
PRATARMĖ 


Konstitucijos rengimo ir priėmimo aplinkybės. Dabartinės 1996 m. Pie- 
tų Afrikos Respublikos Konstitucijos priėmimas 1996 m. gruodžio 18 d. 
vadinamas Pietų Afrikos gimimu, iš esmės pakeitusiu šią valstybę. Tačiau 
šios Konstitucijos atsiradimas siejamas su sunkiomis derybomis ir ilga- 
laike istorine patirtimi. Konstitucinei raidai nemažą įtaką turėjo 1992 m. 
N. Mandelos ir F. W. De Klerko pasiektas Savitarpio supratimo susitarimas 
(Record of Understanding), kuris nustatė, kad Prezidentu bus skiriamas 
laimėjusios rinkimus partijos lyderis (Jungtinės Karalystės modelis), bus 
sudaryta daugumos Vyriausybė (kiekvienai partijai, įveikusiai 5 procentų 
rinkimų barjerą, suteikta galimybė užimti vietą Ministrų kabinete). Beje, 
už šį susitarimą 1993 m. N. Mandela ir F. W. De Klerkas buvo apdovanoti 
Nobelio taikos premija'. 1993 m. buvo priimta laikinoji Konstitucija, pir- 
mąkart šalies konstitucingumo istorijoje įtvirtinusi daugiapartinę demo- 
kratiją, valdžių padalijimo principą, žmogaus teises bei panaikinusi rasinę 
diskriminaciją. Laikinoji Konstitucija įtvirtino Konstitucijos viršenybės 
principą, nacionalinius simbolius, suverenitetą, įstatymų leidžiamąją val- 
džią, vykdomąją valdžią (Prezidentą, du viceprezidentus, Ministrų kabi- 
netą), teisminę valdžią, Visuomenės gynėjo instituciją, Žmogaus teisių 
komisiją, Lyčių lygybės komisiją, Žemės teisių restitucijos komisiją ir t. t. 
Konstitucija taip pat nustatė valstybės suskirstymą į devynias provincijas. 

Vadovaujantis šia Konstitucija buvo įkurtas Konstitucinis Teismas, 
kurio pareiga buvo užtikrinti Konstitucijos viršenybės principą. Be to, 
Konstitucija suteikė Konstituciniam Teismui teisę panaikinti įstatymą ar 
kitą teisės aktą, kuris nepagrįstai riboja žmogaus teises ir laisves?. Konsti- 
tucinio Teismo veiklos pradžia teikė daug vilčių. Tik pradėjęs veiklą, Kons- 
titucinis Teismas panaikino mirties bausmę“. 





! Chronology of Important Events. <www.countrystudies.us/south-africa/chronology. 


htm>. 

The history of the Constitution. <http://www.constitutionalcourt.org.za/site/thecons- 
titution/history.htm>. 

Favoreu, L. Konstituciniai teismai. Vilnius, 2001, p. 112. 

Būtina pažymėti, kad prigimtinės žmogaus teisės nebuvo ginamos iki 
jų įtvirtinimo 1993 m. laikinojoje Konstitucijoje, kurioje buvo nustatytos 
tokios Žmogaus teisės kaip teisė į gyvybę ir orumą, religijos laisvė, išraiškos 
laisvė, asociacijų laisvė, teisė į kalbą ir kultūrą ir kt. 

Laikinoji Konstitucija reglamentavo Konstitucinės Asamblėjos, ku- 
Konstitucijos projektą. Buvo nustatyta, kad šiam projektui reikalingas 2/3 
Parlamento narių ir Konstitucinio Teismo pritarimas. 

1996 m. buvo parengtas Konstitucijos projektas. Pagal laikinosios 
Konstitucijos nuostatas šis projektas buvo pateiktas Konstituciniam Teis- 
mui dėl atitikties konstituciniams principams. Į Konstitucinio Teismo 
kvietimą visuomenei aktyviai reikšti nuomonę dėl projekto atsiliepė įvai- 
rios partijos (Demokratų partija, Konservatorių partija, Afrikos krikščio- 
nių demokratų partija ir kt.), organizacijos (Afrikos žemės ūkio sąjunga, 
Tarprasinių santykių institutas ir kt.) ir atskiri asmenys, kuriems Teismo 
posėdžiuose atstovavo 47 advokatai. Tai buvo bene didžiausias procesas 
per Konstitucinio Teismo gyvavimo laikotarpį. Konstitucinis Teismas 
nusprendė grąžinti projektą Konstitucinei Asamblėjai patikslinti. Konsti- 
tucinei Asamblėjai sutikus su visomis Konstitucinio Teismo pastabomis, 
Konstitucinis Teismas 1996 m. gruodžio 4 d. sprendimu pritarė Konstitu- 
cijos projektui. Taigi, 1996 m. gruodžio 10 d., minint Tarptautinę Žmogaus 
teisių dieną, Pietų Afrikos Respublikos Prezidentas N. Mandela pasirašė 
Konstituciją, kuri įsigaliojo 1997 m. vasario 4 d. 

Bendra Konstitucijos charakteristika. Pietų Afrikos Respublikos Kons- 
titucija yra vientisas, tiesiogiai taikomas aukščiausios teisinės galios aktas, 
nustatantis politinės, teisinės ir ekonominės sistemos pagrindus. 

Šią Konstituciją sudaro preambulė, 14 skyrių (1 - Konstitucinės san- 
tvarkos pagrindai, 2 - Teisių bilis, 3 - Valstybės valdymas, 4 - Parlamentas, 
5 - Prezidentas ir vykdomoji valdžia, 6 - Provincijos, 7 - Vietos savivalda, 
8 - Teismai ir jų administravimas, 9 — Valstybės institucijos konstitucinei 
demokratijai palaikyti, 10 - Viešasis administravimas, 11 - Saugumo tar- 
nybos, 12 - Tradiciniai lyderiai, 13 - Finansai, 14 - Baigiamosios nuos- 
tatos) ir 7 priedai ( 1 - Nacionalinė vėliava, 2 - Priesaikos ir iškilmingi 
pasižadėjimai, 3 - Rinkimų procedūros, 4 - Nacionalinės ir provincijų įsta- 





* The Certification Process. <http://www.constitutionalcourt.org.za/site/theconstitu- 


tion/thecertificationprocess.htm>. 

tymų leidybos kompetencijos konkurencingumas, 5 - Išskirtinė provincijų 
įstatymų leidyba, 6 - Pereinamosios nuostatos, 7 - Pataisos). 

Konstitucijos preambulėje, įtvirtinančioje pagrindinius valstybės sie- 
kius, teigiama, kad „Pietų Afrikos Tauta, pripažindama praeities skriaudas, 
gerbdama tuos, kurie kovojo už teisingumą ir laisvę, tikėdama, kad Pietų 
Afrikoje vieningai gali gyventi visi, neatsižvelgiant į jų skirtingumą, per 
tiesiogiai visuotiniuose rinkimuose išrinktus atstovus priėmė Konstituciją 
kaip aukščiausią šalies teisinės galios aktą, įtvirtinantį (..) vieningos demo- 
kratinės suverenios Pietų Afrikos sukūrimą“. 

Konstitucija reglamentuoja pagrindinių valstybės valdžios institucijų 
steigimo, veiklos ir įgaliojimų turinį, žmogaus teises ir laisves, valstybės 
valdžios ir federacinių subjektų (provincijų) kompetencijos ribas, tradici- 
nių lyderių galias. 

Valstybės forma. Pietų Afrikos Respublika yra demokratinė, federa- 
cinė respublika, jos valdymo forma parlamentinė. Konstitucija reglamen- 
tuoja Parlamento kaip atstovaujamosios ir įstatymų leidžiamosios valdžios 
vaidmenį įgyvendinant valstybės valdžią formuojant kitas valstybės val- 
džios institucijas. Pietų Afrikos Konstitucija nustato vykdomosios valdžios 
politinę atsakomybę Pparlamentui. Šiai Konstitucijai būdingi ir kiti parla- 
mentinės respublikos bruožai: Respublikos Prezidentą renka Parlamentas, 
Prezidentas formuodamas Kabinetą visų pirma siekia, kad būtų suformuo- 
tas parlamento daugumos pasitikėjimą turintis Kabinetas. 

Parlamentas: Nacionalinė Asamblėja ir Nacionalinė Provincijų Tary- 
ba. Pietų Afrikos Parlamentą sudaro dveji rūmai. Nacionalinė Asamblėja - 
tai tautos atstovybė, į kurią nariai renkami visuotiniuose, tiesioginiuose ir 
lygiuose rinkimuose slaptu balsavimu. Pagrindinės šios institucijos funk- 
cijos - įstatymų leidyba bei vykdomosios valdžios kontrolė. Pagrindinė 
Nacionalinės Provincijų Tarybos, reprezentuojančios provincijas, funkcija 
yra užtikrinti, kad provincijų interesai būtų atstovaujami nacionaliniu ly- 
gmeniu įstatymų leidybos procese. 

Nacionalinę Asamblėją sudaro ne mažiau nei 350, ne daugiau nei 
400 deputatų, renkamų penkerių metų kadencijai. Nacionalinę Provincijų 
Tarybą sudaro kiekvienos provincijos delegacija, susidedanti iš 10 narių 
(4 specialių delegatų ir 6 nuolatinių delegatų). Kiekvienos provincijos de- 
legacijai vadovauja tos provincijos premjeras arba jo paskirtas provincijos 
Vykdomosios tarybos (Executive Council) narys. Nuolatiniai provincijos 
delegatai proporcingai atstovauja provincijos įstatymų leidžiamojoje val- 

džioje esančioms partijoms. Tačiau Konstitucija nurodo, kad kiekvienos 
provincijos įstatymų leidžiamasis organas privalo užtikrinti, kad į pro- 
vincijos delegacijos sudėtį būtų įtraukti ir mažumą vietų turinčių partijų 
atstovai. 

Parlamento ir jo rūmų veiklą bei struktūrą nustato vidaus reglamen- 
tai, priimami absoliučia Nacionalinės Asamblėjos ir Nacionalinės Provin- 
cijų Tarybos balsų dauguma. Tiek Nacionalinė Asamblėja, tiek ir Nacio- 
nalinė Provincijų Taryba renka pirmininką, jo pavaduotojus. Parlamento 
nariai jungiasi į politines frakcijas, dalyvauja nuolatinių ir laikinų komitetų 
bei komisijų veikloje. 

Konstitucija suteikia visuomenei teisę dalyvauti viešuose parlamento 
ar komitetų posėdžiuose. Ši teisė gali būti ribojama, kai tai yra teisėta ir 
būtina atviroje demokratinėje valstybėje. 

Pietų Afrikos Konstitucija numato labai konkrečias Parlamento vei- 
klos ribas, labai aiškiai atskirtos nacionalinio Parlamento ir provincijų įsta- 
tymų leidžiamosios valdžios funkcijos įstatymų leidybos procese (Nacio- 
nalinis Parlamentas priima įstatymus valstybei svarbiais klausimais: vals- 
tybės valdymo, pinigų politikos, žemės ūkio, aplinkos apsaugos, valstybės 
ūkio, kultūros, švietimo ir kitais svarbiais valstybei klausimais. Provincijų 
įstatymų leidybos organai priima įstatymus, reglamentuojančius provinci- 
jų archyvų, bibliotekų, švietimo įstaigų, muziejų, sveikatos įstaigų, krema- 
toriumų ir kitų įstaigų veiklą, kelių, pliažų priežiūrą, alkoholio licencijas ir 
kitus klausimus.) 

Pietų Afrikos Parlamento abeji rūmai renka prezidentą, organizuo- 
ja referendumus, priima įstatymus bei prižiūri vykdomąją valdžią ir visas 
valstybės valdymo institucijas. 

Įstatymų leidybos procedūra prasideda nuo įstatymo projekto teikimo 
rūmams. Įstatymų iniciatyvos teisė suteikta Parlamento nariams, Parla- 
mento komitetams, Kabinetui, tačiau su pinigų politika susijusių įstatymų 
(biudžeto, mokesčių, akcizų ir kt.) iniciatyvos teisė priklauso tik Kabinetui. 

Pirmojo svarstymo metu įstatymo projektas pristatomas Parlamento 
rūmams bei pateikiamas svarstyti atitinkamam Parlamento komitetui. Ki- 
tam svarstymui komitetas parengia įstatymo projektą, atspindintį komi- 
teto narių, ekspertų ir visuomenės nuomonę, ir teikia Parlamentui svars- 
tyti. Jeigu įstatymo projektui pritaria vieni rūmai, tada jis perduodamas 
kitiems. Konstitucija numato, kad esant nesutarimui sudaromi derinamieji 
komitetai. Tačiau galimi atvejai, kai įstatymo projektui užtenka tik Nacio- 

nalinės Asamblėjos pritarimo. Įstatymų projektai, svarstomi Nacionalinėje 
Asamblėjoje ir nesusiję su provincijų klausimais, yra priimami tik Nacio- 
nalinės Asamblėjos narių balsų dauguma. 

Parlamento priimtą įstatymą pasirašo valstybės Prezidentas. Tačiau 
jis gali ir grąžinti įstatymą pakartotinai svarstyti. Parlamentui dar kartą 
pritarus toms pačios nuostatoms, Prezidentas gali kreiptis į Konstitucinį 
Teismą dėl priimto įstatymo konstitucingumo. Dėl priimto įstatymo kons- 
titucingumo praėjus ne daugiau kaip 30 dienų nuo Prezidento pasirašymo 
kreiptis į Konstitucinį Teismą taip pat turi teisę 1/3 Nacionalinės Asamblė- 
jos narių. 

Vykdomoji valdžia. Pietų Afrikos Respublikos Konstitucija vykdomo- 
sios valdžios funkcijas paveda Prezidentui. Pagal Konstitucijos 85 straipsnį 
valstybės Prezidentas yra vykdomosios valdžios ir valstybės galva bei svar- 
biausias valstybės pareigūnas. Tačiau Konstitucija taip pat nustato, kad vyk- 
domąją valdžią Prezidentas įgyvendina kartu su viceprezidentu ir Kabinetu. 

Pietų Afrikos Respublikos Prezidentą renka Nacionalinė Asamblėja iš 
savo narių tarpo absoliučia balsų dauguma. Tas pats asmuo gali būti ren- 
kamas ne daugiau kaip dvi kadencijas iš eilės. 

Konstitucijos 89 straipsnis nustato, kad Nacionalinė Asamblėja 2/3 bal- 
sų dauguma gali nuspręsti pašalinti Prezidentą iš pareigų tik šiais atvejais: 

1) jeirimtai pažeidžia Konstituciją ar kitą įstatymą, 

2) jeisulaužo priesaiką ar padaro nusikaltimą, 

3) jei nesugeba tinkamai eiti pareigų. 

Beje, tame pačiame straipsnyje nustatyta, kad iš Prezidento pareigų 
pašalintas asmuo netenka visų privilegijų bei galimybės dirbti valstybės 
institucijose. 

Prezidentui suteikti visi įgaliojimai pagal Konstituciją ir įstatymus, 
reikalingi valstybės vadovo ir Vyriausybės vadovo funkcijoms vykdyti. 
Prezidentas yra atsakingas už šias veiklas: 

- Parlamento priimtų įstatymų pasirašymą ir paskelbimą; 

- Parlamento priimtų įstatymų grąžinimą Nacionalinei Asamblėjai 

persvarstyti; 

- kreipimąsi į Konstitucinį Teismą dėl Parlamento priimtų įstaty- 

mų atitikimo Konstitucijai; 

- diplomatinių ir konsulinių atstovų skyrimą ir atšaukimą, taip pat 

užsienio diplomatinių ir konsulinių atstovų priėmimą ir pripa- 
žinimą; 

- įstatymų nustatyta tvarka pareigūnų skyrimą ir atleidimą; 

- valstybinių apdovanojimų skyrimą; 

- malonės nuteistiesiems teikimą (baudų, bausmių ar konfiskavi- 

mų atidėjimą ar atleidimą); 

- įstatymų vykdymą; 

- nacionalinės politikos įgyvendinimą; 

- įstatymų projektų rengimą ir inicijavimą; 

- kitų funkcijų atlikimą pagal Konstituciją ir įstatymus. 

Kabinetą sudaro Prezidentas, viceprezidentas ir ministrai. Konstituci- 
ja suteikia Prezidentui teisę paskirti ir atleisti viceprezidentą ir ministrus 
bei nustatyti jų galias ir funkcijas. Tačiau įvesti tam tikri apribojimai, t. y. 
viceprezidentas turi būti skiriamas iš Nacionalinės Asamblėjos narių tar- 
po, Prezidento nuožiūra sprendžiamas ministrų, pasirenkamų iš Naciona- 
linės Asamblėjos narių, skaičius, bet Prezidentas gali paskirti ne daugiau 
nei du ministrus ne iš Nacionalinės Asamblėjos narių. Prezidentas taip pat 
turi teisę skirti ir atleisti viceministrus, jų pasirinkimą riboja tie patys rei- 
kalavimai kaip ir ministrų pasirinkimui. 

Viceprezidentas ir ministrai yra tiesiogiai atsakingi Prezidentui, tačiau 
Konstitucija numato individualią ir solidarią Kabineto narių atsakomybę 
Nacionalinei Asamblėjai. Be to, Kabinetas privalo Nacionalinei Asamblėjai 
pateikti reguliarias veiklos ataskaitas. 

Nacionalinei Asamblėjai pareiškus nepasitikinėjimą Kabinetu, išsky- 
rus Prezidentą, Prezidentas privalo iš naujo sudaryti Kabinetą. Jeigu nepa- 
sitikėjimas didžiąja balsų dauguma pareiškiamas Prezidentui, atsistatydin- 
ti turi ne tik Prezidentas, bet ir visi Kabineto nariai. 

Prezidentas, įgyvendindamas jam suteiktus įgaliojimus, leidžia teisės 
aktus, kuriuos kontrasignuoja kitas kabineto narys, jeigu teisės aktas yra 
susijęs su jo veiklos sritimi. 

Be kitų svarbių vykdomosios valdžios funkcijų, Kabinetas, gavęs Pro- 
vincijų Tarybos pritarimą, gali provincijose įvesti tiesioginį valdymą, jei pro- 
vincija negali ar nevykdo Konstitucijoje ir įstatymuose nustatytų pareigų. 

Teisminę valdžią Pietų Afrikos Respublikoje įgyvendina teismai. Pa- 
matinis teismų veiklos principas yra įtvirtintas Konstitucijos 165 straips- 
nyje, nustatančiame, kad teismai, vykdydami teisingumą, yra nepriklauso- 
mi, nešališki ir klauso tik Konstitucijos bei įstatymų be baimės, palankumo 
ar išankstinio nusistatymo. Valstybės organai per įstatymų leidybą bei kitas 
priemones privalo užtikrinti teismų nepriklausomybę, nešališkumą, auto- 

riteto apsaugą, jų veiklos prieinamumą bei efektyvumą. Konstitucija taip 
pat įtvirtina teisėjų nepriklausomumo, nekeičiamumo ir atlyginimo nema- 
žinimo principus. Prezidentas gali teisėją atleisti iš pareigų tik Teismų tar- 
nybos komisijai (Judicial Service Commission) pateikus duomenis, kad šis 
asmuo yra nepajėgus atlikti jam patikėtų pareigų, yra nekompetentingas ar 
padaręs nusikaltimą ir šiam atleidimui pritaria ne mažiau nei 2/3 Naciona- 
linės Asamblėjos narių. 

Į Teismų tarnybos komisijos sudėtį įeina Konstitucinio Teismo pir- 
mininkas, Aukščiausiojo apeliacinio teismo pirmininkas, Kabineto narys, 
atsakingas už teismų administravimą, du praktikuojantys teisininkai, du 
praktikuojantys advokatai, teisės krypties mokslininkas, atstovaujantis 
Pietų Afrikos universitetams, šeši Nacionalinės Asamblėjos nariai, keturi 
nuolatiniai Provincijų Tarybos nariai, keturi prezidento skirti asmenys ir, 
esant reikiamybei, kurio nors žemesnio teismo pirmininkas. Ši komisija 
pataria įstatymų leidžiamajai ir vykdomajai valdžioms dėl teisėjų skyrimo, 
atleidimo ir kitų teismų administravimo klausimų. 

Konstitucija nustato, kad teismų sistemą sudaro: Konstitucinis Teis- 
mas, Aukščiausiasis apeliacinis teismas, aukštieji teismai (High courts), 
magistratų teismai, bet kokie kiti teismai, įsteigti pagal Parlamento priimtą 
teisės aktą. 

Konstitucinis Teismas yra aukščiausia teisminė institucija šalyje, už- 
tikrinanti Konstitucijos interpretavimą, apsaugą ir įgyvendinimą. Aukš- 
čiausiasis apeliacinis teismas yra apeliacinė instancija aukštųjų teismų pri- 
imtiems sprendimams. Be to, Aukščiausiasis apeliacinis teismas formuoja 
teisminę praktiką ir vykdo žemesnių teismų priežiūros funkciją. Aukščiau- 
siojo apeliacinio teismo priimti sprendimai yra svarbus teisės šaltinis. 

Aukštieji teismai, kurių yra dešimt, yra apeliacinės instancijos magis- 
tratų teismų sprendimams. Beje, aukštųjų teismų priimti sprendimai taip 
pat yra teisės šaltinis, bet nėra privaloma vienam aukštajam teismui vado- 
vautis kito aukštojo teismo sprendimu. Vis dėlto praktikoje gana dažnai 
yra atsižvelgiama ir į kitų aukštųjų teismų sprendimus. Magistratų teis- 
mams privaloma vadovautis aukštųjų teismų sprendimais". 

Konstitucinis Teismas užima ypatingą vietą Pietų Afrikos Respublikos 
teismų sistemoje. Jis buvo įkurtas 1994 m. vadovaujantis 1993 m. laikinąja 
Konstitucija. 





* The Courts Position in the Justice System. <http://www.constitutionalcourt.org.za/ 


site/thecourt/role.htm>. 

Įstatymų konstitucingumo principo įtvirtinimas 1993 m. laikinojoje 
Konstitucijoje reiškė, kad konstitucinio teisėtumo doktrina buvo pripažinta 
kaip vienas svarbiausių visuomenės ir valstybės raidos dėsnių. Laikinosios 
Konstitucijos autoriai daug laiko paskyrė konstitucinės justicijos modelių 
analizei. Jau buvo minėta, kad tiek laikinąją Konstituciją, tiek ir dabartinę 
Konstituciją veikė JAV konstitucinė teisė, be to, Pietų Afrikos politikai gana 
dažnai linkę ieškoti sąsajų su angliakalbėmis valstybėmis. Todėl supran- 
tama, kad buvo keliamas klausimas, ar Aukščiausiasis apeliacinis teismas 
negalėtų vykdyti konstitucinės justicijos funkcijų“. Konstitucinio Teismo 
steigimas buvo traktuojamas kaip politinis kompromisas, užtikrinantis, kad 
nauja institucija, nesietina su apartheidu, segregacija, diskriminacija ir kito- 
kiu blogiu, įgyvendins konstitucingumo principą. Laikinosios Konstitucijos 
autoriai pasirinko Vokietijos Federalinio Konstitucinio Teismo modelį. Vo- 
kietijos Konstitucinis Teismas yra aukščiausia teisminė institucija, atliekanti 
svarbų vaidmenį ginant Žmogaus teises ir laisves, taigi ir nagrinėjanti ape- 
liacijas dėl Aukščiausiojo Teismo sprendimų, užtikrinanti, kad visi teismai 
vienodai interpretuotų konstitucines normas". 

Pietų Afrikos Konstitucinį Teismą sudaro pirmininkas, jo pavaduo- 
tojas ir devyni teisėjai. Respublikos Prezidentas, pasitaręs su Teismų tar- 
nybos komisija, skiria Teismo pirmininką ir pavaduotoją, o pasitaręs su 
Konstitucinio Teismo pirmininku, - kitus teisėjus iš Teismų tarnybos ko- 
misijos sudaryto sąrašo, kuriame pateikiama trimis kandidatais daugiau, 
negu reikia. Teisėjo įgaliojimų trukmė - neatnaujinama 12 metų kadencija. 
Beje, teisėjo kadencija gali baigtis ir anksčiau, kai asmuo sulaukia 70 metų. 

Konstitucijos 167 straipsnis nurodo, kad Konstitucinis Teismas yra 
aukščiausia teisminė institucija konstituciniais klausimais, priimanti ga- 
lutinį sprendimą. Konstitucinis Teismas tikrina Parlamento ir provincijų 
priimtų įstatymų ir teisės aktų konstitucingumą, atlieka išankstinę įstaty- 
mų kontrolę, sprendžia ginčus tarp valstybės institucijų dėl kompetenci- 
jos, taip pat ginčus dėl kompetencijos tarp valstybės ir provincijų, tikri- 
na įstatymų dėl Konstitucijos pakeitimo konstitucingumą, sprendžia, ar 
Parlamentas arba Prezidentas nevykdo konstitucinių pareigų, sertifikuoja 
provincijų konstitucijas, užtikrina žmogaus teisių ir laisvių apsaugą, inter- 





“ The History of the Idea. <http://www.constitutionalcourt.org.za/site/thecourt/history. 
htm>. 

7 The History of the Idea. <http://www.constitutionalcourt.org.za/site/thecourt/history. 
htm>. 

pretuoja Konstituciją bei atlieka visas kitas funkcijas, susijusias su Konsti- 
tucijos normų apsauga ir įgyvendinimu. 

Konstituciniam Teismui taip pat kaip ir kitiems teismams taikomas 
pamatinis veiklos principas, įtvirtintas Konstitucijos 165 straipsnyje, nu- 
statančiame, kad teismai, vykdydami teisingumą, yra nepriklausomi, ne- 
šališki ir klauso tik Konstitucijos bei įstatymų be baimės, palankumo ar 
išankstinio nusistatymo. Be to, Konstitucijos 39 straipsnis nustato teis- 
mams pareigą interpretuoti įstatymus taip, kad nebūtų pažeista Teisių bilio 
dvasia, esmė ir turinys. Konstitucinis Teismas byloje Carmichele v. Minister 
of Safety and Security and another“ konstatavo, kad teismai turi pareigą 
vystyti bendrąją teisę (common law), neleidžiant jai nukrypti nuo Teisių 
bilio esmės. 

Konstitucinis Teismas pradeda nagrinėti klausimą, esant vienai iš šių 
sąlygų: 

- gavęs apeliacinį skundą dėl aukštųjų teismų ar Aukščiausiojo 
apeliacinio teismo sprendimų, 

- gavęs tiesioginį kreipimąsi, prašantį nagrinėti bylą kaip pirmoji ir 

paskutinė instancija skubiu klausimu; 

- jei Aukščiausiasis apeliacinis teismas ar kuris nors aukštasis teis- 
mas deklaruoja, kad taikomas teisės aktas negalioja ir prašo tai 
patvirtinti; 

- gavęs prašymą dėl išankstinės teisės aktų kontrolės". 

Paprastai bylos, pasiekiančios Konstitucinį Teismą, prasideda aukš- 
tuosiuose teismuose, kuriems suteikta galia taikyti įvairias teisės gynimo 
priemones ir deklaruoti teisės aktų negaliojimą. Bet koks šių teismų spren- 
dimas, kuris deklaruoja teisės akto negaliojimą, privalo būti patvirtintas 
Konstitucinio Teismo. 

Visais kitais atvejais asmuo ar institucija, besikreipiantys į Konstitu- 
cinį Teismą kaip apeliacinę instanciją, privalo įrodyti, kad kreipimasis su- 
sijęs su Konstitucijos normų interpretavimu. Taigi, Konstitucinis Teismas 
neturėtų būti traktuojamas kaip dar viena apeliacinė instancija visoms 
byloms. 

Konstitucijos 167 straipsnis išimtiniais atvejais numato tiesioginio 
kreipimosi į Konstitucinį Teismą, nesikreipiant į kitų instancijų teismus 





š <http://www.constitutionalcourt.org.za/uhtbin/hyperion-image/S-CCT48-00. 
? Rules of the Court. <http://www.constitutionalcourt.org.za/site/thecourt/rulesofi- 
hecourt.htm+s2>. 

arba apeliuojant bet kokios grandies teismo sprendimui, teisę, esant teisin- 
gumo interesui ir Konstitucinio Teismo pritarimui!?. 

Pasak L. Favoreu, Pietų Afrikos Konstitucinio Teismo veiklos pradžia 
teikė daug vilčių", nes pirmuoju 1995 m. priimtu sprendimu!* panaikino 
mirties bausmę. 

Nagrinėjant Konstitucinio Teismo svarbą Pietų Afrikos konstitucinei 
teisei, būtina prisiminti, kad šis teismas sertifikavo dabartinę Konstituciją, 
priėmė nemažai svarbių sprendimų užtikrinant politines teises, asmenų 
lygiateisiškumą, socialines ir ekonomines teises, visuomenės dalyvavimą 
politiniame gyvenime“. 





“ „When it is in the interests of justice and with leave of the Constitutional Court“. 

Favoreu, L. Konstituciniai teismai. Vilnius, 2001, p. 112. 

2 1995 m. vasario 15 d. sprendimas byloje S v. Makwanyane. <http://www.constitutio- 
nalcourt.org.za/uhtbin/hyperion-image/J-CCT3-94>. 

5 Plačiau žiūrėti: Landmark Cases. <http://www.constitutionalcourt.org.za/site/thecourt/ 
history.htmžthearing>. 

PIETŲ AFRIKOS RESPUBLIKOS 
KONSTITUCIJA!“, 1996 


(Angliškas tekstas pasirašytas Prezidento) 
[Paskelbimo data: 1996 m. gruodžio 18 d.] 
[Įsigaliojimo data: 1997 m. vasario 4 d. - jei nenurodyta kitaip] 


Pakeista šiais aktais: 


1997 Pirmasis Konstitucijos pakeitimo aktas 

1998 Antrasis Konstitucijos pakeitimo aktas 

1998 Trečiasis Konstitucijos pakeitimo aktas 

1999 Ketvirtasis Konstitucijos pakeitimo aktas 
1999 Penktasis Konstitucijos pakeitimo aktas 
2001 Šeštasis Konstitucijos pakeitimo aktas 

2001 Septintasis Konstitucijos pakeitimo aktas 
2002 AštuntasisKonstitucijos pakeitimo aktas 
2002 Devintasis Konstitucijos pakeitimo aktas 
2003 Dešimtasis Konstitucijos pakeitimo aktas 
[Įsigaliojo nuo 2003 m. kovo 20 d.] 

2003 Vienuoliktasis Konstitucijos pakeitimo aktas 
[Įsigaliojo nuo 2003 m. liepos 11 d.] 

Pastaba: anksčiau paminėti Pakeitimo aktai buvo pakeisti 2005 m. 
Konstituciniu įstatymu Nr. 5] 





4 Pietų Afrikos Respublikos Konstitucija, paskelbta Pietų Afrikos Konstitucinio Teis- 
mo internetiniame puslapyje http://www.constitutionalcourt.org.za/site/theconsti- 
tution/english-2013.pdf, išversta iš anglų kalbos ir paskelbta R. Paškovo virtualioje 
konstitucijų bibliotekoje http://worldconstitutions.ru/?p=78, išversta iš rusų kalbos. 

2005 Dvyliktasis Konstitucijos pakeitimo aktas 

[Įsigaliojo nuo 2006 m. kovo 1 d. - Proc. R8 / GG 28568 / 20060227] 
2007 Tryliktasis Konstitucijos pakeitimo aktas 

[Įsigaliojo nuo 2007 m. gruodžio 14 d.) 

2008 Keturioliktasis Konstitucijos pakeitimo aktas 

[Įsigaliojo nuo 2009 m. balandžio 17 d. - Proc. R21 / GG 32130 / 
20090416] 

2008 Penkioliktasis Konstitucijos pakeitimo aktas 

[Įsigaliojo nuo 2009 m. balandžio 17 d. - Proc. R22 / GG 32130 / 
20090416] 

2009 Šešioliktasis Konstitucijos pakeitimo aktas 

[Įsigaliojo nuo 2009 m. balandžio 3 d. - Proc. R20 / GG 32091 / 
20090402] 

2013 Septynioliktasis Konstitucijos pakeitimo aktas 

[Įsigaliojo nuo 2013 m. birželio 23 d. - Proc. R35 / GG 36774 / 
20130822] 


PREAMBULĖ 


Mes, Pietų Afrikos Respublikos žmonės, 

Pripažįstame mūsų praeities neteisingumą; 

Atiduodame duoklę tiems, kas kentėjo už teisingumą ir laisvę mūsų 
žemėje; 

Gerbiame tuos, kurie prisidėjo prie mūsų šalies gerovės kūrimo; ir 

Tikime, kad susivienijusi Pietų Afrikos Respublika priklauso joje gy- 
venantiems žmonėms, vieningiems jų įvairovėje. 

Mes, atsižvelgdami į tai, kas pasakyta, per savo laisvai išrinktus ats- 
tovus priimame šią Konstituciją kaip pagrindinį Respublikos įstatymą, 
kuris: 

Padės tašką praeities nesutarimams ir sukurs bendruomenę, besire- 
miančią demokratiniais pagrindais, socialiniu teisingumu ir pagrindinė- 
mis žmogaus teisėmis; 

Nustatys demokratiškos ir laisvos visuomenės pagrindus, kurioje val- 
džios pagrindas bus tautos valios išraiška ir kiekvienas pilietis bus lygus 
prieš įstatymą; 

Prisidės prie piliečių gyvenimo lygio gerinimo bei išlaisvins kiekvieno 
piliečio galimybes; 

Sukurs vieningą ir demokratišką Pietų Afrikos Respubliką, galinčią 
užimti teisėtą vietą tautų šeimoje kaip suvereni valstybė. 
Tegul Dievas saugo mūsų tautą. Palaimink, Dieve, Pietų Afriką. 


1 SKYRIUS 
PAGRINDINĖS NUOSTATOS 


1. Pietų Afrikos Respublika 

Pietų Afrikos Respublika yra suvereni, demokratinė valstybė ir įsteig- 
ta remiantis šiais principais: 

(a) Žmogaus orumo, lygybės, žmogaus teisių ir laisvių pažangos pa- 
siekimų; 

(b) nediskriminacijos dėl lyties ir rasės; 

(c) Konstitucijos ir teisės viešpatavimo; 

(d) visuotinės suagusiųjų rinkimų teisės, nacionalinių visuotinių rin- 
kėjų sąrašų, reguliarių rinkimų ir daugiapartinės sistemos demokratinio 
valdymo, užtikrinant atskaitingumą, operatyvumą ir atvirumą. 


2. Konstitucijos viršenybės principas 

Ši Konstitucija yra pagrindinis Respublikos įstatymas; įstatymas ar 
veiksmas, prieštaraujantis Konstitucijai, yra negaliojantis; įsipareigojimus, 
kylančius iš šios Konstitucijos, būtina įgyvendinti. 


3. Pilietybė 

(1) Yra bendra Pietų Afrikos Respublikos pilietybė. 

(2) Visi piliečiai: 

(a) turi lygias teises, privilegijas ir pilietybės naudą; ir 

(b) turi vienodus pilietinius įsipareigojimus ir vienodą pilietinę atsa- 
komybę. 

(3) Pilietybės suteikimo, netekimo, atgavimo sąlygas reglamenuoja 
nacionaliniai teisės aktai. 


4. Nacionalinis himnas 
Nacionalinis Respublikos himną oficialiai skelbia Prezidentas. 


5. Nacionalinė vėliava 
Nacionalinės vėliavos spalvos - juoda, auksinė, žalia, balta, raudona ir 
mėlyna, kaip aprašyta ir nupiešta 1 priede. 

6. Kalbos 

(1) Oficialios Respublikos kalbos - sepedi, sesotho, setswana, isiSwati, 
tshivenda, xitsonga, afrikaans, anglų, isi Ndebele, isiXhosa ir isiZulu. 

(2) Pripažįstant istoriškai sumažėjusį mūsų tautos vietinių kalbų var- 
tojimą ir jų pačių statusą, valstybė turi imtis praktinių pozityvių priemonių 
gerinti šių kalbų statusą ir propaguoti jų vartojimą. 

(3) (a) Valstybės ir provincijų valdžia, jei reikia, gali vartoti bet kurią 
oficialią kalbą, atsižvelgdama į kalbos vartojimą, praktinę reikšmę, regioni- 
nes sąlygas, poreikius, gyventojų daugumos interesus apskritai ar atskiroje 
provincijoje; tačiau Valstybės ir kiekvienos provincijos valdžia turi vartoti 
ne mažiau kaip dvi oficialias kalbas. 

(b) Savivaldybės turi atsižvelgti į kalbų vartojimą ir savivaldybių gy- 
ventojų daugumos interesus. 

(4) Valstybės ir provincijų valdžia leisdama įstatymus ir kitais bū- 
dais turi reguliuoti ir kontroliuoti oficialių kalbų vartojimą. Remiantis (2) 
postraipsniu, visos oficialios kalbos turi būti vienodai gerbiamos ir verti- 
namos. 

(5) Pietų Afrikos kalbų vartojimas, nustatytas nacionaliniuose teisės 
aktuose, privalo: 

(a) atitikti ir sudaryti sąlygas kalbų vartojimo plėtrai: 

(i) visų oficialių kalbų; 
(ii) khoi, nama ir san kalbų; ir 
(iii) gestų kalbų; 

(b) skatinti ir užtikrinti pagarbą: 

(i) visoms kalboms, kurias paprastai vartoja Pietų Afrikos visuo- 
menė, įskaitant vokiečių, graikų, guaratų, chindų, portugalų, ta- 
milų, telegų, urdų kalbas; 

(ii) arabų, hebrajų, sanskrito ir kitoms kalboms, kurias vartoja 
Pietų Afrikos religinės bendruomenės. 


2 SKYRIUS 
TEISIŲ BILIS 


7. Teisės 
(1) Šis Teisių bilis įtvirtina pagrindines Pietų Afrikos demokratines 
nuostatas. Jis sudaro visos mūsų šalies tautos teises ir įtvirtina tokias de- 

mokratines vertybes kaip žmogaus orumas, lygybė ir laisvė. 

(2) Valstybė turi gerbti, saugoti, padėti įgyvendinti Teisių bilyje nusta- 
tytas žmonių teises. 

(3) Teisės, nustatytos Teisių bilyje, gali būti ribojamos remiantis 36 
straipsniu ar kitais Teisių bilio straipsniais. 


8. Taikymas 

(1) Teisių bilis - tai visų įstatymų pagrindas. Jis privalomas įstatymų 
leidžiamajai, vykdomajai ir teisminei valdžiai. 

(2) Teisių bilio nuostatos yra privalomos fiziniams ar juridiniams as- 
menims tais atvejais, kai jos yra derinamos su teise ir iš teisės kylančiomis 
pareigomis. 

(3) Taikydamas Teisių bilio nuostatas fiziniams ar juridiniams asme- 
nims pagal (2) postraipsnio nuostatas, teismas: 

(a) Siekiant įgyvendinti Teisių bilio teises, turi taikyti ir, jeigu būtina 
plėtoti, bendrosios tradicijos teisę (common law) tais atvejais, kai naciona- 
liniai teisės aktai nenumato tokios teisės. 

(b) Siekiant apriboti teisę, gali taikyti bendrosios teisės normas, su są- 
lyga, kad apribojimai atitinka 36 straipsnį. 

(4) Juridiniams asmenims Teisių bilio nuostatos taikomos tiek, kiek 
jos atitinka teisės pobūdį ir juridinių asmenų prigimtį. 


9. Lygybė 

(1) Kiekvienas asmuo yra lygus prieš įstatymą ir turi teisę į vienodą 
įstatymo apsaugą ir naudą. 

(2) Lygybė įkūnija visišką ir vienodą naudojimąsi visomis teisėmis 
ir laisvėmis. Skatinant pasiekti lygybę, gali būti imamasi teisinių ir kitų 
priemonių, kuriomis siekiama apsaugoti arba paremti diskriminuojamus 
asmenis arba asmenų kategorijas. 

(3) Valstybė negali tiesiogiai ar netiesiogiai diskriminuoti vienu arba 
keliais pagrindais dėl rasės, lyties, nėštumo, vedybinės padėties, etninės 
ar socialinės kilmės, kūno spalvos, seksualinės orientacijos, amžiaus, ne- 
darbingumo, religijos, sąžinės, tikėjimo įsitikinimų, kultūros, kalbos ir 
kilmės. 

(4) Tiesioginė arba netiesioginė diskriminacija dėl vienos ar kelių 
priežasčių, paminėtų (3) postraipsnyje, draudžiama. Nacionaliniuose tei- 
sės aktuose turi būti numatyta apsauga nuo nesąžiningos diskriminacijos. 

(5) Diskriminacija dėl vienos ar kelių priežasčių, paminėtų (3) pos- 
traipsnyje, yra laikoma prieštaraujančia teisingumui, nebent įstatymai to- 
kią diskriminaciją leistų. 


10. Žmogaus orumas 
Kiekvienas asmuo turi prigimtinę teisę į orumą ir į šios teisės gynybą. 


11. Gyvybė 
Kiekvienas asmuo turi teisę į gyvybę. 


12. Žmogaus laisvė ir saugumas 

(1) Kiekvienas asmuo turi teisę į laisvę ir saugumą, kurią sudaro šios 
teisės: 

(a) Žmogaus laisvė negali būti atimta savavališkai ar be teisėto pag- 
rindo; 

(b) žmogus negali būti sulaikytas be teismo sprendimo; 

(c) žmogus yra laisvas nuo bet kokių prievartos formų, kylančių iš 
privačių ar viešų šaltinių; 

(d) bet kokiais atvejais draudžiama kankinti žmogų; ir 

(e) žmogus negali būti nuteistas ar nubaustas žiauriu, nežmogišku ar 
žeminančiu būdu. 

(2) Kiekvienas asmuo turi teisę į fizinę ir psichinę neliečiamybę, kurią 
sudaro šios teisės: 

(a) žmogus turi teisę priimti sprendimą dėl savo reprodukcinės svei- 
katos; 

(b) žmogus turi teisę į kūno neliečiamumą; ir 

(c) su žmogumi be jo laisvo sutikimo negali būti atliekami moksliniai 
ar medicinos bandymai. 


13. Vergovinis ir priverčiamasis darbas 


Vergovinis ir priverčiamasis darbas draudžiamas. 


14. Teisė į privataus gyvenimo neliečiamumą 

Kiekvienas asmuo turi teisę į privataus gyvenimo neliečiamumą, kuris 
apima šias teisės: 

(a) teisė į asmens ir būsto neliečiamumą; 

(b) teisė į nuosavybės neliečiamumą; 

(c) teisė į daiktų konfiskavimo negalimumą; 
(d) teisė į slaptą privatų bendravimą. 


15. Minties, tikėjimo ir sąžinės laisvė 
(1) Minties, tikėjimo ir sąžinės laisvė yra nevaržoma. 
(2) Religinės apeigos gali būti atliekamos valstybės įstaigose ar įstaigo- 
se, kurias remia valstybė, jeigu: 
(a) religinės apeigos atitinka atitinkamų viešųjų institucijų nustatytas 
taisykles; 
(b) tokios apeigos atlikinėjamos sąžiningai; ir 
(c) apeigos yra lankomos savanoriškai ir yra nemokamos. 
(3) (a) Šiuo straipsniu įstatymų leidžiamoji valdžia pripažįsta: 
(i) santuokas, sudarytas remiantis bet kokiomis tradicijomis ar 
bet kokia religine asmens ar šeimos teise; ar 
(ii) asmens ir šeimos teisės sistemas, besiremiančias bet kokiomis 
tradicijomis, ar asmenis, išpažįstančius bet kurią religiją. 
(b) Sąlygų, numatytų (a) punkte, pripažinimas turi atitikti šį straipsnį 
ir kitas Konstitucijos nuostatas. 


16. Žodžio laisvė 
(1) Kiekvienas asmuo turi žodžio laisvę, kuri apima: 
(a) spaudos ar kitos žiniasklaidos priemonių laisvę; 
(b) informacijos ar idėjų gavimo ar skleidimo laisvę; 
(c) meninės kūrybos laisvę; ar 
(d) akademinę ir mokslinių tyrimų laisvę. 
(2) (1) postraipsnyje įvardytos teisės netaikomos: 
(a) karo propagandai; 
(b) kurstymui smurtauti; ar 
(c) neapykantos kurstymui, kylančiam dėl rasės, tautybės, lyties ar re- 
ligijos, kai kurstoma siekiant pakenkti. 


17. Susirinkimai, demonstracijos, piketai ir peticijos 
Asmenys turi teisę taikiai ir be ginklo rinktis į susirinkimus, eiti į de- 
monstracijas, piketus ir paduoti peticijas. 


18. Asociacijų laisvė 
Kiekvienas turi teisę laisvai vienytis į asociacijas. 

19. Politinės teisės 

(1) Kiekvienas pilietis turi pilietinę laisvę, kurią sudaro šios teisės: 

(a) teisė steigti politines partijas; 

(b) teisė vienytis į politines partijas ar priimti į jas naujus narius; ir 

(c) teisė vykdyti agitacinę kampaniją. 

(2) Kiekvienas pilietis turi teisę laisvais, sąžiningais, reguliariais rinki- 
mais būti išrinktas į bet kurią įstatymų leidžiamosios valdžios instituciją, 
nustatytą Konstitucijos. 

(3) Kiekvienas suaugęs pilietis turi teisę: 

(a) slaptai balsuoti renkant bet kurią įstatymų leidžiamosios valdžios 
instituciją, nustatytą remiantis Konstitucija; ir 

(b) balotiruotis į viešąsias pareigas ir, jeigu į jas išrenkamas, jas užimti. 


20. Pilietybė 
Pilietybė yra neatimama. 


21. Judėjimo ir gyvenamosios vietos pasirinkimo laisvė 

(1) Kiekvienas asmuo turi judėjimo laisvę. 

(2) Kiekvienas asmuo turi teisę laisvai išvykti iš Respublikos. 

(3) Kiekvienas pilietis turi teisę būti įregistruotas, likti ir gyventi visos 
Respublikos teritorijoje. 

(4) Kiekvienas pilietis turi teisę į piliečio pasą. 


22. Verslo, veiklos ir profesijos laisvė 
Kiekvienas pilietis gali laisvai pasirinkti verslą, veiklą ar profesiją. Tei- 
sės aktai gali reglamentuoti verslo praktiką, užsiėmimus ar profesijas. 


23. Darbo santykiai 
(1) Kiekvienas asmuo turi teisę į sąžiningą darbinę veiklą. 
(2) Kiekvienas darbuotojas turi teisę: 
(a) laisvai steigtis ir vienytis į profesines sąjungas; 
(b) dalyvauti profesinės sąjungos veikloje ar programose; ir 
(c) streikuoti. 
(3) Kiekvienas darbdavys turi teisę: 
(a) laisvai steigtis ir vienytis į darbdavių organizacijas; ir 
(b) dalyvauti darbdavių organizacijų veikloje ir programose. 

(4) Kiekviena profesinė sąjunga ir kiekviena darbdavių organizacija 
turi teisę: 

(a) nustatyti savo valdymo organus, programas ir veiklą; 

(b) organizuoti; ir 

(c) steigtis ir vienytis į federacijas. 

(5) Kiekviena profesinė sąjunga, darbdavių organizacija ir darbdavys 
turi teisę būti įtrauktas į kolektyvines derybas. Kolektyvines derybas gali 
reglamentuoti nacionaliniai teisė aktai. Šiame skyriuje įvardintų teisių ri- 
bojimas įstatymu turi atitikti 36(1) straipsnį. 

(6) Nacionaliniai teisės aktai gali nustatyti saugias sąjungos veiklos 
sąlygas, įvardytas kolektyvinėse sutartyse. Šiame skyriuje įvardintų teisių 
ribojimas įstatymu turi atitikti 36(1) straipsnį. 


24. Aplinka 

Kiekvienas asmuo turi teisę: 

(a) į aplinką, nežalingą žmogaus sveikatai ar gerovei; 

(b) saugoti aplinką ateities kartų labui pagrįstomis įstatymų leidybos 
ir kitomis priemonėmis, kurios: 

(i) užkerta kelią taršai ir ekologinei degradacijai; 

(ii) prisideda prie aplinkosaugos; ir 

(iii) užtikrina aplinkosaugos plėtrą ir gamtos išteklių panaudojimą, 
siekiant stiprinti ekonominę ir socialinę integraciją. 


25. Nuosavybė 

(1) Išskyrus įstatymo numatytus atvejus, nuosavybė yra neatimama ir 
joks įstatymas negali nustatyti savavališko nuosavybės paėmimo. 

(2) Nuosavybė gali būti paimama tik bendrųjų teisės normų pagrindu: 

(a) tik visuomenės poreikiams ar viešojo intereso pagrindu; ir 

(b) turi būti arba susitarta, arba teismas nustato ir patvirtinta kom- 
pensaciją, dydį, apmokėjimo laiką ir būdą. 

(3) Kompensacijos dydis, apmokėjimo laikas ir būdas turi būti pa- 
skirti sąžiningai ir nešališkai, turi būti išlaikoma pusiausvyra tarp viešojo 
intereso ir privataus asmens intereso, kuris susijęs su privačios nuosavybės 
prievartiniu paėmimu, atsižvelgiant į šias aplinkybes: 

(a) dabartinį nuosavybės panaudojimą; 

(b) nuosavybės įsigijimo ir panaudojimo istoriją; 

(c) nuosavybės rinkos kainą; 

(d) tiesiogines valstybės investicijas ir subsidijas įsigyjamam turtui ir 
kapitalui pagerinti; ir 

(e) prievartinio paėmimo tikslą. 

(4) Šiame straipsnyje: 

(a) viešąjį interesą sudaro tautos pareiga, sietina su žemės reforma ir 
pertvarkomu teisingu visų Pietų Afrikos gamtos išteklių preinamumu; ir 

(b) nuosavybę sudaro ne tik žemė. 

(5) Valstybė turi imtis pagrįstų įstatymų leidybos ir kitų priemonių, 
atsižvelgdama į savo išteklius, siekiant sukurti palankias sąlygas, skatinan- 
čias piliečius gauti žemės vienodu pagrindu. 

(6) Asmuo ar bendruomenė, kurios žemės valdymas pagal ankstes- 
nius įstatymus ar rasinio diskriminavimo įstatymus buvo neapsaugotas, 
turi teisę remiantis parlamento aktu teisėtai valdyti žemę arba gauti už ją 
atitinkamą kompensaciją. 

(7) Asmuo ar bendruomenė, netekusi teisės i nuosavybę po 1913 m. 
birželio 19 dienos dėl ankstesnių rasinės diskriminacijos teisės aktų ar jų 
taikymo, remiantis parlamento aktu turi teisę į nuosavybės atgavimą arba 
į teisingą kompensaciją. 

(8) Šio straipsnio nuostatos negali trukdyti valstybei priimti teisės ak- 
tus ir imtis kitokių priemonių siekiant žemės, vandens, kitų atitinkamų re- 
formų, galinčių kompensuoti praeities dėl rasinės diskriminacijos įvykius, 
su sąlyga, kad bet koks nukrypimas nuo šio straipsnio nuostatų turi atitikti 
36(1) straipsnio nuostatas. 

(9) Parlamentas turi užtikrinti teisės aktų, susijusių su (6) postraips- 
nio nuostatomis, priėmimą. 


26. Būstas 

(1) Kiekvienas asmuo turi teisę į tinkamą būstą. 

(2) Atsižvelgdama į savo turimus išteklius, Valstybė turi imtis teisinių 
ir kitų būtinų priemonių siekiant realizuoti šią teisę. 

(3) Nė vienas žmogus negali būti iškeldintas iš savo namų; jo namai 
negali būti nugriauti be teismo sprendimo, prieš tai įvertinus visas aplinky- 
bes. Jokie teisės aktai negali leisti savavališko iškraustymo. 

27. Sveikatos apsauga, maisto produktai, vanduo ir socialinis 
saugumas 

(1) Kiekvienas turi teisę į: 

(a) sveikatos apsaugos paslaugas, įskaitant sveikatos apsaugą, susijusią 
su reprodukcinėmis funkcijomis; 

(b) pakankamą maisto ir vandens kiekį; ir 

(c) socialinį saugumą. Jeigu asmuo negali savarankiškai pasirūpin- 
ti savimi ir savo išlaikytiniais, tai jis turi teisę į atitinkamą socialinę 
paramą. 

(2) Atsižvelgdama į savo galimybes valstybė turi imtis pagrįstų įsta- 
tymų leidybos ir kitų priemonių siekiant laipsniško kiekvienos šios teisės 
įgyvendinimo. 

(3) Niekam negali būti atsisakyta suteikti skubią medicinos pagalbą. 


28. Vaikai 

(1) Kiekvienas vaikas turi šias teises: 

(a) teisę turėti vardą ir tautybę nuo pat gimimo; 

(b) teisę į šeimos ar tėvų priežiūrą, ar į atitinkamą alternatyvią prie- 
žiūrą šeimos netekimo atveju; 

(c) teisę į minimalų maitinimą, būstą, į pirminę medicinos pagalbą ir 
socialines paslaugas; 

(d) teisę būti apsaugotas nuo žiauraus elgesio, nepagarbos, įžeidimų 
ar žeminimo; 

(e) teisę į apsaugą nuo išnaudojamos darbinės veiklos; 

(f) iš vaiko negalima reikalauti ir vaikui negali būti leidžiama atlikti 
tokį darbą ar teikti tokias paslaugas, kurios: 

(i) yra nesuderinamos su vaiko amžiumi; 
(ii) sukelia pavojų vaiko gerovei, išsilavinimui, fizinei ar psichinei 
sveikatai, doroviniam ar socialiniam vystymuisi; 

(g) vaikas negali būti sulaikytas, nebent tai būtų kraštutinė priemonė, 
kai tai neišvengiama, šalia teisių, numatytų 12 ir 35 straipsniuose, vaikas 
gali būti sulaikytas tik trumpiausiam reikalingam laikotarpiui, kai vaikui 
yra suteikiamos šios teisės: 

(i) būti laikomiems atskirai nuo sulaikytųjų, kuriems yra daugiau 
nei 18 metų; 

(ii) būti teisiamiems ir būti laikomiems tokioje aplinkoje, kurią 
nustato vaiko amžių įvertinantys įstatymai; 

(h) vaikas turi teisę turėti advokatą, suteiktą valstybės už valstybės lė- 
šas, kuris gins vaiko interesus civiliniame procese, jeigu priešingu atveju 
būtų galimas didelis neteisingumas; 

(i) vaiku negali būti tiesiogiai pasinaudota ir vaikas turi būti apsaugo- 
tas karinio konflikto metu. 

(2) Vaiko interesai turi prioritetą kiekvienu atveju, susijusiu su vaiku. 

(3) Šiame straipsnyje vartojama sąvoka „vaikas“ nurodo asmenį, ne- 
sulaukusį 18 metų. 


29. Išsilavinimas 

(1) Kiekvienas asmuo turi teisę: 

(a) į pagrindinį išsilavinimą, įskaitant pagrindinį išsilavinimą suau- 
gusiems; ir 

(b) į tolesnį išsilavinimą, kurio prieinamumu palaipsniui turi rūpintis 
valstybė, taikydama pagrįstas priemones. 

(2) Kiekvienas asmuo turi teisę į išsilavinimą oficialiąja kalba ar kito- 
mis pasirinktomis kalbomis tokiose viešojo mokymosi įstaigose, kuriose 
toks išsilavinimas yra objektyviai įmanomas. Siekiant užtikrinti šios teisės 
veiksmingą įgyvendinimą, valstybė turi įvertinti visas pagrįstas švietimo 
alternatyvas, įskaitant vidurines mokymosi įstaigas ir atkreipiant dėmesį į: 

(a) lygybę; 

(b) praktinę reikšmę; ir 

(c) poreikį kompensuoti praeities rasistinės diskriminacijos įstatymus 
ir jų taikymą. 

(3) Kiekvienas asmuo turi teisę savo lėšomis steigti ir išlaikyti nepri- 
klausomas švietimo įstaigas, kurios: 

(a) nediskriminuoja dėl rasės; 

(b) yra įregistruotos valstybės; ir 

(c) atitinka standartus, ne žemesnius už atitinkamų viešųjų švietimo 
įstaigų standartus. 

(4) (3) postraipsnis neprieštarauja tam, kad nepriklausomos švietimo 
įstaigos gautų valstybės subsidijas. 


30. Kalba ir kultūra 

Kiekvienas asmuo turi teisę vartoti pasirinktą kalbą ir dalyvauti pa- 
sirinktuose kultūros renginiuose, tačiau šių teisių įgyvendinimas neturi 
prieštarauti jokioms Teisių bilio nuostatoms. 


30 


Pietų Afrikos Respublikos Konstitucija 


31. Kultūrinės, religinės ir kalbinės bendrijos 

(1) Asmenys, kurie priklauso kultūrinėms, religinėms ar kalbinėms 
bendrijoms, kartu su kitais bendrijos nariais turi teisę: 

(a) turėti savo kultūrą, išpažinti savo religiją ir vartoti savo kalbą; ir 

(b) steigti ir vienytis į kultūrines, religines ir lingvistines asociacijas, 
kitas pilietinės visuomenės organizacijas. 

(2) (1) postraipsnyje numatytos teisės neturi prieštarauti kitoms Tei- 
sių bilio nuostatoms. 


32. Teisė į informaciją 

(1) Kiekvienas asmuo turi teisę gauti: 

(a) bet kurią valstybės turimą informaciją; ir 

(b) bet kurią informaciją, turimą kito asmens, kuri yra būtina bet ku- 
rioms asmens teisėms realizuoti ir jų apsaugai. 

(2) Turi būti priimti nacionaliniai teisės aktai, reglamentuojantys šios 
teisės įgyvendinimą, ir gali būti numatytos pagrįstos priemonės, skirtos 
palengvinti administracinę ir finansinę naštą valstybei. 


33. Administracinės procedūros 

(1) Kiekvienas asmuo turi teisę į teisėtas, pagrįstas ir sąžiningas admi- 
nistracines procedūras. 

(2) Kiekvienas asmuo, kurio teisės buvo pažeistos administracinėmis 
procedūromis, turi teisę gauti raštišką priežasčių paaiškinimą. 

(3) Nacionaliniai teisės aktai privalo reglamentuoti šių teisių įgyven- 
dinimą ir turi: 

(a) numatyti administracinių procedūrų peržiūrėjimą teisme ar, pri- 
reikus, nepriklausomame ir nešališkame tribunole; 

(b) nustatyti valstybės pareigą įgyvendinti teises, numatytas (1) ir (2) 
postraipsniuose; 

(c) prisidėti prie veiksmingo administravimo. 


34. Teismų prieinamumas 

Kiekvienas asmuo turi teisę į bet kokio ginčo išsprendimą taikant teisę 
viešuose teismo posėdžiuose, prireikus, nepriklausomame ir nešališkame 
tribunole ar kvaziteisme. 

35. Suimti, sulaikyti ir kaltinamieji asmenys 
(1) Kiekvienas žmogus, suimtas už numanomą nusikaltimą, turi teisę: 
(a) tylėti; 
(b) nedelsiant gauti informaciją apie: 
(i) teisę tylėti; ir 
(ii) netylėjimo pasekmes; 

(c) negali būti verčiamas duoti parodymus prieš save; 

(d) prieš teismą stoti kuo greičiau, bet ne vėliau kaip: 
(i) per 48 valandas po arešto; 
(ii) pirmosios teismo posėdžio dienos pabaigoje po 48 valandų, 
jei 48 valandos sueina ne teismo darbo valandą arba jeigu sueina 
ne teismo darbo dieną; 

(e) pirmajame teismo posėdyje po arešto būti kaltinamas arba infor- 
muotas apie sulaikymo tęsimo priežastis arba būti išlaisvintas; ir 

(f) būti paleistas į laisvę, jei tai neprieštarauja teisingumo principui. 

(2) Kiekvienas sulaikytas asmuo, įskaitant nuteistuosius kalinius, turi 
šias teises: 

(a) būti skubiai informuotas apie sulaikymo priežastis; 

(b) į advokato pasirinkimą ir konsultacijas su juo bei būti nedelsiant 
informuotas apie šią teisę; 

(c) į valstybės paskirtą ir valstybės apmokamą advokatą, jei šios teisės 
netaikant gali kilti didelis neteisingumas, ir būti nedelsiant informuotas 
apie šią teisę; 

(d) ginčyti savo įkalinimo teisėtumą; ir turi teisę būti paleistas paaiš- 
kėjus apie įkalinimo neteisėtumą; 

(e) įkalinimo sąlygas, kurios yra suderinamos su Žmogaus orumu, 
įskaitant bent jau tinkamo būsto, mitybos, spaudos, medicinos pagalbos 
suteikimo valstybės lėšomis numatymą ir įgyvendinimą; 

(f) į bendravimą ir šių žmonių lankymą: 

(i) sulaikytojo sutuoktinio ar partnerio; 
(ii) artimo giminaičio; 

(iii) pasirinkto religinio mokytojo; 

(iv) pasirinkto gydytojo. 

(3) Kiekvienas kaltinamasis turi teisę į teisingą teismą, kurią sudaro 
šios teisės: 

(a) būti supažindintam su kaltinimo detalėmis, kad galima būtų išsa- 
miai atsikirsti; 

(b) turėti pakankamai laiko ir priemonių pasirengti gynybai; 

(c) į viešą bylos nagrinėjimą bendrosios kompetencijos teisme; 

(d) bylos nagrinėjimo pradžią ir pabaigą be nepateisinamo delsimo; 

(e) dalyvauti bylos nagrinėjime; 

(f) į pasirinktą advokatą, kuris atstovaus teisme ir būti nedelsiant in- 
formuotam apie šią teisę; 

(g) į valstybės paskirtą ir valstybės apmokamą advokatą, jei šios teisės 
netaikant gali kilti didelis neteisingumas, ir būti nedelsiant informuotam 
apie šią teisę; 

(h) būti preziumuojamam nekaltu, tylėti, neliudyti nagrinėjant bylą; 

(i) pateikti ir ginčyti įrodymus; 

(j) nebūti verčiamam duoti pries save parodymus; 

(k) teismo posėdis turi vykti kaltinamajam suprantama kalba arba 
vykstantis procesas ir bylos medžiaga turi būti verčiami į jam suprantamą 
kalbą; 

(I) nebūti apkaltintam už veikimą ar neveikimą, kuris tokio veikimo 
ar neveikimo metu nebuvo kriminalizuotas nacionalinėje ir tarptautinėje 
teisėje; 

(m) nebūti nuteistam už veikimą ar neveikimą, dėl kurio asmuo jau 
anksčiau buvo išteisintas ar apkaltintas; 

(n) į mažesnę iš nustatytų bausmių, jeigu numatyta bausmė už veiką 
nuo veikos padarymo momento iki teismo sprendimo priėmimo pasikeitė; 
ir 

(0) apskųsti teismo sprendimą apeliacine tvarka aukštesnės instanci- 
jos teismui. 

(4) Visais atvejais, kai šis straipsnis reikalauja suteikti informaciją as- 
meniui, ši informacija turi būti pateikta asmeniui suprantama kalba. 

(5) Įrodymai, gauti pažeidžiant Teisių bilyje numatytas teises, turi būti 
pašalinti, jeigu tokio įrodymo pripažinimas lemtų nesąžiningą bylos nagri- 
nėjimą arba kitaip būtų pakenkta teisingumo vykdymui. 


36. Teisių apribojimas 

(1) Teisės, kurias numato Teisių bilis, gali būti apribotos tik įstatymų 
nustatyta tvarka, kiek tai pagrįsta atviroje ir demokratinėje visuomenėje, 
pripažįstančioje žmonių lygybę, orumą, laisvę, įvertinant visus susijusius 
faktorius, atsižvelgiant į: 

(a) teisės pobūdį; 

(b) apribojimo tikslo svarbumą; 

(c) apribojimo ribas ir pobūdį; 

(d) santykį tarp apribojimo ir jo tikslo; ir 

(e) mažiau ribojančias priemones tikslui pasiekti. 

(2) Joks įstatymas negali apriboti teisių, numatytų Teisių bilyje, išsky- 
rus atvejus, numatytus (1) postraipsnyje ir bet kokioje kitoje Konstitucijos 
nuostatoje. 


37. Nepaprastoji padėtis 
(1) Nepaprastoji padėtis įvedama tik parlamento aktu ir tik tada, kai: 
(a) gresia karas, ginkluota agresija, sukilimas, netvarka, stichinė nelai- 
mė ar kita kritinė situacija; ir 
(b) tai būtina siekiant atkurti taiką ir tvarką. 
(2) Oficialus paskelbimas apie nepaprastosios padėties įvedimą ir jį 
lydintys teisės aktai ar veiksmai galioja: 
(a) ateičiai; ir 
(b) ne ilgiau kaip 21 dieną nuo paskelbimo datos, nebent Nacionalinė 
Asamblėja nusprendžia pratęsti terminą. Šį terminą Nacionalinė Asamblė- 
ja gali pratęsti kas kartą ne ilgiau kaip trims mėnesiams. Pirmasis nepa- 
prastosios padėties pratęsimas turi būti paskelbtas rezoliucija, kurią priė- 
mė Asamblėjos narių dauguma. Kiekvienas kitas nepaprastosios padėties 
pratęsimas turi būti paskelbtas rezoliucija, kurią priėmė ne mažiau kaip 
60 procentų Asamblėjos narių. Šiame punkte minima rezoliucija turi būti 
priimta Asamblėjoje vykusių viešų debatų pagrindu. 
(3) Bet kuris kompetentingas teismas gali spręsti šių aktų teisėtumą: 
(a) nepaprastosios padėties įvedimo; 
(b) bet kurio nepaprastosios padėties pratęsimo; ar 
(c) bet kurio nepaprastosios padėties įvedimą lydinčio teisės akto. 
(4) Bet kuris nepaprastosios padėties įvedimą lydintis teisės aktas gali 
apriboti teises, numatytas Teisių bilyje, jeigu: 
(a) šio apribojimo reikalauja pati nepaprastoji padėtis; 
(b) šie teisės aktai: 
(i) atitinka Respublikos įsipareigojimus, kuriuos numato tarptau- 
tinė teisė, taikoma nepaprastosios padėties atveju; 
(ii) atitinka (5) postraipsnį; ir 
(iii) po įsigaliojimo yra paskelbtas nacionaliniame valstybės lai- 
kraštyje. 

(5) Nė vienas parlamento aktas, numatantis nepaprastosios padėties 
įvedimą, ir jokie šį aktą lydintys teisės aktai ar veiksmai negali: 

(a) atleisti valstybę ar asmenį nuo atsakomybės už neteisėtus veiksmus; 

(b) leisti nukrypti nuo šio straipsnio; ar 

(c) leisti nukrypti nuo straipsnių, minimų teisių, kurios negali būti 
pažeidžiamos, lentelės 1 skiltyje. Teisių apsaugos ribos apibrėžtos lentelės 
trečioje skiltyje. 


Teisių, kurios negali būti pažeidžiamos, lentelė 








Straipsnio Straipsnio Teisių apsaugos ribos 
numeris pavadinimas 
9 Lygybė Neteisinga diskriminacija yra laikoma diskriminaci- 


ja dėl rasės, lyties, kūno spalvos, tautybės, socialinės 
kilmės, praktikuojamos religijos ar kalbos 














10 Žmogaus orumas Nėra 

11 Gyvybė Nėra 

12 Laisvė ir saugumas | (1) (d), (e) ir 2 (c) postraipsniai 

13 Vergovinis ir Postraipsniai, reglamentuojantys vergovę 
priverčiamasis 
darbas 

28 Vaikai (1)(d) ir (e) postraipsniai; teisės, numatytos (1)(g) 


postraipsnio (i) ir (ii) papunkčiuose; 1(i) postraips- 
nis, taikant 15 metų ir jaunesniems vaikams 





35 Sulaikytieji ir (1)(a), (b), (c) ir (2)(d) postraipsniai; teisės, numa- 
nuteistieji tytos (3) postraipsnio (a) - (0) punktuose, išskyrus 
(d) punktą; 


(4) postraipsnis; ir 

(5) postraipsnis dėl neteisėtai gautų įrodymų pašali- 
nimo, jeigu šių įrodymų priėmimas lemtų nesąžinin- 
gą teismo procesą 

















(6) Nepaprastosios padėties metu sulaikius asmenį be teismo sprendi- 
mo turi būti laikomasi šių sąlygų: 

(a) Sulaikytojo suaugęs šeimos narys ar draugas turi būti nedelsiant 
informuotas apie asmens sulaikymą. 

(b) Pranešimas apie sulaikymą turi būti paskelbtas valstybės laikrašty- 
je per penkias dienas nuo sulaikymo dienos. Pranešime turi būti nurodyta 
sulaikytojo pavardė, sulaikymo vieta ir aplinkybės, dėl kurių asmuo buvo 


sulaikytas. 

(c) Sulaikytajam turi būti suteikta teisė pasirinkti gydytoją ir būti lan- 
komam bet kuriuo tinkamu laiku. 

(d) Sulaikytajam turi būti suteikta teisė pasirinkti advokatą ir būti lan- 
komam bet kuriuo tinkamu laiku. 

(e) Teismas turi spręsti sulaikymo teisėtumą kaip įmanoma greičiau, 
bet ne vėliau kaip per dešimt dienų nuo sulaikymo dienos, teismas, ap- 
svarstęs sulaikymo klausimą, privalo paleisti sulaikytąjį, jei jo sulaikymas 
nėra būtinas siekiant palaikyti taiką ir tvarką. 

(f) Sulaikytasis, kuris nebuvo paleistas remiantis postraipsnio (e) 
nuostatomis, arba kuris nebuvo paleistas remiantis šio postraipsnio nuos- 
tatomis, turi teisę kreiptis į teismą dėl kito sprendimo dėl sulaikymo pa- 
grįstumo praėjus dešimčiai dienų po paskutinio teismo sprendimo ir teis- 
mas turi išlaisvinti sulaikytąjį, nebent jo sulaikymas vis dar būtinas siekiant 
atkurti taiką ir tvarką. 

(g) Sulaikytasis turi teisę dalyvauti bet kokiame bylos nagrinėjimo po- 
sėdyje, kuriame yra sprendžiamas jo sulaikymo pagrįstumas, turi teisę tu- 
rėti advokatą ir teikti paaiškinimus ginčijant sulaikymo termino pratęsimą. 

(h) Valstybė turi pateikti teismui rašytinį sulaikyto asmens sulaikymo 
pratęsimo pagrindimą ir ne vėliau kaip prieš dvi dienas iki teismo sprendi- 
mo priėmimo kopiją pateikti sulaikytajam. 

(7) Jeigu teismas išlaisvina sulaikytąjį, jis negali būti vėl sulaikomas 
tuo pačiu pagrindu, nebent Valstybė iš pradžių pagrindžia teismui tokio 
pakartotinio sulaikymo būtinumą. 

(8) (6) ir (7) postraipsniai yra netaikomi ne Pietų Afrikos piliečiams, 
kurie yra sulaikomi tarptautinio ginkluoto konflikto metu. Šiems asme- 
nims valstybė turi taikyti Respubliką saistančius tarptautinės humanitari- 
nės teisės standartus, susijusius su tokių asmenų sulaikymu. 


38. Teisių apribojimas 

Kiekvienas asmuo, nurodytas šiame straipsnyje, turi teisę kreiptis į 
teismą dėl Teisių bilyje numatytos teisės pažeidimo ar kėsinimosi į teisės 
pažeidimą. Teismas gali priimti atitinkamą pagelbėjantį sprendimą, įskai- 
tant sprendimą dėl teisių paskelbimo. Į teismą gali kreiptis: 

(a) asmuo, veikiantis savo vardu; 

(b) asmuo, veikiantis vardu kito asmens, kuris negali veikti savo vardu; 

(c) asmuo, veikiantis kaip narys ar atstovaujantis grupės ar klasės as- 
menų interesui; 

(d) asmuo, ginantis viešąjį interesą; ir 
(e) asociacija, besikreipianti savo narių vardu. 


39. Teisių bilio nuostatų aiškinimas 

(1) Aiškindamas Teisių bilio nuostatas teismas, tribunolas ar kvazi- 
teismas: 

(a) privalo vadovautis atviros ir demokratiškos visuomenės vertybė- 
mis, paremtomis žmonių orumu, lygybe ir laisve; 

(b) privalo atsižvelgti į tarptautinės teisės normas; ir 

(c) gali atsižvelgti į užsienio šalių teisę. 

(2) Aiškindamas bet kurį teisės aktą, plėtojant bendrąją teisę ar pa- 
pročių teisę, kiekvienas teismas, tribunolas ar kvaziteismas privalo vystyti 
Teisių bilio dvasią, tikslus, objektą. 

(3) Teisių bilis nepanaikina kitų teisių ir laisvių galiojimo, kurios yra 
suteiktos ar pripažįstamos bendrosios teisės, paprotinės teisės ar teisės 
aktų, jeigu šios teisės ir laisvės neprieštarauja Teisių bilio nuostatoms. 


3 SKYRIUS 
VALDŽIOS BENDRADARBIAVIMAS 


40. Respublikos valdžia 

(1) Respublikos valdžią sudaro nacionalinė, provincijų ir vietos val- 
džia, kurios yra atskirtos, nepriklausomos ir susijusios tarpusavyje. 

(2) Visi valdžių lygiai, organizuodami savo veiklą, turi laikytis šio sky- 
riaus principų. 


41. Valdžių bendradarbiavimo ir tarpvalstybinių santykių principai 

(1) Visi valdžios lygiai ir kiekvienos srities valstybės institucijos pri- 
valo: 

(a) saugoti Respublikos taiką, nacionalinę vienybę ir vientisumą; 

(b) užtikrinti Respublikos žmonių gerovę; 

(c) užtikrinti veiksmingą, skaidrią, atskaitingą ir nuoseklią Respubli- 
kos, kaip visumos, valdžią; 

(d ) būti ištikimi Konstitucijai, Respublikai ir jos žmonėms; 

(e) gerbti konstitucinį statusą, institucijas, valdžios įgaliojimus ir 
funkcijas kitose srityse; 

(f) vykdyti tik tuos įgaliojimus ir funkcijas, kuriuos numato Konsti- 
tucija; 

(g) vykdyti savo įgaliojimus ir funkcijas nekeliant grėsmės geografi- 
niam, funkciniam ar instituciniam valdžios integralumui kitose srityse; ir 

(h) sąžiningai bendradarbiauti šiais būdais: 

(i) skatinant draugiškus santykius; 

(ii) teikiant pagalbą ir paramą viena kitai; 

(iii) informuojant ir konsultuojant viena kitą bendro intereso 
klausimais; 

(iv) koordinuojant veiksmus ir teisės aktų leidybą; 

(v) laikantis sutartų procedūrų; ir 

(i) išvengiant teisminių ginčų viena prieš kitą. 

(2) Parlamento aktu privaloma: 

(a) įsteigti ir numatyti struktūras ir institucijas, skatinčias ir remian- 
čias tarpvyriausybinius santykius; ir 

(b) numatyti atitinkamas taisykles ir procedūras, kuriomis būtų iš- 
spręsti tarpvyriausybiniai ginčai. 

(3) Valdžios institucija, įtraukta į tarpvyriausybinį ginčą, turi imtis 
visų įmanomų pastangų sprendžiant ginčą pagal nustatytas taisykles ir 
procedūras, turi išnaudoti visas kitas teisines gynybos priemones, prieš 
perkeliant ginčą į teismą. 

(4) Teismas, nustatęs, jog (3) postraipsnio reikalavimai nebuvo įgy- 
vendinti, gali nepriimti spręsti ginčo pagal pateiktą valdžios reikalavimą. 


4 SKYRIUS 
PARLAMENTAS 


42. Parlamento sudėtis 

(1) Parlamentą sudaro: 

(a) Nacionalinė Asamblėja; ir 

(b) Nacionalinė Provincijų Taryba. 

(2) Nacionalinė Asamblėja ir Nacionalinė Provincijų Taryba Konsti- 
tucijoje numatyta tvarka dalyvauja įstatymų leidybos procese. 

(3) Nacionalinė Asamblėja renkama atstovauti tautai ir užtikrinti 
tautos valdžią, numatytą Konstitucijoje. Tai ji įgyvendina, rinkdama Pre- 
zidentą, numatydama nacionalinį kvaziteismą viešam klausimų sprendi- 
mui, priimdama teisės aktus, tikrindama ir kontroliuodama vykdomosios 
valdžios veiksmus. 

(4) Nacionalinė Provincijų Taryba atstovauja provincijoms ir užtikri- 

na, kad į provincijos interesus atsižvelgtų valstybės valdžia. Tai ji įgyven- 
dina dalyvaudama nacionaliniame įstatymų leidybos procese ir teikdama 
visuomenei svarstyti klausimus, turinčius įtakos provincijoms. 

(5) Prezidentas gali šaukti neeilinį Parlamento posėdį bet kuriuo metu 
svarbiems klausimams spręsti. 

(6) Parlamentas renkasi Keiptaune, tačiau Parlamento aktu, patvirtin- 
tu remiantis 76 straipsnio (1) ir (5) punktais, gali būti nustatyta kita Parla- 
mento buvimo vieta. 


43. Įstatymų leidžiamoji valdžia 

Respublikoje įstatymų leidžiamoji valdžia priklauso: 

(a) valstybiniu lygmeniu - Parlamentui, remiantis 44 straipsniu; 

(b) provincijų lygmeniu - provincijų įstatymų leidžiamosios valdžios 
institucijoms, remiantis 104 straipsniu; 

(c) vietiniu lygmeniu - savivaldybių taryboms, remiantis 156 straips- 
niu. 


44. Nacionalinė įstatymų leidžiamoji valdžios institucija 

(1) Parlamentas, kuriam priklauso įstatymų leidžiamoji valdžia: 

(a) suteikia Nacionalinei Asamblėjai šiuos įgaliojimus: 
(i) priimti Konstitucijos pataisas; 
(ii) priimti teisės aktus bet kokiais klausimais, įskaitant tuos, ku- 
rie numatyti 4 priede, išskyrus jo 2 paragrafą, klausimus numa- 
tytus 5 priede; 
(iii) perleisti savo įgaliojimus įstatymų leidyboje, išskyrus Kons- 
titucijos pataisų priėmimą, kito lygmens įstatymų leidžiamajai 
insitucijai; 

(b) suteikti įgaliojimus Nacionalinei Provincijų Tarybai; 
(i) remiantis 74 straipsniu, dalyvauti priimant Konstitucijos pa- 
taisas; 
(ii) remiantis 76 straipsniu, priimti teisės aktus bet kuriais klau- 
simais, numatytais 4 priede, ir dėl kitų klausimų, numatytų 76 
straipsnyje; ir 
(iii) remiantis 75 straipsniu, svarstyti teisės aktų projektus, ku- 
riuos priima Nacionalinė Ansamblėja. 

(2) remiantis 76(1) straipsniu, Parlamentas gali priimti teisės aktus dėl 

klausimų, numatytų 5 priede, kai tai yra būtina: 

(a) nacionaliniam saugumui užtikrinti; 

(b) ekonominei sąjungai užtikrinti; 

(c) nacionaliniams interesams užtikrinti; 

(d) nustatant minimalius paslaugų teikimo standartus; ar 

(e) užkertant kelią nepagrįstiems, žalingiems provincijų veiksmams, 
kenkiantiems kitoms provincijoms ar visai valstybei. 

(3) Aplinkybėms, kurios yra esminės arba neesminės įgyvendinant 
teises, esant aplinkybėms, numatytoms 4 priede, taikomi įstatymai, kurie 
yra taikomi tokioms aplinkybėms, numatytoms 4 priede. 

(4) Parlamentas, vykdydamas savo įgaliojimus, turi vadovautis tik 
Konstitucija ir veikti nepažeisdamas Konstitucijos principų. 


45. Bendrieji reglamentai ir bendrieji komitetai 

(1) Nacionalinė Asamblėja ir Nacionalinė Provincijų Taryba turi nu- 
statyta tvarka įkurti komitetą, kuris sudarytų Asamblėjos ir Tarybos ben- 
dros veiklos reglamentą, kuriame būtų taisyklės ir tvarka: 

(a) nustatanti procedūras, palengvinančias teisės aktų leidybos proce- 
są, įskaitant kiekvieno proceso trukmės nustatymą; 

(b) steigianti jungtinius komitetus, sudarytus iš Asamblėjos ir Tary- 
bos narių. Komitetai svarsto ir pateikia išvadas dėl įstatymų projektų, ku- 
riuos numato 74 ir 75 straipsniai. 

(c) steigianti bendrą komitetą dėl kasmetinės Konstitucijos nuostatų 
peržiūros; ir 

(d) reglamentuojanti reikalus: 

(i) Bendrų taisyklių komiteto; 

(ii) Tarpininkaujančio komiteto; 

(iii) Komiteto dėl Konstitucijos nuostatų peržiūrėjimo; ir 
(iv) visų bendrųjų komitetų, įsteigtų remiantis (b) punktu. 

(2) Ministrų kabineto nariai, Nacionalinė Asamblėja ir atstovai į Naci- 
onalinę Provincijų Tarybą turi tas pačias privilegijas ir imunitetus bendra- 
jame Asamblėjos ir Tarybos susirinkime, kiek ir Asamblėjoje ar Taryboje. 


NACIONALINĖ ASAMBLĖJA 


46. Sudėtis ir rinkimai 
(1) Nacionalinė Asamblėja sudaro ne mažiau kaip 350 ir ne daugiau 
kaip 400 moterų ir vyrų, išrinktų remiantis rinkimų sistema, kuri: 

(a) nustatyta nacionalinės teisės aktuose; 

(b) turi bendranacionalinį rinkėjų sąrašą; 

(c) numato rinkimų teisę nuo 18 metų; 

(d) turi proporcinį atstovavimą. 

(2) Parlamento aktas turi numatyti Nacionalinės Asamblėjos narių 
skaičiaus nustatymo formulę. 

[(1) postraipsnis pakeistas Konstitucijos 2003 m. dešimtojo pakei- 
timo akto 1 postraipsniu] 


47. Nariai 

(1) Kiekvienas pilietis, kuris turi teisę balsuoti rinkimuose į Naciona- 
linę Asamblėją, turi teisę būti išrinktas Asamblėjos nariu, išskyrus: 

(a) valstybės tarnautojus, gaunančius algą už valstybės tarnybą, išsky- 
rus: 

(i) Prezidentą ir jo padėjėją, ministrus ir jų padėjėjus; 
(ii) kitas pareigybes einančius asmenis, kurių funkcijos suderina- 
mos su Asamblėjos nario funkcijomis; 

(b) nuolatinius Provincijų Nacionalinės Tarybos narius ir provincijų 
įstatymų leidžiamosios valdžios institucijos ar savivaldybės tarybos narius; 

(c) nemokius asmenis; 

(d) piliečius, kuriuos teismas paskelbė neveiksniais; 

(e) piliečius, kurie įsigaliojus šiam straipsniui buvo apkaltinti apkalti- 
namuoju nuosprendžiu ir nuteisti daugiau negu 12 mėnesių be teisės pa- 
keisti bausmę bauda, šalies viduje ar už jos ribų, jeigu tokia veika būtų pri- 
pažįstama nusikaltimu Respublikoje. Bet niekas negali būti laikomas kaltu, 
kol nebus priimtas apkaltinamasis nuosprendis ar apeliacinis sprendimas 
ar kol nesuėjo apeliacinio skundo pateikimo terminas. Šiuo straipsniu ap- 
ribojamos teisės atnaujinamos praėjus penkeriems metams po bausmės 
įvykdymo. 

(2) Asmuo, kuris remiantis (1)(a) ar (b) postraipsniu, neturi teisės 
būti Nacionalinės Asamblėjos nariu, gali tapti Asamblėjos nariu, taikant 
apribojimus ir sąlygas, nustatytas nacionaliniuose teisės aktuose. 

(3) Asmuo pašalinamas iš Nacionalinės Asamblėjos narių, kai: 

(a) praranda šią teisę; 

(b) praleidžia susirinkimus be leidimo tokiomis aplinkybėmis, kurio- 
mis Asamblėjos reglamentas numato narystės netekimą; ar 

(c) praranda narystę partijoje, kuri delegavo šį asmenį į Asamblėją. 

(4) Laisvos vietos Nacionalinėje Asamblėjoje turi būti užimamos na- 
cionaliniuose teisės aktuose nustatyta tvarka. 


48. Priesaika ar iškilmingas pareiškimas 

Remiantis 2 priedu Nacionalinės Asamblėjos nariai, prieš pradėdami 
vykdyti savo pareigas Asamblėjoje, turi prisiekti ar oficialiai pareikšti apie 
ištikimybę šaliai ir Konstitucijai. 


49. Nacionalinės Asamblėjos įgaliojimų trukmė 

(1) Nacionalinė Asamblėja renkama penkeriems metams. 

(2) Remiantis 50 straipsniu, jeigu Nacionalinė Asamblėja yra palei- 
džiama arba jeigu baigiasi jos įgaliojimų trukmė, Prezidentas privalo ofi- 
cialiai paskelbti rinkimų datą. Rinkimai turi įvykti per 90 dienų nuo Naci- 
onalinės Asamblėjos paleidimo arba jos įgaliojimų trukmės pasibaigimo. 
Rinkimų datos paskelbimas galimas prieš arba po Nacionalinės Asamblė- 
jos įgaliojimų trukmės pasibaigimo. 

(3) Jeigu rinkimų į Nacionalinę Asamblėją rezultatai nėra paskelbiami 
per laiką, numatytą 190 straipsnyje, arba jeigu rinkimų rezultatai anuliuo- 
jami teismo sprendimu, Prezidentas turi viešai paskelbti datą naujų rin- 
kimų, kurie turėtų įvykti per 90 dienų po rinkimų rezultatų anuliavimo 
dienos. 

(4) Nacionalinė Asamblėja išsaugo savo kompetenciją, net kai ji palei- 
džiama ar pasibaigia jos išrinkimo terminas, iki balsavimo dienos dėl kitos 
Asamblėjos sudėties. 


50. Nacionalinės Asamblėjos paleidimas prieš pasibaigiant įgaliojimų 
terminui 

(1) Prezidentas turi paleisti Nacionalinę Asamblėją, jeigu: 

(a) Asamblėja priėmė rezoliuciją dėl paleidimo savo narių balsų dau- 
guma; ir 

(b) praėjus trejiems metams po Asamblėjos rinkimų. 

(2) Prezidento įsipareigojimus vykdantis asmuo turi paleisti Naciona- 
linę Asamblėją, jeigu: 

(a) Prezidento pareigybė yra neužimta; ir 

(b) Asamblėja neišrinko naujo Prezidento per 30 dienų nuo dienos, 
kai Prezidento pareigybė tapo laisva. 

51. Posėdžiai ir pertraukos tarp posėdžių 

(1) Pirmas posėdis po Nacionalinės Asamblėjos rinkimų turi įvykti 
tą dieną, kurią nustatė Konstitucinio Teismo pirmininkas, tačiau ne vėliau 
kaip per 14 dienų nuo rinkimų rezultatų paskelbimo. Asamblėja gali nusta- 
tyti kitų savo posėdžių trukmę ir laiką bei pertraukas tarp posėdžių. 

(2) Prezidentas gali bet kada sušaukti Asamblėją į neeilinį susirinkimą 
ypatingiems klausimams spręsti. 

(3) Nacionalinės Asamblėjos susirinkimai gali vykti už Parlamento 
ribų tik dėl viešojo intereso, saugumo ar patogumo, ir jeigu tai nurodyta 
Asamblėjos reglamente. 


52. Pirmininkas ir pirmininko pavaduotojas 

(1) Pirmo susirinkimo metu po išrinkimo arba laisvo posto užėmimo 
Nacionalinė Asamblėja turi iš savo narių išrinkti pirmininką ir pirmininko 
pavaduotoją. 

(2) Konstitucinio Teismo pirmininkas ar jo paskirtas asmuo pirmi- 
ninkauja pirmininko rinkimuose. Išrinktas pirmininkas pirmininkauja 
renkant jo pavaduotoją. 

(3) Pirmininko ir jo pavaduotojo rinkimai vyksta 3 priedo A dalyje 
nustatyta tvarka. 

(4) Nacionalinė Asamblėja priėmus atitinkamą sprendimą gali atleisti 
pirmininką ar jo pavaduotoją iš užimamų pareigų. Dauguma Asamblėjos 
narių turi dalyvauti priimant šį sprendimą. 

(5) Remdamasi savo reglamentu Nacionalinė Asamblėja gali iš savo 
narių išrinkti kitus pirmininkus, kurie padėtų Asamblėjos pirmininkui ir 
jo pavaduotojui. 


53. Sprendimai 

(1) Jeigu Konstitucija nenustato kitaip: 

(a) balsavime dėl įstatymo projekto ar įstatymo projekto pataisos turi 
dalyvauti Nacionalinės Asamblėjos narių dauguma; 

(b) balsuojant dėl bet kurio kito klausimo, priskirto Asamblėjai, turi 
dalyvauti ne mažiau kaip trečdalis narių; ir 

(c) visi klausimai, priskirti Nacionalinei Asamblėjai, sprendžiami na- 
rių balsų dauguma. 

(2) Nacionalinės Asamblėjos narys, kuris pirmininkauja posėdžiams, 
neturi sprendžiamojo balso, tačiau: 

(a) turi lemiamą balsą, kai sprendžiant bet kurį klausimą susidaro po 
lygiai balsų; ir 

(b) turi balsavimo teisę, kai sprendžiant klausimą reikalinga 2/3 narių 
balsų dauguma. 


54. Tam tikrų Ministrų kabineto narių ir ministrų pavaduotojų teisės 
Nacionalinėje Asamblėjoje 

Prezidentas ir bet kuris Ministrų kabineto narys arba ministrų pava- 
duotojai, kurie nėra Nacionalinės Asamblėjos nariai, gali dalyvauti Asam- 
blėjos posėdžiuose, reikšti nuomonę juose, tačiau neturi balsavimo teisės. 


55. Nacionalinės Asamblėjos įgaliojimai 
(1) Įgyvendindama įstatymų leidžiamąją valdžią, Nacionalinė Asam- 
blėja gali: 
(a) svarstyti, priimti, pakeisti arba atmesti įstatymus, jų projektus; ir 
(b) inicijuoti ar rengti visus įstatymo projektus, išskyrus finansinius; 
(2) Nacionalinė Asamblėja turi numatyti šiuos mechanizmus, kurie: 
(a) užtikrintų visų vykdomųjų valstybės organų atskaitomybę Asam- 
blėjai valstybiniu lygmeniu; ir 
(b) išlaikytų priežiūrą: 
(i) vykdomosios valdžios įgyvendinimo, įskaitant įstatymų įgy- 
vendinimo; ir 
(ii) bet kurios valstybės insitucijos. 


56. Įrodymų arba informacijos pateikimas Nacionalinei Asamblėjai 

Nacionalinė Asamblėja arba bet kuris jos komitetas gali: 

(a) kviesti bet kurį asmenį duoti liudytojų parodymus, pateikti doku- 
mentus; 

(b) reikalauti informacijos iš bet kurio asmens ar institucijos; 

(c) remiantis nacionaliniais teisės aktais ar reglamentu įpareigoti bet 
kurį asmenį ar instituciją paklusti reikalavimams remiantis (a) ir (b) punk- 
tais; ir 

(d) priimti peticijas, pareiškimus ar pastabas iš bet kurio suinteresuo- 
to asmens ar institucijos. 


57. Nacionalinės Asamblėjos vidaus, darbo tvarka ir procedūros 
(1) Nacionalinė Asamblėja gali: 
(a) nustatyti ir kontroliuoti vidaus darbo tvarką ir procedūras; 

(b) sudaryti savo darbo reglamentą, nepažeisdama atstovaujamosios 
demokratijos, atskaitingumo, skaidrumo principų ir visuomenės dalyva- 
vimo. 

(2) Nacionalinės Asamblėjos reglamentas turi numatyti: 

(a) savo komitetų steigimą, sudėtį, įgaliojimus, funkcijas, procedūras 
ir įgaliojimų trukmę; 

(b) mažumos partijų atstovų dalyvavimą Asamblėjos ir jos komitetų 
veikloje tokiu būdu, kuris būtų suderinamas su demokratija; 

(c) finansinę ir administracinę pagalbą kiekvienai partijai, atstovauja- 
mai Asamblėjoje, proporcingai jos atstovavimui, suteikiant galimybę parti- 
jai irjos lyderiui efektyviai vykdyti savo funkcijas; ir 

(d) Asamblėjos didžiausios opozicinės partijos lyderio pripažinimą 
opozicijos lyderiu. 


58. Privilegijos 

(1) Kabineto nariai, ministrų pavaduotojai ir Nacionalinės Asamblė- 
jos nariai: 

(a) remiantis Asamblėjos reglamentu, turi teisę reikšti savo nuomonę 
Asamblėjoje ir jos komitetuose; 

(b) negali būti patraukti civilinėn ar baudžiamojon atsakomybėn, su- 
imti ar priversti atlyginti žalą už: 

(i) tai, ką pasakė, pristatė ar pateikė Asamblėjai ar bet kokiam jos 
komitetui; ar 

(ii) tai, kas vėliau paaiškėjo kaip pasekmė to, ką jie pasakė, prista- 
tė ar pateikė Asamblėjai ar bet kokiam jos komitetui. 

(2) Kitos Nacionalinės Asamblėjos privilegijos ir imunitetai Ministrų 
kabineto nariams ir Asamblėjos nariams gali būti nustatyti nacionaliniuo- 
se teisės aktuose. 

(3) Išmokos, priemokos ir atlyginimai, kurie atitenka Nacionalinės 
Asamblėjos nariams, yra išmokami tiesiogiai iš valstybės biudžeto. 


59. Laisvas dalyvavimas Nacionalinės Asamblėjos veikloje 

(1) Nacionalinė Asamblėja privalo: 

(a) įtraukti piliečius į įstatymų leidybos ir kitus procesus, kurie vyksta 
Asamblėjos posėdžiuose ar jų komitetuose; ir 

(b) vykdyti savo veiklą atvirai, rengti viešus savo ir savo komitetų po- 
sėdžius, tačiau turi imtis tinkamų priemonių siekiant: 

(i) reglamentuoti informacijos prieinamumą, įskaitant žiniasklai- 
dos prieigą prie informacijos, apie Asamblėją ir jos komitetus; ir 
(ii) numatyti teisę esant būtinybei apieškoti bet kurį žmogų, jeigu 
būtina atsisakyti jį įleisti arba išvesdinti. 
(2) Nacionalinė Asamblėja negali pašalinti visuomenės, tarp jos ir 
žurnalistų, iš komitetų posėdžių, nebent tai būtų pagrįsta ir teisėta atviroje 
ir demokratinėje visuomenėje. 


NACIONALINĖ PROVINCIJŲ TARYBA 


60. Nacionalinės Tarybos sudėtis 
(1) Nacionalinę Provincijų Tarybą sudaro visų provincijų atstovybės, 
iš kurių kiekvieną sudaro po 10 atstovų. 
(2) Dešimt atstovų sudaro: 
(a) 4 specialūs atstovai, o būtent: 
(i) provincijos pirmininkas, o jeigu pirmininko nėra, tai bet kuris 
asmuo iš provincijos įstatymų leidžiamosios valdžios institucijos, 
pirmininko skyrimu, sprendžiantis vieną konkretų ar visus klau- 
simus Nacionalinėje Provincijų Taryboje; ir 
(ii) trys kiti specialūs atstovai; ir 
(b) šeši nuolatiniai atstovai, paskirti remiantis 61(2) postraipsniu. 
(3) Provincijos pirmininkas arba, jo nesant, pirmininko paskirtas 
provincijos atstovybės narys pirmininkauja atstovybei. 


61. Atstovų pasiskirstymas 

(1) Remiantis 3 priedo B dalimi, partijos, atstovaujamos provincijų 
įstatymų leidžiamojoje institucijoje, turi teisę turėti savo atstovus provin- 
cijos atstovybėje. 

(2) Per 30 dienų po provincijos įstatymų leidžiamosios institucijos 
rinkimų rezultatų paskelbimo, ji privalo: 

(a) remiantis nacionaliniais teisės aktais nustatyti, kiek kiekvienos 
partijos narių gali būti nuolatiniai atstovai, o kiek - specialieji atstovai; ir 

(b) paskirti nuolatinius atstovus iš partijos pateiktų kandidatų. 

(3) Nacionalinė įstatymų leidžiamoji institucija, numatyta 2(a) pos- 
traipsnyje, turi demokratiniu būdu užtikrinti partijų mažumos dalyvavimą 
tiek tarp nuolatinių, tiek tarp specialiųjų narių. 

(4) Įstatymų leidžiamoji institucija kartu su pirmininku ir partijų 
lyderiais, kurie turi teisę tapti specialiaisiais atstovais provincijos atsto- 

vybėje, turi iš savo narių išrinkti specialiuosius atstovus, kaip yra reika- 
laujama. 


62. Nuolatiniai atstovai 

(1) Asmuo, paskirtas nuolatiniu atstovu, turi turėti teisę būti provinci- 
jų įstatymų leidžiamosios institucijos nariu. 

(2) Jeigu asmuo, kuris yra provincijų įstatymų leidžiamosios instituci- 
jos narys, yra paskiriamas nuolatiniu atstovu, šis asmuo nustoja būti įsta- 
tymų leidžiamosios institucijos nariu. 

(3) Nuolatiniai atstovai yra skiriami terminui, kuris pasibaigia prieš 
pirmąjį provincijų įstatymų leidžiamosios institucijos posėdį, kuris vyksta 
po kitų rinkimų. 

(4) Asmuo nustoja būti nuolatiniu atstovu, jeigu jis: 

(a) praranda teisę būti provincijų įstatymų leidžiamosios institucijos 
nariu dėl bet kokios priežasties, išskyrus asmens paskyrimą nuolatiniu at- 
stovu; 

(b) tampa Kabineto nariu; 

(c) praranda provincijų įstatymų leidžiamosios institucijos pasitikėji- 
mą ir jį paskyrusi partija atšaukia jo narystę; 

(d) nutraukia narystę partijoje, kuri jį paskyrė, ir partija atšaukia jo 
narystę; 

(e) nedalyvauja provincijų įstatymų leidžiamosios institucijos veikloje 
be pateisinamos priežasties, tokiomis aplinkybėmis, kokias Tarybos regla- 
mentas numato pagrindu nutraukti nuolatinio atstovo narystę. 

(5) Laisvos vietos į nuolatinių atstovų pareigas turi būti užimamos re- 
miantis nacionaliniais teisės aktais. 

(6) Nuolatiniai atstovai, prieš pradėdami eiti savo pareigas Naciona- 
linėje Provincijų Taryboje, remiantis 2 priedu, turi prisiekti ar iškilmingai 
pareikšti apie ištikimybę Respublikai ir Konstitucijai. 


63. Nacionalinės Provincijų Tarybos posėdžiai 

(1) Nacionalinė Provincijų Taryba gali nustatyti savo posėdžių ir per- 
traukų tarp jų laiką ir trukmę. 

(2) Prezidentas gali bet kuriuo metu sukviesti Nacionalinę Provincijų 
Tarybą į neeilinį posėdį ypatingiems klausimams spręsti. 

(3) Nacionalinės Provincijų Tarybos posėdžiai gali vykti kitur nei Par- 
lamente tik jei to reikia visuomenės interesui, saugumui, patogumui užti- 
krinti ir jei tai numatyta Tarybos reglamente. 

64. Pirmininkas ir jo pavaduotojai 

(1) Nacionalinė Provincijų Taryba turi iš savo narių išrinkti pirminin- 
ką ir du jo pavaduotojus. 

(2) Pirmininkas ir vienas iš jo pavaduotojų yra renkami iš nuolatinių 
delegatų penkeriems metams, nebent jų kaip delegatų įgaliojimai baigiasi 
anksčiau. 

(3) Kitas pirmininko pavaduotojas renkamas vieneriems metams ir 
turi būti pakeistas atstovu iš kitos provincijos tam, kad iš eilės būtų atsto- 
vaujama kiekviena provincija. 

(4) Konstitucinio Teismo pirmininkas ar jo paskirtas kitas teisėjas turi 
pirmininkauti renkant atstovą. Tarybos pirmininkas pirmininkauja ren- 
kant jo pavaduotoją. 

(5) Tvarka, nustatyta 3 priedo a dalyje, taikoma pirmininko ir jo pa- 
vaduotojų rinkimams. 

(6) Nacionalinė Provincijų Taryba gali atleisti iš pareigų pirmininką 
ir jo pavaduotoją. 

(7) Nacionalinė Provincijų Taryba, remdamasi savo reglamentu, gali 
iš savo narių išrinkti kitus atstovus, kurie galėtų padėti pirmininkui ir jo 
pavaduotojams. 


65. Sprendimai 

(1) Jei Konstitucija nenumato kitaip: 

(a) kiekviena provincija turi vieną balsą, kuriuo balsuoja atstovybės 
pirmininkas provincijos vardu; 

(b) visiems sprendimams klausimais, kuriuos gali svarstyti Nacionali- 
nė Provincijų Taryba, priimti reikia ne mažiau kaip 5 provincijų „už“ balsų. 

(2) Parlamento aktas, priimtas 76 straipsnio 1 arba 2 punkto nustatyta 
tvarka, turi numatyti vienodą tvarką, kuria provincijų įstatymų leidžiamo- 
sios institucijos suteikia savo atstovybėms įgaliojimus balsuoti jų vardu. 


66. Vykdomosios valdžios institucijų narių dalyvavimas 

(1) Ministrų kabineto nariai ir ministrų pavaduotojai turi teisę 
dalyvauti, kalbėti Nacionalinėje Provincijų Taryboje, tačiau negali bal- 
suoti. 

(2) Nacionalinė Provincijų Taryba gali reikalauti iš Ministrų kabineto 
nario, ministro pavaduotojo ar valstybės ar provincijų vykdomosios val- 
džios institucijų dalyvauti Tarybos ar Tarybos komiteto posėdyje. 

67. Vietos savivaldos institucijų atstovų dalyvavimas 

Ne daugiau kaip 10 neetatinių atstovų, kuriuos remiantis 163 straips- 
niu paskyrė vietos savivaldos institucijos atstovauti įvairių kategorijų savi- 
valdybėms, gali, jeigu tai būtina, dalyvauti Nacionalinės Provincijų Tary- 
bos veikloje, tačiau negali balsuoti. 


68. Nacionalinės Provincijų Tarybos įgaliojimai 

Įgyvendinant įstatymų leidžiamąją valdžią, Nacionalinė Provincijų 
Taryba gali: 

(a) svarstyti ir priimti sprendimus, įvesti pataisas, siūlyti pataisas ar 
atmesti bet kokius įstatymų projektus, remiantis šiuo skirsniu perduotus 
svarstyti tarybai; 

(b) inicijuoti ar rengti įstatymų projektus, išskyrus finansinius, kurie 
priskiriami jos funkcineisričiai, numatytai 4 priede ar 76(3) punkte. 


69. Įrodymai ir duomenys, pateikiami Nacionalinei Provincijų Tarybai 
Nacionalinė Provincijų Taryba arba bet kuris jos komitetas gali: 
(a) kviesti bet kurį asmenį duoti parodymus arba pateikti dokumentus; 
(b) reikalauti iš bet kurio asmens ar institucijos pateikti informaciją; 
(c) remiantis nacionaliniais teisės aktais ar savo reglamentu bet kurį 
asmenį ar instituciją priversti atvykti ar įpareigoti laikytis reikalavimų, nu- 
matytų a ir b paragrafuose; 
(d) priimti peticijas, pareiškimus ar pastabas iš bet kurio suinteresuo- 
to asmens ar institucijos. 


70. Nacionalinės Tarybos vidaus tvarka, darbo tvarka ir procedūros 

(1) Nacionalinė Provincijų Taryba gali: 

(a) nustatyti ir kontroliuoti vidaus tvarką, darbo tvarką ir procedūras; 

(b) sudaryti savo darbo reglamentą nepažeidžiant atstovaujamosios 
demokratijos, atskaitingumo, skaidrumo, visuomenės dalyvavimo principų. 

(2) Nacionalinės Provincijų Tarybos reglamentas turi numatyti: 

(a) savo komitetų steigimą, sudėtį, įgaliojimus, funkcijas, procedūras 
ir įgaliojimų trukmę; 

(b) visų provincijų dalyvavimą priimant sprendimus demokratiniu 
pagrindu; 

(c) Tarybos ir jos komitetų partijų mažumos, atstovaujamos Tary- 
boje, demokratinį dalyvavimą svarstant bet kurį klausimą, remiantis 75 
straipsniu. 

71. Privilegijos 

Nacionalinės Provincijų Tarybos atstovai ir asmenys, įvardyti 66 ir 67 
straipsniuose: 

(a) remdamiesi Tarybos reglamentu turi teisę išsakyti savo nuomonę 
Taryboje ir jos komitetuose; 

(b) negali būti patraukti civilinėn ar baudžiamojon atsakomybėn, su- 
imti ar priversti atlyginti žalą už: 

(i) tai, kas vėliau paaiškėjo kaip pasekmė to, ką jie pasakė, pristatė 
ar pateikė Tarybai ar bet kokiam jos komitetui; 

(ii) tai, kas išaiškėjo dėl to, ką jie pasakė, pristatė ar pateikė Tary- 
bai ar bet kokiam jos komitetui; 

(2) Kitos Nacionalinės Provincijų Tarybos, Tarybos narių ir asmenų, 
įvardytų 66 ir 67 straipsniuose, privilegijos ir imunitetai gali būti nustato- 
mi nacionaliniuose teisės aktuose. 

(3) Išmokos, priemokos ir atlyginimai, kurie atitenka nuolatiniams 
Nacionalinės Provincijų Tarybos nariams, yra išmokami tiesiogiai iš vals- 
tybės biudžeto. 

72. Galimybė visuomenei susipažinti ir įsitraukti į Nacionalinės 
Provincijų Tarybos veiklą 

(1) Nacionalinė Provincijų Taryba privalo: 

(a) įtraukti visuomenę į teisėkūros ir kitus procesus, kurie vyksta Ta- 
ryboje ar jos komitetuose; 

(b) atvirai vykdyti savo veiklą ir rengti savo ir komitetų posėdžius, 
tačiau turėtų imtis tinkamų priemonių tam, kad galima būtų: 

(i) reguliuoti viešą priėjimą, įskaitant žiniaskalaidos prieinamu- 
mą prie informacijos apie Tarybą ir jos komitetus. 

(ii) esant būtinybei apieškoti bet kurį žmogų, jo neįleisti arba iš- 
vesdinti iš Tarybos rūmų. 

(2) Nacionalinė Provincijų Taryba negali pašalinti visuomenės narių, 
tarp jų ir žurnalistų, iš komitetų posėdžių, nebent tai būtų pagrįsta ir teisė- 
ta atviroje ir demokratinėje visuomenėje. 


NACIONALINIS TEISĖKŪROS PROCESAS 


73. Įstatymai 
(1) Bet kuris įstatymas gali būti pateiktas Nacionalinei Asamblėjai 
svarstyti. 

(2) Tik Ministrų kabineto narys, ministro pavaduotojas, Nacionalinės 
Asamblėjos komitetas ar Asamblėjos narys gali pateikti Asamblėjai svars- 
tyti įstatymų projektus. Tačiau tik Ministrų kabineto narys, atsakingas už 
finansų valdymą, gali pateikti Asamblėjai svarstyti šiuos įstatymus: 

(a) finansų įstatymus; arba 

(b) įstatymus, numatytus priimti 214 straipsnyje. 

(3) Įstatymo projektai, paminėti 76 straipsnio 3 punkte, išskyrus įsta- 
tymus, minimus šio straipsnio (2) (a) ar (b) postraipsniuose, gali būti pa- 
teikti svarstyti Nacionalinei Provincijų Tarybai. 

(4) Tik Nacionalinės Provincijų Tarybos narys ar jos komitetas gali 
pateikti Tarybai svarstyti įstatymų projektus. 

(5) Įstatymo projektas, kurį priėmė Nacionalinė Asamblėja, turi būti 
perduotas Nacionalinei Provincijų Tarybai, jeigu Taryba turi jį svarsty- 
ti. Įstatymo projektas, kurį priėmė Taryba, turi būti perduotas svarstyti 
Asamblėjai. 


74. Įstatymų projektai, kuriais keičiama Konstitucija 
(1) 1 straipsnis ir šis postraipsnis gali būti keičiami: 
(a) Nacionalinės Ansamblėjos, jeigu už tai balsuos ne mažiau kaip 75 
proc. jos narių; ir 
(b) Nacionalinės Provincijų Tarybos, jeigu už tai balsuos ne mažiau 
kaip 6 provincijos. 
(2) 2 skyurius gali būti keičiamas: 
(a) Nacionalinės Asamblėjos, jeigu už tai balsuos ne mažiau kaip du 
trečdaliai jos narių; ir 
(b) Nacionalinės Provincijų Tarybos, jeigu už tai balsuos ne mažiau 
kaip 6 provincijos. 
(3) Bet kuri kita Konstitucijos nuostata gali būti keičiama: 
(a) Nacionalinės Asamblėjos, jeigu už tai balsuos ne mažiau kaip du 
trečdaliai jos narių; ir 
(b) Nacionalinės Provincijų Tarybos, jeigu už tai balsuos ne mažiau 
kaip 6 provincijos, kai pataisa: 
(i) susijusi su Taryba; 
(ii) keičia provincijos ribas, kompetenciją, funkcijas ar institu- 
cijas; 
(iii) keičia nuostatas, susijusias su provincijomis. 
(4) Įstatymas, keičiantis Konstituciją, gali būti sudarytas tik iš konsti- 
tucinių pataisų ir dalykų, susijusių su šiomis pataisomis. 

(5) Ne vėliau kaip prieš 30 dienų iki Konstitucjos pataisa pateikiama 
remiantis 73 straipsnio 2 dalimi, asmuo ar komitetas, kuris ketina pateikti 
pataisą, privalo: 

(a) Remiantis Nacionalinės Asamblėjos reglamentu paskelbti nacio- 
naliniame valstybės laikraštyje duomenis apie siūlomą pataisą visuomenei 
svarstyti; 

(b) Remiantis Asamblėjos reglamentu pateikti duomenis provincijų 
įstatymų leidžiamosioms institucijoms; 

(c) Remiantis Nacionalinės Provincijų Tarybos reglamentu pateikti 
tarybai svarstyti šiuos duomenis, jei priimant siūlomą pataisą Taryba ne- 
privalo balsuoti. 

(6) Kai pateikiama Konstitucijos pataisa, asmuo ar komitetas, kurie 
teikia projektus, privalo pateikti visas gautas iš visuomenės ar provincijų 
įstatymų leidžiamųjų institucijų rašytines projekto pastabas: 

(a) Pirmininkui, kad šis pateiktų Nacionalinei Asamblėjai; ir 

(b) Remiantis pataisomis, numatytomis (1), (2) ar (3) (b) postraips- 
niuose, Nacionalinės Provincijų Tarybos pirmininkui, kad šis pateiktų Ta- 
rybai. 

(7) Konstitucijos pataisa negali būti perduota balsuoti Nacionalinei 
Asamblėjai anksčiau kaip per 30 dienų: 

(a) nuo jos pristatymo, jeigu Asamblėjai pristatoma sesijos metu; 

(b) nuo jos pateikimo, jeigu jos pristatymo metu buvo pertrauka tarp 
Asamblėjos posėdžių; 

(8) Kai įstatymas, aptariamas (3) (b) punkte, ar tokio įstatymo dalis, 
turi įtakos konkrečiai provincijai ar provincijoms, Nacionalinė Provincijų 
Taryba negali priimti tokio įstatymo ar atitinkamos jo dalies, jeigu jų nepa- 
tvirtina tos provincijos ar provincijų įstatymų leidžiamoji institucija. 

(9) Konstitucinė pataisa, kurią priėmė Nacionalinė Asamblėja ir, jeigu 
tai buvo būtina, Nacionalinė Provincijų Taryba, turi būti pateikta tvirtinti 
Prezidentui. 


75. Paprastieji įstatymų projektai, nesusiję su provincijomis 
(1) Nacionalinės Asamblėjos priimtas įstatymo projektas, išskyrus tą, 
kuriam taikoma procedūra, numatyta 74 ar 76 straipsnyje, turi būti pateik- 
tas Nacionalinei Provincijų Tarybai ir būti svarstomas tokia tvarka: 
(a) Taryba privalo: 
(i) priimti įstatymo projektą; 

(ii) priimti įstatymo projektą su pataisomis; ar 
(iii) atmesti įstatymo projektą. 

(b) Jeigu Taryba priima įstatymo projektą be pataisų, įstatymo projek- 
tas turi būti perduotas tvirtinti Prezidentui. 

(c) Jeigu Taryba atmeta įstatymo projektą ar priima jį su siūlomomis 
pataisomis, Asamblėja turi persvarstyti įstatymo projektą, atsižvelgdama į 
visas pataisas, kurias pateikė Taryba, ir Asamblėja gali: 

(i) pakartotinai priimti įstatymo projektą su pataisomis ar be jų; 
ar 
(ii) atmesti įstatymo projektą. 

(d) įstatymo projektas, kurį priėmė Asamblėja remiantis (c) punktu, 
turi būti perduotas tvirtinti Prezidentui. 

(2) Kai Nacionalinė Provincijų Taryba balsuoja dėl vieno ar kito klau- 
simo remiantis šiuo straipsniu 65 straipsnis nėra taikomas; vietoj to: 

(a) kiekvienas provincijos atstovybės atstovas turi vieną balsą; 

(b) ne mažiau kaip trečdalis atstovų turi dalyvauti priimant sprendi- 
mą dėl vieno ar kito klausimo; ir 

(c) klausimas išsprendžiamas pateiktų balsų dauguma. Jeigu balsai 
pasiskirsto po lygiai, pirmininkaujančiojo balsas tampa lemiamas. 


76. Paprastieji įstatymų projektai, susiję su provincijomis 
(1) Kai Nacionalinė Asamblėja priima įstatymo projektą, nurodytą 
(3), (4) ar (5) postraipsnyje, įstatymo projektas turi būti perduotas Nacio- 
nalinei Provincijų Tarybai ir turi būti svarstomas šia tvarka: 
(a) Taryba privalo: 
(i) priimti įstatymo projektą; 
(ii) priimti įstatymo projektą su pasiūlytomis pataisomis; ar 
(iii) atmesti įstatymo projektą. 
(b) Jeigu Taryba priima įstatymo projektą be pataisų, įstatymo projek- 
tas turi būti perduotas tvirtinti Prezidentui. 
(c) Jeigu Taryba priima įstatymo projektą su pataisomis, toks įstatymo 
projektą su įvestomis pataisomis, būtina jį perduoti tvirtinti Prezidentui. 
(d) Jeigu Taryba atmes įstatymo projektą arba jeigu Taryba atsisakys 
priimti įstatymo projektą su pataisomis, perduotą jai, remiantis (c) punktu, 
įstatymo projektas turi būti perduotas tarpininkaujančiam komitetui, kuris 
gali pritarti: 

(i) tokiam įstatymo projektui, kokį jį priėmė Asamblėja; 

(ii) tokiam įstatymo projektui su pataisomis, kokį jį priėmė Ta- 
ryba; ar 

(iii) kitai įstatymo projekto redakcijai. 

(e) Jeigu tarpininkaujantis komitetas nepajėgia susitarti dėl įstatymo 
projekto per 30 dienų nuo jo gavimo, įstatymo projektas netenka galios, 
jeigu Asamblėja vėl nepriims įstatymo projekto ne mažiau kaip dviejų treč- 
dalių savo narių balsų dauguma. 

(f) Jeigu tarpininkaujantis komitetas pritaria tokiam įstatymo projek- 
tui, kokį jį priėmė Asamblėja, įstatymo projektas turi būti perduotas Tary- 
bai, ir jeigu Taryba priims įstatymo projektą, įstatymo projektas turi būti 
pateiktas tvirtinti Prezidentui. 

(g) Jeigu tarpininkaujantis komitetas pritaria tokiam įstatymo projek- 
tui su pataisoms, kokį jį priėmė Taryba, įstatymo projektas turi būti per- 
pateiktas tvirtinti Prezidentui. 

(h) Jeigu tarpininkaujantis komitetas pritaria kitai įstatymo projek- 
to redakcijai, ši įstatymo projekto redakcija turi būti perduota svarstyti 
Asamblėjai ir Tarybai, ir jeigu ją priims tiek Asamblėja, tiek Taryba, ji turi 
būti pateikta tvirtinti Prezidentui. 

(i) Jeigu Taryba nepriima įstatymo projekto, perduoto Tarybai, re- 
miantis (f) ar (h) punktu, įstatymo projektas netenka savo galios, jeigu 
Asamblėja nepatvirtins jo ne mažiau kaip dviejų trečdalių savo narių balsų 
dauguma. 

(j) Jeigu Asamblėja nepriima įstatymo projekto, perduoto Asamblėjai 
remiantis (g) ar (h) punktu, toks įstatymo projektas netenka savo galios. 
Tačiau Asamblėja gali pakartotinai priimti įstatymo projektą, jeigu už jį 
balsuotų ne mažiau kaip du trečdaliai visų narių. 

(k) Įstatymo projektas, kurį Asamblėja priėmė, remiantis (e), (i) ar (j) 
punktu, turi būti perduotas tvirtinti Prezidentui. 

(2) Kai Nacionalinė Provincijų Taryba priima įstatymo projektą, nu- 
rodytą (3) postraipsnyje, įstatymo projektas turi būti perduotas Nacionali- 
nei Asamblėjai ir būti svarstomas šia nustatyta tvarka: 

(a) Asamblėja privalo: 

(i) priimti įstatymo projektą; 
(ii) priimti įstatymo projektą su jo siūlomomis pataisomis; ar 
(iii) atmesti įstatymo projektą; 

(b) Įstatymo projektas, kurį priėmė Asamblėja, remiantis (a)(i) punk- 
tu, turi būti perduotas tvirtinti Prezidentui. 

(c) Jeigu Asamblėja priims įstatymo projektą su įvestomis pataisomis, 
jis turi būti perduotas Tarybai, ir jeigu Taryba priims įstatymo projektą su 
pataisomis, jį būtina perduoti tvirtinti Prezidentui. 

(d) Jeigu Asamblėja atmes įstatymo projektą ar jeigu Taryba atsisakys 
priimti įstatymo projektą su įvestomis pataisomis, perduotą jai remiantis 
(c) punktu, įstatymo projektas ar, jeigu tai yra būtina, įstatymo projektas su 
įvestomis pataisomis, turi būti perduotas tarpininkaujančiam komitetui, 
kuris turi pritarti: 

(i) tokiam įstatymo projektui, kokį jį priėmė Taryba; 

(ii) įstatymo projektui su įvestomis pataisomis, kurį priėmė 
Asamblėja; ar 

(iii) kitai įstatymo projekto redakcijai. 

(e) Jeigu tarpininkaujantis komitetas per 30 dienų nepritaria jam per- 
duotam įstatymo projektui, įstatymo projektas netenka galios. 

(f) Jeigu tarpininkaujantis komitetas pritaria tokiam įstatymo projek- 
tui, kokį jį priėmė Taryba, įstatymo projektas turi būti perduotas Asamblė- 
perduotas tvirtinti Prezidentui. 

(g) Jeigu tarpininkaujantis komitetas pritaria tokiam įstatymo projek- 
tui su įvestomis pataisomis, kokį jį priėmė Asamblėja, įstatymo projektas 
turi būti perduotas Tarybai, ir jeigu Taryba jį priims, tai turi būti perduotas 
tvirtinti Prezidentui. 

(h) Jeigu tarpininkaujantis komitetas pritaria kitai įstatymo projek- 
to redakcijai, ši įstatymo projekto redakcija turi būti perduota svarstyti 
Asamblėjai ir Tarybai, ir jeigu ją priims tiek Asamblėja, tiek Taryba, ji turi 
būti perduota tvirtinti Prezidentui. 

(i) Jeigu Taryba nepriima įstatymo projekto, perduoto Tarybai re- 
miantis (f) ar (h) punktu, įstatymo projektas netenka savo galios. 

(3) Įstatymo projektas privalo būti sprendžiamas pagal procedūrą, 
nustatytą (1) ar (2) postraipsniu, jeigu jis patenka į funkcinę sritį, išvar- 
dytą 4 priede ar numato teisinį reguliavimą, kurį nustato bet kuris iš šių 
straipsnių: 

(a) 65(2) straipsnis; 

(b) 163 straipsnis; 

(c) 182 straipsnis; 

(d) 195(3) ir (4) straipsnis; 

(e) 196 straipsnis; ir 

(f) 197 straipsnis. 

(4) Įstatymo projektas turi būti svarstomas (1) postraipsnyje nustatyta 
tvarka, jeigu jis numato teisės aktą: 

(a) įvardytą 44(2) ar 220(3) straipsnyje; ar 

(b) įvardytą 13 skyriuje ir susijusį su finansiniais teritorinio lygio val- 
džios interesais. 

(5) Įstatymo projektas, įvardytas 42(b) straipsnyje, turi būti svarsto- 
mas (1) postraipsnyje nustatyta tvarka, išskyrus šiuos atvejus: 

(a) kai Nacionalinė Asamblėja balsuoja už įstatymo projektą, 53(1) 
straipsnio nuostatos nėra taikomos; vietoj to įstatymo projektas gali būti 
priimtas tik Asamblėjos balsų narių dauguma; ir 

(b) jeigu įstatymo projektas yra perduotas tarpininkaujančiam komi- 
tetui, taikomos šios taisyklės: 

(i) Jeigu Nacionalinė Asamblėja svarsto įstatymo projektą, įvar- 
dytą (1) (g) ar (h) postraipsnyje, toks įstatymo projektas gali 
būti priimtas tik jeigu už jį balsuos ne mažiau kaip du trečdaliai 
Asamblėjos narių. 

(ii) Jeigu Nacionalinė Asamblėja svarsto ar pakartotinai svarsto 
įstatymo projektą, įvardytą (1) (e), (i) ar (j) postraipsnyje, toks 
įstatymo projektas gali būti priimtas tik jeigu už jį balsuos ne ma- 
žiau kaip du trečdaliai Asamblėjos narių. 

(6) Šis straipsnis netaikomas finansinių įstatymų projektams. 


77. Finansiniai įstatymų projektai 

(1) Įstatymo projektas yra finansinis, jeigu: 

(a) juo numatomi pinigų surinkimai; 

(b) nustato nacionalinius mokesčius, rinkliavas ar apmokestinimus; 

(c) panaikina, sumažina ar atleidžia nuo nacionalinių mokesčių, rin- 
kliavų ar apmokestinimų; 

(d) įveda tiesioginius mokesčius Nacionalinam pajamų fondui, išsky- 
rus 214 straipsnyje numatytą įstatymo projektą, įvedantį tiesioginius mo- 
kesčius. 

(2) Finansinis įstatymo projektas negali būti susijęs su jokiu kitu klau- 
simu, išskyrus: 

(a) piniginių lėšų asignavimus; 

(b) mokesčių, rinkliavų, apmokestinimų įvedimą, atšaukimą ar ma- 
žinimą; 

(c) atleidimą nuo mokesčių, rinkliavų ar apmokestinimų; ar 

(d) tiesioginių mokesčių Nacionalinam pajamų fondui įvedimą. 

(3) Visi finansiniai įstatymų projektai turi būti svarstomi 75 straips- 
nyje nustatyta tvarka. Parlamento aktas turi numatyti finansinių įstatymų 
priėmimo tvarką. 


78. Tarpininkaujantis komitetas 

(1) Tarpininkaujantį komitetą sudaro: 

(a) devyni Nacionalinės Asamblėjos nariai, kuriuos išrenka Asam- 
blėja jos reglamente nustatyta tvarka ir kurie panašiu santykiu atstovauja 
Asamblėjos partijas; ir 

(b) vienas atstovas iš kiekvienos procincijos atstovybės Nacionalinėje 
Provincijų Taryboje, paskirtas atstovybės. 

(2) Tarpininkaujantis komitetas pritaria įstatymo projekto redakcijai 
ar priima sprendimą dėl atitinkamo klausimo, jeigu šiai redakcijai ar klau- 
simui pritarė: 

(a) ne mažiau kaip penki Nacionalinės Asamblėjos atstovai; ir 

(b) ne mažiau kaip penki Nacionalinės Provincijų Tarybos atstovai. 


79. Įstatymų projektų tvirtinimas 

(1) Prezidentas turi patvirtinti ar pasirašyti įstatymo projektą, kuris 
buvo priimtas, remiantis šiuo skyriumi, arba grąžinti įstatymo projektą 
svarstyti Nacionalinei Provincijų Tarybai, jeigu Prezidentas turi pastabų 
dėl įstatymo projekto konstitucingumo. 

(2) Bendras reglamentas turi numatyti Nacionalinės Asamblėjos pa- 
kartotinio svarstymo dėl įstatymo projekto tvarką ir Nacionalinės Provin- 
cijų Tarybos dalyvavimą procese. 

(3) Nacionalinė Provincijų Taryba turi dalyvauti pakartotinai svars- 
tant įstatymo projektą, kurį Prezidentas grąžino Nacionalinei Asamblėjai, 
jeigu: 

(a) Prezidento pastabos dėl įstatymo projekto konstitucingumo buvo 
susijusios su procedūriniu klausimu, susijusiu su Taryba; ar 

(b) įstatymo projekto priėmimui taikytini 74(1), (2), (3)(b) ar 76 
straipsniai. 

(4) Jeigu po pakartotinio svarstymo įstatymo projektas yra pataiso- 
mas pagal Prezidento pastabas, Prezidentas turi patvirtinti ir pasirašyti 
įstatymo projektą; jeigu ne, Prezidentas turi arba: 

(a) patvirtinti ir pasirašyti įstatymo projektą; arba 

(b) perduoti Konstituciniam Teismui spręsti įstatymo projekto kons- 
titucingumo klausimą. 

(5) Jeigu Konstitucinis Teismas nusprendžia, kad įstatymo projektas 
atitinka Konstituciją, Prezidentas turi jį patvirtinti ir pasirašyti. 


80. Nacionalinės Asamblėjos narių kreipimasis į Konstitucinį Teismą 

(1) Nacionalinės Asamblėjos nariai gali kreiptis į Konstitucinį Teismą 
su pareiškimu dėl Parlamento akto ar jo dalies antikonstitucingumo. 

(2) Kreipimasis: 

(a) turi sulaukti ne mažiau kaip vieno trečdalio Nacionalinės Asam- 
blėjos narių balsų; ir 

(b) turi būti pateiktas ne vėliau kaip per 30 dienų nuo tada, kai Prezi- 
dentas patvirtino ir pasirašė aktą. 

(3) Konstitucinis Teismas gali nuspręsti, kad Aktas ar jo dalis, dėl ku- 
rio, remiantis (1) postraipsniu, pateiktas pareiškimas, laikinai negalioja iki 
galutinio Teismo sprendimo dėl kreipimosi priėmimo, jeigu: 

(a) to reikalauja teisingumas; ir 

(b) jeigu pagrįstai galima numanyti, jog pareiškimas bus tenkintas. 

(4) Jeigu kreipimasis yra atmetamas ir objektyviai negalėjo būti paten- 
kintas, Konstitucinis Teismas gali priimti sprendimą dėl išlaidų apmokėji- 
mo tiems, kas padavė pareiškimą. 


81. Aktų paskelbimas 

Įstatymo projektas, kurį patvirtino ir pasirašė Prezidentas, tampa Par- 
lamento aktu ir turi būti nedelsiant paskelbtas. Įstatymo projektas įsigalio- 
ja po paskelbimo ar nuo to momento, kuris nustatytas pačiam akte. 


82. Parlamento aktų saugojimas 

Pasirašyto Parlamento akto kopija yra galutinio teisės normos teks- 
to įrodymas ir po paskelbimo turi būti perduota saugoti Konstituciniam 
Teismui. 

5 SKYRIUS 
PREZIDENTAS IR NACIONALINĖ VYKDOMOJI VALDŽIA 


83. Prezidentas 

Prezidentas: 

(a) Prezidentas yra valstybės ir vykdomosios valdžios vadovas; 

(b) privalo puoselėti, ginti ir gerbti Konstituciją kaip aukščiausią Res- 
publikos įstatymą; ir 

(c) siekia tautos vienybės ir to, kas naudinga Respublikai. 


84. Prezidento įgaliojimai ir funkcijos 

(1) Prezidentas turi įgaliojimus, nustatytus Konstitucijoje ir kituose 
teisės akuose, įskaitant tuos įgaliojimus, kurie yra būtini valstybės ir vyk- 
domosios valdžios vadovo funkcijoms atlikti. 

(2) Prezidentas turi šiuos įgaliojimus: 

(a) priima sprendimus dėl įstatymų projektų ir juos pasirašo; 

(b) grąžina Nacionalinei Asamblėjai peržiūrėti įstatymo projektą, jei- 
gu kyla abejonių dėl jo konstitucingumo; 

(c) perduoda įstatymo projektą Konstituciniam Teismui spręsti dėl jo 
konstitucingumo; 

(d) šaukia Nacionalinės Asamblėjos, Nacionalinės Provincijų Tarybos 
ar Parlamento neeilinę sesiją ypatingiems klausimams spręsti; 

(e) atlieka paskyrimus, kitus nei numato Konstitucija ar įstatymai Pre- 
zidentui atlikti, kitus nei numato vykdomosios valdžios vadovui; 

(f) skiria tyrimo komisijas; 

(g) remiantis Parlamento aktu šaukia valstybinį referendumą; 

(h) priima ir pripažįsta užsienio diplomatinių ir konsulinių įstaigų 
atstovus; 

(i) skiria ambasadorius, įgaliotus atstovus, diplomatinių ir konsulinių 
įstaigų atstovus; 

(j) teikia malonę nuteistiesiems arba atideda nuosprendžio vykdymą, 
sušvelnina nuobaudas; ir 

(k) teikia apdovanojimus. 


85. Respublikos vykdomoji valdžia 

(1) Respublikos vykdomoji valdžia priklauso Prezidentui. 

(2) Prezidentas įgyvendina vykdomąją valdžią kartu su kitais Kabine- 
to nariais: 

(a) įgyvendina nacionalinius teisės aktus, jeigu Konstitucija ar Parla- 
mento aktas nenumato kitaip; 

(b) įgyvendina užsienio politiką; 

(c) koordinuoja valstybinių departamentų ir administracijų funkcijas; 

(d) rengia įstatymo projektus ir realizuoja įstatymų leidybos iniciaty- 
vos teisę; ir 

(e) įgyvendina kitas funkcijas, numatytas Konstitucijoje ar nacionali- 
niuose teisės aktuose. 


86. Prezidento rinkimai 

(1) Nacionalinė Asamblėja pirmo savo posėdžio metu po rinkimų ir 
esant būtinybei užimti laisvą Prezidento postą, renka iš savo narių vyrą ar 
moterį Prezidentu. 

(2) Konstitucinio Teismo pirmininkas turi dalyvauti Prezidento rin- 
kimuose ar paskirti tam kitą teisėją. Prezidento rinkimams taikoma proce- 
dūra, numatyta 3 priedo A dalyje. 

(3) Rinkimai į laisvą Prezidento postą turi įvykti Konstitucinio Teis- 
mo pirmininko nustatytą dieną, bet ne vėliau kaip po 30 dienų nuo dienos, 
kaip Prezidento postas tampa neužimtas. 


87. Prezidento pareigų užėmimas 

Prezidentu išrinktas asmuo nustoja būti Nacionalinės Asamblėjos nariu 
ir per penkias dienas turi užimti pareigas prisiekdamas ar iškilmingai pa- 
reikšdamas ištikimybę Respublikai ir Konstitucijai, kaip numatyta 2 priede. 


88. Prezidento įgaliojimų trukmė 

(1) Prezidento įgaliojimų trukmė prasideda jam pradėjus eiti pareigas 
ir pasibaigia Prezidento postui tapus laisvam ar kitam Prezidentui pradėjus 
eiti pareigas. 

(2) Niekas negali būti išrinktas Prezidentu daugiau nei dviem kaden- 
cijoms, tačiau kai asmuo yra renkamas užimti laisvą Prezidento vietą ka- 
dencijai nepasibaigus, skaičiuojant kadencijų skaičių laikas tarp šių ir kitų 
Prezidento rinkimų nėra įskaičiuojamas. 


89. Prezidento pašalinimas iš pareigų 

(1) Nacionalinė Asamblėja, priimdama rezoliuciją, kuriai pritarė ne 
mažiau kaip du trečdaliai visų narių, gali pašalinti Prezidentą iš pareigų 
tik dėl: 

(a) šiurkštaus Konstitucijos ar teisės pažeidimo; 

(b) rimto nusižengimo; ar 

(c) negalėjimo vykdyti savo pareiginių funkcijų; 

(2) Asmuo, pašalintas iš Prezidento pareigų remiantis (1)(a) ar (b) 
postraipsniu, negali naudotis jokiomis šių pareigų privilegijomis ir negali 
dirbti valstybės tarnautoju. 


90. Prezidento pareigas vykdantis asmuo 

(1) Kai Prezidentas yra išvykęs iš Respublikos ar dėl kitos priežasties 
negali vykdyti savo pareigų, ar Prezidento vietai esant laisvai, Prezidento 
pareigas vykdo: 

(a) Prezidento pavaduotojas“ 

(b) Prezidento paskirtas ministras“ 

(c) kitų Kabineto narių paskirtas ministras“ 

(d) Parlamento Pirmininkas, kol Nacionalinė Asamblėja iš savo narių 
išrenka kitą asmenį. 

(2) Prezidento pareigas vykdančiam asmeniui suteikiamos Prezidento 
pareigos, įgaliojimai ir funkcijos. 

(3) Prieš suteikiant Prezidento pareigas vykdančiam asmeniui Pre- 
zidento pareigas, įgaliojimus ir funkcijas, remiantis 2 priedu, Prezidento 
pareigas vykdantis asmuo turi prisiekti ar iškilmingai parekšti apie ištiki- 
mybę Respublikai ir Konstitucijai. 

(4) Prezidento pareigas vykdantis asmuo, prisiekęs ar iškilmingai pa- 
reiškęs apie ištikimybę Respublikai, neturi kartoti priesaikos ar iškilmingo 
pareiškimo procedūros vėliau, kai Prezidento pareigas vykdančio asmens 
įgaliojimų trukmė baigiasi ir jis išrenkamas kitai kadencijai. 


91. Kabinetas 

(1) Kabinetą sudaro Prezidentas kaip Kabineto vadovas, Prezidento 
pavaduotojas ir ministrai. 

(2) Prezidentas skiria Prezidento pavaduotoją ir ministrus, nustato jų 
įgaliojimus ir funkcijas bei gali atleisti juos iš pareigų. 

(3) Prezidentas: 

(a) turi išrinkti Prezidento pavaduotoją iš Nacionalinės Asamblėjos 
narių; 

(b) gali išrinkti bet kokį ministrų skaičių iš Asamblėjos narių; ir 

(c) gali išrinkti ne daugiau kaip du ministrus ne iš Asamblėjos. 


61 


PASAULIO VALSTYBIŲ KONSTITUCIJOS | Pietų Afrikos Respublika 


(4) Turi skirti Kabineto narį kaip Vyriausybės atstovybės Nacionalinė- 
je Asamblėjoje vadovą. 

(5) Prezidento pavaduotojas turi padėti Prezidentui įgyvendinti val- 
džios funkcijas. 


92. Atskaitomybė ir atsakomybė 

(1) Prezidento pavaduotojas ir ministrai yra atsakingi už vykdomo- 
sios valdžios įgaliojimus ir funkcijas, priskirtas jiems Prezidento. 

(2) Kabineto nariai yra solidariai ir individualiai atsakingi Parlamen- 
tui dėl savo įgaliojimų įgyvendinimo ir savo funkcijų atlikimo. 

(3) Kabineto nariai privalo: 

(a) veikti, laikydamiesi Konstitucijos; ir 

(b) pateikti Parlamentui galutines ir reguliarias ataskaitas dėl klausi- 
mų, kurie yra jų kontroliuojami. 


93. Ministrų pavaduotojai 

(1) Prezidentas gali paskirti: 

(a) bet kurį ministro pavaduotoją iš Nacionalinės Asamblėjos narių; ir 

(b) ne daugiau kaip du ministrų pavaduotojus ne iš Asamblėjos pava- 
duoti Kabineto narius ir gali juos pašalinti iš pareigų. 

(2) Ministrų pavaduotojai, paskirti remiantis (1)(b) postraipsniu, yra 
atskaitingi Parlamentui už jų įgaliojimų vykdymą ir jų funkcijų atlikimą. 


94. Kabineto veikla po rinkimų 

Po rinkimų į Nacionalinę Asamblėją Kabinetas, Prezidento pavaduo- 
tojas, ministrai ir jų pavaduotojai vykdo savo įgaliojimus, kol pradeda eiti 
pareigas Asamblėjos išrinktas Prezidentas. 


95. Priesaika ar iškilmingas pareiškimas 

Prieš pradėdamas įgyvendinti savo įgaliojimus, Prezidento pavaduo- 
tojas, ministrai ir jų pavaduotojai privalo, remiantis 2 priedu, prisiekti ar 
iškilmingai pareikšti apie ištikimybę Respublikai ir Konstitucijai. 
96. Kabineto narių ir ministrų pavaduotojų elgesys 

(1) Kabineto nariai ir ministrų pavaduotojai privalo grįsti savo elgesį 
Etikos kodekso normomis, kurias nustato nacionaliniai teisės aktai. 

(2) Kabineto nariai ir ministrų pavaduotojai negali: 

(a) dirbti jokio kito atlyginamo darbo; 

(b) veikti tokiu būdu, kuris prieštarauja einamoms pareigoms ar su- 
kurtų situaciją, kuri lemtų interesų konfliktą tarp jų oficialių pareigų ir pri- 
vačių interesų; ar 

(c) naudotis savo padėtimi ar bet kuria patikėta informacija, kuri 
jiems suteiktų nepagrįstą pranašumą prieš kitus asmenis. 


97. Pareiginių funkcijų perdavimas 

Prezidentas gali paskelbdamas Kabineto nariui perduoti: 

(a) bet kurių teisės aktų leidybos kontrolę, kuri buvo patikėta kitam 
nariui; ar 

(b) bet kuriuos įgaliojimus ar pareiginius įsipareigojimus, remiantis 
nacionaliniais teisės aktais patikėtus kitam nariui. 


98. Laikinas pareiginių funkcijų suteikimas 

Prezidentas gali patikėti Kabineto nariui bet kurių įgaliojimų ar par- 
eiginių įsipareigojimų įgyvendinimą, anksčiau patikėtų kitam nariui, kuris 
neteko pareigų ar negali įgyvendinti šių įgaliojimų ar įsipareigojimų. 


99. Pareiginių funkcijų suteikimas 

Kabineto narys gali suteikti vykdomosios provincijų tarybos ar savi- 
valdybės tarybos nariui bet kuriuos įgaliojimus ar funkcijas, kurios turi 
būti vykdomos ar įgyvendinamos remiantis Parlamento aktu. Toks parei- 
ginių funkcijų suteikimas: 

(a) turi vykti remiantis atitinkamo Kabineto nario ir vykdomosios ta- 
rybos ar savivaldybės tarybos narių sutarimu; 

(b) neturi prieštarauti Parlamento aktui, pagal kurį yra vykdomi ar 
įgyvendinami atitinkami įgaliojimai ar pareiginiai įsipareigojimai; ir 

(c) įsigalioja po Prezidento paskelbimo. 


100. Intervecija į provincijų administravimą 

(1) Tais atvejais, kai provincijos negali vykdyti ar įgyvendinti vykdo- 
mųjų įsipareigojimų, numatytų teisės aktuose ar Konstitucijoje, valstybinė 
vykdomoji valdžia gali savo veiksmais užtikrinti tokių įsipareigojimų įgy- 
vendinimą. Valstybinė vykdomoji valdžia gali: 

(a) išleisti vykdomajai provincijų valdžiai direktyvas, kurios aprašo 
tokių įsipareigojimų nevykdymo apimtį ir nustato veiksmus, reikalingus 
šiems įsipareigojimams įvykdyti; 

(b) prisiimti atsakomybę už atitinkamus provincijos įsipareigojimus 
tam, kad būtų: 
(i) laikomasi svarbiausių valstybinių standartų ar atitikimo nu- 
statytiems minimaliems standartams, reikalingiems paslaugų 
teikimui; 
(ii) saugoma ekonominė sąjunga; 
(iii) užtikrinamas nacionalinis saugumas; ar 
(iv) užkirstas kelias provincijoms imtis nepagrįstų veiksmų, kurie 
kenkia kitų provincijų ar visos valstybės interesams. 
(2) Jeigu valstybės vykdomoji valdžia imasi veiksmų, remiantis (1)(b) 
postraipsniu: 
(a) turi būti pateiktas rašytinis pranešimas apie intervenciją Naciona- 
linei Provincijų Tarybai per 14 dienų nuo intervencijos pradžios; 
(b) intervencija turi baigtis, jeigu Taryba jai nepritaria arba jos neap- 
robuoja per 180 dienų nuo intervencijos pradžios; 
(c) Taryba intervencijos laikotarpiu turėtų reguliariai svarstyti inter- 
vencijos klausimą ir teikti rekomendacijas valstybės vykdomajai valdžiai. 
(3) Nacionaliniai teisės aktai gali reglamentuoti procesą, nustatytą šia- 
me straipsnyje. 


101. Vykdomosios valdžios sprendimai 

(1) Prezidento sprendimas turi būti rašytinis, jeigu jis: 

(a) yra priimtas remiantis teisės aktais; ar 

(b) sukelia teisines pasekmes. 

(2) Prezidento rašytinį sprendimą turi kontrasignuoti Kabineto narys, 
kai sprendimas yra susijęs su funkcijomis, priskirtomis Kabineto nariui. 

(3) Proklamacijos, nurodymai ir kiti įstatymus lydintys teisės aktai 
turi būti prieinami visuomenei. 

(4) Nacionaliniai teisės aktai gali nurodyti būdą ir mastą, kuriuo (3) 
postraipsnyje paminėti dokumentai turi būti: 

(a) pateikti Parlamentui; ir 

(b) Parlamento patvirtinti. 


102. Nepasitikėjimo pareiškimas 

(1)jei Nacionalinė Asamblėja, palaikoma daugumos, pareiškia nepa- 
sitikėjimą Kabinetui, išskyrus Prezidentą, Prezidentas turi formuoti naują 
Kabinetą. 

(2) jei Nacionalinė Asamblėja, palaikoma daugumos, pareiškia nepa- 
sitikėjimą Prezidentui, Prezidentas ir kiti Kabineto nariai bei visi ministrų 
pavaduotojai turi atsistatydinti. 


6 SKYRIUS 
PROVINCIJOS 


103. Provincijos 

(1) Respubliką sudaro šios provincijos: 

(a) Rytų Kapa; 

(b) Laisva valstybė; 

(c) Gautengas; 

(d) Kvazulu-Natalis; 

(e) Limpopas; 

(f) Mpumalanga; 

(g) Šiaurės Kapa; 

(h) Šiaurės vakarai; 

(i) Vakarų Kapa. 

(2) Atitinkamų provincijų geografinės sritys sudaro nurodytų geogra- 
finių sričių visumą, kurią atspindi įvairūs žemėlapiai, nurodyti pranešime, 
pateiktame lA priede. 

(3) (a) Kai geografinės provincijos sritys yra iš naujo nustatomos Kons- 
titucijos pataisa, Parlamento aktas gali nustatyti priemones per protingą 
laiką reguliuoti teisines, praktines ar bet kurias kitas šio naujo nustatymo 
pasekmes. 

(b) Parlamento aktas, numatytas (a) punkte, gali būti priimtas ir įgy- 
vendintas prieš įsigaliojant Konstitucijos pataisai, tačiau bet kurios funkci- 
jos, turtas, teisės, pareigos, prievolės ar įsipareigojimai gali būti perduoda- 
mi pagal Parlamento aktą tik įsigaliojus Konstitucijos pataisai. 

[(3) postraipsnis įterptas Konstitucijos 2005 dvyliktojo pakeitimo 
akto 1 straipsniu, įsigaliojusiu nuo 2005 m. gruodžio 23 d.] 

[103 straipsnis pakeistas Konstitucijos 2003 vienuoliktojo pakeitimo 
akto 3 straipsniu ir Konstitucijos 2005 dvyliktojo pakeitimo akto 1 straips- 
niu.) 

PROVINCIJŲ ĮSTATYMŲ LEIDŽIAMOJI VALDŽIA 


104. Provincijų įstatymų leidžiamoji valdžia 

(1) Provincijų įstatymų leidžiamosios valdžios įgaliojimai yra suteikti 
provincijų įstatymų leidžiamosios valdžios institucijoms, kurios gali: 

(a) patvirtinti Konstituciją provincijoje arba pakeisti priimtą Konsti- 
tuciją, remiantis 142 ir 143 straipsniais. 

(b) priimti teisės aktus dėl: 

(i) bet kurių klausimų, nurodytų 4 priede; 

(ii) bet kurių klausimų, nurodytų 5 priede; 

(iii) klausimų, kurie nėra nurodyti (i) ir (ii) papunkčiuose, bet yra 
aiškiai priskirti provincijoms nacionaliniuose teisės aktuose; ir 
(iv) klausimų, kurie pagal Konstituciją yra numatyti provincijos 
įstatymų leidžiamosios valdžios institucijai; ir 

(c) suteikti bet kuriuos įstatymų leidžiamosios valdžios įgaliojimus 
tos provincijos savivaldybės tarybai. 

(2) Provincijos įstatymų leidžiamosios valdžios institucija, priėmusi 
rezoliuciją dviem trečdaliais narių balsų dauguma, gali prašyti Parlamento 
pakeisti provincijos pavadinimą. 

(3) Provincijų įstatymų leidžiamieji organai yra saistomi tik Konsti- 
tucijos ir tos provincijos Konstitucijos, todėl gali veikti tik pagal savo kom- 
petenciją, numatytą šiose konstitucijose. 

(4) Visiems klausimams, kurie yra esminiai arba šalutiniai efektyviam 
teisių įgyvendinimui, atvejais, numatytais 4 priede, yra taikomi provincijos 
įstatymai, kurie yra taikomi atvejams, nurodytiems 4 priede. 

(5) Provincijos įstatymų leidžiamosios valdžios institucija gali siūly- 
ti Nacionalinei Asamblėjai teisės aktus, kurie viršija provincijos įstatymų 
leidžiamosos valdžios institucijos kompetencijos ribas arba jei Parlamento 
aktas turi viršenybę prieš provincijos teisės aktus. 


105. Provincijų įstatymų leidžiamosios valdžios institucijos sudėtis ir 
rinkimai 

(1) Provincijos įstatymų leidžiamosios valdžios institucija susideda iš 
moterų ir vyrų, išrinktų pagal rinkimų sistemą, kuri: 

(a) yra nustatyta nacionalinių teisės aktų; 

(b) remiasi nacionaliniu bendru rinkėjų sąrašu provincijoje; 

(c) numato minimalų rinkėjo amžių - 18 metų; ir 

(d) atspindi proporcinį atstovavimą. 

(2) Provincijos įstatymų leidžiamosios valdžios institucijos vietų skai- 
čius yra nuo 30 iki 80. Narių skaičius, kuris gali skirtis tarp provincijų, 
privalo būti nustatomas pagal nacionaliniuose teisės aktuose nustatytą for- 
mulę. 


106. Narystė 

(1) Kiekvienas pilietis, kuris turi teisę balsuoti, renkant Nacionalinį 
susirinkimą, gali būti renkamas į provincijos įstatymų leidžiamosios val- 
džios instituciją, išskyrus asmenis, kurie: 

(a) yra paskirti ar tarnauja valstybės tarnyboje bei už tai gauna atlygį, 
išskyrus: 

(i) provincijos ministrą pirmininką ar provincijos vykdomosios 
tarybos narį; ir 

(ii) kitus pareigūnus, kurių funkcijos atitinka provincijos įsta- 
tymų leidžiamosios valdžios institucijos nario funkcijas ir yra 
paskelbtos atitinkančiomis šias funkcijas nacionaliniais teisės 
aktais. 

(b) Nacionalinės Asamblėjos nariai, nuolatiniai Nacionalinės Provin- 
cijų Tarybos nariai arba savivaldybės tarybos nariai; 

(c) nemokūs asmenys; 

(d) asmuo, teismo paskelbtas neveiksniu; ar 

(e) bet kuris asmuo, kuris po šio straipsnio įsigaliojimo buvo nuteistas 
ir įkalintas už nusikaltimą dvylikai ar daugiau mėnesių netaikant galimy- 
bės įvykdyti bausmę sumokant baudą, Respublikoje ar už Respublikos ribų, 
jei padarytas nusižengimas kitoje šalyje taip pat būtų laikomas nusikaltimu 
Respublikoje; tačiau niekas negali būti laikomas kaltu asmeniu, kol nebus 
priimtas teismo apkaltinamasis nuosprendis ar kol nepasibaigs terminas, 
skirtas apeliacijai. Teisės balsuoti atėmimas remiantis šiuo straipsniu nebe- 
taikomas praėjus penkeriems metams po bausmės įvykdymo. 

(2) Asmuo, kuris nėra tinkamas būti provincijos įstatymų leidžiamo- 
sios valdžios institucijos nariu, remiantis (1)(a) ir (b) postraipsniu, gali 
būti kandidatu į įstatymų leidžiamosios valdžios instituciją, atsižvelgiant į 
apribojimus ir sąlygas, numatytas nacionaliniuose teisės aktuose. 

(3) Asmuo praranda vietą įstatymų leidžiamosios valdžios instituci- 
joje, jeigu: 

(a) netenka galimybės būti renkamas; 

(b) nedalyvauja įstatymų leidžiamosios institucijos veikloje be patei- 

sinamos priežasties, tokiomis aplinkybėmis, kurias reglamentas numato 
pagrindu nutraukti narystę. 

(c) nustoja būti jį paskyrusios partijos nariu. 

[(3) postraipsnis pakeistas Konstitucijos 2003 m. dešimtojo pakeitimo 
akto ketvirtuoju straipsniu ir Konstitucijos 2008 m. keturioliktojo pakeiti- 
mo akto ketvirtuoju straipsniu] 

(4) Laisvos vietos provincijos įstatymų leidžiamosios valdžios institu- 
cijoje turi būti užimtos, remiantis nacionalinės teisės aktais. 


107. Priesaika ir iškilmingas pareiškimas 

Prieš pradėdami eiti savo pareigas provincijos įstatymų leidžiamosios 
valdžios institucijos nariai privalo prisiekti arba iškilmingai pareikšti apie 
ištikimybę Respublikai bei Konstitucijos laikymąsi remiantis 2 priedu. 


108. Įstatymų leidžiamosios valdžios institucijos įgaliojimų trukmė 

(1) Provincijų įstatymų leidžiamosios valdžios institucija renkama 
penkerių metų kadencijai. 

(2) Jei provincijų įstatymų leidžiamosios valdžios institucija palei- 
džiama, remiantis 109 straipsniu, arba kai baigiasi kadencija, provincijos 
ministras pirmininkas privalo paskelbti ir nustatyti laiką naujiems rinki- 
mams, kurie turi įvykti per 90 dienų nuo tos dienos, kai buvo paleista įsta- 
tymų leidžiamosios valdžios institucija ar jos kadencija pasibaigė. Rinkimų 
paskelbimas gali įvykti prieš ar baigiantis įstatymų leidžiamosios valdžios 
institucijos kadencijai. 

(3) Jei provincijos įstatymų leidžiamosios valdžios institucijos rinki- 
mų rezultatai nepaskelbiami laiku, nurodytu 190 straipsnyje, arba rinkimai 
yra atidėti teismo nurodymu, Prezidentas privalo paskelbti ir nustatyti datą 
kitiems rinkimams, kurie turi įvykti per 90 dienų, pasibaigus laikotarpiui 
ar dienai, iki kurios rinkimai buvo atidėti. 

(4) Provincijos įstatymų leidžiamosios valdžios institucija išsaugo 
kompetenciją, nors buvo paleista ar baigėsi jos įgaliojimų trukmė iki pir- 
mos balsavimo dėl kitos įstatymų leidžiamosios valdžios institucijos dienos. 

109. Įstatymų leidžiamosios valdžios institucijos paleidimas prieš 
kadencijos pabaigą 

(1) Provincijos ministras pirmininkas turi paleisti įstatymų leidžia- 
mosios valdžios instituciją, jeigu: 

(a) įstatymų leidžiamosios valdžios institucija balsų dauguma priėmė 
rezoliuciją atsistatydinti; 

(b) praėjo treji metai po įstatymų leidžiamosios valdžios institucijos 
išrinkimo. 

(2) Veikiantis ministras pirmininkas turi paleisti įstatymų leidžiamo- 
sios valdžios instituciją, jeigu: 

(a) yra laisva ministro pirmininko vieta; 

(b) įstatymų leidžiamosios valdžios institucija neišrenka naujo minis- 
tro pirmininko per 30 dienų nuo laisvos vietos atsiradimo. 


110. Susirinkimų ir atostogų laikas 

(1) Pirmasis po rinkimų įstatymų leidžiamosios valdžios institucijos 
posėdis privalo įvykti laiku, kurį paskiria vyriausiojo teisėjo paskirtas tei- 
sėjas, bet ne vėliau kaip po 14 dienų po rezultatų paskelbimo. Provincijos 
įstatymų leidžiamosios valdžios institucija gali nustatyti savo posėdžių ir 
atostogų laiką. 

[(1) postraipsnis pakeistas Konstitucijos 2001 m. šeštojo pakeitimo 
akto 8 straipsniu] 

(2) Provincijos ministras pirmininkas bet kuriuo metu gali sukviesti 
neeilinį įstatymų leidžiamosios valdžios institucijos posėdį, sprendžiant 
specialiuosius klausimus. 

(3) Provincijos įstatymų leidžiamosios valdžios institucija gali nusta- 
tyti posėdžių vietą. 


111. Parlamento Pirmininkas ir jo pavaduotojas 

(1) Pirmo posėdžio metu ar kai būtina užimti laisvas vietas, provin- 
cijos įstatymų leidžiamosios valdžios institucija turi išrinkti iš savo narių 
Parlamento Pirmininką ir jo pavaduotoją. 

(2) Vyriausiojo teisėjo paskirtas teisėjas pirmininkauja renkant Par- 
lamento Pirmininką. Parlamento Pirmininkas pirmininkauja renkant jo 
pavaduotoją. 

[(2) postraipsnis pakeistas Konstitucijos 2001 m. šeštojo pakeitimo 
akto 9 straipsniu] 

(3) Parlamento Pirmininkas ir jo pavaduotojas renkami 3 priede nu- 
rodyta tvarka. 

(4) Provincijų įstatymų leidžiamosios valdžios institucija gali pašalinti 
savo Parlamento Pirmininką ir jo pavaduotoją, priėmusi rezoliuciją. Prii- 
mant šią rezoliuciją privalo dalyvauti dauguma jos narių. 

(5) Remiantis taisyklėmis ir tvarka provincijos įstatymų leidžiamosios 

valdžios institucija iš savo narių gali išrinkti asmenis, kurie padės Parla- 
mento Pirmininkui ir jo pavaduotojui. 


112. Sprendimai 

(1) Išskyrus atvejus, kai Konstitucija numato kitaip: 

(a) tam, kad būtų galima balsuoti dėl įstatymo projekto ar jo pataisos 
priėmimo, posėdyje turi dalyvauti dauguma jos narių; 

(b) tam, kad būtų galima balsuoti dėl kitų klausimų, posėdyje turi da- 
lyvauti trečdalis jos narių; ir 

(c) visi klausimai priimami balsų dauguma. 

(2) Įstatymų leidžiamosios valdžios institucijos posėdžių pirmininkas 
neturi patariamojo balso, tačiau: 

(a) turi lemiamą balsą, jei balsų skaičius pasiskirsto po lygiai; ir 

(b) gali patariamai balsuoti, kai klausimas privalo būti išspręstas bent 
dviem trečdaliais balsų. 


113. Nuolatinių atstovų teisės provincijos įstatymų leidžiamosios 
valdžios institucijoje 

Nacionalinės Provincijų Tarybos nuolatiniai atstovai gali dalyvauti ir 
reikšti nuomonę jų provincijos komitetuose ir įstatymų leidžiamosios val- 
džios institucijoje, tačiau negali balsuoti. Įstatymų leidžiamosios valdžios 
institucija gali reikalauti nuolatinio atstovo dalyvauti jų veikloje. 


114. Provincijų įstatymų leidžiamosios valdžios institucijos įgaliojimai 

(1) Vykdydama savo veiklą provincijų įstatymų leidžiamosios val- 
džios institucija gali: 

(a) svarstyti, pakeisti ar atmesti bet kurį įstatymo projektą; ir 

(b) inicijuoti ar paruošti teisės aktus, išskyrus įstatymo projektus, su- 
sijusius su finansais. 

(2) Provincijų įstatymų leidžiamosios valdžios institucija privalo užti- 
krinti šių mechanizmų veikimą: 

(a) užtikrinti, kad visi valstybės provincijos vykdomosios valdžios or- 
ganai būtų jai atskaitingi; 

(b) vykdyti priežiūrą: 

(i) provincijos vykdomosios valdžios, įskaitant teisės aktų, įgyvendi- 
nimą; ir 

(ii) visų valstybės provincijos įstaigų. 

115. Įrodymo ar informacijos pateikimas įstatymų leidžiamosios 
valdžios institucijoms 

Provincijų įstatymų leidžiamosios valdžios institucija ar bet kuris jos 
komitetas gali: 

(a) iškviesti bet kurį asmenį pateikti įrodymą, duoti priesaiką ar pa- 
duoti dokumentus; 

(b) reikalauti iš bet kurio asmens ar provincijų institucijos pateikti 
ataskaitą; 

(c) priversti bet kurį asmenį, remiantis provincijų teisės aktais ar tai- 
syklėmis ir įsakymais, sutikti su šaukimu ir laikytis reikalavimų, remiantis 
(a) ar (b) punktais; ir 

(d) priimti peticijas, parodymus ar pateikimus iš bet kurio suintere- 
suoto asmens ar institucijos. 


116. Provincijų įstatymų leidžiamosios valdžios institucijos vidaus 
susitarimai, procesiniai veiksmai ir procedūros 

(1) Provincijų įstatymų leidžiamosios valdžios institucija gali: 

(a) nustatyti ir kontroliuoti savo vidaus susitarimus, procesinius 
veiksmus ir procedūras; ir 

(b) sudaryti taisykles ir įsakymus, susijusius su savo pareigomis, dera- 
mai atsižvelgiant į atstovaujamąją ir dalyvaujamąją demokratiją, atskaito- 
mybę, skaidrumą ir visuomenės dalyvavimą. 

(2) Provincijų įstatymų leidžiamosios valdžios institucijos taisyklės ir 
įsakymai turi numatyti: 

(a) komitetų steigimą, sudėtį, įgaliojimus, funkcijas, procedūras ir jų 
komitetų kadenciją; 

(b) įstatymų leidžiamosios valdžios institucijos dalyvavimą procesi- 
niuose veiksmuose ir mažumos partijų komitetuose tokiu būdu, kuris ati- 
tiktų demokratinius principus; 

(c) finansinę ir administracinę pagalbą kiekvienai partijai, turinčiai 
atstovų įstatymų leidžiamosios valdžios institucijoje, proporcingai nuo 
narių skaičiaus, taip užtikrinant efektyvų partijų dalyvavimą įstatymų lei- 
džiamosios valdžios institucijoje. 

(d) didžiausios opozicinės partijos įstatymų leidžiamosios valdžios 
institucijoje lyderio kaip didžiausios opozicinės partijos lyderio pripaži- 
nimą. 

117. Privilegijos 

(1) Provincijų įstatymų leidžiamosios valdžios institucijos nariai ir 
Nacionalinės Provincijų Tarybos nuolatiniai atstovai: 

(a) turi žodžio laisvę dalyvaudami komitetuose ar įstatymų leidžiamo- 
sios valdžios institucijoje; 

(b) negali būti traukiami baudžiamojon atsakomybėn, suimami, įkali- 
nami ar jiems negali būti skiriama bauda šiais atvejais: 

(i) už bet ką, ką jie pasakė, padarė ar pateikė komitetams ar įsta- 
tymų leidžiamosios valdžios institucijai; ar 

(ii) už bet kokius paviešinimus dėl jų nuomonės, veiksmų komi- 
tetuose ar įstatymų leidžiamosios valdžios institucijoje. 

(2) Kitos provincijos įstatymų leidžiamosios valdžios institucijos ir 
jos narių privilegijos ir imunitetai gali būti nustatyti nacionaliniais teisės 
aktais. 

(3) Atlyginimai, priedai ir pašalpos, mokamos provincijos įstatymų 
leidžiamosios valdžios institucijos nariams, yra tiesioginiai mokesčiai Na- 
cionaliniam pajamų fondui. 


118. Visuomenės dalyvavimas įstatymų leidžiamosios valdžios 
institucijoje 
(1) Provincijų įstatymų leidžiamosios valdžios institucija privalo: 
(a) palengvinti visuomenės dalyvavimą teisės aktų leidyboje bei ki- 
tuose komitetų ir teisės aktų leidybos procesuose; ir 
(b) viešai atlikti savo pareigas, posėdžius ir komitetų darbą, tačiau gali 
būti imamasi atitinkamų priemonių: 
(i) reguliuojant visuomenės prieigą prie informacijos, įskaitant 
žiniasklaidą, įstatymų leidžiamosios valdžios institucijos ir komi- 
tetų; ir 
(ii) suteikiant pagalbą ieškant asmens, taip pat, kai tai yra reika- 
linga, neįleidžiant asmens į šalį ar jį deportuojant. 
(2) Provincijų įstatymų leidžiamosios valdžios institucija negali pa- 
šalinti visuomenės, įskaitant žiniasklaidą, iš komitetų posėdžių, nebent tai 
būtų pagrįsta ir pateisinama atviroje ir demokratiškoje visuomenėje. 


119. Supažindinimas su įstatymų projektais 
Tik provincijų vykdomosios tarybos, komiteto ar įstatymų leidžiamo- 
sios valdžios institucijos nariai gali pateikti įstatymo projektą; tačiau tik 

vykdomosios tarybos narys, atsakingas už finansinius reikalus provincijo- 
je, gali pateikti įstatymo projektą, susijusį su finansais; 


120. Finansiniai įstatymų projektai 

(1) Įstatymo projektas yra laikomas finansiniu, jeigu: 

(a) yra asignuojami pinigai; 

(b) nustato mokesčius, rinkliavą, pareigas ar priemokas; 

(c) panaikina, sumažina ar suteikia mokestines išlygas dėl mokesčių, 
rinkliavų, pareigų ar priemokų; ar 

(d) patvirtina tiesioginius mokesčius Provincijos pajamų fondui. 

(2) Finansinis įstatymo projektas negali spręsti kitų klausimų, išskyrus: 

(a) išvestinius klausimus, kuriems būdingas pinigų asignavimas; 

(b) provincijos mokesčių, rinkliavų, pareigų ar priemokų įvedimą, pa- 
naikinimą ar sumažinimą; 

(c) suteikiant atleidimą nuo provincijos mokesčių, rinkliavų, pareigų 
ar priemokų; ar 

(d) tiesioginių mokesčių mokėjimo Provincijos pajamų fondui patvir- 
tinimą. 

(3) Provincijos įstatymas turi nurodyti procedūrą, leidžiančią pakeisti 
finansinį įstatymo projektą. 

[120 straipsnis pakeistas Konstitucijos 2001 m. septintojo pakeitimo 
akto 3 straipsniu] 


121. Pritarimas įstatymo projektui 

(1) Provincijos ministras pirmininkas privalo arba pritarti ir pasira- 
šyti įstatymo projektą, priimtą provincijų įstatymų leidžiamosios valdžios 
institucijos, remiantis šiuo priedu, arba, jei ministrui pirmininkui kyla 
abejonių dėl projekto konstitucingumo, gali grąžinti įstatymo projektą iš 
naujo svarstyti. 

(2) Jei po svarstymų įstatymo projektas tenkina ministrą pirmininką, 
ministras pirmininkas turi pritarti ir pasirašyti įstatymo projektą, jei ne, tai 
ministras pirmininkas privalo: 

(a) pritarti ir pasirašyti įstatymo projektą; ar 

(b) kreiptis į Konstitucinį Teismą dėl projekto konstitucingumo. 

(3) Jeigu Konstitucinis Teismas nusprendžia, kad įstatymo projektas 
atitinka Konstituciją, tai ministras pirmininkas privalo jam pritarti ir jį pa- 
sirašyti. 

122. Narių kreipimasis į Konstitucinį Teismą 

(1) Provincijų įstatymų leidžiamosios valdžios institucijos nariai gali 
kreiptis į Konstitucinį Teismą dėl prašymo paskelbti, kad provincijos įsta- 
tymas ar jo dalis neatitinka Konstitucijos. 

(2) Prašymas: 

(a) turi būti paremtas bent 20 procentų provincinės įstatymų leidžia- 
mosios valdžios institucijos narių pritarimu; ir 

(b) privalo būti pareikštas per 30 dienų nuo tos dienos, kai ministras 
pirmininkas jam pritarė ir jį pasirašė. 

(3) Konstitucinis Teismas gali nurodyti, kad įstatymas ar jo dalis, dėl 
kurios buvo kreiptasi, remiantis (1) postraipsniu yra negaliojantis iki to 
momento, kol Teismas apsisprendžia dėl prašymo, jeigu: 

(a) to reikalauja teisingumas; ir 

(b) prašymas yra pagrįstas. 

(4) Jei prašymas yra nesėkmingas ir neturėjo tvirto pagrindo, teismas 
gali reikalauti pareiškėjams sumokėti teismo išlaidas. 


123. Provincijų įstatymų publikavimas 

Provincijos ministro pirmininko patvirtintas ir pasirašytas įstatymo 
projektas tampa provincijos įstatymu ir turi būti paskelbtas, taip įgauda- 
mas įstatymo galią. 


124. Provincijų įstatymų saugojimas 

Provincijos įstatymo pasirašyta kopija yra tokio įstatymo nuostatų 
įrodymas ir po publikavimo turi būti patikima Konstituciniam Teismui 
saugoti. 


PROVINCIJŲ VYKDOMOJI VALDŽIA 


125. Provincijų vykdomosios valdžios įgaliojimai 

(1) Provincijos vykdomosios valdžios įgaliojimai yra suteikti provin- 
cijos ministrui pirmininkui. 

(2) Ministras pirmininkas atlieka savo vykdomosios valdžios įgalioji- 
mus kartu su kitais vykdomosios tarybos nariais: 

(a) įgyvendinant provincijų įstatymus; 

(b) įgyvendinant visus nacionalinius įstatymus srityse, išvardytose 4 
ir 5 priede, išskyrus atvejus, kai Konstitucija ar Parlamento aktas nurodo 
kitaip; 


74 


Pietų Afrikos Respublikos Konstitucija 


(c) administruojant provinciją, nacionalinius įstatymus, nepriklau- 
sančius 4 ir 5 priede išvardytoms sritims, administravimas, kuris yra jiem 
priskirtas, remiantis Parlamento aktu; 

(d) vystant ir įgyvendinant provincijų politiką; 

(e) koordinuojant provincijos administracijos ir departamentų funk- 
cijas; 

(f) ruošiant ir inicijuojant provincijų teisės aktų leidimą; ir 

(g) atliekant kitas Parlamento aktu ar Konstitucija numatytas funkci- 
jas. 

(3) Provincija turi tokius vykdomosios valdžios įgaliojimus, remiantis 
(2)(b) postraipsniu, kokius administracija yra pajėgi atsakingai atlikti. Na- 
cionalinė valdžia įstatymų leidybos ir kitomis priemonėmis privalo padėti 
provincijoms išvystyti administracinius pajėgumus, būtinus savo įsiparei- 
gojimams tinkamai vykdyti bei (2) postraipsnyje nurodytoms funkcijoms 
atlikti. 

(4) Bet kuris ginčas, susijęs su provincijos administraciniu gebėjimu 
bet kurios funkcijos atžvilgiu, turi būti nurodytas Nacionalinei Provincijų 
Tarybai rezoliucija per 30 dienų nuo perdavimo Tarybai dienos. 

(5) Atsižvelgiant į 100 straipsnį, provincijų teisės aktų leidimas pro- 
vincijoje yra išskirtinis provincijos vykdomosios valdžios įgaliojimas. 

(6) Provincijos vykdomoji valdžia turi veikti pagal: 

(a) Konstituciją; ir 

(b) provincijos konstituciją, jeigu ji buvo priimta provincijoje. 


126. Funkcijų priskyrimas 

Provincijos vykdomosios tarybos narys gali priskirti bet kurio įgalio- 
jimo įgyvendinimą ar bet kurios funkcijos atlikimą, remiantis Parlamento 
aktu ar provincijų aktu, savivaldybės tarybai. Priskyrimas: 

(a) turi atitikti susitarimą tarp atitinkamo vykdomosios tarybos nario 
ir savivaldybės tarybos; 

(b) turi atitikti šį Aktą, į kurį atsižvelgiant atitinkamas įgaliojimas ar 
funkcija yra realizuojama ar atliekama; ir 

(c) įsigalioja nuo ministro pirmininko proklamacijos. 


127. Ministro pirmininko įgaliojimai ir funkcijos 
(1) Provincijos ministras pirmininkas turi įgaliojimus ir funkcijas, su- 
teiktus jam pagal Konstituciją ar bet kurį kitą teisės aktą. 

(2) Provincijos ministras pirmininkas yra atsakingas už: 

(a) sąskaitų pasirašymą; 

(b) įstatymo projekto grąžinimą atgal į provincijų įstatymų leidžiamo- 
sios valdžios instituciją nagrinėti, ar įstatymas atitinka Konstituciją; 

(c) įstatymo projekto grąžinimą atgal į Konstitucinį Teismą dėl įstaty- 
mų projekto konstitucingumo sprendimo; 

(d) teisės aktų išdavimą neeiliniam posėdžiui specialiam darbui at- 
likti; 

(e) tyrimo komisijų paskyrimą; ir 

(f) provincijų referendumo sušaukimą, laikantis nacionalinių teisės 
aktų. 


128. Ministrų pirmininkų rinkimai 

(1) Savo pirmame posėdyje po jų išrinkimo ir taip pat, kai reikia 
užimti laisvas vietas, provincijų įstatymų leidžiamosios valdžios institucija 
turi išrinkti moterį ar vyrą iš savo narių provincijos ministro pirmininko 
vietai užimti. 

(2) Teisėjas, paskirtas Aukščiausiojo Teismo, turi pirmininkauti mi- 
nistro pirmininko rinkimuose. Procedūra yra išdėstyta 3 priedo A dalyje, 
kuris taikomas ministro pirmininko rinkimams. 

[(2) postraipsnis pakeistas Konstitucijos 2001 m. šeštojo akto pakeiti- 
mo 10 straipsniu] 

(3) Rinkimai laisvai ministro pirmininko vietai užimti turi įvykti 
Aukščiausiojo Teismo nustatytą dieną, bet ne vėliau kaip per 30 dienų nuo 
laisvos vietos atsiradimo. 

[(3) postraipsnis pakeistas 2001 m. Konstitucijos šeštojo akto pakeiti- 
mo 10 straipsniu] 


129. Ministro pirmininko pareigų prisiėmimas 

Išrinktas ministras pirmininkas turi prisiimti pareigas per penkias 
dienas nuo išrinkimo, duodant priesaiką ar iškilmingai pareiškiant apie iš- 
tikimybę Respublikai ir Konstitucijos laikymąsi, remiantis 2 priedu. 


130. Ministro pirmininko kadencija ir jo pašalinimas 

(1) Ministro pirmininko kadencija prasideda, kai ministras pirminin- 
kas pradeda eiti pareigas, o pasibaigus jo vietą turi užimti kitas išrinktas 
ministras pirmininkas. 

(2) Nė vienas asmuo negali eiti savo pareigų kaip ministras pirmi- 
ninkas daugiau negu dvi kadencijas, bet kai asmuo yra išrenkamas laisvai 
ministro pirmininko vietai užimti, laikotarpis tarp to ir paskesnio ministro 
pirmininko rinkimų nėra skaičiuojamas į šį terminą. 

(3) Provincijų įstatymų leidžiamosios valdžios institucija, rezoliucija, 
priimta ne mažiau kaip dviejų trečdalių jos narių patariamųjų balsų, gali 
pašalinti ministrą pirmininką iš jo pareigų tik dėl: 

(a) šiurkštaus Konstitucijos ar įstatymų pažeidimo; 

(b) sunkaus nusižengimo; ar 

(c) negalėjimo atlikti pareiginių funkcijų. 

(4) Kiekvienas, kuris buvo pašalintas iš ministro pirmininko pareigų, 
remiantis (3)(a) ar (b) postraipsniu, negali naudotis jokia šių pareigų tei- 
kiama nauda ir negali dirbti jokioje viešosios valdžios įstaigoje. 


131. Veikiantys ministrai pirmininkai 

(1) Kai ministro pirmininko nėra ar kitaip jis negali atlikti savo parei- 
gų, ar esant laisvai ministro pirmininko vietai pareigūnas, toliau nurodyta 
tvarka, veikia kaip ministras pirmininkas: 

(a) vykdomosios tarybos narys, paskirtas ministro pirmininko. 

(b) vykdomosios tarybos narys, paskirtas kitų tarybos narių. 

(c) Parlamento Pirmininkas, kol įstatymų leidžiamosios valdžios ins- 
titucija neskirs jo iš savo narių. 

(2) Veikiantis ministras pirmininkas turi įsipareigojimus, įgaliojimus 
ir ministro pirmininko funkcijas. 

(3) Prieš prisiimdamas įsipareigojimus, įgaliojimus ir ministro pir- 
mininko funkcijas, veikiantis ministras pirmininkas turi prisiekti ar iš- 
kilimingai pareikšti apie ištikimybę Respublikai ir laikytis Konstitucijos, 
remiantis 2 priedu. 


132. Vykdomosios tarybos 

(1) Provincijos vykdomąją tarybą sudaro ministras pirmininkas, kaip 
tarybos vadovas, ne mažiau kaip penki ir ne daugiau kaip dešimt ministro 
pirmininko paskirtų narių iš provincijų įstatymų leidžiamosios valdžios 
institucijos narių. 

(2) Provincijos ministras pirmininkas skiria vykdomosios tarybos na- 
rius, priskiria jiems įgaliojimus ir funkcijas ir gali juos pašalinti. 

133. Atskaitomybė ir atsakomybė 

(1) Provincijos vykdomosios tarybos nariai yra atsakingi už ministro 
pirmininko paskirtas vykdomąsias funkcijas. 

(2) Provincijos vykdomosios tarybos nariai atsiskaito bendrai / in- 
dividualiai įstatymų leidžiamosios valdžios institucijai už savo įgaliojimų 
įgyvendinimą ir funkcijų atlikimą. 

(3) Provincijos vykdomosios tarybos nariai privalo: 

(a) veikti, remdamiesi konstitucija ir, jeigu provincijos konstitucija 
buvo priimta provincijoje, remdamiesi ir šita Konstitucija; ir 

(b) reguliariai teikti įstatymų leidžiamosios valdžios institucijoms iš- 
samias ataskaitas, susijusias su jų reglamentuojamais klausimais. 


134. Vykdomosios tarybos veikla po rinkimų 

Vykstant provincijų įstatymų leidžiamosios valdžios institucijos rin- 
kimams, vykdomoji taryba ir jos nariai išlaiko kompetenciją veikti, kol 
įstatymų leidžiamosios valdžios institucijos ministru pirmininku išrinktas 
asmuo eina savo pareigas. 


135. Priesaika ar iškilimingas pareiškimas 

Prieš pradėdami veikti provincijos vykdomosios tarybos nariai turi 
prisiekti ar iškilmingai pareikšti ištikimybę Respublikai ir laikytis Konsti- 
tucijos, remiantis 2 priedu. 


136. Vykdomosios tarybos narių elgesys 

(1) Provincijos vykdomosios tarybos nariai turi veikti laikydamiesi 
Etikos kodekso, numatyto ir nacionaliniuose teisės aktuose. 

(2) Provincijos vykdomosios tarybos nariai negali: 

(a) dirbti bet kurį kitą mokamą darbą; 

(b) elgtis su jų pareigomis nederančiu būdu ar būti paveikti bet kurios 
situacijos, kurioje gali atsirasti konfliktas tarp jų oficialių pareigų ir asme- 
ninių interesų; ar 

(c) naudotis savo padėtimi ar bet kuria jiems patikėta informacija, 
siekdami pagerinti savo padėtį ar nederamai pasinaudoti kitu asmeniu. 


137. Funkcijų perdavimas 


Ministras pirmininkas deklaracija gali perduoti vykdomosios tarybos 
nariui: 

(a) bet kurio teisės akto administravimą, patikėtą kitam nariui; ar 
(b) bet kurį įgaliojimą ar funkciją, teisės aktais patikėtą kitam nariui. 


138. Laikinas funkcijų priskyrimas 

Provincijos ministras pirmininkas gali priskirti vykdomosios tarybos 
nariui bet kurį kito tokio nario įgaliojimą ar funkciją, kuris neina savo par- 
eigų ar negali įgyvendinti šių įgaliojimų arba atlikti šių funkcijų. 


139. Provincijos intervencija į vietinę valdžią 

(1) Kai savivaldybė negali ar nevykdo vykdomojo įsipareigojimo, re- 
miantis Konstitucija ar teisės aktais, susijusiais su provincijų vykdomąja 
valdžia, gali įsikišti priimdama atitinkamas priemones, užtikrinančias šio 
įsipareigojimo įgyvendinimą, įskaitant: 

(a) nurodymą savivaldybės tarybai, įvertinant įsipareigojimų neįvyk- 
dymo mastą ir nurodant bet kurias priemones, reikalingas jos įsipareigoji- 
mams įgyvendinti; 

(b) atsakomybės prisiėmimą už atitinkamą įsipareigojimą toje savival- 
dybėje tokiu mastu, kurio reikia: 

(i) išlaikyti pagrindinius nacionalinius standartus ar atitikti nu- 
statytus minimalius standartus, skirtus paslaugų teikimui; 

(ii) užkirsti savivaldybės tarybai kelią imtis nepagrįstų veiksmų, 
kurie pažeidžia savivaldybės ar provincijos kaip visumos intere- 
sus; ar 

(ii) išlaikyti ekonominę vienybę; ar 

(c) paleisti savivaldybės tarybą ir skirti administratorių, kuris veiks 
tol, kol naujai išrinkta savivaldybės taryba nebus paskelbta išrinkta, jeigu 
išskirtinės aplinkybės pateisina tokį žingsnį. 

(2) Jeigu provincijų vykdomoji valdžia kišasi į savivaldybės veiklą, re- 
miantis (1)(b) postraipsniu: 

(a) ji turi pateikti raštišką pranešimą apie intervenciją: 

(i) Kabineto nariui, atsakingam už vietinės valdžios reikalus; ir 
(ii) atitinkamai provincijų įstatymų leidžiamosios valdžios insti- 
tucijai ir Nacionalinei Provincijų Tarybai per 14 dienų nuo inter- 
vencijos pradžios. 

(b) Intervencija turi baigtis, jeigu: 

(i) Kabineto narys, atsakingas už vietos valdžios reikalus, nepri- 
taria intervencijai per 28 dienas nuo jos pradžios ar jeigu per šį 
laikotarpį intervencija nebuvo patvirtinta; ar 

(ii) Taryba nepritaria inervencijai per 180 dienų nuo jos pradžios 
ar jeigu per šį laikotarpį intervencija nebuvo patvirtinta; ar 

(c) Taryba privalo, tęsiantis intervencijai, reguliariai peržiūrėti inter- 
venciją ir gali pateikti bet kokias tinkamas rekomendacijas provincijų vyk- 
domajai valdžiai. 

(3) Jeigu savivaldybės taryba yra paleista remiantis (1)(c) postraips- 
niu - 

(a) Provincijų vykdomoji valdžia turi nedelsdama pateikti raštišką 
pranešimą apie paleidimą: 

(i) Kabineto nariui, atsakingam už vietinės valdžios reikalus; ir 
(ii) atitinkamai provincijų įstatymų leidžiamosios valdžios insti- 
tucijai ir Nacionalinei Provincijų Tarybai; ir 

(b) paleidimas įsigalioja praėjus 14 dienų nuo pranešimo Tarybai ga- 
vimo dienos, nebent Kabineto narys ar Taryba atidėjo jį prieš pasibaigiant 
šių 14 dienų laikotarpiui. 

(4) Jeigu savivaldybė negali ar nevykdo įsipareigojimo, remiantis 
Konstitucija ar teisės aktais, patvirtinti biudžetą ar bet kurias pajamų di- 
dinimo priemones, reikalingas biudžetui įsigyvendinti, atitinkama pro- 
vincijos vykdomosios valdžios institucija turi įsikišti, imdamasi bet kokių 
tinkamų veiksmų to biudžeto ar pajamų didinimo priemonėms užtikrinti , 
įskaitant savivaldybės tarybos paleidimą; ir 

(a) administratoriaus paskyrimą veikti tol, kol naujai išrinkta savival- 
dybės taryba bus paskelbta išrinkta; ir 

(b) laikiną biudžeto ar pajamų didinimo priemonių patvirtinimą, nu- 
matant tolesnę savivaldybės veiklą. 

(5) Jeigu savivaldybė iškilus finansinių sunkumų rimtai ar nuolat 
šiurkščiai pažeidžia savo įsipareigojimus teikiant pagrindines paslaugas ar 
vykdant savo finansinius įsipareigojimus ar pripažįstant savo negalėjimą 
vykdyti finansinius įsipareigojimus, atitinkama provincinė vykdomoji val- 
džia turi - 

(a) numatyti atkūrimo planą, kuriuo bus siekiama užtikrinti savival- 
dybės gebėjimą vykdyti savo įsipareigojimus teikiant pagrindines paslau- 
gas ar įgyvendinant finansinius įsipareigojimus, kurie - 

(i) turi būti parengti remiantis nacionaliniais teisės aktais; ir 

(ii) įpareigoja savivaldybę atlikti savo leidžiamosios ir vykdomo- 
sios valdžios funkcijas, tačiau tik tokiu mastu, kuris būtinas fi- 
nansiniams sunkumams įveikti; ir 

(b) paleisti savivaldybės tarybą, jeigu savivaldybė negali ar nepatvir- 
tina teisės aktų leidimo priemonių, įskaitant biudžetą ar bet kurias pajamų 
didinimo priemones, būtinas atkūrimo planui įgyvendinti ; ir 

(i) skirti administratorių veikti tol, kol naujai išrinkta savivaldy- 
bės taryba nebus paskelbta išrinkta; ir 

(ii) patvirtinti laikiną biudžetą ar pajamų didinimo priemones, 
numatant tolesnę savivaldybės veiklą; ar 

(c) jeigu savivaldybės taryba nėra paleidžiama, remiantis (b) punktu, 
prisiimti atsakomybę už atkūrimo plano įgyvendinimą tokiu mastu, kokiu 
savivaldybė negali arba kitaip neįgyvendina atkūrimo plano. 

(6) Jeigu provincijos vykdomoji valdžia kišasi į savivaldybės veiklą 
remiantis (4) ir (5) postraipsniais, ji turi pateikti raštišką pranešimą apie 
intervenciją: 

(a) Kabineto nariui, atsakingam už vietos valdžios reikalus; ir 

(b) atitinkamai provincijų įstatymų leidžiamosios valdžios institucijai 
ir Nacionalinei Provincijų Tarybai per 7 dienas nuo intervencijos pradžios. 

(7) Jei provincijų vykdomoji valdžia neįgyvendina ar netinkamai 
įgyvendina įgaliojimus ar atlieka funkcijas, nurodytas (4) ir (5) postraips- 
niuose, nacionalinė vykdomoji valdžia turi įsikišti, remiantis (4) ir (5) pos- 
traipsniais, vietoj atitinkamos provincijų vykdomosios valdžios. 

(8) Nacionaliniai teisės aktai gali reglamentuoti šio straipsnio įgyven- 
dinimą, įskaitant procesus, numatytus šiame straipsnyje. 

[139 straipsnis pakeistas 4 Konstitucijos 2003 m. vienuolikto pakeiti- 
mo akto 4 straipsniu] 


140. Vykdomosios valdžios sprendimai 

(1) Provincijos ministro pirmininko sprendimas turi būti sudarytas 
raštu, jeigu jis: 

(a) yra priimtas, remiantis teisės aktais; ar 

(b) sukelia teisnes pasekmes. 

(2) Raštiškas premjero sprendimas turi būti pasirašytas kito Vykdo- 
mosios tarybos nario, jeigu šis sprendimas yra susijęs su funkcija, priskirta 
tam kitam nariui. 

(3) Deklaracijos, reglamentai ir kiti provincijų įstatymų įgyvendina- 
mųjų teisės aktų dokumentai turi būti prieinami visuomenei. 

(4) Provincijų teisės aktai gali nurodyti, kokiu būdu ir kokia apimtimi 
(3) postraipsnyje paminėtos priemonės turi būti: 

(a) pateiktos provincijų įstatymų leidžiamosios valdžios institucijai; ir 
(b) patvirtintos provincijų įstatymų leidžiamosios valdžios institucijos. 


141. Nepasitikėjimo pareiškimas 

(1) Jeigu provincijų įstatymų leidžiamosios valdžios institucija savo 
narių balsų dauguma priima nepasitikėjimo provincijos vykdomąja tary- 
ba pareiškimą, išskyrus ministrą pirmininką, ministras pirmininkas turi 
atkurti Tarybą. 

(2) Jeigu provincijų įstatymų leidžiamosios valdžios institucija savo 
narių balsų dauguma priima nepasitikėjimo ministru pirmininku pareiš- 
kimą, ministras pirmininkas ir kiti vykdomosios tarybos nariai turi atsi- 
statydinti. 


PROVINCIJŲ KONSTITUCIJOS 


142. Provincijų konstitucijų priėmimas 

Provincijos įstatymų leidžiamosios valdžios institucija gali priimti 
provincijos konstituciją ar, kai tai yra taikytina, pakeisti savo konstituciją, 
jeigu bent du trečdaliai jos narių balsavo už įstatymo projektą. 


143. Provincijų konstitucijų turinys 
(1) Provincijos konstitucija arbo jos pataisa negali būti nesuderinama 
su Konstitucija, bet gali numatyti: 
(a) provincinjų įstatymų leidžiamosios ar vykdomosios valdžios 
struktūras ir procedūras, kurios yra numatytos šiame priede; ar 
(b) įstaigą, vaidmenį, instituciją ir tradicinio vadovo statusą, jeigu tai 
taikytina. 
(2) Nuostatos, įtrauktos į provincijos konstituciją ar jos pakeitimai pa- 
gal (1)(a) ar (b) postraipsnį: 
(a) turi atitikti vertybes, išvardytas 1 straipsnyje ir 3 skyriuje; ir 
(b) negali suteikti provincijai jokio įgaliojimo ar jokios funkcijos, kuri 
patenka: 
(i) už provincijos kompetencijos ribų pagal 4 ir 5 priedus; ar 
(ii) už provincijos įgaliojimų ir funkcijų, pateiktų kituose Kons- 
titucijos skyriuose. 
144. Provincijų konstitucijų pripažinimas 
(1) Jei provincijų įstatymų leidžiamosios valdžios institucija priėmė ar 
iš dalies pakeitė konstituciją, įstatymų leidžiamosios valdžios institucijos 

parlamento pirmininkas turi pateikti konstitucijos ar konstitucinio pakei- 
timo tekstą Konstituciniam Teismui pripažinti. 

(2) Joks provincijų konstitucijos ar jos pakeitimo tekstas negali tapti 
įstatymu tol, kol Konstitucinis Teismas nepripažins: 

(a) to, kad tekstas buvo priimtas pagal 142 straipsnį; ir 

(b) to, kad visas tekstas atitinka 143 straipsnį. 


145. Provincijų konstitucijų pasirašymas, paskelbimas ir saugojimas 

(1) Provincijos ministras pirmininkas turi pritarti ir pasirašyti pro- 
vincijos konstitucijos ar jos pakeitimo tekstą, pripažintą Konstitucinio 
Teismo. 

(2) Tekstas, pripažintas ir pasirašytas Ministro Pirmininko, turi būti 
paskelbtas nacionaliniame valstybės laikraštyje ir įsigalioja nuo jo paskel- 
bimo ar nuo vėlesnės datos, nustatytos pagal tą Konstituciją ar jos pakei- 
timą. 

(3) Pasirašytas provincijos konstitucijos ar jos pakeitimo tekstas yra 
įtikinamas jos nuostatų įrodymas ir po paskelbimo turi būti patikėtas 
Konstituciniam Teismui saugoti. 


146. Kolizija tarp nacionalinių teisės aktų ir provincijų teisės aktų 

(1) Šis straipsnis taikomas esant kolizijai tarp nacionalinių teisės aktų 
ir vietinės valdžios teisės aktų, reguliuojančių funkcines sferas, įvardytas 4 
priede. 

(2) Nacionaliniai teisės aktai, veikiantys visoje valstybėje, visais atve- 
jais turi viršenybę prieš vietinius teisės aktus: 

(a) nacionaliniai teisės aktai reglamentuoja klausimus, kurie nega- 
li būti visiškai sureglamentuoti atitinkamų provincijų individualių teisės 
aktų; 

(b) nacionaliniai teisės aktai reglamentuoja klausimus, reikalaujan- 
čius vienodos reglamentacijos ir susijusius su visa tauta, todėl nacionali- 
niai aktai tokį vienodumą nustato: 

(i) normomis ir standartais; 
(ii) ribojimais; 
(iii) nacionaline politika; 
(c) nacionaliniai teisės aktai yra reikalingi: 
(i) nacionaliniam saugumui; 
(ii) ekonominei vienybei; 
(iii) rinkos apsaugai; 

(iv) ekonominei pasienio veiklai; 

(v) lygioms galimybėmsir lygiai prieigai prie valstybinių paslau- 
gų skatinti; 

(vi) aplinkosaugai. 

(3) Nacionaliniai teisės aktai turi viršenybę prieš provincijos teisės ak- 
tus, jeigu jais siekiama užkirsti kelią nepagrįstiems vietinės valdžios veiks- 
mams, kurie: 

(a) kenkia ekonomikai, sveikatai ir kitiems vietinės valdžios ar visos 
valstybės interesams; 

(b) trukdo įgyvendinti nacionalinę ekonominę politiką. 

(4) Kolizijos dėl nacionalinių teisės aktų, nurodytų 2 papunkčio c da- 
lyje, atvejį svarstantis teismas privalo rimtai atsižvelgti į Nacionalinės Pro- 
vincijų Tarybos teisės aktus. 

(5) Provincijos teisės aktai turi viršenybę prieš nacionalinius teisės ak- 
tus, jeigu netaikomi 2 ir 3 punktai. 

(6) Įstatymas, priimtas remiantis Parlamento aktu ar provincijos aktu, 
gali turėti viršenybę, jeigu tas įstatymas buvo priimtas Nacionalinės Pro- 
vincijų Tarybos. 

(7) Jeigu Nacionalinė Provincijų Taryba nepriima sprendimo per 30 
dienų po pirmo susirinkimo, kai įstatymas buvo jai perduotas, toks įstaty- 
mas laikomas priimtu Tarybos. 

(8) Jeigu Nacionalinė Provincijų Taryba nepriima įstatymo, nurodyto 
6 punkte, ji turi per 30 dienų po pirmo susirinkimo pateikti įstatymo atme- 
timo priežastis institucijai, kuri pateikė priimti įstatymą. 


147. Kiti prieštaravimai 

(1) Jeigu atsiranda kolizija tarp nacionalinių teisės aktų nuostatų ir 
vietinės Konstitucijos nuostatų dėl: 

(a) klausimo, dėl kurio ši Konstitucija atskirai reikalauja ar numato 
nacionalinio teisės akto taikymą, vyrauja nacionaliniai teisės aktai. 

(b) nacionalinių teisės aktų taikymo, remiantis 44(2) straipsniu, vy- 
rauja nacionaliniai teisės aktai. 

(c) klausimo, numatyto 4 priedo146 straipsnyje, taikomas, jeigu ati- 
tinkama vietinės Konstitucijos nuostata yra vietinės valdžios teisės aktas. 

(2) Nacionaliniai teisės aktai, nurodyti 44(2) straipsnyje, turi virše- 
nybę prieš provincijų teisės aktus sprendžiant funkcinių sričių klausimus, 
nurodytus 5 priede. 

148. Neišsprendžiamos kolizijos 

Jeigu kolizija tarp nacionalinių teisės aktų ir vietinės valdžios teisės 
aktų ar vietinės konstitucijos teismo nėra išspręsta, viršenybė teikiama na- 
cionaliniams teisės aktams. 


149. Antrinių teisės aktų statusas 

Teismo sprendimas, nusakantis, kad vieni teisės aktai turi viršenybę 
prieš kitus, neskelbia kitų teisės aktų negaliojančiais, tačiau kiti teisės aktai 
tampa negaliojančiais kilus kolizijai. 


150. Kolizijų aiškinimas 

Atsiradus kolizijai tarp nacionalinės ir vietinės valdžios teisės akto ar 
tarp nacionalinių teisės aktų ir vietinės konstitucijos, kiekvienas teismas 
turi teikti pirmenybę objektyviam teisės aktų ar konstitucijos aiškinimui, 
kuris pašalina koliziją, o ne alternatyviam aiškinimui, kuriuo pagrindu at- 
siranda kolizija. 


7 SKYRIUS 
VIETOS SAVIVALDA 


151. Savivaldybių statusas 

(1) Vietos valdžia yra savivaldybės, steigiamos visoje Respublikos te- 
ritorijoje. 

(2) Savivaldybės vykdomoji ir įstatymų leidžiamoji valdžia priklauso 
savivaldybės tarybai. 

(3) Savivaldybė turi teisę pati spręsti visus savivaldos klausimus na- 
cionalinių ir provincijų teisės aktų nustatyta tvarka, numatyta Konstitu- 
cijoje. 

(4) Respublikos ar provincijų valdžia neturi kompromituoti ar kliu- 
dyti savivaldybės galėjimui ar teisei vykdyti savo įgaliojimus ar atlikti savo 
funkcijas. 


152. Vietos savivaldos tikslai 
(1) Vietos savivalda siekia šių tikslų: 
(a) užtikrinti demokratišką vietos bendruomenių valdymą; 
(b) užtikrinti bendruomenėms stabilų paslaugų teikimą; 
(c) skatinti socialinę ir ekonominę plėtrą; 
(d) skatinti saugios ir sveikos aplinkos kūrimą; ir 

(e) skatinti bendruomenes ir nevyriausybines organizacijas dalyvauti 
sprendžiant vietos savivaldos klausimus. 

(2) Savivaldybė pagal savo finansines ir administracines galimybes 
turi siekti (1) postraipsnyje nustatytų tikslų. 


153. Savivaldybės pareigos plėtros srityje 

Savivaldybė privalo: 

(a) organizuoti valdymo procesus, sudaryti biudžetą, planuoti ir ten- 
kinti bendruomenės poreikius, skatinti socialinę ir ekonominę plėtrą ir jai 
vadovauti; ir 

(b) dalyvauti nacionalinėse ir provincijų plėtros programose. 


154. Savivaldybės jungtinėje valdžioje 

(1) Valstybės valdžia ir provincijų valdžia teisėtomis priemonėmis 
turi palaikyti ir stiprinti savivaldybių gebėjimą organizuoti savo veiklą ir 
vykdyti savo funkcijas. 

(2) Respublikos ar provincijų teisės aktų projektai dėl vietos savival- 
dos statuso, institucijų, įgaliojimų ar funkcijų, prieš pateikiant juos Parla- 
mentui ar provincijų įstatymų leidžiamosios valdžios institucijai, turi būti 
paskelbti visuotiniam aptarimui taip, kad vietos savivalda, savivaldybės ir 
kiti suinteresuoti asmenys galėtų įvertinti teisės aktų projektus. 


155. Savivaldybių steigimas 

(1) Savivaldybės yra skirstomos į: 

(a) A kategoriją: savivaldybes, turinčias savo teritorijoje išskirtinius 
įgaliojimus vykdomosios valdžios ir įstatymų leidžiamosios valdžios sri- 
tyse. 

(b) B kategoriją: savivaldybes, turinčias savo teritorijoje įgaliojimus 
įstatymų leidžiamosios valdžios srityje, kuriais dalinasi su C kategorijos 
savivaldybėmis. 

(c) C kategoriją: savivaldybes, turinčias savo teritorijoje, kurioje yra 
daugiau nei viena savivaldybė, įgaliojimus vykdomosios valdžios ir įstaty- 
mų leidžiamosios valdžios srityse. 

(2) Nacionaliniai teisės aktai turi nurodyti įvairių rūšių savivaldybes, 
kurios gali būti steigiamos kiekvienos savivaldybės kategorijos ribose. 

(3) Nacionaliniai teisės aktai turi: 

(a) nustatyti kriterijus, kuriais remiantis tam tikroje teritorijoje turi 
būti A kategorijos savivaldybė ar B ir C kategorijų savivaldybės; 

(b) nustatyti kriterijus ir procedūras, kuriais remiantis nepriklausoma 
institucija nustatytų savivaldybių sienas; ir 

(c) remiantis 229 straipsniu, numatyti atitinkamą įgaliojimų pa- 
skirstymą tarp savivaldybių, kai vienoje teritorijoje esama abiejų B ir 
C kategorijų savivaldybių. Įgaliojimų ir funkcijų paskirstymas tarp B 
ir C kategorijų savivaldybių gali skirtis nuo įgaliojimų ir funkcijų pa- 
skirstymo tarp kitos B kategorijos savivaldybės ir tos C kategorijos sa- 
vivaldybės. 

(4) Teisės aktuose, nurodytuose (3) postraipsnyje, turi būti atsižvel- 
giama į teisingo ir reguliaraus savivaldybių paslaugų teikimo būtinybę. 

(5) Provincijų teisės aktai turi nustatyti skirtingas savivaldybių rūšis, 
kurios turi būti steigiamos provincijoje. 

(6) Kiekvienos provincijos valdžia savo provincijoje savivaldybes turi 
steigti tokiu būdu, kuris yra suderinamas su nacionaliniais teisės aktais, 
priimtais remiantis (2) ir (3) postraipsniais, ir teisės aktų leidybos ar kitais 
būdais turi: 

(a) prižiūrėti ir teikti paramą provincijos vietinei valdžiai; ir 

(b) skatinti vietinę valdžią sudaryti sąlygas savivaldybėms atlikti savo 
funkcijas ir vadovauti savo veiklai. 

(7) Remiantis 44 straipsniu, nacionalinė valdžia ir provincijų valdžios 
turi teisės aktų leidybos ir vykdomuosius įgaliojimus prižiūrėti, kaip efek- 
tyviai savivaldybės atlieka savo funkcijas, susijusias su klausimais, pateik- 
tais 4 ir 5 prieduose, reglamentuojant savivaldybių vykdomosios valdžios 
įgyvendinimą, numatytą 156(1) straipsnyje. 


156. Savivaldybių įgaliojimai ir funkcijos 

(1) Savivaldybė turi šiuos įgaliojimus ir teisę spręsti: 

(a) vietinės valdžios klausimus, pateiktus 4 priedo B dalyje ir 5 priedo 
B dalyje; ir 

(b) bet kurį kitą klausimą, priskirtą savivaldybei nacionaliniais ar pro- 
vincijų teisės aktais. 

(2) Savivaldybė gali kurti ir administruoti įstatymų įgyvendinamuo- 
sius teisės aktus, siekdama efektyviai tvarkyti jai pavestus reikalus. 

(3) Remiantis 151(4) straipsniu, įstatymų įgyvendinamieji teisės aktai, 
prieštaraujantys nacionaliniams ir provincijų teisės aktams, negalioja. Jei- 
gu susidaro kolizija tarp įstatymų įgyvendinamojo teisės akto ir nacionali- 
nio ar provincijų teisės akto, kuris yra negaliojantis dėl kolizijos, nurodytos 

149 straipsnyje, įstatymą lydintis teisės aktas turi būti laikomas galiojančiu 
tol, kol šis teisės aktas yra negaliojantis. 

(4) Nacionalinė ir provincijų valdžia, bendru sutikimu ir atsižvelgda- 
ma į bet kurias sąlygas, turi priskirti savivaldybėms spręsti klausimus, nu- 
rodytus 4 priedo A dalyje ir 5 priedo A dalyje, kurie numatyta tvarka yra 
susiję su vietine valdžia, jeigu: 

(a) šitas klausimas buvo tinkamiausiu būdu išspręstas vietiniu lygiu; ir 

(b) savivaldybė turi įgaliojimą jį spręsti. 

(5) Savivaldybė turi teisę įgyvendinti bet kurį įgaliojimą dėl klausimo, 
pagrįstai būtino ar susijusio su efektyviu jos funkcijų atlikimu. 


157. Savivaldybių tarybų sudėtis ir rinkimai 

(1) Savivaldybės tarybą sudaro: 

(a) nariai, išrinkti remiantis (2) ir (3) postraipsniais; ar 

(b) jeigu tai numato nacionaliniai teisės aktai: 

(i) nariai, paskirti kitų savivaldybių tarybų atstovauti šioms ki- 
toms taryboms; ar 

(ii) abu nariai, išrinkti remiantis (a) punktu, ir nariai, paskirti 
remiantis šio punkto (i) papunkčiu. 

(2) Savivaldybių tarybos narių rinkimai, kaip tai numato (1)(a) pos- 
traipsnis, turi būti suderinti su nacionaliniais teisės aktais, kurie turi nu- 
rodyti sistemą: 

(a) proporcinio atstovavimo, grindžiamo tuo nacionalinio rinkikų są- 
rašo savivaldybės segmentu ir numatančio narių iš partijų kandidatų sąra- 
šų, sudarytų partijų nustatyta tvarka, rinkimus; ar 

(b) proporcinio atstovavimo, aprašyto (a) punkte, kartu su rinkimų 
apygardos atstovavimo, grindžiamo tuo nacionalinio rinkikų sąrašo savi- 
valdybės segmentu, sistema. 

(3) Remiantis (2) postraipsniu, rinkimų sistema turi remtis propor- 
cingu atstovavimu. 

(4) (a) Jeigu rinkimų sistema įtraukia rinkimų apygardos atstovavimą, 
rinkimų apygardų ribas nustatyti turi nepriklausoma institucija, paskirta ir 
veikianti atsižvelgiant į procedūras ir kriterijus, numatytus nacionaliniuo- 
se teisės aktuose. 

(5) Asmuo gali balsuoti savivaldybėje tik tada, kai yra įregistruotas 
šiame nacionalinio rinkikų sąrašo savivaldybės segmente. 

(6) Nacionaliniai teisės aktai, nurodyti (1)(b) postraipsnyje, turi nu- 
statyti sistemą, kuri leistų partijoms ir interesams, kuriuos atspindi savi- 

valdybių taryba, darydama paskyrimus, būti sąžiningai atstovaujamiems 
savivaldybės taryboje, kuriai yra skirtas paskyrimas. 


158. Savivaldybių tarybų nariai 

(1) Kiekvienas pilietis, turintis teisę rinkti savivaldybės tarybą, turi 
teisę tapti tarybos nariu, išskyrus: 

(a) tą, kas paskirtas savivaldybės, ar tą, kuris tarnauja saivivaldybėje ir 
gauna algą už šias pareigas ar tarnybą, jeigu jis nebuvo netekęs šios teisės 
nacionalinių teisės aktų nustatyta tvarka; 

(b) tą, kuris paskirtas valstybės ar tarnauja kitoje sferoje ir gauna algą 
už šias pareigas ar tarnybą ir yra netekęs narystės savivaldybės taryboje 
nacionalinių teisės aktų nustatyta tvarka; 

(c) tą, kuris neteko rinkimų teisės balsuoti Nacionalinės Provincijų 
Tarybos rinkimuose arba pagal 47(1)(c), (d) ar (t) straipsnį yra netekęs 
narystės Asamblėjoje; 

(d) Nacionalinės Asamblėjos narį, Nacionalinės Provincijų Tarybos 
atstovą ar provincijų įstatymų leidžiamosios valdžios institucijos narį; ta- 
čiau šių teisių netekimas nėra taikomas savivaldybės tarybos nariui, atsto- 
vaujančiam vietinei valdžiai Nacionalinėje Provincijų Taryboje; ar 

(e) kitos savivaldybės tarybos narį; tačiau šių teisių netekimas nėra 
taikomas savivaldybės tarybos nariui, atstovaujančiam šiai tarybai kitokios 
kategorijos kitoje savivaldybės taryboje. 

(2) Asmuo, kuris pagal (1)(a), (b), (c) ar (d) postraipsnį neturi teisės 
būti renkamu į savivaldybės tarybą, gali būti renkamu į tarybą priklau- 
somai nuo bet kurių apribojimų ir sąlygų, nustatytų nacionaliniais teisės 
aktais. 

(3) Laisvos vietos savivaldybės taryboje turi būti užimtos remiantis 
nacionaliniais teisės aktais. 


159. Savivaldybių tarybų įgaliojimų trukmė 

(1) Pagal nacionalinius teisės aktus, savivaldybės tarybos įgaliojimai 
negali trukti ilgiau negu penkerius metus, tai numato nacionaliniai teisės 
aktai. 

(2) Jeigu savivaldybės taryba yra paleidžiama remiantis nacionaliniais 
teisės aktais ar pasibaigus jos įgaliojimams, rinkimai turi įvykti per 90 die- 
nų nuo tos dienos, kai taryba yra paleidžiama ar pasibaigia jos įgaliojimai. 

(3) Savivaldybės taryba, kitaip nei taryba, kuri paleidžiama po inter- 
vencijos remiantis 139 straipsniu, išlaiko kompetenciją veikti nuo to laiko, 

kai ji yra paleidžiama ar pasibaigia jos įgaliojimai, iki tol, kol naujai išrink- 
ta taryba yra paskelbiama išrinkta. 


160. Vidaus procedūros 

(1) Savivaldybės taryba: 

(a) priima sprendimus dėl visų savivaldybės įgaliojimų įgyvendinimo 
ir visų jos funkcijų atlikimo; 

(b) privalo išrinkti savo pirmininką; 

(c) privalo išrinkti vykdomąjį ir kitus komitetus, atsižvelgiant į nacio- 
nalinius teisės aktus; ir 

(d) gali samdyti darbuotojus, reikalingus efektyvesniam jos funkcijų 
atlikimui. 

(2) Savivaldybės tarybai negalima priskirti šių funkcijų: 

(a) įstatymų įgyvendinamųjų teisės aktų priėmimas; 

(b) biudžetų tvirtinimas; 

(c) vietinių mokesčių ir kitų mokesčių, rinkliavų ir apmokestinimų 
įvedimas; ir 

(d) paskolų didinimas. 

(3) Balsuojant dėl bet kurio klausimo turi dalyvauti savivaldybės ta- 
rybos narių dauguma. 

(b) Visi klausimai dėl dalykų, paminėtų (2) postraipsnyje, yra nustato- 
mi savivaldybės tarybos narių balsų daugumos priimtu sprendimu. 

(c) Visi kiti savivaldybės tarybai priskiriami klausimai yra sprendžia- 
mi savivaldybės tarybos paprastąja balsų dauguma. 

(4) Nė vienas įstatymų įgyvendinamasis teisės aktas negali būti priim- 
tas savivaldybės tarybos, išskyrus atvejus, kai: 

(a) visi savivaldybės tarybos nariai buvo pateikę pagrįstą pranešimą; ir 

(b) pasiūlytas įstatymų įgyvendinamasis teisės aktas buvo paskelbtas 
viešai aptarti. 

(5) Nacionaliniai teisės aktai gali numatyti nustatymo kriterijus šių 
dalykų: 

(a) savivaldybės tarybos narių skaičiaus; 

(b) savivaldybės tarybos galimybės rinkti vykdomąjį ar kitą komitetą; ar 

(c) vykdomojo ar kito savivaldybės tarybos komiteto narių skaičiaus. 

(6) Savivaldybės taryba gali rengti taisykles ir procedūras nustatan- 
čius įstatymų įgyvendinamuosius teisės aktus: 

(a) savo vidaus tvarkai; 

(b) jos reikalams ir veiklai; ir 

(c) jos komitetų steigimui, sudarymui, procedūroms, įgaliojimams ir 
funkcijoms. 

(7) Savivaldybės taryba savo reikalus turi tvarkyti atvirai, uždarus 
savo ar savo komitetų posėdžius rengti tik tada, kai tai yra pagrįsta, atsi- 
žvelgiant į aptariamo reikalo prigimtį. 

(8) Savivaldybės tarybos nariai jos ir jos komitetų veikloje turi teisę 
dalyvauti tokiu būdu, kuris: 

(a) leidžia partijoms ir interesams, kuriuos atspindi taryba, būti sąži- 
ningai atstovaujamiems; 

(b) suderinamas su demokratija; ir 

(c) gali būti reglamentuotas nacionaliniais teisės aktais. 


161. Privilegija 

Provincijų teisės aktai, neprieštaraujantys nacionaliniams teisės ak- 
tams, gali numatyti privilegijas ir imunitetus savivaldybės taryboms ir jų 
nariams. 


162. Savivaldybės įstatymų įgyvendinamųjų teisės aktų paskelbimas 
(1) Savivaldybės įstatymų įgyvendinamasis teisės aktas gali būti vyk- 
domas tik po jo paskelbimo atitinkamos provincijos oficialiame laikraštyje. 
(2) Oficialus provincijos laikraštis turi paskelbti savivaldybės įstatymų 
įgyvendinamąjį teisės aktą savivaldybės prašymu. 


163. Organizuota vietinė valdžia 
Parlamento aktas, priimtas 76 straipsnio nustatyta tvarka, privalo: 
(a) numatyti oficialų nacionalinių ir provincijų organizacijų, atstovau- 
jančių savivaldybėms, pripažinimą; ir 
(b) nustatyti procedūras, pagal kurias vietinė valdžia gali: 
(i) konsultuotis su nacionaline ar provincijų valdžia; 
(ii) paskirti atstovus dalyvauti Nacionalinėje Provincijų Taryboje; ir 
(iii) dalyvauti veikloje, nurodytoje nacionaliniuose teisės aktuo- 
se, numatytuose 221(1)(c) straipsnyje. 


164. Kiti klausimai 

Bet kuris klausimas dėl vietinės valdžios, kurio nereglamentuoja 
Konstitucija, gali būti numatytas nacionaliniais teisės aktais ar provincijų 
teisės aktais, kurie neprieštarauja nacionaliniams teisės aktams. 

8 SKYRIUS 
TEISMAI IR TEISINGUMO VYKDYMAS 


165. Teisminė valdžia 

(1) Respublikos teisminė valdžia yra suteikta teismams. 

(2) Teismai yra nepriklausomi ir vadovaujasi tik Konstitucija ir įsta- 
tymais, kuriuos jie privalo taikyti nešališkai ir be baimės, naudos sau ar 
išankstinio nusistatymo. 

(3) Joks asmuo ar vastybės institucija negali trukdyti teismų veiklai. 

(4) Valstybės institucijos teisės aktų leidybos ir kitomis priemonėmis 
privalo padėti teismams ir juos saugoti, užtikrinant jų nepriklausomumą, 
teisingumą, orumą, prieinamumą ir efektyvumą. 

(5) Teismo priimtas sprendimas ar įsakymas privalomas visiems as- 
menims ar valstybės institucijoms, kurioms tai taikoma. 

(6) Vyriausiasis teisėjas yra teisminės valdžios vadovas ir yra atsakin- 
gas už visų teismų teisminių funkcijų atlikimo normų ir standartų nusta- 
tymą ir tikrinimą. 


166. Teisminė valdžia 

Teismai: 

(a) Konstitucinis Teismas; 

(b) Aukščiausiasis apeliacinis teismas; 

(c) Pietų Afrikos Aukščiausiasis Teismas bei bet kuris aukščiausiasis 
apeliacinis teismas, kuris gali būti įsteigtas remiantis Parlamento aktu, na- 
grinėti apeliacijas dėl bet kurio teismo, turinčio panašų statusą kaip Pietų 
Afrikos Aukščiausiasis Teismas, sprendimo; 

(d) Magistratų teismas; ir 

(e) bet kuris kitas teismas, įsteigtas ar pripažintas Parlamento aktu, 
įskaitant bet kurį teismą, turintį panašų statusą kaip Pietų Afrikos Aukš- 
čiausiasis Teismas ar Magistratų teismas. 


167. Konstitucinis Teismas 

(1) Konstitucinis Teismas susideda iš vyriausiojo Pietų Afrikos teisėjo, 
jo pavaduotojo ir kitų devynių teisėjų. 

(2) Klausimai, priskirti Konstituciniam Teismui, turi būti išnagrinėti 
mažiausiai aštuonių teisėjų. 

(3) Konstitucinis Teismas yra: 

(a) aukščiausias Respublikos teismas; ir 

(b) gali nagrinėti: 
(i) konstitucinius klausimus; ir 
(ii) bet kurį kitą klausimą, jeigu Konstitucinis Teismas suteikia 
leidimą apeliuoti remiantis tuo, kad klausimas yra susijęs su gin- 
čytinu visuomeninio svarbumo įstatymo aspektu; ir 

(c) priima galutinį sprendimą dėl to, ar klausimas patenka į Teismo 
jurisdikciją. 

(4) Tik Konstitucinis Teismas gali: 

(a) spręsti ginčus tarp valstybės institucijų nacionaliniame ar provin- 
cijų lygyje dėl bet kurios iš šių valstybės institucijų konstitucinio statuso 
galių ar funkcijų; 

(b) spręsti dėl bet kurio parlamentinio ar provincijų įstatymo pro- 
jekto konstitucingumo, tačiau tik tais atvejais, kuriuos numato 79 ar 121 
straipsnis; 

(c) spręsti dėl prašymų, numatytų 80 ir 122 straipsnyje; 

(d) spręsti dėl bet kurio Konstitucijos pakeitimo konstitucingumo; 

(e) spręsti dėl Parlamento ar Prezidento konstitucinio įsipareigojimo 
neįvykdymo; ar 

(f) patvirtinti provincijos konstituciją remiantis 144 straipsniu. 

(5) Konstitucinis Teismas priima galutinį sprendimą dėl Parlamento 
akto, provincijos akto ar Prezidento elgesio konstitucingumo ir turi patvir- 
tinti bet kurį Aukščiausiojo Apeliacinio Teismo, Pietų Afrikos Aukščiau- 
siojo Teismo ar kito teismo, turinčio panašų statusą, įsakymą dėl negalioji- 
mo, prieš šiam įsakymui įsigaliojant. 

(6) Nacionaliniai teisės aktai ar Konstitucinio Teismo taisyklės priva- 
lo leisti asmeniui, kai tai daroma dėl teisingumo ir Konstitucinio Teismo 
leidimu: 

(a) tiesiogiai kreiptis i Konstitucinį Teismą; ar 

(b) tiesiogiai skųsti bet kurio kito teismo sprendimą Konstituciniam 
Teismui. 

(7) Konstitucinis klausimas gali būti susijęs su bet kuriuo dalyku, su- 
sijusiu su Konstitucijos aiškinimu, apsauga ar jos laikymosi užtikrinimu. 


168. Aukščiausiasis apeliacinis teismas 
(1) Aukščiausiasis apeliacinis teismas susideda iš Prezidento, Prezi- 
dento pavaduotojo ir teisėjų, kurių skaičius nurodytas Parlamento akte. 

(2) Klausimą, priskirtą Aukščiausiajam apeliaciniam teismui, privalo 
spręsti toks teisėjų skaičius, kuris yra nurodytas Parlamento akte. 

(3) (a) Aukščiausiasis apeliacinis teismas gali priimti apeliacijas dėl 
bet kurio klausimo, kylančio iš Pietų Afrikos Aukščiausiojo Teismo ar 
teismo, turinčio panašų statusą kaip Pietų Afrikos Aukščiausiasis Teismas, 
sprendimų, išskyrus dėl darbo ar konkurencingumo klausimų, tokiu mas- 
tu, kuris gali būti nurodytas Parlamento akte. 

(b) Aukščiausiasis apeliacinis teismas gali nagrinėti tik: 

(i) apeliacijas; 

(ii) klausimus, susijusius su apeliacijomis; ir 

(iii) bet kurį kitą klausimą, kuris gali būti jam priskirtas aplinky- 
bėmis, nurodytomis Parlamento akte. 


169. Pietų Afrikos Aukščiausiasis Teismas 
(1) Pietų Afrikos Aukščiausiasis Teismas gali spręsti: 
(a) bet kurį konstitucinį klausimą, išskyrus klausimą, kuris: 
(i) buvo priimtas tiesiogiai nagrinėti Konstituciniam Teismui, re- 
miantis 167(6)(a) straipsniu; ar 
(ii) Parlamento aktu yra priskirtas kitam teismui, turinčiam pa- 
našų statusą kaip Pietų Afrikos Aukščiausiasis Teismas; ir 
(b) bet kurį kitą klausimą, kuris Parlamento aktu nėra priskirtas ki- 
tam teismui. 
(2) Pietų Afrikos Aukščiausiasis Teismas susideda iš skyrių, nustatytų 
Parlamento aktu, kuris turi numatyti: 
(a) skyrių steigimą, nustatant vieną ar daugiau vietų skyriuje; ir 
(b) jurisdikcijos skyriui priskyrimą ar vietos priskyrimą skyriaus vi- 
duje. 
(3) Kiekvienas Pietų Afrikos Aukščiausiojo Teismo skyrius: 
(a) turi teismo pirmininką; 
(b) gali turėti vieną ar daugiau teismo pirmininko pavaduotojų; ir 
(c) turi tokį teisėjų skaičių, kuris yra nustatytas remiantis nacionali- 
niais teisės aktais. 


170. Kiti teismai 

Visi teismai, kurie nėra nurodyti 167, 168 ir 169 straipsniuose, turi 
spręsti bet kurį klausimą, nustatytą Parlamento aktu, tačiau teismas, turin- 
tis žemesnį statusą už Pietų Afrikos Aukščiausiojo Teismo statusą, negali 

tirti ar nutarti dėl bet kurio teisės akto ar bet kurio Prezidento veiksmo 
konstitucingumo. 


171. Teismo procedūros 

Visi teismai, kurie veikia remiantis nacionaliniais teisės aktais, jų nu- 
tarimais ir procedūromis, turi būti numatyti remiantis nacionaliniais teisės 
aktais. 


172. Teismų įgaliojimai konstituciniais klausimais 

(1) Spręsdamas konstitucinį klausimą, neviršydamas savo įgaliojimų, 
teismas: 

(a) privalo pareikšti, kad bet kuris teisės aktas ar veiksmas, kuris yra 
nesuderinamas su Konstitucija, negalioja tokiu mastu, kuriuo yra nesude- 
rinamas; ir 

(b) gali priimti bet kurį nutarimą, kuris yra sąžiningas ir nešališkas, 
įskaitant: 

(i) nutarimą, ribojantį pareiškimo dėl negaliojimo atgalinį vei- 
kimą; ir 

(ii) nutarimą, stabdantį pareiškimą dėl negaliojimo bet kokiam 
laikotarpiui, bet kokiomis sąlygomis, leidžiantį kompetetingai 
institucijai pašalinti trūkumą. 

(2) (a) Aukščiausiasis apeliacinis teismas, Pietų Afrikos Aukščiausia- 
sis Teismas ar teismas, turintis panašų statusą, gali priimti nutarimą dėl 
Parlamento akto, provincijos akto ar Prezidento veiksmo konstitucingu- 
mo, tačiau nutarimas dėl konstitucinio negaliojimo neturi galios, jei jo ne- 
patvirtina Konstitucinis Teismas. 

(b) Teismas, kuris priima nutarimą dėl konstitucinio negaliojimo, gali 
taikyti laikinąsias apsaugos priemones ar kitą laikiną palengvinimą šaliai 
arba gali atidėti teisminį nagrinėjimą, belaukiant Konstitucinio Teismo 
sprendimo dėl akto ar veiksmo galiojimo. 

(c) Nacionaliniai teisės aktai turi numatyti galimybę kreiptis dėl akto 
atitikimo Konstitucijai Konstitucinį Teismą. 

(d) Bet kuris asmuo ar suinteresuota Vastybės institucija gali teikti 
apeliaciją ar kreiptis tiesiogiai į Konstitucinį Teismą dėl nutarimo atitiki- 
mo Konstitucijai, remiantis šiuo postraipsniu. 

173. Neatskiriama galia 

Konstitucinis Teismas, Aukščiausiasis apeliacinis teismas ir Pietų Af- 
rikos Aukščiausiasis Teismas, nepažeidžiant teisingumo reikalavimų, turi 
neatskiriamą valdžią saugoti, reguliuoti savo veiklą ir plėtoti bendrąją teisę. 


174. Teismo pareigūnų skyrimas 

(1) Bet kuris tinkamą kvalifikaciją turintis ir tam tinkamas ir pasiren- 
gęs asmuo, vyras ar moteris, gali būti paskirtas teismo pareigūnu. Asmuo, 
paskirtas dirbti Konstituciname Teisme, turi būti Pietų Afrikos pilietis. 

(2) Paskiriant teismo pareigūnus turi būti atsižvelgiama į Pietų Afri- 
kos rasės ir lyties skirtybę. 

(3) Prezidentas, kaip valstybės vykdomosios valdžios vadovas, po 
konsultacijos su Teismo tarnybos komisija ir partijų vadovais, kurie yra 
atstovaujami Nacionalinėje Asamblėjoje, paskiria vyriausiąjį teisėją ir vy- 
riausiojo teisėjo pavaduotoją, Aukščiausiojo apeliacinio teismo pirminin- 
ką ir jo pavaduotoją. 

(4) Prezidentas, kaip valstybės vykdomosios valdžios vadovas, po 
konsultacijos su Vyriausiuoju teisėju ir partijų vadovais, kurie yra atsto- 
vaujami Nacionalinėje Asamblėjoje, skiria kitus Konstitucinio Teismo tei- 
sėjus laikydamasis šių procedūrų: 

(a) Teismų tarnybos komisija privalo parengti kandidatų sąrašą su 
trimis pavardėmis daugiau, nei bus išrinkta, ir pateikti sąrašą Prezidentui. 

(b) Prezidentas gali skirti kandidatus pagal sąrašą, tardamasis su Teis- 
mo tarnybos komisija dėl to, jei kuris nors iš kandidatų yra netinkamas 
arba dėl velesnio paskyrimo. 

(c) Teismo tarnybos komisija turi papildyti tolesnį kadindatų sąrašą ir 
Prezidentas privalo priimti likusius paskyrimus iš papildyto sąrašo. 

(5) Ne mažiau kaip keturi tesiėjai, paskirti į Konstitucinį Teismą, pa- 
skyrimo metu turi būti teisėjais. 

(6) Prezidentas kitų teismų teisėjus privalo skirti pasitaręs su Teismų 
tarnybos komisija. 

(7) Kiti teismo pareigūnai turi būti skiriami remiantis Parlamento 
aktu, kuris turi užtikrinti, kad paskyrimas, paaukštinimas, perkėlimas, at- 
leidimas ar drausminė nuobauda šiems teismo pareigūnams būtų skiriama 
nešališkai ir be išankstinio nusistatymo. 

(8) Prieš pradėdami vykdyti savo funkcijas teismo pareigūnai, re- 
miantis 2 priedu, privalo prisiekti arba iškilmingai pasižadėti ginti Konsti- 
tuciją ir jos laikytis. 


175. Laikinai teisėjo pareigas einančių teisėjų paskyrimas 

(1) Prezidentas gali paskirti moterį ar vyrą laikinai pareigas einančiu 
vyriausiojo teisėjo pavaduotoju ar Konstitucinio Teismo teisėju, jei šios par- 
eigos yra laisvos arba tuo metu tas pareigas einantis asmuo negali atlikti 
savo pareigų. Paskyrimas turi įvykti sulaukus Kabineto nario, atsakingo už 
teisingumo vykdymą, siūlymo vyriausiojo teisėjo pritarimu. Taip pat as- 
muo, paskirtas laikinai einančio Vyriausiojo teisėjo pavaduotoju, privalo 
būti iš Konstitucinio Teismo teisėjų gretų, kurie jais buvo paskirti remiantis 
174(4) straipsniu. 

(2) Kabineto narys, atsakingas už teisingumo vykdymą, privalo pa- 
skirti laikinai savo pareigas einančius teisėjus pasitaręs su to teismo, į kurį 
jie yra skiriami, vyresniuoju teisėju. 


176. Kadencija ir atlyginimas 

(1) Konstitucinio Teismo teisėjas eina savo pareigas dvylika metų bei 
vieną kadenciją arba kol jai ar jam sukanka 70 metų, išskyrus atvejus, kai 
Parlamento aktas nustato kitaip. 

(2) Kiti teisėjai eina savo pareigas tol, kol jie yra pašalinami Parlamen- 
to aktu. 

(3) Atlyginimai, išmokos ir pašalpos negali būti sumažintos. 


177. Atleidimas iš pareigų 

(1) Teisėjas gali būti pašalintas iš pareigų tik jei: 

(a) Teismų tarnybos komisija sužino, jog teisėjas yra nedarbingas, ne- 
kompetentingas arba yra pripažintas kaltu dėl aplaidumo; ir 

(b) Nacionalinis susirinkimas norėdamas pašalinti teisėją priima re- 
zoliuciją, kuriai pritaria du trečdaliai narių. 

(2) Priimtą rezoliuciją dėl teisėjo atleidimo iš pareigų privalo pasira- 
šyti Prezidentas. 

(3) Prezidentas, Teismų tarnybos komisijos patarimu, gali sustabdyti 
teisėjo, kuriam taikomos 1 poskirsnio procedūros, įgaliojimus. 


178. Teismų tarnybos komisija 
(1) Teismų tarnybos komisiją sudaro: 

(a) vyriausiasis teisėjas, kuris pirmininkauja komisijai; 

(b) vyriausiasis apeliacinio teismo pirmininkas; 

(c) vienas teisėjų pirmininkas, paskirtas teisėjų pirmininko; 

(d) Kabineto narys, atsakingas už teisingumo vykdymą, arba jo pa- 
skirtas asmuo; 

(e) du praktikuojantys advokatai, paskirti iš advokatų, atstovaujančių 
savo profesjai bei paskirtų Prezidento; 

(f) du praktikuojantys teisininkai, paskirti iš teisininkų, atstovaujan- 
čių savo profesijai bei paskirtų Prezidento; 

(g) vienas teisės dėstytojas, paskirtas teisės dėstytojų iš Pietų Afrikos 
universiteto; 

(h) šeši Nacionalinio susirinkimo nariai, paskirti Nacionalinio susi- 
rinkimo iš savo narių, iš kurių bent trys turi būti iš opozicinių partijų; 

(i) keturi nuolatiniai Nacionalinės Provincijų Tarybos atstovai, išrink- 
ti tarybos, kartu su bent šešių provincijų pritarimu; 

(j) keturi asmenys, paskirti Prezidento, kaip įstatymų vykdomojo or- 
gano galvos, pasitarus su visomis Nacionalinio susirinkimo partijomis; ir 

(k) svarstant tam tikrus klausimus dėl Pietų Afrikos Aukščiausiojo 
Teismo skyrių, atstovauja suinteresuoto skyriaus teisėjas pirmininkas ir 
provincijos premjeras. 

(2) Jei nominuotų asmenų iš teisininkų ir advokatų profesijos skaičius 
pagal (1)(e) arba (f) poskyrį yra lygus laisvų vietų skaičiui, Prezidentas pri- 
valo juos paskirti. Jei kandidatų sąraše daugiau nei laisvų vetu, Prezidentas, 
pasitaręs su reikiamos profesijos atstovais, turi paskirti pakankamą skaičių 
asmenų užimti visas laisvas vietas. 

(3) Komisijos nariai, paskirti Nacionalinės Provincijų Tarybos, eina 
pareigas tol, kol pakeičiami kartu, arba tol, kol atsiranda laisva vieta. Kiti 
nariai, kurie buvo paskirti Komisijos, eina savo pareigas tol, kol pakeičiami 
tie, kurie juos paskyrė. 

(4) Teismų tarnybos komisija turi įgaliojimus ir funkcijas, numatytas 
Konstitucijoje ar nacionaliniuose įstatymuose. 

(5) Teismų tarnybos komisija gali konsultuoti nacionalinę Vyriausybę 
visais klausimais, susijusiais su teismų ar teisingumo vykdymu, bet svars- 
tant klausimus, išskyrus teisėjų paskyrimą, pagal (1)(h) ir (i) poskyrius, 
susirinkimas turi vykti be narių. 

(6) Teismų tarybos komisija gali nustatyti savo darbo tvarkos taisykles, 
tačiau tarybos sprendimams turi būti gautas daugumos narių pritarimas. 

(7) Jei vyriausiasis teisėjas ar Aukščiausiojo apeliacinio teismo pirmi- 
ninkas tuo metu negali dalyvauti Tarybos posėdyje, vyriausiojo teisėjo pa- 
vaduotojas ir Aukščiausiojo apeliacinio teismo pirmininko pavaduotojas 
posėdžio metu veikia jų vardu. 

(8) Prezidentas ir asmenys, kurie nurodė, pasiūlė kandidatus ar pasky- 
rė Komisijos narius, remiantis (1)(c), (e), (f) ir (g) postraipsniu, gali tokiu 
pačiu būdu nurodyti, pasiūlyti kandidatus ar paskirti kiekvienam nariui pa- 
vaduotoją Komisijoje, kai tik narys dėl laikino jo ar jos negebėjimo, dėl ne- 
buvimo Respublikoje ar dėl kokios nors kitos priežasties negali eiti pareigų. 


179. Generalinė prokuratūra 

(1) Respublikoje yra tik viena Generalinė prokuratūra, suformuota 
remiantis Parlameno aktu. Prokuratūrą sudaro: 

(a) Nacionalinis generalinis prokuroras, kuris vadovauja Prokuratūrai 
ir yra skiriamas nacionalinės vykdomosios valdžios vadovo, ir 

(b) valstybinio kaltinimo vadovai ir prokurorai, numatyti Parlamento 
akte. 

(2) Baudžiamojo persekiojimo institucija turi įgaliojimus pradėti bau- 
džiamąjį persekiojimą valstybės vardu ir vykdyti visas būtinas su baudžia- 
muoju persekiojimu susijusias funkcijas. 

(3) Nacionaliniai teisės aktai turi užtikrinti, kad valstybinio kaltinimo 
vadovai: 

(a) turėtų tinkamą kvalifikaciją; ir 

(b) būtų atsakingi už baudžiamąjį persekiojimą konkrečiose jurisdik- 
cijose, remiantis (5) poskirsniu. 

(4) Nacionaliniai teisės aktai turi užtikrinti, kad baudžiamojo perse- 
kiojimo institucijos vykdytų savo įgaliojimus nesukaustytos baimės, neša- 
liškai ir be išankstinio nusistatymo. 

(5) Valstybinio kaltinimo generalinis prokuroras: 

(a) Kabineto nario pritarimu turi skirti asmenį, atsakingą už teisin- 
gumo vykdymą, ir po konsultacijos su valstybinio kaltinimo generaliniu 
prokuroru atsakingą už Prokuratūros politiką, kuri turi būti stebima bau- 
džiamojo persekiojimo procese; 

(b) privalo leisti politines direktyvas, kurių turi būti laikomasi bau- 
džiamojo persekiojimo procese; 

(c) gali kištis į baudžiamojo persekiojimo procesą, kai nėra laikomasi 
politinų direktyvų; ir 

(d) gali peržiūrėti sprendimą dėl patraukimo ar nepatraukimo bau- 
džiamojon atsakomybėn po konsultacijos su valstybinio kaltinimo pro- 
kuroru ir po parodymų priėmimo per valstybinio kaltinimo generalinio 
prokuroro nurodytą terminą: 

(i) kaltinamojo; 

(ii) skundo pateikėjo; 

(iii) bet kurio kito asmens ar šalies, kuriuos Valstybinio kaltini- 
mo generalinis prokuroras pripažįsta esant tiesiogiai susijusius. 

(6) Kabineto narys, atsakingas už teisingumo vykdymą, prisiima galu- 
tinę atsakomybę už Generalinę prokuratūrą. 

(7) Visi kiti klausimai dėl Generalinės prokuratūros turi būti nustatyti 
nacionaliniuose teisės aktuose. 


180. Kiti klausimai dėl teisingumo vykdymo 

Nacionalinės teisės aktai turi numatyti bet kurį klausimą dėl teisingu- 
mo vykdymo, kuris nėra išspręstas Konstitucijos, įskaitant: 

(a) mokymo programas, skirtas teismo pareigūnams; 

(b) skundų nagrinėjimo dėl teismo pareigūnų procedūras; ir 

(c) ne tik teismo pareigūnų dalyvavimą teismui priimant sprendimus. 


9 SKYRIUS 


VALSTYBĖS INSTITUCIJOS, PALAIKANČIOS KONSTITUCINĘ 
DEMOKRATIJĄ 


181. Steigimo ir valdymo principai 

(1) Šios valstybės institucijos turi stiprinti konstitucinę demokratiją 
Respublikoje: 

(a) viešasis gynėjas; 

(b) Pietų Afrikos žmogaus teisių komisija; 

(c) Kultūrinių, religinių ir lingvistinių bendruomenių teisių skatinimo 
ir apsaugos komisija; 

(d) Lyčių lygybės komisija; 

(e) generalinis auditorius. 

(f) Rinkimų komisija. 

(2) Šios institucijos yra nepriklausomos ir vadovaujasi tik Konstitucija 
ir įstatymu. Jos turi būti nešališkos, vykdyti savo įgaliojimus ir atlikti savo 
funkcijas, nekurstomos baimės ar intereso ir be išankstinio nusistatymo. 

(3) Kitos valstybės institucijos teisinėmis ir kitomis priemonėmis turi 
apsaugoti šias institucijas ir padėti užtikrinti šių institucijų nepriklauso- 
mumą, nešališkumą, orumą ir veiklos veiksmingumą. 

(4) Nė vienas asmuo ar valstybinė institucija negali trukdyti funkcio- 
nuoti šioms institucijoms. 

(5) Šios institucijos yra atskaitingos Nacionalinei Asamblėjai ir priva- 
lo pranešti apie savo veiklą ir funkcijų atlikimą Asamblėjai ne rečiau kaip 
kartą per metus. 


VIEŠASIS GYNĖJAS 


182. Viešojo gynėjo funkcijos 

(1) Viešasis gynėjas turi nacionaliniais teisės aktais sureguliuotą teisę: 

(a) tirti bet kurį elgesį, pasireiškiantį valstybės reikaluose ar bet kurio- 
je viešojo administravimo srityje, kuris kelia įtarimą dėl savo tinkamumo 
ar yra etiketo pažeidimo ar išankstinio nusistatymo padarinys; 

(b) pranešti apie tokį elgesį; ir 

(c) imtis atitinkamų atitaisomųjų veiksmų. 

(2) Viešasis gynėjas turi papildomus įgaliojimus ir funkcijas, nustaty- 
tas nacionaliniuose teisės aktuose. 

(3) Viešasis gynėjas negali nagrinėti teismo sprendimų. 

(4) Viešasis gynėjas turi būti prieinamas visiems asmenims ir ben- 
druomenėms. 

(5) Kiekvienas viešojo gynėjo pareikštas pranešimas turi būti viešas, 
nebent išskirtinės aplinkybės, kurios turi būti nustatytos nacionaliniuose 
teisės aktuose, reikalauja, kad pranešimas būtų konfidencialus. 


183. Kadencija 
Viešasis gynėjas yra skiriamas neatnaujinamai septynerių metų ka- 
dencijai. 


PIETŲ AFRIKOS ŽMOGAUS TEISIŲ KOMISIJA 


184. Pietų Afrikos žmogaus teisių komisijos funkcijos 
(1) Pietų Afrikos žmogaus teisių komisija turi: 
(a) skatinti pagarbą žmogaus teisėms ir žmogaus teisių kultūrai; 
(b) skatinti žmogaus teisių apsaugą, plėtrą ir įgyvendinimą; ir 
(c) stebėti ir vertinti žmogaus teisių laikymąsi Respublikoje. 

(2) Pietų Afrikos žmogaus teisių komisija turi įgaliojimus, numaty- 
tus nacionaliniuose teisės aktuose, būtinus jos funkcijoms atlikti, įskaitant 
šiuos įgaliojimus: 

(a) tirti ir pranešti apie Žmogaus teisių laikymąsi; 

(b) imtis priemonių siekiant užtikrinti tinkamą žalos atlyginimą, jeigu 
žmogaus teisės buvo pažeistos; 

(c) atlikti mokslinius tyrimus; ir 

(d) teikti informaciją. 

(3) Kasmet Pietų Afrikos žmogaus teisių komisija privalo reikalauti 
atitinkamų valstybės institucijų teikti Komisijai informaciją apie priemo- 
nes, kurių jos ėmėsi siekdamos Teisių bilyje numatytų teisių dėl būsto, svei- 
katos priežiūros, maisto, vandens, socialinės apsaugos, švietimo ir aplinkos 
apsaugos realizavimo. 

(4) Pietų Afrikos žmogaus teisių komisija turi papildomus įgaliojimus 
ir funkcijas, numatytas nacionaliniuose teisės aktuose. 


KULTŪRINIŲ, RELIGINIŲ IR LINGVISTINIŲ BENDRUOMENIŲ 
TEISIŲ SKATINIMO IR APSAUGOS KOMISIJA 


185. Komisijos funkcijos 

(1) Kultūrinių, religinių ir kalbinių bendruomenių teisių skatinimo ir 
apsaugos komisijos pagrindiniai uždaviniai yra: 

(a) skatinti pagarbą kultūrinių, religinių ir kalbinių bendruomenių 
teisėms; 

(b) skatinti ir kurti taiką, draugystę, žmogiškumą, pakantumą ir naci- 
onalinę vienybę tarp kultūrinių, religinių ir kalbinių bendruomenių lygy- 
bės, nediskriminavimo ir laisvos asociacijos pagrindu; ir 

(c) remiantis nacionaliniais teisės aktais rekomenduoti Kultūros ta- 
rybos ar tarybų steigimą ar pripažinimą Pietų Afrikos bendruomenei ar 
bendruomenėms. 

(2) Komisija turi įgaliojimus, sureguliuotus nacionalinės teisės aktais, 
būtinus siekiant jos pagrindinių uždavinių, įskaitant įgaliojimus stebėti, 
nagrinėti, tyrinėti, teikti informaciją, stengtis paveikti, konsultuoti ir pra- 
nešti apie problemas, susijusias su kultūrinių, religinių ir kalbinių bend- 
ruomenių teisėmis. 

(3) Komisija turi pranešti apie bet kurį klausimą, susijusį su jos įgalio- 
jimais ir funkcijomis Pietų Afrikos žmogaus teisių komisijai tirti. 

(4) Komisija turi papildomus įgaliojimus ir funkcijas, nustatytas 
nacionaliniuose teisės aktuose. 


186. Komisijos sudėtis 

(1) Kultūrinių, religinių ir kalbinių bendruomenių teisių skatinimo 
ir apsaugos komisijos narių skaičius, jų skyrimas ir įgaliojimų trukmė turi 
būti nustatyta nacionaliniuose teisės aktuose. 

(2) Komisijos sudėtis turi: 

(a) plačiai atstovauti pagrindinėms kultūrinėms, religinėms ir kalbi- 
nėms Pietų Afrikos bendruomenėms; ir 

(b) plačiai atspindėti gentinę skirtybę Pietų Afrikoje. 


LYČIŲ LYGYBĖS KOMISIJA 


187. Lyčių lygybės komisijos funkcijos 

(1) Lyčių lygybės komisija turi skatinti pagarbą lyčių lygybei ir 

apsaugai, lyčių lygybės siekimui ir plėtrai. 

(2) Lyčių lygybės komisija turi įgaliojimus, sureguliuotus nacionali- 
niais teisės aktais, būtinus jos funkcijoms atlikti, įskaitant įgaliojimus ste- 
bėti, tirti, teikti informaciją, stengtis paveikti, konsultuoti ir pranešti apie 
problemas, susijusias su lyčių lygybe. 

(3) Lyčių lygybės komisija turi papildomus įgaliojimus ir funkcijas, 
nustatytas nacionaliniuose teisės aktuose. 


GENERALINIS AUDITORIUS 


188. Generalinio auditoriaus funkcijos 

(1) Generalinis auditorius privalo tikrinti ir pranešti dėl ataskaitų, fi- 
nansinės atskaitomybės ir finansinio valdymo: 

(a) valstybės nacionalinių ar provincijų departamentų ir administracijų; 

(b) visų savivaldybių; ir 

(c) bet kurių kitų institucijų ar apskaitos įmonių, kurias, remiantis na- 
cionaliniais ar provincijų teisės aktais, generalinis auditorius turi audituoti. 

(2) Be pareigų, numatytų 1 poskirsnyje, ir atsižvelgiant į bet kuriuos 
teisės aktus, generalinis auditorius privalo tikrinti ir pranešti dėl ataskaitų, 
finansinės atskaitomybės ir finansinio valdymo: 

(a) bet kurios institucijos, finansuojamos iš Nacionalinio pajamų fon- 
do, Provincijos pajamų fondo arba savivaldybės; ar 

(b) bet kurios institucijos, kuri, remiantis įstatymu, gali gauti viešosios 
paskirties finansavimą. 

(3) Generalinis auditorius turi pateikti audito ataskaitas bet kuriai 
įstatymų leidžiamajai institucijai, kuri yra tiesiogiai susijusi su auditu ar su 
bet kuriuo kitu įgaliojimu, numatytu nacionaliniuose teisės aktuose. Visos 
ataskaitos turi būti paviešintos. 

(4) Generalinis auditorius turi papildomus įgaliojimus ir funkcijas, 
nustatytas nacionaliniuose teisės aktuose. 


189. Kadencija 
Generalinis auditorius skiriamas fiksuotai, neatnaujinamai nuo pen- 
kerių iki dešimties metų kadencijai. 


RINKIMŲ KOMISIJA 


190. Rinkimų komisijos funkcijos 

(1) Rinkimų komisija privalo: 

(a) remdamasi nacionaliniais teisės aktais vadovauti nacionalinių, re- 
gionų ir savivaldybių įstatymų leidžiamųjų institucijų rinkimams; 

(b) užtikrinti, kad šie rinkimai būtų laisvi ir sąžiningi; ir 

(c) skelbti rinkimų rezultatus per kuo trumpesnį laiką, kuris turi būti 
nustatytas nacionaliniuose teisės aktuose. 

(2) Rinkimų komisija turi papildomus įgaliojimus ir funkcijas, nusta- 
tytas nacionaliniuose teisės aktuose. 


191. Rinkimų komisijos sudėtis 

Rinkimų komisija turi būti sudaryta iš ne mažiau kaip trijų asmenų. 
Narių skaičius ir jų įgaliojimų trukmė turi būti nustatyti nacionaliniuose 
teisės aktuose. 


NEPRIKLAUSOMA TRANSLIAVIMĄ REGULIUOJANTI 
INSTITUCIJA 


192. Transliavimo institucija 

Nacionaliniai teisės aktai privalo numatyti Nepriklausomą translia- 
vimą reguliuojančią instituciją, atsižvelgiant į viešąjį interesą, ir užtikrinti 
sąžiningumą ir plačiai atstovaujamos Pietų Afrikos bendruomenės požiū- 
rių įvairumą. 

BENDROSIOS NUOSTATOS 


193. Paskyrimai 

(1) Viešasis gynėjas ir bet kurios komisijos nariai, numatyti šiame 
skyriuje, turi būti moterys ar vyrai, kurie: 

(a) yra Pietų Afrikos piliečiai; 

(b) yra tinkami ir pasirengę užimti konkrečias pareigas; ir 

(c) atitinka visus kitus nacionaliniuose teisės aktuose nustatytus rei- 
kalavimus. 

(2) Šis skyrius numato Komisijai būtinybę skiriant naujus narius aps- 
varstyt Pietų Afrikos rasių ir lyčių skirtybę. 

(3) Generalinis auditorius turi būti moteris ar vyras, kuris yra Pietų 
Afrikos pilietis, tinkamas ir pasirengęs užimti šias pareigas. Skiriant gene- 
ralinį auditorių turi būti skiriamas deramas dėmesys patirčiai audito, vals- 
tybės finansų, viešojo administravimo srityse. 

(4) Prezidentas, Nacionalinės Asamblėjos teikimu, turi paskirti viešąjį 
gynėją, generalinį auditorių ir kitus narius, sudarančius: 

(a) Pietų Afrikos žmogaus teisių komisiją; 

(b) Lyčių lygybės komisiją; ir 

(c) Rinkimų komisiją. 

(5) Nacionalinė Asamblėja turi rekomenduoti asmenis: 

(a) Asamblėjos komiteto, proporcingai sudaryto iš visų partijų narių, 
atstovaujamų Asamblėjoje, siūlymu; ir 

(b) patvirtintus Asamblėjos rezoliuciją patariamuoju balsu: 

(i) ne mažiau kaip 60 procentų Asamblėjos narių, jeigu rekomen- 
duojama skirti viešąjį gynėją ar generalinį auditorių; arba 

(ii) Asamblėjos narių daugumos, jeigu rekomenduojama skirti 
Komisijos narį. 

(6) 59(1)(a) straipsnis turi numatyti pilietinės visuomenės dalyvavimą 
rekomendaciniame procese. 


194. Pašalinimas iš pareigų 

(1) Viešasis gynėjas, generalinis auditorius ar Komisijos narys, numa- 
tytas šiame skyriuje, gali būti pašalintas iš pareigų tik dėl: 

(a) nusižengimo, nedarbingumo ar nekompetencijos; 

(b) Nacionalinės Asamblėjos komiteto išvados dėl šio klausimo; ir 

(c) Asamblėjos priimtos rezoliucijos dėl asmens pašalinimo iš pareigų. 

(2) Nacionalinės Asamblėjos priimta rezoliucija dėl pašalinimo iš: 

(a) viešojo gynėjo ar generalinio auditoriaus pareigų turi būti priimta 
ne mažiau kaip 2/3 Asamblėjos narių pritarimu; arba 

(b) Komisijos nario pareigų turi būti priimta Asamblėjos narių balsų 
dauguma. 

(3) Prezidentas: 

(a) gali laikinai pašalinti asmenį iš pareigų bet kuriuo metu po to, kai 
prasideda Nacionalinės Asamblėjos procesiniai veiksmai dėl asmens paša- 
linimo iš pareigų; ir 

(b) turi pašalinti asmenį iš pareigų, Asamblėjai priėmus rezoliuciją dėl 
šio asmens pašalinimo iš pareigų. 


10 SKYRIUS 
VIEŠASIS ADMINISTRAVIMAS 


195. Pagrindinės vertybės ir principai, reguliuojantys viešąjį 
administravimą 

(1) Viešasis administravimas turi vadovautis demokratinėmis verty- 
bėmis ir principais, įtvirtintais Konstitucijoje, įskaitant šiuos principus: 

(a) turi būti skatinami ir išlaikomi aukšti profesinės etikos standartai; 

(b) turi būti skatinamas veiksmingas, ekonomiškas ir efektyvus ište- 
klių panaudojimas; 

(c) viešasis administravimas turi būti orientuotai gerinamas; 

(d) paslaugos turi būti teikiamos nešališkai, sąžiningai, teisingai ir 
objektyviai; 

(e) žmonių poreikiai turi būti patenkinti ir visuomenė turi būti skati- 
nama dalyvauti 

formuojant politiką; 

(f) viešasis administravimas turi būti atskaitingas; 

(g) skaidrumas turi būti skatinamas, laiku suteikiant visuomenei 
prieinamą ir tiksliainformaciją; 

(h) turi būti ugdomas tinkamas žmogiškųjų išteklių valdymas ir kar- 
jeros augimo praktika, siekiant maksimaliai išnaudoti žmogaus potencialą; 

(i) viešasis administravimas turi būti plačiai atstovaujmas Pietų Afri- 
kos žmonių, turinčių įdarbinimo ir personalo valdymo praktiką, grindžia- 
mą gebėjimais, objektyvumu, teisingumu, poreikiu ištaisyti praeities dis- 
balansą siekiant plataus atstovavimo. 

(2) Paminėti principai taikomi: 

(a) visose administravimo valdymo srityse; 

(b) valstybės institucijuose; ir 

(c) valstybės įmonėse. 

(3) Nacionalinės teisės aktai turi užtikrinti vertybių ir principų, išvar- 
dytų (1) postraipsnyje, skatinimą. 

(4) Asmenų skyrimas viešajam administravime politniais sumetimais 
nėra draudžiamas, tačiau nacionaliniai teisės aktai turi reglamentuoti to- 
kius paskyrimus valstybės tarnyboje. 

(5) Teisės aktai, reglamentuojantys viešąjį administravimą, gali dife- 
rencijuoti skirtingus sektorius, administracijas ar institutus. 

(6) Viešojo administravimo skirtingų sektorių, administracijų ar ins- 
titucijų paskirtis ir funkcijos yra svarbūs faktoriai, į kuriuos įstatymų lei- 
dybos institucija turi atsižvelgti, reglamentuodama viešąjį administravimą. 


196. Viešojo aptarnavimo komisija 

(1) Respublikoje yra tik viena Viešojo aptarnavimo komisija. 

(2) Komisija yra nepriklausoma ir turi būti nešališka, vykdyti savo 
įgaliojimus ir atlikti savo funkcijas be baimės, naudos ar išankstinio nusis- 
tatymo, siekiant išsaugoti efektyvų ir našų viešąjį administravimą ir aukš- 
tus profesinės viešojo aptarnavimo etikos standartus. Komisija turi būti 
reglamentuojama nacionaliniuose teisės aktuose. 

(3) Kitos valstybės institucijos teisinėmis ir kitomis priemonėmis turi 
padėti Komisijai užtikrinti nepriklausomumą, nešališkumą, orumą ir na- 
šumą. Joks asmuo ar valstybės institucija negali trukdyti Komisijos veiklai. 

(4) Komisijos įgaliojimai ir funkcijos yra: 

(a) propaguoti 195 straipsnyje nustatytas vertybes ir principus, pritai- 
kytus visam viešajam aptarnavimui; 

(b) tirti, stebėti ir vertinti viešojo aptarnavimo veiklos organizavimą ir 
administravimą, personalo praktiką; 

(c) pasiūlyti priemones, užtikrinančias efektyvią ir našią valstybės tar- 
nybos veiklą; 

(d) duoti nurodymus sikiant užtikrinti, kad personalo procedūros, 
susijusios su įdarbinimu, pervedimai, akcijos ir atleidimas atitiktų 195 
straipsnyje nustatytas vertybes ir principus; 

(e) pranešti dėl jos veiklos ir funkcijų atlikimo, įskaitant nustatymus, 
kuriuos jie gali padaryti, ir nurodymus bei patarimus, kuriuos gali teikti, ir 

pateikti laipsnio, iki kurio yra laikomasi vertybių ir principų, nustatytų 195 
straipsnyje, vertinimą; ir 
(f) savo nuožiūra arba gavus bet kurį skundą: 
(i) ištirti ir įvertinti personalo pritaikymą ir viešojo administravi- 
mo veiklą ir pranešti apie tai atitinkamai vykdomosios valdžios ir 
įstatymų leidžiamosios valdžios institucijai; 
(ii) ištirti valstybės tarnautojų nusiskundimus dėl oficialių teisės 
aktų ar spragų ir rekomenduoti tinkamus teisių gynimo būdus; 
(iii) stebėti ir tirti valstybės tarnyboje taikomų procedūrų laiky- 
mąsi; 
(iv) konsultuoti nacionalines ir provincijų valstybės institucijas 
dėl Valstybės tarnautojų veiklos, įskaitant veiklą, susijusią su 
įdarbinimu, paskyrimu, pervedimu, atleidimu ir kitais valstybės 
tarnautojų karjeros aspektais; ir 
(g) vykdyti ar atlikti papildomus įgaliojimus ar funkcijas, numatytas 
Parlamento akte. 
(5) Komisija yra atskaitinga Nacionalinei Asamblėjai. 
(6) Remiantis (4)(e) postraipsniu, Komisija privalo atsiskaityti ne re- 
čiau kaip kartą per metus: 
(a) Nacionalinei Asamblėjai; ir 
(b) dėl provincijos veiklos tos provincijos įstatymų leidžiamajai ins- 
titucijai. 
(7) Komisiją sudaro Prezidento paskirtų 14 komisarų: 
(a) penki komisarai, kuriuos, remiantis (8)(a) postraipsniu, pripažino 
Nacionalinė Asamblėja; ir 
(b) kiekvienai provincijai skiriamas vienas komisaras, kurį, remiantis 
(8)(b) poskyriu, skiria provincijos ministras pirmininkas. 
(8) (a) Reminatis (7)(a) postraipsniu, skiriamas komisaras turi būti: 
(i) rekomenduotas Nacionalinės Asamblėjos komiteto, kuris yra 
proporcingai sudarytas iš visų Asamblėjos atstovaujamų partijų 
narių; ir 
(ii) pripažintas rezoliucija, kurią priėmė Asamblėja savo narių 
patariamųjų balsų dauguma. 
(b) Ministro Pirmininko paskirtas komisaras turi būti: 
(i) rekomenduotas provincijų įstatymų leidžiamosios instituci- 
jos, kuri yra proporcingai sudaryta iš visų įstatymų leidžiamosios 
institucijos atstovaujamų partijų narių; ir 

(ii) pripažintas rezoliucija, kurią priėmė įstatymų leidžiamoji ins- 
titucija savo narių patariamųjų balsų dauguma. 

(9) Parlamento įstatymas turi reglamentuoti komisarų paskyrimo 
tvarką. 

(10) Komisijos narys skiriamas penkerių metų kadencijai, kuri pra- 
tęsiama vienam papildomam terminui, ir nariu turi tapti moteris ar vyras, 
kuris yra: 

(a) Pietų Afrikos pilietis; ir 

(b) tinkamas ir pasirengęs asmuo, turintis reikiamų administravimo, 
valdymo ir viešųjų paslaugų teikimo žinių ar patirties. 

(11) Komisaras gali būti pašalintas iš pareigų tik: 

(a) dėl nusižengimo, nedarbingumo ar nekompetencijos; 

(b) Nacionalinės Asamblėjos komiteto sprendimu ar provincijos mi- 
nistro pirmininko, tos provincijos įstatymų leidžiamosios institucijos ko- 
miteto sprendimu; ir 

(c) Asamblėjos ar provincijos įstatymų leidžiamajai institucijai priė- 
mus rezoliuciją savo narių patariamųjų balsų dauguma dėl komisaro pa- 
šalinimo iš pareigų. 

(12) Prezidentas privalo pašalinti atitinkamą komisarą iš pareigų: 

(a) pagal Asamblėjos priimtą rezoliuciją dėl komisaro pašalinimo; ar 

(b) pagal rašytinį Ministro Pirmininko pranešimą dėl provincijos įsta- 
tymų leidžiamosios institucijos priimtos rezoliucijos dėl komisaro pašali- 
nimo iš pareigų. 

(13) Reminatis (7)(b) postraipsniu, Komisijos nariai savo provincijose 
gali vykdyti Komisijos įgaliojimus ir atlikti Komisijos funkcijas taip, kaip 
numato nacionaliniai teisės aktai. 


197. Valstybės tarnyba 

(1) Viešąjį administravimą sudaro Respublikos valstybės tarnybos, 
kurios turi veikti ir būti sudaromos atsižvelgiant į nacionalinius teisės ak- 
tus ir kurios turi ištikimai įgyvendinti teisėtą valstybės politiką. 

(2) Įdarbinimo valstybės tarnyboje terminai ir sąlygos turi būti regla- 
mentuojami nacionaliniuose teisės aktuose. Darbuotojai turi teisę į teisin- 
gą pensiją, kurią numato nacionaliniai teisės aktai. 

(3) Nė vienas valstybės tarnautojas negali būti vertinamas palankiau 
ar turint išankstinį nusistatymą tik dėl to, kad šis asmuo palaiko konkrečią 
politinę partiją ar konkrečią idėją. 

(4) Provincijų valdžios yra atsakingos už valstybės tarnautojų įdar- 
binimą, skyrimą, paaukštinimą, perkėlimą ir atleidimą savo administra- 
cijose, remiantis vienoda normų sistema, jų valdymo institucijų veiksmų 
sistema, pagal tapačias normas ir standartus, taikomus valstybės tarnyboje. 


11 SKYRIUS 
SAUGUMO TARNYBOS 


198. Valdymo principai 

Nacionalinis Respublikos saugumas remiasi šiais principais: 

(a) Nacionalinis saugumas turi atspindėti pietų afrikiečių kaip atskirų 
individų ir kaip tautos apsisprendimą gyventi kaip lygiems, gyventi taikoje 
ir santarvėje, nebūti kurstomiems baimės ir norėti ir siekti geresnio gyve- 
nimo. 

(b) Ryžtas gyventi taikoje ir santarvėje draudžia Pietų Afrikos piliečiui 
dalyvauti ginkluotame konflikte nacionaliniu ar tarptautiniu mastu, išsky- 
rus Konstitucijoje ar nacionaliniuose teisės aktuose numatytais atvejais. 

(c) Nacionalinis saugumas turi būti vykdomas laikantis įstatymų, 
įskaitant tarptautinę teisę. 

(d) Nacionalinis saugumas priklauso Parlamento valdžiai ir naciona- 
linei vykdomajai valdžiai. 


199. Saugumo tarnybų steigimas, struktūra ir valdymas 

(1) Respublikos saugumo tarnybas sudaro vienos gynybos pajėgos, 
viena policijos tarnyba ir visos žvalgybos tarnybos, numatytos Konstitu- 
cijoje. 

(2) Gynybos pajėgos yra vienintelė teisėta karinė jėga Respublikoje. 

(3) Išskyrus Konstitucijoje numatytas saugumo tarnybas, ginkluotos 
organizacijos ar tarnybos turi būti numatytos tik atsižvelgiant į nacionali- 
nius teisės aktus. 

(4) Saugumo tarnybos turi būti sudaromos ir reglamentuojamos na- 
cionaliniais teisės aktais. 

(5) Saugumo tarnybos turi veikti, mokyti ir reikalauti iš jų narių elge- 
sio, atitinkančio Konstituciją ir įstatymus, įskaitant tarptautinę paprotinę 
teisę ir tarptautinius susitarimus, kurių privalu laikytis Respublikoje. 

(6) Joks saugumo tarnybos narys negali paklusti akivaizdžiai neteisė- 
tam nurodymui. 

(7) Nei saugumo tarnybos, nei bet kuris iš jų narių negali atlikti šių 
funkcijų: 

(a) pažeisti politinės partijos interesą, kuris yra teisėtas pagal Konsti- 
tuciją; ar 

(b) šališku būdu pažeisti bet kurį politinės partijos interesą. 

(8) Siekiant įgyvendinti skaidrumo ir atskaitomybės principus, dau- 
giapartiniai parlamentiniai komitetai saugumo tarnybų veiklą turi stebėti 
nacionalinių teisės aktų ar Parlamento taisyklių ir įsakymų nustatytu būdu. 


GYNYBA 


200. Gynybos pajėgos 

(1) Gynybos pajėgos turi būti sudarytos ir valdomos kaip drausminga 
karinė jėga. 

(2) Pagrindinis gynybos pajėgų uždavinys yra apginti ir apsaugoti 
Respubliką, jos teritorinį vientisumą ir jos žmones, remiantis Konstitucija 
ir tarptautinės teisės principais, reglamentuojančiais jėgos panaudojimą. 


201. Politinė atsakomybė 

(1) Kabineto narys turi būti atsakingas už gynybą. 

(2) Tik Prezidentas, kaip nacionalinės vykdomosios valdžios vadovas, 
gali leisti gynybos pajėgoms veikti: 

(a) bendradarbiaujant su policijos tarnybomis; 

(b) ginant Respubliką, ar 

(c) vykdant tarptautinius įsipareigojimus. 

(3) Kai gynybos pajėgos veikia (2) postraipsnyje paminėtais tikslais, 
Prezidentas turi laiku ir tinkamai informuoti Parlamentą dėl: 

(a) gynybos pajėgų veikimo priežasčių; 

(b) bet kurios vietos, kurioje veikia gynybos pajėgos; 

(c) įtrauktų žmonių skaičiaus; ir 

(d) laikotarpio, per kurį pajėgos veiks. 

(4) Jei gynybos pajėgoms pradėjus veikti, kaip numatyta (2) postraips- 
nyje, Parlamentas nesusirenka per pirmąsias septynias dienas, Prezidentas 
privalo pateikti reikalingą informaciją, numatytą (3) postraipsnyje, atitin- 
kamam priežiūros komitetui. 

202. Gynybos pajėgų vadovybė 

(1) Prezidentas, kaip nacionalinės vykdomosios valdžios vadovas, yra 
vyriausiasis gynybos pajėgų vadas, ir turi skirti gynybos pajėgų karinę va- 
dovybę. 

(2) Gynybos pajėgų vadovybė turi veikti pagal Kabineto narių, re- 
miantis Prezidento valdžia, atsakingų už gynybą, įsakymus. 


203. Nacionalinės gynybos padėtis 

(1) Prezidentas, kaip nacionalinės vykdomosios valdžios vadovas, gali 
paskelbti nacionalinės gynybos padėtį ir turi laiku ir tinkamai informuoti 
dėl: 

(a) paskelbimo priežasčių; 

(b) bet kurios vietos, kurioje veikia gynybos pajėgos; ir 

(c) įtrauktų žmonių skaičiaus. 

(2) Jei Parlamentas nesusirenka po nacionalinės gynybos padėties pa- 
skelbimo, Prezidentas turi per septynias dienas nuo paskelbimo sušaukti 
Parlamentą į neeilinį susirinkimą. 

(3) Nacionalinės gynybos padėties paskelbimas negalioja, jeigu Parla- 
mentas per septynias dienas nuo paskelbimo to nepatvirtina. 


204. Gynybos civilinis sekretoriatas 
Gynybos civilinis sekretoriatas turi būti numatytas nacionaliniuose 
teisės aktuose ir veikti pagal Kabineto nario, atsakingo už gynybą, įsakymą. 


POLICIJA 


205. Policijos tarnyba 

(1) Nacionalinė policijos tarnyba turi būti sudaryta, kad veiktų nacio- 
naliniame, provincijų ir, jeigu tai būtina, vietiniame valdžios lygyje. 

(2) Nacionaliniai teisės aktai turi numatyti policijos tarnybos įgalio- 
jimus ir funkcijas ir sudaryti sąlygas policijos tarnybai efektyviai vykdyti 
savo pareigas, atsižvelgiant į provincijų reikalavimus. 

(3) Policijos tarnybos uždaviniai yra užkirsti kelią, stengtis įveikti ir 
tirti nusikaltimus, siekiant išlaikyti viešąją tvarką, ginti ir saugoti Respubli- 
kos gyventojus ir jų nuosavybę, vykdyti įstatymus ir jų laikytis. 


206. Politinė atsakomybė 
(1) Kabineto narys turi būti atsakingas už policijos veiklą ir turi nusta- 

tyti nacionalinės policijos politiką, pasikonsultavęs su provincijų valdžia ir 
atsižvelgdamas į provincijų policijos poreikius ir prioritetus, kaip numato 
provincijų vykdomoji valdžia. 

(2) Nacionalinės policijos politika gali numatyti kelias skirtingas po- 
litikas skirtingų provincijų atžvilgiu, atsižvelgiant i šių provincijų policijos 
poreikius ir prioritetus. 

(3) Kiekviena provincija turi teisę: 

(a) stebėti policijos veiklą; 

(b) prižiūrėti policijos tarnybos veiklos efektyvumą ir našumą, įskai- 
tant gaunamus pranešimus dėl policijo tarnybos; 

(c) skatinti gerus santykius tarp policijos ir bendruomenės; 

(d) įvertinti realų policijos veiklos efektyvumą; 

(e) palaikyti ryšius su Kabineto nariu, atsakingu už policijos veiklą su 
nusikaltimais ir už policijos veiklą provincijose. 

(4) Provincijos vykdomoji valdžia yra atsakinga už policijos funkcijas: 

(a) nustatytas šiame skyriuje; 

(b) priskirtas nacionalinių teisės aktų; ir 

(c) priskirtas nacionalinės policijos politikos. 

(5) Siekiant atlikti funkcijas, nurodytas (3) postraipsnyje, provincija: 

(a) gali tirti ar paskirti tyrimo komisiją nagrinėti skundus dėl polici- 
jos veiklos neefektyvumo ar dėl santykių tarp policijos ir visuomenės; ir 

(b) privalo teikti rekomendacijas Ministrų kabineto nariui, atsakin- 
gam už policijos veiklą. 

(6) Gavusi provincijos vykdomajai valdžiai paduotą skundą, nepri- 
klausoma policijos skundų nagrinėjimo institucija, įsteigta remiantis na- 
cionaliniais teisės aktais, turi tirti bet kurį provincijos policijos tarnybos 
nario įtariamą nusižengimą ar padarytą nusikaltimą. 

(7) Nacionalinės teisės aktai turi numatyti savivaldybės policijos tar- 
nybų steigimo, įgaliojimų, funkcijų ir kontrolės pagrindą. 

(8) Komitetas, kurį sudaro Kabineto nariai ir vykdomomųjų tarybų 
nariai, kurie vykdo policijos veiklą, turi būti numatytas tam, kad užtikrintų 
efektyvų policijos tarnybos koordinavimą ir efektyvų policijos tarnybos ir 
valdžios lygių bendradarbiavimą. 

(9) Provincijos įstatymų leidžiamosios valdžios institucija gali reika- 
lauti, kad provincijos komisaras pasirodytų anksčiau arba bet kuris komi- 
tetas atsakytų į klausimus. 

207. Policijos tarnybos kontrolė 

(1) Prezidentas, kaip nacionalinės vykdomosios valdžios vadovas, turi 
paskirti moterį ar vyrą policijos tarnybos nacionaliniu komisaru, kontro- 
liuoti ir valdyti policijos tarnybą. 

(2) Nacionalinis komisaras turi kontroliuoti ir valdyti policijos tarny- 
bą, remiantis nacionalinės policijos veiklos politika ir už policijos veiklą 
atsakingo Kabineto nario įsakymais. 

(3) Nacionalinis komisaras, gavęs provincijos vykdomosios valdžios 
sutikimą, privalo paskirti moterį ar vyrą tos provincijos komisaru. Tačiau 
jei nacionalinis komisaras ir provincijos vykdomoji valdžia negali sutarti 
dėl paskyrimo, už policijos veiklą atsakingas Kabineto narys turi tarpinin- 
kauti tarp šių šalių. 

(4) Provincijų komisarai yra atsakingi už policijos veiklą ir jų regio- 
nuose: 

(a) taip, kaip numatyta nacionaliniuose teisės aktuose; ir 

(b) atsižvelgiant į nacionalinio komisaro įgaliojimus kotroliuoti ir va- 
dovauti policijos tarnybai, remiantis (2) postraipsniu. 

(5) Provincijos komisaras privalo kasmet pranešti provincijos įstaty- 
mų leidžiamosios valdžios institucijai apie policijos veiklą provincijoje ir 
nusiųsti pranešimo kopiją nacionaliniam komisarui. 

(6) Jei provincijos komisaras praranda provincijos vykdomosios val- 
džios pasitikėjimą, ši vykdomoji valdžia, remiantis nacionaliniais teisės ak- 
tais, gali iškelti bylą dėl komisaro pašalinimo, perkėlimo arba imtis draus- 
minių priemonių. 


208. Policijos civilinis sekretoriatas 

Policijos tarnybos civilinis sekretoriatas turi būti numatytas naciona- 
linuose teisės aktuose, kad veiktų pagal Kabineto nario, atsakingo už poli- 
cijos veiklą, nurodymą. 


ŽVALGYBA 


209. Žvalgybos tarnybų steigimas ir kontrolė 

(1) Bet kuri žvalgybos tarnyba, išskyrus bet kurį gynybos pajėgų ar 
policijos tarnybos žvalgybos padalinį, turi būti numatyta tik Prezidento, 
kaip nacionalinės vykdomosios valdžios vadovo, ir tik remiantis naciona- 
liniais teisės aktais. 


114 


Pietų Afrikos Respublikos Konstitucija 


(2) Prezidentas, kaip nacionalinės vykdomosios valdžios vadovas, turi 
paskirti moterį ar vyrą kiekvienos žvalgybos tarnybos, numatytos (1) pos- 
traipsnyje, vadovu. Prezidentas taip pat turi prisiimti politinę atsakomybę 
už kiekvienos šios tarnybos kontrolę ir kryptį ar paskirti Kabineto narį, 
kad prisiimtų šią atsakomybę. 


210. Įgaliojimai, funkcijos ir stebėsena 

Nacionaliniai teisės aktai privalo reglamentuoti žvalgybos tarnybų 
uždavinius, įgaliojimus ir funkcijas, įskaitant bet kurį gynybos pajėgų ar 
policijos tarnybos žvalgybos padalinį, ir turi numatyti: 

(a) visų žvalgybos tarnybų koordinavimą; ir 

(b) šių tarnybų veiklos civilinę stebėseną, kurią vykdo inspektorius, 
paskirtas Prezidento, kaip nacionalinės vykdomosios valdžios vadovo, ir 
patvirtintas rezoliucija, kurią priėmė Nacionalinė Asamblėja 2/3 savo na- 
rių balsų dauguma. 


12 SKYRIUS 
TRADICINIAI VADOVAI 


211. Pripažinimas 

(1) Tradicinio vadovavimo institutas, statusas ir vaidmuo pagal pa- 
protinę teisę yra pripažįstamas remiantis Konstitucija. 

(2) Tradicinė institucija, laikydamasi paprotinės teisės sistemos, gali 
veikti pagal bet kokius galiojančius teisės aktus ir papročius, kurie apima 
šių teisės aktų ar papročių pakeitimus ar panaikinimus. 

(3) Teismai turi taikyti paprotinę teisę, kai ši teisė yra taikoma, atsi- 
žvelgiant į Konstituciją ir kitus teisės aktus, kurie yra konkrečiai susiję su 
paprotine teise. 


212. Tradicinių vadovų vaidmuo 

(1) Nacionaliniai teisės aktai gali numatyti tradiciniam vadovavimui 
vietinio lygio institucijos, sprendžiančios vietinės bendruomenės klausi- 
mus, vaidmenį. 

(2) Sprendžiant klausimus, susijusius su tradiciniu vadovavimu, tra- 
dicinių vadovų vadmeniu, paprotine teise ir bendruomenėmis, besilaikan- 
čiomis paprotinės teisės sistemos: 

(a) nacionaliniai ar provincijų teisės aktai gali numatyti įstaigos steigi- 

mą tradiciniams vadovams; ir 
(b) nacionaliniai teisės aktai gali numatyti tradicinių vadovų tarybą. 


13 SKYRIUS 


FINANSAI 
BENDRIEJI FINANSINIAI KLAUSIMAI 


213. Nacionalinis pajamų fondas 

(1) Į Nacionalinį pajamų fondą skiriami visi iš nacionalinės valdžios 
gauti pinigai, išskyrus pinigus, kurių Parlamento aktas nepripažįsta. 

(2) Pinigai gali būti išimti iš Nacionalinio pajamų fondo tik: 

(a) juos nusavinus, remiantis Parlamento aktu; ar 

(b) kaip tiesioginis mokestis iš Nacionalinio pajamų fondo, kai tai nu- 
mato Konstitucija ar Parlamento aktas. 

(3) Iš nacionalinio biudžeto gauta provincijos pajamų dalis yra tiesio- 
ginis mokestis Nacionaliniam pajamų fondui. 


214. Teisingos dalys ir pajamų paskirstymas 

(1) Parlamento aktas turi numatyti: 

(a) teisingą šalies pajamų paskirstymą tarp nacionalinio, provincijų ir 
vietos valdžios lygio; 

(b) kiekvienos provincijos teisingos dalies iš provincijos pajamų dalies 
nustatymą; ir 

(c) kitą įnašą provincijoms, vietos valdžiai ar savivaldybėms iš naci- 
onalinės valdžios pajamų dalies ir sąlygas, kuriomis šis įnašas galėtų būti 
teikiamas. 

(2) Aktas, nurodytas (1) postraipsnyje, gali būti priimtas tik pasitarus 
su provincijų valdžia, vietine valdžia bei Finansine ir fiskaline komisija po 
Komisijos rekomendacijų svarstymo ir turi būti atsižvelgta į: 

(a) nacionalinį interesą; 

(b) bet kurią nuostatą dėl valstybės skolos ir kitų nacionalinių įsipa- 
reigojimų; 

(c) nacionalinės valdžios poreikius ir interesus, nustatytus remiantis 
objektyviais kriterijais; 

(d) būtinybę užtikrinti, kad provincijos ir savivaldybės galėtų teikti 
pagrindines paslaugas ir atlikti joms paskirtas funkcijas; 

(e) provincijų ir savivaldybių fiskalinį pajėgumą ir efektyvumą; 

(f) provincijų, vietos valdžios ir savivaldybių vystymosi ir kitus po- 
reikius; 

(g) ekonominius provincijų skirtumus; 

(h) provincijų ir savivaldybių įsipareigojimus, remiantis nacionali- 
niais teisės aktais; 

(i) stabilių ir prognozuojamų paskirstytų pajamų dalių poreikį; ir 

(j) lankstumo poreikį reaguojant į kritines situacijas arba kitus laiki- 
nus poreikius ir veiksnius, remiantis panašiais objektyviais kriterijais. 


215. Nacionalinis, provincijų ir savivaldybių biudžetai 

(1) Nacionalinis, provincijų ir savivaldybių biudžetai ir biudžeto pro- 
cesai turi skatinti skaidrumą, atskaitomybę ir veiksmingą ekonomikos, 
skolos ir viešojo sektoriaus finansų valdymą. 

(2) Nacionaliniai teisės aktai turi nustatyti: 

(a) nacionalinio, provincijų ir savivaldybių biudžetų formą; 

(b) kada nacionaliniai ir provincijų biudžetai turi būti pateikti; ir 

(c) tai, kad šie biudžetai kiekviename valdžios lygyje turi rodyti pa- 
jamų šaltinius ir kaip siūlomos išlaidos atitiks nacionalinius teisės aktus. 

(3) Kiekviename valdžios lygyje biudžetai turi turėti: 

(a) pajamų ir išlaidų vertinimus, diferencijuotus tarp kapitalo ir išlaidų; 

(b) pasiūlymus numatomam deficitui finansuoti per laikotarpį, ku- 
riam jis taikomas; ir 

(c) ketinimų dėl skolinimosi ir kitų valstybės atsakomybės formų nu- 
rodymą, kuris padidintų valstybės skolą ateinančiais metais. 


216. Iždo valdymas 

(1) Nacionaliniai teisės aktai turi numatyti valstybės iždą ir nustatyti 
priemones, siekiant užtikrinti tiek skaidrumą, tiek išlaidų kontrolę visuose 
valdžios lygiuose, įvedant: 

(a) visuotinai pripažintą apskaitos praktiką; 

(b) vienodas išlaidų klasifikacijas; ir 

(c) vienodas iždo normas ir standartus. 

(2) Valstybės iždas turi užtikrinti priemonių, nustatytų (1) poskirs- 
nyje, laikymąsi ir sustabdyti lėšų pervedimą į valstybės instituciją, jei ši 
institucija nesilaiko nustatytų priemonių. 

(3) Sprendimas sustabdyti lėšų pervedimą į provinciją, remiantis 
214(1)(b) straipsniu, gali būti priimtas tik esant aplinkybėms, numatytoms 
(2) postraipsnyje, ir: 

(a) lėšų pervedimas negali būti sustabdytas ilgiau nei 120 dienų; ir 

(b) gali būti vykdomas iš karto, tačiau nustos galioti atgaline data, jei- 
gu Parlamentas nepatvirtins to procesu, numatytu 76(1) postraipsnyje, ir 
Parlamento bendrose taisyklėse bei nurodymuose. Procesas turi būti už- 
baigtas per 30 dienų nuo valstybės iždo sprendimo. 

(4) Parlamentas gali atnaujinti sprendimą sustabdyti lėšų pervedimą 
ne daugiau kaip 120 dienų, proceso, numatyto (3) postraipsnyje, metu. 

(5) Prieš Parlamentui patvirtinant ar pratęsiant sprendimą sustabdyti 
lėšų pervedimą į provinciją: 

(a) generalinis auditorius turi pranešti Parlamentui; ir 

(b) provincijai turi būti suteikta galimybė atsakyti į pateiktus jai įtari- 
mus ir nurodyti savo argumentus komitetui. 


217. Viešieji pirkimai 

(1) Valstybės institucija nacionaliniame, provincijų ar vietos valdžios 
lygyje arba bet kuri kita institucija, numatyta nacionaliniuose teisės aktuo- 
se, sudarydama prekių ar paslaugų sutartį turi remiantis sąžininga, teisin- 
ga, skaidria, konkurencinga ir pelninga sistema. 

(2) (1) postraipsnis nedraudžia valstybės institucijai ar institucijoms, 
nurodytoms tame postraipsnyje, įgyvendinti viešųjų pirkimų politiką, nu- 
matančią: 

(a) pirmenybę kategorijoms sudarant sutartis; ir 

(b) apsaugą ar palankią padėtį asmenims arba asmenų kategorijoms, 
patekusiems į nepalankią padėtį dėl nesąžiningos diskriminacijos. 

(3) Nacionaliniai teisės aktai turi numatyti sistemą, pagal kurią gali 
būti įgyvendinta (2) postraipsnyje nurodyta politika. 


218. Valstybės garantijos 

(1) Nacionalinė valdžia, provincijos valdžia ar savivaldybė gali garan- 
tuoti paskolą tik tada, kai garantija atitinka visas nacionaliniuose teisės ak- 
tuose nustatytas sąlygas. 

(2) Nacionaliniai teisės aktai, nurodyti (1) postraipsnyje, gali būti pri- 
imti tik po Finansinės ir fiskalinės komisijos rekomendacijų svarstymo. 

(3) Kiekvienais metais valdžia turi paskelbti numatytas garantijas. 

219. Valstybės tarnautojų atlyginimas 

(1) Parlamento aktas turi nurodyti sistemą nustatyti: 

(a) atlyginimus, išmokas ir pašalpas Nacionalinės Asamblėjos na- 
riams, nuolatiniams Nacionalinės Provincijų Tarybos atstovams, Kabineto 
nariams, ministrų pavaduotojams, tradiciniams vadovams ir bet kurių tra- 
dicinių vadovų tarybų nariams; ir 

(b) aukščiausią atlyginimų, išmokų ar pašalpų ribą provincijų įstaty- 
mų leidžiamosios valdžios institucijai, vykdomųjų tarybų nariams ir skir- 
tingų kategorijų savivaldybių tarybų nariams. 

(2) Nacionaliniai teisės aktai turi numatyti nepriklausomą komisiją, 
kuri turi teikti rekomendacijas dėl (1) postraipsnyje nurodytų atlyginimų, 
išmokų ir pašalpų. 

(3) Parlamentas gali priimti (1) postraipsnyje nurodytus teisės aktus 
tik išnagrinėjęs Komisijos, nurodytos (2) postraipsnyje, rekomendacijas. 

(4) Nacionalinė ir provincijų vykdomoji valdžia, savivaldybė ar kita 
atitinkama institucija gali įgyvendinti nacionalinius teisės aktus, nurody- 
tus (1) postraipsnyje, tik po Komisijos, nurodytos (2) postraipsnyje, reko- 
mendacijų svarstymo. 

(5) Nacionaliniai teisės aktai turi numatyti pagrindus nustatyti teisėjų, 
Viešojo gynėjo, Generalinio auditoriaus ir bet kurios Konstitucijoje numa- 
tytos komisijos, įskaitant 192 straipsnyje nurodytos transliavimo instituci- 
jos atlyginimus, išmokas ar pašalpas. 


FINANSINĖ IR FISKALINĖ KOMISIJA 


220. Steigimas ir funkcijos 

(1) Respublikos finansinė ir fiskalinė komisija teikia rekomendacijas, 
numatytas šiame skyriuje ar nacionaliniuose teisės aktuose, Parlamentui, 
provincijos įstatymų leidžiamosios valdžios institucijai ir bet kuriai insti- 
tucijai, numatytai nacionaliniuose teisės aktuose. 

(2) Komisija yra nepriklausoma ir nešališka ir vadovaujasi tik Konsti- 
tucija ir įstatymais. 

(3) Komisija turi veikti, remdamasi Parlamento aktu, ir atlikdama 
savo funkcijas turi atsižvelgti į visus svarbius veiksnius, įskaitant tuos, ku- 
rie išvardyti 214(2) straipsnyje. 

221. Skyrimas ir narių kadencija 

(1) Komisija susideda iš Prezidento, kaip nacionalinės vykdomosios 
valdžios vadovo, paskirtos moters ir vyro: 

(a) pirmininko ir pirmininko pavaduotojo; 

(b) devynių asmenų, išrinktų Ministro Pirmininko teikimu iš sąrašo, 
remiantis procesu, numatytu nacionaliniuose teisės aktuose; 

(c) dviejų paskirtų asmenų, išrinktų vietos valdžios teikimu iš sąrašo, 
sudaryto remiantis procesu, numatytu nacionaliniuose teisės aktuose; ir 

(d) devynių kitų asmenų. 

(1A) Nacionaliniai teisės aktai, remiantis (1) postraipsniu, turi numa- 
tyti dalyvavimą: 

(a) ministrų pirmininkų iš parengto sąrašo, numatyto (1)(b) pos- 
traipsnyje; ir 

(b) vietos valdžios iš parengto sąrašo, numatyto (1)(c) postraipsnyje. 

(2) Komisijos nariai turi būti įgiję tinkamą kvalifikaciją. 

(3) Nariai eina savo pareigas per laikotarpį, numatytą nacionaliniuose 
teisės aktuose. Prezidentas gali pašalinti narį iš pareigų dėl aplaidumo, ne- 
veiksnumo ar nekompetencijos. 


222. Ataskaitos 
Komisija privalo reguliariai atsiskaityti tiek Parlamentui, tiek provin- 
cijų įstatymų leidžiamosios valdžios institucijai. 


CENTRINIS BANKAS 


223. Steigimas 
Pietų Afrikos rezervų bankas yra centrinis Respublikos bankas ir yra 
reguliuojamas Parlamento aktu. 


224. Pagrindinis tikslas 

(1) Pagrindinis Pietų Afrikos rezervų banko tikslas yra valiutos vertės 
saugojimas pagal Respublikos subalansuotos ir tvarios ekonomikos inte- 
resus. 

(2) Pietų Afrikos rezervų bankas, siekdamas savo pagrindinio tikslo, 
turi atlikti savo funkcijas nešališkai ir be baimės, pritarimo ar išankstinio 
nusistatymo, bet turi būti reguliarūs pasitarimai tarp Banko ir Kabineto 
nario, atsakingo už nacionalinius finansinius reikalus. 

225. Įgaliojimai ir funkcijos 

Pietų Afrikos rezervų banko įgaliojimai ir funkcijos paprastai vykdo- 
mi ir atliekami centrinių bankų, kurių įgaliojimai ir funkcijos turi būti nu- 
statyti Parlamento aktu ir turi būti įgyvendinami ar atliekami pagal Akto 
sąlygas. 


PROVINCIJŲ IR VIETOS FINANSINIAI KLAUSIMAI 


226. Provincijų pajamų fondas 

(1) Jis yra įsteigtas kiekvienoje provincijoje, kurioje visi provincijų 
valdžios pinigai turi būti išmokėti, išskyrus pinigus, atskirtus Parlamento 
aktu. 

(2) Pinigai gali būti išimti iš Provincijų pajamų fondo tik: 

(a) pagal provincijos akto asignavimą; ar 

(b) kaip tiesioginis mokestis Provincijų pajamų fondui, numatytas 
Konstitucijos ar provincijos aktu. 

(3) Pajamos, skiriamos per provinciją vietinei valdžiai šioje provinci- 
joje pagal 214 (1) straipsnį, gali būti panaudotos kaip tiesioginis mokestis 
šios provincijos pajamų fondui. 

(4) Nacionalinė vykdomoji valdžia gali nustatyti sistemą, kurioje: 

(a) provincijos aktas pagal (2)(b) postraipsnį gali leisti pinigų atsiėmi- 
mą kaip tiesioginį mokestį Provincijų pajamų fondui; ir 

(b) pajamos, paskirstomos per provinciją vietinei valdžiai šioje pro- 
vincijoje turi būti skiriamos provincijos savivaldybėms. 


227. Nacionaliniai provincijų ir vietinės valdžios finansavimo šaltiniai 

(1) Vietinė valdžia ir kiekviena provincija: 

(a) turi teisę gauti lygią pajamų dalį iš valstybės, kad galėtų teikti pa- 
grindines paslaugas ir atlikti joms skirtas funkcijas; ir 

(b) gali gauti kitų lėšų iš nacionalinės valdžios pajamų, sąlygiškai ar 
besąlygiškai. 

(2) Papildomos pajamos, gautos iš provincijų ar savivaldybių, negali 
būti išskaitomos iš jų nacionalinių pajamų dalies ar iš kitų lėšų, jiems su- 
teiktų iš nacionalinės valdžios pajamų. Taip pat nėra pareigos nacionali- 
nei valdžiai mokėti kompensacijas provincijoms ar savivaldybėms, kurios 
nedidina pajamų proporcingai jų fiskalinių ir mokesčių bazės pajėgumui. 

(3) Provincijos teisinga šalies pajamų dalis turi būti perkelta į provin- 

ciją greitai ir be atskaitos, išskyrus atvejus, kai perdavimas buvo sustabdy- 
tas pagal 216 straipsnį. 

(4) Provincija privalo numatyti sau bet kurį šaltinį, kurio reikalauja, 
remiantis savo provincijos Konstitucijos nuostatomis, kurios yra papildo- 
mos jos reikalavimams, numatytiems Konstitucijoje. 


228. Provincijų mokesčiai 

(1) Provincijų vykdomoji valdžia gali nustatyti: 

(a) mokesčius, rinkliavas ir pareigas, išskyrus pelno mokestį, pridėti- 
nės vertės mokestį, bendrą pardavimo mokestį, nuosavybės kursų ar muitų 
mokesčius; ir 

(b) vienodo dydžio papildomus mokesčius prie bet kokio mokesčio, 
rinkliavos ar muito, kurie yra nustatyti nacionalinės vykdomosios val- 
džios, išskyrus pelno mokestį, pridėtinės vertės mokestį, nuosavybės kursų 
ar muito mokesčius. 

(2) Provincijų vykdomosios valdžios įgaliojimai nustatyti mokesčius, 
rinkliavas, muitus ar priemokas: 

(a) negali būti vykdomi tokiu būdu, kuriuo iš esmės ir nepagrįstai 
pažeidžiama nacionalinė ekonomikos politika, ekonominė veikla visoje 
provincijos teritorijoje ar nacionalinis prekių, paslaugų, kapitalo ar darbo 
jėgos mobilumas; ir 

(b) turi būti reguliojami pagal Parlamento aktą, kuris gali būti pri- 
imtas tik įsigaliojus visoms finansinėms ir fiskalinėms rekomendacijoms. 


229. Savivaldybių fiskaliniai įgaliojimai ir funkcijos 

(1) Atsižvelgiant į poskyrius (2) (3) ir (4) postraipsnius, savivaldybė 
gali nustatyti: 

(a) turto ir pridėtinių mokesčių normas, mokesčius už savivaldybės ar 
jos vardu teikiamas paslaugas; ir 

(b) jei tą leidžia nacionaliniai teisės aktai, kitus mokesčius, rinkliavas 
ir muitus, taikomus vietinei valdžiai arba vietinės valdžios kategorijai, į ku- 
rią savivaldybė patenka, tačiau savivaldybė negali nustatyti pajamų ar pri- 
dėtinės vertės mokesčio, bendro pardavimo mokesčio ar muito mokesčio. 

(2) Savivaldybės įgaliojimai taikyti turto tarifus, pridėtinius mokes- 
čius už savivaldybės ar jos vardu teikiamas paslaugas ar kitus mokesčius, 
rinkliavas ar muitus: 

(a) negali būti vykdomi tokiu būdu, kuriuo iš esmės ir nepagrįstai 

būtų pažeidžiama nacionalinė ekonomikos politika, ekonominė veikla 
visoje provincijos teritorijoje ar nacionalinis prekių, paslaugų, kapitalo ar 
darbo jėgos mobilumas; ir 

(b) gali būti reglamentuojami nacionalinės vykdomosios valdžios. 

(3) Kai dvi savivaldybės turi tuos pačius fiskalinius įgaliojimus ir 
funkcijas, atsižvelgiant į tą pačią sritį, tuos įgaliojimus ir funkcijas būtina 
tinkamai paskirstyti pagal nacionalinius teisės aktus. Šis padalijimas gali 
būti padarytas tik atsižvelgiant į šiuos kriterijus: 

(a) patikimo apmokestinimo principų laikymąsi; 

(b) kiekvienos savivaldybės atliekamus įgaliojimus ir funkcijas; 

(c) kiekvienos savivaldybės fiskalinį pajėgumą; 

(d) mokesčių, rinkliavų ir pareigų didinimo veiksmingumą ir efekty- 
vumą; ir 

(e) nešališkumą. 

(4) Niekas šiame straipsnyje nedraudžia pajamų pasidalijimo, kilusio 
pagal šio straipsnio nuostatas, tarp savivaldybių, turinčių finansinių įgalio- 
jimų ir funkcijų toje pačioje srityje. 

(5) Nacionaliniai teisės aktai, numatyti šiame straipsnyje, gali būti 
priimti tik po to, kai organizuota vietinė valdžia bei Finansinė ir fiskali- 
nė komisija buvo konsultuojamos ir visos komisijos rekomendacijos buvo 
apsvarstytos. 


230. Provincijų paskolos 

(1) Provincija gali padidinti paskolų kapitalą ar einamąsias išlaidas 
pagal nacionalinius teisės aktus, tačiau paskolų einamosios išlaidos gali 
būti padidintos, tik kai reikia sumažinti tikslus per finansinius metus. 

(2) Nacionaliniai teisės aktai, nurodyti (1) postraipsnyje, gali būti pri- 
imti tik po visų Finansinės ir fiskalinės komisijos rekomendacijų svarstymo. 


230A. Savivaldybių paskolos 

(1) Savivaldybės taryba pagal nacionalinius teisės aktus gali: 

(a) padidinti paskolų kapitalą ar einamąsias savivaldybės išlaidas pa- 
gal nacionalinius teisės aktus, tačiau paskolų einamosios išlaidos gali būti 
padidintos, tik kai reikia sumažinti tikslus per finansinius metus; ir 

(b) įpareigoti save ir būsimą tarybą, vykdant savo įstatymų leidžia- 
mąją ir vykdomąją valdžią, užtikrinti paskolas ar investicijas savivaldybei. 

(2) Nacionaliniai teisės aktai, nurodyti (1) postraipsnyje, gali būti pri- 
imti tik po visų Finansinės ir fiskalinės komisijos rekomendacijų svarstymo. 

14 SKYRIUS 


BENDROSIOS NUOSTATOS 
TARPTAUTINĖ TEISĖ 


231. Tarptautinės sutartys 

(1) Derybų vedimas ir visų tarptautinių sutarčių pasirašymas yra vyk- 
domosios valdžios pareiga. 

(2) Tarptautinė sutartis įpareigoja Respubliką tik po to, kai ji buvo 
patvirtinta rezoliucija tiek Nacionalinėje Asamblėjoje, tiek Nacionalinėje 
Provincijų Taryboje, jei tai nėra sutartis, nurodyta (3) postraipsnyje. 

(3) Tarptautinė techninio, administracinio ar vykdomojo pobūdžio 
sutartis ar sutartis, kuri nereikalauja ratifikavimo ar prijungimo, įvesto na- 
cionalinės vykdomosios valdžios, įpareigoja Respubliką be Nacionalinės 
Asamblėjos ir Nacionalinės Provincijų Tarybos patvirtinimo, tačiau turi 
būti pateikta Asamblėjoje ir Taryboje per protingą laikotarpį. 

(4) Bet kuri tarptautinė sutartis tampa Respublikos teisės dalimi, kai 
ji yra priimta į įstatymų sąrašą nacionaliniais teisės aktais; tačiau tiesiogiai 
taikoma sutarties nuostata, kuri buvo patvirtinta Parlamento, yra Respu- 
blikos teisės dalis, jeigu ji nėra nesuderinama su Konstitucija ar Parlamen- 
to aktu. 

(5) Respublika yra saistoma tarptautinėmis sutartimis, kurios buvo 
privalomos Respublikoje, įsigaliojus šiai Konstitucijai. 


232. Tarptautinė papročių teisė 
Tarptautinė papročių teisė yra Respublikos teisės dalis, jeigu ji nėra 
nesuderinama su Konstitucija ar Parlamento aktu. 


233. Tarptautinės teisės taikymas 

Aiškinant bet kurį teisės aktą kiekvienas teismas turi teikti pirmenybę 
bet kuriam pagrįstam teisės akto aiškinimui, lyginant su bet kuriuo alter- 
natyviu aiškinimu, kuris nėra suderinamas su tarptautine teise. 


KITI KLAUSIMAI 


234. Teisių chartijos 

Siekdamas stiprinti demokratijos kultūrą, nustatytą Konstitucijoje, 
Parlamentas gali priimti teisių chartijas, suderinamas su Konstitucijos 
nuostatomis. 

235. Apsisprendimo teisė 

Pietų Afrikos žmonių, kaip visumos, apsisprendimo teisė, paskelbta 
Konstitucijoje, netrukdo, neperžiangiant šios teisės ribų, pripažinti bet ku- 
rios bendruomenės, kurią jungia bendras kultūros ir kalbos paveldas, ap- 
sisprendimo teisę per teritorinį Respublikos vientisumą ar bet kuriuo kitu 
būdu, nurodytu nacionaliniuose teisės aktuose. 


236. Politinių partijų finansavimas 

Stiprinant daugiapartinę demokratiją nacionaliniai teisės aktai turi 
numatyti politinių partijų, dalyvaujančių nacionalinės ir provincijų įsta- 
tymų leidžiamosios valdžios institucijose, nešališką ir proporcingą finan- 
savimą. 


237. Kruopštus įsipareigojimų vykdymas 
Visi konstituciniai įsipareigojimai privalo būti atliekami kruopščiai ir 
nedelsiant. 


238. Atstovavimas ir atstovybė 

Vykdomasis valstybės organas bet kurioje valdžios srityje gali: 

(a) perduoti bet kurį įgaliojimą ar funkciją, kuri turi būti įgyvendinta 
ar atlikta, remiantis teisės aktais, bet kuriam kitam vykdomajam valstybės 
organui, numatančiam atstovybę, suderinamą su teisės aktais, kuriais re- 
miantis įgaliojimas yra įgyvendintas ar funkcija yra atlikta; ar 

(b) įgyvendinti bet kurį įgaliojimą ar atlikti bet kurią funkciją, priskir- 
tą bet kuriam kitam vykdomajam valstybės organui atstovavimo ar atsto- 
vybės pagrindu. 


239. Sąvokos 

Konstitucijoje, jeigu kontekstas nenurodo kitaip: 

„nacionaliniai teisės aktai“ apima: 

(a) įstatymų įgyvendinamuosius teisės aktus, priimtus remiantis Par- 
lamento aktu; ir 

(b) teisės aktus, kurie galiojo įsigaliojus Konstitucijai ir kuriuos admi- 
nistravo nacionalinė valdžia. 

„Valstybės organas“ reiškia: 

(a) bet kurį valstybės departamentą ar administraciją nacionaliniame, 
provincijų ar vietinės valdžios lygyje; ar 

(b) bet kurį valdininką ar bet kurią instituciją, 

(i) įgyvendinantį įgaliojimą ar atliekantį funkciją, remiantis 
Konstitucija ar provincijos konstitucija; ar 
(ii) įgyvendinantį viešąjį įgaliojimą ar atliekantį viešąją funkciją, 
remiantis bet kuriuo teisės aktu, tačiau neįtraukia teismo ar teis- 
minio pareigūno. 
„Provincijų teisės aktai“ apima: 
(a) įstatymų įgyvendinamuosius teisės aktus, priimtus remiantis Par- 
lamento aktu; ir 
(b) teisės aktus, kurie galiojo įsigaliojus Konstitucijai ir kuriuos admi- 
nistravo provincijų valdžia. 


240. Neatitikimai tarp skirtingų tekstų 
"Tuo atveju, kai tarp skirtingų Konstitucijos tekstų numatomi neatiti- 
kimai, vyrauja angliškas tekstas. 


241. Pereinamojo laikotarpio priemonės 

6 priedas taikomas perėjimui prie naujos konstitucinės tvarkos, nu- 
statytos Konstitucijoje, ir bet kurio ne pagrindinio klausimo, susijusio su 
šiuo perėjimu. 
242. Įstatymų panaikinimas 


Įstatymai, paminėti 7 priede, yra panaikinti, atsižvelgiant į 243 straips- 
nį ir 6 priedą. 


243. Trumpas pavadinimas ir aktas 

(1) Šis Aktas yra vadinamas 1996 m. Pietų Afrikos Respublikos Kons- 
titucija, ir įsigalioja kuo greičiau Prezidento proklamacija nustatytą dieną, 
kuri negali būti vėlesnė už 1997 m. liepos 1d. 

(2) Prezidentas skirtingoms Konstitucijos nuostatoms gali nustatyti 
skirtingas datas prieš (1) postraipsnyje paminėtą dieną. 

(3) Kai kontekstas nenurodo kitaip, nuoroda Konstitucijos nuostatoje 
į Konstitucijos įsigaliojimo laiką privalo būti aiškinama kaip nuoroda į tos 
nuostatos įsigaliojimo laiką. 

(4) Jeigu bet kuriai konkrečiai Konstitucijos nuostatai yra nustatomos 
skirtingos datos, remiantis (2) postraipsniu, bet kuri atitinkama Pietų Afri- 
kos Respublikos Konstitucijos (1993 m. Aktas Nr. 200) nuostata, paminėta 
proklamacijoje, yra panaikinama tą pačią dieną. 

(5) 213, 214, 215, 216, 218, 226, 227, 228, 229 ir 230 straipsniai įsiga- 

lioja 1998 m. sausio 1 d., tačiau tai netrukdo įsigalioti, remiantis šia Kons- 
titucija ir teisės aktais, numatytais bet kurioje iš šių nuostatų, prieš šią datą. 
Iki tos dienos bet kurios atitinkamos ar neesminės 1993 m Pietų Afrikos 
Respublikos Konstitucijos nuostatos galioja toliau. 


1 PRIEDAS 
NACIONALINĖ VĖLIAVA 


(1) Nacionalinė vėliava yra stačiakampio formos; ji yra 1,5 karto il- 
gesnė už plotį. 

(2) Vėliavos spalvos yra juoda, auksinė, žalia, balta, tamsiai raudona 
ir mėlyna. 

(3) Ji turi 0,2 vėliavos dydžio žalią Y formos juostą. Centrinės juos- 
tos prasideda viršutiniame ir apatiniame kampe, šalia vėliavos susilieja jos 
centre ir toliau tęsiasi horizontaliai iki laisvo krašto vidurio. 

(4) Žalia juosta yra krašte, aukščiau ir žemiau balta ir link vėliavos 
pabaigos - auksinė. Kiekviena kraštinė užima vieną penkioliktąją vėliavos 
pločio. 

(5) Šalia vėliavos esantis trikampis yra juodas. 

(6) Viršutinė horizontali juosta yra tamsiai raudona ir apatinė hori- 
zontali juosta yra mėlyna. Kiekviena iš juostų užima trečdalį vėliavos plo- 
čio. 


lA priedas 


GEOGRAFINĖS PROVINCIJŲ TERITORIJOS 
Rytų Kapos provincija 


2 priedo žemėlapis Nr. 3 į 1998 pranešimą iš 2005 
2 priedo žemėlapis Nr. 6 į 1998 pranešimą iš 2005 
2 priedo žemėlapis Nr. 7 į 1998 pranešimą iš 2005 
2 priedo žemėlapis Nr. 8 į 1998 pranešimą iš 2005 
2 priedo žemėlapis Nr. 9 į 1998 pranešimą iš 2005 
2 priedo žemėlapis Nr. 10 į 1998 pranešimą iš 2005 
2 priedo žemėlapis Nr. 11 į 1998 pranešimą iš 2005 

Laisvos valstybės provincija 


2 priedo žemėlapis Nr. 12 į 1998 pranešimą iš 2005 
2 priedo žemėlapis Nr. 13 į 1998 pranešimą iš 2005 
2 priedo žemėlapis Nr. 14 į 1998 pranešimą iš 2005 
2 priedo žemėlapis Nr. 15 į 1998 pranešimą iš 2005 
2 priedo žemėlapis Nr. 16 į 1998 pranešimą iš 2005 


Gautengo provincija 


Žemėlapis Nr. 4 į 1490 pranešimą iš 2008 

2 priedo žemėlapis Nr. 17 į 1998 pranešimą iš 2005 
2 priedo žemėlapis Nr. 18 į 1998 pranešimą iš 2005 
2 priedo žemėlapis Nr. 19 į 1998 pranešimą iš 2005 
2 priedo žemėlapis Nr. 20 į 1998 pranešimą iš 2005 
2 priedo žemėlapis Nr. 21 į 1998 pranešimą iš 2005 


Kvazulu-Natalio provincija 


2 priedo žemėlapis Nr. 22 į 1998 pranešimą iš 2005 
2 priedo žemėlapis Nr. 23 į 1998 pranešimą iš 2005 
2 priedo žemėlapis Nr. 24 į 1998 pranešimą iš 2005 
2 priedo žemėlapis Nr. 25 į 1998 pranešimą iš 2005 
2 priedo žemėlapis Nr. 26 į 1998 pranešimą iš 2005 
2 priedo žemėlapis Nr. 27 į 1998 pranešimą iš 2005 
2 priedo žemėlapis Nr. 28 į 1998 pranešimą iš 2005 
2 priedo žemėlapis Nr. 29 į 1998 pranešimą iš 2005 
2 priedo žemėlapis Nr. 30 į 1998 pranešimą iš 2005 
2 priedo žemėlapis Nr. 31 į 1998 pranešimą iš 2005 
2 priedo žemėlapis Nr. 32 į 1998 pranešimą iš 2005 


Limpopo provincija 


2 priedo žemėlapis Nr. 33 į 1998 pranešimą iš 2005 
2 priedo žemėlapis Nr. 34 į 1998 pranešimą iš 2005 
2 priedo žemėlapis Nr. 35 į 1998 pranešimą iš 2005 
2 priedo žemėlapis Nr. 36 į 1998 pranešimą iš 2005 
2 priedo žemėlapis Nr. 37 į 1998 pranešimą iš 2005 

Mpumalangos provincija 


2 priedo žemėlapis Nr. 38 į 1998 pranešimą iš 2005 
2 priedo žemėlapis Nr. 39 į 1998 pranešimą iš 2005 
2 priedo žemėlapis Nr. 40 į 1998 pranešimą iš 2005 


Šiaurės Kapos provincija 


2 priedo žemėlapis Nr. 41 į 1998 pranešimą iš 2005 
2 priedo žemėlapis Nr. 42 į 1998 pranešimą iš 2005 
2 priedo žemėlapis Nr. 43 į 1998 pranešimą iš 2005 
2 priedo žemėlapis Nr. 44 į 1998 pranešimą iš 2005 
2 priedo žemėlapis Nr. 45 į 1998 pranešimą iš 2005 


Šiaurės vakarų provincija 


Žemėlapis Nr. 5 į 1490 pranešimą iš 2008 

2 priedo žemėlapis Nr. 46 į 1998 pranešimą iš 2005 
2 priedo žemėlapis Nr. 47 į 1998 pranešimą iš 2005 
2 priedo žemėlapis Nr. 48 į 1998 pranešimą iš 2005 


Vakarų Kapos provincija 


2 priedo žemėlapis Nr. 49 į 1998 pranešimą iš 2005 
2 priedo žemėlapis Nr. 50 į 1998 pranešimą iš 2005 
2 priedo žemėlapis Nr. 51 į 1998 pranešimą iš 2005 
2 priedo žemėlapis Nr. 52 į 1998 pranešimą iš 2005 
2 priedo žemėlapis Nr. 53 į 1998 pranešimą iš 2005 
2 priedo žemėlapis Nr. 54 į 1998 pranešimą iš 2005 


2 PRIEDAS 
PRIESAIKA IR IŠKILMINGAS PASIŽADĖJIMAS 


1. Prezidento ar Laikinojo Prezidento priesaika ir iškilmingas pasiža- 
dėjimas 

Prezidentas ar Laikinasis Prezidentas turi prisiekti / pasižadėti vyriau- 
siajam teisėjui ar kitam vyriausiojo teisėjo paskirtam teisėjui šia tvarka: 

Visų susirinkusiųjų akivaizdoje, visiškai suvokdamas aukštą pašau- 
kimą, aš, Pietų Afrikos Respublikos Prezidentas / Laikinasis Prezidentas 
prisiekiu | škilmingai pasižadu būti ištikimas Pietų Afikos Respublikai ir 

paklusti, laikytis, puoselėti ir saugoti Konstituciją ir kitus Respublikos įsta- 
tymus; ir iškilmingai bei nuoširdžiai pasižadu, kad visada — 

-  remsiu viską pažangos Respublikoje vardan ir prieštarausiu tam, 

kas gali tai pažeisti; 

- saugosiu ir remsiu visų pietų afrikiečių teises; 

-  vykdysiu savo pareigas, išnaudodamas visas savo galimybes ir ta- 

lentą vadovaudamasis žiniomis, gebėjimais, sąžine; 

- būsiu visiems teisingas; ir 

-  paaukosiu save Respublikos ir jos visų žmonių gerovei. 

(Priesaikos atveju: Tegu padeda man Dievas) 

2. Prezidento pavaduotojo priesaika ir iškilmingas pasižadėjimas. 
Prezidento pavaduotojas turi prisiekti / pasižadėti vyriausiajam teisėjui ar 
kitam vyriausiojo teisėjo paskirtam teisėjui šia tvarka: 

Visų susirinkusiųjų akivaizdoje, visiškai suvokdamas aukštą pašau- 
kimą, aš, Pietų Afrikos Respublikos Prezidento pavaduotojas, prisiekiu / 
iškilmingai pasižadu būti ištikimas Pietų Afikos Respublikai ir paklusti, 
laikytis, puoselėti ir saugoti Konstituciją ir kitus Respublikos įstatymus; ir 
iškilmingai bei nuoširdžiai pasižadu, kad visada — 

-  remsiu viską pažangos Respublikoje vardan ir prieštarausiu tam, 

kas gali tai pažeisti; 

- būsiu teisingas ir ištikimas patarėjas; 

-  vykdysiu savo pareigas, išnaudodamas visą turimą potencialą ir 

talentą remdamasis savo žiniomis, gebėjimais, sąžine; 

- būsiu visiems teisingas; ir 

-  paaukosiu save Respublikos ir visų jos žmonių gerovei. 

(Priesaikos atveju: Tegu padeda man Dievas) 

3. Ministrų ir ministrų pavaduotojų priesaika ir iškilmingas pasiža- 
dėjimas. 

Kiekvienas ministras ir ministro pavaduotojas turi prisiekti / pasiža- 
dėti vyriausiajam teisėjui ar kitam vyriausiojo teisėjo paskirtam teisėjui šia 
tvarka: 

Aš prisiekiu / iškilmingai pasižadu, kad būsiu ištikimas Pietų Afikos 
Respublikai ir paklusiu, gerbsiu ir laikysiuos Konstitucijos ir kitų Respubli- 
kos įstatymų, ir įsipareigoju eiti ministro / ministro pavaduotojo pareigas 
garbingai ir oriai; būti teisingu ir ištikimu patarėju; tiesiogiai ar netiesiogiai 
neatskleisti man patikėtos paslapties; atlikti savo pareigines funkcijas sąži- 
ningai ir išnaudojant visus savo gebėjimus. 

(Priesaikos atveju: Tegu padeda man Dievas) 

4. Nacionalinės Asamblėjos narių, nuolatinių Nacionalinės Provincijų 
Tarybos narių ir provincijų įstatymų leidžiamųjų institucijų narių priesai- 
ka ar iškilmingas pasižadėjimas 

(1) Nacionalinės Asamblėjos nariai, nuolatiniai Nacionalinės Provin- 
cijų Tarybos atstovai ir provincijų įstatymų leidžiamųjų institucijų nariai 
turi prisiekti / pasižadėti vyriausiajam teisėjui ar kitam vyriausiojo teisėjo 
paskirtam teisėjui šia tvarka: 

Aš prisiekiu V iškilmingai pasižadu, kad būsiu ištikimas Pietų Afikos 
Respublikai ir paklusiu, gerbsiu ir laikysiuos Konstitucijos ir kitų Respubli- 
kos įstatymų, ir iškilmingai prisiekiu atlikti savo kaip Nacionalinės Asam- 
blėjos nario / nuolatinio Nacionalinės Provincijų Tarybos atstovo / pro- 
vincijos įstatymų leidžiamosios institucijos nario funkcijas išnaudodamas 
visus savo gebėjimus. 

(Priesaikos atveju: Tegu padeda man Dievas) 

(2) Asmenys, užimantys laisvą postą Nacionalinėje Asamblėjoje, Na- 
cionalinėje Provincijų Taryboje ar provincijų įstatymų leidžiamojoje insti- 
tucijoje, turi prisiekti ar pasižadėti remiantis (1) papunkčiu pirmininkau- 
jančiam Asamblėjos, Tarybos ar provincijų įstatymų leidžiamosios institu- 
cijos pareigūnui. 

5. Ministrų pirmininkų, laikinųjų ministrų pirmininkų ir provincijų 
vykdomųjų tarybų narių priesaika ar iškilmingas pasižadėjimas 

Ministras pirmininkas ar laikinasis provincijos ministras pirmininkas 
ir kiekvienas Vykdomosios provincijos tarybos narys turi prisiekti / pasi- 
žadėti vyriausiajam teisėjui ar kitam vyriausiojo teisėjo paskirtam teisėjui 
šia tvarka: 

Aš prisiekiu V iškilmingai pasižadu, kad būsiu ištikimas Pietų Afikos 
Respublikai ir paklusiu, gerbsiu ir laikysiuos Konstitucijos ir kitų Respubli- 
kos įstatymų, ir įsipareigoju eiti ministro pirmininko / laikinojo ministro 
pirmininko / Vykdomosios provincijos tarybos nario pareigas garbingai ir 
oriai; būti teisingu ir ištikimu patarėju; tiesiogiai ar netiesiogiai neatskleisti 
man patikėtos paslapties; atlikti savo pareigines funkcijas sąžiningai ir iš- 
naudodamas visus savo gebėjimus. 

(Priesaikos atveju: Tegu padeda man Dievas) 

6. Teismo pareigūnų priesaika ir iškilmingas pasižadėjimas 

(1) Kiekvienas teisėjas ar laikinasis teisėjas turi prisiekti / pasižadė- 
ti vyriausiajam teisėjui ar kitam vyriausiojo teisėjo paskirtam teisėjui šia 
tvarka: 

Aš, kaip Konstitucinio Teismo / Aukščiausiojo apeliacinio teismo/ 
Aukščiausiojo Teismo/ E. F. teismo teisėjas, prisiekiu | iškilmingai pasiža- 
du būti ištikimas Pietų Afikos Respublikai, puoselėti ir saugoti Konstituciją 
ir joje įtvirtintas Žmonių teises, ir vienodai vykdysiu teisingumą visiems 
žmonėms be baimės, pirmenybės teikimo ar išsankstinio nusistatymo 
remdamasis Konstitucija ir įstatymu. 

(Priesaikos atveju: Tegu padeda man Dievas) 

(2) Asmuo, paskirtas eiti vyriausiojo teisėjo pareigas, kuris paskyrimo 
metu nėra teisėjas, turi prisiekti ar pasižadėti vyriausiojo teisėjo pavaduo- 
tojui ar, ar jeigu tai neįmanoma, kitam vyriausiajam neužimtam Konstitu- 
cinio Teismo teisėjui. 

(3) Teismo pareigūnai ir laikinieji teismo pareigūnai, išskyrus kitus tei- 
sėjus, turi prisiekti / pasižadėti, vadovaujantis nacionaliniais teisės aktais. 


3 PRIEDAS 


RINKIMŲ TVARKA 
A DALIS - RINKIMŲ PROCEDŪROS PAREIGŪNAMS 


(1) Procedūros, išdėstytos šiame priede, taikomos, kai: 

(a) Nacionalinė Asamblėja susirenka išrinkti Pirmininko ar jo pava- 
duotojo. 

(b) Nacionalinė Provincijų Taryba susirenka išrinkti Pirmininko ar 
Pirmininko pavaduotojo; arba 

(c) provincijų įstatymų leidžiamoji institucija susirenka išrinkti pro- 
vincijos ministro pirmininko, parlamento pirmininkoar įstatymų leidžia- 
mosios institucijos pirmininko pavaduotojo. 


2. Skyrimai 
Posėdžiui pirmininkaujantis asmuo, kuriam yra taikomas šis priedas, 
gali reikalauti posėdyje paskirti kandidatus. 


3. Formalūs reikalavimai 

(1) Paskyrimas privalo būti nustatytos formos, nurodytos 9 punkte 
taisyklių nustatyta tvarka. 

(2) Paskyrimo formą turi pasirašyti: 

(a) du Nacionalinės Asamblėjos nariai renkant Parlamento Priminin- 
ką ar Asamblėjos Pirmininko pavaduotoją. 

(b) dvi provincijų atstovybės renkant Nacionalinės Provincijų Tary- 
bos Pirmininką ar Pirmininko pavaduotoją; arba 

(c) du atitinkamos provincijos įstatymų leidžiamosios institucijos na- 
riai renkant provincijos ministrą pirmininką, įstatymų leidžiamosios insti- 
tucijos pirmininką ar pirmininko pavaduotoją. 

(3) Išrinktas asmuo turi pritarti paskyrimui pasirašydamas bet kurią 
paskyrimo formą arba kitą rašytinio patvirtinimo formą. 


4. Kandidatų vardų paskelbimas 

Pirmininkaujantis asmuo turi paskelbti posėdyje, kuriam yra taiko- 
mas šis priedas, išrinktų kandidatų vardus, tačiau neturi leisti jokių dis- 
kusijų. 


5. Vienintelis kandidatas 


Jeigu yra paskiriamas tik vienas kandidatas, pirmininkaujantis asmuo 
turi paskelbti apie šio kandidato išrinkimą. 


6. Rinkimų tvarka 

Jeigu paskiriama daugiau negu vienas kandidatas: 

(a) balsavimas turi turi vykti posėdyje bei slaptai; 

(b) kiekvienas dalyvaujantis narys, Nacionalinės Provincijų Tarybos 
posėdis ir kiekviena atstovaujama provincija posėdyje turi po vieną balsą; ir 

(c) pirmininkaujantis asmuo turi paskelbti išrinktą kandidatą, surin- 
kusį daugiausiai balsų. 


7. Pašalinimo procedūra 

(1) Jeigu nė vienas kandidatas nesurenka daugumos balsų, kandida- 
tas, surinkęs mažiausiai balsų, turi būti pašalintas ir tolesnis balsavimas 
turi vykti dėl likusių kandidatų pagal 6 punktą. Ši procedūra yra kartoja- 
ma, kol atsiranda kandidatas, surinkęs daugiausia balsų. 

(2) Remiantis (1) papunkčiu, jeigu mažiausiai balsų surenka du ar 
daugiau kandidatų, dėl šių kandidatų vyksta atskiras balsavimas ir jis turi 
būti kartojamas tiek kartų, kol bus nustatyta, kuris kandidatas turi būti 
pašalintas. 


8. Kiti posėdžiai 
(1) Jeigu yra skiriami tik du kandidatai ar jeigu tik du kandidatai lieka 
po pašalinimo procedūros ir šie du kandidatai surenka vienodą balsų skai- 

čių, kitas posėdis turi būti surengtas per septynias dienas tokiu laiku, kokį 
nustato pirmininkaujantis asmuo. 

(2) Jeigu remiantis (1) papunkčiu yra rengiamas kitas posėdis, proce- 
dūra, aprašyta šiame priede, turi būti taikoma tame posėdyje taip, tarsi tai 
būtų pirmas minėtas rinkimų posėdis. 


9. Taisyklės 

(1) Vyriausiasis teisėjas turi priimti taisykles, kurios nustato: 

(a) posėdžių procedūrą, kuriai yra taikomas šis priedas; 

(b) bet kurio posėdyje pirmininkaujančio asmens ir bet kurio asmens, 
padedančio pirmininkaujančiam asmeniui, pareigas; 

(c) formą, kurioje turi būti nurodyti paskyrimai; 

(d) balsavimo būdą. 

(2) Šios taisyklės turi būti pripažintos Vyriausiojo teisėjo nurodytu būdu. 

[9 punktas pakeistas 2001 m. Devynioliktuoju Konstitucijos šeštojo 
pakeitimo aktu] 


B DALIS - PARTIJŲ DALYVAVIMO POVINCIJŲ 
ATSTOVYBĖSE, NACIONALINĖJE PROVINCIJŲ TARYBOJE 
NUSTATYMO FORMULĖ 


1. Atstovų skaičius provincijų atstovybėse, Nacionalinėje Provincijų 
Taryboje, kuris yra priskirtas partijai, turi būti nustatytas provincijos įsta- 
tymų leidžiamosios institucijos dauginant vietų, kurias užima partija įsta- 
tymų leidžiamojoje institucijoje, skaičių iš dešimties ir dalinant rezultatą iš 
vietų skaičiaus įstatymų leidžiamojoje institucijoje ir pridedant vieną. 

2. Jeigu, remiantis 1 punktu, suskaičiavus gaunamas vietų perteklius, 
nepanaudotas atstovų, paskirtų į partiją remiantis šiuo punktu, perteklius 
turi konkuruoti su panašiais vietų pertekliais, susikaupusiais bet kuriai ša- 
liai ar šalims, ir bet kurie nepaskirstyti atstovai atstovybėje turi būti paskir- 
ti partijai ar partijoms pagal didžiausio pertekliaus seką. 

3. Jei numatyti 2 punkte konkuruojantys vietų pertekliai yra lygūs, 
nepaskirstyti atstovai atstovybėje turi būti skiriami partijai ar partijoms su 
tuo pačiu pertekliumi, sekant nuo didžiausio iki mažiausio balsų skaičiaus, 
kurie buvo užfiksuoti šioms šalims per paskutinius provincijų įstatymų le- 
džiamosios institucijos rinkimus. 

[3 punktas pakeistas 3 p. 2002 m. Konstitucijos devintojo pakeitimo 
akto s. 3 ir 2008 m. Konstitucijos keturioliktojo pakeitimo akto s. 5] 

4. Jeigu daugiau negu viena partija su tuo pačiu vietų pertekliumi re- 
gistravo vienodą balsų skaičių provincijų įstatymų leidžiamosios institu- 
cijos rinkimuose, įstatymų leidžiamoji institucija turi demokratiškų būdu 
atitinkamai paskirstyti nepaskirstytus atstovybės atstovus partijai ar parti- 
joms su tuo pačiu vietų pertekliumi. 

[4 punktas pridėtas 2008 m. Konstitucijos keturioliktojo pakeitimo 
akto s. 5] 

[3 priedas pakeistas 1999 m. Konstitucijos ketvirtojo pakeitimo akto 
s. 2, 2001 m. Konstitucijos šeštojo pakeitimo akto s. 19 ir 2002 m. Konsti- 
tucijos devintojo pakeitimo akto s. 3] 


4 PRIEDAS 


LYGIAGREČIŲ NACIONALINĖS IR PROVINCIJŲ 
ĮSTATYMŲ LEIDŽIAMOSIOS VALDŽIOS INSTITUCIJŲ 
KOMPETENCIJOS FUNKCINĖS SRITYS 


A DALIS 


Vietinių miškų administravimas 

Žemdirbystė 

Oro uostai, išskyrus tarptautinius ir nacionalinius 

Gyvūnų kontrolė ir ligos 

Kazino, lenktynės, lošimai ir lažybos, išskyrus loterijas ir sporto ba- 
seinus 

Vartotojų apsauga 

Kultūros klausimai 

Kovos su stichinėmis nelaimėmis valdymas 

Visų lygių išsilavinimas, išskyrus aukštąjį išsilavinimą 

Aplinka 

Sveikatos priežiūros paslaugos 

Apgyvendinimas 

Vietinės kilmės teisė ir papročių teisė, atsižvelgiant į 12 Konstitucijos 
skyrių 

Pramonės skatinimas 

Kalbų politika ir oficialių kalbų reguliavimas pagal Konstitucijos 6 
skyriaus nuostatas, kuriomis yra aiškiai suteikiama kompetencija provin- 
cijų įstatymų leidžiamajai valdžiai 

Žiniasklaidos paslaugos, kontroliuojamos tiesiogiai arba teikiamos 
provincijų valdžios, atsižvelgiant į 192 skyrių 

Gamtos apsauga, išskyrus nacionalinius parkus, nacionalinius botani- 
kos sodus ir jūrų išteklius 

Policija, pagal Konstitucijos 11 skyriaus nuostatas, kuriomis yra aiš- 
kiai suteikiama kompetencija provincijų įstatymų leidžiamajai valdžiai 

Taršos kontrolė 

Gyventojų plėtra 

Nekilnojamo turto pervedimo mokesčiai 

Provincijų viešujų įmonių funkcinės sritys remiantis šiuo ir 5 priedu 

Viešasis transportas 

Visuomenė dirba tik dėl provincijų valdžios departamentų poreikių ir 

vykdydama savo įsipareigojimus atlieka Konstitucijos ar bet kurio 
kito įstatymo numatytas funkcijas 

Regionų valdymas ir plėtra 

Kelių eismo reguliavimas 

Dirvožemio apsauga 

Turizmas 

Prekyba 

Tradicinis vadovavimas, atsižvelgiant į 12 Konstitucijos skyrių 

Miesto ir kaimo plėtra 

Transporto veiklos licencijavimas 

Socialinės paslaugos 


B DALIS 


Kiti vietinės valdžios klausimai reglamentuojami tiek, kiek nustatyta 
155 straipsnio (6)(a) ir (7) dalyse: 

Oro tarša 

Statybų nuostatai 

Vaikų priežiūros įstaigos 

Eletros ir dujų tinklų statybos 

Gaisrinės paslaugos 

Vietinis turizmas 

Savivaldybių oro uostai / planavimas / sveikatos priežiūros paslaugos 
/ viešasis transportas 

Savivaldybių visuomenė dirba tik dėl savivaldybių poreikių ir vykdy- 

dama savo įsipareigojimus atlieka Konstitucijos ar bet kurio kito įstatymo 
numatytas funkcijas 

Pontonai, keltai, pirsai ir uostai, išskyrus tarptautinės ir nacionalinės 
laivybos ir su tuo susijusių klausimų reguliavimą 

Lietaus valdymo sistemos, įrengtos apstatytuose plotuose 

Prekybos taisyklės 

Vandens ir sanitarijos paslaugos, apsiribojant geriamojo vandens tie- 
kimo sistemomis ir komunalinių nuotekų ir nuotekų šalinimo sistemomis 


5 PRIEDAS 


IŠSKIRTINĖS PROVINCIJŲ ĮSTATYMŲ LEIDŽIAMOSIOS 
INSTITUCIJOS KOMPETENCIJOS FUNKCINĖS SRITYS 


A DALIS 


Greitosios pagalbos paslaugos 

Archyvai, išskyrus nacionalinius archyvus 
Bibliotekos, išskyrus nacionalines bibliotekas 
Alkoholinių gėrimų licencijos 

Muziejai, išskyrus nacionalinius muziejus 
Provincijų planavimas 

Provincijų kultūros klausimai 

Provincijų poilsis ir patogumai 

Provincijų sportas 

Provincijų keliai ir eismas 

Veterinarijos paslaugos, išskyrus profesijų reglamentavimą 


B DALIS 


Kiti vietinės valdžios klausimai reglamentuojami tiek, kiek nustatyta 
provincijoms 155 straipsnio (6)(a) ir (7) dalyse: 

Paplūdimiai ir pramogų įstaigos 

Skelbimų lentos ir skelbimų kabinimas viešose vietose 

Kapinės, laidojimo rūmai, krematoriumai 

Valymas 

Viešųjų nepatogumų kontrolė 

Įmonių, prekiaujančių alkoholiniais gėrimais, kontrolė 

Apgyvendinimo, priežiūros ir gyvūnų laidojimo įstaigos 
Tvoros ir aptvėrimas 

Šunų laikymo licencijos 

Įmonių, prekiaujančių maistu, kontrolė ir licencijavimas 
Vietinės paslaugos 

Vietinės sporto įstaigos 

Prekyvietės 

Savivaldybių skerdyklos 

Savivaldybių parkai ir poilsis 

Savivaldybių keliai 

Aplinkos triukšmas 

Kalėjimai 

Viešosios vietos 

Atliekų šalinimas / sąvartynai / kietųjų atliekų šalinimas 
Prekyba gatvėse 

Gatvių apšvietimas 

Eismas ir automobilių stovėjimo aikštelės 


6 PRIEDAS 
LAIKINIEĖJI SUSITARIMAI 


1. Sąvokos 

Šiame priede, nebent tai neatitinka konteksto — 

„tėvynė“ reiškia Respublikos dalį, kuri prieš įsigaliojant anktesnei 
Konstitucijai buvo nagrinėjama Pietų Afrikos teisės aktuose kaip savaran- 
kiška ar savivaldos teritorija; 

„Nauja Konstitucija“ reiškia 1996 m. Pietų Afrikos Respublikos Kons- 
tituciją; 

„senosios tvarkos teisės aktai“ reiškia teisės aktus, priimtus prieš įsiga- 
liojant ankstesnei Konstitucijai; 

„ankstesnė Konstitucija“ reiškia 1993 m. Pietų Afrikos Respublikos 
Konstituciją (1993 m. 200 Aktas) 


2. Galiojančių įstatymų pratęsimas 

(1) Visi įstatymai, kurie galiojo, įsigaliojus naujai Konstitucijai, galioja 
ir toliau priklausomai nuo: 

(a) bet kurio pakeitimo ar panaikinimo; ir 

(b) suderinamumo su naująja Konstitucija. 

(2) Senosios tvarkos teisės aktai, kurie vis dar galioja, remiantis (1) 
papunkčiu: 

(a) nėra teritoriškai ar kitaip plačiau taikomi, negu jie buvo taikomi 
galiojant ankstesnei Konstitucijai, jeigu vėliau nebuvo pradėti taikyti pla- 
čiau; ir 

(b) toliau yra tvarkomi institucijų, kurios tvarkydavo juos prieš įsiga- 
liojant naujai Konstitucijai ir priklausomai nuo jos. 


3. Galiojančių teisės aktų aiškinimas 

(1) Nuoroda į bet kurį teisės aktą, galiojusį įsigaliojus naujai Konstitu- 
cijai, išskyrus kai ji nesuderinama su kontekstu ar aiškiai netinkama: 

(a) Pietų Afrikos Respublika ar tėvynė (išskyrus, kai yra kalbama apie 
teritorinį plotą) turi būti suprantamos kaip nuoroda į Pietų Afrikos Respu- 
bliką pagal naują Konstituciją; 

(b) Parlamentas, Nacionalinė Asamblėja ar Senatas turi būti supran- 
tami kaip nuoroda į Parlamentą, Nacionalinę Asamblėją ar Nacionalinę 
Provincijų Tarybą pagal naują Konstituciją; 

(c) Prezidentas, vykdomasis Prezidento pavaduotojas, ministas, mi- 
nistro pavaduotojas ar Kabinetas turi būti suprantami kaip nuorodos į 
Prezidentą, vykdomąjį Prezidento pavaduotoją, ministrą, ministro pava- 
duotoją ar Kabinetą pagal naująją Konstituciją, atsižvelgiant į šio priedo 9 
punktą; 

(d) Senato pirmininkas turi būti suprantamas kaip nuoroda į Nacio- 
nalinės Provincijų Tarybos pirmininką; 

(e) Provincijų įstatymų leidžiamoji valdžia, ministras pirmininkas, 
vykdomoji taryba ar provincijos vykdomosios tarybos narys turi būti su- 
prantami kaip nuoroda į provincijų įstatymų leidžiamąją valdžią, ministrą 
pirmininką, vykdomąją tarybą ar vykdomosios tarybos narį pagal naujają 
Konstituciją, atsižvelgiant į šio priedo 12 punktą; arba 

(f) oficialioji kalba ar kalbos turi būti suprantamos kaip nuoroda į bet 
kurią oficialiąją kalbą pagal naująją Konstituciją. 

(2) Nuoroda į bet kurį išlikusį senosios tvarkos teisės aktą, galioju- 
sį įsigaliojus naujai Konstitucijai, išskyrus atvejus, kai ji nesuderinama su 
kontekstu ar aiškiai netinkama: 

(a) Parlamentas, Parlamento rūmai, įstatymų leidžiamosios instituci- 
jos asamblėja, Respublikos ar tėvynės organas turi būti suprantami kaip: 
(i) Parlamentas pagal naująją Konstituciją, jeigu šių teisės aktų 
vykdymas buvo paskirtas ar perduotas pagal ankstesnę Konstitu- 
ciją arba šį priedą nacionalinei vykdomajai valdžiai ar: 
(ii) provincijų teisės aktai, jeigu šių teisės aktų vykdymas buvo 
paskirtas ar perduotas pagal ankstesnę Konstituciją arba šį priedą 
provincijų vykdomajai valdžiai; ar 
(b) Valstybės Prezidentas, Ministras Pirmininkas, administratorius ar 
kitas vykdantysis vadovas, Kabinetas, Ministrų taryba, Respublikos ar tė- 
vynės vykdomoji taryba ar tėvynės taryba turi būti suprantami kaip: 
(i) Prezidentas pagal naująją Konstituciją, jeigu šių teisės aktų 
vykdymas buvo paskirtas ar perduotas pagal ankstesnę Konstitu- 
ciją arba šį priedą nacionalinei vykdomajai valdžiai ar: 
(ii) provincijos ministras pirmininkas pagal naująją Konstituciją, 
jeigu šių teisės aktų vykdymas buvo paskirtas ar perduotas pagal 
ankstesnę Konstituciją arba šį priedą provincijų vykdomajai val- 
džiai. 


4. Nacionalinė Asamblėja 

(1) Kiekvienas buvęs Nacionalinės Asamblėjos narys ar pareigūnas 
įsigaliojus naujai Konstitucijai tampa Nacionalinės Asamblėjos nariu ar 
pareigūnu ir eina šias pareigas remiantis nauja Konstitucija. 

(2) Nacionalinė Asamblėja, remiantis (1) papunkčiu, turi būti laiko- 
ma išrinkta pagal naują Konstituciją laikotarpiui, kuris baigiasi 1999 m. 
balandžio 30 d. 

(3) Nacionalinę Asamblėją sudaro 400 narių kadencijos laikotarpiui, 
kuris baigiasi 1999 m. balandžio 30 d., atsižvelgiant į naujos Konstitucijos 
49 (4) skyrių. 

(4) Nacionalinės Asamblėjos taisyklės ir įsakymai, kurie galiojo įsiga- 
liojant naujai Konstitucijai, galioja toliau, atsižvelgiant į bet kurį pakeitimą 
ar panaikinimą. 


5. Nebaigti Parlamento reikalai 
(1) Bet kuri neužbaigta Nacionalinės Asamblėjos veikla įsigaliojus 
naujai Konstitucijai turi būti tęsiama remiantis nauja Konstitucija. 

(2) Bet kuri neužbaigta Senato veikla įsigaliojus naujai Konstitucijai 
turi būti perduota Nacionalinei Provincijų Tarybai ir Taryba turi tęsti šią 
veiklą, remiantis nauja Konstitucija. 


6. Nacionalinės Asamblėjos rinkimai 

(1) Jokie Nacionalinės asmblėjos rinkimai neturi įvykti prieš 1999 m. 
balandžio 30 d., nebent Asamblėja yra paleista remiantis 50 (2) skyriumi 
po to, kai Prezidentui buvo pareikštas nepasitikėjimas remiantis naujos 
Konstitucijos 102 (2) skyriumi. 

(2) 50 (1) naujos Konstitucijos skyrius yra atidėtas iki 1999 m. balan- 
džio 30 d. 

(3) Nepaisant ankstesnės Konstitucijos panaikinimo, šios Konstituci- 
jos 2 priedas, pakeistas A priedu, taikomas - 

(a) pirmiesiems Nacionalinės Asamblėjos rinkimams pagal naują 
Konstituciją; 

(b) Asamblėjos narystės netekimui, išskyrus atvejais, nurodytais nau- 
josios Konstitucijos 47 (3) skyriuje; ir 

(c) užimti laisvas vietas Asamblėjoje, papildyti, peržiūrėti ir naudotis 
kandidatų, siekiančių užimti laisvas vietas, sąrašais iki kitų Asamblėjos rin- 
kimų pagal naują Konstituciją. 

(4) Naujos Konstitucijos 47 (2) skyriaus galiojimas yra panaikinamas 
iki kitų Asamblėjos rinkimų pagal naują Konstituciją. 


7. Nacionalinė Provincijų Taryba 

(1) Laikotarpiui, kuris pasibaigia nedelsiant prieš pirmąjį provincijos 
įstatymų leidžiamosios institucijos, įvykusio po jos pirmų rinkimų pagal 
naują Konstituciją — 

(a) šalių atstovavimo santykis Nacionalinės Provincijų Tarybos pro- 
vincijos atstovybėje turi būti toks pats kaip santykis, kuriuo 10 provincijos 
senatorių buvo paskirti remiantis ankstesnės Konstitucijos 48 skyriumi; ir 

(b) nuolatinių atstovų ir atskirų atstovų pasiskirstymas į partijas, ats- 
tovaujamas provincijų įstatymų leidžiamojoje institucijoje, yra toks: 

Provincija Nuolatiniai atstovai Atskiri atstovai 

1. Rytų Kapa ANIC šius | ADO kisti 4 
NP Lu ius išass is koks ssisksas as asai 1 

2. Laisva valstybė ABC aa bobas ini 2 | AMC Lininis 4 
BE asis atei essiiis a siais 1 
NP Lšsassikkadiaa kissa idesi 1 

3. Gautengas ANC L sisiuks 3.-| ANG L isiuiisiiis 3 
IDP L iais is 1 
FF. Lise si sšikskskskėkskėksksaskiks 1 
"I ž un T 1 





4. Kvazulu-Natalis 























5. Mpumalanga 
6. Šiaurės Kapa ANC sitie iais 3. | ANC us isadassaisškskesoas 2 
NP eisi aaa 2 
7. Šiaurės provincija ANG Lesia sausas aisiais 6'-| „ANC Lsnissasdikusass siste 4 
8. Šiaurės vakarai AN si sivakis visas asai 4 AN Ci sa sesės iss ke ses tasai 4 
EF seses iai sia iai ais 1 
NIP Ti rkesobi ss iii sias 1 
9. Vakarų Kapa ANC ss iaaiisiiaais 2. | ANG Lisitisinis siokia Einikis 1 
DB esa des is islisdss isssaės 1 
NP ai 3 NP iseišešsšsissskssikssskskioss 3 

















(2) Šalis, atstovaujama provincijų įstatymų leidžiamojoje institucijoje: 

(a) turi skirti savo nuolatinius atstovus iš asmenų, ėjusių senatoriaus 
pareigas, įsigaliojus naujai Konstitucijai, ir galinčių eiti nuolatinio atstovo 
pareigas; ir 

(b) gali skirti kitus asmenis nuolatiniais atstovais tik jeigu nė vienas 


senatorius ar nepakankamas skaičius jos buvusių senatorių nėra tinkamas. 


142 


Pietų Afrikos Respublikos Konstitucija 


(3) Provincijų įstatymų leidžiamoji valdžia turi skirti savo nuolatinius 
atstovus remdamasi šalių paskyrimais. 

(4) (2) ir (3) papunkčiai yra taikomi tik pirmam Nacionalinės Provin- 
cijų Tarybos nuolatinių atstovų skyrimui. 

(5) Naujosios Konstitucijos 62 (1) skyrius nėra taikomas buvusių sena- 
torių kaip nuolatinių atstovų iškėlimui ir skyrimui remiantis šiuo punktu. 

(6) Senato taisyklės ir įsakymai, galioję įsigaliojant naujai Konstituci- 
jai, turi būti taikomi remiantis Nacionalinės Tarybos veikla tokiu mastu, 
kad jie galėtų būti taikomi remiantis bet kuriuo pakeitimu ar panaikinimu. 


8. Buvę senatoriai 

(1) Buvęs senatorius, kuris nėra paskirtas nuolatiniu atstovu Nacio- 
nalinėje Provincijų Taryboje, turi teisę tapti visateisiu provincijos įstatymų 
leidžiamosios institucijos, kuri šį asmenį iškėlė kaip senatorių remiantis 
ankstesnės Konstitucijos 48 straipsniu, balsuojančiu nariu. 

(2) Jeigu buvęs senatorius nutaria netapti provincijų įstatymų leidžia- 
mosios institucijos nariu, šis asmuo yra laikomas atsistatydinusiu iš sena- 
toriaus pareigų dieną prieš įsigaliojant naujai Konstitucijai. 

(3) Buvusio senatoriaus, paskirto nuolatiniu atstovu ar provincijų 
įstatymų leidžiamosios institucijos nariu, atlyginimas, pašalpos ir išmokos 
negali būti mažinamos tik dėl to paskyrimo. 


9. Nacionalinė vykdomoji valdžia 

(1) Kiekvienas asmuo, ėjęs Prezidento, vykdančiojo Prezidento pa- 
vaduotojo, ministro arba ministro pavaduotojo pareigas pagal ankstesnę 
Konstituciją, įsigaliojus naujai Konstitucijai, toliau eina šias pareigas re- 
miantis nauja Konstitucija, tačiau atsižvelgiant į (2) papunktį. 

(2) Iki 1999 m. balandžio 30 d. naujos Konstitucijos 84, 89, 90, 91, 93 
ir 96 straipsniai turi būti laikomi nustatyti šio priedo B priede. 

(3) (2) papunktis neužkerta kelio ministrui, ėjusiam senatoriaus par- 
eigas prieš įsigaliojant naujai Konstitucijai, toliau eiti ministro pareigas, 
nurodytas naujosios Konstitucijos 91 (1) straipsnyje, kuris yra aiškinamas 
B priede. 


10. Provincijų įstatymų leidžiamosios institucijos 

(1) Kiekvienas asmuo, buvęs provincijų įstatymų leidžiamosios insti- 
tucijos nariu ar pareigūnu prieš įsigaliojant naujai Konstitucijai, tampa šios 
provincijos įstatymų leidžiamosios institucijos nariu ar pareigūnu pagal 

naują Konstituciją ir eina nario ar pareigūno pareigas pagal naują Konsti- 
tuciją ir bet kurią provincijos konstituciją, kuri gali būti priimta. 

(2) Provincijų įstatymų leidžiamoji institucija, kaip yra numtyta re- 
minatis (1) papunkčiu, turi būti laikoma kaip buvusi išrinkta pagal naują 
Konstituciją per laikotarpį, kuris baigiasi 1999 m. balandžio 30 d. 

(3) Laikotarpio, kuris baigiasi 1999 m. balandžio 30 d., kadencijai ir 
remiantis 108(4) straipsniu, provincijų įstatymų leidžiamąją instituciją su- 
daro narių, paskirtų šiai įstatymų leidžiamajai institucijai pagal ankstesnę 
Konstituciją, skaičius ir buvusių senatorių, tapusių įstatymų leidžiamosios 
institucijos nariais remiantis 8 šio priedo punktu, skaičius. 

(4) Provincijų įstatymų leidžiamosios institucijos taisyklės ir įsaky- 
mai, kurie galiojo prieš įsigaliojant naujai Konstitucijai, galioja ir toliau, 
atsižvelgiant į bet kurį pakitimą ar panaikinimą. 


11. Provincijų įstatymų leidžiamųjų institucijų rinkimai 

(1) Nepaisant ankstesnės Konstitucijos panaikinimo, 2 priedas, kuris 
buvo pakeistas A priedu, yra taikomas: 

(a) pirmiesiems provincijų įstatymų leidžiamosios institucijos rinki- 
mams pagal naują Konstituciją; 

(b) provincijų įstatymų leidžiamosios institucijos narystės netekimo 
kitais atvejais, negu nurodytais naujos Konstitucijos 106 (3) straipsnyje; ir 

(c) laisvų vietų užėmimui įstatymų leidžiamojoje institucijoje, kan- 
didatų, siekiačių užimti laisvas vietas, sąrašų papildymui, peržiūrėjimui ir 
naudojimuisi jais iki kitų įstatymų leidžiamosios institucijos rinkimų pagal 
naują Konstituciją. 

(4) Naujos Konstitucijos 106(4) straipsnio galiojimas yra panaikina- 
mas provincijų įstatymų leidžiamosios institucijos atžvilgiu iki kitų įstaty- 
mų leidžiamosios institucijos rinkimų pagal naują Konstituciją. 


12. Provincijų vykdomosios valdžios 

(1) Kiekvienas asmuo, buvęs ministru pirmininku ar provincijos vyk- 
domosios tarybos nariu prieš įsigaliojant naujai Konstutucijai, toliau eina 
savo pareigas remiantis nauja Konstitucija ir bet kuria provincijos konsti- 
tucija, kuri buvo priimta remiantis (2) papunkčiu. 

(2) Naujos Konstitucijos 132 ir 136 straipsniai turi būti laikomi nusta- 
tytais šio priedo C priede iki to laiko, kol ministras pirmininkas, išrenka- 
mas po pirmųjų provincijos įstatymų leidžiamosios institucijos rinkimų, 

eina pareigas pagal naują Konstituciją, arba provincija priima savo Konsti- 
tuciją, kas benutiktų anksčiau. 


13. Provincijų konstitucijos 
Provincijos konstitucija, primita prieš įsigaliojant naujai Konstitucijai, 
turi atitikti naujos Konstitucijos 143 straipsnį. 


14. Teisės aktų priskyrimas provincijoms 

(1) Teisės aktai, atsižvelgiant į funkcinės sferos, nurodytos naujos 
Konstitucijos 4 ar 5 priede, klausimus, ir kurie įsigaliojus naujai Konstitu- 
cijai buvo valdžios vykdomi per nacionalinę vykdomąją valdžią, turi būti 
asignuoti Prezidento paskelbimu valdžiai per provincijų vykdomąją val- 
džią, paskirtą provincijos vykdomosios tarybos. 

(2) Tuo mastu, kuris yra būtinas teisės aktų asignavimui pagal (1) pa- 
punktį, efektyviam jų vykdymui, Prezidentas paskelbdamas gali — 

(a) pakeisti arba pritaikyti teisės aktus, siekiant reguliuoti jų aiškinimą 
ir taikymą; 

(b) kai asignavimas nėra taikomas visai bet kuriai teisės akto daliai, 
panaikinti ar pakartotinai priimti, su ar be pakeitimų ar patikslinimų, nu- 
rodytų (a) dalyje, šias nuostatas, kurioms yra taikomas asignavimas, ar tuo 
mastu, kuriuo asignavimas taikomas joms; ar 

(c) reguliuoti bet kurį klausimą kaip būtiną asignavimo pasekmę, 
įskaitant personalo perkėlimą, komandiruotę, turto, įsipareigojimų, teisių 
ir pareigų perleidimą nacionalinei ar provincijų vykdomajai valdžiai ar iš 
jos, taip pat bet kuriam valstybės departamentui, andministracijai, saugu- 
mo tarnybai ar kitai institucijai. 

(3) (a) Kiekvienos deklaracijos kopija, išleista remiantis (1) ir (2) pa- 
punkčiu, turi būti pateikta Nacionalinei Asamblėjai ir Nacionalinei Pro- 
vincijų Tarybai per 10 dienų nuo deklaracijos paskelbimo. 

(b) Jeigu tiek Nacionalinė Asamblėja, tiek Nacionalinė Provincijų 
Taryba savo rezoliucija nepritaria deklaracijai ar bet kuriai jos nuostatai, 
deklaracija ar nuostata nustoja galioti, paskyrimas ar teikimas nutrūksta, 
tačiau tai nepaveikia — 

(i) to, kas buvo padaryta remiantis deklaracija ar nuostata prieš 
joms nustojus galioti, galiojimo; ar 

(ii) įgytos teisės ar privilegijos arba prisiimtų įsipareigojimų ar 
atsakomybės, prieš jiems nustojus galioti. 

(4) Kai teisės aktai yra asignuojami pagal (1) papunktį, bet kuri teisės 
aktų nuoroda į instituciją, kuri tai vykdo, turi būti suprantama kaip nuoro- 
da į instituciją, kuriai tai buvo asignuojama. 

(5) Bet kuris teisės aktų asignavimas pagal ankstesnės Konstitucijos 
235 (8) straipsnį, įskaitant bet kurio teisės akto ar bet kurio veiksmo, pada- 
ryto remiantis šiuo straipsniu, bet kurį pakeitimą, pritaikymą ar panaiki- 
nimą ir atkūrimą, yra laikomas atliktu pagal šį punktą. 


15. Teisės aktai, esantys ne Parlamento įstatymų leidimo kompetencija 

(1) Nacionalinės provincijų vykdomosios valdžios institucija, kuri 
tvarko bet kuriuos teisės aktus, nepatenkančius į Parlamento įstatymų lei- 
dimo kompetenciją įsigaliojus naujai Konstitucijai, išsaugo kompetetenciją 
ir toliau tvarko šiuos teisės aktus tol, kol tai bus paskirta provincijų vykdo- 
mosios valdžios institucijai remiantis šio priedo 14 punktu. 

(2) (1) papunktis nustoja galioti po dvejų metų nuo naujos Konstitu- 
cijos įsigaliojimo. 


16. Teismai 

(1) Kiekvienas teismas, įskaitant tradicinių vadovų teismus, veikiantis 
įsigaliojus naujai Konstitucijai, veikia toliau ir įgyvendina jurisdikciją re- 
miantis tam taikomais teisės aktais, ir bet kuris, einantis teismo pareigūno 
pareigas, toliau jas eina remiantis šioms pareigoms taikomais teisės aktais, 
atsižvelgiant į - 

(a) šio teisės akto bet kurį pakeitimą ar panaikinimą; ir 

(b) suderinamumą su nauja Konstitucija. 

(2) (a) Konstitucinis Teismas, kurį numato ankstesnė Konstitucija, 
tampa Konstituciniu Teismu pagal naują Konstituciją. 

(D) sisisskos 

[Para. (b) pašalintas s. 20 Konstitucijos šeštojo pakeitimo aktu 2001] 

(3) (a) Pietų Afrikos Aukščiausiojo Teismo Apeliacinis skyrius pagal 
naują Konstituciją tampa Aukščiausiuoju apeliaciniu teismu. 

(D) ikinukino 

[Para. (b) pašalintas s. 20 Konstitucijos šeštojo pakeitimo aktu 2001] 

(4) (a) Pietų Afrikos Aukščiausiojo Teismo provincijos ar vietinis 
skyrius, Tėvynės Aukščiausiasis Teismas ar provincijos padalinys ar tokio 
teismo bendrasis skyrius pagal naują Konstituciją tampa Aukštuoju Teis- 

mu be jokio pakeitimo šioje jurisdikcijoje, atsižvelgiant į bet kurį racionalų 
paaiškinimą, kurį numato (6) papunktis. 

(b) Bet kuris asmuo, kuris ėjo ar buvo laikomas ėjusiu teisėjo pirminin- 
ko, teisėjo pirmininko pavaduotojo ar teismo teisėjo pareigas, remiantis (a) 
punktu, įsigaliojus naujajai Konstitucijai tampa teisėju pirmininku, teisėjo 
pirmininko pavaduotoju ar tokio teismo teisėju pagal naują Konstituciją, 
atsižvelgiant į bet kurį racionalų paaiškinimą, kurį numato (6) papunktis. 

(5) Jei yra konteksto neatitikimas ar visiškas jo neatitikimas, bet kokių 
teisės aktų nuoroda į: 

(a) Konstitucinį Teismą pagal ankstesnę Konstituciją turi būti supran- 
tama kaip nuoroda į Konstitucinį Teismą pagal naująją Konstituciją; 

(b) Pietų Afrikos Aukščiausiojo Teismo Apeliacinį skyrių turi būti su- 
prantama kaip nuoroda į Aukščiausiąjį apeliacinį teismą; ir 

(c) Pietų Afrikos Aukščiausiojo Teismo vietinį ar provincijos skyrių, 
Tėvynės Aukščiausiąjį Teismą arba bendrąjį šio teismo skyrių turi būti su- 
prantama kaip nuoroda į Aukščiausiąjį Teismą. 

(6) (a) Kai tik yra įmanoma įsigaliojus naujai Konstitucijai, visi teis- 
mai, įskaitant jų struktūrą, sudėtį, veiklą ir teismingumą ir visus aktualius 
teisės aktus, turi būti organizuoti siekiant nustatyti naujos Konstitucijos 
reikalavimus atitinkančią teismų sistemą; 

(b) Kabineto narys, kuris yra atsakingas už teisingumo vykdymą, 
veikiantis po pasitarimo su Teismo tarnybos komisija, turi vadovauti (a) 
punkte numatytam organizavimui. 

(7) (a) Kiekvienas asmuo, įsigaliojant Pietų Afrikos Respublikos 
Konstitucijos 2001 Pakeitimo aktui, einantis: 

(i) Konstitucinio Teismo pirmininko pareigas, tampa vyriausiuo- 
ju teisėju, kaip tai numatyta naujos Konstitucijos 167(1) straips- 
nyje; 

(ii) Konstitucinio Teismo pirmininko pavaduotojo pareigas, tam- 
pa vyriausiojo teisėjo padėjėju, kaip tai numatyta naujos Konsti- 
tucijos 167(1) straipsnyje; 

(iii) vyriausiojo teisėjo pareigas, tampa Aukščiausiojo apeliaci- 
nio teismo pirmininku, kaip tai numatyta naujos Konstitucijos 
168(1) straipsnyje; 

(iv) Vyriausiojo teisėjo pavaduotojo pareigas, tampa Aukščiau- 
siojo apeliacinio teismo pirmininko pavaduotoju, kaip tai numa- 
tyta naujos Konstitucijos 168(1) straipsnyje; 

(b) Konstitucinio Teismo pirmininko ar vyriausiojo teisėjo visos 
taisyklės, nuostatos ar nurodymai, galioję prieš įsigaliojant Pietų Afrikos 
Respublikos Konstitucijos 2001 Pakeitimo aktui, galioja toliau tol, kol yra 
panaikinami ar pakeičiami; 

(c) Bet kurio įstatymo ar proceso nuoroda į vyriausiąjį teisėją ar Kons- 
titucinio Teismo pirmininką, išskyrus, kai ji nesuderinama su kontekstu ar 
aiškiai netinkama, turi būti suprantama kaip nuoroda į vyriausiąjį teisėją, 
kaip tai numatyta naujos Konstitucijos 167(1) straipsnyje; 

[(7) papunktis pridėtas Konstitucijos 2001 šeštojo pakeitimo akto s. 20] 


17. Teisme nagrinėjamos bylos 

Visas teisminis nagrinėjimas, vykstantis teisme įsigaliojus naujai 
Konstitucijai, turi vykti taip, tarytum nauja Konstitucija nebūtų priimta, 
išskyrus atvejus, kai tai prieštarauja teisingumui. 


18. Kaltinimą palaikančios institucijos 

(1) Ankstesnės Konstitucijos 108 straipsnis galioja toliau, kol įsigalio- 
ja Parlamento aktas, numatytas naujos Konstitucijos 179 straipsnyje. 

(2) Generalinis prokuroras, einantis savo pareigas įsigaliojant naujai 
Konstitucijai, toliau veikia remiantis teisės aktais, kurie yra taikomi šioms 
pareigoms, atsižvelgiant į (1) papunktį. 


19. Priesakos ir iškilmingi pasižadėjimai 

Asmuo, kuris toliau eina savo pareigas remiantis šiuo priedu ir ku- 
ris davė priesaiką ar iškilimingai pasižadėjo pagal ankstesnę Konstituciją, 
nėra įpareigotas pakartotinai duoti priesaiką ar iškilmingai pasižadėti pa- 
gal naują Konstituciją. 


20. Kitos konstitucinės institucijos 
(1) Šiame straipsnyje „konstitutinė institucija“ reiškia: 
(a) viešąjį gynėją; 
(b) Pietų Afrikos žmogaus teisių komisiją; 
(c) Lyčių lygybės komisiją; 
(d) generalinį auditorių; 
(e) Pietų Afrikos rezervų banką; 
(f) Finansinę ir fiskalinę komisiją; 
(g) Teismo tarnybos komisiją; ar 
(h) Visos Pietų Afrikos kalbų tarybą. 

(2) Konstitucinė institucija, nustatyta remiantis ankstesne Konstituci- 
ja, toliau veikia remiantis jai taikomais teisės aktais, ir kiekvienas, einantis 
Komisijos nario, Rezevų banko tarybos ar Visos Pietų Afrikos kalbų tary- 
bos nario, viešojo gynėjo ar generalinio auditoriaus pareigas įsigaliojant 
naujai Konstitucijai toliau eina savo pareigas remiantis šioms pareigoms 
taikomais teisės aktais, atsižvelgiant į: 

(a) bet kurį šio teisės akto pakeitimą ar panaikinimą; ir 

(b) atitikimą Konstitucijai. 

(3) Ankstesnės Konstitucijos 199(1), 200(1), (3) ir (5) iki (11), ir 201 
iki 206 straipsniai toliau galioja, kol yra panaikinami Parlamento aktu, pri- 
imtu remiantis naujos Konstitucijos 75 straipsniu. 

(4) Teismo tarnybos komisijos nariai, nurodyti ankstesnės Konstituci- 
jos 105(1)(h) straipsnyje, nustoja būti Komisijos nariais, kai yra paskiriami 
nariai, nurodyti naujos Konstitucijos 178(1)(i) straipsnyje. 

(5) Liaudies taryba, įsteigta remiantis ankstesne Konstitucija, toliau 
veikia remiantis jai taikomais teisės aktais, ir kiekvienas, einantis Tarybos 
nario pareigas įsigaliojant naujai Konstitucijai, toliau eina savo pareigas re- 
miantis jai taikomais teisės aktais, atsiželgiant į: 

(i) bet kurį šio teisės akto pakeitimą ar panaikinimą; ir 
(ii) atitikimą Konstitucijai. 

(b) Ankstesnės Konstitucijos 184A ir 184B(1)(a), (b) ir (d) straipsniai 
galioja toliau iki tol, kol yra panaikinami Parlamento aktu, priimtu remian- 
tis naujos Konstitucijos 75 straipsniu. 


21. Teisės aktų priėmimas, reikalaujamas pagal naują Konstituciją 

(1) Kai nauja Konstitucija reikalauja nacionalinio ar provincijos teisės 
akto priėmimo, šį teisės aktą turi priimti atitinkama institucija per protin- 
gą laikotarpį nuo naujos Konstitucijos įsigaliojimo dienos. 

(2) Naujos Konstitucijos 198(b) straipsnis negali būti vykdomas tol, 
kol nebus priimti šiame straipsnyje numatyti teisės aktai. 

(3) Naujos Konstitucijos 199(3)(a) straipsnis negali būti vykdomas, 
kol nepasibaigs trijų mėnesių terminas po šiame straipsnyje numatyto tei- 
sės akto priėmimo. 

(4) Nacionaliniai teisės aktai, numatyti naujos Konstitucijos 217(3) 
straipsnyje, turi būti priimti per trejus metus nuo naujos Konstitucijos įsi- 
galiojimo dienos, tačiau šių teisės aktų nebuvimas netrukdo įgyvendinti 
politiką, nurodytą 217(2) straipsnyje. 

(5) Kol Parlamento aktas, nurodytas naujos Konstitucijos 65(2) 
straipsnyje, nebus priimtas, kiekvienas provincijos įstatymų leidėjas gali 
nustatyti savo darbo tvarką, pagal kurią valdžia skirti balsus savo vardu 
Nacionalinėje Provincijų Taryboje yra suteikta jo atstovybei. 

(6) Kol Parlamento aktas, numatytas naujos Konstitucijos 229(1)(b) 
straipsnyje, nebus priimtas, savivaldybė išlaiko komptetenciją įvesdama bet 
kuriuos mokesčius, rinkliavas, muitus, kuriuos ji buvo įgaliota įvesti įsiga- 
liojus Konstitucijai. 


22. Nacionalinė vienybė ir taika 

(1) Nepaisant kitų naujos Konstitucijos nuostatų ir ankstesnės Kons- 
titucijos panaikinimo, visos ankstesnę Konstituciją sudarančios nuostatos, 
pavadintos „Nacionalinė vienybė ir taika“, kurios yra susijusios su amnes- 
tija, yra laikomos naujos Konstitucijos dalimi, siekiant propaguoti 1995 m. 
Nacionalinės vienybės ir taikos aktą (1995 m. Aktas Nr. 34) ir siekiant šio 
Akto galiojimo. 

(2) (1) papunkčio tikslais „1993 m. gruodžio 6 d.“ data, pasirodanti 
ankstesnės Konstitucijos nuostatuose, pavadintuose „Nacionalinė vienybė 
ir taika“, turi būti suprantama kaip „1994 m. gegužės 11 d.“. 


23. Teisių bilis 

(1) Nacionaliniai teisės aktai, numatyti naujos Konstitucijos 9(4), 
32(2) ir 33(3) straipsniuose, turi būti priimti per trejus metus nuo naujos 
Konstitucijos įsigaliojimo dienos. 

(2) Iki tol, kol teisės aktai, numatyti naujos Konstitucijos 32(2) ir 33(3) 
straipsniuose, bus priimti - 

(a) 32(1) straipsnis turi būti suprantamas taip: 

(1) „Kiekvienas asmuo turi teisę susipažinti su visa turima valstybės 
informacija arba su bet kuriais valstybės organais bet kurioje valdžios sri- 
tyje tiek, kiek ši informacija yra reikalinga bet kurių jų teisių įgyvendini- 
mui ar apsaugai; ir 

(b) 33(1) ir 33(2) straipsniai turi būti suprantami taip: 

„Kiekvienas asmuo turi teisę — 

(a) į teisėtą administracinį sprendimą, kai bet kurioms jų teisėms ar 
interesams yra padaroma įtaka ar sukeliama grėsmė; 

(b) į procedūriškai teisingą administracinį sprendimą, kai bet ku- 
rioms jų teisėms ar teisėtiems lūkesčiams yra padaroma įtaka ar sukeliama 
grėsmė; 

(c) būti pristatytais su raštišku priežasčių pateikimu administraciniam 
sprendimui, kuris daro įtaką bet kurioms jų teisėms ar interesams, išskyrus 
atvejus, kai šio sprendimo priežastys buvo pateiktos viešai; ir 

(d) administracinį sprendimą, kuris yra pateisinamas dėl paminėtų 
priežasčių, kai bet kurioms jų teisėms ar teisėtiems lūkesčiams yra padaro- 
ma įtaka ar sukeliama grėsmė.“ 

(3) Naujos Konstitucijos 32(2) ir 33(3) straipsniai nustos galioti, jeigu 
teisės aktai, numatyti šiuose straipsniuose, atitinkamai nebus priimti per 
trejus metus nuo naujos Konstitucijos įsigaliojimo dienos. 


24. Viešasis administravimas ir saugumo tarnybos 

(1) Ankstesnės Konstitucijos 82(4)(b), 215, 218(1), 219(1), 224 iki 
228, 236(1), (2), (3), (6), (7)(b) ir 

(8), 237(1) ir (2)(a), ir 239(4) bei (5) straipsniai galioja toliau taip, 
tarytum ankstesnė Konstitucija nebūtų buvus panaikinta, atsižvelgiant į; 

(a) šių straipsnių pakeitimus, kaip nustatyta D priede; 

(b) bet kurį tolesnį pakeitimą ar bet kurį šių straipsnių panaikinimą 
Parlamento aktu, priimtu remiantis naujos Konstitucijos 75 straipsniu; ir 

(c) atitikimą naujai Konstitucijai. 

(2) Viešosios tarnybos komisija ir provincijos tarnybos komisijos, nu- 
rodytos ankstesnės Konstitucijos 13 skyriuje, veikia toliau remiantis tuo 
skyriumi ir teisės aktai taikomi tam taip, tarytum tas skyrius nebūtų buvęs 
panaikintas, kol Komisija ir provincijos tarnybos komisija yra panaikina- 
mos Parlamento aktu, priimtu remiantis naujos Konstitucijos 75 straipsniu. 

(3) Ankstesnės Konstitucijos panaikinimas neturi įtakos jokiai dekla- 
racijai, išleistai pagal ankstesnės Konstitucijos 237(3) straipsnį, ir bet kuri 
tokia deklaracija galioja toliau, atsižvelgiant į - 

(a) bet kurį pakeitimą ar panaikinimą; arba 

(b) atitikimą naujai Konstitucijai. 


25. Papildomas nušalinimas nuo įstatymų leidžiamosios institucijos 

(1) Kiekvienas, kas įsigaliojus naujai Konstitucijai atliko bausmę Res- 
publikoje daugiau nei 12 mėnesių, įkalintas be galimybės sumokėti baudą, 
nėra tinkamas būti Nacionalinės Asamblėjos ar provincijų įstatymų lei- 
džiamosios institucijos nariu. 

(2) Asmens nušalinimas remiantis (1) papunkčiu - 

(a) nustoja galioti, jeigu apkaltinamasis nuosprendis yra atidėtas dėl 

apeliacijos ar bausmė yra sumažinta dėl apeliacijos iki apkaltinamojo 
nuosprendžio, kuris nediskvalifikuoja to asmens; ir 

(b) baigiasi praėjus penkeriems metams po bausmės laikotarpio pa- 
sibaigimo. 


26. Vietinė valdžia 

(1) Nepaisant naujos Konstitucijos 151, 155, 156 ir 157 straipsnių 
nuostatų: 

(a) 1993 m. Vietinės valdžios perdavimo akto (1993 m. Aktas Nr. 209) 
nuostatos, kurios kartkartėmis galėjo būti pakeistos nacionaliniais teisės 
aktais, suderintais su Konstitucija, išlieka galiojančios Savivaldybės tary- 
bos atžvilgiu tol, kol savivaldybės taryba, pakeičianti šią Tarybą, bus pa- 
skelbta išrinkta po pirmųjų generalinių savivaldybės tarybų rinkimų po 
naujos Konstitucijos įsigaliojimo; ir 

(b) bendruomenės tradicinis lyderis, kuris laikosi vietinių tautų teisės 
ir gyvena tranzitinės vietinės tarybos žemėje, tranzitinė kaimo taryba ar 
tranzitinė atstovaujanti taryba, nurodyta 1993 m. Vietinės valdžios per- 
davimo akte ir kuri buvo identifikuota kaip nustatyta ankstesnės Konsti- 
tucijos 182 straipsnyje, ex officio turi teisę būti šios tarybos nare tol, kol 
savivaldybės taryba, pakeičianti šią tarybą, bus paskelbta išrinkta po pir- 
mųjų generalinių savivaldybės tarybų rinkimų po naujos Konstitucijos įsi- 
galiojimo. 

(2) Ankstesnės Konstitucijos 245(4) straipsnis galioja toliau tol, kol 
šio straipsnio taikymas nustoja galiojęs. 1993 m. Vietinės valdžios perda- 
vimo akto 16(5) ir (6) straipsniai negali būti panaikinti prieš 2000 m. ba- 
landžio 30 d. 


27. Parlamento aktų ir provincijų aktų saugojimas 

Naujos Konstitucijos 82 ir 124 straipsniai nedaro įtakos Parlamento 
aktų ir provincijų aktų, priimtų prieš naujos Konstitucijos įsigaliojimą, 
saugojimui. 


28. Valstybės valdomo nekilnojamojo turto registracija 

(1) Kompetentingai institucijai, kuri gaminant sertifikatą, kad nekil- 
nojamasis turtas, priklausantis valstybei, yra suteikiamas konkrečiai val- 
džiai remiantis ankstesnės Konstitucijos 239 straipsniu, dokumentų regist- 
ratorius turi padaryti tokius įrašus ar patvirtinimus šiame ar bet kuriame 

atitinkamame registre, dokumentą, patvirtinantį nuosavybės teisę ar kitą 
dokumentą įregistruoti tą nekilnojamąjį turtą šios valdžios vardu. 

(2) Muitai, mokestis ar kitos išlaidos nėra mokamos už registraciją 
remiantis (1) papunkčiu. 


A PRIEDAS 
ANKSTESNĖS KONSTITUCIJOS 2 PRIEDO PAKEITIMAI 


Ankstesnės Konstitucijos 2 priedo pakeitimai 

1. 1 punktas keičiamas šiuo punktu: 

1: Šalys, registruotos remiantis nacionaliniais teisės aktais ir besivar- 
žančios Nacionalinės Asamblėjos rinkimuose, turi skirti kandidatus tokių 
rinkimų kandidatų sąrašui, parengtam remiantis šiuo priedu ir nacionali- 
niais teisės aktais.“ 

2.2 punktas keičiamas šiuo punktu: 

„2. Vietos Nacionalinėje Asamblėjoje, kaip nustatyta remiantis naujos 
Konstitucijos 46 straipsniu, turi būti užimamos taip: 

(a) Pusė vietų iš regionininių sąrašų, kuriuos pateikė atitinkamos par- 
tijos, yra su fiksuotu vietų numeriu, rezervuotu kiekvienam regionui, kaip 
nustatatė Komisija kitiems Asamblėjos rinkimams, atsižvelgiant į priei- 
namus rinkėjams moksliškai pagrįstus duomenis ir suinteresuotų partijų 
atstovus. 

(b) Kita dalis vietų yra iš nacionalinių sąrašų, kuriuos pateikė atitin- 
kamos partijos, ar iš regionininių sąrašų, kur nacionaliniai sąrašai nebuvo 
pateikti.“ 

3.3 punktas keičiamas šiuo punktu: 

„3. Partijos pateikto sąrašo kandidatų skaičius turi atitikti Nacionali- 
nės Asamblėjos narių skaičių, ir kiekviename sąraše vardai pateikiami tam 
tikra partijos nustatyta tvarka.“ 

4. 5 punkto žodžiai keičiami šiais ansktesnio (a) punkto žodžiais: 

„5. Vietos, nurodytos 2 (a) punkte, turi būti paskirtos per regioną par- 
tijoms, besivaržančioms rinkimuose, tokiu būdu:“ 

5. 6 punktas keičiamas: 

(a) keičiant žodžius šiais ankstesnio (a) punkto žodžiais: 

„6. Vietos, nurodytos 2 (a) punkte, turi būti paskirtos partijoms, besi- 
varžančioms rinkimuose, tokiu būdu:“; ir 

(b) keičiant (a) punktą šiuo punktu: 

„(a) Balsų už vietą kvota turi būti nustatyta dalinant visą nacionali- 
niu lygiu surinktų balsų skaičių, atimant nacionaliniu lygiu surinktų bal- 
sų skaičių už partiją, nurodytą (a) punkte, iš Nacionalinėje Asamblėjoje 
esančių vietų skaičiaus, pridedant vieną, ir atimant vietų skaičių galiausiai 
skirtų minėtai partijai remiantis (a) punktu. “ 

6.7 (3) (b) punktas keičiamas šiuo punktu: 

„(b) Pakeista balsų už vietą kvota turi būti nustatyta dalinant visą 
nacionaliniu lygiu skirtų balsų skaičių, atimant nacionaliniu lygiu skirtų 
balsų skaičių (a) punkte nurodytos partijos naudai iš vietų Nacionalinėje 
Asamblėjoje skaičiaus, pridedant vieną ir dar atimant vietų, skirtų minėtai 
partijai remiantis (a) punktu, skaičių. 

7.10 punktas keičiamas šiuo punktu: 

„10. Vietų skaičius kiekvienoje provincijos įstatymų leidžiamojoje ins- 
titucijoje turi būti nustatytas remiantis naujos Konstitucijos 105 straipsniu.“ 

8. 11 punktas keičiamas šiuo punktu: 

1 Šalys, registruotos remiantis nacionaliniais teisės aktais ir be- 
sivaržančios Nacionalinės Asamblėjos rinkimuose, turi skirti kandidatus 
tokių rinkimų kandidatų sąrašui, parengtam remiantis šiuo priedu ir naci- 
onaliniais teisės aktais.“ 

9. 16 punktas keičiamas šiuo punktu: 

„Atstovų paskyrimas“ 


ATSTOVŲ PASKYRIMAS 


16. (1) Užbaigus skaičiuoti balsus nustatomas kiekvienos partijos at- 
stovų skaičius ir rinkimų rezultatas paskelbiamas remiantis naujos Kons- 
titucijos 190 straipsniu. Komisija turi per dvi dienas po tokio paskelbimo 
iš kiekvieno kandidatų sąrašo, paskelbto remiantis nacionaliniais teisės ak- 
tais, į įstatymų leidžiamąją instituciją paskirti kiekvienos partijos atstovus. 

(2) Po paskyrimo, remiantis (1) papunkčiu, jeigu kandidato vardas 
atsiduria Nacionalinės Asamblėjos ir provincijos įstatymų leidžiamosios 
institucijos (jeigu Asamblėjos ir provincijos įstatymų leidžiamosios insti- 
tucijos rinkimai vyksta tuo pačiu metu) sąraše ir toks kandidatas yra tin- 
kamas būti paskirtas, tokį sarašą pateikusi šalis per dvi dienas nuo minėto 
paskelbimo turi nurodyti Komisijai, iš kurios sąrašo toks kandidatas bus 
paskirtas ar kurios įstatymų leidžiamosios institucijos narys jis bus, arba 

atitinkamais atvejais, kuriems esant kandidato vardas turi būti išbraukia- 
mas iš kitų sąrašų. 

(3) Komisija turi nedelsdama paskelbti įstatymų leidžiamosios insti- 
tucijos ar institucijų atstovų vardų sąrašą. 

10. 18 punkto (b) papunktis keičiamas taip: 

„(b) Atstovas yra paskirtas kaip nuolatinis atstovas į Nacionalinę Pro- 
vincijų Tarybą.“ 

11. 19 punktas keičiamas šiuo punktu: 

„19. Partijos, nurodytos 16 (1) punkte, kandidatų sąrašas gali būti pa- 
pildytas tik vieną kartą bet kuriuo metu per pirmuosius dvyliką mėnesių 
nuo atstovų paskyrimo dienos, remiantis 16 punktu, siekiant užimti atsi- 
tiktines laisvas vietas: numatyta, kad bet kuris toks papildymas turi būti 
padarytas sąrašo gale.“ 

12. 23 punktas keičiamas šiuo punktu: 


LAISVOS VIETOS 


23. (1) Esant laisvai vietai įstatymų leidžiamojoje institucijoje, kuriai 
šis priedas yra taikomas, šalis, kuri paskyrė laisvą narį, turi užimti laivą 
vietą, paskirdama tą asmenį: 

(a) kurio vardas atsiduria kandidatų sąraše, iš kurio laisvas narys buvo 
paskirtas; ir 

(b) kuris yra tolesnis kvalifikuotas ir laisvas asmuo sąraše. 

(2) Paskyrimas užimti laisvą vietą turi būti pateiktas Parlamento Pir- 
mininkui raštu. 

(3) Jeigu šalis, atstovaujama įstatymų leidžiamojoje institucijoje, nu- 
traukia veiklą ar nustoja egzistuoti, ir svarstomi nariai atlaisvina vietas 
remiantis 23A (1) punktu, svarstomos vietos turi būti skirtos likusioms 
partijomis su atitinkamais pakeitimas taip, tarytum kai kurios vietos būtų 
prarastos remiantis 7 ar 14 punktu, esant tokiam atvejui. 

13. Po 23 punkto įterpiamas punkto papildymas: 

„Papildomas pagrindas prarasti narystę įstatymų leidžiamojoje insti- 
tucijoje. 

23A (1) Asmuo netenka narystės įstatymų leidžiamojoje institucijoje, 
kuriai yra taikomas šis priedas, jeigu nustoja būti nariu tos partijos, kuri jį 
paskyrė įstatymų leidžiamosios institucijos nariu. 

(2) Nepaisant (1) papunkčio, bet kuri veikianti politinė partija bet ku- 
riuo metu gali pakeisti savo pavadinimą. 

(3) Parlamento aktas gali būti priimtas per protingą laikotarpį po 
naujos Konstitucijos įsigaliojimo, remiantis naujos Konstitucijos 76 (1) 
straipsniu, kad pakeistų šį ir 23 punktą taip, kad būtų įmanoma įstatymų 
leidžiamosios institucijos nariui, kuris nustoja būti partijos, kuri jį paskyrė 
šiuo nariu, nariu, išsaugoti narystę įstatymų leidžiamojoje institucijoje. 

(4) Parlamento aktas, nurodytas (3) papunktyje, taip pat gali numa- 
tyti — 

(a) bet kurią veikiančią partiją sujungti su kita partija; ar 

(b) bet kurią partiją padalyti į daugiau nei vieną partiją.“ 

24 punktas panaikintas. 

15. 25 punkto pakeitimas — 

(a) keičiant sąvoką „Komisija“ šia sąvoka: 

„Komisija“ reiškia Rinkimų komisiją, nurodytą naujos Konstitucijos 
190 straipsnyje“; ir 

(b) įterpiant šią sąvoką po sąvokos „nacionalinis sąrašas“: 

„nauja Konstitucija“ reiškia 1996 m. Pietų Afrikos Respublikos Kons- 
tituciją.“ 

16. 26 punktas panaikintas. 


B PRIEDAS 


Nacionalinės vienybės valdžia: nacionalinė sritis 

1. Naujos Konstitucijos 84 straipsnis yra laikomas turinčiu tokį papil- 
domą postraipsnį: 

„(3) Prezidentas privalo konsultuotis su Prezidento pavaduotojais: 

(a) dėl nacionalinės valdžios politikos plėtros ir vykdymo; 

(b) visais klausimais, susijusiais su Kabineto valdymu ir Verslo kabi- 
neto veikla; 

(c) dėl funkcijų Prezidento pavaduotojams skyrimo; 

(d) prieš bet kokį paskyrimą pagal Konstituciją ar bet kurį teisės aktą, 
įskaitant ambasadoriaus ar kitų diplomatinių atstovų skyrimą; 

(e) prieš paskiriant tyrimų komisijas; 

(f) prieš sušaukiant referendumą; ir 

(g) prieš atleidžiant nuo bausmės ar atidedant nuosprendžio vyk- 
dymą.“ 

2. Naujos Konstitucijos 89 straipsnis yra laikomas turinčiu šį papildo- 
mą postraipsnį: 

„(3) (1) ir (2) postraipsniai taip pat yra taikomi Prezidento pavaduo- 
tojui.“ 

3. Naujos Konstitucijos 90(1) straipsnio (a) punktas yra interpretuo- 
jamas kaip: 

„(a) Prezidento pavaduotojas yra paskirtas Prezidento.“ 

4. Naujos Konstitucijos 91 straipsnis yra interpretuojamas kaip: 

91. „Kabinetą sudaro Prezidentas, Prezidento pavaduotojai ir 

(a) ne daugiau kaip 27 ministrai, kurie yra Nacionalinės Asamblėjos 
nariai ir yra paskirti remiantis (8) iki (12) postraipsniais; ir 

(b) ne daugiau kaip vienas ministras, kuris nėra Nacionalinės Asam- 
blėjos narys ir yra paskirtas remiantis (13) postraipsniu, jei Prezidentas, 
veikiantis sutinkamai su Prezidento pavaduotojais bei dalyvaujančių parti- 
jų lyderių pritarimu, laiko tokio ministro skyrimą tikslingu. 

(2) Kiekviena partija, turinti Nacionalinėje Asamblėjoje mažiausiai 
80 vietų ar daugiau, turi teisę skirti Prezidento pavaduotoją iš Asamblėjos 
narių. 

(3) Jeigu nė viena partija ar tik viena partija turi 80 ar daugiau vietų 
Asamblėjoje, partija, turinti didžiausią vietų skaičių, ir partija, esanti an- 
troje vietoje pagal vietų skaičių, turi teisę skirti vieną Prezidento pavaduo- 
toją iš Asamblėjos narių. 

(4) Paskirtas vykdantysis pavaduojantis pirmininkas gali pasirinkti, 
pasilikti ar nustoti būti Asamblėjos nariu. 

(5) Vykdantysis pavaduojantis pirmininkas gali vykdyti savo įgalioji- 
mus ir turi atlikti jam pavestas vykdančiojo pavaduojančio pirmininko funk- 
cijas pagal Konstituciją ar Prezidento šioms pareigoms priskirtas funkcijas. 

(6) Vykdantysis pavaduojantis pirmininkas eina pareigas — 

(a) iki 1999 m. balandžio 30 d., kol partija, turinti teisę paskirti, re- 
miantis (2) ir (3) postraipsniais, pakeis ar atšauks paskyrimą; ar 

(b) kol asmuo, išrinktas pirmininku po bet kurių Nacionalinės Asam- 
blėjos rinkimų, įvykusių prieš 1999 m. balandžio 30 d., eina pareigas. 

(7) Laisvą vykdančiojo pavaduojančio pirmininko vietą gali užimti 
partija, išrinkusi šį pavaduojantį pirmininką. 

(8) Nariai partijos, turinčios Nacionalinėje Asamblėjoje mažiausiai 20 
vietų ir kuri nutarė dalyvauti nacionalinės vienybės vyriausybės darbe, turi 
teisę būti paskirti vienerioms ar daugiau Kabineto ministrų pareigoms, į 
kurias ministrai, nurodyti (1) (a) postraipsnyje, turi būti paskirti propor- 
cingai Nacionalinės Asamblėjos ir kitų dalyvaujančių partijų vietų skaičiui. 

(9) Kabineto ministro pareigos turi būti skiriamos atitinkamoms da- 
lyvaujančioms partijoms pagal šią formulę: 

(a) Ministro pareigų vietų kvota turi būti nustatyta dalinant visą vie- 
tų Nacionalinėje Asamblėjoje, priklausančių dalyvaujančioms partijoms, 
skaičių iš ministro pareigų, į kurias ministrai, nurodyti (1) (a) postraipsny- 
je, turi būti skiriami, pridedant vieną jų, skaičiaus. 

(b) Rezultatas, nepaisant trečios ir paskesnių dešimtainės trupmenų, 
jeigu tokios susidaro, yra ministro pareigų vietų kvota. 

(c) Dalyvaujančiai partijai skiriamų ministro pareigų skaičius yra nu- 
statomas dalijant visą vietų, priklausančių tai partijai Nacionalinėje Asam- 
blėjoje, skaičių iš kvotos, nurodytos (b) punkte. 

(d) Rezultatas, atsižvelgiant į (e) punktą, nurodo šiai partijai skiriamų 
ministro pareigų skaičių. 

(e) Jeigu anksčiau nurodytos formulės taikymas sukuria perteklių vie- 
tų, nepanaudotų partijai skiriamoms ministro pareigoms užimti skaičiaus, 
vietų perteklius turi konkuruoti su kitais panašiais pertekliais, susikaupu- 
siais bet kuriai partijai ar partijoms, ir bet kurios nepaskirtos ministro par- 
eigos turi būti paskirtos partijai ar partijoms pagal aukščiausio pertekliaus 
seką. 

(10) Vykdomųjų pavaduojančių pirmininkų ir dalyvaujančių partijų 
pritarimu Prezidentas turi - 

(a) nustatyti konkrečias atitinkamoms dalyvaujančioms partijoms 
skiriamas ministro pareigas pagal joms skiriamų ministro pareigų skaičių 
remiantis (9) postraipsniu; 

(b) į kiekvienas tokias ministro pareigas skirti Nacionalinės Asamblė- 
jos narį, kuris yra į šias pareigas pagal (a) punktą paskirtos partijos narys, 
kaip ministras atsakingas už šias pareigas; 

(c) jei tai būtina Konstitucijos tikslams ar tinkamai valdžiai, keisti bet 
kurią nuostatą pagal (a) punktą, priklausomai nuo (9) postraipsnio; 

(d) atšaukti bet kurį paskyrimą pagal (b) punktą; 

(i) jei Prezidento to prašo partija, kurios narys yra atitinkamas 
ministras; ar 

(ii) jei tai tampa būtina Konstitucijos tikslams ar tinkamai val- 
džiai; ar 

(e) užimti, jei tai būtina, remiantis (b) punktu, laisvą ministro vietą. 

(11) (10) postraipsnis turi būti įgyvendintas palaikant nacionalinės 
valstybės dvasią, ir Prezidentas ir kiti suinteresuoti valdininkai įgyvendi- 

nant šį postraipsnį turi siekti bendro sutarimo visais laikais. Tuo atveju, jei 
sutarimas negali būti pasiektas — 

(a) įgyvendinant įgaliojimus, numatytus šio postraipsnio (a), (c) ar 
(d)(ii) punktuose, Prezidento sprendimas yra galutinis; 

(b) įgyvendinant įgaliojimus, numatytus šio postraipsnio (b), (d)(i) ar 
(e) punktuose, darantis įtaką asmeniui, kuris nėra Prezidento partijos narys; 
partijos, kurios narys toks asmuo yra, lyderio sprendimas yra vyraujantis; 

(c) įgyvendinant įgaliojimus, numatytus šio postraipsnio (b) ar (e) 
punktuose, darantis įtaką asmeniui, kuris yra Prezidento partijos narys, 
Prezidento sprendimas yra vyraujantis. 

(12) (6) Jeigu bet kuris sprendimas dėl skyrimo į ministro pareigas yra 
keičiamas pagal (10)(c) postraipsnį, asmenys turi atsistatydinti iš ministro 
pareigų, tačiau gali būti renkami pakartotinai į kitas, atitinkamoms parti- 
joms remiantis pakeistu sprendimu skirtas ministrų pareigas. 

(13) Prezidentas 

(a) Prezidento pavaduotojų ir dalyvaujančių partijų pritarimu Prezi- 
dentas turi - 

(i) nustatyti konkrečias ministro pareigas ministrui, nurodytam 
(1)(b) postraipsnyje, jei tai remiantis sprendimu yra būtina; 

(ii) skirti asmenį dėl ministro pareigų, kuris nėra Nacionalinės 
Asamblėjos narys, ministru, atsakingu už šias pareigas; ir 

(iii) jei tai būtina, skirti į šias laisvas ministro pareigas; ar 

(b) Prezidento pavaduotojų ir dalyvaujančių partijų pritarimu Prezi- 
dentas turi atšaukti bet kurį paskyrimą pagal (a) punktą, jeigu tai būtina 
Konstitucijos tikslams ar tinkamai valdžiai. 

(14) Kabineto posėdžiams turi pirmininkauti Prezidentas arba Prezi- 
dento pavedimu Prezidento pavaduotojas: numatyta, kad Prezidento pa- 
vaduotojai Kabineto posėdžiams pirmininkauja paeiliui, išskyrus atvejus, 
kai atsižvelgiant į valdžios poreikius ir nacionalinės valstybės dvasią yra 
numatoma kitaip. 

(15) Kabinetas turi veikti taip, kad palaikytų nacionalinės valstybės 
dvasią ir efektyvios valdžios poreikį. 

5. Naujos Konstitucijos 93 straipsnis yra aiškinamas kaip: 

„Ministrų pavaduotojų skyrimas 

93. (1)Prezidentas po konsultacijų su vykdančiuoju pavaduotoju ir 
dalyvaujančių Kabineto veikloje partijų lyderiais gali įsteigti ministro pa- 
vaduotojo pareigybę. 

(2) Partija turi teisę būti paskirta vienoms ar daugiau pavaduotojų 
pareigoms pagal tą pačią formulę, pagal kurią yra skiriamos ministro par- 
eigos Kabinete. 

(3) 91 punkto (10) iki (12) straipsnio nuostatos yra taikomos, su rei- 
kiamais pakeitimais, ministrų pavaduotojų atžvilgiu, ir toks šio straipsnio 
nuorodos taikymas „ministrui“ ar „ministro pareigoms“ šiame skirsnyje 
turi būti suprantamas kaip nuoroda į ministro pavaduotoją ar atitinkamai 
į ministro pavaduotojo postą. 

(4) Jei asmuo yra paskirtas ministro, kuriam patikėtos atitinkamos 
pareigos, pavaduotoju: 

(a) ministro pavaduotojas turi atlikti ir vykdyti bet kuriuos savo įga- 
liojimus ir bet kurias šiam ministrui priskirtas funkcijas remiantis bet ku- 
riais teisės aktais ar kuo kitu, kas gali, atsižvelgiant į Prezidento nurody- 
mus, būti priskirta šiam ministro pavaduotojui šio ministro; ir 

(b) bet kuri bet kurio teisės akto nuoroda į šį ministrą turi būti aiš- 
kinama kaip apimanti nuorodą į ministro pavaduotoją, veikiantį atsižvel- 
giant į ministro, kurio labui šis ministro pavaduotojas veikia, paskyrimą 
pagal (a) punktą. 

(5) Kai ministro pavaduotojo nėra ar dėl kokios nors kitos priežasties 
jis negali įgyvendinti ar atlikti savo įgaliojimų ar funkcinių pareigų, Prezi- 
dentas gali skirti bet kurį kitą ministro pavaduotoją arba kitą asmenį veikti 
minėto ministro pavaduotojo vietoje tiek bendrai, tiek vykdant ar atliekant 
konkrečius įgaliojimus ar funkcijas.“ 

6. Naujos Konstitucijos 96 straipsnis yra laikomas turinčiu šiuos pa- 
pildomus postraipsnius: 

„(3) Ministrai yra individualiai atskaitingi Pirmininkui ir Naciona- 
linei Asamblėjai už savo pareigų administravimą, ir visi Kabineto nariai 
atititinkamai yra bendrai atsakingi už nacionalinės valdžios funkcijų vyk- 
dymą ir jos politiką. 

(4) Ministrai privalo administruoti savo pareigas pagal nustatytą Mi- 
nistrų kabineto politiką. 

(5) Jeigu ministras nesugeba administruoti savo pareigų pagal Kabi- 
neto nustatytą politiką, Prezidentas gali pareikalauti iš ministro pareigų 
administravimą suderinti su šia politika. 

(6) Jeigu ministras neįgyvendina Prezidento reikalavimų pagal (5) 
postraipsnį, Prezidentas gali pašalinti ministrą iš pareigų — 

(a) jeigu tai ministras, paminėtas 91(1)(a) straipsnyje, ministro prita- 

rimu, ir jeigu ministras nėra Prezidento partijos ar valdančiosios partijos 
narys, taip pat šios ministro partijos lyderio pritarimu; ar 

(b) ) jeigu tai ministras, paminėtas 91(1)(b) straipsnyje, vykdančiųjų 
pavaduojančių pirmininkų ir dalyvaujančių partijų lyderių pritarimu.“ 


C PRIEDAS 
NACIONALINĖ VIENYBĖS VALSTYBĖ - PROVINCIJOS SRITIS 


1. Naujos Konstitucijos 132 straipsnis laikomas suprantamu taip: 

„Vykdomosios tarybos 

132 (1) Vykdomąją provincijos tarybą sudaro premjeras ir ne daugiau 
kaip 10 narių, paskirtų premjero remiantis šiuo straipsniu. 

(2) Partija, turinti mažiausiai 10 proc. vietų provincijos įstatymų lei- 
džiamojoje institucijoje ir kuri nusprendė dalyvauti nacionalinės vienybės 
vyriausybės darbe, turi teisę vienoms ar kelioms ministro pareigoms pro- 
porcingai vietų skačiui, priklausančiam įstatymų leidžiamajai institucijai 
atitinkamai įstatymų leidybos vietų, priklausančių kitoms dalyvaujan- 
čioms partijoms, skaičiui. 

(3) Vykdomosios tarybos ministrų postai turi būti skiriami atitinka- 
mai dalyvaujančioms partijoms pagal ta pačią formulę, nustatytą 91 (9) 
straipsnyje, ir taikant šią formulę šio straipsnio nuoroda į - 

(a) Kabinetą turi būti suprantama kaip nuoroda į vykdomąją tarybą; 

(b) ministrą turi būti suprantama kaip nuoroda į vykdomosios tary- 
bos narį; ir 

(c) Nacionalinę Asamblėją turi būti suprantama kaip nuoroda į pro- 
vincijos įstatymų leidžiamąją instituciją. 

(4) Provincijos premjeras po konsultacijos su dalyvaujančių partijų 
lyderiais turi - 

(a) nurodyti konkrečius minsitrų postus, skiriamus atitinkamoms da- 
lyvaujančioms šalims, remiantis ministrų postų skaičiumi, skirtu remiantis 
(3) postraipsniu; 

(b) skirti dėl kiekvienų tokių pareigų provincijos įstatymų leidžiamo- 
sios institucijos narį, kuris yra partijos, kuriai šis ministro postas buvo pa- 
skirtas pagal (a) punktą, narys, kaip vykdomosios tarybos, atsakingos už šį 
ministro postą, narys; 

(c) jei tai būtina Konstitucijos ar tinkamos valdžios interesams, keisti 
bet kurį sprendimą pagal (a) punktą, atsižvelgiant į (3) postraipsnį; 

(d) atšaukti bet kurį paskyrimą pagal (b) punktą - 

(i) jeigu partijos, kurios vykdomosios tarybos narys laikomas nariu, 
lyderis reikalauja Premjero tai padaryti; ar 

(ii) jei tai būtina Konstitucijos ar tinkamos valdžios interesams; ar 

(e) užimti, kai tai yra būtina atsižvelgiant į (b) punktą, laisvą vykdo- 
mosios tarybos nario vietą. 

(5) (4) postraipsnis turi būti įgyvendintas palaikant nacionalinės vals- 
tybės vienybės dvasią, ir premjeras ir kiti susiję pareigūnai turi siekti tą 
postraipsnį įgyvendinti bendru sutarimu visais laikais. Tuo atveju, jei suta- 
rimas negali būti pasiektas: 

(a) įgaliojimo įgyvendinimui, numatytam šio postraipsnio (a), (c) ar 
(d) (ii) punktuose, premjero sprendimas yra vyraujantis; 

(b) įgaliojimo įgyvendinimui, numatytam šio postraipsnio (b), (d) (i) ar 
(e) punktuose, darantis įtaką asmeniui, kuris nėra premjero partijos narys; 
partijos, kurios narys yra toks asmuo, lyderio sprendimas yra vyraujantis; 

(c) įgaliojimo įgyvendinimui, numatytam šio postraipsnio (a) ar (e) 
punktuose, darantis įtaką asmeniui, kuris yra premjero partijos narys, 
premjero sprendimas yra vyraujantis. 

(6) Jeigu bet kuris sprendimas dėl ministro pareigų skyrimo kinta paga 
(4) (c) postraipsnį, to paveikti asmenys turi palikti ministro postą, tačiau 
gali būti renkami, jei tai taikoma pakartotiniam skyrimui į kitas ministrų 
pareigas, skirtas atitinkamoms partijoms remiantis kintančiu sprendimu. 

(7) Vykdomosios tarybos posėdžiams turi pirmininkauti provincijos 
premjeras. 

(8) Vykdomosios tarybos veiklos būdas turi atspindėti siekį palaikyti 
nacionalinės valstybės vienybės dvasią ir tinkamo valdymo siekį. 

2. Naujos Konstitucijos 136 straipsnis yra laikomas sudarytu iš šių pa- 
pildomų postraipsnių: 

»(3) Vykdomosios tarybos nariai yra individualiai atskaitingi premje- 
rui ir provincijos įstatymų leidžiamajai institucijai dėl jų pareigų adminis- 
travimo, ir visi vykdomosios tarybos nariai atitinkamai yra bendrai atsa- 
kingi už jų provincijos valdžios ir jos politikos funkcijų atlikimą. 

(4) Vykdomosios tarybos nariai turi administruoti savo pareigas pa- 
gal tarybos nustatytus reikalavimus. 

(5) Jeigu vykdomosios tarybos narys negali administruoti savo parei- 
gas pagal tarybos politiką, premjeras gali pareikalauti iš nario savo pareigų 
administravimą derinti su šia politika. 

(6) Jeigu narys neįvykdo premjero reikalavimo remiantis (5) pos- 
traipsniu, premjeras gali pašalinti tą narį iš pareigų paties nario pritarimu 
ir, jeigu narys nėra premjero partijos narys ar nėra dalyvaujančios partijos 
lyderis, taip pat nario partijos lyderio pritarimu.“ 


D PRIEDAS 


Viešasis administravimas ir apsaugos tarnybos: ankstesnės Konstitu- 
cijos straipsnių pakeitimai 

1. Ankstesnės Konstitucijos 218 straipsnio pakeitimas - 

(a) ankstesnio (a) punkto (1) postraipsnio žodžiai keičiami šiais žo- 
džiais: 

„(1) Atsižvelgiant į saugumo ir apsaugos ministrų nurodymus, nacio- 
nalinis komisaras yra atsakingas už - “; 

(b) (1) postraipsnio (b) punktas keičiamas šiuo punktu: 

„(b) provincijos komisarų skyrimas;“; 

(c) (1) postraipsnio (d) punktą keičiant šiuo punktu: 

„(d) organizuoto nusikaltimo ar nusikaltimo, kuris reikalauja nacio- 
nalinio tyrimo, prevencijos ar specialių įgūdžių, tyrimas“; ir 

(d) (1) postraipsnio (k) punktą keičiant šiuo punktu: 

„(k) nacionalinės viešosios tvarkos kontrolės vieneto nustatymas ir 
išlaikymas turi būti diegiamas provincijos komisaro prašymu ir jam re- 
miant. “ 

2. Ankstesnės Konstitucijos 219 straipsnio pakeitimas pakeičiant žo- 
džius (1) postraipsnyje ankstesniame (a) punkte šiais žodžiais: 

„(1) Atsižvelgiant į 218(1) straipsnį, provincijos komisaras turi būti 
atsakingas už —'; 

3. Ankstesnės Konstitucijos 224 straipsnio (2) postraipsnio nuosatata 
keičiama šia nuostata: 

„Nustatyta, kad šis postraipsnis turi būti taikomas bet kurių ginkluo- 
tųjų pajėgų nariams, kurie pateikė savo personalo sąrašą po 1993 m. Pietų 
Afrikos Respublikos Konstitucijos priėmimo (1993 m. 200 aktas), tačiau 
prieš naujojo Konstitucijos teksto priėmimą, numatytą šios Konstitucijos 
73 straipsnyje, jei politinė organizacija, kuri yra pavaldi ar su kuo ji yra su- 
sijusi ir kieno tikslus ji skelbia, dalyvauja pereinamosios vykdomosios ta- 
rybos darbe arba dalyvavo pirmuose Nacionalinės Asamblėjos rinkimuose 
ar provincijos įstatymų leidžiamosios institucijos rinkimuose pagal minėtą 
Konstituciją.“ 

4. Ankstesnės Konstitucijos 227 straipsnio (2) postraipsnis keičiamas 
šiuo postraipsniu: 

„(2) Nacionalinės gynybos pajėgos vykdo savo įgaliojimus ir atlieka 
savo funkcijas tik Pietų Afrikos nacionaliniais interesais remiantis 1996 m. 
Pietų Afrikos Respublikos Konstitucijos 11 skyriumi. “ 

5. Ankstesnės Konstitucijos 236 straipsnio keitimas — 

(a) keičiant (1) postraipsnį šiuo postraipsniu: 

„(1) Valstybės tarnautojai, valstybės departamentas, administravimo 
ar saugumo tarnybos, kurios prieš įsigaliojant 1996 m. Pietų Afrikos Res- 
publikos Konstitucijai (toliau vadinama „nauja Konstitucija“), atliko vals- 
tybines funkcijas, toliau jas atlieka remiantis tam taikomais teisės aktais, 
kol jie bus panaikinti arba įtraukti į bet kurią atitinkamą instituciją, ar yra 
racionalizuojama ar konsoliduojama su kuria nors kita institucija.“ 

(b) keičiant (6) postraipsnį šiuo postraipsniu: 

„»(6) (a) Prezidentas gali skirti komisiją peržiūrėti išvadą ar susitarimo 
pakeitimą, skyrimą ar paaukštinimą, ar paslaugų ar kitos naudos sutarties 
sudarymą tarp 1993 m. balandžio 27 d. 1994 m. rugsėjo 30 d. dėl bet ko- 
kio asmens, nurodyto (2) postraipsnyje, ar bet kurios kitos tokios asmenų 
kategorijos. 

(b) Komisija gali panaikinti ar pakeisti sutartį, paskyrimą, paaukštini- 
mą ar apdovanojimą, jeigu jie netinkami ar yra pateisinamos aplinkybės“; 
ir 

(c) keičiant „ši Konstitucija“, jeigu tai paminėta 236 straipsnyje, „nau- 
ja Konstitucija“. 

6. Ankstesnės Konstitucijos 237 straipsnio pakeitimas 

(a) (1) postraipsnio (a) punktą keičiant šiuo punktu: 

„(a) Visų institucijų, paminėtų 236 (1) porstraipsnyje, racionalizavi- 
mas, išskyrus 224 (2) postraipsnyje paminėtas karines pajėgas, turi tęstis 
po 1996 m. Pietų Afrikos Respublikos Konstitucijos įsigalijimo, siekiant 
nustatyti: 

(i) efektyvų administravimą nacionalinėje viešosios valdžios sri- 
tyje, sprendžiant klausimus, priklausančius nacionalinės viešo- 
sios valdžios jurisdikcijai; ir 

(ii) efektyvų kiekvienos provincijos administravimą, sprendžiant 
klausimus kiekvienos provincijos valdžios jurisdikcijos viduje“; 
ir 

(b) keičiant (2)(a) postraipsnio (i) papunktį šiuo papunkčiu: 

„(i) 236 (1) straipsnyje paminėtos institucijos, išskyrus karines 
pajėgas, yra atsaitingos nacionalinei viešajai valdžiai, kuri vykdo 
tokias pareigas, bendradarbiaudama su provincijos valdžia; “. 

7. Ankstesnės Konstitucijos 239 straipsnio (4) postraipsnis keičiamas 
šiuo postraipsniu: 

„(4) Atsižvelgiant į visus taikytinus teisės aktus, materialųjį turtą, tei- 
ses, pareigas ir įsipareigojimus visi įgaliojimai, nurodyti 224 (2) straipsny- 
je, yra perduodami krašto apsaugos pajėgoms pagal krašto apsaugos mi- 
nistro direktyvas.“ 

[6 Priedas pakeistas 1997 s.Trečiuoju Konstitucijos pirmojo pakeiti- 
mo įstatymu ir 1998 s. Penktuoju Konstitucijos antro pakeitimo įstatymu] 


6A PRIEDAS 


[6A Priedas įterptas 2003 Šeštuoju Konstitucijos dešimtojo pakeitimo 
įstatymu ir panaikintas 2008 s. Šeštuoju Konstitucijos keturioliktojo pakei- 
timo įstatymu] 


7A PRIEDAS 


[6A Priedas įterptas 2002 s. Antruoju Konstitucijos aštuntojo pakei- 
timo įstatymu, pakeistas 2003 s. Penktuoju Konstitucijos dešimtojo pakei- 
timo įstatymu ir pernumeruotas į 6B 2003 s. Šeštuoju Konstitucijos de- 
šimtojo pakeitimo įstatymu ir panaikintas 2008 s. Penktuoju Konstitucijos 
penkioliktojo pakeitimo įstatymu] 


























7 PRIEDAS 
PANAIKINTI AKTAI 
Akto numeris ir metai Pavadinimas 
Aktas Nr. 200, 1993 PAR Konstitucija, 1993 
Aktas Nr. 2, 1994 PAR Konstitucija, Pakeitimo aktas, 1994 
Aktas Nr. 3, 1994 PAR Konstitucija, Antras pakeitimo aktas, 1994 
Aktas Nr. 13, 1994 PAR Konstitucija, Trečias pakeitimo aktas, 1994 
Aktas Nr. 14, 1994 PAR Konstitucija, Ketvirtas pakeitimo aktas, 1994 
Aktas Nr. 24, 1994 PAR Konstitucija, Šeštas pakeitimo aktas, 1994 
Aktas Nr. 29, 1994 PAR Konstitucija, Penktas pakeitimo aktas, 1994 
Aktas Nr. 20, 1995 PAR Konstitucija, Pakeitimo aktas, 1995 

Akto numeris ir metai 


Pavadinimas 





Aktas Nr. 44, 1995 


PAR Konstitucija, Antras pakeitimo aktas, 1995 





Aktas Nr. 7, 1996 


PAR Konstitucija, Pakeitimo aktas, 1996 








Aktas Nr. 26, 1996 





PAR Konstitucija, Trečias pakeitimoa Aktas, 1996 

PRATARMĖ 


Dabartinė 1976 m. Portugalijos Respublikos Konstitucija yra šeštoji 
šios valstybės konstitucija. Pirmoji Portugalijos Konstitucija buvo patvir- 
tinta Steigiamojo susirinkimo 1822 m. Tačiau jau 1826-1836 m. galiojo 
Pedro IV Konstitucinė Charta. 1836 m. po Rugsėjo revoliucijos trumpam 
vėl buvo grąžintas 1822 m. Konstitucijos galiojimas. 1838 m. priimta tre- 
čioji Konstitucija, tačiau pakeista 1826-1836 m. galiojusia Konstitucinė 
Charta, ir ši su daugybe pakeitimų galiojo iki 1910 m!. Visą šį laikotarpį 
Portugalija apibūdinama kaip konstitucinė monarchija. Po 1910 m. revo- 
liucijos Portugalijoje konstitucinę monarchiją pakeitė respublika ir 1911 
m. Konstitucinis susirinkimas priėmė ketvirtąją Portugalijos Konstituciją. 
Tačiau 1926 m. įvyko karinis perversmas. Į valdžią atėjęs Antonio de Oli- 
veira Salazaras? 1933 m. parengė naują Konstituciją, kuri patvirtinta refe- 
rendumo ir kuri įtvirtino vienpartinę sistemą valstybėje. Prasidėjo „Estado 
Novo“ („Naujosios valstybės“) laikotarpis ir kartu beveik 50 metų trukusi 
karinė diktatūra. 

1976 m. Konstitucija buvo sukurta per pirmuosius dvejus metus po 
Gvazdikų revoliucijos (Revolugūo dos Cravos, 1974 m. balandžio 25 d.). 
Rengiant Konstituciją didžiausią įtaką turėjo Karinių pajėgų judėjimas 
(Movimento das Forgas Armadas), išlaisvinęs Portugaliją nuo diktatūros, 
ir daugybė politinių partijų, buvusių Steigiamajame susirinkime. Pagal 
Karinių pajėgų judėjimo programą Steigiamasis susirinkimas (Assembleia 
Constituinte), kurio tikslas buvo parengti Konstituciją, turėjo būti išrinktas 
per metus po revoliucijos tiesioginiuose ir visuotiniuose rinkimuose, slap- 
tu balsavimu. 

1975 m. balandžio 25 d. išrinktas Steigiamasis susirinkimas patyrė 
didelį politinį spaudimą, ypač iš rinkimus pralaimėjusios komunistų par- 
tijos. Nepaisant įtempto politinio klimato, Steigiamasis susirinkimas suge- 





! Van den Brandhof, J. C. E., et. al. Constitutional law of 15 EU member states. Nether- 
lands: Kluwer Legal Publishers, 2004, p. 654. 

2 Iš pradžių ėjęs finansų ministro, turinčio ypatingus įgaliojimus (neribotą valstybės 
biudžeto kontrolę), pareigas, 1932 m. jis paskirtas Ministru Pirmininku. 

bėjo parengti Konstituciją ir ją patvirtinti 1976 m. balandžio 2 d. (įsigaliojo 
1976 m. balandžio 25 d.). 

Galutinį politinės sistemos modelio pasirinkimą lėmė prieš tai buvu- 
sios dvi Portugalijos Konstitucijos ir užsienio šalių konstitucijos. Po beveik 
penkiasdešimt metų trukusios diktatūros, kurioje politinės partijos buvo 
uždraustos, o parlamento vaidmuo buvo sumažintas, 1976 m. Konstitucija 
liberalizavo politinių partijų veiklą, grąžino parlamentui centrinį vaidmenį 
valstybėje stiprindama jo kompetenciją, pavyzdžiui, suteikdama jam po- 
litinę Vyriausybės kontrolę“. Tačiau, bijant parlamento galių viršijimo ir 
siekiant jas atsverti buvo numatyti tiesioginiai Prezidento rinkimai. Kons- 
titucija, pasižymėdama originalia forma, atspindėjo politinį ir ideologinį 
pasirinkimą revoliuciniu laikotarpiu, įtvirtino perėjimą prie socializmo re- 
miantis pagrindinių gamybos priemonių nacionalizacija. Maža to, Karinių 
pajėgų judėjimas išsaugojo dalyvavimą politinėje valdžioje per Revoliucinę 
Tarybą (Conselho da Revolugūo), kuri buvo sukurta per revoliuciją ir kuri 
reprezentavo, viena vertus, Karinių pajėgų judėjimą ir, kita vertus, gin- 
kluotąsias pajėgas. Ji tapo konstitucine institucija, turinčia plačius įgalioji- 
mus. Originaliojoje 1976 m. Konstitucijoje politinė valdžia buvo padalyta 
ne trims, o keturioms institucijoms: Respublikos Prezidento, Revoliucinės 
Tarybos, Respublikos Asamblėjos ir Vyriausybės. Tačiau Revoliucinė Tary- 
ba išnyko 1982 m., kai Konstitucija pirmą kartą buvo peržiūrėta. 

Nuo to laiko, kai įsigaliojo 1976 m., Portugalijos Respublikos Konsti- 
tucija buvo keista septynis kartus“. 1982 m. Konstitucijos pataisa išplėstos 
ekonominės teisės, nustatyta griežta kariuomenės civilinė kontrolė, su- 
siaurinti Respublikos Prezidento įgaliojimai, panaikinta Revoliucinė tary- 
ba. 1986 m. Portugalijai įstojus į Europos Sąjungą, prasidėjo komunistinės 
„agrarinės reformos“ naikinimas, todėl 1989 m. Konstitucijos pataisa at- 
šaukiama verslo nacionalizacija bei įteisinama privatizacija. 1992 m. Kons- 
titucijos tekstas suderintas su Mastrichto sutartimi. 1997 m. konstitucinės 
pataisos suteikė teisę Portugalijos piliečiams, gyvenantiems užsienyje, bal- 
suoti Respublikos Prezidento rinkimuose, taip pat įtvirtino administracinį 
decentralizavimą ir būsimų regioninių reformų pagrindus, o Azorų ir Ma- 
deiros saloms suteikta konstitucinė teisė į autonomiją. 2001 m. Konstitu- 





* Martins, A. The Portuguese Semi-Presidential System. European Constitutional Law 
Review. 2006, 2, p. 82-83. 

4 Gouveia, J. B. Constitutional Law in Portugal. Netherlands: Kluwer Law International, 
2011, p. 22-23. 

cijos tekstas suderintas su Tarptautiniu baudžiamuoju kodeksu. 2004 m. 
Konstitucijos pataisa pakeitė už žiniasklaidos priežiūrą atsakingas institu- 
cijas, išplėtė autonominių regionų įstatymų leidžiamųjų institucijų įgalio- 
jimus. 2005 m. Portugalijos Konstitucijos pataisa buvo siekiama įtvirtinti 
galimybę leisti surengti referendumą, kurio metu turėjo būti nuspręsta, ar 
2005 m spalio 9 d. kartu su savivaldos rinkimais Portugalijai reikia ratifi- 
kuoti sutartį dėl Konstitucijos Europos Sąjungai". 

1976 m. Portugalijos Respublikos Konstituciją galima priskirti trečia- 
jam konstitucijų raidos etapui - laikotarpiui po Antrojo pasaulinio karo 
iki devintojo XX a. dešimtmečio, t. y. prie tokių demokratinių valstybių 
konstitucijų, kuriose vis didesnę reikšmę įgauna žmogaus teisių ir laisvių 
apsaugos institutas, platėja konstitucinio reguliavimo objektas (konstituci- 
jose įtvirtinamos socialinės ir ekonominės teisės, net literatūroje imta var- 
toti sąvoką „socialinė konstitucija“ ir t. t.)“. 

Nuo 1976 m. Portugalija yra „mišri“ arba „pusiau prezidentinė“ respu- 
blika. Portugaliją priskirti „pusiau prezidentinei“ valdymo formai leidžia ke- 
letas bruožų. Visų pirma, iš prezidentinio valdymo yra perimta: tiesioginiai 
Prezidento rinkimai, jo veto teisė parlamento priimtų įstatymų atžvilgiu, Vy- 
riausybės politinė atsakomybė Prezidentui. Tačiau, kitaip nei prezidentinėje 
sistemoje, Portugalijos Vyriausybė formuojama atsižvelgiant į parlamento 
rinkimų rezultatus ir yra politiškai atsakinga parlamentui; Prezidentas nega- 
li, bent jau tiesiogiai, vadovauti bendrajai šalies politikai, kai kurie Preziden- 
to aktai turi būti kontrasignuojami ministrų. Šie keturi bruožai šalį priskiria 
prie parlamentinio valdymo. Todėl Portugalija, pagal 1976 m. Konstituciją 
apėmusi klasikinių - prezidentinio ir parlamentinio - valdymo sistemų ele- 
mentus, turi būti įvardijama kaip pusiau prezidentinė respublika. 

Portugalijos Respublikos Konstitucijos" forma yra rašytinė kodifikuo- 
ta, susidedanti iš preambulės, pagrindinės dalies, kuri atitinkamai suskirs- 





* Iš pradžių referendumas buvo planuojamas 2005 m balandžio mėn. pateikiant klausimą 
„Ar jūs sutinkate su Pagrindinių teisių chartija, kvalifikuotos balsų daugumos taisykle 
ir nauja Europos Sąjungos institucine sistema, kaip tai apibrėžta Europos Konstitucijo- 
je?“, nes Portugalijos Konstitucija neleidžia, kad sutarties tekstas būtų pateiktas tiesio- 
giai referendume. Tačiau, 2004 m. gruodžio mėn. Portugalijos Konstitucinis Teismas 
atmetė pasiūlytą klausimą, laikydamas jį neaiškiu. Tai lėmė viso proceso vilkinimą, nes 
reikėjo Konstitucijos pataisos, kuri leistų tiesiogiai sutartį pateikti referendume. 

“ Birmontienė, T., et. al. Lietuvos konstitucinė teisė. Vilnius: LTU, 2001, p. 107. 

7 Constitution of the Portuguese Republic of 1976, as amended to Constitutional Law 
No. 1/2005 of 8-12-2005 [1] (2005) Contents [interaktyvus]. 2005 [žiūrėta 2011-07- 
02]. <http://heinonline.org/HOL/COWShow?collection=cowkcow. id=334>. 

tyta į dar keturias dalis (1-289 str.), ir pereinamųjų bei baigiamųjų nuos- 
tatų (290-296 str.). 

Konstitucija pasižymi tuo, kad jos pataisų iniciatyvos teisė suteikta 
tik Respublikos Asamblėjos nariams. Pateikus Konstitucijos pataisų pro- 
jektą, pasiūlymai dėl Konstitucijos keitimo gali būti teikiami 30 dienų. 
Respublikos Asamblėja gali peržiūrėti Konstituciją tik po penkerių metų 
nuo dienos, kai buvo paskelbta paskutinė Konstitucijos pataisa. Tačiau 4/5 
visų Respublikos Asamblėjos narių balsų dauguma galima imtis neeili- 
nių Konstitucijos pataisų ir nepraėjus penkeriems metams po paskutinio 
Konstitucijos pakeitimo. Kvalifikuotos balsų daugumos reikalavimas pa- 
sunkina Konstitucijos pataisų inicijavimą anksčiau nei po penkerių metų. 
Beto, imtis Konstitucijos pataisų draudžiama, jeigu valstybėje yra paskelb- 
ta karo ar nepaprastoji padėtis. 

Norint pakeisti Konstituciją, už pataisą turi balsuoti ne mažiau kaip 
2/3 visų Respublikos Asamblėjos narių balsų dauguma. Nėra numatytas 
dvigubo votumo reikalavimas, t. y. kad už pataisą parlamentas turi balsuoti 
du kartus. Konstitucinis įstatymas, kuriuo keičiama Konstitucija, privalo 
būti pasirašytas Respublikos Prezidento. Valstybės vadovas negali atsisa- 
kyti promulguoti tokį įstatymą. 

Portugalijos Konstituciją galima priskirti prie griežtųjų konstituci- 
jų, nes yra keičiama ypatinga tvarka, be to, yra įtvirtinti ir substantyvi- 
niai Konstitucijos pataisų ribojimai, t. y. išvardyta keturiolika konstitu- 
cinių principų, kuriuos Konstituciją keičiantys įstatymai privalo saugoti. 
Konstitucijos pataisos yra ribojamos dėl: valstybės nepriklausomumo ir 
unitarinės sandaros formos bei respublikinės valdymo formos; valstybės 
ir Bažnyčios atskyrimo; piliečių teisių, laisvių ir garantijų; darbuotojų, 
darbuotojų komitetų ir profesinių sąjungų teisių; ekonominių planų, kaip 
dalies mišriosios ekonomikos sistemos, egzistavimo; visuotinės, tiesiogi- 
nės, slaptos ir periodinės rinkimų teisės formuojant aukščiausios valdžios, 
autonominių regionų ir vietos savivaldos institucijas; politinių partijų ir 
organizacijų pliuralizmo, įskaitant teisę į demokratinę opoziciją; aukš- 
čiausios valdžios institucijų atskyrimo ir tarpusavio priklausomybės; teis- 
mų nepriklausomumo; vietos savivaldos institucijų autonomijos; Azorų 
ir Madeiros salų politinės ir administracinės autonomijos; teisės normų 
pateikimo konstitucinei kontrolei; valstybinių, privataus, kooperacinio ir 
socialinio sektorių sambūvio, susijusio su gamybos priemonių nuosavybe. 

Portugalijos Konstitucijos 1 straipsnis skelbia, kad Portugalija yra su- 

vereni respublika. O suverenitetas, kuris turi būti vientisas ir nedalomas, 
priklauso žmonėms, kurie šią suverenią galią įgyvendina ne tik tiesiogiai, 
bet ir netiesiogiai per demokratiškai išrinktas ar suformuotas institucijas. 
Respublikos Prezidentas, Respublikos Asamblėja, Vyriausybė, teismai yra 
pagal Konstituciją tos institucijos, kurios taip pat įgyvendina suverenią ga- 
lią. Įtvirtinant valdžių padalijimo principą, Konstitucijoje expressis verbis 
numatyta, kad 1) institucijos, įgyvendinančios suverenią galią, turi būti 
atskiros ir kartu viena nuo kitos priklausomos; 2) draudžiama Respublikos 
Prezidentui, Respublikos Asamblėjai, Vyriausybei ir teismams bei autono- 
minio regiono ar vietos savivaldos institucijoms perduoti savo įgaliojimus 
kitoms institucijoms, išskyrus tokius atvejus ir tokiomis sąlygomis, kurios 
aiškiai nustatytos Konstitucijoje ir įstatymuose (111 str.). 

Portugalijos valstybės unitarinę sandaros formą garantuoja Konstitu- 
cijos 6 straipsnis, kuriame tiesiogiai įtvirtinta, jog valstybė turi būti vientisa 
ir organizuota, ji turi veikti taip, kad būtų gerbiama autonominių salų sa- 
vivalda ir subsidiarumo principas, vietos savivaldos institucijų autonomija 
ir viešojo administravimo įstaigų demokratinis decentralizavimas. Tačiau 
minėtame Konstitucijos straipsnyje įtvirtinta unitarinė valstybės sandaros 
forma nekliudo žemyninę Portugalijos valstybės teritorijos dalį suskirsty- 
tas į parapijas (freguesias), savivaldybes (municipios) ir nuo 1982 m. - į 
administracinius regionus (regioes administrativas). Reikia pasakyti, kad 
1998 m. priėmus Konstitucijos pataisas Azorų ir Maderos salos pripažįs- 
tamos kaip autonominiai regionai su savo politiniais ir administraciniais 
įstatymais bei savivaldos institucijomis. Azorų ir Maderos salų autonomi- 
niai regionai suskirstyti tik į parapijas ir savivaldybes, o administraciniai 
regionai, kurie pagal Konstituciją taip pat turi savo valdžios institucijas“, 
neformuojami. Siekis įsteigti aštuonis decentralizuotus administracinius 
regionus, kaip tai numatyta Konstitucijoje, buvo atmestas 1998 m. referen- 
dumu?. Konstitucijoje numatyta, kad iki tol, kol bus įsteigti administraci- 
niai regionai de facto, bus išsaugoti senieji administraciniai vienetai - apy- 
gardos (distritos) (291 str.). 

Konstituciniai (dekoncentruoto) vietos (valstybinio) valdymo pagrin- 
dai įtvirtinti 262 straipsnyje. Ministrų Taryba gali paskirti kiekviename re- 





š Atstovaujamąją instituciją - regiono susirinkimą, kuris renkamas arba tiesiogiai, arba 


rinkikų kolegijos (260 str.), bei kolegialią vykdomąją instituciją (261 str.). 
? Hooghe, L.; Gary, M; Schakel, A. H. The Rise of Regional Authority. A comparative 
study of 42 democracies (1950—2006). New York: Routledge, 2009, p. 133. 

gione Vyriausybės atstovą, kurio įgaliojimų sritis išplėsta iki vietos savival- 
dos institucijų. 

1982 m. peržiūrėjus Konstituciją ir įvedus terminą „tiesioginės kon- 
sultacijos su vietos gyventojais“, atsirado galimybė organizuoti vietos re- 
ferendumus, o 1997 m. priėmus Konstitucijos pataisą vietos referendumo 
organizavimo teisė išskirta atskiru Konstitucijos (240) straipsniu. 

Kaip jau minėta, Portugalijoje valstybės valdžia įgyvendinama re- 
miantis valdžių padalijimo principu. Konstitucijos III dalis „Politinės 
valdžios organizavimas“ skirta pagrindinėms valdžios institucijoms or- 
ganizuoti, veiklai, įgaliojimams reglamentuoti ir yra pradedama valstybės 
vadovo institutu. 

Portugalijos Respublikos Prezidentas (Presidente da Republica Portu- 
guesa) yra valstybės vadovas. Pagal Konstituciją jis atstovauja Portugalijos 
Respublikai, garantuoja valstybės vienybę, nacionalinę nepriklausomybę, 
kad tinkamai veiktų demokratinės institucijos, taip pat yra vyriausiasis gin- 
kluotojų pajėgų vadas. Nors Konstitucija expressis verbis nepriskiria Prezi- 
dento prie vykdomosios valdžios, tačiau pagal jam suteiktus įgaliojimus 
galima teigti, kad Portugalijoje vykdomoji valdžia vis dėlto yra dualistinė. 

Respublikos Prezidentu gali būti renkami ne jaunesni nei 35 metų 
amžiaus ir turintys balsavimo teisę portugalų kilmės piliečiai. Respublikos 
Prezidento įgaliojimų laikas - 5 metai. Konstitucija draudžia tą patį asmenį 
perrinkti trečiai kadencijai iš eilės arba po antros kadencijos per penkerius 
metus. Jeigu Respublikos Prezidentas atsistatydino iš pareigų, jis nebegali 
būti kandidatu iš karto po atsistatydinimo rengiamuose rinkimuose, taip 
pat ir artimiausius penkerius metus po atsistatydinimo. 

Prezidentas renkamas pagal absoliučios daugumos mažoritarinę rin- 
kimų sistemą. Tačiau jei nė vienas iš kandidatų negauna reikiamo balsų 
skaičiaus, yra rengiamas antras rinkimų turas!*. Tiktai du kandidatai, pir- 
mame rinkimų ture gavę daugiausia balsų ir neatsiėmę kandidatūrų, daly- 
vauja antrame rinkimų ture (120-126 str.). 

Prezidento įgaliojimai yra simboliniai, formalūs, bet, kita vertus, jis 





" Iki šiol per Prezidento rinkimus antras turas buvo surengtas tik 1986 m. Tuomet pir- 
mame rinkimų rate (sausio 26 d.) daugiausia balsų gavo socialdemokratų partijos at- 
stovas Diogo Pinto de Freitas do Amaral ir socialistų partijos atstovas Mūrio Soares, 
trečiasis liko komunistų partijos atstovas Francisco Salgado Zenha ir galiausiai ne- 
priklausoma kandidatė Maria de Lourdes Pintasilgo. Antrame rinkimų rate (vasario 
16 d.) pergalė vis dėlto atiteko socialistų partijos atstovui Mūrio Soares. 

veikia kaip tarpininkas!! palaikant santykius su kitomis valstybės valdžios 
institucijomis. Konstitucija įtvirtina vienasmenius ir susijusius su kitomis 
institucijomis Respublikos Prezidento įgaliojimus; kita Respublikos Pre- 
zidento įgaliojimų grupė - įgaliojimai tarptautiniuose santykiuose. Be to, 
Respublikos Prezidento priimami teisės aktai turi būti Vyriausybės kontra- 
signuojami, priešingu atveju jie neturi teisinės galios (140 str.). 

Portugalijos Konstitucija pasižymi tuo, kad Respublikos Prezidentui 
numatyti ir tam tikri judėjimo iš šalies teritorijos apribojimai (129 str. 1 
d.). Prezidentui draudžiama išvykti iš Portugalijos Respublikos teritorijos 
be Respublikos Asamblėjos sutikimo, o tarp parlamento sesijų - be Nuo- 
latinio komiteto sutikimo. Tačiau leidimas nereikalingas, jeigu Prezidentas 
išvyksta neoficialaus vizito, kuris trunka ne ilgiau kaip penkias dienas. Vis 
dėlto Respublikos Asamblėja turi būti informuota iš anksto apie tokius vi- 
zitus. Kaip konstitucinė sankcija, nesilaikant (129 str. 1 d.) išdėstytų nuos- 
tatų, numatyta, kad Respublikos Prezidentas iš karto praranda pareigas. 

Respublikos Prezidento imunitetas ir jo panaikinimo konstituciniai 
pagrindai numatyti 130 straipsnyje. Reikia paminėti, kad Respublikos Pre- 
zidento konstitucinės atsakomybės klausimas gali būti inicijuotas parla- 
mento, o byla nagrinėjama teisminėje institucijoje. Konstitucija imperaty- 
viai numato, kad baudžiamosios bylos nagrinėjimas gali būti pradėtas tik 
esant Respublikos Asamblėjos sutikimui, kai 1/5 jos narių pareiškia inicia- 
tyvą ir sprendimą priima 2/3 visų narių balsų dauguma. Respublikos Prezi- 
dentas atsakingas Aukščiausiajai teismų tarybai tik už tokius nusikaltimus, 
kurie padaryti atliekant jo funkcijas. Priėmus apkaltinamąjį nuosprendį 
Respublikos Prezidentas pašalinamas iš pareigų ir netenka teisės būti per- 
rinktas (130 str.). Už nusikaltimus, padarytus neatliekant Prezidento funk- 
cijų, Respublikos Prezidentas atsako bendrosios kompetencijos teismams 
pasibaigus jo kadencijai. Tokiu atveju imuniteto panaikinimo klausimas 
nėra sprendžiamas. 

Jei Respublikos Prezidentas laikinai negali atlikti savo funkcijų arba 
jeigu Prezidento pareigos lieka laisvos iki bus išrinktas naujas Prezidentas, 
jo funkcijas vykdo Respublikos Asamblėjos pirmininkas arba jeigu ir šis 
negali to daryti - jo pavaduotojas (132 str. 1 d.). Laikotarpiu, kai Respubli- 
kos Asamblėjos pirmininkas arba jo pavaduotojas laikinai eina Respublikos 
Prezidento pareigas, jų kaip Asamblėjos narių mandatai suspenduojami. 





U Van den Brandhof, J. C. E., et. al. Constitutional law of 15 EU member states. Nether- 
lands: Kluwer Legal Publishers, 2004, p. 668. 

Po Respublikos Prezidento konstitucinio instituto Portugalijos Kons- 
titucijoje reglamentuojama Valstybės Taryba (Conselho de Estado), kuri 
pakeitė, 1982 m. priėmus Konstitucijos pataisas, iki tol veikusią Revoliu- 
cinę Tarybą. Kaip matyti iš Konstitucijos 145 straipsnio, Valstybės Taryba 
iš esmės yra Prezidento patariamasis, politinio pobūdžio susirinkimas, tu- 
rintis gilias šaknis Portugalijos istorijoje. Valstybės Taryba neturi vykdo- 
mųjų įgaliojimų, o ir patarimams teikti kviečiama labai retai. Todėl narystė 
Valstybės Taryboje tapo daugiau garbės pareigomis“. 

Įstatymų leidžiamoji valdžia priklauso Portugalijos parlamentui, kuris 
yra vienerių rūmų ir Konstitucijos įvardijamas kaip Respublikos Asamblė- 
ja (Assembleia da Republica). Respublikos Asamblėja yra visiems Portuga- 
lijos piliečiams atstovaujantis susirinkimas. Konstitucija įtvirtina galimybę 
rinkimų įstatyme nustatyti, kiek narių sudarys parlamentą, tačiau impera- 
tyviai reikalauja, kad jų būtų ne mažiau nei 180 ir ne daugiau kaip 230. Šiuo 
metu Respublikos Asamblėjos narių yra 2309. 

Respublikos Asamblėjos nariai renkami ketveriems metams iš partijų 
ar jų koalicijų sąrašų, pateiktų kiekvienoje apygardoje. Į partijos sąrašą gali 
būti įrašyti ir pavieniai asmenys, nesantys tos partijos nariai. Respublikos 
Asamblėja per visą kadenciją renkasi į keturias sesijas, kurios prasideda 
rugsėjo 15 d. ir baigiasi birželio 15 d. Tam tikriems klausimams spręsti 
Prezidentas gali sušaukti ir neeilinę sesiją. 

Parlamento nariams yra garantuotas laisvas mandatas, be to, jie visi 
turi tas pačias teises ir pareigas bei vienodą konstitucinį statusą, išskyrus 
Konstitucijoje numatytas išimtis. Konstitucija draudžia Vyriausybės na- 
riams, kol jie neatsistatydino iš pareigų, tuo pačiu metu būti ir Respubli- 
kos Asamblėjos nariu. Konstitucija reikalauja, kad Respublikos Asamblėja 
aiškiai reglamentuotų įstatymu atvejus ir situacijas, kai parlamento nariai 
turi reikalauti leidimo norėdami būti prisiekusiaisiais, arbitrais, ekspertais 
ar liudininkais. 

Parlamento nariams taip pat garantuojamas tiek imunitetas, tiek ir 
indemnitetas. Konstitucija įtvirtina ir kitas Respublikos Asamblėjos narių 





P The Council of State. Portugal: A Country Study [interaktyvus]. Washington: GPO for 
the Library of Congress, 1993 [žiūrėta 2011-07-13]. <http://countrystudies.us/portu- 
gal/78.htm>. 

5 Inter-parliamentary Union [interaktyvus]. Portugal (Assembleia da Republica). Last 
elections [žiūrėta 2013-10-13]. <http://www.ipu.org/parline-e/reports/2257. E.htm>. 

veiklos garantijas!“, kurios 158 straipsnyje įvardijamos kaip teisės ir privi- 
legijos. 

Respublikos Asamblėjos įgaliojimai išdėstyti Konstitucijos 161-165 
straipsniuose, sugrupuojant juos į: 1) politinius ir teisėkūros, 2) priežiū- 
ros, 3) susijusius su kitomis institucijomis, 4) išimtinės teisėkūros, 5) iš 
dalies išimtinės teisėkūros. Beje, Konstitucijoje numatytas įstatymų leidy- 
bos perdavimas, kuris galimas tik Vyriausybei in corpore, bet ne Ministrui 
Pirmininkui ar atskiriems ministrams individualiai. Be to, yra draudžiama 
subdelegacija. Pažymėtina, kad Respublikos Asamblėja priima įstatymus, 
o Vyriausybė gali priimti ne įstatymus, bet dekretus-įstatymus. Tačiau ir 
įstatymai, ir dekretai-įstatymai turi vienodą teisinę galią. Tam, kad dekre- 
tai-įstatymai įsigaliotų, jie dar turi būti pateikti parlamentui tvirtinti“. 

Referendumų ar įstatymų leidybos iniciatyvos teisė priklauso Respu- 
blikos Asamblėjos nariams, frakcijoms ir Vyriausybei, taip pat laikantis 
įstatymo nustatytų sąlygų ir terminų - registruotoms rinkėjų grupėms. Pi- 
liečių įstatymų leidybos iniciatyvą turi pasirašyti 35 tūkstančiai registruo- 
tų rinkėjų"“. Įstatymus dėl autonominių regionų gali inicijuoti atitinkamo 
autonominio regiono parlamentas (167 str. 1 d.). Portugalijos Prezidentas 
neturi įstatymų leidybos galių, bet jam pavesta promulguoti Respublikos 
Asamblėjos priimtus įstatymus ir dekretus-įstatymus bei dekretus. Prezi- 
dentas neprivalo šių aktų pasirašyti, nes esant tam tikroms sąlygoms jis vis 
dėlto gali daryti didelę įtaką teisės akto turiniui. Prezidentas, gavęs teisės 
aktą promulguoti, užuot jį pasirašęs, gali atlikti vieną iš dviejų veiksmų: 
gali per 8 dienas kreiptis į Konstitucinį Teismą (kuris turi priimti sprendi- 
mą per 25 dienas), kad būtų atlikta išankstinė konstitucingumo kontrolė 
(išskyrus dekretus); kitu atveju - per 20 dienų dėl Respublikos Asamblėjos 
priimtų teisės aktų, arba per 40 dienų dėl Vyriausybės teisės aktų - jis gali 
vetuoti teisės aktus. 





4 Parlamento nariai: a) atleidžiami nuo karinės tarnybos, valstybės tarnybos ar pilietinės 


mobilizacijos; b) judėjimo laisvė ir teisė į ypatingą pasą per oficialias keliones užsie- 
nyje; c) speciali asmens tapatybės kortelė; d) įstatymu nustatytos piniginės išmokos. 
Parlamento narių pareigos: a) dalyvauti plenarinės sesijos ir komitetų, kurių nariai jie 
yra, posėdžiuose; b) atlikti funkcijas ir pareigas, kurias jie eina parlamente jų frakcijos 
siūlymų; c) dalyvauti balsavime (159 str.). 
5 Van den Brandhotf, J. C. E., et. al. Constitutional law of 15 EU member states. Nether- 
lands: Kluwer Legal Publishers, 2004, p. 688. 
Common Legislative Procedure [interaktyvus]. The oflicial page of the Parliament of 
the Portuguese Republic [žiūrėta 2011-07-08]. <http://www.en.parlamento.pt/Parlia- 
ment/index.html>. 


177 


PASAULIO VALSTYBIŲ KONSTITUCIJOS | Portugalijos Respublika 


Portugalijos Konstitucija expressis verbis įvardija Nuolatinį komitetą, 
todėl Respublikos Asamblėjos konstitucinė pareiga yra sudaryti minė- 
tą parlamento struktūrinį darinį. Nuolatinis komitetas veikia tarp Res- 
publikos Asamblėjos sesijų arba jei parlamentas paleidžiamas. Nuolatinį 
komitetą sudaro Respublikos Asamblėjos pirmininkas, pirmininko pava- 
duotojas ir kiekvienos frakcijos paskirti nariai. Komitetui pirmininkauja 
Respublikos Asamblėjos pirmininkas. Nuolatinis komitetas yra atsakingas 
už šiuos klausimus: paruošia parlamento sesijų pradžią, duoda sutikimą 
Respublikos Prezidentui išvykti iš šalies, įgalioja komitetus veikti, jeigu bū- 
tina, kontroliuoti Vyriausybės veiklą ir kt. 

Konstitucijoje Portugalijos Vyriausybė (Governo) apibūdinama kaip 
institucija, kuri vykdo bendrąją šalies politiką ir yra aukščiausia viešo- 
jo administravimo institucija (182 str.). Vyriausybė susideda iš Minis- 
tro Pirmininko, ministrų, valstybės sekretorių ir žemesniųjų valstybės 
sekretorių. Į Vyriausybės sudėtį gali įeiti vienas arba daugiau Ministro 
Pirmininko pavaduotojų. Pagrindinė Vyriausybės veiklos forma - Mi- 
nistrų Taryba, kurią sudaro Ministras Pirmininkas, Ministro Pirmininko 
pavaduotojai, jeigu tokių yra, ir ministrai. Tačiau į Ministrų Tarybos po- 
sėdžius gali būti kviečiami ir valstybės sekretoriai bei žemesnieji valsty- 
bės sekretoriai. 

Portugalijos Konstitucijoje įtvirtintas parlamentinis Vyriausybės for- 
mavimo modelis, kai valstybės vadovas, atsižvelgęs į Respublikos Asam- 
blėjos rinkimų rezultatus ir pasikonsultavęs su parlamento frakcijomis, 
paskiria Ministrą Pirmininką, kurio siūlymu Prezidentas skiria į pareigas 
ir atleidžia iš jų kitus Vyriausybės narius (ministrus, valstybės sekretorius 
ir žemesniuosius valstybės sekretorius). 

Pagal Konstituciją Vyriausybė in corpore yra atsakinga Respublikos 
Prezidentui ir (politiškai) Asamblėjai. Tačiau pavienių ministrų veiklos 
parlamentinė kontrolė taip pat numatyta. 

Per dešimt metų po 1974 m. revoliucijos Portugalijoje veikė beveik 
tuzinas silpnų ir trumpalaikių vyriausybių, tačiau ministrų pirmininkų 
nebuvo daug, nes visi, išskyrus du iš jų, vadovavo daugiau nei vienam mi- 
nistrų kabinetui. Tačiau po 1985-ųjų metų vidurio politinė sistema tapo 
stabilesnė, kai Ankbalas Cavaco Silva, Socialdemokratų partijos (Partido 
Socialinių Democrata - PSD) vadovas, suformavo pirmąją mažumos Vy- 
riausybę, o vėliau daugumos Vyriausybę, kuri tęsė savo veiklą visą teisėkū- 
ros laikotarpį 1987-1991 m. Po 1991 m. balsavimo per nacionalinius par- 

lamento rinkimus, Cavaco Silva, jo partijai laimėjus 50,4 proc., suformavo 
absoliučios parlamento balsų daugumos palaikomą Vyriausybę". 

Portugalijos Konstitucija Vyriausybės nariams suteikia imunitetą. Vy- 
riausybės, kaip ir parlamento, įgaliojimai Konstitucijoje yra sugrupuoti. 
Vyriausybė vykdo: 1) polinius, 2) teisėkūros, 3) vykdomuosius įgaliojimus. 

Portugalijoje teismai (tribunais) yra viena iš aukščiausių valdžios 
institucijų, vykdanti teisingumą žmonių vardu. Be Konstitucinio Teismo, 
skiriami šių kategorijų teismai: a) Aukščiausiasis Teisingumo Teismas ir 
pirmosios bei antrosios instancijų teismai, b) Vyriausiasis administracinis 
teismas ir kiti administraciniai bei mokesčių teismai; c) Audito teismas. 
Taip pat gali būti ir karo teismai, kurie įkuriami, jei valstybėje yra karo 
padėtis, arbitražo teismai ir taikos teisėjai (209 str. 1 ir 2 d.). 

Teisėjai kadencijos laikotarpiu turi nepriklausomumo ir nešališkumo 
garantijas, numatytas Konstitucijos 216-218 straipsniuose. Kalbant apie 
teismų sistemą paminėtina ir tai, kad Portugalijos konstitucinėje sistemoje 
yra įtvirtintas tarėjų bei prisiekusiųjų institutas (207 str. 1 d.). 

Portugalijos Respublikos Konstitucijos skyriuje „Konstitucijos ga- 
rantijos ir peržiūrėjimas“ Konstitucinis Teismas įtvirtintas kaip vienas iš 
Konstitucijos garantų - jis įgyvendina konstitucinę kontrolę!*. Konstituci- 
nis Teismas įsteigtas tik 1982 m. po konstitucinių reformų. 

Konstitucinis Teismas (Tribunal Constitucional) susideda iš trylikos 
teisėjų: Respublikos Asamblėja skiria dešimt, o šie kitus tris kooptuoja (pa- 
pildomai įtraukia). Šeši teisėjai turi būti pasirinkti ir paskirti iš kitų teismų 
teisėjų, o kiti septyni - iš teisininkų. Prieš pradėdami eiti pareigas Konsti- 
tucinio Teismo teisėjai prisiekia Respublikos Prezidentui. 1997 m. priėmus 
Konstitucijos pataisas Konstitucinio Teismo teisėjų įgaliojimai pratęsti nuo 
6 metų iki 9 metų ir panaikinta galimybė eiti pareigas antrą kadenciją“. 
Konstitucinio Teismo teisėjų sudėties rotacija, kai nustatytais laikotarpiais 
pasikeičia dalis teisėjų, nenumatyta, todėl Konstitucinio Teismo sudėtis iš 
esmės keičiasi tik kas devynerius metus. Konstitucinio Teismo teisėjai iš 
savo narių išsirenka pirmininką (222 str. 1-4 d.). Esant tokiai tvarkai, nors 





" "Ihe Prime Minister. Portugal: A Country Study [interaktyvus]. Washington: GPO for 
the Library of Congress, 1993. [žiūrėta 2012-01-11]. <http://countrystudies.us/portu- 
gal/78.htm>. 

!š Birmontienė, T., et. al. Lietuvos konstitucinė teisė. Vilnius: LTU, 2001, p. 414. 

8 Van den Brandhof, J. C. E., et. al. Constitutional law of 15 EU member states. Nether- 
lands: Kluwer Legal Publishers, 2004, p. 692. 


179 


PASAULIO VALSTYBIŲ KONSTITUCIJOS | Portugalijos Respublika 


ir galima būtų įžvelgti kai kurių neigiamų aspektų, tačiau iš esmės toks 
Konstitucinio Teismo pirmininko išrinkimo būdas užtikrina dar didesnį 
teismo savarankiškumą ir nepriklausomumą". 

Konstitucinio Teismo teisėjai kadencijos laikotarpiu turi nepriklauso- 
mumo garantijas, asmens apsaugą, turi būti nešališki ir netaikoma asmeni- 
nė atsakomybė. Jiems taikomas tas pats pareigų nesuderinamumams kaip 
kitų teismų teisėjams. 

Pažymėtina ir tai, kad Portugalijos Konstitucijoje yra įtvirtintas aus- 
triškasis (europietiškasis) konstitucinės kontrolės modelis. Konstitucinis 
Teismas atlieka tiek išankstinę, teik vėlesniąją konstitucinę kontrolę. Kons- 
titucijos 281 straipsnyje nustatyti subjektai, kurie gali kreiptis į Konstitu- 
cinį Teismą. 

Portugalijos konstitucinėje sistemoje individualaus konstitucinio 
skundo institutas nenumatytas, tačiau netiesioginis kreipimasis galimas, 
t. y. Generalinė prokuratūra pagal bylos šalies, inicijavusios akto nekons- 
titucingumo klausimą, pareiškimą privalo kreiptis į Konstitucinį Teismą. 
Generalinė prokuratūra taip pat privalo kreiptis į Konstitucinį Teismą, jei 
teismas taiko normas, kurias Konstitucinis Teismas jau anksčiau yra pa- 
skelbęs prieštaraujančiomis Konstitucijai (280 str.). 





2 Birmontienė, T., et. al. Lietuvos konstitucinė teisė. Vilnius: LTU, 2001, p. 45. 

PREAMBULĖ 


1974 metų balandžio 25 dieną Ginkluotųjų pajėgų judėjimas užbaigė 
ilgametį pasipriešinimą ir atspindėjo giliausius Portugalijos žmonių jaus- 
mus, įveikdamas fašistinį režimą. 

Portugalijos išlaisvinimas iš diktatūros, priespaudos ir kolonializmo 
sukėlė tikrą perversmą ir tai buvo istorinio lūžio pradžia Portugalijos vi- 
suomenėje. 

Revoliucija atkūrė pagrindines Portugalijos žmonių teises ir laisves. 
Naudodamiesi šiomis teisėmis ir laisvėmis, susirinko žmonių atstovai pa- 
gal įstatymą ir parengė Konstituciją, atitinkančią šalies siekius. 

Steigiamasis susirinkimas patvirtino Portugalijos žmonių sprendimą 
ginti šalies nepriklausomybę, užtikrinti pagrindines piliečių teises, nusta- 
tyti esminius demokratijos principus, užtikrinti demokratinės valstybės 
viršenybę pagal įstatymų nuostatas ir atverti kelią į socialistinę visuomenę 
pagal Portugalijos žmonių valią ir atsižvelgiant į laisvesnį, teisingesnį bei 
solidaresnį valstybės aiškinimą. 

1976 metų balandžio 2 dieną Steigiamasis susirinkimas plenarinėje 
sesijoje priėmė ir įteisino šią Portugalijos Respublikos Konstituciją: 


PAGRINDINIAI PRINCIPAI 


1 straipsnis 

(Portugalijos Respublika) 

Portugalija bus suvereni Respublika, pagrįsta žmogaus asmens oru- 
mu, žmonių valia ir skirta sukurti laisvą, teisingą ir solidarią visuomenę. 





2 Portugalijos Respublikos Konstitucija, paskelbta Portugalijos parlamento interneto 
puslapyje http://app.parlamento.pt/site antigo/ingles/cons, leg/Constitution. VII re- 
visao definitive.pdf, išversta iš anglų kalbos. 


181 


PASAULIO VALSTYBIŲ KONSTITUCIJOS | Portugalijos Respublika 


2straipsnis 

(Demokratinė valstybė pagrįsta lygybe prieš įstatymą) 

Portugalijos Respublika turi būti demokratinė valstybė, pagrįsta lygy- 
be prieš įstatymą, žmonių suverinitetu ir daugianacionaline demokratine 
išraiška, kur vyrauja pagarba ir efektyvaus pagrindinių teisių ir laisvių įgy- 
vendinimo garantija bei tarpusavio nepriklausomumas, kad būtų pasiekta 
ekonominė, socialinė ir kultūrinė demokratija ir kad tai būtų daroma da- 
lyvaujant visai šaliai. 


3 straipsnis 

(Suverenitetas ir teisėtumas) 

1. Suverenitetas bus vienas ir nedalomas ir priklausys nuo žmonių, 
kurie jį vykdys pagal Konstituciją. 

2. Valstybė yra pavaldi šiai Konstitucijai ir turi būti pagrįsta demo- 
kratine įstatymo valdžia. 

3. Valstybės įstatymų ir kitų aktų galiojimas, autonominių sričių, 
vietinės valdžios ir kitos viešos institucijos savo veiksmus turi derinti su 
Konstitucija ir turi ją atitikti. 


4 straipsnis 

(Portugalų pilietybė) 

Visi asmenys, kuriuos įstatymas arba tarptautinė konvencija laiko 
Portugalijos piliečiais, bus tokie piliečiai. 


5 straipsnis 

(Teritorija) 

1. Portugalija apims teritoriją, esančią Europos žemyne, kuri yra is- 
toriškai apibrėžta kaip Portugalija kartu su Azorų ir Madeiros salynais. 

2. Įstatymas apibrėš Portugalijos teritorinių vandenų apimtį ir ribas, 
jos išskirtinę ekonominę zoną ir jos teises į gretimos jūros dugną. 

3. Be išsankstinio nusistatymo dėl sienų atitaisymų valstybė neper- 
leis nė vienos Portugalijos teritorijos dalies nei suverenių teisių į jas. 


6 straipsnis 

(Unitarinė valstybė) 

1. Valstybė yra unitarinė ir turi būti organizuojama taip, kad funkci- 
onuotų pagarba autonominių salų sistemos savivaldai, pavaldumo princi- 

pams, vietinės valdžios autonomijai bei viešojo administravimo demokra- 
tinei decentralizacijai. 

2. Azorų ir Madeirų salynai bus autonominės sritys, turinčios politi- 
nį ir administracinį statusą ir savivaldos institucijas. 


7 straipsnis 

(Tarptautiniai santykiai) 

1. Tarptautiniuose santykiuose Portugalija turi vadovautis valstybi- 
nės nepriklausomybės, pagarbos žmonių teisėms, žmonių teisių, lygybės 
tarp šalių, taikaus tarptautinių konfliktų sprendimo, nesikišimo į vidinius 
kitų šalių reikalus ir bendradarbiavimo su kitais žmonėmis principais, at- 
sižvelgdama į emancipaciją ir žmonijos pažangą. 

2. Portugalija turi palaikyti imperializmo, kolonializmo ir kitų agresi- 
jos, valdžios ir išnaudojimo formų santykiuose tarp žmonių panaikinimą, 
taip pat vienu metu vykstantį kontroliuojamą bendrą nusiginklavimą, po- 
licinių-karinių blokų naikinimą ir kolektyvinės saugumo sistemos sukū- 
rimą, stengiantis išsaugoti tarptautinę tvarką, kad būtų galima užtikrinti 
taiką ir teisingumą santykiuose tarp žmonių. 

3. Portugalija turi pripažinti žmonių teises į apsisprendimą ir nepri- 
klausomybę bei plėtrą, taip pat teisę į sukilimą prieš visas priespaudos for- 
mas. 

4. Portugalija turi išlaikyti privilegijuotus draugystės ir bendradarbia- 
vimo ryšius su portugališkai kalbančiomis šalimis. 

5. Portugalija turi stengtis stiprinti Europos identitetą ir Europos šalių 
veiksmus, skatinančius demokratiją, taiką, ekonominę pažangą ir teisingu- 
mą santykiuose tarp žmonių. 

6. Atsižvelgiant į pagrindinių įstatymo numatytų teisių ir pagalbos 
principu pagrįstos demokratinės valstybės nuostatų tarpusavio sąveiką ir 
pagarbą joms, taip pat laisvos šalies ekonominės, socialinės ir teritorinės 
sanglaudos siekį, bendrosios ir išorinės, saugumo ir gynybos politikos api- 
būdinimą ir įgyvendinimą, Portugalija gali sudaryti sutartis su Europos 
Sąjungos institucijomis, kad kartu naudotųsi galiomis, reikalingomis Eu- 
ropos Sąjungai formuoti ir plėsti. 

7. Atsižvelgiant į tarptautinio teisingumo siekį, kuris skatina gerbti 
tiek atskirų asmenų, tiek ir tautos teises, ir laikantis Romos statute išdės- 
tytų sąlygų, Portugalija gali priimti Tarptautinio baudžiamojo teismo ju- 
risdikciją. 

8 straipsnis 

(Tarptautinė teisė) 

1. Bendrosios ar dažnai pasitaikančios tarptautinės teisės taisyklės ir 
principai turi būti neatskiriama Portugalijos teisės dalis. 

2. Tinkamai ratifikuotose ar priimtose tarptautinėse sutartyse nusta- 
tytos sąlygos turi įsigalioti Portugalijos vidaus įstatymuose, kai yra oficia- 
liai išleidžiamos, ir galioti tol, kol įpareigoja Portugalijos valstybę tarptau- 
tiniu mastu. 

3. Tarptautinių organizacijų, kurioms priklauso Portugalija, kompeten- 
tingų įstaigų išleistos taisyklės turi būti įtrauktos į Portugalijos vidaus įstaty- 
mus su sąlyga, kad tai bus nurodyta atitinkamose konstitucinėse sutartyse. 

4. Sutarčių, kuriomis vadovaujasi Europos Sąjunga, sąlygos ir jos ins- 
titucijų išleistos taisyklės vykdant atitinkamas pareigas turi būti taikomos 
Portugalijos vidaus įstatymuose pagal Europos Sąjungos teisę ir laikantis 
esminių demokratinės valstybės principų, paremtų įstatymais. 


9 straipsnis 

(Pagrindiniai valstybės uždaviniai) 

Pagrindiniai valstybės uždaviniai turi būti šie: 

a) garantuoti nacionalinę nepriklausomybę ir sukurti politines, eko- 
nomines, socialines ir kultūrines sąlygas, kurios tai skatina; 

b) garantuoti pagrindines teises ir laisves bei pagarbą demokratinės 
valstybės principams, kurie pagrįsti įstatymo valdžia; 

c) ginti politinę demokratiją ir apsaugoti bei padrąsinti piliečių de- 
mokratinį dalyvavimą sprendžiant nacionalines problemas; 

d) kelti žmonių gerovę, gyvenimo kokybę ir užtikrinti tikrą lygiatei- 
siškumą tarp pačių portugalų. Be to, būtina remti efektyvų ekonominių, 
socialinių, kultūrinių ir gamtosaugos teisių įgyvendinimą, transformuo- 
jant ir modernizuojant ekonomines bei socialines struktūras; 

e) saugoti ir didinti Portugalijos žmonių kultūrinį paveldą, ginti 
gamtą ir aplinką, išsaugoti gamtos išteklius ir garantuoti tinkamą miestų ir 
šalies planavimą; 

f) garantuoti išsilavinimą ir nuolatinį asmenybės augimą bei jos 
priežiūrą ir skatinti portugalų kalbos platinimą tarptautiniu mastu; 

g) skatinti darnų visos Portugalijos teritorijos vystymąsi ir teikti ypa- 
tingą dėmesį ultraperiferinei Azorų salų ir Madeiros salynų gamtai; 

h) skatinti lygybę tarp vyrų ir moterų. 

10 straipsnis 

(Visuotinė rinkimų teisė ir politinės partijos) 

1. Tauta turi vykdyti politinę valdžią remdamasi visuotine, lygia, 
tiesiogine, slapta ir periodine rinkimų teise, referendumu ir kitomis šioje 
Konstitucijoje numatytomis formomis. 

2. Politinės partijos turi prisidėti prie organizavimo ir žmonių valios 
išreiškimo, pagarbiai elgtis su nacionalinės nepriklausomybės principais 
bei valstybinės ir politinės demokratijos vienybe. 


11 straipsnis 

(Nacionaliniai simboliai ir valstybinė kalba) 

1. Valstybės vėliava, kuri yra Respublikos suvereniteto, Portuga- 
lijos nepriklausomybės, vienybės ir vientisumo simbolis, yra priimta 
Respublikos, kuri buvo suformuota po 1910 m. spalio 5-os dienos Revo- 
liucijos. 

2. Valstybės himnas bus Portuguesa. 

3. Valstybinė kalba bus portugalų. 


1 DALIS 
PAGRINDINĖS TEISĖS IR PAREIGOS 


I pavadinimas. Bendrieji principai 


12 straipsnis 

(Universalieji principai) 

1. Kiekvienas pilietis naudosis teisėmis ir turės vykdyti šioje Konsti- 
tucijoje numatytas pareigas. 

2. Juridiniai asmenys bendradarbiaudami taip pat naudosis tokio- 
mis teisėmis, o jų veikla turės atitikti tokios veiklos pobūdį. 


13 straipsnis 

(Lygiateisiškumo principas) 

1. Kiekvienam piliečiui bus užtikrintas socialinis orumas ir turės 
būti lygus prieš įstatymą. 

2. Niekam negali būti suteikta privilegijų, išskirtinumo, negali būti 
išankstinio nusistatymo, negali būti atimta kokia nors teisė ar atleistas nuo 

kokios nors pareigos dėl kilmės, lyties, rasės, kalbos, kilmės vietos, religi- 
jos, pilietinių ar idealoginiu įsitikinimų, išsilavinimo, ekonominės situaci- 
jos, socialinės, materialinės ar seksualinės orientacijos. 


14 straipsnis 

(Portugalai užsienyje) 

Portugalijos piliečiams, kurie yra užsienio šalyje ar gyvena užsienyje, 
yra užtikrinama valstybės apsauga įgyvendinant teises ir jie yra pareigų, 
kurios nėra nesuderinamos su jų nebuvimu valstybėje, subjektai. 


15 straipsnis 

(Užsieniečiai, asmenys be pilietybės ir Europos piliečiai) 

1. Užsieniečiai ar pilietybės neturintys asmenys, kurie patys save fi- 
nansuoja ar gyvena Portugalijoje, privalo turėti tas pačias teises ir pareigas 
kaip Portugalijos piliečiai. 

2. Politinės teisės, valstybės pareigūnų įgaliojimai, kurie nėra techni- 
niai pagal savo prigimtį, ir teisės, kurias ši Konstitucija ir įstatymai suteikia 
išimtinai Portugalijos piliečiams, yra neįtraukiamos į ankstesnio paragrafo 
nuostatas. 

3. Išskyrus Respublikos Prezidento, Respublikos Asamblėjos Pirmi- 
ninko, Ministro Pirmininko ir bet kokio aukštesniojo teismo pirmininko 
pareigas bei tarnybą ginkluotosiose pajėgose ir diplomatiniame korpuse, 
pagal įstatymus ir tarpusavio sąveiką tokios teisės turi būti taikomos por- 
tugalų kalba kalbančių šalių piliečiams, kurie nuolat gyvena Portugalijoje, 
jeigu jos nėra suteikiamos užsieniečiams kitais būdais. 

4. Atsižvelgiant į tarpusavio sąveiką, įstatymai gali suteikti Portugali- 
joje gyvenantiems užsieniečiams teisę balsuoti ir kandidatuoti rinkimuose 
kaip vietiniams municipaliteto nariams. 

5. Atsižvelgiant į tarpusavio sąveiką, įstatymai taip pat gali suteikti 
Portugalijoje gyvenantiems Europos Sąjungos šalių narių piliečiams teisę 
balsuoti ir kandidatuoti rinkimuose kaip Europos Parlamento nariams. 


16 straipsnis 

(Apimtis ir pagrindinių teisių interpretacija) 

1. Šioje Konstitucijoje saugomos pagrindinės teisės, neišskirs jokių 
kitų teisių, kurios įstatymo numatytos ir taikomos tarptautinėje teisėje. 

2. Sąlygos, išdėstytos šioje Konstitucijoje, kaip ir įstatymai dėl pa- 
grindinių teisių, bus interpretuojamos ir sudarytos pagal Visuotinę žmo- 

gaus teisių deklaraciją. 


17 staipsnis 

(Taisyklės, reglamentuojančios teises, laisves ir garantijas) 

Taisyklių, reglamentuojančių teises, laisves ir garantijas, rinkinys bus 
taikomas antrame skyriuje numatytais atvejais kaip ir pagrindinėms pana- 
šios prigimties teisėms. 


18 straipsnis 

(Teisėta galia) 

1. Šioje Konstitucijoje numatomos teisės, laisvės ir garantijos bus tei- 
siogiai taikomos viešiesiems ir privatiems asmenims bei institucijoms. 

2. Įstatymas gali suvaržyti teises, laisves ir garantijas tik tais atvejais, 
kurie išskirtinai numatyti šioje Konstitucijoje, ir tokie apribojimai nebus 
taikomi tiems, kurių teises ir interesus turi saugoti bei ginti ši Konstitucija. 

3. Įstatymai, kurie apriboja teises, laisves ir garantijas, bus abstrak- 
taus ir bendro pobūdžio ir neturės atgalinio poveikio, nesumažins ir neiš- 
plės šios Konstitucijos pagrindinio turinio apimties. 


19 straipsnis 

(Laikinas teisių suspendavimas) 

1. Suverenią galią turinčios įstaigos negali kartu ar atskirai laikinai at- 
imti teisių, laisvių ir garantijų, nebent šioje Konstitucijoje numatyta forma 
būtų paskelbta valstybės apsiaustis ar valstybės nepaprastoji padėtis. 

2. Valstybės apsiaustis ar valstybės nepaprastoji padėtis gali būti pa- 
skelbta tik visoje Portugalijos teritorijoje ar jos dalyje faktinės ar gresian- 
čios užsienio šalių agresijos, rimtos grėsmės, konstitucinės demokratinės 
tvarkos sutrikdymo ar visuotinės katastrofos atveju. 

3. Valstybės nepaprastoji padėtis gali būti paskelbta, kai ankstesniame 
straipsnyje aprašytos sąlygos yra ne tokios sunkios ir tuomet gali būti lai- 
kinai atimtos kai kurios teisės, laisvės ir garantijos, kurias galima laikinai 
atimti. 

4. Renkantis tarp apsiausties ir nepaprastosios padėties ir skelbiant 
bei įgyvendinant jas, turi būti laikomasi proporcingumo principo ir apsi- 
ribojama tik tuo, kas yra griežtai būtina, kad būtų atkurtos konstitucinės 
normos, ypač atsižvelgiant į jų mastą, trukmę ir taikomas priemones. 

5. Skelbiant apsiaustį ar nepaprastąją padėtį turi būti nustatytos ati- 

tinkamos priežastys ir nurodyta, kurios teisės, laisvės ir garantijos bus 
laikinai suspenduotos. Nepažeidžiant atnaujinimo galimybės, nė viena jų 
negali trukti ilgiau kaip penkiolika dienų, o jeigu ji susidaro paskelbus 
karą - ilgiau, nei nustatyta įstatymuose. 

6. Apsiausties ar kritinės padėties paskelbimas jokiu būdu negali turė- 
ti įtakos teisėms į gyvybę, asmens neliečiamybę, pilietines pareigas ir pilie- 
tybę bei baudžiamosios teisės atgalinio poveikio netaikymą, kaltinamųjų 
teisei į gynybą ar sąžinės bei religijos laisvę. 

7. Apsiausties ar nepaprastosios padėties paskelbimas gali pakeisti 
konstitucines normas tik taip, kaip numatyta šioje Konstitucijoje ir įstaty- 
muose. Svarbiausia, tai negali turėti įtakos konstitucinių taisyklių, susiju- 
sių su suverenią galią turinčių įstaigų ar autonominių regionų savivaldos 
įstaigų pareigomis ir darbu ar tokias pareigas einančių asmenų teisėmis ir 
neliečiamybe, taikymui. 

8. Apsiausties ar kritinės padėties paskelbimas turi suteikti viešosioms 
įstaigoms galią ir atsakomybę imtis reikiamų priemonių, kad būtų skubiai 
atkurtos konstitucinės normos. 


20 straipsnis 

(Teisė susipažinti su įstatymais ir veiksminga teisminė apsauga) 

1. Visiems turi būti garantuojama teisė susipažinti su įstatymais, 
kaip ir teisė kreiptis į teismus ginant savo teises ir interesus, kuriuos sau- 
go įstatymai, ir niekam negali būti atsakyta teisė į teisingumą dėl lėšų 
stokos. 

2. Pagal įstatymus kiekvienam turi būti suteikta teisė į teisinę informa- 
ciją ir patarimus, teisines konsultacijas ir galimybę būti lydimam advokato 
bet kokioje valdžios įstaigoje. 

3. Įstatymuose turi būti apibrėžta ir užtikrinta tinkama teisinių proce- 
dūrų slaptumo apsauga. 

4. Visi privalo turėti teisę, kad nutartis bet kokiame teismo procese, 
kurio šalis jie yra, būtų priimta per protingą laikotarpį ir taikant sąžiningo 
proceso priemones. 

5. Norint užtikrinti asmens teises, laisves ir garantijas ir tai padaryti 
taip, kad būtų garantuota veiksminga ir laiku suteikiama teisminė apsauga 
nuo grėsmių ar pažeidimų, įstatymai turi užtikrinti piliečiams greitas ir 
prioritetines teismines procedūras. 

21 straipsnis 

(Pasipriešinimo teisė) 

Kiekvienas asmuo turi teisę priešintis tvarkai, pažeidžiančiai jų teises, 
laisves ar garantijas, ir tuomet, kai neįmanoma kreiptis į viešąsias įstaigas, 
naudoti jėgą, kad būtų atremta agresija. 


22 straipsnis 

(Viešųjų įstaigų atsakomybė) 

Valstybė ir kitos viešosios įstaigos kartu su savo pareigūnais, persona- 
lu ir atstovais turi būti atsakingi už tokius veiksmus ar aplaidumus vykdant 
savo funkcijas, kai pažeidžiamos ar prarandamos teisės, laisvės ar garantijos. 


23 straipsnis 

(Ombudsmenas) 

1. Piliečiai gali pateikti skundus dėl viešųjų įstaigų veiksmų ar aplai- 
dumo ombudsmenui, kuris turi juos įvertinti, neturėdamas galios priimti 
sprendimų, ir nusiųsti kompetentingoms įstaigoms rekomendacijas, ku- 
rios padėtų išvengti neteisybės ar ją pašalintų. 

2. Ombudsmeno darbas turi būti nepriklausomas nuo bet kokio pa- 
lankumo ar teisės gynimo priemonių, numatytų šioje Konstitucijoje ar 
įstatymuose. 

3. Ombudsmeno įstaiga turi būti nepriklausoma institucija. Respubli- 
kos Asamblėja ombudsmeną skiria įstatymo nustatytam laikui. 

4. Viešojo administravimo įstaigos ir jų atstovai turi bendradarbiauti 
su ombudsmenu, vykdydami jo misiją. 


II pavadinimas. Teisės, laisvės ir garantijos 


I skyrius. Asmeninės teisės, laisvės ir garantijos 


24 straipsnis 
(Teisė gyventi) 
1. Žmogaus gyvybė neliečiama. 
2. Mirties bausmė neegzistuos jokiomis aplinkybėmis. 


25 straipsnis 
(Teisė į asmeninį vientisumą) 
1. Kiekvieno žmogaus moralinis ir fizinis vientisumas neliečiamas. 

2. Niekas negali būti kankinamas, žiauriai žeminamas, su niekuo ne- 
galima nežmoniškai elgtis ar nežmoniškai bausti. 


26 straipsnis 

(Kitos asmeninės teisės) 

1. Kiekvienas turi turėti teisę į asmeninį tapatumą, asmenybės vys- 
tymąsi, pilietinį teisnumą, pilietybę, gerą vardą ir reputaciją, savo atvaizdą, 
kiekvienas turi teisę laisvai kalbėti, reikšti savo nuomonę, saugoti asmeninį 
ir šeimos gyvenimo privatumą ir turi teisę į teisinę apsaugą nuo bet kokios 
diskriminacijos. 

2. Įstatymas įtvirtins efektyvias apsaugos nuo piktnaudžiavimo in- 
formacija, pažeidžiančia asmens ar šeimos orumą, garantijas. 

3. Įstatymas turi garantuoti asmens orumą ir genetinį žmogaus tapa- 
tumą, ypač kūryboje, plėtroje ir naudojant technologijas bei mokslo tyri- 
muose. 

4. Pilietybės atėmimas ir pilietinio teisnumo suvaržymas galimas tik 
įstatymo numatytais atvejais ir nustatytam terminui neturint politinių mo- 


tyvų. 


27 straipsnis 

(Teisė į laisvę ir saugumą) 

1. Kiekvienas turi teisę į laivę ir saugumą. 

2. Niekam negali būti visiškai ar iš dalies atimta laisvė, išskyrus, jeigu 
dėl nusikalstamos veikos teismo nuosprendžiu yra skiriama laisvės atėmi- 
mo bausmė arba apsauga. 

3. Kiti laisvės atėmimo atvejai tam tikram laikui ir tam tikromis są- 
lygomis pagal įstatymą su kai kuriomis išimtimis gali būti šie: 

a) sulaikymas ar įkalinimas flagrante delicto; 

b) sulaikymas ar grąžinimas kardomajam kalinimui, kai yra akivaiz- 
dūs sunkaus nusikaltimo įrodymai, turi būti baudžiamas laisvės atėmimu 
maksimaliam terminui ar daugiau kaip trejiems metams; 

c) įkalinimo paskyrimas, sulaikymas ar bet kokia kita prievartos 
priemonė, skirta teismo institucijos asmeniui, kuris nelegaliai atsidūrė 
Portugalijos teritorijoje arba kuris tuo metu yra perduodamas kitai šaliai, 
deportuojamas iš šalies rengiant tam dokumentus; 

d) įkalinimo paskyrimas karinio personalo darbuotojams dėl draus- 
mės pažeidimų. Toks įkalinimas bus pavaldus kompetentingam teismui; 

e) atitinkamos bausmės gali būti skiriamos, kad asmenį apsaugotų, 
jam pagelbėtų ar jį auklėtų tinkamoje įstaigoje, kuri skiriama kompeten- 
tingo teismo įsakymu; 

f) sulaikymas dėl nepaklusnumo teismo eigos tvarkai arba išanksti- 
nis sulaikymas, kad atvyktų į kompetentingo teismo instituciją; 

g) įtariamųjų sulaikymas dėl tapatybės nustatymo griežtai nustaty- 
tam laikui ir tik tam tikrais atvejais, jeigu tai yra būtina; 

h) asmens, kenčiančio nuo psichinių sutrikimų, perdavimas į atitin- 
kamą gydymo įstaigą, jeigu tai yra patvirtinta kompetentingos teisminės 
institucijos. 

4. Kiekvienas asmuo, kuriam atimta laisvė, tuojau pat turi būti infor- 
muotas jam suprantamu būdu apie suėmimo priežastis, sulaikymą, įkalini- 
mą irjo teises. 

5. Laisvės atėmimas, prieštaraujantis Konstitucijos nuostatoms, 
įpareigos valstybę pagal įstatymą kompensuoti nukentėjusiam asmeniui. 


28 straipsnis 

(Grąžinimas kardomajam kalinimui) 

1. Vėliausiai po keturiasdešimt aštuonių valandų visi sulaikymai turi 
būti perduoti kruopščiam teisminiam nagrinėjimui, kad būtų galima sulai- 
kytąjį paleisti arba paskirti atitinkamą priverstinę priemonę. Teisėjas turi 
susipažinti su sulaikymo priežastimis ir informuoti apie jas sulaikytąjį, jį 
apklausti ir suteikti jam galimybę pasirūpinti gynyba. 

2. Grąžinimas kardomajam kaliniui turi būti išimtinis ir negali būti 
reikalaujamas ar palaikomas, kai galima paleisti už užstatą ar pritaikyti kitą 
įstatymų numatytą palankesnę priemonę. 

3. Pranešimas apie teismo nutartį, kuria nustatoma ar patvirtinama 
priemonė, susijusi su laisvės atėmimu, turi būti iš karto pristatomas gimi- 
naičiui ar kitam patikimam asmeniui, kurį gali nurodyti sulaikytasis. 

4. Grąžinimas kardomajam kalinimui turi būti susijęs su įstatymų nu- 
statytais laiko limitais. 


29 straipsnis 

(Baudžiamosios teisės pritaikymas) 

1. Niekas neturi būti teisiamas pagal baudžiamuosius įstatymus, jeigu 
už atitinkamą veikimą ar neveikimą nebuvo baudžiama pagal prieš tai ga- 
liojusius įstatymus, nė vienam asmeniui neturi būti taikomos saugos prie- 

monės, jeigu prieš tai galiojusiuose įstatymuose nebuvo nurodytos su tuo 
susijusios išankstinės sąlygos. 

2. Ankstesnio straipsnio sąlygos neturi užkirsti kelio bausmei iki tos 
ribos, kuri yra nustatyta Portugalijos vidaus įstatymuose už veikimą ar ne- 
veikimą, kuris buvo laikomas baudžiamuoju pagal bendruosius visuotinai 
pripažintos tarptautinės teisės principus jo padarymo momentu. 

3. Nuosprendis ar saugumo priemonės neturi būti taikomos tokiu 
atveju, jeigu nėra aiškiai nurodytų sankcijų prieš tai galiojusiuose įstaty- 
muose. 

4. Niekam neturi būti taikomas griežtesnis nuosprendis ar saugumo 
priemonės nei nustatytieji atitinkamo poelgio momentu arba tuo momen- 
tu, kai buvo tokios priemonės taikymo nuostatos. Tačiau tie baudžiamieji 
įstatymai, kurių turinys palankesnis kaltinamajam, turi būti taikomi atga- 
line data. 

5. Niekas neturi būti teisiamas už tą patį nusikaltimą daugiau kaip 
vieną kartą. 

6. Neteisingai nuteisti piliečiai privalo turėti teisę į jų nuosprendžių 
peržiūrą ir patirtos žalos atlyginimą, kaip nurodo įstatymai. 


30 straipsnis 

(Nuosprendžių ir saugumo priemonių apribojimai) 

1. Joks nuosprendis ar saugumo priemonė, kuriais atimama ar suvar- 
žoma laisvė, negali būti amžinas arba trukti neribotą ar nenustatytą laiką. 

2. Jeigu egzistuoja pavojus, susijęs su rimta psichine anomalija, kai 
terapija atviroje aplinkoje neįmanoma, saugumo priemones, kuriomis at- 
imama ar suvaržoma laisvė, galima sėkmingai pratęsti tokiam laikui, kol 
išliks atitinkama psichinė būsena, bet tai visada turi būti padaryta priėmus 
teismo nutartį. 

3. Baudžiamoji atsakomybė negali būti perkelta kitam. 

4. Joks nuosprendis negali automatiškai atimti bet kokios civilinės, 
profesinės ar politinės teisės. 

5. Nuteistiems asmenims, kuriems taikomas nuosprendis ar saugumo 
priemonės, kuriais apribojama ar suvaržoma jų laisvė, turi išlikti jų pagrin- 
dinės teisės. Pagrindinės teisės gali būti susijusios su tokiais apribojimais, 
kurie yra būtini atsižvelgiant į asmenų nuteisimą, ir specialiais reikalavi- 
mais, susijusiais su atitinkamų nuosprendžių vykdymu. 

31 straipsnis 

(Paliepimas pristatyti suimtąjį į teismą suėmimo teisėtumui išaiškinti) 

1. Paliepimas pristatyti į teismą reikalingas tam, kad nebūtų neteisin- 
gai panaudotos galios nelegalaus arešto, įkalinimo ar sulaikymo forma. Jį 
turi taikyti kompetentingas teismas. 

2. Prašymo pristatyti į teismą nurodymą gali duoti taip areštuotas, 
įkalintas ar sulaikytas asmuo ar savo politinėmis teisėmis besinaudojantis 
pilietis. 

3. Teisėjas per aštuonias dienas nuo prašymo pristatyti suimtąjį į teis- 
mą suėmimo teisėtumui nustatyti priima sprendimą posėdyje, šis sprendi- 
mas gali būti skundžiamas. 


32 straipsnis 

(Apsauga baudžiamajame procese) 

1. Baudžiamajame procese turi būti užtikrintos visos būtinos apsau- 
gos priemonės, susijusios su gynyba, įskaitant apeliacijos teisę. 

2. Kiekvienas kaltinamasis turi būti laikomas nekaltu, kol nepaskelb- 
tas nuosprendis in rem judicatam, ir pristatytas į teismą taip greitai, kaip tai 
įmanoma atsižvelgiant į gynybos apsaugos priemones. 

3. Kaltinamieji privalo turėti teisę pasirinkti advokatą ir gauti jo pa- 
galbą dėl kiekvieno procesinio veiksmo. Įstatymas turi nurodyti tuos atve- 
jus ir etapus, kai advokato pagalba būtina. 

4. Parengiamieji tyrimai turi būti atliekami tik vadovaujant teisėjui, 
kuris pagal įstatymo nuostatas gali nurodyti atlikti atitinkamus veiksmus, 
kurie tiesiogiai nebus susiję su pagrindinėmis kitų asmenų ar institucijų 
teisėmis. 

5. Baudžiamasis procesas turi turėti kaltinamąją struktūrą. Bylos na- 
grinėjimas ir preliminarūs tiriamieji veiksmai turi būti taikomi prašymo ir 
prašymo atmetimo principo pagrindu, kaip numato įstatymas 

6. Įstatyme turi būti nurodyta, kokiais atvejais, susijusiais su gynybos 
teisių užtikrinimu, procesas gali vykti be kaltinamojo ar teisiamojo dalyva- 
vimo procesiniuose veiksmuose, įskaitant ir teismo posėdžius. 

7. Nukentėjusieji turi turėti teisę dalyvauti procese, kaip nurodyta 
įstatyme. 

8. Visi įrodymai, gauti kankinant, prievartaujant, pažeidžiant asmens 
fizinę ar moralinę neliečiamybę, neteisėtai braunantis į asmeninį gyveni- 

mą, namus, korespondenciją ar telekomunikacijas, turi būti laikomi nega- 
liojančiais ir niekiniais. 

9. Teisme negali būti nutraukta byla, kuri jau turėjo jurisdikciją pagal 
ankstesnį įstatymą. 

10. Procesuose, susijusiuose su administraciniais nusižengimais, ar 
procesuose, kuriuose gali būti skiriamos baudos, kaltinamieji privalo turėti 
teisę būti išklausyti ir turėti teisę į gynybą. 


33 straipsnis 

(Deportacija, ekstradicija ir prieglobsčio teisė) 

1. Portugalijos piliečiai negali būti deportuojami iš Portugalijos teri- 
torijos. 

2. Įsakyti deportuoti asmenį, kuris teisėtai atvyko ar teisėtai gyvena 
Portugalijos teritorijoje ir kuriam buvo suteiktas leidimas gyventi, kuris 
pasiprašė prieglobsčio ir jį gavo, gali tik teisminė įstaiga. Įstatymai privalo 
užtikrinti, kad tokiose bylose nutartys butų greitai priimtos. 

3. Portugalijos piliečių išdavimas iš Portugalijos teritorijos leidžiamas 
tik tokiu atveju, kai tarptautinė sutartis nustatė tarpusavio susitarimus dėl 
išdavimo, terorizmo ar tarptautinio organizuoto nusikaltimo atveju ir su 
sąlyga, kad to prašančios šalies teisinė sistema suteikia teisingo ir sąžiningo 
teismo garantijas. 

4. Išdavimas už nusikaltimus, už kuriuos pagal to prašančios šalies 
teisę baudžiama pritaikant nuosprendį ar saugomo priemones, kuriomis 
visam laikui ar neribotai atimama ar suvaržoma laisvė, turi būti leidžiamas 
tik tokiu atveju, jeigu to prašanti šalis yra tarptautinės sutarties šalis tokioje 
srityje, kuriai Portugalija įsipareigojusi, ir pateikia garantijas, kad nebus 
taikomas ar įvykdytas toks nuosprendis ar saugomo priemonės. 

5. Ankstesniuose straipsniuose nurodytos nuostatos neturi pažeisti 
tokių teisminį bendradarbiavimą baudžiamojoje srityje nustatančių taisy- 
klių taikymo, koks gali būti nustatytas pagal Europos Sąjungos globą. 

6. Nė vienas asmuo jokiomis aplinkybėmis neturi būti išduodamas ar 
perduodamas dėl politinių priežasčių ar už nusikaltimus, už kuriuos pagal 
to prašančios šalies teisę baudžiama mirtimi ar kitu nuosprendžiu, kuris 
sukelia neatitaisomą žalą to asmens fizinei neliečiamybei. 

7. Išdavimo gali reikalauti tik teisminė įstaiga. 

8. Teisė į prieglobstį turi būti garantuojama užsieniečiams ir pilietybės 
neturintiems asmenims, kurie yra persekiojami ar kuriems gresia didelis 

pavojus dėl veiksmų, kuriuos jie atliko siekdami demokratijos, socialinio ir 
nacionalinio išlaisvinimo, taikos žmonėms, žmonių laisvių ar teisių. 
9. Įstatymuose turi būti nustatytas politinio bėglio statusas. 


34 straipsnis 

(Namų ir korespondencijos neliečiamybė) 

1. Asmeninio būsto ir korespondencijos bei kitų privataus bendravi- 
mo priemonių slaptumas turi būti neliečiamas. 

2. Patekti į piliečio namus gali įsakyti tik kompetentinga teisminė įs- 
taiga ir tik įstatymuose nustatytais atvejais bei forma. 

3. Niekas neturi teisės įeiti į kokio nors asmens namus naktį be jo 
sutikimo, išskyrus situacijas flagrante delicto ar gavus teismo leidimą ypač 
sunkaus ar organizuoto nusikaltimo atvejais, įskaitant terorizmą ir prekybą 
žmonėmis, nusikaltimo, susijusio su ginklais ar narkotikais, atvejais, taip, 
kaip nurodo įstatymai. 

4. Viešosioms valdžios įstaigoms turi būti draudžiama kaip nors kiš- 
tis į korespondenciją, telekomunikacijas ar kitas bendravimo priemones, 
išskyrus tokius atvejus, kuriuos gali numatyti įstatymai baudžiamajame 
procese. 


35 straipsnis 

(Kompiuterio naudojimas) 

1. Kiekvienas pilietis privalo turėti teisę prieiti prie visų su juo susi- 
jusių kompiuterizuotų duomenų, reikalauti juos pataisyti ir atnaujinti ir 
gauti informaciją, kokiu tikslu jie renkami, kaip nurodo įstatymai. 

2. Įstatymai turi apibrėžti asmeninių duomenų sąvoką kartu su tvarka 
ir sąlygomis, taikomomis jų automatiniam apdorojimui, susiejimui, perda- 
vimui ir naudojimui, ir užtikrinti jų apsaugą, ypač taikant savarankiškos 
administravimo įstaigos priemones. 

3. Kompiuteriais negali būti renkami duomenys, susiję su asmenų 
filosofiniais ar politiniais įsitikinimais, priėmimu į partijas ar profesines 
sąjungas, religiniais įsitikinimais, privačiu gyvenimu ar etnine kilme. Tokie 
duomenys galėtų būti renkami tik gavus asmens sutikimą, esant įstatyme 
įtvirtintam pagrindui, užtikrinant asmenų nediskriminavimą bei apdoro- 
jant statistinius duomenis, kai negalima nustatyti konkretaus asmens. 

4. Turi būti draudžiama prie duomenų prieiti tretiesiems asmenims, 
išskyrus išimtinius įstatyme nurodytus atvejus. 

5. Turi būti draudžiama priskirti bet kokiam piliečiui pavienį valsty- 
binį numerį. 

6. Kiekvienam turi būti užtikrintas laisvas priėjimas prie viešojo nau- 
dojimo kompiuterių tinklų ir įstatymuose turi būti nurodytos taisyklės, 
taikomos sieną kertančių duomenų srautams, bei atitinkamos asmeninių 
duomenų ir kitų duomenų apsaugos priemonės, kurios gali būti pateisina- 
mos valstybės interesais. 

7. Asmeniniams duomenims, esantiems tam tikrose laikmenose, turi 
būti taikoma tokia pat apsauga, kaip aprašytoji ankstesniuose straipsniuo- 
se, kurią numato įstatymai. 


36 straipsnis 

(Šeima, santuoka, kilmė) 

1. Kiekvienas turės teisę sukurti šeimą ir tuoktis lygiomis teisėmis. 

2. Įstatymas reguliuos reikalavimus santuokai ir jos nutraukimą 
mirties ar skyrybų atveju, nepaisant santuokos įregistravimo formos. 

3. Sutuoktiniai turės lygias teises ir pareigas pilietiniame ir politinia- 
me gyvenime, išlaikant ir suteikiant vaikams išsilavinimą. 

4. Vaikai, gimę ne santuokoje, dėl šios priežasties neturi būti diskri- 
minuojami, ir nei įstatymas, nei oficialios institucijos ar kokios kitos tarny- 
bos negali vaikų diskriminuoti dėl jų kilmės. 

5. "Tėvai turi teisę ir pareigą auklėti vaikus, suteikti jiems išsilavinimą 
ir juos išlaikyti. 

6. Vaikai neturi būti atskirti nuo savo tėvų, nebent tik tuo atveju, 
jeigu tėvai neatlieka savo pagrindinių pareigų vaikams. Tai bus nustatyta 
teismo tvarka. 

7. Įvaikinimas bus reguliuojamas ir apsaugotas įstatymu, kuris nu- 
statys greitų procedūrų atlikimo reikalavimus. 


37 straipsnis 

(Išraiškos ir informacijos laisvė) 

1. Kiekvienas turės teisę laisvai išreikšti ir skelbti mintis žodžiais, 
vaizdais ar bet kokiais kitais būdais, be to, turės teisę informuoti kitus, save 
ir būti informuotas be trukdymų ir diskriminacijos. 

2. Minėtų teisių įgyvendinimui neturi trukdyti ar jo apriboti bet ko- 
kios rūšies ar formos cenzūra. 

3. Minėtų teisių pažeidimas bus nagrinėjamas vadovaujantis ben- 
draisiais baudžiamosios teisės principais arba administracinių teisių pa- 


196 


Portugalijos Respublikos Konstitucija 


žeidimų įstatymu. Tokie atvejai bus pateikti teismui arba atitinkamoms 
nepriklausomoms administracinio valdymo institucijoms. 

4. Kiekvienam asmeniui ir juridiniam asmeniui bus lygiomis teisė- 
mis ir efektyviai garantuota atsakymo teisė bei pataisymų teisė, kaip ir teisė 
į kompensaciją už patirtą žalą. 


38 straipsnis 

(Spaudos ir žiniasklaidos laisvė) 

1. Spaudos laisvė turi būti garantuojama. 

2. Spaudos laisvė reiškia: 

a) Žurnalistų ir kito personalo saviraiškos ir kūrybos laisvę, kaip ir 
žurnalistų laisvę dalyvauti sprendžiant spaudos organizacijos vadovavimo 
politiką, jeigu savo kilme organizacija yra doktriniška arba denominacinė; 

b) žurnalistų teisę, įtvirtintą įstatymu, įgyti priėjimą prie informaci- 
jos šaltinių ir profesinės nepriklausomybės bei paslapties apsaugą, kaip ir 
teisę rinkti redakcinę kolegiją; 

c) teisę pradėti laikraščių ar kitų publikacijų leidybą nepaisant jokių 
išankstinių administracinių varžymų. 

3. Įstatymas bendra tvarka užtikrins būtinybę viešinti žiniasklaidos 
institucijų savininkų pavardes ir jų finansavimo priemones. 

4. Valstybė užtikrins žiniasklaidos laisvę ir nepriklausomybę nuo 
politinės bei ekonominės valdžios, numatydama specializacijos principą 
verslo klausimais, kuriuo vadovaujasi bendroji informacijos žiniasklaida. 
Valstybė ją palaikys, rems, nediskriminuos ir užkirs kelią interesų konflik- 
tams. 

5. Valstybė užtikrins radijo stočių ir televizijos tarnybų gyvavimą ir 
veiklą. 

6. Žiniasklaidos viešojo sektoriaus struktūra ir veikimas saugos savo 
nepriklausomybę nuo vyriausybės, viešojo administravimo ir kitų viešųjų 
institucijų, užtikrinant, kad būtų išsakytos įvairios ir priešingos nuomonės. 

7. Radijo ir televizijos transliavimo stotys veiks tik turėdamos įstaty- 
mo tvarka suteiktas licencijas. 


39 straipsnis 
(Visuomenės informavimo priemonių reguliavimas) 
1. Savarankiška administracinė įstaiga turi būti atsakinga už tai, kad 
visuomenės informavimo priemonėse užtikrintų šiuos dalykus: 
a) teisę į informaciją ir spaudos laisvę; 

b) nesusikoncentravimą į visuomenės informavimo priemonių 
nuosavybę; 

c) nepriklausomybę nuo politinių ir ekonominių galių; 

d) pagarbą Žmogaus teisėms, laisvėms ir garantijoms; 

e) pagarbą spaudos darbui taikomiems statutams ir taisyklėms; 

f) galimybę išreikšti skirtingas ir prieštaringas nuomones; 

g) teisę į transliacijos laiką, atsakymus ir politines reakcijas. 

2. Įstatyme turi būti nustatyta ankstesniame straipsnyje nurodytos 

įstaigos sudėtis, atsakomybė, organizacija ir veikimo būdas, taip pat jos na- 
rių, kuriuos turi paskirti Respublikos Asamblėja, statusas ir vaidmuo. 


40 straipsnis 

(Teisė į transliacijos laiką, atsakymus ir politines reakcijas) 

1. Politinės partijos, profesinės sąjungos, profesinės ir verslo organiza- 
cijos bei kitos valstybinės įstaigos priklausomai nuo dydžio ir atstovavimo 
tipo bei objektyvių kriterijų, kuriuos nurodo įstatymai, privalo turėti teisę 
į transliacijos laiką valstybiniame radijuje ir televizijoje. 

2. Politinės partijos, turinčios vieną ar daugiau vietų Respublikos 
Asamblėjoje ir nesudarančios dalies Vyriausybėje, pagal įstatymus privalo 
turėti teisę į transliacijos laiką valstybiniame radijuje ir televizijoje, kuris 
turi būti nustatytas priklausomai nuo kiekvienos partijos proporcingos vie- 
tų Asamblėjoje dalies, taip pat politiškai atsakyti ar reaguoti į Vyriausybės 
politinius pareiškimus. Laiko trukmė ir reikšmingumas turi būti tokie pat, 
kaip suteikiami Vyriausybės transliacijoms ir pareiškimams. Partijoms, tu- 
rinčioms vietų autonominių regionų įstatymų leidybos asamblėjose, turi 
būti suteikiamos tos pačios teisės atitinkamo regiono srityje. 

3. Per rinkimus ir atsižvelgiant į įstatymus kandidatai privalo turėti 
teisę į reguliarų ir lygiateisį transliacijos per valstybines ar regionines radi- 
jo ir televizijos stotis laiką. 


41 straipsnis 

(Sąžinės, religijos ir garbinimo laisvė) 

1. Sąžinės, religijos ir garbinimo laisvė turi būti neliečiama. 

2. Niekas neturi būti persekiojamas, iš jo negali būti atimtos teisės ir 
jis negali būti atleistas nuo pilietinių įsipareigojimų ar pareigų dėl įsitikini- 
mų ar religinių apeigų. 

3. Joks valdžios organas neturi teisės apklausti žmogaus dėl jo įsitiki- 
nimų ar religijos, nebent renkant statistinius duomenis ir tik tokiu atveju, 

jeigu asmuo nėra identifikuojamas. Jeigu asmuo atsisako atsakinėti į klau- 
simus, negalima už tai žmogui pakenkti. 

4. Bažnyčios ir kitos religinės bendruomenės turi būti atskirtos nuo 
valdžios, jos gali laisvai burtis ir atlikti garbinimo apeigas. 

5. Turi būti suteikta laisvė mokyti bet kurios religijos doktrinų, bet 
kurioje denominacijoje, naudoti atitinkamas visuomenės informavimo 
priemones, siekiant įgyvendinti savo veiklą. Visa tai turi būti garantuota. 

6. "Teisė atsisakyti eiti į kariuomenę dėl religinių įsitikinimų, įtvirtin- 
ta įstatymu, turi būti garantuojama. 


42 straipsnis 

(Kultūros kūrybos laisvė) 

1. Intelektinė, meninė, mokslinė kūryba negali būti apribota. 

2. Ši laisvė turi apimti teisę išrasti, gaminti, skelbti mokslinius, litera- 
tūrinius ir meninius darbus, kurių autorines teises saugos įstatymas. 


43 straipsnis 

(Mokymosi ir mokymo laisvė) 

1. Mokymosi ir mokymo laisvė turi būti garantuojama. 

2. Valstybė negali nustatyti mokomųjų ir kultūros programų remda- 
masi filosofinėmis, estetinėmis, politinėmis, ideologinėmis ar religinėmis 
direktyvomis. 

3. Valstybinis švietimas neturi būti denominacinis. 

4. Teisė steigti privačias ir kooperatines mokyklas turi būti garan- 
tuojama. 


44 straipsnis 

(Teisė keliauti ir emigruoti) 

1. Kiekvienam piliečiui turi būti garantuojama teisė keliauti ir laisvai 
įsikurti bet kurioje Portugalijos teritorijos vietoje. 

2. Kiekvienam piliečiui turi būti garantuojama teisė emigruoti, iš- 
vykti iš Portugalijos teritorijos ir teisė sugrįžti. 


45 straipsnis 

(Susirinkimų ir demonstracijos teisė) 

1. Piliečiai turi teisę susiburti į taikius, be ginklų susirinkimus viešo- 
se vietose ir tam nereikia jokio valdžios leidimo. 

2. Turi būti pripažina kiekvieno piliečio teisė dalyvauti demonstra- 
cijoje. 

46 straipsnis 

(Asociacijų laisvė) 

1. Piliečiai turi turėti teisę laisvai jungtis be jokio valdžios leidimo, 
su sąlyga, kad tokios asociacijos nėra skirtos skatinti smurtą ir jų tikslai 
nėra priešingi baudžiamajai teisei. 

2. Asociacijos sieks savo tikslų laisvai, be viešųjų valdžios įstaigų ki- 
šimosi ir jų veikla nebus valstybės nutraukta ar panaikinta, išskyrus tokius 
atvejus, kai tai numatys įstatymas ir bus priimtas teismo įsakymas. 

3. Niekas neprivalės priklausyti kokiai nors asociacijai ir niekas ne- 
bus verčiamas bet kokiomis priemonėmis joje pasilikti. 

4. Ginkluotosioms, karinėms ar sukarinto tipo asociacijoms ir orga- 
nizacijoms, kurios yra rasistinės ar skleidžia fašistinę ideologiją, leidimas 
neturi būti išduodamas. 


47 straipsnis 

(Laisvė pasirinkti profesiją ir dalyvauti viešajame administravime) 

1. Kiekvienas turi teisę laisvai pasirinkti profesiją ar darbo tipą, ne- 
bent esant įstatymo dėl visuotinio intereso nustatytų apribojimų ir netu- 
rint įgimtų gabumų. 

2. Kiekvienas pilietis turi lygią ir laisvą teisę dalyvauti viešajame 
administravime konkurencine tvarka. 


II skyrius. Teisės, laisvės ir garantijos dėl dalyvavimo politikoje 


48 straipsnis 

(Dalyvavimas viešajame gyvenime) 

1. Kiekvienas pilietis turi teisę tiesiogiai arba per laisvai išrinktus at- 
stovus dalyvauti politiniame gyvenime ir šalies visuomeniniuose reikaluose. 

2. Kiekvienas pilietis turi teisę gauti objektyvų paaiškinimą apie 
valstybės ar kitų viešųjų institucijų veiklą ir būti Vyriausybės bei kitų val- 
džių informuotas apie viešųjų reikalų valdymą. 


49 straipsnis 

(Balsavimo teisė) 

1. Kiekvienas pilietis, sulaukęs 18 metų, turi teisę balsuoti, išskyrus 
neįgalumo atvejus, kuriuos numato pagrindinis įstatymas. 

2. Teisė balsuoti turi būti įgyvendinta asmeniškai, ir tai turi būti pi- 
lietinė pareiga. 

50 straipsnis 

(Teisė būti išrinktam) 

1. Kiekvienas pilietis turi laisvą ir lygią teisę būti išrinktas į valstybės 
tarnybą. 

2. Niekam neturi būti kenkiama jį paskiriant į tam tikrą tarnybą, 
darbą ar siekiant profesinės karjeros. Jam nebus kenkiama dėl socialinių 
priedų, kurie jam priklauso, vykdant politines pareigas ar užimant postą 
viešojoje įstaigoje. 

3. Užtikrinant teisę būti išrinktam į valstybės tarnybą įstatymas gali 
nustatyti tik tokius apribojimus, kurie yra būtini užtikrinant tiek rinkėjų 
pasirinkimo laisvę, tiek ir nepriklausomumą bei nešališkumą. 


51 straipsnis 

(Politinės asociacijos ir partijos) 

1. Asociacijų laisvė turi apimti teisę suformuoti ar dalyvauti politi- 
nėse asociacijose bei partijose ir sutelkus jėgas dirbti demokratiniais pa- 
grindais, kad formuotųsi visuotinė valia ir politinės valdžios organizacija. 

2. Niekas negali būti tuo pačiu metu užregistruotas daugiau kaip vie- 
nos politinės partijos nariu ir nė vienam neturi būti atimta teisė pasinau- 
doti bet kokia teise dėl to, kad jis yra ar nustoja būti įregistruotas nariu bet 
kokios teisiškai įkurtos partijos. 

3. Nepažeidsdamos bet kokios filosofijos ar ideologijos, kuriomis 
grindžiamas jų manifestas, politinės partijos nevartos pavadinimų, kurie 
yra tiesiog susiję su bet kokia religija, Bažnyčia ar emblemomis, kurios gali 
būti supainiotos su nacionaliniais ar religiniais simboliais. 

4. Jokia partija neturi būti susieta su vardu ar manifestu, apimančių 
regioninę gamtą ar jos sritį. 

5. Politinės partijos bus valdomos skaidrumo, demokratinio organi- 
zavimo bei vadovavimo dalyvaujant visiems jų nariams principais. 

6. Įstatymas įtvirtins politinių partijų finansavimo taisykles, ypač dėl 
viešojo finansavimo ir jo apribojimo. Taip pat įstatymas reikalaus viešai 
skelbti gaunamas įplaukas ir viešai atsiskaityti. 


52 straipsnis 

(Peticijų teisė ir teisė į populiarius veiksmus) 

1. Kiekvienas pilietis turės teisę individualiai ar kartu su kitais pa- 
teikti peticijas, nusiskundimus, pretenzijas gindamas savo teises pagal šią 

Konstituciją, įstatymus ar bendruosius interesus, kuriais įgyvendinama 
suvereni, aukščiausia valdžia, autonominė regionų savivalda ar bet kokia 
valdžia, taip pat kaip ir teisę būti informuotas apie svarstymo rezultatą per 
tam tikrą, nustatytą laikotarpį. 

2. Įstatymuose turi būti nurodyti terminai, per kuriuos jungtinės pe- 
ticijos Respublikos Asamblėjai ir autonominių regionų įstatymų leidybos 
asamblėjoms turi būti išnagrinėtos plenariniame posėdyje. 

3. Kiekvienam turi būti suteikiama teisė actio popularis, į kurią įeina 
teisė prašyti atitinkamos kompensacijos už nukentėjusią šalį ar šalis įsta- 
tymo nustatytis atvejais ir sąlygomis, tai darant asmeniškai ar per atitin- 
kamus interesus ginančias asociacijas. Minėta teise pirmiausia turi būti 
naudojamasi norint: 

a) skatinti nusižengimų visuomenės sveikatai, vartotojų teisėms, 
gyvenimo kokybei ar aplinkos ir kultūros paveldui prevenciją 
ir baudžiamąjį persekiojimą; 

b) apsaugoti valstybės, autonominių regionų ir vietinių valdžios 
įstaigų turtą. 


III skyrius. Darbuotojų teisės, laisvės ir garantijos 


53 straipsnis 

(Darbo užtikrinimas) 

Darbuotojams turi būti užtikrinamas darbas, o atleidimas be pagrįstos 
priežasties ar dėl politinių bei ideologinių priežasčių turi būti uždraustas. 


54 straipsnis 

(Darbuotojų komitetai) 

1. Darbuotojai turės teisę sudaryti darbuotojų komitetus, kad jie ap- 
gintų jų interesus ir galėtų demokratiškai įsilieti į kompanijos gyvenimą. 

2. Sprendimas sudaryti darbuotojų komitetus turi būti priimtas 
nuolatinių darbuotojų, kurie turi pritarti komitetų įstatams ir turi išrinkti 
jų narius tiesioginiuose, slaptuose rinkimuose. 

3. Komitetų koordinavimas galimas siekiant pagerinti ekonominį 
pertvarkymą garantuojant darbuotojų interesus. 

4. Komitetų nariai turės teisinę apsaugą, kurią suteiks profesinės są- 
jungos atstovai. 

5. Darbuotojų komitetai turės teisę: 

a) gauti visą informaciją, reikalingą užduotims įvykdyti; 


202 


Portugalijos Respublikos Konstitucija 


b) kontroliuoti reikalų valdymą; 

c) dalyvauti kolektyviniuose pertvarkų procesuose, susijusiuose 
su apmokymais, ir ypač tuomet, kai keičiasi darbo sąlygos; 

d) dalyvauti darbo įstatymų leidyboje, sudarant jų sektorių api- 
mančius ekonominius ir socialinius planus; 

e) vadovauti ar dalyvauti reikalų valdyme bei visuomeninėje 
verslo veikloje; 

f) skatinti darbuotojų atstovų rinkimus į valstybinius verslo 
administravimo organus arba į kitas įstatyme numatytas vi- 
suomenines organizacijas. 


55 straipsnis 

(Laisvės dėl profesinių sąjungų) 

1. Darbuotojai laisvai įkurs ir valdys profesinę sąjungą, kuri bus jų 
vienybės, teisių ir interesų apsaugos sąlyga ir garantija. 

2. Įgyvendinant jų laisvę sudaryti ir valdyti profesines sąjungas, dar- 
buotojams turi būti garantuotos šios nediskriminacinės formos: 

a) laisvė įkurti ti profesines sąjungas kiekviename lygyje; 

b) narystės laisvė. Joks darbuotojas neturi būti priverstas mokėti 
nario mokesčio sąjungai, kuriai jis nepriklauso; 

c) profesinės sąjungos turi teisę į laisvę nustatyti savo darbo or- 
ganizavimą ir vidaus darbo reguliavimą; 

d) teisė užsiimti veikla ir reikalais profesinėje sąjungoje; 

e) teisė į atitinkamuose įstatymuose nustatytas ir įtvirtintas po- 
litines pažiūras. 

3. Profesinės sąjungos turi būti valdomos vadovaujantis demokrati- 
niais organizavimo ir vadybos principais, pagrįstos periodiniais rinkimais, 
valdymo organų slaptu balsavimu ir remtis aktyviu darbuotojų dalyvavimu 
profesinės sąjungos veikloje 

4. Profesinės sąjungos turi būti nepriklausomos nuo darbdavių, vals- 
tybės, vyraujančios religijos, partijų ir kitų politinių asociacijų. Įstatymas 
turi įtvirtinti tiek garantijų, kad užtikrintų nepriklausomybę, ji yra darbuo- 
tojų profesinės sąjungos pagrindas. 

5. Profesinės sąjungos turės teisę užmegzti ryšius su tarptautinėmis 
profesinės sąjungos organizacijomis arba į jas įstoti. 

6. Darbuotojų išrinkti atstovai turės teisę būti informuoti ir kon- 
sultuoti. Lygiai taip pat turės teisę į atitinkamą legalią apsaugą nuo bet 

kokios priklausomybės formos, suvaržymų ar apribojimų vykdant savo 
funkcijas. 


56 straipsnis 
(Profesinės sąjungos teisės ir kolektyviniai susitarimai) 
1. Profesinės sąjungos turi būti atsakingos už darbuotojų, kuriems 
jie atstovauja, gynybą ir gynybos teisių bei interesų skatinimą. 
2. Profesinės sąjungos privalo turėti teisę: 
a) dalyvauti darbo įstatymų leidyboje; 
b) dalyvauti darbuotojų interesus inančių socialinės apsaugos 
institucijų ar kitų organizacijų valdyme; 
c) pateikti nuomonę dėl ekonominių, socialinių planų ir prižiū- 
rėti jų įgyvendinimą; 
d) būti atstovais taikinamųjų organizacijų, įtvirtintų įstatymo; 
e) dalyvauti kolektyviniuose pertvarkymo procesuose, susiju- 
siuose su kvalifikacijos kėlimu ar darbo sąlygų keitimu. 
3. Profesinės sąjungos turi būti atsakingos už teisių įgyvendinimą 
tampant nariu pagal įstatymo įtvirtintą kolektyvinę sutartį. 
4. Įstatymas įtvirtina dalyvavimo kolektyvinio darbo susitarimuose 
taisykles. 


57 straipsnis 

(Teisė streikuoti ir lokautų uždraudimas) 

1. Teisė streikuoti turi būti garantuojama. 

2. Darbuotojai turi būti atsakingi už interesų, kurie turi būti ginami 
streiku, apibrėžimą ir įstatymas neturi apriboti šios kompetencijos. 

4. Įstatymuose turi būti nurodyta, kokiomis sąlygomis per streikus 
bus teikiamos paslaugos, būtinos įrangos ir įrenginių saugumui bei prie- 
žiūrai užtikrinti, ir minimalios paslaugos svarbiausiems socialiniams po- 
reikiams patenkinti. 

5. Lokautai bus uždrausti. 

III pavadinimas. Ekonomika, socialinės ir kultūrinės teisės 
bei pareigos 


I skyrius. Ekonominės teisės ir pareigos 


58 straipsnis 
(Teisė dirbti) 
1. Kiekvienas turi teisę dirbti. 
2. Kad teisė dirbti būtų garantuota, valstybė bus įpareigota skatinti: 

a) įgyvendinti visiško darbo užimtumo politiką, 

b) suteikti lygias galimybes renkantis profesiją, darbo tipą ir są- 
lygas, kurios padeda išvengti kliūčių, susijusių su lyčių lygybe, 
ir išvengti apribojimų dėl užimamos padėties, darbo ar profe- 
sinės kategorijos; 

c) kultūrinį ir techninį darbuotojų mokymąsi, lavinimąsi ir pro- 
fesinį tobulinimąsi. 


59 straipsnis 

(Darbuotojų teisės) 

1. Nepriklausomai nuo amžiaus, lyties, rasės, pilietybės, vietos kil- 
mės, religijos ir politinių bei ideologinių įsitikinimų, kiekvienas darbuoto- 
jas turi teisę; 

a) įjo atliekamo darbo užmokestį, darbo apimtį, jo pobūdį ir 
kokybę, laikantis pagarbos principo dėl vienodo atlyginimo 
už vienodą darbą, garantuojant deramą pragyvenimą; 

b) darbas turi būti organizuojamas nepažeidžiant socialinio 
orumo, kad būtų suteikiamas asmeninis pasitenkinimas ir są- 
lygos derinti profesinę veiklą su šeimos gyvenimu; 

c) dirbti higieniškoje, saugioje ir sveikoje aplinkoje; 

d) ilsėtis ir turėti laisvalaikį. Darbo diena turi turėti maksimalią 
ribą, užtikrinamas kassavaitinis poilsis ir mokamos atostogos; 

e) į materialinę pagalbą, kai jis tampa bedarbiu; 

f) įpagalbą ir teisingą kompensaciją, kai jis yra nelaimingo atsi- 
tikimo darbe ar profesinės ligos auka. 

2. Valstybė turi visiškai garantuoti darbo sąlygas, kompensuoti išlai- 
das, susijusias su poilsiu, į kurias darbuotojai turi teisę. Jos yra šios: 

a) valstybinio minimalaus darbo užmokesčio nustatymas ir 
atnaujinimas, kuris tarp kitų veiksnių labiausiai atsiliepia 
darbuotojų poreikiams, pragyvenimo išlaidų didinimas, atsi- 
žvelgiant į produkcijos sektorių išsivystymo lygį, reikalavimai 
dėl ekonominio ir finansinio stabilumo bei kapitalo kaupimo 
vystymo tikslais; 

b) valstybinio darbo valandų skaičiaus nustatymas; 

c) užtikrinimas specialios apsaugos, susijusios su darbu, nės- 
čioms moterims ir po vaiko gimimo, taip pat nepilname- 
čiams, neįgaliesiems ir tiems, kurių veikla yra ypač susijusi 
su įtampa arba jie dirba netinkamomis, kenksmingomis ir 
pavojingomis darbo sąlygomis. 

d) bendradarbiavimas su socialinėmis organizacijomis, užtikri- 
nant poilsio centrų sistemingos plėtros tinklą; 

e)  emigruojančių darbuotojų darbo sąlygų ir jų socialinių pašal- 
pų saugojimas ir garantavimas; 

f) studentų darbuotojų darbo sąlygų apsauga. 

3. Atlyginimai turi turėti ypatingas garantijas, įtvirtintas įstatyme. 


60 straipsnis 

(Vartotojų teisės) 

1. Vartotojai turi turėti teisę į gerą prekių ir paslaugų kokybę, moky- 
mą ir informaciją, sveikatos apsaugą, saugumą ir jų ekonominius interesus 
ir nuostolių atlyginimą. 

2. Reklamavimas turi būti reguliuojamas pagal įstatymą ir visos pa- 
slėpto, netiesioginio ar apgaulingo reklamavimo formos turi būti uždraus- 
tos. 

3. Vartotojų asociacijos ir vartotojų kooperatyvai turi teisę, kaip 
įtvirtinta įstatyme, gauti iš valstybės paramą ir būti išgirsti, kai sprendžia- 
mi vartotojų apsaugos klausimai. Jos turės legitimatio ad causam ginant 
savus kolektyvo narius arba ginant bendruosius interesus. 


61 straipsnis 


(Laisva verslininkystė, kooperatyvas ir darbuotojo vadovavimas) 
1. Privatus ekonominis verslas turi būti laisvai tvarkomas, laikantis 

šioje Konstitucijoje ir įstatymuose pateiktų bendrųjų nurodymų ir atsižvel- 
giant į bendruosius interesus. 

2. Kiekvienas privalo turėti teisę laisvai steigti kooperatyvus, laikyda- 
masis kooperatyvų principų. 

3. Kooperatyvai turi laisvai vykdyti veiklą, laikydamiesi įstatymuose 
pateiktų bendrųjų nurodymų, ir gali jungtis į sąjungas, federacijas ir kon- 
federacijas bei kitas įstatymų leidžiamas organizacines formas. 

4. Įstatymuose turi būti nurodyti specialieji organizaciniai reikalavi- 
mai kooperatyvams, kurių atžvilgiu turi interesų valstybė ar bet kokia vie- 
šoji įstaiga. 

5. Turi būti įstatymuose nustatyta teisė į darbuotojų valdymą. 


62 straipsnis 

(Teisė į privačią nuosavybę) 

1. Kiekvienam turi būti garantuojama teisė į privačią nuosavybę ir 
jos perdavimas esant gyvam ir po mirties, kaip įtvirtinta šios Konstitucijos. 

2. Oficialus reikalavimas ir konfiskavimas visuomenės poreikiams 
galimas tiktai esant teisinei bazei ir teisingai atlyginant. 


II skyrius. Socialinės teisės ir pareigos 


63 straipsnis 

(Socialinė apsauga ir solidarumas) 

1. Kiekvienas turi teisę į socialinį saugumą. 

2. Valstybė turi būti atsakinga už organizavimą, koordinavimą ir 
suvienytos, decentralizuotos socialinės apsaugos sistemos subsidijavimą, 
dalyvaujant profesinėms sąjungoms, kitoms organizacijoms, atstovaujan- 
čioms darbuotojams bei asociacijoms, kurios atstovauja bet kokiems ki- 
tiems beneficiantams. 

3. Socialinės apsaugos sistema turi apsaugoti piliečius ligos atveju ir 
senatvėje, kai jie yra neįgalūs, likę našliais ar netekę tėvų, taip pat kai jie yra 
bedarbiai ar atsidūrę bet kokioje kitoje situacijoje, kuri sukelia nepriteklių 
ar negalėjimą dirbti. 

4. Visi darbo laikotarpiai, kaip įtvirtinta įstatyme, svarbūs skaičiuo- 
jant senatvės ir invalidumo pensiją, nepriklausomai nuo darbo sektoriaus, 
kuriame asmuo dirbo. 

5. Atsižvelgiant į šiame straipsnyje bei 67(2)b, 69, 70(1)e, 71 ir 72 
straipsniuose nurodytus socialinio solidarumo tikslus, valstybė pagal įsta- 

tymus turi remti ir tikrinti privačių labdaros institucijų ir kitų pelno nesie- 


veiklą ir darbą. 


64 straipsnis 

(Sveikata) 

1. Kiekvienas turi teisę į sveikatos apsaugą ir pareigą saugoti sveikatą 
ir ja rūpintis. 

2. "Teisė į sveikatos apsaugą turi būti įgyvendinta: 

a) naudojantis valstybine sveikatos apsaugos tarnyba, kuri turi 
būti visuotinė, nemokama bei bendra, ir skiriant tam tikrą 
dėmesį ekonominėms ir socialinėms sąlygoms piliečių, kurie 
naudojasi ja; 

b) kuriant ekonomines, socialines, kultūrines ir aplinkos sąly- 
gas, kurios ypač garantuoja vaikystės, jaunystės ir senatvės 
apsaugą; sistemiškai gerinant gyvenimo ir darbo sąlygas, taip 
pat gerinant fizinį pajėgumą sporto mokyklose ir stiprinant 
žmonių sveikatą ir ugdant šviečiamąją veiklą higienos srityje 
bei skatinant sveiką gyvenseną. 

3. Kad būtų garantuota teisė į sveikatos apsaugą valstybės pareiga yra: 

a) garantuoti kiekvienam piliečiui, nepaisant jo ekonominės pa- 
dėties, profilaktinę, gydymo ir reabilitacinę sveikatos priežiū- 
rą; 

b) garantuoti racionalią ir veiksmingą visos šalies mastu apsau- 
83; 

c) finansuoti medicinos priežiūros ir medikamentų išlaidas; 

d) reguliuoti ir tikrinti viešąsias ir privačias medicinos įstaigas 
bei jungti jas su valstybine sveikatos apsaugos tarnyba, kad 
būtų užtikrintas tinkamo lygio efektyvumas bei kokybė tiek 
viešosiose, tiek ir privačiose sveikatos priežiūros įstaigose; 

e) reguliuoti ir kontroliuoti cheminių, biologinių ir farmacijos 
produktų bei kitų gydymo ir diagnostikos priemonių gamini- 
mą, platinimą, prekybą, pardavimą ir naudojimą; 

f) nustatyti prevencijos ir gydymo nuo piktnaudžiavimo narko- 
tikais politiką. 

4. Nacionalinė sveikatos apsaugos tarnyba turi decentralizuotą val- 
dymo sistemą, kurioje visi dalyvauja. 

65 straipsnis 

(Apgyvendinimas ir miestų planavimas) 

1. Kiekvienas turi teisę sau ir savo šeimai turėti pakankamo dydžio 
būstą, higieniškas ir patogias sąlygas ir išsaugoti asmeninį ir šeimos priva- 
tumą. 

2. Norėdama garantuoti teisę į tinkamas gyvenimo sąlygas valstybė 
turi: 

a) vidaus politikos planavimą ir įgyvendinimą numatyti ben- 
druose miesto ir šalies planavimo dokumentuose bei garan- 
tuoti pakankamas transporto sistemos ir visuomenines pas- 
laugas; 

b) bendradarbiauti su autonominėmis sritimis ir vietine valdžia, 
skatindama pigią statybą ir socialinį apgyvendinimą; 

c) skatinti privačią statybą, derinamą su bendrais interesais, ir 
statyti bei nuomoti nuosavus namus; 

d) padrąsinti ir palaikyti vietos bendruomenės iniciatyvą ryžtin- 
gai rūpintis apgyvendinimo reikalais bei savarankiškai besi- 
kuriančius kooperatyvus. 

3. Valstybė turi sukurti nuomos sistemą, suderinamą su šeimos pa- 
jamomis ir leidžiančią įsigyti individualų būstą. 

4. Valstybė, autonominiai regionai ir valdžios įstaigos turi nustatyti 
miesto žemės laikino valdymo, naudojimo ir keitimo, ypač naudojant pla- 
navimo įrankius ir atsižvelgiant į bendrą miesto ir kaimo planavimo sis- 
temą, taisykles ir turi prireikus nusavinti žemę viešojo naudojimo miesto 
planavimo tikslams įgyvendinti. 

5. Suinteresuotos šalys turi teisę dalyvauti rengiant miestų bei kaimų 
planavimo priemones. 


66 straipsnis 
(Aplinka ir gyvenimo kokybė) 
1. Kiekvienas turi turėti teisę į sveiką ir ekologiškai subalansuotą 
žmogaus gyvenamąją aplinką ir pareigą ją ginti. 
2. Norėdama užtikrinti teisę į aplinką bei įtraukiant ir paskatinant 
joje dalyvauti piliečius, valstybė turi: 
a) vengti taršos ir jos poveikių bei žalingų erozijos formų ir juos 
kontroliuoti; 
b) vykdyti ir skatinti miesto ir kaimo planavimą atsižvelgiant į 

€) 


d) 


e) 


£) 


g) 
h) 


teisingą veiklų išdėstymą, subalansuotą socialinę ir ekonomi- 
nę plėtrą ir kraštovaizdžio gerinimą; 

kurti ir plėtoti gamtinius ir rekreacinius išteklius ir parkus 
bei klasifikuoti ir saugoti kraštovaizdžius ir vietoves taip, kad 
būtų užtikrinta gamtos apsauga ir istorinių ar meninių kultū- 
rinių vertybių išlaikymas; 

skatinti racionalų gamtinių išteklių naudojimą, užtikrinant jų 
galimybę atsinaujinti ir išlaikyti ekologinį stabilumą, laikantis 
kelių kartų solidarumo principo; 

veikti bendradarbiaujant su vietinės valdžios įstaigomis, ska- 
tinant kaimo gyvenviečių ir miesto gyvenamosios aplinkos 
kokybę, ypač architektūriniu lygiu ir saugant istorines zonas; 
skatinti aplinkos tikslų integravimą į įvairias sektorinio pobū- 
džio politikos sritis; 

skatinti su aplinka susijusį švietimą ir pagarbą aplinkai; 
užtikrinti, kad mokesčių politika skatins plėtrą, suderinamą 
su aplinkos ir gyvenimo kokybės apsauga. 


67 straipsnis 

(Šeima) 


1. Kadangi šeima yra pagrindinis visuomenės elementas, ji privalo 
turėti teisę į visuomenės ir valstybės apsaugą bei veiksmingą visų sąlygų, 
kuriomis šeimos nariai pasiekia asmeninį pasitenkinimą, įgyvendinimą. 
2. Siekdama apsaugoti šeimą, valstybė pirmiausia turi: 


a) 


b) 


€) 
d) 


e) 


t) 


skatinti socialinę ir ekonominę šeiminių vienetų nepriklauso- 
mybę; 

skatinti valstybinių lopšelių ir kitų šeimai padėti turinčių so- 
cialinių įstaigų tinklo kūrimą ir garantuoti jo prieinamumą, 
kartu rūpinantis ir pagyvenusių žmonių politika; 
bendradarbiauti su tėvais jų vaikų lavinimo srityje; 
atsižvelgiant į asmeninę laisvę, užtikrinti teisę į šeimos pla- 
navimą, skatinant informaciją apie reikiamus metodus ir 
priemones ir jų prieinamumą, bei įstatymais ir technine baze 
skatinti sąmoningą motinystę ir tėvystę; 

reguliuoti taip šeimos koncepciją, kad būtų užtikrintas žmo- 
gaus asmenybės orumas; 

tvarkyti mokesčius ir socialines išmokas atsižvelgiant į šeimų 
išlaidas; 

g) po pirmo pasitarimo su šeimoms atstovaujančiomis asocia- 
cijomis parengti ir įgyvendinti visuotinę ir integruotą šeimos 
politiką; 

h) suderinus skirtingų sektorių politiką, skatinti profesinio ir 
šeiminio gyvenimo sąsajas. 


68 straipsnis 

(Tėvystė ir motinystė) 

1. Atlikdami savo nepakeičiamą vaidmenį vaikams, ypač susijusį su 
jų lavinimu, tėvai ir motinos privalo turėti teisę į visuomenės ir valstybės 
apsaugą bei savo profesinio pasitenkinimo ir dalyvavimo visuomenės gy- 
venime garantijas. 

2. Motinystė ir tėvystė turi būti svarbios socialinės vertybės. 

3. Moterys privalo turėti teisę į specialią apsaugą nėštumo metu ir pa- 
gimdžiusios vaiką, dirbančioms moterims turi būti suteikta teisė į atitinka- 
mą atostogų laikotarpį neprarandant atlyginimo ar kokių nors privilegijų. 

4. Įstatymai turi užtikrinti mokėjimą motinoms ir tėvams atitinkamu 
atostogų laikotarpiu atsižvelgiant į vaiko interesus ir šeimos poreikius. 


69 straipsnis 

(Vaikystė) 

1. Atsižvelgiant į būtiną vaikų vystymąsi, jie privalo turėti teisę į vi- 
suomenės ir valstybės apsaugą, ypač nuo bet kokios formos nepriežiūros, 
diskriminacijos ir išnaudojimo ar piktnaudžiavimo šeimos arba kitos ins- 
titucijos autoritetu. 

2. Valstybė turės užtikrinti ypatingą našlaičių, paliktų ar normalios 
šeimos aplinkos netekusių vaikų apsaugą. 

3. Darbas mokykliniame amžiuje bus uždraustas, kaip įtvirtinta įsta- 
tyme. 


70 straipsnis 

(Jaunimas) 

1. Siekiant užtikrinti efektyvų naudojimąsi ekonominėmis, sociali- 
nėmis ir kultūrinėmis teisėmis, jaunimas gaus specialią apsaugą, ypač šiose 
srityse: 

a) ugdymo, profesinio mokymo ir kultūros; 
b) pirmojo darbo, darbo ir dėl socialinės apsaugos; 
c) apgyvendinimo; 

d) fizinio auklėjimo ir sporto; 
e) laisvalaikio. 

2. Prioritetiniai jaunimo politikos tikslai turi būti jaunų žmonių asme- 
nybės vystymasis, jų veiksmingas integravimas į aktyvų gyvenimą, į laisvos 
kūrybos meilę ir bendruomeniškumo ugdymą, tam sukuriant reikalingas 
sąlygas. 

3. Bendradarbiaudama su šeimomis, mokyklomis, verslo įmonėmis, 
gyventojų organizacijomis, kultūrinėmis asociacijomis ir fondais bei kul- 
tūrinėmis ir rekreacinėmis grupėmis, valstybė turi skatinti ir remti jauni- 
mo organizacijas, siekiančias minėtų tikslų, taip pat tarptautinius jaunimo 
mainus. 


71 straipsnis 

(Neįgalūs piliečiai) 

1. Piliečiai, turintys fizinę ar protinę negalią, turės visas teises ir par- 
eigas, įtvirtintas šioje Konstitucijoje, nebent suteikiamos sąlygos jiems yra 
netinkamos. 

2. Valstybė turi planuoti nacionalinę neįgalumo prevencijos politi- 
ką, rūpintis neįgaliųjų gydymu, reabilitacija, intergracija ir pagalba jų šei- 
moms, ugdyti visuomenę, suprantančią pareigą padėti ir gerbiančią šiuos 
piliečius bei garantuoti efektyvų jų teisių įgyvendinimą, nekeičiant tokių 
piliečių tėvų ar globėjų teisių bei pareigų. 

3. Valstybė turi remti neįgaliųjų piliečių organizacijas. 


72 straipsnis 

(Pagyvenusieji) 

1. Pagyvenusieji turi teisę į ekonominį saugumą, apgyvendinimo ir 
šeimos bei bendruomeninio gyvenimo sąlygas, pagarbą asmeniniam sava- 
rankiškumui, išvengiant izoliacijos bei socialinės atskirties. 

2. Pagyvenusių žmonių politika turi apimti ekonomines, socialines 
ir kultūrines priemones, sukuriančias pagyvenusiems žmonėms asmeni- 
nio pasitenkinimo ir aktyvaus dalyvavimo bendruomenės gyvenime są- 


lygas. 

III skyrius. Kultūrinės teisės ir pareigos 


73 straipsnis 

(Išsilavinimas, kultūra ir mokslas) 

1. Kiekvienas turi teisę į išsilavinimą ir kultūrą. 

2. Valstybė turi skatinti išsimokslinimo demokratizaciją ir kitas sąly- 
gas, reikalingas lavintis mokyklose, ir pasitelkti kitas mokymo priemones, 
prisidėsiančias prie lygių galimybių, ekonominių, socialinių ir kultūrinių 
nelygybių įveikimo, asmenybės išsivystymo ir tolerancijos dvasios, abipu- 
sio supratimo, solidarumo ir atsakomybės, socialinės pažangos bei demo- 
kratinio dalyvavimo viešajame gyvenime stiprinimo. 

3. Bendradarbiaudama su žiniasklaida, kultūros asociacijomis ir 
fondais, kultūros ir pramogų grupėmis, kultūros paveldo ir gyventojų aso- 
ciacijomis ir kultūros atstovais, valstybė turi skatinti kultūros demokra- 
tizaciją, drąsindama ir garantuodama visų piliečių prieigą prie kultūros 
naudojimo ir kūrybos. 

4. Valstybė turi skatinti ir remti mokslo tyrinėjimus, technologines 
naujoves, garantuodama jų laisvę ir autonomiją, stiprindama konkurenciją 
ir užtikrindama bendradarbiavimą tarp mokslo institucijų ir verslo. 


74 straipsnis 

(Švietimas) 

1. Kiekvienas turi turėti teisę igyti išsimokslinimą ir teisę į lygias ga- 
limybes jo siekti, ir sėkmingas mokymas turi būti garantuotas. 

2. Įgyvendindama švietimo politiką valstybė turi: 

a)  laiduoti visuotinį, privalomą ir laisvą pagrindinį išsimoksli- 
nimą; 

b) užtikrinti nuolatinį mokymą ir neraštingumo panaikinimą; 

c) užtikrinti visuomenės ugdymą ir visuotinės ikimokyklinės 
sistemos raidą; 

d) pagal sugebėjimus garantuoti kiekvienam piliečiui priėjimą 
prie aukščiausios pakopos išsimokslinimo, mokslo tyrimų ir 
meno kūrybos; 

e) laipsniškai pereiti prie nemokamo visų lygių išsimokslinimo; 

f) skatinti mokyklos ir bendruomenės bendradarbiavimą, plė- 
tojant ekonominę, socialinę ir kultūrinę veiklą; 

g) skatinti ir remti neįgaliųjų išsimokslinimą ir remti specialųjį 
ugdymą, kai tai būtina; 

h) saugoti ir plėtoti portugalų gestų kalbą kaip kultūros apraišką 
ir priemonę prieiti prie švietimo lobyno ir turėti lygias gali- 
mybes; 

i)  laiduoti, kad emigrantų vaikai būtų mokomi portugalų kalbos 
ir galėtų naudotis portugalų kultūros laimėjimais; 

j)  laiduoti, kad imigrantų vaikai gautų tinkamą palaikymą ir ga- 
lėtų įgyvendinti teisę gauti išsimokslinimą. 


75 straipsnis 

(Valstybinis, privatus ir bendrasis švietimas) 

1. Valstybė turi sukurti valstybinio švietimo įstaigų tinklą, tenkinan- 
tį visų gyventojų poreikius. 

2. Valstybė turi pripažinti ir tikrinti privatų ir valstybinį švietimą, 
kuris yra įtvirtintas įstatymu. 


76 straipsnis 

(Universitetas ir aukštojo išsilavinimo galimybė) 

1. Galimybė studijuoti universitete ar kitose aukštojo išsilavinimo 
įstaigose turi garantuoti lygias galimybes jose ir išsimokslinimo sistemos 
demokratizavimą. Taip pat turi teikti reikiamą dėmesį šalies kompetentin- 
gų darbuotojų poreikiams, keliant išsilavinimo, kultūrinį ir mokslinį lygį. 

2. Kaip įtvirtinta įstatyme ir be išankstinio nusistatymo vertinant 
atitinkamo išsimokslinimo kokybę, universitetai turi autonomiškai pa- 
rengti savo pačių įstatus ir turėti mokslinę, pedagoginę, administracinę ir 
finansinę autonomiją. 


77 straipsnis 

(Demokratinis dalyvavimas ir išsimokslinimas) 

1. Mokytojai ir studentai turi turėti teisę dalyvauti demokratiniame 
mokyklų valdyme, kaip įtvirtinta įstatyme. 

2. Įstatymas turi reguliuoti mokytojų, studentų ir tėvų asociacijos, 
bendruomenės ir mokslo institucijos dalyvimo formuojant švietimo poli- 
tiką formas. 

78 straipsnis 

(Kultūra ir kūryba) 

1. Kiekvienas turi teisę naudotis kultūros laimėjimais, o kartu parei- 
gą saugoti, ginti ir tobulinti kultūros paveldą. 

2. Bendradarbiaudama su visais kultūros veikėjais, valstybė turi: 

a) skatinti ir užtikrinti visiems piliečiams kultūrinei veiklai rei- 
kalingų priemonių ir įrankių prieinamumą ir koreguoti esa- 
mus skirtumus šioje srityje; 

b) remti iniciatyvas, daugeliu formų ir išraiškų skatinančias in- 
dividualų ir bendrą kūrybingumą bei platesnį aukšto meninio 
lygio kultūros darbų ir objektų judėjimą; 

c) skatinti kultūros paveldo apsaugą ir tobulinimą bei jo paverti- 
mą bendrąją kultūrinę tapatybę stiprinančiu elementu; 

d) skatinti kultūrinius ryšius su visais žmonėmis, ypač kalban- 
čiais portugalų kalba, ir užtikrinti Portugalijos kultūros gyni- 
mą ir skatinimą užsienyje; 

e) skatinti kultūrinės politikos koordinavimą su kitų sektorių 
politika. 


79 straipsnis 

(Fizinis lavinimas ir sportas) 

1. Kiekvienas turi turėti teisę į fizinį lavinimą ir sportą. 

2. Bendradarbiaudama su mokyklų ir sporto asociacijomis bei gru- 
pėmis, valstybė yra įpareigojama remti fizinio lavinimo ir sporto sklaidą 
bei užkirsti kelią smurtui sporto srityje. 


II DALIS 


EKONOMIKOS ORGANIZAVIMAS 


I pavadinimas. Pagrindiniai principai 


80 straipsnis 
(Pagrindiniai principai) 
Visuomenė ir ekonomika turi būti organizuojama šiais principais: 
a) ekonominė valdžia turi būti pajungta demokratinei politinei val- 
džiai; 
b) viešieji, privatūs ir kooperatiniai bei socialiniai sektoriai turi ben- 

dradarbiauti ir turėti savo dalį pagaminamos produkcijos; 

c) bendroje mišriosios ekonomikos sistemoje turi egzistuoti verslo 
iniciatyvos ir organizavimo laisvė; 

d) jeigu to reikalauja viešieji interesai, gamtos ištekliai ir gamybos 
priemonės turi būti visuomeninė nuosavybė; 

e) ekonominė ir socialinė plėtra turi būti demokratiškai planuoja- 
ma; 

f)  kooperatinis ir socialinis sektorius turi būti saugomas; 

g) organizacijos, atstovaujančios darbuotojams, organizacijoms 
bei verslui, turi dalyvauti kuriant ekonomiką ir socialines prie- 
mones. 


81 straipsnis 


216 


(Pagrindinės valstybės pareigos) 

Ekonominėje ir socialinėje srityje valstybei tenka pirminė pareiga: 

a) bendroje nepertraukiamos plėtros strategijos sistemoje skatinti 
žmonių socialinės ir ekonominės gerovės bei gyvenimo kokybės 
augimą, ypač sunkiausiai gyvenančių žmonių; 

b) skatinti socialinį teisingumą, užtikrinti lygias galimybes ir ma- 
žinti turto ir pajamų pasiskirstymo nelygybę, ypač mokesčių po- 
litikos priemonėmis; 

c) užtikrinti visapusišką gamybos jėgų naudojimą, ypač visokerio- 
pai stengiantis užtikrinti viešojo sektoriaus efektyvumą; 

d) skatinti ekonominę ir socialinę visos šalies sanglaudą, kreipiant 
vystymąsi subalansuoto kiekvieno sektoriaus ir regiono augimo 
kryptimi ir vis labiau naikinant ekonominius bei socialinius skir- 
tumus tarp miesto ir kaimo, tarp pakrantės ruožo ir nuo jūros 
nutolusių vietovių; 

e) mažinti nelygybę, atsirandančią dėl autonominių regionų izolia- 
cijos, ir didinti augančią minėtų regionų integraciją į platesnes 
ekonomines sritis valstybiniu ar tarptautiniu mastu; 

f) užtikrinti efektyvią rinkų veiklą taip, kad būtų garantuota suba- 
lansuota verslo sričių konkurencija, priešingos monopolistinės 
organizacijos formos ir išvengta piktnaudžiavimo dominuojan- 
čia padėtimi bei kitokios viešiesiems interesams žalingos prak- 
tikos; 

g) megzti ekonominius ryšius su visais žmonėmis, visada užtikri- 


h) 
i) 
j) 
1) 


m) 


n) 

nant valstybinę nepriklausomybę ir Portugalijos žmonių bei ša- 
lies ekonomikos interesus; 

naikinti labai stambius ūkius ir restruktūrizuoti smulkias fermas; 
garantuoti vartotojų teises ir interesus; 

kurti teisinius ir techninius demokratiško ekonominio ir sociali- 
nio vystymosi planavimo įrankius; 

užtikrinti mokslo ir technologijųpolitiką, palankiai veikiančią ša- 
lies vystymąsi; 

vykdyti gamtos išteklius ir ekologinę pusiausvyrą saugančią vals- 
tybinę energetikos politiką, skatinant tarptautinį bendradarbia- 
vimą šioje srityje; 

vykdyti racionalaus vandens išteklių naudojimo, planavimo ir 
valdymo valstybinę politiką. 


82 straipsnis 


(Gamybos priemonių nuosavybės sektoriai) 

1. Turi būti užtikrintas bendras trijų gamybos priemonių nuosavybės 
sektorių egzistavimas. 

2. Viešasis sektorius turi naudoti tokias gamybos priemones, kurios 
teisėtai priklausytų valstybei ar kitoms viešosioms įstaigoms ir būtų jų val- 


domos. 


3. Išskyrus tolesnio paragrafo sąlygas, privatus sektorius turi naudoti 
tokias gamybos priemones, kurios teisėtai priklausytų privatiems asme- 


nims ar 


privačioms grupėms ar būtų jų valdomos. 


4. Bendradarbiavimo sektorius pirmiausia turi naudoti: 


a) gamybos priemones, kurios yra kooperatyvų nuosavybė ir 
kurias jie valdo kooperacijos principais, išskyrus specialiąsias 
sąlygas, kurias įstatymai gali taikyti kooperatyvams, kuriuose 
dalį turi viešasis sektorius ir kurias pateisina jų specifinis po- 
būdis; 

b) bendruomenines gamybos priemones, kurios yra vietinės 
bendruomenės nuosavybė; 

c) gamybos priemones, su kuriomis dirba darbuotojų kolekty- 
vai; 

d) gamybos priemones, kurios yra nuosavybė pelno nesiekian- 
čių įstaigų, kurių pirminis tikslas yra būti labdaros, ypač mu- 
tualistinio pobūdžio, įstaigomis. 

83 straipsnis 

(Reikalavimai privalomajam pirkimui) 

Įstatymuose turi būti nurodytos intervencijos priemonės ir formos, 
susijusios su viešuoju privalomuoju gamybos priemonių pirkimu, įskaitant 
taikomų kompensacijų nustatymo kriterijus. 


84 straipsnis 
(Viešoji sritis) 
1. Viešajai sričiai turi priklausyti: 

a) teritoriniai vandenys, kartu su jų dugnu ir gretimu jūros du- 
gnu, ežerai, tvenkiniai ir upės, kurie yra tinkami laivybai ar 
plaukioti, taip pat kartu su jų dugnu; 

b) oro erdvė virš Portugalijos teritorijos; 

c) mineraliniai telkiniai, mineraliniai ir gydomieji vandenys 
ir požeminiai šaltiniai, išskyrus uolas ar akmenis, paprasta 
žemė ir kitos medžiagos gali būti naudojamos statybai; 

d) keliai; 

e) valstybinės geležinkelio linijos; 

f) bet koks kitas turtas, kuris gali būti priskirtas pagal įstatymą. 

2. Įstatymuose turi būti nustatyta, koks turtas tampa valstybės vie- 
šosios srities, autonominių regionų viešosios srities ir vietinės valdžios įs- 
taigų viešosios srities nuosavybe, taip pat kokios taisyklės, tvarka ir sąlygos 
jam taikomos. 


85 straipsnis 

(Kooperatyvai ir darbuotojo vykdomi bandymai) 

1. Valstybė turi skatinti ir remti kooperatyvų susikūrimą ir prižiūrėti 
jų veiklą. 

2. Įstatymas turi nustatyti fiskalinę ir finansinę naudą, kuri priklauso 
kooperatyvams bei pirmenybinius terminus ir sąlygas įsigyti kreditus ir 
gauti techninę pagalbą. 

3. Valstybė turi paremti darbuotojų vykdomus perspektyvius ban- 
dymus. 


86 straipsnis 

(Privatus verslas) 

1. Valstybė turi remti verslą, ypač smulkias ir vidutines įmones, ir ti- 
krinti, ar jos vykdo atitinkamus įstatymo numatytus įsipareigojimus, ypač 
įmones, kurios susijusios su bendrųjų ekonominių interesų veikla. 

2. Valstybė gali kištis į privataus verslo valdymą tik laikinai, įstatymo 
aiškiai nustatytais atvejais ir esant teismo nutarčiai. 

3. Įstatymai gali nurodyti svarbiausius sektorius, kuriuose draudžia- 
ma veikti privačioms verslo įmonėms ir kitoms panašioms įstaigoms. 


87 straipsnis 

(Užsienio ekonominė veikla ir investicijos) 

Įstatymas turi reguliuoti užsienio privačių asmenų ir juridinių asme- 
nų ekonominę veiklą ir investicijas, siekiant, kad jie prisidėtų prie šalies 
vystymosi ir nacionalinės nepriklausomybės gynybos ir darbuotojų inte- 
resų. 


88 straipsnis 

(Netinkamos gamybos priemonės) 

1. Netinkamos gamybos priemonės gali būti atimamos įstatymo nu- 
statyta tvarka ir sąlygomis, atkreipiant dėmesį į specifinę dirbančių emi- 
grantų turto situaciją. 

2. Gamybos priemonės, kurios paskelbiamos netinkamomis be aiš- 
kios priežasties, taip pat gali tapti privalomųjų nuomos ar darbo lengvatų 
objektu įstatymų nurodytomis sąlygomis. 


89 straipsnis 

(Darbuotojų dalyvavimas valdyme) 

Viešojo sektoriaus gamybos padalinių darbuotojams turėtų būti užti- 
krintas efektyvus dalyvavimas šių padalinių valdyme. 


II pavadinimas. Planas 


90 straipsnis 

(Tikslai) 

Ekonomikos ir socialinės plėtros planai turi skatinti ekonominį vys- 
tymąsi, harmoningą ir integruotą sektorių ir sričių plėtrą, teisingą naci- 
onalinio produkto tarp asmenų ir tarp sričių paskirstymą, koordinuoti 
ekonomikos politiką su socialine, švietimo ir kultūros politika, kaimiškojo 
pasaulio apsaugą, ekologinės pusiausvyros išsaugojimą, Portugalijos žmo- 
nių aplinkos ir gyvenimo kokybės apsaugą. 

91 straipsnis 

(Planų sudarymas ir įgyvendinimas) 

1. Valstybiniai planai turi būti sudaromi pagal įstatymus, kurie api- 
brėš pagrindinius pasirinkimus ir galės įtraukti geografinio ir sektorinio 
pobūdžio programas. 

2. Prie svarbiausių Vyriausybės įstatymų projektų turi būti prideda- 
mos jų pagrįstumo įrodymo ataskaitos. 

3. Nacionaliniai planai turi būti įgyvendinti decentralizuotu regiono 
ir sektoriaus lygmeniu. 


92 straipsnis 

(Ekonominė ir socialinė taryba) 

1. Ekonominė ir socialinė taryba bus institucija, atsakinga už kon- 
sultavimą ir susitarimą ekonominės ir socialinės politikos srityje. Taip pat 
ji bus atsakinga už dalyvavimą rengiant ekonomikos ir socialinio vystymo 
planus bei vykdys kitas įstatymų priskirtas funkcijas. 

2. Įstatymas turi įtvitinti Ekonominės ir socialinės tarybos sudėtį, 
svarbiausi jos nariai yra Vyriausybės, darbuotojams, verslui ir šeimoms, 
autonominėms sritims ir vietos valdžiai atstovaujančių organizacijų nariai. 

3. Įstatymas taip pat numato Ekonominės ir socialinės tarybos orga- 
nizavimo bei veiklos principus ir apibrėžia jos statusą bei narių funkcijas. 


III pavadinimas. Žemės ūkio, komercinė ir pramonės politika 


93 straipsnis 
(Žemės ūkio politikos tikslai) 
1. Žemės ūkio politikos tikslai turi būti: 

a) padidinti žemės ūkio gamybą ir produktyvumą, aprūpinant 
reikiamais infrastruktūros, žmogiškaisiais, techniniais bei fi- 
nansiniais ištekliais, kurie skatins augimą ir konkurencingu- 
mą ir garantuos produktų kokybę, jų veiksmingą rinkodarą ir 
pardavimą gerinant šalies pasiūlą ir didinant eksportą; 

b) gerinti ekonominės, socialinės ir kultūrinės kaimo bei žemės 
ūkio srities darbuotojų padėtį, skatinti kaimo plėtrą, žemės 
nuosavybės struktūros racionalizaciją, verslo struktūros mo- 
dernizaciją ir žemę dirbančių asmenų priėjimą prie savo nuo- 
savybės ar valdymo bei tiesiogiai naudojamų kitų gamybos 
priemonių; 

c) sudaryti reikiamas sąlygas, kad būtų pasiekta veiksminga ly- 
gybė tarp dirbančiųjų žemės ūkyje ir kitų darbuotojų, ir ap- 
saugoti žemės ūkio sektorių nuo mainų su kitais sektoriais 
nuostolių; 

d) garantuoti racionalų dirvožemio ir kitų gamtos turtų naudo- 
jimą ir valdymą ir prižiūrėti jų atkūrimą; 

e) padrąsinti ūkininkus kurti asociacijas ir prie jų prisidėti ir tie- 
siogiai dirbti žemę. 

2. Valstybė turi skatinti žemės ūkio planavimo ir pertvarkos bei miš- 
kininkystės plėtros politiką atsižvelgiant į šaliai įtakos turinčius ekologi- 
nius ir socialinius faktorius. 


94 straipsnis 

(Labai stambių ūkių naikinimas) 

1. Įstatymas turi rūpintis žemės ūkio vienetų, kurie siekiant žemės 
ūkio politikos tikslų yra pernelyg stambūs, mažinimu, o nusavinimo atve- 
ju užtikrinti kiekvieno savininko teisę į atitinkamą atlyginimą ir tokį plotą, 
kuris yra pakankamas jo paties ūkio gyvybingumui ir racionalumui užti- 
krinti. 

2. Nepažeidžiant bandomojo laikotarpio būtina atsižvelgti į tai, ar ati- 
tinkama žemė naudojama efektyviai ir racionaliai. Nusavinama žemė turi 
būti perduodama mažų ūkininkų nuosavybėn ar valdymui, kaip nurodo 
įstatymai - pageidautina ją perduoti šeimų ūkiams, kaimo darbuotojų ar 
smulkių ūkininkų kooperatyvams ar kitoms darbuotojų veiklos formoms. 


95 straipsnis 

(Priklausymas mažiems ūkiams) 

Nepaisydama nuosavybės teisės ir remdamasi įstatymais valstybė turi 
skatinti didinti žemės ūkio vienetus, jeigu jie yra mažesni negu numatoma 
žemės ūkio politikos tikslais, ypač įstatymais, mokesčiais ir kreditais skati- 
nant struktūrinę ar grynai ekonominę integraciją, ypač kooperatyvo forma 
ar žemės sklypų jungimo priemonėmis. 


96 straipsnis 

(Nepriklausančios žemės naudojimo formos) 

1. Įstatymas turi reguliuoti nuomos mokestį ir kitas nepriklausan- 
čios žemės naudojimo formas ir garantuoti ūkininko saugumą ir teisingą 
naudą. 

2. Mokamo ūkininkavimo ir kolonijų sistemos turi būti draudžia- 
mos ir turi būti sudaromos reikiamos sąlygos fermeriams vystyti žemės 
ūkio partnerystės sistemą. 


97 straispnis 
(Valstybės parama) 
1. Siekdama žemės ūkio politikos tikslų valstybė turi suteikti lengva- 
tinę paramą mažiems ir vidutiniams ūkininkams, ypač kai jie yra sujungti į 
šeimos ūkius, yra vienasmenis ūkininkas ar yra susivieniję į kooperatyvus, 
taip pat kaip ir žemės ūkio darbuotojų kooperatyvai ir kitos formos veikla. 
2. Tokia valstybės parama apims šias funkcijas: 
a) techninės paramos teikimą, 
b) prekybos ir pardavimų paramos modelių nuo produkcijos ga- 
vybos ir tiekimo sukūrimą; 
c) paramą esant rizikos faktoriams, kurie kyla dėl nenuspėjamų 
ir nesuvaldomų klimato bei fitopatologinių sąlygų; 
d) žemės ūkio darbuotojų ir ūkininkų skatinimą sudaryti ir pri- 
sijungti prie gamintojų, pirkėjų, pardavėjų, perdirbėjų ir pas- 
laugų kooperatyvų asociacijų ir kitų jų veiklos formų. 


98 straipsnis 

(Dalyvavimas planuojant žemės ūkio politiką) 

Kaimo darbuotojų ir ūkininkų dalyvavimas planuojant žemės ūkio 
politiką garantuojamas per jiems atstovaujančias organizacijas. 


99 straipsnis 
(Komercinės politikos tikslai) 
Komercinės politikos tikslai: 
a) sveika konkurencija tarp komercijos atstovų; 
b) paskirstymo apylinkių racionalizacija; 
c) kova su spekuliacine veikla ir varžančia komercine praktika; 
d) užsienio ekonominių santykių plėtra ir įvairinimas; 
e) vartotojų apsauga. 


100 straipsnis 
(Pramonės politikos tikslai) 
Pramonės politikos tikslai yra: 
a) didinti pramoninę gamybą bendroje socialinių ir ekonominių in- 
teresų modernizacijos ir pritaikymo bei tarptautinės Portugalijos 

ekonomikos integracijos sistemoje, skatinant promonės ir tech- 
nologines naujoves; 

b) didinti verslo pramonės konkurencingumą ir produktyvumą; 

c) tobulinti pramonės ir technologines naujoves; 

d) remti smulkias ir vidutines įmones ir darbo vietas kuriančias ir 
eksportą ar importą skatinančias įmones bei verslo sritis; 

e) remti Portugalijos verslo tarptautinį reikšmingumą. 


IV pavadinimas. Finansų ir fiskalinė sistema 


101 straipsnis 

(Finansų sistema) 

Finansų sistema pagal įstatymą sudaryta taip, kad garantuotų surin- 
kimą, laikymą ir saugumą santaupų ir finansinių išteklių, būtinų ekonomi- 
kos plėtrai ir socialiniam vystymuisi, naudojimą. 


102 straipsnis 

(Portugalijos bankas) 

Portugalijos bankas yra nacionalinis centrinis bankas ir vykdo įstaty- 
me įtvirtintas funkcijas ir laikosi tarptautinių taisyklių, pagal kurias Portu- 
galijos valstybė yra įsipareigojusi. 


103 straipsnis 

(Mokesčių sistema) 

1. Mokesčių sistemos tikslas patenkinti valstybės ir kitų viešųjų įs- 
taigų finansinius poreikius bei užtikrinti sąžiningą pajamų ir turto pa- 
skirstymą. 

2. Mokesčius turi nustatyti įstatymai, jie numato jų tinkamumą ir 
dydį, mokestinę naudą ir garantijas, kurios gali kauptis mokesčių mokė- 
tojams. 

3. Niekas neprivalo mokėti tokių mokesčių, kurie nebuvo nustatyti 
šia Konstitucija, renkami atgaline tvarka ar nebuvo paskirti arba renkami 
pagal įstatymus. 

104 straipsnis 
(Mokesčiai) 
1. Asmeninis pajamų mokestis turi siekti sumažinti nelygybę, būti 


bendras ir progresyvus ir nustatomas atsižvelgiant į šeimos poreikius ir 

pajamas. 

2. Verslas turi būti apmokestintas pagal jo realias pajamas. 

3. Turto apmokestinimas turi prisidėti prie lygybės tarp piliečių. 

4. Vartotojų apmokestinimo tikslas turi būti pritaikyti vartojimo 
struktūrą prie ekonominės plėtros ir socialinio teisingumo reikalavimų ir 
didinti prabangos prekių kainą. 


105 straipsnis 

(Biudžetas) 

1. Valstybės biudžetą sudaro: 

a) valstybės pajamų ir sąnaudų, įskaitant autonominių fondų ir 
skyrių pajamas ir sąnaudas, organizacijos schema; 
b) socialinės apsaugos biudžetas. 

2. Biudžetas turi būti sudarytas atsižvelgiant į pagrindines planavimo 
kryptis ir įstatymų bei sutarčių įsipareigojimus. 

3. Biudžetas turi būti vienintelis biudžetas ir jame turi būti nurodytos 
sąnaudos pagal organizacinę ir funkcinę klasifikaciją, kad būtų išvengta 
slaptų asignavimų ir fondų. Be to, jis gali būti struktūrizuotas pagal pro- 
gramas. 

4. Biudžete turi būti numatytos pajamos, padengiančios sąnaudas, o 
įstatymuose turi būti apibrėžtos biudžeto vykdymo taisyklės, viešųjų kre- 
ditų naudojimo tvarka ir sąlygos ir tokių pakeitimų, kuriuos Vyriausybė 
gali atlikti vykdydama biudžetą organizacinėmis kiekvienos Respublikos 
Asamblėjos priimtos biudžeto programos kryptimis, valdymo kriterijai, ir 
visa tai turi būti atlikta atsižvelgiant į visišką biudžeto įgyvendinimą. 


106 straipsnis 

(Biudžeto sudarymas) 

1. Biudžeto įstatymas turi būti sudarytas, sutvarkytas, pateiktas bal- 
suoti ir įgyvendintas pagal taikomus įstatymus, kurie turi nurodyti taisy- 
kles, kuriomis vadovaujantis sudaromas ir įgyvendinamas autonominių 
fondų ir skyrių biudžetas. 

2. Biudžeto įstatymo projektas turi būti pristatytas ir pateiktas balsuo- 
ti įstatymų nustatytu laiku, o įstatymuose turi būti nustatytos procedūros, 
jeigu to nepavyksta atlikti laiku. 

3. Prie Biudžeto įstatymo projekto turi būti pridėtos ataskaitos dėl: 

a) pagrindinių biudžetui įtakos turinčių makroekonominių in- 
dikatorių plėtros, taip pat piniginių srautų plėtros ir šaltinių 

prognozių; 

b) pajamų ir sąnaudų prognozių kitimo priežasčių, palyginti su 
ankstesniu biudžetu; 

c) visuomenės skolos, iždo operacijų ir Finansų ministerijos sąs- 
kaitų; 

d) autonominių fondų ir skyrių padėties; 

e) lėšų pervedimo autonominiams regionams ir vietinės val- 
džios įstaigoms; 

f) tokių finansinių pervedimų tarp Portugalijos ir kitų šalių, ku- 
rie turi įtakos siūlomam biudžetui; 

g) mokestinės naudos ir pajamų mažėjimo pasekmės sąmatos. 


107 straipsnis 

(Peržiūra) 

Vykdomo biudžeto peržiūra turi pasirūpinti Audito teismas ir Respu- 
blikos Asamblėja. Gavusi Audito teismo nuomonę Respublikos Asamblėja 
turi apsvarstyti bendrąsias valstybės sąskaitas, įskaitant socialinės apsau- 
gos sąskaitas, ir pateikti balsuoti. 


III DALIS 
POLITINĖS VALDŽIOS ORGANIZAVIMAS 


I pavadinimas. Pagrindiniai principai 


108 straipsnis 

(Valdžios šaltinis ir panaudojimas) 

Politinė valdžia turi priklausyti žmonėms ir būti naudojama pagal šią 
Konstituciją. 


109 straipsnis 

(Piliečių dalyvavimas politikoje) 

Tiesioginis ir aktyvus vyrų ir moterų dalyvavimas politikoje yra pa- 
grindinis demokratinės sistemos įrankis, ir įstatymas turi skatinti lygybę 
įgyvendinant pilietines ir politines teises ir užtikrinti diskriminacijos dėl 
lyties draudimą pretenduojant į valstybės tarnybą. 

110 straipsnis 

(Suverenią valdžią įgyvendinančios institucijos) 

1. Respublikos Prezidentas, Respublikos Asamblėja, Vyriausybė ir 
teismai turi būti suverenią valdžią įgyvendinančios institucijos. 

2. Sudarymas, struktūra, pareigos ir valdžia bei institucijų veiki- 
mo būdas, kuriuo įgyvendinama suvereni valdžia, turi būti įtvirtinti šioje 
Konstitucijoje. 


111 straipsnis 

(Atskyrimas ir tarpusavio priklausomybė) 

1. Suverenią valdžią įgyvendinančios institucijos turi būti atskirtos 
ir tarpusavyje susijusios, kaip nustatyta šios Konstitucijos. 

2. Jokia suverenią valdžią įgyvendinanti institucija ir jokia autono- 
minės srities ar vietos valdžios instutucija negali perleisti savo įgaliojimų, 
kurie yra tiesiogiai suteikti šios Konstitucijos, įstatyme nurodytais atvejais 
bei terminais kitoms institucijoms. 


112 straipsnis 

(Įstatymų leidyba) 

1. Įstatymų leidyba turi apimti įstatymus, vykdomuosius įstatymus ir 
regioninių įstatymų leidybos dekretus. 

2. Neapribojant vykdomosios valdžios atitinkamų teisės aktų, kurie 
veikia įstatymo pagrindu, ir tų, kurie vykdo įstatymų sistemos pagrindi- 
nius bendruosius elementus, subordinacijos įstatymai bei vykdomieji įsta- 
tymai privalo turėti vienodą galią. 

3. Organizaciniai įstatymai, įstatymai, kuriuos priima dviejų trečdalių 
dauguma, ir įstatymai, kurie pagal šią Konstituciją turi privalomąją galią 
kitiems įstatymams ir viršesni už šiuos įstatymus, privalo turėti aukščiau- 
sią galią. 

4. Išskyrus 227 (1) b ir c straipsnio sąlygas, įstatymų leidybos teisės 
aktai turi galioti regionams ir apimti politiniame ir administraciniame ati- 
tinkamo autonominio regiono statute nurodytus klausimus, nes suverenią 
galią turinčios institucijos nėra vienintelės, atsakingos už juos. 

5. Joks įstatymas negali suformuoti kitokių įstatymų leidybos kate- 
gorijų ar suteikti kitokių galių aiškinti, integruoti, keisti, laikinai atšaukti 
ar panaikinti kurias nors jų sąlygas taip, kad tai turėtų įtakos trečiosioms 
šalims. 

6. Vyriausybės potvarkiai turi būti pateikti kontrolės nuostatų forma, 
kai to reikalauja su jais susiję įstatymai, taip pat atskirų potvarkių atveju. 

7. Nuostatos turi aiškiai išreikšti susijusių įstatymų prasmę. 

8. Europos Sąjungos įstatymai ir kiti įstatymo galios aktai į vidaus sis- 
temą turi būti perkelti įstatymo, vykdomojo įstatymo forma ar pagal (4) 
punktą regiono įstatymų leidybos dekreto forma. 


113 straipsnis 

(Pagrindiniai rinkimų teisės principai) 

1. Pagal bendrąją taisyklę institucijų pareigūnai, kurie vykdo regio- 
nų bei vietos organų suverenią valdžią, turi būti paskirti remiantis tiesiogi- 
ne, slapta ir periodine rinkimų teise. 

2. Nepažeidžiant 15(4) ir (5) ir 121(2) skyriaus nuostatų rinkimų 
registracija turi būti oficiali, privaloma ir nuolatinė ir turi būti bendra re- 
gistracijos sistema visiems rinkimams, surengtiems remiantis tiesiogine, 
visuotine rinkimų teise. 

3. Rinkimų kampanijos principai: 

a) agitacijos laisvė; 

b) lygios visų kandidatų galimybės ir vienoda tvarka; 
c) valstybės piliečių nešališkumas; 

d) skaidrumas ir rinkimų balsų perskaičiavimas. 

4. Piliečiai turi pareigą bendradarbiauti su rinkimų valdžios orga- 
nais įstatymų numatytais būdais. 

5. Balsai paskirstomi pagal proporcinio atstovavimo principą. 

6. Aktas, kuriuo paleidžiama kolegiali institucija ir kuris yra susijęs 
su tiesioginiais rinkimais, turi nustatyti ir naujų rinkimų datą. Tokie rinki- 
mai turi būti surengti per kitas šešiasdešimt dienų ir pagal paleidimo metu 
veikiantį rinkimų įstatymą, nebent rinkimai nebebus vykdomi. 

7. Galia spręsti apie rinkimų aktų teisingumą ir teisėtumą turi pri- 
klausyti teismams. 


114 straipsnis 

(Politinės partijos ir opozicijos teisė) 

1. Politinės partijos nariai renkami pagal visuotinę, lygią rinkimų 
teisę ir proporcinę atstovavimo sistemą. 

2. Mažumos turi demokratinės opozicijos teisę, kaip yra įtvirtinta 
šios Konstitucijos ir įstatymo. 

3. Politinė partija, kuri turi vietų Respublikos Asamblėjoje ir neturi 
Vyriausybėje, turi teisę reguliariai ir tiesiogiai gauti informaciją iš Vyriau- 
sybės apie svarbiausius valstybės klausimus. Politinė partija, kuri turi vietų 
autonominių regionų įstatymų leidybos asamblėjose ar bet kuriose kitose 
tiesiogiai renkamose asamblėjose, turi tą pačią teisę kaip ir kitas atitinka- 
mas vykdomasis organas. 


115 straipsnis 

(Referendumas) 

1. Numatytais atvejais, kaip yra įtvirtinta įstatyme ir šioje Konsti- 
tucijoje, po Respublikos Asamblėjos ar Vyriausybės siūlymo dėl dalykų, 
už kuriuos numatyta atsakomybė, Respublikos Prezidentas gali nuspręsti 
sušaukti piliečius, kurie yra užregistruoti balsuoti Portugalijos teritorijoje 
tiesiogiai ir kurie privalo pareikšti savo nuomonę referendume. 

2. Referendumas taip pat gali būti surengtas prašymą Respublikos 
Asamblėjai pateikusių piliečių iniciatyva. Įstatymu nustatomi tokių prašy- 
mų pateikimo ir svarstymo terminai. 

3. Referendumo tikslas turi būti apribotas dėl nacionalinių interesų 
saugumo, kuriuo remsis Respublikos Asamblėja ar Vyriausybė ir nuspręs 
priimti tarptautinį susitarimą arba tai padarys priimdama įstatymą. 

4. Referendumas negalimas dėl: 

a) šios Konstitucijos pakeitimų; 

b) biudžeto, mokesčių ir finansų klausimų ir aktų; 

c) 161 straipsnyje nurodytų klausimų, nepažeidžiant po jo ei- 
nančios pastraipos; 

d) 164 straipsnio klausimų, pateiktų postraipsnyje i). 

5. Ankstesnio straipsnio sąlygos neturi apsunkinti valstybinės svar- 
bos klausimų, kurie turėtų būti tarptautinės sutarties objektas pagal 161i 
straipsnį, pateikimo referendumui, išskyrus su taika ar sienų nustatymu 
susijusius atvejus. 

6. Referendumu sprendžiamas tik vienas klausimas. Klausimai turi 
būti suformuluoti objektyviai, aiškiai ir tiksliai, į juos turi būti atsakoma 
„taip“ arba „ne“ ar neatsakoma, jie neturi viršyti maksimalaus įstatymų 
nustatyto skaičiaus. Įstatymuose taip pat turi būti nurodytos kitos su refe- 
rendumo rengimu ir pravedimu susijusios sąlygos. 

7. Referendumo negalima organizuoti ar jo vesti, kai vyksta suvere- 
nios galios įstaigų, autonominių regionų savivaldos, vietos valdžios ir Eu- 
ropos Parlamento narių rinkimai. 

8. Respublikos Prezidentas turi pateikti visus, iki galo neparengtus 
Respublikos Asamblėjos ar Vyriausybės jam pateiktus referendumo pro- 
jektus privalomajam išankstiniam jų konstitucingumo ir teisėtumo verti- 
nimui. 

9. 113 (1), (2), (3), (4) ir (7) straipsnių sąlygos turi būti taikomos 
referendumui mutatis mutandis. 

10. Respublikos Prezidento atmestas ar neigiamai įvertintas rinkėjų 
referendumo projektas negali būti pakartotinai teikiamas tą pačią įstatymų 
leidybos sesiją, išskyrus naujų rinkimų į Respublikos Asamblėją ar Vyriau- 
sybės atsistatydinimo arba nušalinamo atvejus. 

11. Referendumo rezultatai turi būti įpareigojantys tik jeigu balsuoto- 
jų skaičius viršija pusę registruotų rinkėjų skaičiaus. 

12. Užsienyje gyvenantys ir tinkamai registruoti balsuoti pagal 121(2) 
straipsnį piliečiai turi būti kviečiami dalyvauti referendume, kuris vyksta 
dėl jiems svarbių dalykų. 

13. Referendumai pagal 232(2) straipsnį gali būti regioniniai. 


116 straipsnis 

(Kolegialios įstaigos) 

1. Išskyrus įstatymų numatytus atvejus, asamblėjų, kurios veikia 
kaip suverenią galią turinčios institucijos, autonominių regionų instituci- 
jos ar vietinės valdžios įstaigos susirinkimai turi vykti viešai. 

2. Kolegialios institucijos sprendimus turi priimti dalyvaujant jų na- 
rių daugumai. 

3. Išskyrus šioje Konstitucijoje, įstatymuose ir procedūrų taisyklėse 
numatytus atvejus, kolegialios institucijos turi priimti sprendimus papras- 
ta dauguma, neskaičiuojant susilaikančiųjų. 


117 straipsnis 

(Politinių pareigūnų statusas) 

1. Politiniai pareigūnai, vykdantys savo pareigas, turi būti atsakingi už 
savo veiksmus ir aplaidumą politiniu, pilietiniu ir baudžiamuoju aspektu. 

2. Įstatymuose nurodytos pareigos, įsipareigojimai, atsakomybė ir 
politinių pareigų bei kokio nors pažeidimo pasekmių nesuderinamumas, 
taip pat turimos teisės, privilegijos ir neliečiamybė. 

3. Įstatymuose turi būti nurodyti nusikaltimai, už kuriuos politiniai 
pareigūnai gali būti laikomi atsakingais, kartu su taikomomis baudomis 

ir jų įsigaliojimu, prie kurių gali būti priskirti nušalinimas nuo pareigų ar 
atleidimas. 


118 straipsnis 

(Atnaujinimo principas) 

1. Niekas negali užimti jokio nacionalinio, regiono ar vietos politi- 
nio posto iki gyvos galvos. 

2. Įstatymas gali apibrėžti vykdomosios politinės institucijos vadovų 
nuoseklaus įgaliojimų atnaujinimo ribas. 


119 straipsnis 

(Įstatymų skelbimas) 

1. Jieturėtų būti skelbiami oficialiame leidinyje - Diūrio da Republica: 

a) konstituciniai aktai; 

b) tarptautiniai susitarimai ir taikytini ratifikavimo pranešimai, 
kartu su kitais pranešimais; 

c) teisės aktai, vykdomieji teisės aktai ir regioniniai teisėkūros 
aktai; 

d) Respublikos Prezidento dekretai; 

e) Respublikos Asamblėjos ir autonomimių sričių asamblėjų re- 
zoliucijos; 

f) Respublikos Asamblėjos, Valstybės tarybos ir autonominių 
sričių asamblėjų procedūrų taisyklės; 

g) Konstitucinio Teismo sprendimai ir tokie kitų teismų spren- 
dimai, kuriems teisės aktai suteikia privalomąją galią; 

h) nuolatiniai potvarkiai ir kiti dekretai bei Vyriausybės išleisti 
nutarimai. Taip pat Respublikos atstovų dekretai autonomi- 
niams regionams bei regioniniai nuolatiniai dekretai; 

i) aukščiausiosios valdžios institucijų, autonominių regionų 
institucijų ir vietinės valdžios institucijų rinkimų rezultatai. 
Taip pat rinkimų į Europos Parlamentą bei nacionalinių ir re- 
gioninių referendumų rezultatai. 

2. Nepublikuoti su anksčiau minėtomis pastraipomis nuo a) iki h) ir 
bet kokia aukščiausiosios valdžios institucijų veikla, autonominių regionų 
institucijomis bei vietinės valdžios institucijomis susiję aktai neteks juridi- 
nės galios. 

3. Įstatymas įtvirtins priemones, kuriomis kiti aktai bus publikuoja- 
mi, ir numatys bet kokios nesėkmės pasekmes. 

II pavadinimas. Respublikos Prezidentas 


I skyrius. Statusas, vaidmuo ir rinkimai 


120 straipsnis 

(Apibrėžimas) 

Respublikos Prezidentas turi atstovauti Portugalijos Respublikai, ga- 
rantuoti nacionalinę nepriklausomybę, valstybės vienybę ir tinkamą de- 
mokratinių institucijų funkcionavimą ir būti ex officio vyriausiasis gin- 
kluotųjų pajėgų vadas. 


121 straipsnis 

(Rinkimai) 

1. Respublikos Prezidentas turi būti išrinktas remiantis visuotine, 
tiesiogine ir slapta rinkimų teise visų Portugalijos piliečių, kurie yra už- 
registruoti balsuoti Portugalijos teritorijoje ir turi atitikti kitos pastraipos 
reikalavimus, kuri taikoma visiems Portugalijos piliečiams, gyvenantiems 
užsienyje. 

2. Įstatymas turi reguliuoti balsavimo teisę Portugalijos piliečių, 
kurie gyvena užsienyje ir kurių ryšiai su Portugalijos visuomene nėra 
nutrūkę. 

3. Teisė balsuoti Portugalijos teritorijoje turi būti įgyvendinta asme- 
niškai. 


122 straipsnis 

(Teisė būti išrinktam) 

Portugalijos piliečiai pagal kilmę, kurie yra užregistruoti balsuoti ir 
kurie yra sulaukę 35 metų amžiaus, gali būti renkami. 


123 straipsnis 

(Teisė būti renkamam pakartotiniuose rinkimuose) 

1. Pakartotinis išrinkimas trečiai kadencijai pasibaigus penkerių 
metų antrajai kadencijai nebus leidžiamas. 

2. Atsistatydinęs Respublikos Prezidentas nebegali dalyvauti iškart 
rengiamuose naujuose ir jokiuose kituose rinkimuose penkerius metus po 
atsistatydinimo. 

124 straipsnis 

(Kandidatų iškėlimas) 

1. Kandidatai į Respublikos Prezidentus turi būti pateikti bent jau 
septynių tūkstančių penkių šimtų ir daugiausia penkiolikos tūkstančių re- 
gistruotų rinkėjų. 

2. Kandidatai į KonstitucinioTeismo teisėjus pateikiami bent prieš 
trisdešimt dienų iki numatytos rinkimų datos. 

3. Kandidatui mirus ar dėl kitų priežasčių nebegalint vykdyti Respu- 
blikos Prezidento funkcijų, rinkimų procesas pradedamas iš naujo įstaty- 
mo numatytais terminais. 


125 straipsnis 

(Rinkimų data) 

1. Respublikos Prezidentas turi būti išrinktas per šešiasdešimt dienų 
iki jo pirmtako kadencijos pabaigos ar per šešiasdešimt dienų, kai institu- 
cijai nebevadovaujama. 

2. Rinkimai negali vykti anksčiau nei prieš devyniasdešimt dienų ir 
ne prieš rinkimų į Respublikos Asamblėją datą. 

3. Rinkimų laikas nurodytas ankstesnėje pastraipoje. Rinkimai įvyks 
per dešimt dienų pasibaigus kadencijai ir einančio Prezidento institucijos 
veikla bus automatiškai pratęsta kadencijos laikotarpiui. 


126 straipsnis 

(Rinkimų sistema) 

1. Daugiau kaip pusę visų balsų gavęs kandidatas išrenkamas Respu- 
blikos Prezidentu. Tušti rinkimų biuleteniai laikomi negaliojančiais. 

2. Jeigu nė vienas kandidatas negaus reikiamo balsų skaičiaus, antras 
balsavimas surengiamas per dvidešimt vieną dieną po pirmojo balsavimo. 

3. Tiktai du kandidatai, surinkę daugiausia balsų pirmajame balsa- 
vime ir neatsiėmę savo kandidatūros, turi teisę būti kandidatu antrajame 
balsavime. 


127 straipsnis 
(Įvesdinimas ir prisaikdinimas) 
1. Išrinktas Prezidentas perims pareigas prieš Respublikos Asamblėją. 
2. Į pareigas jis paskiriamas paskutiniąją buvusio Prezidento kaden- 
cijos dieną arba, jeigu rinkimai vyksta į laisvą Prezidento vietą, pareigas 

būtina pradėti eiti aštuntąją dieną po rinkimų, kai yra viešai paskelbti rin- 
kimų rezultatai. 

3. Užimdamas postą išrinktasis Prezidentas prisiekia: 

„Aš prisiekiu savo garbe ištikimai atlikti pareigas, kurios man yra su- 
teiktos, ginti ir laikytis Portugalijos Respublikos Konstitucijos bei užtikrin- 
ti, kad jos būtų laikomasi.“ 


128 straipsnis 

(Kadencija) 

1. Respublikos Prezidento kadencija bus penkeri metai ir pasibaigs, 
išrinkus naująjį Prezidentą. 

2. Jeigu Prezidento institucija liks be Prezidento, naujai išrinktas 
Respublikos Prezidentas pradės naują kadenciją. 


129 straipsnis 

(Nebuvimas Portugalijos teritorijoje) 

1. Respublikos Prezidentas neišvyks iš Portugalijos teritorijos be 
Respublikos Asamblėjos sutikimo, o jeigu Asamblėja bus ne visos sudėties, 
sutikimą duos Nuolatinė komisija. 

2. Sutikimo nereikės, jeigu Respublikos Prezidentas jau yra išvykęs 
arba kvietimas yra neoficialus ir trunka penkias dienas. Tačiau jis turės 
pranešti apie tai Respublikos Asamblėjai iš anksto. 

3. Jeigu Prezidentas to nevykdys, neteks savo posto. 


130 straipsnis 

(Baudžiamoji atsakomybė) 

1. Respublikos Prezidentas už nusikaltimus vykdant savo pareigas 
turi atsakyti Aukščiausiajame Teisingumo Teisme. 

2. Respublikos Asamblėja inicijuoja procedūrą vieno penktadalio 
Asamblėjos narių siūlymu, o sprendimas priimamas dviem trečdaliais visų 
narių balsų. 

3. Apkaltinamasis nuosprendis gali būti pašalinimo iš tarnybos ir 
teisių atėmimo priežastis. 

4. Už nusikaltimus, kurie nėra susiję su pareigų atlikimu, Respubli- 
kos Prezidentas turi atsakyti bendruosiuose teismuose, kai jo kadencija jau 
yra pasibaigusi. 

131 straipsnis 

(Atsistatydinimas) 

1. Respublikos Prezidentas turi teisę atsistatydinti apie tai pranešęs 
Respublikos Asamblėjai. 

2. Toks pareigų atsisakymas įsigalioja, kai Respublikos Asamblėja 
yra įspėjama be iš- ankstinio pranešimo paskelbti laikraštyje Diūrio da 
Repūblica. 


132 straipsnis 

(Prezidento veikimas) 

1. Kai Respublikos Prezidentas laikinai negali vykdyti savo pareigų 
ar kai pareigos neužimtos ir naujai išrinktas Prezidentas dar nėra pradėjęs 
eiti savo pareigų, jo pareigas atlieka Asamblėjos Prezidentas. Jeigu pastara- 
sis negali vykdyti šių pareigų, jas vykdo jo pavaduotojas. 

2. Respublikos Asamblėjos Prezidento arba jo pavaduotojo manda- 
tas, kai jis laikinai vykdo Respublikos Prezidento pareigas, yra automatiš- 
kai suspenduojamas Asamblėjoje. 

3. Respublikos Prezidentas turi išlaikyti jam suteiktas teises ir privi- 
legijas neatskiriamas nuo jo pareigų tiek laiko, kiek laikinai negali vykdyti 
savo funkcijų. 

4. Veikiantis Respublikos Prezidentas turi turėti visas jam numatytas 
privilegijas, bet jo teisės turi būti tos, kurios numatytos jį išrinkus. 


II skyrius. Atsakomybės 


133 straipsnis 

(Santykiai su kitomis institucijomis) 

Santykiuose su kitomis institucijomis Respublikos Prezidentas atsa- 

kingas už: 

a) pirmininkavimą Valstybės tarybai; 

b) pagal rinkimų įstatymą, Respublikos Prezidento, Respublikos 
Asamblėjos narių, Europos Parlamento narių ir autonominių sri- 
čių įstatymų leidžiamosios asamblėjos rinkimų datos nustatymą; 

c) nepaprastųjų Respublikos Asamblėjos posėdžių sušaukimą; 

d) kreipimąsi į Respublikos Asamblėją ir autonominių regionų įsta- 
tymų leidybos asamblėją; 

e) pagal 172 straipsnį ir pirma pasikonsultavęs su partijomis bei 

Asamblėjos ir Valstybės tarybos nariais, Respublikos Asamblėjos 
paleidimą; 

Ministro Pirmininko pagal 187(1) straipsnį paskyrimą; 
Vyriausybės atstatydinimą pagal 195(2) straipsnį, Ministro Pir- 
mininko atleidimą iš pareigų pagal 186(4); 

Vyriausybės narių skyrimą ir atleidimą Ministro Pirmininko siū- 
lymu; 

Ministrų Tarybos pirmininko paskyrimą Ministro Pirmininko 
prašymu; 

prieš tai pasikonsultavęs su Valstybės taryba ir partijomis, turin- 
čiomis vietų autonominių regionų įstatymų leidybos asamblėjo- 
se, taip pat pagal 172 straipsnį mutatis mutandis įstatymų leidy- 
bos asamblėjos paleidimą; 

prieš tai pasikonsultavęs su Vyriausybe, Respublikos atstovų au- 
tonominiuose regionuose paskyrimą ir atleidimą iš pareigų; 
Audito teismo pirmininko ir generalinio prokuroro paskyrimą ir 
atleidimą iš pareigų Vyriausybės siūlymu; 

penkių Valstybės tarybos narių ir dviejų Aukščiausiojo Teismo 
Tarybos narių skyrimą; 

Aukščiausiosios valstybinės gynybos tarybos pirmininko pasky- 
rimą; 

Ginkluotųjų pajėgų Generalinio štabo vado, o pasikonsultavęs 
su Ginkluotųjų pajėgų Generalinio štabo vadu - Ginkluotų- 
jų pajėgų Generalinio štabo vado pavaduotojo, jeigu toks yra, 
ir trijų ginkluotųjų tarnybų štabų vadų paskyrimą Vyriausybės 
siūlymu. 


134 straipsnis 


(Asmeninės pareigos) 
Respublikos Prezidentas turi būti asmeniškai atsakingas už: 


a) 


b) 


€) 


vyriausiojo ginkluotųjų pajėgų kariuomenės vado funkcijų vyk- 
dymą; 

įstatymų, Prezidento dekretų ir kontrolės nurodymų priėmimą. 
Be to, jis turi juos paskelbti spaudoje, pasirašyti abi Respublikos 
Asamblėjos rezoliucijas, kurios patvirtina tarptautinius susitari- 
mus ir likusią Vyriausybės nutarimų dalį; 

už svarbių valstybės problemų pateikimą, kaip įtvirtinta 115 

d) 
e) 
f) 


8) 


h) 


i) 


straipsnyje, kurie taip pat susiję su 232 (2), 256 (3) straipsniais, 
bei dėl referendumo; 

už apgulties ar nepaprastosios padėties paskelbimą atsižvelgiant į 
ankstesnius 19 ir 138 straipsnius; 

už paskelbimą bet kokios nepaprastos padėties, kuri Respublikos 
gyvenimui turi svarbią reikšmę; 

prieš tai pasikonsultavęs su Vyriausybe, atleidžia nuo bausmės ar 
sušvelnina nuosprendžius; 

Konstitucinio Teismo prašymu iš anksto peržiūri įstatymuose ir 
vykdomuosiuose įstatymuose bei tarptautinėse sutartyse nuro- 
dytų sąlygų konstitucingumą; 

Konstitucinio Teismo prašymu sprendžia dėl įstatymo ar įstaty- 
mo įgyvendinamojo teisės akto konstitucingumo; 
apdovanojimų ir Portugalijos Didžiojo Magistro garbės ordinų 
teikimą. 


135 straipsnis 


(Pareigos tarptautiniuose santykiuose) 
Tarptautiniuose santykiuose Respublikos Prezidentas turi būti atsa- 
kingas už: 


a) 


b) 
€) 


Vyriausybės pasiūlytų ambasadorių ir nepaprastųjų pasiuntinių 
paskyrimą ir užsienio diplomatinių atstovų akreditavimą; 
tarptautinių susitarimų patvirtinamą ir ratifikavimą; 
Vyriausybės siūlymu pasikonsultavęs su Valstybės taryba ir gavęs 
Respublikos Asamblėjos leidimą arba, jeigu Asamblėja tuo metu 
neposėdžiauja ir neįmanoma nedelsiant sušaukti posėdžio, su 
Nuolatinio komiteto leidimu vykstančios ar gresiančios agresijos 
atveju karo paskelbimą ir taikos sudarymą. 


136 straipsnis 


(Patvirtinimas ir veto) 

1. Per dvidešimt dienų nuo bet kokio dekreto gavimo, kad Respubli- 
kos Asamblėja jį patvirtintų kaip įstatymą, arba paskelbus Konstitucinio 
Teismo nutartį, kuri nepaskelbia nė vienos dekreto nuostatos nekonstitu- 
cine, Respublikos Prezidentas turi priimti dekretą ar pasinaudoti veto tei- 
se. Pastaruoju atveju jis turi nusiųsti pranešimą, nurodydamas priežastis ir 
prašydamas persvarstyti. 

2. Jeigu Respublikos Asamblėja patvirtina pirmą balsavimą absoliučia 
visų narių dauguma, Respublikos Prezidentas gautą dekretą privalo patvir- 
tinti per aštuonias dienas. 

3. Tačiau reikalinga bent dviejų trečdalių esančių narių dauguma ir 
didesnė nei absoliuti visų narių dauguma, kad būtų patvirtinti dekretai, 
kuriems suteikiama konstitucinių įstatymų forma, taip pat patvirtinti de- 
kretai šiais klausimais: 

a) išorės santykių; 

b) ribos tarp viešojo, privataus ir kooperatinio sektorių spren- 
džiant gamybos priemonių nuosavybės klausimą; 

c)  potvarkių, susijusių su rinkimų aktais, kurie yra nurodyti šio- 
je Konstitucijoje, nes jiems nesuteikiama konstitucinio įstaty- 
mo forma. 

4. Per keturiasdešimt dienų po dekreto gavimo, kad Vyriausybė jį 
patvirtintų, arba paskelbus Konstitucinio Teismo nutartį, kuri nė vienos 
dekreto nuostatos nepripažino nekonstitucine, Respublikos Prezidentas 
turi priimti dekretą ar pasinaudoti veto teise. Minimu atveju jis turi raštu 
informuoti Vyriausybę ir nurodyti savo poelgio priežastis. 

5. Respublikos Prezidentas taip pat turi naudotis veto teise pagal 278 
ir 279 straipsnius. 


137 straipsnis 

(Nepriėmimas ir nepasirašymas) 

Respublikos Prezidento nepriimtas ir nepasirašytas bet kuris iš 134 
(b) straipsnyje nurodytų aktų yra teisiškai negaliojantis. 


138 straipsnis 

(Apsiausties ar nepaprastosios padėties paskelbimas) 

1. Prieš skelbiant apsiaustį ar nepaprastąją padėtį reikia pasikonsul- 
tuoti su Vyriausybe ir gauti Respublikos Asamblėjos leidimą arba, jeigu 
Asamblėja tuo metu neposėdžiauja ir neįmanoma nedelsiant sušaukti po- 
sėdžio, gauti Nuolatinio komiteto leidimą. 

2. Jeigu Respublikos Asamblėjos Nuolatinis komitetas leidžia skelbti 
apsiaustį ar nepaprastąją padėtį, toks paskelbimas turi būti kuo greičiau 
patvirtintas plenariniame posėdyje, vos tik bus įmanoma jį sušaukti. 

139 straipsnis 

(Veikiančio Respublikos Prezidento veiksmai) 

1. Veikiantis Respublikos Prezidentas negali atlikti veiksmų, numaty- 
tų 133eirnir 134 c straipsniuose. 

2. Veikiantis Respublikos Prezidentas gali atlikti bet kokį iš 133 b, c, f, 
m ir p, 134 a ir 135 a straipsniuose numatytų veiksmų tik pasikonsultavęs 
su Valstybės taryba. 


140 straipsnis 

(Ministrų patvirtinantis parašas) 

1. Respublikos Prezidentui atliekant veiksmus, numatytus 133 h, į, I, 
mir p, 134b, dir f) ir 135 a, b ir c straipsniuose, reikalingas Vyriausybės 
patvirtinantis parašas. 

2. Jeigu Vyriausybė nepasirašo tokio akto, jis laikomas negaliojančiu. 


III skyrius. Valstybės taryba 


141 straipsnis 

(Apibrėžimas) 

Valstybės taryba yra politinė institucija, patarianti Respublikos Pre- 
zidentui. 


142 straipsnis 
(Struktūra) 
Valstybės tarybai turi pirmininkauti Respublikos Prezidentas ir ji turi 
būti sudaryta iš šių narių; 
a) Respublikos Asamblėjos Prezidento; 
b) Ministro Pirmininko; 
c) Konstitucinio Teismo pirmininko; 
d) ombudsmeno; 
e) regioninės valdžios prezidentų; 
f) ankstesnių Respublikos prezidentų, kurie buvo išrinkti pagal šią 
Konstituciją ir nebuvo pašalinti iš einamų pareigų; 
g) penkių piliečių, kuriuos Respublikos Prezidentas paskiria savo 
kadencijos laikotarpiui; 
h) penkių piliečių, kuriuos Respublikos Asamblėja turi išrinkti pa- 
gal proporcinio atstovavimo principą įstatymų leidžiamojo orga- 
no laikotarpiui. 

143 straipsnis 

(Tarnybos pradžia ir kadencija) 

1. Valstybės tarybos nariai pradeda savo tarnybą, kai juos patvirtina 
Respublikos Prezidentas. 

2. Tie Valstybės tarybos nariai, kurie yra numatyti 142 straipsnyje 
nuo aikie, turi būti nariais, kol eina pareigas atitinkamoje institucijoje. 

3. Valstybės tarybos nariai, numatyti 142 straipsnyje nuo g iki h, turi 
būti nariais, kol juos pakeis kiti nariai. 


144 straipsnis 

(Organizavimas ir eiga) 

1. Valstybės taryba turi būti atsakinga už jos pačios procedūrinių 
taisyklių sudarymą. 

2. Valstybės tarybos susirinkimai turi būti uždari. 


145 straipsnis 

(Pareigos) 

Valstybės taryba atsakinga už nuomonės pateikimą dėl: 

a) Respublikos Asamblėjos paleidimo ir autonominių sričių įstaty- 
mų leidžiamojo susirinkimo; 

b) Vyriausybės nušalinimo 195(2) straipsnyje numatytais atvejais; 

c) karo ir taikos paskelbimo; 

d) veikiančio Respublikos Prezidento veiksmų, susijusių su 139 
straipsniu; 

e) kitų atvejų, numatytų šioje Konstitucijoje, ir apskritai kai to pa- 
prašo Respublikos Prezidentas. 


146 straipsnis 

(Nuomonių pateikimas) 

Valstybės taryba turi pareikšti nuomonę klausimais, kurie yra numa- 
tyti 145 straipsnyje nuo a iki e, susirinkime, kurį Respublikos Prezidentas 
sušauks tuo tikslu, ir Tarybos nuomonė bus viešinama, kai bus vykdomas 
šis įstatymas. 

III pavadinimas. Respublikos Asamblėja 


I skyrius. Padėtis, vaidmuo ir rinkimai 


147 straipsnis 
(Apibrėžimas) 
Respublikos Asamblėja atstovauja visiems portugalijos piliečiams. 


148 straipsnis 

(Struktūra) 

Respublikos Asamblėjoje turi būti ne mažiau kaip šimtas aštuoniasde- 
šimt ir ne daugiau kaip du šimtai trisdešimt narių, kaip įtvirtinta rinkimų 
įstatyme. 


149 straipsnis 

(Rinkimų apygardos) 

1. Nariai renkami rinkimų apygardose, kurios turi būti geografiškai 
nustatytos pagal įstatymus. Pagal įstatymus gali būti suformuotos daugia- 
mandatės ir vienmandatės rinkimų apygardos ir nurodomas jų pobūdis 
bei papildymas, kad būtų užtikrintas balsų skaičiavims pagal proporcinio 
atstovavimo sistemą ir taikant d'Hondto didžiausio vidurkio taisyklę. 

2. Išskyrus valstybinę rinkimų apygardą, jeigu tokia yra, kiekvienos 
daugiamandatės rinkimų apygardos narių skaičius Portugalijos teritorijoje 
turi būti proporcingas ten balsuoti užregistruotų piliečių skaičiui. 


150 straipsnis 

(Renkamumas) 

Išskyrus rinkimų įstatymo nustatytus vietinius nesuderinamumus ar 
tam tikrų pareigų vykdymo apribojimus, rinkimuose gali dalyvauti visi 
Portugalijos piliečiai, kurie yra užregistruoti balsuoti. 


151 straipsnis 

(Iškėlimas kandidatu) 

1. Kandidatus siūlo politinės partijos, kaip įtvirtinta įstatyme. Partijos 
gali siūlyti kandidatus tiek asmeniškai, tiek ir koaliciškai ir į kandidatų sąrašą 
gali įtraukti piliečius, kurie nėra įregistruoti kokios nors partijos nariais. 

2. Niekas negali būti daugiau kaip vienos to paties pobūdžio rinki- 

mų apygardos kandidatu, išskyrus nacionalinę rinkimų apygardą, jeigu to- 
kia būtų. Niekas negali būti daugiau kaip viename sąraše. 


152 straipsnis 

(Politinis atstovavimas) 

1. Įstatymas neturi riboti balsų paskirstymo pagal reikalaujamą mi- 
nimalų lemiamų balsų skaičių. 

2. Nariai turi atstovauti visai šaliai, bet ne rinkimų apygardai, kurioje 
jie buvo išrinkti. 


153 straipsnis 

(Pradžia ir kadencijos pabaiga) 

1. Narių kadencija turi prasidėti po pirmojo Respublikos Asamblė- 
jos posėdžio po rinkimų ir baigtis po pirmojo posėdžio, nepažeidžiant sus- 
pendavimo ar kieno nors mandato nutraukimo. 

2. Rinkimų įstatymas reguliuoja užpildymą laisvų vietų, kurios atsi- 
randa Asamblėjoje atsiradus svarbių priežasčių laikinai pakeisti narius. 


154 straipsnis 

(Nesuderinamumai ir pasinaudojimo pareigomis prevencija) 

1. Vyriausybės nariai neturi naudotis nario pareigomis, kol nebus 
laikinai keičiami pagal ankstesnį straipsnį. 

2. Įstatymas turi įtvirtinti bet kokius kitus nesuderinamumus. 

3. Įstatymas turi reguliuoti atvejus ir situacijas, kuriose nariai turi 
pareikalauti Respublikos Asamblėjos įgaliojimų, kad būtų prisiekusieji, ar- 
bitrai, ekspertai ar liudytojai. 


155 straipsnis 

(Nario pareigų vykdymas) 

1. Nariai savo įgaliojimus vykdo laisvai ir turi būti garantuojamos 
veiksmingam jų pareigų vykdymui reikalingos sąlygos. Ypač būtina palai- 
kyti ryšį su registruotais rinkėjais ir užtikrinti reguliarų jų informavimą. 

2. Įstatymas turi numatyti, kaip elgtis, kai narių pradėti oficialūs 
veiksmai ar procedūros sustabdomos dėl dalyvavimo Respublikos Asam- 
blėjos posėdžiuose ar išvykus į komandiruotę. 

3. Asamblėjos nariai turi įsipareigoti, kaip įtvirtinta įstatyme, bend- 
radarbiauti tarpusavyje eidami savo pareigas. 

156 straipsnis 

(Narių teisės) 

Nariai turi turėti šias teises: 

a) pateikti Konstitucijos pataisų projektą; 

b) pateikti įstatymo projektą, rengti darbo tvarkos taisyklių pataisas, 
rengti nutarimus, ypač dėl referendumo, ir rengti sprendimus 
prašant nustatyti debatų datą; 

c) dalyvauti ir kalbėti parlamento debatuose, kaip yra įtvirtinta pro- 
cedūrų taisyklėse; 

d) pateikti Vyriausybei klausimus apie bet kurį iš jos arba viešosios 
administracijos veiksmų ir gauti atsakymus per tam tikrą laiko- 
tarpį, išsaugoti įstatymo nuostatas dėl valstybės paslapčių; 

e) reikalauti ir gauti iš Vyriausybės ar vadovaujamų institucijų bet 
kokią viešą informaciją, tokią informaciją, dokumentus ar ofici- 
alius publikacinius leidinius, kurie Asamblėjos nariui ar nariams 
galėtų būti naudingi vykdant savo funkcijas; 

f) reikalauti sudaryti parlamentinius tyrimų komitetus; 

g) kaip įtvirtinta procedūrų taisyklėmis. 


157 straipsnis 

(Imunitetai) 

1. Nariai neturi atsakyti pagal civilinę ar baudžiamąją teisę, jiems ne- 
galima taikyti drausminių priemonių dėl jų balsavimo ar nuomonės reiški- 
mo vykdant savo veiklą ar atliekant funkcijas. 

2. Be Asamblėjos sutikimo nariai negali būti baudžiamojo proceso 
dalyviais ar būti kieno kaltinami. Jeigu narys padaro sunkų nusikaltimą, 
už kurį yra baudžiama įkalinimo bausme, laisvės atėmimu iki gyvos galvos 
ar daugiau negu trejiems metams, tik Asamblėja turi įsipareigoti jį teisingai 
kaltinti. 

3. Joks narys negali būti sulaikytas, areštuotas ar įkalintas be Asam- 
blėjos leidimo, išskyrus tuos atvejus, kai padarytas sunkus nusikaltimas ir 
narys yra baudžiamas įkalinimu tam tikram laikui, kuris nurodytas anks- 
tesniuose straipsniuose ir flagrante delicto. 

4. Tuo atveju, kai baudžiamasis procesas yra pradėtas prieš bet kurį 
narį ir narys yra kaltinamas, Asamblėja turi nuspręsti, ar suspenduoti jo 
mandatą, kad baudžiamasis procesas galėtų vykti toliau. Jeigu nusikaltimas 

yra sunkus, kaip paminėta ankstesniuose straipsniuose, Asamblėja tokį 
narį turi būtinai nušalinti. 


158 straipsnis 

(Teisės ir privilegijos) 

Nariai privalo turėti šias teises ir privilegijas: 

a) atidėjimą kario prievolės, kaip ir pilietinės bei civilinės gynybos 
tarnybą; 

b) judėjimo laisvę ir teisę į specialų pasą vykstant į oficialias užsie- 
nio keliones; 

c) specialią asmens tapatybės kortelę; 

d) kišenpinigių, kaip įtvirtinta įstatyme. 


159cstraipsnis 

(Pareigos) 

Nariai turi turėti šias pareigas: 

1. Dalyvauti plenariniuose posėdžiuose ir komitetuose, kuriems pri- 
klauso. 

2. Asamblėjoje eiti pareigas, atlikti skirtas funkcijas ir teikti pasiūly- 
mus atitinkomose parlamentinėse grupėse. 

3. Dalyvauti balsavime. 


160 straipsnis 
(Vietos netekimas ir atsistatydinimas) 
1. Nariai praras savo vietą, kai: 

a) netinkamai ir nesuderinamai su įstatymu atliks savo funkci- 
jas; 

b) neužims savo vietos Asamblėjoje arba savo neatvykimu viršys 
Statute nustatytą narių nebuvimo skaičių; 

c)  įsiregistruos nariais kitos partijos, negu buvo renkami; 

d) bus teismo nuteisti už bet kokį ypatingą nusikaltimą, už kurį 
politiniai pareigūnai turi būti laikomi atsakingais ir kurį pa- 
darė vykdydami savo pareigas. Už tai jie bus teisiami arba bus 
apkaltinti dėl dalyvavimo rasistinėse arba fašistinę ideologiją 
skleidžiančiose organizacijose. 

2. Nariai gali atsistatydinti tik pateikę raštišką pareiškimą. 

II skyrius. Atsakomybės 


161 straipsnis 

(Politinė ir įstatymų leidybos atsakomybė) 
Respublikos Asamblėja atsakinga už šiuos dalykus: 


a) 
b) 


€) 


d) 
e) 


£) 
g) 


h) 


1) 
m) 
n) 


0) 


Konstitucijos pataisų priėmimą pagal 284-289 straipsnius; 
autonominių regionų politinių ir administracinių statutų bei 
įstatymų, susijusių su įstatymų leidybos asamblėjų narių rinki- 
mu, priėmimą; 

įstatymų rengimą visais klausimais, išskyrus tuos, už kuriuos pa- 
gal šią Konstituciją atsako tik Vyriausybė; 

leidimą Vyriausybei leisti įstatymus; 

227(1) b straipsnyje numatytų leidimų suteikimą autonominių 
regionų įstatymų leidybos asamblėjoms; 

bendrų amnestijų suteikimą ir atleidimą nuo bausmės; 
Vyriausybės siūlymu turi būti priimti įstatymai dėl valstybės pla- 
nų ir jos biudžeto; 

leidimą Vyriausybei sudaryti sutartis ir teikti paskolas bei daly- 
vauti kitose skolinimo operacijose, išskyrus svyruojančias skolų 
operacijas, bendros tokių paskolų ir skolinimo operacijų tvarkos 
ir sąlygų nustatymą ir viršutinės Vyriausybės leidžiamos garanti- 
nės ribos nustatymą; 

sutarčių, ypač dėl Portugalijos dalyvavimo tarptautinėse organi- 
zacijose, bendradarbiavimo, taikos, gynybos, sienų nustatymo 
ar karinių reikalų sprendimo, taip pat tarptautinių sutarčių dėl 
reikalų, už kuriuos atsakinga tik Asamblėja ar kurias Vyriausybė 
mano esant reikalinga pateikti Asamblėjai svarstyti, priėmimą; 
siūlymą Respublikos Prezidentui valstybinės svarbos klausimus 
spręsti referendumu; 

leidimą skelbti apsiaustį ar kritinę padėtį ir ją patvirtinti; 
leidimą Respublikos Prezidentui skelbti karą ar sudaryti taiką; 
pagal įstatymus pasisakyti dėl reikalų, dėl kurių sprendimą pri- 
ims Europos Sąjungos įstaigos, kiek tai susiję su išskirtinės įstaty- 
mų leidybos atsakomybės sfera; 

kitų funkcijų, kurias gali jai priskirti Konstitucija ir įstatymai, 
vykdymą. 

162 straipsnis 


(Atsakomybė už peržiūrą) 
Vykdydama peržiūros funkcijas, Respublikos Asamblėja turi būti at- 
sakinga už šiuos dalykus: 


a) 


b) 
€) 


d) 


atitikties su šia Konstitucija ir įstatymais peržiūrą bei Vyriausy- 
bės ir viešosios administracijos veiksmų svarstymą; 

svarstymą, kokiu būdu paskelbta apsiaustis ar kritinė padėtis; 
vykdomųjų įstatymų svarstymą, išskyrus tuos, kurie priimti tik 
Vyriausybės įstatymų leidybos atsakomybe, ir 227 (1) b straips- 
nyje nurodytų regioninių įstatymų svarstymą, siekiant nustatyti, 
ar juos reikia pataisyti, ar jie turi nustoti galioję; 

valstybės ir kitų viešųjų įstaigų ataskaitų gavimą, kaip nuro- 
do įstatymai. Tokios ataskaitos turi būti pateiktos iki kitų metų 
gruodžio 31 dienos kartu su Audito teismo nuomone ir kitais 
svarstymui reikalingais dalykais; 

a) valstybės planų vykdymo ataskaitų svarstymą. 


163 straipsnis 


(Atsakomybė, susijusi su kitomis įstaigomis) 
Santykiuose su kitomis įstaigomis Respublikos Asamblėja turi būti at- 
sakinga už šiuos dalykus: 


a) 
b) 
c) 


d) 
e) 
f) 


8) 


h) 


Respublikos Prezidento išrinkimo patvirtinimą; 

leidimą Respublikos Prezidentui palikti Portugalijos teritoriją; 
skatinimą iškelti bylą Respublikos Prezidentui už nusikaltimus, 
padarytus jam vykdant savo pareigas, ir sprendimą laikinai nuša- 
linti Vyriausybės narius 196 straipsnyje numatytu atveju; 
Vyriausybės programos svarstymą; 

balsavimą dėl pasitikėjimo ar nepasitikėjimo Vyriausybe; 

kaip nurodo įstatymai - už Portugalijos dalyvavimo Europos Są- 
jungos formavimo procese priežiūrą ir svarstymą; 

remiantis proporcingo atstovavimo sistema renkami penki Vals- 
tybės tarybos nariai ir valstybės Prokuratūros aukščiausiosios ta- 
rybos nariai. Už jų paskyrimą yra atsakinga Asamblėja; 

už dešimties Konstitucinio Teismo teisėjų, ombudsmeno, Ekono- 
minės ir socialinės tarybos prezidento, septynių Aukščiausiosios 
teisminės tarybos, visuomenės informavimo priemonių kon- 
trolės įstaigos narių ir kitų konstitucinių įstaigų narių, už kurių 

paskyrimą pagal įstatymus atsakinga Respublikos Asamblėja, iš- 
rinkimą, dauguma, kurią sudaro bent du trečdaliai visų esančių 
narių ir kuri yra didesnė negu absoliuti dauguma visų narių; 


i) kaip nurodo įstatymai - už karinių pajėgų ir apsaugos jėgų vei- 
klos užsienyje priežiūrą. 
164 straipsnis 

(Išimtinė įstatymų leidybos atsakomybė) 
Respublikos Asamblėja turi turėti išimtinę pareigą įstatymų leidybos 
srityje šiais klausimais: 


a) 
b) 
c) 


d) 


e) 
f) 


8) 
h) 
i) 
j) 


k) 


1 


institucijų, kurios įgyvendina suverenią valdžią, rinkimai; 
referendumo taisyklės; 

Konstitucinio Teismo organizavimas, veikimas ir teisminis na- 
grinėjimas; 

nacionalinės gynybos organizavimas, pareigų apibrėžimas ir pa- 
grindiniai bendrieji organizacijos elementai, operacijos, ginkluo- 
tųjų pajėgų disciplina bei jų aprūpinimas nauja įranga; 

valstybės apgulties ir nepaprastosios padėties įvedimas; 

įgijimas, praradimas ir iš naujo įgijimas Portugalijos pilietybės; 
teitorinių vandenų ribų, išskirtinės ekonominės zonos ir Portu- 
galijos teisių į gretimą jūros dugną apibrėžimas; 

politinės asociacijos ir partijos; 

pagrindiniai švietimo politikos elementai; 

autonominių sričių įstatymų leidžiamųjų asamblėjų narių rinki- 
mai, 

vietos valdžios tarnautojų rinkimai ir kiti rinkimai, įgyvendinant 
tiesioginę, visuotinę rinkimų teisę, taip pat rinkimai į kitas kons- 
titucines institucijas; 

padėtis ir vaidmuo institucijų tarnautojų, kurie įgyvendina suve- 
renią galią, ir vietos valdžios tarnautojų, taip pat kitų konstituci- 
nių institucijų tarnautojų ir visų tų, kurie yra išrinkti remiantis 
tiesiogine, visuotine rinkimų teise; 

kariškių, sukarinto personalo, atliekančio tarnybą, ir policijos bei 
saugumo tarnybų narių teisių įgyvendinimo apribojimai; 
Europos Sąjungos institucijų narių, išskyrus Komisiją, paskyrimo 
taisyklės; 

Respublikos žvalgybos sistemos ir valstybės paslapčių taisyklės; 

p) bendrosios valstybės, autonominių sričių ir vietos valdžios biu- 
džeto sudarymo taisyklės; 

g) taisyklės nacionalinių simbolių klausimais; 

r) autonominių sričių finansavimo taisyklės; 


s) policijos ir saugumo tarnybų valdymo taisyklės; 
t) organizacinės, administracinės ir finansinės Respublikos Prezi- 
dento paramos tarnybos autonomijos taisyklės. 


165 straipsnis 


(Dalinė, bet išskirtinė įstatymų leidybos atsakomybė) 
1. Jeigu Vyriausybei nesuteikiama tokia teisė, Respublikos Asamblė- 
ja turės išskirtinę atsakomybę leisti aktus šiais klausimais: 


a) 
b) 
e) 
d) 
e) 
f) 
g) 
h) 
i) 
j) 


k) 


1) 


žmonių statusas ir jų legalios pareigos; 

teisės, laisvės ir garantijos; 

nusikaltimų, bausmių, apsaugos priemonių ir prielaidų api- 
būdinimas ir baudžiamojo proceso nustatymas; 

bendrosios drausminių, administracinių nusižengimų taisy- 
klės bei šių procedūrų taikymas; 

bendrosios pareikalavimų ir konfiskavimo dėl viešojo intere- 
so vykdymo taisyklės; 

pagrindiniai socialinės apsaugos sistemos ir šalies sveikatos 
apsaugos elementai; 

pagrindiniai gamtos apsaugos, ekologinės pusiausvyros ir 
kultūros paveldo taisyklių elementai; 

bendrosios žemės ūkio ir miesto nuomos mokesčių mokėji- 
mo sistemos taisyklės; 

mokesčių ir fiskalinės sistemos kūrimas ir viešųjų institucijų 
pareigų ir kitų finansinių atsiskaitymų bendrosios taisyklės; 
produkciją kuriančio nuosavybės sektoriaus apibrėžimas 
įskaitant pagrindinius sektorius, kuriuose privataus verslo bei 
kitų panašaus pobūdžio organizacijų veikla nebus leidžiama; 
intervencijos priemonės ir formos, konfiskavimas, naciona- 
lizavimas ir privatizavimas, susijęs su produkcijos gamyba, 
viešojo intereso žemėmis bei nustatytais konpensavimo kri- 
terijais, jeigu yra tokių atvejų; 

ekonomikos ir socialinės plėtros planų rengimas ir Ekonomi- 
nės ir socialinės tarybos sudėties nustatymas; 

m) pagrindiniai žemės ūkio politikos elementai, įskaitant žemės 
ūkio vienetų dydžio apribojimus; 

n) pinigų sistema, svorio bei matų standartai; 

0) teismų ir prokurorų tarnybos organizavimas, atitinkamų 
teisėjų pareigos, padėtis ir jų vaidmuo, taip pat neteisminių 
konfliktų sprendimo institucijų organizavimas ir jų atsako- 
mybė; 

p) vietos valdžios pedėtis ir vaidmuo, įskaitant vietinius finan- 
sus; 

g) dalyvavimas organizuojant vietinę valdžią; 

r) viešosios asociacijos, viešojo administravimo vartotojų ga- 
rantijos ir viešojo administravimo civilinė atsakomybė; 

s) pagrindiniai viešosios administracijos valdymo taisyklių ir jų 
apimties elementai; 

t) pagrindiniai bendrieji valstybės viešųjų kompanijų ir viešųjų 
fondų elementai; 

u) valdymo taisyklių bei viešojo sektoriaus turto apibrėžimas; 

v) apibūdinimas, valdymo taisyklių vykdymas bei turtas viešaja- 
me sektoriuje; 

w) pagrindiniai miesto ir šalies urbanistikos planavimo ele- 
mentai; 

x) savivaldybės policijos pajėgų valdymo principai ir forma. 

2. Įstatyme, suteikiančiame teisę leisti įstatymus, turi būti nurodytas 
tokio leidimo objektas, tikslas, mastas ir trukmė, ir jie gali būti praplėsti. 

3. Išskyrus naudojimą tarpiniuose etapuose, leidimu leisti įstatymus 
galima pasinaudoti tik kartą. 

4. Leidimas nustoja galioti atsistatydinus jį gavusiai Vyriausybei ar ją 
nušalinus, baigus darbą įstatymų leidžiamajam organui ar paleidus Respu- 
blikos Asamblėją. 

5. Vyriausybei Biudžeto įstatymu duodami leidimai turi atitikti šio 
straipsnio sąlygas, o kai tai susiję su mokestiniais reikalais, jie turi baigtis 
tik atitinkamų mokestinių metų pabaigoje. 


166 straipsnis 

(Įstatymų forma) 

1. Aktai, numatyti 161 a straipsnio punkte, įgis konstitucinio įstaty- 
mo formą. 

2. Aktai, numatyti 164 straipsnio a-f, h, j punkte 1 postraipsnio ą ir 
t punkte ir 255 straipsnyje, įgis organizacinio įstatymo formą. 

3. Aktai, numatyti 161straipsnio b iki h punkte, įgis įstatymų formą. 

4. Aktai, numatyti 163 straipsnio d ir e punkte, įgis pasiūlymo formą. 

5. Kiti Respublikos Asamblėjos aktai rezoliucijų formą įgis kaip ir 
Nuolatinio komiteto 179 straipsnio (3) postraipsnio e ir f punkte nurodyti 
aktai. 

6. Rezoliucijos skelbiamos nepriklausomai nuo jų patvirtinimo. 


167 straipsnis 

( Įstatymų leidybos ir referendumo iniciatyva) 

1. Galia inicijuoti įstatymų leidybą ir referendumą turi priklausyti 
nariams, parlamentinėms grupėms ir Vyriausybei, o įstatymų nustatyta 
tvarka ir sąlygomis registruotų rinkėjų grupėms. Galia inicijuoti įstatymų 
leidybą autonominio regiono klausimais turi priklausyti atitinkamai įsta- 
tymų leidybos asamblėjai. 

2. Nė vienas narys, parlamentinė grupė, autonominio regiono įstaty- 
mų leidybos asamblėja ar registruotų rinkėjų grupė negali pateikti įstaty- 
mo projekto ar projektų pataisų, didinančių ar mažinančių einamųjų fi- 
nansinių metų biudžete numatytas valstybės sąnaudas. 

3. Nė vienas narys, parlamentinė grupė ar registruotų rinkėjų grupė 
negali pateikti referendumo projekto, didinančio ar mažinančio einamųjų 
finansinių metų biudžete numatytas valstybės sąnaudas. 

4 Atmestas įstatymo ar referendumo projektas negali būti pakarto- 
tinai teikiamas per tą pačią įstatymų leidybos sesiją, nebent būtų išrinkta 
nauja Respublikos Asamblėja. 

5. Įstatymo ar referendumo projektai, už kuriuos nebalsuojama per 
tą įstatymų leidybos sesiją, negali būti pakartotinai teikiami per kitas įsta- 
tymų leidybos sesijas, nebent baigtų darbą pats įstatymų leidžiamasis or- 
ganas. 

6. Vyriausybės įstatymų ir referendumų projektai turi nustoti galioję 
atsistatydinus Vyriausybei arba ją nušalinus. 

7. Vyriausybės įstatymų projektai, kuriuos inicijavo autonominių re- 
gionų įstatymų leidybos asamblėjos, turi nustoti galioję atitinkamam įsta- 
tymų leidžiamajam organui baigus darbą, išskyrus tuos atvejus, kai jau pri- 
imti bendrieji principai, ir tada jų galiojimas turi baigtis tik baigus darbą 
Respublikos Asamblėjos įstatymų leidžiamajam organui. 

8. Parlamentiniai komitetai gali teikti neatšauktų įstatymų projektų ir 
su jais susijusio referendumo projekto pataisas. 


168 straipsnis 

(Diskusija ir balsavimas) 

1. Diskusiją dėl įstatymų projektų turi sudaryti vieni debatai dėl ben- 
drųjų principų ir kiti dėl konkrečių detalių. 

2. Balsavimą turi sudaryti vienas balsavimas dėl bendrųjų principų, 
kitas dėl detalių ir bendrasis galutinis balsavimas. 

3. Jeigu Asamblėja taip nutaria, priimami tekstai dėl bendrųjų princi- 
pų turi būti pateikiami balsuoti dėl detalių komitete, nepaisant Asamblėjos 
galios įpareigoti plenarinį posėdį pavesti balsuoti dėl detalių ar organizuoti 
bendrąjį galutinį balsavimą. 

4. Įstatymų dėl 164 a-f, h, n ir o ir 165 (1) ą straipsniuose nurodytų 
reikalų detalės turi būti būtinai pateikiamos balsuoti plenariniame posė- 
dyje. 

5. Vykdant bendrąjį galutinį balsavimą, organizacinius įstatymus turi 
priimti absoliuti dauguma visų narių. Ta pati dauguma reikalinga norint 
priimti su regionų teritorijų sienomis susijusių sąlygų detales, kaip nuro- 
dyta 255 straipsnyje. 

6. Priimant tolesnius punktus reikalinga bent dviejų trečdalių visų 
esančių narių dauguma ir didesnė negu absoliuti visų narių dauguma: 

a) įstatymas dėl visuomenės informavimo priemonių kontrolės 
įstaigos; 

b) taisyklės dėl 118 (2) straipsnio sąlygų; 

c) įstatymas, nurodantis naudojimąsi 121(2) straipsnyje aprašy- 
ta teise; 

d) įstatymų dėl 148 ir149 straipsniuose nurodytų reikalų ir įsta- 
tymų, susijusių su 239 (3) straipsnyje nurodytų įstaigų rinki- 
mų sistema ir metodais, sąlygos; 

e) sąlygos dėl 164 o straipsnio esmės; 

f) autonominių regionų politinių ir administracinių statutų są- 
lygos, suteikiančios autonominiam regionui galią leisti įsta- 
tymus. 

169 straipsnis 

(Parlamentinis įstatymų leidybos svarstymas) 

1. Jeigu tik Vyriausybės atsakomybe nesuteikta teisė leisti įstatymus, 
dešimties narių prašymu per trisdešimt dienų po paskelbimo, neskaičiuo- 
jant laikotarpių, kai Respublikos Asamblėjos procedūros laikinai atšau- 
kiamos, vykdomuosius įstatymus galima pateikti Respublikos Asamblėjai 
svarstyti, kad jie nustotų galioję ar būtų pataisyti. 

2. Pateikus prašymą svarstyti vykdomąjį įstatymą, kuris buvo priim- 
tas leidus leisti įstatymus, ir tokiu atveju, jeigu siūloma viena ar daugiau 
pataisų, Asamblėja gali laikinai atšaukti viso ar dalies vykdomojo įstatymo 
galiojimą, kol bus priimtas pataisytas įstatymas ar atmestos visos siūlomos 
pataisos. 

3. Tokie laikini atšaukimai turi baigtis po dešimties plenarinių posė- 
džių, jeigu pati Asamblėja to nepadarė anksčiau. 

4. Jeigu vykdomasis įstatymas turi nustoti galiojęs, jis turi nusto- 
ti galiojęs tą dieną, kai atitinkama rezoliucija išspausdinama Diūrio da 
Republica, ir atitinkamas vykdomasis įstatymas negali būti pakartotinai 
priimtas per tą pačią įstatymų leidybos sesiją. 

5. Jeigu pateikiamas prašymas svarstyti ir Asamblėja nepareiškė savo 
nuomonės dėl tokio svarstymo rezultato arba jeigu Asamblėja nutarė at- 
likti pataisas, bet nepateikė atitinkamo įstatymo balsuoti iki vykstančios 
įstatymų leidžiamosios sesijos pabaigos ir su sąlyga, kad praėjo bent pen- 
kiolika plenarinių posėdžių, svarstymo procesą reikia laikyti pasibaigusiu. 

6. Procedūros, susijusios su vykdomųjų įstatymų svarstymu, turi pir- 
menybę pagal procedūrines taisykles. 


170 straipsnis 

(Veikla esant nepaprastajai padėčiai) 

1. Nepaprastosios padėties sąlygomis, remdamasi Asamblėjos nario, 
parlamentinės grupės ar Vyriausybės iniciatyva, Respublikos Asamblėja 
gali paskelbti įstatymo ar rezoliucijos projektą. 

2. Autonominių regionų įstatymo leidybos asamblėjos iniciatyva 
nepaprastosios padėties atveju Asamblėja gali paskelbti bet kokį regionų 
valdymo institucijos įstatymo projektą. 

III skyrius. Organizavimas, teimo procesas ir eiga 


171 skyrius 

(Įstatymų leidžiamieji organai) 

1. Kiekvienas įstatymų leidžiamasis organas veikia keturias įstatymų 
leidžiamąsias sesijas. 

2. Paleidus Asamblėją naujai išrinkta Asamblėja turi pradėti naują 
įstatymų leidžiamąją sesiją, kuri turi būti pratęsta iki įstatymo numatyto 
laiko, buvusio rinkimų dieną. 


172 straipsnis 

(Paleidimas) 

1. Respublikos Asamblėjos negalima paleisti per šešis mėnesius po 
rinkimų, paskutinius šešis Respublikos Prezidento kadencijos mėnesius, 
valstybės apgultį ar nepaprastąją padėtį. 

2. Jeigu bus nevykdomi anksčiau nurodyti straipsniai, dekretas bus 
negaliojantis ir anuliuotas. 

3. Asamblėjos paleidimas nenutrauks jos narių įgaliojimų, taip pat 
nenutrauks ir nuolatinio komiteto atsakomybės iki pirmojo Asamblėjos 
posėdžio po rinkimų. 


173 straipsnis 

(Posėdis po rinkimų) 

1. Respublikos Asamblėja pagal įstatymo nuostatas turi surengti po- 
sėdį trečią dieną po bendrų rinkimų rezultatų suskaičiavimo arba, jeigu 
rinkimai įvyko dėl to, kad turi baigtis įstatymų leidžiamojo organo darbas, 
o minėta trečia diena ateina anksčiau nei baigia darbą įstatymų leidžiama- 
sis organas - pirmą dieną po įstatymų leidžiamojo organo darbo pabaigos. 

2. Jeigu tokia diena ateina, kai Asamblėja neposėdžiauja visos sudė- 
ties, turi įvykti posėdis 175 straipsnyje nurodytais tikslais. 


174 straipsnis 

(Įstatymų leidžiamosios sesijos, įprastinės sesijos ir jų sušaukimas) 

1. Įstatymų leidžiamosios sesijos turi prasidėti rugsėjo 15 d. ir trukti 
vienerius metus. 

2. Nepažeidžiant dviejų trečdalių dalyvaujančių narių balsų daugu- 
mos, įprastas Respublikos Asamblėjos sesijos laikas turi būti nuo rugsėjo 
15 d. iki birželio 15 d. 

3. Po plenarinio posėdžio sprendimo pratęsti įprastą sesijos laiką ar 
Nuolatinės komisijos ar daugiau kaip pusės visų narių iniciatyva Asamblė- 
ja gali pratęsti sesijos laiką, kaip nustatyta ankstesniuose straipsniuose. 

4. Respublikos Prezidentas taip pat gali sušaukti Asamblėją esant 
ypatingoms priežastims, kad išspręstų ypatingą situaciją. 

5. Jeigu Asamblėja taip nusprendžia tokiomis pačiomis sąlygomis, 
kaip nurodyta (2) punkte, komitetai gali vykdyti procedūras neatsižvelg- 
dami, ar dalyvauja visi Asamblėjos nariai. 


175 straipsnis 

(Vidinė Asamblėjos atsakomybė) 

Respublikos Asamblėja turi būti atsakinga už šiuos dalykus: 

a)  procedūrinių taisyklių parengimą, kaip nurodo ši Konstitucija; 

b) Pirmininko ir kitų narių rinkimą absoliučia visų narių balsų dau- 
guma. Pateikus pasiūlymus iš keturių didžiausių parlamentinių 
grupių turi būti išrinkti keturi viceprezidentai; 

c) nuolatinio komiteto ir kitų komitetų sudarymą. 


176 straipsnis 

(Plenarinių posėdžių darbo tvarka) 

1. Respublikos Asamblėjos Pirmininkas turi nustatyti darbo tvarką, 
atsižvelgdamas į procedūrinių taisyklių nustatytus prioritetus ir nepažeis- 
damas apeliavimo teisės į Asamblėjos plenarinį posėdį arba Respublikos 
Prezidento suteikiamų galių pagal 174 (4) straipsnį. 

2. Vyriausybė ir parlamentinės grupės gali prašyti suteikti prioritetą 
valstybinės svarbos reikalams, kuriuos reikia skubiai spręsti. 

3. Kiekviena parlamentinė grupė privalo turėti teisę nustatyti tam ti- 
kro skaičiaus posėdžių darbo tvarką pagal procedūrų taisyklėse nurodytus 
kriterijus, pagal kuriuos visada turi būti užtikrinta mažumos partijų ir Vy- 
riausybėje neatstovaujančių partijų padėtis. 

4. Autonominių regionų įstatymų leidybos asamblėjos gali prašyti 
suteikti prioritetą regioninės svarbos reikalams, kuriuos reikia skubiai 
spręsti. 


177 straipsnis 

(Vyriausybės narių dalyvavimas) 

1. Ministrai turi turėti teisę dalyvauti plenariniuose Respublikos 
Asamblėjos posėdžiuose, per kuriuos jiems gali būti padedama ar jie pa- 

vaduojami viceministrų, ir abu turi turėti teisę kalbėti, kaip yra įtvirtinta 
procedūrų taisyklėse. 

2. Turi būti numatyta, kurie Vyriausybės nariai dalyvaus posėdžiuo- 
se ir atsakinės į narių klausimus ir teiks pageidaujamus paaiškinimus. To- 
kie posėdžiai turi įvykti per trumpą laiką, įtvirtintą procedūrų taisyklėse, 
ir tomis datomis, kurias nustatys Vyriausybė pagal susitarimą. 

3. Vyriausybės nariai gali paprašyti dalyvauti komitetų veikloje ir 
dalyvaus komitetų posėdžiuose, jeigu komitetai juos kvies. 


178 straipsnis 

(Komitetai) 

1. Respublikos Asamblėja privalo turėti tokius komitetus, kurie gali 
būti nurodyti procedūrų taisyklėse, ir specialiai sudaryti komitetus tyri- 
mams ar kitiems nurodytiems tikslams. 

2. Komitetai turi būti sudaromi proporcingai pagal Respublikos 
Asamblėjoje kiekvienos partijos turimų vietų skaičių. 

3. Asamblėjai adresuotas peticijas turi nagrinėti specialiai šiam tikslui 
suformuotas komitetas ar komitetai, kurie gali išklausyti ir kitus komitetus, 
atsakingus už tą reikalą, ir visada gali paprašyti bet kurio piliečio paliudyti. 

4. Neapribojant teisės formuoti normaliomis sąlygomis ir apsiribojant 
vienu mandatu vienam nariui, tyrimų parlamentiniai komitetai būtinai 
turi būti formuojami vieno penktadalio visų narių prašymu. 

5. Parlamentiniai tyrimų komitetai privalo turėti tiriamąsias galias. 

6. Įvairių komitetų pirmininkavimas turi būti paskirstytas tarp parla- 
mentinių grupių proporcingai pagal kiekvienos grupės narių skaičių. 

7. Atitinkamo autonominio regiono įstatymų leidybos asamblėjos at- 
stovai gali dalyvauti komiteto susitikimuose, kuriuose aptariami regionų 
įstatymų leidybos pasiūlymai, kaip nurodyta procedūrų taisyklėse. 


179 straipsnis 

(Nuolatinis komitetas) 

1. Būtinaisiais laikotarpiais, kurių metu posėdžiaus Respublikos 
Asamblėja, laikotarpiais, kai ji bus paleista, ir likusiais atvejais, kuriuos 
numato ši Konstitucija, Respublikos nuolatinio komiteto asamblėja turi 
dirbti. 

2. Nuolatiniam komitetui pirmininkaus Respublikos Asamblėjos Pre- 
zidentas, be to, jį sudarys viceprezidentai ir kiekvienos šalies paskirti na- 
riai, kurių skaičius atitiks Asamblėjoje užimamų vietų skaičių. 

3. Nuolatinis komitetas bus atsakingas už: 


a) 


b) 
€) 
d) 
e) 
£) 


griežtą Konstitucijos ir įstatymų laikymąsi bei Vyriausybės ir 
viešosios administracijos veiklos kontrolę; 

Asamblėjos galių naudojimą siejant su narių mandatais; 
priemonių ėmimąsi prireikus sušaukti Asamblėją; 
pasiruošimą pradėti įstatymų leidybos posėdžius; 

pritarimą Respublikos Prezidento išvykimui iš šalies; 

leidimą Respublikos Prezidentui skelbti apsiaustį ar nepa- 
prastąją padėtį, skelbti karą ar sudaryti taiką. 


4. Nutikus ankstesnio f) paragrafo skirsnyje numatytam atvejui, Nuo- 
latinis komitetas turi imtis priemonių kuo greičiau sušaukti Asamblėją. 


180 straipsnis 


(Parlamentinės grupės) 

1. Kiekvienos partijos ar partijų koalicijos išrinkti nariai gali sufor- 
muoti parlamentinę grupę. 

2. Kiekviena parlamentinė grupė privalo turėti tokias teises: 


a) 
b) 


€) 


d) 


e) 


t) 
g) 
h) 
i) 
j) 


dalyvauti Asamblėjos komitetuose pagal narių skaičių ir skirti 
į tokius komitetus savo atstovus; 

gauti konsultacijų nustatant verslo tvarką ir apskųsti plenari- 
niam posėdžiui komercinės veiklos tvarką; 

skatinti debatus ypatingais atvejais, kai reikia spręsti skubias, 
šiuo metu visuomenei aktualias problemas, kuriomis turi rū- 
pintis Vyriausybė; 

per kiekvieną įstatymų leidybos posėdį paskatinti dvejus de- 
batus dėl bendrosios ar sektoriaus politikos reikalų, paskati- 
nant Vyriausybę dalyvauti Asamblėjoje; 

paprašyti Nuolatinio komiteto imtis priemonių, kad būtų su- 
tarta dėl plenarinio posėdžio; 

paskatinti informacinių parlamentinių komitetų formavimą; 

pradėti leisti įstatymus; 

pasiūlyti atmesti Vyriausybės programą; 

pasiūlyti išreikšti nepasitikėjimą Vyriausybe; 

reguliariai ir tiesiogiai gauti informaciją iš Vyriausybės 
apie esamą situaciją ir pagrindinių visuomenės problemų 
vyksmą. 


3. Kiekviena parlamentinė grupė turi teisę disponuoti darbo vietomis 

Asamblėjos buveinėje kartu su pasirinktu techniniu ir administraciniu 
personalu, kaip nurodyta įstatymuose. 

4. Jokiai parlamentinei grupei nepriklausantiems nariams turi būti 
užtikrintos tam tikros minimalios teisės ir garantijos, nurodytos procedū- 
rų taisyklėse. 


181 straipsnis 

(Asamblėjos personalas ir specialistai) 

Asamblėjai ir jos komitetams darbe privalo padėti nuolatinis tech- 
ninis ir administracinis personalas bei paskirti ar pagal laikinas sutartis 
dirbantys specialistai. Reikiamą tokio personalo ir specialistų skaičių turi 
nustatyti Prezidentas. 


IV pavadinimas. Vyriausybė 


I skyrius. Funkcijos ir struktūra 


182 straipsnis 

(Apibrėžimas) 

Vyriausybė turi būti toks organas, kuris vykdo bendrą šalies politiką ir 
aukščiausią viešojo administravimo valdžią. 


183 straipsnis 

(Sudėtis) 

1. Vyriausybę turi sudaryti šalies Ministras Pirmininkas, ministrai ir 
sekretoriai bei žemesnieji sekretoriai. 

2. Į Vyriausybę gali įeiti vienas ar daugiau Ministro Pirmininko pa- 
vaduotojų. 

3. Šalies ministrų ir sekretorių skaičius, pavadinimas ir pareigos bei 
tarpusavio koordinacijos priemonės kiekvienu atveju turi būti nustaty- 
ti dekrete, pagal kurį žmonės skiriami į šias pareigas, arba vykdomajame 
įstatyme. 


184 straipsnis 

(Ministrų Taryba) 

1. Ministrų Tarybą turi sudaryti Ministras Pirmininkas, Ministro 
Pirmininko pavaduotojai, jeigu tokių yra, ir ministrai. 

2. Pagal įstatymą gali būti kuriamos specialios ministrų tarybos, at- 
sakingos už tam tikrus klausimus. 

3. Šalies sekretoriai ir pagalbiniai sekretoriai gali būti reikalingi tam, 
kad lankytų Ministrų Tarybos susirinkimus. 


185 straipsnis 

(Laikini Vyriausybės narių pavaduotojai) 

1. Jeigu nėra Ministro Pirmininko pavaduotojų, Ministrą Pirminin- 
ką, kol jo nėra ar jis negali atlikti savo pareigų, turi laikinai pakeisti mi- 
nistras, kurį jis nurodė Respublikos Prezidentui, o jeigu tokio nurodymo 
nėra - Respublikos Prezidento paskirtas ministras. 

2. Kol jo nėra ar jis negali atlikti savo pareigų, kiekvieną ministrą 
turi laikinai pakeisti ministerijos sekretorius, kurį jis nurodė Ministrui Pir- 
mininkui, o jeigu tokio nurodymo nėra - Ministro Pirmininko paskirtas 
Vyriausybės narys. 


186 straipsnis 

(Pareigų vykdymo pradžia ir atsistatydinimas) 

1. Ministras Pirmininkas turi pradėti vykdyti pareigas po paskyrimo 
ir atsistatydinti, kai jį atleidžia Respublikos Prezidentas. 

2. Likę Vyriausybės nariai turi pradėti vykdyti pareigas po paskyri- 
mo ir atsistatydinti, kai jie arba Ministras Pirmininkas atleidžiami. 

3. Ministerijos sekretoriai ir vicesekretoriai taip pat turi atsistatydin- 
ti, kai atleidžiamas Ministras Pirmininkas. 

4. Jeigu Vyriausybė atsistatydina ar yra nuverčiama, pašalinamos 
Vyriausybės Ministras Pirmininkas turi būti atleistas paskyrimo dieną ir 
turi būti paskirtas naujas Ministras Pirmininkas. 

5. Kol Respublikos Asamblėja svarsto savo programą ir po jos atsis- 
tatydinimo ar nušalinimo Vyriausybė turi apsiriboti tik tokiais veiksmais, 
kurie yra griežtai būtini norint užtikrinti valstybinių reikalų sprendimą. 


II skyrius. Sudarymas ir atsakomybė 


187 straipsnis 

(Sudarymas) 

1. Respublikos Prezidentas turi paskirti Ministrą Pirmininką pasi- 
taręs su partijomis, turinčiomis vietas Respublikos Asamblėjoje, ir remda- 
masis rinkimų rezultatais. 

2. Respublikos Prezidentas turi paskirti kitus Vyriausybės narius rem- 
damasis Ministro Pirmininko siūlymu. 


188 straipsnis 

(Vyriausybės programa) 

Vyriausybės programoje turi būti nustatytos pagrindinės politinės 
nuorodos ir priemonės, kurios turi būti įgyvendinamos ar siūlomos įvai- 
riose valdymo srityse. 


189 straipsnis 

(Kolektyvinė atsakomybė) 

Vyriausybės nariai turi vykdyti Vyriausybės programą ir Ministrų Ta- 
rybos priimamus sprendimus. 


190 straipsnis 

(Vyriausybės atsakomybė) 

Vyriausybė turi būti atsakinga Respublikos Prezidentui ir Respublikos 
Asamblėjai. 


191 straipsnis 

(Vyriausybės narių atsakomybė) 

1. Ministras Pirmininkas turi būti atsakingas Respublikos Preziden- 
tui ir, kiek tai įeina į Vyriausybės politinės atsakomybės sferą, Respublikos 
Asamblėjai. 

2. Ministro Pirmininko pavaduotojai ir ministrai turi būti atsakingi 
Ministrui Pirmininkui ir, kiek tai įeina į Vyriausybės politinės atsakomy- 
bės sferą, Respublikos Asamblėjai. 

3. Šalies sekretoriai ir pagalbiniai sekretoriai turi būti atsakingi Mi- 
nistrui Pirmininkui ir savo ministrui. 


192 straipsnis 

(Vyriausybės programos svarstymas) 

1. Daugiausiai per dešimt dienų po paskyrimo Vyriausybė turi pa- 
teikti savo programą Respublikos Asamblėjai svarstyti Ministro Pirminin- 
ko teikimu. 

2. Jeigu Respublikos Asamblėja tuo metu neposėdžiauja, Preziden- 
tas būtinai turi ją šiuo tikslu sušaukti. 

3. Debatai negali trukti ilgiau kaip dešimt dienų, ir iki to laiko, kol 

jie baigsis, bet kuri parlamentinė grupė gali pasiūlyti atmesti programą, o 
Vyriausybė gali pareikalauti priimti pasitikėjimo pasiūlymą. 

4. Vyriausybės programai atmesti reikalinga absoliuti visų narių 
dauguma. 


193 straipsnis 

(Pasitikėjimo pasiūlymo reikalavimas) 

Vyriausybė gali paprašyti Respublikos Asamblėjos priimti pasitikėji- 
mo pasiūlymą dėl bendros politikos formuluotės ar bet kokio kito valsty- 
binės svarbos reikalo. 


194 straipsnis 

(Nepasitikėjimo pasiūlymas) 

1. Ketvirtadalio visų vykdančių savo pareigas ar bet kurios parla- 
mentinės grupės narių iniciatyva Respublikos Asamblėja gali pateikti ne- 
pasitikėjimo Vyriausybe pasiūlymą dėl programos įgyvendinimo ar bet 
kokio kito valstybinės svarbos reikalo. 

2. Nepasitikėjimo pasiūlymai turi būti svarstomi tik keturiasdešimt 
aštuonias valandas po pateikimo, o debatai negali užtrukti ilgiau kaip tris 
dienas. 

3. Jeigu nepasitikėjimo pasiūlymas nepriimamas, pasirašiusieji po 
nepasitikėjimo siūlymu negali teikti kito panašaus pasiūlymo per tą patį 
įstatymų leidybos posėdį. 


195 straipsnis 
(Vyriausybės atsistatydinimas ar nušalinimas) 
1. Vyriausybė privalo atsistatydinti: 
a) pradėjus darbą naujam įstatymų leidžiamajam organui; 
b) Respublikos Prezidentui priėmus Ministro Pirmininko atsis- 
tatydinimą; 
c) Ministrui Pirmininkui mirus ar užtrukus jo fizinei negaliai; 
d) atmetus Vyriausybės programą; 
e)  sužlugus pasitikėjimo pasiūlymui; 
f) absoliučia visų vykdančių savo pareigas narių balsų dauguma 
priėmus nepasitikėjimo pasiūlymą. 
2. Respublikos Prezidentas gali nušalinti Vyriausybę tik tada, jeigu tai 
būtina normaliam demokratinių įstaigų funkcionavimui užtikrinti ir prieš 
tai pasitaręs su Valstybės taryba. 


259 


PASAULIO VALSTYBIŲ KONSTITUCIJOS | Portugalijos Respublika 


196 straipsnis 

(Vyriausybės narių imuniteto panaikinimas dėl baudžiamojo perse- 
kiojimo) 

1. Nė vienas Vyriausybės narys negali būti sulaikytas, areštuotas ar 
įkalintas be Respublikos Asamblėjos leidimo, išskyrus sunkaus nusikalti- 
mo padarymo atveju, už kurį baudžiama maksimaliu daugiau kaip trejų 
metų įkalinimu ir in flagrante delicto. 

2. Jeigu prieš kurį nors Vyriausybės narį pradedama baudžiamoji byla 
ir jis galutinai apkaltintas, Respublikos Asamblėja turi nuspręsti, ar Vyriau- 
sybės narys bus laikinai nušalintas, kol vyks procesas. Jeigu tai ankstesniame 
straipsnyje nurodyto tipo nusikaltimas, Asamblėja privalo jį laikinai nušalinti. 


III skyrius. Atsakomybė 
197 straipsnis 
(Politinė atsakomybė) 
1. Vykdydama savo politines funkcijas Vyriausybė turi būti atsakin- 
ga už šiuos dalykus: 
a) pagal 140 straipsnį - už Respublikos Prezidento aktų patvirti- 
nimą parašu; 
b) derybas dėl tarptautinių sutarčių ir jų įforminimą; 
c) tarptautinių sutarčių priėmimą, kai jų neturi priimti ar jos ne- 
buvo pateiktos Respublikos Asamblėjai; 
d) Vyriausybės įstatymo projektų ir rezoliucijų projektų prista- 
tymą ir pateikimą Respublikos Asamblėjai; 
e) pagal 115 straipsnį - už pasiūlymą Respublikos Prezidentui 
valstybinės svarbos reikalus spręsti referendumu; 
f) nuomonės apie apsiausties ar kritinės padėties paskelbimą 
pateikimą; 
g) pasiūlymą Respublikos Prezidentui skelbti karą ar sudaryti 
taiką; 
h) pagal 162 d straipsnį - pateikti valstybės ir kitų viešųjų įstaigų 
ataskaitas, kaip nurodyta įstatymuose, Respublikos Asamblėjai; 
i) pagal 161n ir 163f straipsnius ir tinkamu laiku - pateikti in- 
formaciją apie Europos Sąjungos formavimo procesą Respub- 
likos Asamblėjai; 
j) atlikti bet kokius kitus veiksmus, kurie gali būti reikalingi pa- 
gal Konstituciją ar įstatymus. 
2. Vyriausybė turi dekretu priimti tarptautines sutartis. 

198 straipsnis 

(Įstatymų leidybos atsakomybė) 

1. Vykdydama įstatymų leidybos funkcijas, Vyriausybė turi būti atsa- 
kinga už šiuos dalykus: 

a) vykdomųjų įstatymų leidimą visais klausimais, už kuriuos 
nėra išskirtinai atsakinga vien Respublikos Asamblėja; 

b) vykdomųjų įstatymų leidimą, gavus Respublikos Asamblėjos 
sutikimą, klausimais, už kuriuos Respublikos Asamblėja yra 
išimtinai atsakinga. 

2. Vyriausybė privalo būti išskirtinai atsakinga už įstatymų leidimą 
klausimais, kurie yra susiję su jos pačios formavimu ir procesais. 

3. Vykdomieji įstatymai, nurodyti (1) b ir c, turi aiškiai nurodyti įsta- 
tymą, kuris suteikia teisę leisti teisės aktus, kuriais remiantis jie yra prii- 
mami. 


199 straipsnis 

(Administracinė atsakomybė) 

Vykdydama savo administracines funkcijas, Vyriausybė turi būti atsa- 

kinga už šiuos dalykus: 

a) valstybinių planų sudarymą pagal atitinkamus svarbiausius tiks- 
lus ir jų įgyvendinimą; 

b) valstybės biudžeto tinkamą naudojimą; 

c) reikiamų potvarkių priėmimą, kad būtų užtikrintas tinkamas 
įstatymų įgyvendinimas; 

d) vadovavimą valstybės civiliniams ir kariniams departamentams 
bei tarnyboms ir visoms jos tiesioginiam administravimui pri- 
klausančioms veikloms, vadovavimą netiesioginiam administra- 
vimui ir tokio netiesioginio administravimo bei viršautonominio 
administravimo priežiūrą; 

e) visų pagal įstatymą būtinų veiksmų vykdymą ryšium su valstybės 
ir kitų savivaldybės viešųjų įstaigų personalu ir atstovais; 

f) demokratinių įstatymo nuostatų gynimą; 

g) visų veiksmų vykdymą ir reikalų tvarkymą, kurių gali prireikti 
skatinant ekonominę ir socialinę plėtrą bei atsiliepiant į bendrus 
poreikius. 

200 straipsnis 


(Ministrų Tarybos atsakomybė) 
1. Ministrų Taryba atsakinga už šiuos dalykus: 


a) 
b) 


€) 
d) 


e) 
f) 


8) 


Vyriausybės politikos kontūrų nubrėžimą ir jos įgyvendinimą; 
nusprendimą, ar prašyti Respublikos Vyriausybės priimti pa- 
sitikėjimo pasiūlymus; 

Vyriausybės įstatymų projektų rezoliucijų projektų priėmimą; 
vykdomųjų įstatymų ir tarptautinių sutarčių, kurios nebus 
pateiktos Respublikos Asamblėjai, priėmimą; 

valstybinių planų priėmimą; 

Vyriausybės aktų, nmatančių viešųjų pajamų ar sąnaudų pa- 
didinimą ar sumažinimą, priėmimą; 

sprendimų priėmimą kitais klausimais, už kuriuos atsakinga 
Vyriausybė, kaip gali būti pavesta įstatymų, ar jų pateikimą 
Ministrui Pirmininkui arba bet kuriam ministrui. 


2. Specialiosios ministrų tarybos turi prisiimti tokias pareigas, kurių 


iš jų gali pareikalauti įstatymai ar kurias joms gali priskirti Ministrų Tary- 


ba. 


201 straipsnis 


(Vyriausybės narių atsakomybė) 
1. Ministras Pirmininkas turi būti atsakingas už šiuos dalykus: 


a) 
b) 
€) 


d) 


vadovavimą bendrajai Vyriausybės politikai ir visų ministrų 
veiksmų koordinavimą bei orientavimą; 

vadovavimą Vyriausybės darbui ir bendriems santykiams su 
kitomis valstybinėmis įstaigomis; 

Respublikos Prezidento informavimą apie reikalus, susijusius 
su šalies vidaus ir užsienio politikos vykdymu; 

kitų funkcijų, kurių iš jo gali pareikalauti ši Konstitucija ir 
įstatymai, vykdymą. 


2. Ministrai turi būti atsakingi už šiuos dalykus: 
a) jų ministerijų politikos vykdymą; 
b) bendrų santykių tarp Vyriausybės ir kitų valstybinių įstaigų užti- 
krinimą pagal ministerijų kompetenciją. 
3. Ministras Pirmininkas ir ministrai, atsakingi už tam tikrą sritį, turi 
pasirašyti Vyriausybės leidžiamus vykdomuosius įstatymus ir dekretus. 

V pavadinimas. Teismai 


I skyrius. Pagrindiniai principai 


202 straipsnis 

(Jurisdikcija) 

1. Teismai yra įstaigos, besinaudojančio suvereniomis galiomis, pa- 
gal kurias prisiima atsakomybę administruoti teisingumą žmonių vardu. 

2. Administruodami teisingumą teismai privalo užtikrinti įstatymų 
saugomų piliečių teisių ir interesų gynimą, neleisti pažeisti demokratinių 
įstatymų nuostatų ir spręsti viešųjų ir privačių interesų konfliktus. 

3. Vykdydami savo funkcijas teismai privalo turėti teisę padėti ki- 
toms įstaigoms. 

4. Įstatymai turi oficialiai nustatyti neteisines konfliktų sprendimo 
priemones. 


203 straipsnis 
(Nepriklausomumas) 
Teismai turi būti nepriklausomi ir paklusti tik įstatymams. 


204 straipsnis 

(Konstitucijos laikymasis) 

Posėdžiuose teismai negali taikyti sąlygų, prieštaraujančių šios Kons- 
titucijos sąlygoms ar jos puoselėjamiems principams. 


205 straipsnis 

(Teismo nutartys) 

1. Teismo nutartys, kurios nėra vien administracinio pobūdžio, turi 
nustatyti pagrindus įstatymuose nurodyta forma. 

2. Teismo nutartys turi būti įpareigojančios visus viešuosius ir pri- 
vačius asmenis ir įstaigas ir turėti viršenybę prieš visų kitų įstaigų sprendi- 
mus. 

3. Įstatymas turi nustatyti terminus, per kuriuos subjektas turi įvyk- 
dyti teismo nutartis ir sumokėti baudas, paskiriamas asmeniui ar instituci- 
jai, jeigu neįgyvendina šių nutarčių. 

206 straipsnis 

(Teismo posėdžiai) 

Teismo posėdžiai turi būti vieši, išskyrus, kai teismas nusprendžia ki- 
taip, kad apsaugotų asmens orumą ar visuomenės moralę arba užtikrintų 
tinkamą darbą, ir raštišku įsakymu nurodo tokio sprendimo priežastis. 


207 straipsnis 

(Prisiekusieji, vieši dalyviai ir ekspertai) 

1. Sunkių nusikaltimų teismo posėdžiuose, tokiose bylose ir tokios 
sudėties, kaip nurodo įstatymai, o ypač tuomet, kai to prašo kaltintojai ar 
gynėjai, gali dalyvauti prisiekusieji, išskyrus su terorizmu ar organizuotu 
nusikalstamumu susijusias bylas. 

2. Įstatymai gali reikalauti, kad teismo posėdžiuose, susijusiuose su 
darbiniais reikalais, visuomenės sveikatos pažeidimais, smulkiais nusižen- 
gimais, nuosprendžių vykdymu, ar kitose bylose dalyvautų neprofesonalūs 
teismo pareigūnai, ypač kruopščiai apsvarstantys pažeistas socialines ver- 
tybes. 

3. Įstatymai taip pat gali reikalauti, kad tam tikrus reikalus nagrinė- 
jančiuose teismo posėdžiuose dalyvautų kvalifikuoti asistentai. 


208 straipsnis 

(Teisėtas atstovavimas) 

Įstatymai turi užtikrinti, kad teisininkai turėtų reikiamą imunitetą ir 
galėtų naudotis savo mandatais bei teisiškai atstovauti, nes šis elementas 
yra būtinas teisingumo administravimui. 


II skyrius. Teismo organizavimas 


209 straipsnis 
(Teismo kategorijos) 
1. Be Konstitucinio Teismo, turi būti tokios kategorijos teismai: 
a) Aukščiausiasis Teisingumo Teismas ir pirmosios bei antrosios 
instancijos teismai; 
b) Aukščiausiasis administracinis teismas ir administraciniai bei 
mokestiniai teismai; 
c) Audito teismas. 
2. Gali būti jūriniai teismai, arbitražo tribunolai ir taikos teisėjai. 
3. Įstatymuose turi būti nurodyti atvejai ir formos, kuriomis anks- 
tesniuose paragrafuose nurodyti teismai gali būti atskirai ar bendrai sufor- 

muoti kaip konfliktų sprendimo tribunolai. 

4. Išskyrus sąlygas, taikomas kariniams teismams, teismai, turintys 
išskirtines galias nagrinėti tik tam tikrų kategorijų nusikaltimus, turi būti 
draudžiami. 


210 straipsnis 

(Aukščiausiasis Teisingumo Teismas ir kiti teismai) 

1. Išskyrus specialias Konstitucinio Teismo pareigas, Aukščiausiasis 
Teisingumo Teismas turi būti aukščiausia teismų hierarchijos įstaiga. 

2. Aukščiausiojo Teisingumo Teismo teisėjai turi išsirinkti pirmininką. 

3. Paprastai pirmosios instancijos teismai būna apygardos teismai, 
kurių statusas prilygsta nurodytajam šio straipsnio (2) skyriuje. 

4. Paprastai antrosios instancijos teismai būna apeliaciniai teismai. 

5. Aukščiausiasis Teisingumo Teismas turi būti instancijos teismas 
įstatymų nustatytais atvejais. 


211 straipsnis 

(Teismų atsakomybė ir specializacija) 

1. Teismai turi būti įprastiniai civilinių ir baudžiamųjų bylų sprendi- 
mo teismai ir turėti jurisdikciją bet kokioje srityje, nepriskiriamoje kitoms 
teisminėms įstaigoms. 

2. Gali būti pirmosios instancijos teismai, vykdantys specialias par- 
eigas ar besispecializuojantys nagrinėti tam tikras bylas. 

3. Į bet kokios instancijos teismų, nagrinėjančių vien karinio pobū- 
džio bylas, sudėtį turi įeiti vienas ar daugiau karinių teisėjų, kaip nustatyta 
įstatymuose. 

4. Apeliaciniai Teismai ir Aukščiausiasis Teisingumo Teismas gali 
dirbti specialiose srityse. 


212 straipsnis 

(Administraciniai ir mokestiniai teismai) 

1. Išskyrus tam tikras Konstitucinio Teismo pareigas, Aukščiausiasis 
administracinis teismas turi būti aukščiausia administracinių ir mokesti- 
nių teismų hierarchijos įstaiga. 

2. Aukščiausiojo administracinio teismo teisėjai turi vieną iš jų išsi- 
rinkti pirmininku. 

3. Administraciniai ir mokestiniai teismai turi nagrinėti ginčijamus 

ieškinius ir apeliacijas, kad išspręstų ginčus, susijusius su administraciniais 
ir fiskaliniais santykiais. 


213 straipsnis 

(Kariniai teismai) 

Vykstant karui, turi būti suformuoti kariniai teismai, kurių jurisdikci- 
ja skirta tik karinio pobūdžio nusikaltimams. 


214 straipsnis 

(Audito teismas) 

1. Audito teismas turi būti aukščiausioji įstaiga, turinti teisę tirti vie- 
šųjų sąnaudų legalumą ir nagrinėti tokias sąskaitas, kurias įstatymai gali 
jam priskirti. 

Pirmiausia jis turi būti atsakingas už šiuos dalykus: 

a) nuomonės pateikimą apie bendrąsias valstybės sąskaitas, 
įskaitant socialinės saugos sąskaitas; 

b) nuomonės pateikimą apie Azorų ir Madeiros salų autonomi- 
nių regionų sąskaitas; 

c)  patraukimą atsakomybėn už finansinius pažeidimus, kaip nu- 
rodo įstatymai; 

d) kitų jam įstatymų priskiriamų pareigų vykdymą. 

2. Išskyrus 133 m) straipsnio sąlygas, Audito teismo pirmininkas 
gali eiti pareigas ketverius metus. 

3. Audito teismas gali dirbti decentralizuotai, regioninėse srityse, 
kaip nurodo įstatymai. 

4. Azorų ir Madeiros salose autonominiuose regionuose turi būti 
Audito teismo skyriai, prisiimantys visą atsakomybę už atitinkamo regio- 
no reikalus, kaip nurodo įstatymai. 


III skyrius. Teisėjų statusas 


215 straipsnis 

(Teismų teisėjai) 

1. Teismų teisėjai turi suformuoti vieną instituciją ir vadovautis vie- 
nu statutu. 

2. Įstatymuose turi būti išdėstyti reikalavimai ir taisyklės, taikomi 
pirmosios instancijos teismų teisėjų sudėčiai. 

3. Pirmasis kriterijus renkantis antrosios instancijos teismų teisėjus 
turi būti jų nuopelnai, nustatomi kompetentingai pateikus pirmosios ins- 
tancijos teisėjų darbo įvertinimus. 

4. Aukščiausiojo Teisingumo Teismo teisėjai skiriami iš teisėjų, pro- 
kurorų ir kitų nusipelniusių teisinių profesijų atstovų, pateikusių gyveni- 
mo aprašymus, kaip nustatyta įstatymu. 


216 straipsnis 

(Garantijos ir nesuderinamumai) 

1. Teisėjų kadencija turi būti saugoma, jų negalima perkelti, suspen- 
duoti, atstatydinti ar nušalinti nuo pareigų, išskyrus įstatymuose nurody- 
tus atvejus. 

2. Išskyrus įstatymuose nurodytas išimtis, teisėjai negali būti laikomi 
asmeniškai atsakingais už savo nutartis. 

3. Dirbantys teisėjai negali vykdyti kitų viešųjų ar privačių funkcijų, 
išskyrus neatlyginamą mokymą ar tyrimą, kaip nurodo įstatymai. 

4. Dirbantiems teisėjams negali būti pavedamos teisminės funkcijos, 
nesusijusios su teismų darbu, be kompetentingos Aukščiausiosios teismi- 
nės tarybos sutikimo. 

5. Įstatymuose gali būti nurodyti kiti nesuderinamumai su teisėjo 


pareigų vykdymu. 


217 straipsnis 

(Teisėjų paskyrimas, perkėlimas ir paaukštinimas) 

1. Už teismų teisėjų paskyrimą, perkėlimą, paaukštinimą bei draus- 
minio valdymo įgyvendinimą atsako Aukščiausioji teisminė taryba, kaip 
nurodo įstatymai. 

2. Už administracinių ir mokestinių teismų teisėjų paskyrimą, par- 
eigų pavedimą, perkėlimą ir paaukštinimą bei drausminį valdymą atsako 
atitinkama teisminė taryba, kaip nurodo įstatymai. 

3. Pagal šios Konstitucijos suteikiamas garantijas įstatymuose turi 
būti nustatytos sąlygos dėl likusių teismų teisėjų pareigų pavedimo, perkė- 
limo ir paaukštinimo bei drausminio valdymo ir turi būti nustatyta atsako- 
mybė taip elgtis. 

218 straipsnis 

(Aukščiausioji teisminė taryba) 

1. Aukščiausiajai teisminei tarybai turi vadovauti Aukščiausiojo Tei- 
singumo Teismo pirmininkas ir ją turi sudaryti tokie nariai: 

a) du paskiriami Respublikos Prezidento; 

b) septyni išrenkami Respublikos Asamblėjos; 

c) septyni teisėjai, išrenkami tos pačios socialinės padėties asmenų 

pagal proporcingo atstovavimo principą. 

2. Teisėjų turimos garantijos taikomos visiems Aukščiausiosios teis- 
minės tarybos nariams. 

3. Pagal įstatymus teismo pareigūnai gali būti Aukščiausiosios teis- 
minės tarybos nariai ir tokiu atveju jie turi būti renkami asmenų, užiman- 
čių panašias pareigas. Tokie nariai turi dalyvauti tik diskusijose ir balsa- 
vime, susijusiame su profesinių nuopelnų vertinimu ir teismo pareigūnų 
drausminio valdymo klausimais. 


IV skyrius. Prokuratūra 


219 straipsnis 

(Funkcijos, statusas ir vaidmuo) 

1. Prokuratūra atsakinga už atstovavimą valstybei ir įstatymų nusta- 
tytų interesų gynimą bei, remiantis kito straipsnio sąlygomis ir įstatymais, 
už baudžiamąją politiką, kurią nustato suverenią galią turinčios, baudžia- 
muosius veiksmus pagal įstatymus taikančios ir demokratines įstatymo 
nuostatas ginančios įstaigos. 

2. Prokuratūra privalo turėti statutą ir autonomiją, kaip nurodo įsta- 
tymai. 

3. Įstatymai turi nustatyti specialias Prokuratūros teikiamos pagal- 
bos formas tik karinių nusikaltimų bylose. 

4. Prokuratūros pareigūnai turi būti atskaitingi teisminiams parei- 
gūnams, jie turi būti hierarchijos dalis ir jai paklusti ir negali būti perkelti, 
suspenduoti, atstatydinti ar nušalinti nuo pareigų, išskyrus įstatymų nusta- 
tytus atvejus. 

5. Už Prokuratūros pareigūnų skyrimą, pareigų pavedimą, perkėli- 
mą ir paaukštinimą bei drausminį valdymą atsako Generalinio prokuroro 
įstaiga. 

220 straipsnis 

(Generalionio prokuroro įstaiga) 

1. Generalinio prokuroro įstaiga yra vyriausioji Prokuratūros valdy- 
mo įstaiga, o jos sudėtį ir pareigas nustato įstatymai. 

2. Generalinio prokuroro įstaigai vadovauja generalinis prokuroras 
ir į ją įeina Aukščiausioji prokuratūros taryba, kurią sudaro Respublikos 
Asamblėjos renkami ir prokurorų iš savo tarpo išsirinkti nariai. 

3. Išskyrus 133 m) straipsnio sąlygas, generalinis prokūroras pareigas 
eina šešerius metus. 


VI pavadinimas. Konstitucinis Teismas 


221 straipsnis 

(Apibrėžimas) 

Konstitucinis Teismas turi būti tam tikrą atsakomybę prisiimantis 
teismas, administruojantis teisingumą įstatyminio ir konstitucinio pobū- 
džio bylose. 


222 straipsnis 

(Sudėtis ir teisėjų padėtis) 

1. Konstitucinį Teismą turi sudaryti trylika teisėjų, iš jų dešimt skiria 
Respublikos Asamblėja, o tris papildomai pasiūlo šie dešimt. 

2. Šeši Respublikos Asamblėjos paskirti ar papildomai pasiūlyti tei- 
sėjai turi būti būtinai pasirinkti iš kitų teismų teisėjų, o visi kiti — iš teisi- 
ninkų. 

3. Konstitucinio Teismo teisėjas turi eiti savo pareigas devynerius 
metus ir negali po to vėl būti renkamas. 

4. Konstitucinio Teismo teisėjai turi išsirinkti pirmininką. 

5. Konstitucinio Teismo teisėjai turi tas pačias savarankiškumo, ka- 
dencijos saugumo, nešališkumo ir asmeninės atsakomybės garantijas kaip 
kitų teismų teisėjai. 

6. Įstatymuose turi būti nurodytas Konstitucinio Teismo teisėjų 
imunitetas ir kitos jų statuso garantijos. 


223 straipsnis 

(Atsakomybė) 

1. Konstitucinis Teismas turi nagrinėti prieštaravimo Konstitucijai ir 
neteisėtumo bylas pagal 277 straipsnį et seguitur. 

2. Konstitucinis Teismas taip pat turi būti atsakingas už šiuos dalykus: 


a) 


b) 
€) 


d) 


e) 


£) 


8) 


h) 


Respublikos Prezidento mirties ir nepagydomo fizinio neįga- 
lumo paskelbimo patvirtinimą bei tokių atvejų, kai jis laikinai 
negali vykdyti savo pareigų, patvirtinimą; 

Respublikos Prezidento nušalinimo nuo pareigų patvirtinimą 
129 (3) ir 130 (3) straipsniuose nurodytais atvejais; 

galutinės instancijos nutarčių priėmimą dėl tinkamo rinkimų 
aktų tvarkymo ir galiojimo, kaip nurodo įstatymai; 

pagal 124 3) straipsnį - už bet kokio kandidato į Respublikos 
Prezidentus mirties ir jo negebėjimo vykdyti pareigas paskel- 
bimo patvirtinimą; 

politinių partijų ir jų koalicijų formavimo teisėtumo patvir- 
tinimą, jų pavadinimų, inicialų ir simbolių teisėtumo įverti- 
nimą, nurodymą jas panaikinti, kaip numato Konstitucija ir 
įstatymai; 

išankstinį valstybinių, regionų ir vietos referendumų kons- 
tituciškumo ir teisėtumo patvirtinimą, įskaitant reikalavimų 
rinkėjams įvertinimą kiekvienu atveju; 

narių prašymu ir pagal įstatymus - už apeliacijų, susijusių su 
vietų praradimu ir Respublikos Asamblėjos bei autonominių 
regionų įstatymų leidžiamųjų asamblėjų rinkimų organizavi- 
mu, nagrinėjimą; 

bylų, susijusių su rinkimų užginčijimu ir politinių partijų pri- 
imamais sprendimais, dėl kurių pagal įstatymus galima pa- 
teikti apeliaciją, nagrinėjimą. 


3. Konstitucinis Teismas taip pat turi vykdyti kitas Konstitucijos ir 
įstatymų numatytas funkcijas. 


224 straipsnis 


(Organizavimas ir darbo tvarka) 

1. Įstatymuose turi būti nurodyta Konstitucinio Teismo buveinė, 
sandara ir procedūros. 

2. Be abstraktaus konstitucingumo ir teisėtumo vertinimo, įstatymai 
gali pareikalauti, kad Konstitucinis Teismas dirbtų atskirais skyriais. 

3. Įstatymas turi reguliuoti Konstituciniam Teismui pateiktas ape- 
liacijas, susijusias su prieštaringomis nutartimis, kurias priėmė skirtingos 
institucijos taikydamos tas pačias taisykles ar nuostatas. 

VII pavadinimas. Autonominės sritys 


225 straipsnis 

(Politinė ir administracinė Azorų salų ir Madeiros sistema) 

1. Tam tikra politinė ir administracinė sistema, taikoma Azorų sa- 
lose ir Madeiroje, turi remtis geografinėmis, ekonominėmis, socialinėmis 
ir kultūrinėmis ypatybėmis bei salų populiacijos istoriniais autonomijos 
siekiais. 

2. Regionų autonomija turi užtikrinti piliečių demokratinį dalyvavi- 
mą, ekonominį ir socialinį vystymąsi, regionų interesų skatinimą ir gynybą 
bei tautinės vienybės ir solidarumo tarp visų portugalų ryšių stiprinimą. 

3. Regioninė politinė ir administracinė autonomija neturi pažeisti 
valstybinio suverenumo vienovės ir ja turi būti remiamasi tik vadovaujan- 
tis šia Konstitucija. 


226 straipsnis 

(Statutai ir rinkimų įstatymai) 

1. Anksčiau minėtos įstatymų leidybos asamblėjos turi parengti 
autonominių regionų įstatymų leidybos asamblėjų narių rinkimų politinių 
ir administracinių statutų bei vyriausybės įstatymų projektus ir siųsti juos 
į Respublikos Asamblėją, kuri spręstų priimti juos ar atmesti. 

2. Atmestą ar pataisytą tokį įstatymo projektą Respublikos Asam- 
blėja privalo grąžinti atitinkamai įstatymų leidybos asamblėjai svarstyti ir 
pareikšti nuomonę. 

3. Pareiškusi nuomonę Respublikos Asamblėja turi galutinai aptarti 
įstatymo projektą ir balsuoti. 

4. Ankstesniuose straipsniuose aprašyta sistema turi būti taikoma 
politinių ir administracinių statutų bei įstatymų dėl autonominių regionų 
įstatymų leidybos asamblėjų narių rinkimo pataisoms. 


227 staipsnis 
(Autonominių regionų galios) 
1. Autonominiai regionai turi būti bendros teritorijos dalys ir turėti 
jų statutų suteiktas galias: 
a) priimti regiono įstatymus regiono politiniame ir administra- 
ciniame statute nurodytais klausimais, už kuriuos nėra išskir- 
tinai atsakingos suverenias galias turinčios įstaigos; 

272 


b) 


c) 


d) 


e) 
f) 
g) 
h) 


i) 


j) 


1) 


m) 


0) 


su Respublikos Asamblėjos sutikimu priimti įstatymus tokiais 
klausimais, už kuriuos išimtinai yra atsakinga Asamblėja, iš- 
skyrus 165(1) straipsnio a-c, d skirsnio pirmoje dalyje, f ir i 
skirsniuose, m skirsnio antroje dalyje ir o, p, ą, s, t, v, x bei aa 
skirsniuose nurodytus klausimus; 

regiono veikloje taikyti įstatymų nuostatas, kurie apriboja mi- 
nėtais principais ir pagrindiniais bendrais elementais; 
rūpintis regiono įstatymų leidyba ir suverenias galias turinčių 
įstaigų leidžiamais įstatymais, bet neturi galios pačios leisti 
įstatymų; 

inicijuoti statutų ir įstatymų leidybą dėl atitinkamų įstatymų 
leidybos asamblėjos narių rinkimų pagal 226 straipsnį; 
inicijuoti įstatymų leidybą pagal 167(1) straipsnį, pateikdami 
regiono vyriausybės įstatymų projektus ir juodraštines patai- 
sas Respublikos Asamblėjai; 

naudotis suteiktomis vykdomosiomis galiomis; 
administruoti savo lėšas bei jomis disponuoti ir atlikti su jų 
interesais susijusius veiksmus bei sudaryti sutartis; 

naudotis savo galiomis rinkti mokesčius, kaip nurodo įstaty- 
mai, bei pritaikyti valstybinę fiskalinę sistemą regiono specifi- 
kai pagal Respublikos Asamblėjos leidžiamus įstatymus; 
pagal statutus ir įstatymus, susijusius su autonominių regionų 
finansais, disponuoti tokiomis mokestinėmis pajamomis, ku- 
rios gali būti renkamos ar sukuriamos tame autonominiame 
regione, taip pat kaip valstybės mokestinių pajamų dalimi, 
nustatoma pagal efektyvų valstybinį solidarumą užtikrinantį 
principą, bei gaunama iš kitų jiems galimai priskiriamų paja- 
mų ir naudoti tas pajamas savo nuožiūra; 

steigti ir naikinti vietos valdžios įstaigas, keisti jų veiklos sritį, 
kaip nurodo įstatymai; 

naudotis vietos valdžios įstaigų kontrolės galiomis; 
kaimiškas gyvenvietes priskirti miestelio ar miesto katego- 
rijai; 

prižiūrėti skyrius ir tarnybas, viešuosius institutus ir viešąsias 
bei nacionalizuotas kompanijas, kurie dirba ar vykdo verslą 
tik tame regione ar daugiausiai jame, taip pat kitais atvejais, 
kuriuos pateisina regiono interesai; 


P) 


ą) 


t) 


s) 


t) 


u) 


v) 


x) 

priimti regiono ekonominės ir socialinės plėtros planą, regio- 
no biudžetą ir ataskaitas bei dalyvauti rengiant valstybinius 
planus; 

išskyrus 165 (1) d straipsnio sąlygas, apibrėžti administraci- 
nius nusižengimus ir bausmes už juos; 

dalyvauti įgyvendinant fiskalinę, pinigų, finansų ir mainų po- 
litiką ir užtikrinti regiono cirkuliuojančių mokėjimo priemo- 
nių kontrolę ir regiono ekonominei ir socialinei plėtrai reika- 
lingų investicijų finansavimą; 

dalyvauti formuojant su teritoriniais vandens telkiniais, iš- 
skirtine ekonomine zona ir su ja besiribojančiu jūros dugnu 
susijusią politiką; 

dalyvauti derybose dėl tiesiogiai su regionais susijusių tarp- 
tautinių sutarčių ir susitarimų ir bendrai naudotis iš jų gauta 
nauda; 

bendradarbiauti su užsienio regionų įstaigomis ir dalyvauti 
organizacijose, kurių tikslas yra rūpintis tarpregioniniu dia- 
logu ir bendradarbiavimu, laikantis suverenias galias turinčių 
ir už užsienio reikalus atsakingų įstaigų nustatytų nuostatų; 
savo iniciatyva ar pasikonsultavus su suverenias galias turin- 
čiomis įstaigomis pateikti nuomonę klausimais, už kuriuos 
jos atsakingos ir kurie liečia autonominius regionus, bei rei- 
kalus, susijusius su jų specifiniais interesais, dėl Portugalijos 
valstybės pozicijų Europos Sąjungos formavimo procese; 
iškilus pavojui regionų reikalams, dalyvauti Europos Sąjun- 
gos formavimo procese, atstovaujant regionams Europos re- 
gionų institucijose ir delegacijose, dalyvaujančiose Europos 
Sąjungos sprendimų priėmimo procesuose, taip pat perkelti 
Europos Sąjungos įstatymų ir kitus įstatymo galios aktų nuos- 
tatas į savo įstatymus pagal 112 straipsnį. 


2. Prie regiono vyriausybės įstatymų projektų, siekiant teisės leisti 
įstatymus, turi būti pridėtas regionų įstatymų leidybos dekreto projektas. 
Atitinkamiems įstatymams, suteikiantiems teisę leisti įstatymus, turi būti 
taikomos 165(2) ir (3) straipsnių sąlygos. 

3. Ankstesniuose straipsniuose nurodyti leidimai nebegalioja pasibai- 
gus Respublikos Asamblėjos ar įstatymų leidybos asamblėjos veiklai, kurie 
jie buvo priskirti. 

4. Regioniniai įstatymų leidybos teisės aktai, aptarti (1) b ir c straips- 
nyje, turi aiškiai nurodyti atitinkamus aktus, įgaliojančius leisti įstatymus. 
Anksčiau minėtiems dalykams turi būti taikomos 169 straipsnio sąlygos 
mutatis mutandis. 


228 straipsnis 

(Įstatymų leidybos autonomija) 

1. Autonominių regionų įstatymų leidybos autonomija turi būti tai- 
koma klausimais, nustatytais atitinkamame politiniame ir administraci- 
niame statute, nes už juos nėra išskirtinai atsakingos vien suverenias galias 
turinčios įstaigos. 

2. Jeigu nėra specialių regioninių įstatymų tuo klausimu, už kurį 
nėra išskirtinai atsakingos vien suverenias galias turinčios įstaigos, dabar- 
tinės įstatymo nuostatos turi būti taikomos autonominiams regionams. 


229 straipsnis 

(Bendradarbiavimas tarp suverenias galias turinčių įstaigų ir regionų 
įstaigų) 

1. Bendradarbiaudamos su savivaldos įstaigomis, suverenias galias 
turinčios įstaigos privalo užtikrinti autonominių regionų ekonominę ir so- 
cialinę plėtrą, ypatingą dėmesį skirdamos dėl autonominių regionų uždaro 
pobūdžio atsiradusių skirtumų šalinimui. 

2. Suverenias galias turinčios įstaigos visada turi konsultuotis su sa- 
vivaldos įstaigomis klausimais, už kuriuos yra atsakingos ir kurie susiję su 
autonominiais regionais. 

3. Finansiniai santykiai tarp Respublikos ir autonominių regionų 
sprendžiami pagal įstatymų 164 t straipsnį. 

4. Respublikos Vyriausybė ir regiono vyriausybė gali susitarti dėl 
kitų bendradarbiavimo formų, ypač dėl atsakomybę nustatančių aktų. Kie- 
kvienu atveju turi būti nustatytas atitinkamas finansinių išteklių perdavi- 
mas ir taikomi finansų peržiūros mechanizmai. 


230 straipsnis 

(Respublikos atstovai) 

1. Kiekvienas autonominis regionas privalo turėti Respublikos at- 
stovą, kurį skiria ir atleidžia iš pareigų Respublikos Prezidentas, prieš tai 
pasikonsultavęs su Vyriausybe. 

2. Jeigu Respublikos atstovas nėra atleidžiamas iš pareigų, jo darbas 

trunka tiek pat, kiek Respublikos Prezidento, ir baigiasi paskyrus naują 
Respublikos atstovą. 

3. Jeigu postas atsilaisvina ir tais atvejais, kai Respublikos atstovo 
nėra ar jam neleidžiama vykdyti pareigų, jį turi laikinai pakeisti įstatymų 
leidybos asamblėjos pirmininkas. 


231 straipsnis 

(Autonominių regionų savivaldos įstaigos) 

1. Kiekvienas autonominis regionas privalo turėti savivaldos įstai- 
gas, kurias sudaro įstatymų leidybos asamblėja ir regiono vyriausybė. 

2. Įstatymų leidybos asamblėjos turi būti renkamos pagal visuotinę, 
tiesioginę ir slaptą balsavimo teisę laikantis proporcingo atstovavimo prin- 
cipo. 

3. Kiekviena regiono vyriausybė politiškai atsakinga savo autono- 
minio regiono įstatymų leidybos asamblėjai, o Respublikos atstovas turi 
paskirti jos pirmininką remdamasis regiono rinkimų rezultatais. 

4. Respublikos atstovas skiria ir atleidžia likusius regiono vyriausy- 
bės narius pirmininko siūlymu. 

5. Kiekvieno regiono vyriausybė turi pradėti dirbti anksčiau nei to 
autonominio regiono įstatymų leidybos asamblėja. 

6. Kiekvieno regiono vyriausybė turi išskirtinai prisiimti atsakomy- 
bę už klausimus, susijusius su jos sudarymu ir procesais. 

7. Autonominių regionų savivaldos įstaigų pareigūnų statusas ir vai- 
dmuo turi būti apibrėžtas jų politiniuose ir administraciniuose statutuose. 


232 straipsnis 

(Autonominių regionų įstatymų leidybos asamblėjų atsakomybė) 

1. Kiekvieno autonominio regiono įstatymų leidybos asamblėja turi 
išskirtinai prisiimti atsakomybę už 227 (1) a, b ir c straipsnyje, d skirsnio 
antroje dalyje, f skirsnyje, i skirsnio pirmoje dalyje ir L, n ir ą skirsniuose 
nurodytų galių naudojimą, regiono biudžeto priėmimą, regiono ekonomi- 
nės ir socialinės plėtros planą ir ataskaitas, taip pat pritaikyti valstybinę 
fiskalinę sistemą prie regiono specifikos. 

2. Kiekvieno autonominio regiono įstatymų leidybos asamblėja turi 
būti atsakinga už regionų referendumų projektų pateikimą, kad Respubli- 
kos Prezidentas galėtų pakviesti piliečius, užregistruotus balsuoti to regio- 
no teritorijoje, susaistančiu būdu išreikšti nuomonę klausimais, kurie yra 

svarbūs ir būdingi tam regionui. Tokiems referendumams turi būti taiko- 
mos 115 straipsnio sąlygos mutatis mutandis. 

3. Kiekvieno autonominio regiono įstatymų leidybos asamblėja turi 
parengti juodraštį ir priimti procedūros taisykles pagal šią Konstituciją bei 
politinį ir administracinį statutą. 

4. Autonominių regionų įstatymų leidybos asamblėjoms ir jų parla- 
mentinėms grupėms turi būti taikomos 175 c, 178 (1) - (6), 179 straipsnių 
sąlygos, išskyrus (3) e ir fir (4) ir 180, mutatis mutandis. 


233 straipsnis 

(Respublikos atstovo parašas ir veto) 

1. Respublikos atstovas turi būti atsakingas už regionų įstatymų pa- 
sirašymą ir pateikimą paskelbti. 

2. Per penkiolika dienų nuo autonominio regiono įstatymų leidy- 
bos asamblėjos įstatymo priėmimo, kuris yra siunčiamas pasirašyti, arba 
Konstitucinio Teismo nutarties paskelbimo, kai nė viena nuostata nepa- 
skelbiama antikonstitucine, Respublikos atstovas turi pasirašyti įstatymą ar 
pasinaudoti veto teise. Pastaruoju atveju jis, nurodydamas priežastis pra- 
nešime, turi pareikalauti peržiūrėti įstatymą. 

3. Jeigu autonominio regiono įstatymų leidybos asamblėja patvirti- 
na pirmą balsavimą absoliučia visų pareigas einančių narių dauguma, Res- 
publikos atstovas turi per aštuonias dienas po gavimo pasirašyti įstatymą. 

4. Respublikos atstovas, gavęs regiono vyriausybės pasirašyti siųstą 
įstatymą, per dvidešimt dienų po gavimo turi jį pasirašyti arba atsisakyti 
pasirašyti. Jeigu atsisako, jis turi raštu informuoti regiono vyriausybę apie 
veto priežastis, ir tada regiono vyriausybė gali pakeisti įstatymą į įstatymo 
projektą, pateikdama jį autonominio regiono įstatymų leidybos asamblėjai. 

5. Respublikos atstovas taip pat turi naudotis veto teise pagal 278 ir 
279 straipsnius. 


234 straipsnis 

(Savivaldos įstaigų likvidavimas ir nušalinimas) 

1. Prieš tai pasikonsultavęs su Valstybės taryba ir partijomis, turin- 
čiomis vietas atitinkamoje įstatymų leidybos asamblėjoje, Respublikos Pre- 
zidentas gali panaikinti autonominio regiono įstatymų leidybos asamblėją. 

2. Panaikinus autonominio regiono įstatymų leidybos asamblėją, 
turi būti nušalinta regiono vyriausybė, o kol po rinkimų pradės darbą nau- 

joji regiono vyriausybė, regiono vyriausybė gali atlikti tik būtiniausius vie- 
šųjų reikalų tvarkymo veiksmus. 

3. Autonominio regiono įstatymų leidybos asamblėjos panaikinimas 
neturi paveikti jos narių darbo tęstinumo ar Nuolatinio komiteto pareigų 
iki pirmojo asamblėjos posėdžio po kitų rinkimų. 


VIII pavadinimas. Vietos valdžia 


I skyrius. Pagrindiniai principai 


235 straipsnis 

(Vietos valdžios įstaigos) 

1. Į valstybės demokratinę organizacinę struktūrą turi įeiti vietos 
valdžios įstaigos. 

2. Vietos įstaigos turi būti bendros teritorijos įstaigos, jos privalo tu- 
rėti atstovaujančiąsias įstaigas ir stengtis atstovauti vietinių žmonių intere- 
sams. 


236 straipsnis 

(Vietos valdžios ir administracinio skyriaus kategorijos) 

1. Pagrindinėje valstybės teritorijoje valdžios įstaigos sudaro apylin- 
kes, savivaldybes ir administracinius regionus. 

2. Azorų ir Madeiros salų autonominiai regionai sudaro apylinkes ir 
savivaldybes. 

3. Dideliuose miestų regionuose ir salose įstatymais gali būti įsteigti 
kitokios vietos valdžios organizacinės formos dariniai atsižvelgiant ir ten 
vyraujančias specialias sąlygas. 

4. Įstatymai turi numatyti Portugalijos teritorijos administracinį su- 
skirstymą. 


237 straipsnis 

(Administracinė decentralizacija) 

1. Įstatymai turi nustatyti vietos valdžios atsakomybę ir organizavimą 
bei jos įstaigų pareigas pagal administracinės decentralizacijos principą. 

2. Kiekviena vietos valdžios įstaiga turi prisiimti atsakomybę už jos 
pagal įstatymus naudojamas galias, įskaitant galią formuoti savo veiklos 
planą ir biudžetą. 

3. Vietos policijos įstaigos turi bendradarbiauti su vietos bendruo- 
mene palaikydamos viešąją tvarką. 


238 straipsnis 

(Vietinės lėšos ir finansai) 

1. Vietos valdžios įstaigos turi valdyti savo lėšas ir finansus. 

2. Įstatymai turi nustatyti vietinių finansų tvarkymo taisykles ir už- 
tikrinti, kad valstybė ir vietos valdžios įstaigos sąžiningai pasidalytų vals- 
tybinius išteklius ir būtų pašalinta tos pačios kategorijos valdžios įstaigų 
nelygybė. 

3. Į kiekvienos vietos valdžios įstaigos pajamas būtinai turi įeiti paja- 
mos, gaunamos iš lėšų tvarkymo ir imamos už jų teikiamas paslaugas. 

4. Vietos valdžios įstaigos gali naudotis apmokestinimo galiomis to- 
kiais atvejais ir tokiomis sąlygomis, kuriuos nurodo įstatymai. 


239 straipsnis 

(Sprendimų priėmimas ir vykdomosios įstaigos) 

1. Vietos valdžios organizacinę struktūrą sudaro renkama asamblė- 
ja, turinti sprendimų priėmimo galią, ir asamblėjai atsakinga kolegiali vyk- 
domoji įstaiga. 

2. Asamblėjos turi būti renkamos visuotiniu, tiesioginiu ir slaptu 
piliečių, užregistruotų balsuoti atitinkamos vietos valdžios darbo vietoje, 
balsavimu pagal proporcinę atstovavimo sistemą. 

3. Kolegialią vykdomąją įstaigą turi sudaryti atitinkamas skaičius 
narių. 

Daugiausiai balsų gavęs kandidatas turi būti paskirtas asamblėjos pir- 
mininku arba vykdomuoju darbuotoju, kaip nurodo įstatymai. Įstatymai 
taip pat turi nustatyti rinkimų procesą, asamblėjos ir kolegialios vyykdomo- 
sios įstaigos formavimo ir nušalinimo bei jų atliekamų procedūrų ir darbo 
reikalavimus. 

4. Kandidatus, renkamus į vietos valdžios institucijas, gali paskirti 
politinės partijos individuliai arba koalicijoje ar registruotų rinkėjų gru- 
pės, kaip nurodo įstatymai. 


240 straipsnis 
(Vietos referendumai) 
1. Įstatymų nustatytais atvejais, sąlygomis ir tikslais vietos valdžios 

įstaigos gali nurodyti jų atsakomybės klausimus spręsti referendume, ku- 
riame dalyvauja balsuoti užregistruoti piliečiai. 

2. Įstatymai gali suteikti teisę registruotiems rinkėjams inicijuoti re- 
ferendumą. 


241straipsnis 

(Kontrolės galios) 

Vietos valdžios įstaigos gali turėti šios Konstitucijos ir įstatymų bei 
aukštesnės kategorijos vietos valdžios įstaigos arba tą vietos valdžios įstai- 
gą kuruojančios įstaigos nustatytas kontrolės galias. 


242 straipsnis 

(Administracinė kontrolė) 

1. Vietos valdžios įstaigų administracinė kontrolė reiškia tikrinimą, 
ar vietos valdžios įstaigos laikosi įstatymų, ir turi būti taikoma įstatymo 
nustatytais atvejais ir formomis. 

2. Prieš taikant vietos autonomiją ribojančias priemones, vietos val- 
džios įstaiga turi pareikšti savo nuomonę, be to, reikia laikytis įstatymų. 

3. Vietos valdžios įstaigos gali būti panaikintos tik už sunkius netei- 
sėtus veiksmus ar aplaidumą. 


243 straipsnis 

(Vietos valdžios įstaigų personalas) 

1. Vietos valdžios įstaigose turi dirbti vietinis personalas, kaip nuro- 
do įstatymai. 

2. "Taisyklės, kuriomis vadovaujasi valstybinis personalas ir valstybės 
atstovai, turi būti taikomas ir vietos valdžios personalui bei atstovams, kaip 
nurodo įstatymai, mutatis mutandis. 

3. Nepažeisdami vietos valdžios įstaigų autonomijos, įstatymai turi 
nustatyti formas, kuriomis valstybė pagelbsti šioms įstaigoms, remdama 
jas techniniais ir žmogiškaisiais ištekliais. 

II skyrius. Apylinkės 
244 straipsnis 
(Apylinkių įstaigos) 


Apylinkės atstovavimo įstaigos turi būti apylinkės asamblėja ir apylin- 
kės valdžios įstaiga. 

245 straipsnis 

(Apylinkių asamblėjos) 

1. Apylinkės asamblėja turi būti apylinkės sprendimus priimanti ins- 
titucija. 

2. Įstatymai gali reikalauti, kad apylinkės asamblėją tose apylinkėse, 
kur gyventojų skaičius labai mažas, pakeistų plenarinis registruotų rinkėjų 
susirinkimas. 


246 straipsnis 

(Apylinkių valdžios institucijos) 

Apylinkės valdžios institucija turi būti apylinkės kolegiali vykdomoji 
institucija. 
247 straipsnis 

(Asociacijos) 

Apylinkės gali suformuoti asociacijas, administruojančias bendruo- 
sius interesus, kaip nurodo įstatymai. 


248 straipsnis 

(Pareigų pavedimas) 

Apylinkių asamblėjos gali pavesti administracines pareigas, kurioms 
nereikia valdžios įstaigos galių, gyventojų organizacijoms. 


III skyrius. Savivaldybės 


249 straipsnis 

(Savivaldybių keitimas) 

Savivaldybės turi būti steigiamos ar naikinamos ir jų plotas turi būti 
keičiamas pagal įstatymą, prieš tai pasikonsultavus su atitinkamomis vie- 
tos valdžios institucijomis. 


250 straipsnis 

(Savivaldybės institucijos) 

Savivaldybės atstovaujančiosios institucijos bus savivaldybės asam- 
blėja ir savivaldybės valdžia. 

251 straipsnis 

(Savivaldybės asamblėjos) 

Savivaldybės asamblėja turi būti savivaldybės sprendimus priimanti 
įstaiga, kurią turi sudaryti tiesiogiai renkami nariai ir savivaldybės apylin- 
kės valdžios institucijų pirmininkai. Tiesiogiai renkamų narių skaičius turi 
būti didesnis nei apylinkių valdžios įstaigų pirmininkų skaičius. 


252 straipsnis 

(Savivaldybės valdžios įstaigos) 

Savivaldybės valdžios įstaiga turi būti savivaldybės kolegiali vykdo- 
moji įstaiga. 
253 straipsnis 

(Asociacijos ir federacijos) 

Norėdamos administruoti bendruosius interesus, savivaldybės gali 


suformuoti asociacijas ir federacijas, kurioms įstatymais gali būti pavestos 
tam tikros galios ir atsakomybė. 


254 straipsnis 

(Iš tiesioginių mokesčių gautų pajamų dalijimasis) 

1. Savivaldybės turi dalytis pajamas, gaunamas iš tiesioginių mokes- 
čių, remdamosi teise ir įstatymais. 

2. Savivaldybės privalo turėti nuosavų pajamų iš mokesčių, kaip nu- 
rodo įstatymai. 


IV skyrius. Administracinės sritys 


255 straipsnis 

(Formavimas pagal įstatymus) 

Administraciniai regionai turi būti formuojami pagal įstatymą, kuris 
turi nustatyti jų valdžios įstaigų galią ir sudėtį, atsakomybę ir vykdomas 
procedūras, nurodyti skirtumus tarp kiekvienam administraciniam regio- 
nui taikomų taisyklių. 


256 straipsnis 

(De facto institucija) 

1. Administracinių regionų de facto institucija, remdamasi atskirais 
įstatymais, kurie papildo vienas kitą, priklausys nuo įstatymo nurodyto 

ankstesniame straipsnyje, ir registruotų rinkėjų, kurie balsuoja tiesioginia- 
me balsavime, apimančiame kiekvieną regioninę sritį, daugumos pritaria- 
mųjų balsų. 

2. Jeigu registruotų rinkėjų, atiduodančių savo balsus, dauguma ne- 
pritaria valstybinio masto klausimui dėl administracinių regionų instituci- 
jos, atsakymai į tokius klausimus, kurie gali būti susiję su kiekvienu pagal 
įstatymus formuojamu regionu, negalios. 

3. Registruotų rinkėjų konsultacija, aprašyta ankstesniuose straips- 
niuose, turi vykti pagal organizacinės teisės nuostatas ir Respublikos 
Prezidento sprendimu, Respublikos Asamblėjai pateikus pasiūlymą. 115 
straipsnyje aprašyta sistema turi būti taikoma mutatis mutandis. 


257 straipsnis 

(Atsakomybė) 

Administraciniai regionai turi vadovautis valstybinių departamentų 
ir tarnybų nuostatais ir vykdyti savo darbus įtraukiant savivaldybių ko- 
ordinavimą ir paramos teikimą, atsižvelgiant į savivaldybių autonomiją ir 
neribojant jų galių. 


258 straipsnis 

(Planavimas) 

Administraciniai regionai turi parengti regioninius planus ir dalyvau- 
ti rengiant valstybinius planus. 


259 straipsnis 

(Sričių institucijos) 

Sričių asamblėja ir sričių valdžia bus administracinių sričių atstovau- 
jamosios institucijos. 


260 straipsnis 

(Regionų asamblėjos) 

Regiono asamblėja turi būti regioninė sprendimus priimanti įstaiga. 
Ją turi sudaryti tiesiogiai renkami nariai ir mažesnis skaičius narių, kuriuos 
pagal proporcinio atstovavimo sistemą bei taikant d'Hondto didžiausio 
vidurkio taisyklę turi rinkti rinkimų kolegija, kurią sudaro tiesioginiuose 
rinkimuose išrinkti tos pačios vietovės savivaldybių asamblėjų nariai. 

261 straipsnis 
(Sričių valdžia) 
Sričių valdžia bus sričių kolegialos administracinės institucijos. 


262 straipsnis 

(Vyriausybės atstovai) 

Ministrų Taryba gali paskirti kiekvienam regionui Vyriausybės atsto- 
vą. Tokių atstovų pareigos taip pat prasiplečia iki regiono vietos valdžios. 


V skyrius. Gyventojų organizacijos 


263 straipsnis 

(Formavimas ir plotas) 

1. Skatinant vietinius žmones aktyviau dalyvautų vietos administra- 
ciniame gyvenime, mažesniuose nei apylinkė plotuose galima kurti gyven- 
tojų organizacijas. 

2. Vietinė apylinkės valdžios įstaiga savo iniciatyva ar vieno arba 
daugiau gyventojų komitetų ar daugelio gyventojų prašymu turi apriboti 
ankstesniame straipsnyje nurodytų organizacijų plotą ir spręsti visus dėl 
tokio apribojimo kylančius konfliktus. 


264 straipsnis 

(Struktūra) 

1. Įstatymuose turi būti nurodyta gyventojų organizacijų, į kurias 
įeina gyventojų asamblėja ir gyventojų komitetas, struktūra. 

2. Gyventojų asamblėjas turi sudaryti gyventojai, registruoti per 
apylinkės gyventojų surašymą. 

3. Kiekviena gyventojų asamblėja turi išsirinkti gyventojų komitetą 
ir turi turėti galimybę jį atleisti. 


265 straipsnis 
(Teisės ir atsakomybės) 
1. Gyventojų organizacijos privalo turėti teisę: 
a) kreiptis su prašymais į vietos valdžios įstaigas dėl gyvento- 
jams svarbių administracinių reikalų; 
b) per savo atstovus dalyvauti apylinkės asamblėjoje nebalsuo- 
dami. 
2. Gyventojų organizacijos turi būti atsakingos už darbų, kuriuos 
joms gali pavesti įstatymai ar apylinkės įstaigos, atlikimą. 

IX pavadinimas. Viešasis valdymas 


266 straipsnis 

(Pagrindiniai principai) 

1. Viešoji administracija turi siekti viešųjų interesų ir gerbti įstatymų 
saugomas visų piliečių teises ir interesus. 

2. Administracinės įstaigos ir atstovai turi laikytis šios Konstitucijos, 
o vykdydami savo funkcijas laikytis lygybės, proporcingumo, teisingumo, 
nešališkumo ir pasitikėjimo principų. 


267 straipsnis 

(Adninistracijos struktūra) 

1. Viešoji administracija turi būti struktūrizuota taip, kad vengtų 
biurokratijos, priartintų skyrius ir tarnybas prie vietinių žmonių ir užti- 
krintų, kad suinteresuotos šalys dalyvaus efektyviame valdyme, ypač per 
viešąsias asociacijas, gyventojų organizacijas ir kitas demokratinio atstova- 
vimo formas. 

2. Ankstesniame paragrafe aprašytais tikslais ir nepažeisdami reikia- 
mo viešosios administracijos darbo bei valdymo, kompetentingų įstaigų 
priežiūros ir kontrolės veiksmingumo ir vientisumo, įstatymai turi nusta- 
tyti tinkamas administracinės decentralizacijos ir perdavimo formas. 

3. Pagal įstatymus gali būti steigiamos savarankiškos administraci- 
nės įstaigos. 

4. Viešosios asociacijos gali būti formuojamos tik dėl specialiųjų po- 
reikių, negali vykdyti specialiųjų profesinių sąjungų funkcijų ir turi būti 
organizuojamos iš vidaus, remiantis savo narių teisėmis bei demokratiniu 
įstaigų formavimu. 

5. Administracinių veiksmų vykdymas turi būti specialiosios teisės 
objektas užtikrinant, kad skyrių ir tarnybų naudojami ištekliai bus racio- 
nalizuoti, o piliečiai dalyvaus priimant su jais susijusius sprendimus. 

6. Privačioms įstaigoms, besinaudojančioms viešosiomis galiomis, 
gali būti taikoma įstatymuose nurodyta administracinė kontrolė. 


268 straipsnis 

(Piliečių teisės ir garantijos) 

1. Piliečiai privalo turėti teisę gauti informaciją iš administracijos, 
kai jos prašo, apie procesus, kuriais yra tiesiogiai suinteresuoti, ir sužinoti 
apie su jais susijusius sprendimus. 

2. Išskyrus įstatymą dėl vidinio ir išorinio saugumo, baudžiamojo 
tyrimo ir asmeninės nuosavybės klausimų, piliečiai privalo turėti teisę pri- 
eiti prie administracinių bylų ir įrašų. 

3. Administraciniai aktai turi būti pateikiami suinteresuotoms ša- 
lims įstatymų nustatyta forma, o kai jie turi įtaką įstatymų saugomoms tei- 
sėms ar interesams, tai turi būti paremta aiškiomis priežastimis, kurios turi 
būti prieinamos šalims. 

4. Piliečiams turi būti užtikrinama veiksminga teisminė įstatymų 
saugomų jų teisių kontrolė, ypač susijusi su minėtų teisių ir interesų pri- 
pažinimu, teises ir interesus pažeidžiančio administracinio akto ginčijimu, 
teigiamų nutarčių dėl administracinių aktų praktikos pagal įstatymus ir 
atitinkamų draudimų numatymo priėmimu. 

5. Piliečiai taip pat privalo turėti teisę ginčyti administracines taisy- 
kles, susijusias su išorinėmis jėgomis, kurios pažeidžia įstatymų saugomas 
jų teises ar interesus. 

6. (1) ir (2) punktuose nurodytais tikslais įstatymai turi nustatyti il- 
giausią terminą, per kurį administracija privalo pateikti atsakymą. 


269 straipsnis 

(Taisyklės, kurių laikosi viešosios administracijos personalas) 

1. Vykdydami savo funkcijas, viešosios administracijos darbuotojai 
ir kitų valstybinių įstaigų darbuotojai ir atstovai turi tarnauti tik viešajam 
interesui, kaip pagal įstatymus yra nurodžiusios kompetentingos adminis- 
tracijos vadovaujančios įstaigos. 

2. Viešosios administracijos darbuotojai ir kiti kitų valstybinių įs- 
taigų darbuotojai ir atstovai neturi patirti žalos ar pelnytis naudodamiesi 
bet kokiomis šioje Konstitucijoje nurodytomis politinėmis teisėmis, ypač 
partijų politiniais pranašumais. 

3. Asmenims, kurie tampa drausminių procedūrų objektu, turi būti 
garantuojama teisė į svarstymą ir gynybą. 

4. Viešieji postai ir pareigos turi būti renkami, nebent įstatymai nu- 
matytų kitaip. 

5. Įstatymuose turi būti nurodytas nesuderinamumas tarp viešųjų 
postų ir pareigų užėmimo bei kitų veiklų. 

270 straipsnis 

(Naudojimosi teisėmis apribojimai) 

Griežtai remiantis specialiaisiais atitinkamų funkcijų reikalavimais, 
įstatymai gali taikyti teisių į išraišką, susirinkimus, demonstracijas, aso- 
ciacijas ir kolektyvines peticijas, taip pat nuolat aktyviai karinę tarnybą 
einančio karinio ir sukarinto personalo ir policijos bei apsaugos tarnybų 
personalo teisės į rinkimus apribojimus. Pastaruoju atveju, net jeigu pripa- 
žįstama jų teisė formuoti profesines sąjungas, įstatymai gali užkirsti kelią 
naudotis teise į streikus. 


271 straipsnis 

(Valstybinio personalo ir valstybės atstovų atsakomybė) 

1. Valstybės ir kitų viešųjų įstaigų personalas ir atstovai privalo pri- 
siimti civilinę ir baudžiamąją atsakomybę ir paklusti drausminėms proce- 
dūroms, susijusioms su jų veiksmais ir aplaidumu vykdant savo funkcijas 
ir veikiant pažeistomis įstatymų saugomomis piliečių teisėmis ir interesais. 
Joks procesas ar procedūra jokiu etapu šiuo atžvilgiu neturi priklausyti nuo 
aukštesnės įstaigos leidimo. 

2. Personalo nariui ar atstovui, vykdančiam pareigas pagal aukštes- 
nio hierarchinio asmens įsakymus ar instrukcijas, neturi padidėti atsako- 
mybė, jeigu jis prieš tai protestavo prieš šiuos įsakymus ar instrukcijas ar 
reikalavo juos perduoti ar patvirtino raštu. 

3. Paklusimo pareiga išnyksta, jeigu įsakymų ar instrukcijų laikyma- 
sis reikštų nusikaltimą. 

4. Įstatymai turi nurodyti, kokiomis sąlygomis valstybė ir kitos vie- 
šosios įstaigos gali atlyginti įstaigų, personalo ir atstovų žalą. 


272 straipsnis 

(Policija) 

1. Policijos pajėgos turi ginti demokratines sąlygas ir užtikrinti pilie- 
čių vidaus saugumą ir teises. 

2. Teisėtvarkos priemonės turi būti išdėstytos įstatymuose ir negali 
būti naudojamos plačiau, nei būtina. 

3. Nusikaltimų prevencijos, įskaitant nusikaltimus valstybės saugu- 
mui, reikia imtis tik laikantis bendrųjų teisėtvarkos sąlygų ir gerbiant pilie- 
čių teises, laisves ir garantijas. 

4. Įstatymuose turi būti nustatytos sąlygos, kuriomis vadovautųsi 
policijos pajėgos, ir kiekvienos šių pajėgų privalo turėti savo organizacinę 
struktūrą visoje Portugalijos teritorijoje. 

273 straipsnis 

(Nacionalinė gynyba) 

1. Valstybė turi būti įsipareigojusi užtikrinti tautos gynybą. 

2. Nacionalinės gynybos tikslai turi būti užtikrinti valstybės nepri- 
klausomybę, teritorinį vientisumą ir žmonių apsaugą nuo išorinės agresi- 
jos ar grėsmės, laikytis konstitucinės tvarkos, demokratinių institucijų ir 
tarptautinių sutarčių. 


274 straipsnis 

(Aukščiausioji valstybės gynybos taryba) 

1. Aukščiausiajai valstybės gynybos tarybai vadovauja Respublikos 
Prezidentas ir ji sudaryta, kaip nurodo įstatymai. Į ją turi įeiti renkami Res- 
publikos Asamblėjos nariai. 

2. Aukščiausioji valstybės gynybos taryba turi būti speciali konsulta- 
cinė įstaiga, sprendžianti valstybės gynybos ir ginkluotųjų pajėgų organi- 
zacijos, darbo bei drausmės reikalus. Ji gali prisiimti tokią administracinę 
atsakomybę, kokią priskirs įstatymai. 


275 straipsnis 

(Ginkluotosios pajėgos) 

1. Ginkluotosios pajėgos turi prisiimti atsakomybę užtikrinti Respu- 
blikos karinę gynybą. 

2. Ginkluotąsias pajėgas turi sudaryti tik Portugalijos piliečiai, jos 
privalo turėti vienodą organizacinę struktūrą visoje Portugalijos teritorijoje. 

3. Ginkluotosios pajėgos turi paklusti suverenią galią turinčioms 
kompetentingoms įstaigoms, kaip nurodo ši Konstitucija ir įstatymai. 

4. Ginkluotosios pajėgos turi tarnauti Portugalijos žmonėms ir būti 
griežtai nešališkos. Jų personalas neturi naudotis turimais ginklais, pozici- 
jomis ar funkcijomis, bet kokiais būdais kišdamasis į politinius reikalus. 

5. Kaip nurodo įstatymai, ginkluotosios pajėgos turi būti įsipareigo- 
jusios Portugalijos valstybei karinėje srityje ir dalyvauti tarptautinių or- 
ganizacijų, kurioms priklauso Portugalija, vykdomose humanitarinėse ir 
taikos misijose. 

6. Kaip nurodo įstatymai, ginkluotosios pajėgos gali būti įsipareigo- 
jusios bendradarbiauti vykdant civilinės apsaugos misiją, su pagrindinių 
žmonių poreikių patenkinimu ir gyvenimo kokybės pagerinimu susijusias 

užduotis, taip pat techniniais ir kariniais veiksmais, priskiriamais valstybi- 
nei bendradarbiavimo politikai. 

7. Įstatymai, numatantys apsiaustį ir kritinę padėtį, turi nurodyti 
ginkluotųjų pajėgų veikimo tokiose situacijose sąlygas. 


276 straipsnis 

(Tautos gynyba, karinė tarnyba ir civilinė tarnyba) 

1. Kiekvienas portugalas privalo turėti svarbiausią teisę ir pareigą 
ginti savo tautą. 

2. Įstatymai turi numatyti karinę tarnybą ir nustatyti jos vykdymo 
formas, savanorišką ar privalomąjį pobūdį, trukmę ir turinį. 

3. Piliečiai, kurie pagal įstatymus turi atlikti karinę tarnybą, bet nu- 
statoma, kad netinka ginkluotajai karinei tarnybai, turi atlikti neginkluo- 
tąją karinę tarnybą ar tarnauti civiliai, priklausomai nuo situacijos. 

4. Dėl sąmoningų įsitikinimų atsisakantys tarnauti asmenys, kurie 
pagal įstatymus turi atlikti karinę tarnybą, turi tarnauti civiliai tiek pat lai- 
ko ir taip pat uoliai, kaip atliktų ginkluotąją karinę tarnybą. 

5. Civilinė tarnyba gali būti laikoma karinės tarnybos pakaitalu ar 
papildymu, o įstatymai gali nustatyti, kad ji privaloma piliečiams, kuriems 
netaikomos karinės prievolės. 

6. Nė vienas pilietis, kuriam nepavyksta atlikti ar kuris neatlieka pri- 
valomosios karinės ar civilinės tarnybos, neturi išlaikyti ar išsaugoti darbo 
valstybinėje ar kitoje viešojoje įstaigoje. 

7. Nė prieš vieną pilietį negali būti nusiteikiama dėl jam duotų pave- 
dimų, socialinių privalumų ar nuolatinio darbo kaip karinės ar privalomo- 
sios civilinės tarnybos atlikimo rezultato. 


IV DALIS 
KONSTITUCIJOS GARANTIJOS IR PERŽIŪRA 


I pavadinimas. Konstituciškumo peržiūra 


277 straipsnis 

(Aiškus nekonstitucingumas) 

1. Taisyklės, prieštaraujančios bent vienai šios Konstitucijos nuostatai 
ar jos puoselėjamiems principams, turi būti laikomos nekonstitucinėmis. 

2. Jeigu nuostatos, išdėstytos tinkamai ratifikuotose tarptautinėse 
sutartyse, yra taikomos įstatymų sistemoje ar jos dalyje, nekonstitucišku- 

mas, pasireiškiantis kaip tokių taisyklių forma ar turinys, neturi sutrukdyti 
jų taikyti Portugalijos įstatymuose, nebent nekonstitucinė norma atsirastų 
pažeidžiant esminę šios Konstitucijos sąlygą. 


278 straipsnis 

(Ankstesnė konstitucingumo peržiūra) 

1. Respublikos Prezidentas gali prašyti Konstitucinio Teismo atlikti 
išankstinę jo ratifikuoti pateiktos tarptautinės sutarties nuostatas, dekreto, 
atsiųsto priimti kaip įstatymą ar vykdomąjį įstatymą, tarptautinės sutarties 
konstitucingumo peržiūrą. 

2. Respublikos atstovai taip pat gali prašyti Konstitucinio Teismo at- 
likti išankstinę pasirašyti siunčiamo regioninio dekreto sąlygos konstitucin- 
gumo peržiūrą. 

3. Iš anksto peržiūrėti konstitucingumą turi būti prašoma per aštuo- 
nias dienas nuo atitinkamo dokumento gavimo. 

4. Ne tik pats Respublikos Prezidentas, bet ir Ministras Pirminin- 
kas ar vienas penktadalis visų Respublikos Asamblėjos narių gali kreiptis 
į Konstitucinį Teismą su prašymu atlikti išankstinę bet kokios Respublikos 
Prezidentui kaip organizacinio įstatymo siunčiamo dekreto sąlygos konsti- 
tucingumo peržiūrą. 

5. Respublikos Asamblėjos Pirmininkas apie Respublikos Prezidentui 
nusiųstą įstatymą kaip organizacinį įstatymą nedelsdamas turi pranešti Mi- 
nistrui Pirmininkui ir Respublikos Asamblėjos parlamentinėms grupėms. 

6. Dėl išankstinės (4) punkte įtvirtintos konstitucingumo peržiūros 
turi būti kreipiamasi per aštuonias dienas nuo (5) punkte nurodytos dienos. 

7. Išskyrus (1) punkto sąlygas, Respublikos Prezidentas negali priimti 
dekretų, nurodytų (4) punkte, kol nepraėjo aštuonios dienos nuo jų gavimo 
arba jeigu Konstitucinio Teismo prašoma įsikišti, kol jis apie tai paskelbs. 

8. Konstitucinis Teismas turi apie tai paskelbti per dvidešimt pen- 
kių dienų laikotarpį, kurį Respublikos Prezidentas gali sutrumpinti dėl (1) 
punkte nurodytų nepaprastų priežasčių. 


279 straipsnis 

(Sprendimų įsigaliojimas) 

1. Jeigu Konstitucinis Teismas kurią nors dekreto ar tarptautinės 
sutarties sąlygą paskelbia nekonstitucine, Respublikos Prezidentas ar Res- 
publikos atstovas atitinkamai turi vetuoti statutą ar sutartį ir grąžinti juos 
priėmusiai įstaigai. 

2. (1) punkte nurodytu atveju dekreto negalima priimti ar pasirašyti, 
nebent jį priėmusi įstaiga išbrauktų nekonstitucine laikomą sąlygą ar, kai 
tai įmanoma, minėtą sąlygą patvirtintų dviejų trečdalių esančių narių dau- 
guma ar absoliuti visų pareigas einančių narių dauguma. 

3. Jeigu statutas ar sutartis performuluojami, Respublikos Preziden- 
tas ar Respublikos atstovas atitinkamai gali paprašyti iš anksto peržiūrėti 
bet kurios naujos redakcijos sąlygos konstitucingumą. 

4. Jeigu Konstitucinis Teismas kokią nors sutarties sąlygą paskel- 
bia nekonstitucine, minėta sutartis gali būti ratifikuojama tik tada, jeigu 
Respublikos Asamblėjoje ji priimama dviejų trečdalių esančių narių balsų 
dauguma ar absoliučia visų pareigas einančių narių balsų dauguma. 


280 straipsnis 

(Specialioji konstitucingumo ir legalumo peržiūra) 

1. Konstituciniam Teismui galima pateikti apeliaciją dėl teismų nu- 
tarčių: 

a) kuriomis atsisakoma taikyti kokią nors nuostatą remiantis jos 
nekonstitucingumu; 

b) kuriose taikomos nuostatos, kurių konstitucingumas svarsty- 
tas atitinkamame procese. 

2. Konstituciniam Teismui taip pat galima pateikti apeliaciją dėl teis- 
mų nutarčių: 

a) kuriomis atsisakoma taikyti įstatymuose nurodytą nuostatą 
remiantis tuo, kad ji yra neteisėta, nes pažeidžia viršesnį įsta- 
tymą, 

b) kuriomis atsisakoma taikyti regioniniame dekrete nurodytą 
nuostatą remiantis tuo, kad ji yra neteisėta, nes pažeidžia au- 
tonominio regiono statutą; 

c) kuriomis atsisakoma taikyti regioniniame dekrete, kurį priė- 
mė suverenią galią turinti įstaiga, nurodytą nuostatą remian- 
tis tuo, kad ji yra neteisėta, nes pažeidžia autonominio regio- 
no statutą; 

d) kurios taiko nuostatą, kurios neteisėtumas buvo svarstomas 
per procesą dėl vienos iš priežasčių, nurodytų a, b ir c skirs- 
niuose. 

3. Jeigu į tarptautinę sutartį, įstatymus ar reguliavimo tvarką įtrau- 
kiama nuostata, kurią taikyti buvo atsisakyta, Prokuratūra privalo pateikti 
apeliaciją, kaip nurodyta la ar 2 a punkte. 

4. 1bir2 d punktuose nurodytas apeliacijas gali pateikti tik ta par- 
tija, kuri iškėlė konstitucingumo ar teisėtumo klausimą. Įstatymuose turi 
būti nurodytos tokių apeliacijų priėmimo tvarka. 

5. Apeliacija gali būti pateikta ir Konstituciniam Teismui, o Prokura- 
tūra privalo pateikti apeliaciją dėl teismo nutarties, jeigu taikomos nuosta- 
tos, kurias Konstitucinis Teismas prieš tai pripažino nekonstuticinėmis ar 
nelegaliomis. 

6. Apeliacijos Konstituciniam Teismui turi apsiriboti atitinkamu 
konstitucingumo ar teisėtumo klausimu. 


281 straipsnis 

(Trumpa konstitucingumo ir teisėtumo peržiūra) 

1. Konstitucinis Teismas turi peržiūrėti ir paskelbti su visuotinai įpa- 

reigojančia galia: 

a) bet kokios nuostatos konstitucingumą ar pan.; 

b) bet kokios įstatymuose nurodytos nuostatos ar nuostatų ne- 
teisėtumą, pažeidžiantį bet kurį viršesnį įstatymą; 

c) bet kokios regioniniame įstatyme nurodytos nuostatos ar nuos- 
tatų neteisėtumą, pažeidžiantį autonominio regiono statutą; 

d) bet kokios įstatymo, kurį priėmė suverenią galią turinti įstai- 
ga, nuostatos ar nuostatų neteisėtumą, pažeidžiantį vieną ar 
daugiau į jo statutą įtrauktų autonominio regiono teisių. 

2. Į Konstitucinį Teismą su prašymu paskelbti nekonstitucingumą ar 

neteisėtumą su visuotinai įpareigojančia galia gali kreiptis: 

a) Respublikos Prezidentas; 

b) Respublikos Asamblėjos Prezidentas; 

c) Ministras Pirmininkas; 

d) ombudsmenas; 

e) Generalinis prokuroras; 

f) vienas dešimtadalis Respublikos Asamblėjos narių; 

g) jeigu prašymas paskelbti nekonstitucingumą remiasi autono- 
minių regionų teisių pažeidimu arba prašymas paskelbti netei- 
sėtumą remiasi jų statutų pažeidimu - Respublikos atstovai, au- 
tonominių regionų įstatymų leidybos asamblėjos, autonominių 
regionų įstatymų leidybos asamblėjų pirmininkai, regioninių 
vyriausybių prezidentai ar vienas dešimtadalis atitinkamos įsta- 
tymų leidybos asamblėjos narių. 

3. Konstitucinis Teismas taip pat turi peržiūrėti ir paskelbti su visuo- 
tinai įpareigojančia galia bet kokios nuostatos, kurią Konstitucinis Teismas 
jau pripažino nekonstitucine ar neteisėta, nekonstitucingumą ar neteisėtu- 
mą trim konkrečiais atvejais. 


282 straipsnis 

(Paskelbto nekonstitucingumo ar neteisėtumo įsigaliojimas) 

1. Nekonstitucingumo ar neteisėtumo paskelbimas, kuris turi visuo- 
tinai įpareigojančią galią, turi įsigalioti tuo momentu, kai įsigaliojo nuos- 
tata, paskelbta nekonstitucine ar neteisėta, ir tokios nuostatos turi būti pa- 
tvirtintos iš naujo, nes minėta nuostata gali būti atšaukta. 

2. Kai nekonstitucingumas ar neteisėtumas yra susijęs su esminės 
konstitucinės ar įstatymo nuostatos pažeidimu, toks paskelbimas turi 
įsigalioti tik tada, kai įsigalioja nustatytas nekonstitucingumas ar netei- 
sėtumas. 

3. Išnagrinėtų bylų nutartys turi įsigalioti, išskyrus tuos atvejus, kai 
Konstitucinis Teismas nusprendžia kitaip dėl su baudžiamaisiais ar draus- 
miniais klausimais ar administraciniais pažeidimais susijusių sąlygų, o jų 
turinys mažiau palankus atsakovui. 

4. Kai to reikia dėl įstatymo aiškumo, sąžiningumo ar išimtinai svar- 
bių viešųjų interesų ir nurodant priežastis, Konstitucinis Teismas gali nu- 
spręsti, kad nekonstitucingumo ar neteisėtumo įsigaliojimo mastą reikia 
labiau apriboti, nei nurodyta (1) ir (2) punktuose. 


283 straipsnis 

(Nekonstitucingumas dėl aplaidumo) 

1. Respublikos Prezidento ar ombudsmeno prašymu ar pažeidus 
vieną ar daugiau autonominių regionų teisių, autonominių regionų įsta- 
tymų leidybos asamblėjų pirmininkų prašymu Konstitucinis Teismas turi 
peržiūrėti ir patikrinti šios Konstitucijos nesilaikymo, nenaudojant įstaty- 
mo priemonių konstitucinėms sąlygoms įvykdyti, atvejus. 

2. Konstitucinis Teismas, nustatęs nekonstitucinius veiksmus dėl ap- 
laidumo, turi apie tai pranešti kompetentingai įstatymų leidybos įstaigai. 


292 


Portugalijos Respublikos Konstitucija 
II pavadinimas. Konstitucijos peržiūra 


284 straipsnis 

(Atsakomybė ir peržiūrų laikas) 

1. Respublikos Asamblėja gali peržiūrėti Konstituciją praėjus pen- 
keriems metams nuo paskutinio įprastinės peržiūros įstatymo išleidimo 
dienos. 

2. Vis dėlto Respublikos Asamblėja keturių penktadalių visų narių 
dauguma bet kuriuo metu gali imtis neįprastų peržiūros priemonių. 


285 straipsnis 

(Galia inicijuoti peržiūras) 

1. Nariai privalo turėti galią inicijuoti peržiūras. 

2. Pateikus juodraštines Konstitucijos pataisas, kitos pataisos turi 
būti pateiktos per trisdešimt dienų. 


286 straipsnis 

(Priėmimas ir patvirtinimas) 

1. Sprendimas keisti Konstituciją priimamas dviejų trečdalių visų 
narių dauguma. 

2. Priimami Konstitucijos pakeitimai turi būti viename peržiūros 
įstatyme. 

3. Respublikos Prezidentas negali atsisakyti patvirtinti tokių įstatymų. 


287 straipsnis 

(Naujas Konstitucijos tekstas) 

1. Konstitucijos pakeitimai turi būti įtraukti reikiamoje vietoje šali- 
nant ir papildant ankstesnį tekstą. 

2. Naujas Konstitucijos tekstas turi būti publikuojamas kartu su per- 
žiūros įstatymu. 


288 straipsnis 
(Situacijos, kai peržiūra turi būti ribojama) 
Konstitucijos peržiūros įstatymuose turi būti atsižvelgta į šiuos dalykus: 
a) valstybės nepriklausomybę ir vienovę; 
b) respublikinę valdymo formą; 
c) atskirtį tarp valstybės ir Bažnyčios; 
d) piliečių teises, laisves ir garantijas; 

e) darbininkų, darbininkų komitetų ir profesinių sąjungų teises; 

f) viešojo, privataus bendradarbiavimo ir socialinį sektorių ben- 
drumą, susijusį su gamybos priemonių nuosavybe; 

g) ekonominių planų poreikį, kai jie turi egzistuoti mišrios eko- 
nomikos sistemoje; 

h) suverenią galią turinčių įstaigų, autonominių regionų įstaigų 
ir vietinės valdžios įstaigų tarnautojų paskyrimą per rinkimus 
vykdant visuotinį, tiesioginį, slaptą ir periodinį balsavimą pa- 
gal proporcinio atstovavimo sistemą; 

i) daugumos išraišką ir politinę organizaciją, įskaitant politines 
partijas, bei teisę į demokratinį pasipriešinimą; 

j)  suverenią galią turinčių įstaigų atskyrimą ir tarpusavio pri- 
klausomybę; 

I) įstatymo sąlygų peržiūrą dėl jų konstitucingumo ir nekonsti- 
tucingumo dėl aplaidumo; 

m) teismų nepriklausomybę; 

n) vietinės valdžios įstaigų autonomiją; 

0) Azorų ir Madeiros salų politinę ir administracinę autono- 
miją. 

289 straipsnis 

(Aplinkybės, kai peržiūra turi būti ribojama) 

Negalima vykdyti nė vieno su šios Konstitucijos peržiūra susijusio 
akto, kai valstybė atsidūrė apsiaustyje ar kritinėje padėtyje. 


GALUTINĖS IR LAIKINOS SĄLYGOS 


290 straipsnis 

(Ankstesni įstatymai) 

1. Išskyrus šio paragrafo sąlygas, konstituciniai įstatymai, įsigalioję 
po 1974 metų balandžio 25 dienos ir nepaminėti šiame skyriuje, turi būti 
laikomi įprastiniais įsakymais. 

2. Įprastiniai įsakymai, egzistavę iki šios Konstitucijos įsigaliojimo, 
turi išlikti su sąlyga, kad neprieštarauja šiai Konstitucijai ar joje įtvirtin- 
tiems principams. 

291 straipsnis 

(Apygardos) 

1. Koladministraciniai regionai neįsteigiami de facto, dar jiems ne- 
priskirti plotai toliau skirstomi į apygardas. 

2. Kiekvienoje apygardoje turi būti sprendimus priimanti asamblėja, 
kurią sudaro savivaldybių atstovai, kaip nurodyta įstatymuose. 

3. Padedamas tarybos civilinis gubernatorius turi atstovauti Vyriau- 
sybei ir naudotis kontrolės galiomis visose apygardose. 


292 straipsnis 

(PIDE / DGS* atstovų ir pareigūnų kaltinimas ir teisimas) 

1. 1975 metų liepos 25 dienos įstatymas Nr. 8/75, kurį pakeitė 1975 
metų gruodžio 23 dienos įstatymas Nr. 16/75, ir 1975 metų gruodžio 26 
dienos įstatymas Nr. 18/75 turi ir toliau galioti. 

2. Įstatymas gali detaliau paaiškinti ankstesniuose straipsniuose api- 
brėžtas nusikalstamos veikos rūšis, išdėstytas straipsniuose 2(2), 3, 4b, ku- 
rie yra susiję su ankstesnia pastraipa. 

3. Įstatymas gali specialiai taikyti neįprastas pateisinamąsias aplin- 
kybes, numatytas to paties statuto 7 straipsnyje. 


293 straipsnis 

(Po 1974 metų balandžio 25 dienos nacionalizuoto turto pakartotinė 
privatizacija) 

1. Sisteminis įstatymas, kurį priėmė absoliuti visų pareigas einan- 
čių narių dauguma, reglamentuoja gamybos priemonių ir kito turto, kuris 
buvo nacionalizuotas po 1974 metų balandžio 25 dienos, pakartotinę pri- 
vatizaciją ir teisę jais naudotis. Pakartotinai privatizuojant reikia laikytis 
šių pagrindinių principų: 

a) paprastai gamybos priemonių nuosavybės ir kito turto, kuris 
buvo nacionalizuotas po 1974 metų balandžio 25 dienos, pa- 
kartotinė privatizacija ar teisė jais naudotis pirmiausia atlie- 
kama visuotinai kviečiant teikti paraiškas, pasiūlymus fondų 
biržoje ar viešai pasirašant; 

b) iš pakartotinės privatizacijos gautos pajamos turi būti naudo- 
jamos tik viešajai skolai ir valstybės valdomo verslo skoloms 





2 PIDE / DGS (Tarptautinė ir valstybinė gynybos politika / Saugumo generalinis direk- 
toratas) buvo Naujosios Valstybės politinė politika. 

grąžinti, mokant palūkanas už skolą, susidariusią iš naciona- 
lizacijos, ar naują kapitalo investiciją į gamybos sektorių; 

c) verslo srities, kuri yra pakartotinės privatizacijos objektas, 
darbuotojai pakartotinės privatizacijos procese turi išsaugoti 
savo teises ir pareigas; 

d) verslo srities, kuri yra pakartotinės privatizacijos objektas, 
darbuotojai turi įgyti pirmumo teisę pasirašyti verslo akcinio 
kapitalo procentą; 

e) gamybos priemonės ir kitas turtas, kuris turi būti pakartoti- 
nai privatizuotas, turi būti daugiau kaip vienos savarankiškos 
įstaigos išankstinio vertinimo objektas. 

2. Mažos ir vidutinės verslo įmonės, kurios buvo netiesiogiai nacio- 
nalizuotos ir neįeina į pagrindinius ekonomikos sektorius, gali būti pakar- 
totinai privatizuotos pagal įstatymus. 


294 straipsnis 

(Vietos valdžios įstaigoms taikomos taisyklės) 

Kol įsigalios 239(3) straipsnyje numatytas įstatymas, viets valdžios įs- 
taigos turi būti formuojamos ir veikti pagal įstatymus, atitinkančius Kons- 
titucijos tekstą, pakeistą 1992 metų lapkričio 25 dienos Konstituciniu įsta- 
tymu Nr. 1/92. 


295 straipsnis 

(Referendumas dėl Europos Sutarties) 

115(3) straipsnio sąlygos neturi pažeisti galimybės surengti referen- 
dumą dėl sutarties, kurios tikslas yra formuoti ir plėsti Europos Sąjungą, 
patvirtinimo. 


296 straipsnis 

(Konstitucijos data ir įsigaliojimas) 

1. Portugalijos Respublikos Konstitucijoje turi būti nurodyta data, 
kai ją priėmė Konstitucinė Asamblėja: 1976 metų balandžio 2 diena. 

2. Portugalijos Respublikos Konstitucija turi įsigalioti 1976 metų ba- 
landžio 25 dieną. 

Nuo senojo režimo žlugimo iki 1958 m. Prancūzijos Konstitucijos 
priėmimo ir įsigaliojimo šalies konstitucinio reguliavimo raidai būdingas 
nepaprastas dinamizmas, konstituciniai sukrėtimai, revoliucinės audros ir 
pokyčiai. Prancūzijos konstitucinė istorija nuo 1789 m. iki 1958 m. - ke- 
liolika konstitucinių sistemų. Regime valdymo sistemų įvairovę: penkios 
monarchijos (Burbonų dinastijos valdymas iki 1793 m., pirmoji imperija 
(1804-1814 m.), Burbonų restauracija (1814-1830 m.), Liudviko Pilypo 
monarchija (1830-1848 m.), antroji imperija (1852-1870 m.), penkios 
respublikos (pirmoji - 1792-1804 m., antroji - 1848-1852 m., trečio- 
ji - 1871-1940 m, ketvirtoji - 1946-1958 m., penktoji - nuo 1958 m. iki 
šių dienų), du režimai, kurie nebuvo konstituciškai įtvirtinti (Paryžiaus 
komuna 1871 m. ir Viši režimas 1940-1944 m.) bei keturios laikinosios 
vyriausybės parodo šios šalies konstitucinės minties ir praktikos kelius ir 
posūkius. Todėl Prancūzija pagrįstai laikoma „konstitucine laboratorija“, 
siekusia išbandyti įvairius šalies valdymo modelius. 1958 m. Prancūzijos 
Konstituciją, įtvirtinusią Penktąją Respubliką, galima laikyti ne tik to meto 
politinių realijų nulemtu pasirinkimu, bet ir audringos konstitucionalizmo 
raidos rezultatu, kūrybišku šalies konstitucinės patirties panaudojimu. 

Dabartinė Prancūzijos Konstitucija, įtvirtinusi Penktąją Respubli- 
ką, buvo priimta tautos referendumu 1958 m. rugsėjo 28 d., o įsigaliojo 
1958 m. spalio 4 d. Teisinėje ir politikos mokslų literatūroje ji papras- 
tai vadinama 1958 m. spalio 4 d. Prancūzijos Konstitucija (Constitution 
frangaise du 4 octobre 1958). 1958 m. Konstitucijos priėmimą reikėtų sieti 
su to laikotarpio socialine ir politine krize Prancūzijoje. Po Antrojo pasau- 
linio karo Trečioji Respublika nebuvo atkurta. 1946 m. Konstitucija, įtvir- 
tinusi Ketvirtąją Respubliką, nustatė parlamentinį valdymą!. Ketvirtosios 
Respublikos valstybės valdžios funkcionavimui buvo būdingas politinis 





! Plačiau žr.: Jarašiūnas, E. Prancūzijos Respublikos konstitucinė sistema. Europos 
Sąjungos valstybių narių konstitucinės sistemos. Vilnius: Mykolo Romerio universite- 
tas, 2012, p. 681—745. 

nestabilumas, dažna vyriausybių ir parlamentų daugumų kaita, valstybės 
valdžios autoriteto nuosmukis. Valdžios organizacijos ydos ypač išryškėjo 
griūnant Prancūzijos kolonijų sistemai. Nesėkmės Indokinijoje, Afrikoje 
parodė Ketvirtosios Respublikos politinės sistemos nesugebėjimą rasti su- 
dėtingų problemų sprendimų. 
1958 m. birželio 3 d. konstituciniu įstatymu Charleso de Gaulle'io va- 
dovaujamai Vyriausybei buvo suteikta teisė imtis Konstitucijos pakeitimo. 
Konstitucijos tekstas promulguotas 1958 m. spalio 4 d., jis paskelbtas 1958 
m. spalio 5 d. oficialiame leidinyje „Journal officiel“ (1958 m. spalio 5 d., p. 
9151)?. Taip Prancūzijos konstitucinės teisės istorijoje prasidėjo laikotar- 
pis, įvardijamas Penktąja Respublika. 1958 m. Konstitucija - septyniolik- 
toji Konstitucija nuo 1789 m., įtvirtinanti dvidešimt antrą politinį režimą). 
Prancūzijos Konstitucija apibūdinama kaip sudėtinė kodifikuota 
konstitucija, t. y. kaip konstitucija, kurią be pagrindinio teisės akto sudaro 
ir jos sudėtinės dalys. 
Dabartinę Prancūzijos Konstituciją sudaro keli aktai: 
- 1958 m. spalio 4 d. Konstitucija (Constitution du 4 octobre 1958); 
- 1789 m. Žmogaus ir piliečio teisių deklaracija“ (Dėclaration des 
droits de Vhomme et du citoyen du 1789); 

- 1946 m. spalio 27 d. Konstitucijos preambulė (Prėambule de la 
Constitution du 27 octobre 1946); 

- 2004 m. Aplinkos apsaugos chartija (Charte de Tenvironnement 
de 2004). 

Tai tiesiogiai patvirtina 1958 m. Konstitucijos preambulė, kurio- 
je skelbiama, kad Prancūzijos liaudis iškilmingai skelbia savo ištikimybę 
žmogaus teisėms ir nacionalinio suvereniteto principams, tokiems, kokie 
jie išdėstyti 1789 m. Deklaracijoje, patvirtinti ir 1946 m. Konstitucijos pre- 
ambulėje, taip pat teisėms ir pareigoms, nustatytoms 2004 m. Aplinkos 
apsaugos chartijoje. Būtina pasakyti, kad šios nuostatos tam tikra prasme 
ir paaiškina, kodėl Konstitucijos tekste neatsirado skirsnio, skelbiančio 
Konstitucijos ginamą žmogaus teisių ir laisvių katalogą. 





2 Apie Prancūzijos Penktosios Respublikos Konstitucijos rengimą žr.: Avril, P. La Vė Rė- 


publigue, Histoire politigue et constitutionnelle. Paris: PUP, 1987. 
* Debbasch, Ch.; Bourdon, J.; Pontier, J. M.; Ricci, J. C. La V Rėpubligue. Paris: Eco- 
nomica, 1985, p. 5. 
Plačiau žr.: Jarašiūnas, E. Prancūzijos Respublikos konstitucinė sistema. Europos 
Sąjungos valstybių narių konstitucinės sistemos. Vilnius: Mykolo Romerio universite- 
tas, 2012, p. 681—745. 

Didžiąją konstitucinio reguliavimo dalį sudaro nuostatos, išdėstytos 
akto, vadinamo Prancūzijos Konstitucija, skirsniuose. Be preambulės, šį 
aktą sudaro šie skirsniai: I skirsnis „Apie suverenitetą“, II skirsnis „Res- 
publikos Prezidentas“, III skirsnis „Vyriausybė“, IV skirsnis „Parlamentas“, 
V skirsnis „Santykiai tarp parlamento ir Vyriausybės“, VI skirsnis „Tarp- 
tautinės sutartys ir susitarimai“, VII skirsnis „Konstitucinė Taryba“, VIII 
skirsnis „Apie teismines institucijas“, IX skirsnis „Aukščiausiasis Teisingu- 
mo Teismas“, X skirsnis „Vyriausybės narių baudžiamoji atsakomybė“, XI 
skirsnis „Ekonominė, socialinė ir aplinkos taryba“, XI bis skirsnis „Teisių 
gynėjas“, XII skirsnis „Teritorinės bendruomenės“, XIII skirsnis „Pereina- 
mosios nuostatos dėl Naujosios Kaledonijos“, XIV skirsnis „Dėl franko- 
fonijos ir asociacijos sutarčių, XV skirsnis „Dėl Europos Sąjungos“, XVI 
skirsnis „Dėl Konstitucijos keitimo“. 

Be to, Prancūzijos Konstitucinė Taryba, remdamasi 1946 m. Konsti- 
tucijos preambule, kurioje patvirtinamas pagrindinių principų, pripažintų 
Respublikos įstatymais, laikymasis, konstitucinę reikšmę taip pat pripaži- 
no ir Respublikos įstatymuose pripažintiems principams. Juos Konstituci- 
nė Taryba išvedė iš svarbiausiųjų respublikinių įstatymų, priimtų pirmųjų 
trijų respublikų laikais*. Pažymėtina, kad Trečiosios Respublikos laikais 
buvo priimta nemažai įstatymų, skirtų įgyvendinti pagrindines teises ir 
laisves. Tai - 1881-1882 m. įstatymai dėl privalomo pasaulietinio ir ne- 
mokamo mokymo, 1884 m. - dėl profesinių sąjungų laisvės, 1901 m. - dėl 
susivienijimų laisvės, 1905 m. - dėl sąžinės laisvės ir kt. 

Penktosios Respublikos konstitucinės sistemos nuolatinė dinamika 
atspindi optimalaus konstitucinio reguliavimo modelio paieškas. Kartais 
teigiama, kad toks konstitucinės sistemos vystymasis žymi ir jos gyvy- 
bingumą. Apžvelkime 1958 m. Prancūzijos Konstitucijos teksto pataisas. 
Konstitucinės nuostatos koreguotos ne kartą. Pataisų istoriją žymi šie aktai: 

- 1960 m. birželio 4 d. konstitucinis įstatymas Nr. 60-525, kuriuo 
buvo pakeistos nuostatos dėl Prancūzijos Bendrijos; 

- 1962 m. lapkričio 6 d. įstatymas Nr. 62-1292, kuriuo buvo patai- 
syta Respublikos Prezidento rinkimų tvarka (ši pataisa priimta 
remiantis Konstitucijos 11 straipsniu); 

- 1963 m. gruodžio 30 d. konstitucinis įstatymas Nr. 63-1327, ku- 
riuo peržiūrėtas parlamento sesijų šaukimo laikas; 





* Mėlin-Soucramanien, E Presentation. Constitution de la Rėpubligue frangaise (texte 
intėgral prėsentė par Ferdinand Mėlin-Soucramanien) d jour de la guestion prioritaire 
de constitutionnalitė entrėe en vigueur le ler mars 2010. Paris: Dalloz, 2010, p. XV. 

1974 m. spalio 29 d. konstitucinis įstatymas Nr. 76-904, kuriuo 
pakeista kreipimosi į Konstitucinę Tarybą tvarka (šis keitimas 
vertinamas kaip reikšmingas žingsnis įgyvendinant teisinės vals- 
tybės principą; 

1976 m. birželio 25 d. konstitucinis įstatymas Nr. 76-527, kuriuo 
peržiūrėtos kai kurios Respublikos Prezidento rinkimų taisyklės; 
1992 m. birželio 25 d. konstitucinis įstatymas Nr. 92-554, kuriuo 
priimtos Konstitucijos pataisos buvo siejamos su galimybe ratifi- 
kuoti sutartį dėl Europos Sąjungos; 

1993 m. liepos 27 d. konstitucinis įstatymas Nr. 93-952, kuriuo 
priimta Konstitucijos pataisa buvo susijusi su siekiu reformuo- 
ti Magistratūros aukščiausiąją tarybą ir sukurti Respublikos 
Teismą; 

1993 m. lapkričio 25 d. konstitucinis įstatymas Nr. 93-1256, ku- 
riuo buvo priimta pataisa dėl prieglobsčio teisės; 

1995 m. rugpjūčio 4 d. konstitucinis įstatymas Nr. 95-880, kuriuo 
pakeistas Konstitucijos 11 straipsnis, didinant klausimų, kuriuos 
galima perduoti referendumui, skaičių bei nustatant vieną vietinę 
parlamento sesiją; 

1996 m. vasario 22 d. konstitucinis įstatymas Nr. 96-138, kuriuo 
Konstitucija buvo keista siekiant suteikti įgaliojimus parlamentui 
kasmet išsakyti nuomonę dėl įstatymų dėl socialinio aprūpinimo 
finansavimo; 

1998 m. liepos 20 d. konstitucinis įstatymas Nr. 98-610, kuriuo 
priimtos Konstitucijos pataisos, susijusios su būsimu Naujosios 
Kaledonijos statusu; 

1999 m. sausio 25 d. konstitucinis įstatymas Nr. 99-49, kuriuo 
Konstitucija keista siekiant sudaryti galimybę ratifikuoti Amster- 
damo sutartį; 

1999 m. liepos 8 d. konstitucinis įstatymas Nr. 99-568, kuriuo pa- 
daryta Konstitucijos pataisa, sietina su sutarties dėl tarptautinio 
baudžiamojo teismo atkūrimo ratifikavimo galimybe; 

1999 m. liepos 8 d. konstitucinis įstatymas Nr. 99-569, kuriuo pa- 
daryta pataisa įtvirtino nuostatą dėl vyrų ir moterų lygybės; 
2000 m. spalio 2 d. konstitucinis įstatymas Nr. 2000-964, kuriuo 
priimta Konstitucijos pataisa sutrumpintas Respublikos Prezi- 
dento kadencijos laikas nuo 7 metų iki 5 metų; 

- 2003 m. kovo 25 d. konstitucinis įstatymas Nr. 2003-267, kuriuo 
įtvirtinta Konstitucijos pataisa dėl Europos arešto orderio; 

- 2003 m. kovo 28 d. konstitucinis įstatymas Nr. 2003-276, kuriuo 
buvo priimta Konstitucijos pataisa dėl Respublikos organizacijos 
decentralizavimo; 

- 2005 m. kovo 1 d. konstitucinis įstatymas Nr. 2005-204, kuriuo 
priimtos pataisos buvo siejamos su Sutartimi dėl Konstitucijos 
Europai; 

- 2005 m. kovo 1 d. konstitucinis įstatymas Nr. 2005-205, kuriuo 
priimta Aplinkos apsaugos chartija; 

- 2007 m. vasario 23 d. konstitucinis įstatymas Nr. 2007-237, ku- 
riuo priimta pataisa dėl rinkėjų korpuso Naujojoje Kaledonijoje; 

- 2007 m. vasario 23 d. konstitucinis įstatymas Nr. 2007-238, ku- 
riuo priimta pataisa dėl Respublikos Prezidento baudžiamosios 
atsakomybės; 

- 2007 m. vasario 23 d. konstitucinis įstatymas Nr. 2007-239, ku- 
riuo buvo priimta pataisa dėl mirties bausmės uždraudimo; 

- 2008 m. vasario 4 d. konstitucinis įstatymas Nr. 2008-103, kuriuo 
pakeistas Konstitucijos XV skirsnis (pataisos, nulemtos Lisabo- 
nos sutarties); 

- 2008 m. liepos 23 d. konstitucinis įstatymas Nr. 2008-724, kuriuo 
buvo modernizuotos Penktosios Respublikos institucijos ir per- 
žiūrėta jų pusiausvyra“. 

Kurios iš šių pataisų reikšmingiausiai paveikė konstitucinės siste- 
mos funkcionavimą? Tokiomis dažniausiai laikomos 1962 m. pataisa, 
numačiusi Respublikos Prezidento visuotinius tiesioginius rinkimus, 
1964 m. pataisa, leidusi 60 deputatų ar senatorių kreiptis į Konstituci- 
nę Tarybą, 2000 m. pataisa, numačiusi 5 metų Respublikos Prezidento 
mandatą, taip pat su Europos integracija susijusios pataisos. Na, ir žino- 
ma 2008 m. liepos 23 d. konstitucinės pataisos, vadinamos „didžiausia 
konstitucinio akto evoliucija nuo pat konstitucijos priėmimo“?, Prancū- 





* Pasakytina, kad Prancūzijos Konstitucijos 11, 13, 25, 34-1, 39, 44, 56, 61-1, 65, 69, 
71-1 ir 73 str. pakeitimų įsigaliojimas buvo susietas su būtinų jų taikymui organinių ir 
paprastų įstatymų įsigaliojimu, o šio akto 41, 42, 43, 45, 46, 48, 50-1,51-1 ir 51-2 str. 
pataisos įsigaliojo 2009 m. kovo 1 d. 

7 Maus, D; Roux, A. Editorial. Revue francaise de droit constitutionnel. 2009, No 77, p. 3. 

zijos „demokratijos modernizacijos nauju etapu“* ar 2008 m. konstitu- 
cine reforma. 

2008 m. liepos 23 d. konstitucinės pataisos susilaukė ypatingo tei- 
sės ir politikos mokslininkų bei praktikų dėmesio. Tai lėmė pataisų mas- 
tas (trisdešimt devyni straipsniai buvo modifikuoti, konstitucija papildy- 
ta devyniais naujais straipsniais), pataisų iniciatorių siekis modernizuoti 
Penktosios Respublikos institucijų sistemą (iš naujo nustatyti institucinę 
pusiausvyrą, numatant geresnį vykdomosios valdžios teisinį įrėminimą bei 
parlamento vaidmens sustiprinimą?). Pastaroji reforma, pasak jos analiti- 
kų, nepaneigė Prancūzijos institucinės santvarkos originalumo“, o tik pa- 
tvirtino Penktosios Respublikos konstitucinės sistemos plastiškumą. 

Konstitucijos 89 straipsnyje nustatyta, kad respublikinė valdymo for- 
ma negali būti keičiama. Nuostata apie valstybės nedalomumą patvirtina 
unitarinį valstybės pobūdį. Tai reiškia federalizmo draudimą. Konstituci- 
joje įtvirtinta, kad tik įstatymas gali nustatyti teritorinių bendruomenių 
norminę kompetenciją. Pasaulietinės respublikos konstitucinis įtvirtini- 
mas reiškia, kad Prancūzijoje gerbiama visų piliečių sąžinės laisvė, kad 
negalima asmens diskriminuoti dėl religijos, kad valstybė ir bažnyčia yra 
atskirtos, kad valstybė laikosi neutralumo įvairių tikėjimų atžvilgiu. Kartu 
Konstitucijoje įtvirtinta, kad valstybė gerbia visus tikėjimus. 

Demokratinį respublikos pobūdį patvirtina ir Konstitucijos 3 straips- 
nis, skelbiantis, kad nacionalinis suverenitetas priklauso tautai (Ia souve- 
rainetė nationale appartient au peuple), kuri jį įgyvendina per išrinktus 
atstovus ar referendumus, kad rinkimai gali būti tiesioginiai ar netiesio- 
giniai, laikantis sąlygų, numatytų Konstitucijoje, kad jie visada turi būti 
visuotiniai, lygūs, taip pat numatytas slaptas balsavimas. Laikantis įstaty- 
mo nustatytų sąlygų, rinkėjai yra visi abiejų lyčių pilnamečiai Prancūzijos 
piliečiai, galintys naudotis civilinėmis ir politinėmis teisėmis. Piliečių ly- 
giateisiškumas ir pliuralizmas - demokratinės respublikos pagrindai. Šiuo 
aspektu pravartu prisiminti konstitucines nuostatas, kad įstatymas sudaro 
palankias sąlygas moterims ir vyrams lygiai būti išrinktiems ar užimti ren- 





š Allocution de Mme Rachida Dati, garde des Sceaux, ministre de la justice. Revue fran- 


caise de droit constitutionnel. 2009, No 77, p. 5. 

Levade, A. La rėvision du 23 juillet 2008, temps et contretemps. Revue frangaise de 
droit constitutionnel. 2009, No 78, p. 300. 

Plačiau žr.: Jarašiūnas, E. Prancūzijos Respublikos konstitucinė sistema. Europos 
Sąjungos valstybių narių konstitucinės sistemos. Vilnius: Mykolo Romerio universite- 
tas, 2012, p. 681-745. 

kamas pareigas, taip pat užimti atsakingus profesinius ar socialinius postus 
(1 str. 2 d.), kad įstatymas taip pat garantuoja pliuralistinę nuomonių raiš- 
ką ir lygiateisį partijų ir politinių grupuočių dalyvavimą tautos gyvenime 
(4 str. 3 d.). Pagaliau demokratija („liaudies valdymas, vykdomas liaudies 
jos pačios labui“ („gouvernement du peuple, par le peuple et pour le peu- 
ple“)) yra ir Respublikos principas pagal Konstitucijos 2 straipsnio 5 dalį. 

Socialinės demokratijos koncepcijos ištakos - 1946 m. Konstitucijos 
preambulėje, kurioje pripažįstamos ne tik politinės ar pilietinės teisės, bet 
ir socialinės teisės „ypač būtinos šiais laikais“. Šių teisių įtvirtinimas 1946 
m. Konstitucijos preambulėje, kuri minima 1958 m. Konstitucijoje, leido 
Konstitucinei Tarybai tikrinti, kaip įstatymų leidėjas laikosi socialinei vals- 
tybei keliamų reikalavimų. 

Respublika grindžiama žmogaus teisėmis. Tai dar vienas Prancūzijos 
konstitucinės santvarkos pagrindas. Tiesa, prancūziškajai konstitucinei 
tradicijai būdingesnė konstitucijos kaip valdžios organizavimo ir įgalioji- 
mų ribas nustatančio akto koncepcija. 1958 m. Konstitucijos preambulėje 
pabrėžiama Prancūzijos ištikimybė žmogaus teisėms, išdėstytoms 1789 m. 
Žmogaus ir piliečio teisių deklaracijoje ir patvirtintoms bei papildytoms 
1946 m. Konstitucijos preambulėje, taip pat 2004 m. Aplinkos apsaugos 
chartijoje. Jeigu ne Prancūzijos Konstitucinės Tarybos jurisprudencija, 
kuri išplėtojo šį konstitucinį institutą, negalėtume kalbėti apie visavertę 
asmens teisių apsaugą. 

Prancūzijos Konstitucinė Taryba, savo sprendimus ėmusi grįsti 
1789 m. Žmogaus ir piliečio teisių deklaracija ir 1946 m. Konstitucijos pre- 
ambulės nuostatomis, įtvirtinančiomis asmens teises ir laisves, išryškino 
Konstitucijos - asmens teises saugančio akto - reikšmę. Asmens teisių ap- 
saugą sustiprino ir Konstitucinės Tarybos suformuluota konstitucinė dok- 
trina apie Trečiosios Respublikos įstatymuose pripažintų principų taikymą 
ginant pagrindines asmens teises. Pačiame 1958 m. Konstitucijos tekste 
expressis verbis įtvirtintos tik kai kurios teisės, tokios kaip lygybė prieš įsta- 
tymą (1 str.), partijų ir politinių grupuočių veiklos laisvė (4 str.), asmens 
laisvė (66 str.), draudimas bausti mirties bausme (66-1 str.), rinkimų teisės 
ir pan. 1958 m. Konstitucijos tekste nerasime įprasto modernioms konsti- 
tucijoms pagrindinių teisių ir laisvių katalogo. 

Prancūzijos Konstitucinė Taryba, pabrėždama kai kurių teisių įtvir- 
tinimą 1789 m. Deklaracijoje, jas interpretuoja atsižvelgdama į socialinę 
evoliuciją. Antai nuosavybės teisė (Deklaracijos 2 ir 17 str.) siejama su Res- 

publikos socialiniu pobūdžiu (Konstitucijos 1 str.), minčių ir nuosavybės 
laisvė (Deklaracijos 11 str.) su techniniais imperatyvais, darančiais įtaką 
radijo ar televizijos laidų sklaidai, ir t. t. Konstitucinės teisės ir laisvės yra 
grindžiamos asmens prigimtinių teisių koncepcija. 1789 m. Žmogaus ir 
piliečio teisių deklaracijoje skelbiama, kad žmonės gimsta ir yra laisvi ir 
lygiateisiai, kad visų politinių susivienijimų tikslas yra apsaugoti prigimti- 
nes ir neatimamas Žmogaus teises, kad tokios teisės yra laisvė, nuosavybė, 
saugumas ir priešinimasis priespaudai. Deklaracijoje įtvirtinti ir kai kurie 
žmogaus ir piliečio teisių įgyvendinimo principai: laisvė reiškia daryti visa, 
kas nedaro žalos kitiems, jos ribas nustato įstatymas, nieko negalima versti 
daryti tai, kas nenumatyta įstatyme. 

Prancūzijos valstybės valdžios institucijų sistema grindžiama valdžių 
padalijimu. Jis skelbiamas 1789 m. Žmogaus ir piliečio teisių deklaracijoje. 
1958 m. Konstitucijoje įtvirtintas specifinis valdžių padalijimo įgyvendini- 
mo modelis. Jį apibūdinant negalima tenkintis tradiciniu valdymo formų 
skirstymu į parlamentinę ar prezidentinę sistemas!!. Nuo 1962 m. tiesio- 
giai tautos renkamas Prancūzijos Respublikos Prezidentas išties disponuo- 
ja reikšmingais įgaliojimais, Vyriausybė yra saistoma tiek Prezidento, tiek 
parlamento žemutinių rūmų pasitikėjimo. Kai Respublikos Prezidentas yra 
faktinis Parlamento daugumos lyderis, jis lemia Vyriausybės formavimą ir 
veiklą; kai Prezidento ir parlamento daugumos politinės orientacijos nesu- 
tampa, Prancūzijos vykdomosios ir įstatymų leidžiamosios valdžios insti- 
tucijos ima funkcionuoti panašiai kaip parlamentinės sistemos analogiškos 
institucijos. 

Teisinėje literatūroje pabrėžiama, kad 1958 m. Prancūzijos Konstitu- 
cija žymi reikšmingą institucinės sistemos raidos posūkį. Joje įtvirtintas 
savitas Prezidento, Vyriausybės ir parlamento santykių modelis pasirodė 
esąs gyvybingas, veiksmingai prisitaikantis prie besikeičiančių visuome- 
nės gyvenimo sąlygų, „saugantis ir stiprinantis demokratiją“!*. 1958 m. 
Prancūzijos Konstitucijos teksto autorių manymu, naujas Prezidento ins- 
titucijos vaidmuo (be kitų valdymo formos naujovių) turėjo padėti šaliai 
įveikti krizę, užtikrinti veiksmingą viešosios valdžios funkcionavimą. Pa- 





U Plačiau žr.: Jarašiūnas, E. Prancūzijos Respublikos konstitucinė sistema. Europos 
Sąjungos valstybių narių konstitucinės sistemos. Vilnius: Mykolo Romerio universite- 
tas, 2012, p. 681-745. 

P Turpin, D. Plaidoyer pour la Constitution de la Ve Republigue. Renouveau du droit 
constitutionnel. Mėlanges en Phonneur de Louis Favoreau. Paris: Dalloz, 2007, p. 938. 

gal Penktosios Respublikos įkvėpėjo generolo Charleso de Gaulle'io suma- 
nymą, Respublikos Prezidentas turėjo vaidinti reikšmingą vaidmenį šalies 
gyvenime, kitokį, nei atliko Trečiosios ir Ketvirtosios Respublikų laikų 
prezidentai. Naują vaidmenį turėjo atitikti Prezidento rinkimų būdas, jam 
patikėtos funkcijos bei įgaliojimai. 

Pagal 1958 m. Prancūzijos Konstituciją vykdomąją valdžią vykdo dvi 
institucijos - Respublikos Prezidentas ir Vyriausybė. Paprastai tokia dvi- 
narė vykdomoji valdžia būdinga parlamentinei valdymo sistemai, kurioje 
Prezidentui priklauso gana kuklūs įgaliojimai (o jei jie ir svaresni, tai tra- 
diciškai įgyvendinami tik nominaliai), o reali vykdomoji valdžia priklauso 
Vyriausybei, susaistytai Parlamento daugumos palaikymo. Tačiau Penktoji 
Respublika yra modifikuota parlamentinė sistema (tiksliau - pusiau prezi- 
dentinė sistema), joje valstybės vadovo ir Vyriausybės santykis kiek kitoks 
nei parlamentinėje respublikoje. Prezidentui priskirtos konstitucinės funk- 
cijos suponavo svarbios Prezidento įgaliojimų srities, t. y. vienasmeniškai 
vykdomų įgaliojimų, atsiradimą. Be šių įgaliojimų Respublikos Preziden- 
tas būtų priklausomas nuo Vyriausybės ir ją kontroliuojančios parlamen- 
tinės daugumos. Be to, susiformavo konstitucinė praktika, kai Prezidentas 
(kai jis yra faktinis politinės daugumos lyderis ir vykdomosios veiklos ti- 
krasis kreipėjas) realiai ėmė lemti ir tai, kaip bus vykdomi „padalintieji“ 
įgaliojimai. Reti „sugyvenimo“ periodai (1986-1988 m., 1993-1995 m., 
1997-2002 m.) nenusvėrė Prezidento dominavimo santykiuose su Vyriau- 
sybe modelio įsivyravimo politinėje sąmonėje. 

Analizuojant Penktosios Respublikos valstybės valdžios institucijų sis- 
temą, pabrėžiama, kad vykdomosios valdžios galių ir vaidmens stiprinimas 
sumenkino parlamento vaidmenį. Nuostatų, ribojančių parlamentarizmą, 
įtvirtinimas 1958 m. Konstitucijoje buvo reakcija į Prancūzijos parlamento 
visagalybę Trečiosios ir Ketvirtosios Respublikų laikais. Naujosios Kons- 
titucijos kūrėjų nuomone, tuo metu Prancūzijoje buvo nukrypta į „susi- 
rinkimo valdymo“ sistemą. Todėl reikėjo „atnaujinti parlamentinį reži- 
mą“ - nustatyti parlamentinį režimą, kuriam nebūtų būdingas „Parlamento 
suverenitetas“. Parlamento funkcijos bei sudarymo pagrindai skelbiami 
Konstitucijos 24 straipsnyje, kuris buvo modifikuotas 2008 m. konstitucine 
pataisa. Šio straipsnio 1 dalyje nustatyta, kad parlamentas priima įstatymus, 
kontroliuoja Vyriausybės veiklą, vertina viešosios valdžios vykdomą veiklą. 
Prancūzijos parlamentui būdinga griežtai apibrėžta kompetencija, t. y. kad 
jam priklauso tik tie įgaliojimai, kurie parlamentui priskirti Konstitucijos. 

1958 m. Prancūzijos Konstitucijoje įtvirtintas organinių įstatymų ins- 
titutas. Tai - Konstitucijoje numatyti įstatymai, susiję su viešosios valdžios 
organizacija ir veikla. Organinis įstatymas priimamas ir keičiamas laikan- 
tis specialių Konstitucijoje numatytų sąlygų. Paprastu įstatymu organinio 
įstatymo nuostatų keisti negalima. Šios sąlygos užtikrina didesnį šios sri- 
ties reguliavimo stabilumą. Tai - sudėtingesnė priėmimo procedūra, pri- 
valomas organinių įstatymų atitikties Konstitucijai patikrinimas Konstitu- 
cinėje Taryboje. 

Konstitucinė Taryba (Conseil constitutionnel) - dar viena iš 1958 m. 
Konstitucijoje įtvirtintų naujovių. Prisimenant Prancūzijos konstitucinę 
tradiciją, kuri buvo grindžiama J. J. Rousseau pasiūlyta įstatymo - ben- 
dros valios išraiškos - samprata, parlamentinį priimamų įstatymų konsti- 
tucingumo kontrolės įtvirtinimą reikėtų pripažinti fundamentaliu spren- 
dimu. Tiesa, 1958 m. Konstitucijos kūrėjų siekiai buvo kuklesni. Jie sva- 
jojo pažaboti nevaržomą parlamentarizmą, užtikrinti, kad parlamentas, 
leisdamas įstatymus, laikytųsi Konstitucijos 34 straipsnio apibrėžtų ribų. 
Konstitucinės Tarybos veikla pakoregavo ir jos vykdomosios konstituci- 
nės kontrolės, ir pačios teisinės sistemos sampratą. Neatsitiktinai rašoma, 
kad Konstitucinė Taryba savo veikla įvykdė tikrą teisinę revoliuciją. Tos 
revoliucijos esmė - tai perėjimas iš Trečiajai ir Ketvirtajai Respublikoms 
būdingo „įstatymo centrizmo“ (jį teoriškai Trečiosios Respublikos laikais 
grindė garsusis R. Carrė Malberg'as) į Konstitucijos viršenybe grindžiamą 
teisinę sistemą. Įstatymų konstitucingumo tikrinimas Konstituciją paver- 
tė tikru ir vieninteliu teisės sistemos centru, kurį turi atitikti žemesnis 
teisinis reguliavimas. 

Konstitucinių nuostatų, reguliuojančių teisminės valdžios statusą, 
glaustumas ir fragmentiškumas — vienas iš 1958 m. Konstitucijos teksto 
bruožų. Tai - Prancūzijos konstitucinio reguliavimo tradicija. 1875 m. 
konstituciniuose įstatymuose teisingumo vykdymo klausimai neminimi. 
1946 m. Konstitucijoje apie juos užsiminta tik IX skirsnyje, kuris vadinosi 
„Apie Aukščiausiąją magistratūros tarybą“. 1958 m. Prancūzijos Konstitu- 
cijoje įtvirtintas VIII skirsnis, pavadintas „Apie teismines institucija“ („De 
lautoritė judiciaire“). 

Prancūzijos konstitucinė tradicija (ją lėmė neigiamas Didžiosios 
Prancūzijos revoliucijos laikų požiūris į korumpuotą senojo režimo teis- 
minę sistemą) nepripažįsta jos tokia pat valdžia kaip pirmosios dvi ir ją 

įvardija ne kaip „pouvoir judiciaire“, o kaip „autoritė judiciaire“. Šios tra- 
dicijos laikomasi ir 1958 m. Konstitucijoje, tą atspindi teisminei valdžiai 
skirto VIII skirsnio pavadinimas“. 

Konstitucijos keitimo procedūra numatyta Konstitucijos 89 straips- 
nyje. Penktosios Respublikos sėkme reikia laikyti tai, kad ji įtvirtina ne 
per sunkiausias Konstitucijos peržiūrėjimo procedūras. Pirmiausia, yra 
pasirinkimas tarp parlamentinio ir referendumo pataisų priėmimo būdų. 
Parlamentinis būdas padeda priimti ypač sudėtingas teisiniu požiūriu pa- 
taisas. Kitoms pataisoms įtvirtinti labiau tinka tautos tiesioginis pritari- 
mas. Konstitucinės pataisos yra susijusios su laiko iššūkiais. Tai - ir įgalio- 
jimų perdavimas Europos Sąjungai, ir žmogaus teisių apsaugos stiprinimo 
kryptis, ir institucinės sistemos adaptavimas prie besikeičiančių visuome- 
nės gyvenimo sąlygų. Prancūzijos Konstitucijoje įtvirtintos ir nekeičiamos 
nuostatos. Pagal Konstitucijos 99 straipsnio 5 dalį respublikinė valdymo 
forma negali būti konstitucinės pataisos objektas. 





5 Plačiau žr.: Jarašiūnas, E. Prancūzijos Respublikos konstitucinė sistema. Europos 
Sąjungos valstybių narių konstitucinės sistemos. Vilnius: Mykolo Romerio universite- 
tas, 2012, p. 681-745. 

Verčiant 1958 m. Konstitucijos tekstą į lietuvių kalbą kyla problemų: lietuviškai 
tiek „pouvoir“, tiek „autoritė“ dažniausiai verčiama kaip „valdžia“; toks vertimas 
neišryškina sąvokų vartojimo niuansų: „autoritė judiciaire“ reiškia teisminę valdžią 
instituciniu aspektu, todėl VIII skirsnio pavadinimo tikslesnis vertimas būtų „Apie 
teisminę valdžią instituciniu aspektu“ arba „Apie teismines institucijas“. 

Respublikos Vyriausybė, remdamasi 1958 m. birželio 3 d. konstituci- 
niu įstatymu, pasiūlė, Prancūzijos liaudis priėmė, 

Respublikos Prezidentas promulguoja tokio turinio konstitucinį įsta- 
tymą. 


PREAMBULĖ 


Prancūzijos liaudis iškilmingai skelbia savo ištikimybę žmogaus tei- 
sėms ir nacionalinio suvereniteto principams, tokiems, kokie jie buvo iš- 
dėstyti 1789 metų Deklaracijoje, patvirtinti ir papildyti 1946 metų Kons- 
titucijos preambulėje, taip pat teisėms ir pareigoms, išdėstytoms 2004 m. 
Aplinkos chartijoje. 

Remdamasi šiais principais ir laisvo tautų apsisprendimo principu, 
Respublika siūlo užjūrio teritorijoms, reiškiančioms valią prisijungti prie 
jos, naujus institutus, grindžiamus bendru laisvės, lygybės ir brolybės ide- 
alu, skirtus jų demokratinei raidai skatinti. 


1 straipsnis 

Prancūzija yra nedaloma, pasaulietinė, demokratinė ir socialinė res- 
publika. Ji garantuoja visų piliečių, neatsižvelgiant į jų kilmę, rasę ar reli- 
giją, lygybę įstatymui. Ji gerbia visus tikėjimus. Jos organizacija yra decen- 
tralizuota. 





Prancūzijos Respublikos Konstitucija, paskelbta Prancūzijos oficialiame teisės aktų 
skelbimo interneto puslapyje http://www.legifrance.gouv.fr/affichTexte.do?cid Texte=L 
EGITEXT000006071194, išversta iš prancūzų kalbos. Aktualizuotas Prancūzijos Re- 
spublikos Konstitucijos vertimas. Užsienio šalių konstitucijos. Vilnius: Lietuvos teisės 
universiteto Leidybos centras, 2004. 

Įstatymas sudaro palankias sąlygas vyrams ir moterims vienodai būti 
išrinktiems ir eiti renkamas pareigas, taip pat eiti profesines ir socialines 
pareigybes. 


I SKIRSNIS 
APIE SUVERENITETĄ 


2straipsnis 
Respublikos kalba yra prancūzų kalba. 
Nacionalinė emblema yra trispalvė vėliava: mėlyna, balta, raudona. 
Nacionalinis himnas - „Marselietė“. 
Respublikos devizas yra „Laisvė, Lygybė, Brolybė“. 
Jos principas: liaudies valdžia, liaudies vykdoma ir liaudies labui. 


3 straipsnis 
Nacionalinis suverenitetas priklauso liaudžiai, kuri jį įgyvendina per 
savo atstovus arba referendumu. 
Jokia liaudies dalis, joks asmuo negali prisiskirti jo vykdymo. 
Rinkimai gali būti tiesioginiai ir netiesioginiai, laikantis sąlygų, nu- 
matytų Konstitucijoje. Jie visada turi būti visuotiniai, lygūs ir slapti. 
Laikantis įstatymo numatytų sąlygų, rinkėjai yra visi abiejų lyčių pil- 
namečiai Prancūzijos piliečiai, galintys naudotis civilinėmis ir politinėmis 
teisėmis. 


4 straipsnis 

Partijos ir politinės grupuotės padeda išreikšti nuomonę per rinki- 
mus. Jos sudaromos ir veikia laisvai. Jos privalo gerbti nacionalinio suvere- 
niteto ir demokratijos principus. 

Jos prisideda prie principo, skelbiamo 1 straipsnio paskutinėje pas- 
traipoje, įgyvendinimo įstatyme nustatytomis sąlygomis. 

Įstatymas garantuoja pliuralistinę nuomonių raišką ir teisingą partijų 
ir politinių grupuočių dalyvavimą demokratiniame Tautos gyvenime. 

II SKIRSNIS 
RESPUBLIKOS PREZIDENTAS 


5 straipsnis 
arbitravimu jis užtikrina normalų viešųjų valdžių funkcionavimą ir vals- 
tybės tęstinumą. 

Jis yra nacionalinės nepriklausomybės, teritorijos vientisumo ir sutar- 
čių laikymosi garantas. 


6 straipsnis 

Respublikos Prezidentas renkamas penkeriems metams visuotiniais 
tiesioginiais rinkimais. 

Niekas negali būti išrinktas daugiau nei du kartus iš eilės. 

Šio straipsnio taikymo sąlygas nustato organinis įstatymas. 


7 straipsnis 

Respublikos Prezidentas renkamas absoliučia dalyvavusiųjų balsų 
dauguma. Jei pirmame rinkimų ture niekas negauna tokios balsų daugu- 
mos, keturioliktą dieną po pirmojo turo pabaigos organizuojamas antrasis. 
Jame gali dalyvauti tik du, taip pat ir tuo atveju, kai pasitraukia daugiau 
balsų surinkę kandidatai, pirmame rinkimų ture daugiausiai balsų surinkę 
kandidatai. 

Rinkimus skelbia Vyriausybė. 

Naujo Prezidento rinkimai vyksta ne vėliau kaip likus dvidešimt die- 
nų ir ne anksčiau kaip likus trisdešimt penkioms dienoms iki einančio par- 
eigas Prezidento įgaliojimų pabaigos. 

"Tuo atveju, kai Respublikos Prezidento vieta lieka laisva arba kai 
Konstitucinė Taryba, į kurią kreipiasi Vyriausybė, absoliučia savo narių 
balsų dauguma konstatuoja aplinkybes, kliudančias vykdyti Respublikos 
Prezidento funkcijas, Respublikos Prezidento funkcijas, išskyrus numaty- 
tas 11 ir 12 straipsniuose, laikinai vykdo Senato pirmininkas arba, jei šis 
taip pat negali vykdyti šių funkcijų, Vyriausybė. 

Esant laisvai vietai arba Konstitucinei Tarybai paskelbus, kad yra ne- 
įveikiama kliūtis, dėl kurios Prezidentas negali eiti savo pareigų, naujo 
Prezidento rinkimai, išskyrus atvejus, kai Konstitucinė Taryba konstatuo- 
ja esant nenugalimą jėgą, vyksta ne anksčiau kaip per dvidešimt dienų ir 

ne vėliau kaip per trisdešimt penkias dienas nuo laisvos vietos atsiradimo 
arba nuo paskelbimo apie neįveikiamą kliūtį, dėl kurios prezidentas negali 
eiti savo pareigų. 

Jei likus septynioms dienoms iki paskutinės kandidatų registracijos 
dienos vienas iš asmenų, viešai paskelbusių savo sprendimą būti kan- 
didatais, likus ne mažiau kaip trisdešimt dienų iki rinkimų miršta arba 
jam iškyla kliūtis dalyvauti rinkimuose, Konstitucinė Taryba gali nu- 
spręsti, kad rinkimai nukeliami. 

Jeigu prieš pirmąjį rinkimų turą vienas iš kandidatų miršta arba jam 
iškyla kliūtis dalyvauti rinkimuose, Konstitucinė Taryba skelbia apie rin- 
kimų nukėlimą. 

Vieno iš dviejų kandidatų, laimėjusiųjų pirmame rinkimų ture, mir- 
ties arba kliūties dalyvauti rinkimuose atveju Konstitucinė Taryba skelbia, 
kad turi būti rengiami nauji rinkimai. Taip pat yra ir tuo atveju, kai vienas 
iš dviejų kandidatų, likusių dalyvauti antrame rikimų ture, miršta arba jam 
iškyla kliūtis dalyvauti rinkimuose. 

Visais atvejais į Konstitucinę Tarybą galima kreiptis remiantis 61 
straipsnio antroje pastraipoje arba 6 straipsnyje numatytu organiniu įsta- 
tymu, nustatančiu kandidatūrų pateikimo sąlygas. 

Konstitucinė Taryba gali pratęsti laiko tarpą, numatytą trečioje ir 
penktoje pastraipose, tačiau balsavimas turi įvykti ne vėliau kaip per tris- 
dešimt penkias dienos nuo Konstitucinės Tarybos sprendimo priėmimo 
datos. Jeigu taikant šios pastraipos nuostatas rinkimus prireiktų atidėti vė- 
lesniam laikui, kai Prezidento įgaliojimai bus pasibaigę, jis turi eiti savo 
pareigas tol, kol bus paskelbtas jo įpėdinis. 

Konstitucijos 49, 50 ir 89 straipsniai negali būti taikomi esant laisvai 
prezidento vietai arba laikotarpiu tarp paskelbimo, kad Prezidentas dėl ne- 
įveikiamos kliūties negali eiti savo pareigų, ir jo įpėdinio rinkimų. 


8 straipsnis 

Respublikos Prezidentas skiria Ministrą Pirmininką ir jį atleidžia, 
pastarajam įteikus pareiškimą dėl Vyriausybės atsistatydinimo. 

Ministro Pirmininko teikimu jis skiria ir atleidžia kitus Vyriausybės 
narius. 


9 straipsnis 
Respublikos Prezidentas pirmininkauja Ministrų Tarybai. 

10 straipsnis 

Respublikos Prezidentas promulguoja įstatymus per penkiolika dienų 
nuo tada, kai Vyriausybė jam perduoda galutinai priimtą įstatymą. 

Jis gali, prieš pasibaigiant šiam terminui, prašyti parlamento iš naujo 
svarstyti įstatymą ar tam tikrus jo straipsnius. Šio naujo svarstymo nereng- 
ti negalima. 


11 straipsnis 

Respublikos Prezidentas sesijų metu Vyriausybės arba abejų rūmų 
bendru siūlymu, kurie skelbiami Journal officiel'“, gali teikti referendumui 
bet kokį įstatymo dėl viešųjų valdžių organizavimo, dėl reformų, susijusių 
su tautos ekonomine, socialine ar aplinkos politika, bei prie jų įgyvendi- 
nimo prisidedančių viešųjų tarnybų projektą arba teikiamą ratifikuoti su- 
tartį, kuri, nors ir neprieštaraudama Konstitucijai, darys įtaką institucijų 
funkcionavimui. 

Kai referendumas organizuojamas Vyriausybės siūlymu, ji kiekvie- 
niems rūmams teikia pranešimą, jį pateikus rengiami debatai. 

Referendumas, susijęs su pirmoje pastraipoje numatytu dalyku, gali 
būti organizuojamas penktadalio parlamento narių daugumos iniciatyva, 
palaikoma dešimtadalio rinkėjų, įtrauktų į rinkimų sąrašus. Ši iniciatyva 
įgauna įstatymo pasiūlymo formą, o jos objektu negali būti įstatymo nuos- 
tatos, promulguotos mažiau nei prieš metus, panaikinimas. 

Jos pateikimo sąlygas ir sąlygas, kuriomis Konstitucinė Taryba kon- 
troliuoja pirmesnės pastraipos nuostatų laikymąsi, nustato organinis įsta- 
tymas. 

Jeigu įstatymo pasiūlymas nebuvo išnagrinėtas abejų rūmų per ter- 
miną, nustatytą organiniame įstatyme, Respublikos Prezidentas jį teikia 
referendumui. 

Jeigu įstatymo pasiūlymas prancūzų liaudies nebuvo priimtas, joks 
naujas referendumo pasiūlymas, susijęs su tuo pačiu dalyku, negali būti tei- 
kiamas nepasibaigus dvejų metų, einančių po balsavimo dienos, terminui. 

Kai įstatymo projektas ar pasiūlymas yra priimamas referendumu, 
Respublikos Prezidentas per penkiolika dienų nuo rezultatų paskelbimo 
promulguoja įstatymą. 





6 Oficialus leidinys. 

PASTABA: 

2008 m. liepos 23 d. konstitucinio įstatymo Nr. 2008-724 46 I straipsnis: Konsti- 
tucijos 11, 13 straipsniai, 25 straipsnio paskutinė pastraipa, 34-1, 39, 44, 56, 61-1, 
65, 69, 71-1 ir 73 straipsniai, tokios redakcijos, kokią numato šis konstitucinis įsta- 
tymas, įsigalioja įstatymų ir organinių įstatymų, reikalingų jų taikymui, numaty- 
tomis sąlygomis. 

2013 m. gruodžio 6 d. organinis įstatymas Nr. 2013-1114, susijęs su Konstitucijos 
11 straipsnio taikymu, ir numatytas 2008 m. liepos 23 d. konstitucinio įstatymo Nr. 
2008-724 46 I straipsnyje, įsigalios 2015 m. sausio 1 d. vadovaujantis jo 10 straips- 
niu, numatančiu: „Šis organinis įstatymas įsigalioja pirmą trylikto mėnesio, einančio 
po jo promulgacijos, dieną.“ 


12 straipsnis 

Respublikos Prezidentas, pasikonsultavęs su Ministru Pirmininku ir 
rūmų pirmininkais, gali paleisti Nacionalinį Susirinkimą. 

Visuotiniai rinkimai rengiami ne anksčiau kaip per dvidešimt ir ne 
vėliau kaip per keturiasdešimt dienų po paleidimo. 

Nacionalinis Susirinkimas visomis teisėmis susirenka antrą ketvirta- 
dienį po rinkimų. Jeigu šis susirinkimas turi įvykti neeilinės sesijos metu, 
pradėtos sesijos trukmė yra penkiolika dienų. 

Metus po šių rinkimų Nacionalinis Susirinkimas negali būti paleistas. 


13 straipsnis 

Respublikos Prezidentas pasirašo Ministrų Tarybos priimtus ordo- 
nansus ir dekretus. 

Jis skiria civilius ir karinius valstybės pareigūnus. 

Ministrų Taryba skiria valstybės patarėjus, didįjį Garbės legiono 
kanclerį, ambasadorius ir ypatinguosius pasiuntinius, Finansų teismo 
vyriausiuosius tarėjus, prefektus, Vyriausybės atstovus užjūrio teritorijų 
bendruomenėse, valdomose pagal 74 straipsnį, ir Naujojoje Kaledonijoje, 
generolus, akademijų rektorius, centrinės administracijos institucijų di- 
rektorius. 

Organinis įstatymas numato ir tai, kokius pareigūnus skiria Ministrų 
Taryba, taip pat tam tikras sąlygas, kurioms esant Respublikos Prezidentas 
savo teisę juos skirti perduoda kitam, kad ji būtų vykdoma jo vardu. 

Organinis įstatymas nustato pareigas ar tarnybas, kitas nei tos, kurios 
numatytos trečioje pastraipoje, kurių atveju dėl jų svarbos teisėms ir lais- 
vėms užtikrinti ar tautos ekonominiam ir socialiniam gyvenimui Respub- 
likos Prezidento paskyrimo teisė įgyvendinama po kiekvienų rūmų kom- 

petentingos nuolatinės komisijos viešos nuomonės. Respublikos Preziden- 
tas negali skirti į pareigas, jeigu kiekvienoje komisijoje atiduotų neigiamų 
balsų skaičius sudaro bent tris penktadalius dviejose komisijose išreikštų 
balsų. Įstatymas nustato nuolatines kompetentingas komisijas priklauso- 
mai nuo atitinkamų pareigų ar tarnybų. 


14 straipsnis 

Respublikos Prezidentas akredituoja ambasadorius ir ypatinguosius 
pasiuntinius užsienyje; užsienio ambasadoriai ir ypatingieji pasiuntiniai 
Prancūzijoje akredituojami jam dalyvaujant. 


15 straipsnis 
Respublikos Prezidentas yra kariuomenės vadas. Jis pirmininkauja 
nacionalinės gynybos aukščiausiosioms taryboms ir komitetams. 


16 straipsnis 

Kai Respublikos institucijoms, tautos nepriklausomybei, jos teritorijos 
vientisumui arba jos tarptautinių įsipareigojimų vykdymui gresia rimtas ir 
tiesioginis pavojus ir kai normali viešųjų konstitucinės valdžios institucijų 
veikla yra pertraukta, Respublikos Prezidentas, oficialiai pasikonsultavęs 
su Ministru Pirmininku, rūmų pirmininkais ir Konstitucine Taryba, imasi 
šiomis aplinkybėmis būtinų priemonių. 

Savo kreipimusi jis apie tai informuoja tautą. 

Šias priemones turi lemti siekis per kuo trumpesnį laiką konstituci- 
nėms viešosios valdžios institucijoms sudaryti galimybę vykdyti savo už- 
davinius. Dėl to konsultuojamasi su Konstitucine Taryba. 

Parlamentas renkasi pagal teisę. 

Nacionalinis Susirinkimas negali būti paleistas tol, kol vykdomi ypa- 
tingieji įgaliojimai. 

Po trisdešimt dienų, kai vykdomi ypatingi įgaliojimai, Nacionalinio 
Susirinkimo pirmininkas, Senato pirmininkas, šešiasdešimt deputatų ar 
šešiasdešimt senatorių gali kreiptis į Konstitucinę Tarybą, kad būtų iš- 
tirta, ar pirmoje pastraipoje išvardytos sąlygos yra įvykdytos. Ji per kuo 
trumpesnį terminą išreiškia viešą nuomonę. Ji imasi savo iniciatyva šio 
tyrimo ir išdėsto savo nuomonę tomis pačiomis sąlygomis po šešiasde- 
šimties dienų ypatingų įgaliojimų vykdymo ir bet kuriuo metu praėjus 
šiam laikotarpiui. 

17 straipsnis 
Respublikos Prezidentas turi teisę individualiu pagrindu teikti malonę. 


18 straipsnis 

Respublikos Prezidentas su abejais parlamento rūmais palaiko santy- 
kius savo kreipimaisi. Jie perskaitomi rūmuose ir dėl jų nediskutuojama. 

Jis gali kalbėti parlamente, kuris tuo tikslu susirenka į Kongresą. Dėl 
jo deklaracijos, jam nedalyvaujant, gali būti vedama diskusija, kuri neduo- 
da pagrindo jokiam balsavimui. 

Tarp sesijų parlamento rūmai renkasi specialiai šiuo tikslu. 


19 straipsnis 

Respublikos Prezidento aktus, išskyrus tuos, kurie numatyti 8 (1 pas- 
traipoje), 11, 12, 16, 18, 54, 56 ir 61 straipsniuose, pasirašo Ministras Pir- 
mininkas ir prireikus atsakingas ministras. 


III SKIRSNIS 
VYRIAUSYBĖ 


20 straipsnis 

Vyriausybė nustato ir įgyvendina Tautos politiką. 

Jos žinioje yra administracija ir ginkluotosios pajėgos. 

Ji atskaitinga parlamentui 49 ir 50 straipsniuose nustatytomis sąlygo- 
mis ir laikydamasi juose nustatytų procedūrų. 


21 straipsnis 

Ministras Pirmininkas vadovauja Vyriausybės veiklai. Jis yra atsakin- 
gas už nacionalinę gynybą. Jis užtikrina įstatymų vykdymą. Atsižvelgda- 
mas į 13 straipsnio nuostatas jis įgyvendina reglamentinę valdžią ir skiria 
asmenis į civilines bei karines pareigas. 

Kai kuriuos savo įgaliojimus jis gali perduoti ministrams. 

Prireikus jis vietoj Respublikos Prezidento pirmininkauja taryboms ir 
komitetams, numatytiems 15 straipsnyje. 

Ypatingu atveju jis pagal specialių įgaliojimą gali pavaduoti Preziden- 
tą ir pirmininkauti Ministrų Tarybos posėdžiui, kai iš anksto nustatyta 
darbotvarkė. 

22 straipsnis 
Ministro Pirmininko aktai prireikus yra kontrasignuojami ministrų, 
atsakingų už jų vykdymą. 


23 straipsnis 

Vyriausybės nario įgaliojimai nesuderinami su parlamento nario 
mandatu, nacionalinio pobūdžio profesiniu atstovavimu, pareigomis vie- 
šojoje tarnyboje ir profesine veikla. 

Organinis įstatymas nustato sąlygas, kuriomis asmenys, turintys to- 
kius mandatus, vykdantys šias pareigas ar tarnaujantys šiose tarnybose, yra 
pakeičiami. 

Parlamento narių pakeitimo tvarką nustato 25 straipsnio nuostatos. 


IV SKIRSNIS 
PARLAMENTAS 


24 straipsnis 

Parlamentas priima įstatymus. Jis kontroliuoja Vyriausybės veiksmus. 
Jis vertina viešąją politiką. 

Jį sudaro Nacionalinis Susirinkimas ir Senatas. 

Nacionalinio Susirinkimo nariai, kurių negali būti daugiau nei penki 
šimtai septyniasdešimt septyni, yra renkami tiesioginiais rinkimais. 

Senatas, kurio narių skaičius negali viršyti trijų šimtų keturiasdešimt 
aštuonių, renkamas netiesioginiais rinkimais. Tai garantuoja atstovavimą 
Respublikos teritorinėms bendruomenėms. 

Prancūzams, gyvenantiems ne Prancūzijoje, yra atstovaujama Nacio- 
naliniame Susirinkime ir Senate. 


25 straipsnis 

Organinis įstatymas nustato kiekvienų rūmų įgaliojimų trukmę, jų 
narių skaičių, aprūpinimą, jų išrinkimo sąlygas, nerenkamumo ir nesude- 
rinamumo tvarką. 

Jis nustato sąlygas, kurių laikantis išrenkami asmenys, turintys užti- 
krinti deputatų ar senatorių pakeitimą atsiradus laisvai vietai, visiškai arba 
iš dalies atnaujinant rūmus, kuriems jie priklausė, ar jų laikiną pakeitimą 
sutikimo užimti pareigas Vyriausybėje atveju. 

Nepriklausoma komisija, kurios sudėtį ir organizavimo bei veikimo 

taisykles nustato įstatymas, pateikia viešąją nuomonę dėl akto projektų ir 
įstatymo pasiūlymų, nustatančių ribas apylinkių deputatų rinkimams ar 
pakeičiančių deputatų ar senatorių vietų pasiskirstymą. 


PASTABA: 

Konstitucijos 25 straipsnio nuostatos, susijusios su laikinu deputatų ir senato- 
rių, sutinkančių eiti pareigas Vyriausybėje, pakeitimo pobūdžiu, tokios redakcijos, 
kokią nustato šis konstitucinis įstatymas, taikomos deputatams ir senatoriams, su- 
tikusiems eiti tokias pareigas prieš organinio įstatymo, numatyto šiame straipsny- 
je, įsigaliojimą, jeigu tuo metu jie dar eina šias pareigas ir jei parlamentaro manda- 
tas, kuriam jie buvo išrinkti, dar nėra pasibaigęs. 


26 straipsnis 

Joks parlamento narys negali būti persekiojamas, ieškomas, areštuo- 
tas, sulaikytas ar teisiamas dėl pareikštos nuomonės ar balsavimo jam vyk- 
dant savo įgaliojimus. 

Negalima areštuoti jokio parlamento nario ar kitaip suvaržyti jo laisvę 
vykdant baudžiamąjį ar policijos persekiojimą be rūmų, kuriems jis pri- 
klauso, biuro sutikimo. Šio sutikimo nereikia tokiu atveju, kai jis sulaiko- 
mas darantis nusižengimą ar nusikaltimą ar paskelbus galutinį nuosprendį. 

Parlamento nario sulaikymas, prevencinės ar laisvę ribojančios prie- 
monės ar jo persekiojimas yra sustabdomi sesijos laikotarpiu, jeigu to rei- 
kalauja rūmai, kuriems jis priklauso. 

Suinteresuotieji rūmai pagal teisę gali susirinkti į papildomus posė- 
džius, jei to prireiktų norint taikyti anksčiau išdėstytą pastraipą. 


27 straipsnis 

Imperatyvūs mandatai negalioja. 

Parlamento narių balsavimo teisė yra asmeninė. 

Organinis įstatymas išimtiniais atvejais gali leisti deleguoti balso teisę. 
Tokiu atveju niekam negali būti perduotas daugiau kaip vienas mandatas. 


28 straipsnis 

Parlamentas pagal teisę renkasi į eilinę sesiją, kuri prasideda pirmą 
spalio mėnesio darbo dieną ir baigiasi paskutinę birželio mėnesio darbo 
dieną. 

Kiekvienų rūmų eilinės sesijos posėdžių skaičius negali viršyti šimto 
dvidešimties. Posėdžių savaites nustato kiekvieni rūmai. 

Ministras Pirmininkas, pasitaręs su atitinkamų rūmų pirmininku, 

arba kiekvienų rūmų narių dauguma gali priimti sprendimą dėl papildo- 
mų posėdžių dienų. 
Posėdžių dienas ir valandas nustato rūmų reglamentai. 


29 straipsnis 

Į neeilinę sesiją parlamentas renkasi ministro pirmininko arba Na- 
cionalinio Susirinkimo narių daugumos prašymu pagal nustatytą darbo- 
tvarkę. 

Kai neeilinė sesija sušaukiama Nacionalinio Susirinkimo prašymu, 
dekretas dėl jos pabaigos priimamas, kai tik parlamentas ne vėliau kaip per 
dvylika dienų nuo susirinkimo išnagrinėja darbotvarkės, pagal kurią buvo 
sušauktas, klausimus. 

Tik Ministras Pirmininkas gali prašyti susirinkti į naują sesiją nepraė- 
jus mėnesiui nuo dekreto dėl sesijos pabaigos priėmimo. 


30 straipsnis 


Išskyrus atvejus, kai parlamentas renkasi įgyvendindamas savo teises, 
neeilinės sesijos yra pradedamos ir baigiamos Respublikos Prezidento de- 
kretu. 


31 straipsnis 

Vyriausybės nariai turi teisę dalyvauti abejų parlamento rūmų posė- 
džiuose. Jie turi būti išklausomi tada, kai to prašo. 

Jiems padėti gali Vyriausybės komisarai. 


32 straipsnis 

Nacionalinio Susirinkimo Pirmininkas yra išrenkamas tokiam pa- 
čiam laikui kaip ir deputatai. Senato pirmininkas perrenkamas kiekvieną 
kartą iš dalies atnaujinus Senatą. 


33 straipsnis 

Abejų parlamento rūmų posėdžiai yra vieši. Visa debatų ataskaita 
skelbiama Journal officiel. 

Ministro Pirmininko arba vienos dešimtosios savo narių prašymu 
kiekvieni rūmai gali posėdžiauti kaip slaptas komitetas. 

V SKIRSNIS 
SANTYKIAI TARP PARLAMENTO IR VYRIAUSYBĖS 


34 straipsnis 


Įstatymas nustato taisykles, susijusias su: 


pilietinėmis teisėmis ir pagrindinėmis garantijomis, suteiktomis 
piliečiams siekiant įgyvendinti viešąsias laisves; žiniasklaidos 
laisvė, pliuralizmas ir nepriklausomybė; su nacionalinės gynybos 
užtikrinimo nulemtais piliečių ir jų turto suvaržymais; 

pilietybe, asmenų civiline būkle ir teisnumu, šeimos turtiniais 
santykiais, paveldėjimu ir dovanojimu; 

nusikaltimų ir nusižengimų, taip pat už juos skiriamų bausmių 
nustatymu, baudžiamuoju procesu, amnestija, naujų teisminių 
instancijų sukūrimu bei teismo pareigūnų statusu; 

visų rūšių mokesčių išieškojimo pagrindais, jų dydžiais, būdais; 
pinigų emisijos tvarka. 


Įstatymai taip pat nustato taisykles, susijusias su: 


parlamento rūmų, vietinių atstovaujamųjų susirinkimų ir pran- 
cūzų, įsikūrusių už Prancūzijos ribų, atstovaujamųjų institucijų 
rinkimų tvarka, taip pat teritorinių bendruomenių svarstančiųjų 
asamblėjų narių rinkimų funkcijomis ir rinkimų mandatų vyk- 
dymo sąlygomis; 

viešųjų įstaigų kategorijų nustatymų; 

pagrindinėmis garantijomis, teikiamomis valstybės civiliams ir 
kariniams tarnautojams; 

įmonių nacionalizavimu ir įmonių nuosavybės perdavimu iš vie- 
šojo sektoriaus į privatų. 


Įstatymas nustato pagrindinius principus: 


bendros nacionalinės gynybos organizacijos; 

laisvo teritorinių bendruomenių administravimo, jų kompeten- 
cijos ir pajamų; 

švietimo; 

aplinkos apsaugos; 

nuosavybės teisės, daiktinių teisių ir civilinių bei komercinių 
prievolių; 

darbo, profsąjungų ir socialinės apsaugos teisių. 

Finansiniuose įstatymuose valstybės pajamos ir išlaidos apibrėžiamos 
laikantis išlygų ir sąlygų, numatytų organiniame įstatyme. 

Socialinės saugos finansavimo įstatymai apibrėžia bendrąsias finan- 
sinės pusiausvyros sąlygas ir, atsižvelgdami į numatomas pajamas, pagal 
organinio įstatymo numatytas sąlygas bei išlygas nustato išlaidų tikslus. 

Programiniai įstatymai apibrėžia valstybės veiklos tikslus. 

Daugiametės viešųjų finansų gairės yra apibrėžiamos programiniais 
įstatymais. Jos prisideda prie viešosios administracijos balanso pusiausvy- 
ros tikslo. 

Šio straipsnio nuostatas gali patikslinti ir papildyti organinis įstaty- 
mas. 


34-1 straipsnis 

Rūmai gali priimti rezoliucijas organinio įstatymo nustatytomis sąly- 
gomis. 

Yra nepriimtini ir negali būti įrašyti į darbotvarkę tie rezoliucijų pro- 
jektai, kurių priėmimas ar atmetimas, Vyriausybės vertinimu, sukeltų jos 
atsakomybę ar kuriuose būtų nurodymų jos atžvilgiu. 


35 straipsnis 

Paskelbti karą leidžia parlamentas. 

Vyriausybė informuoja parlamentą apie savo sprendimą siųsti karines 
pajėgas į užsienį vėliausiai trečią dieną po intervencijos pradžios. Ji patiks- 
lina siekiamus tikslus. Dėl šios informacijos gali būti vedama diskusija, po 
kurios joks balsavimas negalimas. 

Kai intervencijos trukmė viršija keturis mėnesius, Vyriausybė kreipia- 
si į parlamentą dėl sutikimo ją pratęsti. Ji gali prašyti Nacionalinio Susirin- 
kimo spręsti kaip galutinės instancijos. 

Jeigu baigiantis keturių mėnesių terminui nevyksta parlamento sesija, 
jis išdėsto savo nuomonę pradėjus naują sesiją. 


36 straipsnis 
Apgulties padėtį skelbia Ministrų Taryba. 
Pratęsti ją ilgiau kaip dvylika dienų galima tik leidus parlamentui. 


37 straipsnis 
Klausimai, neprisikirti įstatymų reguliavimo sričiai, yra reglamenti- 
nio pobūdžio. 

Dėl šių klausimų priimti įstatymų leidybos aktai gali būti keičiami de- 
kretais, priimtais gavus Valstybės Tarybos išvadą. Aktai, kurie bus priimti 
įsigaliojus šiai Konstitucijai, galės būti pakeisti dekretu tik Konstitucinei 
Tarybai pripažinus jų reglamentinį pobūdį remiantis ankstesnės pastraipos 
nuostatomis. 


37-1 straipsnis 
Įstatyme ir reglamente gali būti eksperimentinio pobūdžio nuostatų, 
priimtų siekiant nustatyto tikslo ir ribotam laikui. 


38 straipsnis 

Vyriausybė, vykdydama savo programą, gali prašyti parlamento leisti 
tam tikrą apibrėžtą laiką ordonansais nustatyti priemones, kurios paprastai 
priklauso įstatymų sričiai. 

Ordonansus priima Ministrų Taryba, gavusi Valstybės Tarybos iš- 
vadą. Jie įsigalioja juos paskelbus, bet tampa nebegaliojantys, jeigu jų pa- 
tvirtinimo įstatymo projektas nepateikiamas parlamentui per įstatymu dėl 
įgaliojimų perdavimo nustatytą laiką. Jie gali būti ratifikuojami tik aiškiu 
būdu. 

Pasibaigus šio straipsnio pirmoje pastraipoje numatytam laikui, ordo- 
nansai dėl klausimų, priklausančių įstatymų reguliavimo sričiai, gali būti 
pakeisti tik įstatymu. 


39 straipsnis 

Įstatymų leidybos iniciatyvos teisė vienu metu priklauso Ministrui 
Pirmininkui ir parlamento nariams. 

Įstatymų projektai svarstomi Ministrų Taryboje, gavus Valstybės Ta- 
rybos išvadą, ir pateikiami kurių nors rūmų biurui. Įstatymų projektai fi- 
nansų ir socialinės saugos finansavimo klausimais pirmiausia pateikiami 
Nacionaliniam Susirinkimui. Nepažeidžiant 44 straipsnio 1 pastraipos 
įstatymų projektai, kurių pagrindinis tikslas yra nustatyti teritorinių bend- 
ruomenių organizavimą, pirmiausia pateikiami Senatui. 

Įstatymo projektų, teikiamų Nacionaliniam Susirinkimui ar Senatui, 
pristatymas atitinka sąlygas, nustatytas organinio įstatymo. 

Įstatymo projektai negali būti įrašyti į darbotvarkę, jeigu rūmų, į 
kuriuos pirmiau kreiptasi, Pirmininkų konferencija konstatuoja, kad or- 
ganinio įstatymo numatytų taisyklių nebuvo laikytasi. Jeigu Pirmininkų 
konferencija ir Vyriausybė nesutaria, suinteresuotų rūmų pirmininkas ar 

Ministras Pirmininkas gali kreiptis į Konstitucinę Tarybą, kuri sprendžia 
per aštuonias dienas. 

Įstatymo numatytomis sąlygomis rūmų pirmininkas prieš įstatymo 
pasiūlymo, pateikto vieno iš šių rūmų narių, svarstymą komisijoje gali jį 
teikti Valstybės Tarybai, kad būtų pateikta nuomonė, išskyrus jei šis narys 
tam prieštarauja. 


40 straipsnis 

Pasiūlymai ir pataisos, pateikti parlamento narių, negali būti priima- 
mi, jei juos priėmus sumažėtų valstybės ištekliai arba padidėtų valstybės 
išlaidos. 


41 straipsnis 

Jei įstatymų leidybos procedūros metu paaiškėtų, kad pasiūlymas ar 
pataisa nepriklauso įstatymų reguliavimo sričiai ar prieštarauja įgaliojimų 
perdavimui, atliktam pagal 38 straipsnį, Vyriausybė ar rūmų, į kuriuos 
kreiptasi, pirmininkas gali pareikšti apie jų nepriimtinumą. 

Jei Vyriausybės ir atitinkamų rūmų pirmininko nuomonės skiriasi, 
Konstitucinė Taryba vieno ar kito prašymu sprendimą šiuo klausimu prii- 
ma per aštuonias dienas. 


42 straipsnis 

Įstatymo projektai ir pasiūlymai svarstomi posėdyje pagal tekstą, pri- 
imtą komisijos, į kurią kreiptasi taikant 43 straipsnį, ar, to nesant, pagal 
tekstą, kuris buvo perduotas rūmams. 

Tačiau konstitucinės peržiūros projektų, finansų įstatymų projektų 
ir socialinės apsaugos finansavimo įstatymų projektų pirmas svarstymas 
pirmuose rūmuose, į kuriuos kreiptasi, vyksta pagal tekstą, kurį pateikė 
Vyriausybė, o kiti svarstymai - pagal tekstą, perduotą kitų rūmų. 

Įstatymo projektas ar pasiūlymas posėdyje pirmuose rūmuose, į ku- 
riuos kreiptasi, pirmą kartą gali būti svarstomas tik pasibaigus šešių sa- 
vaičių terminui po jo pateikimo. Antruose rūmuose, į kuriuos kreiptasi, 
įstatymo projekto ar pasiūlymo svarstymas gali vykti tik pasibaigus keturių 
savaičių terminui, skaičiuojamam nuo jo perdavimo. 

Ankstesnė pastraipa netaikoma, jeigu buvo inicijuota pagreitinta pro- 
cedūra 45 straipsnyje numatytomis sąlygomis. Ji taip pat netaikoma finan- 
sų įstatymų projektams, socialinės apsaugos finansavimo projektams ir 
projektams, susijusiems su krizinėmis situacijomis. 

43 straipsnis 

Įstatymų projektai ir įstatymų pasiūlymai siunčiami nagrinėti vienai iš 
nuolatinių komisijų, kurių skaičius yra apribotas iki aštuonių kiekvienuose 
rūmuose. 

Vyriausybės ar rūmų, kuriems jie buvo pateikti, reikalavimu įstatymų 
projektai ir įstatymų pasiūlymai yra perduodami nagrinėti specialiai šiuo 
tikslu sudarytai komisijai. 


44 straipsnis 

Parlamento nariai ir Vyriausybė turi teisę pateikti pataisas. Ši tei- 
sė įgyvendinama posėdyje ar komisijoje tomis sąlygomis, kurias nustato 
rūmų reglamentai, pagal organiniame įstatyme nustatytą tvarką. 

Prasidėjus debatams, Vyriausybė gali prieštarauti bet kurios pataisos 
svarstymui, jeigu ji anksčiau nebuvo pateikta komisijai. 

Vyriausybės reikalavimu rūmai, kuriuose svarstomas įstatymo pro- 
jektas, turi per vieną balsavimą priimti sprendimą dėl viso svarstomo teks- 
to ar jo dalies, palikdami tik tas pataisas, kurias pasiūlė ar kurioms pritarė 
Vyriausybė. 


45 straipsnis 

Kiekvienas įstatymo projektas ar įstatymo pasiūlymas yra paeiliui 
nagrinėjamas abejuose parlamento rūmuose, siekiant priimti identišką 
tekstą. Nepažeidžiant 40 ir 41 straipsnių taikymo, bet koks pakeitimas yra 
priimtinas pirmame svarstyme, kai jis pasižymi, kad ir netiesioginiu, ryšiu 
su pateiktu ar perduotu tekstu. 

Jei dėl rūmų nuomonių skirtumo įstatymo projektas ar įstatymo pa- 
siūlymas nebuvo priimtas po dviejų svarstymų kiekvienuose rūmuose 
arba, jeigu Vyriausybė nusprendė inicijuoti pagreitintą procedūrą, o pir- 
mininkų konferencija tam kartu nepaprieštaravo, po vieno svarstymo kie- 
kvienuose rūmuose, Ministras Pirmininkas ar, įstatymo pasiūlymo atveju, 
dvejų kartu veikiančių rūmų pirmininkai turi galimybę sušaukti mišrios 
paritetinės komisijos, turinčios pasiūlyti naują tekstą ginčijamais klausi- 
mais, susirinkimą. 

Mišrios komisijos parengtą tekstą Vyriausybė gali pateikti abejiems 
rūmams pritarti. Jokia pataisa nepriimama be Vyriausybės sutikimo. 

Jei mišriai komisijai nepasiseka priimti suderinto teksto arba jei šis 
tekstas nėra priimamas pagal ankstesnėje pastraipoje nurodytas sąlygas, 

Vyriausybė, tekstą iš naujo apsvarsčius Nacionaliniame Susirinkime ir 
Senate, gali prašyti Nacionalinio Susirinkimo priimti galutinį sprendimą. 
Šiuo atveju Nacionalinis Susirinkimas gali imtis teksto, parengto mišrios 
komisijos, arba paskutinio savo priimto teksto, jei būtina, pakeisto viena ar 
keliomis Senato priimtomis pataisomis. 


46 straipsnis 

Įstatymai, kuriuos Konstitucija pripažįsta esant organinio įstatymo 
pobūdžio, priimami ir keičiami laikantis šių sąlygų. 

Projektai ar pasiūlymai pirmame svarstyme rūmuose gali būti svars- 
tomi ir už juos balsuojama tik pasibaigus 42 straipsnio trečioje pastraipoje 
numatytiems terminams. Tačiau, jeigu buvo inicijuota pagreitinta proce- 
dūra 45 straipsnyje numatytomis sąlygomis, projektas ar pasiūlymas gali 
būti svarstomas rūmuose, į kuriuos pirmus kreiptasi, tik praėjus penkioli- 
kos dienų terminui nuo jo pateikimo. 

Yra taikoma procedūra, numatyta 45 straipsnyje. Rūmams nesuta- 
riant, Nacionalinis Susirinkimas gali paskutinio skaitymo metu priimti 
aktą tik absoliučia balsų dauguma. 

Organiniai įstatymai, susiję su Senatu, turi būti priimti vienodų re- 
dakcijų abejuose rūmuose. 

Organiniai įstatymai gali būti viešai paskelbiami tik po to, kai Konsti- 
tucinė Taryba paskelbia apie jų atitiktį Konstitucijai. 


47 straipsnis 

Parlamentas priima finansų įstatymų projektus pagal sąlygas, numa- 
tytas organiniame įstatyme. 

Jei Nacionalinis Susirinkimas nepriima sprendimo dėl projekto pir- 
mojo svarstymo metu per 40 dienų nuo jo pateikimo, Vyriausybė perduo- 
da projektą Senatui, kuris turi priimti sprendimą per 15 dienų. Toliau tai- 
koma procedūra, numatyta 45 straipsnyje. 

Jei parlamentas per septyniasdešimt dienų nepriima sprendimo, pro- 
jekto nuostatos gali būti įgyvendintos ordonansu. 

Jei finansų įstatymas, nustatantis biudžetinių metų pajamas ir išlai- 
das, nebuvo pateiktas laiku, kurio pakaktų jį priimti iki biudžetinių metų 
pradžios, Vyriausybė skubiai prašo parlamento leidimo rinkti mokesčius 
ir dekretu suteikia kreditus balsavimu numatytiems reikalams finansuoti. 

Terminai, nustatyti šiuo straipsniu, sustabdomi, jei parlamentas ne- 
posėdžiauja. 


326 


Prancūzijos Respublikos Konstitucija 


47-1 straipsnis 

Parlamentas balsuoja už socialinės saugos finansavimo įstatymų pro- 
jektus laikydamasis sąlygų, numatytų organiniame įstatyme. 

Jei Nacionalinis Susirinkimas nepriima sprendimo dėl projekto pir- 
mojo svarstymo metu per 20 dienų nuo jo pateikimo, Vyriausybė perduo- 
da projektą Senatui. Šis turi priimti sprendimą per 15 dienų. Toliau taiko- 
ma procedūra, numatyta 45 straipsnyje. 

Jei parlamentas nepriima sprendimo per 50 dienų, projektas gali būti 
įgyvendintas ordonansu. 

Terminai, nustatyti šiuo straipsniu, sustabdomi, jei parlamentas ne- 
posėdžiauja ir, kiekvienų rūmų atveju, per tą laiką, kai jie nusprendė nepo- 
sėdžiauti remiantis 28 straipsnio antrąja pastraipa. 


47-2 straipsnis 

Finansų teismas padeda parlamentui kontroliuoti Vyriausybės veiks- 
mus. Jis padeda parlamentui ir Vyriausybei kontroliuoti, kaip vykdomi fi- 
nansų įstatymai ir taikomi socialinės apsaugos finansavimo įstatymai, taip 
pat vertinti viešąją politiką. Viešomis ataskaitomis jis prisideda prie pilie- 
čių informavimo. 

Viešosios administracijos institucijų balansai yra teisingi ir tikri. Jie 
atspindi tikruosius jų valdymo, turto ir finansinės situacijos rezultatus. 


48 straipsnis 

Neatsižvelgiant į trijų paskutinių 28 straipsnio pastraipų taikymą, nu- 
statoma kiekvienų rūmų darbotvarkė. 

Dvi iš keturių posėdžių savaičių Vyriausybės nustatyta tvarka priori- 
tetiškai yra skiriamos aktų tekstams nagrinėti ir debatams, kurių įrašymo 
į darbotvarkę ji prašo. 

Beje, finansų įstatymo projektų, socialinės apsaugos finansavimo 
įstatymo projektų ir, su išlygomis, numatytomis kitoje pastraipoje, aktų, 
perduotų kitų rūmų mažiausiai prieš šešias savaites, su krizinėmis situa- 
cijomis susijusių projektų ir sutikimo prašymų, numatytų 35 straipsnyje, 
nagrinėjimas Vyriausybės prašymu yra įrašomas į darbotvarkę pirmumo 
tvarka. 

Viena iš keturių posėdžių savaičių kiekvienų rūmų nustatyta tvarka 
yra prioritetiškai skiriama Vyriausybės veiksmų kontrolei ir viešajai poli- 
tikai įvertinti. 

Viena posėdžių diena per mėnesį yra rezervuota darbotvarkei, kurią 
nustato kiekvieni rūmai suinteresuotų rūmų opozicinių grupių, taip pat 
mažumos grupių iniciatyva. 

Ne mažiau kaip vienas posėdis per savaitę, įskaitant per neeilines se- 
sijas, numatytas 29 straipsnyje, yra pirmumo tvarka skiriamas parlamento 
narių klausimams ir Vyriausybės atsakymams. 


49 straipsnis 

Ministras Pirmininkas apsvarsčius Ministrų Taryboje, Nacionalinia- 
me Susirinkime kelia klausimą dėl Vyriausybės atsakomybės už jos progra- 
mą ar galimai už bendros politikos deklaraciją. 

Nacionalinis Susirinkimas iškelia Vyriausybės atsakomybės klausimą 
balsuodamas dėl nepasitikėjimo rezoliucijos. Rezoliucija laikoma priimti- 
na, jeigu ją pasirašo ne mažiau kaip viena dešimtoji Nacionalinio Susirin- 
kimo narių. Balsavimas gali įvykti tik po 48 valandų nuo jos pateikimo. 
Skaičiuojami tik balsai, pareikšti už nepasitikėjimą, kuris gali būti priimtas 
tik esant Susirinkimą sudarančių narių daugumai. Išskyrus toliau esančios 
pastraipos numatytą atvejį, deputatas negali pasirašyti daugiau kaip trijų 
rezoliucijų per vieną eilinę sesiją ir daugiau kaip vienos per neeilinę sesiją. 

Ministras Pirmininkas, apsvarsčius Ministrų Taryboje, gali Naciona- 
liniame Susirinkime kelti klausimą dėl nepasitikėjimo Vyriausybe, jį sieda- 
mas su balsavimu dėl finansų ar socialinės apsaugos finansavimo įstatymo 
projekto. Šiuo atveju šis projektas laikomas priimtu, jeigu per 24 valan- 
das nepareiškiama nepasitikėjimo rezoliucija, ir priimamas pagal sąlygas, 
numatytas ankstesnėje pastraipoje. Ministras Pirmininkas, be to, gali pa- 
sinaudoti šia procedūra per sesiją dėl kito įstatymo projekto ar įstatymo 
pasiūlymo. 

Ministras Pirmininkas turi teisę prašyti Senato pritarti bendros poli- 
tikos deklaracijai. 


50 straipsnis 

Jei Nacionalinis Susirinkimas priima nepasitikėjimo pareiškimą, ne- 
pritaria programai ar bendros politikos deklaracijai, Ministras Pirminin- 
kas privalo pateikti Respublikos Prezidentui pareiškimą dėl Vyriausybės 
atsistatydinimo. 


50-1 straipsnis 
Vienuose ar kituose rūmuose Vyriausybė gali savo iniciatyva ar parla- 

mentinės grupės pagal 51-1 straipsnį prašymu tam tikru klausimu padary- 
ti pareiškimą, kuris duoda pagrindą debatams ir, jeigu ji taip nusprendžia, 
dėl jo galima balsuoti be nepasitikėjimo pareiškimo pasekmių. 


51 straipsnis 
Eilinės ar neeilinės sesijos pabaiga atidedama, jeigu yra būtinybė tai- 
kyti 49 straipsnį. Šiuo atveju vyksta papildomi posėdžiai. 


51-1 straipsnis 

Kiekvienų rūmų reglamentas nustato parlamentinių grupių, sudarytų 
jos viduje, teises. Jis įtvirtina specifines teises suinteresuotų rūmų opozici- 
nėms grupėms, taip pat mažumų grupėms. 


51-2 straipsnis 

Kontrolės ir vertinimo misijoms, apibrėžtoms 24 straipsnio pirmoje 
pastraipoje, vykdyti gali būti kuriamos kiekvienų rūmų tyrimo komisijos, 
kad įstatymo nustatytomis sąlygomis surinktų informaciją. 

Įstatymas nustato jų organizavimo ir funkcionavimo taisykles. Jų kū- 
rimo sąlygas nustato kiekvienų rūmų reglamentas. 


VI SKIRSNIS 
TARPTAUTINĖS SUTARTYS IR SUSITARIMAI 


52 straipsnis 
Respublikos Prezidentas veda derybas dėl sutarčių ir jas ratifikuoja. 
Jis yra informuojamas apie visas derybas dėl neratifikuojamų tarptau- 
tinių susitarimų sudarymo. 


53 straipsnis 

Taikos sutartys, prekybos sutartys ar susitarimai dėl tarptautinių or- 
ganizacijų; sutartys, susijusios su valstybės finansais, sutartys, keičiančios 
įstatymų nuostatas, sutartys, susijusios su asmens padėtimi, teritorijos per- 
leidimu, prijungimu ar pasikeitimu, gali būti ratifikuojamos ar patvirtina- 
mos tik pagal įstatymą. 

Jos įsigalioja tik ratifikuotos ar patvirtintos. 

Joks teritorijos perleidimas, prijungimas ar pasikeitimas negalioja be 
suinteresuotų gyventojų sutikimo. 

53-1 straipsnis 

Respublika su Europos valstybėmis, turinčiomis vienodus prieglobs- 
čio teisės teikimo ir pagrindinių Žmogaus teisių ir laisvių apsaugos įsipa- 
reigojimus, gali sudaryti susitarimus, nustatančius jų savitarpio įgaliojimus 
svarstant prašymus suteikti prieglobstį. 

Tačiau net jeigu pagal šiuos susitarimus jos nebūtų įgaliotos svarstyti 
prašymą, Respublikos valdžios institucijos vis tiek turi teisę suteikti prie- 
globstį kiekvienam užsieniečiui, persekiojamam už veiklą siekiant laisvės 
arba prašančiam Prancūzijos apsaugos dėl kitų priežasčių. 


53-2 straipsnis 
Respublika gali pripažinti Tarptautinio baudžiamojo teismo jurisdik- 
ciją pagal sąlygas, numatytas 1998 m. liepos 18 dieną pasirašytoje sutartyje. 


54 straipsnis 

Jei Konstitucinė Taryba Respublikos Prezidento, Ministro Pirminin- 
ko, vienų ar kitų rūmų pirmininko ar šešiasdešimties deputatų ar šešias- 
dešimties senatorių kreipimusi paskelbė, kad tam tikra tarptautinio įsipa- 
reigojimo nuostata prieštarauja Konstitucijai, leidimas jį ratifikuoti ar jam 
pritarti gali būti duotas tik pakeitus Konstituciją. 


55 straipsnis 

Sutartys ir susitarimai, kurie yra tinkamai ratifikuoti ar kuriems tin- 
kamai pritarta, turi viršesnę nei įstatymo galią, jeigu tokią sutartį taiko kita 
šalis. 


VII SKIRSNIS 
KONSTITUCINĖ TARYBA 


56 straipsnis 

Konstitucinę Tarybą sudaro devyni nariai, turintys įgaliojimus devyne- 
riems metams ir tik vienai kadencijai. Kas treji metai trečdalis Konstitucinės 
Tarybos atnaujinama. Tris narius skiria Respublikos Prezidentas, tris - Naci- 
onalinio Susirinkimo pirmininkas, tris - Senato pirmininkas. 13 straipsnio 
paskutinėje pastraipoje numatyta procedūra taikoma šiems paskyrimams. 
Paskyrimai, atliekami kiekvienų rūmų pirmininko, priklausomi vien nuo 
atitinkamų rūmų kompetentingos nuolatinės komisijos nuomonės. 

Be nurodytų devynių narių, į Konstitucinę Tarybą pagal teisę iki gy- 
vos galvos įeina buvę Respublikos prezidentai. 

Respublikos Prezidentas skiria Konstitucinės Tarybos pirmininką. 
Balsams pasidalijus po lygiai jo balsas yra lemiamas. 


57 straipsnis 

Konstitucinės Tarybos narių pareigos yra nesuderinamos su ministro 
ar parlamento narių pareigomis. Kiti nesuderinamumo atvejai numatyti 
organiniame įstatyme. 


58 straipsnis 


„Ma- 


Konstitucinė Taryba prižiūri, ar teisingai vyksta Respublikos Prezi- 
dento rinkimai. Ji nagrinėja skundus ir skelbia balsavimo rezultatus. 


59 straipsnis 
Jeigu ginčijami rinkimų rezultatai, Konstitucinė Taryba sprendžia, ar 
teisingai išrinkti deputatai ir senatoriai. 


60 straipsnis 


M 


Konstitucinė Taryba prižiūri, ar teisingai atliekamos referendumo 
procedūros, numatytos 11 ir 89 straipsniuose ir XV skirsnyje. Ji skelbia 
referendumo rezultatus. 


61 straipsnis 

Organiniai įstatymai prieš paskelbiami, 11 straipsnyje minimi įstaty- 
mo pasiūlymai prieš pateikiami referendumui ir parlamento rūmų regla- 
mentai prieš pradedami taikyti turi būti pateikti Konstitucinei Tarybai, ji 
priima sprendimą dėl jų atitikties Konstitucijai. 

Tuo pačiu tikslu Respublikos Prezidentas, Ministras Pirmininkas, 
Nacionalinio Susirinkimo pirmininkas, Senato pirmininkas, šešiasdešimt 
deputatų ar senatorių gali perduoti Konstitucinei Tarybai įstatymus prieš 
jų paskelbimą. 

Ankstesnėse dviejose šio straipsnio pastraipose numatytais atvejais 
Konstitucinė Taryba per 1 mėnesį turi priimti sprendimą. Vyriausybei 
kreipiantis skubos tvarka šis terminas sutrumpinamas iki 8 dienų. 

Šiais atvejais kreipiantis į Konstitucinę Tarybą sustabdomas įstatymų 
promulgavimo terminas. 

61-1 straipsnis 

Kai vykstant teisminiam procesui manoma, kad įstatymo nuostata 
pažeidžia Konstitucijos garantuojamas teises ir laisves, Valstybės Tarybos 
ar Kasacinio Teismo prašymu gali būti kreipiamasi į Konstitucinę Tarybą, 
kuri priima sprendimą per nustatytą terminą. 

Organinis įstatymas nustato šio straipsnio taikymo sąlygas. 


PASTABA: 
2009 m. gruodžio 10 d. organinis įstatymas Nr. 2009-1523, susijęs su Konstitucijos 
61-1 straipsnio taikymu, buvo paskelbtas 2009 m. gruodžio 11 d. Journal officiel. 


62 straipsnis 

Nuostata, pripažinta nekonstitucine 61 straipsnio pagrindu, negali 
būti promulguota ar taikoma. 

Nuostata, pripažinta nekonstitucine 61-1 straipsnio pagrindu, yra 
panaikinama nuo Konstitucinės Tarybos sprendimo paskelbimo arba nuo 
vėlesnės šiame sprendime nustatytos datos. Konstitucinė Taryba nustato 
sąlygas ir apribojimus, kuriuos taikant nuostatos sukeltų padarinių klausi- 
mas gali būti keliamas iš naujo. 

Konstitucinės Tarybos sprendimai neskundžiami. Jie yra privalomi 
viešosioms valdžioms ir visoms administracinėms bei teisminėms insti- 
tucijoms. 


63 straipsnis 


Organinis įstatymas nustato Konstitucinės Tarybos organizacijos ir 
veiklos taisykles, procedūrą, kurios ji laikosi, taip pat kreipimosi į ją su 
prašymais terminus. 


VIII SKIRSNIS 
APIE TEISMINES INSTITUCIJAS 


64 straipsnis 
Respublikos Prezidentas yra teisminės valdžios nepriklausomumo ga- 
rantas. 
Jam padeda Aukščiausioji magistratūros taryba. 
Teisminės valdžios pareigūnų statusą nustato organiniai įstatymai. 
Teisėjai yra nepakeičiami. 

65 straipsnis 

Aukščiausioji magistratūros taryba sudaro dvi kolegijas: viena yra 
kompetentinga spręsti dėl teisėjų, kita - dėl prokurorų. 

Kolegijai, kompetentingai spręsti dėl teisėjų, pirmininkauja Kasaci- 
nio teismo pirmasis pirmininkas. Ją, be to, sudaro penki teisėjai ir vienas 
prokuroras, vienas valstybės patarėjas, kurį skiria Valstybės Taryba, vienas 
advokatas ir šeši kvalifikuoti asmenys, nepriklausantys nei parlamentui, 
nei teisminei sistemai, nei administracinei sistemai. Respublikos Preziden- 
tas, Nacionalinio Susirinkimo pirmininkas ir Senato pirmininkas skiria po 
du kvalifikuotus asmenis. 13 straipsnio paskutinėje pastraipoje numaty- 
ta procedūra yra taikoma kvalifikuotų asmenų paskyrimams. Kiekvienų 
parlamento rūmų pirmininko atliekami paskyrimai priklausomi vien nuo 
suinteresuotų rūmų kompetentingos nuolatinės komisijos nuomonės. 

Kolegijai, kompetentingai spręsti dėl prokurorų, pirmininkauja gene- 
ralinis prokuroras prie Kasacinio teismo. Ją, be to, sudaro penki prokurorai 
ir vienas teisėjas, taip pat vienas valstybės patarėjas, advokatas ir šeši kvali- 
fikuoti asmenys, nurodyti antroje pastraipoje. 

Aukščiausiosios magistratūros tarybos kolegija, turinti kompetenciją 
spręsti dėl teisėjų, teikia siūlymus dėl Kasacinio teismo teisėjų, Apeliacinio 
teismo pirmojo pirmininko, dėl aukštesnės instancijos teismų pirmininkų 
skyrimo. Kiti teisėjai skiriami atsižvelgiant į jos išvadą. 

Aukščiausiosios magistratūros tarybos kolegija, kompetentinga spręs- 
ti dėl prokurorų, teikia savo nuomonę dėl paskyrimų, susijusių su proku- 
rorais. 

Aukščiausiosios magistratūros tarybos kolegija, kompetentinga spręs- 
ti dėl teisėjų, sprendžia veikdama kaip teisėjų drausminė taryba. Tokiu 
atveju, be narių, numatytų antroje pastraipoje, ji apima teisėją, priklausantį 
kolegijai, kompetentingai spręsti dėl prokurorų. 

Aukščiausiosios magistratūros tarybos kolegija, kompetentinga spręs- 
ti dėl prokurorų, teikia savo nuomonę dėl drausminių sankcijų, kurios 
jiems taikytinos. Tokiu atveju, be narių, numatytų trečioje pastraipoje, ji 
apima prokurorą, priklausantį kolegijai, kompetentingai spręsti dėl teisėjų. 

Aukščiausioji magistratūros taryba renkasi į plenarinę sesiją, kad pa- 
teiktų nuomones, prašomas Respublikos Prezidento 64 straipsnio pagrin- 
du. Būdama tos pačios sudėties, ji teikia nuomonę klausimais, susijusiais 
su teisminės valdžios pareigūnų etika, taip pat bet kuriuo klausimu, susi- 
jusiu su tuo, kaip vykdomas teisingumas, kai dėl to kreipiasi teisingumo 

ministras. Plenarinė sesija apima tris iš penkių teisėjų, paminėtų antroje 
pastraipoje, tris iš penkių prokurorų, paminėtų trečioje pastraipoje, taip 
pat valstybės patarėją, advokatą ir šešis kvalifikuotus asmenis, paminėtus 
antroje pastraipoje. Jai pirmininkauja Kasacinio teismo pirmasis pirmi- 
ninkas, kurį gali pakeisti šio teismo generalinis prokuroras. 

Išskyrus drausmines bylas, teisingumo ministras gali dalyvauti Aukš- 
čiausiosios magistratūros tarybos kolegijų posėdžiuose. 

Į Aukščiausiąją magistratūros tarybą organinio įstatymo numatyto- 
mis sąlygomis gali kreiptis bylos dalyvis. 

Organinis įstatymas nustato šio straipsnio taikymo sąlygas. 


66 straipsnis 

Niekas negali būti neteisėtai suimtas. 

Teisminė valdžia, asmens laisvės saugotoja, užtikrina šio principo lai- 
kymąsi pagal sąlygas, numatytas įstatyme. 


66-1 straipsnis 
Niekas negali būti nuteistas mirties bausme. 


IX SKIRSNIS 
AUKŠČIAUSIASIS TEISINGUMO TEISMAS 


67 straipsnis 

Respublikos Prezidentas, su išlygomis, numatytomis 53-2 ir 68 straips- 
niuose, nėra atsakingas už einant šias pareigas atliktus veiksmus. 

Kol galioja jo mandatas, jokioje Prancūzijos teisminėje ar adminis- 
tracinės valdžios institucijoje jis negali būti šaukiamas liudyti, taip pat jam 
negali būti reiškiamas ieškinys, jo atžvilgiu vykdomas informacijos, tyri- 
mo ar persekiojimo veiksmas. Visi naikinamieji ar senaties terminai yra 
sustabdomi. 

Procesai ir procedūros, kurios tokiu atveju negalėjo vykti, gali būti 
atnaujinamos ar inicijuojamos jo atžvilgiu pasibaigus mėnesio terminui po 
įgaliojimų pasibaigimo. 


68 straipsnis 
Respublikos Prezidentas gali būti atstatydinamas, tik kai jo pareigų 
pažeidimas aiškiai nesuderinamas su jo mandato vykdymu. Sprendimą 

atstatydinti priima parlamentas, susirinkęs į Aukščiausiąjį Teisingumo 
Teismą. 

Aukščiausiojo Teisingumo Teismo sušaukimo pasiūlymas, priimtas 
vienų parlamento rūmų, yra tuojau perduodamas kitiems, kurie sprendžia 
per penkiolika dienų. 

Aukščiausiajam Teisingumo Teismui pirmininkauja Nacionalinio Su- 
sirinkimo pirmininkas. Jis sprendimą dėl atstatydinimo priima per mėnesį 
slaptu balsavimu. Jo sprendimas įsiteisėja tuo pačiu metu. 

Taikant šį straipsnį priimami sprendimai yra priimami dviejų treč- 
dalių narių, sudarančių atitinkamus rūmus ar Aukščiausiąjį Teisingumo 
Teismą, balsų dauguma. Bet koks balso teisės perdavimas draudžiamas. 
Skaičiuojami tik balsai, pritariantys Aukščiausiojo Teisingumo Teismo su- 
šaukimui ar atstatydinimui. 

Šio straipsnio taikymo sąlygas nustato organinis įstatymas. 


X SKIRSNIS 
VYRIAUSYBĖS NARIŲ BAUDŽIAMOJI ATSAKOMYBĖ 


68-1 straipsnis 

Vyriausybės nariai baudžiamąja tvarka baudžiami už veiksmus, ku- 
riuos atliko įgyvendindami savo įgaliojimus ir kurie jų įvykdymo metu 
kvalifikuojami kaip nusikaltimai ar nusižengimai. 

Jie teisiami Respublikos teisingumo teismo. 

Respublikos teisingumo teismas yra saistomas įstatyme numatyto nu- 
sikaltimų ir nusižengimų apibrėžimo ir jo numatytų bausmių. 


68-2 straipsnis 

Respublikos Teisingumo Teismą sudaro penkiolika teisėjų: dvylika 
parlamento narių, po lygiai išrinktų Nacionalinio Susirinkimo ir Senato 
iš savo narių po kiekvieno dalinio ar visiško atnaujinimo, ir trijų Kasaci- 
nio teismo teisėjų, iš kurių vienas pirmininkauja Respublikos teisingumo 
teisme. 

Kiekvienas asmuo, kuriam padaryta žala Vyriausybės nariui padarius 
nusikaltimą ar nusižengimą, gali paduoti skundą Skundų komisijai. 

Ši komisija priima sprendimą arba bylą nutraukti, arba perduoti ją 
Kasacinio teismo generaliniam prokurorui, kad jis teiktų šią bylą nagrinėti 
Respublikos teisingumo teismui. 

Kasacinio teismo generalinis prokuroras gali pagal savo pareigas 
kreiptis į Respublikos teisingumo teismą dėl atitinkamos Skundų komisi- 
jos išvados. 

Šio straipsnio taikymo sąlygas numato organinis įstatymas. 


68-3 straipsnis 
Šio skirsnio nuostatos taikomos ir veikų, padarytų iki šio skirsnio įsi- 
galiojimo, atžvilgiu. 


XI SKIRSNIS 
EKONOMINĖ, SOCIALINĖ IR APLINKOS TARYBA 


69 straipsnis 

Ekonominė, socialinė ir aplinkos taryba Vyriausybės prašymu teikia 
savo išvadą dėl įstatymų projektų, ordonansų ar dekretų, įstatymų pasiūly- 
mų, kurie jai buvo pateikti. 

Ekonominė, socialinė ir aplinkos taryba gali paskirti vieną savo narį 
išdėstyti parlamento rūmams tarybos nuomonę dėl jai pateiktų projektų 
ar pasiūlymų. 

Ekonominei, socialinei ir aplinkos tarybai organinio įstatymo nusta- 
tytomis sąlygomis gali būti teikiama peticija. Išnagrinėjusi peticiją, ji supa- 
žindina Vyriausybę ir parlamentą su veiksmais, kurių ji siūlo dėl jos imtis. 


70 straipsnis 

Vyriausybė ir parlamentas gali klausti Ekonominės, socialinės ir 
aplinkos tarybos patarimo kiekvienu ekonominio, socialinio pobūdžio ir 
su aplinka susijusiu klausimu. Vyriausybė su ja taip pat gali konsultuotis 
dėl programinių įstatymų, nustatančių viešųjų finansų daugiametes gaires, 
projektų. Bet koks planas ar programinio įstatymo projektas ekonominio, 
socialinio pobūdžio ar su aplinka susijusiais klausimais pateikiamas Tary- 
bai norint gauti jos išvadą. 


71 straipsnis 

Ekonominės, socialinės ir aplinkos tarybos, kurios narių skaičius ne- 
gali viršyti dviejų šimtų trisdešimt trijų, sudėtį ir jos veiklos taisykles nu- 
stato organinis įstatymas. 

XI bis SKIRSNIS 
TEISIŲ GYNĖJAS 


71-1 straipsnis 

druomenės, viešosios įstaigos, taip pat bet kas, kam patikėta viešosios pa- 
slaugos užduotis ar kurio atveju organinis įstatymas priskiria jam kompe- 
tencijų, gerbtų teises ir laisves. 

Organinio įstatymo numatytomis sąlygomis į jį gali kreiptis bet ku- 
ris asmuo, manantis esąs nukentėjęs nuo viešosios paslaugos teikimo ar 
organizmo, numatyto pirmoje pastraipoje. Jis gali imtis veiksmų savo ini- 
ciatyva. 

Organinis įstatymas apibrėžia Teisių gynėjo funkcijas ir įsikišimo bū- 
dus. Jis numato sąlygas, kuriomis vykdyti tam tikras funkcijas jam gali pa- 
dėti kolegija. 

Teisių gynėją skiria Respublikos Prezidentas šešeriems metams ne- 
atnaujinant mandato po 13 straipsnio paskutinėje pastraipoje numatytos 
procedūros pritaikymo. Jo funkcijos nesuderinamos su Vyriausybės nario 
ir parlamento nario funkcijomis. Kitus nesuderinamumus nustato organi- 
nis įstatymas. 

Teisių gynėjas už savo veiklą atsiskaito Respublikos Prezidentui ir par- 
lamentui. 


XII SKIRSNIS 
TERITORINĖS BENDRUOMENĖS 


72 straipsnis 

Respublikos teritorinės bendruomenės yra komunos, departamentai, 
regionai, bendruomenės, turinčios ypatingą statusą, ir užjūrio teritorinės 
bendruomenės, numatytos 74 straipsnyje. Bet kokia kita teritorinė ben- 
druomenė prireikus įkuriama pagal įstatymą vietoj vienos ar kelių ben- 
druomenių, minimų šioje pastraipoje. 

Teritorinės bendruomenės gali priimti sprendimus dėl visų įgalioji- 
mų, kurie geriausiai gali būti įgyvendinami jų lygmenyje. 

Įstatymo nustatytomis sąlygomis šios bendruomenės tvarkosi laisvai, 
išsirinkdamos tarybas ir naudodamosi reglamentine valdžia savo įgalioji- 
mams įgyvendinti. 

Organinio įstatymo nustatytomis sąlygomis, išskyrus atvejus, kai tai 
susiję su esminėmis viešosios laisvės ar Konstitucijos garantuotos teisės 
įgyvendinimo sąlygomis, teritorinės bendruomenės ar jų grupės gali, atsi- 
žvelgdamos į tai, koks yra atvejis - ar tai yra numatyta įstatymu, ar regla- 
mentiniu aktu, vykdydamos eksperimentą tam tikru tikslu ir tam tikrą lai- 
ką, nukrypti nuo įstatymo ar reglamentinio akto nuostatų, reguliuojančių 
jų įgaliojimų įgyvendinimą. 

Nė viena teritorinė bendruomenė negali globoti kitos bendruomenės. 
Tačiau kai funkcijoms vykdyti reikalinga kelių teritorinių bendruomenių 
parama, įstatymas gali leisti vienai jų ar vienai jų grupei organizuoti jų 
bendrą veiklą. 

Valstybės atstovas, Respublikos teritorinėse bendruomenėse atsto- 
vaująs kiekvienam Vyriausybės nariui, atsako už nacionalinius interesus, 
administracinę kontrolę ir įstatymų laikymąsi. 


72-1 straipsnis 

Įstatymas nustato sąlygas, kurioms esant kiekvienos teritorinės ben- 
druomenės rinkėjai gali, įgyvendindami peticijos teisę, reikalauti į šios 
teritorinės bendruomenės svarstančiosios asamblėjos darbotvarkę įrašyti 
klausimą, priklausantį jos kompetencijai. 

Organinio įstatymo numatytomis sąlygomis sprendimo ar akto, pri- 
klausančio teritorinės bendruomenės kompetencijai, projektai gali būti 
jos iniciatyva perduoti šios teritorinės bendruomenės rinkėjams priimti 
sprendimą referendumu. 

Kai ketinama įkurti ypatingo statuso teritorinę bendruomenę arba pa- 
keisti jos organizaciją, įstatymu gali būti nuspręsta apklausti suinteresuotos 
bendruomenės rinkėjus. Teritorinių bendruomenių ribų keitimas taip pat 
gali būti pagrindas apklausti rinkėjus įstatymo nustatytomis sąlygomis. 


72-2 straipsnis 

Teritorinės bendruomenės turi lėšų, kuriomis jos gali laisvai dispo- 
nuoti įstatymo nustatytomis sąlygomis. 

Jos gali gauti visas arba dalį bet kokios rūšies mokesčių įplaukų. Įsta- 
tymas gali leisti joms neperžengiant apibrėžtų ribų nustatyti mokesčių 
bazę ir tarifus. 

Mokestinės pajamos ir kitos teritorinių bendruomenių pajamos yra 
pagrindinė kiekvienos kategorijos bendruomenės visų lėšų dalis. Organi- 
nis įstatymas nustato šios taisyklės įgyvendinimo sąlygas. 

Perduodant įgaliojimus tarp valstybės ir teritorinių bendruomenių 
perduodamos ir lėšos, skirtos juos įgyvendinti. Nustačius ar išplėtus bet 
kokius įgaliojimus, susijusius su teritorinių bendruomenių išlaidų didėji- 
mu, turi būti skiriamos įstatymu apibrėžtos lėšos. 

Įstatymas numato tolygaus lėšų paskirstymo priemones, skirtas padė- 
ti užtikrinti teritorinių bendruomenių lygybę. 


72-3 straipsnis 

Respublika užjūrio teritorijų gyventojus pripažįsta prancūzų tautos 
dalimi, laikydamasi bendro laisvės, lygybės ir brolybės idealo. 

Gvadelupa, Gviana, Martinika, Reunjonas, Majotas, Sen Bartelemis, 
Sen Martenas, Sen Pjeras ir Mikelonas, Valio ir Futunos salos ir Prancū- 
zijos Polinezija yra valdomos pagal 73 straipsnį, skirtą departamentams ir 
užjūrio teritorijoms, taip pat teritorinėms bendruomenėms, įkuriamoms 
taikant 73 straipsnio paskutinę pastraipą, ir pagal 74 straipsnį, skirtą ki- 
toms bendruomenėms reglamentuoti. 

Naujosios Kaledonijos statusą nustato XIII skirsnis. 

Įstatymas apibrėžia Pietų ir Prancūzijos Antarktidos žemių ir Kliper- 
tono įstatymų leidybos teisę ir ypatingą jų organizaciją. 


72-4 straipsnis 

Joks visiškas ar dalinis vienos iš bendruomenių, minimų 72-3 straips- 
nio antrojoje pastraipoje, režimo pakeitimas kitu, numatytu 73 ir 74 
straipsniuose, negali būti daromas be išankstinio bendruomenės ar dalies 
suinteresuotos bendruomenės rinkėjų sutikimo įstatymo numatytomis są- 
lygomis. Tokį režimo pakeitimą nustato organinis įstatymas. 

Respublikos Prezidentas Vyriausybės siūlymu sesijų metu ar bendru 
abejų parlamento rūmų siūlymu, paskelbtais Journal Officiel, gali nuspręs- 
ti atsiklausti užjūrio teritorinės bendruomenės rinkėjų nuomonės dėl šios 
bendruomenės organizacijos, įgaliojimų ir jos įstatymų leidybos tvarkos. 
Kai apklausa susijusi su pakeitimu, numatytu ankstesnėje pastraipoje, ir 
yra organizuojama Vyriausybės siūlymu, Vyriausybė kiekvienuose parla- 
mento rūmuose apie tai skelbia pareiškimą, po kurio vyksta debatai. 


73 straipsnis 

Departamentuose ir užjūrio regionuose įstatymai ir reglamentiniai 
aktai taikomi visa apimtimi. Jie gali būti adaptuojami atsižvelgiant į šių 
teritorinių bendruomenių savitumus ir ypatingas sąlygas. 

Šias adaptacijas teritorinės bendruomenės gali nuspręsti taikyti srity- 
se, kuriose įgyvendinami jų įgaliojimai, ir jei tai daryti įgalina priklauso- 
mai nuo atvejo - įstatymas ar reglamentinis aktas. 

Nesilaikant pirmosios pastraipos nurodymų ir atsižvelgiant į teritori- 
nių bendruomenių savitumus, jos, vadovaujantis šiuo straipsniu, gali būti 
priklausomai nuo atvejo - įstatymu ar reglamentiniu aktu įgaliotos nusta- 
tyti taisykles, kurios būtų taikomos jų teritorijoje tam tikrose įstatymų ar 
reglamentinių aktų reguliavimui priklausančiose srityse. 

Šios taisyklės negali būti skirtos pilietybei, pilietinėms teisėms, viešo- 
sios laisvės garantijoms, asmenų teisiniam statusui ir veiksnumui, teisingu- 
mo institucijų organizacijai, baudžiamajai teisei, baudžiamajam procesui, 
užsienio politikai, gynybai, viešajai tvarkai ir saugumui, pinigams, kredi- 
tams ir valiutos keitimui, taip pat rinkimų teisei reguliuoti. Šis sąrašas gali 
būti tikslinamas ir pildomas organiniu įstatymu. 

Nuostata, numatyta dviejose ankstesnėse pastraipose, nėra taikoma 
Reunjono departamente ir regione. 

Įgaliojimai, numatyti antroje ir trečioje pastraipose, perduodami ati- 
tinkamos teritorinės bendruomenės prašymu laikantis organinio įstatymo 
numatytų sąlygų ir išlygų. Teritorinės bendruomenės negali kreiptis dėl 
įgaliojimų perdavimo tik kai tai yra susiję su svarbiausiomis sąlygomis, 
įgyvendinant viešąją laisvę arba Konstitucijos garantuotą teisę. 

Įkurti teritorinę bendruomenę, pakeičiančią departamentą ir užjūrio 
regioną, arba įstatymu įsteigti bendrą dviejų tokių bendruomenių svars- 
tančiąją asamblėją galima tik tuo atveju, jei 72-4 straipsnio antroje pastrai- 
poje numatytomis formomis yra gautas teritorinių bendruomenių rinkėjų 
sutikimas. 


74 straipsnis 
Užjūrio teritorinės bendruomenės, numatytos šiame straipsnyje, turi 
tokį statusą, kurį nustatant atsižvelgiama į kiekvienos jų interesus Respu- 
blikoje. 
Šį statusą apibrėžia organinis įstatymas, priimtas gavus svarstančio- 
sios asamblėjos išvadą. Jis nustato: 
- sąlygas, kurioms esant šiose bendruomenėse taikomi įstatymai ir 
reglamentiniai aktai; 
- šių teritorinių bendruomenių įgaliojimus; joms negalima per- 
duoti valstybės įgaliojimų, išskyrus tuos, kuriuos jos jau įgyven- 

dina, dėl 73 straipsnio ketvirtoje pastraipoje išvardintų sričių, 
kurias prireikus gali patikslinti ir papildyti organinis įstatymas; 
teritorinių bendruomenių institucijų organizavimo ir veiklos tai- 
sykles, jų svarstančiosios asamblėjos rinkimų tvarką; 

sąlygas, kurioms esant su bendruomenės institucijomis konsul- 
tuojamasi dėl įstatymų projektų ir įstatymų pasiūlymų, ordonan- 
sų ar dekretų projektų, kuriuose pateikiamos specialios nuostatos 
dėl teritorinių bendruomenių, taip pat dėl tarptautinių įsiparei- 
gojimų, priimtų bendruomenės kompetencijai priklausančiose 
srityse, ratifikavimo ar patvirtinimo. 


Tų teritorinių bendruomenių, kurios turi autonomiją, atžvilgiu orga- 
ninis įstatymas taip pat gali apibrėžti sąlygas, kurioms esant: 


Valstybės Taryba vykdo specialią teisminę tam tikrų svarstančio- 
sios asamblėjos aktų, priimtų įgyvendinant įgaliojimus, kuriuos 
vykdo įstatymo reguliavimo srityje, rūšių kontrolę; 

svarstančioji asamblėja gali pakeisti įstatymą, promulguotą po te- 
ritorinės bendruomenės statuso įsigaliojimo, kada Konstitucinė 
Taryba, ypač tuo atveju, kai į ją kreipiasi bendruomenės valdžios 
institucijos, konstatuoja, kad įstatymas įsibrovė į šios bendruo- 
menės kompetencijos sritį; 

teritorinės bendruomenės gali imtis priemonių, pagrįstų vietinė- 
mis reikmėmis, siekdamos užtikrinti gyventojų įsidarbinimą ir 
teisę vykdyti profesinę veiklą ar žemės turto apsaugą; 

teritorinės bendruomenės, kontroliuojamos valstybės, gali daly- 
vauti įgyvendinant įgaliojimus, kuriuos jos išsaugo, visoje nacio- 
nalinėje teritorijoje laikydamosi suteiktų viešųjų laisvių įgyven- 
dinimo garantijų. 


Kiti teritorinės bendruomenės ypatingos organizacijos būdai, kylan- 
tys iš šio straipsnio, yra nustatomi ir keičiami įstatymu, prieš tai pasikon- 
sultavus su svarstančiąja asamblėja. 


74-1 straipsnis 


Užjūrio teritorinėse bendruomenėse, numatytose 74 straipsnyje, ir 
Naujojoje Kaledonijoje Vyriausybė gali ordonansu valstybės kompetencijai 
priklausančiais klausimais, atlikus būtinąją adaptaciją, išplėsti įstatyminės 
prigimties nuostatas, galiojančias metropolijoje, ar pritaikyti atitinkamos 
bendruomenės specifinei organizacijai galiojančias įstatymo nuostatas, su 

išlyga, kad įstatymas dėl šių nuostatų tiesiogiai nebuvo apribojęs šios pro- 
cedūros taikymo galimybės. 

Ordonansus priima Ministrų Taryba, pasitarusi su suinteresuotų teri- 
torinių bendruomenių svarstančiosiomis asamblėjomis ir Valstybės Tary- 
ba. Jie įsigalioja nuo jų paskelbimo. Jie netenka galios, jei parlamentas jų 
neratifikuoja per aštuoniolika mėnesių nuo paskelbimo. 

75 straipsnis 

Respublikos piliečių, neturinčių civilinio statuso pagal bendrąją teisę, 
numatyto 34 straipsnyje, asmeninis statusas!" išlieka, kol jie patys jo neat- 
sisako. 


75-1 straipsnis 
Regionų kalbos priklauso Prancūzijos paveldui. 


XIII SKIRSNIS 
PEREINAMOSIOS NUOSTATOS DĖL NAUJOSIOS KALEDONIJOS 


76 straipsnis 

Naujosios Kaledonijos gyventojai kviečiami iki 1998 metų gruodžio 
31 dienos pareikšti nuomonę dėl sutarties, pasirašytos Numėjoje 1998 
metų gegužės 5 dieną ir paskelbtos 1998 metų gegužės 27 dieną Journal 
Officiel de la Rėpubligue frangaise, nuostatų. 

Balsuoti gali asmenys, atitinkantys reikalavimus, numatytus 1998 
metų lapkričio 2 d. įstatymo Nr. 88-1028 2 straipsnyje. 

Priemonės, reikalingos balsavimui organizuoti, nustatomos Ministrų 
Tarybos dekretu, apsvarstytu Valstybės Taryboje. 


77 straipsnis 

Organinis įstatymas, priimtas atsižvelgiant į Naujosios Kaledonijos 
atstovaujamojo susirinkimo išvadą, kai yra pritarta sutarčiai, 76 straips- 
nyje numatytos konsultacijos būdu, užtikrindamas Naujosios Kaledonijos 
vystymąsi laikantis šioje sutartyje numatytų krypčių ir formų, būtinų jai 
įgyvendinti, nustato: 

- valstybės įgaliojimus, kurie galutinai bus perduoti Naujosios Ka- 
ledonijos institucijoms, šio perdavimo laipsniškumą ir formas, 
taip pat dėl to atsiradusį pareigų pasidalijimą; 

- Naujosios Kaledonijos institucijų organizacijos ir veiklos taisyk- 





Y" Šis statusas svarbus kolizinėje teisėje. 

les, taip pat sąlygas, kurioms esant kai kurių rūšių Naujosios Ka- 
ledonijos svarstančiosios asamblėjos aktai prieš paskelbiami gali 
būti perduoti Konstitucinei Tarybai patikrinti; 

- taisykles dėl pilietybės, rinkimų tvarkos, užimtumo ir papročių 

teisės statuso; 

- sąlygas ir terminus, kurių laikydamiesi Naujosios Kaledonijos gy- 

ventojai galėtų pareikšti nuomonę dėl visiško suvereniteto įgijimo. 

Kitos priemonės, reikalingos 76 straipsnyje minėtai sutarčiai įgyven- 
dinti, nustatomos įstatymu. 

Tam, kad būtų apibrėžtas elektoratas, turintis rinkti Naujosios Ka- 
ledonijos ir provincijų svarstančiųjų asamblėjų narius, sąrašas, į kurį da- 
roma nuoroda sutartyje, minimoje 76 straipsnyje, ir 1999 m. kovo 19 d. 
organinio įstatymo Nr.99-209, susijusio su Naująja Kaledonija, 188 bei 
189 straipsniuose, yra sąrašas, sudarytas balsavimo, numatyto minėtame 
76 straipsnyje, atveju ir apimantis asmenis, negalinčius ten dalyvauti. 


XIV SKIRSNIS 
DĖL FRANKOFONIJOS IR ASOCIACIJOS SUTARČIŲ 


87 straipsnis 
Respublika dalyvauja plėtojant solidarumą ir bendradarbiavimą tarp 
valstybių ir tautų, kurias vienija prancūzų kalba. 


88 straipsnis 
Respublika gali sudaryti sutartis su valstybėmis, kurios nori su ja 
jungtis, siekdamos vystyti savo civilizacijas. 


XV SKIRSNIS 
DĖL EUROPOS SĄJUNGOS 


88-1 straipsnis 

Respublika dalyvauja Europos Sąjungoje, sudarytoje iš valstybių, kurios 
laisvai pasirinko bendrai vykdyti kai kurias savo kompetencijas vadovauda- 
mosi Europos Sąjungos sutartimi ir Sutartimi dėl Europos Sąjungos veikimo, 
kokios jos yra po sutarties, pasirašytos Lisabonoje 2007 m. gruodžio 13 d. 


PASTABA: 
2008 m. vasario 4 d. konstitucinis įstatymas Nr. 2008-103, 2 str.: šis straipsnis įsi- 
galios nuo Lisabonos sutarties, keičiančios Europos Sąjungos sutartį ir Europos 

Bendrijos steigimo sutartį, pasirašytos 2007 m. gruodžio 13 d., įsigaliojimo. Lisa- 
bonos sutartis įsigaliojo 2009 m. gruodžio 1 d. 


88-2 straipsnis 


Įstatymas nustato taisykles, susijusias su Europos arešto orderiu, tai- 
kant Europos Sąjungos institucijų priimtus aktus. 


PASTABA: 

2008 m. vasario 4 d. konstitucinis įstatymas Nr.2008-103, 2 str.: šis straipsnis įsiga- 
lios nuo Lisabonos sutarties, keičiančios Europos Sąjungos sutartį ir sutartį, stei- 
giančią Europos Bendriją, pasirašytos 2007 m. gruodžio 13 d., įsigaliojimo. Lisabo- 
nos sutartis įsigaliojo 2009 m. gruodžio 1 d. 


88-3 straipsnis 

Pagal Europos Sąjungos sutartį, pasirašytą 1992 metų vasario 7 d., 
balsavimo teisė ir teisė būti išrinktam municipaliniuose rinkimuose gali 
būti suteikta tik Europos Sąjungos piliečiams, gyvenantiems Prancūzijoje. 
Šie piliečiai negali užimti mero ar jo padėjėjo pareigų, dalyvauti skiriant 
senatorių rinkikus ar senatorių rinkimuose. Organinis įstatymas, priimtas 
abejų rūmų, nustato šio straipsnio taikymo sąlygas. 


88-4 straipsnis 

Europos įstatymo galią turinčių aktų projektus, taip pat kitus Europos 
Sąjungos aktų projektus ar pasiūlymus nuo jų pateikimo Europos Sąjungos 
Tarybai Vyriausybė perduoda Nacionaliniam Susirinkimui ir Senatui. 

Pagal ypatumus, numatytus kiekvienų rūmų reglamente, gali būti 
priimamos, reikalui esant, ir nevykstant sesijai, Europos rezoliucijos dėl 
pirmoje pastraipoje numatytų projektų ar pasiūlymų, taip pat dėl bet kurio 
Europos Sąjungos institucijos priimto dokumento. 

Kiekvienuose parlamento rūmuose yra įkuriama komisija, kuriai pa- 
skirti Europos reikalai. 


PASTABA: 

2008 m. vasario 4 d. konstitucinis įstatymas Nr. 2008-103, 2 str.: šis straipsnis įsi- 
galios nuo Lisabonos sutarties, keičiančios Europos Sąjungos sutartį ir Europos 
Bendriją steigiančią sutartį, pasirašytos 2007 m. gruodžio 13 d., įsigaliojimo. Lisa- 
bonos sutartis įsigaliojo 2009 m. gruodžio 1 d. 

88-5 straipsnis 

Bet kokį įstatymo, leidžiančio ratifikuoti sutartį, susijusią su valstybės 
stojimu į Europos Sąjungą, projektą Respublikos Prezidentas teikia refe- 
rendumui. 

Tačiau trijų penktadalių balsų dauguma nubalsavus už tą patį pasiū- 
lymo tekstą kiekvienuose rūmuose, parlamentas gali leisti priimti įstatymo 
projektą pagal 89 straipsnio trečioje pastraipoje numatytą procedūrą. 


PASTABA: 

2008 m. vasario 4 d. konstitucinis įstatymas Nr. 2008-103, 2 str.: šis straipsnis įsi- 
galios nuo Lisabonos sutarties, keičiančios Europos Sąjungos sutartį ir Europos 
Bendriją steigiančią sutartį, pasirašytos 2007 m. gruodžio 13 d., įsigaliojimo. Lisa- 
bonos sutartis įsigaliojo 2009 m. gruodžio 1 d. 

2008 m. liepos 23 d. konstitucinis įstatymas Nr. 2008-724, 47 III straipsnis: Kons- 
titucijos 88-5 straipsnis, tokios redakcijos, kokia išplaukia tiek iš šio konstitucinio 
įstatymo 44 straipsnio, tiek iš šio straipsnio I 2*, netaikomas stojimams, einantiems 
po tarpvyriausybinės konferencijos, kurią sušaukti nusprendė Europos Vadovų Ta- 
ryba prieš 2004 m. liepos 1 d. 


88-6 straipsnis 

Nacionalinis Susirinkimas arba Senatas gali pareikšti motyvuotą nuo- 
monę dėl Europos įstatymo galią turinčio akto projekto atitikties subsidia- 
rumo principui. Nuomonę atitinkamų rūmų pirmininkas adresuoja Euro- 
pos Parlamento, Tarybos ir Europos Komisijos pirmininkams. Vyriausybė 
apie tai informuojama. 

Kiekvieni rūmai gali pateikti ieškinį Europos Sąjungos Teisingumo 
Teismui dėl Europos įstatymo galią turinčio akto, kuris pažeidžia subsidia- 
rumo principą. Šį ieškinį Europos Sąjungos Teisingumo Teismui perduoda 
Vyriausybė. 

Tuo tikslu gali būti priimamos rezoliucijos, o prireikus pagal inicia- 
tyvos ir diskusijos sąlygas, numatytas kiekvienų rūmų reglamente, jos gali 
būti priimamos ir nevykstant sesija. 


PASTABA: 

2008 m. vasario 4 d. konstitucinis įstatymas Nr. 2008-103, 2 str.: šis straipsnis įsi- 
galios nuo Lisabonos sutarties, keičiančios Europos Sąjungos sutartį ir Europos 
Bendriją steigiančią sutartį, pasirašytos 2007 m. gruodžio 13 d., įsigaliojimo. Lisa- 
bonos sutartis įsigaliojo 2009 m. gruodžio 1 d. 

88-7 straipsnis 

Nubalsavus už tą patį pasiūlymo tekstą Nacionaliniame Susirinkime 
ir Senate, parlamentas gali išreikšti prieštaravimą Europos Sąjungos aktų 
priėmimo taisyklių pakeitimui Europos Sąjungos sutarties ir Sutarties dėl 
Europos Sąjungos veikimo, tokios, kokios jos yra po sutarties, pasirašytos 
Lisabonoje 2007 m. gruodžio 13 d., numatytais atvejais dėl sutarčių supa- 
prastintos peržiūros arba dėl bendradarbiavimo civilinėse bylose. 


PASTABA: 

2008 m. vasario 4 d. konstitucinis įstatymas Nr. 2008-103, 2 str.: šis straipsnis įsi- 
galios nuo Lisabonos sutarties, keičiančios Europos Sąjungos sutartį ir Europos 
Bendriją steigiančią sutartį, pasirašytos 2007 m. gruodžio 13 d., įsigaliojimo. Lisa- 
bonos sutartis įsigaliojo 2009 m. gruodžio 1 d. 


XVI SKIRSNIS 
DĖL KONSTITUCIJOS KEITIMO 


89 straipsnis 

Konstitucijos keitimo iniciatyvos teisė priklauso Respublikos Prezi- 
dentui, veikiančiam Ministro Pirmininko siūlymu, ir parlamento nariams. 

Konstitucijos keitimo projektas ar pasiūlymas turi būti nagrinėjamas 
42 straipsnio trečioje pastraipoje numatytais terminais ir dėl jo turi būti 
balsuojama abejuose rūmuose, priimant vienodos redakcijos tekstą. Pakei- 
timas laikomas galutiniu, kai jis patvirtinamas referendumu. 

Tačiau Konstitucijos keitimo projektas neteikiamas referendumui, jei 
Respublikos Prezidentas nusprendžia jį teikti parlamentui, sušauktam į 
Kongresą. Šiuo atveju laikoma, kad Konstitucijos keitimo projektui pritar- 
ta, jei peržiūrimam projektui pritaria 3/5 balsavusių narių dauguma. Naci- 
onalinio Susirinkimo biuras yra Kongreso biuras. 

Jokia keitimo procedūra negali būti pradedama ar tęsiama, jeigu kėsi- 
namasi į teritorijos vientisumą. 

Keitimo objektas negali būti respublikos valdymo forma. 

1789 METŲ ŽMOGAUS IR PILIEČIO 
TEISIŲ DEKLARACIJA 


PREAMBULĖ 


Prancūzų liaudies atstovai, susirinkę į Steigiamąjį susirinkimą, atsi- 
žvelgdami į tai, kad žmogaus teisių nežinojimas, jų užmiršimas ar nieki- 
nimas yra vienintelės visuomenės nelaimių ir valdžios sugedimo priežas- 
tys, nutarė iškilmingoje Deklaracijoje išdėstyti prigimtines, neatimamas ir 
šventas Žmogaus teises, siekdami, kad ši Deklaracija būtų visada prieinama 
visiems visuomenės nariams, nuolat jiems primintų jų teises ir pareigas, 
kad įstatymų leidžiamosios ir vykdomosios valdžių aktai, kuriuos bet kada 
būtų galima palyginti su kiekvienos politinės institucijos tikslu, būtų labiau 
gerbiami, kad piliečių reikalavimai, nuo šiol grindžiami paprastais ir ne- 
ginčijamais principais, visados remtųsi Konstitucija ir siektų visuomenės 
gerovės. 

Todėl Steigiamasis susirinkimas Aukščiausiosios esybės akivaizdoje ir 
jos globojamas pripažįsta ir skelbia šias Žmogaus ir piliečio teises. 


1 straipsnis 
Žmonės gimsta ir yra laisvi bei lygiateisiai. Socialiniai skirtumai gali 
būti grindžiami tik visuotine nauda. 


2 straipsnis 

Visų politinių susivienijimų tikslas yra išsaugoti prigimtines ir neat- 
imamas Žmogaus teises. Tokios teisės yra laisvė, nuosavybė, saugumas ir 
priešinimasis priespaudai. 


3 straipsnis 
Suvereniteto principas iš esmės glūdi tautoje. Jokia korporacija, joks 
asmuo negali vykdyti valdžios, kuri aiškiai nekyla iš tautos. 

4 straipsnis 

Laisvė - tai galimybė daryti viską, kas nekenkia kitam. Taigi kiekvieno 
žmogaus prigimtinių teisių įgyvendinimas yra ribojamas tik tiek, kad būtų 
užtikrintas kitų visuomenės narių naudojimasis tomis pačiomis teisėmis. 
Šios ribos gali būti nustatytos tik įstatymu. 


5 straipsnis 

Įstatymas gali uždrausti tik visuomenei kenksmingas veikas. Visa tai, 
kas nėra įstatymo uždrausta, negali būti neleidžiama ir niekas negali būti 
verčiamas daryti tai, ko nenustato įstatymas. 


6 straipsnis 

Įstatymas yra bendros valios išraiška. Visi piliečiai turi teisę tiesiogiai 
ar per savo išrinktus atstovus dalyvauti jį kuriant. Įstatymas, tiek baudžian- 
tis, tiek saugantis, turi būti vienodas visiems. Visi piliečiai, būdami lygūs 
įstatymui, gali vienodai pretenduoti į viešas aukštas pareigas, postus ir tar- 
nybas pagal savo galimybes ir neturi būti jokių skirtumų, išskyrus tuos, 
kuriuos lemia jų dorybės ir gabumai. 


7 straipsnis 

Joks žmogus negali būti apkaltintas, sulaikytas ar įkalintas kitais nei 
įstatyme numatytais atvejais ir įstatyme nustatyta tvarka. Tie, kurie reika- 
lauja, leidžia, vykdo ar verčia vykdyti neteisėtus įsakymus, turi būti bau- 
džiami, bet kiekvienas pilietis, iškviestas ar sulaikytas pagal įstatymą, turi 
nedelsdamas paklusti, tas, kuris priešinasi, nusikalsta. 


8 straipsnis 

Įstatymas turi nustatyti tik aiškiai ir neginčijamai būtinas bausmes, ir 
niekas negali būti baudžiamas kitaip nei pagal įstatymą, priimtą, paskelbtą 
ir teisėtai taikomą prieš padarant nusižengimą. 


9 straipsnis 

Kiekvienas žmogus laikomas nekaltu tol, kol paskelbiama jį esant kal- 
tu; jei asmenį būtina sulaikyti, už bet kokį perdėtą griežtumą, kuris nėra 
būtinas jo sulaikymui užtikrinti, turi būti griežtai baudžiama pagal įsta- 
tymą. 

10 straipsnis 
Niekas negali būti persekiojamas dėl savo minčių, netgi religinių, iki 
tol, kol jų sklaida nepažeidžia viešosios tvarkos, nustatytos įstatymu. 


11 straipsnis 

Laisvai reikšti mintis ir nuomonę yra viena iš pačių vertingiausių 
žmogaus teisių. Taigi kiekvienas asmuo gali laisvai kalbėti, rašyti, spaus- 
dinti, bet įstatymo numatytais atvejais jis atsako už piktnaudžiavimą šia 
teise. 


12 straipsnis 

Žmogaus ir piliečio teisėms garantuoti reikalingos ginkluotosios pa- 
jėgos. Šios pajėgos įkurtos visų naudai, o ne asmeniniams interesams tų, 
kuriems jos patikėtos. 


13 straipsnis 

Ginkluotosioms pajėgoms išlaikyti ir administracijos išlaidoms pa- 
dengti būtinas bendras visų indėlis. Tai turi būti paskirstyta visiems pilie- 
čiams pagal jų padėtį. 


14 straipsnis 

Visi piliečiai turi teisę tiesiogiai ar per savo atstovus spręsti dėl valsty- 
binių mokesčių būtinybės, laisvai pritarti jų rinkimui, kontroliuoti jų pa- 
naudojimą, nustatyti jų dalies dydį, rinkimo pagrindą, išieškojimo tvarką 
ir trukmę. 


15 straipsnis 
Visuomenė turi teisę reikalauti, kad visi pareigūnai atsiskaitytų už 
savo vykdomą valdymą. 


16 straipsnis 
Visuomenė, kurioje teisės negarantuotos ir kurioje nėra valdžių pada- 
lijimo, neturi konstitucijos. 


17 straipsnis 

Nuosavybės teisė yra neatimama ir šventa, nuosavybė gali būti paimta 
tik įstatymo nustatytais atvejais aiškiai siekiant visuomenės naudos ir su 
sąlyga, kad bus teisingai ir iš anksto atlyginta. 

1946 METŲ SPALIO 27 DIENOS 
KONSTITUCIJOS 


PREAMBULĖ 


Išaušus kitai dienai po laisvų tautų pergalės prieš režimus, bandžiu- 
sius pavergti ir pažeminti žmogų, prancūzų tauta dar kartą skelbia, kad 
kiekvienas žmogus, nepaisant jo rasės, religijos ar tikėjimo, turi neatima- 
mas ir šventas teises. Ji vėl iškilmingai patvirtina žmogaus ir piliečio teises 
ir laisves, įtvirtintas 1789 metų Teisių deklaracijoje, ir pagrindinius princi- 
pus, pripažintus Respublikos įstatymais. 

Be to, ji skelbia šiais laikais ypač reikalingus politinius, ekonominius 
ir socialinius principus: 

Įstatymas garantuoja moteriai visose srityse tokias pačias teises kaip 
ir vyrui. 

Kiekvienas žmogus, persekiojamas dėl savo veiklos siekiant laisvės, 
turi prieglobsčio teisę Respublikos teritorijoje. 

Kiekvienas turi pareigą dirbti ir teisę gauti darbą. Darbe ar atliekant 
pareigas negali būti varžomas dėl savo kilmės, nuomonės ar tikėjimo. 

Kiekvienas žmogus gali ginti savo teises ir interesus per profsąjungų 
veiklą ir priklausyti joms pagal savo pasirinkimą. 

Teisė streikuoti gali būti įgyvendinama tik pagal ją reglamentuojan- 
čius įstatymus. 

Visi darbuotojai, tarpininkaujami jų įgaliotų atstovų, dalyvauja nusta- 
tant kolektyvines darbo sąlygas ir įmonių valdyme. 

Bet koks turtas, bet kokia įmonė, kurios naudojimas yra arba tampa 
nacionaline viešąja tarnyba arba faktiniu monopoliu, turi tapti visuomenės 
nuosavybe. 

Asmeniui ir šeimai tauta užtikrina jų raidai būtinas sąlygas. 

Ji garantuoja visiems, ypač vaikams, motinoms ir pagyvenusiems 

darbuotojams, sveikatos apsaugą, materialinį saugumą, poilsį ir laisvalai- 
kį. Kiekvienas žmogus, kuris dėl savo amžiaus, fizinės ar protinės būklės, 
ekonominės padėties negali dirbti, turi teisę gauti iš visuomenės lėšų, pa- 
kankamų jam pragyventi. 

Tauta skelbia visų prancūzų solidarumą ir lygybę kilus sunkumams 
dėl nacionalinių nelaimių. 

Tauta garantuoja tiek vaikams, tiek suaugusiesiems vienodas moky- 
mo, profesinio ugdymo ir kultūros galimybes. Nemokamo ir pasaulietinio 
visų lygių mokslo organizavimas - valstybės užduotis. 

Prancūzijos Respublika, būdama ištikima savo tradicijoms, prisitaiko 
prie tarptautinės viešosios teisės taisyklių. Ji nesiryš jokiam karui, kuriuo 
siekiama užkariavimų, ir niekad nepanaudos savo pajėgų prieš kurios nors 
tautos laisvę. 

Laikydamasi abipusiškumo sąlygos, Prancūzija sutinka su suverenite- 
to apribojimais, reikalingais taikai sudaryti ir išsaugoti. 

Prancūzija su užjūrio tautomis sudaro Sąjungą, pagrįstą teisių ir par- 
eigų lygybe, kurioje nėra skirtumų dėl rasės ar religijos. 

Prancūzijos Sąjungą sudaro tautos ir gyventojų bendrijos, kurios su- 
jungia ir koordinuoja savo išteklius ir pastangas, siekdamos plėtoti visų jų 
civilizacijas, didinti jų gerovę ir garantuoti saugumą. 

Būdama ištikima savo tradicinei misijai Prancūzija ketina vesti tautas, 
dėl kurių ji prisiėmė įsipareigojimus, į savivaldos laisvę ir demokratiškai 
spręsti savo reikalus; atmesdama bet kokią kolonijinę sistemą, pagrįstą 
prievarta, ji garantuoja visiems vienodas galimybes eiti viešąsias pareigas 
ir individualų arba kolektyvinį čia išvardytų ar patvirtintų teisių ir laisvių 
vykdymą. 


2004 M. APLINKOS CHARTIJA 


Prancūzijos liaudis, 

įvertinusi tai: 

Kad gamtos ištekliai ir pusiausvyra darė įtaką žmonijos iškilimui; 

Kad žmonijos ateitis ir netgi egzistavimas yra neatsiejami nuo jos 
gamtinės aplinkos; 

Kad aplinka yra bendras žmogiškųjų būtybių turtas; 

Kad žmogus daro vis didėjančią įtaką gyvenimo ir jo paties evoliucijos 
sąlygoms; 

Kad biologinė įvairovė, asmens klestėjimas ir žmonių bendruomenių 
pažanga yra paveikti tam tikrų vartojimo ar gamybos būdų ir gamtinių 
išteklių pernelyg gausaus naudojimo; 

Kad aplinkos saugojimo turi būti siekiama lygiai taip pat kaip kitų 
pamatinių Tautos interesų užtikrinimo; 

Kad tam, jog būtų užtikrinta tvari plėtra, pasirinkimai, skirti dabarties 
poreikiams tenkinti, neturi užkirsti kelio ateities kartoms ir kitoms tau- 
toms tenkinti savo poreikius, 

Skelbia: 


1 straipsnis 


Kiekvienas asmuo turi teisę gyventi subalansuotoje ir sveikatai ne- 
kenksmingoje aplinkoje. 


2 straipsnis 
Kiekvienas asmuo turi pareigą prisidėti prie aplinkos saugojimo ir ge- 
rinimo. 


3 straipsnis 

Kiekvienas asmuo privalo įstatymo apibrėžtomis sąlygomis užkirsti 
kelią žalai, kurią jis gali sukelti aplinkai, arba, nesant tam galimybės, suma- 
žinti jos pasekmes. 


4straipsnis 
Kiekvienas asmuo privalo prisidėti prie nuostolių, kuriuos jis sukelia 
aplinkai, atlyginimo įstatymo apibrėžtomis sąlygomis. 


5 straipsnis 

Kai žalos kilimas, net jeigu jis tik tikėtinas atsižvelgiant į tuo metu eg- 
zistuojančias mokslo žinias, galėtų rimtai ir negrįžtamai paveikti aplinką, 
viešosios valdžios institucijos rūpinasi, taikydamos atsargumo principą, 
kiekviena savo įgaliojimų srityje, kad būtų įgyvendintos rizikų vertinimo 
procedūros ir imtasi laikinų ir proporcingų priemonių tam, jog būtų už- 
kirstas kelias žalos kilimui. 


6 straipsnis 
Viešoji politika turi skatinti tvarią plėtrą. Tuo tikslu jos siekia sude- 
rinti aplinkos apsaugą ir vystymą, ekonominę plėtrą ir socialinę pažangą. 

7 straipsnis 

Kiekvienas asmuo turi teisę įstatymo apibrėžtomis sąlygomis ir lai- 
kantis nustatytų ribų gauti informaciją, susijusią su aplinka, kurią turi vie- 
šosios valdžios institucijos, ir dalyvauti rengiant viešus sprendimus, turin- 
čius įtakos aplinkai. 


8 straipsnis 
Švietimas ir mokymas aplinkos srityje privalo prisidėti prie šioje 
Chartijoje apibrėžtų teisių ir pareigų vykdymo. 


9 straipsnis 
Moksliniai tyrimai ir inovacijos privalo įnešti savo indėlį į aplinkos 
išsaugojimą ir vystymą. 


10 straipsnis 
Ši Chartija įkvepia Prancūzijos veiksmus Europoje ir pasaulyje. 

1991 m. gruodžio 8 d. Rumunijos Respublikos Konstitucija, kaip ir ki- 
tos pokomunistinės Vidurio ir Rytų Europos regiono valstybių konstituci- 
jos, atspindi įvykusius to meto pasikeitimus, susijusius su Tarybų Sąjungos 
ir totalitarinio režimo žlugimu socialistinėse šalyse bei naujus visuomenės 
gyvenimo prioritetus. 

1991 m. Rumunijos Respublikos Konstitucija yra aštuntoji šios vals- 
tybės istorijoje (po 1864 m., 1866 m., 1923 m., 1938 m., 1948 m., 1952 m. 
1965 m. konstitucijų). 

Rumunijos konstitucionalizmo raidos etapams būdinga tai, kad šios 
valstybės valdymo forma keitėsi nuo parlamentinės monarchijos valdymo 
modelio (Rumunijos 1866 m. Konstitucija, kurią veikė liberalaus teisinio 
reguliavimo pavyzdžiu XIX-XX a.! laikyta 1831 m. Belgijos Konstitucija, 
kuri savo ruožtu buvo paveikta 1830 m. Prancūzijos konstitucinės char- 
tijos, įteisino parlamentinės monarchijos valdymo modelį), autoritarinio 
(1938 m. Konstitucija įteisino karaliaus Karolio II autoritarinį režimą Ru- 
munijoje?) bei totalitarinio (1948 m., 1952 m. 1965 m. konstitucijos nusta- 
tė komunistinį totalitarinį režimą ) režimo iki demokratinio respublikos 
valdymo modelio (1991 m. Konstitucijai didelę įtaką turėjo 1958 m. Pran- 
cūzijos V Respublikos Konstitucijoje įtvirtintas valdymo modelis). 

Kalbantapie 1991 m. Konstitucijos priėmimą pažymėtina, kad 1989 m. 
žlugus komunistiniam režimui, kai buvo nuverstas komunistinės valdžios 
lyderis Nikolajus Čaušesku, 1990 m. vasario 1 d. buvo įkurta Nacionalinės 
Sąjungos Laikinoji Taryba, kurią sudarė 180 narių, iš kurių 90 - administ- 
racinių teritorinių vienetų bei nacionalinių mažumų atstovai, o kiti 90 - 
registruotų 29 politinių partijų atstovai. Nacionalinės Sąjungos Laikinoji 





! Beinoravičius, D. Europos Sąjungos valstybių narių konstitucinės sistemos. Vilnius: 


Mykolo Romerio universiteto Leidybos centras, 2012, p. 83. 

joje pusėje. Ar išmoktos istorijos pamokos? Tarptautinės konferencijos medžiaga. 
Vilnius: UAB „Standartų spaustuvė“, 2007, p. 42. <http://media.search.lt/GetFile. 
php*OID=2126244FID=618836>. [žiūrėta 2014-03-12]. 

Taryba 1990 m. kovo mėnesį priėmė įstatymą-dekretą Nr. 92/1990, kuriuo 
įkūrė Steigiamąjį susirinkimą, kurį sudarė Parlamento nariai (išrinkti per 
1990 m. gegužės 20 d. vykusius rinkimus) ir kuriam buvo pavesta parengti 
Konstitucijos projektą, bei reglamentavo Parlamento ir Respublikos Prezi- 
dento naujų rinkimų tvarką. 

Parlamentas, vykdydamas Steigiamojo susirinkimo funkcijas, sudarė 
Konstitucijos projekto rengimo komisiją, į kurios sudėtį įėjo Parlamento 
nariai (dešimt senatorių ir vienuolika deputatų), konstitucinės teisės bei 
kitų sričių specialistai. 

Steigiamasis susirinkimas 1991 m. lapkričio 21 d. priėmė Konstituciją, 
kuri buvo patvirtinta rumunų tautos 1991 m. gruodžio 8 d. referendumu. 
Steigiamasis susirinkimas 1991 m. gruodžio 13 d. susirinkęs į paskutinį 
posėdį, pripažino galiojančiais referendumo rezultatus. 

Rumunijos stojimo į Šiaurės Atlanto sutarties organizaciją (į šią 
tarptautinę organizaciją Rumunija įstojo 2004 m. kovo 29 d.) bei Euro- 
pos Sąjungą (į šią tarptautinę organizaciją Rumunija įstojo 2007 m. sausio 
1 d.) perspektyvoje atsirado būtinybė išspręsti konstitucinius Rumunijos 
narystės šiose tarptautinėse organizacijose klausimus. Ypač svarbu buvo 
konstituciniu lygmeniu reglamentuoti klausimus, susijusius su Rumunijos 
integracija į Europos Sąjungą, t. y. dalies valstybės kompetencijos perleidi- 
mas Europos Sąjungos institucijoms, Europos Sąjungos teisės tiesioginis 
taikymas nacionalinėje teisėje bei jos viršenybė, nacionalinės Vyriausybės 
ir Parlamento santykiai priimant Europos Sąjungos teisės aktus ir daug 
kitų klausimų. 

2003 m. rugsėjo 18 d. Parlamentas priėmė įstatymą dėl Konstitucijos 
keitimo, o 2003 m. spalio 18-19 dienomis vykusiu nacionaliniu referendu- 
mu rumunų tauta pritarė Konstitucijos pataisoms, kurios įsigaliojo 2003 
m. spalio 29 d. 

Rumunijos Respublikos Konstitucija yra rašytinė kodifikuota, susi- 
dedanti iš lakoniškos preambulės, pagrindinės dalies (kurią galima būtų 
suskirstyti į dvi pagrindines grupes, kurių viena - skirta asmens konsti- 
tuciniam teisiniam statusui ir įtvirtinamas platus asmens teisių ir laisvių 
katalogas, kita - valstybės valdžios institucijų sudarymui ir įgaliojimams 
bei tarpusavio ryšiams) bei baigiamųjų ir pereinamųjų nuostatų. 

Rumunijos Konstituciją sudaro 156 straipsniai, kurie suskirstyti į 8 
dalis. Konstitucijos I dalis „Pagrindiniai principai“ skirta konstituciniams 
valstybės sutvarkymo pagrindams (1-14 straipsniai), Konstitucijos II da- 

lis „Pagrindinės teisės, laisvės ir pareigos“ įtvirtina Žmogaus teisių sąra- 
šą (15-60 straipsniai), Konstitucijos III dalis „Valdžios institucijos“ skirta 
valstybės valdžios institucijų statusui ir įgaliojimams (60-134 straipsniai), 
Konstitucijos IV dalis „Ekonomika ir viešieji finansai“ įtvirtina valstybės 
finansų sistemos pagrindus (135-141 straipsniai), Konstitucijos V dalis 
„Konstitucinis Teismas“ reglamentuoja teisės aktų konstitucingumo kon- 
trolę vykdančios institucijos statusą ir įgaliojimus (142-147 straipsniai), 
Konstitucijos VI dalis „Euroatlantinė integracija“ apibrėžia Europos Są- 
jungos ir nacionalinės teisės santykį bei valstybės prisijungimo prie Šiau- 
rės Atlanto sutarties organizacijos (NATO) sąlygas (148-149 straipsniai), 
Konstitucijos VII dalis „Konstitucijos keitimas“ įtvirtina Konstitucijos kei- 
timo pagrindus ir sąlygas (150-152 straipsniai), Konstitucijos VIII dalis 
„Baigiamosios ir pereinamosios nuostatos“ reglamentuoja Konstitucijos 
įsigaliojimo ir kitus procedūrinius klausimus (153-156 straipsniai). 

Rumunijos Konstitucija priskirtina prie griežto tipo konstitucijų, 
kadangi Konstitucijos pakeitimui ir papildymui nustatyta sudėtinga pro- 
cedūra (150-152 straipsniai), kiekvienu atskiru atveju būtina organizuo- 
ti tautos referendumą (151 straipsnio 3 dalis), be to, Konstitucijos 152 
straipsnyje yra įtvirtinti substantyviniai Konstitucijos keitimo suvaržymai, 
t. y. reikalavimai Konstitucijos pataisų turiniui, reiškiantys, kad tam tikros 
Konstitucijos nuostatos apskritai negali būti Konstitucijos pataisų objektu. 

Konstitucija įteisina Rumunijos valstybės unitarinę sandaros formą 
(1 straipsnio 1 dalis), demokratinį politinį režimą (1 straipsnio 3 dalis), 
respublikos valdymo formą (1 straipsnio 2 dalis). 

Vis dėlto, vertinant Konstitucijoje įtvirtintą valstybės valdžios institu- 
cijų sandarą, Rumunijos konstitucinės teisės doktrinoje dažnai diskutuoja- 
ma dėl 1991 m. Rumunijos Konstitucijoje (kartu su 2003 m. Konstitucijos 
pataisomis) įtvirtinto valstybės valdymo modelio tikslaus identifikavimo. 

Vieni autoriai Konstitucijoje įtvirtintą valdymo modelį priskiria prie 
pusiau prezidentinio valdymo modelio valstybių?, atsižvelgiant į tai, kad 
Konstitucijoje numatomas svarbiausias Respublikos Prezidento aktyvaus 
konstitucinio statuso teisinis pagrindas - tiesioginiais rinkimais renka- 
mas valstybės vadovas (81 straipsnio 1 dalis) ir tai, kad Respublikos Pre- 
zidentas nėra subordinuotas Parlamentui bei turi svarbių politinių ga- 
lių (gali paleisti Parlamentą (89 straipsnis), turi veto teisę (77 straipsnio 





* Miscoiu, S. La rėvision constitutionnelle en Roumanie: prėmisses et perspectivės. 


Revue d 'ėtudes politigues et constitutionnelles Est - Europėennes. 2008, Nr. 1, p. 82. 

2 dalis), nepaprastosios padėties atveju turi nepaprastuosius įgaliojimus 
(93 straipsnis)). 

Tuo tarpu kiti autoriai Rumunijos valstybės valdymo modelį priskiria 
prie „prislopinto“ pusiau prezidentinio valdymo modelio“, atsižvelgiant į 
tai, kad nors Respublikos Prezidentas renkamas tiesioginių rinkimų būdu, 
Konstitucijos suteiktų gana nemažų įgaliojimų įgyvendinimas priklauso 
nuo Vyriausybės ar Parlamento pritarimo. 

Vienas iš 1991 m. Rumunijos Konstitucijos rengėjų profesorius An- 
tonie Iorgovanas šioje Konstitucijoje įtvirtintą valstybės valdymo modelį 
priskiria prie pusiau parlamentinio valdymo modelio", atsižvelgdamas į 
tai, kad Vyriausybė atsakinga Parlamentui už savo veiklą ir privalo turėti jo 
daugumos pasitikėjimą, o netekusi pasitikėjimo Vyriausybė turi atsistaty- 
dinti (109 straipsnio 1 dalis, 114 straipsnis), nors Respublikos Prezidentas 
teikia Vyriausybės vadovo kandidatūrą Parlamentui, Prezidentas neturi 
teisės atlesti Ministro Pirmininko (103 straipsnis, 107 straipsnio 2 dalis). 

Apibendrinant darytina išvada, kad Rumunijos valdymo modelis yra 
parlamentinio ir prezidentinio valdymo modelių sintezė ir priskirtinas 
prie mišraus valdymo modelio, dar valstybės teorijoje vadinamos pusiau 
prezidentinio, pusiau parlamentinio arba racionalizuoto parlamentinio 
valdymo formos. 

Rumunijos Konstitucijoje ypač daug dėmesio skiriama pagrindinėms 
asmens teisėms, jos reglamentuojamos Konstitucijos II dalyje „Pagrindinės 
teisės, laisvės ir pareigos“ bei kitose Konstitucijos nuostatose. Pažymėtina, 
kad 2003 m. Konstitucijos keitimu buvo patikslintos bei išplėstos piliečių 
pagrindinės teisės, įteisintos tam tikros naujos teisės (teisė į kultūrą, teisė 
į sveiką aplinką) bei patikslintas tam tikrų teisių turinys (garantuojamos 
lygios galimybės moterims ir vyrams užimti pareigas, garantuojama nuo- 
savybės apsauga). 

Konstitucijoje įtvirtintos asmeninės teisės ir laisvės, tradiciškai trak- 
tuojamos kaip prigimtinės ir neatimamos žmogaus teisės (teisė į gyvybę, į 
fizinę ir psichinę neliečiamybę (22 straipsnis), kankinimų draudimas, tie- 
siogiai įtvirtintas mirties bausmės draudimas (22 straipsnis). 

Pateikiamas pilietinių teisių sąrašas: teisė į privataus gyvenimo ne- 





* Deaconu, S. Les rapports entre les pouvoirs de I Etat. Genoveva Vrable, 2009, p. 70. 
Neveux, C. Le Prėsident de la Rėpubligue Roumaine. Mise en perspective avec la 
Constitution de la Ve Rėpubligue frangaise. Mėmoire de DEA de droit public comparėdes 
Etats europėens. Paris, 2005, p. 97. 

liečiamumą, į būsto neliečiamumą (26 straipsnis), saviraiškos laisvė (30 
straipsnis), teisė į informaciją (31 straipsnis), minties, tikėjimo ir sąžinės 
laisvė (29 straipsnis), teisė rinktis į taikius susirinkimus (39 straipsnis) ir 
spaudos laisvė (30 straipsnis). Itin svarbios procesinės teisės (teisė į teisin- 
gą, viešą bylos nagrinėjimą nešališko teismo, bausmė gali būti skiriama ar 
taikoma tik remiantis įstatymu, teisė į gynybą) (21, 23, 24 straipsniai). 

Konstitucijos deklaruojamos tokios politinės teisės kaip teisė dalyvau- 
ti valdant savo šalį (rinkimų teisė, teisė stoti į valstybės tarnybą) (16, 36-38 
straipsniai), peticijos teisė (51 straipsnis), teisė vienytis į politines partijas, 
profesines sąjungas ir kitokias asociacijas (40 straipsnis). 

Konstitucijoje yra įtvirtintos įvairios ne tik socialinės (ekonominės), 
bet ir kultūrinės teisės: teisė į privačią nuosavybę (44 straipsnis), darbuoto- 
jų teisė į darbą ir palankias darbo sąlygas (41, 42 straipsniai), teisė į sociali- 
nę apsaugą (41, 47 straipsniai), šeimos, motinų, vaikų ir jaunuolių apsauga 
(48, 49 straipsniai), teisė dalyvauti kultūriniame gyvenime ir meno darbų 
apsauga (33 straipsnis). 

Konstitucija įtvirtina socialines teises, kurios apima tam tikrus valsty- 
bei nustatytus įpareigojimus, kaip antai užtikrinti išsilavinimą (32 straips- 
nis), sveikatos apsaugą (34 straipsnis), neįgalių asmenų specialią apsaugą 
(50 straipsnis), užtikrinti pakankamą gyvenimo lygį (47 straipsnis). 

Konstitucijoje nemažai dėmesio skiriama mažumų teisėms. Rumu- 
nijos Konstitucijoje, viena vertus, nustatoma, kad visi piliečiai naudojasi 
Konstitucijos ir kitų įstatymų jiems garantuojamomis teisėmis bei laisvė- 
mis ir turi vykdyti juose nustatytas pareigas (15 straipsnio 1 dalis), taip 
pat nustatoma, kad piliečiai yra lygūs įstatymui ir valstybės įstaigoms 
(16 straipsnis). Taip pat įtvirtinama, jog niekas nėra aukščiau įstatymo 
(16 straipsnis). Kita vertus, Konstitucijoje numatoma, kad valstybė pripa- 
žįsta ir garantuoja tautinėms mažumoms priklausančių asmenų teisę sau- 
goti, puoselėti ir išreikšti savo etninę, kultūrinę, kalbinę ir religinę tapatybę 
(6 straipsnis). Konstitucijos 128 straipsnio 2 dalis numato tautinėms ma- 
žumoms priklausantiems piliečiams teisę teisminėse institucijose vartoti 
mažumos kalbą įstatymų nustatyta tvarka. 

Konstitucija įtvirtina valdžių padalijimo principą, valdžia padalijama 
į įstatymų leidžiamąją, įstatymų vykdomąją ir teisminę. Kiekvienai iš jų 
yra apibrėžiamos tam tikros galios ir kompetencija, suteikiančios teisinį 
pagrindą savo tiesioginėms funkcijoms vykdyti, taip pat galios viena kitos 
atžvilgiu bei tarpusavio sąveika. 

Konstitucija įtvirtina bikameralizmo (t. y. Parlamentą sudaro dveji 
rūmai: Deputatų Rūmai ir Senatas) modelį. Be to, Konstitucija nenuma- 
to tikslaus Parlamento narių skaičiaus (Konstitucijos 62 straipsnio 3 da- 
lis numato, kad rinkimų įstatymu nustatomas Deputatų Rūmų ir Senato 
narių skaičius, proporcingas šalies gyventojų skaičiui). Konstitucijos 62 
straipsnis nustato, kad Senato ir Deputatų Rūmų atstovai renkami tiesio- 
giniais, visuotiniais, laisvais, lygiais rinkimais. Parlamento nariai renkami 
ketveriems metams, remiantis proporcine rinkimų sistema. 

Kiekvienų rūmų įgaliojimai ir vaidmuo konstitucinėje valstybės val- 
džios sistemoje nustatyti Konstitucijoje, organiniuose įstatymuose ir jų 
reglamentuose. Abejų rūmų pirmininkų rinkimų tvarką ir funkcijas nu- 
stato atitinkamų rūmų reglamentai (vidaus tvarkos taisyklės). 

Vienas iš dažniausiai kritikuojamų Rumunijos Konstitucijoje numa- 
tytos įstatymų leidžiamosios valdžios ypatumų yra tai, kad Konstitucija 
numato simetrišką bikameralizmą, t. y. abejų Parlamento rūmų galios yra 
daugmaž lygios. Konstitucija nustato Parlamento dvejų rūmų identišką 
rinkimų sistemą. 

Konstitucija įtvirtina laisvo Parlamento nario laisvo mandato prin- 
cipą, t. y. imperatyvūs mandatai negalioja (Konstitucijos 69 straipsnis). 
Konstitucijoje taip pat įtvirtinamas Parlamento narių imunitetas ir indem- 
nitetas (Konstitucijos 72 straipsnis). Konstitucijos 71 straipsnio nuostatos 
įtvirtina Parlamento nario pareigų nesuderinamumo su jokiomis kitomis 
pareigomis valstybinėse organizacijose principą, tačiau Parlamento nariui 
paliekama konstitucinė galimybė būti Vyriausybės nariu. 

Konstitucija įtvirtina įstatymų leidybos iniciatyvos teisę Vyriausybei, 
Parlamento nariams ir ne mažiau kaip nei 100 000 piliečių, turinčių rinki- 
mų teisę (Konstitucijos 74 straipsnio 1 dalis). 

Pažymėtina, kad 2003 m. Konstitucijos pataisomis buvo griežčiau 
apibrėžta deleguotosios įstatymų leidybos procedūra (115 straipsnis), 
ypač kiek tai susiję su Vyriausybei numatoma teise priimti ordonansus 
skubos tvarka (dar vadinamus Vyriausybės nepaprastaisiais potvarkiais), 
t. y. numatyta Vyriausybės ordonansų skubos tvarka (nepaprastųjų po- 
tvarkių) priėmimo galimybė griežtai tik Konstitucijoje nustatytose situa- 
cijose ir tiktai būtiniausiu atveju. 

Konstitucijos 73 straipsnis numato tris įstatymų kategorijas: konsti- 
tucinius, organinius ir ordinarinius įstatymus. Šiame straipsnyje nusta- 
toma, kad konstitucinių įstatymų reguliavimo dalykas - Konstitucijos 

pataisos. Taip pat nustatomas organiniais įstatymais reguliuojamų sričių 
sąrašas (šioms sritims priskiriamos pavyzdžiui, rinkimų sistema, nuola- 
politinių partijų organizavimas, veikla ir finansavimas, deputatų ir sena- 
torių teisinis statusas, klausimai, susiję su jų atlyginimais, referendumo 
organizavimo klausimai, vyriausybės ir šalies gynybos aukščiausiosios ta- 
rybos veiklos organizaciniai klausimai, mobilizacijos bei karo klausimai, 
nepaprastosios padėties ir apgulties būvio teisinis režimas, pažeidimų 
ir už juos skiriamų bausmių nustatymo klausimai, amnestijos ir kolek- 
tyvinės malonės skyrimo klausimai, valstybės pareigūnų teisinio statuso 
klausimai, administracinių ginčų reglamentavimo klausimai, nuosavybės 
ir paveldėjimo teisinio režimo klausimai, mokslo organizavimo klausimai 
ir pan.). 

Prie Parlamento steigiamųjų funkcijų priskirtinos parlamento teisė 
skirti Auditorių teismo narius (140 straipsnis), Senato teisė skirti ombuds- 
meną, vadinamą Tautos advokatu (58 straipsnis), Senato teisė skirti į par- 
eigas tris Konstitucinio Teismo teisėjus (142 straipsnis), Deputatų Rūmų 
teisė skirti į pareigas tris Konstitucinio Teismo teisėjus (142 straipsnis), 
Parlamento rūmų teisė rinkti aukščiausiosios teisėjų tarybos, vadinamos 
Aukščiausiąja magistratų taryba, teisėjus (133 straipsnis), teisė skirti Tei- 
sėkūros tarybos, kuri yra speciali Parlamento patariamoji institucija, tei- 
kianti nuomonę dėl norminių aktų projektų, pirmininką (79 straipsnis). 

Prie parlamentinės kontrolės funkcijų priskirtinos Parlamento teisė 
teikti Vyriausybės nariams paklausimus (112 straipsnis), teisė teikti inter- 
peliaciją (112 straipsnis), teisė siūlyti Parlamentui pareikšti nepasitikėji- 
mą Vyriausybe (113 straipsnis). 

Konstitucija įtvirtina dualistinės vykdomosios valdžios modelį (t. y. 
vykdomąją valdžią sudaro Respublikos Prezidentas ir Vyriausybė, kuriai 
vadovauja Ministras Pirmininkas). 

Vienas iš 2003 m. Konstitucijos pataisų ypatumų yra tai, kad buvo 
prailginta Respublikos Prezidento kadencija (t. y. vietoj 4 metų nustatyta 
5 metų kadencija), tokiu būdu atskiriant įstatymų leidžiamosios ir vyk- 
domosios valdžių įgaliojimų trukmę ir užtikrinant valstybės valdžios pu- 
siausvyrą bei tęstinumą. Be to, siekiant išgryninti vykdomosios valdžios 
institucijų tarpusavio ryšius, 2003 m. Konstitucijos pataisomis įteisintas 
iki tol nereglamentuotas Ministro Pirmininko atleidimo iš pareigų klau- 
simas, t. y. įteisintas draudimas Respublikos Prezidentui atleisti Ministrą 

Pirmininką iš pareigų (107 straipsnio 2 dalis), tokiu būdu numatant Vy- 
riausybės vadovo atsakomybę tik Parlamentui. 

Rumunijos Konstitucija Respublikos Prezidentui suteikia svarbų vals- 
tybės atstovavimo vaidmenį (80 straipsnis). Prezidentas atstovauja valsty- 
bei vidaus politikoje (94 straipsnis numato, kad Prezidentas suteikia garbės 
apdovanojimus, karinius laipsnius, turi teisę skirti į pareigas aukštus parei- 
gūnus, turi teisę suteikti malonę) bei tarptautiniu lygmeniu (91 straipsnis 
numato, kad Prezidentas pasirašo tarptautines sutartis, dėl kurių derasi 
Vyriausybė, Prezidentas priima užsienio valstybių diplomatinių atstovų 
įgaliojamuosius ir atšaukiamuosius raštus, Prezidentas atstovauja valstybei 
tarptautiniuose santykiuose). 

Pagal Konstituciją, Prezidentas turi pareigą prižiūrėti, kad visos vals- 
tybės valdžios institucijos bei piliečiai gerbtų Konstituciją. Konstitucija nu- 
mato Prezidentui dvi svarbias priemones, siekiant užtikrinti Konstitucijos 
viršenybę: Prezidento teisė inicijuoti įstatymo konstitucingumo tikrinimo 
kontrolę a priori (146 straipsnis) ir Prezidento teisė kreiptis į Parlamentą 
su prašymu persvarstyti įstatymo projektą (77 straipsnio 2 dalis). 

Be to, Konstitucija numato tiek vienasmeniškai vykdomus įgalioji- 
mus, tiek padalytuosius įgaliojimus, kuriems įgyvendinti reikalinga Mi- 
nistro Pirmininko kontrasignacija. Aptariant Respublikos Prezidento 
padalytuosius įgaliojimus pažymėtina, kad Konstitucija numato baigtinį 
Respublikos Prezidento dekretų, kurie privalo būti pasirašyti Ministro Pir- 
mininko, sąrašą (100 str. 2 d.). 

Kalbant apie Prezidento įgaliojimus Parlamento atžvilgiu pažymėti- 
na, kad Prezidentui numatoma teisė paleisti Parlamentą, tačiau šios teisės 
įgyvendinimui numatomos itin griežtos sąlygos (89 straipsnis). Preziden- 
tui taip pat numatomi įgaliojimai sušaukti neeilinę Parlamento sesiją, ta- 
čiau šie Prezidento įgaliojimai saistomi (63 straipsnis). Pažymėtina, kad 
Konstitucija nenumato Prezidentui įstatymų leidybos iniciatyvos teisės, 
tačiau Konstitucijos 150 straipsnis numato Prezidentui Konstitucijos kei- 
timo iniciatyvos teisę. Vis dėlto, ši Prezidento teisė yra saistoma, kadangi 
Prezidentas gali įgyvendinti šią teisę tik prieš tai gavęs Vyriausybės pa- 
siūlymą. Konstitucija suteikia Prezidentui įstatymų promulgavimo teisę 
(77 straipsnis), tokiu būdu suteikiant Prezidentui galimybę patvirtinti 
įstatymų leidybos procedūros teisėtumą ir įpareigoti valstybės valdžios 
institucijas vykdyti įstatymą. Be to, Konstitucija numato Prezidentui teisę 
vieną kartą prašyti Parlamento persvarstyti įstatymo projektą (77 straips- 

nio 2 dalis). Ši Prezidento teisė nelaikytina absoliučia veto teise, kadangi 
Parlamento nesaisto Prezidento prašymas ir parlamentas pakartotinai gali 
priimti tos pačios redakcijos įstatymą, neatsižvelgiant į Prezidento prie- 
šingą nuomonę. 

Prezidento kompetencija, susijusi su Vyriausybės narių skyrimu, yra 
griežtai apibrėžta ir Prezidentui palikta nedaug veikimo laisvės. Preziden- 
to kompetencija keisti Vyriausybės sudėtį taip pat yra saistoma, kadangi 
pagal Konstituciją Prezidentas turi teisę atleisti ministrą tik prieš tai gavęs 
Ministro Pirmininko siūlymą. Nors Konstitucija numato Prezidentui įga- 
liojimus daryti tam tikrą įtaką Vyriausybės veiklai (86 ir 87 straipsniai). 
Prezidento atsakomybė numatoma Konstitucijos 96 straipsnyje. 

Konstitucija numato, kad Vyriausybė yra kolegiali vykdomosios val- 
džios institucija, kuri vykdomąją valdžią įgyvendina kartu su Prezidentu 
arba atskirai. Konstitucijos 107 straipsnis reglamentuoja Ministro Pir- 
mininko teisinį statusą. Vyriausybės atsakingumo Parlamentui principas 
įtvirtintas Konstitucijos 109 straipsnio 1 dalyje. Konstitucijos 108 straipsnis 
nustato Vyriausybės veiklos organizacinę formą - Vyriausybės posėdžius. 
Šiame straipsnyje nustatoma, kad vykdydama savo įgaliojimus Vyriausybė 
priima dviejų rūšių teisės aktus - nutarimus ir ordonansus (potvarkius). 

Aptariant Vyriausybės įgaliojimus, pažymėtina, kad Vyriausybė, skir- 
tingai nei Respublikos Prezidentas, turi įstatymų leidybos iniciatyvos teisę 
(74 str.). 

Rumunijos Konstitucijos 108 ir 115 straipsniai įtvirtina įstatymų 
leidybos perdavimo institutą. Parlamento vykdomas įstatymų leidybos 
perdavimas laikytina išimtine, specialiomis sąlygomis grindžiama proce- 
dūra, kurios metu Vyriausybė priima specialios formos teisės aktus - or- 
donansus. 

Konstitucijos 126 straipsnio 1 dalis numato, kad teisingumą vykdo 
Aukštasis Kasacinis Teisingumo Teismas ir kitos įstatymu steigiamos teis- 
minės institucijos. 

Rumunijos Konstitucijos 124-134 straipsniai bei organinis įstatymas 
dėl teismų veiklos organizavimo nustato Rumunijos teismų sistemos prin- 
cipus, struktūrą ir veiklos organizavimą. 

Teismų sistemą sudaro Aukštasis Kasacinis Teisingumo Teismas (ka- 
sacinė instancija), užtikrinantis, kad kiti teismai nuosekliai aiškintų ir 
taikytų teisę, apeliaciniai teismai, apygardų teismai, pirmosios instancijos 
teismai, specializuoti teismai (nepilnamečių ir šeimos byloms bei komer- 

cinėms byloms spręsti), karo teismai. Specialūs teismų administracinių 
bylų skyriai yra kompetentingi nagrinėti administracines bylas. 

Svarbus vaidmuo numatomas konstitucinei teismų savivaldos ins- 
titucijai - Aukščiausiajai magistratų tarybai (Aukščiausiajai teisėjų tary- 
bai), kuri yra teismų nepriklausomumo principo garantas (133 straipsnio 
1 dalis). 

Vienas iš teisminės valdžios ypatumų yra tai, kad prokuratūra priski- 
riama teisminei valdžiai (131 straipsnis), prokuratūros veikia prie teismų, 
o prokurorai pavaldūs teisingumo ministrui (132 straipsnis). 

Konstitucijoje įtvirtintas teisės aktų konstitucingumo kontrolės eu- 
ropinis modelis ir teisės aktų konstitucingumo kontrolę patikėta vykdyti 
specialiai, vienintelei, plačią kompetenciją turinčiai teisminei institucijai - 
Konstituciniam Teismui, kuris teisės aktų konstitucingumo kontrolę vyk- 
do tiek a priori, tiek a posteriori. 

Vienas iš 2003 m. Konstitucijos pataisų ypatumų yra tai, kad buvo 
panaikintas iki tol galiojęs 1991 m. Konstitucijos 145 straipsnio 1 dalyje 
numatytas Konstitucinio Teismo galių ribojimas, numatant Parlamentui 
teisę priimti įstatymą, kurį prieš tai Konstitucinis Teismas, vykdydamas 
teisės aktų konstitucingumo kontrolę a priori, pripažino prieštaraujančiu 
Konstitucijai. Be to, 2003 m. Konstitucija papildyta nauja nuostata, įteisi- 
nant Rumunijos Konstituciniam Teismui naujus įgaliojimus bei tiesiogiai 
įtvirtinant, kad Konstitucinio Teismo sprendimai galioja erga omnes, t. y. 
numatoma Tautos advokato (ombudsmeno) teisė tiesiogiai kreiptis į Kons- 
titucinį Teismą, taip pat įtvirtinta Respublikos Prezidento teisė prašyti iš- 
nagrinėti tarp valstybės valdžios institucijų kilusį ginčą dėl kompetencijos. 

Konstitucinį Teismą sudaro 9 teisėjai, skiriami 9 metų kadencijai, kuri 
negali būti pratęsta, taip pat jie negali būti skiriami antrai kadencijai iš ei- 
lės. Konstitucijos 142 straipsnio 3 dalis nustato, kad 3 teisėjus skiria Depu- 
tatų Rūmai, 3 - Senatas ir 3 - Rumunijos Prezidentas. 

Pažymėtina, kad Konstitucija numato apibrėžtą subjektų, galinčių 
kreiptis į Konstitucinį Teismą, ratą: Respublikos Prezidentas, abejų Par- 
lamento rūmų pirmininkai, Ministras Pirmininkas, Vyriausybė in corpo- 
re, Aukštasis Kasacinis Teisingumo Teismas, Tautos advokatas, ne mažiau 
kaip 50 deputatų ar ne mažiau kaip 25 senatoriai (146 straipsnis). 

Konstitucija numato, kad Rumunijos Konstitucinis Teismas vykdo a 
priori konstitucinę įstatymų kontrolę, taip pat savo iniciatyva (ex officio) 
gali a priori vertinti inicijuojamas Konstitucijos pataisas, vykdo tarptau- 

tinių susitarimų ir sutarčių konstitucingumo kontrolę, vykdo abejų Par- 
lamento rūmų reglamentų konstitucingumo kontrolę, vykdo įstatymų bei 
ordonansų atitikties Konstitucijai kontrolę, sprendžia ginčus dėl valstybės 
valdžios institucijų kompetencijos, prižiūri, ar teisingai vyksta Respubli- 
kos Prezidento rinkimai, ir skelbia balsavimo rezultatus, įgaliotas konsta- 
tuoti laisvų Respublikos Prezidento pareigų atvejus ir pateikti savo išvadas 
Parlamentui bei Vyriausybei, teikia patariamąją nuomonę Parlamentui dėl 
siūlymo nušalinti Respublikos Prezidentą nuo pareigų, vykdo nacionalinio 
referendumo organizavimo procedūrų laikymosi kontrolę ir skelbia refe- 
rendumo rezultatus, vykdo piliečių įstatymų leidybos iniciatyvos vykdymo 
sąlygų laikymosi kontrolę, sprendžia ginčus dėl politinių partijų konstitu- 
cingumo, vykdo kitas organiniu įstatymu nustatytas funkcijas. 

Konstitucinio Teismo sprendimai įsigalioja nuo jų paskelbimo Rumu- 
nijos oficialiajame leidinyje, sprendimų galia nukreipiama į ateitį. Kons- 
titucija įtvirtina, kad galiojančių įstatymų, ordonansų, abejų Parlamento 
rūmų reglamentų nuostatos, pripažintos prieštaraujančiomis Konstitucijai, 
netenka galios praėjus 45 dienoms nuo Konstitucinio Teismo sprendimo 
paskelbimo Rumunijos oficialiajame leidinyje dienos, jeigu per šį laikotar- 
pi kompetentinga institucija (Parlamentas ar Vyriausybė) nepakeičia ati- 
tinkamo teisės akto nuostatų atsižvelgiant į Konstitucinio Teismo sprendi- 
mą. Šiam 45 dienų laikotarpiui teisės akto nuostatų, pripažintų prieštarau- 
jančiomis Konstitucijai, galiojimas laikinai sustabdomas (147 straipsnio 1 
dalis). 

Rumunijos Konstitucija tiek, kiek buvo pakeista ir papildyta įstaty- 
mu Nr. 429/2003 „Dėl Rumunijos Konstitucijos keitimo“, skelbtu 2003 m. 
spalio 29 d. Rumunijos oficialiajame leidinyje (Monitorul Oficial) Nr. 758, 
I dalis, pakartotinai, pakeitus pavadinimus ir tekstui suteikus naują nu- 
meraciją, skelbtu 2003 m. spalio 31 d. Rumunijos oficialiajame leidinyje 
(Monitorul Oficial) Nr. 767, I dalis. 

Įstatymas Nr. 429/2003 „Dėl Rumunijos Konstitucijos keitimo“ yra 
priimtas 2003 m. spalio 18-19 dienomis vykusiu nacionaliniu referendu- 
mu ir įsigalioja jo skelbimo Rumunijos oficialiajame leidinyje (Monitorul 
Oficial) Nr. 758, I dalis ir Konstitucinio Teismo 2003 m. spalio 22 d. spren- 
dimo Nr. 3, kuriuo patvirtinti 2003 m. spalio 18-19 d. nacionalinio refe- 
rendumo dėl įstatymo „Dėl Rumunijos Konstitucijos keitimo“ rezultatai, 
įsigaliojimo dieną, t. y. 2003 m. spalio 29 d. 

Rumunijos Konstitucijos pirminė struktūra buvo skelbta 1991 m. lap- 
kričio 21 d. Rumunijos oficialiajame leidinyje (Monitorul Oficial) Nr. 233, 
I dalis ir įsigaliojo ją priėmus nacionaliniu referendumu, vykusiu 1991 m. 
gruodžio 8 d. 


I DALIS 


BENDRIEJI PRINCIPAI 


1 straipsnis. Rumunijos valstybė 
1. Rumunija yra tautinė, suvereni ir nepriklausoma, unitarinė ir ne- 
daloma valstybė. 





* Rumunijos Respublikos Konstitucija, paskelbta Rumunijos Parlamento interneto pus- 
lapyje http://www.cdep.ro/pls/dic/site.page?id=37 1kidl=3, išversta iš prancūzų kalbos. 

2. Rumunijos valstybės valdymo forma yra respublika. 

3. Rumunija yra teisinė, demokratinė ir socialinė valstybė, kurioje 
žmogaus orumas, piliečių teisės ir laisvės, laisvas asmenybės vystymasis, 
teisingumas ir politinis pliuralizmas įkūnija aukščiausias rumunų tautos 
vertybes demokratinių tradicijų ir 1989 metų gruodžio mėnesio Revoliu- 
cijos idealų dvasioje ir jos yra garantuojamos. 

4. Laikantis konstitucinės demokratijos principų valstybės valdymas 
organizuojamas remiantis valdžių atskyrimo ir jų padalijimo į įstatymų lei- 
džiamąją, vykdomąją ir teisminę valdžią principu. 

5. Konstitucijos ir jos viršenybės bei įstatymų gerbimas yra privalo- 
mas Rumunijoje. 


2 straipsnis. Suverenitetas 

1. Rumunų tautai priklauso nacionalinis suverenitetas, įgyvendina- 
mas per atstovus, renkamus laisvų, periodinių ir tinkamų rinkimų būdu 
bei referendumo būdu. 

2. Joks asmuo ar asmenų grupė negali įgyvendinti suvereniteto savo 
paties vardu. 


3 straipsnis. Teritorija 

1. Rumunijos teritorija yra neperleidžiama. 

2. Šalies sienos nustatomos organiniu įstatymu, gerbiant visuotinai 
pripažintus tarptautinės teisės principus bei kitas tarptautinės teisės normas. 

3. Administraciniu požiūriu teritorija yra suskirstyta į kaimus, mies- 
tus ir apskritis. Įstatymo nustatytomis sąlygomis tam tikri miestai pripažįs- 
tami savivaldybėmis. 

4. Rumunijos valstybės teritorijoje draudžiama perkelti ar koloni- 
zuoti svetimšalius gyventojus. 


4 straipsnis. Tautos vienybė ir piliečių lygybė 

1. Valstybės pagrindas yra rumunų tautos vienybė ir piliečių solida- 
rumas. 

2. Rumunija yra visų piliečių, neišskiriant jų rasės, tautybės, etninės 
kilmės, kalbos, religijos, lyties, nuomonės, politinių pažiūrų, turto ar soci- 
alinės kilmės, bendra ir nedaloma tėvynė. 


5 straipsnis. Pilietybė 
1. Rumunijos pilietybė įgyjama, išsaugoma ar prarandama organi- 
nio įstatymo nustatytomis sąlygomis. 

2. Draudžiama atimti Rumunijos pilietybę iš asmens, kuris ją įgijo 
gimdamas. 


6 straipsnis. Identiteto teisė 

1. Valstybė pripažįsta ir garantuoja nacionalinėms mažumoms pri- 
klausantiems asmenims teisę išsaugoti, puoselėti ir išreikšti jų etninį, kul- 
tūrinį, kalbos ir religinį identitetą. 

2. Valstybės taikomos nacionalinėms mažumoms priklausančių as- 
menų identiteto išsaugojimo, puoselėjimo ir išraiškos apsaugos priemonės 
turi atitikti lygybės ir nediskriminavimo principus palyginti su kitais Ru- 
munijos piliečiais. 


7 straipsnis. Užsienio rumunai 

Valstybė remia ryšių su rumunais, gyvenančiais už valstybės sienų, 
palaikymą ir gerbdama valstybės, kurios piliečiai jie yra, įstatymus veikia 
taip, kad apsaugotų, puoselėtų ir išreikštų jų etninį, kultūrinį, kalbos ir re- 
liginį identitetą. 


8 straipsnis. Pliuralizmas ir politinės partijos 

1. Rumunijos visuomenėje pliuralizmas yra konstitucinės demokra- 
tijos sąlyga ir garantija. 

2. Politinės partijos yra sudarytos ir vykdo savo veiklą įstatymo nu- 
statytomis sąlygomis. Jos, gerbdamos nacionalinį suverenitetą, teritorinį 
vientisumą, įstatymus ir demokratijos principus, prisideda prie piliečių 
politinės valios apibrėžimo ir išraiškos. 


9 straipsnis. Profesinės sąjungos, darbdavių ir profesiniai 
susivienijimai 

Profesinės sąjungos, darbdavių ir profesiniai susivienijimai yra suda- 
romi ir vykdo savo veiklą pagal savo įstatus įstatymo nustatyta tvarka. Jie 
prisideda prie jų narių profesinių, ekonominių ir socialinių interesų palai- 
kymo ir teisių apsaugos. 


10 straipsnis. Tarptautiniai santykiai 

Rumunija palaiko ir vysto su visomis valstybėmis taikius santykius 
ir kartu geros kaimynystės santykius, grindžiamus visuotinai pripažintais 
tarptautinės teisės principais ir normomis. 

11 straipsnis. Tarptautinė ir vidaus teisė 

1. Rumunijos valstybė įsipareigoja tiksliai ir gera valia vykdyti įsipa- 
reigojimus, prisiimamus sutartimis, kurių dalyvė ji yra. 

2. Parlamento ratifikuotos sutartys įstatymo nustatyta tvarka yra vi- 
daus teisinės sistemos sudedamoji dalis. 

3. Tais atvejais, kai sutarties, kurios dalyve nori tapti Rumunija, 
nuostatos prieštarauja Konstitucijai, tokia sutartis gali būti ratifikuota tik 
pakeitus Konstituciją. 


12 straipsnis. Nacionaliniai simboliai 

1. Rumunijos vėliava yra trispalvė, spalvos išdėstytos vertikaliai, 
pradedant nuo vėliavos stiebo tokia tvarka: mėlyna, geltona, raudona. 

2. Rumunijos nacionalinė šventė yra gruodžio 1 d. 

3. Rumunijos nacionalinis himnas yra „Pabusk, Rumune“. 

4. Organiniais įstatymais patvirtinamas valstybinis herbas ir valsty- 
bės antspaudas. 


13 straipsnis. Oficialioji kalba 
Oficialioji kalba Rumunijoje yra rumunų kalba. 


14 straipsnis. Sostinė 
Rumunijos sostinė yra Bukarešto savivaldybė. 


II DALIS 
PAGRINDINĖS TEISĖS, LAISVĖS IR PAREIGOS 
I skyrius. Bendrosios nuostatos 


15 straipsnis. Universalumas 

1. Piliečiai turi Konstitucijoje ir kitais įstatymais numatytas teises ir 
laisves bei pareigas. 

2. Įstatymas galioja į priekį, išskyrus asmens padėtį gerinantį įstaty- 
mą baudžiamosios ir administracinės atsakomybės srityje. 
16 straipsnis. Lygiateisiškumas 

1. Piliečiai yra be privilegijų ir diskriminacijos lygūs prieš įstatymą ir 
valstybės valdžią. 

2. Niekas negali būti virš įstatymo. 

3. Asmenys, turintys Rumunijos pilietybę ir gyvenamąją vietą šalyje, 
gali užimti viešąsias, civilines ar karines pareigas ir įgyti aukštus rangus 
įstatymo nustatyta tvarka. Rumunijos valstybė garantuoja moterų ir vyrų 
lygias galimybes užimti šias pareigas ir įgyti aukštus rangus. 

4. Rumunijos prisijungimo prie Europos Sąjungos sąlygomis Euro- 
pos Sąjungos piliečiai, atitinkantys organinio įstatymo numatytus reikala- 
vimus, turi rinkimų teisę ir teisę būti išrinkti į vietos viešosios administra- 
cijos valdžią. 


17 straipsnis. Rumunijos piliečiai užsienyje 

Rumunijos piliečiai, būdami užsienyje, naudojasi Rumunijos valsty- 
bės apsauga ir turi įvykdyti jiems tenkančias pareigas, išskyrus pareigas, 
nesuderinamas su jų nebuvimu šalyje. 


18 straipsnis. Užsienio valstybių piliečiai ir asmenys be pilietybės 

1. Rumunijoje gyvenantys užsienio valstybių piliečiai ir asmenys be 
pilietybės naudojasi Konstitucijos ir kitų įstatymų garantuojama asmenų ir 
turto bendrąja apsauga. 

2. Prieglobsčio teisė yra suteikiama ir atimama įstatymo numatyto- 
mis sąlygomis gerbiant tarptautines sutartis ir susitarimus, kurių dalyvė 
yra Rumunija. 


19 straipsnis. Ekstradicija ir išdavimas 

1. Rumunijos pilietis negali būti ekstradijuotas iš Rumunijos terito- 
rijos ar išduotas. 

2. Šio straipsnio 1 dalies išimtimi laikytini atvejai, kai Rumunijos pi- 
liečiai gali būti abipusiškumo pagrindu ir įstatymo nustatytomis sąlygomis 
ekstradijuojami remiantis tarptautinėmis sutartimis, kurių dalyvė yra Ru- 
munija. 

3. Užsienio valstybių piliečiai ir asmenys be pilietybės gali būti eks- 
tradijuojami išimtinai tik tarptautinės sutarties arba abipusiškumo princi- 
po pagrindu. 

4. Ekstradicijos ar išdavimo klausimus sprendžia teismai. 


20 straipsnis. Tarptautiniai susitarimai žmogaus teisių srityje 

1. Konstitucijos nuostatos, susijusios su piliečių teisėmis ir laisvėmis, 
yra interpretuojamos ir taikomos remiantis Visuotine žmogaus teisių de- 
klaracija, paktais ir kitomis sutartimis, kurių dalyvė yra Rumunija. 

2. Nacionalinių įstatymų ir paktų, sutarčių, priimtų žmogaus pagrin- 
dinių teisių srityje, kurių dalyvė yra Rumunija, kolizijos atveju tarptautinis 
reguliavimas turi viršenybę vidaus teisės aktų atžvilgiu, išskyrus atvejį, kai 
Konstitucija ar nacionaliniai įstatymai numato palankesnes nuostatas. 


21 straipsnis. Teisė į laisvai prieinamą teisingumą 

1. Kiekvienas asmuo gali kreiptis į teismą tam, kad būtų apgintos jo 
teisės, laisvės ir teisėti interesai. 

2. Joks įstatymas negali riboti šios teisės vykdymo. 

3. Šalys turi teisę į nešališką procesą ir į bylos išsprendimą per pro- 
tingą terminą. 

4. Specializuoti administraciniai teismai yra laisvai pasirenkami ir 
nemokami. 


II skyrius. Pagrindinės teisės ir laisvės 


22 straipsnis. Teisė į gyvybę ir fizinę bei psichinę neliečiamybę 

1. Asmens teisė į gyvybę kaip ir teisė į fizinę bei psichinę neliečiamy- 
bę yra garantuojamos. 

2. Niekas negali būti kankinamas, patirti nežmonišką ar žeminantį 
elgesį arba būti taip baudžiamas. 

3. Mirties bausmė yra uždrausta. 


23 straipsnis. Teisė į asmeninę laisvę 

1. Asmens individuali laisvė ir saugumas yra neliečiami. 

2. Asmens krata, laikinas sulaikymas ar administracinis sulaikymas 
leidžiamas tik pagal įstatymo nustatytas procedūras įstatymo nustatytais 
atvejais. 

3. Laikinas sulaikymas gali trukti ne ilgiau kaip 24 valandas. 

4. Suėmimą skiria teismas tik baudžiamojo proceso metu. 

5. Vykdant baudžiamąjį persekiojimą, suėmimas gali būti skiriamas 
ne ilgiau nei 30 dienų ir gali būti pratęstas, bet ne ilgiau kaip iki 30 dienų, 
neviršijant maksimalios protingo termino trukmės, t. y. 180 dienų maksi- 
malios trukmės. 

6. Teisminio proceso metu teismas turi periodiškai ir neviršijant 60 
dienų termino patikrinti įstatymo nustatyta tvarka suėmimo teisėtumą ir 
pagrįstumą ir skirti, nepraleidžiant termino, įtariamojo paleidimą į laisvę, 
jeigu išnyko motyvai, kuriais remiantis buvo skirtas suėmimas, arba jeigu 

teismas konstatuoja, kad neatsirado naujų aplinkybių, pateisinančių laisvės 
suvaržymo pratęsimą. 

7. Teismo sprendimai, susiję su suėmimo skyrimo klausimais, skun- 
džiami įstatymo nustatyta tvarka. 

8. Laikinai sulaikytas ar administracinį areštą atliekantis asmuo ne- 
delsiant jam suprantama kalba informuojamas apie jo laikino sulaikymo ar 
administracinio arešto pagrindus ir per įmanomai trumpiausią laiką - apie 
jam reiškiamus įtarimus. Asmuo supažindinamas su įtarimais tik dalyvau- 
jant jo pasirinktam ar paskirtam advokatui. 

9. Suimto ar sulaikyto asmens paleidimas į laisvę yra privalomas, jei iš- 
nyko šių priemonių taikymo pagrindai ar kitais įstatymo nustatytais atvejais. 

10. Suimtasis turi teisę prašyti jį išleisti į laisvę esant teismo kontrolei 
ar laidavimui. 

11. Asmuo laikomas nekaltu tol, kol įsiteisėja galutinis jo kaltę kons- 
tatuojantis teismo sprendimas. 

12. Bausmė gali būti skirta ar taikoma tik įstatymo nustatytomis sąly- 
gomis ir pagrindu. 

13. Laisvę varžanti sankcija gali būti tik baudžiamojo poveikio prie- 
monė. 


24 straipsnis. Teisė į gynybą 

1. Teisė į gynybą yra garantuojama. 

2. Proceso metu proceso dalyviai turi teisę gauti paties pasirinkto ar 
paskirto advokato pagalbą. 


25 straipsnis. Laisvas judėjimas 

1. Laisvo judėjimo šalyje ir užsienyje teisė yra garantuojama. Įstaty- 
mas nustato šios teisės įgyvendinimo sąlygas. 

2. Kiekvienam piliečiui yra užtikrinama teisė įkurti savo būstą ar gy- 
venamąją vietą bet kurioje šalies vietovėje, teisė emigruoti ir grįžti į šalį. 


26 straipsnis. Asmeninis, šeimos ir privatus gyvenimas 

1. Viešosios valdžios institucijos gerbia ir saugo asmeninį, šeimos ir 
privatų gyvenimą. 

2. Kiekvienas fizinis asmuo turi apsisprendimo teisę, jei ji nepažei- 
džia kito asmens teisių ir laisvių, viešosios tvarkos ir dorovės. 

27 straipsnis. Būsto neliečiamumas 
1. Būstas ir gyvenamoji vieta yra neliečiami. Niekas negali įeiti ar 
likti kito asmens būste ar gyvenamojoje vietoje be juose gyvenančio as- 
mens sutikimo. 
2. Galimos šio straipsnio 1 dalyje nustatyto principo išimtys, esant 
šioms sąlygoms: 
a) siekiant įvykdyti įpareigojimą sulaikyti asmenį arba teismo 
sprendimą; 
b) siekiant pašalinti pavojų kito asmens gyvybei, fizinei sveikatai 
ar turtui; 
c) siekiant ginti nacionalinį saugumą ar viešąją tvarką; 
d) siekiant užkirsti kelią epidemijos plitimui. 
3. Teismo skiriama krata vykdoma įstatymo nustatytomis sąlygomis 
ir būdais. 
4. Daryti kratas nakties metu draudžiama, išskyrus akivaizdaus pa- 
žeidimo atveju. 


28 straipsnis. Pašto korespondencijos slaptumas 
Laiškų, telegramų ir kitų pašto siuntų, telefoninių pokalbių slaptumas 
ir bendravimas kitomis teisėtomis priemonėmis yra neliečiamas. 


29 straipsnis. Įsitikinimų raiškos laisvė 

1. Įsitikinimų ir nuomonės laisvė bei tikėjimo laisvė negali būti var- 
žomos jokiomis formomis. Niekas negali būti verčiamas priimti nuomonę 
ar išpažinti religiją, priešingą paties įsitikinimams. 

2. Laisvė reikšti įsitikinimus yra garantuojama ir turi būti išreiškia- 
ma tolerancijos ir abipusės pagarbos aplinkoje. 

3. Religiniai kultai yra laisvai pasirenkami ir organizuojami pagal jų 
pačių statutus įstatymo nustatyta tvarka. 

4. Kultų santykiuose draudžiamos bet kokios religinės nesantaikos 
formos, priemonės, veiksmai ar aktai. 

5. Religiniai kultai yra atskirti nuo valstybės ir valstybė juos palaiko, 
sudarydama išskirtines sąlygas teikti religinę pagalbą armijoje, gydymo, 
įkalinimo įstaigose, prieglaudose ir našlaičių namuose. 

6. Tėvai arba globėjai turi teisę pagal turimus įsitikinimus užtikrinti 
nepilnamečių vaikų, už kuriuos jie atsako, ugdymą. 

30 straipsnis. Saviraiškos laisvė 

1. Žodžiu, raštu, vaizdu, garsu ar kitais bendravimo viešumoje bū- 
dais reiškiama minčių, nuomonių ar tikėjimo saviraiškos laisvė ir visų rū- 
šių kūrybos laisvė yra neliečiamos. 

2. Bet kurio pobūdžio cenzūra draudžiama. 

3. Spaudos laisvė taip pat apima laisvę publikuoti. 

4. Jokia publikacija negali būti panaikinta. 

5. Įstatymu galima numatyti visuomenės informavimo priemonėms 
pareigą viešai skelbti jų finansavimo šaltinius. 

6. Saviraiškos laisvė negali pažeisti orumo, garbės, asmens privataus 
gyvenimo ar teisės į atvaizdą. 

7. Draudžiamas valstybės ir tautos įžeidimas, prieštarauja dorovei 
bet koks agresijos, nacionalinės, rasinės, socialinės ar religinės neapykan- 
tos kurstymas, raginimai diskriminuoti, viešai smurtauti, vulgariai protes- 
tuoti ar vykdyti teritorinį separatizmą. 

8. Civilinė atsakomybė už informavimą ar viešai paskelbtą kūrinį 
tenka leidėjui ar režisieriui, autoriui, kūrybinių apraiškų organizatoriui, 
atgaminimo priemonės savininkui, televizijos ar radijo stoties savininkui 
įstatymo nustatyta tvarka. Įstatymas nustato spaudos pažeidimus. 


31 straipsnis. Teisė į informaciją 

1. Asmens teisė gauti viešojo intereso pobūdžio informaciją negali 
būti varžoma. 

2. Viešosios valdžios institucijos pagal kompetenciją turi užtikrinti 
piliečių informavimą apie viešojo ir privataus intereso reikalus. 

3. Teisė į informaciją negali pažeisti jaunimo ar nacionalinio saugu- 
mo apsaugos priemonių. 

4. Viešosios ir privačios visuomenės informavimo priemonės turi 
užtikrinti tinkamą visuomenės informavimą. 

5. Radijo ir televizijos viešosios tarnybos yra autonominės. Jos turi 
svarbioms politinėms ir socialinėms grupėms garantuoti eterio teisės įgy- 
vendinimą. Tokių tarnybų valdymą ir veiklos parlamentinę kontrolę nu- 
stato organinis įstatymas. 


32 straipsnis. Teisė į mokslą 

1. Teisė į mokslą užtikrinama privalomu mokslu, viduriniu ugdymu, 
profesiniu ugdymu, aukštuoju mokslu ir kitomis mokslo ir tobulinimo for- 
momis. 

2. Visų lygių mokymosi dalykai dėstomi rumunų kalba. Gali būti mo- 
komasi tarptautinio bendravimo kalba įstatymo nustatytomis sąlygomis. 

3. Nacionalinėms mažumoms priklausančių asmenų teisė mokytis 
jų gimtosios kalbos ir teisė mokytis gimtąja kalba yra garantuojamos. Šių 
teisių įgyvendinimo tvarką nustato įstatymas. 

4. Pagal įstatymą viešasis mokslas yra nemokamas. Valstybė suteikia 
socialines mokymosi stipendijas neturtingų šeimų vaikams, jaunimui ir 
besimokantiems įstatymo nustatyta tvarka. 

5. Visų lygių mokymosi dalykai dėstomi valstybinėse, privačiose ir 
religinėse institucijose įstatymo nustatyta tvarka. 

6. Universiteto autonomija garantuojama. 

7. Valstybė užtikrina religinio mokslo laisvę pagal kiekvieno religi- 
nio kulto specialius poreikius. Viešosiose mokyklose įstatymas nustato ir 
garantuoja religinį mokslą. 


33 straipsnis. Kultūrinės teisės 

1. Kultūrinės teisės garantuojamos įstatymo nustatyta tvarka. 

2. Negali būti varžomas nacionalinės ir pasaulinės kultūros vertybių 
prieinamumas, asmens laisvė plėtoti dvasingumą. 

3. Valstybė turi užtikrinti dvasinio tapatumo išsaugojimą, nacio- 
nalinės kultūros paramą, menų skatinimą, kultūrinio paveldo apsaugą ir 
išsaugojimą, šiuolaikinės kūrybos vystymą, Rumunijos meno ir kultūros 
vertybių garsinimą pasaulyje. 


34 straipsnis. Teisė į sveikatos apsaugą 

1. Teisė į sveikatos apsaugą yra garantuojama. 

2. Valstybė turi imtis priemonių užtikrinti higieną ir visuomenės 
sveikatą. 

3. Medicinos pagalbos ir ligos, nelaimingų atsitikimų, motinystės, 
reabilitacijos socialinio draudimo sistemos organizavimą, paramedicini- 
nės ir gydytojų profesinės veiklos kontrolę ir kitas fizinės ir psichinės svei- 
katos apsaugos priemones nustato įstatymas. 


35 straipsnis. Teisė į sveiką aplinką 

1. Valstybė pripažįsta kiekvieno asmens teisę į sveiką ir ekologiškai 
subalansuotą aplinką. 

2. Valstybė užtikrina šios teisės reguliavimą įstatymu. 

3. Fiziniai ir juridiniai asmenys turi pareigą saugoti ir gerinti aplinką. 

36 straipsnis. Rinkimų teisė 

1. Piliečiai, kuriems rinkimų dieną yra sukakę 18 metų, turi rinkimų 
teisę. 

2. Neturi rinkimų teisės neveiksnūs asmenys, psichikos ligoniai, ku- 
riems taikomi apribojimai dalyvauti rinkimuose, ir galutiniu teismo spren- 
dimu, kuriuo taip pat atimamos rinkimų teisės, pripažinti kaltais asmenys. 


37 straipsnis. Teisė būti išrinktam 

1. Teisę būti išrinkti turi rinkimų teisę turintys piliečiai, atitinkantys 
Konstitucijos 16 straipsnio 3 dalyje nustatytus reikalavimus, jeigu jiems 
nedraudžiama vienytis į politines partijas Konstitucijos 40 straipsnio 3 da- 
lies nustatyta tvarka. 

2. Iki Deputatų Rūmų ar vietos valdžios institucijų rinkimų dienos 
kandidatams turi būti suėję ne mažiau kaip 23 metai, iki Senato rinkimų 
dienos kandidatams turi būti suėję ne mažiau kaip 33 metai, o iki Rumuni- 
jos Prezidento rinkimų dienos kandidatams turi būti suėję ne mažiau kaip 
35 metai. 


38 straipsnis. Teisė būti išrinktam į Europos Parlamentą 
Rumunijos stojimo į Europos Sąjungą sąlygomis Rumunijos piliečiai 
turi teisę rinkti ir būti išrinkti į Europos Parlamentą. 


39 straipsnis. Susirinkimų laisvė 
Mitingai, demonstracijos, eitynės, kiti susirinkimai yra laisvi ir gali 
būti organizuojami bei vykti tik taikiai ir be ginklo. 


40) straipsnis. Susivienijimo teisė 

1. Piliečiai gali laisvai vienytis į politines partijas, profesines sąjun- 
gas, darbdavių susivienijimus, į kitas susivienijimų formas. 

2. Partijos arba organizacijos, kurios savo tikslais arba veikla kovoja 
prieš politinį pliuralizmą, teisinės valstybės principus, Rumunijos suvere- 
nitetą, vientisumą ar nepriklausomybę, prieštarauja Konstitucijai. 

3. Konstitucinio Teismo teisėjai, Tautos advokatai, teisėjai, aktyvūs 
kariuomenės nariai, policijos pareigūnai ir kitų kategorijų, nustatytų orga- 
niniu įstatymu, valstybės tarnautojai negali būti politinių partijų nariai. 

4. Draudžiami slapto pobūdžio susivienijimai. 

41 straipsnis. Darbas ir darbo socialinė apsauga 

1. Teisė į darbą negali būti ribojama. Profesijos, specialybės, darbo 
ar darbo vietos pasirinkimas yra laisvas. 

2. Darbuotojai turi teisę į socialinę apsaugą. Socialinės apsaugos 
priemonės yra susijusios su darbuotojų sauga ir sveikata, moterų ir jau- 
nimo darbo santykiais, minimalios algos įteisinimu nacionaliniu lygiu, 
savaitiniu poilsiu, kasmetinėmis mokamomis atostogomis, kompensacija 
už nepaprastas ar specialias darbo sąlygas, profesiniu mokymu ir kitomis 
įstatymo nustatytomis specifinėmis sritimis. 

3. Vidutinė įprasta darbo dienos trukmė yra ne ilgiau kaip 8 valandos. 

4. Moterys ir vyrai už vienodos vertės darbą gauna vienodą atlygį. 

5. Kolektyvinių derybų darbo santykiuose teisė ir kolektyvinių su- 
tarčių privalomoji teisinė galia yra garantuojamos. 


42 straipsnis. Priverstinio darbo draudimas 
1. Draudžiamas priverstinis darbas. 
2. Priverstiniu darbu nelaikoma: 

a) veiksmai, atliekami vykdant karo prievoles, bei veiksmai dėl 
religijos ar įsitikinimų, atliekami vietoj karo prievolės įstaty- 
mo nustatyta tvarka; 

b) normaliomis sąlygomis atliekamas darbas, kurio reikalauja- 
ma iš nuteistojo laisvės atėmimo bausmės atlikimo arba lygti- 
nio paleidimo metu; 

c) įstatymas nustato kompensacijas, skiriamas nelaimių ar kitų 
pavojų atvejais ir įsipareigojimų, susijusių su įprastais civili- 
niais teisiniais santykiais, vykdymo metu mokėtinas kompen- 
sacijas. 


43 straipsnis. Teisė streikuoti 

1. Darbuotojai, gindami profesinius, ekonominius ir socialinius in- 
teresus, turi teisę streikuoti. 

2. Įstatymas nustato šios teisės įgyvendinimo sąlygas ir apribojimus 
bei būtinas pagrindinių paslaugų visuomenei teikimo užtikrinimo garan- 
tijas. 

44 straipsnis. Teisė į privačią nuosavybę 

1. Teisė į nuosavybę ir valstybės remiamos paskolos yra garantuoja- 

mos. Šių teisių turinį ir ribas nustato įstatymas. 

2. Privati nuosavybė yra įstatymu vienodai garantuojama ir saugo- 
ma, nepriklausomai nuo jos savininko. Užsienio šalių piliečiai ir asmenys 
be pilietybės gali įgyti privačios nuosavybės teisę į žemę tik pagal Rumu- 
nijos narystės Europos Sąjungoje sąlygas, kitų tarptautinių sutarčių, kurių 
dalyvė yra Rumunija, nustatytas sąlygas, abipusiškumo pagrindu, organi- 
nio įstatymo nustatyta tvarka, taip pat teisėto paveldėjimo būdu. 

3. Niekam negali būti taikomas jo privačios nuosavybės prievartinis 
nusavinimas, išskyrus visuomenės poreikiams įstatymo nustatyta tvarka ir 
iš anksto teisingai atlyginant. 

4. Draudžiama nacionalizacija, kitos turto paėmimo ir jo pavertimo 
valstybine nuosavybe priemonės turto savininko atžvilgiu dėl jo socialinės 
kilmės, etninio, religinio, politinio priklausymo ar kitokios diskriminaci- 
nio pobūdžio priežasties. 

5. Atliekant viešojo intereso darbus viešosios valdžios institucijos 
gali naudotis bet kurio nekilnojamojo turto podirviu, atlyginant savinin- 
kui nuostolius dėl žemei, augalams ar konstrukcijoms padarytos žalos ar 
dėl institucijų veiksmų patirtos kitos žalos. 

6. Nuostolių, numatytų šio straipsnio 3 ir 5 dalyse, atlyginimo vertė 
nustatoma bendru sutarimu su savininku, o ginčo atveju šią vertę nustato 
teismas. 

7. Nuosavybė įpareigoja mokėti mokesčius, susijusius su aplinkos 
apsauga arba gera kaimynyste, ir kitus mokesčius, kuriuos savininkui pri- 
valoma mokėti pagal įstatymą ar tradiciją. 

8. Teisėtai įgytas turtas negali būti konfiskuotas. Turto įgijimo teisė- 
tumas yra preziumuojamas. 

9. Nusikalstamos veikos ar nusižengimo padarymui skirtas arba 
naudojamas turtas bei nusikalstamai gautas turtas gali būti konfiskuoja- 
mas tik įstatymo nustatyta tvarka. 


45 straipsnis. Ekonominė laisvė 


Garantuojamas asmens laisvas ekonominės veiklos, iniciatyvos pasi- 
rinkimas ir jų vykdymas įstatymo nustatyta tvarka. 


46 straipsnis. Paveldėjimo teisė 
Paveldėjimo teisė yra garantuojama. 

47 straipsni. Gyvenimo lygis 

1. Valstybė turi imtis ekonominio vystymo ir socialinės apsaugos 
priemonių, siekdama užtikrinti piliečiams padorų gyvenimo lygį. 

2. Piliečiai turi teisę gauti senatvės pensiją, mokamas motinystės 
atostogas, medicinos pagalbą valstybinėse gydymo įstaigose, paramą ne- 
darbo atveju ir kitas įstatymo numatytas viešojo ar privataus socialinio 
draudimo formas. Piliečiai taip pat turi teisę naudotis socialinės paramos 
priemonėmis įstatymo nustatyta tvarka. 


48 straipsnis. Šeima 

1. Šeima yra grindžiama santuoka, sudaroma laisvu sutuoktinių su- 
tarimu, taip pat sutuoktinių lygybe bei tėvų teise ir pareiga užtikrinti savo 
vaikų augimą, auklėjimą ir švietimą. 

2. Santuoka yra sudaroma, nutraukiama ir anuliuojama įstatymo nu- 
statyta tvarka. Bažnytinė santuoka gali vykti tik įvykus civilinei santuokai. 

3. Vaikai yra lygūs prieš įstatymą nepriklausomai nuo to, gimė jie 
santuokoje ar ne santuokoje. 


49 straipsnis. Vaikų ir jaunimo apsauga 

1. Vaikams ir jaunimui, įgyvendinant jų teises, taikomas specialus 
apsaugos ir paramos teisinis režimas. 

2. Valstybė skiria vaikams pašalpas ir paramą sergantiems ir neįga- 
liems vaikams gydyti. Kitas vaikų ir jaunimo socialinės apsaugos formas 
nustato įstatymas. 

3. Draudžiama išnaudoti nepilnamečius, juos įdarbinti jų sveikatai, 
moralei kenksmingomis sąlygomis arba jų gyvybei ir normaliam vysty- 
muisi pavojų keliančiomis sąlygomis. 

4. Draudžiama įdarbinti jaunesnius nei 15 metų asmenis. 

5. Viešosios valdžios institucijos turi užtikrinti jaunimo laisvą da- 
lyvavimą šalies politiniame, socialiniame, ekonominiame, kultūriniame ir 
sportiniame gyvenime. 


50 straipsnis. Neįgaliųjų asmenų apsauga 

Neįgaliesiems asmenims taikoma speciali apsauga. Valstybė užtikrina 
lygių galimybių, neįgalumo prevencijos ir gydymo nacionalinės politikos 
taikymą, siekiant neįgalių asmenų efektyvaus dalyvavimo bendruomenės 
gyvenime, gerbiant tėvų bei globėjų teises ir pareigas. 

51 straipsnis. Peticijos teisė 

1. Piliečiai turi teisę kreiptis į viešosios valdžios institucijas, pateik- 
dami tik teikiančių asmenų vardu suformuotas peticijas. 

2. Teisėtai sudarytos organizacijos turi teisę teikti peticijas tik asme- 
nų grupių, kurias jos atstovauja, vardu. 

3. Peticijos teisės įgyvendinimas neapmokestinamas. 

4. Viešosios valdžios institucijos turi pateikti atsakymus į peticijas 
įstatymo nustatyta tvarka ir terminais. 


52 straipsnis. Asmens, kurio interesus savo veiksmais pažeidė 
valstybės valdžios institucijos, teisės 

1. Kiekvienas asmuo, kurio teisės ar teisėti interesai yra pažeisti vie- 
šosios valdžios institucijos administraciniu aktu arba įstatymo nustatytu 
terminu negavus atsakymo į reikalavimus, turi teisę į jo teisės ar teisėto 
intereso pripažinimą ir akto panaikinimą bei patirtos žalos atlyginimą. 

2. Šios teisės įgyvendinimo tvarką ir ribas nustato organinis įstatymas. 

3. Valstybė materialiai atsako už žalą, atsiradusią dėl teismo klaidų. 
Valstybės atsakomybė nustatoma įstatymo nustatyta tvarka, tačiau valsty- 
bės atsakomybė neužkerta kelio atsakomybėn traukti teisėjus už piktnau- 
džiavimą įgaliojimais arba už aplaidų pareigų atlikimą. 


53 straipsnis. Tam tikrų teisių ir laisvių įgyvendinimo apribojimai 

1. Tam tikrų teisių ir laisvių įgyvendinimas gali būti apribotas įsta- 
tymu tik tada, kai būtina garantuoti: visuomenės saugumą, viešąją tvarką, 
žmonių sveikatą ir dorovę, kitas piliečių pagrindines teises ir laisves; iki- 
teisminio tyrimo eigą; užkirsti kelią gamtos nelaimės, katastrofų ar rimto 
nelaimingo atsitikimo pasekmėms. 

2. Apribojimas gali būti taikomas tik jei jis būtinas demokratinėje 
visuomenėje. Ribojimo priemonės turi būti proporcingos siekiamiems 
tikslams, nediskriminacinio pobūdžio ir nepaneigti teisės ar laisvės. 


III skyrius. Pagrindinės pareigos 


54 straipsnis. Ištikimybė savo šaliai 

1. Ištikimybė savo šaliai yra šventa. 

2. Valstybės tarnautojų funkcijas atliekantys piliečiai ir kariai atsako 
už lojalų jiems tenkančių pareigų vykdymą ir prisiekia įstatymo nustatytais 
atvejais. 

55 straipsnis. Šalies gynyba 
1. Piliečiai turi teisę ir pareigą ginti Rumuniją. 
2. Karinės prievolės įvykdymo sąlygas nustato organinis įstatymas. 
3. Organinio įstatymo nustatytomis sąlygomis gali būti šaukiami pi- 
liečiai nuo 20 metų iki 35 metų, išskyrus savanorius. 


56 straipsnis. Finansinės įplaukos 

1. Piliečiai, mokėdami mokesčius ir rinkliavas, turi prisidėti prie vie- 
šųjų išlaidų. 

2. Teisėta mokesčių sistema turi užtikrinti teisingą mokesčių pa- 
skirstymą. 

3. Draudžiamos visos kitos mokestinės prievolės, išskyrus įstatymo 
nustatytas prievoles, taikomas susidarius ypatingoms situacijoms. 


57 straipsnis. Teisių ir laisvių įgyvendinimas 

Rumunijos piliečiai, užsienio valstybių piliečiai ir asmenys be pilie- 
tybės turi gera valia įgyvendinti jų konstitucines teises ir laisves, nepažei- 
džiant kitų asmenų teisių ir laisvių. 


IV skyrius. Tautos advokatas 


58 straipsnis. Paskyrimas ir įgaliojimai 
1. Tautos advokatas, ginantis fizinių asmenų teises ir laisves, skiria- 


valstybinėse ar privačiose organizacijose, išskyrus pedagoginę veiklą aukš- 
tojo mokslo institucijose. 

3. "Tautos advokato institucijos struktūrą ir veiklą nustato organinis 
įstatymas. 


59 straipsnis. Įgaliojimų įgyvendinimas 

1. Tautos advokatas įgyvendina pareigines funkcijas laikydamasis 
įstatymo nustatytų ribų arba gavus asmens, kurio teisės ir laisvės pažeistos, 
skundą. 

2. Viešosios valdžios institucijos turi užtikrinti Tautos advokatui jo 
funkcijoms vykdyti būtiną pagalbą. 

60 straipsnis. Ryšiai su Parlamentu 

"Tautos advokatas teikia abiem Parlamento rūmams išvadas vieną kar- 
tą per metus arba Parlamento prašymu. Išvadose gali būti pasiūlymai dėl 
teisės aktų arba kitokio pobūdžio priemonių, skirtų teisių ir piliečių ap- 
saugai. 


III DALIS 
VALSTYBĖS VALDŽIOS INSTITUCIJOS 
I skyrius. Parlamentas 


I skirsnis. Organizavimas ir veikla 
61 straipsnis. Įgaliojimai ir struktūra 

1. Parlamentas yra aukščiausioji rumunų tautos atstovaujamoji ins- 
titucija ir vienintelė šalies įstatymų leidžiamojo valdžia. 

2. Parlamentas sudarytas iš Senato ir Deputatų Rūmų. 


62 straipsnis. Parlamento rinkimai 

1. Deputatų Rūmų ir Senato nariai renkami rinkimų įstatymo nu- 
statyta tvarka, remiantis visuotine, lygia, tiesiogine rinkimų teise ir slaptu, 
laisvai išreiškiamu balsavimu. 

2. Visos nacionalinėms mažumoms priklausančios piliečių organi- 
zacijos, kurios per rinkimus nesurenka pakankamo balsų skaičiaus tam, 
kad būtų atstovaujamos Parlamente, turi teisę į Deputatų Rūmų nario vietą 
rinkimų įstatymo nustatyta tvarka. Nacionalinei mažumai priklausantys 
piliečiai gali būti atstovaujami tik vienos organizacijos. 

3. Rinkimų įstatymas nustato Deputatų Rūmų ir Senato narių skai- 
čių, proporcingą šalies gyventojų skaičiui. 


63 straipsnis. Parlamento nario mandato trukmė 

1. Deputatų Rūmų ir Senato nariai renkami ketveriems metams, jų 
įgaliojimai pratęsiami savaime šių aplinkybių veikimo laikui: paskelbus 
mobilizaciją, karo padėtį, apgulties būvį ar paskelbus nepaprastąją padėtį. 

2. Deputatų Rūmų ir Senato narių rinkimai vyksta ne vėliau kaip per 
3 mėnesius nuo Parlamento paleidimo arba nuo Parlamento narių įgalioji- 
mų laiko pabaigos. 

3. Naujai išrinktą Parlamentą į pirmąjį posėdį, kuris turi įvykti ne vėliau 
kaip per 20 dienų nuo Parlamento išrinkimo, kviečia Rumunijos Prezidentas. 

4. Parlamento rūmų narių įgaliojimai pratęsiami iki tol, kol naujai 
išrinktas Parlamentas įstatymų nustatyta tvarka susirenka į pirmąjį posėdį. 
Šio laikotarpio metu draudžiama keisti Konstituciją bei priimti, keisti ar 
naikinti organinius įstatymus. 

5. Pateiktų įstatymų projektų ir įstatymų pasiūlymų, įtrauktų į anks- 
tesnio Parlamento darbotvarkę, svarstymo procedūra tęsiama naujai iš- 
rinktame Parlamente. 


64 straipsnis. Parlamento darbo tvarka 

1. Kiekvienų Parlamento rūmų reglamentai nustato rūmų struktūrą 
ir darbo tvarką. Rūmų finansavimo lėšos numatomos rūmų tvirtinamuose 
biudžetuose. 

2. Kiekvieni rūmai išrenka savo nuolatinę vadovybę. Deputatų 
Rūmų pirmininkas ir Senato pirmininkas renkami atitinkamų rūmų na- 
rių įgaliojimų laikui. Kiti nuolatinės vadovybės nariai renkami kiekvienos 
sesijos pradžioje. Nuolatinės vadovybės nariai gali būti atšaukti iš tokių 
pareigų nepasibaigus jų įgaliojimų laikui. 

3. Deputatai ir senatoriai gali įkurti parlamentines grupes kiekvienų 
rūmų reglamento nustatyta tvarka. 

4. Kiekvieni rūmai sudaro nuolatines komisijas ir gali sudaryti spe- 
cialiąsias ir kitas komisijas. Abeji rūmai gali sudaryti bendras komisijas. 

5. Nuolatinė vadovybė ir parlamentinės komisijos sudaromos, atsi- 
žvelgiant į kiekvienų rūmų politinę daugumą. 


65 straipsnis. Parlamento rūmų posėdžiai 
1. Deputatų rūmai ir Senatas dirba atskirai posėdžiaudami. 
2. Abeji rūmai taip pat organizuoja bendrus posėdžius reglamento, 
priimto deputatų ir senatorių balsų dauguma, nustatyta tvarka tam, kad: 
a) išklausytų Rumunijos Prezidento pranešimą; 
b) patvirtintų valstybės biudžetą ir valstybinio socialinio drau- 
dimo fondo biudžetą; 
c) paskelbtų visuotinę ar dalinę mobilizaciją; 
d) paskelbtų karo padėtį; 
e) sustabdytų ar nutrauktų karinius veiksmus; 
f) patvirtintų šalies gynybos nacionalinę strategiją; 
g) svarstytų Šalies gynybos aukščiausiosios tarybos ataskaitas; 
h) Rumunijos Prezidento siūlymu skirtų saugumo tarnybų va- 
dovus ir vykdytų šių tarnybų veiklos kontrolę; 

i) skirtų Tautos advokatą; 

j) nustatytų deputatų ir senatorių teisinę padėtį, nustatytų jų 
parlamentinės veiklos garantijas ir kitas teises; 

k) įgyvendintų kitas Konstitucijos ar reglamento nustatytas 
bendruose posėdžiuose vykdomas funkcijas. 


66 straipsnis. Sesijos 

1. Deputatų Rūmai ir Senatas renkasi į dvi eilines sesijas per metus. 
Pirmoji sesija prasideda vasario mėnesį ir tęsiasi ne ilgiau kaip iki birželio 
mėnesio pabaigos. Antroji sesija prasideda rugsėjo mėnesį ir tęsiasi ne il- 
giau kaip iki gruodžio mėnesio pabaigos. 

2. Rumunijos Prezidento, abejų rūmų nuolatinės vadovybės arba ne 
mažiau kaip trečdalio visų Deputatų Rūmų ar Senato narių prašymu, De- 
putatų Rūmai ir Senatas taip pat renkasi į neeilines sesijas. 

3. Sesijas šaukia abejų rūmų pirmininkai. 


67 straipsnis. Teisės aktai ir posėdžių kvorumas 
Deputatų Rūmai ir Senatas, posėdyje dalyvaujančių narių dauguma, 
priima įstatymus, rezoliucijas, pasiūlymus. 


68 straipsnis. Posėdžių viešumas 
1. Abejų rūmų posėdžiai yra vieši. 
2. Rūmai gali nuspręsti organizuoti uždarus posėdžius. 


II skirsnis. Deputatų ir senatorių teisinis statusas 
69 straipsnis. Atstovavimo mandatas 

1. Deputatai ir senatoriai, įgyvendindami jiems suteiktus įgalioji- 
mus, tarnauja tautai. 

2. Imperatyvus mandatas yra negalimas. 


70 straipsnis. Deputatų ir senatorių įgaliojimai 

1. Deputatų ir senatorių įgaliojimų laikas pradedamas skaičiuoti 
nuo rūmų, į kuriuos jie yra išrinkti, pirmojo posėdžio, vykstančio teisės 
aktų nustatyta tvarka, dienos, jeigu įvykę rinkimai pripažįstami galiojan- 
čiais ir Parlamento nariai prisiekia. Priesaikos tekstą nustato organinis 
įstatymas. 

2. Deputato ar senatoriaus įgaliojimų laikas nutrūksta naujai išrink- 
tų rūmų pirmojo posėdžio, vykstančio teisės aktų nustatyta tvarka, dieną 

arba atsistatydinimo, rinkimų teisės praradimo, Parlamento nario pareigų 
nesuderinamumo arba mirties atveju. 


71 straipsnis. Parlamento nario pareigų nesuderinamumas 

1. Niekas negali būti tuo pat metu deputatu ir senatoriumi. 

2. Deputato ir senatoriaus pareigos nesuderinamos su jokiomis kito- 
mis pareigomis valstybės institucijose, išskyrus Vyriausybės nario pareigas. 

3. Kiti Parlamento nario pareigų nesuderinamumo atvejai nustatyti 
organiniu įstatymu. 


72 straipsnis. Parlamentinis imunitetas 

1. Deputatai ir senatoriai negali būti traukiami atsakomybėn už bal- 
savimą ar politines nuomones, išreikštas įgyvendinant įgaliojimus. 

2. Deputatai ir senatoriai gali būti persekiojami ir traukiami bau- 
džiamojon atsakomybėn už veiksmus, nesusijusius su balsavimu ar politi- 
ne nuomone, išreikšta įgyvendinant įgaliojimus. Vis dėlto, be rūmų, kurių 
narys jis yra, sutikimo, išreiškiamo išklausius Parlamento narį, negali būti 
vykdoma krata, suėmimas ar sulaikymas. 

3. Tik prie Aukštojo Kasacinio Teisingumo Teismo veikianti proku- 
ratūra (Generalinė prokuratūra) gali vykdyti Parlamento nario persekioji- 
mą ir traukti jį baudžiamojon atsakomybėn. Šias bylas nagrinėja Aukštasis 
Kasacinis Teisingumo Teismas. 

4. Deputatas ar senatorius, užkluptas darantis nusikaltimą, gali būti 
suimtas ir jo atžvilgiu gali būti atliekama krata. Teisingumo ministerija ne- 
delsiant informuoja rūmų pirmininką apie suėmimą ir kratą. Tuo atveju, 
jei rūmai, gavę tokį pranešimą, konstatuoja, kad nėra pagrindo suimti ati- 
tinkamą Parlamento narį, gali tuoj pat atšaukti šią kardomąją priemonę. 


II skirsnis. Įstatymų leidybos procedūra 


73 straipsnis. Įstatymų rūšys 
1. Parlamentas priima konstitucinius, organinius ir paprastuosius 
įstatymus. 
2. Konstituciniais įstatymais keičiama Konstitucija. 
3. Organiniai įstatymai reglamentuoja: 
a) rinkimų sistemą, Nuolatinio rinkimų biuro sudarymo tvarką 
ir veiklą; 
b) politinių partijų sudarymo tvarką, veiklą ir finansavimą; 

c) deputatų ir senatorių teisinį statusą, jų veiklos garantijas ir ki- 
tas teises; 

d) referendumo organizavimo ir vykdymo tvarką; 

e) Vyriausybės ir Šalies gynybos aukščiausiosios tarybos suda- 
rymo tvarką; 

f) visuotinės ar dalinės ginkluotojų pajėgų mobilizacijos teisinį 
režimą; 

g) apgulties būvio, nepaprastosios padėties teisinį režimą; 

h) teisės pažeidimus, bausmes ir jų skyrimo bei taikymo tvarką; 

i) amnestijos ir kolektyvinės malonės suteikimą; 

j) valstybės tarnautojų teisinį statusą; 

k) administracinius ginčus; 

I) Aukščiausiosios magistratų tarybos, teismų, prokuratūros ar 
Auditorių teismo sudarymo ir veiklos tvarką; 

m) nuosavybės ir paveldėjimo bendrą teisinį režimą; 

n) bendrą mokslo organizavimo tvarką; 

o) vietos savivaldos institucijų, teritorijos administracinio su- 
skirstymo organizavimo tvarką bei teritorijos administraci- 
nių vienetų autonomijos teisinį režimą; 

p) darbo santykių, profesinių sąjungų, darbdavių susivienijimų 
ir socialinės apsaugos teisinį režimą; 

r) Rumunijos nacionalinių mažumų teisinį statusą; 

s) religinių kultų teisinį režimą; 

t) kitas sritis, kurias pagal Konstituciją turi reglamentuoti orga- 
niniai įstatymai. 


74 straipsnis. Įstatymo inicijavimas 

1. Įstatymų leidybos iniciatyvos teisė atitinkamai priklauso Vyriau- 
sybei, deputatams, senatoriams arba ne mažiau kaip 100 tūkstančių pilie- 
čių, turinčių rinkimų teisę. Ne mažiau kaip ketvirtadalio piliečių, įgyven- 
dinančių įstatymų leidybos iniciatyvos teisę, gyvenamoji vieta turi būti 
šalies apskrityse, o kiekvienoje apskrityje, įskaitant Bukarešto savivaldybę, 
turi būti surinkti ne mažiau kaip 5 tūkstančiai parašų, remiančių tokią 
iniciatyvą. 

2. Mokesčių, tarptautinio pobūdžio, amnestijos ir malonės klausi- 
mai negali būti piliečiams priklausančios įstatymų leidybos iniciatyvos 
objektu. 

3. Vyriausybė įgyvendina įstatymų leidybos iniciatyvos teisę, pateik- 
dama įstatymų projektą Rūmams, turintiems pirmumo teisę jį priimti. 

4. Deputatai, senatoriai ir piliečiai, įgyvendinantys įstatymų leidy- 
bos iniciatyvos teisę, gali pateikti įstatymo pasiūlymus įstatymo projektui 
keliamiems reikalavimams atitinkančia forma. 

5. Įstatymo pasiūlymai pirmiausia pateikiami svarstyti tiems rū- 
mams, kurie turi įgaliojimus pirmumo teise juos priimti. 


75 straipsnis. Teikimas svarstyti Parlamento rūmuose 

1. Įstatymų projektai ir įstatymų pasiūlymai dėl tarptautinių sutarčių 
ir kitų susitarimų ratifikavimo bei dėl įstatymo numatomų priemonių, tai- 
kant šias sutartis ar susitarimus, taip pat dėl organinių įstatymų, numatytų 
Konstitucijos 31 straipsnio 5 dalyje, 40 straipsnio 3 dalyje, 55 straipsnio 2 
dalyje, 58 straipsnio 3 dalyje, 73 straipsnio 3 dalies e), k), I), n), 0) punk- 
tuose, 79 straipsnio 2 dalyje, 102 straipsnio 3 dalyje, 105 straipsnio 2 dalyje, 
117 straipsnio 3 dalyje, 118 straipsnio 2 ir 3 dalyse, 120 straipsnio 2 dalyje, 
126 straipsnio 4 ir 5 dalyse ir 142 straipsnio 5 dalyje, prioritetine tvarka 
pirmiausia teikiami Deputatų Rūmams svarstyti ir priimti. Kiti įstatymų 
projektai ar pasiūlymai prioritetine tvarka pirmiausia teikiami Senatui 
svarstyti ir priimti. 

2. Rūmai, kuriems pirmiausia teikiami projektai ar pasiūlymai, turi 
juos išnagrinėti per 45 dienas. Kodeksų ir kitų ypatingo sudėtingumo 
įstatymų projektų ar pasiūlymų svarstymo trukmė - 60 dienų. Pasibaigus 
šiems terminams laikoma, kad įstatymo projektas ar įstatymo pasiūlymas 
priimtas. 

3. Po įstatymo projekto ar įstatymo pasiūlymo priėmimo ar atmeti- 
mo prioritetine tvarka svarsčiusiuose rūmuose įstatymo projekto ar įstaty- 
mo pasiūlymo tekstas perduodamas kitiems rūmams, kurie priima galutinį 
sprendimą. 

4. Tuo atveju, kai prioritetine tvarka įstatymo projektą ar įstatymo 
pasiūlymą svarstę rūmai patvirtina įstatymo projekto ar įstatymo pasiūly- 
mo nuostatas, dėl kurių pagal šio straipsnio 1 dalį sprendimo galią jie turi, 
šios nuostatos, antrųjų rūmų pritarimu, laikomos galutinai priimtomis. 
Priešingu atveju įstatymo projektas ar įstatymo pasiūlymas perduodamas 
pirmiesiems svarsčiusiems rūmams tik dėl atitinkamos nuostatos svarsty- 
mo ir šie rūmai supaprastintos procedūros tvarka priima galutinį spren- 
dimą. 

5. Šio straipsnio 4 dalies nuostatos, susijusios su įstatymo perdavimu, 
analogiškai taikomos, kai galutiniame svarstyme rūmai priima nuostatą, dėl 
kurios galutinio sprendimo priėmimo kompetencija priklauso kitiems rū- 
mams. 


76 straipsnis. Įstatymų ir rezoliucijų priėmimas 

1. Organiniai įstatymai ir rezoliucijos, susijusios su rūmų vidaus re- 
glamentais, priimami kiekvienų rūmų visų narių balsų dauguma. 

2. Paprastieji įstatymai ir rezoliucijos priimami kiekvienų rūmų da- 
lyvaujančių narių balsų dauguma. 

3. Vyriausybės prašymu ar paties iniciatyva Parlamentas gali skubos 
tvarka svarstyti įstatymų projektus ar įstatymų pasiūlymus kiekvienų rūmų 
reglamentų nustatyta tvarka. 


77 straipsnis. Įstatymo skelbimas 

1. Priimti įstatymai oficialiai paskelbti įteikiami Rumunijos Prezi- 
dentui. Įstatymas oficialiai paskelbiamas ne vėliau kaip per 20 dienų skai- 
čiuojant nuo gavimo. 

2. Prieš oficialų paskelbimą Prezidentas gali vieną kartą prašyti Par- 
lamento iš naujo svarstyti įstatymą. 

3. Jeigu Prezidentas paprašė iš naujo svarstyti įstatymą arba jeigu 
buvo paprašyta patikrinti įstatymo konstitucingumą, įstatymas oficialiai 
paskelbiamas ne vėliau kaip per 10 dienų, skaičiuojant nuo pakartotinai 
Parlamento apsvarstyto įstatymo gavimo arba nuo Konstitucinio Teismo 
sprendimo, konstatuojančio įstatymo atitiktį Konstitucijai, gavimo dienos. 


78 straipsnis. Įstatymo įsigaliojimas 

Rumunijos oficialiajame leidinyje oficialiai paskelbiamas įstatymas 
įsigalioja po 3 dienų nuo paskelbimo, išskyrus atvejus, kai pačiuose įstaty- 
muose numatyta vėlesnė data. 


79 straipsnis. Teisėkūros taryba 

1. Teisėkūros taryba yra speciali Parlamento patariamoji institucija, 
kuri teikia nuomonę dėl norminių aktų projektų, siekiant suderinti, suvie- 
nodinti ir koordinuoti įstatymų leidybą. Ši institucija tvarko Rumunijos 
įstatymų oficialųjį registrą. 

2. Teisėkūros tarybos įkūrimo, sudarymo ir veiklos tvarką nustato 
organinis įstatymas. 

II skyrius. Rumunijos Prezidentas 


80 straipsnis. Prezidento įgaliojimai 

1. Prezidentas atstovauja Rumunijos valstybei ir užtikrina nacionali- 
nę nepriklausomybę, šalies teritorinį vientisumą ir nedalomumą. 

2. Rumunijos Prezidentas rūpinasi, kad nebūtų pažeista Konstitucija 
ir valstybės valdžios efektyvi veikla. Šiuo tikslu Prezidentas atlieka tarpi- 
ninko tarp valstybės valdžios institucijų bei tarp valstybės ir visuomenės 
funkcijas. 


81 straipsnis. Prezidento rinkimai 

1. Rumunijos Prezidentas renkamas remiantis visuotine, lygia, tie- 
siogine rinkimų teise ir slaptu bei laisvu balsavimu. 

2. Išrinktu laikomas kandidatas, kuris pirmą kartą balsuojant gavo 
daugumą visų rinkimų sąrašuose įrašytų rinkėjų balsų. 

3. Jeigu pirmajame balsavimo rate nė vienas kandidatas nesurenka 
reikiamos balsų daugumos, rengiamas pakartotinis balsavimas dėl dviejų 
kandidatų, gavusių daugiausia balsų. Išrinktu laikomas kandidatas, surin- 
kęs daugiausia balsų. 

4. Tas pats asmuo Rumunijos Prezidentu gali būti renkamas ne dau- 
giau kaip du kartus, kurie gali būti ir iš eilės. 


82 straipsnis. Įgaliojimų patvirtinimas ir priesaikos davimas 

1. Rumunijos Prezidento rinkimų rezultatus patvirtina Konstituci- 
nis Teismas. 

2. Išrinktas kandidatas, kurio rinkimų rezultatai patvirtinti, prisie- 
kia Deputatų Rūmų ir Senato bendrame posėdyje, sakydamas šiuos prie- 
saikos žodžius: „Aš prisiekiu sutelkti visas mano pastangas ir galimybes, 
siekiant rumunų tautos materialinio ir dvasinio klestėjimo, gerbti Kons- 
tituciją ir šalies įstatymus, ginti demokratiją, piliečių pagrindines teises ir 
laisves, suverenitetą, nepriklausomybę, Rumunijos teritorijos vientisumą 
ir nedalomumą. Tepadeda man Dievas!“ 


83 straipsnis. Įgaliojimų trukmė 

1. Rumunijos Prezidento įgaliojimų trukmė yra 5 metai, o įgalioji- 
mus įgyja, kai prisiekia. 

2. Rumunijos Prezidentas vykdo įgaliojimus iki tol, kol naujai iš- 
rinktas Prezidentas prisiekia. 

3. Rumunijos Prezidento įgaliojimai gali būti pratęsti organiniu įsta- 
tymu karo ar nelaimių atveju. 


84 straipsnis. Imunitetas ir pareigų nesuderinamumas 

1. Rumunijos Prezidentas negali būti partijos nariu ir negali užimti 
jokių kitų privačių ar viešų pareigų. 

2. Rumunijos Prezidentas turi imunitetą. Konstitucijos 72 straipsnio 
1 dalyje numatytos nuostatos taikomos analogine tvarka. 


85 straipsnis. Vyriausybės skyrimas 

1. Rumunijos Prezidentas skiria kandidatą į Ministrus Pirmininkus 
ir Vyriausybę, atsižvelgdamas į Parlamento balsavimą dėl pasitikėjimo su- 
teikimo. 

2. Prezidentas Ministro Pirmininko siūlymu skiria ir atleidžia Vy- 
riausybės narius pertvarkant Vyriausybę ar esant laisvų vietų. 

3. Jei Vyriausybės pertvarkymo pasiūlymas sukelia Vyriausybės po- 
litinės sudėties ar struktūrinius pasikeitimus, Rumunijos Prezidentas gali 
vykdyti šio straipsnio 2 dalyje numatytus įgaliojimus tik prieš tai gavęs 
Parlamento, kuris priima sprendimą Ministro Pirmininko siūlymu, prita- 
rimą. 


86 straipsnis. Vyriausybės konsultacijos 


Rumunijos Prezidentas gali konsultuotis su Vyriausybe dėl ypatingos 
svarbos ar skubos problemų. 


87 straipsnis. Dalyvavimas Vyriausybės posėdžiuose 

1. Rumunijos Prezidentas gali dalyvauti Vyriausybės posėdžiuose, 
kurių metu sprendžiamos nacionalinio intereso problemos, susijusios su 
užsienio politika, šalies gynyba, viešosios tvarkos apsauga. Ministro Pir- 
mininko prašymu gali dalyvauti ir kitais atvejais. 

2. Rumunijos Prezidentas pirmininkauja Vyriausybės posėdžiams, 
kuriuose jis dalyvauja. 


88 straipsnis. Pranešimai 
Rumunijos Prezidentas kreipiasi į Parlamentą pranešimais, susijusiais 
su pagrindinėmis tautos politinėmis problemomis. 

89 straipsnis. Parlamento paleidimas 

1. Rumunijos Prezidentas, pasikonsultavęs su abejų rūmų pirminin- 
kais ir parlamentinių grupių pirmininkais, gali paleisti Parlamentą, jeigu 
jis balsuodamas nesuteikė pasitikėjimo votumo formuojamai Vyriausybei 
per 60 dienų laikotarpį nuo pirmojo balsavimo ir tik tuomet, jeigu buvo 
mažiausiai du balsavimai, kuriais nesuteikė Vyriausybei įgaliojimų. 

2. Parlamentas gali būti paleidžiamas tik vieną kartą per metus. 

3. Parlamentas negali būti paleidžiamas likus 6 mėnesiams iki Ru- 
munijos Prezidento įgaliojimų pabaigos, paskelbus mobilizaciją, karo pa- 
dėtį, apgulties būvį ar nepaprastąją padėtį. 


90 straipsnis. Referendumas 
Rumunijos Prezidentas, pasikonsultavęs su Parlamentu, gali prašyti 
tautos išreikšti referendumo būdu valią dėl nacionalinių vidaus problemų. 


91 straipsnis. Įgaliojimai užsienio politikos srityje 

1. Prezidentas Rumunijos vardu pasirašo tarptautines sutartis, dėl 
kurių derasi Vyriausybė, ir per protingą terminą teikia jas Parlamentui ra- 
tifikuoti. Kiti tarptautiniai susitarimai ir sutartys yra pasirašomi, patvirti- 
nami ar ratifikuojami remiantis įstatymo nustatyta procedūra. 

2. Prezidentas Vyriausybės teikimu skiria ir atšaukia Rumunijos di- 
plomatinius atstovus bei patvirtina diplomatinių rangų teikimą, atšaukimą 
ar keitimą. 

3. Rumunijos Prezidentas akredituoja užsienio valstybių diplomati- 
nius atstovus. 


92 straipsnis. Įgaliojimai gynybos srityje 

1. Rumunijos Prezidentas yra kariuomenės vadas ir vadovauja Vals- 
tybės gynybos aukščiausiajai tarybai. 

2. Prezidentas gali, gavęs išankstinį Parlamento pritarimą, skelbti vi- 
suotinę ar dalinę kariuomenės mobilizaciją. Išimtiniais atvejais Prezidento 
sprendimas ne vėliau kaip per 5 dienas nuo jo priėmimo pateikiamas Par- 
lamentui pritarti. 

3. Agresijos prieš valstybę atveju Rumunijos Prezidentas taiko prie- 
mones tam, kad atitrauktų agresiją, ir nedelsdamas pranešimu informuoja 
apie tai Parlamentą. Tarp Parlamento sesijų nedelsiant per 24 valandas nuo 
agresijos pradžios šaukiama neeilinė Parlamento sesija. 

4. Mobilizacijos ar karo padėties metu Parlamentas vykdo įgalio- 
jimus. Tarp Parlamento sesijų per 24 valandas nuo mobilizacijos ar karo 
padėties paskelbimo šaukiama neeilinė Parlamento sesija. 


93 straipsnis. Ypatingos priemonės 

1. Rumunijos Prezidentas įstatymo nustatyta tvarka paskelbia apgul- 
ties būvį ar nepaprastąją padėtį visoje šalyje arba dalyje administracinių 
teritorijos vienetų ir ne vėliau kaip per 5 dienas nuo jų paskelbimo kreipiasi 
į Parlamentą tvirtinti šį sprendimą. 

2. Tarp Parlamento sesijų ne vėliau kaip per 48 valandas nuo apgul- 
ties būvio ar nepaprastosios padėties paskelbimo šaukiama neeilinė Parla- 
mento sesija. 


94 straipsnis. Kiti įgaliojimai 
Rumunijos Prezidentas taip pat turi šiuos įgaliojimus: 
a) skiria apdovanojimus ir garbės vardus; 
b) suteikia maršalo, generolo ir admirolo laipsnius; 
c) skiria valstybės pareigūnus įstatymo nustatyta tvarka; 
d) teikia individualią malonę. 


95 straipsnis. Prezidento nušalinimas nuo pareigų 

1. Jeigu Prezidentas savo veiksmais šiurkščiai pažeidžia Konstitu- 
ciją, Deputatų Rūmai ir Senatas, gavę Konstitucinio Teismo patariamąją 
nuomonę, bendrame posėdyje deputatų ir senatorių balsų dauguma gali 
nušalinti Prezidentą nuo pareigų. Prezidentas gali pateikti Parlamentui pa- 
aiškinimus. 

2. Ne mažiau kaip trečdalis visų deputatų ir senatorių gali pateikti 
pasiūlymą nušalinti Prezidentą nuo pareigų. Prezidentas nedelsiant supa- 
žindinamas su tokiu pasiūlymu. 

3. Jeigu Parlamentas patvirtina pasiūlymą nušalinti Prezidentą nuo 
pareigų, ne vėliau kaip per 30 dienų organizuojamas referendumas dėl Pre- 
zidento atstatydinimo. 


96 straipsnis. Kaltinimai 

1. Deputatų Rūmai ir Senatas bendrame posėdyje ne mažiau kaip 
dviejų trečdalių visų deputatų ir senatorių balsų dauguma gali priimti 
sprendimą pateikti Rumunijos Prezidentui kaltinimą išdavyste. 

2. Deputatų ir senatorių dauguma gali inicijuoti siūlymą teikti kalti- 

nimą, o su tokiu siūlymu nedelsiant turi būti supažindintas Rumunijos Pre- 
zidentas tam, kad galėtų pateikti paaiškinimus dėl jam pareikštų kaltinimų. 
3. Prezidento įgaliojimai sustabdomi nuo kaltinimų pateikimo die- 
nos iki jo atstatydinimo dienos. 
4. Aukštasis Kasacinis Teisingumo Teismas nagrinėja šias bylas. Pre- 
zidentas atstatydinamas nuo galutinio kaltinamojo nuosprendžio įsigalio- 
jimo dienos. 


97 straipsnis. Laisva vieta 

1. Rumunijos Prezidento laisva vieta yra atsistatydinimo, atstatydi- 
nimo, esant kliūčiai eiti pareigas ar mirties atveju. 

2. Per 3 mėnesius nuo Rumunijos Prezidento laisvos vietos atsiradi- 
mo Vyriausybė organizuoja naujus Rumunijos Prezidento rinkimus. 


98 straipsnis. Laikinas Prezidento pavadavimas 

1. Rumunijos Prezidento laisvos vietos atveju, Prezidento įgaliojimų 
nušalinimo atveju ar esant laikinai kliūčiai eiti Prezidento pareigas, Senato 
pirmininkas arba Deputatų Rūmų pirmininkas laikinai pavaduoja Prezi- 
dentą. 

2. Laikino Prezidento pavadavimo metu draudžiama vykdyti įgalio- 
jimus, numatytus Konstitucijos 88-90 straipsniuose. 


99 straipsnis. Prezidentą laikinai pavaduojančio asmens atsakomybė 
Jeigu asmuo, laikinai pavaduojantis Rumunijos Prezidentą, šiurkščiai 
pažeidžia Konstituciją, taikomi Konstitucijos 95 ir 98 straipsniai. 


100 straipsnis. Prezidento priimami teisės aktai 

1. Rumunijos Prezidentas, įgyvendindamas jam suteiktus įgalioji- 
mus, leidžia dekretus, kurie yra skelbiami Rumunijos oficialiajame leidiny- 
je. Nepaskelbtas dekretas negalioja. 

2. Rumunijos Prezidento dekretai, priimami įgyvendinant įgalioji- 
mus, numatytus Konstitucijos 91 straipsnio 1 ir 2 dalyse, 92 straipsnio 2 ir 
3 dalyse, 93 straipsnio 1 dalyje ir 94 straipsnio a), b), d) punktuose, privalo 
būti pasirašyti Ministro Pirmininko. 


101 straipsnis. Veiklos garantijos ir kitos teisės 
Rumunijos Prezidento veiklos garantijas ir kitas teises nustato įsta- 
tymas. 

III skyrius. Vyriausybė 


102 straipsnis. Įgaliojimai ir sudėtis 

1. Vyriausybė, atsižvelgdama į savo programą, kuriai pritaria Parla- 
mentas, užtikrina šalies vidaus ir užsienio politikos įgyvendinimą ir vado- 
vauja viešosios valdžios institucijoms. 

2. Vyriausybė, įgyvendindama jai suteiktus įgaliojimus, bendradar- 
biauja su atitinkamomis socialinėmis organizacijomis. 

3. Vyriausybę sudaro Ministras Pirmininkas, ministrai ir kiti organi- 
niu įstatymu numatyti nariai. 


103 straipsnis. Vyriausybės sudarymo tvarka 

1. Rumunijos Prezidentas teikia Ministro Pirmininko kandidatūrą 
po konsultacijų su Parlamente absoliučią daugumą turinčia partija arba su 
Parlamente atstovaujamomis partijomis, jeigu nėra tokios daugumos. 

2. Kandidatas į Ministrus Pirmininkus per 10 dienų po jo kandida- 
tūros teikimo kreipiasi į Parlamentą dėl pasitikėjimo votumo, pateikdamas 
Vyriausybės programą ir visą Vyriausybės narių sąrašą. 

3. Deputatų Rūmai ir Senatas bendrame posėdyje svarsto Vyriausy- 
bės programą ir Vyriausybės narių sąrašą. Parlamentas išreiškia pasitikėji- 
mą Vyriausybe deputatų ir senatorių balsų dauguma. 


104 straipsnis. Ištikimybės priesaika 

1. Ministras Pirmininkas, ministrai ir kiti Vyriausybės nariai prisie- 
kia Rumunijos Prezidentui individualiai, perskaitydami Konstitucijos 82 
straipsnyje nustatytą priesaikos tekstą. 

2. Vyriausybė in corpore ir kiekvienas jos narys gauna įgaliojimus 
veikti nuo priesaikos davimo dienos. 


105 straipsnis. Pareigų nesuderinamumas 

1. Vyriausybės nario pareigos nesuderinamos su jokiomis kitomis 
pareigomis valstybės institucijose, išskyrus deputato ar senatoriaus par- 
eigas. Vyriausybės nario pareigos taip pat nesuderinamos su darbuotojų 
profesiniu atstovavimu pelno siekiančioje organizacijoje. 

2. Kitus Vyriausybės nario pareigų nesuderinamumo atvejus nustato 
organinis įstatymas. 

106 straipsnis. Vyriausybės nario įgaliojimų pabaiga 

Vyriausybės nario įgaliojimai baigiasi jam atsistatydinus, jį atleidus, 
jam praradus rinkimų teises, pareigų nesuderinamumo atveju, mirties 
atveju ir kitais įstatymo nustatytais atvejais. 


107 straipsnis. Ministras Pirmininkas 

1. Ministras Pirmininkas vadovauja Vyriausybei ir koordinuoja jos 
narių veiklą pagal jam suteiktus įgaliojimus. Jis taip pat teikia Deputatų 
Rūmams arba Senatui ataskaitas ir pareiškimus, susijusius su Vyriausybės 
vykdoma politika, kurie yra svarstomi prioritetine tvarka. 

2. Rumunijos Prezidentas negali atleisti Ministro Pirmininko. 

3. "Tuo atveju, jei Ministrui Pirmininkui taikytinas vienas iš Konsti- 
tucijos 106 straipsnyje numatytų pagrindų, išskyrus atleidimą arba jeigu 
Ministras Pirmininkas negali vykdyti įgaliojimų, Rumunijos Prezidentas 
kitam Vyriausybės nariui paveda laikinai pavaduoti Ministrą Pirmininką 
iki naujos Vyriausybės sudarymo. Laikinas pavadavimas, kai Ministras 
Pirmininkas negali vykdyti įgaliojimų, baigiasi, kai Ministras Pirmininkas 
toliau pratęsia veiklą Vyriausybėje. 

4. Konstitucijos 107 straipsnio 3 dalies nuostatos Ministro Pirmi- 
ninko teikimu kitiems Vyriausybės nariams analogiškai taikomos ne dau- 
giau kaip 45 dienas. 


108 straipsnis. Vyriausybės priimami teisės aktai 

1. Vyriausybė priima nutarimus ir ordonansus. 

2. Nutarimai priimami, siekiant organizuoti įstatymų vykdymą. 

3. Ordonansai priimami remiantis specialiu deleguojančiu įstatymu 
jo nustatytu mastu ir sąlygomis. 

4. Vyriausybės priimtus nutarimus ir ordonansus pasirašo Ministras 
Pirmininkas, kontrasignuoja už jų įgyvendinimą atsakingi ministrai ir yra 
skelbiami Rumunijos oficialiajame leidinyje. Nepaskelbtas nutarimas ar 
ordonansas negalioja. Su nutarimais, priimamais karo srityje, yra supažin- 
dinamos tik atitinkamos suinteresuotos institucijos. 


109 straipsnis. Vyriausybės narių atsakomybė 

1. Vyriausybės už savo veiklą politiškai atsako tik Parlamentui. Kie- 
kvienas Vyriausybės narys politiniu aspektu solidariai atsako už kitus Vy- 
riausybės narius dėl Vyriausybės veiklos ir priimamų teisės aktų. 

2. Tik Deputatų Rūmai, Senatas ir Rumunijos Prezidentas turi teisę 
prašyti pradėti Vyriausybės narių persekiojimą už veiklas, padarytas įgy- 
vendinant įgaliojimus. Jei pateiktas prašymas pradėti Vyriausybės nario 
baudžiamąjį persekiojimą, Rumunijos Prezidentas gali sustabdyti jo įga- 
liojimus. Vyriausybės nario patraukimas atsakomybėn lemia jo įgaliojimų 
sustabdymą. Aukštasis Kasacinis Teisingumo Teismas nagrinėja Vyriausy- 
bės nario atsakomybės klausimus. 

3. Vyriausybės narių atsakomybės pagrindus ir Vyriausybės nariams 
taikytinas bausmes nustato įstatymas, reglamentuojantis ministrų atsako- 
mybę. 


110 straipsnis. Įgaliojimų pabaiga 

1. Vyriausybė įgyvendina savo įgaliojimus iki naujų Parlamento rin- 
kimų pripažinimo teisėtais. 

2. Vyriausybė atsistatydina, kai Parlamentas pareiškia nepasitikėji- 
mąja arba kai Ministrui Pirmininkui taikytini Konstitucijos 106 straipsny- 
je numatyti pagrindai, išskyrus atleidimą, arba kai Ministras Pirmininkas 
ilgiau nei 45 dienas negali vykdyti savo įgaliojimų. 

3. Konstitucijos 110 straipsnio 2 dalyje numatytais atvejais taikyti- 
nos Konstitucijos 103 straipsnio nuostatos. 

4. Kai Vyriausybės įgaliojimai baigiasi Konstitucijos 110 straipsnio 
1 ir 2 dalyse numatytais atvejais, Vyriausybė priima tik viešosios valdžios 
institucijoms būtinus teisės aktus iki tol, kol naujos Vyriausybės nariai pri- 
siekia. 


IV skyrius. Parlamento ir Vyriausybės teisiniai santykiai 


111 straipsnis. Parlamento informavimas 

1. Vyriausybės ir kitų viešosios valdžios institucijų vadovai turi 
pareigą pateikti Deputatų Rūmų, Senato ar parlamentinių komisijų par- 
lamentinės kontrolės ribose reikalaujamą informaciją ir dokumentus. Kai 
įstatymų leidybos iniciatyva yra susijusi su valstybės biudžete ar valstybės 
socialinio draudimo fondo biudžete numatytų lėšų dydžio pakeitimais, 
prašymas pateikti informaciją yra privalomas. 

2. Vyriausybės nariai dalyvauja Parlamento posėdžiuose. Jų dalyva- 
vimas yra privalomas, kai to prašoma. 

112 straipsnis. Paklausimai, interpeliacijos ir pasiūlymai 

1. Vyriausybė ir kiekvienas jos narys turi pareigą atsakyti į deputatų 
ar senatorių pateikiamus paklausimus ir interpeliacijos klausimus abejų 
Parlamento rūmų reglamentų nustatyta tvarka. 

2. Deputatų Rūmai ir Senatas gali pateikti pasiūlymą, išreiškiant po- 
žiūrį į vidaus ar užsienio politikos problemas arba į problemas, susijusias 
su interpeliacijos klausimais. 


113 straipsnis. Siūlymas pareikšti nepasitikėjimą 

1. Deputatų Rūmai ir Senatas bendrame posėdyje gali pareikšti ne- 
pasitikėjimą Vyriausybe deputatų ir senatorių balsų dauguma pritariant 
siūlymui pareikšti nepasitikėjimą. 

2. Siūlymą pareikšti nepasitikėjimą gali pateikti ne mažiau nei ke- 
tvirtadalis visų deputatų ir senatorių, o šio siūlymo pateikimo dieną su juo 
supažindinama Vyriausybė. 

3. Siūlymas pareikšti nepasitikėjimą yra svarstomas Deputatų Rūmų 
ir Senato bendrame posėdyje po 3 dienų nuo pateikimo dienos. 

4. Jei siūlymas pareikšti nepasitikėjimą Vyriausybe yra atmetamas, 
šio siūlymo iniciatoriai negali inicijuoti tokio siūlymo tos pačios sesijos 
laikotarpiu, išskyrus atvejį, kai Vyriausybė prisiima atsakomybę Konstitu- 
cijos 114 straipsnio nustatyta tvarka. 


114 straipsnis. Vyriausybės atsakomybės prisiėmimas 

1. Vyriausybė gali Deputatų Rūmų ir Senato bendrame posėdyje pri- 
siimti atsakomybę už savo programą, bendrosios politikos deklaraciją ar 
už įstatymo projektą. 

2. Vyriausybė atstatydinama, jeigu Konstitucijos 113 straipsnio nu- 
statyta tvarka balsuojama už siūlymą pareikšti nepasitikėjimą, pateiktą per 
3 dienas nuo Vyriausybės programos, bendrosios politikos deklaracijos ar 
įstatymo projekto pateikimo dienos. 

3. Jeigu Vyriausybė neatstatydinama šio straipsnio 2 dalies nustatyta 
tvarka, atitinkamai pateiktas, pakeistas ar papildytas įstatymo projektas, 
kartu su Vyriausybės pritariamomis pataisomis, laikomas priimtu ir Vy- 
riausybės programos ar bendrosios politikos deklaracijos įgyvendinimas 
tampa privalomu. 

4. Kai Rumunijos Prezidentas grąžina šio straipsnio 3 dalies nusta- 
tyta tvarka priimtą įstatymą Parlamentui pakartotinai svarstyti, grąžintas 
įstatymas iš naujo svarstomas abejų rūmų bendrame posėdyje. 


115 straipsnis. Deleguotoji įstatymų leidyba 

1. Parlamentas gali priimti specialų deleguojantį įstatymą, kuriuo 
paveda Vyriausybei leisti ordonansus organinių įstatymų nereguliuojamo- 
se srityse. 

2. Deleguojantis įstatymas privalomai nustato ordonansų reguliavi- 
mo sritis ir įgaliojimų perdavimo laiką. 

3. Ordonansai iki įgaliojimų perdavimo laiko pabaigos pateikiami 
Parlamentui pritarti įstatymų leidybos procedūros tvarka, kai deleguojan- 
čiame įstatyme nustatytas toks reikalavimas. Nesilaikant šio termino ordo- 
nansai netenka galios. 

4. Ypatingais atvejais Vyriausybė gali priimti ordonansus skubos tvar- 
ka dėl neatidėliotinų klausimų, pagrindžiant tokio reglamentavimo skubą. 

5. Ordonansas, priimamas skubos tvarka, įsigalioja tik po pateikimo 
rūmams, turintiems įgaliojimus svarstyti skubos tvarka, ir paskelbus jį Ru- 
munijos oficialiajame leidinyje. Tarp rūmų sesijų privalomai šaukiama rūmų 
neeilinė sesija per 5 dienas nuo ordonanso skubos tvarka pateikimo arba 
išsiuntimo dienos. Jei įgalioti svarstyti rūmai per 30 dienų nuo pateikimo ne- 
priima jokio sprendimo dėl ordonanso, ordonansas laikomas priimtu ir tei- 
kiamas kitiems rūmams, kurie taip pat turi priimti sprendimą skubos tvarka, 
svarstyti. Jeigu ordonanse, priimame skubos tvarka, numatomos nuostatos, 
priklausančios organinių įstatymų reguliavimo sričiai, toks ordonansas tvir- 
tinamas Konstitucijos 76 straipsnio 1 dalyje nustatyta balsų dauguma. 

6. Ordonansai, priimami skubos tvarka, negali reguliuoti konstitu- 
cinių įstatymų reguliavimo sričių, negali pažeisti valstybės pagrindinių 
institucijų teisinio režimo, taip pat Konstitucijoje numatytų teisių, laisvių 
ir pareigų, rinkimų teisių, negali numatyti valstybei nuosavybės teise pri- 
klausančio turto nusavinimo priemonių. 

7. Parlamentui teikiami ordonansai yra tvirtinami arba atmetami 
priimant įstatymą. Pasibaigus šio straipsnio 3 dalies numatytam laikui or- 
donansai gali būti pakeisti įstatymu. 

8. Ordonansų patvirtinimo ar ordonansų atmetimo įstatymais nu- 
statomos būtinos priemonės, susijusios su ordonansų taikymo laikotarpio 
teisiniais padariniais. 

V skyrius. Viešoji administracija 


I skirsnis. Specializuota centrinė viešoji administracija 


116 straipsnis. Organizacinė forma 

1. Ministerijos yra Vyriausybei pavaldžios institucijos. 

2. Gali būti steigiamos kitos Vyriausybei ar ministerijoms pavaldžios 
specializuotos institucijos arba autonominės administracinės institucijos. 


117 straipsnis. Steigimas 

1. Ministerijų steigimą, struktūrą ir veiklą nustato įstatymas. 

2. Vyriausybė ir ministerijos, gavusios Auditorių teismo nuomonę, 
gali steigti joms pavaldžias specializuotas institucijas tik tuo atveju, jeigu 
įstatymas joms numato tokius įgaliojimus. 

3. Autonominės administracinės institucijos gali būti steigiamos or- 
ganiniu įstatymu. 


118 straipsnis. Ginkluotosios pajėgos 

1. Kariuomenė, garantuodama valstybės suverenitetą, nepriklauso- 
mybę ir vienybę, taip pat šalies teritorijos vientisumą ir konstitucinę de- 
mokratiją, paklūsta tik tautos valiai. Kariuomenė prisideda prie karinių 
sąjungų sistemų kolektyvinės gynybos ir dalyvauja taikos palaikymo ar 
atkūrimo misijose įstatymo ir tarptautinių sutarčių, kurių dalyvė yra Ru- 
munija, nustatyta tvarka. 

2. Organinis įstatymas nustato gynybos nacionalinės sistemos orga- 
nizacinę formą, visuomenės ekonomikos ir teritorijos pasirengimą gyny- 
bai, karininkų teisinį statusą. 

3. Šio straipsnio 1 ir 2 dalys analogiškai taikomos kitoms įstatymo 
numatomoms ginkluotųjų pajėgų sudėtinėms dalims. 

4. Karinių ir sukarintų veiksmų organizavimas ne valstybės valdžios 
nurodymu yra draudžiamas. 
vykdyti tranzitą per Rumunijos teritoriją tik įstatymo arba tarptautinių su- 
tarčių, kurių dalyvė yra Rumunija, nustatyta tvarka. 


119 straipsnis. Šalies gynybos aukščiausioji taryba 
Šalies gynybos aukščiausioji taryba vienašališkai organizuoja ir ko- 
ordinuoja veiksmus, susijusius su šalies gynyba ir nacionaliniu saugumu, 

dalyvavimu karinių sąjungų sistemų tarptautinio saugumo palaikyme ir 
kolektyvinėje gynyboje bei taikos palaikymo ar atkūrimo veiksmuose. 


II skirsnis. Vietinė viešoji administracija 


120 straipsnis. Pagrindiniai principai 

1. Administraciniuose-teritoriniuose vienetuose viešoji administra- 
cija grindžiama decentralizacijos, vietos savivaldos autonomijos, viešųjų 
paslaugų dekoncentracijos principais. 

2. Administraciniuose-teritoriniuose vienetuose, kuriuose daugu- 
ma gyventojų yra nacionalinei mažumai priklausantys piliečiai, organinio 
įstatymo nustatyta tvarka užtikrinamas atitinkamos mažumos gyventojų 
kalbos vartojimas raštu ir žodžiu, bendraujant su vietos administracinės 
valdžios institucijomis. 


121 straipsnis. Miestų ir kaimų valdžios institucijos 

1. Viešojo administravimo institucijos, užtikrinančios vietos savi- 
valdos autonomiją kaimuose ir miestuose, yra vietos tarybos ir merai, ren- 
kami įstatymo nustatyta tvarka. 

2. Vietos tarybos ir merai įgyvendina autonominės administracinės 
valdžios institucijų įgaliojimus, tvarko kaimų ir miestų viešuosius reikalus 
įstatymo nustatyta tvarka. 

3. Valdžios institucijos, numatytos šio straipsnio 1 dalyje, gali būti 
taip pat sudaromos savivaldybių administraciniuose-teritoriniuose viene- 
tuose. 


122 straipsnis. Apskričių tarybos 

1. Apskrities taryba yra viešojo administravimo institucija, užtikri- 
nanti kaimų ir miestų tarybų veiklos koordinavimą, siekiant tinkamo vie- 
šųjų paslaugų teikimo apskrities lygmeniu. 

2. Apskrities tarybos rinkimų ir veiklos tvarką nustato įstatymas. 


123 straipsnis. Prefektas 

1. Vyriausybė skiria prefektą kiekvienoje apskrityje ir Bukarešto sa- 
vivaldybėje. 

2. Prefektas yra Vyriausybės atstovas vietos lygmeniu ir vadovauja mi- 
nisterijų ir kitų centrinių viešojo administravimo institucijų administraci- 
niams-teritoriniams vienetams dekoncentruotų viešųjų paslaugų teikimui. 

3. Prefekto įgaliojimus nustato organinis įstatymas. 

4. Tarp prefekto ir vietos tarybų bei merų, taip pat apskričių tarybų 
ir jų pirmininkų nėra jokių pavaldumo santykių. 

5. Jeigu prefektas nustato, kad apskrities tarybos, vietos tarybos ar 
mero priimti teisės aktai yra neteisėti, jis gali kreiptis į teismą, nagrinėjantį 
administracinius ginčus, dėl šių teisės aktų panaikinimo. Apskųsto teisės 
akto galiojimas sustabdomas. 


VI skyrius. Teisminė valdžia 


I skirsnis. Teisminės institucijos 


124 straipsnis. Teisingumo vykdymas 
1. Teisingumas vykdomas įstatymo vardu. 
2. Teisingumas yra vienintelis, nešališkas ir visiems vienodas. 
3. Teisėjai yra nepriklausomi ir paklūsta tik įstatymui. 


125 straipsnis. Teisėjų teisinis statusas 

1. Rumunijos Prezidentas skiria teisėjus įstatymo nustatyta tvarka ir 
jie yra neatšaukiami. 

2. Dėl teisėjų paskyrimo, paaukštinimo, perkėlimo ir drausminių 
nuobaudų sprendžia Aukščiausioji Magistratų Taryba organinio įstatymo 
nustatyta tvarka. 

3. Teisėjo pareigos nesuderinamos su jokiomis kitomis pareigomis 
valstybinėse ir privačiose organizacijose, išskyrus pedagoginę veiklą aukš- 
tojo mokslo institucijose. 


126 straipsnis. Teisminės institucijos 

1. Teisingumą vykdo Aukštasis Kasacinis Teisingumo Teismas ir ki- 
tos įstatymu steigiamos teisminės institucijos. 

2. Teisminių institucijų kompetenciją ir teismo procesą nustato tik 
įstatymas. 

3. Aukštasis Kasacinis Teisingumo Teismas pagal kompetenciją for- 
muoja vienodą teismų praktiką aiškinant ir taikant įstatymus. 

4. Aukštojo Kasacinio Teisingumo Teismo sudėtį ir veiklos tvarką 
nustato organinis įstatymas. 

5. Draudžiama kurti įstatymo nenumatytas teismines institucijas. 
Organiniu įstatymu gali būti įsteigtos specializuotos teisminės institucijos 

tam tikrų kategorijų byloms nagrinėti, numatant asmenų, neturinčių teisė- 
jo statuso, dalyvavimo jose galimybę. 

6. Viešojo administravimo institucijų priimamų administracinių 
aktų, išskyrus teisės aktus, priimamus įgyvendinant su Parlamento vei- 
kla susijusius teisinius santykius bei karinio pobūdžio įsakymus, teisminė 
kontrolė administracinių ginčų nagrinėjimo procedūros nustatyta tvarka 
yra garantuojama. Administracinius ginčus nagrinėjančios teisminės ins- 
titucijos turi įgaliojimus nagrinėti asmenų, kurių teises ir interesus pažeidė 
ordonansai arba pripažinti prieštaraujančiais Konstitucijai ordonansai, rei- 
kalavimus. 


127 straipsnis. Posėdžių viešumas 
Teisminių institucijų posėdžiai yra vieši, išskyrus įstatymo nustatytais 
atvejais. 


128 straipsnis. Gimtosios kalbos vartojimas ir vertėjo dalyvavimas 
teisme 

1. Teismo procesas vyksta rumunų kalba. 

2. Rumunijos piliečiai, priklausantys nacionalinėms mažumoms, 
turi teisę pasisakyti teisminėse institucijose gimtąja kalba organinio įstaty- 
mo nustatyta tvarka. 

3. Šio straipsnio 2 dalyje nustatytos teisės įgyvendinimo formos, taip 
pat kreipimosi dėl vertėjo ar vertimo paslaugų sąlygos nustatomos taip, 
kad nebūtų apsunkintas tinkamas teisingumo valdymas, kad suinteresuo- 
tiems asmenims nebūtų sukeltos papildomos išlaidos. 

4. Užsienio valstybių piliečiai ir asmenys be pilietybės, kurie nesu- 
pranta ar nekalba rumunų kalba, turi teisę, dalyvaujant vertėjui, susipažinti 
su bylos medžiaga ir dokumentais, kalbėti proceso metu ir duoti parody- 
mus. Baudžiamosiose bylose užtikrinama šia teise naudotis nemokamai. 


129 straipsnis. Teisės apskųsti įgyvendinimas 

Proceso dalyviai ir prokuratūra gali įgyvendinti teisę instancine tvar- 
ka skųsti teisminių institucijų priimamus sprendimus įstatymo nustatyta 
tvarka. 


130 straipsnis. Teisminių institucijų policija 
Teisminių institucijų apsaugą užtikrina policija. 

II skirsnis. Prokuratūra 


131 straipsnis. Prokuratūros įgaliojimai 

1. Prokuratūra, vykdydama teisingumą, atstovauja visuomenės viešie- 
siems interesams, padeda užtikrinti teisėtumą, gina piliečių teises ir laisves. 

2. Prokuratūra, atstovaujama prokuratūrose dirbančių prokurorų, 
vykdo įgaliojimus įstatymo nustatyta tvarka. 

3. Prokuratūros, veikiančios prie teisminių institucijų, vadovauja ir 
kontroliuoja policijos atliekamus baudžiamųjų bylų ikiteisminius tyrimus 
įstatymo nustatyta tvarka. 


132 straipsnis. Prokurorų teisinis statusas 

1. Prokurorai vykdo įgaliojimus remdamiesi teisėtumo, nešališkumo 
ir tarnybinės hierarchinės kontrolės principais ir yra pavaldūs teisingumo 
ministrui. 

2. Prokuroro pareigos nesuderinamos su jokiomis kitomis pareigo- 
mis valstybinėse ir privačiose organizacijose, išskyrus pedagoginę veiklą 
aukštojo mokslo institucijose. 


III skirsnis. Aukščiausioji magistratų taryba 


133 straipsnis. Įgaliojimai ir organizacinė forma 

1. Aukščiausioji magistratų taryba yra teisingumo nepriklausomu- 
mo garantas. 

2. Aukščiausiąją magistratų tarybą sudaro 19 narių: 

a) 14 narių išrenkami visuotiniuose teisėjų susirinkimuose, kai 
Senatas jų rinkimus pripažįsta galiojančiais. Šie nariai išskirs- 
tomi į du skyrius, kurių vienas yra skirtas teisėjams, o kitas - 
prokurorams. Pirmąjį skyrių sudaro devyni teisėjai, o antrąjį 
skyrių sudaro penki prokurorai. 

b) 2 aukštos moralės visuomenės atstovai, teisės specialistai, 
aukšto lygio profesionalai, turintys didelį autoritetą, kuriuos 
renka Senatas. Šie nariai dalyvauja tik plenariniuose posė- 
džiuose. 

c) Teisingumo ministras, Aukštojo Kasacinio Teisingumo Teis- 
mo pirmininkas, prie Aukštojo Kasacinio Teisingumo Teismo 
veikiančios prokuratūros generalinis prokuroras. 

3. Aukščiausiosios magistratų tarybos pirmininkas renkamas iš šio 
straipsnio 2 dalies a) punkte nurodytų teisėjų vieneriems metams ir negali 
būti perrinktas. 

4. Aukščiausiosios magistratų tarybos narių įgaliojimų trukmė yra 
šešeri metai. 

5. Aukščiausiosios magistratų tarybos sprendimai priimami slaptu 
balsavimu. 

6. Rumunijos Prezidentas pirmininkauja Aukščiausiosios magistra- 
tų tarybos posėdžiams, kuriuose jis dalyvauja. 

7. Aukščiausiosios magistratų tarybos sprendimai yra galutiniai ir 
neskundžiami, išskyrus Konstitucijos 134 straipsnio 2 dalyje numatytus 
sprendimus. 


134 straipsnis. Funkcijos 

1. Aukščiausioji magistratų taryba įstatymo nustatyta tvarka siūlo 
Rumunijos Prezidentui skirti į pareigas teisėjus ir prokurorus, išskyrus sta- 
žuotojus. 

2. Aukščiausiosios magistratų tarybos padaliniai organinio įstatymo 
nustatytos procedūros tvarka priima sprendimus instancine tvarka dėl tei- 
sėjų ir prokurorų drausminės atsakomybės. Šiais atvejais teisingumo mi- 
nistras, Aukštojo Kasacinio Teisingumo Teismo pirmininkas ir prie Aukš- 
tojo Kasacinio Teisingumo Teismo veikiančios prokuratūros generalinis 
prokuroras neturi teisės balsuoti. 

3. Aukščiausiosios magistratų tarybos sprendimai, priimti drausmės 
bylose, gali būti skundžiami Aukštajam Kasaciniam Teisingumo Teismui. 

4. Aukščiausioji magistratų taryba, garantuodama teisingumo ne- 
priklausomumą, vykdo ir kitas funkcijas, nustatytas organiniu įstatymu. 


IV DALIS 
EKONOMIKA IR VIEŠIFJI FINANSAI 


135 straipsnis. Ekonomika 
1. Rumunijos ekonomika ir rinkos ekonomika grindžiama laisva 
iniciatyva ir konkurencija. 
2. Valstybė turi užtikrinti: 
a) prekybos laisvę, sąžiningos konkurencijos apsaugą, visiems 
gamybos veiksniams palankaus teisinio režimo sukūrimą; 

b) ekonominės, finansinės ir monetarinės veiklos nacionalinių 
interesų apsaugą; 

c) nacionalinių mokslinių ir technologinių tyrimų, meninės 
veiklos skatinimą ir autorinių teisių apsaugą; 

d) su nacionaliniais interesais suderintą natūralių išteklių pa- 
naudojimą; 

e) aplinkos atkūrimą ir apsaugą bei ekologinės pusiausvyros iš- 
saugojimą; 

f) gyvenimo kokybę gerinančių būtinų sąlygų sukūrimą; 

g) regioninio vystymo politikos, suderintos su Europos Sąjun- 
gos tikslais, taikymą. 


136 straipsnis. Nuosavybė 

1. Nuosavybė yra viešoji arba privati. 

2. Viešoji nuosavybė yra garantuojam ir saugoma įstatymo ir pri- 
klauso valstybei arba administraciniams-teritoriniams vienetams. 

3. Viešąja nuosavybe yra laikomi viešojo intereso žemės gelmių ište- 
kliai, oro erdvė, nacionalinio intereso energiją sukuriantys vandenys, ku- 
rie gali būti įkainoti, paplūdimiai, teritorinė jūra, išskirtinės ekonominės 
zonos ir kontinentinio šelfo natūralūs ištekliai ir kitas organinio įstatymo 
nustatytas turtas. 

4. Viešąja nuosavybe laikomas turtas yra neatimamas. Organinio 
įstatymo nustatyta tvarka šiam turtui gali būti nustatomas savarankiškas 
svetimo turto administravimas arba šis turtas gali būti perduotas viešojo 
administravimo institucijoms valdyti arba gali būti perduotas koncesinin- 
kui, arba išnuomojamas. Šis turtas taip pat gali būti perduotas neatlyginti- 
nai valdyti ir naudotis visuomeninėms organizacijoms. 

5. Privati nuosavybė organinio įstatymo nustatytomis sąlygomis yra 
neliečiama. 


137 straipsnis. Finansų sistema 

1. Įstatymas reglamentuoja valstybės, administracinių teritorijos 
vienetų ir viešųjų institucijų finansinių išteklių formavimą, administravi- 
mą, naudojimą ir kontrolę. 

2. Nacionalinis piniginis vienetas yra lėja, ją sudaro banės. Stojimo į 
Europos Sąjungą sąlygomis organiniu įstatymu gali būti pripažinta Euro- 
pos Sąjungos piniginio vieneto apyvarta ir nacionalinio piniginio vieneto 
keitimas į bendrą Europos Sąjungos valiutą. 

138 straipsnis. Valstybės biudžetas 

1. Nacionalinę biudžetinę sistemą sudaro valstybės biudžetas, vals- 
tybės socialinio draudimo fondo biudžetas ir kaimų, miestų, apskričių biu- 
džetai. 

2. Vyriausybė kasmet rengia valstybės biudžeto projektą ir valstybės 
socialinio draudimo fondo biudžeto projektą bei atskirai teikia juos tvir- 
tinti Parlamentui. 

3. Jeigu valstybės biudžeto įstatymas ir valstybės socialinio drau- 
dimo fondo biudžeto įstatymas yra nepriimamas likus mažiausiai trims 
dienoms iki biudžetinių metų pabaigos, taikomas ankstesnių biudžetinių 
metų valstybės ir valstybės socialinio draudimo fondo biudžetai iki naujų 
biudžetų patvirtinimo. 

4. Valstybės administracinių-teritorinių vienetų biudžetai rengiami, 
tvirtinami ir vykdomi įstatymo nustatyta tvarka. 

5. Negali būti tvirtinamos jokios biudžeto išlaidos nenumačius jų fi- 
nansavimo šaltinių. 


139 straipsnis. Mokesčiai, rinkliavos ir kitos įplaukos 

1. Mokesčius, rinkliavas ir visas kitas valstybės biudžeto ir valstybės 
socialinio draudimo fondo biudžeto pajamas nustato tik įstatymas. 

2. Vietos mokesčius ir rinkliavas nustato vietos ir apskričių tarybos 
pagal įstatymo nustatytas ribas ir sąlygas. 

3. Įplaukas sudarančios sumos, skirtos biudžeto rezervui sudaryti, 
yra naudojamos įstatymo nustatyta tvarka tik pagal nustatytą paskirtį. 


140 straipsnis. Auditorių teismas 

1. Auditorių teismas vykdo valstybės ir viešojo sektoriaus finansinių 
išteklių formavimo būdo, administravimo ir panaudojimo kontrolę. Gin- 
čai, kylantys dėl Auditorių teismo vykdomos veiklos, nagrinėjami speciali- 
zuotose teisminėse institucijose organinio įstatymo nustatyta tvarka. 

2. Auditorių teismas kasmet teikia Parlamentui išvadą apie pasibai- 
gusių biudžetinių metų nacionalinio biudžeto įvykdymo apyskaitą kartu su 
konstatuotais pažeidimais. 

3. Deputatų Rūmų ar Senato prašymu Auditorių teismas vykdo viešų- 
jų išteklių valdymo būdo kontrolę ir pateikia išvadą apie konstatuotą padėtį. 

4. Auditorius devyneriems metams skiria Parlamentas, jų įgaliojimų 
terminas negali būti pratęstas ar atnaujintas. Auditorių teismo nariai, vyk- 

dydami įgaliojimus, yra nepriklausomi ir neatšaukiami per visą įgaliojimų 
trukmę. Jiems keliamas pareigų nesuderinamumo su kitomis pareigomis 
reikalavimas, taikomas teisėjams. 

5. Auditorių teismas kas treji metai atnaujinamas vienu trečdaliu au- 
ditorių, kuriuos skiria Parlamentas Auditorių teismo organinio įstatymo 
nustatyta tvarka. 

6. Auditorių teismo narius atleidžia Parlamentas įstatymo nustaty- 
tais atvejais ir tvarka. 


141 straipsnis. Ekonominė ir socialinė taryba 

Ekonominė ir socialinė taryba yra Parlamento ir Vyriausybės pata- 
riamoji institucija organinio įstatymo, reglamentuojančio šios institucijos 
sudarymą, struktūrą ir veiklą, nustatytose specialiose srityse. 


V DALIS 
KONSTITUCINIS TEISMAS 


142 straipsnis. Sudėtis 

1. Konstitucinis Teismas yra Konstitucijos viršenybės garantas. 

2. Konstitucinį Teismą sudaro 9 teisėjai, skiriami devyneriems me- 
tams, jų įgaliojimų terminas negali būti pratęstas ar atnaujintas. 

3. Po tris teisėjus skiria Deputatų Rūmai, Senatas ir Rumunijos Pre- 
zidentas. 

4. Konstitucinio Teismo pirmininką trejiems metams iš šio teismo 
teisėjų renka Konstitucinio Teismo teisėjai slaptu balsavimu. 

5. Konstitucinis Teismas kas treji metai atnaujinamas vienu trečda- 
liu Konstitucinio Teismo organinio įstatymo nustatyta tvarka. 


143 straipsnis. Skyrimo sąlygos 

Konstitucinio Teismo teisėjai turi turėti aukštąjį teisinį išsilavini- 
mą, aukštą profesinę kompetenciją ir ne mažesnį kaip 18 metų teisinio ar 
mokslinio pedagoginio darbo stažą. 


144 straipsnis. Pareigų nesuderinamumas 

Konstitucinio Teismo teisėjo pareigos nesuderinamos su jokiomis ki- 
tomis pareigomis valstybinėse ir privačiose organizacijose, išskyrus peda- 
goginę veiklą aukštojo mokslo institucijose. 

145 straipsnis. Nepriklausomumas ir neatšaukiamumas 


Konstitucinio Teismo teisėjai, vykdydami įgaliojimus, yra nepriklau- 
somi ir neatšaukiami per visą įgaliojimų trukmę. 


146 straipsnis. Funkcijos 


Konstitucinis Teismas vykdo šias funkcijas: 


a) 


b) 


€) 


d) 


e) 


£) 


8) 


h) 


i) 

sprendžia dėl įstatymų konstitucingumo prieš juos paskelbiant, 
jei dėl to kreipiasi Rumunijos Prezidentas, bet kurių Parlamento 
rūmų pirmininkas, Vyriausybė, Aukštasis Kasacinis Teisingumo 
"Teismas, Tautos advokatas, ne mažiau kaip 50 deputatų arba ne 
mažiau kaip 25 senatoriai, taip pat ex officio dėl bet kurios Kons- 
titucijos keitimo iniciatyvos; 

sprendžia dėl tarptautinių sutarčių ar kitų tarptautinių susitari- 
mų konstitucingumo, jei dėl to kreipiasi bet kurių Parlamento 
rūmų pirmininkas, ne mažiau kaip 50 deputatų arba ne mažiau 
kaip 25 senatoriai; 

sprendžia dėl Parlamento reglamentų (darbo tvarkos taisyklių) 
konstitucingumo, jei dėl to kreipiasi bet kurių Parlamento rūmų 
pirmininkas, parlamentinė grupė, ne mažiau kaip 50 deputatų 
arba ne mažiau 25 senatoriai; 

nagrinėja prieštaravimus dėl įstatymų ir ordonansų (potvarkių) 
atitikties Konstitucijai, jei šie klausimai iškeliami teisme arba Ko- 
mercinio arbitražo teisme; Tautos advokatas taip pat gali tiesio- 
giai prašyti ištirti teisės akto konstitucingumą; 

nagrinėja konstitucinio pobūdžio teisinius ginčus tarp viešosios 
valdžios institucijų Rumunijos Prezidento, bet kurių Parlamento 
rūmų pirmininko, Ministro Pirmininko ar Aukščiausiosios Ma- 
gistratų Tarybos pirmininko prašymu; 

prižiūri, kaip paisoma Rumunijos Prezidento rinkimų tvarkos ir 
tvirtina balsavimo rezultatus; 

aiškina aplinkybes, kurios gali pateisinti asmens, laikinai einan- 
čio valstybės vadovo pareigas, buvimą ir pateikia savo išvadas 
Parlamentui bei Vyriausybei; 

teikia patariamąsias nuomones dėl pasiūlymų nušalinti Rumuni- 
jos Prezidentą nuo pareigų; 

prižiūri, kaip laikomasi referendumo organizavimo ir rengimo 
tvarkos, ir tvirtina jo rezultatus; 

j) tikrina, ar įvykdytos piliečių galimybės pasinaudoti teisėkūros 
iniciatyva sąlygos; 

k) nagrinėja ginčus dėl politinės partijos konstitucingumo; 

I) vykdo kitas Konstitucinio Teismo organinio įstatymo nustatytas 
funkcijas. 


147 straipsnis. Konstitucinio Teismo priimami sprendimai 

1. Galiojančių įstatymų, ordonansų ir reglamentų nuostatos, pripažin- 
tos prieštaraujančiomis Konstitucijai, netenka galios praėjus 45 dienoms 
nuo Konstitucinio Teismo sprendimo oficialaus paskelbimo dienos, jei 
per šį laikotarpį Parlamentas arba Vyriausybė pagal kompetenciją pataiso 
nekonstitucinėmis pripažintas nuostatas ir suderina jas su Konstitucijos 
nuostatomis. Šiuo laikotarpiu pripažintų prieštaraujančiomis Konstitucijai 
normų galiojimas sustabdomas. 

2. Kai įstatymas pripažįstamas prieštaraujančiu Konstitucijai prieš 
jo paskelbimą, Parlamentas turi iš naujo svarstyti atitinkamas nekonsti- 
tucinėmis pripažintas nuostatas ir suderinti jas su Konstitucinio Teismo 
sprendimu. 

3. Kai konstatuojamas tarptautinės sutarties ar susitarimo konstitu- 
cingumas, negali būti keliami prieštaravimai Konstitucijos 146 straipsnio 
d) punkto nustatyta tvarka dėl šių teisės aktų atitikties Konstitucijai. Tarp- 
tautinė sutartis ar susitarimas, pripažinti prieštaraujančiais Konstitucijai, 
negali būti ratifikuojami. 

4. Konstitucinio Teismo sprendimai skelbiami Rumunijos oficialiaja- 
me leidinyje. Sprendimai tampa privalomi nuo oficialaus paskelbimo die- 
nos ir jų galia yra nukreipta tik į ateitį. 


VI DALIS 
EUROATLANTINĖ INTEGRACIJA 


148 straipsnis. Integracija į Europos Sąjungą 

1. Deputatų Rūmų ir Senato bendrame posėdyje priimant įstatymą 
dviejų trečdalių visų deputatų ir senatorių balsų dauguma Rumunija pri- 
sijungia prie Europos Sąjungos steigiamųjų sutarčių, patikėdama Europos 
Sąjungos institucijoms tam tikrą kompetenciją ir kartu su kitomis Europos 
Sąjungos valstybėmis narėmis bendrai vykdydama įsipareigojimus, numa- 
tytus šiose sutartyse. 

2. Prisijungus prie Europos Sąjungos, jos steigiamųjų sutarčių ir ki- 
tos įpareigojančios Europos Sąjungos teisės normos turi viršenybę prieš 
nacionalinius įstatymus kolizijos atveju, atsižvelgiant į teisės akto dėl prisi- 
jungimo prie Europos Sąjungos nuostatas. 

3. Šio straipsnio 1 ir 2 dalys analogiškai taikomos prisijungiant prie 
Europos Sąjungos steigiamąsias sutartis keičiančių teisės aktų. 

4. Parlamentas, Rumunijos Prezidentas, Vyriausybė ir teismai užti- 
krina įsipareigojimų, kylančių iš teisės aktų dėl prisijungimo prie Europos 
Sąjungos ir iš šio straipsnio 2 dalyje numatytų nuostatų, vykdymą. 

5. Vyriausybė teikia abejiems Parlamento rūmams privalomosios 
teisinės galios teisės aktų projektus prieš juos pateikiant derinti Europos 
Sąjungos institucijoms. 


149 straipsnis. Prisijungimas prie Šiaurės Atlanto sutarties 

Deputatų Rūmų ir Senato bendrame posėdyje priimant įstatymą dvie- 
jų trečdalių visų deputatų ir senatorių balsų dauguma Rumunija prisijun- 
gia prie Šiaurės Atlanto sutarties. 


VII DALIS 
KONSTITUCIJOS KEITIMAS 


150 straipsnis. Konstitucijos keitimo iniciatyva 

1. Konstitucijos keitimo iniciatyvos teisė priklauso Rumunijos Pre- 
zidentui, Vyriausybės siūlymu ne mažiau kaip vienam ketvirtadaliui visų 
deputatų ir senatorių, taip pat ne mažiau kaip 500 tūkstančių piliečių, tu- 
rinčių rinkimų teisę. 

2. Ne mažiau kaip pusė piliečių, įgyvendinančių Konstitucijos kei- 
timo iniciatyvos teisę, gyvenamoji vieta turi būti šalies apskrityse, o kie- 
kvienoje apskrityje, įskaitant Bukarešto savivaldybę, turi būti surinkti ne 
mažiau kaip 20 tūkstančių parašų, remiančių tokią iniciatyvą. 


151 straipsnis. Konstitucijos keitimo procedūra 

1. Konstitucijos keitimo projektas ar pasiūlymas priimami Deputatų 
Rūmuose ir Senate, jeigu už tai balsuoja ne mažiau kaip dviejų trečdalių 
visų kiekvienų rūmų narių balsų dauguma. 

2. Kai tarpininkavimo procedūros metu nėra priimta vieninga nuo- 
monė, Deputatų Rūmai ir Senatas bendrame posėdyje balsuoja dėl spren- 

dimo priėmimo ne mažiau kaip trijų ketvirtadalių visų deputatų ir senato- 
rių balsų dauguma. 

3. Konstitucijos pataisa galutinai priimama, kai jai pritariama refe- 
rendume, organizuojamame ne vėliau kaip per 30 dienų nuo Konstitucijos 
keitimo projekto ar pasiūlymo pateikimo dienos. 


152 straipsnis. Konstitucijos keitimo apribojimai 

1. Negali būti keičiamos Konstitucijos nuostatos, įtvirtinančios na- 
cionalinį, nepriklausomą, unitarinį ir nedalomą Rumunijos valstybės po- 
būdį, taip pat respublikinę valdymo formą, teritorinį integralumą, teismų 
nepriklausomumą, politinį pliuralizmą ir oficialiąją valstybės kalbą. 

2. Negali būti priimamos Konstitucijos pataisos, kurios paneigtų 
fundamentalias piliečių teises ir laisves arba jų garantijas. 

3. Nepaprastosios padėties, apgulties būvio ar karo padėties metu 
Konstitucija negali būti keičiama. 


VIII DALIS 
BAIGIAMOSIOS IR PEREINAMOSIOS NUOSTATOS 


153 straipsnis. Konstitucijos įsigaliojimas 

Ši Konstitucija įsigalioja nuo pritarimo jai referendume dienos. Nuo 
tos pačios dienos netenka teisinės galios visa apimtimi 1965 m. rugpjūčio 
21 d. Konstitucija. 


154 straipsnis. Įstatymų kolizija laike 

1. Įstatymai ir kiti norminiai aktai, priimti iki šios Konstitucijos įsi- 
galiojimo, galioja, jei jie neprieštarauja šios Konstitucijos nuostatoms. 

2. Įstatymų leidimo taryba per 12 mėnesių nuo įstatymo, reglamen- 
tuojančio šios tarybos formavimą, įsigaliojimo dienos tikrina teisės aktų 
atitikimą šiai Konstitucijai ir pateikia atitinkamus pasiūlymus Parlamentui 
arba Vyriausybei pagal kompetenciją. 


155 straipsnis. Pereinamosios nuostatos 

1. Įstatymų projektams ir įstatymų pasiūlymams, esantiems svars- 
tymo stadijoje iki įstatymo dėl Konstitucijos keitimo įsigaliojimo dienos, 
taikomos ankstesnės konstitucinės nuostatos, reglamentavusios svarstymo 
ir priėmimo procedūras. 

2. Konstitucijos numatytų institucijų, veikusių iki įstatymo dėl 

Konstitucijos keitimo įsigaliojimo dienos, įgaliojimai pratęsiami iki naujų 
institucijų sudarymo. 

3. Konstitucijos 83 straipsnio 1 dalies nuostatos taikomos nuo kitos 
Prezidento kadencijos. 

4. Konstitucijos nuostatos, reglamentuojančios Aukštojo Kasacinio 
Teisingumo Teismo teisinį statusą, turi būti įgyvendintos ne vėliai kaip per 
dvejus metus nuo įstatymo dėl Konstitucijos keitimo įsigaliojimo dienos. 

5. Teisėjų, vykdančių įgaliojimus Aukštajame Kasaciniame Teisin- 
gumo Teisme ir Parlamento skiriamų auditorių įgaliojimai pratęsiami iki 
jų įgaliojimų galiojimo termino. Siekiant užtikrinti Auditorių teismo at- 
naujinimą kas treji metai, pasibaigus dabartinių auditorių įgaliojimų lai- 
kui, jie galės būti dar kartą skiriami trejiems ar šešeriems metams. 

6. Iki specializuotų teismų įsteigimo dienos bendrosios kompetenci- 
jos teismai nagrinės ginčus dėl Auditorių teismo veiklos. 


156 straipsnis. Konstitucijos viešas paskelbimas 

Įstatymas dėl Konstitucijos keitimo skelbiamas Rumunijos oficialia- 
jame leidinyje per 5 dienas nuo jo priėmimo dienos. Pakeistą ir papildytą 
Konstituciją, po pritarimo jai referendume pakoregavus pavadinimus ir 
tekstui suteiktą naują numeraciją, skelbia Įstatymų leidybos taryba. 

Konstitucijos ir konstitucionalizmo idėjos Rusijoje pradėjo formuotis 
XIX a. pradžioje, jos atsispindėjo to meto žymių visuomenės ir valstybės 
veikėjų rengtuose konstitucinės reikšmės aktų projektuose, taip pat kai ku- 
riuose oficialiuose valstybės dokumentuose!. Realūs žingsniai įtvirtinant 
konstitucionalizmą Rusijoje buvo padaryti 1905-1906 m., kai Rusija iš 
absoliučios monarchijos pamažu pradėjo virsti konstitucine monarchija. 
1917 m. vasario mėnesį Rusijoje įvyko revoliucija, netrukus buvo sudaryta 
Laikinoji Vyriausybė, kuri 1917 m. rugsėjo 1 d. išleido Manifestą, skelbian- 
ti, jog Rusija yra respublika. Taigi Rusija iš dar nespėjusios galutinai su- 
siformuoti konstitucinės monarchijos perėjo prie parlamentinės valdymo 
formos - respublikos. 1917 m. Rusijoje greta legalių ir legitimių valstybės 
valdžios struktūrų pradėjo formuotis darbininkų, kareivių, valstiečių tary- 
bos (sovietai). 1917 m. lapkričio 7 d. Visos Rusijos darbininkų ir kareivių 
deputatų 2-asis suvažiavimas paskelbė, jog Rusijoje visa valdžia priklauso 
darbininkų, kareivių ir valstiečių deputatų taryboms, o Rusijos valstybės 
pavadinimas - Rusijos Sovietų Respublika. 1917 m. lapkričio-gruodžio 
mėnesiais įvyko rinkimai į Rusijos steigiamąjį susirinkimą; bolševikai (ko- 
munistai), kurie kūrė darbininkų, kareivių ir valstiečių sovietus, rinkimus 
pralaimėjo. Išrinktas Steigiamasis susirinkimas, turėjęs nustatyti Rusijos 
visuomeninės ir valstybinės santvarkos pagrindus, savo darbą pradėjo 
1918 m. sausio 18 d., bet jau kitą dieną bolševikai (komunistai), matyda- 
mi, kad Steigiamasis susirinkimas nepripažįsta sovietų valdžios, ginkluota 
jėga išvaikė Steigiamąjį susirinkimą ir dar kartą paskelbė, jog Rusijoje visa 
valdžia priklauso darbininkų, kareivių ir valstiečių taryboms. Visos Rusijos 
darbininkų, kareivių ir valstiečių 3-iasis suvažiavimas 1918 m. sausio 25 d. 
patvirtino „Dirbančios ir engiamos liaudies teisių deklaraciją kuria nu- 
statė Sovietų Rusijos visuomeninės ir valstybinės santvarkos pagrindus - 
Rusijos Sovietų Respublika buvo pavadinta Rusijos Sovietų Federacine So- 





! Apie Rusijos konstitucionalizmo raidą plačiau žiūrėti: Avakian, S. A. Konstitucionoje 


pravo Rosiji.'Yom I. Moskva: Jurist, 2007, p. 179—286. 

cialistine Respublika (RSFSR). 1918 m. liepos 10 d. Visos Rusijos Sovietų 
5-asis suvažiavimas patvirtino pirmąją RSFSR Konstituciją. 1922 m. gruo- 
džio 30 d. buvo sukurta Sovietų Socialistinių Respublikų Sąjunga, kurią su- 
darė Rusijos Sovietų Federacinė Socialistinė Respublika, Ukrainos Sovietų 
Socialistinė Respublika, Baltarusijos Sovietų Socialistinė Respublika ir Už- 
kaukazės Sovietų Socialistinė Respublika (pastaroji jungė Azerbaidžano, 
Armėnijos ir Gruzijos sovietų socialistines respublikas). 1924 m. buvo pri- 
imta pirmoji Sovietų Socialistinių Respublikų Sąjungos Konstitucija, vė- 
liau - 1936, 1977 m. buvo priimtos naujos Sovietų Sąjungos konstitucijos. 
Priėmus naujas Sovietų Sąjungos konstitucijas atitinkamai buvo keičiamos 
ir priimamos naujos Sovietų Sąjungą sudarančių vadinamųjų socialistinių 
respublikų konstitucijos. Naujos RSFSR konstitucijos buvo priimtos 1937 
ir 1978 m. Sovietų Sąjunga nebuvo laisva socialistinių respublikų sąjunga, 
jos pamatas buvo Rusijos karinė ir ekonominė prievarta, komunistų parti- 
jos vadovaujamas vaidmuo visuose visuomeninio ir valstybinio gyvenimo 
srityse. XX a. pabaigoje tapo akivaizdu, kad Sovietų Sąjungos ekonominė ir 
politinė sistema žlunga. Vadinamosios sąjunginės socialistinės respublikos 
pradėjo siekti ekonominio ir politinio savarankiškumo. 

Rusijoje 1990 m. prasidėjo konstitucinė reforma, vyko valstybės ins- 
titucijų pertvarka, buvo sprendžiami Rusijos federacinės sandaros klausi- 
mai ir pradėtas rengti naujos Rusijos Konstitucijos projektas. Būsimosios 
Konstitucijos principai ir gairės buvo įtvirtinti Deklaracijoje dėl RSFSR 
valstybinio suvereniteto, kurią 1990 m. birželio 12 d. priėmė RSFSR 1-asis 
liaudies deputatų suvažiavimas. 1991 m. birželio mėnesį išrenkamas pir- 
masis RSFSR Prezidentas, juo tapo B. Jelcinas. 1991 m. gruodžio 9 d. Ru- 
sijos, Ukrainos prezidentai ir Baltarusijos Aukščiausiosios Tarybos pirmi- 
ninkas pasirašė susitarimą dėl Sovietų Socialistinių Respublikų Sąjungos 
likvidavimo. Taigi nuo 1922 m. gruodžio mėnesio iki 1991 m. gruodžio 
mėnesio Rusija buvo Sovietų Socialistinių Respublikų Sąjungos dalimi — 
viena iš Sovietų Sąjungą sudarančių vadinamųjų socialistinių respublikų. 

RSFSR Aukščiausioji Taryba 1991 m. gruodžio 25 d. priimtu įstatymu 
pakeitė Rusijos valstybės pavadinimą: Rusijos Federacija - Rusija. 1992 m. 
kovo 31 d. buvo pasirašyta Federacijos Sutartis (ją pasirašė Rusijos Federa- 
cijos ir Rusijos federacijos subjektų atstovai). 

1990-1993 m. buvo paženklinti labai didele Rusijos Federacijos Pre- 
zidento ir, iš kitos pusės, Rusijos Federacijos liaudies deputatų tarybų su- 
važiavimo bei Rusijos Federacijos Aukščiausiosios Tarybos priešprieša. 

Rusijos Federacijos Prezidento 1993 m. rugsėjo 21 d. įsaku buvo nutraukti 
Rusijos Federacijos liaudies deputatų tarybų suvažiavimo bei Rusijos Fede- 
racijos Aukščiausiosios Tarybos įgaliojimai. 

Naujoji Rusijos Federacijos Konstitucija (toliau - Konstitucija) buvo 
priimta 1993 m. gruodžio 12 d. vykusiame referendume ir įsigaliojo 
1993 m. gruodžio 25 d. - oficialiai paskelbus šio referendumo balsavimo 
rezultatus. 

Rusijos valstybės konstitucinė charakteristika atsispindi Konstitucijos 
pirmajame skyriuje „Konstitucinės santvarkos pagrindai“, įtvirtinančiame 
pagrindinius Rusijos valstybės bruožus, politinės, ekonominės ir socialinės 
sistemos bei valstybės vadžios organizavimo pagrindus bei nubrėžiančio 
asmens ir valstybės santykių pradus. 

Konstitucijoje Rusijos Federacija yra įvardinama kaip demokratinė ir 
teisinė valstybė, jos valdymo forma - respublika, teritorinė sandara - fe- 
deracija. Valstybės valdžios organizavimas grindžiamas valdžių padalijimo 
principu į įstatymų leidžiamąją, įstatymų vykdomąją ir teisminę valdžią. 
Valstybės valdžią vykdančios institucijos yra savarankiškos. Federacijos 
subjektų valstybės valdžią vykdo jų sudarytos valdžios institucijos. Rusijos 
Federacijos valstybės valdžios institucijų (Rusijos Federacijos Prezidentas, 
Federalinis Susirinkimas, Rusijos Federacijos Vyriausybė, teismai) ir fe- 
deracijos subjektų valstybės valdžios institucijų (prezidentai, parlamentai, 
vyriausybės, teisminė valdžia) sudarymo tvarka, jų santykiai, kompetencija 
yra grindžiami Konstitucija, Federacine sutartimi, federaliniais įstatymais 
bei kitais kompetencijos ir įgaliojimų atribojimo federaciniais susitarimais. 

Konstitucijoje nustatyta, kad valstybę kuria pilietinė tauta, ji yra vie- 
nintelis valdžios šaltinis ir jai priklauso suverenitetas. Tautos suverenite- 
tas įgyvendinamas dviem demokratinėmis formomis: referendumu ir per 
demokratiniuose rinkimuose išrinktas atstovaujamąsias valstybės valdžios 
ir vietos savivaldos institucijas. Tauta federaliniuose rinkimuose renka 
Valstybės Dūmą ir Rusijos Federacijos Prezidentą, federacijos subjektų 
teritorijoje vykstančiuose rinkimuose renkami jų parlamentai, respubliko- 
se - prezidentai, kraštuose, srityse ir autonomijose - gubernatoriai. Vieti- 
niuose rinkimuose yra renkamos vietos savivaldos institucijos (miestų dū- 
mos), miestų merai. Tautos suvereniteto įgyvendinimas neatsiejamas nuo 
kitų Konstitucijoje skelbiamų žmogaus ir piliečio teisių ir laisvių ir tautos 
valios išraiškos formų (teritorinio vieneto piliečių susirinkimai, peticijos, 
individualūs ir kolektyviniai kreipimaisi į valstybės valdžios ir vietos savi- 

valdos institucijas ir kt.). Suverenitetas apima visą valstybės teritoriją, jos 
neliečiamumą užtikrina valstybė. Suverenitetas juridiškai išreikštas per 
Konstitucijos ir federalinių įstatymų viršenybės principą. Rusijos valstybės 
teritorija apima visą Federacijos subjektų teritoriją, vidaus ir teritorinę jūrą 
ir oro erdvę virš jų. Rusijos Federacija turi suverenias teises ir savo juris- 
dikciją kontinentiniame šelfe ir išimtinėje ekonominėje zonoje įgyvendina 
pagal federalinį įstatymą ir tarptautinės teisės normas. Rusijos Federacijos 
valstybės simboliai yra valstybės vėliava, herbas ir himnas. Sostinė - Mas- 
kvos miestas. Valstybinė kalba yra rusų. Rusijos Federacijos pilietybė yra 
vienoda visiems, nepriklausimai nuo jos įgijimo būdo. 

Konstitucijoje deklaruojama, kad Rusijos Federacija yra teisinė vals- 
tybė, įsipareigojusi įtvirtinti, pripažinti, ginti ir saugoti žmogaus ir piliečio 
teises ir laisves; teismai yra pagrindinė asmens teisių ir laisvių užtikrini- 
mo garantija. Konstitucija yra aukščiausios teisinės galios teisės aktas, visi 
asmenys, nepriklausomai nuo jų statuso, privalo laikytis Konstitucijos ir 
federalinių įstatymų. 

Konstitucijoje nurodoma, kad teisės sistema yra grindžiama Konsti- 
tucijos viršenybės, tiesioginio taikymo visoje Rusijos Federacijos teritori- 
joje principu. Konstitucija yra pagrindinis teisės šaltinis, aukščiausiosios 
teisinės galios teisės aktas, jo pagrindu kuriama valstybės teisinė sistema, 
šis aktas sudaro įstatymų leidybos pagrindą. Rusijos Federacijos išimtinės 
kompetencijos klausimais priimami federaliniai konstituciniai ir federali- 
niai įstatymai, taikomi visoje Rusijos Federacijos teritorijoje. Federaliniai 
įstatymai turi atitikti konstitucinius federalinius įstatymus, o šie Konstitu- 
ciją. Rusijos Federacijos subjektų priimti įstatymai ir kiti norminiai aktai 
turi atitikti federalinius įstatymus ir Konstituciją. 

Konstitucijoje teigiama, kad Rusijos politinė sistema grindžiama 
ideologijų įvairove, susivienijimų steigimo laisve. Jokia ideologija negali 
būti įtvirtinama kaip valstybinė arba privaloma. Leidžiama steigti politines 
partijas ir visuomeninius susivienijimus, išskyrus tuos, kurių tikslas - pa- 
keisti konstitucinę santvarką, pakenkti valstybės gynybai, pažeisti valsty- 
bės vientisumą, skleisti ir kurstyti rasinę, socialinę, religinę, tautinę nesan- 
taiką ir pan. 

Konstitucijoje skelbiama, kad Rusijos valstybė yra socialinė valstybė. 
Tai reiškia, kad turi būti vykdoma tokia valstybės politika, kuri skirta užti- 
krinti deramą gyvenimą ir laisvą žmogaus vystymąsi. Valstybė turi rūpintis 
darbo ir sveikatos apsauga, parama šeimai, motinystei, tėvystei, vaikystei, 

neįgaliems ir nusenusiems piliečiams, taikyti kitas socialinės apsaugos ga- 
rantijas. 

Konstitucijoje Rusijos valstybė yra įvardinama kaip pasaulietinė vals- 
tybė. Jokia religija negali būti nustatoma kaip valstybės ar privaloma. Reli- 
ginės bendruomenės yra atskirtos nuo valstybės. Religinių bendruomenių 
teisinė padėtis yra grindžiama jų lygybe. Kiekvienam asmeniui laiduojamos 
sąžinės ir tikėjimo laisvė, valstybė turi pareigą garantuoti jų įgyvendinimą. 

Valstybės ūkis grindžiamas nuosavybės formų įvairove (privati, vals- 
tybės, municipalinė ir kt.) ir garantuojama nuosavybės apsauga. Žemė ir 
gamtos ištekliai gali būti valdomi įvairių nuosavybės formų pagrindu. Ga- 
rantuojamas laisvas prekių, paslaugų, finansinių išteklių judėjimas, ūkinės 
veiklos laisvė ir skatinama konkurencija. Nacionalinė valiuta ir atsiskaitymo 
priemonė - rublis. Pinigų emisijos teisę turi tik Centrinis Rusijos bankas. 

Konstitucijoje nurodoma, kad žmogaus ir piliečio teisės ir laisvės 
Rusijos Federacijoje pripažįstamos ir garantuojamos remiantis visuoti- 
nai pripažintais tarptautinės teisės principais, normomis ir Konstitucija. 
Žmogus, jo teisės ir laisvės yra įvardinamos kaip aukščiausioji vertybė. 
Valstybės pareiga - pripažinti, saugoti ir ginti Žmogaus ir piliečio teises ir 
laisves. Pagrindinės Žmogaus teisės ir laisvės yra nedalomos ir turi prigim- 
tinį pobūdį, jos lemia įstatymų prasmę, turinį ir taikymą, taip pat įstatymų 
leidžiamosios ir vykdomosios valdžių, vietos savivaldos veiklą. Asmenų 
teisinė padėtis yra grindžiama jų lygybe įstatymui ir teismui, draudimu 
diskriminuoti asmenį dėl jo lyties, rasės, tautybės, kalbos, kilmės, turtinės 
ar socialinės padėties, gyvenamosios vietos, tikėjimo, įsitikinimų, priklau- 
symo susivienijimui ir kitais pagrindais. Kiekvienam asmeniui garantuoja- 
mos jo pažeistų teisių ir laisvių teisinės gynybos priemonės, teisė kreiptis į 
teismą, taip pat Rusijos Federacijos tarptautinių sutarčių nustatyta tvarka 
teisė kreiptis į tarptautines žmogaus teisių ir laisvių gynimo institucijas, 
jeigu išnaudotos visos valstybės teisinės gynybos priemonės. Žmogaus ir 
piliečių teisių ir laisvių įgyvendinimas negali pažeisti kitų asmenų teisių ir 
laisvių, asmuo turi vykdyti tam tikras pareigas. 

Konstitucijoje pateikiamas Žmogaus ir piliečio teisių ir laisvių katalo- 
gas apima įvairias asmenines, pilietines, ekonomines, socialines, kultūri- 
nes teises ir laisves. 

Konstitucijoje nustatyta, kad kiekvienas turi teisę į gyvybę. Draudžia- 
ma žmogų kankinti, žaloti, žeminti jo orumą, žiauriai su juo elgtis, taip 
pat nustatyti tokias bausmes. Be asmens laisvo sutikimo draudžiama atlikti 

mokslinius, medicininius ar kitus tyrimus. Žmogaus laisvė gali būti suvar- 
žyta tik teismo sprendimu, be teismo sprendimo asmuo gali būti sulaikytas 
ne ilgiau kaip 48 valandoms. Kiekvienas asmuo turi teisę į privatų gyveni- 
mą, asmeninio ar šeimos gyvenimo neliečiamumą, orumo ir gero vardo 
gynimą, susirašinėjimo, pokalbių, pranešimų paštu neliečiamumą - ši tei- 
sė gali būti apribota tik teismo sprendimu. Žmogaus būstas neliečiamas. 
Niekas negali būti verčiamas pasirinkti tautybę ar ją nurodyti, žmogus turi 
teisę bendrauti gimtąja kalba, laisvai pasirinkti bendravimo, ugdymo, mo- 
kymosi ar kūrybos kalbą. Kiekvienas turi teisę laisvai kilnotis Rusijos Fe- 
deracijos teritorijoje, turi sąžinės ir tikėjimo laisvę, minties ir žodžio laivę. 
Asmuo gali laisvai ir nekliudomai skleisti informaciją (išskyrus propagan- 
dą ar agitaciją, kuria kurstoma socialinė, rasinė, tautinė, religinė ar kitokia 
nesantaika). Visuomenės informavimo priemonių cenzūra draudžiama. 
Garantuojama susivienijimų laisvė. Kiekvienas asmuo turi teisę pasirinkti 
užsiėmimo rūšį, vykdyti ūkinę ar kitą nedraudžiamą veiklą, turėti nuosa- 
vybę, dirbti, taip pat turi teisę į saugias darbo sąlygas, darbo užmokestį, so- 
cialinę apsaugą nedaro atveju, teisę į poilsį, atostogas. Konstitucijoje nusta- 
tyta, kad Rusijos Federacijos piliečiams garantuojama taikių susirinkimų, 
mitingų, demonstracijų, piketų ir eitynių laisvė, referendumo ir rinkimų, 
peticijos teisė, teisė stoti į valstybės tarnybą ir kt. 

Rusijos Federacijos pilietis gali būti kartu kitos valstybės pilietis. Ru- 
sijos Federacijos pilietis negali būti išsiųstas iš jos teritorijos arba išduotas 
kitai valstybei. Rusijos Federacijos valstybė globoja užsienio valstybėse 
esančius savo piliečius. 

Konstitucijoje nurodoma, kad nusikaltimo padarymu įtariamas ar kal- 
tinamas asmuo jo sulaikymo arba kaltinimų pareiškimo metu turi teisę tu- 
rėti advokatą. Asmuo laikomas nekaltu, kol jo kaltumas neįrodytas įstatymo 
nustatyta tvarka ir pripažintas įsiteisėjusiu teismo nuosprendžiu. Asmuo, 
kaltinamas padaręs nusikaltimą, turi teisę, kad jo bylą išnagrinėtų teismas, 
dalyvaujant prisiekusiesiems. Niekas negali būti už tą patį nusikaltimą bau- 
džiamas antrą kartą. Draudžiama versti duoti parodymus prieš save, savo 
sutuoktinį ar artimus giminaičius. Teismo nuteistas asmuo turi teisę prašyti 
malonės. Kiekvienas asmuo turi teisę į neteisėtais valstybės valdžios institu- 
cijų ar jų pareigūnų veiksmais (neveikimu) padarytos žalos atlygimą ir kt. 

Pagal Konstituciją riboti konstitucines Žmogaus teises ir laisves (iš- 
skyrus Konstitucijoje nurodytas išimtis) galima, jeigu yra laikomasi šių 
sąlygų: tai daroma federaliniu įstatymu; ribojimas yra laikinas; ribojimai 

yra būtini siekiant apsaugoti konstitucinės santvarkos pagrindus, dorovę, 
moralę, sveikatą, kitų asmenų teises ir interesus; užtikrinti valstybės gyny- 
bą ir saugumą. 

Konstitucija nustato ir pareigas: laikytis Konstitucijos ir įstatymų, 
įgyvendinant savo teises ir laisves nepažeisti kitų asmenų teisių ir laisvių, 
mokėti mokesčius ir rinkliavas, saugoti gamtą ir aplinką, gamtos išteklius; 
tėvai turi rūpintis savo vaikais ir juos auklėti; suaugę ir darbingi vaikai 
privalo rūpintis savo nedarbingais tėvais; Rusijos Federacijos piliečiai turi 
pareigą ginti valstybę, taip pat karo prievolės pareigą (išskyrus atvejus, kai 
dėl piliečio įsitikinimų ar tikėjimo karo tarnyba gali būti pakeista į alterna- 
tyvią civilinę tarnybą). 

Visuotinai pripažįstamų tarptautinės teisės normų pagrindu Rusijos 
Federacija suteikia politinį prieglobstį užsienio valstybių piliečiams, dėl 
politinių įsitikinimų kitoje valstybėje persekiojamus asmenis išduoti kitai 
valstybei draudžiama. 

Rusijos valstybė grindžiama federalizmo principu: valstybės ir jos val- 
džios institucijų vientisumo, federalinių valdžios institucijų ir federacijos 
subjektų valdžios institucijų kompetencijos nustatymu ir atribojimu, taip 
pat federacijos subjektų lygiateisiškumu ir jų laisvo apsisprendimo prin- 
cipais. Santykiuose su federalinėmis valstybės valdžios institucijomis visi 
federacijos subjektai yra lygūs. Pagal teritorinę sandarą bei valstybės val- 
džios organizavimą Rusijos Federaciją sudaro: respublikos, kraštai, sritys, 
federaliniai miestai, autonominės sritys, autonominės apygardos. Respu- 
blikos turi savo konstituciją ir leidžia įstatymus, o kraštai, sritys, federa- 
liniai miestai, autonominės sritys ir autonominės apygardos turi savo sta- 
tutą ir leidžia įstatymus. Federacijos subjektų sienos gali būti keičiamos 
tik bendru jų sutarimu. Respublikos gali nustatyti savo valstybinę kalbą, 
kuri valstybės ir savivaldos institucijose ir įstaigose vartojama greta Rusijos 
Federacijos valstybinės - rusų kalbos. Konstitucijoje skelbiama, kad Rusi- 
jos Federacijoje visoms tautoms laiduojama teisė į gimtąją kalbą, tautinių 
mažumų teisės. Naujo Rusijos Federacijos subjekto priėmimas į Rusijos 
Federaciją ir jo sudarymas federacijos sudėtyje, federacijos subjekto statu- 
so pakeitimas nustatomas federaliniu konstituciniu įstatymu. 

Federacijos subjektai savo valstybės valdžios institucijų sistemą nusta- 
to savarankiškai, remdamiesi Rusijos Federacijos konstitucinės santvarkos 
pagrindais, valstybės valdžios atstovaujamųjų ir vykdomųjų institucijų su- 
darymo ir veiklos bendraisiais principais. 

Rusijos Federacijos ir jos subjektų kompetencijos nustatymas ir atri- 
bojimas yra vienas esminių federalizmo principo elementų. Pagal Kons- 
tituciją galima išskirti Rusijos Federacijos išimtinę kompetenciją, bendrą 
Rusijos Federacijos ir jos subjektų kompetenciją ir federacijos subjektų 
kompetenciją. Rusijos Federacijos išimtinė kompetencija: Rusijos Fede- 
racijos Konstitucijos priėmimas ir keitimas; federalinių konstitucinių ir 
federalinių įstatymų priėmimas bei jų vykdymo kontrolė; federalinės san- 
daros ir teritorijos klausimai; žmogaus ir piliečių konstitucinio teisinio 
statuso klausimai (pilietybė, tautinių mažumų teisinė padėtis); federalinės 
valstybės valdžios institucinė sistema, šių institucijų organizavimas ir for- 
mavimas; federalinės politikos pagrindų nustatymas; federalinis biudžetas 
(mokesčiai, rinkliavos); federalinės nuosavybės valdymas; užsienio poli- 
tika ir tarptautiniai santykiai; šalies gynyba ir saugumas; teismų sistema; 
prokuratūros sistema, prokuratūros įgaliojimai ir jų vykdymas; procesinės 
teisenos (civilinis, baudžiamasis, bausmių vykdymo kodeksai, atitinkami 
proceso kodeksai) reglamentavimas; amnestija, malonė, intelektinės nuo- 
savybės teisinis reguliavimas ir kt. 

Bendros kompetencijos ir nustatytų įgaliojimų įgyvendinimas turi 
būti grindžiamas bendrų federacijos ir jos subjektų interesų paisymu. Nau- 
dojami veiksmų derinimo mechanizmai, įgaliojimų perdavimas, padedan- 
tis, atsižvelgus į konkrečių federacijos objektų sąlygas ir poreikius, pasiekti 
valdymo decentralizavimą. Bendra Rusijos federacijos ir jos subjektų kom- 
petencija: užtikrinti respublikų konstitucijų, įstatymų, taip pat kitų federa- 
cijos subjektų leidžiamų statutų, įstatymų, kitų norminių teisės aktų atitiktį 
federalinei Konstitucijai ir federaliniams įstatymams, žmogaus ir piliečių 
teisių ir laisvių apsauga, tautinių mažumų teisės, teisėtumo užtikrinimas, 
žemės, jos gelmių, vandenų ir kitų gamtos išteklių valdymo, naudojimo 
ir disponavimo jais klausimai; aplinkos apsauga ir ekologinės saugos už- 
tikrinimas, istorijos ir kultūros paminklų apsauga; valstybės nuosavybės 
atribojimas; ugdymo, švietimo, mokslo, kultūros, sporto bendrieji klausi- 
mai; sveikatos apsaugos klausimų koordinavimas; priemonės katastrofos, 
epidemijos ar gaivalinės nelaimės padariniams šalinti; Rusijos Federacijos 
mokesčių ir rinkliavų politikos formavimas; valstybės valdžios ir vietos sa- 
vivaldos institucijų sistemos sudarymo principų nustatymas; Rusijos Fede- 
racijos subjektų tarptautinių ir tarptautinių ekonominių santykių koordi- 
navimas ir kt. Sprendimus klausimais, kurie nepriskirti Rusijos Federacijos 
kompetencijai ir bendrai Rusijos Federacijos ir jos subjektų kompetencijai, 

federacijos subjektai priima ir įgyvendina savarankiškai. Federacijos su- 
bjektai savo kompetenciją ir ją įgyvendinančių valdžios institucijų įgalioji- 
mus nustato konstitucijose, statutuose, įstatymuose ir kituose norminiuose 
teisės aktuose. 

Konstitucijoje įtvirtintas valdžių padalijimo principas yra vienas es- 
minių Rusijos Federacijos konstitucinės santvarkos pagrindų. Šiuo princi- 
pu yra grindžiamas valstybės valdžios organizavimas ne tik federaliniame, 
bet ir federacijos subjektų lygmenyje. Valstybės valdžia Rusijos Federaci- 
joje yra vykdoma valdžių padalinimo į įstatymų leidžiamąją, vykdomąją 
ir teisminę valdžią principu. Įstatymų leidžiamosios, vykdomosios ir teis- 
minės valdžios institucijos yra savarankiškos ir išreiškia vientisą tautos 
suvereniteto koncepciją. Įstatymų leidžiamąją valdžią įgyvendina Federa- 
linis Susirinkimas, vykdomąją valdžią - Rusijos Federacijos Vyriausybė, 
teisminę - Rusijos Federacijos Konstitucinis Teismas, Rusijos Federacijos 
Aukščiausiasis Teismas, federaliniai ir kiti teismai. 

Rusijos Federacijos Prezidentas yra valstybės vadovas, Konstitucijos 
bei žmogaus ir piliečių teisių ir laisvių garantas, užtikrinantis visų valstybės 
valdžią vykdančių institucijų sąveiką (horizontaliai), taip pat jų sąveiką su 
federacijos subjektais, vietos savivaldos institucijomis (vertikaliai). Konsti- 
tucinės nuostatos, numatančios Rusijos Federacijos Prezidento įgaliojimus 
formuojant Vyriausybę, priimant sprendimus dėl jos atstatydinimo, nusta- 
tant valstybės vidaus ir užsienio politikos kryptis, leidžia valstybės vadovui 
įsiterpti į Vyriausybės veiklą ir daryti jai įtaką. Visa tai byloja apie valstybės 
vadovo priskyrimą vykdomosios valdžios šakai. Rusijos Federacijos Prezi- 
dentas vadovauja užsienio politikai, būdamas vyriausiasis ginkluotųjų pa- 
jėgų vadas - imasi priemonių užtikrinti valstybės suverenitetą, teritorijos 
vientisumą, esant tam tikroms sąlygoms gali įvesti karo ar nepaprastąją pa- 
dėtį Rusijos teritorijoje arba jos dalyje. Rusijos Federacijos Prezidentas ski- 
ria Valstybės Dūmos rinkimus, referendumus, formuoja Vyriausybę, turi 
reikšmingus įgaliojimus formuojant teisėjų ir prokurorų korpusą. Rusijos 
Federacijos Prezidentas pasirašo ir skelbia federalinius konstitucinius ir 
federalinius įstatymus, teikia pilietybę, malonę, skiria valstybinius apdova- 
nojimus, Rusijos Federacijos garbės vardus, aukščiausius karinius laipsnius 
ir kt., kasmet kreipiasi į Federalinį Susirinkimą su pranešimu apie padėtį 
valstybėje, valstybės užsienio ir vidaus politikos kryptis. Esant tam tikroms 
konstitucinėms sąlygoms gali paleisti Valstybės Dūmą. Jis turi įstatymų lei- 
dybos iniciatyvos teisę bei atidedamojo (suspensyvinio) veto teisę federa- 

liniams įstatymams, turi teisę teikti Konstitucijos pataisas, teisę kreiptis į 
Rusijos Federacijos Konstitucinį Teismą ir kt. Vykdydamas Konstitucijoje 
įtvirtintus įgaliojimus Prezidentas leidžia įsakus ir potvarkius. 

Rusijos Federacijos Prezidentą šešerių metų kadencijai federalinio 
įstatymo nustatyta tvarka renka Rusijos Federacijos piliečiai remdamiesi 
visuotine lygia, tiesiogine rinkimų teise ir slaptu balsavimu. Prezidentu 
gali būt renkamas ne jaunesnis kaip 35 metų Rusijos Federacijos pilietis, 
ne mažiau kaip 10 metų nuolat gyvenantis Rusijos Federacijoje. Tas pats 
asmuo Rusijos Federacijos Prezidento pareigas gali eiti ne daugiau kaip 
dvi kadencijas iš eilės. Įgaliojimų laikui valstybės vadovas turi absoliutų 
imunitetą, kol eina pareigas jis negali būti patraukiamas baudžiamojon at- 
sakomybėn, suimtas ar kitaip suvaržyta jo laivė. Prezidento įgaliojimai nu- 
trūksta pasibaigus jo kadencijai, kai prisiekia naujai išrinktas Prezidentas. 
Prezidento įgaliojimų pasibaigimo prieš laiką pagrindų sąrašas baigtinis: 
atsistatydinimas, negalėjimas eiti savo pareigų dėl nuolatinio sveikatos su- 
trikimo, Federaliniam Susirinkimui nustatyta tvarka pašalinus iš pareigų 
už valstybės išdavimą arba kitą sunkų nusikaltimą. Šiais atvejais nauji Pre- 
zidento rinkimai turi vykti ne vėliau kaip per 3 mėnesius, kai prieš laiką 
nutrūko Rusijos Federacijos Prezidento įgaliojimai. Rusijos Federacijos 
Prezidentui negalint eiti savo pareigų, jo pareigas laikinai eina Rusijos Fe- 
deracijos Vyriausybės Pirmininkas. Laikinai eidamas Rusijos Federacijos 
Prezidento pareigas Rusijos Federacijos Vyriausybės Pirmininkas negali 
paleisti Dūmos, skelbti referendumo, taip pat teikti Konstitucijos pataisų 
projektų. 

Įstatymų leidžiamąją valdžią vykdo Rusijos Federacijos parlamentas — 
Federalinis Susirinkimas. Pagal struktūrą Parlamentą sudaro dveji rūmai: 
Federacijos Taryba ir Valstybės Dūma. Konstitucijoje jie nevadinami že- 
mesniaisiais ar aukštesniaisiais rūmais, tačiau pagal jų sudarymo tvarką, 
tarpusavio santykį ir įgaliojimų apimtį Federacijos Tarybą galima būtų 
laikyti aukštesniaisiais, o Valstybės Dūmą - žemesniaisiais rūmais. Abeji 
rūmai pagal savo sudarymo ir darbo tvarką atspindi dvejopą atstovavimą - 
tiesioginis atstovavimas tautai (Valstybės Dūma) ir Rusijos Federacijos su- 
bjektams (Federacijos Taryba). Rūmų kompetencija atribota. Parlamento 
rūmai posėdžiauja atskirai, jų posėdžiai vieši, išskyrus išimtis, kai gali būti 
rengiami uždari posėdžiai. Tais atvejais, kai rūmai posėdžiauja kartu, tokių 
posėdžių metu nebalsuojama ir sprendimai nepriimami. Parlamento rū- 
mai savarankiškai sprendžia savo darbo organizavimo ir struktūros klau- 

simus: renka atitinkamai Federacijos Tarybos Pirmininką ir jo pavaduoto- 
jus, Valstybės Dūmos Pirmininką ir jo pavaduotojus, taip pat nustato savo 
rūmų struktūrą, formuoja komitetus ir komisijas; nustato savo reglamen- 
tą ir spendžia vidaus darbo tvarkos klausimus. Parlamentinei federalinio 
biudžeto vykdymo kontrolei vykdyti abeji rūmai sudaro bendrą instituci- 
ją - Audito rūmus. Abejų parlamento rūmų nariai jų įgaliojimų laikui turi 
imunitetą. Deputato neliečiamumą gali panaikinti atitinkami parlamento 
rūmai Rusijos Federacijos generalinio prokuroro teikimu. 

Federacijos Tarybai skirtos nuostatos yra itin lakoniškos. Konstitu- 
cija nutyli bendrą Federacijos Tarybos narių skaičių, darbo formas (se- 
sijas), kadencijos trukmę. Iš esmės apsiribojama atstovavimo federacijos 
subjektams principo įtvirtinimu. Visi Federacijos subjektai Federaliniame 
Susirinkime turi teisę turėti po 2 mandatus: vieną nuo įstatymų leidybos 
institucijos, antrą - nuo įstatymų vykdomosios. Federacijos Tarybos su- 
darymo tvarkos klausimai paliekami federaliniam įstatymui. Tai nuolat 
veikiantys parlamento rūmai. Federacijos Tarybos pagrindiniai įgalioji- 
mai: sienų tarp Federacijos subjektų pakeitimas; valstybės gynimo klau- 
simai ir kariuomenės panaudojimas už valstybės ribų, nepaprastoji padė- 
tis, valstybės vadovo pašalinimo iš užimamų pareigų klausimas, valsty- 
bės vadovo rinkimų paskelbimas, Konstitucinio Teismo ir Aukščiausiojo 
Teismo teisėjų skyrimas (Rusijos Federacijos Prezidento teikimu); Rusijos 
Federacijos generalinio prokuroro ir jo pavaduotojų skyrimas į pareigas 
bei atleidimas iš jų (Rusijos Federacijos Prezidento teikimu). Federacijos 
Taryba nedalyvauja formuojant Vyriausybę. Federacijos Tarybos įgalioji- 
mai įstatymų leidyboje: svarstyti Valstybės Dūmos priimtus federalinius 
įstatymus, federalinius konstitucinius įstatymus, priimamus Konstitucijo- 
je numatytais klausimais. Federalinių įstatymų dėl federalinio biudžeto, 
federalinių mokesčių ir rinkliavų, finansų, kreditų, valiutos, muitų, pinigų 
emisijos; Rusijos Federacijos tarptautinių sutarčių ratifikavimo ir denon- 
savimo, karo ir taikos ir kt. svarstymas Federacijos Taryboje privalomas. 
Federacijos Taryba turi įgaliojimus svarstyti bet kurį Valstybės Dūmos 
priimtą įstatymą. 

Sprendimai priimami visų Federacijos Tarybos narių balsų dauguma 
ir įforminami nutarimu. Kvalifikuota balsų dauguma yra būtina federali- 
niams konstituciniams įstatymams bei Prezidento grąžintam pakartotinai 
svarstyti federaliniam įstatymui priimti. 

Žemesniųjų parlamento rūmų — Valstybės Dūmos teisinis statusas 

yra reglamentuojamas detaliau. Valstybės Dūmą sudaro 450 deputatai, ku- 
riuos federalinio įstatymo nustatyta tvarka 5 metų kadencijai renka Rusijos 
Federacijos piliečiai. Valstybės Dūmos deputatu gali būti renkamas ne jau- 
nesnis kaip 21 metų amžiaus ir rinkimų teisę turintis Rusijos Federacijos 
pilietis. Išrinkta Valstybės Dūma į pirmąjį posėdį renkasi trisdešimtą dieną 
nuo išrinkimo. Nuo šio posėdžio pradžios baigiasi ankstesnės Valstybės 
Dūmos įgaliojimai. Konstitucija draudžia dvigubą mandatą: tas pats as- 
muo vienu metu negali būti Federacijos Tarybos ir Valstybės Dūmos narys, 
Valstybės Dūmos deputatas tuo pat metu negali būti kitų atstovaujamųjų 
valstybės valdžios ar vietos savivaldos institucijų nariu. Valstybės Dūmos 
veikla grindžiama pastovumo ir profesionalumo principu, jos deputatams 
yra nustatyti veiklos apribojimai: dirbti valstybės tarnyboje, užsiimti kita 
mokama veikla, išskyrus pedagoginę, mokslinę ar kitą kūrybinę veiklą. 
Valstybės Dūma gali būti paleidžiama tik esant Konstitucijoje numatytoms 
sąlygoms ir joje numatyta tvarka. 

Valstybės Dūmai tenka pagrindinis federalinių įstatymų svarstymo ir 
jų priėmimo vaidmuo. Įstatymų leidybos iniciatyvos teisės subjektų ratas 
platus. Ją turi: Rusijos Federacijos Prezidentas, abeji (kiekvieni atskirai) 
parlamento rūmai ir jų nariai, Rusijos Federacijos Vyriausybė, federaci- 
jos subjektų atstovaujamosios įstatymų leidybos institucijos. Šią teisę savo 
kompetencijos klausimais taip pat turi Rusijos Federacijos Konstitucinis 
Teismas, Rusijos Federacijos Aukščiausiasis Teismas. Įstatymų projektų, 
susijusių su mokesčių nustatymu ar jų panaikinimu, valstybės paskola ar 
kitais valstybės finansiniais įsipareigojimais, taip pat kitų įstatymų projek- 
tų, numatančių išlaidų kompensavimą iš federalinio biudžeto, pateikimui 
yra būtina Rusijos Federacijos Vyriausybės išvada. 

Federalinis įstatymas laikomas priimtu, jeigu jam pritarė dauguma 
visų Valstybės Dūmos deputatų, išskyrus Konstitucijoje numatytus atvejus. 
Priimtas federalinis įstatymas perduodamas svarstyti Federacijos Tarybai. 
Valstybės Dūma taip pat svarsto federalinius konstitucinius įstatymus, ku- 
rie priimami Konstitucijoje numatytais klausimais. Be to, Valstybės Dūma 
vykdo kitus konstitucinius įgaliojimus: dalyvauja skiriant Vyriausybės 
vadovą (sutikimo forma), sprendžia pasitikėjimo Vyriausybe klausimus; 
išklauso Vyriausybės veiklos ataskaitą, skiria į pareigas Konstitucijoje nu- 
matytus asmenis: Centrinio banko pirmininką, Žmogaus teisių įgaliotinį, 
Audito rūmų pirmininką ir pusę auditorių; turi teisę iškelti kaltinimus 
Rusijos Federacijos Prezidentui, skelbia amnestiją. Dūma jai Konstituci- 

jos priskirtos kompetencijos klausimais leidžia nutarimus, kurie priimami 
visų jos narių balsų dauguma, jeigu Konstitucija nenumato kitos sprendi- 
mų priėmimo balsų tvarkos. 

Rusijos Federacijos Vyriausybė yra kolegiali vykdomosios valdžios 
institucija. Vyriausybę sudaro Rusijos Federacijos Vyriausybės Pirminin- 
kas, jo pavaduotojai ir federaliniai ministrai. Vyriausybės vadovo kan- 
didatūros parinkimas yra Rusijos Federacijos Prezidento prerogatyva, o 
Valstybės Dūma pateiktai Vyriausybės vadovo kandidatūrai gali pritarti 
arba nepritarti, bet pati siūlyti kandidatą į šis pareigas negali. Vyriausy- 
bės vadovo kandidatūra Valstybės Dūmai pateikiama praėjus dviem sa- 
vaitėm po to, kai naujai išrinktas Rusijos Federacijos Prezidentas pradėjo 
eiti savo pareigas, taip pat Vyriausybei atsistatydinus arba Valstybės Dū- 
mai nepritarus pateiktai Vyriausybės vadovo kandidatūrai. Jeigu Valsty- 
bės Dūma tris kartus nepritaria Rusijos Federacijos Prezidento pateiktoms 
Vyriausybės vadovo kandidatūroms, Rusijos Federacijos Prezidentas skiria 
Rusijos Federacijos Vyriausybės Pirmininką, paleidžia Valstybės Dūmą ir 
skiria naujus jos rinkimus. Vyriausybės vadovą skiria Rusijos Federacijos 
Prezidentas Valstybės Dūmos pritarimu. Paskirtas Vyriausybės vadovas ne 
vėliau kaip per savaitę teikia Rusijos Federacijos Prezidentui pasiūlymus 
dėl federalinių vykdomosios valdžios institucijų struktūros. Vyriausybės 
vadovas taip pat teikia Rusijos Federacijos Prezidentui savo pavaduotojų 
ir federalinių ministrų kandidatūras, numato pagrindines kabineto veiklos 
kryptis ir organizuoja jo darbą. 

Vyriausybės įgaliojimai nutrūksta: Vyriausybei atsistatydinus (Vy- 
riausybės Pirmininko iniciatyva); vienasmeniu Rusijos Federacijos Pre- 
zidento sprendimu atstatydinti Vyriausybę; Valstybės Dūmai pareiškus 
nepasitikėjimą Vyriausybe (taip pat ir tuo atveju, kai pasitikėjimo Vyriau- 
sybe svarstymas vyksta Vyriausybės vadovo iniciatyva). Sprendimą dėl 
Vyriausybės atsistatydinimo priima Rusijos Federacijos Prezidentas. Jeigu 
Valstybės Dūma pareiškia nepasitikėjimą Vyriausybe, Rusijos Federacijos 
Prezidentas gali veikti dvejopai: pareikšti apie Vyriausybės atsistatydini- 
mą arba nesutikti su Valstybės Dūmos sprendimu. Jeigu per tris mėnesius 
Valstybės Dūma pakartotinai pareiškia nepasitikėjimą Vyriausybe, Rusijos 
Federacijos Prezidentas taip pat pareiškia apie Vyriausybės atsistatydinimą 
arba paleidžia Valstybės Dūmą. Vyriausybės vadovas taip pat gali inicijuo- 
ti pasitikėjimo Vyriausybe svarstymą Valstybės Dūmoje. Jeigu Valstybės 
Dūma neišreiškia pasitikėjimo Vyriausybe, Rusijos Federacijos Preziden- 

tas per septynias dienas priima sprendimą dėl Vyriausybės atsistatydinimo 
arba Valstybės Dūmos paleidimo ir naujų rinkimų skyrimo. 

Vyriausybės įgaliojimai yra platūs ir apima įvairias valdymo sritis (eko- 
nominę, socialinę, kultūros, švietimo, mokslo, sveikatos apsaugos, aplinkos 
apsaugos, teisėsaugą ir kt.). Vyriausybė turi įgaliojimus rengti federalinį 
biudžetą ir pateikti jį svarstyti Valstybės Dūmai ir atsakinga už patvirtinto 
biudžeto vykdymą. Vyriausybė užtikrina vieningą finansų, kreditų ir pinigų 
politiką. Kita įgaliojimų grupė susijusi su šalies gynybos ir saugumo užtikri- 
nimu, užsienio politikos vykdymu, teisėtvarkos palaikymu. Konstitucija ne- 
nustato baigtinio Vyriausybės įgaliojimų sąrašo, apsiribojama formule „vyk- 
do kitus jai Konstitucijos, federalinių įstatymų, Rusijos Federacijos Preziden- 
to nustatytus įgaliojimus“. Vyriausybės veiklą ir įgaliojimų vykdymo tvarką 
nustato federalinis konstitucinis įstatymas. Savo kompetencijos klausimais 
Vyriausybė leidžia pojstatyminius teisės aktus - nutarimus ir potvarkius. Šie 
aktai privalomi visoms vykdomosios valdžios institucijoms, kitoms valsty- 
bės įstaigoms, pareigūnams, vietos savivaldos institucijoms, visuomeninėms 
organizacijoms, įmonėms, kitoms organizacijoms, įstaigoms ir piliečiams. 
Konstitucijai, federaliniams įstatymams ar Rusijos Federacijos Prezidento 
įsakams prieštaraujančius Vyriausybės aktus Rusijos Federacijos Prezidentas 
gali panaikinti. Vyriausybės norminių aktų konstitucingumas gali būti ginči- 
jamas Rusijos Federacijos Konstituciniame Teisme. Vyriausybė turi įstatymų 
leidybos iniciatyvos teisę, teisę kreiptis į Konstitucinį Teismą dėl Konstitu- 
cijos išaiškinimo, taip pat inicijuoti ginčus dėl valstybės valdžios institucijų 
(federacijos ir jos subjektų lygyje) konstitucinės kompetencijos. 

Konstitucijoje nustatyta, kad teisingumą vykdo tik teismai. Steigti 
teismus, turinčius ypatingus įgaliojimus, Rusijos Federacijoje draudžiama. 
Federalinės teisminės valdžios institucijų sistemos nustatymas, jų sudary- 
mas ir veiklos tvarkos nustatymas yra išimtinės Rusijos Federacijos kom- 
petencijos dalykas. Formuojant Rusijos Federacijos Konstitucinio Teismo 
ir Rusijos Federacijos Aukščiausiojo Teismo teisėjų korpusą dalyvauja dvi 
valdžios šakos: Rusijos Federacijos Prezidentas Federacijos Tarybai teikia 
Rusijos Federacijos Konstitucinio Teismo teisėjų ir Rusijos Federacijos 
Aukščiausiojo Teismo teisėjų kandidatūras, o Federacijos Taryba juos ski- 
ria į šių teismų teisėjų pareigas. Federalinių teismų teisėjus į pareigas fe- 
deralinio įstatymo nustatyta tvarka skiria Rusijos Federacijos Prezidentas. 
Teisėjų korpusas formuojamas profesiniu principu. Teisėjais gali būti ne 
jaunesni kaip 25 metų amžiaus, aukštąjį teisinį išsilavinimą ir ne mažesnį 

kaip penkerių metų teisinio darbo stažą turintys Rusijos Federacijos pi- 
liečiai. Konstitucija skelbia, kad vykdydami teisingumą teismai yra nepri- 
klausomi. Teisminis bylų nagrinėjimo procesas grindžiamas viešumo, šalių 
rungimosi ir jų lygybės principais. Konstitucijoje numatytas prisiekusiųjų 
institutas. 

Konstitucinė kontrolė Rusijos Federacijoje suformuota pagal euro- 
pietiškąjį modelį, įsteigiant specializuotą instituciją - Rusijos Federacijos 
Konstitucinį Teismą. Tai ypatinga teisminės valdžios institucija, turinti 
užtikrinti Konstitucijos viršenybę, tiesioginį jos taikymą, valdžių balansą. 
Konstitucinis Teismas nagrinėja ir sprendžia bylas dėl: atitinkamų teisės 
aktų atitikties Konstitucijai; neįsigaliojusių Rusijos Federacijos tarptauti- 
nių sutarčių atitikties Konstitucijai; ar teismo nagrinėjamose bylose taiko- 
mi (pritaikyti) įstatymai, kuriais gali būti pažeidžiamos konstitucinės teisės 
ir laisvės, atitinka Konstituciją. Konstitucinis Teismas taip pat sprendžia 
valdžios subjektų ginčus dėl kompetencijos federaliniame ir regioniniame 
lygmenyse; aiškina Konstituciją ir teikia išvadas, ar buvo laikomasi tvarkos 
teikiant kaltinimus Rusijos Federacijos Prezidentui. 

Teisę kreiptis į Rusijos Federacijos Konstitucinį Teismą dėl teisės aktų 
atitikties Konstitucijai turi: Rusijos Federacijos Prezidentas, Federacijos 
Taryba, Valstybės Dūma, ne mažesnė kaip 1/5 šių parlamento rūmų narių 
grupė, Rusijos Federacijos Vyriausybė, Rusijos Federacijos Aukščiausiasis 
Teismas, federacijos subjektų atstovaujamosios ir vykdomosios valdžios 
institucijos; teismai, kai sprendžiat bylą turi būti taikomas galimai asmens 
konstitucines teises ir laisves pažeidžiantis įstatymas. Rusijos Federacijos 
Prezidentas, Federacijos Taryba, Valstybės Dūma, Rusijos Federacijos 
Vyriausybė, federacijos subjektų įstatymų leidybos institucijos turi teisę 
kreiptis į Konstitucinį Teismą dėl Konstitucijos aiškinimo. Tik Federaci- 
jos Taryba turi teisę kreiptis į Konstitucinį Teismą su paklausimu, ar buvo 
laikomasi kaltinimų pareiškimo Rusijos Federacijos Prezidentui tvarkos. 

Rusijos Federacijos Konstitucinį Teismą sudaro 19 teisėjų. Konstituci- 
nio Teismo teisėjus į pareigas skiria Federacijos Taryba Rusijos Federacijos 
Prezidento teikimu. Šio Teismo sudarymo tvarka ir įgaliojimų vykdymas 
nustatomi federaciniu konstituciniu įstatymu. 

Rusijos Federacijos Aukščiausiasis Teismas yra aukščiausioji teismi- 
nė institucija civilinėse, baudžiamosiose, administracinėse ir kitiems teis- 
mams teismingose bylose. Šis Teismas formuoja vienodą teisminę prakti- 
ką. Rusijos Federacijos Aukščiausiasis Teismas sudaromas iš 170 teisėjų, 

kuriuos į pareigas skiria Federacijos Taryba Rusijos Federacijos Prezidento 
teikimu. Šis teismas savo kompetencijos klausimais turi įstatymų leidybos 
iniciatyvos teisę, teisę kreiptis į Konstitucinį Teismą dėl nagrinėjamose by- 
lose taikomų ar pritaikytų teisės aktų atitikties Konstitucijai. 

Konstitucija nenustato prokuratūros vietos valstybės institucijų siste- 
moje. Prokuratūros sistema Konstitucijoje įtvirtinta netiesiogiai per proku- 
rorų skyrimo tvarką. Rusijos Federacijos generalinį prokurorą skiria į par- 
eigas ir atleidžia iš jų Federacijos Taryba Rusijos Federacijos Prezidento tei- 
kimu; federacijos subjektų prokurorus skiria į pareigas ir atleidžia iš jų Ru- 
sijos Federacijos Prezidentas Rusijos Federacijos generalinio prokuroro su 
federacijos subjektu suderintu teikimu, o atleidžia iš jų Rusijos Federacijos 
Prezidentas; kitus prokurorus į pareigas skiria ir atleidžia iš jų Rusijos Fe- 
deracijos Prezidentas, o miestų, rajonų ir kitus jiems prilygintus prokurorus 
skiria į pareigas ir atleidžia iš jų Rusijos Federacijos generalinis prokuroras. 

Vietos savivaldos konstitucinė samprata apima atitinkamos teritori- 
nės bendruomenės gyventojų teisę savarankiškai spęsti bendro gyvenimo 
klausimus, sudaryti vietos savivaldos institucijas, spręsti municipalinės 
nuosavybės klausimus ir kt. Vietos savivaldos funkcionavimas grindžia- 
mas jos savarankiškumo ir atskyrimo nuo valstybės valdymo principais. 
Vietos savivaldos institucijos nėra valstybės valdžios institucijų sistemos 
dalis. Vietos savivaldos ekonominio savarankiškumo pagrindą sudaro sa- 
vivaldos institucijų formuojamas biudžetas ir jo vykdymas, vietos mokes- 
čių ir rinkliavų nustatymas ir nuosavybės tvarkymas, kitų vietos savivaldos 
klausimų sprendimas. Municipalinių institucijų kompetencija ir įgaliojimai 
grindžiami Konstitucija ir įstatymais. Vietos savivaldai garantuojama teisė į 
teisminę gynybą, teisę gauti išlaidų, susijusių su valdžios subjektų priimtais 
sprendimais, kuriais buvo apribota vietos savivalda, kompensavimą. 

Konstitucijoje numatyta skirtinga jos nuostatų keitimo tvarka, kuri 
apima tris šio akto keitimo modelius. Pirmasis — griežtas, taikomas kei- 
čiant Konstitucijos 1, 2 ir 9 skirsnius, antrasis - santykiniai lankstus, taiko- 
mas keičiant 3-8 skirsnius, ir trečiasis - specialus, taikomas keičiant Kons- 
titucijos 65 straipsnį, įtvirtinantį federacinę sandarą. Konstitucijos keitimo 
procese atitinkamomis formomis dalyvauja ir sprendimus dėl Konstituci- 
jos nuostatų keitimo priima Federalinis Susirinkimas, Federacijos Taryba, 
Valstybės Dūma, taip pat specialiai šaukiamas Konstitucinis susirinkimas. 
Konstitucijos keitimo iniciatyvos teisę turi: Rusijos Federacijos Preziden- 
tas, Federacijos Taryba, Valstybės Dūma, Rusijos Federacijos Vyriausybė, 

federacijos subjektų įstatymų leidybos institucijos (atstovaujamosios), taip 
pat ne mažiau kaip 1/5 Federacijos Tarybos narių ar Valstybės Dūmos de- 
putatų. Konstitucija gali būti keičiama ir Tautos referendumu. 

Federalinis Susirinkimas negali keisti Konstitucijos 1, 2 ir 9 skirsnių 
nuostatų, įtvirtinančių Rusijos Federacijos konstitucinės santvarkos pa- 
grindus, žmogaus teises ir laisves bei Konstitucijos keitimo tvarką. Jeigu 
šių skirsnių nuostatų pakeitimo iniciatyvai pritartų atitinkamai 3/5 visų 
Federacijos Tarybos narių ir Valstybės Dūmos deputatų, federalinio kons- 
titucinio įstatymo nustatyta tvarka šaukiamas Konstitucinis susirinkimas. 
Konstitucinis susirinkimas gali priimti du sprendimus: patvirtinti, kad 
Konstitucija neturi būti keičiama, arba parengti naują Konstitucijos pro- 
jektą, kurį gali priimti ne mažiau kaip 2/3 visų šio susirinkimo narių. Šis 
projektas taip pat gali būti teikiamas ir visuotiniam balsavimui (referendu- 
mui). Šiuo atveju Konstitucija laikoma priimta, jeigu balsavime dalyvavo 
ne mažiau kaip pusė visų rinkėjų ir už ją balsavo daugiau kaip pusė balsa- 
vusių rinkėjų. 

Konstitucijoje nustatytos Konstitucijos 3-8 skirsnių pakeitimo pro- 
cedūros yra santykinai lanksčios. Šių skirsnių nuostatų keitimui taikoma 
federalinių konstitucinių įstatymų keitimo tvarka. Pataisos įsigalioja, jeigu 
joms pritartų ne mažiau kaip 2/3 visų federacijos subjektų įstatymų leidy- 
bos institucijų. 

Konstitucijos 65 straipsnio, įtvirtinančio federacinę sandarą, keitimo 
iniciatyvos teisės įgyvendinimo tvarka nustatoma federaliniame konstitu- 
ciniame įstatyme. Tais atvejais, kai keičiamas Rusijos Federacijos subjekto: 
respublikos, krašto, srities, federalinio miesto, autonominės srities ar auto- 
nominės apygardos pavadinimas, naujas subjekto pavadinimas įrašomas į 
Konstitucijos 65 straipsnį. 

Mes, daugianacionalinė Rusijos Federacijos tauta, 

suvienyti bendro likimo savo žemėje, 

įtvirtindami Žmogaus teises ir laisves, pilietinę taiką ir santarvę, 

išsaugodami istoriškai susiklosčiusią valstybės vienybę, 

remdamiesi visuotinai pripažintais tautų lygiateisiškumo ir laisvo ap- 
sisprendimo principais, 

gerbdami protėvių, įdiegusių mums meilę ir pagarbą Tėvynei, atmini- 
mą, tikėjimą gėriu ir teisingumu, 

atkurdami suverenų Rusijos valstybingumą bei patvirtindama jos ne- 
pajudinamus demokratinis pagrindus, 

siekdami Rusijos gerovės ir klestėjimo, 

būdami atsakingi už savo Tėvynę esamoms ir būsimoms kartoms, 

suvokdami save kaip pasaulio bendruomenės dalį, 

priimame RUSIJOS FEDERACIJOS KONSTITUCIJĄ. 


PIRMASIS SKYRIUS 
1 skirsnis. KONSTITUCINĖS SANTVARKOS PAGRINDAI 
1 straipsnis 
1. Rusijos Federacija - Rusija yra demokratinė federacinė teisinė vals- 


tybė, kurios valdymo forma - respublika. 
2. Pavadinimai Rusijos Federacija ir Rusija yra tapatūs. 





2 Rusijos Federacijos Konstitucija, paskelbta oficialiame Rusijos Konstitucijos interneto 
puslapyje http://www.constitution.ru/index.htm, išversta iš rusų kalbos. 

2 straipsnis 

Žmogus, jo teisės ir laisvės yra aukščiausia vertybė. Žmogaus ir pilie- 
čio teisių ir laisvių pripažinimas, saugojimas ir gynimas - valstybės par- 
eiga. 


3 straipsnis 

1. Rusijos Federacijoje suverenitetas priklauso jos daugianacionalinei 
tautai, kuri yra vienintelis valdžios šaltinis. 

2. Savo valdžią tauta įgyvendina tiesiogiai, taip pat per valstybės val- 
džios ir vietos savivaldos institucijas. 

3. Aukščiausia tiesioginė tautos valdžios išraiška yra referendumas ir 
laisvi rinkimai. 

4. Niekas negali savintis valdžios Rusijos Federacijoje. Už valdžios už- 
grobimą ar valdžios įgaliojimų pasisavinimą baudžiama pagal federalinį 
įstatymą. 


4 straipsnis 

1. Rusijos Federacijos suverenitetas apima visą valstybės teritoriją. 

2. Rusijos Federacijos Konstitucija ir federaliniai įstatymai turi virše- 
nybę visoje Rusijos Federacijos teritorijoje. 

3. Rusijos Federacija užtikrina savo teritorijos vientisumą ir neliečia- 
mybę. 


5 straipsnis 

1. Rusijos Federaciją sudaro respublikos, kraštai, sritys, federaliniai 
miestai, autonominės sritys, autonominės apygardos - lygiateisiai Rusijos 
Federacijos subjektai. 

2. Respublika (valstybė) turi savo Konstituciją ir įstatymus. Kiekvie- 
nas kraštas, sritis, federalinis miestas, autonominė sritis, autonominė apy- 
garda turi savo statutą ir įstatymus. 

3. Rusijos Federacijos federacinė sandara grindžiama jos valstybės 
vientisumu, valstybės valdžios sistemos vieningumu, Rusijos Federacijos 
valstybės valdžios institucijų ir Rusijos Federacijos subjektų valstybės val- 
džios institucijų kompetencijos ir įgaliojimų atribojimu, Rusijos Federaci- 
jos tautų lygiateisiškumu bei jų laisvu apsisprendimu. 

4. Santykiuose su federalinėmis valstybės valdžios institucijomis visi 
Rusijos Federacijos subjektai turi lygias teises. 

6 straipsnis 

1. Rusijos Federacijos pilietybės įgijimo ir netekimo tvarką nustato 
federalinis įstatymas, ji yra vienoda ir lygi, neatsižvelgiant į jos įgijimo pa- 
grindus. 

2. Kiekvienas Rusijos Federacijos pilietis jos teritorijoje turi visas 
teises ir laisves bei vienodas pareigas, kurias nustato Rusijos Federacijos 
Konstitucija. 

3. Iš Rusijos Federacijos piliečio negali būti atimta pilietybė arba teisė 
pakeisti pilietybę. 


7 straipsnis 

1. Rusijos Federacija yra socialinė valstybė, kurios politika siekiama 
sudaryti sąlygas, užtikrinančias deramą gyvenimą ir laisvą žmogaus vys- 
tymąsi. 

2. Rusijos Federacijoje saugomi žmonių darbas ir sveikata, nustato- 
mas garantuotas minimalus darbo užmokestis, užtikrinama valstybės pa- 
ramą šeimai, motinystei, tėvystei ir vaikystei, invalidams ir pagyvenusiems 
piliečiams, vystoma socialinių tarnybų sistema, nustatomos valstybinės 
pensijos, pašalpos ir kitos socialinės apsaugos garantijos. 


8 straipsnis 

1. Rusijos Federacijoje garantuojami ekonominės erdvės vientisumas, 
laisvas prekių, paslaugų ir finansinių lėšų judėjimas, konkurencijos palai- 
kymas, ekonominės veiklos laisvė. 

2. Rusijos Federacijoje pripažįstama ir vienodai ginama privati, vals- 
tybinė, municipalinė ir kitos nuosavybės formos. 


9 straipsnis 

1. Rusijos Federacijoje žemė ir kiti gamtos ištekliai naudojami ir sau- 
gomi kaip tautų, gyvenančių atitinkamoje teritorijoje, gyvenimo ir veiklos 
pagrindas. 

2. Žemė ir kiti gamtos ištekliai gali būti privačios, valstybinės, munici- 
palinės ir kitos nuosavybės formos. 


10 straipsnis 

Valstybės valdžia Rusijos Federacijoje vykdoma padalijant ją į įstaty- 
mų leidžiamąją, vykdomąją ir teisminę. Įstatymų leidžiamosios, vykdomo- 
sios ir teisminės valdžios institucijos yra savarankiškos. 

11 straipsnis 

1. Valstybės valdžią Rusijos Federacijoje vykdo Rusijos Federacijos 
Prezidentas, Federalinis susirinkimas (Federacijos Taryba ir Valstybės 
Dūma), Rusijos Federacijos Vyriausybė, Rusijos Federacijos teismai. 

2. Valstybės valdžią Rusijos Federacijos subjektuose vykdo jų sudaro- 
mos valstybės valdžios institucijos. 

3. Rusijos Federacijos valstybės valdžios institucijų ir Rusijos Fede- 
racijos subjektų valstybės valdžios institucijų kompetenciją ir įgaliojimus 
atriboja ši Konstitucija, Federacinė ir kitos sutartys dėl kompetencijos ir 
įgaliojimų atribojimo. 


12 straipsnis 

Rusijos Federacijoje pripažįstama ir garantuojama vietos savivalda. 
Vietos savivalda pagal savo kompetenciją veikia savarankiškai. Vietos savi- 
valdos institucijos nėra valstybės valdžios institucijų sistemos dalis. 


13 straipsnis 

1. Rusijos Federacijoje pripažįstama ideologijų įvairovė. 

2. Nė viena ideologija negali būti nustatyta kaip valstybinė ar priva- 
loma. 

3. Rusijos Federacijoje pripažįstama politinė įvairovė, daugiapartiš- 
kumas. 

4. Visuomeniniai susivienijimai įstatymui yra lygūs. 

5. Draudžiama steigtis ir veikti visuomeniniams susivienijimams, tu- 
rintiems tikslą ar siekiantiems savo veiksmais prievarta pakeisti konstitu- 
cinės santvarkos pagrindus ir pažeisti Rusijos Federacijos teritorijos vien- 
tisumą, pakenkti valstybės saugumui, kurti ginkluotas formuotes, kurstyti 
socialinę, rasinę, nacionalinę ir religinę nesantaiką. 


14 straipsnis 

1. Rusijos Federacija - pasaulietinė valstybė. Nė viena religija negali 
būti nustatyta kaip valstybinė ar privaloma. 

2. Religinės bendruomenės yra atskirtos nuo valstybės ir įstatymui 
lygios. 


15 straipsnis 
1. Rusijos Federacijos Konstitucija turi aukščiausią teisinę galią, ji tie- 
siogiai taikoma visoje Rusijos Federacijos teritorijoje. Rusijos Federacijoje 

priimami įstatymai ir kiti teisės aktai neturi prieštarauti Rusijos Federaci- 
jos Konstitucijai. 

2. Valstybės valdžios ir vietos savivaldos institucijos, pareigūnai, pi- 
liečiai ir jų susivienijimai privalo laikytis Rusijos Federacijos Konstitucijos 
ir įstatymų. 

3. Įstatymai turi būti oficialiai paskelbti. Nepaskelbti įstatymai negali 
būti taikomi. Jokie norminiai teisės aktai, susiję su žmogaus ir piliečio tei- 
sėmis, laisvėmis ir pareigomis, negali būti taikomi, jeigu jie nebuvo ofici- 
aliai paskelbti. 

4. Visuotinai pripažinti tarptautinės teisės principai ir normos, taip 
pat Rusijos Federacijos tarptautinės sutartys yra sudedamoji Rusijos Fede- 
racijos teisinės sistemos dalis. Jeigu Rusijos Federacijos tarptautinė sutar- 
tis nustato kitokias taisykles, negu tos, kurias numato įstatymas, taikomos 
tarptautinės sutarties taisyklės. 


16 straipsnis 

1. Šio Konstitucijos skirsnio nuostatos sudaro Rusijos Federacijos 
konstitucinės santvarkos pagrindus ir negali būti keičiamos kitaip, negu 
šios Konstitucijos nustatyta tvarka. 

2. Jokios kitos šios Konstitucijos nuostatos negali prieštarauti Rusijos 
Federacijos konstitucinės santvarkos pagrindams. 


2 skirsnis. ŽMOGAUS IR PILIEČIO TEISĖS IR LAISVĖS 


17 straipsnis 

1. Rusijos Federacijoje žmogaus ir piliečio teisės ir laisvės pripažįs- 
tamos ir garantuojamos vadovaujantis visuotinai pripažintais tarptautinės 
teisės principais ir normomis bei šia Konstitucija. 

2. Pagrindinės žmogaus teisės ir laisvės yra neatimamos ir prigimtinės. 

3. Žmogaus ir piliečio teisių ir laisvių įgyvendinimas neturi pažeisti 
kitų asmenų teisių ir laisvių. 


18 straipsnis 

Žmogaus ir piliečio teisės ir laisvės galioja tiesiogiai. Jos lemia įsta- 
tymų prasmę, turinį ir taikymą, įstatymų leidžiamosios ir vykdomosios 
valdžios, vietos savivaldos veiklą ir yra užtikrinamos vykdant teisingumą. 

19 straipsnis 

1. Įstatymui ir teismui visi lygūs. 

2. Valstybė garantuoja lygias žmogaus ir piliečio teises ir laisves, ne- 
atsižvelgiant į lytį, rasę, tautybę, kalbą, kilmę, turtinę ir tarnybinę padėtį, 
gyvenamąją vietą, religiją, įsitikinimus, priklausymą visuomeninėms or- 
ganizacijoms bei kitas aplinkybes. Draudžiama bet kokiais būdais varžyti 
piliečių teises dėl socialinės padėties, rasės, tautybės, kalbos ar religijos. 

3. Vyras ir moteris turi lygias teises ir laisves ir lygias galimybes jas 
įgyvendinti. 


20 straipsnis 

1. Kiekvienas turi teisę į gyvybę. 

2. Mirties bausmė, iki tol, kol ji bus panaikinta, gali būti nustatoma 
federaliniu įstatymu, kaip išskirtinė bausmė už ypač sunkius nusikaltimus 
gyvybei, suteikiant kaltinamajam teisę į jo bylos nagrinėjimą teisme, daly- 
vaujant prisiekusiesiems. 


21 straipsnis 

1. Asmens orumą gina valstybė. Jokios aplinkybės negali būti pagrin- 
das sumenkinti orumą. 

2. Niekas neturi būti kankinamas, patirti prievartos, kitokio žiauraus 
ar žmogaus orumą žeminančio elgesio ar bausmės. Su žmogumi, be jo lais- 
vo sutikimo, negali būti atliekami medicinos, moksliniai ar kiti bandymai. 


22 straipsnis 

1. Kiekvienas turi teisę į laisvę ir asmens neliečiamybę. 

2. Asmuo gali būti sulaikytas, suimtas ir laikomas suimtas tik teismo 
sprendimu. Be teismo sprendimo asmuo negali būti sulaikomas ilgiau kaip 
48 valandas. 


23 straipsnis 

1. Kiekvienas turi teisę į privataus gyvenimo neliečiamybę, asmeninę 
ir šeimos paslaptį, taip pat teisę ginti savo garbę ir gerą vardą. 

2. Kiekvienas turi susirašinėjimo, telefoninių pokalbių, pašto, telegra- 
fo pranešimų ar kitokio susižinojimo neliečiamybės teisę. Ši teisė gali būti 
ribojama tik teismo sprendimu. 

24 straipsnis 

1. Be asmens sutikimo neleidžiama rinkti, saugoti, naudoti ir skleisti 
informaciją apie privatų asmens gyvenimą. 

2. Valstybės valdžios ir vietos savivaldos institucijos, jų pareigūnai 
privalo užtikrinti galimybę kiekvienam susipažinti su dokumentais ir me- 
džiaga, tiesiogiai susijusia su asmens teisėmis ir laisvėmis, jeigu įstatymas 
nenumato kitaip. 


25 straipsnis 

Būstas neliečiamas. Niekas neturi teisės patekti į būstą be jame gy- 
venančių asmenų sutikimo kitaip, kaip tik federalinio įstatymo nustatyta 
tvarka arba teismo sprendimu. 


26 straipsnis 

1. Kiekvienas turi teisę pasirinkti ir nurodyti savo tautybę. Niekas ne- 
gali būti verčiamas pasirinkti ir nurodyti savo tautybę. 

2. Kiekvienas turi teisę vartoti gimtąją kalbą, laisvai pasirinkti bendra- 
vimo, auklėjimo, mokymo ir kūrybos kalbą. 


27 straipsnis 

1. Kiekvienas, teisėtai esantis Rusijos Federacijos teritorijoje, gali lais- 
vai kilnotis, pasirinkti buvimo ir gyvenamąją vietą. 

2. Kiekvienas gali laisvai išvykti iš Rusijos Federacijos. Rusijos Federa- 
cijos pilietis turi teisę nekliudomai grįžti į Rusijos Federaciją. 


28 straipsnis 

Kiekvienam laiduojama sąžinės laisvė, tikėjimo laisvė, apimanti teisę 
vienam ar kartu su kitais išpažinti bet kurią religiją arba neišpažinti jokios 
religijos, teisę laisvai pasirinkti, turėti ir skleisti religinius ir kitokius įsiti- 
kinimus ir veikti pagal juos. 


29 straipsnis 

1. Kiekvienam laiduojama minties ir žodžio laisvė. 

2. Neleidžiama propaganda ar agitacija, kurstanti socialinę, rasinę, 
nacionalinę ar religinę neapykantą ir nesantaiką. Socialinio, rasinio, na- 
cionalinio, religinio ar kalbinio pranašumo propaganda yra draudžiama. 

3. Niekas negali būti verčiamas reikšti savo nuomonę ir įsitikinimus 
arba jų atsisakyti. 

4. Kiekvienas turi teisę nekliudomai ieškoti, gauti, perduoti, kurti ir 
skleisti informaciją bet kuriuo teisėtu būdu. Valstybės paslaptį sudarančių 
žinių sąrašą nustato federalinis įstatymas. 

5. Žiniasklaidos laisvė garantuojama. Cenzūra draudžiama. 


30 straipsnis 

1. Kiekvienas turi teisę į susivienijimus, apimančią teisę kurti profe- 
sines sąjungas savo interesams ginti. Visuomeninių susivienijimų veiklos 
laisvė garantuojama. 

2. Niekas negali būti verčiamas stoti į kokį nors susivienijimą ar būti 
jo nariu. 


31 straipsnis 
Rusijos Federacijos piliečiai turi teisę rinktis taikiai, be ginklo, rengti 
susirinkimus, mitingus ir demonstracijas, eitynes ir piketus. 


32 straipsnis 

1. Rusijos Federacijos piliečiai turi teisę dalyvauti valstybės valdyme ir 
tiesiogiai, ir per savo atstovus. 

2. Rusijos Federacijos piliečiai turi teisę rinkti ir būti išrinkti į valstybės 
valdžios ir vietos savivaldos institucijas, taip pat dalyvauti referendume. 

3. Neturi teisės rinkti ir būti išrinkti piliečiai, teismo pripažinti ne- 
veiksniais, taip pat teismo nuosprendžiu atliekantys laisvės atėmimo baus- 
mę įkalinimo įstaigose. 

4. Rusijos Federacijos piliečiai turi teisę lygiomis sąlygomis stoti į vals- 
tybės tarnybą. 

5. Rusijos Federacijos piliečiai turi teisę dalyvauti vykdant teisingumą. 


33 straipsnis 

Rusijos Federacijos piliečiai turi teisę kreiptis asmeniškai, taip pat tei- 
sę teikti individualius ir kolektyvinius kreipimusis valstybės ir vietos savi- 
valdos institucijoms. 


34 straipsnis 

1. Kiekvienas turi teisę laisvai panaudoti savo sugebėjimus ir turtą 
verslui ir kitai įstatymo neuždraustai ekonominei veiklai. 

2. Neleidžiama ekonominė veikla, kurios tikslas - monopolizavimas ir 
nesąžininga konkurencija. 

35 straipsnis 

1. Privačios nuosavybės teisę saugo įstatymas. 

2. Kiekvienas turi teisę tiek vienas, tiek ir kartu su kitais asmenimis, 
turėti turto nuosavybės teise, jį valdyti, naudoti ir juo disponuoti. 

3. Nuosavybė iš nieko negali būti atimta kitaip, kaip tik teismo spren- 
dimu. Priverstinis nuosavybės paėmimas valstybės poreikiams galimas tik 
tada, kai už jį iš anksto ir teisingai atlyginama. 

4. Paveldėjimo teisė garantuojama. 


36 straipsnis 

1. Piliečiai ir jų susivienijimai turi teisę turėti žemės privačios nuosa- 
vybės teise. 

2. Žemės savininkai laisvai valdo, naudojasi ir disponuoja žeme ir ki- 
tais gamtos ištekliais, jeigu tai nedaro žalos aplinkai ir nepažeidžia kitų 
asmenų teisių ir teisėtų interesų. 

3. Žemės naudojimo sąlygos ir tvarka nustatoma vadovaujantis fede- 
raliniu įstatymu. 


37 straipsnis 

1. Darbas yra laisvas. Kiekvienas turi teisę laisvai naudotis savo suge- 
bėjimais dirbti, pasirinkti veiklos rūšį ir profesiją. 

2. Priverstinis darbas draudžiamas. 

3. Kiekvienas turi teisę į darbą, atitinkantį saugumo bei higienos rei- 
kalavimus, teisę gauti atlyginimą už darbą be jokios diskriminacijos ir ne 
mažesnį negu federalinio įstatymo nustatytą minimalų darbo užmokestį, 
taip pat teisę į apsaugą nedarbo atveju. 

4. Pripažįstama teisė į individualius ir kolektyvinius darbo ginčus, 
panaudojant federalinio įstatymo nustatytus jų sprendimo būdus, taip pat 
teisė streikuoti. 

5. Kiekvienas turi teisę į poilsį. Dirbančiam pagal darbo sutartį ga- 
rantuojama federalinio įstatymo nustatyta darbo laiko trukmė, poilsio ir 
švenčių dienos, kasmetinės mokamos atostogos. 


38 straipsnis 

1. Valstybė gina motinystę ir vaikystę, šeimą. 

2. Rūpinimasis vaikais, jų auklėjimas - lygi tėvų teisė ir pareiga. 

3. Darbingi vaikai, sulaukę 18 metų, privalo rūpintis nedarbingais 
tėvais. 

39 straipsnis 

1. Kiekvienam garantuojama teisė gauti socialinę paramą senatvės, li- 
gos, invalidumo, maitintojo netekimo, vaikų auklėjimo ir kitais įstatymo 
nustatytais atvejais. 

2. Valstybines pensijas ir socialines pašalpas nustato įstatymas. 

3. Skatinamas savanoriškas socialinis draudimas, papildomų sociali- 
nio aprūpinimo formų kūrimas ir labdara. 


40 straipsnis 

1. Kiekvienas turi teisę į būstą. Iš nieko būstas negali būti savavališkai 
atimtas. 

2. Valstybės valdžios ir vietos savivaldos institucijos skatina būstų sta- 
tybą, sudaro sąlygas įgyvendinti teisę į būstą. 

3. Nepasiturintiems, kitiems įstatyme nurodytiems piliečiams, ku- 
riems reikalingas būstas, jis suteikiamas nemokamai arba už prieinamą 
kainą iš valstybės, municipalinių ir kitų gyvenamųjų patalpų fondų, vado- 
vaujantis įstatymo nustatytomis normomis. 


41 straipsnis 

1. Kiekvienas turi teisę į sveikatos apsaugą ir medicinos pagalbą. Me- 
dicinos pagalba valstybinėse ir municipalinėse sveikatos priežiūros įstaigo- 
se piliečiams teikiama nemokamai, naudojant atitinkamo biudžeto lėšas, 
draudimo įmokas, kitas įplaukas. 

2. Rusijos Federacijoje finansuojamos gyventojų sveikatos apsaugos ir 
sveikatinimo programos, imamasi priemonių plėtoti valstybinę, munici- 
palinę, privačią sveikatos apsaugos sistemas, skatinama veikla, padedanti 
stiprinti žmogaus sveikatą, vystyti fizinę kultūrą ir sportą, tarnaujanti eko- 
loginei, sanitarinei ir epidemiologinei gerovei. 

3. Pareigūnai, nuslėpę faktus ir aplinkybes, keliančias grėsmę žmonių 
gyvybei ir sveikatai, atsako pagal federalinį įstatymą. 


42 straipsnis 

Kiekvienas turi teisę į sveiką aplinką, patikimą informaciją apie jos 
būklę ir į žalos, padarytos jo sveikatai ar turtui ekologiniu teisės pažeidi- 
mu, atlyginimą. 


443 


PASAULIO VALSTYBIŲ KONSTITUCIJOS | Rusijos Federacija 


43 straipsnis 

1. Kiekvienas turi teisę į mokslą. 

2. Garantuojamas visiems prieinamas ir nemokamas ikimokyklinis 
ugdymas, pagrindinis bendrasis ir vidurinis profesinis išsilavinimas vals- 
tybinėse ar municipalinėse švietimo įstaigose ir įmonėse. 

3. Kiekvienas turi teisę konkurso būdu nemokamai įgyti aukštąjį išsi- 
lavinimą valstybinėje ar municipalinėje švietimo įstaigoje ir įmonėje. 

4. Pagrindinis bendrasis išsilavinimas yra privalomas. Tėvai ar juos 
pakeičiantys asmenys turi užtikrinti, kad vaikai įgytų pagrindinį bendrąjį 
išsilavinimą. 

5. Rusijos Federacija nustato federalinius valstybinius išsilavinimo 
standartus, remia įvairias švietimo ir savišvietos formas. 


44 straipsnis 

1. Kiekvienam laiduojama literatūrinės, meninės, mokslinės, tech- 
ninės ir kitokios kūrybos, taip pat pedagoginės veiklos laisvė. Intelektinę 
nuosavybę saugo įstatymas. 

2. Kiekvienas turi teisę dalyvauti kultūriniame gyvenime ir naudotis 
kultūros įstaigomis, taip pat teisę į kultūros vertybių prieinamumą. 

3. Kiekvienas privalo rūpintis istorijos ir kultūros paveldo išsaugoji- 
mu, saugoti istorijos ir kultūros paminklus. 


45 straipsnis 

1. Rusijos Federacijoje garantuojama žmogaus ir piliečio teisių ir lais- 
vių valstybinė apsauga. 

2. Kiekvienas turi teisę ginti savo teises ir laisves visais įstatymo ne- 
draudžiamais būdais. 


46 straipsnis 

1. Kiekvienam garantuojama jo teisių ir laisvių gynyba teisme. 

2. Valstybės valdžios, vietos savivaldos institucijų, visuomeninių su- 
sivienijimų ir pareigūnų sprendimai ir veiksmai (ar neveikimas) gali būti 
skundžiami teismui. 

3. Kiekvienas turi teisę pagal Rusijos Federacijos tarptautines sutartis 
kreiptis į tarptautines žmogaus teisių ir laisvių gynimo institucijas, jeigu 
yra išnaudotos visos valstybėje esančios teisinės gynybos priemonės. 

47 straipsnis 

1. Iš nieko negali būti atimta teisė į tai, kad jo byla būtų nagrinėjama 
tame teisme ir to teisėjo, kuriems ši byla yra teisminga pagal įstatymą. 

2. Asmuo, kaltinamas nusikaltimo padarymu, turi teisę į tai, kad jo 
bylą teismas nagrinėtų dalyvaujant prisiekusiesiems, kai tai numato fede- 
ralinis įstatymas. 


48 straipsnis 

1. Kiekvienam garantuojama teisė į kvalifikuotą teisinę pagalbą. Įstaty- 
mo numatytais atvejais teisinė pagalba teikiama nemokamai. 

2. Kiekvienas sulaikytas, suimtas, kaltinamas nusikaltimo padarymu 
asmuo turi teisę naudotis advokato (gynėjo) pagalba nuo sulaikymo, suė- 
mimo ar kaltinimo pateikimo momento. 


49 straipsnis 

1. Kiekvienas, kuris yra kaltinamas nusikaltimo padarymu, yra laiko- 
mas nekaltu, kol jo kaltumas nebus įrodytas federalinio įstatymo numatyta 
tvarka ir nustatytas įsiteisėjusiu teismo nuosprendžiu. 

2. Kaltinamasis neprivalo įrodinėti savo nekaltumo. 

3. Abejonės dėl asmens kaltumo, jei jų nepavyksta pašalinti, aiškina- 
mos kaltinamojo naudai. 


50 straipsnis 

1. Niekas negali būti antrą kartą nuteistas už tą patį nusikaltimą. 

2. Vykdant teisingumą neleidžiama naudoti įrodymų, gautų pažei- 
džiant federalinį įstatymą. 

3. Kiekvienas asmuo, nuteistas už nusikaltimą, turi teisę į tai, kad 
nuosprendį peržiūrėtų aukštesnis teismas federalinio įstatymo nustatyta 
tvarka, taip pat teisę prašyti malonės ar bausmės sušvelninimo. 


51 straipsnis 

1. Niekas neprivalo liudyti prieš save, savo sutuoktinį ir artimus gimi- 
naičius. Kas yra artimi giminaičiai, nustato federalinis įstatymas. 

2. Federaliniu įstatymu gali būti nustatyti kiti atvejai, kai atleidžiama 
nuo pareigos duoti parodymus. 

52 straipsnis 

Asmenų, nukentėjusių nuo nusikaltimų ir piktnaudžiavimo valdžia, 
teisės saugomos įstatymo. Valstybė užtikrina nukentėjusiems teisminės gy- 
nybos prieinamumą ir padarytos žalos atlyginimą. 


53 straipsnis 
Kiekvienas turi teisę į tai, kad valstybė atlygintų žalą, padarytą valstybės 
valdžios institucijų ar jų pareigūnų neteisėtais veiksmais (arba neveikimu). 


54 straipsnis 

1. Įstatymas, nustatantis ar griežtinantis atsakomybę, grįžtamosios ga- 
lios neturi. 

2. Niekas negali būti traukiamas atsakomybėn už veiką, kuri jos pada- 
rymo metu nebuvo laikoma teisės pažeidimu. Jeigu po to, kai buvo padary- 
tas teisės pažeidimas, atsakomybė už jį panaikinta ar sušvelninta, taikomas 
naujas įstatymas. 


55 straipsnis 

1. Pagrindinių teisių ir laisvių išvardijimas Rusijos Federacijos Kons- 
titucijoje negali būti aiškinamas kaip kitų visuotinai pripažintų žmogaus ir 
piliečio teisių ir laisvių paneigimas ar suvaržymas. 

2. Rusijos Federacijoje neturi būti leidžiami įstatymai, paneigiantys ar 
suvaržantys Žmogaus ir piliečio teises ir laisves. 

3. Žmogaus ir piliečio teisės ir laisvės gali būti apribotos federaliniu 
įstatymu tik tiek, kiek tai būtina siekiant apsaugoti konstitucinės santvar- 
kos pagrindus, dorovę, kitų asmenų teises ir teisėtus interesus, užtikrinti 
šalies gynybą ir valstybės saugumą. 


56 straipsnis 

1. Nepaprastosios padėties sąlygomis, kai būtina užtikrinti piliečių 
saugumą ir apginti konstitucinę santvarką, federaliniu konstituciniu įsta- 
tymu gali būti nustatyti atskiri teisių ir laisvių apribojimai, nurodant apri- 
bojimų apimtį ir jų trukmę. 

2. Nepaprastoji padėtis visoje Rusijos Federacijos teritorijoje ir jos 
atskirose vietovėse gali būti įvesta esant federalinio konstitucinio įstatymo 
nustatytoms aplinkybėms ir šio įstatymo nustatyta tvarka. 

3. Teisės ir laisvės, numatytos Rusijos Federacijos Konstitucijos 20 ir 
21 straipsniuose, 23 straipsnio 1 dalyje, 24 ir 28 straipsniuose, 34 straipsnio 
1 dalyje, 40 straipsnio 1 dalyje, 46-54 straipsniuose, negali būti apribotos. 


57 straipsnis 

Kiekvienas privalo mokėti įstatymais nustatytus mokesčius ir rinklia- 
vas. Įstatymai, kuriais nustatomi nauji mokesčiai ar bloginama mokesčių 
mokėtojų padėtis, grįžtamosios galios neturi. 


58 straipsnis 
Kiekvienas privalo saugoti gamtą ir aplinką, tausoti gamtos turtus. 


59 straipsnis 

1. Tėvynės gynimas yra Rusijos Federacijos piliečio pareiga. 

2. Rusijos Federacijos pilietis karo tarnybą atlieka pagal federalinį 
įstatymą. 

3. Rusijos Federacijos pilietis, tuo atveju, kai karinės tarnybos atliki- 
mas yra nesuderinamas su jo įsitikinimais ar išpažįstama religija, taip pat 
kitais federalinio įstatymo nustatytais atvejais turi teisę į tai, kad karinė 
tarnyba būtų pakeista alternatyvia civiline tarnyba. 


60 straipsnis 
Rusijos Federacijos pilietis gali savarankiškai įgyvendinti visas savo 
teises ir pareigas, kai jam sukanka 18 metų. 


61 straipsnis 

1. Rusijos Federacijos pilietis negali būti išsiųstas iš Rusijos Federaci- 
jos ar išduotas kitai valstybei. 

2. Rusijos Federacija garantuoja gynybą ir globą savo piliečiams, esan- 
tiems už jos ribų. 


62 straipsnis 

1. Rusijos Federacijos pilietis kartu gali būti ir užsienio valstybės pi- 
lietis (gali turėti dvigubą pilietybę) pagal federalinį įstatymą ar Rusijos Fe- 
deracijos tarptautinę sutartį. 

2. Tai, kad Rusijos Federacijos pilietis turi užsienio valstybės pilietybę, 
nesuvaržo jo teisių ir laisvių ir neatleidžia nuo pareigų, kylančių iš Rusijos 
pilietybės, jeigu ko kita nenumato federalinis įstatymas ar Rusijos Federa- 
cijos tarptautinė sutartis. 

3. Užsienio valstybių piliečiai ir asmenys be pilietybės Rusijos Fede- 
racijoje naudojasi tokiomis pačiomis teisėmis ir vykdo tokias pačias par- 
eigas, kaip ir Rusijos Federacijos piliečiai, išskyrus federalinio įstatymo ar 
Rusijos Federacijos tarptautinės sutarties nustatytus atvejus. 


63 straipsnis 

1 Rusijos Federacija suteikia užsienio valstybių piliečiams ir asme- 
nims be pilietybės politinį prieglobstį pagal visuotinai pripažintas tarptau- 
tinės teisės normas. 

2. Rusijos Federacijoje neleidžiama išduoti kitoms valstybėms asme- 
nų, persekiojamų už politinius įsitikinimus, taip pat už veiksmus (arba ne- 
veikimą), kurie Rusijos Federacijos nelaikomi nusikaltimu. Asmenų, kal- 
tinamų nusikaltimo padarymu, išdavimas, taip pat nuteistųjų perdavimas 
bausmei atlikti kitose valstybėse vykdomas remiantis federaliniu įstatymu 
ar Rusijos Federacijos tarptautine sutartimi. 


64 straipsnis 

Šio skirsnio nuostatos sudaro asmens teisinio statuso pagrindus Ru- 
sijos Federacijoje ir negali būti keičiamos kitaip, negu šios Konstitucijos 
nustatyta tvarka. 


3 skirsnis. FEDERACINĖ SANDARA 


65 straipsnis 

1. Rusijos Federaciją sudaro šie Rusijos Federacijos subjektai: 

Adygėjos Respublika (Adygėja), Altajaus Respublika, Baškortostano 
Respublika, Buriatijos Respublika, Dagestano Respublika, Ingušijos Res- 
publika, Kabardos-Balkarijos Respublika, Kalmukijos Respublika, Kara- 
čiajų Čerkesijos Respublika, Karelijos Respublika, Komijos Respublika, 
Marijos Respublika, Mordovijos Respublika, Sachos Respublika (Jakutija), 
Šiaurės Osetijos-Alanijos Respublika, Tatarstano Respublika (Tatarstanas), 
Tuvos Respublika, Udmurtijos Respublika, Chakasijos Respublika, Čečė- 
nijos Respublika, Čiuvašijos Respublika — Čiuvašija; 

Altajaus kraštas, Užbaikalės kraštas, Kamčiatkos kraštas, Krasnodaro 
kraštas, Krasnojarsko kraštas, Permės kraštas, Primorjės kraštas, Stavropo- 
lio kraštas, Chabarovsko kraštas; 

Amūro sritis, Archangelsko sritis, Astrachanės sritis, Belgorodo sritis, 

Briansko sritis, Vladimiro sritis, Volgogrado sritis, Vologdos sritis, Voro- 
nežo sritis, Ivanovo sritis, Irkutsko sritis, Kaliningrado sritis, Kalugos sri- 
tis, Kemerovo sritis, Kirovo sritis, Kostromos sritis, Kurgano sritis, Kursko 
sritis, Leningrado sritis, Lipecko sritis, Magadano sritis, Maskvos sritis, 
Murmansko sritis, Žemutinio Naugardo sritis, Naugardo sritis, Novosi- 
birsko sritis, Omsko sritis, Orenburgo sritis, Orlovo sritis, Penzos sritis, 
Pskovo sritis, Rostovo sritis, Riazanės sritis, Samaros sritis, Saratovo sri- 
tis, Sachalino sritis, Sverdlovsko sritis, Smolensko sritis, Tambovo sritis, 
Tverės sritis, Tomsko sritis, Tulos sritis, Tiumenės sritis, Uljanovsko sritis, 
Čeliabinsko sritis, Jaroslavlio sritis; 

Maskva, Sankt Peterburgas - federalinės reikšmės miestai; 

Žydų autonominė sritis; 

Nencų autonominė apygarda, Chantų-Mansių autonominė apygar- 
da- Jugra, Čiukčių autonominė apygarda, Jamalo Nencų autonominė apy- 
garda. 

2. Naujo subjekto priėmimo į Rusijos Federaciją ir jo sudarymo Rusi- 
jos sudėtyje tvarką nustato federalinis konstitucinis įstatymas. 


66 straipsnis 

1. Respublikos statusą nustato Rusijos Federacijos Konstitucija ir res- 
publikos konstitucija. 

2. Krašto, srities, federalinės reikšmės miesto, autonominės srities, 
autonominės apygardos statusą nustato Rusijos Federacijos Konstitucija ir 
krašto, srities, federalinės reikšmės miesto, autonominės srities, autonomi- 
nės apygardos statutas, kurį priima atitinkamo Rusijos Federacijos subjek- 
to įstatymų leidžiamoji (atstovaujamoji) institucija. 

3. Autonominės srities, autonominės apygardos įstatymų leidžiamųjų 
ir vykdomųjų institucijų teikimu gali būti priimtas autonominės srities, au- 
tonominės apygardos federalinis įstatymas. 

4. Autonominių apygardų, kurios yra krašto ar srities sudėtyje, santy- 
kius gali reglamentuoti federalinis įstatymas ir sutartis, kurią sudaro auto- 
nominės apygardos valstybės valdžios institucijos ir atitinkamai krašto ar 
srities valstybės valdžios institucijos. 

5. Rusijos Federacijos subjekto statusas gali būti pakeistas Rusijos Fe- 
deracijos ir Rusijos Federacijos subjekto abipusiu sutikimu pagal federalinį 
konstitucinį įstatymą. 

67 straipsnis 

1. Rusijos Federacijos teritoriją sudaro jos subjektų teritorijos, vidaus 
vandenys ir teritorinė jūra, oro erdvė virš jų. 

2. Rusijos Federacija turi suverenias teises ir vykdo jurisdikciją kon- 
tinentiniame šelfe ir Rusijos Federacijos išskirtinėje ekonominėje zonoje 
federalinio įstatymo ir tarptautinės teisės normų nustatyta tvarka. 

3. Rusijos Federacijos subjektų teritorijų ribos gali būti keičiamos jų 
tarpusavio sutikimu. 


68 straipsnis 

1. Rusų kalba yra valstybinė kalba visoje Rusijos Federacijos teritori- 
joje. 

2. Respublikos turi teisę nustatyti savo valstybines kalbas. Šios kalbos 
respublikų valstybės valdžios, vietos savivaldos institucijose, valstybės įs- 
taigose vartojamos greta valstybinės Rusijos Federacijos kalbos. 

3. Rusijos Federacija garantuoja visoms savo tautoms teisę į gimtosios 
kalbos išsaugojimą, sąlygų jos mokymuisi ir vystymuisi sudarymą. 


69 straipsnis 

Rusijos Federacija garantuoja nedidelių senbuvių tautų teises vado- 
vaudamasi visuotinai pripažintais tarptautinės teisės principais ir normo- 
mis bei tarptautinėmis Rusijos Federacijos sutartimis. 


70 straipsnis 
1. Rusijos Federacijos valstybės vėliavą, herbą ir himną, jų aprašymą 
ir oficialaus naudojimo tvarką nustato federalinis konstitucinis įstatymas. 
2. Rusijos Federacijos sostinė yra Maskvos miestas. Sostinės statusą 
nustato federalinis įstatymas. 


71 straipsnis 

Rusijos Federacijos kompetencija: 

a) Rusijos Federacijos Konstitucijos ir federalinių įstatymų priėmi- 
mas ir keitimas, jų laikymosi kontrolė; 

b) Rusijos Federacijos federacinė sandara ir teritorija; 

c) Žmogaus ir piliečių teisių ir laisvių reglamentavimas ir jų gyni- 
mas; Rusijos Federacijos pilietybė; tautinių mažumų teisių regla- 
mentavimas ir jų gynimas; 

d) 


e) 
f) 


8) 


h) 


j) 


k) 
1) 


m) 


n) 


p) 


r) 
s) 

federalinių įstatymų leidžiamosios, vykdomosios ir teisminės 
valdžios institucijų sistemos, jų organizavimo ir veiklos tvarkos 
nustatymas; federalinių valstybės valdžios institucijų sudarymas; 
federalinė valstybinė nuosavybė ir jos valdymas; 

federalinės politikos pagrindų nustatymas ir federalinės valstybi- 
nės, ekonominės, ekologinės, socialinės, kultūrinės ir nacionali- 
nės Rusijos Federacijos raidos programos; 

bendrosios rinkos teisinių pagrindų nustatymas; finansų, valiu- 
tos, kreditų, muitų reguliavimas, pinigų emisija, kainų politikos 
pagrindai; federalinės ekonominės tarnybos, taip pat ir federali- 
niai bankai; 

federalinis biudžetas; federaliniai mokesčiai ir rinkliavos; federa- 
liniai regioninės plėtros fondai; 

federalinės energetikos sistemos, branduolinė energetika, skilio- 
sios medžiagos, federalinis transportas, susisiekimo keliai, infor- 
macija ir ryšiai; veikla kosmose; 

Rusijos Federacijos užsienio politika ir tarptautiniai santykiai, 
tarptautinės Rusijos Federacijos sutartys; karo ir taikos klausi- 
mai; 

Rusijos Federacijos ekonominiai santykiai su kitomis valstybėmis; 
gynyba ir saugumas; gynybos pramonė; ginklų, šaudmenų, 
karo technikos ir kitų karinių priemonių pirkimo ir pardavimo 
tvarkos nustatymas; nuodingųjų, narkotinių medžiagų gamyba 
ir jų naudojimo tvarka; 

Rusijos Federacijos valstybės sienos, teritorinės jūros, oro erdvės, 
išskirtinės ekonominės zonos ir kontinentinio šelfo statuso nu- 
statymas ir gynimas; 

teismų sistema; prokuratūra; baudžiamųjų ir bausmių vykdymo 
įstatymų leidyba; amnestija ir malonė; civilinių įstatymų leidyba; 
civilinio proceso įstatymų leidyba; intelektinės nuosavybės teisi- 
nis reguliavimas; 

federalinė kolizinė teisė; 

meteorologinė tarnyba, standartai, etalonai, metrinė sistema ir 
laiko skaičiavimas; geodezija ir kartografija; geografinių objektų 
pavadinimai; oficiali statistinė ir buhalterinė apskaita; 

Rusijos Federacijos valstybės apdovanojimai ir garbės vardai; 
federalinė valstybės tarnyba. 

72 straipsnis 

1. Bendra Rusijos Federacijos ir jos subjektų kompetencija: 


a) 


b) 
c) 
d) 


e) 


£) 


8) 


h) 


j) 


k) 


1) 


n) 


respublikų konstitucijų ir įstatymų, kraštų, sričių, federalinės 
reikšmės miestų, autonominės srities, autonominių apygardų 
statutų, įstatymų ir kitų norminių teisės aktų atitikimo Rusijos 
Federacijos Konstitucijai ir federaliniams įstatymams užtikrini- 
mas; 

žmogaus ir piliečio teisių ir laisvių apsauga; tautinių mažumų tei- 
sių apsauga; teisėtumo, teisėtvarkos, visuomenės saugumo užti- 
krinimas; pasienio ruožų režimas; 

žemės, jos gelmių, vandens ir kitų gamtos išteklių valdymas, nau- 
dojimas ir disponavimas jais; 

valstybės nuosavybės atribojimas; 

naudojimasis gamtine aplinka; aplinkos apsauga ir ekologinio 
saugumo užtikrinimas; ypatingai saugomos gamtinės teritorijos; 
istorijos ir kultūros paminklų apsauga; 

bendrieji auklėjimo, švietimo, mokslo, kultūros, kūno kultūros ir 
sporto klausimai; 

sveikatos apsaugos klausimų koordinavimas; šeimos, motinystės, 
tėvystės ir vaikystės apsauga; socialinė apsauga, taip pat ir socia- 
linis aprūpinimas; 

kovos su katastrofomis, stichinėmis nelaimėmis, epidemijomis 
priemonių įgyvendinimas, jų padarinių likvidavimas; 

mokesčių ir rinkliavų bendrųjų principų Rusijos Federacijoje nu- 
statymas; 

administracinių, administracinio proceso, darbo, šeimos, būsto, 
žemės, vandenų, miškų, žemės gelmių ir aplinkos apsaugos įsta- 
tymų leidyba; 

reikalavimai teismų ir teisėsaugos institucijų darbuotojams, 
advokatūra, notariatas; 

nedidelių etninių bendruomenių tradicinio gyvenimo būdo ir 
nuo senovės susiklosčiusios gyvenamosios aplinkos apsauga; 
valstybės valdžios ir vietos savivaldos institucijų sistemos organi- 
zavimo bendrųjų principų nustatymas; 

Rusijos Federacijos subjektų tarptautinių santykių ir ekonomi- 
nių ryšių su užsienio šalimis koordinavimas, Rusijos Federacijos 
tarptautinių sutarčių vykdymas. 

2. Šio straipsnio nuostatos vienodai taikomos respublikoms, kraš- 
tams, sritims, federalinės reikšmės miestams, autonominei sričiai, autono- 
minėms apygardoms. 


73 straipsnis 

Klausimais, kurie nepriskiriami Rusijos Federacijos kompetencijai ir 
neapima Rusijos Federacijos įgaliojimų bendros Rusijos Federacijos ir jos 
subjektų kompetencijos srityje, Rusijos Federacijos subjektai turi visą vals- 
tybės valdžią. 


74 straipsnis 

1. Rusijos Federacijos teritorijoje negali būti nustatomos muitų sie- 
nos, muitai, rinkliavos ir kokios nors kitos kliūtys laisvam prekių, paslaugų 
ir finansinių priemonių judėjimui. 

2. Prekių ir paslaugų judėjimo apribojimai gali būti nustatomi vado- 
vaujantis federaliniu įstatymu, jeigu tai būtina siekiant užtikrinti žmonių 
saugumą, gyvybę ir sveikatą, gamtos ir kultūros vertybių apsaugą. 


75 straipsnis 

1. Rusijos Federacijos piniginis vienetas yra rublis. Pinigų emisiją 
vykdo tik Rusijos Federacijos centrinis bankas. Kitų pinigų įvedimas ir jų 
emisija Rusijos Federacijoje neleidžiama. 

2. Rublio stabilumo apsauga ir užtikrinimas - pagrindinė Rusijos Fe- 
deracijos centrinio banko funkcija, kurią jis vykdo nepriklausomai nuo 
kitų valstybės valdžios institucijų. 

3. Mokesčių, mokamų į federalinį biudžetą, sistemą ir mokesčių ir 
rinkliavų nustatymo bendruosius principus nustato federalinis įstatymas. 

4. Valstybės paskolos lakštai išleidžiami federalinio įstatymo nustatyta 
tvarka ir platinami savanoriškumo pagrindais. 


76 straipsnis 

1. Rusijos Federacijos kompetencijos klausimais priimami federaliniai 
konstituciniai įstatymai ir federaliniai įstatymai, kurie tiesiogiai taikomi 
visoje Rusijos Federacijos teritorijoje. 

2. Rusijos Federacijos ir Rusijos Federacijos subjektų bendros kom- 
petencijos klausimais leidžiami federaliniai įstatymai ir juos atitinkantys 
Rusijos Federacijos subjektų įstatymai ir kiti norminiai teisės aktai. 

3. Federaliniai įstatymai neturi prieštarauti federaliniams konstituci- 
niams įstatymams. 

4. Klausimais, kurie nepriskiriami Rusijos Federacijos kompetencijai 
ir bendrai Rusijos Federacijos ir Rusijos Federacijos subjektų kompetenci- 
jai, respublikos, kraštai, sritys, federalinės reikšmės miestai, autonominė 
sritis ir autonominės apygardos pačios nustato teisinį reguliavimą, įskai- 
tant įstatymų ir kitų norminių teisės aktų priėmimą. 

5. Rusijos Federacijos subjektų įstatymai ir kiti norminiai teisės ak- 
tai neturi prieštarauti federaliniams įstatymams, priimtiems pagal šio 
straipsnio pirmą ir antrą dalis. Esant prieštaravimui tarp federalinio 
įstatymo ir Rusijos Federacijoje išleisto kito akto, taikomas federalinis 
įstatymas. 

6. Esant prieštaravimui tarp federalinio įstatymo ir Rusijos Federaci- 
jos subjekto norminio teisės akto, išleisto pagal šio straipsnio ketvirtą dalį, 
taikomas Rusijos Federacijos subjekto norminis teisės aktas. 


77 straipsnis 

1. Respublikų, kraštų, sričių, federalinės reikšmės miestų, autonomi- 
nės srities, autonominių apygardų valstybės valdžios institucijų sistemą 
Rusijos Federacijos subjektai nustato savarankiškai, atsižvelgdami į Rusi- 
jos Federacijos konstitucinės santvarkos pagrindus ir federalinio įstatymo 
nustatytus valstybės valdžios atstovaujamųjų ir vykdomųjų institucijų su- 
darymo bendruosius principus. 

2. Klausimais, kurie priskiriami Rusijos Federacijos kompetencijai ir 
apima Rusijos Federacijos įgaliojimus bendros Rusijos Federacijos ir jos 
subjektų kompetencijos srityje, federalinės vykdomosios valdžios institu- 
cijos ir Rusijos Federacijos subjektų vykdomosios valdžios institucijos su- 
daro vieningą vykdomosios valdžios Rusijos Federacijoje sistemą. 


78 straipsnis 

1. Federalinės vykdomosios valdžios institucijos savo įgaliojimams 
vykdyti gali sudaryti savo teritorines institucijas ir skirti atitinkamus pa- 
reigūnus. 

2. Federalinės vykdomosios valdžios institucijos pagal susitarimą su 
Rusijos Federacijos subjektų vykdomosios valdžios institucijomis gali per- 
duoti joms vykdyti dalį savo įgaliojimų, jeigu tai neprieštarauja Rusijos Fe- 
deracijos Konstitucijai ir federaliniams įstatymams. 

3. Rusijos Federacijos subjektų vykdomosios valdžios institucijos pa- 
gal susitarimą su federalinėmis vykdomosiomis valdžios institucijomis gali 
perduoti joms vykdyti dalį savo įgaliojimų. 

4. Rusijos Federacijos Prezidentas ir Rusijos Federacijos Vyriausybė 
pagal Rusijos Federacijos Konstituciją užtikrina, kad visoje Rusijos Fede- 
racijos teritorijoje būtų įgyvendinami federalinės valstybės valdžios įga- 
liojimai. 

79 straipsnis 

Rusijos Federacija gali dalyvauti valstybių susivienijimuose ir perduo- 
ti jiems dalį savo įgaliojimų, remdamasi tarptautinėmis sutartimis, jei tai 
neapriboja žmogaus ir piliečio teisių ir laisvių ir neprieštarauja Rusijos Fe- 
deracijos konstitucinės santvarkos pagrindams. 


4skirsnis. RUSIJOS FEDERACIJOS PREZIDENTAS 


80 straipsnis 

1. Rusijos Federacijos Prezidentas yra valstybės vadovas. 

2. Rusijos Federacijos Prezidentas yra Rusijos Federacijos Konstituci- 
jos, žmogaus ir piliečio teisių ir laisvių garantas. Rusijos Federacijos Kons- 
titucijos nustatyta tvarka jis imasi priemonių, kad būtų saugojamas Rusijos 
Federacijos suverenitetas, jos nepriklausomybė ir valstybės vientisumas, už- 
tikrina suderintą valstybės valdžios institucijų veiklą ir jų bendradarbiavimą. 

3. Rusijos Federacijos Prezidentas pagal Rusijos Federacijos Konstitu- 
ciją ir federalinius įstatymus nustato pagrindines valstybės vidaus ir užsie- 
nio politikos kryptis. 

4. Rusijos Federacijos Prezidentas kaip valstybės vadovas atstovauja 
Rusijos Federacijai šalies viduje ir tarptautiniuose santykiuose. 


81 straipsnis 

1. Rusijos Federacijos Prezidentą renka Rusijos Federacijos piliečiai 
šešeriems metams remdamiesi visuotine, lygia ir tiesiogine rinkimų teise, 
slaptu balsavimu. 

2. Rusijos Federacijos Prezidentu gali būti išrinktas ne jaunesnis kaip 
35 metų Rusijos Federacijos pilietis, nuolat gyvenantis Rusijos Federacijoje 
ne mažiau kaip 10 metų. 

3. Tas pat asmuo Respublikos Prezidento pareigas gali eiti ne daugiau 
kaip dvi kadencijas iš eilės. 

4. Rusijos Federacijos Prezidento rinkimų tvarką nustato federalinis 
įstatymas. 


82 straipsnis 

1. Pradėdamas eiti pareigas Rusijos Federacijos Prezidentas prisiekia 
tautai: 

„Vykdydamas Rusijos Federacijos Prezidento pareigas prisiekiu gerb- 
ti ir saugoti žmogaus ir piliečio teises bei laisves, laikytis ir ginti Rusijos 
Federacijos Konstituciją, ginti valstybės suverenitetą ir nepriklausomybę, 
saugumą ir vientisumą, ištikimai tarnauti tautai.“ 

2. Prisiekiama iškilmingoje aplinkoje, dalyvaujant Federacijos Tary- 
bos nariams, Valstybės Dūmos deputatams ir Rusijos Federacijos Konsti- 
tucinio Teismo teisėjams. 


83 straipsnis 

Rusijos Federacijos Prezidentas: 

a) Valstybės Dūmos pritarimu skiria Rusijos Federacijos Vyriausy- 
bės Pirmininką; 

b) turi teisę pirmininkauti Rusijos Federacijos Vyriausybės posė- 
džiuose; 

c) priima sprendimą dėl Rusijos Federacijos Vyriausybės atstatydi- 
nimo; 

d) teikia Valstybės Dūmai skirti Rusijos Federacijos centrinio ban- 
ko pirmininko kandidatūrą; siūlo Valstybės Dūmai atleisti iš par- 
eigų Rusijos Federacijos centrinio banko pirmininką; 

e) Rusijos Federacijos Vyriausybės Pirmininko teikimu skiria ir 
atleidžia iš pareigų Rusijos Federacijos Vyriausybės Pirmininko 
pavaduotojus, federalinius ministrus; 

f) teikia Federacijos Tarybai skirti Rusijos Federacijos Konstitu- 
cinio Teismo, Rusijos Federacijos Aukščiausiojo Teismo teisėjų 
kandidatūras; skiria kitų federalinių teismų teisėjus; 

£1) teikia Federacijos Tarybai skirti Rusijos Federacijos generalinio 
prokuroro ir Generalinio prokuroro pavaduotojų kandidatūras; 
siūlo Federacijos Tarybai atleisti iš pareigų Rusijos Federacijos 
generalinį prokurorą ir Rusijos Federacijos generalinio prokuro- 
ro pavaduotojus; skiria ir atleidžia Rusijos Federacijos subjektų 
prokurorus, taip pat kitus prokurorus, išskyrus miestų, rajonų 
prokurorus ir jiems prilygintus prokurorus; 

g) sudaro ir vadovauja Rusijos Federacijos Saugumo Tarybai, kurios 
statusą nustato federalinis įstatymas; 

h) tvirtina Rusijos Federacijos karinę doktriną; 

i) sudaro Rusijos Federacijos Prezidento administraciją; 

j) skiria ir atleidžia Rusijos Federacijos Prezidento įgaliotuosius at- 
stovus; 

k) skiria ir atleidžia Rusijos Federacijos ginkluotųjų pajėgų aukš- 
čiausius vadus; 

I)  pasikonsultavęs su Federalinio Susirinkimo rūmų atitinkamais 
komitetais ar komisijomis skiria ir atleidžia Rusijos Federacijos 
diplomatinius atstovus užsienio valstybėse ir tarptautinėse orga- 
nizacijose. 


84 straipsnis 

Rusijos Federacijos Prezidentas: 

a) skiria Valstybės Dūmos rinkimus pagal Rusijos Federacijos 
Konstituciją ir federalinį įstatymą; 

b) paleidžia Valstybės Dūmą Rusijos Federacijos Konstitucijoje nu- 
matytais atvejais ir tvarka; 

c) skiria referendumą federalinio konstitucinio įstatymo nustatyta 
tvarka; 

d) teikia Valstybės Dūmai įstatymų projektus; 

e) pasirašo ir skelbia federalinius įstatymus; 

f) kreipiasi į Federalinį Susirinkimą su kasmetiniu pranešimu apie 
padėtį šalyje, apie pagrindines valstybės vidaus ir užsienio politi- 
kos kryptis. 


85 straipsnis 

1. Rusijos Federacijos Prezidentas gali panaudoti derinimo procedū- 
ras sprendžiant nesutarimus tarp Rusijos Federacijos valstybinės valdžios 
institucijų ir Rusijos Federacijos subjektų valstybinės valdžios institucijų, 
taip pat tarp Rusijos Federacijos subjektų valstybės valdžios institucijų. 
Nepavykus pasiekti susitarimo, jis gali ginčą perduoti nagrinėti atitinka- 
mam teismui. 

2. Rusijos Federacijos Prezidentas turi teisę sustabdyti, kol klausimą 
išspręs atitinkamas teismas, Rusijos Federacijos subjektų vykdomosios 
valdžios institucijų aktų galiojimą, jei šie aktai prieštarauja Rusijos Fede- 
racijos Konstitucijai ir federaliniams įstatymams, Rusijos Federacijos tarp- 

tautiniams įsipareigojimams arba pažeidžia žmogaus ir piliečio teises bei 
laisves. 


86 straipsnis 
Rusijos Federacijos Prezidentas: 
a) vadovauja Rusijos Federacijos užsienio politikai; 
b) veda derybas ir pasirašo Rusijos Federacijos tarptautines sutartis; 
c) pasirašo ratifikavimo raštus; 
d) priima įgaliojamuosius ir atšaukiamuosius raštus iš akredituoja- 
mų prie jo diplomatinių atstovų. 


87 straipsnis 

1. Rusijos Federacijos Prezidentas yra Vyriausiasis Rusijos Federacijos 
ginkluotųjų pajėgų vadas. 

2. Agresijos prieš Rusijos Federaciją arba tiesioginio agresijos pavo- 
jaus atvejais Rusijos Federacijos Prezidentas įveda Rusijos Federacijos teri- 
torijoje ar jos atskirose vietovėse karinę padėtį, apie tai nedelsiant praneš- 
damas Federacijos Tarybai ir Valstybės Dūmai. 

3. Karinės padėties režimas nustatomas federaliniu konstituciniu įsta- 


tymu. 


88 straipsnis 

Rusijos Federacijos Prezidentas, federalinio konstitucinio įstatymo 
numatytomis aplinkybėms ir tvarka, įveda Rusijos Federacijos teritorijoje 
ar jos atskirose vietovėse nepaprastąją padėtį, apie tai nedelsiant pranešda- 
mas Federacijos Tarybai ir Valstybės Dūmai. 


89 straipsnis 

Rusijos Federacijos Prezidentas: 

a) sprendžia Rusijos Federacijos pilietybės klausimus ir politinio 
prieglobsčio suteikimo klausimus; 

b) skiria Rusijos Federacijos valstybinius apdovanojimus, suteikia 
Rusijos Federacijos garbės vardus, aukščiausius karinius ir spe- 
cialiuosius laipsnius; 

c) teikia malonę. 

90 straipsnis 

1. Rusijos Federacijos Prezidentas leidžia įsakus ir potvarkius. 

2. Rusijos Federacijos Prezidento įsakai ir potvarkiai privalo būti vyk- 
domi visoje Rusijos Federacijos teritorijoje. 

3. Rusijos Federacijos Prezidento įsakai ir potvarkiai neturi priešta- 
rauti Rusijos Federacijos Konstitucijai ir federaliniams įstatymams. 


91 straipsnis 
Rusijos Federacijos Prezidento asmuo neliečiamas. 


92 straipsnis 

1. Rusijos Federacijos Prezidentas pradeda eiti pareigas, kai prisiekia, 
ir baigia jų vykdymą pasibaigus jo kadencijos laikotarpiui, kai prisiekia 
naujai išrinktas Rusijos Federacijos Prezidentas. 

2. Rusijos Federacijos Prezidento įgaliojimai nutrūksta anksčiau laiko 
jam atsistatydinus, nuolat negalint vykdyti savo pareigų dėl sveikatos būk- 
lės ar nušalinus jį nuo pareigų. Tokiais atvejais Rusijos Federacijos Prezi- 
dento rinkimai turi įvykti ne vėliau kaip per tris mėnesius nuo įgaliojimų 
nutrūkimo prieš terminą. 

3. Visais atvejais, kai Rusijos Federacijos Prezidentas negali vykdy- 
ti savo pareigų, jas laikinai eina Rusijos Federacijos Vyriausybės Pirmi- 
ninkas. Asmuo, laikinai einantis Rusijos Federacijos Prezidento pareigas, 
neturi teisės paleisti Valstybės Dūmą, skelbti referendumą, taip pat teikti 
siūlymus dėl Rusijos Federacijos Konstitucijos pataisų ir nuostatų peržiū- 
rėjimo. 


93 straipsnis 

1. Federacijos Taryba gali nušalinti nuo pareigų Rusijos Federacijos 
Prezidentą tik remdamasi Valstybės Dūmos pateiktu kaltinimu valstybės 
išdavimu arba kito sunkaus nusikaltimo padarymu, kai kaltinimą patvirti- 
na Rusijos Federacijos Aukščiausiojo Teismo išvada, jog Rusijos Federaci- 
jos Prezidento veiksmuose yra nusikaltimo požymių, ir kai Rusijos Federa- 
cijos Konstitucinis Teismas pateikia išvadą, kad buvo laikomasi nustatytos 
kaltinimo pateikimo tvarkos. 

2. Valstybės Dūmos sprendimas pateikti kaltinimą ir Federacijos Ta- 
rybos sprendimas nušalinti Prezidentą nuo pareigų turi būti priimti 2/3 
visų kiekvienų rūmų deputatų balsų, kai iniciatyvą pareiškia ne mažiau 

kaip 1/3 Valstybes Dūmos deputatų ir kai yra Valstybės Dūmos sudarytos 
specialios komisijos išvada. 

3. Federacijos Tarybos sprendimas dėl Rusijos Federacijos Prezidento 
nušalinimo nuo pareigų turi būti priimtas ne vėliau kaip per tris mėnesius 
nuo Valstybės Dūmos pateikto kaltinimo Prezidentui. Jei per šį terminą 
Federacijos Tarybos sprendimas nebus priimtas, kaltinimas Prezidentui 
laikomas atmestu. 


5 skirsnis. FEDERALINIS SUSIRINKIMAS 


94 straipsnis 
Federalinis Susirinkimas - Rusijos Federacijos parlamentas - Rusijos 
Federacijos atstovaujamoji ir įstatymų leidžiamoji institucija. 


95 straipsnis 

1. Federalinį Susirinkimą sudaro dveji rūmai - Federacijos Taryba ir 
Valstybės Dūma. 

2. Federacijos Tarybą sudaro po du kiekvieno Rusijos Federacijos su- 
bjekto atstovus: po vieną atstovaujamosios ir vykdomosios valstybės val- 
džios institucijų atstovą. 

3. Valstybės Dūmą sudaro 450 deputatų. 


96 straipsnis 

1. Valstybės Dūma renkama penkeriems metams. 

2. Federacijos Tarybos sudarymo ir Valstybės Dūmos deputatų rinki- 
mų tvarką nustato federaliniai įstatymai. 


97 straipsnis 

1. Valstybės Dūmos deputatu gali būti išrinktas Rusijos Federacijos 
pilietis, sulaukęs 21 metų ir turintis teisę dalyvauti rinkimuose. 

2. Tas pats asmuo vienu metu negali būti Federacijos Tarybos nariu 
ir Valstybės Dūmos deputatu. Valstybės Dūmos deputatas negali būti kitų 
atstovaujamųjų valstybės valdžios institucijų ir vietos savivaldos institucijų 
deputatu. 

3. Valstybės Dūmos deputatų darbas yra jų nuolatinė profesinė veikla. 
Valstybės Dūmos deputatai negali dirbti valstybės tarnyboje, užsiimti kita 
apmokama veikla, išskyrus pedagoginę, mokslinę ir kitą kūrybinę veikla. 

98 straipsnis 

1. Federacijos Tarybos nariai ir Valstybės Dūmos deputatai turi neliečia- 
mybę visą jų įgaliojimų laikotarpį. Jie negali būti sulaikyti, suimti, negali būti 
atliekama jų asmens krata, išskyrus atvejus, kai yra sulaikomi nusikaltimo 
vietoje, taip pat negali būti atliekama jų asmens apžiūra, išskyrus federaliniu 
įstatymu numatytus atvejus, kai siekiama užtikrinti kitų asmenų saugumą. 

2. Neliečiamybės statuso atėmimo klausimą Rusijos Federacijos gene- 
ralinio prokuroro teikimu sprendžia atitinkami Federalinio Susirinkimo 
rūmai. 

99 straipsnis 

1. Federalinis Susirinkimas yra nuolat veikianti institucija. 

2. Valstybės Dūma į pirmąjį posėdį renkasi trisdešimtą dieną po iš- 
rinkimo. Rusijos Federacijos Prezidentas gali sušaukti Valstybės Dūmos 
posėdį nepasibaigus šiam terminui. 

3. Valstybės Dūmos pirmąjį posėdį pradeda vyriausias pagal amžių 
deputatas. 

4. Nuo to momento, kai pradeda dirbti naujai išrinkta Valstybės 
Dūma, ankstesnės Valstybės Dūmos įgaliojimai pasibaigia. 


100 straipsnis 

1. Federacijos Taryba ir Valstybės Dūma posėdžiauja atskirai. 

2. Federacijos Tarybos ir Valstybės Dūmos posėdžiai yra vieši. Rūmų 
reglamente numatytais atvejais jie turi teisę rengti uždarus posėdžius. 

3. Rūmai gali bendrai susirinkti išklausyti Rusijos Federacijos Prezi- 
dento pranešimus, Rusijos Federacijos Konstitucinio Teismo pranešimus, 
užsienio valstybių vadovų pasisakymus. 


101 straipsnis 

1. Federacijos Taryba iš savo narių renka Federacijos Tarybos Pirmi- 
ninką ir jo pavaduotojus. Valstybės Dūma iš savo narių renka Valstybės 
Dūmos Pirmininką ir jo pavaduotojus. 

2. Federacijos Tarybos Pirmininkas ir jo pavaduotojai, Valstybės Dū- 
mos Pirmininkas ir jo pavaduotojai pirmininkauja posėdžiuose ir spren- 
džia rūmų darbo tvarkos klausimus. 

3. Federacijos Taryba ir Valstybės Dūma sudaro savo komitetus ir komi- 
sijas, pagal jiems priskirtą kompetenciją vykdo parlamentinius klausymus. 

4. Abeji rūmai priima savo reglamentus ir sprendžia savo darbo tvar- 
kos klausimus. 

5. Federalinio biudžeto vykdymui kontroliuoti Federacijos Taryba ir 
Valstybės Dūma sudaro Audito rūmus, kurių sudėtį ir veiklos tvarką nu- 
stato federalinis įstatymas. 


102 straipsnis 
1. Federacijos Taryba: 
a) tvirtina sienų tarp Rusijos Federacijos subjektų pakeitimus; 
b) tvirtina Rusijos Federacijos Prezidento įsaką dėl karinės padėties 
įvedimo; 
c) tvirtina Rusijos Federacijos Prezidento įsaką dėl nepaprastosios 
padėties įvedimo; 
d) sprendžia klausimą dėl Rusijos Federacijos ginkluotųjų pajėgų 
panaudojimo už Rusijos Federacijos teritorijos ribų; 
e) skiria Rusijos Federacijos Prezidento rinkimus; 
f) nušalina nuo pareigų Rusijos Federacijos Prezidentą; 
g) skiria Rusijos Federacijos Konstitucinio Teismo, Rusijos Federa- 
cijos Aukščiausiojo Teismo teisėjus; 
h) skiria ir atleidžia Rusijos Federacijos generalinį prokurorą ir Ru- 
sijos Federacijos generalinio prokuroro pavaduotojus; 
i) skiria ir atleidžia Audito rūmų pirmininko pavaduotoją ir pusę 
šių Rūmų auditorių. 
2. Federacijos Taryba priima nutarimus klausimais, kuriuos Rusijos 
Federacijos Konstitucija priskiria jos kompetencijai. 
3. Federacijos Tarybos nutarimai priimami visų Federacijos Tarybos 
narių balsų dauguma, jei Rusijos Federacijos Konstitucija nenumato kitos 
sprendimų priėmimo tvarkos. 


103 straipsnis 

1. Valstybės Dūma: 

a) duoda sutikimą Rusijos Federacijos Prezidentui skirti Rusijos Fe- 
deracijos Vyriausybės Pirmininką; 

b) sprendžia klausimą dėl pasitikėjimo Rusijos Federacijos Vyriau- 
sybe; 

c) išklauso Rusijos Federacijos Vyriausybės kasmetines ataskaitas 
apie jos veiklos rezultatus, taip pat ataskaitas Valstybės Dūmos 
iškeltais klausimais; 

d) skiria ir atleidžia Rusijos Federacijos centrinio banko pirmi- 
ninką; 
e) skiria ir atleidžia Audito rūmų pirmininką ir pusę jų auditorių; 
f) skiria ir atleidžia Žmogaus teisių įgaliotinį, veikiantį pagal fede- 
ralinį konstitucinį įstatymą; 
g) skelbia amnestiją; 
h) pateikia kaltinimą Rusijos Federacijos Prezidentui dėl jo nušali- 
nimo nuo pareigų. 
2. Valstybės Dūma priima nutarimus klausimais, kuriuos Rusijos Fe- 
deracijos Konstitucija priskiria jos kompetencijai. 
3. Valstybės Dūmos nutarimai priimami visų valstybės Dūmos depu- 
tatų balsų dauguma, jei Rusijos Federacijos Konstitucija nenumato kitos 
sprendimų priėmimo tvarkos. 


104 straipsnis 

1. Įstatymų leidybos iniciatyvos teisė priklauso Rusijos Federacijos 
Prezidentui, Federacijos Tarybai, Federacijos Tarybos nariams, Valstybės 
Dūmos deputatams, Rusijos Federacijos Vyriausybei, Rusijos Federaci- 
jos subjektų įstatymų leidžiamosioms (atstovaujamosioms) institucijoms. 
Įstatymų leidybos iniciatyvos teisę jų kompetencijai priskirtais klausimais 
taip pat turi Rusijos Federacijos Konstitucinis Teismas ir Rusijos Federaci- 
jos Aukščiausiasis Teismas. 

2. Įstatymų projektai teikiami Valstybės Dūmai. 

3. Įstatymų projektai dėl mokesčių įvedimo ar panaikinimo, atleidimo 
nuo jų mokėjimo, valstybės paskolos lakštų išleidimo, valstybės finansi- 
nių įsipareigojimų pakeitimo, kiti įstatymų projektai, numatantys išlaidas, 
dengiamas iš federalinio biudžeto, gali būti teikiami tik esant Rusijos Fede- 
racijos Vyriausybės išvadai. 


105 straipsnis 

1. Federalinius įstatymus priima Valstybės Dūma. 

2. Federaliniai įstatymai priimami visų Valstybės Dūmos deputatų 
balsų dauguma, jei Rusijos Federacijos Konstitucija nenumato kitaip. 

3. Valstybės Dūmos priimti federaliniai įstatymai per penkias dienas 
perduodami svarstyti Federacijos Tarybai. 

4. Laikoma, kad Federacijos Taryba pritarė federaliniam įstatymui, jei 
už jį balsavo daugiau kaip pusė visų šių rūmų narių, arba jei jis per ketu- 

riolika dienų nebuvo apvarstytas Federacijos Taryboje. Jeigu Federacijos 
Taryba atmeta federalinį įstatymą, abeji rūmai gali sudaryti derinimo ko- 
misiją iškilusiems nesutarimams pašalinti, po to federalinis įstatymas turi 
būti pakartotinai apsvarstytas Valstybės Dūmoje. 

5. Jeigu Valstybės Dūma nesutinka su Federacijos Tarybos sprendimu, 
federalinis įstatymas laikomas priimtu, jei pakartotinio balsavimo metu už 
jį balsavo ne mažiau kaip 2/3 visų Valstybės Dūmos deputatų. 


106 straipsnis 

Federacijos Taryba privalo svarstyti Valstybės Dūmos priimtus fede- 
ralinius įstatymus dėl: 

a) federalinio biudžeto; 

b) federalinių mokesčių ir rinkliavų; 

c) finansų, valiutos, kreditų, muitų reguliavimo, pinigų emisijos; 

d) Rusijos Federacijos tarptautinių sutarčių ratifikavimo ir denon- 

savimo; 
e) Rusijos Federacijos valstybės sienos statuso ir jos gynimo; 
f) karo ir taikos. 


107 straipsnis 

1. Priimtas federalinis įstatymas per penkias dienas išsiunčiamas Ru- 
sijos Federacijos Prezidentui pasirašyti ir paskelbti. 

2. Rusijos Federacijos Prezidentas per keturiolika dienų pasirašo fede- 
ralinį įstatymą ir jį paskelbia. 

3. Jeigu Rusijos Federacijos Prezidentas per keturiolika dienų nuo fe- 
deralinio įstatymo gavimo dienos jį atmeta, Valstybės Dūma ir Federacijos 
Taryba Rusijos Federacijos Konstitucijos nustatyta tvarka šį įstatymą svars- 
to iš naujo. Jeigu pakartotinio svarstymo metu federalinis įstatymas be pa- 
keitimų bus priimtas ne mažesne kaip 2/3 visų Federacijos Tarybos narių ir 
Valstybės Dūmos deputatų balsų dauguma, šį įstatymą Rusijos Federacijos 
Prezidentas per septynias dienas turi pasirašyti ir paskelbti. 


108 straipsnis 

1. Federaliniai konstituciniai įstatymai priimami Rusijos Federacijos 
Konstitucijoje numatytais klausimais. 

2. Federalinis konstitucinis įstatymas laikomas priimtu, jei už jį bal- 
savo ne mažiau kaip 3/4 visų Federacijos Tarybos narių ir ne mažiau kaip 

2/3 visų Valstybės Dūmos deputatų. Priimtą federalinį konstitucinį įstaty- 
mą Rusijos Federacijos Prezidentas per keturiolika dienų turi pasirašyti ir 
paskelbti. 


109 straipsnis 

1. Rusijos Federacijos Prezidentas gali paleisti Valstybės Dūmą Rusi- 
jos Federacijos Konstitucijos 111 ir 117 straipsniuose numatytais atvejais. 

2. Paleidęs Valstybės Dūmą, Rusijos Federacijos Prezidentas paskiria 
jos rinkimų datą taip, kad naujai išrinkta Valstybės Dūma susirinktų ne 
vėliau kaip per keturis mėnesius nuo paleidimo. 

3. Valstybės Dūma negali būti paleista remiantis Rusijos Federacijos 
Konstitucijos 117 straipsnyje numatytais pagrindais vienerius metus nuo 
jos išrinkimo. 

4. Valstybės Dūma negali būti paleista nuo tada, kai ji pateikia kaltini- 
mą Rusijos Federacijos Prezidentui, iki tol, kol Federacijos Taryba priims 
atitinkamą sprendimą; 

5. Valstybės Dūma negali būti paleista, jeigu visoje Rusijos Federacijos 
teritorijoje įvesta karo arba nepaprastoji padėtis, taip pat likus šešiems mė- 
nesiams iki Rusijos Federacijos Prezidento kadencijos pabaigos. 


6 skirsnis. RUSIJOS FEDERACIJOS VYRIAUSYBĖ 


110 straipsnis 

1. Vykdomąją valdžią Rusijos Federacijoje įgyvendina Rusijos Fede- 
racijos Vyriausybė. 

2. Rusijos Federacijos Vyriausybę sudaro Rusijos Federacijos Vyriau- 
sybės Pirmininkas, Rusijos Federacijos Vyriausybės Pirmininko pavaduo- 
tojai ir federaliniai ministrai. 


111 straipsnis 

1. Rusijos Federacijos Vyriausybės Pirmininką Valstybės Dūmos pri- 
tarimu skiria Rusijos Federacijos Prezidentas. 

2. Rusijos Federacijos Vyriausybės Pirmininko kandidatūra turi būti 
pasiūlyta ne vėliau kaip per dvi savaites po to, kai naujai išrinktas Rusijos 
Federacijos Prezidentas pradeda eiti savo pareigas, arba po to, kai atsistaty- 
dina Rusijos Federacijos Vyriausybė, arba per savaitę po to, kai Valstybės 
Dūma nepritaria Rusijos Federacijos Vyriausybės Pirmininko kandidatūrai. 

3. Valstybės Dūma Rusijos Federacijos Prezidento pateiktą Rusijos 
Federacijos Vyriausybės Pirmininko kandidatūrą svarsto savaitę nuo jos 
pateikimo dienos. 

4. Jeigu Valstybės Dūma tris kartus nepritaria Rusijos Federacijos 
Prezidento pateiktoms Rusijos Federacijos Vyriausybės Pirmininko kan- 
didatūroms, Rusijos Federacijos Prezidentas skiria Rusijos Federacijos Vy- 
riausybės Pirmininką, paleidžia Valstybės Dūmą ir skiria naujus rinkimus. 


112 straipsnis 

1. Rusijos Federacijos Vyriausybės Pirmininkas ne vėliau kaip per sa- 
vaitę po jo paskyrimo pateikia Rusijos Federacijos Prezidentui siūlymus 
dėl federalinių vykdomosios valdžios institucijų struktūros. 

2. Rusijos Federacijos Vyriausybės Pirmininkas siūlo Rusijos Federa- 
cijos Prezidentui Rusijos Federacijos Vyriausybės Pirmininko pavaduotojų 
ir federalinių ministrų kandidatūras. 


113 straipsnis 

Rusijos Federacijos Vyriausybės Pirmininkas, vadovaudamasis Rusi- 
jos Federacijos Konstitucija, federaliniais įstatymais ir Rusijos Federacijos 
Prezidento įsakais, nustato pagrindines Rusijos Federacijos Vyriausybės 
veiklos kryptis ir organizuoja jos darbą. 


114 straipsnis 

1. Rusijos Federacijos Vyriausybė: 

a) rengia ir teikia Valstybės Dūmai federalinį biudžetą ir užtikri- 
na jo vykdymą; teikia Valstybės Dūmai ataskaitą apie federalinio 
biudžeto vykdymą; teikia Valstybės Dūmai kasmetines ataskaitas 
apie savo veiklos rezultatus, taip pat ataskaitas Valstybės Dūmos 
iškeltais klausimais; 

b) užtikrina vieningą finansų, kreditų ir pinigų politiką Rusijos Fe- 
deracijoje; 

c) Rusijos Federacijoje užtikrina vieningą valstybės politiką kultū- 
ros, mokslo, švietimo, sveikatos apsaugos, socialinio aprūpinimo, 
ekologijos srityse; 

d) valdo federalinę nuosavybę; 

e) imasi priemonių užtikrinti šalies gynybą, valstybės saugumą, Ru- 
sijos Federacijos užsienio politikos vykdymą; 

f) imasi priemonių užtikrinti teisėtumą, piliečių teises bei lais- 

ves, apsaugoti nuosavybę ir viešąją tvarką, kovoti su nusikals- 
tamumu; 

g) vykdo kitus įgaliojimus, kuriuos jai nustato Rusijos Federacijos 
Konstitucija, federaliniai įstatymai, Rusijos Federacijos Preziden- 
to įsakai. 

2. Rusijos Federacijos Vyriausybės veiklos tvarką nustato federalinis 

konstitucinis įstatymas. 


115 straipsnis 

1. Rusijos Federacijos Vyriausybė, remdamasi Rusijos Federacijos 
Konstitucija, federaliniais įstatymais, Rusijos Federacijos Prezidento nor- 
miniais įsakais ir juos vykdydama, leidžia nutarimus ir potvarkius, užtikri- 
najų vykdymą. 

2. Vykdyti Rusijos Federacijos Vyriausybės nutarimus ir potvarkius 
Rusijos Federacijoje privaloma. 

3. Rusijos Federacijos Vyriausybės nutarimus ir potvarkius, priešta- 
raujančius Rusijos Federacijos Konstitucijai, federaliniams įstatymams ir 
Rusijos Federacijos Prezidento įsakams, gali panaikinti Rusijos Federacijos 
Prezidentas. 


116 straipsnis 
Rusijos Federacijos Vyriausybė grąžina savo įgaliojimus naujai išrink- 
tam Rusijos Federacijos Prezidentui. 


117 straipsnis 

1. Rusijos Federacijos Vyriausybė gali atsistatydinti. Jos atsistatydini- 
mą priima arba jo nepriima Rusijos Federacijos Prezidentas. 

2. Rusijos Federacijos Prezidentas gali priimti sprendimą dėl Rusijos 
Federacijos Vyriausybės atstatydinimo. 

3. Valstybės Dūma gali pareikšti nepasitikėjimą Rusijos Federacijos 
Vyriausybe. Nutarimas dėl nepasitikėjimo Rusijos Federacijos Vyriausy- 
be priimamas visų Valstybės Dūmos deputatų balsų dauguma. Valstybės 
Dūmai pareiškus nepasitikėjimą Rusijos Federacijos Vyriausybe, Rusijos 
Federacijos Prezidentas turi teisę atstatydinti Rusijos Federacijos Vyriau- 
sybę arba nesutikti su Valstybės Dūmos sprendimu. Jeigu Valstybės Dūma 
per tris mėnesius pakartotinai pareiškia nepasitikėjimą Rusijos Federacijos 
Vyriausybe, Rusijos Federacijos Prezidentas atstatydina Vyriausybę arba 
paleidžia Valstybės Dūmą. 

4. Rusijos Federacijos Vyriausybės Pirmininkas gali kreiptis į Valsty- 
bės Dūmą dėl pasitikėjimo Rusijos Federacijos Vyriausybe. Jei Valstybės 
Dūma pareiškia nepasitikėjimą Vyriausybe, Rusijos Federacijos Preziden- 
tas per septynias dienas priima sprendimą dėl Rusijos Federacijos Vyriau- 
sybės atstatydinimo arba dėl Valstybės Dūmos paleidimo ir naujų rinkimų 
paskyrimo. 

5. Rusijos Federacijos Vyriausybės atstatydinimo arba įgaliojimų grą- 
žinimo atveju Rusijos Federacijos Prezidentas paveda jai eiti savo pareigas 
iki tol, kol bus sudaryta nauja Rusijos Federacijos Vyriausybė. 


7 skirsnis. TEISMINĖ VALDŽIA IR PROKURATŪRA 


118 straipsnis 

1. Teisingumą Rusijos Federacijoje vykdo tik teismas. 

2. Teisminė valdžia įgyvendinama vykdant konstitucinę, civilinę, 
administracinę ir baudžiamąją teiseną. 

3. Rusijos Federacijos teismų sistemą nustato Rusijos Federacijos 
Konstitucija ir federalinis konstitucinis įstatymas. Teismai su ypatingais 
įgaliojimais negali būti steigiami. 


119 straipsnis 

Teisėjais gali būti Rusijos Federacijos piliečiai, sulaukę 25 metų, turin- 
tys aukštąjį teisinį išsilavinimą ir ne mažesnį kaip penkerių metų teisinio 
darbo stažą. Federalinis įstatymas gali nustatyti papildomus reikalavimus 
Rusijos Federacijos teismų teisėjams. 


120 straipsnis 

1. Teisėjai yra nepriklausomi ir klauso tik Rusijos Federacijos Konsti- 
tucijos ir federalinio įstatymo. 

2. Teismas, bylos nagrinėjimo metu nustatęs, kad valstybės ar kitos 
institucijos aktas neatitinka įstatymo, sprendimą priima vadovaudamasis 
įstatymu. 


121 straipsnis 

1. Teisėjai nekeičiami. 

2. Teisėjo įgaliojimai gali būti nutraukti arba sustabdyti tik federalinio 
įstatymo nustatyta tvarka ir pagrindais. 

122 straipsnis 

1. Teisėjai neliečiami. 

2. Teisėjas negali būti patrauktas baudžiamojon atsakomybėn kitaip, 
kaip tik federalinio įstatymo nustatyta tvarka. 


123 straipsnis 

1. Visuose teismuose bylos nagrinėjamos viešai. Bylų nagrinėjimas 
uždarame posėdyje leidžiamas federalinio įstatymo numatytais atvejais. 

2. Teisminis baudžiamųjų bylų nagrinėjimas už akių neleidžiamas, iš- 
skyrus federalinio įstatymo numatytus atvejus. 

3. Teismo procesas grindžiamas rungimosi ir šalių lygiateisiškumo 
principais. 

4. Federalinio įstatymo numatytais atvejais bylos nagrinėjamos daly- 
vaujant prisiekusiesiems. 


124 straipsnis 

Teismai finansuojami tik iš federalinio biudžeto. Šis finansavimas turi 
užtikrinti visišką ir nepriklausomą teisingumo vykdymą pagal federalinį 
įstatymą. 


125 straipsnis 

1. Rusijos Federacijos Konstitucinį Teismą sudaro 19 teisėjų. 

2. Rusijos Federacijos Konstitucinis Teismas pagal Rusijos Federacijos 
Prezidento, Federacijos Tarybos, Valstybės Dūmos, 1/5 Federacijos Tary- 
bos narių ar Valstybės Dūmos deputatų, Rusijos Federacijos Vyriausybės, 
Rusijos Federacijos Aukščiausiojo Teismo, Rusijos Federacijos subjektų 
įstatymų leidžiamosios ir vykdomosios valdžios institucijų paklausimus 
sprendžia, ar Rusijos Federacijos Konstitucijai atitinka: 

a) federaliniai įstatymai, Rusijos Federacijos Prezidento, Federaci- 
jos Tarybos, Valstybės Dūmos, Rusijos Federacijos Vyriausybės 
norminiai aktai; 

b) respublikų konstitucijos, statutai, taip pat Rusijos Federacijos 
subjektų įstatymai ir kiti norminiai aktai, išleisti Rusijos Fede- 
racijos valstybės valdžios institucijoms priskirtos kompetencijos 
klausimais ir Rusijos Federacijos valstybės valdžios institucijų bei 
Rusijos Federacijos subjektų valstybės valdžios institucijų ben- 
drai kompetencijai priskirtais klausimais; 

c) Rusijos Federacijos valstybės valdžios institucijų ir Rusijos Fe- 
deracijos subjektų valstybės valdžios institucijų sutartys, Rusijos 
Federacijos subjektų valstybės valdžios institucijų sutartys; 

d) neįsigaliojusios Rusijos Federacijos tarptautinės sutartys. 

3. Rusijos Federacijos Konstitucinis Teismas sprendžia ginčus dėl 

kompetencijos: 

a) tarp federalinių valstybinės valdžios institucijų; 

b) tarp Rusijos Federacijos valstybės valdžios institucijų ir Rusijos 
Federacijos subjektų valstybės valdžios institucijų; 

c) tarp Rusijos Federacijos subjektų aukščiausių valstybės institu- 
cijų. 

4. Rusijos Federacijos Konstitucinis Teismas, gavęs skundus dėl pilie- 
čių konstitucinių teisių bei laisvių pažeidimų ir teismų paklausimus, fede- 
ralinio įstatymo nustatyta tvarka tikrina konkrečioje byloje pritaikyto ar 
taikytino įstatymo konstitucingumą. 

5. Rusijos Federacijos Konstitucinis Teismas pagal Rusijos Federaci- 
jos Prezidento, Federacijos Tarybos, Valstybės Dūmos, Rusijos Federaci- 
jos Vyriausybės, Rusijos Federacijos subjektų įstatymų leidžiamosios val- 
džios institucijų paklausimus pateikia Rusijos Federacijos Konstitucijos 
aiškinimus. 

6. Aktai ar jų atskiros nuostatos, pripažinti nekonstituciniais, netenka 
galios; Rusijos Federacijos tarptautinės sutartys, neatitinkančios Rusijos 
Federacijos Konstitucijos, negali įsigalioti ir negali būti taikomos. 

7. Rusijos Federacijos Konstitucinis Teismas, gavęs Federacijos Tary- 
bos paklausimą, teikia išvadą, ar buvo laikytasi nustatytos tvarkos patei- 
kiant kaltinimus Rusijos Federacijos Prezidentui dėl valstybės išdavimo ar 
kito sunkaus nusikaltimo padarymo. 


126 straipsnis 

Rusijos Federacijos Aukščiausiasis Teismas yra aukščiausia teisminė 
institucija sprendžiant civilines bylas, ekonominius ginčus, baudžiamąsias, 
administracines ir kitas bylas, kurių nagrinėjimas priskirtas teismams, 
sudarytiems pagal federalinį konstitucinį įstatymą, federalinio įstatymo 
numatytomis procesinėmis formomis vykdo šių teismų veiklos teisminę 
priežiūrą ir aiškina teismų praktiką. 

127 straipsnis 

Panaikintas Rusijos Federacijos Konstitucijos pataisa, padaryta Rusijos 
Federacijos 2014 m. vasario 5 d. įstatymu „Dėl Rusijos Federacijos Aukš- 
čiausiojo Teismo ir Rusijos Federacijos prokuratūros“. 


128 straipsnis 

1. Rusijos Federacijos Konstitucinio Teismo, Rusijos Federacijos 
Aukščiausiojo Teismo teisėjus Rusijos Federacijos Prezidento teikimu ski- 
ria Federacijos Taryba. 

2. Kitų federalinių teismų teisėjus skiria Rusijos Federacijos Preziden- 
tas federalinio įstatymo nustatyta tvarka. 

3. Rusijos Federacijos Konstitucinio Teismo, Rusijos Federacijos 
Aukščiausiojo Teismo ir kitų federalinių teismų įgaliojimus, sudarymo ir 
veiklos tvarką nustato federalinis konstitucinis įstatymas. 


129 straipsnis 

1. Rusijos Federacijos prokuratūros įgaliojimus, organizavimą ir vei- 
klos tvarką nustato federalinis įstatymas. 

2. Rusijos Federacijos generalinį prokurorą ir Rusijos Federacijos ge- 
neralinio prokuroro pavaduotojus skiria ir atleidžia Federacijos Taryba 
Rusijos Federacijos Prezidento teikimu. 

3. Rusijos Federacijos subjektų prokurorus skiria Rusijos Federacijos 
Prezidentas Rusijos Federacijos generalinio prokuroro teikimu, suderintų 
su Rusijos Federacijos subjektais. Rusijos Federacijos subjektų prokurorus 
atleidžia Rusijos Federacijos Prezidentas. 

4. Kitus prokurorus, išskyrus miestų, rajonų prokurorus ir jiems prily- 
gintus prokurorus, skiria ir atleidžia Rusijos Federacijos Prezidentas. 

5. Miestų, rajonų prokurorus ir jiems prilygintus prokurorus skiria ir 
atleidžia Rusijos Federacijos generalinis prokuroras. 


8 skirsnis. VIETOS SAVIVALDA 


130 straipsnis 

1. Vietos savivalda Rusijos Federacijoje užtikrina gyventojams gali- 
mybę savarankiškai spręsti vietinės reikšmės klausimus, valdyti, naudoti 
municipalinę nuosavybę ir ja disponuoti. 

2. Vietos savivaldą piliečiai įgyvendina referendumu, rinkimais ir ki- 
tomis tiesioginės valios išreiškimo formomis, taip pat per renkamas ir kitas 
vietos savivaldos institucijas. 


131 straipsnis 

1. Vietos savivalda įgyvendinama miestuose, kaimo vietovėse ir ki- 
tuose teritoriniuose vienetuose, atsižvelgiant į istorines ir kitas vietines 
tradicijas. Vietos savivaldos institucijų struktūrą gyventojai nustato sava- 
rankiškai. 

2. Vietos savivaldos teritorinių vienetų ribų pakeitimai leidžiami atsi- 
žvelgiant į tų teritorinių vienetų gyventojų nuomonę. 


132 straipsnis 

1. Vietos savivaldos institucijos savarankiškai valdo municipalinę 
nuosavybę, formuoja, tvirtina ir vykdo vietos biudžetą, nustato vietinius 
mokesčius ir rinkliavas, saugo viešąją tvarką, taip pat sprendžia kitus vieti- 
nės reikšmės klausimus. 

2. Vietos savivaldos institucijoms įstatymu gali būti perduoti atskiri 
valstybės įgaliojimai, kartu perduodant jų vykdymui būtinas materialines 
priemones ir finansines lėšas. Perduotų įgaliojimų vykdymą kontroliuoja 
valstybė. 


133 straipsnis 

Rusijos Federacijoje vietos savivalda garantuojama teise į teisminę 
gynybą, teise gauti kompensaciją už papildomas išlaidas, atsiradusias dėl 
valstybės valdžios institucijų priimtų sprendimų, draudimu riboti vietos 
savivaldos teises, įtvirtintas Rusijos Federacijos Konstitucijoje ir federali- 
niuose įstatymuose. 


9 skirsnis. KONSTITUCIJOS PATAISOS 
IR KONSTITUCIJOS PERŽIŪRĖJIMAS 


134 straipsnis 
Pasiūlymus dėl Rusijos Federacijos Konstitucijos pataisų ir jos nuos- 


Ms 


Taryba, Valstybės Dūma, Rusijos Federacijos Vyriausybė, Rusijos Federa- 
cijos subjektų įstatymų leidžiamosios (atstovaujamosios) institucijos, taip 

pat ne mažesnė kaip 1/5 Federacijos Tarybos narių ar Valstybės Dūmos 
deputatų grupė. 


135 straipsnis 

1. Rusijos Federacijos Konstitucijos 1, 2 ir 9 skirsnių nuostatų negali 
peržiūrėti Federalinis Susirinkimas. 

2. Jeigu pasiūlymą peržiūrėti Rusijos Federacijos Konstitucijos 1, 2 ir 9 
skirsnių nuostatas palaikys 3/5 visų Federacijos Tarybos narių ir Valstybės 
Dūmos deputatų, tai pagal federalinį konstitucinį įstatymą turi būti šau- 
kiamas Konstitucinis Susirinkimas. 

3. Konstitucinis Susirinkimas arba patvirtina Rusijos Federacijos 
Konstitucijos nekeičiamumą, arba parengia naują Rusijos Federacijos 
Konstitucijos projektą, kurį Konstitucinis Susirinkimas priima 2/3 visų jo 
narių balsų arba teikia visaliaudiniam balsavimui. Visaliaudiniu balsavimu 
Rusijos Federacijos Konstitucija laikoma priimta, jeigu už ją balsavo dau- 
giau kaip pusė balsavime dalyvavusių rinkėjų, jeigu balsavime dalyvavo 
daugiau kaip pusė rinkėjų. 


136 straipsnis 

Rusijos Federacijos Konstitucijos 3-8 skirsnių pataisos priimamos ta 
pačia tvarka, kuria priimami federaliniai konstituciniai įstatymai, ir įsiga- 
lioja po to, kai joms pritarė ne mažiau kaip du trečdaliai Rusijos Federaci- 
jos subjektų įstatymų leidžiamosios valdžios institucijų. 


137 straipsnis 

1. Rusijos Federacijos Konstitucijos 65 straipsnis, nustatantis Rusijos 
Federacijos sudėtį, keičiamas vadovaujantis federaliniu konstituciniu įsta- 
tymu dėl naujų subjektų priėmimo į Rusijos Federacijos sudėtį ir naujo 
subjekto sukūrimo Rusijos Federacijos sudėtyje bei dėl Rusijos Federacijos 
subjekto konstitucinio teisinio statuso pakeitimo. 

2. Keičiant respublikos, krašto, srities, federalinės reikšmės miesto, 
autonominės srities, autonominės apygardos pavadinimą naujas Rusijos 
Federacijos subjekto pavadinimas turi būti įtraukiamas į Rusijos Federaci- 
jos Konstitucijos 65 straipsnį. 

ANTRASIS SKYRIUS 
BAIGIAMOSIOS IR PEREINAMOSIOS NUOSTATOS 


1. Rusijos Federacijos Konstitucija įsigalioja tą dieną, kai ji oficialiai 
paskelbiama pagal visaliaudinio balsavimo rezultatus. 

Visaliaudinio balsavimo diena - 1993 m. gruodžio 12 d. - yra laikoma 
Rusijos Federacijos Konstitucijos priėmimo diena. 

Įsigaliojus šiai Rusijos Federacijos Konstitucijai, netenka galios Ru- 
sijos Federacijos — Rusijos Konstitucija (Pagrindinis įstatymas), priimta 
1978 m. balandžio 12 d., ir vėlesni jos pakeitimai bei papildymai. 

Jeigu Federacijos sutarties - Sutarties dėl Rusijos Federacijos federa- 
linių valstybės valdžios institucijų ir suverenių respublikų, esančių Rusi- 
jos Federacijos sudėtyje, valstybinės valdžios institucijų kompetencijos ir 
įgaliojimų atribojimo, Sutarties dėl Rusijos Federacijos federalinių vals- 
tybės valdžios institucijų ir kraštų, sričių, Maskvos bei Sankt Peterbur- 
go miestų valstybės valdžios institucijų kompetencijos ir galiojimų atri- 
bojimo, Sutarties dėl Rusijos Federacijos federalinių valstybės valdžios 
institucijų ir autonominės srities, autonominių apygardų, esančių Ru- 
sijos Federacijos sudėtyje, valstybės valdžios institucijų kompetencijos 
ir galiojimų atribojimo, taip pat kitų sutarčių tarp Rusijos Federacijos 
federalinių valstybės valdžios institucijų ir Rusijos Federacijos subjektų 
valstybės valdžios institucijų, sutarčių tarp Rusijos Federacijos subjektų 
valstybinės valdžios institucijų nuostatos neatitinka Rusijos Federacijos 
Konstitucijos nuostatų, taikomos Rusijos Federacijos Konstitucijos nuos- 
tatos. 

2. Įstatymai ir kiti teisės aktai, galioję Rusijos Federacijos teritorijoje 
iki šios Konstitucijos įsigaliojimo, taikomi tiek, kiek jie neprieštarauja Ru- 
sijos Federacijos Konstitucijai. 

3. Šiai Konstitucijai įsigaliojus, Rusijos Federacijos Prezidentas, iš- 
rinktas pagal Rusijos Federacijos - Rusijos Konstituciją (Pagrindinį įsta- 
tymą), vykdo joje nustatytus įgaliojimus iki kadencijos, kuriai jis buvo iš- 
rinktas, pabaigos. 

4. Šiai Konstitucijai įsigaliojus, Ministrų Taryba - Rusijos Federaci- 
jos Vyriausybė įgyja Rusijos Federacijos Konstitucijoje nustatytas Rusijos 
Federacijos Vyriausybės teises, pareigas ir atsakomybę ir toliau vadinama 
Rusijos Federacijos Vyriausybe. 

5. Teismai Rusijos Federacijoje vykdo teisingumą pagal šios Konstitu- 
cijos jiems nustatytus įgaliojimus. 

Šiai Konstitucijai įsigaliojus, visų Rusijos Federacijos teismų teisėjai 
išsaugo savo įgaliojimus iki kadencijos, kuriai jie buvo išrinkti, pabaigos. 
Laisvos teisėjų vietos užimamos šios Konstitucijos numatyta tvarka. 

6. Iki federalinio įstatymo, nustatančio bylų nagrinėjimo teisme daly- 
vaujant prisiekusiesiems tvarką, įsigaliojimo, taikoma galiojanti atitinka- 
mų bylų teisminio nagrinėjimo tvarka. 

Iki tol, kol Rusijos Federacijos baudžiamojo proceso įstatymai bus 
suderinti su šios Konstitucijos nuostatomis, taikoma galiojanti asmenų, 
įtariamų nusikaltimo padarymu, suėmimo, laikymo suimtu ir sulaikymo 
tvarka. 

7. Pirmojo šaukimo Federacijos Taryba ir pirmojo šaukimo Valstybės 
Dūma renkamos dvejų metų laikotarpiui. 

8. Federacijos Taryba į savo pirmąjį posėdį renkasi trisdešimtą dieną 
po jos išrinkimo. Pirmąjį Federacijos Tarybos posėdį pradeda Rusijos Fe- 
deracijos Prezidentas. 

9. Pirmojo šaukimo Valstybės Dūmos deputatas kartu gali būti ir Ru- 
sijos Federacijos Vyriausybės nariu. Valstybės Dūmos deputatams - Rusi- 
jos Federacijos Vyriausybės nariams šios Konstitucijos nuostatos dėl depu- 
tatų neliečiamybės netaikomos ta apimtimi, kiek tai susiję su atsakomybe 
už veiksmus (arba neveikimą) vykdant tarnybines pareigas. 

Pirmojo šaukimo Federacijos Tarybos deputatai savo įgaliojimus vyk- 
do nenutraukdami kitos savo darbinės veiklos. 


475 





SAN MARINAS 


PRATARMĖ 


Šviesiausioji San Marino Respublika (Serenissima Repubblica di San 
Marino) pretenduoja į seniausios pasaulyje valstybės respublikos, kuri ne- 
priklausomybę įgijo 301 m. rugsėjo 3 d., titulą. Šios, iš visų pusių apsuptos 
Italijos mikrovalstybės pradžia siejama su akmenskaldžio šv. Marino su- 
burtos bendruomenės įsikūrimu ant Titano kalno, kurį šiai imperatoriaus 
Diokletiano persekiojamai bendruomenei padovanojo turtinga krikščionė 
Felicissima iš Riminio miesto. Pasak padavimo, šv. Marinas mirties patale 
savo pasekėjams ištaręs šiuos žodžius: Relinguo vos liberos ab utrogue ho- 
mine (palieku jus laisvus nuo dviejų vyrų), t. y. laisvus nuo pasaulietinės 
(imperatoriaus) ir bažnytinės (Romos popiežiaus) valdžios!. Nors ben- 
druomenės egzistavimas visuomet priklausė nuo šių dviejų galybių, tačiau 
šis padavimas konkretesnius teisinius kontūrus įgavo 885 m. Montefeltro 
vyskupo sudarytos teisėjų kolegijos sprendimu?. Tuo metu kilo kontro- 
versija tarp Riminio vyskupo ir San Marino abatijos, į kurios jurisdikci- 
ją pretendavo vyskupas. Vienuolynui teisme pavyko įrodyti, kad jis ir jo 
valdomos žemės niekada nepriklausė nuo Riminio vyskupijos. 1291 m. 
popiežius Mikalojus II pripažino respubliką. Per vėlesnius pusantro šimto 
metų respublikai popiežių dėka pavyko netgi padidinti teritoriją ir įsigyti 
dar keletą pilių, kol galiausiai pasiekė dabartinį dydį - 64 kvadratinių kilo- 
metrų plotą, apie 10 km nutolusį nuo Adrijos jūros. 

San Marinas kaip valstybė unikali dar ir tuo, kad būdama istorijos 
politinių ir teritorinių neramumų apsuptyje sugebėjo išlaikyti respublikos 
valdymo formą ir savo nepriklausomybę. Šis unikalumas aiškinamas tuo, 
kad valstybė visuomet vykdė itin diskretišką politiką, kurią būtų galima 





! Calamandrei, P. San Marino esempio europeo. Istituto giuridico sanmarinese. 


Miscelanea. 1993, fasc. 5, p. 89-103. 

Sprendimo dokumentas, žinomas dar Placitum feretranum, buvo paskelbtas Hūbner, 
R. Gerichtsurkunden der frūnkischen Zeit, 2. Abteilung: Die Gerichtsurkunden aus 
Italien bis zum Jahre 1150. Weimar, 1893, p. 53, No. 804; plačiau žr.: Lombardi, E. V. 
San Marino nelleta' medioevale: I raporti fra il Comune e i vescovi di Montefeltro. Storia 
e ordinamento della Republica di San Marino. S. Marino, 1983. 

apibūdinti lotynišku moto Cogniti nobis, incogniti alii (Žinomi sau patiems, 
bet nežinomi kitiems)?. Italijos suvienijimo laikotarpiu respublikai pavyko 
išlaikyti nepriklausomybę, nes ji suteikė prieglobstį daugeliui Risorgimento 
personažų, tarp jų ir Dž. Garibaldžiui. Šie nuopelnai buvo įvertinti drau- 
gystės sutartimi tarp susikūrusios Italijos valstybės ir San Marino, kuria 
Italija garantavo San Marino nepriklausomybę. Šiandien ši apie 32 tūkst. 
gyventojų (2013 m. kovo 31 d. duomenimis) turinti šalis turi savitą valdy- 
mo formą, valdymo struktūrą, įstatymų leidybą bei teisminę valdžią. 

San Marinas yra parlamentinė respublika, palaikanti diplomatinius 
ir konsulinius santykius su daugeliu Europos šalių ir su Europos Sąjunga, 
Jungtinių Tautų bei kitų tarptautinių tarpvyriausybinių organizacijų narė. 


Valdymo sandara 

Įstatymų leidyba. San Marino įstatymų leidybos organas yra Didžioji 
Generalinė Taryba (Consiglio Grande e Generale), vienerių rūmų parla- 
mentas, susidedantis iš 60 narių, renkamų penkerių metų kadencijai vi- 
suotiniuose rinkimuose pagal proporcinę sistemą. Šio instituto pradžia XII 
amžiuje (tuomet dar vadintas ir 60-ties taryba) ir iki 1906 m. jį sudarė po 
20 atstovų iš trijų Respublikos luomų: kilmingųjų, miestelėnų ir valstiečių, 
o Tarybos sudėtis buvo atnaujinama kooptacijos būdu“. Istoriškai Taryba 
vykdė visas valstybės funkcijas, tačiau pradedant 1906 m. šalies valdymo 
sandara palaipsniui ėmė diversifikuotis pagal Š. Monteskjė valdžių atskyri- 
mo modelį. Konstitucinė deklaracija, be įstatymų leidybos, valstybės poli- 
tinių gairių nustatymo ir parlamentinės kontrolės kompetencijos, Tarybai 
numato malonės ir amnestijos teisę, teisę kontrasignuoti regentų dekretus 
ir ratifikuoti tarptautines sutartis, pareigą rinkti Valstybės susirinkimą bei 
XII tarybą, skirti teisėjus ir diplomatinius atstovus ir pan. 

Regentystė (Reggenza). San Marino Respublikai vadovauja du vals- 
tybės vadovai - kapitonai regentai (Capitani Reggenti), Didžiosios Gene- 
ralinės Tarybos renkami pusmečio kadencijai. Tai trumpiausia pasaulyje 
renkamų valstybės vadovų kadencija, kuri paprastai prasideda balandžio 
1 d. bei spalio 1 d. Pirmą kartą kapitonai regentai buvo išrinkti 1243 m., o 
šis institutas ima pradžią iš konsulų instituto romėnų teisėje?. Pasibaigus 





* Vicari, A. San Marino. Itpa Journal. Vol. VIII, nr. 3. 2008, p. 87. 
* Buscarini, C. Gli organi della giurisdizione nellordinamento di San Marino. Istituto 
giuridico sanmarinese. Miscelanea. 1992, fasc. 3, p. 79-108. 


* Ibid. 

kadencijai, kapitonai regentai pagal paprotį negali būti perrenkami trejus 
metus. Kapitonai regentai renkami iš oponuojančių politinių partijų ir 
sprendimus priima kolegialiai. Paprastai jie vykdo simbolines funkcijas — 
atstovauja Respublikai oficialiuose ir tarptautiniuose renginiuose, tačiau 
jie pirmininkauja kitoms Respublikos institucijoms ir prižiūri jų veiklą, 
užtikrina politinę ir socialinę valdžių pusiausvyrą. Pavyzdžiui, jie, būdami 
visateisiai Didžiosios Generalinės Tarybos nariai, jai ir pirmininkauja; su- 
šaukia Valstybės Susirinkimą, pirmininkauja jo posėdžiams ir koordinuoja 
jo veiklą, pirmininkauja XII tarybai ir pan. Kapitonai regentai turi teisę pa- 
leisti Didžiąją Generalinę Tarybą, kai ši nepajėgia suformuoti daugumos, 
konsultuoja skiriant naująją vyriausybę ar skelbiant rinkimus. Ypatingais 
būtinumo ar neatidėliotinumo atvejais gali leisti regentų dekretus, turin- 
čius įstatymo galią, tačiau pastaruosius privalu trijų mėnesių laikotarpiu 
ratifikuoti Didžiojoje Generalinėje Taryboje. Galiausiai, kapitonai regentai 
turi kompetenciją tvirtinti priimtus įstatymus. 

San Marino Respublikos teisinėje sistemoje yra svarbūs tiesioginės 
demokratijos institutai, kaip referendumas, piliečių įstatymų leidybos ini- 
ciatyvos teisė bei Arengo instancija. 1994 m. lapkričio 28 d. įstatymas Nr. 
101 dėl referendumo ir tautos įstatymų leidybos iniciatyvos numato trijų 
tipų referendumus: referendumus dėl įstatymų atšaukimo, kai gali būti vi- 
siškai ar iš dalies atšaukiamas įstatymas ar bet kuri norma; referendumus 
dėl siūlymo, kuriais galima pateikti privalomas direktyvas įstatymų leidė- 
jui dėl normos priėmimo; patvirtinamuosius referendumus, kai piliečiai 
ratifikuoja arba ne Didžiosios Generalinės Tarybos priimtą įstatymą. Re- 
ferendumo iniciatyva turi kilti iš ne mažiau kaip 1,5 proc. rinkimų teisę 
turinčių piliečių, o referendumo kvorumo riba yra ne mažiau kaip 32 proc. 
visų balso teisę turinčių rinkėjų. Pavyzdžiui, paskutinysis referendumas 
dėl San Marino stojimo į Europos Sąjungą 2013 m. neįvyko nesusidarius 
kvorumui“. Minėtas įstatymas taip pat įtvirtino tautos įstatymų leidybos 
iniciatyvos institutą, kuriuo remiantis piliečiai gali teikti Didžiajai Gene- 
ralinei Tarybai svarstyti ir balsuoti suredaguotą įstatymo projektą. Tokiam 
įstatymo projektui pateikti pakanka bent 60 rinkimų teisę turinčių piliečių 
parašų. Šio įstatymo 34 straipsnis nustato, kad tautos iniciatyva pateiktas 
įstatymo projektas pereina tokią pačią procedūrą, kaip ir parlamentinės 





* Referendumo rezultatus žr.: <http://www.libertas.sm/cont/news/san-marino-referen- 


dum-adesione-ue-e-salvastipendi-risultati/84538/1.htmlž.U2KBdVdssb8>. [žiūrėta 
2014-04-16]. 

iniciatyvos projektai, o iniciatorių atstovai turi dalyvavimo ir žodžio teisę 
įstatymo projekto svarstymuose. 

Įdomus yra Arengo instancijos institutas (Istanza dArengo), sutei- 
kiantis piliečiams teisę pateikti paklausimus, susijusius su viešuoju intere- 
su, pirmąjį balandžio ir spalio mėnesių sekmadienį, t. y. iškart po kapitonų 
regentų pradėjimo eiti pareigas". 1995 m. gegužės 24 d. įstatymas Nr. 72 
įpareigoja kapitonus regentus per mėnesį nuspręsti dėl tokių paklausimų 
įtraukimo į Didžiosios Generalinės Tarybos svarstymų einamojo pusme- 
čio darbotvarkę. Arengo instancija yra populiari tarp sanmariniečių, ir tai 
dažnu atveju skatina renkamų valstybės institucijų susidomėjimą proble- 
momis, kurios yra itin aktualios piliečiams. 

Vykdomoji valdžia. Valstybės Susirinkimas (Congresso di Stato) yra 
Respublikos vykdomosios valdžios organas, kurio atitinkamos galios yra 
apibrėžtos 1945 m. gegužės 15 d. įstatymu Nr. 26 bei 1974 m. liepos 8 d. 
įstatymu Nr. 59. Valstybės Susirinkimą sudaro 10 narių, kuriuos balsų dau- 
guma iš savo narių išrenka Didžioji Generalinė Taryba. Ne daugiau negu 
trečdalį Susirinkimo sudėties gali sudaryti pasyviąją rinkimų teisę turintys 
piliečiai, nepriklausantys Didžiajai Generalinei Tarybai, tačiau šiuo atveju 
Taryba juos skiria dviejų trečdalių balsų dauguma. Savo ruožtu Valstybės 
Susirinkimo nariai vadovauja atitinkamiems valstybės sekretoriatams: už- 
sienio reikalų ir politikos; vidaus reikalų ir civilinės saugos; finansų, pašto 
ir telekomunikacijų; pramonės ir amatų; švietimo, universitetų, kultūros ir 
visuomenės studijų; teritorijų, aplinkos ir žemės ūkio; turizmo, prekybos, 
sporto ir transporto; sveikatos ir socialinės saugos; darbo ir kooperacijos; 
teisingumo, savivaldybių ir informacijos. Į pirmųjų trijų sekretoriatų va- 
dovų postus skiria Taryba, o kiti postai užimami Susirinkimo nutarimu. 





7 Senovėje Arengas San Marine, kaip ir kai kuriuose kituose viduramžių Italijos mies- 


tuose-respublikose, buvo visuotinis susirinkimas, vadovavęs Respublikos valdymui, 
kurį sudarė visų šeimų galvos. Įsigalėjęs oligarchinis valdymas šiam tiesioginės demo- 
kratijos institutui paliko simbolinį vaidmenį: Statutų I knygos I rubrika nurodo, kad 
jau senaisiais laikais dėl augančių piliečių skaičiaus ir organizavimo sunkumo Arengui 
priklausantys suprema potestas ir imperium perėjo Didžiajai Generalinei Tarybai. Ta- 
čiau 1906 m. piliečių iniciatyva sušauktas Arengas padėjo galą tokiam valdymui, įtvir- 
tindamas Didžiosios Generalinės Tarybos rinkimus, žr.: Calamandrei, P. San Marino 
esempio europeo. Istituto giuridico sanmarinese. Miscelanea. 1993, fasc. 5, p. 89-103. 
Dabartiniu metu Arengo instituto pirminis pobūdis susiaurėjo iki tiesioginio piliečių 
paklausimo teisės įstatymų leidybos organui - Arengo instancijos, žr.: Spagna Musso, 
E.; Lipparini, R. LOrdinamento costituzionale di San Marino. Archivio giuridico Filip- 
po Serafini. Vol. CCVI. Modena, 1986, p. 5-76. 

Valstybės sekretorių pareigas asmenys negali eiti ilgiau negu 10 metų iš 
eilės, vėliau užimti pareigas gali ne anksčiau kaip po 5 metų. Sprendimus 
Valstybės Susirinkimas priima kolegialiai. Kaip minėta, kapitonai regentai 
pirmininkauja Susirinkimo posėdžiams, tačiau neturi balso teisės - jų vai- 
dmuo yra išimtinai koordinuojantis. 

Teisminė valdžia. San Marinas turi nepriklausomą teisminę valdžią, 
kurios kompetencija yra įtvirtinta Leges Statutae Sancti Marini U knygos I 
rubrikoje. Šiuolaikinę Respublikos teismų sistemą apibrėžia 1992 m. spalio 
28 d. įstatymas Nr. 83 bei 2003 m. spalio 30 d. įstatymas Nr. 145. Pagrindi- 
niai bendrosios kompetencijos teisminės valdžios organai vieno teisėjo as- 
menyje yra: 12 pirmosios instancijos įstatymo komisarų (Commissari della 
Legge), iš kurių vienas yra Magistratų tarybos skiriamas penkeriems me- 
tams į vyriausiojo magistrato (Magistrato Dirigente) pareigas“; 2 apeliacijos 
teisėjai (Giudici dAppello) bei 2 trečiosios instancijos teisėjai (Giudici per 
la terza istanza) visų rūšių byloms spręsti. Finansų ir administracines bylas 
nagrinėja po vieną pirmosios instancijos teisėją. Smulkias bylas nagrinėja 
taikos teisėjai (Giudici Conciliatori). Komisarai auditoriai (Uditori Com- 
missariali) padeda įstatymų komisarams vykdyti jiems priskirtas funkcijas, 
jiems įstatymų komisarai gali pavesti vykdyti ikiteisminio tyrimo teisėjų 
funkcijas civilinėse ir baudžiamosiose bylose. Iki 2003 m. aukščiausiąją 
teisminę valdžią vykdė XII taryba, įsteigta 1600 m. kaip sudėtinė Didžio- 
sios Generalinės Tarybos dalis. Ji nuo 1923 m. vykdė trečiosios instanci- 
jos teismo, o nuo 1974 m. ir vyriausiojo administracinio teismo funkcijas. 
Dabar šios istorinės institucijos funkcijos visiškai susiaurėjo — ji priima 
sprendimus dėl leidimų užsienio juridiniams ir fiziniams asmenims įsigyti 
nekilnojamąjį turtą San Marine“. 

Konstitucingumo kontrolę vykdo Konstitucingumo garantų kolegija 
(Collegio garante della costituzionalitū delle norme), įsteigta 2002 m. Jos 
funkcijas nustato Konstitucinės deklaracijos 16 straipsnis. Iki tol konstitu- 
cinio teismo funkcijas Konstitucinė deklaracija priskyrė XII tarybai"? 





š Vyriausiasis magistratas, be pirmosios instancijos teisėjo pareigų, atlieka organizaci- 


nes ir darbo paskirstymo teisėjams funkcijas. 

Palmucci, S. Consiglio dei XII. Origini e natura. <http://www.consigliograndeegenerale. 
sm/on-line/home/in-evidenza-in-home-page/consiglio-dei-xii.html> [žiūrėta 
2014-04-17]. 

1974 m. Konstitucinė deklaracija nepakankamai apibrėžė konstitucingumo kontrolę, 
t. y. teisės aktų atitikimą Statutams ir Deklaracijai. Jos 16 str. numatė teisę, bet ne par- 
eigą tik teisėjams kreiptis dėl galimo prieštaravimo į XII tarybą. Praktikoje tai pasireiš- 

Teismų sistema didele dalimi priklauso nuo Italijos. Nemaža dalis tei- 
sėjų dėl įvairių istorinių ir socialinių priežasčių yra Italijos piliečiai, juolab 
kad Konstitucinės deklaracijos 16 straipsnis iki 2002 m. Deklaracijos mo- 
difikacijos pripažino sanmariniečių teisės pretenduoti į savo šalies teisėjų 
pareigas ribotumą!!. Kita vertus, San Marino apeliaciniai teisėjai ir Konsti- 
tucingumo garantų kolegijos nariai iš Italijos yra iškilūs teisininkai moks- 
lininkai, kurie kartu jaučia ypatingą prieraišumą tokiai istorinei teisei kaip 
ius commune ir turi itin unikalią galimybę šią teisę taikyti praktikoje (be 
San Marino, kaip visavertis teisės šaltinis ius commune yra taikoma kitoje 
Europos mikrovalstybėje Andoroje!*). 

Teritorinė savivalda. Teritorinę savivaldos sistemą sudaro 9 pilys, ku- 
rių kiekviena renka savo savivaldos tarybą - Giunta di Castello, kuriai va- 
dovauja pilies kapitonas. 

San Marino konstitucinės teisės šaltiniai. San Marinas neturi susis- 
temintos konstitucijos šiuolaikine prasme: konstitucinio rango teisės 
šaltiniai yra Respublikos statutų Leges Statutae Sancti Marini, paskelbtų 
1600 m.““, Pirmoji knyga bei vėlesni Statutus modifikuojantys įstatymai 
reformationes statutorum, taip pat „garbingieji vietos papročiai“ (lauda- 
biles consuetudines Terrae praedictae) ir komunalinė teisė ius commune. 
Tarp reformationes statutorum šaltinių patenka ir Piliečių teisių ir San Ma- 
rino santvarkos pagrindinių principų deklaracija, priimta 1974 m. liepos 
8 d. įstatymu Nr. 59. 

Statutus sudaro šešios knygos, kurios reglamentuoja į viešosios teisės 
sritį patenkančius dalykus, visų pirma susijusius su respublikos sandara, su 





kė decentralizuota konstitucingumo kontrole, kurią vykdė patys teisėjai, netaikydami 
diskutuotinos normos, žr.: Buscarini, C. Gli organi della giuridizione nellordinamento 
di San Marino. Istituto giuridico sanmarinese. Miscelanea. 1992, fasc. 3, p. 80. Ši pro- 
blema iš dalies buvo sprendžiama 1989 m. sausio 19 d. įstatymu Nr. 4 bei galiausiai 
Deklaracijos 16 str. modifikuojančiu 2002 m. vasario 26 d. įstatymu Nr. 36. 

1974 m. Deklaracijos 15 str. 3 dalis iki 2002 m. modifikacijos skambėjo taip: „Įstat- 
ymas užtikrina sprendimų savalaikiškumą, ekonomiškumą, viešumą ir nepriklauso- 
mumą, išskyrus atvejus, kai yra statutų numatyta, kad teisėjais negali būti San Mari- 
no piliečiai“. Atnaujintoje Deklaracijos versijoje ši žmogaus teisių doktrinos požiūriu 
kontroversiška išimtis buvo eliminuota. 

Crescenzi, V. La rilevanza dellopinione dei giuristi negli attuali ordinamenti di dirit- 
to comune: Andorra e San Marino. Rivista di diritto civivile. Vol. XLI, 1995, n. 2, p. 
129-149. 

Leges Statutae buvo surašyti 1295-1302 m. ir 1307 m., ne kartą buvo peržiūrimi iki 
galutinės 1600 m. redakcijos 6 knygų pavidalu bei tipografijos būdu publikuoti, žr.; 
Leges Statuae Reipublicae Sancti Marini. Rimini, 1600. 

civiliniu procesu bei baudžiamąja teise. Konstitucinės teisės požiūriu yra 
svarbi Statutų Pirmoji knyga, įtvirtinanti nuostatas, reguliuojančias teismų 
ir vykdomosios valdžios veiklą. 

Nors ir būdama viena iš seniausiai egzistuojančių valstybių, San Mari- 
no Respublika integruotis į tarptautinę bendriją pradėjo labai vėlai - pra- 
ėjusio amžiaus 7-ame dešimtmetyje. Konstitucijos, kurioje būtų iškilmin- 
gai įtvirtinti demokratinio valdymo principai ir žmogaus teisių katalogas, 
nebuvimas buvo viena iš galimų kliūčių siekiant tapti tokių tarptautinių 
organizacijų kaip Jungtinės Tautos ar Europos Taryba nare: galėjo kilti 
klausimų dėl neaiškaus suverenumo pobūdžio arba dėl demokratiškais 
principais reguliuojamo politinio gyvenimo“. Kartu buvo nuspręsta išlai- 
kyti unikalią teisės sistemą, kurios būtų netekta, jei būtų priimta griežta 
šiuolaikinio pobūdžio konstitucija“. Iškilių teisės žinovų darbo grupė iš- 
grynino teisės sistemoje egzistuojančius fundamentaliuosius principus“ ir 
susistemino tekste, kuris turėtų konstitucinio dokumento rangą. 

Taip 1974 m. radosi Piliečių teisių ir San Marino santvarkos pagrin- 
dinių principų deklaracija. Šis konstitucinis dokumentas turėjo ypatingą 
reikšmę Respublikai tarptautinėje plotmėje: ji tapo daugelio svarbių tarp- 
tautinių organizacijų nare, užmezgė oficialius santykius su Europos Sąjun- 
ga. Be to, pastaraisiais dešimtmečiais iš tarptautinių institucijų jaučiamas 
spaudimas šalims žmogaus teisių srityje ne tik pasirašyti žmogaus teisių 
sutartis, bet ir jas detaliai įgyvendinti. Šalys, turinčios konstitucijas, tarp- 
tautinių Žmogaus teisių sutarčių ir tarptautinių teismų jurisprudencijos 
nuostatas įgyvendinti galėjo paprasčiau - per konstitucinių teisių katalogą. 





4 Cecchetti, M. Riforme secondo la storia. Alcune considerazioni sulla guestione 
costituzionale nella Repubblica di San Marino. San Marino: pro manuscripto di Marino 
Cecchetti, 2000. 

Iškilūs italų teisės mokslininkai itin ragino sanmariniečius išlaikyti unikalią teisės si- 
stemą, kuri būtų ne kaip muziejinis eksponatas, bet visų pirma gyvas įrankis, sėkming- 
ai pajėgus susidoroti su naujais visuomeniniais iššūkiais. Ypatingą vaidmenį tolesnėms 
reformoms suvaidino profesorių ir teisėjų Piero Calamandrei 1948 m. spalio 1 d. ir 
Guido Astuti 1964 m. spalio 1 d. programinės kalbos per kapitonų regentų inauguraci- 
ją, žr. plačiau Calamandrei, P. San Marino esempio europeo. Istituto giuridico sanmari- 
nese. Miscelanea. 1993, fasc. 5, p. 89-103; Astuti, G. Per U'inaugurazione della reggenza 
dei Capitani Giuseppe Miccheloni e Marino Mularoni. Discorso tenuto nella Salla Con- 
siliare il Primo ottobre 1964. Istituto giuridico sanmarinese. Miscelanea. 1991, fasc. 1, 
p. 43-51. 

6 Astuti, G. Relazione della Commissione per lo studio dei problemi istituzionali delV'ordi- 
namento sammarinese. Roma:Editrice Cavour, 1972. 


485 


PASAULIO VALSTYBIŲ KONSTITUCIJOS | San Marinas 


Šalys, neturinčios formalių konstitucinių tekstų, tai įgyvendinti turėjo or- 
ganiniais įstatymais, pavyzdžiui, 2000 m. spalio 2 d. įsigaliojusio Žmogaus 
teisių aktu Europos žmogaus teisių konvencija tapo Jungtinės Karalystės 
teisės dalimi. 

Konstitucinės deklaracijos statusas yra gana keblokas. Formaliai ji 
yra vienas iš reformationes rango įstatymų, kuris iš šimtmečius egzistuo- 
jančio teisės audinio apibendrino pagrindinius konstitucinius valstybės 
valdymo principus ir juos performulavo bei papildė naujos teisinės-po- 
litinės realybės šviesoje: visų pirma valdžių atskyrimo principą, valsty- 
bės suverenitetą, tarptautinės teisės pripažinimą Respublikoje, piliečių 
teises ir laisves, įtvirtintas Europos žmogaus teisių ir pagrindinių laisvių 
konvencijoje, ir t. t. 2000 m. rugsėjo 19 d. įstatymu Nr. 94 buvo aiškiau 
išreikštas lyčių lygybės principas. Didžioji Generalinė Taryba 2002 m. 
vasario 26 d. įstatymu Nr. 36 dėl Konstitucinės deklaracijos revizijos pra- 
tęsė 1974 m. pradėtą konstitucinį procesą: konkrečiomis materialinėmis 
ir procedūrinėmis priemonėmis suteikė veiksmingumą teisės šaltinių 
hierarchijos principui (3bis str.), įtvirtino konstitucingumo garantijas 
(16 str.) bei, skirtingai nuo kitų reformationes, griežtą Deklaracijos nuos- 
tatų modifikavimo procedūrą (17 str.). Pastarosios nuostatos įtvirtinimas 
reikštų, kad du teisinės sistemos poliai - statutai ir ius commune - tapo 
subordinuoti Deklaracijai!". Tačiau dėl Deklaracijoje įvirtintų nuosta- 
tų gana bendro pobūdžio ir ribotos apimties bei dėl Statutų III knygos 
XXXI rubrikoje išdėstytos teisės šaltinių taikymo disciplinos jos nederė- 
tų laikyti griežtos ir baigtinės (uždaros), bet greičiau mišrios konstituci- 
jos dokumentu - jei Deklaracijoje išdėstyti principai konkrečiu taikymo 
atveju yra nepakankamai išsamūs, tai išaiškinimo ieškoma papročiuose 
ir ius commune. 

Ypatingą integruojantį, nors subsidiarų vaidmenį minėtų konstituci- 
nių šaltinių, t. y. San Marino Statutų, reformationes bei Konstitucinės de- 
klaracijos, atžvilgiu vaidina „garbingieji vietos papročiai“ ir ius commune“. 
San Marino Statutų III knygos XXXI rubrika, nustatydama aiškią šaltinių 





" Caprioli, S. Come leggere lo Statuto. Carattere delle scritture normative e regole per la 


loro lettura. Testo e contesto. Gli antichi Statuti della Repubblica di San Marino. Studi e 
traduzion., San Marino, 2002, p. 40. 

Campitelli, A. Lo statuto sanmarinese nel sistema del diritto comune. Istituto giuridico 
sanmarinese. Miscelanea. 1992, fasc. 3, p. 35-76; Caprioli, S. Il diritto comune nel 
statuto sanmarinese vigente. Problemi e prospettive dinnanzi alla Dichiarazione dei 
diritti. Istituto giuridico sanmarinese. Miscelanea. 1992, fasc. 3, p. 13-34 

hierarchiją, numato tokią teisės taikymo seką: visų pirma taikyti Statuto 
ir jį modifikuojančių reformationes nuostatas; kai nagrinėjamam dalykui 
tokių nuostatų nėra, taikomi „garbingieji vietos papročiai“; galiausiai, jei 
nėra įmanoma taikyti ius proprium, t. y. Statutų, įstatymų ir vietos papro- 
čių, imama taikyti vadinamieji ius commune - t. y. bendrosios teisės nor- 
mos, susiformavusios XII-XVIII a. romėnų teisės recepcijos bei kanonų 
teisės ir civilizuotų Europos šalių, visų pirma Italijos, teisės papročių pa- 
grindu. Dar XX a. pradžioje V. Scialoja atkreipė dėmesį į tai, kad San Ma- 
rino ius commune nėra grynoji Justiniano kodifikuota romėnų teisė, tačiau 
perimta, per ilgus šimtmečius teisės ekspertų doktrinos ir teismų praktikos 
adaptuota ir kanonų teisės bei paprotinėmis normomis integruota teisė“. 
Iš pirmo žvilgsnio, tokia šaltinių hierarchija šiuolaikinės teisės kontekste 
būtų anachronizmas, tačiau nemažai daliai italų teisės doktrinos tai yra 
gyvas istorinio įkvėpimo šaltinis??: San Marino teisės sistema atrodo kaip 
„tipiškas viduramžių organizmas, išgyvenęs laiko evoliuciją ir dažnai kon- 
trastuojantis su šiuolaikinės visuomenės poreikiais“, tačiau „jos šaltinių 
trilypumas suteikia šiai sistemai ypatingą lankstumą kintančiomis socia- 
linėmis aplinkybėmis““!. 

San Marino Respublikos ypatinga teisės sistema pasižymi dar ir tuo, 
kad ji, nors ir priklauso kontinentinės teisės tradicijai, tačiau kai kuriais 
požymiais gana skiriasi nuo šiai tradicijai priklausančių šalių teisės siste- 
mų. Ji pirmiausia liko nepaliesta šiuolaikinės Napoleono modelio civili- 
nės kodifikacijos bangos, nuvilnijusios po visą kontinentinę Europą, nors 





B Sentenza secondo grado, 12 agosto 1924, causa no. 69, anno 1921. Giurisprudenza sa- 
marinese. 1963, nr.1, p. 83. 

Pirma, dalis teisės doktrinos laikosi nuomonės, kad Italijos teisės mokslas, turėdamas 
tokią turtingą istorinių teisės šaltinių įvairovę ir tradiciją, XIX a. nepagrįstai pasidavė tuo 
metu mokslinį prestižą įgijusiai vokiečių pandektistinei mokyklai. Šios mokyklos, pasak 
vieno iš autoritetingiausių Italijos teisės teoretikų V. Scialoja (1856-1933), pasekmė yra 
tai, kad buvo prarastas teisės universalumas: užuot pasiremdama romėniškąja privatinės 
ir viešosios teisės skirties patirtimi, buvusi socialinio pobūdžio teisė virto partikuliarine 
politinio pobūdžio prievartos teise, plačiau žr.: Caprioli, S. Per la scuola sanmarinese 
did diritto comune vigente. Istituto giuridico sanmarinese. Miscelanea. 1991, fasc. 1, 
p. 15-39. Taip S. Caprioli prieina prie išvados, kad tokia šiuolaikinė teisė, kad išgyventų, 
parafrazuojant biologinės evoliucijos teorijos teiginius, turi būti „ultraaktyvi“ t. y. 
rašytinėmis normomis operatyviai reaguoti į visuomeninius pokyčius, žr.: ibid., p. 19. 
Di Grazia, S. I rapporti tra matrimonio religioso e matrimonio civile nel diritto 
sanmarinese, Ouaderni di diritto e politica ecclesiastica. 1988, p. 94. 

kodifikacijos bandymų buvo??. Privatinės teisės srityje itin svarbus vai- 
dmuo atitenka teismų aiškinimui ir doktrinai, kuris, kita vertus, leistų San 
Mariną priskirti prie bendrosios teisės sui generis sistemos. Tačiau klasifi- 
kuoti kaip bendrosios teisės sistemą trukdo tai, kad privatinės teisės srityje 
neabejotiną vaidmenį išlaikė istorinė ius commune sistema, kaip subsidia- 
rus šaltinis Statutams*. Tačiau, nepaisant vietos papročių ir ius commune 
išliekamosios svarbos, nuo XIX a. vidurio priimti įstatymai reformationes 
atskirais privatinės ir komercinės teisės klausimais, pavyzdžiui, užstato 
(1854), vekselių (1882, 1914), bankroto (1917), bendrovių (1942, 1946, 
1950,1962, 1990, 1999) ir t. t., ilgainiui papročių ir ius commune vaidme- 
nį gerokai susilpnino. Analogiškai ir civilinis procesas yra reguliuojamas 
Leges Statutae, papildytų taip pat ir paprotinėmis bei ius commune nor- 
momis, bei 1984 m. gruodžio 10 d., 1989 m. sausio 19 d. Nr. 5 ir 1994 m. 
birželio 17 d. Nr. 55 įstatymais. 

Skirtingai negu civilinės teisės srityje, baudžiamosios normos buvo 
kodifikuotos. Dabartinis 1975 m. Baudžiamasis kodeksas pakeitė iki tol 
veikusį kodeksą, priimtą 1865 m. Įdomi detalė yra susijusi su faktu, kad 
Baudžiamasis kodeksas nuo pat pradžių nenumatė mirties bausmės. Pa- 
skutinį kartą mirties bausmė buvo įvykdyta 1468 m., o atšaukta 1848 m. 
Baudžiamasis procesas reguliuojamas Baudžiamojo proceso kodeksu, pri- 
imtu 1978 m. 

Taigi šalies konstitucinę sistemą galima vadinti mišria, kurioje De- 
klaracija yra jungtis tarp valstybės ir jos esminių teisės institutų istorinio 
tęstinumo ir konstitucinės novacijos. 





Visų pirma paminėtinas vadinamasis Didžiosios Generalinės Tarybos užsakymu 
sudarytas Giuseppe Brini Civilinio kodekso projektas. Projektui pateiktos žymių teisės 
mokslininkų pastabos lėmė vėlesnį Tarybos atsisakymą užmačių kodifikuoti privatinę 
teisę, žr.: Treggiari, E. La proprieta' delle opere dell'ingengno nello Schema per un Codice 
Civile nella Repubblica di San Marino (1898) di Giuseppe Brini. Istituto giuridico 
sanmarinese. Miscelanea. 1993, fasc. 5, p. 41-71. 

Astuti, G. Per inaugurazione della reggenza dei Capitani Giuseppe Miccheloni e Marino 
Mularoni. Discorso tenuto nella Salla Consiliare il Primo ottobre 1964. Istituto giuridico 
sanmarinese. Miscelanea. 1991, fasc. 1, p. 43-51. 

2002 M. LIEPOS 8 D. DEKRETAS NR. 79 


San Marino Respublika 
Piliečių teisių ir San Marino santvarkos pagrindinių principų 
deklaracija.* 
1974 m. liepos 8 d. įstatymo Nr. 59 tekstas, suderintas 
su pakeitimais, kilusiais iš 2000 m. rugpjūčio 19 d. įstatymo Nr. 95 
ir 2002 m. vasario 26 d. įstatymo Nr. 36. 


Mes, Kapitonai Regentai 
Šviesiausioji San Marino Respublika 


Remdamiesi 1974 m. liepos 8 d. įstatymu Nr. 59 „Piliečių teisių ir pa- 
grindinių San Marino santvarkos principų deklaracija“, paskelbta 1974 m. 
liepos 31 d. Oficialiajame biuletenyje Nr. 3. 

Remdamiesi 2000 m. rugsėjo 19 d. įstatymu Nr. 95 „1974 m. liepos 
8 d. įstatymo Nr. 59 4-ojo straipsnio pakeitimas“, paskelbtu 2000 m. rugsė- 
jo 30 d. Oficialiajame biuletenyje Nr. 9. 

Remdamiesi 2002 m. vasario 26 d. įstatymu Nr. 59 „1974 m. liepos 
8 d. įstatymo Nr. 59 (Piliečių teisių ir pagrindinių San Marino santvarkos 
principų deklaracija) pakeitimas“, paskelbtu 2002 m. vasario 28 d. Oficia- 
liajame biuletenyje Nr. 2. 

Atkreipdami dėmesį į galimybę pateikti suderintą šios Deklaracijos 
tekstą išimtinai dokumentavimo ir pažinimo tikslu, tvirtai išlaikant išimti- 
nį trijų įstatymų autentiškumą, kaip jie buvo paskelbti ad valvas. 





* Piliečių teisių ir San Marino santvarkos pagrindinių principų deklaracija, paskelbta 
San Marino parlamento interneto puslapyje www.consigliograndeegenerale.sm, iš- 
versta iš italų kalbos. 

Nustatome, tvirtiname ir įpareigojame paskelbti suderintą 1974 m. 
liepos 8 d. įstatymo Nr. 59 tekstą su pakeitimais, kilusiais iš 2000 m. rug- 
pjūčio 19 d. įstatymo Nr. 95 bei 2002 m. vasario 26 d. įstatymo Nr. 36. 


PREAMBULĖ 
(Įstatymo Nr. 36/2002 1-asis str.) 


Didžioji Generalinė Taryba, Respublikos laisvių ir demokratijos šlo- 
vingųjų tradicijų įpareigota, turėdama tvirtą tikslą atmesti bet kokią tota- 
litarinės valstybės sampratą bei užtikrinti San Marino tautai tolesnę pilie- 
tinę, visuomeninę ir politinę pažangą, išlaikant valstybės gyvenimo ir jos 
esminių institucijų tęstinumą, priima šią piliečių teisių ir principų, kuriais 
remiasi konstitucinių galių išdėstymas ir vykdymas, deklaraciją. 


1 straipsnis 
(Įstatymo Nr. 36/2002 2-asis str.) 

San Marino Respublika pripažįsta kaip sudėtinę savo santvarkos dalį 
bendrai pripažintas tarptautinės teisės normas ir jomis vadovaujasi savo 
aktuose ir veiksmuose. Laikosi normų, įtrauktų į tarptautines žmogaus tei- 
sių ir pagrindinių teisių deklaracijas. 

Dar kartą įtvirtina teisę į politinį prieglobstį. Atmeta karą kaip ginčų 
tarp valstybių sprendimo priemonę ir tarptautiniuose veiksmuose laikosi 
principų, įtvirtintų Jungtinių Tautų Statute. 

San Marino santvarka pripažįsta, užtikrina ir įgyvendina Europos 
žmogaus teisių ir pagrindinių laisvių konvencijoje paskelbtas teises ir pa- 
grindines laisves. 

Tarptautinės žmogaus laisvių ir teisių apsaugos sutartys, tinkamai su- 
darytos ir įsigaliojusios, turi viršenybę, jei yra prieštaravimų vidaus nor- 
moms. 


2straipsnis 
(Įstatymo Nr. 59/1974 2-asis str.) 

Respublikos suverenitetas priklauso tautai, kuri jį vykdo atstovauja- 
mosios demokratijos statutinėmis formomis. Įstatymas reguliuoja Arengo 
ir kitus tiesioginės demokratijos institutus. 

3 straipsnis 
(Įstatymo Nr. 36/2002 3-iasis str.) 

Valstybės vadovo pareigas kolegialumo principu vykdo du kapitonai 
regentai. 

Didžiosios Generalinės Tarybos paskirti kapitonai regentai vieningai 
atstovauja valstybei. Jie yra konstitucinės santvarkos aukščiausieji garantai. 

Jie vadovauja Didžiajai Generalinei Tarybai bei atstovauja Tarybai 
kaip visumai. 

Jie vadovauja kitiems organams remiantis įstatymo nuostatomis ir at- 
sižvelgiant į galių atskirumą. 

Skubios būtinybės atveju, išklausę Valstybės Susirinkimo nuomonę, 
leidžia valdymo dekretus, kurie nustoja galios, jei trijų mėnesių laikotarpiu 
neratifikuojami Didžiosios Generalinės Tarybos. 

Valstybės Susirinkimas nuolat supažindina kapitonus regentus su 
valstybės reikalais. 

Konstitucinis įstatymas nustato regentystės garantijas ir pareigas bei 
gali suteikti ir kitas galias. Kvalifikuotas įstatymas reguliuoja jos skyrimą, 
organizavimą, funkcijas bei pareigų suderinamumo su kitomis pareigomis 
sąlygas. 

Didžiajai Generalinei Tarybai, sudarytai iš šešiasdešimties narių (kon- 
sultorių), priklauso įstatymų leidybos galia, politikos gairių nustatymas bei 
kontrolės funkcijos. 

Rinkimų įstatymas, priimtas absoliučia dauguma, reguliuoja rinki- 
mus, konsultorių tinkamumo sąlygas, mandato baigtį bei pareigų suderi- 
namumo su kitomis pareigomis režimą. Kvalifikuotas įstatymas reguliuoja 
konsultorių pareigas ir teises. 

Konsultoriai renkami visuotiniuose ir tiesioginiuose rinkimuose vi- 
sam įstatymų leidybos mandatui. Jų mandatas baigiasi paleidus Tarybą ar 
pasireiškus sąlygoms, nurodytoms ankstesnėje pastraipoje. 

Didžiosios Generalinės Tarybos vidaus organizacija ir užduotys regu- 
liuojamos Tarybos reglamentu, priimtu absoliučia jos narių balsų daugu- 
ma. Jis nustato Tarybos Komisijų formavimą. Tarybos reglamentas taip pat 
reguliuoja konsultorių grupių ir atstovavimo vaidmenį. 

Valstybės Susirinkimui priklauso vykdomoji valdžia, vadovaujantis 
kolegialumo ir atsakomybės principais. Jis politiškai atskaitingas Tarybai, 
kuriai atsiskaito tiek kolegialiai, tiek individualiai, pagal konstitucinio įsta- 
tymo nustatytą tvarką. 

Valstybės Susirinkimo narius skiria Didžioji Generalinė Taryba. 
Konstitucinis įstatymas nustato ir reguliuoja jų galias. Kvalifikuotas įsta- 
tymas reguliuoja jų funkcijas ir darbo organizavimą, nustato atitikimo 
pareigoms sąlygas, skyrimo procedūrą, pareigų suderinamumą su kitomis 
pareigomis, atskirų Valstybės Susirinkimo narių įgaliojimų nutrūkimą, or- 
dinarinio administravimo tvarką. 

Valstybės Susirinkimas gali leisti norminius aktus reglamento forma, 
kurie privalo atitikti įstatymo nuostatas. Jis priima įstatymo nuostatas ati- 
tinkančius motyvuotus administracinius nutarimus. 

Valstybės Susirinkimo aktų skaidrumas ir viešumas yra garantuojamas. 

Valstybės Susirinkimas naudodamasis autonomija vadovauja vieša- 
jam administravimui. Viešasis administravimas tarnauja bendrajam inte- 
resui ir paklūsta įstatymui bei principams, išdėstytiems 14 straipsnyje. 

Teisminės valdžios organai yra steigiami konstituciniu įstatymu, kuris 
taip pat nustato jų atsakomybę. Jie pavaldūs tik įstatymui. Jiems vykdant savo 
funkcijas yra garantuojama visiška sprendimo nepriklausomybė ir laisvė. 

Visas teismines funkcijas vykdo teismo organai. 

Kvalifikuotas įstatymas nustato magistratų įdarbinimo formas, skyri- 
mą, suderinamumo su kitomis pareigomis sąlygas, taip pat magistratūros 
organizavimą ir funkcionavimą. 

Valstybės organai turi atitinkamą autonomiją ir veikia pagal kompe- 
tenciją. 


3bis straipsnis 
(Įstatymo Nr. 36/2002 3-iasis str.) 

Konstituciniai įstatymai įgyvendina pagrindinius principus, kurie yra 
įtvirtinti šioje Deklaracijoje. Juos visa apimtimi priima Didžioji Generali- 
nė Taryba dviejų trečdalių balsų dauguma. Jei priimami absoliučia balsų 
dauguma, jie per devyniasdešimt dienų nuo priėmimo teikiami patvirtina- 
majam referendumui. 

Kvalifikuoti įstatymai reguliuoja konstitucinių organų funkcionavimą 
bei tiesioginės demokratijos institutus. Juos tvirtina Didžioji Generalinė 
Taryba paprastąja balsų dauguma. 

Ordinarinius įstatymus tvirtina Didžioji Generalinė Taryba paprastą- 
ja balsų dauguma. Tokia pačia balsų dauguma ratifikuojami dekretai. 

Įstatymų leidybos iniciatyva priklauso kiekvienam konsultoriui, Ta- 
rybos komisijoms, Valstybės Susirinkimui, pilių savivaldos taryboms bei 
pagal įstatymą ir piliečiams. 

Didžioji Generalinė Taryba gali įstatymu pavesti Valstybės Susirinki- 
mui priimti įstatymų galios dekretus, kuriuos ratifikuoja Didžioji Genera- 
linė Taryba. 

Nesant įstatymo nuostatų, paprotys ir komunalinė teisė sudaro vien- 
tisą šaltinį. 

Įstatymų bei jų pakeitimų projektai, susiję su įplaukų sumažinimu, 
su naujomis išlaidomis ar jų didinimu, privalo numatyti jų įgyvendinimo 
priemones atsižvelgiant į biudžeto įstatymą. 


4 straipsnis 
(Įstatymo Nr. 36/2002 5-asis str.) 

Visi yra lygūs prieš įstatymą, nepriklausomai nuo lyties, asmeninių, 
ekonominių, visuomeninių, politinių ir religinių aplinkybių. 

Visi piliečiai turi teisę siekti valstybinių pareigų bei į renkamas parei- 
gas pagal įstatymuose numatytą tvarką. 

Respublika lygiavertiškai užtikrina socialinį orumą ir teisių bei laisvių 
apsaugą. Sudaro sąlygas piliečiams veiksmingai dalyvauti šalies ekonomi- 
niame ir visuomeniniame gyvenime. 


5 straipsnis 
(Įstatymo Nr. 59/1974 5-asis str.) 
Žmogaus asmens teisės neliečiamos. 


6 straipsnis 
(Įstatymo Nr. 59/1974 6-asis str.) 

Respublika pripažįsta visiems pilietines ir politines laisves. Ypač yra 
užtikrinamos asmens, jo gyvenamosios vietos, judėjimo, susirinkimų ir 
susivienijimų, minties, sąžinės ir tikėjimo laisvės. Bet kokio pobūdžio ko- 
munikavimo slaptumas yra saugomas. Įstatymas gali riboti šių teisių įgy- 
vendinimą tik ypatingais atvejais dėl svarbių viešosios tvarkos ir viešojo 
intereso priežasčių. 

Menai, mokslas ir dėstymas yra laisvi. Įstatymas užtikrina piliečiams 
teisę į laisvas ir nemokamas studijas. 

7 straipsnis 
(Įstatymo Nr. 59/1974 7-asis str.) 

Rinkimai yra visuotiniai, slapti ir tiesioginiai. 

Kiekvienas pilietis, atitinkantis įstatymo numatytas amžiaus ir kitas 
sąlygas, turi teisę rinkti ir būti renkamas. 


8 straipsnis 
(Įstatymo Nr. 59/1974 8-asis str.) 

Visi piliečiai turi teisę demokratiniu būdu burtis į politines partijas ir 
profesines sąjungas. 


9 straipsnis 
(Įstatymo Nr. 59/1974 9-asis str.) 
Darbas yra kiekvieno piliečio teisė ir pareiga. Įstatymas užtikrina dir- 
bančiajam teisingą atlyginimą, atostogas, savaitinį poilsį ir teisę streikuoti. 
Visi piliečiai turi teisę į socialinę apsaugą. 


10 straipsnis 
(Įstatymo Nr. 59/1974 10-asis str.) 

Nuosavybė ir privati ūkinė iniciatyva yra užtikrinamos. Saugodamas 
viešąjį interesą įstatymas nustato jo apribojimus. 

Privačios nuosavybės paėmimas įstatymo numatyta tvarka yra lei- 
džiamas visuomenės poreikiams ir už ją teisingai atlyginama. 

Respublika saugo istorinį ir meno paveldą bei gamtinę aplinką. 


11 straipsnis 
(Įstatymo Nr. 59/1974 11-asis str.) 

Respublika švietimu, darbu, sporto ir rekreacine veikla skatina vaikų 
asmenybės raidą bei jų pasirengimą laisvai ir atsakingai įgyvendinti savo 
pagrindines teises. 


12 straipsnis 
(Įstatymo Nr. 59/1974 12-asis str.) 
Respublika globoja šeimos institutą, paremtą sutuoktinių moraline ir 
teisine lygybe. 
Kiekviena motina turi teisę į bendruomenės pagalbą ir apsaugą. 
Įstatymas garantuoja vaikams, gimusiems ne santuokoje, dvasinę, tei- 
sinę ir socialinę globą, užtikrinant jiems vienodą požiūrį su teisėtai gimu- 
siais vaikais. 

13 straipsnis 
(Įstatymo Nr. 59/1974 13-asis str.) 

Visi piliečiai turi pareigą būti ištikimi Respublikos įstatymams ir ins- 
titucijoms, dalyvauti jos gynyboje ir pagal išgales prisidėti prie visuomenės 
išlaidų. 

Jokie turtinio ar asmeninio pobūdžio įpareigojimai negali būti numa- 
tomi, išskyrus įstatymu. 


14 straipsnis 
(Įstatymo Nr. 59/1974 14-asis str.) 

Viešajame administravime vadovaujamasi teisėtumo, nešališkumo ir 
veiksmingumo kriterijais. 

Įstatymas įtvirtina pareigą motyvuoti administracinius nurodymus 
bei ginčų su suinteresuotais subjektais sprendimo tvarką. 

Pareigūnai įstatymo numatyta tvarka atsako už veiksmus, pažeidžian- 
čius piliečių teises. 


15 straipsnis 
(Įstatymo Nr. 36/2002 6-asis str.) 

Subjektinių teisių ir teisėtų interesų teisinę apsaugą garantuoja ben- 
drosios kompetencijos ir administracinės teisminės valdžios organai bei 
Konstitucingumo garantų kolegija. 

Teisė į gynybą yra saugoma kiekvienoje teisminio proceso stadijoje. 

Įstatymas užtikrina sprendimų priėmimą laiku, jų ekonomiškumą, 
viešumą ir nepriklausomumą. 

Žmogiškas ir perauklėjančias bausmes gali skirti pagal įstatymą skirtas 
teisėjas, remiantis atgaline data negaliojančiomis normomis. Jų taikymas 
atgaline data numatomas tik tuo atveju, jei jos asmeniui yra palankesnės. 

Iki galutinio kaltinamojo nuosprendžio kaltinamasis nelaikomas kal- 
tu. Bet koks asmens laisvės apribojimas, net ir prevencinis, yra leidžiamas 
tik įstatymo pagrindu. 


16 straipsnis 
(Įstatymo Nr. 36/2002 6-asis str.) 

Įsteigiama Konstitucingumo garantų kolegija. Ją sudaro trys nuola- 
tiniai ir trys pakaitiniai nariai. Juos iš pradžių ketverių metų laikotarpiui 
renka Didžioji Generalinė Taryba dviejų trečdalių visų narių balsų dau- 

guma iš universitetų ordinarinių profesorių, teisėjų ir asmenų, turinčių 
aukštąjį teisinį išsilavinimą ir ne mažesnę kaip dvidešimties metų profesi- 
nę patirtį teisės srityje. Pasibaigus pirmajam mandatui, Kolegija kas dveji 
metai atnaujinama trečdaliu. Pakaitiniai nariai pavaduoja nuolatinius, kai 
pastarieji negali dalyvauti dėl interesų konflikto, net dėl ankstesnės vykdy- 
tos veiklos bei kai negali eiti pareigų ar dalyvauti. 

Kolegija iš savo nuolatinių narių rotacijos būdu dvejiems metams ski- 
ria pirmininką. 

Kolegija: 

a) Tikrina bent dvidešimties konsultorių, Valstybės Susirinkimo, 
penkių pilių savivaldos tarybų, ne mažiau kaip 1,5 proc. rinkėjų, esančių 
paskutiniame ir galutiniame kasmet peržiūrimame rinkėjų sąraše, prašy- 
mu arba teisėjų ar bylos šalių Respublikos teismuose nagrinėjamose bylose 
prašymu įstatymų, aktų, savo norminiu turiniu turinčių įstatymo galią, bei 
normų, tarp jų ir paprotinių, turinčių įstatymo galią, atitikimą šiame įsta- 
tyme įtvirtintiems ar nurodytiems pagrindiniams santvarkos principams; 

b) Įstatymų numatytais atvejais sprendžia dėl referendumo priimti- 
numo; 

c) Sprendžia ginčus, kylančius tarp konstitucinių organų; 

d) Vykdo teisingumą buvusių kapitonų regentų atžvilgiu (Sindacato 
sui Capitani Reggenti). 

Konstituciniu įstatymu gali būti nustatytos paskesnės nuostatos. 
Konstitucinis įstatymas apibrėžia Kolegijos ir jos atskirų narių atsakomy- 
bės tvarką. 

Kvalifikuotas įstatymas reguliuoja Kolegijos interesų konflikto spren- 
dimo, veiklos ir organizavimo tvarką, kreipimosi į Kolegiją būdus ir proce- 
dūras, sprendimų pasekmes bei šių sprendimų vykdymo būdus. 

Sprendimais pripažinto nekonstitucingumo pasekmių įsigaliojimas 
atidedamas šešių mėnesių laikotarpiui. Per šį laikotarpį Didžioji Genera- 
linė Taryba gali priimti įstatymų leidybos aktus, atitinkančius sprendimus 
dėl nekonstitucingumo. 


17 straipsnis 
(Įstatymo Nr. 36/2002 8-asis str.) 

Šios Deklaracijos nuostatas gali keisti Didžioji Generalinė Taryba 
dviejų trečdalių visų narių balsų dauguma. 

Kai šios Deklaracijos nuostatų keitimo įstatymus Didžioji Generalinė 

Taryba priima absoliučia balsų dauguma, šie įstatymai devyniasdešimties 
dienų laikotarpiu po jų priėmimo turi būti pateikiami referendumui tvirtinti. 


Pateikta Mūsų Būstinėje 
2002 (1701 Respublikos įkūrimo) metų liepos 8 dieną 


Kapitonai Regentai 
Antonio L. Volpinari - G. Francesco Ugolini 


PEREINAMOJI NUOSTATA 
(Įstatymo Nr. 36/2002 9-asis str.) 


Konstituciniai įstatymai ir kvalifikuoti įstatymai, nurodyti Deklara- 
cijos 3bis straipsnio pirmoje ir antroje pastraipose, turi būti pateikti per 
trejus metus nuo dabartinio konstitucinio pakeitimo įsigaliojimo datos. 

Kvalifikuotas įstatymas, nurodytas šios Deklaracijos 16 straipsnio 
penktoje pastraipoje, turi būti pateiktas per šešis mėnesius. 

Iki tol, kol įsigalios nauja teismų santvarka, Konstitucingumo užtikri- 
nimo kolegijos nariai priima sprendimus dėl: 

a) bylų, pateikiamų Respublikos teismams, kompetencijos prieštara- 
vimų, 

b) teisėjų ir iždo prokuroro nusišalinimo ir nušalinimo, 

c) paskutinės instancijos skundų baudžiamojo proceso bylose, susiju- 
siose su laikinųjų apsaugos priemonių taikymo teisėtumu arba su bausmės 
vykdymu, 

d) suinteresuotų šalių skundų esant skirtingiems pirmosios ir antro- 
sios instancijų sprendimams civilinėse ir administracinėse bylose, 

e) skundų peržiūrėti nuosprendžius baudžiamosiose bylose, dėl pra- 
šymų panaikinti sprendimus bei dėl restitutio in integrum prašymų. 

SAUDO ARABIJOS KARALYSTĖ 


PRATARMĖ 


Arabijos pusiasalis laikytinas geografiniu ir dvasiniu Islamo centru. 
Kaip teigiama Islamo išpažinėjų, didžiausios pagal plotą pusiasalio vals- 
tybės - Saudo Arabijos karalystės - ribose esančiame Mekos mieste apie 
570 metus gimė pranašas Mahometas. Musulmonų tikima, jog Koranas — 
šventoji musulmonų knyga buvo apreikšta per pranašą Mahometą 
dabartinėse Saudo Arabijos žemėse. 

Šiandieną islamas yra daugiau negu pusšimčio valstybių dominuojan- 
ti religija. Islamo, tiksliau - Šariato, teisė yra sudėtinė religijos dalis. Pri- 
klausomai nuo pagrindinių islamo religijos ir teisės šaltinių - Korano ir 
Pranašo sunos - interpretacijos, susiformavo skirtingos teisės mokyklos, 
vyraujančios tam tikrame regione. Išskriamos sunitų ir šiitų islamo, tuo 
pačiu ir islamo teisės, kryptys. Sunitai sudaro didžiąją daugumą pasaulio 
musulmonų. Skiriamos keturios pagrindinės sunitų (hanafitų, šafiitų, ma- 
likitų ir hanbalitų) ir trys šiitų teisės mokyklos. Saudo Arabijoje įsivyravo 
sunitiškoji hanbalitų teisės interpretacija, vėliau stipriai įtakota vahabizmo 
srovės. Hanbalitų teisės kryptis išsiskyrė siekiu išsaugoti tradicinį bei gry- 
ną islamo teisės veidą, todėl nenuostabu, jog iki pat XX amžiaus pabaigos 
buvo laikomasi pozicijos, kad konstitucija yra Koranas ir Pranašo suna. 

Saudo Arabijos Sunitų karalystės valdytojai kartu su karališkąja šei- 
ma bei vahabi mokslininkais iki pat 1992 metų prieštaravo bet kokios 
formalios konstitucijos sukūrimui. Antrojo Persijos įlankos karo metu ka- 
rališkaijai šeimai buvo daromas spaudimas iš Vakarų valstybių pusės dėl 
autokratinių taisyklių valstybėje. Galiausiai 1992 metų kovo mėnesį Saudo 
Arabijos karališkoji šeima sutiko promulguoti Pagrindinį Įstatymą, kurio 
slaptas tekstas buvo rengiamas komitete vadovaujant princui Nayefui ir vi- 
daus reikalų ministrui. 

Pagal Pagrindinio Įstatymo 1 straipsnį Saudo Arabijos karalystės 
konstitucija išlieka šventasis Koranas ir Pranašo suna. Konstitucijos 7 
straipsnyje įtvirtinta, kad valdžia kyla iš Korano ir pranašo Mahometo tra- 
dicijos, kad Koranas ir suna yra aukštesnės galios dokumentai negu pats 

Pagrindinis Įstatymas ar kiti teisės aktai. Tiesa, jokioje Pagrindinio Įstaty- 
mo nuostatoje nėra konkretizuojama, kaip ši viršenybė turėtų būti užtikri- 
nama praktikoje. 

Remiantis konstituciniu teisiniu reguliavimu Karalius su šeima ir 
toliau lieka pagrindiniai įstatymų leidybos ir vykdomosios valdžios galių 
reiškėjai. Karalius sosto paveldėtoją parenka iš sūnų. Išrinktasis paskiria- 
mas į valdžią po Karaliaus mirties pačių piliečių, proceso, pavadinimu 
Baya metu. Kol nėra formalaus šio proceso mechanizmo, bet kuris tautos 
nepritarimas išlieka teorinės reikšmės. Tiesa, po Pagrindinio Įstatymo pri- 
ėmimo karališkoji šeima patiria vis didesnį spaudimą, siekiant įvesti vieno- 
kią ar kitokią Baya proceso tvarką. Nepaisant to, Karalius išlaiko visų trijų 
valdžių galias savo rankose. Kitaip tariant, bet kuri autonomiška valdžia 

Nors galima teigti, jog valdžių padalijimo principas formaliai yra 
įtvirtintas Pagrindinio įstatymo tekste (44 straipsnis), tačiau kiekvienos 
valdžios priklausomybė nuo Karaliaus yra akivaizdi. Pagrindiniame Įsta- 
tyme užsimenama apie konsultacijas, diskusijas priimant tam tikrus tei- 
sės aktus su parlamento funkcijas atliekančiais rūmais (Majlis), tačiau tiek 
parlamento vadovas, tiek ir parlamento nariai yra parenkami paties Kara- 
liaus nuožiūra. 

Monarchinis režimas Saudo Arabijoje nuolat primindavo apie atsto- 
vaujamųjų rinkimų principo netinkamumą Saudo Arabijos karalystei. An- 
tai, pasak karaliaus Fahdo, laisvų rinkimų į parlamentą sistema netinkama 
jų valstybei. Parlamento institucija (Majlis) susideda iš Prezidento ir še- 
šiasdešimties narių, kuriuos Karalius parenka pagal išsilavinimą ir patirtį. 
Parlamentas gali, jei kreipiasi dešimt ir daugiau jo narių, inicijuoti bilio ar 
siūlomos pataisos priėmimą. Pasiūlymas perduodamas Majlis Prezidentui, 
kuris jį perduoda Karaliui. Karalius sprendžia, ką toliau daryti su siūlymu. 
Karaliaus sprendimo apskųsti nėra galimybės. Paminėtina, jog parlamen- 
tui nėra suteikta ekonominius klausimus reglamentuojančių teisės aktų 
leidybos funkcija. Be to, deputatai neturi teisės diskutuoti ar viešumoje ap- 
tarti svarstomų parlamente klausimų. 

Įstatymų leidyba išlieka Ministrų Tarybos, kuriai vadovauja Kara- 
lius, prerogatyva. Pagrindinio Įstatymo 56 straipsnis aiškiai įvardija, jog 
Karalius vykdo ir Ministro Pirmininko pareigas. Abejonių dėl monarcho 
galių absoliutumo nelieka dar ir todėl, kad parlamento įstatymų leidybos 
kompetencija apribota tiek, kad bendrosios politikos klausimais jo narių 

nuomonė pirmiausia turi būti išreiškiama Ministrų Tarybos vadovui - Ka- 
raliui. Pasak pirmojo Majlis vadovo, rūmų galios apima įstatymų, kuriuos 
Karalius dar kartą peržiūri pries įstatymo pasirašymą ir paskelbimą, pa- 
tikrą. Iš esmės Ministrų Taryba parenka įstatymus, kuriuos teikia Majlis 
nariams svarstyti. 

Teismai pagal Pagrindinį Įstatymo 46 straipsnį laikomi nepriklauso- 
mais, tačiau jau kitos Konstitucijos nuostatos paneigia bet kokį nepriklau- 
somumą. Pavyzdžiui, Karaliui pavesta įgyvendinti teismo sprendimus (50 
straipsnis), o teisėjai skiriami karališkuoju dekretu (52 straipsnis). Teismai 
įpareigoti taikyti religinės teisės šaltinių nuostatas (48 straipsnis), o šį pro- 
cesą prižiūri pats Karalius (55 straipsnis). Visa tai ir dar daugiau rodo, kad 
valdžių padalijimo principas Karalystėje iš tikrųjų neveikia. 

SAUDO ARABIJOS KARALYSTĖS 
PAGRINDINIS ĮSTATYMAS! 


Dviejų Šventųjų Mečečių saugotojas, Karalius Fahd Bin Abdulaziz Al- 
Saud išleido karališkąjį dekretą, įkūnijantį Pagrindinį Vyriausybės Įstaty- 
mą. Toliau pateikiamas dekreto tekstas. 

Dievo vardu, labiausiai užjaučiančio, labiausiai gailestingo, 

su Dievo pagalba mes, Fahd Bin Abdulaziz Al-Saud, Saudo Arabijos 
Karalystės Monarchas, atsižvelgę į visuomenės interesus ir į valstybės pa- 
žangą įvairiose srityse, trokšdami įgyvendinti tikslus, kurių siekiame, skel- 
biame: 

a. Pagrindinį Įstatymą su išdėstytu tekstu. 

b. Visi galiojantys reglamentai, įstatymai ir dekretai lieka galioti, kol 
Pagrindinis Įstatymas įsigalios, kol jie bus pakeisti, kad paklustų 
jam. 

c. Šis dekretas skelbiamas oficialiame laikraštyje ir įsigalioja paskel- 
bimo dieną. Dievo vardu, labiausiai užjaučiančio, labiausiai gai- 
lestingo. 


I SKYRIUS 
BENDRIEJI PRINCIPAI 
1 straipsnis 
Saudo Arabijos Karalystė yra nepriklausoma Arabų Islamo Valstybė. 


Jos religija yra islamas. Jos konstitucija yra Visagalio Dievo Knyga, Šven- 
tasis Koranas ir Pranašo Suna. Karalystės kalba yra arabų. Sostinė Rijadas. 





! Saudo Arabijos Karalystės Konstitucija, pateikta Saudo Arabijos ambasados Ameri- 
koje oficialiame puslapyje http://www.saudiembassy.net/about/country-information/ 
laws/Ihe Basic Law Of Governance.aspx, išversta iš anglų kalbos. 

2straipsnis 
Valstybinės šventės yra Eid Al Fitr (Ramadano šventė) ir Eid Al Adhha 
(Aukos šventė). Kalendorius rodo Hijri metus (mėnulio metus). 


3 straipsnis 

Valstybės vėliava yra: 

a. Žalios spalvos. 

b. Jos plotis lygus dviem trečdaliams jos ilgio. 

c. Žodžiai Nėra kito dievo, tik Dievas ir Jo Pasiuntinys Mahometas yra 
įrašyti viduryje, su ištrauktu iš makšties kardu apačioje. Vėliava niekada 
negali būti apversta. Taisykles, susijusias su vėliava, nustato įstatymas. 


4 straipsnis 
Valstybės herbas yra du sukryžiuoti kardai su palme, esančia per vidu- 
rį tarp jų. Įstatymas nustato valstybės himną ir apdovanojimus. 


II SKYRIUS 
VALDYMO ĮSTATYMAS 


5 straipsnis 

a. Saudo Arabijos Karalystė yra monarchija. 

b. Šalies valdovai yra iš įkūrėjo Karaliaus Abdulaziz Bin Abdulrah- 
man al Faisal Al-Saud sūnų ir jų palikuonių. Doriausias iš jų gauna ištiki- 
mybę pagal Visagalio Dievo Knygą ir Jo Pasiuntinio Suną. 

c. Karalius renka ir atleidžia Princą karališkuoju dekretu. 

d. Princas išimtinai atsideda savo kaip Princo pareigoms, ir vykdo 
kitas, Karaliaus jam pavestas, pareigas. 

e. Mirus Karaliui Princas prisiima karališkąsias galias iki tol, kol 
duoda ištikimybės pažadus pagal bay'a procedūrą. 


6 straipsnis 

Palaikydami Dievo Knygą ir Jo Pasiuntinio Suną, piliečiai duoda išti- 
kimybės pažadus Karaliui, atvirai pareikšdami ištikimybę sunkiais ir len- 
gvais laikais. 


7 straipsnis 
Saudo Arabijos Karalystės valdžia kyla iš Dievo Knygos ir Pranašo 
Sunos, kurie yra pagrindiniai šio Įstatymo ir kitų šalies įstatymų šaltiniai. 

8 straipsnis 
Saudo Arabijos Karalystės valdžia grindžiama teisingumu, konsulta- 
vimusi su tauta ir lygybe, pagal islamo šariatą. 


III SKYRIUS 
SAUDO ARABIJOS VISUOMENĖS VERTYBĖS 


9 straipsnis 

Šeima yra Saudo Arabijos visuomenės centras. Šeimos nariai ugdomi 
pagal islamo tikėjimą, kuris reikalauja ištikimybės ir paklusnumo Dievui, 
Jo Pranašui ir valdovams, pagarbos ir paklusnumo įstatymams, ir meilės 
bei pasididžiavimo Tėvyne ir jos šlovinga istorija. 
10 straipsnis 


Valstybė skatina šeimos ryšius, arabų ir islamo vertybes. Ji rūpinasi 
žmonėmis ir teikia tinkamas sąlygas jų talentams ir įgūdžiams lavinti. 


11 straipsnis 

Saudo Arabijos visuomenė grįsta visišku Dievo nurodymų sekimu. 
Visuomenės nariai bendradarbiauja tarpusavyje labdaroje, pamaldose ir 
sanglaudose. 


12 straipsnis 
Nacionalinės vienybės įtvirtinimas yra pareiga. Valstybė draudžia vei- 
klas, kurios privestų prie atsiskyrimo, nesantaikos ir pasidalijimo. 


13 straipsnis 

Švietimo tikslas yra įskiepyti islamo tikėjimą visų jaunuolių širdyse, 
padėti jiems įgyti žinių ir įgūdžių, išugdyti juos naudingais visuomenės 
nariais, mylinčiais Tėvynę ir besididžiuojančiais jos istorija. 


IV SKYRIUS 
EKONOMIKOS PRINCIPAI 
14 straipsnis 


Visi natūralūs ištekliai, kuriuos Dievas padėjo po Žeme, virš žemės, 
teritoriniuose vandenyse ar sritys tarp žemės ir jūros, kartu su pajamomis, 

gaunamomis iš šių išteklių, yra valdomi valstybės ir priklauso valstybei, 
kaip numato įstatymas. 

Įstatymas nustato šių išteklių naudojimą, apsaugą ir plėtrą, vadovau- 
jantis valstybės interesais, jų apsauga ir ekonomika. 


15 straipsnis 
Negali būti suteikti jokie leidimai ar lengvatos naudoti viešuosius ište- 
klius, nebent tai leistų įstatymo nuostatos. 


16 straipsnis 

Viešosios lėšos neliečiamos. Jos saugomos valstybės ir ginamos visų 
piliečių ir gyventojų. 
17 straipsnis 

Nuosavybė, kapitalas ir darbas yra pagrindiniai Karalystės ekonomi- 


kos ir socialinio valstybės vientisumo elementai. Tai yra asmeninės teisės, 
pagal islamo šariatą atliekančios socialinę funkciją. 


18 straipsnis 

Valstybė garantuoja privačią nuosavybę ir jos neliečiamybę. Asme- 
ninė nuosavybė negali būti atimta, nebent tarnaujant visuomenės porei- 
kiams. Tokiu atveju savininkui turi būti suteiktas teisingas atlyginimas. 


19 straipsnis 
Bendrasis lėšų konfiskavimas draudžiamas. Be teismo sprendimo ne- 
gali būti vykdomas joks asmens privačių lėšų konfiskavimas. 


20 straipsnis 

Neturi būti taikomi jokie mokesčiai ar rinkliavos, išskyrus būtinais 
atvejais ir teisingais pagrindais. Įvedimas, keitimas, nutraukimas ar lengva- 
tos taikomos atsižvelgiant į įstatymo nuostatas. 


21 straipsnis 
Zakatas (labdara) renkamas ir leidžiamas teisėtoms išlaidoms. 


22 straipsnis 
Ekonominė ir socialinė plėtra vykdoma pagal teisingą, protingą planą. 

V SKYRIUS 
TEISĖS IR PAREIGOS 


23 straipsnis 
Valstybė saugo islamo tikėjimą, taiko šariatą, skatina gėrį ir neskatina 
blogio ir įsipareigoja skleisti islamo tikėjimą. 


24 straipsnis 

Valstybė plėtoja ir palaiko Dvi Šventąsias Mečetes. Ji prižiūri ir sau- 
go piligrimus, padėdama jiems atlikti savo Hajj (Hadž) ir Umra, ir lankyti 
Pranašo Mečetę lengvai ir patogiai. 


25 straipsnis 
Valstybė puoselėja arabų ir musulmonų tautų solidarumo ir harmoni- 
jos siekius ir stiprina santykius su draugiškomis valstybėmis. 


26 straipsnis 
Valstybė saugo žmonių teises pagal šariatą. 


27 straipsnis 

Valstybė garantuoja piliečių ir jų šeimų teises nelaimės, ligos, nedar- 
bingumo ir senatvės atveju. Valstybė palaiko Socialinės apsaugos įstatymą 
ir skatina įmones ir privačius asmenis dalyvauti labdaringose veiklose. 


28 straipsnis 
Valstybė palengvina darbo galimybes kiekvienam galinčiam dirbti as- 
meniui ir leidžia įstatymus darbuotojo ir darbdavio apsaugai. 


29 straipsnis 

Valstybė globoja mokslus, susirašinėjimą ir kultūrą. Ji skatina moksli- 
nius tyrimus, saugo islamo ir arabų paveldą ir prisideda prie arabų, islamo 
ir žmonių civilizacijos gerovės. 


30 straipsnis 
Valstybė teikia valstybinį švietimą ir įsipareigoja mažinti neraštingumą. 


31 straipsnis 
Valstybė rūpinasi visuomenės sveikata ir teikia sveikatos priežiūrą 
kiekvienam piliečiui. 

32 straipsnis 
Valstybė siekia išsaugoti, apsaugoti ir gerinti aplinką, taip pat užkirsti 
kelią taršai. 


33 straipsnis 
Valstybė formuoja ir aprūpina ginkluotąsias pajėgas islamo tikėjimui, 
Dviem Šventosioms Mečetėms, visuomenei ir tėvynei apsaugoti. 


34 straipsnis 
Kiekvieno piliečio pareiga ginti islamo tikėjimą, visuomenę ir Tėvynę. 
Karinės tarnybos taisykles nustato įstatymas. 


35 straipsnis 
Saudo Arabijos pilietybės įgijimą nustato įstatymas. 


36 straipsnis 
Valstybė saugo visus piliečius ir jos teritorijoje esančius gyventojus. 
Niekas negali būti neteisėtai izoliuotas, areštuotas ar įkalintas. 


37 straipsnis 
Būstas neliečiamas. Be savininko sutikimo įėjimas draudžiamas. Nega- 
li būti atliekami jokie kratos veiksmai, išskyrus įstatymo nustatytus atvejus. 


38 straipsnis 

Niekas negali būti baudžiamas už kito nusikaltimus. Be nuorodos į ša- 
riatą ar įstatymo nuostatas negali būti įvykdytas joks apkaltinamasis nuos- 
prendis ar bausmė. Bausmių vykdymas negalioja atgaline tvarka. 


39 straipsnis 

Žiniasklaida ir kitos išraiškos priemonės vartoja civilizuotą ir man- 
dagią kalbą, prisideda prie švietimo ir tautos vienybės stiprinimo. Drau- 
džiama atlikti veiksmus, skatinančius sutrikimus ir atskyrimus, veikiančius 
šalies saugumą ir visuomenės santykius ar griaunančius Žmogaus orumą ir 
teises. Detales nustato įstatymas. 


40 straipsnis 

Telegrafo ir pašto ryšių, telefono ir kitų susisiekimo priemonių priva- 
tumas neliečiamas. Negalima konfiskuoti, užlaikyti, sekti ar slapta klausy- 
tis, išskyrus įstatymo numatytus atvejus. 

41 straipsnis 
Saudo Arabijos Karalystės gyventojai laikosi įstatymų, Saudo bend- 
ruomenės vertybių ir gerbia Saudo tradicijas ir jausmus. 


42 straipsnis 

Atsižvelgdama į viešąjį interesą valstybė teikia politinį prieglobstį. 
Tarptautiniai susitarimai ir įstatymai apibrėžia nusikaltėlių ekstradicijos 
(išdavimo) taisykles ir procedūras. 


43 straipsnis 

Karaliaus ir Princo tarybos atviros visiems piliečiams ir kiekvienam, 
kas turi skundų ar skriaudų. Pilietis turi teisę kreiptis į viešąsias institucijas 
ir aptarti bet kurį, susirūpinimą jam keliantį klausimą. 


VI SKYRIUS 
VALSTYBĖS VALDŽIOS INSTITUCIJOS 


44 straipsnis 

Valstybės valdžios institucijas sudaro: 

- teisminė valdžia 

- vykdomoji valdžia 

- reguliavimo institucija 

Šios institucijos bendradarbiauja vykdydamos savo funkcijas pagal šį 
Įstatymą ir kitus įstatymus. 

Karalius yra pagrindinis ginčų tarp šių institucijų sprendėjas. 


45 straipsnis 

Šventasis Koranas ir Dievo Pasiuntinio tradicija (Suna) yra fatvų šalti- 
nis. Įstatymas nustato hierarchinę Vyriausiosios Ulemos Tarybos, Tyrimų 
Administracijos ir Mufčio įstaigos sudėtį ir funkcijas. 


46 straipsnis 
Teismas yra nepriklausoma institucija. Teisėjų sprendimai nėra jokios 
kitos institucijos, išskyrus Islamo Šariato, objektas. 


47 straipsnis 
Visi žmonės, piliečiai ar nuolatiniai Karalystės gyventojai, turi teisę 
lygiais pagrindais pareikšti ieškinį. Įstatymas nustato šio tikslo procedūras. 


510 


Saudo Arabijos Karalystės Konstitucija 


48 straipsnis 

Teismai byloms turi taikyti islamo šariato taisykles, atsižvelgdami į 
Šventą Koraną, Suną ir įstatymus, išleistus valdovo ir neprieštaraujančius 
Šventajam Koranui ir Sunai. 


49 straipsnis 
Teismai yra įgalioti spręsti ginčus ir bausti už nusikaltimus, atsižvelg- 
dami į šio Įstatymo 53 straipsnio nuostatas. 


50 straipsnis 
Karalius ar tas, kam pavesta jam atstovauti, rūpinasi teismo sprendi- 
mų įgyvendinimu. 


51 straipsnis 
Įstatymas nustato Aukščiausiojo Teismo tarybos sudėtį ir funkcijas, 
taip pat teismų hierarchiją ir funkcijas. 


52 straipsnis 
Teisėjai skiriami ir atleidžiami karališkuoju dekretu, Aukščiausiojo 
Teismo tarybos siūlymu, atsižvelgiant į įstatymo nuostatas. 


53 straipsnis 
Įstatymas nustato Skriaudos valdybos struktūrą ir funkcijas. 


54 straipsnis 
Įstatymas nustato santykius tarp Ikiteisminio tyrimo komisijos ir Ge- 
neralinio prokuroro, jų sudarymo tvarką ir funkcijas. 


55 straipsnis 
Karalius valdo valstybę pagal šariatą. Jis taip pat prižiūri šariato vyk- 
dymą, bendrąją šalies politiką, valstybės apsaugą ir gynybą. 


56 straipsnis 

Karalius yra Ministras Pirmininkas. Ministrų Tarybos nariai pade- 
da jam įgyvendinti jo misiją pagal šio įstatymo ir kitų įstatymų nuostatas. 
Ministrų Tarybos įstatymas nustato Tarybos galias dėl valstybės vidaus ir 
išorės reikalų ir visus klausimus, susijusius su ministrais. Ministrų Tarybos 
įstatymas ir jų įgaliojimai gali būti keičiami pagal šį Įstatymą. 

57 straipsnis 

a. Karalius skiria ir atleidžia Ministro Pirmininko pavaduotojus ir 
Ministrų Tarybos narius karališkuoju dekretu. 

b. Ministro Pirmininko pavaduotojai ir Ministrų Tarybos nariai yra 
išvien atskaitingi Karaliui už Šariato vykdymą, įstatymus ir bendrąją šalies 
politiką. 

c. Karalius yra įgaliotas paleisti ir pertvarkyti Ministrų Tarybą. 


58 straipsnis 

Karalius skiria aukščiausio rango šalies pareigūnus, taip pat ministrus 
ir ministrų pavaduotojus karališkuoju dekretu, kaip numatyta Įstatyme. 
Ministrai ir nepriklausomų skyrių vadovai, kurie atstovauja ministerijoms 
ir agentūroms, yra atskaitingi Karaliui. 


59 straipsnis 
Įstatymas nustato Valstybės tarnybos reglamentą įskaitant atlygini- 
mus, apdovanojimus, kompensacijas, privilegijas ir pensijas. 


60 straipsnis 
Karalius yra Vyriausiasis ginkluotųjų pajėgų vadas. Jis skiria ir atlei- 
džia pareigūnus iš tarnybos, kaip numatyta įstatymo. 


61 straipsnis 
Karalius skelbia nepaprastąją padėtį ar visuotinę mobilizaciją, skelbia 
karą. Įstatymas nustato šių veiksmų įgyvendinimo tvarką. 


62 straipsnis 

Jei gresia neišvengiamas pavojus Karalystės saugumui, jos teritorijų 
vientisumui, oficialių institucijų funkcijų vykdymui, žmonių interesams ar 
saugumui, Karalius gali imtis skubių priemonių kovai su tokiu pavojumi. 
Kai jis mano, kad tokios priemonės turi tęstis, pagal įstatymą tam turi būti 
imtasi būtinų priemonių. 


63 straipsnis 
Karalius priima karalius ir valstybių vadovus, skiria savo atstovus ki- 
tose šalyse ir priima kitų šalių įgaliotų atstovų mandatus. 

64 straipsnis 
Pagal įstatymo nuostatas Karalius skiria valstybinius apdovanojimus. 


65 straipsnis 
Karalius gali karališkuoju dekretu pavesti kai kurių institucijų įgalio- 
jimus Princui. 


66 straipsnis 

Jei Karalius išvyksta į užsienį, jis išleidžia karališkąjį dekretą pavesda- 
mas Princui jam atstovauti, tvarkyti valstybės reikalus ir rūpintis žmonių 
interesais, kaip numato karališkasis dekretas. 


67 straipsnis 

Reguliavimo institucija rūpinasi įstatymų leidyba ir įstatais, saugan- 
čiais visų interesus, ir remiantis Šariatu pašalina blogį iš valstybės reikalų. 
Šios galios įgyvendinamos pagal šio Įstatymo nuostatas, Ministrų Tarybos 
įstatymą ir Šuros Tarybos įstatymą. 


68 straipsnis 


Valstybėje turi būti įsteigta Šuros Taryba. Įstatymas nustato jos su- 
darymo tvarką, galias ir narių atranką. Karalius gali paleisti ir pertvarkyti 
Šuros Tarybą. 


69 straipsnis 

Karalius gali sušaukti jungtinę Šuros Tarybos ir Ministrų Tarybos se- 
siją. Jis gali kviesti ir kitus, jo manymu, reikalingus dalyvauti susirinkime, 
ir spręsti atitinkamus klausimus. 


70 straipsnis 
Įstatymai, tarptautiniai susitarimai, sutartys ir lengvatos yra tvirtina- 
mi ir keičiami karališkuoju dekretu. 


71 straipsnis 
Įstatymai skelbiami oficialiame laikraštyje ir pradedami įgyvendinti 
nuo jų paskelbimo datos, nebent įstatyme nurodyta kita data. 

VII SKYRIUS 
FINANSAI 


72 straipsnis 
- Įstatymas apima nuostatas dėl bendrojo iždo, šalies pajamų ir jų 
kaupimo. 
- Pajamos registruojamos ir leidžiamos pagal įstatymo nustatytas 
procedūras. 


73 straipsnis 

Negali būti atliktas joks įsipareigojimas sumokėti sumą pinigų iš 
bendrojo iždo, nesilaikant biudžeto taisyklių. Jei biudžeto nuostata ne- 
gali patenkinti reikalavimo, tuomet nuostata išleidžiama karališkuoju 
dekretu. 


74 straipsnis 
Be įstatymo įgaliojimo valstybinio turto negalima parduoti, nuomoti 
ar disponuoti juo. 


75 straipsnis 
Įstatymas nustato valiutos, bankų, standartų, matų ir svorių sąlygas. 


76 straipsnis 

Įstatymas nustato šalies finansinius metus. Biudžetas skelbiamas ka- 
rališkuoju dekretu. Jis nustato pajamų ir išlaidų sumų įvertinimą vieną 
mėnesį prieš artėjančius finansinius metus. Jei dėl įtikinamų priežasčių 
biudžetas nepaskelbiamas iki naujų finansinių metų pradžios, lieka galioti 
praėjusių metų biudžetas, kol bus išleistas naujas. 


77 straipsnis 
Kompetentingas skyrius rengia metinį pranešimą apie praėjusius vals- 
tybės metus ir perduoda jį Ministrui Pirmininkui. 


78 straipsnis 

Skyrių, turinčių korporacinių teisių, biudžetams ir metiniams pra- 
nešimams taikomos tokios pačios procedūros, kokios taikomos valstybės 
biudžetui ir metiniam pranešimui. 

VIII SKYRIUS 
AUDITO INSTITUCIJA 


79 straipsnis 

Visos valstybės pajamos ir išlaidos, taip pat ir kilnojamas bei nekil- 
nojamas turtas turi būti tikrinamas, siekiant garantuoti tinkamą jo nau- 
dojimą ir valdymą. Šiuo tikslu metinė ataskaita perduodama Ministrui 
Pirmininkui. Įstatymas nustato kompetentingos audito institucijos veiklos 
detales, filialus ir valdžios sritis. 


80 straipsnis 

Valdžios institucijos taip pat tikrinamos siekiant užtikrinti tinkamą 
administracinę veiklą ir įstatymų vykdymą. Finansiniai ir administraciniai 
pažeidimai tiriami. Metinis pranešimas perduodamas Ministrui Pirminin- 
kui. Įstatymas nustato kompetetingos institucijos valdžioje veiklos detales, 
filialus ir valdžios sritis. 


IX SKYRIUS 
BENDRIEJI PRINCIPAI 


81 straipsnis 

Atsižvelgiant į sutartis ir susitarimus, šio Įstatymo taikymas nepažei- 
džia Saudo Arabijos įsipareigojimų kitoms valstybėms, tarptautinėms or- 
ganizacijoms ir įstaigoms. 


82 straipsnis 

Jokia šio Įstatymo nuostata negali būti sustabdyta, išskyrus karo padė- 
ties ar nepaprastosos padėties paskelbimo atvejus. Toks sustabdymas turi 
atitikti įstatymo nuostatas ir negali pažeisti šio Įstatymo 7 straipsnio. 


83 straipsnis 
Įstatymas negali būti keičiamas kitaip, kaip tik tuo būdu, kaip buvo 
paskelbtas. 

Slovakijos Respublikos 1992 m. Konstitucijos rengimo ir priėmimo aplin- 
kybės'. Po 1989 m. lapkričio 17 d., žlugus komunistiniam režimui, kilo 
taiki, „aksominė“ revoliucija, kurios vienas iš dviejų centrų buvo Slova- 
kijoje. 1989 m. gruodžio 30 d. Čekoslovakijos Socialistinės Respublikos 
Federalinė Asamblėja prezidentu išrinko pasaulyje žinomą Čekoslovakijos 
disidentą Vaclovą Havelą. 1990 m. buvo pasirinktas naujas bendros vals- 
tybės pavadinimas - Čekijos ir Slovakijos Federacinė Respublika. Dedant 
pastangas, kad Čekijos ir Slovakijos Federacinė Respublika taptų Europos 
Tarybos nare, jos Federalinė Asamblėja, remdamasi tarptautinėmis sutar- 
timis, parengė konstitucinio akto dėl pilietinių teisių ir laisvių projektą. 
Galutinis projektas buvo priimtas 1991 m. vasario mėnesį kaip Pagrindinių 
teisių ir svarbiausių laisvių chartija kartu su kitu konstituciniu aktu. Šiuo 
aktu įsteigtas Konstitucinis Teismas kaip teisminė institucija. Po parlamen- 
to rinkimų 1992 m. dvi pagrindinės rinkimus laimėjusios politinės parti- 
jos (Pilietinė demokratinė partija ir Judėjimas už demokratinę Slovakiją) 
apsisprendė, kad vietoj Čekijos ir Slovakijos Federacinės Respublikos būtų 
įkurtos dvi nepriklausomos valstybės. Šio proceso fone naujai išrinkta Slo- 
vakijos Nacionalinė Taryba 1992 m. liepos 17 d. priėmė Slovakijos Res- 
publikos Nepriklausomybės Deklaraciją; šis dokumentas rėmėsi pasaulyje 
pripažinta tautų apsisprendimo teise: ji paskelbė Slovakijos Respublikos 
suverenitetą kaip slovakų tautos suverenios valstybės pagrindą. Nedelsiant 
buvo pradėta rengti Slovakijos Konstitucija, pateikta nemažai skirtingų 
pasiūlymų. 1992 m. liepos 28 d. Vyriausybės pasiūlymas buvo galutinai 
parengtas svarstyti Slovakijos Nacionalinei Tarybai. 

Slovakijos Respublikos Konstitucija buvo priimta 1992 m. rugsėjo 
1 d., pasirašyta rugsėjo 3 d. Konstitucijos 156 straipsnyje nurodyta, kad 
ji įsigaliojo 1992 m. spalio 1 d., išskyrus šiame Konstitucijos straipsnyje 





! Žr.: Brėstl, A. The Slovak Republic. Constitutional Law of 10 EU Member States. The 
2004 Enlargement. Ihe Netherlands: Kluwer, 2006, p. IX-3-IX-6; taip pat Slovakijos 
Respublikos Nacionalinės Tarybos interento svetainėje. <http://www.nrsr.sk/web/ 
default.aspx?sid=nrsr/historia>. [žiūrėta 2014-05-07]. 

nurodytas nuostatas. Čekijos ir Slovakijos Federacinė Respublika nustojo 
egzistuoti 1992 m. gruodžio 31 d. konstitucinio akto dėl Čekijos ir Slova- 
kijos Federacinės Respublikos panaikinimo nuo 1992 m. gruodžio 31 d. 
pagrindu (šį konstitucinį aktą 1992 m. lapkričio 25 d. priėmė Federalinė 
Asamblėja). 1993 m. sausio 1 d. vietoj buvusios Čekijos ir Slovakijos Fede- 
racinės Respublikos teritorijoje susikūrė dvi naujos nepriklausomos unita- 
rinės valstybės — Čekijos Respublika ir Slovakijos Respublika?. 

Slovakijos Respublikos 1992 m. Konstitucijos bendroji charakteristika, 
Slovakijos Respublikos forma. Slovakijos Respublikos Konstituciją priėmė 
Slovakijos Respublikos parlamentas (Nacionalinė Taryba); tai matyti ir 
iš pačios Konstitucijos preambulės, kurioje konstatuota „mes, Slovakijos 
Respublikos piliečiai, per savo atstovus priimame šią Konstituciją“. 

Kalbant apie Slovakijos Respublikos Konstitucijos formą pažymėtina, 
kad tai rašytinė konstitucija, vientisas teisės aktas, ją sudaro vienas, o ne 
keli aukščiausios galios teisės aktai, dėl to ji priskirtina prie kodifikuotų 
rašytinių konstitucijų. 

Slovakijos Respublikos Konstituciją sudaro preambulė (glausta įžan- 
ginė konstitucinio teksto dalis) ir devyni skyriai (Konstitucijoje iš viso 
yra 156 straipsniai): I skyrius (sudarytas iš 3 dalių: „Pagrindinės nuosta- 
tos“, „Valstybės simboliai“, „Slovakijos Respublikos sostinė“); II skyrius 
„Pagrindinės teisės ir laisvės“ (sudarytas iš 8 dalių: „Bendrosios nuosta- 
tos“, „Pagrindinės žmogaus teisės ir laisvės“, „Politinės teisės“, „Tautinų 
mažumų ir etninių grupių teisės“ „Ekonominės, socialinės ir kultūrinės 
teisės“, „Teisė į aplinkos ir kultūros paveldo apsaugą“, „Teisė į teisminę ir 
kitokią teisinę gynybą“, „Pirmosios ir antrosios dalies bendrosios nuos- 
tatos“); III skyrius (sudarytas iš dviejų dalių: „Slovakijos Respublikos 
ekonomika“ ir „Slovakijos Respublikos aukščiausioji audito institucija“); 
IV skyrius „Vietos savivalda“, V skyrius „Įstatymų leidžiamoji valdžia“ 
(sudarytas iš 2 dalių: „Slovakijos Respublikos Nacionalinė Taryba“ ir 
„Referendumas“), VI skyrius „Vykdomoji valdžia“ (sudarytas iš 2 dalių: 
„Slovakijos Respublikos Prezidentas“ ir „Slovakijos Respublikos Vyriau- 
sybė“), VII skyrius „Teisminė valdžia“ (sudarytas iš 2 dalių: „Slovakijos 
Respublikos Konstitucinis Teismas“ ir „Slovakijos Respublikos teismai“), 
VIII skyrius „Slovakijos Respublikos prokuratūra ir Visuomeninis teisių 
gynėjas“ (sudarytas iš 2 dalių: „Slovakijos Respublikos prokuratūra“ ir 





2 Birmontienė, T., et. al. Lietuvos konstitucinė teisė. Vilnius: Lietuvos teisės universitetas, 
2001, p. 544. 

„Visuomeninis teisių gynėjas“), IX skyrius „Pereinamosios ir baigiamo- 
sios nuostatos“. 

Nagrinėjant Slovakijos Respublikos Konstitucijos reguliuojamus san- 
tykius pažymėtina, kad Konstitucijoje dominuoja dvi svarbiausios visuo- 
meninių santykių sritys: valstybės, valstybės valžios organizacijos ir as- 
mens teisinės padėties pagrindai. 

Konstitucijos I skyriuje įtvirtinti pagrindiniai Slovakijos Respublikos 
gyvavimo principai, konstituciniai Slovakijos valstybės santvarkos pa- 
grindai: Slovakijos Respublika yra nepriklausoma demokratinė valstybė; 
ji nėra susieta su kokia nors ideologija ar religija; Slovakijos Respublika 
pripažįsta ir laikosi tarptautinės teisės bendrųjų normų, ją saistančių tarp- 
tautinių sutarčių ir kitų savo tarptautinių įsipareigojimų; valstybės valdžia 
kyla iš piliečių, kurie ją įgyvendina tiesiogiai arba per savo išrinktus atsto- 
vus; valstybės institucijos gali veikti tik remdamosi Konstitucija, įstatymo 
nustatyta apimtimi ir būdu; kiekvienas gali daryti tai, kas nėra uždrausta 
įstatymo, ir niekas negali būti verčiamas daryti to, ko nenustato įstatymas; 
Slovakijos Respublikos teritorija yra vientisa ir nedaloma, Slovakijos Res- 
publikos sienos gali būti keičiamos tik konstituciniu įstatymu; valstybinė 
kalba - slovakų kalba; Slovakijos Respublikos pilietybės įgijimo ir neteki- 
mo sąlygas nustato įstatymas, Slovakijos Respublikos pilietybė negali būti 
atimta iš asmens prieš jo valią; I skyriuje taip pat įtvirtinti valstybės simbo- 
liai (valstybės herbas, valstybės vėliava, valstybės antspaudas ir valstybės 
himnas), sostinė - Bratislava. 

Slovakijos Respublika yra teisinė valstybė, tai aiškiai įvardyta ir pačios 
Konstitucijos 1 straipsnyje. Konstitucijos 2 straipsnio nuostata, kad vals- 
tybės valdžia kyla iš piliečių, kurie ją įgyvendina tiesiogiai arba per savo 
išrinktus atstovus, reiškia, kad suvereniteto šaltinis yra tauta (Slovakijos 
Respublikos piliečiai), jai priklauso steigiamosios valdžios galios, o įsteig- 
toji valdžia turi įgyvendinti tautos valią. Tauta (Slovakijos Respublikos pi- 
liečiai) savo valią reiškia tiesiogiai (pirmiausia referendumuose) arba per 
savo išrinktus atstovus (demokratiniuose rinkimuose iširnktus Nacionali- 
nės Tarybos narius). 

Vienas iš svarbiausių teisinės valstybės požymių - valdžių padaliji- 
mo principo įgyvendinimas. Slovakijos Respublikos Konstitucija įstatymų 
leidžiamąją, vykdomąją ir teisminę valdžias įtvirtina kaip savarankiškas 
valdžias; nors Slovakijos Respublikos Konstitucija tiesiogiai nemini paties 
valdžių padalijimo principo, valstybės institucijų tarpusavio įgaliojimų ir 

santykių pobūdis neleidžia abejoti, kad kuriant pagrindinį šalies įstatymą 
šio principo buvo paisoma“. Nagrinėjant Konstitucijos, inter alia, V sky- 
riaus „Įstatymų leidžiamoji valdžia“, VI skyriaus „Vykdomoji valdžia“, 
VII skyriaus „Teisminė valdžia“ nuostatas, matyti, kad Nacionalinė Taryba, 
įgyvendindama savo konstitucinius įgaliojimus, vykdo klasikines demo- 
kratinės teisinės valstybės parlamento funkcijas, ji yra įstatymų leidžiamo- 
sios valdžios institucija; vykdomąją valdžią vykdo Prezidentas ir Vyriausy- 
bė; teisminę valdžią vykdo Konstitucinis Teismas ir kiti teismai. 

Slovakijos Respublikos valdymo forma yra parlamentinė respublika“. 
Konstitucijoje įtvirtintas atstovaujamosios demokratijos principas, valsty- 
bės valdžios sandara grindžiama atstovaujamosios demokratijos prioritetu. 

Slovakijos Respublika yra unitarinė valstybė. Konstitucijos 3 straips- 
nyje nustatyta, kad Slovakijos Respublikos teritorija yra vientisa ir nedalo- 
ma. Unitarinė valstybė - vieninga valstybė; šiai valstybei paprastai būdinga 
tai, kad šalyje galioja viena nacionalinė konstitucija, yra viena teisės siste- 
ma, šalyje funkcionuoja vientisa įstatymų leidžiamosios, vykdomosios ir 
teisminės valdžios sistema, valstybės teritorija daloma į administracinius 
teritorinius vienetus, kurių statusą nustato bendros visai valstybei teisės 
normos; viena pilietybė, vienas biudžetas?. Slovakijos Respublika atitinka 
visus minėtus požymius. 

Slovakijos Respublikos Konstitucija priskirtina prie lanksčių konsti- 
tucijų. Konstitucija gali būti pakeista, jos pataisos daromos tik konstituci- 
niu aktu, priimtu ne mažesne kaip 3/5 (trijų penktųjų) visų Nacionalinės 
Tarybos narių balsų dauguma“. Konstitucija nuo jos priėmimo buvo keista 
keletą kartų: 1998, 1999, 2001, 2004, 2005 ir 2006 metais. 

Asmens konstitucinio statuso pagrindai. Slovakijos Respublikos Konsti- 
tucijoje yra atskiras 2 skyrius „Pagrindinės teisės ir laisvės“ (12-54 str.), ku- 
riame išdėstytos pagrindinės teisės ir laisvės, jų apsaugos nuostatos, ribojimo 
pagrindai ir sąlygos. Konstitucijos 12 straipsnyje įtvirtintas principas, kad 
visi žmonės yra laisvi ir lygūs savo orumu ir teisėmis. Toks asmens laisvės 





* Mesonis, G. Valstybės valdymo forma konstitucinėje teisėje: Lietuvos Respublika Vidurio 


ir Rytų Europos kontekste. Vilnius: Lietuvos teisės universitetas, 2003, p. 91. 

Mesonis, G. Valstybės valdymo forma konstitucinėje teisėje: Lietuvos Respublika Vidurio 

ir Rytų Europos kontekste. Vilnius: Lietuvos teisės universitetas, 2003, p. 121. 

Birmontienė, T., et. al. Lietuvos konstitucinė teisė. Vilnius: Lietuvos teisės universitetas, 

2001, p. 545. 

* Brėstl, A. The Slovak Republic. Constitutional Law of 10 EU Member States. The 2004 
Enlargement. "Ihe Netherlands: Kluwer, 2006, p. IX-8. 

pripažinimas yra 1992 m. Konstitucijos rengėjų reakcija į Čekoslovakijos 
Socialistinės Respublikos konstitucinę raidą iki 1989 m., kai dėmesio cen- 
tre buvo valstybė; 1992 m. Konstitucija daugiausia dėmesio skiria laisvam 
individui'. Konstitucijos 12 straipsnyje nurodyta, kad pagrindinės teisės ir 
laisvės yra neliečiamos, neatimamos, nenustatomos ir neginčijamos; Slova- 
kijos Respublikos teritorijoje jos garantuojamos kiekvienam neatsižvelgiant 
įjo lytį, rasę, odos spalvą, kalbą, tikėjimą ir religiją, politinius ar kitus įsitiki- 
nimus, etninę ar socialinę kilmę, priklausymą tautai ar etninei grupei, nuo- 
savybę, kilmę ar kitą statusą; niekas negali būti diskriminuojamas, niekam 
negali būti teikiamos privilegijos šiais pagrindais; niekam negali būti daroma 
žala dėl to, kad jis įgyvendina pagrindines savo teises ir laisves. 
Konstitucijoje ne tik išdėstytos pagrindinės teisės ir laisvės, bet įtvirtin- 
tos ir nuostatos, susijusios su pareigomis. Konstitucijos 13 straipsnyje nusta- 
tyta, kad pareigos gali būti nustatytos įstatymu arba remiantis įstatymu, ne- 
peržengiant jo nustatytų ribų ir nepažeidžiant pagrindinių teisių bei laisvių, 
pareigos gali būti nustatytos ir tarptautine sutartimi, kuri tiesiogiai įtvirtina 
fizinių arba juridinių asmenų teises arba pareigas, Vyriausybės aktu. Konsti- 
tucijoje yra ir tiesiogiai įtvirtintų pareigų (pavyzdžiui, 25, 44 straipsniuose). 
Konstitucijoje įtvirtinti pagrindinių teisių ir laisvių ribojimo pagrin- 
dai. Konstitucijos 13 straipsnyje pateiktos bendrosios nuostatos, susijusios 
su pagrindinių teisių ir laisvių ribojimu: pagrindinių teisių ir laisvių apri- 
bojimai gali būti nustatyti tik įstatymu laikantis Konstitucijoje nustatytų 
sąlygų; ribojant pagrindines teises ir laisves turi būti atsižvelgiama į jų esmę 
ir prasmę; tokie apribojimai gali būti taikomi tik tiksliai nustatytu tikslu; 
įstatymo nustatyti pagrindinių teisių ir laisvių apribojimai turi būti vieno- 
dai taikomi visais atvejais, kurie atitinka nurodytas sąlygas. Pažymėtina, 
kad toliau pačiame Konstitucijos tekste yra nustatyti jau kai kurių konkre- 
čių teisių bendri ribojimo pagrindai ir sąlygosš (pvz., nustatyta, kad teisė į 
asmens neliečiamumą gali būti apribota tik įstatymo nustatytais atvejais; 
žodžio laisvė, teisė gauti ir skleisti informaciją gali būti apribota įstatymu, 
jeigu tai būtina demokratinėje visuomenėje, kad būtų apsaugotos kitų as- 
menų teisės ir laisvės, valstybės saugumas, viešoji tvarka arba visuomenės 





7 Brostl, A. The Slovak Republic. Constitutional Law of 10 EU Member States. The 2004 
Enlargement. 'Ihe Netherlands: Kluwer, 2006, p. IX-37. 

sveikata ir moralė) arba nustatytos konkrečių teisių įgyvendinimo ribos? 
(pvz., kaip jau minėta, Konstitucijoje nurodyta, kad nuosavybė įpareigoja; ji 
negali būti netinkamai naudojama darant žalą kitų teisėms arba pažeidžiant 
įstatymo saugomą viešąjį interesą; nuosavybės teisė negali būti įgyvendina- 
ma taip, kad peržengiant įstatymo nustatytas ribas būtų daroma žala žmo- 
gaus sveikatai, gamtai, kultūros paminklams ir aplinkai), arba įvardyti tam 
tikras pareigas užimantys, tam tikrą darbą dirbantys asmenys, jų grupės, ki- 
tos asmenų kategorijos!“ kurie atitinkamos teisės neturi, jos įgyvendinimas 
jiems gali būti ribojamas (pvz., teisėjai, prokurorai, asmenys, tarnaujantys 
ginkluotosiose pajėgose neturi teisės streikuoti). Taip pat pažymėtina, kad 
Konstitucija nustato, jog pagrindinės teisės ir laisvės gali būti ribojamos ir 
esant valstybėje tam tikrai padėčiai - karo, karo padėties, nepaprastosios 
padėties metu: Konstitucijos 51 straipsnio 2 dalyje reglamentuota, jog pa- 
grindinių teisių ir laisvių ribojimo sąlygos ir apimtis karo, karo padėties, 
nepaprastosios padėties metu turi būti nustatytos konstituciniu įstatymu. 

Kaip minėta, Konstitucijoje nustatyta, kad tarptautinės sutartys dėl 
žmogaus teisių ir pagrindinių laisvių, tarptautinės sutartys, kuriose tiesio- 
giai įtvirtintos fizinių ar juridinių asmenų teisės ar pareigos ir kurios buvo 
ratifikuotos ir paskelbtos įstatymo nustatyta tvarka, turi viršenybę (angl. 
primacy) įstatymų atžvilgiu. 

Konstitucijoje įtvirtintos asmeninės, politinės, ekonominės, sociali- 
nės ir kultūrinės teisės; Konstitucijos 33-34 straipsniai yra skirti išimtinai 
tautinių mažumų ir etninių grupių teisėms įtvirtinti; Konstitucijos 44-45 
straipsniuose išimtinai reglamentuojama teisė į aplinkos ir kultūros pavel- 
do apsaugą. 

Konstitucijoje ne tik įtvirtintos asmens teisės, laisvės, bet ir nustatytos 
jų institucinės teisinės garantijos, teisių gynimo būdai: teisė kreiptis į teis- 
mą, įstatymo nustatytais atvejais į kitas asmens teisių gynimo institucijas, 
inter alia, Visuomeninį teisių gynėją. 

Slovakijos Respublikos Parlamentas. Slovakijos Respublikoje įstatymų 
leidžiamąją valdžią įgyvendina vienerių rūmų parlamentas - Nacionalinė 
Taryba. Konstitucijos 72 straipsnyje nustatyta, kad Nacionalinė Taryba yra 
vienintelė įstatymų leidžiamoji institucija Slovakijos Respublikoje. Nacio- 
nalinę Tarybą sudaro 150 narių, renkamų 4 metų terminui. Nacionalinės 
Tarybos nariai renkami pagal proporcinę rinkimų sistemą, kai visa Slova- 

kijos teritorija yra viena daugiamandatė rinkimų apygarda, kurioje kan- 
didatus kelia politinės partijos ir politinių partijų koalicijos“. Parlamento 
nariai renkami remiantis visuotine, lygia, tiesiogine rinkimų teise slaptu 
balsavimu. Nacionalinės Tarybos nariu gali būti išrinktas Slovakijos Res- 
publikos pilietis, turintis teisę balsuoti, sukakęs 21 metų ir turintis nuo- 
latinę gyvenamąją vietą Slovakijos Respublikos teritorijoje. Teisę balsuoti 
Nacionalinės Tarybos rinkimuose turi asmuo, sukakęs 18 metų. 

Konstitucijoje įtvirtinti Nacionalinės Tarybos įgaliojimai, jie inter alia 
yra: 1) priimti ir keisti Konstituciją, konstitucinius ir kitus įstatymus bei 
prižiūrėti, kaip jie įgyvendinami; 2) pritarti (priimant konstitucinį įstaty- 
mą) sutarčiai dėl Slovakijos Respublikos sąjungos su kitomis valstybėmis 
ir tokios sutarties nutraukimui; 3) spręsti dėl siūlymų skelbti referendumą; 
4) prieš ratifikavimą pritarti (duoti sutikimą) tarptautinėms sutartims dėl 
žmogaus teisių ir pagrindinių laisvių, tarptautinėms politinėms sutartims, 
karinio pobūdžio tarptautinėms sutartims, tarptautinėms sutartims dėl 
Slovakijos Respublikos narystės tarptautinėse organizacijose, bendro po- 
būdžio tarptautinėms ekonominėms sutartims, tarptautinėms sutartims, 
kurių įgyvendinimui reikia priimti įstatymą, tarptautinėms sutartims, 
tiesiogiai įtvirtinančioms fizinių ar juridinių asmenų teises ar pareigas; 
5) steigti (įstatymu) ministerijas ir kitas valstybės valdymo įstaigas (angl. 
state administration bodies); 6) svarstyti Vyriausybės programą, jai pritar- 
ti, kontroliuoti Vyriausybės veiklą, balsuoti dėl pasitikėjimo Vyriausybe 
arba jos nariais; 7) tvirtinti valstybės biudžetą; 8) svarstyti svarbiausius vi- 
daus, tarptautinius, ekonominius, socialinius ir kitus politinius klausimus; 
9) rinkti ir atšaukti Aukščiausiosios audito institucijos pirmininką ir jo pa- 
vaduotoją bei tris Teismų tarybos narius; 10) spręsti dėl karo paskelbimo, 
jeigu užpuolama Slovakijos Respublika arba vykdant įsipareigojimus, ky- 
lančius iš tarptautinių sutarčių dėl bendros gynybos nuo agresijos, spręsti 
dėl taikos sutarties pasibaigus karui; 11) duoti sutikimą siųsti ginkluotąsias 
pajėgas už Slovakijos Respublikos teritorijos ribų, išskyrus Konstitucijos 
119 straipsnio p punkte nurodytą atvejį; 12) duoti sutikimą dėl užsienio 
valstybių ginkluotųjų pajėgų buvimo Slovakijos Respublikos teritorijoje; 
13) rinkti kandidatus į Konstitucinio Teismo teisėjų ir generalinio proku- 
roro pareigas ir teikti juos Prezidentui (kuris skiria Konstitucinio Teismo 
teisėjus ir generalinį prokurorą Nacionalinės Tarybos siūlymu). 





U Brėstl, A. The Slovak Republic. Constitutional Law of 10 EU Member States. The 2004 
Enlargement. 'Ihe Netherlands: Kluwer, 2006, p. IX-12. 

Įstatymų leidybos iniciatyvos teisę turi Nacionalinės Tarybos nariai, 
Nacionalinės Tarybos komitetai ir Vyriausybė. 

Nacionalinės Tarybos veiklai vadovauja ir ją organizuoja Nacionali- 
nės Tarybos pirmininkas ir vicepirmininkai. 

Nacionalinės Tarybos pirmininką, vicepirmininkus renka ir atšaukia 
Nacionalinė Taryba slaptu balsavimu daugiau nei pusės visų savo narių 
balsų dauguma. Nacionalinės Tarybos pirmininkas, vicepirmininkai atsa- 
kingi tik Nacionalinei Tarybai. Nacionalinės Tarybos pirmininkas šaukia 
Nacionalinės Tarybos posėdžius ir jiems pirmininkauja, pasirašo Konsti- 
tuciją, konstitucinius ir kitus įstatymus, priima Nacionalinės Tarybos na- 
rių priesaiką, skelbia Nacionalinės Tarybos, Prezidento ir vietos savivaldos 
institucijų rinkimus, skelbia visuotinį balsavimą (plebiscitą) dėl Preziden- 
to atšaukimo, vykdo kitas įstatymo nustatytas funkcijas. Nacionalinės Ta- 
rybos vicepirmininkas gali pavaduoti Nacionalinės Tarybos pirmininką. 
Nacionalinės Tarybos pirmininkas, vicepirmininkas eina šias pareigas ir 
pasibaigus Nacionalinės Tarybos išrinkimo terminui, kol naujai išrinkta 
Nacionalinė Taryba išsirenka naują pirmininką ir vicepirmininką. 

Slovakijos Respublikos Prezidentas. Slovakijos Respublikos Preziden- 
tas yra valstybės vadovas; jis atstovauja Slovakijos Respublikai valstybės 
viduje ir už jos ribų; savo sprendimais užtikrina tinkamą konstitucinių ins- 
titucijų veikimą. Jis vykdo savo funkcijas pagal savo sąžinę ir įsitikinimus ir 
nėra saistomas jokių nurodymų. Prezidentą renka Slovakijos Respublikos 
piliečiai tiesioginiuose rinkimuose slaptu balsavimu penkeriems metams. 
Kandidatą į Prezidentus gali pasiūlyti ne mažiau kaip 15 Nacionalinės Ta- 
rybos narių arba (pasirašytu pareiškimu) ne mažiau kaip 15 tūkstančių 
piliečių, turinčių teisę balsuoti Nacionalinės Tarybos rinkimuose. Respu- 
blikos Prezidentu gali būti renkamas Slovakijos Respublikos pilietis, kuris 
gali būti renkamas Nacionalinės Tarybos nariu ir rinkimų dieną yra su- 
kakęs 40 metų. Tas pats asmuo Prezidentu gali būti renkamas ne daugiau 
kaip du kartus iš eilės. Prezidento rinkimus skelbia Nacionalinės Tarybos 
pirmininkas. 

Kalbant apie Prezidento įgaliojimus, gali būti skiriami įgaliojimai, ku- 
riuos jis vykdo vienas, ir įgaliojimai, kuriuos jis vykdo kartu su kitais - tai 
visų pirma apima tuos atvejus, kai Prezidento sprendimas turi būti patvir- 
tintas Vyriausybės nario parašu (kontrasignuotas)'*. 





P Brėstl, A. The Slovak Republic. Constitutional Law of 10 EU Member States. The 2004 
Enlargement. 'Ihe Netherlands: Kluwer, 2006, p. IX-19. 

Prezidento įgaliojimų sąrašas pateiktas Konstitucijos 102 straipsnyje: 
1) Prezidentas atstovauja Slovakijos Respublikai išorėje, sudaro ir ratifi- 
kuoja tarptautines sutartis; jis gali pavesti tarptautines sutartis sudaryti 
Vyriausybei arba, esant Vyriausybės sutikimui, atskiriems jos nariams; 
2) pasirašo įstatymus; 3) gali su pastabomis grąžinti Nacionalinei Tarybai 
bet kuriuos jos priimtus įstatymus per 15 dienų nuo jų įteikimo; 4) gali 
paleisti Nacionalinę Tarybą, jeigu ji per šešis mėnesius nuo Vyriausybės 
sudarymo nepatvirtina Vyriausybės programos, jeigu Nacionalinė Taryba 
per tris mėnesius nepriima Vyriausybės įstatymo projekto, kurį Vyriausy- 
bė susiejo su balsavimu už pasitikėjimą ja, jeigu daugiau nei tris mėnesius 
Nacionalinė Taryba buvo nepajėgi priimti sprendimų, nors sesijos metu 
nebuvo padaryta pertrauka ir tuo metu buvo pakartotinai šaukiami jos 
posėdžiai, jeigu Nacionalinės Tarybos sesija buvo pertraukta ilgiau, negu 
leidžia Konstitucija; šitos teisės Prezidentas negali įgyvendinti per šešis pa- 
skutinius savo įgaliojimų termino mėnesius, taip pat karo, karo padėties 
metu; Prezidentas paleidžia Nacionalinę Tarybą, jeigu visuotiniame balsa- 
vime (plebiscite) dėl Prezidento atšaukimo iš pareigų jis nebuvo atšauktas; 
5) skiria ir atleidžia Ministrą Pirmininką ir kitus Vyriausybės narius, pa- 
veda jiems vadovauti ministerijoms ir priima jų atsistatydinimą; atšaukia 
Ministrą Pirmininką ir kitus Vyriausybės narius Konstitucijos 115 ir 116 
straipsniuose nustatytais atvejais; 6) skiria ir atšaukia Konstitucinio Teis- 
mo teisėjus, Konstitucinio Teismo pirmininką ir vicepirmininką; priima 
Konstitucinio Teismo teisėjų, generalinio prokuroro priesaiką; 7) skiria ir 
atšaukia teisėjus, Aukščiausiojo Teismo pirmininką ir jo pavaduotoją, ge- 
neralinį prokurorą ir tris Teismų Tarybos narius; priima teisėjų priesaikas; 
8) skiria ir atšaukia iš pareigų centrinių institucijų vadovus ir kitus parei- 
gūnus įstatymo nustatytais atvejais; skiria ir atšaukia universitetų rektorius, 
skiria universiteto profesorius; 9) priima, paskiria ir atšaukia diplomati- 
nių atstovybių vadovus (ambasadorius); 10) sumažina teismų nuospren- 
džiais paskirtas bausmes arba nuo jų atleidžia suteikdamas malonę arba 
amnestiją; 11) skelbia referendumą; 12) gali kreiptis į Konstitucinį Teismą 
dėl sudarytos tarptautinės sutarties, kuriai būtinas Nacionalinės Tarybos 
pritarimas, atitikimo Konstitucijai arba konstituciniam įstatymui; 13) yra 
vyriausiasis ginkluotųjų pajėgų vadas; 14) skelbia karą remdamasis Nacio- 
nalinės Tarybos sprendimu, jeigu užpuolama Slovakijos Respublika, arba 
vykdant įsipareigojimus, kylančius iš tarptautinių sutarčių dėl bendros gy- 
nybos nuo agresijos; sudaro taikos sutartis; 15) Vyriausybės siūlymu gali 

skelbti ginkluotųjų pajėgų mobilizaciją, karo padėtį, nepaprastąją padėtį ir 
jų pabaigą; 16) teikia Nacionalinei Tarybai pranešimus apie Slovakijos Res- 
publikos padėtį, taip pat svarbiais politiniais klausimais; 17) turi teisę praš- 
ti Vyriausybės ir jos narių pateikti informaciją, reikalingą jo funkcijoms 
vykdyti; 18) šaukia pirmąjį Nacionalinės Tarybos posėdį (po jos rinkimų); 
19) suteikia apdovanojimus. Prezidento sprendimas, priimtas 9 punkte, 10 
punkte (jeigu sprendimas susijęs su amnestijos suteikimu), 13 punkte nu- 
rodytais klausimais galioja, jeigu yra pasirašytas Ministro Pirmininko arba 
jo įgalioto ministro. Tokiais atvejais už Prezidento sprendimą yra atsakinga 
Vyriausybė. 

Prezidento teisė vetuoti parlamento priimtus įstatymus vertintina 
kaip silpna; nors parlamento priimtus įstatymus pasirašo net trys parei- 
gūnai: parlamento pirmininkas, Ministras pirmininkas ir Prezidentas, tik 
pastarasis turi galimybę grąžinti įstatymą parlamentui svarstyti iš naujo; 
Prezidento vetuoti įstatymai laikomi priimtais, jei už juos iš naujo teigia- 
mai, esant kvorumui, balsavo parlamentas; Konstitucija nenumato kvalifi- 
kuotos daugumos poreikio". 

Prezidentas gali būti atšauktas iš pareigų nesibaigus laikui, kuriam 
jis buvo išrinktas, visuotiniame balsavime (plebiscite). Jeigu visuotiniame 
balsavime (plebiscite) Prezidentas nebuvo atšauktas iš pareigų, jis per 30 
dienų nuo visuotinio balsavimo (plebiscito) rezultatų paskelbimo paleidžia 
Nacionalinę Tarybą. Tokiu atveju Prezidentui prasideda naujas pareigų ėji- 
mo (įgaliojimų trukmės) terminas. 

Slovakijos Respublikos Vyriausybė. Konstitucijoje nurodyta, kad Vy- 
riausybė yra aukščiausia vykdomosios valdžios institucija. Į Vyriausybės 
sudėtį įeina Ministras Pirmininkas, Ministro Pirmininko pavaduotojai ir 
ministrai!“; Konstitucija nenustato, koks tiksliai narių skaičius turi sudaryti 
Vyriausybę. 

Ministrą Pirmininką skiria ir atšaukia Prezidentas. Ministro Pirmi- 
ninko siūlymu Prezidentas skiria ir atšaukia kitus Vyriausybės narius ir 
paveda jiems vadovauti ministerijoms. Prezidentas gali paskirti Ministru 
Pirmininku, Ministro Pirmininko pavaduotoju, ministru bet kurį Slova- 
kijos Respublikos pilietį, kuris gali būti renkamas Nacionalinės Tarybos 





5 Mesonis, G. Valstybės valdymo forma konstitucinėje teisėje: Lietuvos Respublika Vidurio 
ir Rytų Europos kontekste. Lietuvos teisės universitetas, 2003, p. 97, 120. 

4 Plačiau žiūrėti Slovakijos Respublikos Vyriausybės interneto svetainėje <http://www. 
vlada.gov.sk>. 

nariu. Per 30 dienų nuo jos sudarymo Vyriausybė privalo prisistatyti Na- 
cionalinei Tarybai, pateikti Nacionalinei Tarybai savo programą ir prašyti 
išreikšti pasitikėjimą ja. 

Konstitucijos 119 straipsnyje nustatyta Vyriausybės kompetencija; Vy- 
riausybė: 1) rengia įstatymų projektus; 2) priima Vyriausybės norminius 
teisės aktus; 3) rengia Vyriausybės programą ir ją įgyvendina; 4) priima 
sprendimus dėl svarbiausių Slovakijos ekonominės ir socialinės politikos 
įgyvendinimo priemonių; 5) rengia valstybės biudžeto projektą; 6) sudaro 
Slovakijos Respublikos tarptautines sutartis, dėl kurių derėtis Prezidentas 
pavedė Vyriausybei; 7) kreipiasi į Konstitucinį Teismą su prašymu ištirti, ar 
sudaryta tarptautinė sutartis, kuriai reikalingas Nacionalinės Tarybos prita- 
rimas, neprieštarauja Konstitucija ir konstituciniam įstatymui; 8) sprendžia 
pagrindinius vidaus ir užsienio politikos klausimus; 9) pateikia visuomenei 
svarstyti įstatymo projektą arba kito svarbaus dokumento projektą; 10) pa- 
teikia Nacionalinei Tarybai prašymą balsuoti dėl pasitikėjimo; 11) suteikia 
amnestiją; 12) skiria ir atšaukia valstybės pareigūnus (įstatymo nustatytais 
atvejais) ir 3 Teismų Tarybos narius; 13) teikia Prezidentui siūlymus įves- 
ti ir atšaukti karo padėtį, siūlymus paskelbti ir atšaukti ginkluotųjų pajėgų 
mobilizaciją, siūlymus įvesti ir atšaukti nepaprastąją padėtį; 14) sprendžia 
dėl ginkluotųjų pajėgų išsiuntimo už Slovakijos Respublikos teritorijos ribų 
humanitarinės pagalbos, karinių pratybų tikslais ar į taikos palaikymo mi- 
sijas, sprendžia, ar leisti užsienio ginkluotosioms pajėgoms būti Slovakijos 
Respublikos teritorijoje humanitarinės pagalbos, karinių pratybų tikslais ar 
taikos palaikymo misijose; sprendžia, ar duoti sutikimą užsienio valstybių 
ginkluotosioms pajėgoms kirsti Slovakijos Respublikos teritoriją; 15) spren- 
džia dėl ginkluotųjų pajėgų išsiuntimo už Slovakijos Respublikos teritorijos 
ribų ne ilgesniam kaip 60 dienų terminui, vykdant įsipareigojimus, kylan- 
čius iš tarptautinių sutarčių dėl bendros gynybos nuo užpuolimo; Vyriau- 
sybė turi nedelsdama pranešti Nacionalinei Tarybai apie tokį sprendimą; 
16) sprendžia kitus klausimus, jeigu numato įstatymas. 

Už savo įgaliojimų vykdymą Vyriausybė yra atsakinga Nacionalinei 
Tarybai, kuri bet kada gali balsuoti dėl nepasitikėjimo Vyriausybe. Pati Vy- 
riausybė gali bet kada prašyti Nacionalinės Tarybos balsuoti dėl pasitikė- 
jimo ja. Vyriausybė gali inicijuoti, gali susieti Nacionalinės Tarybos balsa- 
vimą dėl įstatymo priėmimo ar balsavimą kitu klausimu su balsavimu dėl 
pasitikėjimo Vyriausybe. Vyriausybės atskaitomybės požiūriu Prezidentas 
turi tam tikrų įgaliojimų formuojant Vyriausybę, tačiau nušalinti ir daryti 

įtaką jau veikiančioms vyriausybėms, turinčioms parlamento pasitikėjimą, 
negali; Slovakijos Respublikoje yra akivaizdi Vyriausybės atsakomybė par- 
lamentui; Konstitucija numato parlamentui ne tik Vyriausybės, kaip kole- 
gialios institucijos, bet ir atskirų jos narių atsakomybę“. 

Slovakijos Respublikos teisminė valdžia. Konstitucijos 141 straipsnyje 
nustatyta, kad teisingumą Slovakijos Respublikoje vykdo nepriklausomi ir 
nešališki teismai. Teisėjo pareigos nesuderinamos su pareigomis bet ku- 
rioje kitoje viešosios valdžios institucijoje, valstybės tarnybos santykiais, 
darbu pagal darbo sutartį ar panašiais darbo santykiais, užsiėmimu vers- 
lu, su naryste juridinio asmens, užsiimančio verslu, valdymo ar kontrolės 
organe, su kita ekonomine ar pajamų duodančia veikla, išskyrus tai, kad 
teisėjas gali administruoti jam nuosavybės teise priklausantį turtą, užsiim- 
ti moksline, pedagogine, literatūrine ar menine veikla ir gali būti Teismų 
tarybos nariu. 

Konstitucijoje nurodyta, kad teismų sistemą sudaro Slovakijos Res- 
publikos Aukščiausiasis Teismas ir kiti teismai. Slovakijos Respublikoje 
yra įsteigti ir veikia apygardų ir apylinkių teismai“. Teisėjus skiria ir at- 
leidžia Respublikos Prezidentas Teismų tarybos siūlymu. Teisėjai skiriami 
neterminuotai. Pagal Konstituciją teisėju gali būti paskirtas asmuo, kuris 
yra Slovakijos Respublikos pilietis, kuris gali būti renkamas Nacionalinės 
Tarybos nariu, yra sukakęs 30 metų ir turi universitetinį teisinį išsilavini- 
mą. Konstitucijoje nustatyta, kad kitos būtinos paskyrimo teisėju sąlygos, 
teisėjų karjeros klausimai, imuniteto ribos turi būti nustatytos įstatymu. 

Konstitucijos 142 straipsnio 2 dalyje nurodyta, kad įstatyme turi būti 
nustatyta, kokiais atvejais teisėjų kolegijoms nagrinėjant bylas dalyvauja 
tarėjai (asmenys iš piliečių tarpo). 

Konstitucinė kontrolė. Visos valdžios grandys, visi pareigūnai ir net 
parlamentas, šalies vadovas, Vyriausybė, aukščiausios teisminės institu- 
cijos yra saistomi teisės, kurią pirmiausia išreiškia Konstitucija - pagrin- 
dinis šalies įstatymas; todėl Konstituciją būtina apsaugoti, užtikrinti, kad 
pirmiausia pačios valdžios institucijos jos besąlygiškai laikytųsi; būtinas 
jos apsaugos mechanizmas, pirmiausia - teisinis". Slovakijos Respublikos 





5 Mesonis, G. Valstybės valdymo forma konstitucinėje teisėje: Lietuvos Respublika Vidurio 
ir Rytų Europos kontekste. Vilnius: Lietuvos teisės universitetas, 2003, p. 94. 

6 Slovakijos Respublikos Aukščiausiojo Teismo interneto svetainė <http://www.nssr. 
gov.sk/the-supreme-court-of-the-slovak-republic/>. [žiūrėta 2014-05-07]. 

" Favoreu, L. Konstituciniai teismai. Vilnius: Garnelis, 2001, p. 8. 

Konstitucijoje yra įtvirtinta pačios Konstitucijos apsaugos priemonė - val- 
džios aktų konstitucingumo kontrolė, kurią įgyvendina Slovakijos Respubli- 
kos Konstitucinis Teismas. Slovakija pasirinko europietiškąjį konstitucinės 
kontrolės modelį - kai konstitucinę kontrolę vykdo speciali institucija — 
konstitucinis teismas. Konstitucijos 124 straipsnyje nurodyta, kad Slovaki- 
jos Respublikos Konstitucinis Teismas yra nepriklausoma teisminė institu- 
cija, įgaliota ginti konstitucingumą. 

Konstitucinį Teismą sudaro 13 teisėjų. Konstitucinio Teismo teisėjus 
skiria Prezidentas Nacionalinės Tarybos siūlymu 12 metų terminui. Naci- 
onalinė Taryba siūlo dvigubai daugiau kandidatų nei Prezidentas turi pa- 
skirti teisėjų. Konstitucinio Teismo teisėju gali būti paskirtas asmuo, kuris: 
1) yra Slovakijos Respublikos pilietis; 2) gali būti renkamas Nacionalinės 
Tarybos nariu; 3) yra sukakęs 40 metų; 4) baigęs teisės fakultetą; 5) turi 
mažiausiai 15 metų teisinio darbo patirtį. 

Į Konstitucinį Teismą turi teisę kreiptis didelis subjektų ratas: 1) ne 
mažiau nei viena penktoji visų parlamento narių; 2) Prezidentas; 3) Vy- 
riausybė; 4) teismas; 5) generalinis prokuroras; 6) visuomeninis teisių gy- 
nėjas; 7) Aukščiausioji audito tarnyba; 8) fizinis asmuo, juridinis asmuo 
(kurių teisės yra pažeistos), Konstitucijos 127 ir 127a nurodytais atvejais. 

SLOVAKIJOS RESPUBLIKOS 
KONSTITUCIJA!š 


PREAMBULĖ 


Mes, Slovakijos Tauta, 

atsižvelgdami į politinį ir kultūrinį mūsų protėvių paveldą ir per šimt- 
mečius trukusią kovą dėl mūsų tautos egzistencijos ir valstybingumo su- 
kauptą patirtį, 

atmindami dvasiniu testamentu paliktą Kirilo, Metodijaus ir Didžio- 
sios Moravijos istorinį palikimą, pripažindami prigimtinę tautų apsispren- 
dimo teisę, 

kartu su tautinių mažumų ir etninių grupių, gyvenančių Slovakijos 
Respublikos teritorijoje, nariais, 

dėl besitęsiančio taikaus bendradarbiavimo su kitomis demokratinė- 
mis šalimis, 

siekdami įgyvendinti demokratinę valstybės valdžios formą, užtikrin- 
ti nepriklausomybę ir skatinti dvasinę kultūrą ir ekonominę gerovę, 

mes, Slovakijos Respublikos piliečiai, per savo atstovus priėmėme šią 
Konstituciją: 


PIRMAS SKYRIUS 
Pirma dalis. BENDROSIOS NUOSTATOS 


1 straipsnis 

(1) Slovakijos Respublika yra suvereni, demokratinė valstybė, kuri va- 
dovaujasi teisinės valstybės principais. Slovakijos Respublika nėra saisto- 
ma jokios religijos ar ideologijos. 





1 Slovakijos Respublikos Konstitucija, paskelbta Slovakijos parlamento interneto pusla- 
pyje http://www.nrsr.sk/web/default.aspx?SectionId=124, išversta iš anglų kalbos. 

(2) Slovakijos Respublika pripažįsta ir laikosi pagrindinių tarptauti- 
nės teisės nuostatų, tarptautinių sutarčių, kurios jai yra privalomos, ir kitų 
savo tarptautinių įsipareigojimų. 


2straipsnis 

(1) Valstybės valdžia kyla iš piliečių, kurie ją įgyvendina tiesiogiai ar 
per išrinktus atstovus. 

(2) Valdžios institucijos gali veikti tik Konstitucijos pagrindu, o jų 
veiksmai turi būti reglamentuojami įstatymo nustatyta tvarka. 

(3) Kiekvienas gali daryti tai, kas nėra draudžiama įstatymu, ir niekas 
negali būti priverstas daryti to, ko įstatymas nenumato. 


3 straipsnis 

(1) Slovakijos Respublikos teritorija yra vientisa ir nedaloma. 

(2) Slovakijos Respublikos sienos gali būti keičiamos tik konstituciniu 
įstatymu. 


4 straipsnis 
Mineraliniai ištekliai, urvai, požeminiai vandenys, gamtiniai gydo- 
mieji šaltiniai ir upeliai yra Slovakijos Respublikos nuosavybė. 


5 straipsnis 

(1) Slovakijos Respublikos pilietybės įgijimo ir netekimo klausimai 
turi būti reguliuojami įstatymu. 

(2) Niekam negali būti atimta Slovakijos Respublikos pilietybė prieš 
jo valią. 


6 straipsnis 

(1) Slovakų kalba yra valstybinė Slovakijos Respublikos kalba. 

(2) Kitų nei valstybinė kalbų oficialus vartojimas reglamentuojamas 
įstatymu. 


7 straipsnis 
(1) Slovakijos Respublika gali laisva valia jungtis į valstybių sąjungą su 
kitomis valstybėmis. Sprendimas įstoti arba išstoti iš tokios sąjungos įtvir- 
tinamas konstituciniu įstatymu, kurį tauta turi patvirtinti referendumu. 
(2) Slovakijos Respublika gali tinkamai ratifikuotos ir paskelbtos tarp- 
tautinės sutarties pagrindu perduoti dalį savo įgaliojimų vykdyti Europos 

Bendrijų ir Europos Sąjungos institucijoms. Europos Bendrijų ir Europos 
Sąjungos teisiškai privalomi aktai turi viršenybę Slovakijos Respublikos 
įstatymų atžvilgiu. Teisiškai privalomų aktų perkėlimas į nacionalinę teisę 
turi būti realizuotas įstatymu arba Vyriausybės reglamentu pagal Konsti- 
tucijos 120 straipsnio 2 dalį. 

(3) Slovakijos Respublika, siekdama palaikyti taiką, saugumą ir de- 
mokratinę tvarką, pagal tarptautinės sutarties sąlygas gali prisijungti prie 
savitarpio kolektyvinio saugumo organizacijos. 

(4) Slovakijos Respublikos Nacionalinės Tarybos pritarimas yra bū- 
tinas prieš ratifikuojant tarptautines sutartis, susijusias su Žmogaus teisė- 
mis ir pagrindinėmis laisvėmis, tarptautines politines sutartis, tarptautines 
karinio pobūdžio sutartis, tarptautines sutartis dėl Slovakijos Respublikos 
narystės tarptautinėse organizacijose, tarptautines bendro pobūdžio eko- 
nomines sutartis, tarptautines sutartis, kurioms vykdyti būtina priimti 
įstatymą, ir tarptautines sutartis, kurios tiesiogiai numato suteikiamas tei- 
ses arba nustatomas pareigas fiziniams ar juridiniams asmenims. 

(5) Įstatymo nustatyta tvarka ratifikuotos ir paskelbtos tarptautinės su- 
tartys, susijusios su Žmogaus teisėmis ir pagrindinėmis laisvėmis, tarptau- 
tinės sutartys, kurioms vykdyti nėra būtina priimti įstatymą, ir tarptautinės 
sutartys, kurios tiesiogiai numato suteikiamas teises arba nustatomas par- 
eigas fiziniams ar juridiniams asmenims, turi viršenybę įstatymų atžvilgiu. 


7a straipsnis 


Slovakijos Respublika palaiko užsienyje gyvenančių slovakų tautinės 
savimonės ir kultūrinio identiteto išsaugojimą, remia įstaigas, įsteigtas 
šiam tikslui įgyvendinti, ir palaiko santykius su jomis. 


Antra dalis. VALSTYBĖS SIMBOLIAI 


8 straipsnis 
Slovakijos Respublikos valstybės simboliai - valstybės herbas, valsty- 
bės vėliava, valstybės antspaudas ir nacionalinis himnas. 


9 straipsnis 


(1) Slovakijos Respublikos valstybės herbą sudaro raudonas anksty- 
vosios gotikos skydas su sidabriniu dvigubu kryžiumi, pastatytu ant cen- 
trinio iškilaus trijų mėlynų kalvų kalno. 

(2) Slovakijos Respublikos valstybės vėliava turi tris išilgines juostas: 
baltą, mėlyną ir raudoną. Kairėje vėliavos pusėje yra pavaizduotas Slovaki- 
jos Respublikos valstybės herbas. 

(3) Slovakijos Respublikos valstybės antspaudas sudarytas iš valstybės 
herbo ir užrašo „Slovakijos Respublika“. 

(4) Slovakijos Respublikos nacionalinis himnas yra sudarytas iš pir- 
mųjų dviejų dainos „Žaibo blyksniai virš Tatrų kalnų“ posmų. 

(5) Detali valstybės simbolių naudojimo tvarka reglamentuojama 
įstatymu. 


Trečia dalis. SLOVAKIJOS RESPUBLIKOS SOSTINĖ 


10 straipsnis 

(1) Slovakijos Respublikos sostinė yra Bratislava. 

(2) Slovakijos Respublikos sostinės Bratislavos statusas yra įtvirtintas 
įstatymu. 


ANTRAS SKYRIUS 
PAGRINDINĖS TEISĖS IR LAISVĖS 


Pirma dalis. BENDROSIOS NUOSTATOS 


11 straipsnis 
Panaikintas. 


12 straipsnis 

(1) Visi žmonės yra laisvi ir lygūs savo orumu bei teisėmis. Pagrindi- 
nės teisės ir laisvės yra nepažeidžiamos, neliečiamos, neatimamos ir ne- 
peržengiamos. 

(2) Slovakijos Respublikoje pagrindinės teisės suteikiamos visiems 
asmenims, nepriklausomai nuo lyties, rasės, odos spalvos, kalbos, tikė- 
jimo ir religijos, politinių pažiūrų ar kitų įsitikinimų, nacionalinės ar 
socialinės kilmės, tautybės ar etninės kilmės, turto ar bet kokių kitų pa- 
grindų. Niekas negali nukentėti ar būti diskriminuojas dėl bet kurio iš 
šių pagrindų. 

(3) Kiekvienas turi teisę laisvai apsispręsti, kuriai tautinei grupei jis 

priklauso. Bet kokia įtaka ar spaudimas, kuris gali turėti įtakos asmens tau- 
tinei identifikacijai, draudžiami. 

(4) Niekas neturi nukentėti dėl naudojimosi savo pagrindinėmis tei- 
sėmis ir laisvėmis. 


13 straipsnis 

(1) Pareigos gali būti nustatytos: 

a) įstatymu ar įstatymo pagrindu, neperžengiant įstatymų ribų ir kar- 
tu laikantis pagrindinių teisių ir laisvių; 

b) tarptautine sutartimi pagal Konstitucijos 7 straipsnio 4 dalį, tiesio- 
giai suteikiančia teises arba nustatančia pareigas fiziniams ar juridiniams 
asmenims; ar 

c) Vyriausybės reglamentu pagal Konstitucijos 120 straipsnio 2 dalį. 

(2) Pagrindinių teisių ir laisvių ribojimai galimi tik įstatymu, neperži- 
angiant Konstitucijoje įtvirtintų sąlygų. 

(3) Pagrindinių teisių ir laisvių teisiniai ribojimai turi atitikti nurody- 
tas sąlygas ir būti vienodai taikomi visais atvejais. 

(4) Ribojant pagrindines teises ir laisves turi būti tinkamai įvertinama 
šių teisių ir laisvių esmė bei prasmė. Apribojimai galimi tik reglamentuo- 
tiems tikslams pasiekti. 


Antra dalis. PAGRINDINĖS ŽMOGAUS TEISĖS IR LAISVĖS 


14 straipsnis 


Kiekvienas asmuo gali turėti teises. 


15 straipsnis 

(1) Kiekvienas turi teisę į gyvybę. Žmogaus gyvybė yra saugoma ir iki 
gimimo. 

(2) Niekam negali būti atimta gyvybė. 

(3) Mirties bausmė neleidžiama. 

(4) Teisių pažeidimu pagal šį straipsnį nelaikomas gyvybės atėmimas 
asmeniui veiksmais, kurie nėra laikomi neteisėtais. 


16 straipsnis 
(1) Užtikrinama kiekvieno teisė į vientisumą ir privatumą. Ši teisė gali 
būti apribota tik konkrečiais įstatymo numatytais atvejais. 

(2) Niekas negali būti kankinimas ar tapti žiauraus, nežmoniško, že- 
minančio elgesio ar baudimo objektu. 


17 straipsnis 

(1) Užtikrinama asmeninė laisvė. 

(2) Niekas negali būti persekiojamas ar jo laisvė atimama kitokiais bū- 
dais ir atvejais, nei nustato įstatymas. Niekam negali būti atimta laisvė vien 
dėl negalėjimo įvykdyti sutartinius įsipareigojimus. 

(3) Asmuo, kaltinamas arba įtariamas padaręs nusikaltimą, gali 
būti sulaikytas tik įstatymų numatytais atvejais. Sulaikytas asmuo turi 
būti nedelsiant informuotas apie sulaikymo pagrindus, apklaustas ir 
ne vėliau nei per 48 valandas paleidžiamas į laisvę arba pristatomas į 
teismą. Teisėjas nuo sulaikytojo asmens pristatymo į teismą momento 
per 48 valandas, o ypač sunkių nusikaltimų atveju per 72 valandas, turi 
asmenį apklausti ir nuspręsti dėl jo tolesnio sulaikymo ar paleidimo į 
laisvę. 

(4) Asmuo, kaltinamas nusikalstama veika, gali būti suimamas tik re- 
miantis raštišku ir pagrįstu teisėjo nurodymu. Suimtas asmuo per 24 va- 
landas turi būti pristatytas į teismą. Teisėjas nuo suimtojo asmens prista- 
tymo į teismą momento per 48 valandas, o ypač sunkių nusikaltimų atveju 
per 72 valandas turi asmenį apklausti ir nuspręsti dėl jo tolesnio suėmimo 
ar paleidimo į laisvę. 

(5) Asmuo gali būti suimamas tik teismo sprendimu įstatymo numa- 
tytais pagrindais ir įstatyme nustatytam laikotarpiui. 

(6) Įstatymas nustato atvejus, kai asmuo gali būti pristatytas į svei- 
katos priežiūros įstaigą ar laikomas joje be asmens sutikimo. Apie tokius 
atvejus per 24 valandas turi būti informuojamas teismas, kuris per penkias 
dienas priima sprendimą dėl būtinų veiksmų. 

(7) Tirti nusikalstama veika kaltinamo asmens psichikos būklę lei- 
džiama tik raštiško teismo nurodymo pagrindu. 


18 straipsnis 

(1) Niekas negali būti verčiamas dirbti priverstinius darbus arba tar- 
nybose. 

(2) Šio straipsnio pirmos dalies nuostatos netaikomos: 

a) darbui, kuris yra teisėtai nustatytas kaliniams arba asmenims, atlie- 
kantiems alternatyvią bausmę laisvės atėmimui; 

b) karinei tarnybai ar kitai tarnybai, kuri yra atliekama vietoj privalo- 
mos karinės tarnybos; 

c) darbui, kuris yra teisėtai reikalaujamas stichinių nelaimių, nelai- 
mingų atsitikimų ar kitų nelaimių atvejais, keliančių grėsmę gyvybei, svei- 
katai ar vertingam turtui; 

d) įstatymu nustatytai veiklai, skirtai kitų asmenų gyvybei, sveikatai 
ar teisėms apsaugoti; 

e) įstatymu nustatytoms bendruomenių teikiamoms paslaugoms. 


19 straipsnis 

(1) Kiekvienas turi teisę išlaikyti ir apsaugoti savo orumą, garbę, re- 
putaciją ir gerą vardą. 

(2) Kiekvienas turi teisę būti apsaugotas nuo nepagrįsto kišimosi į jo 
privatų ir šeiminį gyvenimą. 

(3) Kiekvienas turi teisę būti apsaugotas nuo nepagrįsto asmens duo- 
menų rinkimo, atskleidimo ar kito netinkamo elgesio su jo asmens duo- 
menimis. 


20 straipsnis 

(1) Kiekvienas turi teisę į nuosavybę. Visų savininkų nuosavybės tei- 
sės turi būti vienodai traktuojamos ir vienodai saugomos įstatymų. Garan- 
tuojama paveldėjimo teisė. 

(2) Įstatymas nustato tam tikrą turtą kaip išimtinę valstybės, savival- 
dybės ar konkrečių juridinių asmenų nuosavybę, būtiną apsaugoti visuo- 
menės, nacionalinės ekonomikos vystymosi ir viešuosius interesus, išsky- 
rus šios Konstitucijos 4 straipsnyje nurodytą nuosavybę. Įstatymas taip pat 
gali nustatyti tam tikras turto rūšis, kurias gali įsigyti tik valstybės piliečiai 
arba juridiniai asmenys, įsteigti Slovakijos Respublikoje. 

(3) Nuosavybė įpareigoja. Ja neturi būti piktnaudžiaujama, sukeliant 
žalą kitiems asmenims, ar naudojamasi priešingai visuomenės interesams, 
kuriuos gina įstatymas. Naudojimasis nuosavybės teise neturi pakenk- 
ti žmonių sveikatai, gamtai, kultūros objektams ir aplinkai, apibrėžtiems 
įstatymu. 

(4) Nuosavybė gali būti nusavinama arba nuosavybės teisė gali būti 
apribota tik tiek, kiek yra būtina patenkinti visuomenės poreikiams, ir tik 
įstatymo nustatyta tvarka. 

21 straipsnis 

(1) Asmens būstas yra neliečiamas. Be gyventojo sutikimo įeiti į būstą 
yra neleidžiama. 

(2) Krata gali būti vykdoma tik raštiško ir motyvuoto teismo nuro- 
dymo pagrindu ir tik tokiu atveju, kai tai susiję su baudžiamuoju procesu. 
Kratos vykdymo procesą reglamentuoja įstatymas. 

(3) Kitos nuosavybės neliečiamumo išimtys turi būti teisiškai pagrįs- 
tos ir galimos, jei tai būtina demokratinėje visuomenėje siekiant apsaugoti 
gyvybę, sveikatą ar turtą, apsaugoti kitų teises ir laisves, arba kad būtų iš- 
vengta rimtos grėsmės viešajai tvarkai. Jei nekilnojamasis turtas yra naudo- 
jamas ir ūkinei veiklai, tokios nuosavybės neliečiamumo išimtys gali būti 
įstatymo leidžiami taip pat ir vykdant viešojo administravimo užduotis. 


22 straipsnis 

(1) Užtikrinamas laiškų ir kitų susižinojimo priemonių bei paštu pri- 
statomų raštiškų pranešimų slaptumas ir asmens duomenų apsauga. 

(2) Niekas negali pažeisti susirašinėjimo ar kitų susižinojimo prie- 
monių ir raštiškų pranešimų, pristatomų paštu ar kitais būdais, slaptumo, 
išskyrus įstatymo nustatytus atvejus. Tokios pačios slaptumo užtikrinimo 
taisyklės taikomos ir duomenų perdavimui telefonu, telegrafu ar kitais pa- 
našiais įrenginiais. 


23 straipsnis 

(1) Užtikrinama judėjimo ir įsikūrimo laisvė. 

(2) Kiekvienas Slovakijos Respublikos teritorijoje teisėtai esantis as- 
muo turi teisę laisvai išvykti iš šalies teritorijos. 

(3) Laisvės, įtvirtintos šio straipsnio 1 ir 2 dalyse, gali būti ribojamos 
įstatymu, jei tai būtina nacionaliniam saugumui užtikrinti, viešajai tvarkai 
palaikyti, sveikatos apsaugos ar kitų teisių ir laisvių apsaugos tikslais, o nu- 
rodytose teritorijose aplinkos apsaugos tikslais. 

(4) Kiekvienas pilietis turi teisę laisvai patekti į Slovakijos Respublikos 
teritoriją. Pilietis negali būti priverstas išvykti ar būti deportuotas iš savo 
tėvynės. 

(5) Užsienietis gali būti deportuotas iš šalies tik įstatymo numatytais 
atvejais. 

24 straipsnis 

(1) Garantuojama minties, sąžinės, religijos ir tikėjimo laisvė. Ši laisvė 
apima teisę pakeisti religiją ar įsitikinimus, taip pat teisę neišpažinti jokios 
religijos. Kiekvienas turi teisę išreikšti savo nuomonę viešai. 

(2) Kiekvienas asmuo turi teisę laisvai išpažinti savo religiją ar tikėji- 
mą, atskirai arba kartu su kitais, privačiai ar viešai, laikant pamaldas, atlie- 
kant religines apeigas, praktikuojant tikėjimą ir mokant jo. 

(3) Bažnyčios ir bažnytinės bendruomenės turi teisę pačios tvarkyti 
savo vidaus reikalus, jos turi teisę steigti savo įstaigas, paskirti dvasininkus, 
numatyti teologinį švietimą ir įsteigti vienuolijas ir kitas dvasines instituci- 
jas, kurios yra nepriklausomos nuo valstybės valdžios institucijų. 

(4) Teisės, įtvirtintos šio straipsnio 1 iki 3 dalyse, gali būti ribojamos 
tik įstatymu, jei tai yra būtina demokratinėje visuomenėje norint palai- 
kyti viešąją tvarką, apsaugoti visuomenės narių sveikatą, moralę ar kitas 
asmens pagrindines teises ir laisves. 


25 straipsnis 

(1) Slovakijos Respublikos gynyba yra garbinga piliečių pareiga. Įsta- 
tymas nustato privalomosios karinės tarnybos apimtį. 

(2) Niekas negali būti verčiamas atlikti karinę tarnybą, jei tai priešta- 
rauja jo vidiniams įsitikinimams arba religijos laisvei. Detaliau tai regla- 
mentuoja įstatymas. 


Trečia dalis. POLITINĖS TEISĖS 


26 straipsnis 

(1) Garantuojama žodžio laisvė ir teisė gauti informaciją. 

(2) Kiekvienas turi teisę išreikšti savo nuomonę žodžiu, raštu, vaizdu, 
spaudoje ar kitokiomis priemonėmis, taip pat kiekvienas turi teisę gauti ir 
skleisti savo mintis ir informaciją laisvai. Negali būti reikalaujama išanksti- 
nio oficialaus patvirtinimo spaudoje skelbiamai informacijai. Veiklai, susi- 
jusiai su radijo ir televizijos transliavimu, vykdyti gali būti būtini valstybės 
leidimai. Sąlygos reglamentuojamos įstatymu. 

(3) Cenzūra yra draudžiama. 

(4) Žodžio laisvė ir teisė gauti bei skleisti informaciją gali būti ribo- 
jama tik įstatymu, jei tai yra būtina demokratinėje visuomenėje siekiant 
apsaugoti asmenų teises ir laisves, nacionalinį saugumą, viešąją tvarką, vi- 
suomenės sveikatą ir moralę. 

5) Visuomeninės valdžios institucijos ir įstaigos privalo teikti infor- 
maciją apie jų veiklą oficialia kalba ir tinkamu būdu. Šios nuostatos vykdy- 
mo terminai ir forma nustatomi įstatymu. 


27 straipsnis 

(1) Garantuojama peticijos teisė. Kiekvienas asmuo individualiai arba 
kartu su kitais asmenimis turi teisę kreiptis į valstybės ar vietos savivaldos 
institucijas su prašymais, pasiūlymais ir skundais, susijusiais su viešuoju 
interesu ar kitais bendrais interesais. 

(2) Peticija neturi pažeisti pagrindinių Žmogaus teisių ir laisvių. 

(3) Peticijos neturi kliudyti nepriklausomai teismų veiklai. 


28 straipsnis 

(1) Garantuojama taikių susirinkimų laisvė. 

(2) Šios teisės įgyvendinimo viešose vietose sąlygos įtvirtinamos įsta- 
tymu, jeigu tokios priemonės yra būtinos demokratinėje visuomenėje sie- 
kiant apsaugoti asmenų teises ir laisves, viešąją tvarką, visuomenės sveika- 
tą ir moralę, turtą ar nacionalinį saugumą. Susirinkimai neturi priklausyti 
nuo valstybės valdžios institucijos valios išduodant leidimą. 


29 straipsnis 

(1) Garantuojama laisvų susivienijimų teisė. Kiekvienas turi teisę lais- 
vai su kitais asmenimis susivienyti į sąjungas, asociacijas ar kitas draugijas. 

(2) Piliečiai gali įsteigti politines partijas ar politinius judėjimus ir da- 
lyvauti jų veikloje. 

(3) Naudojimasis šio straipsnio 1 ir 2 dalyse nurodytomis teisėmis gali 
būti apribotas tik įstatymo nustatytais atvejais, jei tai būtina demokratinėje 
visuomenėje nacionaliniam saugumui užtikrinti, viešosios tvarkos apsau- 
gai, nusikaltimų prevencijai ar teisių bei laisvių apsaugai. 

(4) Politinės partijos ir kiti politiniai judėjimai, sąjungos, draugijos bei 
kitos asociacijos yra atskirtos nuo valstybės. 


30 straipsnis 

(1) Piliečiai tiesiogiai arba per laisvai išrinktus savo atstovus turi 
teisę dalyvauti tvarkant viešuosius reikalus. Užsieniečiai, turintys lei- 
dimą nuolat gyventi Slovakijos Respublikoje, turi teisę balsuoti ir būti 
išrinkti į savivaldybės bei aukštesniųjų teritorinių vienetų savivaldos 
institucijas. 

(2) Rinkimai rengiami reguliariai, nepažeidžiant įstatymu nustatytų 
terminų. 

(3) Balsavimas vykdomas remiantis visuotine, lygia, tiesiogine rinki- 
mų teise ir slaptu balsavimu. Balsavimo teisės įgyvendinimas reglamen- 
tuojamas įstatymu. 

(4) Piliečiai vienodomis sąlygomis pretenduoja ir patenka į viešąsias 
institucijas bei kitas renkamas pareigas. 


31 straipsnis 

Politinių teisių ir laisvių demokratinėje visuomenėje teisinis reguliavi- 
mas, aiškinimas ir naudojimasis jomis turi sudaryti sąlygas laisvai politinių 
jėgų konkurencijai. 


32 straipsnis 

Piliečiai turi teisę priešintis bet kam, kas kėsinasi į demokratinę tvar- 
ką, žmogaus teises ir laisves, įtvirtintas šioje Konstitucijoje, jei Konstituci- 
joje įtvirtintų institucijų veikla ir veiksmingas teisinių priemonių taikymas 
yra neįmanomi. 


Ketvirta dalis. TAUTINIŲ MAŽUMŲ 
IR ETNINIŲ GRUPIŲ TEISĖS 


33 straipsnis 


Asmens priklausymas tautinei mažumai ar etninei grupei negali su- 
kelti jam jokių neigiamų pasekmių. 


34 straipsnis 

(1) Slovakijos Respublikos piliečiams, priklausantiems tautinėms ma- 
žumoms ar etninėms grupėms, turi būti užtikrinamas įvairiapusiškas jų 
vystymasis, ypač teisė kartu su kitais tautinės mažumos ar tautinės grupės 
nariais plėtoti savo kultūrą, skleisti ir gauti informaciją jų gimtąja kalba, 
bendradarbiauti tautinių mažumų asociacijose, steigti švietimo ir kultūri- 
nes įstaigas, palaikyti tų įstaigų veiklą. Detaliai šiuos klausimus reglamen- 
tuoja įstatymas. 

(2) Be teisės Slovakijos Respublikos piliečiams, priklausantiems tau- 
tinėms mažumoms ar etninėms grupėms, išmokti valstybinę kalbą, įstaty- 
mai jiems garantuoja: 

a) teisę mokytis gimtąja kalba; 

b) teisę vartoti gimtąją kalbą oficialiame bendravime; 

c) teisę dalyvauti sprendžiant reikalus, kurie yra susiję su tautinėmis 
mažumomis ir etninėmis grupėmis. 

(3) Šios Konstitucijos numatytų piliečių, priklausančių tautinėms ma- 
žumoms ir etninėms grupėms, teisių įgyvendinimas neturi kelti grėsmės 
Slovakijos Respublikos suverenitetui ir teritoriniam vientisumui ar diskri- 
minuoti kitų šalies gyventojų. 


Penkta dalis. EKONOMINĖS, SOCIALINĖS 
IR KULTŪRINĖS TEISĖS 


35 straipsnis 

(1) Kiekvienas turi teisę laisvai pasirinkti savo profesiją, taip pat teisę 
užsiimti verslu ar kita pelninga veikla. 

(2) Įstatymu gali būti ribojama galimybė užsiimti tam tikromis profe- 
sijomis ar veiklos rūšimis. 

(3) Piliečiai turi teisę į darbą. Valstybė garantuoja atitinkamą materi- 
alinį aprūpinimą asmenims, kurie ne dėl savo kaltės negali pasinaudoti šia 
teise. Sąlygos reglamentuojamos įstatymu. 

(4) Užsieniečiams, ketinantiems pasinaudoti šio straipsnio 1-3 dalyse 
įtvirtintomis teisėmis, įstatymas gali numatyti kitokį teisinį reguliavimą. 


36 straipsnis 

Darbuotojai turi teisę į teisingas ir tinkamas darbo sąlygas. Įstatymas 
nustato ir garantuoja: 

a) teisę į atlyginimą už atliktą darbą, pakankamą asmens oriam pra- 
gyvenimui; 

b) apsaugą nuo savavališko atleidimo iš darbo ir diskriminacijos dar- 
bo vietoje; 

c) saugias darbo sąlygas ir sveikatos apsaugą darbe; 

d) ilgiausią leistiną darbo trukmę; 

e) tinkamą poilsį po darbo; 

f) trumpiausias galimas mokamas atostogas; 

g) teisę į kolektyvines derybas. 


37 straipsnis 
(1) Kiekvienas turi teisę laisvai bendrauti su kitais, siekdamas apsau- 
goti savo ekonominius ir socialinius interesus. 

(2) Profesinės sąjungos steigiamos nepriklausomos nuo valstybės. Ne- 
teisėti bet kokie profesinių sąjungų skaičiaus ribojimai ar kai kurioms iš 
profesinių sąjungų suteikiamos privilegijos. 

(3) Profesinių sąjungų ir kitų asociacijų, kurių tikslas apsaugoti eko- 
nominius ir socialinius interesus, veikla bei formavimas gali būti riboja- 
mas įstatymu tik tuo atveju, jei tai yra būtina demokratinėje visuomenėje 
nacionaliniam saugumui užtikrinti, viešosios tvarkos ar kitų teisių ir lais- 
vių apsaugai. 

(4) Garantuojama teisė streikuoti. Sąlygas reglamentuoja įstatymas. 
Teisėjai, prokurorai, ginkluotųjų pajėgų ir ginkluotojo korpuso pareigūnai, 
priešgaisrinės apsaugos ir gelbėjimo būrių darbuotojai šia teise pasinaudo- 
ti negali. 


38 straipsnis 
(1) Moterims, nepilnamečiams ir neįgaliems asmenims garantuojama 
teisė į sustiprintą sveikatos apsaugą darbe ir specializuotas darbo sąlygas. 
(2) Nepilnamečiams ir neįgaliems asmenims garantuojama ypatinga 
apsauga darbo santykiuose ir speciali pagalba profesiniuose mokymuose. 
(3) Šio straipsnio 1 ir 2 dalyse numatytas teises detalizuoja įstatymas. 


39 straipsnis 

(1) Piliečiai turi teisę į pakankamą materialinį aprūpinimą senatvėje, 
taip pat nedarbo ir šeimos maitintojo mirties atveju. 

(2) Asmenys, kenčiantys materialinį nepriteklių, turi teisę į pagalbą, 
būtiną minimaliam pragyvenimui užtikrinti. 

(3) Šio straipsnio 1 ir 2 dalyse numatytas teises detalizuoja įstatymas. 


40 straipsnis 

Kiekvienas turi teisę į sveikatos apsaugą. Sveikatos draudimu apdraus- 
ti piliečiai turi teisę į nemokamą sveikatos priežiūrą ir medicinos reikme- 
nis. Sąlygas nustato įstatymas. 


41 straipsnis 

(1) Santuoka, tėvystė ir šeima yra saugomi įstatymo. Garantuojama 
ypatinga vaikų ir nepilnamečių apsauga. 

(2) Nėščioms moterims garantuojamas specialus darbo režimas, dar- 
bo apsauga ir tinkamos darbo sąlygos. 

(3) Santuokoje ir ne santuokoje gimusių vaikų teisės yra lygios. 

(4) Vaikų priežiūra ir auklėjimas yra tėvų teisė; vaikai turi teisę į tėvų 
auklėjimą ir priežiūrą. Tėvų teisės gali būti apribotos, nepilnamečiai vaikai 
gali būti atskirti nuo savo tėvų prieš tėvų valią tik remiantis įstatymu ir 
teismo sprendimu. 

(5) Tėvai, besirūpinantys savo vaikais, turi teisę į valstybės pagalbą. 

(6) Šio straipsnio 1-5 dalyse numatytas teises detalizuoja įstatymas. 


42 straipsnis 

(1) Kiekvienas turi teisę į mokslą. Mokyklos lankymas yra privalomas. 
Įstatymu nustatoma privalomo mokslo trukmė. 

(2) Piliečiai turi teisę į nemokamą pradinį bei vidurinį mokslą ir taip 
pat, priklausomai nuo individo sugebėjimų bei valstybės ekonominių gali- 
mybių, į universitetinį išsilavinimą. 

(3) Privačių mokyklų steigimas galimas tik įstatymų numatytomis są- 
lygomis; tokios mokyklos gali rinkti mokesčius už mokslą. 

(4) Sąlygos, pagal kurias piliečiai gali gauti finansinę pagalbą savo stu- 
dijoms, nustatomos įstatymu. 


43 straipsnis 

(1) Garantuojama mokslinių tyrimų ir meninės išraiškos laisvė. Inte- 
lektinės nuosavybės teisės saugomos įstatymu. 

(2) Įstatymu nustatytomis sąlygomis garantuojama teisė į prieigą prie 
kultūros paveldo. 


Šešta dalis. TEISĖ Į APLINKOS IR 
KULTŪROS PAVELDO APSAUGĄ 


44 straipsnis 

(1) Kiekvienas turi teisę į saugią aplinką. 

(2) Kiekvienas privalo saugoti ir puoselėti aplinką bei kultūros pa- 
veldą. 

(3) Niekas negali žaloti ar kelti grėsmės aplinkai, gamtiniams ište- 
kliams ir kultūros paveldui, išskyrus įstatymo numatytus atvejus. 

(4) Valstybė rūpinasi atsargiu gamtinių išteklių naudojimu, ekologine 
pusiausvyra ir veiksminga aplinkos apsaugos politika, taip pat užtikrina 
įstatymo numatytų rūšių laukinių augalų ir gyvūnų apsaugą. 

(5) Šio straipsnio 1-4 dalyse numatytas teises ir pareigas detalizuoja 
įstatymas. 

45 straipsnis 
Kiekvienas asmuo turi teisę į išsamią ir laiku gaunamą informaciją 
apie aplinkos būklę, taip pat apie tokios būklės priežastis bei pasekmes. 


Septinta dalis. TEISĖ Į TEISMINĘ 
IR KITOKIĄ TEISINĘ APSAUGĄ 


46 skyrius 

(1) Kiekvienas gali įstatymo nustatyta tvarka ginti savo teises nepri- 
klausomame ir nešališkame teisme arba, įstatymu numatytais atvejais, ir 
kitose Slovakijos Respublikos institucijose. 

(2) Bet kuris asmuo, tvirtinantis, kad jo teisės buvo pažeistos viešojo 
administravimo institucijų sprendimu, gali kreiptis į teismą, jeigu įstaty- 
mas nenumato kitaip, dėl sprendimo teisėtumo įvertinimo. Sprendimų, 
išskirtas iš teismo kompetencijos. 

(3) Kiekvienas turi teisę į žalos, padarytos neteisėtu teismo, kitos vals- 
tybės valdžios ar viešojo administravimo institucijos sprendimu ar netin- 
kama atlikta procedūra, atlyginimą. 

(4) Teisminės ir kitos teisinės apsaugos sąlygas detalizuoja įstatymas. 


47 skyrius 

(1) Kiekvienas turi teisę atsisakyti duoti parodymus prieš save ar savo 
artimus giminaičius, jei dėl to kiltų baudžiamojo persekiojimo grėsmė. 

(2) Kiekvienas įstatymo nustatyta tvarka turi teisę į teisinę pagalbą 
teismuose ir kitose valdžios ar viešojo administravimo institucijose nuo 
proceso pradžios. 

(3) Pagal šio straipsnio 2 dalį, visi proceso dalyviai yra lygūs. 

(4) Asmuo, teigiantis, jog nesupranta kalbos, kuria vyksta šios straips- 
nio 2 dalyje numatytos procedūros, turi teisę į vertėją. 


48 straipsnis 

(1) Niekam negali būti atimta teisė kreiptis į teismą. Teismų jurisdik- 
cija nustatoma įstatymu. 

(2) Kiekvienas turi teisę, kad jo byla būtų nagrinėjama viešai be nepa- 
grįsto delsimo, taip pat asmeniškai dalyvauti bylos nagrinėjime ir pateikti 
paaiškinimus dėl prieš jį pateiktų įrodymų. Uždaras bylos nagrinėjimas 
gali būti skelbiamas tik įstatymo numatytais atvejais. 

49 straipsnis 

Tik įstatymas gali nustatyti, kokios veikos yra nusikalstamos ir kokios 
bausmės ar kiti žmogaus teisių apribojimai gali būti paskirti už tokių veikų 
padarymą. 


50 straipsnis 

(1) Tik teismas sprendžia apie asmens kaltę ir konkrečios bausmės 
skyrimą už nusikalstamą veiką. 

(2) Asmuo laikomas nekaltu, kol jo kaltumas neįrodytas įstatymo nu- 
statyta tvarka ir pripažintas įsiteisėjusiu teismo nuosprendžiu. 

(3) Kiekvienam, kaltinamam nusikalstamos veikos padarymu, sutei- 
kiama galimybė per protingą terminą pasiruošti gynybai. Asmuo gali gin- 
tis pats arba pasinaudoti profesionalia teisine pagalba. 

(4) Asmuo, kaltinamas nusikalstamos veikos padarymu, turi teisę at- 
sisakyti liudyti ir ši teisė negali būti paneigta jokiomis aplinkybėmis. 

(5) Niekas negali būti pakartotinai persekiojamas ar baudžiamas už 
nusikalstamą veiką, už kurią jau buvo nuteistas arba išteisintas. Šis princi- 
pas nepaneigia išskirtinių teisės gynimo priemonių taikymo, kurias nusta- 
to įstatymas. 

(6) Nusikalstamos veikos baudžiamumas ir bausmė turi būti nustato- 
ma įstatymu, kuris galiojo nusikalstamos veikos padarymo dieną. Įstaty- 
mas, priimtas vėliau nei buvo padaryta nusikalstama veika, gali būti taiko- 
mas tik tuo atveju, kai jis yra palankesnis įstatymo pažeidėjui. 


Aštunta dalis. PIRMOSIOS IR ANTROSIOS DALIES 
BENDROSIOS NUOSTATOS 


51 straipsnis 

(1) Teisės, įtvirtintos šios Konstitucijose 35-36 straipniuose, 37 
straipsnio 4 dalyje, 38-42 ir 44-46 straipsniuose gali būti ginamos tik įsta- 
tymų, kurie įgyvendina šias nuostatas, pagrindais. 

(2) Tik konstitucinis įstatymas gali nustatyti pagrindinių teisių ir 
laisvių apribojimo bei nustatomų pareigų mastą karo metu, karo padėties 
metu, išskirtinės valstybės ar nepaprastosios padėties metu. 


52 straipsnis 
(1) Pirmame ir antrame šios Konstitucijos skyriuose vartojama sąvoka 
„pilietis“ reiškia Slovakijos Respublikos pilietį. 

(2) Užsieniečiams Slovakijos Respublikoje suteikiamos visos šioje 
Konstitucijoje numatytos pagrindinės teisės ir laisvės, išskyrus tas teises ir 
laisves, kurios suteikiamos išimtinai piliečiams. 

(3) Sąvoka „pilietis“, vartojama ankstesnėse nuostatote, reiškia kie- 
kvieną asmenį, kuriam šios Konstitucijos suteikiamos teisės ir laisvės ne- 
priklausomai nuo asmens pilietybės. 


53 straipsnis 

Slovakijos Respublika suteikia prieglobstį užsieniečiams, persekioja- 
miems dėl politinių teisių ir laisvių įgyvendinimo. Prieglobstis gali būti 
nesuteikiamas tiems, kurių veikla prieštarauja pagrindinėms žmogaus tei- 
sėms ir laisvėms. Detaliau tai reglamentuoja įstatymas. 


54 straipsnis 

Įstatymas gali apriboti tokias teises, kai jos susijusios su pareigų vyk- 
dymu: teisėjams ir prokurorams apriboti teisę užsiimti verslu ar kita eko- 
nomine veikla bei šios Konstitucijos 29 straipsnio 2 dalyje nurodytas teises; 
valstybės tarnautojams ir vietos savivaldos institucijų darbuotojams apri- 
boti teises, nurodytas šios Konstitucijos 37 straipsnio 4 dalyje; ginkluotų- 
jų pajėgų ir ginkluotojo korpuso nariams apriboti teises, nurodytas šios 
Konstitucijos 27 ir 28 straipsniuose. Teisė streikuoti gali būti įstatymu apri- 
bota tiems, kurių profesijos yra tiesiogiai susijusios su sveikatos ir gyvybės 
apsauga. 


TREČIAS SKYRIUS 


Pirma dalis. SLOVAKIJOS RESPUBLIKOS EKONOMIKA 


55 straipsnis 

(1) Slovakijos Respublikos ekonomika paremta socialiai ir ekologiškai 
orientuotos rinkos ekonomikos principais. 

(2) Slovakijos Respublika saugo ir skatina ekonominę konkurenciją. 
Ši nuostata detalizuojama įstatymu. 


56 straipsnis 
(1) Nacionalinis Slovakijos bankas yra nepriklausomas centrinis Slo- 
vakijos Respublikos bankas. Nacionalinis Slovakijos bankas pagal įgalio- 

jimus gali leisti visuotinai privalomus teisės aktus, jeigu tai numato įsta- 
tymas. 

(2) Aukščiausia Nacionalinio Slovakijos banko valdymo institucija 
yra Nacionalinio Slovakijos banko taryba. 

(3) Šio straipsnio 1 ir 2 dalyse įtvirtintas nuostatas detalizuoja įsta- 
tymas. 


57 straipsnis 
Slovakijos Respublika yra muitinių apribota teritorija. 


58 straipsnis 

(1) Slovakijos Respublikos finansų valdymas vykdomas pagal valsty- 
bės biudžetą. Valstybės biudžetas priimamas įstatymu. 

(2) Įstatymas nustato biudžeto pajamas, biudžeto valdymo procedū- 
ras ir valstybės biudžeto bei teritorinių vienetų biudžetų santykį. 

(3) Įstatymas gali įsteigti specializuotus valstybės fondus, susietus su 
valstybės biudžetu. 


59 straipsni 
(1) Mokesčiai ir muitai gali būti nacionalinio arba vietinio lygmens. 
(2) Mokesčiai ir muitai gali būti taikomi įstatymu arba įstatymo pa- 
grindu. 


Antra dalis. SLOVAKIJOS RESPUBLIKOS 
AUKŠČIAUSIOJI AUDITO INSTITUCIJA 


60 straipsnis 

(1) Slovakijos Respublikos aukščiausioji audito institucija yra nepri- 
klausoma audito institucija atliekanti auditą: 

a) biudžeto lėšų, kurios pagal įstatymą yra patvirtintos Slovakijos Res- 
publikos Nacionalinės Tarybos arba Vyriausybės; 

b) nuosavybės, nuosavybės teisių, finansinių priemonių ir valstybės 
skolų viešosiose institucijose bei Slovakijos Respublikos nacionaliniame 
turto fonde, savivaldybėse, aukštesniuosiuose teritoriniuose vienetuose, 
juridiniuose asmenyse, turinčiuose finansinių ryšių su valstybe, Nacionali- 
niu turto fondu ar viešosiomis institucijomis, savivaldybėmis bei aukštes- 
niaisiais teritoriniais vienetais, savivaldybės ar akštesnio teritorinio viene- 
to įsteigtuose juridiniuose asmenyse; 

c) nuosavybės, nuosavybės teisių, finansinių priemonių ir skolų, ku- 
rios buvo suteiktos Slovakijos Respublikai, juridiniams ar fiziniams asme- 
nims, kurie disponuoja valstybės biudžeto lėšomis ar valstybės turtu per 
valstybės turto plėtojimo programas ar dėl kitų panašių priežasčių; 

d) nuosavybės, nuosavybės teisių, finansinių priemonių ir skolų, dėl 
kurių Slovakijos Respublika prisiėmė garantiją; 

e) nuosavybės, nuosavybės teisių, finansinių priemonių ir skolų, pri- 
susijusią veiklą. 

(2) Aukščiausiosios audito institucijos veiklos kompetencijai, nurody- 
tai šio straipsnio 1 dalyje, priskiriami: 

a) Slovakijos Respublikos Vyriausybė, ministerijos ir kitos centrinės 
Slovakijos Respublikos valstybinės administracijos institucijos ir joms pa- 
valdžios įstaigos; 

b) valstybinės įstaigos ir juridiniai asmenys, jeigu steigėjo funkcijas vyk- 
do centrinė valstybės administracijos įstaiga arba kita valstybės institucija; 

c) savivaldybės ir aukštesni teritoriniai vienetai, savivaldybių įsteigti 
juridiniai asmenys ir juridiniai asmenys, įsteigti aukštesniųjų teritorinių 
vienetų; 

d) valstybės fondai, statutinės įstatymu įsteigtos institucijos, juridiniai 
asmenys, kuriuose statutinės institucijos investavo savo kapitalą, juridiniai 
asmenys su valstybės kapitalo įnašais; 

e) Slovakijos Respublikos nacionalinis turto fondas ir juridiniai as- 
menys, turintys finansinių sąsajų su Slovakijos Respublikos nacionaliniu 
turto fondu; 

f) Fiziniai ir juridiniai asmenys. 


61 straipsnis 

(1) Aukščiausiajai audito institucijai vadovauja pirmininkas. Pirmi- 
ninką ir vicepirmininką renka bei atšaukia iš pareigų Slovakijos Respubli- 
kos Nacionalinė Taryba. 

(2) Bet kuris pilietis, kuris gali būti renkamas Nacionalinės Tarybos 
nariu, gali būti išrinktas Aukščiausiosios audito institucijos pirmininku 
arba vicepirmininku. 

(3) Tas pats asmuo į Aukščiausiosios audito institucijos pirmininko 
arba vicepirmininko postą gali būti išrinktas ne daugiau nei dviem septy- 
nerių metų kadencijoms iš eilės. 

(4) Aukščiausiosios audito institucijos pirmininko arba vicepirminin- 
ko pareigos nesuderinamos su funkcijų atlikimu kitose valdžios institu- 
cijose arba įstaigose, su kitais darbo teisiniais santykiais ar verslo veikla, 
su dalyvavimu juridinių asmenų, užsiimančių verslo plėtojimu, vadovau- 
jamose ar kontrolės institucijose ar kitoje ekonominėje pelno siekiančioje 
veikloje, išskyrus savo nuosavybės valdymą, mokslinę, pedagoginę ar kū- 
rybinę veiklą. 


62 straipsnis 

Aukščiausioji audito institucija teikia ataskaitas Slovakijos Respubli- 
kos Nacionalinei Tarybai apie audito veiklos rezultatus ne rečiau nei kartą 
per metus ar dažniau, jei to prašo Nacionalinė Taryba. 


63 straipsnis 
Įstatymas nustato Aukščiausiosios audito institucijos statusą, vidaus 
organizacinę struktūrą, kompetenciją ir pagrindines veiklos taisykles. 


KETVIRTAS SKYRIUS 
VIETOS SAVIVALDA 


64 straipsnis 
Pagrindinis teritorinės savivaldos vienetas yra savivaldybė. Teritorinę 
savivaldą sudaro savivaldybės ir aukštenieji teritoriniai vienetai. 


64a straipsnis 

Savivaldybės ir aukštesnieji teritoriniai vienetai yra nepriklausomi Slo- 
vakijos Respublikos teritoriniai ir administraciniai vienetai, jungiantys tam 
tikroje teritorijoje nuolat gyvenančius asmenis. Tai detalizuoja įstatymas. 


65 straipsnis 

(1) Savivaldybės ir aukštesnieji teritoriniai vienetai yra juridiniai as- 
menys, įstatymų nustatyta tvarka galintys turėti nuosavybę ir nepriklauso- 
mus finansinius išteklius. 

(2) Savivaldybės ir aukštesnieji teritoriniai vienetai poreikius pir- 
miausia finansuoja iš savo pajamų, taip pat iš valstybės subsidijų. Įstatymas 
nustato, kurie mokesčiai ir rinkliavos laikomi savivaldybių pajamomis, o 
kurie aukštesniojo teritorinio vieneto pajamomis. Valstybės subsidijos gali 
būti teikiamos tik įstatymo nustatyta tvarka. 

66 straipsnis 

(1) Siekant užtikrinti bendrus interesus, savivaldybės gali jungtis tar- 
pusavyje; aukštesnieji teritoriniai vienetai taip pat turi teisę susijungti su 
kitais aukštesniais teritoriniais vienetais. Detaliau tai reglamentuoja įsta- 
tymas. 

(2) Savivaldybių susijungimo, atsiskyrimo ar panaikinimo klausimus 
reglamentuoja įstatymas. 


67 straipsnis 

(1) Teritorinė savivalda įgyvendinama savivaldybės gyventojų susi- 
rinkimuose, vietiniais referendumais, aukštesniojo teritorinio vieneto re- 
ferendumais, per vietos savivaldos institucijas ar aukštesniojo teritorinio 
vieneto institucijas. Vietinių savivaldybės ar aukštesniojo teritorinio vie- 
neto referendumų rengimo tvarką nustato įstatymas. 

(2) Savivaldos teisės įgyvendinimo apribojimai savivaldybėse ar aukš- 
tesniuosiuose teritoriniuose vienetuose gali būti nustatomi įstatymu arba 
tarptautinėmis sutartimis, nurodytomis šios Konstitucijos 7 straipsnio 
5 dalyje. 

(3) Valstybė į savivaldybės ar aukštesniojo teritorinio vieneto veiklą 
gali kištis tik įstatymo numatytais atvejais ir būdais. 


68 straipsnis 

Vietos savivaldos klausimais ir įgyvendinant įstatymu nustatytus vie- 
tos savivaldos uždavinius, savivaldybės ir aukštesnieji teritoriniai vienetai 
gali priimti toje teritorijoje visuotinai privalomus įsakymus. 


69 straipsnis 

(1) Savivaldybių institucijos yra: 

a) savivaldybės taryba; 

b) savivaldybės meras. 

(2) Savivaldybių tarybas sudaro savivaldybių atstovai. Nuolatiniai sa- 
vivaldybių gyventojai renka savo atstovus ketverių metų kadencijai. Rinki- 
mai yra organizuojami vadovaujantis visuotine, lygia ir tiesiogine rinkimų 
teise slaptu balsavimu. 

(3) Savivaldybės meras renkamas savivaldybėje nuolat gyvenančių 
gyventojų ketverių metų kadencijai remiantis visuotine, lygia ir tiesiogine 
rinkimų teise slaptu balsavimu. Savivaldybės meras yra vykdomoji savival- 
dybės valdžia. Meras vadovauja savivaldybei ir atstovauja savivaldybei san- 

tykiuose su išorės subjektais. Pagrindai, dėl kurių meras gali būti pašalintas 
iš pareigų anksčiau nei pasibaigus kadencijai, nustatomi įstatymu. 

(4) Aukštesnįjį teritorinį vienetą sudaro: 

a) aukštesniojo teritorinio vieneto taryba; 

b) aukštesniojo teritorinio vieneto pirmininkas. 

(5) Aukštesniojo teritorinio vieneto taryba susideda iš atstovų, ku- 
riuos ketverių metų kadencijai renka to teritorinio vieneto nuolatiniai 
gyventojai remiantis visuotine, lygia ir tiesiogine rinkimų teise slaptu bal- 
savimu. 

(6) Aukštesniojo teritorinio vieneto pirmininką ketverių metų kaden- 
cijai renka nuolatiniai to teritorinio vieneto gyventojai remiantis visuoti- 
ne, lygia ir tiesiogine rinkimų teise slaptu balsavimu. Pagrindai, dėl kurių 
aukštesniojo teritorinio vieneto pirmininkas gali būti pašalintas iš parei- 
gų anksčiau nei pasibaigus kadencijai, nustatomi įstatymu. Aukštesniojo 
teritorinio vieneto pirmininkas yra šio teritorinio vieneto vykdomosios 
valdžios institucija, kuri vadovauja aukštesniajam teritoriniam vienetui ir 
atstovauja aukštesniajam teritoriniam vienetui santykiuose su išorės sub- 
jektais. 


70 straipsnis 
Įstatymas nustato savivaldybės įsteigimui keliamas sąlygas ir jų steigi- 
mo būdus bei nurodo vidaus institucijų pavadinimus. 


71 straipsnis 

(1) Tam tikrų vietos savivaldos funkcijų atlikimas įstatymu gali būti 
perduotas savivaldybei ar aukštesniajam teritoriniam vienetui. Perduotų 
funkcijų vykdymo išlaidas finansiškai padengia valstybė. 

(2) Savivaldybė ar aukštesnysis teritorinis vienetas, vykdydami funk- 
cijas pagal savo įgaliojimus, gali leisti savo teritorijoje privalomus teisės 
aktus. Pagal įstatymą valstybinio administravimo galių perleidimas savi- 
valdybei ar aukštesniajam teritoriniam vienetui kontroliuojamas Vyriau- 
sybės. Tai reglamentuoja įstatymas. 

PENKTAS SKYRIUS 
ĮSTATYMŲ LEIDŽIAMOJI VALDŽIA 


Pirma dalis. SLOVAKIJOS RESPUBLIKOS NACIONALINĖ TARYBA 


72 straipsnis 
Slovakijos Respublikos Nacionalinė Taryba yra vienintelė Slovakijos 
Respublikos įstatymų leidybos institucija. 


73 straipsnis 

(1) Slovakijos Respublikos Nacionalinė Taryba yra sudaryta iš 150 na- 
rių, renkamų ketverių metų kadencijai. 

(2) Parlamento nariai yra tautos atstovai. Savo įgaliojimus parlamen- 
tarai vykdo individualiai, vadovaudamiesi savo vidiniais įsitikinimais ir 
sąžine, jų nevaržo jokie įpareigojimai. 


74 straipsnis 

(1) Parlamento nariai renkami vadovaujantis visuotine, lygia ir tiesio- 
gine rinkimų teise, slaptu balsavimu. 

(2) Kiekvienas turintis teisę balsuoti pilietis, kuriam yra suėję 21 me- 
tai ir kuris turi nuolatinę gyvenamąją vietą Slovakijos Respublikoje, gali 
būti išrinktas į Slovakijos Respublikos Nacionalinę Tarybą. 

(3) Parlamento rinkimus detaliai reglamentuoja įstatymas. 


75 straipsnis 

(1) Parlamento narys Slovakijos Respublikos Nacionalinės Tarybos 
pirmajame posėdyje prisiekia: „Aš sąžiningai ir garbingai prisiekiu būti 
ištikimas Slovakijos Respublikai. Aš paklusniai vykdysiu savo įsipareigoji- 
mus vadovaudamasis piliečių interesais. Aš laikysiuosi Konstitucijos ir kitų 
įstatymų ir dėsiu visas pastangas, kad juos įgyvendinčiau.“ 

(2) Asmuo, atsisakęs prisiekti arba prisiekęs lygtinai, netenka parla- 
mento nario mandato. 


76 straipsnis 
Slovakijos Respublikos Nacionalinė Taryba patikrina parlamento rin- 
kimų teisėtumą. 

77 straipsnis 

(1) Parlamento nario mandatas yra nesuderinamas su teisėjo, proku- 
roro, viešojo žmogaus teisių gynėjo, ginkluotųjų pajėgų ir ginkluotojo kor- 
puso nario, Europos Parlamento nario pareigomis. 

(2) Vyriausybės nariu paskirto parlamentaro mandatas nenutrūksta, 
tačiau laikotarpiu, kai asmuo eina Vyriausybės nario pareigas, jis negali 
naudotis savo kaip parlamento nario įgaliojimais. 


78 straipsnis 

(1) Parlamento narys negali būti persekiojamas už balsavimus Slova- 
kijos Respublikos Nacionalinėje Taryboje ar jos struktūriniuose dariniuose 
net ir pasibaigus jo įgaliojimų laikui. 

(2) Parlamento narys negali būti persekiojamas už savo kalbas Slova- 
kijos Respublikos Nacionalinėje Taryboje ar jos struktūriniuose dariniuose 
net ir pasibaigus jo įgaliojimų laikui. Parlamento nariui gali būti taikoma 
drausminė atsakomybė. 

(3) Parlamento narys negali būti persekiojamas, jam taikoma draus- 
minė ar baudžiamoji atsakomybė, negali būti suimamas ar kitaip suvaržo- 
ma jo laisvė be Slovakijos Respublikos Nacionalinės Tarybos sutikimo. Jei 
Slovakijos Respublikos Nacionalinė Taryba nesuteikia sutikimo, persekio- 
jimas, suėmimas ar kitoks laisvės suvaržymas negali būti taikomas parla- 
mento nariui viso įgaliojimų vykdymo laikotarpiu. Tokiu atveju įgaliojimų 
laikotarpiu netaikomas senaties terminas. 

(4) Jeigu parlamento narys sulaikomas vykdantis nusikalstamą veiką, 
kompetentinga institucija privalo apie tai nedelsdama informuoti Slovaki- 
jos Respublikos Nacionalinės Tarybos pirmininką. Jeigu Slovakijos Respu- 
blikos nacionalinės tarybos Įgaliojimų ir imuniteto komitetas nepatvirtina 
suėmimo, parlamento narys turi būti nedelsiant paleidžiamas. 

(5) Suėmimo laikotarpiu parlamentaro mandatas nenutrūksta, tačiau 
tuo laikotarpiu jis negali naudotis savo kaip parlamento nario įgaliojimais. 


79 straipsnis 
Parlamento narys gali atsisakyti duoti parodymus apie aplinkybes, ku- 
rias jis sužinojo eidamas savo pareigas, net ir pasibaigus įgaliojimų laikui. 


80 straipsnis 
(1) Parlamento narys gali pateikti interpeliaciją Slovakijos Respubli- 
kos Vyriausybei, bet kuriam Slovakijos Respublikos Vyriausybės nariui 

arba kitiems centrinių valstybės administracijos institucijų pareigūnams 
dėl klausimų, priskirtų šių pareigūnų kompetencijai. Atsakymas parla- 
mento nariui turi būti pateikiamas per 30 dienų. 

(2) Gavus atsakymą į interpeliacijos klausimus vykdomi debatai Slo- 
vakijos Respublikos Nacionalinėje Taryboje, kurie gali baigtis balsavimu 
dėl pasitikėjimo. 


81 straipsnis 

Parlamento narys gali atsistatydinti apie tai pareikšdamas Slovaki- 
jos Respublikos Nacionalinės Tarybos posėdžio metu. Jeigu dėl tam tikrų 
aplinkybių parlamentaras apie sprendimą negali pareikšti asmeniškai po- 
sėdžio metu, jis gali tai padaryti rašytine forma ir atsistatydinimo pareiš- 
kimą pateikti Slovakijos Respublikos Nacionalinės Tarybos pirmininkui; 
šiuo atveju parlamento nario įgaliojimai baigiasi raštiško atsistadydinimo 
pareiškimo įteikimo Slovakijos Respublikos Nacionalinės Tarybos pirmi- 
ninkui dieną. 


8la straipsnis 

Parlamento nario įgaliojimai baigiasi, kai: 

a) pasibaigia įgaliojimų laikas; 

b) parlamentaras atsistatydina; 

c) jis nebeatitinka kandidatams į Parlamento narius keliamų reika- 
lavimų; 

d) paleidžiama Slovakijos Respublikos Nacionalinė Taryba; 

e) iškyla pareigų nesuderinamumas pagal šios Konstitucijos 77 
straipsnio 1 dalį; 

f) įsiteisėja teismo sprendimas, kuriuo parlamentaras pripažįstamas 
kaltu dėl tyčinio nusikaltimo padarymo arba pagal kurį parla- 
mentaras nuteisiamas už nusikalstamos veikos padarymą ir teis- 
mas nenusprendžia atidėti laisvės atėmimo bausmės vykdymo. 


82 straipsnis 

(1) Slovakijos Respublikos Nacionalinė Taryba veikia nuolatinių se- 
sijų forma. 

(2) Naujai išrinktą Slovakijos Respublikos Nacionalinę Tarybą į pir- 
mąjį posėdį, kuris turi įvykti ne vėliau kaip per 30 dienų nuo rinkimų re- 
zultatų paskelbimo, šaukia Slovakijos Respublikos Prezidentas. Jeigu Res- 
publikos Prezidentas nesušaukia Nacionalinės Tarybos į pirmąjį posėdį, 

tai naujai išrinkta Slovakijos Respublikos Nacionalinė Taryba pati renkasi į 
pirmąjį posėdį po 30 dieną nuo rinkimų rezultatų paskelbimo. 

(3) Nacionalinės Tarybos sesija institucijos sprendimu gali būti per- 
traukiama. Pertrauka negali trukti ilgiau nei 4 mėnesiai per vienerius me- 
tus. Pirmininkas, vicepirmininkas ir Nacionalinės Tarybos struktūriniai 
dariniai vykdo savo veiklą ir tuo laikotarpiu, kai nevyksta Nacionalinės 
Tarybos sesija. 

(4) Sesijos nedarbo laikotarpiu Nacionalinės Tarybos pirmininkas 
gali sušaukti sesiją ir anksčiau, nei nustatyta. Tai gali būti atlikta, jeigu pra- 
šymą išreiškia Vyriausybė arba penktadalis parlamento narių. 

(5) Nacionalinės Tarybos sesija pasibaigia dėl parlamento kadencijos 
pabaigos ar dėl parlamento paleidimo. 


83 straipsnis 

(1) Slovakijos Respublikos Nacionalinės Tarybos posėdžius šaukia jos 
pirmininkas. 

(2) Slovakijos Respublikos Nacionalinės Tarybos pirmininkas šaukia 
posėdžius ir kai to reikalauja penktadalis parlamento narių. Šiuo atveju 
posėdis sušaukiamas per septynias dienas. 

(3) Slovakijos Respublikos Nacionalinės Tarybos posėdžiai yra vieši. 

(4) Uždari posėdžiai organizuojami tik įstatymo numatytais atvejais 
arba kai taip nusprendžia trys penktadaliai parlamento narių. 


84 straipsnis 

(1) Slovakijos Respublikos Nacionalinės Tarybos kvorumą sudaro 
daugiau nei pusė visų parlamento narių. 

(2) Už priimamą sprendimą turi balsuoti bent pusė posėdybę daly- 
vaujančių parlamento narių, išskyrus atvejus, kai Konstitucijoje nustatyta 
kita sprendimui priimti būtina parlamento narių balsų dauguma. 

(3) Norint ratifikuoti šios Konstitucijos 7 straipsnio 3 ir 4 dalyse nuro- 
dytas tarptautines sutartis arba priimti Respublikos Prezidento pagal šios 
Konstitucijos 102 straipsnio 0) punktą grąžintą įstatymą, reikalinga abso- 
liuti visų parlamento narių balsų dauguma. 

(4) Norint priimti Konstitucijos pataisas, konstitucinius įstatymus, 
ratifikuoti šios Konstitucijos 7 straipsnio 2 dalyje nurodytas tarptautines 
sutartis, priimti rezoliuciją dėl referendumo dėl Slovakijos Respublikos 
Prezidento atšaukimo iš pareigų, inicijuoti kaltinimų pateikimą Respub- 

likos Prezidentui ar pareikšti karą kitai valstybei, reikalinga kvalifikuota 
trijų penktadalių visų parlamento narių balsų dauguma. 


85 straipsnis 

Bet kuris Vyriausybės narys ar kitas valstybės centrinės administra- 
vimo institucijos pareigūnas įpareigojamas asmeniškai dalyvauti Nacio- 
nalinės Tarybos ar jos struktūrinio padalinio posėdyje, jeigu yra kviečia- 
mas Slovakijos Respublikos Nacionalinės Tarybos arba jos struktūrinio 
padalinio. 


86 straipsnis 

Slovakijos Respublikos Nacionalinės Tarybos įgaliojimai: 

a) svarsto ir priima Konstitucijos pataisas, konstitucinius ir kitus įsta- 
tymus bei užtikrina jų tarpusavio suderinamumą; 

b) ratifikuoja ir denonsuoja Slovakijos Respublikos tarptautines sutar- 
tis, kuriomis stojama į sąjungą su kitomis valstybėmis; 

€) sprendžia dėl pasiūlymų surengti referendumą; 

d) reiškia sutikimą prieš ratifikuojant tarptautines sutartis dėl žmogaus 
teisių ir pagrindinių laisvių, tarptautines politines sutartis, tarptautines ka- 
rinio pobūdžio sutartis, tarptautines sutartis, kuriomis Slovakijos Respubli- 
ka prisijungia prie tarptautinių organizacijų, bendro pobūdžio tarptautines 
ekonomines sutartis, tarptautines sutartis, kurių įgyvendinimas reikalauja 
patvirtinimo įstatymu, taip pat tarptautines sutartis, kurios tiesiogiai nu- 
stato fizinių ir juridinių asmenų teises bei pareigas, ir priima sprendimą dėl 
tarptautinių sutarčių pagal šios Konstitucijos 7 straipsnio 5 dalį; 

e) įstatymų numatyta tvarka steigia ministerijas ir kitas valstybės 
administracijos institucijas; 

f) svarsto Slovakijos Respublikos Vyriausybės ataskaitą, kontroliuoja 
Vyriausybės veiklą ir balsuoja dėl pasitikėjimo Vyriausybe ar jos nariais; 

g) tvirtina valstybės biudžetą ir prižiūri, kaip jis vykdomas; 

h) aptaria pagrindines vidaus, tarptautines, ekonomines, socialines ir 
kitas politines problemas; 

i) renka ir atstatydina Slovakijos Respublikos aukščiausiosios audito 
institucijos pirmininką ir jo pavaduotoją bei tris Slovakijos Respublikos 
teisėjų tarybos narius; 

j) sprendžia dėl karo paskelbimo, jeigu Slovakijos Respublika yra puo- 
lama, arba dėl bendros gynybos nuo agresijos, jeigu tokia pareiga kyla iš 

tarptautine sutartimi prisiimtų įsipareigojimų, taip pat dėl taikos sudary- 
mo po karo, 

k) išreiškia pritarimą karinių pajėgų išsiuntimui iš Slovakijos Respu- 
blikos teritorijos, išskyrus šios Konstitucijos 199 straipsnio p) punkte nu- 
matytą atvejį; 

I) suteikia leidimą užsienio karinėms pajėgoms būti Slovakijos Respu- 
blikos teritorijoje. 


87 straipsnis 

(1) Įstatymo projektą gali inicijuoti Slovakijos Respublikos Naciona- 
linės Tarybos komitetai, Parlamento nariai ir Slovakijos Respublikos Vy- 
riausybė. 

(2) Respublikos Prezidentui motyvuotai grąžinus įstatymą su pasta- 
bomis, Nacionalinė Taryba jį svarsto pakartotinai ir, jeigu su pastabomis 
grąžintą įstatymą patvirtina, toks įstatymas privalo būti paskelbtas. 

(3) Įstatymai pasirašomi Respublikos Prezidento, Nacionalinės Ta- 
rybos pirmininko ir Ministro Pirmininko. Jeigu po pakartotinio įstatymo 
svarstymo Nacionalinė Taryba, nepaisant Respublikos Prezidento pastabų, 
dar kartą patvirtina įstatymą, o Respublikos Prezidentas įstatymo nepasi- 
rašo, įstatymas įsigalioja be Respublikos Prezidento parašo. 

(4) Įstatymas įsigalioja nuo jo paskelbimo dienos. Detali įstatymų, 
tarptautinių sutarčių ir tarptautinių organizacijų visuotinai privalomų 
aktų, numatytų šios Konstitucijos 7 straipsnio 2 dalyje, paskelbimo tvarka 
nustatyta įstatymu. 


88 straipsnis 

(1) Pasiūlymas balsuoti dėl nepasitikėjimo Slovakijos Respublikos 
Vyriausybe arba jos nariu yra svarstomas Nacionalinėje Taryboje, jeigu to 
reikalauja ne mažiau kaip 1/5 parlamento narių. 

(2) Absoliuti visų parlamento narių balsų dauguma būtina nepasitikė- 
jimui Vyriausybe pareikšti. 


89 straipsnis 

(1) Slovakijos Respublikos Nacionalinės Tarybos pirmininkas renka- 
mas ir atstatydinamas Nacionalinės Tarybos slaptu balsavimu, absoliučia 
visų parlamento narių balsų dauguma. Pirmininkas atskaitingas tik Slova- 
kijos Respublikos Nacionalinei Tarybai. 

(2) Slovakijos Respublikos Nacionalinės Tarybos pirmininkas: 

a) šaukia Nacionalinės Tarybos posėdžius ir jiems pirmininkauja; 

b) pasirašo Konstituciją, konstitucinius ir kitus įstatymus; 

c) priima Nacionalinės Tarybos narių priesaikas; 

d) skelbia Slovakijos Respublikos Nacionalinės Tarybos, Respublikos 
Prezidento ir teritorinės savivaldos institucijų rinkimus; 

e) skelbia tautos visuotinį balsavimą dėl Respublikos Prezidento at- 
statydinimo; 

f) vykdo kitas įstatymo numatytas pareigas. 

(3) Nacionalinės Tarybos pirmininkas savo pareigas pasibaigus ka- 
dencijai eina tol, kol Nacionalinė Taryba išrenka naująjį pirmininką. 


90 straipsnis 

(1) Slovakijos Respublikos Nacionalinės Tarybos pirmininko pava- 
duotojai, esant būtinybei, pavaduoja pirmininką. Jie skiriami ir atstatydi- 
nami slaptu Nacionalinės Tarybos balsavimu absoliučia visų parlamento 
narių balsų dauguma. Nacionalinės Tarybos pirmininko pavaduotojai yra 
atskaitingi Slovakijos Respublikos Nacionalinei Tarybai. 

(2) Šios Konstitucijos 89 straipsnio 3 dalis taip pat taikoma ir Slovaki- 
jos Respublikos Nacionalinės Tarybos pirmininko pavaduotojams. 


91 straipsnis 
Slovakijos Respublikos Nacionalinės Tarybos veiklai vadovauja ir ją 
organizuoja pirmininkas ir jo pavaduotojai. 


92 straipsnis 

(1) Slovakijos Respublikos Nacionalinė Taryba iš parlamento narių 
sudaro komitetus, kurie turi iniciatyvos ir kontrolės teises; komitetai slaptu 
balsavimu išrenka komitetų pirmininkus. 

(2) Slovakijos Respublikos Nacionalinės Tarybos ir jos komitetų posė- 
džių tvarka nustatoma įstatymu. 


Antra dalis. REFERENDUMAS 


93 straipsnis 
(1) Referendumu tvirtinamas konstitucinis įstatymas, kuriuo sudaro- 
ma sąjunga su kitomis valstybėmis arba išstojama iš tokios sąjungos. 

(2) Referendumutaip pat sprendžiami kiti visuomenei svarbūs klau- 
simai. 

(3) Pagrindinės teisės ir laisvės, mokesčiai, rinkliavos bei valstybės 
biudžetas negali būti teikiami svarstyti referendumu. 


94 straipsnis 

Kiekvienas Slovakijos Respublikos pilietis, turintis teisę balsuoti Slo- 
vakijos Respublikos Nacionalinės Tarybos rinkimuose, gali dalyvauti refe- 
rendume. 


95 straipsnis 

(1) Referendumą skelbia Respublikos Prezidentas, jeigu to reikalauja 
ne mažiau kaip 350 000 piliečių pateikdami peticiją arba Slovakijos Res- 
publikos Nacionalinė Taryba priimdama rezoliuciją, ne vėliau kaip per 30 
dienų nuo piliečių peticijos ar Slovakijos Respublikos Nacionalinės Tary- 
bos rezoliucijos gavimo. 

(2) Prieš skelbdamas referendumą Respublikos Prezidentas gali kreip- 
tis į Slovakijos Respublikos Konstitucinį Teismą su paklausimu, ar remian- 
tis šio straipsnio 1 dalimi referendumo, kuris turi būti surengtas remiantis 
piliečių peticija arba Slovakijos Respublikos Nacionalinės Tarybos rezo- 
liucija, dalykas neprieštarauja Konstitucijai arba konstitucinei teisei. Jeigu 
Respublikos Prezidentas kreipiasi į Slovakijos Respublikos Konstitucinį 
Teismą su paklausimu dėl referendumo, kuris turi būti surengtas remiantis 
piliečių peticija arba Slovakijos Respublikos Nacionalinės Tarybos rezoliu- 
cija, dalyko atitikimu Konstitucijai ar konstituciniam įstatymui, terminas, 
numatytas šio straipsnio 1 dalyje, stabdomas iki tol, kol įsigalioja Slovaki- 
jos Respublikos Konstitucinio Teismo sprendimas. 


96 straipsnis 

(1) Pasiūlymą Slovakijos Respublikos Nacionalinei Tarybai priimti 
rezoliuciją dėl referendumo skelbimo gali teikti parlamento arba Vyriau- 
sybės nariai. 

(2) Referendumas turi būti surengtas per 90 dienų nuo dienos, kai jį 
paskelbė Respublikos Prezidentas. 


97 straipsnis 
(1) Referendumas negali būti rengiamas likus mažiau nei 90 dienų iki 
Slovakijos Respublikos Nacionalinės Tarybos rinkimų. 

(2) Referendumas gali būti rengiamas rinkimų į Slovakijos Respubli- 
kos Nacionalinę Tarybą dieną. 


98 straipsnis 

(1) Referendumo klausimui yra pritariama, jeigu referendume daly- 
vavo daugiau nei pusė visų rinkimų teisę turinčių piliečių ir bent pusė re- 
ferendume dalyvavusių piliečių pritarė. 

(2) Referendumu priimti sprendimai Slovakijos Respublikos Nacio- 
nalinės Tarybos skelbiami tokiu pat būdu kaip ir įstatymai. 


99 straipsnis 

(1) Slovakijos Respublikos Nacionalinė Taryba gali pakeisti arba pa- 
naikinti referendumo rezultatą konstitucinio įstatymo numatomais būdais 
ne anksčiau nei po trejų metų nuo referendumo rezultatų įsigaliojimo. 

(2) Referendumas tuo pačiu klausimu gali būti pakartotinai rengia- 
mas ne anksčiau kaip po trejų metų nuo dienos, kurią buvo surengtas pir- 
masis referendumas. 


100 straipsnis 
Referendimo organizavimo ir vykdymo tvarka reglamentuojama įsta- 


tymu. 


ŠEŠTAS SKYRIUS 
VYKDOMOJI VALDŽIA 


Pirma dalis. SLOVAKIJOS RESPUBLIKOS PREZIDENTAS 


101 straipsnis 

(1) Prezidentas yra Slovakijos Respublikos vadovas. Respublikos Pre- 
zidentas reprezentuoja Slovakijos Respubliką ir užtikrina tinkamą konsti- 
tucinių institucijų veiklą. Respublikos Prezidentas pareigas eina vadovau- 
damasis savo įsitikinimais ir sąžine, nėra saistomas jokių įsakymų. 

(2) Respublikos Prezidentas yra renkamas Slovakijos Respublikos pi- 
liečių penkerių metų kadencijai tiesioginiuose rinkimuose, slaptu balsa- 
vimu. Prezidentą rinkti gali visi piliečiai, turintys teisę balsuoti Slovakijos 
Respublikos Nacionalinės Tarybos rinkimuose. 

(3) Kandidatą į Prezidento postą gali siūlyti ne mažiau kaip 15 par- 
lamento narių arba rinkimų teisę turintys piliečiai, pateikdami 15 000 pi- 

liečių pasirašytą peticiją. Kandidatūros įteikiamos Slovakijos Respublikos 
Nacionalinės Tarybos pirmininkui ne vėliau kaip per 21 dieną nuo rinki- 
mų paskelbimo dienos. 

(4) Prezidentu išrenkamas kandidatas, surinkęs daugiau nei pusę visų 
galiojančių rinkėjų balsų. Jeigu nė vienas iš kandidatų nesurenka reikiamos 
balsų daugumos, per 14 dienų rengiamas antrasis balsavimo turas. Antrajame 
ture dalyvauja du kandidatai, surinkę daugiausiai balsų pirmojo balsavimo 
metu. Antrajame ture laimi kandidatas, surinkęs daugiausia rinkėjų balsų. 

(5) Jei vienas iš dviejų kandidatų, pirmajame ture surinkusių daugiau- 
siai balsų, nebegali dalyvauti antrajame ture arba atsisako teisės jame daly- 
vauti, antrajame ture dalyvauja kitas kandidatas, atitinkamai surinkęs dau- 
giausiai balsų po nebedalyvaujančio rinkimuose kandidato. Jeigu nelieka 
dviejų kandidatų, galinčių dalyvauti antrajame rinkimų ture, antrasis turas 
nerengiamas ir Slovakijos Respublikos Nacionalinės Tarybos pirmininkas 
per 7 dienas paskelbia naujus Respublikos Prezidento rinkimus, kurie su- 
rengiami per 60 dienų nuo paskelbimo. 

(6) Jeigu Respublikos Prezidento rinkimuose dalyvauja vienas kandi- 
datas, rinkimų metu balsuojama už jį; kandidatas laikomas išrinktu, jeigu 
gauna daugiau negu pusę visų rinkimuose dalyvaujančių rinkėjų balsų. 

(7) Išrinktas kandidatas Respublikos Prezidento pareigas pradeda 
eiti, kai prisiekia. Priesaiką Slovakijos Respublikos Nacionalinėje Taryboje 
priima Konstitucinio Teismo pirmininkas buvusio Prezidento kadencijos 
paskutinės dienos vidudienį. 

(8) Jeigu ankstesnio Respublikos Prezidento įgaliojimai pasibaigia 
anksčiau laiko, išrinktas kandidatas prisiekia ir užima pareigas kitos die- 
nos popietę po rinkimų rezultatų paskelbimo. 

(9) Rinkimų konstitucingumą ir teisėtumą vertina Slovakijos Respu- 
blikos Konstitucinis Teismas. 

(10) Kiti Respublikos Prezidento rinkimų nuostatai reglamentuojami 
įstatymu. 


102 straipsnis 

(1) Prezidentas: 

a) reprezentuoja Slovakijos Respubliką tarptautiniuose santykiuose, 
sudaro ir ratifikuoja tarptautines sutartis. Jis gali pavesti Slovakijos Res- 
publikos Vyriausybei ar, Vyriausybės pritarimu, kitiems asmenis sudaryti 
tarptautines sutartis; 

b) gali su peticija kreiptis į Slovakijos Respublikos Konstitucinį Teis- 
mą, prašydamas išaiškinti, ar Nacionalinės Tarybos sudaryta tarptautinė 
sutartis neprieštarauja Konstitucijai arba konstituciniams įstatymams; 

€) priima, skiria ir atšaukia diplomatinių misijų vadovus; 

d) skelbia pirmąjį Slovakijos Respublikos Nacionalinės Tarybos posėdį; 

e) gali paleisti Slovakijos Respublikos Nacionalinę Tarybą, jeigu 
Slovakijos Respublikos Vyriausybės programa nepatvirtinama per šešis 
mėnesius nuo Vyriausybės sudarymo, jeigu Slovakijos Respublikos Na- 
cionalinė Taryba per tris mėnesius nepatvirtinta Vyriausybės įstatymo 
projekto, kurį Vyriausybė susiejo su balsavimu dėl pasitikėjimo ja, jeigu 
Slovakijos Respublikos Nacionalinė Taryba tris mėnesius negali priimti 
sprendimų, nors sesija nebuvo nutraukta ir tuo laikotarpiu buvo rengiami 
posėdžiai, arba jeigu Slovakijos Respublikos Nacionalinės Tarybos sesija 
buvo nutraukta ilgesniam laikui nei leidžiama Konstitucijoje. Respublikos 
Prezidentas šia teise negali naudotis šešis paskutiniuosius savo kadencijos 
mėnesius, karo metu, nepaprastosios padėties metu, karo padėties metu. 
Prezidentas paleidžia Slovakijos Respublikos Nacionalinę Tarybą, jeigu 
tautos viešame balsavime dėl Prezidento nušalinimo Prezidentas nebuvo 
nušalintas; 

f) pasirašo įstatymus; 

g) skiria ir atšaukia Ministrą Pirmininką bei kitus Slovakijos Respu- 
blikos Vyriausybės narius, patiki jiems ministerijų valdymą ir priima jų 
atsistatydinimus. Atstatydina Ministrą Pirmininką ir kitus Vyriausybės na- 
rius šios Konstitucijos 115 ir 116 straipsniuose numatytais atvejais; 

h) skiria ir atšaukia centrinių valdžios institucijų vadovus ir aukštes- 
nio lygio valstybės pareigūnus bei įstatymo numatytais atvejais kitus parei- 
gūnus; skiria ir atšaukia universitetų rektorius, skiria universiteto profeso- 
rius, skiria ir paaukština generolų pareigas; 

i) skiria apdovanojimus arba įgalioja tai daryti kitus subjektus; 

j) teikia amnestiją ir malonę, sumažina teismų skirtas bausmes bau- 
džiamosiose bylose ir panaikina bausmes suteikdamas individualią malo- 
nę arba amnestiją; 

k) yra vyriausiasis ginkluotųjų pajėgų vadas; 

I) Slovakijos Respublikos Nacionalinės Tarybos sprendimu skelbia 
karą, jeigu Slovakijos Respublika puolama arba jeigu toks įsipareigojimas 
kyla iš tarptautinių sutarčių dėl bendros gynybos nuo agresijos, taip pat 
sudaro taikos sutartis; 

m) Slovakijos Respublikos Vyriausybės siūlymu gali įsakyti mobili- 
zuoti ginkluotąsias pajėgas, skelbti nepaprastąją padėtį, karinę padėtį ir 
atšaukti tokius sprendimus; 

n) skelbia referendumus; 

0) gali per 15 dienų nuo pateikimo motyvuotai Slovakijos Respubli- 
kos Nacionalinei Tarybai grąžinti bet kurį įstatymą su pastabomis; 

p) Slovakijos Respublikos Nacionalinei Tarybai teikia pranešimus 
apie padėtį Slovakijos Respublikoje ir kitais svarbiais politiniais klausimais; 

r) turi teisę reikalauti ataskaitų iš Slovakijos Respublikos Vyriausybės 
ir jos narių dėl jų vykdomos veiklos; 

s) skiria ir atšaukia Slovakijos Konstitucinio Teismo teisėjus, Konstitu- 
cinio Teismo pirmininką ir jo pavaduotoją, priima Slovakijos Respublikos 
Konstitucinio Teismo teisėjų priesaikas ir generalinio prokuroro priesaiką; 

t) skiria ir atšaukia teisėjus, Slovakijos Respublikos Aukščiausiojo 
Teismo pirmininką ir jo pavaduotoją, generalinį prokurorą ir tris Teisėjų 
tarybos narius; priima teisėjų priesaikas. 

(2) Prezidento sprendimai priimti suteikiant malonę pagal šios Kons- 
titucijos 102 straipsnio 1 dalies c) ir j) punktus ir pagal k) punktą įsigalioja 
tik po to, kai juos pasirašo Slovakijos Respublikos Ministras Pirmininkas 
ar jo įgaliotas ministras; šiais atvejais už Respublikos Prezidento sprendi- 
mus atsakomybę prisiima Slovakijos Respublikos Vyriausybė. 

(3) Nuostatos dėl karo paskelbimo, karinės padėties, nepaprastosios 
padėties įvedimo ir viešosios valdžios įgyvendinimo karo, karinės padėties 
ar nepaprastosios padėties metu reglamentuojamos konstituciniu įstatymu. 

(4) Prezidento konstitucinių įgaliojimų, numatytų šio straipsnio pir- 
moje dalyje, vykdymo nuostatos detalizuojamos įstatymu. 


103 straipsnis 

(1) Respublikos Prezidentu gali būti renkamas 40 metų sulaukęs Slo- 
vakijos Respublikos pilietis, kuris gali būti renkamas į Slovakijos Respubli- 
kos Nacionalinę Tarybą. 

(2) Tas pats asmuo Respublikos Prezidentu gali būti renkamas ne dau- 
giau kaip dviem kadencijoms iš eilės. 

(3) Prezidento rinkimus skelbia Slovakijos Respublikos Nacionalinės 
Tarybos pirmininkas likus ne mažiau kaip 60 dienų iki esamojo Respubli- 
kos Prezidento kadencijos pabaigos. Jeigu Respublikos Prezidentas baigia 
eiti pareigas anksčiau nei baigiasi jo kadencija, Slovakijos Respublikos par- 

lamento pirmininkas skelbia rinkimus per 7 dienas ir rinkimai organizuo- 
jami ne vėliau nei per 60 dienų nuo paskelbimo dienos. 

(4) Jeigu Respublikos Prezidentu išrenkamas parlamento narys, Slo- 
vakijos Respublikos Vyriausybės narys, teisėjas, prokuroras, ginkluotųjų 
pajėgų ar ginkluotojo korpuso narys, Slovakijos Respublikos aukščiausio- 
sios audito institucijos pirmininkas ar jo pavaduotojas, išrinktasis Respu- 
blikos Prezidentas netenka buvusių įgaliojimų nuo išrinkimo dienos. 

(5) Respublikos Prezidentas negali vykdyti jokios profesinės moka- 
mos veiklos ar turėti verslo, taip pat negali dalyvauti juridinio asmens, už- 
siimančio verslu, veikloje. 

(6) Respublikos Prezidentas iš savo pareigų gali bet kada atsistatydin- 
ti; jo įgaliojimai pasibaigia tą dieną, kai jis įteikia rašytinį atsistatydinimo 
pareiškimą Slovakijos Respublikos Konstitucinio Teismo pirmininkui. 

(7) Konstitucinio Teismo pirmininkas apie Respublikos Prezidento 
atsistatydinimą raštu informuoja Slovakijos Respublikos Nacionalinės Ta- 
rybos pirmininką. 


104 straipsnis 

(1) Respublikos Prezidentas prisiekia Slovakijos Respublikos Nacio- 
nalinės Tarybos pirmininkui Nacionalinėje Taryboje tokia priesaika: 

„Aš prisiekiu savo garbe ir sąžine būti ištikimas Slovakijos Respu- 
blikai. Dėsiu visas pastangas dėl Slovakijos tautos ir tautinių mažumų bei 
etninių grupių, gyvenančių Slovakijos Respublikoje, gerovės. Vykdysiu 
savo pareigas atsižvelgdamas į piliečių interesus, saugosiu Konstituciją bei 
kitus įstatymus.“ 

(2) Jeigu asmuo atsisako duoti priesaiką arba prisiekia su išlygomis, 
Prezidentas laikomas neišrinktu. 


105 straipsnis 

(1) Jeigu Respublikos Prezidentas neišrenkamas arba Respublikos 
Prezidento įgaliojimai nutrūksta anksčiau nei yra išrenkamas naujasis 
Prezidentas, arba anksčiau nei naujasis Prezidentas prisaikdinamas, arba 
Respublikos Prezidentas dėl svarbių priežasčių nebegali eiti savo pareigų, 
Prezidento įgaliojimus, numatytus šios Konstitucijos 102 straipsnio 1 da- 
lies a), b), c), n) ir 0) punktuose, vykdo Slovakijos Respublikos Vyriausybė. 
Šiuo laikotarpiu Vyriausybė gali patikėti Ministrui Pirmininkui vykdyti kai 
kuriuos Respublikos Prezidento įgaliojimus. Ministras Pirmininkas tampa 

ginkluotųjų pajėgų vadu. Prezidento įgaliojimai, numatyti šios Konstitucijos 
102 straipsnio 1 dalies d), g), h), I), m), s), ir t) punktuose, šiuo laikotarpiu 
yra suteikiami Slovakijos Respublikos Nacionalinės Tarybos pirmininkui. 

(2) Jeigu Prezidentas negali eiti savo pareigų daugiau nei šešis mėne- 
sius, Slovakijos Respublikos Konstitucinis Teismas privalo paskelbti, kad 
Respublikos Prezidento postas laisvas. Nuo šio paskelbimo dienos buvęs 
Respublikos Prezidentas netenka savo įgaliojimų. 


106 straipsnis 

(1) Prezidentas gali būti atšauktas prieš pasibaigiant jo kadencijai 
viešu tautos balsavimu. Viešą tautos balsavimą dėl Prezidento atšaukimo 
skelbia Slovakijos Respublikos Nacionalinės Tarybos pirmininkas, rem- 
damasis Nacionalinės Tarybos priimta rezoliucija, kuriai priimti reikia ne 
mažiau nei 3/5 Nacionalinės Tarybos narių balsų daugumos; Slovakijos 
Respublikos Nacionalinės Tarybos pirmininkas privalo balsavimą paskelb- 
ti per 30 dienų nuo rezoliucijos priėmimo dienos, o referendumas būtų 
būti surengtas per 60 dienų nuo paskelbimo. 

(2) Respublikos Prezidentas atšaukiamas, jei už tai balsavo daugiau 
nei pusė rinkimų teisę turinčių piliečių. 

(3) Jeigu Respublikos Prezidentas nebuvo atšauktas viešu tautos balsa- 
vimu, jis paleidžia Slovakijos Respublikos Nacionalinę Tarybą per 30 dienų 
nuo viešo tautos balsavimo rezultatų paskelbimo. Nuo rezultatų paskelbi- 
mo dienos prasideda nauja Respublikos Prezidento kadencija. Slovakijos 
Respublikos Nacionalinės Tarybos Pirmininkas Nacionalinės Tarybos rin- 
kimus skelbia per 7 dienas nuo parlamento paleidimo dienos. 

(4) Kitos Respublikos Prezidento pašalinimo iš pareigų nuostatos re- 
glamentuojamos įstatymu. 


107 straipsnis 

Respublikos Prezidentas gali būti patrauktas atsakomybėn tik dėl ty- 
činio Konstitucijos pažeidimo arba valstybės išdavimo. Siūlymą dėl kalti- 
nimo Respublikos Prezidentui teikia Nacionalinė Taryba 3/5 visų Nacio- 
nalinės Tarybos narių balsų dauguma. Nacionalinė Taryba suformuluotą 
kaltinimą Respublikos Prezidentui pateikia Konstituciniam Teismui, kuris 
kaltinimą vertina plenariniame posėdyje. Apkaltinamasis Slovakijos Res- 
publikos Konstitucinio Teismo sprendimas reiškia, kad Respublikos Prezi- 
dentas netenka einamų pareigų ir ateityje nebegali jų užimti. 

Antra dalis. SLOVAKIJOS RESPUBLIKOS VYRIAUSYBĖ 


108 straipsnis 
Slovakijos Respublikos Vyriausybė yra aukščiausioji vykdomosios 
valdžios institucija. 


109 straipsnis 

(1) Vyriausybė susideda iš Ministro Pirmininko, jo pavaduotojų ir 
ministrų. 

(2) Vyriausybės nario pareigos yra nesuderinamos su parlamento na- 
rio pareigomis, bet kokiomis kitomis pareigomis valstybės valdžios institu- 
cijose, darbu valstybės įstaigose, darbu pagal darbo sutartį ar panašius dar- 
bo santykius, verslo veikla, naryste juridinio asmens valdyboje bei dalyvavi- 
mu bet kokioje kitoje pelną teikiančioje veikloje, išskyrus savo nuosavybės 
administravimą bei mokslinę, pedagoginę, literatūrinę ir kūrybinę veiklą. 


110 straipsnis 

(1) Ministras Pirmininkas yra renkamas ir atšaukiamas Respublikos 
Prezidento. 

(2) Ministru Pirmininku gali būti skiriamas bet kuris pilietis, galintis 
būti išrinktas į Slovakijos Respublikos Nacionalinę Tarybą. 


111 straipsnis 

Ministro Pirmininko siūlymu Respublikos Prezidentas skiria ir atšaukia 
kitus Vyriausybės narius bei įgalioja juos vadovauti ministerijoms. Respubli- 
kos Prezidentas Ministro Pirmininko pavaduotojais gali paskirti bet kuriuos 
piliečius, kurie gali būti išrinkti į Slovakijos Respublikos Nacionalinę Tarybą. 


112 straipsnis 
Respublikos Prezidento prisaikdinami Vyriausybės nariai prisiekia: 
„Aš prisiekiu savo garbe ir sąžine būti ištikimas Slovakijos Respubli- 
kai. Aš vykdysiu savo įsipareigojimus piliečių naudai. Laikysiuosi Konsti- 
tucijos ir kitų įstatymų bei stengsiuosi, kad jie būtų įgyvendinami.“ 


113 straipsnis 

Per 30 dienų nuo paskyrimo Vyriausybė yra įpareigota atvykti į Nacio- 
nalinę Tarybą ir pristatyti savo programą bei prašyti Nacionalinės Tarybos 
išreikšti pasitikėjimą Vyriausybe. 

114 straipsnis 

(1) Vyriausybė yra atskaitinga už savo pareigų vykdymą Slovakijos 
Respublikos Nacionalinei Tarybai, kuri gali bet kuriuo metu pareikšti ne- 
pasitikėjimą Vyriausybe. 

(2) Vyriausybė gali bet kuriuo metu paprašyti Slovakijos Respublikos 
Nacionalinės Tarybos, kad ši išreikštų pasitikėjimą Vyriausybe. 

(3) Vyriausybė gali susieti balsavimą dėl tam tikro teisės akto priėmi- 
mo ar dėl kitos problemos sprendimo su balsavimu dėl pasitikėjimo Vy- 
riausybe. 


115 straipsnis 

(1) Respublikos Prezidentas atšaukia Vyriausybę, jeigu Slovakijos 
Respublikos Nacionalinė Taryba pareiškia nepasitikėjimą ja arba jeigu Na- 
cionalinė Taryba atmeta Vyriausybės prašymą išreikšti pasitikėjimą ja. 

(2) Jeigu Respublikos Prezidentas priima Vyriausybės atsistatydini- 
mą, jis įgalioja Vyriausybę toliau eiti pareigas, kol bus sudaryta nauja Vy- 
riausybė. 


116 straipsnis 

(1) Vyriausybės narys yra atskaitingas už savo pareigų vykdymą Slo- 
vakijos Respublikos Nacionalinei Tarybai. 

(2) Vyriausybės narys gali Respublikos Prezidentui pateikti atsistaty- 
dinimo pareiškimą. 

(3) Slovakijos Respublikos Nacionalinė Taryba gali išreikšti nepasiti- 
kėjimą konkrečiu Vyriausybės nariu. Tokiu atveju Respublikos Prezidentas 
atšaukia Vyriausybės narį, kuriam buvo išreikštas nepasitikėjimas. 

(4) Pasiūlymą atšaukti Vyriausybės narį Respublikos Prezidentui gali 
pateikti ir Ministras Pirmininkas. 

(5) Jeigu atsistatydina Ministras Pirmininkas, taip pat privalo atsista- 
tydinti ir visa Vyriausybė. 

(6) Jeigu Slovakijos Respublikos Nacionalinė Taryba išreiškia nepasiti- 
kėjimą Ministru Pirmininku, Respublikos Prezidentas jį atstatydina. Minis- 
tro Pirmininko atstatydinimas reiškia ir visos Vyriausybės atstatydinimą. 

(7) Jeigu Respublikos Prezidentas priima Vyriausybės nario atsista- 
tydinimą arba jį atšaukia, Respublikos Prezidentas nusprendžia, kuris Vy- 
riausybės narys laikinai bus atsakingas už tą sritį, kurią koordinavo atsta- 
tydintas ar atsistatydinęs Vyriausybės narys. 

117 straipsnis 

Vyriausybė privalo atsistatydinti po pirmojo naujai išrinktos Slova- 
kijos Respublikos Nacionalinės Tarybos posėdžio; Vyriausybė toliau eina 
savo pareigas, kol suformuojama nauja Vyriausybė. 


118 straipsnis 

(1) Vyriausybėje kvorumas susidaro, jei dalyvauja daugiau nei pusė 
Vyriausybės narių. 

(2) Vyriausybės nutarimui priimti būtinas daugiau nei pusės Vyriau- 
sybės narių pritarimas. 


119 straipsnis 

Vyriausybė, kaip institucija, atsakinga už: 

a) įstatymų projektų rengimą; 

b) nutarimų leidimą; 

c) Vyriausybės programą ir jos įgyvendinimą; 

d) pagrindines Slovakijos Respublikos ekonominės ir socialinės poli- 
tikos įgyvendinimo priemones; 

e) valstybės biudžeto projekto parengimą; 

f) tarptautines sutartis, kurių derybas Respublikos Prezidentas perlei- 
do Vyriausybei; 

g) įgaliojimų derėtis dėl tarptautinių sutarčių pagal šios Konstitucijos 
102 straipsnio 1 dalį suteikimą konkretiems nariams; 

h) paklausimų teikimą Slovakijos Respublikos Konstituciniam Teis- 
mui dėl tarptautinių sutarčių, kurioms būtinas Slovakijos Respublikos 
Nacionalinės Tarybos patvirtinimas, atitikties Konstitucijai ir konstituci- 
niamss įstatymams; 

i) pagrindinius vidaus ir užsienio politikos klausimus; 

j) įstatymų projektų ar kitų svarbių klausimų teikimą viešai diskusijai; 

k) prašymą balsuoti dėl pasitikėjimo ja; 

1) amnestijos suteikimą už baudžiamuosius nusižengimus; 

m) skyrimą ir atšaukimą įstatymų nustatytų valstybės pareigūnų bei 
trijų Teisėjų tarybos narių; 

n) pasiūlymus skelbti karo, ginkluotųjų pajėgų mobilizavimo, karinės 
parengties bei nepaprastąją padėtį, taip pat siūlymus šias padėtis atšaukti; 

(o) Slovakijos Respublikos ginkluotųjų pajėgų išsiuntimą iš teritorijos 
humanitariniais tikslais, į karinės taktikos ar taikos užtikrinimo misijas, 
taip pat už leidimo davimą užsienio ginkluotosioms pajėgoms dėl buvimo 
Slovakijos Respublikoje humanitarinės pagalbos tikslais, karinės taktikos 
ar taikos užtikrinimo misijų atvejais, už leidimo davimą užsienio ginkluo- 
tųjų pajėgų judėjimo per Slovakijos Respublikos teritoriją atveju; 

(p) ginkluotųjų pajėgų išsiuntimą iš Slovakijos Respublikos teritorijos 
pagal įsipareigojimus, kylančius iš tarptautinių sutarčių, turint tikslą gintis 
nuo atakų ne ilgesniam nei 60 dienų terminui; apie tokį sprendimą Vyriau- 
sybė informuoja Slovakijos Respublikos Nacionalinę Tarybą; 

r) kitus reikalus, numatytus įstatymuose. 


120 straipsnis 

(1) Vyriausybė, vykdydama savo įgaliojimus, gali leisti nutarimus. 

(2) Kaip numatyta įstatymuose, Vyriausybė, vykdydama Europos su- 
sitarimą, nustatantį bendradarbiavimą tarp Europos Bendrijos ir jos Vals- 
tybių narių bei Slovakijos Respublikos, ir vykdydama tarptautines sutartis, 
numatytas šios Konstitucijos 7 straipsnio 2 dalyje, yra įgaliota leisti nuta- 
rimus. 

(3) Vyriausybės nutarimai pasirašomi Ministro Pirmininko. 

(4) Vyriausybės nutarimai promulguojami įstatymo numatyta tvarka. 


121 straipsnis 
Vyriausybė turi teisę teikti amnestiją už baudžiamuosius nusižengi- 
mus. Ši nuostata detalizuojama įstatymu. 


122 straipsnis 
Centriniai valstybės administracijos ir vietos administracijos organai 
yra nustatomi įstatymu. 


123 straipsnis 

Jeigu tai numatyta įstatymuose, ministerijos ir kiti valstybės adminis- 
tracijos organai, remdamiesi įstatymais ir neperžengdami nustatytų kom- 
petencijos ribų, gali leisti privalomus įsakymus. Tokie privalomi įsakymai 
promulguojami įstatymų numatyta tvarka. 

SEPTINTAS SKYRIUS 
TEISMINĖ VALDŽIA 


Pirma dalis. SLOVAKIJOS RESPUBLIKOS 
KONSTITUCINIS TEISMAS 


124 straipsnis 
Slovakijos Respublikos Konstitucinis Teismas yra konstitucingumo 
apsaugą užtikrinanti nepriklausoma teisminė institucija. 


125 straipsnis 

(1) Konstitucinis Teismas sprendžia tokius teisės aktų suderinamumo 
klausimus: 

a) įstatymų su Konstitucija, konstituciniais įstatymais ir tarptautinė- 
mis sutartimis, kurioms Slovakijos Respublikos Nacionalinė Taryba davė 
sutikimą ir ratifikavo bei paskelbė įstatymo nustatyta tvarka; 

b) Vyriausybės nutarimų, visuotinai privalomų ministerijų ir kitų 
centrinių valstybės administracijos institucijų išleistų teisės aktų su Kons- 
titucija, konstituciniais įstatymais, tarptautinėmis sutartimis, kurioms 
Slovakijos Respublikos Nacionalinė Taryba davė sutikimą ir ratifikavo bei 
paskelbė įstatymo nustatyta tvarka; ir su įstatymais; 

€) visuotinai privalomų pagal šios Konstitucijos 68 straipsnį priimtų 
teisės aktų su Konstitucija, konstituciniais įstatymais, tarptautinėmis su- 
tartimis, kurioms Slovakijos Respublikos Nacionalinė Taryba davė sutiki- 
mą ir ratifikavo bei paskelbė įstatymo nustatyta tvarka, išskyrus atvejus, kai 
dėl jų suderinamumo sprendžia kitas teismas; 

d) visuotinai privalomų teisės aktų, išleistų vietos savivaldos admi- 
nistracijos institucijų ir visuotinai privalomų pagal šios Konstitucijos 71 
straipsnio 2 dalį išleistų dekretų su Konstitucija, konstituciniais įstatymais, 
tarptautinėmis sutartimis, kurioms Slovakijos Respublikos Nacionalinė 
Taryba davė sutikimą ir ratifikavo bei paskelbė įstatymo nustatyta tvarka, 
išskyrus atvejus, kai dėl jų suderinamumo sprendžia kitas teismas. 

(2) Jeigu Konstitucinis Teismas priima nagrinėti prašymą pagal šio 
straipsnio 1 dalį, jis gali sustabdyti ginčijamo teisės akto, jo dalies ar tam 
tikrų nuostatų galiojimą, jeigu tolesnis teisės akto taikymas pažeistų pagrin- 
dines teises ir laisves, keltų didelę ekonominę ar nepataisomos žalos grėsmę. 

(3) Jeigu Konstitucinis Teismas konstatuoja, jog teisės aktai, nuro- 


572 


Slovakijos Respublikos Konstitucija 


dyti šio straipsnio pirmoje dalyje, prieštarauja Konstitucijai, konstitu- 
ciniams įstatymams arba tarptautinėms sutartims, kurioms Slovakijos 
Respublikos Nacionalinė Taryba davė sutikimą ir ratifikavo bei paskelbė 
įstatymo nustatyta tvarka, tokių teisės aktų, jų dalių ar tam tikrų nuos- 
tatų galiojimas nutraukiamas. Juos priėmusios institucijos įpareigojamos 
per šešis mėnesius nuo Konstitucinio Teismo sprendimo paskelbimo 
dienos suderinti teisės aktus su Konstitucija, konstituciniais įstatymais 
ir tarptautinėmis sutartimis, paskelbtomis įstatymo nustatyta tvarka, ir 
kitais teisės aktais pagal šio straipsnio 1 dalies b) ir c) punktus, taip pat 
pagal šio straipsnio 1 dalies d) punktą, su Vyriausybės nutarimais ir su 
visuotinai privalomais reglamentais, išleistais ministerijų ir kitų valsty- 
bės valdžios administracijos institucijų. Jeigu jie to nepadaro, po šešių 
mėnesių nuo sprendimo paskelbimo teisės aktas, jo dalys ar tam tikros 
nuostatos nustoja galioti. 

(4) Konstitucinis Teismas nesprendžia dėl įstatymų ar kitų teisės aktų 
projektų suderinamumo su Konstitucija, įstatymo nustatyta tvarka pa- 
skelbta tarptautine sutartimi arba konstituciniu įstatymu. 

(5) Sprendimas, kuriuo sustabdytas teisės akto, jo dalių ar tam ti- 
krų nuostatų galiojimas, įsigalioja nuo jo paskelbimo momento, nebent 
Konstitucinis Teismas atšaukė savo sprendimą, kuriuo buvo sustabdytas 
teisės akto galiojimas, todėl kad išnyko priežastys, dėl kurių jis buvo pri- 
imtas. 

(6) Konstitucinio Teismo sprendimas, priimamas šio straipsnio 1, 2 ir 
5 dalyse nurodytais atvejais, skelbiamas tokiu pat būdu, kaip ir įstatymai. 
Galutinis Konstitucinio Teismo sprendimas yra visuotinai privalomas. 


125a straipsnis 

(1) Konstitucinis Teismas sprendžia dėl sudarytų tarptautinių sutar- 
čių, kurioms būtinas Slovakijos Respublikos Nacionalinės Tarybos sutiki- 
mas, atitikties Konstitucijai ar konstituciniamss įstatymamss. 

(2) Prieš pateikiant tarptautinę sutartį svarstyti Slovakijos Respublikos 
Nacionalinei Tarybai, Respublikos Prezidentas ar Vyriausybė gali kreiptis į 
Konstitucinį Teismą, kuris vertina šio straipsnio 1 dalyje numatytą atitikimą. 

(3) Konstitucinis Teismas sprendžia dėl kreipimosi pagal šio straips- 
nio 2 dalį per įstatyme nustatytą laikotarpį; jeigu Konstitucinis Teismas 
nusprendžia, kad tarptautinė sutartis prieštarauja Konstitucijai ar konsti- 
tuciniam įstatymui, tokia sutartis negali būti ratifikuojama. 


573 


PASAULIO VALSTYBIŲ KONSTITUCIJOS | Slovakijos Respublika 


125b straipsnis 

(1) Konstitucinis Teismas sprendžia ar klausimas, dėl kurio yra ren- 
giamas referendumas pagal piliečių peticiją ar Slovakijos Respublikos Na- 
cionalinės Tarybos rezoliuciją, nurodytą šios Konstitucijos 95 straipsnio 
1 dalyje, neprieštarauja Konstitucijai ar konstituciniams įstatymams. 

(2) Kreipimasis dėl šio straipsnio 1 dalyje minimo sprendimo Kons- 
tituciniam Teismui gali būti pateikiamas Respublikos Prezidento prieš 
skelbiant referendumą, jeigu Respublikos Prezidentui kyla abejonių, ar 
klausimas, dėl kurio rengiamas referendumas pagal piliečių peticiją ar Na- 
cionalinės Tarybos rezoliuciją, nurodytą šios Konstitucijos 95 straipsnio 
1 dalyje, neprieštarauja Konstitucijai ar konstituciniams įstatymams. 

(3) Konstitucinis Teismas šio straipsnio 2 dalyje nurodytą sprendimą 
priima per 60 dienų nuo kreipimosi gavimo dienos; jeigu Konstitucinis 
Teismas nusprendžia, kad referendumo klausimas, pateiktas pagal šios 
Konstitucijos 95 straipsnio 1 dalį, piliečių peticija ar Nacionalinės Tarybos 
rezoliucija, prieštarauja Konstitucijai arba konstituciniams įstatymams, re- 
ferendumas negali būti rengiamas. 


126 straipsnis 

(1) Konstitucinis Teismas sprendžia ginčus dėl jurisdikcijos tarp 
centrinės valstybės valdžios institucijų, nebent įstatymas numato, kad jie 
sprendžiami kitų valstybės institucijų. 

(2) Konstitucinis Teismas sprendžia ginčų bylas, susijusias su Aukš- 
čiausiosios audito institucijos kontrolės įgaliojimais. 


127 straipsnis 

(1) Konstitucinis Teismas nagrinėja fizinių ar juridinių asmenų skun- 
dus dėl jų pagrindinių teisių ir laisvių pažeidimų arba pagrindinių teisių ir 
laisvių, kylančių iš Slovakijos Respublikos ratifikuotų ir įstatymų nustatyta 
tvarka paskelbtų tarptautinių sutarčių, nebent kitas teismas sprendžia dėl 
šių teisių ir laisvių apsaugos. 

(2) Jeigu Konstitucinis Teismas patenkina skundą, savo sprendime jis 
konstatuoja, kad ginčijamu galutiniu sprendimu, priemone ar kitu teisės 
aktu buvo pažeistos teisės ir laisvės, numatytos šio straipsnio 1 dalyje, ir 
panaikina tokį galutinį sprendimą, priemonę ar kitą teisės aktą. Jeigu tei- 
sių ir laisvių, numatytų šio straipsnio 1 dalyje, pažeidimas kilo dėl asmens 
neveikimo, Konstitucinis Teismas gali nurodyti asmeniui, kuris pažeidė tas 


574 


Slovakijos Respublikos Konstitucija 


teises ir laisves, atlikti tam tikrus veiksmus. Konstitucinis Teismas tuo pat 
metu gali grąžinti bylą toliau nagrinėti, uždrausti tolesnį pagrindinių teisių 
ir laisvių pažeidinėjimą ar teisių ir laisvių, kylančių iš Slovakijos Respubli- 
kos įstatymo nustatyta tvarka ratifikuotų ir paskelbtų tarptautinių sutarčių, 
pažeidimą, jeigu įmanoma, įsakyti asmeniui, kuris šio straipsnio 1 dalyje 
numatytas teises pažeidė, atkurti prieš pažeidimą buvusią padėtį. 

(3) Konstitucinis Teismas savo sprendimu, kuriuo patenkina skundą, 
gali priteisti atitinkamą finansinę kompensaciją asmeniui, kurio teisės pa- 
gal šio straipsnio 1 dalį buvo pažeistos. 

(4) Asmens, kuris pažeidė šio straipsnio 1 dalyje numatytas teisės ir 
laisves, atsakomybė už žalą ar kitus nuostolius dėl Konstitucinio Teismo 
priimto sprendimo nekyla. 


127a straipsnis 

(1) Konstitucinis Teismas nagrinėja teritorinės savivaldos instituci- 
jų skundus dėl neteisėto ir Konstitucijai prieštaraujančio sprendimo, kito 
neteisėto ir Konstitucijai prieštaraujančio kišimosi į teritorinės savivaldos 
reikalus, nebent šiuos klausimus sprendžia kitas teismas. 

(2) Jeigu Konstitucinis Teismas patenkina teritorinės savivaldos ins- 
titucijos skundą, jis nurodo, kodėl atitinkamas sprendimas ar kišimasis į 
teritorinės savivaldos reikalus yra neteisėtas arba prieštaraujantis Konsti- 
tucijai, koks konstitucinis įstatymas ar įstatymas buvo pažeistas ir kuris 
sprendimas ar veiksmas sukėlė tokį pažeidimą. Konstitucinis Teismas pa- 
naikina tokį sprendimą, arba, jeigu pažeidimas padarytas ne sprendimu, o 
veiksmu, Teismas uždraudžia tolesnį pažeidimo vykdymą ir, jeigu įmano- 
ma, nurodo atkurti iki pažeidimo buvusią padėtį. 


128 straipsnis 

Konstitucinis Teismas ginčijamais klausimais aiškina Konstituciją ir 
konstitucinius įstatymus. Konstitucinio Teismo sprendimas, aiškinantis 
Konstituciją ir konstitucinius įstatymus, promulguojamas tokiu pat būdu 
kaip ir įstatymai. Išaiškinimas yra visuotinai privalomas nuo jo paskelbimo 
dienos. 


129 straipsnis 


(1) Konstitucinis Teismas nagrinėja skundus, pateiktus dėl sprendimų 
suteikti arba nesuteikti Parlamento nario mandatą. 

(2) Konstitucinis Teismas sprendžia bylas dėl rinkimų į Slovakijos 
Respublikos Nacionalinę Tarybą, teritorinės savivaldos institucijas ir Eu- 
ropos Parlamentą teisėtumo bei konstitucingumo. 

(3) Konstitucinis Teismas nagrinėja skundus dėl viešo tautos balsavi- 
mo atšaukiant Respublikos Prezidentą rezultatų. 

(4) Konstitucinis Teismas sprendžia, ar sprendimas nutraukti arba su- 
stabdyti politinės partijos ar politinio judėjimo veiklą neprieštarauja Kons- 
titucijai ir kitiems įstatymams. 

(5) Konstitucinis Teismas sprendžia bylas, kuriose Slovakijos Respu- 
blikos Nacionalinė Taryba kaltina Respublikos Prezidentą valstybės išda- 
vimu arba tyčiniu Konstitucijos pažeidimu. 

(6) Konstitucinis Teismas sprendžia, ar sprendimas dėl karinės pa- 
dėties arba nepaprastosios padėties įvedimo bei atšaukimo neprieštarauja 
Konstitucijai arba konstituciniams įstatymams. 

(7) Konstitucinio Teismo sprendimai, priimti ankstesnėse šio straips- 
nio dalyse nurodytais atvejais, yra privalomi visoms viešosios valdžios ins- 
titucijoms, fiziniams ir juridiniams asmenims, su kuriais jie susiję. Atitin- 
kama viešosios valdžios institucija įpareigota nedelsiant užtikrinti sprendi- 
mų vykdymą. Detalesnis reglamentavimas numatytas įstatymuose. 


130 straipsnis 

(1) Inicijuoti procedūrą įstatymų nustatyta tvarka Konstituciniame 
Teisme gali: 

a) ne mažiau nei 1/5 parlamento narių; 

b) Respublikos Prezidentas; 

c) Vyriausybė; 

d) teismai; 

e) Generalinis prokuroras; 

f) visuomenės teisių gynėjas bylose dėl teisės aktų, numatytų šios 
Konstitucijos 125 straipsnio 1 dalyje, jeigu tolesnis jų taikymas keltų pavo- 
jų pagrindinėms teisėms ir laisvėms, kylančioms iš Slovakijos Respublikos 
įstatymo numatyta tvarka ratifikuotų ir paskelbtų tarptautinių sutarčių; 

g) Slovakijos Respublikos aukščiausioji audito institucija šios Konsti- 
tucijos 126 straipsnio 2 dalyje numatytais atvejais; 

h) šios Konstitucijos 127 ir 127a straipsniuose numatytais atvejais visi 
asmenys, kurių teisės tampa tyrimo objektu; 

i) šios Konstitucijos 126 straipsnio 2 dalyje numatytais atvejais visi 

asmenys, nesutinkantys su Aukščiausiosios audito institucijos atliktais 
veiksmais. 

(2) Subjektų, galinčių inicijuoti teisminį procesą pagal šios Konstitu- 
cijos 129 straipsnį, sąrašas reglamentuotas įstatymu. 


131 straipsnis 

(1) Klausimai, numatyti šios Konstitucijos 125 straipsnio 2 dalyje, 107 
straipsnyje, 125 straipsnio 1 dalies a) ir b) punktuose, 125a straipsnio 1 
dalyje, 125b straipsnio 1 dalyje, 128 straipsnyje, 129 straipsnio 2 ir 6 dalyse, 
136 straipsnio 2 ir 3 dalyse, 138 straipsnio 2 dalies b) ir c) dalyse, taip pat 
ir senato teisinės nuomonės vienodinimo klausimai bei klausimai, susiję 
su vidaus reikalais ir biudžeto projektu, nagrinėjami Konstitucinio Teismo 
plenariniuose posėdžiuose. Konstitucinio Teismo plenariniame posėdyje 
sprendimai priimami balsų dauguma. Jeigu nesurenkama reikiama balsų 
dauguma, sprendimas nepriimamas. 

(2) Kitas bylas Konstituciniame Teisme nagrinėja trijų teisėjų kolegi- 
jos. Sprendimai priimami teisėjų balsų dauguma. 


132 straipsnis 
Panaikintas. 


133 straipsnis 
Konstitucinio Teismo spendimų apskundimo galimybė nenumatyta. 


134 straipsnis 

(1) Konstitucinį Teismą sudaro 13 teisėjų. 

(2) Konstitucinio Teismo teisėjus 12 metų kadencijai Slovakijos Res- 
publikos Nacionalinės Tarybos siūlymu skiria Slovakijos Respublikos Pre- 
zidentas. Slovakijos Respublikos Nacionalinė Taryba siūlo dvigubai dides- 
nį skaičių kandidatų negu Respublikos Prezidentas paskiria. 

(3) Konstitucinio Teismo teisėju gali būti skiriamas kiekvienas Slo- 
vakijos Respublikos pilietis, sulaukęs 40 metų amžiaus ir galintis būti iš- 
rinktas į Nacionalinę Tarybą, turintis teisinį išsilavinimą ir ne mažesnį nei 
15 metų teisinio darbo stažą. Tas pats asmuo Konstitucinio Teismo teisėju 
antrą kartą negali būti skiriamas. 

(4) Respublikos Prezidento prisaikdinamas Konstitucinio Teismo 
teisėjas prisiekia: „Pažadu savo garbe ir sąžine, kad saugosiu asmens, pri- 
gimtinių bei civilinių teisių neliečiamumą, tvirtai laikysiuosi Konstitucijos, 

konstitucinių įstatymų ir Slovakijos Respublikos įstatymų nustatyta tvarka 
ratifikuotų ir paskelbtų tarptautinių sutarčių, priimsiu nepriklausomus ir 
nešališkus sprendimus, remdamasis savo sąžine.“ 

(5) Konstitucinio Teismo teisėjas pradeda eiti pareigas nuo priesaikos 
davimo momento. 


135 straipsnis 

Konstituciniam Teismui vadovauja pirmininkas, kuris turi savo pa- 
vaduotoją. Pirmininką ir jo pavaduotoją skiria Respublikos Prezidentas. 
Pirmininkas ir jo pavaduotojas skiriami iš Konstitucinio Teismo teisėjų. 


136 straipsnis 

(1) Konstitucinio Teismo nariai turi tokį patį imunitetą kaip ir parla- 
mentarai. 

(2) Konstitucinio Teismo teisėjams taikyti baudžiamąją atsakomybę 
arba suimti galima tik gavus Konstitucinio Teismo sutikimą. 

(3) Konstitucinis Teismas leidžia pradėti baudžiamąjį persekiojimą ar 
suimti teisėją arba Generalinį Prokurorą. Konstitucinis Teismas taip pat 
taiko drausminę atsakomybę Slovakijos Respublikos Aukščiausiojo Teis- 
mo pirmininkui, jo pavaduotojui ir generaliniam prokurorui. 

(4) Jeigu Konstitucinis Teismas atsisako duoti sutikimą, baudžiama- 
sis persekiojimas arba areštas tampa neįmanomas visą likusį Konstitucinio 
Teismo teisėjo, teisėjo ar generalinio prokuroro kadencijos laiką. 


137 straipsnis 

(1) Jeigu paskirtas Konstitucinio Teismo teisėjas yra politinės partijos 
ar politinio judėjimo narys, jis privalo atsisakyti narystės prieš duodamas 
priesaiką. 

(2) Konstitucinio Teismo teisėjų veikla yra profesija. Šių pareigų ėji- 
mas yra nesuderinamas su pareigomis jokioje kitoje viešosios valdžios ins- 
titucijoje, pareigomis ar darbu pagal sutartį kitose valstybinėse instituci- 
jose ar panašiais darbo santykiais, verslo veikla, naryste juridinio asmens, 
užsiimančio verslo ar kita pelną teikiančia veikla, valdyboje, išskyrus savo 
asmeninės nuosavybės administravimą, mokslinę, pedagoginę, literatūri- 
nę ir kurybinę veiklą. 

(3) Nuo dienos, kai teisėjas pradeda eiti savo pareigas, jo parlamento 
nario mandatas arba narystė Slovakijos Respublikos Vyriausybėje pasi- 
baigia. 

138 straipsnis 

(1) Konstitucinio Teismo teisėjas gali atsisakyti savo posto rašytiniu 
pranešimu Konstitucinio Teismo pirmininkui. Jis pareigas baigia eiti mė- 
nesio, kurį buvo įteiktas atsistatydinimo pranešimas, pabaigoje. 

(2) Respublikos Prezidentas atstatydina Konstitucinio Teismo teisėją: 

a) remiantis įsiteisėjusiu teismo sprendimu, kuriuo teisėjas buvo nu- 
teistas už tyčinę nusikalstamą veiką, arba kuriuo jis buvo nuteistas už nusi- 
kalstamą veiką ir teismas nepritaikė bausmės atidėjimo; 

b) dėl Konstitucinio Teismo priimto drausminio sprendimo už elgesį, 
nesuderinamą su Konstitucinio Teismo teisėjo pareigomis, 

c) jeigu Konstitucinis Teismas paskelbia, kad teisėjas nedalyvavo 
Konstitucinio Teismo posėdžiuose daugiau nei metus; arba 

d) jeigu jis nebeatitinka kandidatams į Slovakijos Respublikos Nacio- 
nalinę Tarybą keliamų reikalavimų. 


139 straipsnis 

Jeigu Konstitucinio Teismo teisėjas atsistatydina iš Konstitucinio Teis- 
mo teisėjo posto arba yra atstatydinamas iš jo, Respublikos Prezidentas iš 
dviejų Nacionalinės Tarybos pasiūlytų kandidatų paskiria kitą teisėją nau- 
jai kadencijai. 
140 straipsnis 


Organizacinės nuostatos dėl Konstitucinio Teismo proceso taisyklių, 
Konstitucinio Teismo ir Teismo teisėjų statuso reglamentuotos įstatymu. 


Antra dalis. SLOVAKIJOS RESPUBLIKOS TEISMAI 


141 straipsnis 

(1) Teisingumą Slovakijos Respublikoje įgyvendina nepriklausomi ir 
nešališki teismai. 

(2) Teisingumas visais lygmenimis yra įgyvendinamas nepriklauso- 
mai nuo kitų valstybės institucijų. 


14la straipsnis 

Slovakijos Respublikos teismų taryba 

(1) Slovakijos Respublikos teismų tarybos pirmininkas yra Slovakijos 
Respublikos Aukščiausiojo Teismo pirmininkas. Kiti jos nariai yra: 

a) 8 teisėjai skiriami ir atšaukiami Slovakijos Respublikos teisėjų; 

b) 3 nariai, išrinkti ir atšaukiami Slovakijos Respublikos Nacionalinės 
Tarybos, 

€) 3 nariai skiriami ir atšaukiami Respublikos Prezidento; 

d) 3 nariai skiriami ir atšaukiami Slovakijos Respublikos Vyriausybės. 

(2) Nepriekaištingos reputacijos asmuo, turintis teisinį išsilavinimą ir 
ne mažesnę nei 15 metų teisinio darbo patirtį, gali būti paskirtas Slovakijos 
Respublikos teismų tarybos nariu pagal šio straipsnio pirmos dalies b) ir 
d) punktus. 

(3) Slovakijos Respublikos teismų tarybos kadencija yra 5 metai. Tas 
pats asmuo gali būti išrinktas Slovakijos Respublikos teismų tarybos nariu 
ne daugiau kaip dviem kadencijoms iš eilės. 

(4) Slovakijos Respublikos teismų tarybos įgaliojimai: 

a) teikti Respublikos Prezidentui kandidatų, siūlomų į teisėjų postus 
arba iš jų šalintinų, pavardes; 

b) spręsti teisėjų paskyrimo ir perkėlimo klausimus; 

c) teikti Respublikos Prezidentui siūlymus dėl Slovakijos Respublikos 
Aukščiausiojo Teismo pirmininko ir jo pavaduotojo skyrimo į pareigas bei 
atstatydinimo iš jų; 

d) teikti Slovakijos Respublikos Vyriausybei siūlymus dėl kandidatų 
į teisėjus, kurie atstovaus Slovakijos Respublikai tarptautinėse teisminėse 
institucijose; 

e) rinkti ir šalinti Drausminio senato narius, taip pat rinkti ir šalinti iš 
pareigų Drausminio senato pirmininką; 

f) teikti pastabas dėl Slovakijos Respublikos teismų biudžeto dalies 
rengiant valstybės biudžetą; 

g) vykdyti kitus įstatymuose numatytus įgaliojimus. 

(5) Daugiau nei pusė visų Slovakijos Respublikos teismų tarybos na- 
rių turi pritarti priimamam sprendimui. 

(6) Detalesnė Slovakijos Respublikos teismų tarybos narių skyrimo į 
pareigas tvarka, Tarybos įgaliojimai, vidinė organizacija ir ryšiai su teismų 
administracijos institucijomis reglamentuojami įstatymu. 


142 straipsnis 

(1) Teismai sprendžia civilinės ir baudžiamosios teisės klausimus; 
vertina viešojo administravimo institucijų sprendimų, priemonių arba 
kitų viešojo administravimo institucijų atliktų veiksmų teisėtumą, jeigu tai 
numatyta įstatymu. 

(2) Teismų sprendimai priimami teisėjų kolegijose, nebent įstatymas 
nustato, kad atitinkamą klausimą nagrinėja vienas teisėjas. Įstatymas nu- 
mato, kokiais atvejais nagrinėjant bylą prie teisėjų kolegijos jungiasi papil- 
domi piliečiai teisėjai ir kokiais atvejais byla gali būti išspręsta teismo įga- 
lioto teismo darbuotojo. Dėl teismo įgaliotojo darbuotojo priimtų sprendi- 
mų priimtinumo visais atvejais sprendžia teisėjas. 

(3) Sprendimai skelbiami Slovakijos Respublikos vardu. Sprendimai 
visada skelbiami viešai. 


143 straipsnis 

(1) Teismų sistema susideda iš Slovakijos Respublikos Aukščiausiojo 
Teismo ir kitų teismų. 

(2) Detali teismų sistemos stuktūra, teismų įgaliojimai, jų formavimo 
tvarka ir teisminio proceso taisyklės reglamentuojamos įstatymu. 

(3) Įstatymas nustato apimtį, kuria teismų valdyme ir administravime 
dalyvauja teismų savivaldos institucijos. 


144 straipsnis 

(1) Vykdydami savo pareigas teisėjai yra nepriklausomi ir varžomi tik 
Konstitucijos, konstitucinių įstatymų bei tarptautinių sutarčių, numatytų 
šios Konstitucijos 7 straipsnio 2 ir 5 dalyse. 

(2) Jeigu teismas mano, kad kita visuotinai privaloma taisyklė, jos dalis 
ar nuostata, susijusi su tyrimo dalyku, prieštarauja Konstitucijai, konstitu- 
ciniams įstatymams ar tarptautinėms sutartims, numatytoms šios Konstitu- 
cijos 7 straipsnio 2 arba 5 dalyse, jis stabdo bylos nagrinėjimą ir inicijuoja 
procedūrą pagal šios Konstitucijos 125 straipsnio 1 dalį. Konstitucinio Teis- 
mo išaiškinimas yra privalomas visiems teismams Slovakijos Respublikoje. 


145 straipsnis 

(1) Teisėjai Slovakijos Respublikos teismų tarybos siūlymu yra skiria- 
mi ir atšaukiami Respublikos Prezidento neribotai kadencijai. 

(2) Bet kuris Slovakijos Respublikos pilietis, galintis būti renkamas 
į Slovakijos Respublikos Nacionalinę Tarybą, sulaukęs 30 metų amžiaus 
ir turintis teisinį išsilavinimą, gali būti renkamas teisėju. Kiti reikalavimai 
būti paskirtam į teisėjo postą, teisėjo paaukštinimo tvarka ir teisėjų imuni- 
teto nuostatai reglamentuojami įstatymu. 

(3) Slovakijos Respublikos Aukščiausiojo Teismo pirmininkas ir jo 
pavaduotojas 5 metų kadencijai skiriami Slovakijos Respublikos teismų 

tarybos siūlymu Respublikos Prezidento iš Slovakijos Respublikos Aukš- 
čiausiojo Teismo teisėjų. Tas pats asmuo gali būti išrinktas Slovakijos Res- 
publikos Aukščiausiojo Teismo pirmininku ar jo pavaduotoju ne daugiau 
kaip dviem kadencijoms iš eilės. Respublikos Prezidentas gali atšaukti Slo- 
vakijos Respublikos Aukščiausiojo Teismo pirmininką ar jo pavaduotoją 
dėl šios Konstitucijos 147 straipsnyje numatytų priežasčių. 

(4) Respublikos Prezidentas prisaikdina teisėją tokia priesaika: „Aš pa- 
žadu savo garbe ir sąžine, kad tvirtai laikysiuosi Konstitucijos, konstitucinių 
įstatymų ir tarptautinių sutarčių, kurias įstatymų numatyta tvarka Slovaki- 
jos Respublika yra ratifikavusi ir kurios paskelbtos, aš aiškinsiu įstatymus 
ir spręsiu bylas nepriklausomai ir nešališkai, vadovaudamasis savo sąžine.“ 

(5) Teisėjas pradeda eiti pareigas nuo priesaikos davimo momento. 


145a straipsnis 

(1) Jeigu paskirtasis teisėjas yra politinės partijos ar politinio judėjimo 
narys, jis privalo nutraukti narystę prieš duodamas priesaiką. 

(2) Teisėjo veikla yra profesija. Šių pareigų ėjimas yra nesuderinamas 
su pareigomis jokioje kitoje viešosios valdžios institucijoje, pareigomis ar 
darbu pagal sutartį kitose valstybinėse institucijose ar panašiais darbo san- 
tykiais, verslo veikla, naryste juridinio asmens, užsiimančio verslo ar kita 
pelną teikiančia veikla, valdyboje, išskyrus savo asmeninės nuosavybės 
administravimą, mokslinę, pedagoginę, literatūrinę bei kurybinę veiklą ir 
narystę Slovakijos Respublikos teisėjų valdyboje. 


146 straipsnis 

Teisėjas gali atsisakyti savo posto rašytiniu pareiškimu Respublikos 
Prezidentui. Jis pareigas baigia eiti mėnesio, kurį buvo įteiktas atsistatydi- 
nimo pareiškimas, pabaigoje. 


147 straipsnis 

(1) Respublikos Prezidentas atstatydina teisėją Slovakijos Respublikos 
teismų tarybos siūlymu, remdamasis įsiteisėjusiu teismo nuosprendžiu už 
tyčinį baudžiamąjį nusikaltimą, ar jeigu teisėjas buvo nuteistas už nusikal- 
timą ir teismas bausmės neatidėjo, taip pat remdamasis Drausminio teisėjų 
tribunolo sprendimu už elgesį, kuris yra nesuderinamas su teisėjo parei- 
gomis, arba jeigu teisėjas nebeatitinka kandidatams į Nacionalinę Tarybą 
keliamų reikalavimų. 

(2) Respublikos Prezidentas gali atstatydinti teisėją remdamasis Teis- 
mų tarybos siūlymu: 

a) jeigu teisėjo sveikatos būklė neleidžia jam atlikti teisėjo pareigų 
daugiau nei metus; 

b) jeigu teisėjas yra sulaukęs 65 metų amžiaus. 


148 straipsnis 

(1) Teisėjas gali būti perkeltas į kitą teismą tik jei jis sutinka arba 
Drausminio senato sprendimo pagrindu. 

(2) Teisėjo pareigų vykdymo ir laikino teisėjo pareigų ėjimo sustabdy- 
mo priežastys reglamentuojamos įstatymu. 

(3) Papildomų teisėjų paskyrimo tvarka reglamentuojama įstatymu. 


AŠTUNTAS SKIRIUS 


SLOVAKIJOS RESPUBLIKOS PROKURATŪRA 
IR VISUOMENĖS GYNĖJO TEISĖS 


Pirma dalis. SLOVAKIJOS RESPUBLIKOS PROKURATŪRA 


149 straipsnis 
Slovakijos Respublikos prokuratūra gina fizinių asmenų, juridinių as- 
menų ir valstybės teises bei teisėtus interesus. 


150 straipsnis 

Prokuratūrai vadovauja generalinis prokuroras, kuris Slovakijos Res- 
publikos Nacionalinės Tarybos siūlymu skiriamas į pareigas ir atstatydina- 
mas Respublikos Prezidento. 


151 straipsnis 
Prokurorų skyrimo ir atstatydinimo tvarka, jų teisės bei pareigos ir 
Prokuratūros vidinė struktūra nustatoma įstatymu. 


Antra dalis. VISUOMENĖS TEISIŲ GYNĖJAS 


151a straipsnis 
(1) Visuomenės teisių gynėjas yra nepriklausoma Slovakijos Respu- 
blikos institucija, kuri įstatymo numatyta tvarka gina pagrindines fizinių 

ir juridinių asmenų teises bei laisves procesuose prieš viešojo administra- 
vimo subjektus ir kitas viešąsias institucijas, jeigu jų elgesys, sprendimų 
priėmimas arba neveikimas yra neteisėtas. Įstatymo numatytais atvejais 
Visuomenės teisių gynėjas gali reikalauti viešojo administravimo instituci- 
jose dirbančių asmenų atsakomybės, jeigu tokie asmenys pažeidė pagrin- 
dines fizinio ar juridinio asmens teises bei laisves. Visos viešosios instituci- 
jos privalo suteikti Visuomenės teisių gynėjui reikiamą pagalbą. 

(2) Visuomenės teisių gynėjas gali kreiptis į Slovakijos Respublikos 
Konstitucinį Teismą ir inicijuoti procedūrą pagal šios Konstitucijos 125 
straipsnį, jeigu visuotinai privaloma norma pažeidžia asmens teisę į laisvę, 
garantuotą fiziniams ir juridiniams asmenims. 

(3) Visuomenės teisių gynėjas renkamas Slovakijos Respublikos Na- 
cionalinės Tarybos 5 metų kadencijai iš kandidatų, kuriuos pasiūlo ne 
mažiau nei 15 parlamentarų. Bet kuris Slovakijos Respublikos pilietis, ku- 
ris gali būti renkamas į Slovakijos Respublikos Nacionalinę Tarybą ir yra 
sulaukęs 35 metų amžiaus, gali būti renkamas Visuomenės teisių gynėju. 
Visuomenės teisių gynėjas negali būti politinės partijos ar judėjimo narys. 

(4) Visuomenės teisių gynėjo įgaliojimai baigiasi tada, kai Visuome- 
nės teisių gynėjas yra nuteisiamas už tyčinį nusikaltimą, arba kai jis nutei- 
siamas už nusikaltimą ir teismas neatideda bausmės atlikimo, arba kai jis 
praranda teisę būti renkamas. 

(5) Slovakijos Respublikos Nacionalinė Taryba gali atstatydinti Visuo- 
menės teisių gynėją, jeigu jo sveikatos būklė ne mažiau nei tris mėnesius 
neleidžia jam tinkamai atlikti savo pareigų. 

Visuomenės teisių gynėjo skyrimo ir atstatydinimo tvarka, kompeten- 
cija, veiklos vykdymo sąlygos, fizinių ir juridinių asmenų teisių gynimo 
būdai numatyti įstatyme. 


DEVINTAS SKIRIUS 
PEREINAMOSIOS IR BAIGIAMOSIOS NUOSTATOS 


152 straipsnis 

(1) Konstituciniai įstatymai, įstatymai ir kiti visuotinai privalomi tei- 
sės aktai galioja Slovakijos Respublikoje, jeigu neprieštarauja šiai Konstitu- 
cijai. Teisės aktai gali būti keičiami ar panaikinami kompetentingų Slova- 
kijos Respublikos institucijų. 

(2) Įstatymai ir kiti visuotinai privalomi teisės aktai, išleisti Čekoslo- 
vakijos Federacinėje Respublikoje, tampa negaliojančiais 90-ą dieną nuo 
Konstitucinio Teismo sprendimo dėl teisės aktų paskelbimo negaliojan- 
čiais įstatymo nustatyta tvarka paskelbimo dienos. 

(3) Sprendimai dėl teisės aktų pripažinimo negaliojančiais priima- 
mi Konstitucinio Teismo esant asmenų, numatytų šios Konstitucijos 130 
straipsnyje, kreipimuisi. 

(4) Konstitucinių įstatymų, įstatymų ir kitų visuotinai privalomų tei- 
sės aktų aiškinimas bei taikymas turi neprieštarauti Konstitucijai. 


153 straipsnis 

Teisės ir laisvės, kylančios iš tarptautinių sutarčių, kurios privalomos 
Čekoslovakijos Federacinei Respublikai, perkeliamos į Slovakijos Respu- 
blikos teisinę sistemą tokiu mastu, kuris nustatytas Čekoslovakijos Fede- 
racinės Respublikos konstituciniu įstatymu ar Slovakijos Respublikos ir 
Čekijos Respublikos bendru susitarimu. 


154 straipsnis 

(1) Slovakijos Respublikos Nacionalinė Taryba, išrinkta remiantis 
konstitucinio akto Nr. 143/1968 103 straipsniu Čekoslovakijos Federacijo- 
je, įgyvendina savo įgaliojimus pagal šią Konstituciją kaip Slovakijos Res- 
publikos Nacionalinė Taryba. Slovakijos Respublikos Nacionalinės Tary- 
bos kadencija skaičiuojama nuo Slovakijos Nacionalinės Tarybos rinkimų 
dienos. 

(2) Slovakijos Respublikos Vyriausybė, paskirta remiantis Cekoslova- 
kijos Federacijos konstitucinio akto Nr. 143/1968 122 straipsnio 1 dalies 
a) punktu, laikoma Vyriausybe, paskirta vadovaujantis šia Konstitucija. 

(3) Slovakijos Respublikos Aukščiausiojo Teismo pirmininkas ir 
Slovakijos Respublikos generalinis prokuroras, kurie buvo paskirti pagal 
galiojančius teisės aktus, eina savo pareigas tol, kol asmenys bus paskirti 
pagal šią Konstituciją. 

(4) Slovakijos Respublikos teisėjai, į pareigas paskirti pagal galiojan- 
čius teisės aktus, laikomi paskirti teisėjais pagal šią Konstituciją neapibrėž- 
tam laikotarpiui. 


154a straipsnis 
Respublikos Prezidento rinkimus pagal šį konstitucinį aktą skelbia 
Slovakijos Respublikos Nacionalinės Tarybos pirmininkas per 30 dienų 

nuo dienos, kurią įsigalios pagal šios Konstitucijos 101 straipsnio 10 dalį 
išleistas įstatymas. 


154b straipsnis 

(1) Teisėjas, paskirtas ketveriems metams prieš šio konstitucinio akto 
įsigaliojimą, pasibaigus jo kadencijai Slovakijos Respublikos teisėjų tary- 
bos siūlymu Respublikos Prezidento gali būti skiriamas teisėju neribotai 
kadencijai, net jeigu skyrimo dieną ir nėra sulaukęs 30 metų amžiaus. 

(2) Teisėjai, paskirti į pareigas neribotai kadencijai pagal galiojančius 
teisės aktus, laikomi paskirtais remiantis šiuo konstituciniu aktu. 

(3) Šios Konstitucijos 134 straipsnio 2 dalies pirmasis sakinys ir 3 da- 
lies antrasis sakinys netaikomi Konstitucinio Teismo teisėjams, kurie iš- 
rinkti prieš šio konstitucinio akto įsigaliojimą. 


154c straipsnis 

(1) Iki šio konstitucinio akto įsigaliojimo Slovakijos Respublikos ga- 
liojančių teisės aktų nustatyta tvarka sudarytos, ratifikuotos ir paskelbtos 
tarptautinės sutartys dėl žmogaus teisių ir pagrindinių laisvių yra teisinės 
sistemos dalis ir turi didesnę galią nei įstatymai, jeigu jos užtikrina geresnę 
žmogaus teisių ir laisvių apsaugą. 

(2) Kitos iki šio konstitucinio akto įsigaliojimo Slovakijos Respublikos 
galiojančių teisės aktų nustatyta tvarka sudarytos, ratifikuotos ir paskelbtos 
tarptautinės sutartys yra laikomos teisinės sistemos dalimi, jeigu taip nu- 
matyta įstatymu. 


155 straipsnis 

Šios nuostatos panaikinamos: 

1. Slovakijos Nacionalinės Tarybos konstitucinis įstatymas Nr. 
50/1990 dėl pavadinimo, herbo, vėliavos, valstybės antspaudo ir nacionali- 
nio Slovakijos Respublikos himno. 

2. Slovakijos Nacionalinės Tarybos konstitucinis įstatymas Nr. 
79/1990 dėl Slovakijos Nacionalinės Tarybos narių skaičiaus; dėl Slova- 
kijos Nacionalinės Tarybos priesaikos teksto, Slovakijos Respublikos Vy- 
riausybės narių, dėl nacionalinio komiteto narių ir Slovakijos Respublikos 
Nacionalinės Tarybos rinkimų laiko. 

3. Slovakijos Nacionalinės Tarybos konstitucinio įstatymas Nr. 7/1992 
dėl Slovakijos Respublikos Konstitucinio Teismo. 

156 straipsnis 

Slovakijos Respublikos Konstitucija, priimta aktu Nr. 460/1992, įsiga- 
lioja 1992 m. spalio 1 dieną, išskyrus šios Konstitucijos 3 straipsnio 2 dalį; 
23 straipsnio 4 dalį dėl deportacijos ar kitų valstybių piliečių ekstradicijos; 
53 straipsnį, 84 straipsnio 3 dalį dėl karo kitai valstybei paskelbimo; 86 
straipsnio k) ir I) punktus; 102 straipsnio g) punktą dėl universitetų ir rek- 
torių skyrimo bei generolų paaukštinimo, ir punktus j) ir k); 152 straipsnio 
1 dalies 2 sakinį dėl konstitucinių įstatymų, įstatymų ir kitų visuotinai pri- 
valomų Čekoslovakijos Federacinės Respublikos institucijų išleistų teisės 
aktų, kurie įsigaliojo tuo pačiu metu kaip ir atitinkami Čekoslovakijos Fe- 
deracinės Respublikos konstitucinės santvarkos pakeitimai laikantis šios 
Konstitucijos. 

Konstitucinis įstatymas Nr. 244/1998 įsigaliojo 1998 metų rugpjūčio 
5 dieną. 

Konstitucinis įstatymas Nr. 9/1999 įsigaliojo 1999 metų sausio 27 dieną. 

Konstitucinis įstatymas Nr. 90/2001 įsigaliojo 2001 metų liepos 1 die- 
ną, išskyrus 125a straipsnį, 127 straipsnį, 127a straipsnį, 134 straipsnio 1 ir 
3 dalis ir 151 a straipsnį, kurie įsigaliojo 2002 metų sausio 1 dieną. 

Konstitucinis įstatymas Nr. 140/2004 įsigaliojo 2004 metų kovo 
18 dieną. 

Konstitucinis įstatymas Nr. 323/2003 įsigaliojo 2004 metų birželio 
1 dieną, išskyrus I straipsnio pirmą punktą, kuris įsigaliojo 2004 metų lie- 
pos 20 dieną. 

Konstitucinis įstatymas Nr. 462/2005 įsigaliojo 2006 metų sausio 
1 dieną. 

Konstitucinis įstatymas Nr. 92/2006 įsigaliojo 2006 metų balandžio 
1 dieną. 

Konstitucinis įstatymas Nr. 210/2006 įsigaliojo 2006 metų gegužės 
1 dieną. 

Slovėnijos Respublikos kaip savarankiškos ir nepriklausomos valsty- 
bės raida buvo sudėtinga ir gana ilga, vainikuota demokratiška ir šiuolai- 
kiška Konstitucija. Pasaulinio masto istorinės aplinkybės bei įvairūs val- 
džios persiskirtymai Vidurio ir Rytų Europoje lėmė tai, kad praėjusiame 
amžiuje Slovėnija buvo glaudžiai susijusi su gretimomis šalimis. 1918 m. 
slovėnai kartu su serbais ir kroatais ėmė kurti daugianacionalinę valstybę, 
kuri 1929 m. pavadinta Jugoslavija. Po Antrojo pasaulinio karo Jugoslavija 
atsinaujina ir iš Jugoslavijos Demokratinės Respublikos tampa Jugoslavijos 
Socialistine Federacine Respublika, gyvavusia iki 1992 metų'. Tačiau Ju- 
goslavijos irimo procesas prasidėjo metais anksčiau, kai 1991 m. birželio 
25 d. iš jos sudėties pasitraukė Slovėnija ir Kroatija, 1991 m. rugsėjo 5 d. 
Makedonija, o 1992 m. balandžio 5 d. Bosnija ir Hercegovina. 1990 m. 
pabaigoje Slovėnija ėmėsi pirmųjų savo teisės sistemos kūrimo žingsnių 
priimdama Konstitucijos projektą. Nuo 1991 m. vasario 20 d. visi fede- 
raliniai įstatymai buvo paskelbti negaliojančiais, o kadangi nebuvo įma- 
noma derybomis susitarti su Jugoslavija, 1991 m. birželio 25 d. valstybė 
paskelbė apie savo nepriklausomybę bei priėmė „Slovėnijos Respublikos 
suvereniteto ir nepriklausomybės konstitucinę chartiją“? Slovėnijos siekis 
įsitvirtinti pasaulyje kaip nepriklausomai valstybei buvo grįstas tvirtu tau- 
tos apsisprendimu ir galutinai baigtas naujosios Konstitucijos priėmimu 
1991 m. gruodį, praėjus metams po plebiscito dėl nepriklausomybės pa- 
skelbimo. Valstybė 1992 m. balandžio 23 d. buvo priimta į Jungtinių Tautų 
Organizaciją?. Vėliau Slovėnija tapo ir kitų svarbių bendrijų nare bei pir- 
moji iš Jugoslaviją sudariusių valstybių po ilgai trukusių derybų tapo Euro- 
pos Sąjungos nare 2004 m., tais pačiais metais įstojo į NATO organizaciją, 





1 


"The world fackbook. < https://www.cia.gov/library/publications/the-world-factbook/ 
geos/si.html>. [žiūrėta 2013-09-12]. 

Apie Slovėnijos Respubliką. <http://www.servat.unibe.ch/icl/si indx.html>. [žiūrėta 
2013-09-12]. 

Apie Slovėnijos Respublikos istoriją. <http://www.nationsencyclopedia.com/Europe/ 
Slovenia-HISTORY.html>. [žiūrėta 2013-09-12]. 

2007 m. šalis papildė euro zonos valstybių sąrašą, o 2010 m. prisijungė 
prie labiausiai išsivysčiusių Tarptautinio ekonominio bendradarbiavimo ir 
plėtros organizacijos šalių. 

Šalies Konstitucija buvo priimta Slovėnijos Nacionalinės Asamblėjos 
1991 m. gruodžio 23 d. Konstitucija sudaryta iš preambulės ir 10 skyrių, 
suskirstytų į 174 straipsnius. Slovėnijos Konstituciją sudaro tokie skyriai: 
bendrųjų nuostatų, žmogaus teisių ir laisvių, ekonominių ir socialinių san- 
tykių, valstybės santvarkos, savivaldos, viešųjų finansų, konstitucingumo 
ir teisėtumo, Konstitucinio Teismo, Konstitucijos keitimo tvarkos ir perei- 
namųjų bei baigiamųjų nuostatų. Pirmasis Konstitucijos skyrius įtvirtina 
daugelį valstybingumo principų bei valstybės formos elementus. Suvereni- 
teto šaltinis - tauta, kuri savo suverenitetu gali naudotis tiesiogiai arba per 
demokratiškai išrinktus atstovus. Tame pačiame straipsnyje nurodoma, 
kad valstybės valdžia yra grindžiama valdžių padalijimo principu. Kaip 
nurodoma Konstitucijos 4 straipsnyje, Slovėnijos Respublika pagal terito- 
rinį suskirstymą yra unitarinė, vientisa ir nedaloma valstybė. Šalis suskirs- 
tytaį 211 savivaldybes (občina), kurios sudaromos atsižvelgiant į gyventojų 
skaičių teritorijoje (savivaldybėje turi gyventi daugiau nei 5 000 gyvento- 
jų), išjų 11 - miestų savivaldybės, kurias sudaro daugiau nei 20 tūkstančių 
gyventojų*. Reikėtų paminėti ir tai, kad tam tikrose valstybės teritorijose, 
atsižvelgiant į tautinių mažumų sutelktumą ir objektyvius poreikius, savi- 
valdos institucijų įgyvendinamos funkcijos gali daugiau ar mažiau skir- 
tis nuo kitų šalyje egzistuojančių savivaldybių. Slovėnų kalba yra laikoma 
valstybine, tačiau egzistuoja įdomi išimtis, jog teritorijose, kuriose yra 
susitelkusios italų ar vengrų tautinės bendrijos, valstybine kalba taip pat 
laikoma atitinkamai italų ar vengrų kalba. 

Slovėnija pagal valdymo formą yra respublika, tai numato pirmasis 
Konstitucijos straipsnis ir patvirtina tolesni Konstitucijos straipsniai, nu- 
rodantys valdžios šaltinį bei pagrindinių valstybės valdžios institucijų for- 
mavimo pagrindus?. Konstitucijos 110 straipsnyje nustatyta, jog Vyriau- 
sybė yra atskaitinga parlamentui, kuris suteikia jai įgaliojimus veikti bei 
gali tuos įgaliojimus atimti. Paminėtina, kad Prezidentas taip pat dalyvauja 





* Slovėnijos Respublikos administracinis suskirstymas. <http://www.stat.si/novica 


prikazi.aspx?id=3852>. [žiūrėta 2013-09-12]. 

5 Plačiau žr. Večerskytė, J. Slovėnijos Respublikos konstitucinė sistema. Europos Sąjun- 
gos valstybių narių konstitucinės sistemos. Mokslo studija. Vilnius: Mykolo Romerio 
universitetas, 2012, p. 816-864. 

Vyriausybės formavimo procese, teikdamas parlamentui Vyriausybės va- 
dovo kandidatūrą, tačiau ministrų skyrimo procese Prezidentas jokių įga- 
liojimų neturi. Iš esmės galima teigti, kad Prezidentas yra tik fragmentinė 
figūra Vyriausybės formavimo ir veiklos procese, o glausčiausi ryšiai sieja 
Vyriausybę su parlamentu. Siekiant priskirti valstybę prie konkrečios res- 
publikos formos svarbus ir dar vienas kriterijus - tai Prezidento rinkimo 
tvarka. Konstitucijos 103 straipsnis numato, kad Prezidentas yra renka- 
mas tiesioginiuose, visuotiniuose rinkimuose slaptu balsavimu. Tuo tarpu 
žvelgdami į Prezidentui suteiktų įgaliojimų apimtį matome, kad jam sutei- 
kiamos funkcijos yra labiau reprezentacinės. Taigi apžvelgus ir įvertinus 
išskirtus kriterijus galima daryti išvadą, kad Prezidento įgaliojimai ir jų ap- 
imtis leidžia Slovėnijos Respubliką priskirti prie parlamentinių respublikų 
sąrašo. Kitas Slovėnijos formos elementas - tai politinis režimas, kurį api- 
brėžia Konstitucijos 1 straipsnis, nurodantis, jog Slovėnija yra demokrati- 
nė valstybė, o kitų Konstitucijos normų analizė leidžia išskirti Slovėnijai 
būdingus ir demokratinį politinį režimą pagrindžiančius tokius bruožus: 
Konstitucijos realus veikimas bei jos nuostatų laikymasis, taip pat kons- 
titucionalizmo principų pripažinimas, valstybės valdžios įgyvendinimas 
bendrais tautos interesais, politinis pliuralizmas ir galimybė nevaržomai 
reikšti savo politines pažiūras bei dalyvauti teisėtai veikiančių (demokra- 
tiniais principais savo veiklą grindžiančių) politinių partijų veikloje, rea- 
lus valdžių padalijimo principo pritaikymas ir faktinis valdžių atskyrimas. 
Dar vienas ypatingai aiškus ir reikšmingas bruožas, leidžiantis teigti, kad 
Slovėnija yra demokratinė valstybė, tai žmogaus teisių ir laisvių katalogo 
apimtis bei apskritai pagarba žmogaus teisėms ir laisvėms. Žmogaus tei- 
sių ir laisvių katalogas yra ne tik labai platus ir išsamus, bet ir apsaugotas 
specializuotu valstybės valdžios institucijų tinklu, kurios privalo rūpintis 
žmogaus teisių ir laisvių apsauga. 

Antrasis skyrius, skirtas žmogaus teisių ir laisvių reglamentavimui, 
yra vienas iš pagrindinių Slovėnijos Konstitucijoje. Jį sudaro net 51 straips- 
nis, taigi žmogaus teisių ir laisvių reglamentavimui skirta ženkli dalis visų 
Konstitucijos normų. Šiame skyriuje įtvirtintas lygybės prieš įstatymą 
principas, nurodomas detalus asmenų, kurie negali būti diskriminuojami 
ir skirtingai vertinami pagal įstatymą, sąrašas. Paminėtina, kad „negalios“ 
sąvoka į šio straipsnio sudėtį buvo įtraukta tik priėmus Konstitucijos pa- 
taisą 2004 metais. Konstitucija nurodo, kad žmogaus teisių ir pagrindinių 
laisvių ribojimo pagrindai tiesiogiai numatyti Konstitucijoje, o įstatymais 

galima apriboti teises tik tuomet, kai tai yra būtina, siekiant apsaugoti 
svarbesnes teises ir laisves. Asmenims suteikiama teisė į teisminę apsaugą. 
Pabrėžiama, kad tam tikruose Konstitucijos straipsniuose įtvirtintos teisės 
apskritai negali būti varžomos jokiomis aplinkybėmis. Įtvirtinama pagarba 
žmogaus gyvybei, nurodoma, jog Slovėnijoje nėra taikoma mirties bausmė 
bei draudžiamas asmenų kankinimas. Be jau minėtų teisių, įtvirtinama pa- 
garba Žmogaus orumui, kuris privalo būti apsaugotas tiek asmenims esant 
laisvėje, tiek ir tuomet, kai jų laisvė yra suvaržoma, laikantis atitinkamų 
Konstitucijos ir įstatymų normų. Ypač daug dėmesio skiriama baudžia- 
mojo proceso taisyklėms - įtvirtinta nekaltumo prezumpcija, draudimas 
bausti už tai, kas nėra draudžiama pagal galiojančias teisės normas, ne- 
galimumas bausti dukart už tą patį nusižengimą, teisė į žalos atlyginimą, 
jei asmuo buvo neteisėtai nubaustas arba neteisėtai suvaržyta jo laisvė. Be 
abejo, Konstitucijoje yra reglamentuota asmens duomenų apsauga, savi- 
raiškos laisvė, sąžinės ir tikėjimo laisvė, teisė susirinkti į taikius susirinki- 
mus. Nurodoma, kad kiekvienas pilietis, sulaukęs 18 metų, gali dalyvauti 
visuotiniuose ir lygiuose rinkimuose, balsuoti bei būti išrinktas, taip pat 
asmenims suteikiama galimybė pateikti peticijas. Slovėnijoje kiekvienam 
garantuojama darbo laisvė bei galimybė laisvai pasirinkti darbą, priversti- 
nis darbas yra draudžiamas. Piliečiams numatyta teisė į socialinę apsaugą 
įstatymo numatytomis sąlygomis, įpareigojant valstybę organizuoti priva- 
lomojo sveikatos draudimo, pensijų, neįgalumo ir kitų socialinio draudi- 
mo sričių aprūpinimą. Didelis dėmesys Slovėnijos Konstitucijoje skirtas 
šeimos, santuokos ir vaikų raidos, taip pat ir švietimo, teisiniam reglamen- 
tavimui. Paminėtina, jog 53 straipsnyje nurodyta, kad įstatymas reguliuoja 
santuokos ir iš jos kylančius teisinius santykius, taip pat šeiminius santy- 
kius nesant santuokos, tuo tarpu sudaryta santuoka grindžiama sutuokti- 
nių lygybe. Valstybė saugo šeimą, motinystę, tėvystę, vaikus ir jaunimą bei 
turi sukurti būtinas sąlygas šiai apsaugai, vaikai, gimę ne santuokoje, yra 
lygiateisiai su santuokiniais vaikais. Vaikai yra laikomi ypač svarbia vertybe 
ir jiems turi būti garantuojama ypatinga apsauga bei priežiūra, suteikiant 
tokias teises, kuriomis naudojasi žmogus atitinkamai pagal savo amžių ir 
brandą. Apibendrinant galima sakyti, kad Slovėnijos Respublikos Konsti- 
tucijoje ypatingas dėmesys skiriamas dviem su tautinių mažumų klausimų 
reguliavimu susijusiems aspektams, tai yra galimybės išsaugoti nacionali- 
nį identitetą suteikimas ir galimybės pagal objektyviai kylančius poreikius 
įgyvendinti savitą vietos savivaldos organizavimą, netgi tam tikras įstaty- 

muose numatytas savivaldos funkcijas perleidžiant tautinėms bendrijoms 
vykdyti, administruoti ir užtikrinti. 

Konstitucijos pereinamosiose ir baigiamosiose nuostatose nurodoma, 
kad Konstitucija įsigalioja po jos promulgavimo, o siekiant užtikrinti per- 
ėjimą prie Konstitucijos normų, dviejų trečdalių visų Nacionalinės Asam- 
blėjos deputatų balsų dauguma priimamas konstitucinis aktas. Konstituci- 
jos keitimo tvarkoje numatyta, kad siūlymą keisti Konstituciją gali pateikti 
dvidešimt Nacionalinės Asamblėjos deputatų, Vyriausybė ir ne mažiau nei 
30 tūkstančių rinkėjų, taigi Konstitucijos keitimas patikėtas ne tik valstybės 
valdžios institucijoms, bet taip pat ir suvereniteto turėtojai - tautai. Konsti- 
tucijos 170 straipsnis numato, kad Konstitucijos pataisas priima Naciona- 
linė Asamblėja, balsuodama ne mažesne nei dviejų trečdalių visų deputatų 
balsų dauguma, arba, jeigu to reikalauja ne mažesnė nei trisdešimties de- 
putatų grupė, pataisos yra teikiamos svarstyti tautai referendumu. Per visą 
Konstitucijos galiojimo laikotarpį nuo jos priėmimo 1991 m. Slovėnijos 
Konstitucija buvo keista keletą kartų“. Pirmasis 1997 m. liepos 14 d. at- 
liktas Konstitucijos pakeitimas numatė užsieniečių teisę Slovėnijoje įsigy- 
ti nekilnojamojo turto, tai vadinamasis „ispaniškas kompromisas“. Antrą 
kartą Konstitucija buvo keista 2000 m. liepos 25 d., pačioje Konstitucijoje 
įtvirtinant proporcinę rinkimų sistemą tam, kad būtų išvengta gresiančios 
teisinės spragos, nes Nacionalinė Asamblėja nesutiko priimti įstatymo šiuo 
klausimu. Trečioji Konstitucijos pataisa, priimta 2003 m. kovo 7 d., sudarė 
galimybę Slovėnijai tapti Europos Sąjungos ir NATO nare, piliečiams prita- 
riant arba nepritariant ketinimams prisijungti prie šių tarptautinių organi- 
zacijų paskelbtų referendumų būdu. Ketvirtoji Konstitucijos pataisa buvo 
priimta 2004 m. birželio 23 d. ir ja buvo atlikti trys Konstitucijos nuostatų 
pakeitimai: visų pirma buvo nustatyta, kad asmenys, turintys negalią, ne- 
gali būti diskriminuojami, garantuojant jiems visas fundamentalias žmo- 
gaus teises ir laisves; antrasis pakeitimas leido taikyti rinkimų kvotas tam, 
kad būtų skatinama lyčių lygybė užimant renkamas pareigas valstybės ar 
savivaldos institucijose; paskutinis Konstitucijos pakeitimas aiškiai įvar- 
dijo asmens teisę gauti pensiją kaip vieną iš socialinės asmenų apsaugos 
elementų. Slovėnijos Konstitucijos pataisa, priimta 2006 m. birželio 26 d., 
pakeitė 121, 140 ir 143 Konstitucijos straipsnius, reglamentuojančius vals- 





* Pilietybės tyrimas Slovėnijos Respublikoje < http://eudo-citizenship.eu/docs/Coun- 


tryReports/Slovenia.pdf>. [žiūrėta 2013-09-12]. 

tybės administracijos funkcijas, savivaldos ir regionų veiklos klausimus". 
Paskutinė Konstitucijos pataisa priimta 2013 m. gegužę, kai buvo pakeistas 
valstybės biudžetą reglamentuojantis 148 straipsnis?. 

Konstitucijoje reglamentuotas valdžios institucijų modelis paremtas 
valdžių padalijimo principu, įgyvendinant šį principą pasirinkta parlamen- 
tinės respublikos valdymo forma. Slovėnijos Respublikos parlamentas susi- 
deda iš dvejų rūmų - Nacionalinės Asamblėjos ir Nacionalinės (Valstybės) 
Tarybos". Nacionalinė Asamblėja pripažįstama žemaisiais rūmais, o Nacio- 
nalinė Taryba aukštaisiais, tačiau lyginant šių rūmų įgaliojimų apimtį aki- 
vaizdu, kad Nacionalinei Asamblėjai suteikti ženkliai svaresni įgaliojimai. 
Slovėnijos Respublikos Konstitucijos 80 straipsnis nustato, kad Nacionali- 
nę Asamblėją sudaro 90 deputatų, kurie renkami visuotiniuose, lygiuose, 
tiesioginiuose rinkimuose slaptu balsavimu. Numatyta, kad deputatais gali 
tapti tik Slovėnijos Respublikos piliečiai, o italų ir vengrų bendruomenėms 
atstovauti visada renkama po vieną kandidatą iš šių bendruomenių. Konsti- 
tucijos 81 straipsnis įtvirtina, kad Nacionalinė Asamblėja renkama ketverių 
metų kadencijai, tačiau, jei institucijos įgaliojimų laikas pasibaigia karo ar 
nepaprastosios padėties metu, jis yra pratęsiamas ir baigiasi praėjus šešiems 
mėnesiams po karo ar nepaprastosios padėties atšaukimo arba anksčiau 
Nacionalinės Asamblėjos sprendimu. Visuotinė rinkimų teisė priklauso 
Slovėnijos Respublikos piliečiui, kuris balsavimo dieną yra aštuoniolikos 
metų amžiaus. Nacionalinė Asamblėja pradeda savo darbą tuomet, kai su- 
sirenka į pirmąjį posėdį ir yra patvirtinti daugiau nei pusė išrinktų deputa- 
tų. Po rinkimų rezultatų patvirtinimo pereinama prie Nacionalinės Asam- 
blėjos Pirmininko (Prezidento) rinkimo, kuris laikomas išrinktu, kai už jį 
balsuoja dauguma visų Nacionalinės Asamblėjos narių. Posėdžiai vykdomi 
slovėnų kalba, tačiau, kaip numato Reglamento 4 straipsnis, italų bei vengrų 
tautinių bendrijų atstovai gali kalbėti italų bei vengrų kalbomis, o jų kalbos 
išverčiamos į slovėnų kalbą. Pagal Konstitucijos 86 straipsnį, Nacionalinė 
Asamblėja gali priimti sprendimus, kai posėdyje dalyvauja dauguma par- 
lamento narių, institucija posėdyje dalyvaujančių deputatų balsų dauguma 





7 Apie Slovėnijos Respubliką. <http://www.servat.unibe.ch/icl/si indx.html>. [žiūrėta 


2013-09-12]. 

Konstituciją keičiantys konstituciniai įstatymai. <http://www.us-rs.si/en/about-the- 
court/legal-basis/constitution/constitutional-acts-amending-the-constitution-of-t/>. 
[žiūrėta 2014-02-05]. 

Apie Slovėnijos Respublikos Parlamentą. <http://www.slovenia.si/en/slovenia/state/ 
parliament-the-national-assembly/>. [žiūrėta 2013-09-12]. 

priima įstatymus ir kitus sprendimus bei ratifikuoja tarptautines sutartis, 
jei Konstitucija ar įstatymas nenumato kitaip. Deputatams Konstitucijos 82 
straipsnyje numatytas laisvas mandatas, nurodoma, kad deputatai yra visos 
tautos atstovai ir nesaistomi jokių nurodymų. Deputatams suteikiamas tei- 
sinis imunitetas, jie negali būti areštuoti ir traukiami baudžiamojon atsako- 
mybėn be Nacionalinės Asamblėjos sutikimo. Nacionalinės Asamblėjos na- 
rys naudojasi ir indemniteto teise, jis negali būti traukiamas baudžiamojon 
atsakomybėn už išsakytą nuomonę ar dėl balsavimo Nacionalinės Asam- 
blėjos posėdžiuose. Nacionalinėje Asamblėjoje veikia keletas nuolatinių 
komisijų, tai Viešųjų reikalų ir rinkimų, Veiklos vykdymo tvarkos, Tautinių 
bendrijų, Valstybės finansų kontrolės, Saugumo užtikrinimo, Santykių su 
gretimomis ir kitomis valstybėmis komisijos. Įprastinė įstatymų leidybos 
procedūra Nacionalinėje Asamblėjoje susideda iš trijų įstatymo projekto 
svarstymų, jeigu netaikoma supaprastinta įstatymų priėmimo procedūra 
arba nėra nutarta įstatymus priimti skubos tvarka. Įstatymų leidybos inici- 
atyvos teisė priklauso kiekvienam Nacionalinės Asamblėjos deputatui, Na- 
cionalinei Tarybai, Vyriausybei ir penkiems tūkstančiams piliečių, turinčių 
rinkimų teisę. Nacionalinė Asamblėja priima konstitucinius aktus dėl Kons- 
titucijos pakeitimo, įstatymus, autentiškus įstatymų interpretavimo aktus, 
veiklos vykdymo reglamentą, tvirtina valstybės biudžetą. Kad įstatymas 
būtų priimtas, reikalinga posėdyje dalyvaujančių deputatų balsų dauguma. 
Įstatymo projektas yra promulguojamas Respublikos Prezidento ne vėliau 
kaip per aštuonias dienas po jo priėmimo. Nacionalinė Taryba turi teisę per 
septynias dienas po įstatymo priėmimo pareikalauti jo pakartotinio svars- 
tymo Nacionalinėje Asamblėjoje. Pakartotinio svarstymo metu už įstatymą 
turi balsuoti dauguma visų Nacionalinės Asamblėjos narių, nebent numaty- 
ta didesnė balsų dauguma. Kai Nacionalinė Asamblėja negali surengti posė- 
džio, numatytus sprendimus priima Respublikos Prezidentas, kurio priimti 
sprendimai turi būti nedelsiant pateikti tvirtinti Nacionalinei Asamblėjai 
surengto posėdžio metu. Įstatymų leidžiamoji valdžia Slovėnijos Respubli- 
koje taip pat vykdo ir kitose Konstitucijos dalyse reglamentuotas funkcijas, 
pavyzdžiui, dalyvauja formuojant Vyriausybę, gali paskelbti nepasitikėjimą 
Vyriausybe, apkaltą Prezidentui, Vyriausybės vadovui ir ministrams, skiria 
teisėjus, formuoja Teisėjų tarybą, Audito teismą, gali inicijuoti Konstitucijos 
pataisas ir jas priimti, prižiūri Centrinį banką ir skiria jo valdytoją. 
Nacionalinė Taryba yra socialiniams, ekonominiams, profesiniams bei 
vietos interesams atstovaujanti institucija, kurią sudaro keturiasdešimt na- 

rių. Ji susideda iš keturių darbdavių atstovų, keturių darbuotojų atstovų, ke- 
turių ūkininkų, amatininkų, prekybininkų bei nepriklausomų profesijų at- 
stovų, šešių nekomercinių struktūrų atstovų ir dvidešimt dviejų vietos inte- 
resų atstovų!. Nacionalinės Taryba turi tokias teises: teikti įstatymų projek- 
tus Nacionalinei Asamblėjai, teikti Nacionalinei Asamblėjai savo nuomonę 
visais klausimais, kurie yra priskirti Nacionalinės Asamblėjos kompetenci- 
jai, pareikalauti, kad Nacionalinė Asamblėja iš naujo apsvarstytų įstatymą 
prieš jį promulguojant, pareikalauti sušaukti referendumą bei pareikalauti 
atlikti tyrimą dėl visuotinės svarbos klausimo. Rinkimų į Nacionalinę Tary- 
bą tvarką nustato Nacionalinės Tarybos įstatymas, kuris nurodo, kad teisę 
balsuoti ir būti išrinktas turi Slovėnijos Respublikos pilietis, kuris balsavimo 
dieną yra sulaukęs 18 metų amžiaus ir nėta teismo pripažintas neveiksniu. 
Pabrėžtina, kad rinkimai į šią instituciją yra netiesioginiai ir diferencijuoti 
pagal renkamų minėtų visuomenės interesų atstovų pogrupį. Nacionalinės 
Tarybos nariai renkami penkerių metų kadencijai. Tarybos narys negali tuo 
pačiu metu būti Nacionalinės Asamblėjos deputatu bei eiti kitų pareigų, ne- 
suderinamų su Nacionalinės Tarybos nario pareigomis. Rūmų nariai nau- 
dojasi tokiu pačiu teisiniu indemnitetu bei imunitetu kaip ir Nacionalinės 
Asamblėjos deputatai — nariai negali būti traukiami baudžiamojon atsako- 
mybėn už savo išsakytą nuomonę ar balsavimą, negali būti sulaikomi ar 
traukiami baudžiamojon atsakomybėn be Nacionalinės Tarybos sutikimo". 
Nacionalinė Taryba pirmojo posėdžio metu visų narių balsų dauguma ren- 
ka Pirmininką ir Pirmininko pavaduotoją. Sprendimai priimami posėdyje 
dalyvaujančių narių balsų dauguma, jei posėdyje dalyvauja ne mažiau kaip 
pusė visų Nacionalinės Tarybos narių. Šios institucijos darbo užduotims 
vykdyti sudaroma Nacionalinės Tarybos valdyba, susidedanti iš pirmininko 
ir keturių narių, renkamų atstovauti įvairioms interesų grupėms. 

Įstatymų vykdomąją valdžią Slovėnijos Respublikoje dalijasi Respubli- 
kos Prezidentas ir Vyriausybė. Valstybės vadovas renkamas tiesioginiuose 
bei visuotiniuose rinkimuose slaptu balsavimu. Prezidentu gali būti išrink- 
tas tik Slovėnijos pilietis, kuris nėra neveiksnus!*. Respublikos Prezidentas 





Slovėnijos Respublikos Nacionalinės Tarybos tinklalapis. <http://www.ds-rs.si/en/>. 
[žiūrėta 2013-09-12]. 

Slovėnijos Respublikos Nacionalinės Tarybos įstatymo 60 str. <http://www.uradni-list. 
si/1/content?id=64015>. [žiūrėta 2013-09-12]. 

Slovėnijos Respublikos Prezidento rinkimų įstatymo 2 str. <http://www.up-rs.si/up- 
rs/uprs.nsf/dokumentiweb/8CD2540B171EB2ADC1256F9400335260?*OpenDocume 
nt>. [žiūrėta 2013-09-12]. 

renkamas penkeriems metams ir gali būti išrinktas ne daugiau kaip dviem 
kadencijoms iš eilės. Kandidatas, surinkęs absoliučią balsų daugumą, yra iš- 
renkamas Respublikos Prezidentu. Jeigu nė vienas kandidatas negauna rei- 
kiamos balsų daugumos, vyksta pakartotinis balsavimas, kuriame dalyvauja 
du daugiausiai rinkėjų balsų surinkę kandidatai. Prieš pradėdamas eiti pa- 
reigas, išrinktas Respublikos Prezidentas prisiekia Nacionalinei Asamblėjai. 
Konstitucijos 102 straipsnis nurodo, kad Respublikos Prezidentas atstovau- 
ja Slovėnijos Respublikai ir yra vyriausiasis šalies ginkluotųjų pajėgų vadas. 
Paminėtina, kad Respublikos Prezidento pareigos yra nesuderinamos su 
jokia kita viešąja tarnyba ar veikla. Konstitucijos 106 straipsnyje nustatyta, 
kad Respublikos Prezidentui dingus, mirus, atsistatydinus ar dėl kitų prie- 
žasčių nustojus eiti pareigas, Nacionalinės Asamblėjos pirmininkas laikinai 
eina Respublikos Prezidento pareigas iki bus išrinktas naujas Respublikos 
Prezidentas. Prezidento įgaliojimai yra skelbti Nacionalinės Asamblėjos 
rinkimus, promulguoti įstatymus, įstatymo nustatyta tvarka skirti valstybės 
pareigūnus, skirti ir atšaukti Respublikos ambasadorius ir pasiuntinius, pri- 
imti užsienio diplomatinių atstovų skiriamuosius raštus, teikti sutartis rati- 
fikuoti, spręsti dėl malonės teikimo, teikti garbės vardus ir apdovanojimus 
bei vykdyti kitas Konstitucijoje numatytas pareigas. Reikšmingas įgaliojimas 
nustatytas Konstitucijos 108 straipsnyje, kai Nacionalinei Asamblėjai nega- 
lint susirinkti dėl karo ar nepaprastosios padėties Respublikos Prezidentas 
Vyriausybės siūlymu gali leisti dekretus, turinčius įstatymo galią. Naciona- 
linei Asamblėjai susirinkus, Respublikos Prezidentas privalo nedelsdamas 
pateikti įstatymo galią turinčius dekretus Nacionalinei Asamblėjai patvir- 
tinti. Klausimus, kurie yra tiesiogiai susiję su vykdomomis funkcijomis ir 
įgaliojimais, Respublikos Prezidentas sprendžia padedamas kabineto, su- 
daryto iš generalinio sekretoriaus, generalinio sekretoriaus pavaduotojo ir 
Respublikos Prezidento patarėjų sveikatos bei socialinės apsaugos, viešųjų 
ryšių, gynybos, diplomatinių santykių, ekonomikos ir teisiniais klausimais". 
Konstitucijos 109 straipsnis įtvirtina Prezidento teisinės atsakomybės formą 
- apkaltą. Jei vykdydamas savo pareigas Respublikos Prezidentas pažeidžia 
Konstituciją arba šiurkščiai pažeidžia įstatymą, Nacionalinė Asamblėja gali 
inicijuoti apkaltos procesą Konstituciniame Teisme, kuris nusprendžia, kad 
apkaltos kaltinimai yra pagrįsti arba atmeta kaltinimus bei dviejų trečdalių 
visų teisėjų balsų dauguma gali atleisti Respublikos Prezidentą iš pareigų. 





5 Slovėnijos Respublikos Prezidento tinklalapis. < http://www.up-rs.si/eng/>. [žiūrėta 
2013-09-12]. 

Slovėnijos Respublikos Vyriausybė atlieka dvigubą vaidmenį, nes vie- 
nu metu yra vykdomosios valdžios dalis bei aukščiausia valstybės admi- 
nistracijos institucija. Iš to kyla ir dvi pagrindinės vykdomos funkcijos — 
politinė vykdomoji bei administracinė!“ Šiuo metu Vyriausybę sudaro 
Ministras Pirmininkas, 12 ministrų ir vienas ministras be portfelio, kuris 
padeda Ministrui Pirmininkui koordinuoti ministerijų veiklą, tačiau nėra 
atsakingas už kurią nors konkrečią ministeriją. Vyriausybės formavimas 
pradedamas nuo Ministro Pirmininko skyrimo procedūros. Po konsultaci- 
jų su parlamentinių grupių lyderiais Respublikos Prezidentas Nacionalinei 
Asamblėjai teikia Ministro Pirmininko kandidatūrą. Ministras Pirminin- 
kas išrenkamas Nacionalinėje Asamblėjoje visų deputatų balsų dauguma 
slaptu balsavimu. Ministrus skiria ir atleidžia Nacionalinė Asamblėja Mi- 
nistro Pirmininko teikimu, prieš paskyrimą pasiūlytas ministras privalo 
pasirodyti kompetentingai Nacionalinės Asamblėjos komisijai ir atsakyti 
įjos klausimus. Nurodoma, kad Vyriausybė pradeda veikti, jei patvirtinti 
daugiau nei du trečdaliai ministų, neįskaičiuojant ministrų be portfelio. Po 
išrinkimo ar paskyrimo Ministras Pirmininkas bei ministrai prisiekia Na- 
cionalinėje Asamblėjoje. Kaip numato Konstitucijos 110 straipsnis, sufor- 
muota Vyriausybė yra atskaitinga Nacionalinei Asamblėjai. Ministras Pir- 
mininkas yra atsakingas už darnią politinę ir administracinę Vyriausybės 
darbo kryptį, koordinuoja ministrų veiklą, vadovauja Vyriausybės darbui, 
atstovauja Vyriausybei valdžios institucijose, šaukia Vyriausybės posėdžius 
ir jiems pirmininkauja. Ministrai kolektyviai atsako už Vyriausybės veiklą 
bei kiekvienas ministras individualiai atsako už savo ministerijos veiklą. 
Vyriausybė gali teikti teisės aktų projetų siūlymus Nacionalinei Asamblė- 
jai, turi teikti pasiūlymus dėl savo kuruojamų sričių, dalyvauja Nacionali- 
nės Asamblėjos posėdžiuose dėl savo pasiūlytų teisės aktų, užtikrina teisės 
aktų vykdymą valstybėje bei privalo teikti Nacionalinei Asamblėjai kasme- 
tines savo veiklos ataskaitas. Vyriausybė jai priskirtus klausimus sprendžia 
ir sprendimus priima posėdžiuose, sprendimai priimami visų narių balsų 
dauguma. Yra numatytos kelios politinės atsakomybės formos, kurios gali 
būti taikomos Vyriausybei arba jos nariams, tai yra interpeliacija, nepasiti- 
kėjimo pareiškimas, iš Vyriausybės kylanti pasitikėjimo pareiškimo inicia- 
tyva bei kaltinimo pareiškimas Ministrui Pirmininkui ar ministrui (apkal- 
ta). Konstitucijos 118 straipsnyje nustatyta, kad interpeliaciją Vyriausybei 





4 Slovėnijos Respublikos Vyriausybės tinklalapis. <http://www.vlada.si/en/>. [žiūrėta 
2013-09-12]. 

ar atskiram ministrui Nacionalinėje Asamblėjoje gali inicijuoti ne mažesnė 
kaip dešimties deputatų grupė. Jei po debatų dėl interpeliacijos visų depu- 
tatų dauguma balsuodami pareiškia nepasitikėjimą Vyriausybe ar atskiru 
ministru, Nacionalinė Asamblėja atstatydina Vyriausybę ar atskirą minis- 
trą. Pagal Konstitucijos 116 straipsnį, Nacionalinė Asamblėja gali pareikšti 
nepasitikėjimą Vyriausybe tik ne mažiau kaip dešimties deputatų teikimu 
ir visų deputatų balsų dauguma išrinkdama naują Ministrą Pirmininką. 
Tokiu atveju Ministras Pirmininkas atstatydinamas iš pareigų, bet privalo 
eiti savo pareigas, kol prisieks nauja Vyriausybė. Pagal Konstitucijos 117 
straipsnį, Ministras Pirmininkas gali pareikalauti balsavimo dėl pasitikėji- 
mo Vyriausybe. Kilus tokiam siekiui, Vyriausybės vadovas raštu kreipiasi į 
Nacionalinės Asamblėjos Pirmininką. Jei Vyriausybė balsavimo metu ne- 
gauna visų deputatų balsų daugumos palaikymo, Nacionalinė Asamblė- 
ja per 30 dienų privalo išrinkti naują Ministrą Pirmininką arba naujame 
balsavime pareikšti pasitikėjimą pareigas einančiu Ministru Pirmininku 
(pakartotinis balsavimas gali būti rengiamas tik vieną kartą) arba, nepa- 
vykus to padaryti, Respublikos Prezidentas paleidžia Nacionalinę Asam- 
blėją ir skelbia naujus rinkimus. Naujo Ministro Pirmininko kandidatūras, 
Vyriausybei nepavykus gauti Nacionalinės Asamblėjos pakartotinio pasi- 
tikėjimo, gali pateikti Respublikos Prezidentas ir bent dešimties deputatų 
grupė per septynių dienų terminą. 

Slovėnijos Respublikoje teismų sistema sudaryta iš bendrosios kom- 
petencijos ir specializuotų teismų bei Konstitucinio Teismo, taip pat ke- 
lių specializuotų institucijų. Bendrosios kompetencijos teismų sistemos 
grandis sudaryta iš trijų instancijų - pirmosios instancijos 44 vietos ir 11 
apygardos teismų, keturių antrosios instancijos aukštesniųjų teismų ir ga- 
lutinės instancijos Aukščiausiojo Teismo“. Slovėnijos Respublikoje spe- 
cializuotieji teismai yra dviejų rūšių - administraciniai ir socialiniai bei 
darbo. Šią teismų sistemos grandį sudaro valstybėje veikiantis administ- 
racinis teismas, aukštesnysis darbo ir socialinis teismas, darbo teismai bei 
darbo ir socialinis teismas!“. Teisėjus skiria Nacionalinė Asamblėja Teismų 





5 Slovėnijos Respublikos teismų sistema. <https://e-justice.europa.eu/contentPresen- 
tation.do?plang=ltidCountry=si*idTaxonomy=168. member=1kvmac=HXrnxbJ 
W1RY0t7eO4VebfpAdwVkpaxbovzeLZCseiyfz6IK8gx Vc8Depk8Xd36LvOevs74Pvj 
un2A25t7RApmgAAHGYAAAHw>. [žiūrėta 2013-09-12]. 

6 Europos Sąjungos valstybių teismų sistemos. <http://www.teismai.lt/dokumentai/ 
naudinga informacija/kita9620informacija/es. teismu. sistemos.doc>. [žiūrėta 2013- 
09-12]. 

tarybos teikimu. Taip pat Konstitucijoje numatyta, kad, jei teisėjas eidamas 
pareigas pažeidžia Konstituciją ar šiurkščiai pažeidžia įstatymą, Naciona- 
linė Asamblėja Teismų tarybos teikimu gali atleisti tokį teisėją iš pareigų. 
Konstitucija įtvirtina apribojimą visų teismų teisėjams eiti kitas pareigas, 
nes teisėjo pareigos yra nesuderinamos su pareigomis valstybės tarnyboje, 
savivaldos institucijose, politinių partijų institucijose bei kitomis įstatymo 
numatytomis pareigomis. Konstitucija teisėjams suteikia teisinį imunitetą 
irindemnitetą, nes niekas, dalyvaujantis priimant teismo sprendimą, negali 
būti traukiamas atsakomybėn už nuomonę, išdėstytą priimant sprendimą 
teisme, o jei teisėjas yra įtariamas padaręs nusikaltimą eidamas teisėjo par- 
eigas, jis negali būti traukiamas atsakomybėn be Nacionalinės Asamblėjos 
sutikimo. Slovėnijos Aukščiausiojo Teismo teisėjai yra skiriami Naciona- 
linės Asamblėjos pagal Teisėjų tarybos siūlymą šešerių metų kadencijai 
numatant galimybę būti paskirtiems kitai kadencijai. Audito teismas yra 
institucija, kurios paskirtis kontroliuoti tinkamą valstybės biudžeto nau- 
dojimą bei viešosios valdžios institucijų išlaidas, ji priima galutinius ir ne- 
skundžiamus sprendimus pagal jai priskirtą kompetenciją". Ši institucija 
yra autonominė ir nepriklausoma ir iš esmės negali būti priskirta nė vienai 
iš trijų valstybės valdžių - nei įstatymų leidžiamajai, nei vykdomajai, nei 
teisminei. Audito teismo nariams keliami griežčiausi reikalavimai - jie turi 
būti Slovėnijos Respublikos piliečiai, įgiję aukštąjį universitetinį išsilavini- 
mą, mokantys bent vieną užsienio kalbą ir savo srities ekspertai. Valstybės 
prokuratūros padėtis teisingumo sistemoje ypatinga, nes ji yra ir nepri- 
klausoma valstybės institucija, ir vykdomosios valdžios dalis. Generalinį 
valstybės prokurorą skiria Nacionalinė Asamblėja. Valstybės prokurorai 
tiria ir palaiko kriminalinius kaltinimus ir vykdo kitas įstatymo numatytas 
funkcijas, valstybės prokuroro tarnybos organizaciją ir galias nustato įsta- 
tymas. Viena iš specializuotų institucijų, skirtų užtikrinti žmogaus teisių 
apsaugą, yra ombudsmenas. Konstitucijoje nustatyta, kad ombudsmeno 
institucija skirta apsaugoti žmonių teises ir pagrindines laisves santykiuo- 
se su valstybės, savivaldos ir kitomis viešosios valdžios institucijomis bei 
pareigūnais. Kitaip tariant, šis pareigūnas yra skirtas tam, kad apsaugotų 
asmenis nuo netinkamo administravimo ir kitų neigiamų situacijų, kylan- 
čių santykiuose su oficialiomis institucijomis. 





" Slovėnijos Respublikos audito teismo įstatymo 1 str. <http://www.up-rs.si/up-rs/uprs. 
nsf/dokumentiweb/87588053404C7DD9C1256F9D00518117?*OpenDocument>. 
[žiūrėta 2013-09-12]. 

Slovėnijos Respublikoje konstitucinę justiciją įgyvendina speciali- 
zuota institucija - Konstitucinis Teismas. Konstitucijos 163 straipsnyje 
nurodoma, kad Konstitucinį Teismą sudaro devyni teisėjai, išrinkti Na- 
cionalinės Asamblėjos Respublikos Prezidento teikimu. Teisėjai renkami 
iš teisės ekspertų devyneriems metams ir tik vienai kadencijai. Teisėjais 
gali tapti tik teisę išmanantys Slovėnijos piliečiai, ne jaunesni nei 40 metų 
amžiaus. Numatyta, kad Konstitucinio Teismo pirmininką trejų metų ka- 
dencijai iš savo tarpo renka Konstitucinio Teismo teisėjai. Konstitucijoje 
įtvirtinama, kad Konstitucinio Teismo teisėjo pareigos yra nesuderinamos 
su pareigomis valstybės ar vietos savivaldos institucijose, veikla politinėse 
partijose, taip pat kitomis pareigomis ir veikla, kurias įstatymas nustato 
kaip nesuderinamas su Konstitucinio Teismo teisėjo pareigomis. Konsti- 
tucinio Teismo teisėjui garantuojama tokia pati teisinė neliečiamybė kaip 
ir Nacionalinės Asamblėjos deputatui, o dėl šios neliečiamybės sprendžia 
Nacionalinė Asamblėja. Konstitucinio Teismo kompetencijai priskirtinų 
klausimų sąrašas pateikiamas gana išsamiai Konstitucijos 160 straipsny- 
je, nurodant tokius sprendžiamus klausimus: įstatymų bei kitų teisės aktų 
atitiktis Konstitucijai, ratifikuotoms sutartims bei pagrindiniams tarptau- 
tinės teisės principams, nagrinėjimas konstitucinių skundų, kylančių dėl 
žmogaus teisių ir pagrindinių laisvių pažeidimo individualiais aktais, ju- 
risdikcinių ginčų tarp valstybės ir vietos bendruomenių bei vietos ben- 
druomenių tarpusavio jurisdikcinių ginčų sprendimas, jurisdikcinių gin- 
čų tarp Nacionalinės Asamblėjos, Respublikos Prezidento ir Vyriausybės 
sprendimas, politinių partijų aktų ir veiksmų konstitucingumo nustatymas 
bei kiti Konstitucinio Teismo kompetencijai priskiriami klausimai. Taip 
pat ratifikuojant sutartį Konstitucinis Teismas teikia privalomą išvadą dėl 
jos atitikties Konstitucijai, jei to pareikalauja Respublikos Prezidentas, Vy- 
riausybė arba trečdalis Nacionalinės Asamblėjos deputatų. Konstitucinis 
Teismas, nusprendęs, kad įstatymas prieštarauja Konstitucijai, panaikina 
tokį įstatymą ar jo dalį iš karto nuo sprendimo priėmimo arba po tam tikro 
Konstitucinio Teismo nustatyto laikotarpio, kuris negali būti ilgesnis kaip 
vieneri metai. Konstitucinio Teismo sprendimai yra visuotinai privalomi, 
galutiniai ir neskundžiami. Konstitucinio Teismo sprendimai yra priimami 
balsų dauguma teisėjams balsuojant. Į Konstitucinį Teismą su prašymu dėl 
teisės akto konstitucingumo gali kreiptis platus subjektų ratas: Nacionalinė 
Asamblėja (trečdalis deputatų), Nacionalinė Taryba, Vyriausybė, ombuds- 
menas, Slovėnijos bankas, Audito teismas, valstybės prokuroras, terito- 

rinių bendruomenių atstovai. Teismas gali, jeigu tai yra būtina, nurodyti 
konkretų sprendimo įgyvendinimo būdą ir instituciją, kuri įpareigojama 
įvykdyti Teismo sprendimą. Konstituciniam Teismui gali būti pateikiamas 
konstitucinis skundas dėl žmogaus teisių ir pagrindinių laisvių pažeidimo, 
jeigu toks pažeidimas kilo dėl priimto individualaus teisės akto. Konstitu- 
cinis Teismas sprendžia ne tik Prezidento, bet ir Vyriausybės vadovo ir na- 
rių teisinės atsakomybės klausimus. Jeigu Teismas nenustato asmens, kal- 
tinamo Konstitucijos nuostatų pažeidimu ar kitų teisės aktų nesilaikymu, 
nusižengimo, tuomet priimamas sprendimas dėl kaltinimo nepagrįstumo 
ir procesas baigiamas. Teismui nustačius, kad asmuo pažeidė Konstituciją 
arba atliko kitokį reikšmingą teisės pažeidimą, yra priimamas sprendimas 
palaikyti kaltinimą ir patvirtinti apkaltą. Sprendimą Kosntitucinis Teismas 
priima dviejų trečiųjų balsų dauguma. Įdomu tai, kad kaltinamam asme- 
niui atsistatydinus iš pareigų arba proceso metu pasibaigus Prezidento ka- 
dencijai Konstituciniame Teisme pradėta apkaltos procedūra nenutrūksta 
ir yra tęsiama, jeigu to pageidauja pažeidimu kaltinamas asmuo arba Na- 
cionalinė Asamblėja. 

SLOVĖNIJOS RESPUBLIKOS 
KONSTITUCIJAIš 


1991 m. gruodžio 23 d. 


PREAMBULĖ 


Remiantis Slovėnijos Respublikos savarankiškumo ir nepriklausomy- 
bės konstitucine chartija, pagrindinėmis žmogaus teisėmis ir laisvėmis, 
esmine ir amžina slovėnų tautos teise į apsisprendimą; taip pat remiantis 
istoriniu faktu, kad mes, slovėnai, šimtmečius trukusioje kovoje dėl nepri- 
klausomybės sukūrėme savo tautinį identitetą ir valstybingumą, Slovėnijos 
Respublikos Asamblėja priima šią Konstituciją. 


I. BENDROSIOS NUOSTATOS 


1 straipsnis 
Slovėnija yra demokratinė Respublika. 


2 straipsnis 
Slovėnija yra teisinė ir socialinė valstybė. 


3 straipsnis 

Slovėnija yra visų savo piliečių valstybė, sukurta remiantis slovėnų 
tautos teise į apsisprendimą. 

Valdžia priklauso tautai. Piliečiai valžią įgyvendina tiesiogiai ir per 
rinkimus, laikantis valdžių padalijimo į įstatymų leidžiamąją, vykdomąją 
ir teisminę valdžias principo. 





!š Slovėnijos Respublikos Konstitucija, paskelbta Slovėnijos Konstitucinio Teismo 
interneto puslapyje http://www.us-rs.si/en/about-the-court/legal-basis/constitution/, 
išversta iš anglų kalbos. 

3a straipsnis 

Remiantis Nacionalinės Asamblėjos 2/3 visų deputatų balsų dauguma 
ratifikuota tarptautine sutartimi, Slovėnijos Respublika gali perleisti dalį 
savo suverenių teisių tarptautinei organizacijai, kuri grindžiama pagarba 
žmogaus teisėms ir pagrindinėms laisvėms, demokratiškumo ir teisinės 
valstybės principais, ir gali įstoti į gynybinę sąjungą su valstybėmis, kurios 
gerbia šias teisines vertybes. 

Prieš ratifikuojant šio straipsnio pirmoje dalyje minėtą tarptautinę 
sutartį, Nacionalinė Asamblėja gali paskelbti referendumą. Pasiūlymui su- 
daryti tokią sutartį bus pritarta, jeigu už tai balsuos dauguma referendume 
balsavusių piliečių. Nacionalinė Asamblėja yra saistoma tokio referendu- 
mo rezultatų. Jeigu toks referendumas buvo surengtas, referendumas dėl 
tokios tarptautinės sutarties ratifikavimo nebegali būti rengiamas. 

Tarptautinių organizacijų, kurioms Slovėnijos Respublika perleido 
dalį savo suverenių teisių, priimti teisės aktai ir sprendimai taikomi pagal 
tų tarptautinių organizacijų teisinį reglamentavimą. 

Tarptautinių organizacijų, kurioms Slovėnijos Respublika perleido 
dalį savo suverenių teisių, teisės aktų ir sprendimų priėmimo proceso metu 
Vyriausybė nedelsdama informuoja Nacionalinę Asamblėją apie kilusius 
pasiūlymus priimti tokius teisės aktus ar sprendimus, taip pat apie savo 
vykdomą veiklą. Nacionalinė Asamblėja gali išreikšti savo poziciją, į kurią 
atsižvelgdama Vyriausybė vykdys savo tolesnę veiklą. Šios straipsnio dalies 
nuostatų pagrindu kylantį Nacionalinės Asamblėjos ir Vyriausybės ben- 
dradarbiavimą detaliai reglamentuoja Nacionalinės Asamblėjos 2/3 posė- 
dyje dalyvaujančių deputatų balsų dauguma priimtas įstatymas. 


4 straipsnis 
Slovėnija yra vientisa ir nedaloma valstybė. 


5 straipsnis 

Valstybės teritorijoje yra saugomos žmogaus teisės ir pagrindinės 
laisvės. Valstybė saugo ir garantuoja italų ir vengrų tautinių autochtoninių 
bendrijų teises. Valstybė rūpinasi autochtoninėmis slovėnų tautos mažu- 
momis gretimose valstybėse, slovėnų išeiviais ir emigrantais, palaiko ryšius 
sujais. Valstybė rūpinasi gamtos išteklių ir kultūrinio paveldo išsaugojimu, 
sudaro sąlygas harmoningam visuomenės ir Slovėnijos kultūros vystymui- 
si. Slovėnai, neturintys Slovėnijos Respublikos pilietybės, Slovėnijoje gali 

naudotis ypatingomis teisėmis. Tvarka ir galimybės pasinaudoti tokiomis 
teisėmis reglamentuotos įstatymu. 


6 straipsnis 

Slovėnijos Respublikos herbas yra skydo formos. Skydo centre mėly- 
name fone pavaizduotas Triglavos kalno baltas siluetas, po juo - dvi ban- 
guotos mėlynos linijos, simbolizuojančios jūrą ir upes, virš kurių apvers- 
tame trikampyje išdėstytos trys šešiakampės žvaigždės. Skydas apvestas 
raudonomis briaunomis. Herbas suformuotas pagal geometrines ir spalvų 
derinimo taisykles. 

Slovėnijos Respublikos vėliava - balta, mėlyna, raudona nacionalinė 
vėliava su Slovėnijos herbu. Vėliavos pločio ir ilgio santykis 1 : 2. Vėliavos 
spalvos iš eilės eina tokia tvarka: balta, mėlyna, raudona. Kiekviena spalva 
pagal plotį išilgai užima trečdalį vėliavos ploto. Herbas atvaizduotas vėlia- 
vos viršutinėje kairėje dalyje taip, kad pusė jo yra baltoje, o kita pusė yra 
mėlynoje juostoje. 

Slovėnijos himnas - „Zdravijica“. 

Herbo, vėliavos ir himno panaudojimo tvarką nustato įstatymas. 


7 straipsnis 
Valstybė ir religinės bendrijos atskirtos. 
Religinės bendrijos yra lygiateisės ir veiklą vykdo laisvai. 


8 straipsnis 

Įstatymai ir kiti teisės aktai turi atitikti visuotinai pripažintus tarptau- 
tinius principus ir tarptautines sutartis, kurios yra privalomos Slovėnijos 
Respublikai. Ratifikuotos ir paskelbtos tarptautinės sutartys taikomos tie- 
siogiai. 
9 straipsnis 

Slovėnijos Respublikoje garantuojamas vietinis valdymas. 


10 straipsnis 
Slovėnijos Respublikos sostinė yra Liubliana. 


11 straipsnis 


Valstybinė Slovėnijos Respublikos kalba — slovėnų. Teritorijose, ku- 
riose yra susitelkusios italų ar vengrų tautinės bendrijos, valstybine kalba 
atitinkamai laikoma ir italų ar vengrų kalba. 


607 


PASAULIO VALSTYBIŲ KONSTITUCIJOS | Slovėnijos Respublika 


12 straipsnis 
Slovėnijos Respublikos pilietybė reglamentuojama įstatymu. 


13 straipsnis 

Pagal tarptautinius susitarimus užsieniečiai Slovėnijos Respublikoje 
naudojasi visomis teisėmis, garantuojamomis šia Konstitucija ir įstatymais, 
išskyrus tas teises, kurios pagal šią Konstituciją ar įstatymus yra suteikia- 
mos tik Slovėnijos Respublikos piliečiams. 


II. ŽMOGAUS TEISĖS IR PAGRINDINĖS LAISVĖS 


14 straipsnis 
(Lygybė prieš įstatymą) 

Slovėnijoje kiekvienam asmeniui garantuojamos lygios teisės ir pa- 
grindinės laisvės nepriklausomai nuo asmens tautybės, rasės, lyties, kal- 
bos, religijos, politinių ar kitų pažiūrų, nuosavybės, išsilavinimo, socialinės 
padėties, gimimo vietos ar dėl bet kokių kitų asmeninių priežasčių. 

Prieš įstatymą visi lygūs. 


15 straipsnis 
(Teisių naudojimas ir apribojimas) 

Žmogaus teisės ir pagrindinės laisvės naudojamos remiantis šia Kons- 
titucija. 

Naudojimasis žmogaus teisėmis ir pagrindinėmis laisvėmis šios Kons- 
titucijos numatytais atvejais gali būti reglamentuojamas įstatymu, jeigu tai 
yra būtina užtikrinti konkrečiai teisei ar laisvei. 

Žmogaus teisės ir pagrindinės laisvės gali būti apribotos tik siekiant 
užtikrinti kitų asmenų teises ir šioje Konstitucijoje numatytais atvejais. 

Kiekvienam garantuojama teisminė pažeistų teisių ar pagrindinių 
laisvių apsauga, taip pat teisė į dėl tokio pažeidimo atsiradusių neigiamų 
pasekmių pašalinimą. 

Jokia Žmogaus teisė ar pagrindinė laisvė negali būti apribota tuo pa- 
grindu, kad šioje Konstitucijoje ji nėra pripažįstama ar pripažįstama ma- 
žesne apimtimi. 

16 straipsnis 
(Laikinas teisių atšaukimas ar suvaržymas) 

Konstitucijoje numatytos teisės ir pagrindinės laisvės nustatyta tvarka 
gali būti laikinai atšauktos ar apribotos tik išimtinai karo ar nepaprastosios 
padėties atveju. Žmogaus teisės ir pagrindinės laisvės karo ar neprastosios 
padėties atvejais gali būti atšauktos ar apribotos tik tiek, kiek tai yra būtina 
dėl iškilusios padėties, panaudojamos priemonės neturi leisti atsirasti ne- 
lygybei dėl rasės, lyties, kalbos, religijos, politinių ar kitų pažiūrų, nuosa- 
vybės, gimimo vietos, išsilavinimo, socialinės padėties ar dėl bet kokių kitų 
asmeninių priežasčių. 

Remiantis ankstesnės dalies nuostatomis negali būti apribotos ar 
atšauktos teisės, numatytos šios Konstitucijos 17, 18, 21, 27, 28, 29 ir 41 
straipsniuose. 


17 straipsnis 
(Žmogaus gyvybės neliečiamumas) 
Žmogaus gyvybė neliečiama. Slovėnijoje netaikoma mirties bausmė. 


18 straipsnis 
(Kankinimų draudimas) 

Niekas negali būti kankinamas, patirti nežmonišką ar žeminantį el- 
gesį, taip pat kankinančias bausmes. Be asmens sutikimo draudžiama su 
žmogumi atlikti medicinos ar mokslo bandymus. 


19 straipsnis 
(Asmens laisvės apsauga) 

Kiekvienas turi teisę į asmens laisvę. 

Niekam negali būti atimta laisvė, išskyrus įstatymo numatytais atve- 
jais ir priemonėmis. 

Kiekvienas asmuo, kurio laisvė suvaržoma, nedelsiant turi būti infor- 
muotas savo gimtąja ar bet kuria kita jam suprantama kalba apie laisvės 
atėmimo priežastis. Asmuo, kurio laisvė suvaržoma, taip pat nedelsiant 
turi būti raštiškai informuotas apie jo laisvės suvaržymo priežastis. Toks 
asmuo nedelsiant informuojamas apie jo teisę neduoti jokių parodymų, 
teisę į advokato, kurį gali laisvai pasirinkti, teisinę pagalbą bei teisę pa- 
reikalauti atitinkamų institucijų pranešti apie asmens laisvės suvaržymą jo 
artimiesiems. 

20 straipsnis 
(Sulaikymo tvarka ir trukmė) 

Asmuo, kuris pagrįstai įtariamas padaręs nusikaltimą, gali būti sulai- 
komas tik gavus teismo leidimą, kai tai yra būtina reikalingiems tyrimo 
veiksmams atlikti ar visuomeniniams interesams apsaugoti. 

Ne vėliau kaip per 24 valandas nuo asmens sulaikymo jam turi būti 
įteiktas rašytinis teismo sprendimas su konkrečiais įtarimais. Sulaikytas as- 
muo turi teisę apskųsti teismo sprendimą, kurį teismas privalo išnagrinėti 
per 48 valandas. Sulaikymas gali būti taikomas tik esant teisiniam pagrin- 
dui, ne ilgiau nei tris mėnesius nuo asmens sulaikymo dienos. Aukščiau- 
siasis Teismas gali sulaikymo terminą pratęsti dar trims mėnesiams. 

Jei per šį laikotarpį asmeniui kaltinimai nepateikiami, įtariamasis turi 
būti paleidžiamas. 


21 straipsnis 
(Žmogaus asmenybės ir orumo apsauga) 

Garantuojama pagarba Žmogaus asmenybei ir orumui atliekant ty- 
rimo bei kitus juridinius veiksmus, taip pat laisvės atėmimo ir bausmės 
atlikimo laiku. 

Draudžiama bet kokia prievarta prieš asmenis, kuriems bet kokiu 
būdu buvo suvaržyta laisvė, ir bet kokie prievartos veiksmai siekiant prisi- 
pažinimo ar tvirtinimo. 


22 straipsnis 
(Lygiateisiškumas) 

Visiems yra garantuojamos lygios teisės teisminio proceso metu ir 
santykiuose su kitomis valstybinėmis institucijomis, savivaldos instituci- 
jomis bei kitais valstybės pareigūnais, priimančiais sprendimus dėl teisių, 
pareigų ar kitų teisėtų interesų. 


23 straipsnis 
(Teisė į teisminę gynybą) 

Kiekvienas turi teisę, kad sprendimą dėl jo teisių, įsipareigojimų ar dėl 
jam pareikštų kaltinimų priimtų pagal įstatymą įsteigtas nepriklausomas ir 
nešališkas teismas per protingą terminą. 

Teisingumą vykdo tik teisėjas, paskirtas į pareigas pagal įstatymo rei- 
kalavimus bei teismo reglamentus. 


610 


Slovėnijos Respublikos Konstitucija 


24 straipsnis 
(Teismo viešumas) 

Teismo procesas yra viešas. Teismo sprendimai skelbiami viešai. Išim- 
tys numatytos įstatymu. 


25 straipsnis 
(Teisė į teisinės gynybos priemones) 

Kiekvienas turi sprendimo apskundimo teisę ar teisę panaudoti kitą 
teisėtą priemone, siekiant apskųsti teismų ar kitų valstybės institucijų, savi- 
valdos institucijų ar viešosios valdžios pareigūnų priimtus sprendimus dėl 
asmens teisių, pareigų ar teisėtų interesų. 


26 straipsnis 
(Teisė į žalos atlyginimą) 

Kiekvienas turi teisę į žalos, kuri atsirado dėl neteisėtų pareigūno 
veiksmų (neveikimo) šiam atliekant savo tarnybines pareigas, veikiant 
valstybės ar savivaldos institucijai ar kitiems viešosios valdžios pareigū- 
nams, atlyginimą. 

Kiekvienas asmuo, dėl minėtų veiksmų patyręs žalos, įstatymo nusta- 
tyta tvarka taip pat gali reikalauti žalos atlyginimo tiesiogiai iš asmens, dėl 
kurio veiksmų ar neveikimo kilo neigiamos pasekmės. 


27 straipsnis 
(Nekaltumo prezumpcija) 

Asmuo, kaltinamas padaręs nusikaltimą, laikomas nekaltu, kol jo kal- 
tė nėra patvirtinama įsiteisėjusiu teismo sprendimu. 


28 straipsnis 
(Teisėtumo principas baudžiamojoje teisėje) 

Niekas negali būti traukiamas baudžiamojon atsakomybėn už veiką, 
kuri jos padarymo metu nebuvo pripažinta nusikalstama ar už ją nebuvo 
numatyta bausmė. 

Padarytos veikos neteisėtas pobūdis nustatomas ir bausmė paskiria- 
ma remiantis nusikaltimo padarymo metu galiojusiais įstatymais, išskyrus 
atvejus, kai naujas įstatymas švelnina bausmę. 

29 straipsnis 
(Teisinės garantijos baudžiamajame procese) 
Visi asmenys, kaltinami padarę nusikaltimus, yra lygiateisiai ir nau- 
dojasi šiomis teisėmis: 
- teise gauti pakankamai laiko, skirto tinkamai pasiruošti savo gy- 
nybai; 
- teise asmeniškai dalyvauti teismo posėdžiuose, gintis savarankiš- 
kai ar per atstovą; 
- teise pateikti įrodymus savo naudai; 
- teise atsisakyti duoti parodymus prieš save ar savo artimuosius ar 
pripažinti kaltę. 


30 straipsnis 
(Teisė į žalos atlyginimą ir reabilitaciją) 

Kiekvienas asmuo, neteisėtai nuteistas ar kuriam buvo neteisėtai su- 
varžyta laisvė, turi teisę į žalos atlyginimą, reabilitaciją ir kitas įstatymo 
numatytas garantijas. 


31 straipsnis 
(Dvigubo baudžiamumo draudimas) 

Niekas negali būti nuteistas ar nubaustas už nusikaltimą, dėl kurio 
baudžiamasis persekiojimas buvo nutrauktas teismo sprendimu ar asmuo 
buvo išteisintas, ar nuteistas įsiteisėjusiu teismo sprendimu. 


32 straipsnis 
(Judėjimo laisvė) 

Kiekvienas turi teisę laisvai judėti ir pasirinkti gyvenamąją vietą, pa- 
likti valstybės teritoriją ir bet kuriuo metu į ją sugrįžti. 

Įstatymai gali riboti judėjimo laisvę, jeigu reikia užtikrinti tinkamą 
baudžiamojo proceso eigą, užkirsti kelią pavojingų infekcijų plitimui, užti- 
krinti viešąją tvarką ar apsaugoti valstybės interesus. 

Įstatymais gali būti ribojamas užsieniečių atvykimas į valstybę ir bu- 
vimo valstybėje trukmė. 


33 straipsnis 
(Nuosavybės teisė ir paveldėjimas) 
Garantuojama teisė į privačią nuosavybę ir paveldėjimo teisė. 

34 straipsnis 
(Teisė į asmens orumą ir saugumą) 
Kiekvienas turi teisę į asmens orumą ir saugumą. 


35 straipsnis 
(Privatumo teisės ir asmeninių teisių apsauga) 

Garantuojama teisė į asmens privatumą, fizinį bei psichologinį nelie- 
čiamumą ir asmenines teises. 


36 straipsnis 
(Būsto neliečiamumas) 

Būstas neliečiamas. 

Niekas neturi teisės be teismo sprendimo įeiti į būstą ar kitas patalpas, 
ar atlikti kratą be savininko sutikimo. 

Būsto ar kitų patalpų savininkas ar jo atstovas turi teisę dalyvauti būs- 
to ar kitų patalpų kratos metu. 

Būsto ar patalpų kratos metu privalo dalyvauti du liudininkai. 

Esant įstatymo numatytoms aplinkybėms teisėsaugos institucijos pa- 
reigūnai turi teisę įeiti ir atlikti būsto kratą be teismo leidimo ar savininko 
sutikimo, o ypatingais atvejais ir nedalyvaujant liudininkams, jei tai yra 
būtina nusikaltimą padariusiam asmeniui sulaikyti arba žmonėms ar tur- 
tui apsaugoti. 


37 straipsnis 
(Susirašinėjimo ir kitų bendravimo priemonių slaptumas) 

Garantuojama susirašinėjimo ar bendravimo, pasitelkiant kitas ryšio 
priemones, slaptumo teisė. Pažeisti susirašinėjimo ar bendravimo, pasitel- 
kiant kitas ryšio priemones, slaptumo bei asmeninio gyvenimo neliečia- 
mumo teisę galima tik apibrėžtam laikotarpiui, esant įstatymo numaty- 
toms aplinkybėms ir teismo sprendimui, jei tai būtina užtikrinti tinkamai 
baudžiamojo proceso eigai ar valstybės saugumui. 


38 straipsnis 
(Asmens duomenų apsauga) 

Garantuojamas asmens duomenų slaptumas. Draudžiama panaudoti 
asmeninius duomenis ne tuo tikslu, kuriuo jie buvo renkami. 

Asmens duomenų rinkimo, apdorojimo, tikslingo panaudojimo, prie- 
žiūros bei slaptumo taisyklės nustatomos įstatymu. 

Kiekvienas turi teisę susipažinti su apie jį surinktais duomenimis ir 
teisę į teisminę apsaugą dėl piktnaudžiavimo šia informacija. 


39 straipsnis 
(Saviraiškos laisvė) 

Garantuojama teisė laisvai mąstyti ir reikšti mintis, remiantis žodžio, 
spaudos ir kitų visuomenės informavimo priemonių laisve. Kiekvienas as- 
muo turi teisę laisvai rinkti, gauti ir skleisti informaciją bei savo nuomonę. 

Kiekvienas turi teisę gauti valstybinio pobūdžio informaciją, susijusią 
su jo teisėtais interesais, išskyrus įstatymo numatytus atvejus. 


40 straipsnis 
(Atsikirtimo ir informacijos paneigimo teisė) 

Garantuojama teisė reikalauti viešo informacijos, pažeidžiančios as- 
mens, organizacijos ar institucijos teises bei interesus, paneigimo, taip pat 
suteikiama atsikirtimo į paviešintą informaciją teisė. 


41 straipsnis 
(Tikėjimo laisvė) 

Kiekvienam garantuojama tikėjimo ir kitų įsitikinimų laisvė tiek pri- 
vačiame, tiek viešajame gyvenime. 

Niekas negali būti verčiamas atskleisti savo religinius ar kito pobūdžio 
įsitikinimus. 

Tėvai turi teisę pagal savo vidinius įsitikinimus rūpintis vaikų dorovi- 
niu ir religiniu ugdymu. Religinis ir dorovinis ugdymas turi atitikti vaiko 
amžių ir brandą bei nevaržyti jo tikėjimo laisvės, religinių ir kitų pažiūrų. 


42 straipsnis 
(Susirinkimų ir asociacijų laisvė) 
Garantuojama teisė burtis į taikius susirinkimus ir viešus sambūrius. 
Kiekvienas turi teisę laisvai bendrauti su kitais asmenimis. 
Šios teisės gali būti apribotos tik įstatymu, jei būtina užtikrinti valsty- 
bės saugumą, viešąją tvarką ar užkirsti kelią infekcinių ligų plitimui. 
Profesinės karo tarnybos kariams ir policijos pareigūnams draudžia- 
ma būti politinių partijų nariais. 

43 straipsnis 
(Balsavimo teisė) 

Balsavimo teisė yra visuotinė ir lygi. 

Kiekvienas pilietis, sulaukęs 18 metų, turi teisę balsuoti ir būti iš- 
rinktas. 

Užsieniečių balsavimo tvarką nustato įstatymas. 

Įstatymu nustatomos priemonės, skatinančios lygią galimybę vyrams 
ir moterims dalyvauti valstybės valdžios bei vietos bendruomenės institu- 
cijų rinkimuose. 


44 straipsnis 
(Dalyvavimas viešųjų reikalų valdyme) 

Kiekvienas pilietis pagal įstatymą turi teisę tiesiogiai ar per išrinktus 
atstovus dalyvauti viešųjų reikalų valdyme. 


45 straipsnis 
(Peticijų teisė) 

Kiekvienas pilietis turi peticijų teisę ir galimybę pateikti kitas visuo- 
meninės svarbos iniciatyvas. 


46 straipsnis 
(Sąžinės prieštaravimai) 

Įstatymo numatytais atvejais sąžinės prieštaravimai leidžiami, kai tai 
neriboja kitų asmenų teisių ir laisvių. 


47 straipsnis 
(Ekstradicija) 

Slovėnijos piliečiai negali būti išduoti ar perduoti užsienio valstybei, 
nebent ši pareiga išduoti ar perduoti asmenį kyla iš tarptautinės sutarties, 
kuria, vadovaujantis šios Konstitucijos 3a straipsniu, Slovėnijos Respublika 
dalį savo suverenių teisių perdavė tarptautinei organizacijai. 


48 straipsnis 
(Prieglobsčio teisė) 

Įstatymo numatytais atvejais garantuojama prieglobsčio teisė užsie- 
niečiams ir asmenims be pilietybės, persekiojamiems dėl pastangų užti- 
krinti žmogaus teisių bei pagrindinių laisvių apsaugą. 

49 straipsnis 
(Darbo laisvė) 
Garantuojama darbo laisvė. 
Kiekvienas gali laisvai pasirinkti darbą. 
Kiekvienas turi lygias galimybes pretenduoti į norimą darbo vietą. 
Priverstinis darbas draudžiamas. 


50 straipsnis 
(Teisė į socialinę apsaugą) 
Įstatymo nustatytomis sąlygomis piliečiai turi teisę į socialinę apsau- 
gą, įskaitant teisę į pensiją. 
Valstybė organizuoja privalomojo sveikatos draudimo, pensijų, neį- 
galumo ir kitų socialinio draudimo sričių įgyvendinimą bei aprūpinimą. 
Pagal įstatymo nuostatas karo veteranams ir karinės prievartos au- 
koms garantuojama speciali apsauga. 


51 straipsnis 
(Teisė į sveikatos apsaugą) 

Kiekvienas turi teisę į sveikatos apsaugą įstatymo nustatytomis sąly- 
gomis. 

Įstatymas reglamentuoja teisę į iš valstybės biudžeto finansuojamą 
sveikatos apsaugą. 

Niekas negali būti verčiamas gydytis, išskyrus įstatymu numatytus 
atvejus. 


52 straipsnis 
(Neįgaliųjų teisė) 

Pagal įstatymą neįgaliesiems garantuojama socialinė apsauga ir darbo 
mokymai. 

Vaikai su fizine ar protine negalia, taip pat kiti asmenys, turintys 
sunkią negalią, turi teisę į išsilavinimą ir pagalbą išmokstant prisitaiky- 
ti gyventi visuomenėje. Švietimas ir adaptacija, numatyti ankstesnėje šio 
strapsnio dalyje, finansuojami iš valstybės lėšų. 


53 straipsnis 
(Santuoka ir šeima) 

Santuoka grindžiama sutuoktinių lygybe. Santuoka sudaroma prie 
valstybės institucijų atstovų. 

Įstatymas reguliuoja santuokoje ir iš jos kylančius teisinius santykius, 
taip pat šeiminius santykius nesant santuokos. 

Valstybė saugo šeimą, motinystę, tėvystę, vaikus ir jaunimą bei suku- 
ria būtinas sąlygas šiai apsaugai. 


54 straipsnis 
(Tėvų teisės ir pareigos) 

Tėvai turi teisę ir pareigą išlaikyti, lavinti bei auklėti savo vaikus. Įsta- 
tymo numatytais atvejais, siekiant užtikrinti vaiko interesus, tokia tėvų tei- 
sė gali būti apribota ar atimta. 

Vaikai, gimę ne santuokoje, yra lygiateisiai su santuokoje gimusiais 
vaikais. 


55 straipsnis 
(Laisvas apsisprendimas dėl vaiko gimimo) 

Sprendimas dėl vaiko gimimo priimamas laisvu noru. 

Valstybė garantuoja galimybes dėl laisvo tokio sprendimo priėmimo 
ir sudaro sąlygas, kurios skatina tėvus nuspręsti susilaukti vaikų. 


56 straipsnis 
(Vaikų teisės) 

Vaikams garantuojama ypatinga apsauga ir priežiūra. Vaikai naudo- 
jasi Žmogaus teisėmis ir pagrindinėmis laisvėmis atitinkamai pagal savo 
amžių ir brandą. 

Vaikams garantuojama ypatinga apsauga nuo ekonominės, socialinės, 
fizinės, psichinės ar kitos prievartos ar išnaudojimo. Apsaugos tvarką nu- 
stato įstatymas. 

Vaikams ir nepilnamečiams, likusiems be tėvų priežiūros, ar našlai- 
čiams garantuojama ypatinga valstybės apsauga. Įstatymas reglamentuoja 
tokių vaikų padėtį. 


57 straipsnis 

(Švietimas ir išsilavinimas) 
Garantuojama išsilavinimo laisvė. 
Pradinis ugdymas yra privalomas ir finansuojamas iš valstybės lešų. 
Valstybė garantuoja piliečiams galimybę gauti tinkamą išsilavinimą. 

58 straipsnis 
(Universitetų ir kitų aukštųjų mokyklų autonomija) 

Valstybiniai universitetai ir kitos valstybinės aukštosios mokyklos yra 
savarankiški. 

Jų finansavimo tvarką reglamentuoja įstatymas. 


59 straipsnis 


(Mokslo ir meno laisvė) 
Garantuojama mokslinės ir meninės kūrybos laisvė. 


60 straipsnis 
(Intelektinės nuosavybės teisės) 

Garantuojama autorinių ir kitų teisių, susijusių su kūrybine, moksli- 
ne, mokslo tyrimų ir inovacijų veikla, apsauga. 


61 straipsnis 
(Nacionalinio identiteto išraiška) 

Kiekvienas turi teisę laisvai reikšti savo tautinį tapatumą, skleisti ir 
puoselėti kultūrą, vartoti gimtąją kalbą bei raštą. 


62 straipsnis 
(Gimtosios kalbos ir rašto vartojimas) 

Kiekvienas turi teisę įstatymo nustatyta tvarka vartoti savo gimtąją 
kalbą bei raštą įgyvendindamas numatytas teises bei pareigas, taip pat san- 
tykiuose su valstybės ir kitomis viešosiomis institucijomis. 


63 straipsnis 
(Draudimas skatinti diskriminaciją ir nepakantumą bei draudimas kurstyti 
smurtą ir karo veiksmus) 

Bet koks tautinės, rasinės, religinės ar kitokios diskriminacijos skati- 
nimas bei nacionalinės, rasinės, religinės ar kitokios neapykantos kursty- 
mas ir nepakantumas yra laikomi antikonstituciniais. 

Bet koks smurto ar karo veiksmų kurstymas laikomas antikonstitu- 
ciniu. 

64 straipsnis 
(Išskirtinės italų ir vengrų autochtoninių bendruomenių teisės Slovėnijos 
Respublikoje) 

Autochtoninėms italų ir vengrų bendruomenėms garantuojama teisė 
naudoti savo nacionalinius simbolius, siekiant išsaugoti savo nacionalinį 
identitetą, kurti organizacijas, vystyti ekonominius, kultūrinius santykius, 
mokslinę tiriamąją veiklą informacijos ir žiniasklaidos srityje. Remiantis 
įstatymu šių bendruomenių nariai turi teisę į švietimą ir mokslą gimtąja 
kalba, taip pat organizuoti bei plėtoti švietimą ir ugdymą. Sritys, kuriose 
dvikalbis mokymas būtinas, nustatomos įstatymu. Nacionalinėms ben- 
druomenėms garantuojama teisė palaikyti ryšius su savo istorine tėvyne. 
Valstybė suteikia materialinę bei moralinę paramą šioms teisėms užtikrinti. 

Vietovėse, tankiai apgyvendintose tokių tautinių bendruomenių, 
šioms bendruomenėms norint išsaugoti tautinį identitetą suteikiama sa- 
vivaldos teisė. Bendruomenių siūlymu valstybė gali perduoti tautinėms 
bendruomenėms tam tikrų valstybės institucijų funkcijų vykdymą bei ap- 
rūpinti joms įgyvendinti reikalingomis priemonėmis. 

Šios dvi tautinės bendrijos tiesiogiai yra atstovaujamos savo atstovų 
savivaldos institucijose ir Nacionalinėje Asamblėjoje. 

Įstatymu reglamentuojama italų ir vengrų tautinių bendrijų teisių įgy- 
vendinimo tvarka, savivaldos institucijų įgaliojimai įgyvendinant jų teises, 
taip pat teisės, kurias šių nacionalinių bendruomenių atstovai įgyvendina 
už savo bendruomenės ribų. Tautinių bendrijų ir jų atstovų teisės garan- 
tuojamos nepriklausomai nuo tautinių bendrijų narių skaičiaus. 

Įstatymai, norminiai ir kiti teisės aktai, nustatantys šios Konstitucijos 
numatytų tautinių bendrijų teisių įgyvendinimo tvarką, negali būti priima- 
mi be tautinių bendrijų atstovų sutikimo. 


65 straipsnis 

(Romų bendruomenės padėtis ir specialios teisės Slovėnijos Respublikoje) 
Romų bendruomenės padėtį ir specialias teises Slovėnijos Respubli- 

koje reglamentuoja įstatymas. 

III. EKONOMINIAI IR SOCIALINIAI SANTYKIAI 


66 straipsnis 
(Darbo apsauga) 

Valstybė sudaro užimtumo ir darbo galimybes bei garantuoja jų ap- 
saugą įstatymu. 


67 straipsnis 
(Nuosavybė) 

Įstatymas nustato nuosavybės įgijimo bei panaudojimo tvarką tokiu 
būdu, kad būtų užtikrintos jos ekonominių, socialinių ir ekologinių funk- 
cijų įgyvendinimas. 

Paveldėjimo sąlygas ir tvarką nustato įstatymas. 


68 straipsnis 
(Užsieniečių nuosavybės teisės) 

Užsieniečiai gali įgyti turtą nuosavybės teisėmis įstatymo nustatyta 
tvarka arba remiantis Nacionalinės Asamblėjos ratifikuota tarptautine su- 
tartimi. 


69 straipsnis 
(Nuosavybės teisės netekimas) 

"Turtas gali būti nusavintas ar nuosavybės teisės gali būti apribotos 
valstybės naudai, įstatymo nustatyta tvarka išmokant piniginę kompensa- 
ciją ar atlyginant natūros būdu. 


70 straipsnis 
(Gamtiniai ir valstybės ištekliai) 

Įstatymo nustatyta tvarka gali būti suteikiama teisė naudoti valstybei 
priklausančius išteklius. Įstatymas nustato gamtinių išteklių panaudojimo 
tvarką. 

Įstatymas gali nustatyti sąlygas, kuriomis užsieniečiams būtų suteikta 
teisė naudotis gamtos ištekliais. 


71 straipsnis 
(Žemės apsauga) 

Siekiant tikslingai panaudoti žemę, įstatymas nustato jos eksploataci- 
jos tvarką. 

Įstatymas nustato ypatingą žemės ūkio paskirties žemės apsaugą. 
Valstybė rūpinasi kalnų ir kalnuotų vietovių gyventojų ekonominiu, 
kultūriniu ir socialiniu vystymųsi. 


72 straipsnis 
(Aplinkos apsauga) 
Kiekvienas turi teisę į sveiką aplinką įstatymo nustatyta tvarka. 
Valstybė rūpinasi aplinkos apsauga. Šiuo tikslu įstatymas nustato ūki- 
nės ar kitokios veiklos įgyvendinimo taisykles ir tvarką. 
Įstatymas nustato sąlygas, kai asmuo privalo atlyginti už aplinkai pa- 
darytą žalą. 
Įstatymu nustatoma gyvūnų apsauga nuo žiauraus elgesio su jais. 


73 straipsnis 
(Gamtos ir kultūros paveldo apsauga) 

Kiekvienas privalo pagal įstatymo nuostatas saugoti gamtos objektus 
ir vertybes bei kultūrinius paminklus. 

Valstybė ir vietos bendruomenės rūpinasi gamtos ir kultūros paveldo 
išsaugojimu. 


74 straipsnis 
(Verslas) 

Garantuojama laisvė užsiimti verslu. 

Įstatymas nustato verslo organizacijų steigimo taisykles. Ekonominė 
veikla neturi veikti prieš viešąjį interesą. 

Draudžiama nesąžininga konkurencija ir konkurenciją ribojantys ne- 
teisėti veiksmai. 


75 straipsnis 
(Dalyvavimas valdyme) 

Darbuotojai dalyvauja ūkio subjektų veiklos valdyme įstatymo nusta- 
tyta tvarka. 


76 straipsnis 
(Laisvė kurti profesines sąjungas) 

Garantuojamas laisvas profesinių sąjungų steigimas, valdymas ir pri- 
sijungimas prie jų. 

77 straipsnis 
(Teisė streikuoti) 

Darbuotojai turi teisę streikuoti. 

Teisė streikuoti, atsižvelgiant į veiklos pobūdį, gali būti apribota įsta- 
tymu, jei tai būtina visuomenės interesams užtikrinti. 


78 straipsnis 
(Tinkamas būstas) 
Valstybė piliečiams sudaro galimybes įgyti tinkamą būstą. 


79 straipsnis 
(Slovėnijos Respublikoje dirbantys užsieniečiai) 

Slovėnijos Respublikoje dirbantys užsieniečiai ir jų šeimos nariai nau- 
dojasi specialiomis įstatymu numatytomis teisėmis. 


IV. VALSTYBĖS SANTVARKA 
a) Nacionalinė Asamblėja 


80 straipsnis 
(Sudėtis ir rinkimai) 

Nacionalinę Asamblėją sudaro 90 deputatų iš Slovėnijos piliečių. 

Deputatai renkami visuotiniuose, lygiuose, tiesioginiuose rinkimuose 
slaptu balsavimu. 

Nacionalinėje Asamblėjoje italų ir vengrų bendruomenėms atstovauti 
visada renkama po vieną kandidatą iš šių bendruomenių. 

Rinkimų sistemos tvarką nustato įstatymas, kurį priima Nacionalinė 
Asamblėja ne mažesne kaip dviejų trečdalių visų deputatų balsų dauguma. 

Deputatai, išskyrus minėtų tautinių bendruomenių atstovus, į Nacio- 
nalinę Asamblėją renkami remiantis proporcinio atstovavimo principu ir 
numatant 4 96 rinkimų barjerą, pripažįstant, kad lemiamą įtaką mandatų 
paskirstymui turi rinkėjai. 


81 straipsnis 
(Nacionalinės Asamblėjos kadencija) 

Nacionalinė Asamblėja renkama ketverių metų kadencijai. 

Jei Nacionalinės Asamblėjos įgaliojimų laikas pasibaigia karo ar ne- 
paprastosios padėties metu, jis yra pratęsiamas ir baigiasi praėjus šešiems 

mėnesiams po karo ar nepaprastosios padėties atšaukimo arba Nacionali- 
nės Asamblėjos sprendimu anksčiau. 

Respublikos Prezidentas skelbia Nacionalinės Asamblėjos rinkimus. 
Nacionalinės Asamblėjos nariai renkami likus ne daugiau nei dviem mėne- 
siams ir ne mažiau nei 15 dienų iki ankstesnės Nacionalinės Asamblėjos ke- 
tverių metų kadencijos, skaičiuojamos nuo pirmojo parlamento posėdžio, 
pabaigos. Nacionalinės Asamblėjos paleidimo atveju naujas parlamentas 
renkamas ne vėliau kaip per du mėnesius nuo ankstesnės sudėties Naciona- 
linės Asamblėjos įgaliojimų pasibaigimo. Nacionalinės Asamblėjos deputa- 
tų įgaliojimai baigiasi naujos sudėties Nacionalinei Asamblėjai susirinkus į 
Respublikos Prezidento ne vėliau kaip per 20 dienų po rinkimų šaukiamą 
pirmąjį parlamento posėdį 


82 straipsnis 
(Deputatai) 
Deputatai yra visos tautos atstovai ir nesaistomi jokių nurodymų. 
Kas negali būti renkamas deputatu bei kokios pareigos ar veikla nesu- 
derinama su deputato pareigomis, reglamentuoja įstatymas. 
Nacionalinė Asamblėja tvirtina atstovų mandatus. Nacionalinės 
Asamblėjos sprendimas gali būti apskųstas Konstituciniam Teismui įsta- 
tymo nustatyta tvarka. 


83 straipsnis 
(Deputatų imunitetas) 

Nacionalinės Asamblėjos narys negali būti traukiamas baudžiamojon 
atsakomybėn už išsakytą nuomonę ir dėl balsavimo Nacionalinės Asam- 
blėjos posėdžių metu ar jos struktūriniuose padaliniuose. 

Deputatas negali būti areštuotas ar traukiamas baudžiamojon atsako- 
mybėn be Nacionalinės Asamblėjos sutikimo, išskyrus atvejus, kai narys 
buvo užkluptas darantis nusikaltimą, už kurį numatyta didesnė nei penke- 
rių metų laisvės atėmimo bausmė. 

Nacionalinė Asamblėja taip pat gali suteikti imunitetą, kuriuo depu- 
tatas nedisponavo arba jeigu jis buvo užkluptas darantis ankstesnėje šio 
straipsnio dalyje numatytą nusikaltimą. 

84 straipsnis 
(Nacionalinės Asamblėjos Pirmininkas) 

Nacionalinės Asamblėjos Pirmininkas laikomas išrinktu, kai už jį bal- 
suoja dauguma visų Nacionalinės Asamblėjos narių. 


85 straipsnis 
(Nacionalinės Asamblėjos sesijos) 
Nacionalinė Asamblėja renkasi į eilines ir neeilines sesijas. 
Nacionalinės Asamblėjos Pirmininkas šaukia eilines ir neeilines sesi- 
jas; Pirmininkas privalo sušaukti neeilinę sesiją, jei to reikalauja bent ke- 
tvirtadalis visų Nacionalinės Asamblėjos narių ar Respublikos Prezidentas. 


86 straipsnis 
(Sprendimų priėmimas) 

Nacionalinė Asamblėja gali priimti sprendimus, kai posėdyje daly- 
vauja dauguma parlamento narių. Nacionalinė Asamblėja posėdyje daly- 
vaujančių narių balsų dauguma priima įstatymus ir kitus sprendimus bei 
ratifikuoja tarptautines sutartis, jei Konstitucija ar įstatymas nenumato ki- 
tokios būtinos balsų daugumos sprendimams priimti. 


87 straipsnis 
(Nacionalinės Asamblėjos įstatymų leidybos galia) 

Nacionalinė Asamblėja tik įstatymu gali nustatyti piliečių ir kitų as- 
menų teises bei pareigas. 


88 straipsnis 
(Įstatymų leidybos iniciatyva) 

Įstatymų leidybos iniciatyvos teisę turi Vyriausybė ir kiekvienas depu- 
tatas. Įstatymo projektą taip pat gali pateikti bent penki tūkstančiai rinkėjų. 


89 straipsnis 
(Įstatymų leidybos procedūra) 

Nacionalinė Asamblėja priima įstatymus specialia daugiapakope tvar- 
ka, jei kitaip nenumatyta Parlamento veiklos reglamente. 


90 straipsnis 
(Teisėkūros referendumas) 

Nacionalinė Asamblėja gali paskelbti referendumą dėl įstatymo įsiga- 
liojimo, jei to reikalauja bent 40 tūkstančių rinkėjų. 


624 


Slovėnijos Respublikos Konstitucija 


Referendumo skelbti neleidžiama dėl: 
- įstatymų dėl skubių priemonių užtikrinti valstybės gynybą ar 
saugumą, taip pat dėl stichinių nelaimių pasekmių šalinimo; 
- mokesčius, muitus ar kitus privalomus mokėjimus nustatančių 
įstatymų ar valstybės biudžeto vykdymo įstatymų; 
- įstatymų dėl tarptautinių sutarčių ratifikavimo; 
- įstatymų, eliminuojančių nekonstitucines nuostatas žmogaus tei- 
sių ir pagrindinių laisvių ar kokioje kitoje srityje. 
Teisę balsuoti referendume turi visi piliečiai, turintys rinkimų teisę. 
Referendume įstatymas laikomas atmestu prieš įstatymą balsavus 
daugumai referendume dalyvavusių rinkėjų, jei referendume dalyvavo 
bent penktadalis visų rinkimų teisę turinčių asmenų. 
Referendumo tvarką nustato įstatymas, kurį priima Nacionalinė 
Asamblėja ne mažiau nei dviejų trečdalių visų posėdyje dalyvavusių depu- 
tatų balsų dauguma. 


91 straipsnis 
(Įstatymų skelbimas) 

Įstatymus skelbia Respublikos Prezidentas ne vėliau kaip per aštuo- 
nias dienas nuo jo priėmimo. 

Valstybės Taryba turi teisę per septynias dienas po įstatymo priėmimo 
iki po promulgavimo pareikalauti pakartotinio įstatymo priėmimo Naci- 
onalinėje Asamblėjoje. Pakartotinio balsavimo metu už įstatymą turi bal- 
suoti dauguma visų Nacionalinės Asamblėjos narių, išskyrus Konstitucijos 
numatytus atvejus, kai įstatymui priimti reikalinga didesnė balsų daugu- 
ma. Pakartotinis Nacionalinės Asamblėjos sprendimas yra galutinis. 


92 straipsnis 
(Karo ir nepaprastoji padėtis) 

Nepaprastoji padėtis skelbiama, kai valstybės egzistavimui gresia dide- 
lis pavojus. Vyriausybės siūlymu Nacionalinė Asamblėja priima sprendimą 
skelbti nepaprastąją ar karo padėtį ir tvirtina skubias veikimo priemones. 

Nacionalinė Asamblėja priima sprendimą dėl karinių pajėgų panau- 
dojimo. 

Kai Nacionalinė Asamblėja negali susirinkti į posėdį, sprendimus, 
numatytus šio straipsnio pirmojoje ir antrojoje dalyse, priima Respubli- 
kos Prezidentas. Respublikos Prezidento priimti sprendimai Nacionalinei 
Asamblėjai turi būti pateikiami tvirtinti pirmojo surengto posėdžio metu. 

93 straipsnis 
(Parlamentinis tyrimas) 

Nacionalinė Asamblėja gali nuspręsti visuomenei svarbiais klausimais 
organizuoti tyrimus, esant trečdalio visų Nacionalinės Asamblėjos narių 
ar Valstybės Tarybos reikalavimui, Nacionalinė Asamblėja privalo organi- 
zuoti tyrimą. Tuo tikslu bus suformuota komisija, kuri, pagal jai pavestus 
uždavinius tirdama ir analizuodama duomenis, galės naudotis įgalioji- 
mais, panašiais į teisminių institucijų turimus įgaliojimus. 


94 straipsnis 
(Nacionalinės Asamblėjos veiklos reglamentas) 

Nacionalinės Asamblėjos veiklos ribas nustato veiklos reglamentas, 
kuris priimamas ne mažesne nei 2/3 dalyvaujančių deputatų balsų dau- 
guma. 


95 straipsnis 
(Deputatų atlyginimas) 

Nacionalinės Asamblėjos deputatai gauna tokį darbo užmokestį ar at- 
lygimą, koks yra nustatytas įstatymu. 


b) Nacionalinė Taryba 


96 straipsnis 
(Sudėtis) 

Nacionalinė Taryba yra socialiniams, ekonominiams, profesiniams 
bei vietos interesams atstovaujanti institucija. Nacionalinę Tarybą sudaro 
keturiasdešimt narių. 

Ji susideda iš: 

- keturių darbdavių atstovų; 

- keturių darbuotojų atstovų; 

- keturių ūkininkų, amatininkų, prekybininkų bei nepriklausomų 

profesijų atstovų; 

- šešių nekomercinių struktūrų atstovų; 

- dvidešimt dviejų vietos interesų atstovų. 

Nacionalinės Tarybos struktūrą ir veiklą reglamentuoja įstatymas. 

97 straipsnis 
(Nacionalinės Tarybos įgaliojimai) 
Nacionalinė Taryba turi teisę: 
- teikti įstatymų projektus Nacionalinei Asamblėjai; 
- teikti Nacionalinei Asamblėjai savo nuomonę visais klausimais, 
kurie yra priskirti Nacionalinės Asamblėjos kompetencijai; 
- pareikalauti, kad Nacionalinė Asamblėja iš naujo apsvarstytų 
įstatymą prieš jį promulguojant; 
- pareikalauti atlikti tyrimą dėl visuotinės svarbos klausimo pagal 
šios Konstitucijos 93 straipsnį. 
Nacionalinės Asamblėjos reikalavimu Nacionalinė Taryba privalo pa- 
reikšti savo nuomonę individualiu klausimu. 


98 straipsnis 
(Rinkimai) 

Rinkimų į Nacionalinę Tarybą tvarka reglamentuojama įstatymu, pri- 
imtu Nacionalinės Asamblėjos dviejų trečdalių visų deputatų balsų dau- 
guma. 

Nacionalinės Tarybos nariai renkami penkerių metų kadencijai. 


99 straipsnis 
(Sprendimų priėmimas) 

Nacionalinė Taryba sprendimus gali priimti, jei posėdyje dalyvauja ne 
mažiau nei pusė jos narių. 

Nacionalinė Taryba sprendimus priima posėdyje dalyvaujančių narių 
balsų dauguma. 


100 straipsnis 
(Imunitetas ir pareigų nesuderinamumas) 

Nacionalinės Tarybos narys negali tuo pačiu metu būti ir Nacionali- 
nės Asamblėjos deputatu. 

Nacionalinės Tarybos nariai naudojasi tokiu pačiu teisiniu imunitetu 
kaip ir deputatai. Dėl imuniteto sprendžia Nacionalinė Taryba. 


101 straipsnis 
(Nacionalinės Tarybos procedūrinės taisyklės) 

Nacionalinė Taryba vadovaujasi procedūrų taisyklėmis, kurios prii- 
mamos visų jos narių balsų dauguma. 

c) Respublikos Prezidentas 


102 straipsnis 
(Respublikos Prezidento institucija) 

Respublikos Prezidentas atstovauja Slovėnijos Respublikai ir yra vy- 
riausiasis šalies ginkluotųjų pajėgų vadas. 


103 straipsnis 
(Respublikos Prezidento rinkimai) 

Respublikos Prezidentas renkamas tiesioginiuose, visuotiniuose rin- 
kimuose slaptu balsavimu. 

Kandidatas, surinkęs daugumą galiojančių balsų, išrenkamas Respub- 
likos Prezidentu. 

Respublikos Prezidentas renkamas penkerių metų kadencijai ir ne 
daugiau kaip dviem kadencijoms iš eilės. Jeigu Respublikos Prezidento 
kadencija baigiasi karo ar nepaprastosios padėties metu, Respublikos Pre- 
zidentas toliau eina savo pareigas ir jo įgaliojimai pasibaigia po šešių mė- 
nesių nuo karo ar nepaprastosios padėties pabaigos. 

Respublikos Prezidentu gali būti išrinktas tik Slovėnijos Respublikos 
pilietis. 

Respublikos Prezidento rinkimus skelbia Nacionalinės Asamblėjos 
pirmininkas. Respublikos Prezidentas turi būti išrinktas ne vėliau nei likus 
penkiolikai dienų iki pareigas einančio Respublikos Prezidento kadencijos 
pabaigos. 


104 straipsnis 
(Respublikos Prezidento priesaika) 

Prieš pradėdamas eiti pareigas Respublikos Prezidentas prisiekia Na- 
cionalinei Asamblėjai šia priesaika: 

„Prisiekiu ginti konstitucinę tvarką, veikti vadovaudamasis savo sąži- 
ne ir daryti Slovėnijos Respublikos labui visa, kas yra mano galiose.“ 


105 straipsnis 

(Respublikos Prezidento pareigų ir kitų pareigų nesuderinamumas) 
Respublikos Prezidento pareigos yra nesuderinamos su jokia kita vie- 

šąja tarnyba ar užsiėmimu. 

106 straipsnis 
(Respublikos Prezidento pavadavimas) 

Respublikos Prezidentui dingus, mirus, atsistatydinus ar dėl kitų 
priežasčių nustojus eiti pareigas, Nacionalinės Asamblėjos Pirmininkas 
laikinai eina Respublikos Prezidento pareigas iki bus išrinktas naujas Res- 
publikos Prezidentas. Tokiu atveju nauji Respublikos Prezidento rinkimai 
privalo būti paskelbti ne vėliau nei per penkiolika dienų po to, kai buvęs 
Respublikos Prezidentas nustojo eiti pareigas. 

Nacionalinės Asamblėjos Pirmininkas taip pat pavaduoja Respubli- 
kos Prezidentą šiam laikinai negalint eiti savo pareigų. 


107 straipsnis 
(Respublikos Prezidento įgaliojimai) 

Respublikos Prezidentas: 

- skelbia Nacionalinės Asamblėjos rinkimus; 

-  promulguoja įstatymus; 

- įstatymo nustatyta tvarka skiria valstybės pareigūnus; 

- skiria ir atšaukia Respublikos ambasadorius ir pasiuntinius, pri- 

ima užsienio diplomatinių atstovų skiriamuosius raštus; 

- teikia sutartis ratifikuoti; 

- sprendžia dėl malonės teikimo; 

- teikia garbės vardus ir apdovanojimus; 

- vykdo kitas Konstitucijoje numatytas pareigas. 

Nacionalinės Asamblėjos reikalavimu Respublikos Prezidentas priva- 
lo pareikšti savo nuomonę individualiu klausimu. 


108 straipsnis 
(Įstatymo galią turintys dekretai) 

Nacionalinei Asamblėjai negalint susirinkti dėl karo ar nepaprastosios 
padėties, Respublikos Prezidentas Vyriausybės siūlymu gali leisti įstatymo 
teisinę galią turinčius dekretus. 

Tokie dekretai išimties tvarka gali apriboti žmogaus teises ir pagrindi- 
nes laisves, nurodytas šios Konstitucijos 16 straipsnyje. 

Nacionalinei Asamblėjai susirinkus Respublikos Prezidentas priva- 
lo nedelsdamas pateikti įstatymo galią turinčius dekretus Nacionalinei 
Asamblėjai patvirtinti. 

109 straipsnis 
(Respublikos Prezidento atsakomybė) 

Jei vykdydamas savo pareigas Respublikos Prezidentas pažeidžia 
Konstituciją arba šiurkščiai pažeidžia įstatymą, Nacionalinė Asamblėja gali 
inicijuoti apkaltos procesą Konstituciniame Teisme. Konstitucinis Teismas 
sprendžia dėl apkaltos kaltinimų pagrįstumo, gali kaltinimus atmesti bei 
dviejų trečdalių visų teisėjų balsų dauguma gali atleisti Respublikos Prezi- 
dentą iš einamų pareigų. Gavęs apkaltos rezoliuciją iš Nacionalinės Asam- 
blėjos, Konstitucinis Teismas gali nuspręsti, kad Respublikos Prezidentas 
negali eiti savo pareigų, kol nebus priimtas sprendimas dėl apkaltos. 


d) Vyriausybė 


110 straipsnis 
(Vyriausybės sudėtis) 

Vyriausybė susideda iš Ministro Pirmininko ir ministrų. Vykdydami 
savo įgaliojimus Vyriausybė bei atskiri ministrai yra nepriklausomi ir at- 
skaitingi Nacionalinei Asamblėjai. 


111 straipsnis 
(Ministro Pirmininko rinkimai) 

Po konsultacijų su parlamentinių grupių lyderiais Respublikos Prezi- 
dentas Nacionalinei Asamblėjai siūlo Ministro Pirmininko kandidatūrą. 

Ministras Pirmininkas renkamas Nacionalinėje Asamblėjoje visų 
deputatų balsų dauguma, jei kitaip nenumato Konstitucija. Balsuojama 
slaptai. 

Jei pasiūlytas kandidatas nesurenka reikiamos balsų daugumos, Res- 
publikos Prezidentas po papildomų konsultacijų per keturiolika dienų gali 
pasiūlyti kitą ar tą patį kandidatą, kandidatus taip pat gali siūlyti ne mažesnė 
nei dešimties deputatų grupė. Jei per šį laikotarpį pasiūlomi keli kandidatai, 
balsuojama už kiekvieną iš jų atskirai, pradedant Respublikos Prezidento 
pasiūlytu kandidatu, ir, jei šis nėra išrenkamas, balsuojama už kitus kandi- 
datus ta tvarka, kuria jie buvo pasiūlyti. 

Jei nė vienas kandidatas nėra išrenkamas, Respublikos Prezidentas 
paleidžia Nacionalinę Asamblėją ir šaukia naujus rinkimus, išskyrus atvejį, 
kai Nacionalinė Asamblėja per 48 valandas posėdyje dalyvaujančių depu- 
tatų balsų dauguma nusprendžia rengti naujus Ministro Pirmininko rinki- 

mus, kuriuose posėdyje dalyvaujančių deputatų balsų daugumos pakaktų 
išrinkti Ministrą Pirmininką. Naujuose rinkimuose balsuojama individu- 
aliai už kandidatus, pradedant nuo to, kuris ankstesniame balsavime gavo 
daugiausiai balsų, ir tuomet už naujus kandidatus, pasiūlytus prieš naują 
balsavimą, pradedant Respublikos Prezidento pasiūlytu kandidatu. 

Jei tokiuose rinkimuose nė vienas kandidatas nesurenka reikiamo 
balsų skaičiaus, Respublikos Prezidentas paleidžia Nacionalinę Asamblėją 
ir skelbia naujus rinkimus. 


112 straipsnis 
(Ministrų skyrimas) 

Ministrus skiria ir atleidžia Nacionalinė Asamblėja Ministro Pirmi- 
ninko siūlymu. 

Prieš paskyrimą pasiūlytas ministras privalo pasirodyti kompetentin- 
gai Nacionalinės Asamblėjos komisijai ir atsakyti į jos klausimus. 


113 straipsnis 
(Vyriausybės narių priesaika) 

Po išrinkimo ir paskyrimo Ministras Pirmininkas bei ministrai prisie- 
kia Nacionalinėje Asamblėjoje šios Konstitucijos 104 straipsnyje pateikta 
priesaika. 


114 straipsnis 
(Vyriausybės organizacija) 

Ministras Pirmininkas yra atsakingas už vieningos politinės ir admi- 
nistracinės Vyriausybės darbo krypties užtikrinimą bei ministrų veiklos 
koordinavimą. Ministrai kolektyviai atsako už Vyriausybės veiklą, o kiek- 
vienas ministras individualiai atsako už savo ministerijos veiklą. 

Vyriausybės veiklą ir sudėtį, taip pat ministerijų skaičių, kompetenciją 
ir organizaciją reglamentuoja įstatymas. 


115 straipsnis 
(Ministro Pirmininko ir ministrų įgaliojimų pasibaigimas) 

Ministras Pirmininkas ir ministrai baigia eiti savo pareigas, kai į pirmąjį 
posėdį susirenka naujai išrinkta Nacionalinė Asamblėja; ministrai baigia eiti 
pareigas, kai Ministras Pirmininkas baigia eiti pareigas, taip pat kai minis- 
tras yra atstatydinamas ar atsistatydina; ministrai privalo eiti savo pareigas 
iki bus išrinktas naujas Ministras Pirmininkas ar paskirtas naujas ministras. 

116 straipsnis 
(Balsavimas dėl nepasitikėjimo) 

Nacionalinė Asamblėja gali pareikšti nepasitikėjimą Vyriausybe tik ne 
mažiau kaip dešimties deputatų siūlymu ir visų deputatų balsų dauguma 
išrinkdama naują Ministrą Pirmininką. Tokiu atveju ankstesnis Ministras 
Pirmininkas atstatydinamas iš pareigų, bet toliau kartu su ministrais eina 
pareigas iki prisieks nauja Vyriausybė. 

Tarp pasiūlymo rinkti naują Ministrą Pirmininką ir balsavimo privalo 
praeiti ne mažiau nei 48 valandos, išskyrus atvejus, kai Nacionalinė Asam- 
blėja ne mažesne nei 2/3 visų deputatų balsų dauguma nusprendžia kitaip 
arba valstybėje yra paskelbta karo ar nepaprastoji padėtis. 

Jei Ministras Pirmininkas yra išrinktas vadovaujantis šios Konstituci- 
jos 111 straipsnio 4 dalimi, nepasitikėjimas juo pareiškiamas, jei ne mažiau 
kaip dešimties deputatų siūlymu Nacionalinė Asamblėja posėdyje dalyvau- 
jančių deputatų balsų dauguma išrenka naują Ministrą Pirmininką. 


117 straipsnis 
(Balsavimas dėl pasitikėjimo) 

Ministras Pirmininkas gali pareikalauti balsavimo dėl pasitikėjimo Vy- 
riausybe. Jei Vyriausybė balsavimo metu negauna visų deputatų balsų dau- 
gumos palaikymo, Nacionalinė Asamblėja per 30 dienų privalo išrinkti naują 
Ministrą Pirmininką arba naujame balsavime pareikšti pasitikėjimą pareigas 
einančiu Ministru Pirmininku arba, nepavykus to padaryti, Respublikos Pre- 
zidentas paleidžia Nacionalinę Asamblėją ir skelbia naujus rinkimus. Minis- 
tras Pirmininkas gali susieti pasitikėjimo Vyriausybe klausimą su įstatymo 
priėmimu ar kitu Nacionalinės Asamblėjos sprendimu. Jei toks sprendimas 
nepriimamas, laikoma, kad buvo pareikštas nepasitikėjimas Vyriausybe. 

Tarp reikalavimo balsuoti dėl pasitikėjimo Vyriausybe ir paties balsa- 
vimo turi praeiti ne mažiau nei 48 valandos. 


118 straipsnis 
(Interpeliacija) 

Interpeliaciją Vyriausybei ar atskiram ministrui Nacionalinėje Asam- 
blėjoje gali inicijuoti ne mažesnė nei dešimties deputatų grupė. 

Jei po debatų dėl interpeliacijos visų deputatų dauguma balsuoda- 
mi pareiškia nepasitikėjimą Vyriausybe ar atskiru ministru, Nacionalinė 
Asamblėja atstatydina Vyriausybę ar atskirą ministrą. 

119 straipsnis 
(Ministro Pirmininko ir ministrų apkalta) 

Nacionalinė Asamblėja gali inicijuoti Ministro Pirmininko ar mi- 
nistrų apkaltos procesą Konstituciniame Teisme, jei vykdydami pareigas 
jie pažeidžia Konstituciją ar įstatymus. Konstitucinis Teismas kaltinimus 
svarsto šios Konstitucijos 109 straipsnyje nustatyta tvarka. 


e) Valstybės valdymo institucijos 


120 straipsnis 
(Valstybės valdymo institucijų organizacija ir kompetencija) 

Valstybės valdymo institucijų organizavimą, kompetenciją ir jos pa- 
reigūnų skyrimo tvarką nustato įstatymas. 

Valstybės valdymo institucijos savo funkcijas vykdo savarankiškai 
Konstitucijos bei įstatymų nustatytais pagrindais ir tvarka. 

Piliečiams ir organizacijoms garantuojama teisminė teisių ir teisė- 
tų interesų gynyba nuo administracinių bei viešosios valdžios institucijų 
veiksmų. 


121 straipsnis 
(Viešosios institucijos) 

Fiziniams ar juridiniams asmenims įstatymu ar įstatymo pagrindu 
priimtu viešosios institucijos sprendimu gali būti suteiktos atitinkamos 
valstybės valdymo funkcijos. 


122 straipsnis 
(Įsidarbinimas valstybės valdymo institucijose) 

Įdarbinimas valstybės valdymo institucijose galimas tik atviro kon- 
kurso būdu, jei įstatymai nenumato kitaip. 


f) Krašto apsauga 


123 straipsnis 
(Pareiga dalyvauti nacionalinėje gynyboje) 

Piliečiai įstatymo nustatyta tvarka privalo dalyvauti nacionalinėje gy- 
nyboje. 

Piliečiams, kurie dėl religinių, filosofinių ar humanitarinių įsitikinimų 
nenori atlikti karinių pareigų, privalo būti suteikta galimybė dalyvauti na- 
cionalinėje gynyboje kitu būdu. 

124 straipsnis 
(Krašto apsauga) 

Nacionalinės teritorijos nepažeidžiamumo ir vientisumo gynimo 
pobūdis, apimtis ir organizavimas nustatomi įstatymu, kurį Nacionalinė 
Asamblėja priima 2/3 posėdyje dalyvaujančių deputatų balsų dauguma. 

Gynybos vykdymą prižiūri Nacionalinė Asamblėja. 

Užtikrindama saugumą valstybė prioritetą teikia taikiai politikai, tai- 
kos ir agresijos vengimo principams. 


g) Teisminė valdžia 


125 straipsnis 
(Teisėjų nepriklausomumas) 

Vykdydami teisingumą teisėjai yra nepriklausomi. Juos saisto Konsti- 
tucija ir įstatymai. 


126 straipsnis 
(Teismų organizacija ir jurisdikcija) 

Teismų organizaciją ir jurisdikciją reglamentuoja įstatymas. 

Negali būti įsteigiami nepaprastieji teismai. Taikos metu negali būti 
įsteigiami karo teismai. 


127 straipsnis 
(Aukščiausiasis Teismas) 

Aukščiausiasis Teismas yra aukščiausias šalies teismas. 

Jis sprendžia eilinius bei ypatingus teisinius klausimus ir atlieka kitas 
įstatymo numatytas funkcijas. 


128 straipsnis 
(Piliečių dalyvavimas vykdant teisingumą) 

Piliečių tiesioginio dalyvavimo vykdant teisingumą formą ir sąlygas 
nustato įstatymas. 


129 straipsnis 
(Teisėjo posto nuolatinumas) 

Teisėjo darbas yra nuolatinis. Amžiaus cenzą bei kitus reikalavimus 
teisėjui nustato įstatymas. 

Teisėjo pensinį amžių nustato įstatymas. 

130 straipsnis 
(Teisėjų rinkimai) 
Teisėjus Teismų tarybos siūlymu skiria Nacionalinė Asamblėja. 


131 straipsnis 
(Teismų taryba) 

Teismų tarybą sudaro vienuolika narių. Respublikos Prezidento siūly- 
mu Nacionalinė Asamblėja skiria penkis narius iš universitetų teisės pro- 
fesorių, advokatų bei kitų teisininkų, likusius šešis narius teisėjai išrenka iš 
savo tarpo. Teismų tarybos pirmininką renka Teismų tarybos nariai. 


132 straipsnis 
(Įgaliojimų pasibaigimas ir atleidimas iš pareigų) 

Teisėjo įgaliojimų pasibaigimo pagrindus nustato įstatymas. 

Jei teisėjas eidamas pareigas pažeidžia Konstituciją ar šiurkščiai pažei- 
džia įstatymą, Nacionalinė Asamblėja Teismų tarybos siūlymu gali atleisti 
tokį teisėją iš pareigų. 

Jei teisėjas pripažįstamas kaltu dėl tyčinio nusikaltimo piktnaudžiau- 
jant teisėjo įgaliojimais padarymo, Nacionalinė Asamblėja tokį teisėją at- 
leidžia iš pareigų. 


133 straipsnis 
(Teisėjo pareigų nesuderinamumas) 

Teisėjo pareigos yra nesuderinamos su pareigomis valstybės tarnybo- 
je, savivaldos institucijose, politinių partijų institucijose bei kitomis įstaty- 
mo numatytomis pareigomis. 


134 straipsnis 
(Teisėjų imunitetas) 

Niekas, dalyvaujantis priimant teismo sprendimą, negali būti traukia- 
mas atsakomybėn už nuomonę, išdėstytą priimant sprendimą teisme. 

Jei teisėjas yra įtariamas nusikaltimo einant teisėjo pareigas padary- 
mu, jis negali būti traukiamas atsakomybėn be Nacionalinės Asamblėjos 
sutikimo. 

h) Valstybės prokuroro tarnyba 


135 straipsnis 
(Valstybės prokuroras) 

Valstybės prokurorai tiria ir palaiko kriminalinius kaltinimus bei vyk- 
do kitas įstatymo numatytas funkcijas. 

Valstybės prokuroro tarnybos organizaciją ir įgaliojimus nustato įsta- 
tymas. 


136 straipsnis 
(Valstybės prokuroro ir kitų pareigų nesuderinamumas) 

Valstybės prokuroro pareigos yra nesuderinamos su pareigomis vals- 
tybės tarnyboje, savivaldos institucijose, politinių partijų institucijose bei 
kitomis įstatymo numatytomis pareigomis. 


i) Advokatūra ir notariatas 


137 straipsnis 
(Advokatūra ir notariatas) 

Advokatūra yra įstatymo reglamentuojama nepriklausoma tarnyba 
teisingumo įgyvendinimo sistemoje. 

Notariatas yra įstatymo reglamentuojama viešoji tarnyba. 


V. SAVIVALDA 
a) Vietos savivalda 


138 straipsnis 
(Savivaldos įgyvendinimas) 

Slovėnijos gyventojai vietos savivaldos teisę įgyvendina per savivaldy- 
bes ir kitas vietos bendruomenes. 


139 straipsnis 
(Savivaldybės) 

Savivaldybės yra savarankiškos vietos bendruomenės. 

Savivaldybės teritoriją sudaro gyvenvietė ar kelios gyvenvietės, sieja- 
mos bendrų gyventojų poreikių ir interesų. 

Savivaldybė steigiama įstatymu, tada organizuojamas referendumas, 

kuriame išreiškiama atitinkamos teritorijos gyventojų valia. Savivaldybės 
teritorija taip pat nustatoma įstatymu. 


140 straipsnis 
(Savivaldos apimtis) 

Savivaldybių įgaliojimai apima vietos reikalus, kuriuos savivaldybės 
reguliuoja savarankiškai ir galioja tik savivaldybės gyventojams. 

Valstybė įstatymu gali perleisti savivaldybėms specifinius įgaliojimus 
ir užtikrinti finansavimą tokioms funkcijoms atlikti. 


Ma 


menėms perleistos funkcijos būtų vykdomos tinkamai ir veiksmingai. 


141 straipsnis 
(Miesto savivaldybės) 

Įstatymo nustatytais pagrindais ir tvarka miestas gali įgyti miesto sa- 
vivaldybės statusą. 

Miesto savivaldybė greta pagrindinių savo funkcijų įstatymo nustaty- 
ta tvarka vykdo atitinkamas su miesto plėtra susijusias funkcijas. 


142 straipsnis 
(Savivaldybių finansavimas) 

Savivaldybės finansuojamos iš savų šaltinių. Savivaldybės, dėl prastos 
ekonominės padėties negalinčios surinkti pakankamai lėšų savo funkci- 
joms vykdyti, pagal įstatymo nustatytus kriterijus ir tvarką papildomai fi- 
nansuojamos valstybės. 


143 straipsnis 
(Regionai) 

Regionas yra savarankiška vietos bendruomenė, sprendžianti plates- 
nės svarbos klausimus bei įstatymo nustatytus regioninės svarbos klau- 
simus. 

Regionai steigiami įstatymu, kuris taip pat nustato jų teritoriją, centrą 
bei pavadinimą. Tokį įstatymą Nacionalinė Asamblėja priima 2/3 posėdyje 
dalyvaujančių deputatų balsų dauguma. Įstatymo priėmimo procese turi 
būti užtikrintas savivaldybių dalyvavimas. 

Valstybė įstatymu nustato tam tikrų valstybės funkcijų perleidimą 
regionams ir privalo užtikrinti tinkamą tokių funkcijų vykdymo finan- 
savimą. 

144 straipsnis 
(Valstybės institucijų priežiūra) 
Valstybės institucijos prižiūri vietos bendruomenių veiklos teisėtumą. 


b) Kitos savivaldos formos 


145 straipsnis 
(Savivalda socialinės veiklos srityje) 
Piliečiai gali steigti savivaldos asociacijas savo interesams ginti. 
Piliečių savivaldai įstatymu gali būti suteikta teisė vykdyti tam tikras 
valstybės funkcijas. 


VI. VIEŠIEJI FINANSAI 


146 straipsnis 
(Valstybės ir vietos bendruomenių finansavimas) 
Valstybė bei vietos bendruomenės savo funkcijoms vykdyti lėšų gau- 
na iš mokesčių, kitų privalomų mokėjimų bei pajamų iš savo veiklos. 
Valstybė ir vietos bendruomenės savo veiklos vertę nurodo balanso 
sąskaitose. 


147 straipsnis 
(Mokesčiai) 

Valstybė mokesčius, muitus bei kitus mokėjimus nustato įstatymu. 
Vietos bendruomenės mokesčius bei kitus mokėjimus nustato Konstituci- 
jos bei įstatymų nustatytais pagrindais. 


148 straipsnis 
(Biudžetai) 

Visos valstybės bei vietos bendruomenių pajamos ir išlaidos turi būti 
įtrauktos į jų biudžetus. 

Valstybės biudžeto pajamos ir išlaidos turi būti subalansuotos viduti- 
niškos trukmės terminui be skolinimosi arba pajamos turi viršyti išlaidas. 
Laikinas nukrypimas nuo šio principo galimas tik tuomet, kai valstybė yra 
veikiama išimtinių aplinkybių. 

Ankstesnėje šio straipsnio dalyje minėto principo įgyvendinimo 
būdas ir laikotarpis, išimtinių aplinkybių nustatymo kriterijai ir veikimo 

būdai kilus tokioms aplinkybėms detaliai reglamentuojami Nacionalinės 
Asamblėjos 2/3 visų deputatų balsų dauguma priimtu įstatymu. 

Jei biudžetas nėra priimtas tą dieną, kurią jis turėtų įsigalioti, iš biu- 
džeto finansavimą gaunantys subjektai laikinai finansuojami pagal prieš tai 
buvusį biudžetą. 


149 straipsnis 
(Valstybės paskolos) 

Valstybės paskolos bei valstybės garantijos leidžiamos tik įstatymo 
pagrindu. 


150 straipsnis 
(Audito teismas) 

Audito teismas yra aukščiausia valstybės sąskaitų, valstybės biudžeto 
ir visų viešųjų išlaidų priežiūros institucija. 

Audito teismo veiklos tvarką ir įgaliojimus nustato įstatymas. 

Audito teismas vykdydamas savo funkcijas yra nepriklausomas ir va- 
dovaujasi Konstitucija bei įstatymais. 


151 straipsnis 
(Audito teismo narių skyrimas) 
Audito teismo narius skiria Nacionalinė Asamblėja. 


152 straipsnis 
(Centrinis bankas) 

Slovėnijos Respublikoje veikia centrinis bankas. Vykdydamas savo 
funkcijas bankas yra nepriklausomas ir tiesiogiai atskaitingas Nacionalinei 
Asamblėjai. Centrinis bankas steigiamas įstatymu. 

Centrinio banko valdytoją skiria Nacionalinė Asamblėja. 


VII. KONSTITUCINGUMAS IR TEISĖTUMAS 


153 straipsnis 
(Teisės aktų suderinamumas) 
Įstatymai, statutai bei kiti teisės aktai privalo atitikti Konstituciją. 
Įstatymai privalo atitikti visuotinai pripažįstamus tarptautinės teisės 
principus bei galiojančias Nacionalinės Asamblėjos ratifikuotas tarptauti- 


639 


PASAULIO VALSTYBIŲ KONSTITUCIJOS | Slovėnijos Respublika 


nes sutartis. Statutai ir kiti teisės aktai taip pat privalo atitikti ir kitas tarp- 
tautines sutartis. 
Statutai bei kiti teisės aktai privalo atitikti Konstituciją ir įstatymus. 
Valstybės institucijų, vietos bendruomenių institucijų bei viešosios 
valdžios funkcijas vykdančių institucijų individualaus pobūdžio aktai 
bei veikla privalo remtis įstatymais ar įstatymo pagrindu priimtais teisės 
aktais. 


154 straipsnis 
(Teisės aktų įsigaliojimas ir skelbimas) 

Prieš įsigaliodami teisės aktai privalo būti paskelbti. Teisės aktas įsi- 
galioja penkioliktą dieną po jo paskelbimo, jei pačiame teisės akte nenu- 
statyta kitaip. 

Valstybės teisės aktai skelbiami oficialiame valstybės laikraštyje; vietos 
bendruomenės teisės aktai skelbiami oficialiai vietos bendruomenės nusta- 
tyta tvarka. 


155 straipsnis 
(Teisės aktų veikimo atgaline tvarka draudimas) 

Įstatymai ir kiti statutai bei teisės aktai neveikia atgaline tvarka. 

Tik įstatyme galima nustatyti kai kurių nuostatų veikimą atgaline 
tvarka, jei tai būtina viešajam interesui apsaugoti ir nepažeidžia kitų įgytų 
teisių. 


156 straipsnis 
(Konstitucinė peržvalga) 

Jei bylą sprendžiantis teismas suabejoja taikytino įstatymo konstitu- 
cingumu, jis privalo sustabdyti procesą ir inicijuoti bylą Konstituciniame 
Teisme. Teismo procesas gali būti tęsiamas po Konstitucinio Teismo spren- 
dimo priėmimo. 


157 straipsnis 
(Administracinių aktų teisminė peržvalga) 

Jei įstatymas konkrečiu atveju nenustato kitokios teisinės apsaugos, 
teismas, turintis jurisdikciją tikrinti administracinius aktus, vertina bai- 
giamųjų individualių aktų, kuriais valstybės institucijos, vietos bendruo- 
menių institucijos ar valstybės valdžią vykdančios institucijos sprendžia 
pavienių asmenų ar organizacijų teisių ar pareigų klausimą, teisėtumą. 

Jei nėra numatyta kita pažeistų teisių gynimo forma, teismas, turintis 
jurisdikciją tikrinti administracinius aktus, taip pat spendžia dėl indivi- 
dualių veiksmų ar aktų, kurie daro įtaką konstitucinėms asmens teisėms, 
teisėtumo. 


158 straipsnis 
(Teisinių sprendimų galutinumas) 

Galutinio valstybės institucijos sprendimo reguliuojami teisiniai san- 
tykiai gali būti anuliuoti, panaikinti ar pakeisti tik įstatymo nustatytais 
atvejais ir tvarka. 


159 straipsnis 
(Žmogaus teisių ir pagrindinių laisvių ombudsmenas) 

Siekiant apsaugoti Žmogaus teises ir pagrindines laisves santykiuose 
su valstybės, savivaldos institucijomis bei viešąją valdžią įgyvendinančiais 
subjektais, įstatymu steigiama piliečių teisių ombudsmeno institucija. 

Įstatymu gali būti įsteigtos specializuotų ombudsmenų institucijos 
žmogaus teisėms specializuotose srityse ginti. 


VIII. KONSTITUCINIS TEISMAS 


160 straipsnis 
(Konstitucinio Teismo įgaliojimai) 
Konstitucinis Teismas sprendžia: 
- įstatymų atitiktį Konstitucijai; 
- įstatymų bei kitų teisės aktų atitiktį ratifikuotoms sutartims bei 
pagrindiniams tarptautinės teisės principams; 
-  statutų atitiktį Konstitucijai ir įstatymams; 
- vietos bendruomenių teisės aktų atitiktį Konstitucijai ir įstaty- 
mams; 
- viešosios valdžios įgyvendinimo bendrųjų aktų atitiktį Konstitu- 
cijai, įstatymams ir statutams; 
- konstitucinius skundus, kylančius dėl žmogaus teisių ir pagrindi- 
nių laisvių pažeidimo individualiais aktais; 
-  jurisdikcinius ginčus tarp valstybės ir vietos bendruomenių bei 
vietos bendruomenių tarpusavio jurisdikcinius ginčus; 
-  jurisdikcinius ginčus tarp teismų ir kitų valstybės institucijų; 

-  jurisdikcinius ginčus tarp Nacionalinės Asamblėjos, Respublikos 
Prezidento ir Vyriausybės; 

- politinių partijų aktų ir veiksmų konstitucingumą; 

- kitus klausimus, kuriuos Konstitucija ar įstatymai priskiria Kons- 

titucinio Teismo kompetencijai. 

Prieš ratifikuojant tarptautinę sutartį Konstitucinis Teismas teikia iš- 
vadą dėl jos atitikties Konstitucijai, jei to pareikalauja Respublikos Prezi- 
dentas, Vyriausybė arba trečdalis Nacionalinės Asamblėjos deputatų. Na- 
cionalinei Asamblėjai Konstitucinio Teismo išvada yra privaloma. 

Jei įstatymas nenustato kitaip, Konstitucinis Teismas konstitucinį 
skundą nagrinėja, tik jei išnaudotos kitos gynybos priemonės. Konstituci- 
nis Teismas klausimą, ar priimti skundą nagrinėti, sprendžia vadovauda- 
masis įstatyme nustatytais kriterijais ir tvarka. 


161 straipsnis 
(Įstatymo panaikinimas) 

Konstitucinis Teismas, nusprendęs, kad įstatymas prieštarauja Konsti- 
tucijai, panaikina tokį įstatymą ar jo dalį. Įstatymas panaikinamas iš karto 
arba po tam tikro Konstitucinio Teismo nustatyto laikotarpio, kuris ne- 
gali būti ilgesnis nei vieneri metai. Konstitucinis Teismas anuliuoja arba 
panaikina kitus statutus ar teisės aktus, kurie prieštarauja Konstitucijai ar 
įstatymams. Esant įstatymo nustatytoms sąlygoms, Konstitucinis Teismas 
gali iki sprendimo priėmimo sustabdyti ginčijamo akto galiojimą. 

Jei Konstitucinis Teismas, nagrinėdamas konstitucinį skundą, nustato, 
kad statutas ar bendrasis aktas yra antikonstitucinis, jis, vadovaudamasis 
šio straipsnio pirmosios dalies nuostatomis, gali tokį aktą anuliuoti arba 
panaikinti. 

Konstitucinio Teismo sprendimų teisines pasekmes reglamentuoja 
įstatymas. 


162 straipsnis 
(Procesas Konstituciniame Teisme) 

Procesą Konstituciniame Teisme reglamentuoja įstatymas. 

Įstatyme nustatyta, kas gali inicijuoti procesą Konstituciniame Teis- 
me. Asmuo, įrodęs teisinį suinteresuotumą, turi teisę prašyti inicijuoti pro- 
cesą Konstituciniame Teisme. 

Išskyrus Konstitucijos ar įstatymo numatytus atskirus atvejus, Konsti- 
tucinis Teismas sprendimus priima visų teisėjų balsų dauguma. Klausimą, 

ar pradėti bylą pagal konstitucinį skundą, Konstitucinis Teismas įstatymo 
nustatyta tvarka gali išspręsti mažesne balsų dauguma. 


163 straipsnis 
(Sudėtis ir rinkimai) 
Konstitucinį Teismą sudaro devyni teisėjai, įstatymo nustatyta tvarka 
išrinkti Nacionalinės Asamblėjos Respublikos Prezidento siūlymu. 
Teisėjai renkami iš teisės ekspertų. 
Konstitucinio Teismo pirmininką trejų metų kadencijai iš savo tarpo 
renka Konstitucinio Teismo teisėjai. 


164 straipsnis 
(Igaliojimų anksčiau laiko pasibaigimo pagrindai) 
Konstitucinio Teismo teisėjo įgaliojimai anksčiau laiko nutrūksta tik 
4 nustatyta tvarka, jeigu: 
teisėjas atsistatydina; 
- teisėjas nubaudžiamas laisvės atėmimo bausme už nusikaltimo 
padarymą; 
- netenka galimybės eiti savo pareigas. 


165 straipsnis 
(Įgaliojimų trukmė) 
Konstitucinio Teismo teisėjai renkami devynerių metų kadencijai. 
Konstitucinio Teismo teisėjai negali būti perrenkami antrai kadencijai. 
Pasibaigus Konstitucinio Teismo teisėjo įgaliojimų laikui jis eina savo 
pareigas, kol bus išrinktas naujas teisėjas. 


166 straipsnis 
(Pareigų nesuderinamumas) 

Konstitucinio Teismo teisėjo pareigos yra nesuderinamos su pareigo- 
mis valstybės ar vietos savivaldos institucijose, veikla politinėse partijose, 
taip pat kitomis pareigomis ir veikla, kurias įstatymas nustato kaip nesude- 
rinamas su Konstitucinio Teismo teisėjo pareigomis. 


167 straipsnis 
(Imunitetas) 

Konstitucinio Teismo teisėjui garantuojama tokia pati teisinė neliečia- 
mybė kaip ir Nacionalinės Asamblėjos deputatui. Dėl šios neliečiamybės 
sprendžia Nacionalinė Asamblėja. 

168 straipsnis 
(Siūlymas pradėti procedūrą) 

Siūlymą keisti Konstituciją gali pateikti dvidešimt Nacionalinės 
Asamblėjos deputatų, Vyriausybė arba ne mažiau nei 30 000 rinkėjų. 

Tokį pasiūlymą svarsto Nacionalinė Asamblėja ir sprendimą priima 
ne mažesne nei 2/3 posėdyje dalyvaujančių deputatų balsų dauguma. 


169 straipsnis 
(Konstitucijos pataisos) 

Konstitucijos pataisas Nacionalinė Asamblėja priima ne mažesne nei 
2/3 visų deputatų balsų dauguma. 


170 straipsnis 
(Konstitucijos pataisų patvirtinimas referendumu) 

Jei to reikalauja ne mažesnė nei trisdešimties deputatų grupė, Nacio- 
nalinė Asamblėja privalo teikti svarstomas Konstitucijos pataisas referen- 
dumui. 

Konstitucijos pataisa referendumu priimama, jei už ją balsuoja dau- 
giau nei pusė balsavusių piliečių, o referendume dalyvavo daugiau nei pusė 
visų rinkimų teisę turinčių piliečių. 

171 straipsnis 
(Konstitucijos pataisų promulgavimas) 

Konstitucijos pataisos įsigalioja po jų promulgavimo Nacionalinėje 

Asamblėjoje. 


X. PEREINAMOSIOS BEI BAIGIAMOSIOS NUOSTATOS 


172 straipsnis 
Konstitucija įsigalioja po jos promulgavimo. 


173 straipsnis 

Konstitucijos nuostatos yra taikomos nuo jos promulgavimo dienos, 
jei kitaip nėra nustatyta konstituciniame akte dėl Konstitucijos įgyvendi- 
nimo. 

174 straipsnis 

Konstitucijai įgyvendinti bei perėjimui prie jos normų taikymo užti- 
krinti priimamas konstitucinis aktas. 

Konstitucinis aktas priimamas 2/3 visų Slovėnijos Respublikos Nacio- 
nalinės Asamblėjos deputatų balsų dauguma. 

Pirmoji Suomijos Konstitucija buvo priimta 1919 m., tiesa, su vėles- 
nėmis pataisomis, ją sudarė net keturi įstatymai: Suomijos pagrindinis 
įstatymas (1919), Įstatymas dėl vykdomosios valdžios parlamentinės prie- 
žiūros (1922), Aukštojo apkaltos teismo įstatymas (1922) bei Parlamento 
įstatymas (1928). Ši Konstitucija galiojo iki pat 1999 m. Per tą laiką buvo 
padaryta daugybė pakeitimų, mat buvo ieškoma optimalios prezidentinės 
ir parlamentinės valdžios pusiausvyros, taip pat vis labiau buvo keliamas 
Konstitucijos kaip vientiso ir darnaus teisės akto klausimas, atsisakant vyk- 
dyti atskirų konstitucinių įstatymų reformas. Naujasis Konstitucijos pro- 
jektas buvo paremtas kontinentiniu modeliu, visas konstitucines nuostatas 
surašant į vieną teisės aktą. Svarbiausi pakeitimai buvo susiję su Parlamen- 
to galios išplėtimu, taip pat aiškiu valstybės valdžios institucijų kompeten- 
cijos ir atsakomybės pasiskirstymu tarptautiniuose santykiuose, narystės 
Europos Sąjungoje konstituciniu pripažinimu, išankstine teisės aktų kons- 
titucingumo patikra bei Vyriausybės narių teisine atsakomybe. Pabaigus 
parengiamąjį darbą, dviejų iš eilės kadencijų Parlamento narių daugumos 
balsais 1999 m. birželio 4 d. buvo priimta naujoji Konstitucija, kuri pradėjo 
veikti 2000 m. kovo 1 d., 0 2011 m. Suomijos Parlamentas pritarė kelioms 
Konstitucijos pataisoms, kurios dar labiau apribojo Prezidento galias bei 
sustiprino Vyriausybės ir Parlamento vaidmenį. Po šių pakeitimų Suomijai 
Europos Vadovų Tarybos posėdžiuose bei kituose Europos Sąjungos ren- 
giniuose oficialiai atstovauja Ministras Pirmininkas, o ginčus, kilusius tarp 
Vyriausybės ir Prezidento, įgaliotas spręsti Parlamentas. Su šiomis patai- 
somis Suomija konstituciškai įtvirtinama kaip Europos Sąjungos valstybė 
narė ir tai pabrėžiama pirmajame Konstitucijos straipsnyje. Svarbu ir tai, 
kad Konstitucijos pataisomis sustiprinta tiesioginė demokratija, mat įtvir- 
tinama nuostata, kad ne mažiau kaip 50 tūkstančių balsavimo teisę turin- 
čių piliečių turi teisę pateikti Parlamentui įstatymo projektą!. 





1 Me 


narių konstitucinės sistemos. Mokslo studija. Vilnius: Mykolo Romerio universitetas, 
2012, p. 866. 

Suomijos Respublikos Konstitucija yra priskiriama prie rašytinių ko- 
difikuotų konstitucijų grupės. Konstitucijos pataisoms priimti reikalingi 
keli Parlamento svarstymai. Jeigu antrojo svarstymo metu dauguma Par- 
lamento narių pritaria Konstitucijos papildymui ar pakeitimui, laikinai 
procesas yra sustabdomas iki pirmosios Parlamento sesijos po Parlamento 
rinkimų. Laikoma, kad pataisai pritarta, jei „už“ balsuoja ne mažiau kaip 
du trečdaliai naujai išrinkto Parlamento narių. Taigi, pagal savo keitimo 
procedūrą ši Konstitucija yra laikoma „griežta“. Tiesa, Konstitucijos pa- 
taisos gali būti priimamos ir skubos tvarka, jei tokiai tvarkai pritaria ne 
mažiau kaip penki šeštadaliai balsavusiųjų. Tuomet pertrauka nedaroma 
ir pataisos priimamos, jei už jas balsuoja ne mažiau kaip du trečdaliai 
Eduskuntos narių. 

Suomijos Konstitucijoje nėra preambulės, Konstitucijos tekstą sudaro 
tik pagrindinė dalis, susidedanti iš 13 skyrių, kuriuos sudaro 131 straips- 
nis ir baigiamosios nuostatos. Pagrindiniai demokratinės valstybės prin- 
cipai skelbiami pirmajame Konstitucijos skyriuje „Bendrosios nuostatos“, 
kiti Konstitucijos skyriai atitinkamai reglamentuoja pagrindines teises ir 
laisves (2 skyrius), Parlamento ir jo narių statusą (3 skyrius), Parlamento 
veiklą (4 skyrius), Prezidento ir Vyriausybės statusą (5 skyrius), įstatymų 
leidybą (6 skyrius), valstybės finansus (7 skyrius), tarptautinius santykius 
(8 skyrius), teisingumo vykdymą (9 skyrius), teisėtumo priežiūrą (10 sky- 
rius), administraciją ir savivaldą (11 skyrius), nacionalinę gynybą (12 sky- 
rius), o baigiamosioms nuostatoms skirtas 13 skyrius. 

Suomijoje galioja Konstitucijos viršenybės principas, jei teisme nagri- 
nėjant bylą nustatoma, kad taikytinas įstatymas prieštarauja Konstitucijai, 
teismas pirmenybę turi teikti Konstitucijos nuostatoms. Taip pat numa- 
tyta, kad jei dekreto ar kokio kito teisės akto, žemesnės juridinės galios 
nei įstatymas, nuostatos prieštarauja Konstitucijai, joks teismas ar valsty- 
bės valdžios institucija negali taikyti tokio akto?. Konstitucijoje įtvirtintas 
valstybinės kalbos principas, bet dėl ilgą laiką buvusios bendros Suomi- 
jos ir Švedijos valstybės, valstybinės kalbos Suomijoje yra dvi — švedų ir 
suomių. Konstitucijoje taip pat yra saugomos mažumų teisės į jų kalbą ir 
kultūrą (17 str.). Konstitucija įtvirtina Suomijos teritorijos nedalomumą, 
o tai leidžia apibūdinti Suomiją kaip unitarinę valstybę, kurios sienos gali 
būti keičiamos tik su Parlamento sutikimu. Tiesa, Alandų salos turi savo 





2 The Constitution of Finland, Section 106, 107 (731/1999, amendments up to 1112/2011 
included) <http://www.finlex.fi/fi/laki/kaannokset/1999/en19990731.pdf>. 

autonomiją (120 str.). Suomijos teritorija yra padalyta į savivaldybes, kurių 
administracija yra grindžiama jos gyventojų savivalda (121 str.). Konsti- 
tucijos septintas skyrius skirtas valstybės finansams, jame apibrėžta, kas 
sudaro valstybės mokesčius, skolas, garantijas. Taip pat daug dėmesio 
skirta valstybės biudžetui, kurį vieneriems biudžetiniams metams tvirtina 
Parlamentas (83 str.). Valstybės finansų ir biudžeto kontrolę atlieka pats 
Parlamentas, šiuo tikslu Parlamente veikia Audito komitetas, kuris teikia 
išvadas Parlamentui. Taip pat yra steigiama nepriklausoma Nacionalinė 
audito tarnyba. 

Konstitucijos 2 straipsnis skelbia, kad suverenitetas priklauso tautai, 
kuriai atstovauja Parlamentas, taip pat kad demokratija kiekvienam užti- 
krina teisę dalyvauti ir daryti įtaką visuomenės raidai bei asmens gyvenimo 
sąlygoms. Asmens teisėms ir laisvėms yra skirtas Suomijos Konstitucijos 2 
skyrius. Jame įtvirtinamas diskriminacijos draudimo principas, garantuo- 
jama teisė į gyvybę, asmens neliečiamumą, teisė į privatų gyvenimą, susi- 
rašinėjimo, telefoninių pokalbių slaptumą, nuosavybės teisių apsaugą, teisė 
į išsilavinimą. Konstitucija įtvirtina teisę į darbą, komercinės veiklos laisvę, 
teisę į socialinę apsaugą, kartu su šiomis teisėmis valstybės valdžios insti- 
tucijoms kyla pareiga užtikrinti tinkamą šių teisių įgyvendinimą. Konsti- 
tucijoje laiduojama asmens tikėjimo ir sąžinės laisvė. Suomija yra laikoma 
tradicinio protestantizmo valstybe, kurioje iki šiol yra įteisinta valstybinė 
Bažnyčia“. Ir nors valstybinės Bažnyčios statusą Suomijoje turi Evangelikų 
liuteronų bažnyčia ir Ortodoksų bažnyčia, tačiau Konstitucijoje paminė- 
ta vienintelė Evangelikų liuteronų bažnyčia, kurios veiklą reglamentuoja 
Bažnyčios įstatymas (76 str.). Svarbu paminėti, kad ir konstituciškai, ir įs- 
tatymiškai siekiama, kad valstybė ir Bažnyčia būtų kuo labiau atskirtos. 
Konstitucijoje numatytos teisės ir laisvės gali būti ribojamos tik įstatymu, 
kai asmeniui ar visuomenei yra iškilęs pavojus, kai būtina apsaugoti nuo- 
savybę, taip pat kai tiriamas nusikaltimas. Asmens laisvės suvaržymas yra 
galimas tik motyvuotu teismo sprendimu. Suomijos Konstitucijoje yra 
įtvirtinta keletas asmens pareigų. Štai Konstitucijos 20 straipsnyje numa- 
tyta pareiga kiekvienam būti atsakingam už sveiką aplinką ir nacionalinį 
paveldą, o 127 straipsnis numato pareigą kiekvienam Suomijos piliečiui 
ginti savo šalį, tačiau platesnio konstitucinių pareigų sąrašo nėra. Valstybės 
valdžios institucijos turi garantuoti pagrindinių žmogaus teisių ir laisvių 





* Janušaitienė, D. Tikėjimo laisvė Europoje < http://www.btz.lt/lt/komentarai/1/1586>. 

laikymąsi (22 str.). Konstitucija įpareigoja ne tik teismus, valstybės val- 
džios institucijas ar Parlamento ombudsmeną teisės aktus aiškinti taip, kad 
šie atitiktų įstatymus, tarptautinius žmogaus teisių ir laisvių standartus, bet 
ir Konstitucinį komitetą atsižvelgti į tarptautinius įsipareigojimus žmogaus 
teisių srityje, kai yra nagrinėjamas teisės akto projektas. Atsiradus spragų 
ar prieštaravimų tarp šių įsipareigojimų ir konstitucinių nuostatų, vis dėlto 
turėtų būti atsižvelgiama į tarptautinę teismų praktiką ir tokios spragos 
ar prieštaravimai turėtų būti pašalinami. Konstitucinio komiteto, ombuds- 
meno ir teismų praktika rodo, kad ši pareiga nėra vien tik deklaratyvi, bet 
yra gyvas konstitucinės praktikos elementas“. 

Suomija yra parlamentinė respublika. Pirmiausia, pagal Konstituciją 
aukščiausioji valdžia priklauso žmonėms, kuriems atstovauja Parlamentas. 
Antra, vykdomosios valdžios galios padalytos Prezidentui, kuriam tenka 
atsakomybė už nacionalinį saugumą ir užsienio politiką, ir Ministrui Pir- 
mininkui, kuris atsakingas už visas kitas sritis, įskaitant ir Europos Sąjungos 
klausimus?. Suomijos Vyriausybė atskaitinga Parlamentui ir gali veikti tik 
turėdama jo pasitikėjimą, Vyriausybei vadovauja Ministras Pirmininkas, o 
ne Respublikos Prezidentas. Be kita ko, Prezidentas neturi teisės inicijuoti 
referendumų, įstatymų leidyboje naudojasi tik kišenine veto teise ir apskritai 
Prezidento galios yra gana ribotos“. Tai patvirtina ir 2011 m. priimtos Kons- 
titucijos pataisos, kurios dar labiau susilpnino ir taip ribotas Prezidento ga- 
lias. Kalbant apie valdžių padalijimo principą, Suomija nėra išskirtinė vals- 
tybė: įstatymų leidžiamoji valdžia patikėta Parlamentui, vykdomoji valdžia 
priklauso Respublikos Prezidentui ir Vyriausybei, o teisminė — nepriklau- 
somiems teismams. Suomijos vienerių rūmų Parlamentas yra vadinamas 
Eduskunta, jis renkamas tiesioginiais rinkimais 4 metų terminui ir jį sudaro 
200 Parlamento narių. Asmuo gali kandidatuoti Parlamento rinkimuose, jei 
jį iškelia registruota politinė partija arba piliečių, turinčių teisę balsuoti, gru- 
pė (25 str.). Kandidatais į Parlamentą negali būti asmenys, atliekantys kari- 
nę tarnybą (27 str.). Parlamento darbui vadovauja Parlamento Pirmininkas, 
renkamas vienerių metų terminui. Jį slaptu balsavimu renka visi Parlamento 





* European Commission for Democracy through Law (Venice Commission). Opinion on 
the Constitution of Finland. CDL-AD (2008) 010. 

3 <http://www.state.gov/r/pa/ei/bgn/3238.htm>. 

“ Firavičiūtė, R. Suomijos Respublikos konstitucinė sistema. Europos Sąjungos valstybių 
narių konstitucinės sistemos. Mokslo studija. Vilnius: Mykolo Romerio universitetas, 
2012, p. 874-875. 

nariai pirmajame Parlamento posėdyje, kai būna patvirtinami visų Parla- 
mento narių mandatai. Parlamento Pirmininko funkcijos apima vadovavimą 
viešiems Parlamento posėdžiams, darbotvarkės sudarymą, įvairių priemo- 
nių taikymą Parlamento nariams. Parlamente veikia Parlamento Pirmininko 
taryba, susidedanti iš Parlamento Pirmininko, jo pavaduotojų ir Parlamento 
komitetų pirmininkų. Parlamento Pirmininko taryba, organizuodama Par- 
lamento darbą, leidžia nurodymus ir tariasi dėl darbo tvarkos, kurios bus 
laikomasi svarstant klausimus Parlamente. Parlamento Pirmininko taryba 
gali siūlyti priimti arba pakeisti teisės aktus dėl Parlamento pareigūnų ar Par- 
lamento statuto, taip pat teikti siūlymus dėl kitų Parlamento darbą reguliuo- 
jančių nuostatų". Pagrindinės jos funkcijos - planuoti plenarinių posėdžių 
darbotvarkę, tačiau ji taip pat teikia komitetų veiklos rekomendacijas, rengia 
siūlymus dėl laikinųjų komitetų sudarymo, teikia siūlymus dėl teisės aktų, 
reglamentuojančių Parlamento pareigūnų, paties Parlamento darbą, taip pat 
pastabas ar rekomendacijas dėl darbo tvarkos taisyklių ir pan.š Kiekvienai 
Parlamento kadencijai Parlamentas skiria šiuos nuolatinius komitetus: Pa- 
grindinį komitetą, Konstitucinės teisės komitetą, Užsienio reikalų komite- 
tą, Finansų ir audito komitetą?. Tam tikriems klausimams išspręsti ar ištirti 
Parlamentas gali sudaryti ir laikinuosius komitetus, kurių įgaliojimų laikas 
baigiasi tada, kai būna išspręstas klausimas. Pagrindinė Parlamento veikla, 
kaip ir daugelyje Europos valstybių, yra įstatymų leidyba. Įstatymo projek- 
tas Parlamento plenariniame posėdyje pradedamas svarstyti dviem klausy- 
mais, kai komitetas jau yra išplatinęs savo išvadas. Antrojo svarstymo metu 
Parlamento nariai sprendžia, priimti ar atmesti įstatymo projektą (72 str.). 
Visi Parlamento priimti įstatymai turi būti pateikti Respublikos Prezidentui 
patvirtinti. Prezidentas per tris mėnesius po įstatymo pateikimo turi apsi- 
spręsti, patvirtinti jį ar ne. Prezidentas taip pat turi teisę prašyti Aukščiau- 
siojo Teismo ar Aukščiausiojo administracinio teismo išvadų dėl pateikto 
įstatymo. Jeigu Prezidentas nepatvirtina įstatymo, jis grąžinamas Parlamen- 
tui pakartotinai svarstyti. Jeigu Parlamentas antrą kartą priima įstatymą be 
esminių pakeitimų, jis įsigalioja nepasirašytas. Jeigu Parlamentas antrą kartą 





7 The Constitution of Finland, Section 34 (731/1999, amendments up to 1112/2011 in- 
cluded). <http://www.finlex.fi/fi/laki/kaannokset/1999/en19990731.pdf>. 

* Parliament's Rules of Procedure, Chapter 2 Section 6 (732/1999, amendments up to 
118/2003). <http://www.eduskunta fi/efakta/opas/tiedotus/rulesofprocedure.htm>. 

? The Constitution of Finland, Section 35 (731/1999, amendments up to 1112/2011 in- 
cluded). <http://www.finlex.fi/fi/laki/kaannokset/1999/en19990731.pdf>. 


653 


PASAULIO VALSTYBIŲ KONSTITUCIJOS | Suomijos Respublika 


nepriima įstatymo, laikoma, kad jis neįsigaliojo (77 str.). Jeigu Respublikos 
Prezidentas per nurodytą laiką nepatvirtina įstatymo, šis turi būti nedel- 
siant grąžinamas Parlamentui pakartotinai svarstyti. Kai komitetas išpla- 
tina atitinkamas išvadas, įstatymas priimamas be esminių pakeitimų arba 
atmetamas. Sprendimas priimamas plenariniame posėdyje vienu svarstymu 
balsuojant daugumai Parlamento narių (78 str.). Patvirtintas arba nepatvir- 
tintas, bet įsigaliojęs įstatymas turi būti pasirašytas Respublikos Prezidento 
ir kontrasignuotas atitinkamo ministro. Tada Vyriausybė turi nedelsdama 
įstatymą paskelbti Suomijos įstatymų rinkinyje. Įstatymai priimami ir skel- 
biami suomių ir švedų kalbomis (79 str.). Be įstatymų leidybos, Parlamentas 
taip pat svarsto siūlymus dėl teisės aktų, sutarčių ir kitų priemonių, kurios 
bus svarstomos Europos Sąjungoje. Parlamentas taip pat renka tam tikrus 
valstybės pareigūnus - Suomijos socialinio draudimo institucijos valdymo 
ir kontrolės patikėtinius, Parlamento ombudsmeną, Parlamento bibliotekos 
tarybą, Suomijos banko valdytoją bei kitus pareigūnus, numatytus Konsti- 
tucijoje ar kituose teisės aktuose. Parlamentas taip pat atlieka ir Vyriausybės 
parlamentinę kontrolę. Konstitucijoje įtvirtintos šios parlamentinės kontro- 
lės formos: interpeliacija, nepasitikėjimas Vyriausybe ar atskiru ministru, 
klausimų pateikimas. Vyriausybės parlamentinė kontrolė yra atliekama per 
Vyriausybės metinės veiklos ataskaitą, taip pat metinę valstybės finansų ir 
biudžeto laikymosi ataskaitą"“. 

Parlamento nario įgaliojimai prasideda po rinkimų rezultatų paskel- 
bimo, o baigiasi, kai paskelbiami naujų Parlamento rinkimų rezultatai (24 
str. 2 d.). Parlamento nariai naudojasi imunitetu ir indemnitetu, tačiau ir 
Konstitucijoje, ir Parlamento darbo tvarkos taisyklėse yra numatyti atvejai, 
kada Parlamento narys gali netekti savo mandato arba kada jam gali būti 
suvaržyta laisvė. Suomijoje Parlamento nariams galioja laisvo mandato 
principas. Parlamento narys privalo laikytis Konstitucijos bei vadovautis 
teisingumo principu, jokie kiti įpareigojimai jo nesaisto (29 str.). 

Vykdomajai valdžiai Suomijos Konstitucijoje skirtas V skyrius, jame 
numatyta, kad Respublikos Prezidentas įvairius klausimus sprendžia kar- 
tu su Vyriausybe. Valstybės vadovas yra šešeriems metams visuotiniuose 
tiesioginiuose rinkimuose renkamas Respublikos Prezidentas, kuris savo 
poste gali būti ne ilgiau kaip dvi kadencijas iš eilės. Konstitucijoje numa- 
tytas vienintelis reikalavimas kandidatui į Respublikos Prezidento postą - 





" The Constitution of Finland, Sections 43-46 (731/1999, amendments up to 1112/2011 
included). <http://www.finlex.fi/fi/laki/kaannokset/1999/en19990731.pdf>. 

būti Suomijos piliečiu pagal kilmę (54 str. 1 d.) Konstitucija Respublikos 
Prezidento rinkimuose įtvirtina mažoritarinę rinkimų sistemą. Išrinktas 
Respublikos Prezidentas savo pareigas pradeda eiti pirmąją kito mėnesio 
dieną po to, kai buvo išrinktas į šį postą (55 str. 1 d.). Prieš pradėdamas eiti 
savo pareigas Respublikos Prezidentas iškilmingai prisiekia parlamente. 
Prisiekdamas Prezidentas pasižada gerbti ir vykdyti Konstituciją bei įstaty- 
mus ir tarnauti žmonių gerovei (56 str.). Suomijos Konstitucija garantuoja 
Respublikos Prezidentui teisinę neliečiamybę. Jam negali būti reiškiami 
kaltinimai dėl jo tarnybinių veiksmų, kuriuos jis atlieka kaip valstybės va- 
dovas, išskyrus tėvynės ar valstybinės paslapties išdavimą arba nusikaltimą 
žmoniškumui (113 str.). Respublikos Prezidentas yra vyriausiasis ginkluo- 
tųjų pajėgų vadas, šias funkcijas Vyriausybės siūlymu jis gali pavesti eiti 
bet kuriam Suomijos piliečiui“, tačiau 2011 m. įsigaliojus Konstitucijos 
pataisoms, tokį sprendimą Prezidentas gali priimti tik esant nepaprasta- 
jai padėčiai. Kadangi vykdomąją valdžią Suomijoje sudaro Respublikos 
Prezidentas ir Vyriausybė, tai didžiąją dalį savo sprendimų Prezidentas 
turi priimti kartu su Vyriausybe. Tačiau Konstitucija numato, kad kai ku- 
riuos klausimus Prezidentas gali spręsti ir savarankiškai, be Vyriausybės 
įsikišimo, pavyzdžiui, dėl Vyriausybės ar ministro skyrimo, taip pat dėl jų 
atsistatydinimo priėmimo, dėl neeilinių Parlamento rinkimų tvarkos, dėl 
malonės suteikimo bei kitų klausimų, kurių nereikia svarstyti Vyriausy- 
bės plenariniame posėdyje, Prezidentas taip pat savarankiškai sprendžia 
reikalus, susijusius su Alandų salomis, išskyrus Alandų salų finansus'*. 
Prezidentas tvirtina parlamento priimtus įstatymus arba grąžina juos at- 
gal, jis taip pat gali prašyti Aukščiausiojo Teismo ar Aukščiausiojo admi- 
nistracinio teismo išvadų dėl įstatymo (77 str.). Įdomu tai, kad įstatymus 
skelbia ne Respublikos Prezidentas, o Vyriausybė (78 str.) Paminėtina, 
kad iki pasirodant naujajai Konstitucijai Prezidentui tekdavo pagrindinis 
vaidmuo sudarant Vyriausybę, tačiau naujoji Konstitucija parlamentari- 
zavo Vyriausybės formavimą, sumažindama Prezidento vaidmenį šiame 
procese. Taip buvo sustiprintas atstovaujamosios demokratijos principas, 
kad Vyriausybės sudėtis kuo labiau atspindėtų tiesioginių Parlamento rin- 





Vidrinskaitė, S. Suomijos Respublika ir jos Konstitucija. Šiuolaikinė konstitucija: 
studijos apie užsienio šalių konstitucinį reguliavimą. Kolektyvinė monografija. Vilni- 
us: Mykolo Romerio universiteto Leidybos centras, 2005, p. 279. 

2 The Constitution of Finland, Sections 58 (731/1999, amendments up to 1112/2011 
included). <http://www.finlex.fi/fi/laki/kaannokset/1999/en19990731.pdf>. 

kimų rezultatus ir Parlamento nuomonę“. Po Parlamento rinkimų arba 
po Vyriausybės atsistatydinimo Prezidentas, tik išklausęs parlamentinių 
grupių pasitarimų rezultatą bei gavęs Parlamento Pirmininko nuomonę, 
teikia Parlamentui Ministro Pirmininko kandidatūrą. Kandidatas išrenka- 
mas Ministru Pirmininku, kai tam atviro balsavimo metu pritaria daugiau 
kaip pusė Parlamento narių (61 str. 2 d.). Tuomet Prezidentas skiria Mi- 
nistrą Pirmininką ir kitus ministrus Ministro Pirmininko teikimu (61 str. 
1 d.). Jeigu kandidatas į Ministro Pirmininko postą nesurenka reikiamos 
balsų daugumos, keliamas kitas kandidatas lygiai tokia pačia tvarka. Jei- 
gu ir antrasis kandidatas nesurenka reikiamos balsų daugumos, Ministro 
Pirmininko rinkimai Parlamente rengiami atviru balsavimu. Ministru Pir- 
mininku išrenkamas daugiausia balsų surinkęs asmuo (61 str. 3 d.). Reikia 
paminėti ir tai, kad ir formuojant Vyriausybę, ir iš pagrindų keičiant jos 
sudėtį, būtina sąlyga yra Parlamento sesija. Iš karto, kai pritariama naujos 
sudėties Vyriausybei, Prezidentas atleidžia buvusius ministrus iš pareigų ir 
skiria naujuosius ministrus'“. 

Ne mažiau svarbus yra Respublikos Prezidento vaidmuo priimant 
Vyriausybės arba atskiro ministro atsistatydinimą. Ministrui Pirmininkui 
Vyriausybės vardu pareiškus apie atsistatydinimą arba atskiram ministrui 
pareiškus apie savo atsistatydinimą, Prezidentas pirmuoju atveju atleidžia 
visą Vyriausybę, o antruoju - ministrą, pareiškusį apie savo atsistatydini- 
mą. Prezidentas Ministro Pirmininko siūlymu gali atleisti bet kurį minis- 
trą. Iš Prezidento konstituciškai reikalaujama atleisti Vyriausybę ar atskirą 
ministrą iš karto, kai tik šie praranda Parlamento pasitikėjimą, netgi nesant 
Parlamento reikalavimo (64 str.). Pagal vyraujančią praktiką Vyriausybė 
visada atsistatydina po Parlamento rinkimų. Atsistatydinimą kitais atve- 
jais lemia Parlamento pareikštas nepasitikėjimas Vyriausybe arba nutrūkęs 
koalicijos partnerių bendradarbiavimas"“?. Kaip matyti iš šių nuostatų, Pre- 
zidentas atlieka tarpininko vaidmenį tarp Vyriausybės ir Parlamento, mat 
neturėdama Parlamento pasitikėjimo Vyriausybė negali pradėti veikti, o 
netekusi pasitikėjimo turi nedelsdama atsistatydinti. 





Constitutional and Parliamentary Information // Constitutional Reform in Finland, 
Secretariat de VAssociation des Secretaires Generaux des Parlements Assemblee Natio- 
nale, Paris, 1999. <http://www.asgp.info/Resources/Data/Documents/NJTCYJXYU- 
TISOŲLTGGTUUWLCDXVEPCE.pdf >. 

4 <http://www.tpk.fi/public/default.aspx?nodeid=41438culture=en-USkcontentlan=2>- 
5 <http:/Axww.tpk.f/public/default.aspx?nodeid=41438culture=en-USAcontentlan=2>. 

Vyriausybę sudaro Ministras Pirmininkas ir reikiamas skaičius minis- 
trų. Ministru gali tapti sąžiningas ir kompetentingas Suomijos pilietis. Mi- 
nistrai, vadovaudami jiems pavestoms sritims, yra atsakingi parlamentui 
(60 str.). Vyriausybei vadovauja Ministras Pirmininkas, kuris prižiūri, kaip 
yra svarstomi ir įgyvendinami Vyriausybės uždaviniai. Ministras Pirmi- 
ninkas pirmininkauja plenariniams Vyriausybės posėdžiams. Vyriausybė 
sprendimus priima plenariniuose Vyriausybės posėdžiuose arba minis- 
terijoje, kurios kompetencijai jie priklauso. Be plenarinių posėdžių, Vy- 
riausybės darbas dar yra koordinuojamas ir keturių ministerijos komitetų 
posėdžiuose: Užsienio ir saugumo politikos komiteto, Finansų komiteto, 
Ekonomikos politikos komiteto, Europos Sąjungos komiteto. Į visų šių 
komitetų sudėtį įeina Ministras Pirmininkas, o paskui, priklausomai nuo 
komiteto funkcijų, jį dar sudaro tos srities ministras ir keletas kitų minis- 
trų. Vyriausybė turi įstatymų leidybos iniciatyvos teisę, bet dažniausiai ja 
naudojasi atskiri ministrai, tačiau būtina pažymėti, kad daugiau palaikymo 
sulaukia Vyriausybės, o ne atskirų ministrų parengti teisės aktų projektai!“. 

Užsienio politika yra ta sritis, kurioje Respublikos Prezidentas labai 
artimai bendradarbiauja su Vyriausybe, nes pagal Konstituciją Suomijos 
užsienio politiką patikėta vykdyti būtent Respublikos Prezidentui kartu su 
Vyriausybe (93 str.). Nors Prezidentas atlieka pagrindinį vaidmenį užsie- 
nio politikoje, tačiau jis neturėtų daryti nieko išskirtinio, kas būtų prieš 
Vyriausybės valią. Prezidentui priimant svarbius sprendimus užsienio po- 
litikos klausimais Vyriausybė paprastai atlieka parengiamąjį darbą. Vyriau- 
sybės įtaka Prezidento sprendimams ir veiksmams užsienio politikoje, ku- 
rių nereikalaujama svarstyti plenariniame Vyriausybės posėdyje, gali būti 
daroma per Užsienio reikalų ir Gynybos politikos komitetus Vyriausybėje, 
kitas neformalias konsultacijas ar diskusijas su Ministru Pirmininku ir / 
arba vienu ar keliais ministrais!". Yra ir tam tikrų užsienio politikos klausi- 
mų, kur didesni įgaliojimai tenka ne Prezidentui, o Vyriausybės nariams ar 
Parlamentui, pavyzdžiui, už ryšius su užsienio valstybėmis ir tarptautinė- 
mis organizacijomis atsakingas užsienio reikalų ministras (93 str. 5 d.). Be 





6 Raunio, T.; Wiberg, M. Finland: Polarised Pluralism in the Shadow of a Strong 
President. In Strom, K.; Mūller, W. C., Bergman T. Delegation and Accountability in 
Parliamentary Democracies. Oxford University Press, 2006, p. 302. 
narių konstitucinės sistemos. Mokslo studija. Vilnius: Mykolo Romerio universitetas. 
2012, p. 888. 

to, sprendimus dėl Suomijos tarptautinių įsipareigojimų ir jų įsigaliojimo 
priima Parlamentas, kaip nurodyta Konstitucijoje. Prezidentas klausimus 
dėl karo ir taikos sprendžia Parlamento pritarimu (93 str. 2 d.). Klausimai 
dėl Europos Sąjungos yra patikėti Ministro Pirmininko kompetencijai. 
Matyti ir tai, kad naujoji Konstitucija sustiprino Ministro Pirmininko ga- 
lias užsienio politikoje apribodama Respublikos Prezidento galias!*. Priė- 
mus Konstitucijos pataisas (2011 m.) ir 66 straipsnį papildžius nuostata, 
kad Europos Vadovų Tarybos posėdžiuose bei Europos Sąjungos susitiki- 
muose, kuriuose dalyvauja aukščiausieji valstybių vadovai, Suomijai atsto- 
vauja Ministras Pirmininkas, jei Vyriausybė išimties tvarka nenusprendžia 
kitaip, iš esmės buvo sumažintas Respublikos Prezidento vaidmuo, nes iki 
tol ir Prezidentas, ir Ministras Pirmininkas turėjo teisę atstovauti šaliai ES 
viršūnių susitikimuose ir kituose tarptautiniuose renginiuose. 

Suomijos Konstitucija kiekvienam garantuoja teisę į teisingą ir greitą 
bylos sprendimą, kurį priima kompetentingas teismas ar kita institucija. 
Pagrindinės teisingo teismo ir gero valdymo garantijos yra posėdžių viešu- 
mas, teisė būti išklausytam, teisė gauti sprendimą bei teisė apskųsti priimtą 
sprendimą. Teisėjus į pareigas skiria Respublikos Prezidentas. Suomijos 
teismų sistemą sudaro bendrosios kompetencijos teismai, t. y. apylinkių, 
apeliaciniai ir Aukščiausiasis Teismas, taip pat administraciniai teismai, 
kurių grandį sudaro regioniniai administraciniai teismai ir Aukščiausiasis 
administracinis teismas, kiti specializuoti teismai gali būti steigiami įsta- 
tymo pagrindu". Apeliacine instancija bylos sprendžiamos Apeliaciniame 
teisme (hovioikeus). Šiuose teismuose apeliacine tvarka sprendžiamos ir 
civilinės, ir baudžiamosios bylos. Šalys kreipdamosi į Apeliacinį teismą 
turi teisę skųsti tiek fakto, tiek teisės klausimus. Apeliaciniuose teismuo- 
se bylas sprendžia trijų teisėjų kolegija. Trečioji ir aukščiausia instancija 
yra Aukščiausiasis Teismas (korkein oikeus). Svarbiausias Aukščiausiojo 
Teismo uždavinys yra sukurti precedentus žemesnės instancijos teismams 
taikyti teisę ir nagrinėti teismų praktiką. Šis teismas nagrinėja skundus 
dėl teismo procedūrų visų lygmenų teismuose. Jeigu sprendžiamos labai 
svarbios bylos, kurių baigtis gali turėti ilgalaikes pasekmes, tuomet bylą 
teismas nagrinėja plenarinėje sesijoje arba vienuolikos teisėjų sudėtimi. 
Dažniausiai bylos sprendžiamos rašytinio proceso tvarka, nors Aukščiau- 





8 <http://www.state.gov/r/pa/ei/bgn/3238.htm>. 
5 The Constitution of Finland, Sections 98 (731/1999, amendments up to 1112/2011 
included). < http://www.finlex.fi/fi/laki/kaannokset/1999/en19990731.pdf>. 

siasis Teismas gali skirti ir žodinį bylos nagrinėjimą“. Aukščiausiasis Teis- 
mas veikia kaip patariamoji institucija Prezidentui teikiant malonę, taip 
pat teisingumo ministrui - ekstradicijos bylose. Teismas savo iniciatyva 
gali kreiptis į Respublikos Prezidentą dėl teisės aktų inicijavimo ir galio- 
jančių teisės aktų keitimo?!. Suomijoje egzistuoja administracinio skundo 
teisė. Ši teisė gali būti apribota tik įstatymu. Administraciniai teismai na- 
grinėja asmenų ir įmonių ar organizacijų skundus dėl institucijų priimtų 
aktų. Tokiose bylose valstybė ar savivaldos institucijos turi teisę pateikti 
apeliacinį skundą. Aukščiausiasis administracinis teismas (korkein hallin- 
to-oikeus) galutinai sprendžia institucijų priimtų aktų teisėtumą. Vis dėlto 
didžiąją dalį bylų sudaro skundai dėl administracinių teismų sprendimų. 
Bylas sprendžia penki teisėjai. Aukščiausiasis administracinis teismas taip 
pat gali paskirti tyrimą ar žodinį bylos nagrinėjimą. Be teisminių funkcijų, 
Aukščiausiasis administracinis teismas prižiūri, kaip žemesnės instanci- 
jos teisminės institucijos laikosi administracinės teisės. Suomijoje veikia 
ir specializuoti teismai. Vienas iš tokių yra Aukštasis apkaltos teismas 
(valtakunnanoikeus), kuris buvo susirinkęs tik kelis kartus. Jis nagrinėja 
baudžiamąsias bylas, susijusias su nusikaltimų padarymu, kai juos pada- 
ro Vyriausybės nariai, teisingumo kancleris, Parlamento ombudsmenas ar 
bet kuris Aukščiausiojo Teismo ar Aukščiausiojo administracinio teismo 
narys. Tokiose bylose atsakomybė už kaltinimo palaikymą tenka genera- 
liniam prokurorui, teisingumo kancleriui ar Parlamento ombudsmenui??. 
Aukštajam apkaltos teismui vadovauja Aukščiausiojo Teismo pirmininkas. 
Teismą sudaro Aukščiausiojo administracinio teismo pirmininkas, trys 
vyriausieji apeliacinių teismų pirmininkai ir penki nariai, kuriuos renka 
Parlamentas ketveriems metams? 

Suomijoje veikiančią teisės aktų konstitucingumo patikrą galima api- 
būdinti kaip išankstinę ir parlamentinę. Konstitucijos 77 straipsnis numa- 





T 


2 Firavičiūtė, R. Suomijos Respublikos konstitucinė sistema. Europos Sąjungos valstybių 

narių konstitucinės sistemos. Mokslo studija. Vilnius: Mykolo Romerio universitetas, 

2012, p. 890. 

Vidrinskaitė, S. Suomijos Respublika ir jos Konstitucija. Šiuolaikinė konstitucija: 

studijos apie užsienio šalių konstitucinį reguliavimą: kolektyvinė monografija. Vilnius: 

Mykolo Romerio universiteto Leidybos centras, 2005, p. 285. 

2 <http://www.om.fi/en/Etusivu/Ministerio/Oikeuslaitosesite>. 

3 Vidrinskaitė, S. Suomijos Respublika ir jos Konstitucija. Šiuolaikinė konstitucija: 
studijos apie užsienio šalių konstitucinį reguliavimą. Kolektyvinė monografija. 
Vilnius: Mykolo Romerio universiteto Leidybos centras, 2005, p. 285. 

to, kad Konstitucinės teisės komitetas, veikiantis Parlamente, teikia savo 
išvadas dėl teisės aktų projektų ir kitų jam svarstyti pateiktų klausimų 
konstitucingumo, taip pat dėl jų suderinamumo su tarptautiniais žmogaus 
teises reglamentuojančiais susitarimais. Šios Parlamente atliekamos kons- 
titucinės kontrolės tikslas yra įstatymų leidybos procese iš anksto užkirsti 
kelią priimti Konstitucijai prieštaraujančius įstatymus. Pagal Konstituciją 
teismai, spręsdami bylas ir atsiradus aiškiam įstatymų neatitikimui Kons- 
titucijai, pirmenybę turėtų teikti Konstitucijai. Taip pat įtvirtinta nuostata, 
kad dekreto arba kito žemesnę juridinę galią turinčio teisės akto nuostatai 
prieštaraujant Konstitucijai arba įstatymui, teismas arba kita įstaiga negali 
jos taikyti?*. Taigi galioja Konstitucijos viršenybės principas, tačiau kartu 
Parlamentas išlieka įstatymų leidybos iniciatorius, kurio sprendimai negali 
būti tikrinami atgaline data, pateikiant apeliacinį skundą dėl nuostatų ne- 
atitikties Konstitucijai??. 





* The Constitution of Finland, Sections 107 (731/1999, amendments up to 1112/2011 
included). <http://www.finlex.fi/fi/laki/kaannokset/1999/en19990731.pdf>. 

* Constitutional and Parliamentary Information//Constitutional Reform in Finland, 
Secretariat de YAssociation des Secretaires Generaux des Parlements Assemblee 
Nationale, Paris, 1999  <http://www.asgp.info/Resources/Data/Documents/ 
njtcyjxyutisąltggtuuwlcdxvepce.pdf>. 

SUOMIJOS RESPUBLIKOS 
KONSTITUCIJA?* 


I SKYRIUS 
PAGRINDINĖS NUOSTATOS 


1 straipsnis. Konstitucija 

(1) Suomija yra nepriklausoma respublika. 

(2) Suomijos Konstitucija yra įtvirtinta šiame konstituciniame akte. 
Konstitucija garantuoja žmogaus orumo ir asmens laisvių ir teisių neliečia- 
mumą bei remia teisingumą visuomenėje. 

(3) Suomija dalyvauja tarptautiniame bendradarbiavime, kad apsau- 
gotų taiką, Žmogaus teises ir visuomenės vystymąsi. Suomija yra Europos 
Sąjungos narė. 


2 straipsnis. Demokratija ir teisinė valstybė 

(1) Valstybės valdžia yra patikėta žmonėms, kuriems atstovauja Par- 
lamentas. 

(2) Demokratija įtvirtina asmens teisę dalyvauti ir daryti įtaką visuo- 
menės raidai ir jo / jos gyvenimo sąlygoms. 

(3) Valstybės valdžios institucijos turi būti grindžiamos įstatymu. Vi- 
soje valstybinėje veikloje yra griežtai laikomasi įstatymų. 





* Suomijos Respublikos Konstitucija, paskelbta Suomijos oficialiame teisės aktų skelbi- 
mo interneto puslapyje http://www.finlex.fi/fi/laki/ajantasa/1999/19990731, išversta iš 
suomių kalbos. 

Aktualizuotas Suomijos Respublikos Konstitucijos vertimas. Užsienio šalių konstituci- 
jos. Vilnius: Lietuvos teisės universiteto Leidybos centras, 2004. 

3 straipsnis. Parlamentarizmas ir valdžių atskyrimas 

(1) Įstatymų leidžiamoji valdžia priklauso Parlamentui, kuris taip pat 
sprendžia dėl valstybės finansų. 

(2) Vykdomąją valdžią vykdo Respublikos Prezidentas ir Vyriausybė, 
kurios nariai turi turėti Parlamento pasitikėjimą. 

(3) Teisminę valdžią vykdo nepriklausomi teismai. Aukščiausiasis 
Teismas ir Aukščiausiasis Administracinis Teismas yra aukščiausia teismo 
instancija. 


4straipsnis. Suomijos teritorija 
Suomijos teritorija yra nedaloma. Valstybinės sienos negali būti kei- 
čiamos be Parlamento sutikimo. 


5straipsnis. Suomijos pilietybė 

(1) Suomijos pilietybė įgyjama gimimu arba suteikiama pagal tėvų 
pilietybę įstatymo nustatyta tvarka. Pilietybė taip pat gali būti suteikiama 
prašant pagal kriterijus, nustatytus įstatyme. 

(2) Nė vienam negali būti atimta jo / jos Suomijos pilietybė, išskyrus 
įstatymo nustatytais pagrindais ir tik jei jam / jai bus suteikta kitos valsty- 
bės pilietybė. 


II SKYRIUS 
PAGRINDINĖS TEISĖS IR LAISVĖS 


6 straipsnis. Lygybė 

(1) Visi yra lygūs prieš įstatymą. 

(2) Be pateisinamos priežasties negalima elgtis su žmogumi skirtingai 
dėljo lyties, amžiaus, kilmės, kalbos, religijos, įsitikinimų, nuomonės, svei- 
katos, negalios ar priežasčių, susijusių su jo/jos asmeniu. 

(3) Su vaikais turi būti elgiamasi lygiai kaip su suaugusiaisiais ir jiems 
leidžiama spręsti klausimus, susijusius su jais pačiais savarankiškai, kiek tai 
atitinka jų išsivystymo lygį. 

(4) Lyčių lygybė yra puoselėjama visuomeninėje veikloje ir darbe, 
ypač nustatant užmokestį ir kitas darbo sąlygas, kurias detaliau reguliuoja 
įstatymas. 

7 straipsnis. Teisė į gyvybę, asmens laisvę ir neliečiamybę 

(1) Kiekvienas turi teisę į gyvybę, asmens laisvę, neliečiamybę ir sau- 
gumą. 

(2) Nė vienas negali būti nuteistas mirties bausme, kankinamas ar 
kitu būdu pažeidžiamas žmogaus orumas. 

(3) Asmens neliečiamybė negali būti pažeista, taip pat asmens lais- 
vė negali būti apribota be pateisinamos priežasties, nurodytos įstatyme. 
Bausmė, kuria yra apribojama asmens laisvė, gali būti skiriama tik teismo. 
Kitais atvejais neteisėtas laisvės apribojimas gali būti skundžiamas teismui. 
Asmenų, kuriems apribota laisvė, teisės turi būti garantuojamos įstatymu. 


8 straipsnis. Teisėtumo principas baudžiamosiose bylose 

Niekas negali būti pripažintas kaltu dėl nusikaltimo padarymo arba 
būti nuteistas remiantis įstatymu, kuriame nebuvo numatyta bausmė nu- 
sikaltimo padarymo metu. Paskirta bausmė negali būti griežtesnė, nei nu- 
statė įstatymas nusikaltimo padarymo metu. 


9 straipsnis. Judėjimo laisvė 

(1) Suomijos piliečiai ir užsieniečiai, teisėtai gyvenantys Suomijoje, 
turi teisę laisvai judėti šalyje ir pasirinkti savo gyvenamąją vietą. 

(2) Kiekvienas turi teisę išvykti iš šalies. Šios teisės apribojimai gali 
būti numatyti įstatyme, jei tai yra būtina teisinėms procedūroms įgyven- 
dinti ar bausmei įvykdyti, ar valstybės gynimo pareigai atlikti. 

(3) Suomijos piliečiams negali būti draudžiama atvykti į Suomiją, jie 
negali būti iš jos deportuoti, jiems negali būti įvykdoma ekstradicija, jie 
taip pat negali būti perduoti kitai šaliai prieš jų valią. Tačiau įstatymai gali 
numatyti, kad dėl nusikalstamos veikos padarymo, teisinių procedūrų ar 
siekiant įgyvendinti sprendimą dėl vaiko globos ar rūpybos, Suomijos pi- 
liečiui gali būti įvykdyta ekstradicija arba jis gali būti perduotas kitai vals- 
tybei, kurioje yra garantuojamos jo/jos Žmogaus teisės ir teisinė apsauga. 

(4) Užsieniečių teisę atvykti į Suomiją ir pasilikti šalyje reguliuoja 
įstatymas. Užsienietis negali būti deportuotas, įvykdoma ekstradicija ar 
sugrąžintas kitai šaliai, jeigu dėl to jam gresia mirties bausmė, kankinimai 
ar kitoks elgesys, pažeidžiantis žmogaus orumą. 

10 straipsnis. Teisė į privatumą 

(1) Kiekvienam garantuojamas privatus gyvenimas, pagarba ir būsto 
neliečiamybė. Detaliau nuostatas dėl asmens duomenų apsaugos numato 
įstatymas. 

(2) Susirašinėjimo, telefono ir kitų konfidencialių komunikacijų slap- 
tumas yra neliečiamas. 

(3) Priemonės, užtikrinančios būsto neliečiamybę ir kurios yra būti- 
nos siekiant apsaugoti pagrindines asmens teises ir laisves ar vykdant nusi- 
kaltimo tyrimą, gali būti nustatytos įstatymo. Be to, asmens susirašinėjimo 
slaptumas gali būti apribotas įstatymo, kaip ir asmens laisvės apribojimas, 
jei tai yra būtina tiriant nusikaltimus, kuriais keliamas pavojus asmens ar 
visuomenės saugumui, ar būsto neliečiamybei, taip pat tyrimų ir kratos 
metu. 


11 straipsnis. Religijos ir sąžinės laisvė 

(1) Kiekvienas turi religijos ir sąžinės laisvę. 

(2) Religijos ir sąžinės laisvė apima teisę atvirai skelbti ir išpažinti reli- 
giją, laisvai reikšti įsitikinimus ir teisę būti ar nebūti religinės bendruome- 
nės nariu. Niekas negali būti verčiamas prieš savo valią dalyvauti religinėse 
apeigose. 


12 straipsnis. Žodžio laisvė ir teisė naudotis informacija 

(1) Kiekvienas turi žodžio laisvę. Žodžio laisvė apima teisę išreikšti, 
skleisti ir gauti informaciją, nuomones ir kitokią informaciją be išanksti- 
nio apribojimo. Detaliau žodžio laisvės nuostatos yra nustatytos įstatyme. 
Apribojančios nuostatos, susijusios su vaizdo programomis ir kurios yra 
būtinos apsaugoti vaikus, gali būti nustatytos įstatymo. 

(2) Dokumentai ir įrašai, kuriuos turi valdžia, yra vieši, nebent jų pa- 
skelbimas dėl svarbios priežasties yra specialiai apribotas įstatymo. Kie- 
kvienas turi teisę naudotis viešais dokumentais ir įrašais. 


13 straipsnis. Susirinkimų ir asociacijų laisvė 

(1) Kiekvienas turi teisę organizuoti susitikimus ir demonstracijas be 
leidimo, kaip ir teisę dalyvauti juose. 

(2) Kiekvienas turi asociacijų laisvę. Asociacijų laisvė apima teisę su- 
daryti asociaciją be leidimo, būti ar nebūti asociacijos nariu ir dalyvauti 
asociacijos veikloje. Įstatymai taip pat garantuoja laisvę sudaryti profesines 
sąjungas ir organizuotis taip, kad būtų rūpinamasi ir kitais interesais. 

(3) Susirinkimų ir asociacijų laisvių naudojimo sąlygas nustato įsta- 
tymas. 


14 straipsnis. Rinkimų ir dalyvavimo teisės 

(1) Kiekvienas Suomijos pilietis, sulaukęs aštuoniolikos metų am- 
žiaus, turi teisę balsuoti šalies rinkimuose ir referendumuose. Atskiros 
Konstitucijos nuostatos nustato sąlygas kandidatams šalies rinkimuose. 

(2) Kiekvienas Suomijos pilietis ir kiekvienas Europos Sąjungos pi- 
lietis, gyvenantis Suomijoje, sulaukęs aštuoniolikos metų amžiaus, turi 
teisę balsuoti Europos Parlamento rinkimuose, kaip numatyta įstaty- 
muose. 

(3) Kiekvienas Suomijos pilietis ir kiekvienas užsienietis, nuolat gyve- 
nantis Suomijoje, sulaukęs aštuoniolikos metų amžiaus, turi teisę balsuoti 
vietos savivaldos rinkimuose ir vietos referendumuose, kaip tai numatyta 
įstatyme. Nuostatos, nustatančios teisę kitu būdu dalyvauti savivaldos val- 
dyme, yra numatytos įstatyme. 

(4) Viešoji valdžia turi sudaryti galimybes asmeniui dalyvauti visuo- 
meninėje veikloje ir daryti įtaką sprendimams, susijusiems su juo ar ja. 


15 straipsnis. Nuosavybės apsauga 

(1) Kiekvieno nuosavybė yra saugoma. 

(2) Nuosavybės paėmimo sąlygas visuomenės poreikiams tenkinti ir 
teisingai atlyginant, nustato įstatymas. 


16 straipsnis. Išsilavinimo teisė 

(1) Kiekvienas turi teisę į nemokamą pagrindinį išsilavinimą. Nuos- 
tatos, susijusios su pareiga gauti išsilavinimą, yra nustatytos įstatyme. 

(2) Viešoji valdžia, kaip detaliau numato įstatymas, turi garantuoti 
kiekvienam lygias galimybes gauti kitas mokymosi paslaugas pagal jų su- 
gebėjimus ir kitus ypatingus poreikius, taip pat galimybę tobulėti netruk- 
dant ekonominiams sunkumams. 

(3) Mokslo, menų ir aukštojo išsilavinimo laisvė garantuojama. 


17 straipsnis. Teisė į savo kalbą ir kultūrą 

(1) Valstybinės Suomijos kalbos yra suomių ir švedų. 

(2) Kiekvieno asmens teisę vartoti savo kalbą ar suomių, ar švedų, 
teismuose ar kitose valstybės įstaigose ir gauti oficialius dokumentus ta 
kalba, garantuoja įstatymas. Valstybės valdžia turi vienodais pagrindais 

tenkinti kultūrinius ir visuomeninius suomiškai ir švediškai kalbančių ša- 
lies gyventojų poreikius. 

(3) Samiai, kaip vietos gyventojai, taip pat kaip romai ar kitos grupės, 
turi teisę palaikyti ir vystyti savo kalbą ir kultūrą. Nuostatos dėl teisės var- 
toti samių kalbą valstybės institucijose numato įstatymas. Asmenų, nau- 
dojančių ženklų kalbą, ir asmenų, kuriems dėl negalios reikia aiškinimo ar 
vertimo pagalbos, teises garantuoja įstatymas. 


18 straipsnis. Teisė į darbą ir laisvė dalyvauti komercinėje veikloje 

(1) Kaip numato įstatymas, kiekvienas turi teisę užsidirbti jo / jos pra- 
gyvenimui savo darbu, profesija ar komercine veikla pagal jo / jos pasirin- 
kimą. Viešoji valdžia prisiima atsakomybę už darbo saugą. 

(2) Valdžios institucijos turi skatinti užimtumą ir siekti užtikrinti tei- 
sę į darbą. Įstatymas numato teisę gauti mokymąsi, kuris padidintų įsidar- 
binimo galimybes. 

(3) Niekas negali būti atleistas iš darbo neteisėtai. 


19 straipsnis. Teisė į socialinę apsaugą 

(1) Tie, kurie negali gauti lėšų, būtinų oriam pragyvenimui, turi teisę 
gauti būtinas pragyvenimui lėšas ir rūpybą. 

(2) Įstatymas kiekvienam garantuoja teisę į būtinas pragyvenimo lė- 
šas nedarbo, ligos, negalios atveju, sulaukus senatvės, taip pat gimus vaikui 
ar netekus rūpintojo. 

(3) Viešoji valdžia pagal įstatymą kiekvienam garantuoja pakankamą 
socialinę, sveikatos ar medicinos priežiūrą ir rūpinimąsi gyventojų sveika- 
ta. Be to, valstybinė valdžia turi remti šeimas ir kitus atsakingus už vaikų 
aprūpinimą taip, kad jie galėtų užtikrinti vaikų gerovę ir ugdymą. 

(4) Viešoji valdžia remia kiekvieno teisę į būstą ir galimybę susitvar- 
kyti jų nuosavą gyvenamąją vietą. 


20 straipsnis. Atsakomybė už aplinką 

(1) Kiekvienas yra atsakingas už gamtą ir jos bioįvairovę, aplinką ir 
nacionalinį paveldą. 

(2) Viešoji valdžia turi stengtis kiekvienam garantuoti teisę į sveiką 
aplinką ir galimybę kiekvienam priimti sprendimus, susijusius su jų gyve- 
namąja aplinka. 

21 straipsnis. Įstatymo apsauga 

(1) Kiekvienas turi teisę į tinkamą ir greitą savo bylos nagrinėjimą 
kompetentingame teisme ar kitoje valdžios institucijoje, taip pat teisę 
kreiptis į teismą ar kitą nepriklausomą instituciją administracinėje byloje 
dėl priimto sprendimo peržiūrėjimo. 

(2) Įstatymas numato nuostatas, susijusias su teismo proceso viešu- 
mu, teise būti išklausytam, teise gauti motyvuotą sprendimą ir apeliacijos 
teisę, taip pat kitas teisingo teismo proceso ir tinkamo valdymo garantijas. 


22 straipsnis. Pagrindinių teisių ir laisvių apsauga 
Valstybinė valdžia turi garantuoti pagrindinių žmogaus teisių ir lais- 
vių priežiūrą. 


23 straipsnis. Pagrindinės teisės ir laisvės esant nepaprastajai padėčiai 

(1) Laikini pagrindinių teisių ir laisvių apribojimai, kurie atitinka 
Suomijos tarptautinius įsipareigojimus žmogaus teisių srityje ir kurie yra 
būtini ginkluoto Suomijos užpuolimo atveju ar nepaprastosios padėties 
atveju, kai kyla grėsmė tautai, gali būti nustatyti įstatymu ar Vyriausybės 
nutarimu, tik esant ypatingoms aplinkybėms ir numatant tikslią taikymo 
sritį. Laikinųjų išimčių taikymo pagrindai turi būti nustatyti įstatyme. 

(2) Vyriausybės nutarimai dėl laikinųjų išimčių taikymo nedelsiant 
turi būti pateikti Parlamentui svarstyti. Parlamentas gali nuspręsti dėl šių 
nutarimų galiojimo. 


III SKYRIUS 
PARLAMENTAS IR PARLAMENTO NARIAI 


24 straipsnis. Parlamento sudėtis ir įgaliojimų laikas 

(1) Parlamentas yra vienerių rūmų. Jis sudarytas iš 200 atstovų, iš- 
rinktų ketverių metų kadencijai. 

(2) Parlamento įgaliojimai prasideda, kai yra patvirtinami Parlamen- 
to rinkimų rezultatai ir tęsiasi iki kitų Parlamento rinkimų. 


25 straipsnis. Parlamento rinkimai 

(1) Parlamento nariai renkami tiesiogiai, proporciniu būdu ir slaptu 
balsavimu. Kiekvienas pilietis turi lygias teises rinkimuose. 

(2) Parlamento rinkimams šalis pagal Suomijos piliečių skaičių pada- 

lijama bent į dvylika arba daugiausiai į aštuoniolika rinkimų apygardų. Be 
to, Alandų salos turi sudaryti savo vieno atstovo rinkimų apygardą. 

(3) Teisė Parlamento rinkimuose iškelti kandidatus priklauso regis- 
truotoms politinėms partijoms ir, kaip numatyta įstatyme, asmenų gru- 
pėms, turinčioms teisę balsuoti. 

(4) Įstatymas detaliau apibrėžia Parlamento rinkimų rengimo, kandi- 
datų iškėlimo ir rinkimų apygardų nustatymo tvarkos sąlygas. 


26 straipsnis. Neeiliniai Parlamento rinkimai 

(1) Respublikos Prezidentas, esant motyvuotam Ministro Pirmininko 
siūlymui ir išklausius parlamentines grupes, kol vyksta Parlamento sesija, 
gali siūlyti, kad būtų surengti neeiliniai Parlamento rinkimai. Parlamentas 
iki rinkimų turi nuspręsti, kada jis baigia savo darbą. 

(2) Po neeilinių Parlamento rinkimų Parlamentas turi rinktis į sesiją 
pirmą kalendorinę mėnesio dieną, praėjus devyniolikai dienų po rinkimų, 
jeigu Parlamentas nenumatė ankstesnės datos. 


27 straipsnis. Reikalavimai kandidatams į Parlamento narius 

(1) Kiekvienas turintis teisę balsuoti ir kuris nėra globojamas, gali 
būti kandidatu Parlamento rinkimuose. 

(2) Asmuo, einantis karines pareigas, negali būti išrinktas Parlamento 
nariu. 

(3) Vyriausybės teisingumo kancleris, Parlamento ombudsmenas, 
Aukščiausiojo Teismo arba Aukščiausiojo administracinio teismo teisėjas 
ir Generalinis prokuroras negali būti Parlamento atstovu. Jeigu Parlamen- 
to narys yra išrenkamas Respublikos Prezidentu ar paskirtas, ar išrinktas 
į vieną iš minėtų tarnybų, jis / ji nustoja būti atstovu nuo paskyrimo ar 
rinkimų datos. Parlamento nario pareigos taip pat nutraukiamos, jeigu jis/ 
ji praranda tinkamumą. 


28 straipsnis. Laikinas nušalinimas iš pareigų, atleidimas iš pareigų 
arba įgaliojimų nutraukimas 

(1) Parlamento nario pareigos yra sustabdomos tam laikui, kol jis yra 
Europos Parlamento narys. Per tą laiką Parlamento narį pakeičia jo pava- 
duotojas. Parlamento nario pareigos taip pat sustabdomos karinės tarny- 
bos laikotarpiu. 

(2) Parlamentas gali sutikti atleisti Parlamento narį iš užimamų parei- 

gų pagaljo / jos prašymą, jei tokiam atleidimui yra svari priežastis. 

(3) Jeigu Parlamento narys iš esmės ir daug kartų neatliko jo / jos par- 
eigų, Parlamentas, pagal Konstitucinės teisės komiteto išvadą, gali atleisti jį 
/ją iš pareigų visam arba tam tikram laikui sprendimu, priimtu ne mažiau 
kaip dviem trečdaliais balsų. 

(4) Jeigu Parlamento nariu išrinktas asmuo buvo teismo sprendimu 
nuteistas kalėti už tyčinį nusikaltimą ar bauda už rinkimų pažeidimą, Par- 
lamentas sprendžia, ar leisti jam / jai tęsti tarnybą. Jei pažeidimas yra toks, 
kad kaltinamasis praranda pasitikėjimą ir pagarbą, reikalingą einant Parla- 
mento nario pareigas, tai Parlamentas, gavęs Konstitucinės teisės komiteto 
išvadas, dviejų trečdalių balsų dauguma gali priimti sprendimą dėl Parla- 
mento nario įgaliojimų pabaigos. 


29 straipsnis. Parlamento nario nepriklausomumas 
Parlamento narys įsipareigoja laikytis teisingumo ir tiesos. Jis / ji turi 
laikytis Konstitucijos ir jokie kiti nurodymai jam / jai nėra privalomi. 


30 straipsnis. Parlamento nario imunitetas 

(1) Parlamento nariui neturi būti trukdoma vykdyti jo / jos pareigas. 

(2) Parlamento narys negali būti apkaltintas teisme, taip pat negali 
būti atimta laisvė už Parlamento nario nuomonę, išreikštą Parlamente, ar 
dėl elgesio svarstymuose, nebent Parlamentas tam pritarė sprendimu, pri- 
imtu ne mažiau kaip penkiais šeštadaliais balsų. 

(3) Jeigu Parlamento narys buvo suimtas ar sulaikytas, apie tai nedel- 
siant turi būti pranešta Parlamento Pirmininkui. Parlamento narys negali 
būti suimtas ar sulaikytas iki teismo proceso pradžios be Parlamento suti- 
kimo, nebent Parlamento narys yra dėl rimtos priežasties įtariamas pada- 
ręs nusikaltimą, už kurį minimali bausmė yra įkalinimas ilgiau kaip šešis 
mėnesius. 


31 straipsnis. Parlamento nario žodžio ir elgesio laisvė 

(1) Kiekvienas Parlamento narys turi teisę laisvai išsakyti savo nuo- 
monę Parlamente apie visus svarstomus klausimus ir apie tai, kaip jie yra 
nagrinėjami. 

(2) Kiekvienas Parlamento narys turi elgtis oriai ir etiškai, nesielgti 
su kitu asmeniu įžeidžiamai. Jeigu Parlamento narys pažeidžia tokį elgesį, 
Parlamento Pirmininkas gali atkreipti dėmesį arba uždrausti toliau kalbėti. 

Parlamentas gali Parlamento narį, kuris daug kartų pažeidė tvarką, įspėti 
arba jį / ją laikinai nušalinti nuo Parlamento sesijų, bet ne ilgiau kaip dviem 
savaitėms. 


32 straipsnis. Interesų konfliktas 

Parlamento narys yra nušalinamas nuo bet kokio klausimo svarstymo 
ar sprendimų priėmimo, jei tai susijusę su juo ar ja asmeniškai. Tačiau jis / 
ji gali dalyvauti tų dalykų debatuose Parlamento plenariniame posėdyje. 
Be to, Parlamento narys bus nušalintas nuo jo / jos pareigų svarstymo Ko- 
mitete. 


IV SKYRIUS 
PARLAMENTO VEIKLA 


33 straipsnis. Parlamento sesija 

(1) Parlamentas renkasi į sesiją kiekvienais metais Parlamento nutar- 
tu metu, Parlamento sesijos pradžią skelbia Respublikos Prezidentas. 

(2) Parlamento sesija tęsiasi iki tol, kol Parlamentas susirenka į kitą 
Parlamento sesiją. Prieš rinkimus paskutinė Parlamento sesija tęsiasi tol, 
kol Parlamentas nuspręs baigti savo darbą. Prezidentas skelbia Parlamento 
kadencijos pabaigą. Tačiau jei būtina, Parlamento Pirmininkas turi teisę 
sušaukti Parlamentą prieš naujų rinkimų surengimą. 


34 straipsnis. Parlamento Pirmininkas ir Parlamento Pirmininko 
Taryba 

(1) Kiekvienai Parlamento sesijai Parlamentas iš savo narių renka 
Parlamento Pirmininką ir du Parlamento Pirmininko pavaduotojus. 

(2) Parlamento Pirmininkas ir jo pavaduotojai renkami slaptu balsa- 
vimu. Parlamento narys, gavęs daugiau nei pusę balsų, laikomas išrink- 
tu. Jeigu per du pirmuosius balsavimus nė vienas negavo reikiamos balsų 
daugumos, Parlamento narys, trečiame balsavime gavęs daugiausiai balsų, 
laikomas išrinktu. 

(3) Parlamento Pirmininkas, jo pavaduotojai ir Parlamento komitetų 
pirmininkai sudaro Parlamento Pirmininko tarybą. Parlamento Pirminin- 
ko taryba leidžia nurodymus organizuojant Parlamento darbą ir nutaria, 
kaip specialiai numatyta šioje Konstitucijoje ar Parlamento statute, dar- 
bo tvarką, kurios bus laikomasi svarstant dalykus Parlamente. Parlamento 

Pirmininko taryba gali pateikti siūlymą dėl Parlamento pareigūnų darbo 
nuostatų ar Parlamento statuto pakeitimo ar priėmimo, taip pat siūlymus 
dėl kitų Parlamento veiklos nuostatų. 


35 straipsnis. Parlamento komitetai 

(1) Kiekvienos kadencijos laikotarpiui Parlamentas sudaro Pagrin- 
dinį komitetą, Konstitucinės teisės komitetą, Užsienio reikalų komitetą, 
Finansų komitetą ir kitus nuolatinius komitetus, numatytus Parlamento 
statute. Parlamentas taip pat gali įsteigti ad hoc komitetą konkrečiam klau- 
simui parengti ar ištirti. 

(2) Pagrindiniame komitete turi būti dvidešimt penki nariai. Konsti- 
tucinės teisės komitete, Užsienio reikalų komitete ir Finansų komitete turi 
būti bent po septyniolika narių. Kiti nuolatiniai komitetai turi turėti bent 
po vienuolika narių. Kiekvienas komitetas turi turėti būtiną alternatyvių 
narių skaičių. 

(3) Komitetas turi kvorumą, jeigu dalyvauja bent du trečdaliai narių, 
nebent kai kuriais atvejais yra reikalaujama didesnio kvorumo. 


36 straipsnis. Kitos Parlamento renkamos institucijos ir atstovai 

(1) Parlamentas renka Socialinio draudimo institucijos valdymo ir 
veiklos kontrolės patikėtinius pagal įstatymo nuostatas. 

(2) Parlamentas renka kitas būtinas institucijas, kaip numatyta šioje 
Konstitucijoje, kitame įstatyme ar Parlamento statute. 

(3) Parlamento atstovų rinkimai į institucijas pagal tarptautinį susi- 
tarimą ar į kitą tarptautinę instituciją vykdomi pagal įstatymą arba Parla- 
mento statutą. 


37 straipsnis. Parlamento organų rinkimai 

(1) Komitetai ir kiti Parlamento organai yra suformuojami per pirmą- 
ją Parlamento sesiją įgaliojimų laikotarpiui, jeigu kitaip nenumatyta šioje 
Konstitucijoje ar Parlamento statute, ar specialiose Parlamento nustatytose 
teisės proceso normose. Tačiau Parlamento Pirmininko tarybos siūlymu 
Parlamentas gali sutikti vėl suformuoti Komitetą ar organą, veikiantį rin- 
kimų kampanijos metu. 

(2) Parlamentas renka Komitetų ir kitų organų narius. Nebent pagal 
susitarimą rinkimai vykdomi proporciniu balsavimu. 

38 straipsnis. Parlamento ombudsmenas 

(1) Parlamentas ketverių metų terminui skiria Parlamento ombuds- 
meną ir du ombudsmeno pavaduotojus, turinčius teisinį išsilavinimą. 
Ombudsmeno pavaduotojas gali turėti pavaduotoją, kai tai detaliai numa- 
to įstatymas. Ombudsmenui taikomos nuostatos galioja ir ombudsmeno 
pavaduotojams bei jų pavaduotojams. 

(2) Parlamentas, gavęs Konstitucinės teisės komiteto išvadas, dėl sva- 
rių priežasčių gali atleisti ombudsmeną nesibaigus jo / jos kadencijai ne 
mažiau kaip dviem trečdaliais balsų. 


39 straipsnis. Svarstytinų klausimų inicijavimas Parlamente 

(1) Dalykai pradedami svarstyti Parlamente remiantis Vyriausybės 
siūlymu ar Parlamento narių pateiktu pasiūlymu, ar kitu būdu, numatytu 
šioje Konstitucijoje ar Parlamento statute. 

(2) Parlamento nariai gali pasiūlyti: 

1) įstatymų projektus, kuriuose siūloma priimti įstatymą; 

2) biudžeto projektus, apimančius siūlymus dėl tinkamumo įtraukti 
į biudžetą ar papildomo biudžeto, ar dėl kitų biudžetinių sprendimų; ir 

3) peticijas, apimančias siūlymus dėl įstatymo projekto kūrimo ar dėl 
kitų priemonių taikymo. 


40 straipsnis. Svarstytinų klausimų paruošimas 

Vyriausybės siūlymai, Parlamento narių pasiūlymai, Parlamentui pa- 
teiktos ataskaitos ir kiti pasiūlymai yra rengiami Komisijose prieš jų galu- 
tinį svarstymą Parlamento plenarinėje sesijoje, kaip numatyta šioje Konsti- 
tucijoje ar Parlamento statute. 


41 straipsnis. Pasiūlymų svarstymas plenariniame posėdyje 

(1) Įstatymų siūlymai ir siūlymai dėl Parlamento statuto yra svarsto- 
mi dviem svarstymais plenariniame posėdyje. Tačiau siūlymai atidėti, lai- 
kinai sustabdyti galiojimą ar palikti nepatvirtintą įstatymą yra svarstomi 
tik vienu svarstymu. Kiti siūlymai yra svarstomi plenariniame posėdyje 
atskiru svarstymu. 

(2) Sprendimai plenariniame posėdyje yra priimami paprasta balsų 
dauguma, jeigu šioje Konstitucijoje nenumatyta kitaip. Jei balsai pasiskirs- 
to po lygiai, sprendimai priimami traukiant burtus, išskyrus, kai reikia 
kvalifikuotos balsų daugumos. Detaliau balsavimo procedūras nustato 
Parlamento statutas. 


672 


Suomijos Respublikos Konstitucija 


42 straipsnis. Parlamento Pirmininko pareigos plenariniame posėdyje 

(1) Parlamento Pirmininkas sušaukia plenarinį posėdį, pateikia dar- 
botvarkę, prižiūri diskusijas ir užtikrina, kad plenarinio posėdžio svarsty- 
muose būtų laikomasi Konstitucijos. 

(2) Parlamento Pirmininkas neturi atsisakyti įtraukti siūlymo į dar- 
botvarkę ar pasiūlymo balsuoti, nebent toks siūlymas prieštarauja Kons- 
titucijai, kitam įstatymui ar ankstesniam Parlamento sprendimui. Šiuo 
atveju Parlamento Pirmininkas turi paaiškinti atmetimo priežastį. Jeigu 
Parlamentas nepriima Parlamento Pirmininko sprendimo, siūlymas per- 
duodamas svarstyti Konstitucinės teisės komitetui, kuris nedelsdamas turi 
nuspręsti, ar Parlamento Pirmininko veiksmai teisėti. 

(3) Parlamento Pirmininkas nedalyvauja plenarinio posėdžio disku- 
sijose ar balsavime. 


43 straipsnis. Interpeliacijos 

(1) Ne mažiau kaip dvidešimties Parlamento narių grupė gali pa- 
reikšti interpeliaciją Vyriausybei ar atskiram Ministrui dėl Vyriausybės ar 
ministro įgaliojimų. Į interpeliaciją turi būti atsakyta per penkiolika dienų 
nuo interpeliacijos padavimo Vyriausybei Parlamento plenariniame po- 
sėdyje. 

(2) Baigiant svarstyti interpeliaciją, Parlamente turi būti surengtas 
pasitikėjimo balsavimas, jeigu nepasitikėjimas Vyriausybe ar ministru 
buvo pareikštas debatų metu. 


44 straipsnis. Vyriausybės pareiškimai ir ataskaitos 

(1) Vyriausybė gali pateikti Parlamentui paaiškinimą ar ataskaitą dėl 
klausimų, susijusių su šalies valdymu ir tarptautiniais ryšiais. 

(2) Svarstymo pabaigoje turi būti surengtas pasitikėjimo Vyriausybe 
ar ministru balsavimas, jeigu nepasitikėjimas Vyriausybe ar ministru buvo 
pasiūlytas diskusijų metu. Svarstant ataskaitą negali būti priimami spren- 
dimai dėl pasitikėjimo Vyriausybe ar jos nariu. 


45 straipsnis. Klausimai, pranešimai ir diskusijos 

(1) Kiekvienas Parlamento narys turi teisę klausti ministrą dėl minis- 
tro kompetencijos. Nuostatos dėl klausimų ir atsakymų nustatytos Parla- 
mento statute. 

(2) Ministras Pirmininkas ar Ministro Pirmininko paskirtas minist- 
ras gali pateikti pranešimą Parlamentui dėl aktualios problemos. 

(3) Debatai dėl aktualios problemos gali būti surengti plenariniame 
posėdyje, kaip detaliau numatyta Parlamento statute. 

(4) Parlamentas nepriima sprendimų dėl klausimų, nurodytų šiame 
straipsnyje. Išimtys gali būti padarytos dėl žodžio laisvės 31(1) skirsnyje 
nuostatų. 


46 straipsnis. Ataskaitų pateikimas Parlamentui 

(1) Vyriausybė turi pateikti Parlamentui metinę savo veiklos ataskaitą 
ir atsiskaityti dėl priemonių vykdant Parlamento sprendimus, taip pat me- 
tinę valstybės finansų ir biudžeto laikymosi ataskaitą. 

(2) Kitos ataskaitos turi būti pateiktos Parlamentui pagal Konstituciją, 
kitus įstatymus ar Parlamento statutą. 


47 straipsnis. Parlamento teisė gauti informaciją 

(1) Parlamentas turi teisę iš Vyriausybės gauti informaciją, reikalingą 
klausimams svarstyti. Atitinkamas Ministras turi garantuoti, kad Komite- 
tai ir kiti Parlamento organai nedelsiant gautų būtinus dokumentus ir kitą 
institucijų turimą informaciją. 

(2) Komitetas turi teisę gauti informaciją iš Vyriausybės ar iš atitin- 
kamo ministro pagal jo kompetenciją. Komitetas gali pateikti pareiškimą 
Vyriausybei ar ministrui pagal turimą informaciją. 

(3) Parlamento narys turi teisę gauti informaciją iš institucijų ir reika- 
lingą Parlamento nario pareigoms vykdyti, jeigu informacija nėra slapta ar 
susijusi su valstybės biudžeto rengimu. 

(4) Parlamento teisė į informaciją apie tarptautinius santykius yra 
įtvirtinta šioje Konstitucijoje. 


48 straipsnis. Ministro, Parlamento ombudsmeno ir Teisingumo 
kanclerio teisė dalyvauti posėdžiuose 

(1) Ministras turi teisę lankytis ir dalyvauti Parlamento plenarinio 
posėdžio diskusijose, net jei ministras nėra Parlamento narys. Ministras 
negali būti Parlamento komiteto nariu. Vykdydamas Respublikos Pre- 
zidento pareigas pagal 59 skirsnį ministras negali dalyvauti Parlamento 
darbe. 

(2) Parlamento ombudsmenas ir Vyriausybės teisingumo kancleris 
gali lankytis ir dalyvauti Parlamento plenarinio posėdžio debatuose, kai 
svarstomos jų ataskaitos ar siūlymai. 

49 straipsnis. Svarstymų trukmė 

(1) Vienoje Parlamento sesijoje neužbaigtų klausimų svarstymas tę- 
siamas kitoje Parlamento sesijoje, išskyrus atvejus, kai tuo metu vyksta 
Parlamento rinkimai. Jei būtina, nebaigtų tarptautinių klausimų svarsty- 
mas Parlamente gali būti tęsiamas Parlamento sesijoje po Parlamento rin- 
kimų. 


50 straipsnis. Parlamento veiklos viešumas 

(1) Parlamento plenariniai posėdžiai yra atviri visuomenei, jeigu Par- 
lamentas dėl svarių priežasčių nenusprendžia kitaip. Parlamentas doku- 
mentus skelbia pagal Parlamento statutą. 

(2) Komitetų posėdžiai nėra atviri visuomenei. Tačiau komitetas gali 
posėdžiauti viešai, kol renkama informacija. Visuomenei turi būti sudaryta 
galimybė naudotis komiteto protokolais ir kitais susijusiais dokumentais, 
jeigu dėl svarios priežasties komitetas nusprendžia kitaip. 

(3) Komiteto nariai turi laikytis būtino veiklai konfidencialumo. Ta- 
čiau, kai svarstomi dalykai yra susiję su Suomijos tarptautiniais santykiais 
ar Europos Sąjungos reikalais, komiteto nariai, išklausę Vyriausybės išva- 
das, turi laikytis būtino Užsienio reikalų komitetui ir Pagrindiniam komi- 
tetui konfidencialumo. 


51 straipsnis. Parlamento darbo kalbos 

(1) Parlamento darbe yra vartojamos suomių arba švedų kalbos. 

(2) Vyriausybė ir kitos valdžios turi pateikti būtinus dokumentus apie 
Parlamento svarstomą dalyką švediškai ir suomiškai. Parlamento atsakymai 
ir pranešimai, Komitetų ataskaitos ir pareiškimai, taip pat Parlamento Pir- 
mininko Tarybos pasiūlymai raštu turi būti parašyti suomiškai ir švediškai. 


52 straipsnis. Parlamento statutas, kitos darbo tvarkos instrukcijos ir 
taisyklės 

(1) Detaliau Parlamento darbo procedūras, Parlamento organų ir Par- 
lamento darbo tvarkos nuostatas nustato Parlamento statutas. Parlamento 
statutas turi būti priimtas plenariniame posėdyje, laikantis įstatymų siūlymų 
svarstymo procedūros ir nuostatų, paskelbtų Suomijos įstatymų rinkinyje. 

(2) Parlamentas gali išleisti detalesnes vidinio valdymo, Parlamento 
vykdomų rinkimų ir kitas Parlamento darbo instrukcijas. Parlamentas gali 
priimti procedūrų taisykles jo formuojamoms institucijoms. 

53 straipsnis. Referendumas ir piliečių iniciatyva (naujas pavadinimas 

(1) Sprendimas surengti konsultacinį referendumą yra priimamas 
pagal įstatymą, kuris apima nuostatas dėl referendumo laiko ir rinkėjams 
pateikiamų balsavimo alternatyvų. 

(2) Referendumo vykdymo sąlygas nustato įstatymas. 

(3) Ne mažiau kaip penkiasdešimt tūkstančių Suomijos piliečių, tu- 
rinčių teisę balsuoti, turi teisę pateikti Parlamentui įstatymo projektą, kaip 
tai numatyta įstatymuose. 


V SKYRIUS 
RESPUBLIKOS PREZIDENTAS IR VYRIAUSYBĖ 


54 straipsnis. Respublikos Prezidento rinkimai 

(1) Respublikos Prezidentas yra renkamas tiesioginiuose rinkimuose 
šešeriems metams. Prezidentu gali būti renkamas Suomijos pilietis pagal 
kilmę. Tas pats asmuo Respublikos Prezidentu gali būti renkamas ne dau- 
giau kaip dvi kadencijas iš eilės. 

(2) Kandidatas laikomas išrinktu Respublikos Prezidentu, kai gau- 
na daugiau kaip pusę visų rinkimuose dalyvavusių rinkėjų balsų. Jeigu nė 
vienas kandidatas nesurenka reikiamos balsų daugumos, rengiami nauji 
rinkimai iš dviejų kandidatų, gavusių daugiausia balsų. Išrinktu laikomas 
kandidatas, surinkęs daugiau balsų. Jeigu yra iškeltas tik vienas kandidatas, 
tai jis / ji yra paskiriama(s) Respublikos Prezidentu be rinkimų. 

(3) Teisę iškelti kandidatą į Respublikos Prezidentus turi kiekviena re- 
gistruota politinė partija, kurios nors vienas narys yra išrinktas Parlamento 
nariu paskutiniuose Parlamento rinkimuose. Tokią teisę turi ir 20 tūkstančių 
rinkėjų. Respublikos Prezidento rinkimų datą ir tvarką nustato įstatymas. 


55 straipsnis. Prezidento kadencija 

(1) Išrinktas Respublikos Prezidentas savo pareigas pradeda eiti pir- 
mąją kito mėnesio dieną po to, kai buvo išrinktas į šį postą. 

(2) Prezidento kadencija baigiasi, kai naujai išrinktas Prezidentas 
pradeda eiti savo pareigas. 

(3) Jeigu Prezidentas miršta arba Vyriausybė pareiškia, kad Preziden- 
tas nebegali eiti pareigų, kaip įmanoma greičiau turi būti surengti nauji 
rinkimai. 

56 straipsnis. Prezidento priesaika 

Respublikos Prezidentas prieš pradėdamas eiti savo pareigas turi pri- 
siekti Parlamente: 

„Aš, ..., išrinkta(s) Suomijos žmonių Respublikos Prezidentu, pri- 
siekiu gerbti ir vykdyti Respublikos Konstituciją bei įstatymus ir tarnauti 
žmonių gerovei.“ 


57 straipsnis. Prezidento pareigos 
Prezidento pareigos yra nurodytos šioje Konstitucijoje ir kituose įsta- 
tymuose. 


58 straipsnis. Prezidento sprendimai 

(1) Respublikos Prezidentas priima sprendimus Vyriausybėje, rem- 
damasis Vyriausybės pateiktais siūlymais. 

(2) Jeigu Prezidentas atmeta Vyriausybės siūlymą, tai šis yra grąžina- 
mas Vyriausybei. Tokiu atveju, jei klausimas nėra susijęs su įstatymo pa- 
tvirtinimu ar paskyrimu į pareigas, Vyriausybė gali pateikti Parlamentui 
pranešimą šiuo klausimu. Vėliau sprendimas bus priimamas pagal Parla- 
mento poziciją, kurią jis priėmė pranešimo pagrindu, jei tai pasiūlė Vy- 
riausybė. 

(3) Nesilaikant (1) dalies nuostatų, Prezidentas priima sprendimus be 
Vyriausybės siūlymo dėl: 

1) Vyriausybės ar ministro skyrimo, taip pat dėl Vyriausybės ar mi- 
nistro atsistatydinimo priėmimo; 

2) neeilinių Parlamento rinkimų tvarkos; 

3) Prezidento malonės ir kitų klausimų pagal įstatymus dėl privačių 
asmenų ar reikalų, kurie nereikalauja svarstymo Vyriausybės plenariniame 
posėdyje; ir 

4) reikalų, nurodytų Alandų salų autonomijos akte, išskyrus dėl 
Alandų salų finansinių reikalų. 

(4) Atitinkamas ministras teikia informaciją Prezidentui. Tačiau ati- 
tinkamas Vyriausybės pranešėjas teikia siūlymus dėl Vyriausybės sudėties 
pakeitimo, kai tai susiję su visa Vyriausybe. 

(5) Prezidentas kartu su ministru priima sprendimus dėl karinių rei- 
kalų. Detalesnes nuostatas nustato įstatymas. Prezidentas priima sprendi- 
mus dėl skyrimo į karines pareigas ir Respublikos Prezidento biurą, kaip 
numato įstatymas. 

(6) Sprendimai dėl Suomijos dalyvavimo karinės krizės valdyme yra 
priimami, kaip tai konkrečiai nustatyta įstatyme. 


59 straipsnis. Prezidento pavadavimas 

Respublikos Prezidento įgaliojimams nutrūkus, jo pareigas eina Mi- 
nistras Pirmininkas arba, jei šis negali eiti pareigų, ministras, pavaduojan- 
tis Ministrą Pirmininką. 


60 straipsnis. Vyriausybė 

(1) Vyriausybę sudaro Ministras Pirmininkas ir reikiamas ministrų 
skaičius. Ministru gali būti Suomijos pilietis, žinomas kaip sąžiningas ir 
kompetentingas asmuo. 

(2) Ministrai, vadovaudami jiems pavestoms valdymo sritims, yra 
atsakingi Parlamentui. Kiekvienas ministras, dalyvaujantis Vyriausybės 
posėdyje, yra atsakingas už priimamą sprendimą, nebent jo / jos prieštara- 
vimas buvo įtrauktas į protokolą. 


61 straipsnis. Vyriausybės sudarymas 

(1) Ministrą Pirmininką renka Parlamentas, kurį vėliau į šį postą pa- 
skiria Respublikos Prezidentas. Ministrus skiria Respublikos Prezidentas 
Ministro Pirmininko teikimu. 

(2) Prieš išrenkant Ministrą Pirmininką, Parlamento nariai derasi dėl 
Vyriausybės politinės programos ir sudėties. Po diskusijų ir Parlamento Pir- 
mininko bei partijų kalbų, Prezidentas pateikia Parlamentui kandidatą į Mi- 
nistro Pirmininko postą. Kandidatas yra išrenkamas Ministru Pirmininku, 
kai tam atvirame balsavime pritaria daugiau kaip pusė Parlamento narių. 

(3) Jeigu kandidatas nesurenka reikiamos balsų daugumos, kitas kan- 
didatas bus keliamas tokia pat tvarka. Jeigu ir antrasis kandidatas nesuren- 
ka reikiamos balsų daugumos, tai Ministro Pirmininko rinkimai turi būti 
surengti Parlamente atviru balsavimu. Ministru Pirmininku išrenkamas 
asmuo, surinkęs daugiausia balsų. 

(4) Parlamento sesijos metu Vyriausybė formuojama ir kai iš esmės 
pasikeičia jos sudėtis. 


62 straipsnis. Vyriausybės programos pateikimas 

Vyriausybė turi nedelsdama pateikti savo programą Parlamentui pra- 
nešimo forma. Ši nuostata galioja ir kai iš esmės pasikeičia Vyriausybės 
sudėtis. 

63 straipsnis. Ministrų asmeniniai interesai 

(1) Ministras eidamas savo pareigas negali užimti jokių kitų pareigų 
valstybinėse įstaigose ar imtis kokių nors pareigų, kurios gali trukdyti jo / 
jos kaip ministro pareigoms ar leistų kitaip abejoti jo / jos kaip ministro 
patikimumu. 

(2) Paskirtasis ministras turi nedelsdamas pateikti Parlamentui atas- 
kaitą apie savo komercinę veiklą, akcijas ar kitą turtą, taip pat apie savo 
kitas pareigas ir interesus, kurie gali būti svarbūs, kai jo / jos kaip ministro 
veikla bus vertinama. 


64 straipsnis. Vyriausybės ar ministro atsistatydinimas 

(1) Vyriausybės arba ministro atsistatydinimą priima Respublikos 
Prezidentas. Prezidentas taip pat gali priimti ministro atsistatydinimą Mi- 
nistro Pirmininko siūlymu. 

(2) Prezidentas gali atleisti Vyriausybę ar ministrą, jeigu jie neteko 
Parlamento pasitikėjimo, net ir nesant parlamento prašymo. 

(3) Jeigu ministras yra išrenkamas Respublikos Prezidentu arba Par- 
lamento Pirmininku, tai laikoma, kad jis atsistatydino iš savo pareigų išrin- 
kimo į šias pareigas dieną. 


65 straipsnis. Vyriausybės pareigos 

(1) Vyriausybės pareigos yra nustatytos šioje Konstitucijoje. Be to, ji 
turi ir kitas, taip pat administracines pareigas, kurios yra priskirtos Vy- 
riausybei ar ministrui arba kurios neįeina į Respublikos Prezidento ar kitų 
institucijų kompetenciją. 

(2) Vyriausybė įgyvendina Prezidento sprendimus. 


66 straipsnis. Ministro Pirmininko pareigos 

(1) Ministras Pirmininkas vadovauja Vyriausybės veiklai ir prižiūri, 
kaip yra svarstomi ir įgyvendinami Vyriausybės uždaviniai. Ministras Pir- 
mininkas pirmininkauja plenariniams Vyriausybės posėdžiams. 

(2) Ministras Pirmininkas atstovauja Suomijai Europos Vadovų Ta- 
ryboje. Nebent Vyriausybė išimties tvarka nusprendžia kitaip, Ministras 
Pirmininkas taip pat atstovauja Suomijai kitose Europos Sąjungos veiklose, 
kur reikalaujama, kad šalis būtų atstovaujama aukščiausiu valstybės lygiu. 

(3) Kol Ministras Pirmininkas negali eiti savo pareigų, jį pavaduo- 
ja vienas iš ministrų, paskirtas Ministro Pirmininko pavaduotoju. Kai ir 

pastarasis negali eiti savo pareigų, jį pavaduoja vyriausiasis amžiumi mi- 
nistras. 


67 straipsnis. Sprendimų priėmimas Vyriausybėje 

(1) Vyriausybės sprendimai yra svarstomi plenariniuose Vyriausybės 
posėdžiuose arba ministerijoje, kurios kompetencijai jie priklauso. Ypač 
svarbius ir reikšmingus sprendimus priima visa Vyriausybė plenariniame 
posėdyje. Detaliau sprendimų priėmimo sąlygas nustato įstatymas. 

(2) Sprendimai, kurie bus svarstomi Vyriausybėje, turi būti prieš tai 
aptariami atitinkamoje ministerijoje. Vyriausybė klausimams svarstyti gali 
sudaryti ministrų komitetus. 

(3) Vyriausybės posėdis yra teisėtas, kai jame dalyvauja ne mažiau 
kaip penki ministrai. 


68 straipsnis. Ministrai 

(1) Vyriausybę sudaro nustatytas ministrų skaičius. Kiekvienas mi- 
nistras, remiantis savo atitinkama veiklos apimtimi, yra atsakingas už Vy- 
riausybei pateiktų sprendimų parengimą ir už tinkamą ministerijos admi- 
nistracijos darbą. 

(2) Ministerijai vadovauja ministras. 

(3) Maksimalus ministrų skaičius ir bendri ministerijų steigimo prin- 
cipai nustatomi įstatymu. Nuostatos dėl ministerijų veiklos apimties ir jų 
kompetencijos, taip pat kitų Vyriausybės organizacijos formų nustatomos 
įstatymu arba Vyriausybės dekretu. 


69 straipsnis. Vyriausybės teisingumo kancleris 

(1) Vyriausybės teisingumo kanclerį ir teisingumo kanclerio pava- 
duotoją skiria Respublikos Prezidentas. Jie turi turėti teisinį išsilavinimą. 
Be to, Prezidentas skiria ir teisingumo kanclerio pavaduotojo pavaduo- 
jantijį kadencijos laikui, neviršijant penkerių metų. Kai teisingumo kan- 
clerio pavaduotojas negali eiti savo pareigų, pavaduojantysis turi imtis 
atsakomybės. 

(2) Reikalavimai teisingumo kanclerio pavaduotojui bei jį / ją pava- 
duojančiajam yra tokie patys kaip ir teisingumo kancleriui. 

VI SKYRIUS 
ĮSTATYMŲ LEIDYBA 


70 straipsnis. Įstatymų leidybos iniciatyvos teisė 

Įstatymų leidybos iniciatyvos teisė Parlamente priklauso Vyriausybei 
ir Parlamento nariams. Parlameno narių siūlymai dėl įstatymų priėmimo 
turi būti pateikti Parlamento sesijos metu. 


71 straipsnis. Vyriausybės teikiamų įstatymų projektų papildymas ir 
atsiėmimas 

Vyriausybės teikiami įstatymų projektai gali būti papildyti arba at- 
siimti. Papildytas įstatymo projektas negali būti pateiktas, kai klausimus 
svarstantis komitetas jau išplatino savo išvadas. 


72 straipsnis. Įstatymų projektų svarstymas Parlamente 

(1) Kai klausimus svarstantis komitetas jau išplatino savo išvadas, 
įstatymo projektas pradedamas svarstyti dviem klausymais Parlamento 
svarstymuose plenariniame posėdyje. 

(2) Pirmame svarstyme yra pristatomos komiteto išvados, tada vyksta 
diskusijos dėl įstatymo projekto turinio. Antrajame svarstyme, kuris anks- 
čiausiai gali prasidėti praėjus trims dienoms po pirmojo svarstymo pabai- 
gos, Parlamento nariai sprendžia, priimti ar atmesti įstatymo projektą. 

(3) Kai vyksta pirmasis posėdis, įstatymo projektas gali būti pateiktas 
svarstyti Pagrindiniam komitetui. 

(4) Detalesnes įstatymų projektų svarstymo taisykles nustato Parla- 
mento statutas. 


73 straipsnis. Konstitucijos keitimas 

(1) Sumanymas priimti, panaikinti, papildyti ar peržiūrėti Konstitu- 
ciją, pritarus daugumai Parlamento narių antrajame svarstyme, turi būti 
laikinai sustabdomas iki pirmosios Parlamento sesijos po Parlamento 
rinkimų. Po to, kai komitetas išplatins savo išvadas, Konstitucijos keiti- 
mo projektas gali būti be esminių pakeitimų priimtas viename plenarinės 
sesijos svarstyme, kai tam pritaria ne mažiau kaip 2/3 Parlamento narių. 

(2) Tačiau sumanymas panaikinti, keisti ar papildyti Konstituciją gali 
būti skubus, kai tam pritaria mažiausiai 5/6 Parlamento narių. Tokiu atveju 
sumanymas panaikinti, keisti ar papildyti Konstituciją nėra laikinai sustab- 

domas ir jis gali būti priimtas, kai tam pritaria ne mažiau kaip 2/3 Parla- 
mento narių. 


74 straipsnis. Konstitucingumo priežiūra 

Konstitucinės teisės komitetas turi išplatinti išvadas dėl įstatymų pro- 
jektų atitikimo Konstitucijai, taip pat tarptautiniams Žmogaus teisių sutar- 
čių įsipareigojimams. 


75 straipsnis. Speciali įstatymų leidyba Alandų saloms 

(1) Alandų salų autonomijos akto leidybos procedūra ir teisės įgyti 
nekilnojamąjį turtą Alandų salose aktų nuostatos yra reglamentuojamos 
taip, kaip numatyta šiuose aktuose. 

(2) Alandų salų įstatymų leidybos asamblėjos teisės pateikti įstatymų 
projektus, priimtus Alandų įstatymų leidybos asamblėjos, sąlygos yra nu- 
statytos Alandų salų autonomijos akte. 


76 straipsnis. Bažnyčios aktas 

(1) Evangelikų liuteronų bažnyčios organizacijos ir administracijos 
nuostatos yra išvardintos Bažnyčios akte. 

(2) Bažnyčios akto priėmimo tvarka ir teisė teikti šio Akto pakeitimo 
bei papildymo sumanymus yra išvardintos šio Akto konkrečiose nuostatose. 


77 straipsnis. Įstatymų patvirtinimas 

(1) Parlamento priimti įstatymai turi būti pateikti Respublikos Pre- 
zidentui patvirtinti. Prezidentas per tris mėnesius po įstatymo pateikimo 
turi apsispręsti, patvirtinti ar ne. Prezidentas gali prašyti Aukščiausiojo 
Teismo ar Aukščiausiojo administracinio teismo išvadų dėl įstatymo. 

(2) Jeigu Prezidentas nepatvirtina įstatymo, jis grąžinamas Parlamen- 
tui pakartotinai svarstyti. Jei Parlamentas antrą kartą priima įstatymą be 
esminių pakeitimų, jis įsigalioja be pasirašymo. Jei Parlamentas antrą kartą 
nepriima įstatymo, laikoma, kad jis neįsigaliojo. 


78 straipsnis. Nepasirašyto įstatymo svarstymas 

Jeigu Respublikos Prezidentas per nurodytą laiką nepatvirtina įstaty- 
mo, šis turi būti nedelsiant grąžinamas Parlamentui pakartotinai svarstyti. 
Kai Komitetas išplatina atitinkamas išvadas, įstatymas bus priimtas be es- 
minių pakeitimų arba atmestas. Sprendimas yra priimamas plenariniame 
posėdyje vienu svarstymu balsuojant daugumai Parlamento narių. 

79 straipsnis. Įstatymų paskelbimas ir įsigaliojimas 

(1) Jei įstatymas yra priimtas kaip konstitucinis, tai jo paskelbimo ir 
įsigaliojimo tvarka yra nurodyta pačiame įstatyme. 

(2) Įstatymas, kuris buvo patvirtintas arba kuris įsigaliojo be patvir- 
tinimo, turi būti pasirašytas Respublikos Prezidento ir kontrasignuotas 
atitinkamo ministro. Tada Vyriausybė turi nedelsdama įstatymą paskelbti 
Suomijos teisės aktų rinkinyje. 

(3) Įstatyme turi būti nurodyta, kada jis įsigalioja. Išskirtiniu atveju 
gali būti nurodyta, kad jis įsigalioja remiantis dekretu. Jeigu įstatymas ne- 
buvo iki jo įsigaliojimo paskelbtas, tai jis įsigalios nuo jo paskelbimo. 

Įstatymai yra priimami ir skelbiami suomių ir švedų kalbomis. 


80 straipsnis. Dekretų priėmimas ir deleguotoji įstatymų leidyba 

(1) Respublikos Prezidentas, Vyriausybė ir ministerija, įgyvendinda- 
mi jiems Konstitucijos ir kitų įstatymų suteiktus įgaliojimus, leidžia dekre- 
tus. Tačiau principai, susiję su Žmogaus teisėmis ir pareigomis, bei normos, 
kurios pagal Konstituciją yra įstatymo pobūdžio, turi būti nustatytos įsta- 
tymo. Jeigu nėra tiksliai nustatyta, kas turi priimti dekretą, jį turi priimti 
Vyriausybė. 

(2) Be to, kitoms institucijoms įstatymas gali suteikti įgaliojimus nu- 
statyti teisės normas savo kompetencijos ribose, jeigu yra ypatinga priežas- 
tis, atitinkanti aptariamą dalyką, ir jeigu normos svarba nereikalauja, kad 
ji būtų įtvirtinta įstatyme ar dekrete. Tokių įgaliojimų suteikimo ribos turi 
būti tiksliai nustatytos. 

(3) Bendras dekretų ir kitų teisės normų paskelbimo ir įsigaliojimo 
nuostatas nustato įstatymas. 


VII SKYRIUS 
VALSTYBĖS FINANSAI 


81 straipsnis. Valstybės mokesčiai ir įmokos 

(1) Valstybės mokesčius nustato įstatymas, apibrėžiantis mokesčių 
rūšis ir dydį, taip pat atleidimo nuo mokesčių teisinius pagrindus. 

(2) Pagrindinius kriterijus dėl oficialių funkcijų, paslaugų ir kitos 
veiklos įkainių ir jų dydžių nustato įstatymas. 

82 straipsnis. Valstybės skola ir garantijos 

(1) Sprendimą dėl Valstybės skolos priima Parlamentas, kuris nurodo 
maksimalų naujos skolos dydį ir bendrą valstybės skolą. 

(2) Valstybės užtikrinimas ir garantija gali būti suteikta tik bendru 
Parlamento sutarimu. 


83 straipsnis. Valstybės biudžetas 

(1) Parlamentas sprendžia dėl valstybės biudžeto vienerių biudžetinių 
metų laikotarpiui. Tai paskelbiama Suomijos teisės aktų rinkinyje. 

(2) Vyriausybės ir kiti pasiūlymai dėl valstybės biudžeto pateikiami 
Parlamentui iš anksto iki kitų metų biudžeto. 71 straipsnio nuostatos tai- 
komos dėl biudžeto pakeitimo ir panaikinimo. 

(3) Parlamento narys gali pateikti siūlymą dėl biudžeto. 

(4) Kaip ir Finansų komiteto Parlamentui pateikta ataskaita, biudže- 
tas priimamas vienu skaitymu plenariniame posėdyje. Detaliau biudžeto 
priėmimą reguliuoja Parlamento statutas. 

(5) Jeigu iki naujų biudžetinių metų biudžetas nepaskelbtas, Vyriausy- 
bės siūlomas biudžetas turi būti taikomas Parlamento nustatyta apimtimi. 


84 straipsnis. Biudžeto turinys 

(1) Į valstybės biudžetą įtraukiamos metinės šalies pajamos ir išlai- 
dos. Įstatymu gali būti nustatyta atitinkamų pajamų ir išlaidų tiesioginė 
sąsaja, pajamų apžvalga ir susijusių išlaidų skirtumai. 

(2) Pajamų apžvalga biudžete turi apimti biudžeto išlaidas. Į perte- 
klius ir deficitą biudžeto valdyme turi būti atsižvelgta pagal įstatymą. 

(3) Biudžeto pajamų ir išlaidų apžvalga keletui metų turi būti pagal 
įstatymą. 

(4) Pagrindiniai valstybės įmonių veiklos ir finansų principai įtvir- 
tinti įstatyme. Valstybės įmonių išlaidos ir pajamos į biudžetą įtraukiamos 
įstatyme nustatyta apimtimi. Svarstydamas biudžetą parlamentas patvirti- 
na svarbiausius paslaugų ir valstybės įmonių veiklos tikslus. 


85 straipsnis. Biudžeto išlaidos 

(1) Biudžeto išlaidos įtvirtinamos kaip fiksuotos, planuojamos ir per- 
keliamos. Planuojamos išlaidos gali būti peržengtos ir perkeliamos į kitus 
biudžetinius metus pagal įstatymą. Fiksuotos išlaidos ir perkeliamos išlai- 
dos negali būti išskaidytos ar perkeltos, jeigu įstatymas nenumato kitaip. 

(2) Išlaidos negali būti perkeltos iš vieno biudžeto straipsnio į kitą, jei- 
gu to nenumato biudžetas. Tačiau tokį perkėlimą gali numatyti įstatymas. 

Biudžete gali būti numatytos fiksuoto dydžio tikslinės išlaidos nenu- 
matytoms išlaidoms, kurios padengiamos iš einamųjų metų biudžetinio 
asignavimo. 


86 straipsnis. Papildomas biudžetas 

(1) Vyriausybė gali pateikti Parlamentui papildomo biudžeto projek- 
tą, jeigu tam yra pagrįsta biudžeto keitimo priežastis. 

(2) Parlamento narys gali pateikti biudžeto papildymo projektą iš 
karto dėl papildomo biudžeto. 


87 straipsnis. Papildomi biudžeto fondai 

Papildomi biudžeto fondai gali būti sukurti pagal įstatymą, jeigu tokia 
būtinybė valstybėje pripažįstama. Parlamentas įstatymu priima sprendimą 
dėl papildomo biudžeto fondo ne mažiau kaip 2/3 balsų. 


88 straipsnis. Teisėtos asmenų pajamos iš valstybės biudžeto 
Nepriklausomai nuo biudžeto, kiekvienas turi teisę kaupti teisėtai iš 
valstybės gaunamas lėšas. 


89 straipsnis. Valstybės tarnautojų ir darbuotojų įgaliojimų trukmės 
tvirtinimas 

Atitinkamas Parlamento komitetas parlamento vardu tvirtina valstybės 
tarnautojų ir darbuotojų įgaliojimų trukmę, kai to reikalauja Parlamentas. 


90 straipsnis. Valstybės finansų priežiūra ir auditas 

tybės biudžetui. Šiuo tikslu Parlamente veikia Audito komitetas. Audito 
komitetas apie bet kokias svarbias priežiūros išvadas turi informuoti Parla- 
mentą. 

(2) Nepriklausoma institucija Nacionalinė audito tarnyba, turinti ryšį 
su Parlamentu, vykdo finansų valdymo auditą ir jo atitikimo biudžetui 
priežiūrą. Detaliau Nacionalinės audito tarnybos statusą ir pareigas nusta- 
to įstatymas. 

(3) Audito komitetas ir Nacionalinė audito tarnyba turi teisę gauti 
visą jų pareigoms vykdyti reikalingą informaciją iš valstybės institucijų ir 
kitų subjektų, kurie patenka į jų kontrolės sritį. 

91 straipsnis. Suomijos bankas 

(1) Suomijos bankas veikia su Parlamento garantija ir priežiūra pagal 
įstatymo nuostatas. Suomijos banko veiklos priežiūrai Parlamentas skiria 
banko valdytoją. 

(2) Atitinkamas Parlamento komitetas ir banko valdytojas turi teisę 
gauti visą jų veiklai reikalingą informaciją. 


92 straipsnis. Valstybės turtas 

(1) Įstatymas nustato valstybės valdomų akcijų naudojimą ir įgalio- 
jimus. Įstatymas reguliuoja Parlamento sutikimą dėl tinkamos valstybės 
kontrolės įsigyjant ir atsisakant akcijų įmonėse. 

(2) Valstybės nekilnojamasis turtas gali būti valdomas tik su Parla- 
mento žinia arba pagal įstatymo nuostatas. 


VIII SKYRIUS 
UŽSIENIO POLITIKA 


93 straipsnis. Kompetencija užsienio politikos formavimo srityje 

(1) Pagrindinius užsienio politikos klausimus sprendžia Respu- 
blikos Prezidentas kartu su Vyriausybe. Tačiau Parlamentas tvirtina 
ir denonsuoja Suomijos tarptautinius įsipareigojimus bei sprendžia 
klausimus dėl jų įsigaliojimo tiek, kiek numatyta šioje Konstitucijoje. 
Prezidentas priima sprendimus dėl karo ir taikos esant Parlamento su- 
tikimui. 

(2) Vyriausybė yra atsakinga už sprendimų, priimamų Europos Są- 
jungoje, nacionalinį parengimą ir sprendžia dėl lydinčiųjų Suomijos prie- 
monių, nebent toks sprendimas reikalauja Parlamento pritarimo. Parla- 
mentas dalyvauja rengiant sprendimus, kuriuos priima Europos Sąjunga, 
kaip numatyta šioje Konstitucijoje. 

(3) Užsienio reikalų ministras yra atsakingas už ryšius su užsienio 
valstybėmis ir tarptautinėmis organizacijomis. 


94 straipsnis. Pritarimas tarptautiniams įsipareigojimams ir 
jų denonsavimas 

(1) Parlamento pritarimas yra reikalingas tokioms sutartims ir ki- 
tiems tarptautiniams įsipareigojimams, kurie yra įstatymo pobūdžio arba 
ypač reikšmingi, arba kuriems pagal šią Konstituciją yra reikalingas Parla- 

mento pritarimas. Parlamento pritarimas taip pat yra reikalingas denon- 
suojant tokius įsipareigojimus. 

(2) Sprendimas dėl pritarimo tarptautiniams įsipareigojimams ir jų 
denonsavimas yra priimamas, kai tam pritaria dauguma Parlamento narių. 
Tačiau jeigu siūlymas susijęs su Konstitucijos ar šalies sienų pakeitimu ar 
tokio sprendimo perleidimu Europos Sąjungai, tarptautinei organizacijai 
ar institucijai, kai tai yra reikšminga, atsižvelgiant į Suomijos suverenitetą, 
tuomet sprendimas yra priimamas, kai tam pritaria ne mažiau kaip 2/3 
Parlamento narių. 

(3) Tarptautiniai įsipareigojimai neturi kelti pavojaus demokratinei 
santvarkai. 


95 straipsnis. Tarptautinių įsipareigojimų įsigaliojimas 

(1) Sutarčių ir tarptautinių įsipareigojimų nuostatoms, jei jos yra įsta- 
tymo pobūdžio, įgyvendinti reikalingas įstatymas. Kitu atveju tarptautiniai 
įsipareigojimai įsigalioja priėmus dekretą. 

(2) Vyriausybės siūlomas projektas dėl tarptautinių įsipareigojimų 
įsigaliojimo yra svarstomas įprasta įstatymų nustatyta tvarka. Tačiau jei 
siūlymas susijęs su Konstitucija ar šalies sienų keitimu, ar tokio sprendi- 
mo perleidimu Europos Sąjungai, tarptautinei organizacijai ar institucijai, 
kai tai yra reikšminga, atsižvelgiant į Suomijos suverenitetą, Parlamentas 
priima jį, nedarydamas pertraukos, kai tam pritaria ne mažiau kaip 2/3 
Parlamento narių. 

(3) Įstatymas gali nustatyti, kad tarptautiniai įsipareigojimai įsigalioja 
dekreto nustatyta tvarka. Bendras nuostatas dėl sutarčių ir kitų tarptauti- 
nių įsipareigojimų paskelbimo nustato įstatymas. 


96 straipsnis. Parlamento dalyvavimas Europos Sąjungos reikalų 
rengime 

(1) Parlamentas svarsto siūlymus dėl įstatymų, sutarčių ir kitų prie- 
monių, kurios turės būti svarstomi Europos Sąjungoje ir kurios taip pat yra 
Parlamento kompetencijos sritis. 

(2) Gavusi pasiūlymą Vyriausybė turi nedelsdama perduoti Parla- 
mentui savo pasiūlymą, susijusį su (1) dalimi dėl Parlamento pozicijos. 
Siūlymas yra svarstomas Pagrindiniame komitete ir dar viename ar ke- 
liuose komitetuose, kurie teikia nuostatas Pagrindiniam komitetui. Už- 
sienio reikalų komitetas svarsto siūlymus, susijusius su užsienio ir sau- 

gumo politika. Kai yra būtina, Pagrindinis komitetas ar Užsienio reikalų 
komitetas gali išleisti Vyriausybei pareiškimą dėl siūlymo. Be to, Parla- 
mento Pirmininko taryba gali nuspręsti, kad siūlymas gali būti svarsto- 
mas plenariniame posėdyje, tačiau jo metu nėra priimamas Parlamento 
sprendimas. 

(3) Vyriausybė turi pateikti atitinkamam Komitetui informaciją dėl 
Europos Sąjungos reikalų svarstymo. Pagrindinis komitetas ar Užsienio 
reikalų komitetas turi būti informuotas apie Vyriausybės poziciją. 


97 straipsnis. Parlamento teisė gauti informaciją dėl tarptautinių 
reikalų 

(1) Vyriausybė, esant reikalavimui ar kai būtina, turi pateikti Par- 
lamento užsienio reikalų komitetui pranešimą apie užsienio ir saugumo 
politiką. Atitinkamai Parlamento Pagrindinis komitetas turi gauti prane- 
šimus dėl Europos Sąjungos reikalų. Parlamento Pirmininko Taryba gali 
priimti sprendimą dėl pranešimo, kuris buvo svarstomas Parlamento ple- 
nariniame posėdyje, tačiau sprendimas tada nebuvo priimtas. 

(2) Ministras Pirmininkas turi pateikti Parlamentui arba komitetui 
informaciją iš anksto dėl reikalų, kurie bus svarstomi Europos Taryboje 
ir nedelsiant po susitikimo su Taryba. Ta pati tvarka galioja, kai rengiami 
Europos Sąjungos steigimo sutarčių pakeitimai. 

(3) Atitinkamas Parlamento komitetas gali pateikti Vyriausybei išva- 
das dėl anksčiau minėtų pranešimų ir informacijos. 


IX SKYRIUS 
TEISINGUMO VYKDYMAS 


98 straipsnis. Teismai 

(1) Aukščiausiasis Teismas, apeliaciniai teismai ir apygardos teismai 
yra bendrosios kompetencijos teismai. 

(2) Aukščiausiasis administracinis teismas ir regioniniai administra- 
ciniai teismai nagrinėja administracines bylas. 

(3) Nuostatas dėl specializuotų teismų nustato įstatymas. 

(4) Laikinieji teismai negali būti steigiami. 


99 straipsnis. Aukščiausiojo Teismo ir Aukščiausiojo administracinio 
teismo kompetencija 
(1) Aukščiausiasis Teismas yra paskutinė instancija civilinėms, bau- 

džiamosioms ir komercinėms byloms. Aukščiausiasis administracinis teis- 
mas yra paskutinė instancija administracinėms byloms. 

kompetenciją. Jie gali teikti Vyriausybei siūlymus dėl įstatymų leidybos 
iniciatyvos. 


100 straipsnis. Aukščiausiojo Teismo ir Aukščiausiojo administracinio 
teismo sudėtis 

(1) Aukščiausiąjį Teismą ir Aukščiausiąjį administracinį teismą suda- 
ro Teismo pirmininkas ir nustatytas skaičius teisėjų. 

(2) Aukščiausiasis Teismas ir Aukščiausiasis administracinis teismas 
sudaro kompetentingą kvorumą, kai dalyvauja ne mažiau kaip penki teisė- 
jai, nebent kitokį skaičių nustato įstatymas. 


101 straipsnis. Aukštasis apkaltos teismas 

(1) Aukštasis apkaltos teismas nagrinėja kaltinimus, pareikštus Vy- 
riausybės nariui, Teisingumo kancleriui, Parlamento ombudsmenui ar 
Aukščiausiojo Teismo ar Aukščiausiojo administracinio teismo teisėjui 
dėl neteisėto elgesio einant savo pareigas. Aukštasis apkaltos teismas taip 
pat nagrinėja kaltinimus, kurie yra išvardinti 113 straipsnyje. 

(2) Aukštajam apkaltos teismui vadovauja Aukščiausiojo Teismo pir- 
mininkas. Į Teismo sudėtį taip pat įeina Aukščiausiojo administracinio 
teismo pirmininkas, trys vyriausi apeliacinių teismų pirmininkai ir penki 
nariai, kuriuos renka Parlamentas ketveriems metams. 

(3) Detalesnes nuostatas dėl Apkaltos teismo sudėties, kvorumo ir 
darbo tvarkos nustato įstatymas. 


102 straipsnis. Teisėjų paskyrimas 
Nuolatinius teisėjus įstatymo nustatyta tvarka skiria Respublikos Pre- 
zidentas. Nuostatas dėl kitų teisėjų skyrimo nustato įstatymas. 


103 straipsnis. Teisėjo teisė eiti pareigas 

(1) Teisėjas gali būti laikinai nušalintas nuo pareigų tik teismo nuta- 
rimu. Be to, teisėjas negali būti perkeltas į kitą vietą be jo sutikimo, nebent 
dėl teismų reorganizacijos. 

(2) Nuostatas dėl teisėjo pareigos atsistatydinti sulaukus tam tikro 
amžiaus arba negalint atlikti savo pareigų nustato įstatymas. 

(3) Detalesnes nuostatas dėl teisėjų įgaliojimų trukmės nustato įsta- 
tymas. 

104 straipsnis. Prokurorai 

Prokuratūrai vadovauja aukščiausias prokuroras, generalinis proku- 
roras, kurį skiria Respublikos Prezidentas. Detalesnes nuostatas dėl proku- 
ratūros nustato įstatymas. 


105 straipsnis. Prezidento malonė 

(1) Atskirais atvejais Respublikos Prezidentas, gavęs Aukščiausiojo 
Teismo kreipimąsi, gali atleisti nuo dalies ar visos bausmės arba kitos teis- 
mo paskirtos sankcijos. 

(2) Visuotinė amnestija gali būti suteikta tik remiantis įstatymu. 


X SKYRIUS 
TEISINGUMO PRIEŽIŪRA 


106 straipsnis. Konstitucijos viršenybė 
Jeigu teisme nagrinėjant bylą taikytinas įstatymas prieštarauja Konsti- 
tucijai, tai teismas turi teikti pirmenybę Konstitucijos nuostatoms. 


107 straipsnis. Įstatymų įgyvendinamųjų teisės aktų subordinacija 

Jeigu dekreto ar kito įstatymo įgyvendinamojo teisės akto nuostatos 
prieštarauja Konstitucijai ar įstatymui, tai teismas ar kita viešoji valdžia 
negali jo taikyti. 


108 straipsnis. Vyriausybės teisingumo kanclerio kompetencija 

(1) Teisingumo kancleris turi prižiūrėti Vyriausybės ir Respublikos 
Prezidento oficialių aktų teisėtumą. Teisingumo kancleris taip pat turi ga- 
rantuoti, kad teismai, kitos institucijos, valstybės tarnautojai ir kiti asme- 
nys, einantys valstybines pareigas, paklustų įstatymams ir tinkamai atliktų 
savo pareigas. Taip pat Teisingumo kancleris, eidamas savo pareigas, turi 
garantuoti pagrindinių žmogaus teisių bei laisvių apsaugą. 

(2) Esant reikalui, Teisingumo kancleris teikia Prezidentui, Vyriausy- 
bei ir ministrams informaciją bei nuomonę dėl teisinių ginčų. 

(3) Teisingumo kancleris teikia Parlamentui ir Vyriausybei metinį 
pranešimą apie savo veiklą bei pastabas dėl įstatymų laikymosi. 


109 straipsnis. Parlamento ombudsmeno kompetencija 
(1) Ombudsmenas turi garantuoti, kad teismai, kitos institucijos, 
valstybės tarnautojai ir kiti asmenys, einantys valstybines pareigas, paklus- 

tų įstatymams ir tinkamai atliktų savo pareigas. Ombudsmenas, eidamas 
savo pareigas, turi garantuoti pagrindinių teisių bei laisvių apsaugą. 

(2) Ombudsmenas teikia Parlamentui metinę veiklos ataskaitą su 
pastabomis dėl teisingumo vykdymo būklės bei įstatymų leidybos trū- 
kumų. 


110 straipsnis. Teisingumo kanclerio ir ombudsmeno teisė pateikti 
kaltinimus bei jų galios pasiskirstymas 

(1) Sprendimą pateikti teisėjui kaltinimus dėl jo neteisėto elgesio ei- 
nant savo pareigas priima Teisingumo kancleris arba ombudsmenas. Tei- 
singumo kancleris ir ombudsmenas gali patraukti baudžiamojon atsako- 
mybėn ar pareikšti kaltinimus pagal savo kompetenciją. 

(2) Nuostatas dėl Parlamento ombudsmeno ir Teisingumo kanclerio 
galių pasiskirstymo nustato įstatymas, nevaržant jų kompetencijos dėl tei- 
sėtumo priežiūros. 


111 straipsnis. Teisingumo kanclerio ir ombudsmeno teisė gauti 
informaciją 

(1) Teisingumo kancleris ir ombudsmenas turi teisę gauti informa- 
ciją iš visų valstybės institucijų, kurios reikia teisėtumo priežiūrai užti- 
krinti. 

(2) Teisingumo kancleris turi teisę dalyvauti Vyriausybės ir Respu- 
blikos Prezidento susitikimuose, kai Vyriausybė teikia informaciją Prezi- 
dentui apie savo veiklą. Ombudsmenas turi teisę dalyvauti šiuose susitiki- 
muose. 


112 straipsnis. Vyriausybės ir Respublikos Prezidento oficialių aktų 
teisėtumo priežiūra 

(1) Jeigu Teisingumo kancleris įsitikina Vyriausybės, ministro ar Res- 
publikos Prezidento sprendimo ar priemonės neteisėtumu, jis turi pateikti 
pastabas su priežastimis dėl minėtų sprendimo ar priemonės. Jeigu pasta- 
bos yra ignoruojamos, Teisingumo kancleris jas įregistruoja Vyriausybės 
protokole ir, jei būtina, imasi kitų priemonių. Ombudsmenas turi tokią 
pačią teisę teikti pastabas ir imtis priemonių. 

(2) Jeigu Prezidento priimtas sprendimas yra neteisėtas, Vyriausybė, 
gavusi Teisingumo kanclerio pareiškimą, praneša Prezidentui, kad spren- 
dimas negali būti įgyvendintas, ir pasiūlo Prezidentui jį pataisyti arba pa- 
naikinti. 

113 straipsnis. Respublikos Prezidento baudžiamoji atsakomybė 

Jeigu Teisingumo kancleris, ombudsmenas ar Vyriausybė mano, kad 
Respublikos Prezidentas yra kaltas dėl tėvynės ar valstybinės paslapties 
išdavimo ar nusikaltimo žmoniškumui, apie tai turi būti pranešta Par- 
lamentui. Jeigu Parlamentas 2/3 balsų nusprendžia pateikti kaltinimą, 
Generalinis prokuroras turi patraukti Prezidentą baudžiamojon atsako- 
mybėn. Tokia byla turi būti svarstoma Aukštajame apkaltos teisme. Res- 
publikos Prezidento įgaliojimai turi būti sustabdyti teismo proceso laikui. 
Kitais atvejais Prezidentui negali būti pareikšti kaltinimai dėl jo tarnybi- 
nių veiksmų. 


114 straipsnis. Ministrų patraukimas baudžiamojon atsakomybėn 

(1) Byla dėl Vyriausybės nario neteisėto elgesio einant savo pareigas 
yra svarstoma Aukštajame apkaltos teisme. Detalesnes nuostatas nustato 
įstatymas. 

(2) Sprendimą pareikšti kaltinimą priima Parlamentas, gavęs Kons- 
titucinės teisės komiteto išvadas dėl neteisėtos ministro veiklos. Prieš pri- 
imant tokį sprendimą Parlamente turi būti suteikta galimybė ministrui 
pasiaiškinti. Komitetas, svarstydamas tokį atvejį, sudaro kvorumą, kai da- 
lyvauja visi jo nariai. 

(3) Vyriausybės narį baudžiamojon atsakomybės traukia Generalinis 
prokuroras. 


115 straipsnis. Klausimo dėl ministro teisinės atsakomybės iškėlimas 

(1) Tyrimas dėl ministro neteisėtų tarnybinių veiksmų gali būti inici- 
juojamas Konstitucinės Teisės Komitete, remiantis: 

1) Teisingumo kanclerio ar ombudsmeno pranešimu, pateiktu Kons- 
titucinės teisės komitetui; 

2) peticija, kurią pasirašė ne mažiau kaip dešimt Parlamento narių; 
arba 

3) kito Komiteto prašymu, adresuotu Konstitucinės teisės komitetui, 
pradėti tyrimą. 

(2) Konstitucinės teisės komitetas taip pat gali pradėti tyrimą dėl mi- 
nistro neteisėtų veiksmų savo iniciatyva. 

116 straipsnis. Išankstinės sąlygos dėl ministro patraukimo 
baudžiamojon atsakomybėn 

Sprendimas pareikšti Vyriausybės nariui kaltinimus gali būti priim- 
tas, jei jis / ji tyčia ar šiurkščiu nerūpestingumu iš esmės pažeidė savo, kaip 
ministro, pareigas ar kitokiu būdu atliko jas aiškiai neteisėtai. 


117 straipsnis. Teisinė teisingumo kanclerio ir ombudsmeno 
atsakomybė 

114 ir 115 straipsnių nuostatos dėl Vyriausybės nario taikomos Tei- 
singumo kancleriui ir ombudsmenui dėl jų neteisėtų tarnybinių veiksmų 
tyrimo, kaltinimų jiems iškėlimo bei tokių bylų svarstymo. 


118 straipsnis. Tarnybinis atskaitingumas 

(1) Valstybės tarnautoja(s) yra atsakingas už savo tarnybinių veiksmų 
teisėtumą. Jis / ji taip pat yra atsakinga(s) už sprendimus, kuriuos priima 
kolegialios institucijos, kurios narys jis / ji yra. 

(2) Pranešėja(s) yra atsakingas už sprendimą, priimtą jo / jos išdėsty- 
tos medžiagos pagrindu, nebent jis / ji nesutiko su priimtu sprendimu. 

(3) Kiekviena(s), kurio(s) teisės buvo pažeistos ar kuri(s) patyrė kito- 
kią žalą dėl valstybės tarnautojo at kito asmens, einančio valstybines par- 
eigas, neteisėtų veiksmų ar neveikimo, turi teisę reikalauti, kad valstybės 
tarnautojas ar kitas asmuo, einantis valstybines pareigas, būtų nubaustas ir 
kad valstybinė organizacija, pareigūnas ar kitas asmuo, einantis valstybines 
pareigas, būtų pripažintas atsakingu už padarytą žalą, kaip numatyta įsta- 
tymuose. Tačiau asmuo neturi teisės pareikšti kaltinimų, jeigu pagal Kons- 
tituciją tokia byla turi būti nagrinėjama Aukštajame apkaltos teisme. 


XI SKYRIUS 
VALDYMAS IR SAVIVALDA 


119 straipsnis. Valstybės valdymas 

(1) Šalia Vyriausybės ir ministerijų centrinė valdžia gali būti suda- 
ryta iš agentūrų, inspekcijų ir kitų institucijų. Valstybėje gali būti regionų 
ir vietos valdžios institucijos. Detaliau institucijų pavaldumą Parlamentui 
reguliuoja įstatymas. 

(2) Pagrindiniai valstybės valdymo principai, vykdančios viešąsias 
galias institucijos reguliuojamos įstatyme. Regionų ir vietos institucijų val- 

dymo principus nustato įstatymas. Kitais atvejais nuostatos dėl valstybės 
valdymo gali būti nustatytos dekretu. 


120 straipsnis. Alandų salų specialusis statusas 
Alandų salos turi savivaldą pagal specialų Alandų salų autonomijos 
įstatymą. 


121 straipsnis. Savivaldybės ir kita regionų savivalda 

(1) Suomija yra padalinta į savivaldybes, kurių gyventojai turi savi- 
valdą. 

(2) Bendrieji savivaldybių valdymo principai ir savivaldybių įgalioji- 
mai nustatyti įstatyme. 

(3) Savivaldybės turi teisę nustatyti vietos mokesčius. Pagrindiniai 
mokesčių nustatymo ir jų valdymo principai, taip pat teisiniai asmenų ir 
įmonių atleidimo nuo mokesčių pagrindai numatyti įstatyme. 

(4) Nuostatos dėl platesnių savivaldybių valdymo sričių negu savival- 
da numatyta įstatyme. Samiai etniniame regione turi kalbos ir kultūrinę 
savivaldą, reglamentuojamą įstatymu. 


122 straipsnis. Valdymo pasiskirstymas 

(1) Valdymo organizavimo tikslai turi atitikti teritorinį suskirstymą 
tokiu būdu, kad suomiškai ir švediškai kalbantys gyventojai turėtų lygias 
galimybes gauti paslaugas jų kalba. 

(2) Savivaldybių valdymo principai nustatyti įstatyme. 


123 straipsnis. Universitetai ir kitos mokymo įstaigos 

(1) Universitetai turi savivaldą, nustatytą pagal įstatymą. 

(2) Nuostatos dėl švietimo paslaugų, teikiamų valstybės ir savivaldy- 
bių, taip pat privačių ugdymo įstaigų teisė teikti švietimo paslaugas, yra 
reguliuojamos įstatymu. 


124 straipsnis. Administracinių galių perdavimas kitoms institucijoms 

Administracinės galios kitoms institucijoms gali būti perduotos tik 
pagal įstatymą, jeigu tai būtina tinkamam tikslo įgyvendinimui ir jeigu tai 
nepažeis pagrindinių žmogaus teisių ir laisvių, teisinių priemonių ir kitų 
gero valdymo reikalavimų. Taip pat viešosios galios gali būti perduotos 
viešosioms institucijoms. 

125 straipsnis. Reikalavimai valstybės tarnybai ir kiti skyrimo į pareigas 
pagrindai 

(1) Įstatymas gali nustatyti, kad tik Suomijos piliečiai gali užimti tam 
tikras pareigas. 

(2) Įgūdžiai, galios ir pilietiniai nuopelnai yra reikalavimai valstybės 
tarnyboje. 


126 straipsnis. Skyrimas į valstybės tarnybą 

(1) Vyriausybė skiria pareigūnus į valstybės tarnybą, nebent toks sky- 
rimas yra Prezidento, ministerijos ar kitos institucijos prerogatyva. 

(2) Respublikos Prezidentas skiria nuolatinį Prezidento kanceliarijos 
vadovą ir Suomijos diplomatinių atstovybių užsienyje vadovus. 


XII SKYRIUS 
NACIONALINĖ GYNYBA 


127 straipsnis. Nacionalinės gynybos prievolė 

(1) Kiekvienas Suomijos pilietis turi dalyvauti ar prisidėti prie nacio- 
nalinės gynybos pagal įstatymo nuostatas. 

(2) Teisė nedalyvauti ar atsisakyti karo prievolės nustatyta įstatyme. 


128 straipsnis. Ginkluotųjų pajėgų vadas 

(1) Respublikos Prezidentas yra vyriausiasis ginkluotųjų pajėgų va- 
das. Esant išimtinėms aplinkybėms, Vyriausybės siūlymu Prezidentas šias 
pareigas gali pavesti bet kuriam Suomijos piliečiui. 

(2) Respublikos Prezidentas skiria ginkluotųjų pajėgų vadovus. 


129 straipsnis. Mobilizacija 

Vyriausybės siūlymu Respublikos Prezidentas nusprendžia dėl mobi- 
lizacijos į ginkluotąsias pajėgas. Jeigu nevyksta Parlamento sesija, šaukia- 
mas Parlamento posėdis. 


XIII SKYRIUS 
GALUTINĖS NUOSTATOS 


130 straipsnis. Įsigaliojimas 
(1) Ši Konstitucija įsigalioja nuo 2000 m. kovo 1 d. 

(2) Detalios Konstitucijos įgyvendinimo nuostatos numatytos įstaty- 
muose. 


131 straipsnis. Konstitucinių aktų panaikinimas 

Ši Konstitucija panaikina šiuos konstitucinius aktus: 

1) 1919 m. liepos 17 d. Suomijos konstitucinį aktą; 

2) 1928 m. sausio 13 d. Parlamento aktą; 

3) Aukštojo apkaltos teismo aktą, 1922 m. lapkričio 25 d. (273/1922); 

4) Aktą dėl Parlamento teisės tikrinti oficialių Valstybės Tarybos 
narių, Teisingumo kanclerio ir Parlamento ombudsmeno aktus, 1922 m. 
lapkričio 25 d. (274/1922). 


696 






ŠVEDIJOS KARALYSTĖ 









PRATARMĖ 


Švedijos konstitucinio reguliavimo patirtis gana turininga ir savita. Ši 
šalis niekada neturėjo ir dabar neturi vientisos Konstitucijos, kokias turi 
dauguma Europos ir pasaulio šalių. 

Švedijos konstitucinė raida panaši, bet nevisiškai sutampa su pasaulio 
bei Europos konstitucinės raidos laikotarpiais! Šalies konstitucinio regla- 
mentavimo ištakos - XIV a. viduryje, kai buvo išleistas Didysis Eriksono 
teisynas (Magnus Ericsson's Law). 

Švedijos konstitucinio reguliavimo istorija glaudžiai susijusi su Skan- 
dinavijos šalių raida. Tam turėjo įtakos tai, kad Švedija priklausė Danijai. 
Nuo 1397 m. Švedija ne tik kad tampa savarankiška valstybe, bet savo įtaką 
išplečia Baltijos šalims (Estijai, Latvijai, Lietuvai, iš dalies Lenkijai, Suomi- 
jai). 1814 m. prie Švedijos prijungiama Norvegija. Švedijos konstitucinio 
reguliavimo istoriją galima suskirstyti į keletą etapų. 

Pirmajam etapui būdinga smulkiųjų dvarininkų, pirklių, besiformuo- 
jančios buržuazijos kova su absoliutine karaliaus valdžia, bandymai ją ri- 
boti teisiškai. 1544 m. išleistas paktas nustatė sosto paveldėjimo tvarką, 
1560 m. paktas įtvirtino karaliaus galias, 1594 m. paktas nustatė atėjimo į 
sostą tvarką?. Šie paktai neabejotinai buvo konstitucinio reglamentavimo 
užuomazga. 1809 m. Karalius buvo priverstas atsisakyti sosto, ir Riksdagas 
Švedijos Karaliumi išrinko Karolį XIII. 

Pirmasis Švedijos Konstitucijos kūrimo etapas baigėsi priėmus keturis 
labai svarbius įstatymus: 1809 m. birželio 6 d. Aktą dėl valdymo formos, 
1810 m. vasario 10 d. Riksdago įstatymą, 1810 m. rugsėjo 26 d. Aktą dėl 
sosto paveldėjimo, 1812 m. birželio 12 d. Aktą dėl spaudos laisvės. Taigi 
visi šie keturi aktai sudarė Švedijos Konstituciją. 

Vienas iš svarbiausių Švedijos šio etapo konstitucinės raidos doku- 
mentų buvo Aktas dėl valdymo formos (1809 m.), kuris su pakeitimais ir 





! Jarašiūnas, E. Nuo pirmosios iki naujausių konstitucijų: keletas minčių apie konstituci- 


nio reguliavimo raidą. Šiuolaikinė konstitucija: studijos apie užsienio šalių konstitucinį 
reguliavimą. Vilnius: Mykolo Romerio universitetas, 2005, p. 20—30. 
2 The constitution of Sweden. Stockholm, 1996, p. 11. 

papildymais galiojo iki 1974 m. Šis dokumentas įtvirtino absoliutinę mo- 
narchiją, Karaliui suteikė nemažai privilegijų, o Riksdago galias apribojo. 
Pagal šį įstatymą Karaliui priklausė visa vykdomoji valdžia ir gana plačios 
įstatymų leidybos teisės. Švedijoje tuo metu vyriausybės nebuvo, o jos 
funkcijas iš dalies vykdė Karaliaus vadovaujama Valstybės Taryba. Tačiau 
ši Taryba iš tikrųjų buvo tik patariamoji institucija, visiškai pavaldi Ka- 
raliui, kuris vienasmeniškai skyrė visus aukščiausius valstybės pareigūnus 
bei Bažnyčios hierarchus, buvo vyriausiasis kariuomenės vadas, sprendė 
visus tarptautinius klausimus bei sudarydavo tarptautines sutartis. 

Kitas itin svarbus Švedijos įstatymas nustatė Riksdago sudėtį ir veiklą. 
Riksdagas buvo sudarytas luominiu principu iš keturių kurijų - dvarinin- 
kų, dvasininkų, valstiečių ir miestiečių. Įstatymas laikytas priimtu, jeigu 
jam pritarė bent trys kurijos, o konstituciniam įstatymui turėjo pritarti vi- 
sos keturios kurijos. Kad konstitucinis įstatymas būtų galutinai priimtas, 
būtinas kito šaukimo Riksdago pritarimas. Riksdagas turėjo gana plačias 
teises tvarkant finansus. Jis skyrė savo įgaliotinius, kurie kontroliavo Švedi- 
jos valstybinio banko veiklą. Be Riksdago sutikimo negalėjo būti imamos 
valstybės paskolos. Taip pat Riksdagas patvirtindavo mokesčius ir biudže- 
tą. Šių nutarimų Karalius netvirtino, kadangi jie nebuvo laikomi įstaty- 
mais. Tokie platūs įgaliojimai Riksdagui buvo suteikti siekiant apsaugoti 
Karalių nuo galimų finansinių piktnaudžiavimų. 

Vykdomąją valdžią kontroliuoti buvo pavesta ombudsmenui. Švedijos 
ombudsmeno veikla turėjo įtakos formuojantis panašioms institucijoms 
ne tiktai Skandinavijoje, bet ir kitose Europos šalyse, o vėlesniais laikais ir 
Lietuvoje. 

Trečias svarbus įstatymas - 1810 m. priimtas Aktas dėl sosto paveldi- 
mumo. Šis aktas Švedijoje įtvirtino vadinamąją solistinę sosto paveldėjimo 
sistemą, pagal kurią Švedijos karaliaus sostą galėjo paveldėti tiktai vyrai. 

Pabrėžtina tai, jog tuometinėje Švedijoje buvo įtvirtinta gana demo- 
kratiška spaudos laisvės samprata. 1809 m. Akte dėl valdymo formos pa- 
sakyta (86 sk.), kad Karaliaus pavaldiniai turi teisę laisvai spausdinti savo 
kūrinius be išankstinio valstybinių institucijų leidimo, tačiau įtvirtinta ir 
atsakomybė prieš teismą už piktnaudžiavimą spaudos laisve. Karalius Ber- 
nadotas pasiekė, kad 1812 m. būtų priimtas Aktas dėl spaudos laisvės, ku- 
riame įtvirtinta Karaliaus teisė riboti šią laisvę. 

Antrasis Švedijos Konstitucijos kūrimo laikotarpis - 1812-1866 m. 
Tai buvo kapitalizmo įsigalėjimo laikas, kuris keitė ir politinius santykius. 

Švedijos valdymo sistema tuo laiku taip pat kito, nes 1814 m. Švedija susi- 
jungė su Norvegija, ir buvo apribota Karaliaus valdžia. 

Svarbus šio etapo konstitucinės raidos įvykis - 1863 m. įtvirtintas dve- 
jų rūmų Riksdagas. 1866 m. Riksdagas priėmė Įstatymą dėl Riksdago, ku- 
riuo visiškai atsisakė luominio parlamento sudarymo principo ir įtvirtino 
naują Riksdago formavimo tvarką. Aukštuosius parlamento rūmus sudarė 
vietos savivaldos institucijos, o žemieji buvo formuojami visuotinių rinki- 
mų būdu. Ši tvarka galiojo iki 1974 m. 

Trečiasis Švedijos konstitucinės raidos etapas prasidėjo XIX a. sep- 
tintojo dešimtmečio pabaigoje ir tęsėsi iki XX a. šeštojo dešimtmečio pa- 
baigos. Šio laikotarpio konstitucinei raidai įtakos turėjo politinės sistemos 
demokratizavimo tendencijos ir tarptautiniai veiksniai, taip pat ir padėtis 
Europoje. 

Pirmiausia buvo pakeistos 1809 m. Akto dėl valdymo formos formu- 
luotės, nes 1905 m. unija su Norvegija buvo nutraukta, pastaroji tapo sa- 
varankiška valstybe. Vėlesnėmis konstitucinėmis pataisomis buvo nuolat 
plečiamos Riksdago, o siaurinamos Karaliaus teisės. Parlamentas įgijo teisę 
griežčiau, išsamiau kontroliuoti Vyriausybės veiklą, ypač tarptautinių san- 
tykių sritį. 

Politinis gyvenimas buvo nuosekliai demokratizuojamas, įtvirtinta 
visuotinė ir lygi rinkimų teisė. Turto cenzas buvo nuolat mažinamas, o 
po Antrojo pasaulinio karo visai panaikintas. Moterys gavo rinkimų teisę, 
vietoj mažoritarinės įtvirtinta proporcinė rinkimų sistema. 1949 m. buvo 
priimtas naujas Aktas dėl spaudos laisvės, kuriame buvo panaikinti šios 
teisės suvaržymai. 

Prie svarbesnių valstybinės valdžios pokyčių šiame etape priskirtas 
dvejų rūmų parlamento atsisakymas ir vienerių rūmų Riksdago įtvirtini- 
mas. Nagrinėjant parlamento sudarymo tvarką, aukštųjų rūmų atstovai 
pareiškė, kad aukštieji rūmai sudaryti dirbtinai ir dubliuoja žemųjų parla- 
mento rūmų veiklą. 

1876 m. Valstybės Taryboje, kuriai vadovavo Karalius, buvo įsteigta 
Ministro Pirmininko pareigybė. Taip ilgainiui Valstybės Taryba tapo Vy- 
riausybe. Vyriausybės narius skirdavo Karalius, tačiau vėliau priprasta, 
kad Karalius, sudarydamas Vyriausybę, atsižvelgtų į politinių jėgų santykį 
Riksdage. 

Plėtėsi ir griežtėjo parlamentinė kontrolė. Padidėjo Vyriausybės at- 
sakomybė už veiklą gynybos srityje, išsiplėtė ombudsmeno funkcijos bei 

veiklos apimtys. 

Nors trečiajame Švedijos Konstitucijos raidos etape nebuvo priimta 
esminių konstitucinių pataisų, tačiau faktinių pokyčių buvo gana daug. Kai 
kurie pokyčiai egzistavo kaip konstitucinis paprotys ir sudarė prielaidas 
konstitucinėms pataisoms, o kai kurie buvo įtvirtinti paprastuosiuose įsta- 
tymuose. 

Ketvirtasis Švedijos konstitucinės raidos etapas prasidėjo XX a. šeš- 
tojo dešimtmečio antrojoje pusėje ir tęsiasi iki šiol. 1969 m. buvo iš dalies 
pakoreguota valdymo forma, tačiau esminė konstitucinio reguliavimo re- 
forma prasidėjo priėmus 1974 m. Švedijos Konstituciją ir tęsiasi iki šiol. 
Teigiama, jog Švedijoje šiuo metu galioja Konstitucija, priimta 1974 m. 
vasario 27 d., kuri įsigaliojo 1975 m. vasario 1 d., tačiau tai nepakankamai 
tikslu, nes ši šalis niekada neturėjo vientisos Konstitucijos, neturi tokios 
ir dabar. Pagal Konstitucijos pirmos dalies 3 paragrafą dabartinę Švedijos 
Konstituciją sudaro tokie pagrindiniai teisės aktai: 1974 m. vasario 27 d. 
Aktas dėl valdymo formos, 1810 m. vasario 26 d. Aktas dėl sosto pavel- 
dėjimo, 1949 m. Aktas dėl spaudos laisvės (su papildymais ir pataisomis, 
priimtomis 1974 m.) ir 1991 m. Pagrindinis įstatymas dėl žodžio laisvės. 

Ypač sparti Švedijos konstitucinio reguliavimo plėtra vyko XX a. pa- 
skutinį dešimtmetį - konstitucinių papildymų bei pataisymų buvo padary- 
ta daugiau nei ankstesniais laikotarpiais". 

Akte dėl valdymo formos buvo įtvirtinta, jog šalies Konstituciją su- 
daro ne tik trys pagrindiniai mūsų paminėti įstatymai, bet ir 1991 m. pri- 
imtas (su 1994 m. papildymais) Įstatymas dėl žodžio laisvės. Šis įstatymas 
išsamiai reglamentuoja žodžio laisvę kaip demokratijos įtvirtinimo prie- 
laidą šalyje. Šiuose įstatymuose reglamentuojama teisė reikštis įvertinant 
pakitusią technologinę aplinką (televizija, vaizdo įrašai, internetas ir kt.). 
Šiame teisės akte išplėstos užsieniečių teisės naudotis spaudos laisve. Rei- 
kėtų paminėti, jog tikrai ne kiekviena Europos šalis turi tokią išvystytą ir 
teisiškai ginamą spaudos ir visos informacijos sklaidos sistemą, kokią turi 
Švedija. Be šių nuostatų, buvo padaryta daug kitų konstitucinių pataisų ko- 
reguojant teisinį reguliavimą. 

Pagal šio laikotarpio konstitucinį reguliavimą Švedijoje išsaugota par- 
lamentinė monarchija, tačiau Karaliaus vaidmuo gana formalus. Jo įtaka 
valstybės valdyme praktiškai tik reprezentacinė. 





* <http://confinder.richmond.edu>. 

Įvertinus diskusijas visuomenėje buvo įtvirtinta 4 metų Riksdago 
kadencija, nustatytas amžiaus cenzas, taip pat ir sosto paveldėtojo, 18 m. 
(anksčiau buvo 25 m.). 

Konstitucijoje įtvirtinta referendumo organizavimo galimybė. 

Nuolat kito konstitucinės normos, reglamentuojančios privačios nuo- 
savybės teisę. Švedijoje jau seniai vykdoma socialiai orientuota politika, 
todėl nuolat svarstomi mokesčių klausimai, koreguojama mokesčių siste- 
ma. Švedijos Konstitucija numato privačios nuosavybės nacionalizavimo 
galimybę, tačiau taip pat teigiama, jog privatų turtą nacionalizuoti galima 
tik tenkinant labai svarbias visuomenės reikmes. Pabrėžtina, jog nekilno- 
jamasis turtas (žemė, statiniai) negali būti nusavintas. 

Nemaži konstitucinio reguliavimo pokyčiai siejami su Švedijos rengi- 
musi stoti į Europos Sąjungą. Aktas dėl valdymo formos buvo papildytas 
konsultacinio referendumo galimybe, iš esmės pakeistos tos konstitucinės 
normos, kurios reglamentavo Švedijos santykius su kitomis valstybėmis. 
Iš esmės pakeistas Akto dėl valdymo formos dešimtos dalies 5 paragrafas 
įtvirtino, jog Riksdagas gali perduoti spręsti klausimus Europos Sąjungos 
institucijoms, jeigu jų priimti sprendimai nepažeis Švedijos pagrindiniuo- 
se įstatymuose įtvirtintų žmogaus teisių. Parlamentas gali perduoti spręsti 
klausimus, jeigu tam pritarė ne mažiau kaip trys ketvirtadaliai dalyvavusių 
balsavime deputatų. Pasiūlymui perduoti Europos Sąjungos institucijoms 
spręsti klausimus, susijusius su pagrindinių Švedijos konstitucinių įstaty- 
mų pakeitimais, turi pritarti ne mažiau kaip penki šeštadaliai balsavusių ir 
ne mažiau kaip trys ketvirtadaliai visų Riksdago deputatų. Kaip matome, 
Švedijos Konstitucija gana išsamiai nustato kompetencijos pasiskirstymą 
su Europos Sąjunga, bet apskritai šios šalies pastarojo meto teisėkūroje su- 
stiprėjo tarptautinių organizacijų bei Europos Sąjungos institucijų spren- 
dimų įtaka. 

Švedijos Konstitucija įtvirtina parlamentinės monarchijos valdymo 
formą. Konstitucijos pirmos dalies 1 paragrafas skelbia, jog valstybinės val- 
džios šaltinis yra liaudis, kuri dalyvauja valdyme naudodamasi visuotine ir 
lygia rinkimų teise. 

Švedija, kaip ir kitos Europos šalys, apibrėždama individo teisinį sta- 
tusą, laikosi tarptautinių dokumentų nuostatų didinti valstybės dėmesį 
žmogui. Švedijos Konstitucijos pirmos dalies 2 paragrafe sakoma, jog vals- 
tybinė valdžia turi būti įgyvendinama gerbiant visų žmonių ir kiekvieno 
žmogaus atskirai laisvę ir orumą. Asmeninės, ekonominės bei kultūrinės 

kiekvieno Žmogaus gerovės puoselėjimas turėtų būti pagrindinis valstybės 
tikslas. Ypač dėmesingai Švedijos Konstitucijoje įtvirtinamos teisės į infor- 
macijos, žodžio, sąjungų, mitingų, demonstracijų laisvę. 

Švedijos Konstitucija įtvirtina harmoningą santykį tarp visuomenės 
ir individo paryškinant visuomenės įsipareigojimą globoti žmogaus teises. 

Švedijos Konstitucijoje yra gana savitų konstitucinio reguliavimo 
normų, saugančių Žmogaus teises. Antro skyriaus 2 paragrafe skelbia- 
ma, jog pilietis turi būti apsaugotas nuo prievartos skelbti savo politines, 
religines, kultūrines pažiūras visuomenėje. Taip pat jis turi būti apsau- 
gotas nuo prievartos dalyvauti mitinguose ar susirinkimuose, politinių, 
religinių ar kitokių junginių veikloje. Konstitucijos antro skyriaus 3 par- 
agrafe sakoma, jog be asmens sutikimo negali būti skelbiama informacija 
apie jo politines pažiūras visuotiniame registre. Taip pat Konstitucijoje 
skelbiama, jog asmuo turi būti apsaugotas nuo šmeižto, pasikėsinimo į 
jo asmeninį saugumą, nuo fizinės prievartos. Mirties bausmė Švedijoje 
netaikoma. 

Konstitucijoje pabrėžiamas rūpestis dėl savų piliečių. Konstitucijos 
antro skyriaus 7 paragrafe sakoma, jog nė vienas pilietis negali būti iš- 
siųstas iš šalies arba jam būtų neleidžiama grįžti į šalį. Nė vienam piliečiui 
negali būti atimta Švedijos pilietybė. Konstitucijoje įtvirtintas aukštas vie- 
šosios tolerancijos lygis. Konstitucijos antro skyriaus 12 paragrafe sako- 
ma, jog įstatymuose ar kituose aktuose negali būti įtvirtintos nepalankios 
nuostatos tų asmenų atžvilgiu, kurie pagal rasę, odos spalvą arba etninę 
prigimtį sudaro mažumą. 

Žodžio, informacijos, susirinkimų, demonstracijų laisvė gali būti ri- 
bojama tik dėl valstybės saugumo bei siekiant apsaugoti individo garbę, 
gyvenimo privatumą bei užkardant nusikaltimus. 

Išskirtinis Švedijos Konstitucijos bruožas yra atidus užsieniečių teisi- 
nio statuso įtvirtinimas. Konstitucijos antro skyriaus 25 paragrafas skelbia, 
jog užsieniečiai dažnai prilyginami Švedijos piliečiams, - tai gana demo- 
kratiška ir užsienio piliečiams patraukli norma. 

Pagal Švedijos Konstituciją aukščiausias atstovaujamasis organas yra 
Riksdagas, kuris leidžia įstatymus, nustato valstybinius mokesčius, valsty- 
binių lėšų naudojimo tvarką. Riksdagas kontroliuoja Vyriausybės ir visos 
administracijos veiklą, taip pat tvirtina ombudsmenus, kurių pareiga yra 
kontroliuoti civilinę ir karinę administraciją, vietos savivaldos organus. 
Skirtingai negu ankstesniu laikotarpiu, kai įstatymų leidybą vykdė parla- 

mentas ir Karalius, dabartiniu metu Riksdagas yra vienintelė institucija, 
leidžianti įstatymus“. 

1970 m. Švedijos Riksdago struktūra buvo supaprastinta ir iš dve- 
jų rūmų jis tapo vienerių rūmų parlamentu. Riksdagas renkamas laisvų, 
slaptų bei tiesioginių rinkimų būdu ketveriems metams, pagal proporci- 
nę rinkimų sistemą. Kas ketvirti metai rugsėjo mėnesio trečią sekmadienį 
rinkimai į parlamentą vyksta kartu su rinkimais į municipalines ir žemių 
tarybas. Nuo 2014 m. šiuos rinkimus planuojama organizuoti rugsėjo an- 
trąjį sekmadienį. 

Pagal Švedijos Konstitucijos trečio skyriaus 11 paragrafą Vyriausybė 
gali paskelbti neeilinius rinkimus į Riksdagą. Tokie rinkimai turi vykti per 
3 mėnesius nuo Vyriausybės nutarimo priėmimo. Tačiau Konstitucijoje 
taip pat pabrėžta, jog Vyriausybė negali organizuoti priešlaikinių rinkimų 
tris mėnesius nuo pirmojo naujai išrinkto Riksdago posėdžio. 

Švedija labai sena monarchinė valstybė. Tačiau jos dažnai archajiškos 
tradicijos įsikomponuoja į šiuolaikišką, gana modernią Švedijos gyvenimo 
aplinką. Dauguma visuomenės narių palaiko monarchiją kaip valdymo 
formą. 

Švedijos valstybės vadovas yra Karalius. 

Karaliaus statusas yra aptartas 1975 m. Konstitucijos penktame sky- 
riuje bei 1810 m. spalio 26 d. Akte dėl sosto paveldimumo. 1979 m. pakei- 
tus solistinę sistemą, Švedijos Karaliumi gali tapti vyras arba moteris, ne 
jaunesnis kaip 18 metų Švedijos pilietis. Pagal Konstituciją tuo pačiu metu 
jis negali būti Talmanas, ministras arba Riksdago narys. 

Pagal Konstitucijos penkto skyriaus 6 paragrafo reikalavimą Vyriau- 
sybė turi informuoti Riksdagą, jeigu Karalius šešis mėnesius nevykdė ar 
negalėjo vykdyti savo pareigų. Riksdagas turi nuspręsti, ar Karalius paliko 
sostą. Jei Karalius paliko sostą arba Švedijos Karaliaus dinastija pasibaigė, 
Riksdagas turi paskirti regentą, atliksiantį valstybės vadovo funkcijas. Jei- 
gu regentą paskirti itin sudėtinga, Vyriausybės sprendimu laikinai vykdyti 
regento pareigas gali būti pavesta Talmanui. 

Kaip ir kiekvienoje parlamentinėje monarchijoje, Švedijoje Karaliaus 
vaidmuo yra nominalus. 

Valstybėse, kurių valdymo forma yra parlamentinė monarchija, svar- 
biausia institucija yra Vyriausybė. Formaliai šiose valstybėse Vyriausybė 





* <www.icl - journal.com>, vol. 44/2010, 672. 

atsiskaito parlamentui ir turi atsistatydinti jai pareiškus nepasitikėjimą. 
Tačiau faktiškai ji daro didelę įtaką parlamento darbui. Nereikėtų pamiršti, 
jog Vyriausybę sudaro viena ar kelios valdančiosios partijos, o tai reiškia, 
jog parlamentinę daugumą saisto partinė drausmė, todėl faktinė parla- 
mento priklausomybė nuo Vyriausybės tik padidėja. 

Pagal Švedijos Konstituciją Vyriausybė pagal svarbą yra lyg ir antroje 
vietoje po Riksdago. Pagal galiojančias teisės normas Vyriausybei atiteko 
tos funkcijos, kurias anksčiau vykdė Karalius. 1974 m. priimto Akto dėl val- 
dymo formos1 skyriaus 6 paragrafe Vyriausybė pavadinta institucija, kuri 
valdo valstybę. Jos sudėtis priklauso nuo politinių jėgų santykio Riksdage. 

Konstitucijoje įtvirtintas Vyriausybės teisinis statusas ir pasakyta, jog 
ją sudaro Ministras Pirmininkas ir kiti ministrai. Pagal Konstituciją Minis- 
tro Pirmininko kandidatūrą, pasikonsultavęs su politinėmis partijomis ir 
vicetalmanais, Riksdagui tvirtinti teikia Talmanas. Gautas pasiūlymas ne 
vėliau kaip ketvirtą dieną be jokių papildomų svarstymų komitetuose turi 
būti pateikiamas balsuoti Riksdage. 

Vyriausybė savo veikloje atskaitinga Riksdagui. Švedijos Konstitu- 
cijoje gana savitai sprendžiama Vyriausybės atskaitomybės parlamentui 
formos klausimai. Tuo tikslu Riksdagas sudaro Konstitucinį komitetą. 
Konstitucinis komitetas privalo kontroliuoti Vyriausybės bei atskirų mi- 
nistrų veiklą, Vyriausybės reikalų tvarkymą. Pagal Konstitucijos tryliktos 
dalies pirmą paragrafą Komitetas gali pareikalauti bet kokių dokumentų, 
protokolų apibūdinančių Vyriausybės ar atskirų ministrų veiklą. Kiekvie- 
nas Riksdago narys ar bet kuri Riksdago komisija gali raštu pareikalauti 
Konstitucinės komisijos ištirti Vyriausybės ar atskirų ministrų veiklą, jeigu 
jiems kilo kokių nors abejonių ar įtarimų. Konstitucinė Komisija apie atlik- 
tą tyrimą ir išvadas privalo informuoti Riksdagą. Konstitucijos 13 skyriaus 
2 paragrafas reikalauja, jog Konstitucinė komisija kartą per metus privalo 
informuoti Riksdagą apie Vyriausybės veiklos analizę ir tuo atveju, jeigu į 
ją niekas nesikreipė. Riksdagas Konstitucinės komisijos pateiktos medžia- 
gos pagrindu kasmet įvertina Vyriausybės veiklos efektyvumą. 

Konstitucinė komisija radusi rimtų pažeidimų ministrų veikloje gali 
suformuluoti kaltinimus ir juos pateikti Aukščiausiajam Teismui. 

Prie savitų Švedijos Konstitucijos bruožų priskirtina ir tai, jog ji labai 
dėmesingai sprendžia valstybės valdymo klausimus karo ir karo grėsmės 
atvejais. Pasaulio konstitucinio reguliavimo praktikai būdingos normos, 
įtvirtinančios valstybių valdymą ekstremalių situacijų, tarp jų ir karo, atve- 

jais. Tačiau kad ištisas Konstitucijos skyrius būtų skirtas šiems klausimams 
reguliuoti, gana retas atvejis. Tuo tarpu Švedijos Konstitucijos visa apiman- 
tis penkioliktas skyrius, susidedantis iš šešiolikos paragrafų, skirtas šiems 
klausimams sureguliuoti. Karo ar karo grėsmės atveju valstybės valdymą 
Konstitucija paveda Vyriausybei kartu su parlamentu. Kartu Konstitucija 
labai racionaliai ieško išeities tais atvejais, jeigu parlamentas ar Vyriausybė 
negalėtų vykdyti savo pareigų. 

Vykdant Švedijos konstitucijos vienuoliktos dalies reikalavimus tei- 
singumą vykdo bendrosios kompetencijos ir administraciniai teismai. 

Bendrosios kompetencijos teismų sistemą sudaro 96 rajonų teismai, 6 
apeliaciniai teismai regionuose ir Aukščiausiasis Teismas. 

Administracinių teismų sistemą sudaro 24 regioniniai administraci- 
niai teismai, 4 administraciniai apeliaciniai teismai ir Aukščiausiasis admi- 
nistracinis teismas". 

Visi teismai Švedijoje bendroje valdžių padalijimo sistemoje yra sa- 
varankiški. 

Konstitucijos 11 skyriaus 3 paragrafe yra kategoriškai pasakyta, jog 
joks organas, tarp jų ir Riksdagas, negali nurodinėti teismams bei kištis 
į jų veiklą. Švedijoje įtvirtinta gana netradicinė malonės suteikimo tvar- 
ka. Paprastai daugelyje šalių malonę suteikia valstybės vadovai. Tuo tarpu 
Konstitucijos 12 skyriaus 9 paragrafe įtvirtinta, jog malonę už padarytus 
nusikaltimus teikia Vyriausybė. 

Pagal Konstitucijos 11 skyriaus 11 paragrafą etatinis teisėjas turi būti 
Švedijos pilietis. To paties skyriaus 1 paragrafe pasakyta, jog Aukščiausiojo 
Teismo, taip pat Aukščiausiojo administracinio teismo nariais gali būti ski- 
riami tik tie asmenys, kurie kada nors buvo skiriami kitų teismų etatiniais 
teisėjais. 

Švedijoje susiformavo gana netradicinė konstitucinės kontrolės siste- 
ma. Ji nenuėjo tradiciniu keliu recepuodama amerikietiškąjį arba europi- 
nį konstitucinės kontrolės modelį, o sukūrė savąjį. Švedijos konstitucinės 
kontrolės sistemai būdinga tai, kad praktikoje susiklostė ir Konstitucijoje 
įtvirtinta priešlaikinė konstitucinė kontrolė“. Tai atlieka įvairios instituci- 
jos. Specialus pralamento komitetas kontroliuoja rinkimų teisėtumą, žmo- 
gaus teisių apsaugą vykdo teismai ir kelios institucijos. Įtakinga institucija 
Švedijoje šioje srityje yra ombudsmenas. 





3 <www.icl-journal.com Vol. 4 4/2010, 677>. 
“ <www.icl-journal.com Vol. 4/2010,679>. 

Konstitucijos 8 skyriaus 20 paragrafe numatyta, jog išvadoms dėl įsta- 
tymų projektų parengti parlamente sudaroma Įstatymų leidybos taryba, į 
kurią įeina Aukščiausiojo Teismo ir Aukščiausiojo administracinio teismo 
nariai. Su prašymu dėl išvados gali kreiptis Vyriausybė arba parlamento 
komisija. Vyriausybė ir komisijos gali kreiptis į Riksdagą, kol jo sprendi- 
mas dėl svarstomo įstatymo projekto dar nepriimtas. 

Jeigu svarstomas įstatymo projektas, keičiantis ar papildantis Įstatymą 
dėl spaudos laisvės, Įstatymą dėl komunalinių mokesčių ar kitus visuome- 
nei svarbius įstatymus, Įstatymų leidybos tarybos išvada yra privaloma. 

Prasminga tai, jog per dešimtmečius ir šimtmečius Švedijoje susi- 
formavo gana tobula konstitucinio reguliavimo sistema. Šios valstybės 
Konstitucija ir kiti pagrindiniai įstatymai kildinami iš seniausios istorinės 
patirties. Susiformavo gana savita nacionalinė teisinio reguliavimo prakti- 
ka - įstatymu paverčiamas visuotinis paprotys bei tradicija. Tokie įstatymai 
visuomenėje yra labai suprantami, visuomenėje jie gerbiami bei jų laiko- 
masi. Tai visuomenės stabilumo garantas. 

NAUJAI NUSTATYTOS VALDYMO 
FORMOS PASKELBIMAS (1974:152)7 


1 SKYRIUS 
VALSTYBĖS VALDYMO PAGRINDAI 


1$ Valstybinės valdžios šaltinis yra liaudis. 

Švedijos tautos valdžia grindžiama laisvu apsisprendimu ir visuotine 
bei lygia rinkimų teise. Ji įgyvendinama per atstovaujamąją ir parlamenti- 
nę valstybės valdymo formą ir vietos savivaldą. 

Valstybinė valdžia įgyvendinama įstatymų pagrindu. 


2$ Valstybinė valdžia turi būti įgyvendinama gerbiant visų žmonių ir 
kiekvieno žmogaus atskirai laisvę ir orumą. 

Viešosios valdžios veiklos pagrindinis tikslas turi būti kiekvieno as- 
mens ekonominė ir kultūrinė gerovė. Visuomenė turi ypatingai rūpintis, 
kad būtų užtikrinta teisė į darbą, būstą ir išsilavinimą bei būtų veikiama 
socialinės rūpybos ir saugos bei sveikatos apsaugos labui. 

Visuomenė turi remti nuosaikų vystymąsi, kuriuo būtų kuriama ge- 
resnė aplinka dabartinėms ir būsimoms kartoms. 

Visuomenė turi teikti prioritetą demokratijos idėjoms visose visuo- 
meninio gyvenimo srityse, kartu išsaugojant asmens teisę į privatumą ir 
šeiminį gyvenimą. 

Visuomenėje visi žmonės turi turėti galimybę prisidėti ir lygiomis tei- 
sėmis dalyvauti visuomeninėje veikloje, taip pat turi būti saugomos vaikų 





7 Naujai nustatytos valdymo formos paskelbimo aktas, paskelbtas Švedijos parlamento 
(Riksdago) interneto puslapyje http://www.riksdagen.se/sv/Dokument-Lagar/Lagar/ 
Svenskforfattningssamling/Kungorelse-1974152-om-beslu. sfs-1974-152/, išverstas iš 
švedų kalbos. 

teisės. Visuomenė turi netoleruoti žmonių diskriminavimo pagal lytį, rasę, 
nacionalinę ar etninę kilmę, kalbą, išpažįstamą religiją, funkcinę negalią, 
seksualinę orientaciją, amžių ar kitas atskiro asmens savybes. 

"Turi būti remiamos samių tautos ir kitų tautinių, kalbinių ir religinių 
mažumų pastangos išsaugoti ir vystyti savo kultūrinį ir bendruomeninį 
gyvenimą. 


3$ Aktas dėl valdymo formos, Sosto paveldėjimo tvarka, Spaudos lai- 
vės aktas ir Žodžio laisvės konstitucinis įstatymas yra konstituciniai šalies 
įstatymai. 


4$ Riksdagas yra aukščiausias tautos atstovaujamasis organas. 

Riksdagas leidžia įstatymus, nustato valstybinius mokesčius ir valsty- 
binių lėšų panaudojimo tvarką. Riksdagas kontroliuoja vadovavimą vals- 
tybei ir jos administravimą. 


5$ Karūnuotas vadovaujantis Sosto paveldėjimo tvarka Švedijos Kara- 
lius arba Karalienė yra valstybės vadovas (-ė). 


6$ Vyriausybė valdo valstybę. Ji yra atskaitinga parlamentui. 
7$ Šalyje veikia vietinė ir regioninė savivalda. 


8$ Teisingumą šalyje vykdo teismai, viešąjį administravimą - valsty- 
binės ir savivaldos institucijos. 

9$ Teismai, viešojo administravimo institucijos ir kiti viešąjį adminis- 
travimą vykdantys subjektai savo veikloje privalo vadovautis visų lygybės 


prieš įstatymą principu, būti objektyvūs ir nešališki. 


108 Švedija yra Europos Sąjungos narė. Švedija taip pat veikia Jungti- 
nių Tautų ir Europos Tarybos kompetencijos ribose bei dalyvauja kitokia- 
me šalių bendradarbiavime. 


710 


Švedijos Karalystės Konstitucija 


2 SKYRIUS 
PAGRINDINĖS TEISĖS IR LAISVĖS 


Pažiūrų laisvė 

1$ Visuomenėje kiekvienam yra užtikrinama: 

1. Žodžio laisvė: laisvė platinti pranešimus žodžiu, raštu, vaizdu arba 
kitais būdais, taip pat reikšti mintis, nuomonę, jausmus; 

2. Informacijos laisvė: teisė gauti informaciją bei dalyvauti kitiems as- 
menims reiškiant savo mintis; 

3. Susirinkimų laisvė: teisė organizuoti susirinkimus ir juose dalyvau- 
ti, siekiant informuoti, išsakyti savo nuomonę, pristatyti meno kūrinį ar 
kitais panašiais tikslais; 

4. Demonstracijų laisvė: teisė viešose vietose organizuoti demonstra- 
cijas ir jose dalyvauti; 

5. Sąjungų laisvė: teisė kartu su kitais asmenimis jungtis į organizaci- 
jas visuomeniniais arba asmeniniais tikslais; 

6. Religijos laisvė: teisė individualiai ar kartu su kitais išpažinti savo 
religiją. 

Spaudos laisvė ir atitinkamai laisvė kalbėti per radiją, televiziją ir kitas 
priemones, viešas peržiūras iš duomenų bazių, taip pat filmuose, vaizdo 
garso ir kitų techninių įrenginių įrašuose reglamentuojami Spaudos laisvės 
akte ir Žodžio laisvės konstituciniame įstatyme. 

Spaudos laisvės akte numatomos nuostatos dėl teisės susipažinti su 
viešais dokumentais. 


2$ Niekas negali būti verčiamas skelbti savo politines, religines, kul- 
tūrines ar kitas pažiūras visuomenėje. Taip pat niekas neturi būti verčia- 
mas minėtas pažiūras skelbti dalyvaujant ar pareiškiant nuomonę susirin- 
kimuose, demonstracijose ar kitokiu būdu, taip pat priklausant politinei 
grupei, religinei ar kitai bendruomenei. 


3$ Tik dėl politinių pažiūrų į viešuosius registrus be jo sutikimo nega- 
li būti įtrauktas joks Švedijos pilietis. 

Kūno neliečiamumas ir judėjimo laisvė 
4$ Mirties bausmė negali būti taikoma. 


5$ Niekam negali būti taikomos fizinės bausmės. Niekas negali būti 
kankinamas ar kitais būdais mediciniškai veikiamas siekiant išgauti jo pa- 
reiškimą ar uždrausti jam tai daryti. 


6$ Kiekvienas asmuo yra saugomas nuo prievartinio pasikėsinimo į jo 
kūną ir kitais atvejais, nei numatyta 4$ ir 5$. Kiekvienas asmuo yra saugo- 
mas nuo asmeninio apieškojimo, namų kratos ir panašių kėsinimųsi, taip 
pat nuo korespondencijos ar kitokių siuntinių tikrinimo, slapto telefoninių 
ar kitų pokalbių klausymosi 

Be to, kas nurodoma pirmoje dalyje, kiekvienas yra saugomas nuo 
brovimosi į asmeninį gyvenimą be jo paties sutikimo, jei tai susiję su to 
asmens sekimu ar duomenų apie jo asmeninį gyvenimą rinkimu. 


7$ Draudžiama Švedijos pilietį išsiųsti iš šalies arba neleisti jam grįžti 
į šalį. 

Nė vienam Švedijos piliečiui, kuris gyvena ar gyveno šalyje, negali 
būti atimta jo pilietybė. Jaunesniems nei aštuoniolikos metų amžiaus vai- 
kams suteikiama tėvų arba vieno iš tėvų pilietybė. 


8$ Niekam negali būti varžoma jo judėjimo laisvė. Švedijos piliečiui 
užtikrinama laisvė judėti šalyje ir palikti šalį. 


Teisinio tikrumo principas 


9$ Jei žmogaus laisvė buvo apribota kitos institucijos nei teismas dėl 
padaryto nusikaltimo ar įtarimo, kad nusikaltimas buvo padarytas, toks 
sprendimas dėl laisvės atėmimo asmens prašymu turi būti nedelsiant išna- 
grinėtas teisme. Ši nuostata netaikoma, kai asmuo Švedijoje vykdo laisvės 
atėmimo bausmę, skirtą kitos valstybės teismo. 

Asmuo, kurio atžvilgiu buvo priimtas sprendimas dėl priverstinės 
priežiūros dėl kitų priežasčių, nei nurodyta pirmoje dalyje, turi teisę, kad 
šis sprendimas nedelsiant būtų išnagrinėtas teisme. Teisminiam nagrinė- 
jimui šiuo atveju prilyginamas institucinis nagrinėjimas, jei šios institu- 
cijos sudėtis numatyta įstatymu, o jos pirmininkas yra arba buvo etatinis 
teisėjas. 

Jei nagrinėjimas nėra priskirtas nei pirmoje, nei antroje dalyje mini- 
moms institucijos funkcijoms, skundas pateikiamas bendrosios kompe- 
tencijos teismui. 


10$ Niekam negali būti paskirta bausmė ar kitokia sankcija už veiką, 
jei jos padarymo metu už tai nebuvo taikomos baudžiamosios sankcijos. 
Niekam negali būti pritaikytos griežtesnės sankcijos, nei jos buvo nusta- 
tytos veikos padarymo metu. Tai, kas nurodyta apie sankcijas, taikoma ir 
teisės atėmimui, ir kitoms baudžiamosioms sankcijoms. 

Mokesčiai ir valstybinės rinkliavos taikomos tik tada, kai jos nustaty- 
tos įstatymu, kuris galiojo tuo metu, kai aplinkybės sumokėti mokesčius 
ar valstybines rinkliavas atsirado. Esant būtinybei Riksdagas turi teisę 
nuspręsti, kad įstatyme gali būti numatoma, jog mokesčiai ar valstybinė 
rinkliava gali būti taikomi ir aplinkybėms, atsiradusioms iki įstatymo įsi- 
galiojimo, jei Vyriausybė ar Riksdago komitetas pateikė dėl to pasiūlymą 
Riksdagui. Pasiūlymui prilyginamas Vyriausybės raštu Riksdagui pateiktas 
pranešimas apie tai, kad toks pasiūlymas Riksdagui bus įteiktas. Riksdagas 
gali nustatyti išimtis dėl pirmojo sakinio, jei esant ypatingoms aplinky- 
bėms tą reikia padaryti dėl karo padėties, karo grėsmės ar sunkios ekono- 
minės krizės. 


11$ Teismas negali būti steigiamas dėl jau padarytos veikos, ginčo ar 
turint kitą konkretų tikslą. 

Teismo procesas turi būti vykdomas teisingai ir per kuo trumpesnį 
laiką. Bylos nagrinėjimas teisme yra viešas. 


Draudimas diskriminuoti 


12$ Draudžiama įstatyme ar kitame teisės akte asmeniui nustatyti 
nepalankią padėtį dėl to, kad ji ar ji priklauso mažumai dėl savo etninės 
kilmės, rasės, kitų panašių požymių ar dėl seksualinės orientacijos. 


13$ Draudžiama įstatyme ar kitame teisės akte nustatyti asmeniui ne- 
palankią padėtį dėl jo lyties, nebent šia nuostata yra siekiama skatinti lygy- 
bę tarp vyrų ir moterų ar tokia nuostata susijusi su privalomosios karinės 
tarnybos ar jai prilyginamos tarnybos atlikimu. 

Radikalios priemonės darbo rinkoje 


14$ Darbuotojų sąjungos taip pat darbdavys ir darbdavių sąjungos 
turi teisę imtis radikalių priemonių darbo rinkoje, jeigu įstatymuose ar su- 
tartyje nenustatyta kitaip. 


Nuosavybės apsauga ir teisė laisvai naudotis gamta 


15$ Nuosavybė yra neliečiama, niekas negali versti savininką atsisa- 
kyti savo nuosavybės nusavinant jo turtą kito asmens ar visuomenės nau- 
dai arba apriboti savininko teisę naudotis žeme ar pastatu, išskyrus tuos 
atvejus, kai tai reikalinga visuomenės poreikiams. 

Tiems asmenims, kurių nuosavybė nusavinama ar paimama visuo- 
menės poreikiams, turi būti atlyginama. Turi būti atlyginama ir tiems, 
kuriems dėl visuomenės poreikių buvo apribotas naudojimasis žeme ar 
pastatu taip, kad tam tikros nuosavybės dalies panaudojimas apsunkina- 
mas arba atsiranda žala, kuri yra didelė palyginti su šios dalies nuosavybės 
verte. Atlyginama įstatymo nustatyta tvarka. 

Atlyginant už Žemės ir pastatų naudojimo apribojimą sveikatos ar 
aplinkos apsaugos arba saugumo sumetimais galioja įstatymai, nustatantys 
teisę į kompensaciją. 

Kiekvienas asmuo gali laisvai naudotis gamta laikydamasis nustatytų 
reikalavimų, neatsižvelgiant į tai, kas nurodyta anksčiau. 


Autorinės teisės 


16$ Teisinės nuostatos dėl rašytojų, menininkų ir fotografų teisių į 
savo kūrinius įtvirtintos įstatyme. 


Verslo laisvė 


17$ Apribojimai verstis verslu arba pasirinkti profesiją gali būti nusta- 
tomi tik siekiant apsaugoti visuomenės interesus, niekuomet negalima to 
riboti siekiant iškelti tik tam tikrų asmenų ar įmonių interesus. 

Samių tautos teisę užsiimti elnininkyste reglamentuoja įstatymas. 


Švietimas ir moksliniai tyrimai 


18$ Visi vaikai, kuriems taikomas privalomas mokymasis mokyklose, 
turi teisę į nemokamą pagrindinį išsilavinimą valstybinėse mokyklose. Vi- 
suomenė atsakinga už aukštesnio išsilavinimo kūrimą. 

Mokslinių tyrimų laisvė nustatoma įstatymu. 

Europos žmogaus teisių konvencija 


19$ Įstatymas ar kitas teisės aktas negali būti priimtas pažeidžiant 
Švedijos prisiimtus įsipareigojimus pagal Europos žmogaus teisių ir pa- 
grindinių laisvių apsaugos konvenciją. 


Pagrindinių teisių ir laisvių apribojimo sąlygos 


20$ Šios teisės ir laisvės gali būti apribotos įstatymu taip, kaip numa- 
tyta 21-24$$: 

1. Žodžio laisvė, informacijos laisvė, susirinkimų laisvė, demonstraci- 
jų laisvė ir sąjungų laisvė (1$ pirmosios dalies 1-5 punktai). 

2. Apsauga nuo prievartinio pasikėsinimo į asmens kūną ir kitais 
atvejais, nei numatyta 4$ ir 5$, apsauga nuo asmeninio apieškojimo, namų 
kratos ir panašių pasikėsinimų, taip pat nuo korespondencijos ar kitokių 
siuntinių tikrinimo, slapto telefoninių ar kitų pokalbių klausymosi, taip pat 
apsauga nuo brovimosi į asmeninį gyvenimą, jei tai susiję su to asmens 
sekimu ar duomenų apie jo asmeninį gyvenimą rinkimu (6$). 

3. Judėjimo laisvė (8$). 

4. Teisė į viešą bylos nagrinėjimą teisme (11$ antros dalies antrasis 
sakinys). 

Po įtvirtinimo šiame įstatyme pirmoje dalyje minimos teisės ir lais- 
vės gali būti apribojamos kitu teisės aktu atvejais, nurodytais 8 skyriaus 
5$, ir siekiant uždrausti atskleisti asmeniui tai, ką jis sužinojo dirbdamas 
valstybės tarnyboje ar vykdydamas tarnybines pareigas. Tokia pačia tvarka 
gali būti ribojama susirinkimų ir demonstracijų laisvė, įskaitant ir atvejus, 
numatytus 24$ pirmosios dalies antrame sakinyje. 


21$ Apribojimai, nurodyti 20$, gali būti taikomi tik siekiant demo- 
kratinei visuomenei priimtinų tikslų. Apribojimas negali būti didesnės ap- 
imties, nei būtina atsižvelgiant į tai lėmusius tikslus, ir neturi trukti tiek, 
kad būtų sudaryta grėsmė laisvos nuomonės susiformavimui kaip liaudies 
atstovavimo pagrindui. Apribojimai negali būti nustatomi vien tik politi- 
nių, religinių, kultūrinių ar kitų tokių pažiūrų pagrindu. 

22$ 20$ pagrindu parengto įstatymo projekto svarstyme, išskyrus tą 
atvejį, jei jis buvo atmestas Riksdage, ne mažiau kaip dešimties jo narių 


prašymu turi būti padaryta dvylikos mėnesių pertrauka nuo to momento, 
kai projektas pirmą kartą buvo pristatytas Riksdage. Riksdagas gali priimti 

įstatymo projektą iš karto, jei bent penki šeštadaliai balsuojančiųjų balsuo- 
ja už šį įstatymo projektą. 

Pirmoji dalis netaikoma įstatymų projektams, kai įstatymo galiojimas 
pratęsiamas iki dvejų metų. Ji taip pat negalioja įstatymų projektams dėl: 

1. Draudimo atskleisti asmeniui tai, ką jis sužinojo dirbdamas valsty- 
bės tarnyboje ar vykdydamas tarnybines pareigas ir to išlaikymas paslap- 
tyje yra būtinas atsižvelgiant į interesus, nurodytus Spaudos laisvės akto 
2 skyriaus 2$. 

2. Namų kratos ar panašių kėsinimųsi. 

3. Laisvės atėmimo bausmės numatymo už tam tikrų veikų padarymą. 

Konstitucinis komitetas Riksdago vardu nagrinėja, ar pirmoji dalis 
taikytina pateiktam įstatymo projektui. 


23$ Žodžio ir informacijos laisvė gali būti ribojama siekiant užtikrinti 
nacionalinį saugumą, valstybės aprūpinimą, viešąją tvarką ir saugumą, apsau- 
goti asmens garbę, privataus gyvenimo neliečiamumą bei siekiant užkirsi ke- 
lią daromam nusikaltimui ar vykdant baudžiamąjį persekiojimą. Verslo san- 
tykiuose žodžio laisvė taip pat gali būti ribojama. Dėl kitų priežasčių žodžio 
ir informacijos laisvė gali būti ribojama tik dėl ypatingai svarbių priežasčių. 

Sprendžiant, kokie apribojimai gali būti daromi vadovaujantis šio par- 
agrafo pirmąja dalimi, turi būti ypač atidžiai įvertinama žodžio ir informa- 
cijos laisvės svarba politikos, religijos, profesinėje, mokslo ir kultūros srityje. 

Teisės aktų priėmimas, kuriais detaliau reglamentuojamas tam tikras 
pranešimų platinimo ar priėmimo būdas, nelaikomas žodžio ir informaci- 
jos laisvės apribojimu. 


24$ Susirinkimų ir demonstracijų laisvė gali būti apribota siekiant už- 
tikrinti tvarką ir saugumą susibūrimų ar demonstracijų metu bei siekiant 
užtikrinti susisiekimą. Kitais atvejais šios laisvės ribojamos tik siekiant už- 
tikrinti nacionalinį saugumą ar išvengti epidemijos. 

Sąjungų laisvė gali būti apribota tik tokiais atvejais, jei sąjungų veikla 
yra karinio ar panašaus pobūdžio arba susijusi su žmonių persekiojimu dėl 
kilmės, rasės ar kitų požymių. 

25$ Ne Švedijos piliečiams šioje šalyje gali būti įstatymu apribojamos 
šios teisės ir laisvės: 

1. Žodžio laisvė, informacijos laisvė, susirinkimų laisvė, demonstraci- 


jų laisvė, sąjungų laisvė ir religijos laisvė (1$ pirmoji dalis). 

2. Teisė neatskleisti savo pažiūrų (2$ pirmas sakinys). 

3. Teisė į kūno neliečiamumą ir kitais atvejais, nei numatyta 4$ ir 5$, 
apsauga nuo asmeninio apieškojimo, namų kratos ir panašių kėsinimųsi, 
taip pat nuo korespondencijos ar kitokių siuntinių tikrinimo, telefoninių 
ar kitų pokalbių klausymosi, nuo brovimosi į asmeninį gyvenimą, jei tai 
susiję su to asmens sekimu ar duomenų apie jo asmeninį gyvenimą rinki- 
mu (6$). 

4. Judėjimo laisvė (8$ pirmas sakinys). 

5. Teisė į teisminį nagrinėjimą dėl laisvės apribojimo, jei jis nesusijęs 
su nusikaltimo padarymu ar įtarimu padarius nusikaltimą (9$ antra ir tre- 
čia dalys). 

6. Teisė į viešą teismo procesą (11$ antros dalies antras sakinys). 

7. Rašytojų, menininkų ir fotografų teisė į savo kūrinius (16$). 

8. Teisė verstis verslu arba užsiimti profesine veikla (17$). 

9. Mokslinių tyrimų laisvė (18$ antroji dalis). 

10. Teisė nebūti persekiojamam dėl savo pažiūrų (21$ trečias sakinys). 

Teisės aktams, numatantiems pirmoje dalyje nurodytus apribojimus, 
taikomos 22$ pirmos dalies, antros dalies pirmo sakinio bei trečios dalies 
nuostatos. 


3 SKYRIUS 
RIKSDAGAS 


Riksdago formavimas ir sudėtis 


1$ Riksdagas renkamas organizuojant laisvus, slaptus ir tiesioginius 
rinkimus. 

Tokiuose rinkimuose balsuojama už pasirinktą partiją su galimybe 
rinkėjams atsiduoti balsą už konkretų kandidatą. 

Partija laikomas bet kokia rinkėjų sąjunga ar grupė, kuri dalyvauja 
rinkimuose tam tikru pavadinimu. 


2$ Riksdagas susideda iš vienerių rūmų ir 349 narių. Kiekvienas Riks- 
dago narys turi pavaduotoją. 


Eiliniai rinkimai 
3$ Eiliniai rinkimai į Riksdagą vyksta kas ketverius metus. 


2LZ 


PASAULIO VALSTYBIŲ KONSTITUCIJOS | Švedijos Karalystė 


Balsavimo teisė ir teisė būti išrinktam 

4$ Teisę balsuoti per rinkimus į Riksdagą turi teisę kiekvienas Švedi- 
jos pilietis, kuris gyvena arba kada nors gyveno Švedijoje ir yra sulaukęs 
aštuoniolikos metų. 

Tik turintis teisę balsuoti asmuo gali būti renkamas Riksdago nariu ar 
jo pavaduotoju. 

Turintys teisę balsuoti asmenys nurodomi priešrinkiminiuose sąra- 
šuose. 


Apygardos 


5$ Rinkimams į parlamentą šalis suskirstoma į rinkimų apygardas. 
Mandatų padalinimas rinkimų apygardoms 


6$ 310 Riksdago mandatų yra nuolatiniai, o kiti 39 išlyginamieji. 

Nuolatiniai mandatai rinkimų apygardoms paskirstomi atsižvelgiant 
į apskaičiuotą santykį tarp turinčiųjų teisę balsuoti skaičiaus toje rinkimų 
apygardoje ir visoje šalyje. Paskirstymas nustatomas ketverių metų laiko- 
tarpiui. 


Mandatų paskirstymas tarp partijų 


7$ Mandatai paskirstomi partijoms. 

Mandatai paskirstomi tarp partijų, kurios visoje šalyje gavo ne ma- 
žiau kaip keturis procentus rinkėjų balsų. Partija, gavusi mažiau balsų, gali 
dalyvauti nuolatinių mandatų paskirstyme toje rinkimų apygardoje, kur 
partija surinko ne mažiau kaip dvylika procentų balsų. 


8$ Nuolatiniai mandatai rinkimų apygardose paskirstomi partijoms 
proporcingai pagal gautų balsų skaičių rinkimų metu. 

Išlyginamieji mandatai tarp partijų paskirstomi taip, kad visų Riks- 
dago mandatų padalinimas, išskyrus nuolatinius mandatus, kurie teko 
partijoms, gavusioms mažiau nei keturis procentus balsų, būtų proporcin- 
gas dalyvaujančių rinkimuose partijų gautų balsų skaičiui visoje šalyje. Jei 
partijai buvo skirta daugiau nuolatinių rinkimų apygardos mandatų, nei 
tai atitinka proporcingą partijos atstovavimą Riksdage, paskirstant išlygi- 
namuosius mandatus neįskaičiuojami ir nuolatiniai mandatai, kuriuos ji 
gavo. Paskirsčius mandatus, informuojamos rinkimų apygardos. 

Mandatai paskirstomi nelyginio skaičiaus metodu su pirmu dalikliu, 
koreguojamu iki 1,4. 


9$ Kiekvienam mandatui, kurį gavo partija, turi būti numatytas Riks- 
dago narys bei jo (jos) pavaduotojas. 


Riksdago kadencija 


10$ Per rinkimus išrenkami Riksdago nariai, kurių kadencija praside- 
da susirinkus išrinktajam Riksdagui, o baigiasi susirinkus naujai išrinkta- 
jam Riksdagui. 

Naujai išrinktas Riksdagas renkasi penkioliktą dieną po rinkimų ir 
anksčiausiai ketvirtą dieną po to, kai buvo paskelbti rinkimų rezultatai. 


Neeiliniai Riksdago rinkimai 


11$ Vyriausybė gali paskelbti neeilinius Riksdago rinkimus laikotar- 
piu tarp eilinių rinkimų. Neeiliniai Riksdago rinkimai turi būti surengti 
per tris mėnesius nuo Vyriausybės nutarimo priėmimo. 

Vyriausybė negali paskelbti neeilinių Riksdago rinkimų, kol nepraėjo 
trys mėnesiai po naujai išrinkto Riksdago pirmojo posėdžio. Vyriausybė 
taip pat negali paskelbti neeilinių Riksdago rinkimų tuo metu, kai visi jos 
nariai buvo atstatydinti ir jiems pavesta vykdyti pareigas, kol bus sudaryta 
nauja Vyriausybė. 

Atskiras neeilinių Riksdago rinkimų paskelbimo atvejis nurodytas 
6 skyriaus 5$. 


Rinkimų rezultatų apskundimas 


12$ Riksdago rinkimų rezultatai gali būti apskundžiami Riksdago su- 
daromai rinkimų rezultatų tikrinimo komisijai. 

Riksdago narys turi vykdyti savo pareigas ir tuo atveju, jei rinkimų 
rezultatai yra apskųsti. Jei rinkimų rezultatai pakeičiami, naujas Riksdago 
narys pradeda eiti pareigas iškart po pakeistų rezultatų paskelbimo. Šios 
nuostatos galioja ir Riksdago narių pavaduotojams. 

Rinkimų rezultatų tikrinimo komisija sudaroma iš pirmininko, kuris 
turi būti arba yra buvęs etatinis teisėjas ir nėra Riksdago narys, ir šešių kitų 
komisijos narių. Komisijos nariai renkami po kiekvienų eilinių Riksdago 
rinkimų, kai tik rinkimų rezultatai įsigalioja, laikotarpiui iki kitų narių iš- 
rinkimo. Pirmininkas renkamas specialia tvarka. 

Kitos nuostatos 


13$ Kitos nuostatos dėl klausimų, nurodytų 1$ trečioje dalyje ir 3-12$, 
bei Riksdago narių pavaduotojų skyrimas numatomas Riksdago statute ar 
kituose įstatymuose. 


4 SKYRIUS 
RIKSDAGO DARBO TVARKA 
Riksdago sesija 


1$ Riksdagas renkasi į sesiją kiekvienais metais. Sesijos vyksta Stok- 
holme, išskyrus tuos atvejus, jei, atsižvelgdamas į grėsmę Riksdago saugu- 
mui ir laisvei, Riksdagas ar Talmanas nusprendžia kitaip. 


Talmanas 


2$ Riksdagas kiekvienai kadencijai iš savo narių išrenka Talmaną, taip 
pat pirmąjį, antrąjį ir trečiąjį vicetalmanus. 


Komitetai 


3$ Riksdagas sudaro komitetus, tarp jų ir Konstitucinį bei Finansų 
komitetus, Riksdago statute nustatyta tvarka. 
Teisė teikti pasiūlymus 


4$ Vyriausybė ir kiekvienas Riksdago narys turi teisę Riksdago statute 
nustatyta tvarka teikti nagrinėti pasiūlymus visais Riksdago kompetencijai 
priskiriamais klausimais, jei šiame Akte dėl valdymo formos nenurodyta 
kitaip. 


Projektų rengimas 


5$ Teisės akto projektą Vyriausybės ar Riksdago iškeltu klausimu iki 
sprendimo priėmimo parengia komitetas, jei šiame Akte dėl valdymo for- 
mos nenurodyta kitaip. 


Sprendimas dėl projekto 


6$ Kai projektas svarstomas posėdžių salėje, gali pasisakyti kiekvienas 
Riksdago narys ir kiekvienas ministras Riksdago statute nustatyta tvarka. 
Riksdago statute nustatoma prieštaravimų tvarka. 

7$ Balsuojant posėdžių salėje Riksdago sprendimu laikoma ta nuo- 
monė, už kurią balsavo daugiau nei pusė balsavusiųjų, jei šiame Akte dėl 
valdymo formos nenurodyta kitaip, arba, jei tai susiję su Riksdago darbo 
tvarka, kaip nurodyta pagrindinėse Riksdago statuto nuostatose. Procedū- 
ra balsams pasiskirsčius po lygiai nurodoma Riksdago statute. 


Vykdymas ir įvertinimas 


8$ Kiekvienas komitetas pagal savo kompetenciją atlieka Riksdago 
sprendimų vykdymo kontrolę ir įvertinimą. 


Viešumas 


9$ Posėdžiai, vykstantys posėdžių salėje, yra vieši. 
Riksdago statute nustatyta tvarka gali būti skelbiami uždari posėdžiai. 


Riksdago narių statusas 


10$ Vykdantys savo pareigas Riksdago nariai ir jų pavaduotojai yra 
nesaistomi tarnybinių užduočių ar kitų įsipareigojimų. 


11$ Riksdago narys ar jo pavaduotojas negali atsisakyti savo pareigų 
be Riksdago sutikimo. 

Iškilus būtinybei, Rinkimų rezultatų tikrinimo komisija savo iniciaty- 
va nagrinėja, ar Riksdago narys arba jo pavaduotojas atitinka 3 skyriaus 4$ 
antroje dalyje nustatytus reikalavimus. Tas, kuris pripažįstamas neatitin- 
kantis reikalavimų, netenka savo įgaliojimų. 

Riksdago narys ar jo pavaduotojas netenka savo įgaliojimų, jei jam 
padarius nusikaltimą pripažįstama, kad jis akivaizdžiai negali vykdyti savo 
pareigų. 

12$ Riksdago nario teisinis persekiojimas už jo kaip Riksdago nario 
pareigų vykdymą dėl jo pasisakymo ar veiksmų negali būti pradėtas tol, kol 
tam nepritaria penki šeštadaliai balsavusių Riksdago narių. Šiam asmeniui 
vykdant pareigas dėl jo pasisakymų ar veiksmų, be minėto Riksdago prita- 
rimo jis negali būti įkalintas arba jam trukdoma laisvai judėti po šalį. 

Jei Riksdago narys įtariamas padaręs nusikaltimą, įstatymų nuostatos 
dėl jo suėmimo, sulaikymo ar įkalinimo taikomos tik tuomet, jei jis prisi- 
pažįsta padaręs nusikaltimą ar jis sulaikomas darantis nusikaltimą, arba tai 
susiję su nusikaltimu, už kurį numatyta griežtesnė nei dvejų metų laisvės 
atėmimo bausmė. 

13$ Tuo laikotarpiu, kai Riksdago narys eina Riksdago Talmano par- 
eigas arba yra Vyriausybės narys, jo Riksdago nario pareigas vykdo pa- 
vaduotojas. Riksdagas Riksdago statute gali nustatyti, kad Riksdago nario 
pavaduotojas gali eiti Riksdago nario pareigas jam nesant laisvam. 

10$ ir 12$ pirmos dalies nuostatos galioja ir Talmanui, ir jo (jos) atlie- 
kamoms pareigoms. 

Pavaduotojui, vykdančiam Riksdago nario pareigas, galioja nuostatos, 
taikomos Riksdago nariui. 


Kitos nuostatos 


14$ Kitos nuostatos dėl Riksdago darbo tvarkos nurodomos Riksdago 
statute. 


5 SKYRIUS 
VALSTYBĖS VADOVAS 


1$ 1 dalies 5$ nurodyta, kad karūnuotas pagal Sosto paveldėjimo tvar- 
ką Švedijos Karalius arba Karalienė yra valstybės vadovas (-ė). 


2$ Valstybės vadovo pareigas gali eiti tik Švedijos pilietis, kuriam su- 
kako aštuoniolika metų. Jis arba ji eidamas (-a) valstybės vadovo pareigas 
negali būti ir ministru arba eiti Talmano ar Riksdago nario pareigas. 


3$ Ministras Pirmininkas privalo informuoti valstybės vadovą apie 
padėtį šalyje. Esant būtinybei, Vyriausybė posėdžiauja pirmininkaujama 
valstybės vadovo. 

Prieš išvykdamas į užsienį valstybės vadovas privalo pasitari su Mi- 
nistru Pirmininku. 

4$ Jei Karalius ar Karalienė negali vykdyti valstybės vadovo pareigų, 
ji (ją) pavaduoja kaip regentas kitas pagal paveldėjimo teisę karališkosios 
šeimos narys, galintis eiti pareigas. 


5$ Jei karališkoji dinastija pasibaigė, Riksdagas išrenka regentą, kuris 
laikinai galėtų vykdyti valstybės vadovo pareigas. Riksdagas išrenka ir vi- 
ceregentą. 

Šios nuostatos galioja ir tuo atveju, jei valstybės vadovu (vadove) bu- 
vęs karalius ar karalienė mirė ar paliko sostą, o sosto paveldėtojui dar ne- 
suėjo aštuoniolikos metų. 

6S$ Jei valstybės vadovu esantis (esanti) Karalius ar Karalienė nevyk- 
dė arba negalėjo vykdyti savo pareigų, Vyriausybė apie tai turi informuoti 
Riksdagą. Riksdagas sprendžia, ar Karalius (Karalienė) gali būti laikomi 
palikę sostą. 


7$ Kai niekas pagal 4$ ir 5$ negali teisėtai eiti pareigų, Riksdagas gali 
išrinkti laikinąjį regentą, kuris vadovaujamas Vyriausybės nurodymais 
vykdytų šias pareigas. 

Jei niekas negali teisėtai eiti valstybės vadovo pareigų, Talmanas arba, 
jei jis negali - vicetalmanas vadovaudamsis Vyriausybės nurodymais vyk- 
do laikinojo regento pareigas. 


8$ Karalius ar Karalienė, einantis (einanti) valstybės vadovo pareigas, 
negali būti teisiškai persekiojami dėl savo pareigų vykdymo. Taip pat dėl 
savo pareigų vykdymo negali būti persekiojamas regentas. 


6 SKYRIUS 
VYRIAUSYBĖ 


Vyriausybės sudėtis 


1$ Vyriausybę sudaro Ministras Pirmininkas ir ministrai. 
Ministras Pirmininkas skiriamas vadovaujantis 4-6$$ nuostatomis. 
Ministras Pirmininkas skiria kitus ministrus. 


2$ Ministras turi būti Švedijos pilietis. 
Ministras negali užimti kitų pareigų. Jis ar ji negali vykdyti tokių pa- 
vedimų ar tokios veiklos, kuri gali pakirsti pasitikėjimą juo ar ja. 


Ministro Pirmininko įgaliojimai po rinkimų 


3$ Naujai išrinktas Riksdagas per dvi savaites nuo pirmojo posėdžio 
balsuoja siekiant išsiaiškinti, ar Ministras Pirmininkas turi pakankamą pa- 
ramą Riksdage. Jei daugiau kaip pusė Riksdago narių balsuoja prieš, Mi- 
nistras Pirmininkas atstatydinamas. 

Toks balsavimas neorganizuojamas, jei Ministras Pirmininkas jau yra 
atsistatydinęs. 

Vyriausybės sudarymas 

4$ Prieš skiriant Ministrą Pirmininką, Talmanas tariasi su kiekvienos 
Riksdago frakcijos atstovais. Talmanas tariasi su vicetalmanais ir pateikia 
siūlomą kandidatūrą Riksdagui. 

Riksdagas privalo per keturias dienas, be svarstymo komitetuose, 
balsuoti dėl šio pasiūlymo. Jei daugiau kaip pusė Riksdago narių balsuoja 
prieš, pasiūlymas atmetamas, priešingu atveju — pasiūlymas dėl Ministro 
Pirmininko kandidatūros laikomas priimtu. 


5$ Jei Riksdagas atmeta Talmano pasiūlymą, 4$ nurodyta procedūra 
kartojama. Jei Riksdagas keturis kartus atmeta talmano pasiūlytą Ministro 
Pirmininko kandidatūrą, procedūra nutraukiama ir kartojama tik po Riks- 
dago rinkimų. Jei per tris mėnesius nerengiami eiliniai Riksdago rinkimai, 
per tą patį laiką turi būti surengiami neeiliniai Riksdago rinkimai. 


6$ Jei Riksdagas patvirtina naują Ministro Pirmininko kandidatūrą, 
jis arba ji privalo nedelsiant pateikti Riksdagui kitų ministrų kandidatū- 
ras. Vyriausybės įgaliojimų perdavimas vyksta posėdyje valstybės vadovo 
akivaizdoje, o jo nesant - Talmano. Talmanas visuomet dalyvauja tokio 
pobūdžio posėdyje. 

Talmanas Riksdago vardu suteikia įgaliojimus Ministrui Pirmininkui. 


Nepasitikėjimo Ministru Pirmininku ar kitu ministru paskelbimas 


7$ Jei Riksdagas pareiškia nepasitikėjimą Ministru Pirmininku ar kitu 
ministru, Talmanas juos atstatydina. Jei Vyriausybė turi teisę paskelbti pir- 
malaikius Riksdago rinkimus ir paskelbia juos savaitę prieš pareiškiant jai 
nepasitikėjimą, Vyriausybė negali būti atstatydinama. 

3$ pateikiamos nuostatos dėl Ministro Pirmininko atstatydinimo pro- 
cedūros po Riksdago rinkimų. 

8$ Ministras gali atsistatydinti savo paties prašymu, Ministro Pirmi- 
ninko atsistatydinimą priima Talmanas, kitų ministrų - Ministras Pirmi- 
ninkas. Ministras Pirmininkas gali atstatydinti ministrą ir dėl kitų prie- 
žasčių. 

9$ Ministrui Pirmininkui atsistatydinus, jį (ją) atstatydinus arba jam 
(jai) mirus, Talmanas atstatydina ir kitus ministrus. 

Ministro Pirmininko laikinas pavadavimas 


10$ Kol Ministras Pirmininkas negali eiti pareigų, jis gali pavesti ki- 
tam ministrui jį pavaduoti. Jei nė vienam ministrui nėra pavesta pavaduo- 
ti Ministro Pirmininko ar pavaduojantis ministras taip pat negali eiti šių 
pareigų, Ministro Pirmininko pareigas pavedama vykdyti ilgiausiai savo 
pareigas vykdančiam ministrui. Jei du ar daugiau ministrų vykdo savo par- 
eigas vienodai ilgai, pavadavimas pavedamas vyriausiam iš jų. 


Laikinoji Vyriausybė 


11$ Jei visi Vyriausybės nariai atsistatydino ar buvo atstatydinti, jiems 
pavedama vykdyti savo įgaliojimus, kol bus suformuota nauja Vyriausybė. 
Jei ministras atsistatydina savo paties prašymu, jam Ministro Pirmininko 
reikalavimu pavedama vykdyti buvusias pareigas, kol į šį postą bus paskir- 
tas kitas ministras. 


Talmano pavadavimas 
12$ Jei Talmanas negali vykdyti savo pareigų, numatytų šioje dalyje, 
jo pareigas vykdo vicetalmanas. 


7 SKYRIUS 
VYRIAUSYBĖS DARBAS 


Vyriausybės kanceliarija ir jos funkcijos 


1$ Siekiant įgyvendinti Vyriausybės funkcijas, padėti Vyriausybei ir 
jos nariams vykdyti savo pareigas steigiama Vyriausybės kanceliarija. Jos 
struktūroje gali būti įvairių sričių departamentai. Departamentų funkcijas 
nustato Vyriausybė. Ministras Pirmininkas departamentų vadovais skiria 
ministrus. 


Nutarimų projektų rengimas 


2$ Rengiant Vyriausybės nutarimus, turi būti surenkama informa- 
cija ir atsiliepimai iš kompetentingų institucijų. Prireikus informacijos ir 
atsiliepimų gali būti prašoma ir iš savivaldybių. Susivienijimams ir atski- 
riems asmenims taip pat turi būti suteikta galimybė pareikšti nuomonę. 

3$ Vyriausybė sprendimus priima Vyriausybės posėdžiuose. 

Ministrui Pirmininkui kontruoliuojant Vyriausybės funkcijas, susiju- 
sias su krašto apsauga, teisės aktų ar Vyriausybės nutarimų pagrindu ir 
įstatymų numatyta apimtimi gali vykdyti departamento, kuriam priskirta 
ši funkcija, vadovas. 


4$ Ministrus į Vyriausybės posėdžius kviečia ir jiems pirmininkau- 
ja Ministras Pirmininkas. Vyriausybės posėdyje gali dalyvauti mažiausiai 
penki ministrai. 


5$ Vyriausybės posėdžiuose svarstant tam tikros Vyriausybės veiklos 
klausimus pranešėjas yra šią veiklos sritį kuruojantis departamento vado- 
vas. Ministras Pirmininkas gali nurodyti, kad tam tikru klausimu ar klau- 
simais pranešėjas bus kitas ministras. 


Protokolai ir atskiroji nuomonė 


6$ Vyriausybės posėdžiai protokoluojami. Atskirosios nuomonės turi 
būti nurodomos protokole. 


7$ Teisės aktų projektai, pasiūlymai Riksdagui ir kiti nutarimai įsiga- 
lioja pasirašyti Ministro Pirmininko ar kito ministro Vyriausybės vardu. 


8 SKYRIUS 
ĮSTATYMAI IR KITI TEISĖS AKTAI 


1$ Riksdagas priima įstatymus, Vyriausybė - nutarimus. Pagal Vy- 
riausybės ar Riksdago įgaliojimus kitos institucijos ir savivaldybės taip pat 
gali leisti teisės aktus. 

Tokie įgaliojimai turi būti nustatyti įstatymu ar nutarimu. 


Įstatymų reguliavimo dalykas 


2$ Įstatymais reguliuojami šie klausimai: 

1. Atskirų asmenų statusas ir jų asmeniniai ir ekonominiai santykiai; 
atskirų asmenų ir visuomeniniai santykiai, jei tai susiję su asmens parei- 
gomis arba su įsikišimu į asmens individualius ar ekonominius santykius. 

2. Savivaldybės organizacinė struktūra ir veiklos formos, mokesčiai, 
įgaliojimai ir įsipareigojimai. 

3. Religinės bendruomenės ir valstybinės Liuteronų bažnyčios veiklos 
pagrindai. 

4. Patariamasis referendumas visos šalies mastu ir referendumo pro- 
cedūros. 

5. Rinkimai į Europos Parlamentą. 

Šiame Akte dėl valdymo formos ar kituose konstituciniuose įstaty- 
muose nurodoma, kad tam tikros nuostatos turi būti nustatomos įstatymu. 


Vyriausybės leidžiami teisės aktai 


3$ Riksdagas gali įgalioti Vyriausybę leisti nutarimus 2$ pirmos da- 
lies 2 ir 3 punkte nurodytais klausimais, tačiau nutarimuose neturi būti 
numatoma: 

1. Kitokios sankcijos už padarytą nusikaltimą nei bauda. 

2. Mokesčiai, išskyrus muitus už įvežamas prekes. 

3. Bankrotas arba išieškojimas. 

Riksdagas įstatymu, kuriuo suteikiami pirmoje dalyje minimi įgalio- 
jimai, gali nurodyti ir kitas sankcijas nei bauda už nutarimo, kurį priimti 
buvo suteikti įgaliojimai Vyriausybei, pažeidimus. 


4$ Riksdagas gali įgalioti Vyriausybę leisti nutarimus dėl 2$ pirmos 
dalies 1-3 punktų įpareigojimus atidedant. 


5$ Riksdagas gali suteikti įgaliojimus Vyriausybei nurodyti: 

1. Kada įsigalioja įstatymas. 

2. Kada tam tikros įstatymo dalys turi būti pradėtos taikyti ir kada jos 
netenka galios. 

3. Įstatymo taikymą kitos šalies ar organizacijos atžvilgiu. 


6$ Riksdago sprendimu Vyriausybės nutarimai, kuriems priimti buvo 
suteikti šiame Akte dėl valdymo formos numatyti įgaliojimai, gali būti iš 
naujo svarstomi Riksdage. 

7$ Vyriausybė, be to, kas nustatyta 3-5$$, gali priimti nutarimus: 

1. Dėl įstatymo vykdymo. 

2. Kurių pagal konstitucinį įstatymą nėra įgaliotas priimti Riksdagas. 

Vyriausybės nutarimai, minimi pirmoje dalyje, negali būti susiję su 
Riksdagu ar jo institucijomis. Vyriausybė negali, vadovaudamasi pirmos 
dalies antru punktu, nustatyti savivaldybės mokesčių. 


8$ Vyriausybei suteikti įgaliojimai priimti tam tikrus nutarimus nėra 
kliūtis Riksdagui priimti nutarimus tuo pačiu klausimu. 

Kitų institucijų priimami teisės aktai 


9$ Riksdagas gali suteikti įgaliojimus savivaldybei priimti teisės aktus, 
numatytus 2$ pirmos dalies 2 punkte, kuriais nustatomi: 

1. Apmokestinimai. 

2. Mokesčiai, susiję su susisiekimu savivaldybėje. 


10$ Jei Riksdagas šio skyriaus nustatyta tvarka yra suteikęs įgalioji- 
mus Vyriausybei tam tikroje srityje, Riksdagas taip pat gali nustatyti, kad 
Vyriausybė gali suteikti įgaliojimus šioje srityje valstybinei institucijai arba 
savivaldybei. 


11$ Vyriausybė gali perduoti įgaliojimus priimti teisės aktus, nurody- 
tus 7$, Vyriausybei pavaldžiai institucijai arba Riksdago institucijai. Riks- 
dago institucijai perduoti įgaliojimai negali būti susiję su Riksdago veikla 
ar jo institucijomis. 

12$ Vyriausybei nusprendus, Vyriausybei pavaldžios institucijos tei- 
sės aktas, kuriam priimti buvo suteikti 10$ ar 11$ numatyti įgaliojimai, gali 
būti iš naujo svarstomas Vyriausybėje. 


13$ Riksdagas, vadovaudamasis 9 skyriaus nuostatomis, gali įsta- 
tymu pavesti Švedijos valstybiniam bankui priimti teisės aktus pagal jo 
kompetenciją, atsižvelgiant į jo funkciją skatinti saugią ir efektyvią finan- 
sų sistemą. 

Riksdagas gali įgalioti Riksdago instituciją priimti teisės aktus, susiju- 
sius su Riksdagu ir jam pavaldžiomis institucijomis. 


Konstitucinių įstatymų leidyba ir Riksdago statutas 


14$ Konstituciniai įstatymai priimami dviem vienodą teisinę galią tu- 
rinčiais sprendimais. Po pirmojo balsavimo dėl konstitucinio įstatymo pa- 
keitimo padaroma pertrauka. Antras balsavimas gali būti organizuojamas 
tik po to, kai visoje šalyje įvyko Riksdago rinkimai ir naujai išrinktas Riks- 
dagas susirinko į posėdį, tačiau turi būti praėję mažiausiai devyni mėnesiai 
nuo dienos, kai šio įstatymo projektas buvo pateiktas svarstyti Riksdago 
posėdyje, bei rinkimų, jei Konstitucinis komitetas nenusprendžia kitaip. 
Konstituciniai įstatymai laikomi priimtais tik parengti ir jei ne mažiau kaip 
penki šeštadaliai Riksdago narių balsuoja už juos. 

15$ Riksdagas negali antrą kartą balsuoti dėl konstitucinio įstatymo 
projekto, kuris yra nesuderintas su kitu konstitucinio įstatymo projektu, 
pirmojo neatmesdamas. 


16$ Dėl konstitucinio įstatymo, tarp kurio balsavimų yra padaryta 
pertrauka, gali būti paskelbtas referendumas, jei to reikalauja ne mažiau 
kaip dešimtadalis Riksdago narių ir ne mažiau kaip trečdalis Riksdago 
narių balsuoja už šį reikalavimą. Šis reikalavimas gali būti pareikštas per 
penkiolika dienų nuo Riksdago balsavimo dėl konstitucinio įstatymo. Rei- 
kalavimas negali būti rengiamas komitete. 

Referendumas turi vykti kartu su rinkimais į Riksdagą, kaip yra nu- 
matyta 14$. Referendumo metu balsavimo teisę turintys asmenys gali pa- 
reikšti, ar jie pritaria konstituciniam įstatymui, tarp kurio balsavimų yra 
padaryta pertrauka, ar ne. Konstitucinio įstatymo projektas atmetamas, 
jeigu balsavusiųjų prieš šį projektą buvo daugiau nei balsavusiųjų už, jei 
balsavusiųjų prieš skaičius buvo didesnis kaip pusė pripažintų tinkamais 
balsų skaičiaus rinkimuose. Priešingu atveju Riksdagas įgauna teisę nagri- 
nėti konstitucinio įstatymo projektą paskutinį kartą. 


17$ Įstatymai, susiję su Riksdago statuto keitimu, leidžiami tokia pa- 
čia tvarka, kaip nurodyta 14$ pirmame-trečiame sakinyje ir 15$. Šie įstaty- 
mai gali būti priimami ir vienu balsavimu, jei ne mažiau kaip trys ketvir- 
tadaliai visų balsavusiųjų ir daugiau kaip pusė Riksdago narių balsuoja už 
šį įstatymą. 

Įstatymai susiję su Riksdago statuto papildymu, priimami tokia pačia 
tvarka kaip bendrieji įstatymai. 

Pirmoji dalis taikoma ir tokiems įstatymams, kurie numatyti 2$ pir- 
mos dalies 4 punkte. 


Įstatymų keitimas ir skelbimas netekusiais galios 


18$ Įstatymas gali būti keičiamas ar skelbiamas netekusiu galios tik 
įstatymu. 

Keičiant arba skelbiant netekusiu galios konstitucinį įstatymą arba 
Riksdago statutą, taikoma 14-17$$ numatyta tvarka. Keičiant arba skel- 
biant netekusiu galios įstatymą, kuris numatytas 2$ pirmos dalies 4 punkte, 
taikoma 17$ pirmoje dalyje numatyta tvarka. 

Teisės aktų išleidimas ir paskelbimas 


19$ Priimtą teisės aktą Vyriausybė turi išleisti nedelsiant. Įstatymus 
dėl Riksdago ar Riksdago institucijų, kurie yra neįtraukti į konstitucinius 
įstatymus, arba įstatymus, susijusius su Riksdago statuto keitimu, leidžia 
Riksdagas. 

Įstatymai turi būti paskelbti nedelsiant. Ta pati tvarka galioja ir Vy- 
riausybės nutarimams, jei kito nenumato įstatymai. 


Įstatymų leidybos taryba 

20$ Nuomonei dėl įstatymo projekto pareikšti sudaroma Įstatymų lei- 
dybos taryba, kurią sudaro Aukščiausiojo Teismo ir Aukščiausiojo admi- 
nistracinio teismo teisėjai ar reikalui esant buvę šių teismų teisėjai. Įstaty- 
mų tarybos sudėtis ir veikla nustatoma įstatymu. 


21$ Į Įstatymų leidybos tarybą gali kreiptis Vyriausybė arba Riksdago 
statuto nustatyta tvarka Riksdago komitetas. 

Į Įstatymų leidybos tarybą kreipiamasi prieš Riksdagui priimant: 

1. Konstitucinį įstatymą dėl spaudos laisvės bei laisvės kalbėti per ra- 
diją, televiziją ir kitas priemones, viešas peržiūras iš duomenų bazių ir kitų 
techninių įrenginių. 

2. Įstatymą dėl teisės susipažinti su viešais dokumentais apribojimo. 

3. Įstatymą, numatytą 2 skyriaus 14-16$$, 20$ ar 25$. 

4. Įstatymą dėl asmens duomenų tvarkymo automatiniu ar iš dalies 
automatiniu būdu. 

5. Įstatymą dėl savivaldybės mokesčių arba įstatymą dėl savivaldybių 
įpareigojimo. 

6. Įstatymą, numatytą 2$ pirmos dalies 1 ir 2 punktuose, ar įstatymą, 
numatytą 11 ir 12 skyriuose. 

7. Įstatymą, kuris keičia arba paskelbia netekusiu galios įstatymą pagal 
1-6 punktus. 

Antroje dalyje numatytos nuostatos negalioja, jei Įstatymų leidybos 
tarybos įvertinimas būtų nereikšmingas dėl klausimo ypatybių arba tai ap- 
sunkintų įstatymų leidybos procesą padarant ženklios žalos. Vyriausybė 
privalo nurodyti priežastį, jei ji pasiūlo Riksdagui priimti vieną iš įstatymų, 
nurodytų antroje dalyje be Įstatymų leidybos tarybos išvados. Jei Įstatymų 
leidybos taryba nepateikia išvados dėl įstatymo projekto, tai nesudaro kliū- 


čių jį taikyti. 

22$ Įstatymų leidybos taryba, įvertinusi įstatymo projektą, pateikia 
išvadą: 

1. Ar įstatymo projektas neprieštarauja konstituciniams įstatymams ir 
teisinei sistemai? 

2. Ar įstatymo projekto nuostatos neprieštarauja viena kitai? 

3. Ar įstatymo projektas atitinka teisinio tikrumo principus? 

4. Ar įstatymo projektas pasieks keliamus tikslus? 

5. Kokios problemos gali kilti taikant įstatymą? 


9 SKYRIUS 
FINANSŲ SISTEMA 


Sprendimai dėl valstybės pajamų ir išlaidų 


1$ Riksdagas nustato mokesčius ir rinkliavas valstybei bei į valstybės 
biudžetą. 


Biudžeto projektas 
2$ Biudžeto projektą Riksdagui pateikia Vyriausybė. 
Biudžeto tvirtinimas 


3$ Riksdagas tvirtina biudžetą kitiems metams, o esant reikalui ir ki- 
tam laikotarpiui. Riksdagas taip pat patvirtina ir valstybės pajamų apskai- 
čiavimą bei asignavimus nustatytiems tikslams. 

Riksdagas gali nustatyti asignavimus ir kitokiam laikotarpiui, nei su- 
daromas valstybės biudžetas. 

Riksdagas gali nurodyti valstybės pajamas panaudoti kitiems tiks- 
lams, nei numatyta asignavimuose. 


4$ Biudžeto galiojimo laikotarpiu Riksdagas gali patikslinti valstybės 
pajamas bei pakeisti ar nustatyti naujus asignavimus. 


5$ Riksdagui nepatvirtinus biudžeto prieš prasidedant biudžeto lai- 
kotarpiui, patvirtinami asignavimai tokiam laikotarpiui, kol biudžetas bus 
patvirtintas. Riksdagas gali pavesti Finansų komitetui priimti tokį spren- 
dimą Riksdago vardu. 

Jei Riksdagas, vadovaudamasis pirma dalimi, nepatvirtina asignavi- 
mų tam tikram tikslui, jam galioja seniau patvirtintas biudžetas su Riksda- 
go vėlesniais pakeitimais, kol bus nuspręsta dėl šių asignavimų. 


Gairių patvirtinimas 


6$ Riksdagas gali patvirtinti valstybės gaires ir tokiam periodui, kuris 
tęsiasi ilgiau nei biudžeto laikotarpis. 
Asignavimų ir pajamų panaudojimas 

7$ Asignavimai ir pajamos negali būti naudojamos kitiems tikslams, 
nei nusprendė Riksdagas. 


Valstybės resursai ir įsipareigojimai 


8$ Vyriausybė valdo ir disponuoja šalies resursais, išskyrus tuos atve- 
jus, jei tai pavesta Riksdago institucijoms ar įstatymu nustatytas kitoks val- 
dymas. 

Vyriausybė negali be Riksdago pritarimo paimti paskolą ar prisiimti 
valstybės vardu kitus finansinius įsipareigojimus. 

9$ Riksdagas nustato valstybės resursų valdymo ir disponavimo jais 
tvarką. Riksdagas taip pat gali priimti sprendimą, kad tam tikrų priemonių 
imamasi tik gavus Riksdago pritarimą. 


Metinė ataskaita 


10$ Pasibaigus biudžeto laikotarpiui Vyriausybė atsiskaito valstybei 
pateikdama ataskaitą Riksdagui. 


Kitos su biudžetu susijusios nuostatos 


11$ Kiti Riksdago ir Vyriausybės įgaliojimai ir pareigos, susijusios su 
biudžetu, nustatomos Akte dėl Riksdago ar atskiruose įstatymuose. 


Valiutos politika 


12$ Vyriausybė yra atsakinga už bendrą valiutos politikos vykdymą. 
Kitos valiutos politikos nuostatos nustatomos įstatymu. 


732 


Švedijos Karalystės Konstitucija 


Švedijos valstybinis bankas 


13$ Švedijos valstybinis bankas yra centrinis valstybės bankas ir yra 
pavaldus Riksdagui. Švedijos valstybinis bankas atsakingas už pinigų po- 
litiką. Jokia institucija negali nurodyti Švedijos valstybiniam bankui dėl 
pinigų politikos vykdymo. 

Švedijos valstybinio banko valdyba sudaroma iš vienuolikos narių, 
kuriuos renka Riksdagas. Švedijos valstybiniam bankui vadovauja direk- 
cija, kurią skiria valdyba. 

Riksdagas nagrinėja, ar valdybos nariai ir direkcija gali būti atleisti 
nuo atsakomybės. Jei Riksdagas atsisako atleisti valdybos narį nuo atsako- 
mybės, jis nebegali eiti savo pareigų. Valdybos narys gali atstatydinti direk- 
cijos narį, tik jei šis narys neatitinka keliamų reikalavimų ir dėl to negali 
vykdyti savo pareigų arba jis yra kaltas dėl didelio aplaidumo. 

Švedijos valstybinio banko valdybos narių rinkimus, vadovybę ir vei- 
klos tvarką numato įstatymas. 


14$ Banknotus ir monetas leisti į apyvartą turi teisę tik Švedijos vals- 
tybinis bankas. Pinigų ir finansų sistema nustatoma įstatymu. 
10 SKYRIUS 
UŽSIENIO POLITIKA 


Vyriausybės įgaliojimai sudaryti tarptautines sutartis 


1$ Sutartis su kitomis valstybėmis ar tarptautinėmis organizacijomis 
sudaro Vyriausybė. 


2$ Vyriausybė gali pavesti valstybinei institucijai sudaryti tarptautinę 
sutartį, jei sudarant tokius susitarimus nėra privalomas Riksdago arba Už- 
sienio reikalų komisijos dalyvavimas. 


3$ Reikalingas išankstinis Riksdago pritarimas, jei Vyriausybė ketina 
sudaryti tarptautinę sutartį: 

1. Dėl kurios turi būti keičiamas, pripažįstamas netekusiu galios ar 
priimamas naujas įstatymas. 

2. Kurios objektas yra priskiriamas Riksdago kompetencijai. 

Jei Riksdago pritarimui dėl pirmos dalies 1 ir 2 punktų priimti numa- 
tyta atskira tvarka, jos turi būti laikomasi ir duodant sutikimą dėl tarptau- 
tinių sutarčių sudarymo. 

Didesnės reikšmės tarptautinėms sutartims pasirašyti taip pat reika- 
lingas išankstinis Riksdago sutikimas. Vyriausybė gali pasirašyti tarptau- 
tines sutartis be išankstinio Riksdago sutikimo, jei tai susiję su valstybės 
interesų gynimu. Prieš sudarant tokią sutartį, Vyriausybė turi tartis su Už- 
sienio reikalų komisija. 


4$ Riksdagas gali pritarti 3S numatytoms sutartims, kurios sudaromos 
bendradarbiaujant su Europos Sąjunga, net jei jos nėra galutinai parengtos. 


Kiti tarptautiniai įsipareigojimai ir tarptautinių sutarčių nutraukimas 


5$ 1-4$$ nuostatos taikomos ir kitų formų tarptautiniams valstybės 
įsipareigojimams bei tarptautinių sutarčių ar įsipareigojimų nutraukimui. 


Sprendimo teisės perleidimas bendradarbiaujant su ES 


6$ Bendradarbiaujant su Europos Sąjunga Riksdagas gali perleisti 
sprendimo teisę, jei tai nesusiję su valstybės valdymo principais. Perlei- 
džiant sprendimo teisę laikoma, kad teisių ir laisvių apsauga bendradar- 
biavimo srityje, kurioje perleidžiamos sprendimo teisės atitinka tai, kas 
nurodyta šiame Akte dėl valdymo formos, ir Europos žmogaus teisių ir 
pagrindinių laisvių konvenciją. 

Riksdagas gali perleisti šią sprendimo teisę, jei daugiau kaip trys ke- 
tvirtadaliai balsavusiųjų ir daugiau kaip pusė Riksdago narių tam pritaria. 
Riksdago sprendimas gali būti priimamas ir tokia tvarka, kuria priimami 
konstituciniai įstatymai. Pritarimas dėl sprendimo teisės perleidimo gali 
būti duotas anksčiau nei pritarimas pagal 3$. 


Sprendimo teisės perleidimas ne dėl bendradarbiavimo su ES 

7$ Kitais nei 6$ numatytais atvejais sprendimo teisės, kuri tiesiogiai 
susijusi su šiuo Aktu dėl valdymo formos, teisės aktų priėmimu, šalies 
resursų panaudojimu, užduotimis teisėsaugai ar viešojo administravimo 
sektoriui, su tarptautinių sutarčių (įsipareigojimų) sudarymu ar nutrauki- 
mu, gali būti ribota apimtimi perleidžiamos tarptautinei organizacijai, prie 
kurios valstybė yra prisijungusi ar ketina prisijungti, arba tarptautiniam 
teismui. 

Sprendimo teisė dėl konstitucinių įstatymų leidybos, keitimo ar jų pri- 
pažinimo netekusiais galios, Riksdago statuto ar rinkimų į Riksdagą bei 
pagrindinių teisių ir laisvių, numatytų 2 skyriuje, apribojimo negali būti 
perleista vadovaujantis pirmąja dalimi. 

Riksdagas perleidžia sprendimo teisę 6$ antroje dalyje nustatyta 
tvarka. 


8$ Teisėsaugos ar viešojo administravimo sektoriaus užduotys, kurios 
nėra tiesiogiai susijusios su šiuo Aktu dėl valdymo formos, kitais nei 6$ nu- 
matytais atvejais, Riksdagui pritarus gali būti perleidžiamos kitai valstybei, 
tarptautinei organizacijai, užsienio ar tarptautinei institucijai bei bendrijai. 
Ypatingais atvejais Riksdagas gali įstatymu įgalioti Vyriausybę ar kitą insti- 
tuciją perleisti tokią sprendimo teisę. 

Jei užduotis susijusi su valdžios organų sprendimais, Riksdagas prii- 
ma sprendimą perleisti teisę ar suteikti įgaliojimus 6$ antroje dalyje nusta- 
tyta tvarka. 


Būsimieji tarptautinių sutarčių keitimai 


9$ Jei įstatyme nurodyta, kad tarptautinė sutartis turi Švedijos įstaty- 
mo galią, Riksdagas gali nuspręsti, kad ir būsimieji, valstybei įsipareigoji- 
mus sukeliantys, tarptautinių sutarčių pakeitimai turės Švedijos įstatymų 
galią. Šis sprendimas gali apimti tik ribotos apimties pakeitimus. Sprendi- 
mas priimamas 6$ antroje dalyje nustatyta tvarka. 


Riksdago teisė į informaciją ir pasitarimus dėl Bendradarbiavimo 
su ES 


10$ Apie bendradarbiavimą su Europos Sąjunga Vyriausybė turi nuo- 
lat informuoti ir tartis su Riksdago paskirtomis institucijomis. Informaci- 
jos pateikimo ir pareigos tartis tvarka nustatoma Riksdago statute. 


Užsienio reikalų komisija 

11$ Vyriausybė privalo nuolat informuoti Užsienio reikalų komisi- 
ją vykdomais užsienio politikos klausimais, kurie yra svarbūs valstybei, ir 
tartis su ja kiek tai būtina. Jei yra įmanoma, prieš priimdama sprendimus 
visais svarbiais užsienio politikos klausimais, Vyriausybė juos turi aptari su 
Užsienio reikalų komisija. 

12$ Į Užsienio reikalų komisijos sudėtį įeina Talmanas ir devyni iš 
Riksdago narių išrinkti nariai. Užsienio komisijos sudarymo tvarka nusta- 
toma Riksdago statute. 

Užsienio reikalų komisijos posėdžius šaukia Vyriausybė. Vyriausybė 
privalo šaukti posėdį, jei ne mažiau kaip keturi komisijos nariai reikalauja 
aptarti tam tikrą klausimą. Posėdžiams pirmininkauja valstybės vadovas 
arba jo nesant - Ministras Pirmininkas. 

Užsienio reikalų komisijos narys arba su ja susijęs asmuo privalo at- 
sargiai elgtis su jam Žinoma informacija. Pirmininkas gali nuspręsti infor- 
maciją laikyti visiškoje paslaptyje. 


Valstybės institucijų pareiga informuoti 


13$ Užsienio reikalų departamento vadovas turi būti informuojamas, 
jei valstybės institucijai iškyla klausimas, turintis poveikio santykiams su 
kita valstybe ar tarptautine organizacija. 


Tarptautiniai baudžiamieji teismai 


14$ 2 skyriaus 7$, 4 skyriaus 12$, 5 skyriaus 8$, 11 skyriaus 8$ ir 13 sky- 
riaus 3$ nesudaro kliūčių Švedijai įgyvendinti savo įsipareigojimus, susiju- 
sius su Tarptautinio baudžiamojo teismo Romos statutu ar su kitais tarptau- 
tiniais baudžiamaisiais teismais. 


11 SKYRIUS 
TEISINGUMO VYKDYMAS 


Teismai 

1$ Aukščiausiasis Teismas, apeliaciniai teismai ir rajonų teismai yra 
bendrosios kompetencijos teismai. Aukščiausiasis administracinis teis- 
mas, administraciniai apeliaciniai teismai ir regioniniai administraciniai 
teismai yra administraciniai teismai. Teisė kreiptis į Aukščiausiąjį Teismą, 
Aukščiausiąjį administracinį teismą, apeliacinį teismą, administracinį ape- 
liacinį teismą gali būti apribota įstatymu. 

Kiti teismai steigiami priimant įstatymą. 2 skyriaus pirmoje dalyje nu- 
matytos nuostatos, kai teismai negali būti steigiami. 

Būti Aukščiausiojo Teismo ir Aukščiausiojo administracinio teismo 
nariais gali būti tik tie asmenys, kurie yra arba yra buvę teisėjais. Kituose 
teismuose dirba etatiniai teisėjai. Išimtis įstatyme gali būti nustatoma tik 

tokiu atveju, jei steigiami tam tikros veiklos sferos teismai ar tam tikrai 
bylų kategorijai. 


2$ Teismų teisingumo vykdymo užduotys, struktūra, teismo procesas 
ir kiti su tuo susiję klausimai, kurie aptariami šiame Akte dėl valdymo for- 
mos, nustatomi įstatymu. 


Teismų nepriklausomumas 


3$ Jokia institucija, net ir Riksdagas, negali nurodyti, kaip teismas turi 
išspręsti tam tikrą bylą ir kaip teismas turėtų taikyti įstatymą konkrečioje 
byloje. Jokia institucija negali nuspręsti, kaip bylos turi būti paskirstomos 
tarp teisėjų. 


4$ Riksdagas teisingumo nevykdo, išskyrus tiek, kiek numatyta kons- 
tituciniuose įstatymuose ir Riksdago statute. 


5$ Teisinius ginčus tarp asmenų vadovaujantis įstatymu negali spręsti 
jokios kitos institucijos, išskyrus teismus. 


Teisėjų skyrimas 


6$ Etatinius teisėjus skiria Vyriausybė. 

Skiriant teisėjus kreipiamas dėmesys į dalykines savybes, tokias kaip 
nuopelnai ir sugebėjimai. 

Etatinių teisėjų skyrimo tvarka nustatoma įstatymu. 


Etatinio teisėjo teisinė padėtis 


7$ Asmuo, paskirtas etatiniu teisėju, gali būti nušalintas nuo pareigų 
tik tuo atveju, jei: 

1. Padarydamas nusikaltimą šiurkščiai arba ne vieną kartą piktnau- 
džiavo tarnybine padėtimi tuo aiškiai parodydamas savo netinkamumą 
šioms pareigoms. 

2. Sulaukė pensinio amžiaus arba vadovaujantis kitais įstatymo numa- 
tytais atvejais turi būti atleidžiamas iš darbo dėl darbingumo praradimo. 

Teisėjas gali būti perkeliamas į kitą lygiavertę teismo tarnybą, jei to 
reikia teismo darbui organizuoti. 


8$ Byla dėl nusikaltimo, kurį galimai padarė Aukščiausiojo Teismo 
arba Aukščiausiojo administracinio teismo narys, nagrinėjama Aukščiau- 
siajame Teisme. 

Klausimus dėl Aukščiausiojo Teismo nario atleidimo ar pašalinimo 
iš pareigų bei sveikatos patikrinimo nagrinėja Aukščiausiasis administra- 
cinis teismas. Jei sprendžiama dėl Aukščiausiojo administracinio teismo 
nario, šį klausimą nagrinėja Aukščiausiasis Teismas. 

Bylą dėl pirmoje ir antroje dalyje numatytų aplinkybių iškelia Riksda- 
go ombudsmenas arba Teisingumo kancleris. 


9$ Jei etatinis teisėjas atleidžiamas iš pareigų ne teismo, o kitos insti- 
tucijos sprendimu, jis turi teisę, kad šis klausimas būtų išnagrinėtas teisme. 
Nagrinėjant bylą teisme gali dalyvauti ir šis etatinis teisėjas. Tai galioja ir 
sprendimui dėl etatinio teisėjo nušalinimo nuo pareigų, dėl sveikatos pati- 
krinimo ar drausminės nuobaudos skyrimo. 


10$ Kitos pagrindinės teisėjo teisinės padėties nuostatos nustatomos 
įstatymu. 


Reikalavimas būti piliečiu 


11$ Etatinis teisėjas turi būti Švedijos pilietis. Kitais atvejais teisingu- 
mo vykdymo sferoje reikalavimas būti Švedijos piliečiu nustatomas įstaty- 
mu arba pagal įstatymo nustatytas sąlygas. 


Kiti teismo darbuotojai 


12$ Kitiems teismo darbuotojams, išskyrus etatinius teisėjus, taiko- 
mos 12 skyriaus 5-7$$ nuostatos. 


Teismo sprendimo peržiūrėjimas ir praleisto termino atnaujinimas 


13$ Kreipimasis dėl teismo sprendimo peržiūrėjimo ar praleisto ter- 
mino atnaujinimo pateikiamas Aukščiausiajam administraciniam teismui 
arba, jei tai numatyta įstatyme, žemesnės instancijos administraciniam 
teismui, jei tokiame procese Vyriausybė, regioninis administracinis teis- 
mas ar viešojo administravimo institucija yra aukščiausia instancija. Kitu 
atveju kreipimasis dėl teismo sprendimo peržiūrėjimo ar praleisto termino 
atnaujinimo pateikiamas Aukščiausiajam Teismui arba, jei tai numatyta 
įstatyme, kitam bendrosios kompetencijos teismui. 


Ms 


tvarka nustatoma įstatymu. 

Įstatymų prieštaravimas aukštesnės galios teisės aktams 


14$ Jei teismas nustato, kad teisės aktas prieštarauja konstituciniams 
įstatymams ar aukštesnės galios teisės aktams, toks teisės aktas negali būti 
taikomas. Tas pats principas taikomas ir tuomet, kai priimant teisės aktą 
nesilaikyta nustatytos tvarkos. 

Pagal pirmąją dalį sprendžiant, ar teisės aktas neprieštarauja aukštes- 
nės galios teisės aktui, turi būti atsižvelgiama į tai, kad Riksdagas yra tautos 
atstovaujamasis organas ir į tai, kad konstituciniai įstatymai turi aukštesnę 
teisinę galią. 


12 SKYRIUS 
VIEŠASIS ADMINISTRAVIMAS 


Valstybinio viešojo administravimo organizavimas 


1$ Vyriausybei yra pavaldus Teisingumo kancleris ir kitos valstybinės 
viešojo administravimo institucijos, kurios pagal šį Aktą dėl valdymo for- 
mos ar kitą įstatymą nėra pavaldžios Riksdagui. 


Viešojo administravimo institucijų nepriklausomumas 


2$ Nei Riksdagas, nei savivaldybės sprendimų priėmimo organas, nei 
jokia kita institucija negali nurodyti, kokį sprendimą viešojo administra- 
vimo institucija tam tikru atveju turi priimti vykdydama savo funkcijas 
atskiro asmens arba savivaldybės atžvilgiu ar taikydama įstatymus. 


3$ Riksdagas nevykdo viešojo administravimo funkcijų, išskyrus tai, 
kas numatyta konstituciniuose įstatymuose ar Riksdago statute. 


Viešojo administravimo funkcijų perdavimas 


4$ Viešojo administravimo funkcija gali būti perduota savivaldybėms. 

Viešojo administravimo funkcija gali būti perduota ir kitiems juridi- 
niams ar fiziniams asmenims. 

Jei funkcija apima valdžios organų sprendimus, funkcijos perdavimas 
turi būti nustatytas įstatymu. 

Atskiros nuostatos dėl valstybės tarnautojų 


5$ Darbuotojus viešojo administravimo institucijoje, pavaldžioje Vy- 
riausybei, pareigoms priima Vyriausybė arba Vyriausybės nustatyta insti- 
tucija. 

Skiriant valstybės tarnautojus dėmesys kreipiamas į dalykines savy- 
bes, tokias kaip nuopelnai ir sugebėjimai. 


6S Riksdago ombudsmenai ir valstybės kontrolieriai turi būti Švedi- 
jos piliečiai. Tas pats reikalavimas taikomas Teisingumo kancleriui. Kitais 
atvejais reikalavimas turėti Švedijos pilietybę einant valstybės tarnautojo 
ar savivaldybės darbuotojo pareigas turi būti nustatomas įstatymu ar įsta- 
tymo nustatyta tvarka. 


7$ Kiti šiame Akte dėl valdymo formos nenumatyti valstybės tarnau- 
tojų teisinio statuso pagrindai nustatomi įstatymu. 


Lengvatos ir malonė 


8$ Vyriausybė gali numatyti išimtis, kam Vyriausybės nutarimai ne- 
taikomi, jei kitko nenumato įstatymai ar nutarimai dėl išlaidų asignavimo. 


9$ Vyriausybė, gavusi malonės prašymą, gali atleisti nuo tam tikros 
institucijos pritaikytos bausmės, sušvelninti bausmę ar kitą už padarytą 
nusikaltimą pritaikytą sankciją arba netaikyti, sušvelninti kitas asmeniui 
ar nuosavybei pritaikytas poveikio priemones. 

Dėl svarių priežasčių Vyriausybė gali nuspręsti, kad tolesnės priemo- 
nės nusikalstamos veikos tyrimui ar baudžiamajam persekiojimui nebus 
taikomos. 


Įstatymų prieštaravimas aukštesnės galios teisės aktams 


10$ Jei, viešojo organo nuomone, teisės aktas prieštarauja konstituci- 
nio įstatymo nuostatoms ar kitam aukštesnės galios teisės aktui, toks teisės 
aktas netaikomas. Tuo pačiu principu vadovaujamasi ir tuomet, kai prii- 
mant teisės aktą nesilaikyta nustatytos tvarkos. 

Pagal pirmąją dalį sprendžiant, ar teisės aktas neprieštarauja aukštes- 
nės galios teisės aktui, turi būti ypač atsižvelgiama į tai, kad Riksdagas yra 
tautos atstovaujamasis organas, ir į tai, kad konstituciniai įstatymai turi 
aukštesnę teisinę galią. 

13 SKYRIUS 
KONTROLĖS SISTEMA 


Konstitucinio komiteto vykdoma kontrolė 


1$ Konstitucinis komitetas kontroliuoja ministrų pareigų vykdymą ir 
Vyriausybės veiklą. Vykdydamas kontrolę komitetas turi teisę gauti pro- 
tokolus, kur nurodyti Vyriausybės sprendimai, su Vyriausybės veikla su- 
sijusius dokumentus ir kitus dokumentus, kuriuos Komitetas mano esant 
reikalingus kontrolei vykdyti. 

Kiti komitetai ir kiekvienas Riksdago narys gali raštu iškelti klausimą 
dėl ministro ar Vyriausybės veiklos. 


2$ Esant reikalui, tačiau ne rečiau kaip kartą per metus, Konstitucinis 
komitetas privalo pranešti Riksdagui, į ką atkreiptinas dėmesys. Atsižvel- 
giant į tai Riksdagas gali parengti pranešimą Vyriausybei. 


Kaltinimų pareiškimas ministrui 


3$ Pareikšti ministrui arba buvusiam ministrui kaltinimus dėl ne- 
tinkamo ministro pareigų vykdymo galima tik tuomet, kai jis darydamas 
nusikaltimą šiurkščiai piktnaudžiavo savo tarnybine padėtimi. Tokius kal- 
tinimus pareiškia Konstitucinis komitetas, o nagrinėjimas vyksta Aukš- 
čiausiajame Teisme. 

Nepasitikėjimo pareiškimas 

4$ Riksdagas gali pareikšti ministrui nepasitikėjimą. Pareikšti reikala- 
vimą nagrinėti nepasitikėjimo ministru klausimą Riksdage gali ne mažiau 
kaip dešimtadalis Riksdago narių. Tam, kad nepasitikėjimas būtų pareikš- 
tas, už tai turi balsuoti daugiau nei pusė Riksdago narių. 

Reikalavimas nagrinėti nepasitikėjimo ministru klausimą negali būti 
pareikštas nuo tada, kai įvyksta rinkimai į Riksdagą ar paskelbiami neeiliniai 
Riksdago rinkimai iki naujai išrinkto Riksdago susirinkimo. Reikalavimas 
nagrinėti nepasitikėjimo ministru klausimą negali būti pareikštas ir tuomet, 
kai ministrui pagal 6 dalies 11$ laikinai pavedama eiti ministro pareigas. 

Reikalavimas balsuoti dėl nepasitikėjimo ministru negali būti rengia- 
mas komitete. 

Interpeliacijos ir klausimai 


5$ Riksdago narys Riksdago statute nustatyta tvarka turi teisę pateikti 
ministrui interpeliacijas ar klausimus, susijusius su ministro vykdomomis 
pareigomis. 


Riksdago ombudsmenai 


6$ Riksdagas renka vieną ar keletą ombudsmenų (justicijos ombuds- 
menų), kurie vadovaudamiesi Riksdago patvirtintais nuostatais vykdo 
įstatymų ir teisės aktų taikymo viešojoje veikloje priežiūrą. Ombudsmenas 
turi įgaliojimus veikti pagal nuostatuose numatytą kompetenciją. 

Teismai, viešojo administravimo institucijos, taip pat valstybės tar- 
nautojai ar savivaldybės privalo pateikti ombudsmenui jo reikalaujamus 
duomenis ir paaiškinimus. Tokią pareigą turi ir kiti, kurių priežiūrą vykdo 
ombudsmenas. Ombudsmenas turi teisę susipažinti su teismų ir viešojo 
administravimo institucijų protokolais ir dokumentais. Pareikalavus pro- 
kuroras turi suteikti pagalbą ombudsmenui. 

Kitos ombudsmeno veiklą reglamentuojančios nuostatos numatomos 
Riksdago statute ir kituose įstatymuose. 


Valstybės kontrolė 


7$ Valstybės kontrolė yra Riksdagui pavaldi institucija, kurios užda- 
vinys - tikrinti valstybės veiklą. Nuostatos, kad Valstybės kontrolė gali tik- 
rinti ir ne valstybės vykdomą veiklą, numatomos įstatymu. 


8$ Valstybės kontrolei vadovauja trys valstybės kontrolieriai, kuriuos 
renka Riksdagas. Riksdagas gali atimti valstybės kontrolieriaus įgaliojimus 
veikti tik tuomet, jei valstybės kontrolierius nevykdo pavedimui keliamų 
reikalavimų arba yra pripažįstamas kaltu dėl itin didelio aplaidumo. 

Valstybės kontrolieriai, vadovaudamiesi įstatymų nuostatomis, sava- 
rankiškai renkasi tikrinimo objektą. Kiekvienas jų savarankiškai nustato 
tikrinimo tvarką ir pateikia išvadas. 


9$ Kitos Valstybės kontrolės veiklą reglamentuojančios nuostatos nu- 
matomos Riksdago statute ir kituose įstatymuose. 

14 SKYRIUS 
SAVIVALDYBĖS 


1$ Savivaldybėse sprendimus priima išrinkta taryba. 


2$ Savivaldybės tvarko su visuomenės interesu susijusius lokalius ir 
regioninius reikalus vadovaudamosi vietos savivaldos teise. Kitos su tuo 
susijusios nuostatos numatomos įstatyme. Tuo pačiu pagrindu savivaldy- 
bės atlieka ir kitas įstatyme numatytas funkcijas. 


3$ Vietos savivaldos ribojimas negali būti didesnis, nei būtina, atsi- 
žvelgiant į tai lėmusius tikslus. 


4$ Savivaldybės turi teisę už savo funkcijų vykdymą rinkti rinkliavas. 
5$ Savivaldybės gali būti įstatymu įpareigotos padengti dalį kitos sa- 
vivaldybės išlaidų, jei tai reikalinga ekonominėms galimybėms vienodinti. 


6S Valstybės teritorijos padalinimo į savivaldybes nuostatos keičia- 
mos įstatymu. 


15 DALIS 
KARAS IR KARO GRĖSMĖ 


Riksdago sušaukimas 


1$ Šalyje paskelbus karo padėtį ar kilus karo grėsmei, Vyriausybė arba 
talmanas turi sušaukti Riksdago posėdį. Tas, kas šaukia posėdį, gali nu- 
spręsti, kad Riksdagas posėdžiaus ne Stokholme. 


Karo delegacija 


28 Šalyje paskelbus karo padėtį ar kilus karo grėsmei, Riksdago suda- 
ryta karo delegacija gali veikti Riksdago vardu, jei to reikalauja aplinkybės. 

Šalyje paskelbus karo padėtį, sprendimą, kad karo delegacija veiks 
Riksdago vardu Riksdago statuto nustatyta tvarka, paskelbia Užsienio 
reikalų komisija. Prieš priimant sprendimą tariamasi su Ministru Pirmi- 
ninku, jei tai yra įmanoma. Jei Užsienio reikalų komisijos nariai dėl karo 
sąlygų negali posėdžiauti, sprendimą priima Vyriausybė. Jei šaliai kilo karo 
pavojus, sprendimą priima Užsienio reikalų komisijos nariai kartu su Mi- 

nistru Pirmininku. Kad toks sprendimas būtų priimtas, už jį turi balsuoti 
Ministras Pirmininkas ir šeši komisijos nariai. 

Karo delegacija ir Vyriausybė kartu arba kiekviena atskirai gali nu- 
spręsti, kad Riksdagas vėl turi vykdyti savo įgaliojimus. Sprendimas turi 
būti priimtas, kai tik aplinkybės tai leidžia. 

Karo delegacijos sudarymo tvarka nustatyta Riksdago statute. 


3$ Kol karo delegacija veikia Riksdago vardu, ji vykdo Riksdago įga- 
liojimus, tačiau ji negali priimti sprendimų, numatytų 11$ pirmos dalies 
pirmame sakinyje arba antroje ar ketvirtoje dalyje. 

Karo delegacija pati nustato savo veikimo formas. 


Vyriausybės sudarymas ir Vyriausybės darbo formos 


4$ Jei šalyje paskelbta karo padėtis ir dėl to Vyriausybė negali vykdyti 
savo įgaliojimų, Riksdagas gali priimti sprendimus dėl Vyriausybės suda- 
rymo ir Vyriausybės darbo formų. 


5$ Jei šalyje paskelbta karo padėtis ir dėl to nei Riksdagas, nei Karo 
delegacija negali vykdyti savo įgaliojimų, juos turi vykdyti Vyriausybė to- 
kia apimtimi, kokia ji mano esant reikalinga, kad apgintų valstybę ir už- 
baigtų karą. 

Vyriausybė, vadovaudamasi pirmąja dalimi, negali priimti, pakeisti 
ir paskelbti netekusiais galios konstitucinių įstatymų, Riksdago statuto ar 
Riksdago rinkimų įstatymo. 


6S Šalyje paskelbus karo padėtį ar kilus karo grėsmei arba esant ypa- 
tingoms aplinkybėms, kurias sukėlė karas ar karo pavojus šaliai, Vyriau- 
sybė gali remdamasi įstatyme numatytais įgaliojimais priimti nutarimus 
tokiais klausimais, kurie pagal įstatymus turi būti priimami įstatymu. Jei 
reikia pasirengti gynybai, Vyriausybė gali ir kitais atvejais įstatyme numa- 
tytu įgaliojimu priimti nutarimus, kad įstatymuose numatytos nuostatos 
dėl rekvizicijos ar panašios nuostatos pradeda arba baigia galioti. 

Įstatyme dėl tokių įgaliojimų suteikimo turi būti tiksliai nurodoma, 
kokiomis aplinkybėmis įgaliojimai gali būti panaudojami. Toks įgaliojimas 
nesuteikia teisės leisti, keisti ar skelbti netekusius galios konstitucinius įsta- 
tymus, Riksdago statutą ar Riksdago rinkimų įstatymą. 

Teisių ir laisvių apribojimai 
7S Šalyje paskelbus karo padėtį ar kilus tiesioginei karo grėsmei, 


2 skyriaus 22$ pirmoji dalis netaikoma. Ši nuostata galioja ir tuomet, kai 
karo delegacija pradeda veikti Riksdago vardu. 


Kitų institucijų, išskyrus Vyriausybę, įgaliojimai 


8S Šalyje paskelbus karo padėtį ar kilus tiesioginei karo grėsmei, Vy- 
riausybė vadovaudamasi Riksdago suteiktais įgaliojimais gali nuspręsti, 
kad funkcijas, kurias pagal konstitucinius įstatymus turi vykdyti Vyriau- 
sybė, vykdys kita institucija. Tokie įgaliojimai negali apimti teisių pagal 5 
arba 68, jeigu tai tik nėra susiję su sprendimu, kad tam tikras įstatymas turi 
būti pradedamas taikyti. 


Okupacija 


9$ Riksdagas ar Vyriausybė neturi teisės priimti sprendimus okupuo- 
toje teritorijoje. Šioje teritorijoje negali būti vykdomi Riksdago nario ar 
ministro įgaliojimai. 

Okupuotoje teritorijoje kiekvienas viešas asmuo turi veikti taip, kad 
padėtų gynybos ir pasipriešinimo pajėgoms bei civilių gyventojų saugu- 
mui ir Švedijos interesams. 

Okupuotoje teritorijoje negali būti rengiami Riksdago ir savivaldybės 
tarybos rinkimai. 


Valstybės vadovas 


10$ Šalyje kilus karui, valstybės vadovas turi prisidėti prie Vyriausy- 
bės. Jei valstybės vadovas yra okupuotoje teritorijoje ar kitoje vietoje, nei 
yra Vyriausybė, laikoma, kad jis ar ji negali vykdyti savo pareigų kaip vals- 
tybės vadovas. 
Riksdago rinkimai 

11$ Šalyje kilus karui, Riksdago rinkimai rengiami tik Riksdago spren- 
dimu. Jei eiliniai rinkimai šalyje turi įvykti, kai šalyje kyla karo grėsmė, 
Riksdagas gali nuspręsti nukelti rinkimų datą. Per metus, o vėliau - kas me- 
tus, šis sprendimas turi būti persvarstytas. Sprendimai numatyti šioje dalyje 
galioja, jei už juos balsuoja mažiausiai trys ketvirtadaliai Riksdago narių. 

Jei tuomet, kai turi vykti Riksdago rinkimai, dalis valstybės yra oku- 
puota, Riksdagas pakeičia perskaičiuodamas 3 dalies nuostatas. Išimtys 
negali būti daromos 3 skyriaus 1, 4, 5, 7-9 ir 12$$. Tai, kas nustatyta apie 
valstybę 3 skyriaus 5$, 7$ antroje dalyje ir 8$ antroje dalyje, turi galioti tai 
valstybės daliai, kurioje vyks rinkimai. Mažiausiai dešimtadalis mandatų 
turi būti išlyginamieji mandatai. 

Eiliniai rinkimai, kurie dėl pirmoje dalyje nurodytų aplinkybių nega- 
lėjo įvykti nustatytu laiku, turi vykti nedelsiant pasibaigus karui ar išnykus 
karo grėsmei. Vyriausybė ir Talmanas kartu ar kiekvienas atskirai turi imtis 
reikalingų priemonių tam įgyvendinti. 

Jei eiliniai rinkimai pagal šį paragrafą vyko kitu laiku, nei jie turėjo 
įvykti, Riksdagas turi nustatyti laiką kitiems eiliniams rinkimams tą mė- 
nesį po ketverių ar penkerių metų nuo pirmiau minėtų rinkimų, kai turės 
vykti rinkimai pagal Riksdago statutą. 


Sprendimo teisė savivaldybėse 


12$ Šalyje paskelbus karo padėtį ar kilus karo grėsmei, arba esant ypa- 
tingoms aplinkybėms, kurias sukėlė karas ar karo pavojus šaliai, sprendi- 
mo teisė savivaldybėse įgyvendinama taip, kaip nustatyta įstatyme. 


Valstybės gynyba 


13$ Vyriausybė privalo naudoti šalies gynybines pajėgas pagal tarp- 
tautinės teisės normas, siekiant atremti ginkluotą puolimą ar užkirsti kelią 
valstybės teritorijos pažeidimui. 

Vyriausybė turi pavesti šalies gynybinėms pajėgoms naudoti jėgą pa- 
gal tarptautinės teisės normas, siekiant užkirsti kelią šalies teritorijos pa- 
žeidimui taikos ar karo tarp kitų valstybių metu. 


Karo padėties įvedimas 


14$ Vyriausybė gali paskelbti šalyje karo padėtį tik su Riksdago prita- 
rimu, išskyrus ginkluoto valstybės užpuolimo atveju. 


Paliaubos 

15$ Vyriausybė gali sudaryti paliaubas be Riksdago pritarimo ir ne- 
pasitarusi su Užsienio reikalų komisija, jei dėl paliaubų atidėjimo kiltų pa- 
vojus šaliai. 

Ginkluotojų pajėgų panaudojimas 

16$ Vyriausybė gali siųsti Švedijos ginkluotąsias pajėgas į kitas šalis 
ar pavesti šioms pajėgoms vykdyti tarptautinius įsipareigojimus, kuriems 
Riksdagas pritarė. 

Švedijos ginkluotosios pajėgos gali būti siunčiamos į kitas šalis ar 
joms pavedama veikti, jei: 

1. Įstatyme nurodytomis aplinkybėmis leidžiama imtis tokių priemo- 
nių, arba 

2. Riksdagas pripažįsta tai ypatingu atveju. 

SOSTO PAVELDĖJIMO TVARKA 
(1810:0926)š 


Mes KARLAS, su Dievo malone, Švedijos, Jotės ir Vendės karalius šc. 
Xe. Xc., Norvegijos įpėdinis, Šlėzvigo-Holšteino, Štormarno ir Ditmaršo 
hercogas, Oldenburgo ir Delmenhorsto grafas Ac. Xc., skelbiame, kad nuo 
tada, kai Valstybės Luomai vienbalsiai priėmė ir patvirtino šią Sosto pavel- 
dėjimo tvarką, pagal kurią kilmingo kunigaikščio, Svėjos karalystės išrink- 
tojo kronprinco, jo karališkosios didenybės princo JOHANO BAPTISTO 
JULIJAUS tiesioginiai vyriškos giminės paveldėtojai turi teisę į Švedijos 
sostą ir teisę valdyti Švedijos Karalystę ir šis konstitucinis įstatymas Mūsų 
Malonei buvo perduotas, norime, vadovaujantis Mums Aktu dėl valdymo 
formos 85$ suteikta teise, šią Valstybės Luomų patvirtintą Sosto paveldėji- 
mo tvarką priimti, įgalinti ir pažodžiui išdėstyti taip: 


Sosto paveldėjimo tvarka, 

pagal kurią kilmingojo kunigaikščio, Svėjos karalystės išrinktojo 
kronprinco, jo karališkosios didenybės princo JOHANO BAPTISTO JU- 
LIJAUS iš Pontekorvo tiesioginiai vyriškos giminės paveldėtojai turės teisę 
į Švedijos sostą ir teisę valdyti Švedijos Karalystę; Karaliaus ir Valstybės 
Luomų priimtas ir patvirtintas neeiliniame Riksdago posėdyje 1810 m. 
rugsėjo 26 d. Erebru. 

Mes, toliau pasirašę Svėjos karalystės Luomai, grafai, baronai, vys- 
kupai, riteriai ir dvarininkai, dvasininkai, miestiečiai ir eiliniai valstiečiai, 
kurie čia, Erebru, į neeilinį Riksdago posėdį susirinko, skelbia, kad: mirus 
kilmingajam kunigaikščiui, Svėjos karalystės išrinktajam kronprincui, jo 





š Sosto paveldėjimo tvarka, paskelbta Švedijos parlamento (Riksdago) interneto pusla- 
pyje http://www.riksdagen.se/sv/Dokument-Lagar/Lagar/Svenskforfattningssamling/ 
Successionsordning-18100926. sfs-1810-0926/, išversta iš švedų kalbos. 

karališkajai didenybei princui KARLUI AUGUSTUI, nepalikusiam vy- 
riškos giminės paveldėtojų, ir Mums, 1810 m. rugpjūčio 21 d. suburtam 
susirikimui išrinkus kilmingąjį kunigaikštį, princą JOHANĄ BAPTISTĄ 
JULIJŲ iš Pontekorvo Svėjos karalystės kronprincu, tomis pačiomis sąly- 
gomis, kurios nurodytos išrinkimo akte ir minėto princo mums pateikta- 
me pasižadėjime, po Jo karališkosios didenybės šiuo metu valdančio ma- 
loningojo Karaliaus ir Viešpats, Karlo XIII, mirties (kurios Aukščiausiasis 
Dievas maloningai ilgai Jam nesiunčia) Jį Svėjos karalystės ir pavaldžių 
žemes valdyme pakeis, bus karūnuotas ir pripažintas Švedijos Karaliumi ir 
šalį valdys; taigi, surašomas ir patvirtinamas jo karališkosios didenybės JO- 
HANO BAPTISTO JULIJAUS, Pontekorvo kunigaikščio, santuokiniams 
vyriškos giminės tiesioginiams paveldėtojams ši Švedijos sosto ir teisės 
valdyti paveldėjimo tvarka tokiomis sąlygomis. 


1$ Paveldėjimo teisė į Švedijos sostą suteikiama vyriškos ir moteriš- 
kos giminės kronprinco Johano Baptisto Julijaus, vėliau Karaliaus Karlo 
XIV Johano, palikuoniui, Karaliui Karlui XVI Gustavui. Vyresni broliai ir 
seserys bei vyresnių brolių ir seserų palikuonys turi pirmenybę prieš jau- 
nesnius brolius ir seseris bei jaunesnių brolių ir seserų palikuonis. 


2$ Tai, kas šioje Sosto paveldėjimo tvarkoje nurodyta apie Karalių, 
galioja ir karalienei, kai ji tampa valstybės vadove. 


3$ Neteko galios. 

4$ Kaip 1809 metų Akte dėl valdymo formos nurodyta, kad Karalius 
turi išpažinti evangelikų liuteronų tikėjimą pagal nepakeistą Augsburgo 
konfesiją, kurią 1593 metais pripažino ir paskelbė Upsalos susirinkimas, 
taip ir karališkųjų rūmų princai ir princesės auklėjami pagal šį tikėjimą ir 
šioje valstybėje. 

5$ Karališkųjų rūmų princas ar princesė negali susituokti, kol Kara- 


liaus prašymu Vyriausybė nedavė sutikimo. Jei santuoka vis tiek sudaroma, 
jis ar ji praranda sau, vaikams ir palikuonims teisę paveldėti Švedijos sostą. 


6S Neteko galios. 


7$ Sosto paveldėtojas negali išvykti iš šalies be Karaliaus žinios ir pri- 
tarimo. 


8$ Karališkųjų rūmų princas ar princesė negali be Karaliaus ir Riksda- 
go sutikimo tapti kitos valstybės regentu (regente) nei rinkimų, nei pavel- 

dėjimo, nei santuokos būdu. Priešingu atveju ji ar jis bei jos ar jo palikuo- 
nys praranda teisę paveldėti Švedijos sostą. 


9$ Neteko galios. 

Patvirtinimui to, kas nurodyta, mes visi Svėjos karalystės Luomai, že- 
miau pasirašėme ir patvirtinome antspaudu; tai įvyko Erebru, tūkstantis 
aštuoni šimtai dešimtųjų metų rugsėjo mėnesio dvidešimt šeštą dieną po 
Kristaus gimimo. 

Tai, kas nurodyta, nenorime Mes vien sau neatšaukiamai nustatyti, 
bet taip pat teikiamės, kviečiame ir įsakome, kad Mes ir Mūsų palikuonys 
bei valstybė ištikimai paklus ir paklusniai bus prisirišę, šį paveldėjimo aktą 
pripažins, jo laikysis, paklus ir vykdys. Tai pripažindami pasirašėme savo 
ranka ir patvirtinome Mūsų karališkuoju antspaudu, Erebru, tūkstantis 
aštuoni šimtai dešimtųjų metų rugsėjo mėnesio dvidešimt šeštą dieną po 
Mūsų Viešpaties ir Valdovo Jėzaus Kristaus gimimo. 

SPAUDOS LAISVĖS AKTAS 
(1949:105)? 


1 SKYRIUS 
APIE SPAUDOS LAISVĘ 


1$ Spaudos laisvė yra suprantama kaip kiekvieno Švedijos piliečio tei- 
sė skelbti spausdintą medžiagą be valdžios ar kitų institucijų įsikišimo ir 
nebūti persekiojamiems už jos turinį kitaip kaip teisėto teismo ir būti bau- 
džiamiems tik tuo atveju, jeigu turinys prieštarauja įstatymo nuostatoms, 
kurios buvo priimtos viešajai tvarkai užtikrinti, neribojant visuomenės in- 
formavimo. 

Pagal pirmoje dalyje išdėstytus spaudos laivės principus ir kad būtų 
užtikrintas laisvas nuomonių apsikeitimas bei visapusiškos informacijos 
pasiekiamumas, kiekvienas Švedijos pilietis, laikydamasis šio Akto nuosta- 
tų dėl asmens teisių ir viešojo saugumo, gali laisvai reikšti mintis ir nuomo- 
nę spausdintoje medžiagoje, viešinti oficialius dokumentus bei bet kokia 
tema perduoti informaciją ir pranešimus. 

Visi asmenys gali laisvai teikti informaciją ir pranešimus autoriui ar 
kitam asmeniui, laikomam spausdintos medžiagos kūrėju, spaudinio leidė- 
jui, specialiai redakcijai arba agentūrai, teikiančiai naujienas ar kitą infor- 
maciją periodiniams leidiniams, bet kokia tema turint tikslą ją paviešinti 
spausdintoje medžiagoje, nebent kitaip nurodyta šiame Akte. 

Visi asmenys turi teisę, nebent kitaip nurodyta šiame Akte, įsigyti infor- 
maciją ir pranešimus bet kokia tema turint tikslą ją paviešinti spausdintoje 
medžiagoje arba perduoti pranešimus pagal ankstesnės dalies nuostatas. 





* Spaudos laisvės aktas, paskelbtas Švedijos parlamento (Riksdago) interneto puslapyje 


https://www.riksdagen.se/sv/dokument-lagar/dokument/svrnsk-forfattningssamling/ 
tryckfrihetsforordning-1949105. sfs-1949-105, išversta iš švedų kalbos. 

2$ Leidinio cenzūra prieš spausdinant ar vėlesnis draudimas spaus- 
dinti yra draudžiamas. 

Neleidžiama valdžios ar kitai institucijai dėl medžiagos turinio truk- 
dyti ją spausdinti, paskelbti ar platinti visuomenėje, jeigu tokie veiksmai 
nėra leidžiami pagal šį Aktą. 


3$ Niekas negali būti persekiojamas, laikomas atsakingu pagal bau- 
džiamąją teisę ar laikomas atsakingu už žalą, o spausdinta medžiaga negali 
būti konfiskuojama ar areštuojama dėl piktnaudžiavimo spaudos laisve ar 
bendrininkavimo kitais nei šiame Akte numatytais atvejais. 


4$ Asmuo, kuriam patikėta spręsti dėl piktnaudžiavimo spaudos lais- 
ve ar kitaip prižiūrėti šio Akto vykdymą, turi nuolat atsiminti, kad spaudos 
laisvė yra laisvos visuomenės pagrindas, kreipti daugiau dėmesio į išreikštą 
dalyką ir mintį, o ne į ištaros neteisėtumą, į tikslą, o ne į pateikimo būdą, o 
esant abejonei, išteisinti, o ne nuteisti. 

Nustatant bausmes tiems, kurie piktnaudžiavo šiame Akte reglamen- 
tuojama spaudos laisve, kai paskelbtą informaciją reikia ištaisyti, ypatingas 
dėmesys turi būti kreipiamas į tai, ar ištaisymas visuomenei buvo pateiktas 
tinkamu būdu. 


5$ Šis Aktas taikomas medžiagai, kuri buvo sukurta spausdinimo 
būdu. Šis Aktas taip pat taikomas medžiagai, kuri buvo padauginta naudo- 
jant trafaretą, fotokopijuojant ar naudojant panašias technines priemones, 
jeigu: 

1. medžiagai reikalingas skelbimo leidimas; arba 

2. medžiaga yra papildyta pažyma apie tai, jog medžiaga buvo padau- 
ginta ir yra pateikta informacija apie tai atlikusio asmens tapatybę, metus 
ir vietą. 

Šio Akto nuostatos, galiojančios medžiagai, sukurtai spausdinimo 
būdu, taip pat yra taikomos ir kito tipo medžiagai, kuriai taikoma 1 dalis, 
arba tokios medžiagos kopijai, nebent yra nurodyta kitaip. 

Vaizdinė medžiaga yra laikoma spausdinta medžiaga, net jeigu joje 
nėra teksto. 

6$ Medžiaga nelaikoma spausdinta, kol ji nėra paskelbta. Spausdinta 
medžiaga yra paskelbta, kai Švedijoje ji yra pristatoma parduoti ar platinti 
kitais būdais. Tai netaikoma valdžios institucijų spausdintiems dokumen- 
tams, prie kurių ribojamas priėjimas. 

7$ Periodinis leidinys yra suprantamas kaip bet kuris laikraštis, Žur- 
nalas ar kita spausdinta medžiaga, kurios pagal jos paskelbimo planą yra 
spausdinama bent keturi numeriai ar brošiūros per metus skirtingu lai- 
ku nustatytu pavadinimu bei su susijusiais skelbimais ar priedais. Kai yra 
išduotas skelbimo leidimas, leidinys yra laikomas periodiniu iki tol, kol 
leidimas yra atšaukiamas ar paskelbiamas nebegaliojančiu. 

Jeigu periodinio leidinio savininkas išplatina ar leidžia išplatinti leidi- 
nio turinį ar jo dalis per radiją ar techninį įrašą pagal Žodžio laisvės konsti- 
tucinį įstatymą, taikant 1 ir 14 skyrius, radijo programa ar įrašas yra prily- 
ginami periodinio leidinio priedams, jeigu išplatintoje versijoje periodinio 
leidinio turinys yra nepakeistas ir yra nurodyta, kaip turinys buvo panau- 
dotas. Ypatinga pareiga įrašyti tokias programas, išlaikyti techninius įrašus 
ir juos saugoti prieinamais būdais gali būti nustatyta įstatymo. Nuostatos 
dėl transliavimo teisės yra išdėstytos Žodžio laisvės konstitucinio įstatymo 
3 skyriuje. 


8$ Literatūros, meno kūrinio autoriaus ar fotografijos kūrėjo teises, 
susijusias su autoryste bei draudimu atkurti literatūros ar meno kūrinius 
tokiu būdu, kuris pažeistų kultūrines vertybes, reglamentuoja įstatymo 
nuostatos. 


9$ Šiam Aktui neprieštarauja tai, kas įstatyme reglamentuota dėl: 

1. komercinio skelbimo, naudojamo alkoholiniams gėrimams ar taba- 
ko gaminiams reklamuoti, draudimo; 

2. komercinio skelbimo, naudojamo kitkam nei tabako gaminiai ir pa- 
slaugos reklamuoti, draudimo, jeigu skelbime yra tabako gaminių prekės 
ženklas arba prekės ženklas, kuris pagal galiojančias prekių ženklų taisy- 
kles yra registruotas ar siejamas su tokiu produktu; 

3. komercinio skelbimo, sukurto sveikatos ar aplinkos apsaugai pagal 
įsipareigojimus Europos Bendrijai, draudimo; 

4. draudimo viešinti informaciją apie kreditingumą, kuri pažeidžia 
asmens privatumą ar pateikia neteisingą ar klaidinančią informaciją; atsa- 
komybės už tokį viešinimą bei neteisingos ar klaidinančios informacijos 
ištaisymo; 

5. atsakomybės ir pareigos atlyginti žalą, susijusią su informacijos įsi- 
gijimo būdu. 

10$ Šis Aktas nėra taikomas jaunesnių nei 18 metų asmenų ar asme- 
nų, kurių lytinis brendimas nėra pasibaigęs, pornografiniams vaizdams. 

2 SKYRIUS 
APIE VIEŠAI PRIEINAMUS DOKUMENTUS 


1$ Kiekvienas Švedijos pilietis turi teisę susipažinti su viešai prieina- 
mais dokumentais tam, kad būtų užtikrintas apsikeitimas nuomonėmis ir 
visapusiškos informacijos prieinamumas. 


2$ Teisė susipažinti su viešai prieinamais dokumentais gali būti ribo- 
jama tik tais atvejais, jei tai yra būtina: 

1. Karalystės saugumui ar jos santykiams su kita valstybe ar tarptau- 
tine organizacija, 

2. Karalystės centrinei mokesčių, piniginei ar valiutos politikai, 

3. valdžios institucijos patikrai, kontrolei ar kitoms priežiūros vei- 
kloms, 

4. nusikaltimų prevencijai ar baudžiamajam persekiojimui vykdyti, 

5. visuomenės ekonominiams interesams, 

6. asmens asmeninių ar ekonominių aplinkybių apsaugai, 

7. gyvūnų ar augalų rūšims išsaugoti. 

Bet koks teisės susipažinti su viešai prieinamais dokumentais apribo- 
jimas turi būti reglamentuojamas atskirais įstatymais. Įgaliojus Vyriausybę, 
ji gali priimti išsamesnį nutarimą dėl tokių nuostatų taikymo. 

Neatsižvelgiant į 2 dalies nuostatas, Parlamentas ar Vyriausybė pri- 
klausomai nuo aplinkybių gali leisti paviešinti tam tikrą dokumentą. 


3$ Dokumentas yra suprantamas kaip bet kokia rašytinė ar vaizdinė 
medžiaga ar įrašas, kurį galima skaityti, klausyti ar kitaip suprasti tik nau- 
dojantis techninėmis priemonėmis. Dokumentas yra viešai prieinamas, 
jeigu jis yra saugomas valdžios institucijos ir jeigu pagal 6 arba 7 S gali būti 
laikomas jos gautu ar parengtu. 

Įrašas pagal 1 dalį yra laikomas saugomu valdžios institucijos, jei- 
gu jis yra tai institucijai prieinamas ir techninėmis priemonėmis gali 
būti skaitomas, klausomas ar kitaip suprantamas. Informacijos rinkinys 
iš kompiuterizuotos duomenų bazės yra laikomas instucijos saugomu tik 
tuo atveju, jeigu institucija turi galimybę įprastine tvarka informaciją pa- 
daryti prieinamą. 

Informacijos rinkinys išgautas iš kompiuterizuotos duomenų bazės 
nėra laikomas saugomu institucijos, jeigu rinkinyje yra asmeninės infor- 
macijos ir institucija nėra įstatymo ar įsakymo įgaliota padarytį šį rinkinį 

prieinamą. Asmeninė informacija yra suprantama kaip tokia informacija, 
kuri tiesiogiai ar netiesiogiai gali būti siejama su fiziniu asmeniu. 


4$ Laiškas ar kitas pranešimas, kuris yra asmeniškai įteikiamas val- 
džios institucijos tarnautojui, yra laikomas viešai prieinamu, jeigu jame 
yra informacijos apie tos institucijos sferos klausimą, ir nėra adresuotas tik 
gavėjui kaip kitos pozicijos turėtojui. 

5$ Šiame skyriuje valdžios institucijai yra prilyginamas Riksdagas ir 
sprendimų priėmimo galią turinti vietos valdžios institucija. 


6$ Dokumentas yra laikomas institucijos gautu, kai jis pasiekia insti- 
tuciją arba yra atsakingų pareigūnų žinioje. Įrašas pagal 3$ 1 dalį yra laiko- 
mas institucijos gautu, kai jis tampa prieinamas 3$ 2 dalyje nurodytu būdu. 

Konkurso dokumentai, pasiūlymai ir kiti panašūs dokumentai, ku- 
rie turi būti pristatomi užklijuotame voke, iki voko atplėšimo yra laikomi 
negautais. Jeigu institucija imasi dokumento, kurį institucija padarė priei- 
namą, techninio apdorojimo ar saugojimo priemonių, nėra laikoma, kad 
institucija dokumentą gavo. 


7$ Dokumentas yra laikomas valdžios institucijos parengtu, kai jis yra 
išsiunčiamas. Neišsiųstas dokumentas yra laikomas parengtu, kai jame val- 
džios institucija nurodo savo galutinį sprendimą arba, jei dokumentas nėra 
susijęs su specialiu klausimu, kai jis yra patikrinamas ir gauna institucijos 
pritarimą arba kitu būdu įgyja galutinę formą. 

Nepaisant pirmoje dalyje nurodytų nuostatų, toliau išvardinti doku- 
mentai yra laikomi parengtais: 

1. dienoraštis, žurnalas ar kitas katalogas, kuris yra nuolat vedamas, 
kai dokumentas yra parengtas įrašui ar įvesti; 

2. teismo nuosprendis ar kitas sprendimas, kuris turi būti paskelbtas 
ar išsiųstas pagal atitinkamo įstatymo nuostatas, ar įrašai bei kiti doku- 
mentai, jeigu jie yra susiję su minėtu sprendimu, kai sprendimas yra pa- 
skelbtas ar išsiųstas; arba 

3. kitų institucijų protokolai ir pastabos, kai institucija dokumentą pa- 
koregavo ar dokumentas kitu būdu įgijo galutinę formą, bet ne parlamento 
komitetų, savivaldybių auditorių, valstybinių komisijų ar savivaldybės ins- 
titucijų protokolai, susiję su klausimo parengimu sprendimui priimti. 


85 Jeigu įstaiga, kuri yra valdžios institucijos dalis ar yra su ja susijusi, 
perduoda dokumentą kitai įstaigai toje pačioje institucijoje arba paruošia 

perduoti skirtą dokumentą, toks dokumentas laikomas gautu ar parengtu 
tik tuo atveju, jeigu įstaigos viena kitos atžvilgiu veikia nepriklausomai. 


9$ Valdžios institucijos sukurtas pristatymas, kuris nebuvo išsiųstas, 
nėra laikomas tos institucijos viešai prieinamu dokumentu po to, kai jis 
būtų laikomas parengtu pagal 7$, nebent jis buvo priimtas archyvuoti. Pri- 
statymas reiškia atmintinę ar kitokį raštą, gautą tik dėl klausimo pateikimo 
ar žodinio pristatymo, tačiau ne tos dalys, kurios suteikia faktinę informa- 
ciją apie dalyką. 

Valdžios institucijos sprendimų ar raštų projektai ir kiti panašūs do- 
kumentai, kurie nebuvo išsiųsti, nėra laikomi viešai prieinamais dokumen- 
tais, nebent jie buvo priimti archyvuoti. 


10$ Dokumentai, esantys valdžios institucijos žinioje tik dėl techninio 
apdorojimo ar saugojimo, nėra laikomi tos institucijos viešais prieinamais 
dokumentais. Dokumentas, kurį insitucija turi tik dėl to, kad būtų atkur- 
ta institucijos kompiuterizuotoje sistemoje prarasta informacija (atsarginė 
kopija), nėra laikomas viešai prieinamu dokumentu. 


11$ Viešai prieinamais dokumentais nėra laikomi: 

1. laiškai, telegramos ir kiti panašūs dokumentai, pristatyti valdžios 
institucijai ar parengti valdžios institucijos tik siekiant pateikti informaciją; 

2. pranešimai ir kiti dokumentai pristatyti valdžios institucijai ar pa- 
rengti valdžios institucijos siekiant juos publikuoti institucijos periodinia- 
me leidinyje; 

3. spausdinta medžiaga, garso ar vaizdo įrašai ar kiti dokumentai, ku- 
rie yra bibliotekos dalis ar yra privataus asmens perduoti saugoti, moksli- 
niams tyrimams ir studijoms, taip pat asmeniniai laiškai, rašytinė medžia- 
ga ar įrašai, minėtais tikslais persiųsti valdžios institucijai; 

4. dokumentų, minimų 3 punkte, turinio įrašai, jeigu jie yra saugomi 
valdžios institucijos, tačiau jų originalas nėra laikomas viešai prieinamu 
dokumentu. 

1 dalies 3 punktas dėl dokumentų, kurie yra bibliotekos dalis, yra ne- 
taikomas įrašams, laikomiems duomenų bazėse, prie kurių valdžios insti- 
tucija turi priėjimą susitarimo su kita institucija pagrindu, jeigu įrašas yra 
laikomas viešai prieinamu dokumentu, saugomu toje institucijoje. 


12$ Viešai prieinamas dokumentas, su kuriuo visuomenė turi teisę 
susipažinti, turi būti pateiktas kiek įmanoma greičiau nemokamai ten, kur 

jis yra laikomas, bet kuriam norinčiam su dokumentu susipažinti asmeniui 
tokia forma, kad jis gali būti skaitomas, klausomas ar kitaip suprantamas. 
Dokumentas gali būti nurašomas, atvaizduojamas ar naudojamas trans- 
liacijai. Jeigu visas dokumentas negali būti pateiktas dėl to, jog tam tikra 
dalis yra įslaptinta, asmeniui turi būti perduota likusios dokumento dalies 
nuorašas ar kopija. 

Jeigu yra rimtų kliūčių, valdžios institucija neprivalo dokumento pa- 
teikti jo saugojimo vietoje. Ši nuostata taip pat taikoma ir 3 $ 1 dalyje mini- 
miems garso įrašams, jeigu asmuo turi priėjimą prie įrašo greta esančioje 
institucijoje. 

13$ Su dokumentu norintis susipažinti asmuo taip pat turi teisę už 
nustatytą mokestį gauti dokumento ar jo dalies nuorašą ar kopiją. Jeigu 
nėra numatyta įstatymo, valdžios institucija neprivalo pateikti medžiagos 
iš kompiuterizuotos duomenų bazės kita nei spausdinta forma. Valdžios 
institucija taip pat neprivalo pateikti žemėlapių, piešinių, atvaizdų ar gar- 
so įrašų kopijų pagal 3$ 1 dalį kitu nei aukščiau numatytu būdu, jeigu tai 
sukeltų sunkumų ir jeigu dokumentas gali būti pasiekiamas jo laikymo 
vietoje. 

Viešai prieinamų dokumentų nuorašų ar kopijų prašymai turi būti na- 
grinėjami nedelsiant. 


14$ Prašymas susipažinti su viešai prieinamu dokumentu yra patei- 
kiamas tai valdžios institucijai, kurioje dokumentas yra saugomas. 

Prašymą nagrinėja 1 dalyje minima institucija. Dėl ypatingų priežas- 
čių 2$ 2 dalyje gali būti numatyta, jog prašymą nagrinėja kita institucija. 
Tais atvejais, kai dokumentas yra ypatingos svarbos Karalystės saugumui, 
gali būti nustatyta, jog tik tam tikra institucija turi teisę nagrinėti prašymus 
ir dėl jų priimti sprendimus. Tokiu atveju prašymas turi būti pateikiamas 
atsakingai institucijai. 

Valdžios institucijos neturi teisės reikalauti asmens tapatybės vien dėl 
jo prašymo susipažinti su viešai prieinamu dokumentu, taip pat klausti 
apie tokio prašymo tikslą, nebent tai yra būtina sprendimui, jog su doku- 
mentu susipažinti nėra kliūčių, priimti. 

15$ Jeigu kita nei Riksdagas ar Vyriausybė institucija atmeta prašymą 
susipažinti su viešai prieinamu dokumentu ar išduoda tokį dokumentą su 
sąlyga, jog asmuo negali viešinti jo turinio ar kitaip juo disponuoti, asmuo 

turi teisę tokį sprendimą apskųsti. Skundas dėl ministro sprendimo turi 
būti pateiktas Vyriausybei, o dėl kitų institucijų sprendimo - teismui. 
Skundo padavimo tvarką nustato 2$ numatytas įstatymas ar kitas tei- 
sės aktas. Skundas turi būti nedelsiant išnagrinėjamas. 
Speciali procedūra yra taikoma skundams dėl Riksdagui pavaldžių 
institucijų sprendimų. 


16$ Pastabos dėl kliūčių išduoti viešai prieinamą dokumentą gali būti 
pateikiamos tik dėl dokumento, numatyto 2$ 2 dalyje. Tokios pastabos turi 
nurodyti atitinkamas nuostatas. 


17$ Įstatymas gali numatyti, jog jeigu Vyriausybė ar sprendimų priė- 
mimo galią turinti vietos valdžios institucija nusprendžia dalį veiklos per- 
duoti kitam atskiram organui, su tos institucijos veikla susiję dokumentai 
gali būti perduoti tam organui saugoti, jeigu jie yra reikalingi jo darbui, 
dokumentams neprarandant jų viešo prieinamumo statuso. 

Įgyvendinant 12-16$$ dėl dokumentų perdavimo toks organas turi 
būti prilyginamas valdžios institucijai. 

Įstatyme taip pat gali būti numatyta, jog Vyriausybė gali nuspręsti ofi- 
cialius dokumentus perduoti saugoti Švedijos bažnyčiai ar jos padaliniams. 
Tokie dokumentai nepraranda viešo prieinamumo statuso. Ši nuostata yra 
taikoma dokumentams, gautiems ar parengtiems ne vėliau kaip iki 1999 m. 
gruodžio 31 d.: 

1. valdžios institucijų, kurios nebeegzistuoja ir kurių uždaviniai buvo 
susiję su Švedijos bažnyčios veikla; ar 

2. sprendimų priėmimo galią turinčioms Švedijos bažnyčios asamblė- 
joms. 

Dėl dokumentų, persiųstų pagal 12-16$$, Švedijos bažnyčia ir jos pa- 
daliniai yra prilyginami valdžios institucijoms. 


18$ Pagrindinės nuostatos dėl viešai prieinamų duomenų saugojimo 
ir tvarkymo yra nustatytos įstatymo. 
3 SKYRIUS 
DĖL TEISĖS Į ANONIMIŠKUMĄ 


1$ Spausdintos medžiagos autorius neprivalo nurodyti savo vardo, 
slapyvardžio ar pseudonimo. Ši nuostata taip pat taikoma ir asmenims, ku- 
rie perdavė pranešimą pagal 1 skyriaus 1$ 3 dalį, bei spausdintos medžia- 
gos, išskyrus periodinius leidinius, redaktoriui. 

2$ Draudžiama domėtis autoriaus ar asmens, kuris perdavė praneši- 
mą pagal 1 skyriaus 1$ 3 dalį, tapatybe bylose dėl nusikaltimų spaudos 
laisvei. Taip pat draudžiama domėtis neperiodinės spausdintos medžiagos 
redaktoriaus tapatybe. Jeigu autoriaus ar redaktoriaus vardas, slapyvardis 
ar pseudonimas yra žinomi ar jeigu asmuo raštu prisipažino esantis au- 
torius ar redaktorius ar savanoriškai tai pareiškė teisme, jo atsakomybės 
klausimas gali būti sprendžiamas teismo proceso metu. 

Neatsižvelgiant į 1 dalį, atsakomybės už nusikaltimą pagal 7 skyriaus 
3$ klausimas gali būti nagrinėjamas to paties teismo proceso metu. 


3$ Asmuo, susijęs su spausdintos medžiagos leidyba ar paskelbimu, 
ar asmuo, kuris atlieka svarbų vaidmenį spaudintos medžiagos paskelbimo 
įmonėje ar įmonėje, kuri periodiniams leidiniams teikia naujienas ar kitą 
medžiagą, neturi atskleisti autoriaus ar asmens, kuris perdavė pranešimą 
pagal 1 skyriaus 1$ 3 dalį, ar neperiodinio leidinio redaktoriaus tapatybės. 

Konfidencialumo pareiga pagal šią dalį netaikoma: 

1. jeigu asmuo, kurio atžvilgiu taikoma konfidencialumo pareiga, su- 
tinka atskleisti tapatybę, 

2. jeigu tapatybės klausimas gali būti keliamas pagal 2$ 1 dalį, 

3. jeigu klausimas yra susijęs su 7 skyriaus 3$ 1 dalies 1 punkte numa- 
tytais nusikaltimais, 

4. tais atvejais, kai klausimas yra susijęs su 7 skyriaus 2 arba 3$ 1 da- 
lies 2 ar 3 punktais, ir, teismo manymu, turi būti atskleista, ar atsakovas, ar 
įtariamas asmuo suteikė informaciją ar prie to prisidėjo, arba 

5. jeigu kitais atvejais teismas mano, jog tai yra ypatingai svarbu vie- 
šam ar privačiam interesui, informacija apie tapatybę gali būti pateikta ap- 
klausiant liudytoją ar priesiekusią teismo proceso šalį. 

Posėdžiuose, numatytuose 2 dalies 4 ar 5 punktuose, teismas turi už- 
tikrinti, kad konfidencialumo pareiga nebūtų pažeista labiau, nei tai yra 
leistina konkrečiu atveju. 


4$ Jokia valdžios institucija ar kita vieša įstaiga neturi teisės domėtis 
medžiagos, jau įtrauktos ar kuri bus įtraukta į spausdintą medžiagą, ar as- 
mens, kuris tokią medžiagą paskelbė ar ketina paskelbti, ar asmens, kuris 
perdavė pranešimą pagal 1 skyriaus 1$ 3 dalį, tapatybe, nebent tai yra būti- 
na asmens baudžiamajam persekiojimui ir neprieštarauja šio Akto nuosta- 
toms. Jeigu klausimas dėl tapatybės yra iškeliamas, turi būti atsižvelgiama 
į 3 str. nurodytą konfidencialumo pareigą. 

Valdžios institucija ar kita vieša įstaiga taip pat neturi teisės imtis 
veiksmų prieš tą, kuris spausdintoje medžiagoje pasinaudojo spaudos lais- 
ve arba prisidėjo prie tokio naudojimosi. 


5$ Asmuo, kuris dėl nerūpestingumo ar tyčia spausdintoje medžiago- 
je nurodo autoriaus vardą, slapyvardį ar pseudonimą, ar pagal 1 $ redakto- 
rių ar šaltinį prieš jo valią, ar nepaiso konfidencialumo pareigos pagal 3 $, 
turi būti baudžiamas bauda ar laisvės atėmimu iki 1 metų. Tokia pat baus- 
mė taikoma asmeniui, kuris dėl nerūpestingumo ar tyčia spaudos leidinyje 
vietoj autoriaus, redaktoriaus ar šaltinio paskelbia kito asmens vardą, sla- 
pyvardį ar pseudonimą. 

Tyrimas, atliktas tyčia ir pažeidžiantis 4$ 1 dalies 1 sakinį, baudžiamas 
bauda ar laisvės atėmimu iki 1 metų. 

Tyčiniai veiksmai, kurie pažeidžia 4$ 2 dalį ir yra prilyginami atleidi- 
mui, darbo sutarties nutraukimui, pranešimui apie drausminę nuobaudą 
ar panašiems veiksmams, baudžiami bauda ar laisvės atėmimu iki 1 metų. 

Teisminis procesas dėl 1 dalyje numatytų nusikaltimų gali būti pradė- 
tas tik gavus nukentėjusiojo pareiškimą. 


6S Šiame skyriuje asmuo, kuris yra medžiagos, panaudotos ar skirtos 
panaudoti spausdintame leidinyje, kūrėjas, yra prilyginamas autoriui. 


4 SKYRIUS 
DĖL SPAUSDINTOS MEDŽIAGOS GAMYBOS 


1$ Kiekvienas Švedijos pilietis ir Švedijos juridinis asmuo, vienas pats 
ar kartu su kitais, turi teisę spausdinimo būdu gaminti spaudinius. 


2$ Bet kokia medžiaga, pagaminta Karalystėje spausdinimo būdu 
ar padauginta naudojant trafaretą, fotokopijuojant ar kitomis panašio- 
mis technikos priemonėmis, kuriai reikalingas publikavimo leidimas, 
turi aiškiai nurodyti asmenį, kuris išspausdino ar kitaip nukopijavo me- 
džiagą, kartu su nukopijavimo metais ir vieta, jeigu medžiaga yra skir- 
ta paskelbti Karalystėje ir nėra laikoma grafine reprodukcija ar verslo 
spaudiniu. 

1 skyriaus 5$ 1 dalis nustato1 dalyje minimos informacijos, padau- 
gintos naudojant trafaretą, fotokopijuojant ar kitomis panašiomis priemo- 
nėmis ir kurioms nereikalingas publikavimo leidimas, paskelbimo sąlygas. 

3$ Šiame Akte grafine reprodukcija ar verslo spaudiniu yra supranta- 
ma atvirukas ir nuotraukų albumas, vizitinė kortelė ir pranešimas, adre- 
so kortelė, etiketė, blankas, reklama, spausdinta pakuotė, kita komercinė 
spausdinta medžiaga ir bet kokie kiti spaudiniai, jeigu nebuvo piktnau- 
džiaujama teise į spaudos laisvę. 


4$ Pareiga išsaugoti spausdintos medžiagos kopijas patikrai ir pateikti 
bibliotekoms ar archyvams yra reglamentuojama įstatymo. 


5$ Asmuo, kuris gamina spaudinius pažeisdamas 2$ 1 dalies nuosta- 
tas, yra baudžiamas bauda ar laisvės atėmimu iki 1 metų. 


6$ Pervardintas į 4 straipsnį. 
7$ Neteko galios. 
8$ Pervardintas į 5 straipsnį. 


95 Pervardintas į 3 straipsnį. 


5 SKYRIUS 
DĖL PERIODINIŲ LEIDINIŲ PUBLIKAVIMO 


1$ Periodinio leidinio savininku gali būti Švedijos pilietis ar Švedijos 
juridinis asmuo. Įstatymo gali būti nustatyta, jog užsienietis ar užsienio 
juridinis asmuo gali būti tokio leidinio savininku. 


2$ Periodinis leidinys turi turėti atsakingąjį redaktorių. Atsakingasis 
redaktorius turi būti Švedijos pilietis. Įstatymo gali būti nustatyta, jog atsa- 
kinguoju redaktoriumi gali būti ir užsienietis. 

Atsakingojo redaktoriaus nuolatinė gyvenamoji vieta turi būti Kara- 
lystėje. Nepilnametis, bankrutavęs ar asmuo, kuriam pagal įstatymą buvo 
paskirtas administratorius, negali būti atsakinguoju redaktoriumi. 


3$ Periodinio leidinio atsakingąjį redaktorių skiria savininkas. 

Atsakingojo redaktoriaus užduotys apima teisę prižiūrėti leidinio 
publikavimą ir nuspręsti dėl jo turinio, kad niekas nebūtų spausdinama 
prieš atsakingojo redaktoriaus valią. Bet kokie šių galių apribojimai yra 
negaliojatys. 


4$ Po to, kai atsakingasis redaktorius yra paskirtas, savininkas yra 
atsakingas už tokios informacijos pateikimą įstatymo numatytai valdžios 
institucijai. Informacijoje turi būti atsakingojo redaktoriaus vardas ir nuo- 

latinė gyvenamoji vieta. Taip pat turi būti pateiktas įrodymas, jog atsakin- 
gasis redaktorius atitinka reikalaujamą kvalifikaciją bei sutinka užimti šias 
pareigas. 


5$ Periodinis leidinys negali būti leidžiamas iki tol, kol nėra išduoda- 
mas įrodymas, jog pagal šį Aktą nėra kliūčių publikuoti. Toks publikavimo 
leidimas savininko prašymu yra išduodamas straipsnyje numatytos ins- 
titucijos. Prašyme turi būti nurodyta leidinio pavadinimas, publikavimo 
vieta ir publikavimo planas. 

Publikavimo leidimas negali būti išduodamas iki tol, kol pagal 4 $ 
nėra pranešta apie atsakingąjį redaktorių. 

Pareiškimas dėl publikavimo leidimo gali būti atmestas, jeigu leidinio 
pavadinimas yra panašus į kito egzistuojančio leidinio pavadinimą ir yra 
tikimybė, kad pavadinimai bus supainioti. 

Publikavimo leidimas galioja 10 metų nuo išdavimo datos. Sprendi- 
mą dėl leidimo nebegaliojimo praėjus 10 metų priima 4$ numatyta ins- 
titucija. 

Po galiojimo pasibaigimo leidimas gali būti atnaujinamas 10 metų sa- 
vininko prašymu. Prašymas dėl atnaujinimo turi būti pateiktas ne anksčiau 
kaip 1 metai iki jo galiojimo pasibaigimo dienos ir ne vėliau kaip galiojimo 
pasibaigimo dieną. Leidimo atnaujinimo prašymui taikomos tos pačios 
taisyklės kaip ir prašymui dėl leidimo suteikimo. 

Jeigu prašymas dėl atnaujinimo buvo gautas laiku, skelbimo leidimas 
toliau galioja nepaisant 4 ir 5 dalių iki tol, kol sprendimas dėl prašymo 
įgyja teisinę galią. 

6$ Publikavimo leidimas gali būti panaikintas: 

1. jeigu savininkas pranešė, kad periodinis leidinys yra nebepublikuo- 
jamas; 

2. jeigu periodinio leidinio savininko teisės yra perduodamos asme- 
niui, kuris neatitinka savininko kvalifikacijai keliamų reikalavimų; 

3. jeigu nėra paskirtas atsakingasis redaktorius arba atsakingais re- 
daktorius neatitinka jo kvalifikacijai keliamų reikalavimų ir kvalifikuotas 
atsakingasis redaktorius nėra nedelsiant paskiriamas; 

4. jeigu periodinis leidinys nebuvo išleistas per 6 mėnesius nuo skel- 
bimo leidimo išdavimo; 

5. jeigu per pastaruosius 2 kalendorinius metus skirtingu laiku nebu- 
vo išleisti bent 4 periodinio leidinio, nurodyto leidime, numeriai ar serijos; 

6. jeigu per 6 mėnesius nuo pirmo numerio pasirodymo tampa aišku, 
kad leidimas neturėjo būti išduotas pagal 5$ 3 dalies nuostatas; arba 

7. jeigu periodinio leidinio pagrindinės antraštės išvaizda yra labai 
panaši į kito periodinio leidinio, kuriam jau yra išduotas leidimas, antraštę 
ir yra įmanoma leidinius supainioti ir nėra nedelsiant imamasi priemonių 
tam ištaisyti. 

Sprendimą atšaukti leidimą priima 4$ minima institucija. Dėl klausi- 
mų, susijusių su 1 dalies 2-7 punktais, savininkui ir atsakingajam redakto- 
riui yra suteikiama galimybė išreikšti savo nuomones. 

7$ Publikavimo leidimas yra atšaukiamas dėl aplinkybių, minimų 6$ 
1 dalies 2, 3, 5 arba 7 punktuose, arba jeigu pasibaigė leidimo galiojimas, be 
savininko leidimo negalima išduoti leidimo kitam periodiniam leidiniui, 
kurio pavadinimas yra labai panašus į originalaus leidinio pavadinimą, iki 
tol, kol praeina 2 metai nuo sprendimo dėl leidimo atšaukimo priėmimo 
arba jo galiojimo pasibaigimo. 


8$ Jeigu atsakingasis redaktorius nebeatitinka jo kvalifikacijai ke- 
liamų reikalavimų arba jeigu jo paskyrimas į atsakingojo redaktoriaus 
pareigas yra atšaukiamas, savininkas turi atsakomybę nedelsaint pateikti 
naujo atsakingojo redaktoriaus kandidatūrą ir apie tai pranešti 4$ nuro- 
dytai institucijai. Tokiam pranešimui yra taikomos 4$ nuostatos; kartu su 
pranešimu turi būti pridedamas įrodymas, jog ankstesnis atsakingasis re- 
daktorius buvo informuotas apie pranešimą dėl naujo redaktoriaus. 

Jeigu pasikeičia publikavimo vieta ar publikavimo planas, savininkas 
turi nedelsdamas apie tai pranešti 4 strapsnyje nurodytai institucijai. 


9s Periodinio leidinio atsakingasis redaktorius gali turėti vieną ar 
daugiau pavaduotojų. Pavaduotojus skiria atsakingasis redaktorius. Apie 
pavaduotojo paskyrimą turi būti pranešta 4 strapsnyje nurodytai instituci- 
jai. Su pranešimu turi būti pateikiamas įrodymas, jog pavaduotojas atitinka 
jo kvalifikacijai keliamus reikalavimus, taip pat pridedamas pavaduotojo 
sutikimas bei savininko pritarimas pavaduotojo kandidatūrai. 

Pavaduotojų veiklai yra taikomos 2$ 2 ir 3 dalys. Jeigu atsakingojo 
redaktoriaus paskyrimas yra nutraukiamas, tuomet ir pavaduotojo pasky- 
rimas nebegalioja. 


10$ Kai yra pranešta apie pavaduotojo paskyrimą, atsakingasis redak- 
torius gali vieną ar kelis pavaduotojus įgalioti vykdyti 3$ numatytas atsa- 
kingojo redaktoriaus pareigas. 

Jeigu galima preziumuoti, kad atsakingasis redaktorius dėl ligos ar ki- 
tos laikinos priežasties negalės eiti savo pareigų mažiausiai mėnesį, jis gali 
nedelsdamas į savo vietą paskirti pavaduotoją. Jeigu pavaduotojas neegzis- 
tuoja arba jeigu artėja asmens, paskirto pavaduotoju, terminas, atsakinga- 
sis redaktorius privalo kiek įmanoma greičiau paskirti pavaduotoją ir apie 
paskyrimą pranešti pagal 9$ nuostatas. 


11$ Atsakingojo redaktoriaus vardas turi būti nurodytas ant kiekvie- 
no periodinio leidinio numerio ar brošiūros. 

Jeigu atsakingojo redaktoriaus įgaliojimai yra perduoti pavaduotojui, 
kiekvienas numeris ar brošiūra turi nurodyti, jog pavaduotojas eina atsa- 
kingojo redaktoriaus pareigas; tuo atveju atsakingojo redaktoriaus tapaty- 
bės nurodyti nėra būtina. 


12$ Jeigu periodinio leidinio savininkas leidinį publikuoja be publi- 
kavimo leidimo arba be tinkamos kvalifikacijos, 

arba jeigu savininkas pagal 8$ nepaskiria naujo atsakingojo redakto- 
riaus arba nepraneša apie tokį paskyrimą, 

arba jeigu pagal 10$ 2 dalį atsakingasis redaktorius neįgalioja pava- 
duotojo, 

arba jeigu asmuo publikuoja periodinį leidinį, kurio publikacija yra 
draudžiama pagal šį Aktą ar jeigu tai yra tokio leidinio tęsinys, 

arba jeigu asmuo, kuris neatitinka atsakingajam redaktoriui ar pava- 
duotojui keliamų kvalifikacijos reikalavimų, leidžia jo vardui pasirodyti 
ant periodinio leidinio, 

yra baudžiamas bauda; jeigu yra nustatoma, jog periodinio leidinio 
turinys yra nusikalstamo pobūdžio arba jeigu yra kitų sunkinančių aplin- 
kybių, bausmė yra laisvės atėmimas iki 1 metų. 


13$ 12$ numatytos bausmės yra taikomos asmeniui, kuris pagal šio 
skyriaus nuostatas paraiškoje ar pranešime ar pridėtoje deklaracijoje są- 
moningai pateikia klaidingą informaciją. 


14$ Periodinio leidinio savininkas, kuris pagal 8$ nepraneša apie nau- 
ją publikavimo vietą ar planą, yra baudžiamas pinigine bauda. 

Atsakingasis redaktorius, kuris pažeidžia 11$ nuostatas, yra bau- 
džiamas pinigine bauda. Ši nuostata taip pat yra taikoma ir pavaduotojui, 
einančiam atsakingojo redaktoriaus pareigas. 

6 SKYRIUS 
DĖL SPAUSDINTOS MEDŽIAGOS PLATINIMO 


1$ Kiekvienas Švedijos pilietis ar juridinis asmuo turi teisę vienas ar 
su kitų pagalba pardavinėti, persiuntinėti ar kitaip platinti spausdintą me- 
džiagą. 

2$ Įstatymo nuostatos reglamentuoja tuos atvejus, kai asmuo: 

1. rodo pornografinę nuotrauką viešoje vietoje tokiu būdu, kuris gali 
pažeisti visuomenės interesus, arba tokią nuotrauką nusiunčia paštu ar 
kitu būdu asmeniui be jo prašymo; 

2. tarp vaikų ir jaunimo platina spausdintą medžiagą, kuri dėl jos turi- 
nio gali turėti neigiamos įtakos ar kitaip pakenkti jų moralei. 

Švedijos žemėlapių ar jų dalių, kuriose yra Karalystės saugumui svar- 
bios informacijos, bei panašaus pobūdžio planų ir nuotraukų platinimas 
yra reglamentuojamas įstatymo. 


3$ Jeigu 4 skyriaus 2$ 1 dalyje reglamentuojamoje medžiagoje nėra 
tokios informacijos arba jeigu tokia informacija ar informacija, numatyta 
1 skyriaus 5$ 1 dalies 2 punkte, yra neteisinga ir tai yra žinoma jos platin- 
tojui, platintojas yra baudžiamas pinigine bauda. 

Platinimas spausdintos medžiagos, kuri yra areštuota, konfiskuota, 
išspausdinta nepaisant draudimo pagal šį Aktą arba kuri yra publikuoti 
uždraustos medžiagos tęsinys ir tai yra žinoma jos platintojui, yra baudžia- 
mas bauda arba laisvės atėmimu iki 1 metų. 


4$ Spausdintai medžiagai, persiunčiamai paštu ar platinant per kitą 
susisiekimo įmonę, dėl jos turinio neturi būti nustatomi apribojimai ar są- 
lygos. Ši nuostata nėra taikoma spausdintos medžiagos, kuri pažeidžia 3$, 
persiuntimui. 

Viešojo transporto įmonė, kuri sutiko spausdintą medžiagą pervežti, 
nėra laikoma platintoju. 


7 SKYRIUS 
DĖL NUSIKALTIMŲ SPAUDOS LAISVEI 


1$ Šiame Akte nusikaltimais spaudos laisvei yra laikomos 4$ ir 5$ nu- 
statytos veikos. 


2$ Skelbimas reklamoje ar panašiame pranešime nėra laikomas nusi- 

kaltimu spaudos laisvei, jeigu iš turinio nėra aišku, kad už tokį nusikaltimą 
gali kilti atsakomybė. Jeigu už pranešimą yra baudžiama, tačiau iš turi- 
nio negalima akivaizdžiai spręsti apie aplinkybes, taikoma prieš tai minėta 
nuostata. Ši nuostata yra taikoma ir užšifruotam ar kitu būdu nuo visuo- 
menės įslaptintam pranešimui. 


3$ Jeigu asmuo perduoda pranešimą pagal 1 skyriaus 1$ 3 dalį ar 
nebūdamas atsakingas pagal 8 skyrių prisideda prie medžiagos, skirtos 
spausdinti, gamybos kaip autorius, kūrėjas ar redaktorius, tuomet jis yra 
kaltas dėl: 

1. padėjimo kitai valstybei veikti prieš Švedijos Karalystę, šnipinėjimo, 
sunkaus šnipinėjimo, neteisėto slaptos informacijos perdavimo, pervers- 
mo, sunkaus šalies išdavimo, šalies išdavimo bei pasikėsinimo, rengimosi 
ar bendrininkavimo darant tokį nusikaltimą; 

2. neteisėto oficialaus dokumento, prie kurio visuomenė neturi priėji- 
mo, atskleidimo arba dokumento atskleidimo, kai tai prieštarauja valdžios 
institucijos nustatytiems apribojimams, jeigu tokie veiksmai yra tyčiniai; 
arba 

3. įstatymo numatytais tyčinio konfidencialumo nepaisymo atvejais 
atsakomybei yra taikomos įstatymo nuostatos. 

Jeigu asmuo įsigyja informaciją turėdamas 1 skyriaus 1$ 4 dalyje nu- 
matytą tikslą ir padaro nusikaltimą pagal šio paragrafo 1 dalies1 punktą, 
atsakomybei taikomos įstatymo nuostatos. 

Akto dėl valdymo formos 2 skyriaus 22$ 1 dalies nuostatos taip pat 
taikomos klausimams dėl pasiūlymų reglamentams, numatytiems 1 dalies 
3 punkte. 


4$ Atsižvelgiant į spaudos laisvės tikslą pagal 1 skyrių, tolesni veiks- 
mai laikomi nusikaltimais spaudos laisvei, jeigu jie padaromi naudojant 
spausdintą medžiagą ir yra baudžiami pagal įstatymą: 

1. padėjimas kitai valstybei veikti prieš Švedijos karalystę, įvyk- 
dytas smurtu, kitomis neteisėtomis priemonėmis ar su užsienio jėgų 
pagalba ir siekiant pajungti Karalystę arba jos dalį užsienio jėgoms, 
padaryti Karalystę nuo jų priklausomą, atskirti valstybės dalį arba su 
užsienio valstybės pagalba paskatinti ar sutrukdyti valstybės vado- 
vo, Vyriausybės, parlamento, Aukščiausiojo Teismo ar Aukščiausiojo 
administracinio teismo veiksmus ar sprendimus, jeigu tokie veiksmai 
reikškia, kad tikslas bus pasiektas; bet koks bandymas, rengimasis ar 

bendrininkavimas padedant kitai valstybei veikti prieš Švedijos Karalystę. 

2. karo kurstymas, jeigu yra grėsmė, kad Karalystė bus įtraukta į karą, 
ar kiti karo veiksmai yra išprovokuojami užsienio valstybės; 

3. šnipinėjimas siekiant padėti užsienio jėgoms, asmuo be institucijos 
leidimo perduoda, nusiunčia ar atskleidžia informaciją dėl saugumo įren- 
ginių, ginkluotės, saugojimo, importo, eksporto, gamybos būdo, derybų, 
sprendimų ar kitų aplinkybių, dėl kurių atskleidimo užsienio valstybei gali 
kilti grėsmė visai gynybos sistemai ar Karalystės saugumui, nepaisant, ar 
informacija yra teisinga; bet koks bandymas, rengimasis ar bendrininkavi- 
mas įgyvendinti tokį šnipinėjimą; 

4. neteisėta prekyba slapta informacija, asmuo, kuris neteisėtai, tačiau 
be tikslo padėti užsienio jėgoms perteikia, persiunčia ar atskleidžia bet 
kokią slaptą informaciją, kurios atskleidimas užsienio jėgoms gali sukelti 
grėsmę Karalystės gynybai ar prekių tiekimui karo metu ar susidarius ypa- 
tingai situacijai dėl karo, ar kaip nors kitaip Karalystės saugumui, nepai- 
sant, ar informacija yra teisinga; bet koks bandymas ar rengimasis neteisė- 
tai parduoti slaptą informaciją; bendrininkavimas darant tokį nusikaltimą, 
jeigu nusikaltimas yra šiurkštus, atkreipiant ypatingą dėmesį į tai, ar buvo 
remiama užsienio jėga, ypatingai pavojinga karo situacija ar buvo ypatin- 
gos svarbos aplinkybių arba jeigu kaltinamasis atskleidė informaciją, kuri 
buvo jam patikėta dėl privačios ar viešosios tarnybos; 

5. neatsargus elgesys su slapta informacija, kai dėl ypatingo nerūpes- 
tingumo yra atliekama 4 punkte minima veikla; 

6. maištas, sukeltas siekiant nuversti esamą valdymo formą panau- 
dojant jėgą arba skatinti ar trukdyti valstybės Vadovo, Vyriausybės, par- 
lamento, Aukščiausiojo Teismo ar Aukščiausiojo administracinio teismo 
veiksmams ar sprendimams, jeigu tokie veiksmai prisideda prie tikslo įgy- 
vendinimo; 

bandymas, rengimasis ar bendrininkavimas sulelti tokį maištą; 

7. sunkus šalies išdavimas arba šalies išdavimas, jeigu asmuo esant 
karo situacijai arba jeigu egiztuoja įstatymo nuostatos dėl tokių nusikalti- 
mų, suklaidina ar išduoda asmenis, ginančius Karalystę, arba juos skatina 
maištauti, palaužti tikėjimą ar nuleisti rankas, išduoda gynybinei sistemai 
svarbią nuosavybę, ar atlieka kitus panašius veiksmus, kurie daro neigiamą 
įtaką gynybinei sistemai ar padeda priešui; 

bandymas, rengimasis ar bendrininkavimas įvykdant sunkų šalies iš- 
davimą ar šalies išdavimą; 

8. neatsargumas, dėl kurio yra padaroma žala Karalystės interesams, 
kai asmuo dėl nerūpestingumo padaro 7$ numatytas veiklas; 

9. gandų, kurie kelia pavojų Karalystės saugumui, platinimas, kai Ka- 
ralystė dalyvauja kare arba jeigu egzistuoja įstatymo nuostatos dėl tokių 
nusikaltimų, asmuo platina gandus ar kitus melagingus pareiškimus, kurie 
kelia pavojų Karalystės saugumui, arba teikia tokius gandus ar pareiški- 
mus užsienio jėgoms, arba tarp ginkluotųju pajėgų platina gandus ar kitus 
melagingus pareiškimus, kurie gali palaužti tikėjimą ar paskatinti nuleisti 
rankas; 

10. kurstymas maištauti, kuriuo asmuo skatina nusikalstamą aktą, pi- 
lietinių pareigų nevykdymą, nepaklusnumą valdžios institucijoms ar as- 
mens, esančio karinėje tarnyboje, pareigų nevykdymą; 

11. neapykantos kurstymas, kai asmuo grasina ar niekina žmonių gru- 
pę dėl rasės, odos spalvos, tautybės ar etninės kilmės, religinių pažiūrų ar 
seksualinės orientacijos; 

12. nusikaltimai pilietinėms laisvėms, kai asmuo neteisėtai grasina 
norėdamas paveikti viešąją nuomonę ar kėsinasi į veikimo laisvę politinėje 
organizacijoje ar pramonės įmonėje ir tokiu būdu kelia pavojų saviraiškos, 
susirinkimų ar asociacijos laisvei; 

bandymas pažeisti pilietines laisves; 

13. neteisėtas smurto vaizdavimas, kai asmuo vaizduoja seksualinį 
smurtą turėdamas tikslą tokį vaizdą išplatinti, nebent yra aplinkybių to- 
kiems veiksmas pateisinti; 

14. šmeižtas, kai asmuo teigia, jog kito asmens gyvenimo būdas yra 
nusikalstamas arba peiktinas arba kitaip teikia informaciją, kuri skatina 
kitų panieką to asmens ažvilgiu, arba jeigu asmuo, apie kurį yra skleidžia- 
ma informacija, yra miręs, kai tokie veiksmai įžeidžia jo artimuosius ar 
gali pažeisti mirusiojo ramybę, tačiau ne tais atvejais, kai yra pateisinamų 
aplinkybių teikti tokią informaciją ir yra įrodymų, jog informacija yra tei- 
singa ar kad tokiems teiginiams yra pagrindas; 

15. įžeidimas, kai asmuo naudoja įžeidžiamus epitetus, kaltinimus ar 
kitaip įžeidžiančiai elgiasi; 

16. neteisėti grasinimai, kai asmuo grasina kitam asmeniui nusikals- 
tamais veiksmais tokiu būdu, kuris gali asmeniui sukelti baimės jausmą dėl 
jo ar kieno nors kito gyvybės ar nuosavybės; 

17. grasinimai valstybės tarnautojui, kai asmuo grasindamas smurtu 
užpuola valstybės tarnautoją jam vykdant jo pareigas ar kitą veiklą, kuriai 

taikoma tokia pat apsauga kaip ir valstybės tarnybai, turėdamas tikslą nau- 
dodamas prievartą užkirsti kelią veiksmams ar keršydamas už veiksmus; 
ar kai asmuo užpuola kitą asmenį, kuris buvo su tokia veikla susijęs, dėl jo 
veiksmų ar neveikimo; 

bandymas ar rengimasis grasinti valstybės tarnautojui, nebent jeigu 
nusikaltimas būtų laikomas nedideliu; 

18. teisingumo trukdymas, kai asmuo grasindamas smurtu užpuola 
kitą asmenį dėl to, kad jis pranešė ar pateikė pareiškimą apie padarytą nu- 
sikaltimą, liudijo ar kitaip dalyvavo teisme ar kitoje valdžios institucijoje, 
ar dėl siekio asmenį atgrasinti nuo tokios veiklos, kai asmuo užpuola kitą 
asmenį grasindamas veiksmais, kurie sukelia kančią, sužeidimą ar nepato- 
gumą dėl to, kad jis liudijo ar kitaip kalbėjo apklausos valdžios institucijoje 
metu ar siekdamas sustabdyti asmenį nuo tokio nuomonės išsakymo. 


5$ Nusikaltimais spaudos laisvei taip pat yra laikomi veiksmai, kurie 
buvo atlikti su spausdinta medžiaga ir yra baudžiami pagal įstatymą, kai 
asmuo: 

1. tyčia paviešina viešai prieinamą dokumentą, kuris nėra viešai priei- 
namas, jeigu asmuo gavo priėjimą prie dokumento dėl savo pareigų vals- 
tybės tarnyboje, eidamas oficialias pareigas ar kitomis panašiomis aplin- 
kybėmis; 

2. paviešina informaciją ir tyčia nepaiso konfidencialumo pareigos 
pagal specialų teisės aktą, minimą 3$ 1 dalies 3 punkte; 

3. paviešina informaciją, kai Karalystė kariauja ar yra tiesioginė karo 
grėsmė, jeigu tokios informacijos paviešinimas yra nusikaltimas Karalytės 
saugumui kitaip nei pagal 4$. 


6$ Įstatymo nuostatos, susijusios su bausme už nusikaltimus, numa- 
tytus 4$ ir 5$, yra taip pat taikomos, kai nusikaltimas yra laikomas nusikal- 
timu spaudos laisvei. 

Civiliniai ieškiniai dėl nusikaltimų spaudos laisvei yra reglamentuo- 
jami 11 skyriuje. Jeigu atsakovas yra nuteistas dėl 4$ 14 ar 15 dalyse nuro- 
dytų nusikaltimų, periodinio leidinio atveju, esant reikalavimui, gali būti 
nuspręsta nuosprendį paskelbti šiame periodiniame leidinyje. 


7$ Spausdinta medžiaga, kuria padaromas nusikaltimas spaudos lais- 
vei, gali būti konfiskuojama. 
Spausdintos medžiagos konfiskavimas reiškia visų platinimui skirtų 

kopijų sunaikinimą, taip pat veiksmus šablonų, litografinių akmenų, ste- 
reotipų, plokščių ir kitos medžiagos, skirtos išimtinai spausdinti, atžvilgiu, 
kurie padarytų piktnaudžiavimą tokiomis priemonėmis neįmanomą. 


8 S Kartu su periodinio leidinio konfiskavimu periodinio leidinio pu- 
blikavimas gali būti draudžiamas dėl nusikaltimo pagal 4$ 1-3 dalis, 4 da- 
lies nuostatas, jeigu nusikaltimas yra laikomas šiurkščiu, 6 ir 7 dalis, teismo 
nustatytam laikotarpiui, bet ne ilgiau nei 6 mėnesiams nuo tos dienos, kai 
teismo sprendimas byloje dėl spaudos laisvės įgijo teisinę galią. Toks drau- 
dimas gali būti taikomas, tik jeigu valstybėje vyksta karas. 

Įstatymo nuostatos, taikomos daiktų nusavinimui dėl nusikaltimo 
padarymo, yra taikomos ir periodinių leidinių, kurie buvo platinami ne- 
pasaint publikavimo draudimo ar akivaizdžiai tęsiant leidinio, nurodyto 
tokiame draudime, publikavimą, konfiskavimui. 


8 SKYRIUS 
ATSAKOMYBEI TAIKOMOS TAISYKLĖS 
Dėl atsakomybės už periodinius leidinius 


1$ Už nusikaltimą spaudos laisvei, kuris buvo padarytas naudojant 
periodinį leidinį, yra atsakingas atsakingasis redaktorius, apie kurį buvo 
pranešta. 

Jeigu buvo pranešta apie redaktoriaus padėjėją, kuris veikė kaip atsa- 
kingasis redaktorius, atsakomybė tenka jam. 


2$ Jeigu periodinio leidinio publikavimo metu leidėjai neturėjo pu- 
blikavimo leidimo ar jeigu atsakingasis redaktorius, atsakingas pagal 1$ 1 
dalį, neturėjo reikalaujamos kvalifikacijos, ar jeigu jo paskyrimas atsakin- 
guoju redaktoriumi buvo sustabdytas, atsakomybė tenka savininkui. 

Savininkas taip pat yra laikomas atsakingu, jeigu atsakingasis redakto- 
rius buvo paskirtas tik formaliai ar leidinio publikavimo metu akivaizdžiai 
neturėjo galių, numatytų 5 skyriaus 3$. 

Jeigu pavaduotojas užimdamas atsakingojo redaktoriaus pareigas ne- 
turėjo reikalaujamos kvalifikacijos ar jeigu jo pareigos buvo sustabdytos, ar 
jeigu jam buvo taikomos 2 dalyje numatytos sąlygos, tuomet atsakomybė 
tenka atsakingajam redaktoriui. 


3$ Jeigu periodinio leidinio publikavimo metu nėra įmanoma nusta- 
tyti savininko tapatybės, atsakomybė tenka tam, kas leidinį išspausdino. 

4$ Jeigu asmuo platina periodinį leidinį, kuriame nėra nurodytas lei- 
dėjas, ar jeigu platintojo žinioje esanti informacija yra neteisinga ir leidėjo 
tapatybė negali būti nustatyta, atsakomybė tenka platintojui. 


Dėl atsakomybės už neperiodinę spausdintą medžiagą 


5$ Atsakomybė už nusikaltimą spaudos laisvei naudojant neperiodinę 
spausdintą medžiagą tenka asmeniui, kuris buvo pripažintas tokios me- 
džiagos autoriumi 3 skyriaus 2$ numatytu būdu. Autorius nėra atsakingas, 
jeigu medžiaga buvo paskelbta be jo sutikimo arba jeigu jo vardas, pseudo- 
nimas ar slapyvardis buvo panaudoti prieš jo valią. 


6S Jeigu autorius nėra atsakingas pagal 5$ už medžiagą, kuri buvo 
sudaryta ar turėjo būti sudaryta iš daugiau nei vieno autoriaus įnašų ir 
jeigu pagal 3 skyriaus 2$ buvo nustatytas redaktorius, atsakomybė tenka 
redaktoriui. 

Kitos spausdintos medžiagos, nei numatyta 1 dalyje, atvejais atsako- 
mybė tenka redaktoriui tik tuo atveju, jeigu medžiagos paskelbimo metu 
autorius yra miręs. 

Redaktorius nėra atsakingas, jeigu jo vardas, slapyvardis ar pseudoni- 
mas spausdintoje medžiagoje buvo panaudoti prieš jo valią. 

Neperiodinės spausdintos medžiagos redaktoriumi yra laikomas as- 
muo, kuris nebūdamas autoriumi pristato medžiagą spausdinti ir paskelbti. 


7$ Jeigu nei autorius, nei redaktorius nėra atsakingi pagal 5$ arba 6$ 
arba jeigu medžiagos paskelbimo metu autorius ar redaktorius yra mirę, 
tuomet atsakomybė tenka leidėjui. 

Neperiodinės spausdintos medžiagos leidėju yra laikomas asmuo, ku- 
ris sutiko išspausdinti ir paskelbti kito asmens sukurtą tekstą. 


8$ Jeigu leidėjas neegzistuoja arba yra neįmanoma nustatyti leidėjo 
tapatybės, atsakomybė tenka tam, kuris medžiagą išspausdino. 


9$ 4$ nuostatos yra taikomos ir neperiodinės spausdintos medžiagos 
platintojo atsakomybei. 


Bendrosios nuostatos 

10$ Jeigu asmuo, kuris būtų laikomas atsakingu pagal 2, 5, 6 ar 78, 
spausdintos medžiagos paskelbimo metu neturi žinomos gyvenamosios 
vietos Karalystėje ir jeigu jo buvimo vieta Karalystėje negali būti nustatyta, 

atsakomybė tenka kitam atsakingam asmeniui, tačiau ne platintojui ir ne 
neperiodinės spausdintos medžiagos redaktoriui, nebent yra taikomos 6$ 
1 dalies nuostatos. 

Tas pats yra taikoma, jeigu aplinkybės yra susijusios su asmeniu, at- 
sakingu pagal 1, 2, 5, 6 ar 7$, kuriam nėra taikoma baudžiamoji atsako- 
mybė, ir jeigu kitas atsakingas asmuo žinojo ar turėjo žinoti apie tokią 
aplinkybę. 


11$ Turi būti atsižvelgiama į aplinkybę, dėl kurios pagal šį skyrių kyla 
atsakomybė kam nors kitam nei atsakovui, tik tuomet, jeigu aplinkybė 
buvo pateikta teismui iki pagrindinio teismo posėdžio. 


12$ Sprendžiant dėl asmens atsakomybės pagal šį skyrių, medžiagos 
turinys turi būti laikomas panaudotu su atsakingo asmens žinia ir suti- 
kimu. 


9 SKYRIUS 
DĖL PRIEŽIŪROS IR KALTINIMŲ 


Ma 


1$ Teisingumo kancleris prižiūri, kad nebūtų pažeistos šiame Akte 
nustatytos spaudos laisvės ribos. 


2$ Teisingumo kancleris yra vienintelis prokuroras bylose dėl nusikal- 
timų spaudos laisvei. Niekas kitas negali inicijuoti preliminaraus tyrimo 
dėl nusikaltimų spaudos laisvei. Tik Teisingumo kancleris ir teismas gali 
priimti sprendimą dėl priverstinių priemonių esant įtarimui, jog buvo pa- 
darytas toks nusikaltimas, nebent kitaip yra nurodyta šiame Akte. 

Vyriausybė turi teisę pranešti Teisingumo kancleriui apie spausdintą 
medžiagą, kuria gali būti padarytas nusikaltimas spaudos laisvei. Įstatyme 
gali būti numatyta, jog teismo procesas dėl nusikaltimų spaudos laisvei gali 
būti pradėtas tik su Vyriausybės sutikimu. 

Teisingumo kancleris yra vienintelis prokuroras kitose bylose dėl 
spaudos laisvės nei bylose dėl nusikaltimų spaudos laisvei bei bylose, ku- 
rios kitaip pažeidžia šio Akto nuostatas; įstatymo nuostatos reglamentuoja 
Seimo kontrolieriaus teisę atlikti prokuroro vaidmenį tokiose bylose. 


3$ Teismo procesas dėl nusikaltimų spaudos laisvei periodinio leidinio 
atveju, kurio publikavimo metu galioja publikavimo leidimas, turi būti pra- 
dėtas per šešis mėnesius, o kitos spausdintos medžiagos atveju per viene- 

rius metus nuo paskelbimo datos. Neatsižvelgiant į šią nuostatą, jeigu toks 
procesas buvo pradėtas per nustatytą laikotarpį, gali būti pradėtas naujas 
procesas kito asmens, atsakingo už nusikaltimą, atžvilgiu. 

Įstatymo nuostatos dėl termino, per kurį už nusikaltimą galima pa- 
traukti atsakomybėn ir pritaikyti sankcijas, taikomos ir nusikaltimų spau- 
dos laisvei atveju. 


4$ Įstatymo nuostatos reglamentuoja privačių ieškovų teisę pranešti 
apie nusikaltimą spaudos laisvei ar pradėti teisminį procesą dėl tokių nu- 
sikaltimų. 


5$ Jeigu niekas nėra atsakingas pagal 8 skyrių arba jeigu atsakingam 
asmeniui neįmanoma įteikti šaukimo, vietoj teisminio proceso prokuroras 
arba ieškovas gali kreiptis dėl spausdintos medžiagos konfiskavimo. 


10 SKYRIUS 
DĖL SPECIALIŲ PRIEVARTOS PRIEMONIŲ 


1$ Jeigu dėl padaryto nusikaltimo spaudos laisvei egzistuoja pagrin- 
das konfiskuoti spausdintą medžiagą iki sprendimo priėmimo, spausdinta 
medžiaga gali būti areštuojama. 

7 skyriaus 8$ numatytu atveju iki tol, kol bus priimtas teismo sprendi- 
mas, gali būti nuspręsta sustabdyti periodinio leidinio publikavimą. 


2$ Iki teisminio proceso dėl nusikaltimų spaudos laisvei pradžios ar 
kreipimosi į teismą dėl medžiagos konfiskavimo, jeigu nusikaltimas pri- 
klauso prokuratūros kompetencijai, Teisingumo kancleris gali nuspręsti 
dėl arešto ar publikavimo draudimo paskyrimo pagal 1$. Įstatymas gali 
numatyti, kad prokuratūra pagal savo jurisdikciją turi teisę paskirti areštą. 


3$ Jeigu areštas įvyko be teismo sprendimo, asmuo gali kreiptis dėl 
klausimo nagrinėjimo teisme. 

Jeigu prokuratūra nusprendžia medžiagą areštuoti, apie tai nedelsiant 
turi būti pranešta Teisingumo kancleriui. Teisingumo kancleris turi nu- 
spręsti, ar patvirtinti tokį sprendimą. 


4$ Kai Teisingumo kancleris nusprendžia medžiagą areštuoti ar pa- 
tvirtino prokuroro sprendimą, per dvi savaites nuo Teisingumo kanclerio 
sprendimo paskelbimo turi būti pradėtas teismo procesas arba kreipiamasi 

dėl medžiagos konfiskavimo. Jeigu tokių veiksmų nėra imamasi, sprendi- 
mas dėl arešto ar kitas, su medžiagos publikavimu susijęs, sprendimas ne- 
tenka galios. 

5$ Kai yra pradedamas teismo procesas dėl nusikaltimų spaudos lais- 
vei ar yra kreipimasis į teismą dėl medžiagos konfiskavimo, teismas turi 
teisę areštuoti medžiagą ar uždrausti jos publikavimą, ar panaikinti jau pri- 
imtą arešto ar kitą sprendimą dėl medžiagos uždraudimo. 

Priimdamas sprendimą teismas turi nuspręsti dėl tokio sprendimo to- 
lesnio galiojimo. Jeigu byla yra nutraukiama dėl teismo kompetencijos sto- 
kos ar jeigu teismas nutraukia bylą nenusprendęs, ar spausdinta medžiaga 
yra nusikalstama, ir jeigu yra priežasčių tikėtis, jog bus kreipiamasi dėl me- 
džiagos konfiskavimo kitoje byloje, teismas gali patvirtinti sprendimą tam 
tikram laikotarpiui. Jeigu per tą laiką teismo procesas nėra pradedamas, 
sprendimas netenka galios. 


6$ Arešto sprendime turi būti nurodyta, dėl kurios spausdintos me- 
džiagos pastraipos ar pastraipų buvo priimtas toks sprendimas, ir yra tai- 
komas tik tam tomui, daliai ar brošiūrai, kuriame yra minėtos pastraipos. 


7$ Arešto sprendimą vykdo policija. Nuostatos dėl spausdintos me- 
džiagos, kuriai taikomas arešto sprendimas, platinimo uždraudimo yra 6 
skyriaus 3$. 


8$ Spausdintos medžiagos areštas yra taikomas tik platinti skirtiems 
egzemplioriams. 

Spausdintos medžiagos arešto įrodymas turi būti pateikiamas kiek 
įmanoma greičiau ir nemokamai asmeniui, kuris yra susijęs su areštu, bei 
tam asmeniui, kuris medžiagą išspausdino. Toks įrodymas turi nurodyti 
pastraipą ar pastraipas, dėl kurių kilo arešto pagrindas. 


9$ Jeigu sprendimas dėl arešto yra panaikinamas ar netenka galios, 
arešto vykdymas turi būti nedelsiant atšaukiamas. 


10$ Neteko galios. 

11$ Jeigu Karalystė kariauja ar yra karo grėsmė, o spausdinta medžia- 
ga, kuri pagal 7 skyriaus 4 $ skatina maištą ir gali daryti įtaką ginkluotųjų 
pajėgų narių pareigų vykdymui, tokia medžiaga gali būti paimta saugoti iki 
tol, kol atsakingas pareigūnas priima sprendimą dėl arešto. 

Jeigu uždelsimas gali būti pavojingas, tuomet pagal įstatymo nuosta- 

tas kitas pareigūnas gali imtis veiksmų pagal 1 dalį. Apie tokius veiksmus 
turi būti skubiai pranešta 1 dalyje minimam pareigūnui, kuris nedelsda- 
mas nusprendžia dėl tolesnio medžiagos saugojimo. 

12$ Jeigu yra priimtas sprendimas dėl spausdintos medžiagos saugo- 
jimo pagal 11$ nuostatas, apie tai turi būti kiek įmanoma skubiau pranešta 
Teisingumo kancleriui. Teisingumo kancleris nusprendžia dėl medžiagos 
arešto. 


13$ Įstatymo nuostatos, taikomos daiktų areštui, taip pat yra taikomos 
ir periodinio leidinio, kuris buvo platinamas neatsižvelgiant į sprendimą 
dėl platinimo draudimo ar akivaizdžiai tęsiant leidinio, kurio platinimas 
buvo uždraustas, platinimą, areštui. 


14$ Spausdintos medžiagos kopijos, kurios gali turėti svarbos nusikal- 
timo spaudos laisvei tyrimui, gali būti areštuojamos. Taikomos 2$, 3$, 5$ 1 
dalies, 6$, 7$ 1 dalies ir 9$ nuostatos. Tam tikrais atvejais taikomos bendros 
įstatymo nuostatos dėl arešto. Teismo procesas turi būti pradėtas per vieną 
mėnesį nuo sprendimo dėl arešto priėmimo, jeigu teismas atsakydamas į 
Teisingumo kanclerio pareiškimą nepriima sprendimo dėl pratęsimo. 


11 SKYRIUS 
DĖL CIVILNIŲ IEŠKINIŲ ATLYGINTI ŽALĄ 


1$ Civilinis ieškinys atlyginti žalą dėl piktaudžiavimo spaudos laisve 
gali būti pareiškiamas tik tuo atveju, jeigu spausdinta medžiaga, su kuria 
reikalavimas yra susijęs, pažeidžia spaudos laisvę. Nebent kitaip nurodyta, 
toks ieškinys gali būti pareiškiamas tik tam asmeniui, kuris yra atsakingas 
už nusikaltimus pagal 8 skyrių. Jeigu pagal aplinkybes, nurodytas 8 sky- 
riaus 10$, atsakomybė perėjo kitam asmeniui, ieškinys gali būti pateikia- 
mas prieš tai atsakingam asmeniui, jeigu tokiam reikalavimui yra įstatymo 
numatytų pagrindų. 

8 skyriaus 12$ nuostatos dėl atsakomybės taip pat yra taikomos civili- 
niams ieškiniams dėl žalos atlyginimo. 

Įstatymo nuostatos yra taikomos civiliniams ieškiniams dėl 7 skyriaus 
2$ ir 3$ reglamentuojamų nusikaltimų. 


2$ Civilinis ieškinys dėl žalos atlyginimo, kuris gali būti pareiškiamas 
periodinio leidinio atsakingajam redaktoriui ar jo pavaduotojui, taip pat 

gali būti pareikštas ir savininkui. Kitos spausdintos medžiagos atveju ieš- 
kinys, kuris gali būti pareikštas autoriui ar redaktoriui, taip pat gali būti 
pareikštas ir leidėjui. 

3$ Jeigu asmuo yra atsakingas už žalą dėl nusikaltimų spaudos laisvei 
kaip juridinio asmens atstovas ar globėjas, patikėtinis ar administratorius, 
ieškinys taip pat gali būti pareikštas ir juridiniam asmeniui arba asmeniui, 
kuriam buvo paskirtas globėjas, patikėtinis ar administratorius, jeigu to- 
kiam ieškiniui yra įstatyme numatytas pagrindas. 


4$ Jeigu asmuo yra atsakingas už žalą pagal šį skyrių kartu su kitu 
asmeniu, atsakomybė yra bendra ir atskira. Atsakomybės dalis yra nusta- 
toma remiantis atitinkamomis įstatymo nuostatomis. 


5$ Civilinis ieškinys dėl žalos atlyginimo dėl nusikaltimų spaudos lais- 
vei gali būti pareiškiamas net ir tuo atveju, jeigu atsakomybė už nusikalti- 
mą yra išnykusi ar dėl kitų priežasčių toks persekiojimas yra neįmanomas. 


12 SKYRIUS 
DĖL TEISMO PROCESO SPAUDOS LAISVĖS BYLOSE 


1$ Bylas dėl spaudos laisvės sprendžia tas apylinkės teismas, kurio ju- 
risdikcijoje yra apskrities administracijos būstinė. Byla gali būti perduota 
ir kitam tos pačios apylinkės teismui, jeigu taip nusprendžia Vyriausybė. 

Bylos dėl spaudos laisvės yra bylos dėl atsakomybės, dėl privačių ieš- 
kinių dėl žalos atlyginimo už nusikaltimus spaudos laisvei ir bylos pagal 
9 skyriaus 5$. Bylomis dėl spaudos laisvės taip pat yra laikomos bylos dėl 
atsakomybės ir privačių ieškinių už žalą, susijusių su nusikaltimais pagal 
7 skyriaus 3$. Jeigu byla yra susijusi su nusikaltimu pagal 7 skyriaus 3$ 2 
dalį ir jeigu asmuo, kuris įsigijo informaciją ir jos nepaskelbė spausdintoje 
medžiagoje ar neperdavė kitam asmeniui turint tikslą paskelbti, tokia byla 
yra laikoma byla dėl spaudos laisvės tik tuo atveju, jeigu yra akivaizdu, jog 
tokia informacija buvo įsigyta paskelbti spausdintoje medžiagoje. 


2$ Bylose dėl spaudos laisvės, kur yra sprendžiamas klausimas dėl atsa- 
komybės, sprendimą dėl to, ar buvo padarytas nusikaltimas, priima 9 narių 
prisiekusiųjų komisija, nebent abi šalys nusprendžia perduoti bylą teismui 
be prisiekusiųjų. Klausimą dėl atsakovo atsakomybės už medžiagą pagal 8 
skyrių visuomet sprendžia teismas. Kai klausimą sprendžia prisiekusieji, 
teigiamas atsakymas yra tuomet, kai bent 6 prisiekusieji išreiškia pritarimą. 

Jeigu prisiekusieji nusprendžia, kad nusikaltimo nebuvo, atsakovas 
yra išteisinamas. Jeigu prisiekusieji nusprendžia, kad buvo padarytas nu- 
sikaltimas, klausimą taip pat sprendžia teismas. Jeigu teismo nuomonė 
nesutampa su priesiekusiųjų nuomone, teismas gali atsakovą išteisinti ar 
pritaikyti baudžiamąsias nuostatas, numatančias švelnesnę sankciją nei tą, 
kurią paskyrė prisiekusieji. Aukštesnės instancijos teismas, kuriam apelia- 
cijos tvarka buvo apskųstas žemesnio teismo sprendimas, neturi didesnių 
įgaliojimų nei apylinkės teismas atšaukti prisiekusiųjų sprendimo. 


3$ Prisiekusieji yra skiriami kiekvienai apskričiai ir yra suskirstyti į 
dvi grupes: pirmoje grupėje 18 narių, antroje 8 nariai. Stokholmo apskrity- 
je pirma grupė yra sudaryta iš 24 narių, o antra iš 12 narių. Antros grupės 
nariai turi būti ar yra buvę prisiekusiaisiais bendrosios kompetencijos ar 
administraciniame teisme. 


4$ Prisiekusieji yra renkami ketveriems metams. 

Prisiekusiuosius renka regiono taryba arba jeigu į apskritį įeina savi- 
valdybė, kuri nepriklauso regionui, regiono taryba ir savivaldybės taryba. 
Prisiekusieji Gotlando apskrityje yra renkami Gotlando savivaldybės tary- 
bos. Jeigu prisiekusiuosius renka daugiau nei viena institucija, apskrities 
valdyba kiekvienoje grupėje paskiria gyventojų skaičiui proporcingą pri- 
siekusiųjų skaičių. 

Kai vyksta priesiekusiųjų rinkimai, apylinkės teismas apie tai infor- 
muoja už rinkimus atsakingą instituciją. 


5$ Prisiekusieji yra renkami iš Švedijos piliečių, kurie turi gyvenamąją 
vietą atitinkamoje apskrityje. Kandidatai turi būti žinomi dėl savo spren- 
dimų patikimumo, nepriklausomumo ir sąžiningumo. Tarp prisiekusiųjų 
turi būti įvairių socialinių grupių ir nuomonių atstovų iš skirtingų apskri- 
ties dalių. Prisiekusiuoju negali būti nepilnametis ar asmuo, kuriam pagal 
įstatymo nuostatas yra paskirtas globėjas. 


6$ Prisiekusysis, kuriam suėjo 60 metų, turi teisę pasitraukti iš parei- 
gų. Jeigu prisiekusysis nori pasitraukti kitais atvejais, teismas sprendžia, ar 
yra aplinkybių, kurios jam trukdo eiti pareigas. Jeigu prisiekusysis nebeati- 
tinka išrinkimo reikalavimų, jo įgaliojimai nutrūksta. 


7$ Jeigu prisiekusysis pasitraukia iš pareigų ar nebeatitinka išrinkimo 
reikalavimų, rinkimų institucija paskiria kitą asmenį į jo pareigas iki laiko- 
tarpio pabaigos iš priesiekusiųjų grupės, kuriai jis priklausė. Tokį priesie- 

kusįjį vietoj regiono tarybos gali išrinkti regiono valdyba: toks sprendimas 
galioji tik iki kito tarybos susitikimo. 

8$ Apeliacija dėl priesiekusiųjų rinkimo yra teikiama apylinkės teis- 
mui. Teismas taip pat vertina išrinktųjų kvalifikaciją net ir tuo atveju, kai 
nėra apeliacijos. 

Įstatymo nuostatos dėl apeliacijos dėl žemesnės instancijos teismo 
sprendimo yra taikomos apeliacijai dėl apylinkės teismo sprendimo 1 da- 
lies klausimais. Apeliacijos teisė dėl apeliacinės instancijos teismo sprendi- 
mų neegzistuoja. 

Jeigu yra pateikiama apeliacija, rinkimai yra laikomi galiojančiais, ne- 
bent teismas nusprendžia kitaip. 


9$ Asmenų, išrinktų prisiekusiaisiais, vardai yra skelbiami prisieku- 
siųjų sąrašuose. Sąraše kiekviena grupė yra nurodoma atskirai. 


10$ Jeigu bylą sprendžia prisiekusieji, teismas sprendžia, ar nėra pa- 
grindų diskvalifikuoti prisiekusiųjų. Prisiekusiųjų diskvalifikavimui yra 
taikomos įstatymo nuostatos. 

Prisiekusieji yra paskiriami iš nediskvalifikuotų asmenų tokiu būdu, 
jog kiekviena šalis turi teisę pašalinti tris prisiekusiuosius pirmoje grupėje 
ir vieną - antroje. Teismas iš likusiųjų išrenka pavaduotojus, kad pirmoje 
grupėje liktų šeši prisiekusieji, o antroje trys prisiekusieji. 

Stokholmo apskrityje šalys gali pašalinti penkis prisiekusiuosius iš 
pirmos grupės ir du iš antros. 


11$ Jeigu vienoje pusėje yra keletas šalių, iš kurių tik viena nori paša- 
linti prisiekusiuosius, tos šalies pašalinimas yra laikomas visų šalių pašali- 
nimu. Jeigu šalys nori pašalinti skirtingus prisiekusiuosius ir negali susitar- 
ti, tuomet teismas sprendžia burtais. 


12$ Be teisinės priežasties asmuo negali išvengti tarnybos prisieku- 
siųjų teisme. 

Jeigu prisiekusiųjų skaičius negali būti pasiektas dėl diskvalifikacijos 
ar teisinių priežasčių, teismas gali paskirti tris kvalifikuotus grupės narius į 
kiekvieno priesiekusiojo vietą. Kiekviena šalis gali pašalinti vieną iš teismo 
paskirtų asmenų. Asmuo, kuris jau buvo pašalintas proceso metu, negali 
būti skiriamas prisiekusiuoju. 


13$ Jeigu tuo pačiu metu vyksta daugiau nei vienas teismo procesas, 
kuriuose dalyvauja prisiekusieji, teismas, gavęs šalių pritarimą, gali nu- 

spręsti dėl tų pačių prisiekusiųjų dalyvavimo visose bylose. Jeigu prisieku- 
siųjų grupė yra sudaroma dviem ar daugiau bylų, panašiu būdu yra taiko- 
mos 11$ nuostatos dėl pašalinimo, kai egzistuoja daugiau nei viena šalis. 


14$ Jeigu teismo proceso metu dėl atsakomybės pareiškimas dėl žalos 
yra pareiškiamas kitam nei atsakovui asmeniui, priemonės pagal 2$ 1 dalį, 
10$ 2 dalį ir 12$ 2 dalį tenka atsakovui. 

Jeigu procesas nėra susijęs su baudžiamąja teise, tačiau liečia spaus- 
dintos medžiagos konfiskavimą ar privatų ieškinį dėl žalos atlyginimo, teis- 
mo procesui taikomos 2, 10-13$ nuostatos. Jeigu klausimas dėl nusikalti- 
mo padarymo jau buvo sprendžiamas byloje dėl atsakomybės už spaudos 
laisvę, dėl prisiekusiųjų šalinimo burtais sprendžia teismas, o ne šalys. 


15$ Išsamesnės nuostatos dėl teismo proceso bylose dėl spaudos lais- 
vės yra nustatytos įstatymo. Jeigu vienoje apskrityje yra keletas teismų, ku- 
rie turi kompetenciją spręsti bylą dėl spaudos laisvės, tuomet teismą, kuris 
turi vykdyti funkcijas pagal 4, 6, 8 ir 9$, paskiria Vyriausybė. 


16$ Tais atvejais, kaip valstybė kariauja ar yra karo grėsmė, ar dėl karo 
ar karo grėsmės yra kitų išskirtinių aplinkybių, teisės aktuose ar Vyriausy- 
bės įsakymuose gali būti numatytos nuostatos dėl prisiekusiųjų rinkimų 
atidėjimo ar prisiekusiųjų teisės atsistatydinti iš pareigų išimčių. 


13 SKYRIUS 
DĖL MEDŽIAGOS, SPAUSDINTOS UŽSIENYJE IR PAN. 


1$ 1, 3, 6 ir 7 skyrių, 8 skyriaus 1, 2, 5-7$ ir 10-12$ bei 9-12 skyrių 
nuostatos yra taikomos užsienyje spausdintai ir Karalystėje paskelbtai me- 
džiagai, nebent kitaip nustatyta toliau. 


2$ Užsienyje išspausdinta medžiaga yra laikoma paskelbta Karalystė- 
je, jeigu ji buvo pristatyta platinti Karalystėje pagal 1 skyriaus 6 $. 


38 Jeigu užsienyje išspausdintas periodinis leidinys yra skirtas platinti 
Karalystėje, taikomos atitinkamos 5 skyriaus nuostatos; nuostatos dėl rei- 
kalavimų savininko kvalifikacijai netaikomos. 

Bet kokio kito užsienyje išspausdinto periodinio leidinio paskelbimas 
Karalystėje nereikalauja publikavimo leidimo. Jeigu toks leidimas yra gau- 
tas, tokiam periodiniam leidiniui yra taikomos 1 dalies nuostatos. 

4$ Šio akto nuostatos dėl atsakomybės asmeniui, kuris išspausdino 
medžiagą, tuo atveju, kai medžiaga buvo išspausdinta užsienyje, taikomos 
asmeniui, kuris yra atsakingas už medžiagos pristatymą platinti Karalys- 
tėje, arba, jeigu neįmanoma nustatyti jo tapatybės ar jei paskelbimo metu 
jis neturėjo gyvenamosios vietos Karalystėje, asmeniui, laikomu platintoju 
pagal 6 skyrių. 

5$ Įstatymas reglamentuoja pareigą dėl užsienyje išspausdintos me- 
džiagos kopijų išsaugojimo ar pateikimo bibliotekoms ar archyvams. 


6$ Tais atvejais, kai medžiaga yra išspausdinta užsienyje ir paskelb- 
ta Karalystėje, bet nėra skirta platinti Karalystėje ir kuriai nereikalingas 
skelbimo leidimas, taikomos 1 skyriaus 1$ ir 3$? dalys dėl informacijos 
pranešimo ir pirkimo paviešinti, nebent: 

1. pranešimu ar įsigijimu yra padaromas nusikaltimas Karalysės sau- 
gumui; 

2.į pranešimą įeina tiekimas, numatytas 7 skyriaus 3$ 1 dalies 2 punk- 
te; arba 

3 pranešimas reiškia tyčinį konfidencialumo nepaisymą. 

Pirma dalis yra taikoma ir medžiagai, kuri nėra paskelbta Švedijoje, 
nepaisant, ar ji yra išspaudinta užsienyje, ar čia. Asmuo, kuris prisideda 
prie medžiagos periodiniame leidinyje kaip autorius ar šaltinis, yra prilygi- 
namas asmeniui, kuris pateikė informaciją paskelbti. 

Jeigu pranešimas ar įsigijimas yra baudžiamas pagal 1 ir 2 dalis, tai- 
komos atitinkamos įstatymo nuostatos. Bylos dėl atsakomybės ar privatūs 
ieškiniai dėl žalos atlyginimo nagrinėjamos kaip bylos dėl spaudos laisvės, 
kai 12 skyriaus 1$ 1 dalies 3 sakinys atitinkamai netaikomas. 3 skyriaus 
nuostatos yra taikomos šaltinio teisei į anonimiškumą: taisyklė, nustatyta 
3$ 3 punkte, yra taikoma ir kitiems nei šio Akto numatytiems nusikalti- 
mams Karalystės saugumui. 


14 SKYRIUS 
BENDROSIOS NUOSTATOS 
1$ Įstatymo nuostatos dėl išspręstų bylų atnaujinimo yra taikomos ir 
nuosprendžiams bylose dėl spaudos laisvės net ir tuomet, kai sprendimą 


dėl nusikaltimo padarymo priėmė prisiekusieji. 
Jeigu byla, kurioje prisiekusieji sprendė klausimą dėl nusikaltimo pa- 

darymo, yra atnaujinama ir atnaujinimas yra paremtas aplinkybėmis, ku- 
rios galėjo turėti įtakos prisiekusiųjų sprendimui, tuo pačiu metu gali būti 
nuspręsta perduoti bylą prisiekusiesiems, kurie priėmė pirmą sprendimą. 
Jeigu pakartotinis teismo procesas yra pradedamas teisiamojo naudai ir 
klausimas yra akivaizdus, teismas, sprendžiantis dėl bylos atnaujinimo, 
gali nedelsdamas pakeisti nuosprendį. 


2$ Kai dėl aukštesnės instancijos sprendimo byla dėl spaudos laisvės, 
kurioje dalyvavo prisiekusieji, bus sprendžiama iš naujo prieš prisieku- 
siuosius to teismo, kuris priėmė sprendimą, prisiekusiųjų skyrimui taiko- 
mos 12 skyriaus 10-14 $ nuostatos. 

3$ Bylos dėl spaudos laisvės ir kitos bylos, susijusios su nusikaltimais, 


reglementuojamais šio Akto nuostatomis, turi būti sprendžiamos nedel- 
siant. 


4$ Neteko galios. 

5$ Galiojančių įstatymų ar šio Akto pagrindu priimtų specialių įsta- 
tymų ar teisės aktų nuostatos taikomos tais atvejais, kurie nėra reglamen- 
tuojami šio Akto. 

Užsienio piliečiai yra prilyginami Švedijos piliečiams, nebent kitaip 
yra nustatyta šiame Akte ar kituose įstatymuose. 


6$ Neteko galios. 

ŽODŽIO LAISVĖS KONSTITUCINIS 
ĮSTATYMAS (1991:1469)10 


1 SKYRIUS 
PAGRINDINĖS NUOSTATOS 


1$ Kiekvienam Švedijos piliečiui visuomenėje garantuojama teisė šio 
įstatymo nustatyta tvarka per radiją, televiziją ar kitais panašiais perda- 
vimo būdais, per viešus atkūrimus iš duomenų bazių, filmus, vaizdo bei 
garso ar kitas technines priemones viešai reikšti mintis, pažiūras, jausmus 
ir kitokią įvairaus pobūdžio informaciją. 

Šiame konstituciniame įstatyme numatytos išraiškos laisvės tikslas 
užtikrinti laisvą keitimąsi nuomonėmis, laisvą ir visapusišką informavimą 
ir laisvą meninę kūrybą. Ši laisvė gali būti ribojama tik šiame įstatyme nu- 
matytais atvejais. 

Konstitucinio įstatymo nuostatos dėl radijo programų galioja ir garsi- 
nio radijo ir televizijos programoms bei visam kitam garso, vaizdo ir teksto 
turiniui, kuris perduodamas elektromagnetinėmis bangomis bei atkuria- 
mas viešai iš duomenų bazių. 

„Įrašai“ šiame įstatyme - priemonės, kuriose yra teksto, vaizdų ar gar- 
sų arba iš kurių galima skaityti, kurių galima klausyti ar kitu būdu suvokti 
naudojantis techninėmis priemonėmis. 

„Duomenų bazė“ šiame įstatyme - informacijos sankaupa, naudoja- 
ma autorizuotam apdorojimui. 





Žodžio laisvės konstitucinis įstatymas, paskelbtas Švedijos parlamento (Riksdago) 
interneto puslapyje http://www.riksdagen.se/sv/Dokument-Lagar/Lagar/Svenskforfa- 
ttningssamling/Yttrandefrihetsgrundlag-1991. sfs-1991-1469/*bet=1991:1469, išvers- 
tas iš švedų kalbos. 

2$ Kiekvienam Švedijos piliečiui garantuojama teisė kūrėjams ir ki- 
tiems autoriams, leidėjams, redakcijoms, naujienų agentūroms, įmonėms, 
pateikiančioms vaizdą techninėmis priemonėmis, pateikti bet kokius duo- 
menis paviešinti radijo programose ir kituose įrašuose. Jis taip pat turi tei- 
sę gauti bet kokius duomenis tokiam duomenų perdavimui ar viešinimui. 
Šios teisės negali būti ribojamos, išskyrus tuos atvejus, kurie numatyt šia- 
me konstituciniame įstatyme. 


3$ Draudžiama institucijoms ar kitiems viešiems organams iš anksto 
redaguoti tai, kas turėtų būti perduodama radijo programoje ar įrašuose. 
Draudžiama institucijoms ir kitiems viešiesiems organams, nesiremiant 
šiuo įstatymu, dėl žinomo ar tikėtino radijo programos ar techninės prie- 
monės turinio drausti arba kliudyti jį paviešinti ar viešai platinti. 

Įstatymu gali būti nustatomas redagavimas ar recenzavimas filmų, 
televizijos, vaizdo įrašų ar kitų įrašų, kurie bus rodomi viešai arba viešas 
filmų, televizijos ar vaizdo įrašų rodymas per duomenų bazę, kuris yra nu- 
matytas 9$ pirmos dalies 3 punkte. 

Draudžiama institucijoms ir kitiems viešiesiems organams, nesire- 
miant šiuo konstituciniu įstatymu, dėl radijo programų ar techninių prie- 
monių turinio drausti ar kliudyti valdyti arba naudotis tokiomis techninė- 
mis priemonėmis, kurios reikalingos priimti radijo programą ar suprasti 
įrašų perteikiamą turinį. Tai taikoma ir draudimui įrengti laidinį radijo 
programų transliavimo tinklą. 


4$ Institucijoms ir kitiems viešiesiems organams draudžiama, nesiva- 
dovaujant šiuo konstituciniu įstatymu, imtis priemonių prieš asmenį dėl 
to, kad jis radijo programoje ar įrašuose piktnaudžiavo išraiškos laisve arba 
prisidėjo prie šio piktnaudžiavimo. Taip pat draudžiama, nesivadovaujant 
šiuo įstatymu, imtis priemonių prieš šią programą ar įrašus. 


5$ Tie, kas teisėjauja bylose dėl piktnaudžiavimo išraiškos laisve ar 
kitu būdu kontroliuoja šio konstitucinio įstatymo vykdymą, turi įsidėmėti, 
kad išraiškos laisvė yra laisvos visuomenės pagrindas. Visada dėmesys turi 
būti labiau kreipiamas į tikslą nei į išraiškos būdą. Jei kyla abejonių, geriau 
išteisinti kaltą, nei nuteisti nekaltą. 


6$ Šis konstitucinis įstatymas taikomas visuomeninėms radijo pro- 
gramos transliacijoms, pritaikytoms priimti tam tikrais techniniais įren- 
giniais. Radijo programų transliacijomis laikomas ir tiesioginių ar įrašytų 

programų pateikimas gyventojams atskirai pareikalavus, jei gavėjas negali 
turėti įtakos pradžios laikui ir programos turiniui. 

Radijo programai, išeinančiai iš Švedijos ir transliuojamai per palydo- 
vą, taikomos šio konstitucinio įstatymo bendros radijo programoms taiko- 
mos nuostatos. 

Įstatymuose turi būti numatytos išimtys dėl radijo programų, kurios iš 
esmės yra numatytos užsieniui, ir radijo programų, kurios transliuojamos 
laidais, bet nėra skirtos plačiajai visuomenei. Tokios išimtys negalioja 2$ ir 
3$ nuostatoms. 


7$ Radijo programos, numatytos 6$ arba atsiunčiamos iš užsienio ar 
perduodamos čia per palydovus, tačiau neišsiunčiamos iš Švedijos, tuo pa- 
čiu metu vykstančiam ir nepakeistam persiuntimui šalyje, galioja tik tai, 
kas nurodyta: 

3$ pirmoje dalyje dėl išankstinio redagavimo ir kitų kliūčių, 

3$ trečioje dalyje apie techninių priemonių valdymą ir laidinio tinklo 
įrengimą, 

4$ dėl draudimo imtis priemonių prieš asmenį nesiremiant konstitu- 
ciniu įstatymu, 

5$ apie taisykles, kurių turi būti laikomasi taikant šį konstitucinį įsta- 
tymą, 

3 skyriaus 1$ dėl teisės perduoti radijo programą laidais, 

3 skyriaus 3$ ir 5$ dėl atskirų įstatymų leidybos procedūrų ir teismi- 
nio nagrinėjimo. 

Jei Riksdagas ratifikuotų tarptautinius susitarimus dėl radijo progra- 
mų, nutarimai, numatyti 12$ antroje dalyje, neprieštaraujant susitarimui, 
neturi kliudyti perduoti radijo programas. 

10 skyriaus 2$ nuostatos nustato teisę perduoti ir gauti duomenis bei 
informaciją iš užsienio skelbti radijo programose. 


8$ Tiesiogiai transliuojamoms programoms ar programos dalims, ku- 
rios sudarytos iš dienos naujienų, mišių ar renginių, kuriuos organizuoja 
ne programų transliuotojas, netaikomos šios nuostatos: 

2$ dėl teisės perduoti ir gauti duomenis skelbti, 

4$ dėl draudimo imtis priemonių, 

5$ dėl taisyklių, kurių turi būti laikomasi taikant šį konstitucinį įsta- 
tymą, 

2 skyriuje numatyta teisė į anonimiškumą, 

5-7 skyrių nuostatos dėl žodžio laisvės pažeidimų, atsakomybės bei 
priežiūros, kaltinimo ir prievartos priemonių, 

9 skyriaus nuostatos dėl teismo proceso bylose dėl išraiškos laisvės 
pažeidimų, 

10 skyriaus 2$ nuostatos dėl teisės perduoti ir gauti duomenis iš užsie- 
nio skelbti radijo programose. 


9$ Šio konstitucinio įstatymo nuostatos dėl radijo programų taip pat 
taikomos ir kitais atvejais nei numatyta 6$ pirmos dalies antrajame saki- 
nyje, kai periodinio leidinio ar radijo programos redakcija, įmonė, kurios 
veikla susijusi su spauda ar Spaudos laisvės akto jai prilyginamomis publi- 
kacijomis arba įrašais ar naujienų tarnyba elektromagnetinėms bangoms: 

1. atskirai pareikalavus teikia visuomenei informaciją iš duomenų ba- 
zės, kurios turinį gali pakeisti tik veiklos vykdytojas, taip pat tiesiogiai ar 
netiesiogiai iš įrašų perduoda vaizdus, užrašus, piešinius; 

2. kitaip, pagal išankstinį susitarimą, pateikia visuomenei informaciją 
per duomenų bazę, numatytą 1 punkte; 

3. viešai transliuodama pateikia informaciją visuomenei per duomenų 
bazę, kuri nurodyta 1 punkte. 

Tai, kas nustatyta pirmojoje dalyje, galioja ir kitiems, turintiems skel- 
bimo leidimus šioje veiklos srityje. Skelbimo leidimų išdavimui nustatomi 
šie reikalavimai: 

- veikla turi būti vykdoma taip, kaip nurodyta pirmoje dalyje, o 

perdavimas turi būti vykdomas iš Švedijos; 

- skelbėjas turi būti įpareigotas ir imtis vykdymo; 

- veiklos pavadinimas turi būti toks, kurį būtų sudėtinga supainio- 

ti su kitos veiklos pavadinimu, minimu šiame paragrafe. 

Skelbimo leidimas galioja dešimt metų nuo jo išdavimo. Vėliau lei- 
dimas netenka galios. Leidimas gali būti atnaujinamas, kiekvieną kartą 
dešimčiai metų, esant aplinkybėms, dėl kurių leidimas išduodamas. Pa- 
sibaigus aplinkybėms, dėl kurių skelbimo leidimas išduodamas, skelbimo 
leidimas gali būti atšauktas, jei veikla nepradedama vykdyti per šešis mė- 
nesius nuo skelbimo leidimo išdavimo arba veiklos vykdytojas pranešė, 
kad veiklos nevykdo. Jei skelbimo leidimas baigia galioti arba yra atšaukia- 
mas, taikomos kitų teisės aktų nuostatos. 

Skelbimo leidimo išdavimo, atnaujinimo, atšaukimo ir galios neteki- 
mo tvarka nustatoma įstatymu. 

Atsakomybė už nuostatų, numatytų ketvirtoje ir penktoje dalyje, nesi- 
laikymą numatoma įstatymu. 


10$ Šis konstitucinis įstatymas taikomas išleistiems įrašams. Įrašas 
laikomas išleistu, jei jis platinamas Švedijos visuomenei jį paleidžiant, par- 
duodant ar pateikiant kitu būdu. 

Ar šis konstitucinis įstatymas taikytinas, sprendžiama kiekvienu ats- 
kiru atveju, atsižvelgiant į tai, kas laikytina platinimu. Nesant kitų aplinky- 
bių, šis konstitucinis įstatymas taikomas įrašui sa duomenimis, nurodytais 
3 skyriaus 13$ ir ketvirto skyriaus 4$. 


11$ Kad tam tikros radijo programos prilyginamos periodiniams lei- 
diniams, numatyta Spaudos laisvės akto 1 skyriaus 7$. 


12$ Spaudos laisvės akto 1 skyriaus 8$ ir 9$ nuostatos dėl autorių 
teisių, tam tikrų komercinių anonsų, informacijos apie mokumą bei duo- 
menų gavimo būdus, nepažeidžiant šio konstitucinio įstatymo, galioja ir 
radijo programoms bei įrašams. 

Šio konstitucinio įstatymo nuostatos nesudaro kliūčių kitais įstaty- 
mais numatyti komercinės reklamos draudimo ar kitų sąlygų šiai reklamai. 
Tai galioja ir nuostatoms dėl draudimo ar kitų sąlygų nustatymo kitiems 
anonsams ir transliavimui programų, kurios visiškai ar iš dalies finansuo- 
jamos ne to asmens, kuris vykdo veiklą. 


13$ Šis konstitucinis įstatymas netaikomas pornografinėms nuotrau- 
koms, kuriose vaizduojami lytiškai nesubrendę asmenys ar asmenys, ku- 
riems nėra aštuoniolikos metų. 


2 DALIS 
TEISĖ Į ANONIMIŠKUMĄ 
1$ Radijo programos ar įrašo autorius turi teisę neatskleisti savo as- 


mens tapatybės. Tai taikoma ir asmeniui, kuris buvo užfiksuotas įraše, ir 
asmeniui, pateikusiam duomenis 1 skyriaus 2$ numatytu būdu. 


2$ Bylose dėl atsakomybės, žalos atlyginimo ar kitų poveikio priemo- 
nių taikymo pažeidus saviraiškos laisvę radijo programoje ar įraše, neturi 
būti keliamas klausimas, kas juose veikė, kas juos paviešino ar kas pateikė 
duomenis 1 skyriaus 2$ numatytu būdu. 

Jei asmuo buvo nurodytas kaip autorius ar buvo užfiksuotas įraše, by- 
loje leidžiama nagrinėti jo atsakomybės klausimą. Tai galioja ir tuomet, kai 
byloje asmuo skelbiasi esąs autorius ar asmuo, kuris užfiksuotas įraše. 

Tai, kas nurodyta pirmoje dalyje, nesudaro kliūčių tame pačiame pro- 
cese nagrinėti bylas dėl išraiškos laisvės pažeidimo ir bylas dėl pažeidimų, 
numatytų 5 skyriaus 3$. 


3$ Tas, kuris užsiima kūrimu ar platinimu kūrinio, kuris buvo padary- 
tas ar numatytas radijo programai ar įrašui, ir dirbantis naujienų agentūro- 
je neturi teisės atskleisti, kas yra įrašo autorius ar kas pateikė jį paviešinti, 
ar kas yra užfiksuotas įraše, ar kas pateikė duomenis taip, kaip numatyta 
pagal 1 skyriaus 2$. 

Pareiga neatskleisti negalioja, jei: 

1. asmuo, kurio atžvilgiu taikoma pareiga neatskleisti asmens tapaty- 
bės, sutinka, kad jo asmens tapatybė būtų atskleista; 

2.jei pagal 2$ antrą dalį iškyla klausimas dėl asmens tapatybės; 

3. jei tai susiję su nusikaltimu, nurodytu 5 skyriaus 3$ pirmos dalies 
1 punkte; 

4. jei tai susiję su nusikaltimais, nurodytais 5 skyriaus 2$ ar 3$ pirmos da- 
lies 2 ir 3 punktuose, ir teismas vykstant procesui nurodo esant būtina pateikti 
šiuos duomenis, o asmuo, kuris yra kaltinamas ar įtariamas padaręs nusikal- 
timą, yra tas, kurio atžvilgiu taikoma pareiga neatskleisti asmens tapatybės; 

5. jei teismas, atsižvelgdamas į viešąjį interesą ar atskiro asmens inte- 
resus, mano esantsvarbu, kad duomenys būtų pateikti vykdant liudytojų 
apklausą ar vienos iš šalių apklausą prisiekiant. 

Vykdant antros dalies 4 ir 5 punktuose numatytas apklausas teisėsau- 
gos institucijos turi apdairiai elgtis ir užduoti klausimus taip, kad pareiga 
neatskleisti tapatybės nebūtų pažeista labiau, nei atskiru atveju yra leista. 


4$ Institucijai ar kitam viešajam organui draudžiama tirti: 

1. kas yra paviešinto ar ketinamo paviešinti radijo programoje arba 
įraše kūrinio autorius ar kas jame veikė; 

2. kas pateikė ar ketino pateikti kūrinį paviešinti per radijo programą 
ar įrašą; 

3. kas pateikė duomenis taip, kaip numatyta 1 skyriaus 2$. 

Nedraudžiama atlikti tyrimą, jei šiame konstituciniame įstatyme yra 
numatyta atsakomybė ar kitos poveikio priemonės. Šiuo atveju turi būti 
atsižvelgiama į 3$ nustatytą pareigą neatskleisti tapatybės. 

Jokia institucija ar viešasis organas neturi teisės imtis priemonių prieš 
asmenį, jei jis ar ji radijo programoje ar įraše naudojosi savo išraiškos lais- 
ve ir padėjo kitam šią laisvę įgyvendinti. 

5$ Tas, kuris tyčia ar dėl neatsargumo pažeidžia savo pareigą, nusta- 
tytą 3$, baudžiamas bauda ar laisvės atėmimu iki vienerių metų. Tas pats 
taikoma ir tam, kuris per radijo programą ar kitus įrašus tyčia ar dėl neat- 
sargumo pateikia klaidingus duomenis apie įrašo autorių ar asmenį, kuris 
pateikė paviešinti šį įrašą ar kuris šiame įraše veikia ar pateikia duomenis. 

Už tyrimą, prieštaraujantį 4$ pirmajai ir antrajai daliai, jei tyrimas buvo 
vykdomas tyčia, baudžiama bauda ar laisvės atėmimu iki vienerių metų. 

Už tyčinį veikimą, prieštaraujantį 4$ trečiajai daliai, jei buvo imtasi 
tokių priemonių kaip atleidimas iš pareigų, pranešimas apie atleidimą iš 
darbo, drausminės atsakomybės taikymas ar panašių priemonių, baudžia- 
ma bauda ar laisvės atėmimu iki vienerių metų. 

Kaltinimai už nusikaltimus, numatytus pirmoje dalyje, pareiškiami 
tik tuomet, kai yra nukentėjusiojo kreipimasis. 


3 SKYRIUS 
TRANSLIAVIMAS, ĮRAŠYMAS IR PLATINIMAS 


Radijo programos 

1$ Kiekvienas Švedijos pilietis ar Švedijos juridinis asmuo turi teisę 
transliuoti radijo programas kabeliu. 

Ši pirmoje dalyje nustatyta teisė nelaikoma apribota, jei įstatymuose 
nustatoma: 

1. tinklo savininko pareiga suteikti tiek vietos, kiek reikalinga tam tik- 
roms programoms atsižvelgiant į visuomenės teisę gauti visapusišką infor- 
maciją; 

2. tinklo savininko pareiga suteikti tiek vietos, kiek reikalinga tam 
tikroms transliacijoms, atsižvelgiant į konkurenciją, susijusią su tokiomis 
transliacijomis tinkle ar visuomenės intereso suponuotą priėjimą prie to- 
kių transliacijų; 

3. tinklo savininko pareiga imtis priemonių, siekiant užtikrinti priė- 
mėjų rato įtaką programos pasirinkimui; 

4. televizijos transliuotojų pareiga transliuoti programas su tekstu, 
vertimu, įskaitytu tekstu ar kitais būdais, kad programos būtų prieinamos 
neįgaliems žmonėms; 

5. priemonės prieš pasikartojantį transliavimą vaizdų su prievartos 
scenomis, pornografijos vaizdais, tautine neapykanta. 


2$ Teisė transliuoti radijo programas kitu būdu nei per kabelį, leidimų 
išdavimo tvarka ir sąlygos nustatoma įstatymu. 

Visuomenė turi siekti, kad radijo dažniai būtų naudojami tokiu būdu, 
kad būtų plečiama išraiškos laisvė ir teisė į informaciją. 

Susivienijimams turi būti sudaryta galimybė gauti leidimą siųsti radi- 
jo signalus tokiu atstumu, kokiu prieinami radijo dažniai siekia. Kitos su 
tuo susijusios nuostatos nustatomos įstatymu. 


3$ Transliacijos teisės apribojimams, kurie numatyti 1-2$$, galioja 
tai, kas nustatyta teisių ir laisvių apribojimams Akto dėl valdymo formos 
2 skyriaus 21-236$. 


4$ Radijo programos transliuotojas savarankiškai sprendžia, koks bus 
programos turinys. 


5$ Ginčai dėl teisės transliuoti radijo programas turi būti sprendžiami 
teisme ar kitoje institucijoje, kurios sudarymo tvarka numatyta įstatyme ir 
kurios pirmininkas yra etatinis teisėjas arba buvęs etatinis teisėjas. Vyriau- 
sybės nutarimo šiuo klausimu nagrinėjimas teisme apima tik šio nutarimo 
teisėtumo patikrinimą. Jei ginčas kyla dėl priemonių, kurių buvo imtasi 
dėl piktnaudžiavimo išraiškos laisve, jis nagrinėjamas teisme, dalyvaujant 
prisiekusiesiems įstatymo nustatyta tvarka. Minėtos nuostatos netaikomos, 
jei tai susiję su teisės aktų pažeidimu arba sąlygomis komercinei reklamai, 
kitam anonsavimui ar transliavimui radijo programų, numatytų 1 skyriaus 
12$ antroje dalyje. 


6$ Pareiga saugoti ir pateikti radijo programų įrašus išankstiniam re- 
dagavimui bei jų atidavimas į archyvą nustatoma įstatymu. 

7$ Įstatymuose gali būti numatytos nuostatos, užkertančios kelią radijo 
programomis platinti žemėlapius, brėžinius ar vaizdus, kuriuose vaizduojama 
dalis Švedijos ar ji visa ir tai susiję su reikšminga šalies gynybai informacija. 


Įrašai 


8$ Kiekvienas Švedijos pilietis turi teisę daryti įrašus ir juos platinti. 
Norint viešai rodytifilmą, vaizdo įrašą gali būti reikalaujama redagavimo ir 
patvirtinimo pagal 1 skyriaus 3$ antrą dalį. 

9$ Nuostatos, kuriose nustatoma pareiga saugoti įrašų egzempliorius 
ir pateikti juos redaguoti ar patvirtinti, įtvirtinamos įstatymu. Įstatymu taip 
pat įtvirtinamos nuostatos, kuriose numatoma pareiga pateikti tokių įrašų 
egzempliorius tam tikrai institucijai bei pateikti informaciją, susijusią su šia 
pareiga. 


10$ Paštas ar kita susisiekimo institucija neturi teisės atsisakyti prista- 
tyti įrašus dėl jų turinio, išskyrus tuos atvejus, jei pristatant būtų pažeistos 
13$ trečios ir ketvirtos dalies nuostatos. 

Visuomeninio susisiekimo įmonė, įsipareigojusi pristatyti įrašus, ne- 
laikoma įrašų platintoja pagal 6 skyriaus nuostatas. 


11$ Šiam konstituciniam įstatymui neprieštarauja įstatyme numaty- 
tos nuostatos dėl tokių atvejų, kai jaunesniam nei penkiolikos metų am- 
žiaus asmeniui įsigijimo tikslais pateikiama filmas, vaizdo įrašas, tikroviš- 
kai perteikiantis prievartą ar gresiančią prievartą prieš žmones ar gyvūnus. 


12$ Šiam konstituciniam įstatymui neprieštarauja nuostatos, numa- 
tytos įstatymuose dėl atsakomybės ir teisinių poveikio priemonių taikymo 
tam, kuris: 

1. iškabose ar kitu panašiu būdu rodo pornografinius vaizdus viešose 
vietose ar netoli jų, kur gali būti sulaukta viešo pasipiktinimo; 

2.be išankstinio užsakymo paštu ar kitais būdais pristato medžiagą su 
pornografiniais vaizdais, 

3. tarp vaikų ir jaunimo platina įrašus, kurie savo turiniu gali paska- 
tinti brutalumą ar sukelti kitą pavojų jauniems žmonėms. 

Minėta nuostata galioja ir taikant atsakomybę bei teisinio poveikio 
priemones tam, kuris pažeidė nuostatas dėl filmo, vaizdo įrašo redagavimo 
ir patvirtinimo prieš paviešinant jį duomenų bazėje, kaip numatyta 1 sky- 
riaus 9$ pirmos dalies 3 punkte. 

Įstatymuose gali būti numatytos nuostatos, draudžiančios įrašais pla- 
tinti žemėlapius, brėžinius ar vaizdus, kuriuose vaizduojama dalis Švedijos 
ar ji visa ir tai susiję su reikšminga šalies gynybai informacija. 


13$ Ant įrašų, kurie gaminami šalyje ir yra numatyti platinti šalyje, 
turi būti aiškiai matomi duomenys, kuriuose turi būti nurodyta, kas užsakė 
pagaminti šį įrašą, taip pat kada, kur ir kas šį egzempliorių pagamino. Kitos 
su tuo susijusios nuostatos numatomos įstatymu. 

Tas, kuris gamina įrašą ir tyčia ar dėl neatsargumo pažeidžia pirmos 
dalies nuostatas, baudžiamas bauda ar laisvės atėmimu iki vienerių metų. 

Tas, kuris tyčia ar dėl neatsargumo platina įrašus be duomenų, nu- 
matytų pirmoje dalyje, baudžiamas pinigine bauda. Ši nuostata taip pat 
taikoma ir esant neteisingiems duomenims, jei platintojas apie tai žinojo. 

Tas, kas platina įrašus, kurie vadovaujantis šiuo konstituciniu įstaty- 
mu buvo paimti ar konfiskuoti, baudžiamas bauda ar laisvės atėmimu iki 
vienerių metų. 


14$ Pareiga tiems, kas verčiasi filmų, vaizdo ar kitų įrašų prekyba ir 
nuoma, registruotis institucijose, nustatoma įstatymu, o prašymo regis- 
truotis turinys ir registracijos tvarka tvirtinama įstatymu. 


Užsakyti įrašų, leidinių ir vaizdų egzemplioriai 


15$ Ant įrašo, leidinio ar vaizdo, numatyto 1 skyriaus 9$ pirmos dalies 
1 punkte, turi būti nurodytas duomenų bazės pavadinimas, taip pat kada, 
kur ir kaip įrašas, leidinys ar vaizdas išimtas iš duomenų bazės. Tas, kas už- 
siima šia veikla, privalo užtikrinti, kad įrašai, leidiniai ar vaizdai turėtų šiuos 
duomenis. Kitos su tuo susijusios nuostatos numatomos įstatymu. 

Tas, kuris tyčia ar dėl neatsargumo pažeidžia nuostatas, numatytas 
pirmoje dalyje, baudžiamas bauda ar laivės atėmimu iki vienerių metų. 

Tas, kuris tyčia ar dėl neatsargumo išduoda tokius įrašus, leidinius ar 
vaizdus, kurie numatyti 9$ pirmos dalies 1 punkte ir ant kurių nėra duo- 
menų, nurodytų pirmoje dalyje, baudžiamas pinigine bauda. Ši nuostata 
taip pat taikoma ir esant neteisingiems duomenims, jei tas, kuris išdavė 
įrašą, leidinį ar vaizdą, apie tai žinojo. 


4 SKYRIUS 
REDAKTORIUS 


1$ Radijo programos ir įrašai turi turėti redaktorių. Radijo programų 
redaktorius, vadovaujantis įstatymais, numatomas kiekvienai programai 
arba visai ar daliai programinės veiklos. 

Redaktorių skiria tas, kas užsiimta transliavimo veikla arba įrašų ga- 
myba. 

2$ Redaktoriumi turi būti Švedijos pilietis. Įstatymuose gali būti nu- 
matyta, kad redaktoriumi gali būti ir užsienietis. 


Redaktoriaus gyvenamoji vieta turi būti Švedijoje. Redaktoriumi ne- 
gali būti nepilnametis, bankrutavęs asmuo ar asmuo, kuriam pagal įstaty- 

mus yra paskirtas administratorius. Duomenys apie redaktorių turi būti 
viešai prieinami įstatymo nustatyta tvarka. 


3$ Redaktorius turi turėti įgaliojimus kontroliuoti kūrinių viešinimą 
ir kad niekas nebūtų keičiama be jo pritarimo. Bet kokie jo įgaliojimų ap- 
ribojimai negalioja. 

4$ Ant įrašo turi būti nurodyta, kas yra redaktorius. Redaktorius pri- 
valo kontroliuoti, kad ant kiekvieno įrašo egzemplioriaus būtų ši infor- 
macija. Ant įrašo, leidinio ar vaizdo, numatyto 1 skyriaus 9$ pirmos dalies 
1 punkte, turi būti nurodyta, kas yra duomenų bazės redaktorius. Redak- 
torius privalo kontroliuoti, kad ant kiekvieno įrašo, leidinio ar vaizdo, nu- 
matyto 1 skyriaus 9$ pirmos dalies 1 punkte, egzemplioriaus būtų ši infor- 
macija. 

Duomenys apie redaktorių turi būti viešai prieinami taip, kaip tai nu- 
matyta įstatyme. 


5$ Radijo programų redaktorius gali turėti vieną ar kelis pavaduoto- 
jus. Tai, kas nurodyta 2-4$$ apie atsakingąjį redaktorių, galioja ir jo pa- 
vaduotojams. Jei redaktoriaus įgaliojimai baigiasi, baigiasi ir pavaduotojų 
įgaliojimai. 

6$ Tas, kas tyčia ar dėl neatsargumo pažeidžia 1$, baudžiamas bauda, 
o jei yra sunkinančių aplinkybių - laisvės atėmimu iki vienerių metų. Tas, 
kas tyčia ar dėl neatsargumo pažeidžia 4$ pirmą dalį, baudžiamas pinigine 
bauda. Įstatymu gali būti numatyta bausmė tam, kas pažeidžia 4$ ar 5$ 
nuostatas, numatytas įstatyme. 


7$ Neteko galios. 


5 SKYRIUS 
ŽODŽIO LAISVĖS KONSTITUCINIO ĮSTATYMO PAŽEIDIMAI 


1$ Veikos, Spaudos laisvės akto 7 skyriaus 4$ ir 5$ numatytos kaip 
Spaudos laisvės akto pažeidimai, laikomi žodžio laisvės konstitucinio įsta- 
tymo pažeidimais, jei jie padaromi radijo programoje ar įraše ir yra bau- 
džiami pagal įstatymus. 

Taip pat žodžio laisvės konstitucinio įstatymo pažeidimu bus laiko- 
mas toks neteisėtas prievartos vaizdavimas, kuriame įkyriai ar ištemptai 
rodoma šiurkšti prievarta prieš žmones ar gyvūnus, kai siekiama tuos 

vaizdus platinti, išskyrus tuos atvejus, jei veika atsižvelgus į aplinkybes yra 
pateisinama. 


2$ Veikos, kurios pagal Spaudos laisvės akto 7 skyriaus 2$ nelaikomos 
Spaudos laisvės akto pažeidimais, nes jos atliekamos per pranešimus, kur 
nusikalstama veika yra paslėpta, nelaikomos ir žodžio laisvės konstitucinio 
įstatymo pažeidimais. 


38 Jei kas nors pateikia 1 skyriaus 2$ numatytą pranešimą arba pagal 6 
skyrių išvengdamas atsakomybės prisideda, kad tai būtų paviešinta radijo 
programoje ar įrašu, kaip autorius arba kalbėdamas radijo programoje ir 
tokiu būdu tampa kaltas dėl: 

1. padėjimo kitai valstybei veikti prieš Švedijos Karalystę, šnipinėjimo, 
sunkaus šnipinėjimo, neteisėto slaptos informacijos perdavimo, pervers- 
mo, sunkaus šalies išdavimo, šalies išdavimo bei pasikėsinimo, rengimosi 
ar bendrininkavimo vykdant tokį nusikaltimą; 

2. tyčinio neteisėto dokumento, kuris nėra kiekvienam prieinamas, 
perdavimo arba pateikimo šio dokumento prieš institucijos valią; 

3. tyčinio pareigos neatskleisti tam tikros informacijos pažeidimo 
įstatymų numatytais atvejais, galioja įstatymuose numatytos bausmės už 
šiuos nusikaltimus. 

Jei asmuo sužinojo informaciją ar pranešimą tikslu, nurodytu 1 dalies 
2$, padarydamas nusikaltimą, kuris numatytas pirmos dalies 1 punkte, tai- 
koma įstatymuose numatyta bausmė už šį nusikaltimą. 

Tai, kas nurodyta apie ypatingą įstatymų leidybą Akto dėl valdymo 
formos 2 dalies 22$ pirmoje dalyje, galioja ir įstatymų projektams, kurie 
numatyti pirmos dalies 3 punkte. 


4$ Įstatymuose numatytos nusikaltimų, nurodytų 1 $, bausmės galioja 
ir tuomet, kai nusikaltimas yra laikytinas žodžio laisvės konstitucinio įsta- 
tymo pažeidimu. 

Žalos atlyginimo dėl žodžio laisvės konstitucinio įstatymo pažeidimų 
tvarka numatyta 8 skyriuje. 

Jei kas nors yra nuteisiamas už šmeižtą ar įžeidimą pagal 1$ pirmąją 
dalį ir nusikaltimas padaromas per radijo programą, teismas, priešingos 
šalies reikalavimu, turi teisę nuspręsti, kad visas sprendimas ar jo dalis 
būtų paskelbta to paties radijo transliuotojo. Teismas gali nuspręsti, kad 
būtų paskelbta teismo sudaryta santrauka. 

5$ Kai teismas numato sankcijas už žodžio laisvės konstitucinio įstaty- 
mo pažeidimus, teismas turi pasirūpinti, kad sprendimas būtų paviešintas. 


6$ Įrašas, kuriuo yra pažeidžiamas žodžio laisvės įstatymas, konfis- 
kuojamas. Jei nusikaltimas yra neteisėtas prievartos vaizdavimas, gali būti 
taikomos specialios įstatymu numatytos sankcijos. 

Po konfiskavimo visi egzemplioriai, numatyti platinti, sunaikinami. 
Taip pat turi būti atkreipiamas dėmesys į tai, kad aparatūra, kuri naudoja- 
ma įrašų gamybai dideliais kiekiais, negalėtų atgaminti šių egzempliorių. 


6 SKYRIUS 
ATSAKOMYBĖ 


1$ Už žodžio laisvės pažeidimus radijo programose ar įrašuose atsa- 
ko redaktorius. Redaktoriaus pavaduotojas, veikęs kaip redaktorius, atsako 
kaip redaktorius. Kitose tiesioginėse radijo programų transliacijose, nei 
nurodyta 1 skyriaus 8 $, įstatymu gali būti numatyta, kad kiekvienas kalbė- 
jęs tokioje programoje atsako už savo kalbą pats. 

2$ Už žodžio laisvės pažeidimus, už kuriuos turėtų atsakyti redakto- 
rius, atsako tas, kuris privalo skirti redaktorių, jei: 

1. atsakingasis redaktorius nebuvo paskirtas, kai nusikaltimas buvo 
padarytas; 

2. redaktorius buvo skirtas fiktyviai arba akivaizdžiai negalėjo vykdyti 
4 skyriuje 3$S numatytų įgaliojimų; 

3. duomenys apie leidėją nėra prieinami visuomenei nurodytu būdu. 

Jei redaktoriaus pavaduotojas veikė kaip redaktorius, nors, kai buvo 
padarytas nusikaltimas, jis jau neturėjo įgaliojimų arba jo įgaliojimai bai- 
gėsi arba esant pirmos dalies 2 ar 3 punkte nurodytiems atvejams už žodžio 
laisvės įstatymo pažeidimus atsako redaktorius. 

Už žodžio laisvės pažeidimus vietoj to asmens, kuris nurodytas pir- 
mojoje dalyje, atsako įrašų platintojas, jei ant įrašų trūksta 3 skyriuje 13$ 
nustatytų duomenų apie įrašų gamybos užsakovą ir negalima tiksliai nu- 
statyti, kas jis yra, arba jis neturi žinomo adreso Švedijoje ir negali dalyvau- 
ti teismo procese. 

Duomenų trūkumui, kuris nurodytas trečiojoje dalyje, prilyginamas 
ir tas atvejis, jei duomenyse nurodyta, kad įrašų atsakovo vieta yra užsieny- 
je arba, jei duomenys yra neteisingi, o platintojas apie tai žinojo. 

38 Jei dėl žodžio laivės įstatymo pažeidimo pareiškiami kaltinimai ir 
kaltinamasis mano, kad yra aplinkybių, rodančių, kad ne jis turėtų būti 
atsakingas, jis gali pasiremti šia aplinkybe iki teismo proceso pradžios. Jei 
asmuo to nepadaro, jis yra laikomas atsakingu. 

4$ Tas, kuris, vadovaujantis šiuo skyriaus nuostatomis, atsako už žo- 
džio laisvės pažeidimą dėl vaizdo pateikimo turi būti laikomas žinančiu 
apie vaizdo turinį. Jis taip pat laikomas davusiu sutikimą dėl jo viešinimo. 


5$ Neteko galios. 
6S Atšauktas. 
7$ Atšauktas. 
7 SKYRIUS 
PRIEŽIŪRA, KALTINIMAI IR YPATINGOS PRIEVARTOS 
PRIEMONĖS 


1$ Spaudos laisvės akto 9 skyriaus 1-4$$ nuostatos dėl priežiūros ir 
kaltinimų galioja ir radijo programoms bei įrašams žodžio laisvės pažeidi- 
mų bylose. 

Teisingumo kancleris gali pavesti prokurorui būti kaltintoju žodžio 
laisvės pažeidimų bylose, susijusiose su atsakomybe ar konfiskavimu, dėl 
įrašuose neteisėto prievartos vaizdavimo, tautinės neapykantos kurstymo, 
nusikaltimo piliečių laisvėms, neteisėtų grasinimų, grasinimų valstybės 
tarnautojui ar teismo procese dalyvaujančiam asmeniui. Teisė pareikšti 
kaltinimus negali būti perduota, jei tai susiję su žodžio laisvės pažeidimu 
kurstant tautinę neapykantą ar kėsinantis į piliečių laisves. 

Kaltinimai dėl žodžio laisvės įstatymo pažeidimų gali būti pateikiami 
per šešis mėnesius nuo programos transliacijos, jei pažeidimas susijęs su 
radijo programa, ir nuo informacijos nebeteikimo, jei pažeidimas susijęs 
su informacijos pateikimu, numatytu 1 skyriaus 9$ pirmos dalies 1 ir 2 
punktuose. Jei pažeidimas susijęs su įrašo pateikimu iš duomenų bazės, 
kaip numatyta 1 skyriaus 9$ 3 punkte, per šešis mėnesius nuo įrašo pateiki- 
mo. Kaltinimai dėl žodžio laisvės įstatymo pažeidimų, susijusių su įrašais, 
gali būti pareiškiami per metus nuo įrašo išleidimo. Dėl įrašų, kuriuose 
nepateikiami 3 skyriaus 13$ nurodyti duomenys, taikomi įstatymuose nu- 
matyti terminai kaltinimams pareikšti, taikant apribojimą, kad kaltinimai 

negali būti pareikšti vėliau nei per dvejus metus nuo to momento, kai Tei- 
singumo kancleriui tapo žinoma apie šiuos įrašus. 


2$ Jei žodžio laisvės įstatymo pažeidimas susijęs su įrašu ir vadovau- 
jantis 6 dalimi nėra asmens, kuris atsakytų už šį nusikaltimą, prokuroras 
arba nukentėjusysis vietoj kaltinimų pateikimo gali reikalauti įrašo kon- 
fiskavimo. Tai galioja ir tuo atveju, kai pranešimas apie ieškinį negali būti 
įteiktas Švedijoje tam asmeniui, kuris atsako už nusikaltimą. 


3$ Tai, kas Spaudos laisvės akto 10 skyriuje nurodyta apie leidinių 
poėmį, taikoma ir įrašams. Tokio įrašo, leidinio ar vaizdinio, kaip numaty- 
ta 1 skyriaus 9$ pirmos dalies 1 punkte, poėmiui tyrimo dėl žodžio laisvės 
įstatymo pažeidimo metu galioja tai, kas numatyta Spaudos laisvės akto 
10 skyriaus 14$. Vietoje Spaudos laisvės akto 10 skyriaus 6$ ir 8$ įrašams 
galioja tai, kas nurodyta šio paragrafo antroje ir trečioje dalyje. Jei ter- 
minas, numatytas 10 skyriaus 4$, atsižvelgiant į poėmio apimtis ar kitas 
aplinkybes, yra nepakankamas, teismas Teisingumo kanclerio prašymu šį 
terminą gali pratęsti. Šis termino pratęsimas negali būti ilgesnis nei būtina 
ir bendrai negali tęstis ilgiau nei dvi savaites. Tai, kas nurodyta Spaudos 
laisvės akto 10 skyriaus 3$ antroje dalyje, negalioja, jei Teisingumo kancle- 
ris, vadovaujantis šio skyriaus 1$, pavedė prokurorui būti kaltintoju žodžio 
laisvės pažeidimo byloje. Tokiu atveju tai, kas nustatyta Spaudos laisvės 
akto 10 skyriaus 2, 4 ir 14$$ bei šiame paragrafe dėl Teisingumo kanclerio 
įgaliojimų, galioja ir prokurorui. 

Kiekviename sprendime dėl poėmio turi būti nurodyta tai, kas lėmė 
poėmį. Jei, esant tokiam poėmiui, kuris numatytas Spaudos laisvės akto 10 
skyriaus 14$, nėra galimybių nurodyti kiekvieną tokią ištrauką, turi būti 
vėliau, kai tik įmanoma, atskirame sprendime nurodoma, kurios ištraukos 
galimai pažeidžia įstatymą. Poėmis taikomas tik tiems diskams, juostoms 
ir kitoms įrašo dalims, kuriose yra šios ištraukos. 

Poėmio patvirtinimo raštas turi būti nedelsiant nemokamai pristaty- 
tas tam asmeniui, kuriam poėmis bus taikomas, bei tam, kuris išleido įrašą. 
Patvirtinimo rašte turi būti nurodyti duomenys apie ištrauką ar ištraukas, 
dėl kurių atliekamas poėmis. 

4$ Įstatyme gali būti nurodyta, kad institucija, kurios sudėtis yra nu- 
statyta įstatymu ir kurios pirmininkas yra ar buvo etatinis teisėjas, tikrins, 
ar radijo programos, kurios transliuojamos kitu būdu nei per kabelį, ati- 
tinka įstatymus ar kitas transliacijoms taikytinas sąlygas. Įstatymas gali 

numatyti, kad šios institucijos nurodymai gali būti siejami su piniginėmis 
baudomis. Su atsakomybe susiję sprendimai dėl žodžio laisvės konstituci- 
nio įstatymo pažeidimų ir nurodymai dėl piniginių baudų skyrimo visuo- 
met nagrinėjami teisme pagal 3 skyriaus 5$. 

5$ Įstatymu gali būti nustatyta speciali priežiūra, kad filmuose, vaizdo 
ir kituose įrašuose nebūtų piktnaudžiaujama žodžio laisve rodant neteisėtą 
prievartą ir kad įrašai, kuriuose rodoma prievarta ar grasinimai panaudoti 
prievartą, įsigijimo tikslu nebūtų platinami jaunesniems nei penkiolikos 
metų asmenims. Įstatymu institucijai gali būti suteikti įgaliojimai laikinai 
paimti egzempliorius filmų, vaizdo ir kitų įrašų, kurie galimai neteisėtai 
vaizduoja prievartą. 

6$ 4 ir 5$$ nuostatoms taikomi Akto dėl valdymo formos 2 dalies 
21-23$$ nuostatos dėl pagrindinių teisių ir laisvių apribojimų. 


8 SKYRIUS 
ŽALOS ATLYGINIMAS 


1$ Žalos atlyginimas gali būti priteistas dėl radijo programos ar įrašo 
turinio tik tais atvejais, jei yra padarytas žodžio laisvės pažeidimas. Žalos 
atlyginimui dėl nusikaltimų, numatytų 5 skyriaus 2 ir 3S$, galioja tai, kas 
nustatyta įstatymuose. 

2$ Asmuo, kuriam pagal 6 skyriaus nuostatas yra priskirta atsakomy- 
bė, privalo atlyginti ir atsiradusią žalą. Atlyginti žalą gali būti reikalaujama 
ir iš vykdančiojo šią veiklą arba užsakiusiojo įrašų gamybą. 

3$ Jei asmuo, kuriam priskirta atsakomybė, nusikaltimo padarymo 
metu neturi žinomo adreso šalyje ir negali būti iškviestas į teismą, o atsa- 
komybė pagal 6 skyriaus 2$ 3 dalį pereina kitam asmeniui, žalos atlygini- 
mo įstatymų nustatyta tvarka gali būti reikalaujama ir iš pirmojo. 

4$ Tai, kas nurodyta 6 skyriaus 4$, taikoma ir žalos atlyginimui dėl 
žodžio laisvės pažeidimų radijo programose ir įrašuose. Tokio pobūdžio 
reikalavimui atlyginti žalą taikomos ir Spaudos laisvės akto 11 skyriaus 
3-5$$ nuostatos dėl atskirųjų pretenzijų. 

9 SKYRIUS 
TEISMO PROCESAS ŽODŽIO LAISVĖS PAŽEIDIMŲ BYLOSE 


1$ Spaudos laisvės akto 12 skyriaus nuostatos dėl teismo proceso 
spaudos laisvės pažeidimų bylose taikomos ir atitinkamoms byloms, susi- 
jusioms su radijo programomis ir įrašais (žodžio laisvės pažeidimų bylos). 
Spaudos laisvės akto 12 skyriaus 2$ nuoroda į 8 skyrių turi apimti ir šio 
konstitucinio įstatymo 6 dalį. 

Spaudos laisvės pažiedimų bylose numatyti prisiekusieji taip pat gali 
būti prisiekusiaisiais ir žodžio laisvės pažeidimų bylose. 


10 SKYRIUS 
UŽSIENIO RADIJO PROGRAMOS IR ĮRAŠAI 


1$ 1-9 ir 11 dalių nuostatos taikytinos ir įrašams, kurie išleisti užsie- 
nyje ir platinami Švedijoje. Visa kita, kas nurodoma apie tą asmenį, kuris 
išleido įrašą, taikytina asmeniui, kuris šį įrašą platina čia šalyje. 

Dėl teisės pateikti ir gauti duomenis bei informaciją apie paviešinimą 
ir teisės į anonimiškumą galioja atitinkamos Spaudos laisvės akto 13 sky- 
riaus 6$ nuostatos. Kartu: 

nuoroda į Spaudos laisvės akto 1 skyriaus 1$ trečiąją ir ketvirtąją dalis 
laikoma nuoroda į šio konstitucinio įstatymo 1 skyriaus 2$, 

nuoroda į Spaudos laisvės akto 3 skyrių laikoma nuoroda į šio konsti- 
tucinio įstatymo 2 skyriaus 3$, 

nuoroda į Spaudos laisvės akto 7 skyriaus 3 $ pirmos dalies 2 punktą 
laikoma nuoroda į šio konstitucinio įstatymo 5 skyriaus 3$ pirmos dalies 
2 punktą. 

2$ 1$ nuostata dėl teisės pateikti ir gauti duomenis bei informaciją ir 
teisės į anonimiškumą galioja ir radijo programoms, kurios transliuoja- 
mos iš užsienio, bei įrašams, kurie neplatinami Švedijoje, nepaisant to, ar 
įrašas pagamintas čia, ar užsienyje. Tačiau įstatymuose gali būti numatytos 
išimtys dėl teisės perduoti ir gauti duomenis per radijo programas, kurios 
siunčiamos iš atviros jūros ar virš jos esančios erdvės. 

11 SKYRIUS 
BENDROSIOS NUOSTATOS 


1$ Spaudos laisvės akto 14 skyriaus 1-3$$ nuostatos dėl teismo spren- 
teismams spaudos laisvės pažeidimų bylose bei bylos nagrinėjimui skubos 
tvarka nuostatos taikomos byloms, susijusioms su šiuo konstituciniu įsta- 
tymu. 

Visais atvejais, kai nėra numatytas teisinis reguliavimas šiuo konsti- 
tuciniu įstatymu ar šio įstatymo pagrindu priimtais įstatymais, galioja kito 
konstitucinio įstatymo ar įstatymo nuostatos. 

Užsieniečiai turi tokias pačias teises, numatytas Žodžio laisvės kons- 
tituciniu įstatymu, kaip ir Švedijos piliečiai, išskyrus įstatymu numatytus 
atvejus. 

Šveicarijos Konfederacijos 1999 m. balandžio 18 d. referendume pri- 
imta Konstitucija, įsigaliojusi 2000 m. sausio 1 d., yra trečioji jos istori- 
joje. Iki to laiko šalyje galiojo 1848 ir 1874 m. konstitucijos. Pagrindinės 
priežastys, lėmusios konstitucinę reformą, kuri pradėta praėjusio amžiaus 
septintajame dešimtmetyje, buvo 1874 m. Konstitucijos formos ir turinio 
trūkumai. Ši Konstitucija tik dėl pakeitimų, kurių jos galiojimo laiku buvo 
priimta daugiau nei 140, atitiko laiko poreikius, tačiau tokia daugybė pa- 
keitimų padarė žalos jos aiškumui ir rišlumui. Be to, Konstitucijoje išryškė- 
jo pagrindinių teisių ir teisinės valstybės principų spragos, todėl formavosi 
nuomonė, kad siekiant pašalinti šiuos Konstitucijos trūkumus nebeužtektų 
tik tam tikrų pakeitimų, todėl būtina ją iš naujo peržiūrėti. Laikui bėgant 
ne tik šie, bet ir kiti pokyčiai, ypač valstybės organizavimo srityje, darėsi 
būtini!. 

Konstitucija buvo priimta 1998 m. gruodžio 18 d. Kantonų Taryboje, 
jai pritarta vienbalsiai, Nacionalinėje Taryboje - 134 „už“, 14 „prieš“ 32 su- 
silaikius. Tauta ir kantonai naujai Federalinei Konstitucijai pritarė 1999 m. 
balandžio 18 d. įvykusiame referendume. Pasak R. Rhinowo, ši Konstitu- 
cija pasižymi „nauju dizainu'*: jai pirmiausia būdingas teksto aiškumas 
ir suprantamumas (kalbos stilius dažniausiai paprastas, nepretenzingas, 





1 


Šiuo tikslu Bundesratas 1967 m. sudarė darbo grupę, o 1974 m. - ekspertų komisi- 
ją. Pastaroji 1977 m. pateikė Konstitucijos projektą. Daugiausia kritikos šis projektas 
susilaukė dėl naujo ekonominės ir socialinės santvarkos reglamentavimo, taip pat dėl 
kompetencijos tarp Federacijos ir kantonų padalijimo. 1987 m. birželio 3 d. nutarimu 
federalinės Konstitucijos peržiūrėjimo procesas buvo pradėtas, tačiau dėl prasidėjusių 
debatų Europos Sąjungos klausimais buvo atidėtas. Tik kai Šveicarijos tauta 1992 m. 
gruodžio 6 d. vykusiame referendume narystei Europos Sąjungoje nepritarė, vėl grįžta 
prie pradėtų darbų. Bundesratas 1995 m. birželio mėn. parengtą Konstitucijos pro- 
jektą pateikė visuomenei svarstyti. 1996 m. lapkričio 20 d. Federaliniam Susirinkimui 
buvo pateikti trys projektai: Federalinis nutarimas dėl papildytos federalinės Konsti- 
tucijos (A projektas), Federalinis nutarimas dėl tautos teisių reformos (B projektas) ir 
Federalinis nutarimas dėl teisinės reformos (C projektas). 

Rhinow, R. Grundziige des Schweizerischen Verfassungsrechts. Basel, Gent, Mūnchen, 
2000, S. 24. 

negausus simbolių, patetiškas tik preambulėje), nauja struktūra. Įgyven- 
dinus konstitucinės reformos sumanymą, ji gali būti apibūdinama kaip 
jau esamos konstitucinės teisės sisteminimo ir konsolidavimo rezultatas. 
Konstituciją sudaro preambulė ir 197 straipsniai, suskirstyti į 6 dalis. Šios 
(išskyrus pirmąją) savo ruožtu suskirstytos į skyrius, skyriai - į skirsnius. 

Šveicarijos 1999 m. Konstitucijos keitimo tvarka nustatyta jos šešto- 
sios dalies 1 skyriuje (192-195 str.). Šiame skyriuje įtvirtintos nuostatos 
glaudžiai susijusios su Konstitucijos ketvirtosios dalies, kurioje nustaty- 
ta teisė pareikšti iniciatyvą ir Konstitucijos keitimo referendumu tvarka, 
nuostatomis. Pagal Konstitucijos 192 straipsnio 1 dalį ji gali būti iš esmės 
arba iš dalies peržiūrėta bet kuriuo metu, tam nėra numatyta jokių apribo- 
jimų; speciali procedūra taip pat numatyta (192 str. 2. d.). Šioje Konstitu- 
cijoje taip pat nėra įtvirtinta tokių nuostatų, kurių nebūtų galima pakeisti. 

Pagal Konstitucijos 193 straipsnio 1 dalį pasiūlyti Konstituciją peržiū- 
rėti iš esmės gali tauta (pagal Konstitucijos 138 str. 1 d. - tai 100 000 rinkė- 
jų) arba viena iš tarybų, t. y. Nacionalinė Taryba arba Kantonų Taryba. Tai 
nutarti gali ir Federalinis Susirinkimas. Kai Konstitucija peržiūrima iš es- 
mės, dažniausiai diskutuojama dėl visų arba daugumos joje nustatytų ins- 
titutų. Jeigu iniciatyvą pakeisti Konstituciją pareiškia tauta arba abi tarybos 
būna skirtingos nuomonės, dėl Konstitucijos keitimo iš esmės sprendžia 
tauta (193 str. 2 d.). Jei tauta pritaria esminiam Konstitucijos pakeitimui, 
naujai renkamos abi tarybos (193 str. 3 d.). 

Konstituciją keičiant iš dalies, teisė pareikšti iniciatyvą reglamentuo- 
jama panašiai kaip ir Konstituciją keičiant iš esmės. Yra tik vienas skir- 
tumas - tokios teisės neturi nei Nacionalinė Taryba, nei Kantonų Taryba 
(194 str. 1 d.). Konstituciją keičiant ir iš esmės, ir iš dalies, būtina laiky- 
tis pačioje Konstitucijoje nustatytų apribojimų, išimtiniais atvejais — ir 
tų, kurie priskirti nerašytinei konstitucinei teisei. Pagal Konstitucijos 195 
straipsnį visai arba iš dalies pakeista Konstitucija įsigalioja tada, kai ją pri- 
ima tauta ir kantonai. 

Šveicarijos Konstitucijoje įtvirtinti keturi esminiai principai, suda- 
rantys Šveicarijos Konfederacijos valstybinės santvarkos ir politinės visuo- 
menės pamatus: Šveicarija yra demokratinė, federalinė, socialinė ir laisva 
teisinė valstybė. 

Demokratijos principas išreikštas Konstitucijos preambulėje, kurioje 
skelbiamas Šveicarijos tautos ir kantonų siekis stiprinti demokratiją. Kons- 
titucijos 2 straipsnis, nusakantis Šveicarijos Konfederacijos tikslus ir besio- 

rientuojantis į „klasikinę kvadrigą“, būtent laisvės, saugumo ir visuomenės 
gerovės tikslus, taip pat federalinės valstybės, integracijos bei lygybės sie- 
kiais, taip pat deklaruoja tautos teisių apsaugą. Šveicarijos Konstitucijai bū- 
dinga tai, kad joje įtvirtinti ir reprezentatyviosios, ir tiesioginės demokra- 
tijos elementai. Nors reprezentatyvioji demokratija Šveicarijoje turi senes- 
nes tradicijas, tiesioginė demokratija šiuo metu šalyje taip pat yra svarbi. 
Taigi piliečiai turi galimybę pareikšti savo nuomonę konstituciniuose re- 
ferendumuose, konstitucinėse iniciatyvose, referendumuose dėl įstatymų 
ir referendumuose dėl tarpvalstybinių sutarčių (136 str. 2 d., 138-142 str.). 

Demokratijos lygmuo valstybėje, kaip žinoma, priklauso ir nuo pa- 
grindinių teisių, kurios garantuoja laisvą ir dialogu grįstą komunikaciją, 
konstitucinio įtvirtinimo: Šveicarijos Konstitucijos 16-18 straipsniuose 
laiduojama nuomonės, informacijos, žiniasklaidos, kalbų laisvė, o 20-23 
straipsniuose - mokslo, meno, susirinkimų ir susivienijimų laisvė. Politi- 
nės teisės, suteikiančios piliečiams teisę dalyvauti formuojant valstybinę 
valią, yra garantuojamos Konstitucijos 34 straipsnyje ir išvardijamos atski- 
roje ketvirtojoje dalyje. 

Partijų pripažinimas konstitucinės santvarkos dalimi - svarbus kons- 
titucinės reformos rezultatas, o kartu ir veiksnys, užtikrinantis demokrati- 
nę santvarką. Pagal Konstitucijos 137 straipsnį politinės partijos dalyvauja 
formuojant tautos nuomonę ir valią. Svarbus vaidmuo partijoms tenka ir 
įstatymų leidybos procese (147 str.). 

Kaip jau minėta, Šveicarija yra federalinė valstybė, nors pačioje Kons- 
titucijoje nėra tokio jos apibūdinimo, nevartojama ir sąvoka „federalizmas“. 
Dabartinį Šveicarijos federalizmą nulėmė daugelis veiksnių, tačiau pirmiau- 
sia - istorinės aplinkybės: 26 nedidelių bendruomenių gyventojai, siekdami 
išsaugoti savo politinį, kultūrinį savarankiškumą ir nepriklausomybę, susi- 
vienijo į vieną valstybinį darinį. Laikui bėgant nepriklausomi valstybių są- 
jungos nariai tapo naujos valstybės dalimis, tačiau jos išsaugojo suverenias 
teises, kurios būtinos autonominėms valstybinėms funkcijoms nustatyti ir 
vykdyti. Prie to prisidėjo ir kultūriniai motyvai. Keturios kalbos, daugybė 
konfesijų ir kraštovaizdžio bei gyvenviečių skirtumai lėmė Šveicarijos ne- 
vienalytiškumą. Šveicarijos Konstitucijoje įtvirtintas šiuolaikiškas federaliz- 
mas, kuriam būdinga ne tik kompetencijos padalijimas, bet ir Federacijos ir 
kantonų partnerystė bei kooperavimasis. Konstitucijoje gana daug dėmesio 
skiriama kalbų ir kultūros klausimo reglamentavimui: 4 straipsnyje nusta- 
tytos keturios šalies kalbos: vokiečių, prancūzų, italų ir retoromanų, o 18 

straipsnyje garantuojama kalbų laisvė. Konstitucijos 3 dalies 2 skyriuje, ku- 
riame nustatyta Federacijos kompetencija, kalboms yra skirtas atskiras 70 
straipsnis. Kultūrinę įvairovę šalyje garantuoja Federacijos kompetencija, 
ribojama šioje srityje, iš esmės tai perduodant kantonams (69 str.). 

Šiuo metu pagal Konstitucijos 1 straipsnį Šveicarijos Konfederaciją 
sudaro 16 kantonų". Konstitucijoje įtvirtintas jų lygiateisiškumo ir suvere- 
niteto principas. Nors kantonai vadinami valstybėmis, jų valstybingumas 
yra apribotas: kantonai turi būtinus valstybės elementus - tautą ir teritori- 
ją, bet aukščiausioji valstybės valdžia priklauso Federacijai. Be to, ir tarp- 
tautinės teisės subjektas yra Federacija, o ne kantonai. Taigi šiuo požiūriu 
kantonai nėra suverenūs, suverenitetas tam tikra prasme yra padalytas tarp 
Federacijos ir kantonų“. Kantonai taip pat turi teisę priimti savo konstitu- 
cijas (51 str. 1 d.), jiems taip pat suteikta galimybė dalyvauti formuojant 
Federacijos politinę valią (45 str.). Federacija taip pat garantuoja kanto- 
nų padėtį ir jų teritoriją (53 str.). Tai reiškia, kad nepakeitus Konstitucijos 
kantonai neturi secesijos teisės, Federacija negali būti išplėsta naujais kan- 
tonais, egzistuojantys kantonai negali būti naujai suskirstyti, t. y. jie negali 
susijungti arba būti naujai padalyti. 

Dar viena Šveicarijos federalizmo ypatybė yra ta, kad jam būdingi 
bendruomenių, kantonų ir Federacijos lygmenys. Konstitucijos 3 dalis ir 
yra pavadinta „Federacija, kantonai ir bendruomenės“. Bendruomenėms 
yra skirtas vienas Konstitucijos skirsnis, sudarytas iš vieno straipsnio (50 
str.). Tuo, kad Konstitucijoje yra įtvirtintas bendruomenių teisinis statusas, 
pabrėžiamas jų svarbus vaidmuo ir autonomiškumas, tačiau Federacijos ir 
jų santykiai čia nereglamentuojami. Pagal Konstitucijos 50 straipsnio 1 dalį 
bendruomenių autonomiją užtikrina kantonų teisė. Neperžengdamos kan- 
tonų nustatytų ribų, bendruomenės savo reikalus gali reglamentuoti sava- 





* Šiuo metu pagal Konstitucijos 1 straipsnį Šveicarijos Konfederaciją sudaro šie kanto- 


nai: Ciurichas (Zūrich), Bernas (Bern), Liucerna (Luzern), Uris (Uri), Švicas (Schwyz), 
Obvaldenas (Obwalden) ir Nidvaldenas (Nidwalden), Glarusas (Glarus), Cugas (Zug), 
Fribūras (Freiburg), Zoloturnas (Solothurn), Bazelio miestas (Basel-Stadt) ir Bazelio 
apskritis (Basel-Landschaft), Šafhauzenas (Schaffhausen), Apencelis-Auserodenas 
(Appenzell Ausserrhoden) ir Apencelis-Inerodenas (Appenzell Innerrhoden), Sankt Ga- 
lenas (St. Gallen), Graubiundenas (Graubinden), Argau (Aargau), Turgau (Thurgau), 
Tičinas (Tessin), Vo (Waadt), Valė (Wallis), Nešatelis (Neuenburg), Ženeva (Genf) ir 
Jura (Jura). 

Jaag, T. Die Rechtsstellung der Kantone in der Bundesverfassung. Thūrer, D.; Aubert. 
J.-E; Mūller J. P. (Hrsg.). Verfassungsrecht der Schweiz. Zūrich, 2001, S. 477—478. 

rankiškai, tačiau kantonai gali vykdyti teisinę jų priežiūrą. Be to, Konstitu- 
cijos 50 straipsnio 3 dalyje minimi miestai", aglomeratai“ ir kalnų sritys". 

Aptariant kompetencijos ir užduočių tarp Federacijos ir kantonų 
padalijimą (42 str. ir 43 str.), paminėtina tai, kad Federacijai priskiriama 
tik ta kompetencija, kuri yra nurodyta Federacijos Konstitucijoje. Be to, 
Federacija turi teisę nustatyti, kaip kompetencija padalijama Federacijai 
ir kantonams. Galioja principas, kad kantonai vykdo tas užduotis, kurios 
nėra priskiriamos išimtinei Federacijos kompetencijai. Konstitucijoje įtvir- 
tintas kompetencijos padalijimas laikomas baigtiniu, jis gali būti keičiamas 
tik keičiant pačią Konstituciją. Svarbiausi Federacijos įgaliojimai susiję su 
užsienio reikalais (54 str.), teisėkūros kompetencija įvairiose teisės srity- 
se, ypač civilinėje ir baudžiamojoje teisėje (122 str., 123 str.), jurisdikcija 
konstitucinės, administracinės, civilinės ir baudžiamosios teisės srityse 
(189 str., 190 str.), administraciniais įgaliojimais įvairiose srityse (173 str. ) 
ir kt. Konstitucijoje yra įtvirtintas ir baigtinis federalinių mokesčių sąrašas 
(128-132 str.). Tuo tarpu kantonai labai autonomiški švietimo, sveikatos 
apsaugos, susisiekimo, naudingųjų iškasenų naudojimo ir kitose srityse, jie 
gali su kitais kantonais sudaryti sutartis (48 str.), turi svarbių įgaliojimų 
užsienio politikos srityje (55 str.). 

Aptariant Šveicarijos valstybės valdymo formą, vienas esminių jos 
požymių yra tai, kad parlamentas ir Vyriausybė vienas nuo kito yra gana 
nepriklausomi. Nors Federalinis Susirinkimas kas ketveri metai renka 
Bundesratą, šis vykdydamas politiką nėra priklausomas nuo parlamento 
daugumos. Federalinis Susirinkimas negali Bundesratui pareikšti nepasi- 
tikėjimo, o pastarasis neturi teisės paleisti parlamentą nepasibaigus jo ka- 
dencijai. 

Kaip minėta, Šveicarijos Konstitucijoje įtvirtintas ir socialinės vals- 
tybės principas, tačiau kartu pabrėžiamas subsidiarumas ir asmeninė at- 
sakomybė. Socialinio valstybingumo esmę atskleidžia Konstitucijoje įtvir- 





* „Miestas“ nėra teisinė sąvoka; jais vadinamos bendruomenės, kurioms būdingas eko- 


nominis, kultūrinis ir socialinis vyksmas. Dažniausiai juose reikia spręsti daug visai 
Šveicarijai aktualių problemų: susisiekimo, nedarbo ir kt. Miestams priskiriami Ba- 
zelis (Basel), Bernas (Bern), Ženeva (Genf), Lozana (Lausanne), Luganas (Lugano), 
Liucerna (Luzern), Sankt Galenas (St. Gallen), Vintertūras (Winterthur) ir Ciurichas 
(Zūrich). 

„Aglomeratai“ — sunkiai apibrėžiami vienetai, kurių teritorijos išeina už bendruome- 
nių, kantonų ir net šalies ribų. 

Kalnų sritims būdinga ypatinga geografinė padėtis; jos taip pat dažnai išeina už kanto- 
nų ribų. 

tinti socialiniai tikslai ir kitos programinės nuostatos bei socialinės teisės. 
Pirmosioms pirmiausia priklauso Konstitucijos preambulės motyvas, kad 
tautos stiprybė matuojama silpnojo gerove. Vienas iš Šveicarijos Konfe- 
deracijos tikslų yra skatinti visuotinę gerovę, taip pat kiek leidžia sąlygos 
siekti visų piliečių galimybių lygybės (2 str. 2-3 d.). 

Teisinio valstybingumo principas naujojoje Šveicarijos Konstitucijoje 
pasireiškia dvejopai: jis įtvirtintas kaip bendra nuostata, be to, išryškėja ir 
visame Konstitucijos kontekste. Pagrindinių teisių įtvirtinimas, jų garanta- 
vimas jau nuo seno taip pat laikomas vienu esminių teisinės valstybės požy- 
mių. Rengiant naująją Šveicarijos Konstituciją, pagrindinių teisių katalogo 
išplėtimas, jų susisteminimas buvo vienas svarbiausių konstitucinės refor- 
mos tikslų, tad ir teisinės valstybės principas, naujai sukomponavus jas regla- 
mentuojančią Konstitucijos dalį, buvo iš esmės išplėstas. Kaip žinoma, vienu 
iš teisinės valstybės požymių taip pat laikomas valdžių padalijimo principas, 
kuris Šveicarijos Konstitucijoje įtvirtintas implicitiškai: valstybės valdžios 
funkcijos atitinkamai padalijamos Federaliniam Susirinkimui, Bundesratui 
ir Federaliniam Teismui. Personalinio pobūdžio valdžios padalijimas įtvir- 
tintas Konstitucijos 144 straipsnio 1 dalyje, pagal kurią Nacionalinės Tary- 
bos, Kantonų Tarybos, Bundesrato nariai, taip pat Federalinio Teismo teisė- 
jos ir teisėjai negali tuo pačiu metu priklausyti kitai iš šių institucijų. 

Bejau aptartų klasikiniais vadinamų principų, Šveicarijos Konstitucijoje 
įtvirtinti ir kiti principai, pavyzdžiui, subsidiarumo principas, kuris išryškėja 
valstybės ir visuomenės, Federacijos ir kantonų santykiuose, taip pat išsau- 
gojimo principas, pirmiausia pasireiškiantis tuo, kad keliamas tikslas dabar- 
ties poreikius tenkinti taip, kad ateities kartoms nebūtų apsunkinta tenkin- 
ti jų reikmes. Konstitucijai būdinga ir tai, kad joje daug dėmesio skiriama 
Šveicarijos įsiliejimui į pasaulio tautų bendruomenę. Nepaisant Šveicarijos 
konstitucinei teisei būdingo „neutralumo Europos politikos atžvilgiu“, tai 
raudona gija driekiasi praktiškai per visas konstituciškai reguliuojamas sritis. 

Viena svarbiausių Šveicarijos Konstitucijos naujovių yra ta, kad jos 
antrosios dalies pirmame skyriuje įtvirtintas platus pagrindinių teisių ka- 
talogas (7-36 str.). Jame įtvirtintos visos dabarties laikams būdingos ga- 
rantijos, todėl čia daug dėmesio skiriama tam tikriems ypatumams aptarti. 
Pagrindinių teisių katalogas pradedamas 7 straipsnyje: Žmogaus orumas 
turi būti gerbiamas ir saugomas. Tolesniuose Konstitucijos 8 ir 9 straips- 
niuose įtvirtinti svarbūs teisingumo principo aspektai: teisinė lygybė, sa- 
vivalės draudimas ir pasitikėjimo apsauga. Bendrasis lygybės principas 

(8 str. 1 d.), galiojantis visiems žmonėms visose valstybinės veiklos srityse, 
yra skirtas įstatymų leidėjui ir kitoms institucijoms. Konstitucijos 10-28 
straipsniuose įtvirtintos vadinamosios laisvės teisės, pradedant teise į gy- 
vybę ir asmens laisve, baigiant koalicijų steigimo laisve. Apžvelgiant Kons- 
titucijoje įtvirtintą pagrindinių teisių katalogą, toliau išskirtina bendrąsias 
ir specialiąsias procesines teises garantuojančių straipsnių grupė (29-32 
str.), kurie suformuluoti remiantis Europos žmogaus teisių ir pagrindinių 
laisvių apsaugos konvencijos 5 ir 6 straipsniais. Katalogas baigiamas ben- 
drosiomis nuostatomis dėl pagrindinių teisių įgyvendinimo (35 str.) ir dėl 
jų apribojimo (36 str.). Paminėtinos ir tokios Šveicarijos piliečiams priski- 
riamos pareigos: pareiga atlikti karinę arba alternatyviąją karinę tarnybą, 
kai kuriuose kantonuose nustatyta pareiga balsuoti arba dar egzistuojanti 
pareiga užimti ne pagrindines pareigas. Tolesnis Konstitucijos 39 straips- 
nis reglamentuoja politines teises, 40 straipsnyje nustatyta užsienyje gyve- 
nančių šveicarų ir šveicarių teisinė padėtis. 

Politinės teisės yra labai svarbios apibūdinant Šveicarijos demokratiją, 
kuri dėl to ir vadinama pusiau tiesiogine. Jos įtvirtintos Konstitucijos 4 da- 
lies „Tauta ir kantonai“ 2 skyriuje „Iniciatyva ir referendumas“. Konstitucijos 
138 ir 139 straipsniuose reglamentuojama tautos iniciatyva iš esmės arba iš 
dalies keičiant Konstituciją, 139a straipsnyje - visuotinė tautos iniciatyva, o 
140 ir 141 straipsniuose - privalomasis ir fakultatyvinis referendumas. 

Šveicarijos Konstitucijoje yra įtvirtintas valdžių padalijimas, kuriam 
pirmiausia būdinga tai, kad parlamentui - Federaliniam Susirinkimui — 
kitų valdžių (Bundesrato ir Federalinio Teismo) atžvilgiu suteikiama virše- 
nybė. Tai liudija Konstitucijos 148 straipsnio 1 dalis, kurioje yra nustatyta, 
kad Federalinis Susirinkimas, atsižvelgdamas į tautos ir kantonų teises, 
Federacijoje vykdo aukščiausią valdžią. Tai paaiškinama tuo, kad jį ren- 
ka tauta ir kad jam priskirti ypatingi įgaliojimai įstatymų leidybos ir prie- 
žiūros srityse, tačiau tai nereiškia, kad Federalinis Susirinkimas gali duoti 
nurodymus Bundesratui ir Federaliniam Teismui. Taigi ši nuostata, išreiš- 
kianti parlamento viršenybę, nekeičia valdžių padalijimo principo, kuris 
nuo seno yra Šveicarijos Konstitucijos pagrindas, esmės“. 

Federalinį Susirinkimą sudaro dveji rūmai: Nacionalinė Taryba ir Kan- 
tonų Taryba (148 str. 2 d.). Nacionalinę Tarybą sudaro 200 tautos deputatų 
(149 str. 1 d.), kurių vietos kantonams paskirstomos pagal jų gyventojų skai- 





š Zimmerli, U. Bundesversammlung.Thūrer, D; Aubert, J.-E, Mūller, J. P. (Hrsg.). Ver- 
fassungsrecht der Schweiz. Zūrich, 2001, S. 1028. 

čių; kiekvienas kantonas mažiausiai turi vieną vietą (149 str. 4 d.)?. Konsti- 
tucijoje paskirstymo tvarka nėra numatyta. Pagal Konstitucijos 149 straips- 
ni 2 dalį deputatus renka tauta tiesiogiai pagal proporcinę rinkimų sistemą. 
Kas ketveri metai Nacionalinė Taryba atnaujinama iš esmės. Pagal Konsti- 
tucijos 143 straipsnį į Nacionalinę Tarybą gali būti renkami visi asmenys, 
turintys teisę balsuoti. Taigi kitaip nei daugelyje kitų valstybių, čia nėra 
nustatyta amžiaus cenzo skirtumų ir aktyviajai, ir pasyviajai rinkimų teisei 
įgyvendinti. Kantonų Tarybą sudaro 46 kantonų deputatai (150 str. 1 d.). 
Kiekvienam kantonui nepriklausomai nuo jo gyventojų skaičiaus Kantonų 
Taryboje atstovauja du deputatai!?. Taip Kantonų Taryba garantuoja lygia- 
teisių valstybių narių dalyvavimą priimant federalinius sprendimus. Kanto- 
nų Tarybos narių rinkimų procedūrą, jų kadenciją nustato patys kantonai 
(150 str. 3 d.)"'. Kaip ir Nacionalinės Tarybos, Kantonų Tarybos deputatai 
balsuoja laisvai, draudžiama jiems duoti kokius nors nurodymus (161 str.). 

Abejuose Nacionalinio Susirinkimo rūmuose atstovaujama vienodai 
(148 str. 2 d.). Federalinis Susirinkimas savo įgaliojimus gali įgyvendinti 
tik tada, kai priimami sutampantys atskirai posėdžiaujančių tarybų spren- 
dimai (156 str.). Tarybos dažniausiai posėdžiauja ne vienu metu, kiekviena 
taryba sudaro savo komisijas. Kai kuriais atvejais, numatytais Konstitucijos 
157 straipsnyje, Nacionalinė Taryba ir Kantonų Taryba posėdžiauja kartu 
kaip Suvienytas Federalinis Susirinkimas, pirmininkaujamas Nacionalinės 
Tarybos pirmininko arba pirmininkės. Be to, Suvienytas federalinis susi- 
rinkimas ypatingais atvejais gali rinktis tam, kad išklausytų Bundesratą. 
Nacionalinės Tarybos įtaka tokiais atvejais yra didesnė nei Kantonų Tary- 





? Nacionaliniame Susirinkime vietos paskirstytos taip: Ciurichas (Zūrich) - 34, Bernas 
(Bern) - 26, Liucerna (Luzern) - 10, Uris (Uri) - 1, Švicas (Schwyz) - 4, Obvaldenas 
(Obwalden) - 1, Nidvaldenas (Nidwalden) - 1, Glarusas (Glarus) - 1, Cugas (Zug) - 3, 
Fribūras (Freiburg) - 7, Zoloturnas (Solothurn) - 7, Bazelio miestas (Basel-Stadt) - 5, 
Bazelio sritis (Basel-Landschaft) - 7, Šafhauzenas (Schaffhausen) - 2, Apencelis-Au- 
serodenas (Appenzell Ausserrhoden) - 1, Apencelis-Inerodenas (Appenzell Innerrho- 
den) - 1, Sankt Galenas (Sankt Gallen) - 12, Graubiundenas (Graubiinden) - 5, Argau 
(Aargau) - 15, Turgau (Thurgau) - 6, Tičinas (Tessin) - 8, Vo (Waadt) - 18, Valė 
(Wallis) - 7, Nešatleis (Neuenburg) - 5, Ženeva (Genf) - 11, Jura (Jura) - 2. 

" Išskyrus šiuos kantonus, kuriems atstovauja po vieną deputatą: Obvaldeną (Obwal- 

den), Nidvaldeną (Nidwalden), Bazelio miestą (Basel-Stadt), Bazelio sritį (Basel- 

Landschaft), Apencelį-Auserodeną (Appenzell Ausserhoden), Apencelį-Inerodeną 

(Appenzell-Innerhoden). 

Išskyrus Cugo (Zug), Apencelio-Inerodeno (Appenzell Innerrhoden) ir Graubiundeno 

(Graubiinden) kantonus, kiti kantonai deputatus į Kantonų Tarybą renka kartu su Na- 

cionalinės Tarybos deputatais ketverių metų laikotarpiui. 

bos dėl didesnio jos deputatų skaičiaus. 

Federalinio Susirinkimo kompetencija yra nustatyta Konstitucijos 2 
dalies 3 skirsnyje. Svarbiausia jo užduotis yra teisėkūra konstitucinių nuos- 
tatų, federalinių įstatymų arba nutarimų forma (163 str.). Užsienio politi- 
kos formavimas yra taip pat vienas svarbiausių Federalinio Susirinkimo 
įgaliojimų, jis taip pat turi pritarti tarptautinėms sutartims (166 str.). Pagal 
Konstitucijos 167 straipsnį Federalinis Susirinkimas turi plačius įgalio- 
jimus finansų srityje: jis sprendžia dėl Federacijos išlaidų, nustato preli- 
minarią sąmatą ir kt. Be to, Federalinis Susirinkimas vykdo aukščiausiąją 
Bundesrato, Federalinės administracijos, federalinių teismų ir kitų Federa- 
cijos institucijų priežiūrą (169 str.). Federalinis Susirinkimas pagal Konsti- 
tucijos 170 straipsnį rūpinasi, kad būtų patikrintas Federacijos priemonių 
veiksmingumas. Tai atlikti gali jis pats arba pavesti kitoms institucijoms, 
ypač Bundesratui. Pagal Konstitucijos 172 straipsnį Federalinis Susirin- 
kimas rūpinasi Federacijos ir kantonų tarpusavio santykiais, garantuoja 
kantonų konstitucijas, patvirtina kantonų sutartis su užsienio šalimis, kai 
Bundesratas arba kantonas pareiškia prieštaravimą. Dar kiti Federalinio 
Susirinkimo įgaliojimai nustatyti Konstitucijos 173 straipsnyje, pavyz- 
džiui, imtis priemonių vidiniam ir išoriniam saugumui, nepriklausomybei 
ir neutralitetui išsaugoti, federalinei teisei įgyvendinti ir kt. 

Nacionalinė Taryba ir Kantonų Taryba reguliariai renkasi į sesijas (156 
str. 1 d.). Kiekvienai tarybai vadovauja prezidentas arba prezidentė ir du 
viceprezidentai arba viceprezidentės, kurie renkami iš tarybų narių viene- 
riems metams be galimybės juos vėl perrinkti (152 str.). Prezidentai pirmi- 
ninkauja plenariniams posėdžiams, atstovauja taryboms, vadovauja kance- 
liarijoms, kurios nustato sesijų programas, renka komisijas ir duoda joms 
nurodymus. Klausimams, kurie patenka į tarybų plenumus, preliminariai 
svarstyti pagal Konstitucijos 153 straipsnį sudaromos komisijos. Konstitu- 
cijoje taip pat įtvirtintas frakcijų teisinis statusas (154 str.). Federalinio Su- 
sirinkimo darbui organizuoti sudaromos parlamentinės tarnybos (155 str.). 

Nacionalinė Taryba ir Kantonų Taryba posėdžiauja viešai; išimtys 
gali būti numatytos tik įstatyme (158 str.). Abi tarybos gali posėdžiauti 
tik dalyvaujant jų narių daugumai (159 str. 1 d.). Priimant sprendimus 
reikalinga paprasta balsų dauguma (159 str. 2 d.). Absoliutinė visų tarybų 
narių dauguma (nesant laisvų vietų 101 Nacionalinės Tarybos ir 24 Kan- 
tonų Tarybos) reikalinga tada, kai federaliniai įstatymai skelbiami sku- 
biais ir sprendžiant tam tikrus išlaidų ir skolų klausimus pagal Konstitu- 

cijos 159 straipsnį. Pagal Konstitucijos 160 straipsnį kiekvienam tarybos 
nariui, kiekvienai frakcijai ir parlamentinei komisijai (pagal Konstitucijos 
181 str. - ir Bundesratui) yra suteikiama teisė Federaliniam Susirinkimui 
pateikti nutarimo projektą arba reikalauti, kad jis būtų parengtas arba pa- 
keistas. Tam, kad būtų užtikrintas Nacionalinio Susirinkimo narių nepar- 
lamentinių ryšių ir veiklos skaidrumas, pagal Konstitucijos 162 straipsnio 
2 dalį jie turi atskleisti interesų ryšius. Jie turi imuniteto teisę (162 str.). 
Ypatinga yra tai, kad Federalinio Susirinkimo nariai kadencijos metu gali 
ir toliau eiti savo pareigas, kurias jie ėjo prieš juos išrenkant. Taip yra už- 
tikrinamas jų nuolatinis ryšys su rinkėjais, jie gali savo profesinę patirtį 
pritaikyti parlamentinėje veikloje ir būti mažiau priklausomi nuo partijų 
ir frakcijų. 

Pagal Konstitucijos 174 straipsnį Bundesratas yra aukščiausia vado- 
vaujančioji ir vykdančioji Federacijos institucija. Bundesratą sudaro 7 na- 
riai, kuriuos renka Federalinis Susirinkimas ketveriems metams (175 str. 
1 d.). Rinkimai vyksta išrinkus naują Eederalinį Susirinkimą. Bundesrato 
nariu gali būti renkamas kiekvienas Šveicarijos pilietis arba pilietė, kurie 
gali būti renkami Nacionalinio Susirinkimo nariais (175 str. 2-3 d.). Ren- 
kant Bundesrato narius, turi būti atsižvelgiama į tai, kad būtų atstovaujama 
visoms šalies vietovėms ir kalbiniams regionams (175 str. 4 d.). Pažymė- 
tina, kad Bundesrato nariai jų kadencijos metu iš pareigų negali būti at- 
šaukti, taigi Šveicarijai, kitaip nei daugeliui kitų parlamentinių demokrati- 
jų, nebūdingas nepasitikėjimo votumas. Bundesratas taip pat neturi teisės 
paleisti Nacionalinio Susirinkimo. 

Bundesratui tenka svarbus vaidmuo planuojant, koordinuojant, kon- 
troliuojant, reprezentuojant ir integruojant valstybės veiklą (180 str. 1 d.). 
Bundesratas turi svarbių įgaliojimų ir užsienio politikos srityje, taip pat už- 
tikrinant išorinį ir vidinį saugumą (184, 185 str.). Ne tik Federalinis Susi- 
rinkimas, bet ir Bundesratas dalyvauja įstatymų leidyboje. Pagal Konstitu- 
cijos 181 straipsnį Bundesratas turi iniciatyvos teisę, t. y. teisę Federaliniam 
Susirinkimui teikti nutarimų projektus. Jis taip pat turi teisę teikti pasiūly- 
mus dėl nutarimų projektų keitimo (160 str. 2 d.). Federalinio Susirinkimo 
nutarimuose Bundesratas dažnai yra įgaliojamas nustatyti jų įsigaliojimo 
laiką. Pagal Konstitucijos 182 straipsnio 2 dalį Bundesratas taip pat rūpi- 
nasi įstatymų, Federalinio Susirinkimo ir teisminių institucijų sprendimų 
vykdymu. Tai atlieka ne jis pats, o paveda Federalinei administracijai. 

Vienas iš svarbiausių Bundesrato veiklos principų yra kolegialumas. 

Tai reiškia, kad kiekvienas Bundesrato narys turi lygias teises ir pareigas 
ir yra bendrai su kitais nariais atsakingas už Bundesrato veiklą. Nors Bun- 
desratas sprendimus priima kolegialiai (177 str. 1 d.), balsuojant galioja 
daugumos principas atskirųjų nuomonių paprastai neskelbiant. Kiekvie- 
nas Bundesrato narys vadovauja ministerijai, kuri parengia ir vykdo Bun- 
desrato kompetencijai priskirtus įgaliojimus (177 str. 2 d.). Taigi Bundes- 
rato nariams tenka dvigubas vaidmuo: jie yra kolegijos nariai ir ministerijų 
vadovai. Jiems yra taikomos tokios pačios imuniteto nuostatos kaip ir Fe- 
deralinio Susirinkimo nariams. 

Bundesratui vadovauja Federalinis Prezidentas arba Federalinė Pre- 
zidentė (176 str. 1 d.). Juos, taip pat viceprezidentą arba viceprezidentę 
vienerių metų laikotarpiui iš Bundesrato narių renka Federalinis Susirin- 
kimas (176 str. 2 d.). Perrinkti negalima, o Federalinis Prezidentas arba 
prezidentė kitais metais negali būti renkami viceprezidentu arba vicepre- 
zidente (176 str. 3 d.). Federalinis prezidentas vadovauja kolegijai, taigi jis 
nėra nei valstybės vadovas, nei Vyriausybės pirmininkas. Jis neturi teisės 
kitiems Bundesrato nariams duoti nurodymus. Atsižvelgiant į tai, kad Fe- 
deralinis Prezidentas arba prezidentė rengia Bundesrato posėdžius ir jiems 
vadovauja, jie turi gana plačius įgaliojimus'*. 

Konstitucijos 178 straipsnio 1 dalyje yra nustatyta, kad Bundesratas 
vadovauja Federalinei administracijai ir rūpinasi, kad ji būtų tikslingai or- 
ganizuota ir laiku vykdytų užduotis. Federalinė administracija suskirstyta į 
departamentus, kuriems vadovauja Bundesrato nariai. Pagrindinė Federa- 
linės administracijos funkcija yra federalinės teisės, ypač federalinių įstaty- 
mų ir nutarimų įgyvendinimas ir taikymas, ji taip pat padeda Bundesratui 
vykdyti jam priskirtus įgaliojimus. 

Pagal Konstitucijos 188 straipsnio 1 dalį Federalinis Teismas (Bun- 
desgericht) yra aukščiausioji teisingumą vykdanti federalinė institucija. 
Taigi Federalinis Teismas yra aukščiausias Šveicarijos teismas, kuriam pa- 
vesta spręsti visų teisės sričių (civilinės, baudžiamosios, administracinės ir 
konstitucinės) klausimus; išimtis - socialinis draudimas. Valstybės viduje 
jo sprendimai negali būti skundžiami, išskyrus individualius skundus dėl 
Europos žmogaus teisių konvencijos garantuojamų teisių pažeidimo, kurie 





2 Pavyzdžiui, Federalinis Prezidentas arba Prezidentė koordinuoja Bundesrato darbą, 
o tais atvejais, kai Bundesratas negali posėdžiauti, priima sprendimus, kuriems 
Bundesratas vėliau turi pritarti. Jis arba ji taip pat reprezentuoja valstybę, rūpinasi 
Federacijos ir kantonų santykiais ir t. t. 

pateikiami Europos Žmogaus Teisių Teismui. Federalinio Teismo struktū- 
rą ir jo darbo tvarką pagal Konstitucijos 188 straipsnio 2 dalį reglamentuo- 
ja įstatymas, kuriame yra nustatyta, kad jį sudaro 30 narių, ir analogiškai 
tiek pat ne pagrindinėse pareigose dirbančių narių, kuriuos renka Federa- 
linis Susirinkimas 6 metų kadencijai. 

Konstitucijos 189 straipsnyje nustatytas Federalinio Teismo įgalio- 
jimų katalogas, kuris pagal šio straipsnio 3 dalį nėra baigtinis. Svarbiau- 
sia Federalinio Teismo užduotis yra spręsti ginčus dėl federalinės teisės 
(apimant Konstituciją, įstatymus ir nutarimus) pažeidimo (189 str. 1 d. 
a punktas). Pagal Konstitucijos 189 straipsnio 1 dalies b punktą Federali- 
niam Teismui pavedama spręsti, ar nepažeidžiama tarptautinė teisė. To- 
liau Konstitucijos 189 straipsnio 1 dalies c punkte yra nustatyta, kad Fede- 
ralinis Teismas sprendžia ginčus dėl teisės tarp kantonų pažeidimo. Pagal 
šio straipsnio 1 dalies d ir e punktus Federalinio Teismo kompetencijai 
priskiriama spręsti kai kuriuos ginčus dėl kantonų teisės, o pagal f punk- 
tą - dėl Federacijos bei kantonų nuostatų dėl politinės teisės pažeidimo. 
Federacijos narių tarpusavio arba Federacijos narių ir centrinės valstybės 
ginčus, jei jie pagal Konstitucijos 44 straipsnio 3 dalį nesureguliuojami 
tarpusavio sutarimu ir derybomis, taip pat sprendžia Federalinis Teismas. 
Konstitucijoje yra nustatyta, ne kokie teisės aktai Federaliniam Teismui 
gali būti skundžiami, bet kokie negali būti skundžiami, t. y. Federalinio 
Susirinkimo ir Bundesrato aktai (189 str. 4 d.). Išimtys gali būti nustatytos 
įstatymu. 

Šveicarijai, kaip federalinei valstybei, labai svarbu, kad Federalinis 
Teismas pagal Konstitucijos 189 straipsnio 2 dalį gali spręsti kylančius Fe- 
deracijos ir kantonų arba kantonų ginčus. Taip užtikrinama federalinės tei- 
sės viršenybė kantonų teisės atžvilgiu, teisės taikymas, jų autonomiškumas, 
derinama kantonų teisėkūra ir kt. 

Galimybę kreiptis į Federalinį Teismą reglamentuoja Konstitucijos 
191 straipsnis. Jo 1 dalyje įtvirtinta, kad tai nustatoma įstatymu. Jame gali 
būti nurodyta, kad kreipimąsi gali riboti ieškinio suma. Sprendžiant ypač 
svarbius teisinius klausimus, teisė kreiptis negali būti ribojama, nors tam 
tikra ieškinio suma ir nebūtų pasiekta (191 str. 2 d.). Įstatyme taip pat gali 
būti nustatyta, kad tam tikrų sričių klausimais į Federalinį Teismą taip pat 
negali būti kreipiamasi, o aiškiai nepagrįstiems skundams spręsti gali būti 
numatytas supaprastintas procesas (191 str. 3 ir 4 d.). 

Konstitucijos 191a straipsnyje įtvirtinta galimybė Federacijoje įsteigti 

ir kitas teismines institucijas. Konstitucijos 191a straipsnio 1 dalyje nusta- 
tyta, kad įsteigiamas Federalinis baudžiamųjų bylų teismas. Jis, kaip pir- 
moji instancija, sprendžia klausimus, kuriuos įstatymas priskiria Federa- 
cijos teismingumui. Įstatymu jam gali būti pavesti ir kiti įgaliojimai. Pagal 
Konstitucijos 191a straipsnio 2 dalį turi būti įsteigtos teisminės institucijos 
spręsti viešuosius teisinius ginčus, susijusius su Federalinės administraci- 
jos įgaliojimais. Taip pat gali būti steigiamos ir kitos Federacijos (191a str. 
3 d.) bei kantonų (191a str. 3 d.) teisminės institucijos. 

Konstitucinės justicijos funkcijas Šveicarijoje atlieka įvairios teismi- 
nės institucijos įvairiomis procedūromis, todėl tokia sistema vadinama 
„difuzine“*. Ją pirmiausia įgyvendina Federalinis Teismas, taip pat kanto- 
nų teisminės institucijos, kurios turi teisę tikrinti, ar kantonų teisė atitin- 
ka Federalinę Konstituciją. Šveicarijos konstitucinės justicijos koncepcijos 
esmė yra individualių teisių apsauga, taigi tuo pačiu metu Federalinis Teis- 
mas saugo teisinės valstybės principo esmę. 





5 Tschannen, P. Staatsrecht der Schweizerischen Eidgenossenschaft. Bern, 2004, S. 184. 

ŠVEICARIJOS KONFEDERACIJOS 
KONSTITUCIJA!* 


PREAMBULĖ 


Visagalio Dievo vardu! 

Šveicarijos Tauta ir kantonai, 

jausdami atsakomybę kūrinijai, 

siekdami atnaujinti Federaciją, kad solidarizuojantis su pasauliu ir 


jam atsiveriant būtų stiprinama laisvė, demokratija, nepriklausomybė ir 
taika, 


valioje gyventi derinant ir gerbiant jų įvairovę vienovėje, 
suvokdami bendrus laimėjimus ir atsakomybę ateities kartoms, 
įsisąmonindami, kad laisvas yra tik tas, kuris naudojasi savo laisve, ir 


kad tautos stiprybė matuojama silpnųjų gerove, 


priima šią Konstituciją". 

Šveicarijos Konfederacijos Konstitucija (Bundesverfassung der Schweizerischen 
Eidgenossenschaft), paskelbta Šveicarijos Konfederacijos federalinių institucijų (Die 
Bundesbehoerden der Schweizerischen Eidgenossenschaft) interneto puslapyje http:// 
www.admin.ch/opc/de/classified-compilation/19995395/index.htmlža37, išversta iš 
vokiečių kalbos. 
Priimta 1999 m. balandžio 18 d. tautos balsavime (1998 m. gruodžio 18 d. Federalinio 
Susirinkimo (parlamento) federalinis nutarimas (BB), čia ir toliau išnašose trumpinys 
BB - Der Bundesbeschluss der Bundesversammlung reiškia federalinį nutarimą; 1999 m. 
rugpjūčio 11 d. Bundesrato (Federalinės Vyriausybės) nutarimas (BRB), čia ir toliau 
išnašose trumpinys BRB - Der Bundesratsbeschluss reiškia Bundesrato nutarimą. Čia 
ir toliau išnašose pateiktais trumpiniais informuojama, kokiame oficialiame leidinyje 
paskelbti nurodyti teisės aktai - AS! 1999 2556; BBI? 1997 I 1, 1999 162 5986). 
"AS arba Die Amtliche Sammlung des Bundesrechts - Oficialus federalinės teisės 
rinkinys. Pagal 2004 m. lapkričio 17 d. Bundesrato (Federalinės Vyriausybės) po- 
tvarkio „Dėl federalinės teisės rinkinių ir dėl Federalinio leidinio“ Nr. 170.512.1 
(Verordnung iber die Sammlungen des Bundesrechts und das Bundesblatt 170.512.1 
(Publikationsverordnung, PublV)) 1 straipsnį Oficialus federalinės teisės rinkinys 

1 DALIS 
BENDROSIOS NUOSTATOS 


1 straipsnis. Šveicarijos Konfederacija 

Šveicarijos tauta ir kantonai - Ciurichas, Bernas, Liucerna, Uris, Švi- 
cas, Obvaldenas ir Nidvaldenas, Glarusas, Cugas, Eribūras, Zoloturnas, 
Bazelio miestas ir Bazelio apskritis, Šafhauzenas, Apencelis-Auserodenas 
ir Apencelis-Inerodenas, Sankt Galenas, Graubiundenas, Argau, Turgau, 
Tičinas, Vo, Valė, Nešatelis, Ženeva ir Jura - sudaro Šveicarijos Konfede- 
raciją. 


2 straipsnis. Tikslas 

1. Šveicarijos Federacija gina tautos laisvę ir teises ir gina šalies nepri- 
klausomybę ir saugumą. 

2. Ji skatina bendrą gerovę, ilgalaikį vystymąsi, vidinę vienybę ir kul- 
tūrinę šalies įvairovę. 

3. Ji rūpinasi pagal išgales kuo didesne visų piliečių moterų ir piliečių 
vyrų galimybių lygybe. 

4. Ji pasisako už ilgalaikių gamtos gyvenimo pagrindų išlaikymą ir 
taikią bei teisingą tarptautinę santvarką. 





(AS) paprastai išeina kas savaitę kartu su Federaliniu leidiniu (BBI). Šis Bundesrato 
potvarkis įgyvendina 2004 m. birželio 18 d. Federalinį įstatymą „Dėl federalinės 
teisės rinkinių ir dėl Federalinio leidinio“ Nr. 170.512 (170.512 Bundesgesetz vom 
18. Juni 2004 iber die Sammlungen des Bundesrechts und das Bundesblatt (Publi- 
kationsgesetz, PublG)). Šiame Federaliniame įstatyme yra aiškiai nustatyta, kokia 
Federacijos ir kantonų teisė yra skelbiama nurodytuose oficialiuose leidiniuose. 
*BBI arba Das Bundesblatt - Federalinis leidinys. Tai oficialių dokumentų chrono- 
loginis rinkinys, o jame skelbiami teisės aktai cituojami pagal priėmimo metus bei 
nurodant rinkinio puslapius. Pirmasis Schweizerisches Bundesblatt numeris (Nr. 1) 
paskelbtas 1849 m. vasario 24 d. ir eina iki šiol. 

Toliau kitose išnašose neretai bus nurodomas ir SR arba Die Systematische Samm- 
lung des Bundesrechts, dar kitaip Systematische Rechtssammlung - Sisteminis fede- 
ralinės teisės rinkinys. Pagal minėto Publikationsgesetz, PublG 11 straipsnį SR yra 
išgrynintas ir pagal dalykines sritis sutvarkytas visų oficialių aktų (Erlasse), traptau- 
tinių sutarčių, nutarimų, taip pat sutarčių tarp Federacijos ir kantonų, kurios buvo 
paskelbtos AS ir yra galiojančios, taip pat kantonų konstitucijų rinkinys. Jis yra peri- 
odiškai atnaujinamas. 

3 straipsnis. Kantonai 

Kantonai yra tiek suverenūs, kiek jų suvereniteto neapriboja Federa- 
cijos Konstitucija; jie įgyvendina visas teises, kurios nėra Federacijos kom- 
petencija. 


4 straipsnis. Šalies kalbos 
Šalies kalbos yra vokiečių, prancūzų, italų ir retoromanų kalbos. 


5straipsnis. Valstybės teisinių veiksmų principai 

1. Valstybės veiksmų pagrindas ir ribos yra teisė. 

2. Valstybės veiksmai turi tarnauti viešiesiems interesams ir būti pro- 
porcingi. 

3. Valstybiniai organai ir privatūs asmenys veikia pagal sąžiningumo 
principą. 

4. Federacija ir kantonai laikosi tarptautinės teisės. 
5a straipsnis. Subsidiarumas!“ 

Skiriant ir vykdant valstybines užduotis būtina laikytis subsidiarumo 
principo. 


6 straipsnis. Individuali ir visuomeninė atsakomybė 
Kiekvienas asmuo atsako už save ir pagal savo galimybes prisideda 
įgyvendinant valstybės ir visuomenės užduotis. 
2 DALIS 
PAGRINDINĖS TEISĖS, PILIETINĖS TEISĖS 
IR SOCIALINIAI TIKSLAI 
1 skyrius. PAGRINDINĖS TEISĖS 


7 straipsnis. Žmogaus orumas 
Žmogaus orumas turi būti gerbiamas ir saugomas. 


8 straipsnis. Teisinė lygybė 
1. Įstatymui visi žmonės lygūs. 





6 Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

2. Niekas negali būti diskriminuojamas dėl jo kilmės, rasės, lyties, 
amžiaus, kalbos, socialinės padėties, gyvenimo būdo, religinių, pasaulė- 
žiūrinių arba politinių įsitikinimų arba dėl fizinės, dvasinės ar psichinės 
negalios. 

3. Vyras ir moteris yra lygūs. Įstatymas saugo jų teisinę ir faktinę lygy- 
bę, visų pirma šeimoje, siekiant išsilavinimo ir darbe. Vyras ir moteris turi 
teisę gauti vienodą atlyginimą už lygiavertį darbą. 

4. Įstatymas numato neįgaliųjų diskriminacijos šalinimo priemones. 


9 straipsnis. Apsauga nuo savivalės ir sąžiningumo principo gynimas 
Kiekvienas asmuo gali reikalauti, kad valstybinės institucijos su juo 
elgtųsi be savivalės ir laikantis sąžiningumo principo. 


10 straipsnis. Teisė į gyvybę ir asmeninę laisvę 

1. Kiekvienas žmogus turi teisę į gyvybę. Mirties bausmė yra už- 
drausta. 

2. Kiekvienas Žmogus turi teisę į asmeninę laisvę, ypač į fizinį ir dva- 
sinį neliečiamumą ir judėjimo laisvę. 

3. Kankinimas ir bet kuris kitoks žiauraus, nežmoniško ir žeminančio 
elgesio ir bausmių būdas yra draudžiamas. 


11 straipsnis. Vaikų ir jaunuolių apsauga 

1. Vaikai ir jaunuoliai turi teisę į ypatingą jų neliečiamumo apsaugą ir 
jų vystymosi skatinimą. 

2. Jie įgyvendina savo teises pagal gebėjimus priimti sprendimus. 


12 straipsnis. Teisė į pagalbą pakliuvus į sunkią padėtį 

Tas, kas pakliūva į sunkią padėtį ir nėra pajėgus savimi pasirūpinti, 
turi teisę į pagalbą bei globą ir į priemones, kurios yra būtinos žmoniškai 
egzistencijai. 


13 straipsnis. Privačios sferos apsauga 

1. Kiekvienas asmuo turi teisę, kad būtų gerbiamas jo privatus ir šei- 
minis gyvenimas, būtų neliečiamas jo būstas ir į susirašinėjimo, pašto ir 
telekomunikacijų ryšių paslaptį. 

2. Kiekvienas asmuo turi teisę, kad jo asmeniniai duomenys būtų sau- 
gomi nuo piktnaudžiavimo. 

14 straipsnis. Teisė į santuoką ir šeimą 


Garantuojama teisė į santuoką ir šeimą. 


15 straipsnis. Sąžinės ir tikėjimo laisvė 

1. Garantuojama tikėjimo ir sąžinės laisvė. 

2. Kiekvienas asmuo turi teisę laisvai pasirinkti religiją ir pasaulėžiū- 
rinius įsitikinimus ir juos vienas arba bendruomenėje su kitais išpažinti. 

3. Kiekvienas asmuo turi teisę įstoti į religinę bendruomenę arba jai 
priklausyti ir vadovautis religiniu mokymu. 

4. Niekas negali būti verčiamas įstoti į religinę bendruomenę arba jai 
priklausyti, atlikti religinius veiksmus arba vadovautis religiniu mokymu. 


16 straipsnis. Nuomonės ir informacijos laisvė 

1. Garantuojama nuomonės ir informacijos laisvė. 

2. Kiekvienas asmuo turi teisę laisvai susidaryti nuomonę ir ją nekliu- 
domai reikšti ir platinti. 

3. Kiekvienas asmuo turi teisę laisvai priimti informaciją, ją gauti iš 
visų prieinamų šaltinių ir skleisti. 


17 straipsnis. Žiniasklaidos laisvė 

1. Garantuojama spaudos, radijo ir televizijos, taip pat programų ir 
informacijos platinimo kitomis viešojo tolimojo techninio ryšio formomis 
laisvė. 

2. Cenzūra draudžiama. 

3. Garantuojama redakcijos paslaptis. 


18 straipsnis. Kalbų laisvė 
Garantuojama kalbų laisvė. 


19 straipsnis. Teisė į pradžios mokyklos mokymą 
Garantuojama teisė į pakankamą ir nemokamą pradžios mokyklos 
mokymą. 


20 straipsnis. Mokslo laisvė 


Garantuojama mokslinių mokymų ir tyrimų laisvė. 


21 straipsnis. Meno laisvė 


Garantuojama meno laisvė. 

22 straipsnis. Susirinkimų laisvė 

1. Garantuojama susirinkimų laisvė. 

2. Kiekvienas asmuo turi teisę organizuoti susirinkimus, susirinki- 
muose dalyvauti arba juose nedalyvauti. 


23 straipsnis. Susivienijimų laisvė 

1. Garantuojama susivienijimų laisvė. 

2. Kiekvienas asmuo turi teisę organizuoti susivienijimus, į susivie- 
nijimus įstoti arba jiems priklausyti arba dalyvauti susivienijimų veikloje. 

3. Niekas negali būti verčiamas įstoti į susivienijimą arba jam priklau- 
syti. 
24 straipsnis. Apsigyvenimo laisvė 

1. Šveicarės ir šveicarai turi teisę apsigyventi bet kurioje šalies vieto- 
vėje. 

2. Jie turi teisę išvykti iš Šveicarijos arba į Šveicariją atvykti. 


25 straipsnis. Apsauga nuo ištrėmimo, išdavimo ir išsiuntimo 

1. Šveicarės ir šveicarai negali būti ištremti iš Šveicarijos; jie gali būti 
išduodami užsienio institucijoms tik jų pačių sutikimu. 

2. Pabėgėliai negali būti išsiunčiami arba išduodami tai valstybei, ku- 
rioje jie persekiojami. 

3. Niekas negali būti išsiunčiamas į tokią valstybę, kurioje jam gresia 
kankinimas arba kitoks žiaurus ir nežmoniškas elgesys su juo arba bausmė. 


26 straipsnis. Nuosavybės garantija 

1. Nuosavybė garantuojama. 

2. Ekspropriacija ir nuosavybės apribojimas, kuris prilygsta ekspro- 
priacijai, visiškai atlyginamas. 


27 straipsnis. Ūkinės veiklos laisvė 

1 Garantuojama ūkinės veiklos laisvė. 

2. Ji ypač apima laisvą profesijos pasirinkimą, taip pat laisvą priėjimą 
prie privačios ūkinės darbinės veiklos ir jos laisvą atlikimą. 


28 straipsnis. Koalicijų laisvė 

1. Darbuotojos ir darbuotojai, darbdavės ir darbdaviai, taip pat ir jų 
organizacijos turi teisę jų interesų apsaugai susijungti, sudaryti susivieniji- 
mus ir į juos įstoti arba nestoti. 

2. Ginčai, kiek leidžia galimybės, sprendžiami derybomis arba tarpi- 
ninkavimu. 

3. Streikas ir lokautas yra leidžiami, jei jie susiję su darbo santykiais ir 
jei nėra jokių įsipareigojimų saugoti darbinę taiką arba vesti taikinamąsias 
derybas. 

4. Įstatymas tam tikroms asmenų grupėms gali numatyti draudimą 
streikuoti. 


29 straipsnis. Bendrosios procesinės garantijos 

1. Kiekvienas asmuo turi teisę, kad su juo teismuose arba administra- 
cinėse institucijose būtų elgiamasi lygiai ir teisingai, taip pat į sprendimą 
per tinkamą terminą. 

2. Šalys turi teisę būti išklausytos. 

3. Kiekvienas asmuo, kuris neturi būtinų lėšų, turi teisę į nemokamą 
teisingumo vykdymą, jei jo teisinis siekis neatrodo neperspektyvus. Jei tai 
būtina jo teisėms apsaugoti, jis turi teisę į nemokamą teisinę pagalbą sutei- 
kiantį asmenį. 


29astraipsnis. Juridinės procedūros garantija! 

Kiekvienas asmuo turi teisę, kad kilusį teisinį ginčą nagrinėtų teismi- 
nė institucija. Federacija ir kantonai įstatymu išimtiniais atvejais gali teis- 
minį nagrinėjimą atmesti. 


30 straipsnis. Teisminis procesas 

1. Kiekvienas asmuo, kurio byla turi būti svarstoma teisminiame pro- 
cese, turi teisę į įstatymu įsteigtą kompetentingą, nepriklausomą ir nešališ- 
ką teismą. Nepaprastieji teismai draudžiami. 

2. Kiekvienas asmuo, kuriam iškeliamas civilinis ieškinys, turi teisę, 
kad jo bylą nagrinėtų jo gyvenamosios vietos teismas. Įstatymas gali nu- 
matyti kitą teismingumą. 

3. Teisminis nagrinėjimas ir sprendimo paskelbimas yra vieši. Įstaty- 
mas gali numatyti išimtis. 





" Priimta 2000 m. kovo 12 d. tautos balsavimu, galioja nuo 2007 m. sausio 1 d. (1999 m. 
spalio 8 d. BB, 2000 m. gegužės 17 d. BRB, 2005 m. kovo 8 d. BB - AS 2002 3148, 2006 
1059; BBI 1997 I 1, 1999 8633, 2000 2990, 2001 4202). 

31 straipsnis. Laisvės atėmimas 

1. Asmens laisvė gali būti atimama tik įstatyme numatytais atvejais ir 
tik įstatyme numatytais būdais. 

2. Kiekvienas asmuo, kurio laisvė atimama, turi teisę, kad nedelsiant 
ir jam suprantama kalba būtų pranešama apie laisvės atėmimo priežastis ir 
jo teises. Jis turi turėti galimybę savo teises pareikšti. Jis ypač turi teisę, kad 
apie laisvės atėmimą būtų pranešama jo artimiems giminaičiams. 

3. Kiekvienas asmuo, kuriam taikomas kardomasis kalinimas, turi 
teisę nedelsiant būti atvesdintas teisėjai arba teisėjui; teisėja arba teisėjas 
nusprendžia, asmuo ir toliau turi būti laikomas suimtas ar paleidžiamas. 
Kiekvienas asmuo, esantis kardomajame kalinime, turi teisę per tinkamą 
terminą išgirsti nuosprendį. 

4. Kiekvienas asmuo, kuriam laisvė atimama ne teismo, visuomet turi 
teisę kreiptis į teismą. Šis kaip galima greičiau nusprendžia dėl laisvės atė- 
mimo teisėtumo. 


32 straipsnis. Baudžiamasis procesas 

1. Kiekvienas asmuo iki pripažinimo kaltu, turinčio teisinę galią, lai- 
komas nekaltu. 

2. Kiekvienas apkaltintas asmuo turi teisę būti kaip galima greičiau ir 
išsamiai informuotas apie jam iškeltus kaltinimus. Jis privalo turėti teisę 
pasinaudoti jam priklausančiomis gynybinėmis teisėmis. 

3. Kiekvienas nuteistas asmuo turi teisę, kad nuosprendį patikrintų 
aukštesnis teismas. Išskyrus atvejus, kuriais Federacijos teismas sprendžia 
kaip vienintelė instancija. 


33 straipsnis. Peticijos teisė 

1. Kiekvienas asmuo turi teisę valdžios institucijoms pateikti peticijas; 
dėl to jam neturi kilti jokios žalos. 

2. Valdžios institucijos turi atkreipt dėmesį į peticijas. 


34 straipsnis. Politinės teisės 

1. Garantuojamos politinės teisės. 

2. Politinių teisių garantiją saugo laisva valia ir nesuklastotas balsa- 
vimas. 

35 straipsnis. Pagrindinių teisių įgyvendinimas 

1. Pagrindinių teisių turi būti paisoma visoje teisėtvarkoje. 

2. Tas, kas įgyvendina valstybės užduotis, yra saistomas pagrindinių 
teisių ir įpareigojamas prisidėti prie jų įgyvendinimo. 

3. Valdžios institucijos rūpinasi, kad pagrindinėmis teisėmis, jeigu tik 
jos pagal savo esmę gali būti taikomos, veiksmingai galėtų pasinaudoti ir 
privatūs asmenys. 


36 straipsnis. Pagrindinių teisių ribojimas 

1. Pagrindinių teisių ribojimas turi būti grindžiamas įstatymu. Esmi- 
niai apribojimai turi būti numatyti įstatyme. Išimtys galioja rimto, tiesiogi- 
nio ir kitaip neišvengiamo pavojaus atvejais. 

2. Pagrindinių teisių apribojimai turi būti pateisinami viešuoju intere- 
su arba siekiant apsaugoti pagrindines trečiųjų asmenų teises. 

3. Pagrindinių teisių apribojimai turi būti proporcingi. 

4. Pagrindinių teisių esminis turinys turi būti neliečiamas. 


2 skyrius. PILIETINĖS IR POLITINĖS TEISĖS 


37 straipsnis. Pilietinės teisės 

1. Šveicarijos pilietė arba Šveicarijos pilietis yra tas, kas turi vienos 
savivaldybės pilietines teises ir atitinkamo kantono pilietines teises. 

2. Niekas negali būti dėl pilietinių teisių privilegijuojamas arba diskri- 
minuojamas. Išimtis numato nuostatos dėl politinių teisių piliečių savival- 
dybėse ir korporacijose bei jų turto, nebent kantonų įstatymai numatytų 
kitaip. 


38 straipsnis. Pilietinių teisių įgijimas ir netekimas 

1. Federacija nustato pilietinių teisių įgijimą ir netekimą kilme, san- 
tuoka ir įsūnijimu bei įdukrinimu. Be to, ji reglamentuoja Šveicarijos pi- 
lietinių teisių netekimą kitais pagrindais, taip pat pilietybės sugrąžinimą. 

2. Ji priima minimalias nuostatas dėl kantonų pilietybės suteikimo už- 
sieniečiams ir duoda leidimą suteikti pilietybę. 

3. Ji palengvina pilietybės suteikimą vaikams, kurie neturi pilietybės. 

39 straipsnis. Politinės teisės įgyvendinamas 

1. Federacija reglamentuoja naudojimąsi politinėmis teisėmis federa- 
liniuose reikaluose, kantonai - kantonų ir komunaliniuose reikaluose. 

2. Politinės teisės įgyvendinamos gyvenamojoje vietoje. Federacija ir 
kantonai gali numatyti išimtis. 

3. Niekas negali įgyvendinti politines teises daugiau nei viename kan- 
tone. 

4. Kantonai gali numatyti, kad nauji gyventojai balsavimo teisę kanto- 
nų ir komunaliniuose reikaluose gali įgyvendinti tik po trijų mėnesių nuo 
apsigyvenimo. 


40 straipsnis. Užsienio šveicarės ir užsienio šveicarai 

1. Federacija skatina užsienio šveicarų santykius vienų su kitais ir su 
Šveicarija. Ji gali paremti organizacijas, siekiančias šio tikslo. 

2. Ji priima nuostatas dėl užsienio šveicarų teisių ir pareigų, būtent dėl 
politinių teisių įgyvendinimo Federacijoje, pareigos atlikti karinę ir alter- 
natyviąją tarnybą, dėl paramos ir socialinio draudimo. 


3 skyrius. SOCIALINIAI TIKSLAI 


41 straipsnis 
1. Federacija ir kantonai deda visas pastangas didindami asmeninę 
atsakomybę ir privačias iniciatyvas tam, kad: 
a. kiekvienas asmuo jaustųsi socialiai saugus; 
b. kiekvienas asmuo gautų jo sveikatai reikalingą priežiūrą; 
c. šeimos kaip suaugusiųjų ir vaikų bendruomenės būtų saugomos 
ir skatinamos; 
d. darbingi asmenys galėtų apmokėti pragyvenimą iš darbo tinka- 
momis sąlygomis pajamų; 
e. būsto ieškantys asmenys galėtų sau ir savo šeimai rasti tinkamą 
būstą priimtinomis sąlygomis; 
f vaikai ir jaunuoliai, taip pat darbingo amžiaus asmenys pagal 
savo gebėjimus galėtų lavintis, mokytis ir kelti savo kvalifikaciją; 
g. vaikai ir jaunuoliai tapdami savarankiškais ir socialiai atsakingais 
asmenimis būtų skatinami ir remiami jiems socialiai, kultūriškai 
ir politiškai integruojantis. 

2. Federacija ir kantonai deda pastangas, kad kiekvienas asmuo būtų 
apsaugotas nuo ekonominių pasekmių dėl amžiaus, neįgalumo, ligos, ne- 
laimingo atsitikimo, nedarbo, motinystės, našlaitystės ir našlystės. 

3. Jie siekia socialinių tikslų naudodamiesi jiems Konstitucijos suteik- 
tais įgaliojimais ir turimomis lėšomis. 

4. Iš socialinių tikslų negali kilti jokių tiesioginių valstybinės paramos 
reikalavimų. 


3 DALIS 
EDERACIJA, KANTONAI IR BENDRUOMENĖS 


1 skyrius. FEDERACIJOS IR KANTONŲ TARPUSAVIO SANTYKIAI 
1 skirsnis. Federacijos ir kantonų uždaviniai 


42 straipsnis. Federacijos uždaviniai 

1. Federacija įgyvendina tuos uždavinius, kuriuos jai priskyrė Federa- 
cijos Konstitucija. 

Žiu 


43 straipsnis. Kantonų uždaviniai 


Kantonai numato pagal savo kompetenciją įgyvendinamus uždavi- 
nius. 


43a straipsnis. Principai dėl valstybinių uždavinių priskyrimo ir 
įgyvendinimo!? 

1. Federacija perima tik tuos uždavinius, kurių galia peržengia kanto- 
ną ribas arba kai būtinas vienodas Federacijos reglamentavimas. 

2. Bendruomenė, kuriai iškyla poreikis pasinaudoti valstybės biudže- 
tu, perima jo išlaidas. 

3. Bendruomenė, kuriai išlaidos kyla iš valstybinių mokesčių, gali šiais 
mokesčiais disponuoti. 





8 Panaikinta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

5 Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

4. Pagrindinio aprūpinimo mokesčiai turi būti lygiai atvirai nustatyti 
visiems asmenims. 

5. Valstybiniai uždaviniai turi būti vykdomi pagal poreikių atitikimą 
ir ūkiškai. 


2 skirsnis. Federacijos ir kantonų tarpusavio sąveika 


44 straipsnis. Principai 

1. Federacija ir kantonai vienas kitą remia įgyvendindami savo užda- 
vinius ir dirbdami kartu. 

2. Jie įpareigoti vienas į kitą atsižvelgti ir remti. Jie vienas kitam sutei- 
kia tarnybinę ir teisinę pagalbą. 

3. Ginčai tarp kantonų ir tarp kantonų ir Federacijos, kiek leidžia ga- 
limybės, sprendžiami derybomis ir tarpininkavimu. 


45 straipsnis. Dalyvavimas reiškiant federacijos valią 

1. Kantonai dalyvauja pagal Konstitucijos nuostatas reiškiant Federa- 
cijos valią, ypač teisėkūroje. 

2. Federacija laiku ir išsamiai informuoja kantonus apie savo ketini- 
mus; ji išsiaiškina jų poziciją, jeigu tai susiję su jų interesais. 


46 straipsnis. Federacijos teisės įgyvendinimas 

1. Kantonai įgyvendina federacinę teisę pagal Federacijos Konstituciją 
ir federacinius teisės aktus. 

2. Federacija ir kantonai gali tarpusavyje sutarti, kad kantonai įgyven- 
dindami federacinę teisę siektų nustatytų tikslų ir šiuos tikslus Federacija 
remia finansiškai?" 

3. Federacija turi leisti kantonams veiksmų laisvę tvarkant jų reikalus 
ir atsižvelgti į kantonų ypatumus?!. 


47 straipsnis. Kantonų savarankiškumas 
1. Federacija turi gerbti kantonų savarankiškumą. 
2. Ji palieka kantonams pakankamai uždavinių-funkcijų ir paiso jų 





2 Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 


(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

2 Priimta 2004 m. lapkričio 28 d. tautos balsavimu, galioja nuo 2008 m. sausio 1 d. (2003 
m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 2007 
5765; BBI 2002 2291, 2003 6591, 2005 951). 

organizacinės autonomijos. Ji palieka kantonams pakankamai finansinių 
šaltinių ir prisideda, kad jie galėtų vykdyti savo uždavinius turėdami pa- 
kankamai finansinių priemonių“. 


48 straipsnis. Sutartys tarp kantonų 

1. Kantonai tarpusavyje gali sudaryti sutartis ir taip pat steigti bendras 
organizacijas ir institucijas. Jie pirmiausia gali bendrai vykdyti regionines 
užduotis. 

2. Federacija pagal savo kompetenciją gali dalyvauti tai įgyvendinant. 

3. Sutartys tarp kantonų negali prieštarauti Federacijos teisei ir inte- 
resams, taip pat kitų kantonų teisėms. Apie jas turi būti pranešta sąjungai. 

4. Tarpkantonine sutartimi kantonai gali suteikti įgaliojimus tarpkan- 
toniniams organams leisti teisės aktus, kuriais įgyvendinamos tarpkanto- 
ninės sutarties nuostatos, tiek, kiek sutartis: 

a. buvo patvirtinta tokia pat tvarka, kaip taikoma teisės aktų leidy- 

boje; 
b. nustato sutarties turinio pagrindus“. 
5. Kantonai paiso tarpkantoninės teisės?“ 


48a straipsnis. Visuotinis susisaistymas ir dalyvavimo pareiga“ 

1. Suinteresuotų kantonų prašymu Federacija gali tarpkantoninių su- 
tarčių sritis paskelbti visuotinai privalomas arba kantonus įpareigoti daly- 
vauti tarpkantoninėse sutartyse dėl: 

a. bausmių ir kitų priemonių vykdymo; 

b. mokyklinio ugdymo pagal 62 straipsnio 4 dalies numatytas sritis“; 





Priimta 2004 m. lapkričio 28 d. tautos balsavime, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BB1 2005 5479 
5547 7273, 2006 6725). 

kantono aukštųjų mokyklų??; 
viršregioninio pobūdžio kultūros institucijų; 
atliekų tvarkymo; 
nuotekų valymo; 
aglomeracijų susisiekimo; 
aukščiausio lygio medicinos tyrimų ir specialių klinikų; 
i. neįgaliųjų reabilitacijos ir slaugos institucijų. 
2. Visuotinai privalomas paskelbimas vykdomas Federacijos sprendi- 
mo priėmimo forma. 


>mMnoeso 


3. Įstatymu įtvirtinamas visuotinis privalomumas ir privalomas daly- 
vavimas ir nustatoma procedūra. 


49 straipsnis. Federacijos teisės viršenybė ir jos laikymasis 
1. Federacijos teisė yra viršesnė už prieštaraujančią kantonų teisę. 
2. Federacija stebi, kaip laikomasi Federacijos teisės kantonuose. 


3 skirsnis. Bendruomenės 


50 straipsnis 

1. Bendruomenių autonomija yra ginama kantonų teisės priemonėmis. 

2. Federacija veikdama atkreipia dėmesį į galimą poveikį bendruo- 
menėms. 

3. Tai darydama atkreipia dėmesį į situacijų ypatybes miestuose, aglo- 
meracijose ir kalnų vietovėse. 


4 skirsnis. Federacijos garantijos 


51 straipsnis. Kantonų konstitucijos 

1. Kiekvienas kantonas turi demokratinę konstituciją. Jai turi pritarti 
tauta ir ją galima peržiūrėti, kai to reikalauja dauguma balsavimo teisę tu- 
rinčių asmenų. 

2. Kantonų konstitucijos turi garantuoti Federacijos buvimą. Federa- 
cija jas garantuoja, jeigu jos neprieštarauja Federacijos teisei. 





"7 Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BB1 2005 5479 
5547 7273, 2006 6725). 

52 straipsnis. Konstitucinė santvarka 

1. Federacija saugo kantonų konstitucinę santvarką. 

2. Ji įsikiša, kai kantone ši tvarka yra pažeista arba kėsinamasi į ją ir 
kantonas pats arba kitų kantonų pagalba nepajėgia jos apginti. 


53 straipsnis. Kantonų sudėtis ir teritorija 

1. Federacija saugo kantonų sudėtį ir teritoriją. 

2. Kantono sudėties keitimai reikalauja esamų gyventojų, liečiamų 
kantonų, taip pat tautos pritarimo. 

3. Teritoriniams pokyčiams tarp kantonų turi pritarti liečiami gyven- 
tojai ir liečiami kantonai, taip pat Federacijos susirinkime priimamas są- 
junginis nutarimas. 

4. Sienų liniją kantonai gali pakeisti sutartimi. 


2 skyrius. KOMPETENCIJOS 


1 skirsnis. Santykiai su užsieniu 


54 straipsnis. Užsienio reikalai 

1. Užsienio reikalai priklauso Sąjungai. 

2. Federacija užtikrina Šveicarijos nepriklausomybė ir gerovę; kartu ji 
stengiasi padėti esant būtinybei mažinti skurdą pasaulyje, gerbia žmogaus 
teises ir rūpinasi demokratijos plėtra, skatina taikų tautų sambūvį, taip pat 
rūpinasi gamtos išteklių išsaugojimu. 

3. Ji atsižvelgia į kantonų kompetenciją ir paiso jų interesų. 


55 straipsnis. Kantonų dalyvavimas užsienio politikos sprendimuose 

1. Kantonai dalyvauja priimant užsienio politikos sprendimus, susiju- 
sius su jų kompetencija arba pagrindiniais interesais. 

2. Federacija laiku ir išsamiai informuoja kantonus ir išsiaiškina jų 
poziciją. 

3. Kantonų nuomonė ypač svarbi, kai svarstomas jų kompetencijos 
klausimas. Tokiais atvejais kantonai tinkamu būdu dalyvauja tarptautinėse 
derybose. 


56 straipsnis. Kantonų santykiai su užsieniu 
1. Kantonai savo kompetencijos srityse gali sudaryti sutartis su už- 
sieniu. 

2. Šios sutartys negali prieštarauti Federacijos teisei ir interesams, taip 
pat kitų kantonų teisėms. Kantonai informuoja Federaciją apie sutarties 
sudarymą. 

3. Su toliau nurodytomis užsienio įstaigomis kantonai gali tiesiogiai 
užmegzti santykius; kitais atvejais kantonai santykius su užsieniu plėtoja 
tarpininkaujami Federacijos. 


2 skirsnis. Saugumas, šalies gynyba, civilių sauga 


57 straipsnis. Saugumas 

1. Federacija ir kantonai pagal savo kompetenciją rūpinasi šalies sau- 
gumu ir apsaugo gyventojus. 

2. Jie koordinuoja savo pajėgas vidinio saugumo srityje. 


58 straipsnis. Kariuomenė 

L. Šveicarija turi kariuomenę. Ji organizuojama milicijos principu. 

2. Kariuomenė užkerta kelią karui ir skatina taikos palaikymą; ji gina 
šalį ir jos gyventojus. Ji remia civilines institucijas iškilus rimtų pavojų vi- 
daus saugumui ir šalinant kitas išskirtines situacijas. Įstatymas gali numa- 
tyti kitas užduotis. 

3. Kariuomenės įvedimas yra Federacijos dalykas“. 


59 straipsnis. Karinė ir alternatyvioji tarnyba 

1. Kiekvienas šveicaras privalo atlikti karinę tarnybą. Įstatymas numa- 
to alternatyvią civilinę tarnybą. 

2. Šveicarėms karinė tarnyba yra savanoriška. 

3. Šveicarai, kurie neatlieka nei karinės, nei alternatyvios tarnybos, 
privalo mokėti rinkliavą. Ji nustatoma ir renkama Federacijai, kantonai ją 
paskirsto ir surenka. 

4. Federacija išleidžia raštą dėl negautų pajamų atlyginimo. 

5. Asmenys, kurie atlikdami karinę ar alternatyvią tarnybą patyrė 
sveikatos sužalojimą, arba netekusių gyvybės asmenų artimieji turi teisę į 
atitinkamą Federacijos paramą. 





2 Priimta 2004 m. lapkričio 28 d. tautos balsavimu, galioja nuo 2008 m. sausio 1 d. (2003 
m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 2007 
5765; BB1 2002 2291, 2003 6591, 2005 951). 

60 straipsnis. Kariuomenės organizavimas, mokymas ir aprūpinimas 

1. Karinių įstatymų leidyba kariuomenės organizavimo, mokymo ir 
aprūpinimo srityse yra Sąjungos dalykas. 

PA 

3. Federacija gali perimti kantonų karinius darinius atitinkamai atly- 
gindama. 


61 straipsnis. Civilinė apsauga 

1. Įstatymų leidyba dėl civilinės asmenų ir turto apsaugos nuo gin- 
kluotų konfliktų poveikio yra Federacijos dalykas. 

2. Federacija leidžia potvarkius dėl civilinės saugos įvedimo ištikus 
katastrofoms ir ypatingoms situacijoms. 

3. Ji gali paskelbti civilinės saugos tarnybą privalomą vyrams. Mote- 
rims ji yra savanoriška. 

4. Federacija leidžia paliepimus dėl negautų pajamų kompensavimo. 

5. Asmenys, patyrę žalą sveikatai atlikdami civilinės saugos funkcijas, 
arba praradusių gyvybę asmenų artimieji turi teisę gauti atitinkamą Fede- 
racijos paramą. 


3 skirsnis. Švietimas, tyrimai ir kultūra 


6la straipsnis. Šveicarijos švietimo sistema?? 

1. Federacija ir kantonai kartu pagal savo kompetenciją rūpinasi aukš- 
ta Šveicarijos švietimo sistemos kokybe ir prieinamumu. 

2. Jie koordinuoja savo pastangas ir užtikrina tai bendrų organų veiki- 
mu ir kitomis priemonėmis. 

3. Jie taip užtikrina savo uždavinių įvykdymą*', kad bendrojo lavini- 
mo ir profesinio rengimo švietimo įgyvendinimas sulaukia atitinkamo vi- 
suomenės pripažinimo. 





3 Panaikinta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BB1 2005 5479 
5547 7273, 2006 6725). 

Federalinio Susirinkimo (BVers) Redakcinės komisijos pataisymas. Parlamento įstaty- 
mo (ParlG) 58 straipsnio 1 dalis (SR 171.10). 

62 straipsnis. Mokyklos*? 

1. Mokyklos priskirtos kantonų kompetencijai. 

2. Jie rūpinasi dėl pakankamo pagrindinės mokyklos mokymo, kuris 
yra atviras visiems vaikams. Pagrindinis išsilavinimas privalomas ir paten- 
ka į valstybės vadovavimo ar priežiūros sferą. Viešosiose mokyklose jis yra 
nemokamas““. 

3. Kantonai rūpinasi pakankamu neįgalių vaikų ir jaunuolių specia- 
liuoju mokymu iki 20 metų““. 

4. Nepavykus koordinuojant suvienodinti mokyklinio amžiaus, mo- 
kymosi pareigos, trukmės, tikslų, lavinimosi lygių, perėjimo iš lygio į lygį, 
taip pat kvalifikacijos reikalavimų, Federacija išleidžia reikalingus palie- 
pimus““. 

5. Federacija nustato mokslo metų pradžią“. 

6. Rengiant Federacijos teisės aktus šioje srityje kantonų kompetenci- 
jos klausimais itin svarbus yra kantonų dalyvavimas*". 


63 straipsnis. Profesinis švietimas?* 
1. Federacija išleidžia paliepimus dėl profesinio švietimo. 
2. Ji skatina didelę ir prieinamą pasiūlą profesinio švietimo srityje. 





* Su pereinamąja nuostata. 


Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BBI 2005 5479 
5547 7273, 2006 6725). 

Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BBI 2005 5479 
5547 7273, 2006 6725). 

Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BBI 2005 5479 
5547 7273, 2006 6725). 

Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BBI 2005 5479 
5547 7273, 2006 6725). 

Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BB1 2005 5479 
5547 7273, 2006 6725). 

63a straipsnis. Aukštosios mokyklos?? 

1. Federacija užsiima konfederacinėmis aukštosiomis technikos mo- 
kyklomis. Ji gali įsteigti, perimti, rūpintis kitomis aukštosiomis mokyklo- 
mis ar kitomis aukštojo mokslo institucijomis. 

2. Ji remia kantonų aukštąsias mokyklas ir gali skirti lėšų kitoms pri- 
pažintoms aukštojo mokslo institucijoms. 

3. Federacija ir kantonai kartu rūpinasi kokybės apsaugos koordina- 
cija ir užtikrinimu Šveicarijos aukštojo mokslo sistemoje. Čia jie atkreipia 
dėmesį į aukštųjų mokyklų autonomiją ir jų skirtingas atsakomybės sritis 
ir laikosi tuos pačius uždavinius įgyvendinančių institucijų lygybės prin- 
cipo. 

4. Uždaviniams įgyvendinti kantonai ir Federacija sudaro sutartis ir 
perkelia nustatytas veiklas bendriems organams. Įstatymas nustato kom- 
petenciją, kurią galima perduoti, ir nustato organizavimo, įvykdymo ir ko- 
ordinavimo principus. 

5. Jeigu koordinuojant Federacija ir kantonai nepasiekia bendrų tiks- 
lų, Federacija išleidžia paliepimus dėl studijų pakopų ir jų perėjimo, dėl 
tolesnio lavinimo ir institucijų bei kvalifikacijų pripažinimo. Be to, federa- 
cija gali nustatyti aukštųjų mokyklų paramą lygaus finansavimo pagrindu 
ir atsižvelgiant į vykdomas funkcijas tarp aukštųjų mokyklų, ypač didelių 
išlaidų reikalaujančiose srityse. 


64 straipsnis. Tyrimai 

1. Federacija skatina mokslinius tyrimus ir inovacijas*?. 

2. Ji skatinimą gali padaryti itin priklausomą nuo kokybės užtikrini- 
mo ir koordinavimo*!. 

3. Ji gali steigti, perimti ar valdyti tyrimų institucijas. 





Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BBI 2005 5479 
5547 7273, 2006 6725). 
Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BBI 2005 5479 
5547 7273, 2006 6725). 
Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BB1 2005 5479 
5547 7273, 2006 6725). 

64a straipsnis. Tolesnis lavinimas*? 
1. Federacija nustato tolesnio lavinimo principus. 
2. Ji gali skatinti tolesnį lavinimą. 
3. Įstatymu nustatomos sritys ir kriterijai. 


65 straipsnis. Statistika“ 

1. Federacija renka būtinus statistinius duomenis apie Šveicarijos 
gyventojų vystymąsi ir padėtį, ūkį, visuomenę, švietimą, tyrimus, erdvę 
aplinką. 

2. Ji gali išleisti potvarkius dėl vienodinimo ir tarnybinių registrų ve- 
dimo, kad duomenų rinkimas kuo mažiau kainuotų. 


66 straipsnis. Dotacijos švietimui“ 

1. Federacija gali prisidėti prie kantonų finansinės paramos studijuo- 
jantiesiems aukštosiose mokyklose ir kitose aukštojo mokslo sistemos ins- 
titucijose. Ji gali užtikrinti vienodus kantonų išsilavinimo kaštus ir nusta- 
tyti mokesčių už mokslą principus“. 

2. Ji, siekdama skatinti švietimą ir saugodama kantonų švietimo siste- 
mos autonomiją, gali papildyti kantonų švietimo priemones. 


67 straipsnis. Vaikų ir jaunimo skatinimas“ 
1. Federacija ir kantonai vykdydami savo uždavinius turi atsižvelgti į 
ypatingus vaikų ir jaunimo poreikius ir apsaugos būtinybę. 





* Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 


(2005 m. gruodžio 16 d. BB, 2006 m. liepos 27 d. BRB - AS 2006 3033; BBI 2005 5479 
5547 7273, 2006 6725). 
Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BBI 2005 5479 
5547 7273, 2006 6725). 
Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BBI 2005 5479 
5547 7273, 2006 6725). 
Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BBI 2005 5479 
5547 7273, 2006 6725). 
Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BB1 2005 5479 
5547 7273, 2006 6725). 

2. Federacija papildydama priemones gali remti užklasinę vaikų ir 
jaunimo veiklą“? 


67a straipsnis. Muzikinis lavinimas*š 

1. Federacija ir kantonai skatina muzikinį lavinimą, ypač vaikų ir jau- 
nimo. 

2. Jie rūpinasi profesionaliu muzikos dėstymu mokyklose. Jeigu kan- 
tonai koordinavimo būdu nesuderina muzikos dėstymo mokyklose tikslų, 
Sąjunga išleidžia reikalingus paliepimus. 

3. Federacija kartu su kantonais nustato jaunimo įtraukimo į muzika- 
vimą ir muzikinių gabumų ugdymo principus. 


68 straipsnis. Sportas 

1. Federacija skatina sportą, ypač sporto švietimą. 

2. Ji rūpinasi sporto mokyklomis. 

3. Ji gali leisti paliepimus dėl jaunimo sporto ir įvesti privalomas fizi- 
nio lavinimo pamokas mokyklose. 


69 straipsnis. Kultūra 

1. Kultūros srityje kompetencija tenka kantonams. 

2. Federacija gali remti visos Šveicarijos kultūrinius siekius, taip pat 
meną ir muziką, ypač skatinti šių sričių profesinį rengimą. 

3. Vykdydama šiuos uždavinius ji atsižvelgia į kultūrinę ir kalbinę ša- 
lies įvairovę. 


70 straipsnis. Kalbos 


1. Oficialiosios Federacijos kalbos yra vokiečių, prancūzų ir italų. 
Santykiuose su asmenimis retoromanų taip pat yra oficialioji Sąjungos 
kalba. 

2. Kantonai nusistato savo oficialiąją kalbą. Siekiant savitarpio supra- 
timo tarp skirtingų kalbinių bendruomenių, jie gerbia tradiciškai nusisto- 





* Priimta 2006 m. gegužės 21 d. tautos balsavimu, galioja nuo 2006 m. gegužės 21 d. 
(2005 m. gruodžio 16 d. BB, 2006 m. liepos 27 d. BRB - AS 2006 3033; BBI 2005 5479 
5547 7273, 2006 6725). 

* Priimta 2012 m. rugsėjo 23 d. tautos balsavimu, galioja nuo 2012 m. rugsėjo 23 d. 
(2012 m. kovo 15 d. BB, 2013 m. sausio 29 d. BRB - AS 2013 435; BB1 2009 613, 2010 
1, 2012 3443 6899, 2013 1135). 

vėjusį teritorinį kalbų pasiskirstymą ir kreipia dėmesį į vietinių / autochto- 
nų kalbines mažumas. 

3. Federacija ir kantonai skatina supratimą ir mainus tarp kalbinių 
bendruomenių. 

4. Federacija remia daugiakalbius kantonus vykdant jų ypatingus už- 
davinius. 

5. Federacija remia Graubiundeno ir Tičino kantonų priemones sau- 
gant ir puoselėjant retoromanų ir italų kalbas. 


71 straipsnis. Kinas 
1. Federacija gali skatinti Šveicarijos kino produkciją ir kino kultūrą. 
2. Ji gali leisti paliepimus dėl įvairovės ir filmų pasiūlos kokybės ska- 
tinimo. 


72 straipsnis. Bažnyčia ir valstybė 

1. Kantonų kompetencijai priklauso valstybės ir Bažnyčios santykių 
reglamentavimas. 

2. Federacija ir kantonai pagal savo kompetenciją gali imtis priemonių 
užtikrinti viešąją taiką tarp skirtingų religinių bendruomenių narių. 

3. Minaretų statyba yra draudžiama“. 


4 skirsnis. Aplinka ir teritorijų planavimas 


73 straipsnis. Tvarumas 


Federacija ir kantonai siekia subalansuotų ir tvarių santykių tarp gam- 
tos ir jos gebėjimo atsinaujinti ir žmonių ir jų poreikių. 


74 straipsnis. Aplinkos apsauga 

1. Federacija leidžia paliepimus dėl žmonių apsaugos ir dėl jų natūra- 
lios aplinkos, ją žalojančio ar dirginančio poveikio. 

2. Ji rūpinasi tuo, kad būtų išvengta tokio poveikio. Kilusias išlaidas 
dėl tokio poveikio pašalinimo ar užkirtimo padengia sukėlėjas. 

3. Tokių paliepimų įgyvendinimas yra kantonų kompetencija, kadan- 
gi įstatymas Federacijai to nenumato. 





* Priimta 2009 m. lapkričio 29 d. tautos balsavimu, galioja nuo 2009 m. lapkričio 29 d. 
(2009 m. birželio 12 d. BB, 2010 m. gegužės 5 d. BRB - AS 2010 2161; BBI 2008 6851 
7603, 2009 4381, 2010 3437). 

75 straipsnis. Teritorijų planavimas 

1. Federacija nustato teritorijų planavimo pagrindus. Jie yra privalomi 
kantonams ir reikalingi tikslingam, ūkiškam žemės naudojimui ir tvarkin- 
gam šalies apgyvendinimui. 

2. Federacija skatina ir koordinuoja kantonų siekius ir padeda juos 
įgyvendinti. 

3. Federacija ir kantonai vykdydami savo uždavinius atsižvelgia į teri- 
torijų planavimo reikalavimus. 


75astraipsnis. Geodezija?" 

1. Šalies geodezija yra Federacijos reikalas. 

2. Federacija leidžia paliepimus dėl oficialios geodezijos. 

3. Ji gali leisti paliepimus dėl oficialios informacijos suderinimo, kai ji 
susijusi su žeme. 


75b straipsnis. Antrasis būstas??? 

1. Antrųjų būstų dalis bendroje gyvenvietės teritorijoje ir būsto tiks- 
lais naudojamo viso naudingo bendruomenės teritorijos ploto negali vir- 
šyti 20 procentų. 

2. Bendruomenės yra įstatymu įpareigotos kasmet informuoti apie jų 
pirmųjų būstų dalies planą ir detaliai informuoti apie jo įgyvendinimą. 


76 straipsnis. Vanduo 

1. Federacija pagal savo kompetenciją rūpinasi ūkišku vandens nau- 
dojimu ir jo šaltinių apsauga, taip pat užkerta kelią žalingam poveikiui 
vandeniui. 

2. Ji nustato vandens šaltinių palaikymo ir žvalgymo, vandens naudo- 
jimo energetikos, atšaldymo srityje ir kitokio poveikio vandens apykaitai 
principus. 

3. Ji leidžia paliepimus dėl vandens apsaugos, tinkamo vandens kiekio 
užtikrinimo, vandens įrenginių, užtvankų ir poveikio krituliams. 





* Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 


(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Priimta 2012 m. kovo 11 d. tautos balsavimu, galioja nuo 2012 m. kovo 11 d. (2011 m. 
birželio 17 d. BB, 2012 m. birželio 20 d. BRB - AS 2012 3627; BBI 2008 1113 8757, 
2011 4825, 2012 6623). 

Su pereinamąja nuostata. 

4. Vandens ištekliais disponuoja kantonai. Jie atsižvelgdami į sąjungi- 
nės teisės apribojimus gali už vandens naudojimą imti mokesčius. Fede- 
racija gali naudotis vandenimis savo transporto įstaigų tikslams; už tai ji 
atlygina ir moka mokesčius. 

5. Dėl teisių į tarptautinius vandenis ir su tuo susijusias rinkliavas Fe- 
deracija sprendžia pasitelkdama su tuo susijusius kantonus. Jeigu kantonai 
negali sutarti dėl teisių į tarptautinius vandenius, sprendžia Federacija. 

6. Federacija vykdydama savo uždavinius atsižvelgia į tuos kantonus, 
kuriuose yra vandens kilmės šaltiniai. 


77 straipsnis. Miškai 

1. Federacija rūpinasi tuo, kad miškas būtų saugomas, galėtų būti nau- 
dojamas ir būtų bendras gėris. 

2. Ji nustato miškų apsaugos principus. 

3. Ji skatina miškų išsaugojimo priemones. 


78 straipsnis. Gamtos ir krašto apsauga 

1. Gamtos ir krašto apsauga priklauso kantonų kompetencijai. 

2. Federacija vykdydama savo uždavinius atsižvelgia į gamtos ir krašto 
apsaugos interesus. Ji saugo kraštovaizdį, peizažą, istorines vietoves, taip 
pat gamtos ir kultūros paminklus, palaiko juos pirminio būvio, jei to rei- 
kalauja viešasis interesas. 

3. Ji gali pagelbėti gamtos ir krašto apsaugos poreikiams ir sutarties 
ar nusavinimo būdu įgyti arba apsaugoti visai Šveicarijai reikšmingus 
objektus. 

4. Ji leidžia paliepimus dėl gyvūnijos ir augalijos apsaugos, dėl jų ra- 
dimviečių išsaugojimo ir dėl gamtos įvairovės. Ji saugo nykstančias rūšis 
nuo išnaikinimo. 

5. Pelkės ir pelkingas landšaftas yra saugomas dėl ypatingo grožio ir 
bendros Šveicarijai reikšmės. Ten negalim statyti jokių statinių nei keisti 
žemės paviršių. Išimtis taikoma tik statiniams, kurie skirti pelkių apsau- 
gai arba iki tolei naudotiems žemės ūkio tikslams pelkėse ir pelkingose 
vietovėse. 


79 straipsnis. Žvejyba ir medžioklė 
Federacija nustato žvejybos ir medžioklės principus, ypač dėl žuvų, 
laukinių žinduolių ir paukščių rūšių įvairovės išsaugojimo. 

80 straipsnis. Gyvūnijos apsauga 

1. Federacija leidžia paliepimus dėl gyvūnų apsaugos. 

2. Ji ypač reguliuoja: 

a. gyvūnų laikymą ir priežiūrą; 
bandymus su gyvūnais ir poveikį gyviems gyvūnams; 
gyvūnų naudojimą; 
gyvūnų ir gyvūninės kilmės produktų įvežimą; 
prekybą gyvūnais ir gyvūnų transportavimą; 

f gyvūnų numarinimą. 

4. Paliepimų įgyvendinimas priklauso kantonų kompetencijai, nes 
įstatymas to nepalieka sąjungai. 


onC6eCS 


5skirsnis. Visuomeninės įmonės ir susisiekimas 


81 straipsnis. Visuomeninės įmonės 


Federacija visos arba didžiosios dalies šalies interesais gali įsteigti vi- 
suomenines įmones, jomis naudotis arba paremti jų steigimą. 


82 straipsnis. Kelių eismas 

1. Federacija priima kelių eismo nuostatas. 

2. Ji vykdo aukščiausiąją visai Šveicarijai svarbių kelių priežiūrą; ji gali 
nustatyti eismui atvirus magistralinius kelius. 


rinkimas gali numatyti išimtis. 


83 straipsnis. Nacionaliniai keliai?? 

1. Federacija užtikrina nacionalinių kelių tinklo formavimą ir jo pa- 
naudojimą. 

2. Federacija tiesia, rūpinasi ir išlaiko nacionalinius kelius. Ji padengia 
su tuo susijusias išlaidas. Ji gali šią užduotį visai arba iš dalies perduoti 
visuomeniniams, privatiems arba mišriems rėmėjams““. 

Bie 





* Su pereinamąja nuostata. 

* Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

* Panaikinta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 

84 straipsnis. Alpes kertantis tranzitinis eismas?“ 

1. Federacija saugo Alpių sritį nuo neigiamo tranzitinio eismo povei- 
kio. Ji tranzitinio eismo apkrovimą riboja dydžiu, kuris nėra žalingas žmo- 
nėms, gyvūnams ir augalams, taip pat jų biotopams. 

2. Alpes kertantis prekių tranzitinis eismas nuo sienos iki sienos 
vykstas bėgiais. Bundesratas imasi reikiamų priemonių. Išimtys leidžia- 
mos tik tada, kai jos yra būtinos. Išsamiau jos turi būti nustatytos įsta- 
tymu. 

3. Tranzitinių kelių pajėgumas Alpių srityje negali būti didinamas. Šis 
apribojimas netaikomas apylankos keliams, kurie sumažina vietovių tran- 
zitinį eismą. 


85 straipsnis. Sunkiojo transporto mokestis?? 

1. Federacija gali sunkiajam transportui nustatyti nuo pajėgumo ir 
vartojimo priklausančius mokesčius, jei sunkusis transportas visuomenei 
padaro išlaidų, kurios nepadengiamos kitais mokesčiais ir rinkliavomis. 

2. Rinkliavų grynosios pajamos naudojamos su gatvių eismu susiju- 
sioms išlaidoms padengti. 

3. Kantonai prisideda prie grynųjų pajamų. Nustatant dydžius būtina 
atsižvelgti į mokesčių poveikį kalnų ir pakraščių sritims. 


86 straipsnis. Degalų vartojimo mokesčiai ir kitos susisiekimo 
rinkliavos 

1. Federacija gali nustatyti degalų vartojimo mokesčius. 

2. Ji nustato rinkliavas už naudojimąsi nacionaliniais keliais tokių 
motorinių transporto priemonių ir priekabų, kurie neturi mokėti sunkiojo 
transporto mokesčių. 

3. Ji panaudoja pusę grynojo pelno, gauto iš visų rūšių degalų, išskyrus 
lėktuvų degalus, vartojimo mokesčio, taip pat nacionalinių kelių grynąjį 
pelną, su kelių eismu susijusioms užduotims ir išlaidoms**: 

a. nacionalinių kelių tiesimui, išlaikymui ir naudojimui; 





2007 5765; BBI 2002 2291, 2003 6591, 2005 951). 

* Su pereinamąja nuostata. 

* Su pereinamąja nuostata. 

* Priimta 2009 m. lapkričio 29 d. tautos balsavimu, galioja nuo 2009 m. lapkričio 29 d. 
(2008 m. spalio 3 d. BB, 2010 m. gegužės 5 d. BRB - AS 2010 2159; BBI 2007 6373, 2008 
8231, 2010 3437). 

b. priemonėms, skirtoms kombinuoto susisiekimo ir lydinčių mo- 
torinių transporto priemonių skatinimui??; 

bė. priemonėms, skirtoms susisiekimo infrastruktūrai miestuose ir 
aglomeratuose pagerinti““; 

c.  įnašams, skirtiems pagrindinių kelių išlaidoms padengti“!; 

d.  įnašams apsauginiams statiniams nuo gamtos stichijų ir krašto- 
vaizdžio aplinkos apsaugai, kuri yra būtina kelių susisiekimui; 

e. visuotiniai įnašai kantonų išlaidoms dėl kelių, kurie yra atviri 
motorinių transporto priemonių eismui??; 

f įnašai kantonams, kuriuose nėra nacionalinių kelių“. 

3Pis, Ji panaudoja pusę lėktuvų kuro vartojimo mokesčio grynojo pel- 


no uždaviniams ir išlaidoms, susijusioms su oro susisiekimu: 


a. įnašai aplinkos apsaugos priemonėms, kurios būtinos oro susi- 
siekimui; 

b. įnašai apsaugos priemonėms, siekiant apsisaugoti nuo neteisėtų 
priemonių prieš oro susisiekimą, kaip teroristiniai išpuoliai ir pa- 
grobimai, jei šios priemonės nepriskiriamos valstybės instituci- 
joms; 

c. įnašai, skirti oro susisiekimo aukšto techninio saugumo priemo- 
nėms skatinti“*. 





59 

Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Priimta 2009 m. lapkričio 29 d. tautos balsavimu, galioja nuo 2009 m. lapkričio 29 d. 
(2008 m. spalio 3 d. BB, 2010 m. gegužės 5 d. BRB - AS 2010 2159; BBI 2007 6373, 
2008 8231, 2010 3437). 

4. Jei lėšų užduotims ir išlaidoms, susijusioms su kelių eismu arba oro 
susisiekimu, nepakanka, federacija padidina atitinkamo kuro vartojimo 
mokesčio priemoką“. 


87 straipsnis. Geležinkeliai ir kiti susisiekimo atstovai““ 

Įstatymų leidyba dėl geležinkelių eismo, keltuvų, laivininkystės, taip 
pat dėl oro laivyno ir kosminių skrydžių priklauso Federacijos kompeten- 
cijai. 


88 straipsnis. Pėsčiųjų ir turistinių žygių maršrutai 

1. Federacija nustato pėsčiųjų ir turistinių žygių maršrutų tinklo prin- 
cipus. 

2. Ji gali koordinuoti kantonų tokių tinklų tiesimo ir išlaikymo prie- 
mones. 

3. Ji vykdydama savo užduotis atsižvelgia į pėsčiųjų ir turistinių žygių 
tinklus ir pakeičia naujais tuos kelius, kuriuos ji turi panaikinti. 


6 skirsnis. Energija ir komunikacijos 


89 straipsnis. Energetinė politika 

1. Federacija ir kantonai pagal savo kompetenciją rūpinasi pakanka- 
mu, plačiai specializuotų ekonominiu ir aplinkai saugiu aprūpinimu ener- 
gija, taip pat taupiu ir racionaliu energijos vartojimu. 

2. Federacija nustato vietinės ir atsinaujinančios energijos naudojimo 
ir taupaus bei racionalaus energijos vartojimo principus. 

3. Federacija priima nuostatas dėl įrengimų, motorinių transporto 
priemonių ir prietaisų energijos vartojimo. Ji skatina energijos technikos 
vystymąsi, ypač energijos taupymo ir atsinaujinančios energijos srityse. 

4. Dėl priemonių, kurios susijusios su energijos vartojimu pastatuose, 
pirmiausia kompetentingi yra kantonai. 

5. Federacija savo energetinėje politikoje atsižvelgia į kantonų ir ben- 
druomenių pastangas ir į ekonomiką; ji kreipia dėmesį į atskirų šalies vie- 
tovių santykius ir ekonominį pajėgumą. 





“ Priimta 2009 m. lapkričio 29 d. tautos balsavimu, galioja nuo 2009 m. lapkričio 29 d. 
(2008 m. spalio 3 d. BB, 2010 m. gegužės 5 d. BRB - AS 2010 2159; BBI 2007 6373, 
2008 8231, 2010 3437). 

“ Su pereinamąja nuostata. 

90 straipsnis. Branduolinė energija“ 
Įstatymų leidyba branduolinės energetikos srityje priklauso Federaci- 
jos kompetencijai. 


91 straipsnis. Energijos transportavimas 

1. Federacija priima nuostatas dėl elektros energijos transportavimo 
ir tiekimo. 

2. Įstatymų leidyba dėl vamzdynų įrenginių skystų arba dujinių dega- 
lų ir kuro tiekimo priklauso Federacijos kompetencijai. 


92 straipsnis. Pašto ir ryšių sistema 

1. Pašto ir ryšių sistema priklauso Federacijos kompetencijai. 

2. Federacija rūpinasi pakankamu ir prieinamu pašto ir ryšių tarnybų 
aprūpinimu visose šalies vietovėse. Tarifai nustatomi pagal vienodus prin- 
cipus. 


93 straipsnis. Radijas ir televizija 

1. Įstatymų leidyba dėl radijo ir televizijos, taip pat dėl programų ir 
informacijos skleidimo kitomis viešųjų telekomunikacijų technologijų for- 
momis priklauso Federacijos kompetencijai. 

2. Radijas ir televizija prisideda prie kultūrinio ugdymo, laisvos nuo- 
monės formavimo ir pramogų. Jie atsižvelgia į šalies ypatumus ir kantonų 
poreikius. Jie pateikia įvykius kvalifikuotai ir tinkamai išreiškia nuomonių 
įvairovę. 

3. Garantuojama radijo ir televizijos nepriklausomumas ir programų 
išraiškos autonomija. 

4. Būtina atsižvelgti į kitų žiniasklaidos priemonių, pirmiausia - spau- 
dos, padėtį ir užduotį. 

5. Skundai dėl programų gali būti pateikiami nepriklausomai skundų 
instancijai. 

7 skirsnis. Ekonomika 
94 straipsnis. Ekonominės santvarkos principai 
1. Federacija ir kantonai laikosi ekonominės laisvės principo. 


2. Jie saugo visos Šveicarijos ekonomikos interesus ir privačia ekono- 
mika prisideda prie gyventojų gerovės ir ekonominio saugumo. 





“ Su pereinamąja nuostata. 

3. Pagal kompetenciją jie rūpinasi, kad privačiai ekonomikai būtų su- 
darytos palankios sąlygos. 

4. Nukrypimai nuo ekonominės laisvės principo, ypač priemonės, ku- 
rios nukreiptos prieš konkurenciją, leidžiamos tik tada, kai jos numatytos 
Federacijos Konstitucijoje arba pagrindžiamos kantonų tinkamumo teise. 


95 straipsnis. Privatus ekonominis užimtumas“ 

1. Federacija gali išleisti nuostatas dėl privataus ekonominio užimtu- 
mo vykdymo. 

2. Ji rūpinasi vientisa Šveicarijos ekonomine erdve. Ji garantuoja, kad 
asmenys, turintys ekonominį išsilavinimą arba Federacijos, kantonų arba 
kantonų pripažintą kvalifikaciją, galėtų savo profesine veikla užsiimti viso- 
je Šveicarijoje. 

3. Siekiant apsaugoti tautos ūkį, privačią nuosavybę ir akcininkes bei 
akcininkus, Tvaraus vadovavimo įmonėms įstatymas šalies viduje ir už- 
sienyje į sąrašą įtrauktas akcines bendroves reguliuoja pagal tokius prin- 
cipus: 

a. Visuotinis susirinkimas kiekvienais metais balsuoja dėl valdymo 
tarybos, firmos vadovybės, tarybos visų apmokėjimų bendros 
sumos (pinigų ir išmokų natūra vertės). Jis kasmet išrenka val- 
dymo tarybos prezidentę arba valdymo tarybos prezidentą ir ats- 
kirus valdymo tarybos bei kompensavimo komiteto narius, taip 
pat nepriklausomą balsų skaičiavimo atstovę arba nepriklausomą 
balsų skaičiavimo atstovą. Pensijų kasos balsuoja apdraustųjų in- 
teresais ir atskleidžia, kaip jos balsavo. Akcininkės ir akcininkai 
gali balsuoti nuotoliniu būdu elektronine forma; organų ir indė- 
lių balsavimo teisės perdavimas draudžiamas. 

b.  Organų nariai negauna jokio nuostolių ar kitokio atlyginimo, jo- 
kio kompensavimo iš anksto, jokių premijų firmos pirkimams ir 
pardavimams ir jokio papildomo patarėjo ar darbo sutarties iš 
kitos grupės bendrovės. Vadovavimas bendrovei negali būti pa- 
vedamas juridiniam asmeniui. 

c. Statutai reguliuoja kreditų dydį, paskolas ir organų narių pensi- 
jas, jų pasiekimų ir dalyvavimo planus bei jų mandatų skaičių už 
koncerno ribų, taip pat bendrovių vadovybės narių darbo sutar- 
čių trukmę. 





“s Su pereinamąja nuostata. 


845 


PASAULIO VALSTYBIŲ KONSTITUCIJOS | Šveicarijos Konfederacija 


d. Už veikimą prieš nuostatas pagal a-c punktus baudžiama laisvės 
atėmimu iki trejų metų ir pinigine bauda iki šešių metinių atlygi- 
nimų““. 


96 straipsnis. Konkurencijos politika 
1. Federacija priima nuostatas prieš ekonomiškai ir socialiai žalingus 
kartelių poveikius ir kitus konkurencijos apribojimus. 
2. Ji imasi priemonių: 
a. siekiant užkirsti kelią stiprioms privatinės ir viešosios teisės rin- 
kos įmonėms ir oganizacijoms piktnaudžiauti nustatant kainas; 
b. prieš nesąžiningą konkurenciją. 


97 straipsnis. Vartotojų apsauga 

1. Federacija imasi vartotojų apsaugos priemonių. 

2. Ji išleidžia nuostatas dėl vartotojų organizacijas galinčių paliesti tei- 
sinių priemonių. Šios organizacijos Federacijos įstatymų leidybos srityje 
dėl nesąžiningos konkurencijos turi tokias pat teises kaip profesinės ir eko- 
nominės sąjungos. 

3. Kantonai nustatyto ieškinio dydžio ginčams numato taikinamąjį 
procesą arba suprastintą ir greitą teisminį procesą. Bundesratas nustato 
ieškinio dydžio ribas. 


98 straipsnis. Bankai ir draudimai 

1. Federacija išleidžia nuostatas dėl bankų ir biržų sistemos; ji kartu 
atsižvelgia į ypatingą kantonų bankų užduotį ir padėtį. 

2. Ji gali išleisti finansinių paslaugų kitose srityse nuostatas. 

3. Ji išleidžia privataus draudimo sistemos nuostatas. 


99 straipsnis. Pinigų ir valiutos politika 

1. Pinigų ir valiutos sistema priklauso Federacijos kompetencijai; tik 
jai priklauso teisė leisti monetas ir banknotus. 

2. Šveicarijos nacionalinis bankas kaip nepriklausomas centrinis ban- 
kas vykdo pinigų ir valiutos politiką, rūpinantis visos šalies bendru intere- 


su; jo administravime dalyvauja ir jį prižiūri Federacija. 
3. Šveicarijos nacionalinis bankas iš savo pelno sudaro pakankamus 





* Priimta 2013 m. kovo 3 d. tautos balsavimu, galioja nuo 2013 m. kovo 3 d. (2012 m. 
lapkričio 15 d. BRB, 2013 m. balandžio 30 d. BRB - AS 2013 1303; BBI 2006 8755, 
2008 2577, 2009 299, 2012 9219, 2013 3129). 

valiutos rezervus; dalis šių rezervų laikoma auksu. 
4. Mažiausiai dvi trečiosios Šveicarijos nacionalinio banko grynojo 
pelno atitenka kantonams. 


100 straipsnis. Konjunktūrinė politika 

1. Federacija imasi priemonių, skirtų subalansuotai konjunktūrinei 
raidai, ypač apsisaugant nuo bedarbystės ir pabrangimo ir su jais kovojant. 

2. Ji atsižvelgia į atskirų šalies vietovių ekonominę raidą. Ji bendradar- 
biauja su kantonais ir ekonomikos klausimais. 

3. Pinigų ir kreditų sistemoje, užsienio ekonomikoje ir viešųjų finansų 
srityje esant reikalui ji gali nukrypti nuo ekonominės laisvės principo. 

4. Federacija, kantonai ir bendruomenės pajamų ir išlaidų politikoje 
atsižvelgia į konjunktūrinę padėtį. 

5. Federacija, siekdama stabilizuoti konjunktūrą, federaline teise nu- 
statytiems mokesčiams gali laikinai pakelti priemokas arba suteikti nuolai- 
das. Išnaudojus dalį lėšų procesas turi būti nutrauktas; išleistos tiesioginės 
lėšos grąžinamos individualiai, netiesioginės panaudojamos nuolaidoms 
suteikti arba aprūpinti darbu. 

6. Federacija gali įmones įpareigoti suformuoti rezervus, skirtus aprū- 
pinti darbu; tam ji suteikia mokesčių lengvatas ir tam taip pat gali įpareigo- 
ti kantonus. Įmonės laisvai nusprendžia dėl išleistų rezervų panaudojimo 
įstatymo nustatytiems tikslams. 


101 straipsnis. Ekonominė užsienio politika 

1. Federacija saugo Šveicarijos ekonomikos interesus užsienyje. 

2. Ypatingais atvejais ji gali imtis priemonių siekiant apsaugoti šalies 
vidaus ekonomiką. Esant reikalui ji gali nukrypti nuo ekonominės laisvės 
principo. 


102 straipsnis. Šalies aprūpinimas?? 

1. Federacija užtikrina šalies aprūpinimą gyvybiškai svarbiomis pre- 
kėmis ir paslaugomis jėgos politinių ir karinių grėsmių atveju, taip pat 
esant nepritekliaus situacijoms, kai pati ekonomika negali jų išvengti. Ji 
imasi atsargumo priemonių 

2. Ji gali esant reikalui nukrypti nuo ekonominės laisvės principo. 





"* Su pereinamąja nuostata. 

103 straipsnis. Struktūrinė politika?! 

Federacija gali paremti ekonomiškai nykstančias šalies vietoves, taip 
pat skatinti ekonomikos šakas ir profesijas, kai reikalaujamų savigalbos 
priemonių jų egzistencijai užtikrinti nepakanka. Ji gali esant reikalui nu- 
krypti nuo ekonominės laisvės principo. 


104 straipsnis. Žemės ūkis 

1. Federacija rūpinasi, kad žemės ūkis pastovia ir į rinką orientuota 
produkcija esmingai prisidėtų prie: 

a. gyventojų saugaus aprūpinimo; 

b. natūralių pragyvenimo šaltinių išsaugojimo ir kultūrinio krašto- 

vaizdžio priežiūros; 

c.  decentralizuoto šalies apgyvendinimo. 

2. Papildydama žemės ūkio reikalaujamą savigalbą ir reikiamais atve- 
jais nukrypdama nuo ekonominės laisvės principo Federacija skatina žemę 
įdirbančias ūkininkų įmones. 

3. Ji priemones orientuoja taip, kad žemės ūkis įvykdo savo daugia- 
funkces užduotis. Ji ypač turi tokius įgaliojimus ir užduotis: 

a. Ji papildo ūkininkų pajamas tiesioginėmis išmokomis tam, kad 
būtų pasiektas tinkamas atlygis už pateiktus rezultatus su sąlyga, 
jei patvirtinamas ekologiškas atliktas darbas. 

b. Ji skatina ekonomiškai pelningų gamybos formų, kurios yra ypač 
artimos gamtai, nekenksmingos aplinkai ir gyvūnams, plėtrą. 

c. | Ji priima nuostatas dėl maisto produktų kilmės, kokybės, gamy- 
bos metodų ir perdirbimo būdų deklaravimo. 

d. Ji saugo aplinką nuo žalos padarymo dėl per didelio trąšų, che- 
minių ir kitų pagalbinių medžiagų naudojimo. 

e. | Ji gali skatinti žemės ūkio tyrinėjimus, konsultacijas ir specialistų 
rengimą, taip pat remti investicijas. 

£ Ji gali priimti nuostatas dėl žemės ūkio žemėvaldos stiprinimo. 

4. Tam ji skiria tikslines žemės ūkio srities priemones ir bendrąsias 
Federacijos priemones. 





" Su pereinamąja nuostata. 

105 straipsnis. Alkoholis 

Įstatymų leidyba dėl distiliuoto spirito gamybos, įvežimo, valymo ir 
pardavimo priklauso Federacijos kompetencijai. Federacija ypač atsižvel- 
gia į žalingus alkoholio vartojimo poveikius. 


106 straipsnis. Azartiniai žaidimai"? 

1. Federacija priima nuostatas dėl azartinių žaidimų; ji atsižvelgia į 
kantonų interesus. 

2. Kazino įsteigti ir eksploatuoti būtina Federacijos koncesija. Fede- 
racija suteikdama koncesiją atsižvelgia į regionų sąlygas. Ji iš kazino renka 
pelno mokesčius; jie turi neperžengti 80 procentų bruto pajamų, gautų iš 
azartinių lošimų. Šis mokestis skiriamas senatvės, maitintojo netekimo ir 
neįgaliųjų draudimui. 

3. Kantonai turi įgaliojimus prižiūrėti: 

a. azartinius žaidimus, kurie atviri neribotam asmenų skaičiui, siū- 
lomi daugelyje vietovių arba priskiriami panašiai procedūrai; tai 
netaikoma kazino jackpot sistemoms; 

b.  lažybas; 

c.  sumanumo žaidimus. 

4. 2 ir 3 dalys taip pat taikomos ir telekomunikacijos priemonėmis 

vykdomiems azartiniams žaidimams. 

5. Federacija ir kantonai atsižvelgia į azartinių žaidimų pavojus. Jie 
leisdami įstatymus ir priežiūros priemonėmis užtikrina apsaugą ir kartu 
atsižvelgia į įvairius žaidimų požymius bei žaidimų pasiūlos rūšį ir vietą. 

6. Kantonai užtikrina, kad grynasis pelnas, gautas iš žaidimų pagal 
3 dalies a ir b punktus, būtų visiškai panaudojamas visuomeniškai naudin- 
giems tikslams, ypač kultūros, socialinėje ir sporto srityje. 

7. Federacija ir kantonai, vykdydami savo užduotis, koordinuojasi. 
Šiam tikslui pagal įstatymą steigiamas bendras organas, kurį per pusę su- 
daro Federacijos ir kantonų vykdomųjų organų nariai. 





" Priimta 2012 m. kovo 11 d. tautos balsavimu, galioja nuo 2012 m. kovo 11 d. (2011 m. 
rugsėjo 29 d. BB, 2012 m. birželio 20 d. BRB - AS 2012 3629; BBI 2009 7019, 2010 
7961, 2012 6623). 

107 straipsnis. Ginklai ir ginkluotė 

1. Federacija priima nuostatas dėl piktnaudžiavimo ginklais, ginklų 
priedais ir šaudmenimis. 

2. Ji priima nuostatas dėl ginkluotės gamybos, apsirūpinimu ja ir rea- 
lizavimo, taip pat dėl įvežimo, išvežimo ir tranzito. 


8 skirsnis. Būstas, darbas, socialinis saugumas ir sveikata 


108 straipsnis. Gyvenamųjų namų ir būstų nuosavybės skatinimas 

1. Federacija skatina gyvenamųjų namų statybą, butų ir namų nuosa- 
vybės, kuri naudojama privačių asmenų poreikiams, įgijimą, taip pat vi- 
suomeniškai naudingų gyvenamųjų namų statybos atstovų ir organizacijų 
veiklą. 

2. Ji ypač skatina žemės gavimą ir įsisavinimą gyvenamųjų namų sta- 
tybai, gyvenamųjų namų statybos racionalizavimą ir atpiginimą, taip pat 
būsto išlaidų atpiginimą. 

3. Ji gali išleisti nuostatas dėl žemės gyvenamųjų namų statybai įsisa- 
vinimo ir statybų racionalizavimo. 

4. Ji kartu atsižvelgia į šeimų, pagyvenusių, neturtingų ir neįgalių as- 
menų interesus. 


109 straipsnis. Nuoma 

1. Federacija priima nuostatas dėl piktnaudžiavimo nuomojant, bū- 
tent prieš piktnaudiškus nuompinigius, taip pat dėl piktnaudiško nuomos 
nutraukimo ir neriboto nuomos santykių nusitęsimo. 

2. Jis gali išleisti bendrųjų nuomos sutarčių nuostatas dėl visuotinio 
sutarties privalomumo. Tokios nuostatos gali būti paskelbtos visuotinai 
privalomomis tik tuomet, jei jose yra tinkamai atsižvelgta į pagrįstus ma- 
žumų interesus bei regioninius skirtumus ir jos nedaro neigiamo poveikio 
lygiateisiškumui. 


110 straipsnis. Užimtumas“ 
1. Konfederacija gali priimti teisės aktus dėl: 
a. darbuotojų apsaugos; 
b. santykių tarp darbdavio ir darbuotojo ir ypač dėl bendrųjų veiki- 
mo ir profesinių nuostatų; 





* Su pereinamąja nuostata. 

c. įdarbinimo paslaugų; 

d. kolektyvinių darbo susitarimų paskelbimas yra visuotinai taiko- 

mas. 

2. Kolektyviniai darbo susitarimai gali būti visuotinai taikomi, jeigu 
jie atitinka patvirtintus mažumų ir regionų interesus ir jeigu įstatymas ger- 
bia lygybės principą bei teisę formuoti profesines sąjungas. 

3. Rugpjūčio 1-oji yra Nacionalinė Šveicarijos Konfederacijos diena. 
Pagal užimtumo įstatymą ji yra ekvivalentiška sekmadieniui ir turi būti 
apmokama. 


111 straipsnis. Senatvės, paveldėjimo ir invalidumo pensijos nuostatos 

1. Konfederacija turi imtis priemonių garantuoti tinkamą finansinį 
aprūpinimą pagyvenusiems žmonėms, našliams ir našlėms, vaikams ir ne- 
įgaliems žmonėms. Visa tai turi būti grindžiama trimis principais: sena- 
tvės, našlių ir neįgalumo draudimu, profesinės pensijos sistema ir privačios 
pensijos sistema. 

2. Konfederacija turi užtikrinti, kad federalinės pensijos, našlių, in- 
validumo draudimo ir profesinės pensijos sistema būtų pajėgi atlikti savo 
paskirtį visais atvejais. 

3. Turi būti reikalaujama, kad kantonai atleistų federacinės pensijos, 
našlių, neįgalumo draudimo ir profesinės pensijos sistemos institucijas 
nuo prievolės mokėti mokesčius ir suteiktų apdraustiems asmenims ir jų 
darbdaviams mokesčių lengvatą, įmokų ir mokesčių grąžinimo teises. 

4. Bendradarbiaujant su kantonais turi būti remiamos privačios pen- 
sijų sistemos, ir visų pirma priemonės, susijusios su mokesčių politika ir 
nuosavybės skatinimo politika. 


112 straipsnis. Senatvė, našlių ir neįgalumo draudimas 

1. Konfederacija turi priimti senatvės, našlių ir neįgalumo draudimo 
įstatymus. 

2. Tai darydama ji turi laikytis šių principų: 

a. draudimas yra privalomas; 

ačs, teikiama piniginė ir nemateriali nauda"*; 





“ Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

b. pensijos turi būti pakankamos, kad būtų padengtos pagrindinės 

gyvenimo išlaidos 

c. maksimali pensija negali būti didesnė kaip dviguba minimali 

pensija; 

d. pensijos turi būti koreguojamos pagal kainų kaitą. 

3. Draudimas yra finansuojamas: 

a. apdraustųjų įnašais, kai darbdaviai turi mokėti pusę jų pačių dar- 

buotojų mokamų įmokų; 

b. per Konfederacijos subsidijas??. 

4. Konfederacijos subsidijos neturi viršyti pusės pagal sistemą suda- 
rytų išmokų““. 

5. Konfederacijos subsidijos pirmiausia turi būti finansuojamos iš pa- 
jamų, surenkamų iš tabako mokesčio, mokesčio iš stipriųjų gėrimų ir mo- 
kesčių, gaunamų iš lošimo namų. 

A 


112a straipsnis. Papildomos išmokos" 

1. Konfederacija ir kantonai turi mokėti papildomas išmokas asme- 
nims, kurių pagrindinės gyvenimo išlaidos neapima išmokų iš senatvės, 
našlių, invalidumo draudimo. 

2. Įstatymas nustato papildomų išmokų dydį, kaip ir Konfederacijos ir 
kantonų užduotis bei atsakomybes. 





* Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 


(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 
Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 
Panaikinta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 
Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

112b straipsnis. Žmonių tinkamumas neįgalumo pašalpai ir 
jų reabilitacijos skatinimas??:*0 

1. Konfederacija turi skatinti žmonių tinkamumą neįgalumo pašal- 
pai, numatant tiek grynąsias, tiek ir negrynąsias išmokas. Šiuo tikslu ji gali 
naudoti neįgalumo draudimo pajamas. 

2. Kantonai turi skatinti invalidumo pašalpas gaunančių žmonių soci- 
alizaciją, ypač remdama statybos ir pramonės institucijas, kurios prisideda 
prie apgyvendinimo ir darbo vietų sukūrimo. 

3. Įstatymas nustato reabilitacijos tikslus, principus ir kriterijus. 


112 c straipsnis. Pagalba pagyvenusiems žmonėms ir neįgaliems 
žmonėms“**? 

1. Kantonai turi suteikti pagalbą ir globą pagyvenusiems žmonėms 
namuose ir neįgaliems žmonėms. 

2. Konfederacija turi remti nacionalines pagyvenusių žmonių ir neį- 
galių žmonių paramos pastangas. Šiam tikslui ji gali naudoti senatvės, naš- 
lių ir invalidumo draudimo fondų išteklius. 


113 straipsnis. Profesinių pensijų sistemas? 

1. Konfederacija turi leisti profesinių pensijų sistemos įstatymus. 

2. Tai darydama ji turi laikytis šių principų: 

a. Profesinių pensijų sistema, kartu su pagyvenusių žmonių, našlių 
ir neįgalumo draudimu, duoda galimybę apdraustajam tinkamai 
išlaikyti ankstesnį gyvenimo būdą. 

b. Profesinių pensijų sistema yra privaloma darbuotojams, įstaty- 
mas gali numatyti išimtis. 

c. Darbdaviai turi apdrausti savo darbuotojus tam tikru pensijų dy- 
džiu, esant reikalui, Konfederacija turi užtikrinti darbuotojams 
galimybę būti apdraustiems federaline pensijų sistema. 





* Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 


(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Su pereinamąja nuostata. 

Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Su pereinamąja nuostata. 

Su pereinamąja nuostata. 

d. Savarankiškai dirbantys asmenys gali draustis savanoriškai per 
pensijų instituciją. 

e. Konkretiems savarankiškai dirbantiems žmonėms Konfederacija 
gali nustatyti privalomą profesinių pensijų sistemą bendrais ar 
tik atskirų rizikos rūšių atvejais. 

3. Profesinių pensijų sistema yra finansuojama iš apdraustųjų įmokų, 

tuo tarpu darbdaviai savo darbuotojams privalo mokėti vieną antrąją mi- 
nimalios pašalpos. 

4. Pensijų sistema privalo atitikti minimalius federalinių įstatymų 

reikalavimus, Konfederacija privalo nustatyti nacionalines priemones, sie- 
kiant spręsti konkrečius sunkumus. 


114 straipsnis. Nedarbo draudimas 
1. Konfederacija turi leisti draudimo nuo nedarbo įstatymus. 
2. Tai darydama ji turi laikytis šių principų: 
a. Draudimas garantuoja tinkamą kompensaciją netekus pajamų ir 
remia priemones užkertant kelią ir kovojant su nedarbu. 
b. Draudimas yra privalomas darbuotojams, įstatymas gali numaty- 
ti išimtis. 
c. Savarankiškai dirbantys žmonės gali draustis savanoriškai. 
3. Draudimas yra finansuojamas iš apdraustųjų, pusę įnašų iš darbuo- 
tojų įmokų sumoka darbdaviai. 
4. Konfederacija ir Kantonai turi suteikti subsidijas esant nepapras- 
toms aplinkybėms. 
5. Konfederacija gali priimti nuostatas dėl socialinės paramos bedar- 
biams. 


115 straipsnis. Parama stokojantiems asmenims 
Stokojantys žmonės bus remiami savo vietos kantono. Konfederacija 
reguliuoja išimtis ir galias. 


116 straipsnis. Vaiko išmokos ir motinystės draudimas 

1. Vykdydama savo pareigas Konfederacija turi atsižvelgti į stokojan- 
čių šeimų poreikius. Ji gali remti šeimų apsaugos priemones. 

2. Konfederacija gali išleisti potvarkius dėl vaiko išmokų ir operuoti 
federaliniu šeimų pašalpų fondu. 

3. Ji įsteigs motinystės draudimo schemą. Konfederacija gali pareika- 
lauti iš žmonių paramos tiems, kurie negali gauti pašalpų iš to draudimo. 


854 


Šveicarijos Konfederacijos Konstitucija 


4. Konfederacija gali pareikšti norą, kaip būtinybę, dalyvauti šeimų 
pašalpų kompensacijos fondo veikloje ir motinystės draudimo schemoje. 


117 straipsnis. Sveikata ir draudimas nuo nelaimingų atsitikimų 

1. Konfederacija turi leisti įstatymus dėl darbuotojų sveikatos ir nelai- 
mingų atsitikimų draudimo. 

2. Konfederacija gali deklaruoti sveikatos ir nelaimingų atsitikimų 
draudimą, kaip būtiną sąlygą. 


118 straipsnis. Sveikatos apsauga 

1. Konfederacija neviršydama savo įgaliojimų turi imtis sveikatos ap- 

saugos priemonių. 

2. Turi priimti įstatymus dėl: 

a. maisto produktų vartojimo, taip pat ir raminamųjų produktų, 
narkotikų, cheminių medžiagų ir visų kitų, kurie gali būti pavo- 
jingi sveikatai; 

b. kovos su užkrečiamosiomis, plačiai paplitusiomis ar ypač pavo- 
jingomis Žmonėms ir gyvūnams ligomis; 

c. apsaugos nuo jonizuojančio spinduliavimo. 


118a straipsnis. Netradicinė medicina** 
Konfederacija ir kantonai pagal kompetenciją garantuoja, kad būtų 
atsižvelgiama ir į netradicinę mediciną. 


118b straipsnis. Moksliniai tyrimai su žmonėmis“* 

1. Konfederacija turi priimti įstatymus dėl tyrimų su žmonėmis, kai 
tai yra būtina siekiant apsaugoti žmonių orumą ir privatumą. Tai darant 
turi būti išsaugoma laivė atlikti tyrimus ir turi būti atsižvelgiama į tyrimų 
svarbą visuomenei, žmonių sveikatai. 

2. Konfederacija turi laikytis šių principų dėl su žmonėmis susijusių 
biologinių ir medicinos tyrimų. 





“4 Priimta 2009 m. gegužės 17 d. tautos balsavimu, galioja nuo 2009 m. gegužės 17 d. 
(2008 m. spalio 3 d. BB, 2009 m. spalio 21 d. BRB - AS 2009 5325; BBI 2005 6001, 2006 
7591, 2008 8229, 2009 7539). 

Š Priimta 2010 m. kovo 7 d. tautos balsavimu, galioja nuo 2010 m. kovo 7 d. (2009 m. 
rugsėjo 25 d. BB, 2010 m. balandžio 15 d. BRB - AS 2010 1569; BBI 2007 6713, 2009 
6649, 2010 2625). 

Tai yra būtina visų tyrimų projektų sąlyga, kad dalyviai ar jų tei- 
sėti atstovai būtų informuoti apie sutikimo būtinumą. Įstatymas 
gali numatyti išimtis. Atsisakymas yra privalomas visais atvejais. 
Rizika ir stresas dalyviams turi būti proporcingi tyrimų projektų 
naudai. 

Tyrimo projektas, įtraukiantis asmenis, kurie stokoja veiksnumo 
sutikti, gali būti atliekami tik tokiu atveju, jeigu lygi vertė negali 
būti gaunama iš mokslo tyrimo, kuris įtraukė žmones, stokojan- 
čius veiksnumo sutikti. 

Tyrimų projektų nepriklausomas vertinimas privalo garantuoti 
saugumo principą. 


119 straipsnis. Reprodukcinė medicina ir genų technologijos taikymas 
žmonėms 


1. Žmonės turi būti apsaugoti nuo piktnaudžiavimo reprodukcine 
medicina ir genų technologijomis. 

2. Konfederacija turi priimti įstatymus dėl žmogaus reprodukcijos ir 
genetinės medžiagos naudojimo. Tai darant bus užtikrinta žmogaus oru- 
mo, privatumo, šeimos apsauga. Privalo būti laikomasi šių principų: 


a. 


b. 

Visų formų klonavimas ir kišimasis į genetinę Žmogaus repro- 
dukcijos medžiagą, ląstelės ir embrionai yra neteisėti. 

Ne žmogaus reprodukcijos ir genų medžiaga negali būti sujungta 
su Žmogaus reprodukcine medžiaga. 

Medicinos pagalba dauginimosi procedūra gali būti panaudo- 
jama nevaisingumo atveju arba jeigu rizika susirgti pavojinga 
užkrečiamąja liga kitokiu būdu negali būti įveikiama. Negalima 
pradėti vaiko suteikiant jam specifines charakteristikas arba to- 
lesniems mokslo tyrimams. Žmogaus kiaušinėlio ląstelės apvai- 
sinimas ne moters kūne yra leidžiamas tik pagal įstatymą. Žmo- 
gaus kiaušinėlio ląstelės negali išsivystyti į embrionus ne moters 
kūne. Jis turi būti iškart implantuojamas į moters kūną. 
Embrionų donorystė ir visų formų surogatinė motinystė yra ne- 
teisėta. 

Prekyba žmogaus reprodukcine medžiaga ir produkcinė medžia- 
ga, gauta iš embrionų, yra draudžiama. 

f. Žmogaus genetinė medžiaga gali būti analizuojama, registruoja- 
ma ar net viešai skelbiama tik su asmens sutikimu, jeigu įstaty- 
mas tai numatys. 

g. Kiekvienas asmuo turi teisę gauti duomenis, susijusius su protė- 
viais. 


119 a straipsnis. Transplantacijos medicina““ 

1. Konfederacija turi priimti įstatymus dėl organų, audinių ir ląstelių 
transplantacijos. Tai darant turi būti užtikrinamas žmogaus orumas, priva- 
tumas ir sveikata. 

2. Visų pirma įtvirtinami kriterijai dėl teisingo organų paskirstymo. 

3. Bet kokia žmogaus organų, audinių ir ląstelių donorystė turi būti 
laisvai pasirenkama. Prekyba žmogaus organais yra uždrausta. 


120 straipsnis. Ne žmogaus genų technologija*? 

1. Žmonės ir jų aplinka turi būti apsaugota nuo piktnaudžiavimo genų 
technologijomis. 

2. Konfederacija turi priimti įstatymus dėl reprodukcijos ir genetinės 
medžiagos naudojimo iš gyvūnų, augalų ir kitų organizmų. Tai darant turi 
būti atsižvelgiama į gyvų būtybių orumą, taip pat kaip ir žmogaus, gyvū- 
nų ir aplinkos saugumą ir turi būti apsaugoma gyvūnų ir augalų genetinė 
įvairovė. 


9 skirsnis. Užsienio piliečių gyvenamoji vieta ir nuolatinis 
apsigyvenimas 


121 straipsnis*š 

1. Konfederacija yra atsakinga už įstatymų priėmimą dėl asmenų at- 
vykimo ir išvykimo iš Šveicarijos, užsieniečių gyvenamosios vietos ir nuo- 
latinio apsigyvenimo bei prieglobsčio suteikimo. 

2. Užsienio šalių piliečiai gali būti išsiųsti iš Šveicarijos, jeigu jie kelia 
pavojų šalies saugumui. 





* Priimta 1999 m. vasario 7 d. tautos balsavimu, galioja nuo 2000 m. sausio 1 d. (1998 m. 
birželio 26 d. BB, 1999 m. kovo 23 d. BRB - AS 1999 1341; BBI 1997 III 653, 1998 3473, 
1999 2912 8768). 

š Su pereinamąja nuostata. 

“8 Su pereinamąja nuostata. 

3. Nepriklausomai nuo statuso užsienio valstybių piliečiai netenka bu- 
vimo ir visų kitų teisių Šveicarijoje, jeigu jie: 

a. yra nuteisti padarę lytinius nusikaltimus, iš anksto suplanuotą 

žmogžudystę, išžaginimą ar kitus sunkius lytinius nusikaltimus. 
Jeigu yra padarę smurtinius nusikaltimus, tokius kaip apiplėšimą, 
žmonių prekybą, prekybą narkotikais, įsilaužimą į pastatus ar au- 
tomobilius; arba 

b. yra neteisėtai išsireikalavę socialinį draudimą arba socialinės pa- 

galbos pašalpas“. 

4. Įstatymų leidėjas turi nustatyti teisės pažeidimus“". 

5. Užsienio šalių piliečiai, kurie praranda apsigyvenimo ir visas kitas 
buvimo Šveicarijoje teises pagal 3 ir 4 pastraipą, turi būti išsiųsti iš Šveica- 
rijos kompetentingos institucijos ir jiems turi būti taikomas uždraudimas 
atvykti į šalį nuo 5-15 metų. Jeigu asmuo dar kartą nusikalsta, uždraudi- 
mas atvykti į šalį pratęsiamas iki 20 metų?! 

6. Asmuo, kuris nesilaiko draudimo atvykti į Šveicariją ir patenka nele- 
galiai, padaro nusikaltimą. Įstatymų leidėjas turi priimti svarbias nuostatas?*. 


10 skirsnis. Civilinė teisė, baudžiamoji teisė, matai ir svarsčiai 


122 straipsnis. Civilinė teisė? 

Konfederacija yra atsakinga už civilinių ir civilinio proceso įstatymų 
priėmimą. 

Kantonai yra atsakingi už teismų organizavimą, teisingumo vykdymą 
civiliniuose reikaluose, nebent įstatymas numatys kitaip. 





$ Priimta 2010 m. lapkričio 28 d. tautos balsavimu, galioja nuo 2010 m. lapkričio 28 d. 
(2010 m. birželio 18 d. BB, 2011 m. kovo 17 d. BRB - AS 2011 1199; BBI 2008 1927, 
2009 5097, 2010 4241, 2011 2771). 

* Priimta 2010 m. lapkričio 28 d. tautos balsavimu, galioja nuo 2010 m. lapkričio 28 d. 

(2010 m. birželio 18 d. BB, 2011 m. kovo 17 d. BRB - AS 2011 1199; BBI 2008 1927, 

2009 5097, 2010 4241, 2011 2771). 

Priimta 2010 m. lapkričio 28 d. tautos balsavimu, galioja nuo 2010 m. lapkričio 28 d. 

(2010 m. birželio 18 d. BB, 2011 m. kovo 17 d. BRB - AS 2011 1199; BBI 2008 1927, 

2009 5097, 2010 4241, 2011 2771). 

*2 Priimta 2010 m. lapkričio 28 d. tautos balsavimu, galioja nuo 2010 m. lapkričio 28 d. 
(2010 m. birželio 18 d. BB, 2011 m. kovo 17 d. BRB - AS 2011 1199; BBI 2008 1927, 
2009 5097, 2010 4241, 2011 2771). 

* Priimta 2000 m. kovo 12 d. tautos balsavimu, galioja nuo 2007 m. sausio 1 d. (1999 m. 
spalio 8 d. BB, 2000 m. gegužės 17 d. BRB, 2005 m. kovo 8 d. BB - AS 2002 3148, 2006 
1059; BBI 1997 I 1, 1999 8633, 2000 2990, 2001 4202). 


9 

123 straipsnis. Baudžiamoji teisė?“ 

1. Konfederacija yra atsakinga už baudžiamųjų ir baudžiamojo proce- 
so įstatymų priėmimą. 

2. Kantonai yra atsakingi už teismų organizavimą, teisingumo vyk- 
dymą baudžiamosiose bylose, kaip ir dėl bausmių ir poveikio priemonių 
įgyvendinimo, nebent įstatymas numatys kitaip. 

3. Konfederacija gali išleisti taisykles dėl bausmių, poveikio priemo- 
nių įgyvendinimo. 

Gali suteikti kantonams subsidijas: 

a. įkalinimo įstaigų statybai; 

b. bausmių ir poveikio priemonių vykdymo tobulinimui; 

c. institucijoms, kurios atlieka vaikų, paauglių, jaunimo ir pilname- 

čių auklėjamąją veiklą“. 


123a straipsnis?“ 

1. Jeigu seksualinis ar smurtinis nusikaltėlis turi būti teisiamas kaip 
labai pavojingas ir jos arba jo fizinė būsena yra įvertinama kaip nepagydo- 
ma, jis arba ji privalo būti įkalinti iki gyvos galvos dėl didelės rizikos, kad 
vėl gali padaryti nusikaltimą. Išankstinis arba trumpalaikis paleidimas yra 
draudžiamas. 

2. Tik tokiu atveju, jeigu nauji mokslo tyrimai įrodo, jog nusikaltėlis 
gali būti išgydytas ir daugiau visuomenei nebekelia pavojaus, gali būti iš- 
leistas naujas nurodymas. Jeigu nusikaltėlis yra išleidžiamas tokio nurody- 
mo pagrindu, valdžia, suteikusi jam ar jai laisvę, turi prisiimti atsakomybę, 
jeigu jis ar ji vėl padarys nusikaltimą. 

3. Visi potvarkiai, įvertinantys lytinius bei smurtinius nusikaltėlius, 
turi būti sudaryti mažiausiai dviejų patyrusių vienas nuo kito nepriklauso- 
mų specialistų. Potvarkiai turi atsižvelgti į visus svarbius įvertinimo prin- 
cipus. 





* Priimta 2000 m. kovo 12 d. tautos balsavimu, galioja nuo 2003 m. balandžio 1 d. 


(1999 m. spalio 8 d. BB, 2000 m. gegužės 17 d. BRB, 2002 m. rugsėjo 24 d. BB - AS 
2002 3148; BBI 1997 I 1, 1999 8633, 2000 2990, 2001 4202). 

Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

Priimta 2004 m. vasario 8 d. tautos balsavimu, galioja nuo 2004 m. vasario 8 d. 
(2003 m. birželio 20 d. BB, 2004 m. balandžio 21 d. BRB - AS 2004 2341; BBI 2000 
3336, 2001 3433, 2003 4434, 2004 2199). 


95 

123b straipsnis. Nesuteikiamas senaties terminas nusikaltimams 
išaiškinti ir skirti bausmėms už lytinius ir pornografinius 
nusikaltimus, į kuriuos įtraukti mažamečiai vaikai?" 

Teisė persekioti lytinius ir pornografinius nusikaltėlius, kurie įtrau- 
kia mažamečius vaikus, ir bausmėms už tokius nusikaltimus netaikoma 
senatis. 


124 straipsnis. Parama aukoms 

Konfederacija ir kantonai turi garantuoti, kad fizinę, psichinę ar sek- 
sualinę prievartą dėl padaryto nusikaltimo patyrę asmenys gaus paramą ir 
jiems atitinkamai kompensuojama dėl nusikaltimo padaryta finansinė žala. 


125 straipsnis. Matai ir svarsčiai 
Konfederacija yra atsakinga už matų ir svarsčių įstatymų leidybą. 


3 skyrius. FINANSŲ SISTEMA 


126straipsnis. Biudžeto valdymas** 

1. Konfederacija palaiko nuolatinę savo išlaidų ir pajamų pusiausvyrą. 

2. Didžiausia biudžeto išlaidų suma nustatoma atsižvelgiant į ekono- 
minę padėtį įvertinus tikėtinas pajamas. 

3. Esant išskirtinei finansinei būtinybei šio straipsnio 2 dalyje nuro- 
dytos išlaidos gali būti atitinkamai padidintos. Federalinis Susirinkimas 
pagal 159 straipsnio 3 dalies c punktą dėl to priima sprendimą. 

4. Jei numatytos bendros valstybės biudžeto išlaidos viršija šio straips- 
nio 2 arba 3 dalyje nurodytas ribas, tokios papildomos išlaidos turi būti 
kompensuojamos paskesniais metais. 

5. Detalesnę tvarką nustato įstatymas. 


127 straipsnis. Apmokestinimo principai 


1. Mokesčių sandarą, visų pirma mokesčių mokėtojų ratą, mokesčių 
objektą ir jų apskaičiavimo pagrindus nustato įstatymas. 





* Priimta 2008 m. lapkričio 30 d. tautos balsavimu, galioja nuo 2008 m. lapkričio 30 d. 
(2008 m. birželio 13 d. BB, 2009 m. sausio 23 d. BRB - AS 2009 471; BBI 2006 3657, 
2007 5369, 2008 5245, 2009 605). 

* Priimta 2001 m. gruodžio 2 d. tautos balsavimu, galioja nuo 2001 m. gruodžio 2 d. 
(2001 m. birželio 22 d. BB, 2002 m. vasario 4 d. BRB - AS 2002 241; BBI 2000 4653, 
2001 2387 2878, 2002 1209). 

2. Nustatant mokesčius ypač turi būti laikomasi visuotinumo ir lygy- 
bės principų, taip pat apmokestinimo pagal ekonominius pajėgumus prin- 
cipo tiek, kiek tai suderinama su mokesčių esme. 

3. Dvigubas kantonų apmokestinimas draudžiamas. Konfederacija 
imasi reikalingų priemonių. 


128 straipsnis. Tiesioginiai mokesčiai?? 

1. Konfederacija gali nustatyti tiesioginius mokesčius: 

a. ne didesnius kaip 11,5 procento nuo fizinių asmenų pajamų; 

b. ne didesnius kaip 8,5 procento nuo juridinių asmenų grynojo 

pelno!?0; 

IS 

2. Nustatydama [mokesčių] tarifus Konfederacija atsižvelgia į kanto- 
nų ir bendruomenių nustatytų tiesioginių mokesčių naštą. 

3. Dėl infliacijos padidėjusios fizinių asmenų pajamų mokesčio naštos 
padariniai periodiškai kompensuojami. 

4. Mokestį nustato ir surenka kantonai. Jiems atitenka mažiausiai 17 
procentų bendrųjų mokestinių pajamų. Ši dalis gali būti sumažinta iki 15 
procentų, jei tai reikalinga finansinio subalansavimo rezultatui pasiekti!??. 


129 straipsnis. Mokesčių vienodinimas 

1. Konfederacija nustato Konfederacijos, kantonų ir bendruomenių 
tiesioginių mokesčių vienodinimo principus; ji atsižvelgia į kantonų vie- 
nodinimo siekius. 

2. Vienodinimas apima mokestinę prievolę, mokesčių objektą ir mo- 
kestinį laikotarpį, procesinę teisę ir mokesčių baudžiamąją teisę. Vieno- 
dinimo išimtį sudaro visų pirma mokesčių tarifai, mokesčių struktūra ir 
mokestinės lengvatos. 

3. Konfederacija gali nustatyti taisykles, užkertančias kelią nepagrįs- 
toms mokesčių lengvatoms. 





* Su pereinamąja nuostata. 

"0 Priimta 2004 m. lapkričio 28 d. tautos balsavimu, galioja nuo 2007 m. sausio 1 d. 
(2004 m. kovo 19 d. BB, 2005 m. sausio 26 d. BRB, 2006 m. vasario 2 d. BRB - AS 2006 
1057; BBI 2003 1531, 2004 1363, 2005 951). 

!! Panaikinta 2004 m. lapkričio 28 d. tautos balsavimu, nebegalioja nuo 2007 m. sausio 
1 d. (2004 m. kovo 19 d. BB, 2005 m. sausio 26 d. BRB, 2006 m. vasario 2 d. BRB - AS 
2006 1057; BBI 2003 1531, 2004 1363, 2005 951). 

12 Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

130 straipsnis. Pridėtinės vertės mokestis!0* 104 

1. Konfederacija gali nustatyti pridėtinės vertės mokestį už prekių tie- 
kimą ir paslaugas, įskaitant ir skirtas asmeniniam vartojimui, taip pat už 
importą, taikant daugiausiai 6,5 procento standartinį tarifą ir mažiausiai 
2,0 procento sumažintą tarifą. 

2. Įstatymas gali numatyti apgyvendinimo paslaugų apmokestinimo 
tarifą, kuris būtų tarpinis tarp sumažinto tarifo ir standartinio tarifo!“*, 

3. Jeigu dėl demografinių pokyčių nebėra garantuojamas senatvės 
draudimo, maitintojo netekimo ir invalidumo draudimo finansavimas, fe- 
deraliniu įstatymu standartinis tarifas gali būti padidintas 1 procentiniu 
punktu, o sumažintas ne daugiau kaip 0,3 procentinio punkto!“ 

4. 5 procentai nepaskirstytų pajamų naudojami siekiant sumažinti 
sveikatos draudimo įmokas mažas pajamas gaunančių gyventojų grupėms, 
jeigu įstatymu nėra numatyta kitoks šių pajamų panaudojimas, siekiant 
padėti mažesnes pajamas gaunančių gyventojų grupėms. 


131 straipsnis. Specialūs akcizai!*? 


1. Konfederacija gali numatyti specialius akcizus: 
a. tabakui ir tabako gaminiams; 
distiliuotam spiritui; 
alui; 
automobiliams ir jų komponentams; 
naftai, kitiems distiliuotos naftos produktams, gamtinėms du- 
joms ir jas perdirbant gaunamiems produktams, taip pat kurui. 
2. Degalų akcizui Konfederacija gali nustatyti papildomą tarifą. 
3. Kantonams tenka 10 procentų grynųjų pajamų iš distiliuoto spirito 
apmokestinimo. Šios lėšos turi būti naudojamos kovai su priklausomybės 
problemų priežastimis ir padariniais. 


onC6es 





15 Priimta 2004 m. lapkričio 28 d. tautos balsavimu, galioja nuo 2007 m. sausio 1 d. 
(2004 m. kovo 19 d. BB, 2005 m. sausio 26 d. BRB, 2006 m. vasario 2 d. BRB - AS 2006 
1057; BBI 2003 1531, 2004 1363, 2005 951). 

14 Su pereinamąja nuostata. 

"5 Nuo 2011 m. sausio 1 d. iki 2017 m. gruodžio 31 d. specialus apgyvendinimo paslaugų 
tarifas sudaro 3,8 96 (2009 m. birželio 12 d. Pridėtinės vertės mokesčio įstatymo 25 str. 
4d. - SR 641.20). 

6 Nuo 2011 m. sausio 1 d. iki 2017 m. gruodžio 31 d. pridėtinės vertės mokesčio tarifai 
sudaro 8 96 (standartinis tarifas) ir 2,5 90 (sumažintas tarifas) (2009 m. birželio 12 d. 
Pridėtinės vertės mokesčio įstatymo 25 str. 1 ir 2 d. - SR 641.20). 

7 Su pereinamąja nuostata. 

132 straipsnis. Žyminis mokestis ir mokestis prie pajamų šaltinio! 

1. Konfederacija gali nustatyti vertybinių popierių, draudimo išmokų 
kvitų ir kitokių komercinių sandorių patvirtinimo žyminį mokestį; žemės 
sklypų ir hipotekos sandorių patvirtinimo aktams žyminis mokestis netai- 
komas. 

2. Pajamoms iš kilnojamojo kapitalo, loterijos laimėjimams ir drau- 
dimo išmokoms Konfederacija gali nustatyti mokestį prie pajamų šaltinio. 
10 procentų iš mokesčių gaunamų pajamų turi būti skiriama kantonams. 


133 straipsnis. Muitai 
Konfederacijos kompetencijai priskiriama įstatymų leidyba muitų ir 
kitų tarptautinės prekybos mokesčių srityse. 


134 straipsnis. Apmokestinimo kantonų ir bendruomenių lygmeniu 
netaikymas 

Tai, kas federaliniuose įstatymuose nurodoma kaip pridėtinės vertės 
mokesčio, specialiųjų akcizų, žyminio mokesčio ar mokesčio prie pajamų 
šaltinio objektas arba tai, kas federaliniuose įstatymuose nurodoma kaip 
neapmokestinama, negali būti apmokestinama analogiškais kantonų ir 
bendruomenių mokesčiais. 


135 straipsnis. Finansų ir finansinės naštos subalansavimas'*? 


1. Konfederacija nustato taisykles dėl proporcingo finansų ir finan- 
sinės naštos subalansavimo tarp konfederacijos ir kantonų, taip pat tarp 
pačių kantonų. 

2. Finansų ir finansinės naštos subalansavimu visų pirma siekiama: 

a. sumažinti finansinių pajėgumų tarp kantonų skirtumus; 

b. garantuoti kantonams minimalius finansinius išteklius; 

c. kompensuoti kantonų pernelyg didelę finansinę naštą, susidariu- 

sią dėl geografinių - topografinių arba socialinių - demografinių 
veiksnių; 





108 Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

09 Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

d. skatinti kantonų tarpusavio bendradarbiavimą subalansuojant 

finansinę naštą; 

e. išlaikyti kantonų mokestinį konkurencingumą nacionaliniame ir 

tarptautiniame kontekste. 

3. Resursų subalansavimo priemonės numatomos turtingesnių kan- 
tonų ir Konfederacijos. Daugiau išteklių turinčių kantonų finansiniai įna- 
šai sudaro mažiausiai du trečdalius ir ne daugiau kaip 80 procentų Konfe- 
deracijos mokėjimų. 


4 DALIS 
TAUTA IR KANTONAI 


1 skyrius. BENDROSIOS NUOSTATOS 


136 straipsnis. Politinės teisės 

1. Politinės teisės spręsti federalinius reikalus priklauso visoms šveica- 
rėms ir visiems šveicarams, kuriems sukako 18 metų ir kurie nėra paskelbti 
neveiksniais dėl psichikos ligos arba silpnaprotystės. Visi turi lygias politi- 
nes teises ir pareigas. 

2. Jie gali dalyvauti Nacionalinės Tarybos rinkimuose ir Federacijos 
balsavimuose bei inicijuoti ir pritarti tautos iniciatyvoms ir referendu- 
mams Federacijos klausimais. 


137 straipsnis. Politinės partijos 
Politinės partijos dalyvauja formuojant tautos nuomonę ir valią. 


2 skyrius. INICIATYVA IR REFERENDUMAS 


138 straipsnis. Tautos iniciatyva dėl Federalinės Konstitucijos 
peržiūrėjimo iš esmės 

1. 100 000 balsavimo teisę turinčių asmenų per 18 mėnesių nuo ofi- 
cialios jų iniciatyvos paskelbimo dienos gali teikti pasiūlymą Federalinę 
Konstituciją peržiūrėti iš esmės!!", 

2. Šis reikalavimas pateikiamas tautai balsuoti. 





1 Priimta 2003 m. vasario 9 d. tautos balsavimu, galioja nuo 2003 m. rugpjūčio 1 d. 
(2002 m. spalio 4 d. BB, 2003 m. kovo 25 d. BRB, 2003 m. birželio 19 d. BB - AS 2003 
1949; BBI 2001 4803 6080, 2002 6485, 2003 3111 3954 3960). 

139 straipsnis. Tautos iniciatyva dėl Federalinės Konstitucijos 
peržiūrėjimo iš dalies!!! 

1. 100 000 balsavimo teisę turinčių asmenų per 18 mėnesių nuo ofici- 
alios jų iniciatyvos paskelbimo dienos gali reikalauti Federalinės Konstitu- 
cijos peržiūrėjimo iš dalies. 

2. Tautos iniciatyva dėl Federalinės Konstitucijos peržiūrėjimo iš dalies 
gali pasireikšti kaip bendroji paskata arba turėti parengto projekto formą. 

3. Jeigu iniciatyva nėra vieningai palaikoma, nepasižymi materijos 
vienove arba pažeidžia privalomas tarptautinės teisės nuostatas, Federali- 
nis Susirinkimas skelbia ją visiškai arba iš dalies negaliojančia. 

4. Jeigu Federalinis Susirinkimas sutinka su iniciatyva, kuri pasireiš- 
kia kaip bendroji paskata, jis parengia dalinį įstatymo keitimo projektą, 
išplaukiantį iš iniciatyvos, ir pateikia jį tautai ir kantonams balsuoti. Jei 
Susirinkimas iniciatyvą atmeta, tai pateikia jį tautai balsuoti; tauta spren- 
džia, ar pritarti iniciatyvai. Jei pritaria, Federalinis Susirinkimas parengia 
atitinkamą šio įstatymo projektą. 

5. Iniciatyvos pagrindu parengtas projektas pateikiamas tautai ir luo- 
mams balsuoti. Federalinis Susirinkimas siūlo iniciatyvai pritarti arba ją 
atmesti. Jis gali iniciatyvai priešpriešinti alternatyvų projektą. 


139a straipsnis!!? 


139b straipsnis. Procedūros esant iniciatyvai ir alternatyviam 
1113 


projektui 


1. Balsavimo teisę turintys asmenys balsuoja vienu metu dėl iniciaty- 
vos ir dėl alternatyvaus projekto!!“. 





U! Priimta 2009 m. rugsėjo 27 d. tautos balsavimu, galioja nuo 2009 m. rugsėjo 27 d. 
(2008 m. gruodžio 19 d. BB, 2009 m. gruodžio 1 d. BRB - AS 2009 6409; BBI 2008 
2891 2907, 2009 13 8719). 

12 Priimta 2003 m. vasario 9 d. tautos balsavimu (2002 m. spalio 4 d. BB, 2003 m. kovo 
25 d. BRB - AS 2003 1949; BBI 2001 4803 6080, 2002 6485, 2003 3111). Panaikinta 
2009 m. rugsėjo 27 d. tautos balsavimu, galioja nuo 2009 m. rugsėjo 27 d. (2008 m. 
gruodžio 19 d. BB, 2009 m. gruodžio 1 d. BRB - AS 2009 6409; BBI 2008 2891 2907, 
2009 13 8719). Šis straipsnis 2002 m. spalio 4 d. BB redakcijos niekada neįsigaliojo. 

U3 Priimta 2003 m. vasario 9 d. tautos balsavimu, 2 ir 3 dalys įsigaliojo 2003 m. rugpjūčio 
1 d. (2002 m. spalio 4 d. BB, 2003 m. kovo 25 d. BRB, 2003 m. birželio 19 d. BB - AS 
2003 1949; BBI 2001 4803 6080, 2002 6485, 2003 3111 3954 3960). 1 dalis 2002 m. 
spalio 4 d. BB redakcijos niekada neįsigaliojo. 

14 Priimta 2009 m. rugsėjo 27 d. tautos balsavimu, galioja nuo 2009 m. rugsėjo 27 d. 
(2008 m. gruodžio 19 d. BB, 2009 m. gruodžio 1 d. BRB - AS 2009 6409; BBI 2008 

2. Jie gali pritarti abiem pasiūlymų projektams. Iškilus nesutarimams 
dėl konkretaus klausimo, jie gali nurodyti, kuriam pasiūlymo projektui jie 
teiktų pirmenybę, jeigu abiem būtų pritarta. 

3. Jei priimamuose Konstitucijos pakeitimuose tam tikru klausimu 
vienas pasiūlymo projektas gauna daugiau tautos, o kitas daugiau kanto- 
nų balsų, įsigalioja tas pasiūlymo projektas, kurio procentinė tautos balsų 
dalis ir procentinė kantonų balsų dalis tam tikru klausimu sudaro didesnę 


sumą. 


140 straipsnis. Privalomas referendumas 


1. Tauta ir kantonai balsuoja: 


a. 


b. 


dėl Federalinės Konstitucijos pakeitimų; 

dėl prisijungimo prie kolektyvinio saugumo organizacijos arba 
viršnacionalinės bendrijos; 

dėl skubos tvarka paskelbtų federalinių įstatymų, kurie neturi 
konstitucingumo pagrindo, ir kurių galiojimo laikas yra ilgesnis 
nei vieneri metai; šiuos federalinius įstatymus ne vėliau kaip per 
vienerius metus nuo priėmimo dienos Federalinis Susirinkimas 
privalo teikti balsuoti. 


2. Tauta balsuoja: 


a. 
bis 


a" 


b. 


dėl tautos iniciatyvos peržiūrėti Federalinę Konstituciją iš esmės; 
115 

dėl tautos iniciatyvos peržiūrėti Federalinę Konstituciją iš dalies, 

kuri pasireiškė kaip bendroji paskata ir kurią Federalinis Susirin- 

kimas atmetė!“ 

dėl klausimo, ar reikalingas Federalinės Konstitucijos peržiūrėji- 

mas iš esmės, esant abiejų tarybų nesutarimui. 





2891 2907, 2009 13 8719). 

U5 Priimta 2003 m. vasario 9 d. tautos balsavimu (2002 m. spalio 4 d. BB, 2003 m. kovo 
25 d. BRB - AS 2003 1949; BBI 2001 4803 6080, 2002 6485, 2003 3111). Panaikinta 
2009 m. rugsėjo 27 d. tautos balsavimu, galioja nuo 2009 m. rugsėjo 27 d. (2008 m. 
gruodžio 19 d. BB, 2009 m. gruodžio 1 d. BRB - AS 2009 6409; BBI 2008 2891 2907, 
2009 13 8719). Šis punktas 2002 m. spalio 4 d. BB redakcijos niekada neįsigaliojo. 

U6 Priimta 2009 m. rugsėjo 27 d. tautos balsavimu, galioja nuo 2009 m. rugsėjo 27 d. 
(2008 m. gruodžio 19 d. BB, 2009 m. gruodžio 1 d. BRB - AS 2009 6409; BBI 2008 2891 
2907, 2009 13 8719). 

141 straipsnis. Papildomas referendumas 
1. Jeigu 50 000 balsavimo teisę turinčių asmenų arba 8 kantonai per 
100 dienų nuo oficialios įsako paskelbimo dienos pareikalauja, tuomet tau- 
ta balsuoja!!?: 
a. dėl federalinių įstatymų; 
b. dėl skubos tvarka paskelbtų federalinių įstatymų, kurių galiojimo 
terminas yra daugiau nei vieneri metai; 
c. dėl federalinių nutarimų, jei tai numato Konstitucija arba įsta- 
tymas; 
d. dėl tarptautinių sutarčių, kurios: 
1. yra neterminuotos ir negali būti vienašališkai nutraukiamos, 
2. kurios numato prisijungimą prie tarptautinių organizacijų, 
3. kurios turi įstatymo galią arba kurių įgyvendinimui reikia 
išleisti federalinį įstatymą!'š. 
Žisgs 


14la straipsnis. Tarptautinių sutarčių įgyvendinimas!?0 


1. Jeigu nutarimui dėl pritarimo tarptautinei sutarčiai reikalingas 
privalomas referendumas, tai Federalinis Susirinkimas gali Konstitucijos 
pakeitimus, kurie reikalingi sutarčiai įgyvendinti, įtraukti į nutarimą dėl 
pritarimo. 

2. Jeigu nutarimui dėl pritarimo tarptautinei sutarčiai reikalingas pa- 
pildomas referendumas, Federalinis Susirinkimas gali įstatymo pakeiti- 
mus, kurie reikalingi sutarčiai įgyvendinti, įtraukti į nutarimą dėl sutikimo. 





U7 Priimta 2003 m. vasario 9 d. tautos balsavimu, galioja nuo 2003 m. rugpjūčio 1 d. 
(2002 m. spalio 4 d. BB, 2003 m. kovo 25 d. BRB, 2003 m. birželio 19 d. BB - AS 2003 
1949; BBI 2001 4803 6080, 2002 6485, 2003 3111 3954 3960). 

Uš Priimta 2003 m. vasario 9 d. tautos balsavimu, galioja nuo 2003 m. rugpjūčio 1 d. 
(2002 m. spalio 4 d. BB, 2003 m. kovo 25 d. BRB, 2003 m. birželio 19 d. BB - AS 2003 
1949; BBI 2001 4803 6080, 2002 6485, 2003 3111 3954 3960). 

"8 Panaikinta 2003 m. vasario 9 d. tautos balsavimu, įsigaliojo nuo 2003 m. rugpjūčio 1 d. 
(2002 m. spalio 4 d. BB, 2003 m. kovo 25 d. BRB, 2003 m. birželio 19 d. BB - AS 2003 
1949; BBI 2001 4803 6080, 2002 6485, 2003 3111 3954 3960). 

20 Priimta 2003 m. vasario 9 d. tautos balsavimu, galioja nuo 2003 m. rugpjūčio 1 d. 
(2002 m. spalio 4 d. BB, 2003 m. kovo 25 d. BRB, 2003 m. birželio 19 d. BB - AS 2003 
1949; BBI 2001 4803 6080, 2002 6485, 2003 3111 3954 3960). 

142 straipsnis. Būtina dauguma 

1. Įstatymų projektai, kurie pateikiami tautai balsuoti, laikomi priim- 
tais, jeigu tam pritaria balsavusiųjų dauguma. 

2. Įstatymo projektai, kurie pateikiami tautai ir kantonams balsuoti, 
laikomi priimtais, jeigu tam pritaria balsavusiųjų dauguma ir kantonų dau- 
guma. 

3. Tautos balsavimo kantone rezultatas laikomas kaip to kantono 
balsas. 

4. Obvaldeno, Nidvaldeno, Bazelio miesto, Bazelio krašto, Apencelio- 
Auserodeno ir Apencelio-Inerodeno kantonai turi po pusę kantono balso. 


5 DALIS 
FEDERACIJOS INSTITUCIJOS 


1 skyrius. BENDROSIOS NUOSTATOS 


143 straipsnis. Teisė būti išrinktam 
Į Nacionalinę Tarybą, Federalinę Tarybą ir Federalinį Teismą gali būti 
renkami visi asmenys, kurie turi teisę balsuoti. 


144 straipsnis. Nesuderinamumai 

1. Nacionalinės Tarybos, Kantonų Tarybos, Federalinės Tarybos na- 
riai, taip pat Federalinio Teismo teisėjai ir teisėjos tuo pačiu metu negali 
priklausyti kitai iš šių institucijų. 

2. Federalinės Tarybos nariai ir visu etatu Federaliniame Teisme dir- 
bantys teisėjos ir teisėjai negali tuo pačiu metu eiti jokių kitų pareigų Fede- 
racijoje arba viename iš kantonų ir vykdyti jokios kitokios darbinės veiklos. 

3. Įstatymas gali numatyti kitus nesuderinamumus. 


145 straipsnis. Tarnybos laikas 

Nacionalinės Tarybos ir Federalinės Tarybos nariai, taip pat federali- 
nė kanclerė arba federalinis kancleris renkami ketveriems metams. Fede- 
ralinio Teismo teisėjų tarnybos laikas yra šešeri metai. 


146 straipsnis. Valstybės atsakomybė 
Federacija atsako už žalą, kurią jos organai vykdydami tarnybinę vei- 
klą sukelia neteisėtai. 

147 straipsnis. Konsultacijų procesas 

Kantonai, politinės partijos ir suinteresuotos grupės rengiant svarbius 
nutarimus ir kitus didelio rezonanso projektus, taip pat tarptautines sutar- 
tis kviečiami pareikšti nuomonę. 


2 skyrius. FEDERALINIS SUSIRINKIMAS 
1 skirsnis. Organizavimas 


148 straipsnis. Statusas 

1. Federalinis Susirinkimas Federacijoje, išskyrus tautai ir kantonams 
suteiktas teises, vykdo aukščiausiąją valdžią. 

2. Federalinį Susirinkimą sudaro dveji rūmai - Nacionalinė Taryba ir 
Kantonų Taryba; abeji rūmai yra lygūs. 


149 straipsnis. Nacionalinės Tarybos sudėtis ir rinkimai 

1. Nacionalinę Tarybą sudaro 200 tautos atstovų. 

2. Deputatus renka tauta tiesioginiuose rinkimuose pagal proporcin- 
gumo principą. Kas ketveri metai ji visiškai atnaujinama. 

3. Kiekvienas kantonas yra laikomas rinkimų apygarda. 

4. Vietos padalijamos pagal kantonų gyventojų skaičių. Kiekvienas 
kantonas mažiausiai turi vieną vietą. 


150 straipsnis. Kantonų Tarybos sudėtis ir rinkimai 

1. Kantonų Tarybą sudaro 46 kantonų deputatai. 

2. Obvaldeno, Nidvaldeno, Bazelio miesto, Bazelio srities, Apence- 
lio-Auserodeno ir Apencelio-Inerodeno kantonai renka po vieną deputatą 
arba deputatę; kiti kantonai renka po du deputatus. 

3. Rinkimus į Kantonų Tarybą reglamentuoja kantonai. 


151 straipsnis. Sesijos 
1. Tarybos reguliariai renkasi į sesijas. Įstatymas numato sušaukimą. 
2. Vienos tarybos ketvirtadalis narių arba Federalinė Taryba gali pa- 
reikalauti, kad tarybos būtų sušauktos į neeilinę sesiją. 


152 straipsnis. Pirmininkavimas 
Kiekviena taryba iš savo tarpo vieneriems metams išrenka prezidentę 
arba prezidentą, taip pat pirmą viceprezidentę arba pirmą viceprezidentą 

ir antrą viceprezidentę arba antrą viceprezidentą. Perrinkimas kitiems me- 
tams yra negalimas. 


153 straipsnis. Parlamentinės komisijos 

1. Kiekviena taryba iš savo narių sudaro komisijas. 

2. Įstatymas gali numatyti bendras komisijas. 

3. Įstatymas gali atskirus įgaliojimus, kurie nėra teisę įtvirtinančio po- 
būdžio, perduoti komisijoms. 

4. Užduotims vykdyti komisijoms suteiktos informacijos, susipažini- 
mo ir tyrimo teisės. Jų apimtį nustato įstatymas. 


154 straipsnis. Frakcijos 
Federalinio Susirinkimo nariai gali sudaryti frakcijas. 


155 straipsnis. Parlamentinės tarnybos 

Federalinis Susirinkimas savo dispozicijoje turi parlamentines tarny- 
bas. Jos gali pasitelkti į pagalbą Federalinės administracijos tarnybas. Įsta- 
tymas tai nustato išsamiau. 


2 skirsnis. Procesas 


156 straipsnis. Posėdžiavimas atskirai 
1. Nacionalinė Taryba ir Kantonų Taryba posėdžiauja atskirai. 
2. Federalinio Susirinkimo nutarimams priimti yra būtinas abiejų ta- 
rybų pritarimas. 
3. Įstatymas numato nuostatas siekiant užtikrinti, kad esant tarybų 
nesutarimui priimami nutarimai dėl: 
a. tautos iniciatyvos galiojimo arba dalinio negaliojimo; 
b. tautos priimtos tautos iniciatyvos įgyvendinimo visuotinės inici- 
atyvos forma'?!; 
c. tautos pritarto Federacijos nutarimo įgyvendinimo dėl Federali- 
nės Konstitucijos esminio peržiūrėjimo pradžios!?2; 





2! Priimta 2009 m. rugsėjo 27 d. tautos balsavimu, galioja nuo 2009 m. rugsėjo 27 d. 
(2008 m. gruodžio 19 d. BB, 2009 m. gruodžio 1 d. BRB - AS 2009 6409; BB1 2008 
2891 2907, 2009 13 8719). 

22 Priimta 2009 m. rugsėjo 27 d. tautos balsavimu, galioja nuo 2009 m. rugsėjo 27 d. 
(2008 m. gruodžio 19 d. BB, 2009 m. gruodžio 1 d. BRB - AS 2009 6409; BB1 2008 
2891 2907, 2009 13 8719). 

d.  preliminarinės sąmatos arba papildymo'“. 
157 straipsnis. Bendras posėdžiavimas 

1. Nacionalinė Taryba ir Kantonų Taryba posėdžiauja kartu kaip Su- 
vienytas Federacijos Susirinkimas, pirmininkaujamas Nacionalinės Tary- 
bos prezidento arba Nacionalinės Tarybos prezidento dėl: 

a. rinkimų surengimo; 

b. kompetencijos konfliktų tarp aukščiausių Federacijos institucijų 

sprendimo; 

c. malonės paskelbimo. 

2. Be to, Suvienytas Federacijos Susirinkimas susirenka ypatingomis 
progomis ir išklausyti Federalinės Tarybos pareiškimų. 


158 straipsnis. Posėdžių viešumas 
Tarybų posėdžiai yra vieši. Įstatymas gali numatyti išimtis. 


159 straipsnis. Galimybė posėdžiauti ir būtina dauguma 

1. Tarybos gali teisėtai posėdžiauti, jei dalyvauja jų narių dauguma. 

2. Abiejose tarybose ir Suvienytame Federacijos Susirinkime sprendi- 

mus priima balsuojančiųjų dauguma. 

3. Tačiau kiekvienos iš abiejų tarybų narių daugumos pritarimo reikia: 

a. dėl federalinių įstatymų pripažinimo skubiais; 

b. dėl subvencijų įsipareigojimų, taip pat dėl prievolinių kreditų ir 
mokėjimų ribų, kurie pareikalauja naujų didesnių nei 20 milijo- 
nų frankų vienkartinių išlaidų arba naujų pakartotinių, didesnių 
nei 2 milijonai frankų išlaidų; 

c. dėl bendrų išlaidų didinimo esant nenumatytam mokėjimo po- 
reikiui pagal 126 straipsnio 3 dalį!?*. 

4. Federalinis Susirinkimas savo nutarimu gali 2 dalies 3 punkte nu- 

matytus dydžius keisti atsižvelgdamas į infliaciją"*. 





2 Priimta 2003 m. vasario 9 d. tautos balsavimu, a. ir d. punktai įsigaliojo 2003 m. rug- 
pjūčio 1 d. (2002 m. spalio 4 d. BB, 2003 m. kovo 25 d. BRB, 2003 m. birželio 19 d. 
BB - AS 2003 1949; BBI 2001 4803 6080, 2002 6485, 2003 3111 3954 3960). 

24 Priimta 2001 m. gruodžio 2 d. tautos balsavimu, galioja nuo 2001 m. gruodžio 2 d. 
(2001 m. birželio 22 d. BB, 2002 m. vasario 4 d. BRB - AS 2002 241; BBI 2000 4653, 
2001 2387 2878, 2002 1209). 

25 Priimta 2001 m. gruodžio 2 d. tautos balsavimu, galioja nuo 2001 m. gruodžio 2 d. 
(2001 m. birželio 22 d. BB, 2002 m. vasario 4 d. BRB - AS 2002 241; BBI 2000 4653, 
2001 2387 2878, 2002 1209). 

160 straipsnis. Iniciatyvos teisė ir pasiūlymų teisė 

1. Kiekvienas tarybos narys, kiekviena frakcija, kiekviena parlamen- 
tinė komisija ir kiekvienas kantonas turi teisę Federaliniam Susirinkimui 
pateikti iniciatyvas. 

2. Tarybų nariai ir Federalinė Taryba turi teisę pateikti pasiūlymus dėl 
aptariamo reikalo. 


161 straipsnis. Instrukcijų draudimas 
1. Federalinio Susirinkimo nariai balsuoja be nurodymų. 
2. Jie atskleidžia savo interesų ryšius. 


162 straipsnis. Imunitetas 

1. Federalinio Susirinkimo ir Federalinės Tarybos nariams, taip pat 
federalinei kanclerei arba federaliniam kancleriui dėl išsakytos nuomonės 
tarybose arba kitose institucijos negali būti taikoma teisinė atsakomybė. 

2. Įstatymas gali numatyti kitas imuniteto rūšis ir juos taikyti kitiems 
asmenims. 


3 skirsnis. Kompetencijos 


163 straipsnis. Federalinio Susirinkimo įsakymų forma 

1. Federalinis Susirinkimas priima teisėkūros nuostatas federalinio 
įstatymo arba potvarkio forma. 

2. Kiti įsakai priimami federalinio nutarimo forma; federalinis nuta- 
rimas, kuris neturi būti pateiktas referendumui, laikomas paprastu federa- 
liniu nutarimu. 


164 straipsnis. Įstatymų leidyba 
1. Svarbiausios teisę įtvirtinančios nuostatos turi būti priimamos fede- 
ralinių įstatymų forma. Tam ypač priskirtinos pagrindinės nuostatos dėl: 
a. politinių teisių vykdymo; 
b. konstitucinių teisių apribojimo; 
c. asmenų teisių ir pareigų; 
d. mokesčių mokėtojų grupės, taip pat mokesčių objektų ir jų nu- 
statymo; 
e. Federacijos užduočių ir Federacijos paslaugų ar mokėjimų sutei- 
kimo; 

f kantonų įsipareigojimų įgyvendinant ir vykdant federalinę teisę; 

g. Federacijos institucijų organizavimo ir proceso. 

2. Teisėkūros kompetencija federaliniu įstatymu gali būti perleista, jei 
Federacijos Konstitucija to nedraudžia. 


165 straipsnis. Įstatymų leidyba skubos atveju 

1. Federalinis įstatymas, kurio įsigaliojimo negalima atidėti, gali būti 
kiekvienos tarybos narių dauguma paskelbiamas skubiu ir nedelsiant įsi- 
galioja. Jis turi būti terminuotas. 

2. Jei skubiu paskelbtas įstatymas turi būti priimamas tautos balsavi- 
mu, tai po vienerių metų, kai jį priima Federalinis Susirinkimas, laikomas 
negaliojančiu, jei per šį laiką jo nepriima tauta. 

3. Skubiu paskelbtas įstatymas, kuris neturi konstitucinio pagrindo, 
po vienerių metų, kai jį priima Federalinis Susirinkimas, laikomas nega- 
liojančiu, jei jo per šį laiką nepriima tauta ir kantonai. Jis turi būti termi- 
nuotas. 

4. Balsuojant nepriimtas skubiu paskelbtas įstatymas negali būti at- 
naujinamas. 


166 straipsnis. Santykiai su užsieniu ir tarptautinės sutartys 

1. Federalinis Susirinkimas dalyvauja formuojant užsienio politiką ir 
kontroliuoja santykių su užsieniu priežiūrą. 

2. Jis tvirtina tarptautines sutartis, išskyrus sutartis, kurias sudaryti 
įstatymo arba tarptautinės sutarties pagrindu įgalioja Federalinę Tarybą. 


167 straipsnis. Finansai 
Federalinis Susirinkimas sprendžia dėl Federacijos išlaidų, nustato 
preliminarią sąmatą ir priima valstybės metinę finansinę ataskaitą. 


168 straipsnis. Rinkimai 

1. Federalinis Susirinkimas renka Federalinės Tarybos narius, federa- 
linę kanclerę ir federalinį kanclerį, Federalinio Teismo teisėjas ir teisėjus, 
taip pat generolą. 

2. Įstatymas gali Federalinį Susirinkimą įgalioti vykdyti ir patvirtinti 
ir kitus rinkimus. 

169 straipsnis. Aukštesniųjų organų kontrolė 

1. Federalinis Susirinkimas vykdo aukščiausią Federalinės Tarybos ir 
Federalinės administracijos, federalinių teismų ir kitų Federacijos užduo- 
tis vykdančių atstovų priežiūrą. 

2. Įstatymu numatytoms ypatingoms priežiūros komisijų delegaci- 
joms turi būti pateikta informacija dėl tam tikros informacijos paslapties. 


170 straipsnis. Veiksmingumo tikrinimas 


Federalinis Susirinkimas rūpinasi, kad būtų tikrinamas Federacijos 
priemonių veiksmingumas. 


171 straipsnis. Pavedimai Federalinei Tarybai 

Federalinis Susirinkimas gali Federalinei Tarybai pateikti pavedimus. 
Įstatymas numato detales, ypač priemones, kuriomis Federalinis Susirinki- 
mas gali daryti įtaką Federalinės Tarybos kompetencijos sričiai. 


172 straipsnis. Federacijos ir kantonų santykiai 

1. Federalinis Susirinkimas rūpinasi Federacijos ir kantonų tarpusa- 
vio santykių priežiūra. 

2. Jis užtikrina kantonų konstitucijas. 

3. Jis patvirtina kantonų tarpusavio sutartis ir su užsieniu, jei nepro- 
testuoja Federalinė Taryba arba nė vienas kantonas. 


173 straipsnis. Kitos užduotys ir įgaliojimai 

1. Be to, Federalinis Susirinkimas turi tokias užduotis ir įgaliojimus: 

a. jis imasi priemonių išoriniam saugumui, nepriklausomybei ir 
Šveicarijos neutralitetui išsaugoti; 

b. jis imasi priemonių vidiniam saugumui išsaugoti; 

c. jei to reikalauja nepaprastos aplinkybės, užduotims įvykdyti pa- 
gal a ir b punktus išleisti potvarkius arba paprastus federalinius 
nutarimus; 

d. jis tvarko kadrinę tarnybą ir tam mobilizuoja armiją arba jos pa- 

dalinius; 

jis imasi priemonių federalinei teisei įgyvendinti; 

jis patvirtina įvykusių tautos iniciatyvų galiojimą; 

jis dalyvauja planuojant svarbiausias valstybės veiklas; 

jis sprendžia dėl individualių aktų, jei tai tiesiogiai numato fede- 
ralinis įstatymas; 


>ųmo 

i. jis sprendžia kompetencijos konfliktus tarp aukščiausių federaci- 
jos institucijų; 
j. jis suteikia malonę ir sprendžia dėl amnestijos. 
2. Federalinis Susirinkimas taip pat tvarko reikalus, kurie priklauso 
Federacijos kompetencijai ir kurie nepriskirti jokiai kitai institucijai. 
3. Federaliniam Susirinkimui įstatymu gali būti perduodamos ir kitos 
užduotys bei įgaliojimai. 


3 skyrius. FEDERALINĖS TARYBOS IR FEDERACIJOS 
ADMINISTRACIJA 


1 skirsnis. Organizavimas ir procesas 


174 straipsnis. Federalinė Taryba 
Federalinė Taryba yra aukščiausioji vadovaujančioji ir vykdančioji Fe- 
deracijos institucija. 


175 straipsnis. Sudėtis ir rinkimai 

1. Federalinę Tarybą sudaro septyni nariai. 

2. Federalinės Tarybos narius renka Federalinis Susirinkimas po kie- 
kvieno visos Nacionalinės Tarybos atnaujinimo. 

3. Jie renkami iš visų Šveicarijos piliečių, kurie gali būti renkami Naci- 
onalinės Tarybos nariais, ketveriems metams"*“, 

4. Renkant turi būti atsižvelgiama į tai, kad būtų atitinkamai atstovau- 
jamos visos šalies vietovės ir kalbiniai regionai!??, 


176 straipsnis. Pirmininkavimas 

1. Federalinei Tarybai pirmininkauja Federalinė Prezidentė arba Fe- 
deralinis Prezidentas. 

2. Federalinę Prezidentę arba Federalinį Prezidentą ir viceprezidentę 
arba viceprezidentą renka Federalinis Susirinkimas iš Federalinės Tarybos 
vieneriems metams. 





26 Priimta 1999 m. vasario 7 d. tautos balsavimu, galioja nuo 2000 m. sausio 1 d. (1998 m. 
birželio 26 d. BB, 1999 m. kovo 23 d. BRB - AS 1999 1341; BBI 1997 III 653, 1998 
3473, 1999 2912 8768). 

27 Priimta 1999 m. vasario 7 d. tautos balsavimu, galioja nuo 2000 m. sausio 1 d. (1998 m. 
birželio 26 d. BB, 1999 m. kovo 23 d. BRB - AS 1999 1341; BBI 1997 III 653, 1998 
3473, 1999 2912 8768). 

3. Perrinkimas kitiems metams negalimas. Federalinė Prezidentė arba 
Federalinis Prezidentas kitiems metams negali būti renkamas viceprezi- 
dente arba viceprezidentu. 


177 straipsnis. Kolegialumo ir departamentų principas 

1. Federalinė Taryba sprendžia kaip kolegija. 

2. Federalinės Tarybos reikalai parengti ir vykdyti paskirstomi depar- 
tamentams arba atskiriems nariams. 

3. Departamentams arba jiems pavaldiems administraciniams vie- 
netams reikalai perduodami vykdyti savarankiškai; tokiu atveju turi būti 
išsaugotas teisinės apsaugos principas. 


178 straipsnis. Federalinė administracija 

1. Federalinė Taryba vadovauja Federalinei administracijai. Ji rūpinasi 
tinkamu užduočių organizavimu ir tikslingu jų įvykdymu. 

2. Federalinė administracija padalijama į departamentus; kiekvienam 
departamentui vadovauja Federalinės Tarybos narys. 

3. Administracinės užduotys įstatymu gali būti perduodamos viešo- 
sios ir privatinės teisės organizacijoms ir asmenims, kurie nepriklauso Fe- 
deralinei administracijai. 


179 straipsnis. Federalinė kanceliarija 
Federalinė kanceliarija yra bendroji Federalinės Tarybos būstinė. Jai 
vadovauja federalinė kanclerė arba federalinis kancleris. 


2 skirsnis. Kompetencijos 


180 straipsnis. Valdymo politika 

1. Federalinė Taryba nustato savo valdymo politikos tikslus ir priemo- 
nes. Ji planuoja ir koordinuoja valstybės veiklas. 

2. Ji laiku ir išsamiai informuoja visuomenę apie savo veiklą, jei tai 
nekliudo svarbiems viešiesiems ir privatiems interesams. 


181 straipsnis. Iniciatyvos teisė 
Federalinė Taryba pateikia Federaliniam Susirinkimui įsakymų pro- 
jektus. 

182 straipsnis. Teisėkūra ir vykdymas 

1. Federalinė Taryba priima teisę kuriančias nuostatas potvarkio for- 
ma, jei ji tam yra įgaliota Konstitucija arba įstatymu. 

2. Ji rūpinasi įstatymų, Federalinio Susirinkimo ir Federacijos teismi- 
nių institucijų sprendimų įgyvendinimu. 


183 straipsnis. Finansai 

1. Federalinė Taryba parengia finansinį planą, suplanuoja prelimina- 
rią sąmatą ir sudaro valstybės metinę finansinę ataskaitą. 

2. Ji rūpinasi tinkamu biudžeto tvarkymu. 


184 straipsnis. Santykiai su užsieniu 

1. Federalinė Taryba, atsižvelgdamas į Federalinio Susirinkimo daly- 
vavimo teises, rūpinasi santykiais su užsieniu; ji atstovauja Šveicarijai už- 
sienyje. 

2. Ji pasirašo sutartis ir jas ratifikuoja. Ji pateikia jas pritarti Federali- 
niam Susirinkimui. 

3. Jei tai reikalinga šalies interesams išsaugoti, Federalinė Taryba gali 
priimti potvarkius ir nutarimus. Nutarimai turi būti terminuoti. 


185 straipsnis. Vidinis ir išorinis saugumas 

1. Federalinė Taryba imasi priemonių išoriniam Šveicarijos saugu- 
mui, nepriklausomybei ir neutralitetui išsaugoti. 

2. Ji imasi priemonių vidiniam saugumui išsaugoti. 

3. Ji gali tiesiogiai remdamasis šiuo straipsniu leisti potvarkius ir nu- 
tarimus, siekiant pasipriešinti prasidėjusiems arba tiesiogiai gresiantiems 
sunkiems viešosios tvarkos arba vidinio ar išorinio saugumo trikdymams. 
Tokie potvarkiai turi būti terminuoti. 

4. Skubiu atveju ji gali mobilizuoti karinius dalinius. Jei mobilizuoja- 
ma daugiau kaip 4000 armijos narių aktyviajai tarnybai arba tikėtina, kad 
šie daliniai dalyvaus mūšyje ilgiau nei tris savaites, nedelsiant turi būti su- 
šauktas Federalinis Susirinkimas. 


186 straipsnis. Federacijos ir kantonų santykiai 

1. Federalinė Taryba palaiko Federacijos santykius su kantonais ir 
bendradarbiauja su jais. 

2. Ji tvirtina kantonų įsakymus, jei to reikia įgyvendinant federalinę 
teisę. 

3. Ji gali dėl kantonų tarpusavio sutarčių arba sutarčių su užsieniu pa- 
reiškti prieštaravimą. 

4. Ji rūpinasi, kad būtų laikomasi federalinės teisės ir kantonų konsti- 
tucijų bei sutarčių ir imasi tam reikiamų priemonių. 


187 straipsnis. Kitos užduotys ir įgaliojimai 
1. Federalinei Tarybai priskiriamos taip pat tokios užduotys ir įgalio- 
jimai: 
a. | Ji prižiūri Federalinę administraciją ir kitus Federacijos užduočių 
vykdytojus. 
b. Ji reguliariai informuoja Federalinį Susirinkimą apie tvarkomus 
reikalus, taip pat apie padėtį Šveicarijoje. 
c. | Ji rengia rinkimus, kurie nepriklauso kitoms institucijoms. 
d. Ji nagrinėja skundus, jei tai numato įstatymas. 
2. Įstatymu Federalinei Tarybai gali būti perduodamos ir kitos užduo- 
tys ir įgaliojimai. 


4 skirsnis. Federalinis Teismas ir kitos teisminės institucijos 


188 straipsnis. Federalinio Teismo padėtis 

1. Federalinis Teismas yra aukščiausioji Federacijos teisingumą vyk- 
danti institucija. 

2. Įstatymas nustato organizavimą ir procesą. 

3. Teismas administruoja pats save. 


189 straipsnis. Federalinio Teismo kompetencijos 
1. Federalinis Teismas nagrinėja skundus dėl pažeidimo: 
a. federalinės teisės; 
tarptautinės teisės; 
tarp kantonų egzistuojančios teisės; 
kantonų konstitucinės teisės; 
savivaldybių autonomijos ir kitų kantonų garantijų visuomeni- 
nių teisinių korporacijų naudai; 
Federacijos ir kantonų nuostatų dėl politinių teisių. 


ones 


mm 

1bis 128 


2. Jis sprendžia ginčus tarp Federacijos ir kantonų arba tarp 
kantonų. 

3. Įstatymu gali būti pagrindžiamos kitos Federalinio Teismo 
kompetencijos. 

4. Federalinio Susirinkimo ir Federalinės Tarybos aktai negali 
būti skundžiami Federaliniam teismui. Išimtis numato įsta- 
tymas. 


190 straipsnis. Saistanti teisė 
Federaliniai įstatymai ir tarptautinė teisė Federaliniam Teismui ir ki- 
toms teisę taikančioms institucijoms yra saistanti. 


191 straipsnis. Kreipimasis į Federalinį Teismą 

1. Įstatymas garantuoja kreipimosi į Federalinį Teismą galimybę. 

2. Ginčams, kurie nesusiję su svarbios reikšmės teisiniais klausimais, 
gali būti numatyta ieškinio vertės riba. 

3. Dėl tam tikrų sričių įstatymas gali numatyti, kad kreiptis į Federa- 
linį Teismą negalima. 

4. Akivaizdžiai nepagrįstiems skundams įstatymas gali numatyti su- 
paprastintą procesą. 


19la straipsnis. Kitos Federacijos teisę taikančios institucijos!?? 


1. Federacija įsteigia Baudžiamąjį teismą; jis kaip pirmoji instancija 
nagrinėja baudžiamąsias bylas, kurias Federacijos jurisdikcijai priskiria 
įstatymas. Įstatymu Baudžiamajam teismui gali būti numatytos kitos kom- 
petencijos. 

2. Federacija įsteigia teismines institucijas viešiesiems teisiniams Fe- 
deracijos administracijos kompetencijos srities ginčams spręsti. 





Pš Priimta 2003 m. vasario 9 d. tautos balsavimu (2002 m. spalio 4 d. BB, 2003 m. kovo 
25 d. BRB - AS 2003 1949; BBI 2001 4803 6080, 2002 6485, 2003 3111). Panaikinta 
2009 m. rugsėjo 27 d. tautos balsavimu, įsigaliojo nuo 2009 m. rugsėjo 27 d. (2008 m. 
gruodžio 19 d. BB, 2009 m. gruodžio 1 d. BRB - AS 2009 6409; BBI 2008 2891 2907, 
2009 13 8719). Ši dalis 2002 m. spalio 4 d. BB redakcijos niekada neįsigaliojo. 

29 Priimta 2000 m. kovo 12 d. tautos balsavimu, 1 dalis įsigaliojo 2003 m. balandžio 1 d., 
2ir 3 dalys įsigaliojo 2005 m. rugsėjo 1 d. (1999 m. spalio 8 d. BB, 2000 m. gegužės 17 
d. BRB, 2002 m. rugsėjo 24 d. BB, 2005 m. kovo 2 d. BB - AS 2002 3148, 2005 1475; 
BBI 1997 I 1, 1999 8633, 2000 2990, 2001 4202, 2004 4787). 


879 


PASAULIO VALSTYBIŲ KONSTITUCIJOS | Šveicarijos Konfederacija 


191b straipsnis. Kantonų teisminės institucijos 
1. Kantonai paskiria teismines institucijas civiliniams teisiniams, vie- 
šiesiems teisiniams ginčams, taip pat baudžiamosioms byloms nagrinėti. 
2. Jie gali sukurti bendras teismines institucijas. 


191c straipsnis. Teisėjų nepriklausomumas 
Teisminės institucijos teisingumo vykdymo veikloje yra nepriklauso- 
mos ir įsipareigojusios tik teisei. 


6 DALIS 


FEDERALINĖS KONSTITUCIJOS KEITIMAS IR PEREINAMOJO 
LAIKOTARPIO NUOSTATOS 


1 skyrius. PERŽIŪRA 


192 straipsnis. Principas 
1. Konstitucija bet kuriuo metu gali būti visiškai ar iš dalies pakeista. 
2. Jei Konstitucija ir jos pagrindu priimti įstatymai nenustato kitaip, 
pakeitimai priimami įstatymu. 


193 straipsnis. Visos Konstitucijos peržiūra 

1. Visos Konstitucijos peržiūra gali būti inicijuota tautos arba abiejų 
tarybų arba priimta Federalinio Susirinkimo. 

2. Piliečių iniciatyvos atveju arba jei abi tarnybos nėra vieningos, dėl 
Konstitucijos peržiūros įgyvendinimo sprendžia tauta. 

3. Jei tauta pritaria Konstitucijos peržiūrai, abi tarybos renkamos iš 
naujo. 

4. Privalomos tarptautinės teisės nuostatos negali būti pažeistos. 


194 straipsnis. Dalinė peržiūra 

1. Dalinė Konstitucijos peržiūra gali būti pareikalauta tautos arba pri- 
imta Federalinio Susirinkimo. 

2. Dalinė Konstitucijos peržiūra turi išsaugoti turinio vientisumą ir 
negali pažeisti privalomų tarptautinės teisės nuostatų. 

3. Tautos iniciatyva dėl dalinės Konstitucijos peržiūros turi išsaugoti 
formos vientisumą. 

195 straipsnis. Įsigaliojimas 
Visa arba iš dalies pakeista Konstitucija įsigalioja, kai ji yra priimama 
tautos ir kantonų. 


2 skyrius. PEREINAMOJO LAIKOTARPIO NUOSTATOS 


196 straipsnis. Pereinamojo laikotarpio nuostatos pagal 1998 m. 
gruodžio 18 d. Federalinį sprendimą dėl naujos Federalinės 
Konstitucijos!*? 


1. Pereinamosios nuostatos dėl 85 straipsnio (Alpes kertantis tranzitinis 
susisiekimas) 

Krovinių vežimo tranzitu bėgiais perkėlimas turi būti sudarytas po 
dešimties metų po to, kai buvo priimta tautos iniciatyva dėl Alpių zonų 
apsaugos nuo tranzitinio susisiekimo. 


2. Pereinamosios nuostatos dėl 84 straipsnio (Bendras susisiekimo sun- 
kiuoju transportu mokestis) 
1. Federacija ima metinį mokestį už naudojimąsi visais bendrajam su- 
sisiekimui atidarytais keliais nuo vietinių ir užsienio transporto priemonių 
ir jų priekabų, kurių bendras svoris yra per 3,5 t. 
2. Šis mokestis yra: 
a) sunkvežimiams ir balninėms motorinėms transporto priemo- 
nėms 
- nuo 3,5 tiki 12 t 650 frankų 
- nuo 12 tiki 18 t 2 000 frankų 
- nuo 18 tiki 26 t 3 000 frankų 
- per 26t4000 frankų 

b) priekaboms 
- nuo3,5 tiki 8t 650 frankų 
- nuo8tiki 10 t 1 500 frankų 
- per 10t 2000 frankų 

c) visuomeninės paskirties automobiliams 650 frankų. 

3. Mokesčių normos gali būti pritaikomos federaliniu įstatymu, jeigu 
kelių susisiekimo išlaidos tai pateisina. 





0 Priimta 2002 m. kovo 3 d. tautos balsavimu, galioja nuo 2002 m. kovo 3 d. (2001 m. 
spalio 5 d. BB, 2002 m. balandžio 26 d. BRB - AS 2002 885; BB1 2000 2453, 2001 1183 
5731, 2002 3690). 

4. Be to, Federalinė Taryba gali priimti 1958 m. Įstatymo dėl kelių 
susisiekimo**! leidžiamus svorio kategorijų pakeitimus. 

5. Federalinė Taryba nustato automobiliams, kurie nėra naudojami 
susisiekimui Šveicarijoje ištisus metus, atitinkamus diferencijuotus mokes- 
čio dydžius; ji atsižvelgia į mokesčių surinkimo kaštus. 

6. Federalinė Taryba reguliuoja vykdymą. Ji gali pagal 2 dalį nustaty- 
ti mokesčius tam tikroms transporto priemonių kategorijoms, konkrečias 
transporto priemones atleisti nuo mokesčių ir priimti specialias taisykles, 
ypatingai vykimui pasienio zonose. Dėl to užsienyje registruotų transporto 
priemonių padėtis negali būti geresnė nei registruotų Šveicarijoje. Federa- 
linė Taryba už pažeidimus gali numatyti nuobaudas. Kantonai renka mo- 
kestį už šalies viduje registruotas transporto priemones. 

7. Šių mokesčių visiškai arba iš dalies gali būti atsisakyta įstatymu. 

8. Ši nuostata galioja iki 1997 m. gruodžio 19 d. Sunkiasvorių trans- 
porto priemonių mokesčio įstatymo įsigaliojimo“. 


3. Pereinamosios nuostatos dėl 87 straipsnio (Geležinkeliai ir kiti susi- 
siekimo būdai) 

1. Didysis geležinkelio projektas apima Naująjį geležinkelį - Alpen- 
transversale (vok., NEAT), GELEŽINKELĮ 2000 (vok., BAHN 2000), rytų 
ir vakarų Šveicarijos prijungimą prie europietiško greitųjų traukinių ge- 
ležinkelio tinklo, taip pat apsaugos nuo triukšmo palei geležinkelio ruožą 
gerinimą aktyviomis ir pasyviomis priemonėmis. 

2. Federalinė Taryba didžiojo geležinkelio projektui finansuoti gali: 

a. panaudoti visas įplaukas iš bendro sunkiųjų transporto priemo- 
nių mokesčio pagal 196 straipsnio 2 dalį iki sunkiųjų transporto 
priemonių mokesčių nuo galios arba priklausomai nuo naudoji- 
mo įsigaliojimo ir tuo tikslu padidinti mokesčių tarifus ne dau- 
giau kaip iki 100 procentų; 

b. panaudoti pagal 85 straipsnį daugiausiai du trečdalius pajamų 
nuo sunkiųjų transporto priemonių mokesčių nuo galios arba 
priklausomai nuo naudojimo; 

c. panaudoti mineralinės alyvos mokesčio lėšas pagal 86 straipsnio 
3 dalies b punktą, siekiant padengti 25 procentus visų NEAT ba- 
zinių linijų išlaidų; 





5 SR 74101. 
52 SR 641.81. 

d. pakelti lėšas kapitalo rinkoje, bet ne daugiau kaip 25 procentus 
visų išlaidų NEAT, GELEŽINKELIO 2000 (BAHN 2000) ir rytų 
ir vakarų Šveicarijos prijungimo prie europietiško greitųjų trau- 
kinių geležinkelio tinklo; 

e. padidinti 130 straipsnio 1-3 dalyse nurodytus pridėtinės vertės 
mokesčius 0,1 procentinio punkto!?*; 

f numatyti papildomą finansavimą iš privačių ar tarptautinių orga- 
nizacijų. 

3. Didžiojo geležinkelio projekto finansavimas pagal 1 punktą vyks- 

ta per teisiškai nesavarankiškus fondus, tvarkančius apskaitą. Lėšos iš 2 
punkte paminėtų mokesčių bus apskaitomos pagal Federacijos finansinę 
apskaitą ir tais pačiais metais perduodamos fondams. Federacija gali fon- 
dams suteikti avansą. Federalinis Susirinkimas reglamento forma išleidžia 
fondų reglamentus. 

4. Keturi didieji geležinkelio projektai pagal 1 dalį bus priimti fede- 
ralinių įstatymų forma. Kiekvienam didžiajam projektui yra privalomas 
poreikio vertinimas ir įgyvendinimo lygis. NEAT projekte atskiri statybos 
etapai sudaro federalinio įstatymo patvirtintą dalį. Federalinis Susirinki- 
mas paskiria būtinas lėšas su įsipareigojimų garantijomis. Federalinė Tary- 
ba pritaria statybos etapams ir patvirtina statybos planą. 

5. Šios nuostatos galioja iki statybos darbų pabaigos ir 1 dalyje pa- 
minėto didžiojo geležinkelio projekto finansavimo (grąžinimo išankstinio 
avanso). 


4. Pereinamosios nuostatos dėl 90 straipsnio (Branduolinė energija) 

Iki 2000 m. rugsėjo 23 d. nebus išduodami jokie statybos, eksploata- 
cijos ar gamybos leidimai, skirti naujiems branduolinės energijos gamybos 
įrenginiams. 


5. Pereinamosios nuostatos dėl 95 straipsnio (Privati ekonominė veikla) 

Iki federalinio įstatymo priėmimo kantonai yra įpareigoti dėl abipusio 
išsilavinimo įgijimo pripažinimo. 

6. Pereinamosios nuostatos dėl 102 straipsnio (Krašto aprūpinimas) 

1. Federacija užtikrina krašto aprūpinimą duonos grūdais ir kepimo 
miltais. 





B3 Priimta 2004 m. lakričio 28 d. tautos balsavimu, galioja nuo 2007 m. sausio 1 d. 
(2004 m. kovo 19 d. BB, 2005 m. sausio 26 d. BRB, 2006 m. vasario 2 d. BRB - AS 2006 
1057; BBI 2003 1531, 2004 1363, 2005 951). 

2. Ši pereinamojo laikotarpio nuostatas lieka galioti ilgiausiai iki 
2003 m. gruodžio 31 d. 


7. Pereinamosios nuostatos dėl 103 straipsnio (Struktūrinė politika) 

Kantonai turi teisę ilgiausiai 10 metų nuo Konstitucijos įsigaliojimo 
išlaikyti esamus teisės aktus, kurie, apsaugant konkrečios apgyvendinimo 
verslo šakos svarbiausių dalių egzistavimą, įmonių įkūrimą daro priklau- 
somą nuo poreikio. 


8 134 


9. Pereinamosios nuostatos dėl 110 straipsnio (Federalinės švenčių 
dienos) 

1. Iki pakeisto federalinio įstatymo įsigaliojimo detales nustato Fede- 
ralinė Taryba. 

2. Federalinės švenčių dienos į švenčių dienų skaičių pagal Darbo ko- 
dekso"“* 18 straipsnio 2 dalį neįskaičiuojamos. 


105529 


11. Pereinamosios nuostatos dėl 113 straipsnio (Profesinis pasiruošimas) 

Apdraustieji asmenys, kurie priklauso naujai įstojusiai kartai ir todėl 
nepatenka į visą įmokų mokėjimo laiką, turi gauti vidutinę įstatymų nu- 
matytą apsaugą, priklausomai nuo jų pajamų lygio per laikotarpį nuo10 iki 
20 metų po įstatymo įsigaliojimo. 


12. 


13. Pereinamosios nuostatos dėl 128 straipsnio (Mokesčių rinkimo 
trukmė)8 
Teisė rinkti tiesioginius federalinius mokesčius apribota iki 2020 m. 





54 Nuo 2012 m. kovo 11 d. 106 straipsnis išdėstytas nauja redakcija. 

55 SR 82211. 

56 Panaikinta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

57 Nuo 2001 m. gruodžio 2 d. 126 straipsnis išdėstytas nauja redakcija. 

5š Priimta 2004 m. lakričio 28 d. tautos balsavimu, galioja nuo 2007 m. sausio 1 d. 
(2004 m. kovo 19 d. BB, 2005 m. sausio 26 d. BRB, 2006 m. vasario 2 d. BRB - AS 2006 
1057; BBI 2003 1531, 2004 1363, 2005 951). 

14. Pereinamosios nuostatos dėl 130 straipsnio“? (Pridėtinės vertės 
mokestis)? 

1. Teisė rinkti pridėtinės vertės mokestį apribota iki 2020 m. 

2. Siekiant užtikrinti neįgaliųjų apsaugos finansavimą, Federalinė Ta- 
ryba pridėtinės vertės mokestį nuo 2011 m. sausio 1 d. iki 2017 gruodžio 
31 d. padidina taip: 

a. iki 0,4 procentinio punkto standartinį tarifą pagal 1999 m. rugsė- 

jo 2 d. Pridėtinės vertės mokesčio įstatymo!“' 36 straipsnio 3 dalį; 

b. iki 0,1 procentinio punkto sumažintą tarifą pagal Pridėtinės ver- 

tės mokesčio įstatymo 36 straipsnio 1 dalį!*?; 

c. iki 0,2 procentinio punkto specialų tarifą prieglaudos mokes- 

čių pagal Pridėtinės vertės mokesčio įstatymo 36 straipsnio 2 
dalį!4: 14 

3. Pajamos iš padidinto mokesčio pagal 2 dalį visa apimtimi bus pa- 

skirtos neįgaliųjų draudimo kompensavimo fondams!“*. 


15. Pereinamosios nuostatos dėl 131 straipsnio (Alaus mokestis) 
Alus iki federalinio įstatymo*““ priėmimo bus apmokestinamas pagal 
iki šiol galiojančią teisę. 


16..4;,197 





"9 Priimta 2004 m. lakričio 28 d. tautos balsavimu, galioja nuo 2007 m. sausio 1 d. 
(2004 m. kovo 19 d. BB, 2005 m. sausio 26 d. BRB, 2006 m. vasario 2 d. BRB - AS 2006 
1057; BBI 2003 1531, 2004 1363, 2005 951). 

40 Priimta 2009 m. rugsėjo 27 d. tautos balsavimu, galioja nuo 2011 m. sausio 1 d. 
(2008 m. birželio 13 d. ir 2009 m. birželio 12 d. BB, 2010 m. rugsėjo 7 d. BRB - AS 
2010 3821; BBI 2005 4623, 2008 5241, 2009 4371 4377 4379 8719). 

4 Žiūrėti: 2009 m. birželio 12 d. Federalinio įstatymo 25 str. 1 d. (SR 641.20). 

42 Žiūrėti: 2009 m. birželio 12 d. Federalinio įstatymo 25 str. 2 d. (SR 641.20). 

“5 Žiūrėti: 2009 m. birželio 12 d. Federalinio įstatymo 25 str. 4 d. (SR 641.20). 

44 Priimta 2009 m. rugsėjo 27 d. tautos balsavimu, galioja nuo 2011 m. sausio 1 d. 
(2008 m. birželio 13 d. ir 2009 m. birželio 12 d. BB, 2010 m. rugsėjo 7 d. BRB - AS 
2010 3821; BBI 2005 4623, 2008 5241, 2009 4371 4377 4379 8719). 

45 Priimta 2009 m. rugsėjo 27 d. tautos balsavimu, galioja nuo 2011 m. sausio 1 d. 
(2008 m. birželio 13 d. ir 2009 m. birželio 12 d. BB, 2010 m. rugsėjo 7 d. BRB - AS 
2010 3821; BBI 2005 4623, 2008 5241, 2009 4371 4377 4379 8719). 

46 SR 641.411. 2006 m. spalio 6 d. Alaus mokesčių įstatymas įsigaliojo 2007 m. liepos 1 d. 

47 Panaikinta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

197 straipsnis. Pereinamojo laikotarpio nuostatos po Federalinės 
Konstitucijos priėmimo 1999 m. balandžio 19 d. 48 


1. Šveicarijos stojimas į JTO. 

1. Šveicarija įstoja į Jungtinių Tautų Organizaciją. 

2. Federalinė Taryba yra įgaliojama parengti Šveicarijos pranešimą 
Jungtinių Tautų Organizacijos Generaliniam sekretoriui dėl priėmimo 
į šią organizaciją ir išaiškinimo JT Chartijoje"? numatytų įsipareigojimų 
įvykdymo. 

2. Pereinamosios nuostatos dėl 62 straipsnio“9 (Mokyklinio ugdymo bū- 
tinybė) 

Po 2003 m. spalio 3 d.!*! Federalinio sprendimo dėl naujo finansinių 
išteklių suvienodinimo ir užduočių paskirstymo tarp Federacijos ir kan- 
tonų nustatymo įsigaliojimo kantonai perima ligšiolinius neįgaliųjų drau- 
dimo mokesčius specialiajam ugdymui (įskaitant neįgaliųjų ankstyvajam 
ugdymui pagal 1959 m. birželio 19 d.“? Federalinį įstatymą dėl neįgaliųjų 
draudimo 19 straipsnį), kol jie yra kantonų patvirtintos Specialaus ugdy- 
mo koncepcijos dispozicijoje, tačiau ne trumpiau kaip per trejus metus. 


3. Pereinamosios nuostatos dėl 83 straipsnio“? (Nacionaliniai keliai) 

Kantonai nutiesia 1960 m. birželio 21 d.!** Federaliniame sprendime 
dėl Nacionalinių kelių tinklo nurodytus nacionalinius kelius (nuo įsiga- 
liojimo 2003 m. spalio 3 d.“* Federalinio sprendimo dėl naujo finansinių 
išteklių suvienodinimo ir užduočių paskirstymo tarp Federacijos ir kanto- 


nų nustatymo) pagal Federacijos instrukcijas ir prižiūrimus Federacijos. 
Federacija ir kantonai kartu prisiima mokestinę naštą. Mokestinės naštos 





"8 Priimta 2002 m. kovo 3 d. tautos balsavimu, galioja nuo 2002 m. kovo 3 d. (2001 m. 
spalio 5 d. BB, 2002 m. balandžio 26 d. BRB - AS 2002 885; BB1 2000 2453, 2001 1183 
5731, 2002 3690). 

4? SR 0.120. 

50 Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

5! AS 2007 5765. 

52 SR 831.20. 

53 Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

54 SR 725.113.11. 

5 AS 2007 5765. 

dalis kiekvienam konkrečiam kantonui priklauso nuo valstybinių kelių 
tinklo kantone, jo suinteresuotumo šiais keliais ir finansinių pajėgumų. 


4. Pereinamosios nuostatos dėl 112b straipsnio““ (Neįgaliųjų integraci- 
jos skatinimas) 

Po 2003 m. spalio 3 d.“? Federalinio sprendimo dėl naujo finansinių 
išteklių suvienodinimo ir užduočių paskirstymo tarp Federacijos ir kan- 
tonų nustatymo įsigaliojimo kantonai perima ligšiolinius neįgaliųjų drau- 
dimo mokesčius gydymo įstaigoms, gamykloms ir bendrabučiams, kol jie 
yra patvirtintos Neįgalumo koncepcijos dispozicijoje, kuri nustato kanto- 
nų įnašus išlaidoms institucijų, esančių už kantonų ribų, statybai ir eksplo- 
atavimui, tačiau ne trumpiau kaip per trejus metus. 


5. Pereinamosios nuostatos dėl 112c straipsnio“š (Pagalba senyvo am- 
žiaus žmonėms ir neįgaliesiems) 

Ligšioliniai mokesčiai pagal 1946 m. gruodžio 20 d."“? Federalinio įsta- 
tymo dėl senatvės ir paliktųjų draudimo 101bis straipsnį senyvo amžiaus 
žmonių ir neįgaliųjų pagalbai ir priežiūrai namuose bus ir toliau vykdomi 
kantonų iki kantonų finansavimo pagalbai ir priežiūrai namuose tvarkos 
įsigaliojimo. 

6. Pereinamosios nuostatos dėl 120 straipsnio“? (Genų technologija sri- 
tyje, nesusijusioje su žmonėmis) 

Šveicarijos žemės ūkis lieka laisvas dėl genų technikos penkerių metų 
laikotarpiui nuo šios konstitucinės nuostatos priėmimo. Pirmiausia į apy- 
vartą dar gali būti pateikti: 

a) genetiškai modifikuoti daugintis galintys augalai, augalų dalys ir 

sėklos, kurie yra tinkami būtent žemės ūkio, sodininkystės arba 
miškininkystės pritaikymui aplinkoje; 





56 Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

157 AS 2007 5765. 

58 Priimta 2004 m. lapkričio 28 d. tautos balsavimu, galioja nuo 2008 m. sausio 1 d. 
(2003 m. spalio 3 d. BB, 2005 m. sausio 26 d. BRB, 2007 m. lapkričio 7 d. BRB - AS 
2007 5765; BBI 2002 2291, 2003 6591, 2005 951). 

59 SR 831.10. 

160 Priimta 2005 m. lapkričio 27 d. tautos balsavimu, galioja nuo 2005 m. lapkričio 27 d. 
(2005 m. birželio 17 d. BB, 2006 m. sausio 19 d. BRB - AS 2006 89; BBI 2003 6903, 
2004 4937, 2005 4039, 2006 1061). 

b) genetiškai modifikuoti žvėrys, kurie yra tinkami būtent maisto 
produkcijai ir kitiems žemės ūkio produktams. 


7. Pereinamosios nuostatos dėl 121 straipsnio“! (Užsieniečių laikinas 
buvimas ir nuolatinis gyvenimas) 

Įstatymų leidėjas per penkerius metus nuo tautos ir kantonų priimtų 
121 straipsnio 3-6 dalių, turi apibrėžti ir papildyti nusikalstamas veikas 
pagal 121 straipsnio 3 dalį ir priimti baudžiamąsias nuostatas dėl neteisėto 
atvykimo pagal 121 straipsnio 6 dalį. 


8. Pereinamosios nuostatos dėl 75b straipsnio“? (Antrasis būstas) 

1. Jei per dvejus metus nuo 75b straipsnio priėmimo atitinkamas įsta- 
tymas neįsigalioja, Federalinė Taryba reglamentu išleidžia būtinas įgyven- 
dinimo nuostatas dėl statybos, pardavimo ir registravimo pagrindinėje 
knygoje. 

2. Statybos leidimai antrajam būstui, išduoti nuo sausio 1 d. kitų metų, 
einančių po 75b straipsnio priėmimo, iki įgyvendinimo nuostatų įsigalio- 
jimo, yra negaliojantys. 

9. Pereinamosios nuostatos dėl 95 straipsnio 3 dalies!“* 

Iki įstatymo nuostatų įsigaliojimo Federalinė Taryba per vienerius 


metus nuo tautos ir kantonų priimtos 95 straipsnio 3 dalies priėmimo iš- 
leidžia būtinas įgyvendinimo nuostatas. 


Įsigaliojimo data: 2000 m. sausio 1 d.!“ 





16! Priimta 2010 m. lapkričio 28 d. tautos balsavimu, galioja nuo 2010 m. lapkričio 28 d. 
(2010 m. birželio 18 d. BB, 2011 m. kovo 17 d. BRB - AS 2011 1199; BBI 2008 1927, 
2009 5097, 2010 4241, 2011 2771). 

162 Priimta 2012 m. kovo 11 d. tautos balsavimu, galioja nuo 2012 m. kovo 11 d. (2011 
m. birželio 17 d. BB, 2012 m. birželio 20 d. BRB - AS 2012 3627; BBI 2008 1113 8757, 
2011 4825, 2012 6623). 

16 Priimta 2013 m. kovo 3 d. tautos balsavimu, galioja nuo 2013 m. kovo 3 d. (2012 m. 
lapkričio 15 d. BRB, 2013 m. balandžio 30 d. BRB - AS 2013 1303; BBI 2006 8755, 
2008 2577, 2009 299, 2012 9219, 2013 3129). 

14 BB vom 28. Sept. 1999 (AS 1999 2555; BBI 1999 7922) 

1998 m. gruodžio 18 d. Federalinio sprendimo baigiamosios nuostatos 

II 

1. Šveicarijos Konfederacijos 1874 m. gegužės 29 d. Federalinė Kons- 
titucija!“? yra panaikinama. 

2. Šios Federalinės Konstitucijos nuostatos, kurios turi būti perkeltos 
į šalies įstatymus, toliau galioja, kol įsigalios atitinkamos įstatymų nuosta- 
tos: 

a) 32'eviruoju straipsnio 6 dalis!““. 

Gydomųjų gėrimų išnešiojamoji prekyba, taip pat jų pardavimas pri- 
statant yra draudžiamas. 

b) 369 wi straipsnio 1 dalies pirmas sakinys, 2 dalies antrasis pasku- 

tinis sakinys ir 4 dalies antrasis sakinys". 

1. Federacija už naudojimąsi pirmos ir antros klasės naciona- 
liniais keliais vietinėms ir užsienio transporto priemonėms 
ir priekaboms, kurių bendras svoris yra daugiau kaip 3,5 to- 
nos, nustato metinį 40 frankų mokestį. 

2. Federalinė Taryba gali tam tikras transporto priemones 
atleisti nuo mokesčio ir priimti specialias taisykles, ypatin- 
gai vykimui pasienio zonose. Dėl to užsienyje registruotos 
transporto priemonių padėtis negali būti geresnė nei regis- 
truotų Šveicarijoje. Federalinė Taryba už pažeidimus gali 
numatyti nuobaudas. Kantonai renka mokestį už šalies vi- 
duje registruotas transporto priemones ir prižiūri, kaip visos 
transporto priemonės laikosi nurodymų. 

3. Įstatymas gali išplėsti mokesčius ir kitoms transporto prie- 
monėms, kurios nepatenka į sunkiojo transporto mokesčio 
taikymą. 





165 [BS 1 3; AS 1949 1511, 1951 606, 1957 1027, 1958 362 768 770, 1959 224 912, 1961 
476, 1962 749 1637 1804, 1964 97, 1966 1672, 1969 1249, 1970 1649, 1971 325 905 
907, 1972 1481 1484, 1973 429 1051 1455, 1974 721, 1975 1205, 1976 713 715 2003, 
1977 807 1849 2228 2230, 1978 212 484 1578, 1979 678, 1980 380, 1981 1243 1244, 
1982 138, 1983 240 444, 1984 290, 1985 150, 151 658 659 1025 1026 1648, 1987 282 
1125, 1988 352, 1991 246 247 1122, 1992 1578 1579, 1993 3040 3041, 1994 258 263 
265 267 1096 1097 1099 1101, 1995 1455, 1996 1490 1491 1492 2502, 1998 918 2031, 
1999 741 743 1239 1341] 

105 straipsnis. 

17 86 straipsnio 2 dalis. 


166 

c) 121“ straipsnio 1, 2 dalys ir 3 dalies antras sakinys'“8 

4. Jei Federalinis Susirinkimas priima alternatyvų projektą, balso teisę 
turintieji asmenys gali viename balsavimo biuletenyje pateikti tris klausi- 
mus. Kiekvienas balsavimo teisę turintis asmuo nevaržomai gali pareikši 
savo nuomonę: 

1.  arjis teikia pirmenybę tiesioginei tautos valiai vietoj galio- 
jančios teisės; 

2.  arjis teikia pirmenybę alternatyviam projektui vietoj galio- 
jančios teisės; 

3. kuris iš abiejų pasiūlymų turi įsigalioti tuo atveju, jei tauta 
ir kantonai turėtų suteikti pirmenybę abiem pasiūlymams 
vietoj galiojančios teisės. 

5. Absoliuti dauguma nustatoma atskirai kiekvienam klausimui. Į ne- 
atsakytus klausimus neatsižvelgiama. 

6. Jei pritariama tiek tiesioginei tautos valiai, tiek alternatyviam pro- 
jektui, tokiu atveju lemia trečiojo klausimo rezultatai. Įsigalioja pasiūly- 
mas, kuris balsuojant už šį klausimą surenka daugiau tautos ir daugiau 
kantonų balsų. 


III 

1874 m. gegužės 29 d. Federalinės Konstitucijos pakeitimai Federali- 
nio Susirinkimo bus formaliai pritaikyti naujai Federalinei Konstitucijai. 
Dėl atitinkamo sprendimo negali būti rengiamas referendumas. 


IV 
1. Šis sprendimas turi būti perduotas tautai ir kantonams balsuoti. 
2. Federalinis Susirinkimas nustato įsigaliojimą. 





18 Žiūrėti: 139b straipsnis. 

TADŽIKISTANO RESPUBLIKA 


PRATARMĖ 


Šiuo metu galiojanti Tadžikistano Respublikos Konstitucija yra priim- 
ta 1994 m. lapkričio mėn. 6d. referendumu, pakeitimai ir papildymai pri- 
imti 1999 m. rugsėjo 26 d. ir 2003 m. birželio 22 d. referendumu. Esminiai 
pakeitimai ir papildymai yra siejami su 2016 m. gegužės 22 d. referendu- 
mu, kuris nustatė, kad Tadžikistano Respublika yra prezidentinė. 

Tadžikistano Respublikos Konstitucija - aukščiausią teisinę galią tu- 
rintis teisės aktas, kuris oficialiai nustato Tadžikistano konstitucinės san- 
tvarkos vertybes, institutus ir normas, teisėkūros ir teisės taikymo pagrin- 
dus, socialinių ryšių ir santykių valstybinio teisinio reguliavimo kokybės 
reikalavimus, taip pat apibrėžia Tadžikistano Respublikos visuomeninės 
santvarkos, valdymo formos, teritorijos administracinio suskirstymo, cen- 
trinės ir vietos valdžios organizavimo, jų kompetencijos ir tarpusavio san- 
tykių pagrindus. Tadžikistano Respublikos Konstitucijos struktūra sukom- 
ponuota pagal standartinę schemą, artimą Rytų Europos šalims: 

—  Preambulė 

— Konstitucinės santvarkos pagrindai 

— Žmogaus ir piliečio teisės, laisvės, pagrindinės pareigos 

— Tadžikistano Aukščiausioji taryba (Asamblėja) 

— Prezidentas 

— Vyriausybė 

— Vietiniai valstybinės valdžios ir savivaldos organai 

— Kalnų Badachšano autonominė sritis 

— Teismas 

— Prokuratūra 

— Konstitucijos keitimo tvarka 

— Pereinamojo laikotarpio nuostatos. 

Vertinant Tadžikistano konstitucionalizmo raidą reikia atsižvelgti į 
istorines sąlygas ir dabartinės Konstitucijos priėmimo ir teisinių nuostatų 
įtvirtinimo objektyvius ir subjektyvius veiksnius. 

Pirmoji šiuolaikinė Tadžikistano Respublikos Konstitucija buvo pri- 

imta 1994 m. lapkričio 6 d., tad ši diena kasmet minima kaip Tadžikistano 
Respublikos Konstitucijos diena. 

Dabartinė Tadžikistano Konstitucija buvo priimta ne iš karto žlugus 
Sovietų Sąjungai. 1990 m. rugpjūčio 24 d. buvo priimta Tadžikistano Res- 
publikos nepriklausomybės deklaracija. Tačiau Tadžikistano suverenitetas 
buvo ribotas ir orientuotas į buvusios SSRS jurisdikciją. Priėmus Nepriklau- 
somybės deklaraciją, Tadžikistano Respublika savo teritorijoje įgavo teisę 
savarankiškai spręsti politinius, ekonominius, socialinius ir kultūrinius 
klausimus. 1991 m. rugpjūčio mėn. Sovietų Sąjungoje pučo žlugimas suda- 
rė sąlygas Tadžikistanui siekti didesnės politinės nepriklausomybės. Tuo- 
metinė Tadžikijos Tarybų Socialistinė Respublika 1991 m. rugpjūčio 31 d. 
buvo paskelbta savarankiška nepriklausoma valstybe. Deja, Tadžikistanas 
neatsiribojo nuo Sovietų Sąjungos teisinio paveldo. Todėl iš pradžių gana 
formalūs teisiniai nepriklausomos valstybės kūrimo pagrindai buvo grin- 
džiami remiantis 1978 m. Tadžikijos TSR Konstitucijos tęstinumu. Pirma, 
pakeitus šios Konstitucijos 1 straipsnį, Tadžikijos TSR buvo pervadinta į 
Tadžikistano Respubliką. Antra, Tadžikistano Respublikos 1991 m. rugsė- 
jo 9 d. konstituciniu įstatymu ir Tadžikistano Konstitucijos 118 straipsnio 
pakeitimu nuo 1991 m. rugsėjo 10 d. buvo įsteigta Respublikos Prezidento 
pareigybė. Konstitucijoje buvo įrašyta, kad Tadžikistano Respublika yra ne- 
priklausoma, demokratinė ir teisinė valstybė. Tačiau kyla klausimas, kodėl 
pirmoji 1994 m. lapkričio 6 d. nepriklausomos Tadžikistano Respublikos 
Konstitucija buvo priimta tik po trejų metų. Atsakymą galima rasti išanali- 
zavus Tadžikistano geopolitinę aplinką, istorinius, teisinius, ekonominius, 
religinius ir kitus konstitucinių nuostatų formavimąsi lemiančius veiksnius. 
Konkrečios istorinės ir geopolitinės Respublikos sąlygos, tadžikų paterna- 
listinė teisinė žmonių sąmonė, nacionalinės tradicijos, psichologija ir vietos 
gyventojų mentalumas veikė šių vertybinių apraiškų įtvirtinimą teisėje ir 
lėmė atskirus konstitucionalizmo raidos aspektus. 

1992 m. sausio mėn. buvo sudaryta Tadžikistano Konstitucijos pro- 
jekto rengimo komisija, kuri jau 1992 m. rugpjūčio mėn. parengė ir pateikė 
žiniasklaidai pirmąjį projekto variantą. Rengiant projektą plačiai diskutuo- 
ta apie prezidentinės ir parlamentinės respublikos tinkamumą. Pastarasis 
variantas visuomenėje buvo nepriimtinas, nes šalis neturėjo parlamenta- 
rizmo tradicijų, tradicinių ir netradicinių politinių partijų veikimo prak- 
tikos. Situaciją sunkino ir vidaus problemos, susijusios su administracinės 
komandinės sistemos įveikimo ir šalinimo sunkumais, taip pat iškilusi 

valstybės valdžios, ekonomikos ir posovietinės visuomenės santykių kri- 
zė. Todėl 1994 m. lapkričio 6 d. visaliaudinis referendumas buvo labiau 
orientuojamas į prezidentinę valdymo formą, nors ji nebuvo aiškiai formu- 
luojama į stiprios vykdomosios valdžios galias. Konkurencinėje politinėje 
kovoje dėl valdžios buvo akcentuojami ekonominės, politinės ir socialinės 
krizės bei pilietinio karo padarinių įveikimo, stiprios valdžios reikalin- 
gumo argumentai. Prezidentinės ir stiprios valdžios argumentai nesusil- 
pnėjo ir tolesnėje konstitucionalizmo raidos fazėje. 1994 m. Konstitucija 
buvo pakeista ir papildyta du kartus - 1999 ir 2003 metais. Pirma, buvo 
pakeistas Prezidento kadencijos laikas (nuo penkerių iki septynerių metų). 
Antra, buvo įkurtas dvejų rūmų profesionalus parlamentas, pakoreguoti 
aukščiausiųjų valdžios institucijų įgaliojimai. Tadžikistano parlamentą - 
Majlisą Oli (Aukščiausioji taryba arba Asamblėja) sudaro dveji rūmai: 
Majlisi namoyandagon (Atstovų Taryba, arba Žemieji rūmai) ir Majlisi 
Milli (Nacionalinė Taryba, arba aukštieji rūmai). Tačiau viena aplinkybė 
verčia suabejoti Tadžikistano Respublikos parlamento vieta įgyvendinant 
valdžių padalijimo principą, nes vieną ketvirtadalį aukštųjų rūmų narių 
skiria Respublikos Prezidentas (49 straipsnio 3 dalis). 

Tadžikistano Respublikos Konstitucijos pakeitimai ir papildymai 
1994-2016 m. žymia dalimi priklausė nuo šalies vidaus politinių ir ekono- 
minių jėgų sanklodos, taip pat ir nuo interesų grupių (politinių, regioninių 
ir giminių klanų) visų tipų iškylančių grėsmių. Todėl šalies konstitucio- 
nalizmo teisine politika šiame tarpsnyje buvo naudojamasi minimizuoti 
globalinius iššūkius, vidines ir regionines grėsmes (terorizmą, politinį ir 
religinį ekstremizmą, islamiškojo radikalizmo paplitimą, „arabų pavasa- 
rio“ poveikį ir kt.). Kita vertus, Tadžikistane skleidžiama paternalistinė psi- 
chologija leido E. Rachmonui tapti Prezidentu iš eilės jau ketvirtą kaden- 
ciją. Esant stipriai Prezidento valdžiai teismai, prokuratūra ir žiniasklaidos 
priemonės visiškai kontroliuojamos valdomos demokratijos priemonėmis, 
todėl Prezidentas E. Rachmonas jau 2015 m. buvo pripažintas kaip tautos 
Vadas ir nominuojamas kaip tautos taikos ir nacionalinės vienybės Įkū- 
rėjas, kurio asmeninis teisinis statusas buvo reglamentuotas konstituciniu 
įstatymu. 

2016 m. gegužės 22 d. referendumas įteisino naujas Prezidento teisi- 
nes galias. Konstitucijos 1 straipsnis buvo papildytas 2 dalimi, kuri įtvirti- 
no nuostatą, kad „Tadžikistano Respublikos valdymo forma yra preziden- 
tinė“. Ši nuostata lėmė kitų Konstitucijos straipsnių papildymą ir keitimą, 

nustatant rinkimų į Prezidentus dinastinius teisinius standartus, politinės 
demokratijos institutų veikimo apribojimus, politinių partijų steigimo ir 
veiklos suvaržymus, piliečių teisių ir laisvių siaurinimus, paternalistinio 
lojalumo normų įtvirtinimą, savivaldos teisių ribojimą. Visa ši valdžios 
autoritarinė koncentracija buvo pateisinama tik tuo, kad dabartinis Ta- 
džikistano Prezidentas 2015 m. pripažintas kaip tautos taikos ir naciona- 
linės vienybės Įkūrėjas - tautos Vadas. Dėl to, kaip numato Tadžikistano 
Konstitucijos 65 straipsnio naujai papildyta 2 dalis, jam nėra taikomi apri- 
bojimai būti Prezidentu daugiau kaip du kartus iš eilės. Beje, daugelį nau- 
jai galimų Prezidento teisinio statuso galių reglamentuoja konstitucinis 
įstatymas. Tai dar viena teisinė erdvė plėsti Prezidento galias aplenkiant 
Konstituciją. 

Tadžikistano Respublikos Prezidentas yra valstybės ir vykdomosios 
valdžios (Vyriausybės) vadovas (Konstitucijos 64 straipsnio 1 dalis). Greta 
to, „Prezidentas yra Konstitucijos ir įstatymų, žmogaus bei piliečio teisių 
ir laisvių, nacionalinės nepriklausomybės, vienybės, teritorinio vientisu- 
mo, valstybės tęstinumo ir stabilumo, valstybinių institucijų nuoseklaus 
funkcionavimo bei sąveikos, Tadžikistano tarptautinių sutarčių laikymosi 
garantas“ (Konstitucijos 64 straipsnio 2 dalis). Taigi centrinės valdžios vei- 
klos ir vietinės valdžios galios yra sutelktos Prezidento rankose. Stiprina- 
mos prezidentinės institucijos galios vėlgi orientuotos į teisinės politikos, 
įgyvendinamos posovietinių respublikų, tarp jų ir Rusijos, modelius. 

Dabartinė Tadžikistano Respublikos Konstitucija kaip konstitucinės 
santvarkos prioritetą kelia pagrindines asmens ir piliečio teises ir laisves. 
Antai, Konstitucijos 5 straipsnyje nustatyta: „Žmogus, jo teisės ir laisvės 
yra aukščiausia vertybė.“ Todėl antrasis Konstitucijos skyrius specialiai 
skirtas žmogaus ir piliečio teisių, laisvių bei pagrindinių pareigų apsaugai. 
Jame visų pirma apibrėžiamos pagrindinės asmens, žmogaus ir piliečio po- 
litinės, ekonominės, socialinės ir kultūrinės teisės bei laisvės. Konstitucijos 
14 straipsnis nustato, kad „Žmogaus ir piliečio teises ir laisves reguliuoja 
ir saugo Konstitucija, Respublikos įstatymai, Tadžikistano pripažinti tarp- 
tautiniai teisės aktai. Žmogaus ir piliečio teisės ir laisvės įgyvendinamos 
tiesiogiai. Jos nustato įstatymo taikymo tikslus ir turinį, įstatymų leidžia- 
mosios, vykdomosios bei valstybinės valdžios vietos ir savivaldos insti- 
tucijų veiklą ir yra užtikrinamos teismuose. Žmogaus ir piliečio teisių ir 
laisvių apribojimai yra leidžiami tik siekiant užtikrinti kitų piliečių teises 
ir laisves, viešąją tvarką, apsaugoti konstitucinės santvarkos pagrindus, 

valstybės saugumą, šalies gynybą, visuomeninę moralę, gyventojų sveika- 
tą ir teritorinį Respublikos vientisumą. “ Šis konstitucinis tekstas rodo, kad 
piliečių teisių ir laisvių užtikrinimas yra ne tik visų valstybės institucijų 
pareiga, bet ir jų veiklos matas. 

Iškilmingas pagrindinių piliečių teisių ir laisvių paskelbimas būtų nie- 
kuo nepagrįstas, jeigu Konstitucijoje nebūtų nuorodų į jų įgyvendinimo ir 
apsaugos garantijas. Šiuo požiūriu galima remtis Konstitucijos 10 straips- 
niu, kurio jau 1 dalis pabrėžia, kad „Tadžikistano Respublikos Konstituci- 
ja turi aukščiausią teisinę galią ir jos normos taikomos tiesiogiai“. Tačiau 
2016 m. gegužės mėn. Konstitucijos 14 straipsnio 3 dalies papildymas pa- 
didina pagrindinių žmogaus teisių ir laisvių pažeidžiamumo riziką, pra- 
plėsdamas jų apribojimų teisinius pagrindus. Skelbiama, kad „Žmogaus ir 
piliečių teisių ir laisvių apribojimai yra leidžiami tik siekiant užtikrinti kitų 
piliečių teises ir laisves, viešąją tvarką, apsaugoti konstitucinės santvarkos 
pagrindus, valstybės saugumą, šalies gynybą, visuomeninę moralę, gyven- 
tojų sveikatą ir teritorinį Respublikos vientisumą.“ 

Konstitucinės demokratijos esmė yra ta, kad visi politiniai nesutari- 
mai ir iškylantys socialiniai konfliktai turi būti sprendžiami teisinėje erdvė- 
je, laikantis pagrindinių konstitucinių principų, o ne jėga. Juk konstituci- 
onalizmas - tai sąmoningas konstitucinių vertybių žmogaus ir visuomenės 
gyvenime suvokimas, pagrįstas sisteminiu mąstymu. Šiuo požiūriu Tadži- 
kistano valstybės valdžios sistemoje svarbų vaidmenį atlieka Konstitucinis 
Teismas, Aukščiausiasis Teismas, Aukščiausiasis ekonominis teismas, Karo 
teismas, Kalnų Badachšano autonominės srities teismas, sričių teismai, 
Dušanbės miesto, miestų ir rajonų teismai, Kalnų Badachšano autonomi- 
nės srities ekonominis teismas, sričių ir Dušanbės miesto ekonominiai teis- 
mai (84 straipsnio 2 dalis). Konstitucija skelbia, kad „Teisminė valdžia yra 
nepriklausoma, ją valstybės vardu įgyvendina teisėjai. Teismų valdžia gina 
žmogaus ir piliečio teises ir laisves, valstybės, organizacijų ir įstaigų inte- 
resus, teisėtumą bei teisingumą“ (84 straipsnio 1 dalis). Šias konstitucines 
nuostatas konkretizuoja Tadžikistano Respublikos konstitucinis įstatymas 
„Apie Tadžikistano Respublikos teismus“. Tadžikistano Respublikos Kons- 
titucinis Teismas turi ypatingą statusą, nes įgyvendina konstitucinį teisin- 
gumą. Jis yra vienintelė teisminės valdžios institucija, kuriai Tadžikistano 
Respublikos Konstitucija skiria specialią normą (89 straipsnis), kurioje yra 
apibrėžtas teisėjų skaičius, atstovavimas Kalnų Badachšano autonominei 
sričiai, Konstitucinio Teismo įgaliojimai, taip pat įtvirtinta nuostata, kad 

sprendimai klausimais, kuriuos Konstitucija priskiria jo kompetencijai, yra 
galutiniai. 

Konstitucijos 94 straipsnis pabrėžia, kad Tadžikistano prokuratūra 
yra vieninga ir centralizuota sistema. Generalinis prokuroras atsako že- 
miesiems rūmams ir Prezidentui. Turint omeny, kad vieną ketvirtadalį 
Aukščiausiosios Tarybos aukštųjų rūmų narių skiria Prezidentas, galima 
daryti išvadą dėl jo didelės įtakos prokuratūros veiklai. 

Konstitucijoje numatyta jos keitimo tvarka. Pagal Konstitucijos 98 
straipsnį „pakeitimai ir papildymai vykdomi referendumu“ (1 dalis). „Pre- 
zidentas arba žemieji rūmai skelbia referendumą ne mažiau kaip 2/3 visų 
deputatų sutikimu“ (2 dalis). Konstitucijos 100 straipsnis įtvirtina nuos- 
tatą, kad „Respublikinė valstybės valdymo forma, teritorinis vientisumas, 
demokratinė, teisinė, pasaulietinė ir socialinė esmė yra nekintamos.“ 

TADŽIKISTANO RESPUBLIKOS 
KONSTITUCIJA! 


1994 metų lapkričio 6 d. 


PREAMBULĖ 


MES, TADŽIKISTANO TAUTA, 

kaip neatskiriama pasaulio bendruomenės dalis, suvokdama savo 
pareigą ir atsakomybę praeities, dabarties ir ateities kartoms; suprasdama 
suvereniteto užtikrinimo ir savo valstybės vystymosi būtinumą; ir pripa- 
žindama žmogaus teisių ir laisvių neliečiamumą; gerbdama visų tautybių 
ir tautų lygybę ir draugystę, keldama teisingos visuomenės sukūrimo už- 
davinį; 

PRIIMAME IR SKELBIAME ŠIĄ KONSTITUCIJĄ. 


PIRMAS SKIRSNIS 
KONSTITUCINĖS SANTVARKOS PAGRINDAI 


1 straipsnis 

Tadžikistano Respublika - suvereni, demokratinė, teisinė, pasaulieti- 
nė ir unitarinė valstybė. 

Tadžikistano Respublikos valdymo forma yra prezidentinė. 

Tadžikistanas, kaip socialinė valstybė, sudaro tinkamas sąlygas kie- 
kvienam žmogui laisvai vystytis ir oriai gyventi. 

Tadžikistano Respublika ir Tadžikistanas - lygiavertės sąvokos. 





! Tadžikistano Respublikos Konstitucija, paskelbta Tadžikistano parlamento interneto 
puslapyje http://www.parlament.tj/ru//index.php?option=com. contentkview=article 
8id=57, išversta iš rusų kalbos. 

2straipsnis 

Tadžikistano valstybinė kalba yra tadžikų. 

Rusų kalba yra tarpnacionalinio bendravimo kalba. 

Visos tautybės ir tautos, gyvenančios Tadžikistano Respublikos terito- 
rijoje, turi teisę vartoti savo gimtąją kalbą. 


3 straipsnis 
Tadžikistano valstybės simboliai yra Vėliava, Herbas ir Himnas. 


4straipsnis 
Tadžikistano sostinė - Dušanbės miestas. 


5 straipsnis 

Žmogus, jo teisės ir laisvės yra aukščiausia vertybė. 

Gyvybė, garbė, orumas ir kitos prigimtinės žmogaus teisės yra nelie- 
čiamos. 

Žmogaus ir piliečio teisės bei laisvės pripažįstamos, laikomos ir sau- 
gomos valstybės. 


6 straipsnis 

Suverenitetas priklauso Tadžikistano Tautai. Ji yra vienintelis valsty- 
bės valdžios, kurią įgyvendina tiesiogiai arba per savo atstovus, šaltinis. 

Aukščiausia tiesioginė tautos valdžios išraiška yra visos tautos refe- 
rendumas ir rinkimai. 

Tadžikistano tautą, nepriklausomai nuo jų tautybės, sudaro Tadžikis- 
tano Respublikos piliečiai. 

Nė vienas visuomeninis susivienijimas, politinė partija, žmonių grupė 
ar atskiras asmuo neturi teisės užgrobti ar pasisavinti valstybės valdžią. 

Valdžios užgrobimas ar jos įgaliojimų pasisavinimas yra draudžiami. 

Teisę kalbėti Tadžikistano tautos vardu turi tik Tadžikistano Respubli- 
kos Prezidentas ir Tadžikistano Respublikos Aukščiausioji Taryba bendra- 
me žemųjų rūmų ir aukštųjų rūmų posėdyje. 


7 straipsnis 
Tadžikistano Respublikos teritorija yra nedaloma ir neliečiama. 
Tadžikistano Respublika susideda iš Kalnų Badachšano autonomi- 
nės srities, Tadžikistano sričių, miestų, rajonų, gyvenviečių ir kišlakų 
(kaimų). 

Valstybė užtikrina Tadžikistano suverenitetą, nepriklausomybę ir te- 
ritorinį vientisumą. 

Draudžiama propaganda ir veiksmai, kuriais siekiama suskaldyti vals- 
tybės vieningumą. 

Tadžikistano administracinių teritorinių vienetų sudarymo ir keitimo 
tvarką reglamentuoja konstitucinis įstatymas. 


8 straipsnis 

Tadžikistano visuomeninis gyvenimas plėtojasi politinio ir ideologi- 
nio pliuralizmo pagrindais. 

Jokios partijos, visuomenino ar religinio suvienijimo, judėjimo ar 
grupės ideologija negali būti pripažinta kaip valstybinė ideologija. 

Visuomeniniai suvienijimai ir politinės partijos yra steigiami ir veikia 
pagal Konstituciją bei įstatymą. 

Religiniai susivienijimai yra atskirti nuo valstybės ir negali kištis į 
valstybės reikalus. 

Visuomeninių susivienijimų ir politinių partijų, kurios skatina ra- 
sizmą, nacionalizmą, socialinę ir religinę nesantaiką ir neapykantą arba 
siekia prievarta nuversti konstitucinę santvarką ir organizuoti ginkluotas 
grupuotes, steigimas bei veikla yra draudžiami. 

Tadžikistane yra draudžiama kitų valstybių politinių partijų veikla, 
nacionalinių ir religinių partijų steigimas, o taip pat politinių partijų finan- 
savimas iš užsienio valstybių ir organizacijų, užsienio juridinių asmenų ir 
piliečių. 


9 straipsnis 
Valstybės valdžia grindžiama įstatymų leidžiamosios, vykdomosios ir 
teisminės valdžių atskyrimo principu. 


10 straipsnis 

Tadžikistano Respublikos Konstitucija turi aukščiausią teisinę galią ir 
jos normos taikomos tiesiogiai. 

Įstatymai ir kiti teisės aktai, prieštaraujantys Konstitucijai, neturi tei- 
sinės galios. 

Valstybė ir visi jos organai, pareigūnai, piliečiai ir jų asociacijos turi 
laikytis Respublikos Konstitucijos ir įstatymų ir juos įgyvendinti. 

Tadžikistano pripažinti tarptautiniai teisės aktai yra sudėtinė Respu- 
blikos teisinės sistemos dalis. Tais atvejais, kai Tadžikistano Respublikos 

įstatymai prieštarauja pripažintiems tarptautiniams teisės aktams, taiko- 
mos tarptautinių teisės aktų normos. 

Įstatymai ir Tadžikistano pripažinti tarptautiniai teisės aktai įsigalioja 
po jų oficialaus paskelbimo. 


11 straipsnis 

Tadžikistanas, įgyvendindamas taikingą politiką, gerbia kitų pasaulio 
valstybių suverenitetą ir nepriklausomybę ir nustato savo užsienio politiką, 
vadovaudamasis tarptautinėmis normomis. 

Karo propaganda yra draudžiama. 

Tadžikistanas, vadovaudamasis aukščiausiais tautos interesais, gali 
prisijungti prie sandraugų ar kitų tarptautinių organizacijų, taip pat išstoti 
išjų, užmegzti ryšius su užsienio šalimis. 

Valstybė bendradarbiauja su tėvynainiais, gyvenančiais užsienyje. 


12 straipsnis 
Tadžikistano ekonomiką sudaro įvairios nuosavybės formos. 
Valstybė užtikrina ekonominės ir verslo veiklos laisvę, visų nuosavy- 
bės formų lygiateisiškumą ir teisinę įvairių nuosavybės formų, iš jų ir pri- 
vačios nuosavybės, apsaugą. 


13 straipsnis 

Žemė, jos gelmės, vandenys, oro erdvė, fauna ir flora bei kiti gamtiniai 
ištekliai yra išimtinė valstybės nuosavybė, o valstybė tautos interesais užti- 
krina jų veiksmingą naudojimą. 


ANTRAS SKIRSNIS 


ŽMOGAUS IR PILIEČIO TEISĖS, LAISVĖS, 
PAGRINDINĖS PAREIGOS 


14 straipsnis 
Žmogaus ir piliečio teises ir laisves reguliuoja ir saugo Konstitucija, 
Respublikos įstatymai, Tadžikistano pripažinti tarptautiniai teisės aktai. 
Žmogaus ir piliečio teisės ir laisvės įgyvendinamos tiesiogiai. Jos nu- 
stato įstatymo taikymo tikslus ir turinį, įstatymų leidžiamosios, vykdomo- 
sios bei vietos valstybinės valdžios organų ir savivaldos veiklą ir yra užti- 
krinamos teismuose. 

Žmogaus ir piliečio teisių ir laisvių apribojimai yra leidžiami tik 
siekiant užtikrinti kitų piliečių teises ir laisves, viešąją tvarką, apsaugo- 
ti konstitucinės santvarkos pagrindus, valstybės saugumą, šalies gynybą, 
visuomeninę moralę, gyventojų sveikatą ir teritorinį Respublikos vienti- 
sumą. 


15 straipsnis 

Tadžikistano pilietis yra asmuo, kuris Konstitucijos priėmimo dieną 
yra Tadžikistano Respublikos pilietis, arba pagal Tadžikistano Respublikos 
įstatymus arba Tadžikistano tarptautines sutartis įgijo Tadžikistano Res- 
publikos pilietybę. 

Tadžikistano Respublikos piliečiui neleidžiama būti kitos valstybės 
piliečiu, išskyrus įstatymuose ir Tadžikistano tarpvalstybinėse sutartyse 
numatytus atvejus. 

Tadžikistano Respublikos pilietybės įgijimo ir praradimo tvarką nu- 
stato konstitucinis įstatymas. 


16 straipsnis 

Tadžikistano pilietis, esantis už šalies ribų, yra saugomas valstybės. 

Nė vienas Respublikos pilietis negali būti išduotas užsienio valstybei. 
Nusikaltėlio išdavimas užsienio valstybei yra leidžiamas remiantis dvišaliu 
susitarimu. 

Užsienio valstybių piliečiai ir asmenys be pilietybės naudojasi nusta- 
tytomis teisėmis ir laisvėmis ir turi lygias su Tadžikistano piliečiais parei- 
gas ir atsakomybę, išskyrus įstatymo numatytus atvejus. 

Tadžikistanas gali suteikti politinį prieglobstį užsienio valstybių pilie- 
čiams, tapusiems Žmogaus teisių pažeidimų aukomis. 


17 straipsnis 
Visi yra lygūs prieš įstatymą ir teismą. Valstybė laiduoja kiekvieno as- 
mens teises ir laisves, nepriklausomai nuo jo tautybės, rasės, lyties, kalbos, 
religijos, politinių įsitikinimų, išsilavinimo, socialinės ir turtinės padėties. 
Vyrai ir moterys turi lygias teises. 
18 straipsnis 
Kiekvienas žmogus turi teisę į gyvybę. 


Niekam negali būti atimta gyvybė, išskyrus teismo nuosprendžiu už 
itin sunkų nusikaltimą. 

Asmens neliečiamybę laiduoja valstybė. Niekas negali būti kankina- 
mas, patirti žiaurų, nežmonišką elgesį. Draudžiami priverstiniai medicinos 
ir moksliniai eksperimentai su žmogumi. 


19 straipsnis 

Kiekvienam žmogui užtikrinama teisminė apsauga. 

Kiekvienas Žmogus turi teisę reikalauti, kad jo bylą nagrinėtų įstaty- 
mu įsteigtas kompetentingas, nepriklausomas ir nešališkas teismas. 

Niekas be teisinio pagrindo negali būti suimtas, sulaikytas. Kiekvie- 
nas Žmogus turi teisę naudotis advokato paslaugomis nuo jo sulaikymo 
momento. 


20 straipsnis 

Niekas negali būti pripažintas kaltu dėl nusikaltimo padarymo, kol 
įsiteisės teismo nuosprendis. 

Niekas negali būti traukiamas atsakomybėn suėjus baudžiamojo per- 
sekiojimo senaties terminui, taip pat už veiką, kuri jos padarymo metu 
nebuvo laikoma nusikalstama. Niekas negali būti baudžiamas už tą patį 
nusikaltimą antrą kartą. 

Įstatymas, griežtinantis bausmę, priimtas po asmens nusikalstamos 
veikos padarymo, neturi grįžtamosios galios. Jei po asmens nusikalstamos 
veikos padarymo atsakomybė už šią veiką panaikinama ar švelninama, as- 
mens atžvilgiu taikomas naujasis įstatymas. 

Draudžiamas nuteisto asmens visiškas turto konfiskavimas. 


21 straipsnis 
Nukentėjusiojo asmens teises gina įstatymas. Valstybė laiduoja nu- 
kentėjusiajam teisminę gynybą ir padarytos jam žalos atlyginimą. 


22 straipsnis 

Žmogaus būstas neliečiamas. 

Draudžiama įeiti į žmogaus būstą jėga ir atimti jo būstą, išskyrus įsta- 
tymo numatytus atvejus. 


23 straipsnis 
Asmens susirašinėjimas, pokalbiai telefonu, telegrafo pranešimai ir 
kitoks susižinojimas neliečiami, išskyrus įstatymo numatytus atvejus. 
Informacijos apie privatų asmens gyvenimą rinkimas, saugojimas, 
naudojimas ir skleidimas be jo sutikimo yra draudžiamas. 

24 straipsnis 
Pilietis turi teisę laisvai kilnotis ir pasirinkti gyvenamąją vietą Tadži- 
kistano Respublikoje, laisvai išvykti iš Tadžikistano ir sugrįžti į jį. 


25 straipsnis 

Valstybės organai, visuomeniniai susivienijamai, politinės partijos ir 
pareigūnai privalo užtikrinti kiekvienam asmeniui galimybę gauti ir su- 
sipažinti su dokumentais, susijusiais su jo teisėmis ir interesais, išskyrus 
įstatymo numatytais atvejais. 


26 straipsnis 

Kiekvienas žmogus turi teisę laisvai reikšti savo pažiūras į religiją, 
atskirai ar kartu su kitais išpažinti bet kurią religiją ar neišpažinti jokios, 
dalyvauti palaikant religinius papročius ir apeigas. 


27 straipsnis 

Kiekvienas Tadžikistano pilietis turi teisę dalyvauti valstybės politi- 
niame gyvenime ir valdyme tiesiogiai arba per savo atstovus. 

Piliečiai turi lygias teises į valstybės tarnybą. 

Pilietis, sulaukęs 18 metų, turi teisę dalyvauti referendume, rinkti, taip 
pat gali būti išrinktas sulaukęs Konstitucijoje, konstituciniuose įstatymuo- 
se ir įstatymuose nustatyto amžiaus. 

Piliečiai, teismo pripažinti neveiksniais arba teismo nuosprendžiu 
esantys laisvės atėmimo vietose, neturi teisės dalyvauti rinkimuose ir re- 
ferendumuose. 

Rinkimų tvarką nustato konstituciniai įstatymai ir įstatymai. Referen- 
dumas vyksta pagal konstitucinį įstatymą. 


28 straipsnis 

Piliečiai turi teisę vienytis. Pilietis turi teisę dalyvauti steigiant politi- 
nes partijas, taip pat turinčias demokratinį, religinį ir ateistinį pobūdį, pro- 
fesines sąjungas ir kitus visuomeninius susivienijimus, savanoriškai įstoti 
į juos ar išstoti iš jų. 

Politinės partijos, remiantis politiniu pliuralizmu, sudaro palankias 
sąlygas formuotis tautos valios saviraiškai, dalyvauja politiniame gyveni- 
me. Jų struktūra ir veikla turi atitikti demokratines normas. 

29 straipsnis 

Pilietis turi teisę įstatymo nustatyta tvarka dalyvauti susirinkimuose, 
mitinguose, demonstracijose ir taikiose eitynėse. Niekas negali jėga būti 
verčiamas įsitraukti į šią veiklą. 


30 straipsnis 

Kiekvienam žmogui yra garantuojama žodžio, spaudos laisvė bei teisė 
naudotis informacijos priemonėmis. 

Draudžiama propaganda ir agitacija, kuria kurstoma socialinė, rasinė, 
tautinė, religinė ir kalbos nesantaika ir priešiškumas. 

Valstybinė cenzūra ir persekiojimas už kritiką yra draudžiami. 

Valstybės paslaptį sudarančių žinių sąrašą nustato įstatymas. 


31 straipsnis 
Piliečiai turi teisę asmeniškai arba kartu su kitais kreiptis į valstybės 
organus. 


32 straipsnis 

Kiekvienas žmogus turi teisę į nuosavybę ir teisę paveldėti. 

Niekas negali atimti ir apriboti žmogaus teisę į nuosavybę. Asmeninė 
nuosavybė visuomenės poreikiams yra paimama tik įstatymu, savininkui 
sutikus ir valstybei visiškai atlyginus jo vertę. 

Materialinė ir moralinė žala, padaryta asmeniui neteisėtais valstybi- 
nių organų, visuomeninių susivienijimų, politinių partijų ar atskirų asme- 
nų veiksmais, yra atlyginama pagal įstatymą, jų sąskaita. 


33 straipsnis 

Valstybė saugo šeimą kaip visuomenės pagrindą. 

Kiekvienas žmogus turi teisę kurti šeimą. Vyrai ir moterys, sulaukę 
santuokinio amžiaus, turi teisę laisvai sudaryti santuoką. Santuokoje ir ski- 
riantis vyras ir žmona turi lygias teises. 

Poligamija draudžiama. 


34 straipsnis 

Motina ir vaikas turi ypatingą valstybės globą ir apsaugą. 

Tėvai yra atsakingi už vaikų auklėjimą ir lavinimą, o suaugę ir darbin- 
gi vaikai atsakingi už savo tėvų globą ir rūpybą. 

Valstybė rūpinasi našlaičių ir neįgaliųjų vaikų apsauga, jų auklėjimu 
ir išsimokslinimu. 

35 straipsnis 

Kiekvienas žmogus turi teisę į darbą, profesijos, darbo pasirinkimą, 
darbo apsaugą ir socialinę apsaugą nuo nedarbo. Darbo užmokestis yra ne 
mažesnis nei minimalus darbo užmokestis. 

Visų rūšių darbo santykių apribojimai yra draudžiami. Už tą patį dar- 
bą mokamas vienodas darbo užmokestis. 

Priverstinis darbas draudžiamas, išskyrus įstatymo numatytais atve- 
jais. 

Naudotis moterų ir nepilnamečių darbu sunkiuose bei požeminiuose 
darbuose, taip pat kenksmingomis darbo sąlygomis yra draudžiama. 


36 straipsnis 
Kiekvienas žmogus turi teisę į būstą. Ši teisė užtikrinama įgyvendi- 
nant valstybinę, visuomeninę, kooperatinę ir individualią būsto statybą. 


37 straipsnis 

Kiekvienas žmogus turi teisę į poilsį. Ši teisė užtikrinama nustatant 
dienos ir savaitės darbo laiko trukmę, suteikiant poilsio dienas, kasmetines 
mokamas atostogas ir kitas įstatymo numatytas sąlygas. 


38 straipsnis 

Kiekvienas turi teisę į sveikatos priežiūrą. Kiekvienas žmogus pagal 
įstatymą naudojasi nemokama medicinos pagalba valstybinėse gydymo 
įstaigose. Valstybė imasi priemonių, kuriomis siekiama apsaugoti aplinką, 
plėtoti masinį sportą, kūno kultūrą ir turizmą. 

Kitų rūšių medicinos pagalbos teikimas nustatomas įstatymu. 


39 straipsnis 

Kiekvienam žmogui užtikrinama socialinė apsauga senatvėje, ligos, 
neįgalumo, darbingumo praradimo, maitintojo netekimo ir kitais įstatymo 
numatytais atvejais. 


40 straipsnis 

Kiekvienas žmogus turi teisę laisvai dalyvauti visuomenės kultūrinia- 
me gyvenime, meno, mokslo ir technikos kūryboje ir naudotis jų pasieki- 
mais. 

Valstybė saugo kultūros ir dvasines vertybes. 

Intelektinė nuosavybė saugoma įstatymu. 

41 straipsnis 

Kiekvienas žmogus turi teisę į mokslą. Pagrindinis bendrojo lavinimo 
mokslas yra privalomas. Valstybė laiduoja nemokamą pagrindinį bendrojo 
lavinimo mokslą valstybinėse švietimo įstaigose. 

Kiekvienas žmogus, neperžengiant įstatymo numatytų ribų, gali gauti 
nemokamą bendrąjį vidurinį, pradinį profesinį, vidurinį profesinį ir aukš- 
tąjį profesinį išsilavinimą valstybinėse švietimo įstaigose. 

Kitos išsilavinimo formos yra nustatomos įstatymu. 


42 straipsnis 

Tadžikistane visi privalo laikytis jo Konstitucijos ir įstatymų, gerbti 
kitų žmonių teises, laisves, garbę ir orumą. 

Įstatymo nežinojimas neatleidžia nuo atsakomybės. 


43 straipsnis 

Tėvynės gynyba, valstybės interesų apsauga, jos nepriklausomybės, 
saugumo ir gynybinės galios stiprinimas - šventa Tadžikistano piliečio 
pareiga. 

Karinės tarnybos atlikimo tvarką nustato įstatymas. 


44 straipsnis 
Gamtos, istorijos ir kultūros paveldo apsauga yra visų pareiga. 


45 straipsnis 

Kiekvienas žmogus privalo mokėti įstatymo nustatytus mokesčius ir 
rinkliavas. 

Įstatymas, nustatantis naujus mokesčius ar bloginantis mokesčio mo- 
kėtojo padėtį, neturi grįžtamosios galios. 


46 straipsnis 
Esant realiai piliečių teisių ir laisvių, valstybės nepriklausomybės 
ir teritorinio vientisumo, gaivalinių nelaimių grėsmei, kai konstitucinės 
valstybės organai negali normaliai veikti, kaip laikina piliečių ir valstybės 
saugumo užtikrinimo priemonė yra skelbiama nepaprastoji padėtis. 
Nepaprastosios padėties trukmė yra nustatoma iki trijų mėnesių. Jei 
reikia, šį terminą gali pratęsti Tadžikistano Respublikos Prezidentas. 

47 straipsnis 
Esant nepaprastajai padėčiai, negali būti ribojamos Konstitucijos 16, 
17, 18, 19, 20, 22, 25 ir 28 straipsniuose numatytos žmogaus teisės ir laisvės. 
Nepaprastosios padėties teisinį režimą nustato konstitucinis įstaty- 
mas. 


TREČIAS SKIRSNIS 
TADŽIKISTANO AUKŠČIAUSIOJI TARYBA (ASAMBLĖJA) 


48 straipsnis 

Tadžikistano Aukščiausioji Taryba - Tadžikistano Respublikos parla- 
mentas yra aukščiausioji atstovaujamoji Tadžikistano Respublikos įstaty- 
mų leidžiamoji institucija. 

Aukščiausiąją Tadžikistano Tarybą sudaro dveji rūmai - aukštieji rū- 
mai (Nacionalinė Taryba) ir žemieji rūmai (Atstovų Taryba). 

Aukštųjų ir žemųjų rūmų įgaliojimų trukmė 5 metai. Aukštųjų ir 
žemųjų rūmų įgaliojimų laikas baigiasi nuo naujai išrinktų aukštųjų ir 
žemųjų rūmų pirmosios posėdžio dienos. 


49 straipsnis 

Žemieji rūmai yra renkami remiantis visuotine, lygia, tiesiogine rinki- 
mų teise ir slaptu balsavimu. Žemųjų rūmų veikla grindžiama nuolatiniu ir 
profesionaliu parlamentiniu darbu. Žemųjų rūmų deputatu gali būti ren- 
kamas ne jaunesnis kaip 30 metų amžiaus asmuo, turintis tik Tadžikistano 
Respublikos pilietybę aukštąjį išsilavinimą. 

Trys ketvirtadaliai aukštųjų rūmų narių renkami netiesiogiai, slaptu 
balsavimu bendruose Kalnų Badachšano autonominės srities, jos miestų 
ir rajonų, sričių ir jų miestų bei rajonų, Dušanbės miesto ir jo rajonų, res- 
publikinio pavaldumo miestų ir rajonų liaudies deputatų susirinkimuose 
(kartu). Kalnų Badachšano autonominė sritis, sritys, Dušanbės miestas, 
respublikinio pavaldumo miestai ir rajonai Aukščiausiosios Tarybos aukš- 
tuosiuose rūmuose turi vienodą atstovų skaičių. 

Vieną ketvirtadalį aukštųjų rūmų narių skiria Tadžikistano Respubli- 
kos Prezidentas. Aukštųjų rūmų veikla organizuojama šaukiant posėdžius. 

Aukštųjų rūmų nariu gali būti renkamas asmuo ne jaunesnis kaip 35 
metų amžiaus, turintis tik Tadžikistano Respublikos pilietybę ir aukštąjį 
išsilavinimą. 

Kiekvienas buvęs Tadžikistano Respublikos Prezidentas iki gyvos gal- 
vos yra aukštųjų rūmų narys, jeigu jis savo noru neatsisako naudotis šia 
teise. 

Aukštųjų rūmų narys ir žemųjų rūmų deputatas, jį išrinkus arba pa- 
skyrus, aukštųjų rūmų ir žemųjų rūmų posėdyje prisiekia Tadžikistano 
tautai. 

Aukštųjų rūmų narių ir žemųjų rūmų deputatų skaičių, jų išrinkimo 
ir paskyrimo tvarką nustato konstitucinis įstatymas. 


50 straipsnis 

Vyriausybės nariai, teisėjai ir teisėtvarkos organų pareigūnai, kariai 
ir kiti konstitucinio įstatymo nustatyti asmenys negali būti aukštųjų rūmų 
nariais. 

Pilietis negali tuo pačiu metu būti aukštųjų rūmų nariu ir žemųjų 
rūmų deputatu. Aukštųjų rūmų narys negali būti daugiau kaip dviejų ats- 
tovaujamųjų organų deputatu. 

Žemųjų rūmų deputatas negali būti kito atstovaujamojo organo depu- 
tatu, užimti kitas pareigas ir užsiimti verslu, išskyrus moksline, kūrybine ir 
pedagogine veikla. 


51 straipsnis 

Aukštųjų rūmų narys ir žemųjų rūmų deputatas nepriklauso nuo rin- 
kėjų valios, turi teisę laisvai reikšti savo nuomonę, balsuoti pagal savo įsi- 
tikinimus. 

Aukštųjų rūmų narys ir žemųjų rūmų deputatas turi neliečiamybės 
teisę, jis negali būti suimamas, sulaikomas, atvesdinamas, atliekama krata, 
išskyrus atvejus, kai sulaikomas nusikaltimo padarymo vietoje. Aukštųjų 
rūmų narys ir žemųjų rūmų deputatas taip pat negali būti apieškomas, iš- 
skyrus įstatymo numatytus atvejus, kai būtina apsaugoti kitų asmenų sau- 
gumą. Aukštųjų rūmų nario ir žemųjų rūmų deputato neliečiamybės atė- 
mimo klausimus nagrinėja tam tikri rūmai Generalinio prokuroro teikimu. 

Aukštųjų rūmų nario ir žemųjų rūmų deputato įgaliojimai nutrūksta 
jiems mirus, atsistatydinus, teismui pripažinus juos neveiksniais, įsigaliojus 
teismo apkaltinamajam nuosprendžiui, netekus pilietybės, išvažiavus nuo- 
lat gyventi už respublikos ribų, užėmus pareigas, nesuderinamas su aukštų- 
jų rūmų nario įgaliojimais, paleidus aukštuosius ir žemuosius rūmus. 

Aukštųjų rūmų nario ir aukštųjų rūmų deputato teisinis statusas yra 
nustatomas konstituciniu įstatymu. 


52 straipsnis 

Į pirmąjį aukštųjų rūmų ir žemųjų rūmų posėdį per vieną mėnesį po 
rinkimų kviečia Tadžikistano Respublikos Prezidentas. 

Pirmąjį posėdį pradeda vyriausias pagal amžių aukštųjų ir žemųjų 
rūmų narys arba deputatas ir jam vadovauja iki šių rūmų pirmininkų iš- 
rinkimo. 

Aukštųjų rūmų veikla vykdoma sesijomis. Aukštųjų rūmų sesiją šau- 
kia aukštųjų rūmų pirmininkas ne rečiau kaip keturis kartus per metus. 

Žemųjų rūmų veikla vykdoma sesijomis. Eilinė žemųjų rūmų sesija 
šaukiama vieną kartą per metus, pradedant skaičiuoti nuo pirmosios spa- 
lio mėnesio darbo dienos iki paskutinės birželio mėnesio darbo dienos. 

Tarp aukštųjų ir žemųjų rūmų sesijų, reikalui esant, Tadžikistano 
Respublikos Prezidentas gali sušaukti neeilinę sesiją. Jos posėdžiuose yra 
svarstomi tik tie klausimai, dėl kurių buvo sušaukta sesija. 


53 straipsnis 

Aukštieji rūmai ir žemieji rūmai iš narių bei deputatų išrenka rūmų 
pirmininkus, jų pirmuosius pavaduotojus ir pavaduotojus. Vienas iš aukš- 
tųjų rūmų Pirmininko pavaduotojų yra Kalnų Badachšano autonominės 
srities atstovas. 

Aukštųjų rūmų ir žemųjų rūmų pirmininkai renkami slaptu balsavi- 
mu iš jų narių ir deputatų balsų dauguma. 

Aukštųjų ir žemųjų rūmų pirmininkų pavaduotojų rinkimų tvarką 
nustato rūmų reglamentai. 

Aukštųjų ir žemųjų rūmų pirmininkai yra atskaitingi atitinkamiems 
rūmams ir jie gali būti atšaukti iš pareigų dviem trečdaliais jų visų narių ir 
deputatų balsų. 

Aukštųjų ir žemųjų rūmų pirmininkai, jų pirmieji pavaduotojai ir pa- 
vaduotojai pirmininkauja posėdžiams ir sprendžia kitus svarbius klausimus. 

Aukštieji ir žemieji rūmai savarankiškai sudaro savo koordinavimo ir 
darbo organus, taip pat sudaro atitinkamus komitetus ir komisijas, organi- 
zuoja parlamentinius svarstymus rūmų kompetencijos klausimais. 

Aukštųjų ir žemųjų rūmų koordinavimo organai posėdžius rengia ats- 
kirai. 
Aukštieji ir žemieji rūmai priima savo darbo reglamentą. 


54 straipsnis 

Aukštieji ir žemieji rūmai posėdžiauja atskirai. 

Aukštųjų ir žemųjų rūmų posėdžiai yra teisėti, jeigu juose dalyvauja 
du trečdaliai jų narių ir deputatų. 

Aukštųjų ir žemųjų rūmų posėdžiai yra vieši. Įstatymo ir reglamento 
numatytais atvejais aukštuosiuose ir žemuosiuose rūmuose gali būti ren- 
giami ir uždari posėdžiai. 

Konstitucijos numatytais atvejais aukštieji ir žemieji rūmai rengia 
bendrus posėdžius. 


55 straipsnis 

Bendrai rengiamų aukštųjų ir žemųjų rūmų posėdžių įgaliojimai: 

1. Tvirtina Prezidento įsakus dėl Ministro Pirmininko ir kitų Vyriau- 
sybės narių skyrimo ir atleidimo. 

2. Tvirtina Prezidento įsaką dėl karo ir nepaprastosios padėties įve- 
dimo. 

3. Duoda sutikimą naudoti Tadžikistano Respublikos ginkluotąsias 
pajėgas už šalies ribų Tadžikistano tarptautiniams įsipareigojimams atlikti. 

4. Skiria Prezidento rinkimus. 

5. Priima Prezidento atsistatydinimą. 

6. Įteikia valstybinius apdovanojimus Prezidentui ir suteikia jam 
aukščiausius karinius laipsnius. 

7. Nagrinėja Prezidento neliečiamybės klausimus. 

Bendruose aukštųjų ir žemųjų rūmų posėdžiuose pagal suteiktus įga- 
liojimus priimami nutarimai nurodytais klausimais. 

Bendras aukštųjų ir žemųjų rūmų nutarimas priimamas visų šių rūmų 
deputatų balsų dauguma, kiekvienuose iš rūmų balsuojant atskirai, jeigu 
nėra Konstitucijoje nustatyta kita nutarimų priėmimo tvarka. 

Prezidentas bendrame aukštųjų ir žemųjų rūmų posėdyje prisiekia ir 
savo pranešime nustato pagrindines respublikos vidaus ir užsienio politi- 
kos kryptis. 

56 straipsnis 

Aukštųjų rūmų įgaliojimai: 

1. Steigia, naikina ir keičia administracinius teritorinius vienetus. 

2. Prezidento teikimu renka ir atšaukia Pirmininką, pavaduotojus, 
Konstitucinio Teismo, Aukščiausiojo Teismo bei Aukščiausiojo ekonomi- 
nio teismo teisėjus. 

3. Sprendžia pirmininko, pavaduotojų, Konstitucinio Teismo, Aukš- 
čiausiojo Teismo bei Aukščiausiojo ekonominio teismo teisėjų neliečiamy- 
bės atėmimo klausimus. 

4. Duoda sutikimą skirti į pareigas ar atleisti iš jų Generalinį prokuro- 
rą ir jo pavaduotojus. 

5. Įgyvendina kitus Konstitucijoje ir įstatymuose nustatytus įgalioji- 
mus. 

Aukštieji rūmai pagal suteiktus įgaliojimus priima nutarimus. Aukš- 
tųjų rūmų nutarimai priimami paprasta jo narių balsų dauguma, jeigu 
Konstitucijoje nenurodyta kita nutarimų priėmimo tvarką. 


57 straipsnis 

Žemųjų rūmų įgaliojimai: 

1. Steigia Tadžikistano Respublikos centrinę rinkimų ir referendumo 
komisiją, Prezidento teikimu renka ir atšaukia pirmininką, jo pavaduotoją 
ir komisijos narius. 

2. Teikia visuomenei svarstyti įstatymų ir kitų valstybei bei visuome- 
nei svarbių klausimų projektus. 

3. Tvirtina socialines ir ekonomines programas. 

4. Leidžia išduoti ir gauti valstybinį kreditą. 

5. Ratifikuoja ir denonsuoja tarptautines sutartis. 

6. Skelbia referendumą. 

7. Steigia teismus. 

8. Tvirtina valstybės simbolius. 

9. Tvirtina valstybinius apdovanojimus. 

10. Tvirtina Prezidento įsakus dėl Nacionalinio banko pirmininko ir 
jo pavaduotojų skyrimo ir atleidimo iš pareigų. 

11. Nustato karinius laipsnius, diplomatinius rangus, pareigybines 
klases ir vardus. 

12. Nustato Prezidento atlyginimą. 

13. Įgyvendina kitus Konstitucijos ir įstatymo nustatytus įgaliojimus. 

Žemieji rūmai pagal suteiktus įgaliojimus priima nutarimus. 

Žemųjų rūmų nutarimai priimami paprasta jų narių balsų dauguma, 
jeigu Konstitucijoje nenurodyta kita nutarimų priėmimo tvarka. 

Žemųjų rūmų posėdyje gali kalbėti užsienio valstybių vadovai. 


58 straipsnis 

Įstatymų leidybos iniciatyvos teisė priklauso žemųjų aukštųjų rūmų 
nariams, žemųjų rūmų deputatams, Tadžikistano Respublikos Prezidentui, 
Tadžikistano Vyriausybei, Kalnų Badachšano autonominės srities liaudies 
deputatų tarybai. 


59 straipsnis 

Įstatymų projektus teikia žemieji rūmai. 

Amnestijos įstatymo projektą žemiesiems rūmams teikia Tadžikista- 
no Respublikos Prezidentas. 

Įstatymo projektus dėl biudžeto, mokesčių nustatymo ir panaikinimo 
žemiesiems rūmams teikia Tadžikistano Respublikos Vyriausybė. 


60 straipsnis 

Įstatymus leidžia žemieji rūmai. Įstatymai priimami paprasta jų de- 
putatų balsų dauguma, jeigu Konstitucijoje nenurodyta kita nutarimų pri- 
ėmimo tvarka. 

Žemųjų rūmų priimti įstatymai, išskyrus valstybės biudžeto ir amnes- 
tijos įstatymus, yra teikiami aukštiesiems rūmams. 

Įstatymai laikomi patvirtinti aukštuosiuose rūmuose, jeigu jie yra pri- 
imami paprasta narių balsų dauguma. 

Aukštiesiems rūmams atmetus įstatymą žemieji rūmai įstatymą svars- 
to pakartotinai. 

Žemiesiems rūmams nepritarus aukštųjų rūmų sprendimui, įstaty- 
mas laikomas priimtu, jeigu pakartotinio balsavimo metu žemuosiuose 
rūmuose už jį balsavo ne mažiau kaip du trečdaliai visų deputatų. 

Įstatymai dėl valstybės biudžeto ir amnestijos priimami tik žemuo- 
siuose rūmuose. 

Žemieji rūmai prižiūri valstybės biudžeto įgyvendinimą. 


61 straipsnis 
Konstituciniai įstatymai yra priimami nustatytais Konstitucijoje klau- 
simais. 

Konstituciniai įstatymai priimami, jeigu už juos balsuoja ne mažiau 
kaip trys ketvirtadaliai visų žemųjų rūmų deputatų ir patvirtinami ne ma- 
žiau kaip dviem trečdaliais visų aukštųjų rūmų narių balsais. 

Žemiesiems rūmams nepritarus aukštųjų rūmų sprendimui, kons- 
titucinis įstatymas laikomas priimtu, jeigu pakartotinio balsavimo metu 
žemuosiuose rūmuose už jį balsavo ne mažiau kaip du trečdaliai visų de- 
putatų. 

Konstitucijos aiškinimas nustatyta tvarka priimamas žemuose rū- 
muose ir patvirtinamas aukštuose rūmuose kaip konstitucinis įstatymas. 


62 straipsnis 

Įstatymai teikiami Tadžikistano Respublikos Prezidentui pasirašyti 
ir oficialiai paskelbti. Jei Prezidentas nepritaria įstatymui ar jo daliai, tai 
jis per penkiolika dienų jį grąžina žemiesiems rūmams su savo priešta- 
ravimais. Aukštieji ir žemieji rūmai pakartotinai Konstitucijos nustatyta 
tvarka svarsto šį įstatymą. Jeigu pakartotinai svarstant ankstesnioji įstaty- 
mo redakcija yra patvirtinama dviejų trečdalių visų aukštųjų rūmų narių 
ir žemųjų rūmų narių deputatų balsų dauguma, Prezidentas per dešimt 
dienų įstatymą pasirašo ir jį paskelbia. 

Svarstant Prezidento grąžintą žemiesiems rūmams įstatymą, anksčiau 
priimtą dviejų trečdalių visų aukštųjų rūmų narių ir žemųjų rūmų deputa- 
tų balsų dauguma, aukštieji ir žemieji rūmai įstatymą pakartotinai patvir- 
tina dviejų trečdalių balsų dauguma. 

Jei Prezidentas grąžina konstitucinį įstatymą, žemieji rūmai pakarto- 
tinai Konstitucijos nustatyta tvarka svarsto šį įstatymą. Jeigu pakartotinai 
svarstant ankstesnioji konstitucinio įstatymo redakcija yra patvirtinama 
trijų ketvirtadalių visų aukštųjų rūmų narių ir žemųjų rūmų deputatų bal- 
sų dauguma, Prezidentas per dešimt dienų pasirašo konstitucinį įstatymą 
ir jį paskelbia. 


63 straipsnis 

Bendrame aukštųjų ir žemųjų rūmų posėdyje, ne mažiau kaip dviejų 
trečdalių aukštųjų rūmų narių ir žemųjų rūmų deputatų sutikimu, gali sa- 
vanoriškai pirma laiko save paleisti. 

Aukštųjų ir žemųjų rūmų negalima paleisti nepaprastosios ir karinės 
padėties sąlygomis. 

KETVIRTAS SKIRSNIS 
PREZIDENTAS 


64 straipsnis 

Tadžikistano Respublikos Prezidentas yra valstybės ir vykdomosios 
valdžios (Vyriausybės) vadovas. 

Prezidentas yra Konstitucijos ir įstatymų, žmogaus bei piliečio tei- 
sių ir laisvių, nacionalinės nepriklausomybės, vienybės, teritorinio vien- 
tisumo, valstybės tęstinumo ir stabilumo, valstybinių organų nuoseklaus 
funkcionavimo bei sąveikos, Tadžikistano tarptautinių sutarčių laikymosi 
garantas. 


65 straipsnis 

Prezidentą renka Tadžikistano piliečiai septyneriems metams, remda- 
miesi visuotine, lygia ir tiesiogine rinkimų teise, slaptu balsavimu. 

Kandidatu į Tadžikistano Respublikos Prezidentus gali būti keliamas 
asmuo ne jaunesnis kaip 30 metų amžiaus, turintis tik Tadžikistano Respu- 
blikos pilietybę, aukštąjį išsilavinimą, kalbantis valstybine kalba ir gyvenęs 
respublikos teritorijoje ne mažiau kaip 10 pastarųjų metų. 

Registruotis kandidatu į prezidentus turi teisę asmuo, už kurio kandi- 
datūros iškėlimą surinkta ne mažiau kaip 5 procentai rinkėjų parašų. 

Tas pats asmuo Prezidentu negali būti daugiau kaip du kartus iš eilės. 

Apribojimas, numatytas šio straipsnio ketvirtoje dalyje, netaikomas 
taikos ir nacionalinės vienybės Įkūrėjui - tautos Vadui. Taikos ir naciona- 
linės vienybės Įkūrėjo - tautos Vado teisinis statusas nustatomas konstitu- 
ciniu įstatymu. 


66 straipsnis 

Prezidento rinkimai laikomi galiojančiais, jeigu juose dalyvavo dau- 
giau kaip pusė rinkėjų. 

Išrinktu Prezidentu laikomas kandidatas, už kurį balsavo daugiau nei 
pusė visų rinkėjų, dalyvaujančių rinkimuose. 

Prezidento rinkimų tvarką nustato konstitucinis įstatymas. 


67 straipsnis 
Prezidentas, prieš pradėdamas eiti pareigas, prisiekia bendrame aukš- 
tųjų ir žemųjų rūmų posėdyje: 

„Aš, kaip Prezidentas, prisiekiu saugoti Konstituciją ir Respublikos 
įstatymus, garantuoti piliečių teises, laisves, garbę ir orumą, apsaugoti te- 
ritorinį vientisumą, politinę, ekonominę ir kultūrinę Tadžikistano nepri- 
klausomybę ir nuoširdžiai tarnauti žmonėms“. 

Prezidento įgaliojimai nutrūksta naujajam Prezidentui priėmus prie- 
saiką. 


68 straipsnis 
Prezidentas negali užimti jokių kitų pareigų, būti atstovaujamųjų or- 
ganų deputatas, užsiimti verslu. 


69 straipsnis 

Prezidento įgaliojimai: 

1. Nustato respublikos vidaus ir užsienio politikos pagrindines 
kryptis; 

2. Atstovauja Tadžikistanui šalies viduje ir tarptautiniuose santykiuose; 

3. Steigia ir panaikina ministerijas ir valstybinius komitetus; 

4. Skiria ir atleidžia Ministrą Pirmininką ir kitus Vyriausybės narius; 
teikia įsakus dėl Ministro Pirmininko ir kitų Vyriausybės narių paskyrimo 
beijų atleidimo tvirtinti bendriems aukštųjų ir žemųjų rūmų posėdžiams; 

5. Skiria ir atleidžia Kalnų Badachšano autonominės srities, sričių, 
Dušanbės miesto, miestų ir rajonų atstovus ir pateikia juos tvirtinti atitin- 
kamoms liaudies deputatų taryboms; 

6. Panaikina ir sustabdo vykdomosios valdžios organų aktų galiojimą, 
kai jie prieštarauja Konstitucijai ir įstatymams; 

7. Skiria ir atleidžia Nacionalinio banko pirmininką, jo pavaduotojus 
ir pateikia šiuos įsakus patvirtinti žemiesiems rūmams; 

8. Pateikia aukštiesiems rūmams kandidatus skirti į pareigas Konsti- 
tucinio Teismo, Aukščiausiojo Teismo, Aukščiausiojo ekonominio teismo 
pirmininkais, pirmininko pavaduotojais ir teisėjais ar atleisti iš jų; 

9. Gavęs aukštųjų rūmų pritarimą skiria ir atleidžia Generalinį proku- 
rorą ir jo pavaduotojus; 

10. Steigia Respublikos Prezidento kanceliariją; 

11. Steigia Saugumo tarybą ir jai vadovauja; 

12. Skiria ir atleidžia karo teismų, Kalnų Badachšano autonominės 
srities teismų, sričių, Dušanbės miesto, miestų ir rajonų, taip pat ekono- 
minių teismų teisėjus; 

13. Skelbia referendumą ir rinkimus į aukštųjų ir žemųjų rūmų ir vie- 
tinius atstovaujamuosius organus; 

14. Pasirašo įstatymus; 

15. Nustato pinigų sistemą ir apie tai praneša aukštiesiems ir žemie- 
siems rūmams; 

16. Tvarko rezervinį fondą 

17. Vadovauja įgyvendinant užsienio politiką, pasirašo tarptautines 
sutartis ir pateikia jas tvirtinti žemiesiems rūmams; 

18. Skiria ir atleidžia diplomatinių atstovybių užsienio šalyse vadovus 
ir Respublikos atstovus į tarptautines organizacijas; 

19. Priima užsienio valstybių diplomatinių atstovų įgaliojamuosius 
raštus; 

20. Yra Vyriausiasis Tadžikistano ginkluotųjų pajėgų vadas, skiria ir 
atleidžia Tadžikistano ginkluotųjų pajėgų kariuomenės vadus; 

21. Skelbia karo padėties įvedimą, jei kyla reali grėsmė valstybės sau- 
gumui, ir tai įsaku teikia patvirtinti bendram aukštųjų ir žemųjų rūmų po- 
sėdžiui; 

22. Aukštųjų ir žemųjų rūmų pritarimu panaudoja Tadžikistano gin- 
kluotąsias pajėgas už šalies ribų Tadžikistano tarptautiniams įsipareigoji- 
mams vykdyti; 

23. Skelbia nepaprastąją padėtį visoje Respublikos teritorijoje arba 
tam tikrose vietovėse ir skubiai teikia atitinkamą įsaką bendram aukštųjų 
ir žemųjų rūmų posėdžiui gauti tam pritarimą, taip pat praneša Jungtinių 
Tautų organizacijai; 

24. Sprendžia pilietybės klausimus; 

25. Teikia politinį prieglobstį; 

26. Suteikia malonę; 

27. Suteikia aukštesnius karinius laipsnius, diplomatinius rangus, spe- 
cialius rangus ir vardus; 

28. Skiria piliečiams valstybinius apdovanojimus, suteikia valstybines 
premijas ir Tadžikistano garbės vardus; 

29. Vykdo kitus Konstitucijoje ir įstatymuose nustatytus įgaliojimus. 


70 straipsnis 

Prezidentas, įgyvendindamas jam suteiktus įgaliojimus, leidžia dekre- 
tus ir potvarkius, skaito pranešimus bendrame aukštųjų ir žemųjų rūmų 
posėdyje apie padėtį šalyje, pateikia bendram aukštųjų ir žemųjų rūmų po- 
sėdžiui svarstyti klausimus, kuriuos mano esant svarbius ir būtinus. 


918 


Tadžikistano Respublikos Konstitucija 


71 straipsnis 

Prezidentui mirus, atsistatydinus, pripažinus jį neveiksniu, jo įgalio- 
jimus, iki paskyrimo į pareigas naujai išrinkto Prezidento laikinai perima 
aukštųjų rūmų Pirmininkas, o žemųjų rūmų Pirmininko įgaliojimus vyk- 
do jo pirmasis pavaduotojas. 

Prezidento rinkimai tokiais atvejais rengiami per tris mėnesius. 

Prezidento įgaliojimai gali nutrūkti dėl jo paties prašymo atsistatydin- 
ti, pareikšto bendrame aukštųjų ir žemųjų rūmų posėdyje, jeigu papras- 
ta balsų dauguma už šį prašymą balsuoja atskirai aukštųjų rūmų nariai ir 
žemųjų rūmų deputatai. 

Jei Prezidentas negali atlikti savo pareigų dėl ligos, abeji rūmai ben- 
drame posėdyje, remdamiesi Valstybinės medicinos komisijos išvada, 
dviem trečdaliais visų kiekvienų rūmų, atskirai narių ir deputatų, balsų 
nusprendžia pirma laiko atleisti Prezidentą iš pareigų. 

Tadžikistano Respublikos Prezidento socialinę apsaugą, jo aptarnavi- 
mą ir saugumą nustato konstitucinis įstatymas. 


72 straipsnis 

Prezidentas turi teisę į neliečiamybę. 

Prezidento neliečiamybės teisė atimama jam išdavus valstybę, remian- 
tis Konstitucinio Teismo išvada ir dviejų trečdalių visų aukštųjų rūmų na- 
rių ir žemųjų rūmų deputatų pritarimu, balsuojant kiekvienuose rūmuose 
atskirai. 


PENKTAS SKIRSNIS 
VYRIAUSYBĖ 


73 straipsnis 

Respublikos Vyriausybę sudaro Ministras Pirmininkas, jo pirmasis 
pavaduotojas ir pavaduotojai, ministrai, valstybinių komitetų pirmininkai. 

Vyriausybė užtikrina veiksmingą ekonomikos, socialinės ir kultūros 
sričių valdymą, įstatymų bei bendrų aukštųjų ir žemųjų rūmų, taip pat 
aukštųjų ir žemųjų rūmų nutarimų, Tadžikistano Prezidento įsakų ir po- 
tvarkių įgyvendinimą. 

Vyriausybės nariai, po Tadžikistano Respublikos Prezidento paskyri- 
mo ir jo įsako patvirtinimo bendrame aukštųjų ir žemųjų rūmų posėdyje, 
prisiekia Tadžikistano Respublikos Prezidentui. 

Vyriausybės nariai turi būti tik Tadžikistano Respublikos piliečiais, 
negali eiti kitų pareigų, būti atstovaujamųjų organų deputatai, užsiimti 
verslu, išskyrus mokslinę, kūrybinę ir pedagoginę veiklą. 


74 straipsnis 

Vyriausybė, remdamasi respublikos Konstitucija ir įstatymais, priima 
nutarimus ir potvarkius, kurių įgyvendinimas Tadžikistano teritorijoje yra 
privalomas. 

Vyriausybė grąžina įgaliojimus naujai išrinktam Prezidentui. 

Jeigu Vyriausybė mano, kad ji negali normaliai eiti pareigas, ji gali 
kreiptis į Prezidentą dėl savo atsistatydinimo. Kiekvienas Vyriausybės na- 
rys turi teisę atsistatydinti. 

Vyriausybės organizavimo, veiklos tvarką ir įgaliojimus nustato kons- 
titucinis įstatymas. 


75 straipsnis 

Vyriausybė pateikia svarstyti žemiesiems rūmams socialines ir eko- 
nomines programas, valstybinių kreditų išdavimo ir gavimo, ekonominės 
pagalbos kitoms šalims, valstybės biudžeto projekto ir valstybės biudžeto 
numatomo deficito, taip pat jo padengimo šaltinių klausimus. 


ŠEŠTAS SKIRSNIS 
VIETINIAI VALSTYBINĖS VALDŽIOS IR SAVIVALDOS ORGANAI 


76 straipsnis 

Vietinius valstybinės valdžios organus sudaro atstovaujamieji ir vyk- 
domieji organai, veikiantys pagal suteiktus įgaliojimus. Jie užtikrina Kons- 
titucijos, įstatymų, bendrų aukštųjų ir žemųjų rūmų nutarimų, aukštųjų 
rūmų nutarimų ir žemųjų rūmų nutarimų, Tadžikistano Respublikos Pre- 
zidento ir Vyriausybės aktų įgyvendinimą. 


77 straipsnis 

Vietiniais atstovaujamosios valdžios organais srityse, miestuose ir ra- 
jonuose yra Liaudies deputatų taryba, kuriai vadovauja pirmininkas. Liau- 
dies deputatų tarybos įgaliojimų laikas 5 metai. 

Liaudies deputatų taryba tvirtina vietos biudžetą ir jo įgyvendinimo 
ataskaitą, nustato vietovės ekonominės ir socialinės plėtros gaires, nustato 
pagal įstatymą vietinius mokesčius ir rinkliavas, nustato bendruomeninės 
nuosavybės valdymo ir naudojimo ypatumus bei įgyvendina kitus Konsti- 
tucijoje ir įstatymuose nustatytus įgaliojimus. 


78 straipsnis 

Valstybinės valdžios vykdomiesiems organams vadovauja srities, 
miesto ir rajono pirmininkas. Atitinkamų teritorijos administracinių vie- 
netų atstovaujamajai ir vykdomajai valdžiai vadovauja pirmininkas. 

Kalnų Badachšano autonominės srities, sričių, Dušanbės miesto, 
miestų ir rajonų pirmininkus skiria ir atleidžia Prezidentas, pristatydamas 
juos tvirtinti atitinkamoms liaudies deputatų taryboms. 

Pirmininkas yra atsakingas aukštesniajam vykdomosios valdžios or- 
ganui ir atitinkamai Liaudies deputatų tarybai. 

Valstybinės valdžios organų steigimo, įgaliojimų ir veiklos tvarką re- 
glamentuoja konstitucinis įstatymas. 

Vietos valdžios savivaldos organu gyvenvietėje ir kaime yra Jamoat“, 
kurios steigimo, įgaliojimų ir veiklos tvarką reglamentuoja įstatymas. 


79 straipsnis 

Atstovaujamieji organai ir pirmininkas pagal suteiktus įgaliojimus 
priima teisės aktus, kurių įgyvendinimas yra privalomas atitinkamoje te- 
ritorijoje. 

Jei atstovaujamųjų organų ir pirmininko priimti teisės aktai priešta- 
rauja Konstitucijai ir įstatymams, juos panaikina aukštesnieji organai, pa- 
tys organai, pirmininkas ir teismas. 


80 straipsnis 

Jei Kalnų Badachšano autonominės srities liaudies deputatų, sričių, 
Dušanbės miesto, miestų ir rajonų tarybos nuolat nesilaiko Konstitucijos 
ir įstatymų, aukštesnieji rūmai turi teisę jas paleisti. 





2 Jamoat (bendruomenė) - gyvenvietės teritorijoje yra Jamoati shakhrak, kaimo vieto- 


vėje - Jamoati dehot. 

SEPTINTAS SKIRSNIS 
KALNŲ BADACHŠANO AUTONOMINĖ SRITIS 


81 straipsnis 

Kalnų Badachšano autonominė sritis yra neatskiriama ir nedaloma 
Tadžikistano Respublikos dalis. 

Draudžiama keisti Kalnų Badachšano autonominės srities teritorijos 
ribas be Liaudies deputatų tarybos sutikimo. 


82 straipsnis 
Kalnų Badachšano autonominės srities Liaudies deputatų taryba turi 
įstatymų leidybos iniciatyvos teisę. 


83 straipsnis 
Kalnų Badachšano autonominės srities įgaliojimai socialinės, ekono- 
mikos ir kultūros bei kitose srityse nustatomi konstituciniu įstatymu. 


AŠTUNTAS SKIRSNIS 
TEISMAS 


84 straipsnis 

Teisminė valdžia yra nepriklausoma, ją valstybės vardu įgyvendina 
teisėjai. Teismų valdžia gina žmogaus ir piliečio teises ir laisves, valstybės, 
organizacijų ir įstaigų interesus, teisėtumą bei teisingumą. 

Teisminę valdžią įgyvendinta Konstitucinis Teismas, Aukščiausiasis 
Teismas, Aukščiausiasis ekonominis teismas, Karo teismas, Kalnų Ba- 
dachšano autonominės srities teismas, sričių teismai, Dušanbės miesto, 
miestų ir rajonų teismai, Kalnų Badachšano autonominės srities ekonomi- 
nis teismas, sričių ir Dušanbės miesto ekonominiai teismai. 

Teismų struktūros ir veiklos tvarką nustato konstitucinis įstatymas. 

Teisėjų įgaliojimų laikas dešimt metų. 

Draudžiama steigti nepaprastuosius teismus. 


85 straipsnis 
Į Aukščiausiojo Teismo, Aukščiausiojo ekonominio teismo, Kalnų 
Badachšano autonominės srities, sričių, Dušanbės miesto teismų teisėjų 

pareigas renkami ir skiriami ne jaunesni kaip 30 metų amžiaus, turintys 
tik Tadžikistano Respublikos pilietybę, aukštąjį teisinį išsilavinimą ir ne 
mažiau kaip penkerių metų teisėjo stažą. 

Į miestų ir rajonų, karo teismo, Kalnų Badachšano autonominės sri- 
ties, sričių ir Dušanbės miesto ekonominių teismų teisėjų pareigas skiriami 
ne jaunesni kaip 25 metų amžiaus asmenys, turintys tik Tadžikistano Res- 
publikos pilietybę, aukštąjį teisinį išsilavinimą ir ne mažiau kaip trejų metų 
teisinio darbo stažą. 

Asmuo, pirmą kartą paskirtas į teisėjo pareigas iškilmingai prisiekia. 


86 straipsnis 

Karo, Kalnų Badachšano autonominės srities, sričių, Dušanbės mies- 
to, miestų ir rajonų teismų, taip pat Kalnų Badachšano autonominės srities 
ekonominio teismo, sričių ekonominių teismų ir Dušanbės miesto teisėjus 
skiria ir atleidžia Prezidentas konstitucinio įstatymo nustatyta tvarka. 


87 straipsnis 
Teisėjai yra nepriklausomi ir savo veikloje paklūsta tik Konstitucijai ir 
įstatymui. Kišimasis į jų veiklą yra draudžiamas. 


88 straipsnis 

Bylas nagrinėja teisėjų kolegija ir vienas teisėjas. 

Teisminis procesas grindžiamas šalių procesinio lygiateisiškumo ir 
rungimosi principu. 

Visuose teismuose bylos nagrinėjamos viešai, išskyrus įstatymo nu- 
matytus atvejus. 

Teismo procesas vyksta valstybine kalba arba tos vietovės gyventojų 
daugumos kalba. Asmenims, nemokantiems kalbos, kuria vyksta teisminis 
procesas, teikiamos vertėjo paslaugos. 


89 straipsnis 

Konstitucinį Teismą sudaro septyni teisėjai, vienas iš jų yra Kalnų Ba- 
dachšano autonominės srities atstovas. 

Konstitucinio Teismo teisėju renkamas ne jaunesnis kaip 30 metų am- 
žiaus asmuo, turintis tik Tadžikistano Respublikos pilietybę, aukštąjį tei- 
sinį išsilavinimą ir teisinio darbo stažą ne mažiau kaip 7 metai. Žemutinę 
amžiaus ribą eiti Konstitucinio Teismo teisėjo pareigas nustato konstituci- 
nis įstatymas. 

Asmuo, pirmą kartą išrinktas Konstitucinio Teismo teisėju, prisiekia 
aukštųjų rūmų sesijos posėdyje. 

Konstitucinio Teismo įgaliojimai: 

1) nustatyti įstatymų, bendrų aukštųjų ir žemųjų rūmų, aukštų- 
jų rūmų, žemųjų rūmų, Prezidento, Vyriausybės, Aukščiausiojo Teismo, 
Aukščiausiojo ekonominio teismo ir kitų valstybinių ir visuomeninių or- 
ganų norminių teisės aktų, taip pat dar neįsigaliojusių Tadžikistano sutar- 
čių, atitiktį Konstitucijai. 

2) spręsti ginčus tarp valstybės valdžios organų dėl jų įgaliojimų. 

3) įgyvendinti kitas Konstitucijos ir įstatymo nustatytas pareigas. 

Konstitucinio Teismo aktai yra galutiniai. 


90 straipsnis 

Teisėjas negali eiti kitų pareigų, būti atstovaujamųjų organų deputatas, 
politinių partijų ir susivienijimų narys, užsiimti verslu, išskyrus moksline, 
kūrybine ir pedagogine veikla. 


91 straipsnis 

Teisėjas turi neliečiamybės teisę. Teisėjas be išrinkusio ar paskyrusio 
jį organo leidimo negali būti suimtas ir patrauktas baudžiamojon atsako- 
mybėn. Teisėjas negali būti sulaikomas, išskyrus atvejus, kai jis sulaikomas 
nusikaltimo padarymo vietoje. 


92 straipsnis 

Teisinė pagalba garantuojama visose tyrimo ir teismo proceso stadi- 
jose. 

Advokatūros struktūrą ir darbo tvarką bei kitų rūšių teisinės pagalbos 
teikimą reglamentuoja įstatymas. 


DEVINTAS SKIRSNIS 
PROKURATŪRA 


93 straipsnis 

Generalinis prokuroras ir jam pavaldūs prokurorai pagal suteiktus 
įgaliojimus kontroliuoja tikslų įstatymų laikymąsi ir vienodą jų vykdymą 
Tadžikistano teritorijoje. 

94 straipsnis 

Generalinis prokuroras vadovauja vieningai ir centralizuotai Tadži- 
kistano prokuratūros sistemai. Generalinis prokuroras atsako aukštesnie- 
siems rūmams ir Prezidentui. 


95 straipsnis 

Tadžikistano generalinis prokuroras yra skiriamas penkerių metų ka- 
dencijai. 

Generalinis prokuroras skiria ir atleidžia iš pareigų jam pavaldžius 
prokurorus. Prokurorų kadencija yra penkeri metai. 

Prokuratūros veiklą, įgaliojimus ir struktūrą reglamentuoja konstitu- 
cinis įstatymas. 


96 straipsnis 

Generalinis prokuroras ir jam pavaldūs prokurorai atlikdami savo 
pareigas nepriklauso nuo kitų valstybės organų bei pareigūnų ir vadovau- 
jasi tik įstatymu. 


97 straipsnis 


Prokuroras negali eiti kitų pareigų, būti atstovaujamųjų organų de- 
putatu, politinių partijų ir susivienijimų nariu, užsiimti verslu, išskyrus 
mokslinę, kūrybinę ir pedagoginę veiklą. 


DEŠIMTAS SKIRSNIS 
KONSTITUCIJOS KEITIMO TVARKA 


98 straipsnis 
Konstitucijos pakeitimai ir papildymai vykdomi referendumu. 
Prezidentas arba žemesnieji rūmai skelbia referendumą ne mažiau 
kaip 2/3 visų deputatų pritarimu. 


99 straipsnis 
Konstitucijos pakeitimus siūlo Prezidentas arba ne mažesnė kaip 1/3 
visų aukštųjų rūmų narių arba žemųjų rūmų deputatų balsų dauguma. 
Pasiūlymas dėl Konstitucijos keitimo ir papildymo skelbiamas spau- 
doje likus trims mėnesiams iki referendumo. 

100 straipsnis 
Respublikinė valstybės valdymo forma, teritorinis vientisumas, de- 
mokratinė, teisinė, pasaulietinė ir socialinė esmė yra nekintamos. 


PEREINAMOJO LAIKOTARPIO NUOSTATOS 


1. Tadžikistano Respublikos Konstitucijos pakeitimai ir papildymai 
įsigalioja po visos tautos referendumo rezultatų paskelbimo ir nuo jų ofici- 
alios publikavimo dienos. 

2. Įstatymai ir kiti norminiai bei teisės aktai, galiojantys prieš „Tadži- 
kistano Respublikos Konstitucijos pakeitimus ir papildymus“, galioja ta da- 
limi, kuri neprieštarauja priimtiems pakeitimams ir papildymams. 

3. Prezidento rinkimai iš eilės dviem kadencijoms, nustatyti 65 straips- 
nio ketvirtu punktu, prasideda pasibaigus esamo Prezidento įgaliojimams. 

4. Aukštųjų rūmų nariai, žemųjų rūmų deputatai ir Vyriausybės na- 
riai, įsigaliojus „Tadžikistano Respublikos Konstitucijos pakeitimams ir 
papildymams“ Konstitucijoje ir konstituciniuose įstatymuose nustatyta 
tvarka prisiekia. 

5. Visų Tadžikistano Respublikos teismų teisėjai, išrinkti arba paskir- 
ti iki pateiktų „Tadžikistano Respublikos Konstitucijos, toliau vykdo savo 
pareigas iki jų kadencijos pabaigos. Įsigaliojus pakeitimams ir papildy- 
mams teisėjai renkami arba skiriami 10 metų laikotarpiui. 

"Turkijos Respublika yra pietvakarių Azijos valstybė, įsikūrusi rytinėje 
Viduržemio jūros pakrantėje tarp Europos, Azijos ir Vidurio Rytų. Nedi- 
delė Turkijos dalis (Rytų Trakija) yra Europoje, o didžioji dalis valstybės 
teritorijos (apie 97 proc.) - Mažojoje Azijoje (Anatolijoje, turk. Anadolu), 
kurią nuo Europos skiria du sąsiauriai: Bosforo, kuris jungia Juodąją bei 
Marmuro jūras, ir Dardanelų - tarp Marmuro ir Egėjo jūrų. Turkijos kai- 
mynai - Gruzija, Armėnija, Azerbaidžanas ir Iranas rytuose, Irakas ir Siri- 
ja pietuose, Graikija ir Bulgarija vakaruose. Gyventojų skaičius artėja prie 
80 mln. Gyventojų daugumą sudaro turkai musulmonai. 

Nuo 14 a. Turkija buvo daugiatautė Osmanų imperija. 1453 m. jos 
sostine tapo žlugusios Bizantijos (Rytų Romos) imperijos sostinė - Kons- 
tantinopolis (nuo 1930 m. - Stambulas, turk. Istanbul). Tai vienintelis 
miestas, kuris driekiasi dviejuose žemynuose. Osmanų imperijos 1876 m. 
Pagrindiniame įstatyme aukščiausioji valdžia buvo pripažįstama sultonui, 
tačiau kartu buvo įtvirtintas dvejų rūmų parlamentas - Madžlisas (arab. 
madžlis - susirinkimas, pasitarimas), paskelbta religijos laisvė, visų gyven- 
tojų lygybė įstatymui, taigi pirmą kartą darnos visuomenėje bandyta siekti 
pasitelkus konstitucinės monarchijos idėją. 

Po Turkijos nepriklausomybės karo (1918-1923 m.) buvo paskelbta 
Turkijos Respublika (turk. Tiirkiye Cumhuriyeti) su sostine Ankara. Pir- 
muoju Turkijos Respublikos Prezidentu išrinktas nacionalistinio judėjimo 
lyderis Mustafa Kemalis laikomas Turkijos Respublikos įkūrėju, moderni- 
zavusiu šalį!. Jis siekė sukurti demokratišką, pasaulietinę valstybę. 1934 m. 
Turkijos parlamentas - Didžioji Nacionalinė Asamblėja Mustafa Kemaliui 
davė Atatiurko (turk. Atatiirk - turkų tėvas) pavardę. Jo iniciatyva panai- 
kinti religiniai teismai, šariato įstatymai (arab. šaria - kelias prie vandens 
(Dievo įstatymas), t. y. visuma juridinių ir religinių apeigų normų, pagrįs- 





! Miškienė, G. Lietuvos ir Turkijos istoriniai ryšiai: Mustafos Atatiurko ir Lietuvos 
Prezidento Antano Smetonos laiškai <http://www.parlamentostudijos.lt/Nr12/12. 
istorija 1.htm>. 

tų Korane išdėstytomis islamo taisyklėmis), uždarytos medresės (islamo 
religinės mokyklos) ir dervišų hanakos (musulmonų asketų, arba sufijų, 
maldos namai), uždrausta daugpatystė, moterims suteikta rinkimų teisė, 
vietoj arabiškų įvesti lotyniški rašmenys ir europietiškas kalendorius, pri- 
imtas Civilinis kodeksas. 

Pirmoje Turkijos Konstitucijoje (1924 m. balandžio 20 d.) buvo įtvir- 
tinta respublikos valdymo forma, paskelbtas tautos suvereniteto principas, 
aukščiausioji valstybės valdžia sutelkta parlamente, deklaruotas teismų sis- 
temos nepriklausomumas, tačiau iki svarbiausių Vakarų liberalios demo- 
kratijos standartų įgyvendinimo dar laukė ilgas kelias. Antroji Konstitucija 
priimta 1961 m. liepos 9 d. referendume: įtvirtintas dvejų rūmų parlamen- 
tas, jam suteikta teisė septyneriems metams rinkti Respublikos Prezidentą, 
įtvirtinta spaudos, susirinkimų ir saviraiškos laisvė, tačiau vis dar išliko 
ypatingos kariškių teisės dalyvauti svarbiausių valstybės institucijų veiklo- 
je, saugoti valstybės pasaulietiškumą. 

Trečioji Turkijos Respublikos Konstitucija priimta 1982 m. lapkričio 
7 d. referendume (įsigaliojo 1982 m. lapkričio 9 d.). Ja buvo siekiama pa- 
didinti teismų skaidrumą, sustiprinti vykdomosios valdžios institucijas. 
Konstitucijos tekstas buvo ne kartą keistas ir pildytas: 1987, 1993, 1995, 
2001 ir 2010 m., taigi šalies atnaujinimas pagal Europos valstybių konstitu- 
cinius orientyrus tęsiasi iki šiol. 2010 m. rugsėjo 12 d. referendume priim- 
tomis Konstitucijos pataisomis buvo siekiama apriboti karinio tribunolo 
kompetenciją ir apskritai kariškių galias politiniame ir visuomeniniame 
gyvenime, panaikintos karinio perversmo dalyvių teisinio neliečiamumo 
garantijos, padidintas Konstitucinio Teismo teisėjų skaičius nuo 11 iki 17, 
suvaržyta galimybė uždrausti politinių partijų veiklą, įtvirtintos piliečių 
teisių dalyvauti profesinių sąjungų veikloje, rengti streikus garantijos“. 

Konstituciją sudaro preambulė ir septynios dalys (iš viso 172 straips- 
niai): Bendrieji principai, Pagrindinės teisės ir pareigos, Svarbiausieji Res- 





2 


Europos (Sąjungos) Vadovų Taryba 1999 m. paskelbė Turkiją šalimi kandidate į 
Europos Sąjungos valstybes nares, tačiau joms dar nepavyko susitarti dėl Turkijos 
narystės Europos Sąjungoje derybų pradžios. Viena iš priežasčių - nepakankami 
Turkijos ekonominio išsivystymo rodikliai, taip pat konstitucinių reformų metais 
pakeistų bei papildytų įvairių konstitucinių nuostatų įgyvendinimo problemos <http:// 
ec.europa.eu/enlargement/pdf/key. documents/2013/package/tr. rapport 2013.pdf>. 
Turkuler Isiksel. Between Text and Context: Turkeys Tradition of Authoritarian 
Constitutionalism. International Journal of Constitutional Law. 2013, Vol 11 No. 3, p. 
702-726. 

publikos valdžios organai, Finansų ir ekonominės nuostatos, Reformų 
įstatymų apsauga, Laikinieji pereinamojo laikotarpio straipsniai ir Baigia- 
mosios nuostatos“. 

Preambulėje itin glaustai ir tiksliai formuluojamos pamatinės verty- 
bės ir principai, kuriais grindžiama Konstitucija, užtikrinamas konstituci- 
nio reguliavimo vientisumas: turkų nacijai besąlygiškai priklauso vienas ir 
nedalomas suverenitetas; jo įgyvendinimas turi būti grindžiamas absoliu- 
čia nacijos valios viršenybe, negali pažeisti liberaliosios demokratijos ver- 
tybių ir jas išreiškiančių teisės principų; valstybės valdžių padalijimo prin- 
cipas reiškia ne tik valstybės institucijų įgaliojimų ir prievolių atskyrimą 
vadovaujantis įstatymu ir Konstitucijos viršenybe, bet ir valdžios organų 
bendradarbiavimą, kuris negali reikšti nė vieno jų pavaldumo kitam vals- 
tybės organui; visi piliečiai turi neatimamą teisę į socialiniu teisingumu ir 
pagarba žmogaus teisėms ir laisvėms grindžiamą orų ir taikų gyvenimą, 
materialinės ir dvasinės gerovės kūrimą, nacionalinės kultūros puoselėji- 
mą; jokios pažiūros ar įsitikinimai negali prieštarauti Turkijos nacionali- 
niams interesams, valstybės ir jos piliečių vienybei, nacionalizmui, kuris 
suprantamas kaip Turkijos istorinių ir dvasinių vertybių visuma, Atatiurko 
reformų ir pasaulietinės valstybės principams. Pažymėtina, kad Konstitu- 
cijos preambulėje Atatiurkas skelbiamas ne tik Respublikos įkūrėju, bet ir 
neprilygstamu valstybės didvyriu, nacionaliniu lyderiu, kurio deklaruoti 
vieningos ir nedalomos Turkijos valstybės bei turkų tautos materialinės ir 
dvasinės gerovės principai yra išreikšti įvairiose Konstitucijos nuostatose. 

Konstitucijos pirmojoje dalyje („Bendrieji principai“) nustatyta, kad 
Turkijos valstybė yra Respublika (1 straipsnis). Ji yra demokratinė, pa- 
saulietinė, socialinė ir teisinė valstybė, grindžiama visuomeninės darnos, 
solidarumo ir teisingumo principais, gerbianti žmogaus teises ir ištikima 
Atatiurko nacionalizmui ir Konstitucijos preambulėje nurodytoms verty- 
bėms (2 straipsnis). Turkijos valstybė, jos teritorija ir nacija yra vientisa ir 
nedaloma visuma (3 straipsnis). Šios Konstitucijos nuostatos turi ypatingą 
reikšmę, nes negali būti keičiamos ar taisomos (4 straipsnis). Ypatinga ap- 
sauga nustatyta ir Konstitucijos 174 straipsnyje, kuriame išvardinti kartu 
su Konstitucija referendume priimti aštuoni reformų (švietimo unifikavi- 
mo, dervišų ordinų, vienuolynų panaikinimo, „efendi“, „bėjus“, „paša“ ir 





* Turkijos Respublikos Konstitucijos tekstas (su 1987-2010 m. pataisomis) paskelbtas 
Turkijos Respublikos parlamento svetainėje  <http://global.tbmm.gov.tr/docs/ 
constitution. en.pdf>. 

kitų titulų, taip pat religinio pobūdžio galvos apdangalų ir drabužių dėvėji- 
mo draudimo, valstybinės santuokos registravimo, tarptautinės matų sis- 
temos, turkų kalbos abėcėlės) įstatymai, skirti spartesnei visuomenės rai- 
dai ir Turkijos Respublikos pasaulietiškumui įtvirtinti, taip pat nustatytas 
draudimas aiškinti Konstituciją taip, kad minėtus įstatymus būtų galima 
pripažinti prieštaraujančiais Konstitucijai. 

Konstitucijos 5 straipsnyje įtvirtinti pagrindiniai valstybės tikslai ir 
pareigos - ginti Respubliką, jos demokratinę santvarką, valstybės vienti- 
sumą ir nepriklausomybę; garantuoti asmens ir visuomenės gerovę, taiką, 
pašalinti politines, ekonomines ir kitas kliūtis, kurios yra nesuderinamos 
su teisingumo ir socialinės valstybės principais, trukdo įgyvendinti pa- 
grindines žmogaus teises ir laisves; užtikrinti materialinės ir dvasinės as- 
mens raidos sąlygas“. 

Įstatymų leidyba Konstitucijoje skelbiama išimtine Turkijos parla- 
mento - Didžiosios Nacionalinės Asamblėjos prerogatyva (7 straipsnis). 
Vykdomoji valdžia Konstitucijoje pagal nustatytus įgaliojimus priklauso 
Respublikos Prezidentui ir Ministrų Tarybai (8 straipsnis). Teisminę val- 
džią tautos vardu įgyvendina nepriklausomi teismai (9 straipsnis). 

Konstitucijos pirmojoje dalyje įtvirtintiems bendriesiems principams 
taip pat priklauso lygybės įstatymui, diskriminacijos ir privilegijų draudi- 
mo (10 straipsnis), Konstitucijos viršenybės (11 straipsnis) principai. 

Konstitucijos 12 straipsnyje pripažįstamas universalus asmens teisių 
bei laisvių pobūdis, jos yra neliečiamos ir neatimamos, tačiau kartu neat- 
siejamos nuo pareigų ir kiekvieno piliečio atsakomybės visuomenei, šei- 
mai, kitiems asmenims. Pagrindinės asmens teisės ir laisvės gali būti ribo- 
jamos tik įstatymu, ribojimai turi būti būtini nacionaliniam suverenitetui, 
valstybės saugumui, visuomenės tvarkai, dorovei ir sveikatai, kitoms kons- 
titucinėms vertybėms apsaugoti; ribojimai negali prieštarauti Konstitucijos 
raidei ir dvasiai, demokratinės santvarkos reikalavimams (13 straipsnis). 

Konstitucijoje draudžiama piktnaudžiauti pagrindinėmis teisėmis ir 
laisvėmis, naudotis jomis turint tikslą kėsintis į valstybės vientisumą, kelti 





* Moterų galvas dengiančias skareles Turkijos valstybės pasaulietiškumo šalininkai 


laiko islamo religijos ir su ja susijusių politinių pažiūrų demonstravimu bei grėsme 
pasaulietiniam šalies identitetui (Asli Bali. The Perils of Judicial Independence: 
Constitutional Transition and the Turkish Example. Virginia Journal of International 
Law. 2012, Vol. 52, p. 235-320. 

“ Konstitucii gosudarstv Europy. Tom 3, red. L. A. Okunkov. Moskva: Norma, 2001, 
p.211. 

grėsmę Respublikai, įtvirtinti kurios nors visuomenės grupės privilegijas 
ar bet kuriuo pagrindu diskriminuoti kitus asmenis (14 straipsnis). Konsti- 
tucinių asmens teisių ir laisvių įgyvendinimas gali būti sustabdytas, tačiau 
tik mobilizacijos, karo metu, įvedus karinę ar ypatingąją padėtį ir laikan- 
tis tarptautinės teisės normų. Draudžiama atimti asmens teisę į gyvybę, 
pažeisti asmens fizinį ir dvasinį vientisumą, išskyrus mirties atvejus pagal 
karo meto įstatymus (15 straipsnis"). Šiame straipsnyje nustatytas draudi- 
mas reikalauti atskleisti asmens išpažįstamą religiją, įsitikinimus ar nuo- 
monę, pateikti kaltinimus asmenims, kurie atsisako tai padaryti. 

Konstitucijoje laiduojama religijos laisvė (24 straipsnis) ir kartu yra 
įtvirtinta valstybės pasaulietiškumo apsauga, griežtas valstybės ir bažny- 
čios atskyrimas (laicizmas) — tai vienas ryškiausių Turkijos konstitucinio 
reguliavimo ypatumų. Turkijos valstybės pasaulietiškumo konstitucinis 
imperatyvas reiškia valstybės nesikišimą į religinių bendrijų reikalus, ir 
atvirkščiai. Turkijos pasaulietinės valstybės idėja skiriasi nuo Vakarų pa- 
saulietiškumo tuo, kad valstybės institucijoms tenka pareiga imtis aktyvių 
veiksmų, kuriais būtų apribotas islamo, ypač karingojo, vaidmuo politikoje 
ir apskritai visuomenės viešajame gyvenime, valstybė griežtai kontroliuoja 
religinio švietimo turinį, draudžia islamo vertybėmis grindžiamas politi- 
nes organizacijas. Konstitucijos 24 straipsnyje nustatyta, kad niekas negali 
naudotis religiniais jausmais siekdamas politinių tikslų, kad visos pastan- 
gos pagrįsti socialinę ar teisinę tvarką religinėmis taisyklėmis yra drau- 
džiamos. Be to, Konstitucijos 68 straipsnyje įtvirtintas draudimas politinių 
partijų veikoje, jų statutuose ir programose kelti tikslus, kurie prieštarauja 
pasaulietinės valstybės principams. Konstitucijos 136 straipsnyje įtvirtin- 
ta religinius reikalus tvarkanti administracinė institucija - pagal specialų 
įstatymą veikianti Religinių reikalų valdyba, kuriai pavesta religinių orga- 
nizacijų veiklos priežiūra, laicizmo ir nacionalinės vienybės bei solidaru- 
mo principų įgyvendinimo užtikrinimas. Konstitucinis Teismas turi įga- 
liojimus uždrausti politines partijas, kurios peržengia politinio pliuralizmo 
ribas ir kėsinasi į valstybės pasaulietiškumo pagrindus. 

Konstitucijoje įtvirtintas platus asmeninių, pilietinių ir politinių, so- 
cialinių ir ekonominių teisių bei laisvių katalogas: žmogaus asmens ne- 
liečiamumas, jo laisvės apsauga ir priverstinio darbo draudimas (17-19 
straipsniai), šeimos ir privataus gyvenimo apsauga (20 straipsnis), asmens 





7 Iki 2004 m. šiame Konstitucijos straipsnyje įtvirtinta išimtis apėmė ir mirties bausmę. 

būsto neliečiamumas (21 straipsnis), susirašinėjimo slaptumo apsauga (22 
straipsnis), teisė laisvai kilnotis ir pasirinkti gyvenamąją vietą (23 straips- 
nis), minties, tikėjimo ir sąžinės laisvė (24, 25 straipsniai), saviraiškos, 
informacijos, meno ir mokslo tyrimų laisvė (26, 27 straipsniai), spaudos 
laisvė (28-32 straipsniai), asociacijų ir susirinkimų laisvė (33, 34 straips- 
niai), nuosavybės apsauga (35 straipsnis), kiekvieno asmens teisė į nepri- 
klausomą ir nešališką teismą, teisingą teisminį procesą (36-39 straipsniai). 

Atskirame Konstitucijos skyriuje išdėstytos socialinės ir ekonomi- 
nės teisės bei pareigos (41-64 straipsniai): šeimos, vaikų ir jaunimo teisių 
apsauga, teisė į būstą, profesijos pasirinkimą, teisingą darbo užmokestį ir 
saugias darbo sąlygas, streikų, profesinių sąjungų ir kolektyvinių sutarčių 
laisvė, teisė į mokamas atostogas, medicinos pagalbą ir švietimą, sveiką 
aplinką, valstybės parama meninei veiklai ir menininkams, kiekvieno as- 
mens teisė į valstybės garantuojamas socialines paslaugas ir pagalbą. Be to, 
valstybė turi imtis priemonių, kurios užtikrintų užsienyje dirbančių Tur- 
kijos piliečių vaikų švietimo ir kultūrinius poreikius, jų ryšius su šalimi ir 
padėtų jiems sugrįžti namo (62 straipsnis). Labai svarbu ir tai, kad valsty- 
bės pareigos socialinio aprūpinimo bei kitų ekonominių teisių užtikrini- 
mo srityje yra siejamos su valstybės nustatytais prioritetais ir atitinkamais 
finansiniais ištekliais (65 straipsnis). 

Turkijos piliečiams Konstitucijoje garantuojamos plačios pilietinės ir 
politinės teisės. Piliečiu laikomas asmuo, susijęs su Turkijos valstybe pilie- 
tinėmis pareigomis. Konstitucija draudžia atimti pilietybę, išskyrus atve- 
jus, kai asmuo padaro veiksmus, nesuderinamus su ištikimybe Tėvynei 
(66 straipsnis). Visi Turkijos piliečiai, turintys 18 metų, turi teisę balsuoti 
rinkimuose ir dalyvauti referendume, stoti į valstybės tarnybą, užsiimti 
politine veikla. Rinkimuose nedalyvauja kariškiai ir nuteistieji bausmių 
vykdymo įstaigose, išskyrus asmenis, nuteistus už nesunkius nusikaltimus 
(67 straipsnis). 

Konstitucijoje pažodžiui įtvirtinta kiekvieno asmens pareiga laiky- 
tis Konstitucijos (11 straipsnis), mokytis ir įgyti pradinį išsilavinimą (42 
straipsnis), dirbti (49 straipsnis), tarnauti valstybės ginkluotosiose pajėgo- 
se (72 straipsnis), mokėti mokesčius (73 straipsnis). 

Specialus Konstitucijos skirsnis yra skirtas politinėms partijoms ir jų 
veiklos principams (68-69 straipsniai); politinės partijos pripažįstamos ne- 
atsiejama demokratinio politinio gyvenimo dalimi, jų skaičius nėra ribo- 
jamas, tačiau veikla turi neprieštarauti Konstitucijai ir įstatymams. Kons- 

titucija draudžia būti politinių partijų nariais teisėjams ir prokurorams, 
valstybės pareigūnams, karinę tarnybą atliekantiems asmenims ir aukštojo 
išsilavinimo neturintiems studentams. Atsakingas pareigas einantys moky- 
mo įstaigų dėstytojai negali būti politinių partijų valdymo organų nariais. 
Valstybė finansiškai remia politines partijas; šios paramos dydį, taip pat 
politinių partijų pajamas ir išlaidas reguliuoja įstatymas. Politinėms par- 
tijos draudžiama užsiimti komercine veikla. Visam laikui uždraudžiamos 
politinės partijos, kurias finansuoja užsienio valstybės, įmonės ar asmenys. 
Politinių partijų veiklos konstitucingumą (vyriausiojo prokuroro tei- 
kimu) tikrina Konstitucinis Teismas (1983-1999 m. priimta daugiau kaip 
trisdešimt sprendimų, kuriais buvo uždrausta politinių partijų veikla ir apie 
dvi dešimtys perspėjimų dėl jų veiklos; vėlesniais metais tokių sprendimų 
skaičius sumažėjo daugiau kaip dvigubai). Konstitucija draudžia atkurti 
politinę partiją kitu pavadinimu. Be to, buvę politinių partijų nariai ir stei- 
gėjai, dėl kurių veiksmų politinės partijos veikla buvo uždrausta, penkerius 
metus negali būti jokios kitos politinės partijos steigėjais ir nariais, taip pat 
politinės partijos vadovaujančių ar jos veiklą prižiūrinčių organų nariais. 
Turkijos nacionalinę atstovybę - Didžiąją Nacionalinę Asamblėją su- 
daro 550 narių (75, 80 straipsniai); juos ketveriems metams (iki 2007 m. 
kadencija buvo penkeri metai) renka 25 m. sulaukę Turkijos piliečiai (iki 
2006 m. rinkėjų amžiaus riba buvo 30 m.) visuotiniuose rinkimuose (pagal 
Konstitucijos 67 straipsnį rinkimai vyksta laisvai, remiantis lygia ir tiesio- 
gine rinkimų teise, slaptu balsavimu; proporcinė rinkimų sistema įtvirtinta 
ne Konstitucijoje, bet įstatyme). Asamblėja, taip pat Respublikos Preziden- 
tas turi teisę nuspręsti surengti pirmalaikius Asamblėjos rinkimus. 
Svarbiausi Asamblėjos įgaliojimai: įstatymų leidyba, valstybės biudže- 
to ir jo įvykdymo ataskaitos tvirtinimas, sprendimai dėl pinigų emisijos, 
Ministrų Tarybos ir Vyriausybės narių veiklos priežiūra. Asamblėja turi 
teisę perleisti specialius įgaliojimus Ministrų Tarybai priimti įstatymo 
galią turinčius nutarimus ir kartu gali vetuoti šiuos nutarimus; turi teisę 
ratifikuoti tarptautines sutartis, skelbti karą, suteikti malonę (iki 2004 m. 
turėjo teisę priimti sprendimus dėl teismo paskirtos mirties bausmės įvyk- 
dymo). Įstatymų iniciatyvos teisė priklauso tautos atstovams ir Ministrų 
Tarybai. Respublikos Prezidentui suteikta įstatymų (ir Konstitucijos patai- 
sų) promulgavimo ir atidedamojo veto teisė (89 straipsnis). 
Asamblėjos nariai turi teisę užduoti klausimus Ministrui Pirmininkui 
ir ministrams; ne mažiau kaip 20 Asamblėjos narių gali skelbti interpelia- 

ciją. Be to, Asamblėja turi teisę steigti specialią Ministro Pirmininko ar 
ministrų veiklos tyrimo instituciją (ne mažiau kaip 1/10 visų parlamento 
narių balsų dauguma). Remiantis šio tyrimo rezultatais medžiaga gali būti 
perduoda Aukščiausiajam Teismui. 

Respublikos Prezidentas yra valstybės vadovas, jis atstovauja Respu- 
blikai, užtikrina tautos vienybę, Konstitucijos įgyvendinimą ir valstybės 
institucijų veiklos darną (104 straipsnis). 

Pagal Konstitucijos 101 straipsnį (2007 m. spalio 21 d. redakcija) Res- 
publikos Prezidentą penkeriems metams renka piliečiai visuotiniuose rin- 
kimuose. Kandidatus siūlo Asamblėjos nariai ir politinės partijos. Prezi- 
dentu gali būti ne mažiau kaip 40 m. sulaukęs, aukštąjį išsilavinimą turintis 
Didžiosios Nacionalinės Asamblėjos narys arba Turkijos pilietis, galintis 
būti Asamblėjos nariu. Išrinktu laikomas kandidatas, kuris gavo daugiau 
kaip pusę rinkėjų balsų (102 straipsnis). Tas pats asmuo Prezidentu gali 
būti renkamas ne daugiau kaip du kartus iš eilės. Asmuo, išrinktas Prezi- 
dentu, turi sustabdyti savo veiklą politinėse partijose ir netenka Didžiosios 
Nacionalinės Asamblėjos nario įgaliojimų. 

Prezidentas turi svarbius vykdomosios valdžios įgaliojimus ir išimti- 
nes teises formuojant kitas valstybės valdžios institucijas. Jis skiria Minis- 
trą Pirmininką (iš parlamento narių) ir priima jo atsistatydinimą, skiria ir 
atleidžia ministrus (Ministro Pirmininko teikimu); turi teisę šaukti Minis- 
trų Tarybos posėdžius, jiems pirmininkauti, pasirašyti Ministrų Tarybos 
aktus ir juos paskelbti; taip pat skelbia neeilinius Asamblėjos rinkimus, 
jeigu per 45 dienas nuo pirmojo teikimo dienos parlamentas nepritaria 
Vyriausybės sudėčiai; turi teisę sušaukti Didžiosios Nacionalinės Asam- 
blėjos posėdį, perskaityti pranešimą jos pirmojoje sesijoje, pasirašyti įsta- 
tymus arba grąžinti juos Asamblėjai svarstyti iš naujo, kreiptis į Konstitu- 
cinį Teismą su prašymu ištirti, ar nebuvo pažeistos procedūros priimant 
Didžiosios Nacionalinės Asamblėjos aktus ir Konstitucijos pataisas, ar 
Konstitucijai neprieštarauja Didžiosios Nacionalinės Asamblėjos priimti 
įstatymai ir kiti aktai, reglamentas, Ministrų Tarybos aktai. Prezidentas 
skiria ir atšaukia diplomatinius atstovus užsienio valstybėse, priima kitų 
šalių atstovus, tvirtina ir skelbia tarptautines sutartis, priima sprendimus 
dėl šalies ginkluotųjų pajėgų panaudojimo, skiria Generalinio štabo vir- 
šininką, šaukia Nacionalinio saugumo tarybos posėdžius ir jiems pirmi- 
ninkauja, pirmininkauja Ministrų Tarybos posėdžiams skelbiant karo ar 
ypatingąją padėtį. 

Prezidentas priima įstatymo galią turinčius aktus, skiria daugumą 
Konstitucinio Teismo teisėjų, 1/4 Valstybės tarybos narių, generalinį proku- 
rorą ir jo atstovą Aukštajame apeliaciniame teisme, karinių teismų teisėjus, 
Aukščiausiosios teisėjų ir prokurorų tarybos narius, universitetų rektorius 
ir Aukštojo mokslo tarybos narius; turi teisę pakeisti teismų nuosprendžius 
dėl nuteistojo nepagydomos ligos, negalios ar senatvės (104 straipsnis). 

Prezidento vienasmeniškai pasirašytų aktų teisėtumas negali būti gin- 
čijamas Konstituciniame Teisme. Prezidentas turi teisinį imunitetą ir ne- 
gali būti patrauktas atsakomybėn, išskyrus kaltinimus Tėvynės išdavimu. 
Šiuo atveju 1/3 Asamblėjos narių gali pradėti Prezidento apkaltą. Tokiam 
sprendimui turi pritarti už ne mažiau kaip 3/4 visų parlamento narių (105 
straipsnis). 

Ministrų Tarybą sudaro Ministras Pirmininkas ir ministrai. Minis- 
trą Pirmininką skiria Respublikos Prezidentas iš Didžiosios Nacionali- 
nės Asamblėjos narių. Ministro Pirmininko teikimu Prezidentas skiria ir 
atleidžia ministrus (iš parlamento narių arba asmenų, galinčių jais būti) 
(109 straipsnis). Nauja Vyriausybė gauna įgaliojimus veikti, jeigu per 
45 dienas jos sudėčiai ir programai pritaria Asamblėja (priešingu atveju 
Vyriausybė formuojama iš naujo). Pagal Konstitucijos 116 straipsnį Prezi- 
dentas gali skelbti priešlaikinius Didžiosios Nacionalinės Asamblėjos rin- 
kimus (po konsultacijų su Asamblėjos Pirmininku), jeigu Vyriausybė antrą 
kartą negauna parlamento pritarimo. 

Ministrų Taryba solidariai atsako už bendrą Vyriausybės veiklą. Mi- 
nistras Pirmininkas koordinuoja ministrų darbą, prižiūri Vyriausybės 
bendrosios politikos įgyvendinimą. Ministrai atsako už jiems pavestą vals- 
tybės valdymo sritį, taip pat už savo pavaldinių priimtus aktus ir veiksmus 
(112 straipsnis). 

Pagal Konstitucijos 114 straipsnį teisingumo, vidaus reikalų ir susisie- 
kimo ministrai privalo pateikti atsistatydinimo pareiškimus, kai paskiria- 
mi nauji parlamento rinkimai. Prezidentas vietoj jų paskiria naujus minis- 
trus. Kai paleidžiama Didžioji Nacionalinė Asamblėja, turi atsistatydinti 
visa Ministrų Taryba, o Prezidentas skiria Ministrą Pirmininką ir formuo- 
ja naują Vyriausybę. 

Ministrų Taryba turi teisę priimti įstatymo galią turinčius nutarimus, 
jeigu tokią teisę jai suteikia parlamentas. Ji taip pat priima įstatymų vyk- 
dymo instrukcijas, kurių atitiktį įstatymams turi patikrinti aukščiausioji 
administracinės justicijos institucija - Valstybės taryba. Ministrų Tarybos 

aktus pasirašo ir skelbia Prezidentas tokia pačia tvarka kaip ir įstatymus. 

Ministras Pirmininkas turi teisę (po svarstymų Ministrų Taryboje) 
kreiptis į Asamblėją dėl pasitikėjimo Vyriausybei pareiškimo. Ne anksčiau 
kaip kitą dieną toks keipimasis turi būti svarstomas Didžiojoje Nacionali- 
nėje Asamblėjoje ir ne anksčiau kaip kitą dieną absoliučia tautos atstovų 
balsų dauguma turi būti priimtas sprendimas. 

Vykdomųjų organų sistema grindžiama griežta hierarchija, tačiau 
bet kuris pareigūnas turi teisę nevykdyti įstatymo ar kito teisės akto, jeigu 
mano, kad jis prieštarauja Konstitucijai. Apie tokį aktą jis privalo pranešti 
jį priėmusiai institucijai ar pareigūnui, kurie gali raštu įpareigoti vykdyti 
ginčijamą teisės aktą. Tokiu atveju vykdytojas yra atleidžiamas nuo atsa- 
komybės, tačiau negali būti vykdomas aktas, kuris yra nusikalstamas. Visi 
administravimo aktai gali būti ginčijami teisme (išskyrus Prezidento vie- 
nasmeniškai priimtus aktus). 

Vykdydami savo pareigas teismai yra nepriklausomi, sprendimus pri- 
ima vadovaudamiesi Konstitucija ir įstatymu bei asmeniniu įsitikinimu, 
kuris negali prieštarauti teisei. Nė viena valdžios institucija ar asmuo nega- 
li nurodyti ar teikti rekomendacijų bei pasiūlymų teismams, kaip vykdyti 
teisingumą. Įstatymų leidybos proceso metu Asamblėjoje negali būti svars- 
tomi su teisme nagrinėjamomis bylomis susiję klausimai (138 straipsnis). 

Aukščiausiosios instancijos teismai yra: Konstitucinis Teismas, Aukš- 
tasis apeliacinis teismas, Valstybės taryba (aukščiausioji administracinės 
justicijos institucija), Aukštasis karinis apeliacinis teismas, Aukštasis kari- 
nis administracinis teismas, Jurisdikcinių ginčų teismas. 

Teisėjų ir prokurorų paskyrimo, paaukštinimo, perkėlimo ir atleidimo 
iš pareigų, taip pat drausminės atsakomybės klausimus svarsto ir sprendi- 
mus priima Aukštoji teisėjų ir prokurorų taryba, jos sprendimai yra ga- 
lutiniai ir neskundžiami (išskyrus sprendimus dėl atleidimo iš pareigų). 
Tarybą sudaro 22 nuolatiniai ir 12 pakaitinių narių; jos pirmininkas yra 
teisingumo ministras (teisingumo ministerijos sekretorius yra šios tary- 
bos narys ex officio); keturis nuolatinius narius skiria Prezidentas (ketverių 
metų kadencijai), tris nuolatinius ir tris pakaitinius narius skiria Aukštojo 
apeliacinio teismo generalinė asamblėja; du nuolatinius ir du pakaitinius 
narius skiria Valstybės tarybos generalinė asamblėja, vieną nuolatinį ir vie- 
ną pakaitinį narį skiria Turkijos justicijos akademijos generalinė asamblė- 
ja; dešimt nuolatinių ir šešis pakaitinius narius savo visuotiniame susirin- 
kime išsirenka teisėjai ir prokurorai. 

Turkijos Konstitucinis Teismas įsteigtas 1961 metais. Po 2010 m. 
Konstitucijos pataisų jo sudėtis padidinta nuo 11 teisėjų (ir 4 pakaitinių) 
iki 17 teisėjų (pakaitinių teisėjų nėra). Tris Konstitucinio Teismo teisėjus 
(vienai kadencijai) pagal sudėtingą procedūrą išrenka Asamblėja (pirmą 
kartą balsuojant - 2/3 visų jo narių balsais, antrą kartą - absoliučia balsų 
dauguma); kitus Konstitucinio Teismo teisėjus vienai kadencijai skiria Pre- 
zidentas, kuriam kandidatus siūlo Aukštasis apeliacinis teismas, Valstybės 
taryba, Aukštasis karinis apeliacinis teismas ir Aukštasis karinis adminis- 
tracinis teismas (kandidatai renkami atitinkamo teismo visuotiniame tei- 
sėjų susirinkime). Konstitucinio Teismo teisėjai ketveriems metams išsi- 
renka (slaptu balsavimu, absoliučia balsų dauguma) Konstitucinio Teismo 
pirmininką ir du jo pavaduotojus; jų kadencijų skaičius neribojamas (146 
straipsnis). Konstitucinio Teismo teisėjų kadencija yra dvylika metų, ta- 
čiau jie privalo atsistatydinti, kai sulaukia 65 metų (147 straipsnis). 

Konstitucinis Teismas tiria (pagal ginčijamo reguliavimo turinį ir for- 
mą), ar Konstitucijai neprieštarauja įstatymai ir kiti įstatymo galią turintys 
aktai, Asamblėjos procedūrų taisyklės; Konstitucinis Teismas taip pat tiria 
ir vertina, ar nebuvo pažeistos Konstitucijos pataisų priėmimo procedūros. 
Konstitucinis Teismas negali tirti aktų, kurie priimti įvedus ypatingąją ar 
karo padėtį arba karo veiksmų metu (148 straipsnis). 

2010 m. Konstituciniam Teismui pavesta nagrinėti ir individualius 
konstitucinius skundus - kreiptis gali kiekvienas asmuo, kuris mano, kad 
valstybės institucija pažeidė jo teises ar laisves, tačiau iki kreipimosi turi 
būti panaudotos visos kitos teisinės priemonės savo pažeistoms teisėms 
apginti. 

Konstitucinis Teismas veikia kaip Aukštasis Teismas nagrinėdamas 
bylas, kuriose Prezidentas, Asamblėjos Pirmininkas, Vyriausybės nariai 
ir teisėjai, Aukštosios teisėjų ir prokurorų tarybos ir Audito rūmų nariai, 
vyriausiasis prokuroras ir jo pavaduotojas, taip pat aukščiausieji karinių 
pajėgų ir žandarmerijos vadai yra kaltinami dėl pažeidimų, susijusių su jų 
tarnybinėmis pareigomis. 

Su prašymu ištirti teisės akto atitiktį Konstitucijai turi teisę kreiptis 
Prezidentas ir ne mažesnė kaip 1/5 visų Asamblėjos narių grupė, priklau- 
santi valdančiajai arba opozicinei politinei partijai, tačiau ne vėliau kaip 
per 60 dienų nuo ginčijamo akto paskelbimo ar įsigaliojimo. 

Konstitucijos 152 straipsnyje nustatyta teismų teisė kreiptis į Konsti- 
tucinį Teismą. Jeigu nagrinėjantis bylą teismas abejoja taikytino teisės akto 

konstitucingumu, jis atideda bylos nagrinėjimą, kol Konstitucinis Teis- 
mas išspręs šį klausimą. Jeigu per 5 mėnesius nuo prašymo gavimo dienos 
Konstitucinis Teismas nepriima sprendimo, nagrinėjantis bylą teismas turi 
taikyti galiojančius teisės aktus. 

Siūlymus (raštu) keisti ar papildyti Konstituciją turi teisę teikti Di- 
džiajai Nacionalinei Asamblėjai ne mažesnė kaip 1/3 visų Asamblėjos na- 
rių grupė. Konstitucijos pataisų projektas Asamblėjoje turi būti svarstomas 
du kartus ir priimamas slaptu balsavimu, jeigu kiekvieno balsavimo metu 
už jį balsavo ne mažiau kaip 3/5 visų Asamblėjos narių. 

Prezidentas turi teisę grąžinti Didžiajai Nacionalinei Asamblėjai jos 
priimtas Konstitucijos pataisas svarstyti dar kartą. Jeigu parlamentas 2/3 
balsų dauguma įveikia Prezidento veto, Prezidentas gali teikti Konstitu- 
cijos pataisas referendumui, kuriam jų priėmimui reikia absoliučios visų 
rinkėjų balsų daugumos. 


940 


TURKIJOS RESPUBLIKOS 
KONSTITUCIJAš 


PREAMBULĖ 


Patvirtindami amžiną Turkijos Tėvynės ir Tautos gyvavimą bei neda- 
lomą didingos Turkijos valstybės vienybę, su šia Konstitucija, atitinkančia 
nacionalizmo sąvoką, sukurtą Atatiurko - Turkijos Respublikos įkūrėjo, 
nemirtingo lyderio ir neprilygstamo herojaus, bei kitas jo reformas ir prin- 
cipus; 

pasiryždami pasiekti Turkijos Respublikos kaip garbingos lygiateisės 
pasaulio tautų šeimos narės ilgalaikį gyvavimą, klestėjimą, materialią ir 
dvasinę gerovę ir šiuolaikinės civilizacijos standartus; 

absoliuti Tautos suvereniteto galia reiškia tai, jog suverenitetas visiškai 
ir besąlygiškai priklauso Turkijos Tautai ir joks atskiras asmuo arba įstaiga, 
įgaliota vykdyti šias suverenias Tautos galias, negali nukrypti nuo Kons- 
titucijoje nurodytos liberalios demokratijos ir teisinės sistemos, įsteigtos 
pagal jos reikalavimus; 

valdžių padalijimo principas nereiškia vienos ar kitos valdžios institu- 
cijos išskyrimo ar eiliškumo, jis taikomas visai valdžios institucijų sistemai, 
užtikrindamas jų funkcijų atribojimą bei darnų bendradarbiavimą paisant 
Konstitucijos ir įstatymų viršenybės; 

valstybės teritorijoje istorinės ir moralinės vertybės grindžiamos Tur- 
kijos savimonės ir nacionalizmo principais, kitomis Atatiurko reformomis, 





8 


Turkijos Didžioji Nacionalinė Asamblėja 1982 m. spalio 18 d. priėmė Turkijos Res- 
publikos Konstituciją, kuriai tauta pritarė 1982 m. lapkričio 7 d. referendume (Kons- 
titucija įsigaliojo 1982 m. lapkričio 9 d. ją paskelbus Oficialiajame leidinyje). Turkijos 
Respublikos Konstitucija, paskelbta Turkijos užsienio reikalų ministerijos interneto 
puslapyje http://www.mfa.gov.tr/constitution-of-the-republic-of-turkey.en.mfa, išvers- 
ta iš anglų kalbos. 

o pagal sekuliarizmo principą jos religiniai judėjimai visiškai neužsiima 
valstybės reikalais bei politika; 

kad kiekvienas Turkijos pilietis turi įgimtą teisę ir galią į garbingą gy- 
venimą ir teisę siekti sau materialinių ir dvasinių gėrių pagal nacionalinės 
kultūros, civilizacijos, teisinius reikalavimus naudodamasis šioje Konsti- 
tucijoje išdėstytomis pagrindinėmis teisėmis ir laisvėmis, laikantis įgimtos 
lygybės ir socialinio teisingumo; 

kad visi Turkijos piliečiai yra vieningi patirdami nacionalinę garbę ir 
orumą, džiaugsmą ir sielvartą, jų teises ir pareigas, susijusias su naciona- 
linės būties svarba, palaiminimus ir naštas kiekvieną būties akimirką, jie 
turi teisę reikalauti, jog taikus gyvenimas remtųsi absoliučia pagarba vie- 
nas kito teisėms ir laisvėms, tarpusavio meile ir draugyste ir tikėjimu, kad 
„Taika namuose yra taika pasaulyje“; 

su šiomis IDĖJOMIS, ĮSITIKINIMAIS ir PAREIŠKIMAIS aiškinama 
ir įgyvendinama, suvokiant šių nuostatų kilmę šventai paisoma laikantis jų 
teksto ir dvasios; 

buvo patikėta Turkijos Tautos demokratiją mylintiems Turkijos sū- 
nums ir dukroms su meile Tėvynei ir visuomenei. 


PIRMA DALIS 
BENDRIEJI PRINCIPAI 


I. Valstybės forma 


1 straipsnis 
Turkijos valstybė yra Respublika. 


II. Respublikos bruožai 


2 straipsnis 

Turkijos Respublika yra demokratinė, pasaulietinė, socialinė teisi- 
nė valstybė, besilaikanti visuomenės taikos, nacionalinio solidarumo ir 
teisingumo, pagarbos žmogaus teisėms, ištikima Atatiurko nacionalizmo 
idėjoms ir ištikima pagrindiniams principams, nustatytiems preambu- 
lėje. 

III. Valstybės vientisumas, oficialioji kalba, vėliava, himnas ir 
valstybės sostinė 


3 straipsnis 

Turkijos valstybė, jos teritorija ir tauta yra nedalomas vienetas. Jos 
kalba yra turkų. 

Jos vėliava, kurios formą nustato įstatymas, yra baltas pusmėnulis rau- 
doname fone. 

Nacionalinis himnas yra „Nepriklausomybės maršas“. 

Sostinė yra Ankara. 


IV. Neatšaukiamos nuostatos 


4 straipsnis 

Konstitucijos 1 straipsnio nuostata dėl valstybės formos, taip pat 2 ir 
3 straipsnių nuostatos negali būti keičiamos, taip pat negali būti siūlomas 
bet koks jų pakeitimas. 


V. Pagrindiniai valstybės tikslai ir uždaviniai 


5 straipsnis 

Pagrindiniai valstybės tikslai ir uždaviniai - užtikrinti Turkijos tautos 
nepriklausomumą ir integralumą, šalies nedalomumą, Respublikos formą 
ir demokratiją, gerovę, taiką ir laimę individams bei visuomenei; siekti ša- 
linti politines, ekonomines ir socialines kliūtis, kurios apriboja pagrindi- 
nes asmenų teises ir laisves tokiu būdu, kuris nesuderinamas su teisingu- 
mo ir socialinės valstybės principais, reglamentuotais įstatymuose; ir teikti 
asmens dvasinei ir materialiai būčiai būtinas sąlygas. 


VI. Suverenitetas 


6 straipsnis 

Suverenitetas priklauso tautai be jokių ribojimų arba sąlygų. Turkų 
tauta vykdo savo suverenitetą per įgaliotus organus, kaip nurodo Konstitu- 
cijoje išdėstyti principai. 

Suvereniteto naudojimas negali būti perduotas bet kokiems tikslams 
bet kokiam individui, visuomenės grupei ar klasei. Joks asmuo ar organas 
negali įgyti jokios valstybinės valdžios, kuri nekyla iš Konstitucijos. 

VII. Įstatymų leidžiamoji valdžia 


7 straipsnis 

Įstatymų leidžiamoji valdžia priklauso Didžiajai Nacionalinei Asam- 
blėjai veikiančiai Turkijos vardu ir atstovaujančiai Turkijos tautai. Ši galia 
negali būti perduota. 


VIII. Vykdomoji valdžia 


8 straipsnis 
Vykdomoji valdžia turi būti vykdoma Respublikos Prezidento ir Mi- 
nistrų Tarybos bei neprieštarauti Konstitucijai ir įstatymams. 


IX. Teisminė valdžia 


9 straipsnis 
Teisminę valdžią vykdo nepriklausomi teismai Turkijos tautos vardu. 


X. Lygybė prieš įstatymą 


10 straipsnis 

Visi yra lygūs prieš įstatymą nepaisant kalbos, rasės, odos spalvos, ly- 
ties, politinių įsitikinimų, pažiūrų, tikėjimo ar kitų skirtumų. 

Vyrai ir moterys turi lygias teises. Valstybė turi pareigą užtikrinti, kad 
ši lygybė realiai egzistuotų. Priemonės, kurių imamasi šiam tikslui, turi ne- 
prieštarauti lygybės principui. 

Priemonės, kurių reikia imtis, vaikams, pagyvenusiems žmonėms, ne- 
įgaliems žmonėms, kankinių našlėms ir našlaičiams, veteranų interesams 
apginti, neturi būti laikomos pažeidžiančiomis lygybės principą. 

Jokia privilegija negali būti suteikta dėl asmens, šeimos, visuomenės 
grupės ar klasės. 

Valstybės organai ir administracinės institucijos privalo veikti laikan- 
tis lygybės prieš įstatymą principo visuose savo veiklos procesuose. 


XI. Konstitucijos viršenybė ir privaloma galia 


11 straipsnis 

Konstitucijos nuostatos yra pagrindinės teisinės normos, privalomos 
įstatymų leidžiamosios, vykdomosios ir teisminės valdžios institucijoms, 
administracinėms institucijoms ir kitoms įstaigoms bei asmenims. Įstaty- 
mai negali prieštarauti Konstitucijai. 

ANTRA DALIS 
PAGRINDINĖS TEISĖS IR PAREIGOS 
Pirmas skyrius. BENDROSIOS NUOSTATOS 


I. Pagrindinių teisių ir laisvių prigimtis 


12 straipsnis 

Kiekvienas asmuo turi pamatines ir neatimamas teises ir laisves, ku- 
rios yra neliečiamos ir neatimamos. Pamatinių teisių ir laisvių įgyvendini- 
mas neatsiejamas nuo asmeninės atsakomybės visuomenei, šeimai ir pa- 
reigų kitiems asmenims. 


II. Pagrindinių teisių ir laisvių apribojimai 


13 straipsnis 

Pagrindinės teisės ir laisvės gali būti ribojamos tik įstatymais ir lai- 
kantis Konstitucijos straipsniuose nurodytų atitinkamų priežasčių, nepa- 
žeidžiant jų esmės. Šie apribojimai turi ne- prieštarauti Konstitucijos raidei 
ir dvasiai, demokratinės tvarkos reikalavimams, pasaulietinės respublikos 
ir proporcingumo principams. 


III. Draudimas piktnaudžiauti pagrindinėmis teisėmis ir laisvėmis 


14 straipsnis 

Nė viena iš teisių ir laisvių, įtvirtintų Konstitucijoje, negali būti įgy- 
vendinama taip, jog ja būtų siekiama pažeisti valstybės nedalomą vientisu- 
mą teritorijos ir tautos požiūriu, keltų pavojų demokratinei ir pasaulietinei 
Respublikos tvarkai, grindžiamai žmogaus teisėmis. 

Jokia šios Konstitucijos nuostata neturi būti aiškinama kitu būdu, ku- 
ris leidžia valstybei ar asmenims sunaikinti pagrindines Konstitucijos nu- 
statytas teises ir laisves ar sukurti sąlygas siekiant apriboti jas plačiau, nei 
nurodyta Konstitucijoje. 

Sankcijos, taikytinos tiems, kurie vykdo šioms nuostatoms prieštarau- 
jančią veiklą, turi būti nustatytos įstatymu. 

IV. Pagrindinių teisių ir laisvių ribojimas 


15 straipsnis 

Karo metu, mobilizacijos ar nepaprastosios padėties atveju pagrindi- 
nių teisių ir laisvių įgyvendinimas gali būti iš dalies arba visiškai sustabdy- 
tas arba nuo Konstitucijoje įtvirtintų garantijų gali būti nukrypstama tiek, 
kiek reikalauja padėties kritiškumas ir kol valstybės įsipareigojimai pagal 
tarptautinę teisę nėra pažeidžiami. 

Žmogaus teisė į gyvybę, asmens fizinio ir dvasinio gyvenimo integra- 
lumas yra neliečiami net ir esant aplinkybėms, nurodytoms pirmojoje šio 
straipsnio dalyje, išskyrus mirties atvejus karinių veiksmų metu ir mirties 
nuosprendžių vykdymą pagal karo meto įstatymus; niekas negali būti ver- 
čiamas atskleisti jo / jos religijos, sąžinės, įsitikinimų ar pažiūrų nei būti 
kaltinamas dėl jų; nusikaltimai neturi būti tiriami, o sankcijos už juos — 
skiriamos atgaline data; nė vienas asmuo negali būti laikomas kaltu, kol tai 
neįrodyta teismo sprendimu. 


V. Užsieniečių teisinė padėtis 
16 straipsnis 


Pagrindinės užsieniečių teisės ir laisvės gali būti ribojamos įstatymu, 
suderintu su tarptautine teise. 


Antras skyrius. ASMENS TEISĖS IR PAREIGOS 


I. Asmens neliečiamumas, materialus ir dvasinis būvis 


17 straipsnis 

Kiekvienas žmogus turi teisę į gyvybę ir teisę apsaugoti ir pagerinti 
jo /jos kūnišką ir dvasinį egzistavimą. 

Žmogaus fizinio vientisumo neliečiamumas neturi būti pažeidžiamas, 
išskyrus medicininio būtinumo ir įstatymų nustatytus atvejus; negali būti 
atliekami moksliniai ar medicinos bandymai be jo / jos sutikimo. Niekas 
negali būti kankinamas ar žeminamas; niekam negali būti taikomos sank- 
cijos ar gydymas, nesuderinamas su žmogaus orumu. 

Žudymo aktas savigynos atveju ir, kai tai leidžiama pagal įstatymus, 
esant būtinybei naudoti ginklą, vykdant areštus ir pagrobimų veiksmus, 
užkardant teisėtai suimtų ar nuteistųjų galimą pabėgimą, malšinant riaušes 

ar sukilimą ar vykdant karo ar nepaprastosios padėties metu įgaliotų ins- 
titucijų įsakymus, laikomas neprieštaraujančiu teisės į gyvybę sampratai, 
apibrėžtai pirmojoje straipsnio dalyje. 


II. Priverstinio darbo draudimas 


18 straipsnis 
Niekas negali būti verčiamas dirbti. Priverstinis darbas draudžiamas. 
Asmens darbas, kai jis atlieka bausmę kalėjime arba kitaip įpareigo- 
jamas dirbti teismo sprendimu, darbas, kuris reikalingas nepaprastosios 
padėties metu; taip pat fizinis ar intelektinis darbas, kurio šaliai reikia įgy- 
vendinant civilinę saugą, nėra laikomas priverčiamuoju darbu. 


III. Asmens laisvė ir saugumas 


19 straipsnis 

Kiekvienas žmogus turi teisę į asmens laisvę ir saugumą. Niekam ne- 
gali būti atimta jo / jos laisvė, išskyrus šiuos atvejus, kai pagal nustatytus 
teisės aktus: 

vykdoma laisvės atėmimo bausmė teismo paskirtu nuosprendžiu; 
vykdomas sulaikymas pagal teismo sprendimą ar jo įgaliojimą pagal tei- 
sės aktų nuostatas; nepilnamečio paėmimas dėl jo švietimo ir priežiūros 
tikslų ar jo / jos pristatymas kompetentingai institucijai; priemonės, ku- 
rių imamasi pagal atitinkamų teisės aktų nuostatas, dėl gydymo, švietimo 
ar reabilitacijos psichiškai nesveikų asmenų, alkoholikų, narkomanų, be- 
namių arba asmenų, platinančių užkrečiamąsias ligas, kurias turi gydyti 
medicinos priežiūros įstaigos, kai tokie asmenys kelia pavojų visuomenei; 
kai būtina suimti ar sulaikyti asmenį, kuris atvyksta arba bando nelega- 
liai patekti į šalį arba kuriam buvo išduotas deportavimo ar išdavimo kitai 
valstybei orderis. 

Asmenys, jei yra rimtų įrodymų, kad jie padarė nusikaltimą, gali būti 
suimti teismo sprendimu tik siekiant užkirsti kelią jiems pabėgti ar išvengti 
baudžiamojo persekiojimo ar siekiant pakeisti / sunaikinti jų veikos įrody- 
mus, taip pat pagal kitų teisės aktų nustatytas aplinkybes, numatančias su- 
ėmimo galimybę. Suimti asmenį be teismo sprendimo galima tik tada, kai 
asmuo užklumpamas nusikaltimo vietoje arba tais atvejais, kai delsimas 
gali sutrukdyti vykdyti teisingumą; minėtų atvejų sąlygos turi būti nusta- 
tytos teisės aktuose. 

Sulaikytam asmeniui turi būti visais atvejais raštu (arba žodžiu, kai 
raštu to neįmanoma padaryti) nedelsiant pranešama apie sulaikymo prie- 
žastis, jam keliamus kaltinimus; esant bendrininkavimui šie veiksmai turi 
būti atlikti prieš asmens pristatymą teismui. 

Sulaikytasis ar suimtasis turi būti pristatytas teisėjui vėliausiai per 
keturiasdešimt aštuonias valandas, tuo atveju, kai nusikaltimai padaryti 
bendrininkaujant - per ne daugiau kaip keturias dienas, išskyrus laiką, 
reikalingą išsiųsti asmeniui į teismą, esantį arčiausiai nuo jo sulaikymo 
vietos. Niekam negali būti atimta jo / jos laisvė be teismo sprendimo, pasi- 
baigus anksčiau nurodytiems laikotarpiams. Šie laikotarpiai gali būti pra- 
tęsti tik valstybės nepaprastosios, karo padėties ar karo metu. 

Artimiesiems ar giminėms turi būti pranešta iš karto, jog asmuo buvo 
sulaikytas. 

Sulaikyti asmenys turi turėti teisę prašyti teismo priimti sprendimą 
per protingą laiką ir išleisti jį į laisvę tyrimo ar baudžiamojo proceso metu. 
Paleidimas galimas esant garantijai, kad bus užtikrintas asmens dalyvavi- 
mas baudžiamajame procese ar teismo nuosprendžio vykdymas. 

Asmenys, kurių laisvės yra apribotos dėl kokios nors priežasties, turi 
teisę kreiptis į kompetentingą teisminę instituciją kuo skubiau priimti 
sprendimą dėl jų padėties ir nedelsiant juos išlaisvinti, jeigu nustatytas ap- 
ribojimas jiems yra netaikytinas. 

Žala, kurią patyrė asmenys, apribojant jų laisvę kitais, nei šiame 
straipsnyje numatyta, pagrindais, turi būti atlyginama iš valstybės lėšų pa- 
gal bendrus kompensavimo įstatymo principus. 


IV. Privatumo ir privataus gyvenimo apsauga 
A. Privataus gyvenimo neliečiamybė 


20 straipsnis 

Kiekvienas žmogus turi teisę reikalauti pagarbos jo / jos asmeniniam 
ir šeimos gyvenimui. Asmeninio ar šeiminio gyvenimo privatumas negali 
būti pažeistas. 

Ši nuostata gali būti paneigta teismo sprendimu dėl nacionalinio sau- 
gumo, viešosios tvarkos, nusikaltimų prevencijos, visuomenės sveikatos ir 
visuomenės dorovės apsaugos, kitų asmenų teisių bei laisvių apsaugos, esant 
rašytiniam kompetentingos institucijos sprendimui, įskaitant teisę atlikti 
asmeninių daiktų, susirašinėjimo, nuosavybės tikrinimo ar poėmio prie- 

mones. Toks kompetentingos institucijos veikimas leidžiamas pagal įstaty- 
mus tais atvejais, kai delsimas gali pakenkti vykdyti teisingumą. Minėtas 
kompetentingos institucijos sprendimas turi būti pateiktas ir patvirtintas 
teismo per dvidešimt keturias valandas. Teisėjas paskelbia savo patvirtinan- 
tį sprendimą dėl institucijos veiksmų per keturiasdešimt aštuonias valandas 
po poėmio ar nuosavybės / disponavimo teisių įšaldymo momento, priešin- 
gu atveju jis laikomas negaliojančiu. 

Kiekvienas asmuo turi teisę prašyti, kad jo / jos asmens duomenys 
būtų apsaugoti. Ši garantija apima teises būti informuotam, turėti savo 
duomenų prieigą, prašyti ištaisyti ir ištrinti jo / jos asmens duomenis ir 
būti informuotam, ar jie naudojami derinant su numatomais tikslais. As- 
meniniai duomenys gali būti tvarkomi tik įstatymo numatytais atvejais ir 
su asmens sutikimu. Principai ir procedūros dėl asmens duomenų apsau- 
gos turi būti nustatyti įstatymu. 


B. Gyvenamosios vietos neliečiamumas 


21 straipsnis 

Asmens gyvenamosios vietos neliečiamybė negali būti pažeista, išsky- 
rus teismo sprendimą dėl nacionalinio saugumo, viešosios tvarkos, nusikal- 
timų prevencijos, visuomenės sveikatos ir visuomenės dorovės apsaugos, 
kitų asmenų teisių bei laisvių apsaugos, esant rašytiniam kompetentingos 
institucijos sprendimui, įskaitant teisę atlikti asmenų sulaikymo ar neleidi- 
mo į būstą priemones. Toks kompetentingos institucijos veikimas leidžia- 
mas pagal įstatymus tais atvejais, kai delsimas gali pakenkti vykdyti teisin- 
gumą. Minėtas kompetentingos institucijos sprendimas turi būti pateiktas 
ir patvirtintas teismo per dvidešimt keturias valandas. Teisėjas paskelbia 
savo patvirtinantį sprendimą dėl institucijos veiksmų per keturiasdešimt 
aštuonias valandas po poėmio ar nuosavybės / disponavimo teisių įšaldymo 
momento, priešingu atveju jis laikomas negaliojančiu. 


C. Komunikacijos laisvė 


22 straipsnis 

Kiekvienas žmogus turi susirašinėjimo laisvę. Susirašinėjimo priva- 
tumas yra fundamentalus, išskyrus teismo sprendimą dėl nacionalinio 
saugumo, viešosios tvarkos, nusikaltimų prevencijos, visuomenės sveika- 
tos ir visuomenės dorovės apsaugos, kitų asmenų teisių bei laisvių apsau- 

gos, esant rašytiniam kompetentingos institucijos sprendimui, įskaitant 
teisę stebėti ir fiksuoti susirašinėjimą. Toks kompetentingos instituci- 
jos veikimas leidžiamas pagal įstatymus tais atvejais, kai delsimas gali 
pakenkti teisingumo vykdymui. Minėtas kompetentingos institucijos 
sprendimas turi būti pateiktas ir patvirtintas teismo per dvidešimt ke- 
turias valandas. Teisėjas paskelbia savo patvirtinantį sprendimą dėl ins- 
titucijos veiksmų per keturiasdešimt aštuonias valandas po poėmio ar 
nuosavybės / disponavimo teisių įšaldymo momento, priešingu atveju jis 
laikomas negaliojančiu. 

Valstybės institucijų ir įstaigų, kurioms gali būti taikoma tokios teisės 
išimtis, sąrašas nustatoma įstatymu. 


V. Apsigyvenimo ir judėjimo laisvė 


23 straipsnis 

Kiekvienas žmogus turi teisę pasirinkti gyvenamąją vietą ir judėjimo 
laisvę. 

Teisė pasirinkti gyvenamąją vietą gali būti ribojama įstatymu, turint 
tikslą užkirsti kelią nusikaltimams, skatinant socialinę ir ekonominę plė- 
trą, pasiekti darnią ir tvarkingą miestų plėtrą ir apsaugoti visuomenės nuo- 
savybę. 

Judėjimo laisvė gali būti ribojama įstatymų nustatyta tvarka tiriant ir 
patraukiant asmenį baudžiamojon atsakomybėn už galimą nusikaltimą ir 
vykdant nusikalstamumo prevenciją. 

Piliečio laisvė išvykti iš šalies gali būti apribota tik teismo sprendimu, 
pagrįstu vykdomu baudžiamuoju tyrimu ar persekiojimu. 

Piliečiai negali būti deportuoti arba netekti teisės atvykti į tėvynę. 


VI. Religijos ir sąžinės laisvė 


24 straipsnis 

Kiekvienas žmogus turi sąžinės, tikėjimo ir įsitikinimų laisvę. Maldos, 
religinės apeigos ir ritualai turi būti atliekami laisvai tiek, kiek jie nepažei- 
džia Konstitucijos 14 straipsnio nuostatų. 

Niekas negali būti verčiamas dalyvauti religiniuose ritualuose ir cere- 
monijose arba atskleisti religinius įsitikinimus ar būti kaltas ar diskrimi- 
nuojamas dėl savo religinių įsitikinimų ir papročių. 

Religinis ir dorovinis auklėjimas bei mokymas turi būti vykdomas 
laikantis valstybinės priežiūros ir kontrolės. Religinių kultūrų ir moralės 
pažintinis mokymas turi būti viena iš privalomų pamokų pradinių ir vidu- 
rinių mokyklų mokymo programose. Kitas religinis švietimas ir mokymas 
turi būti vykdomas individo pasirinkimu, o nepilnamečių atveju - jų teisė- 
tų atstovų pageidavimu. 

Niekam negali būti leidžiama piktnaudžiauti savo religija ar religiniais 
įsitikinimais, ar religinėmis šventybėmis, nepriklausomai nuo asmeninių 
ar politinių interesų ar įtakos tikslų ar net iš dalies tai grindžiant pagrindi- 
nių socialinių, ekonominių, politinių ir teisinių principų gynimu valstybės 
naudai religinių dogmų pagrindimu. 


VII. Minties ir nuomonės laisvė 


25 straipsnis 

Kiekvienas turi minties ir nuomonės laisvę. Niekas negali būti verčia- 
mas atskleisti jo / jos mintis ir nuomonę dėl bet kokios priežasties ar tikslo; 
būti kaltinamas dėl jo / jos minčių ir nuomonės turinio. 


VIII. Saviraiškos ir informacijos laisvė 


26 straipsnis 

Kiekvienas turi teisę reikšti ir skleisti jo / jos mintis ir nuomonę žo- 
džiu, raštu ar nuotraukose arba per kitas žiniasklaidos priemones, indivi- 
dualiai arba kolektyviai. Ši laisvė apima galimybę gauti ar skleisti informa- 
ciją arba idėjas netrukdomam oficialių institucijų. Ši nuostata nedraudžia 
reguliuoti ar licencijuoti informacijos perdavimą per radiją, televiziją, kiną 
arba kitas visuomenės informavimo priemones. 

Ši laisvė gali būti ribojama nacionalinio saugumo, viešosios tvarkos, 
visuomenės saugumo tikslais, siekiant apsaugoti pagrindines Respublikos 
vertybes, jos nedalomumą ir vientisumą, visuomenės vienybę, užtikrinant 
nusikalstamumo prevenciją, baudžiant pažeidėjus, apsaugant valstybines 
paslaptis, privataus bei šeimos gyvenimo neliečiamumą, profesines / ko- 
mercines paslaptis, kaip tai numato įstatymas, arba užtikrinti tinkamą teis- 
mų sistemos veikimą. 

Sąlygos ir procedūros, taikytinos saviraiškos ir informacijos sklaidos 
laisvei, turi būti nustatytos įstatymu. 

IX. Mokslo ir meno laisvė 


27 straipsnis 

Kiekvienas žmogus turi teisę mokytis ir mokyti, išreikšti ir skleisti 
mokslą ir meną, ir laisvai atlikti mokslinius tyrimus. Teise skleisti mokslą 
negalima naudotis siekiant pakeisti Konstitucijos 1, 2 ir 3 straipsnių nuos- 
tatas. Šio straipsnio nuostatos nekliudo taikyti įstatymo teisinį reguliavimą 
įvežant ir platinant užsienio mokslo leidinius šalyje. 


X. Nuostatos, susijusios su spauda ir viešinimu 
A. Spaudos laisvė 


28 straipsnis 

Spauda yra laisva ir negali būti cenzūruojama. Spaustuvės įstaiga ne- 
gali būti steigiama reikalaujant išankstinio leidimo arba finansinio užstato. 

Siekiant riboti spaudos laisvę turi būti paisoma Konstitucijos 26 ir 27 
straipsnių nuostatų. 

Kiekvienas, kuris rašo bet kokias naujienas ar straipsnius, kurios aiš- 
kiai kelia grėsmę vidaus ar išorės saugumui, valstybės nedalomam vientisu- 
mui jos teritorijos ar tautos požiūriu, linksta kurstyti nusikaltimus, riaušes 
ar maištą ar kuris susijęs su įslaptintų valstybės paslapčių atskleidimu arba 
turi įgaliojimus juos pavesti spausdinti, ar kuris spausdina arba perduoda 
tokias naujienas ar straipsnius kitiems anksčiau minėtais tikslais, turi būti 
laikomas atsakingu pagal teisės aktus, susijusius su šių nusikaltimų teisiniu 
vertinimu. Spaudos platinimas gali būti ribojamas kaip atsargumo priemo- 
nė teismo sprendimu arba aiškiai pagal įstatymą nustatytos kompetentingos 
institucijos sprendimu, jei toks delsimas yra žalingas valstybės interesams. 
Institucija ribodama spaudos platinimą savo sprendimą pateikia kompe- 
tentingam teismui per 24 valandas. Spaudos platinimo apribojimas tampa 
niekiniu, jeigu institucijos sprendimo teismas nepatvirtina per 48 valandas. 

Spaudos platinimas dėl realių įvykių informavimo negali būti draudžia- 
mas, išskyrus tuos atvejus, jei teisėjo sprendimas išduotas neviršijant teisės 
aktuose nustatytų reikalavimų užtikrinti tinkamą teismų sistemos veikimą. 

Periodiniai ir neperiodiniai leidiniai gali būti areštuoti teisėjo spren- 
dimu, kai tai būtina atliekamam tyrimui ar patraukimui baudžiamojon at- 
sakomybėn dėl nusikaltimų, numatytų įstatymuose; arba teisės aktų nusta- 
tytos kompetentingos institucijos sprendimu tais atvejais, kai delsimas gali 

kelti žalą vidaus ar išorės saugumui, valstybės nedalomam vientisumui jos 
teritorijos ar Tautos požiūriu, kurie linkę kurstyti nusikaltimus, riaušes ar 
maištą ar kurie susiję su įslaptintų valstybės paslapčių atskleidimu. Kom- 
petentinga institucija sulaikydama leidinius savo sprendimą kompetentin- 
gam teismui pateikia per 24 valandas. 

Leidinių sulaikymo apribojimas tampa niekiniu, jeigu institucijos 
sprendimo teismas nepatvirtino per 48 valandas. 

Bendrosios nuostatos taikomos ir tada, kai periodiniai ar neperiodi- 
niai leidiniai paimami dėl priežasčių, susijusių su baudžiamojo tyrimo ir 
baudžiamojo persekiojimo tikslais. 

"Turkijos periodiniai leidiniai gali būti laikinai sustabdomi teismo 
sprendimu, jei juose randama informacija, kuri pažeidžia valstybės teri- 
torijos ir Tautos nedalomą integralumą, pagrindinius demokratijos prin- 
cipus, Respublikos nacionalinį saugumą ir viešą moralę. Bet kuri publi- 
kacija, kuri aiškiai atitinka anksčiau minėtus požymius ir yra periodinio 
leidinio tęsinys, draudžiama ir turi būti konfiskuota teismo sprendimu. 


B. Teisė skelbti periodinius ir neperiodinius leidinius 


29 straipsnis 

Periodinių ar neperiodinių leidinių leidybai neturi būti taikomas iš- 
ankstinio leidimo ar finansinio užstato reikalavimas. 

Informacijos ir nurodytų dokumentų teikimas pagal įstatymą paskir- 
tai kompetentingai institucijai yra pakankamas pradėti leidybą. Jei pateikti 
duomenys ir dokumentai pažeidžia įstatymus, kompetentinga institucija 
turi kreiptis į teismą dėl leidinio veiklos sustabdymo. 

Principai, susiję su informacijos skelbimu, leidybos finansiniais ište- 
kliais ir žurnaliso profesija, turi būti reglamentuojami įstatymu. Įstatymas 
negali nustatyti jokių politinių, ekonominių, finansinių ir techninių sąlygų, 
trukdančių laisvą žinių sklaidą minčių ar pažiūrų pagrindu. 

Periodiniai leidiniai turi vienodą prieigą prie valstybės, kitų viešųjų 
juridinių asmenų, organizacijų informacinių šaltinių. 


C. Spausdinimo įrenginių apsauga 


30 straipsnis 

Spaustuvė, tinkamai įsteigta kaip spaudos įmonė pagal įstatymus, ir 
spaudos įranga negali būti konfiskuota arba uždrausta eksploatuoti, išsky- 
rus atvejus, jei buvo naudojami nusikalstamais tikslais. 

D. Teisė taikyti kitus nei viešoji žiniasklaida informacijos sklaidos 
būdus 


31 straipsnis 

Asmenys ir politinės partijos turi teisę kurti ir naudoti žiniasklaidą bei 
komunikacijos priemones savo reikmėms, išskyrus oficialią spaudą. Tokių 
priemonių kūrimas ir naudojimas turi būti reglamentuotas įstatymu. 

Įstatymas negali taikyti apribojimų visuomenei drausti naudotis tei- 
kiama informacija per šias žiniasklaidos priemones arba užkirsti kelią vie- 
šosios nuomonės laisvam formavimui, išskyrus atvejus, kai to reikalauja 
nacionalinio saugumo, viešosios tvarkos ar viešojo intereso apsaugos, mo- 
ralės ir sveikatos užtikrinimo poreikiai. 


E. Teisė į atsikirtimą ir paneigimą 


32 straipsnis 

Ši teisė turi būti taikoma tik tais atvejais, kai asmens reputacija ir gar- 
bė pažeista nepagrįsta leidinių informacija ir turi būti reglamentuota įsta- 
tymu. Jei paneigimas arba atsakymas nėra paskelbtas, teisėjas per septynias 
dienas po apeliacinio skundo pateikimo dienos nusprendžia, ar ši atsikirti- 
mo / paneigimo publikacija yra privaloma. 

XI. Susivienijimų teisės ir laisvės 
A. Teisė į susivienijimus 
33 straipsnis 

Kiekvienas turi teisę steigti asociacijas arba tapti jų nariu, arba pasi- 
traukti iš jų be papildomų leidimų. Niekas negali būti verčiamas tapti nariu 
ar išlikti asociacijoje. Asociacijų laisvė gali būti apribota tik pagal įstatymą 
nacionalinio saugumo, viešosios tvarkos, nusikalstamumo prevencijos, 
viešosios moralės, visuomenės sveikatos ir kitų asmenų teisių užtikrinimo 
sumetimais. 

Formalumai, sąlygos ir procedūros naudojimosi laisve jungtis į asoci- 
acijas turi būti nustatyti įstatymu. 

Asociacijos gali būti panaikinamos arba suspenduojamos teismo 
sprendimu įstatymų nustatytais atvejais. Jei tai yra reikalinga dėl naciona- 
linio saugumo, viešosios tvarkos, nusikalstamumo prevencijos, instituci- 
joms gali būti suteiktos įstatymo galios sustabdyti asociacijos veiklą. 

Institucija ribodama asociacijos veiklą savo sprendimą pateikia kom- 
petentingam teismui per 24 valandas. Toks apribojimas tampa niekiniu, 
jeigu institucijos sprendimo teismas nepatvirtino per 48 valandas. 

Straipsnio pirmosios pastraipos nuostatos nedraudžia nustatyti asoci- 
acijos laisvės apribojimų ginkluotųjų pajėgų ir saugumo pajėgų pareigūnų 
ir valstybės tarnautojų kategorijoms. 

Šio straipsnio nuostatos taip pat taikomos ir fondams. 


B. Teisė rengti susitikimus ir eitynes 


34 straipsnis 

Kiekvienas žmogus turi teisę į beginklius ir taikius susirinkimus ir ei- 
tynes be išankstinio leidimo. Teisė rengti susirinkimus ir eitynes turi būti 
ribojama tik įstatymu dėl nacionalinio saugumo, visuomenės tvarkos, nu- 
sikalstamumo prevencijos, visuomenės sveikatos apsaugos ir visuomenės 
dorovės arba kitų asmenų teisių ir laisvių apsaugos tikslų. Naudojimosi 
teise surengti susitikimus ir eitynes formalumai, sąlygos ir procedūros turi 
būti nustatyti įstatymu. 


XII. Teisė į nuosavybę 


35 straipsnis 

Kiekvienas turi teisę turėti ir paveldėti nuosavybę. Šios teisės gali būti 
apribotos tik įstatymu, atsižvelgiant į visuomenės poreikius. Teisės į nuosa- 
vybės naudojimą neturi prieštarauti visuomenės interesams. 


XIII. Nuostatos dėl teisių apsaugos 
A. Teisė į teismo procesą 


36 straipsnis 

Kiekvienas žmogus turi teisę bylinėtis kaip ieškovas ar atsakovas ir 
teisę į teisingą bylos nagrinėjimą teisme. Joks teismas negali atsisakyti na- 
grinėti jo jurisdikcijai priklausančios bylos. 


B. Teisminės valdžios išskirtinumo principas 


37 straipsnis 
Niekas negali vykdyti teisingumo pagal teismines procedūras, išsky- 
rus teisėtai paskirtą teismą. 

Negali būti nustatyti specialūs teismai, tribunolai ar kitos institucijos, 
kurios paveržtų teisėtai veikiančio bendrojo teismo galias. 


C. Baudžiamosios politikos principai 


38 straipsnis 

Niekas negali būti baudžiamas už veikas, kurios pagal įstatymą nebu- 
vo nusikalstamos jų padarymo metu. Niekam negali būti skirta griežtesnė 
bausmė nei ta, kuri buvo nustatyta įstatyme nusikaltimo padarymo metu. 

Šio straipsnio pirmosios dalies nuostatos taikomos ir bausmių skyri- 
mo bei apkaltinamųjų nuosprendžių vykdymo senaties atvejams. 

Bausmes ir kitas joms prilygstančias saugumo priemones nustato įsta- 
tymas. 

Niekas negali būti laikomas kaltu, kol jo kaltumas neįrodytas teisme. 

Niekas negali būti verčiamas prisipažinti ar liudyti padarius nusikals- 
tamą veiką, kad būtų apkaltintas pats / pati arba jo / jos artimieji. 

Įrodymai, gauti nelegaliais metodais, negali būti laikomi įrodymais. 

Baudžiamoji atsakomybė yra individuali. 

Niekam negali būti atimta jo / jos laisvė vien dėl nesugebėjimo įvyk- 
dyti sutartinę prievolę. 

Papildoma nuostata sukurta ir panaikinta 2004 m. gegužės 7 d. 

Negali būti taikoma mirties ar visiškos turto konfiskacijos bausmė. 
Valdžios institucijos neturi teisės riboti asmens laisvės. Išimtys iš šios 
nuostatos gali būti nustatytos teisės aktuose dėl vidaus tvarkos ginkluotųjų 
pajėgų. 

Joks pilietis negali būti išduotas užsienio šaliai dėl padarytos nusikals- 
tamos veikos, išskyrus įpareigojimus, kylančius šaliai kaip Tarptautinio 
baudžiamojo tribunolo narei. 


XIV. Teisė į teisminę gynybą 


39 straipsnis 


Nepriklausomai nuo teismo proceso dalyko ir jame dalyvaujančių 
šalių procesinių ypatumų, atsakovas ar kaltinimasis turi teisę į teisminę 


gynybą. 

XV. Pagrindinių teisių ir laisvių apsauga 


40 straipsnis 

Kiekvienas asmuo, kurio konstitucinės teisės ir laisvės buvo pažeistos, 
turi teisę reikalauti nedelstino kreipimosi į kompetentingą instituciją. Vals- 
tybė privalo nurodyti savo procedūrose pažeistos teisės gynimo priemo- 
nes, kreipimųsi terminus ir atsakingas valdžios institucijas, į kurias galėtų 
kreiptis suinteresuoti asmenys. 

Asmens patirti nuostoliai dėl neteisėtų viešųjų pareigūnų veiksmų 
turi būti atlyginami valstybės teisės aktų nustatyta tvarka. Valstybė pasilie- 
ka teisę kreiptis dėl galutinio žalos atlyginimo į atsakingą pareigūną. 


Trečias skirius. SOCIALINĖS IR EKONOMINĖS TEISĖS 
IR PAREIGOS 


I. Šeimos ir vaikų teisių apsauga 


41 straipsnis 

Šeima yra Turkijos visuomenės pagrindas ir remiasi sutuoktinių ly- 
gybe. 

Valstybė imasi būtinų priemonių ir nustatyti reikalingą tvarką apsau- 
goti šeimos taiką ir gerovę, ypač motinos ir vaiko interesus ir užtikrinti 
šeimos planavimo mokymą ir jo praktiką. 

Kiekvienas vaikas turi teisę į apsaugą ir priežiūrą ir teisę palaikyti tie- 
sioginius asmeninius santykius su jo / jos motina ir tėvu, išskyrus atvejus, 
kai tai prieštarauja jo / jos interesams. 

Valstybė imasi priemonių, skirtų vaikų apsaugai nuo visų rūšių smur- 
to ir prievartos. 


II. Teisė ir pareiga į mokymą 


42 straipsnis 

Niekam negali būti atimta teisė į išsilavinimą. 

Teisės į mokslą apimtis turi būti apibrėžta ir reglamentuota įstatymu. 

Mokymas turi būti atliekamas pagal Atatiurko principus ir reformas, 
remiantis šiuolaikinio mokslo ir švietimo principais, vadovaujant ir kon- 
troliuojant valstybei. 

Negali būti kuriamos švietimo įstaigos, pažeidžiančios šiuos prin- 
cipus. 

Švietimo laisvė neatleidžia asmens nuo lojalumo Konstitucijai. 

Pradinis ugdymas yra privalomas visiems abiejų lyčių piliečiams ir 
nemokamas valstybinėse mokyklose. 

Privačių pradinių ir vidurinių mokyklų veikimo principai turi būti re- 
guliuojami įstatymu, laikantis valstybinių mokyklų standartų. 

Valstybė teikia stipendijas ir kitas priemones gabiems studentams, ku- 
riems trūksta finansinių išteklių tęsti mokslus. Valstybė imasi būtinų prie- 
monių, kad padėtų tiems, kuriems reikia specialaus išsilavinimo, siekiant 
tokius žmones padaryti naudingus visuomenei. 

Mokymo, švietimo, mokslinių tyrimų ir studijų veiklos yra vieninte- 
lės, kurias vykdo mokymo įstaiga. Šios veiklos negali būti ribojamos. 

Jokia kita kalba nei turkų negali būti mokoma kaip gimtoji Turkijos 
piliečiams bet kokioje švietimo įstaigoje. Užsienio kalbų mokymas švieti- 
mo įstaigose, jų mokymo taisyklės, kurių turėtų būti laikomasi mokyklose, 
vykdančiose lavinimą užsienio kalba, turi būti nustatoma įstatymu, laikan- 
tis tarptautinių sutarčių nuostatų. 


III. Viešasis interesas 
A. Pakrančių naudojimas 


43 straipsnis 

Pakrantės yra pavaldžios ir naudojamos valstybės labui. Naudojant 
jūrų, ežerų pakrantes ar upių krantus ir pakrančių ruožus palei jūrą ir eže- 
rus turi būti atsižvelgiama į viešojo intereso prioritetą. Krantų ir pakrančių 
juostos plotį pagal panaudojimo sąlygų paskirtį privatiems asmenims nu- 
stato įstatymas. 


B. Žemės nuosavybė 


44 straipsnis 

Valstybė imasi būtinų priemonių palaikyti ir plėtoti veiksmingą že- 
mės apdirbimą, siekiant išvengti jos praradimo dėl erozijos ir suteikti žemę 
ūkininkams, neturintiems ar neturintiems pakankamai nuosavybės teise 
priklausančios žemės. Šiuo tikslu įstatymas gali nustatyti tinkamų žemės 
vienetų dydį, atsižvelgiant į skirtingus žemės ūkio regionus ir ūkininkavi- 
mo sritis. Žemės sklypų teikimas ūkininkams, turintiems nepakankamai 

žemės, neturi sukelti šalies gamybos mažėjimo, miškų ir kitų žemės ir po- 
žeminių išteklių išeikvojimo. 

Sklypai, platinami šiam tikslui, negali būti padalinti ar perleisti kitiems 
asmenims, išskyrus paveldėjimo atvejus, ir turi būti dirbami tik ūkininkų, 
kuriems žemė buvo perduota, ir jų įpėdinių vardu. Šių sąlygų nesilaikymas 
ir principai, susiję su žalos dėl valstybės suteiktos žemės netinkamo naudo- 
jimo atlyginimo, turi būti nustatyti įstatymu. 


C. Žemės ūkio, gyvulininkystės ir asmenų, kurie verčiasi šia veikla, 
apsauga 


45 straipsnis 

Valstybė skatina ūkininkus ir gyvulių veisėjus įgyti techniką, įrengi- 
nius ir kitus resursus, siekiant išvengti netinkamo žemės ūkio paskirties 
žemės pievų ir ganyklų naudojimo ar sunaikinimo bei padidinti augali- 
ninkystės ir gyvulininkystės produkciją pagal žemės ūkio planavimo prin- 
cipus. 

Valstybė imasi reikiamų priemonių, kad augalininkystės ir gyvulinin- 
kystės produktai būtų realiai panaudoti ir kad gamintojams už savo pro- 
duktus galėtų būti skiriamas realus atlyginimas. 


D. Eksproprijavimas 


46 straipsnis 

Valstybės ir viešosios korporacijos turi teisę, jei viešasis interesas rei- 
kalauja, nusavinti privatų nekilnojamąjį turtą visiškai ar iš dalies nustatant 
jo viešą panaudojimą, laikantis principų ir procedūrų, numatytų įstaty- 
muose, bei su sąlyga, kad reali kompensacija už jo paėmimą bus sumoka- 
ma iš anksto. 

Dėl ekspropriacijos sprendimo ir sumos dėl kompensacijos, jos padi- 
dinimo, priimant galutinį sprendimą, teikiama kompensacija turi būti su- 
mokėta grynaisiais pinigais ir iš anksto. Tačiau tokia priemonė ir jos proce- 
dūra skiriant kompensaciją už nusavintą žemę ar išteklius gali būti skiriama 
tik žemės ūkio reformos tikslais, įgyvendinant pagrindinius energetikos ir 
drėkinimo projektus, būsto ir apgyvendinimo programas, miškotvarką, pa- 
krančių apsaugą ir vystant turizmą, įstatymo nustatyta tvarka. Tais atvejais, 
kai įstatymai gali leisti mokėjimą dalimis, mokėjimo laikotarpis negali būti 
ilgesnis kaip penkeri metai, o mokėjimai turi būti atliekami lygiomis dalimis. 

Kompensacija už nusavintą mažų ūkininkų naudotą jo / jos asmeninę 
žemę turi būti mokama iš anksto visais atvejais. 

Kiti interesai, atitinkantys šiame straipsnyje minėtus viešuosius inte- 
resus, gali būti įgyvendinami laikantis jo antrosios dalies nuostatų. 


E. Nacionalizacija ir privatizavimas 


47 straipsnis 

Privačios įmonės, teikiančios visuomenino pobūdžio paslaugas, gali 
būti nacionalizuotos dėl viešojo intereso poreikių. 

Nacionalizacija turi būti atliekama laikantis perimamo turto vertės at- 
lyginimo principo. Metodai ir tvarka, taikomi apskaičiuojant tikrąją vertę, 
turi būti atliekami įstatymų nustatyta tvarka. 

Principai ir taisyklės, susijusios su įmonių ir nuosavo turto privatiza- 
vimu valstybės, valstybinių įmonių ir kitų viešojo sektoriaus įstaigų nau- 
dai, turi būti nustatyti įstatymu. 

Tos investicijos ir veiklos, kurias vykdo valstybė, valstybės įmonės ir 
kiti viešieji juridiniai asmenys, kurios gali būti atliekamos arba perduotos 
asmenims ar bendrovėms per koncesijų teisės sutartis, turi būti nustato- 
mos įstatymu. 


IV. Darbo ir darbo sutarties laisvė 


48 straipsnis 

Kiekvienas turi teisę į laisvę dirbti ir sudaryti sutartis jo / jos profesi- 
nėje srityje. Privačių įmonių steigimas yra laisvas. Valstybė imasi priemo- 
nių užtikrinti, kad privačios įmonės veiks pagal nacionalinės ekonomikos 
reikalavimus ir užtikrins socialinius, saugumo ir stabilumo tikslus. 


V. Nuostatos, susijusios su darbu 
A. Teisė ir pareiga dirbti 


49 straipsnis 

Kiekvienas žmogus turi teisę ir pareigą dirbti. Valstybė imasi reikia- 
mų priemonių, kad pakeltų darbuotojų gyvenimo kokybę ir apsaugotų 
darbuotojus bei išvengtų bedarbystės, siekiant pagerinti bendrąsias darbo 
sąlygas, skatinti darbą, sukurti tinkamas ekonomines sąlygas, vykdyti ne- 
darbo prevenciją ir užtikrinti darbo vienybę. 

B. Darbo sąlygos ir teisė į poilsį ir laisvalaikį 


50 straipsnis 

Niekas negali būti verčiamas atlikti darbą, netinkamą dėl jo / jos am- 
žiaus, lyties ir pajėgumo. Nepilnamečiai, moterys ir fiziškai bei psichiškai 
neįgalūs asmenys naudojasi ypatingomis apsaugos garantijomis nustatant 
jų darbo sąlygas. 

Visi darbuotojai turi teisę į poilsį ir laisvalaikį. 

Teisės ir sąlygos, susijusios su mokamais darbo savaitgaliais, švenčių 
dienomis, kasmetinių mokamų atostogų suteikimu, turi būti reglamentuo- 
jamos įstatymu. 


C. Teisė organizuoti profesines sąjungas 


51 straipsnis 

Darbuotojai ir darbdaviai turi teisę steigti profesines sąjungas ir dides- 
nes organizacijas be išankstinio leidimo, jie taip pat turi teisę tapti profesinės 
sąjungos nariais ir laisvai atšaukti savo narystę, siekdami apsaugoti ir plėtoti 
savo ar kitų jos narių ekonominius ir socialinius interesus bei teises. Niekas 
negali būti verčiamas tapti profesinės sąjungos nariu ar pasitraukti iš jos. 

Teisė steigti tokias sąjungas turi būti ribojamos tik įstatymu nacionali- 
nio saugumo, viešosios tvarkos, nusikalstamumo prevencijos, visuomenės 
sveikatos, moralės ir kitų asmenų teisių ir laisvių gynimo sumetimais. 

Formalumai, sąlygos ir procedūros, įgyvendinant teisę steigti sąjungą, 
turi būti nustatyti įstatymu. 

Profesinių sąjungų ir aukštesnių tokio pobūdžio susivienijimų veiklos 
tikslai turi atitikti pagrindinius Respublikos ir demokratijos principus. 


D. Sąjungų veikla 


52 straipsnis (panaikintas). 


VI. Kolektyvinė darbo sutartis ir teisė streikuoti 
A. Teisė į kolektyvinę darbo sutartį ir kolektyvo susitarimą 


53 straipsnis 

Darbuotojai ir darbdaviai turi teisę sudaryti kolektyvines darbo sutar- 
tis, kad būtų abipusiškai reglamentuota jų ekonominė ir socialinė padėtis 
bei darbo sąlygos. 

Procedūra, kurios reikia laikytis sudarant kolektyvinio darbo susitari- 
mus, turi būti reglamentuojama įstatymu. 

Visuomenės tarnautojai ir kiti valstybės tarnautojai taip pat turi teisę 
sudaryti kolektyvines sutartis. 

Šalys gali kreiptis į valstybės tarnautojų Arbitražo tarybą, jeigu iškyla 
nesutarimų dėl kolektyvinės sutarties vykdymo. Valstybės tarnautojų arbi- 
tražo tarybos sprendimas yra galutinis ir privalomas kolektyvinės sutarties 
šalims. 

Kolektyvinės sutarties teisės turinio ir jos naudojimo išimtys, jose api- 
brėžiami asmenys ir jų statusas, sutarties sudarymo procedūra ir įsigalio- 
jimas, kolektyvinės sutarties nuostatų tęstinis galiojimas į pensiją išėjusių 
darbuotojų atžvilgiu, kolektyvines sutartis sudariusių organizacijų veiklos 
principai, Valstybės tarnautojų arbitražo kolegijos veiklos ir kiti klausimai 
turi būti nustatyti įstatymu. 


B. Teisė streikuoti 


54 straipsnis 

Darbuotojai turi teisę streikuoti kolektyvinės sutarties sudarymo de- 
rybų proceso metu, jei iškyla nesutarimų dėl jos sąlygų. Nuostatos, regla- 
mentuojančios naudojimąsi šia teise ir darbdavio teisė reaguoti į streiką, 
jos taikymo sritis ir išimtys, turi būti reglamentuotos įstatymu. Streiko 
teise neturi būti naudojamasi prieštaraujant viešajai tvarkai, visuomenės 
interesams ir tokiu būdu kenkiant nacionaliniam ūkiui. 

Aplinkybės ir profesinės sritys, dėl kurių streikai gali būti uždrausti ar 
atidėti, turi būti reglamentuojamos įstatymu. 

Tais atvejais, kai streikai yra draudžiami ar perkeliami, tokie ginčai 
turi būti išspręsti Aukščiausiojo arbitražo taryboje, pasibaigus jų atidėji- 
mo laikotarpiui. Ginčo šalys gali kreipti į Aukščiausiąją arbitražo tarybą 
bendru sutarimu bet kuriame ginčo etape. Aukščiausiojo arbitražo tarybos 
sprendimai yra galutiniai ir turi privalomą galią kolektyvinės darbo sutar- 
ties šalims. Aukščiausiojo arbitražo tarybos struktūrą ir funkcijas nustato 
įstatymas. 

Tie, kurie atsisako streikuoti, jokiu būdu negali būti nušalinti nuo 
darbo. 

VII. Teisė į teisingą darbo užmokestį 


55 straipsnis 

Darbo užmokestis turi būti mokamas už darbą. Valstybė imasi būtinų 
priemonių užtikrinti, kad darbuotojai uždirbtų teisingą darbo užmokestį, 
proporcingą atliekamam darbui, ir naudotųsi kitomis socialinėmis išmo- 
komis. 

Nustatant minimalų darbo užmokestį, gyvenimo sąlygas darbuoto- 
jams turi būti atsižvelgiama į ekonominę situaciją šalyje. 


VIII. Sveikata, aplinka ir apgyvendinimas 
A. Sveikatos priežiūros paslaugos ir aplinkos apsauga 


56 straipsnis 

Kiekvienas žmogus turi teisę gyventi sveikoje ir subalansuotoje aplin- 
koje. Valstybė ir piliečiai privalo gerinti gamtos aplinką, siekiant apsaugo- 
ti aplinkos gerovę ir užkirsti kelią jos taršai. Valstybė reguliuoja sveikatos 
priežiūros paslaugų planavimą ir veikimą, siekiant užtikrinti, kad visi as- 
menys turėtų sąlygas į sveiką fizinį ir psichinį gyvenimą, ir užtikrinti įs- 
taigų bendradarbiavimą taupant ir didinant sveikatos apsaugos sistemos 
žmogiškuosius ir materialinius išteklius. 

Valstybė, vykdydama šias užduotis, naudodama ir kontroliuodama 
sveikatos ir socialinės paramos institucijas, gali remtis tiek viešojo, tiek 
privataus sektoriaus paslaugomis. Siekiant nustatyti sveikatos priežiūros 
paslaugų sistemą, įstatymas gali numatyti bendrą sveikatos draudimą. 


B. Teisė į būstą 


57 straipsnis 

Valstybė imasi priemonių, kad būtų patenkinti būsto poreikiai, vyk- 
dant planavimą, atsižvelgiant į miestų ir kitų gyvenamųjų rajonų aplinkos 
ypatumus, taip pat teikdama paramą bendruomenių būsto projektams. 

IX. Jaunimas ir sportas 
A. Jaunimo apsauga 


58 straipsnis 

Valstybė imasi priemonių užtikrinti jaunimo švietimą ir vystymą, 
kuris saugos mūsų nepriklausomybės ir Respublikos patikėtas idėjas, re- 
miantis mokslo tiesomis ir Atatiurko principais bei reformomis ir atme- 
tant idėjas, kuriomis siekiama valstybės teritorijos ar tautos nedalomumo, 
vientisumo sunaikinimo. Valstybė imasi reikiamų priemonių, siekdama 
apsaugoti jaunimą nuo priklausomybės nuo alkoholio ir narkotikų, nusi- 
kalstamumo, azartinių lošimų ir panašių blogybių. 


B. Sporto plėtra 


59 straipsnis 

Valstybė imasi priemonių kurti ir palaikyti Turkijos piliečių fizinės ir 
psichinės sveikatos kokybę visose amžiaus grupėse, skatinti sporto plitimą 
tarp masių. 

Valstybė remia sėkmingus sportininkus. 

Sporto federacijų veiklos klausimai, susiję su administravimu ir spor- 
tinės veiklos drausmės pažeidimais, gali būti ginčijami tik arbitraže. Arbi- 
tražo tarybos sprendimai yra galutiniai. Jų negalima apskųsti jokiai teismi- 
nei institucijai. 


X. Socialinės apsaugos teisės 
A. Teisė į socialinę apsaugą 


60 straipsnis 
Kiekvienas žmogus turi teisę į socialinę apsaugą. Valstybė imasi būti- 
nų priemonių nustatyti socialinės apsaugos paslaugų teikimo tvarką. 


B. Asmenys, kuriems reikia specialios apsaugos 


61 straipsnis 

Valstybė saugo karo kankinių našles ir našlaičius, karo veteranus ir 
neįgaliuosius, užtikrinant jų pragyvenimo lygį. Valstybė imasi priemonių, 
kad apsaugotų neįgaliuosius ir užsitikrintų jų integraciją į bendruomenės 
gyvenimą. 

Senyvo amžiaus asmenys turi būti saugomi valstybės. Valstybės pagal- 
ba bei kita parama senyvo amžiaus žmonėms turi būti reglamentuojama 
įstatymu. 

Valstybė imasi visų priemonių dėl vaikų, kuriems reikalinga apsauga, 
socialinio perkėlimo poreikių. 

Siekdama šių tikslų valstybė nustato ir steigia tam būtinas institucijas 
ar organizacijas. 


C. Turkijos piliečiai, dirbantys užsienyje 


62 straipsnis 

Valstybė imasi būtinų priemonių, kad užtikrintų Turkijos piliečių, 
dirbančių užsienyje, šeimos vienybę, vaikų švietimo, kultūros poreikius ir 
socialinį draudimą ir apsaugotų jų ryšius su šalimi bei padėtų jiems grįžti 
namo. 


XI. Istorinių, kultūrinių ir gamtos išteklių apsauga 


63 straipsnis 

Valstybė užtikrina istorijos, kultūros ir gamtos turtų apsaugą ir ima- 
si palaikomųjų ir organizacinių šio tikslo įgyvendinimo priemonių. Nu- 
statomi privataus turto ar vertybių apsaugos apribojimai, jų naudojimo 
kompensavimas ir išimtys jų savininkų atžvilgiu turi būti reguliuojami 
įstatymu. 


XII. Meno ir menininkų apsauga 


64 straipsnis 

Valstybė saugo meninę veiklą ir menininkus. Valstybė imasi būtinų 
priemonių, kad būtų apsaugoti, skatinami ir remiami menai ir meni- 
ninkai. 


XIII. Valstybės socialinių ir ekonominių pareigų vykdymas 


65 straipsnis 

Valstybė socialinėje ir ekonomikos srityse savo pareigas vykdo kaip 
nustatyta Konstitucijoje, pagal apibrėžtą jos finansinį pajėgumą, išteklius, 
atsižvelgiant į būtiniausius šių įsipareigojimų prioritetus. 

Ketvirtasis skyrius. POLITINĖS TEISĖS IR PAREIGOS 


I. Turkijos pilietybė 


66 straipsnis 

Kiekvienas asmuo su Turkijos valstybe susijęs pilietybės ryšiais yra 
turkas. 

Pilietybė gali būti įgyjama ir panaikinama tik pagal įstatymuose nu- 
statytas sąlygas. 

Iš jokio turko negali būti atimta pilietybė, išskyrus atvejus, kai jis / ji 
padaro veiksmus, nesuderinamus su ištikimybe Tėvynei. 

Negalima drausti kreiptis į teismą dėl bylos, susijusios su pilietybės 
atėmimu. 


II. Teisė balsuoti, būti išrinktam ir įsitraukti į politinę veiklą. 
Respublikos bruožai 


67 straipsnis 

Laikantis įstatymo nustatytų sąlygų, piliečiai turi teisę balsuoti, būti 
išrinkti, užsiimti politine veikla, nepriklausomai arba su politine partija 
dalyvauti referendume. 

Rinkimai ir referendumai rengiami vadovaujant ir prižiūrint teisė- 
tvarkos ir valstybės institucijoms, laikantis laisvo balsavimo, lygiateisišku- 
mo, balsavimo paslapties principų, tiesioginės ir visuotinės rinkimų teisės 
ir viešo balsų skaičiavimo. Įstatymas taip nustato taikytinas priemones 
Turkijos piliečiams užsienyje, pasinaudojant savo teise balsuoti. 

Visiems Turkijos piliečiams, turintiems aštuoniolika metų, leidžiama 
balsuoti rinkimuose ir dalyvauti referendumuose. 

Šios teisės turi būti reglamentuojamos įstatymu. 

Kariškiai, karo samdiniai ir nuteistieji bausmių vykdymo įstaigo- 
se, išskyrus asmenis, nuteistus už neatsargius nusikaltimus, nebalsuoja. 
Būtinas priemones, kurių reikia imtis užtikrinant balsavimo saugumą ir 
balsų skaičiavimą bausmių vykdymo institucijose ir kalėjimuose, nusta- 
to Aukščiausiosios rinkimų tarybos sprendimai; toks balsavimas vyksta 
pagal balsavimo vietoje nustatytas procedūras ir prižiūrint įgaliotam tei- 
sėjui. 

Rinkimų įstatymai turi būti parengti taip, kad būtų suderinti sąžinin- 
go rinkėjų atstovavimo ir Vyriausybės stabilumo principai. 

Rinkimų įstatymų nuostatų pakeitimai negali būti taikomi rinki- 
mams, kurie įvyko greičiau nei per vienerius metus nuo pakeitimų įsiga- 
liojimo datos. 


III. Nuostatos, susijusios su politinių partijų veikla 


A. Politinės partijos kūrimas, narystė ir pasitraukimas iš narystės 
partijoje 
68 straipsnis 

Piliečiai turi teisę vienytis į politines partijas, prisijungti prie jų ir iš 
jų išstoti. Pilietis tapdamas partijos nariu turi būti sulaukęs aštuoniolikos 
metų amžiaus. 

Politinės partijos yra būtini demokratinio politinio gyvenimo ele- 
mentai. 

Politinės partijos turi būti sudaromos be išankstinio leidimo ir turi 
vykdyti savo veiklą pagal nuostatas, išdėstytas Konstitucijoje ir įstaty- 
muose. 

Įstatai ir programos, taip pat partijos politinės veiklos nuostatos turi 
neprieštarauti valstybės nepriklausomybei, jos teritorijos ir tautos neda- 
lomam vientisumui, žmogaus teisėms, lygybės ir teisinės valstybės prin- 
cipams, tautos suverenitetui, demokratinės ir pasaulietinės Respublikos 
idėjai; jos tikslu negali būti asmens ar grupės diktatūros įsteigimas, jos taip 
pat negali skatinti piliečių nusikalstamumo. 

Teisėjai ir prokurorai, aukštesniųjų teisėtvarkos įstaigų tarnautojai, 
įskaitant ir Audito rūmų tarnautojus, valstybės tarnautojai valstybinėse 
įstaigose ir organizacijose, kiti valstybės tarnautojai, kurie nėra laikomi 
samdomais darbuotojais pagal jų teikiamas paslaugas, ginkluotųjų pajėgų 
nariai ir studentai, neįgiję aukštesniojo išsilavinimo, negali tapti politinių 
partijų nariais. 

Pedagoginio personalo, dėstančio aukštosiose mokyklose, teisė būti 
politinės partijos nariu yra reglamentuojama įstatymu. Šis įstatymas ne- 
gali leisti minėtiems asmenims užimti vadovaujamų pareigų centriniuose 
politinės partijos organuose ir taip pat nustato papildomas darbo sąlygas, 
kurių politinių partijų veikloje dalyvaujantys aukštųjų mokyklų lektoriai 
turi laikytis, vykdydami savo profesinę veiklą. 

Nuostatas, susijusias su aukštesnės pakopos studentų naryste politi- 
nėse partijose, reglamentuoja įstatymai. 

Valstybė remia politines partijas jų poreikiams proporcingomis lėšo- 
mis, užtikrindama politinį nešališkumą. Principai, susiję su politinių parti- 
jų parama, taip pat jų teise rinkti rinkliavas ir gauti dovanojamas lėšas, yra 
reglamentuojamos įstatymu. 


B. Principai, kurių turi laikytis politinės partijos 


69 straipsnis 

Partijos veikla, vidaus tvarkos taisyklės bei jų vykdymas turi atitikti 
demokratinius principus. Šie principai yra reglamentuoti įstatymais. Poli- 
tinės partijos negali užsiimti komercine veikla. 

Politinių partijų pajamos ir išlaidos turi atitikti jų tikslus. Šios taisy- 
klės taikymą reglamentuoja įstatymas. Politinės partijos įsigijimų, pajamų 
ir išlaidų auditą pagal Konstitucinio Teismo nustatytas audito ir privalo- 
mųjų nurodymų taisykles bei sankcijas galima taikyti tik įstatymų numa- 
tytais atvejais. Konstituciniam Teismui atlikti auditą padeda Audito rūmai. 
Konstitucinio Teismo priimti sprendimai dėl audito yra galutiniai. 

Galutinis sprendimas dėl politinių partijų veiklos nutraukimo priima- 
mas Konstituciniame Teisme esant išnagrinėtam Apeliacinio teismo dele- 
guoto vyriausiojo prokuroro teikimui. 

Politinė partija gali būti panaikinta, kai nustatoma, kad jos įstatai ir 
programa pažeidžia 68 straipsnio ketvirtosios pastraipos nuostatas. 

Sprendimas galutinai panaikinti politinę partiją dėl veiklos pažei- 
džiant 68 straipsnio ketvirtosios pastraipos nuostatas, gali būti priimtas 
tik tada, kai Konstitucinis Teismas nustato, kad minėtos politinės partijos 
veiksmai yra įrodyti. Minėti veiksmai laikomi prieštaraujančiais įstatymui 
tik tada, kai tokie veiksmai atliekami partijos narių iniciatyva, jų plana- 
vimas ar derinimas atliekamas centriniuose partijos atstovaujamuosiuose 
organuose, partijos visuotiniame susirinkime ar partijos atstovybėje Tur- 
kijos Didžiojoje Nacionalinėje Asamblėjoje arba kai šie veiksmai anksčiau 
minėtų partijos politinių organų buvo atliekami tiesiogiai. 

Vietoj politinės partijos panaikinimo pagal anksčiau minėtas nuos- 
tatas Konstitucinis Teismas gali nuspręsti, kad tam tikrai partijai gali būti 
atimta valstybės pagalba visiškai ar iš dalies, priklausomai nuo teismo na- 
grinėjamos bylos ypatumų. 

Partija, kuri buvo panaikinta, negali būti atkurta kitu pavadinimu. 

Politinės partijos nariai, steigėjai, dėl kurių veiksmų ar pareiškimų 
buvo panaikinta politinė partija, negali būti kitų partijų steigėjais, nariais, 

vadovais ar veiklos prižiūrėtojais penkerius metus nuo Konstitucinio Teis- 
mo galutinio sprendimo apie galutinį partijos panaikinimą paskelbimo da- 
tos Oficialiajame leidinyje. 

Politinės partijos, kurios priima pagalbą iš užsienio valstybių, tarptau- 
tinių įstaigų ir asmenų, ir įmonių organų, neturinčių Turkijos pilietybės ar 
kapitalo, turi būti panaikintos visam laikui. 

Politinių partijų veiklos pagrindai ir veikla, jų priežiūra ir likvidavi- 
mas, visiškai ar iš dalies valstybės pagalbos atėmimas, jų rinkimų išlaidų 
kontrolė ir politinių partijų kandidatų kėlimo procedūros reglamentuoja- 
mos įstatymu pagal anksčiau minėtus principus. 


IV. Teisė atlikti valstybės tarnybą 
A. Patekimas į valstybės tarnybą 


70 straipsnis 

Kiekvienas turkas turi teisę tapti valstybės tarnautoju. 

Tampant tokiu tarnautoju negali būti taikomi jokie kiti reikalavimai, 
išskyrus tuos, kurie nustatyti jo pareigybės profesijai ir kvalifikacijai. 


B. Turto deklaracija 


71 straipsnis 

Asmens, tapusio valstybės tarnautoju, turto ir pajamų deklaravimo 
tvarką ir dažnį nustato įstatymas. 

Teisėkūros ir vykdomosios valdžios organus pagal darbo sutartis ap- 
tarnaujantys asmenys negali būti atleidžiami nuo šio reikalavimo. 


V. Karo prievolė 


72 straipsnis 

Nacionalinė gynyba yra kiekvieno turko teisė ir pareiga. Tvarka ir 
pagrindai, pagal kuriuos ši priedermė turi būti arba yra laikoma atlikta, 
ginkluotosiose pajėgose ar visuomeninėje tarnyboje, turi būti reglamen- 
tuojami įstatymu. 


VI. Pareiga mokėti mokesčius 


73 straipsnis 
Kiekvienas žmogus yra įpareigotas mokėti mokesčius pagal savo fi- 
nansinius išteklius, siekiant patenkinti visuomenės išlaidų poreikius. 

Teisinga ir subalansuota mokesčių našta yra valstybės fiskalinės poli- 
tikos socialinis tikslas. 

Mokesčiai, rinkliavos, muitai ir kiti panašūs finansiniai įsipareigoji- 
mai turi būti nustatomi, pakeisti arba panaikinami pagal įstatymą. 

Ministrų Taryba gali būti įgaliota iš dalies keisti mokesčių dydį, nusta- 
tyti jų išimtis ir sumažintus mokesčius, muitus ir kitus finansinius įsiparei- 
gojimus, nepažeidžiant tokių mokesčių dydžių minimumo ir maksimumo 
įstatymų nustatyta tvarka. 


VII. Teisė pateikti peticijas, teisė į informaciją ir kreiptis į 
ombudsmeną 


74 straipsnis 

Piliečiai ir užsieniečiai, gyvenantys Turkijoje, laikantis konstrukty- 
vaus bendradarbiavimo principo, turi teisę kreiptis raštu į kompetentingas 
institucijas ir į Turkijos Didžiąją Nacionalinę Asamblėją su prašymais ir 
skundais dėl savo ar visuomenės teisių pažeidimų. 

Prašymas dėl savo pažeistų teisių, pareikštas raštu, turi būti priimtas 
nedelsiant. 

Kiekvienas žmogus turi teisę gauti informaciją ir kreiptis į ombuds- 
meną. Ombudsmeno įstaiga, įsteigta Turkijos Didžiosios Nacionalinės 
Asamblėjos sprendimu, nagrinėja skundus dėl šalies vykdomosios valdžios 
institucijų administracijos ir pareigūnų veiklos. Ombudsmenas renkamas 
Turkijos Didžiosios Nacionalinės Asamblėjos slaptu balsavimu, ketveriems 
metams. Per pirmuosius du ombudsmeno balsavimus yra reikalinga dviejų 
trečdalių balsų dauguma. Jeigu reikalingas trečiasis balsavimo turas, kan- 
didatūrai patvirtinti pakankama pusės visų parlamento narių balsų daugu- 
ma. Jeigu renkantis iš dviejų kandidatų nė vienas jų per trečiąjį balsavimą 
nesurenka absoliučios balsų daugumos, ketvirtajame išrenkamas tas, kuris 
gauna daugiau balsų už pirmąjį. 

Ombudsmeno institucijos teisių ir pareigų įgyvendinimas, instituci- 
jos teisiniai įgaliojimai, pareigos ir veikla, vyriausiojo ombudsmeno ir kitų 
ombudsmenų kaip pareigūnų teisinio statuso, rinkimų, kvalifikacijos ir 
įgaliojimų ypatumai nustatomi įstatymu. 

TREČIA DALIS 
SVARBIAUSIOS RESPUBLIKOS VALDŽIOS INSTITUCIJOS 
Pirmas skyrius. ĮSTATYMŲ LEIDŽIAMOJI VALDŽIA 
I. Turkijos Didžioji Nacionalinė Asamblėja 
A. Sudėtis 


75 straipsnis 
Turkijos Didžiąją Nacionalinę Asamblėją sudaro penki šimtai pen- 
kiasdešimt narių, renkamų visuotiniais rinkimais. 


B. Galimybė būti išrinktam 


76 straipsnis 

Nariu gali būti išrinktas kiekvienas dvidešimt penkerių metų amžiaus 
turkas. 

Net suteikus amnestiją šie asmenys negali būti renkami nariais: ne- 
turintys pradinio išsilavinimo, teisiškai neveiksnūs, neatlikę privalomo- 
sios karinės tarnybos, netekę teisės į valstybės tarnybą; nuteisti laisvės 
atėmimu vieneriems metams ir ilgiau, išskyrus netyčinių nusikaltimų 
atvejus; arba nuteisti atlikti bausmę griežtojo režimo kalėjime; nuteis- 
ti už negarbingus nusikaltimus: išeikvojimą, korupciją, kyšininkavi- 
mą, vagystę, sukčiavimą, padirbinėjimą, pasitikėjimo pažeidimą, tyčinį 
bankrotą bei asmenys, nuteisti už kontrabandą, susitarimą viešuosiuo- 
se pirkimuose ar aukcionuose, už nusikaltimus, susijusius su valstybės 
paslapčių atskleidimu, su terorizmo aktais arba jų kurstymu ir raginimu 
juos atlikti. 

Teisėjai ir prokurorai, aukštesniųjų teisminių institucijų nariai, aukš- 
tesniojo išsilavinimo institucijų dėstytojai, Aukštesniojo išsilavinimo ta- 
rybos nariai, dirbantieji, turintys valstybės tarnautojų statusą, kiti vals- 
tybės įstaigose dirbantys asmenys, kurie pagal atliekamas pareigas nėra 
laikomi dirbančiais pagal darbo sutartis, karinių pajėgų nariai nėra kelia- 
mi kandidatais rinkimuose arba negali būti išrinkti, išskyrus jų atsistaty- 
dinimo iš pareigų atvejį. 

C. Turkijos Didžiosios Nacionalinės Asamblėjos kadencija 


77 straipsnis 

"Turkijos Didžioji Nacionalinė Asamblėja renkama kas ketverius 
metus. 

Konstitucijoje nustatyta tvarka asamblėja gali nuspręsti surengti nau- 
jus rinkimus iki savo kadencijos pabaigos arba rinkimai gali būti atnaujin- 
ti Respublikos Prezidento sprendimu. Asamblėjos narys, kurio kadencija 
baigiasi, gali būti perrinktas dar kartą. 

Kai nusprendžiama surengti naujus rinkimus, Asamblėjos įgaliojimai 
išlieka iki tol, kol bus išrinkta nauja Asamblėja. 


D. Rinkimų į Turkijos Didžiąją Nacionalinę Asamblėją atidėjimas ir 
daliniai rinkimai 
78 straipsnis 

Jeigu nustatoma, kad nauji rinkimai negalimi dėl karo, Turkijos Di- 
džioji Nacionalinė Asamblėja gali nuspręsti metams laiko atidėti rinkimus. 

Jeigu atidėjimo priežastis neišnyksta, rinkimus gali vėl atidėti laikantis 
atidėjimui nustatytų taisyklių. 

Papildomi rinkimai rengiami, kai atsiranda laisvų Turkijos Didžiosios 
Nacionalinės Asamblėjos narių vietų. Papildomi rinkimai per kadenci- 
ją rengiami vieną kartą ir negali būti surengti nepraėjus 30 mėnesių nuo 
eilinių rinkimų. Tačiau tais atvejais, kai laisvų vietų skaičius pasiekia pen- 
kis procentus visų Asamblėjos vietų, per 3 mėnesius priimamas sprendi- 
mas surengti papildomus rinkimus. 

Papildomi rinkimai nerengiami likus mažiau kaip vieneriems metams 
iki eilinių rinkimų. 

Be anksčiau numatytų atvejų, jeigu provincijai ar rinkimų apygardai 
priskirtos visos narių vietos tampa laisvos, papildomi rinkimai surengiami 
pirmąjį sekmadienį praėjus 90 dienų nuo laisvų vietų atsiradimo. Tokiu 
atveju šioje straipsnio dalyje numatytiems papildomiems rinkimams nėra 
taikoma Konstitucijos 127 straipsnio 3 dalis. 


E. Rinkimų bendroji priežiūra ir administravimas 


79 straipsnis 
Rinkimų bendrąją priežiūrą ir administravimą atlieka teisminės ins- 
titucijos. 

Aukščiausioji rinkimų valdyba atlieka visas funkcijas, įgalinančias są- 
žiningus ir tinkamai organizuotu rinkimus nuo jų pradžios iki pabaigos, 
atlieka tyrimus ir priima galutinius sprendimus per rinkimus ir po jų dėl 
visų neatitikimo tvarkai atvejų, skundų ir prieštaravimų rinkimų klausi- 
mais, gauna balsavimo už kandidatus į Turkijos Didžiosios Nacionalinės 
Asamblėjos narius bei balsavimo už kandidatus Prezidento rinkimuose re- 
zultatus. Dėl Aukščiausiosios rinkimų valdybos sprendimų negalima teikti 
jokios apeliacijos jokiai institucijai. 

Įstatyme nustatomos Aukščiausiosios rinkimų valdybos bei kitų rin- 
kimų valdybų funkcijos ir ir galios. 

Aukščiausiąją rinkimų valdybą sudaro 7 nuolatiniai ir 4 pakaitiniai 
nariai. Šeši jos nariai yra renkami Aukštojo apeliacinio teismo generalinėje 
asamblėjoje, penki jos nariai yra renkami Valstybės tarybos generalinėje 
asamblėjoje. Jie renkami iš šių institucijų narių slaptu balsavimu ir gavus 
absoliučią daugumą visų narių balsų. Šie nariai išsirenka primininką ir jo 
pavaduotoją absoliučia balsų dauguma ir slaptu balsavimu. 

Iš į Aukščiausiąją rinkimų valdybą Aukštojo apeliacinio teismo ir 
Valstybės tarybos išrinktų narių po 2 narius nuo kiekvienos grupės burtais 
gauna pakaitinio nario statusą. Šioje procedūroje nedalyvauja Aukščiau- 
siosios rinkimų valdybos pirmininkas ir jo pavaduotojas. 

Referendumų dėl įstatymų, keičiančių Konstituciją, bei Respublikos 
Prezidento visos tautos rinkimų bendras vykdymas ir priežiūra atliekami 
pagal Asamblėjos narių rinkimams galiojančias taisykles. 


F. Nuostatos dėl narystės 


1. Tautos atstovavimas 


80 straipsnis 
"Turkijos Didžiosios Nacionalinės Asamblėjos nariai atstovauja visai 
tautai, bet ne savo rinkimų apygardoms ar jų rinkėjams. 


2. Priesaikos davimas 


81 straipsnis 

Prieš užimdami pareigas Turkijos Didžiosios Nacionalinės Asamblė- 
jos nariai duoda tokią priesaiką: 

„Aš prisiekiu savo garbe ir savastimi didžiajai Turkijos Tautai saugoti 
valstybės egzistavimą ir nepriklausomybę, nedalomą šalies ir Tautos vie- 

nybę, absoliutų Tautos suverenitetą; būti ištikimas teisės viršenybei, de- 
mokratinei ir sekuliariai Respublikai, Atatiurko principams ir reformoms; 
nenukrypti nuo idealo, pagal kurį kiekvienas turi teisę naudotis žmogaus 
teisėmis ir pagrindinėmis laisvėmis taikos ir visuomenės klestėjimo, na- 
cionalinio solidarumo ir teisėtumo sąlygomis, bei būti lojalus Konstitu- 
cijai. 


3. Su naryste nesuderinama veikla 


82 straipsnis 

Turkijos Didžiosios Nacionalinės Asamblėjos nariai negali eiti jokių 
pareigų valstybės įstaigose ir kitose valstybiniuose kolektyviniuose da- 
riniuose bei jų filialuose; įmonėse bei kompanijose, kuriose tiesiogiai ar 
netiesiogiai atstovaujama valstybė arba valstybiniai kolektyviniai dariniai; 
įmonėse ir kompanijose, kuriose valstybė ir kiti valstybiniai kolektyviniai 
dariniai dalyvauja tiesiogiai ar netiesiogiai; valstybinių pelno siekiančių 
įmonių vykdomosiose ir priežiūrinėse valdybose, kurių pajamų privačius 
šaltinius ir privilegijas numato įstatymas; fonduose, gaunančiuose valsty- 
bės subsidijas ir besinaudojančius mokestinėmis lengvatomis; profesinėse 
organizacijose, turinčiose valstybės institucijų ir profesinių sąjungų bruo- 
žų; anksčiau minėtų įmonių ir kompanijų, kuriose jie turi akcijų, ir prie- 
žiūros valdybose ar jų aukštesnio lygio dariniuose. Taip pat jie negali būti 
atstovais, tiesiogiai ar netiesiogiai prisiimti kokių nors sutartinių įsiparei- 
gojimų iš anksčiau minėtų valdybų, negali jų atžvilgiu atlikti arbitražinių 
funkcijų. 

"Turkijos Didžiosios Nacionalinės Asamblėjos nariai negali gauti jo- 
kių oficialių ar privačių pareigų, kurias siūlo, rekomenduoja, paskiria ar 
patvirtina vykdomosios valdžios institucija. Asamblėja nusprendžia, ar jos 
narys gali prisiimti laikinas, ne ilgesnes nei šešių mėnesių, pareigas, parei- 
gas, kurias konkrečiu klausimu suteikia Ministrų Taryba. 

Įstatyme nustatomos kitos pareigos ir veiklos, nesuderinamos su na- 
ryste Turkijos Didžiojoje Nacionalinėje Asamblėjoje. 


4. Parlamentinis imunitetas 


83 straipsnis 


Turkijos Didžiosios Nacionalinės Asamblėjos nariai neatsako už 
balsavimą ir nuomones parlamentinių posėdžių metu, už Asamblėjoje 

pareikštas savo pažiūras arba, nebent Asamblėja nuspręstų priešingai, už 
Asamblėjos valdybos posėdyje pateikto siūlymo pakartojimą ar atskleidi- 
mą už Asamblėjos ribų. 

Narys, kuris yra įtariamas padaręs nusikaltimą prieš rinkimus arba po 
jų, nėra sulaikomas, apklausiamas, areštuojamas ar teisiamas, išskyrus tą 
atvejį, kai dėl to yra gautas Asamblėjos sutikimas. Šios nuostatos netaiko- 
mos tais atvejais, kai narys sulaikomas flagrante delicto, už kurį gresia sun- 
ki bausmė, ir Konstitucijos 14 straipsnyje numatytais atvejais, kai tyrimas 
pradedamas iki rinkimų. Tačiau tokiais atvejais kompetentinga institucija 
nedelsdama ir tiesiogiai apie tokį atvejį privalo pranešti Turkijos Didžiajai 
Nacionalinei Asamblėjai. 

"Turkijos Didžiosios Nacionalinės Asamblėjos nariui iki rinkimų ar 
po jų paskirto baudžiamojo nuosprendžio galiojimas yra sustabdomas jo 
kadencijos laikui; narystės laikotarpis nėra įskaičiuojamas į senaties laiką. 

Perrinkto nario atžvilgiu tyrimas ir persekiojimas gali būti atnaujintas 
tik Asamblėjai dar kartą atėmus imunitetą. 


5. Narystės praradimas 


84 straipsnis 

Atsistatydinusio nario narystės praradimas yra sprendžiamas plena- 
riniame Turkijos Didžiosios Nacionalinės Asamblėjos posėdyje po to, kai 
yra gaunama Turkijos Didžiosios Nacionalinės Asamblėjos valdybos pažy- 
ma apie atsistatydinimo galiojimą. 

Narystės praradimas po baigiamojo teismo nuosprendžio arba nete- 
kus teisinio veiksnumo įsigalioja po to, kai plenariniame posėdyje yra pra- 
nešama apie galutinį teismo sprendimą šiuo klausimu. 

Dėl nario, kuris ketina toliau eiti pagal Konstitucijos 82 straipsnį su 
naryste nesuderinamas pareigas arba tęsti tokią tarnybą, klausimo Asam- 
blėja plenariniame posėdyje sprendžia slaptu balsavimu, prieš tai išklau- 
siusi įgalioto komiteto pranešimą apie faktines aplinkybes. 

Narystės praradimą, kai be pateisinamos priežasties arba be leidimo 
išvykti yra praleidžiami penki posėdžiai per mėnesį, svarsto Asamblėja 
plenariniame posėdyje dalyvaujant daugumai visų narių, po to kai Asamb- 
lėjos valdyba išnagrinėja susidariusią situaciją. 

6. Prašymas panaikinti narystę 


85 straipsnis 

Jeigu parlamentaro imunitetas yra panaikinamas arba pagal Konstitu- 
cijos 84 straipsnio 1, 2 3 ir 4 dalis nusprendžiama nutraukti narystę, toks 
narys arba kitas narys dėl to per septynias dienas nuo plenarinio posėdžio 
gali kreiptis į Konstitucinė Teismą, prašydamas panaikinti tokį sprendimą 
dėl jo prieštaravimo Konstitucijai, įstatymui arba Procedūrinėms taisy- 
klėms. Per penkiolika dienų priimamas Konstitucinio Teismo sprendimas 
šiuo klausimu yra galutinis. 


7. Atlyginimai ir išmokos kelionėms 


86 straipsnis 

Įstatyme reguliuojami Turkijos Didžiosios Nacionalinės Asamblėjos 
narių atlyginimai, išmokos kelionėms ir išeitinės pašalpos pasibaigus ka- 
dencijai. Mėnesio atlyginimo dydis negali viršyti aukščiausią kategoriją už- 
imančio valstybės tarnautojo atlyginimo; išmokos kelionėms negali viršyti 
pusės minėtos sumos dydžio. Asamblėjos nariai ir buvę nariai yra susiję 
su Turkijos Respublikos pensijų fonu, o kadenciją pabaigusių narių atveju 
toks susiejimas jų prašymu gali būti pratęsiamas. 

Atlyginimai ir išmokos Turkijos Didžiosios Nacionalinės Asamblėjos 
nariams nenutraukia mokėjimo pensijų ir panašių išmokų, į kuriuos teisę 
suteikia Turkijos Respublikos pensijų fondas. 

Avansu gali būti išmokama iki trijų mėnesių dydžio atlyginimas ir iš- 
mokos kelionėms. 


II. Turkijos Didžiosios Nacionalinės Asamblėjos teisės ir pareigos 
A. Bendrieji nuostatai 


87 straipsnis 

Turkijos Didžiosios Nacionalinės Asamblėjos teisės ir pareigos yra 
priimti, pakeisti ir panaikinti įstatymus; prižiūrėti Ministrų Tarybos ir 
ministrų darbą; įgalinti Ministrų Tarybą atlikti veiksmus; tam tikrais 
atvejais priimti dekretus, turinčius įstatymo galią; nagrinėti ir priimti biu- 
džeto įstatymą ir tvirtinti biudžeto vykdymo ataskaitas; nuspręsti valiutos 
išleidimo klausimą ir paskelbti karą; patvirtinti tarptautinių sutarčių ra- 
tifikavimą; nuspręsti trijų penktadalių Turkijos Didžiosios Nacionalinės 

Asamblėjos narių balsų dauguma suteikti amnestiją ir malonę; ir vykdyti 
kitas galias bei atlikti pareigas, numatytas kituose Konstitucijos straips- 
niuose. 


B. Projektų pateikimas ir svarstymas 


88 straipsnis 

Asamblėjos nariai ir Ministrų Taryba turi teisę teikti įstatymų pro- 
jektus. 

Procedūrų taisyklėse nustatomi atskirų narių ir vyriausybinių pro- 
jektų svarstymo "Turkijos Didžiojoje Nacionalinėje Asamblėjoje tvarka ir 
principai. 


C. Įstatymų pasirašymas Respublikos Prezidento vardu 


89 straipsnis 

Respublikos Prezidentas per penkiolika dienų pasirašo Turkijos Di- 
džiosios Nacionalinės Asamblėjos priimtus įstatymus. 

Respublikos Prezidentas kartu su motyvais grąžina atgal Turkijos Di- 
džiajai Nacionalinei Asamblėjai įstatymus, kuriuos jis mano esant visa ap- 
imtimi arba iš dalies netinkamus pasirašyti, tam, kad jie būtų apsvarstyti 
dar kartą per tą patį laikotarpį. Jeigu Respublikos Prezidentas nurodo, kad 
įstatymas netinkamas tik iš dalies, Turkijos Didžioji Nacionalinė Asam- 
blėja gali apsvarstyti tik tuos straipsnius. Ši nuostata netaikoma biudžeto 
įstatymams. 

Jeigu jai grąžintą įstatymą Turkijos Didžioji Nacionalinė Asamblėja 
priima be jokių pataisymų, tokį įstatymą Respublikos Prezidentas privalo 
pasirašyti; jeigu Asamblėja pataiso tokį įstatymą, dėl šios pataisos Respub- 
likos Prezidentas gali įstatymo nepasirašyti ir jį grąžinti dar kartą. 

Konstitucinėms pataisoms šios nuostatos galioja. 


D. Tarptautinių sutarčių pasirašymas 


90 straipsnis 
Su užsienio valstybėmis ir tarptautinėmis organizacijomis Turkijos 
Respublikos vardu pasirašytos sutartys ratifikuojamos Turkijos Didžiosios 
Nacionalinės Asamblėjos, priimant ratifikaciją patvirtinantį įstatymą. 
Susitarimai ekonominiais, komerciniais ar techniniais klausimais, ku- 
rie numato ne ilgesnį kaip vienerių metų galiojimo laikotarpį, gali įsigalio- 

ti, kai pasirašomi, jeigu jie valstybei nesukuria jokių finansinių įsipareigo- 
jimų, nekeičia asmens statuso arba užsienyje gyvenančių turkų nuosavybės 
teisių. Tokiais atvejais apie susitarimus per 2 mėnesius po jų pasirašymo 
yra pranešama Turkijos Didžiajai Nacionalinei Asamblėjai. 

Turkijos Didžiosios Nacionalinės Asamblėjos pritarimo nereikia gauti 
dėl tarptautines sutartis įgyvendinančių susitarimų bei dėl ekonominių, ko- 
mercinių, techninių arba administracinių susitarimų, kurie sudaromi dėl to, 
kad jų sudarymo pareiga yra įtvirtinta įstatyme.Tačiau pagal šią straipsnio 
dalį sudaryti ekonominiai, komerciniai, techniniai arba administraciniai 
susitarimai, susiję su asmenų teisėmis, neįsigalios tol, kol nebus pasirašyti. 

Susitarimams, dėl kurių reikia pakeisti Turkijos įstatymus, taikomos 
pirmosios dalies nuostatos. 

Tinkamai įsiteisėję tarptautiniai susitarimai turi įstatymo galią. Dėl jų 
nekonstitucingumo negalima skųstis Konstituciniam Teismui. 

Jeigu tarp nacionalinio įstatymo ir tinkamai įsiteisėjusio tarptauti- 
nio susitarimo dėl pagrindinių Žmogaus teisių bei laisvių kyla kolizija dėl 
nuostatų, reguliuojančių tuos pačius klausimus, skirtumų viršenybę turi 
tarptautinių susitarimų nuostatos. 


E. Leidimas priimti įstatymo galią turinčius dekretus 


91 straipsnis 

Turkijos Didžioji Nacionalinė Asamblėja gali suteikti įgaliojimus Mi- 
nistrų Tarybai priimti įstatymo galią turinčius dekretus. Tačiau, išskyrus 
karo padėties ir ypatingosios padėties paskelbimo įstatymus, įstatymo galią 
turinčiais dekretais negali būti reguliuojamos pagrindinės asmens teisės ir 
pareigos, įtvirtintos Konstitucijos antrosios dalies pirmajame ir antrajame 
skyriuose, ir politinės teisės bei pareigos, įtvirtintos šios dalies ketvirtajame 
skyriuje. 

Deleguojančiame įgaliojimus įstatyme nurodomas įstatymo galią tu- 
rinčio dekreto tikslas, apimtis ir principai, įgaliojimo suteikimo laikotarpis 
ir ar per jį bus priimtas daugiau negu vienas dekretas. 

Ministrų kabineto atsistatydinimas arba jo paleidimas, arba įstatymų 
leidybos kadencijos pabaiga nesustabdo įgaliojimų per juose nustatytą lai- 
kotarpį. 

Kai Turkijos Didžioji Nacionalinė Asamblėja pritaria įstatymo galią 
turinčiam dekretui prieš pasibaigiant nustatytam laikotarpiui, tai, be kitų 
dalykų, yra nurodoma, ar įgaliojimai pasibaigs, ar tęsis toliau po nustatyto 
laikotarpio pabaigos. 

Karo padėties ir ypatingosios padėties laikotarpiu išlieka teisė taikyti 
nuostatas dėl įstatymo galią turinčių dekretų, priimtų Respublikos Prezi- 
dento pirmininkaujamos Ministrų Tarybos. 

Įstatymo galią turintys dekretai įsigalioja jų paskelbimo Oficialiajame 
leidinyje dieną. 

Jų paskelbimo Oficialiajame leidinyje dieną jie įteikiami Turkijos Di- 
džiajai Nacionalinei Asamblėjai. 

Įgaliojimus suteikiantys įstatymai bei įstatymo galią turintys dekretai 
prioritetine tvarka ir skubiai yra svarstomi Turkijos Didžiosios Nacionali- 
nės Asamblėjos komitetuose ir jos plenariniame posėdyje. 

Jų paskelbimo Oficialiajame leidinyje dieną neįteikti Turkijos Didžia- 
jai Nacionalinei Asamblėjai dekretai tą dieną netenka galios, o Turkijos 
Didžiajai Nacionalinei Asamblėjai panaikinus dekretą jis nustoja galios tą 
dieną, kurią Oficialiajame leidinyje yra paskelbiamas Asamblėjos sprendi- 
mas dėl dekreto panaikinimo. Pataisytos dekretų nuostatos kaip pataisos 
įsigalioja jų paskelbimo Oficialiajame leidinyje dieną. 


F. Karo padėties paskelbimas ir leidimas dislokuoti ginkluotąsias 
pajėgas 
92 straipsnis 

Turkijos Didžioji Nacionalinė Asamblėja turi įgaliojimus leisti skelbti 
karo padėtį tarptautinės teisės leidžiamais atvejais ir, išskyrus atvejus, regu- 
liuojamus Turkijos pasirašytų tarptautinių sutarčių arba tarptautinių gero 
elgesio taisyklių, pasiųsti Turkijos ginkluotąsias pajėgas į užsienį bei leisti 
užsienio ginkluotosioms pajėgoms atvykti į Turkiją. 

Jeigu Turkijos Didžiosios Nacionalinės Asamblėjos nedarbo metu 
arba nukėlus posėdžius į vėlesnį laiką valstybę staiga užpuola karinės pajė- 
gos ir kyla būtinybė nedelsiant nuspręsti dėl ginkluotųjų pajėgų panaudo- 
jimo, jas panaudoti gali nurodyti Respublikos Prezidentas. 

III. Nuostatos dėl Turkijos Didžiosios Nacionalinės Asamblėjos darbo 
A. Sušaukimas ir paleidimas 


93 straipsnis 

"Turkijos Didžioji Nacionalinė Asamblėja savo noru renkasi kiekvienu 
metų spalio mėnesio pirmąją dieną. 

Per vienerius įstatymų leidybos metus Asamblėja gali nedirbti ne dau- 
giau kaip 3 mėnesius; atidėjus jos posėdžius arba nutraukus poilsį, ją vėl 
sukviečia Respublikos Prezidentas savo iniciatyva arba Ministrų Tarybos 
prašymu. 

Asamblėjos Pirmininkas taip pat gali sušaukti Asamblėją savo inici- 
atyva arba gavęs vienos penktosios visų jos narių dalies rašytinį prašymą. 

Ne darbo metu arba posėdžių atidėjimo metu sušaukta Turkijos Di- 
džioji Nacionalinė Asamblėja vėl nenutraukia darbo ir neatideda posėdžių 
tol, kol pirmenybine tvarka neapsvarsto klausimo, dėl kurio ji buvo skubiai 
sušaukta. 


B. Asamblėjos valdyba 


94 straipsnis 

Turkijos Didžiosios Nacionalinės Asamblėjos valdybą sudaro Pirmi- 
ninkas, jo pavaduotojai, sekretoriai ir kvestoriai, išrinkti iš Asamblėjos 
narių. 

"Turkijos Didžiosios Nacionalinės Asamblėjos valdyba yra sudaroma 
taip, kad laiduotų atstovavimą, proporcingą kiekvienos Asamblėjoje vei- 
kiančios politinės partijos frakcijų narių skaičiui. Politinių partijų frakcijos 
negali kelti kandidatų į Asamblėjos Pirmininko vietą. 

Per vieną įstatymų leidybos kadenciją rengiami dveji rinkimai į Turki- 
jos Didžiosios Nacionalinės Asamblėjos valdybą. Per pirmuosius rinkimus 
išrinktų jos narių kadencija yra dveji metai, o per antruosius rinkimus iš- 
rinktų narių kadencija trunka iki įstatymų leidybos kadencijos pabaigos. 

Kandidatai į Turkijos Didžiosios Nacionalinės Asamblėjos Pirminin- 
ko vietą iškeliami iš Asamblėjos narių per penkias dienas po Asamblėjos 
sušaukimo ir nominuojami Asamblėjos valdybai. Pirmininko rinkimai 
vyksta slaptu balsavimu. Pirmuosiuose dviejuose balsavimuose yra būtina 
gauti dviejų trečdalių visų narių balsų daugumą, o trečiajame balsavime 
būtina gauti absoliučią daugumą visų narių balsų. Jeigu per trečiąjį balsa- 

vimą nustatyta absoliuti balsų dauguma nėra surenkama, ketvirtasis balsa- 
vimas vykdomas tik dėl dviejų kandidatų, kurie gavo daugiausia balsų per 
trečiąjį balsavimą; Pirmininku išrenkamas tas narys, kuris per ketvirtąjį 
balsavimą gauna didesnį balsų skaičių. Pirmininko rinkimai turi būti už- 
baigti per penkerias dienas nuo kandidatų iškėlimo termino pabaigos. 

Procedūrų taisyklėse nustatomi rinkimams būtini kvorumai, balsavi- 
mų skaičius ir jų procedūra, pirmininko pavaduotojų, sekretorių ir kves- 
torių skaičius. 

Tiek Asamblėjoje, tiek už jos ribų Turkijos Didžiosios Nacionalinės 
Asamblėjos pirmininkas ir jo pavaduotojai negali dalyvauti nei savo politi- 
nės partijos ar jos frakcijos veikloje, nei parlamentinėse diskusijose, išsky- 
rus atvejus, kai tai būtina jiems vykdant savo funkcijas; Pirmininkas ir jo 
pavaduotojas, pirmininkaujantis posėdžiui, balsuoti negali. 


C. Procedūrų taisyklės, politinių partijų frakcijos ir saugumo 
klausimai 


95 straipsnis 

Turkijos Didžiosios Nacionalinės Asamblėjos darbą reguliuoja jos pa- 
čios priimtų Procedūrų taisyklių nuostatos. 

Procedūrų taisyklių nuostatos formuluojamos taip, kad būtų laiduo- 
jamas proporcingas jos dydžiui kiekvienos politinės partijos frakcijos da- 
lyvavimas visame Asamblėjos darbe. Politinės partijos frakcijos gali būti 
sudarytos, jeigu jose susirenka ne mažiau kaip dvidešimt narių. 

Asamblėjos Pirmininko tarnyba organizuoja ir vadovauja visoms sau- 
gumo ir administravimo tarnyboms, aptarnaujančioms Turkijos Didžiosios 
Nacionalinės Asamblėjos visus pastatus, įrangą, papildomą turtą ir žemę. 
Atitinkamos institucijos aprūpina Asamblėjos Pirmininko tarnybą pakan- 
kamais resursais, kad būtų laiduojamas saugumo ir kitų tarnybų darbas. 


D. Kvorumai ir balsų dauguma sprendimams priimti 


96 straipsnis 

Turkijos Didžiosios Nacionalinės Asamblėjos posėdžių kvorumui vi- 
siems klausimams spręsti, taip pat ir jos rengiamiems rinkimams pakanka 
vieno trečdalio visų jos narių dalies. Jeigu Konstitucijoje nėra nustatyta 
kitaip, Turkijos Didžioji Nacionalinė Asamblėja savo sprendimus priima 
visų dalyvaujančių posėdyje narių absoliučia balsų dauguma; tačiau ši dau- 

guma negali būti mažesnė nei vienas ketvirtis visų Asamblėjos narių plius 
vienas. 

Ministrų kabineto nariai gali pasiųsti ministrą, įgaliotą jų vardu bal- 
suoti Turkijos Didžiosios Nacionalinės Asamblėjos posėdžiuose tais atve- 
jais, kai į juos ministrai patys negali atvykti. Tačiau ministras negali bal- 
suoti daugiau kaip už du, įskaitant save patį. 


E. Viešumas ir posėdžių turinio publikavimas 


97 straipsnis 

Turkijos Didžioji Nacionalinės Asamblėjos posėdžių turinys yra vie- 
šas ir yra skelbiamas Stenogramų leidinyje. 

Turkijos Didžioji Nacionalinė Asamblėja gali rengti uždarus posė- 
džius Procedūrų taisyklėse nustatyta tvarka; Asamblėjos sprendimu tokių 
posėdžių turinys gali būti paskelbtas. 

Vieši Asamblėjos posėdžiai gali būti laisvai publikuojami visomis 
priemonėmis, nebent Valdybos siūlymu Asamblėja priima kitokį spren- 
dimą. 


IV. Turkijos Didžiosios Nacionalinės Asamblėjos informacijos gavimo 
būdai ir jos atliekama kontrolė 


A. Bendrosios nuostatos 


98 straipsnis 

"Turkijos Didžiosios Nacionalinės Asamblėja vykdo savo kontrolės 
funkcijas naudodama užklausas, parlamentinius paklausimus, bendrą 
svarstymą, nepasitikėjimo procedūrą ir parlamentinį tyrimą. 

Užklausa yra informacijos prašymas iš Ministro Pirmininko ar minis- 
trų, į kurį Ministrų Tarybos vardu reikia atsakyti žodžiu arba raštu. 

Parlamentinis paklausimas yra tyrimas, kuriuo siekiama gauti infor- 
macijos konkrečiu klausimu. 

Bendras svarstymas yra su valstybės veikla ir jos bendruomene su- 
sijusio konkretaus klausimo aptarimas Turkijos Didžiosios Nacionalinės 
Asamblėjos plenariniame posėdyje. 

Užklausų, parlamentinių paklausimų, bendro svarstymo pateikimo, 
taip pat atsakymų pateikimo, apsvarstymo ir paklausimų dėl jų forma, jų 
turinys ir apimtis yra nustatomos procedūrų taisyklėse. 

99 straipsnis 

Siūlymas atlikti nepasitikėjimo procedūrą inicijuojamas politinės par- 
tijos frakcijos arba mažiausiai dvidešimties narių pasirašytu teikimu. 

Siūlymas atlikti nepasitikėjimo procedūrą yra atspausdinamas ir įtei- 
kiamas Asamblėjos nariams per tris dienas nuo jo teikimo dienos; siūlymo 
atlikti nepasitikėjimo procedūrą įtraukimas į darbotvarkę turi būti apsvars- 
tytas per dešimt dienų po jo įteikimo. Šiuose svarstymuose gali kalbėti tik 
vienas iš teikimą pasirašiusių asmenų, po vieną narį iš kiekvienos politinių 
partijų frakcijos bei Ministrų Tarybos vardu Ministras Pirmininkas arba 
vienas iš ministrų. 

Kartu su sprendimu į darbotvarkę įtraukti siūlymą atlikti nepasitikė- 
jimo procedūrą nustatoma posėdžio data; tačiau ji negali būti ankstesnė 
nei dvi dienos ir ne vėlesnė nei septynios dienos po sprendimo įtraukti šį 
klausimą į darbotvarkę. 

Pasėdyje svarstant nepasitikėjimo klausimą tik darbo dienos pabaigo- 
je gali būti teikiamas Asamblėjos narių ar partijų frakcijų siūlymas reikšti 
nepasitikėjimą nurodant jo priežastis arba Ministrų Tarybos prašymas bal- 
suoti dėl pasitikėjimo. 

Ministrų Tarybos ar ministro atstatydinimui būtina surinkti absoliu- 
čią daugumą visų narių balsų; po balsavimo yra skaičiuojami tik už nepa- 
sitikėjimą paduoti balsai. 

Kitos nepasitikėjimo procedūrą reguliuojančios nuostatos tiek, kiek 
jos neprieštarauja deramam Asamblėjos darbui ir atitinka anksčiau išdės- 
tytus principus, nustatomos procedūrų taisyklėse. 


C. Parlamentiniai tyrimai 


100 straipsnis 

Prieš Ministrą Pirmininką ar ministrus gali būti pradėtas parlamen- 
tinis tyrimas gavus tokį pasiūlymą iš ne mažiau kaip vienos dešimtosios 
dalies visų Turkijos Didžiosios Nacionalinės Asamblėjos narių. Asamblėja 
ne ilgiau kaip per vieną mėnesį turi apsvarstyti tokį pasiūlymą ir nuspręsti 
dėl jo slaptu balsavimu. 

Jeigu priimamas sprendimas pradėti parlamentinį tyrimą, jį atlieka 
penkiolikos narių komitetas, išrinktas burtais iš Asamblėjos kiekvienos 
politinių partijų frakcijos, atskirai kiekvienai frakcijai pagal jos dydį 
proporcingai skiriamam komiteto narių skaičiui skiriant po 3 kandida- 

tus į komiteto nario vietą. Per 2 mėnesius Komitetas pateikia Asamblėjai 
ataskaitą apie atliktą parlamentinį tyrimą. Jeigu komitetas nespėja atlikti 
tyrimo, jam suteikiamas dar 2 mėnesių nebepratęsiamas laikotarpis ty- 
rimui užbaigti. Pasibaigus šiam laikotarpiui komitetas pateikia tyrimo 
ataskaitą Turkijos Didžiosios Nacionalinės Asamblėjos pirmininko tar- 
nybai. 

Turkijos Didžiosios Nacionalinės Asamblėjos Pirmininko tarnyba 
gautą komiteto ataskaitą per dešimt dienų išdalija Asamblėjos nariams ir 
per dešimt dienų po išdalijimo ji apsvarstoma. Jeigu būtina, gali būti nu- 
sprendžiama parlamentinio tyrimo metu tirtą asmenį perduoti Aukščiau- 
siajam Teismui. Tokį sprendimą Asamblėja priima slaptu balsavimu, jam 
pritarus absoliučia visų narių balsų dauguma. 

Politinių partijų frakcijos Asamblėjoje negali svarstyti arba dalyvauti 
priimant sprendimus dėl parlamentinių tyrimų. 


Antrasis skyrius. VYKDOMOJI VALDŽIA 
I. Respublikos Prezidentas 
A. Kvalifikaciniai reikalavimai ir nešališkumas 


101 straipsnis 

Respublikos Prezidentą renka Tauta iš Turkijos Didžiosios Naciona- 
linės Asamblėjos narių, kuriems yra sukakę keturiasdešimt metų ir kurie 
įgiję aukštąjį išsilavinimą, arba iš Turkijos piliečių, atitinkančių minėtus 
reikalavimus ir galinčių būti renkami į Asamblėją. 

Respublikos Prezidentas renkamas penkerių metų kadencijai. Tas pats 
asmuo gali būti išrinktas Respublikos Prezidentu ne daugiau kaip du kartus. 

Prezidento rinkimuose kandidatus iš Asamblėjos narių arba iš jais ne- 
sančių narių raštu iškelia ne mažesnė kaip dvidešimties Asamblėjos narių 
grupė. Be to, politinės partijos, per pastaruosius parlamentinius rinkimus 
kartu gavusios ne mažiau kaip dešimt procentų galiojančių balsų, gali iš- 
kelti bendrą kandidatą. 

Jeigu išrinktasis Prezidentas yra partijos narys, jo / jos santykiai su 
partija sustabdomi ir anuliuojama jo / jos narystė Turkijos Didžiojoje Na- 
cionalinėje Asamblėjoje. 

B. Rinkimai 


102 straipsnis 

Respublikos Prezidento rinkimai turi būti užbaigti per 60 dienų iki 
einančio pareigas Respublikos Prezidento kadencijos pabaigos; arba per 
60 dienų po to, kai šios pareigos dėl bet kokios priežasties tampa laisvos. 

Rinkimai yra visuotiniai, juos laimi asmuo, surinkęs absoliučią dau- 
gumą visų galiojančių balsų, ir tampa Respublikos Prezidentu. Jeigu tokio 
skaičiaus balsų niekas nesurenka per pirmąjį rinkimų turą, kitas turas ren- 
giamas antrąjį sekmadienį po pirmojo turo. Per pirmąjį turą daugiausia 
balsų gavę du kandidatai dalyvauja rinkimų antrajame ture. Jame surinkęs 
daugumą galiojančių balsų kandidatas yra išrenkamas Respublikos Prezi- 
dentu. 

Jeigu vienas iš kandidatų, kuris įgyja teisę dalyvauti antrajame rin- 
kimų ture, miršta arba netenka kandidatui dalyvauti rinkimuose būtinų 
savybių, kitame ture jį pakeičia pirmame ture pagal gautų balsų skaičių 
po jo likęs kandidatas. Jeigu antrame ture lieka tik vienas kandidatas, tai 
dėl pritarimo jam surengiamas referendumas. Jeigu jame kandidatas gauna 
daugumą galiojančių balsų, jis / ji yra išrenkamas Respublikos Prezidentu. 

Einančio pareigas Respublikos Prezidento įgaliojimai tęsiasi iki to 
momento, kurį išrinktasis Prezidentas užims pareigas. 

Įstatyme nustatoma Prezidento rinkimų tvarka ir principai. 


C. Priesakos davimas 


103 straipsnis 

Prieš pradėdamas eiti pareigas Respublikos Prezidentas Turkijos Di- 
džiojoje Nacionalinėje Asamblėjoje duoda šią priesaiką: 

„Eidamas savo kaip Respublikos Prezidento pareigas prieš didžią 
Turkijos Tautą ir istoriją aš prisiekiu savo garbe ir sąžine saugoti valstybės 
egzistavimą ir nepriklausomybę, šalies ir tautos nedalomą vienybę, tautos 
absoliutų suverenitetą, laikytis Konstitucijos, teisinės valstybės principo, 
demokratijos, Atatiurko reformų ir principų, sekuliarios Respublikos prin- 
cipų, nenukrypti nuo idealo, pagal kurį kiekvienas gali naudotis žmogaus 
teisėmis ir pagrindinėmis laisvėmis taikos ir visuomenės klestėjimo, na- 
cionalinio solidarumo ir teisėtumo sąlygomis, ir padaryti viską, kad būtų 
išsaugota ir išaukštinta Turkijos Respublikos šlovė ir garbė, bei nešališkai 
vykdyti funkcijas, kurias aš prisiėmiau.“ 

D. Teisės ir pareigos 


104 straipsnis 

Respublikos Prezidentas yra valstybės vadovas. Kaip vadovas jis / ji 
atstovauja Turkijos Respublikai ir Turkijos tautos vienybei; jis / ji laiduoja 
Konstitucijos įgyvendinimą bei nuolatinį ir harmoningą Valstybės institu- 
cijų funkcionavimą. 

Siekdamas šio tikslo jis / ji vykdo tokias savo teises pagal sąlygas, nu- 
statytas atitinkamuose Konstitucijos straipsniuose: 

a) įstatymų leidybos teisės: 

Jeigu, jo / jos manymu, yra būtina, pasakyti sveikinimo kalbą Turki- 
jos Didžiojoje Nacionalinėje Asamblėjoje įstatymų leidybos metų pirmąją 
dieną; 

Sušaukti Turkijos Didžiąją Nacionalinę Asamblėją, kai tai būtina; 

Pasirašyti įstatymus; 

Grąžinti nepasirašytus įstatymus Turkijos Didžiajai Nacionalinei 
Asamblėjai svarstyti iš naujo; 

Jeigu jo / jos manymu yra būtina, teikti referendumui Konstitucijos 
pakeitimo įstatymus; 

Kreiptis į Konstitucinį Teismą su prašymu panaikinti visa apimtimi 
ar kai kurias nuostatas įstatymo, turinčio įstatymo galią dekreto, Turkijos 
Didžiosios Nacionalinės Asamblėjos procedūrų taisykles motyvuodamas, 
kad jie prieštarauja Konstitucijai savo turiniu arba forma; 

Nuspręsti skelbti papildomus rinkimus į Turkijos Didžiąją Naciona- 
linę Asamblėją. 

b) teisės vykdomosios valdžios srityje: 

paskirti Ministrą Pirmininką bei priimti jo / jos atsistatydinimą; 

Ministro Pirmininko teikimu paskirti ir atleisti ministrus; 

pirmininkauti Ministrų Tarybai arba sušaukti ją posėdžiauti jo pirmi- 
ninkaujamą tais atvejais, kai jis / ji mano, kad tai yra būtina; 

Akredituoti Turkijos valstybės atstovus užsienio valstybėse ir priimti 
užsienio valstybių atstovus, paskirtus į Turkijos Respubliką; 

Ratifikuoti ir pasirašyti tarptautines sutartis; 

Atstovauti Turkijos Didžiajai Nacionalinei Asamblėjai Turkijos gin- 
kluotųjų pajėgų vyriausiojo vado tarnyboje. 

Nuspręsti dėl Turkijos ginkluotųjų pajėgų panaudojimo; 

Skirti Generalinio štabo vadą; 

Sušaukti į posėdį Nacionalinio saugumo tarybą; 

Pirmininkauti Nacionalinei saugumo tarybai; 

Paskelbti karo padėtį ar ypatingąją padėtį bei jo pirmininkaujamos 
Ministrų Tarybos sprendimais priimti dekretus, turinčius įstatymo galią; 

Priimti dekretus; 

Sumažinti ar pakeisti konkretiems asmenims paskirtus baudžiamuo- 
sius nuosprendžius dėl jų nepagydomos ligos, neįgalumo ar senatvės; 

Paskirti Valstybės kontrolės tarnybos pirmininką bei narius; 

Nurodyti Valstybės kontrolės tarnybai atlikti užklausimus, tyrimus 
bei inspekcijas; 

Paskirti Aukštojo mokslo tarybos narius; 

Paskirti universitetų rektorius. 

c) Teisės teisingumo vykdymo srityje: 

Paskirti Konstitucinio Teismo narius, vieną ketvirtadalį Valstybės ta- 
rybos narių, Aukštojo apeliacinio teismo generalinį prokurorą ir jo pava- 
duotoją, Aukštojo karinio administracinio teismo narius bei Aukščiausio- 
sios teisėjų ir prokurorų tarybos narius. 

Respublikos Prezidentas taip pat įgyvendina su rinkimais ir paskyri- 
mais susijusius įgaliojimus, vykdo kitas pareigas, kurios jam / jai yra su- 
teiktos Konstitucijos ir įstatymų. 


E. Atsakomybės taikymo ir netaikymo Respublikos Prezidentui atvejai 


105 straipsnis 

Visus prezidentinius dekretus, išskyrus tuos, kuriuos pagal Konstitu- 
cijos nuostatas Respublikos Prezidentas yra įgaliotas pasirašyti asmeniškai 
ir be Ministro Pirmininko ar atsakingo ministro, pasirašo Ministras Pir- 
mininkas ir atsakingi ministrai; už šiuos dekretus yra atsakingi Ministras 
Pirmininkas ir atsakingas ministras. 

Jokiam teismui, įskaitant ir Konstitucinį Teismą, negalima teikti jokio 
skundo dėl sprendimų ir rezoliucijų, pasirašytų paties Respublikos Prezi- 
dento iniciatyva. 

Už tėvynės išdavimą Respublikos Prezidentui gali būti taikoma apkal- 
ta, dėl to gavus mažiausiai vieno trečdalio visų Turkijos Didžiosios Nacio- 
nalinės Asamblėjos narių siūlymą, kuriam turi pritarti ne mažiau nei trys 
ketvirtadaliai visų narių. 

F. Respublikos Prezidento pavadavimas 


106 straipsnis 

Laikinai nesant Respublikos Prezidento dėl ligos, kelionės į užsienį 
arba panašių aplinkybių, iki tol, kol jis vėl vykdys savo funkcijas, taip pat 
tais atvejais, kai šios pareigos atsilaisvina dėl mirties, atsistatydinimo ar bet 
kokių kitų priežasčių, kol bus išrinktas naujas Respublikos Prezidentas, lai- 
kinai einančiu Respublikos Prezidento pareigas tampa Turkijos Didžiosios 
Nacionalinės Asamblėjos Pirmininkas, kuris vykdo Respublikos Preziden- 
to įgaliojimus. 


G. Respublikos Prezidento generalinis sekretoriatas 


107 straipsnis 

Prezidento dekretais nustatoma Prezidentūros generalinio sekretoria- 
to įsteigimo tvarka, jo veiklos organizavimo ir funkcionavimo principai ir 
skyrimo į pareigas jame tvarka. 


H. Valstybės kontrolės tarnyba 


108 straipsnis 

Prie Respublikos Prezidento tarnybos steigiama Valstybės kontrolės 
tarnyba. Jos tikslai yra laiduoti administravimo sistemos teisėtumą, nuola- 
tinį ir efektyvų jos darbą bei jo patobulinimą; atlikti visus užklausimus, ty- 
rimus ir inspekcijas visų valstybės institucijų ir organizacijų, visų įmonių, 
kurių kapitalo daugiau kaip pusę valdo valstybės institucijos ir organizaci- 
jos, visų lygių valstybinių profesinių organizacijų, darbdavių susivienijimų 
ir darbuotojų profsąjungų ir valstybinių labdaros asociacijų ir fondų atžvil- 
giu, kai to paprašo Respublikos Prezidentas. 

Ginkluotosios pajėgos ir teisminės institucijos nepriskiriamos Valsty- 
bės kontrolės tarnybos jurisdikcijai. 

Valstybės kontrolės tarnybos narius ir iš jų tarpo jos pirmininką skiria 
Respublikos Prezidentas, atsižvelgdamas į įstatyme nustatytus jų kvalifika- 
cinius reikalavimus. 

Įstatyme yra reguliuojama Valstybės kontrolės tarnybos veikla, jos na- 
rių paskyrimo į pareigas trukmė ir kiti su darbuotojų statusu susiję klau- 
simai. 


988 


Turkijos Respublikos Konstitucija 


II. Ministrų Taryba 
A. Sudarymas 


109 straipsnis 

Ministrų Tarybą sudaro Ministras Pirmininkas ir ministrai. 

Ministrą Pirmininką iš Turkijos Didžiosios Nacionalinės Asamblėjos 
narių skiria Respublikos Prezidentas. 

Ministrų kandidatūras Respublikos Prezidentui teikia Ministras Pir- 
mininkas, jie parenkami iš Asamblėjos narių arba iš asmenų, nesančių na- 
riais, tačiau galinčių būti renkami į šias pareigas. Respublikos Prezidentas 
paskiria ministrus į pareigas. Respublikos Prezidentas, nusprendęs, kad tai 
yra būtina, ir gavęs atitinkamą Ministro Pirmininko teikimą, atleidžia mi- 
nistrus iš pareigų. 


B. Pareigų ėjimo pradžia ir balsavimas dėl pasitikėjimo 


110 straipsnis 

Visa Ministrų Tarybos sudėtis yra pateikiama Turkijos Didžiajai Naci- 
onalinei Asamblėjai. Jeigu ji tuo metu nedirba, Asamblėja yra sušaukiama. 

"Turkijos Didžiojoje Nacionalinėje Asamblėjoje Ministras Pirminin- 
kas arba vienas iš ministrų ne vėliau kaip per savaitę nuo Ministrų Tarybos 
suformavimo perskaito Ministrų Tarybos programą. Tuomet pradedama 
balsavimo dėl pasitikėjimo Ministrų Taryba procedūra. Diskusijos bal- 
savimo dėl pasitikėjimo klausimu pradedamos praėjus dviem dienom po 
programos perskaitymo ir balsavimas vykdomas praėjus vienai dienai nuo 
diskusijų pabaigos. 


C. Balsavimas dėl pasitikėjimo Ministrų Tarybos darbo veiklos 
laikotarpiu 


111 straipsnis 

Jeigu Ministras Pirmininkas mano, kad tai yra būtina, apsvarstęs klau- 
simą Ministrų Taryboje, jis / ji gali paprašyti Turkijos Didžiosios Naciona- 
linės Asamblėjos balsuoti dėl pasitikėjimo. 

Prašymas balsuoti dėl pasitikėjimo nėra svarstomas, kol nepraėjo 
viena diena po tokio prašymo pateikimo Turkijos Didžiajai Nacionalinei 
Asamblėjai momento ir dėl jo nėra balsuojama, kol po svarstymo Asamb- 
lėjoje nepraėjo viena diena. 

Prašymą balsuoti dėl pasitikėjimo gali atmesti tik daugiau nei absoliu- 
ti visų narių dauguma. 


D. Funkcijos ir politinė atsakomybė 


112 straipsnis 

Ministras Pirmininkas kaip Ministrų Tarybai pirmininkaujantis pa- 
reigūnas laiduoja bendradarbiavimą tarp ministerijų, prižiūri Vyriausybės 
bendrosios politikos įgyvendinimą. Ministrų Taryba kolektyviai atsako už 
savo politikos įgyvendinimą. 

Kiekvienas ministras atsakingas Ministrui Pirmininkui už savo atsa- 
komybės sritį, taip pat už savo pavaldinių priimtus aktus ir veiksmus. 

Ministras Pirmininkas laiduoja, kad ministrai savo veikloje laikosi 
Konstitucijos ir įstatymų bei pataiso nurodytus neatitikimus. 

Ministrų Tarybos nariai, nesantys Asamblėjos nariais, prisiekia Turki- 
jos Didžiojoje Nacionalinėje Asamblėjoje Konstitucijos 81 straipsnyje nu- 
statyta tvarka. Savo paskyrimo metu jie kaip ministrai laikosi tokių taisy- 
klių ir veiklos sąlygų, kurios taikomos Asamblėjos nariams, bei naudojasi 
parlamentiniu imunitetu. Jie gauna tokį pat atlyginimą ir apmokėjimą už 
patirtas išlaidas kaip Turkijos Didžiosios Nacionalinės Asamblėjos nariai. 


E. Ministerijų sudarymas ir ministrų darbas 


113 straipsnis 

Įstatyme nustatoma ministerijų sudarymo, jų panaikinimo, funkcio- 
navimo tvarka; jų įgaliojimai ir organizacinė struktūra. 

Ministras gali laikinai eiti kito ministro pareigas, jeigu šios pareigos 
yra laisvos arba jeigu jis atostogauja arba laikinai negali eiti pareigų. Tačiau 
ministras negali laikinai eiti daugiau nei vieno ministro pareigų. 

Ministras, kurį Aukščiausiajam Teismui skundžia Turkijos Didžioji 
Nacionalinė Asamblėja, praranda ministro statusą. Jeigu Aukščiausiajam 
Teismui yra skundžiamas Ministras Pirmininkas, yra laikoma, kad Vyriau- 
sybė atsistatydino. 

Jeigu lieka laisvos kurios nors ministro pareigos, naują ministrą būti- 
na paskirti ne vėliau kaip per 15 dienų. 

E. Laikinoji Ministrų Taryba rinkimų laikotarpiu 


114 straipsnis 

Prieš Turkijos Didžiosios Nacionalinės Asamblėjos rinkimus turi atsi- 
statydinti teisingumo, vidaus reikalų ir susisiekimo ministrai. Iki rinkimų 
likus 3 dienoms arba tuo atveju, kai skiriami nauji rinkimai dar nesibaigus 
Asamblėjos kadencijai, per 5 dienas nuo tokio paskyrimo dienos Ministras 
Pirmininkas iš Asamblėjos narių arba iš nesančių jais paskiria į šias minis- 
trų pareigas nepriklausomus asmenis. 

Jeigu nauji rinkimai paskiriami Konstitucijos 116 straipsnyje numaty- 
tu atveju, Ministrų Taryba atsistatydina. Respublikos Prezidentas paskiria 
Ministrą Pirmininką suformuoti laikinąją Ministrų Tarybą. 

Laikinąją Ministrų Tarybą sudaro politinių partijų frakcijų nariai pro- 
porcingai jų parlamentiniam dydžiui, išskyrus paskyrimus į teisingumo, 
vidaus reikalų ir susisiekimo ministrų pareigas. Į jas skiriami nepriklauso- 
mi asmenys iš Asamblėjos narių arba iš nesančių jais. 

Iš kiekvienos politinių partijų frakcijos paskiriamų ministrais narių 
skaičių nustato Turkijos Didžiosios Nacionalinės Asamblėjos Pirmininkas, 
kuris apie tai praneša Ministrui Pirmininkui. Partijų nariai, kurie atsisako 
jiems pasiūlytų ministrų postų arba kurie vėliau iš šių postų atsistatydina, 
yra pakeičiami nepriklausomais asmenimis iš Asamblėjos narių arba iš ne- 
sančių jais. 

Laikinoji Ministrų Taryba turi būti suformuota per penkias dienos 
nuo sprendimo paskirti naujus rinkimus paskelbimo Oficialiajame leidi- 
nyje dienos. 

Laikinoji Ministrų Taryba negali būti atstatydinta balsavus dėl nepa- 
sitikėjimo ja. 

Laikinoji Ministrų Taryba eina pareigas rinkimų laikotarpiu, kol susi- 
renka naujoji Asamblėja. 


G. Instrukcijos 


115 straipsnis 

Ministrų Taryba gali priimti instrukcijas dėl įstatymų įgyvendinimo 
arba įstatymu reguliuojamų klausimų sutvarkymo, kiek jie neprieštarauja 
įstatymams. Jie yra ištiriami Valstybės taryboje. 

Instrukcijas pasirašo Respublikos Prezidentas ir paskelbia ta pačia 
tvarka kaip įstatymus. 

H. Respublikos Prezidento sprendimu naujai skiriami Turkijos 
Didžiosios Nacionalinės Asamblėjos rinkimai 


116 straipsnis 

Tais atvejais, kai pagal 110 straipsnį Ministrų Tarybai nepavyksta gauti 
pasitikėjimo balsavime arba ji atsistatydina po balsavimo 99 ar 111 straips- 
nių nustatytais atvejais, jeigu nauja Ministrų Taryba negali būti suformuo- 
ta per keturiasdešimt penkias dienas arba jai nepavyksta gauti pasitikėji- 
mo balsavime, pasitaręs su Turkijos Didžiosios Nacionalinės Asamblėjos 
pirmininku Respublikos Prezidentas gali nuspręsti skirti naujus rinkimus. 

Jeigu Ministrų Taryba negali būti suformuota per 45 dienas po Minis- 
tro Pirmininko atsistatydinimo, kai nepasitikėjimo ja pareiškimas nepalai- 
komas balsavime, taip pat per 45 dienas nuo naujai išrinktos Asamblėjos 
valdybos išrinkimo, pasitaręs su Turkijos Didžiosios Nacionalinės Asam- 
blėjos Pirmininku Respublikos Prezidentas taip pat gali nuspręsti skirti 
naujus rinkimus. 

Sprendimas paskelbti naujus rinkimus yra publikuojamas Oficialiaja- 
me leidinyje ir rinkimai yra rengiami. 


I. Nacionalinė gynyba 


1. Turkijos ginkluotųjų pajėgų vyriausiojo vado ir Generalinio štabo 
vado tarnybos 


117 straipsnis 

"Turkijos ginkluotųjų pajėgų vyriausiojo vado tarnyba yra neatskiria- 
ma nuo Turkijos Didžiosios Nacionalinės Asamblėjos dvasinės egzistenci- 
jos ir jai atstovauja Respublikos Prezidentas. 

Ministrų Taryba yra Turkijos Didžiajai Nacionalinei Asamblėjai atsa- 
kinga už nacionalinį saugumą ir už šalies ginkluotųjų pajėgų pasirengimą 
šalies gynybai. 

Generalinio štabo vadas yra ginkluotųjų pajėgų vadovas, o karo metu 
jis vykdo Vyriausiojo vado pareigas Respublikos Prezidento vardu. 

Generalinio štabo vadą skiria Respublikos Prezidentas, gavęs Minis- 
trų Tarybos teikimą. Jo / jos įgaliojimai nustatomi įstatyme. Generalinio 
štabo vadas už savo įgaliojimų vykdymą atsako Ministrui Pirmininkui. 

Funkciniai santykiai tarp Nacionalinės gynybos ministerijos ir Ge- 
neralinio štabo vado bei ginkluotųjų pajėgų vadų bei jurisdikcinės ribos 
nustatomos įstatyme. 

2. Nacionalinio saugumo taryba 


118 straipsnis 

Nacionalinio saugumo tarybą sudaro Ministras Pirmininkas, Gene- 
ralinio štabo vadas, Ministro Pirmininko pavaduotojai, teisingumo, naci- 
onalinės gynybos, vidaus reikalų ir užsienio reikalų ministrai, ginkluotųjų 
pajėgų sausumos, oro ir laivyno vadai bei žandarmerijos generalinis vadas, 
ojai pirmininkauja Respublikos Prezidentas. 

Priklausomai nuo darbotvarkės ministrai ir kiti suinteresuoti asmenys 
gali būti kviečiami į Tarybos posėdžius ir jie gali juose kalbėti. 

Nacionalinio saugumo taryba teikia Ministrų Tarybai patariamuo- 
sius sprendimus dėl valstybinės nacionalinės saugumo politikos formavi- 
mo, nustatymo ir įgyvendinimo bei savo vertinimus dėl būtinos koordi- 
nacijos. Ministrų Taryba vertina jai pateiktus sprendimus dėl priemonių, 
kurias ji laiko būtinomis valstybės egzistavimo ir nepriklausomumo iš- 
saugojimui, šalies vientisumui ir nedalomumui bei visuomenės taikai ir 
saugumui. 

Nacionalinio saugumo tarybos darbotvarkę nustato Respublikos Pre- 
zidentas, atsižvelgdamas į Ministro Pirmininko ir Generalinio štabo vado 
pasiūlymus. 

Kai Respublikos Prezidentas nedalyvauja posėdžiuose, Nacionalinio 
saugumo taryba renkasi pirmininkaujama Ministro Pirmininko. 

Įstatyme nustatoma Nacionalinio saugumo tarybos generalinio sekre- 
toriato organizacinė struktūra ir įgaliojimai. 


III. Ypatingosios administracinės priemonės 
A. Ypatingosios padėtys 


1. Ypatingosios padėties paskelbimas dėl gamtinės nelaimės ar rimtos 
ekonominės krizės 


119 straipsnis 

Gamtinės nelaimės, pavojingos epideminės ligos ar rimtos ekonomi- 
nės krizės atveju Ministrų Taryba susirenkusi į Respublikos Prezidento 
vadovaujamą posėdį gali paskelbti ypatingąją padėtį viename ar daugiau 
regionų arba visos šalies mastu laikotarpiui, neviršijančiam šešerių mė- 
nesių. 

2. Ypatingosios padėties paskelbimas dėl išplitusių smurto veiksmų 
arba didelio masto viešosios tvarkos sutrikdymo 


120 straipsnis 

Kai esama išplitusių smurto veiksmų, kai tuo siekiama paneigti Kons- 
titucijos nustatytą laisvosios demokratijos tvarką arba žmogaus teises ir 
laisves, arba dėl smurto veiksmų dideliu mastu yra sutrikdoma viešoji 
tvarka, Ministrų Taryba, susirinkusi į Respublikos Prezidento vadovau- 
jamą posėdį ir po to, kai pasitaria su Nacionalinio saugumo taryba, gali 
paskelbti ypatingąją padėtį viename ar daugiau regionų arba visos šalies 
mastu laikotarpiui, neviršijančiam šešerių mėnesių. 


3. Taisyklės ypatingosios padėties atvejais 


121 straipsnis 

Kai Konstitucijos 119 ir 120 straipsniuose numatytais atvejais paskel- 
biama ypatingoji padėtis, toks sprendimas publikuojamas Oficialiajame 
leidinyje ir gali būti nedelsiant pateiktas tvirtinti Turkijos Didžiosios Naci- 
onalinės Asamblėjos posėdyje. Jeigu Turkijos Didžioji Nacionalinė Asam- 
blėja tuo metu neposėdžiauja, ji yra nedelsiant sušaukiama. Asamblėja gali 
pakeisti ypatingosios padėties laikotarpį, kiekvieną kartą pratęsdama jį gali 
tai daryti daugiausia iki keturių mėnesių, kai to prašo Ministrų Taryba, 
arba ji gali atšaukti ypatingąją padėtį. 

Įstatymas dėl ypatingosios padėties numato Konstitucijos 119 straips- 
nyje numatytu atveju paskelbus ypatingąją padėtį piliečiams priskiriamas 
finansines, materialines ir darbines pareigas ir būdą, kaip pagal Konstitu- 
cijos 15 straipsnyje įtvirtintus principus yra apribojamos ar sustabdomos 
jų pagrindinės teisės ir laisvės; kaip ir kokių priemonių, būtinų tomis sąly- 
gomis, turi būti imamasi, kokio pobūdžio įgaliojimai suteikiami valstybės 
tarnautojams, kaip pasikeičia pareigūnų statusas atitinkamai kiekvienos 
paskelbtos ypatingosios padėties rūšies atveju bei ypatingąsias administra- 
vimo taisykles. 

Ypatingosios padėties laikotarpiu Ministrų Taryba, susirinkusi į Respu- 
blikos Prezidento vadovaujamą posėdį, gali jame priimti dekretus, turinčius 
įstatymo galią, klausimais, kurie yra būtini ypatingosios padėties laikotarpiu. 
Šie dekretai yra skelbiami Oficialiajame leidinyje ir tą pačią dieną pateikiami 
Turkijos Didžiajai Nacionalinei Asamblėjai tvirtinti; procedūrų taisyklėse 
nurodomi tokių dekretų svarstymo laiko apribojimai ir procedūra. 


994 


Turkijos Respublikos Konstitucija 


B. Karo padėtis, mobilizacija ir karo būvis 


122 straipsnis 

Ministrų Taryba susirinkusi į Respublikos Prezidento vadovaujamą 
posėdį, pasitarusi su Nacionalinio saugumo taryba, gali paskelbti karo pa- 
dėtį viename ar keliuose regionuose arba visoje šalyje ne ilgesniam kaip 6 
mėnesių laikotarpiui tuo atveju, kai esama išplitusių smurto veiksmų, kai 
tuo siekiama paneigti Konstitucijos nustatytą laisvosios demokratijos tvar- 
ką arba žmogaus teises ir laisves ir tokia padėtis yra pavojingesnė nei tais 
atvejais, kai būtina skelbti ypatingąją padėtį; arba karo atveju, susiklosčius 
situacijai, sukeliančiai karą, sukilimo atveju, išplitus smurtui, dideliems 
maištams prieš tėvynę ir Respubliką, arba paplitus smurtui, kilusiam šalies 
viduje ar už jos ribų, kai tai gresia šalies ir tautos vientisumui. Toks spren- 
dimas nedelsiant skelbiamas Oficialiajame leidinyje ir tą pačią dieną turi 
būti teikiamas Turkijos Didžiajai Nacionalinei Asamblėjai tvirtinti. Jeigu 
"Turkijos Didžioji Nacionalinė Asamblėja tuo metu neposėdžiauja, ji yra 
nedelsiant sušaukiama. Turkijos Didžioji Nacionalinė Asamblėja gali, kai 
mano tai esant reikalinga, sutrumpinti arba pratęsti karo padėties įstatymo 
galiojimą arba jį panaikinti. 

Karo padėties galiojimo laikotarpiu Ministrų Taryba, susirinkusi į 
Respublikos Prezidento vadovaujamą posėdį, gali priimti dekretus, turin- 
čius įstatymo galią, tais klausimais, kurie yra būtini paskelbus karo padėtį. 

Šie dekretai skelbiami Oficialiajame leidinyje ir teikiami Turkijos Di- 
džiajai Nacionalinei Asamblėjai tvirtinti. Procedūrų taisyklėse nurodomi 
tokių dekretų svarstymo laiko apribojimai ir procedūra. 

Karo padėties pratęsimas, kiekvieną kartą ne ilgiau nei 4 mėnesiams, 
gali būti patvirtintas Turkijos Didžiosios Nacionalinės Asamblėjos. Karo 
atveju 4 mėnesių apribojimas nebėra taikomas. 

Karo padėties arba mobilizacijos, arba karo atvejais įstatyme nustato- 
mos normos, kurios galioja gyvenimo tvarkai, santykiams su administra- 
cine sistema, būdams, kuriais apribojamos ar sustabdomos žmogaus teisės 
bei laisvės, nustato įpareigojimus piliečiams karo atveju arba padėties, su- 
ponuojančios neišvengiamą karą, būseną. 

Karo komendantai atlieka savo pareigas vadovaujami Generalinio šta- 
bo vado. 

IV. Administracija 
A. Administravimo sistemos principai 
1. Administracijos vientisumas ir teisinis subjektiškumas 


123 straipsnis 

Administravimo sistema yra vientisa, jos sandarą ir funkcijas nustato 
įstatymas. 

Administracijos organizavimas ir veikla grindžiami centralizacijos ir 
decentralizacijos principais. 

Viešosios valdžios įstaigos steigiamos tik pagal įstatymą arba tiesio- 
giai įstatyme nurodytų įgaliojimų pagrindu. 


2. Įstatymų įgyvendinamieji teisės aktai 


124 straipsnis 

Ministras Pirmininkas, ministrai ir viešieji juridiniai asmenys leidžia 
įstatymų įgyvendinamuosius teisės aktus, kurie negali prieštarauti įstaty- 
mams ir kitiems su jų kompetencija susijusiems aktams, kuriems įgyven- 
dinti yra skirti. 

Įstatymas nustato, kokie įstatymų įgyvendinamieji teisės aktai skelbia- 
mi Oficialiajame leidinyje. 

B. Teisminė priežiūra 
125 straipsnis 

Visi administraciniai aktai ir pareigūnų veiksmai gali būti skundžiami 
teismui. Su koncesijų, viešųjų paslaugų sutartimis ir jų sąlygomis susijusius 
ginčus gali nagrinėti nacionalinis ar tarptautinis arbitražas. Ginčus su už- 
sienio subjektais sprendžia tarptautinis arbitražas. 

Respublikos Prezidento kompetenciją įgyvendinantys aktai ir Aukš- 
čiausiosios karinės tarybos sprendimai teismui neskundžiami. Nepai- 
sant to, teisminei kontrolei yra priskirti Aukščiausiosios karinės tarybos 
sprendimai dėl atleidimo iš pareigų karinėse pajėgose, išskyrus sprendi- 
mus dėl perkėlimo į kitas pareigas ir išėjimo į pensiją pasibaigus tarnybos 
laikui. 

Teismui įteikto skundo dėl administracijos veiksmų senatis pradeda- 
ma skaičiuoti nuo raštiško pranešimo apie ginčijamą administracijos aktą 
datos. 

Teismo kompetencijai priklauso administracinių veiksmų bei spren- 
dimų teisėtumo kontrolė ir jokiu būdu negali būti tikrinamas jų tikslin- 
gumas. Draudžiama priimti teismo sprendimą, kuris apriboja administra- 
cijos veiksmus ir sprendimus įgyvendinant vykdomąsias funkcijas pagal 
įstatyme nustatytus principus ir formas arba tokį teismo sprendimą, kuris 
naikina vykdomosios valdžios diskrecines galias. 

Jeigu administracijos akto įgyvendinimas sukelia sunkius arba neį- 
manomus atlyginti padarinius ir toks aktas yra akivaizdžiai neteisėtas, gali 
būti priimtas motyvuotas sprendimas sustabdyti jo įgyvendinimą. 

Įstatymu gali būti apribotas administracijos aktų vykdymo sustab- 
dymas ypatingosios padėties, karo padėties įvedimo, mobilizacijos ir karo 
būklės atvejais arba nacionalinio saugumo, viešosios tvarkos ir sveikatos 
apsaugos pagrindais. 

Administracija yra atsakinga už savo veiksmais ir sprendimais pada- 
rytos žalos atlyginimą. 


C. Valdymo organizavimas 
1. Centrinė administracija 


126 straipsnis 

Pagal geografinę padėtį, ekonomines sąlygas, viešųjų paslaugų porei- 
kius Turkijos centrinė administracija dalinama į apygardas; šios taip pat 
yra dalijamos į žemesnio lygmens administracinius rajonus. 

Apygardų administravimas grindžiamas įgaliojimų perdavimo vietos 
valdžiai principu. 

Gali būti steigiamos centrinės administracijos, kurios apima keletą 
apygardų, kad būtų laiduotas viešųjų paslaugų veiksmingumas ir koordi- 
navimas. Šių administracijų funkcijos ir įgaliojimai nustatomi įstatymu. 


2. Vietos savivalda 


127 straipsnis 

Vietos savivaldos organai yra viešieji juridiniai asmenys, steigiami 
apygardų, municipalinių rajonų ir kaimo gyventojų bendriesiems porei- 
kiams užtikrinti; vietos savivaldos organų struktūra ir sprendimų priėmi- 
mo principai nustatomi įstatymu. 

Vietos savivaldos organų sudarymo tvarka, pareigos ir įgaliojimai nu- 
statomi įstatymu vadovaujantis vietos savivaldos principais. 

Vietos savivaldos institucijų rinkimai vykdomi kas penkeri metai pagal 
67 straipsnyje nustatytus principus. Eiliniai arba papildomi vietos savival- 
dos organų ar jų narių rinkimai, kurie patenka į trumpesnį nei vienerių 
metų laiką iki arba po eilinių arba papildomų rinkimų, yra vykdomi kartu 
su šiais rinkimais. Įstatyme gali būti numatyti specialūs administraciniai 
sprendimai didesnių urbanizuotų vietovių atžvilgiu. 

Teismai sprendžia ginčus dėl vietos savivaldos renkamų organų statu- 
so įgijimo ar praradimo. Iki galutinio teismo sprendimo priėmimo Vidaus 
reikalų ministras gali laikinai iš pareigų pašalinti vietos savivaldos organų 
narius ar pareigūnus, kurių atžvilgiu pradėtas tyrimas arba jie patraukti 
atsakomybėn dėl nusikaltimų, padarytų atliekant pareigas. 

Siekdama užtikrinti, kad vietos viešosios paslaugos būtų teikiamos va- 
dovaujantis administravimo vientisumo, paslaugų lygiavertiškumo, viešo- 
jo intereso ir vietos poreikių tenkinimo principais, centrinė administracija 
prižiūri vietos savivaldos organų veiklą ta apimtimi, kurią apibrėžia įstaty- 
me įtvirtinti pagrindai ir procedūros. 

Ministrų Tarybos leidimu vietos savivaldos organai sudaro sąjungas 
specialioms viešosioms paslaugoms teikti; šių sąjungų funkcijos, įgalio- 
jimai, finansiniai ir saugumo klausimai, tarpusavio ryšiai ir santykiai su 
centrine administracija reguliuojami įstatymu. Šiems vietos savivaldos or- 
ganams skiriamos finansinės lėšos turi būti proporcingos jų atliekamoms 
funkcijoms. 


D. Valstybės tarnautojams taikmos nuostatos 
1. Bendrieji principai 


128 straipsnis 

Pagrindinėms ir nuolatinėms funkcijoms, kurių iš valstybės tarny- 
bos reikalauja valstybei, valstybės ekonominėms struktūroms ir kitoms 
valstybės įmonėms (įstaigoms) pagal bendrojo administravimo principus 
priskirtos pareigos, atlikti skiriami valstybės tarnautojai ir kiti valstybės 
darbuotojai. 

Įstatyme reguliuojami valstybės tarnautojų ir kitų valstybės pareigūnų 
kvalifikacijos, skyrimo į pareigas, įgaliojimų ir kompetencijų, teisių ir atsa- 
komybės, atlyginimo ir aprūpinimo bei kiti su jų statusu susiję klausimai. 
Tačiau išsaugomos kolektyvinių sutarčių nuostatos finansinių ir socialinių 
teisių klausimais. 

2. Pareigos ir atsakomybė, garantijos drausminių procedūrų atvejais 


129 straipsnis 

Valstybės tarnautojai ir kiti valstybės pareigūnai yra įpareigoti savo 
veikloje būti ištikimi Konstitucijai ir įstatymams. 

Valstybės tarnautojai ir kiti valstybės pareigūnai ir valstybinių profe- 
sinių organizacijų nariai arba jų aukštesnieji organai nėra traukiami draus- 
minėn atsakomybėm neužtikrinus jiems teisės į gynybą. 

Drausminiai sprendimai nėra teismų kontrolės išimtis. 

Bylos dėl nuostolių, atsiradusių dėl valstybės tarnautojų, kitų valsty- 
bės pareigūnų kaltų veiksmų atliekant jų pareigas, kompensavimo gali būti 
keliamos tik prieš administraciją pagal įstatyme nustatytą tvarką ir sąlygas 
ta apimtimi, kuria jiems taikomi atgręžtiniai reikalavimai. 

Valstybės tarnautojų ir kitų valstybės pareigūnų persekiojimas dėl įta- 
rimų padarius nusikaltimus, išskyrus įstatyme nustatytus atvejus, pradeda- 
mas gavus įstatyme nustatytos administracinės valdžios įstaigos leidimą. 


E. Aukštojo mokslo institucijos ir jų organai 
1. Aukštojo mokslo institucijos 


130 straipsnis 

Siekiant parengti darbuotojų išteklius nacijos ir šalies poreikiams 
tenkinti pagal šiuolaikinio švietimo principų sistemą, valstybės ir įstaty- 
mu steigiami universitetai, apimantys keletą padalinių bei turintys viešo- 
jo juridinio asmens statusą. Jų paskirtis - suteikti išsilavinimą skirtingais 
lygmenimis, grindžiamais viduriniu išsilavinimu, vykdyti tyrimus, leisti 
publikacijas, patarti (veikti kaip konsultantai), tarnauti šaliai ir žmonijai. 

Aukštojo mokslo institucijos gali būti steigiamos valstybei prižiūrint 
ir kontroliuojant, fondų pastangomis pagal įstatyme nustatytus principus 
ir tvarką, kol jos nesiekia pelno. 

Įstatyme nustatoma, kad universitetai valstybėje būtų nuosekliai ge0- 
grafiškai paskirstyti. 
laisvai užsiimti visų rūšių moksliniais tyrimais ir publikacijomis. Tačiau 
tai neapima jų laisvės užsiimti veikla, priešinga valstybės egzistavimui 
ir nepriklausomumui bei priešinga nacijos bei šalies vienybei ir neda- 
lomumui. 

Universitetai ir prie jų esantys padaliniai yra valstybės prižiūrimi ir 
inspektuojami; jų saugumas laiduojamas valstybės. 

Pagal įstatyme nustatytą tvarką ir nuostatas universitetų rektorius 
renka ir skiria Respublikos Prezidentas, fakultetų dekanus - Aukštojo 
mokslo taryba. 

Universitetų administraciniai ir priežiūros organai bei akademinės 
bendruomenės nariai negali būti pašalinti iš pareigų dėl bet kokių priežas- 
čių kitos nei universiteto kompetentingas organas arba Aukštojo mokslo 
taryba institucijos sprendimu. 

Universitetų parengti biudžetai, kai juos peržiūri ir patvirtina Aukš- 
tojo mokslo taryba, įsigalioja ir yra prižiūrimi pagal principus, taikomus 
centrinės valdžios biudžetui. 

Įstatyme reguliuojami šie klausimai: aukštojo mokslo institucijų, jų 
organų, jų funkcionavimo ir rinkimų, pareigų, įgaliojimų ir atsakomybės, 
valstybės universitetų priežiūros ir inspektavimo procedūros, dėstytojų 
bendruomenės pareigos, jų vardai, paskyrimai, karjera ir išėjimas į pen- 
siją, dėstytojų bendruomenės apmokymas, universitetų ir dėstytojų ben- 
druomenės santykis su viešosiomis institucijomis ir jų organizacijomis, 
išsilavinimo lygiai ir laikotarpiai, studentų priėmimas į aukštojo mokslo 
institucijas, reikalavimai lankomumui ir mokesčiai, valstybės teikiamos 
paramos principai, drausminės ir piniginės atsakomybės dalykai, finan- 
sai, darbuotojų teisės, dėstytojų elgesio taisyklės, dėstytojų skyrimo pagal 
vidinius universitetų reikalavimus tvarka, apmokymo ir švietimo siekimo 
laisvė ir garantijos bei šiuolaikinio mokslo ir technologijos reikalavimų 
taikymas, finansinių lėšų, valstybės skiriamų Aukštojo mokslo tarybai ir 
universitetams, panaudojimas. 

Fondų steigiamoms aukštojo mokslo institucijoms Konstitucijos 
nuostatos dėl valstybės įsteigtų aukštojo mokslo institucijų taikomos ta 
apimtimi, kuria jos reguliuoja akademinę veiklą, dėstytojų bendruomenės 
parinkimą ir saugumą, išskyrus finansinius ir administracinius klausimus. 


2. Aukštojo mokslo institucijos 


131 straipsnis 
Aukštojo mokslo taryba steigiama aukštojo mokslo institucijų tei- 
kiamam išsilavinimui planuoti, organizuoti, administruoti ir prižiūrėti, 

orientuoti dėstymo darbą, švietimo ir mokslinius tyrimus, laiduoti tokių 
institucijų steigimąsi ir vystymąsi pagal įstatyme nustatytus principus ir 
tikslus, užtikrinti universitetams skirtų lėšų efektyvų naudojimą ir planuo- 
ti dėstytojų bendruomenės tobulinimąsi. 

Aukštojo mokslo tarybą sudaro Respublikos Prezidento paskirti na- 
riai, kurių įstatyme nustatytų kandidatūrų skaičių jam teikia Ministrų 
Taryba bei universitetai, pagal kandidatų savybes ir rinkimų tvarką. Pir- 
menybė teikiama sėkmingai dirbusiems fakulteto nariams ar universitetų 
rektoriams ir nariams, tiesiogiai paskirtiems Respublikos Prezidento. 

Tarybos organizavimas, funkcijos, įgaliojimai, atsakomybė ir veiklos 
principai nustatomi įstatyme. 


3. Ypatingojo reguliavimo aukštojo mokslo institucijos 


132 straipsnis 

Prie Turkijos ginkluotųjų pajėgų ir nacionalinės policijos veikiančios 
aukštojo mokslo institucijos veikia pagal jų atitinkamuose įstatymuose nu- 
statytą reguliavimą. 


E. Radijo ir televizijos aukščiausioji taryba, radijo ir televizijos bei su 
valstybe susijusių naujienų agentūrų institucijos 


133 straipsnis 

Radijo ir televizijos stotys steigiamos ir veikia laisvai, pagal įstatyme 
nustatytas taisykles. 

Radijo ir televizijos aukščiausioji taryba, steigiama reguliuoti ir pri- 
žiūrėti radijo bei televizijos veiklą, sudaroma iš devynių narių. Jos nariai 
renkami, pasiremiant kiekvienai politinės partijos grupei skirtu narių skai- 
čiumi, Turkijos Didžiosios Nacionalinės Asamblėjos plenarinėje sesijoje iš 
dvigubo skaičiaus kandidatų, nominuojamų politinių partijų grupėse pro- 
porcingai jų skaičiui. Radijo ir televizijos aukščiausiosios tarybos forma- 
vimas, pareigos ir įgaliojimai, rinkimų procedūra ir jos narių kadencijos 
laikotarpis yra nustatomi įstatyme. 

Vienintelė radijo ir televizijos institucija, steigiama valstybės kaip 
valstybės įstaiga, ir naujienų agentūros, gaunančios paramą iš valstybės įs- 
taigų, yra nepriklausomos, jų laidos yra nešališkos. 


1001 


PASAULIO VALSTYBIŲ KONSTITUCIJOS | Turkijos Respublika 


G. Atatiurko aukštoji kultūros, kalbos ir istorijos institucija 


134 straipsnis 

„Atatiurko aukštoji kultūros, kalbos ir istorijos institucija“, kaip vals- 
tybės įstaiga, moraline prasme globojama Atatiurko, prižiūrima ir remia- 
ma Respublikos Prezidento, steigiama prie Ministro Pirmininko kancelia- 
rijos; ją sudaro Atatiurko tyrimų centras, Turkų kalbos institucija, Turkijos 
istorijos institucija bei Atatiurko kultūros centras. Ji siekia atlikti moksli- 
nius tyrimus, leisti leidinius ir platinti informaciją apie Atatiurko idėjas, 
principus ir reformas, Turkijos kultūrą, Turkijos istoriją ir turkų kalbą. 

Finansinės pajamos iš Atatiurko palikimo, jo valia skirto Turkijos kal- 
bos institucijai ir Turkijos istorijos institucijai, yra išsaugomos ir atitinka- 
mai joms paskirstomos. 

Įstatyme reguliuojami Atatiurko aukštoji kultūros, kalbos ir istorijos 
institucijos steigimo, organų, veiklos procedūrų ir personalo klausimai bei 
jos įgaliojimų padalinių atžvilgiu klausimai. 


H. Profesinės organizacijos, turinčios viešųjų institucijų bruožų 


135 straipsnis 

Profesinės organizacijos, turinčios viešųjų institucijų bruožų, ir jų 
aukštesnieji organai yra viešieji kolektyviniai asmenys, įsteigti pagal įstaty- 
mą, turintys tikslą tenkinti bendrus atitinkamos profesijos narių poreikius, 
skatinti jų profesinę veiklą, laiduoti jų profesijos vystymąsi laikantis ben- 
drųjų interesų, apsaugoti profesinę drausmę ir etiką tam, jog būtų laiduota 
jos narių tarpusavio ir visuomenės vienybė bei pasitikėjimas pagal įstaty- 
me nustatytas procedūras ir teismams atliekant kontrolę. 

Asmenys, viešosiose institucijose einantys nuolatinespareigas arba 
dirbantys valstybės ekonominėse įmonėse (įstaigose), negali būti verčiami 
tapti viešųjų profesinių organizacijų nariais. 

Šios profesinės organizacijos neužsiima veikla, neatitinkančia tikslų, 
dėl kurių buvo steigiamos. 

Politinės partijos negali siūlyti kandidatų į šių profesinių organizacijų 
organus ir aukštesnes struktūras. 

Įstatyme nustatomos taisyklės šias profesines organizacijas valstybei 
finansiškai ir administracine tvarka prižiūrėti. 

Profesinių organizacijų atsakingi organai, kurie užsiima su jų tikslais 
nesuderinama veikla, teismo sprendimu yra paleidžiami, kai to prašo įsta- 

tyme nustatyta valdžios institucija arba prokuroras, o į jų vietą renkami 
nauji organai. 

Tačiau, kai tai yra reikalinga ir kai atidėliojimas kelia pavojų nacionali- 
niam saugumui, viešajai tvarkai daromo nusikaltimo užkardymui ar gresia 
nusikaltimo pavojus, arba tai reikalinga dėl suėmimo, įstatyme numatyta 
valdžios institucija gali gauti įgaliojimus suspenduoti profesinių organiza- 
cijų ir jų aukštesniųjų struktūrų veiklą. Toks sprendimas per 24 valandas 
perduodamas patvirtinti teisėjui, kuris / kuri savo sprendimą priima per 
48 valandas; priešingu atveju šis administracinis sprendimas automatiškai 
anuliuojamas. 


I. Pirmininkavimas rūpinantis religiniais reikalais (religinių klausimų 
koordinavimas) 


136 straipsnis 

Pirmininkaudama rūpinantis religiniais reikalais (koordinuodama 
religinius klausimus) bendroji administracija įgyvendina savo pareigas, 
apibrėžtas specialiajame įstatyme, pagal sekuliarizmo principus, neatsi- 
žvelgdama į visas politines idėjas bei nuostatas ir siekdama nacionalinio 
solidarumo bei vientisumo. 


J. Neteisėtas įsakymas 


137 straipsnis 

Jeigu į bet kokias pareigas priimtas ar bet kokį postą užimantis as- 
muo nusprendžia, kad jam / jai aukštesniojo pagal rangą darbuotojo 
duotas įsakymas prieštarauja įstatymų įgyvendinamiesiems teisės ak- 
tams, reguliavimui, įstatymams arba Konstitucijai, jis / ji nevykdo įsa- 
kymo ir praneša apie tokį prieštaravimą įsakymą davusiam asmeniui. 
Tačiau jeigu aukštesnio rango darbuotojas primygtinai nurodo vykdyti 
įsakymą ir pakartoja nurodymą raštu, jo / jos įsakymas privalo būti vyk- 
domas; tokiu atveju tiesioginis įsakymo vykdytojas nebus traukiamas 
atsakomybėn. 

Pats savaime esantis nusikaltimu įsakymas jokiomis aplinkybėmis ne- 
gali būti vykdomas; jį įvykdęs asmuo neišvengia atsakomybės. 

Įstatyme nurodytos išimtys, siejamos su kariškio atliekamomis par- 
eigomis, skubiais viešosios tvarkos bei saugumo laidavimo atvejais yra iš- 
saugomos. 

Trečias skyrius. TEISMINĖ VALDŽIA 
I. Bendrosios nuostatos 
A. Teismų nepriklausomumas 


138 straipsnis 

Atlikdami savo pareigas teisėjai yra nepriklausomi; jie sprendimus 
priima pagal Konstituciją, įstatymus ir jų asmeninį įsitikinimą, derantį su 
teise. 

Teismams ar teisėjams joks organas, valdžia (valdžios institucija), tar- 
nyba ar individas negali duoti instrukcijų ar nurodymų, kaip vykdyti tei- 
singumą, siųsti jiems aplinkraščių arba teikti rekomendacijų ar patarimų. 

Įstatymų leidybos asamblėjoje negali būti užduodami jokie klausimai, 
vedamos diskusijos, daromi pareiškimai, susiję su teisminės valdžios įgy- 
vendinimu nagrinėjamoje byloje. 

Įstatymų leidybos ir vykdomieji organai bei administracija paklūsta 
teismo sprendimams; šie organai bei administracija nei kiek nors juos kei- 
čia, nei delsia juos vykdydami. 


B. Teisėjų ir prokurorų kadencijos (paskyrimo laiko) apsauga 


139 straipsnis 

Teisėjai ir prokurorai iš pareigų nėra atleidžiami arba atstatydinami 
nesulaukę Konstitucijoje nustatyto amžiaus, išskyrus, kai to jie prašo patys; 
išjų negalima atimti atlyginimo, aprūpinimo arba kitų teisių, siejamų su jų 
statusu, net kai panaikinamas teismas arba pareigybė. 

Išsaugomos įstatyme įtvirtintos nuteistų už nusikaltimą asmenų, kai 
reikalaujama juos atleisti iš pareigų, taip pat asmenų, kurie neginčijamai 
nebegali eiti pareigų dėl ligos ar sveikatos arba kurie nebegal užsiimti pro- 
fesine veikla dėl nesugebėjimo, išimtys. 


C. Teisėjai ir prokurorai 


140 straipsnis 

Teisėjai ir prokurorai atlieka teisėjų ir prokurorų pareigas civiliniuose 
ir administraciniuose teismuose. Šias pareigas atlieka profesionalūs teisėjai 
ir prokurorai. 

Teisėjai savo pareigas eina laikydamiesi teismų nepriklausomumo ir 
teisėjų paskyrimo laiko apsaugos principų. 

Teisėjų ir prokurorų kvalifikacija, paskyrimas į pareigas, teisės bei 
pareigos, atlyginimai bei aprūpinimas, pareigų paaukštinimas, nuolati- 
nis ar laikinas pareigų ar darbo vietos pakeitimas, drausminių bylų jiems 
inicijavimas, tyrimo tvarka ir sprendimo traukti juos atsakomybėn dėl 
einant pareigas padarytų arba pareiginių nusikaltimų priėmimas, nutei- 
simas už nusikaltimus arba nekompetencijos atvejus, reikalaujančius už- 
drausti jiems užsiimti profesune veikla, jų mokymasis einant pareigas ir 
kiti klausimai, susiję su jų kaip darbuotojų statusu, yra nustatomi įstatyme 
laikantis teismų nepriklausomumo ir teisėjo paskyrimo į pareigas laiko 
apsaugos principų. 

Teisėjai ir prokurorai pareigas eina iki 65 metų amžiaus. Įstatyme 
nustatomas karinių teisėjų privalomo atsistatydinimo amžius, aukštesnių 
pareigų suteikimo ir atleidimo iš pareigų tvarka. 

Atlikdami administracines funkcijas teisėjai ir prokurorai veikia prie 
Teisingumo ministerijos. 

Tie teisėjai ir prokurorai, kurie dirba administracinį darbą, laikosi tų 
pačių normų, kaip ir kiti teisėjai ir prokurorai. Jų kategorijos ir rangai nu- 
statomi pagal principus, taikomus teisėjams ir prokurorams, ir jie naudo- 
jasi visomis teisėjams bei prokurorams suteiktomis teisėmis. 


D. Posėdžių viešumas ir būtinybė pagrįsti verdiktus 


141 straipsnis 

Teismo posėdžiai yra vieši. Teismas gali nuspręsti visą ar dalį posėdžio 
padaryti uždarą, bet tik tais atvejais, kai tai visiškai pateisinama viešosios 
moralės arba viešojo saugumo sumetimais. 

Nepilnamečių bylų nagrinėjimo ypatumai nustatomi specialiose įsta- 
tymo nuostatose. 

Visų teismų sprendimai surašomi pateikiant pagrindimą. 

Teismų pareiga užbaigti bylų nagrinėjimą įmanomai greičiau ir ma- 
žiausiais kaštais. 


E. Teismų sudarymas 


142 straipsnis 
Teismų sudarymas, pareigos ir įgaliojimai, funkcionavimas ir bylų na- 
grinėjimo procedūros reguliuojamos įstatyme. 

E. Valstybės saugumo teismas 


143 straipsnis 
G. Teismų darbo priežiūra 


144 straipsnis 

Teismo ir prokurorų administravimo pareigų atlikimo priežiūrą įgy- 
vendina Teisingumo ministerija, pasitelkdama teismo inspektorius ir vi- 
daus auditorius, priklausančius teisėjų ir prokurorų profesijai. Priežiūroje 
naudojami paklausimai, inspektavimai ir tyrimai, kuriais užsiima teismų 
inspektoriai. Priežiūros tvarka ir principai nustatomi įstatyme. 


H. Teisingumo vykdymas kariškių atžvilgiu 


145 straipsnis 

Kariškių atžvilgiu teisingumą vykdo kariniai teismai ir kariniai draus- 
miniai teismai. Šie teismai turi jurisdikciją teisti už kariškių padarytus 
karinius nusikaltimus ir už nusikaltimus, kuriuos kariškiai padaro prieš 
kariškius arba kurie susiję su kariškių pareigų atlikimu. Bet kokiu atveju 
bylos dėl nusikaltimų valstybės saugumui, konstitucinei santvarkai ir jos 
funkcionavimui yra nagrinėjamos civiliniuose teismuose. 

Civiliai asmenys nėra teisiami kariniuose teismuose, išskyrus karo 
metą. 

Įstatyme nustatomi nusikaltimai ir karinių teismų jurisdikcijai pri- 
klausantys asmenys karo metu, karinių teismų sudarymo tvarka ir, kai tai 
būtina, civilinių teismų teisėjų bei prokurorų paskyrimo į karinius teismus 
tvarka. 

Kariškių atžvilgiu teisingumą vykdančių institucijų formavimas, 
funkcionavimas, klausimai, susiję su karinių teisėjų statusu, santykiai 
tarp karinių teisėjų, veikiančių kaip kariniai prokurorai, ir karinis va- 
dovavimas jiems pareigų atlikimo metu nustatomas įstatyme laikantis 
teismų nepriklausomumo ir teisėjo paskyrimo į pareigas laiko apsaugos 
principų. 

II. Aukštieji teismai 
A. Konstitucinis Teismas 
1. Sudarymas 


146 straipsnis 

Konstitucinį Teismą sudaro 17 narių. 

"Turkijos Didžioji Nacionalinė Asamblėja slaptu balsavimu išrenka 2 
narius iš 3 kandidatų, kuriuos nominuoja į kiekvieną laisvą teisėjo vietą iš 
savo tarpo Valstybės kontrolės pirmininkas bei jos nariai, ir vieną narį iš 
3 kandidatų, nominuotų savarankiškai dirbančių teisininkų draugijos va- 
dovų. Šiuose Turkijos Didžiojoje Nacionalinėje Asamblėjoje vykdomuose 
rinkimuose dėl kiekvienos laisvos teisėjo vietos yra būtina surinkti 2/3 visų 
narių balsų daugumą pirmajame balsavime ir visų narių absoliučią balsų 
daugumą per antrąjį balsavimą. Jeigu per antrąjį balsavimą neįmanoma 
pasiekti absoliučios visų narių balsų daugumos, dėl 2 kandidatų, gavusių- 
jų daugiausia balsų per antrąjį balsavimą, vykdomas trečias balsavimas; jo 
metu didžiausią balsų skaičių gavęs kandidatas išrenkamas Teismo nariu. 

Respublikos Prezidentas skiria 3 narius iš Aukštojo apeliacinio teis- 
mo, 2 narius iš Valstybės tarybos, vieną narį iš Aukštojo karinio apeliacinio 
teismo ir vieną narį iš Aukštojo karinio administracinio teismo į kiekvieną 
laisvą teisėjo poziciją pasiūlytų 3 kandidatų, kurie nominuojami atitinka- 
mai šių teismų iš jų visuotinių susirinkimų iš jų pirmininkų ir narių; 3 
narius, iš kurių mažiausiai du turi būti įgiję teisininko išsilavinimą, iš 3 
kandidatų, nominuotų į kiekvieną laisvą teisėjo poziciją Aukštojo mokslo 
tarybos iš teisės, ekonomikos ir politikos mokslų dėstytojų, nesančių Ta- 
rybos nariais; 4 narius iš aukščiausiojo lygio vykdančiųjų vadovų, savaran- 
kiškai dirbančių teisininkų, pirmos kategorijos teisėjų ir prokurorų arba 
Konstitucinio Teismo pranešėjų. 

Rinkimuose, kuriuos vykdo atitinkamai Aukštojo apeliacinio teismo, 
Valstybės tarybos, Aukštojo karinio apeliacinio teismo, Aukštojo karinio 
administracinio teismo, Valstybės kontrolės ir Aukštojo mokslo tarybos 
visuotiniai susirinkimai, yra išrenkami nominantai dalyvauti Konstituci- 
nio Teismo teisėjų rinkimuose; trys asmenys, surinkę daugiausia balsų, yra 
nominuojami į kiekvieną laisvą poziciją. Rinkimuose trijų kandidatų, no- 
minuojamų savarankiškai dirbančiųjų teisininkų asociacijos vadovų; no- 
minuotais laikomi trys daugiausia balsų gavę asmenys. 

"Tam, kad atitiktų skiriamo Konstitucinio Teismo narių reikalavimus: 
dėstytojai turi turėti profesoriaus arba asocijuoto profesoriaus vardą; teisi- 
ninkai turi turėti mažiausiai 20 metų teisininko darbo stažą; aukščiausiojo 
lygio vykdomieji vadovai turi būti įgiję aukštąjį išsilavinimą ir dirbę vals- 
tybės tarnyboje mažiausiai 20 metų bei pirmos kategorijos teisėjai ir pro- 
kurorai turi turėti mažiausiai 20 metų darbo patirtį įskaitant jų kandidata- 
vimo laikotarpį, laikantis sąlygos, kad jie yra vyresni nei 45 metų amžiaus. 

Konstitucinis Teismas 4 metams išsirenka savo pirmininką ir 2 jo pa- 
vaduotojus iš savo narių slaptu balsavimu taikant absoliučios jo narių dau- 
gumos principą. Gali būti perrenkami tie, kurių kadencija baigiasi. 

Konstitucinio Teismo nariai neužima jokių kitų privačių ar valstybi- 
nių pareigų, išskyrus jų pagrindines pareigas. 


2. Kadencijos laikas ir narystės pabaiga 


147 straipsnis 

Konstitucinio Teismo nariai išrenkami 12 metų kadencijai. Narys 
negali būti išrenkamas dar kartą. Teismo nariai atsistatydina iš pareigų 
sukakę 65 metų amžiaus. Narių, kurių kadencija pasibaigia anksčiau, nei 
jie sulaukia privalomo atsistatydinti amžiaus, paskyrimo į kitas pareigas 
tvarka ir kiti klausimai, susiję su jų kaip darbuotojų statusu, yra nustatomi 
įstatyme. 

Narystė Konstituciniame Teisme baigiasi automatiškai, jeigu narys 
nuteisiamas už nusikaltimą, dėl kurio yra šalinama iš jo / jos juridinės pro- 
fesijos, ir baigiasi priėmus sprendimą absoliučia narių dauguma Konstitu- 
ciniame Teisme, jeigu yra neginčijamai nustatyta, kad ji / ji nebegali eiti jo / 
jos pareigų dėl ligos. 


3. Eunkcijos ir įgaliojimai 


148 straipsnis 

Konstitucinis Teismas tiria įstatymų, dekretų, kurie turi įstatymo ga- 
lią, ir Turkijos Didžiosios Nacionalinės Asamblėjos procedūrų taisyklių 
turinio ir formos konstitucingumą, taip pat tiria individualius prašymus 
(asmenų skundus). Konstitucijos pataisų yra tiriama ir tikrinama tik for- 
ma. Tačiau dekretų, kurie turi įstatymo galią ir yra priimti ypatingosios pa- 
dėties, karinės padėties arba karo metu, nei forma, nei konstitucingumas 
Konstituciniame Teisme nėra tikrinami. 

Įstatymų formos patikrinimas yra apribojamas ta apimtimi, kuria nu- 
statinėjama, ar vėliausio balsavimo metu pasiekta būtina balsų dauguma; 
konstitucinių pataisų patikrinimas apribojamas ta apimtimi, kuria nusta- 
tinėjama, ar buvo reikiama dauguma siūlymui teikti ir balsuoti ir ar buvo 
laikomasi diskusijų draudimo pagreitintos procedūros metu. Formos pati- 
krinimo gali paprašyti Respublikos Prezidentas arba 1/5 Turkijos Didžio- 
sios Nacionalinės Asamblėjos narių. Prašymai anuliuoti aktą dėl netinka- 
mos jo formos negali būti teikiami praėjus 10 dienų po įstatymų promul- 
gavimo; taip pat kiti teismai negalės kreiptis į Konstitucinį Teismą dėl jų 
netinkamos formos. 

Kiekvienas (asmuo) gali kreiptis į Konstitucinį Teismą tuo pagrindu, 
kad vieną iš jo pagrindinių teisių ir laisvių, saugomą Europos žmogaus tei- 
sių konvencijos bei laiduojamą Konstitucijos, pažeidė valstybės institucija. 
Iki kreipimosi būtina panaudoti visas teisines priemones šiai teisei apginti. 

Įstatyme nustatyta individualaus prašymo tvarka ir principai. 

Konstitucinis Teismas, veikdamas kaip Aukščiausiasis Teismas, teisia 
Respublikos Prezidentą, Turkijos Didžiosios Nacionalinės Asamblėjos Pir- 
mininką, Ministrų Tarybos narius, Konstitucinio Teismo, Aukštojo ape- 
liacinio teismo, Valstybės tarybos, Aukštojo karinio apeliacinio teismo, 
Aukštojo karinio administracinio teismo, Aukščiausiosios teisėjų ir pro- 
kurorų tarybos, Valstybės kontrolės pirmininkus ir narius, vyriausiuosius 
prokurorus ir jų pavaduotojus už nusikaltimus, susijusius su jų funkcijų 
atlikimu. 

Generalinio štabo vadas, sausumos, jūrų ir oro pajėgų vadai ir žandar- 
merijos generalinis komendantas už nusikaltimus, susijusius su jų funkcijų 
atlikimu, teisiami Aukščiausiajame Teisme. 

Aukštojo apeliacinio teismo vyriausiasis prokuroras arba Aukštojo 
apeliacinio teismo vyriausiojo prokuroro pavaduotojas skiriamas kaltinto- 
ju Aukščiausiajame Teisme. 

Dėl Aukščiausiojo Teismo sprendimų galima teikti prašymą teisminei 
kontrolei. Dėl šio prašymo galutinį sprendimą priima Teismo generalinė 
asamblėja. 

Konstitucinis Teismas taip pat vykdo kitas pareigas, jam suteiktas 
Konstitucijos. 

4. Darbo tvarka ir tyrimas 


149 straipsnis 

Konstitucinį Teismą sudaro du skyriai ir Generalinė asamblėja. Sky- 
rius veikia vadovaujamas pirmininko pavaduotojo, dalyvaujant keturiems 
nariams. Generalinė asamblėja veikia dalyvaujant dvylikai narių ir vado- 
vaujama Konstitucinio Teismo pirmininko arba pirmininko paskirto jo 
pavaduotojo. Skyriai ir Generalinė asamblėja sprendimus prima absoliučia 
balsų dauguma. Gali būti steigiami komitetai, turintys ištirti individualių 
prašymų priimtinumą. 

Generalinė asamblėja nagrinėja bylas ir prašymus dėl politinių parti- 
jų, prašymus dėl anuliavimo ir prieštaravimo bei atlieka tyrimą, kuriame 
Konstitucinis Teismas veikia kaip Aukščiausiasis Teismas; skyriai priima 
sprendimus dėl individualių prašymų. 

Dėl konstitucinių pataisų anuliavimo, politinių partijų paleidimo arba 
valstybės paramos joms nutraukimo nusprendžia 2/3 posėdyje dalyvau- 
jančių narių. 

Prašymai dėl akto anuliavimo netinkamos formos pagrindu Konstitu- 
ciniame Teisme nagrinėjami ir išsprendžiami pirmumo tvarka. 

Įstatyme nustatomas Konstitucinio Teismo sudarymas, Generalinės 
asamblėjos ir skyrių atliekamo tyrimo procedūros, pirmininko, jo pava- 
duotojų, narių drausminės priemonės; Teismo funkcionavimo principai, 
skyrių bei komitetų sudarymas, darbo pasidalijimas nustatomi Teismo 
tvirtinamose vidaus darbo taisyklėse. 

Konstitucinis Teismas, išskyrus tuos atvejus, kai jis veikia kaip Aukš- 
čiausiasis Teismas, bylas nagrinėja be viešų posėdžių, tačiau dėl individua- 
lių prašymų jis gali nuspręsti surengti viešą posėdį. Kai Teismas mano, kad 
tai yra būtina, jis gali pakviesti suinteresuotus byla asmenis duoti paaiški- 
nimus bei asmenis, turinčius su byla susijusių žinių, bei bylose dėl politi- 
nės partijos paleidimo Teismas išklauso politinės partijos pirmininko arba 
jo paskirto atstovo gynybos kalbą, kai (pirmiausia) išklausomas Aukštojo 
apeliacinio teismo vyriausiasis prokuroras. 


5. Anuliavimo bylos tyrimas 


150 straipsnis 
Respublikos Prezidentas, valdančiosios partijos ar valdančiųjų parti- 
jų parlamentinės grupės ar pagrindinės opozicinės partijos parlamentinė 

grupė bei mažiausiai viena penktoji visų Turkijos Didžiosios Nacionalinės 
Asamblėjos narių grupė turi teisę kreiptis tiesiogiai dėl įstatymų, įstatymų 
galią turinčių dekretų, Turkijos Didžiosios Nacionalinės Asamblėjos pro- 
cedūrų taisyklių arba jų atskirų normų ar nuostatų anuliavimo, grindžia- 
mo neatitikimu Konstitucijai forma ir turiniu. Jeigu valdžioje yra daugiau 
negu viena politinė partija, valdančiųjų partijų įgaliojimai prašyti anuliavi- 
mo yra įgyvendinami partijos, turinčios daugiausiai narių. 


6. Laikotarpis kreipimuisi dėl anuliavimo 


151 straipsnis 

Teisė tiesiogiai kreiptis į Konstitucinį Teismą dėl anuliavimo baigiasi 
po 60 dienų nuo ginčijamo įstatymo, įstatymo galią turinčio dekreto ar 
procedūrų taisyklių paskelbimo dienos Oficialiajame leidinyje. 


7. Prašymai ištirti konstitucingumą kituose teismuose 


152 straipsnis 

Jeigu tirdamas bylą teismas nustato, kad joje taikomas įstatymas ar 
įstatymo galią turintis dekretas yra nekonstitucinis arba jeigu jis įsitikinęs 
pagrįstumu abejonių dėl nekonstitucingumo, reiškiamų vienos iš šalių by- 
loje, jis atideda bylos nagrinėjimą iki tol, kol Konstitucinis Teismas išspręs 
šį klausimą. 

Jeigu (pirmosios instancijos teismo) teisėjas byloje neįsitikina pagrįs- 
tumu abejonių nekonstitucingumu, tai kartu su (pirmosios instancijos) 
teismo sprendimu dėl jų nusprendžia kompetentinga apeliacinė teismo 
instancija. 

Konstitucinis Teismas bylą išsprendžia iš esmės ir paskelbia savo 
sprendimą per 5 mėnesius nuo prašymo gavimo dienos. Jeigu per nuro- 
dytą laikotarpį Teismas nepriima jokio sprendimo, bylą tyręs (ordinarinis) 
teismas užbaigia jos nagrinėjimą taikydamas galiojančias teisės normas. 
Tačiau jeigu bylą tiriantis teismas iki jos išsprendimo iš esmės pabaigos 
gauna Konstitucinio Teismo sprendimą, jis privalo jo paisyti. 

Dėl tos pačios nuostatos negalima teikti prašymo tirti jos konstitucin- 
gumą nepraėjus 10 metų nuo Konstitucinio Teismo sprendimo atsisakyti 
tirti prašymą paskelbimo Oficialiajame leidinyje. 

8. Konstitucinio Teismo sprendimas 


153 straipsnis 

Konstitucinio Teismo sprendimai yra galutiniai. Sprendimai dėl anu- 
liavimo be rašytinių motyvų (rašytinio pagrindimo) nėra skelbiami. 

Nagrinėdamas bylą dėl viso įstatymo ar jo galią turinčio dekreto arba 
jų nuostatos anuliavimo, Konstitucinis Teismas negali veikti kaip įstatymo 
leidėjas ir priimti sprendimų, lemiančių naują praktiką (naujus įstatymus). 

Įstatymai, jų galią turintys dekretai, Turkijos Didžiosios Nacionalinės 
Asamblėjos procedūros taisyklės ar jų atskiros nuostatos nustoja galios 
nuo sprendimo dėl jų anuliavimo paskelbimo Oficialiajame leidinyje. Kai 
tai yra būtina, Konstitucinis Teismas taip pat gali nuspręsti, nuo kokios 
dienos toks sprendimas įsigalioja. Įsigaliojimo atidėjimas negali būti ilges- 
nis nei vieneri metai skaičiuojant nuo sprendimo paskelbimo Oficialiaja- 
me leidinyje. 

Jeigu sprendime dėl anuliavimo yra nuspręsta atidėti paties spren- 
dimo įsigaliojimą, tai Turkijos Didžioji Nacionalinė Asamblėja pirmumo 
tvarka svarsto ir priima įstatymo projektą ar jos narių pateiktą įstatymo 
iniciatyvą, kuria siekiama užpildyti dėl anuliavimo atsiradusią spragą. 

Sprendimai dėl anuliavimo negali būti taikomi atgaline tvarka (retro- 
aktyviai). 

Konstitucinio Teismo sprendimai nedelsiant skelbiami Oficialiajame 
leidinyje. Jie yra privalomi įstatymų leidybos, vykdomosios valdžios ir teis- 
mo organams, administracinei valdžiai, fiziniams ir juridiniams asmenims. 


B. Aukštasis apeliacinis teismas 


154 straipsnis 

Aukštasis apeliacinis teismas yra paskutinioji instancija peržiūrėti 
tiems civilinių teismų sprendimams ir nuosprendžiams, kurių įstatymas 
nepriskiria kitų civilinių teismų kompetencijai. Įstatyme nustatytų bylų 
specialiųjų kategorijų atvejais jis yra pirmoji ir paskutinė instancija. 

Aukštojo apeliacinio teismo narius slaptu balsavimu ir absoliučia visų 
savo narių balsų dauguma skiria Aukščiausioji teisėjų ir prokurorų taryba 
iš civiliniuose teismuose dirbančių pirmos kategorijos teisėjų ir prokurorų 
arba iš asmenų, laikomų užsiimančiais šia profesija. 

Pirmąjį pirmininką, pirmuosius primininko pavaduotojus ir departa- 
mentų vadovus iš savo narių slaptu balsavimu absoliučia visų narių balsų 

dauguma ketveriems metams renka Aukštojo apeliacinio teismo generali- 
nė asamblėja; jie gali būti perrinkti savo kadencijos pabaigoje. 

Aukštojo apeliacinio teismo vyriausiasis prokuroras ir jo pavaduotojas 
yra skiriami į pareigas Respublikos Prezidento 4 metų kadencijai Aukštojo 
apeliacinio teismo generalinėje asamblėjoje iš jos narių atrinkus po penkis 
kandidatus į kiekvienas pareigas slaptu balsavimu. Jie gali būti perrinkti 
savo kadencijos pabaigoje. 

Laikantis teismų nepriklausomumo ir teisėjo kadencijos apsaugos 
principų įstatyme nustatoma Aukštojo apeliacinio teismo organizavimo 
bei funkcionavimo tvarka, jo pirmininko, pavaduotojų bei narių, vyriau- 
siojo prokuroro ir jo pavaduotojo išrinkimo tvarka bei jų kvalifikacija. 


C. Valstybės taryba 


155 straipsnis 

Valstybės taryba yra paskutinė instancija peržiūrėti administracinių 
teismų sprendimams ir nuosprendžiams, kurie pagal įstatymą nėra per- 
duodami kitiems administraciniams teismams. Ji taip pat yra pirmoji ir 
paskutinė instancija. 

Valstybės taryba nagrinėja administracines bylas, per 2 mėnesius pa- 
reiškia savo nuomonę dėl Ministro Pirmininko ir Ministrų Tarybos tei- 
kiamų įstatymo projektų ir sąlygų bei sutarčių, taikomų viešųjų paslaugų 
koncesijoms, nagrinėja reguliavimo projektus, sprendžia administraci- 
nius ginčus ir vykdo kitas jai įstatyme numatytas pareigas. 

Tris ketvirtadalius Valstybės tarybos narių skiria Aukščiausioji teisėjų 
ir prokurorų taryba iš pirmos kategorijos administracinių teisėjų ir proku- 
rorų arba tų asmenų, kurie laikomi priklausančiais šiai profesijai; likusieji 
vienas ketvirtadalis narių paskiriami Respublikos Prezidento iš įstatymo 
reikalavimus atitinkančių pareigūnų. 

Valstybės tarybos pirmininkas, vyriausiasis prokuroras, pirmininko 
pavaduotojas, departamentų vadovai renkami visų narių absoliučia balsų 
dauguma Valstybės tarybos generalinėje asamblėjoje iš jos pačios narių 
keturių metų kadencijai slaptu balsavimu. Jie gali būti perrinkti savo ka- 
dencijos pabaigoje. 

Valstybės tarybos organizavimas ir funkcionavimas, jos pirmininko, 
vyriausiojo prokuroro, pirmininko pavaduotojo, departamentų vadovų ir 
narių rinkimai reguliuojami įstatyme laikantis administracinės jurisdikci- 

jos ypatingos prigimties, teismų nepriklausomumo bei teisėjo kadencijos 
apsaugos principų. 


D. Aukštasis karinis apeliacinis teismas 


156 straipsnis 

Aukštasis karinis apeliacinis teismas yra paskutinioji instancija kari- 
nių teismų sprendimų ir nuosprendžių atžvilgiu. Jis taip pat yra pirmoji ir 
paskutinė instancija, nagrinėjanti įstatyme nurodytas specifines kariškių 
bylas. 

Aukštojo karinio apeliacinio teismo nariai skiriami Respublikos Pre- 
zidento iš trijų kandidatų, Aukštojo karinio apeliacinio teismo generalinės 
asamblėjos slaptu balsavimu ir absoliučia visų narių balsų dauguma nomi- 
nuotų iš pirmos kategorijos karinių teisėjų į kiekvieną laisvą vietą. 

Aukštojo karinio apeliacinio teismo pirmininkas, vyriausiasis pro- 
kuroras, antrasis pirmininkas ir departamentų vadovai paskiriami pagal 
laipsnį ir vyresniškumą iš Aukštojo karinio apeliacinio teismo narių. 

Aukštojo karinio apeliacinio teismo organizacija ir funkcionavimas, 
jos narių drausminiai ir asmeninės sudėties klausimai nustatomi įstatyme 
laikantis teismų nepriklausomumo ir teisėjų kadencijos apsaugos principų. 


E. Aukštasis karinis administracinis teismas 


157 straipsnis 

Aukštasis karinis administracinis teismas yra pirmoji ir paskutinė ins- 
tancija nagrinėti ginčams, kylantiems dėl administracinių aktų ir veiksmų, 
susijusių su kariškiais arba karo tarnyba, netgi jei tokius įstatymus priėmė 
ir veiksmus vykdė ne kariškių valdžia. Tačiau ginčuose dėl pareigos atlikti 
karinę tarnybą negali būti keliama jokių sąlygų asmeniui būtinai būti ka- 
rinių pajėgų nariu. 

Aukštojo karinio administracinio teismo nariai, esantys kariniais tei- 
sėjais, skiriami Respublikos Prezidento iš trijų kandidatų sąrašo, kuris iš- 
renkamas dėl kiekvienos laisvos vietos slaptu balsavimu kariniais teisėjais 
esančių Teismo narių ir šio Teismo prezidento ir gavus visų tokių narių 
absoliučios daugumos pritarimą; renkama iš pirmos kategorijos karinių 
teisėjų. Nariai, kurie nėra kariniai teisėjai, skiriami Respublikos Prezidento 
iš 3 kandidatų sąrašo, teikiamo dėl kiekvienos laisvos vietos Generalinio 
štabo vado iš įstatyme nustatytą laipsnį ir kvalifikaciją turinčių karininkų. 

Kariniais teisėjais nesančių narių kadencija neviršija 4 metų. 

Teismo pirmininkas, vyriausiasis prokuroras ir departamentų vadovai 
skiriami iš karinių teisėjų pagal jų laipsnį ir vyresniškumą. 

Aukštojo karinio administracinio teismo organizacija, funkcionavi- 
mas, bylų nagrinėjimo tvarka, jo narių drausmės ir asmeninės sudėties 
klausimai nustatomi įstatyme laikantis teismų nepriklausomumo ir teisėjų 
kadencijos apsaugos principų. 


E Jurisdikcinių ginčų teismas 


158 straipsnis 

Jurisdikcinių ginčų teismas turi įgaliojimus priimti galutinius spren- 
dimus civilinių, administracinių ir karinių teismų ginčuose dėl jurisdikcijų 
ir nuosprendžių. 

Jurisdikcinių ginčų teismo organizacija, jos narių kvalifikacija, rinki- 
mų tvarka, jo funkcionavimas nustatomas įstatyme. Šio teismo pirmininko 
vietą užima Konstitucinio Teismo paskirtas vienas iš jo narių. 

Konstitucinio Teismo sprendimai turi pirmenybę jurisdikciniuose 
ginčuose tarp jo ir kitų teismų. 


III. Aukščiausioji teisėjų ir prokurorų taryba 


159 straipsnis 

Aukščiausioji teisėjų ir prokurorų taryba steigiama ir savo funkcijas 
atlieka laikydamasi teismų nepriklausomumo ir teisėjų kadencijos apsau- 
gos principų. 

Aukščiausiąją teisėjų ir prokurorų tarybą sudaro 22 nuolatiniai ir 12 
pakaitinių narių; joje yra trys skyriai. 

Teisingumo ministras yra Tarybos pirmininkas. Teisingumo ministe- 
rijos sekretorius yra Tarybos narys ex-officio. Ketverių metų kadencijai Ta- 
rybos 4 nuolatinius narius, kurių kvalaifikacija nustatoma įstatyme, iš tei- 
sės dėstytojų skiria Respublikos Prezidentas; iš savo teismo narių 3 nuola- 
tinius ir 3 pakaitinius narius skiria Aukštojo apeliacinio teismo generalinė 
asamblėja; iš Valstybės tarybos narių 2 nuolatinius ir 2 pakaitinius narius 
skiria Valstybės tarybos generalinė asamblėja; iš savo narių vieną nuolatinį 
ir vieną pakaitinį narį skiria Turkijos teisingumo akademijos generalinė 
asamblėja; 7 nuolatinius ir 4 pakaitinius narius renka civiliniai teisėjai ir 
prokurorai iš asmenų, kurie yra pirmos kategorijos teisėjai ir kurie nepra- 

rado savo kvalifikacijos, būtinos pirmos kategorijos teisėjui; 3 nuolatinius 
ir 2 pakaitinius narius renka administraciniai teisėjai ir prokurorai iš tų 
asmenų, kurie yra pirmos kategorijos teisėjai ir kurie neprarado kvalifika- 
cijos, būtinos pirmos kategorijos teisėjui. Jie gali būti perrinkti savo kaden- 
cijos pabaigoje. 

Tarybos narių rinkimai rengiami per 60 dienų likusių iki esamų narių 
kadencijos pabaigos. Jeigu iki kadencijos pabaigos atsiranda laisvų vietų, 
kurias Taryboje užėmė Respublikos Prezidento paskirti nariai, nauji nariai 
yra paskiriami per 60 dienų nuo laisvos vietos atsiradimo dienos. Jeigu 
atsiranda laisvų vietų dėl kitų narių nebuvimo, likusį kadencijos laiką jus 
pakeičia pakaitiniai nariai. 

Rinkimuose, kuriuose balsuojama už į Aukščiausiąją teisėjų ir proku- 
rorų tarybą renkamus narius, vykdomuose Aukštojo apeliacinio teismo, 
Valstybės tarybos ir Turkijos teisingumo akademijos generalinėse asam- 
blėjose ir kiekvienas teisėjas ir prokuroras balsuoja už kandidatus iš ci- 
vilinių ir administracinių teismų pirmos kategorijos teisėjų ir prokurorų; 
daugiausia balsų gavę kandidatai yra išrenkami atitinkamai nuolatiniais ir 
pakaitiniais nariais. Šie slapto balsavimo rinkimai rengiami kartą per ka- 
denciją. 

Nuolatiniai Tarybos nariai, išskyrus teisingumo ministrą ir teisingu- 
mo ministerijos sekretorių, negali užimti jokių kitų pareigų nei tos, kurios 
nustatytos įstatyme, ar būti Tarybos išrinkti į kitas pareigas jų kadencijos 
metu. 

Tarybos pirmininkas administruoja ir atstovauja Tarybai; jis nedaly- 
vauja skyrių darbe. Taryba iš savo narių išrenka skyrių vadovus ir iš skyrių 
vadovų išrenka pirmininko pavaduotoją. 

Taryba rengia posėdžius dėl civilinių ir administracinių teismų teisėjų 
ir prokurorų priėmimo į profesiją, jų paskyrimo, perkėlimo į kitas parei- 
gas, laikinųjų įgaliojimo suteikimo, pareigų paaukštinimo, paaukštinimo į 
pirmos kategorijos pareigas, sprendimų dėl tų asmenų, dėl kurių profesi- 
nės veiklos kilo abejonių, dėl drausminių priemonių skyrimo ir pašalinimo 
iš pareigų; ji prima galutinį sprendimą dėl Teisingumo ministerijos siūly- 
mo panaikinti teismą arba pakeisti teismo teritorinę jurisdikciją; ji taip pat 
vykdo kitas funkcijas, jai suteiktas Konstitucijos ir įstatymų. 

Kaip teisėjai ir prokurorai atlieka pareigas pagal įstatymus, reguliavi- 
mą, poįstatyminius aktus ir instrukcijas (teisėjų atveju - administracines 
instrukcijas); tyrimą dėl to, ar jie padarė su pareigomis susijusius nusikalti- 

mus, ar jų elgesys ir veiksmai suderinami su jų statusu ir pareigomis; ir, jei- 
gu būtina, tyrimą ir (bylų) nagrinėjimą atlieka Tarybos inspektoriai gavus 
atitinkamų skyrių pasiūlymą ir leidus Aukščiausiosios teisėjų ir prokurorų 
tarybos pirmininkui. Tyrimus ir (bylų) nagrinėjimą taip pat gali vykdyti 
teisėjas arba prokuroras, kuris tiriamo pareigūno atžvilgiu yra vyresnysis 
pagal rangą (pareigas). 

Išskyrus sprendimus dėl profesinės veiklos draudimo, kiti Tarybos 
sprendimai yra neskundžiami. 

Taryboje steigiamas Generalinis sekretoriatas. Generalinį sekretorių 
skiria Tarybos prezidentas iš trijų kandidatų, Tarybos teikiamų iš pirmos 
kategorijos teisėjų ir prokurorų. Taryba, gavusi pareigūnų sutikimą, turi 
įgaliojimus skirti Tarybos inspektorius, teisėjus ir prokurorus atlikti laiki- 
nas ar nuolatines užduotis Taryboje. 

Teisingumo ministras yra įgaliotas paskirti teisėjus, prokurorus, teis- 
mų inspektorius, vidaus auditorius iš teisėjo ir prokuroro profesijomis užsi- 
imančių asmenų, kai jie dėl to sutinka, atlikti laikinas ar nuolatines funkcijas 
Teisingumo ministerijos centrinėje, pavaldžioje ar susijusioje institucijoje. 

Tarybos narių rinkimai, jos skyrių sudarymas ir darbo pasidalinimas 
skyriuose, Tarybos ir jos skyrių pareigos, posėdžiuose ir sprendimų pri- 
ėmimui reikalingas kvorumas, darbo tvarka ir principai, skyrių priimtų 
sprendimų ir procesinių veiksmų apskundimas ir jo nagrinėjimo tvarka, 
Generalinio sekretoriato įsteigimas ir jo pareigos nustatomi įstatyme. 


IV. Valstybės kontrolė 


160 straipsnis 

Valstybės kontrolė Turkijos Didžiosios Nacionalinės Asamblėjos var- 
du užsiima viešosios administracijos, kuri finansuojama iš valstybės biu- 
džeto, taip pat socialinės apsaugos institucijų turto pajamų, išlaidų, audita- 
vimu. Ji priima galutinius sprendimus dėl atsakingų pareigūnų finansinių 
sprendimų ir vykdo įstatyme nustatytas funkcijas auditavimo, tyrimo ir 
bylų nagrinėjimo srityse. Suinteresuoti asmenys, tačiau tik kartą, gali teikti 
prašymą peržiūrėti galutinį Valstybės kontrolės sprendimą per 15 dienų 
nuo jo gavimo raštu laikotarpį. Dėl Valstybės kontrolės sprendimų apelia- 
cijų administraciniams teismams teikti negalima. 

Jeigu Valstybės kontrolės ir Valstybės tarybos sprendimai dėl mokes- 
čių, panašių finansinių įsipareigojimų ir pareigų nesutampa, tai pirmenybė 
yra teikiama Valstybės tarybos sprendimams. 

Vietos administracijos veiksmus ir sąskaitas audituoja ir galutinius 
sprendimus dėl to priima Valstybės kontrolė. 

Valstybės kontrolės steigimas, funkcionavimas, audito procedūros, 
narių ir jos pirmininko kvalifikacija, paskyrimai, pareigos ir įgaliojimai, 
teisės ir įsipareigojimai bei kiti asmeninės sudėties klausimai nustatomi 
įstatyme. 


KETVIRTA DALIS 
FINANSINĖS IR EKONOMINĖS NUOSTATOS 
Pirmas skyrius. FINANSINĖS NUOSTATOS 


I. Biudžetas 
A. Biudžeto parengimas ir įgyvendinimas 


161 straipsnis 

Valstybės ir kitų nei valstybės ekonominiai dariniai (įmonės) viešųjų 
įstaigų išlaidos nustatomos metiniuose biudžetuose. 

Įstatyme nustatomi biudžetinių metų pradžia, centrinės valdžios biu- 
džeto parengimas, įgyvendinimas ir jo priežiūra. 

Įstatyme nustatomi konkretūs laikotarpiai bei tvarka investuoti į vys- 
tymosi planus arba verslą ir paslaugas, kurios teikiamos ilgiau nei viene- 
rius metus. 

Į Biudžeto įstatymą negali būti įrašomos kokios nors kitokios nuosta- 
tos, nesusijusios su biudžetu. 


B. Biudžeto svarstymas 


162 straipsnis 

Ministrų Taryba teikia centrinės valdžios biudžeto projektą ir pra- 
nešimą dėl nacionalinių biudžeto rodiklių (vertinimų) Turkijos Didžiajai 
Nacionalinei Asamblėjai likus ne mažiau kaip 75 dienoms iki biudžetinių 
metų pradžios. 

Biudžeto projektą ir pranešimą svarsto Biudžeto komitetas, kurį suda- 
ro 40 narių. Komiteto sudėtyje yra laiduojamas Asamblėjoje atstovaujamų 
politinių partijų grupių ir nepriklausomų kandidatų proporcinis atstovavi- 
mas, tačiau išsaugomos mažiausiai 25 vietos valdančiųjų politinių partijų 
ar grupių atstovams. 

Per 55 dienas trunkančio biudžeto projekto svarstymą Biudžeto ko- 
mitete jis iki biudžetinių metų pradžios turi būti apsvarstytas ir priimtas 
Asamblėjos plenariniame posėdyje. 

"Turkijos Didžiosios Nacionalinės Asamblėjos nariai plenariniame po- 
sėdyje pareiškia savo nuomones dėl viešosios administracijos (sistemos) 
atskirų biudžetų ir viso biudžeto apskritai; įvairios biudžeto dalys ir siūly- 
mai pataisyti projektą perskaitomi ir dėl jų balsuojama be diskusijų. 

Debatų asamblėjos plenariniame posėdyje jos nariai dėl projekto ne- 
gali teikti tokių pasiūlymų, dėl kurių tektų padidinti biudžeto išlaidas arba 
sumažinti biudžeto pajamas. 


C. Biudžeto pataisų principai 


163 straipsnis 

Centrinei administracijai (administravimo sistemai) skiriami asigna- 
vimai nustato leidžiamas išlaidų ribas. Į biudžetą negali būti įtraukiama 
jokia nuostata, kai tai reikštų leidžiamų išlaidų ribų padidinimą Ministrų 
Tarybos sprendimu. Ministrų Taryba neturi įgaliojimų pakeisti biudžetą, 
priimdama įstatymo galią turintį dekretą. Siūlymuose pakeisti biudžetą 
padidinant asignavimus einamųjų metų biudžeto plane bei Vyriausybės ir 
atskirų (asamblėjos) narių teikiamuose projektuose, numatančiuose finan- 
sines išlaidas (naštą) einamųjų ar būsimųjų biudžetinių metų laikotarpiais, 
privalo būti nurodomi finansinių pajamų, atitinkančių siūlomas išlaidas, 
šaltiniai. 


D. Biudžeto įvykdymo ataskaita 


164 straipsnis 

Galutiniai finansiniai projektai (biudžeto vykdymo ataskaita) Turkijos 
Didžiajai Nacionalinei Asamblėjai teikiami per 7 mėnesius po atitinkamų 
biudžetinių metų pabaigos, nebent įstatyme būtų nustatytas trumpesnis 
tokio pateikimo laikotarpis. Valstybės kontrolė teikia jų patvirtinimo atas- 
kaitą (įvertinimą) Turkijos Didžiajai Nacionalinei Asamblėjai per 75 die- 
nas nuo galutinių finansinių projektų gavimo Asamblėjoje. 

Galutiniai finansiniai projektai (biudžeto vykdymo ataskaita) įtrau- 
kiami į Biudžeto komiteto darbotvarkę kartu su naujųjų biudžetinių metų 
projektu. Biudžeto komitetas teikia biudžeto projektą plenariniam posė- 
džiui kartu su galutiniais finansiniais projektais (biudžeto vykdymo atas- 

kaita); plenariniame posėdyje kartu svarstomi biudžeto projektas ir galuti- 
niai finansiniai projektai (biudžeto vykdymo ataskaita). 

Galutinių finansinių projektų (biudžeto vykdymo ataskaitos) ir jų 
patvirtinimo ataskaitos (įvertinimo) pateikimas Turkijos Didžiajai Naci- 
onalinei Asamblėjai neužkerta kelio audituoti ir ištirti einamųjų biudže- 
tinių metų galutinę ataskaitą, dėl kurios Valstybės kontrolė savo išvados 
nepateikė, ir tai nereiškia, kad dėl biudžeto vykdymo ataskaitų jau priimtas 
galutinis sprendimas. 


E. Valstybės įstaigų kontrolė 


165 straipsnis 

Įstatyme įtvirtinami principai, reguliuojantys Turkijos Didžiosios Na- 
cionalinės Asamblėjos atliekamą viešųjų institucijų ir partnerysčių (ben- 
drijų), kurių kapitalo daugiau kaip pusė tiesiogiai ar netiesiogiai priklauso 
valstybei, viešųjų finansinių ataskaitų kontrolę (apskaitą). 


Antras skyrius. EKONOMINĖS NUOSTATOS 
I. Planavimas, Ekonominė ir socialinė taryba 


166 straipsnis 

Valstybė turi pareigą, remdamasi detaliomis analizėmis ir vertinimais, 
planuoti visoje savo teritorijoje ekonominį, socialinį ir kultūrinį vystymąsi, 
subalansuotą ir darnią pramonės ir žemės ūkio plėtrą bei efektyvų naci- 
onalinių išteklių naudojimą, taip pat sukurti organizacijas, būtinas šiems 
tikslams pasiekti. 

Plane numatomos priemonės, skirtos nacionalinėms santaupoms ir 
produkcijai didinti, kainų stabilumui užtikrinti, išorės mokėjimams suba- 
lansuoti, investicijoms skatinti ir užimtumui didinti. Planuojant investici- 
jas atsižvelgiama į viešąjį interesą ir visuomenės poreikius; minėtų veiksmų 
tikslas yra efektyvus išteklių naudojimas. Visos veiklos, susijusios su plėtra, 
turi būti vykdomos vadovaujantis šiuo planu. 

Visos procedūros ir taisyklės dėl ūkinės plėtros planų parengimo ir 
šių planų patvirtinimo Turkijos Didžiojoje Nacionalinėje Asamblėjoje, 
įgyvendinimo ir peržiūros; taip pat procedūros ir taisyklės, kuriomis ne- 
leidžiama priimti pataisas ir pakeitimus, kenkiančias planų vientisumui — 
gali būti nustatytos įstatymu. 

Ekonominė ir socialinė taryba yra institucija, įsteigta kaip Vyriausy- 

bės patariamoji institucija ekonominės ir socialinės politikos formavimo 
klausimais. Ekonominės ir socialinės tarybos įsteigimą ir veiklą reglamen- 
tuoja įstatymai. 


II. Rinkų priežiūra ir užsienio prekybos reguliavimas 


167 straipsnis 

Valstybė imasi priemonių, kad užtikrintų ir skatintų patikimą ir sklan- 
dų piniginių lėšų, kreditų, kapitalo, prekių ir paslaugų rinkų veikimą; bei 
užkirstų kelią monopolių ir kartelių, atsiradusių praktikoje arba sudarius 
susitarimus, formavimuisi rinkose. 

Gindama nacionalinės ekonomikos interesus ir reguliuodama užsie- 
nio prekybą, Ministrų Taryba įstatymu gali būti įgaliota įvesti papildomus 
finansinius mokesčius importui, eksportui ir kitoms užsienio prekybos 
transakcijoms arba juos panaikinti. 


III. Gamtos išteklių žvalgyba ir išgavimas 


168 straipsnis 

Gamtos turtas ir gamtos ištekliai priklauso ir yra tos valstybės Ži- 
nioje. Teisė juos tyrinėti ir eksploatuoti priklauso valstybei. Valstybė gali 
tam tikram laikui perduoti šią teisę fiziniams ar juridiniams asmenims. 
Įstatyme turi būti numatyta, kuriuos gamtos turtus ir išteklius galima 
tyrinėti ir naudoti valstybei kartu su fiziniais ir juridiniais asmenimis, o 
kuriuos — tiesiogiai fiziniams ir juridiniams asmenims. Antruoju atveju 
įstatyme turi būti numatomos sąlygos, kurias turi atitikti fiziniai ir juri- 
diniai asmenys, taip pat valstybinės priežiūros ir kontrolės taisyklės bei 
procedūros ir sankcijos. 


IV. Miškai ir miško gyvenvietės 
A. Miškų apsauga ir naudojimas 


169 straipsnis 

Valstybė priima būtinus teisės aktus ir imasi priemonių, reikalingų 
siekiant apsaugoti ir didinti miškų resursus. Sudegę miškai turi būti atso- 
dinti: šiuose plotuose neleidžiama užsiimti žemės ūkio ir gyvulininkystės 
veikla. Visi miškai yra valstybės globojami ir prižiūrimi. 

Valstybinių miškų nuosavybės teisė negali būti perleista. Valstybė val- 

do valstybinius miškus ir jais naudojasi pagal įstatymą. Nuosavybės teisė 
į valstybinius miškus negali atsirasti įgyjamąja senatimi, šiems miškams 
negalima nustatyti servitutų, išskyrus, kai to reikalauja viešasis interesas. 

Neleidžiama vykdyti aktus ir veiksmus, kurie gali sukelti žalą miš- 
kams. Neleidžiama jokia politinė propaganda, kuri gali sukelti miškų nai- 
kinimą. Nubausti už miškų deginimą ar naikinimą netenka teisės į am- 
nestiją, jiems negali būti taikomas individualizuotas bausmės švelninimas. 

Draudžiama mažinti miško plotus, išskyrus plotus, kurių išsaugoji- 
mas laikomas moksliškai ir techniškai nenaudingu, arba kurių pavertimas 
žemės ūkio paskirties žemėmis laikomas vienareikšmiškai naudingu, arba 
jei tokie laukai, vynuogynai, sodai, alyvmedžių giraitės arba panašūs plotai 
techniškai ir moksliškai nustojo būti miškais iki 1981 m. gruodžio 31 d. ir 
jų naudojimas žemės ūkio arba gyvulininkystės tikslais buvo pripažintas 
kaip naudingas užstatytuose miestų, miestelių teritorijose ir kaimų apy- 
linkėse. 


B. Miško gyvenviečių apsauga 


170 straipsnis 

Miškų priežiūros ir naudojimosi jais kontekste, įstatyme numatomos 
priemonės, kuriomis užtikrinamas bendradarbiavimas tarp valstybės ir 
kaimų, esančių miškuose arba netoli jų, ir kuriomis siekiama užtikrinti 
miškų apsaugą ir pagerinti miškų gyventojų gyvenimo sąlygas. 

Įstatymas taip pat nustato tų sričių, kurios techniškai ir moksliškai 
nustojo būti miškais iki 1981 m. gruodžio 31 d. vystymosi taisykles, api- 
brėžia plotų nustatymo būdus, kurių išsaugojimas kaip miško yra moksliš- 
kai ir techniškai nenaudingas, ir kaip tokius plotus pašalinti iš miško ribų 
(rejestro), taip pat tai, kaip šiuos plotus perima valstybė, siekdama juose 
apgyvendinti visus arba kai kuriuos miškų kaimų gyventojus. 

Valstybė imasi veiksmų, palengvinančių šiems gyventojams Žemės 
ūkio technikos (įrangos) ir kitų priemonių įsigijimą. 

Žemės, priklausančios kaimų gyventojams, perkeltiems iš miškų, turi 
būti nedelsiant užsodintos, kuriant valstybinį mišką. 

V. Kooperacijos vystymas 


171 straipsnis 
Valstybė remia kooperatyvus, kurie užtikrina gamybos didėjimą, var- 
totojų apsaugą ir nacionalinius ekonominius interesus. 


VI. Vartotojų, prekybininkų ir amatininkų apsauga 
A. Vartotojų apsauga 


172 straipsnis 

Valstybė imasi priemonių, kuriomis apsaugojami ir informuojami 
vartotojai, taip pat skatina vartotojų iniciatyvas, kurių jie imasi siekdami 
save apsaugoti. 


B. Prekybininkų ir amatininkų apsauga 


173 straipsnis 
Valstybė imasi priemonių, siekdama apsaugoti ir remti prekybininkus 
bei amatininkus. 


PENKTA DALIS 
ĮVAIRIOS NUOSTATOS 


I. Reformų įstatymų apsauga 


174 straipsnis 

Jokia Konstitucijos nuostata negali būti kuriama arba aiškinama taip, 
kad kartu būtų pripažintas antikonstituciniu toliau nurodytas Reformų 
įstatymas, kuriuo siekiama pakelti Turkijos visuomenę iki šiuolaikinės ci- 
vilizacijos lygio ir užtikrinti pasaulietinį Respublikos būdą ir kurio nuosta- 
tos galiojo referendumo dėl Konstitucijos priėmimo dieną: 

1. 1340 (1924) m. kovo 3 d. Įstatymas Nr. 430 dėl švietimo sistemos 
unifikavimo; 

2. 1341 (1925) m. lapkričio 25 d. Įstatymas Nr. 671 dėl galvos apdan- 


galų; 

3. 1341 (1925) m. lapkričio 30 d. Įstatymas Nr. 677 dėl dervišo vie- 
nuolynų ir kapų uždarymo, kapų saugotojo biuro panaikinimo ir tam tikrų 
pavadinimų panaikinimo; 

4. Civilinės santuokos principas, pagal kurį santuoka turi būti sudaro- 
ma kompetentingo pareigūno akivaizdoje, perimtas 1926 m. vasario 17 d. 
Turkijos civiliniame kodekse Nr. 743 ir šio kodekso 110 straipsnyje; 

5. 1928 m. gegužės 20 d. Įstatymas Nr. 1288 dėl tarptautinių skaitme- 
nų naudojimo; 

6. 1928 m. lapkričio 1 d. Įstatymas Nr. 1353 dėl turkų abėcėlės priėmi- 
mo ir naudojimo; 

7. 1934 m. lapkričio 26 d. Įstatymas Nr. 2590 dėl titulų, tokių kaip 
Efendi, Bey arba Pasha panaikinimo; 

8. 1934 m. gruodžio 3 d. Įstatymas Nr. 2596 dėl tam tikrų drabužių 
dėvėjimo draudimo. 


ŠEŠTA DALIS 
LAIKINIEJI STRAIPSNIAI 


1 laikinasis straipsnis 

Tinkamai paskelbus referendumu priimtą Turkijos Respublikos 
Konstituciją, tuo metu einantis Nacionalinės saugumo tarybos pirmininko 
ir valstybės vadovo pareigas asmuo įgyja Respublikos Prezidento pareigas 
ir vykdo Respublikos Prezidento funkcijas bei įgaliojimus septynerių metų 
laikotarpį. Toliau galioja jo kaip valstybės vadovo priesaika, duota 1980 m. 
rugsėjo 18 d. Praėjus septynerių metų laikotarpiui pagal šios Konstitucijos 
nuostatas yra rengiami Respublikos Prezidento rinkimai. 

Respublikos Prezidentas taip pat pirmininkauja Nacionalinio saugu- 
mo tarybai, suformuotai 1980 m. gruodžio 12 d. Įstatymo Nr. 2356 pagrin- 
du, iki tol, kol po pirmųjų eilinių rinkimų bus sušaukta Turkijos Didžioji 
Nacionalinė Asamblėja ir suformuota jos Valdyba. 

Jeigu Respublikos Prezidento postas dėl bet kokios priežasties tampa 
neužimtas iki tos dienos, kai po pirmųjų eilinių rinkimų bus sušaukta ir 
ims vykdyti savo funkcijas Turkijos Didžioji Nacionalinė Asamblėja, vy- 
riausiasis pagal amžių Nacionalinės saugumo tarybos narys pradeda eiti 
Respublikos Prezidento pareigas ir vykdo visas savo konstitucines pareigas 
ir įgaliojimus iki tol, kol susirinks Turkijos Didžioji Nacionalinė Asamblėja 
ir pagal Konstituciją išrinks naująjį Respublikos Prezidentą. 

2 laikinasis straipsnis 

1980 m. gruodžio 12 d. Įstatymo Nr. 2356 pagrindu suformuota Naci- 
onalinė Saugumo Taryba toliau vykdo savo funkcijas, numatytas Įstatyme 
Nr. 2324 dėl konstitucinės tvarkos ir Įstatyme Nr. 2485 dėl Konstitucinės 
asamblėjos iki tol, kol po pirmųjų eilinių rinkimų, surengtų Konstitucijos 
pagrindu parengtų Politinių partijų įstatymo ir Rinkimų įstatymo numa- 
tyta tvarka, susirinks Turkijos Didžioji Nacionalinė Asamblėja ir bus su- 
formuota jos Valdyba. 

Po Konstitucijos priėmimo nustoja galioti Įstatymo Nr. 2356 3 straips- 
nis, nustatantis procedūrą, pagal kurią yra užimama Nacionalinio saugu- 
mo taryboje dėl bet kokių priežasčių atsiradusi laisva vieta. 

Kai susirenka ir savo funkcijas pradeda eiti Turkijos Didžioji Nacio- 
nalinė Asamblėja, Nacionalinė saugumo taryba šešerių metų laikotarpiui 
tampa Prezidento (prezidentine) taryba, o Nacionalinės saugumo tarybos 
nariai tampa Prezidento (prezidentinės) tarybos nariais. Toliau galioja jų 
kaip Nacionalinės saugumo tarybos narių priesaika, duota 1980 m. rug- 
sėjo 18 d. Prezidento tarybos nariai turi tokias pačias teises ir imunitetus, 
kokius Konstitucija numato Turkijos Didžiosios Nacionalinės Asamblėjos 
nariams. Teisiškai Prezidento taryba nustoja egzistuoti pasibaigus šešerių 
metų laikotarpiui. 

Prezidento taryba vykdo šias funkcijas: 

a) per pirmąsias dešimt dienų iš Respublikos Prezidento apsvarsty- 
mui skirtų penkiolikos dienų laikotarpio ji tiria Turkijos Didžiosios Naci- 
onalinės Asamblėjos priimtus ir Respublikos Prezidentui pateiktus šiuos 
įstatymus: dėl Konstitucijoje nustatytų pagrindinių teisių ir laisvių, dėl se- 
kuliarizmo principo, dėl Atatiurko reformų išsaugojimo, dėl nacionalinio 
saugumo ir viešosios tvarkos, dėl Turkijos radijo ir televizijos korporacijos, 
dėl tarptautinių sutarčių, dėl kariuomenės siuntimo į užsienio valstybes 
ir užsienio kariuomenės dislokavimo Turkijoje, dėl ypatingosios padėties, 
dėl karo padėties ir karo būklės, dėl kitų įstatymų, kuriuos, Respublikos 
Prezidento nuomone, būtina tirti; 

b) Respublikos Prezidento prašymu ir per jo nurodytą laikotarpį ji 
turi: 

apsvarstyti ir teikti nuomonę dėl klausimų, susijusių su eilinių rin- 
kimų atnaujinimu, ypatingosios padėties vykdymu ir jos metu priimtų 
priemonių, Turkijos radijo ir televizijos korporacijos valdymu ir priežiūra, 
jaunimo švietimu ir religijos reikalų tvarkymu; 

c) Respublikos Prezidento prašymu apsvarstyti ir ištirti klausimus, 
susijusius su vidaus ir išorės saugumu, ir kitus būtinus panašius klausimus 
bei pateikti savo išvadas Respublikos Prezidentui. 


3laikinasis straipsnis 

Kai po pirmųjų eilinių rinkimų, surengtų pagal šią Konstituciją, 
susirenka ir savo funkcijas pradeda eiti Turkijos Didžioji Nacionalinė 
Asamblėja bei suformuojama jos Valdyba, baigiasi teisinis (juridinis) Na- 
cionalinės saugumo tarybos ir Konsultatyvinės asamblėjos egzistavimas, 
taip pat nustoja galios: 

a) 1980 m. spalio 27 d. Įstatymas Nr. 2324 dėl Konstitucinės tvarkos, 

b) 1980 m. gruodžio 12 d. Įstatymas Nr. 2356 dėl Nacionalinės sau- 
gumo tarybos, 

c) 1981 m. birželio 29 d. Įstatymas Nr. 2485 dėl Konstitucinės asam- 
blėjos. 


4laikinasis straipsnis 
(panaikintas 1987 m. rugsėjo 6 d. Įstatymu Nr. 3361) 


5laikinasis straipsnis 

Dešimtą dieną po Vyriausiosios rinkimų valdybos (komisijos) pir- 
mųjų eilinių rinkimų rezultatų paskelbimo 15 val. Ankaroje esančiame 
Turkijos Didžiosios Nacionalinės Asamblėjos pastate savo numatyta tvar- 
ka susirenka Turkijos Didžioji Nacionalinė Asamblėja. Jos posėdžiui pir- 
mininkauja Vyriausiasis amžiumi jos narys. Šiame posėdyje nariai duoda 
priesaiką. 


6 laikinasis straipsnis 

Iki tol, kol pagal šią Konstituciją suformuota Turkijos Didžioji Nacio- 
nalinė Asamblėja priims Procesines taisykles (Statutą), kurios nustato jos 
darbo tvarką ir posėdžių taisykles, galioja šiai Konstitucijai neprieštarau- 
jančios ir iki 1980 m. rugsėjo 12 d. veikusios Procesinės taisyklės (Statutas). 


7laikinasis straipsnis 

Dabartinis Ministrų kabinetas tęsia savo darbą iki tol, kol po pirmųjų 
eilinių rinkimų susirinks Turkijos Didžioji Nacionalinė Asamblėja ir bus 
suformuotas naujas Ministrų kabinetas. 

8 laikinasis straipsnis 

Įstatymai, nustatantys šios Konstitucijos numatytų naujų organų, ins- 
titucijų ir įstaigų (agentūrų) suformavimą, pareigas, įgaliojimus ir funkci- 
onavimą, bei kiti įstatymai, kurių priėmimas ar pakeitimas yra numatomi 
šios Konstitucijos, turi būti priimami Steigiamosios asamblėjos laikotar- 
piu, pradedant nuo Konstitucijos priėmimo datos; tie įstatymai, kurie ne- 
gali būti priimti per šį laikotarpį, turi būti priimti per metus nuo naujai 
išrinktos Turkijos Didžiosios Nacionalinės Asamblėjos pirmojo posėdžio. 


9 aikinasis straipsnis 

Per šešerių metų laikotarpį po Turkijos Didžiosios Nacionalinės 
Asamblėjos, kuri turi susirinkti po pirmųjų eilinių rinkimų, Valdybos su- 
formavimo Respublikos Prezidentas gali grąžinti Turkijos Didžiajai Nacio- 
nalinei Asamblėjai bet kokias konstitucines pataisas. Tokiu atveju Turkijos 
Didžiosios Nacionalinės Asamblėjos nepakeistos savo forma konstitucinės 
pataisos peradresavimas Respublikos Prezidentui yra galimas tik kai už ją 
balsuoja trys ketvirtadaliai visų narių. 


10 laikinasis straipsnis 


Vietos savivaldos rinkimai rengiami per vienerių metų laikotarpį nuo 
Turkijos Didžiosios Nacionalinės Asamblėjos pirmojo posėdžio. 


11 laikinasis straipsnis 

Tikrieji ir pakaitiniai Konstitucinio Teismo nariai, kurie ėjo šias parei- 
gas šios Konstitucijos priėmimo referendumu dieną, toliau eina savo parei- 
gas ir vykdo savo funkcijas. Anksčiau į kitas konkrečias (nurodytas) pareigas 
išrinkti Konstitucinio Teismo nariai išsaugo tokiu būdu įgytą savo statusą. 

Jokie rinkimai į esančias laisvas tikrųjų Konstitucinio Teismo narių 
vietas nėra rengiami iki tol, kol narių lieka vienuolika; taip pat jokie rin- 
kimai į esančias laisvas pakaitinių Konstitucinio Teismo narių vietas nėra 
rengiami, kol bendrai lieka penkiolika tikrųjų ir pakaitinių jo narių. Iki tol, 
kol Konstitucinis Teismas priims naują sistemą, pirmumo tvarka ir princi- 
pai, nustatyti šioje Konstitucijoje, galioja rinkimuose, rengiamuose dėl to, 
kad tikrųjų narių skaičius tampa mažesnis nei 11 arba bendras tikrųjų ir 
pakaitinių narių skaičius tampa mažesnis nei 15. 

Kol tikrųjų Konstitucinio Teismo narių skaičius sumažės iki 11, viso- 
se bylose ir procedūrose galioja kvorumas, nustatytas 1962 m. balandžio 
22 d. Įstatyme Nr. 44. 

12 laikinasis straipsnis 

Asmenys, pagal 1981 m. gegužės 13 d. Įstatymo Nr. 2461 dėl Aukščiau- 
siosios teisėjų ir prokurorų tarybos 1 laikinąjį straipsnį iš Aukštojo apeliaci- 
nio teismo ir Valstybės tarybos narių valstybės vadovo paskirti tikraisiais ir 
pakaitiniais Aukščiausiosios teisėjų ir prokurorų tarybos nariais; pagal 1981 
m. birželio 25 d. Įstatymu Nr. 2483 pridėtą įstatymo Nr. 1730 dėl Aukštojo 
apeliacinio teismo laikinąjį straipsnį paskirti vyriausiuoju prokuroru ir jo 
pavaduotoju; pagal 1982 m. sausio 6 d. Įstatymo Nr. 2575 dėl Valstybės ta- 
rybos 14 laikinojo straipsnio antrąją dalį paskirti Valstybės Tarybos pirmi- 
ninku, vyriausiuoju jos prokuroru ir jos skyrių vadovais - toliau vykdo savo 
funkcijas iki savo kadencijos, kuriai jie buvo išrinkti, pabaigos. 

Taip pat toliau galioja 1982 m. sausio 6 d. Įstatymo Nr. 2576 laikinųjų 
straipsnių nuostatos dėl administracinių teismų pirmininkų ir narių pa- 
skyrimo. 


13 laikinasis straipsnis 

Aukštojo apeliacinio teismo narių rinkimai į Aukščiausiosios teisėjų 
ir prokurorų tarybos vieną tikrojo nario vietą ir vieną pakaitinio nario vie- 
tą rengiami per 20 dienų po Konstitucijos įsigaliojimo. 

Kol išrinkti nariais asmenys pradės eiti pareigas, Tarybos posėdžiuose 
pakaitiniai nariai padeda pasiekti būtiną kvorumą. 


14 laikinasis straipsnis 

Sąjungų įsipareigojimas savo pajamas pervesti į valstybinius bankus 
turi būti įvykdytas vėliausiai per 2 metus nuo šios Konstitucijos įsigalio- 
jimo. 


15 laikinasis straipsnis 
(panaikintas) 


16 laikinasis straipsnis 

Asmenys, kurie, nors ir turi teisę balsuoti ir yra įtraukti į rinkėjų regis- 
trą ir balsavimo apylinkės registrą, sudarytą referendumui, dėl galiojančios 
(tinkamos) teisinės ar faktinės priežasties nedalyvauja referendume dėl 
Konstitucijos, per 5 metų laikotarpį skaičiuojant nuo referendumo Konsti- 
tucijai priimti dienos nei renka, nei patys yra renkami eiliniuose rinkimuo- 
se, papildomuose rinkimuose, vietos (vietos valdžios) rinkimuose, taip pat 
nebalsuoja referendumuose. 

17 laikinasis straipsnis 

Pirmuosiuose eiliniuose rinkimuose po šio Akto dėl Konstitucijos 
papildymo laikinuoju straipsniu įsigaliojimo 1983 m. birželio 10 d. Parla- 
mento rinkimų įstatymo Nr. 2839 nuostatoms dėl nepriklausomų kandida- 
tų jungtinio sąrašo įtraukimo į rinkimų biuletenį nėra taikoma Konstituci- 
jos 67 straipsnio paskutinė dalis. 


18 laikinasis straipsnis 

Šiam aktui įsigaliojus dabartiniai pakaitiniai Konstitucinio Teismo 
nariai įgyja tikrųjų narių statusą. 

Per 30 dienų nuo šio akto įsigaliojimo Turkijos Didžioji Nacionalinė 
Asamblėja išrenka vieną narį iš kiekvieno trejeto kandidatų, pateiktų Vals- 
tybės kontrolės ir teisininkų draugijų vadovų. 

Asamblėjoje vykdomiems rinkimams taikoma tokia kandidatų nomi- 
navimo tvarka: 

(a) Valstybės kontrolės pirmininkas paskelbia apie prašymų kelti save 
kandidatais padavimo pradžią per 5 dienas nuo šio akto įsigaliojimo. Kan- 
didatai kreipiasi į Pirmininko tarnybą per 5 dienas po šio skelbimo. Vals- 
tybės kontrolės generalinė asamblėja surengia rinkimus per 5 dienas nuo 
paskutinės prašymų kelti save kandidatais padavimo dienos. Rinkimuose, 
kuriuose gali balsuoti kiekvienas Valstybės kontrolės narys, 3 daugiausiai 
balsų surinkę kandidatai yra nominuojami. 

(b) Turkijos teisininkų draugijų sąjungos vadovas paskelbia apie pra- 
šymų kelti save kandidatais padavimo pradžią per 5 dienas nuo šio akto 
įsigaliojimo. Kandidatai kreipiasi į Turkijos teisininkų draugijų sąjungą 
per 5 dienas po šio skelbimo. Rinkimų diena ir vieta nurodoma Turkijos 
teisininkų draugijų sąjungos skelbime per 5 dienas nuo paskutinės pra- 
šymų kelti save kandidatais padavimo dienos. Rinkimuose, kuriuose gali 
balsuoti kiekvienas draugijų narys, 3 daugiausiai balsų surinkę kandidatai 
yra nominuojami. 

(c) Pagal (a) ir (b) punktuose nustatytą procedūrą išrinktų nominantų 
pavardės pranešamos Turkijos Didžiosios Nacionalinės Asamblėjos Pirmi- 
ninko tarnybai; tą atlieka Valstybės kontrolės pirmininko tarnyba ir Turki- 
jos teisininkų draugijų sąjungos vadovo tarnyba kitą dieną po nominantų 
išrinkimo. 

(d) (originale raidė „c“) rinkimai surengiami Turkijos Didžiojoje Na- 
cionalinėje asamblėjoje per 10 dienų po pranešimų, nurodytų (c) punkte. 

Rinkimai vykdomi dėl kiekvienos laisvos vietos ir juose per pirmąjį bal- 
savimą būtina surinkti 2/3 visų narių balsų daugumą bei absoliučią visų 
narių balsų daugumą per antrąjį balsavimą; jeigu antrojo balsavimo metu 
nesurenkama absoliuti visų narių balsų dauguma, rengiamas trečiasis bal- 
savimas tarp dviejų kandidatų, per antrąjį balsavimą surinkusių daugiau- 
siai balsų; tas kandidatas, kuris per trečiąjį balsavimą surenka daugiausiai 
balsų, yra išrenkamas. 

Siekdamas užpildyti laisvas vietas, skirtas Aukštajam apeliaciniam 
teismui ir Valstybės tarybai, Respublikos Prezidentas pasirenka kiekvienai 
laisvai vietai po narį iš pateiktų į kiekvieną laisvą vietą 3 kandidatų, ku- 
riuos nominuoja Aukštojo mokslo taryba iš teisės, ekonomikos ir politikos 
mokslų dėstytojų, nesančių Aukštojo mokslo tarybos nariais. 

Baigiamuosiuose rinkimuose atsižvelgiama į dabartinius narius, taip 
pat į pakaitinius narius, išrinktus pagal kvotas, skiriamas institucijoms, no- 
minuojančioms narius į Konstitucinį Teismą. 

Paskirtų į Konstitucinio Teismo vadovų vietas jo narių statusas nepa- 
kinta iki šių narių kadencijos pabaigos. Šio akto įsigaliojimo metu esantys 
Teismo nariais asmenys ir toliau eina pareigas, kol jiems sukanka įstatyme 
nustatytas amžius. 

Individualaus (asmens) skundo institutui įgyvendinti būtini teisės ak- 
tai priimami per dvejus metus. Individualūs (asmenų) skundai pradedami 
priimti įsigaliojus įstatymui dėl individualaus (asmens) skundo instituto 
įgyvendinimo. 


19 laikinasis straipsnis 

Aukščiausiosios teisėjų ir prokurorų tarybos nariai išrenkami per 30 
dienų nuo šio Akto įsigaliojimo pagal toliau nustatytas taisykles ir prin- 
cipus: 

(a) Respublikos Prezidentas paskiria 4 narius, kuriems nėra kliūčių 
dirbti teisėjais, iš ne mažiau kaip 15 metų teisės srities dėstytojo stažą tu- 
rinčių asmenų arba teisininkų, 15 metų aktyviai veikusių savo profesinėje 
srityje. 

(b) Aukštojo apeliacinio teismo generalinė asamblėja iš teismo narių 
išrenka 3 tikruosius ir 2 pakaitinius narius. Aukštojo apeliacinio teismo 
pirmasis pirmininkas paskelbia apie prašymų kelti save kandidatais pa- 
davimo pradžią per 7 dienas nuo šio akto įsigaliojimo dienos. Po šio pa- 
skelbimo per 7 dienas asmenys teikia Aukštojo apeliacinio teismo pirmojo 

pirmininko tarnybai prašymus kelti save kandidatais. Aukštojo apeliacinio 
teismo generalinė asamblėja surengia rinkimus per 15 dienų nuo paskuti- 
nės šių prašymų padavimo dienos. Rinkimuose, kuriuose balsuoti gali kie- 
kvienas Aukšto apeliacinio teismo narys, kandidatai, surinkę daugiausiai 
balsų, yra išrenkami atitinkamai tikraisiais ir pakaitiniais nariais. 

(c) Valstybės tarybos generalinė asamblėja iš savo narių išrenka (į 
Aukščiausiąją teisėjų ir prokurorų tarybą) po vieną tikrąjį ir vieną pakaiti- 
nį narį. Valstybės tarybos pirmininkas paskelbia apie pareiškimų kelti save 
kandidatais padavimo pradžią per septynias dienas nuo šio akto įsigalioji- 
mo. Kandidatai pareiškimus pirmininko tarnybai teikia per septynias die- 
nas nuo minėto pirmininko skelbimo dienos. Valstybės tarybos generalinė 
asamblėja surengia rinkimus per penkiolika dienų nuo paskutinės dienos 
pareiškimams teikti. Rinkimuose, kuriuose gali balsuoti kiekvienas Vals- 
tybės tarybos narys, kandidatai, surinkę daugiausiai balsų, yra išrenkami 
atitinkamai tikraisiais ir pakaitiniais nariais. 

(d) (originalo tekste (c)) Turkijos teisingumo akademijos generali- 
nė asamblėja iš savo narių išrenka vieną tikrąjį ir vieną pakaitinį narį į 
Aukščiausiąją teisėjų ir prokurorų tarybą. Turkijos teisingumo akademijos 
pirmininkas paskelbia apie pareiškimų kelti save kandidatais padavimo 
pradžią per 7 dienas nuo šio akto įsigaliojimo. Kandidatai pareiškimus pir- 
mininko tarnybai teikia per 7 dienas nuo minėto pirmininko skelbimo die- 
nos. Turkijos teisingumo akademijos generalinė asamblėja surengia rinki- 
mus per 15 dienų nuo paskutinės dienos pareiškimams teikti. Rinkimuose, 
kuriuose gali balsuoti kiekvienas narys, kandidatai, surinkę daugiausiai 
balsų, yra išrenkami atitinkamai tikraisiais ir pakaitiniais nariais. 

(d) Iš civilinių teisėjų ir prokurorų, esančių pirmos kategorijos teisė- 
jais ir nepraradusių kvalifikacijos dirbti pirmos kategorijos teisėjais prižiū- 
rint Aukščiausiajai rinkimų valdybai (komisijai) ir jos nustatyta tvarka yra 
išrenkami 7 tikrieji ir 4 pakaitiniai nariai. Aukščiausioji rinkimų valdyba 
(komisija) paskelbia apie prašymų kelti save kandidatais padavimo pradžią 
per 5 dienas nuo šio akto įsigaliojimo dienos. Kandidatai pareiškimus tei- 
kia per 3 dienas nuo minėto skelbimo dienos. Aukščiausioji rinkimų val- 
dyba (komisija) tiria prašymus, apibendrina ir paskelbia kandidatų sąrašą 
per 2 dienas nuo pareiškimų padavimo laiko pabaigos. Per 2 dienas nuo 
sąrašo paskelbimo dėl jo galima reikšti prieštaravimus, kurie per 2 dienas 
po prieštaravimų padavimo laiko pabaigos yra išnagrinėjami, kandida- 
tų sąrašas patikslinamas bei galutinai paskelbiamas. Teisėjai ir prokuro- 

rai, dirbantys provincijose ir apygardose, rinkimuose balsuoja prižiūrimi 
provincijų rinkimų valdybų (komisijų) ir jų nustatyta tvarka. Kiekvienoje 
provincijoje ir apygardoje rinkimai vyksta antrąjį sekmadienį po to, kai 
Aukščiausioji rinkimų valdyba (komisija) paskelbia galutinį kandidatų są- 
rašą. Provincijų rinkimų valdybos (komisijos) steigia balsadėžių komitetus 
pagal toje provincijoje balsuosiančių teisėjų ir prokurorų skaičių. Skundus 
ir ginčus dėl balsadėžių komitetų posėdžių, priimtų priemonių ir sprendi- 
mų nagrinėja provincijų rinkimų valdybos (komisijos). Kandidatai nevyk- 
do (rinkimų) kampanijų; Aukščiausiosios rinkimų valdybos (komisijos) 
nustatytais principais bei tvarka specialiai rinkimams sukurtame interneto 
tinklalapyje jie gali paskelbti savo gyvenimo aprašymą (reziumė). Kandi- 
datai, surinkę daugiausiai balsų, yra išrenkami atitinkamai tikraisiais ir 
pakaitiniais nariais. Aukščiausioji rinkimų valdyba (komisija) sprendžia 
kitus klausimus dėl balsavimo biuletenių. Ji gali pati spausdinti biuletenius 
arba, jeigu mano, kad taip bus tinkamiau, gali pavesti juos spausdinti pro- 
vincijų rinkimų valdyboms (komisijoms). Tiek, kiek neprieštarauja šioje 
pastraipoje nustatytam reguliavimui, rinkimuose taikomos 1961 m. balan- 
džio 1 d. įstatymo Nr. 298 „Rinkimų pagrindinės taisyklės ir balsavimo 
registrai nuostatos. 

(e) Iš civilinių teisėjų ir prokurorų, esančių pirmos kategorijos teisė- 
jais ir nepraradusių kvalifikacijos dirbti pirmos kategorijos teisėjais prižiū- 
rimi Aukščiausiosios rinkimų valdybos (komisijos) ir jos nustatyta tvarka 
civiliniai teisėjai bei prokurorai išrenka 3 tikruosius ir 2 pakaitinius narius. 
Provincijose, kuriose yra regioniniai administraciniai teismai, prižiūrimi 
Aukščiausiosios rinkimų valdybos (komisijos) ir jos nustatyta tvarka rin- 
kimuose balsuoja minėtuose teismuose bei jiems pavaldžiuose teismuose 
dirbantys teisėjai ir prokurorai. Šiems rinkimams taikomos (d) pastraipos 
nuostatos. 

Aukščiausiosios teisėjų ir prokurorų tarybos tikrieji nariai, išrinkti 
pagal pirmosios dalies pastraipų (a), (6), (d) ir (e) nuostatas, savo pareigas 
pradeda eiti pirmąją darbo dieną po šio Akto įsigaliojimo. 

Aukščiausiosios teisėjų ir prokurorų tarybos tikrieji ir pakaitiniai 
nariai, išrinkti nuo šio Akto įsigaliojimo dieną veikiančios Aukštojo ape- 
liacinio teismo ir Valstybės tarybos sudėties, eina savo pareigas iki jų 
kadencijos pabaigos. Pagal pirmosios dalies pastraipos (b) nuostatas iš- 

rinkti nariai vieną po kito (eilės tvarka) pakeičia narius, išrinktus nuo 
Aukštojo apeliacinio teismo, kurių kadencija pasibaigė; nariai, išrinkti 
pagal pirmosios dalies (c) pastraipos nuostatas, vieną po kito (eilės tvar- 
ka) pakeičia narius, išrinktus nuo Valstybės tarybos, kurių kadencija pa- 
sibaigė. 

Pagal pirmosios dalies (b) ir (c) pastraipų nuostatas išrinktų ir par- 
eigas pagal trečiąją dalį užėmusių narių kadencijos laikas pasibaigia tada, 
kai pasibaigia pagal pirmosios dalies (a), (c), (d) ir (e) pastraipų nuostatas 
išrinktų narių kadencija. 

Tikrieji nariai, išrinkti į Aukščiausiąją teisėjų ir prokurorų tarybą, 
turi tokias pačias materialinių, socialinių ir pensijų teisių garantijas, kurios 
įstatyme yra įtvirtintos Aukštojo apeliacinio teismo skyriaus (kolegijos) 
pirmininkui. Jos galioja iki tol, kol bus pakeisti atitinkami įstatymai. Be to, 
tikrieji Tarybos nariai, išskyrus jos pirmininką, gauna papildomą (atlygi- 
nimo) kompensaciją kas mėnesį, o jos dydis skaičiuojamas padauginant iš 
30 000 valstybės tarnautojų atlyginimui taikomą koeficientą. 

Kol bus pakeisti atitinkami įstatymai, Aukščiausioji teisėjų ir proku- 
rorų taryba: 

a) veikia valdybos (komisijos) forma pagal galiojančias taisykles ta 

apimtimi, kuria jos neprieštarauja Konstitucijai, 

b) teisingumo ministrui pirmininkaujant per vieną savaitę nuo ti- 
krųjų narių pareigų ėjimo pagal antrosios dalies nuostatas pra- 
džios susirenka į posėdį ir išrenka laikinąjį pirmininkaujančiojo 
pavaduotoją, 

c) susirenka ne mažiau kaip penkiolikos narių sudėtimi ir prima 
sprendimus absoliučia visų narių balsų dauguma, 

c) naudojasi Sekretoriatu, kurio funkcijas užtikrina Teisingumo mi- 
nisterija. 

Kol bus paskirti Tarybos inspektoriai ir teisminiai inspektoriai, dabar- 
tiniai teisminiai inspektoriai eina savo pareigas, o jos pavadinamos „Tary- 
bos inspektorius“ ir „teisminis inspektorius“. 

Šio straipsnio nuostatos bus taikomos, kol atitinkamuose įstatymuose 
bus padaryti atitinkami pakeitimai. 

SEPTINTA DALIS 
BAIGIAMOSIOS NUOSTATOS 
I. Konstitucijos pataisos, dalyvavimas rinkimuose ir referendumuose 


175 straipsnis 

Pasiūlymas keisti Konstituciją turi būti teikiamas raštu; jį gali teikti ne 
mažiau kaip vienas trečdalis visų Turkijos Didžiosios Nacionalinės Asam- 
blėjos narių. Dėl Konstitucijos pataisų turi įvykti du svarstymai plenarinėje 
sesijoje. Konstitucijos pataisų priėmimas reikalauja visų Asamblėjos narių, 
balsuojančių slaptai, trijų penktadalių balsų daugumos. 

Konstitucijos pataisų svarstymui ir priėmimui taikomos įstatymų 
svarstymo ir priėmimo nuostatos, išskyrus šiame straipsnyje nustatytas 
išimtis. 

Respublikos Prezidentas pataisas dėl Konstitucijos gali grąžinti Turki- 
jos Didžiajai Nacionalinei Asamblėjai pakartotinai svarstyti. Jei Asamblėja 
dviejų trečdalių visų narių balsų dauguma pakartotinai priims Prezidento 
grąžintą Konstitucijos pataisų įstatymo projektą jo nekeisdama, Respubli- 
kos Prezidentas gali teikti tokį įstatymą referendumui. 

Jei Konstitucijos pataisų įstatymas priimamas trijų penktadalių arba 
mažiau nei dviejų trečdalių visų Asamblėjos narių balsų dauguma ir Respu- 
blikos Prezidentas negrąžina jo atgal pakartotinai svarstyti, toks įstatymas 
turi būti paskelbtas Oficialiajame leidinyje ir pateikiamas referendumui. 

Konstitucijos pataisų įstatymą, priimtą dviejų trečdalių visų Turkijos 
Didžiosios Nacionalinės Asamblėjos narių dauguma, arba Konstitucijos 
pataisų įstatymą, Respublikos Prezidento grąžintą pakartotinai svarstyti 
arba tokio įstatymo kai kuriuos straipsnius, kuriuos būtina peržiūrėti, Res- 
publikos Prezidentas gali teikti referendumui. Įstatymas dėl Konstitucijos 
pataisų ar jo straipsniai, kurie neteikiami referendumui, turi būti skelbiami 
Oficialiajame leidinyje. 

Įstatymai dėl Konstitucijos pataisų, pateikti referendumui, įsigalioja, 
jei už juos balsavo daugiau kaip pusė rinkėjų, skaičiuojant tik įgaliojančius 
balsavimo biuletenius. 

Turkijos Didžioji Nacionalinė Asamblėja priimdama įstatymą dėl 
Konstitucijos pataisų — tuo atveju jei šis įstatymas bus pateikiamas referen- 
dumui - gali taip pat nuspręsti, kurios pataisos turi būti pateiktos referen- 
dumui kartu, o kurios atskirai. 

Siekiant užtikrinti dalyvavimą referendumuose, visuotiniuose rinki- 
muose, papildomuose rinkimuose į Asamblėją, taip pat vietos savivaldos 
rinkimuose imamasi visų būtinų priemonių, įskaitant baudas. 


II. Preambulė ir straipsnių antraštės 


176 straipsnis 
Preambulė, kurioje nurodyti pagrindiniai požiūriai ir principai, ku- 
riais grindžiama Konstitucija, yra neatskiriama Konstitucijos dalis. 
Straipsnių antraštėmis nurodoma tik straipsnių tema, jų eiliškumas 
ir tarpusavio ryšiai. Šios antraštės nelaikomos Konstitucijos teksto dalimi. 


III. Konstitucijos įsigaliojimas 


177 straipsnis 

Ši Konstitucija, patvirinta referendumu ir paskelbta Oficialiajame lei- 
dinyje, tampa Turkijos Respublikos Konstitucija ir įsigalioja <in corpore>, 
išskyrus toliau pateiktas išimtis ir nuostatas dėl šių išimčių įsigaliojimo: 

a) Antrosios dalies II skyriaus nuostatos, susijusios su asmens laisvė- 
mis ir saugumu, spauda ir publikacijomis, susivienijimų teisėmis ir laisvė- 
mis bei III skyriaus nuostatos, susijusios su darbo, kolektyvinėmis darbo 
sutartimis, teise streikuoti; 

šios nuostatos įsigalios, kai bus priimti atitinkami įstatymai, arba kai 
bus pakeisti esami įstatymai, bet ne vėliau, kai Turkijos Didžioji Naciona- 
linė Asamblėja prisiims savo įgaliojimus. Vis dėlto, kol įsigalios minėtieji 
įstatymai, turi būti taikomi galiojantys Nacionalinio saugumo tarybos įsta- 
tymai, dekretai ir nutarimai. 

b) Antrosios dalies nuostatos, susijusios su politinių partijų teise už- 
siimti politine veikla, įsigalioja nuo naujo Politinių partijų įstatymo, kuris 
turi būti parengtas pagal šias nuostatas, paskelbimo. 

Nuostatos dėl teisės balsuoti ir būti išrinktam įsigalioja nuo Rinkimų 
įstatymo paskelbimo, kuris taip pat turi būti parengtas laikantis šių nuos- 
tatų. 

c) Dėl trečios dalies nuostatų, susijusių su įstatymų leidėjo galiomis: 

šios nuostatos įsigalioja nuo pirmųjų visuotinių rinkimų rezultatų pa- 
skelbimo. Vis dėlto nuostatas dėl Turkijos Didžiosios Nacionalinės Asam- 
blėjos funkcijų ir įgaliojimų, kol Turkijos Didžioji Nacionalinė Asamblėja 
prisiims savo įgaliojimus, įgyvendins Nacionalinio saugumo taryba, lai- 

kantis 1981 m. birželio 29 d. Įstatymo Nr. 2485 dėl Steigiamosios asamblė- 
jos nuostatų. 

d) Trečios dalies nuostatos, susijusios su Respublikos Prezidento ir 
valstybės kontrolės funkcijomis ir įgaliojimais bei nurodytos po antrašte 
„Respublikos Prezidentas“; reguliavimas, susijęs su krašto apsauga, nepa- 
prastosios padėties paskelbimo procedūromis <nurodytas> po antrašte 
„Ministrų Taryba“; visos kitos nuostatos po antrašte „Administracija“, iš- 
skyrus teritorinę savivaldą ir Atatiurko aukštąją kultūros, kalbos ir istori- 
jos instituciją; ir visos nuostatos, susijusios su teismine valdžia, išskyrus 
valstybės saugumo teismus, - įsigalioja nuo paskelbimo Oficialiajame lei- 
dinyje apie referendumu priimtą Konstituciją. Nuostatos dėl Respublikos 
Prezidento ir Ministrų Tarybos, kurios nėra įsigaliojusios, įsigalioja, kai 
Turkijos Didžioji Nacionalinė Asamblėja prisiima savo įgaliojimus; nuos- 
tatos, susijusios su vietos valdžios institucijomis ir su valstybės saugumo 
teismais įsigalioja nuo atitinkamų įstatymų priėmimo. 

e) Kai - įsigaliojus referendumu priimtai Konstitucijai - priimami 
nauji ir keičiami galiojantys įstatymai, keičiama ar sukuriama nauja insti- 
tucijų, organizacijų ir sąjungų santvarka, turi būti atsižvelgiama į tai, kad 
<kai kurios> nuostatos, kuriomis buvo remtasi atsižvelgiant į tuo metu ga- 
liojančius įstatymus, tapo antikonstitucinės arba prieštaraujančios Konsti- 
tucijos 11 straipsniui. 

f) 164 straipsnio antros pastraipos nuostata, kurioje nustatyta Įstaty- 
mo dėl pritarimo biudžeto įvykdymo ataskaitai priėmimo procedūra, įsi- 
galioja 1984 m. 


LAIKINIEJI STRAIPSNIAI, 
NESANTYS TURKIJOS KONSTITUCIJOS DALIMI 


Laikinasis 2001 m. spalio 3 d. Įstatymo Nr. 4709 straipsnis 

A) Paskutinė pastraipa, šio įstatymo 24 straipsniu papildanti Konsti- 
tucijos 67 straipsnį, negali būti įgyvendinama per pirmuosius visuotinius 
rinkimus, kurie įvyks po to, kai šis aktas įsigalios. 

B) Pataisos, šio įstatymo 28 straipsniu keičiančios Konstitucijos 87 
straipsnį, negali būti taikomos tiems, kurie įvykdė veiksmus, nurodytus 
Konstitucijos 14 straipsnyje, iki tos dienos, kada šis aktas įsigaliojo. 

Laikinasis 2002 m. gruodžio 27 d. Įstatymo Nr. 4777 straipsnis 
Paskutinė Turkijos Respublikos Konstitucijos 67 straipsnio dalis ne- 

gali būti įgyvendinama pirmuosiuose papildomuose rinkimuose, kurie bus 

surengti Turkijos Didžiosios Nacionalinės Asamblėjos 22 kadencijos metu. 

PRATARMĖ 


Vatikano Miesto Valstybė kaip valstybinis darinys pasaulio žemėla- 
pyje atsirado 1929 m. vasario 11 d., pasirašius tarptautines sutartis tarp 
Šventojo Sosto! ir Italijos karalystės. Šiomis sutartimis buvo išspręstas va- 
dinamasis „Romos klausimas“, trukęs nuo 1870 m., kai Italijos suvienijimo 
metu buvo okupuota ir aneksuota Popiežiaus valstybė, o Šventasis Sostas, 
buvęs šios valstybės suverenas, nors ir nebeturėdamas nei teritorijos, nei 
savų pavaldinių, buvo matomas, veikė ir buvo laikomas visateisiu tarptau- 
tinės bendruomenės subjektu. 

Dalis teisės mokslininkų yra linkę manyti, kad tik 44 ha plotą užiman- 
čią Vatikano Miesto Valstybę esant buvusios Popiežiaus valstybės tąsa?, nes 
pastarosios valstybės suverenas Šventasis Sostas po 60 metų pertraukos 
atgavo teritorinį suvereniteto rekvizitą. Taigi Vatikano valstybės kūrimosi 
prielaidos yra sudėtingos ir neatsiejamai susijusios su krikščionybės įsi- 
tvirtinimo istorija?. 35 m. Romos senato ediktas krikščionių religiją pa- 
skelbia neteisėta, tačiau po kelių šimtmečių trukusių persekiojimų Romos 
imperatorius Konstantinas 313 m. Milano ediktu, priešingai, šią religiją 
pripažįsta teisėta. Žlugus Vakarų Romos imperijai (476 m.), caput mundi ir 





! Kanonų teisėje lygiagrečiai vartojamas terminas Apaštalų Sostas ir Šventasis Sostas. 


Apaštalų Sostas labiau sietinas su Popiežiaus, kaip Kristaus vikaro, pasiuntinybe ir pa- 

reigomis. Tarptautiniuose santykiuose paprastai vartojamas Šventojo Sosto terminas. 
2 Mattioli, V. Dallo Stato Pontificio allo stato della citta del Vaticano (SCV). Revista 
Brasileira de Estudios politicos. Jul. - Dez. 2005, Nūmero 92, p. 9-42; Picardi, N. Alle 
origini della giurisdizione vaticana. Historia et ius. Rivista di storia giuridica delleta 
medievale e moderna, p. 4—22 <http://www.historiaetius.eu/uploads/5/9/4/8/5948821/ 
picardi.pdf>. [žiūrėta 2014-05-01]. 
Kimsa, A. Popiežiaus valstybės įkūrimas. Vilnius: Pradai, 2000; Barzano, A. II 
Cristianesimo nelle leggi di Roma imperiale. Milano: Paoline,1996, p. 21-24 ir 113-116; 
Da Roma alla Terza Roma - Studi e Documenti, Atti XI Seminario, Roma-Campidoglio 
21 aprile 1991. Roma: Herder, 1994; Vian, G. M. La donazione di Costantino. Bologna: 
Il Mulino, 2004; Lettera di Mussolini a Barone, 4 ottobre 1926 in Pacelli, R. Diario 
della Conciliazione, Citta' del Vaticano: Ed. Vaticana, 1959, p. 207; Tripodi, N. I Patti 
Lateranensi e il Fascismo. Bologna: Ed. Cappelli, 1959, p. 157-161; Spinelli, L. Lo Stato 
ela Chiesa - Venti secoli di relazioni. Torino: UTET, 1988, p. 91-151. 

politinis centras persikėlė į Konstantinopolį, kuris tapo naująja Roma, tiek 
geografiniu, tiek kultūriniu atžvilgiu jau nutolusia nuo senosios Romos. 
Susidariusį pasaulietinės valdžios politinį ir socialinį vakuumą buvusioje 
Imperijos dalyje palaipsniui ėmė užpildyti Popiežius, Romos vyskupas ir 
apaštalo Petro įpėdinis. Jau po Milano edikto IV-VI a. atsivertę į krikš- 
čionybę kilmingieji romėnai Konstantino pavyzdžiu dovanojo žemes „šv. 
apaštalams Petrui ir Pauliui“, pavesdami jas valdyti Popiežiui karitatytvi- 
niams ir religiniams tikslams, ir jos buvo vadinamos Patrimonium Sancti 
Petri“. Tarp pirmųjų dovanojimų buvo Laterano rūmai (iš imperatoriaus 
Konstantino rankų) ir Vatikano kalva su šv. Petro kapu ir jį supančiomis 
žemėmis. Šios žemės buvo išsibarsčiusios ir nesudarė vientisos teritorijos. 
Tačiau viešosios teisės požiūriu abejonių nekelia pirmojo Karolingų dinas- 
tijos frankų karaliaus ir Karolio Didžiojo tėvo Pipino Trumpojo 752 m. 
dovanojimas, kuriame Popiežiui pažadamos pasaulietinės teisės į Ravenos 
egzarchato žemes. Šis pažadas, padėjęs juridinį pagrindą Popiežiaus valsty- 
bei, 754 ir 756 m. buvo realizuotas, o dėl 774 m. ir 787 m. Karolio Didžio- 
jo dovanojimų teritorija dar išaugo. 1357 m. buvo surinkti iki tol buvusių 
popiežių išleisti įstatymai ir suredaguoti į pirmąjį Popiežiaus valstybės is- 
torinį 6 knygų teisės sąvadą Constitutiones Sanctae Matris Ecclesiae, kuris 
apibrėžė valstybės valdymą ir kuris galiojo iki 1816 m. Tų metų liepos 6 d. 
Popiežius Pijus VII savo motu proprio Guando per ammirabile disposizione 
reformavo valstybės teritorinį valdymą, vykdomąją ir teisminę valdžias. Po 
alinančių Napoleono karų Popiežiaus valstybė trumpam atsitiesė, tačiau 
politinės aplinkybės Europoje, ir visų pirma Apeninų pusiasalyje, lėmė Po- 
piežiaus pasaulietinės valdžios saulėlydį. Popiežius Pijus IX dar kartą ėmėsi 
struktūrinių valstybės reformų, įskaitant ir konstitucinę: 1848 m. ediktu 
Nelle istituzioni patvirtino Popiežiaus valstybės konstitucinę chartiją - Šv. 
Bažnyčios valstybių žemiškojo valdymo pagrindinį statutą (Statuto fonda- 
mentale pel Governo temporale degli Stati di Santa Chiesa), kuriuo buvo 
įtvirtinta atstovaujamoji valdžia ir pirmą kartą Italijos teritorijoje įsteigtas 
dvejų rūmų parlamentas. Tačiau nesusiklostė santykiai su prasidėjusiu Ita- 
lijos suvienijimo sąjūdžiu: 1848 m. Pijus IX atsisakė stoti į teritorinio po- 
būdžio karą prieš katalikišką Austriją, tuo pabrėždamas Popiežiaus misijos 
dvasinį religinį nešališkumą visoms katalikiškoms tautoms. 1861 m. radosi 
Italijos karalystė, kuri paskelbė Romą būsiant naujosios karalystės sostine. 





* Šiiš pradžių pirminė privatinės teisės kategorija, kuri VIII a. transformavosi į viešosios 


teisės kategoriją, išliko apyvartoje iki 1816 m., nors jos turinys kito. 

Europos valstybės to nebuvo linkusios pripažinti, visų pirma Prancūzija, 
kurios monarchai pagal senąją tradiciją, pradedant Pipinu Trumpuoju, 
buvo Popiežiaus saugumo garantas?. 1864 m. sutartimi su Prancūzija Italija 
buvo priversta įsipareigoti neperžengti Popiežiaus valstybės sienų ir neleis- 
ti to daryti kitiems. Tačiau 1870 m. Napoleonui III įsivėlus į karą su Prūsija 
ir Sedano mūšyje patyrus pralaimėjimą Roma netrukus buvo okupuota. 
Popiežius užsidarė už Vatikano rūmų sienų, tapdamas „Vatikano kaliniu““ 
ir nebeperžengdamas šių sienų". Nors teritoriniu ir politiniu atžvilgiu Po- 
piežiaus valstybė nebeegzistavo, tačiau Apaštalų Sosto tarptautinis statusas 
ir prestižas neišnyko. Su tuo turėjo skaitytis naujoji Italija: kaip susidariu- 
sios padėties politinį sprendimą karalius Viktoras Emanuelis II vienašališ- 
kai išleido Garantijų įstatymą (Legge delle guarentigie), kuriuo Popiežius 
buvo pripažintas Italijos piliečiu, tačiau kartu pripažintas jo šventumas ir 
neliečiamybė, jo suverenumo ženklai, teisė turėti asmeninę gvardiją, kuri 
gintų Vatikano, Laterano ir Kanceliarijos rūmus bei Kastelgandolfo pilį“, 
kuriems savo ruožtu buvo garantuotas ekstrateritorialumas ir pan. Tačiau 
Pijus IX nepripažino šio įstatymo, kaip ir Romos okupacijos, ir savo enci- 
klikoje Ubi mos? pabrėžė, kad Popiežiaus dvasinė valdžia neatsiejama nuo 
žemiškosios ir todėl įstatymas negarantuoja Apaštalų Sostui laisvės, kuri 
yra tiesiogiai suteikta Dievo, o tai reiškia, kad šiuo atveju dievišką kilmę 
per apaštalų sukcesiją turinti valdžia taptų vienareikšmiškai priklausoma 
nuo pasaulietinės. Popiežiaus pozicijai dėl Šventojo Sosto nepriklausomu- 





* Prancūzijos Respublikos prezidentas, kaip ir buvę Prancūzijos karaliai, pagal šią tra- 


diciją ir ratione officii tampa Romos Katalikų Bažnyčios pagrindinės Šv. Jono bazilikos 
Laterane garbės protokanauninku. Prezidentai po rinkimų atvyksta į Vatikaną iškil- 
mingai priimti šį titulą. Šios iškilmingo ingreso tradicijos paprastai nesilaiko išrinkti 
prezidentai socialistai, žr.: Miele, M. Sui capitoli cattedrali in Italia. Padova: Cedam. 
1999, p. 19. 

S Pio IX. Enciclica «Respicientes» del 19 novembre 1870. Acta Sancta Sedis, 1870-1871, 

vol. VI, p. 136-145 

Po Pijaus IX mirties visi išrinkti popiežiai protesto ženklan neperžengdavo Vatikano 

rūmų sienų iki pat 1929 m. 

Legge del Regno d'Italia per le guarentigie delle prerogative del Sommo Pontefice e 

della Santa Sede e per le relazioni della Chiesa con lo Stato, nr. 214 del 13 maggio 

1871. Plačiau apie Popiežiaus valstybės sekuliarizavimą žr.: Jemolo, A. C. Chiesa e Stato 

in Italia negli ultimi cento anni. Torino: Einaudi, 1990 (I edizione 1948), p. 186-190; 

Candeloro, G. II movimento cattolico in Italia. Roma: Editori Riuniti, 1982, p. 132-136; 

Pertici, R. Chiesa e Stato in Italia. Bologna: Il Mulino, 2009, p. 30-35. 

? Pio IX, Enciclica Ubi nos, il 15 maggio 1871. Acta Sanctae Sedis, 1870-1871, vol. VI, p. 
257-263. 

mo pritarė ir užsienio valstybės, palaikiusios diplomatinius santykius su 
Šventuoju Sostu, jį pripažinusios kaip persona moralis iure divino, nepri- 
klausomą nuo pasaulietinės valdžios, nes jos pagrįstai bijojo galimos Itali- 
jos įtakos valdant Katalikų Bažnyčią. 

Nepaisant popiežių protestų, Legge delle guarentigie režimas veikė iki 
Laterano sutarčių pasirašymo (1929). Šventojo Sosto suverenumas tarp- 
tautinėje bendruomenėje buvo pripažįstamas, diplomatijoje popiežiams 
nebuvo trukdoma naudotis pasyviąja ir aktyviąja legacijos teise, buvo su- 
daromi konkordatai, valstybių vadovai su oficialiu vizitu lankydavosi pas 
„Vatikano kalinį“, į jį neretai kaip į arbitrą kreipdavosi valstybės siekdamos 
išspręsti tarptautinius ginčus. 

Italijos požiūris į Bažnyčią Italijoje ir Šventąjį Sostą pradėjo kisti po 
Pirmojo pasaulinio karo. Savo enciklikoje Ubi Arcano dei Consilio popie- 
žius Pijus XI iš naujo primena Apaštalų Sosto suverenumą, įgytą ne dėl 
pasaulietinės valdžios ar pagal įstatymą, bet apaštalinės sukcesijos būdu". 
Kai pagaliau B. Mussolini nusprendė panaikinti gyvuojančius nesutari- 
mus tarp Italijos ir Šventojo Sosto, pastarasis siekė išsaugoti savo suverenų 
orumą, užsitikrinant visas suverenumo sąlygas, taip pat ir suverenumą į 
teritoriją, kartu pripažįstant, kad šio suverenumo negali panaikinti jokia 
žemiškoji valdžia. 1929 m. buvo pasirašyti ir ratifikuoti trys vadinamieji 
Laterano susitarimai": Sutartis tarp Apaštalų Sosto ir Italijos, Finansinis 
susitarimas bei Konkordatas'*. 

Sutartimi tarp Apaštalų Sosto ir Italijos, kurią sudaro 27 straipsniai, 
buvo galutinai išspręstas „Romos klausimas“ ir Šventajam Sostui suteiktos 
faktinės ir teisinės garantijos, kuriomis užtikrinta nepriklausomybė ir su- 
verenumas vykdyti jam būdingą misiją pasaulyje. Italija pripažino Šventojo 
Sosto suverenumą tarptautiniuose santykiuose, kylantį iš jo ypatingos pri- 





0 Pio XI, Enciclica Ubi Arcano dei Consilio, il giorno 23 dicembre 1922. AAS. 1922, vol. 
XIV, p. 692. 
U Inter Sanctam Sedem et Italiae Regnum Conventiones. AAS. 1929, vol. XXI, n. 6, 
p. 209-295, 
Konkordatas apibrėžė Katalikų Bažnyčios Italijoje santykius su Italijos valstybe. 
Remiantis 45 str. nustojo galioti anksčiau sudaryti konkordatai su buvusiomis italų 
valstybėmis, kurios po suvienijimo įėjo į Italijos sudėtį. Paskutinį kartą konkordatas 
buvo atnaujintas 1984 m., žr.: Accordo tra la Santa Sede e la Repubblica Italiana che 
apporta modificazioni al Concordato Lateranense, 1984 <http://www.vatican.va/ 
roman. curia/secretariat state/archivio/documents/rc seg-st 19850603, santa-sede- 
italia it.html>. 

gimties, tradicijos ir misijos (2 str.), bei išimtinę ir absoliučią valdžią, suvere- 
nią jurisdikciją Vatikano miestui (3 str.). Šiuo atveju Šventajam Sostui buvo 
nesvarbus valdomos teritorijos dydis, tačiau būtent teritorija buvo svarbi re- 
alizuojant visišką suverenumą ir susitelkiant į jo dvasinės misijos pasaulyje 
vykdymą - „Eikite į visą pasaulį ir skelbkite Evangeliją visai kūrinijai (...)“ 
(Mk 16, 15-20)", Savo ruožtu Šventasis Sostas pripažino galutinį ir neatšau- 
kiamą „Romos klausimo“ sprendimą ir Italijos valstybę su sostine Roma (26 
str.) bei kartu įsipareigojo, kad Vatikano valstybė išlieka neutrali teritorija 
(24 str.). Šia sutartimi nustojo galios minėtas Garantijų įstatymas bei kitų 
Italijos įstatymų nuostatos, prieštaravusios tarptautinei sutarčiai (26 str.). 

Vatikano valstybė nėra tapatinama su visuotinės Katalikų Bažnyčios, 
kuri savo ruožtu nėra tarptautinės teisės subjektas nei tapati Šventajam 
Sostui (Apostolica Sedes), teisės sistema. Kanonų teisės kodeksas Katalikų 
Bažnyčiai ir Šventajam Sostui pripažįsta teisinį subjektiškumą, kuris nėra 
„publica auctoritate constitutae“'*. Šventasis Sostas ne tik personifikuojasi 
Romos Popiežiaus asmenyje ir per jo bažnytines pareigas (331 kan.), bet 
kartu įasmenina Valstybės sekretoriatą ir kitus Romos kurijos organus, 
kurių pagalba jis įgyvendina savo pasiuntinybę (360 ir 361 kan.). Bažny- 
čios valdymas yra susijęs su hierokratiniu Vatikano valstybės valdymu per 
personalinę uniją, kai Romos Popiežiui yra suteikta aukščiausioji valdžia 
Bažnyčioje (331 kan.) bei pilnutinė valdžia Vatikano valstybėje (Pagrindi- 
nio Įstatymo 1 str.). 

Šventasis Sostas nėra tapatus Vatikano Miestui Valstybei, yra suvere- 
nus subjektas, nepriklausomai nuo šios valstybės egzistavimo, nes jo pri- 
pažinimas kyla iš tarptautinės paprotinės teisės , susiformavusios dar iki 
Vestfalijos taikos epochos, kai tarptautinės teisės subjektai buvo ne valsty- 
bės, bet suverenai ". 

Tiesa, dalis tarptautinės teisės mokslininkų Šventąjį Sostą kvalifikuo- 
ja kaip subjektą, tapusį valstybe, arba prilygina jį neutraliai valstybei“. 





5 Donati, D. La Citta del Vaticano nella teoria generale dello Stato. Padova: CEDAM, 
1930, p. 43; Tripodi, N. I Patti Lateranensi e il Fascismo, op. cit., p. 129. 

Kan. 113, 1 d.: „Katalikų Bažnyčia ir Apaštalų Sostas yra moraliniai asmenys pačiu 
dieviškuoju įsisteigimu.“ 

Dėl šios priežasties kai kurios ateistinės valstybės (Kinija) ar valstybės - didžiųjų reli- 
gijų lopšiai (Saudo Arabija) Šventojo Sosto nepripažįsta. 

Laterano sutarties 24 str.: „Šventasis Sostas išlaikydamas tarptautinėje srityje turimą 
suverenitetą pareiškia, kad siekia išlikti ir išliks nuošaly žemiškųjų varžybų, kylančių 
tarp kitų valstybių.“ 

Tai, kad skirtis tarp valstybės ir Bažnyčios tarptautiniuose santykiuose ir 
daugelio valstybių vidaus teisėje išliko, leidžia teigti, kad Šventojo Sosto 
dvasinis suverenumas yra absoliutus ir dieviškos kilmės, o jo pasaulietinis 
(žemiškos kilmės) suverenumas Vatikano teritorijai yra išvestinis ir kaip 
priemonė įgyvendinti dvasinį suverenumą. Dviguba - Katalikų Bažnyčios 
ir Vatikano Miesto Valstybės - suvereno tapatybė leidžia Šventajam Sostui 
naudotis dvigubu - Šventojo Sosto ir Vatikano Miesto Valstybės - teisiniu 
subjektiškumu užtikrinant tarptautinį atstovavimą ir matomumą, tačiau 
tai nesuteikia teisės būti politiškai viršesniam už kitus tarptautinės teisės 
subjektus ar išvengti įsipareigojimų ir atsakomybės. 

Vatikano Miesto Valstybė formaliai žvelgiant neturi griežtos konstitu- 
cijos, o materialinės teisės požiūriu galiojantis Pagrindinis Įstatymas neati- 
tinka šiuolaikinės konstitucionalizmo doktrinos postulatų, nes nepateikia 
individualių teisių katalogo ar jų garantijų, be to, absoliuti valdžia sutelkta 
Popiežiaus rankose, kurią jam padeda vykdyti kolegialūs organai. 

Galima skirti 3 santykines šios Konstitucijos dalis: 1929 m. Sutartis 
tarp Šventojo Sosto ir Italijos karalystės, kurios pagrindu buvo sukurta 
Vatikano Miesto Valstybė"; 1929 m. Pagrindinis Įstatymas, nustatantis 
valstybės sandarą (nauja įstatymo redakcija įsigaliojo 2001 m. vasario 22 
d.); kiti tais pačiais 1929 metais priimti 5 įstatymai, papildantys Pagrindinį 
Įstatymą ir savo turiniu panašūs į „organinius įstatymus“!*: Teisės šaltinių 
įstatymas (nauja 2008 m. spalio 1 d. redakcija įsigaliojo tų pačių gruodžio 
31 d.); Pilietybės ir buvimo įstatymas (šį įstatymą 2011 m. pakeitė Piliety- 
bės, rezidavimo ir įėjimo įstatymas), Administravimo tvarkos įstatymas; 
Ekonominės, komercinės ir profesinės tvarkos įstatymas; Viešojo saugumo 
įstatymas. 

Valdymo institucinę sandarą apibrėžia Pagrindinis Įstatymas. Pasira- 
šius Laterano susitarimus, Popiežius Pijus XI pavedė arkivyskupui E Pacel- 
li, būsimam popiežiui Pijui XII, parengti naujos valstybės teisės sistemos 





" Remiantis Šaltinių įstatymo 1 str. 4 d., Laterano sutartis kartu yra tarptautinės teisės 


šaltinis, kurio nuostatoms neturi prieštarauti Vatikano teisės sistema. 

18 Pio XI, Motu proprio. Legge fondamentale della Citta del Vaticano, 7 giugno 1929, n. I; 
Legge sulle fonti del diritto, 7 giugno 1929, n. II; Legge sulla cittadinanza ed il soggiorno, 
7 giugno 1929, n. III; Legge sullordinamento amministrativo, 7 giugno 1929, n. IV; Leg- 
ge sullordinamento economico, commerciale e professionale, 7 giugno 1929, n. V; Legge 
di pubblica sicurezza, 7 giugno 1929, n. VI; Ordinanza del Governatore, con la guale si 
disciplina in ria provvisoria Vaccesso nella Citta del Vaticano, 8 giugno 1929, n. VII. in 
AAS Suppl, 1929. 

projektą. Pastarasis pasikvietė žydų tautybės ir tikėjimo Florencijos uni- 
versiteto administracinės teisės profesorių Federico Cameo"?, su kurio pa- 
galba per labai trumpą laiką buvo parengti Pagrindinis Įstatymas ir Teisės 
šaltinių įstatymas, kuriuos Popiežius savo motu proprio paskelbė tų pačių 
metų birželio 17 d.*? 2002 m. popiežius Jonas Paulius II patvirtino nau- 
jos redakcijos Pagrindinį Įstatymą, apibrėžiantį Vatikano Miesto Valsty- 
bės statusą. Popiežius atkreipė dėmesį į kintančią teisinę Vatikano Miesto 
Valstybės sistemą ir atsirandantį poreikį, „kad ji būtų labiau priartinta prie 
jos pačios institucinių tikslų laiduojant Šventojo Sosto laisvę, kuri padeda už- 
tikrinti tikrą ir matomą Popiežiaus nepriklausomybę įgyvendinant Jo misiją 
pasaulyje“?!. Pagrindinio Įstatymo naująją redakciją vėliau papildė 2002 m. 
liepos 12 d. Vatikano Miesto Valstybės valdymo įstatymas, kuris apibrėžia 
vykdomosios valdžios galias??. 

Paskelbus naująjį Pagrindinį Įstatymą atsirado poreikis reformuoti ir 
visus kitus paminėtus įstatymus, visų pirma Teisės šaltinių įstatymą“. Be 
to, reikia turėti omenyje, kad Jono Pauliaus pontifikato metu įsigaliojo nau- 
jas Lotynų apeigų Katalikų Bažnyčios kanonų teisės kodeksas (1983 m.) 
bei pirmasis Kanonų teisės kodeksas Rytų apeigų Katalikų Bažnyčioms 
(1990 m.) - pagrindiniai Katalikų Bažnyčios įstatymai. Tiek ankstesniaja- 
me, tiek naujajame Teisės šaltinių įstatyme įtvirtintas kanonų teisės, kaip 
pirmojo Vatikano Miesto Valstybės teisės sistemos šaltinio, vaidmuo (1 str.), 
tačiau naujasis įstatymas šį statusą patikslino, nustatydamas kanonų teisės 
pirmenybę kitų šaltinių, visų pirma Pagrindinio Įstatymo ir kitų įstatymų, 
kuriuos leidžia Popiežius ar Popiežiaus komisija, atžvilgiu, aiškinant ir tai- 





B Jo 1932 m. išleista monografija laikoma kol kas išsamiausia mokslo studija apie Vatika- 
no Miesto Valstybės teisės sistemą, žr.: Cammeo, E. Ordinamento giuridico dello Stato 
della citta del Vaticano. Libreria editrice Vaticana, 2005. 

Picardi, N. Alle origini della giurisdizione vaticana, op. cit., p. 19-20. 

2! Giovanni Paolo II. Legge Fondamentale dello Stato della Citta del Vaticano. AAS Sup- 
plemento per le leggi e disposizioni dello Stato della Citta del Vaticano. Vol.XCII /18/r, 
26 novembre 2000, p. 73-90 (p. 1054-1071). 

2 Legge sul governo dello Stato della Citta del Vaticano, n. CCCLXXXIV. AAS. Suppl. 16 
luglio 2002, n. 9, p. 37 et segą. 

* Benedetto XV. Legge sulle Fonti del Diritto dello Stato della Citta del Vaticano, n. XXLI, 
1 ottobre 2008. AAS Supp. 79, 2008, p. 65-70; Hilgeman, W. La nuova Legge sulle Fonti 
del Diritto dello Stato della Citta del Vaticano. Prime note ed osservazioni. Apollinaris. 
Vol. LXXXIII, 2010, p. 43-84; Sarais, A. Alcuni cenni circa i rapporti tra diritto canonico 
e fonti del diritto Vaticano. Iura Orientalia. 2013, vol. IX, p. 208-232; Sarais, A. Le fonti 
del diritto vaticano. Citta del Vaticano: Lateran University Press 2011. 

kant teisę. Taigi, dabar Vatikano teisės sistema kaip šaltinius pripažįsta ne 
tik Kanonų teisės kodeksą ir apaštalines konstitucijas, bet ir tai, kad kanonų 
teisės normos yra joje tiesiogiai taikomos, t. y. jos „vatikanizuojamos“. Kartu 
tai reiškia, kad jokia Vatikano Miesto Valstybės teisės norma negali priešta- 
rauti kanonų teisei. Kanonų teisės recepcijos logika tampa akivaizdi turint 
omenyje, kad Katalikų Bažnyčios ir Vatikano Miesto Valstybės pagrindi- 
nis įstatymų leidėjas yra Romos Popiežius kaip Bažnyčios galva ir Vatika- 
no Miesto Valstybės suverenas. Tai kartu atspindi esminę Vatikano Miesto 
Valstybės funkciją - užtikrinti Šventojo Sosto apaštalavimo misiją, kurią 
nusako Kanonų teisės kodeksas, pabrėždamas, kad sielų išganymas Bažny- 
čioje yra aukščiausias įstatymas (1752 kan.). Taip siekiama, kad įstatymo 
ratio humana neprieštarautų ratio divina“*. Tame pačiame Teisės šaltinių 
įstatymo straipsnyje įtvirtinta nauja norma, nurodanti, kad Vatikano teisės 
sistema turi atitikti bendrosios tarptautinės teisės ir sutartyse bei susitari- 
muose su Šventuoju Sostu įtvirtintas normas, kartu atsižvelgiant į kanonų 
teisės, kaip pirminio norminio šaltinio, vaidmenį. 

Kaip papildomas teisės šaltinis tuose dalykuose, kurių nereguliuoja 
minėtieji teisės šaltiniai, gali būti Italijos įstatymai ir kiti norminiai aktai, 
jei prieš tai juos receptavo kompetentingos Vatikano institucijos ir jei ne- 
prieštarauja dieviškajai teisei ir pagrindiniams kanonų teisės principams 
bei Laterano susitarimams ir paskesnėms sutartims, kai tai priimtina ir 
naudinga (3 str.)“. 1929 m. Šaltinių įstatymas numatė panašiomis sąlygo- 
mis Italijos teisės recepciją Vatikano teritorijoje, tačiau istorija liudija, kad 
Vatikano valstybėje nebuvo perimti fašistiniai įstatymai, nors ir paskelb- 
ti Dievo malonės ir Italijos Tautos vardan, tokie kaip, pavyzdžiui, Viešojo 





* Dalla Torre, G. LOrdinamento costituzionale vaticano nel suo sviluppo storico in 
Cammeo, F. Ordinamento giuridico dello Stato della citta del Vaticano. Citta del 
Vaticano: Libreria editrice Vaticana, 2005, p. 483-517. Bonnet P, A. Le fonti normative 
ela funzione legislativa in Cammeo, E. Ordinamento giuridico dello Stato della cittū del 
Vaticano. Citta del Vaticano: Libreria editrice Vaticana, 2005, p. 519-566. 

Ši norma savo turiniu yra gimininga Kanonų teisės kodekso (1984) 22 kanonui, kuris 
nustato, kad Valstybės įstatymai, į kuriuos nukreipia Bažnyčios teisė, kanonų teisėje 
sukelia tuos pačius padarinius tiek, kiek šie įstatymai neprieštarauja dieviškajai teisei, 
ir jei kanonų teisė nenustato kitaip, žr.: Kanonų teisės kodeksas. Vilnius: Katalikų 
pasaulio leidiniai, 2012. Panašiai šią normą atkartoja ir Rytų apeigų Katalikų Bažnyčių 
kanonų teisės kodekso (1990) 1504 kanonas, žr.: Pinto, P. V. (a cura di) Corpus iuris 
canonici, II. Commento al Codice dei Canoni delle Chiese Orientali. Citta del Vaticano: 
Libreria editrice Vaticana, 2001. 

saugumo įstatymas“, rasiniai įstatymai“? ar vadinamieji Rocco (Baudžiam- 
sis ir Baudžiamojo proceso) kodeksai. Tačiau iki 2009 m. naujos įstatymo 
redakcijos galiojo 1865 m Civilinis kodeksas, 1882 m. Komercijos kodekso 
kai kurios nuostatos, o pavyzdžiui, naujuoju įstatymu Vatikanas neatsisakė 
Italijoje jau nebegaliojančio 1912 m. priimto Baudžiamojo proceso kodek- 
so taikymo??. 

Vatikano Miesto Valstybės vidaus sandarą apibrėžia Pagrindinis Įsta- 
tymas, kurio 1 straipsnyje įtvirtinta renkamosios ir absoliučios monarchi- 
jos valdymo forma, t. y. Romos Popiežius turi „pilnutinę įstatymų leidybos, 
vykdomąją ir teisminę valdžią“. Teisinis šios formos pagrindas yra konsti- 
tucinis kanonų teisės principas prima sedes a nemine iudicatur - pirmo- 
jo sosto niekas neteisia (1404 kan.)*. Interregnum laikotarpiu šios galios 
pereina Kardinolų kolegijai, kurios įstatymų leidybos galios tuo metu yra 
labai ribotos. Vis dėlto nepaisant absoliutinio pobūdžio, valstybės valdžios 
galios yra tam tikra apimtimi struktūruotos. 

Popiežius turi diskreciją įstatymų leidžiamąją galią pasilikti sau ar pa- 
vesti kitiems organams, tačiau paprastai ją vykdo Popiežiaus komisija, ku- 
rią sudaro Popiežiaus penkeriems metams skiriami kardinolai (2 str.). Kai 
Popiežius šios galios pats tiesiogiai nevykdo, visais atvejais įstatymų pro- 
jektus būtina pateikti Popiežiui svarstyti ir gauti jo pritarimą. 1929 m. Pa- 
grindinio Įstatymo redakcijoje buvo numatyta, kad Popiežius tam tikrais 
apibrėžtais atvejais įstatymų leidžiamąją galią galėjo perleisti gubernato- 
riui. Gubernatorius, nepriklausomai nuo perleistų galių, be to, turėjo galią 
įstatymo vykdymui užtikrinti išleisti reglamentus ir potvarkius be teisės jį 
atšaukti ar nuo jo atleisti (5 str.). Naujuoju Pagrindiniu Įstatymu įstatymų 
leidyboje konstitucinį delegavimo principą pakeitė vadinamasis valdžios 
rezervavimo principas, kuris labiau išryškino ordinarinę Popiežiaus galią 
ir kartu palengvino jo naštą įstatymų leidyboje?" 

Vykdomąją valdžią vykdo Popiežiaus komisijos pirmininkas, pade- 
damas Generalinio sekretoriaus ir generalinio vicesekretoriaus (5 str.). 





* Reggio Decreto. Testo Unico delle leggi di pubblica sicurezza, 18 giugno 1931, n. 773. 
Gazzetta Ufficiale, 26 giugno 1931, n. 146. 

"7 Regio Decreto - Legge 7 settembre 1938-XVI, n. 1381; Legge 30 dicembre 1937-XI, 

n. 2590). 

Picardi, N. Alle origini della giurisdizione vaticana, op. cit., p. 27-29. 

Vacca, S. Prima sedes a nemine iudicatur. Genesi e sviluppo storico dellassioma fino al 

Decreto di Graziano, Roma: Pontificio Istituto Biblico, 1993. 

Picardi, N. Alle origini della giurisdizione vaticana, op. cit., p. 22-27. 

Vykdydamas šią valdžią Komisijos pirmininkas naudojasi Vatikano Mies- 
to Valstybės Gubernatūros pirmininko titulu (Valdymo įstatymo 2 str.). 
Esant skubiai būtinybei Gubernatūros pirmininkas gali išleisti dekretus, 
turinčius įstatymų galią, tačiau jie netenka galios, jei juos per 90 d. ne- 
patvirtina Komisija (7 str. 2 d.). Kita vertus, Gubernatūros pirmininkas, 
kartu būdamas ir Popiežiaus komisijos pirmininkas, svarbesniais atvejais 
turi bendradarbiauti su Valstybės sekretoriatu (6 str.), o Valstybės biudžeto 
planą ir jo vykdymo ataskaitas privalo pateikti Popiežiui (12 str.). Pagal 
1929 m. Pagrindinį Įstatymą vykdomoji galia buvo perduodama Valstybės 
gubernatoriui (ex 6 str.), numatant išimtis iš šios kompetencijos perleidi- 
mo (ex 2, 3, 4 ir 6 str.), rezervuotas Popiežiui. Gubernatoriaus pareigas iki 
1952 m. ėjo pasaulietis markizas C. Serafini. Po jo mirties pareigos liko 
neužimtos, o 2000 m. Pagrindinio Įstatymo redakcija buvo panaikintos. 

Kompleksinė įstatymų leidybos ir vykdomosios valdžios galių evo- 
liucija Pagrindiniame Įstatyme leidžia konstatuoti laipsnišką tendenciją 
įdiegti, nors ir laikantis absoliutinės valstybės principų, tam tikrą valdžių 
padalijimo formą, visų pirma, kas susiję su jų vykdymu*!. 

Pasaulietinę teisminę valdžią?*, remiantis Pagrindinio Įstatymo 15 
straipsniu, Popiežiaus vardu vykdo institucijos, įsteigtos pagal Valstybės 
teismų santvarką, ir jų kompetenciją nustato įstatymas. Naujuoju Pagrin- 
diniu Įstatymu įtvirtinta, kad teisminės valdžios vykdymo galia įgyjama 
ordinariniu būdu, t. y. įstatymu susiejama su pareigomis, tuo tarpu 1929 
m. įstatymo įtvirtinti teisminės valdžios organai veikė Popiežiaus pavedi- 
mu?*. Kita vertus, Popiežius, turėdamas pilnutinę valdymo galią, pagal 16 
straipsnį gali bet kurioje civilinėje, baudžiamojoje byloje ir bet kurioje jos 
stadijoje pavesti konkrečiai instancijai atlikti tyrimą ir priimti sprendimą. 
Popiežius gali priimti sprendimą arba pats asmeniškai, arba perleisdamas 
galią teismui, kuris pagal įstatymą būtų nežinybingas bylą spręsti (tai gali 
būti Šventojo Sosto Sacra Romana Rota teismas ar Signatura Apostolica 
aukščiausiasis teismas), arba įsteigtai komisijai, vykdančiai ad hoc tribuno- 
lo funkcijas. Tiesa, tokie atvejai, kai Popiežius pasinaudoja savo teismine 





3 Ibid., p. 22-27. 

* Bažnytinės kompetencijos bylas sprendžia ordinariniai bažnytiniai teismai pagal 
Kanonų kodekso normas. 

Kanonų teisėje valdymo galia (potestas regiminis), kuri apima ir teisminę galią (potestas 
iurisdictionis), suteikiama arba pagal teisės nustatytas sąlygas užimant pareigas 
(ordinarinė galia), arba jas galima perleisti, t. y. suteikti ne pagal pareigas (deleguota 
galia), žr.: Kanonų teisės kodekso 131 kan. 

galia, yra itin reti“*. Dabartiniu metu Vatikane teisingumą vykdo vienas- 
menis teisėjas, Tribunolas, Apeliacinis ir Kasacinis teismai. Valstybinio 
kaltinimo funkcijas atlieka teisingumo gynėjas - promotor iustitiae. 
Gyventojai yra viena iš esminių valstybės egzistavimo sąlygų. Pilie- 
tybės ir rezidavimo klausimus reguliuoja atskiras nuo 2011 m. įsigaliojęs 
Pilietybės, rezidavimo ir įėjimo įstatymas“, kuris pakeitė nuo 1929 m. ga- 
liojusį Pilietybės ir buvimo įstatymą (Legge sulla cittadinanza ed il soggior- 
no, 1929). Šio įstatymo preambulėje pabrėžiama Vatikano Miesto Valsty- 
bės prigimtis ir suverenumas, paaiškinantys Vatikano pilietybės ypatumus, 
t. y. kad Vatikano pilietybė įgyjama ex iure arba administracinei valdžiai 
suteikus. Taigi, skirtingai nei kitose valstybėse, Vatikano Miesto Valstybės 
piliečiais tampama ne tradiciniais ius sanguinis, ius coniugii ar ius solii pa- 
grindais, bet pilietybė įgyjama su Vatikano teritorijoje einamomis pareigy- 
bėmis, t. y. pilietybė yra funkcinio pobūdžio“. Naujasis įstatymas automa- 
tiškai nesuteikia pilietybės dėl nuolatinio rezidavimo, kaip kad buvo nu- 
matyta ankstesnėje įstatymo redakcijoje??. Vatikano piliečių šeimos nariai 
ir kiti asmenys įgyja pilietybę jų pačių prašymu ir ją patvirtinus. Vatikano 
Miesto Valstybės piliečiais gali būti kardinolai, reziduojantys Vatikane 
arba Romoje; Šventojo Sosto diplomatai; asmenys, turintys pareigas arba 
iš Popiežiaus gavę patvirtintą rezidavimą (1 str.). Piliečio, reziduojančio 
Vatikano mieste, sutuoktiniui ir vaikams, kuriems pakanka įrodyti šeimos 
ryšius, rezidavimą gali suteikti Popiežius bei jo pavedimu - kardinolas 
Valstybės sekretorius ar kardinolas Gubernatūros pirmininkas. Rezidavi- 
mo galimybė sutuoktiniui gali išnykti paskelbus santuoką negaliojančia ar 





** Iki 2008 m. tokių būta 5 atvejai, žr.: Piccardi, N. Alle origini della giurisdizione vaticana, 


op. cit., p. 47, išn. 297. 
* Benedetto XVI. Legge sulla cittadinanza, la residenza e V accesso, N. CXXXI, 22 
febbraio 2011; Nuova legge su cittadinanza residenza e accesso in Vaticano Promulgata 
da Benedetto XVI 22 febbraio 2011. L' Osservatore Romano, 02 marzo 2011. 
Sarais, A. La cittadinanza vaticana (Studi giuridici). Citta del Vaticano: Libreria editrice 
Vaticana, 2012; Picardi, N. Alle origini della giurisdizione vaticana, op.cit. 
2011 m. pradėjus veikti naujajam įstatymui Vatikano Mieste Valstybėje buvo 792 
gyventojai; iš jų 572 piliečiai ir 221 rezidentas. Vatikano piliečiai buvo: Popiežius, 
80 kardinolų, 300 Šventojo Sosto diplomatų, 30 eksdiplomatų, 49 kiti kunigai ir 
vienuoliai, 1 vienuolė, 86 Popiežiaus šveicarų gvardijos nariai, 25 pasauliečiai ir 21 
pasaulietė. Rezidentų buvo: 102 kunigai ir vienuoliai, 95 vienuolės, 3 pasauliečiai ir 21 
pasaulietė. Vatikano gyventojų skaičius kito: 1931 m. jų buvo 994, 2000 m. - 880. Tarp 
piliečių dominavo italai ir šveicarai, žr.: Mariani, F. I cittadini del Vaticano, 3 gennaio 
2014. <http://www.newscattoliche.it/i-cittadini-del-vaticano/>. [žiūrėta 2014-05-01]. 

separacijos atveju bei dėl kitų pateisinamų priežasčių (2 str.). Vatikano pi- 
lietybė prarandama, kai kardinolai daugiau nebereziduoja Vatikano mieste 
ar Romoje; Šventojo Sosto diplomatai nebeatlieka diplomatinės tarnybos; 
pasibaigus pareigų ėjimo laikui; atsisakius reziduoti Vatikano mieste ar pa- 
sibaigus suteiktam galiojimo laikui (3 str.). Taip pat ją praranda netekusio 
Vatikano pilietybės asmens sutuoktinis ir vaikai bei Vatikano piliečio vai- 
kai, kai jiems sueina 18 m. (ankstesniajame įstatyme buvo numatyta 25 m. 
riba). Įstatymu apibrėžtos nepiliečių ar nerezidentų galimybės, gavus leidi- 
mą, įeiti į Vatikano Miesto Valstybę (9 str.). Į tam tikrą apibrėžtą teritorijos 
dalį, pavyzdžiui, Šv. Petro aikštė ir bazilika ar Vatikano muziejai, galima 
patekti ir be atskiro leidimo. 

VATIKANO MIESTO VALSTYBĖS 
PAGRINDINIS ĮSTATYMAS3*š 


2000 m. lapkričio 26 d. 
POPIEŽIUS JONAS PAULIUS II 


Atsižvelgdami į būtinybę Vatikano Miesto Valstybės teisės sistemoje pri- 
imamiems pakeitimams suteikti sistemišką ir organišką formą ir siekdami, 
kad ji būtų labiau priartinta prie jos pačios institucinių tikslų laiduojant 
Šventojo Sosto laisvę, kuri padeda užtikrinti tikrą ir matomą Popiežiaus ne- 
priklausomybę įgyvendinant Jo misiją pasaulyje, Mes, savo motu proprio 
ir tikru žinojimu, turėdami Mūsų suverenios valdžios pilnatvę, nustatėme 
ir nustatome, kad to, kas išdėstyta, būtų laikomasi kaip Valstybės įstatymo: 


1 straipsnis 

1. Popiežius, Vatikano Miesto Valstybės suverenas, turi pilnutinę įsta- 
tymų leidybos, vykdomąją ir teisminę valdžią. 

2. Kai Sostas yra neužimtas, šios galios pereina Kardinolų kolegijai, 
kuri vis dėlto gali leisti įstatymo nuostatas tik skubos atveju ir kurios galio- 
ja tik esant laisvam Sostui. Jos galioja toliau, jeigu, remiantis kanonų teisės 
nuostatomis, naujai išrinktas Popiežius jas patvirtina. 


2straipsnis 

Popiežius atstovauja Valstybei santykiuose su užsienio valstybėmis ir 
kitais tarptautinės teisės subjektais, užmezga diplomatinius santykius ir su- 
daro tarptautines sutartis per Valstybės sekretoriatą. 





* Vatikano Miesto Valstybės Pagrindinis Įstatymas, paskelbtas Acta Apostolicae Sedis. 
Supplemento per le leggi e disposizioni dello Stato della Citta del Vaticano. Vol. XCII 
/18/r, 26 novembre 2000, p.73-90 (p. 1054-1071), išverstas iš italų kalbos. 

3 straipsnis 

1. Įstatymų leidžiamąją valdžią, išskyrus tuos atvejus, kai Popiežius ją 
nori pasilikti sau pačiam arba perleisti kitoms instancijoms, vykdo Komisi- 
ja, sudaryta iš kardinolo Pirmininko ir kitų kardinolų, skiriamų Popiežiaus 
penkeriems metams. 

2. Kai Pirmininko nėra arba jis negali eiti pareigų, Komisijai vadovau- 
ja pirmasis iš kardinolų narių. 

3. Komisijos posėdžiai šaukiami ir vadovaujami Pirmininko, juose 
dalyvauja Generalinis sekretorius ir jo pavaduotojas, turintys patariamojo 
balso teisę. 


4straipsnis 

1. Komisija savo valdžią įgyvendina pagal Teisės šaltinių įstatymą, 
remdamasi tolesnėmis nuostatomis ir savo pačios Reglamentu. 

2. Rengdama įstatymų projektus Komisija bendradarbiauja su Valsty- 
bės patarėjais, kitais ekspertais bei kitais Šventojo Sosto ir Valstybės orga- 
nais, kurie tuo gali būti suinteresuoti. 

3. Siūlomi įstatymų projektai pirmiausia per Valstybės sekretoriatą 
pateikiami svartyti Popiežiui. 


5 straipsnis 

1. Vykdomąją valdžią, remiantis šiuo Įstatymu ir kitomis galiojančio- 
mis įstatymo nuostatomis, vykdo Komisijos pirmininkas. 

2. Vykdyti šią valdžią Pirmininkui padeda Generalinis sekretorius, 
Generalinio sekretoriaus pavaduotojas. 

3. Ypatingos svarbos klausimus Pirmininkas pateikia nagrinėti Komi- 
sijai. 


6 straipsnis 
Svarbesniais atvejais nagrinėjama bendradarbiaujant su Valstybės se- 
kretoriatu. 


7 straipsnis 

1. Komisijos pirmininkas įgyvendinant įstatymo ir reglamento nuos- 
tatas gali leisti potvarkius. 

2. Skubiu reikalu jis gali priimti įstatymo galią turinčias nuostatas, 
kurios netenka galios, jeigu per devyniasdešimt dienų jų nepatvirtina Ko- 
misija. 

3. Galia leisti bendruosius reglamentus lieka Komisijai. 

8 straipsnis 

1. Komisijos pirmininkas atstovauja valstybei, laikantis to, kas nusta- 
tyta 1 ir 2 straipsniuose. 

2. Jis gali pavesti Generaliniam sekretoriui jam juridiškai atstovauti ir 
vykdyti įprastinę administracinę veiklą. 


9 straipsnis 
1. Generalinis sekretorius padeda Komisijos pirmininkui. Įstatymų 
nustatyta tvarka ir remdamasis Komisijos pirmininko nurodymais, jis: 
a) prižiūri įstatymų ir kitų norminių nuostatų taikymą, taip pat Ko- 
misijos pirmininko sprendimų ir nurodymų įgyvendinimą, 
b) prižiūri Gubernatūros administracinę veiklą ir koordinuoja įvai- 
rių departamentų funkcijas. 
2. Jis pavaduoja Komisijos pirmininką, jeigu jo nėra arba jis negali 
vykdyti savo pareigų, išskyrus 2 ir 7 straipsniuose numatytus atvejus. 


10 straipsnis 

1. Generalinis vicesekretorius kartu su Generaliniu sekretoriumi kon- 
troliuoja dokumentų ir korespondencijos parengimą ir redagavimą ir vyk- 
do kitas jam priskirtas funkcijas. 

2. Jis pakeičia Generalinį sekretorių, kai jo nėra ar jis negali eiti savo 
pareigų. 


11 straipsnis 

1. Rengiant ar svarstant biudžetą ir kitus bendro pobūdžio dalykus, 
susijusius su personalu ir Valstybės veikla, Komisijos pirmininkui padeda 
Direktorių taryba, kurią jis periodiškai sukviečia ir jai vadovauja. 

2. Jos veikloje dalyvauja Generalinis sekretorius ir generalinis vicese- 
kretorius. 


12 straipsnis 
Komisijos patvirtinti Valstybės biudžeto planas ir vykdymo ataskaitos 
yra pateikiami Popiežiui per Valstybės sekretoriatą. 


13 straipsnis 

1. Generalinis patarėjas ir Valstybės patarėjai skiriami Popiežiaus 
penkeriems metams. 

2. Patarėjai gali konsultuoti individualiai ar kolegialiai. 

3. Generalinis patarėjas vadovauja patarėjų posėdžiams; jis taip pat 
vykdo Valstybės koordinavimo ir atstovavimo funkcijas, laikydamasis Ko- 
misijos pirmininko nurodymų. 


14 straipsnis 

Komisijos pirmininkas saugumo ir viešosios tvarkos tikslais gali pasi- 
naudoti ne tik Apsaugos tarnybos, bet ir Popiežiškosios šveicarų gvardijos 
pagalba. 


15 straipsnis 

1. Teisminę valdžią Popiežiaus vardu vykdo institucijos, įsteigtos pa- 
gal Valstybės teisminę santvarką. 

2. Atskirų institucijų kompetencija yra nustatoma įstatymu. 

3. Jurisdikcija turi būti vykdoma Valstybės teritorijos ribose. 


16 straipsnis 

Popiežius gali bet kurioje civilinėje, baudžiamojoje byloje ir bet kurio- 
je jos stadijoje pavesti atlikti tyrimą ir priimti sprendimą konkrečiai ins- 
tancijai, taip pat su teise paskelbti sprendimą vadovaujantis teisingumu, be 
galimybės jį apskųsti. 


17 straipsnis 
1. Laikantis tolesnio straipsnio nuostatų, bet kuris asmuo, manantis, 
kad jo teisė ar teisėtas interesas buvo pažeisti administraciniu aktu, gali 
kreiptis su hierarchiniu skundu arba į kompetentingą teisminę instituciją. 
2. Hierarchinis skundo nagrinėjimas užkerta kelią to paties skundo 
teisminiam nagrinėjimui, išskyrus kai Popiežius individualiu atveju nelei- 
džia to daryti. 


18 straipsnis 

1. Ginčai, susiję su darbo santykiais tarp valstybės tarnautojų ir admi- 
nistracijos, priklauso Apaštalų Sosto Darbo įstaigos kompetencijai, vado- 
vaujantis jos statutu. 

2. Drausminių priemonių paskyrimas valstybės tarnautojui gali būti 
skundžiamas Apeliaciniam teismui, vadovaujantis jo taisyklėmis. 


19 straipsnis 
Popiežiui priklauso amnestijos, indulto, atleidimo nuo bausmės ir 
malonės teisės. 

20 straipsnis 

1. Vatikano valstybės vėliava sudaryta iš dviejų vertikaliai padalintų 
laukų, geltono ties vėliavos kotu ir balto, kuriame tiara ir raktai pagal pa- 
vyzdį, numatytą šio įstatymo A priede. 

2. Herbą sudaro tiara ir raktai pagal pavyzdį, numatytą šio įstatymo 
B priede. 

3. Valstybės antspaudo centre yra tiara ir raktai, o aplink juos ratu 
išdėstyti žodžiai „Stato della Citta del Vaticano“, pagal pavyzdį, numatytą 
šio įstatymo priede C. 


Šis Pagrindinis Įstatymas pakeičia Pagrindinį Vatikano Miesto Valsty- 
bės Įstatymą, priimtą 1929 m. birželio 7 d. Taip pat nustoja galios visos nor- 
mos, prieštaraujančios šiam Įstatymui. Įstatymas įsigalioja 2001 m vasario 
22 d. per Šv. Petro katedros šventę. 

Mes patvirtiname, kad šio Valstybės antspaudu ptvirtinto Įstatymo ori- 
ginalas deponuojamas Vatikano miesto Valstybės įstatymų archyve ir kad jį 
atitinkantis tekstas skelbiamas Acta Apostolicae Sedis Papildomame tome, 
įpareigodami visus, kuriems priklauso, jį gerbti ir vykdyti. 


Išleista Apaštališkuose rūmuose, mūsų Viešpaties Jėzaus Kristaus ka- 
raliaus šventėje dvidešimt šeštą lapkričio, dutūkstantaisiais metais, einant 


trisdešimt antruosius Mūsų pontifikato metus. 


Popiežius Jonas Paulius II 

Venesuelos konstitucingumo pradžia susijusi su nacionalinio išsiva- 
davimo judėjimu ir kolonijinės sistemos žlugimu šiame regione. 1811 m. 
Venesuelos Konstitucija buvo pirmoji konstitucija Lotynų Amerikos šaly- 
se!. Lotynų Amerikos šalių konstitucinio reguliavimo praktikai turėjo įta- 
kos JAV konstitucija, tačiau šių valstybių konstitucijų turinį lėmė Ispanijos, 
Portugalijos ar Prancūzijos kolonijinė praeitis ir atitinkama teisinė siste- 
ma, nacionaliniai konkrečios šalies ypatumai, istorinės sąlygos, politinės ir 
teisinės idėjos. Venesuela nėra išimtis. 

Nuo 1811 m. Venesuelojebuvo priimtos 26 konstitucijos", išjųilgiausiai 
galiojo 1961 m. Venesuelos Respublikos konstitucija*. 1998 m. gruodžio 6 d. 
Prezidento rinkimus Venesueloje laimėjo Bolivaro revoliucijos judėjimo ly- 
deris Hugo Rafaelis Chavezas Friasas (1954-2013), surinkęs 56,2 proc. rin- 
kėjų balsų. Išrinktas Respublikos Prezidentas inicijavo naujos Venesuelos 
Bolivaro Respublikos Konstitucijos? rengimą, svarstymą ir priėmimą Naci- 
onalinėje Steigiamojoje Asamblėjoje, kurioje tuo metu iš 131 narių 119rėmė 
H. Chavezą ir jo idėjas“. Pasakytina, kad tai vienintelė konstitucija Vene- 
suelos konstitucinio reguliavimo praktikoje, kuri buvo patvirtinta visuoti- 
niu referendumu, įvykusiu 1999 m. gruodžio 15 d. Nacionalinės rinkimų 





! Jarašiūnas, E. Apie pirmąsias konstitucijas ir jų reikšmę. Jurisprudencija. 2010, 2(120), 
p. 26. 

* Vaitekienė, E. Meksikos konstitucijos ypatumai. Jurisprudencija. 2009, 1(115), p. 90. 

* Wilpert, G. Venezuelas New Constitution [interaktyvus]. [žiūrėta 2014-02-10]. 
<http://venezuelanalysis.com/analysis/70>. 

* 1961 metų Venesuelos Respublikos Konstitucija. [interaktyvus]. [žiūrėta 2014-02-10]. 
<http://legalportal.am/download/constitutions/240 en.pdf>. 

* Venesuelos Bolivaro Respublikos Konstitucija (originalaus teksto vertimas į anglų 
kalbą) [interaktyvus]. [žiūrėta 2014-02-10]. <http://Awww.venezuelaemb.or.kr/english/ 
ConstitutionoftheBolivarianingles.pdf>. 

* Gott, R. Hugo Chavez and the Bolivarian Revolution [interaktyvus]. [žiūrėta 2014-03- 
22]. <http://books.google.lt/bookstid=j9c4jLx0uAcCApg=PT136A1pg=PT1368d4= 
bolivarian +constitutionksource=blkots=RS-oniprIXksig=-g7. t3jsF1ZBZsgJ6UP7g4 
FiLLOKhl=1t«sa=Xkei=zLItU9StN-nX7 AbpyIDwDwkved=0CGYO6AEwCDgUžy= 
onepagešktą=bolivarian9o20constitutionkf=false>. 


1061 


PASAULIO VALSTYBIŲ KONSTITUCIJOS | Venesuelos Bolivaro Respublika 


tarybos duomenimis, už Venesuelos Bolivaro Respublikos Konstituciją 
(toliau - Venesuelos Konstitucija) balsavo 71,78 proc. rinkėjų. Venesuelos 
Konstitucija įsigaliojo 1999 m. gruodžio 20 d? 

Pagal formaliuosius požymius Venesuelos Konstitucija iš kitų išsiski- 
ria tuo, kad yra viena iš ilgiausių ir sudėtingiausių rašytinių konstituci- 
jų pasaulyje: ją sudaro preambulė, 9 dalys, 350 straipsnių ir 18 laikinųjų 
nuostatų. 

Venesuelos Konstitucijos preambulėje dominuoja pozityvūs siekiai, 
Venesuelos žmonių noras užbaigti šalies transformaciją į demokratinę, pi- 
lietinę, savimi pasitikinčią, daugiatautę ir daugiakultūrę visuomenę, į tei- 
singą, federalinę ir decentralizuotą valstybę, puoselėti tarptautinėje ben- 
druomenėje pripažintas vertybes, riboti valstybės valdžią ir taip apsaugoti 
piliečių teises ir laisves, taip pat sustiprinti Lotynų Amerikos integraciją. 
Venesuelos Konstitucijos preambulėje pabrėžiamas Pietų Amerikos valsty- 
bių išvaduotoju vadinamo Simono Bolivaro vaidmuo, todėl neatsitiktinai 
H. Chavezas, kuris žavėjosi Simono Bolivaro idėjomis ir veiklaš, pasiūlė 
pakeisti valstybės pavadinimą iš „Venesuelos Respublika“ į „Venesuelos 
Bolivaro Respublika“. 

Venesuelos Konstitucija įtvirtina tipiškus ir kitų valstybių konstituci- 
joms būdingus institutus (asmens teisinio statuso, parlamento, vykdomo- 
sios valdžios institucijų, teismų ir kt.), tačiau kitų valstybių konstitucinio 
reguliavimo praktikoje toks detalus įvairių žmogui, visuomenei ir visai vals- 
tybei svarbių klausimų reglamentavimas nėra dažnas, jis paprastai būdingas 
ordinariniams įstatymams. Tai Venesuelos Konstituciją daro išskirtinę. 

Venesuelos Konstitucijos pirmoji dalis (1-9 straipsniai) yra skirta 
pagrindiniams principams. Joje deklaruojamos pamatinės ir kitų demo- 
kratinių valstybių konstitucijoms būdingos vertybės: laisvė, teisingumas, 
lygybė, solidarumas, demokratija, socialinė atsakomybė, žmogaus teisių 
primatas, politinis pliuralizmas, suvereniteto priklausomybė tautai, kons- 
titucijos viršenybė ir kt. Venesuelos Konstitucijos 3 straipsnyje deklaruo- 
jama, kad pagrindiniai valstybės tikslai yra asmens apsauga ir vystymasis, 
pagarba individo orumui, demokratinis žmonių valios vykdymas, teisin- 
gos, mylinčios taiką visuomenės kūrimas, žmonių klestėjimo ir gerovės 





7 [interaktyvus]. [žiūrėta 2014-02-10]. <http://en.wikipedia.org/wiki/Constitution. of 
Venezuela>. 

* Hersh, N. Hugo Chavez and the Bolivarian message [interaktyvus]. [žiūrėta 2014-03- 
23]. <http://pi.library.yorku.ca/ojs/index.php/gjis/article/viewFile/35113/31864>. 

palaikymas, garantavimas šioje Konstitucijoje įtvirtintų principų, teisių ir 
pareigų. 4 straipsnyje nustatyta Venesuelos Bolivaro Respublikos valdymo 
ir santvarkos forma, t. y. yra decentralizuota federacinė valstybė, valdoma 
pagal teritorinio vientisumo, bendradarbiavimo, solidarumo, dalyvavimo 
ir bendros atsakomybės principus. Venesuelos Konstitucijos 9 straipsnyje 
skelbiama, jog ispanų kalba yra oficiali kalba, tačiau vietinių tautų gim- 
tosios kalbos taip pat turi oficialios kalbos statusą ir turi būti gerbiamos 
visoje Respublikos teritorijoje, kaip sudedamoji tautos ir žmogiškumo 
kultūros paveldo dalis. Tai labai svarbu, nes šioje Konstitucijoje (119-126 
straipsniai) pirmą kartą šalies istorijoje pripažįstamos vietinių etninių gru- 
pių teisės?. 

Venesuelos Konstitucijos antroji dalis (10-18 straipsniai) reglamentuo- 
ja Venesuelos Bolivaro Respublikos geografines erdves ir politinį suskirsty- 
mą. Respublikos politinio valdymo tikslais, valstybės teritorija suskirstyta 
į valstijas (23), Sostinės apygardą, federalines valdas (12 salynų ir pavienių 
salų) ir teritorijas. Valstijos valdomos per savivaldybes. Išsamiau šalies te- 
ritorijos suskirstymą reglamentuoja organinis įstatymas, kuris garantuoja 
vietos savivaldos autonomiją ir administracinę/politinę decentralizaciją 
(16 straipsnis). Venesuelos Konstitucija suteikia Karakaso miestui Res- 
publikos sostinės ir valstybės valdžios institucijų centro statusą, tačiau 
teritorinis ir politinis Karakaso miesto statusas, kuris apima dviejų pa- 
kopų vietos valdžios valdymo sistemą, sostinės savivaldybę ir Mirandos 
valstijos savivaldybę, detaliau reglamentuojamas specialiuoju įstatymu 
(18 straipsnis). 

Viena iš reikšmingiausių Venesuelos Konstitucijos struktūros dalių yra 
trečioji dalis (19-135 straipsniai), kuri yra pati ilgiausia ir skirta Žmogaus 
teisėms, pareigoms ir garantijoms. Nuo daugumos kitų valstybių konstitu- 
cijų Venesuelos Konstitucija išsiskiria ypač išsamiu žmogaus teisių katalo- 
go išdėstymu. Venesuelos Konstitucijoje pripažįstama, kad žmogaus teisių 
esmė pasireiškia asmenų lygiateisiškumu ir draudimu juos diskriminuoti 
(21 straipsnis). Be to, Venesuelos Konstitucijoje aiškiai deklaruojama, kad 
žmogaus teisių užtikrinimas yra valstybės institucijų pareiga (19 straips- 
nis). Paminėtina, kad Venesuelos Konstitucijoje aiškiai įtvirtinta valstybės 
deliktinė atsakomybė dėl neteisėtų veiksmų, t. y. valstybei kyla pareiga 
mokėti reparacijas žmogaus teisių pažeidimų, dėl kurių ji atsakinga, au- 





* Wilpert, G. Venezuelas New Constitution [interaktyvus]. [žiūrėta 2014-02-10]. <http:// 
venezuelanalysis.com/analysis/70>. 

koms ir jų teisių perėmėjams, įskaitant mokėjimus dėl žalos atlyginimo 
(31 straipsnis). 

Venesuelos konstitucijoje atskirais skyriais ir straipsniais išdėstytos 
kiekvienoje demokratinėje visuomenėje nepaprastai reikšmingos žmo- 
gaus teisės ir laisvės: teisė į gyvybę (43 straipsnis), teisė į sveikatos ap- 
saugą (83, 122 straipsniai), asmens laisvės neliečiamumas (44 straipsnis), 
teisė į teisminę gynybą, nekaltumo prezumpcija (49 straipsnis), peticijos 
teisė (51 straipsnis), žodžio, ryšių ir informacijos laisvės (57, 58 straips- 
niai), religijos laisvė (59 straipsnis), privataus gyvenimo neliečiamumas 
(60 straipsnis), sąžinės laisvė (61 straipsnis), teisė rinkti ir būti išrinktam 
(62-70 straipsniai), referendumo teisė (71-74 straipsniai), teisė į darbą 
(87 straipsnis), teisės į kultūrą ir mokslą (98-110 straipsniai), teisė į sportą 
ir poilsį (111 straipsnis), teisė į nuosavybę (115 straipsnis), teisė į sveiką 
aplinką (127 straipsnis) ir kt. Kai kurios pagrindinės žmogaus teisės bet 
kurioje valstybėje, taip pat ir Venesueloje, gali būti įgyvendinamos tary- 
tum savaime, aktyviais piliečių veiksmais. Tam tik reikia palankaus vals- 
tybės požiūrio, netrukdymo. Tai pasakytina, pavyzdžiui, apie teisę į san- 
tuoką (77 straipsnis), judėjimo laisvę (50 straipsnis) ir kt. Tačiau dauguma 
Venesuelos Konstitucijoje įtvirtintų žmogaus teisių ir laisvių yra tokios, 
kurias įgyvendinant būtinas valstybės indėlis, įsipareigojimų vykdymas 
savo piliečiams. Priešingu atveju, šios teisės ir laisvės tampa tik formalia 
deklaracija ir praktiškai negali būti realizuojamos. Pavyzdžiui, didelį re- 
zonansą tarptautinėje bendruomenėje sukėlęs Venesuelos Bolivaro Res- 
publikos vyriausiojo valstybės kontrolieriaus administracinis potvarkis, 
kuriuo daugumai opozicijos veikėjų buvo atimta teisė dalyvauti 2008 m. 
lapkričio mėn. vykusiuose regionų ir vietos valdžios rinkimuose, nors Ve- 
nesuelos Konstitucijos 42 straipsnyje aiškiai nustatyta, kad politinės tei- 
sės gali būti atimtos tik galutiniu teismo sprendimu įstatymų numatytais 
atvejais. Šiuo aspektu paminėtina, kad 2008 m. spalio 23 d. Europos Par- 
lamentas rezoliucijoje dėl politinių teisių atėmimo Venesueloje!? paragino 
Venesuelos Bolivaro Respublikos Vyriausybę laikytis minėtų konstituci- 
nių normų, taip pat tarptautinių susitarimų, kuriuos pasirašė ir ratifika- 
vo ši valstybė, įskaitant Amerikos žmogaus teisių konvenciją, ypač jos 23 
straipsnio 1 dalies b punkte ir 23 straipsnio 2 dalyje numatytas nuostatas 





" 2008 m. spalio 23 d. Europos Parlamento rezoliucija dėl politinių teisių atėmimo 
Venesueloje. [interaktyvus]. [žiūrėta 2014-03-11]. <http://eur-lex.europa.eu/LexUri- 
Serv/LexUriServ.do?uri=OJ:C:2010:015E:0085:0086:LT:PDF>. 

dėl politinių teisių, ir Tarptautinio pilietinių ir politinių teisių pakto 2 ir 
25 straipsnius. 

Kitas iliustruojantis pavyzdys — Venesuelos Konstitucijos 57 ir 58 
straipsniuose numatytos žodžio, ryšių ir informacijos laisvės suvaržymas. 
Europos Parlamentas 2007 m. gegužės 24 d. rezoliucijoje!! išreiškė susi- 
rūpinimą, kad privačiai televizijos bendrovei Radio Caracas Television 
(RCTV) neatnaujinus transliavimo licencijos, kuri baigė galioti 2007 m. 
gegužės 27 d., didelė visuomenės dalis neteko pliuralistinio informacijos 
šaltinio ir buvo pažeista žiniasklaidos teisė kritikuoti valdžią. Sprendimą 
dėl minėtos bendrovės licencijos 2006 m. gruodžio 28 d. paskelbė pats Res- 
publikos Prezidentas H. Chavezas, taip sukurdamas nerimą keliantį prece- 
dentą dėl žodžio laisvės šioje šalyje. 

Pasakytina, kad Venesuelos Konstitucijoje numatytos tokios šiuolai- 
kinės žmogaus teisės, kurios retos net demokratinių valstybių konstituci- 
nio reguliavimo praktikoje, pavyzdžiui, pensijos ir pensijų išmokos neturi 
būti mažesnės už minimalų miesto gyventojo atlyginimą (80 straipsnis); 
už tą patį darbą darbuotojams garantuojamas vienodas darbo užmokestis 
ir verslo įmonės pelno dalis (91 straipsnis); 88 straipsnyje skelbiama, kad 
namų šeimininkės turi teisę į socialinę apsaugą įstatymų nustatyta tvar- 
ka. Pagal šį straipsnį valstybė pripažįsta darbą namuose ekonomine veikla, 
kuriančia pridėtinę vertę ir socialinę gerovę bei turtą, tačiau, kaip teigia G. 
Wilpertas'?, dėl finansinių problemų šios teisės įgyvendinimas nėra užti- 
krinamas. Minėti ir kiti atvejai (pavyzdžiui, 2009 m. gegužės 7 d. Europos 
Parlamento rezoliucija dėl Manuelio Rosaleso atvejo Venesueloje“; 2010 
m. liepos 8 d. Europos Parlamento rezoliucija dėl Venesuelos, ypač dėl Ma- 
rijos Lourdes Afiuni atvejo'4; 2012 m. gegužės 24 d. Europos Parlamento 
rezoliucija dėl galimo Venesuelos pasitraukimo iš Amerikos šalių žmogaus 





2007 m. gegužės 24 d. Europos Parlamento rezoliucija dėl kanalo „Radio Caracas TV“ 
Venesueloje atvejis. [interaktyvus]. [žiūrėta 2014-02-10]. <http://eur-lex.europa.eu/ 
LexUriServ/LexUriServ.do?uri=OJ:C:2008:102E:0484:0485:LT:PDF>. 

2 Wilpert, G. Venezuelas New Constitution [interaktyvus]. [žiūrėta 2014-02-10]. <http:// 
venezuelanalysis.com/analysis/70>. 

2009 m. gegužės 7 d. Europos Parlamento rezoliucija dėl Manuelio Rosaleso atvejo 
Venesueloje [interaktyvus]. [žiūrėta 2014-03-11]. <http://eur-lex.europa.eu/LexUriServ/ 
LexUriServ.do?uri=OJ:C:2010:212E:0113:0115:LT:PDP>-. 

2010 m. liepos 8 d. Europos Parlamento rezoliucija dėl Venesuelos, ypač dėl Marijos 
Lourdes Afiuni atvejo [interaktyvus]. [žiūrėta 2014-03-11]. <http://eur-lex.europa.eu/ 
LexUriServ/LexUriServ.do?uri=OJ:C:2011:351E:0130:0132:LT:PDF>. 

teisių komisijos"; 2014 m. vasario 27 d. Europos Parlamento rezoliucija dėl 
padėties Venesueloje!“ ir kt.) byloja apie blogą žmogaus teisių padėtį šioje 
šalyje, nepaisant to, kad Venesuelos Konstitucija gana pavyzdingai dekla- 
ruoja šių teisių apsaugą. 

Venesuelos Bolivaro Respublikos asmens teisinio statuso konstitucinio 
reguliavimo ypatumu laikytina ir tai, kad Venesuelos Konstitucijoje išdės- 
tytos ne tik piliečių teisės, bet ir bendros pareigos (130-135 straipsniai): lai- 
kytis Konstitucijos ir įstatymų, kitų valstybės valdžios institucijų teisės aktų 
ir juos vykdyti; gerbti gimtojo krašto simbolius ir kultūros vertybes; saugoti 
ir ginti suverenitetą, valstybingumą, valstybės teritorinį vientisumą, tautos 
apsisprendimą ir interesus; mokėti mokesčius, rinkliavas ir kitas įmokas, 
nustatytas įstatymuose; atlikti civilinę ar karinę tarnybą, kuri gali būti rei- 
kalinga šalies gynybai, apsaugai ir vystymuisi ar likviduojant visuomenines 
nelaimes ir pan. 

Vienas iš svarbiausių konstitucinio reguliavimo objektų yra valstybės 
valdžios institucijų sistema, jų sudarymo tvarka, įgaliojimai ir tarpusavio 
santykiai. Tam skirtos Venesuelos Konstitucijos ketvirtoji ir penktoji da- 
lys. Šiuo aspektu pasakytina, kad Venesuelos Bolivaro Respublika yra pre- 
zidentinė respublika, kurioje viešoji valdžia yra padalinta į savivaldybių 
valdžią, valstijų valdžią ir valstybės valdžią. Valstybės valdžią vykdo ne tik 
tradicinės valdžios - įstatymų leidžiamoji, vykdomoji, teisminė, bet ir pi- 
liečių valdžia bei rinkimų valdžia (136 straipsnis). 

Įstatymų leidžiamąją valdžią vykdo vienerių rūmų parlamentas - Na- 
cionalinė Asamblėja, sudaryta iš 167 tautos atstovų, išrinktų kiekvienoje 
federalinėje teritorijoje visuotiniu, tiesioginiu, asmeniniu, slaptu ir propor- 
cingai atstovaujamu balsavimu. Kiekvienas federalinis organas papildomai 
išrenka po tris atstovus. Vietinės tautos išrenka tris papildomus atstovus, 
atsižvelgiant į rinkimų įstatymų nuostatas, gerbiant jų tradicijas bei papro- 
čius (186 straipsnis). Nacionalinės Asamblėjos nariai renkami penkerių 
metų kadencijai. Tas pats asmuo Nacionalinės Asamblėjos nariu gali būti 
ne daugiau kaip dvi kadencijas iš eilės (192 straipsnis). Asmeniui, siekian- 





5 2012 m. gegužės 24 d. Europos Parlamento rezoliucija dėl galimo Venesuelos pasi- 


traukimo iš Amerikos šalių žmogaus teisių komisijos [interaktyvus]. [žiūrėta 2014-03- 
11]. <http://eur-lex.europa.eu/LexUriServ/LexUriServ.do?uri=OJ:C:2013:264E:0088: 
0090:LT:PDF>. 

2014 m. vasario 27 d. Europos Parlamento rezoliucija dėl padėties Venesueloje [interak- 
tyvus]. [žiūrėta 2014-03-11]. <http://www.europarl.europa.eu/sides/getDoc.do*type= 
TAkreference=P7-TA-2014-0176*language=LT kring=P7-RC-2014-0207>. 


1066 


PRATARMĖ 


čiam tapti Nacionalinės Asamblėjos nariu, nustatyti pilietybės ir amžiaus 
(21 metai) cenzai. Parlamento konstitucinio statuso ypatumu laikytina tai, 
kad Nacionalinės Asamblėjos nario mandatas gali būti atšauktas referen- 
dumu (197, 198 straipsniai). 

Demokratinėse valstybėse organizuojant ir vykdant rinkimus di- 
delę reikšmę turi politinės partijos. Daugumos šalių konstitucijos (Vo- 
kietijos, Prancūzijos, Graikijos, Portugalijos, Ispanijos ir kt.) išsamiai re- 
glamentuoja politinių partijų vaidmenį rinkimų metu. Tuo tarpu Vene- 
suelos Konstitucijoje apie tai visai nekalbama. Vis dėlto paminėtina, kad 
Venesuelos Konstitucijos 298 straipsnyje numatytas draudimas keisti įsta- 
tymus, reglamentuojančius rinkimų procesą, likus šešiems mėnesiams iki 
rinkimų. Toks rinkimų įstatymų leidybos konstitucinis ribojimas suteikia 
stabilumo ir leidžia visiems rinkimų dalyviams veikti pagal aiškiai nuspė- 
jamas taisykles. 

Siekiant išvengti viešųjų ir privačių interesų konfliktų, Nacionalinės 
Asamblėjos nariai negali būti verslo kompanijų, kurios yra pasirašiusios 
sutartis su viešojo sektoriaus juridiniais asmenimis, savininkais, adminis- 
tratoriais arba direktoriais. Be to, kai svarstomi klausimai, kurie susiję su 
Nacionalinės Asamblėjos narių finansiniais interesais, jie turi susilaikyti 
nuo balsavimo (190 straipsnis). Toks konstitucinis teisinis reguliavimas 
vertintinas pozityviai. 

Nacionalinė Asamblėja kasmet renkasi į dvi eilines sesijas. Pirmo- 
ji sesija prasideda kiekvienų metų sausio 5 d. ir tęsiasi iki rugpjūčio 15 
d. Antroji sesija prasideda rugsėjo 15 d. ir pasibaigia gruodžio 15 d. (219 
straipsnis). Nors Venesuelos Bolivaro Respublika yra prezidentinė respu- 
blika, kurioje dominuoja vykdomoji valdžia, Nacionalinei Asamblėjai taip 
pat suteikti svarbūs įgaliojimai: priimti įstatymus; siūlyti Konstitucijos pa- 
taisas; vykdyti Vyriausybės ir valstybės viešosios administracijos kontrolę; 
svarstyti ir patvirtinti nacionalinį biudžetą ir įstatymo projektus, susiju- 
sius su mokesčių sistema ir valstybės skola; skirti papildomus biudžeto 
asignavimus; patvirtinti bet kokias tarptautines sutartis arba susitarimus; 
patvirtinti pagrindines valstybės ekonominio ir socialinio vystymosi pla- 
no gaires; įgalioti karines misijas užsienyje arba karines misijas valstybės 
teritorijoje; įgalioti Respublikos Prezidentą išvykti iš šalies teritorijos, kai 
toks išvykimas tęsiasi ilgiau nei penkias dienas iš eilės; skelbti amnestijas 
ir pan. (187 straipsnis). 

Pagrindinė ir išimtinė Nacionalinės Asamblėjos funkcija yra įstatymų 

leidyba. Venesuelos Konstitucijos 204 straipsnyje išdėstytas baigtinis sąra- 
šas subjektų, kurie turi įstatymų leidybos iniciatyvos teisę. Tai: 1) valsty- 
bės vykdomoji valdžia; 2) deleguoti ir nuolatiniai komitetai; 3) ne mažiau 
kaip trys Nacionalinės Asamblėjos nariai; 4) Aukščiausiasis Teisingumo 
Teismas - dėl įstatymų, susijusių su teisiniais procesais ir jų organizavi- 
mu; 5) piliečių valdžia - dėl įstatymų, susijusių su organais, kuriuos suda- 
ro piliečiai; 6) rinkimų valdžia - dėl rinkimų įstatymų; 7) ne mažiau kaip 
0,1 proc. visų rinkėjų; 8) valstijų įstatymų leidžiamoji taryba - dėl įstaty- 
mų, susijusių su valstijomis. 

Įstatymų projektai svarstomi keliomis stadijomis. Pirmosios stadijos 
metu svarstomas įstatymų leidybos iniciatyvos pareiškimas, įvertinami 
įstatymo projekto tikslai, apimtis ir įgyvendinimo galimybės. Tada įstaty- 
mo projektas perduodamas svarstyti atitinkamam Nacionalinės Asamblė- 
jos komitetui pagal kompetenciją. Jeigu įstatymo projektas yra susijęs su 
kelių komitetų veiklos kryptimis, įsteigtas mišrus komitetas atlieka tyrimą 
ir parengia pranešimą. Komitetas sprendimą dėl įstatymų projektų turi pa- 
skelbti ne vėliau kaip per 30 dienų (208 straipsnis). Kai įstatymo projektas 
apsvarstomas komitete, prasideda antroji svarstymo stadija Nacionalinės 
Asamblėjos posėdyje, kurios metu aptariamas kiekvienas jo straipsnis. Jei- 
gu įstatymo projektui pritariama be pataisų, jis priimamas. Jeigu įstatymo 
projektas yra pataisomas, jis turi būti grąžintas komitetui, kuris priima 
sprendimą dėl šių pataisų ne vėliau kaip 15 dienų. Kai komiteto pateikta 
įstatymo projekto redakcija pateikiama svarstyti plenarinės Nacionalinės 
Asamblėjos sesijos metu, jis dauguma balsų sprendžia dėl bet kuriame 
straipsnyje esančių prieštaravimų, taip pat dėl bet kuriuose kituose susiju- 
siuose straipsniuose esančių prieštaravimų. Kai šie prieštaravimai yra pa- 
naikinami, įstatymą paskelbia Nacionalinės Asamblėjos prezidentas (209 
straipsnis). Kai įstatymas priimamas, jis skelbiamas dviem egzemplioriais, 
kurių autentiškumą pasirašydami patvirtina Nacionalinės Asamblėjos Pre- 
zidentas, du viceprezidentai ir sekretorius, nurodant pasirašymo datą. Vie- 
ną priimto įstatymo egzempliorių Nacionalinės Asamblėjos Prezidentas 
nusiunčia Respublikos Prezidentui paskelbti (213 straipsnis). Respublikos 
Prezidentas paskelbia priimtą įstatymą per dešimt dienų nuo jo gavimo 
dienos, jeigu nepasinaudoja Venesuelos Konstitucijos 214 straipsnyje nu- 
matyta veto teise, nes Respublikos Prezidentas motyvuotu pareiškimu, 
įformintu Ministrų kabineto nutarimu, turi teisę prašyti Nacionalinės 
Asamblėjos pataisyti bet kurią įstatymo nuostatą arba atmesti įstatymo 

dalį ar visą įstatymą. Nacionalinė Asamblėja visų savo narių balsų dau- 
guma apsvarsto klausimus, kuriuos iškėlė Respublikos Prezidentas ir tada 
nusiunčia jam įstatymą paskelbti. Respublikos Prezidentas paskelbia įsta- 
tymą per penkias dienas nuo jo gavimo be naujų prieštaravimų galimybės. 
Kita vertus, pažymėtina, kad Respublikos Prezidentui suteikta iniciatyvos 
teisė dėl jam pateikto įstatymo išankstinės konstitucingumo kontrolės. Jei 
Respublikos Prezidentas mano, kad Nacionalinės Asamblėjos pateiktas pa- 
skelbti įstatymas ar kuris nors jo straipsnis prieštarauja Konstitucijai, jis 
turi teisę per dešimt dienų pareikalauti Aukščiausiojo Teisingumo Teismo 
Konstitucinio skyriaus sprendimo. Toks sprendimas priimamas per 15 die- 
nų nuo Respublikos Prezidento kreipimosi. Jeigu Aukščiausiasis Teisingu- 
mo Teismas nusprendžia, kad įstatymas neprieštarauja Konstitucijai arba 
nepriima sprendimo per minėtą terminą, Respublikos Prezidentas priva- 
lo paskelbti įstatymą per penkias dienas nuo Aukščiausiojo Teisingumo 
Teismo sprendimo priėmimo dienos arba nuo anksčiau minėto 15 dienų 
termino pasibaigimo dienos. Įstatymas skelbiamas oficialiame Respublikos 
leidinyje (215 straipsnis). Tuo atveju, kai Respublikos Prezidentas nepa- 
skelbia įstatymo anksčiau nurodytais terminais ir tvarka, jį paskelbia Na- 
cionalinės Asamblėjos Prezidentas ir du viceprezidentai (216 straipsnis). 
Venesuelos Bolivaro Respublikos valstybės valdžios institucijų siste- 
moje dominuoja vykdomoji valdžia, kuri priklauso Respublikos Preziden- 
tui, vykdančiajam viceprezidentui, ministrų kabinetui ir kitiems pareigū- 
nams (225 straipsnis). Venesuelos Konstitucijos 226 straipsnyje expressis 
verbis įtvirtinta nuostata, kad Respublikos Prezidentas yra ne tik vykdo- 
mosios valdžios, bet ir valstybės vadovas. Respublikos Prezidentu gali būti 
renkamas ne jaunesnis kaip trisdešimties metų amžiaus šios šalies pilietis 
pagal kilmę, neturintis jokios kitos pilietybės, nepriklausantis dvasininki- 
jai ir nepripažintas kaltu įsiteisėjusiu teismo nuosprendžiu (227 straips- 
nis). Respublikos Prezidentas yra renkamas visuotiniu, tiesioginiu ir slaptu 
balsavimu įstatymų nustatyta tvarka. Išrinktu Respublikos Prezidentu lai- 
komas tas kandidatas, kuris gavo daugumą visų rinkimuose dalyvavusių 
rinkėjų balsų (228 straipsnis). Prezidento kadencija - šešeri metai. Respu- 
blikos Prezidentas gali būti renkamas antrajai kadencijai tik vieną kartą. 
Respublikos Prezidento įgaliojimai nutrūksta visam laikui dėl šių priežas- 
čių: mirties; atsistatydinimo; pašalinimo iš pareigų Aukščiausiojo Teisin- 
gumo Teismo sprendimu; nuolatinės fizinės arba psichinės negalios, pagal 
medicinos komisijos, kurią paskiria Aukščiausiasis Teisingumo Teismas, 

išvadą, kurią patvirtinta Nacionalinė Asamblėja; pašalinimo iš pareigų re- 
ferendumo būdu. 

Venesuelos Konstitucijos 236 straipsnyje nustatyti reikšmingi Res- 
publikos Prezidento įgaliojimai: vadovauti Vyriausybei; paskirti ir atleis- 
ti iš pareigų vykdantįjį viceprezidentą ir ministrus; spręsti pagrindinius 
Respublikos užsienio politikos klausimus, pasirašyti ir ratifikuoti tarp- 
tautines sutartis, susitarimus ir konvencijas; vadovauti valstybės ginkluo- 
tosioms pajėgoms; skelbti nepaprastąją padėtį ir nustatyti žmogaus teisių 
apribojimus; sušaukti neeilines Nacionalinės Asamblėjos sesijas; skirti į 
pareigas Respublikos generalinį prokurorą ir nuolatinių diplomatinių mi- 
sijų vadovus, gavus išankstinį Nacionalinės Asamblėjos arba deleguoto 
komiteto sutikimą; teikti malonę nuteistiesiems; nustatyti ministerijų ir 
kitų valstybės viešojo valdymo subjektų skaičių, struktūrą ir kompetenciją, 
taip pat Ministrų kabineto struktūrą ir funkcijas, atsižvelgiant į principus ir 
gaires, išdėstytas atitinkamuose įstatymuose; valdyti nacionalinį valstybės 
biudžetą; paleisti Nacionalinę Asamblėją šioje Konstitucijoje numatytais 
atvejais ir kt. Tam, kad Respublikos Prezidento aktai įsigaliotų, jie turi būti 
kontrasignuoti vykdančiojo viceprezidento ir atitinkamos valdymo srities 
ministro, išskyrus tuo atvejus, kai Respublikos Prezidentas vykdo įgalioji- 
mus, susijusius su vykdančiojo prezidento ir ministrų skyrimu į pareigas ir 
atleidimu iš jų, taip pat jo vadovavimu ginkluotosioms pajėgoms. 

Pagal Venesuelos Konstituciją vykdantysis viceprezidentas yra antras 
žmogus valstybėje. Jis yra tiesiogiai pavaldus Respublikos Prezidentui ir glau- 
džiai su juo bendradarbiauja. Vykdantysis viceprezidentas turi atitikti Respu- 
blikos Prezidentui keliamus reikalavimus ir negali būti su juo susijęs kraujo ar 
santuokiniais ryšiais. Jis gali būti pašalintas iš pareigų pareiškus nepasitikėji- 
mą, jei už tokį sprendimą balsuoja ne mažiau kaip du trečdaliai Nacionalinės 
Asamblėjos narių. Vykdančiojo viceprezidento vietą valstybės vykdomosios 
valdžios sistemoje parodo Venesuelos Konstitucijos 239 straipsnyje nustatyti 
jo įgaliojimai: siūlyti Respublikos Prezidentui paskirti arba atleisti iš parei- 
gų ministrus; pirmininkauti Ministrų kabinetui, iš anksto gavus Respubli- 
kos Prezidento leidimą; koordinuoti vykdomosios valdžios ir Nacionalinės 
Asamblėjos santykius; koordinuoti valstybės viešąjį administravimą pagal 
Respublikos Prezidento nurodymus; pirmininkauti Federalinės Vyriausybės 
tarybai; pavaduoti Respublikos Prezidentą, kai jis negali laikinai vykdyti savo 
pareigų; vykdyti Respublikos Prezidento jam pavestas funkcijas; vykdyti kitus 
įgaliojimus, priskiriamus jam pagal Konstituciją ir įstatymus. 

Ministrų kabinetą sudaro Respublikos Prezidentas, vykdantysis vi- 
ceprezidentas ir ministrai. Kaip teigia A. Ramirezas!', svarbiausia Minis- 
trų kabineto funkcija - nustatyti nacionalinę politiką visose vykdomosios 
valdžios veiklos srityse. Ministrų kabineto posėdžiams pirmininkauja 
Respublikos Prezidentas arba vykdantysis viceprezidentas, jei posėdyje 
negali dalyvauti Respublikos Prezidentas. Priimtus sprendimus tvirtina 
Respublikos Prezidentas. Vykdantysis viceprezidentas ir ministrai yra kar- 
tu atsakingi už Ministrų kabineto sprendimus, išskyrus tuos atvejus, kai 
jie susilaikė arba balsavo prieš tokį sprendimą (242 straipsnis). Ministrai 
pasibaigus metams per 60 dienų pateikia Nacionalinei Asamblėjai metinę 
veiklos ataskaitą (244 straipsnis). Jie gali dalyvauti Nacionalinės Asamblė- 
jos posėdžiuose, tačiau neturi teisės balsuoti. Pažymėtina, kad Venesuelos 
konstitucijoje ministrams nekeliami specialūs kvalifikaciniai reikalavimai. 
Formaliai ministru gali būti kiekvienas vyresnis negu 25 metų amžiaus 
pilietis. Pareiškus nepasitikėjimą ministru, jis pašalinamas iš pareigų, jei 
už tai balsuoja ne mažiau kaip trys penktadaliai Nacionalinės Asamblėjos 
narių. Įdomu, kad bet kuris iš pareigų pašalintas pareigūnas neturi teisės 
eiti vykdančiojo viceprezidento arba ministro pareigų iki pareigas einančio 
Respublikos Prezidento kadencijos pabaigos (246 straipsnis). Paminėtina, 
kad ministerijų sistemos Venesuelos konstitucija nereglamentuoja, tai pa- 
liekama įstatymų leidėjo valiai!“ 

Apibendrinus galima teigti, kad Venesuelos konstitucija įtvirtina 
griežtą valdžių padalijimo doktriną, draudžiančią vienam asmeniui ar 
korporacijai vykdyti dviejų valstybės valdžių funkcijas, o vykdomajai val- 
džiai - leisti įstatymus, tačiau realiai dėl autoritarinio prezidentinio valdy- 
moji ne visada įgyvendinama, pavyzdžiui, 2010 m. Nacionalinė Asamblėja 
dėl šalį nuniokojusių potvynių leido H. Chavezui 18 mėnesių leisti įstaty- 
mus be Nacionalinės Asamblėjos pritarimo". 

Teisingumo vykdymą reglamentuoja Venesuelos Konstitucijos 253- 





Ramirez, A. Update: An Introduction to Venezuelan Governmental Institutions and 
Primary Legal Sources. 2011 [interaktyvus]. [žiūrėta 2014-03-13]. <http://www.nyu- 
lawglobal.org/globalex/venezuela1.htm>. 

Paminėtina, kad 2013 m. Venesueloje įsteigta Laimės ministerija, kurios paskirtis yra 
mažinti skurdą ir socialinę nelygybę [interaktyvus]. [žiūrėta 2014-03-16]. <http:// 
www.ekspertai.eu/venesueloje-ikurta-laimes-ministerija/>. 

B [interaktyvus]. [žiūrėta 2014-03-23].  <http://www.alfa.lt/straipsnis/10430704/2 
Venesuelos.parlamentas.suteike. Cavesui.daugiau.galiu=2010-12-18. 11-45x4page=14. 
Uy9M7PI tgU>. 

272 straipsniai. Pažymėtina, kad Venesuelos Konstitucijoje pateikta labai 
plati institucinė teisingumo sistemos samprata, kurią sudaro: Aukščiau- 
siasis Teisingumo Teismas, kiti teismai, Valstybės prokurorų tarnyba, 
Žmonių gynėjo tarnyba, nusikaltimų tyrimo organai, teisėjų padėjėjai ir 
tarnautojai, penitencinė sistema, alternatyvios justicijos priemonės, pilie- 
čiai, dalyvaujantys vykdant teisingumą, ir advokatai (253 straipsnis). Ve- 
nesuelos Konstitucijos 254 straipsnyje deklaruojamas teisminės valdžios 
nepriklausomumas. Šiuo aspektu paminėtina įdomi konstitucinė norma, 
kad teisingumo sistemos biudžetui skiriama ne mažiau kaip 2 proc. naci- 
onalinio biudžeto. 

Teismų sistemoje dominuoja Aukščiausiasis Teisingumo Teismas, ku- 
rio teisėjus po atrankos ir rinkimų procedūrų 12 metų kadencijai skiria 
Nacionalinė Asamblėja (264 straipsnis). Aukščiausiojo Teisingumo Teis- 
mo teisėjams keliami griežti reikalavimai. Asmuo, norintis tapti Aukščiojo 
Teisingumo Teismo teisėju, turi būti nepriekaištingos reputacijos šios šalies 
pilietis pagal kilmę, turėti ne mažesnę kaip 15 metų teisinio darbo patirtį 
ir magistro arba daktaro laipsnį teisės mokslų srityje arba turėti ne mažes- 
nę kaip 15 metų patirtį einant universiteto teisės profesoriaus pareigas, šį 
terminą skaičiuojant nuo profesoriaus vardo suteikimo dienos arba būti 
to skyriaus specializacijos, į kurį jis kandidatuoja, aukštesnės instancijos 
teismo teisėju, jeigu yra pripažinta, kad teisėjo pareigas jis nepriekaištingai 
ėjo ne mažiau kaip pastaruosius 15 metų (263 straipsnis). 

Aukščiausiojo Teisingumo Teismo teisėjai posėdžiauja plenarinėje se- 
sijoje arba dirba pagal specializaciją Konstituciniame, Politiniame/Admi- 
nistraciniame, Rinkimų, Civilinių apeliacinių skundų, Baudžiamųjų ape- 
liacinių skundų ir Socialinių apeliacinių skundų skyriuose (262 straipsnis). 
Aukščiausiojo Teisingumo Teismo kompetencija yra plataus diapazono, 
galima skirti tokius svarbiausius jo įgaliojimus: vykdyti įvairių teisės aktų 
konstitucinę kontrolę; teikti išvadas dėl Respublikos Prezidento, vykdan- 
čiojo viceprezidento, Nacionalinės Asamblėjos narių arba paties Aukščiau- 
siojo Teisingumo Teismo teisėjų, ministrų, generalinio prokuroro ir kitų 
valstybės pareigūnų, kuriems taikoma apkalta, apkaltos pagrįstumo; nagri- 
nėti administracinius ginčus, kylančius tarp Respublikos ir bet kurios vals- 
tijos, savivaldybės ar kito viešojo subjekto; atlikti vykdomosios valdžios 
administracinių aktų teisėtumo kontrolę; spręsti bendrosios ir specialios 
kompetencijos teismų ginčus; nagrinėti apeliacinius skundus teisės pažei- 
dimų bylose ir kt. (266 straipsnis). 

Venesuelos Konstitucijos 269 straipsnyje numatyta, kad apygardos 
teismų struktūrą, steigimą ir apygardų bei specializuotų teismų kompe- 
tenciją reglamentuoja įstatymas, skatinant administracinę ir teisinę teis- 
minės valdžios decentralizaciją. Sutinkant su A. Ramirezu?, galima teigti, 
kad Venesuelos Bolivaro Respublikos teismų sistema yra sudėtinga, tačiau 
teisėjų rinkimas ir kadencijų ribojimas neprisideda prie teisėjų nepriklau- 
somumo stiprinimo. Pavyzdžiui, Europos Parlamentas 2012 m. gegužės 
24 d. rezoliucijoje dėl galimo Venesuelos pasitraukimo iš Amerikos šalių 
žmogaus teisių komisijos pažymėjo, kad: „Venesuelos Bolivaro Respubli- 
kos Aukščiausiojo Teisingumo Teismo pirmininkas ir generalinis proku- 
roras patvirtino prezidento H. Chavezo pasiūlymą Venesuelai pasitraukti 
iš Amerikos šalių žmogaus teisių apsaugos sistemos, o tai aiškiai įrodo, kad 
valstybės valdžios institucijos, ir visų pirma teisminės institucijos, yra vi- 
siškai pavaldžios valstybės vadovo politiniams sprendimams“?! 

Minėta, kad Venesuelos Konstitucijoje kalbama ne tik apie tradicines 
valdžios rūšis, bet ir apie piliečių valdžią bei rinkimų valdžią (136 straips- 
nis). Piliečių valdžia yra vykdoma per Respublikos etikos tarybą, kurią 
sudaro Respublikos žmonių gynėjas, generalinis prokuroras ir generalinis 
kontrolierius. Kaip ir kitose demokratinėse valstybėse, Venesuelos Konsti- 
tucijos 273 straipsnyje deklaruojamas piliečių valdžios institucijų (Žmonių 
gynėjo tarnybos, Valstybės prokurorų tarnybos, Generalinio kontrolie- 
riaus tarnybos) finansinis ir administracinis nepriklausomumas. Žmonių 
gynėjo tarnybos paskirtis - ginti Konstitucijoje, Respublikos ratifikuoto- 
se sutartyse ir įstatymuose įtvirtintas žmogaus teises ir laisves. Žmonių 
gynėjo tarnybai vadovauja ir už ją yra atsakingas žmonių gynėjas (kitose 
valstybėse vadinamas ombudsmenu), kuris skiriamas į pareigas vienai sep- 
tynerių metų kadencijai. Žmonių gynėjui keliami pilietybės, amžiaus (30 
metų), patirties žmogaus teisių srityje (tiesa, patirties terminas nenustaty- 
tas), sąžiningumo, etikos ir moralės reikalavimai (280 straipsnis). 

Valstybės prokurorų tarnybos paskirtis — padėti užtikrinti teisėtu- 
mą ir teismui vykdyti teisingumą. Šiai tarnybai vadovauja Respublikos 





2 Ramirez, A. Update: An Introduction to Venezuelan Governmental Institutions and 
Primary Legal Sources. 2011 [interaktyvus]. [žiūrėta 2014-03-13]. <http://www.nyu- 
lawglobal.org/globalex/venezuela1.htm>. 

2 2012 m. gegužės 24 d. Europos Parlamento rezoliucija dėl galimo Venesuelos pasitrau- 
kimo iš Amerikos šalių žmogaus teisių komisijos [interaktyvus]. [žiūrėta 2014-03-11]. 
<http://eur-lex.europa.eu/LexUriServ/LexUriServ.do?uri=OJ:C:2013:264E:0088:0090 
:LT:PDF>-. 

generalinis prokuroras, skiriamas į pareigas septynerių metų kadencijai. 
Asmuo, siekiantis eiti Respublikos generalinis prokuroro pareigas, turi ati- 
tikti Aukščiausiojo Teisingumo Teismo teisėjams keliamus reikalavimus 
(248, 284 straipsniai). 

Respublikos generalinio kontrolieriaus tarnyba yra institucija, kuri 
kontroliuoja, stebi ir tikrina valstybės pajamas, išlaidas ir susijusius valsty- 
bės nuosavybės sandorius. Šiai tarnybai vadovauja Respublikos generalinis 
kontrolierius, kuriuo gali būti ne jaunesnis nei 30 metų amžiaus Venesu- 
elos pilietis, turintis patikrintus sugebėjimus ir patirtį, reikalingą vykdyti 
šias pareigas. Respublikos generalinis kontrolierius skiriamas septynerių 
metų kadencijai (287-288 straipsniai). 

Rinkėjų valdžią Venesuelos Bolivaro Respublikoje vykdo Nacionalinė 
rinkėjų taryba ir jai pavaldžios institucijos, t. y. Nacionalinė rinkimų val- 
dyba, Civilinės būklės ir rinkėjų registravimo komisija, Politinio dalyvavi- 
mo ir finansavimo komisija (292 straipsnis). Nacionalinė rinkimų taryba 
yra sudaryta iš penkių narių, neturinčių jokių ryšių su organizacijomis, 
siekiančiomis politinių tikslų. Šios tarybos formavimo tvarka yra tokia: tris 
narius siūlo pilietinė visuomenė, vieną - teisės mokyklos ir nacionalinių 
universitetų politinių mokslų fakultetai ir vieną - piliečių valdžia. Trys na- 
riai, kuriuos pasiūlė pilietinė visuomenė, turi šešis pakaitinius narius, o 
kiekvienas iš tų narių, kuriuos iškėlė universitetai ir piliečių valdžia, atitin- 
kamai turi du pakaitinius narius. Nacionalinei rinkimų tarybai, Civilinės 
būklės ir rinkėjų registravimo komisijai bei Politinio dalyvavimo ir finan- 
savimo komisijai pirmininkauja nariai, kuriuos pasiūlė pilietinė visuome- 
nė. Nacionalinės rinkimų tarybos narių kadencija yra septyneri metai ir jie 
yra skiriami rotacijos būdu: tris narius siūlo pilietinė visuomenė Naciona- 
linės Asamblėjos kiekvienos kadencijos pradžioje ir kitus du - įpusėjus to- 
kiai kadencijai. Nacionalinės rinkimų tarybos nariai yra paskiriami Naci- 
onalinėje Asamblėjoje dviejų trečdalių narių balsų dauguma. Nacionalinės 
rinkimų tarybos nariai paskiria savo prezidentą pagal įstatymą. Nacionali- 
nės rinkimų tarybos narius gali pašalinti iš pareigų Nacionalinė Asamblėja 
pagal Aukščiausiojo Teisingumo Teismo sprendimą (296 straipsnis). 

Venesuelos Konstitucijos šeštoji dalis (299-321 straipsniai) skirta so- 
cialinei ir ekonominei valstybės sistemai. Venesuelos Konstitucijoje aiškiai 
pasakyta, kad valstybė skatina privačią iniciatyvą ir nacionalinės ekono- 
mikos darnų vystymąsi, dinamišką ir tolygų ekonomikos augimą. Vene- 
suelos Konstitucijos 301 straipsnyje nustatyta, kad užsienio investicijoms 

taikomos tokios pačios sąlygos, kaip ir vidaus investicijoms. Naftos pra- 
monė ir kitos strateginės pramonės šakos, veiklos, prekės ir paslaugos lieka 
valstybės žinioje (302 straipsnis), t. y. negali būti privatizuojamos. Atski- 
rais straipsniais valstybė skatina tvarų žemės ūkį (305 straipsnis), bendrą 
kaimo plėtrą (306 straipsnis), smulkius ir vidutinius gamintojus, koope- 
ratyvus, taupymo fondus, šeimos verslus, smulkius verslus, įvairias ben- 
druomenės asociacijų formas (308 straipsnis), tradicinių amatų ir liaudies 
pramonę (309 straipsnis), turizmą (310 straipsnis). Be to, Venesuelos kons- 
titucijoje detaliai reglamentuojama biudžeto sistema (311-315 straipsniai), 
mokesčių sistema (316-317 straipsniai), monetarinė sistema ir makroe- 
konomikos koordinacija, už kurias iš esmės atsakingas Centrinis bankas 
(318-321 straipsniai). 

Venesuelos Konstitucijos septintoji dalis (322-332 straipsniai) skir- 
ta valstybės nacionaliniam saugumui, kuris Venesuelos Konstitucijos 322 
straipsnyje vadinamas „svarbiausia valstybės kompetencija ir atsakomy- 
be...'2, Venesuelos Konstitucijoje minimos dvi pagrindinės institucijos, 
susijusios su nacionalinio saugumo politikos formavimu ir įgyvendinimu: 

1. Nacionalinės gynybos taryba yra aukščiausiasis konsultacinis orga- 
nas, planuojantis ir koordinuojantis valstybės valdžios politiką klausimais, 
susijusiais su bendra valstybės, jos suvereniteto ir teritorijos vientisumo 
gynyba. Nacionalinės gynybos tarybai vadovauja Respublikos Prezidentas, 
o į jos sudėtį įeina vykdantysis viceprezidentas, Nacionalinės Asamblėjos 
prezidentas, Aukščiausiojo Teisingumo Teismo pirmininkas, Respublikos 
etikos tarybos pirmininkas, gynybos, vidaus saugumo, užsienio reikalų ir 
planavimo ministrai ir kiti, asmenys, kurių dalyvavimas gali būti laikomas 
tinkamu (323 straipsnis). 

2. Nacionalinės ginkluotosios pajėgos yra institucija, kurios kompe- 
tencija yra ginklų, amunicijos bei sprogmenų reguliavimas, gamyba, im- 
portas, eksportas, saugojimas, tranzitas, registracija, kontrolė, tikrinimas, 
prekyba, laikymas ir panaudojimas, atsižvelgiant į su tuo susijusius įsta- 
tymus (324 straipsnis). Nacionalinės ginkluotosios pajėgos yra iš esmės 
profesionali institucija, neturinti politinės orientacijos ir organizuojama 
tam, kad būtų garantuojama valstybės nepriklausomybė, suverenitetas ir 
jos geografinės teritorijos vientisumas, karinė gynyba ir bendradarbiavi- 





2 Venesuelos Bolivaro Respublikos Konstitucija (originalaus teksto vertimas į anglų 
kalbą) [interaktyvus]. [žiūrėta 2014-02-10]. <http://www.venezuelaemb.or.kr/english/ 
ConstitutionoftheBolivarianingles.pdf>. 


1075 


PASAULIO VALSTYBIŲ KONSTITUCIJOS | Venesuelos Bolivaro Respublika 


mas. Nacionalines ginkluotąsias pajėgas sudaro kariuomenė, karinis jūrų 
laivynas, karinės oro pajėgos ir nacionalinė gvardija. Kariuomenė, karinis 
jūrų laivynas ir karinės oro pajėgos atsako už karinių operacijų planavi- 
mą, vykdymą ir kontrolę, siekiant užtikrinti valstybės gynybą. Nacionalinė 
gvardija bendradarbiauja atliekant šias operacijas ir bendrai atsako už šių 
operacijų atlikimą, palaikant valstybės vidaus tvarką. Nacionalinės gin- 
kluotosios pajėgos vykdo administracinės teisėtvarkos palaikymo ir krimi- 
nalinių tyrimų veiklą (328-329 straipsniai). Venesuelos Konstitucijos 330 
straipsnis leidžia Nacionalinių ginkluotųjų pajėgų nariams balsuoti pagal 
įstatymus, tačiau draudžia eiti renkamas pareigas valstybės institucijose, 
taip pat dalyvauti politinėse kampanijose. 

Venesuelos Konstitucijos aštuntoji dalis (333-339 straipsniai) yra 
skirta šios Konstitucijos apsaugai. 333 straipsnyje skelbiama, kad ši Kons- 
titucija nenustoja galioti, jeigu jos nesilaikoma dėl prievartos arba dėl anu- 
liavimo bet kokiomis kitomis aplinkybėmis, kurios nenurodytos pačioje 
Konstitucijoje. Šiuo atveju kiekvienas pilietis turi pareigą padėti atkurti 
Konstitucijos galiojimą. Venesuelos Konstitucijos 334 straipsnyje įtvirtin- 
tas Konstitucijos viršenybės principas. Ypatingą reikšmę įgyvendinant šį 
principą turi teismai. Užtikrinti Konstitucijos vientisumą yra visų teisėjų 
pareiga. 335 straipsnyje numatyta, kad Aukščiausiasis Teisingumo Teismas 
garantuoja konstitucinių taisyklių ir principų viršenybę ir veiksmingumą. 
Būtent Aukščiausiasis Teisingumo Teismas formuoja oficialią konstitucinę 
jurisprudenciją, o šio teismo Konstitucinio skyriaus atliktas konstitucinių 
taisyklių, principų turinio ir prasmės aiškinimas yra privalomas kitiems 
Aukščiausiojo Teisingumo Teismo padaliniams ir visiems Respublikos 
teismams. Šiuo aspektu taip pat pažymėtina, kad Venesuelos Konstitucijos 
336 straipsnyje išdėstytos Aukščiausiojo Teisingumo Teismo Konstitucinio 
skyriaus funkcijos, iš kurių matyti, kad šis skyrius ne tik vykdo įstatymų ir 
kitų teisės aktų konstitucinę kontrolę, bet ir atlieka išankstinę tarptautinių 
sutarčių, kurias pasirašo Respublika, atitiktį Konstitucijai, taip pat priva- 
lomą Respublikos Prezidento dekretų dėl nepaprastosios padėties paskel- 
bimo atitiktį Konstitucijai ir kt. Pastaroji funkcija labai svarbi, nes įvedus 
nepaprastąją padėtį gali būti apribotos kai kurios žmonių teisės ir laisvės. 
Neatsitiktinai 339 straipsnyje įtvirtintas imperatyvas, kad Respublikos 
Prezidento dekretas dėl nepaprastosios padėties paskelbimo turi atitikti 
reikalavimus, principus ir garantijas, nustatytas Tarptautiniame pakte dėl 
pilietinių ir politinių teisių ir Amerikos konvencijoje dėl žmogaus teisių. 

Šiame straipsnyje numatyta, kad tokį dekretą per 8 dienas nuo paskelbimo 
dar turi patvirtinti Nacionalinė Asamblėja. 

Venesuelos Konstitucijos devintojoje dalyje (340-350 straipsniai) kal- 
bama apie Konstitucijos pataisas. Šiuo aspektu pažymėtina, kad bet kurios 
valstybės konstitucijos, o kartu ir visuomenės stabilumą garantuoja sudė- 
tingesnis konstitucinių pataisų priėmimas. Venesuelos Konstitucijos 341 
straipsnyje sakoma, kad iniciatyvą dėl Konstitucijos pataisų gali pareikšti 
15 proc. piliečių, kurie yra įregistruoti piliečių ir rinkėjų registre, 39 proc. 
Nacionalinės Asamblėjos narių ar Respublikos Prezidentas Ministrų ka- 
bineto posėdyje. Kai iniciatyvą pareiškia Nacionalinė Asamblėja, konsti- 
tucijos pataisą patvirtina šios institucijos narių dauguma pagal įstatymų 
leidybos procedūrą, nustatytą šioje Konstitucijoje. Rinkimų valdžia patei- 
kia pataisas referendumui per 30 dienų nuo jų gavimo. Pataisos laikomos 
patvirtintomis pagal šios Konstitucijos nuostatas ir įstatymus dėl referen- 
dumo patvirtinimo. 

Be Konstitucijos pataisų, Venesuelos Konstitucijos 342-346 straips- 
niuose minima konstitucinė reforma, kurios tikslas yra atlikti dalinę šios 
Konstitucijos peržiūrą ir pakeisti vieną ar daugiau nuostatų, nekeičiant pa- 
grindinių principų ir Konstitucijos struktūros. Konstitucinės reformos ini- 
ciatyvą gali pareikšti Nacionalinė Asamblėja pagal rezoliuciją, patvirtintą 
narių balsų dauguma, Respublikos Prezidentas Ministrų kabineto posėdy- 
je arba ne mažiau kaip 15 proc. visų rinkėjų, registruotų piliečių ir rinkėjų 
registre, prašymu. Konstitucinės reformos iniciatyva svarstoma Nacionali- 
nėje Asamblėjoje tokia tvarka ir terminais: konstitucinės reformos projek- 
to pateikimas; jo svarstymas pastraipsniui; konstitucinės reformos projek- 
to tvirtinimas (tai turi būti padaryta ne vėliau kaip per dvejus metus nuo 
tada, kai reformos paraiška buvo pateikta ir apsvarstyta). Konstitucinės 
reformos projektas yra patvirtinamas, jeigu už jį balsuoja du trečdaliai Na- 
cionalinės Asamblėjos narių. Per 30 dienų nuo patvirtinimo Nacionalinėje 
Asamblėjoje konstitucinės reformos projektas yra pateikiamas referendu- 
mui. Respublikos Prezidentas privalo skelbti reformos pataisas per dešimt 
dienų nuo jų patvirtinimo. Ta pati konstitucinės reformos iniciatyva negali 
būti teikiama per tą patį Nacionalinės Asamblėjos kadencijos laikotarpį. 

Venesuelos Konstitucijos pabaigoje pateikta 18 laikinųjų nuostatų, 
kurios numato tam tikrą šios Konstitucijos nuostatų įsigaliojimo pereina- 
mąjį laikotarpį ir atitinkamų įstatymų, reikalingų šiai konstitucijai įgyven- 
dinti, priėmimą. 

Apibendrinus darytina išvada, kad Venesuelos Konstitucijoje yra pa- 
žangių principų ir nuostatų, būdingų kitų demokratinių valstybių kons- 
titucijoms ar ordinariniams įstatymams, tačiau dėl šalyje susiklosčiusių 
įvairių istorinių, politinių, socialinių, kultūrinių aplinkybių ir autoritarinio 
prezidentinio valdymo dauguma jų praktiškai neįgyvendinamos. 

VENESUELOS BOLIVARO 
RESPUBLIKOS KONSTITUCIJA> 


(Priimta visuotiniu referendumu 1999 m. gruodžio 15 d.) 


NACIONALINĖ STEIGIAMOJI ASAMBLĖJA 
PREAMBULĖ 


Mes, Venesuelos žmonės, vykdydami savo kūrimo įgaliojimus, rem- 
damiesi Dievo globa, mūsų Išvaduotojo Simono Bolivaro istoriniu pavyz- 
džiu, protėvių aborigenų heroizmu ir pasiaukojimu, laisvos bei suverenios 
tautos pirmtakais ir steigėjais; užbaigdami Respublikos kaitą į demokrati- 
nę, pilietinę, savimi pasitikinčią, daugiatautę ir daugiakultūrę visuomenę, 
į teisingą, federalinę bei decentralizuotą valstybę, kuri dabartinei ir ateities 
kartoms įkūnija tokias vertybes kaip laisvė, nepriklausomybė, taika, soli- 
darumas, bendrasis gėris, valstybės teritorinis vientisumas, pagarba teisei 
ir valstybei; garantuodami teisę į gyvybę, darbą, mokslą, švietimą, socialinį 
teisingumą be bet kurios rūšies diskriminacijos ir subordinacijos; skatin- 
dami taikų bendradarbiavimą tarp tautų, palaikydami ir stiprindami Lo- 
tynų Amerikos integraciją, suderintą su nesikišimo ir laisvo nacionalinio 
apsisprendimo principais, visuotinių ir nedalomų žmogaus teisių apsauga, 
visuomenės demokratizacija, branduoliniu nusiginklavimu, ekologine pu- 
siausvyra ir aplinkos ištekliais, kaip bendru ir neatimamu Žmonijos pavel- 
du; vykdydami savo suverenią galią per atstovus, išrinktus į Nacionalinę 
Steigiamąją Asamblėją, laisvai išreikšdami savo valią per demokratiškai 
surengtą referendumą, įšventiname šią Konstituciją. 





* Venesuelos Bolivaro Respublikos Konstitucija, paskelbta Venesuelos Bolivaro Respub- 
likos ambasados interneto puslapyje http://www.venezuelaemb.or.kr/english/Consti- 
tutionoftheBolivarianingles.pdf, išversta iš anglų kalbos. 

I DALIS 
PAGRINDINIAI PRINCIPAI 


1 straipsnis 

Venesuelos Bolivaro Respublika yra neatšaukiamai laisva ir nepri- 
klausoma valstybė, grindžiama savo moraliniu turtu, laisvės, lygybės, tei- 
singumo vertybėmis ir Išvaduotojo Simono Bolivaro tarptautinės taikos 
doktrina. Nepriklausomybė, laisvė, suverenitetas, neliečiamybė, teritorinis 
vientisumas ir nacionalinis apsisprendimas yra neatimamos Tautos teisės. 


2straipsnis 

Venesuelos Bolivaro Respublika yra demokratinė, socialinė, teisinė 
valstybė, kurios teisinė tvarka ir veiksmai grindžiami tokiomis aukščiau- 
siomis vertybėmis kaip laisvė, teisingumas, lygybė, solidarumas, demokra- 
tija, socialinė atsakomybė ir apskritai žmogaus teisių, etikos ir politinio 
pliuralizmo primatu. 


3 straipsnis 

Pagrindiniai valstybės tikslai yra asmens apsauga ir vystymasis, pa- 
garba individo orumui, demokratinis žmonių valios vykdymas, teisingos, 
mylinčios taiką visuomenės kūrimas, žmonių klestėjimo ir gerovės palai- 
kymas, garantavimas šioje Konstitucijoje įtvirtintų principų, žmonių tei- 
sių ir pareigų. Švietimas ir darbas yra pagrindinės šių tikslų užtikrinimo 
priemonės. 


4 straipsnis 

Venesuelos Bolivaro Respublika yra pagal šioje Konstitucijoje nusta- 
tytas sąlygas decentralizuota federacinė valstybė, valdoma pagal teritorinio 
vientisumo, bendradarbiavimo, solidarumo, dalyvavimo ir bendros atsa- 
komybės principus. 


5 straipsnis 

Suveneritetas neperduodamai priklauso tautai, kuri jį įgyvendina tie- 
siogiai šioje Konstitucijoje ir įstatymuose nustatytu būdu ir netiesiogiai, 
per išrinktus organus, vykdančius valstybės valdžią. Valstybės organai kyla 
iš tautos suvereniteto ir tarnauja žmonėms. 


6 straipsnis 

Venesuelos Bolivaro Respublikos Vyriausybė ir politiniai organai yra 
ir visada turi būti demokratiški, dalyvaujamieji, renkami, decentralizuo- 
ti, veikiantys pakaitomis, atsakingi ir pliuralistiniai, turintys atšaukiamus 
mandatus. 


7 straipsnis 
Konstitucija yra aukščiausioji teisė ir teisinės tvarkos pagrindas. Visi 
asmenys ir organai, vykdantys valstybės valdžią, paklūsta Konstitucijai. 


8 straipsnis 

Nacionalinės vėliavos spalvos - geltona, mėlyna, raudona, naciona- 
linis himnas „Gloria al Bravo Pueblo“ („Šlovė narsiajai liaudžiai“), Respu- 
blikos herbe vaizduojami gimtosios žemės simboliai. Jų charakteristikas, 
reikšmę ir naudojimą reglamentuoja įstatymas. 


9 straipsnis 

Ispanų kalba yra oficialioji kalba. Vietinių žmonių gimtosios kalbos 
taip pat turi oficialiosios kalbos statusą ir turi būti gerbiamos visoje Res- 
publikos teritorijoje, kaip sudedamoji Tautos ir žmonijos kultūros paveldo 
dalis. 


II DALIS 
GEOGRAFINĖS ERDVĖS IR POLITINIS SUSKIRSTYMAS 


I skyrius. TERITORIJA IR KITOS GEOGRAFINĖS ERDVĖS 


10 straipsnis 

Respublikos teritorija ir kitos geografinės erdvės yra tos, kurios pri- 
klausė Venesuelos generalkapitonijai iki politinės transformacijos, prasi- 
dėjusios 1810 m. balandžio 19 d., su pakeitimais, padarytais pagal sutartis 
ir arbitražų sprendimus, kurie nebuvo pripažinti negaliojančiais. 


11 straipsnis 

Respublikai išimtine nuosavybės teise priklauso žemyno, salų, eže- 
rų ir upių erdvės, teritorinė jūra, istorinės, gyvybiškai svarbios ir vidaus 
jūrų erdvės, kurių ribos yra patvirtintos arba gali būti patvirtintos Res- 
publikos; jūros dugnas ir minėtų erdvių dugnas; oro erdvė virš žemyno, 
salų, jūros ir šiose erdvėse esantys ištekliai, įskaitant genetinius išteklius, 

migruojančias rūšis, antrinius produktus ir kitus nematerialius kom- 
ponentus, kurie dėl natūralių priežasčių gali būti priskiriami anksčiau 
paminėtoms erdvėms. Respublikos teritorijai priskiriami Los Moncheso, 
Las Aveso, Los Rokeso, La Orčilos, La Tortugos, La Blankilijos, Los Her- 
manoso salynai, Margaritos, Kubagvos ir Kočės, Los Fraileso, La Sola sa- 
los, Los Testigoso salynas, Patoso sala ir Aveso sala, taip pat salos, salelės, 
povandeninės salos, krantai, išsidėstę ar ateityje susiformuosiantys teri- 
torinėje jūroje, apimantys kontinentinį šelfą ir išimtinę ekonominę zoną. 
Respublika turi išimtines teises ir jurisdikciją į vandens erdves, kurias 
sudaro gretutinės jūrų zonos, kontinentinis šelfas ir išskirtinė ekonomi- 
nė zona, tokia apimtimi ir sąlygomis, kurios nustatytos viešojoje tarp- 
tautinėje teisėje ir nacionaliniuose įstatymuose. Respublika turi teises į 
kosminę erdvę ir į tas zonas, kurios yra ar gali būti bendroji žmonijos 
nuosavybė pagal valstybės tarptautiniuose susitarimuose ir nacionalinėje 
teisėje nustatytą apimtį ir sąlygas. 


12 straipsnis 

Mineralų ir angliavandenilių gamtos ištekliai, esantys valstybės terito- 
rijoje, po teritorinės jūros dugnu, išskirtinėje ekonominėje zonoje ir kon- 
tinentiniame šelfe, yra Respublikos nuosavybė, valstybės teritorijos dalis, 
kuri yra neatimama ir negali būti perleidžiama. Jūros krantai yra valstybės 
nuosavybė. 


13 straipsnis 

Valstybės teritorija ar jos dalis net ir laikinai negali būti suteikta, 
parduota, išnuomota ar kitokiu būdu perleista užsienio valstybėms ar 
kitiems tarptautinės teisės subjektams. Venesuelos geografinė erdvė yra 
taikos zona. Joje negali būti jokių užsienio valstybių karinių bazių ar 
infrastruktūros, sukurtos kariniams tikslams. Užsienio valstybės ir kiti 
tarptautinės teisės subjektai gali įsigyti nekilnojamąjį turtą tik diplomati- 
nių ir konsulinių įstaigų patalpoms pagal apibusiškumo principą ir apri- 
bojimus, nustatytus įstatyme. Visais šiais atvejais valstybės suverenitetas 
negali būti pažeistas. Teisė į laisvą žemę, esančią federalinėse valdose ir 
salose, upėse, ežeruose, negali būti perleista, teisė naudotis šia žeme su- 
teikiama tik tokiu būdu, kuris tiesiogiai ar netiesiogiai neapima teisės 
disponuoti žeme. 

14 straipsnis 

Įstatymas nustato specialų teisinį režimą teritorijoms, kurios laisvu 
gyventojų sprendimu, patvirtintu Nacionalinės Asamblėjos, įtrauktos į 
Respublikos teritoriją. 


15 straipsnis 

Valstybė yra atsakinga už bendros žemės, salų ir jūrų sienų plotų po- 
litikos nustatymą, teritorinio vientisumo, suvereniteto, saugumo, gynybos, 
nacionalinio identiteto, įvairovės ir aplinkos išlaikymą, atsižvelgiant į kul- 
tūrinę, ekonominę, socialinę plėtrą ir integraciją. Atsižvelgiant į kiekvieno 
pasienio regiono gamtos specifiką, organinis Sienų įstatymas nustato šią 
atsakomybę apimančias pareigas ir sąlygas. 


II skyrius. POLITINIS SUSKIRSTYMAS 


16 straipsnis 

Respublikos politinio valdymo tikslais valstybės teritorija suskirsty- 
ta į valstijas, sostinės apygardą, federalines valdas ir teritorijas. Teritorija 
yra suskirstyta į savivaldybes. Politinį teritorijos suskirstymą reglamen- 
tuoja organinis įstatymas, kuris garantuoja vietos savivaldos autonomiją ir 
administracinę / politinę decentralizaciją. Toks įstatymas gali numatyti fe- 
deralinių teritorijų sukūrimą valstijų teritorijose, jeigu tos teritorijos dalies 
suinteresuotumas patvirtinamas referendumu. Federalinei teritorijai spe- 
cialiu įstatymu gali būti suteiktas valstijos statusas, jeigu atskiros teritorijos 
dalies ar visos teritorijos gyventojai pareiškia iniciatyvą. 


17 straipsnis 

Federalinės valdos yra jūrų salos, kurios nėra įtrauktos į valstybės teri- 
toriją, kaip ir kitos salos, kurios gali būti suformuotos arba atsirasti terito- 
rinėje jūroje ar kontinentiniame šelfe. Jų režimą ir valdymą reglamentuoja 
įstatymas. 


18 straipsnis 

Karakaso miestas yra Respublikos sostinė ir valstybės valdžios insti- 
tucijų centras. Šio straipsnio nuostatos nekliudo vykdyti valstybės valdžią 
visoje Respublikoje. Specialus įstatymas nustato teritorinį ir politinį Ka- 
rakaso miesto statusą, kuris apima dviejų pakopų vietos valdžios valdymo 
sistemą, Sostinės savivaldybę ir Mirandos valstijos savivaldybę. Siekiant 

užtikrinti bendrą vystymąsi, toks įstatymas nustato miesto išteklius ati- 
tinkančią sandarą, valdymą, administravimą ir kompetenciją. Visais atve- 
jais įstatymas garantuoja dalyvaujamosios demokratijos miesto valdymo 
pobūdį. 


III DALIS 
PAREIGOS, ŽMOGAUS TEISĖS IR GARANTIJOS 


I skyrius. BENDROSIOS NUOSTATOS 


19 straipsnis 

Valstybė, vadovaudamasi proporcingumo ir nediskriminavimo prin- 
cipais, garantuoja, kad kiekvienas asmuo turi ir gali naudotis nedalomomis 
ir tarpusavyje susijusiomis žmogaus teisėmis. Vadovaujantis Konstitucija, 
Respublikos sudarytomis ir ratifikuotomis tarptautinėmis sutartimis ir ki- 
tais teisės aktais, pagarba šioms teisėms ir jų garantavimas yra valstybės 
valdžios organų pareiga. 


20 straipsnis 
Kiekvienas turi teisę į laisvą asmenybės vystymąsi tiek, kiek tai neper- 
žengia kitų asmenų teisių, viešosios ir socialinės tvarkos. 


21 straipsnis 

Visi asmenys yra lygūs prieš įstatymą, todėl: 

1) neleidžiama diskriminacija dėl rasės, lyties, įsitikinimų ar sociali- 
nės padėties, apskritai bet kokia diskriminacija, siekiant niekinti ar kėsintis 
į asmens teisių ir laisvių pripažinimą, naudojimąsi ar vykdymą vienodomis 
sąlygomis; 

2) įstatymas garantuoja teisines ir administracines sąlygas, kad lygybė 
prieš įstatymą būtų reali ir efektyvi; nustato teigiamas priemones kiekvie- 
nai grupei, kuri yra diskriminuojama, atstumiama ar pažeidžiama; gina 
asmenis, kurie dėl bet kurios iš anksčiau paminėtų aplinkybių užima aki- 
vaizdžiai silpnesnę poziciją; baudžia tuos, kurie užgaulioja ar blogai elgiasi 
su tokiais asmenimis; 

3) žmonės oficialiai vadinami piliečiais, išskyrus diplomatines formas; 

4) jokie titulai ar paveldimi skirtumai nepripažįstami. 

22 straipsnis 

Šioje Konstitucijoje ir tarptautiniuose teisės aktuose numatytų teisių 
ir garantijų išvardijimas nepaneigia kitų, eksplicitiškai nepaminėtų pri- 
gimtinių asmenų teisių ir garantijų. Įstatymo, reglamentuojančio šias tei- 
ses, nebuvimas neturi neigiamos įtakos jų įgyvendinimui. 


23 straipsnis 

Venesuelos ratifikuotos taptautinės sutartys, susitarimai ir konvenci- 
jos, susijusios su Žmogaus teisėmis, turi konstitucinį statusą ir viršenybę 
vidaus teisės aktų atžvilgiu tiek, kiek jose nėra nuostatų dėl naudojimo 
ir vykdymo tokių teisių, palankesnių už nustatytas šioje Konstitucijoje ir 
Respublikos įstatymuose, kurios nedelsiant ir tiesiogiai taikomos teismų ir 
valstybinės valdžios organų. 


24 straipsnis 

Jokios įstatymų nuostatos neturi grįžtamosios galios, išskyrus atsa- 
komybę švelninančias nuostatas. Procedūriniai įstatymai taikomi nuo jų 
įsigaliojimo momento, net ir jau vykstančioms procedūroms; kaip bebūtų, 
įrodymai baudžiamojo proceso metu pripažįstami pagal jų pripažinimo 
metu galiojusius įstatymus, jeigu tai daroma kaltinamojo naudai. Jeigu yra 
abejonių dėl įstatymų nuostatų taikymo, visos abejonės vertinamos kalti- 
namojo naudai. 


25 straipsnis 

Joks valstybės valdžios aktas, pažeidžiantis ar ribojantis šios Konstitu- 
cijos ir įstatymų garantuojamas teises, yra niekinis ir negaliojantis, o tokį 
aktą priėmusiems ir vykdantiems valstybės tarnautojams kiekvienu atve- 
ju taikoma baudžiamoji, civilinė ir administracinė atsakomybė, aukštesnes 
pareigas einančių asmenų įsakymų vykdymas neatleidžia nuo atsakomybės. 


26 straipsnis 

Kiekvienas asmuo, siekdamas įgyvendinti savo teises ir interesus, turi 
teisę gauti informaciją iš teisingumo sistemos organų, įskaitant informaciją 
apie kolektyvines ar atskiras minėtų teisių ir interesų veiksmingos gynybos 
priemones, ir greitai sulaukti atitinkamo sprendimo. Valstybė garantuo- 
ja teisingumą, kuris yra nemokamas, prieinamas, objektyvus, tinkamas, 
skaidrus, autonomiškas, nepriklausomas, atsakingas, nešališkas, greitas, 
be nepagrįsto delsimo, nereikalingų formalumų arba nenaudingas atkurti. 

27 straipsnis 

Kiekvienas asmuo, įgyvendindamas ir naudodamasis savo konstituci- 
nėmis teisėmis ir garantijomis, turi teisę jas ginti teismuose, įskaitant pri- 
gimtines žmogaus teises, kurios nėra eksplicitiškai įtvirtintos šioje Konsti- 
tucijoje ir tarptautiniuose teisės aktuose. Teismo procesas dėl konstitucinių 
teisių apsaugos yra žodinis, viešas, trumpas, nemokamas ir be nereikalingų 
formalumų, kompetentingas teisėjas turi teisę nedelsdamas atkurti iki tol 
buvusią arba artimiausią buvusiai teisinę padėtį. Toks teismo procesas turi 
būti visada prieinamas, teismas turi teikti prioritetą konstituciniams skun- 
dams. Kiekvienam asmeniui turi būti užtikrinta teisė į laisvę ir saugumą, 
sulaikytam asmeniui suteikiama fizinė globa ir jis nedelsiant perduodamas 
teismui. Šios teisės vykdymo negali paveikti jokios valstybės deklaruojamų 
konstitucinių garantijų išimtys ar apribojimai. 


28 straipsnis 

Kiekvienas asmuo turi teisę susipažinti su informacija ir duomenimis 
apie save arba savo turtą, esančiais viešose ar privačiose rinkmenose, išsky- 
rus įstatymo nustatytas išimtis, taip pat kreiptis į kompetentingą teismą dėl 
klaidingų arba savo teisėms įtakos turinčių duomenų atnaujinimo, taisymo 
ar panaikinimo. Kiekvienas asmuo gali gauti bet kokio pobūdžio doku- 
mentus, kuriuose yra informacijos, susijusios su bendruomenių ar grupės 
asmenų interesais. Anksčiau minėtos nuostatos negali pažeisti žurnalisto 
informacijos šaltinių konfidencialumo, taip pat kitų įstatymuose numatytų 
profesijų atstovų informacijos šaltinių slaptumo. 


29 straipsnis 

Valstybė įsipareigoja nustatyti teisinę atsakomybę už žmogaus tei- 
sių pažeidimus, padarytus jos institucijų, ir juos ištirti. Baudžiamiesiems 
žmonijos teisių pažeidimams, sunkiems žmogaus teisių pažeidimams ir 
karo nusikaltimams netaikomi įstatymo apribojimai. Žmogaus teisių pa- 
žeidimai ir žmonijos teisių pažeidimai tiriami ir nagrinėjami bendrosios 
kompetencijos teismuose. Šiuos pažeidimus padariusiems asmenims ne- 
taikomos jokios nuolaidos, susijusios su imunitetu nuo bausmės, įskaitant 
malonę ir amnestiją. 


30 straipsnis 
Valstybė turi pareigą mokėti reparacijas žmogaus teisių pažeidimų, 
dėl kurių ji atsakinga, aukoms ir jų teisių perėmėjams, įskaitant mokėjimus 

dėl žalos atlyginimo. Valstybė priima reikalingus teisės aktus ir įgyvendina 
kitas reperacijų ir žalos atlyginimo priemones, numatytas šiame straipsny- 
je. Valstybė gina nusikaltimų aukas ir stengiasi, kad kalti asmenys atlygintų 
nukentėjusiesiems padarytą žalą. 


31 straipsnis 

Kiekvienas asmuo turi teisę Respublikos ratifikuotose sutartyse, susi- 
tarimuose ir konvencijose nustatytais terminais teikti peticijas ir skundus 
atitinkamiems organams, prašydamas apginti pažeistas Žmogaus teises. 
Valstybė, atsižvelgdama į Konstitucijoje ir įstatymuose numatytas proce- 
dūras, priima tarptautinių organų sprendimams įgyvendinti reikalingas 
priemones, taikomas pagal šį straipsnį. 


II skyrius. TAUTYBĖ IR PILIETYBĖ 


I skirsnis. Tautybė 


32 straipsnis 

Venesuelos Bolivaro Respublikos pilietybę gimimu įgyja: 

1) bet kuris asmuo, kuris gimė Respublikos teritorijoje; 

2) bet kuris užsienyje gimęs asmuo, kurio abu tėvai yra Respublikos 
piliečiai pagal kilmę; 

3) bet kuris užsienyje gimęs asmuo, kurio vienas iš tėvų yra Respub- 
likos pilietis pagal kilmę, jei jis turi nustatytą gyvenamąją vietą Respub- 
likos teritorijoje arba deklaruoja savo ketinimą įgyti Respublikos pilie- 
tybę; 

4) bet kuris užsienyje gimęs asmuo, kurio vienas iš tėvų Respublikos 
pilietybę įgijo natūralizacijos būdu, jeigu šis asmuo iki 18 metų amžiaus 
turi nustatytą gyvenamąją vietą Respublikos teritorijoje ir iki 25 metų am- 
žiaus deklaruoja savo ketinimą įgyti Respublikos pilietybę. 


33 straipsnis 

Venesuelos Bolivaro Respublikos pilietybė natūralizacijos būdu sutei- 
kiama: 

1) užsienio piliečiams, kurie gauna natūralizacijos laišką. Prieš pateik- 
dami prašymą įgyti pilietybę, jie privalo ne mažiau kaip dešimt metų nuo- 
lat gyventi Respublikoje; 

2) užsienio piliečiams, kurių pirmoji pilietybė yra Ispanijos, Portuga- 


1087 


PASAULIO VALSTYBIŲ KONSTITUCIJOS | Venesuelos Bolivaro Respublika 


lijos, Italijos, Lotynų Amerikos ar Karibų šalių, reikalavimo nuolat gyventi 
Venesueloje laikotarpis gali būti sutrumpintas iki penkerių metų; 

3) užsienio piliečiams, susituokusiems su venesueliečiais ir deklaravu- 
siems ketinimą įgyti Respublikos pilietybę, ji gali būti suteikta ne anksčiau 
kaip po penkerių metų nuo santuokos sudarymo datos; 

4) nepilnamečiams užsienio piliečiams, vieno iš jo tėvų, atliekančio 
tėvų pareigą, natūralizacijos metu, jeigu šis nepilnametis deklaruoja keti- 
nimą įgyti Respublikos pilietybę iki jam sukaks 21 metai ir iki tokios de- 
klaracijos pateikimo dienos penkerius metus nuolat gyvena Respublikoje. 


34 straipsnis 
Venesuelos Bolivaro Respublikos pilietybė neprarandama pasirinkus 
ar įgijus kitos valstybės pilietybę. 


35 straipsnis 

Venesuelos Bolivaro Respublikos pilietybė, įgyta gimimu, negali būti 
atimta. Venesuelos Bolivaro Respublikos pilietybė, įgyta natūralizacijos 
būdu, gali būti atimta tik teismo sprendimu, priimtu pagal įstatymus. 


36 straipsnis 

Venesuelos Bolivaro Respublikos pilietybės galima atsisakyti. Asmuo, 
įgijęs Respublikos pilietybę gimimu ir jos atsisakęs, gali atkurti šią piliety- 
bę, jei jis ne trumpiau negu dvejus metus nuolat gyvena Respublikos teri- 
torijoje ir pareiškia ketinimą atkurti pilietybę. Asmenys, įgiję Respublikos 
pilietybę natūralizacijos būdu ir jos atsisakę, gali vėl ją atkurti pagal šios 
Konstitucijos 33 straipsnyje nurodytus reikalavimus. 


37 straipsnis 

Valstybė skatina tarptautinių sutarčių, susijusių su pilietybe, pasirašy- 
mą, ypač su kaimyninėmis valstybėmis ir tomis valstybėmis, kurios nuro- 
dytos šios Konstitucijos 33 straipsnio 2 dalyje. 


38 straipsnis 

Materialinės ir procesinės teisės normos, susijusios su Venesuelos Bo- 
livaro Respublikos pilietybės įgijimu, pasirinkimu, atsisakymu ir atkūrimu, 
taip pat natūralizacijos atsisakymu ir panaikinimu, nustatomos įstatymu, 
laikantis anksčiau išdėstytų nuostatų. 

II skirsnis. Pilietybė 


39 straipsnis 

Venesueliečiai, kuriems neapribotos politinės ar pilietinės teisės ir ku- 
rie atitinka šioje Konstitucijoje numatytus amžiaus reikalavimus, gali įgyti 
pilietybę ir politines teises ir pareigas pagal šią Konstituciją. 


40 straipsnis 

Politinės teisės priklauso tik tiems asmenims, kurie yra Venesuelos 
Bolivaro Respublikos piliečiai, išskyrus šioje Konstitucijoje nustatytas iš- 
imtis. Asmenys, įgiję Venesuelos pilietybę natūralizacijos būdu, atvykę į 
šalį iki septynerių metų amžiaus ir iki pilnametystės nuolat gyvenantys 
šalyje, turi tokias pačias teises, kaip ir asmenys, įgiję Venesuelos Bolivaro 
Respublikos pilietybę gimimu. 


41 straipsnis 

Tik asmenys, įgiję Venesuelos Bolivaro Respublikos pilietybę gimimu 
ir neturintys kitos valstybės pilietybės, gali eiti Respublikos Prezidento, 
vykdančiojo viceprezidento, Nacionalinės Asamblėjos Pirmininko ir Pir- 
mininko pavaduotojo, Aukščiausiojo Teisingumo Teismo teisėjo, Naciona- 
linės rinkimų tarybos pirmininko, Respublikos teisingumo ministro, Res- 
publikos generalinio kontrolieriaus, Respublikos generalinio prokuroro, 
žmonių gynėjo, ministrų, kurie atsakingi už nacionalinį saugumą, finansus, 
energetiką, kasybą ir švietimą, pareigas, kaimyninių valstijų gubernatorių 
ir salvivaldybių merų pareigas ir pareigas, numatytas organiniame Nacio- 
nalinių ginkluotojų pajėgų įstatyme. Siekdami eiti Nacionalinės Asamblė- 
jos nario, ministro ar nekaimyninių valstijų gubernatoriaus ir savivaldybių 
mero pareigas, asmenys, įgiję Venesuelos Bolivaro Respublikos pilietybę 
natūralizacijos būdu, turi būti ne mažiau kaip penkiolika metų nuolat gy- 
venę šalyje, taip pat atitikti kitus įstatymuose nustatytus reikalavimus. 


42 straipsnis 

Bet kuris asmuo, kuris netenka ar atsisako tautybės, netenka Venesu- 
elos Bolivaro Respublikos pilietybės. Pilietybė ar politinės teisės gali būti 
atimtos tik baigiamuoju teismo sprendimu įstatymų numatytais atvejais. 


43 straipsnis 
Teisė į gyvybę yra neliečiama. Joks įstatymas negali nustatyti mirties 
bausmės ir jokia valdžia negali jos taikyti. Valstybė saugo asmenų, kalinčių 

laisvės atėmimo vietose, tarnaujančių kariuomenėje, valstybinėje tarnybo- 
je ar kitaip esančių jos žinioje, gyvybę. 


44 straipsnis 

Asmens laisvė yra neliečiama, todėl: 

1) joks asmuo negali būti suimtas ar sulaikytas be teismo sprendimo, 
nebent jis yra užkluptas darantis nusikaltimą ar tuoj po to, kai jį padarė. 
Šiuo atveju toks asmuo turi būti pristatytas į teismą per keturiasdešimt aš- 
tuonias valandas nuo jo sulaikymo. Jo laisvė nėra apribojama bylos nagri- 
nėjimo metu, išskyrus priežastis, nustatytas įstatymo arba nurodytas teis- 
mo kiekvienu konkrečiu atveju; 

2) pagal įstatymą sulaikyto asmens paleidimui reikalingas užstatas ne- 
gali būti apmokestinamas jokiais mokesčiais; 

3) bet kuris sulaikytas asmuo turi teisę nedelsdamas susisiekti su savo 
šeimos nariais, advokatu ar bet kuriuo kitu asmeniu, kuriuo jis pasitiki, šie 
asmenys turi teisę gauti informaciją apie sulaikyto asmens laikymo vietą, 
sulaikymo priežastis ir rašytinį protokolą apie fizinę ar psichinę sulaiky- 
to asmens būklę, surašytą jo paties arba padedant specialistams. Kompe- 
tentingos institucijos saugo oficialų protokolą apie kiekvieną sulaikymą, 
įskaitant sulaikyto asmens tapatybę, sulaikymo vietą, laiką, aplinkybes ir 
sulaikiusius pareigūnus; 

4) užsienio piliečių sulaikymo atveju turi būti taikomos tarptautinių 
sutarčių nuostatos konsulatams informuoti; 

5) bausmė nuteistajam asmeniui negali būti prailginta. Niekas negali 
būti nuteistas laisvės atėmimu iki gyvos galvos ar žeminančiomis bausmė- 
mis. Laisvės atėmimo bausmė negali viršyti 30 metų; 

6) bet kuris kompetentingas subjektas, taikydamas priemones, susiju- 
sias su laisvės atėmimu, privalo prisistatyti; 

7) joks asmuo negali būti sulaikytas kompetentingam subjektui pri- 
ėmus nutartį dėl jo paleidimo arba tam asmeniui atlikus laisvės atėmimo 
bausmę. 


45 straipsnis 

Valdžios įstaigoms, karinėms, civilinėms ar bet kurioms kitoms insti- 
tucijoms draudžiama vykdyti, leisti ar toleruoti priverstinį asmenų dingi- 
mą net ypatingos padėties, žmogaus teisių ar garantijų apribojimų atvejais. 

Pareigūnas, gavęs įsakymą ar nurodymą vykdyti priverstinį asmenų dingi- 
mą, privalo nepaklusti ir pranešti apie tokį įsakymą ar nurodymą kompe- 
tentingoms institucijoms. Prievartinio asmens dingimo organizatoriai ir 
vykdytojai, asmenys, padėję nuslėpti šį nusikaltimą, taip pat pasikėsinę jį 
padaryti, baudžiami pagal įstatymą. 


46 straipsnis 

Kiekvieno Žmogaus fizinis, psichinis ir moralinis integralumas turi 
būti gerbiamas, todėl: 

1) niekam neturi būti taikomos bausmės, susijusios su kankinimais, 
žiauriu, nežmonišku ar žeminančiu elgesiu. Kiekviena valstybės atstovo 
įvykdyto ar leisto kankinimo, žiauraus, nežmoniško ar žeminančio elgesio 
auka turi teisę į reabilitaciją; 

2) su kiekvienu laisvės atėmimo bausme nuteistu asmeniu dėl prigim- 
tinio žmogaus orumo turi būti elgiamasi pagarbiai; 

3) sujokiu asmeniu be jo laisva valia duoto sutikimo negali būti atlie- 
kami moksliniai, medicininiai ar laboratoriniai bandymai, išskyrus atve- 
jus, kai šio asmens gyvybei gresia pavojus arba kitais įstatymo numatytais 
atvejais; 

4) valstybės pareigūnas, kuris piktnaudžiauja tarnybine padėtimi, blo- 
gai elgiasi, naudoja fizinį ar psichinį smurtą prieš bet kurį asmenį ar kursto, 
toleruoja tokį elgesį, atsako pagal įstatymą. 


47 straipsnis 

Žmogaus būstas ir bet kuri privati patalpa yra neliečiami. Be gyven- 
tojo sutikimo įeiti į būstą neleidžiama kitaip, kaip tik teismo sprendimu 
arba įstatymo nustatyta tvarka, siekiant užkirsti kelią nusikaltimui ar 
vykdant teismo sprendimus, visais atvejais gerbiant žmogaus orumą. Bet 
kokie sveikatos patikrinimai gali būti atliekami įstatymo nustatyta tvar- 
ka tik iš anksto pranešus tokius įsakymus priėmusiems ir vykdantiems 
pareigūnams. 


48 straipsnis 

Visų formų privataus bendravimo slaptumas yra neliečiamas. Infor- 
macija apie privatų asmens gyvenimą gali būti renkama tik kompetentingo 
teismo sprendimu ir tik pagal įstatymą, išsaugant paslaptyje privačius duo- 
menis, nesusijusius su teismo procesu. 

49 straipsnis 

Visos teisminės ir administracinės priemonės taikomos tik įstatymo 
nustatyta proceso tvarka, todėl: 

1) teisės į teisinę pagalbą ir gynybą yra neliečiamos visuose ikiteismi- 
nio tyrimo bei teismo proceso stadijose ir etapuose. Kiekvienas asmuo turi 
teisę susipažinti su kaltinimais, dėl kurių jis yra įtariamas ir dėl kurių yra 
atliekamas ikiteisminis tyrimas, taip pat susipažinti su įrodymais bei turėti 
pakankamai laiko ir priemonių pasirūpinti savo gynyba. Bet kokie įrody- 
mai, gauti pažeidžiant procesines normas, yra niekiniai ir negaliojantys. 
Bet kuris asmuo, pripažintas kaltu, turi teisę paduoti apeliacinį skundą, 
išskyrus Konstitucijoje bei įstatymuose nustatytus atvejus; 

2) bet kuris asmuo yra laikomas nekaltu, kol neįrodyta priešingai; 

3) kiekvienas asmuo turi teisę būti išklausytas bet kokio teisminio 
proceso metu kompetentingame, nepriklausomame ir nešališkame teisme, 
numatytame iš anksto, su visomis atitinkamomis garantijomis ir per pa- 
grįstai nustatytą laiko tarpą, kuriam asmuo gali būti teisėtai sulaikytas. Visi 
asmenys, kurie nemoka ispanų kalbos arba negali bendrauti žodžiu, turi 
teisę į vertimą; 

4) kiekvienas asmuo turi teisę būti teisiamas bendrosios ar specialio- 
sios kompetencijos teisėjų pagal Konstitucijoje ir įstatymuose nustatytas 
garantijas. Joks asmuo negali būti įtraukiamas į teismo procesą, neturint 
duomenų apie suinteresuoto asmens tapatybę, taip pat būti nuteistas išim- 
tinių teismų ar komisijų, sudarytų tokiam tikslui; 

5) joks asmuo neprivalo pripažinti kaltės ar duoti parodymus prieš 
save arba savo sutuoktinį ar partnerį, ar kitą artimą giminaitį, susijusį su 
juo šonine giminystės linija iki ketvirtojo laipsnio ar tiesiąja giminystės li- 
nija iki antrojo laipsnio. Prisipažinimas galioja tik tuo atveju, jei jis yra 
gautas be jokios prievartos; 

6) joks asmuo negali būti traukiamas atsakomybėn už veikimą ar ne- 
veikimą, kuris pagal galiojančius įstatymus nėra nusikaltimas, nusižengi- 
mas ar teisės pažeidimas; 

7) joks asmuo negali būti teisiamas remiantis tais pačiais faktais, dėl 
kurių šis asmuo jau buvo nuteistas anksčiau; 

8) kiekvienas asmuo turi teisę reikalauti iš valstybės atkurti teisinę 
padėtį, kuri buvo neigiamai paveikta dėl nepagrįstų teismo klaidų, nepa- 
teisinamo vėlavimo arba neveikimo. Šios teisės įgyvendinimas nepaneigia 

asmens teisės siekti asmeninės teisėjo arba teismo pareigūno atsakomybės, 
kad valstybė imtųsi prieš juos atitinkamų veiksmų. 


50 straipsnis 

Kiekvienas gali laisvai kilnotis bet kokiomis priemonėmis po visą 
valstybės teritoriją, keisti nuolatinę gyvenamąją ar buvimo vietą, išvykti 
ar sugrįžti į Respubliką, perkelti kilnojamąjį turtą ar savo daiktus šalyje ir 
gabenti kilnojamąjį turtą į šalį ar iš jos, išskyrus įstatymuose numatytus 
apribojimus. Koncesijos suteikimo atvejais įstatymas nustato aplinkybes, 
kurioms esant nustatomas alternatyvus maršrutas. Venesuelos Bolivaro 
Respublikos piliečiai gali grįžti į šalį be jokių leidimų. Joks valstybės val- 
džios aktas negali nustatyti ištrėmimo iš valstybės teritorijos bausmės Ve- 
nesuelos Bolivaro Respublikos piliečiams. 


51 straipsnis 

Kiekvienas asmuo turi teisę pateikti peticiją ar skundą bet kuriai vals- 
tybės institucijai ar pareigūnui jų kompetencijos klausimais ir laiku gauti 
tinkamą atsakymą. Pažeidę šią teisę asmenys atsako pagal įstatymą, įskai- 
tant atleidimą iš pareigų. 


52 straipsnis 
Kiekvienas asmuo turi teisę į susirinkimus teisėtais tikslais įstatymo 
nustatyta tvarka. Valstybė privalo palengvinti naudojimąsi šia teise. 


53 straipsnis 

Kiekvienas asmuo turi teisę be išankstinio leidimo, teisėtais tikslais 
ir be ginklų viešai ar privačiai susitikti su kitais asmenimis. Susitikimai 
viešosiose vietose gali būti reglamentuojami įstatymo. 


54 straipsnis 


Joks asmuo negali būti laikomas vergijoje ar katorgoje. Bet kurios for- 
mos prekyba žmonėmis, ypač moterimis, vaikais ir paaugliais, baudžiama 


pagal įstatymą. 


55 straipsnis 


Kiekvienas asmuo turi teisę į įstatymo numatytą valstybės piliečių 
saugumo institucijų apsaugą dėl situacijų, kurios turi įtakos ar kelia grėsmę 

fizinei asmenų neliečiamybei, jų nuosavybei, teisių įgyvendinimui ar par- 
eigų vykdymui. Piliečių dalyvavimą prevencijos, saugumo ir ekstremalių 
situacijų valdymo programose reglamentuoja specialus įstatymas. Valsty- 
bės saugumo pajėgos privalo gerbti visų asmenų orumą ir teises. Policijos 
ir saugumo pareigūnų ginklai ir nuodingos medžiagos naudojamos įstaty- 
mo nustatyta tvarka, atsižvelgiant į būtinojo reikalingumo, naudingumo, 
galimybės ir proporcingumo principus. 


56 straipsnis 

Kiekvienas asmuo turi teisę į savo vardą, santuokinę savo tėvo ir mo- 
tinos pavardę ir teisę žinoti jų tapatybę. Valstybė garantuoja teisę nusta- 
tyti motinystę ir tėvystę. Visi gimę asmenys turi teisę įstatymo nustatyta 
tvarka būti nemokamai registruojami civilinės metrikacijos biure ir gauti 
oficialius dokumentus, patvirtinančius jų biologinę tapatybę. Šiuose do- 
kumentuose neturi būti jokios užuominos, klasifikuojančios teisinius tėvų 
santykius. 


57 straipsnis 

Kiekvienas asmuo turi teisę laisvai žodžiu, raštu ar bet kuria kita iš- 
raiškos forma reikšti savo mintis, idėjas ar pažiūras ir šiuo tikslu naudoti 
bet kokias komunikacijos ir sklaidos priemones, ir joms negali būti nusta- 
toma cenzūra. Kiekvienas asmuo, pasinaudojęs šia teise, prisiima visišką 
atsakomybę už tai, ką išreiškė. Anonimiškumas, karo propaganda, diskri- 
minacinės žinutės ar religinė netolerancija draudžiama. Cenzūra, ribojanti 
galimybę valstybės pareigūnams atsakyti į klausimus, už kuriuos jie yra 
atsakingi, draudžiama. 


58 straipsnis 

Ryšiai yra laisvi ir pliuralistiniai, jie sukuria įstatyme nustatytas par- 
eigas ir atsakomybę. Kiekvienas asmuo turi teisę laiku ir be cenzūros gauti 
teisingą ir nešališką informaciją, laikantis šioje Konstitucijoje nustatytų 
principų, taip pat teisę atsakyti ir pataisyti, kai skleidžiama su juo tiesiogiai 
susijusi netiksli ar įžeidžianti informacija. Vaikai ir paaugliai turi teisę gau- 
ti informaciją, reikalingą jų pačių bendram vystymuisi. 


59 straipsnis 
Valstybė garantuoja tikėjimo ir religijos laisvę. Visi asmenys turi teisę 
išpažinti savo tikėjimą ir religiją, privačiai ar viešai reikšti savo įsitikini- 


1094 


Venesuelos Bolivaro Respublikos Konstitucija 


mus, mokant ir kitais metodais, jeigu toks tikėjimas neprieštarauja gerai 
moralei, papročiams ir viešajai tvarkai. Garantuojama religinių konfesijų, 
bažnyčių autonomija ir nepriklausomumas, išskyrus šioje Konstitucijoje ir 
įstatymuose nustatytus apribojimus. Tėvai turi teisę suteikti savo vaikams 
religinį išsilavinimą pagal jų įsitikinimus. Niekas negali vengti įstatymų 
laikymosi ar kliudyti kitam asmeniui įgyvendinti jo teises, remdamasis re- 
liginiais įsitikinimais ar apeigomis. 


60 straipsnis 

Kiekvienas asmuo turi teisę į savo garbės, privataus gyvenimo, inty- 
mumo, įvaizdžio, konfidencialumo ir reputacijos apsaugą. Elektroninės in- 
formacijos naudojimas ribojamas įstatymo, siekiant garantuoti asmeninio 
ir šeiminio gyvenimo intymumą, piliečių garbę ir visišką jų teisių įgyven- 
dinimą. 


61 straipsnis 

Visi asmenys turi sąžinės laisvę ir teisę ją išreikšti, išskyrus prak- 
tiką, susijusią su asmenų teisių pažeidimais ir kriminaliniais nusikalti- 
mais. Negalima vengti įstatymų laikymosi, kliudyti kitiems asmenims 
vykdyti įstatymus ar įgyvendinti jų teises, remiantis sąžinės prieštara- 
vimais. 


IV skyrius. POLITINĖS TEISĖS IR TAUTOS REFERENDUMAS 


I skirsnis. Politinės teisės 


62 straipsnis 

Visi piliečiai turi teisę laisvai dalyvauti valdant savo šalį tiek tiesiogiai, 
tiek per demokratiškai išrinktus atstovus. Žmonių dalyvavimas sudarant, 
vykdant, kontroliuojant ir valdant valstybės reikalus yra būtinas, siekiant 
užtikrinti individualų ir kolektyvinį jų vystymąsi. Sudaryti palankias sąly- 
gas tai įgyvendinti praktiškai yra valstybės įsipareigojimas ir visuomenės 
pareiga. 


63 straipsnis 

Balsavimas yra teisė. Ji įgyvendinama per laisvus, visuotinius, tiesio- 
ginius ir slaptus rinkimus. Įstatymas garantuoja balsavimo asmeniškumo 
principą ir proporcingą atstovavimą. 

64 straipsnis 

Visi Venesuelos Bolivaro Respublikos piliečiai, sukakę 18 metų am- 
žiaus, jei iš jų neatimtos politinės teisės ar jie neturi civilinių apribojimų, 
turi teisę balsuoti. Valstybės, savivaldybių ir parapijų rinkimuose teisė 
balsuoti suteikiama užsienio piliečiams, sukakusiems 18 metų amžiaus ir 
daugiau kaip dešimt metų nuolat gyvenantiems šalyje daugiau kaip dešimt 
metų, išskyrus šioje Konstitucijoje ir įstatymuose nustatytus apribojimus, 
jei iš jų neatimtos politinės teisės ar jie neturi civilinių apribojimų. 


65 straipsnis 

Asmenys, teisti už nusikaltimus einant tarnybines pareigas ar kitus 
nusikaltimus valstybės nuosavybei, neturi teisės įstatyme nustatytą laiko- 
tarpį po bausmės atlikimo eiti jokių visuotiniu balsavimu renkamų tarny- 
binių pareigų, priklausomai nuo padaryto nusikaltimo sunkumo. 


66 straipsnis 

Rinkėjai turi teisę gauti iš išrinktų atstovų skaidrią ir periodinę atas- 
kaitą apie jų einamas tarnybines pareigas, atsižvelgiant į jų pasiūlytą prog- 
ramą. 


67 straipsnis 

Visi Venesuelos Bolivaro Respublikos piliečiai turi teisę demokra- 
tiniais organizavimo, veiklos ir vadovavimo metodais susivienyti poli- 
tiniais tikslais. Jų valdymo organai ir kandidatai į tarnybines pareigas, 
renkamas visuotiniu balsavimu, atrenkami vidaus rinkimų būdu, daly- 
vaujant jų nariams. Politinių tikslų siekiančios asociacijos valstybės lėšo- 
mis nefinansuojamos. Įstatymas reglamentuoja klausimus, susijusius su 
politinių tikslų siekiančių asociacijų finansavimu privačiais įnašais, taip 
pat priežiūros mechanizmą, užtikrinantį šaltinių tinkamumą ir šių lėšų 
naudojimą. Įstatymas reglamentuoja politines ir rinkimų kampanijas, jų 
trukmę ir išlaidų limitus, siekiant vykdyti jų demokratizaciją. Piliečiai 
turi teisę dalyvauti rinkimų procese ir iškelti kandidatus savo iniciatyva 
ir per politinių tikslų siekiančias asociacijas. Politinių reklamų ir rinki- 
mų kampanijų finansavimą nustato įstatymas. Politinių tikslų siekiančios 
asociacijos administracija neturi teisės sudaryti sutarčių su viešojo sek- 
toriaus institucijomis. 

68 straipsnis 

Piliečiai turi teisę taikiai ir be ginklų dalyvauti demonstracijose tik pagal 
įstatyme nustatytus reikalavimus. Draudžiama naudoti šaunamuosius gin- 
klus ir nuodingąsias medžiagas taikioms demonstracijoms valdyti. Policijos 
ir saugumo pajėgų veiklą viešajai tvarkai palaikyti reglamentuoja įstatymas. 


69 straipsnis 

Venesuelos Bolivaro Respublika pripažįsta ir garantuoja teisę į prie- 
globstį ir pabėgėlių saugumą. Venesuelos Bolivaro Respublikos piliečių 
ekstradicija draudžiama. 


70 straipsnis 

Žmonių dalyvavimas ir įsitraukimas į suverenių galių įgyvendinimą 
politiniuose reikaluose gali pasireikšti: renkant į pareigas valstybinėje tar- 
nyboje, referendumu, viešosios nuomonės pareiškimu, įgaliojimų atšau- 
kimu, įstatymų leidžiamąja, konstitucine ir steigiamąja iniciatyva, atvirais 
piliečių forumais ir susirinkimais, kurių sprendimai yra privalomi; socia- 
liniuose ir ekonominiuose reikaluose: piliečių aptarnavimo organais, savi- 
valda, bendru valdymu, visų formų, įskaitant finansinio pobūdžio, koope- 
ratyvais, taupomaisiais fondais, bendrijų įmonėmis ir kitomis asociacijų 
formomis, besivadovaujančiomis tarpusavio bendradarbiavimo ir solida- 
rumo vertybėmis. Efektyvių, funkcionalių žmonių dalyvavimo būdų, ap- 
rašytų šiame straipsnyje, sąlygas nustato įstatymas. 


II skirsnis. Tautos referendumas 


71 straipsnis 

Ypatingais tautos gyvenimo klausimais gali būti rengiamas pataria- 
masis referendumas, Respublikos Prezidento iniciatyva, pareikšta Minis- 
trų kabineto posėdyje; Nacionalinės Asamblėjos sprendimu, priimtu balsų 
dauguma; ar rinkėjų, sudarančių ne mažiau kaip 10 96 visų rinkėjų, regis- 
truotų piliečių ir rinkimų registre, reikalavimu. Ypatingais valstijos, savi- 
valdybės ir parapijos klausimais taip pat gali būti rengiamas patariamasis 
referendumas. Iniciatyvą gali pareikšti parapijos taryba, savivaldybės tary- 
baar įstatymų leidžiamosios valdžios taryba, balsuojant dviem trečdaliams 
jos narių; meras, gubernatorius ar ne mažiau kaip 10 90 visų atitinkamoje 
vietovėje registruotų veikėjų. 

72 straipsnis 

Visi teisėjai ir kiti pareigūnai, išrinkti visuotiniu balsavimu, gali būti 
atšaukti iš pareigų. Praėjus pusei termino, kuriam pareigūnas buvo išrink- 
tas, ne mažiau kaip 20 96 atitinkamoje vietovėje registruotų rinkėjų gali pa- 
teikti peticiją dėl referendumo atšaukti šio pareigūno mandatą. Kai rinkėjų 
skaičius, lygus ar didesnis už išrinkusiųjų šį pareigūną skaičių, balsuoja dėl 
jo atšaukimo, jei jų skaičius yra lygus ar didesnis nei 25 96 visų registruotų 
rinkėjų, balsavusių už šio pareigūno atšaukimą, skaičių, pareigūno manda- 
tas yra laikomas atšauktu, ir tada šioje Konstitucijoje ir įstymuose nustaty- 
ta tvarka būtina imtis neatidėliotinų veiksmų laisvai pareigybei užimti. Ko- 
legialių institucijų mandato atšaukimas yra vykdomas įstatymų nustatyta 
tvarka. Per laikotarpį, kuriam pareigūnas buvo išrinktas, gali būti pateikta 
tik viena peticija dėl jo atšaukimo. 


73 straipsnis 

Nacionalinėje Asamblėjoje apsvarstyti įstatymų projektai gali būti pa- 
teikti referendumui, kai taip nusprendžia ne mažiau kaip du trečdaliai Na- 
cionalinės Asamblėjos narių. Įstatymo projektas priimamas referendumu, 
kai jam pritaria 25 9 rinkėjų, registruotų civiliniame ir rinkimų registre. 
Bet kuris tarptautinis susitarimas, konvencija ar sutartis, kuri gali pakenk- 
ti nacionaliniam suverenitetui arba perduoti valdžią supranacionaliniams 
subjektams, Respublikos Prezidento iniciatyva, pareikšta Ministrų kabine- 
to posėdyje, dviejų trečdalių Nacionalinės Asamblėjos narių sprendimu ar 
15 96 rinkėjų, registruotų piliečių ir rinkėjų registre, reikalavimu gali būti 
pateikti referendumui. 


74 straipsnis 

Įstatymai, kurių panaikinimo reikalauja ne mažiau kaip 10 96 rinkėjų, 
registruotų piliečių ir rinkėjų registre, ar Respublikos Prezidentas, pareiš- 
kęs iniciatyvą ministrų kabineto posėdyje, turi būti pateikti referendumui 
dėl jų dalinio ar visiško panaikinimo. Dekretai, turintys įstatymo galią, iš- 
leisti Respublikos Prezidento pasinaudojant šios Konstitucijos 236 straips- 
nio 8 dalyje nustatytais įgaliojimais, taip pat gali būti pasiūlyti panaikinti 
referendumui, kai to reikalauja ne mažiau kaip 5 90 visų rinkėjų, regis- 
truotų piliečių ir rinkėjų registre. Kad naikinamasis referendumas galiotų, 
jame turi dalyvauti ne mažiau kaip 40 96 visų rinkėjų, registruotų piliečių 
ir rinkėjų registre. Naikinamajam referendumui negalima pateikti biudže- 

to įstatymų ir tokių įstatymų, kurie nustato ar keičia mokesčius, įstatymų, 
susijusių su valstybės skola, amnestija, apsauga, užtikrinančia ir vystančia 
žmogaus teises, ir tų įstatymų, kuriais ratifikuojamos tarptautinės sutartys. 
Negalima surengti daugiau kaip vieno naikinamojo referendumo dėl to pa- 
ties dalyko per tą patį konstitucinį laikotarpį. 


V skyrius. SOCIALINĖS IR ŠEIMOS TEISĖS 


75 straipsnis 

Valstybė globoja šeimas kaip natūralų socialinį vienetą visuomenėje 
ir kaip pagrindinę erdvę visam žmonių vystymuisi. Šeimos santykiai yra 
grindžiami teisių ir pareigų lygybe, solidarumu, bendromis pastangomis, 
abipusiu supratimu ir šeimos narių savitarpio pagarba. Valstybė garantuoja 
motinos, tėvo ar kito asmens, vadovaujančio namų ūkiui, apsaugą. Vaikai ir 
paaugliai turi teisę gyventi, augti ir vystytis savo prigimtinėje šeimoje. Kai 
tai neįmanoma ar prieštarauja vaikų gerovei, jie turi teisę gyventi pakaiti- 
nėje šeimoje įstatymo nustatyta tvarka. Pagal įstatymą įvaikinimas galioja 
panašiai kaip tėvystė ir visais atvejais nustatomas įvaikio naudai. Tarptauti- 
niam įvaikinimui taikomos tokios pat sąlygos, kaip ir vietiniam įvaikinimui. 


76 straipsnis 

Motinystė ir tėvystė yra saugoma, nepriklausomai nuo motinos ar 
tėvo šeiminės padėties. Poros turi teisę laisvai ir atsakingai apsispręsti dėl 
pageidaujamo vaikų skaičiaus bei naudotis informacija ir priemonėmis, 
reikalingomis šiai teisei įgyvendinti. Valstybė garantuoja absoliučią mo- 
tinystės apsaugą ir globą nuo pastojimo momento, nėštumo, gimdymo, 
pogimdyminiu laikotarpiu ir garantuoja visas šeimos planavimo paslau- 
gas, grindžiamas etinėmis ir mokslinėmis vertybėmis. Tėvas ir motina turi 
pasidalytą ir neišvengiamą savo vaikų auginimo, lavinimo, auklėjimo, iš- 
laikymo ir globos pareigą, o vaikai turi pareigą rūpintis tėvais, kai jie patys 
negali savimi pasirūpinti. Įstatymas garantuoja būtinas ir tinkamas prie- 
mones, užtikrinančias pareigą mokėti alimentus. 


77 straipsnis 


Santuoka, sudaryta laisva sutuoktinių valia ir absoliučia teisių ir parei- 
gų lygybe, yra saugoma. Tvirta de facto vyro ir moters sąjunga, atitinkanti 
įstatymų keliamus reikalavimus, yra prilyginama santuokai. 

78 straipsnis 

Vaikai ir paaugliai yra visateisiai asmenys ir saugomi specializuotų 
teismų, institucijų ir įstatymų, gerbiančių, garantuojančių ir plečiančių šios 
Konstitucijos, Vaikų teisių apsaugos konvencijos ir šios srities tarptautinių 
sutarčių, kurios yra ratifikuotos Respublikos ir gali būti vykdomos, turinį. 
Valstybė, šeimos ir visuomenė garantuoja visišką šeimos apsaugą kaip ab- 
soliutų prioritetą, atsižvelgiant į šeimų interesus, su jomis susijusius veiks- 
mus ir sprendimus. Valstybė skatina pažangų šeimų įtraukimą į aktyvią 
visuomenę ir kuria nacionalinę valdymo sistemą, skirtą bendrai vaikų ir 
paauglių apsaugai. 


79 straipsnis 

Jauni žmonės turi teisę ir pareigą aktyviai dalyvauti vystymosi pro- 
cese. Valstybė, dalyvaujant šeimoms ir visuomenei, kuria galimybes, ska- 
tinančias jaunų žmonių produktyvų perėjimą į suaugusiųjų gyvenimą, 
ypač mokymą ir galimybę pirmą kartą įsidarbinti įstatymo nustatyta 
tvarka. 


80 straipsnis 

Valstybė garantuoja visišką senyvo amžiaus piliečių teisių ir garanti- 
jų įgyvendinimą. Valstybė, dalyvaujant šeimoms ir visuomenei, įsiparei- 
goja gerbti senyvo amžiaus piliečių žmogiškąjį orumą, savarankiškumą, 
garantuoja jiems visišką globą bei socialines išmokas, siekiant pagerinti 
ir garantuoti jų gyvenimo kokybę. Pensijos ir pensijų išmokos, skiriamos 
per socialinės apsaugos sistemą, neturi būti mažesnės už minimalų miesto 
gyventojo atlyginimą. Senyvo amžiaus piliečiams garantuojama teisė į tin- 
kamą darbą, jei jie pareiškia norą ir gali dirbti. 


81 straipsnis 

Bet kuris neįgalus ar turintis specialių poreikių asmuo turi teisę į vi- 
sišką ir savarankišką jo galimybių išnaudojimą bei integravimą į šeimą 
ir bendruomenę. Valstybė, dalyvaujant šeimoms ir visuomenei, įstatymo 
nustatyta tvarka garantuoja neįgalių ar turinčių specialiųjų poreikių as- 
menų žmogiškąjį orumą, lygias galimybes ir patenkinamas darbo sąlygas, 
skatina jų mokymą, švietimą ir užimtumą, atitinkantį jų būklę. Pripažįs- 
tama kurčiųjų asmenų teisė išreikšti save ir bendrauti Venesuelos gestų 
kalba. 

82 straipsnis 

Kiekvienas asmuo turi teisę į tinkamą, saugų, patogų ir higienos nor- 
mas atitinkantį gyvenamąjį būstą su būtinomis pagrindinėmis paslaugo- 
mis, taip pat buveinę, skirtą humaniškai šeimai, kaimynų ir bendruome- 
nės santykiams. Pažangus šio reikalavimo atitikimas yra bendra piliečių ir 
valstybės atsakomybė visose srityse. Valstybė teikia prioritetą šeimoms ir 
joms, ypač nepasiturinčioms, garantuoja galimybę susipažinti su socialine 
politika ir gauti paskolas statybai ar gyvenamajam būstui padidinti. 


83 straipsnis 

Sveikata yra fundamentali socialinė teisė ir valstybės atsakomybė ga- 
rantuoti jos įgyvendinimą kaip teisės į gyvenimą dalį. Valstybė skatina ir 
tobulina gyvenimo kokybės gerinimo politiką, bendrą gerovę ir galimybę 
naudotis paslaugomis. Visi asmenys turi teisę į sveikatos apsaugą, taip pat 
pareigą aktyviai palaikyti ir saugoti sveikatą, laikytis sveikatos ir higienos 
priemonių, nustatytų įstatymuose, Respublikos pasirašytose ir ratifikuoto- 
se tarptautinėse konvencijose ir sutartyse. 


84 straipsnis 

Siekdama užtikrinti teisę į sveikatą, valstybė kuria, įgyvendina re- 
komendacijas ir administruoja nacionalinę valstybinę sveikatos sistemą, 
kuri peržengia šio sektoriaus ribas, yra decentralizuota, dalyvaujamojo 
pobūdžio, integruota į socialinės apsaugos sistemą bei valdoma padėkos, 
universalumo, užbaigtumo, sąžiningumo, socialinės integracijos ir solida- 
rumo principais. Visuomenės sveikatos sistemos prioritetai yra sveikatos 
stiprinimas ir ligų prevencija, užtikrinanti greitą gydymą ir kokybišką re- 
abilitaciją. Valstybinės sveikatos apsaugos lėšos ir paslaugos yra valstybės 
nuosavybė, ji negali būti privatizuota. Organizuota bendruomenė turi teisę 
ir pareigą dalyvauti priimant sprendimus dėl politikos planavimo, įgyven- 
dinimo ir kontrolės valstybinėse sveikatos įstaigose. 


85 straipsnis 

Valstybė atsako už valstybinės sveikatos sistemos finansavimą, kuris 
integruoja pajamų šaltinius, privalomas socialinės apsaugos įmokas ir bet 
kuriuos kitus įstatyme nustatytus finansavimo šaltinius. Valstybė garan- 
tuoja sveikatos apsaugos biudžetą sveikatos apsaugos politikos tikslams 
pasiekti. Koordinuojant universitetams ir mokslinių tyrimų centrams, ska- 

tinama ir plėtojama nacionalinė profesinio ir techninio mokymo politika 
ir nacionalinė pramonė, gaminanti sveikatos priežiūros reikmenis. Valsty- 
bė reguliuoja valstybines ir privačias sveikatos priežiūros įstaigas. 


86 straipsnis 

Visi asmenys turi teisę į socialinės apsaugos viešąsias, pelno nesie- 
kiančias paslaugas, garantuojančias sveikatą ir apsaugą esant nenumaty- 
toms motinystės, tėvystės, ligos, invalidumo, pražūtingos ligos, neįgalumo, 
specialiųjų poreikių, profesinės rizikos, darbo netekimo, bedarbystės, se- 
natvės, našlystės, tėvų, būsto netekimo, šeiminio gyvenimo naštos ir bet 
kurioms kitoms socialinės gerovės netekimo aplinkybėms. Valstybė įsi- 
pareigoja ir atsako už šios teisės veiksmingumą, kurdama universalią ir 
tinkamą apsaugos sistemą su bendru, suvienytu ir efektyviai vykdomu fi- 
nansavimu tiesioginėmis ir netiesioginėmis įmokomis. Galimybių prisidė- 
ti įnašais stoka nėra pagrindas pašalinti asmenis iš apsaugos sistemos. So- 
cialinės apsaugos finansiniai ištekliai negali būti naudojami kitais tikslais. 
Privalomosios įmokos, mokamos darbuotojų, skirtos medicinos ir svei- 
katos priežiūros paslaugoms padengti, ir kitos socialinės apsaugos išmo- 
kos administruojamos pagal valstybės nurodymus tik socialiniais tikslais. 
Lėšų, skirtų sveikatai, švietimui ir socialinei apsaugai, likutis kaupiamas 
šioms paslaugoms platinti ir apmokėti. Socialinės apsaugos sistemos val- 
dymą reglamentuoja specialus organinis įstatymas. 


87 straipsnis 

Visi asmenys turi teisę ir pareigą dirbti. Valstybė garantuoja tinka- 
mą priemonių pritaikymą, kad kiekvienas asmuo galėtų gauti produktyvų 
darbą, suteikiantį jam kilnų ir orų gyvenimą, užtikrina visišką šios teisės 
įgyvendinimą. Skatinti užimtumą yra valstybės uždavinys. Priemonės, 
garantuojančios savarankiškai dirbančių asmenų darbo teisių įgyvendini- 
mą, tvirtinamos įstatymu. Teisei į dirbą gali būti taikomi tik įstatymo nu- 
statyti apribojimai. Kiekvienas darbdavys privalo užtikrinti darbuotojams 
pakankamai saugias higienos ir aplinkos sąlygas darbo vietoje. Valstybė 
imasi priemonių ir steigia institucijas, galinčias kontroliuoti ir skatinti 
šias sąlygas. 


88 straipsnis 
Valstybė garantuoja lygias ir vienodas vyrų ir moterų galimybes įgy- 
vendinti teisę į darbą. Valstybė pripažįsta darbą namuose ekonomine vei- 

kla, kuriančia pridėtinę vertę bei socialinę gerovę ir turtą. Namų šeiminin- 
kės turi teisę į socialinę apsaugą įstatymų nustatyta tvarka. 


89 straipsnis 

Darbas yra socialinis veiksnys ir jam yra taikoma valstybės apsauga. 
Įstatymai numato reikalingas nuostatas materialinėms, moralinėms ir in- 
telektinėms darbuotojų sąlygoms gerinti. Šiai valstybės pareigai įgyvendin- 
ti nustatomi tokie principai: 

1) joks įstatymas negali numatyti nuostatų, darančių įtaką sveikam 
ir progresyviam darbo teisių ir privilegijų pobūdžiui. Darbo santykiuose 
realybė yra aukščiau už formas ar reiškinius; 

2) darbo teisės yra neatšaukiamos; bet koks veiksmas, sutartis ar kon- 
vencija, numatanti šių teisių atšaukimą ar kėsinimąsi į jas, yra niekinė ir 
negaliojanti. Nuolaidos ir susitarimai galimi tik darbo santykių pabaigoje, 
laikantis įstatymuose nustatytų reikalavimų; 

3) jei kyla abejonių ar prieštaravimų dėl kelių taisyklių ar tam ti- 
kros taisyklės aiškinimo ir taikymo, turi būti taikoma ta taisyklė, kuri 
yra naudingiausia darbuotojui. Tokia taisyklė turi būti taikoma visa jos 
apimtimi; 

4) bet kuri darbdavio priemonė ar veiksmas, pažeidžiantis šią Konsti- 
tuciją, yra niekinis, negaliojantis ir neturi teisinių pasekmių; 

5) bet kokia diskriminacija dėl politinių priežasčių, amžiaus, rasės, įsi- 
tikinimų, lyties ar bet kurios kitos savybės yra draudžiama; 

6) paauglių darbas, galintis daryti neigiamą įtaką jų bendram vysty- 
muisi, yra draudžiamas. Valstybė saugo paauglius nuo bet kokio ekonomi- 
nio ir socialinio išnaudojimo. 


90 straipsnis 

Darbo valandos neturi viršyti aštuonių valandų per dieną arba 44 va- 
landų per savaitę. Jei įstatymai leidžia, naktinis darbas negali viršyti sep- 
tynių valandų per parą ar 35 valandų per savaitę. Darbdavys neturi teisės 
reikalauti, kad darbuotojai dirbtų viršvalandžius. Reikia dėti pastangas ir 
laipsniškai mažinti darbo valandas visuomenės labui tokiose srityse, kurios 
gali būti apibrėžtos, turi būti priimamos atitinkamos turiningo laisvalaikio 
panaudojimo fiziniam, dvasiniam ir kultūriniam darbuotojų vystymuisi 
nuostatos. Darbuotojai turi teisę į kassavaitinį poilsį ir mokamas atostogas, 
atsižvelgiant į tai, kiek dienų jie faktiškai dirbo. 

91 straipsnis 

Kiekvienas darbuotojas turi teisę į atlyginimą, kurio pakanka gyventi 
oriai ir apmokėti pagrindinius materialinius, socialinius ir intelektualinius 
jo ar jo šeimos poreikius. Už tą patį darbą darbuotojams garantuojamas 
vienodas darbo užmokestis ir verslo įmonės pelno dalis. Iš atlyginimo išs- 
kaitų daryti negalima, jis įstatymų nustatyta tvarka mokamas periodiškai 
ir tiksliai teisėtomis mokėjimo priemonėmis, išskyrus išskaitas už maisto 
davinius. Valstybė garantuoja viešojo ir privataus sektoriaus darbuotojams 
pagrindinį minimalų atlyginimą, kuris kasmet koreguojamas pagal vieną 
iš nurodytų pagrindinių rinkos išlaidų krepšelių. Minimalaus atlyginimo 
dydis ir nustatymo tvarka reglamentuojama įstatymu. 


92 straipsnis 

Visi darbuotojai turi teisę į kompensacines išmokas už tarnybos stažą 
ir apsaugą jų atleidimo atveju. Atlyginimas ir išmokos yra atitinkami darbo 
įsipareigojimai, kurie išmokami nedelsiant po to, kai padidėja. Už bet kokį 
pavėluotą atsiskaitymą mokamos palūkanos nuo susidariusios skolos su- 
mos, kurioms taikomos tokios pat sąlygos ir garantijos, kaip ir pagrindinei 
skolai. 


93 straipsnis 

Nuolatinis darbas užtikrinamas įstatymu, kuriame nustatomos bet 
kokį nepagrįstą atleidimą iš darbo ribojančios nuostatos. Atleidimas iš 
darbo, prieštaraujantis šiai Konstitucijai, yra niekinis ir negaliojantis. 


94 straipsnis 

Fizinio ar juridinio asmens atsakomybė už išmokų paslaugas per tar- 
pininką ar rangovą, nustatoma įstatymu, nepažeidžiant jų darbo ir pasida- 
lintos atsakomybės. Valstybė per kompetentingą instituciją nustato darb- 
daviams atsakomybę už simuliaciją ir sukčiavimą siekiant pažeisti, įgno- 
ruoti ar trukdyti taikyti darbo įstatymus. 


95 straipsnis 

Darbuotojai be jokios išimties ir be išankstinio leidimo turi teisę lais- 
vai steigti profesines sąjungas, jų manymu, tinkamas optimaliai jų teisių 
ir interesų apsaugai, taip pat kaip ir teisę įstoti ar neįstoti į jas. Profesinių 
sąjungų negalima paleisti, sustabdyti ar kištis į jų veiklą administracinėmis 
priemonėmis. Darbuotojai yra saugomi nuo bet kokio pobūdžio diskrimi- 

nacijos ar trukdymo įgyvendinti šią teisę. Profesinės sąjungos direktorių 
valdybos steigėjai ir nariai turi imunitetą nuo atleidimo iš darbo laikotar- 
piui ir sąlygomis, reikalingomis jiems vykdyti savo funkcijas. Profesinės 
sąjungos demokratijos įgyvendinimo tikslais profesinių sąjungų įstatuose 
ir nuostatuose turi būti reglamentuojamas direktorių valdybos pakeitimas 
ir visuotinio, tiesioginio ir slapto balsavimo atstovai. Profesinių sąjungų 
vadovai ir atstovai, piktnaudžiaujantys profesinės sąjungos laisve asmeni- 
niam pasipelnymui ar naudai, atsako pagal įstatymą. Profesinių sąjungų 
direktorių valdybos nariai privalo pateikti turto deklaracijas. 


96 straipsnis 

Visi viešojo ir privataus sektoriaus darbuotojai turi teisę į savano- 
riškas kolektyvines derybas ir teisę sudaryti kolektyvines sutartis, išsky- 
rus įstatymuose nustatytus apribojimus. Valstybė garantuoja šį proce- 
są ir nustato atitinkamas sąlygas kolektyvinių santykių ir darbo ginčų 
sprendimams skatinti. Kolektyvinės sutartys nuo jų pasirašymo dienos 
apima visus dirbančius darbuotojus ir tuos darbuotojus, kurie bus sam- 
domi vėliau. 


97 straipsnis 
Visi viešojo ir privataus sektoriaus darbuotojai turi teisę streikuoti pa- 
gal įstatymo nustatytas sąlygas. 


VI skyrius. TEISĖS Į KULTŪRĄ IR MOKSLĄ 


98 straipsnis 

Kūryba kultūros srityje yra nevaržoma. Ši laisvė apima teisę investuo- 
ti, kurti, platinti kūrybinį, mokslinį, techninį ir humanistinį darbą, taip pat 
teisėtą autorių teisių į jų kūrinius apsaugą. Valstybė pripažįsta ir saugo in- 
telektinės nuosavybės teises į mokslinius, literatūros ir meno kūrinius, iš- 
radimus, naujoves, prekių pavadinimus, patentus, prekių ženklus ir šūkius 
pagal įstatymuose ir šios srities Respublikos ratifikuotose bei vykdomose 
tarptautinėse sutartyse nustatytas sąlygas ir išimtis. 


99 straipsnis 

Kultūros vertybės yra neatšaukiama Venesuelos Bolivaro Respublikos 
žmonių nuosavybė ir fundamentali valstybės skatinama ir garantuojama 
teisė, sukuriant reikalingas sąlygas, teisės aktus, priemones ir lėšas. Kultū- 

ros viešojo administravimo autonomija pripažįstama įstatymo nustatyta 
tvarka. Valstybė garantuoja kultūros materialiojo ir nematerialiojo paveldo 
ir istorinių tautos relikvijų apsaugą, išlaikymą, pagerinimą, konservaciją ir 
restauraciją. Turtas, priskiriamas tautos kultūriniam paveldui, negali būti 
nusavinamas, areštuojamas, jam netaikomas senaties terminas. Įstatymas 
nustato bausmes ir sankcijas už šiam turtui padarytą žalą. 


100 straipsnis 

Liaudies kultūrai, sudarančiai nacionalinį Venesuelos identitetą, ski- 
riamas ypatingas dėmesys, pripažįstant ir gerbiant tarpkultūrinius santy- 
kius, atsižvelgiant į kultūrų lygybės principą. Įstatymai numato paskatas 
asmenims, institucijoms ir bendruomenėms, kurios reklamuoja, remia, 
vysto ar finansuoja kultūros projektus, nacionalinės kultūros šalyje ir 
užsienyje programas ir veiklą. Valstybė garantuoja kultūros darbuotojų 
įtraukimą į socialinės apsaugos sistemą, siekdama suteikti jiems orų gy- 
venimą, pripažįstant teisės aktuose numatytus kultūrinio darbo ypatu- 
mus. 


101 straipsnis 

Valstybė garantuoja kultūrinės informacijos išleidimą, gavimą ir plati- 
nimą. Visuomenės informavimo priemonės privalo padėti skleisti liaudies 
tradicijų vertybes, menininkų, rašytojų, kompozitorių, kino filmų režisie- 
rių, mokslininkų ir kitų šalies kultūros kūrėjų darbus. Televizija privalo 
rodyti subtitrus ir vertimą į valstybinę gestų kalbą kurtiems asmenims. Šių 
įpareigojimų vykdymo sąlygas ir ypatumus nustato įstatymas. 


102 straipsnis 

Mokslas yra žmogaus teisė ir pagrindinė socialinė pareiga; jis yra de- 
mokratiškas, nemokamas ir privalomas. Valstybė prisiima atsakomybę už 
mokslą, kaip neatšaukiamą didžiausio intereso funkciją, kaip mokslinių, 
humanistinių ir techninių žinių priemonę, visais lygiais ir visais būdais 
tarnaujančią visuomenei. Mokslas yra viešoji paslauga ir ji yra grindžia- 
ma pagarba visų idėjų srovėms, siekiant visapusiškai išplėtoti kiekvieno 
žmogaus kūrybinį potencialą ir jo asmenybės galimybes demokratinėje 
visuomenėje, grindžiamoje darbo etikos vertybėmis, ir aktyviai, sąmonin- 
gai, sutartinai dalyvaujant socialinės transformacijos procesuose, įkūnijant 
vertybes, kurios yra nacionalinio identiteto, Lotynų Amerikos ir pasaulie- 
tinės vizijos dalis. Valstybė, dalyvaujant šeimoms ir visuomenei, skatina 

piliečių mokymo procesą, atsižvelgiant į šioje Konstitucijoje ir įstatymuose 
nustatytus principus. 


103 straipsnis 

Kiekvienas asmuo vienodomis sąlygomis, nepriklausomai nuo as- 
mens materialinės padėties, turi teisę į visapusišką, aukštos kokybės, nuo- 
latinį mokslą, atsižvelgiant į apribojimus, kylančius dėl asmens gabumų, 
pašaukimo ir siekių. Mokslas yra privalomas visais lygiais - nuo pradi- 
nio iki vidurinio išsilavinimo. Valstybės institucijų teikiamas mokslas yra 
nemokamas iki universitetinio bakalauro kvalifikacinio laipsnio lygmens. 
Šiam tikslui valstybė teikia prioritetinį finansavimą pagal Jungtinių Tautų 
rekomendacijas. Valstybė steigia ir išlaiko pakankamai aprūpintas įstaigas 
ir tarnybas, siekiant užtikrinti priėmimo tvarką, nuolatinį mokslą ir pro- 
gramos baigimą švietimo sistemoje. Įstatymas užtikrina vienodą dėmesį 
asmenims, turintiems specialių poreikių ar negalią, taip pat asmenims, ku- 
riems yra atimta laisvė arba kurie neatitinka pagrindinių priėmimo sąlygų 
ir tęstinio įtraukimo į švietimo sistemos sąrašus. Privačių asmenų įnašams 
į valstybės švietimo programas vidurinio ir universitetinio išsilavinimo ly- 
gmenyse įstatymuose nustatyti mokesčiai netaikomi. 


104 straipsnis 

Atsakingais už mokslą skiriami aukštos moralės ir patvirtintos moks- 
linės kvalifikacijos asmenys. Valstybė skatina šiuos asmenis nuolat išlik- 
ti šiuolaikiškus ir garantuoja mokytojo profesinės veiklos tęstinumą tiek 
valstybinėse, tiek ir privačiose mokymo įstaigose ir atitinkamą jų pragy- 
venimo lygį, atsižvelgiant į darbo sudėtingumą bei šioje Konstitucijoje ir 
įstatymuose nustatytas darbo sąlygas. Priėmimas, perkėlimas ir tęstinis 
įtraukimas į švietimo sistemos sąrašus, atliekamas atsižvelgiant į įstatyme 
nustatytus vertinimo kriterijus pagal nuopelnus, vengiant bet kokio šališko 
ar kito neakademinio kišimosi. 


105 straipsnis 
Profesijos, reikalaujančios laipsnio ir praktinės veiklos patirties, įskai- 
tant narystę profesinėje sąjungoje, nustatomos įstatymu. 


106 straipsnis 
Kiekvienam fiziniam ar juridiniam asmeniui, įrodžiusiam savo gebė- 
jimus, jeigu jis atitinka moralinius, akademinius, mokslinius, finansinius, 

infrastruktūros ir bet kuriuos kitus įstatymo nustatytus reikalavimus, lei- 
džiama steigti ir išlaikyti privačias mokymo įstaigas, griežtai ir akylai tikri- 
nantvalstybei, gavus išankstinį jos leidimą. 


107 straipsnis 

Mokslas apie aplinką, kaip ir neformalusis pilietinis ugdymas, yra 
privalomas įvairiuose švietimo sistemos lygiuose ir metoduose. Ispanijos, 
Venesuelos geografija ir istorija, Bolivaro idėjiniai pagrindai yra privalomi 
kursai valstybinėse ir privačiose mokymo įstaigose iki vidurinio išsilavini- 
mo lygmens. 


108 straipsnis 

Valstybinės ir privačios visuomenės informavimo priemonės priside- 
da prie pilietinio ugdymo. Valstybė garantuoja valstybinio radijo ir televi- 
zijos paslaugas, bibliotekas ir kompiuterių tinklus, suteikiančius visuotinę 
prieigą prie informacijos. Švietimo centrai suvienija žinias, naujų techno- 
logijų taikymą ir naujovių diegimą pagal įstatyme nustatytus reikalvimus. 


109 straipsnis 

Valstybė pripažįsta universitetų autonomijos principą ir statusą, ku- 
ris sudaro prielaidas univesriteto dėstytojams, studentams ir absolventams 
siekti žinių mokslinių, humanistinių ir technologinių tyrimų srityse dvasi- 
nei ir materialinei tautos naudai gauti. Nepriklausomi universitetai priima 
vidines valdymo, veiklos ir turto valdymo taisykles pagal šiuo tikslu įsta- 
tymo nustatytą kontrolę ir stebėseną. Universitetų autonomija nustatoma 
planuojant, organizuojant, rengiant ir atnaujinant tyrimų, mokymo ir pa- 
pildomas programas. Pripažįstamas universitetinio miestelio neliečiamu- 
mas. Eksperimentiniai valstybiniai universitetai siekia savo autonomijos 
pagal įstatymą. 


110 straipsnis 

Valstybė pripažįsta visuomenės interesą taikyti mokslą, technologijas, 
žinias, inovacijas ir jų rezultatus, reikalingas informacijos paslaugas, kurie 
yra laikomi pagrindinėmis šalies ekonominės, socialinės ir politinės raidos- 
priemonėmis, kaip ir nacionalinis suverenitetas ir saugumas. Valstybė skiria 
pakankamai išteklių šių veiklų skatinimui bei plėtrai ir įstatymo nustatyta 
tvarka kuria nacionalinę mokslo ir technologijų sistemą. Privatus sektorius 
taip pat prisideda resursais. Valstybė garantuoja etinių ir teisinių principų, 

lemiančių mokslinius, humanistinius ir technologinius tyrimus, įgyvendi- 
nimą. Šios garantijos įgyvendinimo būdus ir priemones nustato įstatymas. 


111 straipsnis 

Visi asmenys turi teisę į sportą ir poilsį, kaip veiklą, naudingą asme- 
ninei ir kolektyvinei gyvenimo kokybei. Valstybė prisiima atsakomybę už 
sportą ir poilsį, kaip švietimo ir visuomenės sveikatos politiką, ir užtikrina 
išteklius šios politikos paramai. Kūno kultūra ir sportas turi didelę reikšmę 
bendroje vaikų ir paauglių mokymo srityje. Kūno kultūra yra privaloma vi- 
suose valstybinio ir privataus mokymo lygiuose iki vidurinio išsilavinimo, 
išskyrus įstatymo nustatytas išimtis. Valstybė, nediskriminuodama atskirų 
sporto šakų, garantuoja sportininkams visapusišką dėmesį, taip pat teikia 
paramą aukšto lygio sporto varžyboms, įstatymo nustatyta tvarka vertina 
ir reguliuoja valstybinio ir privataus sektoriaus sporto organizacijas. As- 
menims, institucijoms ir bendruomenėms, skatinančioms ir ugdančioms 
sportininkus ar finansuojančioms sportinę veiklą, planus ir programas ša- 
lyje, teikiami apdovanojimai. 


VII skyrius. EKONOMINĖS TEISĖS 


112 straipsnis 

Kiekvienas asmuo gali laisvai užsiimti pasirinkta ūkine veikla, atsi- 
žvelgiant į šioje Konstitucijoje ir įstatymuose nustatytus apribojimus dėl 
žmonių vystymosi, saugumo, sveikatos, aplinkos apsaugos ar kitų viešojo 
intereso priežasčių. Valstybė skatina privačią iniciatyvą, garantuoja teisin- 
gą turto kūrimą ir paskirstymą, taip pat prekių gamybą ir paslaugas, atitin- 
kančias gyventojų poreikius, darbo, verslo, komercijos, pramonės laisvę, 
neapribojant valstybės valdžios nustatyti priemones, skirtas planuoti, raci- 
onalizuoti, reguliuoti ekonomiką ir skatinti bendrą šalies vystymąsi. 


113 straipsnis 

Monopolijos draudžiamos. Bet koks veiksmas, veikla, elgesys ar pri- 
vačių asmenų susitarimas, kuriuo ketinama sukurti monopoliją ar kuris 
lemia faktinio monopolijos egzistavimo priežastį, nepriklausomai nuo su- 
sijusių asmenų ketinimų ir faktinės teisinės formos, laikomas priešatarau- 
jančiu pagrindiniams šios Konstitucijos principams. Prieštaravimu šiems 
principams taip pat yra laikomas piktnaudžiavimas dominuojančia padė- 
timi, kurią privatus asmuo, asmenų grupė, verslo bendrovė ar bendrovių 

grupė įgyja ar įgijo tam tikroje prekių ir paslaugų rinkoje, neatsižvelgiant 
į aplinkybes, sukėlusias tokio dominavimo padėtį, įskaitant paklausos su- 
sikaupimo atvejus. Visais nurodytais atvejais valstybė privalo imtis reika- 
lingų priemonių, užkertančių kelią žalingiems ir ribojantiems monopoli- 
jos padariniams, piktnaudžiavimui dominuojančia padėtimi ir paklausos 
didėjimui, siekiant apsaugoti vartotojus bei gamintojus ir užtikrinti kon- 
kurencines ekonominės veiklos sąlygas. Gamtos išteklių, kurie yra tautos 
nuosavybė, eksploatacijos ar išimtinių viešųjų paslaugų teikimo atvejais 
valstybė suteikia lengvatas tam tikram laikotarpiui, visais atvejais užtikrin- 
dama viešąjį interesą, atitinkamą atlyginimą ar kompensaciją. 


114 straipsnis 

Už ekonominius nusikaltimus, spekuliaciją, kaupimą, lupikavimą, 
kartelių kūrimą ir kitus susijusius teisės pažeidimus griežtai baudžiama 
pagal įstatymus. 


115 straipsnis 

Teisė į nuosavybę saugoma. Kiekvienas asmuo turi teisę naudotis, 
valdyti ir disponuoti savo daiktais. Nuosavybės mokesčiai, apribojamai 
ir prievolės nustatomi tik įstatymu, siekiant viešų ir bendrų interesų. Nu- 
savinti bet kurios rūšies turtą galima tik įsiteisėjusiu teismo sprendimu, 
visuomenės ar viešojo intereso poreikiams, laiku išmokant teisingą kom- 
pensaciją. 


116 straipsnis 

"Turto konfiskavimas galimas tik šioje Konstitucijoje numatytais atve- 
jais ir tvarka. Kaip išimtinė priemonė gali būti konfiskuojamas tų Vene- 
suelos fizinių ar juridinių asmenų ar užsienio piliečių turtas, kurie padarė 
nusikaltimus valstybės turtui, neteisėtai praturtėjo piktnaudžiaudami vals- 
tybės valdžios įgaliojimais ar įgijo nuosavybę dėl verslo, finansinės ar kitos 
veiklos, susijusios su neteisėta prekyba psichotropinėmis ir narkotinėmis 
medžiagomis. 


117 straipsnis 

Visi asmenys turi teisę į aukštos kokybės prekes ir paslaugas, taip pat 
į adekvačią ir neklaidinančią informaciją apie jų vartojamų produktų bei 
paslaugų turinį ir savybes, pasirinkimo laisvę ir nešališką bei pagarbų el- 
gesį. Šioms teisėms užtikrinti reikalingi mechanizmai, prekių bei paslaugų 

kiekio ir kokybės standartai, vartotojų apsaugos procedūros, žalos kom- 
pensavimas ir atitinkamos sankcijos už šių teisių pažeidimą nustatytos 
įstatymuose. 


118 straipsnis 

Pripažįstama darbuotojų ir bendruomenės teisė kurti socialines ir ko- 
lektyvinio pobūdžio asociacijas, kooperatyvus, taupymo, investicinius fon- 
dus ir kitų formų asociacijas. Šios asociacijos gali vykdyti bet kokios rūšies 
ekonominę veiklą įstatymo nustatyta tvarka. Įstatymas pripažįsta šių orga- 
nizacijų specifiką, ypač tų, kurios yra susijusios su kooperaciniu, bendru 
darbu ir kolektyvinės naudos kūrimu. Valstybė skatina ir saugo asociacijas, 
siekiančias pagerinti populiarią ekonominę alternatyvą. 


VIII skyrius. VIETOS GYVENTOJŲ TEISĖS 


119 straipsnis 

Valstybė pripažįsta vietos gyventojų ir bendruomenių egzistavimą, jų 
socialinę, politinę ir ekonominę organizaciją, kultūrą, praktiką, papročius, 
kalbas ir religijas, taip pat jų gimtąją žemę ir prigimtines teises į pavel- 
dėtas ir tradiciškai užvaldytas žemes, kurios yra būtinos siekiant vystyti 
ir užtikrinti jų gyvenimo būdą. Valstybės vykdomosios valdžios pareiga 
šioje Konstitucijoje ir įstatymuose nustatyta tvarka, dalyvaujant vietos gy- 
ventojams, atskirti ir užtikrinti teisę į kolektyvinę jų žemių, kurios negali 
būti perleidžiamos, teisiškai apribojamos ar areštuojamos ir perkeliamos, 
nuosavybę. 


120 straipsnis 

Gamtos išteklių valstybinė eksploatacija vietos gyventojų gimtojoje 
žemėje vykdoma nepažeidžiant kultūrinio, socialinio ir ekonominio šių 
žemių vientisumo, taip pat iš anksto informuojant ir konsultuojantis su 
suinteresuotomis vietos bendruomenėmis. Vietos gyventojų pelnas, gau- 
namas iš gamtinių išteklių naudojimo vietos gyventojų gimtojoje žemėje, 
paskirstomas šioje Konstitucijoje ir įstatymuose nustatyta tvarka. 


121 straipsnis 

Vietos gyventojai turi teisę išlaikyti ir vystyti savo etninį ir kultūri- 
nį vientisumą, pasaulėžiūrą, vertybes, dvasingumą, šventas ir garbinamas 
vietas. Valstybė skatina vietos gyventojų, kurie turi teisę į savo švietimą, 

tarpkultūrinę ir dvikalbio tipo švietimo sistemą, kultūrinių apraiškų pri- 
pažinimą ir skleidimą, atsižvelgiant į jų specialias socialines ir kultūrines 
savybes, vertybes ir tradicijas. 


122 straipsnis 

Vietos gyventojai turi teisę į visą sveikatos apsaugos sistemą, atsižvel- 
giant į jų praktiką ir kultūras. Valstybė pripažįsta jų tradicinę mediciną ir 
papildomus gydymo metodus, atsižvelgiant į bioetikos principus. 


123 straipsnis 

Vietos gyventojai turi teisę palaikyti ir skatinti savo ekonominę veiklą, 
pagrįstą abipusiškumu, solidarumu ir mainais; savo tradicinę gamybinę 
veiklą, dalyvavimą nacionalinėje ekonomikoje ir nustatyti savo prioritetus. 
Vietos gyventojai turi teisę į profesinio mokymo paslaugas ir dalyvauti ren- 
giant, įgyvendinant ir valdant specialias mokymo programas, techninės ir 
finansinės pagalbos paslaugas, stiprinančias jų ekonominę veiklą darnaus 
vietos vystymosi procese. Valstybė garantuoja dirbantiems vietos gyven- 
tojams naudojimąsi darbo įstatymuose nustatytomis darbuotojų teisėmis. 


124 straipsnis 

Vietos gyventojų kolektyvinės intelektinės nuosavybės teisės į žinias, 
technologijas ir inovacijas yra garantuojamos ir saugomos. Bet kokia 
veikla ir žiniomis, susijusiomis su genetiniais ištekliais, siekiama kolek- 
tyvinės naudos. Patentų paveldėtoms žinioms ir ištekliams registras yra 
draudžiamas. 


125 straipsnis 

Vietos gyventojai turi teisę dalyvauti politikoje. Valstybė pagal įsta- 
tymą garantuoja vietos gyventojų atstovavimą Nacionalinėje Asamblėjoje, 
patariamuosiuose federalinių ir vietinių institucijų su vietos gyventojais 
organuose. 


126 straipsnis 

Vietos gyventojai, kaip protėvių kultūros pagrindas, yra nacijos, vals- 
tybės ir tautos dalis, kuri yra vieninga, suvereni ir nedaloma. Pagal šią 
Konstituciją vietos gyventojai privalo saugoti Tautos vientisumą ir suvere- 
nitetą. Terminas „Tauta“ šioje Konstitucijoje jokiu būdu negali būti aiški- 
namas tarptautinėje teisėje šiam terminui suteikiama prasme. 


1112 


Venesuelos Bolivaro Respublikos Konstitucija 


IX skyrius. APLINKOSAUGOS TEISĖS 


127 straipsnis 

Kiekvienos kartos teisė ir pareiga saugoti ir prižiūrėti aplinką savo 
pačių gerovei ir pasaulio ateičiai. Kiekvienas asmuo individualiai ir ko- 
lektyviai turi teisę į saugų, sveiką, ekologiškai subalansuotą gyvenimą ir 
aplinką. Valstybė saugo aplinką, biologinę ir genetinę įvairovę, ekologi- 
nius procesus, nacionalinius parkus, gamtos paminklus ir kitas konkre- 
čios ekologinės svarbos sritis. Gyvos būtybės genomas nepatentuojamas, 
ši sritis reglamentuojama įstatymais, susijusiais su bioetikos principais. 
Pagrindinė valstybės pareiga, aktyviai dalyvaujant visuomenei, užtikrin- 
ti populiacijos vystymąsi neužterštoje aplinkoje, kurioje orui, vandeniui, 
dirvai, pakrantėms, klimatui, ozono sluoksniui ir gyvenančioms rūšims 
suteikiama speciali apsauga įstatymo nustatyta tvarka. 


128 straipsnis 

Valstybė parengia padalijimo į zonas politiką, atsižvelgiant į ekologi- 
nes, geografines, demografines, socialines, kultūrines, ekonomines ir poli- 
tines realijas pagal darnios plėtros prielaidas, įskaitant informaciją, konsul- 
tacijas ir piliečių dalyvavimą. Organinis įstatymas nustato šio suskirstymo 
į zonas principus ir kriterijus. 


129 straipsnis 

Bet kokia veikla, galinti padaryti žalos ekosistemoms, turi būti iš 
anksto pagrindžiama aplinkosaugos ir socialinio kultūrinio poveikio 
studijomis. Valstybė draudžia nuodingų ir pavojingų atliekų taršą šaly- 
je, taip pat draudžia branduolinių, cheminių, biologinių ginklų gamybą 
ir naudojimą. Specialus įstatymas reglamentuoja nuodingų ir pavojingų 
medžiagų naudojimą, tvarkymą, transportavimą ir laikymą. Laikoma, 
kad sutartyse, kurias Respublika pasirašė su šalies fiziniais ar juridiniais 
asmenimis ar užsienio piliečiais, ar bet kuriuose išduotuose leidimuo- 
se, susijusiuose su gamtos ištekliais, numatoma pareiga išlaikyti darnią 
plėtrą, leisti naudotis ir perduoti technologiją tarpusavyje sutartomis 
sąlygomis ir atkurti aplinką į jos pirminę būklę, jei ji yra pakeista, net 
jei tokia pareiga nėra eksplicitiškai išreikšta, tokiomis sąlygomis, kurias 
nustato įstatymai. 

X skyrius. PAREIGOS 


130 straipsnis 

Venesuelos Bolivaro Respublikos piliečiai privalo gerbti jų gimtojo 
krašto simbolius, kultūros vertybes, saugoti ir ginti suverenitetą, valstybin- 
gumą, teritorinį vientisumą, tautos apsisprendimą ir interesus. 


131 straipsnis 
Kiekvienas asmuo privalo laikytis ir vykdyti šią Konstituciją ir įstaty- 
mus, kitus oficialių valdžios institucijų išleistus teisės aktus. 


132 straipsnis 

Kiekvienas asmuo privalo vykdyti savo socialines pareigas ir kartu 
dalyvauti politiniame, pilietiniame ir visuomeniniame šalies gyvenime, 
skatinant ir ginant žmogaus teises, kaip demokratinės koegzistencijos ir 
socialinės taikos pagrindą. 


133 straipsnis 
Kiekvienas asmuo privalo prisidėti prie visuomeninių išlaidų, mokė- 
damas mokesčius, rinkliavas ir įmokas, nustatytas įstatymuose. 


134 straipsnis 

Kiekvienas asmuo įstatymo nustatyta tvarka privalo atlikti civilinę ar 
karinę tarnybą, kuri gali būti reikalinga šalies gynybai, apsaugai ir vysty- 
mui ar likviduojant visuomenines nelaimes. Priverstinis darbas yra drau- 
džiamas. Kiekvienas asmuo, išrinktas į renkamas pareigas, privalo vykdyti 
įstatymo nustatytas funkcijas. 


135 straipsnis 

Pareigos, priklausančios valstybei pagal šią Konstituciją ir įstatymus, 
vykdant valstybės įsipareigojimus bendrai visuomenės gerovei, nepanai- 
kina pareigų, kurios solidarumo, socialinės atsakomybės ir humanitarinės 
pagalbos dėka priklauso visiems asmenims pagal jų galimybes. Įstatymų 
nuostatos numato priverstinį šių įsipareigojimų vykdymą tais atvejais, kai 
tokia prievarta yra būtina. Asmenys, siekiantys verstis bet kokia profesine 
veikla, privalo atlikti visuomeninę tarnybą tokį laikotarpį, tokioje vietoje ir 
sąlygomis, kokias nustato įstatymas. 

IV DALIS 
VIEŠOJI VALDŽIA 


I skyrius. PAGRINDINĖS NUOSTATOS 


I skirsnis. Bendrosios nuostatos 


136 straipsnis 

Viešoji valdžia padalinta į savivaldybių valdžią, valstijų valdžią ir vals- 
tybės valdžią. Valstybės valdžią sudaro įstatymų leidžiamoji valdžia, vyk- 
domoji valdžia, teisminė valdžia, piliečių valdžia ir rinkimų valdžia. Kie- 
kviena viešosios valdžios šaka atlieka atskiras funkcijas, tačiau visos vie- 
šosios valdžios institucijos bedradarbiauja tarpusavyje, kad būtų pasiekti 
bendri valstybės tikslai. 


137 straipsnis 
Institucijų, kurios vykdo viešąją valdžią, valdymą ir veiklą apibrėžia 
Konstitucija ir įstatymai. 


138 straipsnis 
Užgrobta valdžia neturi jokios galios, jos aktai yra niekiniai ir nega- 
liojantys. 


139 straipsnis 

Už piktnaudžiavimą viešąja valdžia, neteisėtą jos panaudojimą arba 
už šios Konstitucijos nuostatų ar įstatymų pažeidimą taikoma individuali 
atsakomybė. 


140 straipsnis 

Valstybei taikoma finansinė atsakomybė už bet kokią privačių asmenų 
turtui arba teisėms padarytą žalą, jeigu ši žala kilo dėl neteisėtų viešojo 
valdymo institucijų veiksmų. 


II skirsnis. Viešasis valdymas 


141 straipsnis 
Atlikdamos viešąsias funkcijas, viešojo valdymo institucijos tarnauja 
piliečiams, visiškai paklūsta teisei bei įstatymams ir yra grindžiamos są- 

žiningumo, operatyvumo, veiksmingumo, produktyvumo, skaidrumo, at- 
skaitomybės bei atsakomybės principais. 


142 straipsnis 

Autonominės institucijos gali būti sukurtos tik pagal įstatymus. To- 
kios institucijos, kaip ir bet kokios rūšies fondai ar organai, įstatymo nu- 
statyta tvarka pavaldūs valstybės kontrolei. 


143 straipsnis 

Piliečiai turi teisę laiku gauti teisingą informaciją apie viešojo val- 
dymo, kuriame jie turi tiesioginį interesą, būklę ir procedūras, jiems turi 
būti pranešta apie bet kokį galutinį sprendimą tuo klausimu. Taip pat jie 
turi teisę gauti viešojo valdymo dokumentus ir duomenis, neperžiangiant 
demokratinėje valstybėje nustatytų ribų, susijusių su valstybės vidaus ir 
išoriniu saugumu, nusikaltimais, tyrimais ir privačiu asmenų gyvenimu 
pagal įstatymus, kurie reglamentuoja konfidencialaus ar slapto turinio 
dokumentų klasifikavimą. Neleidžiama jokia valstybės pareigūnų cenzū- 
ra, kai yra skelbiama informacija, susijusi su klausimais, už kuriuos jie yra 
atsakingi. 


III skirsnis. Viešosios funkcijos 


144 straipsnis 

Statutai, reglamentuojantys viešąsias funkcijas, priimami pagal įsta- 
tymus ir taisykles, nustatančias viešojo valdymo darbuotojų priėmimą, 
paaukštinimą, perkėlimą, atleidimą iš pareigų ir jų socialines garantijas. 
Viešojo valdymo institucijų darbuotojų pareigos ir reikalavimai, būtini jų 
funkcijoms atlikti, nustatomi įstatymuose. 


145 straipsnis 

Valstybės pareigūnai ir tarnautojai tarnauja valstybei nešališkai. Jų pa- 
skyrimas ir atleidimas iš pareigų vykdomas, neatsižvelgiant į politinę na- 
rystę ar pažiūras. Asmenys, dirbantys savivaldybėse, valstijų, valstybės ins- 
titucijose ar bet kuriuose kituose viešuosiuose ar privačiuose juridiniuose 
asmenyse negali sudaryti jokių asmeninių sutarčių su minėtais juridiniais 
asmenimis tiesiogiai ar per trečiuosius asmenis, taip pat atstovauti jiems, 
išskyrus įstatymuose nustatytas išimtis. 

146 straipsnis 

Viešojo valdymo institucijose dirba karjeros valstybės tarnautojai. Iš- 
imtys taikomos tiems asmenims, kurie yra išrenkami viešu balsavimu, dar- 
buotojams, kurie priimami į pareigas ir atleidžiami iš jų pagal darbo sutartis, 
viešojo valdymo paslaugų darbuotojams ir kitais atvejais, nustatytais įstaty- 
muose. Karjeros valstybės tarnautojai į viešojo valdymo institucijas priimami 
viešųjų konkursų tvarka, vertinant jų sąžiningumą, gebėjimus ir dalykines 
savybes. Pareigospaaukštinamos pagal nuopelnus, perkėlimas, atleidimas ar 
pašalinimas iš pareigų priklauso nuo tarnybinių funkcijų atlikimo. 


147 straipsnis 

Tam, kad būtų užimta mokamaviešoji pareigybė, skiriami reikalingi 
valstybės biudžeto asignavimai. Viešojo valdymo institucijų darbuotojų 
atlyginimai nustatomi reglamentais pagal įstatymą. Tai reglamentuojantys 
organiniai įstatymai gali nustatyti pagrįstas valstybės, valstijų ir savivaldy- 
bių pareigūnų atlyginimų ribas. Valstybės, valstijų ir savivaldybių instituci- 
jų pareigūnų pensijų sistemą nustato nacionaliniai įstatymai. 


148 straipsnis 

Joks asmuo negali eitidaugiau negu vienerių mokamų pareigų viešo- 
jo valdymo institucijoje, išskyrus įstatymuose nustatytus atvejus, kai tos 
pareigos yra akademinės, laikinos, atliekamos globos arba mokymo įstai- 
gose. Jei antrosios pareigos einamos ne pagal šiame straipsnyje nustatytas 
išimtis, pirmosios pareigos turi būti paliekamos, išskyrus tuos atvejus, kai 
yra pavaduojama, jeigu šios pavaduojamos nuolatinio darbuotojo pareigos 
nėra einamos visą laiką. Niekas negali gauti dviejų pensijų, išskyrus įstaty- 
me nustatytus atvejus. 


149 straipsnis 

Viešojo valdymo institucijų pareigūnams draudžiama priimti iš užsie- 
nio vyriausybių atlygį, apdovanojimus arba užimti jų siūlomas pareigybes 
be Nacionalinės Asamblėjos leidimo. 


IV skirsnis. Viešosios sutartys 


150 straipsnis 


Įstatymų nustatytais atvejais sudarant viešąsias sutartis būtinas Nacio- 
nalinės Asamblėjos pritarimas. Be Nacionalinės Asamblėjos leidimo negali 

būti sudaryta jokia sutartis su kitomis valstybėmis arba oficialiomis įstai- 
gomis dėl savivaldybės, valstijos arba valstybės viešųjų interesų. Siekiant 
viešojo intereso, įstatymai gali reikalauti, kad viešosiose sutartyse būtų tam 
tikros sąlygos, susijusios su pilietybe, nuolatine gyvenamąja vieta arba ki- 
tais dalykais, arba reikalauti specialių garantijų. 


151 straipsnis 

Sudarant viešąsias sutartis, nebent tai neįmanoma pritaikyti dėl to- 
kių sutarčių pobūdžio, numanoma, kad jose įtrauktas straipsnis, jei net 
tai ir nėra išreikšta, pagal kurį bet kokios abejonės arba prieštaravimai, 
kurie gali kilti dėl tokių sutarčių ir kurie negali būti išspręsti abiejų šalių 
draugiškai, turi būti sprendžiami kompetetingų valstybės teismų įstatymų 
nustatyta tvarka ir negali jokiais pagrindais ir dėl jokių priežasčių sukelti 
ieškinių užsienyje. 


V skirsnis. Tarptautiniai santykiai 


152 straipsnis 

Tarptautiniai Respublikos santykiai užmezgami siekiant valstybės 
tikslų, jie išreiškia valstybės suverenitetą ir žmonių interesus; tarptautiniai 
Respublikos santykiai grindžiami nepriklausomybės, valstybių lygiateisiš- 
kumo, laisvo apsisprendimo ir nesikišimo į jų vidinius reikalus, taikaus 
tarptautinių konfliktų sprendimo, bendradarbiavimo, žmogaus teisių ger- 
bimo ir žmonių solidarumo, siekiant žmonijos išsivadavimo ir gerovės, 
principais. Respublika palaiko optimalią bei ryžtingą šių principų gynybą 
ir demokratinę praktiką tarptautinėse institucijose. 


153 straipsnis 

Respublika skatina ir remia Lotynų Amerikos bei Karibų integraciją, 
siekiant sukurti tautų bendruomenę, ginti regiono ekonominius, socia- 
linius, kultūrinius, politinius ir aplinkosaugos interesus. Respublika turi 
teisę pasirašyti tarptautines sutartis, kurios įgyvendina ir koordinuoja mi- 
nėtų tautų vystymąsi, užtikrina tautų gerovę ir kolektyvinį gyventojų sau- 
gumą. Tam, kad pasiektų minėtus tikslus, Respublika gali sutartimis per- 
duoti supranacionalinėms organizacijoms šiems integracijos procesams 
vykdyti reikalingus įgaliojimus. Respublikos integracijos ir sąjungos su 
Lotynų Amerika bei Karibais politikos tikslais Respublika suteikia privile- 
gijuotą statusą archajinėms Amerikos šalims, siekiant, kad tai taptų bendra 

Lotynų Amerikos politika. Nuostatos, susijusios su integracijos sutartimis, 
laikomos integralia galiojančios teisinės sistemos dalimi, turi viršenybę vi- 
daus teisės atžvilgiu ir taikomos tiesiogiai. 


154 straipsnis 

Sutartims, kurioms pritaria valstybė, prieš Respublikos Prezidentui 
jas pasirašant, turi pritarti ir Nacionalinis Susirinkimas, išskyrus tas su- 
tartis, kuriomis siekiama vykdyti arba patobulinti jau egzistuojančius ir 
Respublikos pripažintus įsipareigojimus, atlikti įprastus veiksmus tarptau- 
tiniuose santykiuose arba vykdyti valdžią, tiksliai apibrėžtą Valstybės vyk- 
domosios valdžios įstatyme. 


155 straipsnis 

Tarptautinėse sutartyse ir konvencijose, kurios pasirašomos Respubli- 
kos vardu, įrašomas straipsnis, pagal kurį tarptautinių susitarimų šalys su- 
sitaria taikiomis priemonėmis spręsti bet kokius nesutarimus dėl sutarties 
aiškinimo arba taikymo, kurie gali kilti tarp šalių, jeigu tai nėra netinkama 
ir jeigu tai leidžia procedūra, kurios laikomasi pasirašant sutartis ar kon- 
vencijas. 


II skyrius. VALSTYBĖS VIEŠOSIOS VALDŽIOS KOMPETENCIJA 


156 straipsnis 

Valstybės viešosios valdžios kompetencijai priskiriamos veiklos sritys: 

1) Respublikos tarptautinė politika ir veiksmai; 

2) Respublikos pagrindinių interesų gynimas ir apsauga, viešosios 
tvarkos laikymasis ir tinkama įstatymų priežiūra visoje šalies teritorijoje; 

3) vėliava, herbas, valstybės himnas, valstybinės šventės, valstybės ap- 
dovanojimai ir pasižymėjimo ženklai; 

4) užsieniečių asimiliavimas, priėmimas, ekstradicija ir iškeldinimas; 

5) identifikavimo paslaugos; 

6) nacionalinė policija; 

7) valstybės saugumas, gynyba ir vystymasis; 

8) Nacionalinių ginkluotųjų pajėgų organizavimas ir valdymas; 

9) rizikos ir ekstremalių situacijų valdymas; 

10) Sostinės apygardos bei federalinių valdų organizavimas ir val- 
dymas; 

11) Centrinio banko, monetarinės sistemos, užsienio valiutų, finansų 
ir kapitalo rinkų sistemos valdymas, taip pat pinigų emisija ir gamyba; 

12) pajamų, paveldėjimo, aukų ir panašių sferų, kapitalo, produkci- 
jos, pridėtinės vertės, angliavandenilių ir kasyklų, paslaugų ir produkcijos 
importo ir eksporto mokesčių; alkoholinių gėrimų, alkoholio ir kitų pro- 
duktų, kuriuose yra alkoholio, cigarečių ir kitų tabako gaminių mokesčių; 
ir bet kurių kitų mokesčių, rinkliavų ir biudžeto pajamų savivaldybėms bei 
valstijoms, kurios nėra aiškiai apibrėžtos šioje Konstitucijoje ir įstatymuo- 
se, nustatymas, organizavimas, rinkimas, valdymas ir kontrolė; 

13) įstatymų, užtikrinančių įvairių su mokesčiais susijusių institucijų 
koordinaciją bei darnumą, nustatančių valstijų ir savivaldybių mokesčių 
dydžių principus, parametrus ir apribojimus, kuriančių tam tikrus fondus 
tarpteritoriniam solidarumui užtikrinti, leidyba; 

14) žemės mokesčių ir kaimo vietovėse esančio turto, nekilnojamojo 
turto sandorių mokesčių nustatymas ir organizavimas; šių mokesčių rinki- 
mas ir priežiūra pagal šią Konstituciją yra savivaldybių atsakomybė; 

15) užsienio prekybos valdymas ir paprotinės teisės organizavimas ir 
vykdymas; 

16) angliavandenilių bei kasyklų valdymas ir vadyba, laisvos žemės 
valdymas, taip pat miškų, žemės, vandens ir kitų šalies natūralaus turto ele- 
mentų sauga, plėtra ir eksploatacija. Valstybės vykdomoji valdžia neturėtų 
suteikti kasybos koncesijos neribotam laikui. Įstatymai turi nustatyti eko- 
nominę sistemą specialioms finansinėms užduotims valstijų, kurių terito- 
rijoje yra turtas, minimas šiame skyriuje, naudai, nepažeidžiant galimybės 
nustatyti specialius asignavimus valstijų naudai; 

17) standartinių svorio ir ilgio matų sistema ir kokybės kontrolė; 

18) visuotinis gyventojų surašymas ir statistika; 

19) techninių standartų ir procedūrų inžineriniams, architektūri- 
niams bei miesto planavimo projektams nustatymas, koordinacija ir suvie- 
nijimas, taip pat miesto planavimo / dalijimo į zonas teisėkūra; 

20) viešojo intereso viešieji darbai; 

21) Respublikos makroekonominė, finansinė ir fiskalinė politika; 

22) socialinės apsaugos sistemos valdymas ir organizavimas; 

23) nacionalinė politika ir teisėkūra šiose srityse: sveikatos apsauga, 
gyvenamieji namai, maisto saugumas, vandenys, turizmas, dalijimas į zo- 
nas ir laivininkystė; 

24) nacionalinė švietimo ir sveikatos apsaugos politika ir paslaugos; 

25) nacionalinė žemės ūkio, gyvulininkystės, žuvininkystės ir miški- 
ninkystės produkcijos politika; 

26) nacionalinė transporto ir laivininkystės sistema, taip pat oro, sau- 
sumos, vandenynų, upių ir ežerų nacionalinio pobūdžio transportas; uos- 
tai, oro uostai ir jų infrastruktūra; 

27) nacionalinės automobilių magistralės ir geležinkelio sistemos; 

28) pašto ir telekomunikacijų paslaugų tiekėjų valdymas, taip pat 
elektromagenetinio spektro valdymas ir vadyba. 

29) bendras komunalinių paslaugų tiekimo gyvenamosioms patal- 
poms valdymas, įskaitant elektrą, geriamąjį vandenį ir dujas; 

30) pasienio policijos valdymas su bendra šalies vizija, užtikrinant 
Venesuelos piliečių atvykimą, teritorijos priežiūrą ir suverenumą šiose sri- 
tyse; 

31) nacionalinio lygmens teisingumo, taip pat generalinio prokuroro 
administracijos ir žmonių gynėjo tarnybos organizavimas ir administra- 
vimas; 

32) teisėkūra toliau išvardintose srityse: konstitucinės garantijos, tei- 
sės ir pareigos; civilinė, prekybos, baudžiamoji, penitencinė, procedūrinė 
ir privati tarptautinė teisė; rinkimų teisė; ekspropriacija valstybės arba 
visuomenės poreikiams; finansai; intelektinė, meninė ir industrinė nuosa- 
vybė; kultūrinis ir archeologinis paveldas; žemės ūkis; imigracija ir popu- 
liacija; vietiniai gyventojai ir teritorijos, kuriose jie gyvena; darbas, gerovė 
ir socialinė apsauga; gyvūnų ir augalų higiena; notarų ir viešieji archyvarų 
biurai; bankai ir draudimas; loterijos, hipodromai ir lažybos apskritai; na- 
cionalinio lygmens valstybės viešosios valdžios institucijų organizavimas 
ir funkcionavimas; taip pat kiti valstybės viešosios kompetencijos klausi- 
mai; 

33) bet kokie kiti klausimai, kurie šia Konstitucija gali būti paskiriami 
valstybės viešajai valdžiai, arba kurie savo pavadinimu ar rūšimi patenka į 
jos kompetenciją. 


157 straipsnis 

Nacionalinės Asamblėjos narių dauguma, siekdama decentralizacijos, 
gali perduoti valstybės viešosios valdžios kompetencijai priskirtus klausi- 
mus valstijoms arba savivaldybėms. 

158 straipsnis 

Decentralizacija, kaip nacionalinė politika, turi sustiprinti demokra- 
tiją, priartinti valdžią prie žmonių ir sukurti optimalias sąlygas naudotis 
demokratijos galimybėmis, efektyviai ir veiksmingai atlikti vyriausybės 
užduotis. 


III skyrius. VALSTIJŲ VIEŠOJI VALDŽIA 


159 straipsnis 

Valstijos yra politiškai lygūs ir autonominiai, neribotos atsakomybės 
juridiniai asmenys, įsipareigoję palaikyti valstybės nepriklausomybę, suve- 
renitetą ir vientisumą, vykdyti šią Konstituciją bei įstatymus. 


160 straipsnis 

Gubernatorius yra atsakingas už valstijos valdymą ir administravimą. 
Gubernatoriumi gali būti vyresnis nei 25 metų Venesuelos pilietis, kuris 
nėra dvasininkijos narys. Gubernatorius renkamas balsų dauguma ketve- 
rių metų kadencijai. Gubernatorius gali būti išrinktas antrajai kadencijai 
tik iš karto po pirmosios kadencijos ir tik vieną kartą. 


161 straipsnis 

Gubernatoriai pateikia viešą metinę savo administracijos ataskaitą 
Valstybės kontrolieriui, taip pat pateikia pranešimą apie savo veiklą Įsta- 
tymų leidybos tarybai bei Viešosios politikos planavimo ir koordinavimo 
tarybai. 


162 straipsnis 

Teisėkūrą kiekvienoje valstijoje vykdo Įstatymų leidžiamoji taryba, 
susidedanti iš ne daugiau kaip penkiolikos ir ne mažiau kaip septynių na- 
rių, kurie proporcingai atstovauja valstijos ir savivaldybių gyventojams. 
Įstatymų leidžiamajai tarybai suteikti šie įgaliojimai: 

1) leisti įstatymus pagal kompetenciją; 

2) priimti Valstijos biudžeto įstatymą; 

3) bet kuriuos kitus įgaliojimus, kuriuos jai priskiria ši Konstitucija ir 
įstatymai. 

Reikalavimus Įstatymų leidžiamosios tarybos nariams, įpareigojimą 
pateikti metines ataskaitas ir neliečiamumą teritorinėje jurisdikcijoje nu- 
stato Nacionalinės Asamblėjos nariams taikomos taisyklės, išdėstytos šioje 


1122 


Venesuelos Bolivaro Respublikos Konstitucija 


Konstitucijoje, ta apimtimi, kiek jos gali būti pritaikytos Įstatymų leidžia- 
mosios tarybos nariams. Valstijos įstatymų leidėjai renkami ketverių metų 
kadencijai, kadencijų skaičius ribojamas iki dviejų. Įstatymų leidžiamosios 
tarybos organizavimą ir veiklą reglamentuoja nacionaliniai įstatymai. 


163 straipsnis 

Kiekvienoje valstijoje veikia Kontrolieriaus administracija, turinti 
struktūrinę ir veiklos autonomiją. Valstijos kontrolieriaus administracija 
šios Konstitucijos ir Respublikos įstatymų nustatyta tvarka vykdo mokes- 
čių, išlaidų, turto kontrolę, stebėseną ir auditą, nesikišdama į Generalinio 
valstybės kontrolieriaus administracijos kompetencijos ribas. Šio organo 
veiklą reguliuoja ir už ją atsako valstijos kontrolierius, kurio pareigų kva- 
lifikaciniai reikalavimai nustatyti Respublikos įstatymuose, garantuojan- 
čiuose jo gebėjimus ir nepriklausomumą, taip pat paskyrimo į pareigas, 
kuris vykdomas viešojo konkurso tvarka, objektyvumą. 


164 straipsnis 

Išimtinė valstijų kompetencija yra: 

1) savo Konstitucijos paskelbimas viešosioms valdžios institucijoms 
organizuoti, atsižvelgiant į šios Konstitucijos nuostatas; 

2) savivaldybių ir kitų vietinių institucijų, jų teritorinio ir politinio su- 
skirstymo organizavimas pagal šią Konstituciją bei Respublikos įstatymus; 

3) jų turto, išteklių, įskaitant ir atsirandančius iš sandorių, subsidijų 
arba specialių nacionalinės valdžios asignavimų bei jiems priskirtų pajamų 
iš nacionalinių mokesčių valdymas ir investavimas; 

4) valstijų mokesčių organizavimas, rinkimas, kontrolė ir administra- 
vimas pagal nacionalinę ir valstijų teisę; 

5) ne metalo mineralų, už kuriuos nėra atsakinga nacionalinė valdžia, 
taip pat druskų kasyklų ir austrių fermų valdymas ir eksploatacija, laisvos 
žemės, kuri yra jų jurisdikcijoje, valdymas; 

6) policijos organizavimas ir šios tarnybos funkcijų savivaldybių juris- 
dikcijai priskyrimas pagal galiojančius nacionalinius įstatymus; 

7) mokestinių ir kitų dokumentų antspaudų gamyba, organizavimas, 
rinkimas, kontrolė ir valdymas; 

8) valstijos viešųjų institucijų steigimas, valdymas ir organizavimas; 

9) valstijose esančių sausumos kelių konstravimas, priežiūra, valdy- 
mas ir eksploatacija; 

10) greitkelių, automagistralių, taip pat komercinės paskirties uostų ir 
oro uostų apsauga, valdymas bei eksploatacija, bendradarbiaujant su vals- 
tybės vykdomąja valdžia; 

11) visi nepaminėti klausimai, atsižvelgiant į šią Konstituciją, nacio- 
nalinę arba savivaldos jurisdikciją. 


165 straipsnis 

Klausimai, kurie patenka į konkuruojančią kompetenciją, sprendžia- 
mi pagal valstybės valdžios priimtus įstatymus ir valstijų priimtus juos 
įgyvendinančius įstatymus. Ši teisėkūra vykdoma pagal tarpusavio pri- 
klausomybės, koordinavimo, bendradarbiavimo, bendros atsakomybės ir 
subordinacijos principus. Valstijos turi decentralizuoti ir perduoti savival- 
dybėms institucijas ir įgaliojimus, kuriuos savivaldybės yra pajėgios vyk- 
dyti, taip pat ir susijusių išteklių valdymą tose srityse, kuriose egzistuoja 
konkuruojanti jurisdikcija tarp šių dviejų viešosios valdžios lygių. Įgalioji- 
mų perdavimo mechanizmai nustomi pagal tos valstijos įstatymus. 


166 straipsnis 

Kiekvienoje valstijoje įsteigiama Viešosios politikos planavimo ir ko- 
ordinavimo tarnyba, kuriai pirmininkauja gubenatorius, o jos nariai yra 
merai, įvairių ministerijų įstaigų valstijose vadovai, toje valstijoje išrinkti 
Nacionalinės Asamblėjos nariai, taip pat Įstatymų leidžiamosios tarnybos, 
savivaldybių tarybų organizuotų bendruomenių, įskaitant ir vietines ben- 
druomenes, atstovai. Šios tarnybos veikla organizuojama įstatymų nusta- 
tyta tvarka. 


167 straipsnis 

Valstijų pajamos yra: 

1) pajamos, gaunamos iš jų nuosavybės ir turto valdymo; 

2) mokesčiai už jų prekes, paslaugas, baudos, delspinigiai ir bet kokie 
kiti joms priskirti mokesčiai; 

3) valstijoms priklausančios įplaukos iš prekių pardavimo; 

4) pajamos, į kurias jos turi teisę kaip į konstitucinę pajamų iš mokes- 
čių dalį. 

Pajamų dalis yra lygi 20 96 visų įprastų pajamų iš mokesčių, o ši suma 
kiekvienais metais nustatoma tvirtinant nacionalinį biudžetą, ji yra pa- 
dalijama tarp valstijų ir sostinės apygardos tokiu santykiu: 30 96 anksčiau 
minėtos sumos po lygiai, o likusius 70 90 proporcingai kiekvieno iš šių re- 

gionų gyventojų skaičiui. Kiekvienais fiskaliniais metais, kiekvienos vals- 
tijos savivaldybės privalo investuoti ne mažiau kaip 50 90 mokesčių dalies, 
kuri yra jiems skirta. Kiekvienais fiskaliniais metais, kiekvienos valstijos 
savivaldybės turi teisę į ne mažiau kaip 20 96 bendrų pajamų iš mokesčių ir 
atitinkamai iš visų kitų įprastų valstijų pajamų iš mokesčių. 

1. Pasikeitus nacionalinio biudžeto pajamoms iš mokesčių ir korea- 
guojant nacionalinį biudžetą, konstitucinė pajamų dalis taikoma tokiomis 
pačiomis proporcijomis. 

2. Principai, taisyklės ir procedūros, susijusios su tinkamu ir veiks- 
mingu lėšų, gaunamų iš konstitucinės pajamų dalies ir savivaldybių dalies 
panaudojimu, nustatytos įstatymuose. 

3. Bet kokie kiti mokesčiai, rinkliavos arba specialūs įnašai joms pa- 
gal nacionalinius įstatymus gali būti nustatyti valsybės biudžeto tikslais. 
Siekiant tarpteritorinio teisingumo, įstatymai, nustatantys pajamas iš 
mokesčių valstijoms, gali kompensuoti šias lėšas keičiant kitas pajamų iš 
mokesčių kategorijas, nurodytas šiame straipsnyje. Nacionalinių pajamų 
iš mokesčių, skirtų konstitucinei pajamų daliai, įprastas procentinis dydis 
turi būti ne mažesnis kaip 15 96 metinių pajamų iš mokesčių, atsižvelgiant 
į nacionalinio biudžeto surinkimą ir tvarumą, užtikrinant galimybę vals- 
tijos valdymo institucijoms tinkamai teikti paslaugas, už kurias jos yra at- 
sakingos. 

4. Lėšos, gaunamos iš Tarpteritorinio kompensacijų fondo ir iš bet 
kokių kitokių pervedimų, subsidijų ar specialių įnašų, valstijoms paskiria- 
mos kaip nacionalinė pajamų iš mokesčių dalis įstatymų nustatyta tvarka. 


IV skyrius. VIEŠOJI SAVIVALDYBIŲ VALDŽIA 


168 straipsnis 

Savivaldybės yra pagrindinis tautos organizacijos politinis vienetas, 
turintis juridinio asmens teises ir savivaldos institucijų autonomiją pagal 
šioje Konstitucijoje ir įstatymuose nustatytą kompetenciją. Savivaldos ins- 
titucijų autonomijai priskiriama: 

1) savivaldybių valdžios rinkimas; 

2)jų kompetencijai priskirtų klausimų sprendimas; 

3) jų pajamų iš mokesčių nustatymas, rinkimas ir investavimas. 

Savivaldybių veiksmai pagal jų kompetenciją atliekami inkorporuo- 
jant piliečių dalyvavimą visuomenės reikalų nustatymo ir valdymo proce- 

se, taip pat stebint bei vertinant pasiektus rezultatus efektyviu, pakankamu 
ir tinkamu laiku būdu įstatymų nustatyta tvarka. Savivaldybių veiksmai 
gali būti ginčijami tik kompetentingos jurisdikcijos teismuose pagal šią 
Konstituciją ir įstatymus. 


169 straipsnis 

Savivaldybių ir kitų vietos valdžios institucijų organizavimas vykdo- 
mas pagal šią Konstituciją, nacionaliniuose organiniuose įstatymuose nu- 
statytas taisykles, įgyvendinančias konstitucinius principus, taip pat pagal 
valstijų priimtus įstatymus. Įstatymai, skirti konstituciniams principams, 
susijusiems su savivaldybėmis ir kitomis vietos valdžios institucijomis, įgy- 
vendininti, nustato šių institucijų struktūrą, valdymą ir administravimą, 
įskaitant jų galių ir išteklių nustatymą, atsižvelgiant į gyventojų skaičių, 
ekonominį išsivystymą, gebėjimą generuoti jų pačių pajamas iš mokesčių, 
geografinę padėtį, istorinius ir kultūrinius elementus bei kitus atitinkamus 
faktorius. Šie įstatymai nustato vietos valdžios valdymo sistemą, atsižvel- 
giant į vietos gyventojų skaičių savivaldybių teritorijoje. Visais atvejais sa- 
vivaldybės struktūra turi būti demokratiška ir atitinkanti tai savivaldybei 
būdingą vietos valdymą. 


170 straipsnis 

Savivaldybėms viešojo intereso tikslais leidžiama sudaryti sąjungas, 
susitarti tarpusavyje arba su kitais teritoriniais politiniais vienetais dėl tar- 
pvyriausybinių asociacijų tipų kūrimo, sprendžiant jų kompetencijai pri- 
skirtus klausimus. Taisykles, reglamentuojančias dviejų arba daugiau savi- 
valdybių susijungimą į vieną teritorinį vienetą, nustato įstatymai. 


171 straipsnis 

Kai dvi ar daugiau savivaldybių, priklausančių tam pačiam federaliniam 
organui, turi ekonominių, socialinių arba fizinių santykių, kuriems būdingi 
metropolinės srities bruožai, jos gali persitvarkyti į metropolines apskritis. 
Organiniai įstatymai garantuoja demokratišką ir dalyvaujamąjį metropo- 
linio valdymo būdą, nustato valdžios funkcinę kompetenciją, taip pat ir 
metropolinį apskrities mokesčių, finansinį ir kontrolės režimą. Organiniai 
įstatymai užtikrina, kad savivaldybės galėtų dalyvauti metropolinės valdžios 
institucijose, nustato viešųjų konsultacijų būdus dėl savivaldybių persitvar- 
kymo į metropolinę apskritį. Įstatymai gali nustatyti įvairius metropolinės 

apskrities organizavimo, valdymo ir administravimo režimus, atsižvelgiant 
į gyventojų skaičių, ekonominę, socialinę plėtrą, geografinę padėtį ir kitus 
svarbius faktorius. Visais atvejais kompetencijos perdavimas kiekvienai me- 
tropolinei apskričiai turėtų vykti atsižvelgiant į minėtas nuostatas. 


172 straipsnis 

Valstijos Įstatymų leidžiamoji taryba, po atitinkamos teritorijos gy- 
ventojų viešosios apklausos, nustato metropolinės apskrities ribas, orga- 
nizuoja jos valdymą, atsižvelgdama į nacionalinių organinių įstatymų 
nuostatas, apibrėžiančias valdymo įgaliojimų perdavimą metropolinei aps- 
kričiai. Kai savivaldybės, norinčios įsteigti metropolinę apskritį, priklau- 
so skirtingiems federaliniams vienetams, už jų steigimą ir organizavimą 
atsako Nacionalinė Asamblėja. 


173 straipsnis 

Savivaldybė turi teisę įsteigti parapijas įstatymų nustatyta tvarka. Tei- 
sėkūra, vykdoma konstitucinių principų įgyvendinimo tikslais, susijusi su 
savivaldybių organizavimu, numato prielaidas ir sąlygas kitų vietos val- 
džios institucijų kūrimui, taip pat ir joms prieinamus išteklius, priklausan- 
čius nuo joms skirtų funkcijų, įskaitant ir savivaldybių pajamų iš mokesčių 
dalį. Jas kuriant reikia atsižvelgti į kaimynystės arba bendruomenės inici- 
atyvą, savivaldybės valdymo decentralizaciją, piliečių įsitraukimo ir geres- 
nių viešųjų paslaugų teikimo įgyvendinimą. Parapija neturi būti suvokia- 
ma kaip vienintelis galimas padalijimas arba kaip privaloma savivaldybės 
teritorijos dalis. 


174 straipsnis 

Meras atsako už savivaldybės valdymą ir administraciją, taip pat yra 
civilinės valdžios vadovas. Meru gali būti vyresnis nei 25 metų amžiaus 
Venesuelos pilietis, kuris nėra dvasininkijos narys. Meras yra renkamas 
ketverių metų kadencijai balsų dauguma, jis gali būti išrinktas antrajai ka- 
dencijai tik iš karto po pirmosios kadencijos ir tik vieną kartą. 


175 straipsnis 

Savivaldybės įstatymų leidžiamoji funkcija yra skirta tarybai, kurią 
sudaro tarybos nariai, renkami šioje Konstitucijoje nustatytu būdu, jų skai- 
čių ir tinkamumo pareigoms reikalavimus nustato įstatymas. 

176 straipsnis 

Savivaldybės kontrolieriaus administracija atsakinga už savivaldybės 
pajamų iš mokesčių, išlaidų, nuosavybės, taip pat sandorių kontrolę, ste- 
bėseną ir auditą, nedarant poveikio Generalinio kontrolieriaus adminis- 
tracijos kompetencijos sričiai, savivaldybės kontrolierius yra pareigūnas, 
vadovaujantis administracijai, kurį skiria taryba viešojo konkurso būdu, 
užtikrinant asmens, paskirto vadovauti administracijai, pajėgumus ir ge- 
bėjimus, įstatymuose numatytomis sąlygomis. 


177 straipsnis 

Mero ir tarybos narių funkcijų atlikimo principus, veiklos reikalavi- 
mus ir sąlygas, draudimus, atleidimo iš pareigų pagrindus, interesų konf- 
liktus nustato nacionaliniai įstatymai. 


178 straipsnis 

Savivaldybės kompetencija yra šioje Konstitucijoje ir įstatymuose 
nustatytų vietos gyventojų bendruomenės reikalų savitvarka, valdymas ir 
administravimas, ypatingai ekonominio bei socialinio vystymosi organi- 
zavimas ir skatinimas, viešųjų paslaugų namų ūkiams įdiegimas ir tieki- 
mas, įstatymų perduotų funkcijų, susijusių su šiais reikalais, vykdymas pa- 
gal sąžiningumo, teisingumo ir socialinio intereso principus, savivaldybės 
bendruomenės dalyvavimo skatinimas ir jos gyvenimo sąlygų tobulinimas 
šiose srityse: 

1) teritorinių zonų ir miesto planavimo klausimai; istorinis paveldas; 
gyvenamųjų namų statyba visuomenės interesais; vietinis turizmas; parkai 
ir sodai; aikštės; maudymosi ir kitos rekreacinės vietos; civilinė architektū- 
ra; nomenklatūra ir vieša puošyba; 

2) miesto keliai; automobilių ir pėsčiųjų eismo cirkuliacija ir organiza- 
vimas savivaldybėje; miesto keleivių viešojo transporto paslaugos; 

3) vieši renginiai ir komercinė reklama tiek, kiek tai yra susiję su spe- 
cifiniais savivaldybės interesais ir tam tikrais savivaldybės tikslais; 

4) aplinkos apsauga, įskaitant aplinkos sanitarinių sąlygų priežiūrą; 
miesto ir namų ūkių sanitarinių sąlygų priežiūra, įskaitant valymą, atliekų 
rinkimą, civilių apsaugą ir gydymą; 

5) sveikata ir pirminė sveikatos apsauga; kūdikių, vaikų, paauglių ir 
senjorų sveikatos apsaugos paslaugos; priešmokyklinis ugdymas; paslau- 
gos šeimoms neįgaliųjų integracijai į bendruomenės vystymąsi; kultūros 

bei sporto renginiai ir infrastruktūra. Prevencijos ir saugos paslaugos; tur- 
to ir veiklos, susijusios su klausimais, priskirtais savivaldybių kompetenci- 
jai, priežiūra ir kontrolė; 

6) geriamojo vandens, elektros ir dujų tiekimas namų ūkių porei- 
kiams, kanalizacijos, nuotekų surinkimas ir panaudojimas; kapinės ir lai- 
dojimo paslaugos; 

7) mažų ieškinių teismai, kaimynysčių prevencija bei apsauga ir savi- 
valdybės policijos paslaugos nacionalinių teisės aktų nustatyta tvarka; 

8) bet kurios kitos sritys, kurias savivaldybei priskiria ši Konstituci- 
ja ir įstatymai. Savivaldybės turi teisę veikti pagal kompetenciją, nedarant 
poveikio šioje Konstitucijoje ir įstatymuose nustatytai valstybės ir valstijų 
kompetencijai. 


179 straipsnis 

Savivaldybių pajamos yra: 

1) iš jų kapitalo, įskaitant pajamas iš jų bendrų žemių ir kitos nuosa- 
vybės; 

2) mokesčiai už jų teikiamas paslaugas ir prekes; administraciniai mo- 
kesčiai už licencijas ir leidimus; ekonominės veiklos mokesčiai industrijos, 
verslo ir paslaugų srityse arba panašiose srityse, išskyrus šioje Konstitu- 
cijoje nustatytus apribojimus; mokesčiai už miesto nekilnojamąjį turtą, 
transporto priemones, viešus renginius, žaidimus ir teisėtas lažybas; rekla- 
mą ir komercinį viešumą; ir specialus mokestis už padidėjusią nuosavybės 
vertę dėl naudojimo arba eksploatavimo intensyvumo pokyčių, susijusių 
su teritoriniu planavimu; 

3) kaimo teritorinis mokestis arba mokestis už kaimo vietovėse esantį 
turtą; taip pat melioracijos mokestis arba kiti nacionaliniai ir valstijų mo- 
kesčiai pagal įstatymus, kurie nustato tokius mokesčius; 

4) mokesčiai iš konstitucinės pajamų mokesčių dalies ir kiti naciona- 
liniai arba valstijų pervedimai ar subsidijos; 

5) įplaukos iš baudų ir delspinigių pagal savo kompetenciją arba per- 
duotą kompetenciją; 

6) ir kiti mokesčiai, kurie gali būti nustatyti įstatymuose. 


180 straipsnis 


Savivaldybių mokesčių valdžia yra skirtinga ir nepriklausoma nuo 
nacionalinės ar valstijų valdžios institucijų reguliavimo šioje Konstitucijo- 

je ir įstatymuose nustatytose veiklos srityse. Imunitetas nuo savivaldybių 
mokesčių valdžios kitų teritorinių politinių subjektų naudai taikomas tik 
jų įsteigtiems viešojo sektoriaus juridiniams asmenims, bet ne koncesijų 
savininkams arba kitoms šalims, pasirašančioms sutartis su nacionaline 
arba valstijos valdžia. 


181 straipsnis 

Savivaldybės bendros žemės yra neatimamos ir joms netaikomi 
įstatymų apribojimai. Teisė į jas gali būti perduota tik tada, jei toks per- 
davimas atitinka savivaldybės potvarkiuose nustatytus formulumus, ir 
esant toliau nurodytoms aplinkybėms, atsižvelgiant į šią Konstituciją ir 
įstatymus, kurie gali būti priimti čia nurodytiems principams įgyvendin- 
ti. Niekam nepriklausanti žemė, kuri yra savivaldybės miesto teritorijoje, 
yra bendra žemė, nepažeidžiant teisėtai įgytų trečiųjų šalių konstitucinių 
teisių. Laisva žemė, esanti savivaldybės miesto dalyje, taip pat tampa ben- 
dra žeme. Tačiau tai neapima žemių, kurios priklauso vietinėms bendruo- 
menėms. Kitos valstybinės žemės pakeitimo į bendrą žemę mechanizmą 
nustato įstatymas. 


182 straipsnis 

Atsižvelgiant į nuostatas, išdėstytas įstatymuose, įkuriama Vietinė 
viešojo planavimo taryba, kuriai vadovauja meras ir kuri susideda iš savi- 
valdybės tarybos narių, parapijų tarybų pirmininkų, kaimyninių organiza- 
cijų ir kitų organizuotų socialinių grupių atstovų. 


183 straipsnis 

Valstijos ir savivaldybės neturi teisės: 

1) steigti muitinių ar nustatyti importo, eksporto arba tranzito muitų 
vidaus arba užsienio prekėms arba bet kurių kitų pajamų šaltinių, kurių 
nustatymas yra nacionalinė kompetencija; 

2) apmokestinti vartotojų prekių prieš tai, kai jos parduodamos jų te- 
ritorijoje; 

3) uždrausti prekių, pagamintų už jų teritorijų ribų, vartojimą arba 
šias prekes apmokestinti kitaip nei tas, kurios yra pagamintos jų terito- 
rijoje. Valstijos ir savivaldybės turi teisę apmokestinti žemės ūkį, gyvąjį 
inventorių, žvejybos ir miškininkystės veiklas tik pagal nacionaliniuose 
įstatymuose nustatytas sąlygas ir kompetenciją. 


1130 


Venesuelos Bolivaro Respublikos Konstitucija 


184 straipsnis 

Įstatymai sukuria atvirus ir lanksčius mechanizmus, kurie verstų vals- 
tijas ir savivaldybes decentralizuoti valdymą ir perduoti jį bendruome- 
nėms bei organizuotoms kaimynysčių grupėms ir demonstruoti gebėjimą 
imtis priemonių, skatinant: 

1) sveikatos, švietimo, gyvenamųjų namų statybos, sporto, kultūros, 
socialinių programų, aplinkosaugos, pramonės zonų priežiūros, mies- 
tų zonų priežiūros, kaimynysčių prevencijos ir apsaugos paslaugų, darbo 
projektų konstravimo ir viešųjų paslaugų teikimo perdavimą. Tam jos įga- 
liojamos pasirašyti susitarimus, kurių turinys kuriamas pagal tarpusavio 
priklausomybės, koordinacijos, bendradarbiavimo ir bendros atsakomy- 
bės principus; 

2) bendruomenių ir piliečių dalyvavimą per kaimynysčių asociacijas 
ir nevyriausybines organizacijas, pateikiant investicijų pasiūlymus valstijų 
ir savivaldybių institucijoms tam, kad būtų kuriami atitinkami investicijų 
planai, taip pat užtikrinamas dalyvavimas vykdant, vertinant ir kontroliuo- 
jant darbo projektus, socialines programas ir viešąsias paslaugas pagal savo 
jurisdikciją; 3) dalyvavimą ekonominiuose procesuose ir kooperatyvuose, 
taupymo fonduose, bendruosiuose fonduose ir kitose socialinės ekonomi- 
kos apraiškose; 

4) darbininkų ir bendruomenių dalyvavimą valdant viešojo sekto- 
riaus verslo kompanijas savivaldos ir bendrojo valdymo metodais; 

5) bendruomenių paslaugų įmonių, organizacijų ir kooperatyvų, kaip 
mechanizmų darbo vietoms ir socialinei gerovei kurti, skatinant jų nuola- 
tinę veiklą ir paslaugų teikimą pagal tokias taisykles, kurios užtikrintų šių 
grupių galimybes dalyvauti; 

6) naujų decentralizuotų institucijų kūrimą parapijos, bendruome- 
nės, seniūnijos ir kaimynystės lygiuose, garantuojant bendros atsakomybės 
principą vykdant vietinės ir valstijų valdžios viešąjį valdymą, vystant savi- 
valdą ir bendrą valdymą valstijų ir savivaldybių viešųjų institucijų admi- 
nistracijose ir jį kontroliuojant; 

7) bendruomenių dalyvavimą veiklose, sukuriant glaudesnius ryšius 
su bausmių vykdymo institucijomis, taip pat tarp bausmių vykdymo insti- 


tucijų ir gyventojų. 

V skyrius. FEDERALINĖ VYRIAUSYBĖS TARYBA 


185 straipsnis 

Federalinė Vyriausybės taryba yra organas, įgaliotas planuoti ir ko- 
ordinuoti politiką bei veiksmus vystant decentralizacijos procesą ir galių 
perdavimą iš nacionalinės valdžios į valstijas bei savivaldybes. Šiam orga- 
nui vadovauja vykdantysis viceprezidentas, jis sudarytas iš Ministrų kabi- 
neto, gubernatorių, po vieną merą iš kiekvienos valstijos ir organizuotos 
visuomenės atstovų pagal įstatymus. Federalinė Vyriausybės taryba turi 
sekretoriatą, į kurį įeina vykdantysis viceprezidentas, du ministrai, trys gu- 
bernatoriai ir trys merai. Federalinė Vyriausybės tarybai priskirtas Tarp- 
teritorinis kompensacijų fondas, kurio paskirtis yra finansuoti viešąsias 
investicijas, skatinti subalansuotą regionų, kooperacijų, kompleksines įvai- 
rių viešųjų teritorinių vienetų vystymo politikas ir iniciatyvas, ypatingai 
remiant darbo ir paslaugų projektus regionuose ir bendruomenėse, kurios 
yra santykinai žemo išsivystymo lygio. Federalinė Vyriausybės taryba, ku- 
rios veikla grindžiama regioninių skirtumų mažinimu, kasmet svarsto ir 
patvirtina lėšas, skiriamas Tarpteritoriniam kompensacijų fondui ir priori- 
tetinėms investicijų sritims. 


V DALIS 
VALSTYBĖS VALDŽIOS INSTITUCIJŲ ORGANIZAVIMAS 
I skyrius. VALSTYBĖS ĮSTATYMŲ LEIDŽIAMOJI VALDŽIA 
I skirsnis. Bendrosios nuostatos 


186 straipsnis 

Nacionalinę Asamblėją sudaro Tautos atstovai, išrinkti kiekvienoje fe- 
deralinėje teritorijoje visuotiniu, tiesioginiu, asmeniniu, slaptu ir propor- 
cingai atstovaujamu balsavimu, kuriame turi dalyvauti 1,1 96 visų šalies 
gyventojų. Kiekvienas federalinis organas papildomai išrenka po tris atsto- 
vus. Vietinės Venesuelos Bolivaro Respublikos tautos išrenka tris papildo- 
mus atstovus, atsižvelgiant į rinkimų įstatymų nuostatas, gerbiant jų tradi- 
cijas bei papročius. Kiekvienas narys turi jį pavaduojantį atstovą, išrinktą 
tokio pat proceso tvarka. 

187 straipsnis 

Nacionalinės Asamblėjos funkcijos: 

1) priimti įstatymus nacionalinės kompetencijos klausimais, susiju- 
siais su įvairių valstybės valdžios šakų funkcionavimu; 

2) siūlyti Konstitucijos pakeitimus ir pataisas šioje Konstitucijoje nu- 
rodytomis sąlygomis; 

3) vykdyti Vyriausybės ir valstybės viešojo valdymo kontrolės funkci- 
jas šioje Konstitucijoje ir įstatymuose nustatyta tvarka. Įrodymai, surinkti 
vykdant šią funkciją, turi įrodomąją reikšmę įstatymuose nurodytomis są- 
lygomis; 

4) organizuoti ir skatinti piliečių dalyvavimą sprendžiant jų kompe- 
tencijos klausimus; 

5) skelbti amnestijas; 

6) svarstyti ir patvirtinti nacionalinį biudžetą ir įstatymo projektus, 
susijusius su mokesčių sistema ir valstybės skola; 

7) skirti papildomus biudžeto asignavimus; 

8) patvirtinti pagrindines valstybės ekonominio ir socialinio vysty- 
mosi plano gaires, kurias pateikia valstybės vykdomoji valdžia trečiajame 
pirmųjų kiekvienos konstitucinės kadencijos metų ketvirtyje; 

9) įgalioti valstybės vykdomąją valdžią pasirašyti sutartis visuomenės 
poreikiams įstatymų numatytais atvejais. Įgalioti pasirašyti savivaldybės, 
valstijos ar nacionalinio viešojo intereso sutartis su užsienio valstybėmis 
arba oficialiomis institucijomis arba kompanijomis, įsikūrusiomis ne Ve- 
nesueloje; 

10) balsuoti dėl sprendimo dėl vykdomojo viceprezidento ir minis- 
trų papeikimo. Papeikimo pasiūlymas turi būti apsvarstytas per dvi dienas 
nuo jo pateikimo Nacionalinei Asamblėjai, kuri trimis penktadaliais balsų 
gali nuspręsti, kad dėl papeikimo asmuo, einantis vykdomojo viceprezi- 
dento ir ministro pareigas, turi būti atleistas iš pareigų; 

11) įgalioti Venesuelos karines misijas užsienyje arba karines misijas 
valstybės teritorijoje; 

12) įgalioti valstybės vykdomąją valdžią disponuoti neviešuoju nekil- 
nojamuoju turtu, kuris priklauso Tautai, išskyrus įstatymuose nustatytas 
išimtis; 

13) įgalioti valstybės pareigūnus užimti pozicijas, priimti apdovanoji- 
mus ir padėkas iš užsienio valstybių vyriausybių; 

14) įgalioti Respublikos generalinį prokurorą paskirti nuolatinių di- 
plomatinių misijų vadovus; 

15) suteikti Nacionalinio panteono garbės titulus įžymiems Venesue- 
los Bolivaro Respublikos piliečiams, kurie svariai pasitarnavo Respublikai, 
praėjus 25 metams po tokių asmenų mirties; šie sprendimai gali būti pri- 
imti pagal Respublikos Prezidento, dviejų trečdalių valstijų gubernatorių, 
visų valstybinių universitetų rektorių rekomendacijas; 

16) prižiūrėti, kad būtų patenkinti valstijų interesai ir autonomija; 

17) įgalioti Respublikos Prezidentą išvykti iš šalies teritorijos, kai toks 
išvykimas tęsiasi ilgiau nei penkias dienas iš eilės; 

18) įstatymų nustatyta tvarka patvirtinti bet kokias tarptautines sutar- 
tis arba susitarimus, kuriuos pasirašo valstybės vykdomoji valdžia, išsky- 
rus šioje Konstitucijoje nustatytas išimtis; 

19) nustatyti Nacionalinės Asamblėjos vidaus tvarkos taisykles ir tai- 
kyti tokias sankcijas, kaip nurodoma toliau; 

20) perduoti savo narių kvalifikacijas ir pranešti apie jų atsistatydi- 
nimą. Dėl laikino Nacionalinės Asanblėjos atleidimo iš pareigų nuspren- 
džiama, kai už tokį sprendimą balsuoja du trečdaliai dalyvaujančių narių; 

21) organizuoti Nacionalinės Asamblėjos vidaus saugumo institucijas; 

22) priimti ir įgyvendinti Nacionalinės Asamblėjos išlaidų biudžetą, 
atsižvelgiant į valstybės finansines galimybes; 

23) įgyvendinti sprendimus, susijusius su Nacionalinės Asamblėjos 
administraciniu organizavimu ir funkcionavimu; 

24) atlikti kitas funkcijas, numatytos šioje Konstitucijoje arba įstaty- 
muose. 


188 straipsnis 

Asmuo, renkamas Nacionalinės Asamblėjos nariu, privalo: 

1) būti Venesuelos Bolivaro Respublikos pilietis pagal kilmę arba 
įgyjęs šalies pilietybę natūralizacijos būdu ir ne mažiau kaip 15 metų nuo- 
lat gyventi Venesuelos teritorijoje; 

2) būti vyresnis negu 21 metų amžiaus; 

3) ketverius metus prieš rinkimus priklausyti organui, iš kurio jis yra 
renkamas. 

189 straipsnis 

Nacionalinės Asamblėjos nariu negali būti renkamas: 

1) Respublikos Prezidentas, vykdantysis viceprezidentas, ministrai, 
Respublikos Prezidento administracijos sekretorius, autonominių institu- 
tų vadovai ir valstybės įmonių direktoriai, nepraėjus trims mėnesiams po 
to, kai jie netenka savo pareigų; 

2) valstijų arba sostinės apygardos gubernatoriai ir sekretoriai, nepra- 
ėjus trims mėnesiams po to, kai jie netenka savo pareigų; 

3) savivaldybių, valstijų ar nacionalinių autonominių institutų arba 
valstybės įmonių pareigūnai, kai rinkimai vyksta jurisdikcijoje, kurioje 
veikia minėtos institucijos, išskyrus laikinas globos, mokymo arba akade- 
mines pareigas. Su tuo susiję organiniai įstatymai gali numatyti, jog ir kiti 
pareigūnai negali būti renkami. 


190 straipsnis 

Nacionalinės Asamblėjos nariai negali būti verslo kompanijų, kurios 
yra pasirašiusios sutartis su viešojo sektoriaus juridiniais asmenimis, savi- 
ninkais, administratoriais ar direktoriais. Kai svarstomi klausimai, kurie 
susiję su Nacionalinės Asamblėjos narių finansiniais interesais, jie turi su- 
silaikyti nuo balsavimo. 


191 straipsnis 

Nacionalinės Asamblėjos nariams draudžiama eiti kitas viešąsias par- 
eigas be paskyrimo akto, išskyrus mokymo, akademines, laikinas arba glo- 
bos pareigas, jeigu šios pareigos yra ne pagrindinės. 


192 straipsnis 
Nacionalinės Asamblėjos nario kadencija - penkeri metai, jie gali būti 
išrinkti pakartotinai, tačiau ne daugiau kaip dviem kadencijoms iš eilės. 


II skirsnis. Nacionalinės asamblėjos organizavimas 


193 straipsnis 

Nacionalinė Asamblėja sudaro įprastus ir specialius nuolatinius ko- 
mitetus. Komitetas, kurį sudaro ne daugiau kaip 15 asmenų, svarsto nacio- 
nalinės veiklos klausimus. Nacionalinė Asamblėja taip pat turi teisę steig- 
ti laikinus komitetus tyrimų ir mokslo tikslais Statuto nustatyta tvarka; 

Nacionalinė Asamblėja turi teisę steigti arba panaikinti komitetus, jeigu už 
tai balsuoja du trečdaliai Nacionalinės Asamblėjos narių. 


194 straipsnis 

Nacionalinė Asamblėja iš savo narių išrenka Prezidentą ir du vice- 
prezidentus, taip pat vienerių metų kadencijai išrenka vieną sekretorių ir 
pavaduotoją, kuris nėra Nacionalinės Asamblėjos narys. Statutas numato 
taisykles, pagal kurias užimamos laikinos ir nuolatinės pareigybės Nacio- 
nalinėje Asamblėjoje. 


195 straipsnis 

Kai Nacionalinės Asamblėjos darbas laikinai nutrūksta, deleguotas 
nuolatinis komitetas, kurį sudaro Nacionalinės Asamblėjos Prezidentas, 
viceprezidentas ir nuolatinių komitetų prezidentai, dalyvauja sesijoje. 


196 straipsnis 

Deleguoto komiteto įgaliojimai: 

1) sušaukti Nacionalinės Asamblėjos neeilinę sesiją, kai tai yra būtina 
dėl ypač svarbių klausimų; 

2) įgalioti Respublikos Prezidentą išvykti iš Venesuelos teritorijos; 

3) įgalioti valstybės vykdomąją valdžią paskirti papildomus asignavi- 
mus; 

4) paskirti laikinus komitetus, kuriuos sudaro Nacionalinės Asamblė- 
jos nariai; 

5) vykdyti Nacionalinei Asamblėjai priskirtas tyrimų funkcijas; 

6) dviem trečdaliais narių balsų dauguma įgalioti valstybės vykdomą- 
ją valdžią sukurti, pakeisti ar sustabdyti viešųjų paslaugų teikimą paskelb- 
tos nepaprastosios padėties atveju; 

7) vykdyti kitus įgaliojimus, nustatytus šioje Konstitucijoje ir įstaty- 
muose. 


III skirsnis. Nacionalinės asamblėjos nariai 


197 straipsnis 

Nacionalinės Asamblėjos nariai privalo dirbti visą darbo dieną vie- 
šojo intereso naudai ir nuolat tiesiogiai palaikyti ryšį su savo rinkėjais, 
atsižvelgti į jų nuomonę, pasiūlymus ir juos informuoti apie individualią 

ir Nacionalinės Asamblėjos veiklą. Kiekvienais metais jie atsiskaito savo 
rinkėjams toje jurisdikcijoje, kur jie buvo išrinkti, ir gali būti atšaukti refe- 
rendumu šioje Konstitucijoje ir įstatymuose nustatyta tvarka. 


198 straipsnis 
Nacionalinės Asamblėjos narys, kuris yra atšaukiamas, negali būti 
renkamas į jokias viešas pareigas kitos kadencijos laikotarpiu. 


199 straipsnis 

Nacionalinės Asamblėjos nariai nėra atsakingi už balsus ir nuomones, 
išreikštas jų funkcijų atlikimo metu. Jie atsakingi rinkėjams ir teisėkūros 
subjektui šios Konstitucijos ir Statuto nustatyta tvarka. 


200 straipsnis 

Nacionalinės Asamblėjos nariai, vykdydami savo pareigas, turi nelie- 
čiamybę nuo jų išrinkimo iki kadencijos pabaigos arba atsistatydinimo iš 
pareigų. Tik Aukščiausiasis Teisingumo Teismas turi kompetenciją spręsti 
dėl bet kokių nusikaltimų, kuriais kaltinami Nacionalinės Asamblėjos na- 
riai, ir tik Aukščiausiasis Teisingumo Teismas, iš anksto gavęs Nacionali- 
nės Asamblėjos leidimą, turi teisę įsakyti juos suimti ir teisti. Šiurkštaus 
pažeidimo, kurį įvykdo įstatymų leidėjas, atveju, kompetentingos institu- 
cijos gali skirti šiam įstatymų leidėjui namų areštą ir nedelsiant informuoti 
apie šį įvykį Aukščiausiąjį Teisingumo Teismą. Valstybės pareigūnas, pa- 
žeidęs Nacionalinės Asamblėjos narių neliečiamybę, atsako baudžiamojo 
įstatymo nustatyta tvarka. 


201 straipsnis 

Nacionalinės Asamblėjos nariai atstovauja žmonėms ir valstijoms 
kartu, jiems netaikomi jokie mandatai ar instrukcijos, jie balsuoja pagal 
savo sąžinę. Jų balsas Nacionalinėje Asamblėjoje yra asmeninis. 


IV skirsnis. Įstatymų priėmimas 


202 straipsnis 

Įstatymas yra teisės aktas, kurį priima Nacionalinė Asamblėja įstaty- 
mų leidžiamosios sesijos metu. Įstatymai, kuriuos sudaro specifines sritis 
reglamentuojančių sisteminių normų rinkiniai, taip pat gali būti vadinami 
kodeksais. 

203 straipsnis 

Organiniai įstatymai yra tokie įstatymai, kurie taip vadinami pačioje 
Konstitucijoje, priimti viešajai valdžiai organizuoti ar konstitucinėms tei- 
sėms vykdyti, taip pat įstatymai, kurie yra norminis pagrindas kitiems įsta- 
tymams. Prieš prasidedant svarstymams dėl bet kurio organinio įstatymo 
projekto, išskyrus šioje Konstitucijoje nurodytus įstatymus, pirmiausia jam 
turi pritarti du trečdaliai Nacionalinės Asamblėjos podėdyje dalyvaujančių 
narių. Šis parengiamasis balsavimas taip pat patenka į organinio įstatymo 
priėmimo procedūrą. Nacionalinės Asamblėjos priimti organiniai įstatymai 
prieš jų paskelbimą siunčiami į Aukščiausiojo Teisingumo Teismo Konsti- 
tucinį skyrių, kuris sprendžia, ar šie įstatymai yra organiniai. Konstitucinis 
skyrius pateikia sprendimą per dešimt dienų nuo įstatymo gavimo. Jeigu 
Konstitucinis skyrius nusprendžia, jog Nacionalinės Asamblėjos priimtas 
įstatymas nėra organinis, jis netenka organinio įstatymo statuso. Deleguotie- 
ji įstatymai yra tokie įstatymai, kurie trijų penktadalių Nacionalinės Asam- 
blėjos narių balsų dauguma deleguojami Respublikos Prezidentui nustatyti 
jo teisiniam statusui ir įgaliojimams priskirtų reikalų gaires, tikslus ir pagrin- 
dus. Nustatomas deleguotosios įstatymų leidybos vykdymo laikotarpis. 

Įstatymų leidybos iniciatyvos teisę turi: 

1) valstybės vykdomoji valdžia; 

2) deleguotieji ir nuolatiniai komitetai; 

3) ne mažiau kaip trys Nacionalinės Asamblėjos nariai; 

4) Aukščiausiasis Teisingumo Teismas - dėl įstatymų, susijusių su tei- 
siniais procesais ir jų organizavimu; 

5) piliečių valdžia - dėl įstatymų, susijusių su organais, kuriuos sudaro 
piliečiai; 

6) rinkimų valdžia - dėl rinkimų įstatymų; 

7) ne mažiau kaip 0,1 96 visų rinkėjų; 

8) valstijų įstatymų leidžiamoji taryba - dėl įstatymų, susijusių su 
valstijomis. 


205 straipsnis 

Dėl įstatymų projektų, kuriuos pagal anksčiau nurodyto straipsnio 
nuostatas pateikia piliečiai, diskusija turi būti inicijuota ne vėliau kaip ki- 
tos įstatymų leidžiamosios sesijos metu. Jei svarstymai neprasideda minėtu 
laiku, įstatymų projektas pateikiamas priimti referendumui įstatymų nu- 
statyta tvarka. 


1138 


Venesuelos Bolivaro Respublikos Konstitucija 


206 straipsnis 

Kai įstatymų projektai susiję su valstijomis, Nacionalinė Asamblėja 
per valstijos Įstatymų leidžiamąją tarybą turi konsultuotis su valstijomis. 
Konsultavimosi su piliečiais mechanizmus ir kitas tarybos institucijas dėl 
šių reikalų svarstymo nustato įstatymai. 


207 straipsnis 

Tam, kad įstatymas būtų priimtas, kiekvienas įstatymo projektas turi 
būti svarstomas du kartus, skirtingomis dienomis, atsižvelgiant į taisykles, 
nustatytas šioje Konstitucijoje ir Statute. Kai įstatymų projektui pritarta, šį 
įstatymą paskelbia Nacionalinės Asamblėjos Prezidentas. 


208 straipsnis 

Pirmosios stadijos metu svarstomas įstatymų leidybos iniciatyvos 
pareiškimas, įvertinami įstatymo projekto tikslai, apimtis, įgyvendinimo 
galimybės ir tinkamumas, apsvarstomi įstatymo projekto straipsniai. Po 
pirmojo svarstymo įstatymo projektas perduodamas svarstyti atitinkamam 
Nacionalinės Asamblėjos komitetui pagal kompetenciją. Jeigu įstatymo 
projektas yra susijęs su kelių komitetų veiklos kryptimis, įsteigtas mišrus 
komitetas atlieka tyrimą ir parengia pranešimą. Komitetas sprendimą dėl 
įstatymo projekto turi paskelbti ne vėliau kaip per 30 dienų. 


209 straipsnis 

Kai įstatymo projektas apsvarstomas komitete, prasideda antroji 
svarstymo stadija Nacionalinės Asamblėjos posėdyje, kurios metu apta- 
riamas kiekvienas jo straipsnis. Jeigu įstatymo projektui pritariama be pa- 
taisų, jis priimamas. Jeigu įstatymo projektas yra pataisomas, jis turi būti 
grąžintas komitetui, kuris priima sprendimą dėl šių pataisų ne vėliau kaip 
po 15 dienų. Kai komiteto pateikta įstatymo projekto redakcija pateikiama 
svarstyti plenarinės Nacionalinės Asamblėjos sesijos metu, jis dauguma 
balsų sprendžia dėl bet kuriame straipsnyje esančių prieštaravimų, taip pat 
dėl bet kuriuose kituose susijusiuose straipsniuose esančių prieštaravimų. 
Kai šie prieštaravimai yra panaikinami, įstatymą paskelbia Nacionalinės 
Asamblėjos Prezidentas. 


210 straipsnis 

Svarstymas dėl įstatymo projektų, kurie neapsvarstyti iki įstatymų 
leidžiamosios sesijos pabaigos, pratęsiamas kitos reguliarios sesijos metu 
arba specialiosios sesijos metu. 

211 straipsnis 

Svarstymo ir pritarimo įstatymų projektams procedūros metu Naci- 
onalinė Asamblėja ar nuolatiniai komitetai turi konsultuotis su kitomis 
valstybės institucijomis, piliečiais ir organizuota visuomene tam, kad ir jie 
išsakytų savo nuomonę svarstomu klausimu. Teisę išsakyti nuomonę dėl 
įstatymų projektų svarstymo turi: Ministrų kabinetas, kaip vykdomosios 
valdžios atstovai; tie Aukščiausiojo Teisingumo Teismo teisėjai, kurie pa- 
skirti atstovauti teisminei valdžiai; piliečių valdžios atstovas, kurį paskiria 
Respublikos etikos taryba; rinkimų institucijų nariai; valstijos, per atstovą, 
paskirtą valstijos Įstatymų leidžiamosios tarybos; ir taip pat organizuotos 
visuomenės atstovai Nacionalinės Asamblėjos statuto nustatyta tvarka. 


212 straipsnis 
Įstatymo tekstas pradedamas fraze: „Venesuelos Bolivaro Respublikos 
Nacionalinė Asamblėja skelbia:“ 


213 straipsnis 

Priimtas įstatymas skelbiamas dviem egzemplioriais, kurių autentiš- 
kumą pasirašydami patvirtina Nacionalinės Asamblėjos Prezidentas, du 
viceprezidentai ir sekretorius, nurodydami pasirašymo datą. Vieną priim- 
to įstatymo egzempliorių Nacionalinės Asamblėjos Prezidentas nusiunčia 
Respublikos Prezidentui paskelbti. 


214 straipsnis 

Respublikos Prezidentas paskelbia priimtą įstatymą per dešimt dienų 
nuo gavimo dienos. Per šį laikotarpį Respublikos Prezidentas motyvuotu pa- 
reiškimu, įformintu Ministrų kabineto nutarimu, turi teisę prašyti Nacionali- 
nę Asamblėją pataisyti bet kurią įstatymo nuostatą arba atmesti įstatymo dalį 
ar visą įstatymą. Nacionalinė Asamblėja visų savo narių balsų dauguma ap- 
svarsto klausimus, kuriuos iškėlė Respublikos Prezidentas, ir tada nusiunčia 
jam įstatymą paskelbti. Respublikos Prezidentas paskelbia įstatymą per pen- 
kias dienas nuo jo gavimo be naujų prieštaravimų galimybės. Jei Respublikos 
Prezidentas mano, kad Nacionalinės Asamblėjos pateiktas paskelbti įstatymas 
ar kuris nors jo straipsnis prieštarauja Konstitucijai, jis turi teisę per dešimt 
dienų pareikalauti Aukščiausiojo Teisingumo Teismo Konstitucinio skyriaus 
sprendimo. Toks sprendimas priimamas per 15 dienų nuo Respublikos Prezi- 
dento kreipimosi. Jeigu Aukščiausiasis Teisingumo Teismas nusprendžia, kad 
įstatymas neprieštarauja Konstitucijai arba nepriima sprendimo per minėtą 

terminą, Respublikos Prezidentas privalo paskelbti įstatymą per penkias die- 
nas nuo Aukščiausiojo Teisingumo Teismo sprendimo priėmimo dienos arba 
nuo anksčiau minėto 15 dienų termino pasibaigimo dienos. 


215 straipsnis 
Įstatymas skelbiamas oficialiame Respublikos leidinyje. 


216 straipsnis 

"Tuo atveju, kai Respublikos Prezidentas nepaskelbia įstatymo anks- 
čiau nurodytais terminais ir tvarka, jį paskelbia Nacionalinės Asamblėjos 
Prezidentas ir du viceprezidentai, nedarydami poveikio Respublikos Pre- 
zidento atsakomybei dėl to, kad jis nepasirašė Nacionalinės Asamblėjos 
priimto įstatymo. 


217 straipsnis 

Įstatymų, kuriais ratifikuojamos tarptautinės sutartys, susitarimai arba 
konvencijos, paskelbimo tvarka priskiriama valstybės vykdomosios val- 
džios diskrecijai, atsižvelgiant į tarptautinę praktiką ir naudą Respublikai. 


218 straipsnis 

Įstatymus panaikina kiti įstatymai, priimti referendumu, išskyrus šio- 
je Konstitucijoje nustatytas išimtis. Įstatymas gali būti keičiamas iš dalies 
arba visas. Iš dalies keičiamas įstatymas publikuojamas viename tekste, į 
kurį įeina ir priimtos pataisos. 


V skirsnis. PROCEDŪROS 


219 straipsnis 

Pirmoji eilinė Nacionalinės Asamblėjos įstatymų leidžiamoji sesija be 
išankstinio įspėjimo prasideda kiekvienų metų sausio 5 d. arba pirmąją 
dieną, einančią po šios datos, kai tai yra įmanoma, ir tęsiasi iki rugpjūčio 
15 d. Antroji sesija prasideda rugsėjo 15 d. arba pirmąją dieną, einančią po 
šios datos, kai tai yra įmanoma, ir pasibaigia gruodžio 15 d. 


220 straipsnis 

Nacionalinė Asamblėja sušaukiama į specialias sesijas svarstyti klau- 
simų, kurie yra numatyti darbotvarkėje, arba bet kurių kitų susijusių klau- 
simų. Nacionalinė Asamblėja gali svarstyti bet kuriuos kitus klausimus, 
daugumos narių balsais paskelbtus skubiais. 

221 straipsnis 

Nacionalinio Asamblėjos steigiamosios ir kitų sesijų, taip pat komite- 
tų veiklos reikalavimus bei procedūras reglamentuoja Statutas. Kvorumas 
negali būti mažesnis nei Nacionalinės Asamblėjos narių dauguma. 


222 straipsnis 

Nacionalinė Asamblėja turi įgaliojimus vykdyti parlamentinės kon- 
trolės funkciją šiais mechanizmais: parlamentinės apklausos, tyrimais, 
paklausimais, įgaliojimų suteikimu šioje Konstitucijoje ir įstatymuose nu- 
statyta tvarka, taip pat bet kuriais kitais įstatymuose ir Statute numatytais 
mechanizmais. Vykdydama parlamentinę kontrolę, Nacionalinė Asamblė- 
ja turi teisę pateikti išvadas dėl politinės valstybės pareigūnų atsakomybės 
ir prašyti piliečių pagalbos, inicijuodama atitinkamus veiksmus tam, kad ši 
atsakomybė būtų įgyvendinta. 


223 straipsnis 

Nacionalinė Asamblėja ar jos komitetai turi įgaliojimus vadovauti ty- 
rimams, susijusiems su jų kompetencijai priskirtais klausimais Statuto nu- 
statyta tvarka. Visi valstybės pareigūnai privalo pateikti šiems komitetams 
bet kokią informaciją ir dokumentus, reikalingus jų funkcijoms vykdyti, 
už šios pareigos nevykdymą taikoma įstatymuose nustatyta atsakomybė. 
Privatūs asmenys taip pat turi šią pareigą, nepažeidžiant teisių ir garantijų, 
nustatytų šioje Konstitucijoje. 


224 straipsnis 

Tyrimo įgaliojimų vykdymas negali paveikti kitų valstybės institucijų 
kompetencijos, teisėjams nustatyta pareiga priimti įrodymus iš Nacionali- 
nės Asamblėjos ir jos komitetų. 


II skyrius. VALSTYBĖS VYKDOMOJI VALDŽIA 


I skirsnis. Respublikos prezidentas 


225 straipsnis 

Vykdomoji valdžia priklauso Respublikos Prezidentui, vykdančiajam 
viceprezidentui, Ministrų kabinetui ir kitiems pareigūnams, kaip nustatyta 
šioje Konstitucijoje ir įstatymuose. 

226 straipsnis 
Respublikos Prezidentas yra valstybės ir vykdomosios valdžios vado- 
vas, turintis įgaliojimus vadovauti Vyriausybės veiksmams. 


227 straipsnis 

Respublikos Prezidentu gali būti renkamas ne jaunesnis nei 30 metų 
amžiaus Venesuelos Bolivaro Respublikos pilietis pagal kilmę, neturintis 
jokios kitos pilietybės, nepriklausantis dvasininkijai ir nepripažintas kaltu 
įsiteisėjusiu teismo nuosprendžiu, taip pat atitinkantis kitus reikalavimus, 
nurodytus šioje Konstitucijoje. 


228 straipsnis 

Respublikos Prezidentas yra renkamas visuotiniu, tiesioginiu ir slaptu 
balsavimu įstatymų nustatyta tvarka. Išrinktu Respublikos Prezidentu lai- 
komas tas kandidatas, kuris gavo daugumą visų rinkimuose dalyvavusių 
rinkėjų balsų. 


229 straipsnis 

Asmuo, einantis vykdančiojo viceprezidento, ministro, gubernato- 
riaus ar mero pareigas, tą dieną, kai praneša apie savo kandidatūrą arba bet 
kuriuo metu nuo šios datos iki Respublikos Prezidento rinkimų dienos, 
negali būti renkamas Respublikos Prezidentu. 


230 straipsnis 
Respublikos Prezidento kadencija - šešeri metai. Respublikos Prezi- 
dentas gali būti renkamas antrajai kadencijai tik vieną kartą. 


231 straipsnis 

Išrinktas kandidatas pradeda eiti Respublikos Prezidento pareigas pir- 
mųjų jo konstitucinės kadencijos metų sausio 10 d., kai duoda priesaiką 
Nacionalinėje Asamblėjoje. Jeigu dėl bet kurios nenumatytos priežasties as- 
muo, išrinktas Respublikos Prezidentu, negali būti prisaikdintas Nacionali- 
nėje Asamblėjoje, jis duoda priesaiką Aukščiausiajame Teisingumo Teisme. 


232 straipsnis 

Respublikos Prezidentas yra atsakingas už savo veiksmus, jam priskir- 
tų pareigų ir įsipareigojimų vykdymą. Respublikos Prezidentas užtikrina 
Venesuelos piliečių teises ir laisves, taip pat Respublikos nepriklausomybę, 

teritorinį vientisumą, suverenitetą ir gynybą. Nepaprastosios padėties pa- 
skelbimas nekeičia nei Respublikos Prezidento, nei vykdančiojo viceprezi- 
dento ar Ministrų kabineto atsakomybės, nurodytos šioje Konstitucijoje ir 


įstatymuose. 


233 straipsnis 

Respublikos Prezidento įgaliojimai nutrūksta visam laikui dėl bet 
kurios iš šių priežasčių: mirties; atsistatydinimo; pašalinimo iš pareigų 
Aukščiausiojo Teisingumo Teismo sprendimu; nuolatinės fizinės arba 
psichinės negalios, pagal medicinos komisijos, kurią paskiria Aukščiau- 
siasis Teisingumo Teismas, išvadą, kurią patvirtina Nacionalinė Asam- 
blėja; pašalinimo iš pareigų referendumu. Kai išrinktojo Prezidento įga- 
liojimai nutrūksta visam laikui dar iki jo inauguracijos, Prezidentas turi 
būti renkamas iš naujo visuotinių ir tiesioginių rinkimų būdu, kurie turi 
įvykti per 30 ateinančių dienų. Iki naujojo Prezidento rinkimų ir inaugu- 
racijos, Respublikos Prezidento pareigas eina Nacionalinės Asamblėjos 
Prezidentas. Kai išrinktojo Respublikos Prezidento įgaliojimai nutrūksta 
visam laikui per pirmuosius ketverius konstitucinės kadencijos metus, 
Respublikos Prezidentas turi būti renkamas iš naujo visuotinių ir tiesio- 
ginių rinkimų metu, kurie rengiami per 30 ateinančių dienų. Iki naujo- 
jo Prezidento rinkimų ir inauguracijos Respublikos Prezidento pareigas 
eina vykdantysis viceprezidentas. Anksčiau aprašytais atvejais naujai 
išrinktas Respublikos Prezidentas eina pareigas likusį konstitucinės ka- 
dencijos laikotarpį. Jeigu Respublikos Prezidento įgaliojimai nutrūksta 
visam laikui per paskutinius dvejus jo konstitucinės kadencijos metus, 
vykdantysis viceprezidentas vykdo Respublikos Prezidento pareigas iki 
kadencijos pabaigos. 


234 straipsnis 

Respublikos Prezidentą, kurio įgaliojimai nutrūksta visam laikui, 
pakeičia vykdantysis viceprezidentas iki 90 dienų laikotarpiui, kuris gali 
būti pratęstas dar vienam 90 dienų laikotarpiui Nacionalinės Asamblėjos 
sprendimu. Jeigu laikinas įgaliojimų nutraukimas tęsiasi daugiau kaip 90 
dienų iš eilės, Nacionalinė Asamblėja turi teisę savo narių balsų dauguma 
priimti sprendimą dėl įgaliojimų nutraukimo visam laikui. 

235 straipsnis 

Jei Respublikos Prezidentas nori išvykti iš Venesuelos Bolivaro Res- 
publikos teritorijos ilgesniam nei penkių dienų laikotarpiui iš eilės, jis turi 
gauti Nacionalinės Asamblėjos arba deleguotojo komiteto leidimą. 


II skirsnis. Respublikos prezidentas 


236 straipsnis 

Respublikos Prezidento kompetencija ir pareigos: 

1) įgyvendinti bei vykdyti šią Konstituciją ir įstatymus; 

2) vadovauti Vyriausybei; 

3) paskirti ir atleisti iš pareigų vykdantįjį viceprezidentą ir ministrus; 

4) spręsti pagrindinius Respublikos užsienio politikos klausimus, pa- 
sirašyti ir ratifikuoti tarptautines sutartis, susitarimus ar konvencijas; 

5) vadovauti valstybės ginkluotosioms pajėgoms, būti vyriausiuoju 
kariuomenės vadu, vykdyti aukščiausią hierarchinę valdžią ir nustatyti jų 
kontingentą; 

6) eiti vyriausiojo šalies ginkluotųjų pajėgų vadovo pareigas, suteikti 
jų pareigūnams pulkininko ar karinio jūrų laivyno kapitono ir aukštesnius 
karinius laipsnius, išimtine tvarka skirti juos į pareigas; 

7) skelbti nepaprastąją padėtį ir nustatyti žmogaus teisių apribojimus 
šios Konstitucijos numatytais atvejais; 

8) duoti teisines pasekmes turinčius vykdomuosius įsakymus, suteikti 
įgaliojimus veikti; 

9) sušaukti neeilines Nacionalinės Asamblėjos sesijas; 

10) išleisti įstatymus įgyvendinančias taisykles, visiškai arba iš dalies 
nekeičiant įstatymų esmės, paskirties ir priežasties; 

11) valdyti nacionalinį valstybės biudžetą; 

12) derėtis dėl valstybės paskolų; 

13) skirti specialius biudžeto asignavimus, iš anksto gavus Nacionali- 
nės Asamblėjos arba deleguoto komiteto leidimą; 

14) sudaryti sutartis dėl nacionalinių interesų šioje Konstitucijoje ir 
įstatymuose nustatyta tvarka; 

15) skirti į pareigas Respublikos generalinį prokurorą ir nuolatinių di- 
plomatinių misijų vadovus, gavus išankstinį Nacionalinės Asamblėjos arba 
deleguoto komiteto leidimą; 

16) paskirti ir atleisti iš pareigų šioje Konstitucijoje ar įstatymuose nu- 
matytus valstybės pareigūnus; 

17) asmeniškai arba per vykdantįjį viceprezidentą svarstyti Nacionali- 
nės Asamblėjos ataskaitas arba specialius pranešimus; 

18) parengti nacionalinį plėtros planą ir, gavus išankstinį Nacionali- 
nės Asamblėjos pritarimą, vadovauti jo įgyvendinimui; 

19) teikti malonę nuteistiesiems; 

20) nustatyti ministerijų ir kitų valstybės viešojo valdymo subjektų 
skaičių, struktūrą ir kompetenciją, taip pat Ministrų kabineto struktūrą ir 
funkcijas, atsižvelgiant į principus ir gaires, išdėstytas atitinkamuose įsta- 
tymuose; 

21) paleisti Nacionalinę Asamblėją šioje Konstitucijoje numatytais 
atvejais; 

22) duoti nurodymus šioje Konstitucijoje numatytais atvejais; 

23) rengti ir pirmininkauti Nacionalinės gynybos tarybos posėdžiams; 

24) vykdyti kitas pareigas ir įgaliojimus, kuriuos Respublikos Prezi- 
dentui suteikia ši Konstitucija ir įstatymai. 

Respublikos Prezidentas Ministrų kabineto posėdžių metu vykdo įga- 
liojimus, nurodytus šio straipsnio 7, 8, 9, 10, 12, 13, 14, 18, 20, 21 ir 22 
punktuose, ir visus kitus įgaliojimus, kurie pagal įstatymus jam gali būti 
suteikti tokiu pačiu būdu. Tam, kad Respublikos Prezidento aktai įsigalio- 
tų, išskyrus tuos, kurie yra nurodyti šio straipsnio 3 ir 5 puntuose, jie turi 
būti kontrasignuoti vykdančiojo viceprezidento ir už tai atsakingo minis- 
tro ar ministrų. 


237 straipsnis 

Kiekvienais metais eilinės sesijos metu, per pirmąsias dešimt dienų 
nuo Nacionalinės Asamblėjos susirinkimo, Respublikos Prezidentas asme- 
niškai perskaito pranešimą Nacionalinėje Asamblėjoje, kuriame apžvelgia 
praėjusių metų politinius, ekonominius, socialinius savo administracijos 
vykdomos veiklos aspektus. 


III skirsnis. Vykdantysis viceprezidentas 


238 straipsnis 
Vykdantysis viceprezidentas yra tiesiogiai pavaldus ir glaudžiai ben- 
dradarbiauja su Respublikos Prezidentu, pastarajam vadovaujant šalies 

vykdomajai valdžiai. Vykdantysis viceprezidentas turi atitikti Respublikos 
Prezidentui keliamus reikalavimus ir negali būti su juo susijęs kraujo ar 
santuokiniais ryšiais. 


239 straipsnis 

Vykdančiojo viceprezidento įgaliojimai: 

1) bendradarbiauti su Respublikos Prezidentu vadovaujant Vyriausy- 
bei; 

2) koordinuoti valstybės viešąjį valdymą pagal Respublikos Preziden- 
to nurodymus; 

3) siūlyti Respublikos Prezidentui paskirti arba atleisti iš pareigų mi- 
nistrus; 

4) pirmininkauti Ministrų kabinetui, iš anksto gavus Respublikos Pre- 
zidento leidimą; 

5) koordinuoti vykdomosios valdžios ir Nacionalinės Asamblėjos 
santykius; 

6) pirmininkauti Federalinės Vyriausybės tarybai; 

7) skirti ir atleisti iš pareigų tuos Vyriausybės pareigūnus, kurių skyri- 
mas pagal įstatymus niekam kitam nėra patikėtas; 

8) pavaduoti Respublikos Prezidentą, kai jis negali laikinai vykdyti 
savo pareigų; 

9) vykdyti Respublikos Prezidento jam pavestas funkcijas; 

10) vykdyti kitus įgaliojimus, priskiriamus jam pagal šią Konstituciją 
ir įstatymus. 


240 straipsnis 

Jis gali būti pašalintas iš pareigų pareiškus nepasitikėjimą, jei už tokį 
sprendimą balsuoja ne mažiau kaip du trečdaliai Nacionalinės Asamblė- 
jos narių. Pašalintas iš pareigų pareigūnas neturi teisės eiti vykdančiojo 
viceprezidento ar ministro pareigų iki pareigas einančio Respublikos Pre- 
zidento kadencijos pabaigos. Trečiasis vykdančiojo viceprezidento atlei- 
dimas dėl nepasitikėjimo pareiškimo tos pačios Respublikos Prezidento 
kadencijos metu suteikia teisę Respublikos Prezidentui paleisti Nacionali- 
nę Asamblėją. Nacionalinės Asamblėjos paleidimo tvarka apima rinkimų 
rengimą ir naujos įstatymų leidžiamosios valdžios formavimą per 60 dienų 
nuo senosios paleidimo. Nacionalinė Asamblėja negali būti paleista pasku- 
tiniais jos konstitucinės kadencijos metais. 

241 straipsnis 
Vykdantysis viceprezidentas yra atskaitingas už savo veiksmus pagal 
šią Konstituciją ir įstatymus. 


IV skirsnis. MINISTRAI IR MINISTRŲ KABINETAS 


242 straipsnis 

Ministrai yra tiesiogiai pavaldūs Respublikos Prezidentui ir kartu su 
juo bei vykdančiuoju viceprezidentu sudaro Ministrų kabinetą. Respubli- 
kos Prezidentas pirmininkauja Ministrų kabineto posėdžiams, tačiau jam 
suteikta teisė įgalioti vykdomajį viceprezidentą vadovauti posėdžiams, kai 
Respublikos Prezidentas negali dalyvauti. Priimtus sprendimus tvirtina 
Respublikos Prezidentas. Vykdantysis viceprezidentas ir ministrai yra kar- 
tu atsakingi už Ministrų kabineto sprendimus, išskyrus tuos atvejus, kai jie 
susilaikė arba balsavo prieš tokį sprendimą. 


243 straipsnis 

Respublikos Prezidentas turi teisę skirti valstybės ministrus, kurie 
ne tik dalyvavauja Ministrų kabineto veikloje, bet ir pataria Respublikos 
Prezidentui ir vykdančiajam viceprezidentui klausimais, kurie priskirti jų 
kompetencijai. 


244 straipsnis 

Ministru gali būti vyresnis negu 25 metų amžiaus Respublikos pilietis, 
išskyrus šioje Konstitucijoje nustatytas išimtis. Ministrai yra atsakingi už 
savo veiksmus pagal šią Konstituciją ir įstatymus, pasibaigus metams per 
60 dienų pateikia Nacionalinei Asamblėjai pakankamą ir racionalią metinę 
praėjusių metų veiklos ataskaitą. 


245 straipsnis 

Ministrai turi teisę pasisakyti Nacionalinėje Asamblėjoje ir komite- 
tuose. Jie turi teisę dalyvauti Nacionalinės Asamblėjos posėdyje be teisės 
balsuoti. 


246 straipsnis 

Pareiškus nepasitikėjimą ministru, jis pašalinamas iš pareigų, jei už tai 
balsuoja ne mažiau kaip trys penktadaliai Nacionalinės Asamblėjos narių. 
Pašalintas pareigūnas neturi teisės eiti vykdančiojo viceprezidento arba 

ministro pareigų iki pareigas einančio Respublikos Prezidento kadencijos 
pabaigos. 


V skirsnis. Respublikos generalinis prokuroras 


247 straipsnis 

Respublikos generalinio prokuroro administracija pataria, gina, ats- 
tovauja teisme turtinius Respublikos interesus ir teikia konsultacijas dėl 
sutarčių, kuriomis įgyvendinamas valstybės viešasis interesas, patvirtini- 
mo. Šios administracijos struktūrą, kompetenciją ir funkcijas nustato or- 
ganiniai įstatymai. 


248 straipsnis 

Už Respublikos generalinio prokuroro administraciją yra atsakingas 
irjai vadovauja Respublikos generalinis prokuroras, padedamas kitų parei- 
gūnų, kaip nustatyta su tuo susijusiuose organiniuose įstatymuose. 


249 straipsnis 

Respublikos generalinis prokuroras turi atitikti Aukščiausiojo Tei- 
singumo Teismo teisėjams keliamus reikalavimus. Respublikos generalinį 
prokurorą skiria Respublikos Prezidentas Nacionalinės Asamblėjos prita- 
rimu. 


250 straipsnis 
Respublikos generalinis prokuroras dalyvauja ir turi teisę kalbėti Mi- 
nistrų kabineto posėdžiuose. 


VI skirsnis. Valstybės taryba 


251 straipsnis 

Valstybės Taryba yra aukščiausiasis vyriausybės ir viešojo valdymo 
institucijų konsultacinis organas valstybėje. Atsižvelgdama į nacionalinius 
interesus, ji teikia politines rekomendacijas dėl itin svarbių klausimų, dėl 
kurių Respublikos Prezidentas prašo Valstybės Tarybos nuomonės. Valsty- 
bės Tarybos funkcijas ir įgaliojimus nustato įstatymai. 


252 straipsnis 
Valstybės Tarybai vadovauja vykdantysis viceprezidentas, penkis jos 
atstovus skiria Respublikos Prezidentas; vieną atstovą skiria Nacionalinė 

Asamblėja; vieną atstovą skiria Aukščiausiasis Teisingumo Teismas ir vie- 
ną valstijos gubernatorių skiria visi aukščiausi valstijų vadovai kartu. 


III skyrius. TEISMINĖ VALDŽIA IR TEISINĖ SISTEMA 


I skirsnis. Bendrosios nuostatos 


253 straipsnis 

Teisingumas kyla iš piliečių valios ir vykdomas Respublikos vardu 
įstatymų nustatyta tvarka. Institucijoms, turinčioms teisminę valdžią, įsta- 
tymų numatyta tvarka pavesta spręsti visas bylas ir klausimus, įeinančius į 
jų kompetenciją, priimti sprendimus ir užtikrinti jų vykdymą. Teisingumo 
sistemą sudaro Aukščiausiasis Teisingumo Teismas, kiti teismai, Valstybės 
prokurorų tarnyba, Žmonių gynėjo tarnyba, nusikaltimų tyrimo organai, 
teisėjų padėjėjai ir tarnautojai, penitencinė sistema, alternatyvios justicijos 
priemonės, piliečiai, dalyvaujantys vykdant teisingumą, advokatai. 


254 straipsnis 

Teisminė valdžia yra nepriklausoma, todėl Aukščiausiojo Teisingu- 
mo Teismo veikla, finansinavimas ir valdymas turi autonomiją. Šiuo tikslu 
nacionaliniame valstybės biudžete teisingumo sistemai yra skiriama kin- 
tamoji metinė suma, lygi bent jau 2 96 įprasto nacionalinio valstybės biu- 
džeto tam, kad sistema veiktų veiksmingai; ši suma negali būti sumažinta 
arba pakeista be išankstinio Nacionalinės Asamblėjos pritarimo. Teisminė 
valdžia neturi teisės nustatyti kokių nors mokesčių ar rinkliavų ir reikalau- 
ti sumokėti už savo paslaugas. 


255 straipsnis 

Paskyrimas į teisėjų pareigas ir teisėjų paaukštinimas vykdomas viešų- 
jų konkursų būdu, siekiant užtikrinti tinkamus kandidatų, kuriuos atrenka 
teisininkų komisija, gebėjimus ir kompetenciją įstatymų nustatyta tvarka 
ir sąlygomis. Už teisėjų paskyrimą ir teisėjų priesaiką atsako Aukščiausiasis 
Teisingumo Teismas. Piliečių dalyvavimą teisėjų atrankose ir paskyrimo į 
pareigas procese garantuoja įstatymai. Teisėjai pašalinami arba laikinai at- 
leidžiami iš pareigų tik pagal aiškiai įstatymuose numatytas teisines proce- 
dūras. Įstatymuose numatytos priemonės skatina teisėjų profesionalumą, 
universitetai bendradarbiauja siekiant šio tikslo, organizuodami atitinka- 
mas teisės mokslo programas ir specializuotus teismų praktikos mokymus. 

Teisėjai asmeniškai atsako už nepagrįstą neveikimą, delsimą ar klaidas, už 
proceso taisyklių nesilaikymą, atsisakymą vykdyti teisingumą, šališkumą, 
kyšininkavimo ir piktnaudžiavimo įgaliojimais nusikaltimus. 


256 straipsnis 

Siekiant užtikrinti teismo pareigūnų, teisėjų, Valstybės prokurorų 
tarnybos prokurorų ir valstybės gynėjų nešališkumą ir nepriklausomumą 
atliekant oficialias funkcijas, jiems neleidžiama įgyvendinti savo teisių bal- 
suoti, dalyvauti priešiškų politinių, profesinių asociacijų, prekybos unijų 
arba panašių organizacijų veikloje nuo jų paskyrimo dienos iki tol, kol jie 
eina pareigas; taip pat tiesiogiai arba per bet kurį kitą asmenį dalyvauti 
pelno siekiančioje privačioje veikloje, kuri nesuderinama su jų oficialiomis 
pareigomis; taip pat atlikti kitas valstybines funkcijas, išskyrus švietimo 
veiklą. Teisėjams draudžiama jungtis į tarpusavio asociacijas. 


257 straipsnis 

Procedūra yra esminė teisingumo vykdymo priemonė. Procesinės 
normos užtikrina teisinių formalumų paprastumą, vientisumą ir veiks- 
mingumą, jos įgyvendinamos operatyvių, žodinių ir viešų procedūrų 
būdu. Teisingumas neturi būti aukojamas dėl neesminių formalumų ne- 
silaikymo. 


258 straipsnis 

Taikos teisėjas bendruomenėse renkamas pagal įstatymus. Taikos tei- 
sėjai renkami visuotiniu, tiesioginiu ir slaptu balsavimu įstatymo nustatyta 
tvarka. Įstatymas turi skatinti arbitražo, taikinimo, mediacijos ir kitas al- 
ternatyvias ginčų sprendimo priemones. 


259 straipsnis 

Kompetencija nagrinėti administracinius ginčus priklauso Aukš- 
čiausiajam Teisingumo Teismui ir kitiems įstatymuose numatytiems teis- 
mams. Organai, turintys jurisdikciją nagrinėti administracinius ginčus, 
yra įgalioti panaikinti bendrus ar individualius aktus, kurie prieštarauja 
teisei, įskaitant tuos, kurie priimti viršijant kompetenciją; įpareigoti su- 
mokėti baudas ir atlyginti žalą, dėl kurios administracija yra atsakinga; 
nagrinėti ieškinius, kylančius iš viešųjų paslaugų teikimo; atkurti ginčo 
šalių teisinę padėtį, buvusią iki neteisėtų ir žalą sukėlusių administracinių 
aktų priėmimo. 

260 straipsnis 

Teisėtos vietinių gyventojų institucijos turi įgaliojimus taikyti terito- 
rinio lygmens teisingumo sistemos kompetenciją jų bendruomenėse pagal 
vietinių gyventojų protėvių tradicijas, taisykles ir procedūras, jeigu tai ne- 
prieštarauja šiai Konstitucijai, įstatymams ir viešajai tvarkai. Būdus, kuriais 
ši specialioji kompetencija turi būti derinama su nacionaline teisine siste- 
ma, nustato įstatymas. 


261 straipsnis 

Karinė baudžiamoji jurisdikcija yra teisminės valdžios sudedamoji 
dalis, jos teisėjai atrenkami konkurso būdu. Jos kompetenciją, struktūrą ir 
veiklos būdus reglamentuoja kaltinamoji sistema, atsižvelgiant į organinį 
Karo teisingumo kodeksą. Už nusikaltimų vykdymą, žmogaus teisių pažei- 
dimus ir žmonijos teisių pažeidimus teisiama bendrosios kompetencijos 
teismuose. Karo teismų kompetencija apsiriboja karinio pobūdžio nusi- 
kaltimais. Tiek, kiek nenumatyta šioje Konstitucijoje, teismų specialiąją 
kompetenciją, struktūrą ir veiklą reglamentuoja įstatymai. 


II skirsnis. Aukščiausiasis Teisingumo Teismas 


262 straipsnis 

Aukščiausiasis Teisingumo Teismas posėdžiauja plenarinėje sesijoje 
ir Konstituciniame, Politiniame / Administraciniame, Rinkimų, Civilinių 
skundų, Baudžiamajame apeliaciniame ir Socialiniame apeliaciniame sky- 
riuose, kurių sudėtis ir kompetencija nustatoma tai reglamentuojančiame 
organiniame akte. Socialinio skyriaus kompetencija apima klausimus, su- 
sijusius su skundais žemės ūkio, darbo ir nepilnamečių reikalų srityse. 


263 straipsnis 

Norėdamas tapti Aukščiausiojo Teisingumo Teismo teisėju asmuo 
privalo: 

1) būti Respublikos piliečiu pagal kilmę; 

2) būti garbingu piliečiu; 

3) turėti pripažintą teisininko kvalfikaciją; turėti nepriekaištingą re- 
putaciją; turėti ne mažesnę kaip 15 metų teisinio darbo patirtį ir magis- 
tro arba daktaro laipsnį teisės mokslų srityje arba turėti ne mažesnę kaip 
15 metų patirtį einant universiteto teisės profesoriaus pareigas, šį terminą 
skaičiuojant nuo profesoriaus vardo suteikimo dienos arba būti to skyriaus 


1152 


Venesuelos Bolivaro Respublikos Konstitucija 


specializacijos, į kurį jis kandidatuoja, aukštesnės instancijos teismo teisė- 
ju, jeigu pripažįstama, kad teisėjo pareigas jis nepriekaištingai ėjo ne ma- 
žiau kaip pastaruosius 15 metų; 

4) atitikti kitus įstatymuose nustatytus reikalavimus. 


264 straipsnis 

Aukščiausiojo Teisingumo Teismo teisėjai renkami vienai 12 metų ka- 
dencijai. Rinkimų procedūrą nustato įstatymas. Visais atvejais kandidatus 
gali pasiūlyti Teisėjų nominacijų komitetas, taip pat galima kandidatuoti 
savo iniciatyva arba organizacijų, susijusių su ta teisės sritimi, iniciatyva. 
Susipažinęs su bendruomenės nuomone, Teisėjų nominacijų komitetas 
atlieka pirmąją kandidatūrų atranką ir teikia jas visuomenei svarstyti, ji 
atlieka antrąją atranką, po kurios kandidatai teikiami Nacionalinei Asam- 
blėjai priimti galutinį sprendimą. Piliečiai gali pareikšti prieštaravimą dėl 
bet kurios kandidatūros, nurodant motyvus Teisėjų nominacijų komitetui 
arba Nacionalinei Asamblėjai. 


265 straipsnis 

Nacionalinė Asamblėja gali pašalinti Aukščiausiojo Teisingumo Teis- 
mo teisėjus iš pareigų kvalifikuota dvejų trečdalių narių balsų dauguma, iš- 
klausius suinteresuotą asmenį; šiurkščių nusižengimų atvejais, nurodytais 
piliečių valdžios, įstatymuose numatytomis sąlygomis. 


266 straipsnis 

Aukščiausiojo Teisingumo Teismo įgaliojimai: 

1) vykdyti konstitucinę kompetenciją, nustatytą šios Konstitucijos 
VIII dalyje; 

2) nutarti, ar yra pagrindas Respublikos Prezidento arba bet kurio as- 
mens, einančio šias pareigas, apkaltai ir tokiu atveju laikantis nustatytos 
procedūros teikti šią išvadą Nacionalinei Asamblėjai galutiniam sprendi- 
mui priimti; 

3) nutarti, ar yra pagrindas Respublikos vykdančiojo viceprezidento; 
Nacionalinės Asamblėjos arba paties Aukščiausiojo Teisingumo Teismo 
narių, ministrų; generalinio prokuroro; Respublikos generalinio kontrolie- 
riaus; žmonių gynėjo; gubernatorių; pagrindinių pareigūnų ir karinio jūrų 
laivyno admirolų arba Venesuelos diplomatinių atstovybių vadovų apkal- 
tai; ir tokiu atveju, atsižvelgiant į Respublikos generalinio prokuroro ar tų, 
kurie eina jo pareigas, duomenis, jeigu padarytas bendro pobūdžio nusi- 

kaltimas, šis klausimas yra priskiriamas Aukščiausiojo Teisingumo Teismo 
kompetencijai iki galutinio sprendimo priėmimo; 

4) nagrinėti administracinius ginčus, kylančius tarp Respublikos ir 
bet kurios valstijos, savivaldybės ar kito viešojo subjekto, išskyrus tuos 
atvejus, kai ginčai kyla tarp savivaldybių, priklausančių tai pačiai valstijai, 
nes tokius ginčus pagal įstatymus nagrinėja kitas teismas; 

5) visiškai arba iš dalies paskelbti negaliojančiais ir niekiniais valstybės 
vykdomosios valdžios administracinius norminius ir individualius aktus; 

6) įstatymų nustatyta tvarka nagrinėti pasiūlymus priimti aiškinamąjį 
sprendimą dėl teisės aktų turinio ir jų taikymo; 

7) spręsti ginčus tarp bendrosios ir specialiosios kompetencijos teis- 
mų, kai ginčas kyla ne tarp aukštesnės pakopos teismų pagal hierarchiją 
arba bendrosios kompetencijos teismų; 

8) nagrinėti apeliacinius skundus teisės pažeidimų bylose; 

9) vykdyti visus kitus įstatymuose nustatytus įgaliojimus. 

Įgaliojimus, nurodytus 1 punkte, vykdo Konstitucinis skyrius; įga- 
liojimus, nurodytus 2 ir 3 punktuose, vykdo plenarinė sesija; įgaliojimus, 
nurodytus 4 ir 5 punktuose, vykdo Politinis / Administracinis skyrius. Li- 
kusius įgaliojimus vykdo įvairūs skyriai šioje Konstitucijoje ir įstatymuose 
nustatyta tvarka. 


267 straipsnis 

Aukščiausiasis Teisingumo Teismas koordinuoja, valdo ir adminis- 
truoja teisminę valdžią, tikrina ir stebi Respublikos teismus ir Visuomenės 
gynėjų administraciją. Aukščiausiasis Teisingumo Teismas rengia ir vykdo 
savo bei teisminės valdžios biudžetą. Teisėjų drausminius pažeidimus na- 
grinėja įstatymuose numatyti drausmės teismai. Magistratų teismo teisėjų 
ir teisėjų drausmės sistema remiasi Nacionalinės Asamblėjos patvirtintu 
Venesuelos teisėjų etikos kodeksu. Drausminės procedūros yra viešos, žo- 
dinės, operatyvios, vykdomos įstatymų nustatyta tvarka ir sąlygomis. Sie- 
kiant įgyvendinti minėtus įgaliojimus, Aukščiausiojo Teisingumo Teismo 
plenarinės sesijos metu steigiamas Vykdomasis teismų santvarkos skyrius ir 
įvairūs regioniniai padaliniai. 


268 straipsnis 

Visuomenės gynėjų autonomiją, struktūrą, veiklą, drausmę ir tinka- 
mumą pareigoms reglamentuoja įstatymas, užtikrinant jų paslaugų veiks- 
mingumą ir teikiamą naudą visuomenei. 

269 straipsnis 

Apygardos teismų struktūrą, steigimą ir apygardų bei specializuotų 
teismų kompetenciją reglamentuoja įstatymas, skatinant administracinę ir 
teisinę teisminės valdžios decentralizaciją. 


270 straipsnis 

Teisėjų nominacijų komitetas yra institucija, kuriai yra pavesta patarti 
atrenkant kandidatus Aukščiausiojo Teisingumo Teismo teisėjų pareigoms 
užimti. Be to, jis turi konsultuoti teisėjų rinkikų kolegiją, renkant drausmės 
jurisdikcijos teisėją. Teisėjų nominacijų komitetą sudaro atstovai iš įvairių 
visuomenės sluoksnių pagal įstatymuose išdėstytas nuostatas. 


271 straipsnis 

Užsienio piliečių ekstradicija už nelegalų kapitalą, narkotikus ir tarp- 
tautinių organizuotų nusikalstamų grupuočių nusikaltimus, taip pat už 
nusikaltimus kitų valstijų visuomenės paveldui ir žmogaus teisėms, jokiu 
būdu negali būti paneigta. Teismo procesai, siekiant nubausti už nusikal- 
timus Žmogaus teisėms arba viešajam paveldui arba už narkotikų prekybą, 
negali būti nutraukti dėl senaties. Be to, turtas, susijęs su šiais nusikalti- 
mais, teismo sprendimu konfiskuojamas. Procedūros, susijusios su minėtų 
nusikaltimų nagrinėjimu, turi būti viešos, žodinės ir operatyvios, laikantis 
tinkamo proceso principo, o kompetentingos teisėsaugos institucijos yra 
įgaliotos vykdyti reikalingas prevencijos ir atsargumo priemones, susiju- 
sias su turtu, priklausančiu atsakovui ar susijusiam asmeniui, siekiant ga- 
rantuoti jų galimą civilinę atsakomybę. 


272 straipsnis 

Valstybė garantuoja penitencinę sistemą, užtikrina kalinių reabili- 
taciją ir pagarbą jų teisėms. Šiuo tikslu pataisos įstaigose turi būti darbo, 
studijų, sporto ir poilsio zonos, kurios veikia vadovaujant profesionaliems 
diplomuotiems penologams ir valdomos decentralizuotos valstijos arba 
savivaldybės valdžios administracijos; jos gali būti privatizuojamos. Šiose 
įstaigose pirmenybė teikiama atviram režimui, taip pat laivės atėmimo že- 
mės ūkio kolonijose modeliui. Visais atvejais laisvės atėmimo vietose pir- 
miausia taikomos tos priemonės, kurios apriboja laisvę. Valstybė įsteigia 
būtinas institucijas, kurios remia atlikusių laisvės atėmimo bausmę reinte- 
graciją į visuomenę ir skatina kurti autonomiškas penitencines institucijas 
su darbuotojais, atliekančiais tik techninio pobūdžio funkcijas. 

IV skyrius. PILIEČIŲ VALDŽIA 


I DALIS. Bendrosios nuostatos 


273 straipsnis 

Piliečių valdžia yra vykdoma per Respublikos etikos tarybą, kurią 
sudaro Respublikos žmonių gynėjas, generalinis prokuroras ir generalinis 
kontrolierius. Piliečių valdžios institucijas sudaro Žmonių gynėjo tarnyba, 
Valstybės prokurorų tarnyba ir Generalinio kontrolieriaus tarnyba, vienos 
iš kurių vadovą skiria Respublikos etikos taryba vienerių metų kadencijai 
numatant perrinkimo galimybę. Piliečių valdžia yra nepriklausoma ir jos 
institucijos naudojasi veiklos, finansiniu ir administraciniu savarankišku- 
mu. Siekiant šio tikslo, iš bendro valstybės biudžeto skiriami metiniai biu- 
džeto asignavimai. Piliečių valdžios organizavimą ir veiklą reglamentuoja 
organinis įstatymas. 


274 straipsnis 

Institucijos, vykdančios piliečių valdžią, pagal šią Konstituciją ir įsta- 
tymus yra įpareigojamos atlikti prevenciją, tyrimą ir skirti sankcijas už 
veiksmus, kenkiančius visuomenės etinei ir valdymo moralei; užtikrinti 
sklandų valstybės turto naudojimo teisėtumą ir valdymą, teisėtumo prin- 
cipo veikimą ir panaudojimą visose valstybės valdymo veiklos srityse, taip 
pat skatinti švietimą, kaip procesą, padedantį kurti pilietiškumą, solidaru- 
mą, laisvę, demokratiją, socialinę atsakomybą ir darbą. 


275 straipsnis 

Respublikos etikos tarybos atstovai pareiškia įspėjimus valdžios ins- 
titucijoms ar valstybės viešojo valdymo institucijų pareigūnams dėl tarny- 
binių pažeidimų. Jeigu šių įspėjimų nepaisoma, Respublikos etikos taryba 
turi teisę skirti baudas, nustatytas įstaymuose. Nepaisymo atveju, Respu- 
blikos etikos tarybos pirmininkas pateikia ataskaitą tai institucijai, kurioje 
dirba pažeidimą padaręs valstybės pareigūnas ar darbuotojas, siekiant, kad 
tokia institucija imtųsi atitinkamų korekcinių veiksmų ir turėtų galimybę 
taikyti įstatymuose nustatytas sankcijas. 


276 straipsnis 
Respublikos etikos tarybos pirmininkas ir piliečių valdžią sudarančių 
institucijų vadovai pateikia metinę ataskaitą prieš Nacionalinės Asamblė- 

jos plenarinę sesiją. Jie taip pat pateikia ataskaitas, jei to paprašo Naciona- 
linė Asamblėja. Skelbiamos tiek reguliarios, tiek specialios ataskaitos. 


277 straispnis 

Valstybės viešojo valdymo institucijų pareigūnai, priklausomai nuo 
sankcijų, kurios gali būti taikomos pagal įstatymą, tyrimo metu privalo 
prioritetine tvarka bendradarbiauti su Respublikos etikos tarybos atsto- 
vais. Taryba turi teisę prašyti jų pateikti paaiškinimus ir dokumentus, rei- 
kalingus jos funkcijoms atlikti; tai apima bet kuriuos dokumentus ar jų 
sąrašus, kurie pagal įstatymą klasifikuojami kaip konfidencialūs ar slapti. 
Visais atvejais piliečių valdžia gali atskleisti konfidencialių ar slaptų doku- 
mentyinformaciją tik pagal įstatymuose nustatytas prcedūras. 


278 straipsnis 

Respublikos etikos taryba skatina visų tipų mokymų veiklos rūšis, 
kuriomis siekiama prisidėti prie šios Konstitucijos supratimo ir tyrimų; 
meilės gimtajam kraštui, Respublikos pilietinių, demokratinių, transcen- 
dentinių vertybių ir pagarbos žmogaus teisėms laikymosi. 


279 straipsnis 

Respublikos etikos taryba sušaukia Piliečių valdžios kandidato iškėlimo 
vertinimo komitetą, kuris sudarytas iš įvairių visuomenės atstovų grupių ir 
atlieka viešąją veiklą, pateikdama trijų kandidatų iš kiekvienos piliečių val- 
džios institucijos narės sąrašą svarstyti Nacionalinei Asamblėjai, kuri per 30 
kalendorinių dienų dviejų trečdalių balsų dauguma išrenka piliečių valdžios 
institucijos narį. Jei Nacionalinė Asamblėja nepasiekia susitarimo iki nuro- 
dyto laikotarpio pabaigos, rinkėjai pateikia trijų kandidatų sąrašą viešajam 
referendumui. Jeigu Piliečių valdžios kandidato iškėlimo vertinimo komitetas 
nesušaukiamas per įstatymo nustatytą laikotarpį, Nacionalinė Asamblėja iš 
naujo paskiria tinkamą piliečių valdžios institucijos narį. Nacionalinė Asam- 
blėja gali pašalinti piliečių valdžios narius iš pareigų pagal Aukščiausiojo Tei- 
singumo Teismo sprendimą, priimtą laikantis įstatymo nustatytos tvarkos. 


II DALIS. Žmonių gynėjo tarnyba 


280 straipsnis 
Žmonių gynėjo tarnyba įpareigota palaikyti, ginti, prižiūrėti teises ir 
garantijas, nustatytas šioje Konstitucijoje ir tarptautinėse Žmogaus teisių 

sutartyse, ginti teisėtus, bendrus ir skirtingus piliečių interesus. Žmonių 
gynėjo tarnybai vadovauja ir už ją yra atsakingas žmonių gynėjas, kuris 
skiriamas į pareigas vienai septynerių metų kadencijai. Žmonių gynėju gali 
būti ne jaunesnis nei 30 metų amžiaus Venesuelos pilietis, turintis akivaiz- 
džią ir įrodytą kompetenciją žmogaus teisių veiklos srityje ir atitinkantis 
įstatymuose numatytus sąžiningumo, etikos ir moralės reikalavimus. Jeigu 
žmonių gynėjas laikinai ar visam laikui negali eiti pareigų, į šias pareigas 
įstatymo nustatyta tvarka paskiriamas kitas asmuo. 


281 straispnis 

Žmonių gynėjo funkcijos: 

1) užtikrinti, kad žmogaus teisės, nustatytos šioje Konstitucijoje ir 
tarptautinėse sutartyse bei konvencijose žmogaus teisių srityje, kurias rati- 
fikavo Respublika, būtų gerbiamos ir saugomos, atliekant tyrimą savo ini- 
ciatyva arba bet kokio skundo, apie kurį jis sužino, pagrindu; 

2) užtikrinti tinkamą viešųjų paslaugų funkcionavimą; saugoti ir ginti 
teisėtas, bendras ir skirtingas asmenų teises ir interesus nuo savivalės veiks- 
mų, valdžios piktnaudžiavimo ir klaidų, padarytų, teikiant tokias viešąsias 
paslaugas, esant reikalui oficialiai registruoti bet kokius veiksmus, reikalau- 
jant, kad valstybė kompensuotų šalims, priklausomai nuo jos administra- 
cinių veiksmų, bet kokią žalą, kurią galėjo sukelti tokių viešųjų paslaugų 
teikimas; 

3) registruoti antikonstitucinius veiksmus, apibendrinti konstituci- 
nes priemones, tirti asmenų suėmimo teisėtumą ir duomenis, atlikti kitus 
veiksmus, būtinus, siekiant įvykdyti anksčiau išvardintus įgaliojimus įsta- 
tymo nustatyta tvarka; 

4) skatinti ir siūlyti Respublikos generaliniam prokurorui imtis atitin- 
kamų veiksmų dėl valstybės pareigūnų, atsakingų už žmogaus teisių pažei- 
dimus ar kėsinimąsi į jas; 

5) siūlyti Respublikos etikos tarybai imtis atitinkamų priemonių dėl 
valstybės pareigūnų, atsakingų už žmogaus teisių pažeidimus ar kėsinimą- 
si įjas; 

6) prašyti kompetetingų institucijų įstatymo nustatyta tvarka taikyti 
atitinkamas taisomąsias ir baudžiamąsias priemones vartotojų teisių pa- 
žeidimo atvejais; 

7) pateikti skundus ar kitokias iniciatyvas teisėkūros institucijoms 
savivaldybių, valstijos ar nacionaliniu lygmenimis, siekiant veiksmingos 
žmogaus teisių apsaugos; 

8) apsaugoti vietinių gyventojų teises ir imtis reikalingų veiksmų, sie- 
kiant veiksmingai garantuoti ir apsaugoti tokias teises; 

9) aplankyti ir patikrinti valstybės institucijas, jų teritorines įstaigas 
ir padalinius, siekiant užkirsti kelią žmogaus teisių pažeidimams arba jas 
apginti; 

10) esant reikalui, pateikti atitinkamoms institucijoms rekomendaci- 
jas ir pastabas, siekiant užtikrinti optimalią žmogaus teisių apsaugą, tuo 
tikslu parengti mechanizmus, skirtus nuolatiniam bendradarbiavimui su 
privačiais asmenimis, nacionalinėmis valstybės institucijomis, tarptautinė- 
mis organizacijomis, siekiant apsaugoti ir ginti žmogaus teises; 

11) skatinti ir įgyvendinti politiką, siekiant plėsti ir veiksmingai ap- 
saugoti Žmogaus teises; 

12) vykdyti kitas funkcijas, nustatytas šioje Konstitucijoje ir įstaty- 
muose. 


282 straipsnis 

Žmonių gynėjui, vykdant savo funkcijas, suteikiamas imunitetas, to- 
dėl jis negali būti persekiojamas, suimamas ar traukiamas baudžiamojon 
atsakomybėn už veiklą, susijusią su jo tarnybinėmis funkcijomis. Bet ku- 
riuo tokiu atveju išimtinė kompetencija suteikiama Aukščiausiajam Teisin- 
gumo Teismui. 


283 straipsnis 

Klausimai, susiję su Žmonių gynėjo tarnybos struktūra ir funkcijomis 
savivaldybės, valstijos, nacionaliniu ir specialiuoju lygmenimis, nustatomi 
pagal įstatymus. Šios tarnybos veikla reglamentuojama remiantis paslau- 
gų neatlygintinumo, prieinamumo, skubos, laisvės nuo formalumų ir savo 
iniciatyvos principais. 


III DALIS. Valstybės prokurorų tarnyba 


284 straipsnis 

Valstybės prokurorų tarnybai vadovauja ir už ją yra atsakingas Respu- 
blikos generalinis prokuroras, kuris tiesiogiai atlieka savo funkcijas, pade- 
damas įstatymo numatytų pareigūnų. Siekiantis tapti Respublikos genera- 
liniu prokuroru asmuo turi atitikti tuos pačius tinkamumo reikalavimus, 
kurie taikomi Aukščiausiojo Teisingumo Teismo teisėjams. Respublikos 
generalinis prokuroras skiriamas septynerių metų kadencijai. 

285 straipsnis 

Valstybės prokuratūrų tarnybos funkcijos: 

1) teisinių procedūrų metu užtikrinti pagarbą konstitucinėms teisėms 
ir garantijoms, taip pat toms teisėms ir garantijoms, kurios kyla iš Respu- 
blikos pasirašytų tarptautinių sutarčių, susitarimų ir konvencijų; 

2) garantuoti greitą teisminio proceso eigą, teisę į ankstesnį bylos na- 
grinėjimą ir teisingą procesą; 

3) vadovauti ir kontroliuoti nusikaltimų ikiteisminiam tyrimui, sie- 
kiant nustatyti visas jo padarymo aplinkybes, reikšmingas kvalifikuojant 
padarytą veiką, nustatant kaltus asmenis ir kitų dalyvių atsakomybę, taip 
pat užtikrinti kardomąjį kalinimą tų asmenų, kurie aktyviai ar pasyviai su- 
siję su nusikaltimo padarymu; 

4) valstybės vardu patraukti baudžiamojon atsakomybėn kaltus as- 
menis tais atvejais, kai nereikalaujama iniciatyvos iš nukentėjusios šalies, 
siekiant pradėti ar tęsti tokį patraukimą baužiamojon atsakomybėn, atsi- 
žvelgiant į įstatymuose nustatytas išimtis; 

5) atlikti tinkamus veiksmus, kad valstybės pareigūnams būtų taiko- 
ma civilinė, darbo, karinė, administracinė ar tarnybinė atsakomybė už tar- 
nybinius pažeidimus; 

6) vykdyti bet kokias kitas funkcijas, kurios gali būti paskirtos šiai tar- 
nybai pagal šią Konstituciją ir įstatymus. 

Šios funkcijos nepaneigia kitų teisių ar veiksmų panaudojimo, ku- 
riuos privatiems asmenims ar pareigūnams gali numatyti ši Konstitucija 
ir įstatymai. 


286 straipsnis 

Klausimai, susiję su Valstybės prokurorų tarnyba savivaldybės, valsti- 
jos ir nacionaliniu lygmenimis, nustatomi pagal įstatymą, suteikiant atitin- 
kamas priemones, užtikrinančias Valstybės prokurorų tarnyboje dirbančių 
prokurorų tinkamumą, sąžiningumą ir stabilią kadenciją. Taisyklės, garan- 
tuojančios personalo funkcijų vykdymą, nustatomos įstatyme. 


IV DALIS. Respublikos generalinio kontrolieriaus tarnyba 


287 straispnis 

Respublikos generalinio kontrolieriaus tarnyba yra institucija, kuri 
kontroliuoja, stebi ir tikrina valstybės pajamas, išlaidas ir susijusius vals- 
tybės nuosavybės sandorius. Ji turi veiklos, administracinę ir organizacinę 

288 straipnis 

Respublikos generalinio kontrolieriaus tarnybai vadovauja ir už ją yra 
atsakingas Respublikos generalinis kontrolierius, kuriuo gali būti ne jau- 
nesnis nei 30 metų amžiaus Respublikos pilietis, turintis patikrintus suge- 
bėjimus ir patirtį, būtiną šiomss pareigomss vykdyti. Respublikos generali- 
nis kontrolierius skiriamas septynerių metų kadencijai. 


289 straipsnis 

Respublikos generalinio kontrolieriaus funkcijos: 

1) kontroliuoti, stebėti ir tikrinti valstybės pajamas, išlaidas ir turtą, 
taip pat ir susijusius sandorius, nedarant poveikio funkcijoms, įstatymo 
nustatyta tvarka priskirtoms kitoms savivaldybių ir valstijų institucijoms. 

2) kontroliuoti valstybės skolą, nedarant poveikio funkcijoms, įstatymo 
nustatyta tvarka priskirtoms kitoms savivaldybių ir valstijų institucijoms; 

3) pagal kompetenciją tikrinti ir atlikti viešojo sektoriaus institucijų, 
subjektų ir juridinių asmenų auditą, įsakyti pradėti tyrimus dėl valstybės 
nuosavybės pažeidimų, taip pat taikyti priemones ir atitinkamas admini- 
tracines sanacijas įstatymo nustatyta tvarka; 

4) skatinti Respublikos generalinį prokurorą atlikti atitinkamus teisi- 
nius veiksmus, susijusius su veiksmais ir nusikaltimais, padarytais valsty- 
bės nuosavybei, apie kuriuos jis sužino, atlikdamas savo oficialias pareigas; 

5) vykdyti viešojo sektoriaus institucijų veiklos kontrolę ir tikrinti jų 
kontroliuojamų juridinių asmenų sprendimus, susijusius su jų pajamomis, 
išlaidomis ir turtu, vertinti jų rezultatus ir atitiktį viešosios politikos tikslams; 

6) vykdyti bet kokias kitas pagal šią Konstituciją ir įstatymus jam pri- 
skirtas funkcijas. 


290 straipsnis 
Klausimai, susiję su Respublikos generalinio kontrolieriaus funkcijo- 
mis ir nacionaline mokesčių kontrolės sistema, nustatomi įstatymuose. 


291 straipsnis 


Ginkluotųjų pajėgų generalinio kontrolieriaus tarnyba yra neatskiria- 
ma valstybės kontrolės sistemos dalis. Ji yra atsakinga už valstybės pajamų, 
išlaidų bei turto, skirto nacionalinėms ginkluotosioms pajėgoms ir joms 

priklausančioms institucijoms, stebėseną, kontrolę, nepažeidžiant Respubli- 
kos generalinio kontrolieriaus tarnybos veiklos apimties ir kompetencijos. 
Ginkluotųjų pajėgų generalinio kontrolieriaus tarnybos struktūra ir veikla 
nustatoma pagal atitinkamus įstatymus ir už tai yra atsakingas ginkluotųjų 
pajėgų generalinis kontrolierius, kuris yra skiriamas konkurso būdu. 


V skyrius. RINKĖJŲ VALDŽIA 


292 straipnis 

Rinkėjų valdžią vykdo Nacionalinė rinkėjų taryba, kaip valdymo or- 
ganas ir jai pavaldžios institucijos, Nacionalinė rinkimų valdyba, Civilinės 
būklės ir rinkėjų registravimo komisija ir Politinio dalyvavimo ir finansa- 
vimo komisija, kurių struktūrą ir veiklą reglamentuoja atitinkami organi- 
niai įstatymai. 


293 straipnis 

Rinkimų valdžios funkcijos: 

1) suderinti rinkimų įstatymus ir išspręsti dėl šių įstatymų kylančias 
abejones ir nereguliuojamas sritis; 

2) parengti ir savarankiškai įgyvendinti savo biudžetą, tiesiogiai sude- 
rintą su Nacionaline Asamblėja; 

3) išleisti privalomus nurodymus politinio finnansavimo ir rinkimų 
agitacijos srityse ir skirti sankcijas už tokių nurodymų nesilaikymą; 

4) visiškai arba iš dalies paskelbti rinkimus niekiniais ir negaliojan- 
čiais; 

5) organizuoti, administruoti, vadovauti ir stebėti visus veiksmus 
valstybės institucijose, susijusius su rinkimais ir referendumais; 

6) organizuoti rinkimus profesinėms sąjungoms, profesinėms asocia- 
cijoms ir organizacijoms, siekiančioms politinių tikslų įstatymų nustatyta 
tvarka. Rinkimų valdžia taip pat turi teisę organizuoti rinkimų procesus 
kitoms organizacijoms pilietinėje visuomenėje, tiek jų prašymu, tiek Aukš- 
čiausiojo Teisingumo Teismo Rinkimų skyriaus sprendimu. Susiję subjek- 
tai, institucijos ir organizacijos padengia rinkimų išlaidas savo lėšomis; 

7) prižiūrėti, organizuoti, vadovauti ir kontroliuoti piliečių ir rinkimų 
registrą; 

8) organizuoti organizacijų, siekiančių politinių tikslų, registraciją 
ir įtraukimą į sąrašus, prižiūrėti, kad tokios organizacijos laikytųsi šioje 

Konstitucijoje ir įstatymuose įtvirtintų nuostatų, reglamentuojančių jų sta- 
tusą. Pirmiausia rinkimų valdžia nagrinėja politinių organizacijų paraiškas 
dėljų steigimo, atnaujinimo ir panaikinimo, dėl jų preliminarių pavadini- 
mų, vėliavų ir simbolių; 

9) kontroliuoti, reguliuoti ir tikrinti lėšas, surinktas siekiant finansuo- 
ti politinių tikslų turinčias organizacijas; 

10) vykdyti kitas funkcijas, nustatytas įstatyme. Rinkimų valdžios ins- 
titucijos garantuoja rinkimų proceso lygiateisiškumą, patikimumą, neša- 
liškumą, skaidrumą ir veiksmingumą, taip pat balsavimo teisės asmeniš- 
kumo įgyvendinimą ir proporcingą atstovavimą. 


294 straipsnis 

Rinkimų valdžią sudarančios institucijos valdomos sisteminės nepri- 
klausomybės, funkcionalumo, biudžeto autonomiškumo, rinkimo organų 
atskyrimo nuo politinių partijų, nešališkumo ir piliečių dalyvavimo princi- 
pais, taip pat rinkimų administracijos skaidrumo, balsavimo proceso ope- 
ratyvumo ir balsų skaičiavimo decentralizacijos principais. 


295 straipsnis 

Rinkimų nominacijos komitetas kandidatus į Nacionalinę rinkimų 
tarybą atrenka iš įvairių visuomenės grupių atstovų įstatymų nustatyta 
tvarka. 


296 straipsnis 

Nacionalinė rinkimų taryba yra sudaryta iš penkių narių, neturinčių 
jokių ryšių su organizacijomis, siekiančiomis politinių tikslų. Šios tarybos 
formavimo tvarka yra tokia: tris narius siūlo pilietinė visuomenė, vieną — 
teisės mokyklos ir nacionalinių universitetų politinių mokslų fakultetai ir 
vieną - piliečių valdžia. Trys nariai, kuriuos pasiūlė pilietinė visuomenė, 
turi šešis pakaitinius narius, o kiekvienas iš tų narių, kuriuos iškėlė uni- 
versitetai ir piliečių valdžia, atitinkamai turi du pakaitinius narius. Nacio- 
nalinei rinkimų tarybai, Civilinės būklės ir rinkėjų registravimo komisijai 
bei Politinio dalyvavimo ir finansavimo komisijai pirmininkauja nariai, 
kuriuos pasiūlė pilietinė visuomenė. Nacionalinės rinkimų tarybos narių 
kadencija yra septyneri metai ir jie yra skiriami rotacijos būdu: tris narius 
siūlo pilietinė visuomenė Nacionalinės Asamblėjos kiekvienos kadencijos 
pradžioje ir kiti du - įpusėjus tokiai kadencijai. Nacionalinės rinkimų tary- 
bos nariai yra paskiriami Nacionalinėje Asamblėjoje dviejų trečdalių narių 

balsų dauguma. Nacionalinės rinkimų tarybos nariai paskiria savo Prezi- 
dentą pagal įstatymą. Nacionalinės rinkimų tarybos narius gali pašalinti iš 
pareigų Nacionalinė Asamblėja pagal Aukščiausiojo Teisingumo Teismo 
sprendimą. 


297 straipsnis 
Rinkimų ginčus sprendžia Aukščiausiojo Teisingumo Teismo Rinki- 
mų skyrius ir kiti teismai įstatymų nustatyta tvarka. 


298 straipsnis 
Įstatymai, reglamentuojantys rinkimų procesą, negali būti jokia forma 
keičiami likus mažiau nei šešiems mėnesiams iki rinkimų. 


VI DALIS 
SOCIALINĖ IR EKONOMINĖ SISTEMA 


I skyrius. VALSTYBĖS SOCIALINĖ IR EKONOMINĖ TVARKA IR 
FUNKCIJOS EKONOMIKOS SRITYJE 


299 straipsnis 

Venesuelos Bolivaro Respublikos ekonominis režimas yra pagrįstas 
socialinio teisingumo, demokratizacijos, veiksmingumo, laisvos konku- 
rencijos, aplinkosaugos, produktyvumo ir solidarumo pricipais, siekiant 
užtikrinti bendrą žmonijos tobulėjimą, orų ir naudingą visuomenės gy- 
venimą. Valstybė skatina asmeninę iniciatyvą ir nacionalinės ekonomikos 
darnų vystymąsi, kad būtų kuriamos darbo vietos, aukštas pridėtinės vertės 
lygis, keliamas gyventojų pragyvenimo lygis ir stiprinamas ekonominis ša- 
lies suverenitetas, garantuojant įstatymų patikimumą; solidus, dinamiškas, 
tvarus, tęstinis ir tolygus ekonomikos augimas, siekiant užtikrinti teisingą 
turto paskirstymą per dalyvaujamąjį demokratinį strateginį planavimą ir 
viešas konsultacijas. 


300 straipsnis 

Nacionaliniai įstatymai nustato sąlygas dėl funkciškai decentralizuotų 
subjektų, atliekančių socialinę ir ūkinę veiklą, siekiant užtikrinti valstybės 
resursų pakankamą ekonominį ir socialinį produktyvumą, investuotą į to- 
kias veiklas. 

301 straipsnis 

Valstybė pasilieka teisę formuoti tokią prekybos politiką, kuria siekia- 
ma apsaugoti Respublikos viešųjų ir privačių bendrovių ekonominę veiklą. 
Verslo įmonėms, institucijoms ar užsienio valstybių piliečiams nesuteikia- 
mos palankesnės sąlygos pagal šį režimą nei tos sąlygos, kurios yra suda- 
rytos Respublikos piliečiams. Užsienio investicijoms yra taikomos tokios 
pačios sąlygos, kaip ir vidaus investicijoms. 


302 straipsnis 

Siekiant naudos valstybei, naftos pramonė ir kitos strateginės pra- 
monės šakos, veiklos, prekės ir paslaugos lieka valstybės žinioje. Valsty- 
bė skatina vidaus gamybą iš žaliavų, gaunamų iš atsinaujinančių energijos 
šaltinių, siekiant įsisavinti, kurti ir išrasti technologijas, kurti darbo vietas, 
skatinti ekonomikos augimą, kurti turtą ir gerovę žmonėms. 


303 straipsnis 

Dėl ekonominio, politinio suvereniteto ir strateginės reikšmės valsty- 
bė pasilieka visas Petroleos de Venezuela, S.A. akcijas arba sukuria insti- 
tuciją, kuri valdo naftos pramonę, išskyrus pavaldžias įmones, strategines 
bendras įmones, verslo įmones ir bet kokias kitas įmones, kurios yra įkur- 
tos ar bus įkurtos ateityje, kaip Petroleos de Venezuela, S.A. verslo vykdy- 
mo pasekmė. 


304 straipsnis 

Visi vandenys yra vieša Tautos nuosavybė, svarbi gyvenimui ir plėtrai. 
Įstatymuose įtvirtintos nuostatos, garantuojančios vidaus vandenų apsau- 
gą, panaudojimą ir atgaminimą, atsižvelgiant į hidrologinio ciklo etapus ir 
zonos kriterijų. 


305 straipsnis 

Valstybė skatina tvarų žemės ūkį, kaip strateginį pagrindą bendram 
kaimo vystymuisi, ir todėl garantuoja saugų maisto tiekimą visuomenei, 
apibrėžiamą kaip pakankamą, stabilų, laiku ir nepertraukiamą jo prista- 
tymą vartotojams. Saugus maisto tiekimas užtikrinamas, tobulinant ir 
nustatant vidaus žemės ūkio ir gyvulininkystės produkcijos prioritetus, 
kuri suprantama kaip produkcija, gaunama iš žemės ūkio, gyvulininkys- 
tės, žuvininkystės ir vandens gyvių auginimo veiklos. Maisto produkcija 
yra nacionalinės svarbos klausimas ir pagrindinis valstybės ekonominės 

ir socialinės raidos klausimas. Siekdama šio tikslo, valstybė užtikrina tokį 
finansinį, komercinį, technologinį perdavimą, žemės nuomą, infrastruk- 
tūrą, žmonių mokymus ir kitas priemones, reikalingas strateginiam sava- 
rankiškumui. Be to, valstybė, siekdama kompensuoti trūkumus, susijusius 
su žemės ūkio veikla, skatina veiksmus nacionaliniame ir tarptautiniame 
ekonominiame kontekste. Valstybė įstatymo nustatyta tvarka saugo nepra- 
moninių žvejų gyvenvietes ir bendruomenes, taip pat jų žvejybos vietas 
kontinentiniuose vandenyse, esančiuose arti kranto. 


306 straipsnis 

Valstybė skatina salygas bendrai kaimo plėtrai, siekiant padidinti už- 
imtumą ir užtikrinti atitinkamą kaimo gyventojų gerovę, taip pat jų įtrau- 
kimą į valstybės vystymąsi. Valstybė taip pat skatina žemės ūkio veiklą ir 
optimalų žemės panaudojimą, suteikiant infrastruktūros projektus, žalia- 
vas, paskolas, mokymus ir techninę pagalbą. 


307 straipsnis 

Didelių žemės plotų dominavimas prieštarauja visuomenės intere- 
sams. Siekiant apmokestinti nedirbamą žemę ir įkurti reikiamas priemo- 
nes, paverčiant ją produktyviais ekonominiais vienetais, taip pat atnauji- 
nant dirbamą žemę, priimamos atitinkamos mokesčių įstatymo nuostatos. 
Ūkininkai ir kiti žemės ūkio gamintojai turi teisę į savo žemę tais atvejais 
ir formomis, kurios nurodytos atitinkamuose įstatymuose. Valstybė saugo 
ir skatina asociatyvias ir privačias nuosavybės formas, tokiu būdu garan- 
tuodama žemės ūkio produkciją. Valstybė rūpinasi tvarios ariamos žemės 
tvarka, kuri garantuoja jos maisto produkcijos potencialą. Išimtiniais atve- 
jais, siekiant gauti lėšų finansavimui, tyrimams, techninei pagalbai, tech- 
nologijos perdavimui ir kitai veiklai, kuri skatina produktyvumą ir konku- 
rencingumą žemė ūkio srityje, nustatomos per pusę sumažintos mokesčių 
įmokos. Šie klausimai turi būti tinkamai reglamentuoti įstatymais. 


308 straipsnis 

Valstybė saugo ir skatina smulkius ir vidutinius gamintojus, koope- 
ratyvus, taupymo fondus, šeimos verslus, smulkius verslus ir bet kokias 
bendruomenės asociacijų formas, sukurtas darbo, taupymo ir vartojimo 
tikslais pagal kolektyvinės nuosavybės susitarimą, siekiant stiprinti šalies 
ekonominį vystymąsi, pagrįstą Žmonių iniciatyva. Garantuojami moky- 
mai, techninė pagalba ir atitinkamas finansavimas. 

309 straipsnis 

Tipinė Respublikos amatų ir liaudies pramonė naudojasi ypatinga 
valstybės apsauga ir parama, siekiant išsaugoti jos autentiškumą, skatinti 
jos gamybą ir prekybą. 


310 straipsnis 

Turizmas yra ekonominė veikla, kuriai, siekiant nacionalinių interesų, 
teikiamas prioritetas šalies diversifikacijos ir darnios plėtros strategijoje. 
Valstybė skatina priemones, garantuojančias turizmo plėtrą, kaip sociali- 
nio ir ekonominio režimo pagrindą, nustatytą šioje Konstitucijoje. Valsty- 
bė rūpinasi nacionalinės turizmo pramonės kūrimu ir stiprinimu. 


II skyrius. MOKESČIŲ IR MONETARINĖ SISTEMA 


I skirsnis. Biudžeto sistema 


311 straipsnis 

Eiskalinė politika vykdoma remiantis efektyvumo, mokumo, skaidru- 
mo, atsakomybės ir fiskalinio balanso principais. Fiskalinė politika remia- 
si tokia subalansuoto biudžeto struktūra, kad gaunamų įprastų pajamų iš 
mokesčių pakaktų įprastoms išlaidoms padengti. Valstybės vykdomoji val- 
džia pateikia Nacionalinei Asamblėjai tvirtinti ilgametę biudžeto struktū- 
rą, nustatančią maksimalius išlaidų ir įsiskolinimų limitus. Šios struktūros 
būdingi bruožai, jos keitimo ir vykdymo reikalavimai nustatomi įstaty- 
muose. Bet kokios pajamos, gautos eksploatuojant naudingąsias iškasenas 
ir mineralus, panaudojamos finansuojant produktyvias investicijas, švieti- 
mą ir sveikatos apsaugą. Valstybės ekonomikos ir finansų valdymo prin- 
cipais ir nuostatomis tiek, kiek jos yra pritaikomos, taip pat vadovaujasi 
valstijos ir savivaldybės. 


312 straipsnis 

Valstybės skolos limitai nustatomi įstatymuose, atsižvelgiant į ekono- 
mikos lygį, reprodukcines investicijas ir galimybę gauti pajamas viešajai 
skolai padengti. Viešosios skolos sandoriai galioja, jie sudaryti gavus spe- 
cialų leidimą, išskyrus įstatymuose numatytus atvejus. Specialus įstatymas 
nustato šių sandorių vykdymo ir leidimo gauti papildomus biudžeto asi- 
gnavimus sąlygas biudžeto įstatymo nustatyta tvarka. Kiekvienais metais 
specialūs valstybės skolos įstatymai kartu su biudžeto įstatymais pateikia- 

mi Nacionalinei Asamblėjai. Valstybė neturi jokių kitų įsipareigojimų, iš- 
skyrus tuos, kuriuos nustato teisėtos valstybės valdžios institucijos įstaty- 
mų nustatyta tvarka. 


313 straipsnis 

Valstybės ekonomikos ir finansų valdymas grindžiamas biudžetu, ku- 
ris kiekvienais metais patvirtinamas įstatymu. Valstybės vykdomoji valdžia 
turi pateikti biudžeto įstatymo projektą Nacionalinei Asamblėjai per lai- 
kotarpį, kuris yra nustatytas organiniame įstatyme. Jeigu dėl kurios nors 
priežasties vykdomoji valdžia nepateikia biudžeto įstatymo projekto per 
laikotarpį, kuris yra numatytas įstatymuose, arba jeigu įstatymo projektas 
nėra patvirtinamas, einamųjų fiskalinių metų biudžetas lieka nepasikeitęs. 
Nacionalinė Asamblėja turi teisę keisti biudžetą, tačiau negali leisti, kad su- 
mažėtų valstybės pajamos iš mokesčių arba kad išlaidos būtų didesnės nei 
biudžeto įstatymo projekte numatytos pajamos iš mokesčių. Pateikdama 
ilgametę biudžeto struktūrą, specialų valstybės skolos įstatymą ir metinį 
biudžetą, valstybės vykdomoji valdžia aiškiai išdėsto ilgalaikius fiskalinės 
politikos tikslus ir paaiškina, kaip šie tikslai bus pasiekti, atsižvelgiant į at- 
sakomybės ir fiskalinio balanso principus. 


314 straipsnis 

Jokios išlaidos negali būti apmokėtos, jeigu jos nėra numatytos biu- 
džeto įstatyme. Papildomas kreditas nenumatytoms išlaidoms padengti 
gali būti užsakytas tik tuo atveju, jeigu iždas turi išteklių, reikalingų minė- 
toms išlaidoms padengti; tai atliekama tik po palankaus Ministrų kabineto 
sprendimo ir Nacionalinės Asamblėjos leidimu, o jeigu tai yra neįmano- 
ma, deleguoto komiteto leidimu. 


315 straipsnis 

Visuose valdžios lygiuose kasmetiniame išlaidų biudžete turi būti 
aiškiai nustatytas specifinis tikslas, su kuriuo yra susijęs kiekvienas biu- 
džeto kreditas, taip pat konkretūs numatomi rezultatai ir valstybės pa- 
reigūnai, atsakingi už šių rezultatų pasiekimą. Jeigu įmanoma, tai nusta- 
toma kiekybiškai, pateikiant efektyvumo rodiklius. Valstybės vykdomoji 
valdžia per šešis mėnesius nuo fiskalinių metų pabaigos turi pateikti Na- 
cionalinei Asamblėjai metinę ataskaitą ir šių fiskalinių metų įgyvendini- 
mo balansą. 

II skirsnis. Mokesčių sistema 


316 straipsnis 

Mokesčių sistema siekiama sąžiningo mokestinės naštos paskirstymo, 
atsižvelgiant į mokesčių mokėtojų galimybes mokėti mokesčius, į progresi- 
nių mokesčių principą, taip pat nacionalinės ekonomikos apsaugą ir žmo- 
nių gyvenimo standartų kėlimą, to pagrindas yra veiksminga mokesčių 
rinkimo sistema. 


317 straipsnis 

Jokie mokesčiai, įmokos arba rinkliavos negali būti renkamos, nebent 
tai yra numatyta įstatymuose, taip pat negali būti suteiktos jokios lengvatos, 
nuolaidos arba kitų rūšių mokesčių paskatos, išskyrus tas, kurios yra nu- 
matytos įstatymuose. Jokie mokesčiai negali turėti konfiskuojamojo efekto. 
Negali būti nustatyti jokie mokesčių įsipareigojimai, mokami asmeniškai. 
Mokesčių vengimas gali būti baudžiamas kaip kriminalinis nusikaltimas, 
nedarant poveikio kitoms bausmėms, kurios yra numatytos įstatymuo- 
se. Jei tokį nusikaltimą padaro pareigūnai, jie baudžiami dvigubai griež- 
čiau. Kiekviename mokesčių įstatyme numatomas pereinamasis įstatymo 
įsigaliojimo laikotarpis. Jeigu tokios nuostatos nėra, šis laikotarpis yra 
60 kalendorinių dienų. Šios nuostatos negali riboti ekstraordinarių įgalio- 
jimų, suteiktų valstybės vykdomajai valdžiai tais atvejais, kurie yra numa- 
tyti šioje Konstitucijoje. Valstybės mokesčių administracija turi techninę, 
veiklos ir finansinę autonomiją pagal įstatymus, kuriuos patvirtina Nacio- 
nalinė Asamblėja, didžiausia valdžia šioje srityje suteikiama Respublikos 
Prezidentui, atsižvelgiant į įstatymuose nustatytas taisykles. 


III skirsnis. Valstybės monetarinė sistema 


318 straipsnis 

Išskirtinius monetarinės valstybės valdžios įgaliojimus vykdo Respu- 
blikos centrinis bankas. Centrinio banko tikslas yra siekti kainų stabilumo 
ir išlaikyti vidaus bei užsienio piniginio vieneto mainomąją vertę. Venesu- 
elos Bolivaro Respublikos piniginis vienetas yra bolivaras. Bendroji valiuta 
yra įsteigta Lotynų Amerikos ir Karibų integracijos pagrindu, leidžiama 
įsteigti valiutą, kuri yra numatyta Respublikos pasirašytoje sutartyje. Cent- 
rinis bankas yra viešasis juridinis asmuo, turintis autonomiją formuoti ir 
vykdyti politiką savo kompetencijos srityje. Centrinis bankas vykdo savo 

funkcijas, atsižvelgdamas į bendrą ekonominę politiką, siekiant aukštesnių 
valstybės ir Tautos tikslų ir interesų. Tam, kad šie tikslai būtų atitinkamai 
pasiekti, Venesuelos centrinio banko funkcijos apima monetarinės politi- 
kos formavimą ir įgyvendinimą, dalyvavimą užsienio mainomosios politi- 
kos formavimo ir įgyvendinimo procesuose, valiutos reguliavimo, kredito 
ir palūkanų normų nustatymo, tarptautinių rezervų administravimo ir bet 
kokias kitas įstatymuose nustatytas funkcijas. 


319 straipsnis 

Respublikos centrinis bankas vadovaujasi viešosios atsakomybės 
principu, pagal kurį jis įstatymų nustatyta tvarka pateikia savo politikos 
veiksmų, tikslų ir rezultatų ataskaitą Nacionalinei Asamblėjai. Centrinis 
bankas periodiškai pateikia pranešimus apie šalies makroekonominę pa- 
dėtį ir kitus reikalus, kaip gali būti pareikalauta, įskaitant ir pakankamą 
analizę, kuri leistų tai įvertinti. Jeigu minėti tikslai nepasiekiami dėl ne- 
pagrįstų priežasčių, Centrinio banko valdybos nariai atleidžiami iš parei- 
gų ir jiems yra skiriamos administracinės nuobaudos pagal galiojančius 
įstatymus. Centrinio banko veiklą prižiūri ir tiria Respublikos generalinio 
kontrolieriaus administracija, taip pat valstybės institucijos, prižiūrinčios 
bankų veiklą, kurios siunčia Nacionalinei Asamblėjai pranešimus apie ty- 
rimus, kuriuos jos vykdo. Centrinio banko veiklos sąnaudų biudžetą svars- 
to ir tvirtina Nacionalinė Asamblėja, o jo sąskaitos ir balansas tikrinami 
nepriklausomo audito pagal galiojančiuose įstatymuose nustatytas sąlygas. 


IV skirsnis. Makroekonomikos koordinacija 


320 straipsnis 

Siekdama užtikrinti visuomenės gerovę, valstybė skatina ir saugo eko- 
nomikos stabilumą, užkerta kelią ekonomikos pažeidžiamumui ir išlaiko 
monetarinį ir kainų stabilumą. Ministerija, atsakinga už finansus ir Vene- 
suelos centrinį banką, prisideda prie fiskalinės ir monetarinės politikos pu- 
siausvyros, lengvesnio makroekonominių tikslų pasiekimo. Vykdydamas 
savo funkcijas, Centrinis bankas nesivadovauja valstybės vykdomosios 
valdžios nurodymais, jam negali būti leidžiama patvirtinti arba finansuo- 
ti deficitinių fiskalinių politikų. Koordinuoti Centrinio banko ir valstybės 
vykdomosios valdžios veiksmai pasiekiami kasmetiniu politikos susitari- 
mu, kuriame nustatomi galutiniai augimo tikslai ir jų pasekmės visuome- 
nei, išorinis mokėjimų ir infliacijos balansas, kiek tai susiję su fiskaline, 

užsienio valiutos keitimo ir monetarine politika; taip pat ir vidutiniai ir 
instrumentiniai kintamieji, reikalingi siekiant anksčiau minėtų tikslų. Šį 
susitarimą pasirašo Centrinio banko prezidentas ir ministerijos vadovas, 
atsakingas už finansus, o Nacionalinė Asamblėja paskelbia jį viešai biu- 
džeto tvirtinimo metu. Susitarimą pasirašantys asmenys atsako už tai, kad 
politikos veiksmai atitinka tikslus. Anksčiau minėtame susitarime aiškiai 
nustatomi numatomi tikslai, politika ir veiksmai, kurie bus atliekami sie- 
kiant šių tikslų. Kasmetinio ekonominės politikos atsakaitos pateikimo su- 
sitarimo bruožai ir mechanizmai nustatomi įstatymuose. 


321 straipsnis 

Siekiant išvengti įprastų pajamų iš mokesčių svyravimų, įstatymų nu- 
statyta tvarka steigiamas valstybės išlaidų makroekonominio stabilizavimo 
fondas nacionaliniu, regioniniu ir savivaldybės lygmenimis. Šio fondo veiklos 
taisyklės grindžiamos pagrindiniais veiksmingumo, sąžiningumo ir lygių tei- 
sių tarp valstybės institucijų, kurios teikia išteklius šiam fondui, principais. 


VII ANTRAŠTINĖ DALIS 
NACIONALINIS SAUGUMAS 


I skirsnis. Bendrosios nuostatos 


322 straipsnis 

Nacionalinis saugumas yra svarbiausia valstybės kompetencija ir at- 
sakomybė, pagrįsta bendu jos vystymosi lygiu, o valstybės gynyba yra visų 
venesueliečių, taip pat visų viešųjų ir privačių fizinių bei juridinių asmenų 
atsakomybė geografinėse Respublikos ribose. 


323 straipsnis 

Nacionalinės gynybos taryba yra aukščiausiasis konsultacinis orga- 
nas, planuojantis ir koordinuojantis valstybės valdžios politiką klausimais, 
susijusiais su bendra valstybės, jos suvereniteto ir teritorijos vientisumo 
gynyba. Nacionalinės gynybos tarybai vadovauja Respublikos Prezidentas, 
o įjos sudėtį įeina vykdantysis viceprezidentas, Nacionalinės Asamblėjos 
Prezidentas, Aukščiausiojo Teisingumo Teismo pirmininkas, Respublikos 
etikos tarybos pirmininkas, gynybos, vidaus saugumo, užsienio reikalų ir 
planavimo ministrai ir kiti, asmenys, kurių dalyvavimas gali būti laikomas 
tinkamu. 

324 straipsnis 

Tik valstybė gali turėti ir naudoti karo ginklus; bet kokie karo ginklai, 
kurie jau yra šalyje arba importuojami į šalį, tampa valstybės nuosavybe be 
procedūrų ir kompensacijų. Nacionalinės ginkluotosios pajėgos yra insti- 
tucija, kurios kompetencija yra ginklų, amunicijos bei sprogmenų regu- 
liavimas, gamyba, importas, eksportas, saugojimas, tranzitas, registracija, 
kontrolė, tikrinimas, prekyba, laikymas ir panaudojimas, atsižvelgiant į su 
tuo susijusius įstatymus. 


325 straipsnis 

Valstybės vykdomoji valdžia įslaptina ir kontroliuoja informacijos, 
kuri yra tiesiogiai susijusi su nacionalinio saugumo operacijų planavimu 
ir vykdymu, atskleidimą, tokiomis sąlygomis, kurios yra numatytos galio- 
jančiuose įstatymuose. 


II skyrius. NACIONALINIO SAUGUMO PRINCIPAI 


326 straipsnis 

Nacionalinis saugumas yra pagrįstas bendra atsakomybe, kuria da- 
linasi valstybė ir piliečiai tam, kad būtų įgyvendinti nepriklausomybės, 
demokratijos, lygybės, taikos, laisvės, teisingumo, solidarumo, aplinkos 
apsaugos bei Žmogaus teisių apsaugos principai, taip pat patenkinti indi- 
vidualių ir kolektyvinių venesueliečių poreikiai, grindžiami produktyviu 
politikos, apimančios visą nacionalinę bendruomenę, vystymu. Bendros 
atsakomybės principas taikomas ekonomikos, socialinėje, politikos, kultū- 
ros, geografinėje, aplinkos apsaugos ir kariuomenės srityse. 


327 straipsnis 

Sienų apsauga yra prioritetinis dalykas, įgyvendinant ir taikant naci- 
onalinio saugumo principus. Siekiant šio prioriteto, nustatomas specialus 
sienų apsaugos socialinis ir ekonominis režimas, įgyvendinamas įstatymo 
nustatyta tvarka, skiriant specialią apsaugą nacionaliniams parkams, ki- 
toms zonoms, taip pat vietinių žmonių gyvenamosioms vietoms, kurioms 
taikoma speciali administracinė tvarka. 

III skyrius. NACIONALINĖS GINKLUOTOSIOS PAJĖGOS 


328 straipsnis 

Nacionalinės ginkluotosios pajėgos yra iš esmės profesionali institu- 
cija, neturinti politinės orientacijos ir organizuojama tam, kad būtų ga- 
rantuojama valstybės nepriklausomybė, suverenitetas ir jos geografinės 
teritorijos vientisumas, karinė gynyba ir bendradarbiavimas, siekiant vi- 
daus tvarkos ir aktyvaus dalyvavimo valstybės plėtroje, atsižvelgiant į šią 
Konstituciją ir galiojančius įstatymus. Nacionalinės ginkluotosios pajėgos 
išskirtinai tarnauja Tautai ir jokiu būdu netarnauja kažkuriam Žmogui, taip 
pat yra politiškai neutralios. Jos vadovaujasi disciplinos, paklusnumo ir pa- 
valdumo principais. Nacionalines ginkluotąsias pajėgas sudaro kariuome- 
nė, karinis jūrų laivynas, karinės oro pajėgos ir nacionalinė gvardija, kurios 
funkcija yra pagal kompetenciją atlikti misijas, turinti bendrą socialinės 
apsaugos sistemą, nustatytą organiniuose įstatymuose. 


329 straipsnis 

Kariuomenė, karinis jūrų laivynas ir karinės oro pajėgos atsako už ka- 
rinių operacijų planavimą, vykdymą ir kontrolę, siekiant užtikrinti valsty- 
bės gynybą. Nacionalinė gvardija bendradarbiauja atliekant šias operacijas 
ir bendrai atsako už šių operacijų atlikimą, palaikant valstybės vidaus tvar- 
ką. Nacionalinės ginkluotosios pajėgos vykdo administracinės teisėtvarkos 
palaikymo ir kriminalinių tyrimų veiklą įstatymų nustatyta tvarka. 


330 straipsnis 

Nacionalinių ginkluotųjų pajėgų nariai turi teisę balsuoti pagal įstaty- 
mus, tačiau jie negali eiti jokių pareigų valstybės institucijoje, kurios uži- 
mamos išrenkant visuotiniu balsavimu, taip pat negali dalyvauti politinėse 
kampanijose, kovose arba atvertime į kitas religijas. 


331 straipsnis 

Kariniai paaukštinimai vykdomi atsižvelgiant į nuopelnus, hierarchiją 
ir laisvas pareigybes. Tai yra išimtinė nacionalinių ginkluotųjų pajėgų pri- 
vilegija, reglamentuojama įstatymo. 

IV skyrius. CIVILINIAI SAUGUMO ORGANAI 


332 straipsnis 

Valstybės vykdomoji valdžia įstatymo nustatyta tvarka užtikrina ir 
palaiko viešąją tvarką; piliečių, jų namų ir šeimų apsaugą; remia kompe- 
tetingų valdžios institucijų sprendimus, užtikrinant taiką, konstitucines 
garantijas ir teises, organizuoja: 

1) uniformuotus policijos korpusus; 

2) mokslinių, kriminalinių ir kriminologinių tyrimų korpusus; 

3) civilinio gaisro skyrius ir nepaprastųjų padėčių valdymo korpusus; 

4) piliečių gynybos ir nelaimių valdymo organizaciją. 

Civilinės saugos organai yra pilietinės prigimties ir turi gerbti žmo- 
gaus orumą ir žmogaus teises be jokios diskriminacijos. Civilinės saugos 
organų funkcijos bei valstijų ir savivaldybių funkcijos sudaro konkuruo- 
jančią kompetenciją, vykdomą šioje Konstitucijoje ir įstatymuose nustaty- 
tomis sąlygomis. 


VIII DALIS 
KONSTITUCIJOS APSAUGA 


I skyrius. KONSTITUCIJOS GARANTIJOS 


333 straipsnis 

Ši konstitucija nenustoja galioti, jeigu jos nesilaikoma dėl prievartos 
arba dėl anuliavimo bet kokiomis kitomis aplinkybėmis, kurios nenuro- 
dytos šioje Konstitucijoje. Šiuo atveju kiekvienas Respublikos pilietis, įpa- 
reigotas oficialios valdžios ar ne, turi pareigą padėti atkurti Konstitucijos 
galiojimą. 


334 straipsnis 

Visi Respublikos teisėjai, atsižvelgdami į šią Konstituciją ir įstaty- 
mus, pagal kompetenciją yra įpareigoti užtikrinti šios Kosntitucijos vien- 
tisumą. Tais atvejais, jeigu įstatymai ar kiti teisės aktai nesiderina su šia 
Konstitucija, reikia vadovautis šia Kosntitucija; šia taisykle turi vadovautis 
teismai, spręsdami bet kurios rūšies bylas, net ir ex officio. Aukščiausiojo 
Teisingumo Teismo Konstitucinis skyrius, kaip konstitucinės kompetenci- 
jos teismas, turi išskirtinę galią paskelbti negaliojančiais įstatymus ir kitus 

valstybės valdžios institucijų priimtus teisės aktus, išleistus tiesioginiam ir 
neatidėliotinam šios Konstitucijos įgyvendinimui. 


335 straipsnis 

Aukščiausiasis Teisingumo Teismas garantuoja konstitucinių taisy- 
klių ir principų viršenybę ir veiksmingumą; jis yra aukščiausias ir galutinis 
Konstitucijos interpretuotojas, užtikrinantis vienodą Konstitucijos aiškini- 
mą ir taikymą. Konstitucinio skyriaus atliktas konstitucinių taisyklių, prin- 
cipų turinio ir prasmės aiškinimas yra privalomos kitiems Aukščiausiojo 
Teisingumo Teismo padaliniams ir visiems Respublikos teismams. 


336 straipsnis 

Aukščiausiojo Teisngumo Teismo Konstitucinio skyriaus funkcijos: 

1) paskelbti iš dalies arba visiškai negaliojančiais nacionalinius įstaty- 
mus ir kitus Nacionalinės Asamblėjos priimtus teisės aktus, kurie priešta- 
rauja šiai Konstitucijai; 

2) paskelbti iš dalies arba visiškai negaliojančiais valstijų Konstitucijas 
ir įstatymus, savivaldybių sprendimus ir kitus aktus, kuriuos priėmė valsti- 
jų ir savivaldybių valdžia tiesioginiam ir neatidėliotinam šios Konstitucijos 
įgyvendinimui ir jai prieštarauja; 

3) paskelbti iš dalies arba visiškai negaliojančiais valstybės vykdomo- 
sios valdžios institucijų priimtus teisės aktus, kurie prieštarauja šiai Kons- 
titucijai; 

4) paskelbti iš dalies arba visiškai negaliojančiais bet kurios kitos val- 
džios institucijos priimtus teisės aktus, kurie yra priimti tiesioginiam ir ne- 
atidėliotinam šios Konstitucijos vykdymui ir jai prieštarauja; 

5) Respublikos Prezidento arba Nacionalinės Asamblėjos paklausimu 
patikrinti, ar tarptautiniai susitarimai, kuriuos pasirašo Respublika, atitin- 
ka šią Konstituciją, prieš juos ratifikuojant; 

6) visais atvejais, netgi ex officio, patikrinti, ar Respublikos Prezidento 
dekretai dėl nepaprastosios padėties skelbimo atitinka šią Konstituciją; 

7) paskelbti savivaldybių, valstijų ar valstybės teisės aktų atitiktį Kons- 
titucijai, kai nepasiseka promulguoti taisyklių arba priemonių, būtinų 
suderinamumo su Konstitucija garantijai, arba promulguojant juos neuž- 
baigtu būdu; bei nustatyti laiką ir, kur būtina, gaires minėtiems prieštara- 
vimams ištaisyti; 

8) spręsti bet kokius prieštaravimus, kurie atsiranda tarp įvairių teisės 
aktų nuostatų ir nustatyti, kuriais iš jų reikia vadovautis; 

9) spręsti bet kokius konstitucinius ginčus, kurie kyla tarp bet kurių 
valstybės valdžios institucijų; 

10) apžvelgti teismų sprendimus, užtikrinančius konstitucinę apsau- 
gą, ar kontroliuoti teisės aktų ir Respublikos teismų sprendimų konstitu- 
cingumą, atsižvelgiant į šią Konstituciją ir galiojančius įstatymus; 

11) vykdyti bet kokias kitas funkcijas, nustatytas šioje Konstitucijoje 
ir įstatymuose. 


II skyrius. NEPAPRASTOJI PADĖTIS 


337 straipsnis 

Respublikos Prezidentas Ministrų kabineto posėdyje turi teisę pa- 
skelbti nepaprastąją padėtį. Tokie atvejai yra aiškiai apibrėžiami kaip so- 
cialinės, ekonominės, politinės, gamtos arba ekologinio pobūdžio aplin- 
kybės, kurios daro didelį poveikį šalies, institucijų ir piliečių saugumui, 
kai esant ypatingoms aplinkybėms įprastų priemonių nepakanka. Tokiais 
atvejais šioje Konstitucijoje numatytos garantijos gali būti laikinai apribo- 
tos, išskyrus atvejus, susijusius su teise į gyvybę, draudimu slapta sulaikyti 
ar kankinti, teise į tinkamą teismo procesą, teise į informaciją ir kitas ne- 
materialias žmogaus teises. 


338 straipsnis 

Nepaprastoji padėtis gali būti paskelbta, atsiradus katastrofoms, vie- 
šosioms nelaimėms ar kitokiems panašiems įvykiams, keliantiems rimtą 
pavojų tautai ar jos piliečiams. Tokia nepaprastoji padėtis tęsiasi iki 30 
dienų ir gali būti pratęsta dar 30 dienų laikotarpiui. Ekonominė nepa- 
prastoji padėtis gali būti paskelbta, kai atsiranda neeilinės ekonominės 
aplinkybės, galinčios rimtai paveikti šalies ekonominį gyvenimą; šios ne- 
paprastosios padėties trukmė yra 60 dienų, ji gali būti pratęsta tokiam 
pačiam laikotarpiui. Vidaus ar išorės sąmyšio padėtis gali būti paskelbta 
vidaus ar išorės konflikto atveju, kai kyla rimta grėsmė šalies saugumui, 
jos piliečiams ar institucijoms. Tokia sąmyšio padėtis trunka iki 90 dienų 
ir gali būti pratęsta dar 90 dienų laikotarpiui. Nacionalinė Asamblėja yra 
atsakinga už nepaprastosios padėties pratęsimo patvirtinimą. Nepapras- 
tosios padėties atvejus ir priemones, kurių galima imtis, reglamentuoja 
ordinarinis įstatymas. 

339 straipsnis 

Dekretas, skelbiantis nepaprastąją padėtį, numatantis garantuojamų 
teisių apribojimus, per aštuonias dienas nuo šio dekreto paskelbimo pa- 
teikiamas svarstyti ir patvirtinti Nacionalinei Asamblėjai arba deleguotam 
komitetui ir Aukščiausiojo Teisingumo Teismo Konstitucijos skyriui, kad 
šis patikrintų jo konstitucingumą. Dekretas turi atitikti reikalavimus, prin- 
cipus ir garantijas, nustatytas Tarptautiniame pakte dėl pilietinių ir poli- 
tinių skrydžių ir Amerikos konvencijoje dėl žmogaus teisių. Respublikos 
Prezidentas turi teisę reikalauti tokios padėties pratęsimo panašiam laiko- 
tarpiui, šį dekretą gali atšaukti valstybės vadovas arba Nacionalinė Asam- 
blėja arba deleguotas komitetas, nepasibaigus nepaprastosios padėties 
įvedimo laikotarpiui. Nepaprastosios padėties paskelbimas nepertraukia 
valstybės valdžios institucijų funkcionavimo. 


IX DALIS 
KONSTITUCINĖS REFORMOS 


I skyrius. PATAISOS 


340 straipsnis 
Pataisų tikslas yra papildyti arba pakeisti vieną ar daugiau Konstituci- 
jos straipsnių, nekeičiant jos pagrindinės struktūros. 


341 straipsnis 

Konstitucijos pataisų priėmimo tvarka yra tokia: 

1) šią iniciatyvą gali pareikšti 15 96 piliečių, kurie yra įregistruoti pilie- 
čių ir rinkėjų registre, 39 96 Nacionalinės Asamblėjos narių ar Respublikos 
Prezidentas Ministrų kabineto posėdyje; 

2) kai iniciatyvą pareiškia Nacionalinė Asamblėja, konstitucijos patai- 
są patvirtina šios institucijos narių dauguma pagal įstatymų leidybos pro- 
cedūrą, nustatytą šioje Konstitucijoje; 

3) rinkimų valdžia pateikia pataisas referendumui per 30 dienų nuo 
jų gavimo; 

4) pataisos laikomos patvirtintomis pagal šios Konstitucijos nuostatas 
ir įstatymus dėl referendumo patvirtinimo; 

5) pataisos sunumeruojamos eilės tvarka ir publikuojamos po Konsti- 
tucija, nekeičiant jos teksto, bet rašomos pakeisto straipsnio (-ių) apačioje, 
pridedant anotaciją su pakeitimo numeriu ir data. 


II skyrius. KONSTUTICINĖ REFORMA 


342 straipsnis 

Konstitucinės reformos tikslas yra atlikti dalinę šios Konstitucijos per- 
žiūrą ir pakeisti vieną ar daugiau nuostatų, nekeičiant pagrindinių Konstitu- 
cijos principų ir teksto sruktūros. Konstitucinės reformos iniciatyvą gali pa- 
reikšti Nacionalinė Asamblėja pagal rezoliuciją, patvirtintą narių balsų dau- 
guma, Respublikos Prezidentas Ministrų kabineto posėdyje arba ne mažiau 
kaip 15 proc. visų rinkėjų, registruotų piliečių ir rinkėjų registre, prašymu. 


343 straipsnis 

Konstitucinės reformos iniciatyva svarstoma Nacionalinėje Asamblė- 
joje tokia tvarka: 

1) pirmą kartą konstitucinės reformos projektas svarstomas per įsta- 
tymų leidybos sesiją, kurios metu jis yra pateikiamas; 

2) antras svarstymas vyksta svarstant antraštę po antraštės, skyrių po 
syriaus; 

3) trečiasis ir paskutinysis svarstymas vyksta svarstant straipsnį po 
straipsnio; 

4) Nacionalinė Asamblėja tvirtina konstitucinės reformos projektą 
per laikotarpį, kuris turi būti ne ilgesnis nei dveji metai, skaičiuojant nuo 
tada, kai reformos projektas buvo pateiktas ir apsvarstytas; 

5) konstitucinės reformos projektas yra patvirtinamas, jeigu už jį bal- 
suoja du trečdaliai Nacionalinės Asamblėjos narių. 


344 straipsnis 

Per 30 dienų nuo patvirtinimo Nacionalinėje Asamblėjoje konsti- 
tucinės reformos projektas yra pateikiamas referendumui. Konstitucinės 
reformos projektas referendumui pateikiamas kaip visuma, bet dėl vieno 
trečdalio šios reformos projekto galima balsuoti atskirai, jeigu nors vienas 
trečdalis Nacionalinės Asamblėjos narių sutinka arba jeigu reformos ini- 
ciatyvos reikalauja Respublikos Prezidentas arba registruotų rinkėjų skai- 
čius, kuris yra ne mažesnis nei 5 proc. visų registruotųjų rinkėjų piliečių ir 
rinkimų registre. 

345 straipsnis 

Konstitucinė reforma skelbiama patvirtinta, jeigu teigiamų balsų skai- 
čius yra didesnis nei neigiamų. Ta pati konstitucinės reformos iniciatyva 
negali būti teikiama per tą patį Nacionalinės Asamblėjos kadencijos lai- 
kotarpį. 


346 straipsnis 

Respublikos Prezidentas privalo skelbti reformos pataisas per dešimt 
dienų nuo jų patvirtinimo. Jeigu jis to nepadaro, taikomos galiojančios šios 
Konstitucijos nuostatos. 


III skyrius. NACIONALINĖ STEIGIAMOJI ASAMBLĖJA 


347 straipsnis 

Pirminė steigiamoji galia tenka Venesuelos Bolivaro Respublikos 
žmonėms. Ši galia gali būti įgyvendinta, sušaukus Nacionalinę Steigiamąją 
Asamblėją dėl valstybės pertvarkymo, naujos teisinės sistemos sukūrimo ir 
naujos Konstitucijos parengimo. 


348 straipsnis 

Iniciatyvą sušaukti Nacionalinę Steigiamąją Asamblėją gali pareikšti 
Respublikos Prezidentas Ministrų kabineto posėdyje; Nacionalinė Asam- 
blėja dviem trečdaliais jos narių balsų ir 15 90 rinkėjų, registruotų piliečių 
ir rinkimų registre. 


349 straipsnis 

Respublikos Prezidentas neturi teisės prieštarauti naujajai Kons- 
titucijai. Veikiančioms valdžios institucijoms jokiais būdais neleidžia- 
ma trukdyti Nacionalinei Steigiamajai Asamblėjai. Siekiant paskelbti 
naująją Konstituciją, ji publikuojama Venesuelos Bolivijos Respublikos 
oficialiajame leidinyje arba Nacionalinės Steigiamosios Asamblėjos lei- 
dinyje. 
350 straipnis 

Venesuelos žmonės, ištikimi savo Respublikos tradicijoms, kovai už 
nepriklausomybę, taiką ir laisvę, atsižada bet kokio režimo, teisėkūros ar 
valdžios, kuri pažeidžia demokratines vertybes ir principus ar kėsinasi į 
žmogaus teises ar garantijas. 

VIENINTELĖ LEIDŽIANTI NUKRYPTI NUOSTATA 


Pareiškiama, kad Venesuelos Respublikos Konstitucijai, kuri buvo pa- 
skelbta 1961 m. sausio 23 d., taikoma leidžianti nukrypti nuostata. Likusi 
teisinė tvarka galioja ir toliau tiek, kiek neprieštarauja šiai Konstitucijai. 


LAIKINOSIOS NUOSTATOS 


Pirmoji: Specialų Sostinės apygardos režimo įstatymą, kuriuo užti- 
krinamas Mirandos valstijos teritorinis vientisumas, kaip numatyta šios 
Konstitucijos 18 straipsnyje, patvirtina Nacionalinė Steigiamoji Asamblė- 
ja. Kol patvirtinamas minėtas specialus įstatymas, galioja režimas, numa- 
tytas organiniame Federalinio rajono įstatyme ir organiniame Savivaldy- 
bių režimo įstatyme. 


Antroji: Kol priimamas įstatymas dėl Respublikos pilietybės įgijimo, 
pasirinkimo, atsisakymo ir atkūrimo, kaip numatyta šios Konstitucijos 38 
straipsnyje, užsienio piliečiai, kurie teisėtai atvyko ir pasiliko valstybės 
teritorijoje bei pareiškė savo ketinimus deklaruoti nuolatinę gyvenamąją 
vietą šalyje dvejiems metams, teisėtai užsidirba pragyvenimui ir nuolat 
gyvena šalyje dvejus metus, laikomi nuolatiniais Respublikos gyventojais. 
Gyvenamoji vieta suprantama kaip nuolatinis buvimas šalyje, ketinant čia 
pasilikti. Pagal šios Konstitucijos 32, 33 ir 36 straipsnius, ketinimo pareiš- 
kimas pateikiamas autentiško dokumeto forma, kurią pateikia suintere- 
suotasis asmuo, jeigu jis yra pilnametis, arba jo teisėtas astovas, jeigu jis 
dar nėra sulaukęs 21 metų amžiaus. 


Trečioji: Per šešis mėnesius nuo kadencijos pradžios Nacionalinė 
Asamblėja priima: 

1) Baudžiamojo kodekso pataisas, siekiant kriminalizuoti veikas dėl 
priverstinio asmenų dingimo, kaip numatyta šios Konstitucijos 45 straips- 
nyje; 

2) laukiant šios reformos patvirtinimo, tiek, kiek įmanoma, taikoma 
Amerikos konvencija dėl priverstinio žmonių dingimo; 

3) organinį įstatymą dėl nepaprastosios padėties; 

4) specialų įstatymą, siekiant nustatyti Josė Antonio Paezo ir Romulo 
Gallegos savivaldybių Apūrės valstijoje specialaus režimo sąlygas ir cha- 
rakteristikas. Rengiant šį įstatymą, išklausomos Respublikos Prezidento, 
Nacionalinių ginkluotųjų pajėgų, atitinkamos valstijos paskirto atstovo ir 
kitų susijusių su pasienio problemomis institucijų nuomonės. 

Ketvirtoji: Per vienerius metus nuo kadencijos pradžios Nacionalinė 
Asamblėja priima: 

1) įstatymus dėl bausmių už kankinimą, specialaus įstatymo forma 
arba reformuojant Baudžiamąjį kodeksą; 

2) įstatymą dėl pabėgėlių ir prieglobsčio garantijų, kurios atitinka šios 
Konstitucijos sąlygas ir atitinkamas tarptautines sutartis, kurias ratifikavo 
Venesuela; 

3) reformuodama organinį Darbo įstatymą, naują režimą dėl darbuo- 
tojų teisių, išmokant išeitines išmokas, kaip nustatyta šios Konstitucijos 92 
straipsnyje, šis režimas numato išeitines išmokas, skaičiuojamas propor- 
cingai dirbtam laikui ir pagal paskutinį uždirbtą darbo užmokestį, nusta- 
tant šios teisės apribojimą dešimčiai (10) metų. Kol įsigalios minėtas refor- 
muotas įstatymas, darbo stažo išmokų nustatymą reglamentuoja dabar ga- 
liojantis organinis Darbo įstatymas. Taip pat įtraukiamas bendrų standartų 
rinkinys, reglamentuojantis darbo dienos laiką ir skatinantis laipsnišką jo 
sutrumpinimą pagal sąlygas, nustatytas Tarptautinės darbo organizacijos 
sutartyse ir konvencijose, kurias pasirašė Respublika; 

4) organinį Darbo procedūrų įstatymą, garantuojantį autonominę 
ir specializuotą darbuotojų specializaciją ir saugos funkcionavimą pagal 
sąlygas, nustatytas šioje Konstitucijoje ir įstatymuose. Organinis Darbo 
procedūrų įstatymas grindžiamas neatlygintinų paslaugų, operatyvumo, 
žodinių procesinių veiksmų, betarpiškumo, faktų realumo prioritetais, tei- 
singumo ir teisėjo vadovavimo procesiniuose veiksmuose principais; 

5) įstatymus, susijusius su teismų sistema, valstybės viešuoju valdy- 
mu, piliečių valdžia, rinkimų valdžia, mokesčių įstatymais, Biudžeto įsta- 
tymu ir Valstybės kredito įstatymu, organiniu Valstybės gynybos įstatymu. 
Kol šie įstatymai bus priimti, Teismų sistemos funkcionavimo ir restruktū- 
rizavimo komisija yra atsakinga už autonominės Žmonių gynėjo sistemos 
tobulinimą ir veiksmingą funkcionavimą, siekiant užtikrinti teisę į gynybą; 

6) įstatymą, tobulinantį valstijų viešuosius finansus, nuosekliai lai- 
kantis šios Konstitucijos principų ir įstatymų, nustatant mokesčius, kurie 
įtraukti į tą patį įstatymą, jų pritaikymo mechanizmus ir reglamentuojan- 
čias nuostatas; 

7) įstatymus, tobulinančius konstitucinius principus dėl savivaldybių 
režimo. Pagal tokius įstatymus valstijų teisėkūros institucijos pagal kom- 
petenciją galės priimti norminius teisės aktus, atsižvelgiant į vietinių ins- 
titucijų savivaldą ir teritorinį politinį suskirstymą. Esančios savivaldybės 

ir parapijos toliau egzistuoja, kol joms nebus pritaikytas naujas režimas, 
nustatytas minėtuose įstatymuose; 

8) įstatymą, pagal kurį turi būti valdomas Centrinis bankas. Be kitų 
klausimų, šis įstatymas numato šio subjekto funkcijų taikymo sritį ir orga- 
nizavimo būdą; jo pirmininko ir direktorių funkcijas, tarnybos laiką, nu- 
šalinimą, netinkamumą, režimą ir jų paskyrimą; apskaitos taisykles, nusta- 
tant rezervus ir pelno paskirstymą; metinį nepriklausomą apskaitų ir ba- 
lansų auditą, kurį atlieka specialistų firmos, pasirinktos valstybės vadovo, 
toliau kontrolę atliekant Respublikos generalinio kontrolieriaus tarnybai 
dėl Centrinio banko administracinės veiklos teisėtumo, sąžiningumo, ga- 
limybių, veiksmingumo ir efektyvumo. Įstatymas numato, kad Centrinio 
banko direktorių tarybos pirmininkas ir kiti nariai atstovauja išimtinai tik 
valstybės interesams, šiuo tikslu atliekamas viešasis svarstymas dėl kan- 
didatų į anksčiau minėtas pareigas nuopelnų ir kvalifikacijos įvertinimo. 
Įstatymas numato, kad vykdomoji valdžia turi teisę paskirti ne mažiau nei 
pusę Centrinio banko direktorių, taip pat ir pirmininką, ir nustato įstaty- 
mų leidžiamosios valdžios dalyvavimo sąlygas, skiriant šiuos pareigūnus į 
pareigas; 

9) įstatymą dėl nacionalinės policijos korpuso. Šis įstatymas nustato 
mechanizmą dėl antžeminio transporto ir tranzito stebėjimo integracijos į 
nacionalinį policijos korpusą. 


Penktoji: Per vienerius metus nuo šios Konstitucijos įsigaliojimo die- 
nos, Nacionalinė Asamblėja priima reformuotą organinį Mokesčių kodek- 
są, kuris, be kitų klausimų, nustato: 

1) griežtą mokesčių įstatymų ir taisyklių aiškinimą, atsižvelgiant į jų 
paskirtį ir ekonominę reikšmę, siekiant pašalinti neaiškumus; 

2) išimčių panaikinimą principui „įstatymas atgaline tvarka negalioja“; 

3) sąlyginių pajamų sąvokos išplėtimą, siekiant suteikti mokesčių 
administratoriui geresnes priemones; 

4) senaties termino apribojimo pašalinimą už rimtus mokesčių mo- 
kėjimo pažeidimus, kuris turi būti apibrėžtas organiniame Mokesčių ko- 
dekse; 

5) baudų padidinimą konsultantams, teisinėms firmoms, nepriklau- 
somiems auditoriams ir kitiems profesionalams, kurie veikia bendrinin- 
kaudami, siekiant įvykdyti mokesčių mokėjimo pažeidimus, įskaitant lai- 
kotarpius, kai asmenys neužsiima savo profesine praktika; 


1182 


Venesuelos Bolivaro Respublikos Konstitucija 


6) baudų padidinimą ir sankcijų griežtinimą už nusikaltimus, susiju- 
sius su mokesčių vengimu, didinant senaties terminų laikotarpius; 

7) lengvinančių ir sunkinančių aplinkybių skiriant baudas peržiūrėji- 
mą, siekiant jas sugriežtinti; 

8) mokesčių administratoriaus kontrolės įgaliojimų padidinimą; 

9) deslpinigių normų padidinimą, siekiant atgrasinti nuo mokesčių 
vengimo; 

10) solidarumo principo išplėtimą, kad būtų galima sužinoti apie di- 
rektorių ir mokesčių konsultantų pajamas tais atvejais, jeigu jie įteisina šias 
pajamas iš mokestinių nusikaltimų; 

11) greitesnių administracinių procedūrų įvedimą. 


Šeštoji: Per dvejus metus Nacionalinė Asamblėja priima įstatymus dėl 
visų klausimų, susijusių su šia Konstitucija. Pirmenybė teikiama organi- 
niams įstatymams dėl vietinių žmonių, švietimo ir pasienio klausimų. 


Septintoji: Siekiant šios Konstitucijos 125 straipsnyje nurodytų tikslų, 
kol bus priimtas organinis įstatymas, naujų atstovų į Nacionalinę Asamblė- 
ją, valstijų ir savivaldybių tarybas rinkimai organizuojami toliau išvardy- 
tais kandidatų iškėlimo reikalavimais ir mechanizmais: 

Visos vietos gyventojų organizacijos ir bendruomenės turi teisę iškelti 
savo vietinius kandidatus. Kandidatas privalo mokėti kalbėti savo gimtąją 
kalbą ir atitikti bent vieną iš šių sąlygų: 

1) būti ėjęs tradicinės valdžios atstovo pareigas atitinkamoje bendruo- 
menėje; 

2) būti pasižymėjęs socialinėje kovoje dėl atitinkamo kultūrinio iden- 
titeto pripažinimo; 

3) atlikęs veiksmus, naudingus vietiniams žmonėms ir bendruome- 
nėms; 

4) priklausyti teisėtai suformuotai vietinei organizacijai, kuri veikia ne 
trumpiau nei trejus metus. 

Turi būti nustatyti trys regionai: vakarų, kurį sudaro Sulijos, Meridos 
ir Truchilijo valstijos; pietų, kurį sudaro Amazonės ir Apūrės valstijos; ir 
rytų, kurį sudaro Bolivaro, Amakuro Deltos, Monagaso, Ansoategio ir Su- 
krės valstijos. Kiekviena iš valstijų, apimančių įvairius regionus, išrenka 
vieną atstovą. Nacionalinė rinkimų taryba paskelbia išrinktu tą kandidatą, 
kuris gauna daugumą galiojančių balsų savo regiono ribose. Vietiniai kan- 
didatai atvyksta į balsavimo vietą savo valstijoje ar regione ir visi rinkėjai 

šioje valstijoje turi teisę balsuoti už juos. Dėl vietinių gyventojų atstova- 
vimo valstijos taryboje ir savivaldybių tarybose, kuriose gyvena vietiniai 
gyventojai, 1992 m. oficialus gyventojų surašymas, kurį atliko Centrinė 
statistikos ir duomenų apdorojimo tarnyba, bus naudojamas kaip infor- 
macija, o rinkimai vykdomi pagal čia nustatytas taisykles ir reikalavimus. 
Nacionalinė rinkimų taryba garantuoja visų minėtų reikalavimų laikymą- 
si, remdamasi vietos gyventojų ir organizacijų reikalų ekspertų pagalba. 


Aštuntoji: Kol įsigalios nauji rinkimų įstatymai, numatyti šioje Kons- 
titucijoje, rinkimus sušaukia, organizuoja, jiems vadovauja ir stebi Nacio- 
nalinė rinkimų taryba. Pirmajai Nacionalinės rinkimų tarybos kadencijai, 
numatytai šioje Konstitucijoje, visi nariai paskiriami vienu metu. Įpusėjus 
kadencijai, du nariai pakeičiami atitinkamo organinio įstatymo nustatyta 
tvarka. 


Devintoji: Kol bus priimti šios Konstitucijos IV antraštinės dalies V 
skyriuje numatyti įstatymai, galioja organinis Generalinės prokuratūros 
tarnybos įstatymas ir organinis Respublikos generalinio kontrolieriaus 
tarnybos įstatymas. Žmonių gynėjo tarnybos vadovą laikinai paskiria Na- 
cionalinė Steigiamoji Asamblėja. Žmonių gynėjas, vadovaudamasis šioje 
Konstitucijoje jam suteiktais įgaliojimais, numato organizacinę struktūrą, 
integraciją, nustato biudžetą ir fizinę infrastruktūrą. 


Dešimtoji: Šios Konstitucijos IV skyriaus 167 straipsnis dėl valstijų 
įsipareigojimų taikyti ne mažiau nei 50 proc. konstitucinių pajamų dalies 
investicijoms įsigalioja 2001 m. sausio 1 d. 


Vienuoliktoji: Kol bus priimti nacionaliniai teisės aktai dėl laisvų že- 
mių valdymo, jas ir toliau administruoja valstybės valdžia, kaip numatyta 
galiojančiuose įstatymuose. 

Dvyliktoji: Vietinių žmonių gyvenviečių demarkacija, kaip nurody- 
ta šios Konstitucijos 119 straipsnyje, atliekama per dvejus metus nuo šios 
Konstitucijos įsigaliojimo. 

Tryliktoji: Kol valstijos prisiima įgaliojimus pagal valstybės įstaty- 
mus, nurodytus šios Konstitucijos 7 skyriaus 164 straipsnyje, galioja esama 
sistema. 

Keturioliktoji: Kol bus priimti įstatymai, nustatantys šioje Konstitu- 
cijoje numatytus savivaldybių režimo principus, galioja potvarkiai ir kiti 

norminiai teisės aktai dėl savivaldybių, kiek tai susiję su jų kompetencija 
ir atskira mokesčių nustatymo kompetencija, kurią jos turėjo pagal teisės 
aktus, taikomus prieš priimant šią Konstituciją. 


Penkioliktoji: Kol bus priimti įstatymai, nurodyti šios Konstituci- 
jos 105 straipsnyje, taikoma teisinė tvarka, kuri galiojo prieš priimant šią 
Konstituciją. 


Šešioliktoji: Siekiant apsaugoti Tautos istorinį paveldą, Nacionali- 
nės Steigiamosios Asamblėjos metraštininkas koordinuoja visas reikalin- 
gas priemones, kad apsaugotų rašytinius dokumentus, vaizdo medžiagą, 
skaitmeninius įrašus, nuotraukas, periodinius leidinius, garso ir kitokios 
formos informaciją. Visus šiuos dokumentus saugo Valstybės generalinis 
archyvaras. 


Septynioliktoji: Kai tik bus patvirtinta ši Konstitucija, Respublikos 
pavadinimas bus „Venesuelos Bolivaro Respublika“, kaip nustatyta šios 
Konstitucijos 1 straipsnyje. Valdžios institucijų ir viešų bei privačių or- 
ganizacijų, kurios turi teikti duomenis, pažymas ar kitus dokumentus, 
pareiga yra nedelsiant ir efektyviai vartoti pavadinimą „Venesuelos Boli- 
varo Respublika“. Įprastiniais klausimais administracijos biurai naudoja 
esamus raštinės reikmenis, palaipsniui pakeičiant juos atitinkamais do- 
kumentais, tačiau bet kokiu atveju tokį pakeitimą reikia atlikti per pen- 
kerius metus. Nukaldintų monetų ir išleistų banknotų su pavadinimu 
„Venesuelos Respublika“ cirkuliacija reglamentuojama pagal keičiamą 
Centrinio banko įstatymą, numatytą šios Konstitucijos ketvirtojoje laiki- 
nojoje nuostatoje, siekiant pereiti prie pavadinimo „Venesuelos Bolivaro 
Respublika“. 


Aštuonioliktoji: Siekiant užtikrinti šios Konstitucijos 113 straips- 
nio įgyvendinimą, Nacionalinė Asamblėja priims įstatymą, nustatantį 
subjektą, kuris prižiūrės, kontroliuos ir tikrins šiame straipsnyje nusta- 
tytų principų, nuostatų ir taisyklių efektyvų įgyvendinimą. Tuo tikslu 
asmuo, kuris vadovaus tokiam subjektui, paskiriamas Nacionalinės 
Asamblėjos balsų dauguma, turi turėti teigiamus specialiosios komisi- 
jos, sukurtos Nacionalinės Asamblėjos, atsiliepimus. Įstatymas numato 
viešojo valdymo pareigūnus ir teisėjus, kurie yra atsakingi už sprendi- 
mą ginčų, susijusių su subjektais pagal susitarimus, kurie taikomi, nu- 
statant prioritetus ir išskirtinius reguliavimo principus, ir jie netaikys 

jokių nuostatų, kurios galėtų sukelti priešingą efektą. Įstatymai regu- 
liuoja koncesijas viešosiosioms paslaugoms, koncesininkų privilegijas ir 
investicijų finansavimą, glaudžiai susijusį su viešosiomis paslaugomis, 
įskaitant modernizavimą ir plėtrą, pagrįstą ir patvirtintą kompetetingų 
valdžios institucijų. 

Konstitucinės reformos Vengrijoje prasidėjo 2010 m. Parlamento rin- 
kimus didele persvara laimėjus konservatyviajai Fidesz! partijai. Skubiai 
buvo sudarytas Ad-hoc komitetas Konstitucijos projektui parengti. Būtina 
pažymėti, kad Konstitucijos projektą rengė Parlamente daugumą turinti 
Fidesz partija ir koalicijos partnerė KDNP, nes opozicinės partijos nepri- 
tarė 2010 m. lapkritį priimtam Konstitucijos pakeitimui, draudžiančiam 
Konstituciniam Teismui tikrinti teisės aktų, reglamentuojančių valstybės 
biudžetą ir mokesčius, konstitucingumą. Konstitucijos projektas Par- 
lamentui ir tuo pačiu plačiajai visuomenei buvo pateiktas 2011 m. kovo 
14 d., o balandžio 18 d. buvo numatytas Konstitucijos priėmimas. Europos 
Tarybos Venecijos komisija atkreipė dėmesį, kad skaidrumas, atvirumas, 
visuomenės įtraukimas, adekvatus laiko ir galimybių išreikšti pliuralistines 
nuomones kontraversiniais klausimais suteikimas yra demokratinio kons- 
titucijos rengimo proceso elementai. Jos teigimu, konstitucinės nuostatos 
turėtų būti plačiai išdiskutuotos tarp įvairių politinių jėgų, nevyriausybinių 
organizacijų, mokslininkų, žiniasklaidos. Visuomenės diskusija ir pritari- 
mas yra būtina sąlyga demokratinėje valstybėje? Kadangi Venecijos komi- 
sijos Nuomonė buvo parengta iki Konstitucijos priėmimo, buvo tikėtasi, 
kad Vengrijos politikai atsižvelgs į išreikštą susirūpinimą, o tuo pačiu su- 
pras būtinybę diskutuoti su plačiąja visuomene. 

Pažymėtina, kad senojoje Vengrijos Konstitucijoje keitimo tvarka 
buvo nustatyta labai lanksti: 19 str. 3 d. (a) p. Parlamentui suteikta teisė 
keisti Konstituciją, o 24 str. 3 d. Konstitucijos projektui turi pritarti dvi 
trečiosios Parlamento narių. Konstitucijoje nebuvo numatyta jokių keiti- 
mo ribojimų ar saugiklių: keisti galima visiškai visas Konstitucijos nuosta- 
tas, Tautos pritarimas nereikalingas. Primintina, kad konstitucija laikytina 





1! 2010 m. rinkimuose Fidesz partijos nariai laimėjo 227 mandatus iš 386. Plačiau apie 


Fidesz partiją www.fidesz.hu 

European Commission for Democracy through Law (Venice Commission). Opinion 
on Three Legal Guestions Arising in the Porcess of Drafting of the New Constitution 
of Hungary. Venice, 25-26 March, 2011. Para 18-19. 

Tautos aktu, nustatančiu pačios Tautos įsteigtos valdžios galių ribas“, be 
to, laikytina teisinio reguliavimo stabilumo išraiška, todėl projektuojama 
atsižvelgiant į ilgalaikio veikimo perspektyvą“. 

Tačiau nekreipiant dėmesio į užsienio ekspertų kritiką ir patarimus, 
naujoji Vengrijos Respublikos Konstitucija buvo priimta 2011 m. balan- 
džio 18 d., o balandžio 25 d. ją pasirašė ir oficialiai paskelbė Respublikos 
Prezidentas. Konstitucijos baigiamosiose nuostatose nustatyta, kad ji įsiga- 
liojo 2012 m. sausio 1 d. 

2011 m. Konstitucijos* Pagrindinių nuostatų S straipsnyje suteikta 
teisė Respublikos Prezidentui, Vyriausybei, bet kuriam parlamentiniam 
komitetui ar Parlamento nariui inicijuoti visos Konstitucijos ar atskirų jos 
nuostatų keitimą. Konstitucijai ar jos bet kuriai nuostatai pakeisti reikalin- 
gas dviejų trečiųjų Parlamento narių pritarimas. Konstitucijos 8 straipsnio, 
reglamentuojančio nacionalinius referendumus, 3 (a) dalyje nustatyta, kad 
nacionaliniame referendume negali būti svarstomas Konstitucijos keitimo 
klausimas. Taigi, pačioje Konstitucijoje nustatyta, jog ją gali keisti dvi tre- 
čiosios Parlamento narių, tačiau Parlamento priimta Konstitucija nesutei- 
kia Tautai teisės tiesiogiai pasisakyti dėl Konstitucijos, tik per savo demo- 
kratiškai išrinktus Tautos atstovus. 

Konstitucijos baigiamosiose nuostatose teigiama, kad “Parlamento 
nariai, išrinkti 2010 m. balandžio 25 d., suvokdami savo atsakomybę prieš 
Dievą ir žmogų ir turėdami galią priimti konstituciją, paskelbė pirmą uni- 
fikuotą Pagrindinį Vengrijos įstatymą. Telydi taika, laisvė ir santarvė“. 

Aptariant Konstitucijos struktūrą, būtina pažymėti, kad naujoje Ven- 
grijos Konstitucijoje be tradicinių elementų - preambulės, pagrindinių 
nuostatų ir baigiamųjų nuostatų — yra nustatyti Konstitucijos pagrindai 
(principai). 

Konstitucijos preambulėje pabrėžiama, kad naujojo tūkstantmečio 
pradžioje Vengrų Tauta didžiuojasi, kad prieš tūkstantį metų karalius 
Šv. Steponas įkūrė Vengrijos valstybę, tapusią krikščioniškos Europos da- 
limi, didžiuojasi jos stiprybe kovose už laisvę ir nepriklausomybę, žada 





* Jarašiūnas E. Daugybė šiuolaikinės konstitucijos veidų: bendri ir individualūs bruožai. 
// Konstitucinio reguliavimo įvairovė. Kolektyvinė monografija. MRU. Vilnius, 2006, 
psl. 9-10. 

* Ten pat, psl. 33-34. 

* "Nors Konstitucija vadinasi Vengrijos Pagrindinis įstatymas, tekste paprastumo dėlei 
vadinsime Konstitucija. 

puoselėti savo paveldą, unikalią kalbą, kultūrą, gerbiant ir tautinių ma- 
žumų kalbas bei kultūras, prisiimti atsakomybę už disidentus, tiki, kad 
savo talentu ir darbštumu ir nacionaline kultūra gali naudingai prisidėti 
prie Europos įvairovės. Be to, Konstitucijos preambulėje nustatomi pa- 
grindiniai vertinamieji istorinių įvykių kriterijai. Nustatoma, jog nepripa- 
žįstamas užsienio okupantų istorinės konstitucijos suspendavimas. Be to, 
įtvirtinamas principas, kad socialistinės ir komunistinės diktatūros metu 
įvykdytiems nusikaltimams prieš Vengrų Tautą ir jos piliečius nebus tai- 
komi teisiniai apribojimai. Skelbiama, kad nepripažįstama 1949 m. komu- 
nistinė konstitucija, įtvirtinusi tironinę valdžią. 1956 m. Revoliucija - tai 
Tautos laisvės gimimas. Valstybės suverenitetas prarastas 1944 m. kovo 
19 d., atkurtas 1990 m. gegužės 2 d., kai buvo pirmą kartą laisvai išrink- 
ta Tautos atstovybė. Todėl ši data laikytina naująja šalies demokratijos ir 
konstitucinės santvarkos pradžia. Be to, pabrėžiama, kad ši Konstitucija 
yra „mūsų teisinės tvarkos pagrindas: jis yra praeities, dabarties ir ateities 
vengrų susitarimas. Tai tikrosios gairės, išreiškiančios tautos valią ir paro- 
dančios kaip norime gyventi.“ 

Be to, Vengrijos Vyriausybė atsakydama ET Venecijos komisijai“, pa- 
žymėjo, kad preambulėje išdėstyti teiginiai turėtų būti suvokiami kaip poli- 
tinis tikslas atsiriboti nuo totalitarizmo ir faktinio suvereniteto apribojimo 
1949 m. Norėta nubrėžti liniją tarp komunistinio režimo ir demokratinės 
sistemos. Tačiau nenorėta paneigti jokio galiojančio teisės akto galiojimo. 

ET Venecijos komisija atkreipė dėmesį, kad Vengrijos piliečiai yra ne 
tik vengrai, bet ir kitų tautybių piliečiai, todėl vietoj termino „mes, Vengrų 
Tauta“ rekomendavo naudoti „mes, Vengrijos piliečiai , ypatingai siūlyda- 
ma tai prisiminti intepretuojant Konstitucijos nuostatas.? 

Vengrijos Konstitucijos pagrindinės dalies struktūra ir straipsnių iš- 
dėstymas yra gana įdomūs: skirsnis „Konstitucijos pagrindai (principai)“ 
išdėstyti straipsniuose, žymimuose raidėmis nuo A iki T, skirsnis „Laisvė 
ir atsakomybė“ - straipsniuose I - XXXI, skirsnis „Valstybė“ padalintas 
į smulkesnius poskirsnius: „Parlamentas“ (1-8 str.), „Respublikos Prezi- 
dentas“ (9-14 str.), „Vyriausybė“ (15-23 str.), „Konstitucinis Teismas“ 





“ Position of the Government of Hungary on the Opinion on the New Constitution 


of Hungary (adopted on 17-18 June, 2011). Transmitted by the Minister of Foreign 
Affairs of the Republic of Hungary, 6 July 2011, psl. 3. 

European Commission for Democracy through Law (Venice Commission). Opinion 
on the New Constitution of Hungary. Venice, 17-18 June, 2011. Para 40. 

(24 str.), „Teismai“ (25-28 str.), „Prokuratūra“ (29 str.), „Pagrindinių teisių 
ombudsmenas“ (30 str.), „Vietos savivalda“ (31-35 str.), „Viešieji finansai“ 
(36-44 str.), „Vengrijos ginkluotoji apsauga“ (45 str.), „Policijos ir nacio- 
nalinio saugumo tarnybos“ (46 str.), „Sprendimai dėl dalyvavimo karinėse 
operacijose“ (47 str.), paskutinis skirsnis „Specialiosios teisinės priemo- 
nės“ suskirstytas į poskirsnius: „Nacionalinės krizės ir nepaprastosios pa- 
dėties bendrosios taisyklės“ (48 str.) ir detalesnis nepaprastosios padėties 
reglamentavimas (49-54 str.). 

Baigiamąsias nuostatas sudaro normos, nustatančios Konstitucijos 
įsigaliojimo tvarką bei įpareigojančios Vyriausybę pateikti keistinų įstaty- 
mų projektus. 

Vengrijos Respublikos valdymo forma - parlamentinė Respublika. 
Parlamentui kaip atstovaujamajai ir įstatymų leidžiamajai valdžios insti- 
tucijai tenka pagrindinis vaidmuo formuojant kitas valdžios institucijas. 
Vyriausybė politiškai atsakinga prieš Parlamentą. Pareiškus nepasitikėjimą 
Vyriausybe ar jos vadovu, ši privalo atsistatydinti. Respublikos Prezidentą 
renka Parlamentas. Respublikos Prezidentas yra tik valstybės, bet ne vy- 
riausybės vadovas. Vyriausybę realiai formuoja Parlamento rinkimus lai- 
mėjusi partija ar jų koalicija. 

Vengrija yra unitarinė valstybė: galioja viena Konstitucija, vieninga 
teisės sistema, vieninga įstatymų leidžiamosios, vykdomosios ir teisminės 
valdžios sistema, vienas valstybės biudžetas, valstybės teritorija padalinta 
į administracinius vienetus - apskritis, kurių statusą nustato bendros visai 
valstybei teisės normos. 

Konstitucijos C straipsnyje įtvirtintas valdžių padalijimo principas bei 
draudimas jėga siekti įgyti valdžios, ja naudotis ar siekti išskirtinės val- 
džios. 

Vengrijos vienų rūmų Parlamentą, kitaip dar vadinamą Nacionaline 
Asamblėja, sudaro 386 parlamento nariai, kurie renkami ketverių metų 
kadencijai remiantis visuotine, lygia, tiesiogine rinkimų teise ir slaptu bal- 
savimu.š Konstitucija suteikia Parlamentui teisę paskelbti pirmalaikius rin- 
kimus. Respublikos Prezidentui taip pat suteikta teisė pirma laiko paleisti 
Parlamentą ir paskirti rinkimų datą dviem atvejais: 

— kai pasibaigus Vyriausybės įgaliojimams, Parlamentas nepritaria 

Respublikos Prezidento teikiamai Ministro Pirmininko kandi- 





* Platesnė informacija apie rinkimus ir jų rezultatus Nacionalinės rinkimų institucijos 


svetainėje: www.valasztas.hu 

datūrai per keturiasdešimt dienų skaičiuojant nuo pirmojo pa- 
teikimo; 

— kai Parlamentas nepriima einamųjų metų valstybės biudžeto iki 
kovo 31 d. 

Tačiau Konstitucija įpareigoja Respublikos Prezidentą prieš priimant 
tokį sprendimą pasiteirauti Ministro Pirmininko, Parlamento Pirmininko 
ir frakcijų vadovų nuomonės. 

Išrinktas Parlamento narys įgija mandatą iškilmingai prisiekęs Parla- 
mento posėdyje. Parlamento nario asmuo neliečiamas. Be Parlamento su- 
tikimo jis negali būti traukiamas baudžiamojon atsakomybėn, suimamas, 
negali būti persekiojamas už už balsavimus ir kalbas Parlamente, išskyrus 
šmeižto atvejus. 

Parlamentaro mandatas yra laisvas: sprendimus priima vadovauda- 
masis sąžine ir visuomenės interesais, o ne partiniais ar interesų grupių 
nurodymais. Joks teisės aktas neįpareigoja Parlamento nario tartis su savo 
rinkėjais. Nei politinė partija, nei frakcija negali reikalauti, kad Parlamen- 
to narys atsistatydintų. Konstitucijoje taip pat nustatyta, kad Parlamento 
nariai turi teisę gauti tokį darbo užmokestį, koks laiduoja jų nepriklauso- 
mumą. 

Valstybės valdžios institucijų sistemoje Parlamentui tenka išskirtinis 
vaidmuo. Atkreiptinas dėmesys, kad 2011 m. Konstitucijos pagrindinės 
nuostatos pradedamos Parlamento reglamentavimo. Konstitucijos skirs- 
nio „Valstybė“ 1 straipsnyje nustatyta Parlamento kompetencija: 

a) priimti ir keisti Konstituciją; 

b) priimti įstatymus; 

c) tvirtinti valstybės biudžetą ir prižiūrėti kaip jis vykdomas; 

d) ratifikuoti tarptautines sutartis; 

e) rinkti Respublikos Prezidentą, Konstitucinio Teismo teisėjus ir 
prezidentą, Aukščiausiojo Teismo primininką, Generalinį proku- 
rorą, Pagrindinių teisių komisarą ir jo pavaduotojus, Valstybės 
audito įstaigos vadovą; 

f) rinkti Ministra Pirmininką, priimti sprendimus dėl pasitikėjimo 
Vyriausybe; 

g) panaikinti vietos savivaldos atstovų institucijas; 

h) priimti sprendimą skelbti karą ir taikos susitarimą; 

i) priimti sprendimus dėl nepaprastosios padėties ir dalyvavimo 
karinėse operacijose; 

j) leisti amnestijos aktus; 

k) vykdyti kitus pavedimus, įtvirtintus Konstitucijoje ir įstaty- 

muose. 

Įstatymų iniciatyvos teisė suteikta Respublikos Prezidentui, Vyriau- 
sybei, bet kuriam Parlamentiniam komitetui ir Parlamento nariui. Kilus 
abejonėms dėl įstatymo projekto atitikimo Konstitucijai, Parlamentas gali 
kreiptis į Konstitucinį Teismą, kad būtų įvertinta svarstomo teisės akto ati- 
tiktis Konstitucijai. Konstituciniam Teismui patikrinus teisės akto projekto 
konstitucingumą ir Parlamentui pritarus projektui, Parlamento Pirminin- 
kas privalo per penkias dienas pasirašyti įstatymą ir nusiųsti Respublikos 
Prezidentui, kuris per penkias dienas pasirašo įstatymą ir oficialiai paskel- 
bia. Parlamento Pirmininkas taip pat informuoja Respublikos Prezidentą 
apie Konstitucinio Teismo nutarimą dėl įstatymo projekto atitikties Kons- 
titucijai. 

Kitu atveju, kai Parlamentui, priimant įstatymą, nekilo abejonių dėl 
svarstomo projekto konstitucingumo ir nebuvo kreiptasi į Konstitucinį 
Teismą, Respublikos Prezidentas gali pats kreiptis į Konstitucinį Teismą 
dėl teisės akto konstitucingumo. 

Konstitucija nustato gana trumpus terminus įstatymų projektų kons- 
titucingumo patikrinti. Abiem atvejais, kai kreipiasi Parlamentas ar Res- 
publikos Prezidentas, Konstitucinis Teismas privalo pateikti atsakymą per 
trisdešimt dienų. Jei Konstitucinis Teismas nustato, kad įstatymo projektas 
prieštarauja Konstitucijai, Parlamentas privalo tobulinti įstatymo projektą, 
kad būtų išvengta prieštaravimų Konstitucijai. 

Jeigu gavęs Respublikos Prezidento kreipimąsi, Konstitucinis Teismas 
nenustato priimto įstatymo prieštaravimų Konstitucijai, Prezidentas priva- 
lo nedelsiant pasirašyti įstatymą. 

Kai Konstitucinis Teismas nustato, kad Parlamento svarstomas įsta- 
tymo projektas ar Prezidentui pateiktas pasirašyti įstatymas prieštarauja 
Konstitucijai, Parlamentas turi tobulutinti teisės aktą. Jeigu pakeitus įsta- 
tymo projektą kyla abejonių dėl konstitucingumo, Parlamentas arba Res- 
publikos Prezidentas turi teisę pakartotinai kreiptis į Konstitucinį Teismą. 
Tokiu atveju Konstitucinima Teismui Konstitucija suteikia dešimties dienų 
terminą nustatyti naujai pakeisto įstatymo projekto ar priimto įstatymo 
konstitucingumą. 

Parlamentui pateikus priimtą įstatymą, Respublikos Prezidentas turi 
teisę ne tik kreiptis į Konstitucinį Teismą dėl įstatymo konstitucingumo. 

Jis gali dėl kitų priežasčių nesutikti su priimto įstatymo nuostatomis. Res- 
publikos Prezidentas turi teisę nesutikti ir grąžinti įstatymą pakartotinai 
svarstyti, pateikdamas konkrečias pastabas. Respublikos Prezidento grą- 
žintą įstatymą Parlamentas svarsto iš naujo. Prezidento veto gali būti įvei- 
kiamas paprasta balsų dauguma. 

Konstitucijoje daugiau nei penkiasdešimt atvejų yra nustatyta pareiga 
įstatymų leidėjui sureguliuoti teisinius santykius baziniais įstatymais (angl. 
Cardinal Laws), pavyzdžiui, Vengrijos pilietybė (straipsnis G), šeimos po- 
litika (Straipsnis L), teismai (straipsnis 25), viešųjų finansų, pensijų sistema 
(straipsnis 40), policija ir nacionalinis saugumas (straipsnis 46), bažnyčių 
veikla (straipsnis VII (3)), žiniasklaidos priežiūros institucija (straipsnis 
VIII (4)) ir kt. Skirsnio „Konstituciniai principai“ T straipsnio ketvirtojoje 
dalyje įtvirtinta, kad bazinio įstatymo priėmimui reikalinga kvalifikuota 
dauguma - dvi trečiosios Parlamento narių balsų. 

Daugelio valstybių teisinėse sistemose galima surasti konstitucinių, 
organinių ar bazinių įstatymų, kuriems priimti reikalingas kvalifikuotos 
Parlamento narių daugumo pritarimas. Jais siekiama, kad ypač svarbių vi- 
suomenės ir valstybės gyvenimo sričių teisinis reguliavimas būtų stabilus 
(skirtingų politinių jėgų atstovai turi pasiekti kuo platesnį susitarimą) ir 
būtų sunku pakeisti (reikalinga kvalifikuota dauguma, be to, jų negalima 
pakeisti paprastaisiais įstatymais). 

Vengrijos atveju, įdomu tai, kad baziniams įstatymams pakeisti rei- 
kalinga tokia pati kvalifikuota dauguma (dvi trečiosios Parlamento narių 
balsų) kaip ir pakeisti pačią Konstituciją ar kai kurias jos nuostatas. 

Valstybės vadovas — Respublikos Prezidentas. Prezidentu gali būti 
renkamas Vengrijos pilietis sulaukęs trisdešimt penkerių metų. Atkreipti- 
nas dėmesys, kad nėra reikalaujama, kad pilietybė būtų įgyta pagal kilmę, 
iš esmės praktiškai Konstitucijoje nėra nustatyta jokių cenzų, išskyrus am- 
žių. Respublikos Prezidentu tas pats asmuo gali būti išrinktas ne daugiau 
kaip dvi kadencijas. 

Respublikos Prezidento rinkimai rengiami ne anksčiau kaip prieš še- 
šiasdešimt dienų ir ne vėliau kaip prieš trisdešimt dienų iki pasibaigiant 
Prezidento kadencijai. Rinkimų datą paskiria Parlamento pirmininkas. 
Respublikos Prezidentą renka Parlamentas slaptu balsavimu. 

Konstitucija nustato, kad viena penktoji Parlamento narių gali nomi- 
nuoti kandidatą. Parlamento narys gali palaikyti tik vieno kandidato nomi- 
navimą. Kandidatus registruoja Parlamento pirmininkas. Išrinktu laikomas 

kandidatas, surinkęs 2/3 visų Parlamento narių balsų. Jeigu pirmuoju bal- 
savimu nei vieno nominanto kandidatūros nepalaikė 2/3 Parlamento narių, 
skelbiamas antras rinkimų turas, į kurį patenka du daugiausia balsų surinkę 
kandidatai. Antrajame ture laikomas išrinktu tas kandidatas, kuris nepri- 
klausomai nuo balsavime dalyvavusių Parlamento narių skaičiaus surenka 
daugiausia Parlamento narių balsų. Rinkimai turi būti baigti per dvi dienas. 
Išrinktas Respublikos Prezidentas privalo iškilmingai prisiekti Parlamente. 

Nors Respublikos Prezidentą renka Parlamentas, tai nereiškia, kad jis 
yra atskaitingas Parlamentui. Vadinasi, Parlamentas negali atšaukti Prezi- 
dento iš pareigų, kai yra nepatenkintas Prezidento veikla. 

Konstitucija garantuoja Respublikos Prezidento teisinę neliečiamybę. 
Respublikos Prezidentui pažeidus Konstituciją ar įstatymus, viena penktoji 
Parlamento narių gali inicijuoti apkaltos procesą, kuris vyksta Parlamente. 
Dėl Respublikos Prezidento veiksmų atitikties Konstitucijai Parlamentas 
kreipiasi į Konstitucinį Teismą. Atitinkamai gavęs atsakymą, balsuoja - iš- 
reiškia politinę valią dėl Respublikos Prezidento pašalinimo iš pareigų. Už 
veiksmus, nesusijusius su einamomis pareigomis, Prezidentas gali būti pa- 
trauktas baužiamojon atsakomybėn tik pasibaigus jo kadencijai. 

Respublikos Prezidentas atstovauja valstybę, gali dalyvauti Parlamen- 
to posėdžiuose, skiria Parlamento, Europos Parlamento, vietos savivaldos 
ir merų rinkimų datas, gali inicijuoti referendumus ir nustatyti jų datas, 
gali paleisti Parlamentą, gali kreiptis į Konstitucinį Teismą teisės aktų ex 
ante ir posterior konstitucinei kontrolei, skiria pareigūnus, siūlo įstatymų 
projektus, pasirašo ir skelbia Parlamento priimtus įstatymus, skiria valsty- 
binius apdovanojimus, teikia malonę nuteistiesiems ir kita. 

Vengrijos Prezidento mandatas iš esmės atitinka parlamentinių res- 
publikų valstybės vadovams priskiriamas galias. 

Daugelis Prezidento priimamų sprendimų reikalauja Ministro Pirmi- 
ninko ar ministro kontrasignacijos, kuriam tenka atsakomybė už priimtą 
sprendimą. 

Konstitucinis Teismas ne kartą nagrinėjo Respublikos Prezidento 
galių ir savarankiškų sprendimų priėmimo klausimus: kaip Prezidentas 
gali dalyvauti vykdomosios valdžios formavime ir veikloje, ar Preziden- 
tas gali vienasmeniškai nuspręsti kokį asmenį skirti į pareigas ar atleisti iš 
jų. Konstitucinis Teismas ne kartą pažymėjo, kad „vadovaujantis Kons- 





? Nutarimai Nr. 48/1991, 8/1992, 36/1992 ir kt. 

titucijos nuostata, kad Prezidentas turi užtikrinti valstybės demokratinį 
funkcionavimą“, reiškia, kad Prezidento misija yra balansuoti tarp įstaty- 
mų leidžiamosios ir vykdomosios valdžių“. Todėl Respublikos Prezidentas 
turi paskirti Ministro Pirmininko siūlomą asmenį į pareigas, išskyrus tuos 
atvejus, kai toks paskyrimas keltų grėsmę valstybei. 

Respublikos Prezidento įgaliojimai nutrūksta, kai: baigiasi kadenci- 
ja; Prezidentas atsistatydina, miršta; jei jis pašalinamas iš pareigų apkaltos 
proceso tvarka. 

Kai Respublikos Prezidentas laikinai negali atlikti savo pareigų, jo 
pareigas laikinai eina Parlamento Pirmininkas. Šiuo atveju Parlamento 
Pirmininkas laikinai nevykdo savo pareigų Parlamente, kur jo pareigas lai- 
kinai eina jo pavaduotojas. 

Vengrijos Konstitucija vykdomosios valdžios ir valstybės viešojo 
administravimo funkcijas paveda Vyriausybei, kuri, įgyvendindama įsta- 
tymus, leidžia poįstatyminius aktus, kuriais nustato kaip turi būti įgyven- 
dinami įstatymai. Vengrijoje nėra deleguotosios įstatymų leidybos, todėl 
Vyriausybė negali leisti įstatymų, taip pat negali poįstatyminiais aktais 
reglamentuoti teisinių santykių, kuriuos turėtų reglamentuoti įstatymų 
leidėjas. 

Vyriausybę sudaro pagal parlamentines tradicijas skiriami ministras 
pirmininkas ir ministrai. Svarbiausias klausimas formuojant Vyriausybę - 
ministro pirmininko skyrimas. Prezidento pateiktai ministro pirmininko 
kandidatūrai turi pritarti Parlamentas paprasta balsų dauguma. Ministro 
pirmininko skyrimo klausimas sprendžiamas: po Parlamento rinkimų, 
ministrui pirmininkui atsistatydinus, arba kai jis atleistas iš pareigų dėl ne- 
pasitikėjimo ar miršta. Jeigu Parlamentas nepritaria Respublikos Preziden- 
to pateiktai kandidatūrai, Prezidentą Konstitucija įpareigoja per penkiolika 
dienų pateikti naują pasiūlymą. 

Ministrus skiria Respublikos Prezidentas Ministro Pirmininko tei- 
kimu. Ministrai yra politiškai atskaitingi Vyriausybės vadovui. Ministras 
Pirmininkas, būdamas Vyriausybės vadovu, formuoja Vyriausybės veiklos 
gaires, šaukia Vyriausybės posėdžius, pasirašo nutarimus, prisiima atsako- 
mybę už Vyriausybės veiklą. 

Kiekvienas ministras vadovauja ministerijai, sprendžia ministerijos 
kompetencijai priskiriamus klausimus, vykdo kitus Vyriausybės ar Minist- 
ro Pirmininko įpareigojimus. 





“ Ankstesniosios Konstitucijos 29 str. 1 d. 

Vyriausybė yra atskaitinga Parlamentui. Individuali ir kolektyvinė Vy- 
riausybės narių atskaitomybė yra parlamentinės valdymo formos pagrin- 
das. Parlamentas kaip Tautos atstovybė vertina Vyriausybės in corpore ir 
jos atskirų narių veiklą, gali užduoti klausimus, reikalauti įstatymų vykdy- 
mo užtikrinimo, kritikuoti ir galų gale pareikšti nepasitikėjimą Konstituci- 
jos ir įstatymų nustatyta tvarka. 

Teisingumą vykdo tik teismai, jų ir teisėjų nepriklausomumą užtikri- 
na Konstitucija ir bazinis įstatymas. Atkreiptinas dėmesys, kad 2011 m. po 
naujosios Vengrijos Konstitucijos priėmimo buvo priimti nauji teisės aktai: 
Teismų veiklos organizavimo ir administravimo!!, pakeistas Baudžiamojo 
proceso kodeksas, Civilinio proceso kodeksas ir kiti. 

Vengrijos Konstitucijoje nustatyta, kad teisminė sistema yra kelių 
pakopų, tačiau ją turi detalizuoti bazinis įstatymas“. Iki bazinio įstaty- 
mo įsigaliojimo Vengrijos teisminę sistemą sudarė 111 apylinkės teismų 
(105 įvairiuose Vengrijos miestuose ir 6 Budapešte), 21 darbo bylų teis- 
mas, 19 apygardos teismų (jie apeliacine tvarka nagrinėja apylinkių teis- 
mų sprendimus, taip pat kaip pirmoji instancija nagrinėja civilines bylas, 
kuriose ieškinys viršija 5 mln forintų ir baudžiamąsias bylas, kur kaltina- 
majam prašoma skirti įkalinimą iki gyvos galvos), 5 apeliaciniai teismai ir 
Aukščiausiasis Teismas. Aukščiausiasis Teismas yra aukščiausia teisminės 
valdžios instancija, kurios pareiga formuoti vieningą teisminę praktiką. 
Aukščiausiajame Teisme yra trys padaliniai: civilinių, administracinių ir 
baudžiamųjų bylų. 

Konstitucija įtvirtina teisėjų depolitizavimo principą: teisėjai negali 
būti politinių partijų nariais ar aktyviai dalyvauti politinėje veikloje. Teis- 
minės valdžios atstovai negali užimti jokių kitų oficialių pareigų. Teisėju 
gali būti skiriamas Vengrijos pilietis, sulaukęs ne mažiau nei trisdešimt 
metų, neteistas, veiksnus, turintis universitetinį teisinį išsilavinimą, turin- 
tis teisinio darbo patirtį. 

Konstitucija nustato, kad teisėjus skiria Respublikos Prezidentas ba- 
zinio įstatymo nustatyta tvarka. Paprastai teisėjas pirmą kartą skiriamas 
trijų metų kadencijai. Esant būtinybei, teisėjas gali būti perkeltas į kitas 
teismą, be to, teisėjas pats turi teisę prašyti perkelti jį į kitą tos pačios 
instancijos teismą, taip pat gali daryti karjerą - būti perkeltas į aukštesnį 
teismą. 





U 2011 No. CLXI. 
2 Šio straipsnio rengimo metu bazinis įstatymas nebuvo išverstas į anglų kalbą. 

Konstitucijos viršenybę teisės sistemoje užtikrina konstitucinė justi- 
cija. 1989 m. praktiškai baigiant svarstyti Konstitucijos pakeitimus, buvo 
nuspręsta įkurti Konstitucinį Teismą. 

Konstitucinio Teismo teisėjais gali būti skiriami Vengrijos piliečiai, 
turintys aukštąjį teisinį išsilavinimą, sulaukę 45 metų amžiaus, neteisti. 
Be to, Konstitucinio Teismo įstatymas nustato, kad Parlamentas renka 
teisėjus iš patyrusių universitetų politikos ir teisės mokslų profesorių 
ar daktarų ir ne mažiau nei dvidešimt metų praktikuojančių teisininkų. 
Konstitucinio Teismo teisėjais negali būti skiriami vyriausybės nariai, 
politinių partijų administracijos nariai, taip pat aukšti valstybės parei- 
gūnai, ėję šias pareigas paskutinius ketverius metus prieš kandidatų rin- 
kimą. 

Parlamentas dviejų trečiųjų narių pritarimu skiria penkiolika Konsti- 
tucinio Teismo teisėjų dvylikos metų kadencijai. Be to, įstatymas suteikia 
galimybę tam pačiam asmeniui būti renkamam dar kartą. Teisėjai patys 
renka Teismo pirmininko pavaduotoją trejų metų kadencijai. 

Konstitucinio Teismo teisėjai yra nepriklausomi ir klausantys tik 
Konstitucijos ir jų veiklą reglamentuojančio įstatymo. Jie negali būti po- 
litinių partijų nariais bei aktyviai dalyvauti šalies politiniame gyvenime. 

Konstitucinis Teismas sprendimus priima plenarinėse sesijose ir trijų 
teisėjų kolegijose. Įstatymų konstitucingumo klausimai sprendžiami ple- 
narinėse sesijose, 0 poįstatyminių aktų konstitucingumas nagrinėjamas 
trijų teisėjų kolegijose. 

Konstitucinio Teismo priimti nutarimai yra privalomi visiems. Nuta- 
rimai, kuriuose nustatyta, kad įstatymas ar kitas teisės aktas prieštarauja 
Konstitucijai, turi būti oficialiai skelbiami kartu su atskirosiomis nuo- 
monėmis. Konstitucinio Teismo nutarimai, kuriuose nustatyta, kad įsta- 
tymai ar kiti teisės aktai atitinka Konstituciją, neprivalo būti skelbiami, 
bet Konstitucinio Teismo nuožiūra gali būti oficialiai skelbiami valstybės 
laikraštyje“. 

1. Išankstinė (lot. ex ante) konstitucinė kontrolė, kai teisės akto atiti- 
kimas Konstitucijai tikrinamas dar iki šio akto paskelbimo ir įsigalioji- 
mo (arba kitaip iki jo promulgavimo). Kaip jau buvo minėta, Parlamento 
nariai ir Respublikos Prezidentas turi teisę kreiptis į Konstitucinį Teismą 
dėl svarstomo arba jau Parlamento priimto, bet dar nepasirašyto ir nepa- 





S The Hungarian Official Gazette. 

skelbto įstatymo. Ne kartą konstitucingumo patikra ankstyvojoje stadijoje 
formavo tiek politinę, tiek konstitucinę doktriną ypač Konstitucinio Teis- 
mo veiklos pradžioje, pavyzdžiui, dėl Kompensacijų įstatymo (nutarimas 
28/1991), dėl retroaktyvios teisės (nutarimas 11/1992), dėl nesantaikos 
kurstymo (nutarimai 95/2008 ir 96/2008), dėl antimonopolinių įstatymų 
prieš kartelinius susitarimus (nutarimas 19/2009) ir kt. 

Parlamentas, Respublikos Prezidentas ir Vyriausybė turi teisę kreiptis 
į Konstitucinį Teismą dėl dar neratifikuotos tarptautinės sutarties atitiki- 
mo Konstitucijai. Pavyzdžiui, 2008m. Konstitucinis Teismas nagrinėjo ES 
ir Islandijos bei Norvegijos sutarties suderinamumą su Vengrijos Konsti- 
tucija (nutarimas 32/2008). 

2. Vėlesnioji (represyvioji) kontitucinė kontrolė sudaro didžiąją Kons- 
titucinio Teismo darbo dalį. Iki 2011 metų reformos, nors ankstesniosios 
Konstitucijos 24 straipsnyje buvo įvardinti atvejai, kokie subjektai ir kada 
gali kreiptis į Konstitucinį Teismą dėl įstatymo ar poįstatyminio teisės akto 
teisėtumo, tačiau galiojo bendra taisyklė, kad į Kontitucinį Teismą galė- 
jo kreiptis bet kuris asmuo, suabejojęs teisės akto konstitucingumo net ir 
tada, kai tas teisės aktas neturėjo jam jokios įtakos. 2011 m. Konstitucijoje 
yra nustatyta, kad įstatymo ar poįstatyminio teisės akto konstitucingumo 
į Konstitucinį Teismą gali kreiptis: Vyriausybė, /4 Parlamento narių ir Pa- 
grindinių teisių ombudsmenas. 

Atkreiptinas dėmesys, jog Konstitucinis Teismas, pripažindamas, kad 
teisės aktas prieštarauja Konstitucijai, panaikina arba anuliuoja teisės aktą, 
priešingai nei Lietuvos Konstitucinis Teismas, kuris nurodo, kad konkre- 
čios teisės normos negalima taikyti. Vengrijoje Konstitucinio Teismo pa- 
skirtis — iš teisės sistemos šalinti neteisėtas nuostatas. 

Ne mažą dalį vėlyvosios konstitucinės kontrolės bylų sudaro bendro- 
sios kompetencijos teismų kreipimaisi. Bendros kompetencijos teismo tei- 
sėjas tais atvejais, kai yra pagrindo manyti, kad įstatymas ar poįstatyminis 
teisės aktas, kuris turėtų būti taikomas konkrečioje byloje, galbūt prieš- 
tarauja Konstitucijai, stabdo bylos nagrinėjimą ir kreipiasi į Konstitucinį 
Teismą dėl įstatymo ar poįstatyminio teisės akto konstitucingumo patikri- 
nimo. Neretai Konstitucinio Teismo nutarimai nulemia civilinių, baudžia- 
mųjų ar administracinių bylų baigtį. 

3. Tarptautinių sutarčių ir įstatymų suderinamumo patikra. Ši Kons- 
titucinio Teismo kompetencijos sritis grindžiama konstituciniu principu, 
kuris buvo tiek senojoje Konstitucijoje, tiek ir naujoje: „Vengrijos Respu- 

blikos teisinė sistema pripažįsta tarptautinės teisės principus ir užtikrina 
vidaus teisės ir tarptautinių įsipareigojimų suderinamumą“. 

4. Individualių konstitucinių skundų tyrimas. Kaip jau buvo minėta, 
iki 2011 m. Konstitucijos įsigaliojimo ir Konstitucinio Teismo bazinio įsta- 
tymo įsigaliojimo individualiam konstituciniam skundui nebuvo taikomi 
jokie apribojimai. Ankstesniosios Konstitucijos 32/A straipsnio 4 dalis nu- 
statė, kad „kiekvienas asmuo turi teisę kreiptis į Konstitucinį Teismą dėl 
įstatymo ar kito teisės akto atitikties Konstitucijai“. Per metus Konstitucinis 
Teismas gaudavo iki 1600 kreipimųsi, kurių didžiąją dalį sudarė individu- 
alūs skundai. 

5. Legislatyvinės omisijos konstatavimas. Atkreiptinas dėmesys, jog 
ne visos konstitucinės kontrolės institucijos turi teisę spręsti teisės spragų 
konstitucingumo klausimus. Vengrijos Konstitucinio Teismo įstatymas!“ 
suteikia Konstituciniam Teismui teisę ex officio ar gavus kreipimąsi kons- 
tatuoti legislatyvinę omisiją bei nustatyti, jog teisės aktai, kuriuose kons- 
tatuota legislatyvinė omisija, pripažįstami prieštaraujančiais Konstitucijai, 
o taip pat būtinybę keisti ar pildyti teisės aktus. Be to, Konstitucinis Teis- 
mas ne tik nustato teisės aktų spragas, bet ir nustato terminus, per kiek 
laiką turėtų būti pakeistas teisės aktas, o taip pat pasisako ir dėl trūkstamo 
teisinio reguliavimo turinio. Pažymėtina, kad Konstitucinis Teismas ne- 
nagrinėja visų teisės spragų. Paprastai legislatyvinės omisijos klausimai 
nagrinėjami, esant teisiniam netikrumui. Įstatymų leidėjui kyla pareiga 
nustatyti reikiamą teisinį reguliavimą, kad būtų visiškai įgyvendintas 
Konstitucinio Teismo nutarimas. Pavyzdžiui, 2000 m. Konstitucinis Teis- 
mas, nagrinėdamas asmenų lygiateisiškumo garantijas, nustatė legislaty- 
vinę omisiją. Tuometinės Konstitucijos 70 A straipsnyje buvo užtikrina- 
mos žmogaus teisių ir laisvių garantijos nepriklausomai nuo jo rasės, odos 
spalvos, lyties, kalbos, religijos, politinių ar kitokių įsitikinimų, tautinės 
ar socialinės kilmės, finansinės būklės ar kitų priežasčių. Tame pačiame 
straipsnyje nustatyta, kad asmenų diskriminavimas yra baudžiamas pagal 
įstatymą, tačiau įstatymas nebuvo priimtas. Konstitucinis Teismas, nagri- 
nėdamas bylą, atkreipė dėmesį, kad asmenų lygiateisiškumas kai kuriais 
aspektais yra įtvirtintas Civiliniame kodekse, taip pat Darbo kodekse, ta- 
čiau konstatavo, kad toks toks reguliavimas nėra pakankamas, nes neapi- 
ma visų teisinių santykių sričių ir tuo pačiu sukuria teisinį netikrumą dėl 





4 Pastaba: nagrinėjamas 1989 m. Konstitucinio Teismo įstatymas, kol kas nėra aišku, ar 
2012 m. baziniame įstatyme išliks tokia pati nuostata. 

žmogaus galimybės naudotis teisėmis ir laisvėmis lygiai su visais visose 
gyvenimo srityse.!5 

Primintina, kad Konstitucinio Teismo nutarimo pripažinti įstatymą 
ar teisės aktą nekonstituciniu dėl legislatyvinės omisijos galia negali būti 
įveikta pakartotinai priėmus tokį pat įstatymą ar teisės aktą.!* 

6. Konfliktų dėl kompetencijos ribų eliminavimas. Konstituciniam Teis- 
mui tenka aiškinti valdžių padalijimo prinicipą ir spręsti kompetencijos 
ribų nustatymo klausimus. Jau buvo minėta apie Prezidento savarankiškas 
galias ir kontracignuojančių pareigūnų atsakomybę, 

1993 m. Konstituciniam Teismui teko spręsti teismų nepriklauso- 
mumo klausimą. 1991 m. Teismų įstatymo redakcija suteikė Teisingumo 
ministrui teisę skirti teismų vadovus bei siūlyti Respublikos Prezidentui 
teisėjų kandidatūras. Konstitucinis Teismas bei pažymėjo, jog teisingumo 
ministro kaip vykdomosios valdžios atstovo kišimasis į teismų valdžios 
formavimą yra antikonstitucinis ir konstatavo teisminės valdžios nepri- 
klausomumo ir valdžių padalijimo principo pažeidimą.!". 

Ne kartą Konstitucinis Teismas nagrinėjo vyriausybės atstovų regio- 
nuose ir vietos savivaldos ginčus dėl kompetencijos ribų (Nutarimai Nr. 
911 / 1998, Nr. 503 /1997). 

7. Konstitucijos nuostatų intepretavimas. Konstitucijos nuostatų aiški- 
nimas yra neatskiriamas konstitucinės kontrolės elementas. 1989 m. Kons- 
titucinio Teismo redakcija įtvirtino Konstitucinio Teismo pareigą aiškinti 
Konstitucijos nuostatas, valstybės valdžios institucijoms prašant. Vykdy- 
damas įstatymų ir kitų teisės aktų konstitucingumo patikrą, Konstitucinis 
Teismas labai plačiai interpretuoja Konstitucijos nuostatas. Paprastai kons- 
titucinė doktrina formuojama byla po bylos, konkrečioje byloje Konstitu- 
cinis Teismas pateikia konstitucinę doktriną kiekvienu atskiru konstituci- 
nio teisinio reguliavimo klausimu. Atitinkamai kitose bylose, kur keliami 
kitu konstitucingumo klausimai, Konstitucinis Teismas gali atskleisti tos 
pačios konstitucinės nuostatos kitus aspektus. Taigi Konstitucinio Teismo 
jurisprudencijoje formuluojama oficiali konstitucinė doktrina yra logiškas 
ir nuoseklus Konstitucijos tęsinys, turintis pačios Konstitucijos galią. 





5 Nutarimas Nr. 45/ 2000. 

6 Jarašiūnas E., Spruogis E. Legislatyvinės omisijos problemos konstitucinėje jurispru- 
dencijoje. Europos konstitucinių teismų konferencijos XIV kongresui. Vilnius, 2007, 
psl. 35. 

" Konstitucinio Teismo nutarimas Nr. 38/1993. 


1202 


PRATARMĖ 


8. Kita kompetencija. Konstitucinis Teismas taip pat nagrinėja Respu- 
blikos Prezidento apkaltos klausimus, Nacionalinio rinkimų komiteto pri- 
imtus sprendimus dėl referendumų teisėtumo. Pavyzdžiui, Konstitucinis 
Teismas, nagrinėdamas Žmogaus teisių ombudsmeno kreipimąsi, išaiški- 
no referendumo inicijavimo parašų rinkimo procedūras!*. 1999m. Kons- 
titucinis Teismas nagrinėjo klausimą, ar gali būti rengiamas referendumas 
dėl Konstitucijos pakeitimo, kai Konstitucijoje yra nustatyta, kad ją keisti 
gali tik Tautos atstovybė, Parlamentas.!? 

Daugelis autorių vertindami Vengrijos Konstitucinio Teismo veiklą, 
pažymi, kad tai bene aktyviausias ir įtakingiausias Konstitucinis Teismas 
Rytų ir netgi Vakarų Europoje?". 





!š Nutarimas 52/ 1997. 

8 Nutarimas 25/ 1999, 

2 Solyom L. £ Irunner G. Constitutional Judiciary in a New Democracy - the Hungarian 
Constitutional Court. University of Michigan Press. 2003, psl. 93. 

VENGRIJOS PAGRINDINIS 
ĮSTATYMAS?! 


(2011 m. balandžio 25 d.)22 


Dieve, laimink vengrus"? 


NACIONALINĖ PRIESAIKA 


MES, VENGRŲ TAUTOS ATSTOVAI, naujojo tūkstantmečio pra- 
džioje, jausdami atsakomybę už kiekvieną vengrą, skelbiame: 

Didžiuojamės, kad prieš tūkstantį metų mūsų karalius šventasis Ste- 
ponas ant tvirtų pagrindų įkūrė Vengrijos valstybę ir pavertė mūsų šalį 
krikščioniškosios Europos dalimi. 

Didžiuojamės savo protėviais, kurie kovėsi dėl mūsų šalies išlikimo, 
laisvės ir nepriklausomybės. 

Didžiuojamės išskirtiniais intelektiniais Vengrijos žmonių laimėjimais. 

Didžiuojamės, kad mūsų žmonės per amžius gynė Europą ir savo 
darbštumu ir gebėjimais gausino bendras Europos vertybes. 

Pripažįstame krikščionybės vaidmenį išsaugant tautą. Vertiname įvai- 
rias savo šalies religines tradicijas. 

Pažadame saugoti savo tautos intelektinę ir dvasinę vienybę, drasky- 
tą praėjusio amžiaus audrų. Įvairių tautybių žmonės, gyvenantys kartu su 
mumis, sudaro Vengrijos politinę bendruomenę ir yra mūsų valstybės su- 
dedamoji dalis. 





2 Vengrijos Respublikos Konstitucija, paskelbta Vengrijos Konstitucinio Teismo inter- 
neto puslapyje http://www.mkab.hu/rules/fundamental-law, išversta iš anglų kalbos. 

2 Šis Pagrindinis Įstatymas (de jure valstybės Konstitucija) priimtas 2011 m. balandžio 
18 d. Vengrijos parlamento posėdyje. 

3 Tai yra pirmoji Vengrijos himno eilutė. 

Įsipareigojame puoselėti ir saugoti savo paveldą, savo unikalią kalbą, 
Vengrijos kultūrą, Vengrijoje gyvenančių tautų kalbas ir kultūras, gamtos ir 
žmogaus darbu sukurtus Karpatų baseino išteklius. Jausdami atsakomybę 
už savo palikuonis, rūpinsimės ateities kartų gyvenimo sąlygomis - išmin- 
tingai naudosime mūsų materialiuosius, intelektinius ir gamtos išteklius. 

Tikime, kad mūsų tautos kultūra vertingai papildo vieningos Europos 
įvairovę. 

Gerbiame kitų tautų laisvę ir kultūrą bei sieksime bendradarbiauti su 
kiekviena pasaulio tauta. 

Manome, kad svarbiausia žmogaus gyvenime yra jo orumas. 

Manome, kad individo laisvė gali atsiskleisti tik bendradarbiaujant su 
kitais. 

Manome, kad šeima ir tauta yra svarbiausi mūsų bendrabūvio pa- 
matai, o pagrindinės mus siejančios vertybės yra ištikimybė, tikėjimas ir 
meilė. 

Manome, kad bendruomenės stiprybė ir kiekvieno žmogaus garbė yra 
grindžiamos darbu, žmogaus proto gebėjimais. 

Manome, kad mūsų pareiga yra padėti silpniesiems ir vargšams. 

Manome, kad bendras piliečių ir valstybės tikslas - pasiekti kuo dau- 
giau gerovės, saugumo, tvarkos, teisingumo ir laisvės. 

Manome, kad demokratija būna tik ten, kur valstybė tarnauja savo pi- 
liečiams bei teisingai, nepiktnaudžiaudama ir nešališkai tvarko jų reikalus. 

Gerbiame savo istorinės konstitucijos laimėjimus ir Šventąją Karūną, 
įkūnijančią konstitucinį Vengrijos valstybingumo tęstinumą ir tautos vie- 
nybę. 

Nepripažįstame savo istorinės konstitucijos veikimo sustabdymo dėl 
užsienio valstybių okupacijos. Skelbiame, kad nėra senaties nežmoniš- 
kiems nusikaltimams, padarytiems Vengrijos tautai ir jos piliečiams naci- 
onalsocialistų ir komunistų diktatūrų laikotarpiais. 

Nepripažįstame 1949 metų komunistinės konstitucijos, kadangi ji 
buvo tironiško valdymo pagrindas; todėl skelbiame ją negaliojančia. 

Pritariame pirmojo laisvo parlamento nariams, savo pirmuoju spren- 
dimu paskelbusiems, kad mūsų dabartinė laisvė kilo iš mūsų 1956 metų 
revoliucijos. 

Pripažįstame, kad mūsų valstybės apsisprendimo teisė, prarasta 1944 
metų kovo 19 dieną, buvo atkurta 1990 metų gegužės 2 dieną, kai buvo su- 
daryta pirmoji laisvuose rinkimuose išrinkta atstovaujamoji valdžios ins- 


1205 


PASAULIO VALSTYBIŲ KONSTITUCIJOS | Vengrijos Respublika 


titucija. Šią datą laikome savo šalies naujos demokratijos ir konstitucinės 
santvarkos pradžia. 

Tikime, kad po keletą XX amžiaus dešimtmečių trukusio moralinio 
nuosmukio neabejotinai yra būtinas dvasinis ir intelektinis atsinaujinimas. 

Pasitikime bendrai kuriama ateitimi ir jaunosios kartos įsipareigoji- 
mais. Tikime, kad mūsų vaikai ir vaikaičiai savo talentu, kantrybe ir mora- 
line stiprybe vėl sukurs didžią Vengriją. 

Mūsų Pagrindinis Įstatymas yra mūsų teisinės tvarkos pagrindas: jis 
yra praeities, dabarties ir ateities vengrų susitarimas. Tai tikrosios gairės, 
išreiškiančios tautos valią ir parodančios, kaip trokštame gyventi. 

Mes, Vengrijos piliečiai, esame pasirengę bendromis tautos pastango- 
mis sukurti tvarką savo šalyje. 


PAGRINDINĖS NUOSTATOS 


A straipsnis 
MŪSŲ ŠALIES pavadinimas yra Vengrija. 


B straipsnis 

1. Vengrija yra nepriklausoma demokratinė ir teisinė valstybė. 

2. Vengrijos valdymo forma yra respublika. 

3. Viešosios valdžios šaltinis yra žmonės. 

4. Žmonės savo valdžią įgyvendina per savo išrinktus atstovus arba — 
išskirtiniais atvejais - tiesiogiai. 


C straipsnis 

1. Vengrijos valstybės veikimas grindžiamas valdžių padalijimo prin- 
cipu. 

2. Niekas negali savo veiksmais siekti jėga įgyti valdžios, ja naudotis 
arba siekti išskirtinės valdžios. Kiekvienas turi teisę ir pareigą teisėtais bū- 
dais priešintis tokiems mėginimams. 

3. Valstybė turi išimtinę teisę vartoti prievartą Pagrindiniam Įstaty- 
mui ir įstatymams įgyvendinti. 


D straipsnis 

Vengrų tauta yra viena ir nedaloma, todėl Vengrija yra atsakinga už 
vengrų, gyvenančių už šalies ribų, likimą, skatina jų bendruomenes išlikti 
ir kurtis, remia jų pastangas išsaugoti savo, kaip vengrų, tapatybę, naudo- 

tis savo individualiomis ir kolektyvinėmis teisėmis, remia bendruomenių 
savivaldos steigimąsi, klestėjimą jų gimtuosiuose kraštuose bei skatina jas 
bendradarbiauti tarpusavyje ir su Vengrija. 


E straipsnis 

1. Vengrija, remdama kuo didesnę Europos tautų laisvę, gerovę ir sau- 
gumą, prisideda prie Europos vienybės siekio. 

2. Kaip Europos Sąjungos valstybė narė, Vengrija, vadovaudamasi 
tarptautine sutartimi, gali kartu su kitomis valstybėmis narėmis per Eu- 
ropos Sąjungos institucijas naudotis tam tikra Pagrindiniame Įstatyme 
numatyta kompetencija - tiek, kiek yra būtina steigiamosiose sutartyse 
numatytoms teisėms ir pareigoms įgyvendinti. 

3. Europos Sąjungos teisėje gali būti nustatyta privalomų bendrųjų el- 
gesio taisyklių, atitinkančių šio straipsnio 2 dalyje nustatytas sąlygas. 

4. Parlamentas dviem trečdaliais savo narių balsų įpareigoja valstybę 
laikytis šio straipsnio 2 dalyje minėtos tarptautinės sutarties. 


F straipsnis 

1. Vengrijos sostinė yra Budapeštas. 

2. Vengrijos teritorija dalijama į apskritis, miestus, miestelius ir kai- 
mus. Miestai ir miesteliai gali būti dalijami į rajonus. 


G straipsnis 

1. Vengrijos piliečiui gimęs vaikas įgyja Vengrijos pilietybę pagal kil- 
mę. Kiti Vengrijos pilietybės atsiradimo ar įgijimo pagrindai gali būti nu- 
statyti pagrindiniame įstatyme. 

2. Vengrija gina savo piliečius. 

3. Niekam negali būti atimta Vengrijos pilietybė, įgyta pagal kilmę ar 
kitu teisėtu būdu. 

4. Pilietybės klausimus išsamiai reglamentuoja pagrindinis įstatymas. 


H straipsnis 
1. Vengrijos valstybinė kalba yra vengrų kalba. 
2. Vengrija saugo vengrų kalbą. 
3. Vengrija saugo vengrų gestų kalbą kaip Vengrijos kultūros dalį. 

I straipsnis?* 

1. Vengrijos herbas yra padalytas vertikalia linija skydas smailu pa- 
grindu. Kairėje skydo pusėje yra aštuonios horizontalios raudonos ir sida- 
brinės juostos. Dešinės skydo pusės fonas yra raudonas, apačioje pavaiz- 
duotos trys žalios kalvos, ant aukščiausios iš jų, vidurinės, uždėta auksinė 
karūna, nuo kurios į viršų kyla sidabrinis patriarchinis kryžius. Virš skydo 
yra Vengrijos Šventoji Karūna. 

2. Vengrijos vėliavą sudaro trys vienodo pločio horizontalios raudo- 
nos, baltos ir žalios spalvos juostos (iš viršaus į apačią), simbolizuojančios 
stiprybę, ištikimybę ir viltį. 

3. Vengrijos himnas yra Ferenco Kėlcsey poema „Himnas“ (Him- 
nusz), kuriai muziką parašė Ferencas Erkelis. 

4. Gali būti naudojami ir kitokių istoriškai susiklosčiusių formų her- 
bas ir vėliava. Išsamias herbo ir vėliavos, taip pat valstybės regalijų naudo- 
jimo taisykles nustato pagrindinis įstatymas. 


J straipsnis 
1. Vengrijos valstybinės šventės yra: 
a) kovo 15 diena, skirta 1848-1849 metų revoliucijai ir Nepri- 
klausomybės karui atminti; 
b) rugpjūčio 20 diena, skirta valstybės įkūrimui ir valstybės įkū- 
rėjui karaliui šventajam Steponui atminti; 
c) spalio 23 diena, skirta 1956 metų revoliucijai ir Nepriklauso- 
mybės karui atminti. 
2. Oficiali valstybės šventė yra rugpjūčio 20 diena. 


K straipsnis 
Oficiali Vengrijos valiuta yra forintas. 


L straipsnis 

1. Vengrija saugo santuokos institutą, kuris suvokiamas kaip vyro ir 
moters sąjunga, sudaryta jų laisvu sprendimu, ir šeimą kaip tautos išlikimo 
pagrindą. 

2. Vengrija remia pasiryžimą turėti vaikų. 

3. Šeimų apsaugą reglamentuoja pagrindinis įstatymas. 





* Autentiškame Vengrijos Pagrindinio Įstatymo I straipsnyje yra Vengrijos herbo ir 
vėliavos atvaizdai. - Vertėjo pastaba. 

M straipsnis 

1. Vengrijos ekonomika grindžiama kuriančiu vertę darbu ir verslo 
laisve. 

2. Vengrija užtikrina sąžiningos ekonominės konkurencijos sąlygas, 
imasi veiksmų prieš bet kokį piktnaudžiavimą dominuojančia padėtimi, 
gina vartotojų interesus. 


Nstraipsnis 

1. Vengrija įgyvendina suderinto, skaidraus ir tvaraus biudžeto valdy- 
mo principą. 

2. Už šio straipsnio 1 dalyje nurodyto principo įgyvendinimą pir- 
miausia atsako parlamentas ir Vyriausybė. 

3. Vykdydami savo pareigas, Konstitucinis Teismas, teismai, vietos 
savivaldybės ir kitos valstybės institucijos privalo paisyti šio straipsnio 1 
dalyje nurodyto principo. 


O straipsnis 


Kiekvienas atsako pats už save ir privalo pagal savo gebėjimus bei gali- 
mybes prisidėti prie valstybės ir bendruomenės užduočių sprendimo. 


P straipsnis 

Visi gamtos ištekliai, ypač žemės ūkio paskirties žemė, miškai ir geria- 
mojo vandens ištekliai, biologinė įvairovė, ypač vietinės gyvūnų ir augalų 
rūšys, taip pat kultūros vertybės yra bendras valstybės paveldas. Valstybė ir 
kiekvienas asmuo privalo jį saugoti ir išlaikyti ateities kartoms. 


O straipsnis 

1. Siekdama kurti bei palaikyti taiką ir saugumą, užtikrinti tvarų žmo- 
nijos vystymąsi, Vengrija stengiasi bendradarbiauti su visomis pasaulio 
tautomis ir šalimis. 

2. Siekdama įgyvendinti savo įsipareigojimus pagal tarptautinę teisę, 
Vengrija laiduoja Vengrijos teisės ir tarptautinės teisės darną. 

3. Vengrija sutinka su visuotinai pripažįstamomis tarptautinės teisės 
normomis. Kiti tarptautinės teisės šaltiniai tampa Vengrijos teisės sistemos 
dalimi paskelbus juos įstatymais. 

Rstraipsnis 

1. Pagrindinis Įstatymas yra Vengrijos teisės sistemos pagrindas. 

2. Pagrindinis Įstatymas ir kiti įstatymai yra privalomi kiekvienam 
asmeniui. 

3. Pagrindinio Įstatymo nuostatos aiškinamos atsižvelgiant į jų tikslus, 
Nacionalinę priesaiką ir mūsų istorinės konstitucijos pasiekimus. 


S straipsnis 

1. Respublikos Prezidentas, Vyriausybė, parlamento komitetas arba 
parlamento narys gali teikti siūlymą dėl naujo Pagrindinio Įstatymo priė- 
mimo arba Pagrindinio Įstatymo pakeitimo. 

2. Naujo Pagrindinio Įstatymo priėmimui arba Pagrindinio Įstatymo 
pakeitimui turi pritarti du trečdaliai visų parlamento narių. 

3. Parlamento Pirmininkas pasirašo priimtą Pagrindinį Įstatymą arba 
jo pakeitimo įstatymą ir siunčia jį Respublikos Prezidentui. Respublikos 
Prezidentas per penkias dienas nuo gavimo pasirašo Pagrindinį Įstatymą 
arba jo pakeitimo įstatymą ir nurodo paskelbti jį oficialiajame leidinyje. 

4. Apibūdinant Pagrindinio Įstatymo pakeitimą, kai jis skelbiamas, 
turi būti nurodyta pavadinimas, pakeitimo numeris ir paskelbimo data. 


T straipsnis 

1. Visiems galiojanti elgesio taisyklė yra nustatoma teisės akte, kurį 
priima kompetentinga Pagrindiniame Įstatyme numatyta teisėkūros ins- 
titucija. Tokia taisyklė skelbiama oficialiajame leidinyje. Pagrindiniame 
įstatyme gali būti nustatyta skirtinga vietos savivaldybių dekretų ir esant 
nepaprastajai padėčiai priimtų teisės aktų paskelbimo tvarka. 

2. Teisės aktai — tai parlamento aktai, Vyriausybės dekretai, Minis- 
tro Pirmininko įsakymai, ministrų dekretai, Vengrijos nacionalinio banko 
pirmininko įsakymai, savarankiškų reguliavimo institucijų įsakymai ir sa- 
vivaldos institucijų įsakymai. Be to, Nacionalinės gynybos tarybos ir Res- 
publikos Prezidento nacionalinės krizės ar nepaprastosios padėties metu 
priimti įsakymai taip pat yra teisės aktai. 

3. Joks teisės aktas negali prieštarauti Pagrindiniam Įstatymui. 

4. Pagrindiniai įstatymai yra įstatymai, kuriems priimti arba pakeisti 
reikia dviejų trečdalių visų posėdyje dalyvaujančių parlamento narių pri- 
tarimo. 

LAISVĖS IR ATSAKOMYBĖ 


I straipsnis 

1. Neatimamos ir neliečiamos pagrindinės ŽMOGAUS teisės yra ger- 
biamos. Ginti šias teises yra svarbiausia valstybės pareiga. 

2. Vengrija pripažįsta pagrindines individualias ir kolektyvines žmo- 
gaus teises. 

3. Iš pagrindinių teisių ir pareigų kylančios taisyklės išdėstomos įsta- 
tymuose. Pagrindinė teisė gali būti ribojama tik tam, kad būtų galima įgy- 
vendinti kitą pagrindinę teisę arba apsaugoti konstitucinę vertybę, ir tik 
tiek, kiek tai būtina proporcingai siekiamam tikslui ir gerbiant tokios pa- 
grindinės teisės esminį turinį. 

4. Vadovaujantis įstatymu įsteigti juridiniai asmenys taip pat turi pa- 
grindines teises ir pareigas, pagal savo pobūdį taikomas ne tik fiziniams 
asmenims. 


II straipsnis 

Žmogaus orumas yra neliečiamas. Kiekvienas žmogus turi teisę į gy- 
vybę ir žmogaus orumą. Embriono ir vaisiaus gyvybė saugoma nuo apvai- 
sinimo momento. 


III straipsnis 

1. Niekas negali būti kankinamas, patirti nežmoniško ar žeminančio 
orumą elgesio arba būti tokiu būdu baudžiamas, arba būti pavergtas. Pre- 
kyba žmonėmis yra draudžiama. 

2. Draudžiama atlikti medicinos ar mokslo eksperimentus su žmo- 
nėmis nepranešus jiems apie tai ir negavus laisva valia duoto jų sutikimo. 

3. Taikyti eugeniką, naudoti žmogaus kūną ir jo dalis, jas laikant pelno 
šaltiniu, ir klonuoti žmones yra draudžiama. 


IV straipsnis 

1. Kiekvienas turi teisę į asmens laisvę ir saugumą. 

2. Niekam negali būti atimta laisvė, nebent tai daroma dėl įstatyme 
nurodytų priežasčių ir jo nustatyta tvarka. Laisvės atėmimas iki gyvos gal- 
vos be teisės būti paleistam anksčiau laiko gali būti skiriamas tik už tyčinį 
smurtinį nusikaltimą. 

3. Sulaikytas asmuo, įtariamas padaręs nusikalstamą veiką, per trum- 
piausią įmanomą laiką turi būti arba paleidžiamas, arba atvesdinamas 

į teismą. Teismas privalo išklausyti tokį asmenį ir nedelsdamas priimti 
sprendimą, kuriame būtų raštu išdėstyti motyvai, kodėl asmuo turi būti 
arba paleidžiamas, arba laikomas suimtas. 

4. Asmuo, kurio laisvė buvo apribota neteisėtai arba be deramos prie- 
žasties, turi teisę gauti kompensaciją už patirtą žalą. 


V straipsnis 
Įstatymo nustatyta tvarka kiekvienas turi teisę gintis nuo bet kokio 
neteisėto užpuolimo ar tiesioginės grėsmės asmeniui arba nuosavybei. 


VI straipsnis 

1. Kiekvienas turi teisę į asmeninio ir šeimos gyvenimo, namų, ryšių 
ir geros reputacijos apsaugą. 

2. Kiekvienas turi teisę į asmens duomenų apsaugą, taip pat teisę gauti 
ir skleisti viešą susidomėjimą keliančius duomenis. 

3. Pagrindiniame įstatyme numatyta nepriklausoma institucija prižiū- 
ri teisės į asmens duomenų apsaugą, taip pat teisės gauti viešą susidomėji- 
mą keliančius duomenis įgyvendinimą. 


VII straipsnis 

1. Kiekvienas turi teisę į minties, sąžinės ir religijos laisvę. Ši teisė ap- 
ima laisvę pasirinkti arba keisti savo religiją ar kitus įsitikinimus ir laisvę 
savo religiją ar kitus įsitikinimus skelbti arba susilaikyti nuo jų skelbimo, 
vienam ar kartu su kitais viešai, privačiai arba kitu būdu atlikti religines 
apeigas arba jų mokyti. 

2. Valstybė ir bažnyčios veikia atskirai. Bažnyčios yra savarankiškos. 
Valstybė ir bažnyčios bendradarbiauja, kartu siekdamos visuomeninių 
tikslų. 

3. Išsamias bažnyčioms taikomas taisykles nustato pagrindinis įsta- 
tymas. 


VIII straipsnis 

1. Kiekvienas turi teisę į taikų susirinkimą. 

2. Kiekvienas turi teisę kurti organizacijas ir jungtis į jas. 

3. Vadovaujantis teise į susirinkimą gali būti laisvai steigiamos ir 
veikti politinės partijos. Politinės partijos dalyvauja formuojant ir reiš- 
kiant žmonių valią. Politinės partijos tiesiogiai nevykdo viešosios val- 
džios. 

4. Išsamias politinių partijų veiklos ir finansavimo taisykles nustato 
Pagrindinis Įstatymas. 

5. Vadovaujantis teise į susirinkimą gali būti laisvai steigiamos ir veikti 
profesinės sąjungos ir kitokios interesams atstovaujančios organizacijos. 


IX straipsnis 

1. Kiekvienas turi teisę laisvai reikšti savo nuomonę. 

2. Vengrija pripažįsta ir saugo spaudos laisvę ir įvairovę, laiduoja są- 
lygas laisvai skleisti informaciją, būtiną demokratinei viešajai nuomonei 
formuoti. 

3. Išsamias taisykles, taikomas spaudos laisvei ir institucijai, prižiūrin- 
čiai Žiniasklaidos teikiamas paslaugas, jos produktus ir informacinių ryšių 
rinką, nustato pagrindinis įstatymas. 


X straipsnis 

1. Vengrija tiek, kiek nustatyta įstatyme, laiduoja mokslinių tyrimų 
ir meninės kūrybos laisvę, laisvę mokytis, stengiantis pasiekti aukščiausią 
įmanomą žinių lygį, ir mokymo laisvę. 

2. Valstybė neturi teisės spręsti mokslo tiesų klausimų; vertinti moks- 
linius tyrimus yra tik mokslininkų teisė. 

3. Vengrija saugo Vengrijos mokslų akademijos ir Vengrijos menų 
akademijos mokslinę ir meninę laisvę. Aukštąjį išsilavinimą teikiančios 
institucijos savarankiškai vykdo tyrimus ir pasirenka mokymo turinį bei 
metodus. Šių institucijų organizavimą ir finansinį valdymą reglamentuoja 
pagrindinis įstatymas. 


XI straipsnis 

1. Kiekvienas Vengrijos pilietis turi teisę į išsilavinimą. 

2. Laiduodama šią teisę, Vengrija išplečia valstybinį švietimą ir pada- 
ro jį visiems prieinamą, pradinį išsilavinimą - nemokamą ir privalomą, 
vidurinį išsilavinimą - nemokamą ir visiems prieinamą, o aukštąjį išsilavi- 
nimą - prieinamą kiekvienam pagal galimybes ir įstatymo nustatyta tvarka 
suteikia besimokantiesiems finansinę paramą. 


XII straipsnis 

1. Kiekvienas turi teisę laisvai pasirinkti darbą ar profesiją arba užsi- 
imti verslu. Kiekvienas turi pareigą savo darbu pagal sugebėjimus ir gali- 
mybes prisidėti prie visuomenės turtinimo. 

2. Vengrija siekia sudaryti tokias sąlygas, kad kiekvienas, kuris gali ir 
nori dirbti, turėtų tokią galimybę. 


XIII straipsnis 

1. Kiekvienas turi teisę į nuosavybę ir paveldėjimo teisę. Dėl nuosavy- 
bės atsiranda socialinė atsakomybė. 

2. Nuosavybė gali būti paimama tik išimtiniais atvejais, siekiant ten- 
kinti viešąjį interesą, įstatyme nustatytomis sąlygomis ir būdais. Už paimtą 
nuosavybę nedelsiant, besąlygiškai ir visiškai atlyginama. 


XIV straipsnis 

1. Vengrijos piliečiai negali būti išsiunčiami iš Vengrijos teritorijos ir 
gali bet kada sugrįžti iš užsienio. Vengrijos teritorijoje gyvenantys užsie- 
niečiai gali būti išsiųsti tik vadovaujantis teisėtu sprendimu. Kolektyvinis 
išsiuntimas draudžiamas. 

2. Joks asmuo negali būti išsiųstas arba perduotas tokiai valstybei, ku- 
rioje jam kiltų pavojus būti nuteistam mirties bausme, būti kankinamam 
arba patirti kitokį nežmonišką elgesį ar bausmę. 

3. Ne Vengrijos piliečiai, kuriems nei jų kilmės, nei kita šalis nesu- 
teikia apsaugos, pateikę prašymą gauna Vengrijos prieglobstį, jeigu savo 
gimtojoje šalyje arba šalyje, kurioje yra jų nuolatinė gyvenamoji vieta, yra 
persekiojami dėl priklausymo tam tikrai rasei, tautybei, socialinei grupei 
arba dėl savo religinių ar politinių įsitikinimų arba pagrįstai bijo būti per- 
sekiojami. 


XV straipsnis 

1. Įstatymui visi asmenys lygūs. Teisnumas pripažįstamas visiems fi- 
ziniams asmenims. 

2. Vengrija kiekvienam laiduoja pagrindines teises, niekas nediskri- 
minuojamas dėl rasės, odos spalvos, lyties, neįgalumo, kalbos, religijos, 
politinių ar kitokių įsitikinimų, tautinės ar socialinės kilmės, turtinės pa- 
dėties, gimimo ar kitu pagrindu. 

3. Moterys ir vyrai yra lygūs. 

4. Vengrija imasi specialiųjų priemonių lygioms galimybėms įgyven- 
dinti. 

5. Vengrija imasi specialiųjų priemonių vaikams, moterims, pagyve- 
nusiems ir neįgaliems asmenims saugoti. 

XVI straipsnis 

1. Kiekvienas vaikas turi teisę į apsaugą ir globą, būtiną tinkamam 
fiziniam, intelektiniam ir moraliniam jo vystymuisi. 

2. Tėvai turi teisę pasirinkti, kaip auklėti savo vaikus. 

3. Tėvai turi pareigą rūpintis savo vaikais iki jų pilnametystės. Ši par- 
eiga apima ir mokyklinio lavinimo vaikams teikimą. 

4. Suaugę vaikai rūpinasi savo tėvais, kuriems reikalinga parama. 


XVII straipsnis 

1. Darbuotojai ir darbdaviai bendradarbiauja tarpusavyje siekdami 
laiduoti įdarbinimą ir nacionalinės ekonomikos tvarumą, taip pat siekda- 
mi kitų visuomenės tikslų. 

2. Darbuotojai, darbdaviai ir atitinkamos jiems atstovaujančios or- 
ganizacijos pagal įstatymą turi teisę derėtis tarpusavyje ir šių derybų pa- 
grindu sudaryti kolektyvines sutartis, imtis kolektyvinių veiksmų ar rengti 
streikus, kad apsaugotų savo interesus. 

3. Kiekvienas darbuotojas turi teisę į sveikas, saugias ir orias darbo 
sąlygas. 

4. Kiekvienas darbuotojas turi teisę turėti kasdienį ir savaitinį poilsio 
laikotarpį, taip pat kasmetines mokamas atostogas. 


XVIII straipsnis 

1. Vaikų darbas yra draudžiamas, išskyrus įstatyme numatytus atve- 
jus, kai darbas nekelia pavojaus fiziniam, intelektiniam ar moraliniam jų 
vystymuisi. 

2. Vengrija imasi specialiųjų priemonių jaunimui ir tėvams darbo vie- 
tose apsaugoti. 


XIX straipsnis 

1. Vengrija stengiasi visiems savo piliečiams suteikti socialinę apsau- 
gą. Kiekvienas Vengrijos pilietis įstatyme numatytais atvejais turi teisę gau- 
ti paramą dėl motinystės, ligos ar neįgalumo, tapęs našliu ar našlaičiu arba 
praradęs darbą dėl nuo jo nepriklausiančių aplinkybių. 

2. Vengrija socialinės apsaugos priemones šio straipsnio 1 dalyje nu- 
rodytų ir kitų turinčių poreikių asmenų atžvilgiu įgyvendina per socialinių 
institucijų ir priemonių sistemą. 

3. Socialinės apsaugos priemonių pobūdis ir mastas gali būti nustatoma 
įstatyme atsižvelgiant ir į paramos gavėjo elgesio naudingumą visuomenei. 

4. Vengrija padeda pragyventi vyresnio amžiaus žmonėms palaikyda- 
ma visuotinę valstybės pensijų sistemą, grindžiamą socialiniu solidarumu, 
ir leisdama veikti privačioms socialinėms įstaigoms. Teisės gauti valstybės 
pensiją įgijimo tvarka gali būti nustatyta įstatyme atsižvelgiant į specialios 
moterų apsaugos reikalavimą. 


XX straipsnis 

1. Kiekvienas turi teisę į fizinę ir psichikos sveikatą. 

2. Vengrija, skatindama įgyvendinti šio straipsnio 1 dalyje nustatytą 
teisę, užtikrina, kad žemės ūkis būtų saugomas nuo genetiškai modifikuotų 
organizmų, laiduoja galimybę gauti sveiką maistą ir geriamąjį vandenį, or- 
ganizuoja saugumo priemones darbe ir sveikatos apsaugos sistemą, remia 
sportą ir reguliarius fizinius pratimus, taip pat garantuoja aplinkos apsaugą. 


XXI straipsnis 

1. Vengrija pripažįsta ir įgyvendina kiekvieno asmens teisę į sveiką 
aplinką. 

2. Asmuo, padaręs žalos aplinkai, įstatymo nustatyta tvarka yra įparei- 
gojamas ją atkurti arba atlyginti visas tokio atkūrimo išlaidas. 

3. Draudžiama į Vengriją įvežti užterštas atliekas, kad jos čia būtų iš- 
piltos. 


XXII straipsnis 
Vengrija siekia kiekvienam laiduoti tinkamas gyvenimo sąlygas ir vie- 
šąsias paslaugas. 


XXIII straipsnis 

1. Kiekvienas suaugęs Vengrijos pilietis turi teisę balsuoti ir išsikelti 
kandidatu Parlamento narių, vietos savivaldos atstovų ir merų, taip pat Eu- 
ropos Parlamento narių rinkimuose. 

2. Kiekvienas suaugęs kitos Europos Sąjungos valstybės narės pilietis, 
gyvenantis Vengrijoje, turi teisę balsuoti ir išsikelti kandidatu vietos sa- 
vivaldos atstovų ir merų, taip pat Europos Parlamento narių rinkimuose. 

3. Kiekvienas suaugęs asmuo, pripažintas pabėgėliu, imigrantu ar 
Vengrijoje gyvenančiu piliečiu, turi teisę balsuoti vietos savivaldos atstovų 
ir merų rinkimuose. 

4. Pagrindiniame įstatyme teisė balsuoti arba jos įgyvendinimo mas- 
tas gali būti siejama su reikalavimu Vengrijoje turėti gyvenamąją vietą, o 

asmeniui, keliančiam save kandidatu rinkimuose, gali būti nustatomi pa- 
pildomi privalomi kriterijai. 

5. Vietos savivaldos atstovų ir merų rinkimuose rinkėjai gali balsuoti 
savo gyvenamojoje vietoje arba toje vietoje, kurią registravo kaip nuola- 
tinę gyvenamąją. 6. Asmuo, teismo sprendimu už nusikaltimo padarymą 
nubaustas rinkimų teisės apribojimu arba pripažintas ribotai veiksniu, ne- 
turi teisės balsuoti ir išsikelti kandidatu rinkimuose. Joks kitos Europos 
Sąjungos valstybės narės pilietis, gyvenantis Vengrijos teritorijoje, neturi 
teisės išsikelti kandidatu rinkimuose, jeigu pagal jo pilietybės valstybės 
įstatymus, teismo ar kitokį oficialų sprendimą tokia teisė toje valstybėje 
jam buvo atimta. 

7. Kiekvienas, turintis teisę balsuoti parlamento narių rinkimuose, 
turi teisę dalyvauti nacionaliniame referendume. Kiekvienas, turintis teisę 
balsuoti vietos savivaldos atstovų ir merų rinkimuose, turi teisę dalyvauti 
vietos referendume. 

8. Kiekvienas Vengrijos pilietis turi teisę pagal savo tinkamumą, kva- 
lifikaciją ir profesinę kompetenciją dirbti valstybės tarnyboje. Valstybės 
tarnybos pareigos, kurių negali eiti politinių partijų nariai ar jų vadovai, 
nustatomos pagrindiniame įstatyme. 


XXIV straipsnis 

1. Kiekvienas turi teisę, kad jo reikalus valdžios institucijos spręstų 
nešališkai, sąžiningai ir per protingą laiką. Ši teisė taip pat reiškia, kad 
valdžios institucijos turi pareigą įstatymo nustatyta tvarka nurodyti savo 
sprendimų motyvus. 

2. Kiekvienas turi teisę įstatymo nustatyta tvarka gauti kompensaciją 
už valdžios institucijų veiksmais jam padarytą žalą. 


XXV straipsnis 
Kiekvienas turi teisę kartu su kitais arba vienas bet kuriai viešąją val- 
džią įgyvendinančiai institucijai pateikti peticiją, skundą arba pasiūlymą. 


XXVI straipsnis 

Valstybė stengiasi panaudoti naujausius techninius sprendimus ir 
mokslo laimėjimus, kad jos veikla taptų veiksminga, pagerėtų viešųjų pas- 
laugų kokybė, padidėtų viešųjų reikalų tvarkymo skaidrumas ir būtų ska- 
tinamos lygios galimybės. 

XXVII straipsnis 

1. Kiekvienas asmuo, teisėtai esantis Vengrijos teritorijoje, turi teisę 
laisvai judėti ir laisvai pasirinkti savo gyvenamąją vietą. 

2. Kiekvienas Vengrijos pilietis, būdamas užsienyje, turi teisę naudotis 
Vengrijos teikiama apsauga. 


XXVIII straipsnis 

1. Kiekvienas turi teisę, kad jam keliami kaltinimai arba ginčai dėl 
teisių ir pareigų per protingą laiką būtų išnagrinėti įstatyme nustatyto ne- 
priklausomo ir nešališko teismo sąžiningame ir viešame procese. 

2. Niekas negali būti laikomas kaltu, kol jo kaltė pagal baudžiamąjį 
įstatymą nėra nustatyta įsiteisėjusiu teismo sprendimu. 

3. Kiekvienas kaltinamas asmuo visuose baudžiamosios bylos nagri- 
nėjimo etapuose turi teisę į gynybą. Kaltinamojo gynėjas nėra traukiamas 
atsakomybėn už savo nuomonę, reiškiamą jį ginant teisme. 

4. Niekas negali būti pripažintas kaltu ar nubaustas už veiką, kuri jos 
padarymo metu pagal Vengrijos teisę arba, vadovaujantis tarptautine su- 
tartimi ar Europos Sąjungos teisės aktu, kitos valstybės teisę nebuvo laiko- 
ma nusikaltimu. 

5. Šio straipsnio 4 dalies nuostata nedraudžiama traukti atsako- 
mybėn ir bausti asmens už tokią veiką, kuri jos padarymo metu pagal 
visuotinai pripažintas tarptautinės teisės taisykles buvo laikoma nusi- 
kaltimu. 

6. Išskyrus įstatyme numatytas ypatingąsias bylas dėl teisinio nuosto- 
lių atlyginimo, niekas negali būti persekiojamas arba nuteistas už nusikal- 
timą, už kurį jau buvo nuteistas arba dėl kurio buvo išteisintas Vengrijoje 
arba, vadovaujantis tarptautine sutartimi ar Europos Sąjungos teisės aktu, 
pagal kitos valstybės teisę. 

7. Kiekvienas turi teisę prašyti atlyginti nuostolius, padarytus teismų, 
valdžios ar kitokių viešojo administravimo institucijų sprendimais, kuriais 
pažeisti teisėti jo interesai. 

XXIX straipsnis 

1. Vengrijoje gyvenančios tautos yra valstybės sudedamoji dalis. Kie- 
kvienas Vengrijos pilietis, priklausantis kuriai nors tautai, turi teisę laisvai 
reikšti ir saugoti savo tapatybę. Vengrijoje gyvenančios tautos turi teisę 
vartoti gimtąją kalbą, tiek asmeniškai, tiek kolektyviai vartoti vardus ir pa- 

vadinimus gimtąja kalba, taip pat puoselėti savo kultūrą ir gauti išsilavini- 
mą gimtąja kalba. 

2. Vengrijoje gyvenančios tautos gali steigti vietos ir tautines savival- 
dybes. 

3. Vengrijoje gyvenančių tautų teises, taip pat jų dalyvavimą vietos ir 
tautinių savivaldybių rinkimuose išsamiai nustato pagrindinis įstatymas. 


XXX straipsnis 

1. Kiekvienas asmuo pagal savo galimybes ir tiek, kiek dalyvauja eko- 
nominiame gyvenime, prisideda prie visuomenės poreikių tenkinimo. 

2. Tai, kiek prie visuomenės poreikių tenkinimo prisideda vaikus 
auginantys asmenys, turi būti nustatoma atsižvelgiant į vaikų auginimo 
išlaidas. 


XXXI straipsnis 

1. Visi Vengrijos piliečiai privalo ginti savo šalį. 

2. Vengrija valstybės gynybai turi savanorių rezervo sistemą. 

3. Jeigu valstybę ištinka krizė arba parlamento sprendimu yra imama- 
si prevencinės gynybos priemonių, Vengrijoje gyvenantys Vengrijos pilie- 
tybę turintys pilnamečiai vyrai turi atlikti karo tarnybą. Jeigu karo tarnyba 
su ginklu prieštarauja karo prievolę turinčio asmens sąžinei, jis atlieka tar- 
nybą be ginklo. Karo tarnybos formas ir išsamią jos atlikimo tvarką nusta- 
to pagrindinis įstatymas. 

4. Valstybės krizės laikotarpiu Vengrijoje gyvenantys pilnamečiai 
Vengrijos piliečiai pagrindinio įstatymo nustatyta tvarka gali būti pašaukti 
atlikti darbų valstybės gynybos tikslais. 

5. Vengrijoje gyvenantiems pilnamečiams Vengrijos piliečiams pa- 
grindinio įstatymo nustatyta tvarka gali būti nustatyta prievolė vykdyti 
civilinės gynybos užduotis valstybės gynybos ar krizių valdymo tikslais. 

6. Kad būtų atlikti valstybės gynybos ar krizių valdymo uždaviniai, 
kiekvienas gali būti įpareigotas pagrindinio įstatymo nustatyta tvarka teik- 
ti ekonominę ir finansinę pagalbą. 

VALSTYBĖ 


Parlamentas 


1 straipsnis 


1. VENGRIJOJE pagrindinė tautai atstovaujanti institucija yra Parla- 


mentas. 


2. Parlamentas: 


a) 
b) 
€) 
d) 


e) 


£) 


8) 
h) 
i) 


j) 
k) 


priima ir keičia Vengrijos Pagrindinį Įstatymą; 

priima įstatymus; 

priima valstybės biudžetą ir tvirtina jo vykdymą; 

pagal savo atsakomybės ir kompetencijos sritį pritaria iš tarptau- 
tinių sutarčių kylantiems įsipareigojimams; 

renka Respublikos Prezidentą, Konstitucinio Teismo narius ir jo 
pirmininką, Kurijos pirmininką, generalinį prokurorą, pagrindi- 
nių teisių komisarą ir jo pavaduotojus, Valstybės audito tarnybos 
pirmininką; 

renka Ministrą Pirmininką, sprendžia su pasitikėjimu Vyriausy- 
be susijusius klausimus; 

paleidžia atstovaujamąją instituciją, kuri veikia pažeisdama Pa- 
grindinį Įstatymą; 

sprendžia dėl karo paskelbimo ir taikos sudarymo; 

priima sprendimus dėl bet kokio ypatingojo teisinio režimo ir 
dalyvavimo karinėse operacijose; 

skelbia visuotinę amnestiją; 

atlieka kitus uždavinius ir įgyvendina kitus įgaliojimus, nustaty- 
tus Pagrindiniame Įstatyme arba įstatymuose. 


2straipsnis 


1. Įgyvendindami visuotinę ir lygią rinkimų teisę, parlamento narius 
tiesioginiu ir slaptu balsavimu renka rinkėjai, kuriems pagrindinio įstaty- 
mo nustatyta tvarka laiduojama teisė laisvai reikšti savo valią. 

2. Vengrijoje gyvenančių tautybių žmonių dalyvavimą parlamento 
darbe reglamentuoja Pagrindinis Įstatymas. 

3. Išskyrus atvejus, kai Parlamentas paleidžia pats save arba yra pa- 
leidžiamas, parlamento narių rinkimai paprastai vykdomi balandžio arba 
gegužės mėnesį, praėjus ketveriems metams nuo kadenciją baigiančio par- 
lamento išrinkimo. 


1220 


Vengrijos Respublikos Konstitucija 


3 straipsnis 

1. Parlamento įgaliojimai prasideda nuo jo steigiamojo (pirmojo) po- 
sėdžio ir trunka iki kito parlamento steigiamojo (pirmojo) posėdžio. Res- 
publikos Prezidentas steigiamąjį (pirmąjį) posėdį sušaukia per trisdešimt 
dienų nuo rinkimų dienos. 

2. Parlamentas gali nuspręsti paleisti pats save. 

3. Respublikos Prezidentas gali nuspręsti paleisti parlamentą ir kartu 
nustatyti naujų rinkimų laiką, jeigu: 

a) Parlamentas, pasibaigus Vyriausybės įgaliojimų laikui, per ketu- 
riasdešimt dienų nuo pirmojo teikimo dienos nepaskiria į parei- 
gas Respublikos Prezidento teikiamo kandidato į Ministrus Pir- 
mininkus arba 

b) Parlamentas iki kovo 31 dienos nepatvirtina einamųjų metų vals- 
tybės biudžeto. 

4. Prieš nuspręsdamas paleisti parlamentą, Respublikos Prezidentas 
privalo pasiteirauti Ministro Pirmininko, parlamento Pirmininko ir parla- 
mentinių frakcijų vadovų nuomonės. 

5. Respublikos Prezidentas šio straipsnio 3 dalies a punkte nustatytą 
savo teisę gali įgyvendinti, kol parlamentas išrenka Ministrą Pirmininką. 
Respublikos Prezidentas 3 dalies b punkte nustatytą savo teisę gali įgyven- 
dinti, kol parlamentas patvirtina valstybės biudžetą. 

6. Naujas parlamentas turi būti išrinktas per devyniasdešimt dienų 
nuo tos dienos, kai parlamentas paleidžia save arba yra paleidžiamas. 


4 straipsnis 

1. Parlamento nariai turi lygias teises ir pareigas, jie veikdami siekia 
patenkinti viešąjį interesą ir negalima teikti jiems jokių nurodymų dėl 
veiklos. 

2. Parlamento nariai yra neliečiami, jie turi teisę gauti tokį darbo už- 
mokestį, koks laiduoja jų nepriklausomumą. Pagrindiniame Įstatyme nu- 
statomos pareigos valstybės įstaigose, kurių parlamento nariai negali eiti, 
jame taip pat gali būti nustatyti kiti interesų konflikto atvejai. 

3. Parlamento nario įgaliojimai nutrūksta, kai: 

a) pasibaigia parlamento kadencija; 

b) jis miršta; 

c) paskelbiama apie atsiradusį interesų konfliktą; 

d) jis atsistatydina; 

e) nebeliko sąlygų, būtinų jam išrinkti; 

f) jis vienus metus nedalyvauja parlamento darbe. 

4. Parlamentas dviejų trečdalių posėdyje dalyvaujančių parlamento 
narių balsų dauguma gali nuspręsti, kad nebeliko sąlygų, būtinų konkre- 
čiam parlamento nariui į pareigas išrinkti, arba kad kilo interesų konflik- 
tas, arba kad toks parlamento narys metus nedalyvavo parlamento darbe. 

5. Parlamento nario teisinį statusą ir darbo užmokestį nustato pagrin- 
dinis įstatymas. 


5 straipsnis 

1. Parlamento posėdžiai yra vieši. Bet kurio parlamento nario arba 
Vyriausybės prašymu ir pritarus dviem trečdaliams visų parlamento narių 
parlamentas gali nuspręsti posėdžiauti in camera“. 

2. Parlamentas iš savo narių išsirenka parlamento Pirmininką, Pirmi- 
ninko pavaduotojus ir parlamento pareigūnus. 

3. Parlamentas iš savo narių sudaro nuolatinius komitetus. 

4. Parlamento nariai savo veiklai derinti Darbo tvarkos taisyklėse nu- 
statyta tvarka gali steigti parlamentines frakcijas. 

5. Parlamente yra kvorumas, jeigu posėdyje dalyvauja daugiau negu 
pusė jo narių. 

6. Išskyrus Pagrindiniame Įstatyme nustatytus atvejus, sprendimus 
parlamentas priima paprasta posėdyje dalyvaujančių narių balsų daugu- 
ma. Darbo tvarkos taisyklėse gali būti nustatyta, kad konkretūs sprendimai 
priimami kvalifikuota balsų dauguma. 

7. Savo darbo tvarką ir diskusijų taisykles parlamentas nustato Darbo 
tvarkos taisyklėse, kurios patvirtinamos dviejų trečdalių posėdyje dalyvau- 
jančių parlamento narių balsų dauguma. 

8. Eilinių parlamento posėdžių darbo tvarką nustato pagrindinis įsta- 
tymas. 


6 straipsnis 

1. Respublikos Prezidentas, Vyriausybė, kiekvienas parlamento komi- 
tetas ir parlamento narys gali teikti įstatymų projektus. 

2. Parlamentas, iki paskutinio balsavimo pradžios gavęs įstatymo pro- 
jekto pateikėjo, Vyriausybės arba parlamento Pirmininko pasiūlymą, gali 
teikti priimtą įstatymą Konstituciniam Teismui, kad šis ištirtų jo atitiktį 





* Uždaras posėdis (lot.). 

Pagrindiniam Įstatymui. Parlamentas dėl šio pasiūlymo sprendžia po pa- 
skutinio balsavimo. Jeigu pasiūlymui pritariama, parlamento Pirmininkas 
nedelsdamas kreipiasi dėl priimto įstatymo į Konstitucinį Teismą ir prašo 
ištirti jo atitiktį Pagrindiniam Įstatymui. 

3. Parlamento Pirmininkas per penkias dienas pasirašo įstatymą ir 
siunčia jį Respublikos Prezidentui. Respublikos Prezidentas pasirašo įsta- 
tymą per penkias dienas nuo jo gavimo dienos ir nurodo jį paskelbti. Jei- 
gu parlamentas pagal šio straipsnio 2 dalį kreipėsi į Konstitucinį Teismą 
su prašymu ištirti įstatymo atitiktį Pagrindiniam Įstatymui, parlamento 
Pirmininkas gali pasirašyti jį ir nusiųsti Respublikos Prezidentui tik jeigu 
Konstitucinis Teismas nustato, kad jis atitinka Pagrindinį Įstatymą. 

4. Jeigu Respublikos Prezidentas mano, kad įstatymas arba kuri nors 
jo norma neatitinka Pagrindinio Įstatymo, ir nebuvo atliktas joks tyrimas 
pagal šio straipsnio 2 dalį, jis teikia įstatymą Konstituciniam Teismui, kad 
šis ištirtų jo atitiktį Pagrindiniam Įstatymui. 

5. Jeigu nesutinka su įstatymu arba kuria nors jo norma ir neįgyvendi- 
no savo pagal šio straipsnio 4 dalį turimos teisės, Respublikos Prezidentas 
prieš pasirašydamas įstatymą gali vieną kartą grąžinti jį parlamentui dar 
kartą apsvarstyti ir kartu pateikti pastabas. Parlamentas iš naujo svarsto 
tokį įstatymą ir vėl sprendžia jo priėmimo klausimą. Respublikos Prezi- 
dentas taip pat gali įgyvendinti šią teisę, jeigu Konstitucinis Teismas, par- 
lamento prašymu atlikęs tyrimą, nenustato jokios įstatymo neatitikties Pa- 
grindiniam Įstatymui. 

6. Konstitucinis Teismas, gavęs prašymą šio straipsnio 2 ar 4 dalyje nu- 
statyta tvarka, kuo greičiau išnagrinėja jį, bet ne vėliau kaip per trisdešimt 
dienų. Jeigu Konstitucinis Teismas nustato įstatymo neatitiktį Pagrindi- 
niam Įstatymui, parlamentas dar kartą jį svarsto, kad panaikintų neatitiktį. 

7. Jeigu Konstitucinis Teismas, Respublikos Prezidento prašymu išty- 
ręs įstatymą, nenustato jo neatitikties Pagrindiniam Įstatymui, Respubli- 
kos Prezidentas nedelsdamas pasirašo įstatymą ir nurodo jį paskelbti. 

8. Vadovaujantis šio straipsnio 2 ir 4 dalimis, Konstitucinio Teismo 
galima prašyti atlikti dar vieną pagal šio straipsnio 6 dalį apsvarstyto ir 
parlamento priimto įstatymo atitikties Pagrindiniam Įstatymui tyrimą. 
Konstitucinis Teismas kuo greičiau išnagrinėja tokį prašymą, bet ne vėliau 
kaip per dešimt dienų. 

9. Jeigu parlamentas pakeičia Respublikos Prezidento pakartotinai 
svarstyti grąžintą įstatymą, pagal šio straipsnio 2 ir 4 dalis tiriant tokio 

įstatymo atitiktį Pagrindiniam Įstatymui yra nagrinėjamos tik pakeistos 
įstatymo normos arba tai, ar nepažeisti Pagrindiniame Įstatyme nustatyti 
procesiniai įstatymo priėmimo reikalavimai. Jeigu parlamentas, nepakeitęs 
turinio, priima Respublikos Prezidento pakartotinai svarstyti grąžintą įsta- 
tymą, Respublikos Prezidentas gali prašyti ištirti, ar nebuvo pažeisti Pagrin- 
diniame Įstatyme nustatyti procesiniai įstatymo priėmimo reikalavimai. 


7 straipsnis 

1. Parlamento nariai gali teikti pagrindinių teisių komisarui, Valstybės 
audito tarnybos vadovui, generaliniam prokurorui arba Vengrijos valsty- 
binio banko valdytojui klausimus dėl bet kurio jų kompetencijos dalyko. 

2. Parlamento nariai gali teikti Vyriausybei ar bet kuriam jos nariui 
interpeliaciją arba klausimus dėl bet kurio jų kompetencijos dalyko. 

3. Pagrindinis įstatymas nustato parlamentinių komisijų atliekamų 
tyrimų tvarką ir pareigą atvykti į tokios komisijos posėdį. 


Nacionalinis referendumas 


8 straipsnis 

1. Parlamentas skelbia nacionalinį referendumą, kai jį pasiūlo ne 
mažiau kaip du šimtai tūkstančių piliečių, turinčių rinkimų teisę. Parla- 
mentas gali skelbti nacionalinį referendumą, kai jį pasiūlo Respublikos 
Prezidentas, Vyriausybė arba šimtas tūkstančių piliečių, turinčių rinkimų 
teisę. Galiojančio sprendžiamojo referendumo rezultatas parlamentui yra 
privalomas. 

2. Nacionalinis referendumas gali būti rengiamas klausimu, paten- 

kančiu į parlamento kompetencijos sritį ir atitinkančiu jo uždavinius. 

3. Negalima rengti nacionalinio referendumo dėl: 

a) klausimo, kuriuo siekiama pakeisti Pagrindinį Įstatymą; 

b) įstatymų, reglamentuojančių valstybės biudžetą ir jo įgyvendi- 
nimą, mokesčius, pensijų ir sveikatos draudimo įmokas, muitų 
tarifus, pagrindines vietos mokesčių taisykles, turinio; 

c) parlamento narių, vietos savivaldos atstovų ir merų, Europos 
Parlamento narių rinkimų įstatymų turinio; 

d) įsipareigojimų, kylančių iš tarptautinių sutarčių; 

e) klausimų, susijusių su žmogiškaisiais ištekliais ir institucijų, pa- 
tenkančių į parlamento kompetencijos sritį, steigimu; 


1224 


i) 
j) 


Vengrijos Respublikos Konstitucija 


parlamento paleidimo; 

privalomo atstovaujamosios institucijos paleidimo; 

aro padėties, krizės ir nepaprastosios padėties paskelbimo ir dėl 
prevencinės gynybos padėties paskelbimo ar pratęsimo; 
klausimo, susijusio su dalyvavimu karinėse operacijose; 
amnestijos. 


4. Nacionalinis referendumas yra galiojantis, jeigu jame dalyvauja 
daugiau kaip pusė visų piliečių, turinčių rinkimų teisę, o jo galia yra spren- 
džiamoji, jeigu daugiau kaip pusė visų teisėtai balsavusiųjų į pateiktąjį 
klausimą atsakė vienodai. 


Respublikos Prezidentas 


9 straipsnis 


1. Vengrijos valstybės vadovas yra Respublikos Prezidentas, jis simbo- 
lizuoja tautos vienybę ir laiduoja demokratinį valstybės veikimą. 

2. Respublikos Prezidentas yra vyriausiasis Vengrijos ginkluotųjų pa- 
jėgų vadas. 

3. Respublikos Prezidentas: 


atstovauja Vengrijai; 

gali lankytis parlamento posėdžiuose ir juose kalbėti; 

gali teikti įstatymų projektus; 

gali inicijuoti nacionalinius referendumus; 

nustato parlamento narių, vietos savivaldybių ir merų, Europos 
Parlamento narių rinkimų ir nacionalinių referendumų datas; 
priima sprendimą skelbti nepaprastąją padėtį; 

sušaukia parlamento steigiamąjį posėdį; 

gali paleisti parlamentą; 

gali teikti parlamento priimtus įstatymus Konstituciniam Teis- 
mui, kad šis ištirtų jų atitiktį Pagrindiniam Įstatymui arba grą- 
žinti juos parlamentui toliau svarstyti; 

siūlo kandidatus į Ministro Pirmininko, Kurijos pirmininko, ge- 
neralinio prokuroro ir pagrindinių teisių komisaro pareigas; 
skiria profesionalius teisėjus ir Biudžeto tarybos pirmininką; 
tvirtina Vengrijos mokslų akademijos prezidento paskyrimą ir 
nustato jos prezidiumo sudėtį. 

4. Respublikos Prezidentas: 

a) parlamento sutikimu pripažįsta, kad būtina vykdyti tarptautinę 
sutartį; 

b) akredituoja ir priima ambasadorius ir pasiuntinius; 

c) skiria ministrus, Vengrijos nacionalinio banko valdytoją ir valdy- 
tojo pavaduotojus, savarankiškų reguliavimo institucijų vadovus 
ir universiteto profesorius; 

d) skiria universiteto rektorius; 

e) skiria generolus ir paaukština jų pareigas; 

f) suteikia įstatyme nustatytus pasižymėjimo ženklus, apdovanoji- 
mus ir vardus, taip pat leidžia naudotis užsienio valstybės pasižy- 
mėjimo ženklais; 

g) įgyvendina teisę teikti malonę fiziniams asmenims; 

h) pagal savo kompetenciją ir įgaliojimus sprendžia teritorinio or- 
ganizavimo klausimus; 

i) sprendžia klausimus, susijusius su pilietybės suteikimu ir jos ne- 
tekimu; 

j) sprendžia visus klausimus, pagal įstatymą priskirtus jo kompe- 
tencijai. 

5. Visus sprendimus, Respublikos Prezidento priimtus pagal šio 
straipsnio 4 dalį, privalo kontrasignuoti Vyriausybės narys. Įstatyme gali 
būti nustatyta, kad sprendimų, pagal įstatymą priskirtų Respublikos Prezi- 
dento kompetencijai, kontrasignuoti nereikia. 

6. Respublikos Prezidentas atsisako vykdyti šio straipsnio 4 dalies b-e 
punktuose išvardytas pareigas, jeigu nėra teisės akte nustatytų sąlygų arba 
jeigu jis turi gerai pagrįstą priežastį nuspręsti, kad vykdydamas tokias par- 
eigas labai sutrikdytų demokratinį valstybės veikimą. 

7. Respublikos Prezidentas atsisako vykdyti šio straipsnio 4 dalies f 
punkte išvardytas pareigas, jeigu jas vykdydamas pažeistų Pagrindiniame 
Įstatyme įtvirtintas vertybes. 


10 straipsnis 

1. Respublikos Prezidentą penkeriems metams renka parlamentas. 

2. Kiekvienas Vengrijos pilietis, kuriam sukako 35 metai, gali būti ren- 
kamas Respublikos Prezidentu. 

3. Respublikos Prezidentu asmuo gali būti perrinktas tik vieną kartą. 

11 straipsnis 

1. Respublikos Prezidentas renkamas ne anksčiau kaip likus šešias- 
dešimčiai dienų ir ne vėliau kaip likus trisdešimčiai dienų iki einančio 
pareigas Respublikos Prezidento įgaliojimų pabaigos; jeigu einančio par- 
eigas Respublikos Prezidento įgaliojimai nutrūksta prieš terminą, naujas 
Respublikos Prezidentas turi būti išrinktas per trisdešimt dienų nuo įga- 
liojimų nutrūkimo dienos. Respublikos Prezidento rinkimų datą paski- 
ria Parlamento Pirmininkas. Parlamentas renka Respublikos Prezidentą 
slaptu balsavimu. 

2. Iki Respublikos Prezidento rinkimų turi būti iškeltos renkamų as- 
menų kandidatūros. Kad būtų galima iškelti asmens kandidatūrą, jai raštu 
turi pritarti ne mažiau kaip vienas penktadalis parlamento narių. Iškeltos 
kandidatūros iki rinkimų pradžios turi būti teikiamos Parlamento Pirmi- 
ninkui. Kiekvienas parlamento narys gali siūlyti vieną kandidatūrą. Siūly- 
mas iškelti kelias kandidatūras negalioja. 

3. Respublikos Prezidentu išrenkamas asmuo, už kurį per pirmąjį bal- 
savimą balsuoja ne mažiau kaip du trečdaliai visų parlamento narių. 

4. Jeigu per pirmąjį balsavimą Respublikos Prezidentas neišrenka- 
mas, rengiamas antrasis balsavimas. Per antrąjį balsavimą balsuojama už 
du daugiausia balsų per pirmąjį balsavimą surinkusius kandidatus. Jeigu 
per pirmąjį balsavimą pirmą vietą užima keli kandidatai, surinkę po lygiai 
balsų, toliau yra renkama iš jų. Jeigu per pirmąjį balsavimą tik antrąją vietą 
užėmę kandidatai surenka po lygiai balsų, toliau yra renkama iš pirmąją 
ir antrąją vietas užėmusių kandidatų. Per antrąjį balsavimą Respublikos 
Prezidentu išrenkamas tas kandidatas, kuris, kad ir kiek asmenų dalyvautų 
balsavime, surenka daugiausia galiojančių balsų. Jeigu per antrąjį balsa- 
vimą nelaimi nė vienas kandidatas, iškėlus naujas kandidatūras rengiami 
nauji rinkimai. 

5. Rinkimai turi pasibaigti ne vėliau kaip per dvi iš eilės einančias 
dienas. 

6. Išrinktasis Respublikos Prezidentas parlamente prisiekia ir prade- 
da eiti pareigas nutrūkus einančio pareigas Respublikos Prezidento įga- 
liojimams. Jeigu einančio pareigas Respublikos Prezidento įgaliojimai 
nutrūksta prieš terminą, išrinktasis Respublikos Prezidentas eiti pareigas 
pradeda aštuntą dieną po rinkimų rezultatų paskelbimo. 


1227 


PASAULIO VALSTYBIŲ KONSTITUCIJOS | Vengrijos Respublika 


12 straipsnis 

1. Respublikos Prezidento asmuo yra neliečiamas. 

2. Respublikos Prezidento pareigos nesuderinamos su jokiomis kito- 
mis valstybinėmis, socialinėmis, ekonominėmis ir politinėmis pareigomis 
arba įgaliojimais. Respublikos Prezidentas negali dirbti jokio kito darbo, 
už kurį atlyginama, ir negali gauti užmokesčio už jokią veiklą, išskyrus tą, 
kuriai taikomos autorių teisių apsaugos normos. 

3. Respublikos Prezidento įgaliojimai nutrūksta, kai: 

a) pasibaigia laikas, kuriam jis buvo išrinktas; 

b) jis miršta; 

c) jis daugiau kaip devyniasdešimt dienų negali vykdyti savo įgalio- 

jimų; 

d) jis nebeatitinka sąlygų, būtinų į šias pareigas išrinkti; 

e) paskelbiama apie interesų konfliktą; 

f) jis atsistatydina; 

g) yra pašalinamas iš Respublikos Prezidento pareigų. 

4. Sprendimą dėl aplinkybių, dėl kurių Respublikos Prezidentas dau- 
giau kaip devyniasdešimt dienų negalėjo vykdyti savo įgaliojimų, dėl to, 
kad nebeliko sąlygų, būtinų jam į šias pareigas išrinkti, ir dėl interesų konf- 
likto dviejų trečdalių visų posėdyje dalyvaujančių parlamento narių balsų 
dauguma priima parlamentas. 

5. Išsamias Respublikos Prezidento teisinio statuso taisykles ir jo atly- 
ginimą nustato pagrindinis įstatymas. 


13 straipsnis 

1. Ikiteisminis tyrimas dėl Respublikos Prezidento gali būti pradėtas 
tik pasibaigus jo įgaliojimų laikui. 

2. Jeigu Respublikos Prezidentas, vykdydamas savo pareigas, tyčia pa- 
žeidžia Pagrindinį Įstatymą ar bet kurį įstatymą arba padaro tyčinę nusi- 
kalstamą veiką, vienas penktadalis parlamento narių gali siūlyti pašalinti 
jį iš pareigų. 

3. Apkaltos procedūrai pradėti būtina gauti dviejų trečdalių visų par- 
lamento narių daugumos pritarimą. Balsavimas dėl apkaltos yra slaptas. 

4. Respublikos Prezidentas nuo parlamento sprendimo pradėti apkal- 
tą iki apkaltos procedūros pabaigos nevykdo savo funkcijų. 

5. Apkaltos procedūrai vadovauja Konstitucinis Teismas. 

6. Konstitucinis Teismas, nustatęs Respublikos Prezidento atsakomy- 
bę pagal viešąją teisę, gali pašalinti jį iš pareigų. 


14 straipsnis 

1. Jeigu Respublikos Prezidentas laikinai negali eiti pareigų arba jei- 
gu jo įgaliojimai nutrūksta, Respublikos Prezidento pareigas vykdo par- 
lamento Pirmininkas. Jos yra vykdomos tol, kol Respublikos Prezidentas 
vėl gali eiti pareigas arba kai pareigas pradeda eiti naujas Respublikos Pre- 
zidentas. 

2. Tai, kad Respublikos Prezidentas laikinai negali eiti pareigų, pripa- 
žįsta parlamentas, apsvarstęs Respublikos Prezidento, Vyriausybės arba bet 
kurio parlamento nario pasiūlymą. 

3. Parlamento Pirmininkas, laikinai pavaduodamas Respublikos Pre- 
zidentą, nevykdo savo, kaip parlamento nario, pareigų, o vykdyti jo, kaip 
parlamento Pirmininko, pareigas pavedama parlamento paskirtam parla- 
mento Pirmininko pavaduotojui. 


Vyriausybė 


15 straipsnis 

1. Vyriausybė yra vykdomosios valdžios institucija; jos kompetencijai 
priklauso visi reikalai, kurie pagal Pagrindinį Įstatymą arba kitus įstatymus 
nėra aiškiai priskirti kitos institucijos kompetencijai. Vyriausybė atskaitin- 
ga parlamentui. 

2. Vyriausybė yra aukščiausia viešojo administravimo institucija ir 
gali steigti įstatymuose numatytas viešojo administravimo institucijas. 

3. Veikdama pagal savo kompetenciją Vyriausybė leidžia dekretus 
klausimais, kuriuos turi reglamentuoti pagal įstatymus, arba klausimais, 
kurie nėra reglamentuoti įstatymais. 

4. Vyriausybės dekretas negali prieštarauti įstatymui. 


16 straipsnis 

1. Vyriausybės nariai yra Ministras Pirmininkas ir ministrai. 

2. Ministras Pirmininkas iš ministrų paskiria vieną arba du Ministro 
Pirmininko pavaduotojus. 

3. Respublikos Prezidento teikimu Ministrą Pirmininką renka parla- 
mentas. 

4. Ministras Pirmininkas renkamas paprasta visų parlamento narių 
balsų dauguma. Ministras Pirmininkas pradeda eiti pareigas savo išrinki- 
mo dieną. 

5. Respublikos Prezidentas pasiūlymą pagal šio straipsnio 3 dalį pa- 
teikia: 

a) naujai išrinkto parlamento steigiamajame posėdyje, jeigu sufor- 
mavus naujai išrinktą parlamentą nutrūksta Ministro Pirminin- 
ko įgaliojimai; 

b) per penkiolika dienų nuo Ministro Pirmininko įgaliojimų laiko 
nutrūkimo, jeigu jie nutrūksta dėl Ministro Pirmininko atsistaty- 
dinimo iš pareigų, mirties, interesų konflikto, nebelikus sąlygų, 
būtinų jam išrinkti, arba dėl to, kad parlamentas balsuodamas 
išreiškia savo nepasitikėjimą Ministru Pirmininku. 

6. Jeigu Parlamentas šio straipsnio 5 dalyje nustatyta tvarka neišrenka 

į Ministro Pirmininko pareigas pasiūlyto asmens, Respublikos Prezidentas 
per penkiolika dienų teikia naują kandidatūrą. 

7. Ministrus skiria Respublikos Prezidentas Ministro Pirmininko tei- 
kimu. Ministrai pradeda eiti pareigas tą dieną, kuri nurodyta jų skyrimo 
rašte, arba, jeigu tokia data nenurodyta, savo paskyrimo dieną. 

8. Vyriausybė pradeda veikti paskyrus ministrus. 

9. Vyriausybės nariai prisiekia parlamente. 


17 straipsnis 

1. Ministerijų sąrašas nustatomas įstatyme. 

2. Vyriausybės nustatytoms užduotims vykdyti gali būti skiriami mi- 
nistrai be portfelių. 

3. Miestų ir apskričių valdžios institucijos yra Vyriausybės instituci- 
jos, turinčios bendrą valstybės teritorinio administravimo kompetenciją. 

4. Pagrindinio įstatymo nuostatos dėl ministerijų ir viešojo adminis- 
travimo institucijų sudarymo bei ministrų paskyrimo gali būti pakeistos 
įstatymu. 

5. Vyriausybės pareigūnų teisinį statusą nustato įstatymas. 


18 straipsnis 

1. Ministras Pirmininkas nustato bendrą Vyriausybės politiką. 

2. Ministrai, atsižvelgdami į bendrą Vyriausybės politiką, pagal savo 
kompetenciją savarankiškai vadovauja valstybės valdymo sritims ir sau pa- 

valdžioms institucijoms, taip pat vykdo Vyriausybės ar Ministro Pirminin- 
ko pavestas užduotis. 

3. Įstatymo arba Vyriausybės dekreto nustatyta tvarka Vyriausybės 
nariai savarankiškai arba kartu su kitais ministrais pagal savo kompetenci- 
ją leidžia dekretus; tokie dekretai negali prieštarauti jokiam įstatymui, Vy- 
riausybės dekretui arba Vengrijos nacionalinio banko valdytojo dekretui. 

4. Vyriausybės nariai už savo veiksmus atsako parlamentui, o minis- 
trai - Ministrui Pirmininkui. Vyriausybės nariai gali dalyvauti parlamento 
posėdžiuose ir juose kalbėti. Parlamentas ar kuris nors parlamentinis ko- 
mitetas gali įpareigoti Vyriausybės narius atvykti į bet kurį savo posėdį. 

5. Vyriausybės narių teisinį statusą, atlyginimą, ministrų pavadavimą 
išsamiai nustato įstatymas. 


19 straipsnis 

Parlamentas gali pareikalauti, kad Vyriausybė pateiktų informaciją, 
kokios pozicijos ji laikysis Europos Sąjungos institucijų, kurių veikloje da- 
lyvauja, sprendimų priėmimo procese, ir gali pats pateikti valstybės po- 
ziciją dėl nagrinėjamų teisės aktų projektų. Vyriausybė Europos Sąjungos 
sprendimų priėmimo procese turi atsižvelgti į parlamento poziciją. 


20 straipsnis 
1. Nutrūkus Ministro Pirmininko įgaliojimams, nutrūksta ir Vyriau- 
sybės įgaliojimai. 
2. Ministro Pirmininko įgaliojimai nutrūksta, kai: 
a)  sušaukiamas naujai išrinktas parlamentas; 
b) Parlamentas išreiškia nepasitikėjimą Ministru Pirmininku ir iš- 
renka naują Ministrą Pirmininką; 
c) Parlamentas išreiškia nepasitikėjimą Ministru Pirmininku, jo 
prašymu balsuodamas dėl pasitikėjimo; 
d) jis atsistatydina; 
e) jis miršta; 
f) nustatomas interesų konfliktas; 
g) nebeliko sąlygų, būtinų jam į šias pareigas išrinkti. 
3. Ministro įgaliojimai nutrūksta, kai: 
a) pasibaigia Ministro Pirmininko įgaliojimų laikas; 
b) ministras atsistatydina; 
c) jis pašalinamas iš pareigų; 
d) jis miršta. 

4. Parlamentas dviejų trečdalių posėdyje dalyvaujančių narių balsų 
dauguma sprendžia, ar nebeliko sąlygų, būtinų Ministrui Pirmininkui iš- 
rinkti, ir dėl galimo interesų konflikto. 


21 straipsnis 

1. Vienas penktadalis visų parlamento narių gali raštu pareikšti ne- 
pasitikėjimą Ministru Pirmininku ir kartu pasiūlyti kitą asmenį į Ministro 
Pirmininko pareigas. 

2. Pritardamas nepasitikėjimo pareiškimui, parlamentas pareiškia, 
kad nepasitiki Ministru Pirmininku, ir tuo pat metu išrenka nepasitikėji- 
mo pareiškime pasiūlytą asmenį į Ministro Pirmininko pareigas. Tokiam 
parlamento sprendimui būtinas paprastos visų parlamento narių balsų 
daugumos pritarimas. 

3. Ministras Pirmininkas gali pasiūlyti balsuoti dėl pasitikėjimo juo. 
Parlamentas patvirtina, kad nepasitiki Ministru Pirmininku, jeigu balsuo- 
jant dėl šio Ministro Pirmininko pateikto pasiūlymo jam pritariama pa- 
prasta visų parlamento narių balsų dauguma. 

4. Ministras Pirmininkas gali pasiūlyti, kad balsavimas dėl Vyriausy- 
bės pateikto pasiūlymo būtų laikomas balsavimu dėl pasitikėjimo. Jeigu 
parlamentas nepritaria Vyriausybės teikiamam pasiūlymui, jis patvirtina, 
kad nepasitiki Ministru Pirmininku. 

5. Parlamentas, gavęs pasiūlymą pareikšti nepasitikėjimą arba gavęs 
Ministro Pirmininko pasiūlymą šio straipsnio 3 ir 4 dalyse nustatyta tvar- 
ka, sprendimą dėl pasitikėjimo priima ne anksčiau kaip po trijų dienų ir ne 
vėliau kaip po aštuonių dienų nuo tokio pasiūlymo gavimo dienos. 


22 straipsnis 

1. Nuo savo įgaliojimų nutrūkimo dienos iki naujos Vyriausybės su- 
darymo Vyriausybė veikia kaip laikinoji, tačiau negali tarptautinės sutar- 
ties pripažinti privaloma vykdyti, o dekretus gali leisti tik ypatingos skubos 
atvejais ir vadovaudamasi įstatymu. 

2. Jeigu Ministro Pirmininko įgaliojimai nutrūksta jam atsistatydinus 
arba sušaukus išrinktą naują Parlamentą, Ministras Pirmininkas laikinai 
eina Ministro Pirmininko pareigas iki naujo Ministro Pirmininko išrin- 
kimo, tačiau negali siūlyti atleisti iš pareigų ar skirti į pareigas ministro, 
o dekretus gali leisti tik ypatingos skubos atvejais ir vadovaudamasis įsta- 
tymu. 

3. Jeigu Ministro Pirmininko įgaliojimai nutrūksta dėl mirties, nu- 
stačius interesų konfliktą, nebelikus sąlygų, būtinų jam išrinkti, arba dėl 
to, kad Parlamentas, balsuodamas dėl pasitikėjimo Ministru Pirmininku, 
patvirtino, kad nepasitiki juo, Ministro Pirmininko pareigas, kol bus iš- 
rinktas naujas Ministras Pirmininkas, laikydamasis šio straipsnio 2 dalyje 
nustatytų apribojimų eina jo pavaduotojas; jeigu yra daugiau negu vienas 
Ministro Pirmininko pavaduotojas, šias pareigas eina Ministro Pirminin- 
ko pirmasis pavaduotojas. 

4. Ministras laikinai eina pareigas nuo Ministro Pirmininko įgalioji- 
mų nutrūkimo iki naujo ministro paskyrimo arba tol, kol kuris kitas nau- 
jos Vyriausybės narys bus paskirtas laikinai eiti ministro pareigas, bet toks 
ministras dekretus gali leisti tik skubos tvarka. 


Savarankiškos reguliavimo institucijos 


23 straipsnis 

1. Parlamentas Pagrindiniu Įstatymu gali steigti savarankiškas regu- 
liavimo institucijas konkretiems vykdomosios valdžios uždaviniams atlikti 
ir įgaliojimams įgyvendinti. 

2. Savarankiškų reguliavimo institucijų vadovus Pagrindiniame Įsta- 
tyme nustatytam laikotarpiui skiria Ministras Pirmininkas arba Respubli- 
kos Prezidentas Ministro Pirmininko teikimu. Savarankiškų reguliavimo 
institucijų vadovai skiria vieną ar daugiau savo pavaduotojų. 

3. Savarankiškų reguliavimo institucijų vadovai kasmet teikia parla- 
mentui institucijų veiklos ataskaitas. 

4. Veikdami pagal Pagrindiniame Įstatyme nustatytą kompetenciją 
savarankiškų reguliavimo institucijų vadovai įstatymo nustatyta tvarka lei- 
džia dekretus, kurie negali prieštarauti įstatymams, Vyriausybės dekretams, 
Ministro Pirmininko dekretams, ministro dekretams arba Vengrijos naci- 
onalinio banko valdytojo dekretams. Savarankiškų reguliavimo institucijų 
vadovai savo pavaduotojus dekretu gali įgalioti laikinai leisti dekretus. 


Konstitucinis Teismas 


24 straipsnis 
1. Konstitucinis Teismas yra aukščiausia institucija, sauganti Pagrin- 
dinį Įstatymą. 

2. Konstitucinis Teismas: 


a) 
b) 
c) 
d) 
e) 


£) 
g) 


tiria priimtų, bet dar nepaskelbtų įstatymų atitiktį Pagrindiniam 
Įstatymui; 

teisėjo iniciatyva tikrina konkrečioje byloje taikytino įstatymo 
atitiktį Pagrindiniam Įstatymui; 

gavęs konstitucinį skundą, patikrina konkrečioje byloje taikytino 
įstatymo atitiktį Pagrindiniam Įstatymui; 

gavęs konstitucinį skundą, patikrina teismo sprendimo atitiktį 
Pagrindiniam Įstatymui; 

Vyriausybės, vieno ketvirtadalio visų parlamento narių arba Pa- 
grindinių teisių komisaro iniciatyva tikrina įstatymų atitiktį Pa- 
grindiniam Įstatymui; 

tiria, ar įstatymai neprieštarauja tarptautinėms sutartims; 

vykdo kitas Pagrindiniame Įstatyme ir pamatiniame įstatyme nu- 
statytas funkcijas. 


3. Konstitucinis Teismas: 


a) 


b) 


c) 


pagal savo kompetenciją, nustatytą šio straipsnio 2 dalies b, c ir 
e punktuose, panaikina visus Pagrindiniam Įstatymui prieštarau- 
jančius įstatymus ar jų nuostatas; 

pagal savo kompetenciją, nustatytą šio straipsnio 2 dalies d punk- 
te, panaikina visus Pagrindiniam Įstatymui prieštaraujančius 
teismų sprendimus; 

pagal savo kompetenciją, nustatytą šio straipsnio 2 dalies f punk- 
te, gali panaikinti visus tarptautiniam susitarimui prieštaraujan- 
čius įstatymus ar jų nuostatas; nustato kitas teisines pasekmes, 
numatytas Pagrindiniame Įstatyme. 


4. Konstitucinį Teismą sudaro penkiolika narių, renkamų dvylikai 
metų dviejų trečdalių visų parlamento narių balsų dauguma. Parlamentas 
dviejų trečdalių visų savo narių balsų dauguma iš Konstitucinio Teismo 
narių renka jo pirmininką; pirmininkas skiriamas jo išrinkimo teisėju lai- 
kotarpiui. Konstitucinio Teismo nariai negali būti jokios politinės partijos 
nariais arba užsiimti kokia nors politine veikla. 

5. Konstitucinio Teismo kompetenciją, struktūrą ir veiklą išsamiai nu- 
stato Pagrindinis Įstatymas. 

Teismai 


25 straipsnis 

1. Teismai vykdo teisingumą. Aukščiausia teisminė institucija yra Ku- 
rija. 

2. Teismai sprendžia: 

a) baudžiamąsias bylas, civilinius ginčus, kitus įstatymuose numa- 

tytus klausimus; 

b) dėlviešojo administravimo sprendimų teisėtumo; 

c) ar vietos savivaldos dekretai neprieštarauja įstatymams; jų panai- 

kinimo klausimus; 

d) dėl nustatymo, ar vietos savivalda vykdo įstatyme nustatytas tei- 

sėkūros pareigas. 

3. Kurija ne tik sprendžia šio straipsnio 2 dalyje nurodytus klausimus, 
bet ir laiduoja teismų praktikos vienodumą, šiuo klausimu priima visiems 
teismams privalomus sprendimus. 

4. Teismų sistema yra daugiapakopė. Atskirų kategorijų byloms na- 
grinėti, visų pirma administraciniams ir darbo ginčams, gali būti įsteigti 
specializuoti teismai. 

5. Teismų savivaldos institucijos dalyvauja organizuojant teismų 
darbą. 

6. Įstatyme gali būti numatyta, kad nagrinėti tam tikros rūšies bylas 
pavedama kitoms institucijoms. 

7. Išsamias teismų darbo organizavimo ir veiklos taisykles, teisėjų tei- 
sinį statusą ir atlyginimą nustato Pagrindinis Įstatymas. 


26 straipsnis 

1. Teisėjai yra nepriklausomi ir klauso tik įstatymų; draudžiama jiems 
nurodinėti, kaip spręsti bylas. Teisėjai gali būti pašalinti iš pareigų tik dėl 
Pagrindiniame Įstatyme numatytų priežasčių ir jo nustatyta tvarka. Teisė- 
jai negali būti jokių politinių partijų nariais arba užsiimti kokia nors poli- 
tine veikla. 

2. Pagrindinio įstatymo nustatyta tvarka Respublikos Prezidentas ski- 
ria profesionalius teisėjus. Teisėjais gali būti skiriami tik trisdešimties metų 
sukakę asmenys. Išskyrus Kurijos pirmininką, teisėjų tarnybos santykiai 
pasibaigia jiems sulaukus bendro pensinio amžiaus. 

3. Kurijos pirmininką iš jos teisėjų devyneriems metams renka parla- 

mentas Respublikos Prezidento teikimu. Kurijos pirmininkas išrenkamas 
dviejų trečdalių visų parlamento narių balsų dauguma. 


27 straipsnis 

1. Jeigu įstatyme nenustatyta kitaip, teismai bylas sprendžia kolegijose. 

2. Įstatyme nustatytose konkrečių kategorijų bylose ir jame nustatytais 
būdais neprofesionalūs teisėjai taip pat dalyvauja vykdant teisingumą. 

3. Tik profesionalūs teisėjai gali nagrinėti bylas po vieną arba būti 
teismo kolegijų pirmininkais. Įstatyme nustatytais atvejais teismo sekreto- 
riai taip pat gali nagrinėti bylas po vieną kaip teisėjai, tuomet taikomos 26 
straipsnio 1 dalies nuostatos. 


28 straipsnis 

Taikydami įstatymus teismai aiškina įstatymo tekstą pirmiausia atsi- 
žvelgdami į jo tikslus ir į Pagrindinį Įstatymą. Pagrindinio Įstatymo ir kitų 
įstatymų aiškinimas grindžiamas prielaida, kad jie atitinka bendruosius 
visuomenei naudingus moralinius ir ekonominius tikslus. 


Prokuratūra 


29 straipsnis 

1. Generalinis prokuroras ir Prokuratūra prisideda prie teisingumo 
vykdymo užtikrindami valstybės baudžiamąją galią. Prokuratūra vykdo 
nusikalstamų veikų tyrimą, imasi veiksmų prieš bet kokią kitą neteisėtą 
veiką ar neveikimą ir prisideda prie neteisėtos veikos užkardymo. 

2. Generalinis prokuroras ir Prokuratūra įstatymo nustatyta tvarka 
vykdo šias funkcijas: 

a) įgyvendina su tardymo veiksmais susijusias teises; 

b) teismo posėdžiuose palaiko kaltinimą; 

c) prižiūri bausmių vykdymo teisėtumą; 

d) įgyvendina kitus įstatyme numatytus įgaliojimus ir uždavinius. 

3. Prokuratūros tarnybai vadovauja generalinis prokuroras, kuris ski- 
ria prokurorus į tarnybą. Išskyrus generalinį prokurorą, visų prokurorų 
tarnybos santykiai pasibaigia jiems sulaukus bendro pensinio amžiaus. 

4. Generalinį prokurorą devyneriems metams iš kitų prokurorų renka 
parlamentas Respublikos Prezidento teikimu. Generalinis prokuroras iš- 
renkamas dviejų trečdalių visų parlamento narių balsų dauguma. 

5. Generalinis prokuroras kasmet teikia parlamentui savo veiklos 
ataskaitą. 

6. Prokurorai negali būti jokios politinės partijos nariais arba užsiimti 
kokia nors politine veikla. 

7. Išsamias Prokuratūros darbo organizavimo ir veiklos taisykles, ge- 
neralinio prokuroro ir prokurorų teisinį statusą ir atlyginimą nustato pa- 
grindinis įstatymas. 


Pagrindinių teisių komisaras 


30 straipsnis 

1. Pagrindinių teisių komisaras įgyvendina pagrindinių teisių apsau- 
gą, ojo atliekamą tyrimą gali inicijuoti kiekvienas asmuo. 

2. Pagrindinių teisių komisaras tiria arba paveda kitiems tirti tuos pa- 
grindinių teisių pažeidimus, apie kuriuos jis sužino, ir siūlo taikyti bendrą- 
sias ar specialiąsias žalos atlyginimo priemones. 

3. Pagrindinių teisių komisarą ir jo pavaduotojus šešeriems metams 
dviejų trečdalių visų savo narių balsų dauguma išrenka parlamentas. Pava- 
duotojai laiduoja ateities kartų interesų ir Vengrijoje gyvenančių kitų tautų 
apsaugą. Pagrindinių teisių komisaras ir jo pavaduotojai negali būti jokios 
politinės partijos nariais arba užsiimti kokia nors politine veikla. 

4. Pagrindinių teisių komisaras kasmet teikia parlamentui savo vei- 
klos ataskaitą. 

5. Išsamias taisykles, reglamentuojančias pagrindinių teisių komisaro 
ir jo pavaduotojų veiklą, nustato įstatymas. 


Vietos savivalda 


31 straipsnis 

1. Vengrijoje vietos savivaldos institucijos tvarko vietos bendruome- 
nių reikalus ir vietose įgyvendina viešąją valdžią. 

2. Vietos savivaldos institucijų kompetencijai priskiriamais klausimais 
įstatymo nustatyta tvarka gali būti rengiamas vietos referendumas. 

3. Vietos savivaldai taikomas taisykles nustato pagrindinis įstatymas. 

32 straipsnis 

1. Tvarkydamos vietos bendruomenės reikalus ir veikdamos pagal 
įstatymą, vietos savivaldybės: 

a) leidžia dekretus; 

b) priima sprendimus; 

c) savarankiškai tvarko savo reikalus; 

d) nustato savo veiklos organizavimo ir struktūros taisykles; 

e) įgyvendina nuosavybes teises vietos savivaldos turto atžvilgiu; 

f) tvirtina biudžetą ir jo pagrindu savarankiškai finansuoja savo 

veiklą; 

g) gali užsiimti verslu, šiuo tikslu panaudodamos turimą turtą ir 
pajamas, bet nesukeldamos pavojaus privalomiems atlikti užda- 
viniams; 

h) nustato vietos rinkliavų rūšis ir tarifus; 

i) gali kurti vietos savivaldybės simbolius, nustatyti vietos apdova- 
nojimus ir garbės vardus; 

j) gali prašyti kompetentingų institucijų informacijos, inicijuoti 
jose sprendimo priėmimą arba pareikšti joms nuomonę; 

k) gali laisvai bendrauti su kitomis vietos savivaldybėmis, kurti jų 
interesams atstovaujančias asociacijas, pagal savo kompetenciją 
bendrauti su kitų valstybių vietos savivaldybėmis, tapti tarptauti- 
nių vietos savivaldų organizacijų narėmis; 

I) atlieka kitus uždavinius ir įgyvendina kitus įgaliojimus, numaty- 
tus įstatyme. 

2. Veikdamos pagal savo kompetenciją ir vadovaudamosi įstatymu, 
vietos savivaldybės leidžia dekretus, kuriais reguliuoja vietos socialinius 
santykius, dar nesureguliuotus įstatymu. 

3. Vietos savivaldybės dekretai negali prieštarauti jokiems įstatymams. 

4. Vietos savivaldybės paskelbtus savo dekretus iš karto siunčia miesto 
ar apskrities administracijai. Jeigu miesto ar apskrities administracija nu- 
stato, kad vietos savivaldybės dekretas ar jo nuostatos yra neteisėti, ji gali 
kreiptis į teismą, kad jis patikrintų vietos savivaldybės dekretą. 

5. Miesto ar apskrities administracija gali kreiptis į teismą su prašymu 
ištirti, ar vietos savivaldybė laikėsi įstatyme nustatytų teisėkūros pareigų. 
Jeigu per teismo sprendime nustatytą laiką vietos savivaldybė neįvykdo to- 
kių savo pareigų, teismas, gavęs miesto ar apskrities administracijos prašy- 
mą, nurodo, kad tokios pareigos nevykdymo pasekmes panaikintų miesto 

ar apskrities valdžios administracijos vadovas, veikdamas vietos savivaldy- 
bės vardu ir leisdamas reikiamus vietos dekretus. 

6. Vietos savivaldybių nuosavybė yra viešoji nuosavybė, naudojama 
vietos savivaldybių tikslams įgyvendinti. 


33 straipsnis 

1. Vietos savivaldybių uždavinius atlieka ir įgaliojimus įgyvendina 
vietos atstovaujamosios institucijos. 

2. Vietos atstovaujamosioms institucijoms vadovauja merai. Apskri- 
ties atstovaujamosios institucijos iš savo narių institucijos įgaliojimų laikui 
išsirenka pirmininką. 

3. Vietos atstovaujamosios institucijos gali pagrindinio įstatymo nu- 
statyta tvarka rinkti komitetus ir sudaryti administraciją. 


34 straipsnis 

1. Vietos savivaldos ir valstybės institucijos bendradarbiauja siekda- 
mos bendruomenės tikslų. Įstatyme gali būti nustatyti privalomi vietos sa- 
vivaldos institucijų uždaviniai ir įgaliojimai. Vietos savivaldos institucijos 
turi teisę gauti atitinkamų biudžeto ir kitokių finansinių lėšų privalomiems 
uždaviniams atlikti ir įgaliojimams įgyvendinti. 

2. Vietos savivaldybėms pagal įstatymą gali būti leista privalomas par- 
eigas įgyvendinti naudojantis asociacijomis. 

3. Pagal įstatymą arba jo pagrindu išleistą Vyriausybės dekretą me- 
rai ir apskrities atstovaujamųjų institucijų pirmininkai, vykdydami vietos 
savivaldos funkcijas, išimties tvarka kartu gali įgyvendinti valstybės admi- 
nistracijos uždavinius ir įgaliojimus. 

4. Vyriausybė per vyriausybines ir apskričių valdžios institucijas įgy- 
vendina vietos savivaldos institucijų veiklos teisėtumo kontrolę. 

5. Kad savivaldybių biudžetas būtų subalansuotas, įstatyme gali būti 
nustatyta pareiga vietos savivaldybėms skolinantis tam tikro įstatyme nu- 
statyto dydžio sumas ar prisiimant kitus įsipareigojimus laikytis tam tikrų 
sąlygų arba gauti Vyriausybės pritarimą. 


35 straipsnis 

1. Vietos savivaldybių atstovus ir merus tiesioginiu slaptu balsavimu 
visuotiniuose lygiuose rinkimuose renka rinkimų teisę turintys piliečiai; 
rinkimuose pagrindinio įstatymo nustatyta tvarka laiduojama, kad rinkė- 
jai galėtų laisvai reikšti valią. 

2. Vietos savivaldybių atstovai ir merai renkami penkeriems metams 
pagrindinio įstatymo nustatyta tvarka. 

3. Vietos savivaldos atstovaujamųjų institucijų įgaliojimai nutrūksta 
tą dieną, kurią vyksta visuotiniai vietos savivaldybių atstovų ir merų rin- 
kimai. Jeigu dėl kandidatų trūkumo rinkimai atšaukiami, vietos savivaldos 
atstovaujamųjų institucijų įgaliojimai pratęsiami iki pakartotinių rinkimų 
dienos. Mero įgaliojimai nutrūksta naujo mero išrinkimo dieną. 

4. Pagrindinio įstatymo nustatyta tvarka vietos savivaldos atstovauja- 
mosios institucijos gali nuspręsti save paleisti. 

5. Parlamentas, gavęs Vyriausybės pasiūlymą, po konsultacijų su 
Konstituciniu Teismu gali paleisti vietos savivaldos atstovaujamąją insti- 
tuciją, kurios veikla pripažinta neatitinkančia Pagrindinio Įstatymo reika- 
lavimų. 

6. Paleidus vietos savivaldos atstovaujamąją instituciją ar jai pačiai 
save paleidus nutrūksta ir atitinkamo mero įgaliojimai. 


Viešieji finansai 


36 straipsnis 

1. Parlamentas kasmet priima įstatymą dėl valstybės biudžeto ir jo 
įgyvendinimo. Iki įstatyme nustatytos datos Vyriausybė pateikia parla- 
mentui valstybės biudžeto ir jo įgyvendinimo įstatymo projektą. 

2. Visuose valstybės biudžeto ir jo įgyvendinimo įstatymo projektuose 
pagal tą pačią struktūrą, skaidriai ir pakankami išsamiai numatomos vals- 
tybės išlaidos ir pajamos. 

3. Priėmęs valstybės biudžeto įstatymą, parlamentas suteikia Vyriau- 
sybei įgaliojimus rinkti jame numatytas pajamas ir apmokėti jame numa- 
tytas išlaidas. 

4. Parlamentas negali priimti tokio valstybės biudžeto įstatymo, pagal 
kurį valstybės skola viršytų pusę bendrojo nacionalinio produkto. 

5. Kol valstybės skola viršija pusę bendrojo nacionalinio produkto, 
parlamentas gali priimti tik tokį valstybės biudžeto įstatymą, kuriame nu- 
matoma valstybės skolą mažinti proporcingai bendrajam nacionaliniam 
produktui. 

6. Šio straipsnio 4 ir 5 dalių nuostatų išimtys įmanomos tik nepapras- 
tosios teisinės padėties laikotarpiu ir tik tiek, kiek yra būtina nepaprasto- 
sios teisinės padėties įvedimo pasekmėms sušvelninti, arba, jeigu susidaro 

esminis ir ilgalaikis nacionalinės ekonomikos nuosmukis, tiek, kiek yra 
būtina nacionalinės ekonomikos pusiausvyrai atkurti. 

7. Jeigu parlamentas iki kalendorinių metų pradžios nepriima vals- 
tybės biudžeto įstatymo, Vyriausybei leidžiama pajamas rinkti ir išlaidas 
apmokėti pagal praėjusių metų valstybės biudžeto įstatymą. 


37 straipsnis 

1. Vyriausybė teisėtai ir tikslingai įgyvendina valstybės biudžetą, tam 
veiksmingai panaudodama viešąsias lėšas ir laiduodama skaidrumą. 

2. Išskyrus 36 straipsnio 6 dalyje nustatytas išimtis, vykdant valstybės 
biudžetą negalima prisiimti tokios skolos ar tokių finansinių įsipareigoji- 
mų, kurie valstybės skolą taip padidintų, kad ji viršytų pusę bendrojo na- 
cionalinio produkto. 

3. Kol valstybės skola yra didesnė už pusę bendrojo nacionalinio pro- 
dukto, išskyrus 36 straipsnio 6 dalyje numatytus atvejus, vykdant valstybės 
biudžetą negalima prisiimti tokios skolos ar tokių finansinių įsipareigo- 
jimų, kurie, palyginti su prieš tai buvusiais fiskaliniais metais, padidintų 
valstybės skolos dydžio santykį su bendruoju nacionaliniu produktu. 

4. Kol valstybės skolos dydis viršija pusę bendrojo nacionalinio 
produkto, Konstitucinis Teismas pagal savo kompetenciją, įtvirtintą 24 
straipsnio 2 dalies b-e punktuose, gali vertinti tik įstatymų dėl valstybės 
biudžeto ir jo įgyvendinimo, valstybės mokesčių, rinkliavų, pensijų ir so- 
cialinio draudimo įmokų, muito tarifų ir valstybės nustatytų sąlygų vietos 
mokesčiams atitiktį Pagrindiniam Įstatymui arba gali paskelbti šiuos įsta- 
tymus negaliojančiais, jeigu jais buvo pažeista teisė į gyvybę ir Žmogaus 
orumą, asmens duomenų apsaugą, minties, sąžinės ir religijos laisvė arba 
teisės, kylančios iš Vengrijos pilietybės. Konstitucinis Teismas turi neri- 
botą kompetenciją paskelbti šiuos įstatymus negaliojančiais, jeigu nebu- 
vo laikytasi Pagrindiniame Įstatyme nustatytų jų priėmimo ir paskelbimo 
procedūrinių reikalavimų. 

5. Įstatyme nustatomas valstybės skolos ir bendrojo nacionalinio pro- 
dukto apskaičiavimo taisyklės, taip pat 36 straipsnio nuostatų ir jo 1-3 da- 
lių nuostatų įgyvendinimo taisyklės. 


38 straipsnis 

1. Valstybės ir vietos savivaldybių nuosavybė yra nacionalinis turtas. 
Nacionalinis turtas valdomas ir saugomas taip, kad būtų patenkinti visuo- 
menės poreikiai, viešasis interesas ir, atsižvelgiant į ateities kartų poreikius, 

saugomi gamtos ištekliai. Pagrindiniame įstatyme nustatomi nacionalinio 
turto išsaugojimo, apsaugos ir atsakingo naudojimosi juo reikalavimai. 

2. Atsižvelgiant į šio straipsnio 1 dalyje nurodytus tikslus, pagrindi- 
niame įstatyme yra nustatoma išimtinės valstybės nuosavybės dydis ir iš- 
imtinės valstybės ekonominės veiklos mastas, taip pat ypatingą reikšmę 
nacionalinei ekonomikai turinčio nacionalinio turto perleidimo apriboji- 
mai ir sąlygos. 

3. Nacionalinis turtas gali būti perleistas tik įstatyme nustatytais tiks- 
lais ir atsižvelgiant į jame nustatytas išimtis bei proporcingos vertės reika- 
lavimą. 

4. Sutartys, pagal kurias nacionalinis turtas naudojamas ar perleidžia- 
mas, gali būti sudaromos su organizacija, kurios nuosavybės struktūra yra 
skaidri ir kurios struktūra ir veikla yra tokia, kad ji gali valdyti perleistą ar 
skirtą naudoti nacionalinį turtą. 

5. Valstybei ar vietos savivaldybei nuosavybės teise priklausančios 
verslo organizacijos savarankiškai ir atsakingai tvarko savo finansus įstaty- 
mo nustatyta tvarka, laikydamosi teisėtumo, tikslingumo ir veiksmingumo 
reikalavimų. 


39 straipsnis 

1. Subsidijos ar sutartinės išmokos iš valstybės biudžeto gali būti ski- 
riamos tik tokioms organizacijoms, kurių nuosavybės struktūra yra skaidri 
ir kurių struktūra ir veikla yra tokia, kad jos gali panaudoti tokią paramą. 

2. Kiekviena viešąsias lėšas naudojanti organizacija viešai atsiskaito už 
jų panaudojimą. Valdant viešąsias lėšas ir nacionalinį turtą taikomi skai- 
drumo ir korupcijos naikinimo principai. Duomenys apie viešąsias lėšas ir 
nacionalinį turtą yra visuomeninės svarbos informacija. 


40 straipsnis 

Siekiant prognozuoti įmokas, skirtas visuomenės poreikiams tenkin- 
ti, ir užtikrinti tinkamas vyresnio amžiaus žmonių gyvenimo sąlygas, pa- 
grindiniame įstatyme nustatomos pagrindinės apmokestinimo ir pensijų 
sistemos taisyklės. 


41 straipsnis 

1. Vengrijos nacionalinis bankas yra Vengrijos centrinis bankas. Ven- 
grijos nacionalinis bankas atsako už pinigų politiką tiek, kiek nustatyta pa- 
grindiniame įstatyme. 

2. Vengrijos nacionalinio banko valdytoją ir jo pavaduotojus šeše- 
riems metams skiria Respublikos Prezidentas. 

3. Vengrijos nacionalinio banko valdytojas kasmet teikia Parlamentui 
Vengrijos nacionalinio banko veiklos ataskaitą. 

4. Įstatymo nustatyta tvarka ir pagal Pagrindiniame Įstatyme nusta- 
tytą kompetenciją Vengrijos nacionalinio banko valdytojas leidžia dekre- 
tus, kurie negali prieštarauti įstatymams. Leisti dekretus pavaduodamas 
Vengrijos nacionalinio banko valdytoją gali jo dekretu paskirtas valdytojo 
pavaduotojas. 

5. Išsamias Vengrijos nacionalinio banko struktūros ir veiklos taisy- 
kles nustato pagrindinis įstatymas. 


42 straipsnis 
Taisykles, kuriomis vadovaujasi finansinių tarpininkų veiklą prižiū- 
rinti institucija, nustato Pagrindinis Įstatymas. 


43 straipsnis 

1. Valstybės audito tarnyba yra institucija, parlamentui atskaitinga 
už finansinį ir ekonominį auditą. Valstybės audito tarnyba pagal įstatyme 
nustatytą savo kompetenciją atlieka valstybės biudžeto vykdymo, viešųjų 
finansų valdymo, viešųjų lėšų panaudojimo ir nacionalinio turto valdymo 
auditą. Vykdydama savo veiklą Valstybės audito tarnyba taiko teisėtumo, 
tikslingumo ir veiksmingumo kriterijus. 

2. Valstybės audito tarnybos pirmininkas dviejų trečdalių visų parla- 
mento narių balsų dauguma renkamas dvylikai metų. 

3. Valstybės audito tarnybos pirmininkas kasmet teikia parlamentui 
Valstybės audito tarnybos veiklos ataskaitą. 

4. Išsamias Valstybės audito tarnybos struktūros ir veiklos taisykles 
nustato Pagrindinis Įstatymas. 


44 straipsnis 

1. Biudžeto taryba yra institucija, prisidedanti prie parlamento tei- 
sėkūros darbo ir tirianti, ar valstybės biudžetas yra ekonomiškai pagrįstas. 

2. Biudžeto taryba dalyvauja rengiant valstybės biudžeto įstatymą. 

3. Kad būtų laikomasi 36 straipsnio 4 ir 5 dalyse numatytų reikalavi- 
mų, prieš priimant valstybės biudžeto įstatymą turi būti gautas išankstinis 
Biudžeto tarybos pritarimas. 

4. Biudžeto tarybos nariai yra Biudžeto tarybos pirmininkas, Vengrijos 
nacionalinio banko valdytojas ir Valstybės audito tarnybos pirmininkas. Biu- 
džeto tarybos pirmininką šešeriems metams skiria Respublikos Prezidentas. 

5. Išsamias Biudžeto tarybos struktūros ir veiklos taisykles nustato Pa- 
grindinis Įstatymas. 


Vengrijos gynybos pajėgos 
45 straipsnis 


1. Vengrijos ginkluotosios pajėgos vadinamos Vengrijos gynybos pa- 
jėgomis. Pagrindiniai jų uždaviniai - užtikrinti nepriklausomybės, Vengri- 
jos teritorinio vientisumo ir sienų karinę gynybą, įgyvendinti kolektyvinę 
gynybą, vykdyti iš tarptautinių sutarčių kylančias taikos palaikymo užduo- 
tis ir atlikti humanitarinius veiksmus pagal tarptautinės teisės taisykles. 

2. Jeigu tarptautinėje sutartyje nenustatyta kitaip, Parlamentas, Respu- 
blikos Prezidentas, Nacionalinė gynybos taryba, Vyriausybė arba kompe- 
tentingas ministras turi išimtinę teisę teikti nurodymus Vengrijos gynybos 
pajėgoms vadovaudamiesi Pagrindiniu Įstatymu ir pagrindiniu pamatiniu 
įstatymu. Vengrijos gynybos pajėgos veikia pagal Vyriausybės nurodymus. 

3. Vengrijos gynybos pajėgos dalyvauja užkertant kelią nelaimėms, jas 
likviduojant ir šalinant jų pasekmes. 

4. Profesionalūs Vengrijos gynybos pajėgų nariai negali būti jokios 
politinės partijos nariais arba užsiimti kokia nors politine veikla. 

5. Išsamias Vengrijos gynybos pajėgų organizavimo, valdymo ir vei- 
klos taisykles nustato pagrindinis įstatymas. 


Policija ir nacionalinio saugumo tarnybos 


46 straipsnis 

1. Pagrindinės policijos pareigos - užtikrinti nusikalstamų veikų pre- 
venciją ir tyrimą, viešojo saugumo, teisės ir tvarkos, valstybės sienų apsaugą. 

2. Policijos veiklai vadovauja Vyriausybė. 

3. Pagrindinės nacionalinio saugumo tarnybų pareigos - saugoti Ven- 
grijos nepriklausomybę ir teisėtą tvarką, ginti nacionalinio saugumo inte- 
resus. 

4. Nacionalinio saugumo tarnyboms vadovauja Vyriausybė. 

5. Profesionalūs policijos ir nacionalinio saugumo tarnybų darbuo- 
tojai negali būti jokios politinės partijos nariais arba užsiimti kokia nors 
politine veikla. 

6. Išsamias policijos ir nacionalinio saugumo tarnybų struktūros ir 
veiklos taisykles, slaptų operatyvinių priemonių naudojimo ir metodų tai- 
kymo taisykles, taip pat taisykles, susijusias su nacionalinio saugumo vei- 
kla, nustato pagrindinis įstatymas. 


Sprendimai dėl dalyvavimo karinėse operacijose 


47 straipsnis 

1. Vyriausybė sprendžia dėl Vengrijos gynybos pajėgų ir užsienio vals- 
tybių ginkluotųjų pajėgų judėjimo kertant valstybių sienas. 

2. Išskyrus šio straipsnio 3 dalyje nustatytus atvejus, parlamentas 
dviejų trečdalių posėdyje dalyvaujančių narių balsų dauguma priima 
sprendimą dėl Vengrijos gynybos pajėgų panaudojimo Vengrijos teritori- 
joje ar už jos ribų, jų dislokavimo užsienyje, taip pat dėl užsienio karinių 
pajėgų panaudojimo Vengrijos teritorijoje ar už jos ribų arba dėl užsienio 
ginkluotųjų pajėgų dislokavimo Vengrijoje. 

3. Vyriausybė priima sprendimą dėl šio straipsnio 2 dalyje nurodyto 
Vengrijos gynybos pajėgų ir užsienio karinių pajėgų panaudojimo, pagrįs- 
to Europos Sąjungos arba Šiaurės Atlanto sutarties organizacijos sprendi- 
mu, arba dėl kitokio šių dalinių judėjimo. 

4. Vyriausybė nedelsdama praneša parlamentui ir informuoja Respu- 
blikos Prezidentą apie kiekvieną sprendimą, priimtą pagal šio straipsnio 3 
dalį arba leidžiant Vengrijos gynybos pajėgoms dalyvauti užsienyje vyks- 
tančiose taikos palaikymo ar humanitarinėse misijose. 


YPATINGI TEISINIAI REŽIMAI 


Bendrosios taisyklės, taikomos nacionalinės krizės ir nepaprastosios 
padėties atvejais 


48 straipsnis 
1. Parlamentas: 
a) paskelbia kilus nacionalinę krizę, dėl karo padėties arba gresiant 
užsienio jėgų tiesioginio ginkluoto užpuolimo pavojui (karo pa- 
vojui) sudaro Nacionalinę gynybos tarybą; 

b) paskelbia nepaprastąją padėtį dėl ginkluoto užpuolimo, kuriuo 
siekiama pakeisti konstitucinę santvarką ar įgyti valdžią, arba dėl 
pavojingo masinio smurto panaudojant ginklus, kai kyla pavojus 
žmonių gyvybei ir nuosavybei. 

2. Sprendimas paskelbti apie bet kokio ypatingo teisinio režimo nu- 
statymą, taikos sudarymą arba ypatingo teisinio režimo nustatymą pagal 
šio straipsnio 1 dalį priimamas ne mažesne kaip dviejų trečdalių visų par- 
lamento narių balsų dauguma. 

3. Jeigu parlamentas negali priimti tokių sprendimų, įgaliojimus pa- 
skelbti karo ar nepaprastąją padėtį, kilus nacionalinę krizę ir sudaryti Na- 
cionalinę gynybos tarybą turi Respublikos Prezidentas. 

4. Parlamentas laikomas negalinčiu priimti tokių sprendimų, jeigu 
nevyksta jo sesija ir jos sušaukti neįmanoma dėl neįveikiamų kliūčių, atsi- 
radusių dėl laiko trūkumo arba įvykių, dėl kurių būtina paskelbti karo ar 
nepaprastąją padėtį arba kilus nacionalinę krizę. 

5. Parlamento Pirmininkas, Konstitucinio Teismo pirmininkas ir Mi- 
nistras Pirmininkas vienbalsiai nusprendžia, ar parlamentas gali priimti 
minėtus sprendimus ir ar yra pateisinama paskelbti karo ar nepaprastąją 
padėtį arba kilus nacionalinę krizę. 

6. Kai tik atsiranda galimybė parlamentui susirinkti, jis savo pirma- 
jame posėdyje įvertina, ar buvo pateisinama paskelbti karo ar nepaprastą- 
ją padėtį arba kilus nacionalinę krizę. Toks sprendimas priimamas dviejų 
trečdalių visų parlamento narių balsų dauguma. 

7. Nacionalinės krizės arba nepaprastosios padėties laikotarpiu par- 
lamentas negali būti paleistas. Nacionalinės krizės arba nepaprastosios 
padėties laikotarpiu negali būti šaukiami ar vykdomi eiliniai parlamento 
rinkimai; tokiais atvejais naujas parlamentas turi būti išrinktas per devy- 
niasdešimt dienų nuo nacionalinės krizės arba nepaprastosios padėties 
pabaigos. Jeigu jau yra įvykę eiliniai parlamento narių rinkimai, tačiau 
naujasis parlamentas dar nebuvo susirinkęs į savo steigiamąjį posėdį, Res- 
publikos Prezidentas sušaukia jo steigiamąjį posėdį per trisdešimt dienų 
nuo nacionalinės krizės arba nepaprastosios padėties pabaigos. 

8. Jeigu parlamentas pats save paleido arba buvo paleistas, nacionali- 
nės krizės laikotarpiu jį gali sušaukti Nacionalinė gynybos taryba, o nepa- 
prastosios padėties laikotarpiu - Respublikos Prezidentas. 

Nacionalinė krizė 


49 straipsnis 

1. Respublikos Prezidentas yra Nacionalinės gynybos tarybos pirmi- 
ninkas, o jos nariai yra Parlamento Pirmininkas, parlamentinių frakcijų 
vadovai, Ministras Pirmininkas, ministrai ir patariamojo balso teisę turin- 
tis Nacionalinių gynybos pajėgų štabo viršininkas. 

2. Nacionalinė gynybos taryba įgyvendina: 

a) Parlamento jai suteiktus įgaliojimus; 

b) Respublikos Prezidento įgaliojimus; 

c) Vyriausybės įgaliojimus. 

3. Nacionalinė gynybos taryba sprendžia dėl: 

a) Vengrijos gynybos pajėgų panaudojimo Vengrijoje ar už jos ribų, 
jų dalyvavimo taikos palaikymo misijose, humanitarinės veiklos 
užsienyje arba dislokavimo ten; 

b) užsienio ginkluotųjų pajėgų panaudojimo Vengrijos teritorijoje 
arba jų dislokavimo Vengrijoje; 

c) pagrindiniame įstatyme numatytų nepaprastųjų priemonių tai- 
kymo. 

4. Pagrindinio įstatymo nustatyta tvarka Nacionalinė gynybos tary- 
ba gali leisti dekretus, kuriais gali sustabdyti kai kurių įstatymų taikymą, 
nukrypti nuo įstatymų nuostatų arba imtis kitų nepaprastųjų priemonių. 

5. Nacionalinės gynybos tarybos dekretai nustoja galioti pasibaigus 
nacionalinei krizei, išskyrus atvejus, kai pxarlamentas pratęsia jų galiojimo 
laiką. 


Nepaprastoji padėtis 


50 straipsnis 

1. Nepaprastosios padėties laikotarpiu gali būti panaudotos Vengrijos 
gynybos pajėgos, jeigu policijos ir nacionalinio saugumo pajėgų pagalbos 
nepakanka. 

2. Nepaprastosios padėties laikotarpiu Respublikos Prezidentas pri- 
ima sprendimus dėl Vengrijos gynybos pajėgų panaudojimo pagal šio 
straipsnio 1 dalį, jeigu tokio sprendimo negali priimti parlamentas. 

3. Nepaprastosios padėties laikotarpiu pagrindiniame įstatyme numa- 
tytos nepaprastosios priemonės paskiriamos Respublikos Prezidento de- 

kretu. Respublikos Prezidentas dekretu gali sustabdyti kai kurių įstatymų 
taikymą, nukrypti nuo įstatymų nuostatų ir nustatyti kitas nepaprastąsias 
priemones. 

4. Respublikos Prezidentas nedelsdamas informuoja parlamento Pir- 
mininką apie nepaprastąsias priemones, kurių buvo imtasi. Nepaprasto- 
sios padėties laikotarpiu vyksta nuolatiniai parlamento arba, jeigu jis ne- 
gali vykdyti savo veiklos, parlamento Nacionalinės gynybos komiteto po- 
sėdžiai. Parlamentas arba, jeigu jis negali vykdyti savo veiklos, parlamento 
Nacionalinės gynybos komitetas turi įgaliojimus stabdyti Respublikos Pre- 
zidento nustatytų nepaprastųjų priemonių taikymą. 

5. Dekretu nustatytos nepaprastosios priemonės lieka galioti trisde- 
šimt dienų, išskyrus atvejus, kai Parlamentas arba, jeigu jis negali vykdyti 
savo veiklos, parlamento Nacionalinės gynybos komitetas pratęsia jų ga- 
liojimo laiką. 

6. Tokie Respublikos Prezidento dekretai nustoja galioti pasibaigus 
nepaprastajai padėčiai. 


Prevencinės gynybos padėtis 


51 straipsnis 

1. Kilus ginkluoto užpuolimo iš išorės pavojui arba vykdant įsipa- 
reigojimus, prisiimtus sudarius karinį aljansą, parlamentas konkrečiam 
laikotarpiui paskelbia prevencinės gynybos padėtį ir leidžia Vyriausybei 
patvirtinti Pagrindiniame Įstatyme nustatytas nepaprastąsias priemones. 
Prevencinės gynybos padėties laikotarpis gali būti pratęsiamas. 

2. Šio straipsnio 1 dalyje numatytam ypatingam teisiniam režimui 
paskelbti arba jam pratęsti reikia dviejų trečdalių posėdyje dalyvaujančių 
parlamento narių daugumos pritarimo. 

3. Pateikusi prašymą paskelbti prevencinės gynybos padėtį, Vyriausy- 
bė gali dekretu patvirtinti priemones, kuriomis nukrypstama nuo viešąjį 
administravimą, Vengrijos gynybos pajėgas ir teisėtvarkos institucijas re- 
glamentuojančių įstatymų nuostatų. Apie tokias priemones ji nuolat infor- 
muoja Respublikos Prezidentą ir kompetentingus parlamento nuolatinius 
komitetus. Tokios priemonės lieka galioti iki parlamento sprendimo pa- 
skelbti prevencinės gynybos padėtį, tačiau ne ilgiau kaip šešiasdešimt dienų. 

4. Prevencinės gynybos padėties laikotarpiu Vyriausybė gali leisti de- 
kretus, kuriais sustabdo kai kurių įstatymų taikymą, nukrypsta nuo įstaty- 

mų nuostatų, ir gali imtis kitokių pagrindiniame įstatyme nustatytų nepa- 
prastųjų priemonių. 

5. Tokie Vyriausybės dekretai nustoja galioti pasibaigus prevencinės 
gynybos padėties laikotarpiui. 


Netikėtas užpuolimas 


52 straipsnis 

1. Į Vengrijos teritoriją netikėtai įsiveržus užsienio ginkluotosioms 
pajėgoms, kol bus priimtas sprendimas paskelbti nepaprastąją padėtį arba 
kilus nacionalinę krizę, Vyriausybė, - jeigu tai būtina pagal Respublikos 
Prezidento patvirtintą ginkluotos gynybos planą, - pasitelkusi proporcin- 
gas užpuolimo mastui ir tinkamai pasirengusias pajėgas, turi nedelsdama 
imtis veiksmų užpuolimui atremti ir Vengrijos teritoriniam vientisumui 
apsaugoti, tam pasinaudodama skubia vidaus ir sąjungininkų oro erdvės 
apsauga ir aviacijos pajėgomis, taip pat teisėtai santvarkai, gyvybei, nuosa- 
vybei, viešajai tvarkai apsaugoti ir visuomenės saugumui užtikrinti. 

2. Vyriausybė nedelsdama informuoja parlamentą ir Respublikos Pre- 
zidentą apie veiksmus, kurių ėmėsi pagal šio straipsnio 1 dalį. 

3. Netikėto užpuolimo atveju Vyriausybė gali leisti dekretus, kuriais 
sustabdo kai kurių įstatymų taikymą, nukrypsta nuo įstatymų nuostatų, 
ir gali imtis kitokių Pagrindiniame Įstatyme nustatytų nepaprastųjų prie- 
monių. 

4. Tokie Vyriausybės dekretai nustoja galioti pasibaigus netikėtam už- 
puolimui. 


Ypatingas pavojus 


53 straipsnis 

1. Ištikus gaivalinei ar pramoninei nelaimei ir dėl to kilus pavojui gy- 
vybei ar nuosavybei arba siekiant sušvelninti jos pasekmes, Vyriausybė gali 
paskelbti ypatingą pavojų ir imtis Pagrindiniame Įstatyme nustatytų nepa- 
prastųjų priemonių. 

2. Ypatingo pavojaus laikotarpiu Vyriausybė gali leisti dekretus, ku- 
riais gali sustabdyti kai kurių įstatymų taikymą, nukrypti nuo įstatymų 
nuostatų, ir gali imtis kitokių Pagrindiniame Įstatyme nustatytų nepapras- 
tųjų priemonių. 

3. Pagal šio straipsnio 2 dalį išleistas Vyriausybės dekretas galioja pen- 
kiolika dienų, išskyrus atvejį, kai Vyriausybė, gavusi parlamento leidimą, 
pratęsia dekreto galiojimo laiką. 

4. Vyriausybės dekretas netenka galios, kai nelieka ypatingo pavojaus. 


Ypatingo teisinio režimo atveju taikomos bendrosios taisyklės 


54 straipsnis 

1. Nustačius ypatingą teisinį režimą naudojimasis pagrindinėmis tei- 
sėmis, išskyrus II, III straipsniuose ir XXVII straipsnio 2-5 dalyse numa- 
tytas pagrindines teises, gali būti sustabdytas arba apribotas daugiau, negu 
leidžiama I straipsnio 3 dalyje. 

2. Nustačius ypatingą teisinį režimą negali būti sustabdomas Pagrin- 
dinio Įstatymo veikimas ir negali būti ribojamas Konstitucinio Teismo 
darbas. 

3. Ypatingas teisinis režimas pasibaigia institucijos, turinčios teisę jį 
paskelbti, sprendimu, jeigu nebėra sąlygų, dėl kurių jis paskelbtas. 

4. Išsamias ypatingo teisinio režimo taikymo taisykles nustato pagrin- 
dinis įstatymas. 


BAIGIAMOSIOS NUOSTATOS 


1. Vengrijos Pagrindinis Įstatymas įsigalioja 2012 m. sausio 1 d. 

2. Parlamentas Pagrindinį Įstatymą priima pagal 1949 metų XX įsta- 
tymo 19 straipsnio 3 dalies a punktą ir 24 straipsnio 3 dalį. 

3. Su Pagrindiniu Įstatymu susijusias pereinamojo laikotarpio nuosta- 
tas parlamentas priima šio straipsnio 2 dalyje nustatyta tvarka. 

4. Vyriausybė parlamentui teikia visų Pagrindiniam Įstatymui įgyven- 
dinti būtinų įstatymų projektus. 


* 

Mes, 2010 metų balandžio 25 dieną išrinkto parlamento nariai, suvok- 
dami savo atsakomybę Dievui ir žmonėms ir įgyvendindami savo konsti- 
tucinius įgaliojimus, skelbiame šį pirmąjį unifikuotą Vengrijos Pagrindinį 
Įstatymą. 

Tegul bus taika, laisvė ir sutarimas. 


Respublikos Prezidentas Dr. Pal Schmitt 
Parlamento Pirmininkas Lūslė Kovėr 

VENECIJOS KOMISIJOS NUOMONĖ 
NR. 621/2011 (CDL-AD (2011) 016 
DĖL NAUJOSIOS VENGRIJOS 
KONSTITUCIJOS 


I. DĖL PAGRINDINIŲ ĮSTATYMŲ 


Naujojoje, nuo 2012 m. galiojančioje, Vengrijos Konstitucijoje (to- 
liau - Konstitucija) įtvirtintas pagrindinių įstatymų (angl. cardinal law, 
vengr. sarkalotos tėrvėny) institutas. Šiais įstatymais reglamentuojama itin 
daug Konstitucijoje tiesiogiai nurodytų svarbiausių visuomenės gyvenimo 
sričių - joje yra daugiau nei 50 nuorodų į tokius įstatymus, o T straipsnio 
4 dalyje pateikta jų apibrėžtis. Pagal Konstituciją pagrindiniai įstatymai — 
tai specialūs teisės aktai, kurie priimami arba keičiami kvalifikuota“ po- 
sėdyje dalyvaujančių parlamento narių balsų dauguma. Jais reguliuojama, 
pavyzdžiui, šeimos politika (L straipsnis), ministrų ir kitų valdžios institu- 
cijų skyrimo tvarka (17 straipsnio 4 dalis), teismų sistema (25 straipsnis), 
pagrindinės viešųjų finansų, viešųjų paslaugų nuostatos, pensijų sistema 
(40 straipsnis), tautų teisės (XXIX straipsnio 3 dalis) ir kt. 

Venecijos komisijos nuomone, tokio pobūdžio įstatymai plačiai žino- 
mi - šis institutas yra įtvirtintas ir kitų valstybių konstitucijose, pavyzdžiui, 
Austrijos, Kroatijos, Prancūzijos. Tokių įstatymų paskirtis - užtikrinti tam 
tikrų sričių teisinio reguliavimo stabilumą. Tos sritys susijusios su konsti- 
tuciniu reguliavimu, bet nėra tokios svarbios, kad būtų tiesiogiai reguliuo- 
jamos konstitucijoje, pavyzdžiui, rinkimai, parlamento darbo tvarka. Dėl 





* Taikoma supermažoritarinė taisyklė - būtini du trečdaliai visų balsų. - Vertėjo pastaba. 

kvalifikuotos balsų daugumos reikalavimo pagrindiniais įstatymais regu- 
liuojamose srityse privalo būti neabejotinas sutarimas. 

Venecijos komisija išskyrė kelis probleminius Konstitucijoje įtvirtinto 
pagrindinių įstatymų instituto aspektus: 

1) Pagrindiniais įstatymais reglamentuojama pernelyg daug sričių. Ve- 
necijos komisijos nuomone, tam tikrais atvejais pati Konstitucija turėtų 
būti tikslesnė, t. y. teisinis reguliavimas turėtų būti nustatytas Konstitucijo- 
je, pavyzdžiui, teismų sistema, o kai kurios sritys apskritai turėtų būti or- 
dinarinės teisės reguliavimo dalykas ir priklausyti nuo daugumos politinės 
valios, pavyzdžiui, šeimos teisė, socialinė ir mokesčių politika. Venecijos 
komisija pripažino, kad valstybės turi nuožiūros laisvę pasirinkti konsti- 
tucijos ir nacionalinių teisės aktų reguliavimo dalyką ir mastą, tačiau, jos 
nuomone, Konstitucijoje nustatyta per daug pagrindiniais įstatymais regu- 
liuojamų klausimų. 

2) Lankstumo trūkumas. Venecijos komisijos nuomone, nacionaliniai 
parlamentai turi veikti lanksčiai, kad valstybė galėtų prisitaikyti prie naujų 
sąlygų ir atlaikyti naujus išbandymus, nes demokratinės sistemos funkci- 
onalumas grindžiamas galimybe keistis. Todėl kuo labiau apribojama par- 
lamento kompetencija priimti sprendimus paprasta balsų dauguma, tuo 
mažesnę reikšmę turės kiekvieni nauji rinkimai, o minėtoji kvalifikuota 
parlamento narių balsų dauguma - tuo didesnę galimybę įtvirtinti savo 
politines vertybes ir sustiprinti valstybės teisinę sistemą. 

Venecijos komisijos nuomone, rinkimai (pagal Žmogaus teisių ir pa- 
grindinių laisvių apsaugos konvencijos (toliau - EŽTK) Protokolą Nr. 1 
jie turėtų garantuoti žmonių nuomonės raiškos laisvę renkant įstatymų 
leidybos institucijas) būtų nereikšmingi, jeigu įstatymų leidėjas neturėtų 
galimybių pakeisti įstatymų, kurie galėtų būti keičiami paprastąja balsų 
dauguma. Kai pagrindiniuose įstatymuose nustatomi ne tik bendrieji tei- 
sės principai, bet ir labai specifinės išsamios taisyklės*?, kyla pavojus demo- 
kratijos principui. Be to, ateityje prireikus pertvarkyti tam tikrus teisinius 





" Konstitucijos L straipsnio 3 dalis: „Šeimų apsaugą reglamentuoja pagrindinis įstaty- 
mas'; VII straipsnio 3 dalis: „Išsamias bažnyčioms taikomas taisykles nustato pagrindi- 
nis įstatymas“; VIII straipsnio 4 dalis: „Išsamias politinių partijų veiklos ir finansavimo 
taisykles nustato pagrindinis įstatymas“; IX straipsnio 3 dalis: „Išsamias taisykles, tai- 
komas spaudos laisvei ir institucijai, prižiūrinčiai žiniasklaidos teikiamas paslaugas, jos 
produktus ir informacinių ryšių rinką, reglamentuoja pagrindinis įstatymas“ ir pan. 

institutus dėl tokio reguliavimo gali kilti ir ilgalaikių politinių konfliktų bei 
būti daromas didelis spaudimas visuomenei. 

Venecijos komisijos nuomone, tokio pobūdžio įstatymai nėra pakan- 
kamai pateisinami, nes paprastai būtent konstitucijoje reguliuojamos svar- 
biausios sritys, susijusios su valstybės funkcionavimu ir pagrindinių teisių 
apsauga, todėl būtina esmines garantijas išsamiai nustatyti pačioje Konsti- 
tucijoje, o ne žemesnės galios teisės aktuose. Be to, tam tikrose specifinėse 
srityse reikalavimas sprendimus priimti kvalifikuota balsų dauguma gali 
būti pateisinamas, pavyzdžiui, įtvirtinant pagrindines teises, užtikrinant 
teismines garantijas ar nustatant parlamento darbo tvarką. 

3) Pagrindinių įstatymų ir ordinarinės teisės atribojimas. Venecijos ko- 
misijos nuomone, labai svarbu aiškiai atriboti pagrindinius įstatymus nuo 
kitų įstatymų ir Konstitucijos, tačiau Konstitucijoje nustatytas tik vienas 
skiriamasis pagrindinių įstatymų požymis — jie turi būti priimami arba 
keičiami kvalifikuota posėdyje dalyvaujančių parlamento narių balsų 
dauguma, o pati Konstitucija gali būti keičiama kvalifikuota visų parla- 
mento narių balsų dauguma. 

Taigi Venecijos komisija rekomendavo apriboti pagrindinių įstatymų 
reguliavimo sritis ir mastą tiek, kiek teisinio reguliavimo nustatymas to- 
kiuose įstatymuose būtų aiškiai pateisinamas. 


II. DĖL KONSTITUCIJOS AIŠKINIMO TAISYKLIŲ 


Vengrijos Konstitucijos leidėjas R straipsnyje bando pateikti tam ti- 
kras Konstitucijos aiškinimo taisykles, pagrįstas pagrindiniais principais, 
vertybėmis ir šaltiniais, kurie turėtų būti naudojami aiškinant ir taikant 
Konstituciją, tačiau Venecijos komisija pažymėjo, kad šios taisyklės nepa- 
kankamai aiškios, be to, tam tikros Konstitucijos nuostatos, reikšmingos 
jos aiškinimui, nėra nuoseklios. 

R straipsnio 3 dalyje nustatyta, kad Pagrindinio Įstatymo nuostatos 
aiškinamos atsižvelgiant į jų tikslus, Nacionalinę priesaiką“ ir istorinės 
konstitucijos pasiekimus. Venecijos komisija pažymėjo, kad sąvoka „is- 
torinė konstitucija“ (vartojama ir preambulėje) nėra aiški, be to, sąvoka 
„Istorinės konstitucijos pasiekimai“ neapibrėžta, todėl, jos nuomone, ši 
Konstitucijos aiškinimo gairė yra netiksli. 

Venecijos komisija pažymėjo, kad nei minėtame R straipsnyje, nei 





2š Tai yra preambulė. - Vertėjo pastaba. 

Konstitucijos 28 straipsnyje, kuriame nustatytos teisės aktų aiškinimo 
taisyklės, skirtos teismams, nepaminėti Vengrijos tarptautiniai įsiparei- 
gojimai; be to, skyriuje „Laisvės ir atsakomybė“ nėra pateikta nuorodų į 
tarptautinius žmogaus teisių dokumentus. Valstybėse, kuriose pasirinkta 
dualistinė tarptautinės ir nacionalinės teisės derinimo sistema, užtikrinant 
pagarbą tarptautiniams žmogaus teisių dokumentams, daug reikšmės tei- 
kiama teismų ir valdymo institucijų pareigai Konstitucijos nuostatas dėl 
pagrindinių žmogaus teisių ir laisvių aiškinti atsižvelgiant į tarptautinius 
žmogaus teisių dokumentus. Venecijos komisijos nuomone, ypač svarbu 
tokią pareigą kildinti iš O straipsnio 2 dalies, kurioje nustatyta: „Siekdama 
įgyvendinti savo įsipareigojimus pagal tarptautinę teisę, Vengrija laiduoja 
Vengrijos teisės ir tarptautinės teisės darną.“ Pareiga aiškinti Konstituciją 
atsižvelgiant į tarptautinius žmogaus teisių dokumentus, kurių šalis Ven- 
grija yra, ypač svarbi I?? straipsnio 3 dalies aiškinimui - joje nustatyta: „Pa- 
grindinė teisė gali būti ribojama tik tam, kad būtų galima įgyvendinti kitą 
pagrindinę teisę arba apsaugoti konstitucinę vertybę, ir tik tiek, kiek tai 
būtina, proporcingai siekiamam tikslui ir gerbiant tokios pagrindinės tei- 
sės esminį turinį.“ Tokia pareiga reikštų, kad šie apribojimai turėtų atitikti 
EŽTK nustatytus žmogaus teisių apribojimų pagrindus. 

Pagal R straipsnio 3 dalį Nacionalinė priesaika yra pagrindinis visos 
Konstitucijos aiškinimo šaltinis (nors paprastai tokios konstitucijų pre- 
ambulės tėra vienas iš konstitucijos aiškinimo šaltinių), jai suteikta teisinė 
reikšmė, todėl Venecijos komisija atkreipė dėmesį, kad daugybė preambu- 
lėje vartojamų sąvokų ir pareiškimų kelia abejonių - preambulės tekstui 
trūksta tikslumo, būtino teisiniam tekstui, ir joje yra daugybė potencialiai 
prieštaringų teiginių: 

1) Minėta, kad sąvoka „istorinė konstitucija“ neaiški, nes buvo įvairių 
Vengrijos istorijos raidos etapų, todėl nėra bendro supratimo, kas yra „is- 
torinė konstitucija“. 

2) Jeigu Nacionalinės priesaikos pastraipa, kurioje kalbama apie se- 
nąją 1949 m. Konstituciją (toliau - senoji Konstitucija) („Nepripažįstame 
1949 metų komunistinės konstitucijos, kadangi ji buvo tironiško valdymo 
pagrindas; todėl skelbiame ją negaliojančia“), būtų suprantama tiesiogiai, 
galėtų kilti tam tikrų teisinių problemų. Venecijos komisijos nuomone, jei 
buvo siekiama, kad ši pastraipa turėtų teisinę galią, ji gali būti skaitoma 





* Tai romėniškas skaitmuo I, o ne raidė I. - Vertėjo pastaba. 

kaip skelbianti senosios Konstitucijos negaliojimą ex tunc; antraip būtų 
konstatuota, kad senoji Konstitucija yra panaikinama. Senosios Konstitu- 
cijos negaliojimas ex tunc galėtų lemti tai, kad visi valstybės teisės aktai, 
priimti pagal senąją Konstituciją, netektų teisinio pagrindo ir taptų nega- 
liojantys. Tokiu minėtos pastraipos aiškinimu galėtų būti remiamasi igno- 
ruojant gausią Vengrijos Konstitucinio Teismo jurisprudenciją, kuri, nors 
ir pagrįsta „negaliojančia“ Konstitucija, turėjo ypač didelį vaidmenį Ven- 
grijos, kaip demokratinės teisinės valstybės, raidai. Pažymėtina ir tai, kad 
netgi konstitucinės institucijos (pavyzdžiui, parlamentas) netektų teisinio 
veikimo pagrindo ir galėtų būti laikomos teisiškai neegzistuojančiomis; 
taip būtų sukurtas teisinis paradoksas, nes be teisinio pagrindo veikiantis 
ar neegzistuojantis parlamentas negali priimti naujos Konstitucijos. 

Venecijos komisija atkreipė dėmesį, jog minėta pastraipa gali būti 
laikoma ir politine deklaracija, kuri pati savaime nereiškia, kad visi teisės 
aktai, priimti pagal senąją Konstituciją (ypač nuo 1989 m.), tampa negalio- 
jantys; manytina, kad tokia formuluotė galėtų būti aiškinama kaip atribo- 
janti dabartinę demokratinę sistemą nuo ankstesnio komunistinio režimo. 
Senoji Konstitucija buvo patvirtinta Vengrijos parlamento sprendimu ir 
Konstitucijos pakeitimais, priimtais po 1989 ir 1990 m. rinkimų, tai aiškiai 
nustatyta ir pačioje Nacionalinėje priesaikoje („Pripažįstame, kad mūsų 
valstybės apsisprendimo teisė, prarasta 1944 metų kovo 19 dieną, buvo 
atkurta 1990 metų gegužės 2 dieną, kai buvo sudaryta pirmoji laisvuose 
rinkimuose išrinkta atstovaujamoji valdžios institucija. Šią datą laikome 
savo šalies naujos demokratijos ir konstitucinės santvarkos pradžia; „Bai- 
giamųjų nuostatų“ 2 dalyje - „Parlamentas Pagrindinį Įstatymą priima pa- 
gal 1949 metų XX įstatymo 19 straipsnio 3 dalies a punktą ir 24 straipsnio 
3 dalį“). Taigi senoji Konstitucija laikoma teisiškai galiojusia. 

Vengrijos valdžios institucijų nuomone, teiginys dėl senosios Kons- 
titucijos negaliojimo turėtų būti suprantamas kaip politinė deklaracija. 
Venecijos komisija apgailestavo, kad Nacionalinėje priesaikoje, neatsižvel- 
giant į jos teisinę ir politinę reikšmę, buvo pateikta tokia svarbi deklaracija 
ir kartu įtvirtinti netinkami vidaus prieštaravimai. Venecijos komisija pa- 
reiškė, jog ji tikisi, kad Vengrijos Konstitucinis Teismas, interpretuodamas 
naująją Konstituciją, suteiks tam tikro aiškumo šiuo opiu klausimu. 

3) Venecijos komisija pažymėjo, kad nors paprastai konstitucijų pre- 
ambulėse arba pagrindinius principus nustatančiuose skirsniuose ir mini- 
mos vertybės, kuriomis grindžiamos konstitucijos, turėtų būti vengiama 

konstitucijoje apibrėžti ar nustatyti vertybes, dėl kurių visuomenėje nėra 
bendro sutarimo. Tokios vertybės, taip pat teisinė jų reikšmė turėtų būti 
paliktos etinėms visuomenės diskusijoms ar demokratinei įstatymų leidy- 
bos procedūrai, taip gerbiant tiek žmogaus teises, tiek kitus valstybės tarp- 
tautinius įsipareigojimus. 

4) Konstitucijos 28 straipsnyje nustatyta: „Taikydami įstatymus teis- 
mai aiškina įstatymo tekstą pirmiausia atsižvelgdami į jo tikslus ir į Pa- 
grindinį Įstatymą. Pagrindinio Įstatymo ir kitų įstatymų aiškinimas grin- 
džiamas prielaida, kad jie atitinka bendruosius visuomenei naudingus 
moralinius ir ekonominius tikslus.“ Ši taisyklė nustatyta skirsnyje „Teis- 
mai“, todėl manytina, kad ši pareiga skirta ordinariniams teismams, o ne 
Konstituciniam Teismui. Be to, ši taisyklė yra labai bendro pobūdžio, todėl 
Venecijos komisija konstatavo, kad tai daugiau politinė deklaracija, o ne 
Konstitucijos aiškinimo taisyklė, taigi minėta nuostata neturėtų būti nau- 
dojama Konstitucijai aiškinti. 


III. DĖL KAI KURIŲ ŽMOGAUS TEISIŲ IR LAISVIŲ 


1. Dėl santuokos ir šeimos institutų. Konstitucijos L straipsnyje nu- 
statyta konstitucinė santuokos (ji apibrėžiama kaip „vyro ir moters sąjun- 
ga, sudaryta jų laisvu sprendimu“) ir šeimos (ji apibrėžiama kaip tautos 
išlikimo pagrindas) institutų apsauga. Venecijos komisijos nuomone, šis 
santuokos apibrėžimas kritikuotinas, nes gali būti interpretuojamas kaip 
neapimantis vienos lyties porų sąjungos. 

Venecijos komisija atkreipė dėmesį, kad Europos Žmogaus Teisių 
Teismas (toliau - EŽTT) byloje Schalkas ir Kopfas prieš Austriją"? konstata- 
vo: „Nors nuo Konvencijos priėmimo santuokos institutas patyrė daugybę 
socialinių permainų, Europoje iki šiol nėra bendro sutarimo dėl tos pačios 
lyties asmenų santuokos pripažinimo - šiuo metu ne daugiau kaip šešios iš 
keturiasdešimt septynių Konvenciją pasirašiusių valstybių yra įteisinusios 
tos pačios lyties asmenų santuoką. <...> Teismas atkreipia dėmesį, kad ryš- 
kėja bendras Europos sutarimas dėl tos pačios lyties porų santuokų teisinio 
pripažinimo; ši tendencija pastaraisiais dešimtmečiais paspartėjo. Tačiau 
šiuo metu valstybės, kurios teisiškai pripažįsta tos pačios lyties porų san- 
tuoką, vis dar nesudaro daugumos. Ši sritis laikytina plėtojama teise, dėl 





* 2010 m. birželio 24 d. sprendimas, pareiškimas Nr. 30141/04. 

kurios nėra bendro sutarimo, todėl valstybėms narėms paliekama nuožiū- 
ros laisvė, kada tokią teisę įtvirtinti.“ 

Kadangi šiuo metu nėra bendrų Europos standartų dėl santuokos, 
Venecijos komisija, atsižvelgdama į EŽTT praktiką, padarė išvadą, kad 
Vengrija turi teisę apibrėžti, kas yra santuoka, be to, neatrodo, kad pagal 
Konstitucijoje pateiktą apibrėžtį būtų draudžiama tos pačios lyties asmenų 
sąjunga (nors tokioms sąjungoms ir netaikoma tokia pat apsauga kaip san- 
tuokai). Šiame kontekste Venecijos komisija pažymėjo ir tai, kad nuo 2009 
m. Vengrijoje nustatyta tos pačios lyties asmenų civilinės partnerystės tei- 
sinė apsauga (nors ir su tam tikrais apribojimais). 

2. Dėl teisės į gyvybę. II straipsnyje, įtvirtintame skyriuje „Laisvės ir 
atsakomybė“, nustatyta, kad „embriono ir vaisiaus gyvybė saugoma nuo 
apvaisinimo momento“. Venecijos komisijos nuomone, tokia nuostata gali 
prieštarauti EŽTK 8 straipsniui, nustatančiam teisę į privataus gyvenimo 
gerbimą; įstatymų leidėjas, reguliuodamas nėštumo nutraukimą, įsiterpia 
į moters privatų gyvenimą: moteriai tapus nėščiai, jos privatus gyvenimas 
tampa glaudžiai susijęs su besivystančiu vaisiumi. 

Pagal EŽTT praktiką, kadangi abortų teisinis reguliavimas siejasi su 
tradiciniu privatumo ir viešųjų interesų derinimu, šis reguliavimas (ypač 
susijęs su abortais, kurie daromi siekiant išgelbėti nėščiosios gyvybę) taip 
pat turi būti vertinamas atsižvelgiant į valstybės pareigą apsaugoti motinos 
fizinį integralumą?!. Aiškindamas EŽTK 2 straipsnį (teisės į gyvybę apsau- 
ga) EŽTT yra pažymėjęs, kad šioje srityje nėra bendrų standartų, todėl kie- 
kvienai valstybei palikta nuožiūros laisvė, atsižvelgiant į specifines aplin- 
kybes ir visuomenės poreikius, nustatyti teisės į gyvybę apsaugos pradžios 
momentą?. Venecijos komisija taip pat atkreipė dėmesį, kad Vaiko teisių 
konvencijoje yra nustatyta, jog vaikui reikia atitinkamos teisinės apsaugos 
tiek iki gimimo, tiek gimus. 

Atsižvelgdama į tai Venecijos komisija pažymėjo, jog minėtos nuos- 
tatos nereiškia, kad yra pripažįstama absoliuti vaisiaus teisė į gyvybę; jei- 
gu EŽTK 2 straipsnis būtų skirtas vaisiaus gyvybei apsaugoti ir jeigu ši 
apsauga, nenustačius tiesioginių apribojimų, būtų laikoma absoliučia, tai 
reikštų, kad abortai būtų draudžiami, net jei tolesnis nėštumas keltų didelį 
pavojų nėščiosios gyvybei. Taigi negimusi gyvybė būtų laikoma aukštesne 
vertybe nei nėščiosios gyvybė. Dėl to Konstitucijos II straipsnis neturėtų 





*1 2006 m. vasario 7 d. sprendimas Tysiac prieš Lenkiją, pareiškimas Nr. 5410/03. 
* 2004 m. liepos 8 d. sprendimas Vo prieš Prancūziją, pareiškimas Nr. 53924/00. 


1257 


PASAULIO VALSTYBIŲ KONSTITUCIJOS | Vengrijos Respublika 


būti aiškinamas taip, kad negimusio vaiko gyvybė yra aukštesnė vertybė 
nei motinos gyvybė. Be to, ši Konstitucijos nuostata negalėtų būti laikoma 
nustatančia pareigą kriminalizuoti abortus. Venecijos komisija pabrėžė, 
kad būtina įvertinti įvairias, dažnai prieštaringas, motinos ir negimusio 
vaiko teises ir laisves. Jeigu būtų toks interesų derinimas, manytina, kad 
II straipsnyje nustatyta negimusio vaiko gyvybės apsauga atitiktų EŽTK. 

Šiuo metu nėra aišku, kaip Vengrijos įstatymų leidėjas ketina regla- 
mentuoti abortus; susirūpinimą kelia tai, kad naudojantis šiomis nuostato- 
mis gali būti stengiamasi pateisinti teisės aktus, kuriais būtų ribojami ar net 
draudžiami abortai. Venecijos komisijos nuomone, tokiu atveju Vengrijos 
valdžios institucijos privalo atkreipti dėmesį į EŽTT jurisprudenciją??. 

Venecijos komisija taip pat pažymėjo, kad nors Vengrija yra ratifika- 
vusi EŽTK Protokolą Nr. 6 (Dėl mirties bausmės panaikinimo) ir Protoko- 
14 Nr. 13 (Dėl mirties bausmės panaikinimo visais atvejais), yra nustačiusi 
itin aukštą žmogaus gyvybės apsaugos standartą, deja, nei II straipsnyje, 
nei jokiame kitame Konstitucijos straipsnyje mirties bausmės panaikini- 
mas nėra tiesiogiai įtvirtintas. 


IV. DĖL KONSTITUCINIO TEISMO 


Venecijos komisija pažymėjo, kad nuo 1990 m. Konstitucinis Teismas 
užima labai svarbią vietą Vengrijos stabdžių ir atsvarų sistemoje, be to, dėl 
savo jurisprudencijos jis yra pelnęs ir tarptautinį pripažinimą. 

Konstitucijos 24 straipsnyje nėra nustatyta išsamių Konstitucinio 
Teismo įgaliojimų, struktūros ir veiklos taisyklių; tai turi reglamentuoti 
pagrindinis įstatymas. 

1. Teisėjų skaičius ir kadencija. Naujojoje Konstitucijoje teisėjų skaičius 
padidintas nuo 11 iki 15, jų kadencija pailginta nuo devynerių iki dvylikos 
metų. Be to, įgaliojimai išrinkti ir paskirti Konstitucinio Teismo pirminin- 
ką suteikti parlamentui (anksčiau tai darė pats Konstitucinis Teismas), pir- 
mininko kadencijos terminas pailgintas iki jo kadencijos pabaigos. 

Venecijos komisija pripažino, kad daug kur įgaliojimus rinkti konsti- 
tucinio teismo pirmininką turi politiniai veikėjai, o ne konstitucinis teis- 
mas, tačiau pažymėjo ir tai, kad pagal senąją Konstituciją teisėjai rinkdavo 
savo Teismo pirmininką Venecijos komisijos nuomone, tokia pirmininko 





* Ypač į 2010 m. gruodžio 16 d. sprendimą A, B ir C prieš Airiją, pareiškimas Nr. 
25579/05. 

rinkimų sistema tvirčiau garantuoja Konstitucinio Teismo nepriklausomu- 
mą. Kitoje nuomonėje, kurioje Venecijos komisija vertino Vengrijos Kons- 
titucinio Teismo įstatymą, buvo dar kartą pabrėžta, kad ankstesnė rinkimo 
tvarka būtų buvusi aiškiai geresnis pasirinkimas““. 

Venecijos komisijos nuomone, Konstitucinio Teismo įstatyme (Kons- 
titucijos 24 straipsnio 5 dalis) turėtų būti aiškiai nustatyta, kad Konsti- 
tucinio Teismo teisėjų kadencija nepratęsiama ir neatnaujinama, tuomet 
Konstitucinio Teismo teisėjai taptų labiau nepriklausomi nuo juos renkan- 
čių institucijų. 

2. Konstitucinio Teismo įgaliojimai. Pasak Venecijos komisijos, tai, kad 
konstitucinės kontrolės sistemoje išsaugomas individualaus konstitucinio 
skundo institutas, yra teigiama, tačiau Konstitucijoje nustačius Konstitu- 
cinio Teismo galių apribojimus gali būti sugriautas Konstitucinio Teismo 
(Vengrijos teisinės sistemos konstitucingumo garanto) autoritetas. 

2.1. Pažymėtina, kad Konstitucijoje nustatyti specialūs valstybės biu- 
džeto valdymo kriterijai, taip pat griežti valstybės skolos apribojimai. Ta- 
čiau, užuot įgaliojimus kontroliuoti valstybės biudžeto ir mokesčių teisinio 
reguliavimo konstitucingumą suteikus Konstituciniam Teismui, speciali 
teisė šioje srityje daryti įtaką teisiniam reguliavimui perduota naujai įsteig- 
tai Biudžeto tarybai (44 straipsnis). Be to, Konstitucinio Teismo įgalio- 
jimus tirti valstybės biudžeto, mokesčių teisinį reguliavimą lemia ne tik 
Biudžeto tarybos veto teisė, bet ir peržengta 50 procentų bendrojo vidaus 
produkto vertės valstybės skola: „Kol valstybės skolos dydis viršija pusę 
bendrojo nacionalinio produkto, Konstitucinis Teismas pagal savo kom- 
petenciją, įtvirtintą 24 straipsnio 2 dalies b-e punktuose, gali vertinti tik 
įstatymų dėl valstybės biudžeto ir jo įgyvendinimo, valstybės mokesčių, 
rinkliavų, pensijų ir socialinio draudimo įmokų, muito tarifų ir valstybės 
nustatytų sąlygų vietos mokesčiams atitiktį Pagrindiniam Įstatymui arba 
gali paskelbti šiuos įstatymus negaliojančiais, jeigu jais buvo pažeista teisė 
į gyvybę ir žmogaus orumą, asmens duomenų apsaugą, minties, sąžinės ir 
religijos laisvė arba teisės, kylančios iš Vengrijos pilietybės. Konstitucinis 
Teismas turi neribotą kompetenciją paskelbti šiuos įstatymus negaliojan- 
čiais, jeigu nebuvo laikytasi Pagrindiniame Įstatyme nustatytų jų priėmi- 
mo ir paskelbimo procedūrinių reikalavimų.“ 





* Opinion On Act CLI of 2011 On The Constitutional Court of Hungary (Nr 665/2012 
CDL-AD (2012) 2009 (priimta 2012 m. birželio 12 d. Venecijos komisijos 91-ojoje 
sesijoje. Toks teiginys yra Nuomonės 9 punkte. 

Eksplicitiškai nustačius Konstitucinio Teismo įgaliojimų tikrinti tam 
tikrų teisės aktų atitiktį Konstitucijai apribojimus minėtas teisinis reguliavi- 
mas leidžia atvirai pažeisti Konstituciją be jokių pasekmių. Venecijos komi- 
sijos nuomone, tokie Konstitucinio Teismo įgaliojimų apribojimai sudaro 
įspūdį, jog kontroliuoti valstybės skolos dydį yra toks svarbus tikslas, kad jo 
gali būti siekiama ir nekonstituciniais įstatymais. Venecijos komisija pažy- 
mėjo, kad nustatyti apribojimai apima, pavyzdžiui, ir Konstitucinio Teismo 
įgaliojimus tirti valstybės biudžeto įgyvendinimą bei gali būti išplėsti į kitas 
sritis, kurios nebebūtų konstitucinės kontrolės objektas. Venecijos komisija 
rekomendavo pagrindiniame įstatyme, kuriame apibrėžiami Konstitucinio 
Teismo įgaliojimai, struktūra ir veikla (kaip reikalaujama 24 straipsnio 5 da- 
lyje), pateikti visus šiuo klausimu reikalingus patikslinimus ir išaiškinimus. 

Venecijos komisija taip pat pažymėjo, kad būtina suteikti Konstitu- 
ciniam Teismui plačius įgaliojimus tikrinti svarbiausių principų ir visuo- 
meninio gyvenimo nuostatų (įskaitant visas Konstitucijos garantuojamas 
pagrindines teises) konstitucingumą. Jeigu pagal nustatytąjį teisinį regu- 
liavimą Konstitucinis Teismas gali tikrinti teisės aktų atitiktį tik ribotam 
kiekiui Konstitucijos nuostatų, tai prieštarauja akivaizdžiam parlamento 
konstitucinės teisėkūros tikslui stiprinti pagrindinių teisių apsaugą. 

2.2. Venecijos komisija atkreipė dėmesį į tai, kad Konstitucinis Teis- 
mas vis dar turi galimybę taikyti sankcijas už piktnaudžiavimą mokesčių 
teisės srityje. 2011 m. gegužės 6 d. byloje jis tyrė, ar tai, kad net prieš pen- 
kerius metus gautoms pajamoms retroaktyviai taikomas 98 proc. pajamų 
mokestis, atitinka Konstituciją. Konstitucinis Teismas konstatavo, kad 
retroaktyvus pajamų apmokestinimas (nekeičiant jokių įstatymų, jau pa- 
sibaigus mokestiniams metams) yra individo autonomijos didelio masto 
pažeidimas, todėl nepagrįstas ir pažeidžia žmogaus orumą. 

Venecijos komisija pažymėjo, kad pagal EŽTT praktiką mokesčių 
įstatymai patenka į EŽTK Protokolo Nr. 1 1 straipsniu reglamentuojamą 
sritį; retroaktyvus apmokestinimas, dėl kurio piliečiams atsiranda papil- 
doma mokesčių našta, laikytinas pažeidžiančiu EŽTK Protokolo Nr. 1 
1 straipsnį. Venecijos komisija taip pat atkreipė dėmesį į EŽTT praktiką, 
pagal kurią EŽTK Protokolo Nr. 1 1 straipsnyje įtvirtinta sąvoka „nuosavy- 
bė“ apima visas turtines teises, įskaitant socialines pašalpas (tiek siejamas 
su gyventojų dalyvavimu kaupiant lėšas, tiek su juo nesiejamas)**. Nors 





* 2010 m. gegužės 18 d. sprendimas Plalam S. P A. prieš Italiją, pareiškimas Nr. 16021/02. 

EŽTT pripažįsta, kad valstybės turi didelę nuožiūros laisvę šioje srityje, ši 
laisvė nėra neribota - valstybė turi nustatyti pusiausvyrą tarp viešųjų in- 
teresų ir asmenų pagrindinių teisių apsaugos (nesukurti konkretiems pri- 
vatiems asmenims neproporcingos ir pernelyg didelės naštos). Būtina, kad 
valstybės, kuriose veikia konstituciniai teismai, suteiktų jiems įgaliojimus 
vertinti visų nacionalinių teisės aktų atitiktį konstitucijos garantuojamoms 
žmogaus teisėms. 

3. Pakartotinė teisės akto patikra. Konstitucijos 6 straipsnio 8 dalyje 
nustatytas teisinis reguliavimas taip pat laikytinas galimu Konstitucinio 
Teismo galių apribojimu. Venecijos komisijos nuomone, pakartotinai krei- 
piantis į Konstitucinį Teismą dėl neįsigaliojusio teisės akto atitikties Kons- 
titucijai ginčijamas teisės aktas turi iš esmės skirtis nuo pirmiau tirtojo, an- 
traip pakartotinė teisės akto patikra būtų nereikalinga. Minėto straipsnio 8 
dalyje nustatyta pagreitinta patikros procedūra taip pat kelia abejonių, nes 
teismui turi būti suteikiamas protingas terminas bylai iš naujo nagrinėti. 

Jeigu mano, kad reikia neatidėlioti teisės akto priėmimo, Parlamentas 
gali nuspręsti jį priimti be abejonių keliančios nuostatos, o šią nuostatą 
įtraukti vėliau papildant priimtą teisės aktą arba pakeisti nuostatą taip, kad 
nekiltų abejonių dėl jos konstitucingumo. 

4. Pareiga laikytis „suderinto, skaidraus ir tvaraus biudžeto valdymo 
principo“. N straipsnio 3 dalyje Konstituciniam Teismui nustatytas įparei- 
gojimas vykdant savo pareigas gerbti „suderinto, skaidraus ir tvaraus biu- 
džeto valdymo principą“. Venecijos komisija konstatavo, jog tikisi, kad šis 
įpareigojimas susijęs su Konstitucinio Teismo, kaip viešosios institucijos, 
administraciniu valdymu, o ne skirtas Konstitucijos aiškinimo taisyklėms 
nustatyti. Venecijos komisijos nuomone, šis principas neturėtų būti taiko- 
mas taip, kad būtų daroma neigiama įtaka Konstitucinio Teismo finansi- 
niam nepriklausomumui ar apskritai jo nepriklausomumui. 


V. DĖL TEISMŲ 


Konstitucijoje nustatyti tik labai bendri Vengrijos teismų sistemos 
veiklos pagrindai, o išsamios teismų darbo organizavimo ir veiklos taisy- 
klės, teisėjų teisinis statusas ir atlyginimas yra pagrindinio įstatymo regu- 
liavimo dalykas (Konstitucijos 25 straipsnio 7 dalis). Nors Konstitucijos 
26 straipsnio 1 dalyje aiškiai nustatyta, kad teisėjai yra nepriklausomi ir 
klauso tik įstatymų, Konstitucijoje nėra aiškiai konstatuota, kad teismai — 
tai savarankiška valstybės valdžią vykdanti institucija ir yra nepriklausomi; 

tokios nuostatos galėtų būti kildinamos iš skyriaus „Pagrindinės nuosta- 
tos“ C straipsnio. Venecijos komisija rekomendavo į atitinkamą pagrindinį 
įstatymą įtraukti teisminės valdžios nepriklausomumo ir teismų savivaldos 
garantijas. 

Nors Vengrija ir rengiasi esminei teismų reformai, informacijos apie 
ją Konstitucijoje labai mažai, Vengrijos visuomenė taip pat menkai apie 
ją nusimano. Kadangi teismams skirta Konstitucijos dalis yra labai neapi- 
brėžta ir bendro pobūdžio, neaišku, ar planuojama reforma iš esmės pakeis 
sistemą. Venecijos komisija paskatino Vengrijos valdžios institucijas užti- 
krinti, kad ateityje keičiant teismų sistemą ir vykdant numatytą reformą 
būtų laikomasi valdžių padalijimo ir teisinės valstybės principų, būtų už- 
tikrinamas teisėjų nepriklausomumas, nešališkumas ir nebūtų keičiama jų 
įgaliojimų trukmė. 

Venecijos komisija kritikavo Konstitucijos nuostatas dėl teismų sis- 
temos, nes jos pernelyg bendro pobūdžio. Konstitucijos 25 straipsnio 4 
dalyje nustatyta, kad „teismų sistema yra daugiapakopė“. Kadangi Kons- 
titucijoje nėra jokių pereinamojo laikotarpio normų, sunku suprasti, ką 
reiškia sąvoka „daugiapakopė sistema“, ar išliks iki Konstitucijos priėmimo 
veikę teismai ir kokią įtaką teisėjų teisiniam statusui turės nauja teismų 
struktūra. 

Venecijos komisija atkreipė dėmesį, kad Konstitucijoje nebeliko se- 
nosios Konstitucijos 50 straipsnyje nustatytos Teisėjų nacionalinės tarybos 
(teismų savivaldos institucijos), todėl neaišku, ar ši institucija išliks, kokių 
priemonių bus imtasi teismų savivaldai užtikrinti iki efektyvaus teismų 
reformos įgyvendinimo ir koks teismų savivaldos mechanizmas bus nu- 
statytas. Vengrijai rekomenduota, nepaisant pasirinkto teismų savivaldos 
mechanizmo, nustatyti stiprias teismų savivaldos garantijas ir nesudaryti 
sąlygų kištis politikams. 

Pagal Konstitucijos 25 straipsnio 1 dalį Kurija (istorinis Vengrijos 
Aukščiausiojo Teismo pavadinimas) yra aukščiausia Vengrijos teisminė 
institucija. Kadangi Konstitucijoje nėra jokių pereinamojo laikotarpio nor- 
mų, pagrįstai kilo klausimai, ar teismo pavadinimo pakeitimas reiškia, kad 
tuometinį Aukščiausiojo Teismo pirmininką pakeis naujas Kurijos pirmi- 
ninkas, ir ar bus keičiami visi teisėjai. 

Pagal Konstitucijos 26 straipsnio 2 dalį teisėjams taikomas bendras 
pensinis amžius. Suprasdama, kad teisėjų pensinio amžiaus sumažinimas 
nuo 70 iki 62 metų yra numatytos teismų sistemos reformos dalis, Veneci- 

jos komisija vis dėlto manė, kad ši priemonė, turint omenyje teisėjų nepri- 
klausomumą ir jų įgaliojimų netrumpinimą, abejotina. Atsižvelgiant į skir- 
tingus šaltinius, per metus į pensiją turėtų išeiti daugiau nei 300 labiausiai 
patyrusių teisėjų, atitinkamai reikės surasti tiek pat profesionalų jų vietoms 
užimti. Tokios permainos gali pakenkti teismų pajėgumui, gali būti pažeis- 
ti tęstinumo ir teisinio saugumo principai ir mėginama nederamai kištis į 
teismų sudėties formavimą. 

Konstitucijos 27 straipsnio 3 dalies nuostata „įstatyme nustatytais 
atvejais teismo sekretoriai taip pat gali nagrinėti bylas po vieną kaip teisėjai, 
tuomet taikomos 26 straipsnio 1 dalies nuostatos“ yra neaiški ir abejotina: 
ar gali teismo sekretorius, kuris nėra teisėjas, vykdyti teisėjo funkcijas? Jei 
taip, tokia nuostata gali prieštarauti Europos teisėjų statuso standartams. 
Venecijos komisijos nuomone, pagal Konstitucijos 27 straipsnio 3 dalį nu- 
statant tuos specialius atvejus būtina laikytis minėtų standartų (ypač teisė- 
jų ir teismų nepriklausomumo ir nešališkumo). 


VI. DĖL RELIGINIŲ BENDRIJŲ 


VII straipsnyje įtvirtinta minties, sąžinės ir religijos laisvė. Pagal šio 
straipsnio 2 dalį valstybė, siekdama visuomeninių tikslų, turi bendradar- 
biauti su bažnyčiomis. Šis įpareigojimas nereiškia, kad bažnyčios yra vals- 
tybinės (nors tokia tvarka Europoje ir egzistuoja) - Konstitucijoje ekspli- 
citiškai nustatyta, kad bažnyčios turi savivaldos teisę ir yra atskirtos nuo 
valstybės. Pagal Sutarties dėl Europos Sąjungos veikimo 17 straipsnį Euro- 
pos Sąjunga turi palaikyti atvirą, skaidrų nuolatinį dialogą su bažnyčiomis 
ir nereliginėmis organizacijomis, be to, kaip Venecijos komisija pažymėjo 
2004 m. gairėse dėl įstatymų, susijusių su religija ir tikėjimu, patikros““, 
„teisės aktai, kuriuose pabrėžiami skirtingų religijų vaidmens valstybės 
istorijoje skirtumai, leistini tiek, kiek jie nėra naudojami tebevykstančiai 
diskriminacijai pateisinti“ (II dalies B skyriaus 3 punktas). 


VII. DĖL SPAUDOS LAISVĖS 


Konstitucijos IX straipsnyje nustatyta Vengrijos pareiga saugoti spau- 
dos laisvę. Venecijos komisijos nuomone, sprendimas spaudos laisvę įtvir- 
tinti ne kaip individualią asmens teisę, o kaip valstybės įsipareigojimą, yra 
abejotinas. Sudaromas įspūdis, kad šios laisvės įgyvendinimas priklauso 





* Guidelines for Review of Legislation Pertaining to Religion and Belief. 

nuo valstybės valios ir jos pasiryžimo vykdyti šią savo pareigą. Tokia tei- 
sinė technika gali neigiamai paveikti šios teisės apsaugos turinį, kryptį ir 
kokybę, taip pat bylų dėl šios konstitucinės teisės pažeidimų nagrinėjimą. 

Be to, pagal IX straipsnio 3 dalį pagrindiniu įstatymu nustatomos iš- 
niasklaidos teikiamas paslaugas, jos produktus ir informacinių ryšių rinką, 
tačiau Konstitucijoje nėra numatyta jokių šio įstatymo tikslų, turinio ar 
apribojimų. Vos priėmus tokį įstatymą iš esmės neliks galimybės jį pakeisti 
paprasta parlamento narių balsų dauguma?*". Venecijos komisija patarė kri- 
tikuojamą konstitucinę normą (ir kitas konstitucines nuostatas dėl laisvių) 
keisti taip, kad joje būtų aiškiai nustatyta, jog šios konstitucinės garantijos 
yra asmens teisės. 





* Rengiant vertimą spaudoje buvo pranešta, kad Vengrijos Parlamentas 2012 m. gegužės 
mėn. sutiko patobulinti šį organinį įstatymą, atsižvelgdamas į Europos Sąjungos 
Komisijos kritiką. - Vertėjo pastaba. 

VOKIETIJOS FEDERACINĖ 
BESIEB LIKS: 


PRATARMĖ 


Šiuo metu Vokietijos Federacinėje Respublikoje galiojanti Konstituci- 
ja - tai 1949 m. gegužės 23 d. priimtas Vokietijos Federacinės Respublikos 
Pagrindinis Įstatymas. Ši Konstitucija pratęsė ankstesnių Vokietijos konsti- 
tucijų idėjas: tuo metu Vokietija jau turėjo šimtametę konstitucinę tradiciją!. 

Pasibaigus Antrajam pasauliniam karui, Vokietijos, kuri buvo suskirs- 
tyta į keturias okupacines zonas, valdžią perėmė keturių sąjungininkių - 
Jungtinių Valstijų, Didžiosios Britanijos, Sovietų Sąjungos ir Prancūzijos - 
karinė administracija. Jos sudarė bendrą Kontrolės tarybą. Kadangi inte- 
resų skirtumai tarp vakarų valstybių ir Sovietų Sąjungos aštrėjo, Kontrolės 
taryba savo darbą 1948 m. nutraukė. Formaliai tai buvo priežastis, turėjusi 
reikšmės Vokietijos padalijimui. 

1948 m. liepos 1 d. trys minėtos (Vakarų) valstybės vadinamuosiuose 
Frankfurto dokumentuose įpareigojo Vakarų Vokietijos žemių ministrus 
pirmininkus sušaukti susirinkimą, kuris parengtų trijų Vakarų zonų Kons- 
tituciją. Žemių Ministrų pirmininkų pageidavimu buvo atsisakyta sušauk- 
ti tokį susirinkimą ir parengti galutinį Konstitucijos tekstą. Susitarta, kad 
Pagrindinį Įstatymą parengs Parlamentinė taryba. 1948 m. rugpjūtį žemių 
ministrų pirmininkų sušaukta ekspertų komisija parengė Pagrindinio Įsta- 
tymo projektą, kuris buvo Parlamentinės tarybos, pirmąkart susirinkusios 
Bonoje 1948 m. rugsėjo 1 d., tolesnių darbų pagrindas. Parlamentinei tary- 
bai vadovavo K. Adenaueris, ją sudarė 65 iš vienuolikos federalinių žemių 
išrinkti deputatai. Rengiant Pagrindinio Įstatymo projektą, pirmiausia buvo 
stengiamasi išvengti Veimaro Respublikos konstitucinės patirties trūkumų 
(pavyzdžiui, prieštaringas valstybės vadovo institutas, ypatingai stiprios 
valstybės intervencijos į ekonominius santykius problema), taip pat perimti 
ankstesnių Vokietijos konstitucijų pasiteisinusias nuostatas bei sekti euro- 
pinėmis konstitucinėmis tradicijomis. Pagrindiniu Įstatymu buvo siekiama 
trijų svarbiausių tikslų, kurių įtvirtinimą nulėmė Vokietijos konstitucingu- 





1! Vokietijos Reicho Konstitucija buvo priimta 1849 m. kovo 28 d., po to sekė 1871 m. 
sausio 18 d. Vokietijos Reicho Konstitucija ir 1919 m. Vokietijos Reicho Konstitucija, 
kuri teisinėje literatūroje pagal šio akto priėmimo vietą vadinama Veimaro Konstitucija. 

mo raidos ypatybės. Vienas iš jų - valdžios monopolį suteikti parlamentui, 
kuris vienintelis renkamas tautos tiesiogiai. Taip pat atsisakoma tiesioginės 
demokratijos elementų, kurie siejami su Veimaro Konstitucijos laikotarpiu, 
kai tuometinis Vokietijos Prezidentas taip pat buvo renkamas tiesiogiai tau- 
tos. Kitas svarbus tikslas - parlamentinės valstybės valdymo formos įtvirti- 
nimas?. Pagrindiniai naujosios Konstitucijos prioritetai buvo suformuluoti 
taip: demokratija, federalizmas ir žmogaus teisės*. Pagrindiniame Įstatyme 
buvo įtvirtinta ir esminių naujovių. Kontitucionalizmo raidai jis pirmiausia 
reikšmingas tuo, kad jame bandoma įdiegti teisinės ir socialinės valstybės 
idėjas. Be to, Pagrindiniame Įstatyme įtvirtintas asmens teisių ir laisvių ka- 
talogas visuotinai pripažįstamas kaip itin išsamus“. 

Po aštuonių mėnesių, 1949 m. gegužės 8 d., Pagrindinis Įstatymas buvo 
priimtas 53 Parlamentinės tarybos nariams balsavus „už“, 12 - „prieš“. Tų 
pačių metų gegužės 12 d. jam pritarė ir okupacinės jėgos bei Vokietijos 
federalinių žemių, išskyrus Bavariją, tautos atstovybės. Pagal Pagrindinio 
Įstatymo 144 straipsnį jį turėjo priimti du trečdaliai Vokietijos federali- 
nių žemių atstovybių. 1949 m. gegužės 23 d. Pagrindinis Įstatymas buvo 
iškilmingai paskelbtas, pasirašytas ir kitą dieną įsigaliojo". Taip buvo įkur- 
ta Vokietijos Federacinė Respublika. Pagrindinis Įstatymas pagal 1990 m. 
rugpjūčio 31 d. Vokietijos suvienijimo sutartį tik nuo 1990 m. spalio 3 d. 
galioja visoje valstybės teritorijoje, vadinamosiose „senosiose““ ir „naujo- 





2 Rudzio, W. Das politische System der Bundesrepublik Deutschalnd, 7., aktualisierte und 
erweiterte Auflage. Wiebaden, 2006, S. 40-42. 
* Battis, U.; Gusy, Ch. Einfiihrung in das Staatsrecht, 5., neu bearbeitete Auflage. Berlin/ 
Boston: De Gruyter, 2011. 
Jarašiūnas, E. Nuo pirmosios iki naujausių konstitucijų: keletas minčių apie konstituci- 
nio reguliavimo raidą. Šiuolaikinė konstitucija: studijos apie užsienio šalių konstitucinį 
reguliavimą. Kolektyvinė monografija. Vilnius: Mykolo Romerio universitetas, 2005, 
p. 26. 
Parengtas ir priimtas dokumentas buvo pavadintas Pagrindiniu Įstatymu, o sąvokos 
„konstitucija“ buvo sąmoningai vengiama, nes ji negaliojo visai vokiečių tautai, o galio- 
jimo teritorijoje suverenitetas nebuvo visiškai įgyvendintas. Be to, Pagrindinio Įstatymo 
laikinumą liudijo ir jo preambulėje įtvirtinta frazė „pereinamajam laikotarpiui“ ir 146 
straipsnio nuostata, jog Pagrindinis Įstatymas netenka galios tą dieną, kai įsigalioja laisvu 
vokiečių apsisprendimu priimta Konstitucija. Pagrindinio Įstatymo galiojimo teritorija, 
atsižvelgiant į siekiamą valstybės suvienijimą, Pagrindiniame Įstatyme nebuvo nustatyta. 
Badenas-Viurtemburgas (vok. Baden Wirttemburg), Bavarija (vok. Bayern), Ber- 
lynas (vok. Berlin), Bremenas (vok. Bremen), Hamburgas (vok. Hamburg), Hesenas 
(vok. Hessen), Žemutinė Saksonija (vok. Niedersachsen), Šiaurės Reinas- Vestfalija 
(vok. Nordrhein-Westfalen), Reinlandas-Pfalcas (vok. Rheinland-Pfalz), Šlėzvigas- 
Holšteinas (vok. Schleswig- Holstein). 

siose““ federalinėse žemėse. Pagrindinį Įstatymą sudaro preambulė“, 146 
straipsniai, suskirstyti į 14 skirsnių. Pagrindinio Įstatymo sudėtinė dalis 
taip pat yra 1919 m. Vokietijos Reicho Konstitucijos 136, 137, 138, 139 ir 
141 straipsnių nuostatos. 

Pagrindinio Įstatymo keitimo tvarka reglamentuojama jo 79 straips- 
nyje. Jame nustatyta, kuriais atvejais, kaip ir kokia forma jis gali būti pa- 
keistas. Pirmoji Pagrindinio Įstatymo keitimo sąlyga nurodoma šio straips- 
nio 1 dalies 1 sakinyje: Pagrindinį Įstatymą galima pakeisti tokiu įstatymu, 
kuris aiškiai pakeičia Pagrindinio Įstatymo pažodinį tekstą arba jį papildo?. 
Pagrindinis Įstatymas, kaip ir dauguma valstybių konstitucijų, numato su- 
dėtingesnę jį keičiančių įstatymų priėmimo procedūrą nei paprastų įsta- 
tymų: tokiam įstatymui turi pritarti du trečdaliai Bundestago narių ir du 
trečdaliai Bundesrato narių. Pagrindinio Įstatymo 79 straipsnio 3 dalyje 
įtvirtinti galiojančios Konstitucijos pagrindai, kurie negali būti keičiami!?, 

Pagrindinio Įstatymo 20 straipsnio, kuris dar vadinamas „sutrumpin- 
ta Konstitucija“ 1 dalyje yra įtvirtinti pagrindiniai Vokietijos Federacinės 
Respublikos konstitucinės santvarkos principai. Šiame straipsnyje skelbia- 
ma Vokietijos Federacinę Respubliką esant demokratine ir socialine fede- 
racine valstybe. Pagrindinio Įstatymo 28 straipsnio 1 dalyje nustatyta, kad 
federalinių žemių konstitucinė santvarka turi atitikti respublikinės, demo- 
kratinės ir socialinės teisinės valstybės principus. 





Brandenburgas (Brandenburg), Meklenburgas-Pomeranija (Mecklenburg-Vorpommern), 
Saksonija (Sachsen), Saksonija-Anhaltas (Sachsen-Anhalt), Tiuringija (Thūringen). 
Dabar galiojančio Pagrindinio Įstatymo preambulė skiriasi nuo 1949 m. priimto 
Pagrindinio Įstatymo peambulės. Pokyčius lėmė Vokietijos Federacinės Respublikos 
ir Vokietijos Demokratinės Respublikos suvienijimas: preambulėje įtvirtintas ragi- 
nimas laisvu apsisprendimu siekti Vokietijos vienybės ir laisvės buvo įgyvendintas. 
Nebeaktualios preambulės nuostatos 1990 m. rugpjūčio 31 d. Vokietijos suvienijimo 
sutarties pagrindu buvo pakeistos. 

Ši nuostata buvo įtvirtinta atsižvelgiant į neigiamą Veimaro laikų konstitucinę patirtį, 
kai buvo galima keisti Konstituciją, to neatspindint pačiame Konstitucijos tekste: tokie 
pakeitimai buvo reglamentuojami daugelyje įstatymų. 

Tai, kad Pagrindinio Įstatymo keitimas, susijęs su Federacijos padalijimu į federali- 
nes žemes ir esminiu federalinių žemių dalyvavimu įstatymų leidyboje yra negalimas, 
reiškia, jog Vokietijos federalinė santvarka negali būti pakeista. Draudimas keisti Pa- 
grindinio Įstatymo 1 straipsnio nuostatą, įtvirtinančią žmogaus orumo neliečiamumą, 
iš esmės reiškia, kad negali būti keičiamas ir Pagrindinio Įstatymo 2-19 straipsniuose 
įtvirtintų teisių, kurios yra privalomos įstatymų leidžiamajai, vykdomajai ir teisminei 
valdžioms kaip tiesiogiai taikoma teisė, turinys, jei taip būtų pažeidžiamas žmogaus 
orumas. 

Pagrindiniame Įstatyme nėra tiesiogiai pasakyta, jog Vokietijos valdy- 
mo forma yra respublika, tačiau tai pirmiausia atsispindi oficialiame vals- 
tybės pavadinime, taip pat jau anksčiau minėtuose 20 ir 28 straipsniuose. 
Kaip minėta, Pagrindinio Įstatymo 20 straipsnyje įtvirtintas demokratinio 
valdymo principas. Jame nėra aiškiai pasakyta, kad Vokietijos Federacinė 
Respublika yra parlamentinė demokratija, tačiau tai liudija kai kurie bruo- 
žai, kurie tradiciškai yra būdingi parlamentinei valstybės valdymo formai. 
Jai būdingas „silpnas“ Prezidentas (valstybės vadovas) ir „stiprus“ parla- 
mentas bei vyriausybė. 

Jau minėta, kad Vokietija yra federacinė respublika. Tokią šios valstybės 
sandaros formą pirmiausia nulėmė istorinės aplinkybės. Vokietijos federa- 
lizmo ypatybė yra ta, kad jos subjektai - federalinės žemės - yra suverenios 
valstybės. Tiesa, jų valstybinė valdžia tam tikrose srityse yra apribota, tačiau 
pripažinta Federacijos, o ne kilusi iš jos. Visos federalinės žemės, nesvarbu, 
kokio dydžio jų teritorijos ar kokia jų ekonominė padėtis, teisiniu požiū- 
riu yra lygios vienos su kitomis ar santykiuose su Federacija. Pagrindinio 
Įstatymo 20 straipsnio 1 dalyje įtvirtintas federacinės valstybės principas 
konkretinamas daugelyje nuostatų, tačiau svarbiausias klausimas - kaip Fe- 
deracijai ir federalinėms žemėms padalijama valstybės valdžia, kaip atribo- 
jama jų kompetencija įstatymų leidybos, vykdomosios valdžios, teisingumo 
ir kitose srityse. Šiuo požiūriu svarbus Pagrindinio Įstatymo 30 straipsnis. 
Kalbant apie įstatymų leidybą, pabrėžtina, kad šiame procese Federacija turi 
daugiau galių, jos pozicija čia yra vyraujanti. Pagal bendrą nuostatą federa- 
linės žemės įstatymų leidybos teisę turi tiek, kiek Pagrindinis Įstatymas jos 
nesuteikia Federacijai (70 str. 1 d.). Pagrindiniame Įstatyme reglamentuoja- 
mas ne tik kompetencijos Federacijai ir federalinėms žemėms padalijimas, 
bet ir užkertamas kelias prieštaravimams tarp šių subjektų išleistų normų. 
Jei Federacijos ir federalinių žemių išleistos normos susijusios su tuo pa- 
čiu objektu, galioja vadinamoji konkurencijos taisyklė, įtvirtinta Pagrindi- 
nio Įstatymo 31 straipsnyje: Federacijos kuriama teisė turi pirmenybę prieš 
federalinės žemės teisę. Kompetencijos padalijimas vykdomosios valdžios 
srityje reglamentuojamas Pagrindinio Įstatymo VIII skirsnyje. Šioje srity- 
je federalinės žemės turi daugiau įgaliojimų. Teisminės valdžios vykdymo 
srityje Pagrindinis Įstatymas daugiausia galių taip pat numato federalinėms 
žemėms. Šioje srityje Federacijai priklauso tik tokie įgaliojimai, kurie yra 
būtini siekiant išsaugoti teisminės valdžios vieningumą visoje Federacijo- 
je. Federacinėje valstybėje svarbią reikšmę turi kompetencijos padalijimas 

finansų, ypač mokesčių, srityje. Šiuo metu įstatymų leidybos teisė, susijusi 
su mokesčiais ir ypač su pajamomis, faktiškai priklauso Federacijai. Nors 
Pagrindinio Įstatymo 109 straipsnio 1 dalyje nustatyta, kad Federacija ir 
federalinės žemės savo biudžetus tvarko savarankiškai ir nepriklausomai 
viena nuo kitos, tačiau šis principas dėl vis didėjančio finansinio, o kar- 
tu ir realaus federalinių žemių priklausomumo nuo Federacijos yra labai 
susilpnėjęs. Federacinėje valstybėje ypač svarbu kompetencijos padalijimas 
jos subjektams užsienio reikalų srityje. Pagrindinio Įstatymo 32 straipsnyje 
įtvirtinta pagrindinė nuostata: rūpintis santykiais su užsienio valstybėmis 
yra Federacijos kompetencija. Ši nuostata reiškia, kad Vokietijos Federacinė 
Respublika tarptautiniuose santykiuose dalyvauja kaip visuma. Federalinės 
žemės gali sudaryti sutartis su užsienio valstybėmis tik gavusios Federaci- 
jos pritarimą. Tai reiškia, kad šioje srityje kompetencija faktiškai priklau- 
so ne federalinėms žemėms, o Federacijai. Aptariant federacinės valstybės 
principą, pasakytina, kad federalinėms žemėms suteikiama galimybė per 
Bundesratą dalyvauti formuojant Federacijos politinę valią (50 str.). Jo dėka 
federalinės žemės santykiuose su Federacija įgauna politinę atsvarą. Fede- 
racijos kompetencijos išplėtimas tokiu būdu yra iš dalies kompensuojamas. 

Pagrindinio Įstatymo 20 straipsnio 1 dalyje ir 2 dalies 2 sakinyje įtvir- 
tintas svarbus konstitucinis principas, nustatantis demokratinį valstybės 
valdymo režimą. Kaip vienas svarbiausių Pagrindiniame Įstatyme įtvirtintų 
demokratijos elementų yra tautos suvereniteto principas, pagal kurį vals- 
tybės valdžia kyla iš tautos, ir ją vykdyti gali tik pati tauta bei jos tiesiogiai 
arba netiesiogiai legitimuotos institucijos (20 str. 2 d.). Politinio pliuraliz- 
mo principas įtvirtintas Pagrindinio Įstatymo 21 straipsnyje. Demokrati- 
jos principas reikalauja, kad būtų saugomos ir garantuojamos pagrindinės 
teisės. Kiti svarbūs Pagrindiniame Įstatyme įtvirtinti atstovaujamosios par- 
lamentinės demokratijos elementai yra šie: valdžių padalijimo principas, 
parlamentinė Vyriausybės atsakomybė, teismų nepriklausomumas, Pagrin- 
dinio Įstatymo 28 straipsnyje įtvirtinti principai ir kt. 

Pagrindinis Įstatymas vienas iš pirmųjų Europoje įtvirtino teisinės 
valstybės principą. Šis principas, kaip viena pagrindinių Konstitucijos idė- 
jų, atskleidžiamas bendroje Pagrindinio Įstatymo koncepcijoje, t. y. jo, kaip 
vientiso teisės akto, visumoje, ypač 20 straipsnio 3 dalyje, kurioje įtvirtinta, 
jog visas tris valdžias - įstatymų leidžiamąją, vykdomąją ir teisminę - saisto 
Konstitucija, įstatymas ir teisė, taip pat nuostatose, įtvirtintose jau minėtose 
20 straipsnio 3 dalyje bei 28 straipsnio 1 dalyje, 1 straipsnio 3 dalyje, nustatan- 


1271 


PASAULIO VALSTYBIŲ KONSTITUCIJOS | Vokietijos Federacinė Respublika 


čioje, kad pagrindinės teisės, įtvirtintos ne tik Pagrindinio Įstatymo I skirs- 
nyje, bet ir 101, 103 ir 104 straipsniuose, nėra vien tik programiniai teiginiai, 
jos yra privalomos įstatymų leidžiamajai, vykdomajai ir teisminei valdžioms 
kaip tiesiogiai taikoma teisė, 19 straipsnio 4 dalyje, garantuojančioje galimy- 
bę, valstybinei valdžiai pažeidus kieno nors teises, kreiptis į teismą ir kt. 
Socialinės valstybės principas yra laikomas vienu iš penkių pagrindinių 
Pagrindiniame Įstatyme įtvirtintų konstitucinių principų (20 str. 1 d.: socia- 
linė federalinė valstybė, 28 str. 1 d.: socialinė teisinė valstybė). Šis principas 
apibrėžiamas kaip valstybei adresuojamas paliepimas ginti socialiai silpnuo- 
sius, padėti jiems garantuoti žmogaus vertą egzistenciją, kaip valstybės par- 
eigą saugoti žmogaus orumą (1 str. 1 d.). Socialinės valstybės principas yra 
oficialiai pripažintas Vokietijos konstitucinės teisės teorijoje ir praktikoje. 
Kaip ir daugelio valstybių konstitucijose, Pagrindinio Įstatymo I skirs- 
nyje yra įtvirtintos pagrindinės teisės. Ir tai jokiu būdu negali būti paaiškin- 
ta vien redakciniais sumetimais: taip Pagrindinio Įstatymo rengėjai siekė 
pabrėžti pagrindinių teisių svarbą, jų aktualumą. Tiesa, pagrindinės teisės 
yra įtvirtintos ne tik Pagrindinio Įstatymo I skirsnyje, bet ir kitose nuosta- 
tose. Pagrindinėmis teisėmis yra laikomos visos Pagrindinio Įstatymo 93 
straipsnio 1 dalies 4a punkte išvardytos teisės, t. y. teisės, įtvirtintos 1-19 
straipsniuose, 20 straipsnio 4 dalyje, 33, 38, 101, 103 ir 104 straipsniuose. 
Taigi Pagrindinio Įstatymo I skirsnis ir jame įtvirtintos pagrindinės 
teisės yra ypač svarbi jo dalis. Jos gali būti įvairiai skirstomos ir sistemi- 
namos. Tradiciškai pagrindinės teisės skirstomos į teises, garantuojančias 
laisvę (pavyzdžiui, teisė į gyvybę ir fizinę neliečiamybę - 2 str. 2 d.; laisvo 
judėjimo laisvę - 11 str. 1 d.; tikėjimo, sąžinės, religinių ir pasaulietinių pa- 
žiūrų laisvę - 4str. 1 d. ir kt.), lygybę (pvz., lygybė prieš įstatymą - 3 str. 1 d.; 
draudimas varžyti ir privilegijuoti dėl lyties, socialinės kilmės, tikėjimo, re- 
liginių ir politinių pažiūrų - 3 str. 3 d.; vienodas galimybes eiti valstybines 
pareigas - 33 str. 2 d.), galimybę teisiškai ginti pagrindines teises (pvz., 19 
str. 4 d., 101-104 str.). Taip pat gali būti skiriamos pilietinės ir politinės 
teisės, garantuojančios teisę į pilietybę (16 str. 1 d.), aktyviąją ir pasyviąją 
rinkimų teisę (38 str.) ir kt. Svarbios ir Pagrindinio Įstatymo nuostatos, už- 
tikrinančios nuosavybės ir paveldėjimo teisę (14 str.), ginančios santuoką ir 
šeimą (6 str.) bei reglamentuojančios švietimo reikalus (7 str.). 
Pagrindiniame Įstatyme taip pat yra įtvirtinta ir keletas pareigų. Nors 
čia neįtvirtinta pareiga lakytis Konstitucijos ir įstatymų, tačiau tai „kom- 
pensuoja“ 20 straipsnio 4 dalies nuostata, suteikianti teisę visiems vo- 

kiečiams pasipriešinti kiekvienam, kuris imtųsi šio straipsnio 1-3 dalyse 
įtvirtintą tvarką panaikinti, jei kita pagalba negalima. Tačiau kai kurioms 
grupėms, asmenų vadinamoji konstitucinės ištikimybės pareiga yra aiškiai 
įvardyta: pagal Pagrindinio Įstatymo 5 straipsnio 3 dalį mokymo laisvė 
neatleidžia nuo ištikimybės Konstitucijai, o valstybės tarnybos tarnautojai 
yra susaistyti viešosios teisės tarnybiniais ir ištikimybės santykiais (33 str. 
4d.). Pagrindiniame Įstatyme taip pat yra numatyta pareigų, kurias kai ku- 
riais atvejais gali būti privalu įvykdyti visuomenės labui, pavyzdžiui, atlikti 
tam tikrą darbą - 12 straipsnio 2 dalis, 12a straipsnio 6 dalis. Svarbiausia 
pareiga šiuo požiūriu - karo tarnyba (12a str., 4 str. 3 d.). Pagrindinio Įsta- 
tymo 6 straipsnio 2 dalis įpareigoja tėvus rūpintis vaikais ir juos auklėti, o 
14 straipsnio 2 dalyje sakoma, jog nuosavybė įpareigoja; ją naudojant turi 
būti prisidedama prie visuomenės gerovės. Tuo tarpu teisė laisvai ugdyti 
savo asmenybę įpareigoja kiekvieną nepažeisti kitų asmenų teisių, nenusi- 
žengti konstitucinei tvarkai ir moralės normoms (2 str. 1 d.). 

Aptariant valstybės valdžią įgyvendinančias institucijas, pažymėtina, 
kad Bundestagas yra vienintelė tautos atstovybė ir vienintelė tiesiogiai de- 
mokratiniu būdu laisvuose ir lygiuose rinkimuose legitimuota konstitucinė 
institucija, įstatymais nustatanti funkcijas ir įgaliojimus kitoms Federacijos 
institucijoms, jei jie jau nėra nustatyti Pagrindiniame Įstatyme. Taigi Bu- 
nestagas visų pirma yra svarbiausia institucija įstatymų leidybos procese. Jis 
turi įstatymų leidybos iniciatyvos teisę, dėl visų jam pateiktų įstatymų pro- 
jektų jis turi priimti nutarimus. Bundestagas taip pat turi svarbių įgaliojimų 
formuojant federalines institucijas. Pusę Federalinio Susirinkimo, kuris ren- 
ka Federalinį Prezidentą, sudaro Bundestago nariai. Bundestagas dalyvauja 
jį pašalinant iš pareigų apkaltos proceso būdu (61 str.). Bundestagas taip pat 
renka Federalinį Kanclerį, kurį šių rinkimų pagrindu paskiria Federalinis 
Prezidentas. Bundestagas taip pat gali turėti įtakos Federalinio Kanclerio 
įgaliojimų pabaigai: jei Bundestagas pareiškia Federaliniam Kancleriui nepa- 
sitikėjimą išrinkdamas naują Kanclerį, tai Federalinis Prezidentas turi jį at- 
leisti (67 str. 1 d.). Nors federalinius ministrus renka ne Bundestagas, tačiau 
jie vis tiek prieš pradėdami eiti pareigas turi jam prisiekti (64 str.). Bundesta- 
gas dalyvauja ir formuojant aukščiausias teisminės valdžios institucijas. Pusę 
Federalinio Konstitucinio Teismo narių renka Bundestagas, o klausimą dėl 
aukščiausių federalinių teismų rinkimo sprendžia federalinis ministras kartu 
su teisėjų rinkimo komisija, kurios pusę sudaro Bundestgo išrinkti nariai. 

Bundestagui taip pat priklauso dar vienas svarbus įgaliojimas - biu- 

džeto tvirtinimas (110 str. 2 d.). Nors valstybės politikos kryptis nustato 
Federalinis Kancleris (65 str.), tačiau ir Bundestagas formuojant bei kont- 
roliuojant vidaus ir užsienio politiką turi svarbių įgaliojimų. Su juo susijusi 
Bundestago teisė reikalauti Federalinės Vyriausybės narių dalyvauti posė- 
džiuose (43 str. 1 d.), taip pat interpeliacijos teisė. 

Pagrindinio Įstatymo 38 straipsnio 2 dalyje įtvirtinta, kad Bundesta- 
go narių skaičius yra nustatytas Bundestago rinkimų įstatyme. Taigi pagal 
Bundestago rinkimų įstatymo (vok. Bundeswahlgesetz)"' 1 straipsnį jį su- 
daro 598 deputatai, kurių įgaliojimų laikas - ketveri metai. Pagrindinia- 
me Įstatyme nėra nustatyta, pagal kokią rinkimų sistemą jis yra renkamas. 
Jame apsiribojama glaustu rinkimų teisės principų pateikimu: rinkimai 
turi būti visuotiniai, tiesioginiai, laisvi, lygūs, slaptas balsavimas (38 str. 
1 d. 1 sakinys ir 2 d.). Detalesnis rinkimų reglamentavimas numatytas mi- 
nėtame Bundestago rinkimų įstatyme. Pagal šį įstatymą, renkant Bundsta- 
go narius taikomos mažoritarinės ir proporcinės sistemos elementai. 

Bundestago įgaliojimų laikas baigiasi susirinkus naujam Bundestagui 
(39 str. PĮ) arba jį paleidus. Bundestago paleidimo teisė suteikta Federali- 
niam Prezidentui dviem atvejais: jei po antro Federalinio Kanclerio rinkimų 
turo joks kandidatas nesurenka Bundestago narių balsų daugumos (63 str. 
4 d. 3 sakinys) ir jei Federalinio Kanclerio prašymas pareikšti jam nepasiti- 
kėjimą negauna Bundestago narių daugumos (Bundestgui savo narių dau- 
guma išrinkus kitą Federalinį Kanclerį tokia teisė prarandama - 68 str. 1 d.). 

Bundestagas turi autonomišką teisę pats tvarkytis savo reikalus, orga- 
nizuoti darbą ir kt. Jis pats renka savo organus (Pirmininką, jo pavaduoto- 
ją, sekretorių) ir sudaro komisijas. Tradiciškai Bundestago Pirmininkas yra 
renkamas iš stipriausios Bundestago frakcijos. Bundestagas turi teisę savo 
įgaliojimų laikui priimti reglamentą. Tradicinėms parlamento teisėms pri- 
klauso Bundestago teisė susirinkti, teisė numatyti sesijų vietą, pabaigą, po- 
sėdžių pradžią; po Bundestago rinkimų jis privalo susirinkti (39 str. 2 d.). 
Bundestagas turi teisę sudaryti komisijas, kai kurios iš jų yra privalomos. 
Plenumas - visų Bundestago narių susirinkimas. Bundestagas paprastai 
posėdžiauja viešai, tačiau 1/10 jo narių arba Vyriausybės siūlymu, esant 2/3 
narių pritarimui, gali būti ir uždari. Pagrindiniame įstatyme yra nustatyti 
skirtingi daugumos reikalavimai. 

Aptariant Bundestago nario teisinį statusą visų pirma atkreiptinas dė- 
mesys į Pagrindinio Įstatymo 38 straipsnio 1 dalies 2 sakinį, kuriame nu- 





Uu <http://www.gesetze-im-internet.de/bwahlg/ 1.html>. [žiūrėta 2014-02-09]. 

statyta, kad Vokietijos Bundestago deputatai yra visos tautos atstovai, ne- 
susaistyti pavedimais bei nurodymais ir besivadovaujantys tik savo sąžine. 
Taigi čia įtvirtintas laisvo mandato principas. Paminėtinas ir lygaus man- 
dato principas: parlamento nariai formaliai yra vieni kitiems lygūs. Depu- 
tatų nepriklausomumui užtikrinti Pagrindiniame Įstatymo 46 straipsnio 
1 dalyje yra numatyta indemniteto teisė, o to paties straipsnio 2-4 dalyse - 
imuniteto teisė. Kitos deputatų teisės įtvirtintos Pagrindinio Įstatymo 47, 
48 straipsniuose. 

Pagrindinio Įstatymo IV skirsnis yra skirta Bundesratui, kurio dėka, 
kaip jau minėta, federalinės žemės dalyvauja leidžiant įstatymus ir valdant 
Federaciją, taip pat sprendžia Europos Sąjungos reikalus (50 str.). Jis pir- 
miausia įkūnija valstybės federalinį elementą, tarnauja tam, kad būtų už- 
kirstas kelias dualizmui tarp Federacijos ir federalinių žemių. Bundesratas 
yra savarankiška institucija, turinti teisę savarankiškai tvarkyti savo reika- 
lus, nepriklausoma nuo bet kokios kitų institucijų priežiūros. Jo sudarymo 
tvarka ir sudėtis neturi analogų šiuolaikinėje parlamentinėje praktikoje. 
Pagal Pagrindinio Įstatymo 51 straipsnio 1 dalį jį sudaro federalinių žemių 
vyriausybių nariai, kuriuos jos skiria ir atšaukia. Kiekviena federalinė žemė 
gali deleguoti tiek narių, kiek ji turi balsų (51 str. 3 d. 1 sakinys). Kiekviena 
federalinė žemė turi mažiausiai tris balsus, priklausomai nuo tam tikros 
federalinės žemės gyventojų skaičiaus - nuo 3 iki 6 balsų (51 str. 2 d.). 
Bundesratas, kurį šiuo metu sudaro 69 nariai, yra vadinamas „amžina ins- 
titucija“, nes jo sudėtis pasikeičia ne po Bundestago rinkimų, o pasikeitus 
federalinių žemių vyriausybėms. 

Bundesratas, nepaisant originalios jo sudarymo tvarkos ir sudėties, 
pagal savo įgaliojimus ir veiklos procedūrą yra panašus į Bundestagą. Kaip 
ir Bundestagas, jis pagal Pagrindinio Įstatymo 52 straipsnio 3 dalies 2 saki- 
nį turi teisę priimti savo reglamentą. Bundesratas vieneriems metams ren- 
ka savo pirmininką (52 str. 1 d.). Jis paprastai Bundesratą ir sušaukia. Jei 
Pagrindiniame Įstatyme nėra nustatyta kitaip (pvz., 79 str. 2 d.), nutarimai 
priimami mažiausia balsų dauguma (52 str. 3 d. 1 sakinys). Bundesrato 
nariams yra nustatytas bendras balsavimo principas, pagal kurį kiekvienos 
federalinės žemės balsai gali būti atiduoti tik vieningai ir tik dalyvaujančių 
narių arba jų atstovų (51 str. 3 d. 2 sakinys). 

Kaip jau minėta, Bundesratas turi svarbių įgaliojimų įstatymų leidy- 
bos procese. Pirmiausia jis turi įstatymų leidybos iniciatyvos teisę (76 str. 
1 d.). Jis taip pat turi teisę reikšti savo nuomonę dėl Federalinės Vyriausy- 

bės įstatymų projektų, kuriuos ji, prieš pateikdama Bundestagui, pirmiau- 
sia turi pateikti Bundesratui (76 str. 2 d.), o šis gali prieštarauti tokiam pa- 
teikimui. Priimant nutarimus dėl įstatymų, Bundesratas dalyvauja dviem 
skirtingais būdais: dėl įstatymų, kuriems būtinas Bundesrato pritarimas, 
kaip nurodoma Pagrindiniame Įstatyme, Bundesratas turi pritarti, o dėl 
kitų įstatymų gali būti pareikštas tik prieštaravimas (77, 78 str.). Pabrėž- 
tina, kad daugiau nei pusei įstatymų yra būtinas Bundesrato pritarimas, 
o tai reiškia, kad jie negali būti priimami be Bundesrato išreikštos valios 
arba prieš ją. Tam tikriems Federalinės Vyriausybės nutarimams taip pat 
reikalingas Bundesrato pritarimas (80 str. 2 d.). 

Vykdomosios valdžios srityje Bundesratas dalyvauja Federacijai vyk- 
dant federalinių žemių priežiūrą (84 str. 3 ir 4 d.), leidžiant bendrąsias fe- 
deralinių žemių valdymo nuostatas (84 str. 2 d., 85 str. 2 d., 108 str. 7 d.), 
taip pat sudarant federalines viduriniosios ir žemutinės grandies valdžios 
institucijas (87 str. 3 d.). Bundesrato pritarimas yra būtinas, jei federalinės 
žemės atžvilgiu turi būti vykdoma federalinė prievarta (37 str.). Federa- 
cijos priemonės, kurių imamasi įvykus stichinei nelaimei arba kitokiam 
nelaimingam atsitikimui, turi būti nutrauktos, jei to reikalauja Bundesratas 
(35 str. 3 d., 91 str. 2 d.). 

Tam tikrais atvejais Bundesratas dalyvauja formuojant aukščiausias 
federalines institucijas: jis renka pusę Federalinio Konstitucinio Teismo 
narių (94 str. PĮ), kartu su Bundestagu priima Federalinio Prezidento 
priesaiką (56 str.). Bundesrato Pirmininkas vykdo federalinio preziden- 
to įgaliojimus, jei šis negali eiti savo pareigų arba jei pirma laiko baigiasi 
įgaliojimai (57 str.). Bundesratas, kaip ir Bundestagas, turi teisę kreiptis 
į Federalinį Konstitucinį Teismą dėl Federalinio Prezidento apkaltos (61 
str.). Esant gynybos padėčiai, jis taip pat turi nemažai įgaliojimų. Pagrindi- 
niame Įstatyme nėra įtvirtinta jokių nuostatų apie Bundesrato narių teisinę 
padėtį. Taigi jiems negalioja nei indemniteto, nei imuniteto teisė. Kadangi 
jie yra federalinių žemių vyriausybių nariai, todėl šiuo požiūriu teisinio 
reguliavimo spragos nėra. 

Kaip ir kiekvienoje parlamentinėje respublikoje, centrinė vykdomoji 
valdžia Vokietijos Federacinėje Respublikoje yra bivalentinė - ją sudaro 
„silpnas“ Federalinis Prezidentas ir „stiprus“ Federalinis Kancleris. 

Dabartinį Vokietijos Federalinio Prezidento teisinį statusą lėmė 
tai, kad Pagrindinio Įstatymo kūrėjai, atsižvelgdami į 1919 m. Veimaro 
Konstitucijoje prezidentui suteiktus gana plačius įgaliojimus, buvusius 

vienu iš valstybę destabilizavusių veiksnių, jo galias labai susilpnino'?. 
Federalinio Prezidento rinkimų tvarka nustatyta Pagrindinio Įstatymo 
54 straipsnyje; šio straipsnio 7 dalyje nurodyta, kad tai detaliau regla- 
mentuoja federalinis įstatymas. Federalinį Prezidentą renka Federalinis 
Susirinkimas (54 str. 1 d. 1 sakinys). Tai - speciali institucija, kuri suda- 
roma tik rengiant Federalinio Prezidento rinkimus vieną kartą per pen- 
kerius metus. Federalinį Susirinkimą sudaro Bundestago nariai ir tiek 
pat narių, kiek išrenka federalinių žemių parlamentai pagal proporcinės 
rinkimų sistemos principus (54 str. 3 d.). Pastarieji neturi būti federalinių 
žemių tautos atstovybių nariai. 

Federaliniu Prezidentu pagal Pagrindinio Įstatymo 54 straipsnio 1 dalies 
2 sakinį gali būti išrinktas kiekvienas vokietis, kuris turi Bundestago rinkimų 
teisę ir yra sulaukęs 40 metų amžiaus. Daugiau reikalavimų kandidatui ne- 
numatyta“. Teisę Bundestago Pirmininkui pasiūlyti kandidatus turi kiekvie- 
nas Federalinio Susirinkimo narys. Pagal Pagrindinio Įstatymo 54 straipsnio 
6 dalies 1 sakinį išrinktu laikomas tas, kuris surenka daugumą Federalinio 
Susirinkimo narių balsų. Jei šios daugumos per du rinkimų turus nesurenka 
nė vienas kandidatas, išrinktu laikomas tas, kuris surenka daugiausia balsų 
trečiajame rinkimų ture (54 str. 6 d. 2 sakinys). Esant lygiam balsų skaičiui, 
nors Pagrindinis Įstatymas numato tik tris rinkimų turus, pagal aplinkybes, 
pasiūlius naujus kandidatus, kitas turas galimas ir leistinas. Pagrindinio Įsta- 
tymo 55 straipsnyje įtvirtinta Federalinio Prezidento pareigų nesuderina- 
mumo su jokiomis kitomis pareigomis nuostata. Pagal šio straipsnio 1 dalį 
Federalinis Prezidentas negali priklausyti nei Vyriausybei, nei Federacijos ar 
federalinės žemės įstatymų leidžiamajai institucijai. Federalinis Prezidentas 
negali eiti jokių kitų pareigų, užsiimti verslu ar profesine veikla, taip pat ne- 
gali priklausyti pelno siekiančios įmonės vadovybei ar kontrolės tarybai (55 
str. 2 d.). Nors Federalinio Prezidento narystė politinėse partijose nėra drau- 
džiama, tačiau jam einant pareigas politinis neutralumas yra būtinas. 

Prieš pradėdamas eiti pareigas Federalinis Prezidentas susirinku- 
siems Bundestago ir Bundesrato nariams (taigi ne Federalinio Susirin- 





P Plačiau žr.: Vainiutė, M. 1919 m. rugpjūčio 11 d. Vokietijos Reicho (Veimaro) Konsti- 
tucija: keletas aspektų. Teisės raida: retrospektyva ir perspektyva. Liber Amicorum Min- 
daugui Maksimaičiui. Mykolo Romerio universitetas, 2013, p. 474—508. 

5 Schlaich, K. Die Bundesversammlung und die Wahl des Bundesprūsidenten. Isensee, J.; 
Kirchhof P. (Hrsg.). Handbuch des Staatsrechts der Bundesrepublik Deutschland. 
Band II: Demokratische Willensbildung - Die Staatsorgane des Bundes. Heidelberg, 
1987, S. 524—528. 

kimo nariams) prisiekia (56 str.). Kaip ir Bundestago nariai, Federalinis 
Prezidentas naudojasi imuniteto teise. Federalinio Prezidento įgaliojimai 
nutrūksta pasibaigus laikui, kuriam jis buvo išrinktas, kai jis miršta, atsi- 
statydina iš pareigų, praranda įgaliojimus pagal Pagrindinio Įstatymo 61 
straipsnį. Galimybė jį iš pareigų atšaukti nenumatyta. Bundestago arba 
Bundesrato siūlymu Federalinis Konstitucinis Teismas gali nuspręsti, kad 
Federalinis Prezidentas yra kaltas dėl tyčinio Pagrindinio Įstatymo ar kito 
federalinio įstatymo pažeidimo, ir todėl jį pašalinti iš einamų pareigų (61 
str.). Jei Federalinis Prezidentas negali eiti savo pareigų arba jo įgaliojimai 
nutrūksta neišbuvus visos kadencijos, jo įgaliojimus įgyvendina kasmet 
renkamas (52 str. 1 d.) Bundesrato Pirmininkas (57 str.). Tokiu atveju pas- 
tarąjį pavaduoja Bundesrato pirmasis viceprezidentas. 

Federaliniam Prezidentui priskiriami įgaliojimai ir užduotys iš dalies 
yra nustatyti Pagrindiniame Įstatyme arba įstatymuose, kai kurie - visiškai 
nereglamentuoti, susiformavę praktikoje. Pirmiausia sakydamas viešas kal- 
bas, dalyvaudamas įvairiuose renginiuose, priimdamas svečius Federalinis 
Prezidentas atlieka svarbią integracinę funkciją. Tradiciškai Federaliniam 
Prezidentui suteikiama apdovanojimų ir malonės teisė (60 str. 2 d.). Svar- 
būs Federaliniam Prezidentui suteikti įgaliojimai susiję su parlamentu ir 
Vyriausybe. Pagrindiniame Įstatyme įtvirtinus parlamentinę valdymo siste- 
mą, Federaliniam Prezidentui, formuojant Vyriausybę, suteikti gana riboti 
įgaliojimai. Atsižvelgdamas į Bundestage vyraujančias politines jėgas, Fe- 
deralinis Prezidentas turi teisę pasiūlyti Federalinio Kanclerio kandidatūrą 
(63 str. 1 d.). Nors šią teisę jis ir turi, tačiau savo nuožiūra jis veikti negali, 
nes prieš Bundestage daugumą turinčios frakcijos valią pasiūlytas kandida- 
tas negali turėti jokių galimybių būti išrinktas. Kadangi skiriant arba atlei- 
džiant federalinį kanclerį būtina Bundestago narių balsų dauguma, todėl 
Federalinis Prezidentas jį privalo skirti arba atleisti (63 str. 2 d., 67 str. 1 d.). 

Pagal Pagrindinio Įstatymo 60 straipsnio 1 dalį Federaliniam Preziden- 
tui suteikta teisė skirti federalinius teisėjus, federalinius tarnautojus, kari- 
ninkus ir puskarininkius, jei įstatymas nenumato kitaip. Pagal Pagrindinio 
Įstatymo 59 straipsnio 1 dalies 1 sakinį Federalinis Prezidentas atstovauja Fe- 
deracijai tarptautiniuose santykiuose. Vykdydamas šią funkciją, jis ratifikuo- 
ja sutartis (59 str. 1 d. 2 sakinys), akredituoja ir priima pasiuntinius (59 str. 
1 d. 3 sakinys). Pagal Pagrindinio Įstatymo 58 straipsnio 1 dalį tam, kad Fe- 
deralinio Prezidento įsakymai ir potvarkiai galiotų, juos turi kontrasignuoti 
Federalinis Kancleris arba atitinkamas federalinis ministras. Atsisakius šiuos 

aktus kontrasignuoti, jie yra negaliojantys. Kontrasignuojami turi būti ir 
įstatymai, kuriuos Federalinis Prezidentas parengia (82 str. 1 d. 1 sakinys) “. 

Federalinė Vyriausybė - tai savarankiška valstybės institucija, suside- 
danti iš Federalinio Kanclerio ir federalinių ministrų (62 str.). Federalinė 
Vyriausybė apibūdinama kaip politinė institucija, kurioje ypatingą vietą 
užima Federalinis Kancleris. Tai visų pirma liudija Pagrindinio Įstatymo 
65 straipsnio 1 sakinyje įtvirtinta Federalinio Kanclerio teisė nustatyti po- 
litikos kryptis, principus ir tikslus. Be to, Federalinis Kancleris turi teisę 
nustatyti federalinių ministrų skaičių, jų veiklos sritis (nors tai nėra tiesio- 
giai įtvirtinta Pagrindiniame Įstatyme), sušaukti Bundestagą (39 str. 3 d.), 
o paskelbus gynybos padėtį vadovauti ginkluotosioms pajėgoms (115 b 
str.). Federalinės Vyriausybės priklausomybė nuo parlamento pirmiausiai 
pasireiškia ją sudarant. Skiriami du šio proceso etapai: Federalinio Kancle- 
rio rinkimai (63 str.) ir federalinių ministrų skyrimas (64 str.). 

Federalinį Kanclerį Federalinio Prezidento siūlymu renka Bundes- 
tagas!*. Glaudus Federalinės Vyriausybės ir Bundestago ryšys pasireiškia 
tuo, kad Federalinio Kanclerio, o kartu ir visos Federalinės Vyriausybės 
įgaliojimai baigiasi susirinkus naujai išrinktam Bundestagui (69 str. 2 d.). 
Federalinė Vyriausybė per visą savo įgaliojimų laikotarpį privalo turėti 
nuolatinį Bundestago pasitikėjimą. Federaliniam Kancleriui nepasitikėji- 
mas gali būti pareikštas išrenkant naują Federalinį Kanclerį („konstruk- 
tyvusis nepasitikėjimo votumas“ (67 str.). Taigi nepasitikėjimo votumas ir 
Federalinio Kanclerio įpėdinio rinkimai yra vienas su kitu susiję. Taip yra 
užkertamas kelias parlamento opozicinėms grupėms priversti Federalinę 





4 Pagrindinio Įstatymo 58 straipsnio 2 sakinyje nurodytos išimtys, kai kontrasignavimas 
nėra būtinas: skiriant ir atleidžiant Federalinį Kanclerį (63, 67 str.), paleidžiant 
Bundestagą pagal Pagrindinio Įstatymo 63 straipsnio 4 dalį ir 68 straipsnio 1 dalį, 
taip pat ir pagal 69 straipsnio 3 dalį, kai Federalinio Prezidento prašymu Federalinis 
Kancleris, Federalinio Kanclerio arba Federalinio Prezidento prašymu federalinis 
ministras yra įpareigojamas eiti savo pareigas, kol bus paskirtas kitas asmuo. Tai nėra 
baigtinis sąrašas: kontrasignavimas taip pat nėra būtinas Federaliniam Prezidentui 
atsisakant eiti pareigas, siūlant Federalinio Kanclerio kandidatūrą (63 str. 1 d., 115 h 
2d. 1 sakinys) ir reikalaujant sušaukti Bundestagą (39 str. 3 d. 3 sakinys). 

Ši rinkimų procedūra gali būti trijų stadijų. Pirmojoje stadijoje paprastai balsuojama 
dėl siūlymo, kurį pateikia Federalinis Prezidentas. Jei šioje stadijoje nesurenkama 
reikiama balsų dauguma, iniciatyva pereina Bundestagui. Tam, kad būtų išrinktas 
Federalinis Kancleris, trečiojoje stadijoje užtenka paprastos balsų daugumos. Tokiu 
atveju gali būti Bundestago narių mažumos sudaryta Federalinė Vyriausybė, todėl 
Federalinis Prezidentas savo nuožiūra gali paskirti paprasta balsų dauguma išrinktą 
Federalinį Kanclerį arba paleisti Bundestagą (63 str. 4 d.). 

Vyriausybę atsistatydinti, jei jos nėra pajėgios pateikti alternatyvią progra- 
mą ir sudaryti darbingą Federalinę Vyriausybę. 

Pagrindiniame Įstatyme nėra bendros nuostatos, kurioje būtų išsa- 
miai išdėstyti visi Federalinės Vyriausybės įgaliojimai. Juos pirmiausia 
lemia Federalinės Vyriausybės, kaip aukščiausios vykdomosios valdžios 
institucijos, statusas, taip pat įgaliojimai, kildinami iš valdžių padalijimo 
principo. Jos svarba pirmiausia pasireiškia valstybės politiniu vadovavi- 
mu: ji sprendžia svarbiausius vidaus ir užsienio politikos, ekonominius, 
finansinius, socialinius, karinius ir kitus klausimus. Be to, Federalinė Vy- 
riausybė yra svarbus įstatymų leidybos proceso subjektas, nes apie pusę 
Bundestage svarstomų įstatymų projektų pateikia Federalinė Vyriausybė. 

Be kitų institucijų, t. y. įstatymų leidžiamosios ir vykdomosios valdžios, 
per kurias tauta vykdo valstybinę valdžią, Pagrindinio Įstatymo 1 straipsnio 
3 dalyje, 20 straipsnio 2 ir 3 dalyse minimos ir teisminės valdžios institucijos. 
Pagal Pagrindinio Įstatymo 92 straipsnį teisminė valdžia yra patikėta teisė- 
jams; ją įgyvendina Federalinis Konstitucinis Teismas, Pagrindiniame Įsta- 
tyme numatyti federaliniai teismai ir federalinių žemių teismai. Taigi šiame 
straipsnyje įvardyti Federacijos teismai, kurie gali būti įsteigti, o tai reiškia, 
kad kitokie teismai negalimi, išskyrus Pagrindinio Įstatymo 101 straipsnio 1 
dalį, kai tokia teisė suteikiama federalinėms žemėms. 

Pagal Pagrindinio Įstatymo 95 straipsnio 1 dalį šalyje įsteigiami pen- 
ki teismai: Federalinis Aukščiausiasis Teismas, nagrinėjantis bendrosios 
kompetencijos, t. y. civilines ir baudžiamąsias bylas, Federalinis adminis- 
tracinis teismas, Federalinis finansų teismas, Federalinis darbo teismas ir 
Federalinis socialinis teismas. Be minėtų teismų, pagal Pagrindinio Įstaty- 
mo 96 straipsnio 1, 2 ir 4 dalis gali būti įsteigtas federalinis teismas, skirtas 
verslo teisės apsaugai, taip pat kariniai tribunolai bei federaliniai teismai 
drausminėms byloms ir skundams nagrinėti. Federalinėse žemėse bendro- 
sios jurisdikcijos teismai yra kelių pakopų. Pirmoji instancija — tai apy- 
linkių teismai, antroji - žemės teismai. Tarpinė instancija tarp šių teismų 
ir Federalinio Aukščiausiojo Teismo - apeliaciniai teismai. Specializuoti 
teismai taip pat daugiausia trijų instancijų. 

Personalinę Pagrindinio Įstatymo 95 straipsnio 1 dalyje nurodytų 
teismų sudėtį pagal Pagrindinio Įstatymo 95 straipsnio 2 dalį nustato už 
atitinkamą sritį atsakingas federalinis ministras kartu su Teisėjų rinkimų 
komisija, kurią sudaro už atitinkamas sritis atsakingi federalinių žemių 
ministrai ir toks pat Bundestago išrinktų narių skaičius, tačiau jie nebūti- 

nai turi būti Bundestago nariai. Taigi šių teismų sudarymas iš esmės pri- 
skirtas vykdomajai valdžiai. 

Siekiant užtikrinti teismų veiklos objektyvumą ir nepriklausomumą 
Pagrindinio Įstatymo 97 straipsnyje įtvirtintas svarbus teisėjų nepriklau- 
somumo principas. Pagrindinio Įstatymo 19 straipsnio 4 dalyje įtvirtinta 
nuostata, kad kiekvienas, kurio teises pažeidžia viešoji valdžia, turi teisę jas 
ginti teisminiu keliu, laikoma vienu svarbiausių teisinės valstybės požymių. 

Pagrindinio Įstatymo IX skirsnyje nustatytos ir teisinės garantijos'“. 
Ypatingą vietą Vokietijos Federacinės Respublikos teismų sistemoje uži- 
ma Federalinis Konstitucinis Teismas, kuris pirmąkart Vokietijos istori- 
joje buvo įtvirtintas tik priėmus Pagrindinį Įstatymą. Jo konstituciniam 
statusui būdinga tai, kad, lyginant su kitais aukščiausiaisiais Federacijos 
teismais, jis, viena vertus, yra teismas, kita vertus, aukščiausias konstitu- 
cinis organas. Tai - savarankiška Federacijos institucija, turinti ypatingus 
įgaliojimus ir todėl vadinama Konstitucijos sergėtoja ir jo oficialia aiškin- 
toja, stabilumo garantu, arbitru konstituciniuose ginčuose tarp Federacijos 
valstybinių institucijų, tarp Federacijos ir federalinių žemių, politinio ir 
visuomeninio gyvenimo taikintoja". Vokietijos Federalinis Konstitucinis 
Teismas pagal Pagrindinio Įstatymo 92 straipsnį yra teisminės valdžios da- 
lis. Tai - teismas, kuris sprendžia konstitucinius ginčus, kai į jį kreipiamasi, 
remdamasis konstitucine teise. 

Taigi Federaliniam Konstituciniam Teismui Pagrindiniame Įstatyme 
nėra skirtas atskiras skyrius, jo statusą, kaip ir kitų federalinių teismų, re- 
glamentuoja IX skyrius (92-104 str.). Federalinio Konstitucinio Teismo 
teisėjų rinkimo procedūras, jo teiseną ir kitus klausimus reglamentuoja 
Federalinio Konstitucinio Teismo įstatymas, kuris buvo priimtas įgyven- 
dinant Pagrindinio Įstatymo 94 straipsnį. 

Federalinį Konstitucinį Teismą sudaro 16 narių, tarp kurių yra pirmi- 
ninkas ir jo pavaduotojas. Teisėjai pasiskirsto į dvejus rūmus, arba sena- 
tus, turinčius po aštuonis narius. Kiekvienam senatui nustatyta tam tikra 





15 Štai Pagrindinio Įstatymo 102 straipsnis skelbia, jog mirties bausmė yra panaikinta; 101 
straipsnio 1 dalies 2 sakinyje garantuojama teisė kreiptis į teisėtą teisėją; 103 straipsnio 
1 dalyje įtvirtinta teisė būti išklausytam teisme; 103 straipsnio 2 ir 3 dalys įtvirtina 
tokius svarbius bei visuotinai pripažintus principus: draudimą taikyti baudžiamąsias 
sankcijas, nenumatytas įstatyme, ir draudimą bausti už tą pačią veiką du kartus; 104 
straipsnyje išdėstytos teisinės garantijos suimtiems asmenims. 

" Katz, A. Staatsrecht: Grundkurs im ėffentlichen Recht, 12., ūberarbeitete Auflage. 
Heidelberg, 1994, S. 246. 

kompetencija. Pirmajam senatui pirmininkauja Teismo pirmininkas, ant- 
rajam - jo pavaduotojas! 

Ypatingas Federalinio Konstitucinio Teismo statusas suponuoja aukš- 
tus reikalavimus asmenims, kurie gali būti šio teismo teisėjais. Teisėjų įga- 
liojimų laikas - dvylika metų, pareigas jie gali eiti ik 68 metų amžiaus ir yra 
renkami tik vienai kadencijai. Pagal Pagrindinio Įstatymo 94 straipsnio 1 
dalį Federalinį Konstitucinį Teismą sudaro federaliniai teisėjai ir kiti na- 
riai. Pusę šių narių, taigi aštuonis, renka Bundestagas, pusę - Bundesratas. 

Federalinio Konstitucinio Teismo įgaliojimai yra įtvirtinti Pagrindi- 
niame Įstatyme, tačiau, kaip nurodoma Pagrindinio Įstatymo 93 straipsnio 
2 dalyje, jis gali nagrinėti ir kitus atvejus, kurie nustatyti federaliniame įsta- 
tyme, t. y. Federalinio Konstitucinio Teismo įstatyme. 

Federalinio Konstitucinio Teismo įgaliojimai skirstytini į kelias gru- 
pes. Visų pirma, pagal Pagrindinio Įstatymo 93 straipsnio 1 dalies 1 punktą 
Federaliniam Konstituciniam Teismui patikėta nagrinėti aukščiausių Fede- 
racijos institucijų ginčus dėl kompetencijos turinio ir apimties, kurią atski- 
riems organams suteikia Pagrindinis Įstatymas. Federalinis Konstitucinis 
Teismas taip pat yra įgaliotas spręsti, ar teisės normos atitinka aukštesnės 
galios teisės normas. Skiriama abstrakčioji ir konkrečioji teisės normų 
kontrolė. Abstrakčioji teisės normų kontrolė taikoma tam, kad Federaci- 
jos ir federalinių žemių įstatymų leidėjas būtų saistomas federalinės teisės, 
galiausiai - Pagrindinio Įstatymo. Tokiu atveju sprendžiama, ar federali- 
nė teisė ar federalinės žemės teisė suderinama su Pagrindiniu Įstatymu ir 
arba federalinės žemės teisė suderinama su kita federaline teise. Tuo tarpu 
konkreti teisės normų kontrolė (100 str. 1 d.) gali būti atliekama tada, kai 
tai susiję su konkrečiu teisiniu ginču, kurio išsprendimas priklauso nuo ti- 
krinamos teisės normos. Šis Teismas taip pat nagrinėja ginčus, kilusius dėl 
federalinių santykių: dėl federacijos ir federalinių žemių teisių ir pareigų, 
ypač federalinėms žemėms vykdant federalinę teisę ir federalinę priežiūrą, 
taip pat kitus Federacijos ir federalinių žemių ginčus, kilusius tarp įvairių 
federalinių žemių arba kurioje nors federalinėje žemėje, jei nėra nustaty- 
ta kitokia teisinio nagrinėjimo tvarka. Federalinis Konstitucinis Teismas, 
kaip paskutinė nacionalinė instancija, vaidina svarbų vaidmenį ginant pi- 
liečių teises ir laisves: Pagrindinio Įstatymo 93 straipsnio 1 dalies 4a punkte 





!š Nuo 1986 m., atsižvelgiant į didelį Teismo darbo krūvį, sudaromos kelios grupės po 
tris teisėjus, kurios sprendžia teismingumo klausimus konkrečiosios normų kontrolės 
ir konstitucinių skundų atvejais. 

nurodyta, kad kiekvienas asmuo, manantis, kad viešosios valdžios institu- 
cijos pažeidė vieną iš pagrindinių jo teisių arba vieną iš teisių, nurodytų 20 
straipsnio 4 dalyje, 33, 38, 101, 103 ir 104 straipsniuose, gali paduoti kons- 
titucinį skundą“. Juo skundžiami pažeidimai, padaryti įstatymais, kitais 
aktais, tačiau pagrindinė dalis ginčų, kuriuos prašoma nagrinėti teisme, 
kyla dėl administracinių aktų ir ypač dėl teisinių institucijų aktų. Paminė- 
tini ir Federalinio Konstitucinio Teismo įgaliojimai pareiškiant kaltinimą 
Federaliniam Prezidentui (61 str.) ir federaliniams teisėjams (98 str. 2 d.). 
Federalinis Konstitucinis Teismas taip pat sprendžia klausimus dėl politi- 
nių partijų veiklos konstitucingumo (21 str. 2 d.). 

Konstitucinis Teismas taip pat yra rinkimų teismas, tačiau rinki- 
mų ginčus nagrinėja tik apeliacine tvarka: pagal Pagrindinio Įstatymo 
41 straipsnį tikrinti rinkimų rezultatus yra Bundestago kompetencija, jis 
taip pat gali priimti sprendimą dėl Bundestago deputato mandato neteki- 
mo, tačiau tokį sprendimą galima apskųsti Federaliniam Konstituciniam 
Teismui. Pagal Pagrindinio Įstatymo 18 straipsnį, jei yra piktnaudžiauja- 
ma kai kuriomis teisėmis, jų gali būti netenkama, o tai skelbia Federalinis 
Konstitucinis Teismas. 

Apibendrinant pasakytina, kad pasauliniame konstituciniame pro- 
cese 1949 m. Vokietijos Federacinės Respublikos Pagrindinis Įstatymas 
yra išskirtinis dokumentas: jis laikomas viena reikšmingiausių trečiajame 
konstitucijų raidos etape, prasidėjusiame po Antrojo pasaulinio karo ir pa- 
sibaigusio XX a. dešimtajame dešimtmetyje, priimtų konstitucijų. 





B Konstitucinio skundo institutas Vokietijoje įtvirtintas neiškart, t. y. 1949 m. Pagrin- 
diniame Įstatyme tokios nuostatos dar nebuvo, ji atsirado tik 1969 m. sausio 29 d. 
pakeitus Pagrindinį Įstatymą. 

Parlamentinė Taryba savo atvirame posėdyje, įvykusiame 1949 m. ge- 
gužės 23 d. Bonoje prie Reino, konstatavo, kad 1949 m. gegužės 8 d. Parla- 
mentinės Tarybos priimtą Vokietijos Federacinės Respublikos Pagrindinį 
Įstatymą per savaitę nuo 1949 m. gegužės 16 iki 22 d. priėmė daugiau kaip 
du trečdaliai dalyvavusių Vokietijos žemių Tautos atstovybių. 

Remdamasi šiuo konstatavimu, Parlamentinė Taryba, atstovaujama 
savo pirmininko, parengė ir paskelbė Pagrindinį Įstatymą. 

Pagrindinis Įstatymas pagal 145 straipsnio 3 dalį skelbiamas Federali- 
niame įstatymų biuletenyje. 


PREAMBULĖ 


Suvokdama savo atsakomybę prieš Dievą ir žmones, įkvėpta noro tar- 
nauti pasaulinei taikai, Vokiečių Tauta, kaip lygiateisė suvienytos Europos 
narė, remdamasi konstitucijos leidžiamąja valdžia, priėmė šį Pagrindinį 
Įstatymą. 

Badeno-Viurtembergo, Bavarijos, Berlyno, Brandenburgo, Bremeno, 
Hamburgo, Heseno, Meklenburgo-Pomeranijos, Žemutinės Saksonijos, 
Šiaurės Reino-Vestfalijos, Reinlando-Pfalco, Saro, Saksonijos, Saksonijos- 
Anhalto, Šlėzvigo-Holšteino ir Tiuringijos žemių vokiečiai laisvu apsis- 





2 Vokietijos Federacinės Respublikos (Bundesrepublik Deutschland) Pagrindinis Įsta- 
tymas (Grundgesetz), kuris paskelbtas Vokietijos Bundestago (Deutscher Bundestag) 
interneto puslapyje http://www.bundestag.de/bundestag/aufgaben/rechtsgrundlagen/ 
grundgesetz, išverstas iš vokiečių kalbos. Aktualizuotas Vokietijos Federacinės Re- 
spublikos Pagrindinio Įstatymo vertimas. Užsienio šalių konstitucijos. Vilnius: Lietu- 
vos teisės universiteto Leidybos centras, 2004. 

prendimu pasiekė Vokietijos vienybę ir laisvę. Todėl šis Pagrindinis Įstaty- 
mas galioja visai Vokiečių Tautai. 


I. PAGRINDINĖS TEISĖS 


1 straipsnis 

(1) Žmogaus orumas yra neliečiamas. Jį gerbti ir ginti yra visų valsty- 
bės valdžių pareiga. 

(2) Todėl Vokiečių Tauta pripažįsta neliečiamas ir neatimamas žmo- 
gaus teises, kaip kiekvienos žmonių bendruomenės, taikos ir teisingumo 
pasaulyje pagrindą. 

(3) Toliau išdėstytos pagrindinės teisės yra privalomos įstatymų lei- 
džiamajai, vykdomajai ir teisminei valdžioms kaip tiesiogiai taikoma teisė. 


2 straipsnis 

(1) Kiekvienas turi teisę laisvai ugdyti savo asmenybę tiek, kiek nepa- 
žeidžia kitų asmenų teisių, nenusižengia konstitucinei tvarkai ar moralės 
normoms. 

(2) Kiekvienas turi teisę į gyvybę ir fizinį neliečiamumą. Asmens lais- 
vė yra nepažeidžiama. Šias teises apriboti galima tik įstatymo pagrindu. 


3 straipsnis 

(1) Visi Žmonės įstatymui yra lygūs. 

(2) Vyrai ir moterys yra lygiateisiai. Valstybė skatina faktiškai įgy- 
vendinti vyrų ir moterų lygiateisiškumą ir siekia pašalinti esamus trūku- 
mus. 

(3) Niekas negali būti diskriminuojamas arba privilegijuojamas dėl 
lyties, socialinės kilmės, rasės, kalbos, tėvynės ir nacionalinės kilmės, tikė- 
jimo, religinių ar politinių pažiūrų. Niekas negali būti diskriminuojamas 
dėl negalios. 


4 straipsnis 

(1) Tikėjimo, sąžinės laisvė ir religinių bei pasaulietinių pažiūrų laisvė 
yra nepažeidžiama. 

(2) Laiduojamas netrukdomas religijos išpažinimas. 

(3) Niekas negali būti prieš savo sąžinę verčiamas atlikti karo tarnybą 
naudojant ginklą. Išsamiau tai reglamentuoja federalinis įstatymas. 

5 straipsnis 

(1) Kiekvienas turi teisę savo nuomonę laisvai reikšti ir skleisti žo- 
džiu, raštu ir vaizdu bei netrukdomai gauti informacijos iš visuotinai priei- 
namų šaltinių. Garantuojama spaudos laisvė ir laisvė transliuoti per radiją 
ir vaizdo retransliacijos įrenginius. Cenzūros nėra. 

(2) Šias teises riboja bendrųjų įstatymų normos, įstatymų nuostatos 
dėl jaunimo apsaugos ir asmens garbės teisė. 

(3) Menas ir mokslas, tyrinėjimas ir mokymas yra laisvi. Mokymo 
laisvė neatleidžia nuo ištikimybės Konstitucijai. 


6 straipsnis 

(1) Santuokai ir šeimai taikoma ypatinga valstybės apsauga. 

(2) Rūpinimasis vaikais ir jų auklėjimas yra prigimtinė tėvų teisė ir 
svarbiausia jų pareiga. Jos įgyvendinimą prižiūri visuomenė. 

(3) Prieš asmenų, turinčių teisę auklėti vaikus, valią vaikai gali būti at- 
skiriami nuo šeimos tik remiantis įstatymu, jei tie asmenys tinkamai neat- 
lieka savo pareigų arba kai vaikai gali būti neprižiūrimi dėl kitų priežasčių. 

(4) Kiekviena motina turi teisę į visuomenės apsaugą ir globą. 

(5) Nesantuokiniams vaikams įstatymais turi būti suteiktos tokios pat 
fizinio ir dvasinio vystymosi sąlygos ir visuomeninė padėtis kaip ir santuo- 
kiniams vaikams. 


7 straipsnis 

(2) Asmenys, turintys teisę auklėti vaiką, turi teisę spręsti dėl jo daly- 
vavimo religijos pamokose. 

(3) Religijos pamokos valstybinėse mokyklose, išskyrus pasaulietines 
mokyklas, yra įprastinis mokomasis dalykas. Nepaisant valstybės priežiū- 
ros teisės, religijos mokoma pagal religinių bendruomenių principus. Nė 
vienas mokytojas negali būti įpareigotas mokyti religijos prieš savo valią. 

(4) Garantuojama teisė steigti privačias mokyklas. Privačios mokyk- 
los, steigiamos vietoj valstybinių mokyklų, turi gauti valstybės leidimą ir 
privalo veikti pagal žemių įstatymus. Leidimas turi būti duodamas tada, 
kai privačios mokyklos mokymo tikslais, įrengimu ir pedagogų moksli- 
niu pasirengimu neatsilieka nuo valstybinių mokyklų ir neskatina skirstyti 
mokinius pagal jų tėvų turtinę padėtį. Leidimą išduoti atsisakoma, kai pe- 
dagogų ekonominė ir teisinė padėtis nėra pakankamai užtikrinama. 

(5) Privačią liaudies mokyklą leidžiama įsteigti tik tada, kai mokymo 
administracija pripažįsta esant ypatingą pedagogų poreikį arba asmenų, 
turinčių teisę auklėti vaikus, prašymu, jei ji turi būti steigiama kaip ben- 
druomenės mokykla, kaip religinė arba pasaulietinė mokykla ir jei tokio 
tipo liaudies mokyklos bendruomenėje nėra. 

(6) Ikimokyklinės mokymo įstaigos panaikintos. 


8 straipsnis 

(1) Visi vokiečiai turi teisę rinktis į taikius ir neginkluotus susirinki- 
mus be pranešimo ar leidimo. 

(2) Susirinkimams vykstant po atviru dangumi, ši teisė gali būti ribo- 
jama įstatymu arba įstatymo pagrindu. 


9 straipsnis 

(1) Visi vokiečiai turi teisę steigti sąjungas ir bendrijas. 

(2) Susivienijimai, kurių tikslai arba veiksmai prieštarauja baudžia- 
miesiems įstatymams arba yra nukreipti prieš konstitucinę santvarką, prieš 
tautų savitarpio supratimo idėją, yra uždrausti. 

(3) Teisė jungtis į susivienijimus, siekiant saugoti ir skatinti darbo bei 
ekonomines sąlygas, garantuojama kiekvienam asmeniui ir visų profesijų 
atstovams. Susitarimai, kuriais siekiama apriboti šią teisę arba jai kliudyti, 
negalioja, o priemonės tam pasiekti yra neteisėtos. Priemonės, išvardytos 12 
a straipsnyje, 35 straipsnio 2 ir 3 dalyse, 87 a straipsnio 4 dalyje ir 91 straips- 
nyje, negali būti nukreiptos prieš darbinius siekius, kuriais susivienijimai 
siekia išsaugoti ir gerinti darbo bei ekonomines sąlygas 1 sakinio prasme. 


10 straipsnis 

(1) Susirašinėjimo, pašto ir ryšių slaptumas yra nepažeidžiami. 

(2) Apribojimai gali būti taikomi tik remiantis įstatymu. Jei apriboji- 
mas skirtas išsaugoti laisvą demokratinę santvarką arba Federacijos arba 
federalinės žemės egzistavimą ar saugumą, tai įstatymo nustatyta tvarka 
suinteresuotajam asmeniui apie juos gali būti nepranešama ir vietoj teis- 
minio bylos nagrinėjimo atliekamas papildomas patikrinimas, kurį vykdo 
tautos atstovybių paskirti organai ir pagalbinės institucijos. 


11 straipsnis 
(1) Visi vokiečiai turi teisę laisvai kilnotis visoje Federacijos teritori- 
joje. 

(2) Ši teisė gali būti ribojama tik įstatymu arba įstatymo pagrindu ir 
tik tais atvejais, kai nėra pakankamai pragyvenimo šaltinių ir dėl to visuo- 
menei gali atsirasti ypatingų sunkumų arba kai reikia apsiginti nuo pavo- 
jaus, gresiančio Federacijos arba federalinės žemės egzistavimui, arba lais- 
vai demokratinei santvarkai, kovojant su epidemijų grėsme, stichinėmis 
nelaimėmis ar ypač dideliais nelaimingais atsitikimais, jei reikia apsaugoti 
jaunimą nuo nepriežiūros arba siekiant išvengti baudžiamųjų veiksmų. 


12 straipsnis 

(1) Visi vokiečiai turi teisę laisvai pasirinkti profesiją, darbo vietą ir 
mokymosi įstaigą. Profesinių pareigų atlikimas gali būti reglamentuojamas 
įstatymu arba įstatymo pagrindu. 

(2) Niekas negali būti verčiamas atlikti tam tikro darbo, išskyrus tą, ku- 
ris yra įprastinė bendrai pripažinta, visiems vienoda visuomeninė pareiga. 

(3) Priverstinis darbas yra leidžiamas tik esant teismo paskirtam lais- 
vės atėmimui. 


12a straipsnis 

(1) Vyrai, sulaukę aštuoniolikos metų amžiaus, gali būti įpareigojami 
tarnauti ginkluotosiose pajėgose, federalinėje pasienio apsaugos tarnyboje 
arba civilinės gynybos junginyje. 

(2) Tas, kuris dėl savo sąžinės atsisako atlikti karo tarnybą su ginklu, 
gali būti įpareigotas atlikti alternatyviąją tarnybą. Alternatyviosios tarny- 
bos trukmė negali viršyti karinės tarnybos trukmės. Išsamiau tai reglamen- 
tuoja įstatymas, kuris negali pažeisti sąžinės apsisprendimo laisvės ir kartu 
privalo numatyti alternatyviosios tarnybos, kuri nesusijusi su ginkluotųjų 
pajėgų ir federalinės pasienio apsaugos junginiais, galimybę. 

(3) Karo prievolininkai, nepašaukti tarnauti pagal 1 arba 2 dalis, pa- 
skelbus gynybos padėtį, pagal įstatymą arba įstatymo pagrindu gali būti 
pašaukti į civilinę darbo tarnybą gynybos tikslais, įskaitant civilių gyven- 
tojų apsaugą; įpareigojimai viešojoje tarnyboje leidžiami tik tiek, kiek tai 
būtina policijos užduotims arba tokioms suverenioms valstybės viešosios 
tvarkos užduotims vykdyti, kurios atliekamos tik viešosios tarnybos funk- 
cijų pagrindu. Darbo santykiai pagal 1 sakinį galimi ginkluotosiose pajė- 
gose, jas aprūpinant, taip pat palaikant viešąją tvarką; įdarbinti aprūpinant 
civilius gyventojus leidžiama tik tuo atveju, jei būtina patenkinti jų gyvybi- 
nius poreikius arba užtikrinti jų saugumą. 

(4) Jei kilus situacijai, kai reikia taikyti gynybos priemones, nepakan- 
ka savanorių civiliniams darbams atlikti civilinėje sanitarinėje ir gydymo 
tarnyboje, taip pat stacionariose karo ligoninėse, galima pagal įstatymą 
arba įstatymo pagrindu tokiems darbams atlikti pašaukti nuo aštuonio- 
likos iki penkiasdešimt penkerių metų amžiaus moteris. Jos jokiu būdu 
negali būti įpareigojamos atlikti tarnybą, kurios metu reikia ginklo. 

(5) Laikotarpiu iki gynybos padėties įpareigojimai pagal 3 dalį gali 
būti pagrįsti tik 80 a straipsnio 1 dalimi. Siekiant pasirengti darbams, nu- 
rodytiems 3 dalyje, kuriems reikia ypatingų žinių ir įgūdžių, įstatymu arba 
įstatymo pagrindu gali būti privaloma dalyvauti mokymuose. 1 sakinys 
šiuo atveju netaikomas. 

(6) Jei esant gynybos padėčiai neįmanoma surinkti savanorių dirbti 3 
dalies 2 sakinyje išvardytose srityse, tai šiems poreikiams užtikrinti pagal 
įstatymą arba įstatymo pagrindu gali būti apribota vokiečių laisvė dirbti 
pagal profesiją arba atsisakyti darbo vietos. Iki gynybos padėties pradžios 
atitinkamai galioja 5 dalies 1 sakinys. 


13 straipsnis 

(1) Asmens būstas neliečiamas. 

(2) Kratas gali skirti tik teisėjas, o kai delsti pavojinga - ir kitos įstaty- 
muose numatytos institucijos, tik juose nustatyta forma. 

(3) Jei tam tikri faktai pagrindžia įtarimą, kad kas nors padarė ypač 
sunkų įstatymu numatytą baudžiamąjį nusikaltimą, tai nusikaltimui tirti 
teisėjo nurodymu gali būti naudojamos techninės priemonės būstams, ku- 
riuose įtariamasis galimai apsistojęs, stebėti akustiniu būdu, jei tirti bylos 
aplinkybes kitaip būtų labai sunku arba neperspektyvu. Ši priemonė turi 
būti terminuota. Toks leidimas išduodamas trijų teisėjų kolegijos. Pavo- 
jaus, kylančio delsiant, atveju jį gali išduoti ir vienas teisėjas. 

(4) Siekiant apsiginti nuo staigių pavojų, gresiančių visuomenės sau- 
gumui, ypač nuo visuotinio arba pavojaus gyvybei, techninės būstų stebėji- 
mo priemonės gali būti naudojamos tik teisėjo nurodymu. Pavojaus, kylan- 
čio delsiant, atveju tokią priemonę gali skirti ir kita įstatymo nustatyta ins- 
titucija; paskui nedelsiant turi būti gautas atitinkamas teisėjo sprendimas. 

(5) Jei tokias technines priemones numatoma naudoti išimtinai tik 
būstuose dirbantiems asmenims apsaugoti, tai priemonę gali paskirti įsta- 
tymu nustatyta institucija. Tokių tyrimų metu surinktas išvadas kitaip pa- 
naudoti galima tik baudžiamojo persekiojimo tikslu arba siekiant išvengti 


1289 


PASAULIO VALSTYBIŲ KONSTITUCIJOS | Vokietijos Federacinė Respublika 


pavojaus ir tik tokiu atveju, jei prieš tai teismas pripažino tos priemonės 
teisėtumą; kai delsti pavojinga, teismo sprendimas turi būti gaunamas iš- 
kart po to, kai buvo panaudota priemonė. 

(6) Federalinė Vyriausybė Bundestagui kasmet pateikia pranešimus 
apie techninių priemonių panaudojimą, remiantis 3 dalimi, taip pat 4 da- 
limi, kiek leidžia Federacijos kompetencija, ir 5 dalimi, jei jas turėjo pati- 
krinti teismas. Bundestago išrinkta institucija remdamasi šiuo pranešimu 
vykdo parlamentinę kontrolę. Žemės užtikrina lygiavertę parlamentinę 
kontrolę. 

(7) Įsikišimas ir apribojimai kitais atvejais leistini tik kilus visuo- 
tiniam pavojui arba jei yra grėsmė pavienių asmenų gyvybei, remiantis 
įstatymu, kai siekiama išvengti tiesioginių pavojų viešajam saugumui ir 
tvarkai, ypač kai šalinamas patalpų stygius, kovojama su epidemijų grėsme 
arba norint apsaugoti jaunimą, kuriam gresia pavojus. 


14 straipsnis 

(1) Nuosavybė ir paveldėjimo teisė yra garantuojamos. Įstatymas nu- 
stato jų turinį ir ribas. 

(2) Nuosavybė įpareigoja. Ją naudojant kartu turi būti prisidedama 
prie visuomenės gerovės. 

(3) Atimti nuosavybę leidžiama tik visuomenės gerovės labui. Tai gali 
vykti tik pagal įstatymą arba įstatymo, reglamentuojančio kompensacijos 
rūšį ir mastą, pagrindu. Kompensacija nustatoma teisingai įvertinus visuo- 
menės ir suinteresuotųjų asmenų interesus. Iškilus ginčams dėl kompensa- 
cijos dydžio, galima bendroji ieškinio tvarka. 


15 straipsnis 

Žemė, gamtos turtai ir gamybos priemonės gali būti suvisuomenini- 
mo tikslais įstatymu, nustatančiu kompensacijos rūšį ir mastą, perduoti 
visuomenės nuosavybei arba kitoms bendro ūkio formoms. Kompensacija 
atitinkamai nustatoma pagal 14 straipsnio 3 dalies 3 ir 4 sakinius. 


16 straipsnis 

(1) Vokietijos pilietybė negali būti atimama. Pilietybės netenkama tik 
įstatymo pagrindu, prieš asmens valią ji gali būti atimama tik tuo atveju, jei 
jis dėl to netampa asmeniu be pilietybės. 

(2) Nė vienas vokietis negali būti išduodamas užsienio valstybei. As- 
menį išduodant Europos Sąjungos valstybei narei arba tarptautiniam teis- 

mui, jei tuo nepažeidžiami teisinės valstybės principai, įstatymu gali būti 
numatytas ir kitoks reglamentavimas. 


16a straipsnis 

(1) Asmenys, persekiojami dėl politinių įsitikinimų, naudojasi prie- 
globsčio teise. 

(2) 1 dalyje numatyta teise negali naudotis tie, kurie atvyksta iš Eu- 
ropos Bendrijų valstybės narės ar iš trečiosios valstybės, kurioje užtikrina- 
mas Sutarties dėl pabėgėlių teisinės padėties ir Žmogaus teisių bei pagrin- 
dinių laisvių apsaugos konvencijos taikymas. Valstybės, nepriklausančios 
Europos Bendrijoms, kurioms taikomas 1 sakinio sąlygos, yra nustatomos 
įstatymu, kuriam priimti reikia Bundesrato pritarimo. Priemonės, taiko- 
mos nutraukiant buvimą šalyje, 1 sakinyje numatytais atvejais gali būti 
vykdomos neatsižvelgiant, ar tai buvo apskųsta teismui. 

(3) Įstatymu, kuriam priimti reikalingas Bundesrato pritarimas, 
gali būti nustatytos valstybės, kuriose, sprendžiant pagal jų teisinę pa- 
dėtį, teisės taikymą ir visuomeninius politinius santykius, atrodo garan- 
tuojama, kad jose nei persekiojama dėl politinių pažiūrų, nei nežmoniš- 
kai ar žeminančiai baudžiama ar elgiamasi. Tada preziumuojama, kad 
užsienietis iš tokios valstybės nėra persekiojamas, nebent jis pateikia 
faktus, pagrindžiančius, jog jis, priešingai šiai prezumpcijai, yra politiš- 
kai persekiojamas. 

(4) Akivaizdžiai nepagrįstų arba vertinamų kaip aiškiai nepagrįstos 
priemonių, nutraukiančių buvimą šalyje, numatytų 3 dalyje, ir kitais atve- 
jais, vykdymą teismas sustabdo tik tada, kai atsiranda rimtų abejonių dėl 
šių priemonių teisėtumo; tikrinimo apimtis gali būti apribota ir į vėliau 
pateiktus faktus gali būti neatsižvelgiama. Išsamiau reglamentuojama 
įstatymu. 

(5) 1-4 dalys neprieštarauja tarptautinės teisės sutartims, sudarytoms 
Europos Bendrijų valstybių narių tarpusavyje ir su trečiosiomis valstybė- 
mis, kurios, vykdydamos įsipareigojimus, kylančius iš Sutarties dėl pabė- 
gėlių teisinės padėties ir Žmogaus teisių bei pagrindinių laisvių apsaugos 
konvencijos, kurių taikymas sutartis pasirašiusiose šalyse turi būti garan- 
tuojamas, priima kompetenciją reguliuojančias normas, kuriomis remian- 
tis tiriami prieglobsčio suteikimo prašymai, įskaitant ir abipusį sprendimų 
dėl prieglobsčio suteikimo pripažinimą. 

17 straipsnis 

Kiekvienas turi teisę individualiai arba drauge su kitais kreiptis raš- 
tiškai su prašymais arba skundais į kompetentingas institucijas ir tautos 
atstovybes. 


17a straipsnis 

(1) Karoiralternatyviosios tarnybos įstatymai gali numatyti, kad gin- 
kluotųjų pajėgų ir alternatyviosios tarnybos nariams atliekant karo arba al- 
ternatyviąją tarnybą gali būti apribojama pagrindinė teisė reikšti ir skleisti 
savo nuomonę žodžiu, raštu ir vaizdo priemonėmis (5 straipsnio 1 dalies 
1 sakinio pirmoji pusė), pagrindinė teisė į susirinkimų laisvę (8 straipsnis) 
ir peticijos teisė (17 straipsnis), jei ji suteikia teisę prašymus arba skundus 
įteikti kartu su kitais asmenimis. 

(2) Įstatymai dėl gynybos, įskaitant ir civilių gyventojų apsaugą, gali 
nustatyti, kad tokios pagrindinės teisės kaip laisvo kilnojimosi teisė (11 
straipsnis) ir asmens būsto neliečiamumas (13 straipsnis) gali būti apribo- 
jamos. 


18 straipsnis 

Kiekvienas, kuris piktnaudžiauja nuomonės reiškimo laisve, ypač 
spaudos laisve (5 straipsnio 1 dalis), mokymo laisve (5 straipsnio 3 dalis), 
susirinkimų laisve (8 straipsnis), susivienijimų laisve (9 straipsnis), susiraši- 
nėjimo, pašto ir ryšių slaptumu (10 straipsnis), nuosavybės teise (14 straips- 
nis) arba prieglobsčio teise (16a straipsnis) priešindamasis laisvai demo- 
kratinei santvarkai, netenka šių pagrindinių teisių. Jų atėmimą ir jo mastą 
skelbia Federalinis Konstitucinis Teismas. 


19 straipsnis 

(1) Jei pagal šį Pagrindinį Įstatymą viena iš pagrindinių teisių gali būti 
apribota įstatymu arba įstatymo pagrindu, tai šis įstatymas privalo galioti 
visiems, o ne pavieniais atvejais. Be to, įstatyme turi būti įvardytos pagrin- 
dinės teisės, nurodant straipsnį. 

(2) Jokiu atveju negali būti pažeistas esminis pagrindinių teisių tu- 
rinys. 

(3) Pagrindinės teisės šalyje taip pat galioja nacionaliniams juridi- 
niams asmenims, jei jiems galima pritaikyti jų esmę. 

(4) Jei kieno nors teises pažeidžia viešoji valdžia, jis turi teisę kreiptis 

į teismą. Jei kitokia kompetencija nepagrįsta, sprendžiama įprastiniu teis- 
miniu būdu. Galioja 10 straipsnio 2 dalies 2 sakinys. 


II. FEDERACIJA IR ŽEMĖS 


20 straipsnis 

(1) Vokietijos Federacinė Respublika yra demokratinė ir socialinė fe- 
deralinė valstybė. 

(2) Visa valstybinė valdžia kyla iš Tautos. Tauta ją vykdo per rinkimus 
ir balsavimus ir per ypatingas įstatymų leidžiamosios, vykdomosios ir teis- 
minės valdžios institucijas. 

(3) Įstatymų leidybą saisto konstitucine santvarka, vykdomąją ir teis- 
minę valdžias - įstatymas ir teisė. 

(4) Kiekvienam, kuris imtųsi šią tvarką panaikinti, visi vokiečiai turi 
teisę pasipriešinti, jei kita pagalba negalima. 


20 astraipsnis 

Valstybė, jausdama atsakomybę už ateities kartas, saugo natūralias 
gyvybės egzistavimo prielaidas bei gyvūniją neperžengdama konstitucinės 
santvarkos ribų per įstatymų leidžiamąją valdžią ir remdamasi įstatymu ir 
teise per vykdomąją ir teisminę valdžias. 


21 straipsnis 

(1) Partijos dalyvauja formuojant Tautos politinę valią. Jos steigiamos 
laisvai. Jų vidinė organizacija turi atitikti demokratinius principus. Jos pri- 
valo viešai atsiskaityti dėl savo lėšų šaltinių ir jų panaudojimo, taip pat dėl 
turto. 

(2) Partijos, kurios savo tikslais arba šalininkų elgsena siekia pakenk- 
ti laisvai demokratinei santvarkai arba ją panaikinti arba grėsti Vokietijos 
Federacinės Respublikos egzistavimui, yra antikonstitucinės. Klausimą dėl 
prieštaravimo Konstitucijai sprendžia Federalinis Konstitucinis Teismas. 

(3) Išsamiau tai reglamentuoja federaliniai įstatymai. 


22 straipsnis 

(1) Vokietijos Federacinės Respublikos sostinė yra Berlynas. Repre- 
zentuoti visą šalį sostinėje yra Federacijos užduotis. Išsamiau tai reglamen- 
tuoja federalinis įstatymas. 

(2) Federalinė vėliava yra juodos, raudonos ir aukso spalvos. 

23 straipsnis 

(1) Įgyvendinant suvienytos Europos idėją, Vokietijos Federacinė 
Respublika dalyvauja plėtojant Europos Sąjungą, kuri yra įsipareigojusi 
laikytis demokratinio, teisinės valstybės, socialinio, federacinio ir subsi- 
diarumo principų bei garantuoja iš esmės tokią pat pagrindinių teisių ap- 
saugą, kokia garantuojama šiuo Pagrindiniu Įstatymu. Dėl šios priežasties 
Federacija Bundesrato pritarimu gali perduoti suverenias valstybės teises. 
Pagrindžiant Europos Sąjungos egzistavimą, taip pat keičiant jos sutarties 
pagrindus ir panašias nuostatas, dėl kurių šio Pagrindinio Įstatymo turinys 
būtų pakeistas ar papildytas arba tokie pakeitimai ar papildymai taptų įma- 
nomi, galioja 79 straipsnio 2 ir 3 dalys. 

(1a) Bundestagas ir Bundesratas dėl Europos Sąjungos priimto tei- 
sės akto prieštaravimo subsidiarumo principui turi teisę paduoti skundą 
Europos Sąjungos teismui. Tai padaryti Bundestagas privalo vienos ke- 
tvirtosios savo narių siūlymu. Įstatymu, kuriam priimti reikia Bundes- 
rato pritarimo, pagal Europos Sąjungos sutartį Bundestagui ir Bundes- 
ratui įgyvendinant priskirtas teises, gali būti leidžiamos išimtys nuo 42 
straipsnio 2 dalies 1 sakinyje ir 52 straipsnio 3 dalies 1 sakinyje numatyto 
reguliavimo. 

(2) Europos Sąjungos reikaluose dalyvauja Bundestagas, o per Bun- 
desratą - ir federalinės žemės. Federalinė Vyriausybė privalo apie tai išsa- 
miai ir kaip galima anksčiau pranešti Bundestagui ir Bundesratui. 

(3) Federalinė Vyriausybė suteikia galimybę Bundestagui pareikšti 
nuomonę apie savo dalyvavimą įgyvendinant Europos Sąjungos teisės ak- 
tus. Federalinė Vyriausybė atsižvelgia į Bundestago požiūrį derybų metu. 
Išsamiau tai reglamentuoja įstatymas. 

(4) Bundesratas turi dalyvauti formuojant Federacijos valią tiek, kiek 
jis turėtų dalyvauti įgyvendinant atitinkamą priemonę valstybėje arba kiek 
žemės šalies viduje būtų tam kompetentingos. 

(5) Tiek, kiek išimtinai tik Federacijai tenkančios kompetencijos sri- 
tyje yra paliečiami federalinių žemių interesai, arba tiek, kiek visais kitais 
atvejais Federacija turi įstatymų leidybos teisę, Federalinė Vyriausybė atsi- 
žvelgia į Bundesrato nuomonę. Jei leidžiant federalinių žemių kompetenci- 
jai priklausančius įstatymus paliečiami jų valdžios institucijų įkūrimo arba 
administravimo proceso klausimai, formuojant Federacijos valią, lemiamą 
reikšmę turi Bundesrato nuomonė; tačiau ir tokiu atveju turi būti išsaugota 
bendroji valstybinė Federacijos atsakomybė. Sprendžiant dėl dalykų, galin- 

čių padidinti Federacijos išlaidas arba sumažinti pajamas, būtinas Federa- 
linės Vyriausybės sutikimas. 

(6) Jei yra svarstoma išimtinė federalinių žemių įstatymų leidybos 
kompetencija mokyklinio lavinimo, kultūros arba radijo srityse, Federa- 
cija turimas teises, priklausančias Vokietijos Federacinei Respublikai, kaip 
Europos Sąjungos valstybei narei, turi perduoti vienam iš Bundesrato įvar- 
dytų žemių atstovų. Tomis teisėmis naudojamasi dalyvaujant ir pritariant 
Federalinei Vyriausybei; čia turi būti išsaugoma bendra valstybinė Federa- 
cijos atsakomybė. 

(7) Išsamiau 4 ir 6 dalis reglamentuoja įstatymas, kuriam priimti bū- 
tinas Bundesrato pritarimas. 


24 straipsnis 

(1) Federacija suverenias galias įstatymu gali perduoti tarpvalstybi- 
nėms institucijoms. 

(1a) Tiek, kiek federalinės žemės yra kompetentingos vykdyti valsty- 
binius įgaliojimus ir valstybines užduotis, suverenias valstybės teises Fede- 
ralinės Vyriausybės sutikimu jos gali perduoti kaimyninėms institucijoms. 

(2) Federacija, siekdama išsaugoti taiką, gali dalyvauti kolektyvinio 
saugumo sistemoje; šiuo atveju ji sutinka su savo suverenių teisių apriboji- 
mu, kurie leis pasiekti ir užtikrinti taikią ir ilgalaikę tvarką Europoje ir tarp 
pasaulio tautų. 

(3) Tarpvalstybiniams ginčams sureguliuoti Federacija prisideda 
prie susitarimų dėl visuotinio, viską apimančio, privalomo tarptautinio 
arbitražo. 


25 straipsnis 

Bendrosios tarptautinės teisės taisyklės yra sudėtinė federalinės teisės 
dalis. Jos turi viršenybę prieš įstatymus ir Federacijos gyventojams tiesio- 
giai sukuria teises ir pareigas. 


26 straipsnis 

(1) Veiksmai, kurie yra skirti ir kuriais ketinama trukdyti taikiam tau- 
tų bendrabūviui, ypač jei puolamajam rengtis karui, yra antikonstituciniai. 
Už tai yra baudžiama. 

(2) Kariauti skirti ginklai gali būti gaminami, transportuojami ir nau- 
dojami tik Federalinės Vyriausybės leidimu. Išsamiau tai reglamentuoja 
federalinis įstatymas. 

27 straipsnis 
Visi vokiečių prekybiniai laivai sudaro vientisą prekybos laivyną. 


28 straipsnis 

(1) Žemių konstitucinė santvarka turi atitikti respublikinės, demo- 
kratinės ir socialinės teisinės valstybės principus šio Pagrindinio Įstatymo 
prasme. Žemėse, apskrityse ir bendruomenėse Tauta turi turėti atstovybę, 
išrinktą visuotiniuose, tiesioginiuose, laisvuose, lygiuose rinkimuose slap- 
tai balsuojant. Apskričių ir bendruomenės rinkimų metu pagal Europos 
Bendrijos teisę gali rinkti ir būti išrinkti asmenys, kurie turi Europos Ben- 
drijos valstybės narės pilietybę. Bendruomenėse išrinktą instituciją gali 
pakeisti bendruomenės susirinkimas. 

(2) Bendruomenėms turi būti garantuojama teisė visus vietinės ben- 
drijos klausimus spręsti vadovaujantis įstatymais pagal savo atsakomybę. 
Bendruomenių susivienijimai pagal įstatymus taip pat turi savivaldos teisę, 
neperžengiančią jų įstatymais nustatytos kompetencijos ribų. Savivaldos 
užtikrinimas apima ir finansinės atsakomybės pagrindus; šie pagrindai 
taip pat apima bendruomenių teisę padidinti mokesčius, remiantis vieti- 
niais ekonominiais mokesčių ištekliais. 

(3) Federacija laiduoja, kad žemių konstitucinė santvarka atitinka pa- 
grindines teises ir 1 bei 2 dalių nuostatas. 


29 straipsnis 

(1) Federacijos teritorija gali būti naujai suskirstyta, siekiant užtikrin- 
ti, kad žemės pagal savo dydį ir pajėgumą galėtų efektyviai vykdyti joms 
privalomas užduotis. Čia būtina atsižvelgti į konkrečiai žemei būdingus 
glaudžius ryšius, istorines ir kultūrines sąsajas, ekonominį tikslingumą, 
taip pat vietovės bei žemės suplanavimo reikalavimus. 

(2) Priemonės dėl naujo Federacijos teritorijos suskirstymo nustato- 
mos federaliniu įstatymu, kuris turi būti patvirtintas referendumu. Būtina 
išklausyti suinteresuotas žemes. 

(3) Referendumas vyksta tose federalinėse žemėse, iš kurių teritorijų 
arba teritorijos dalių turi būti sudaryta nauja žemė arba naujai nustatytos 
žemės ribos (suinteresuotos žemės). Turi būti balsuojama dėl klausimo, 
ar suinteresuotos žemės turi būti tokios, kokios buvo ligi šiol, ar turi būti 
sudaryta nauja žemė ar nustatytos naujos žemės ribos. Referendumas dėl 
naujos žemės sudarymo arba naujų žemės ribų nustatymo įvyksta, jei bū- 

simos teritorijos ir visų suinteresuotos žemės sričių ar srities dalių, kurių 
žemės priklausomybė turi būti pakeista ta pačia prasme, dauguma prita- 
ria pakeitimui. Jis neįvyksta, jei vienos iš suinteresuotų Žemių teritorijoje 
dauguma pakeitimo nepriima; tačiau nepriėmimas nėra reikšmingas, jei 
vienoje teritorijos dalyje, kurios priklausomybė suinteresuotai žemei turi 
būti pakeista, dviejų trečdalių balsų dauguma pritaria pakeitimui, nebent 
tik visos suinteresuotos žemės teritorijoje dviejų trečdalių balsų dauguma 
pakeitimui yra nepritariama. 

(4) Jei vientisoje apribotoje gyvenamoje ir ūkinėje teritorijoje, kurios 
dalys yra keliose žemėse, ir kurioje yra ne mažiau kaip vienas milijonas 
gyventojų, viena dešimtoji jos rinkėjų, turinčių balsavimo teisę renkant 
Bundestagą, tautos iniciatyva reikalauja, kad šiai teritorijai būtų suteikta 
vientisa žemės priklausomybė, tai federaliniu įstatymu reikia per dvejus 
metus nustatyti, ar žemės priklausomybė keičiama pagal 2 dalį, ar suinte- 
resuotose žemėse turi būti surengta visuotinė tautos apklausa. 

(5) Visuotinės tautos apklausos tikslas yra nustatyti, ar bus pritarta 
įstatymo siūlomam žemės priklausomybės pakeitimui. Įstatyme gali būti 
pateikti įvairūs, tačiau ne daugiau kaip du visuotinės tautos apklausos siūly- 
mai. Jei dauguma pritaria siūlomam žemės priklausomybės pakeitimui, tai 
federalinis įstatymas per dvejus metus turi nustatyti, ar žemės priklausomy- 
bė bus keičiama pagal 2 dalį. Jei visuotinės tautos apklausos metu pateiktam 
siūlymui pritariama pagal 3 dalies 3 ir 4 sakinius, tai per dvejus metus nuo 
visuotinės tautos apklausos dėl siūlomos žemės sudarymo turi būti išleistas 
federalinis įstatymas, kurio patvirtinti referendumu jau nebereikia. 

(6) Referendumo ir visuotinės tautos apklausos metu gautų balsų 
dauguma reiškia, kad ją sudaro ne mažiau kaip ketvirtadalis rinkėjų, turin- 
čių teisę rinkti Bundestagą. Be to, referendumą, tautos iniciatyvą ir visuoti- 
nę gyventojų apklausą išsamiau reglamentuoja federalinis įstatymas; jame 
taip pat gali būti numatyta, kad tautos iniciatyvos anksčiau nei po penkerių 
metų negali būti pakartotos. 

(7) Kiti žemių teritorinio statuso pokyčiai gali vykti remiantis suinte- 
resuotų žemių valstybinėmis sutartimis arba federaliniu įstatymu, kuriam 
pritaria Bundesratas, jei teritorija, kurios priklausomybė turi būti pakeista, 
turi ne daugiau kaip 50 000 gyventojų. Išsamiau tai reglamentuoja federa- 
linis įstatymas, kuriam turi pritarti Bundesratas ir dauguma Bundestago 
narių. Jame turi būti numatyta išklausyti suinteresuotas bendruomenes ir 
apskritis. 

(8) Žemės gali savo užimamas teritorijas arba jų dalis iš naujo suskirs- 
tyti valstybinės sutarties pagrindu, nesilaikydamos 2-7 dalių nuostatų. Su- 
interesuotos bendruomenės ir apskritys turi būti išklausomos. Valstybinė 
sutartis kiekvienoje suinteresuotoje žemėje turi būti patvirtinta referendu- 
mu. Jeigu valstybinė sutartis susijusi su žemės teritorijos dalimi, patvirti- 
nimas referendumu šiose teritorijos dalyse gali būti ribojamas; 5 sakinio 
antroji pusė netaikoma. Referendume sprendžia dauguma balsų, jeigu ją 
sudaro ketvirtadalis rinkėjų, turinčių teisę rinkti Bundestagą; išsamiau tai 
reglamentuoja federalinis įstatymas. Valstybinei sutarčiai turi pritarti Bun- 
destagas. 


30 straipsnis 
Valstybinių įgaliojimų ir valstybinių užduočių vykdymas yra žemių 
kompetencija, jei šis Pagrindinis Įstatymas nenumato arba leidžia kitaip. 


31 straipsnis 


Federalinė teisė turi viršenybę prieš žemės teisę. 


32 straipsnis 

(1) Rūpintis santykiais su užsienio valstybėmis yra Federacijos kom- 
petencija. 

(2) Prieš sudarant sutartį, susijusią su kurios nors žemės ypatingomis 
sąlygomis, būtina laiku išklausyti šią žemę. 

(3) Kiek žemės yra kompetentingos leisti įstatymus, jos, gavusios Fe- 
deralinės Vyriausybės pritarimą, gali su užsienio valstybėmis sudaryti su- 
tartis. 


33 straipsnis 

(1) Kiekvienas vokietis kiekvienoje žemėje turi vienodas pilietines 
teises ir pareigas. 

(2) Kiekvienas vokietis pagal savo tinkamumą, gabumus ir profesi- 
nius sugebėjimus turi vienodas galimybes užimi bet kokias valstybines 
pareigas. 

(3) Naudojimasis civilinėmis ir pilietinėmis teisėmis, leidimas užimti 
valstybines pareigas, taip pat valstybinėje tarnyboje įgytos teisės nepriklau- 
so nuo religinių įsitikinimų. Niekas negali būti varžomas dėl savo priklau- 
somybės ar nepriklausomybės kokiai nors religijai arba dėl savo pasaulė- 
žiūros. 

(4) Vykdyti suverenius valstybės įgaliojimų turi būti nuolatinis vals- 
tybinės tarnybos tarnautojų, susaistytų viešosios teisės tarnybiniais ir išti- 
kimybės santykiais, uždavinys. 

(5) Valstybės tarnybos teisė turi būti reglamentuojama ir vystoma at- 
sižvelgiant į tradicinius profesionalių tarnautojų veiklos principus. 


34 straipsnis 

Jei kas nors, atlikdamas jam patikėtą valstybės tarnybą, pažeidžia jam 
privalomas tarnybines pareigas trečiojo asmens atžvilgiu, tai atsakomybė iš 
esmės tenka valstybei arba institucijai, kurioje jis dirba. Tyčios arba šiurkš- 
taus neatsargumo atveju lieka galioti regreso teisė. Pareiškiant reikalavimą 
dėl žalos atlyginimo ir regreso, negali būti atmetama galimybė kreiptis į 
teismą. 


35 straipsnis 

(1) Visos Federacijos ir žemių valdžios institucijos teikia viena kitai 
teisinę ir tarnybinę pagalbą. 

(2) Norėdama išlaikyti arba atkurti viešą saugumą ir tvarką, Žemė 
ypatingos svarbos atvejais, siekdama paremti savo policiją, gali pareika- 
lauti federalinės pasienio apsaugos pajėgų ir įrenginių, jei policija be šios 
paramos visai negalėtų atlikti užduoties arba galėtų atlikti tik susidurdama 
su ypač dideliais sunkumais. Kilus stichinei nelaimei arba ypač nelaimin- 
gam atsitikimui, žemė gali pareikalauti kitų žemių policijos pajėgų, kitų 
administracijų pajėgų ir įrenginių, federalinės pasienio apsaugos tarnybos 
bei ginkluotųjų pajėgų išteklių. 

(3) Kai stichinė nelaimė arba kitoks nelaimingas atsitikimas kelia 
grėsmę daugiau nei vienos žemės teritorijai, Federalinė Vyriausybė gali, 
jei tai būtina, kad kova būtų veiksminga, nurodyti žemių vyriausybėms 
duoti policijos pajėgas kitų žemių dispozicijon, taip pat policijos pajėgoms 
paremti panaudoti federalinės pasienio apsaugos ir ginkluotųjų pajėgų 
junginius. Federalinės Vyriausybės priemonės, nurodytos 1 sakinyje, Bun- 
desrato reikalavimu, o kitais atvejais - pašalinus pavojų, turi būti atšauktos. 


36 straipsnis 

(1) Aukščiausiose federalinėse valdžios institucijose atitinkamu san- 
tykiu turi būti įdarbinami tarnautojai iš visų federalinių žemių. Į kitas fe- 
deralines valdžios institucijas paprastai turi būti priimami asmenys iš tos 
žemės, kurioje jie dirba. 

(2) Karo prievolės įstatymuose taip pat turi būti atsižvelgiama į Fede- 
racijos padalijimą į žemes ir jų ypatingus konkrečiai žemei būdingus san- 


tykius. 


37 straipsnis 

(1) Jeigu Žemė neatlieka jai pagal Pagrindinį Įstatymą ar bet kurį kitą 
federalinį įstatymą priklausančių pareigų, tai Federalinė Vyriausybė, prita- 
riant Bundesratui, gali imtis reikiamų priemonių, skatinančių žemę fede- 
ralinės prievartos būdu atlikti savo pareigas. 

(2) Federalinei prievartai įgyvendinti Federalinė Vyriausybė ar jos 
įgaliotas asmuo turi teisę visų žemių ir jų valdžios institucijų atžvilgiu leisti 
įsakymus. 


III. BUNDESTAGAS 


38 straipsnis 

(1) Vokietijos Bundestago deputatai yra renkami visuotiniais, tiesiogi- 
niais, laisvais, lygiais rinkimais slaptu balsavimu. Jie yra visos Tautos atstovai, 
nesusaistyti pavedimais bei nurodymais ir besivadovaujantys tik savo sąžine. 

(2) Kiekvienas, kuris sulaukė 18 metų, turi teisę balsuoti; renkamas 
gali būti kiekvienas, sulaukęs pilnametystės. 

(3) Išsamiau tai reglamentuoja federalinis įstatymas. 


39 straipsnis 

(1) Bundestagas pagal toliau einančias nuostatas yra renkamas ketve- 
riems metams. Jo įgaliojimų laikas baigiasi susirinkus naujam Bundesta- 
gui. Nauji rinkimai vyksta ne anksčiau kaip po keturiasdešimt šešių ir ne 
vėliau kaip po keturiasdešimt aštuonių mėnesių nuo įgaliojimų laiko pra- 
džios. Bundestagą paleidus, nauji rinkimai vyksta per šešiasdešimt dienų. 

(2) Bundestagas renkasi ne vėliau kaip trisdešimtą dieną po rinkimų. 

(3) Savo posėdžių pabaigą ir pradžią nustato Bundestagas. Bundesta- 
go pirmininkas gali jį sušaukti anksčiau. Jis tai privalo padaryti, kai to rei- 
kalauja trečdalis Bundestago narių, federalinis prezidentas arba federalinis 
kancleris. 


40 straipsnis 
(1) Bundestagas renka savo pirmininką, jo pavaduotoją ir sekretorių. 
Jis priima savo reglamentą. 

(2) Pirmininkas turi administracinius įgaliojimus ir įgyvendina po- 
licinę valdžią Bundestago pastatuose. Be jo leidimo Bundestago patalpose 
negali įvykti jokia krata ar konfiskacija. 


41 straipsnis 

(1) Tikrinti rinkimų rezultatus yra Bundestago kompetencija. Jis taip 
pat sprendžia, ar Bundestago deputatas prarado narystę. 

(2) Bundestago sprendimą galima apskųsti Federaliniam Konstituci- 
niam Teismui. 

(3) Išsamiau tai reglamentuoja federalinis įstatymas. 


42 straipsnis 

(1) Bundestago posėdžiai yra vieši. Dešimtadalio jo narių prašymu 
arba Federalinės Vyriausybės prašymu, esant dviejų trečdalių balsų daugu- 
mai, gali vykti uždari posėdžiai. Sprendimas dėl tokio prašymo priimamas 
uždarame posėdyje. 

(2) Bundestago nutarimui priimti yra būtina balsų dauguma, jei šis 
Pagrindinis Įstatymas nenumato kitaip. Bundestago rengiamiems rinki- 
mams reglamente gali būti numatytos išimtys. 

(3) Tikrovę atitinkantys pranešimai apie atvirus Bundestago ir jo ko- 
misijų posėdžius neužtraukia jokios atsakomybės. 


43 straipsnis 

(1) Bundestagas ir jo komisijos gali iš kiekvieno Federalinės Vyriau- 
sybės nario pareikalauti dalyvauti posėdžiuose. 

(2) Bundesrato ir Federalinės Vyriausybės nariai, taip pat jų įgalioti 
asmenys turi teisę dalyvauti visuose Bundestago ir jo komisijų posėdžiuo- 
se. Jie turi būti išklausomi bet kuriuo metu. 


44 straipsnis 

(1) Bundestagas turi teisę, o jei reikalauja ketvirtadalis jo narių, pri- 
valo paskirti tyrimų komisiją, kuri pateikia įrodymus viešo posėdžio metu. 
Posėdžiai gali būti ir uždari. 

(2) Renkant įrodymus, naudojami baudžiamojo proceso nuostatai. 
Susirašinėjimo, pašto ir ryšių slaptumas nepažeidžiami. 

(3) Teismai ir administracinės valdžios institucijos privalo teikti teisi- 
nę ir tarnybinę pagalbą. 

(4) Tyrimų komisijų nutarimai teisme nenagrinėjami. Teismai laisvai 
gali svarstyti ir vertinti tyrimu paremtas bylos aplinkybes. 

45 straipsnis 

Bundestagas sudaro komisiją Europos Sąjungos reikalams spręsti. 
Remdamasis 23 straipsniu gali ją įgalioti įgyvendinti Bundestago teises 
santykiuose su Federaline Vyriausybe. Jis gali ją taip pat įgalioti įgyven- 
dinti teises, kurios pagal Europos Sąjungos sutartį priskirtos Bundestagui. 


45a straipsnis 

(1) Bundestagas sudaro Užsienio reikalų komisiją ir Gynybos komi- 
siją. 

(2) Gynybos komisija taip pat turi Tyrimo komisijos teises. Ketvirta- 
dalio savo narių prašymu jis privalo atlikti atitinkamą tyrimą. 

(3) 44 straipsnio 1 pastraipa gynybos sričiai netaikoma. 


45b straipsnis 

Saugant pagrindines teises ir kaip pagalbinis Bundestago organas vyk- 
dant parlamentinę kontrolę yra skiriamas Bundestago gynybos įgaliotinis. 
Išsamiau tai reglamentuoja federalinis įstatymas. 


45c straipsnis 

(1) Bundestagas sudaro Peticijų komisiją, kuriai pagal 17 straipsnį 
priklauso nagrinėti prašymus ir skundus, nukreiptus Bundestagui. 

(2) Komisijos įgaliojimus dėl skundų tikrinimo reglamentuoja fede- 
ralinis įstatymas. 


45d straipsnis 

(1) Bundestagas sudaro komitetą Federacijos žiniasklaidos veiklos 
kontrolei. 

(2) Išsamiau tai reglamentuojama federaliniu įstatymu. 


46 straipsnis 

(1) Deputatas dėl savo balsavimo ar nuomonės pareiškimo Bundes- 
tage ar vienoje iš jo komisijų niekuomet negali būti teismine ar tarnybi- 
ne tvarka persekiojamas ar kitaip patrauktas atsakomybėn už Bundestago 
ribų. Tai netaikoma esant šmeižikiškiems įžeidinėjimams. 

(2) Dėlveiksmo, už kurį gresia bausmė, deputatas gali būti patrauktas 
atsakomybėn arba suimtas tik gavus Bundestago sutikimą, išskyrus atve- 
jus, kai jis suimamas veikos metu arba kitą dieną. 

(3) Bundestago sutikimas taip pat yra būtinas bet kokiu deputato as- 
meninės laisvės apribojimo atveju arba iškeliant deputatui teisminę bylą 
pagal 18 straipsnį. 

(4) Kiekviena baudžiamoji byla ir byla, iškelta deputatui pagal 18 
straipsnį, kiekvienas suėmimas ir kitoks jo asmeninės laisvės apribojimas 
turi būti nutraukti Bundestagui pareikalavus. 


47 straipsnis 

Deputatai turi teisę atsisakyti duoti parodymus apie asmenis, kurie 
jiems, kaip deputatams, arba kuriems jie, kaip deputatai, atskleidė faktus, 
taip pat ir apie pačius faktus. Tiek, kiek galioja ši teisė atsisakyti duoti pa- 
rodymus, draudžiama konfiskuoti dokumentus. 


48 straipsnis 

(1) Tas, kas pretenduoja užimti vietą Bundestage, turi teisę gauti atos- 
togas, būtinas pasirengti rinkimams. 

(2) Niekam negali būti kliudoma užimti ir eiti deputato pareigas. 
Neleidžiama dėl šios priežasties nutraukti darbo santykius arba atleisti iš 
darbo. 

(3) Deputatai turi teisę gauti tinkamą, jų nepriklausomumą užtikri- 
nantį atlyginimą. Jie turi teisę nemokamai naudotis visomis visuomeninė- 
mis transporto priemonėmis. Išsamiau tai reglamentuoja federalinis įsta- 
tymas. 


49 straipsnis (panaikintas) 
IV. BUNDESRATAS 


50 straipsnis 
Per Bundesratą federalinės žemės dalyvauja įstatymų leidyboje, Fede- 
racijos valdyme ir Europos Sąjungos reikaluose. 


51 straipsnis 
(1) Bundesratas susideda iš federalinių žemių vyriausybių narių, ku- 
riuos jos skiria ir atšaukia. Jiems gali atstovauti kiti jų vyriausybių nariai. 
(2) Kiekviena federalinė žemė turi mažiausiai 3 balsus, federalinės 
žemės, kuriose gyvena daugiau kaip du milijonai gyventojų, - keturis, fe- 

deralinės žemės, kuriose gyvena daugiau kaip šeši milijonai gyventojų, - 
penkis, ir federalinės žemės, kuriose daugiau kaip septyni milijonai gyven- 
tojų, - šešis balsus. 

(3) Kiekviena federalinė žemė gali deleguoti tiek narių, kiek ji turi 
balsų. Kiekvienos federalinės žemės balsai gali būti atiduoti tik vieningai ir 
tik dalyvaujančių narių arba jų atstovų. 


52 straipsnis 

(1) Bundesratas išrenka savo pirmininką vieneriems metams. 

(2) Pirmininkas sušaukia Bundesratą. Jis privalo jį sukviesti, jei to rei- 
kalauja ne mažiau kaip dvi federalinės žemės arba Federalinė Vyriausybė. 

(3) Bundesratas priima savo nutarimus mažiausia balsų dauguma. Jis 
priima savo reglamentą. Posėdžiai yra vieši. Jie gali būti ir uždari. 

(3a) Europos Sąjungos reikalams Bundesratas gali įsteigti Europos 
rūmus, kurių nutarimai galioja kaip Bundesrato nutarimai; atitinkamai ga- 
lioja 51 straipsnio 2 dalis ir 3 dalies 2 sakinys. 

(4) Bundesrato komisijoms gali priklausyti kiti nariai arba federalinių 
žemių vyriausybių įgaliotiniai. 


53 straipsnis 

Federalinės Vyriausybės nariai turi teisę, o pareikalavus pareigą da- 
lyvauti Bundesrato ir jo komisijų posėdžiuose. Jie turi būti bet kada iš- 
klausyti. Federalinė Vyriausybė privalo Bundesratui nuolat teikti naujausią 
informaciją apie reikalų tvarkymą. 


IVa. BENDROJI KOMISIJA 


53a straipsnis 

(1) Bendroji komisija susideda iš dviejų trečdalių Bundestago depu- 
tatų, trečdalio Bundesrato narių. Deputatus skiria Bundestagas atitinkamai 
pagal frakcijų kiekybinį santykį; jie negali priklausyti Federalinei Vyriau- 
sybei. Kiekvienai federalinei žemei atstovauja jai paskirtas Bundesrato na- 
rys; šie nariai nėra saistomi nurodymų. Bendrosios komisijos sudarymą ir 
jos veiklą nustato reglamentas, kurį turi priimti Bundestagas ir kuriam turi 
pritarti Bundesratas. 

(2) Federalinė Vyriausybė privalo informuoti Bendrąją komisiją apie 
savo planus, susijusius su gynybine padėtimi. Bundestago ir jo komisijų 
teisės, numatytos 43 straipsnio 1 dalyje, lieka galioti. 

V. FEDERALINIS PREZIDENTAS 


54 straipsnis 

(1) Federalinį Prezidentą renka Federalinis Susirinkimas be svarsty- 
mų. Išrinktas gali būti kiekvienas vokietis, jei jis turi rinkimų į Bundestagą 
teisę ir yra sulaukęs keturiasdešimties metų amžiaus. 

(2) Federalinio Prezidento įgaliojimai trunka penkerius metus. Per- 
rinkti antrai kadencijai iš eilės leidžiama tik vieną kartą. 

(3) Federalinis Susirinkimas susideda iš Bundestago narių ir vienodo 
skaičiaus narių, kuriuos federalinių žemių tautos atstovybės išrenka pagal 
proporcinės rinkimų sistemos principus. 

(4) Federalinis Susirinkimas susirenka ne vėliau kaip likus trisdešim- 
čiai dienų iki Federalinio Prezidento tarnybos laiko pabaigos, o jam pasi- 
baigus prieš laiką — ne vėliau kaip trisdešimt dienų nuo šio momento. Jį 
sušaukia Bundestago Pirmininkas. 

(5) Pasibaigus įgaliojimų laikui, 4 dalies 1 sakinyje nurodytas termi- 
nas prasideda nuo pirmojo Bundestago posėdžio. 

(6) Išrinktu laikomas tas, kuris gauna daugumą Federalinio Susirin- 
kimo balsų. Jei šios daugumos per du rinkimų turus nesurenka nė vienas 
kandidatas, išrinktu laikomas tas, kuris surenka daugiausiai balsų kitame 
rinkimų ture. 

(7) Išsamiau tai reglamentuoja federalinis įstatymas. 


55 straipsnis 

(1) Federalinis Prezidentas negali priklausyti nei Vyriausybei, nei Fe- 
deracijos ar žemės įstatymų leidybos institucijai. 

(2) Federalinis Prezidentas negali eiti jokių kitų mokamų pareigų, 
užsiimti verslu ar profesine veikla, taip pat negali būti pelno siekiančios 
įmonės valdymo ar kontrolės organo nariu. 


56 straipsnis 

Federalinis Prezidentas prieš pradėdamas eiti savo pareigas susirinku- 
siems Bundestago ir Bundesrato nariams prisiekia: 

„Aš prisiekiu, kad savo jėgas skirsiu Vokiečių Tautos gerovei, gausin- 
siu jos turtą, šalinsiu negeroves, saugosiu ir ginsiu Pagrindinį Įstatymą ir 
federalinius įstatymus, sąžiningai atliksiu savo pareigas ir būsiu kiekvie- 
nam teisingas. Tepadeda man Dievas.“ Prisiekti galima ir be religinio pa- 
sižadėjimo. 

57 straipsnis 
Jei Federalinis Prezidentas negali toliau eiti savo pareigų arba jei prieš 
laiką pasibaigia jo tarnyba, jo įgaliojimus vykdo Bundesrato Pirmininkas. 


58 straipsnis 

Federalinio Prezidento potvarkiai ir įsakymai įsigalioja pasirašytas s 
Federalinio Kanclerio arba kompetentingo federalinio ministro. Tai ne- 
taikoma skiriant ir atleidžiant federalinį kanclerį, paleidžiant Bundestagą 
pagal 63 straipsnį ir esant prašymui pagal 69 straipsnio 3 dalį. 


59 straipsnis 

(1) Federalinis Prezidentas atstovauja Federacijai tarptautiniuose 
santykiuose. Jis Federacijos vardu sudaro sutartis su užsienio valstybėmis. 
Jis akredituoja ir priima pasiuntinius. 

(2) Sutartys, reglamentuojančios Federacijos politinius arba susiju- 
sios su Federacijos įstatymų leidybos objektais, turi būti patvirtintos fede- 
raliniu įstatymu, jei tam pritaria arba dalyvauja kompetentingos įstatymų 
leidybos institucijos. Esant administracinėms sutartims atitinkamai galioja 
Federacijos administravimo nuostatos. 


59a straipsnis (panaikintas) 


60 straipsnis 
(1) Federalinis Prezidentas skiria ir atleidžia federalinius teisėjus, fe- 
deralinius tarnautojus, karininkus ir puskarininkius, jeigu įstatymai nenu- 
mato kitaip. 
(2) Pavieniais atvejais Federacijos vardu jis įgyvendina malonės teisę. 
(3) Šiuos įgaliojimus jis gali perduoti kitoms valdžios institucijoms. 
(4) Federaliniam Prezidentui atitinkamai taikomos 46 straipsnio 2-4 
dalys. 


61 straipsnis 

(1) Bundestagas arba Bundesratas gali kreiptis į Federalinį Konsti- 
tucinį Teismą, kaltindamas Federalinį Prezidentą dėl tyčinio Pagrindi- 
nio Įstatymo ar kito federalinio įstatymo pažeidimo. Pateikti kaltinimą 
galima, jei to reikalauja ne mažiau kaip ketvirtadalis Bundestago narių 
arba ketvirtadalis Bundesrato balsų. Priimti nutarimą dėl kaltinimo iš- 
kėlimo galima, surinkus du trečdalius Bundestago narių arba du trečda- 

lius Bundesrato balsų. Kaltinimui atstovauja kaltinančiosios institucijos 
įgaliotinis. 

(2) Jei Federalinis Konstitucinis Teismas nustato, kad Federalinis 
Prezidentas yra kaltas dėl tyčinio Pagrindinio Įstatymo ar kito federali- 
nio įstatymo pažeidimo, jis gali paskelbti jį netekusiu savo pareigų. Iškėlus 
kaltinimą, jis gali laikinu potvarkiu nustatyti, kad Federalinis Prezidentas 
nušalinamas nuo pareigų. 


VI. FEEDERALINĖ VYRIAUSYBĖ 


62 straipsnis 
Federalinę Vyriausybę sudaro Federalinis Kancleris ir federaliniai mi- 
nistrai. 


63 straipsnis 

(1) Federalinį Kanclerį nesvarstydamas renka Bundestagas Federali- 
nio Prezidento siūlymu. 

(2) Išrinktu laikomas tas, kuris gauna Bundestago narių balsų daugu- 
mą. Išrinktą kandidatą turi paskirti Federalinis Prezidentas. 

(3) Jeigu pasiūlytas kandidatas nėra išrenkamas, Bundestagas per 
keturiolika dienų nuo rinkimų gali išrinkti Federalinį Kanclerį, jeigu tam 
pritaria daugiau kaip pusė jo narių. 

(4) Jeigu per šį laikotarpį rinkimai neįvyksta, tada nedelsiant vyksta 
naujas rinkimų turas, kuriame išrenkamas daugiausiai balsų gavęs kandi- 
datas. Jei išrinktas asmuo gauna Bundestago narių balsų daugumą, Fede- 
ralinis Prezidentas turi jį paskirti per septynias dienas nuo rinkimų. Jeigu 
išrinktas asmuo nesurinko tokios daugumos, Federalinis Prezidentas pri- 
valo per septynias dienas jį paskirti arba paleisti Bundestagą. 


64 straipsnis 

(1) Federalinius ministrus federalinio kanclerio siūlymu skiria ir at- 
leidžia Federalinis Prezidentas. 

(2) Federalinis Kancleris ir federaliniai ministrai prieš pradėdami eiti 
pareigas prisiekia Bundestagui, kaip nurodyta 56 straipsnyje. 


65 straipsnis 
Federalinis Kancleris nustato politikos kryptis ir yra už tai atsakingas. 
Atsižvelgiant į šias kryptis kiekvienas federalinis ministras savarankiškai 

vadovauja savo valdymo sričiai ir yra už ją atsakingas. Jeigu federalinių 
ministrų nuomonės skiriasi, sprendimą priima Federalinė Vyriausybė. Fe- 
deralinis Kancleris vadovauja jų reikalams pagal Federalinės Vyriausybės 
priimtą ir Federalinio Prezidento patvirtintą reglamentą. 


65a straipsnis 

(1) Federalinis gynybos ministras yra įgaliotas duoti įsakymus ir va- 
dovauti ginkluotosioms pajėgoms. 

(2) (panaikintas) 


66 straipsnis 

Federalinis Kancleris ir federaliniai ministrai negali eiti jokių kitų mo- 
kamų pareigų, užsiimti verslu ar profesine veikla, taip pat negali būti pelno 
siekiančios įmonės valdymo, o be Bundestago pritarimo - ir jos kontrolės 
organo nariu. 


67 straipsnis 
(1) Bundestagas gali Federaliniam Kancleriui pareikšti nepasitikėji- 
mą tik tada, kai Bundestage narių dauguma išrenkamas naujas Federalinis 
Kancleris ir Federalinio Prezidento paprašoma atleisti Federalinį Kanclerį. 
Federalinis Prezidentas turi prašymą vykdyti ir paskirti išrinktąjį asmenį. 
(2) Nuo prašymo iki rinkimų turi praeiti keturiasdešimt aštuonios 
valandos. 


68 straipsnis 

(1) Jeigu Federalinio Kanclerio prašymas pareikšti jam pasitikėjimą 
negauna Bundestago narių daugumos pritarimo, Federalinis Prezidentas 
Federalinio Kanclerio siūlymu gali per dvidešimt vieną dieną paleisti Bun- 
destagą. Teisė paleisti Bundestagą prarandama, jei Bundestagas savo narių 
dauguma išrenka kitą Federalinį Kanclerį. 

(2) Nuo prašymo iki balsavimo turi praeiti keturiasdešimt aštuonios 
valandos. 


69 straipsnis 

(1) Federalinis Kancleris vieną federalinį ministrą skiria savo pava- 
duotoju. 

(2) Federalinio Kanclerio arba federalinio ministro tarnyba pasibai- 
gia visada, kai susirenka naujai išrinktas Bundesratas, o federalinio minis- 
tro - taip pat visada, kai Federalinis Kancleris nustoja eiti savo pareigas. 

(3) Federalinis Kancleris Federalinio Prezidento prašymu, federalinis 
ministras Federalinio Kanclerio arba Federalinio Prezidento prašymu yra 
įpareigojamas eiti savo pareigas, kol bus paskirtas jo įpėdinis. 


VII. FEDERACIJOS ĮSTATYMŲ LEIDYBA 


70 straipsnis 

(1) Federalinės žemės turi įstatymų leidybos teisę, jei šis Pagrindinis 
Įstatymas įstatymų leidybos įgaliojimų neperduoda Federacijai. 

(2) Federacijos ir žemių kompetencija nustatoma pagal šio Pagrindi- 
nio Įstatymo nuostatas dėl išimtinės ir konkuruojančios įstatymų leidybos. 


71 straipsnis 

Išimtinės Federacijos įstatymų leidybos srityje žemės turi įgaliojimą 
leisti įstatymus tik tada ir tiek, kiek jos tam aiškiai įgaliotos federalinio 
įstatymo. 


72 straipsnis 

(1) Konkuruojančios įstatymų leidybos srityje žemės turi įgaliojimą 
leisti įstatymus tik tol ir tik tiek, kiek Federacija išleisdama įstatymą nepa- 
sinaudoja jai tenkančia įstatymų leidybos kompetencija. 

(2) Srityse, nurodytose 74 straipsnio 1 dalies 4, 7, 11, 13, 15, 19a, 20, 
22, 25 ir 26 punktuose, Federacija turi įstatymų leidybos teisę tada ir tiek, 
kiek federaliniu reglamentavimu reikia sukurti vienodas gyvenimo sąlygas 
Federacijos teritorijoje arba išsaugoti teisinį arba ekonominį vientisumą 
dėl bendrųjų valstybės interesų. 

(3) Jei Federacija pasinaudojo jai priklausančia įstatymų leidybos 
kompetencija, žemės gali įstatymu numatyti kitokį reguliavimą šiose sri- 
tyse: 

1. Medžioklė (išskyrus reguliavimą, susijusį su medžiotojų pažymė- 
jimais); 

2. Gamtos ir kraštovaizdžio apsauga (išskyrus bendruosius gamtos 
apsaugos principus, rūšių apsaugos arba jūros gamtos apsaugos teisę); 

3. Žemės paskirstymas; 

4. Regioninis planavimas; 

5. Vandens ištekliai (išskyrus reguliavimą dėl medžiagų ir įrenginių); 

6. Leidimas priimti į aukštąsias mokyklas ir aukštųjų mokyklų bai- 
gimas. 

Federacijos įstatymai šiose srityse įsigalioja praėjus šešiems mėne- 
siams po jų paskelbimo, jei pritarus Bundesratui nėra numatyta kitaip. 
Srityse, numatytose pirmajame sakinyje, galioja tas Federacijos ir žemės 
įstatymas, kuris priimtas vėliau. 

(4) Federacijos įstatymu gali būti nustatyta, kad federalinis reguliavi- 
mas, kuris antrosios dalies prasme nebėra būtinas, gali būti pakeistas Že- 
mės teise. 


73 straipsnis 

Federacija turi išimtinę įstatymų leidybos teisę šiose srityse: 

1. Užsienio reikalai, taip pat gynyba, įskaitant civilių gyventojų ap- 
saugą; 

2. Federacijos pilietybė; 

3. Teisė laisvai kilnotis, pasų režimas, žmonių registracijos ir tapaty- 
bės kortelių tvarkymo sistema, imigracija, emigracija ir asmenų išdavimas 
kitai valstybei / ekstradicija; 

4. Valiutos, pinigų ir monetų kalybos sistema, matų ir svorio etalo- 
nai, taip pat laiko nustatymas; 

5. Muitų ir prekybos teritorijos vienovė, prekybos ir laivybos sutar- 
tys, laisvas prekių judėjimas ir prekių bei mokėjimų apyvarta su užsieniu, 
įskaitant muitų ir pasienio apsaugą; 

5a. Vokietijos kultūros lobių apsauga nuo išvežimo į užsienį; 

6. Oro transportas; 

6a. Geležinkelių, visiškai arba daugiausiai priklausančių Federacijai 
(Federacijos geležinkeliai), eismas, geležinkelių tiesimas, išlaikymas ir eks- 
ploatacija, mokesčiai už naudojimąsi šiais geležinkeliais; 

7. Pašto sistema ir telekomunikacijos; 

8. Teisiniai santykiai asmenų, dirbančių Federacijos valdžios institu- 
cijose ir viešosios teisės institucijose, tiesiogiai pavaldžiose Federacijai; 

9. Verslo teisės apsauga, autorinės teisės ir leidybos teisė; 

9a. Apsauga, kurią teikia Federacijos kriminalinės policijos tarnyba, 
nuo tarptautinio terorizmo keliamų grėsmių tais atvejais, kai kelioms že- 
mėms gresia pavojus, ir žemės policijos tarnybos kompetencijos nebepa- 
kanka arba kai žemės aukščiausios valdžios institucijos prašo tai perimti; 

10. Federacijos ir žemių bendradarbiavimas: 

a)  kriminalinėje policijoje, 

b) ginant laisvos demokratinės santvarkos pagrindus, Federacijos ar 

žemės egzistavimą ir saugumą (Konstitucijos apsauga), ir 

c) ginant Federacijos teritoriją nuo mėginimų, panaudojant jėgą 
arba tam skirtus paruošiamuosius veiksmus, pakenkti Vokietijos 
Federacinės Respublikos užsienio interesams, taip pat įsteigiant 
Federalinės kriminalinės policijos tarnybą ir kovojant su tarptau- 
tiniu nusikalstamumu; 

11. Statistikos duomenys Federacijos poreikiams; 

12. Ginklų ir sprogstamųjų medžiagų teisė; 

13. Sužeistųjų karo metu ir žuvusių kare artimųjų aprūpinimas ir rū- 
pinimasis buvusiais karo belaisviais; 

14. Branduolinės energijos gamyba ir naudojimas taikiais tikslais, 
tam skirtų įrenginių statyba ir eksploatacija, apsisaugojimas nuo pavojaus, 
kylančio į aplinką patekus branduolinei energijai ar dėljonizuojančių spin- 
dulių, ir radioaktyvių medžiagų pašalinimas. 

(3) Įstatymams pagal 1 dalies 9a punktą priimti reikalingas Bundesra- 
to pritarimas. 


74 straipsnis 

(1) Konkuruojanti įstatymų leidyba apima tokias sritis: 

1. Civilinė teisė, baudžiamoji teisė, teismų santvarka, teisminis pro- 
cesas (išskyrus kardomosios priemonės suėmimo vykdymo teisę), advoka- 
tūra, notariatas ir juridinė konsultacija; 

Metrikacijos įrašų tvarkymas; 

Susivienijimų teisė; 

Užsieniečių teisė laikinai ir nuolat gyventi šalyje; 
(panaikintas) 

Pabėgėlių ir deportuotų asmenų reikalai; 

Socialinė rūpyba (išskyrus socialinio apgyvendinimo teisę); 
(panaikintas) 

Karo padaryta žala ir jos kompensavimas; 

10. Kareivių, kitų karo aukų ir despotizmo aukų kapai; 

11. Ūkinė teisė (kalnakasyba, pramonė, energetika, amatai, verslai, 
prekyba, bankai ir biržos, privatus draudimas), išskyrus parduotuvių dar- 
bo laiko, viešbučių, lošimo namų, aktorinės veiklos, mugių, parodų ir tur- 
gų teisinį reglamentavimą; 

11 a. (panaikintas) 

12. Darbo teisė, įmonių organizavimo teisinis reguliavimas, darbo 

sauga, tarpininkavimas ieškant darbo, taip pat socialinis draudimas įskai- 
tant draudimą nuo nedarbo; 

13. Stipendijų reguliavimas ir mokslinių tyrinėjimų skatinimas; 

14. Nusavinimo teisė, kiek tai susiję su 73 ir 74 straipsniais; 

15. Žemės, gamtos turtų ir gamybos priemonių perdavimas visuome- 
ninei nuosavybei arba kitoms visuomeninio ūkio formoms; 

16. Apsauga nuo piktnaudžiavimo ekonomine galia; 

17. Žemės ir miškų ūkio gamybos skatinimas (išskyrus žemės ir miš- 
kų teritorijos pertvarkymą), maisto poreikių užtikrinimas, žemės ūkio ir 
miškų ūkio gaminių įvežimas ir išvežimas, žvejyba atviroje jūroje ir pa- 
krantėse bei pakrančių apsauga; 

18. Miesto teritorijai priklausančių žemės sklypų cirkuliacija, žemės 
teisė (be teisės prisidėti prie infrastruktūros kūrimo) ir teisė i socialinę pa- 
šalpą nuomos mokesčiams, teisė į paramą padengiant senas skolas, teisė į 
valstybės suteikiamą paramą būstui įsigyti arba namo statybai, kalnakasių 
gyvenamojo būsto statybos teisė ir kalnakasių gyvenviečių plėtros teisė; 

19. Kovos su visuotinai pavojingomis ir užkrečiamosiomis žmonių ir 
gyvūnų ligomis priemonės, leidimai užsiimti gydytojo ir kitomis medicinos 
profesijomis bei gydymo verslu, teisė, reglamentuojanti vaistinių verslą, vais- 
tus, medicinos produktus, gydomąsias medžiagas, narkotikus ir nuodus; 

19a. Ūkinis ligoninių aprūpinimas ir vienam pacientui išlaikyti ligoni- 
nėje skirtų lėšų reguliavimas; 

20. Maisto produktų gaminimo, naudojimo, laikymo sąlygos, įskai- 
tant jų gamybai naudojamų gyvūnų, teisinis reguliavimas, stimuliatorių, 
būtiniausių produktų ir pašarų teisinis reguliavimas, taip pat apsauga nau- 
dojant žemės ūkio bei miškų augalų sėklas ir daigus, augalų apsauga nuo 
ligų ir kenkėjų, taip pat gyvūnų apsauga; 

21. Laivyba atviroje jūroje bei pakrantėse ir jūriniai-navigaciniai žen- 
klai, vidaus vandenų laivininkystė, meteorologinė tarnyba, jūros ir ben- 
dram naudojimui skirti vidaus vandenų keliai; 

22. Kelių eismas, automobilių transportas, tolimojo susisiekimo kelių 
tiesimas ir išlaikymas, taip pat mokesčių už naudojimąsi valstybiniais ke- 
liais surinkimas ir paskirstymas; 

23. Geležinkeliai, nepriklausantys Federaliniam geležinkeliui, išsky- 
rus kalnų geležinkelius; 

24. Atliekų sunaikinimas, rūpinimasis švariu oru ir apsauga nuo 
triukšmo (išskyrus triukšmą, keliamą dėl tam tikro elgesio); 

25. Valstybės atsakomybė; 

26. Dirbtinis žmonių apvaisinimas medicininiu būdu, genų tyrimas 
ir dirbtinis pakeitimas, taip pat organų, audinių ir ląstelių transplantacijos 
reguliavimas; 

27. Žemių, bendruomenių ir kitų viešosios teisės institucijų tarnauto- 
jų, taip pat Žemių teisėjų statuso teisių ir pareigų teisinis reglamentavimas, 
išskyrus jų karjerą, atlyginimus ir aprūpinimą; 

28. Medžioklė; 

29. Gamtos ir kraštovaizdžio apsauga; 

30. Žemės skirstymas; 

31. Teritorijų planavimas; 

32. Vandens ūkis; 

33. Priėmimas į aukštąsias mokyklas ir jų baigimas. 

(2) Leidžiant įstatymus pagal 1 dalies 25 ir 27 punktus būtinas Bun- 
desrato pritarimas. 


74a straipsnis (panaikintas) 
75 straipsnis (panaikintas) 


76 straipsnis 

(1) Įstatymų projektus Bundestagui teikia Federalinė Vyriausybė, 
Bundestago nariai arba Bundesratas. 

(2) Federalinės Vyriausybės įstatymų projektai pirmiausia turi būti 
pateikiami Bundesratui. Bundesratas turi teisę per šešias savaites pareikšti 
savo nuomonę dėl šių projektų. Jeigu dėl svarbių priežasčių, ypač atsižvel- 
giant į projekto apimtį, jis prašo terminą pratęsti, tai galutinis terminas yra 
devynios savaitės. Federalinė Vyriausybė projektą, kurį ji pateikdama Bun- 
destagui išimties tvarka apibūdino kaip ypatingai skubų, gali pateikti po 
trijų savaičių arba, jeigu Bundesratas pareiškia pageidavimą pagal 3 sakinį, 
per šešias savaites pateikti Bundestagui, net jei ji nėra gavusi Bundesrato 
nuomonės dėl jo; gavusi Bundesrato nuomonę, privalo nedelsdama pateik- 
tiją Bundestagui. Terminas pareikšti nuomonei dėl projektų, keičiančių šį 
Pagrindinį Įstatymą, ir perduoti suverenias teises pagal 23 arba 24 straips- 
nius yra devynios savaitės; 4 sakinys nėra taikomas. 

(3) Bundesrato projektus Federalinė Vyriausybė privalo perduoti 
Bundestagui per šešias savaites. Ji privalo pateikti ir savo nuomonę dėl jų. 
Jeigu dėl svarbių priežasčių ir ypač atsižvelgiant į projekto apimtį ji papra- 

šo terminą pratęsti, šis terminas yra devynios savaites. Jeigu Bundesratas 
įstatymo projektą išimties tvarka pripažįsta kaip ypač skubų, terminas yra 
trys savaitės arba, jeigu Federalinė Vyriausybė pareiškia pageidavimą pa- 
gal 3 sakinį, šešios savaitės. Terminas dėl projektų, keičiančių šį Pagrindinį 
Įstatymą, arba perduodant suverenias teises pagal 23 arba 24 straipsnius, 
yra devynios savaitės; 4 sakinys nėra taikomas. Bundestagas per nustatytą 
terminą turi apsvarstyti projektus ir priimti nutarimą. 


77 straipsnis 

(1) Federalinius įstatymus priima Bundestagas. Priimtus įstatymus 
Bundestago pirmininkas turi nedelsdamas pateikti Bundesratui. 

(2) Bundesratas, gavęs nutarimą dėl įstatymo priėmimo, per tris sa- 
vaites gali pareikalauti, kad būtų sukviesta komisija, sudaryta iš Bundes- 
tago ir Bundesrato narių, bendrai svarstyti pateiktus projektus. Šios ko- 
misijos sudėtį ir procesą nustato reglamentas, kurį priima Bundestagas ir 
kuriam turi pritarti Bundesratas. Į šią komisiją deleguoti Bundesrato nariai 
nėra saistomi nurodymų. Jei įstatymui reikalingas Bundesrato pritarimas, 
tai Bundestagas ir Federalinė Vyriausybė gali taip pat pareikalauti ją su- 
kviesti. Jei komisija pasiūlo pakeisti nutarimą dėl įstatymo priėmimo, Bun- 
destagas privalo iš naujo priimti nutarimą. 

(2a) Tada, kai įstatymui reikia Bundesrato pritarimo, Bundesratas, 
jeigu nebuvo pateiktas reikalavimas pagal 2 dalies 1 sakinį arba tarpinin- 
kavimo procesas buvo užbaigtas nepateikus pasiūlymo pakeisti nutarimą 
dėl įstatymo priėmimo, per nustatytą laiko tarpą turi priimti nutarimą dėl 
pritarimo. 

(3) Jei įstatymui nereikia Bundesrato pritarimo, Bundesratas, kai pro- 
cesas pagal 2 dalį yra baigtas, gali per dvi savaites prieštarauti Bundestago 
priimtam įstatymui. Prieštaravimo laikas prasideda 2 dalyje paskutiniame 
sakinyje nurodytu atveju gavus Bundestago naujai priimtą nutarimą, visais 
kitais atvejais - gavus 2 dalyje numatytos komisijos pirmininko pranešimą, 
kad komisija užbaigė procesą. 

(4) Jei Bundesratas balsų dauguma nusprendžia prieštarauti įstatymo 
priėmimui, tai Bundestagas savo narių balsų daugumos nutarimu gali jį 
atmesti. Jei Bundesratas priima prieštaravimą ne mažiau kaip dviejų treč- 
dalių balsų dauguma, tai Bundestagas gali jį atmesti dviejų trečdalių balsų 
dauguma arba bent Bundestago narių balsų dauguma. 

78 straipsnis 

Bundestago išleistas įstatymas yra priimtas, kai Bundesratas jam pri- 
taria, neiškelia pasiūlymo pagal 77 straipsnio 2 dalį, nepareiškia prieštara- 
vimo pagal 77 straipsnio 3 dalį arba jį atsiima, arba kai tokiam prieštaravi- 
mui nepritaria Bundestago narių dauguma. 


79 straipsnis 

(1) Pagrindinį Įstatymą galima pakeisti tik tokiu įstatymu, kuris aiš- 
kiai pakeičia Pagrindinio Įstatymo pažodinį tekstą arba jį papildo. Tarp- 
tautinėse sutartyse, kurių objektas yra taikos sureguliavimas, pasirengimas 
jam arba okupacinės tvarkos panaikinimas arba kurios skirtos Vokietijos 
Federacinei Respublikai ginti, užtenka paaiškinti, kad Pagrindinio Įstaty- 
mo nuostatos neprieštarauja sutarčių sudarymui ir įsigaliojimui, papildyti 
tą Pagrindinio Įstatymo tekstą, kuris apsiriboja šiuo paaiškinimu. 

(2) Tokiam įstatymui turi pritarti du trečdaliai Bundestago narių ir du 
trečdaliai Bundesrato balsų. 

(3) Šio Pagrindinio Įstatymo keitimas, susijęs su Federacijos padaliji- 
mu į žemes, esminiu žemių dalyvavimu įstatymų leidyboje arba su 1 ir 20 
straipsniuose įtvirtintais principais, negalimas. 


80 straipsnis 

(1) Įstatymu Federalinė Vyriausybė, federalinis ministras arba žemių 
vyriausybės gali būti įgalioti leisti nutarimus. Šiuo atveju suteikto įga- 
liojimo turinys, tikslas ir apimtis turi būti nustatyti įstatymu. Nutarime 
turi būti nurodytas teisinis pagrindas. Jei įstatyme yra numatyta, kad 
įgaliojimas gali būti perduodamas toliau, tai įgaliojimui perduoti reikia 
nutarimo. 

(2) Bundesrato pritarimas yra būtinas, jeigu nėra kitokio federalinio 
reguliavimo, Federalinės Vyriausybės arba federalinio ministro nutarimų 
dėl taisyklių ir mokesčių už naudojimąsi pašto ir telekomunikacijų įren- 
giniais, dėl mokesčių už naudojimąsi federalinių geležinkelių įrengimais 
rinkimo taisyklių, dėl geležinkelių tiesimo ir naudojimo, taip pat priimant 
nutarimus remiantis federaliniais įstatymais, kuriems būtinas Bundesra- 
to pritarimas arba kuriuos žemės vykdo Federacijos pavedimu arba kaip 
savo dalyką. 

(3) Bundesratas gali pateikti Federalinei Vyriausybei nutarimų, ku- 
riems priimti reikia jo pritarimo, projektus. 

(4) Jeigu žemių vyriausybės federaliniu įstatymu arba federalinio 
įstatymo pagrindu yra įgaliotos leisti nutarimus, žemės tai gali reglamen- 
tuoti ir įstatymu. 


80a straipsnis 

(1) Jeigu šiame Pagrindiniame Įstatyme arba federaliniame įstatyme 
dėl gynybos, įskaitant ir civilių gyventojų apsaugą, nustatyta, kad teisinės 
nuostatos gali būti taikomos tik pagal šį straipsnį, tai jas taikyti leistina, 
išskyrus gynybinio karo atvejį, tik tada, jei Bundestagas konstatuoja esant 
įtemptą padėtį arba jeigu jis specialiai pritaria jų taikymui. Konstatuo- 
ti esant įtemptą padėtį ir pareikšti specialų pritarimą, kaip nurodyta 12a 
straipsnio 5 dalies 1 sakinyje ir 6 dalies 2 sakinyje, būtina dviejų trečdalių 
balsų dauguma. 

(2) Priemones pagal 1 dalies teisines nuostatas būtina atšaukti, jei to 
reikalauja Bundestagas. 

(3) Skirtingai negu nurodyta 1 dalyje, tokias teisines nuostatas lei- 
džiama naudoti taip pat nutarimo pagrindu ir remiantis nutarimu, kurį 
Federalinei Vyriausybei pritarus priima tarptautinė institucija pagal sąjun- 
gos sutartį. Priemonės, nurodytos šioje dalyje, turi būti panaikintos, jei to 
reikalauja Bundestago narių dauguma. 


81 straipsnis 

(1) Jeigu 68 straipsnyje nurodytu atveju Bundestagas nepaleidžiamas, 
tai federalinis prezidentas Federalinės Vyriausybės siūlymu ir Bundesrato 
pritarimu gali paskelbti įstatymo projektui nepaprastųjų įstatymų leidybos 
procesą, kai Bundestagas jį atmeta, nors Federalinė Vyriausybė jį apibū- 
dina kaip skubų. Tas pats galioja, jei įstatymo projektas yra atmestas, nors 
Federalinis Kancleris su juo sieja pasiūlymą, nurodytą 68 straipsnyje. 

(2) Jei paskelbus nepaprastųjų įstatymų leidybą Bundestagas vėl at- 
meta įstatymo projektą arba priima jį tokios redakcijos, kurią Federalinė 
Vyriausybė apibūdino kaip nepriimtiną, tai įstatymas laikomas priimtu, jei 
Bundesratas jam pritaria. Tas pats galioja, jei Bundestagas per keturias sa- 
vaites po pakartotinio pateikimo projekto nepriima. 

(3) Federalinio Kanclerio tarnybos laikotarpiu bet kuris Bundestago 
atmestas įstatymo projektas gali būti priimtas per šešis mėnesius nuo to 
laiko, kai pirmą kartą paskelbtas nepaprastųjų įstatymų leidybos procesas 
pagal 1 ir 2 dalis. Pasibaigus šiam laikui per likusį to paties Federalinio 

Kanclerio tarnybos laiką neleistina dar kartą skelbti nepaprastosios įstaty- 
mų leidybos proceso. 

(4) Pagrindinis Įstatymas negali būti įstatymu, priimtu pagal 2 dalį, 
nei pakeistas, nei visiškai ar iš dalies panaikintas arba taikomas. 


82 straipsnis 

(1) Pagal šio Pagrindinio Įstatymo nuostatas priimtus įstatymus Fe- 
deralinis Prezidentas po kontrasignavimo parengia ir paskelbia Federali- 
niame įstatymų biuletenyje. Su sąlyga, kad galės tai įstatymiškai kitokiu 
būdu reglamentuoti, nutarimus parengia ir Federaliniame įstatymų biule- 
tenyje skelbia juos leidžianti institucija. 

(2) Kiekviename įstatyme ar nutarime turi būti nurodyta jo įsigalioji- 
mo data. Jei tokios nuostatos nėra, jie įsigalioja praėjus keturiolikai dienų 
nuo tos dienos, kai buvo išleistas Federalinių įstatymų biuletenis. 


VIII. FEEDERALINIŲ ĮSTATYMŲ VYKDYMAS 
IR FEDERALINĖ ADMINISTRACIJA 


83 straipsnis 
Žemės federalinius įstatymus vykdo kaip savo pačių tiek, kiek šis Pa- 
grindinis Įstatymas nenustato ar leidžia kitaip. 


84 straipsnis 

(1) Jeigu žemės vykdo įstatymus kaip savo pačių, jos pačios reglamen- 
tuoja valdžios institucijų įkūrimą ir valdymo procesą. Jei federaliniai įsta- 
tymai nustato kitaip, žemės gali numatyti kitokį reglamentavimą. Jei žemė 
pagal antrą sakinį nustatė kitokį reglamentavimą, šioje žemėje su tuo susi- 
jęs vėlesnis federalinis reguliavimas dėl valdžios institucijų įkūrimo ir val- 
dymo proceso įsigalioja po šešių mėnesių nuo jo paskelbimo, jei pritariant 
Bundesratui nėra numatyta kitaip. 72 straipsnio 3 dalies 3 sakinys galioja 
atitinkamai. Esant ypatingam poreikiui išimtiniais atvejais Federacija gali 
reglamentuoti valdymo procesą Federacijos lygmeniu vienodai, žemėms 
nenumatant galimybės nuo to nukrypti. Tokių įstatymų priėmimui turi 
pritarti Bundesratas. Federaliniu įstatymu negali būti perduodamos už- 
duotys bendruomenėms ir bendruomenių susivienijimams. 

(2) Federalinė Vyriausybė gali, jei tam pritaria Bundesratas, leisti 
bendrąsias valdymo nuostatas. 

(3) Federalinė Vyriausybė prižiūri, kad žemės vykdytų federalinius 
įstatymus pagal galiojančią teisę. Federalinė Vyriausybė gali šiam tikslui 
į aukščiausias žemių valdžios institucijas gavusi jų sutikimą siųsti įgalioti- 
nius, o, jeigu jos tokio sutikimo neduoda, Bundesrato sutikimu - taip pat 
ir į pavaldžias institucijas. 

(4) Jei trūkumai vykdant federalinius įstatymus, kuriuos Federalinė 
Vyriausybė nustato žemėse, nepašalinami, Federalinės Vyriausybės arba 
žemės prašymu Bundesratas sprendžia, ar žemė pažeidė teisę. Nesutinkant 
su Bundesrato nutarimu, galima kreiptis į Federalinį Konstitucinį Teismą. 

(5) Federalinei Vyriausybei federaliniu įstatymu, kuriam turi pritarti 
Bundesratas, federaliniams įstatymams vykdyti ypatingais atvejais gali būti 
suteikiama teisė duoti atskirus nurodymus. Jie turi būti siunčiami aukš- 
čiausioms žemių institucijoms, išskyrus tuos atvejus, kuriuos Federalinė 
Vyriausybė laiko skubiais. 


85 straipsnis 

(1) Jei žemės vykdo federalinius įstatymus Federacijos pavedimu, tai 
valdžios institucijų įsteigimas yra jų žinioje, jei federaliniai įstatymai, ku- 
riems pritaria Bundesratas, nenumato kitaip. Federaliniu įstatymu negali 
būti perduodamos užduotys bendruomenėms ir bendruomenių susivieni- 
jimams. 

(2) Federalinė Vyriausybė, gavusi Bundesrato pritarimą, gali leisti 
bendrąsias valdymo nuostatas. Jos gali reglamentuoti vientisą valdininkų 
ir tarnautojų mokymą. Viduriniosios grandies institucijų vadovai skiriami 
jai pritariant. 

(3) Žemių valdžios institucijos paklūsta kompetentingų aukščiausių 
federalinių valdžios institucijų nurodymams. Nurodymai, išskyrus atvejus, 
kai Federalinė Vyriausybė juos laiko skubiais, turi būti perleidžiami aukš- 
čiausioms žemių institucijoms. Nurodymų vykdymą turi užtikrinti aukš- 
čiausios žemių valdžios institucijos. 

(4) Federacijos priežiūra apima įstatymų vykdymo teisėtumą ir tiks- 
lingumą. Federalinė Vyriausybė gali šiuo tikslu pareikalauti ataskaitos ir 
dokumentų ir nusiųsti įgaliotinius į visas valdžios institucijas. 


86 straipsnis 


Jeigu Federacija įstatymus vykdo per federalinę administraciją arba 
institucijas, tiesiogiai pavaldžias Federacijai, arba per viešosios teisės insti- 

tucijas, Federalinė Vyriausybė leidžia bendras valdymo nuostatas, jei įsta- 
tymas nenumato išimčių. Ji reglamentuoja valdžios institucijų steigimą, jei 
įstatymas nenumato kitaip. 


87 straipsnis 

(1) Federalinio valdymo sistemai, turinčiai žemesnes administracines 
institucijas, priklauso užsienio reikalų tarnyba, federalinis finansų valdy- 
mas ir pagal 89 straipsnį federalinių vandens kelių ir laivininkystės valdy- 
mas. Federaliniu įstatymu gali būti įsteigtos federalinės pasienio apsaugos 
institucijos, policijos informaciniai ir ryšių centrai, kriminalinės policijos 
centras ir dokumentų rinkimo centras, kurių tikslas - saugoti Konstituciją 
ir ginti nuo pastangų Federacijos teritorijoje panaudojant jėgą ar nukrei- 
pus parengiamuosius veiksmus pakenkti Vokietijos Federacinės Respubli- 
kos užsienio interesams. 

(2) Viešosios teisės institucijos, tiesiogiai priklausomos nuo Federa- 
cijos, yra tos socialinio draudimo institucijos, kurių kompetencijos sritis 
peržengia žemės ribas. Socialinio draudimo institucijos, kurių kompeten- 
cijos sritis apima daugiau nei vieną, bet ne daugiau kaip tris žemes, vei- 
kia, skirtingai, nei numatyta 1 sakinyje, kaip tiesiogiai žemei pavaldžios 
viešosios teisės institucijos, jeigu dalyvaujančios žemės nustato, kuri žemė 
vykdys priežiūrą. 

(3) Be to, spręsti reikalams, dėl kurių Federacija turi teisę leisti įsta- 
tymus, federaliniu įstatymu gali būti steigiamos savarankiškos federalinės 
aukščiausiosios valdžios institucijos ir naujos federalinės viešosios teisės 
institucijos ir įstaigos. Jeigu Federacijai kyla naujų uždavinių tose srityse, 
kurios priklauso jos įstatymų kompetencijai, tai, esant būtinumui, gali būti 
steigiamos federalinės viduriniosios ir žemutinės grandies valdžios institu- 
cijos, jei tam pritaria Bundesratas ir dauguma Bundestago narių. 


87a straipsnis 

(1) Federacija gynybos reikalams sudaro ginkluotąsias pajėgas. Jų 
kiekis ir pagrindinės organizavimo ypatybės priklauso nuo biudžeto pro- 
jekto. 

(2) Ne gynybai ginkluotąsias pajėgas leidžiama panaudoti tik tais 
atvejais, kai tai aiškiai leidžiama šiame Pagrindiniame Įstatyme. 

(3) Ginkluotosios pajėgos, esant gynybos situacijai ir įtemptai padė- 
čiai, turi įgaliojimą ginti civilinius objektus ir atlikti gatvių eismo regulia- 

vimo užduotis, jei tai būtina vykdant jų gynybinę užduotį. Be to, esant gy- 
nybos situacijai ir įtemptai padėčiai, ginkluotosioms pajėgoms taip pat gali 
būti remiant policijos priemones pavesta saugoti civilinius objektus; tokiu 
atveju ginkluotosios pajėgos veikia kartu su kompetentingomis valdžios 
institucijomis. 

(4) Siekdama pašalinti grėsmę, kylančią Federacijos egzistavimui 
arba Federacijos ar žemės laisvai demokratinei santvarkai, Federalinė Vy- 
riausybė, jeigu atsiranda sąlygos, numatytos 91 straipsnio 2 dalyje, ir jeigu 
nepakanka policijos ir federalinės pasienio apsaugos, gali ginkluotąsias 
pajėgas panaudoti policijai ir federalinei pasienio apsaugai paremti, ginant 
civilinius objektus ir kovojant su organizuotais ir ginkluotais maištinin- 
kais. Ginkluotųjų pajėgų panaudojimą būtina nutraukti, jei to reikalauja 
Bundestagas arba Bundesratas. 


87b straipsnis 

(1) Bundesveras ir jo žemutinių grandžių struktūra yra tiesiogiai 
pavaldūs Federacijai. Valdymas apima uždavinius, susijusius su persona- 
lo klausimais ir tiesioginiu ginkluotųjų pajėgų materialiniu aprūpinimu. 
Bundesvero administracijos kompetencijai nukentėjusiųjų aprūpinimo ir 
statybos užduotys gali būti perduodamos tik federaliniu įstatymu, kuriam 
turi pritarti Bundesratas. Bundesrato sutikimas taip pat reikalingas priimti 
įstatymams, suteikiantiems galimybę Bundesverui kištis į trečiųjų asmenų 
teises; tai netaikoma leidžiant įstatymus, susijusius su personalo reikalais. 

(2) Visais kitais atvejais federaliniai gynybos įstatymai, įskaitant karo 
prievolininkų atsargos tvarkymo sistemą ir civilių gyventojų apsaugą, gali 
numatyti, jei tam pritaria Bundesratas, kad juos visiškai arba iš dalies vyk- 
dys Federacija, turinti savo valdymo struktūrą, arba Federacijos pavedimu - 
žemės. Jeigu tokius įstatymus Federacijos pavedimu vykdo žemės, tai jos 
Bundesrato pritarimu gali nustatyti, kad Federalinei Vyriausybei ir kom- 
petentingoms aukščiausioms federalinėms valdžios institucijoms priklau- 
santys įgaliojimai pagal 85 straipsnį yra visiškai arba iš dalies perduodami 
federalinėms aukščiausioms valdžios institucijoms; čia gali būti nustatyta, 
kad šioms valdžios institucijoms leidžiant bendruosius valdymo nuostatus 
pagal 85 straipsnio 2 dalies 1 sakinį nebūtinas Bundesrato pritarimas. 


87c straipsnis 
Įstatymai, priimti pagal 73 straipsnio 1 dalies 14 punktą, gali Bundes- 
rato pritarimu nustatyti, kad juos Federacijos pavedimu vykdo žemės. 

87d straipsnis 

(1) Oro transporto administracija yra Federacijos administracijos 
dalis. Oro navigacijos paslaugas gali teikti ir užsienio oro navigacijos pas- 
laugų teikėjų organizacijos, kurios pagal Europos Bendrijos teisę gali teikti 
tokias paslaugas. Išsamiau tai reglamentuoja federalinis įstatymas. 

(2) Federaliniu įstatymu, kuriam priimti reikia Bundesrato pritarimo, 
oro susisiekimo valdymo užduotys gali būti perduodamos žemėms vykdyti 
pagal pavedimą. 


87e straipsnis 

(1) Federacijos traukinių eismą tiesiogiai valdo Federacijos admini- 
stracija. Federaliniu įstatymu traukinių eismo valdymo užduotys, kaip jų 
kompetencijos dalykas, gali būti perduodamos žemėms. 

(2) Federacija vykdo federaliniu įstatymu jai perduotas traukinių 
eismo valdymo užduotis, viršijančias Federacijos traukinių srities kompe- 
tenciją. 

(3) Federacijos geležinkeliai valdomi privatinės teisės forma kaip 
ūkinė įmonė. Jie yra Federacijos nuosavybė tiek, kiek tokios ūkio įmonės 
veikla apima geležinkelių statybą, išlaikymą ir eksploataciją. Federacijos 
akcijų pardavimas įmonėms pagal 2 sakinį vykdomas įstatymo pagrindu; 
didžiąją šių akcijų dalį turi Federacija. Išsamiau tai reglamentuojama fede- 
raliniu įstatymu. 

(4) Federacija garantuoja, kad siekiant visuomenės gerovės, tiesiant ir 
išlaikant Federacijos geležinkelių tinklą, taip pat geležinkeliams realizuo- 
jant pasiūlymus dėl šio geležinkelių tinklo, jeigu jie nesusiję su vietiniu ke- 
leivių pervežimu geležinkeliais, ypač atsižvelgiama į susisiekimo poreikius. 
Išsamiau tai reglamentuojama federaliniu įstatymu. 

(5) Įstatymams 1-4 dalių pagrindu priimti būtinas Bundesrato prita- 
rimas. Be to, Bundesrato pritarimas yra būtinas priimant įstatymus, regla- 
mentuojančius Federacijos geležinkelio įmonių panaikinimą, sujungimą ir 
padalijimą, Federacijos geležinkelių perdavimą tretiesiems asmenims, taip 
pat Federacijos geležinkelių uždarymą arba poveikį jiems, darantį įtaką ke- 
leivių pervežimui vietiniais geležinkeliais. 


87f straipsnis 

(1) Remiantis federaliniu įstatymu, kuriam priimti reikia Bundesrato 
pritarimo, Federacija garantuoja visoje teritorijoje tinkamas ir pakanka- 
mas pašto ir telekomunikacijų paslaugas. 

(2) Paslaugos 1 dalies prasme privačios ūkinės veiklos pagrindu tei- 
kia įmonės, įsteigtos naudojant Vokietijos federalinio pašto atskirąjį turtą, 
taip pat kiti privatūs ūkio subjektai. Valstybinės pašto ir telekomunikacijų 
užduotys įgyvendinamos tiesioginio federalinio valdymo būdu. 

(3) Neatsižvelgiant į 2 dalies 2 sakinį, Federacija, remdamasi fede- 
raliniu įstatymu, per viešosios teisės federalines įstaigas įgyvendina kon- 
krečias užduotis, susijusias su įmonėmis, įsteigtomis naudojant Vokietijos 
Federalinio pašto atskirąjį turtą. 


88 straipsnis 

Federacija įsteigia valiutos ir emisijos banką kaip federalinį banką. 
Jo uždaviniai ir įgaliojimai Europos Sąjungoje gali būti perduoti Europos 
Centriniam Bankui, kuris yra nepriklausomas ir įpareigotas visų pirma iš- 
saugoti kainų stabilumą. 


89 straipsnis 

(1) Federacija yra visų ligšiolinių Vokietijos imperijos vandens kelių 
savininkė. 

(2) Federacija valdo federalinius vandens kelius per savo valdžios 
institucijas. Ji vykdo vidaus vandenų laivininkystės ir jūrų laivybos vals- 
tybines užduotis, peržengiančias žemės kompetencijos ribas, kurios jai yra 
perduodamos įstatymu. Ji gali federalinių vandens kelių, esančių žemės te- 
ritorijoje, valdymą pavedimu perduoti šiai žemei. Jei vandens kelias kerta 
kelių žemių teritoriją, Federacija gali pavesti jį valdyti tai žemei, kurią pa- 
siūlo suinteresuotos žemės. 

(3) Valdant, plečiant ir naujai kuriant vandens kelius, būtina atsi- 
žvelgti į žemių kultūros ir vandens ūkio poreikius, derinant su žemėmis. 


90 straipsnis 

(1) Federacija yra ligšiolinių Vokietijos imperijos autostradų ir plentų 
savininkė. 

(2) Žemės arba pagal žemių teisę kompetentingos savivaldos institu- 
cijos Federacijos pavedimu valdo federalines autostradas ir kitus federali- 
nius tolimojo susisiekimo kelius. 

(3) Žemės prašymu Federacija gali perimti federalines autostradas ir 
kitus federalinius tolimojo susisiekimo kelius, esančius žemės teritorijoje, 
valdyti federaliniu lygmeniu. 

91 straipsnis 

(1) Siekiant pašalinti grėsmę Federacijos ar kurios nors žemės egzista- 
vimui ar laisvai demokratinei santvarkai, žemė gali pareikalauti panaudoti 
kitų žemių policijos pajėgas, taip pat kitų struktūrų ir federalinės pasienio 
apsaugos pajėgų bei įrenginių. 

(2) Jeigu žemė, kuriai gresia pavojus, pati nėra pasirengusi arba ne- 
sugeba įveikti grėsmės, tai Federalinė Vyriausybė gali šios ir kitų žemių 
policijos pajėgoms duoti nurodymus, taip pat panaudoti federalinės pasie- 
nio apsaugos junginius. Pašalinus pavojų, o kitais atvejais bet kuriuo metu 
pareikalavus Bundesratui, toks nurodymas turi būti atšauktas. Jei pavojus 
gresia ne vienos žemės teritorijai, Federalinė Vyriausybė gali, kiek tai bū- 
tina įveikti pavojų, duoti nurodymus žemių vyriausybėms; 1 ir 2 sakiniai 
lieka galioti. 


VIIIa. BENDRIFJI UŽDAVINIAI, ADMINISTRACINIS 
BENDRADARBIAVIMAS 


9la straipsnis 

(1) Federacija dalyvauja vykdant žemių užduotis, jeigu šios užduotys 
yra svarbios visumai ir Federacijos dalyvavimas yra būtinas gyvenimo są- 
lygoms pagerinti šiose srityse (bendrieji uždaviniai): 

1. Regioninės ekonominės struktūros gerinimas; 

2. Agrarinės struktūros ir pakrančių apsaugos tobulinimas. 

(2) Bendrieji uždaviniai ir detalių koordinavimas išsamiau apibrėžia- 
mi federaliniu įstatymu, kuriam priimti reikia Bundesrato pritarimo. 

(3) 1 dalies 1 punkte nurodytais atvejais Federacija kiekvienoje že- 
mėje padengia pusę išlaidų. 1 dalies 2 punkte nurodytu atveju Federacija 
padengia mažiausiai pusę; būtina nustatyti vienodą visų žemių indėlį. Išsa- 
miau tai reglamentuoja įstatymas. Lėšų suteikimą reglamentuoja Federaci- 
jos ir žemių biudžetų projektai. 


91b straipsnis 

(1) Susitarimų pagrindu Federacija ir federalinės žemės bendradar- 
biauja tais atvejais, kai tai išeina už vieno regiono ribų, remiant: 

1. Mokslinių tyrimų institucijas ir projektus, išskyrus aukštųjų mo- 
kyklų; 

2. Mokslinius projektus ir tyrimus aukštosiose mokyklose; 

3. Mokslinių tyrimų centrus aukštosiose mokyklose, įskaitant ir di- 
džiuosius statinius. 

Susitarimams pagal 1 sakinio 2 punktą priimti turi pritarti visos žemės. 

(2) Federacija ir žemės susitarimų pagrindu gali bendradarbiauti nu- 
statant švietimo sistemos efektyvumą, lyginant su kitomis šalimis, bei ren- 
giant ataskaitas ir rekomendacijas šiuo klausimu. 

(3) Išlaidų padengimas nustatomas susitarime. 


9lc straipsnis 

(1) Federacija ir žemės gali bendradarbiauti planuojant, steigiant ir 
naudojant informacines technines sistemas, kurios reikalingos jų užduo- 
tims vykdyti. 

(2) Federacija ir žemės susitarimų pagrindu gali komunikavimui 
tarp jų informacinių techninių sistemų nustatyti reikalingus standar- 
tus ir saugumo reikalavimus. Susitarimai dėl bendradarbiavimo pagal 1 
sakinį dėl atskirų pagal turinį ir apimtį nustatytų užduočių gali numa- 
tyti, kad išsamesnės nuostatos įsigalioja susitarimuose esant nustatytai 
kvalifikuotai daugumai federacijoje ir žemėse. Jiems turi pritarti Bun- 
destagas ir dalyvaujančių žemių tautos atstovybės; gali būti numatytas 
ir šių sutarčių nutraukimas. Susitarimai taip pat reglamentuoja ir išlaidų 
padengimą. 

(3) Žemės gali susitarti ir dėl informacinių techninių sistemų bendro 
naudojimo ir dėl tam skirtų įrenginių įrengimo. 

(4) Federacija Federacijos ir žemių informacinių techninių tinklų 
tarpusavio ryšiams įsteigia ryšių tinklą. Detaliau ryšių tinklo įsteigimą ir 
naudojimą nustato federalinis įstatymas, kuriam priimti reikia Bundesrato 
pritarimo. 


91d straipsnis 
Federacija ir žemės jų administracijų darbo efektyvumui nustatyti ir 
skatinti gali vykdyti lyginamąsias studijas ir skelbti rezultatus. 


9le straipsnis 

(1) Įgyvendinant federalinius įstatymus dėl pagrindinių garantijų 
suteikimo ieškantiems darbo paprastai Federacija ir žemės arba pagal že- 
mių teisę kompetentingos bendruomenės ir bendruomenių susivienijimai 
bendradarbiauja bendrose įstaigose. 

(2) Federacija gali leisti, kad 1 dalyje numatytas užduotis tam tikras 
skaičius bendruomenių ir bendruomenių susivienijimų įgyvendins sava- 
rankiškai, kai yra jų prašymas ir tam pritaria aukščiausios žemių institu- 
cijos. Reikalingas išlaidas, įskaitant administravimo išlaidas, padengia Fe- 
deracija, jei šios užduotys pagal 1 dalį įgyvendinant įstatymus priklauso 
Federacijos kompetencijai. 

(3) Išsamiau tai reglamentuoja federalinis įstatymas, kuriam turi pri- 
tarti Bundesratas. 


IX. TEISINGUMAS 


92 straipsnis 

Teisminė valdžia patikėta teisėjams; ją įgyvendina Federalinis Konsti- 
tucinis Teismas, šiame Pagrindiniame Įstatyme numatyti federaliniai teis- 
mai ir žemių teismai. 


93 straipsnis 

(1) Federalinis Konstitucinis Teismas sprendžia: 

1. Dėl šio Pagrindinio Įstatymo interpretacijos, kilus ginčams dėl 
aukščiausios federalinės institucijos ar kitų šalių, kuriems šiuo Pagrindiniu 
Įstatymu arba aukščiausios federalinės institucijos reglamentu yra sutei- 
kiamos savarankiškos teisės, teisių ir pareigų apimties teisės; 

2. Esant nuomonių skirtumams ar abejonėms dėl formalaus ar mate- 
rialaus federalinės teisės arba žemės teisės suderinamumo su šiuo Pagrin- 
diniu Įstatymu arba dėl žemės teisės suderinamumo su kita federaline teise 
Federalinės Vyriausybės, žemės vyriausybės ar vienos trečiosios Bundesta- 
go narių prašymu; 

2a. Esant nuomonių skirtumams dėl to, ar įstatymas atitinka 72 
straipsnio 2 dalies sąlygas, Bundesrato, žemės vyriausybės arba Žemės tau- 
tos atstovybės prašymu; 

3. Esant nuomonių skirtumams dėl Federacijos ir žemių teisių ir 
pareigų, ypač žemėms įgyvendinant federalinę teisę ir vykdant federalinę 
priežiūrą; 

4. Kilus kitiems viešiesiems teisiniams ginčams tarp Federacijos ir 
žemių, tarp įvairių žemių arba žemės viduje, jeigu nėra nustatyta kitokia 
teisinio nagrinėjimo tvarka; 

4a. Skundus dėl veiksmų, prieštaraujančių Konstitucijai, kuriuos gali 

pateikti kiekvienas teigdamas, jog valstybinė valdžia pažeidė vieną iš jo pa- 
grindinių teisių arba vieną iš teisių, nurodytų 20 straipsnio 4 dalyje ir 33, 
38, 101, 103 ir 104 straipsniuose; 

4b. Skundus dėl veiksmų, prieštaraujančių Konstitucijai, kuriuos pa- 
teikia bendruomenės arba bendruomenių susivienijimai, jei įstatymu pa- 
žeistos savivaldos teisės pagal 28 straipsnį, pažeidus žemių įstatymus - tik 
tada, jei skundas negali būti pateiktas žemės konstituciniam teismui; 

4c. Dėl susivienijimų skundų, jei jie nepripažįstami partijomis ren- 
kant Bundestagą. 

5. Kitais šiame Pagrindiniame Įstatyme numatytais atvejais. 

(2) Federalinis Konstitucinis Teismas taip pat nagrinėja Bundesrato, 
žemės vyriausybės ar žemės tautos atstovybės prašymu, ar 72 straipsnio 4 
dalyje numatytu atveju federalinis reglamentavimas pagal 72 straipsnio 2 
dalį nebėra būtinas arba 125a straipsnio 2 dalies 1 sakinyje numatytu atve- 
ju federalinė teisė nebeturėtų būti leidžiama. Konstatavimas, kad būtinu- 
mo nebėra arba federalinė teisė nebeturėtų būti leidžiama, pakeičia fede- 
ralinį įstatymą pagal 72 straipsnio 4 dalį arba pagal 125a straipsnio 2 dalies 
2 sakinį. Prašymas leistinas tik tokiu atveju, jei įstatymo projektas pagal 
72 straipsnio 4 dalį arba 125a straipsnio 2 dalies 2 sakinį Bundestage buvo 
atmestas arba jei jis per metus nebuvo svarstytas ir dėl jo nebuvo priimtas 
nutarimas arba jei atitinkamą įstatymo projektą atmetė Bundesratas. 

(3) Federalinis Konstitucinis Teismas nagrinėja ir kitus atvejus, ku- 
riuos jam paveda federalinis įstatymas. 


94 straipsnis 

(1) Federalinį Konstitucinį Teismą sudaro federaliniai teisėjai ir kiti 
nariai. Pusę Federalinio Konstitucinio Teismo narių renka Bundestagas, 
pusę - Bundesratas. Jie negali priklausyti Bundestagui, Bundesratui, Fede- 
ralinei Vyriausybei ar atitinkamoms žemių institucijoms. 

(2) Federalinis įstatymas reglamentuoja Federalinio Konstitucinio 
Teismo statusą ir procesą ir nustato, kokiais atvejais jo sprendimai turi 
įstatymo galią. Toks įstatymas gali numatyti sąlygą, kad prieš paduodant 
skundus dėl veiksmų, prieštaraujančių Konstitucijai, turi būti išnaudota 
teisminio nagrinėjimo tvarka, ir ypatingą priėmimo tvarką. 


95 straipsnis 
(1) Bendros, administracinės, finansų, darbo ir socialinės jurisdikcijos 
sričių ginčams spręsti Federacija įsteigia Aukščiausiąjį Federalinį Teismą, 


1326 


Vokietijos Federacinės Respublikos Konstitucija 


Federalinį administracinį teismą, Federalinį finansinį teismą, Federalinį 
darbo teismą, Federalinį socialinį teismą kaip aukščiausiuosius teismus. 

(2) Dėl teisėjų skyrimo į šiuos teismus sprendžia už atitinkamą sritį 
atsakingas federalinis ministras kartu su teisėjų rinkimo komisija, kurią 
sudaro už atitinkamas sritis atsakingi žemių ministrai ir toks pat Bundes- 
tago išrinktų narių skaičius. 

(3) Siekiant išlaikyti jurisdikcijos vienovę iš 1 dalyje nurodytų teismų 
turi būti sudaromas Bendrasis senatas. Išsamiau tai reglamentuoja federa- 
linis įstatymas. 


96 straipsnis 

(1) Federacija gali įkurti federalinį teismą, skirtą verslo teisės apsaugai. 

(2) Federacija ginkluotosiose pajėgose gali įsteigti karinius tribuno- 
lus, kaip federalinius teismus. Jie gali vykdyti baudžiamąją jurisdikciją tik 
esant gynybos padėčiai, taip pat ginkluotųjų pajėgų nariams, išsiųstiems į 
užsienį arba esantiems karo laivuose. Išsamiau tai reglamentuoja federali- 
nis įstatymas. Šie teismai priklauso federalinio teisingumo ministro kom- 
petencijai. Jų teisėjai turi atitikti teisėjo pareigoms keliamus reikalavimus. 

(3) 1 ir 2 dalyse paminėtiems teismams aukščiausias teismas yra 
Aukščiausiasis Federalinis Teismas. 

(4) Federacija gali asmenims, dirbantiems federalinėje viešojoje 
tarnyboje, įsteigti federalinius teismus nagrinėti drausminėms byloms ir 
skundams. 

(5) Federaliniu įstatymu Bundesrato pritarimu galima numatyti Žže- 
mių teismų federalinę jurisdikciją šių sričių baudžiamosiose bylose: 

1. Genocidas; 

2. Tarptautiniai nusikaltimai žmoniškumui; 

3. Karo nusikaltimai; 

4. Kiti veiksmai, kurių imamasi ketinant trukdyti taikiam tautų ben- 
drabūviui (26 straipsnio 1 dalis); 

5. Valstybės apsauga. 


97 straipsnis 

(1) Teisėjai yra nepriklausomi ir klauso tik įstatymo. 

(2) Etatiniai ir planingai galutinai į darbą priimti teisėjai prieš savo 
valią gali būti atleidžiami nepasibaigus įgaliojimų laikui arba nuolat ar ku- 
riam laikui atleisti iš pareigų, arba perkelti į kitą vietą, ar atstatydinti tik 

teismo sprendimu ir tik dėl priežasčių, ir tik tokiomis formomis, kurias 
numato įstatymai. Įstatymai gali nustatyti teisėjų, paskirtų dirbti iki gyvos 
galvos, išėjimo į pensiją amžiaus ribas. Reorganizavus teismų įstaigas ar 
jų apygardas, teisėjai gali būti perkeliami į kitą teismą arba pašalinami iš 
pareigų su sąlyga, jog jiems paliekamas visas atlyginimas. 


98 straipsnis 

(1) Federalinių teisėjų teisinę padėtį reglamentuoja specialus federa- 
linis įstatymas. 

(2) Jei federalinis teisėjas, eidamas savo pareigas arba ne tarnyboje 
pažeidžia Pagrindinio Įstatymo principus arba žemės konstitucinę tvarką, 
Federalinis Konstitucinis Teismas Bundestago prašymu dviejų trečdalių 
balsų dauguma gali duoti nurodymą perkelti teisėją į kitas pareigas arba 
jį išleisti į pensiją. Esant tyčiniam nusižengimui gali būti priimtas sprendi- 
mas dėl jo atleidimo. 

(3) Teisėjų teisinė padėtis žemėse turi būti reglamentuojama speci- 
aliais žemių įstatymais, jei 74a straipsnio 1 dalies 27 punktas nenustato 
kitaip. 

(4) Žemės gali nustatyti, kad dėl žemių teisėjų skyrimo sprendžia že- 
mės teisingumo ministras kartu su teisėjų rinkimo komisija. 

(5) Žemės dėl žemių teisėjų gali priimti 2 dalį atitinkančias nuostatas. 
Žemės konstitucinė teisė lieka galioti. Sprendimą dėl teisėjo apkaltos prii- 
ma Federalinis Konstitucinis Teismas. 


99 straipsnis 

Federaliniam Konstituciniam Teismui Federaliniu žemės įstatymu 
gali būti pavesta spręsti konstitucinius ginčus vienos žemės teritorijoje, o 
95 straipsnio 1 dalyje nurodytiems aukščiausiems teismams - paskutine 
instancija spręsti su žemės teisės taikymu susijusias bylas. 


100 straipsnis 

(1) Jei teismas mano, jog įstatymas, nuo kurio galiojimo priklauso 
sprendimas, prieštarauja Konstitucijai, procesą būtina sustabdyti ir, esant 
žemės konstitucijos pažeidimui, būtinas žemės teismo, kompetentingo 
spręsti konstitucinius ginčus, sprendimas, esant šio Pagrindinio Įstatymo 
pažeidimui, būtinas Federalinio Konstitucinio Teismo sprendimas. Tai 
galioja ir tokiais atvejais, kai federalinė žemės teisė pažeidžia šį Pagrindinį 
Įstatymą arba kai žemės įstatymas nesuderinamas su federaliniu įstatymu. 

(2) Jeigu teisminiame ginče kyla abejonių, ar tarptautinės teisės nor- 
ma yra sudedamoji federalinės teisės dalis ir ar ji tiesiogiai asmeniui suku- 
ria teises ir pareigas (25 straipsnis), teismas turi gauti Federalinio Konsti- 
tucinio Teismo sprendimą. 

(3) Jeigu žemės konstitucinis teismas, aiškindamas Pagrindinį Įstaty- 
mą, nori nukrypti nuo Federalinio Konstitucinio Teismo arba kitos žemės 
konstitucinio teismo sprendimo, žemės konstitucinis teismas turi gauti Fe- 
deralinio Konstitucinio Teismo sprendimą. 


101 straipsnis 

(1) Steigti nepaprastuosius teismus neleidžiama. Niekam negali būti 
draudžiam kreiptis į teisėtą teisėją. 

(2) Specialiosios kompetencijos teismai gali būti įsteigti tik įstatymu. 


102 straipsnis 
Mirties bausmė yra panaikinta. 


103 straipsnis 

(1) Kiekvienas žmogus turi teisę būti išklausytas teisme. 

(2) Baudžiama tik už tas veikas, kurių baudžiamumas buvo nustatytas 
įstatymais iki jas padarant. 

(3) Pagal bendruosius baudžiamuosius įstatymus už tą pačią veiką 
niekas negali būti baudžiamas keletą kartų. 


104 straipsnis 

(1) Asmens laisvė gali būti apribota tik remiantis oficialiu įstatymu ir 
tik atsižvelgiant į jame nustatytas formas. Suimti asmenys negali būti nei 
dvasiškai, nei fiziškai kankinami. 

(2) Dėl laisvės atėmimo leistinumo ir trukmės gali nuspręsti tik teisė- 
jas. Kiekvieno be teisėjo nurodymo atlikto laisvės atėmimo atveju būtina 
nedelsiant gauti teisėjo sprendimą. Policija pagal savo įgaliojimus po suė- 
mimo negali nieko areštuoti ilgiau negu iki dienos pabaigos. Išsamiau tai 
turi reglamentuoti įstatymas. 

(3) Kiekvienas laikinai sulaikytas asmuo, įtariamas baudžiamo veiks- 
mo padarymu, ne vėliau kaip kitą dieną po suėmimo turi būti pristatytas 
teisėjui, kuris turi jam paaiškinti suėmimo priežastis, jį apklausti ir suteikti 
jam galimybę pareikšti prieštaravimus. Teisėjas nedelsiant privalo išduoti 
raštišką motyvuotą arešto orderį arba nurodyti suimtąjį paleisti į laisvę. 

(4) Apie bet kokį teisėjo sprendimą, susijusį su nurodymu dėl laisvės 
atėmimo arba jo pratęsimu, būtina nedelsiant pranešti vienam iš suimtojo 
artimųjų arba jo patikėtiniui. 


X. FINANSAI 


104a straipsnis 

(1) Federacija ir žemės atskirai padengia išlaidas, atsirandančias vyk- 
dant jų uždavinius, jei šis Pagrindinis Įstatymas nenustato kitaip. 

(2) Jeigu žemės veikia Federacijos pavedimu, tai dėl to atsirandančias 
išlaidas padengia Federacija. 

(3) Federaliniai įstatymai, reglamentuojantys piniginių išmokų teiki- 
mą ir vykdymą žemėse, gali nustatyti, kad pinigines išlaidas visiškai arba iš 
dalies apmoka Federacija. Jeigu įstatymas nustato, kad Federacija apmoka 
pusę ar daugiau išlaidų, jis vykdomas Federacijos pavedimu. 

(4) Priimant federalinius įstatymus, kurie nustato žemėms pareigas 
suteikti finansines lėšas, natūrines išmokas arba suteikti panašias paslaugas 
tretiesiems asmenims, ir jei žemės tai vykdo kaip jų pačių reikalus arba pa- 
gal šio straipsnio 3 dalies 2 sakinį Federacijos pavedimu, tam turi pritarti 
Bundesratas, jei su tuo susijusias išlaidas turi apmokėti žemės. 

(5) Federacija ir žemės apmoka savo valdžios institucijų administra- 
cines išlaidas ir remdamosi tarpusavio santykiais atsako už tinkamą admi- 
nistravimo valdymą. Išsamiau tai reglamentuoja federalinis įstatymas, ku- 
riam turi pritarti Bundesratas. 

(6) Pagal šalies vidaus kompetencijos ir užduočių pasidalijimą Federa- 
cija ir žemės padengia nuostolius, atsiradusius Vokietijai pažeidus suprana- 
cionalinius arba tarptautinius įsipareigojimus. Koreguojant ES finansus, tu- 
rėjusius įtakos kelioms federalinėms žemėms, Federacija ir žemės padengia 
nuostolius santykiu 15-85. Visos federalinės žemės tokiais atvejais solidariai 
atlygina 35 procentus visų nuostolių, atitinkamai pagal bendrąjį kodą; 50 
procentų visų nuostolių atlygina tos federalinės žemės, dėl kurių (veiksmų) 
tie nuostoliai atsirado, atsižvelgiant į gautų lėšų sumos dydį. Išsamiau tai re- 
glamentuoja įstatymas, kuriam priimti reikia Bundesrato pritarimo. 


104b straipsnis 
(1) Federacija gali, kiek jai šis Pagrindinis Įstatymas suteikia įstatymų 
leidybos įgaliojimų, suteikti žemėms finansinę pagalbą vykdyti ypatingai 

svarbias žemių ir bendruomenių (bendruomenių susivienijimų) investici- 
jas, kurios yra būtinos: 

1. Norint išvengti bendros ekonominės pusiausvyros sutrikimo; arba 

2. Siekiant išlyginti skirtingą ekonominį pajėgumą Federacijos terito- 
rijoje; arba 

3. Skatinti ekonominį augimą. 

Nukrypstant nuo 1 sakinio Federacija gamtos katastrofos atveju arba 
susiklosčius neįprastai sunkiai situacijai, kurios valstybė negali kontroliuo- 
tiir kuri labai pakenkia valstybės finansinei padėčiai, gali suteikti finansinę 
pagalbą ir neturėdama įstatymų leidybos įgaliojimų. 

(2) Išsamiau, ypač skatintinų investicijų rūšys, reglamentuojamos fe- 
deraliniu įstatymu, kuriam turi pritarti Bundesratas, arba remiantis Fede- 
racijos biudžeto įstatymu - administraciniais susitarimais. Lėšos turi būti 
skiriamos terminuotam laikui ir jų naudojimas reguliariai tikrinamas. Fi- 
nansinė pagalba turi būti numatyta su mažėjančiais metiniais mokėjimais. 

(3) Pareikalavus Bundestagui, Federalinei Vyriausybei ir Bundesratui, 
jie turi būti informuoti apie priemonių vykdymą ir pasiektą pagerėjimą. 


105 straipsnis 

(1) Federacijai turi išimtinę įstatymų leidybos teisę muitų ir finansi- 
nių monopolių srityje. 

(2) Federacija turi konkuruojančią įstatymų leidybos teisę likusių 
mokesčių, jei jai visiškai arba iš dalies priklauso šie mokesčiai arba yra 
prielaidos, numatytos 72 straipsnio 2 dalyje. 

(2a) Žemės įgaliotos leisti akcizų įstatymus, kol jie neprilygsta fede- 
raliniais įstatymais sureguliuotiems mokesčiams. Jos turi teisę nustatyti 
nekilnojamojo turto įgijimo mokesčio tarifą. 

(3) Federaliniams įstatymams dėl mokesčių, kurie visiškai arba iš 
dalies tenka žemėms arba bendruomenėms (bendruomenių susivieniji- 
mams), priimti būtinas Bundesrato pritarimas. 


106 straipsnis 

(1) Federacijai priklauso finansinių monopolių pelnas ir šie mokes- 
čiai: 

1. Muitai; 

2. Akcizai, jei jie pagal 2 dalį nepriklauso žemėms, pagal 3 dalį - Fede- 
racijai ir žemėms kartu arba pagal 6 dalį - bendruomenėms; 


1331 


PASAULIO VALSTYBIŲ KONSTITUCIJOS | Vokietijos Federacinė Respublika 


3. Mokesčiai už krovinių vežimą keliais, mokesčiai už automobilius ir 
kitas motorizuotas susisiekimo priemones; 

4. Kapitalo apyvartos, draudimo ir vekseliniai mokesčiai; 

5. Vienkartiniai turto mokesčiai ir mokesčiai, reikalingi didesnes biu- 
džetines pajamas turinčių federalinių žemių pareigai dalį paramų perduoti 
mažas biudžetinės pajamas turinčioms federalinėms žemėms vykdyti; 

6. Papildomas pajamų ir juridinių asmenų pelno mokestis; 

7. Mokesčiai Europos Bendrijoms. 

(2) Federalinėms žemėms priklauso rinkti šiuos mokesčius: 

1. Turto mokestis; 

2. Paveldėjimo mokestis; 

3. Autotransporto priemonių mokestis; 

4. Mokesčiai automobilių savininkams, jei pagal 1 dalį jų nerenka Fe- 
deracija arba pagal 3 dalį - Federacija ir žemės kartu; 

5. Mokestis už alaus gamybą; 

6. Lošimo namų rinkliava. 

(3) Pajamų, juridinių asmenų ir apyvartos mokesčių pajamos tenka 
Federacijai ir žemėms kartu (bendri mokesčiai), jeigu pajamų mokestis 
pagal 5 dalį ir apyvartos mokestis pagal 5a dalį neperduodami bendruo- 
menėms. Pajamų ir juridinių asmenų pelno mokesčiai atitenka Federacijai 
ir žemėms per pusę. Federacijos ir žemių dalyvavimas renkant apyvartos 
mokesčius nustatomas federaliniu įstatymu, kuriam turi pritarti Bundesra- 
tas. Tai nustatant būtina remtis šiais principais: 

1. Atsižvelgdamos į einamąsias pajamas Federacija ir žemės gali to- 
lygiai pretenduoti į būtinų išlaidų atlyginimą. Čia būtina nustatyti išlaidų 
apimtį, atsižvelgiant į ilgametį finansų planavimą. 

2. Federacijos ir žemių išlaidų atlyginimo poreikiai turi būti tarpu- 
savyje taip suderinti, kad būtų pasiekta teisinga pusiausvyra, išvengta per 
didelės mokesčių naštos mokesčių mokėtojams ir išsaugotos vienodos gy- 
venimo sąlygos visoje Federacijos teritorijoje. Papildomai nustatant Fede- 
racijos ir žemių apyvartos mokesčių dalis, numatoma, kad nuo 1996 m. 
sausio 1 d. žemių mokesčių įplaukos tampa mažesnės pajamų mokesčių 
teisėje atsižvelgiant į vaikus. Išsamiau tai reglamentuoja federalinis įstaty- 
mas pagal 3 sakinį. 

(4) Federacijos ir žemių apyvartos mokesčio dalis reikia nustatyti iš 
naujo, jeigu santykis tarp Federacijos ir žemių pajamų ir išlaidų plėtojasi iš 
esmės kita linkme, pajamų sumažinimo išlaidos, papildomai įtraukiamos 

nustatant apyvartos mokesčio paskirstymą pagal 3 dalies 5 sakinį, neliečia- 
mos. Jeigu federalinis įstatymas numato žemėms papildomas išlaidas arba 
sumažina pajamas, mokesčių padidinimas federaliniu įstatymu, kuriam 
turi pritarti Bundesratas, gali būti išlygintas Federacijos skiriamu finansa- 
vimu, jeigu jis neilgai trunka. Įstatyme turi būti numatyti tokio finansavi- 
mo dydžio apskaičiavimo principai ir jo paskirstymo žemėms tvarka. 

(5) Bendruomenės gauna savo dalį nuo surinktų pajamų mokesčių, 
kuriuos žemės perskirsto savo bendruomenėms remdamosi jų gyvento- 
jų sumokėtais pajamų mokesčiais. Išsamiau tai reglamentuoja federalinis 
įstatymas, kuriam turi pritarti Bundesratas. Įstatyme gali būti numatyta, 
kad bendruomenės nustato joms tenkančią dalį. 

(5a) Nuo 1998 m. sausio 1 d. pajamų, gautų iš apyvartos mokesčio, 
dalis priklauso bendruomenėms. Šią dalį žemės perduoda savo bendruo- 
menėms atsižvelgdamos į vietinius ir ekonominius rodiklius. Išsamiau re- 
glamentuoja federalinis įstatymas, kuriam priimti reikia Bundesrato pri- 
tarimo. 

(6) Rinkti žemės mokesčius ir verslo mokesčius priklauso bendruo- 
menėms, rinkti vietinius netiesioginius vartojimo mokesčių rinkimas - 
bendruomenėms arba pagal žemių įstatymus - bendruomenių susivieniji- 
mams. Bendruomenėms turi būti suteikta teisė įstatymais nustatyti žemės 
ir verslo mokesčių dalies procentą. Jei žemėje nėra bendruomenių, rinkti 
žemės ir verslo mokesčius, taip pat vietinius netiesioginius vartojimo mo- 
kesčius yra žemės kompetencija. Federacija ir žemės, perskirstydamos lė- 
šas, gali dalyvauti renkant verslo mokesčius. Išsamiau lėšų perskirstymą 
reglamentuoja federalinis įstatymas, kuriam turi pritarti Bundesratas. Pa- 
gal žemių leidžiamus įstatymus žemės ir verslo mokesčiai, taip pat ben- 
druomenės dalis nuo surinktų pajamų mokesčio ir apyvartos mokesčių 
gali būti laikomi pagrindu perskirstant lėšas. 

(7) Iš žemėms priklausančios dalies nuo visų bendrųjų mokesčių 
bendruomenėms ir bendruomenių susivienijimams tenka toks procentas, 
kokį nustato žemių įstatymai. Kitais atvejais žemių įstatymais nustatoma, 
ar federalinių žemių mokesčiai tenka bendruomenėms (bendruomenių 
susivienijimams) ir kokiu mastu. 

(8) Jei Federacija atskiroms žemėms ar bendruomenėms įsako steigti 
ypatingas įstaigas, kurios šioms žemėms arba bendruomenėms (bendruo- 
menių susivienijimams) tiesiogiai sukelia viršplanines išlaidas arba mažes- 
nes pajamas (ypatinga našta), Federacija suteikia reikiamą kompensaciją, 

jei iš federalinių žemių ar bendruomenių (bendruomenių susivienijimų) 
negali būti tikimasi pakelti ypatingą mokesčių naštą. Kompensuojant at- 
sižvelgiama į trečiųjų asmenų kompensacines išmokas ir finansinę naudą, 
kurią šios žemės ar bendruomenės (bendruomenių susivienijimai) turi iš 
įkurtųjų įstaigų. 

(9) Žemių pajamos ir išlaidos šio straipsnio prasme yra taip pat ir 
bendruomenių (bendruomenių susivienijimų) pajamos ir išlaidos. 


106a straipsnis 

Nuo 1996 m. sausio 1 d. žemėms priklauso tam tikra Federacijos mo- 
kesčių suma, skirta vietiniam visuomeniniam keleiviniam transportui fi- 
nansuoti. Išsamiau tai reglamentuoja federalinis įstatymas, kuriam priimti 
reikia Bundesrato pritarimo. Į pirmame sakinyje paminėtą sumą, nusta- 
tant finansines galimybes pagal 107 straipsnio 2 dalį, neatsižvelgiama. 


106b straipsnis 

Nuo 2009 m. birželio 1 d. iš automobilių mokesčių gautas lėšas perda- 
vus Federacijai, žemėms priklauso tam tikra Federacijos surinktų mokes- 
čių suma. Išsamiau tai reglamentuoja federalinis įstatymas, kuriam priimti 
reikia Bundesrato pritarimo. 


107 straipsnis 

(1) Žemių pajamos iš mokesčių ir žemėms priklausanti fizinių asme- 
nų pajamų mokesčio dalis ir juridinių asmenų pelno mokesčio dalis tenka 
atskiroms žemėms atsižvelgiant į tai, ar finansų įstaigos surinko mokes- 
čius jų teritorijose (vietinės pajamos). Federalinis įstatymas, kuriam turi 
pritarti Bundesratas, turi numatyti išsamesnes juridinių asmenų pelno ir 
darbo užmokesčio mokesčio nuostatas dėl vietinių pajamų pobūdžio, dy- 
džio ir paskirstymo. Įstatymas taip pat gali numatyti nuostatas dėl kitų 
mokesčių vietinio surinkimo atribojimo ir suskirstymo. Žemėms tenkanti 
apyvartos mokesčio dalis priklauso nuo konkrečių žemių gyventojų skai- 
čiaus; federaliniu įstatymu, kuriam turi pritarti Bundesratas, gali būti nu- 
matoma papildoma surinktų mokesčių lėšų dalis toms žemėms, bet ne 
daugiau kaip ketvirčiui šių žemių, kurių pajamų, gautų iš fizinių asmenų 
pajamų mokesčio, juridinių asmenų pelno mokesčio bei 106b straipsnyje 
nustatyto mokesčio, dalis tenkanti vienam gyventojui yra žemiau vidur- 
kio lygio; dėl nekilnojamojo turto įsigijimo mokesčio reikia atžvelgti ir į 
mokestinį pajėgumą. 

(2) Įstatymu turi būti užtikrinta, kad nevienoda žemių finansinė galia 
būtų tinkamai išlyginama; čia reikia atsižvelgti į bendruomenių (bendruo- 
menių susivienijimų) finansinį potencialą ir finansinius poreikius. Įstaty- 
me turi būti numatytos kompensavimo sąlygos toms žemėms, kurios turi 
teisę į kompensaciją, ir žemių, privalančių teikti šią kompensaciją, kom- 
pensaciniai įsipareigojimai ir kriterijai, pagal kuriuos nustatomas kompen- 
sacijų dydis. Taip pat įstatymas gali numatyti, kad Federacija iš savo lėšų 
teikia silpnesnėms žemėms asignacijas, kad būtų papildomai patenkinti jų 
bendri finansiniai poreikiai (papildomos asignacijos). 


108 straipsnis 

(1) Muitus, finansinius monopolius, federaliniu įstatymu reglamen- 
tuojamus akcizus, įskaitant importo apyvartos mokesčius, nuo 2009 m. 
birželio 1 d. automobilių ir kitų motorizuotų transporto priemonių mo- 
kesčius, taip pat Europos Bendrijose numatytas rinkliavas valdo federali- 
nės finansų institucijos. Šių institucijų struktūrą reglamentuoja federalinis 
įstatymas. Jei įsteigiamos viduriniosios grandies institucijos, jų vadovai 
skiriami derinant su žemių vyriausybėmis. 

(2) Kitus mokesčius valdo žemių finansinės institucijos. Šių institu- 
cijų struktūrą ir vienodą tarnautojų parengimą reglamentuoja federalinis 
įstatymas, pritariant Bundesratui. Jei įsteigiamos viduriniosios grandies 
institucijos, jų vadovai skiriami derinant su Federaline Vyriausybe. 

(3) Jei žemių finansinės įstaigos valdo mokesčius, kurie visi ar iš da- 
lies tenka Federacijai, jos dirba Federacijos pavedimu. 85 straipsnio 3 ir 4 
dalys galioja atitinkamai, kai vietoj Federalinės Vyriausybės veikia federa- 
linis finansų ministras. 

(4) Federaliniu įstatymu, kuriam turi pritarti Bundesratas, valdant 
mokesčius gali būti nustatomas Federacijos ir žemių finansų įstaigų ben- 
dradarbiavimas ir mokesčiai, nurodyti 1 dalyje, valdomi per žemių finansų 
institucijas, ir kiti mokesčiai, tvarkomi per Federacijos finansines instituci- 
jas, jei dėl to gerokai pagerėja ir palengvėja mokesčių įstatymų vykdymas. 
Žemės gali visikai arba iš dalies perduoti bendruomenėms (bendruomenių 
susivienijimams) žemių finansų institucijoms priklausantį vien tik ben- 
druomenėms (bendruomenių susivienijimams) atitenkančių surenkamų 
mokesčių administravimą. 

(5) Federalinių finansinių institucijų taikoma procedūra reglamen- 
tuojama federaliniu įstatymu. Procedūra, kurią taiko žemių finansų ins- 

titucijos ir 4 dalies 2 sakinyje nurodytais atvejais - bendruomenės (ben- 
druomenių susivienijimai), Bundesrato pritarimu gali būti reglamentuoja- 
ma federaliniu įstatymu. 

(6) Finansinių teismų jurisdikciją vienodai reglamentuoja federalinis 
įstatymas. 

(7) Federalinė Vyriausybė Bundesrato pritarimu gali išleisti bendruo- 
sius valdymo nuostatus, jeigu šį valdymą privalo užtikrinti žemių finansų 
institucijos arba bendruomenės (bendruomenių susivienijimai). 


109 straipsnis 

(1) Federacija ir žemės savo biudžetus įgyvendina savarankiškai ir ne- 
priklausomai viena nuo kitos. 

(2) Federacija ir žemės kartu įgyvendina Vokietijos Federacinės Res- 
publikos įsipareigojimus, kylančius iš Europos Bendrijos teisės aktų, pri- 
imtų Europos Bendrijos Steigimo Sutarties 104 straipsnio pagrindu dėl 
biudžetinės drausmės laikymosi, ir šia apimtimi turi atsižvelgti į visos ūki- 
nės pusiausvyros reikalavimus. 

(3) Federacijos ir žemių biudžetai paprastai turi būti subalansuoti be 
pajamų iš kreditų. Federacija ir žemės gali numatyti taisykles dėl simetriš- 
ko atsižvelgimo į pakilimo ir nuosmukio metu nuo normalios padėties 
nukrypstančios ekonominės situacijos padarinius bei išimtis nustatančias 
taisykles dėl gamtos katastrofų arba susiklosčius neįprastai sunkiai situ- 
acijai, kurių valstybė negali kontroliuoti ir kurios labai kenkia valstybės 
finansinei padėčiai. Kiekvieną išimtį numatančią taisyklę turi lydėti ati- 
tinkama kompensavimo taisyklė. Išsamiau Federacijos biudžeto atveju tai 
reglamentuoja 115 straipsnis, pagal kurį 1 sakinio nuostatų laikomasi, jei 
pajamos iš kreditų neviršija 0,35 procento nominalaus bendrojo vidaus 
produkto. Žemių biudžeto atveju išsamiau tai reglamentuoja žemės pagal 
savo konstitucinę kompetenciją, tačiau su sąlyga, kad 1 sakinio nuostatų 
laikomasi tik tuomet, jei jokios pajamos iš kreditų nėra galimos. 

(4) Federaliniu įstatymu, kuriam priimti reikia Bundesrato pritarimo, 
Federacijai ir žemėms gali būti nustatyti bendrai galiojančios biudžeto tei- 
sės, konjunktūros požiūriu teisingos biudžeto administravimo ir daugia- 
mečio finansinio planavimo principai. 

(5) Europos Bendrijų sankcijų priemonės, susijusios su Sutarties dėl 
Europos Bendrijos Steigimo Sutarties 104 straipsniu dėl biudžetinės draus- 

mės laikymosi, taikomos Federacijai ir žemėms santykiu 65-35. Žemių vi- 
suma solidariai apmoka 35 procentus žemėms tenkančias išlaidas pagal jų 
gyventojų skaičių; 65 procentus žemėms tenkančių išlaidų žemės apmo- 
ka pagal jų išlaidų sukėlimo indėlį. Išsamiau tai reglamentuoja federalinis 
įstatymas, kuriam priimti reikia Bundesrato pritarimo. 


109a straipsnis 

Siekiant išvengti biudžetinių sunkumų, federalinis įstatymas, kuriam 
priimti reikia Bundesrato pritarimo, numato: 

1. Nuolatinį Federacijos ir žemių biudžeto įgyvendinimo stebėjimą, 
kurį atlieka bendras komitetas (Stabilumo taryba); 

2. Gresiančios sunkios biudžetinės padėties sąlygų ir proceso konsta- 
tavimą; 

3. Sanavimo programų, siekiant išvengti biudžetinių sunkumų, suda- 
rymo ir vykdymo principus. 

Stabilumo tarybos nutarimai ir juos pagrindžiantys pasitarimo doku- 
mentai turi būti skelbiami. 


110 straipsnis 

(1) Visos Federacijos pajamos ir išlaidos turi būti įtraukiamos į biu- 
džetą; į federalinių įmonių ir atskiro turto biudžetus turi būti įtraukta tik 
įplaukos arba atskaitymai. Biudžeto planas turi būti subalansuotas pagal 
pajamas ir išlaidas. 

(2) Biudžeto planas sudaromas pagal biudžeto įstatymą vieneriems 
ar keleriems finansiniams metams, prieš prasidedant pirmiesiems finan- 
siniams metams atskirai suskirstant pagal metus. Dėl tam tikrų biudžeto 
plano dalių gali būti nustatyta, kad jos galioja skirtingais laikotarpiais, su- 
skirstytais į finansinius metus. 

(3) Įstatymo projektas pagal 2 dalies 1 sakinį, taip pat projektai dėl biu- 
džeto įstatymo ir biudžeto plano pakeitimo pateikiami tuo pat metu Bun- 
destagui ir Bundesratui; Bundesratas turi teisę per šešias savaites, o keičiant 
projektus - per tris savaites pateikti nuomonę dėl šių projektų. 

(4) Į biudžeto įstatymą gali būti įtraukti tik tie nuostatai, kurie yra 
susiję su Federacijos pajamomis ir išlaidomis, ir tuo laikotarpiu, kuriam 
yra priimtas biudžeto įstatymas. Biudžeto įstatyme gali būti numatyta, kad 
nuostatai nustoja galioti tik paskelbus kitą biudžeto įstatymą arba kiek vė- 
liau, esant įgaliojimui pagal 115 straipsnį. 

111 straipsnis 

(1) Jeigu iki finansinių metų pabaigos kitų metų biudžeto planas nėra 
nustatytas įstatymu, tai Federalinė Vyriausybė iki jo įsigaliojimo yra įgalio- 
jama dengti visas išlaidas, kurios reikalingos: 

a) kad būtų išlaikytos įstatymais nustatytos įstaigos ir vykdomos 

įstatymais priimtos priemonės; 

b) kad būtų vykdomi teisiškai pagrįsti Federacijos įsipareigojimai; 

c) kad būtų galima toliau tęsti statybas, tiekimą ir kitas paslaugas 

arba toliau garantuoti pagalbą šiems tikslams įgyvendinti, jei pra- 
ėjusių metų valstybės biudžeto plane sumos šiems tikslams jau 
buvo paskirtos. 

(2) Jeigu specialiu įstatymu grindžiamos pajamos iš mokesčių, rin- 
kliavų ir kitų šaltinių arba apyvartinio kapitalo rezervas nepadengia 1 daly- 
je numatytų išlaidų, Federalinė Vyriausybė ūkio funkcionavimui palaikyti 
gali skirti reikiamas lėšas teikdama kreditą, kurio suma sudaro iki ketvirčio 
bendrosios ankstesnio biudžeto plano sumos. 


112 straipsnis 

Viršplaninėms ir neplaninėms išlaidoms skirti reikia federalinio fi- 
nansų ministro sutikimo. Jis gali būti duotas tik esant nenumatytam ir ne- 
išvengiamam poreikiui. Išsamiau tai gali būti reglamentuojama federaliniu 
įstatymu. 


113 straipsnis 

(1) Priimti įstatymams, padidinantiems Federalinės Vyriausybės 
siūlomas biudžeto plano išlaidas arba numatantiems naujas išlaidas, arba 
galintiems jas numatyti ateityje, reikalingas Federalinės Vyriausybės prita- 
rimas. Tai galioja ir priimant įstatymus, kuriuose siūloma mažinti pajamas 
arba numatoma jas sumažinti ateityje. Federalinė Vyriausybė gali pareika- 
lauti, kad Bundestagas sustabdytų nutarimo dėl tokių įstatymų priėmimo 
procesą. Tokiu atveju Federalinė Vyriausybė turi per šešias savaites pateikti 
Bundestagui savo nuomonę. 

(2) Federalinė Vyriausybė gali per keturias savaites po to, kai Bun- 
destagas priėmė įstatymą, pareikalauti, kad Bundestagas iš naujo priimtų 
nutarimą. 

(3) Jeigu įstatymas buvo priimtas pagal 78 straipsnį, Federalinė Vy- 
riausybė gali jam nepritarti tik per šešias savaites ir tik tokiu atveju, jeigu ji 

prieš tai pradėjo procedūrą pagal 1 dalies 3 ir 4 sakinius arba pagal 2 dalį. 
Pasibaigus šiam terminui laikoma, kad įstatymui buvo pritarta. 


114 straipsnis 

(1) Federalinis finansų ministras Federalinės Vyriausybės darbui pa- 
lengvinti turi Bundestagui ir Bundesratui pateikti ataskaitą apie visas paja- 
mas ir išlaidas, taip pat apie kitų finansinių metų turtą ir skolas. 

(2) Federaliniai audito rūmai, kurių nariai turi teisminį nepriklauso- 
mumą, tikrina ataskaitą, taip pat biudžeto ir ūkio tvarkymo ekonomiškumą 
ir teisėtumą. Jie privalo kasmet pateikti ataskaitą ne tik Federalinei Vyriau- 
sybei, bet tiesiogiai ir Bundestagui bei Bundesratui. Kitais atvejais Federali- 
nių audito rūmų įgaliojimai reglamentuojami federaliniu įstatymu. 


115 straipsnis 

(1) Kreditų ėmimą, taip pat laidavimo, garantijų ar kitų pavedimų 
užtikrinimą, kurie būsimais finansiniais metais gali sudaryti išlaidų, per- 
ėmimą būtina nustatyti apibrėžto ar apibrėžiamo dydžio įgaliojimu, kurį 
suteikia federalinis įstatymas. 

(2) Pajamos ir išlaidos paprastai turi būti subalansuotos be pajamų 
iš kreditų. Šio principo yra laikomasi, jei pajamos iš kreditų neviršija 0,35 
procento nominalaus bendrojo vidaus produkto. Susiklosčius nuo nor- 
malios padėties nukrypstančiai ekonominei situacijai papildomai turi 
būti simetriškai įvertinti padariniai biudžetui pakilimo ir nuosmukio 
metu. Faktiškai paimto kredito ir pagal 1 ir 3 sakinius leidžiamo kredito 
limito skirtumas apskaitomas kontrolinėje sąskaitoje; sumos, viršijančios 
1,5 procento nominalaus bendrojo vidaus produkto slenkstį, turi būti 
grąžintos laikantis ekonominio teisingumo. Išsamiau tai, ypač pajamų 
ir išlaidų koregavimą finansinėmis operacijomis, metinio grynojo skoli- 
nimosi limito apskaičiavimą, atsižvelgiant į ekonominę raidą pagal eko- 
nomikos koregavimo procedūrą bei faktinio skolinimosi nukrypimo nuo 
nustatytų ribų kontrolę ir atkūrimą, reglamentuoja federalinis įstatymas. 
Gamtos katastrofos atveju arba susiklosčius neįprastai sunkiai situacijai, 
kurios valstybė negali kontroliuoti ir kurios labai kenkia valstybės finan- 
sinei padėčiai, viršutinė kredito riba gali būti viršyta Bundestago narių 
daugumos priimto nutarimo pagrindu. Šis nutarimas turi būti susietas su 
kompensavimo planu. Pagal 6 sakinį paimti kreditai turi būti grąžinti per 
protingą laikotarpį. 

Xa. GYNYBOS PADĖTIS 


115a straipsnis 

(1) Tai, jog Federacijos teritorija yra užpulta ginkluota jėga arba toks 
užpuolimas tiesiogiai gresia (gynybos padėtis), konstatuoja Bundestagas 
ir patvirtina Bundesratas. Konstatavimas vyksta Federalinės Vyriausybės 
prašymu, pritariant dviejų trečdalių balsų daugumai, ne mažesnei negu 
Bundestago narių dauguma. 

(2) Jeigu situacija tokia, kad neišvengiamai reikia nedelsiant veikti, o 
Bundestagas dėl neįveikiamų kliūčių negali laiku susirinkti arba jis negali 
priimti nutarimų, tai Bendroji komisija konstatuoja šį faktą ir tam pritaria 
dviejų trečdalių balsų dauguma, ne mažesnė negu jos narių dauguma. 

(3) Tokį faktą pagal 82 straipsnį paskelbia Federalinis Prezidentas 
Federaliniame įstatymų biuletenyje. Jei laiku to padaryti negalima, tai jis 
paskelbiamas kitu būdu; kai tik susiklosto tinkamos aplinkybės, tai būtina 
paskelbti Federaliniame įstatymų biuletenyje. 

(4) Jei Federacijos teritorija užpuolama ginkluota jėga ir kompeten- 
tingos Federacijos institucijos negali tuoj pat konstatuoti fakto pagal 1 da- 
lies 1 sakinį, laikoma, kad toks konstatavimas buvo priimtas ir paskelbtas 
nuo to momento, kai puolimas tik prasidėjo. Kai tik leidžia aplinkybės, 
Federalinis Prezidentas paskelbia šį momentą. 

(5) Jei paskelbiama gynybos padėtis ir Federacijos teritorija užpuola- 
ma ginkluota jėga, Federalinis Prezidentas gali Bundestago pritarimu iš- 
leisti tarptautine teise pagrįstus pareiškimus apie gynybos padėtį. Esant 2 
dalyje išvardytoms sąlygoms, Bundestagą pakeičia Bendroji komisija. 


115b straipsnis 
Paskelbus gynybos atvejį, vadovavimo ir įsakymų ginkluotosioms pa- 
jėgoms valdžia atitenka Federaliniam Kancleriui. 


115c straipsnis 

(1) Federacija esant gynybos padėčiai turi konkuruojančios įstatymų 
leidybos teisę ir tose srityse, kurios priklauso federalinių žemių įstatymų 
leidybos kompetencijai. Šiems įstatymams turi pritarti Bundesratas. 

(2) Jei esant gynybos padėčiai pagal aplinkybes būtina, federaliniu 
įstatymu: 

1. Nusavinimų atvejais, nukrypstant nuo 14 straipsnio 3 dalies 2 sa- 
kinio, gali būti laikinai reglamentuojama kompensacija; 

2. Gali būti nustatytas kitoks laisvės atėmimo laikas, nei numatyta 
104 straipsnio 2 dalies 3 sakinyje ir 3 dalies 1 sakinyje, tačiau ne ilgesnis 
kaip keturių dienų ir tik tokiu atvejui, kai teisėjas negali veikti pagal įprastu 
metu galiojančius terminus. 

(3) Jeigu būtina atremti dabartinį arba tiesiogiai gresiantį puolimą, 
tai esant gynybos padėčiai federaliniu įstatymu, kuriam pritaria Bundesra- 
tas, Federacijos ir federalinių žemių valdymas ir finansų sistema gali būti 
reglamentuojami nukrypstant nuo VIII, VIIla ir X skirsnių, tačiau žemių, 
bendruomenių ir bendruomenių susivienijimų gyvybingumas, ypač finan- 
siniu atžvilgiu, turi būti išsaugotas. 

(4) Federaliniai įstatymai pagal 1 dalį ir 2 dalies 1 punktą gali būti 
taikomi rengiantis juos vykdyti iki prasidedant gynybos padėčiai. 


115d straipsnis 

(1) Federacijos įstatymų leidyboje esant gynybos padėčiai, nukryps- 
tant nuo 76 straipsnio 2 dalies, 77 straipsnio 1 dalies 2 sakinio ir 2-4 dalių, 
78 straipsnio ir 82 straipsnio 1 dalies, galioja 2 ir 3 dalių nuostatos. 

(2) Federalinės Vyriausybės įstatymų projektai, kuriuos ji įvardija 
kaip skubius, pateikus Bundestagui turi būti tuo pačiu metu pateikia- 
mi ir Bundesratui. Bundestagas ir Bundesratas kartu nedelsdami svars- 
to šiuos įstatymų projektus. Jei įstatymui turi pritarti Bundesratas, tai 
įstatymui išleisti būtina gauti jo daugumos balsų pritarimą. Išsamiau 
tai nustato reglamentas, kurį priima Bundestagas ir kuriam turi pritarti 
Bundesratas. 

(3) Įstatymams paskelbti atitinkamai galioja 115a straipsnio 3 dalies 2 
sakinys. 


115e straipsnis 

(1) Jeigu Bendroji komisija esant gynybos padėčiai dviejų trečdalių 
balsų dauguma, kuri yra ne mažesnė kaip jos narių balsų dauguma, nusta- 
to, kad Bundestagui laiku susirinkti iškyla neįveikiamos kliūtys arba kai jis 
negali priimti sprendimo, Bendroji komisija įgyja Bundestago ir Bundes- 
rato padėtį ir turi visas jų teises. 

(2) Bendrosios komisijos įstatymu negalima nei pakeisti, nei paskelb- 
ti visai arba iš dalies negaliojančiu Pagrindinio Įstatymo, nei jo netaikyti. 
Bendroji komisija nėra įgaliota leisti įstatymus pagal 23 straipsnio 1 dalies 
2 sakinį, 24 straipsnio 1 dalį ar 29 straipsnį. 

115f straipsnis 

(1) Federalinė Vyriausybė gynybos padėčiai pagal aplinkybes gali: 

1. Panaudoti federalinę pasienio apsaugą visoje Federacijos teritori- 
joje; 

2. Duoti nurodymus ne tik federalinėms valdymo institucijoms, bet ir 
žemių vyriausybėms ir, jei ji tai laiko neatidėliotina, žemių valdžios institu- 
cijoms ir šį įgaliojimą perduoti jos paskirtiems žemių vyriausybių nariams. 

(2) Bundestagas, Bundesratas ir Bendroji komisija turi būti nedel- 
siant informuojami apie priemones, priimtas pagal 1 dalį. 


115g straipsnis 

Neturi būti kenkiama Federalinio Konstitucinio Teismo ir jo teisė- 
jų konstituciniam statusui ir darbui vykdant konstitucines užduotis. Fe- 
deralinio Konstitucinio Teismo įstatymas gali būti pakeistas Bendrosios 
komisijos priimtu įstatymu, jei tai, taip pat ir Federalinio Konstitucinio 
Teismo nuomone, yra būtina teismo funkcionavimo galimybei palaikyti. 
Prieš išleisdamas tokį įstatymą Federalinis Konstitucinis Teismas gali imtis 
reikiamų priemonių, užtikrinančių galimybę teismui dirbti. Nutarimus pa- 
gal 2 ir 3 sakinius Federalinis Konstitucinis Teismas priima dalyvaujančių 
teisėjų dauguma. 


115h straipsnis 

(1) Esant gynybos padėčiai besibaigianti Bundestago ar žemių tau- 
tos atstovybių kadencija pasibaigia praėjus šešiems mėnesiams nuo gy- 
nybos padėties pabaigos. Esant gynybos padėčiai besibaigiantys Federa- 
linio Prezidento įgaliojimai, taip pat Bundesrato pirmininko, perėmusio 
prieš laiką netekusio savo pareigų Federalinio Prezidento pareigas, įga- 
liojimai pasibaigia praėjus devyniems mėnesiams po gynybos padėties 
pabaigos. Esant gynybos padėčiai besibaigiantys Federalinio Konstitu- 
cinio Teismo nario įgaliojimai baigiasi po šešių mėnesių nuo gynybos 
padėties pabaigos. 

(2) Jeigu Bendroji komisija turi perrinkti Federalinį Kanclerį, ji iš- 
renka naują Federalinį Kanclerį savo narių balsų dauguma; Federalinis 
Prezidentas teikia Bendrajai komisijai pasiūlymą. Bendroji komisija gali 
Federaliniam Kancleriui pareikšti nepasitikėjimą tik jeigu dviejų trečdalių 
savo narių dauguma išrenka kitą federalinį kanclerį. 

(3) Esant gynybos padėčiai Bundestago paleisti negalima. 

115i straipsnis 

(1) Jeigu kompetentingos federalinės institucijos yra nepajėgios im- 
tis reikiamų priemonių pavojui pašalinti, o pagal situaciją neišvengiamai 
reikia nedelsiant savarankiškai veikti atskirose Federacijos teritorijos da- 
lyse, tai žemių vyriausybės arba jų paskirtos valdžios institucijos ar jų įga- 
liotiniai įgaliojami savo kompetencijos srityje imtis priemonių pagal 115f 
straipsnio 1 dalį. 

(2) Priemones pagal 1 dalį Federalinė Vyriausybė gali bet kada panai- 
kinti, o žemių ministrai gali jas panaikinti žemių ir pavaldžių federalinių 
valdžios institucijų atžvilgiu. 


115k straipsnis 

(1) Įstatymai pagal 115c, 115e ir 115g straipsnius ir nutarimai, išlei- 
džiami tokių įstatymų pagrindu, jų taikymo laikotarpiu prieštaraujančią 
teisę daro negaliojančia. Tai negalioja taikant ankstesnius teisės aktus, iš- 
leistus pagal 115c, 115e ir 115g straipsnius. 

(2) Įstatymai, kuriuos priėmė Bendroji komisija, ir nutarimai, priimti 
tokių įstatymų pagrindu, nustoja galioti ne vėliau kaip po šešių mėnesių 
nuo gynybos padėties pabaigos. 

(3) Įstatymai, kuriuose yra nuostatų, nukrypstančių nuo 9la, 91b, 
104a, 106 ir 107 straipsnių, galioja ne ilgiau kaip iki antrų finansinių metų, 
kurie prasideda pasibaigus gynybos padėčiai. Pasibaigus gynybos padėčiai, 
kad būtų galima pereiti prie VIlla ir X skirsniuose įtvirtintų nuostatų, jie 
gali būti pakeisti federaliniu įstatymu, kuriam turi pritarti Bundesratas. 


1151 straipsnis 

(1) Bundestagas Bundesrato pritarimu gali bet kada panaikinti Ben- 
drosios komisijos priimtus įstatymus. Bundesratas gali pareikalauti, kad 
Bundestagas dėl to priimtų nutarimą. Kitos Bendrosios komisijos arba Fe- 
deralinės Vyriausybės priimtos priemonės, siekiant išvengti pavojaus, turi 
būti panaikintos, jei tai nutaria Bundestagas ir Bundesratas. 

(2) Bundestagas Bundesrato pritarimu gali gynybos padėtį bet kada 
paskelbti esant baigtą nutarimu, kurį turi paskelbti Federalinis Preziden- 
tas. Bundesratas gali pareikalauti, kad Bundestagas dėl to priimtų nutari- 
mą. Gynybos padėtis turi būti nedelsiant paskelbta baigta, jei nebėra prie- 
laidų, lėmusių jos konstatavimą. 

(3) Dėl taikos sudarymo sprendžiama federaliniu įstatymu. 

XI. PEREINAMOSIOS IR BAIGIAMOSIOS NUOSTATOS 


116 straipsnis 

(1) Vokietis šio Pagrindinio Įstatymo prasme, numatant galimybę 
įstatymuose reglamentuoti kitaip, yra tas, kuris turi Vokietijos pilietybę 
arba buvo priimtas į Vokietijos imperijos teritoriją po 1937 m. gruodžio 
31 d. kaip pabėgėlis ar ištremtas vokiečių tautybės asmuo ar jo sutuoktinis 
arba palikuonis. 

(2) Ankstesni Vokietijos piliečiai, kuriems nuo 1933 m. sausio 30 d. 
ir 1945 m. gegužės 8 d. pilietybė dėl politinių, rasinių ar religinių priežas- 
čių buvo atimta, ir jų palikuonys gali jų prašymu vėl atgauti pilietybę. Jie 
nelaikomi praradusiais pilietybę, jei po 1945 m. gegužės 8 d. apsigyveno 
Vokietijoje ir nepareiškė priešingos valios. 


117 straipsnis 

(1) Teisė, prieštaraujanti 3 straipsnio 2 daliai, galioja tol, kol ji bus su- 
derinta su šia Pagrindinio Įstatymo nuostata, tačiau ne ilgiau kaip iki 1953 
m. kovo 31 d. 

(2) Įstatymai, ribojantys laisvo kilnojimosi teisę, atsižvelgiant į dabar- 
tinę gyvenamųjų patalpų stoką galioja tol, kol bus panaikinti federaliniu 
įstatymu. 


118 straipsnis 

Teritorija, apimanti Badeno, Viurtembergo-Badeno ir Viurtembergo- 
Hohencolerno žemes, gali būti iš naujo suskirstoma nukrypstant nuo 29 
straipsnio nuostatų, esant suinteresuotų žemių susitarimui. Jeigu nesusita- 
riama, tai naują teritorinį suskirstymą reglamentuoja federalinis įstatymas, 
kuriame turi būti numatytas referendumas. 


118a straipsnis 

Teritorija, apimanti Berlyno ir Brandenburgo žemes, gali būti iš naujo 
suskirstoma, nukrypstant nuo 29 straipsnio nuostatų, abiejų žemių susita- 
rimu, dalyvaujant asmenims, turintiems teisę rinkti. 


119 straipsnis 

Federalinė Vyriausybė Bundesrato pritarimu gali leisti įstatymo galią 
turinčius nutarimus dėl pabėgėlių ir ištremtųjų, ypač dėl jų pasiskirstymo 
žemėse iki tol, kol tai nebus sureguliuota federaliniu įstatymu. Esant ypa- 

tingiems atvejams, Federalinė Vyriausybė gali būti įgaliota leisti atskiras 
direktyvas. Šias direktyvas būtina siųsti aukščiausioms žemių valdžios ins- 
titucijoms, išskyrus tuos atvejus, kai delsti pavojinga. 


120 straipsnis 

(1) Federacija padengia išlaidas, susijusias su okupacija, bei kitus vi- 
dinius ir išorinius karo padarinių mokesčius pagal išsamesnes federalinių 
įstatymų nuostatas. Jei šie karo padarinių mokesčiai iki 1969 m. spalio 1 
d. yra reglamentuoti federaliniu įstatymu, Federacija ir žemės dengia vie- 
nos kitų išlaidas pagal šiuos federalinius įstatymus. Jei iki 1965 m. spalio 
1 d. žemės, bendruomenės (bendruomenių susivienijimai) ar kiti užduo- 
čių vykdytojai, atliekantys žemių ir bendruomenių užduotis, sumoka karo 
padarinių išlaidas, kurios federaliniu įstatymu nebuvo reglamentuotos ar 
nebus reglamentuojamos, Federacija po šios momento taip pat nepriva- 
lo perimti tokių išlaidų. Federacija teikia socialinio draudimo subsidijas, 
įskaitant draudimą nuo nedarbo ir bedarbių pašalpas. Šioje dalyje regla- 
mentuojamas karo padarinių mokesčių paskirstymas Federacijai ir Že- 
mėms nekeičia įstatymo reglamentavimo dėl karo padarinių kompensaci- 
jos reikalavimų. 

(2) Pajamos pereina Federacijai tuo momentu, kai tik Federacija peri- 
ma išlaidas. 


120a straipsnis 

(1) Įstatymai, skirti nacionalsocializmo padarytai žalai atlyginti, gali 
Bundesrato pritarimu nustatyti, kad juos kompensacijų mokėjimo srityje iš 
dalies vykdo Federacija, iš dalies federalinės žemės federacijos pavedimu ir 
kad Federalinei Vyriausybei ir kompetentingoms aukščiausioms federali- 
nėms institucijoms priklausantys įgaliojimai pagal 85 straipsnį visai arba iš 
dalies būtų perduodami Federaliniam taikinimo komitetui. Federalinis tai- 
kinimo komitetas, vykdydamas šiuos įgaliojimus, neprivalo gauti Bundes- 
rato pritarimo; jo nurodymai, išskyrus skubius atvejus, turi būti siunčiami į 
aukščiausias žemių institucijas (federalinių žemių taikinimo komitetus). 

(2) 87 straipsnio 3 dalies 2 sakinys lieka galioti. 


121 straipsnis 
Bundestago ir Federalinio Susirinkimo narių dauguma šio Pagrindi- 
nio Įstatymo prasme yra įstatymu nustatyto jų narių skaičiaus dauguma. 

122 straipsnis 

(1) Susirinkus Bundestagui, įstatymus leidžia tik šiame Pagrindinia- 
me Įstatyme pripažintos įstatymų leidžiamosios valdžios. 

(2) Įstatymų leidžiamosios ir įstatymų leidybos procese dalyvaujan- 
čios patariamąjį balsą turinčios institucijos, kurių kompetencija baigiasi 
pagal 1 dalį, šiuo laiku yra paleidžiamos. 


123 straipsnis 

(1) Teisė, galiojusi iki pirmo Bundestago susirinkimo, galioja toliau, 
jeiji neprieštarauja Pagrindiniam Įstatymui. 

(2) Vokietijos imperijos sudarytos valstybinės sutartys, susijusios su 
objektais, kurie pagal šį Pagrindinį Įstatymą priklauso žemių įstatymų lei- 
dybos kompetencijai, išlieka, jei jos galioja pagal bendruosius teisės prin- 
cipus, ir galioja toliau su ta sąlyga, kad dalyvaujančiųjų teisės ir prieštara- 
vimai išlieka, kol pagal šį Pagrindinį Įstatymą kompetentingos institucijos 
nesudarys naujų valstybinių sutarčių arba jos nesibaigs kitaip pagal jose 
esančias nuostatas. 


124 straipsnis 
Teisė, susijusi su išimtinės Federacijos įstatymų leidybos objektais, 
savo galiojimo teritorijoje tampa federaline teise. 


125 straipsnis 

Teisė, susijusi su konkuruojančios Federacijos įstatymų leidybos 
objektais, savo galiojimo teritorijoje tampa federaline teise: 

1. Jeigu ji vienodai galioja vienoje ar keliose okupacinėse zonose; 

2. Jeigu tai teisė, kuria po 1945 m. gegužės 8 d. buvo pakeista ankstes- 
nioji imperijos teisė. 
125a straipsnis 

(1) Teisė, išleista kaip federalinė teisė, kuri dėl 74 straipsnio 1 dalies 
pakeitimo, papildymo 84 straipsnio 1 dalies 7 sakiniu, 85 straipsnio 1 da- 
lies 2 sakiniu, 105 straipsnio 2a dalies 2 sakiniu arba dėl 74a straipsnio, 75 
straipsnio arba 98 straipsnio 3 dalies 2 sakinio panaikinimo negalinti būti 
išleista kaip federalinė teisė, ir toliau galioja kaip federalinė teisė. Ji gali būti 
pakeista žemių teise. 

(2) Teisė, išleista pagal 72 straipsnio 2 dalį iki 1994 m. lapkričio 15 d. 
galiojusią redakciją, tačiau kuri dėl 72 straipsnio 2 dalies pakeitimo nega- 

lėjo būti išleista kaip federalinė teisė, ir toliau galioja kaip federalinė teisė. 
Federaliniu įstatymu gali būti nustatyta, kad ši teisė gali būti pakeista Že- 
mės teise. 

(3) Teisė, išleista kaip Žemių teisė, tačiau kuri dėl 73 straipsnio pakei- 
timo nebegalėjo būti išleista kaip žemės teisė, ir toliau galioja kaip žemės 
teisė. Ji gali būti pakeista federaline teise. 


125b straipsnis 

(1) Teisė, kuri priimta remiantis iki 2006 m. rugsėjo 1 d. galiojusia 75 
straipsnio redakcija ir kuri po šio laiko galėtų būti išleista kaip federalinė 
teisė, ir toliau galioja kaip federalinė teisė. Žemių įgaliojimai ir įsipareigo- 
jimai dėl įstatymų leidybos išlieka ir toliau. 72 straipsnio 3 dalies 1 sakinyje 
nurodytose srityse žemės gali priimti nuo šios teisės nukrypstantį regla- 
mentavimą, 72 straipsnio 3 dalies 1 sakinio 2, 5 ir 6 punktuose - tik tada ir 
tik tiek, kiek federacija nuo 2006 m. rugsėjo 1 d. pasinaudojo jai priskirta 
įstatymų leidybos kompetencija, pagal 2 ir 5 punktus - vėliausiai nuo 2010 
m. sausio 1 d., pagal 6 punktą - vėliausiai nuo 2008 m. rugpjūčio 1 d. 

(2) Žemės gali priimti nuo federalinio reguliavimo nukrypstantį re- 
guliavimą, kuris buvo priimtas pagal iki 2006 m. rugsėjo 1 d. galiojusią 84 
straipsnio 1 dalies redakciją, o nuo administracinio proceso reguliavimo 
iki 2008 m. gruodžio 31 d. tik tada, kai nuo 2006 m. rugsėjo 1 d. atitinka- 
mame federaliniame įstatyme administracinio proceso reguliavimas buvo 
pakeistas. 


125c straipsnis 

(1) Teisė, kuri buvo priimta pagal iki 2006 m. rugsėjo 1 d. galiojusią 
9la straipsnio 2 dalies redakciją, ją siejant su 1 dalies 1 punktu, toliau ga- 
lioja iki 2006 m. gruodžio 31 d. 

(2) Iki 2006 m. rugsėjo 1 d. galiojusios 104a straipsnio 4 dalies redak- 
cijos pagrindu priimtas reglamentavimas savivaldybių kelių infrastruktū- 
ros finansavimo ir socialinio gyvenamojo būsto skatinimo srityse toliau 
lieka galioti iki 2006 m. gruodžio 31 d. Taisyklės, priimtos savivaldybių 
kelių infrastruktūros finansavimo srityje specialiosioms programoms pa- 
gal Savivaldybių kelių infrastruktūros finansavimo įstatymo 6 straipsnio 
1 dalį, bei kitos pagal iki 2006 m. rugsėjo 1 d. galiojusios redakcijos 104a 
straipsnio 4 dalį priimtos taisyklės toliau galioja iki 2019 m. gruodžio 31 
d., nebent yra ar būtų nustatytas ankstesnis jų galiojimo pasibaigimo ter- 
minas. 

126 straipsnis 
Nuomonių skirtumus dėl tolesnio teisės, kaip federalinės teisės, galio- 
jimo sprendžia Federalinis Konstitucinis Teismas. 


127 straipsnis 

Federalinė Vyriausybė suinteresuotų žemių vyriausybių pritarimu 
gali Jungtinės ekonominės zonos administracinę teisę, jeigu ji pagal 124 
ir 125 straipsnius toliau galioja kaip federalinė teisė, per metus nuo šio 
Pagrindinio Įstatymo paskelbimo paskelbti galiojančia Badeno, Didžiojo 
Berlyno, Reino-Pfalco ir Viurtembergo-Hohencolerno žemėse. 


128 straipsnis 
Jeigu toliau galiojanti teisė numato direktyvines teises pagal 84 straips- 
nio 5 dalį, jos išlieka iki kitokio įstatymo reglamentavimo. 


129 straipsnis 

(1) Jei teisės aktuose, kurie toliau galioja kaip federalinė teisė, nu- 
matytas įgaliojimas leisti nutarimus ar bendruosius administravimo 
nuostatus, taip pat vykdyti administracinius aktus, tai tada jis pereina 
konkrečių kompetentingų institucijų žinion. Esant abejonėms, sprendžia 
Federalinė Vyriausybė, tai derindama su Bundesratu; sprendimą būtina 
paskelbti. 

(2) Jei nutarimuose, kurie toliau galioja kaip Žemės teisė, yra toks įga- 
liojimas, tai jį pagal žemės teisę vykdo kompetentingos institucijos. 

(3) Jei teisės aktai 1 ir 2 dalių prasme suteikia įgaliojimą juos keisti, 
papildyti arba leisti teisės aktus vietoj įstatymų, šie įgaliojimai baigiasi. 

(4) Lir 2 dalių nuostatos atitinkami galioja, jei teisės aktuose nurodo- 
ma įjau nebegaliojančius nuostatas arba jau nebeegzistuojančias įstaigas. 


130 straipsnis 

(1) Valdymo institucijos ir kitos viešajai administracijai ar teisingu- 
mui užtikrinti skirtos įstaigos, nesiremiančios nei žemių teise, nei valstybi- 
nėmis žemių sutartimis, taip pat pietvakarių geležinkelių įmonių susivieni- 
jimas ir prancūzų okupacinės zonos pašto ir ryšių sistemos administracinė 
taryba yra pavaldūs Federalinei Vyriausybei. Ji Bundesrato pritarimu re- 
glamentuoja jų perdavimą, paleidimą ar likvidavimą. 

(2) Aukščiausias šių administracijų ir įstaigų tarnautojų drausminis 
viršininkas yra kompetentingas federalinis ministras. 

(3) Viešosios teisės institucijos ir įstaigos, kurios nėra tiesiogiai pa- 
valdžios žemėms ir kurios nesiremia valstybinėmis žemių sutartimis, yra 
pavaldžios kompetentingos aukščiausios federalinės valdžios institucijų 
priežiūrai. 


131 straipsnis 

Teisiniai santykiai asmenų, įskaitant pabėgėlius ir ištremtuosius, kurie 
1945 m. gegužės 8 d. dirbo valstybės tarnyboje ir neteko jos dėl priežasčių, 
teisiškai nesusijusių su pareigūnų ar kolektyvinėmis sutartimis, ir ligi šiol 
nebuvo įdarbinti arba įdarbinti ne pagal savo ankstesnes pareigas, turi būti 
reglamentuojami federaliniu įstatymu. Tas pats galioja asmenims, įskaitant 
pabėgėlius ir ištremtuosius, kurie 1945 m. gegužės 8 d. turėjo teisę į aprū- 
pinimą ir neteko jos dėl priežasčių, teisiškai nesusijusių su pareigūnų ar su 
kolektyvinėmis sutartimis, arba gauna nepakankamą aprūpinimą. Iki fe- 
deralinio įstatymo įsigaliojimo, kol veikia kitoks žemių reglamentavimas, 
jokie teisiniai reikalavimai negali būti pareikšti. 


132 straipsnis 

(1) Tarnautojai ir teisėjai, šio Pagrindinio Įstatymo įsigaliojimo metu 
priimti į darbą visam gyvenimui, gali būti per šešis mėnesius pirmą kartą 
susirinkus Bundestagui išleisti poilsio arba laikinai nušalinti nuo pareigų 
arba perkelti į kitas mažiau apmokamas pareigas, jeigu jie stokoja asme- 
ninių ir dalykinių savybių, reikalingų jų pareigoms atlikti. Tarnautojams, 
kurių darbo sutartis yra nenutraukiama, ši nuostata taikoma atitinkamai. 
Tarnautojams, kurių darbo sutartis gali būti nutraukiama, atleidimo termi- 
nai, viršijantys kolektyvinės sutarties nuostatus, per tą patį laikotarpį gali 
būti panaikinti. 

(2) Šios nuostatos netaikomos valstybės tarnybos darbuotojams, ku- 
rių nepalietė „Išsivadavimo nuo nacionalsocializmo ir militarizmo“ nuos- 
tatos, arba kurie buvo aiškiai persekiojami nacionalsocializmo, jeigu nėra 
svarbios priežasties, susijusios su jų asmeniu. 

(3) Suinteresuotieji pagal 19 straipsnio 4 dalį gali kreiptis į teismą. 

(4) Išsamiau tai reglamentuoja Federalinės Vyriausybės nutarimas, 
kuriam turi pritarti Bundesratas. 


133 straipsnis 
Federacija perima Jungtinės ekonominės zonos valdymo teises ir par- 
eigas. 

134 straipsnis 

(1) Imperijos turtas iš esmės tampa Federacijos turtu. 

(2) Jei jis pagal savo pradinę paskirtį daugiausia buvo skiriamas vyk- 
dyti valdymo užduotims, kurios pagal šį Pagrindinį Įstatymą nėra Fede- 
racijos valdymo užduotys, nuo šiol jis turi būti neatlyginamai perduotas 
kompetentingiems užduočių vykdytojams ir, jeigu jis pagal savo dabartinę, 
ne tik laikiną paskirtį naudojimas vykdyti valdymo užduotims, kurias da- 
bar pagal Pagrindinį Įstatymą turi atlikti žemės, - žemėms. Federacija gali 
perduoti žemėms ir kitą nuosavybę. 

(3) Turtas, kurį žemės ir bendruomenės (bendruomenių susivieniji- 
mai) neatlyginamai perdavė imperijai, vėl tampa žemių ir bendruomenių 
(bendruomenių susivienijimų) turtu, jei Federacijai jo nereikia valdymo 
užduotims atlikti. 

(4) Išsamiau tai reglamentuoja federalinis įstatymas, kuriam priimti 
reikia Bundesrato pritarimo. 


135 straipsnis 

(1) Jeigu po 1945 m. gegužės 8 d. iki šio Pagrindinio Įstatymo įsiga- 
liojimo žemės teritorijos priklausomybė pasikeitė, šioje teritorijoje esantis 
žemės, kuriai priklausė teritorija, turtas priklauso tai žemei, kuriai jis nuo 
šiol priklauso. 

(2) Jau nebeegzistuojančių žemių ir nebesančių kitų viešosios teisės 
institucijų ir įstaigų turtas, jeigu jo pirminė paskirtis daugiausiai buvo 
vykdyti valdymo užduotis, arba pagal dabartinę, ne tik laikiną, paskirti 
jis daugiausia naudojamas valdymo užduotims vykdyti, pereina tai Že- 
mei ar viešosios teisės institucijai ar įstaigai, kurios nuo šiol vykdo tas 
užduotis. 

(3) Jau nebeegzistuojančių žemių nekilnojamasis turtas, įskaitant pri- 
klausinius, pereina žemei, kurios teritorijoje jis yra, jeigu jis nepriklauso 
turtui 1 dalies prasme. 

(4) Jeigu atsižvelgiant į Federacijos interesų daugumą arba kurios 
nors teritorijos ypatingus interesus būtina, federalinis įstatymas gali nu- 
matyti kitokį reglamentavimą, nei numatyta 1 ir 3 dalyse. 

(5) Kitais atvejais teisių perėmimas ir nesutarimai, jei jie nebuvo su- 
reguliuoti iki 1952 m. sausio 1 d. suinteresuotų žemių arba viešosios teisės 
institucijų ar įstaigų susitarimu, reglamentuojami federaliniu įstatymu, ku- 
riam turi pritarti Bundesratas. 

(6) Buvusios Prūsijos žemės pajai privačiose įmonėse pereina Federa- 
cijai. Išsamiau tai reglamentuoja federalinis įstatymas, kuris gali nustatyti 
ir kitaip. 

(7) Jei turtu, kuris tektų žemei arba viešosios teisės institucijai ar įs- 
taigai pagal 1 ir 3 dalis, disponavo į tai turintis teisę subjektas pagal žemės 
įstatymą, remiantis žemės įstatymu ar kitu būdu įsigaliojant Pagrindiniam 
Įstatymui, laikoma, kad turto perdavimas įvyko prieš pradėjus juo dispo- 
nuoti. 


135a straipsnis 

(1) 134 straipsnio 4 dalyje ir 135 straipsnio 5 dalyje numatytais Fe- 
deracijos leidžiamais įstatymais gali būti nustatyta, kad nevykdomi arba 
nevisiškai vykdomi: 

1. Imperijos įsipareigojimai, taip pat buvusios Prūsijos žemės bei kitų 
jau nebeegzistuojančių viešosios teisės institucijų ir įstaigų įsipareigojimai; 

2. Federacijos arba kitų viešosios teisės institucijų ir įstaigų, susijusių 
su turtinių vertybių perdavimu pagal 89, 90, 134 ir 135 straipsnius, ir šių 
teisių subjektų įsipareigojimai, kurie remiasi 1 punkte minimų teisių su- 
bjektų priemonėmis; 

3. Federalinių žemių ir bendruomenių (bendruomenių susivienijimų) 
įsipareigojimai, kilę iš priemonių, kurių ėmėsi šie teisės subjektai iki 1945 
m. rugpjūčio 1 d., įgyvendinant okupacinių valdžių potvarkius arba ša- 
lindami karo nulemtą nepaprastąją padėtį pagal imperijai tenkančias arba 
imperijos perduotas valdymo užduotis. 

(2) 1 dalis atitinkamai taikoma vykdyti Vokietijos Demokratinės 
Respublikos arba jos teisės subjektų įsipareigojimams, taip pat ir Federa- 
cijos ar kitų viešosios teisės institucijų ir įstaigų įsipareigojimams, susiju- 
siems su Vokietijos Demokratinės Respublikos turtinių vertybių perėjimu 
Federacijai, žemėms ir bendruomenėms, bei įsipareigojimams, kurie re- 
miasi Vokietijos Demokratinės Respublikos arba jos teisės subjektų prie- 
monėmis. 


136 straipsnis 

(1) Bundesratas pirmą kartą susirenka Bundestago pirmojo posėdžio 
dieną. 

(2) Iki pirmo Federalinio Prezidento rinkimų jo įgaliojimus vykdo 
Bundesrato pirmininkas. Jis neturi teisės paleisti Bundestagą. 

137 straipsnis 

(1) Valdininkų, valstybės tarnybos tarnautojų, profesionalių kareivių, 
savanorių liktinių ir teisėjų teisė būti išrinktiems Federacijoje, žemėse ir 
bendruomenėse gali būti apribota įstatymais. 

(2) Renkant pirmąjį Bundestagą, pirmąjį Federalinį Susirinkimą ir 
pirmąjį Federalinį Prezidentą galioja Parlamentinės Tarybos priimtas rin- 
kimų įstatymas. 

(3) Federalinio Konstitucinio Teismo įgaliojimą pagal 41 straipsnio 
2 dalį iki jo įsteigimo vykdo Vokietijos Aukščiausiasis Teismas, veikiantis 
Jungtinėje ekonominėje zonoje ir sprendžiantis pagal savo procesinę tvarką. 


138 straipsnis 

Norint pakeisti Badeno, Bavarijos, Viurtembergo-Badeno ir Viurtem- 
bergo-Hohencolerno žemėse egzistuojantį notariatą, reikia šių žemių vy- 
riausybių pritarimo. 


139 straipsnis 
Šio Pagrindinio Įstatymo nuostatos neliečia išleistų teisės aktų, susiju- 
sių su „Vokiečių Tautos išsivadavimu iš nacionalsocializmo ir militarizmo“. 


140 straipsnis 
1919 m. rugpjūčio 11 d. Vokietijos Konstitucijos 136, 137, 138, 139 ir 
141 straipsnių nuostatos yra šio Pagrindinio Įstatymo sudėtinė dalis. 


136 straipsnis (Veimaro Konstitucija) 

Civilinės ir pilietinės teisės ir pareigos negali būti veikiamos nei ribo- 
jamos atsižvelgiant į tikėjimo laisvę. 

Naudojimasis civilinėmis ir pilietinėmis teisėmis, taip pat leidimas 
dirbti valstybės tarnyboje nepriklausomi nuo religinių įsitikinimų. 

Niekas nėra įpareigotas atskleisti savo religinius įsitikinimus. Valdžios 
institucijos turi teisę tik tada klausti apie priklausymą religinei bendrijai, 
jei nuo to priklauso teisės ir pareigos arba to reikalauja įstatymiškai su- 
rengtas statistinis tyrimas. 

Niekas negali būti verčiamas atlikti bažnytines pareigas ar dalyvauti 
šventėse, arba praktikuoti religiją, arba vartoti religinę priesaikos formą. 


137 straipsnis (Veimaro Konstitucija) 
Valstybinės religijos nėra. 

Laiduojama laisvė burtis į religines bendruomenes. Nėra ribojimų 
jungtis atskiroms religinėms bendruomenėms imperijos teritorijoje. 

Kiekviena religinė bendruomenė tvarko ir valdo savo reikalus sava- 
rankiškai, neperžengdama visiems galiojančių įstatymų. Ji suteikia parei- 
gas nedalyvaujant valstybei ar piliečių bendruomenei. 

Religinės bendruomenės įgyja teisnumą pagal bendras civilinės teisės 
nuostatas. 

Religinės bendruomenės lieka viešosios teisės institucijomis, jei jos 
ir anksčiau tokios buvo. Kitoms religinėms bendruomenėms jų pačių pra- 
šymu turi būti suteikiamos tokios pat teisės, jeigu jų sudarymas ir narių 
skaičius laiduoja pastovumą. Jeigu keletas tokių viešosios teisės religinių 
bendruomenių susijungia į sąjungą, ši sąjunga taip pat yra viešosios teisės 
institucija. 

Religinės bendruomenės, kurios yra viešosios teisės institucijos, turi 
teisę, remiantis civiliniais mokesčių mokėtojų sąrašais, pagal žemių teisės 
nuostatas rinkti mokesčius. 

Religinėms bendruomenėms prilyginami susivienijimai, kurių užsi- 
brėžtas uždavinys yra bendrai išpažinti vieną pasaulėžiūrą. 

Jei šioms nuostatoms vykdyti reikia tolesnio reglamentavimo, tai jis 
priklauso žemių įstatymų leidybai. 


138 straipsnis (Veimaro Konstitucija) 

Įstatymu, sutartimi ar ypatingais teisiniais pagrindais nustatytas vals- 
tybines išmokas religinėms bendruomenėms pakeičia žemių įstatymų lei- 
dyba. Šiuos principus nustato imperija. 

Laiduojamos religinių bendruomenių ir religinių susivienijimų nuo- 
savybė ir kitos jų kulto, mokymo ir labdaros tikslams skirtų įstaigų, fondų 
ir kito turto teisės. 


139 straipsnis (Veimaro Konstitucija) 
Sekmadienis ir kitos valstybiniu mastu pripažintos šventės yra įstaty- 
miškai saugomos kaip poilsio ir dvasinio pakilimo dienos. 


141 straipsnis (Veimaro Konstitucija) 

Jei kariuomenėje, ligoninėse, kalinimo vietose ir kitose viešose įstai- 
gose iškyla pamaldų ir rūpinimosi dvasios reikalais poreikis, religinėms 
bendruomenėms turi būti leidžiama atlikti religines apeigas, vengiant bet 
kokios prievartos. 

141 straipsnis 
7 straipsnio 3 dalies 1 sakinys netaikomas žemėje, kurioje 1949 m. 
sausio 1 d. galiojo kitoks žemės teisinis reglamentavimas. 


142 straipsnis 

Nepaisant 31 straipsnio nuostatos, galioja tos žemių konstitucijų 
nuostatos, kurios, derinamos su šio Pagrindinio Įstatymo 1-18 straips- 
niais, laiduoja pagrindines teises. 


142a straipsnis (panaikintas) 


143 straipsnis 

(1) Susivienijimo sutarties 3 straipsnyje minimos teritorijos teisė gali 
neatitikti šio Pagrindinio Įstatymo nuostatų ne ilgiau kaip iki 1992 m. 
gruodžio 31 d., kol dėl skirtingų sąlygų dar negali būti visiškai prisitaiky- 
ta prie Pagrindiniame Įstatyme nustatytos tvarkos. Šie neatitikimai neturi 
prieštarauti 19 straipsnio 2 dalies nuostatoms ir turi būti suderinti su 79 
straipsnio 3 dalyje nustatytais principais. 

(2) Nesilaikyti II, VIII, VIlla, IX, X ir XI skirsnių leidžiama ne ilgiau 
kaip iki 1995 m. gruodžio 31 d. 

(3) Neatsižvelgiant į 1 ir 2 dalis, Suvienijimo sutarties 41 straipsnis ir 
jo įgyvendinimo nuostatai išlieka tiek, kiek jie numato, kad intervencija į 
nuosavybę šios sutarties 3 straipsnyje nurodytoje srityje nebegali būti pa- 
naikinta. 


143a straipsnis 

(1) Federacija turi išimtinę įstatymų leidybą visais klausimais, susiju- 
siais su tiesiogiai Federacijos valdomų Federacijos geležinkelių perdavimu 
įmonėms. Atitinkamai taikoma 87e straipsnio 5 dalis. Federacijos geležin- 
kelių tarnautojai gali būti įstatymu, ginant jų teisinę padėtį ir darbdavio 
atsakomybę, paskirti dirbti į Federacijos geležinkelius, organizuojamus 
pagal privatinę teisę. 

(2) Įstatymus pagal 1 dalį vykdo Federacija. 

(3) Atlikti buvusių Federacijos geležinkelių vietinio keleivinio gele- 
žinkelių transporto užduotis priklauso Federacijai iki 1995 m. gruodžio 
31 d. Tai galioja atliekant atitinkamas geležinkelio transporto valdymo už- 
duotis. Išsamiau reglamentuoja federalinis įstatymas, kuriam turi pritarti 
Bundesratas. 

143b straipsnis 

(1) Vokietijos federalinio pašto atskirasis turtas pagal federalinį įsta- 
tymą pertvarkomas į privatinės nuosavybės įmones. Federacija įgyvendina 
išimtinę įstatymų leidybą visais su tuo susijusiais klausimais. 

(2) Išimtinės Federacijos teisės, egzistavusios iki pertvarkymo, fede- 
raliniu įstatymu gali būti perduodamos įmonėms, kilusioms iš Vokietijos 
federalinio pašto Postdienst ir Vokietijos federalinio pašto Telekom. Fede- 
racija turi teisę Vokietijos federalinį paštą Postdienst perėmusios įmonės 
didžiąją kapitalo dalį parduoti ne anksčiau kaip po penkerių metų nuo 
Pagrindinio Įstatymo įsigaliojimo. Tam reikia priimti federalinį įstatymą, 
kuriam turi pritarti Bundesratas. 

(3) Federaliniai Vokietijos federalinio pašto darbuotojai įdarbinami 
privačiose įmonėse, išsaugant jų teisinę padėtį ir darbdavių atsakomybę. 
Įmonės vykdo savininko įgaliojimus. Išsamiau reglamentuoja federalinis 
įstatymas. 


143c straipsnis 

(1) Nuo 2007 m. sausio 1 d. iki 2019 m. gruodžio 31 d. žemėms pri- 
klauso kasmetinės išmokos iš federalinio biudžeto dėl netekto federalinio 
finansavimo, susijusio su šių bendrųjų uždavinių - aukštųjų mokyklų, 
įskaitant universitetines klinikas, plėtros ir statybos bei švietimo planavi- 
mo ir finansinės pagalbos, skirtos savivaldybių eismo sąlygoms gerinti bei 
socialiniam gyvenamajam būstui skatinti, panaikinimu. Iki 2013 m. gruo- 
džio 31 d. šių išmokų dydis apskaičiuojamas išvedant Federacijos finansa- 
vimo dalies 2000-2008 m. laikotarpiu vidurkį. 

(2) 1 dalyje numatytos išmokos iki 2013 m. gruodžio 31 d. bus pada- 
lintos žemėms tokiu būdu: 

1. kaip fiksuotos metinės sumos, kurių dydis apskaičiuojamas pagal 
vidutinę kiekvienos žemės dalį 2000-2003 metais; 

2. atitinkamai tikslingai susiejant su ligšiolinio bendro finansavimo 
uždavinių sritimi sfera. 

(3) Iki 2013 m. pabaigos Federacija ir žemės peržiūri, kokia apimtimi 
žemėms pagal 1 dalį paskirtos finansavimo priemonės vis dar yra tinkamos 
ir reikalingos žemių uždaviniams įgyvendinti. Nuo 2014 m. sausio 1 d. ne- 
belieka pagal 1 dalį paskirtos finansavimo priemonės privalomos sąsajos su 
tikslu, numatytos 2 dalies 2 punkte; išlieka sąsaja su visų priemonių investi- 
ciniu tikslingumu. Tai nekeičia susitarimų pagal Antrąjį solidarumo paktą. 

(4) Išsamiau tai reglamentuoja federalinis įstatymas, kuriam priimti 
reikia Bundesrato pritarimo. 


143d straipsnis 

1) Iki 2009 m. liepos 31 d. galiojusios redakcijos 109 ir 115 straips- 
niai paskutinį kartą taikytini 2010 biudžetiniams metams. Nuo 2009 m. 
rugpjūčio 1 d. galiojančios redakcijos 109 ir 115 straipsniai pirmą kartą 
taikytini 2011 biudžetiniams metams; tai nekeičia 2010 m. gruodžio 31 d. 
turimų kreditų asignavimų jau įsteigtiems specialiems fondams. Nuo 2011 
m. sausio 1 d. iki 2019 m. gruodžio 31 d. žemės, laikydamosi galiojančių 
žemės teisės nuostatų, gali nukrypti nuo 109 straipsnio 3 dalies siekio. Že- 
mių biudžetai turi būti sudaryti taip, kad 2020 biudžetiniais metais 109 
straipsnio 3 dalies siekis būtų įvykdytas. Federacija gali nukrypti nuo 115 
straipsnio 2 sakinio siekio nuo 2011 m. sausio 1 d. iki 2015 m. gruodžio 31 
d. Turimo deficito mažinimas turi būti pradėtas 2011 biudžetiniais metais. 
Metiniai biudžetai turi būti sudaromi taip, kad 2016 biudžetiniais metais 
115 straipsnio 2 sakinio siekis būtų įvykdytas; išsamiau tai reguliuoja fede- 
ralinis įstatymas. 

(2) Padedant nuo 2020 m. sausio 1 d. įvykdyti 109 straipsnio 3 dalies 
siekį Berlyno, Bremeno, Saro, Saksonijos-Anhalto ir Šlėzvigo-Holšteino 
žemėms nuo 2011 iki 2019 metų iš Federacijos biudžeto kasmet gali būti 
teikiama iš viso 800 milijonų eurų konsolidacijos pagalba. Iš jų 300 mili- 
jonų tenka Bremenui, 260 milijonų Sarui ir po 80 milijonų Berlynui, Sak- 
sonijai-Anhaltui ir Šlėzvigui-Holšteinui. Ši pagalba teikiama administra- 
cinio susitarimo pagrindu pagal federalinį įstatymą, kuriam priimti reikia 
Bundesrato pritarimo. Pagalba teikiam su sąlyga, kad finansavimo deficitas 
bus visiškai pašalintas iki 2020 metų pabaigos. Išsamiau tai, ypač metinius 
finansavimo deficito mažinimo žingsnius, finansavimo deficito mažinimo 
priežiūrą, vykdomą Stabilumo tarybos, bei pasekmes, nesilaikant mažini- 
mo programos, reglamentuoja federalinis įstatymas, kuriam priimti reikia 
Bundesrato pritarimo, ir administracinis susitarimas. Negali būti tuo pačiu 
metu teikiama ir konsolidacijos pagalba, ir sanavimo dėl ekstremalios biu- 
džeto krizės pagalba. 

(3) Dėl konsolidacijos pagalbos teikimo susidarančią finansinę naštą 
per pusę dalijasi Federacija ir žemės, kurios ją dengia iš pridėtinės vertės 
mokesčio. Išsamiau tai reglamentuoja federalinis įstatymas, kuriam priimti 
reikia Bundesrato pritarimo. 

144 straipsnis 

(1) Šį Pagrindinį Įstatymą turi priimti dviejų trečdalių Vokietijos že- 
mių tautos atstovybės, kuriose jis turi pirmiausiai galioti. 

(2) Jeigu šio Pagrindinio Įstatymo taikymas vienoje iš 23 straipsnyje 
išvardytų žemių arba kurioje nors šių žemių dalyje yra ribojamas, žemė ar 
žemės dalis pagal 38 straipsnį turi teisę siųsti atstovus į Bundestagą ir pagal 
50 straipsnį - atstovus į Bundesratą. 


145 straipsnis 

(1) Parlamentinė Taryba viešame posėdyje dalyvaujant Didžiojo Ber- 
lyno deputatams patvirtina šio Pagrindinio Įstatymo priėmimą, parengia jį 
ir paskelbia. 

(2) Šis Pagrindinis Įstatymas įsigalioja baigiantis jo paskelbimo dienai. 

(3) Jis turi būti paskelbtas Federaliniame įstatymų biuletenyje. 


146 straipsnis 

Šis Pagrindinis Įstatymas, kuris, pasiekus Vokietijos vienybę ir laisvę, 
galioja visai vokiečių tautai, netenka galios tą dieną, kai įsigalioja laisvu 
vokiečių tautos sprendimu priimta Konstitucija. 

